
Cuvânt-înainte 


Geneza şi etapele formării proiectului al cărui prim volum este cel de față 
fiind expuse pe larg în studiul introductiv care-l prefaţează, realizatorului 
său îi rămâne aici doar plăcuta îndatorire de a-şi exprima recunoştinţa față 
de cei care în diverse moduri au contribuit la închegarea şi definitivarea lui. 
Dat fiind însă ineditul demersului asumat, câteva scurte precizări îşi au poate 
locul acum. 

Gândul iniţial de la care a plecat prima lui formă în anii 1984-1988 a fost 
necesitatea completării unui gol din literatura și cultura teologică ortodoxă 
română: la capătul dramatic al celui de-al doilea mileniu creştin, Ortodoxia 
românească nu dispunea încă de corpusul textelor normative pentru identi- 
tatea ei dogmatică şi eclezială. În româneşte disponibile erau doar texte cu 
caracter practic: cărțile liturgice, diverse colecții de canoane şi variate tradu- 
ceri ale Scripturii. În 1978 demarase un program de traducere a operelor Sfin- 
ților Părinţi şi Scriitori Bisericeşti (PSB). Dar izvoarele dogmatice ale Orto- 
doxiei — simboluri de credinţă, hotărâri sinodale, mărturisiri de credință — 
continuau să lipsească deşi semnificaţia lor fondatoare pentru teologie era şi 
este unanim recunoscută de teologi. Pregătind tocmai în acei ani ultima sa 
carte despre Modelul cultural european, Constantin Noica repeta mereu ca 
acesta s-a alcătuit în 325 la primul Sinod Ecumenic de la Niceea şi regreta 
că nu există în cultura contemporană o înțelegere exactă asupra performanţei 
speculative de excepţie înfăptuite în Răsărit de toate marile Sinoade ale 
Bisericii vechi. În acei ani şi în acel climat s-a conturat aşadar, şi parțial s-a 
şi realizat, gândul unei integrale a hotărârilor dogmatice ale Sinoadelor 
Ecumenice şi ale sinoadelor bizantine până în secolul XIV. Intitulată 
Sinodiconul Ortodoxiei, această antologie comentată îşi propunea să inte- 
greze şi să depășească prin amploare cele două colecţii ortodoxe anterioare 
publicate în secolul XX: atât succintul dar vizionarul Tezaur al Ortodoxiei 

din 1904 al profesorului, apoi mitropolitului, Ioan Irineu Mihălcescu, cât și 
cuprinzătorul corpus editat în anii '50-—"'60 ai secolului trecut de profesorul 
atenian Ioannis Karmiris sub titlul Monumentele dogmatice şi simbolice ale 
Bisericii Catholice Ortodoxe. 


Excurs terminologic. „catholic”, „ortodox ", „ecumenic ” 


Atestat prima dată ca adjectiv al Bisericii în Epistola către Smyrneni (VIll.2, recenziu- 
nea medie) a Sfântului Ignatie Teoforul (ft cca 107) — unde e episcopul, acolo să fie şi co- 
munitatea, aşa cum unde e Hristos, acolo este și „Biserica catholică” (4atholikă ekklesia) — 
adjectivul „catholic” pune o problemă atât de traducere, cât și de interpretare. Alături de 
„episcop”, „prezbiter”'sau „diacon”, el face parte din familia termenilor greceşti antici înce- 
tățeniți în creştinism cu semnificaţii speciale şi care nu au fost traduși, ci asimilați ca atare 
şi explicaţi. Orice fel de echivalare ar fi în cazul lor o sărăcire inacceptabilă. Exemplul cla- 
sic în acest sens îl oferă limba latină, care i-a preluat fără să-i latinizeze. Adjectivul grec 
„catholic” nu poate fi redat în mod adecvat nici prin latinul „universal/ă”, nici, cu atât mai 
puţin, prin slavonescul „sobornicesc” derivat dintr-un radical care înseamnă „a aduna”. 
„Catholic” înseamnă „potrivit întregului” (kath holon în limba greacă, secundum totum, 
spune Isidor din Sevilla în Erimologiile sale VIll.1.1). Acest „întreg” are însă două sensuri 
simultane şi complementare: intensiv, calitativ şi extensiv. cantitativ, geografic. Potrivit 
primului sens, Biserica e „catholică” pentru că deţine în ea totalitatea revelaţiei și mântuirii, 
deplinătatea harului şi adevărului, şi în acest sens Biserica „catholică” e Biserica adevărată. 
ortodoxă, opusă comunităților heterodoxe, eretice, care se constituie pe selecții (haireseis) 
parţiale ale adevărului şi totalităţii lui. Potrivit celui de-al doilea sens, Biserica „catholică” e 
fie Biserica din toată lumea, fie o Biserică locală în comuniune cu această Biserică. Coexis- 
tența ambelor sensuri e atestată încă din 155 în Martiriul Sfântului Policarp (XLX.2 şi 
XIIl.1, sensul de universală; XVI.2, sensui de adevărată) şi este afirmată foarte ctar de sfântul 
episcop Chiril al lerusalimului (+ 387) în Careheza XVIII, 23: Biserica „se numeşte catho- 
lică pentru că este a toată lumea locuită [kata pasēs tës oikoumenes), de la o margine la alta 
a pământului, şi pentru că învaţă integral [karholikos] şi neştirbit [anelleipos) toate dogmele 
care trebuie să vină la cunoştinţa oamenilor, atât despre lucrurile văzute, cât şi despre cele 
nevăzute, atât despre cele cereşti, cât şi despre cele pământeşti: pentru că supune dreptei- 
slăviri/bunei-cinstiri [eis eusebeian] tot neamul oamenilor, și al celor stăpânitori și al celor 
stăpâniţi, și al celor învăţaţi şi al celor fără carte; şi pentru că vindecă și tratează orice fel de 
păcate săvârşite prin suflet și prin trup, și are în ea orice formă de virtute numită în fapte şi 
cuvinte şi în orice fel de harisme duhovniceşti”. Pentru Biserica creştină a primului mileniu 
„catholicitatea” şi „orthodoxia” sunt identice şi egal definitorii; ca atare ele nu trebuie nici 
ipostaziate şi substantivizate (în ortodoxism sau catolicism), nici opuse confesionalist, cum 
s-a întâmplat în mileniul al doilea când s-a vrut ca ortodoxie să existe doar în Răsărit, iar 
catolicitate numai în Apus. Adevărații creştini „ortodocşi” sunt și „catholici”, iar adevărații 
„catholici” sunt obligatoriu şi „ortodocşi”, fiindcă Biserica este una, sfântă, catholică/orto- 
doxă şi apostolică. Grafia cu „th” adoptată aici are rolul de a atrage atenția că e vorba 
de sensul originar al termenului, nu de cel confesional pentru care e menţinută aici forma 
„Catolic/ă”. In Biserica primară „catholicitatea” este un atribut definitoriu al Bisericii apos- 
tolice. „Ecumenicitatea” era în schimb un atribut al Imperiului Roman, care, ca imperiu 
universal, ambiţiona să cuprindă „întreaga lume locuită”. „Sinoadele ecumenice” au fost 
astfel în sens strict sinoade generale ale imperiului ecumenic, sinoade generale imperiale. 

Motive ţinând de condiţiile precare de documentare și de scrupul ştiinţific, 
dar şi de necesităţile resincronizării şi racordării discursului teologic la con- 
diţiile şi provocările imense puse în față de rapidele transformări sociale şi 
de mentalitate prin care a trecut România după decembrie 1989, au amânat 
timp de un deceniu realizarea şi publicarea proiectatului Sinodicon. Întâr- 
zierea s-a dovedit benefică, întrucât a permis realizatorului conştientizarea 
limitelor şi insuficienţelor abordării inițiale. Riscurile doctrinarismului ab- 
stract fiind evitate prin recursul la istorie, exista însă, pe de o parte, capcana 
arhivismului şi documentarismului, iar, pe de altă parte, insatisfacția interi- 
oară permanentă generată atât de izolarea artificială a dogmaticului de liturgic, 
etic şi canonic, cât — mai ales — de imposibilitatea de principiu a unui de- 
maraj al proiectului plecând de la Niceea 325, cu escamotarea tocmai a epocii 
de plămădire a identităţii creştine ortodoxe cuprinse în primele trei secole. 

Extinderea investigaţiilor asupra acestui interval formator decisiv pentru 
Biserica creştină a fost făcută cu putinţă în primul rând de asumarea entu- 
ziastă şi generoasă a întregului proiect de părintele și vechiul meu prieten 
lustin Marchiş și de minunata parohie Stavropoleos din Bucureşti, de comu- 
nitatea duhovnicesc-culturală ce gravitează în jurul acestui nucleu viu şi plin 
de cuviinţă al Ortodoxiei româneşti. Susținerea efectivă şi acompanierea 
plină de încredere şi răbdare de care a beneficiat în anii 2005-2007 i-au 
permis realizatorului nu doar întregirea documentaţiei, ci şi regândirea pro- 
iectului din temelii. 

Un set întreg de documente martirice, liturgice şi disciplinare relevă exis- 
tenţa înainte de anul 325 a unui creştinism apostolic, integral — catholic şi 
ortodox — nesegmentat în compartimente artificiale, viu, dar în acelaşi timp 
riguros, care îşi exprima şi motiva rigoarea în termenii noțiunii fundamentale 
de kan6n. Înainte de a promulga decrete, dogme, definiţii sau tomosuri (ca 
în epoca imperială bizantină), Biserica una, sfântă, catholică/ortodoxă şi 
apostolică a primelor trei secole îşi formulase Normativul identității sale în 
canonul scripturii, în canonul adevărului credinţei, în canonul etic al vieţii şi 
în canonul liturgic. Actualitatea permanentă a acestor documente şi mărturii 
de o forță şi simplitate unice se dovedeşte acută în zilele noastre. Locul 
acerbelor polemici interconfesionale al celui de-al doilea mileniu creştin a 
fost luat în pragul acestui nou mileniu de insidioase războaie culturale. Pur- 
tate cu mijloacele sofisticate ale unei civilizații multimediatice şi vehiculând 
deconstrucţii radicale şi deconcertante schimbări ale paradigmelor clasice 
ale antichității sau modernităţii, ele se întâlnesc în efortul concertat de sub- 
minare a identității creştine în însuşi nucleul ei canonic: relatarea despre 
lisus Hristos a Bisericii apostolice. În condiţiile îngrijorătoarei amnezii şi 
ratări a esențialului de care suferă lumea postmodernă globală actuală, reme- 

morarea şi interpretarea reperelor esențiale ale constituirii identităţii creştine 
se impune de la sine drept imperativul momentului. În noua lui variantă, 
regândit şi intitulat Canonul Ortodoxiei (s-ar fi putut numi la fel de bine 
Canonul Catholicităţii) este conceput în următoarele volume: I. Canonul 
apostolic al primelor trei secole (volumul de față), II. Canonul dogmatico- 
disciplinar al Sinoadelor Ecumenice; III. Canonul dogmatico-polemic al 
Bisericii bizantine; IV. Canonul hagiografic (Sinaxarul) al Bisericii bizantine; 
V. Canonul dogmatico-polemic al Bisericii răsăritene postbizantine. 
Ansamblul încearcă să ofere elementele principale care să permită oricui 
interesat să dea un răspuns avizat la întrebarea: Ce este Ortodoxia creştină şi 
creştinismul ortodox în forma lor canonică? Din capul locului trebuie reținut 
că nu e vorba nici de un manual sau de un ghid practic, nici de un tratat isto- 
ric sau ştiinţific abstract, ci în esenţă de un exercițiu de memorie şi de recep- 
tare/asimilare reflexivă a tradiției ortodoxe ca proces viu — cu lumini şi 
umbre, cu câştiguri, dar şi cu pierderi — de identificare şi realizare a unei 
forme vii. Fiind forma interioară de revelare a misterului inepuizabil al unei 
Persoane unice— lisus Hristos răstignit şi preaslăvit, Fiul veşnic al Tatălui 
şi Capul Bisericii, Trupul Său — Canonul se refractă în tradiţia Bisericii 
într-o suită de forme canonice: scripturi, instituţii, rituri, persoane sfinte etc. 
Riscul cel mai mare la care sunt expuse aceste forme este acela al formalizării 
lor (epistemizarea, juridizarea, ritualizarea, clericalizarea, etc.) şi reducerii 
lor la simple formule. Este diferența evidenţiată mereu între Tradiţic, tradiţii 
şi tradiționalism. Formalismul şi tradiționalismul sunt vehiculări exterioare 
ale unor segmente de tradiţie cu ratarea miezului lor spiritual, ba chiar cu 
reducerea acestuia prin rutină la simple autoconfirmări ale limitelor şi obse- 
siilor noastre. Asemenea lui lisus care, cum inspirat spunea monahul Nicolae 
Delarohia, a venit să ne scandalizeze și să ne mântuiască, adevărata tradiţie 
şi formă canonică nu doar ne confirmă, ci ne contrariază şi ne provoacă 
transformarea. Victima inevitabilă a abordării tentate aici sunt aşadar vulgata 
pseudocanonică şi pseudotradiționalistă a schemelor şi şabloanelor osificate, 
în care tradiția şi formele ei sunt nivelate prin abstractizare şi decontextuali- 
zare. Prea mult timp s-a crezut că Ortodoxie = Tipicon + Pidalion — formulă 
saducheic-fariseică, de reducere a prezenței unei Persoane la o colecţie de 
rituri, ceremonii şi prescripții juridice. La care se adaugă iluzia autoflatantă şi 
autosecurizantă că toate acestea n-ar fi simple „ghiduri”, ci chiar „teritoriul” 
spiritual, dacă nu însăși „busola” Ortodoxiei. Formula canonică sugerată aici 
este însă: Ortodoxie = Evanghelie + discernământ. Fiindcă Ortodoxia nu este 
doar un conținut ideal, o substanţă spirituală; ortodoxia este și un mod de 
a fi, de a gândi şi a aborda realitatea, iar aici, aşa cum ne-o spun Părinţii, 
virtutea cea mai importantă a creştinului este discernământul. Artă de a nu 

confunda accesoriul cu esenţialul, detaliul cu forma, şi de a înţelege întot- 
deauna pe lângă ceea ce câştigăm atunci când pierdem, şi ceea ce se pierde 
atunci când ceva se câştigă, discernământul este exercițiul şi darul sesizării 
perspectivei distincte şi al complementarităţilor, perceperea naturii muzicale 
profunde a formelor canonice. În definitiv, canonul e și un gen muzical. 

Canonul ne vine însă întotdeauna dintr-o tradiţie, iar tradiţie înseamnă is- 
torie cu sens a formelor canonice, deci adevărate, care nasc libertate față de 
idoli şi iluzii prin supunerea filială faţă de esenţialul, adevărul şi simfonia 
lui (cf. In 8, 33-36; In 17). Caracterul personalist al Revelaţiei creştine şi 
natura dialogică a Tradiţiei Bisericii fac ca acestea să fie în permanenţă su- 
puse unui proces de propunere (nu impunere) şi transmitere autorizată al 
cărei scop este o receptare continuă. Biserica lui Hristos e spaţiul în care 
răsună mereu „Da”-ul lui Dumnezeu faţă de noi şi „Amin”-ul nostru față de 
Dumnezeu şi economiile Lui. Așa cum acel „Fie mie!” (Lc 1, 38) spus unui 
înger de o Copilă de doisprezece ani şi reprezentând „Amin”-ul ei a fost 
condiţia sine qua non a „Amin”-ului lui Dumnezeu față de noi prin Întrupa- 
rea Fiului Său veşnic, tot aşa nici unul din actele sacramentale şi de autoritate 
ale ierarhiei bisericeşti nu sunt valabile fără „Amin”-ul umil, dar indispen- 
sabil al fiecărui credincios. „Amin”-ul credinciosului ortodox este inserat în 
permanenţă în „Amin”-ul unei Biserici locale, iar „Amin”-ul Bisericii locale 
orthodoxe este inserat mereu în „Amin”-ul comuniunii întregii Biserici 
catholice şi apostolice. „Amin”-ul repetat mereu este semnul receptării şi 
re-receplării sau asimilării permanente a „Da”-ului suprem spus oamenilor 
de Dumnezeu Treime în Evanghelia lui Hristos şi Tainele Bisericii. 

Există însă şi o receptare permanentă a întregului mister inepuizabil al 
Revelaţiei de către Biserică de-a lungul timpului prin oamenii Duhului şi 
teologii ei. Ca răspuns la diverse solicitări şi provocări, sfinţii Bisericii, mar- 
tiri şi filozofi, monahi, ierarhi şi teologi, fie în sinoade, fie în predici, în 
convorbiri duhovniceşti, în tratate, artă, poezie sau muzică formulează, dez- 
voltă sau accentuează câte un aspect sau aspecte decisive în contextul sau 
situaţiile care le suscită. Accentuarea polemică a acestor aspecte hotărâtoare 
se face însă cu împingerea în plan secund, în latenţă sau chiar uitare, a altor 
aspecte importante, care rămân nedezvoltate sau chiar reprimate în memoria 
generală a Bisericii care e Tradiţia ei. Uitarea şi pierderea definitivă a aces- 
tor latenţe ar însemna o pierdere de substanţă, pe care Biserica adevărată, 
deci integrală, „potrivit Totului” divin, nu şi-o poate îngăduie. E mereu de 
meditat la principul ideal pe care l-au stabilit rabinii de la labne, când după 
căderea lerusalimului au purces la fixarea în scris a tradiției în Talmud, pentru 
a evita pierderea ei. S-a hotărât să se consemneze toate discuțiile şi opiniile 
formulate, urmând ca hotărârile să se facă plecând de la opinia autorizată 

care e cea a majorității. În discuţii s-a ivit însă întrebarea: de ce să se reţină 
şi opiniile contrare minoritare, ba chiar şi cele izolate ale câte unui singur 
rabin? Unii au răspuns că ele trebuie reținute tocmai pentru ca respingerea 
lor să confirme adevărul opiniei majoritare. Rabi lehudi însă a replicat: „Nu! 
Ele trebuie păstrate pentru a ne putea sprijini pe ele, atunci când va veni 
poate vremea lor!” 

Chiar şi noi românii trebuie să reînvățăm statornic nu numai lecţia aceasta, 
dar şi faptul că nici Ortodoxia, nici lisus Hristos nu s-au născut în Carpaţi. 
De aceea într-un sens larg, procedural, aprigul patriarh Dositei al lerusali- 
mului avea dreptate să-i scrie sfântului domnitor Constantin Brâncoveanu 
— iritat de intervenţiile sale și ale sfântului mitropolit Antim în polemicile 
teologilor greci ai timpului — că „dogmele şi legile nu s-au stabilit pe munții 
Valahiei, nici de domnii Valahiei, ci în Constantinopol şi de împărați şi de 
sinoade”. Nu avea însă dreptate până la capăt, pentru că orgoliosului grec i 
s-ar fi putut replica uşor că — aşa cum arată volumul de faţă — nici lisus, 
nici creştinismul nu s-au născut la Constantinopol. Canonul creştinismului 
apostolic din primele trei secole s-a fixat la lerusalim, Roma şi Antiohia, şi 
fără recursul la acest canon nu înțelegem nici dogmele sinoadelor, nici legile 
împăraţilor Bizanțului. 

La capătul acestei prime străji canonice de vrabie solitară veghind noaptea 
pe acoperişul (Ps 101, 8) tradiţiei Bisericii vechi, bucuria canonistului este 
aceea de a-şi exprima întreaga gratitudine tuturor celor care au stăruit, în- 
demnat, așteptat şi sprijinit efectiv realizarea lui de-a lungul ultimilor ani. 
Apariţia lui datorează totul Mariei-Cornelia şi Părintelui Iustin. Recunoştință 
pentru preţiosul ajutor bibliografic se cuvine prietenilor: Florin Cătălin Ghiţ 
(Tesalonic, Cluj), Octavian Mihoc (Sibiu, Gâttingen), Radu Preda (Cluj, 
Hanovra), părintelui Nicolae Florea (Paris), părintelui loan Moga (München), 
părintelui loan Marin Mălinaş (Austria), părintelui Cătălin Pălimaru (Cluj), 
lui Mihai Neamţu (Anglia, Bucureşti), Alin Tat şi bibliotecii Facultăţii de 
Teologie Greco-Catolică din Cluj, lui Daniel Lemeni și bibliotecii Centrului 
„Areopagus” din Timişoara, lui Adrian Lemeni, Ionuț Alexandru Tudorie şi 
Bogdan Dedu din Bucureşti, lui Nicu Brote (Sibiu), părintelui Vasile Neacşu 
(Sibiu, Tesalonic), părintelui Doru Costache (Sidney), lui Roman Adrian 
(Fribourg) şi Dragoş Mârşanu (Louvain), Ancăi Herciu (Bochum), lui Andrei 
şi Virginei Gâlea (New York), Mariei Campatelli şi Michellinei Tenace de 
la Centrul „Alett:” din Roma, părintelui Elia Citterio (Capriata d'Orba), pă- 
rintelui Antoine Lambrechts (Chevetogne), părintelui Calinic Berger (Penn- 
sylvania), colegilor mei de la Facultatea de Teologie „Andrei Şaguna” din 
Sibiu: Sebastian Moldovan, Daniel Buda, Irimie Marga, Ciprian Streza şi 
Nicolae Moșoiu, lui Alexandru Ioniță, Marius Tofan şi altor masteranzi din 

Sibiu pentru stimulantele discuții, şi nu în ultimul rând părintelui asistent 
ieromonah Vasile Bârzu pentru suplinirea din lunile de finalizare. Îndoită 
recunoștință se cuvine delicatului părinte Adrian Deteşan (Braşov). 

Un gând devotat de recunoştinţă perpetuă datorez înaintaşilor mei în ale 
teologiei, tatălui meu, părintelui profesor Ioan Ică sn, de la care a plecat în- 
demnul şi primul gând al acestui volum, incomparabilului exeget al Tradiţiei 
ortodoxe care a fost preotul profesor Dumitru Stăniloae, monahului Nicolae 
Delarohia care m-a învăţat curajul şi neuitatului Constantin Noica de la care 
am deprins pe viu câte ceva din cele ale filo-sofiei. 

Dedic acest volum Sfinților Apostoli Petru şi Ioan, patronii numelui meu, 
a căror ocrotire şi călăuzire le-am simțit însoțindu-mă în permanență. 


Apariţia acestui volum se datorează şi generoasei sponsorizări a „Băncii 
Comerciale Române”, personal domnului Daniel Dăianu, care şi-a adus pro- 
babil aminte de faptul că la originile economiei pământeşti stau economia 
şi admirabilul comerţ între cer şi pământ al marelui Econom al creaţiei şi 
mântuirii noastre. 


diacon loan I. Ică jr 


31 decembrie 2007 
Sfânta Mănăstire Hurezi 


Canonul 
şi canoanele creştinismului apostolic 


Părintelui Iustin 


I. Itinerare teologice 


Punctul de plecare 


Gândul din care s-a născut proiectul iniţial care a stat la baza lucrării de 
față datează din ultimii ani ai studenţiei mele sibiene, la mijlocul anilor *80 
ai secolului trecut. Pe parcursul celor două decenii care s-au scurs de la 
această primă intenție şi până la forma lui actuală, acest program, realizat cu 
intermitențe în anii 1983-1987 şi 2000-2002 şi reluat la sfârşitul lui 2005, a 
trecut prin trei faze de elaborare şi tot atâtea concepţii de ansamblu. Varian- 
tele şi metamorfozele lui oglindesc însă nu doar parcursul intelectual şi deve- 
nirea teologică a realizatorului său, ci s-au intersectat în mod inevitabil cu eta- 
pele prin care a trecut teologia ortodoxă, atât românească, cât şi a celorlalte 
spaţii culturale ortodoxe, în secolul XX pe fondul provocărilor şi convulsiilor 
care au marcat tragic şi dur istoria Europei şi a umanităţii contemporane în 
ultimul veac al celui de-al doilea mileniu creştin. 

Totul a plecat de la constatarea unei lacune resimţite în anii 1983—1984 în 
cadrul cursurilor de doctorat în teologie sistematică de la Facultatea de Teo- 
logie Ortodoxă „Andrei Şaguna” din Sibiu sub conducerea profesorului de 
dogmatică, preot loan Ică sn (n. 1932); studentul român interesat în teologia 
sistematică nu avea la dispoziţie o colecţie care să adune şi să facă accesibile 
în paginile unui volum principalele izvoare ale teologiei sistematice — sim- 
bolurile de credință, hotărârile dogmatice ale Sinoadelor Ecumenice şi prin- 
cipalele mărturisiri de credință ortodoxe elaborate de-a lungul ultimelor 
secole — pentru a-și face o imagine succintă şi clară asupra esenței doctri- 
nare a Ortodoxiei în formulările autoritative şi definitorii. 

În ciuda dificultăţilor copleşitoare legate de ultimii ani, tot mai sumbri, ai 
regimului dictatorial național-comunist al lui Ceauşescu — ani de privaţiuni 

materiale, de demolări, îndoctrinare şi masificare — Biserica Ortodoxă Ro- 
mână reuşise performanţa de a obține publicarea la Editura Institutului Biblic 
şi de Misiune al Bisericii Ortodoxe Române a unor lucrări de referință pen- 
tru teologia ortodoxă. Toate erau legate de numele fostului profesor şi rector 
al Academiei Teologice „Andreiane” din Sibiu, transferat forțat din 1947 la 
Bucureşti, preotul profesor academician Dumitru Stăniloae (1903-1993): 
între 1975-1981 acestuia i se publicaseră volumele V-X ale Filocaliei ro- 
mâneşti (primele patru apăruseră la Sibiu în 1946-1948), iar în 1978, 1981, 
1986 îi apăreau lucrările de sinteză teologică care alcătuiau o masivă trilogie 
compusă din Teologia dogmatică ortodoxă (3 volume în 1978), Spiritualita- 
tea ortodoxă („„Ascetica şi mistica” din 1947 editată cu modificări în 1981) 
şi Spiritualitate şi comuniune în Liturghia ortodoxă (1986). Prin eforturile 
susținute ale unei echipe de teologi elenişti, animată de râvna părintelui 
Dumitru Fecioru (1905-1988) — care între anii 1938-1946 îngrijise cele 
opt volume din seria „Izvoarele Ortodoxiei” — în 1979 apărea şi primul vo- 
lum al colecţiei „Părinţi şi scriitori bisericeşti” (PSB): în câţiva ani sub egida 
sa au apărut în româneşte operele Părinților Apostolici, ale apologeților, ale 
lui Clement Alexandrinul, Origen şi Eusebiu al Cezareii, dar şi ale Sfinţilor 
Grigorie al Nyssei, Atanasie cel Mare, Maxim Mărturisitorul şi Chiril al 
Alexandriei. Prin toate aceste monumentale realizări — ca şi prin prezența 
ei remarcată în cadrul dialogurilor ecumenice — teologia ortodoxă româ- 
nească se afirma astfel ca o teologie viguroasă, în perfectă consonanţă cu 
inspiraţia fundamentală a mișcării „neopatristice” ca depăşire a scolasticis- 
mului, idealismului sau pietismului. Afirmate programatic în congresele in- 
ternaționale ale teologilor ortodocşi de la Atena din 1936 şi 1976, aceste 
exigenţe au fost în secolul XX motorul revitalizării întregii teologii ortodoxe 
(şi nu numai ortodoxe) intrate într-un vast program de înnoire, prin revenire la 
izvoarele vii ale credinţei cuprinse în tradiția Sfinților Părinţi şi experienţa vie 
a credinței Bisericii în sfinţenie și în Liturghie. Izolată de societate de către 
partidul comunist, reprimată, umilită şi marginalizată, Biserica Ortodoxă 
Română îşi lua cu smerenie o splendidă revanşă în spirit, printr-o înflorire 
teologică fără precedent, care prin fastul ei dădea în sfârşit măsura teologică 
a Ortodoxiei româneşti. 


A. Ortodoxia românească — reperele teologice 


Teologie artistică, practică şi polemică 


Manifestată timp de secole drept creştinismul popular şi monahal al unor 
comunităţi repliate din faţa valurilor succesive ale invaziilor în forme de 

existență rurale, atemporale, Ortodoxia românească a început să se manifeste 
istoric în veşmânt slavon şi bizantin în statele medievale, organizate înce- 
pând cu secolul XIV la sud şi la est de Carpaţi, la răscrucea unor imperii în 
conflict. Specificitatea, forța de sinteză şi rolul ei panortodox s-au manifestat 
iniţial în forme artistice prin înălțarea, după primele întruchipări de la Argeş 
(Sfântul Nicolae Domnesc) ori Cozia, a monumentelor unice din prima jumă- 
tate a secolului XVI — biserica lui Neagoe Basarab de la Curtea de Argeş 
sau bisericile lui Ştefan cel Mare pictate în exterior sub Petru Rareș! —, la 
care s-au adăugat remarcabile manuscrise împodobite cu miniaturi şi primele 
tipărituri slavoneşti. 

În secolul XVII, sub „monarhiile culturale” ale lui Matei Basarab (1632- 
1654) şi Constantin Brâncoveanu (1688-1714) în Ţara Românească sau 
Vasile Lupu (1634-1653) în Moldova, sintezele arhitecturale şi picturale 
sunt dublate de rolul ecumenic jucat de reprezentanții Ortodoxiei româneşti 
— domni, cărturari şi ierarhie din Țările Române — în controversele intercon- 
fesionale ale epocii: sfinții mitropoliți Petru Movilă (1633-1646), Varlaam 
(1632-1653) şi Sinodul de la Iaşi (1642) iau poziţie ortodoxă faţă de Re- 
formă, iar sub domnitorul martir Constantin Brâncoveanu şi mitropolitul 
sfânt Antim Ivireanu (1708-1716), Ţara Românească devine centrul rezis- 
tenţei teologice ortodoxe însuflețite de patriarhul Dositei II al Jerusalimului 
(1669- 1707) împotriva propagandei romano-catolice și uniate?. În polemici 
intervin şi umaniştii ortodocşi români de talia spătarului Nicolae Milescu 
(t 1708, cu mărturisirea sa euharistică Stella Orientalis din 1667), sau a prin- 


! Descifrarea teologiei implicite în vizualul artistic al ctitoriilor moldovene a facut pași 
decisivi prin cercetările recente ale ANCĂI VASILIU (n. 1957), La traversée de l'image. Art 
et théologie dans les églises moldaves au XVI siècle, Paris, 1994 şi SORIN DUMITRESCU 
(n. 1946), Chivorele lui Petru Rareş şi modelul lor ceresc. O investigație artistică a biseri- 
cilor-chivot din nordul Moldovei, Anastasia, București, 2001. 

? În intervalul 1680-1715, sub patronajul domnitorilor români care răspund iniţiativelor 
patriarhilor greci ai lerusalimului Nectarie (1661—1669), Dositei II (1669-1707) şi Hrisant 
(1707-1731), în Moldova şi Ţara Românească sunt publicate următoarele volume de teolo- 
gie polemică greacă patristică şi bizantină: Combaterea primatului papal a lui Nectarie (Iaşi, 
1682), Dialogul pastoral pe teme dogmatico-liturgice al Sfântului Simeon al Tesalonicului 
(Iaşi, 1683), Manualul antilatin al lui Maxim Peloponezianul (Bucureşti, 1690), Manualul 
anticalvin al lui Dositei şi Combaterea mărturisirii calivinizante a lui Chiril Lukaris (Bucu- 
reşti, 1690), Combaterea hotărârii Conciliului de la Florenţa de Ioan Eugenicul (Iaşi, 1694), 
Tomul împăcării (antologie polemică antilatină împotriva lui „Filioque”; Iaşi, 1692), Tomul 
iubirii (antologie polemică antilatină în apărarea palamismului; laşi, 1698), Mărturisirea 
ortodoxă a sfântului mitropolit Petru Movilă (Snagov, 1699), Dogmatica ortodoxă a lui 
Sevastos Kymenites (București, 1703), Tomul bucuriei (antologie polemică antilatină împo- 
triva primatului papal; Râmnic, 1705), Panoplia dogmatică a lui Eftimie Zygabenos (Târgo- 
vişte, 1710) şi Dogmatica Sfântului loan Damaschinul (laşi, 1715). 

cipelui moldav Dimitrie Cantemir (t 1723, cu o critică rămasă inedită a unui 
popular catehism rus). Contracarând şi neutralizând slavonismul cu ajutorul 
elenismului şi construind pe temeliile eforturilor transilvănene din secolul XVI 
(diaconul Coresi între 1560-1584), ierarhii și cărturarii români din secolul 
XVII pun bazele culturii teologice ortodoxe româneşti majore anunțate în 
cele două Cărți românești de învățătură” de la Iaşi: Cazania cu predici a 
mitropolitului Varlaam din 1641-1643“ şi codicele de legi imperiale bizan- 
tine cu acelaşi titlu din 1646. Pregătită de Pravila Mică (Dreptătoriu de lege 
bisericească) de la Govora din 1640-1641, Pravila împărătească de la laşi 
din 1646 a lui Vasile Lupu va fi urmată de Pravila Mare (Îndreptarea legii cu 
Dumnezeu) de la Târgovişte din 1652 a mitropolitului Ştefan (1648-1668) 
alcătuită pe baza Nomocanonului postbizantinului Mihail Malaxos (1561-1563) 
şi a altor surse. Explicabilă prin necesitățile de structurare a societăţii româ- 
neşti, dominanta juridică, omiletică şi polemică a acestor prime realizări teo- 
logice româneşti ilustrează faptul că, prin forța împrejurărilor, preocupările 
epocii s-au menținut pentru aproape două secole în zona teologiei practice. 


Traducerile cărților liturgice 


Pe primul loc pe agenda Ortodoxiei româneşti au stat imperativele legate 
de viața cultică şi liturgică; aceasta trebuia inculturată în limba vorbită de 
popor, depăşind prejudecățile conservatoare legate de prestigiul mistic al 
trilingvismului sacru (potrivit căruia limbile liturgice ar fi doar greaca, latina 
şi slavona), precum şi temerile că folosirea limbii române în cult ar duce 
automat la abandonarea Ortodoxiei şi convertirea românilor la protestantism 
sau romano-catolicism. Rolul de pionier îl deţine aici sfântul mitropolit al 
Moldovei, Dosoftei (1671-1686, t 1693), care publică la laşi Dumnezăiasca 
Liturghie în 1679 şi 1683, Psaltirea dă-nțeles în 1680, un Molitvălnic dă-nţeles 
în 1683 şi o antologie în patru volume Viaţa şi petrecerea svinţilor între 
1682-1686. Tot Dosoftei corectează în manuscris traducerea Vechiului Testa- 
ment după Septuaginta, realizată de spătarul Nicolae Milescu între 1661—1664 
la Constantinopol, înainte de plecarea la Berlin şi Stockholm; traducere care 
va sta la baza monumentalei Biblii de la Bucureşti din 1688, apărută sub 
patronajul domnitorului Şerban Cantacuzino — iniţiativă şi realizare laice, 
nu ale clericilor (pentru că Biblia nu e carte de cult în Ortodoxie). 


3 Pentru referinţele exacte, a se vedea ION BIANU / NERVA HODOŞ, Bibliografia romă- 
nească veche 1508-1830, 3 vol., Bucureşti: 1. 1508-1716, 1903; II. 1716-1808, 1910; 
ii. 1809-1830, 1912. 

4 Dublate de lucrările polemice anti-protestante: Șapte Taine ale Bisearicii, laşi, 1644 şi 
Răspuns împotriva Catehismului calvinesc, laşi, 1645. 

Ştafeta editării definitive în limba română a cărţilor de cult ortodoxe este 
preluată apoi în Țara Românească de meşterul georgian Antim, adus aici în 
1690 de domnitorul Constantin Brâncoveanu (1688-1714) şi devenit în 1696 
egumen la Snagov, în 1705 episcop al Râmnicului, iar între 1708-1716 mi- 
tropolit al Ţării Româneşti. În toate aceste centre Antim a îngrijit sub patro- 
najul domnitorului Brâncoveanu publicarea a 63 de cărţi, dintre care 31 gre- 
ceşti, dar şi un Liturghier greco-arab în 1701, un Ceaslov greco-arab în 1702 
(primele cărţi cu litere arabe din lume, ucenicul său Mihail Iştvanovici înfi- 
ințând la Tbilisi prima tipografie gruzină în care a imprimat un Evangheliar 
şi un Lifurghier). Restul au fost cărți slavono-române şi româneşti: în 1699, 
traducerea românească a faimoasei Mărturisiri ortodoxe din 1638-1642 a 
sfântului mitropolit Kievului Petru Movilă; în 1702, prima ediţie din Țara 
Românească a Noului Testament; în 1706, Evhologhionul (Liturghierul şi 
Molitvelnicul într-un singur volum); în 1712, Octoihul; în 1713, Liturghierul 
şi Molitvelnicul, iar în 1714, Catavasierul; predicile originale ale mitropoli- 
tului Antim, faimoasele Didahii rămânând însă în manuscris până în 1886. 
Opera sfântului ierarh Antim a fost continuată de vrednicii episcopi ai Râm- 
nicului Damaschin (1708-1725) şi Chesarie (1773-1780), cărora li se dato- 
rează realizarea şi tipărirea în oraşul reşedinţă al episcopiei lor a versiunii 
româneşti a cărților liturgice bizantine din ciclurile imnografice ale cultului 
ortodox: Triodul în 1731, Antologhionul (Minei selectat) în 1737, Octoihul 
în 1742 şi Penticostarul în 1743, Mineiele publicate prima dată la Râmnic în 
1775-1779 (octombrie-martie) şi 1780 (aprilie-septembrie) reprezentând ediții 
postume ale traducerilor realizate de învățații episcopi râmniceni Damaschin, 
Chesarie şi Filaret (1780-1792) (ele vor fi reeditate în 1894-1805 la Buda, 
iar în 1830-1832 la Neamţ). 


Școli de traduceri patristice 


În paralel cu aceste eforturi de a edita în limba română tot corpusul cărților 
liturgice din cultul ortodox bizantin, au fost publicate şi primele traduceri 
româneşti din bogatul tezaur al literaturii patristice şi bizantine: în 1691 apă- 
reau la București în traducerea fraților Ştefan şi Radu Greceanu Mărgărita- 
rele, o antologie din omiliile Sfântului Ioan Hrisostom; după o pauză de câteva 
decenii, în 1765 viitorul episcop Chesarie al Râmnicului publica la Bucu- 
reşti, sub titlul Voroavă de întrebări şi de răspunsuri, traducerea importan- 
tului Dialog dogmatico-liturgic al lui Simeon al Tesalonicului (f 1429); 
în 1775 era publicată tot la Bucureşti traducerea Omiliilor duhovniceşti ale 
Sfântului Macarie Egipteanul realizată de învățatul ieromonah Macarie 
Dascălul (ł 1810), autorul primei Gramatici românești şi a unui considerabil 
corpus de traduceri hagiografice şi patristice rămase însă în manuscris; iar 

în 1784 episcopul Filaret al Râmnicului publica traducerea din neogreacă a 
Cuvintelor Avvei Dorotei şi ale Sfântului Teodor Studitul. 

Realizările cele mai consistente pe linia traducerilor româneşti din operele 
Sfinţilor Părinţi au venit însă din partea faimoasei „şcoli ascetico-filologice”S 
care a funcționat în cadrul marii comunități monahale româno-slave sub con- 
ducerea sfântului stareț Paisie Velicikovski (1722-1794) la mănăstirile de la 
Dragomirna (1673-1775), Secu (1775-1779) şi Neamţ (din 1779 încolo). 
Dascălii români Macarie, Ilarion, Isaac, Gherontie, Ştefan şi alţii au înfăptuit 
aici imensa operă de transpunere în limba română a, practic, întregii litera- 
turi duhovniceşti patristice şi bizantine începând cu Filocalia editată în 1782 
la Veneţia de mitropolitul Macarie al Corintului ( 1807) şi tânărul monah 
Nicodim Aghioritul (t 1809). „Luminilor” raţionaliste ale civilizaţiei occi- 
dentale, al cărei antropocentrism culmina politic în violenţa revoluţiei fran- 
ceze, Răsăritul filocalic ortodox le opunea Lumina necreată a Taborului şi 
antropologia transfigurării ascetice şi spirituale a omului prin asceză, smere- 
nie şi rugăciunea inimii. Această experienţă, aflată în inima tradiţiei şi vieţii 
Bisericii, ar fi putut deveni fermentul unui umanism duhovnicesc și al unui 
alt tip de societate şi cultură, care ar fi evitat ciocnirea dramatică şi polariză- 
rile între tradiție și modernitate soldate cu mutilarea spirituală a fiinţei umane. 
Din păcate pentru teologia şi cultura din Principatele Române, intrate înce- 
pând cu 1821—1829 în proces accelerat, necesar, dar unilateral, de europeni- 
zare şi modernizare, traducerile scrierilor duhovnicești ale Filocaliei realizate 
de dascălii paisieni n-au văzut lumina tiparului, circulația lor rămânând limi- 
tată la mediile monahale care şi le-au transmis pe cale manuscrisăs. 


5 Şcoala ortodoxă „paisiană” de la Neamţ care dubla teologic şcolile superioare greceşti 
reprezentate de Academiile Duhovniceşti de la Iași şi Bucureşti — precursoarele viitoarelor 
Universităţi româneşti din secolul XIX — avea un echivalent de tip iluminist şi patriotic în 
activitatea contemporană a școlii „ardelene” greco-catolice de la Blaj, unde ieromonahul 
Samuil Micu (1745-1806) din Sadul Sibiului a realizat alături de remarcabila traducere a 
Bibliei după Septuaginta (Blaj, 1795) şi traducerea românească, rămasă însă şi ea în manu- 
scris, a unui important corpus de scrieri patristice (între ele, „Opera ascetică” a Sfântului 
Vasile cel Mare, „Catehezele” Sfântului Chiril al Ierusalimului, „Cuvinte” ale Sfântului 
Grigorie Teologul, „Omilii” ale Sfântului loan Hrisostom, „Scara” Sfântului loan Scărarul 
etc.), precum și o versiune a corpusului canoanelor Bisericii răsăritene, un fel de „Pidalion” 
greco-catolic („„Canoanele săboarelor a toată lumea şi a acelor nemeasnice şi ale Sfinţilor 
Părinţi cele primite în Biserica Răsăritului”, 1804), rămas şi el însă nepublicat. 

é Publicarea în 1793 la Moscova a Filocaliei slavone realizată la Neamț sub îndrumarea 
sfântului stareț Paisie și difuzarea „paisianismului” sub forma tradiției duhovniceşti a 
„stărețismului” rus au avut în schimb în Rusia secolului XIX un profund impact asupra 
unor filozofi şi scriitori de primă mărime ai culturii ruse: Leontiev, Dostoievski şi alții, de- 
terminând în a doua jumătate a intervalului o adevărată renaștere religioasă în sânul „inteli- 
ghențţiei” din ultimul veac al imperiului țarilor. 

„Paisianismul” a avut totuşi un impact benefic în viața Bisericii Ortodoxe 
din Principatele Române în prima jumătate a secolului XIX, înainte de revo- 
luţia de la 1848, datorită faptului că în această perioadă au fost mitropoliți ai 
Moldovei şi Ţării Româneşti doi monahi „paisieni” tipici: elenişti, oameni 
duhovniceşti şi de rugăciune, dar şi mari iubitori de şcoală şi cultură teolo- 
gică: sfinţii mitropoliți Veniamin Costache şi Grigorie Dascălul. 


Secolul XIX: dominanta practică şi exigenţele modernizării 


Ajuns episcop al Hușilor la doar 25 de ani, Veniamin Costache (1768-1846) 
a păstorit Biserica Moldovei ca mitropolit între anii 1803—1806 şi 1812-1842, 
ani agitați de războaie ruso-turce, de revolta eteristă din 1821 şi de ocupația 
rusă a Principatelor. În activitatea sa pe tărâmul culturii teologice, el s-a orien- 
tat după modelul enciclopedic popular pe care-l contura prin traducerile şi 
ediţiile sale învățatul şi sfântul monah isihast Nicodim Aghioritul (1749-1809) 
sau, mai înainte, erudiţii savanţi iluminişti, dar şi monahi şi ierarhi ortodocşi 
Evghenie Vulgaris (1720-1806) sau Nichifor Theotokis (1730-1800). În 
tipografia de la Iaşi, pe care a refăcut-o, şi în cea de la Neamţ, pe care a înfi- 
ințat-o în 1806, mitropolitul Veniamin a publicat 130 de cărți de cult şi de 
teologie, multe din ele traduse de el însuşi. La Neamţ apare acum o parte din 
traducerile școlii paisiene: între 1807-1815 sunt publicate aici cele 12 ma- 
sive volume ale Vieților Sfinților (după versiunea rusă a sfântului episcop 
Dimitrie al Rostovului); în 1814, Scara Sfântului Ioan Sinaitul; în 1819, 
Cuvintele duhovniceşti ale Sfântului Isaac Sirul; iar între 1818-1823, cele 
trei volume ale Cuvintelor ce alcătuiesc corpusul grec al scrierilor atribuite 
Sfântului Efrem Sirul. În 1806, la Iaşi, apare traducerea românească a Dog- 
malticii Sfântului loan Damaschinul, iar în 1816, la Neamţ, cea a Epitomei 
dogmelor realizată de învățatul monah grec Atanasie din Paros (f 1813). Tot 
în 1816, la laşi, mitropolitul Veniamin publica Tipicul mare al Sfântului Sava 
în traducere proprie, în realitate o prelucrare şi adaptare românească a celor 
două variante ale textului, grec şi slavon. Abia cu doi ani înainte de moartea 
sa, mitropolitul Veniamin, retras, a reuşit să publice la Neamţ, în 1844, revi- 
zuită de Neofit Scriban (1808-1884), mai vechea sa traducere a Pidalionului, 
monumentala ediție comentată a canoanelor apostolice, sinodale (ecumenice 
şi locale) şi patristice, publicată în 1800 la Leipzig de învățații monahi 
Agapie Leonardos şi Nicodim Aghioritul, şi devenită de atunci încoace co- 
lecţia canonică neoficială a Bisericii Ortodoxe. În prefață, cartea Pidalionului 
era recomandată stăruitor a fi primită de clerici şi credincioşi ca una „care 
este îndată şi cea dintâi după Sfintele Scripturi” (Veniamin Costache n-a 
editat şi Biblia, folosindu-se ediția românească a Societății Biblice Ruse 
publicată la Sankt-Peterburg în 1819, care reedita Biblia de la Blaj, 1795). 

Dominanta practică a activității teologice a mitropolitului Veniamin iese 
astfel limpede în evidenţă, deşi ea nu epuizează deloc spectrul larg al intere- 
selor intelectuale ale învățatului ierarh moldav. Acesta a mai tradus şi editat 
lucrări de istorie biblică (1824) şi bisericească (1841-1843: Istoria biseri- 
cească a arhiepiscopului Meletie al Atenei în cinci volume), de teologie po- 
lemică (Piatra scandelei a arhiepiscopului Ilie Miniat în 1844), precum şi 
catehetice (Catehismul mitropolitului Platon al Moscovei, în 1839), postum 
i s-au editat şi versiunile românești la Tâlcuirea Psaltirii a bizantinului 
Eftimie Zigaben (2 vol., 1852, 1856), la /szoria bisericească a Fericitului 
Teodoret al Cyrului (1894) şi la Tâ/cuirea Epistolelor pauline a bizantinului 
Teofilact al Ohridei după versiunea neogreacă a lui Nicodim Aghioritul 
(3 vol., 1904-1906), în manuscris rămânând încă inedite transpunerile ope- 
relor complete ale lui Teodoret al Cyrului şi ale omiliilor hrisostomiene la 
Faptele Apostolilor şi Epistolele pauline. 

Aceeaşi amploare a erudiţiei cu dominantă patristică poate fi regăsită în 
activitatea teologică a sfântului mitropolit al Ţării Româneşti, Grigorie Das- 
călul (născut la Bucureşti în 1765, mitropolit între 1823-1834). Format ca 
erudit monah paisian la Neamţ de către dascălul Gherontie, Grigorie a tradus 
împreună cu acesta Cartea folositoare de suflet (manualul de spovedanie al 
lui Nicodim Aghioritul) publicată la Bucureşti în 1799 (şi reeditată în multe 
rânduri), Chiriacodromionul la Evanghelii al lui Nichifor Teotokis (Bucu- 
reşti, 1801, şi reeditări), Tâlcuirea la Evanghelii a lui Teofilact al Ohridei 
(laşi, 1805), Dogmatica Sfântului loan Damaschinul (laşi, 1806) şi cea a lui 
Atanasie din Paros (Neamţ, 1816); stabilit ulterior în Ţara Românească, a 
tradus şi publicat Cuvintele despre preoţie ale Sfinţilor Părinţi (1820), o sc- 
rie de Cuvinte ale Sfinţilor Vasile cel Mare şi Grigorie Teologul (1826), ale 
Sfântului loan Hrisostom (1827), Cuvintele despre Providenţă ale Fericitului 
Teodoret al Cyrului (1828), Patericul egiptean (1828), Cuvintele, tratatele, 
despre Sfânta Treime ale bizantinului târziu Iosif Vryenios (1832), Enciclica 
antilatină a patriarhului Fotie şi cele două tratate antilatine Despre purcede- 
rea Duhului Sfânt ale Sfântului Grigorie Palama (1832), precum şi alte două 
antologii cu cuvântări hrisostomiene sub titlul Impărțire de grâu şi Puţul 
(ambele în 1833). 

Dominanta practică caracterizează în a doua jumătate a secolului XIX şi la 
Sibiu activitatea teologică a episcopului (din 1847) şi mitropolitului (din 1864) 
Ardealului, Andrei Şaguna (1808-1873). Alături de reeditarea Mărrurisirii 
ortodoxe movilene în 1855, a celor douăsprezece Mineie în 1853-1873, a 
Chiriacodromionului în 1855 şi a Bibliei în 1858 (în traducerea ieromona- 
hului Samuil Micu de la Blaj din 1795), preocupările personale ale provi- 
dențialului ierarh ortodox transilvan au fost în primul rând de ordin pastoral 

şi canonic (un manual: Elemente de drept canonic, 1854; un tratat: Compen- 
diu de drept canonic, 1868; şi o colecție de canoane comentate: Enchiridion, 
1871). Preocupările canonice erau impuse, pe de o parte, de luptele naționale 
şi bisericeşti prin care Şaguna a obținut reînființarea mitropoliei autonome a 
românilor transilvăneni, iar, pe de altă parte, de propriile sale eforturi de a 
moderniza în spiritul Tradiției, dar şi al exigențelor societății moderne, 
această Biserică dându-i o organizare autonomă de tip constituţional, partici- 
pativ, bazată pe implicarea largă a laicilor în foruri de tip sinodal la toate 
nivelurile: parohial, protopopial, eparhial (cf. faimosul Statut organic al Bise- 
ricii Ortodoxe Române din Transilvania, în vigoare între anii 1869-1925) şi 
pe angajarea Bisericii într-un amplu proiect pedagogic şi social”. 


Secolul XIX: secularizare şi scolasticizare 


În absența efectului de amortizare al unui astfel de tip de gândire şi de 
acțiune în acelaşi timp tradiţional, dar şi modern, stimulat de iluminismul 
moderat al imperiului austriac în Transilvania, şocul modernizării accelerate 
după model iluminist şi laicist francez în Principatele Unite asupra Bisericii 
Ortodoxe dezorientate a fost unul dramatic. Secularizarea din 1863 şi legile de 
reformă au fost însoţite de criza disputei pentru canonicitate şi a monahis- 
mului, precum şi de profunda instabilitate care a dominat viaţa bisericească 
până la sfârşitul primului război mondial. Aceasta a umbrit recunoaşterea în 
1885 de către Patriarhia Ecumenică a autocefaliei Bisericii Ortodoxe Române, 
care — reorganizată şi unificată după 1918 cu Bisericile Ortodoxe din Tran- 
silvania, Basarabia şi Bucovina — va fi recunoscută în 1925 ca patriarhie. 

Eforturile de modernizare întreprinse în plan teologic au avut drept vector 
facultăţile de teologie ortodoxă integrate în sistemul de învățământ statal: 
în 1860-1864 la Iaşi, iar în 1875 la Cernăuţi şi din 1881 la Bucureşti. Ele se 
adăugau seminarelor şi institutelor teologico-pedagogice din Ardeal, de tipul 
academiilor teologice, organizate şi susținute nemijlocit de episcopii, şi care 
au continuat să funcționeze şi după 1918 până în 1948. Abandonând modelul 
patristic tradițional în Ortodoxie al teologiei ca disciplină formativă integrală, 
de tip liturgic şi duhovnicesc, teologia românească academizată a adoptat 
astfel şi ea la sfârşitul secolului XIX modelul de tip occidental al unei ştiinţe 
pozitive şi sistematice de origine scolastică. Divizată pe secții — biblică, 


7 Ambele aceste proiecte au fost recent admirabil analizate de colegul meu sibian, tânărul 
istoric bisericesc PAUL BRUSANOWSKI în două remarcabile monografii: Învăţământul confe- 
sional ortodox din Transilvania între anii 1848-1918 între exigenţele statului centralizat şi 
principiile autonomiei bisericeşti, Presa Universitară Clujeană, 2005 şi Reforma constituțio- 
nală din Biserica Ortodoxă a Transilvaniei între 1850-1925, Presa Universitară Clujeană, 
2006. 

istorică, sistematică şi practică —, teologia academică devenea un demers 
rațional de analiză intelectuală şi sistematizare teoretică şi practică a Revela- 
ției divine: pe baza datelor pozitive oferite de ştiinţele biblice şi istorice — 
care prezentau Scriptura și Tradiţia Bisericii în pozitivitatea lor —, teologia 
sistematică realiza expunerea rațională a sistemului doctrinei şi moralei 
creştine, iar teologia practică analiza aplicarea concretă a principiilor biblice, 
dogmatice şi morale în viaţa liturgică, pastorală şi canonică a Bisericii. Teo- 
logia ştiinţifică îmbrăca forma unui sistem tipic scolastic: o construcţie şi o 
justificare raţională a revelatului, o dublare rațională a credinței, o imitație 
intelectuală a ştiinţei lui Dumnezeu despre EI Însuşi şi despre creaţia Sat. 


Dogmatici şi simbolici 


Prin traduceri, prin cursuri sau contribuţii originale, teologia academică 
românească a asimilat şi ea acest model științific sistematic consacrat în teo- 
logia rusă sau neogreacă a secolului XIX şi perpetuat fără alternativă până 
în urmă cu câteva decenii în majoritatea Facultăţilor ortodoxe din lume. Pe 
lângă exemplare monografii liturgice şi vaste sinteze istorice, teologia rusă a 
secolului XIX a fost astfel dominată de masivele Dogmatici ortodoxe de tip 
scolastic publicate în 1852, 1856, 1857 de mitropolitul Moscovei, Macarie 
Bulgakov (1812-1882) — tradusă în limba română în 1885—1887 de profe- 
sorul şi episcopul Gherasim Timuş — sau de episcopul Kanevului, Silvestru 
Malevanski (1827-1888) în cinci volume (1884-1891) — tradusă în limba 
română între 1889-1906. Modelul german a fost ilustrat şi în teologia siste- 
matică neogreacă de dogmatiştii atenieni Ziko Rossis (1838-1933), autor al 
unui Sistem de dogmatică ortodoxă publicat în 1903; de Christu Andrutsos 
(1867-1935), autor al unei Simbolici (1901; tradusă în românește în 1955), 
al unei Dogmatici (tradusă în româneşte în 1930) şi al unui Sistem de etică 
ortodoxă (1925; tradus în româneşte în 1947); şi de Panayotis Trembelas 
(1886-1977), autor, printre multe altele, al ultimei Dogmatici ortodoxe de 
tip scolastic publicată în 1959 şi 1961 (trei volume impozante, totalizând 
1750 de pagini!). 


Cărţi simbolice ortodoxe... 


Pe lângă dogmatica (şi etica) de sistem, teologia ortodoxă prelua din 
structura teologiei germane şi disciplina „simbolicii”. Aceasta era o teologie 
de controversă care analiza comparativ diferențele doctrinare între diversele 
confesiuni creştine pe baza „simbolurilor” lor de credință şi a „cărților sim- 


8 Cf. M.-J. CONGAR, „Theologie”, Dictionnaire de Théologie Catholique XV, 1946, 
col. 341-502; M.-D. CHENU, La théologie comme science au XIile siècle, Paris, 1943. 

bolice”, adică a mărturisirilor de credinţă cu valoare de „simbol de credință” 
elaborate de Bisericile creştine în lupta pro sau contra Reformei protestante 
din secolele XVI-XVII. Primul care a folosit expresia „carte simbolică” a 
fost luteranul J. Frisch, care în 1727 a editat la Frankfurt/Leipzig „Mărturi- 


x» 


sirea ortodoxă” a mitropolitului Petru Movilă sub titlul Liber symbolicus 
Russorum. În 1843, Emst Julius Kimmel (1812-1846), profesor luteran din 
Jena, publica volumul Libri Symbolici Ecclesiae Orientalis reeditat în 1850 
cu un apendice de H. Weissenbaum sub titlul Monumenta fidei Ecclesiae 
Orientalis. Volumul publica în greacă şi latină: „Mărturisirea de credință” 
redactată în 1455-1456 la cererea sultanului Mehmet II Cuceritorul de către 
patriarhul Constantinopolului Ghenadie II Scholarios; „Mărturisirea de cre- 
dinţă” calvinizantă din 1629 a patriarhului Chiril Lukaris şi reacțiile la aceasta: 
„Mărturisirea ortodoxă” din 1638-1642 a mitropolitului Petru Movilă, hotă- 


? Pe lângă tratatele clasice ale Simbolicii din 1812 a protestantului PHILLIP MARHEINECKE 
(1780-1846) sau a celei din 1832 a catolicului JOHANN ADAM MOHLER (1796-1838) din 
Tübingen (modelul Simbolicii ortodoxe din 1901 a lui Andrutsos), secolul XIX a adus cu 
sine şi editarea unor „biblioteci de simboluri” devenite „clasice”, cum au fost cele ale pro- 
testanţilor AUGUST HAHN (1792-1863), Bibliothek der Symbole und Glaubensregeln der 
alten Kirche, 1842, 1877, 1897, ori PHILLIP SCHAFF (1819-1893), Bibliotheca Smybolica 
Ecclesiae Universalis. The Creeds of Christendom, 3 vol., New York, 1877 (ed. VI, 1990). 
Tot acum apar colecţii de cărţi simbolice (libri symbolici) ale confesiunilor: cărțile simbolice 
ale Bisericilor reformate au fost editate în corpusurile îngrijite de J. Ch. Augusti (1827), 
H. A. Niemeyer (1840), E. Bockel (1847), E. Müller (1903) sau W. Niesel (1938); cele ale 
Bisericilor luterane îngrijite de M. Weber (1809), C. Hasse (1827), H. Meyer (1830) până la 
ediţia clasică din 1930; sau cele ale Bisericii Romano-Catolice: J. W. Streitwolf, 2 vol. 
(1835, 1838), la care trebuie adăugat „clasicul” HEINRICH DENZINGER (1819-1883), Enchi- 
ridion symbolorum, definitionum et declarationum de rebus fidei et morum, Freiburg, 1854 
(ed. a 37-a realizată de Denzinger / Schânmetzer / Hinnermann, 1991), precum şi ediția 
integrală în original a hotărârilor celor 21 de „concilii ecumenice” recunoscute de Biserica 
Romano-Catolică începând cu Sinodul I Ecumenic (Niceea, 325) şi terminând cu Conciliul 
Vatican II (1962-1965) realizată de GIUSEPPE ALBERIGO (1926-2007), Conciliorum Oecu- 
menicorum Decreta, Bologna, 1962, 1973". 

Ultima realizare de acest gen aparţine teologului luteran, profesor la Yale (convertit în 
1998 la Ortodoxie), JAROSLAV PELIKAN (1923-2006) împreună cu VALERIE HOTCHKISS şi e 
reprezentată de cele trei volume engleze ale seriei enciclopedice Creeds and Confessions of 
Faith in the Christian Tradition, Yale University Press, 2003, 3344 p., care grupează în 
traducere engleză un număr de 225 de texte „simbolice” creştine din toate timpurile şi din 
toate confesiunile după cum urmează: vol. I (XLVIII + 1031 p.): I. Rules of Faith in the 
Early Church; II. Eastern Orthodox Affirmations of Faith; III. Medieval Western Statements 
of Faith; vol. 2 (XLIV + 1071 p.): IV. Creeds and Confessions of Faith of the Reformation 
Era; și vol. 3 (XLVIII + 1085 p.): V. Statements of Faith in Modem Christianity; în volu- 
mul 4 (LIV + 609 p.): Credo. Historical and Theological Guide, Jaroslav Pelikan oferă o 
introducere generală în problematica crezurilor şi mărturisirilor de credință (definiţie, geneză, 
autoritate şi istorie). 

rârile Sinoadelor anti-lukariene de la Constantinopol 1638, laşi 1642 şi Ieru- 
salim 1672, şi „Mărturisirea” ortodoxă din 1672 a patriarhului Dositei al 
Ierusalimului; ediția a doua adăuga în apendice „Mărturisirea” lui Mitrofan 
Kritopulos din 1625 şi hotărârea Sinodului de la Constantinopol din 1672. 
Prima „Simbolică” ortodoxă, datorată profesorului atenian Ioannis Mesoloras 
(1851-1942), a apărut în 1901 ca volumul al doilea al unei serii al cărei prim 
volum în două tomuri (1883 şi 1893) reprezenta o ediţie a „Cărţilor simbo- 
lice” ortodoxe. Imitând modelul faimoasei „Cărţi a Concordiei” luterană din 
1580-1584!0, acestea erau împărţite în două secţiuni: 

I. Cele trei „Simboluri de credință” ecumenice: Apostolic, Niceo-Con- 
stantinopolitan şi „Atanasian”; 

II. Mărturisirile ortodoxe de după căderea Constantinopolului (1453): 
1. „Mărturisirea” patriarhului Ghenadie Scholarios; 2. cele două „Răspun- 
suri” din 1573 şi 1581 date teologilor luterani din Tiibingen de patriarhul 
ecumenic Ieremia II (1572-1595); 3. „Mărturisirea” lui Mitrofan Kritopulos 
(1625), 4. „Mărturisirea” lui Petru Movilă (1638-1642), 5. „Mărturisirea” lui 
Chiril Lukaris (1629) şi hotărârile Sinoadelor împotriva ei din anii 1638-1672; 
6. „Mărturisirea” lui Dositei al Ierusalimului (1672); şi 7. Hotărârea Sinodului 
de la Constantinopol din 1672. 

Făcând abstracție de menţinerea apelativului discutabil de „cărţi simbolice” 
sau de cărți cu valoare de simbol de credință atribuit mărturisirilor de cre- 
dință ortodoxe, colecţia profesorului Mesoloras se distinge atât printr-un pro- 
gres documentar — recuperarea „Răspunsuritor” patriarhului leremia Il —, 
dar şi printr-o lacună masivă şi inexplicabilă — nu reţine cu titlu de mărturi- 
siri ortodoxe nici un text din intervalul 300-1450, mileniul Sinoadelor Ecu- 
menice şi constantinopolitane din epoca de glorie a Ortodoxiei imperiale a 
Bizanțului. 


... sau Tezaur al Ortodoxiei 


Această deficiență a fost observată de teologul român loan Mihălcescu 
(1874-1948); aflat în intervalul 1901-1904 la studii în Germania, pe 13 iu- 
nie 1903 îşi susținea un doctorat în filozofie la Universitatea din Leipzig. 


10 Publicată în germană în 1580, iar în latină în 1584, Liber Concordiae grupa principalele 
mărturisiri de credinţă ale luteranismului pe baza căreia s-a realizat în 1577 acordul între 
diversele şcoli teologice care polemizaseră asupra sensului credinţei reformatorice. Intr-o 
primă secțiune aceasta publica cele trei „simboluri de credință ecumenice” ale Bisericii 
vechi: apostolic, niceo-constantinopolitan şi „atanasian”, iar în cea de-a doua, mărturisirile 
particulare ale luteranismului: „Confessio Augustana” (1530), „Apologia Confessionis” 
(1531), aşa-numita Articole Smalkaldice (1537), Catehismele Mic şi Mare ale lui Martin 
Luther (ambele din 1529) şi aşa-numita „Formula Concordiae” (1577). 

Revenit în țară, a funcționat până în 1939 ca profesor de dogmatică și istoria 
religiilor la Facultatea de Teologie din Bucureşti, devenind apoi arhiereu și, 
ulterior, mitropolit al Moldovei. Întors la Bucureşti, tânărul doctor în filo- 
zofie, numit iniţial profesor la Seminarul Central din Bucureşti, publica în 
1904 la Leipzig volumul intitulat Tezaurul Ortodoxiei! |, în care edita ple- 
când de la ediția Kimmel textul original grec prefațat de "notițe introductive 
în limba germană al „mărturisirilor de credință” şi al „celor mai importante 
mărturii ale credinței ortodoxe”, indispensabile în opinia sa pentru cunoaşterea 
Ortodoxiei. Cele cinci secţiuni ale Tezaurului cuprind astfel: I. Hotărârile 
Sinoadelor Ecumenice (p. 1-10); H. „Mărturisirea” patriarhului Ghenadie Scho- 
larios (p. 11-21); HI. „Mărturisirea” mitropolitului Petru Movilă (p. 22-122); 
IV. Hotărârea Sinodului de la Ierusalim din 1672 şi „Mărturisirea” patriar- 
hului Dositei (p. 123-181); şi V. „Mărturisirea” lui Mitrofan Kritopulos 
(p. 183-252). Textul „mărturisirilor” e urmat de alte şase importante anexe, 
elocvente pentru înțelegerea Ortodoxiei de către teologul român în vârstă pe 
atunci de doar 30 de ani: 

A. Dialogul apocrif al patriarhului Ghenadie Scholarios (p. 253-261); 

B. „Mărturisirea” calvinizantă atribuită lui Chiril Lukaris (p. 262-276); 

C. Liturghia Sfântului loan Gură de Aur, text complet (p. 277-297); 

D. Fragmente din „Regulile” monahale ale Sfântului Vasile cel Mare 
(p. 298-306); 

E. Textul rânduielii catehumenatului, Botezului şi celorlalte Sfinte Taine 
din Evhologhion (p. 307-312); şi 

F. Câteva din cântările slujbei înmormântării (p. 313-314). 
Surprinde remarcabilul simţ al românului loan Mihălcescu atât față de dimen- 
siunea liturgică a Tradiţiei dogmatice ortodoxe, cât şi față de expresia ei 
autoritativă maximă, reprezentată de Sinoadele Ecumenice, aspecte puse în 
paranteză de autorii colecțiilor de „cărți simbolice” ortodoxe din secolul XIX. 


B. Ortodoxia în secolul XX: de la neoscolastică la neopatristică 


Denunţarea „pseudomorfozelor ” 


Întreaga chestiune a existenţei unor „cărți simbolice” în Biserica Ortodoxă 
şi a autorităţii a fost viu disputată în toată prima jumătate a secolului XX'?, 


1! Thesauros tg Orlhodoxias. Die Bekenntnisse und wichtigsten Glaubenszeugnisse der 
griechisch-orientalischen Kirche im Originaltext nebst einleitenden Bemerkungen von lon 
Michalcescu, eingeführt von Prof. D. Albert Hauck, Leipzig, 1904, 314 p. 

20 discuție amplă și pertinentă la IOAN ICĂ SN, Mărturisirea de credință a lui Mitrofan 
Kritopulos. Însemnătatea ei istorică, dogmatică şi ecumenistă, Sibiu, 1973, cap. VIII, 
p. 166-195; şi, anterior, NICOLAE CHIȚESCU, „Insemnătatea mărturisirilor de credință în 
cele trei mari confesiuni creştine”, Ortodoxia 7 (1955), nr. 4, p. 483-512. 

cu un moment de vârf la primul Congres Internaţional al Teologilor Orto- 
docşi de la Atena, 1936. Teologi de prestigiu, de talia preotului profesor 
Georges Florovsky (1893-1979), au acuzat prezenţa în „mărturisirile de cre- 
dință” din veacul XVII a unor excesive influenţe heterodoxe, fie protestante, 
fie romano-catolice — care ar fi responsabile de o dublă „pseudomorfoză” 
culturală (în sens spenglerian) a Ortodoxiei moderne —, contestând valoarea 
lor dogmatică ortodoxă şi refuzând însăşi existența unor „cărți simbolice” în 
Ortodoxie. Acestea ar fi simple documente confesionaliste, de imitație, ex- 
plicări conjuncturale ale credinţei ortodoxe provocate și modelate de factori 
exteriori Ortodoxiei, dominate de spiritul şi limbajul scolastic al epocii, nelip- 
site de erori şi, mai ales, lipsite de o relaţie organică vie cu filonul central al 
Tradiţiei ortodoxe. Teologia ortodoxă contemporană a fost aşadar somată în 
1936 să iasă din „captivitatea babilonică” a tipului de gândire scolastic în- 
corporat în mărturisirile secolului XVII — cărora li se recunoştea o valoare 
doar relativă, limitată şi auxiliară — şi să revină creator la izvoarele autentice 
ale adevăratei Tradiţii ortodoxe, cea Sfinţilor Părinţi, imitând nu litera, ci 
modelul lor de teologhisire şi elaborând o „sinteză neopatristică”"” pentru 
epoca noastră. 


Sinteze neopatristice 


Abandonaţi scolastica şi juridismul! Abandonaţi însă şi idealismul (sofio- 
logic) filozofiei religioase moderne! Înapoi la Revelaţie, înapoi la Sfinţii 
Părinţi, înapoi la Sinoadele Ecumenice, înapoi la Liturghie! Acestea au fost 
sloganele programatice ale teologiei ortodoxe „neopatristice” care a realizat 
înnoirea discursului teologic ortodox în secolul XX. Această renovare s-a 
produs însă pe un fond istoric sumbru. Dacă secolul XIX fusese dominat de 
iluminism, romantism, naționalism şi pozitivism, secolul XX a venit cu ex- 
periența traumatică a revoluțiilor totalitare şi a recrudescenţei ideologiilor 
antagoniste în războaie devastatoare şi în experimente de inginerie socială 
de tip utopic. Reacţia față de scolastică şi idealism, ca influenţe externe, şi 
faţă de formalism, juridism şi ritualism, ca ispite interne pentru viața Bisericii, 
a fost aceea de întoarcere existențială la sursele vii ale Revelaţiei mediate de 
Tradiţia eclezială. Revenirea la Tradiţie a teologiei ortodoxe, nu însă ca la 
un corpus de documente şi instituţii exterioare, ci ca la experienţă eclezială 
vie, s-a făcut simultan pe mai multe paliere: 


13 CF. IOAN Í. ICĂ JR, „Patristica şi teologia modernă. Semnificaţia şi actualitatea unui 
program teologic”, Mitropolia Ardealului 27 (1982), nr. 10-12, p. 707-714. 

— istoric-patristic-ecleziologic prin sintezele de teologie modernă, patris- 
tică şi bizantină ale preotului profesor Georges Florovsky (1893-1979), 
continuate de preotul profesor John Meyendorff (1926-1992); 

— mistic-palamit-filocalic prin studiile şi revalorificarea tradiţiei duhovni- 
ceşti ortodoxe întreprinse de Vladimir Lossky (1903-1958) şi de preoții pro- 
fesori Dumitru Stăniloae (1903—1993) şi Ioannis Romanidis (1927-2001); 

— euharistic-liturgic-ecleziologic prin investigațiile preoţilor profesori 
Nikolai Afanasiev (1893-1966) şi Alexander Schmemann (1921-1983) şi 
ale mitropolitului Ioannis Zizioulas (n. 1930). 

În centrul teologiei ortodoxe „neopatristice” stă aşadar interpretarea experi- 
enţei ecleziale în multiplele ei dimensiuni: mistică, liturgică şi istorică. 


Monumentele dogmatice şi simbolice ale Bisericii Catholice Ortodoxe 


Restituirea, evaluarea şi receptarea critică a trecutului şi a moştenirii lui 
complexe fiind şi pentru teologie un recurs indispensabil în elucidarea pre- 
zentului, o parte importantă a cercetărilor teologice a continuat şi după 1936 
linia lecturii şi valorificării Tradiţiei şi a izvoarelor teologiei, atât ale celor 
clasice uitate, cât şi ale celor modeme, disputate şi contestate. Această linie a 
fost ilustrată strălucit de dogmatistul atenian Ioannis Karmiris (1904—1993), 
academician, teolog multilateral cu o operă enciclopedică impozantă. Spe- 
cializat în tinereţe în „mărturisirile” de credință ale veacului XVII, Karmiris 
a reluat la mijlocul secolului XX la dimensiuni majore proiectul realizat in 
nuce în 1904 de loan Mihălcescu în Tezaurul Ortodoxiei. În 1951-1953 — 
cu ocazia aniversării a 1900 de ani de la sosirea în Grecia a Apostolului 
Pavel —, profesorul Karmiris publica la Atena cele două volume ale unei 
ample colecţii care ambiţiona să cuprindă în ediţie integrală Monumentele 
dogmatice şi simbolice ale Bisericii Catholice Ortodoxe. Premiată de Aca- 
demia Greciei în 1953, lucrarea avea să cunoască şi o a doua ediţie revizuită 
şi adăugită, publicată în 1960 la Atena (volumul I) şi în 1968 la Graz (volu- 
mul 11)“. Monumentala colecție însumând 1136 de pagini se deschide cu o 
prolegomenă (p. 17-33) care tratează despre noțiunea, autoritatea şi numărul 
simbolurilor şi ale celorlalte texte dogmatice şi simbolice ale Bisericii Orto- 
doxe, şi este urmată de textul original al „monumentelor” dogmatico-sim- 
bolice prefaţate fiecare de o scurtă introducere şi repartizate în următoarele 
patru secțiuni: 


14 IOANNOU KARMIRE, Ta dogmatika kai symbolika mnēmeia tēs Orthodoxou Katholikēs 
Ekklēsias (Dogmatica et symbolica monumenta Orthodoxae Catholicae Ecclesiae), editio 
secunda, Graz, 1968. 

I. Cele trei Simboluri de credință ecumenice ale Bisericii vechi: 1. Apos- 
tolic; 2. Niceo-Constantinopolitan şi 3. „Atanasian”; 


II. Simbolurile de credinţă şi definițiile dogmatice, precum şi canoanele 
cu conținut dogmatico-simbolic ale Sinoadelor Ecumenice şi locale: 

1. Sinodul I Ecumenic (Niceea, 325): Simbolul; canoanele 8, 19, 6, 7, 13, 20; 

2. Sinodul II Ecumenic (Constantinopol, 381): Simbolul; Epistola sinodală 
din 382; canoanele 1, 2, 3, 5, 6,7. 

3. Sinodul III Ecumenic (Efes, 431): Epistolele 2-3 ale Sfântului Chiril al 
Alexandriei către Nestorie (aprobate de Sinod); cele 12 anateme ale Sfântu- 
lui Chiril împotriva lui Nestorie; canoanele 7 şi 8 ale Sinodului; Epistola 
Sfântului Chiril către loan al Antiohiei din 433 şi formula de împăcare cu 
antiohienii; 

4. Sinodul IV Ecumenic (Chalcedon, 451): Tomul papei Leon către Sinod; 
Cuvântul de adresare al Sinodului către Împărat; Definiţia dogmatică; canoa- 
nele 1, 28, 9, 17, 14, 19; 

5. Sinodul V Ecumenic (Constantinopol, 553): Definiţia dogmatică inclu- 
zând cele 14 anateme împotriva celor „Trei Capitole”; cele două serii de 15 şi 
10 anateme împotriva lui Origen; 

6. Sinodul VI Ecumenic (Constantinopol, 680-681): Epistola synodică a 
patriarhului Sofronie al Ierusalimului; Epistola papei Agaton către Sinod; 
Definiţia dogmatică; 

7. Sinodul Trullan (Constantinopol, 690-691); canoanele 1, 2, 6, 11, 12, 
13, 21, 32, 36, 38, 52, 55, 56, 57, 67, 70, 72, 79, 81, 83, 84, 90 şi 95; 

8. Sinodul VII Ecumenic (Niceea, 787): Definiţia dogmatică; aclamațiile 
de la sesiunile 7 şi 8; Synodikon-ul Ortodoxiei din 843 (doar Synodikon-ul 
icoanelor); 

9. Hotărâri şi canoane dogmatico-simbolice ale Sinoadelor locale: 

a. Canoanele apostolice 1, 2, 3, 6, 7, 28, 34, 35, 37, 45, 46, 47, 49, 50, 52, 
60, 62, 64, 66, 68, 81, 8; 

b. Canoanele 1, 4 ale Sinodului de la Gangra; canoanele 6, 7, 8, 9, 31, 32, 
33, 35, 48, 59, 60 ale Sinodului de la Laodiceea; şi canoanele 1, 2, 24, 48, 
57, 68, 72, 109, 110, 111, 112, 113 ale Sinodului de la Cartagina; 

c. Constantinopol, 879-880: Definiţia dogmatică; recunoaşterea Sinodului 
VII Ecumenic; restaurarea lui Fotie; respectarea obiceiurilor vechi; canonul 1. 

10. Canoane dogmatico-simbolice ale Sfinților Părinți: Sfântul Atanasie, 
Epistola 39 despre canonul biblic şi Epistola către Rufinian; Sfântul Vasile, 
canoanele 1, 5, 47, 91, 92; Amfilohie şi Grigorie Teologul, despre canonul 
biblic; Sfântul Timotei, canonul 9; Sfântul Teofil, canoanele 2 şi 12. 

IH. Liturghia Sfântului loan Gură de Aur (după Liturghierul actual, în notă 
şi anaforaua Liturghiei Sfântului Vasile cel Mare) 


IV. Texte dogmatico-simbolice mai noi: 

1. Enciclica antilatină a patriarhului Fotie (866); 

2. Epistola patriarhului Mihail Kerularios către patriarhul Petru al Antio- 
hiei; procesul verbal al Sinodului constantinopolitan din 20 iulie 1054 ca 
răspuns la excomunicarea pronunțată de cardinalul Humbert; 

3. Tomosurile Sinoadelor constantinopolitane în apărarea isihasmului din 
1341, 1347 şi 1354; „Mărturisirea” Sfântului Grigorie Palama; fragmente din 
„Sinodiconul Ortodoxiei”; 

4. „Enciclica” lui Marcu Eugenicul împotriva Conciliului pseudo-unionist 
de la Florenţa (1440-1441); „Mărturisirea” de credinţă a lui Marcu Eugenicul 
la Conciliul de la Florenţa; 

5. „Mărturisirea” patriarhului ecumenic Ghenadie II Scholarios la cererea 
sultanului Mehmet Îl (1455-1456); 

6. „Răspunsurile” din 1573 şi 1581 ale patriarhului ecumenic Ieremia II 
către teologii luterani din Tiibingen; 

7. „Mărturisirea” lui Mitrofan Kritopulos (1625); 

8. „Hotărârea” Sinodului de la Constantinopol împotriva lui Chiril Lukaris 
(1638), în notă textul „Mărturisirii” lui Chiril Lukaris (1629, 1633); 

9. „Hotărârea” Sinoadelor antilukariene de la Constantinopol şi Iaşi (1642); 

10. „Mărturisirea” ortodoxă a mitropolitului Petru Movilă (1638-1642); 

1 1. „Hotărârea” Sinodului de la Constantinopol din ianuarie 1672 ca răs- 
puns la întrebările lui John Cavel; 

12. „Hotărârea” Sinodului de la Ierusalim, martie 1672, împotriva acuzelor 
de calvinism („Scutul Ortodoxiei”); 

13. „Mărturisirea” patriarhului Dositei II al Ierusalimului (1672); răspuns 
punct cu punct la „Mărturisirea” lukariană; 

14. „Hotărârea” Sinodului de la Constantinopol din 1691 împotriva erorilor 
calvinizante ale lui loan Cariofil; 

15. „Răspunsurile” Patriarhiei Ecumenice la propunerile de unire ale angli- 
canilor „non jurors” (1716, 1725); 

16-17. „Enciclica” din 1722 şi „Mărturisirea” de credință din 1727 ale 
Patriarhiei Ecumenice împotriva propagandei şi acțiunilor uniate în Patriarhia 
Antiohiei; 

18. „Enciclica” Patriarhiei Ecumenice din 1836 împotriva misionarilor 
protestanți; 

19. „Enciclica” Patriarhiei Ecumenice din 1838 împotriva inovaţiilor latine; 

20. „Răspunsul” patriarhilor răsăriteni din 1848 către papa Pius IX; 


30 CANONUL ORTODOXIEI I. Canonul apostolic 


21. „Refuzul” din 1868 al Patriarhiei Ecumenice la invitația de a participa 
la Conciliul Vatican I; 

22. „Hotărârea” Patriarhiei Ecumenice de condamnare a „filetismului” 
(naționalismului religios, în criza bulgară); 

23. „Răspunsul” din 1895 al Patriarhiei Ecumenice la chemarea de unire 
cu Roma a papei Leon XIII (enciclica „Praeclara gratulationis”); 

24. „Enciclica” din 1902 a Patriarhiei Ecumenice despre relaţiile Biseri- 
cilor Ortodoxe autocefale şi alte chestiuni; Răspunsul aceleiaşi din 1904 la 
răspunsurile Bisericilor Ortodoxe; 

25. „Hotărârea” Conferinţei Panortodoxe de la Moscova (1948) împotriva 
papismului; 

26. „Enciclice” şi „declaraţii” ortodoxe la reuniunile mişcării ecumenice: 
mesajul Patriarhiei Ecumenice din 1920; Enciclica aceleiaşi din 1952; decla- 
rațiile delegațiilor ortodoxe la adunările ecumenice de la Lausanne (1920), 
Edinburgh (1937), Lund (1952), Evanston (1954) şi New Delhi (1961); 

27. Catalogul temelor viitorului Sinod Panortodox (Rodos, 1961); 

28. Hotărârile Conferinţelor Panortodoxe II şi HI (1963, 1964) privind 
dialogul teologic cu Biserica Romano-Catolică; comunicatul întâlnirii de la 
Ierusalim (1964) între patriarhul ecumenic Atenagora şi papa Paul VI; 

29. Biserica Ortodoxă în dialog cu Bisericile nechalcedoniene (1965); 

30. Ridicarea comună a anatemelor din 1054 pe 7 decembrie 1965: decla- 
rația comună, actul sinodal al Patriarhiei Ecumenice şi actul papei Paul VI; 

31. Hotărârile celei de-a IV-a Conferinţe Panortodoxe de la Belgrad (1966) 
privind demararea şi temele dialogului teologic cu Bisericile Anglicană şi 
Vechi-Catolică'?. 


Impresionantă prin vastitatea cuprinderii, colecția Monumentelor dogmatice 
şi simbolice ale Bisericii Catolice Ortodoxe realizată de profesorul Karmiris 
— un instrument de lucru capital pentru specialiștii în dogmatică şi elenişti — 
se prezintă mai puţin originală în plan şi mai puţin precisă în concepţie. 
Planul evidențiază o juxtapunere între „cărţile simbolice” ortodoxe ale lui 
Mesoloras, de la care reține diviziunea de tip protestant între cele trei „sim- 
boluri ecumenice” (secțiunea I) şi „textele simbolice mai noi” (secțiunea IV), 
între care intercalează hotărârile Sinoadelor Ecumenice şi Liturghia hrisos- 
tomiană introduse de Mihălcescu în al său „Tezaur al Ortodoxiei”. Noutatea 


15 Absente din prima ediţie şi adăugate abia în ediţia a doua au fost în secțiunea I: Epis- 
tolele Sfântului Chiril al Alexandriei și Sfântului Sofronie al Ierusalimului, Tomosul Sfân- 
tului papă Leon, Epistolele patriarhului Mihail Kerularios şi actul Sinodului din 1054, 
Tomosul Sinodului palamit din 1347, fragmentele din Synodikon-ul Ortodoxiei, iar în sec- 
ţiunea IV: textele cu nr. 22 și 25-36. 


Canonul şi canoanele creştinismului apostolic 31 


şi superioritatea evidentă a Monumentelor priveşte, pe de o parte, modul 
riguros ştiinţific de tratare, iar, pe de altă parte, selecția mult mai amplă din 
documentele Sinoadelor Ecumenice, de la care sunt reţinute nu doar hotărâ- 
rile dogmatice propriu-zise, ci şi epistolele dogmatice care le-au pregătit, 
precum şi canoanele disciplinare cu conținut sau referință dogmatică. Osci- 
laţia și lipsa de precizie transpar în ce priveşte terminologia şi concepția. 
Astfel, în locul termenului cu conotaţii confesionaliste de „cărţi simbolice” 
ni se propune acela arheologic de „monumente” sau cel neutru de „texte” 
„dogmatico-simbolice”. lar motivaţia oferită în prolegomene pentru saluta- 
bila noutate a introducerii documentelor şi hotărârilor antilatine din 866, 
1054, 1341-1351, 1440-1441, 1727, 1838, 1848, 1868, 1898, doar pentru 
„a umple un gol” şi a echilibra documentele şi hotărârile ortodoxe antipro- 
testante, este puţin satisfăcătoare!f. 

La data apariţiei celor două ediţii ale Monumentelor, demersul profesorului 
Karmiris părea nu doar să umple o lacună documentară importantă privitoare 
la izvoarele dogmaticii ortodoxe, ci şi să vină în întâmpinarea unei preocu- 
pări panortodoxe. Între temele propuse de prima Conferință Panortodoxă de 
la Rodos din 1961 pentru a fi incluse pe agenda viitorului Sfânt şi Mare Sinod 
Panortodox!”, la secţiunea 1. „Credinţă şi dogmă” se numărau: a. Definirea 


'% Refuzul de a reţine „Mărturisirea” latină, zisă a împăratului Mihail VIII Paleologul, de 
fapt a papei Clement IV (1265-1268) care a impus-o bazileului bizantin drept condiție a 
„unirii” de la Lyon (1274), precum şi hotărârea Conciliului pseudo-unionist de la Florența 
(1439), a cărei semnare a fost impusă ierarhilor greci de împăratul loan VIII Paleologul, nu 
mai avea nevoie de justificări, cele două „uniri” fiind respinse de poporul ortodox. Omiterea 
„Catehismului” din 1823-1824 (modificat în 1839) al mitropolitului Filaret al Moscovei, în 
ciuda autorității şi popularității lui în Biserica Ortodoxă Rusă, e justificată prin nereceptarea 
lui panortodoxă. Dar a motiva remarcabila iniţiativă a reintroducerii în circuitul dogmatic a 
Tomosurilor dogmatice palamite din secolul XIV care au sancţionat isihasmul şi învățătura 
despre energiile necreate, doar pentru că sunt îndreptate „indirect împotriva teologiei latine” 
(p. 26), e o afirmaţie inexactă istoric şi precară teologic, trădând o viziune limitată, simbolică, 
antitetică, despre natura dogmatică a acestor „monumente” capitale ale Ortodoxiei. 

1” Temele de la Rodos I, 1961, se grupau în opt mari capitole fiecare cu patru-cinci sub- 
capitole: I. Credinţă şi dogmă; H. Cultul divin (uniformizarea, participarea laicilor, consoli- 
darea vieţii liturgice şi a artei ortodoxe tradiționale); III. Ordinea şi conducerea Biserici 
(codificarea canoanelor, procedurile penale, viață monahală, despre post, formarea clerului, 
impedimentele la căsătorie, calendarul); IV. Raporturile Bisericilor Ortodoxe între ele 
(autocefalie, autonomie, diasporă); V. Raporturile Bisericii Ortodoxe cu restul lumii creşti- 
ne (cu Bisericile Romano-Catolică, protestante, Veche-Catolică şi mişcarea ecumenică); 
VI. Ortodoxia în lume (cultura şi evanghelizarea, contribuţia ortodoxă la pace, libertate, 
fraternitatea între popoare; pelerinajele); VII. Teme teologice (economia; canonizarea sfin- 
ţilor; eutanasia; incinerarea morților; Ortodoxia şi religiile lumii); VIII. Probleme sociale 
(Ortodoxia şi trecutul, căsătoria, familia, discriminările rasiale şi transformările sociale ra- 
pide). In cele din urmă însă, prima Conferinţă presinodală de la Chambesy din 1976 a redus 

ortodoxă a dogmei; b. Izvoarele Revelaţiei divine; c. Texte simbolice în 
Biserica Ortodoxă cu autoritate deplină, relativă sau auxiliară; redactarea şi 
adaptarea unei „mărturisiri de credință” ortodoxe unice. 


Contribuții româneşti 


Dezbaterea interortodoxă şi ecumenică intensă de la mijlocul secolului XX 
a avut drept efect menţinerea vie a interesului faţă de problematica „mărturi- 
sirilor de credință” în întreaga teologie ortodoxă. N-au făcut excepţie de la 
aceasta nici teologii dogmatişti şi ecumenişti sau istoricii bisericești ortodocşi 
români’. Unii au fost preocupaţi de „Mărturisirea ortodoxă” a lui Petru 
Movilă şi de Sinodul de la Iași. Cu ocazia împlinirii în 1942 a trei sute de ani 
de la acest eveniment, a apărut o serie de publicaţii decisive: ediţia textului 
grec (1942-1944), monografia preotului profesor Teodor Bodogae (Sibiu, 
1943)%; numărul special 9—10/1942 al revistei Biserica Ortodoxă Română 
sau studiul capital din 1946 al profesorului Alexandru Elian (1910-1993) 
care în 1983 publica o nouă traducere a „Mărturisirii” movilene prefațată de 
un solid studiu introductiv??. Între 1942-1943, dogmatistul Vasile Loichiţă 
(1881-1958) de la Cernăuţi publica o traducere a „Mărturisirii” patriarhului 
Dositei”, fiind secondat în acest tip de preocupări de dogmatistul bucureş- 
tean Nicolae Chiţescu (1904-1991)**. Discipol al acestuia din urmă şi al pro- 


numărul temelor la zece: 1. Diaspora; 2. Autocefalia; 3. Autonomia; 4. Dipticele; 5. Calen- 
darul; 6. Impedimentele la căsătorie; 7. Adaptarea prescripţiilor privitoare la post: 8. Reta- 
țiile Ortodoxiei cu lumea creștină; 9. Ortodoxia şi mișcarea ecumenică; 10. Contribuţia 
ortodoxă la pace, libertate și fraternitatea între popoare. 

'8 În anii 1930, 1931 şi 1935, ilustrul istoric bisericesc bucureştean TEODOR M. POPESCU 
(1893-1978) publica traduceri româneşti comentate ale actelor de excomunicare din 1054 
(Studii teologice, seria 1, 1931, nr. i, p. 49-68 şi nr. 2, p. 35-46), ale Enciclicei patriarhului 
Fotie (ibid., 1930, nr. 2, p. 56-100) şi ale Enciclicei patriarhilor din 1848 (Biserica Ortodoxă 
Română, 53, 1935, nr. 11-12, p. 546-688). 

1? NICULAE M. POPESCU / GHEORGHE |. MOISESCU, Orrhodoxos Homologia. Mărturi- 
sirea Ortodoxă, text grec inedit (ms Paris. 1265), text român (ed. Buzău, 1691), Bucureşti, 
1942-1944. 

20 TEODOR BODOGAE, Din istoria Bisericii Ortodoxe de acum 300 de ani. Sinodul de la 
Iaşi, Sibiu, 1943. 

2! ALEXANDRU ELIAN, „Contribuţia grecească la Mărturisirea Ortodoxă”, Balcania 5 
(1946), p. 79-139. 

Mărturisirea de credință a Bisericii Ortodoxe 1642, Bucureşti, 1983. 

23 VASILE LOICHIŢĂ, „Mărturisirea lui Dositei”, Candela 53-54 (1942-1943), p. 173-256. 

24 NICOLAE CHIȚESCU, „O dispută dogmatică din veacul al XVII-lea la care au luat parte 
Dositei al Ierusalimului, Constantin Brâncoveanu şi Antim Ivireanu”, Biserica Ortodoxă 
Română 63 (1945), p. 319-352; „Trei sute de ani de la Răspunsul la Catehismul calvinesc 
al lui Varlaam al Moldovei”, ibid., p. 618-638; „Insemnătatea mărturisirilor de credință în 

fesorului atenian Karmiris, dogmatistul sibian preotul profesor loan Ică sn 
publica în 1961 primul studiu românesc al „Răspunsurilor” patriarhului Iere- 
mia II, iar în 1973” şi o memorabilă teză de doctorat asupra „Mărturisirii” 
lui Mitrofan Kritopulos şi a întregii problematici a „mărturisirilor de credință” 
din secolul XVII în lumina secolului XX?5. În 1984, istoricul bisericesc 
bucureștean, preotul profesor loan Rămureanu (1910-1988), publica şi el un 
temeinic studiu despre „Mărturisirea” patriarhului Ghenadie Scholarios?” 

Pe acest fond a apărut ideea realizării în etape a unei versiuni româneşti a 
colecției karmirisiene a Monumentelor dogmatico-simbolice ale Bisericii 
Catholice Ortodoxe, idee născută din dorinţa de a face accesibile studenţilor 
și doctoranzilor în teologie sistematică, într-un corpus unitar, izvoarele capi- 
tale ale acestei discipline reprezentate de hotărârile Sinoadelor Ecumenice şi 
„Mărturisirile de credință” ortodoxe, traduse doar în parte şi publicate spo- 
radic în reviste difici! accesibile. În cadrul seminarului cu doctoranzii în teo- 
logie sistematică de la facultatea din Sibiu am prezentat între anii 1984—1985 
traducerile comentate ale câtorva din aceste texte inexistente încă în limba 
română: „Mărturisirea de credinţă a Sfântului Grigorie Palama”%, „Mărturi- 
sirea de credinţă” a Sfântului Marcu Eugenicul sau importantul moment 
dogmatic bizantin reprezentat de „Sinodiconul Ortodoxiei”. 

Investigaţiile pe care le-am desfășurat în această direcţie au primit un im- 
bold, dar şi o prețioasă orientare din partea importantului studiu consacrat 
„textelor simbolice în Biserica Ortodoxă” de Vasili Krivoşein (1900-1985) 
— arhiepiscop rus al Bruxelles-ului, fost monah athonit, erudit patrolog şi 
editor, în colecţia „Sources Chrstiennes”, al Carehezelor Sfântului Simeon 


cele trei mari confesiuni creştine”, Ortodoxia 7 (1955), nr. 4, p. 483-512; „Mărturisirea de 
credință a Papei Paul al VI-lea”, ibid., 21 (1969), nr. 2, p. 257-269. 

*5 IOAN ICĂ SN, „Importanţa dogmatică a Răspunsurilor Patriarhului Ieremia al II-lea”, 
Ortodoxia 13 (1961), nr. 3, p. 368-392. 

% Cf. supra nota 12. 

?7 IOAN RĂMUREANU, „Mărturisirea de credință a patriarhului ecumenic Ghenadie Scho- 
larios”, Ortodoxia 36 (1984), nr. 4, p. 462—499. Anterior, orientalistul AUREL DECEI publi- 
case şi „Versiunea turcească a confesiunii Patriarhului Ghenadie 11 Scholarios scrisă la 
cererea sultanului Mehmet l”, în Omagiu Inalt Prea Sfinţiei Sale Dr. Nicolae Bălan Mitro- 
politul Ardealului la douăzeci de ani de păstorire, Sibiu, 1940, p. 372-410. 

* JOAN I. ICĂ jr, „Mărturisirea de credință a Sfântului Grigorie Palama” (studiu introductiv 
şi traducere), Mitropolia Ardealului 29 (1984), nr. 7-8, p. 476-490. 

? JOAN I. ICĂ jr, „Synodiconul Ortodoxiei” (studiu introductiv şi traducere), Mitropolia 
Ardealului 30 (1985), nr. 7-8, p. 440-457. 

3 BASILE KRIVOCHEINE, „Les textes symboliques dans l’Église Orthodoxe”, Messager de 
L'Exarchat du Patriarche Russe dans Europe Occidentale, nr. 48 (1964), p. 197-217; nr. 49 
(1964), p. 10-23 şi nr. 50 (1965), p. 71-82; precum și continuarea „La composition et la 
publication d’une confession unique de la foi orthodoxe”, ibid., nr. 54-55(1966), p. 71-74. 

Noul Teolog. Studiul era un răspuns la îndemnul Conferinţei Panortodoxe 
Rodos I ca teologii să discute şi să evalueze temele propuse pentru a fi dis- 
cutate de viitorul Sinod Panortodox, dar şi o recenzie critică a Monumentelor 
profesorului Karmiris. În spiritul neopatristic al teologiei din secolul XX (pe 
linia articulată în 1936 de preotul profesor Georges Florovsky), arhiepisco- 
pul Vasili formula aceeaşi judecată critică severă asupra „mărturisirilor de 
credință” din perioada postbizantină. Elaborate într-un climat de polemică 
confesională, în care era invocată ca argument în confruntarea europeană 
dintre romano-catolicism şi protestantism, Ortodoxia s-a văzut nevoită să-şi 
precizeze poziția atât față de romano-catolicism, cât şi față de protestantism; 
a făcut-o însă imitând modele străine (confesiuni, catehisme), răspunzând 
într-un limbaj străin, scolastic, unor probleme străine de Ortodoxie şi prelu- 
ând un stil de abordare şi argumentaţie din teologia scolastică, care au avut 
drept efect înstrăinarea de tradiția patristică autentică sau falsificarea ei prin 
„pseudomorfoză” (cristalizarea fondului spiritual răsăritean în forme cultu- 
rale scolastice occidentale). Ca atare, autoritatea lor este inevitabil una limi- 
tată, ele fiind documente doctrinare cu valoare secundară şi relativă, istorică 
şi orientativă, nu definitorie. Pentru arhiepiscopul Vasili, nu poate fi aşadar 
vorba în nici un caz de o recunoaştere oficială a lor de către viitorul Sinod 
Panortodox ca texte cu autoritate, normative pentru Ortodoxie, pe acelaşi 
plan cu Simbolurile de credință sau hotărârile Sinoadelor Ecumenice. În 
acest punct intervine critica la adresa lui Karmiris (şi a predecesorilor lui în 
teologia „simbolică”). Întâi de toate, este respinsă teoria occidentală a celor 
„trei Simboluri ecumenice” ale Bisericii vechi (ea apare prima dată în „Cartea 
Concordiei” luterană din 1577): Biserica Ortodoxă nu recunoaşte decât un 
singur „Simbol de credinţă” ecumenic, cel Niceo-Constantinopolitan din 381, 
declarat definitiv şi imuabil de Sinoadele II (431) şi VIII Ecumenic (880-881); 
față de acesta, „Simbolul” zis „Apostolic”, o modificare a Simbolului bap- 
tismal al Bisericii Romei din secolul III, este doar un Simbol local, occiden- 
tal, necunoscut în Răsărit, prea succint şi insuficient de precis; iar aşa-zisul 
„Simbol Atanasian”, un text latin târziu, din secolul V, cu circulaţie limitată 
şi expresie a unei teologii trinitare discutabile, este în întregime inacceptabil 
pentru ortodocşi. În Ortodoxie, îndată după Simbolul Niceo-Constantinopo- 
litan vin ca autoritate hotărârile dogmatice ale celor şapte Sinoade Ecumenice 
(325-787), cu precizarea că, spre deosebire de Simbolul Niceo-Constantino- 
politan, acestea nu sunt texte definitive şi imuabile: ele admit în principiu 
comentarii, dezvoltări şi explicitări ulterioare (reformulări care permit, de 
exemplu, posibilitatea unei reconcilieri dogmatice cu Bisericile nechalcedo- 
niene). Numărul celor şapte Sinoade Ecumenice însă nu trebuie privit drept 
exclusiv; în opinia ierarhului rus, alte câteva sinoade bizantine trebuie con- 

firmate şi recunoscute ca egale în valoare în hotărârile lor dogmatice cu 
Sinoadele Ecumenice: 1. Sinodul de la Constantinopol din 879-880, care a 
fost de altfel celebrat ca ecumenic, realizând reconcilierea între Răsăritul şi 
Occidentul creştin dezbinate ca urmare a crizei fotiene, și ca atare ar putea 
servi drept precedent şi model pentru dialogul teologic și o reconciliere vii- 
toare cu Biserica Romano-Catolică; 2. Sinoadele de la Constantinopol din 
1156-1157 care, dând o explicaţie teologică ecfonisului liturgic „Că Tu eşti 
Cel ce aduci şi Cel ce Te aduci...”, disputat în epocă, oferă o expresie au- 
tentic ortodoxă a dogmei euharistice a Bisericii; 3. cele trei Sinoade de la 
Constantinopol din 1341, 1347, 1351, care au apărat isihasmul contestat în 
epocă şi au dogmatizat învățătura Sfântului Grigorie Palama despre energi- 
ile necreate dumnezeieşti ca bază şi posibilitate a îndumnezeirii omului prin 
har. Se impune să mai fie receptate şi recunoscute la nivel panortodox şi 
„Mărturisirea” de credinţă a Sfântului Grigorie Palama aprobată de Sinodul 
din 1351, precum „Mărturisirea” ortodoxă a Sfântului Marcu Eugenicul, sin- 
gurul ierarh bizantin care a refuzat să semneze hotărârea şi dogmele papale 
adoptate de conciliul pseudo-unionist de la Ferrara-Florenţa (1438-1439). 
La atât s-ar reduce, în opinia arhiepiscopului Vasili, textele dogmatice cu 
autoritate de simbol de credință pentru întreaga Ortodoxie, întrucât doar ele 
exprimă cu fidelitate Tradiţia apostolică a Bisericii. Locul lor vine îndată 
după Sfânta Scriptură a Vechiului şi Noului Testament, a căror interpretare 
corectă o fac cu putință. Îndată după ele vin Liturghia şi cultul Bisericii. Se 
poate spune fără nici o exagerare — susţine arhiepiscopul Vasili — că ana- 
foralele euharistice — mai ales cea a Sfântului Vasile cel Mare, o sinteză a 
întregii teologii trinitare, hristologii, soteriologii şi ecleziologii ortodoxe — nu 
sunt cu nimic mai prejos ca autoritate teologică şi dogmatică decât hotărârile 
Sinoadelor Ecumenice, ele fiind aşadar un izvor şi o rădăcină principală a 
credinței ortodoxe. Operă a Sfinţilor Părinţi, imnografia bizantină exprimă 
şi ea dogmatica şi învățătura ortodoxă într-un mod autentic şi profund (mult 
mai limpede şi mai exact decât mărturisirile scolastice din secolul XVII). 
Pentru a fi corect înţelese şi receptate, toate „textele simbolice” ale Bisericii 
Ortodoxe trebuie, ca regulă generală, judecate şi citite în lumina şi în spiritul 
întregii tradiţii patristice a Bisericii. 


Proiectul unui Sinodicon al Ortodoxiei 


Folosind sugestiile oferite de acest important studiu al arhiepiscopului 
Krivoşein, în anii 1984-1987 am întreprins ca doctorand o serie de investi- 
gaţii şi analize ținând de istoria dogmelor cu privire la definițiile Sinoadelor 
Ecumenice şi importanța lor dogmatico-simbolică, cu referire specială la 

definiția Sinodului VII Ecumenic”!, şi mai cu seamă cu privire la sinoadele 
dogmatice bizantine: atât la cele din perioada împăraţilor Comneni (1080-— 
1185)? şi la cele palamite din secolul XIV, cât şi la cel foarte important de 
la Constantinopol din 1285%, care, denunţând pseudo-unirea de la Lyon, a dat 
în tomosul său dogmatic (în formularea patriarhului Grigorie II Cipriotul) 
cea mai fină expresie a pnevmatologiei ortodoxe. Toate aceste studii au fost 
redactate pe baza unor traduceri românești prealabile ale textelor acestor 
sinoade. În urma lor, proiectul iniţial, al unei simple traduceri româneşti a 
colecției profesorului Karmiris de Monumente dogmatice şi simbolice ale 
Bisericii Catholice Ortodoxe, a fost regândit şi amplificat într-altul, mai vast, 
intitulat „Sinodiconul Ortodoxiei. Integrala hotărârilor dogmatice şi cano- 
nice ale Sinoadelor Ecumenice şi ale Marii Biserici din Constantinopol” şi 
prevăzut în trei volume“: 


31 Cf. IOAN ICĂ JR, „Definiţia hristologică a Sinodului VI Ecumenic şi importanţa ei 
dogmatică şi simbolică”, Mitropolia Ardealului 32 (1987), nr. 1, p. 22-56. 

? Cf. IOAN ICĂ JR, „Sinoadele bizantine din epoca Comnenilor şi importanţa lor dogma- 
tică”, Revista teologică 74 (1992), nr. 1, p. 12-33. 

33 Cf. IOAN ICĂ JR, „Sinodul constantinopolitan din 1285 şi învățătura despre Sfântul Duh 
a patriarhului ecumenic Grigorie II Cipriotul în contextul controversei despre Filioque”, 
Mitropolia Ardealului 32 (1987), nr. 2, p. 47-78. 

* Pentru realizarea lui am utilizat textele editate în principalele colecţii de acte sinodale 
şi canonice. Începând cu faimoasele colecții de acte sinodale ale iezuitului PHILLIPE LABBE 
(1607-1667) și G. COSSART (17 vol., 1671-1672), reprodusă în 23 de volume in folio la 
Veneţia în 1728-1730, suplimentată în 1742-1752 de GIUSEPPE DOMENICO MANSI (1692- 
1769), episcop romano-catolic de Lucca, care a reeditat apoi întreaga colecţie (până în seco- 
lu! XV la Conciliul de la Florenţa) în 31 de volume in folio editate la Veneţia între 1753-1798: 
Sacrorum Conciliorum Nova et Amplissima Collectio; deşi pe drept cuvânt aspru criticată, e 
colecţia cea mai răspândită primind între 1901-1927 sub îngrijirea asumpţionistului LOUIS 
PETIT și o continuare de 26 volume — în total deci sunt 57 de volume in folio — mergând 
până la Conciliul Vatican 1, inclusiv. Pentru Sinoadele Ecumenice II-V există ediția critică 
monumentală a lui EDUARD SCHWARTZ (1858-1940) şi J. STRAUBINGER: Acra Conciliorum 
Oecumenicorum (1914-1941), continuată în prezent J. STRAUB (n. 1912) şi R. RIEDINGER 
(n. 1924). La ortodocşi există o singură tentativă de a da o colecție de acte sinodale: cea a 
arhimandritului SPYRIDON MELIAS: Tōn hierân Synodân nea kai dapsilestate sylloge, Vene- 
ţia, 1761-1762, 2 vol. in folio: vol. 1, de la Sinodul apostolic până în 431, 744 p. in folio; 
vol. II, Sinoade din intervalul 449-1643, 1034 p. Ortodocşii au fost interesaţi nu atât de 
actele sinodale, ci, pragmatic, doar de canoanele acestora, şi aici toți (Nicodim, Rallis / 
Potlis, Șaguna etc.) au folosit excelenta ediţie realizată de eruditul teolog şi episcop anglican 
WILLIAM BEVERIDGE (1637-1708) intitulată Synodikon sive Pandecte Canonum SS. Apos- 
tolorum et Conciliorum ab Ecclesia Graeca receptorum nec non canonicarum SS. Patrum 
Epistolarum, 2 vol., Londra, 1672: 1. Canoanele apostolice şi ale Sinoadelor Ecumenice şi 
locale; 2. Canoanele Sfinţilor Părinţi şi Syntagma alfabetică a lui Matei Viastares (1335), 
toate cu rezumatele lor şi comentariile lui Zonaras și Valsamon (secolul XII). Ediţia 
Beveridge stă la baza atât a Pigalion-ului monahilor Agapie și Nicodim, Leipzig, 1800, cât 
şi a Enchiridion-ului mitropolitului Andrei Șaguna, Sibiu, 1871. 

I. 325-843: 1. Sinopse bizantine despre Sinoadele Ecumenice: așa-numitul 
„Synodicus Vetus”, epistolele patriarhilor ecumenici Gherman I, Fotie şi 
Gherman II; şi sinopsa mitropolitului Nil al Rodosului (secolul XIV) despre 
cele nouă Sinoade Ecumenice; 2. Documentele oficiale ale celor şapte Si- 
noade Ecumenice (325-787): definiţii dogmatice, canoane şi corespondenţele 
prealabile şi ulterioare între împărați, patriarhi, papi; 3. Duminica şi Sino- 
diconul Ortodoxiei (843): canonul imnografic, Sinodiconul propriu-zis (pro- 
log, aclamații, anateme) din 843, dar şi cu toate adaosurile şi completările 
constantinopolitane şi locale până în secolul XV (după ediția exemplară a 
lui J. Gouillard, 1967). 


II. 843—1484: 1. Sinodul VIII Ecumenic (Constantinopol, 879-880) şi ulti- 
ma reconciliere între Răsăritul şi Apusul creştin; 2. Tomosul Unirii (920) şi 
sfârşitul disputei tetragamice; 3. Schisma din 1054 dintre Occidentul latino- 
germanic şi Răsăritul romano-ortodox (corespondențe şi sentințe de excomu- 
nicare)*?; 4. Sinoadele şi controversele teologice în epoca Comnenilor (1092, 
contra lui Leon al Chalcedonului despre icoane; 1117, contra lui Eustratie al 
Niceii despre unirea ipostatică; 1156-1157, contra lui Sotirih Pantevghenos 
despre sensul ecfonisului „Că Tu eşti Cel ce aduci şi Cel ce Te aduci”; 
1166-1170, despre sensul versetului „Tatăl Meu este mai mare decât Mine”; 
disputa epistolară despre primatul papal şi unirea Bisericilor din anii 1198- 
1205: papa Inocenţiu III şi patriarhul loan X Kamateros); 5. Respingerea 
„unirii” de la Lyon (1274) în documente şi corespondențe şi Tomosul anti- 
latinofron cu dogma ortodoxă despre purcederea Duhului Sfânt definită de 
Sinodul de la Constantinopol din 1285%; 6. Sinoadele constantinopolitane din 


Colecţia canonică ortodoxă cea mai completă şi ştiinţifică este cea publicată în 6 volume 
la Atena între 1852-1859 de GHEORGHIOS RALLIS (1805-1883) şi MIHAIL POTLIS sub gene- 
ricul Syntagma tōn theiân kai hierân kanonân şi care editează corpusul canoanelor însoţite 
de comentariile canoniştilor bizantini Aristen, Zonaras şi Valsamon după cum urmează: 
1. Nomocanonul în XIV titluri al patriarhului Fotie (1852), 2. Canoanele apostolice şi ale 
Sinoadelor Ecumenice (1852); 3. Canoanele Sinoadelor locale (1853); 4. Canoanele Sfin- 
ților Părinţi (1854); 5. Legile imperiale şi hotărârile patriarhale dintre 911-1835 (1855); 
6. Syntagma alfabetică a lui Matei Vlastares (1859). Cf. critica severă a benedictinului 
J.-B. PITRA (1812-1889), Des canon set des collections canoniques de l'Eglise Grecque 
d’après l'édition de M. G. A. Rhalli president de l'Arcopage, Paris, 1858. 

Ultima ediţie critică a canoanelor e cea a iezuitului PERICLES-PIERRE IOANNOU (1904-1972) 
în seria „Codificazione Canonica. Fonti” 9: Discipline generale antique (IVe-IXe s.), 
Grottaferrata, 1962-1964, 3 tomuri în 4 volume. 

35 Cf. IOAN ICĂ JR, „950 de ani de la Marea Schismă. Interpretări și documente”, Revista 
teologică 86 (2004), nr. 3, p. 8—41, şi nr. 4, p. 79-113. 

35 Cf. IOAN ICĂ JR, „Tomosul Sinodului constantinopolitan din 1285 — precizarea 
pnevmatologiei ortodoxe şi replică la învățătura latină despre Filioque”, Studii reologice, 
seria a II-a, 2 (2006), nr. 3, p. 120-144. 

1341, 1347, 1351* şi 1368: apărarea isihasmului, dogmatizarea energiilor 
necreate şi refuzul scolasticii; 7. Respingerea „unirii” și a dogmelor papale 
de la Florența (1439) în intervențiile, mărturisirea de credinţă şi enciclica 
Sfântului Marcu Eugenicul şi în Sinodul constantinopolitan din 1484. 


III. 1573-1895: Mărturisirile de credință, răspunsurile şi hotărârile dog- 
matice ale Patriarhiei Ecumenice din disputele şi controversele din secolele 
XVI-XIX provocate de ecourile Reformei, precum şi de misiunile protes- 
tante şi romano-catolice în Răsărit: în esenţă, textele cu numerele 6-23 din 
partea a IV-a a „Monumentelor” lui Karmirisst. 


Limitele unui Sinodicon 


Sub titlul generic de „Sinodicon”, acest proiect — realizat, în ce priveşte 
primele două volume, în proporție de circa 80% până în anul 2000 — îşi 
propunea să refacă o colecţie ideală de documente dogmatico-canonice ale 
Ortodoxiei (inexistentă ca atare în vechile colecţii manuscrise bizantine) 
puse sub autoritatea instituției reprezentative a Bisericii răsăritene: sinodul, 
ecumenic şi constantinopolitan pentru perioada bizantină şi postbizantină. 
Pentru o mai bună înțelegere a sensului hotărârilor dogmatice şi pentru a 
evita fundăturile doctrinarismului abstract, toate textele fundamentale au fost 
situate cât mai exact în contextul lor istoric; de aici, ca noutate, accentul pus 
pe restituirea corespondenţelor oficiale preliminare și posterioare Sinoadelor 
Ecumenice sau altor sinoade decisive şi purtate între împărați, patriarhi şi 
papi. Tergiversarea editării, determinată de dimensiunile proiectului şi pre- 
caritatea mijloacelor editorului, dar şi de scrupulele ştiinţifice ale realizato- 
rului — de obligaţia cronofagă şi solicitantă de a verifica exactitatea surselor 
şi procurarea edițiilor, dar şi de a reface etapele unor controverse în interiorul 
tablourilor unor lumi şi perioade extrem de diverse —, ascundea o frustrare 
de principiu: capcanele doctrinarismului erau evitate, dar cu riscul căderii în 
istorism şi arhivistică. Sentimentul de disconfort era accentuat de faptul că 
întreg procesul de concepţie şi elaborare s-a desfășurat într-un context teo- 
logic şi social precis, cu exigenţe de neocolit la o abordare onestă. Istoric 
privind lucrurile, „Sinodiconul” a fost elaborat ca proiect în ultimii ani 
sumbri şi lipsiţi de perspectivă ai domniei comunismului ceauşist — într-o 
Românie pauperizată şi terorizată, în care perspectivele Ortodoxiei păreau 
închise de dictatura ideologică a partidului şi de controlul strict al societății 


37 CF. IOAN ICĂ JR, „Tomosul Sinodului constantinopolitan din 1351, principalul document 
oficial al dogmei energiilor necreate”, Studii teologice, seria a III-a, 1 (2005), nr. 1, p. 65-111. 

38 Şi unele completări după MANUEL GEDEON (1854-1943: Kanonikai diataxeis tōn pa- 
triarchân Konstantinoupoleăs, I-II, Constantinopol, 1889-1890. 

în sprijinul realizării unei utopii dezumanizante — şi în primul deceniu agitat 
al României postcomuniste, în euforia libertăţii recâştigate, dar şi cu dificul- 
tățile inerente ale reinserării unei Biserici Ortodoxe marginalizate într-un nou 
context social şi cultural”? 


Contextul postdecembrist: derută şi criză 


Revirimentul spiritual care a urmat după decembrie 1989 n-a avut însă 
parte de roadele scontate, în mare măsură din cauza lipsei unui proiect 
pedagogic, catehetic şi de mediere a credinţei ortodoxe în toate segmentele 
vieții sociale, inspirat din izvoarele ei autentice. Inflația absurdă și inutilă a 
facultăţilor de teologie a dus la proliferarea amatorismului şi imposturii, vizi- 
bile în acelaşi timp în producția editorială religioasă lipsită de profesiona- 
lism, rigoare ştiinţifică şi responsabilitate intelectuală şi eclezială. Cu excepţii 
notabile în generaţia de tranziție şi semne promițătoare la reprezentanţii noii 
generații de teologi de după 1989, criza latentă a teologiei şi a învățământului 
teologic dinainte de 1989 s-a amplificat exponențial luând proporţii neli- 
niştitoare. Deruta teologiei instituționale s-a repercutat practic în rezultatele 
precare ale învățământului religios reintrodus în sistemul şcolilor de stat — în 
condițiile absenței unui proiect catehetic şi pedagogic alternativ al Bisericii 
— şi în eşecul stabilirii unui dialog autentic și permanentizat între teologi şi 
intelectuali. Rezultatul previzibil a fost neapariţia, iarăşi cu excepţii care 
întăresc însă regula, a unei veritabile culturi teologice. Pe fondul menţinerii 
polarizării reciproc păgubitoare între o teologie sau duhovnicie neculturale 
şi o cultură lipsită de repere spirituale, intervalul mediator atât de necesar a 
fost ocupat de retorici jurnaliste patetice sau eseisme sofisticate. În vidul 
ideologic creat de dispariția comunismului, pe fondul frustrărilor sociale şi 
individuale create de revenirea la capitalism, de occidentalizarea şi globali- 
zarea accelerată a vieţii sociale, s-au manifestat riscurile derapajului Orto- 
doxiei prin reducerea acesteia fie la o ideologie populistă, etnocentristă, 
identitară şi antioccidentală, fie la un pietism individualist sau parohial, pe 
fondul exasperării clişeelor antiintelectualiste, a rutinei ritualiste, a monolo- 
gurilor autoritare sau a dezorientării monahismului. Proliferarea secundarului, 
inflaţia accesoriului, absenţa dezbaterilor şi a fenomenelor conexe ascund o 
constatare dureroasă şi alarmantă: ignorarea copleșitoare a fundamentelor şi 
izvoarele vii ale credinţei şi Revelaţiei atât în şcolile de teologie, cât şi în 
viața Bisericii şi societăţii, tot mai secularizate în ansamblul ei. Dogmatis- 


3 O trecere în revistă şi o diagnoză a situaţiei am încercat în „Dilema socială a Bisericii 
Ortodoxe Române: radiografia unei probleme”, Gândirea socială a Bisericii, Deisis, Sibiu, 
2002, p. 527-564. 

mul abstract, ritualismul formalist sau magic, dezordinea canonică, absenţa 
Bibliei — sunt tot atâtea simptome de degradare a vieţii ecleziale, generate 
şi întreținute de permanența unei teologii de şcoală, abstracte și rigid com- 
partimentate, prizonieră unui model anacronic. 


Proiectul Deisis — o neopatristică asumată reflexiv 


Receptarea şi dezvoltarea perspectivelor deschise de teologia „neopatris- 
tică” în România a continuat să rămână un deziderat imperios — o situație 
paradoxală, dacă avem în vedere faptul că „sinteza neopatristică” cea mai 
vastă şi conturată din întreaga teologie panortodoxă şi intercreştină e cea a 
preotului profesor Dumitru Stăniloae. Pentru a compensa această situaţie, 
am conceput în 1994 proiectul editorial Deisis cu scopul mărturisit de a ţine 
în actualitate programul gândirii teologice „neopatristice”. De-a lungul ani- 
lor acesta s-a construit pe mai multe linii teologice şi culturale, recuperând 
pentru teologia românească opere şi repere de neocolit ale tradiţiei duhovni- 
ceşti şi ale teologiei ortodoxe contemporane. Alături de scrierile Cuvioşilor 
Siluan Athonitul, Paisie Velicikovski, Vasile de la Poiana Mărului, loan din 
Kronştadt, Cosma Etolianul, ale părinților de la Schitul Mare sau ale mona- 
hilor Teoclit Dionisiatul şi Emilianos de la Simonos Petras, au văzut lumina 
tiparului părţile a I-a şi a III-a ale scrierilor Sfântului Isaac Sirul, operele 
complete ale Sfântului Simeon Noul Teolog, ale lui Teolipt al Filadelfiei şi 
s-a început publicarea operelor complete ale Sfântului Grigorie Palama şi 
Evagrie Ponticul (în exegezele eremitului benedictin Gabriel Bunge). Ală- 
turi de aceste izvoare spirituale, serii speciale au fost dedicate sintezelor şi 
monografiilor pe teme de spiritualitate răsăriteană (Tomáš Spidlik, Irenee 
Hausherr), despre gândirea preotului profesor Dumitru Stăniloae (Maciej 
Bielawski, Jürgen Henkel, Calinic Berger), ca şi iniţierilor în universul spiri- 
tual al unor figuri definitorii ale teologiei patristice (Dionisie Areopagitul, 
Evagrie, Origen, loan Cassian, Efrem Sirul, Grigorie Teologul, Nicodim 
Aghioritul), restituirii unor repere fundamentale ale teologiei româneşti 
(Nicolae Mladin, Nae Ionescu, Nichifor Crainic), gândirii sociale şi bioeticii 
ortodoxe (H. T. Engelhardt jr), dar şi celei mai importante gândiri filozofice 
contemporane privitoare la creştinism şi religie, cum este fenomenologia fran- 
ceză contemporană (Michel Henry, Jean-Luc Marion, Jean-Yves Lacoste). 
Sunt prezenți cu monografii esenţiale şi teologi ortodocşi contemporani de 
talia părinţilor profesori Andrew Louth sau Alexander Golitzin, Makarios 
Simonopetritul sau Karl Christian Felmy (proaspăt convertit la Ortodoxie), 
în conformitate cu programul „neopatristic” asumat încă de la debut prin 
editarea în 1993—1994 a trei lucrări fundamentale pentru teologia ortodoxă 
a secolului XX: Ascetica şi mistica ortodoxă din 1947 a preotului profesor 

Dumitru Stăniloae, cursul din 1945—1946 despre Vederea lui Dumnezeu al 
lui Vladimir Lossky sau antropologia neopatristică neegalată din Zõon the- 
oumenon (Animal îndumnezeit), cartea din 1979 a lui Panayotis Nellas. 


Geneza neopatristicii ortodoxe în anii '30: Paris şi Sibiu 


Geneza gândirii teologice novatoare în Ortodoxia secolului XX s-a produs 
în anii '30 ai secolului trecut simultan la Paris şi la Sibiu. În 1926, devenea 
profesor de patristică la Institutul de Teologie Ortodoxă „Saint-Serge” al 
emigrației ruse, înființat cu un an în urmă, biologul şi chimistul Gheorghi 
Florovski (n. 1893); în 1932, acestuia i s-a alăturat ca profesor de drept ca- 
nonic un alt intelectual din emigrație, Nikolai Afanasiev (n. 1893). Figura 
dominantă în institut era însă cea a profesorului de dogmatică, preotul profe- 
sor Serghi Bulgakov (1871-1944); fost profesor de economie politică, mar- 
xist legal, în Rusia prerevoluţionară, acesta se convertise la Ortodoxie după 
revoluţia din 1905 sub influența filozofiei religioase a lui Vladimir Soloviov 
(1853-1900), devenind preot în 1917. Adeptul unei teologii speculative con- 
stituită printr-o speculație filozofică liberă asupra dogmelor, preotul profesor 
Serghi Bulgakov a publicat la Paris o masivă trilogie (Mielul lui Dumnezeu, 
1933; Mângâietorul, 1936; Mireasa Mielului, 1945), în care dogmatica 
ortodoxă — hristologia, pnevmatologia şi ecleziologia — erau rescrise în 
cheia unei gândiri teologico-filozofice inspirate din motivul unitotalităţii so- 
fiologice. În protest deschis faţă de orice interpretare filozofic-abstractă a 
dogmaticii, atât în registru scolastic-tomist, cât și idealist-modern — pe care 
în celebra sa carte Căile teologiei ruse (1937) le-a denunţat drept „pseudo- 
morfoze” inacceptabile ale Ortodoxiei —, părintele Florovski a pledat des- 
chis pentru revenirea creatoare la modelul de teologhisire al Sfinţilor Părinți 
— pe care i-a prezentat în două suite de portrete micro-monografice: Părinţii 
din secolul IV (1931) şi Părinţii din secolele V-VII (1933) — şi la o gândire 
teologică recentrată hristologic şi eclezial pe misterul lui Totus Christus, 
Caput et corpus Și schițată într-o serie de studii şi eseuri pe teme ecleziolo- 
gice şi ecumenice“, În acelaşi timp, în primele sale studii din 1933-1934", 
Nikolai A fanasiev demonta implacabil structura scolastic-juridică, de tip 


“0 Cf. The Collected Works of GEORGES FLOROVSKY (ed. R. S. Haugh), 14 vol., Belmont 
MA - Vaduz (Liechtenstein), 1971-1989, și monografia lui CH. KUNKEL, Totus Christus. 
Die Theologie Georges V. Florovskys (Forschungen zur systematischen und ökumenischen 
Theologie 62), Gottingen, 1991. 

* „Canoane și conștiință canonică” (1933), completat cu „Neschimbător şi vremelnic în 
canoanele bisericești” (1936); şi „Două idei de Biserică universală” (1934), primul şi ulti- 


mul apărute în Put (Calea), revista filozofico-teologică a emigrației ruse din Paris condusă 
de N. A. Berdiaev, 

universalist, abstract, a ecleziologiei medievale şi contemporane, şi pleda 
pentru revenirea la concretul unei ecleziologii euharistice, locale, de tip sacra- 
mental, pe care o va schiţa într-o serie de cercetări şi studii menite să facă 
parte dintr-o amplă sinteză ecleziologică sub titlul Biserica Duhului Sfânt, din 
care nu s-a publicat în 1971 (postum) decât prima parte, restul capitolelor 
rămânând schițate în diverse studii dispersate. 


Neopatristica palamită 


În 1930, foarte tânărul profesor de dogmatică din Sibiu, Dumitru Stăniloae 
(n. 1903), proaspăt sosit de la Paris cu fotografiile codicelor manuscrise cu- 
prinzând opera inedită a Sfântului Grigorie Palama, publica în Anuarul Aca- 
demiei Teologice Andreiane din oraşul de pe Cibin un prim studiu despre 
„Calea spre lumina dumnezeiască” în teologia marelui ierarh isihast bizantin 
din secolul XIV”, iar în 1932 publica tot aici prima traducere modernă după 
manuscrise a două tratate din Triadele în apărarea sfinţilor isihaşti (1, 2 şi 3)? 
ale aceluiaşi, prin care inaugura receptarea modernă a teologiei palamite, pe 
care a ilustrat-o cu prima monografie cu adevărat ştiinţifică asupra vieţii şi 
învățăturii isihastului, teologului şi arhiepiscopului Tesalonicului, apărută la 
Sibiu în 1938“. După delimitarea critică în 1939 şi 1941 faţă de metafizica 
şi filozofia agnostică a religiei ale lui Lucian Blaga şi după remarcabila sin- 
teză de hristologie din 1943%, în ultimii ani ai războiului şi primii ani ai 
ocupației sovietice şi ai instaurării regimului comunist în România, dogma- 
tistul sibian a revenit, ca la unicele temeiuri de rezistență spirituală autentică 
în faţa terorii care se instaura, la izvoarele rugăciunii duhovnicești şi ale lu- 
minii din inimă cuprinse în Filocalie“. Pe baza lor şi a scrierilor palamite 
a redactat excepţionala sinteză de teologie „Ascetica şi mistica ortodoxă”, 
prezentată în 1947 sub formă de curs la Facultatea de Teologie din Bucureşti 
şi publicată abia în 1981 sub titlul Spirifualitatea ortodoxă, ca al treilea volum 
al unui foarte arid și scolastic tratat de Teologie morală ortodoxă. Intuiţia de 
principiu a preotului profesor Dumitru Stăniloae — cea a unităţii indisocia- 
bile în tradiția ortodoxă autentică, patristică şi bizantină, între teologie şi 
spiritualitate, între dogme şi experiența mistică de tip filocalic şi isihast — 


“2 DUMITRU STÂNILOAE, „Calea spre lumina dumnezeiască la Sfântul Grigorie Palama”, 
Anuarul Academiei Teologice Andreiane, Sibiu, VI (1929-1930), p. 55-77. 

% Ibid. IX (1932-1933), p. 5-70. 

+ DUMITRU STĂNILOAE, Viața şi învățătura Sfântului Grigorie Palama cu trei [de fapt 
patru] tratate traduse (Seria teologică 10), Sibiu, 1938. 

15 DUMITRU STĂNILOAE, lisus Hristos sau restaurarea omului (Seria teologică 24), 
Sibiu, 1943. 

4 Filocalia sfintelor nevoinje ale desăvârşirii (vol. I-IV , Sibiu, 1946-1948). 

fusese anticipată în teologia românească de către Nichifor Crainic (1889-1972), 
teolog laic, scriitor şi publicist, creatorul la începutul anilor '30 al primei 
catedre şi autorul primului curs de ascetică şi mistică ortodoxă (Bucureşti, 
1936), care a asigurat Ortodoxiei autentice un puternic impact în mediile 
culturale româneşti din epoca interbelică. 

În aceiaşi ani, la Paris, intuiţia naturii mistice, nespeculative, a teologiei 
ortodoxe a fost explicitată — în distanţare critică față de „sofiologia” bulga- 
koviană (acuzată de „erezie” în 1935) şi plecând de la aprofundarea gândirii 
lui Dionisie Areopagitul — de către tânărul teolog laic Vladimir Lossky 
într-o carte mică din 1944, dar care avea să se bucure de un imens şi justifi- 
cat succes“”. Născut în 1903 şi decedat prematur în 1958, Vladimir Lossky 
n-a avut răgazul redactării unei sinteze teologice, ale cărei linii pot fi deduse 
însă din cele câteva zeci de studii şi articole remarcabile prin pătrundere, 
claritate şi forță de sinteză. 

În chiar anul în care Lossky se muta la Domnul, preotul profesor Dumitru 
Stăniloae intra pentru cinci ani în infernul închisorilor comuniste. Devenit, 
prin suprimarea catedrei de mistică în 1948, profesor de dogmatică pentru 
doctoranzi, a elaborat şi publicat în intervalul 1948-1958, cât şi 1964—1978 
câteva zeci de studii erudite de teologie comparată, abordând practic toate 
temele dogmaticii ortodoxe. Profitând de dezgheţul ideologic al anilor '60—'70, 
bătrânul profesor (pensionat în 1973) a exploatat din plin oportunitatea ofe- 
rită, publicând în ritm alert la Bucureşti în deceniul 1976-1986 lucrările sale 
capitale: volumele V-X ale Filocaliei româneşti (1976-1981), cele trei vo- 
lume ale Teologiei dogmatice ortodoxe în 1978, Spiritualitatea ortodoxă în 
1981, iar în 1986 Spiritualitate şi comuniune în Liturghia Ortodoxă. Alcătuind 
o involuntară trilogie — dogmatică, mistică, Liturghie —, ele reprezentau la 
sfârşit „sinteza neopatristică” creatoare a cărei necesitate fusese clamată cu 
o jumătate de secol în urmă de preotul profesor Gheorghi Florovski la Con- 
gresul de teologie ortodoxă de la Atena, din 1936. Depăşirea scolasticii — 
răspunsul dat peste ani Dogmaticii şi Simbolicii scolastice ale lui Andrutsos — 
era operată aici în dublu sens: intelectualismul abstract al acesteia era înlo- 
cuit de criteriul experienţei mistice de tip isihast, iar esenţialismului tomist 
(şi individualismului modern) i se opunea personalismul comunitar şi ener- 
getic ca model al comuniunii trinitare şi ecleziale între Dumnezeu, om şi 
creație: implicită în dogme, această comuniune se realizează concret în dubla 
experiență a coborârii lui Dumnezeu şi a urcuşului personal-mistic şi comu- 
nitar-liturgic al credinciosului şi Bisericii spre Împărăţia Sfintei Treimi. 


41 VLADIMIR LOSSKY, Essai sur la théologie mystique de l 'Eglise d'Orient, Paris, 1944, 
și studiile din volumul postum A /'image et à la ressemblance de Dieu, Paris, 1967. 

Acesta e, redus la esenţă, sensul „sintezei neopatristice” lăsată moştenire de 
preotul profesor Dumitru Stăniloae teologiei româneşti şi celei internaţionale, 
iar receptarea ei la nivelul instituţiilor Bisericii şi transmiterea modelului e: 
de teologhisire în şcolile teologice e una din prioritățile momentului actual 
al Bisericii. Pentru a fi deplină, această receptare n-are însă voie să izoleze 
teologia acestuia de demersurile similare ale contemporanilor săi greci sau 
ruşi care reprezintă, cu accente însă diferite, același demers de renovare a 
discursului ortodox prin revenirea la izvoarele vii ale Revelaţiei;, prezente 
latent în tradiţia Bisericii, aceste surse au fost însă şi continuă să fie ocultate 
de scheme intelectuale şi instituționale abstracte, de sorginte occidentală, 
suprapuse şi chiar substituindu-se acestora. 


Anii '50-'60: Atena şi Paris 


În chiar anii în care părintele Dumitru Stăniloae zăcea în temnița Aiudului, 
evoluţii importante aveau loc pe scena teologiei ortodoxe din Grecia“ sau 
de la Paris. Între 1959-1961, la Atena apărea ultima masivă Dogmatică a 
Bisericii Catholice Ortodoxe” — în trei volume însumând 1750 de pagini, 
în care Grigorie Palama era citat doar de trei ori, loan Scărarul o dată, iar 
Simeon Noul Teolog sau Isaac Sirul niciodată — elaborată de venerabilul 
profesor Panayotis Trembelas (1883-1977), o summă aridă care continua, 
ridicând-o la proporţii monstruoase, teologia scolastică dominantă în facul- 
tatea ateniană încă de la înfiinţarea ei în 1803. Era însă „cântecul de lebădă” 
al scolasticii ortodoxe, fiindcă în 1957 un tânăr preot grec, crescut în Ameri- 
ca, ca ucenic al preotului profesor Georges Florovsky, stabilit după 1948 în 
Statele Unite ale Americii, preotul Ioannis Romanidis (1927-2001), susţinea 
— împotriva profesorului Trembelas, cu care a purtat o acerbă polemică, 
inedită încă — o remarcabilă teză de doctorat despre Păcatul strămoșesc", 
în care demasca implacabil antropologia augustiniană dominantă la acest 
capitol în dogmaticile de şcoală şi incompatibilitatea ei cu viziunea biblică 
şi patristică greacă despre om şi destinul său de ființă teologică, creată pen- 
tru o comuniune duhovnicească cu Dumnezeu, de tipul îndumnezeirii prin 
energiile Lui necreate. La insistențele profesorului Ioannis Karmiris, teza a 
fost acceptată, dar autorul n-a putut fi reținut în cadrul facultăţii din cauza 
opoziţiei înverşunate a lui P. Trembelas. Romanidis s-a întors în Statele Unite 


48 Un util tur de orizont la YANNIS SPITERIS, La teologia ortodossa neo-greca, Bologna, 
1992. 

4 PANAYOTOU TREMPELA, Dogmatikē tēs Orthodoxou Katholik&s Ekklēsias, Atena, I-III, 
1959-1961; ed. II, 1979; trad. franceză, Chevetogne, 1966-1968. 

50 IOANNOU ROMANIDOU, To propatorikon hamartema, Atena, 1957; ed. II, 1970; ed. III, 
1989. 

ale Americii, unde a funcţionat până în 1965 ca profesor la şcoala teologică 
superioară „Holy Cross” din Boston. A revenit ca profesor de dogmatică la 
Tesalonic în 1970, funcționând aici până în 1984, când s-a retras la Atena, 
dar a continuat să reprezinte Biserica Greacă în cele mai importante dialo- 
guri teologice timp de încă un deceniu. 

În intervalul în care preotul profesor Ioannis Romanidis preda la „Holy 
Cross”, iar părintele Stăniloae era în închisoare, în Biserica Romano-Catolică 
era în plin avânt mişcarea de înnoire biblică, liturgică şi patristică, care a 
pregătit deschiderea, într-o atmosferă plină de speranţă în timpul pontifica- 
tului papei loan XXIII, lucrărilor Conciliului Vatican II (1962-1965). În 
acest interval aşadar vedeau lumina tiparului la Paris studii importante reali- 
zate de reprezentanţi ai noii generaţii de teologi ruși din emigrație formaţi la 
Institutul „Saint-Serge”*!. În 1959, tânărul preot Jean Meyendorff (1926-1992) 
susținea ca teză de doctorat la Sorbona şi publica la Paris a doua mare mo- 
nografie închinată vieţii şi operei Sfântului Grigorie Palama (ale cărui Triade 
le-a şi editat pentru prima dată în același an la Louvain). Bazată pe o vastă 
documentaţie şi investigaţie istorică, masiva lucrare intitulată modest /ntro- 
ducere în studiul Sfântului Grigorie Palama”? oferea totodată o lectură actu- 
alizată a teologiei isihaste şi palamite prezentate, în categoriile intelectuale 
ale anilor '50, ca formă de „existenţialism creştin”, „mistică a Întrupării” şi 
„teologie a istoriei”, opuse scolasticii imobile şi abstracte. Anacronismele şi 
inadecvările acestui tip „aggiornat” de interpretare al teologiei palamite au 
fost prompt sancţionate de preotul profesor Ioannis Romanidis într-o serie 
de articole memorabile din 1961-1964%. 


Neopalristica liturgic-euharistică: Paris şi Atena 


În același an, 1959, în care preotul Jean Meyendorff îşi susținea la Sorbona 
doctoratul despre Sfântul Grigorie Palama, la „Saint-Serge” îşi susținea doc- 
toratul în teologie liturgică preotul Alexander Schmemann (1921-1983) cu 


51 Ulterior, ei se vor muta în Statele Unite, unde au dat o vigoare nouă Seminarului Teo- 
logic Ortodox „Sfântu! Vladimir” de lângă New York al unei extrem de active aripi a emi- 
graţiei ruse, care în 1970 va primi din partea Patriarhiei Moscovei autocefalia ca „Biserică 
Ortodoxă a Americii”, gest canonic unilateral, nerecunoscut de restul lumii ortodoxe. 

*2 JEAN MEVENDORFF, Introduction à l'étude de Grégoire Palamas (Patristica Sorbonen- 
sia 5), Paris, 1959, 

55 JOHN ROMANIDES, „Notes on the Palamite Controversy and Related Topics”, The Greek 
Orthodox Theological Review 6 (1959-1961), p. 186-205; 9 (1963-1964), p. 225-270. 

* Asistent şi lector de istoria Bisericii la „Saint-Serge” din 1946 până în 1951, preotul 
profesor Alexander Schmemann a venit în 1951 la New York, unde a funcţionat până la 
moartea sa în 1983 ca profesor de liturgică (iar din 1961 tot până la moarte şi ca decan) la 
Seminarul Teologic Ortodox „Sfântul Vladimir”. 

o teză despre originile şi dezvoltarea tipicului bisericesc, lucrare publicată în 
rusește în 1961, iar în engleză în 1966 sub titlul Introducere în teologia litur- 
gică'5. Cu o rară perspicacitate şi geniu al sintezei, plecând de la cercetările 
anterioare ale benedictinului anglican Gregory Dix5$, preotul Schmemann 
identifica cele trei straturi şi trei înțelegeri diferite, chiar contradictorii, ale 
cultului divin, din care e alcătuită sinteza liturgică bizantină normativă în 
practica Bisericii Ortodoxe actuale: 1. cultul eshatologic şi ecleziologic al 
Bisericii primare centrat pe Euharistie ca ieşire din timp şi abolire a lumii, 
ca anticipare a Împărăției lui Dumnezeu şi manifestare a Bisericii cereşti; 
2. cultul misteric al Bisericii constantiniene centrat pe experiența sacramen- 
tală a sfințirii vieţii, lumii, a spațiului şi a timpului; şi 3. ca reacţie la aceasta, 
cultul mistic al monahilor axat pe terapia şi desăvârșirea personală şi idealul 
rugăciunii ori doxologiei neîncetate. Problema fundamentală a vieții litur- 
gice ortodoxe actuale, similară cu cea a teologiei, e aşadar tot una de tipul 
„pseudomorfozei”: păstrarea formelor vechi ale cultului, dar cu celebrarea 
lui într-un alt spirit; cultul nu s-a schimbat, s-au schimbat însă percepția şi 
conștiința lui. Mai precis, estomparea dimensiunii lui fundamental eshatolo- 
gice, de manifestare şi epifanie anticipată a Împărăției lui Dumnezeu, şi a 
centralității Euharistiei ca eveniment eshatologic şi manifestare comunitară 
a Bisericii au condus la recăderea vieţii liturgice la nivelul unui simplu „cult”, 
de tip precreştin, cu alte cuvinte la un sistem de persoane şi acte sacre săvâr- 
şite de un cler „sfânt” separat, cu scopul sfințirii creştinilor, adică al scoaterii 
lor individuale din sfera profanului, şi punerea lor în contact individual cu 
sacralitatea lui Dumnezeu. Nu creştinii există pentru Liturghia-Împărăție în 
serviciul manifestării misterului prezenţei acesteia, ci Liturghia devine un 
serviciu divin între altele în slujba nevoilor private actuale ale creştinilor şi a 
sacralizării profanităţii lor. Eshatologia fiind împinsă fie într-un viitor nede- 
finit, de tip apocaliptic, fie interiorizată mistic, Liturghia şi viaţa liturgică au 
reintrat în dialectica sacru-profan, noutatea cultului Bisericii riscând astfel 
să se estompeze primejdios. O derivă sau „pseudomorfoză” similară se ma- 
nifestă şi la nivelul teologiei liturgice de şcoală sau de catehism: în loc să fie 
ele însele matricea, izvorul viu şi criteriul întregii vieți şi gândiri creştine, ca 
în teologia patristică, în teologia de şcoală cultul şi Liturghia au devenit — la 
fel ca Biblia sau Tradiţia Bisericii — un „obiect” exterior, descris, analizat 
şi valorizat în categorii, scheme şi sisteme străine de modul şi contextul 
liturgic (Tainele au devenit astfel simple „mijloace” de trimitere a harului, 
Euharistia a ajuns o simplă Taină între altele, Biserica a devenit instituție 


55 ALEXANDER SCHMEMANN, Introduction in Liturgical Theology, Londra, 1966. 
56 GREGORY DIX, The Shape of Liturgy, 1945. 

juridică, învăţătura şi dogmele ei au ajuns doctrine şi sisteme etc.). Mai mult 
decât simpla adoptare a unei ecleziologii eubaristice (nu juridice), gândirea 
neopatristică a preotului profesor Alexander Schmemann cere revenirea, mai 
radicală, la o teologie euharistică şi liturgică, în care teologul nu gândeşte 
asupra Liturghiei (nu Tradiţiei sau dogmelor sau Revelaţiei), reducând-o la 
un sistem prestabilit, ci se converteşte la Liturghie, adoptându-i criteriile şi 
orizonturile deschise de aceasta, gândind liturgic, tradiţional, dogmatic sau 
revelaţional prin intermediul Liturghiei, Tradiţiei, dogmelor şi Revelaţiei 
mediate de acestea. 

Pe căi proprii, dar la rezultate similare, la aceeaşi necesitate de regândire 
patristică, de data asta a ecleziologiei, ajungea în teologia greacă, câțiva ani 
mai târziu, Ioannis Zizioulas (n. 1931). În 1965, acesta îşi susținea la Facul- 
tatea de Teologie din Atena o importantă teză de doctorat intitulată Unitatea 
Bisericii în dumnezeiasca Euharistie şi în episcop, în primele trei secole”, 
o viguroasă încercare de a construi o versiune episcopocentrică (şi hristocen- 
trică) de inspiraţie ignatiană a ecleziologiei euharistice în replică și distanță 
critică faţă de varianta ei comunitaro-harismatico-centrică (şi pnevmatocen- 
trică) elaborată în anii "50 de preotul profesor Afanasiev, dezvoltată și com- 
pletată ulterior de ucenicul acestuia, preotul profesor Schmemann. Într-o serie 
de studii adunate în volumele Ființa comuniune (1985) sau Comuniune şi 
alteritate (2006), Ioannis Zizioulas — care din 1970 a funcţionat ca profe- 
sor în Anglia, în 1982 devenind profesor de dogmatică în Tesalonic, iar în 
1986 fiind hirotonit mitropolit titular al Pergamului în cadrul Patriarhiei 
Ecumenice — şi-a continuat reflecţiile ecleziologice în direcția elaborării 
unei ontologii personaliste a Bisericii de tip relațional-iconic, bazată pe co- 
ordonatele fundamentale ale misterului comuniunii trinitare şi pe revelarea 
lui eshatologic-eclezială în Biserică — Trup al lui Hristos în Duhul Sfânt. 

Ecuaţia-cheie e, în interpretarea lui Zizioulas, cea între „adevăr/ființă şi 
comuniune” (titlul unui studiu esenţial din 1977). Spre deosebire de filozo- 
fia antică, pentru care ființa şi adevărul se constituie înaintea comuniunii Şi, 
ca atare, nu pot evita individualismul, singurătatea şi moartea, principala 
reuşită a Părinților greci ar fi aceea de a identifica ființa şi adevărul cu comu- 
niunea, de a înțelege ființa şi adevărul doar ca evenimente ale unei comu- 
niuni care asigură permanenţa persoanelor ca viață veşnică: e ceea ce reve- 
lează lisus Hristos prin Întruparea Sa istorică şi prelungirea ei în Biserică prin 


57 IOANNOU ZEZEOULA, HE henotes tēs Ekkl&sias en tē theia Eucharistia kai tă episkopâ 
kata tous prâtous treis aiânas, Atena, 1965. 

58 JOHN D. ZIZIOULAS, Being as Communion. Studies in Personhood and the Church, 
St Vladimir’s Seminary Press, Crestwood, New York, 1985 şi Communion and Otherness. 
Further Studies in Personhood and Church, T & T Clark, London — New York, 2006. 

Euharistie, epifanie eshatologică a comuniunii trinitare extinse în creaţie ca 
Biserică. Există însă două tipuri de înțelegere a lui Hristos. Unul, propriu 
Occidentului, istoric şi individual: lisus e un individ în care s-a întrupat şi 
revelat adevărul divin; după învierea şi înălțarea Sa la cer, distanța dintre noi 
şi EI e suplinită de Biserică asistată de Duhul Sfânt printr-o serie de mijloace 
de comunicare a adevărului Său: Scripturi, Tradiţie, ierarhie. Celălalt, pro- 
priu Bisericii primare, e eclezial-eshatologic: Hristos Însuşi Se revelează ca 
Adevăr eshatologic nu într-o comunitate existentă în prealabil, ci ca o comu- 
nitate constituită de Duhul Sfânt ca Trup al Său în Eubaristie, care devine 
locul Adevărului. În Euharistie, Hristos vine nu din istorie, într-o succesiune 
liniară dinspre trecut în prezent spre viitor, ci de sus, ca Adevăr realizat 
harismatic în comuniune şi ca o comuniune, în care numai îşi primesc sensul 
autentic ierarhia, cultul şi dogmele: nu acela de reprezentări exterioare ale 
Adevărului, ci de mărturii şi călăuze spre un Adevăr personal. 

În conformitate cu această dualitate de perspective — istorică și eshatolo- 
gică — există şi două viziuni despre Biserică, despre Tradiţia şi succesiunea 
apostolică (dezvoltate în admirabilul studiu pe această temă din 1974). Una 
misionar-istorică (formulată de Clement Romanul) la care a rămas Occiden- 
tul, şi potrivit căreia există un lanţ al trimiterilor: Dumnezeu Tatăl trimite pe 
Hristos, Hristos trimite pe apostoli, iar apostolii pe episcopi în lume la un 
popor risipit pentru a-l întoarce la Dumnezeu; aici Duhul Sfânt repetă istoria 
şi actualizează trecutul, iar episcopii şi preoţii devin singuri agenții transmi- 
terii harului şi adevărului. Cealaltă viziune e cea eshatologic-euharistică 
proprie comunităţii apostolice din Ierusalim (şi formulată în Faptele Aposto- 
lilor, în Apocalipsă şi în Epistolele Sfântului Ignatie Teoforul): la Ierusalim, 
apostolii erau adunați toți în jurul lui Hristos Cel Înviat împreună cu poporul 
eshatologic al lui Dumnezeu adunat la Euharistie într-o comuniune care rea- 
liza în Duhul Sfânt Împărăţia lui Dumnezeu, invocată și venind mereu atunci 
când ucenicii sunt adunaţi în comuniunea euharistică. Euharistia determină 
structura Bisericii ca eveniment pnevmatologic-eshatologic, care vine de sus, 
iar nu de jos, de la oameni. După dispersarea Apostolilor la mijlocul secolu- 
lui I, structura Bisericii din Ierusalim a rămas: Iacob — prezbiteri — fraţi, 
pentru ca la sfârșitul secolului I, la Ignatie Teoforul, să devină cea clasică: 
episcop — prezbiteri — diaconi — popor. Aici nici apostolii, nici episcopii, 
nici poporul nu sunt niciodată singuri, ci numai în comuniune întreolaltă, 
depășind atât individualismul, cât şi instituționalismul, istorismul, într-un 
eveniment comunitar de tip eshatologic. Euharistia originară e astfel prin 
excelență o comemorare a viitorului şi o epifanie a Împărăției eshatologice. 

Din nefericire însă, această eshatologie liturgic-euharistică şi-a pierdut cen- 
tralitatea şi s-a estompat după primele secole: în Occident ea s-a istoricizat, 

fiind împinsă la sfârşitul vieţii şi al lumii, ducând la transformarea Euharis- 
tiei în memorial al Cinei de Taină, la instituționalizarea Bisericii şi la redu- 
cerea creştinismului la etică; iar în Răsărit eshatologia realizată a Bisericii 
primare s-a fixat fie pe imperiu şi pe cultul marilor catedrale, ca realizări 
sociale simbolice ale Împărăției lui Dumnezeu în lume, fie s-a interiorizat şi 
individualizat în monahism luând forma cultului interior şi al urcuşului de 
tip platonic al sufletului dematerializat spre divin. Spiritualitatea Bisericii — 
care în Occident a devenit moralism sau pietism individualist — a luat astfel 
în Răsărit două forme aflate în tensiune — reconcilierea şi sintetizarea lor 
fiind, după mitropolitul Ioannis Zizioulas, principala problemă a Ortodoxiei 
actuale —: una euharistic-eshatologică, episcopocentrică şi comunitară (ilus- 
trată de Ignatie sau Irineu), şi alta terapeutic-gnostică, monahală şi individu- 
ală (ilustrată de Origen şi Evagrie). Sinteza lor realizată în Mystagogia sa de 
către Sfântului Maxim Mărturisitorul în secolul VII nu s-a impus, dar rămâne 
referința permanentă. Biserica nu este așadar nici sociologie, nici istorie, ci 
eshatologie, dar nu orice fel de eshatologie, ci una eubaristic-liturgică, 
harismatică şi pnevmatologică. Duhul Sfânt, Care în Vechiul Testament ale- 
gea anumite persoane speciale în care lucra, în Noul Testament depăşeşte 
acest individualism şi creează în Biserică un întreg popor harismatic al lui 
Dumnezeu din care face Trupul lui Hristos Cel Înviat în care Se manifestă în 
Duhul comuniunea personală a Sfintei Treimi. Biserica, a cărei epifanie e 
Liturghia euharistică celebrată de episcop înconjurat de prezbiteri şi diaconi, 
împreună cu poporul lui Dumnezeu adunat „în același loc” (epi to auto), e 
astfel icoana şi extinderea în lume a Împărăției eshatologice a Treimii””. 


Neopatristica harismatică 


Ecleziologia şi ontologia euharistică ale lui Zizioulas au intrat însă la 
Tesalonic în coliziune cu teologia isihastă şi ecleziologia harismatică profe- 
rate de preotul profesor Ioannis Romanidis. În 1973, acesta publica în două 
volume prima parte a unei Dogmatici şi simbolici ale Bisericii Catholice 
Ortodoxe“: cele două părți ale primului volum tratează despre premisele 
hermeneutice ale înțelegerii dogmelor Sinoadelor Ecumenice şi locale şi, 
respectiv, despre învățătura privitoare la Sfânta Treime a Sinoadelor Ecume- 
nice I, I şi VIII; volumul al doilea e alcătuit dintr-o culegere de texte, reedi- 
tând după Monumentele lui Karmiris hotărârile Sinoadelor Ecumenice I-VIII 


5 Toate aceste teme schițate mai sus au fost expuse de mitropolitul IOANNIS ZIZIOULAS 
într-un curs de dogmatică ţinut în anii 1984-1985, 1986-1987 şi 1991-1992 la Facultatea 
de Teologie din Tesalonic: Mathēmata dogmalrikăs theologias. 

% PROTOPR. IOANNOU ROMANIDOU, Dogmatikă kai Symbolikē theologia tës Orthodoxou 
Katholikes Ekklesias, Tesalonic, 1973; ed. II, 1982. 

şi locale, în majoritate constantinopolitane“!. Viziunea despre teologie şi ecle- 
ziologie a preotului profesor Ioannis Romanidis este una riguros duhovni- 
cească, explicit terapeutică“?: în centrul credinţei biblice a Vechiului şi Noului 
Testament, a patriarhilor, profeților şi a lui lisus Hristos, Fiul lui Dumnezeu 
întrupat şi preamărit, nu stă Biblia, nici cultul, sau dogmele în sine, ci expe- 
rienţa terapeutică, mântuitoare şi transfiguratoare a preaslăvirii omului de 
către Slava necreată — identică cu Împărăția lui Dumnezeu — prin purificare, 
luminare şi preaslăvire/îndumnezeire, culminând în rugăciunea neîncetată şi 
vederea lui Dumnezeu; această experiență duhovnicească a slavei lui Dum- 
nezeu — a fi ortodox, drept-slăvitor, înseamnă a participa la Slava/doxa lui 
Dumnezeu — prin purificare, luminare şi preaslăvire e în inima creștinis- 
mului înțeles ca taină ascetico-mistică a crucii-înviere prin care omul câştigă 
iubirea altruistă jertfelnică în care participă la Dumnezeu şi la creația restau- 
rată prin iubire. Prin această terapie de tip isihast, Ortodoxia e tratamentul 
maladiei căderii lui Adam, maladie care stă la baza „religiilor” şi civilizațiilor 
naturale produse ale imaginaţiei demonice. Generate de un scurt-circuit între 
inimă — organul comuniunii cu Dumnezeu — şi creier — organul conexiu- 
nii cu lumea —, aceste fantasme, alimentate de iluzia fericirii egoiste şi a 
dominaţiei, au dus la ruptura omului atât de Dumnezeu, cât şi de semeni şi 
de realitate, falsificând atât revelația originară, şi apoi cea biblică, cât şi 
existența socială a umanităţii. Creştinismul însuşi a devenit odată cu epoca 
constantiniană tot mai mult o „religie”, în care Botezul, Euharistia şi cultul 
şi-au pierdut conţinutul harismatic-duhovnicesc, devenind „rituri” sau drame 
simbolice, tradiția biblică şi patristică s-a redus la simple colecții sau anto- 
logii de „texte”, iar credinţa în Hristos, devenită doctrină şi moralism, a fost 
separată de terapia purificării, luminării şi preaslăvirii/îndumnezeirii, uitându-se 
că Hristos n-a venit să ne aducă o nouă „religie”, ci ne-a redeschis calea spre 
Viaţa care e Slava lui Dumnezeu. Evoluţiile în Răsăritul şi în Occidentul 
creştin au fost însă diferiteS?. Schisma dintre cele două emisfere ale creşti- 
nismului european, produsă în secolele IX-XI, n-a fost între creştinismul 
grec-bizantin şi cel latin, ci între creştinismul roman, atât elenofon, cât şi 


$! Din 1054, 1341-1351, 1638, 1642, 1672, 1671, 1716-1725, 1722, 1727, 1836 și 1838 
= 11, 1-7.9; IV, 2. 3. 8.9. 11. 12. 14. 15. 16. 17. 18. 19 din Monumentele lui Karmiris. 

62 Cum arată preotul profesor IOANNIS ROMANIDIS în studiul său sintetic din 1996-1997 
„Religion is a Neurological Sickness and Orthodoxy is Its Care” (www.romanity.org). 
Perspectiva terapeutică a lui Romanidis e dezvoltată în scrierile pastorale ale mitropolitului 
grec Hierotheos Vlachos. 

4% Ele au fost analizate de IOANNIS ROMANIDIS în câteva cărți de deconstrucție ale falsi- 
ficării creştinismului şi istoriei lui în Occident: Romaiosyne, Romania, Roumeli, Tesalonic, 
1975, sau Franks, Romans, Feudalism and Doctrine, Boston, 1981. 

latinofon, al Imperiului constantinian — creştinism biblic, patristic, sinodal, 
terapeutic, duhovnicesc — şi creştinismul franco-german de expresie latină 
al Imperiului carolingian: un creştinism metafizic, speculativ, determinist- 
predestinaţianist, augustinian, papal şi feudal; prin Augustin, şi apoi prin 
scolastică, acesta din urmă a înlocuit terapia biblică a purificării îndumne- 
zeitoare, a iubirii altruiste şi a întâlnirii omului cu Slava lui Dumnezeu, cu 
metafizica religioasă de tip antic — trecută apoi şi în islam — cu religia ca 
fericire individuală şi dominație socială şi naturală. Această „pseudomor- 
foză” metafizică şi juridică a creştinismului scolastic a pătruns şi în teologia 
ortodoxă modernă şi contemporană, nu numai în dogmaticile de şcoală, ci 
chiar şi într-o parte din teologiile zise „neopatristice”, cum sunt existențialis- 
mul personalist (Meyendorff) sau hipersacramentalismul euharistic (Zizioulas), 
care substituie comuniunii duhovniceşti îndumnezeitoare nemijlocite a omu- 
lui cu energiile necreate fie analogia trinitară personalistă, fie hipertrofierea 
idolatră a Euharistiei care sau confiscă întregul aspect harismatic al vieții 
duhovniceşti, colectivizată forţat, sau îl respinge ca o terapie individuală, 
monahală, necomunitară, de tip platonic. 


Ecleziologii neopatristice — între eshatologie şi protologie 


Confruntării dintre ecleziologia harismatică şi cea euharistică, dintre o spi- 
ritualitate liturgică episcopocentrică şi una terapeutică, ascetică, gerontocen- 
trică, i s-a suprapus în teologia greacă din ultimele decenii ale secolului tre- 
cut o alta: aceea dintre o ecleziologie protologică şi una eshatologică. Cum 
s-a pulut vedea deja, viziunea consecvent eshatologică despre ecleziologie 
este cea susținută de mitropolitul Ioannis Zizioulas. Potrivit acestuia, Bise- 
rica începe la Cincizecime înţeleasă ca eveniment eshatologic de adunare a 
noului Popor al lui Dumnezeu de către Duhul Sfânt în jurul lui Hristos Cel 
Înviat, Fiul Tatălui, înconjurat de apostoli ca icoană a Împărăției viitoare. 
Biserica nu mai este astfel orientată, ca în creștinismul occidental, spre tre- 
cut, spre Cina de pe urmă sau Golgota, ci spre realitățile cereşti ultime ale 
Împărăției eshatologice pe care le oglindeşte în Liturghie. Numai eshatologia 
şi Euharistia fac astfel Biserica icoană a unei Împărăţii care irupe intermitent 
ca eveniment harismatic în Liturghie odată cu fiecare epicleză. Dificultăţile 
acestei înţelegeri sunt însă evidente la o observaţie mai atentă a faptelor: 
identificarea exclusivă a Duhului Sfânt cu comunitatea, cu eshatologia şi cu 
Euharistia ca eveniment epicletic, intermitent, nu reuşeşte să explice prezenţa 
permanentă a Duhului Sfânt în Biserică şi în credincioşi şi în afara Euha- 
ristiei episcopale, în celelalte Taine, în parohie, în rugăciunile personale, în 
viața ascetico-mistică şi în spiritualitatea personală a monahilor (taxate prea 
rapid drept individualism şi terapie platonică). Aşa cum s-a obiectat deja 

ecleziologiei preotului profesor Afanasiev, Biserica nu se poate manifesta 
drept Trup al lui Hristos în comunitatea locală euharistică decât după ce cre- 
dincioşii au fost chemaţi de pretutindeni și îmbrăcaţi în Hristos prin Botez 
şi Mirungere; Biserica are nu doar un aspect euharistic-hristologic-local, ci 
şi unul baptismal-pnevmatologic-universal, şi ambele aceste dimensiuni sunt 
constitutive realizării ei. Un alt deficit al concepției ecleziologice a mitropo- 
litului Zizioulas a fost evidențiat cu pătrundere într-un studiu recent de iero- 
monahul Calinic Berger“. Potrivit acestuia, mitropolitul grec insistă corect 
pe faptul că ecleziologia se poate fundamenta doar pe o sinteză între hristo- 
logie şi pnevmatologie; discutabilă este însă repartizarea rolurilor lui Hristos 
şi Duhului Sfânt într-un mod care aminteşte de polarizarea „dublei economii” 
a Acestora, de care vorbea în 1944 Vladimir Lossky (Hristos restaurează 
natura umană, iar Duhul Sfânt restabileşte persoanele): într-un mod similar, 
pentru mitropolitul Ioannis Zizioulas, dacă Fiul devine istorie, instituţie, 
structură, în schimb Duhul eliberează de istorie şi natură, aducând eshatonul 
şi producând comuniunea Bisericii, făcând chiar din Hristos Însuşi, dincolo 
de un simplu individ, o personalitate corporativă eclezială. Mai mult, arată 
ieromonahul Calinic, la mitropolitul loannis Zizioulas hristologia şi pnev- 
matologia se integrează ca istorie şi eshatologie în Euharistie, în care se rea- 
lizează şi Biserica — ajungându-se însă la o dihotomic, la minimalizarea 
sfințirii şi spiritualității. Adevărata integrare între hristologic şi pnevmatolo- 
gie se realizează însă — aşa cum a demonstrat în câteva studii decisive din 
anii '60—'70 preotul profesor Dumitru Stăniloae — la nivelul relaţiilor intra- 
trinitare dintre Fiul şi Duhul, unde din veşnicie Duhul Sfânt purces din Tatăl 
odihneşte peste Fiul veşnic născut de Tatăl şi străluceşte prin El și din El 
spre Tatăl ca bucurie comună a Tatălui şi a Fiului (cum au evidenţiat teolo- 
gii bizantini Grigorie Cipriotul sau Iosif Vryenios). Aceste relații trinitare 
eterne de odihnire şi strălucire se oglindesc şi în economia mântuirii reali- 
zată de Hristos, precum și în extinderea eclezială a acesteia. Biserica nu este 
rezultatul Tainelor ei, ci efectul lucrării Duhului Sfânt, Duhul Adevărului, 
Care o menţine ca Taină în totalitatea ei, şi în acest sens Biserica e condiţia 
Tainelor. Biserica e Taină în întregul ei pentru că Duhul Sfânt străluceşte şi 
Se odihneşte veșnic nu doar în Fiul, ci şi în Trupul Său tainic eclezial pe 
care-l conduce la Adevăr şi sfințenie. Deşi centrală în constituirea şi mani- 


% CALINIC (KEVIN M.) BERGER, „Does the Eucharist Make the Church? An Ecclesiologi- 
cal Comparison of Stăniloae and Zizioulas”, St Vladimir 's Theological Quarterly, vol. 51, 
nr. 1 (2007), p. 23-70; trad. rom. loan lcă jr: IEROMONAH CALINIC BERGER, „Face Euharis- 
tia Biserica? O comparaţie între ecleziotogiile părintelui Dumitru Stăniloae şi mitropolitului 
loannis Zizioulas”, Tabor. Revistă de cultură şi spiritualitate românească, an |, nr. 7, 
octombrie 2007, p. 13—44. 

festarea Bisericii, Euharistia nu este însă exclusivă, întrucât intrarea în mis- 
terul Bisericii se face prin Botez şi Mirungere, care sunt atât fundamentul 
ecleziologiei, cât şi al spiritualității sau al vieţii ascetico-mistice, între care 
nu există astfel nici o opoziţie, ci o profundă unitate. Această unitate e rodul 
lucrării Duhului Sfânt, Duhul Adevărului și al sfinţeniei, Care prin Botez 
şi Mirungere e prezent permanent în credincioşii încorporaţi în Trupul lui 
Hristos ce mărturisesc credința apostolică adevărată, și Care vine mereu nou 
peste Biserică şi peste credincioși ca răspuns la epiclezele şi rugăciunile celor 
ce fac eforturi de a duce o viaţă de sfințenie. 

Viziunea eshatologică despre Biserică nu este însă singura concepție ecle- 
ziologică neopatristică elaborată ca alternativă la viziunea juridică a Bise- 
ricii instituţie divino-umană din dogmaticile de şcoală. În 1973, profesorul 
Ioannis Karmiris publica drept al cincilea volum al unei grandios concepute 
„Dogmatici” (avea să rămână însă unicul volum apărut) o masivă Eclezio- 
logie ortodoxă. Biserica e văzută aici în mod protologic ca un organism 
divino-angelico-uman, universal preexistent, având drept Cap pe Logosul 
divin Creator, organism care se actualizează în patru etape, care constituie 
tot atâtea manifestări „locale” ale misterului Bisericii: în îngeri, în paradis, 
în drepţii păgâni şi cei din Vechiul Testament şi în întreaga umanitate prin 
Întruparea Logosului în Persoana divino-umană a lui Hristos. 


Spre o ecleziologie ortodoxă integrală — două recente proiecte 


O frumos echilibrată sinteză ecleziologică neopatristică între aceste diverse 
tendinţe a oferit în Teologia sa dogmatică şi simbolică, publicată în 1985%, 
regretatul dogmatist din Tesalonic care a fost profesorul Nikos Matsoukas 
(1935-2006). În expunerea ecleziologiei ortodoxe cuprinsă în capitolul III al 
volumului II, Matsoukas pleacă nu de la definiţii abstracte prestabilite, ci de 
la sinteza gândirii patristice ortodoxe cuprinsă în Mystagogia Sfântului Maxim 
Mărturisitorul (t 662), care vede misterul total al Bisericii drept icoană multi- 
dimensională a lui Dumnezeu, a cosmosului şi a omului. Ca mister Biserica 
nu poate fi definită, ci doar descrisă; ea nu este o simplă instituţie, ci are di- 
mensiunile creației şi un dinamism eshatologic, e un organism teoantropo- 


65 IOANNOU KARMIRE, Dogmalikes Tmema E' Orthodoxos EkklEsiologia, Atena, 1973, 
831 p. 

* NIKOS MATSOUKAS, Dogmatikē kai symbolikē theologia, Tesalonic, 1985 (trad. rom. 
Ed. Bizantină) în trei volume: /. Introducere în gnoseologia teologică (trad. rom. 1997); 
II. Expunerea credinței ortodoxe în confruntare cu creştinismul occidental (trad. rom. 2006); 
II. Recapitulare şi instaurarea binelui. Expunere a caracterului economic al învăţăturii 
creştine (trad. rom. în curs de apariţie); în 1999 a apărut şi un al patrulea volum: Satana, 
consacrat demonologiei (trad. rom. 2002). 

cosmic în care se realizează — în luptă cu forțele contrare ale egoismului şi 
exclusivismului demonic — comuniunea catholică şi unificatoare prin iubire 
a fiinţelor raționale cu Dumnezeul-Treime. Realizarea concretă a acestei 
comuniuni ecleziale e un proces evolutiv care are — ca şi la profesorul 
Karmiris — cinci etape: în cer, în paradis, în Vechiul Testament, în Noul 
Testament („Biserica Mângâietorului”) şi deplin în eshaton. Deşi nu este din 
lume, venind de la Dumnezeu, Biserica există în lume, şi astfel în ea rămâne 
o tensiune permanentă între corpul ei harismatic, mistic, zidit mereu de Duhul 
Sfânt, Care-l face să transfigureze și să biruiască/depăşească istoria, şi sche- 
mele provizorii ale istoriei care se reflectă în figura ei socială variabilă şi 
care erodează Biserica aflată în neîncetată luptă cu ele, din care iese nu ara- 
reori înfrântă datorită puterii păcatului şi egoismului. Acest corp harismatic, 
care e locul Adevărului şi harului, nu este o instituție cu o parte dominatoare 
şi una supusă (ca în clericalismul latin în care a triumfat logica lumii și isto- 
riei), ci o comuniune de membre identice ontologic, dar cu harisme şi slujiri 
distincte, armonizate însă de energia iubirii divine altruiste (care nu caută 
ale sale) care e logica Împărăției eshatologice. Fapt hotărâtor, ierarhia cleri- 
cală a Bisericii se iveşte din structurarea internă inevitabilă a corpului haris- 
matic — nu invers (ca în ecleziologia latină) —, corp harismatic total, condus 
de Duhul Sfânt, care se pronunță în adevăr cu privire la credinţa adevărată şi 
viața sfântă a membrilor ei, sancționând erezia şi păcatul. Biserica întreagă e 
în viaţa ei liturgică un imens Sinod care îşi mărturiseşte doxologic adevărul: 
nici episcopii, nici sinoadele, nici chiar cele ecumenice, nu au autoritate in- 
failibilă ex sese, de a „descoperi” şi „defini” Adevărul Revelaţiei care nu se 
pierde niciodată în Biserică, ci premerge oricărei definiri dogmatice, definire 
care ar fi putut foarte bine să nu existe, fiind provocată de contestările ere- 
ziilor. Aceeaşi secundaritate esențială față de Revelaţie pe care o au dogmele 
Bisericii, şi chiar Scriptura, o au încă şi mai mult canoanele Bisericii, care 
sunt ulterioare dogmelor și Scripturii, care le precedă şi normează. Canoanele 
Bisericii reglează însă dogmele (dogmele şi Scriptura sunt norme „normante”, 
canoanele sunt doar norme „normate”). Spre deosebire de dogme, care sunt 
neschimbabile în conţinut (putând fi schimbate însă în formă), canoanele 
sunt schimbabile şi înnoibile, adaptându-se, corectându-se şi abrogându-se 
de fapt în permanenţă în viaţa Bisericii. Este însă esențial să nu uităm nici o 
clipă — insistă Matsoukas — faptul că aşa cum dogmele nu sunt definiții 
filozofice, tot aşa nici canoanele nu sunt legi, nici un drept în sensul lumii: 
(ele au fost sancţionate ca legi — nomoi — de împărați, nu de Biserică), şi 
aceasta derivă din constatarea fundamentală că Biserica nu are nici o putere 
asupra Adevărului şi Dreptăţii divine — şi ele oricum paradoxale, fiindcă se 
identifică cu Iubirea —, pe care nu le posedă, fiindcă Ele sunt de fapt Dum- 

nezeu Însuşi, ci de care se împărtăşeşte, dă mărturie şi le comunică lumii 
prin slujire, nu prin dominație. Din statutul secundar al Bisericii de martoră, 
nu proprietară a Adevărului şi unităţii, de instrument al unui Mister divin de 
dimensiuni cosmice, decurge şi imposibilitatea Ortodoxiei adevărate de a se 
defini limitativ şi exclusivist ca o confesiune separată, unică deținătoare a 
Adevărului şi Unităţii divine, confesionalismul şi fundamentalismul ortodoxist 
nefiind decât o altă versiune a păcatului „poporului ales”, Israel (iar aceasta 
justifică participarea şi mărturia ortodoxă în „mişcarea ecumenică”, fără să 
însemne căderea în sincretism şi relativism; e ceea ce arăta Matsoukas într-o 
carte consacrată în 1986 „istoriei şi teologiei mişcării ecumenice”. 

În fine, cea mai recentă contribuţie la dezbaterea ecleziologică din teologia 
ortodoxă (neogreacă) din ultima jumătate de secol e remarcabila încercare 
de „ecleziologie” fundamentală „originară” pe care a oferit-o în 2002 preo- 
tul profesor Nikolaos Loudovikos (n. 1959) în masivul studiu „Ecleziologia 
apofatică a consubstanţialităţii” care deschide volumul său cu acelaşi titlust. 
Subintitulat semnificativ „limitele ecleziologiei euharistice”, studiul e o dis- 
tanțare critică față de personalismul teologic (ek-static) şi înțelegerea Bise- 
ricii ca o comuniune extatică de persoane promovate în filozofia religioasă 
rusă şi în teologia neopatristică greacă (Yannaras, Zizioulas, dar şi Nissiotis, 
Nellas, Matsoukas), distanțare operată la capătul unui lung itinerar care par- 
curge sub forma unei serii de excursuri principalele momente ale eclezio- 
logiei în Răsărit (cu unele analize şi ale unor momente în Occident). Viziunea 
harismatică și eshatologică despre Biserică proprie Didahiei şi Epistolelor 
ignatiene din secolul I a devenit la începutul secolului III imaginea unei 
comunități sacramentale structurate din Tradiţia Apostolică a lui Ipolit. Dacă 
la Ignatie episcopul e primul diacon şi martir al unei Biserici centrate mistic 
pe Hristos, la Ipolit el este întâiul între prezbiteri, mereu în comuniune cu 
întreg, poporul lui dumnezeu. O primă ruptură funestă apare la Origen sub 
forma polarizării între instituţie şi harismă, între cler şi omul duhovnicesc, 
între Biserica văzută şi cea nevăzută, între exterior şi interior. În contextul 
creştinării neoplatonismului odată cu Dionisie Areopagitul apare prima arti- 
culare a ecleziologiei ca ontologie, dar ea are loc ca un transfer al anagogiei 
origeniene în plan instituţional-liturgic: urcuşul spre Unu se face prin struc- 
tura şi cultul Bisericii care reflectă o ontologie de tip ierarhic. Maxim Măr- 
turisitorul integrează şi corectează în Mystagogia sa atât pe Origen, cât şi pe 
Dionisie printr-o ecleziologie apofatică a consubstanțialității de tip concentric. 


SI NIKOS MATSOUKAS, Oikoumenikă kinēsē. Historia — theologia, Tesalonic, 1986. 
6 P, NIKOLAOS LOUDOVIKOS, He apophatikă ekklesiologia tou homoousiou. Hē arche- 
gone Ekklesia semera, Atena, 2002. 

Biserica nu e determinată aici nici harismatic-existențial, nici structural-in- 
stituțional, ci ca imitare/participare a energiei lui Dumnezeu Care activează 
în puterea credinței consubstanțialitatea eshatologică în Dumnezeu a omului 
interior, a umanității şi cosmosului. Acest mister nu e exprimat nici numai 
de ierarhie şi cult, nici de harismele duhovniceşti, pentru că există o unică 
manifestare apofatică şi consubstanţială a întregului Hristos în Duhul Sfânt 
în fiecare structură şi harismă a Trupului Său, care locuiesc unele în altele, 
se cer şi se implică într-o reciprocitate totală. De la Botez şi Mirungere, 
Hristos e prezent întreg în fiecare credincios potrivit harismei lui care se cere 
activată atât ascetic-existenţial, cât şi euharistic liturgic, dar modelul nu este 
cel al piramidei cu bază largă şi vârf unic (figura episcopului dominantă în 
Ierarhia bisericească nu apare în Mystagogie), ci acela al roţilor care se 
mişcă unele în altele din viziunea carului Slavei divine descrisă de lezechiel. 
Ierarhia este o harismă și o slujire a Bisericii, nu o putere asupra Bisericii 
izvorâtă dintr-un har individual propriu persoanei clericilor, cum a devenit 
ulterior în transcrierea ontologiei ierarhice liturgico-mistice a lui Dionisie 
Areopagitul în termenii juridici ai unei instituţii ierarhice monarhice de tip 
piramidal în Biserica latină papală. Două tentative au fost întreprinse în epoca 
modernă și contemporană pentru a depăşi această viziune areopagitico-juri- 
dică — întrucât Mystagogia maximiană a fost cu totul uitată — în direcţia 
recuperării dimensiunii comunitare a misterului Bisericii: ecleziologia slavo- 
filă, pnevmatocentrică, a gânditorului religios rus Homiakov în secolul XIX, 
centrată pe ideea de sobornost, şi ecleziologia euharistică în secolul XX, în 
dubla versiune a preotului Nikolai Afanasiev şi a mitropolitului loannis 
Zizioulas, acesta din urmă cuplând-o cu eshatologia, centrând-o în jurul no- 
țiuni de „persoană corporativă” şi fundamentând-o pe o noţiune extatică, nu 
relațională, de persoană. Rezultatul riscant însă este acela al unui „structura- 
lism” ecleziologic transcendent, care pierde atât subiectul uman individual 
real (şi odată cu el dimensiunea existențială, harismatic-duhovnicească a vieţii 
creştine), cât şi societatea şi istoria concretă. Biserica presupune însă, crede 
preotul Nikolaos Loudovikos, o ontologie euharistică integrală: nu transcen- 
dentă (fie obiectiv, fie subiectiv, ca la Dionisie sau Origen, ori Zizioulas sau 
Romanidis), ci practică, ascetică şi dialogică, bazată pe consubstanţialitatea 
apofatică şi perihoretică (de tip maximian) a tuturor şi a toate în Hristos şi 
pe imitarea liberă a energiei divine care activează această consubstanțialitate 
divino-umană catholică în istorie şi creație. Aceasta e „realul” ecleziologic 
propriu-zis şi el se exprimă adecvat numai în comuniunea şi întrepătrunderea 
reciprocă a tuturor harismelor după un model perihoretic nu subordinaţianist 
(capadocian-maximian, nu arian-papal). Biserica nu e o instituţie religioasă 
clericală cu misiune metafizică, împărțită între cler şi laici şi în centrul căreia 

se află episcopul (papa), capul aflat deasupra laicilor şi a tuturor celorlalte 
harisme. Acest model ierarhic duce la degradarea ecleziologică a prezbiteri- 
lor şi a laicilor; când nu sunt infantilizaţi cu totul, aceştia se refugiază într-o 
viață spirituală narcisistă, psihologică, paralelă parohiilor, în asociaţii sau sub 
„stareţi” din mănăstiri. Adevăratul „protos” e mistagogul şi orchestratorul 
perihorezei tuturor harismelor din Trupul eclezial al lui Hristos, a cărui uni- 
tate reală în Duhul Sfânt e imposibilă fără actualizarea harismelor tuturor 
celor botezați în Biserică — adevărata lor casă —, nu în afara ei. Toate 
harismele celor botezați sunt participări directe la Hristos şi Duhul Sfânt, 
sunt întrupări şi concretizări ale misterului Bisericii, care nu se conţin într-o 
„Supraharismă” dominantă, ci doar sunt „păstorite”, hrănite şi cultivate de 
aceasta. Imperativul actual atât în teologie, cât şi în viața Bisericii Ortodoxe, 
ar fi aşadar depăşirea teoretică şi practică atât a „structuralismului”, cât şi a 
„subiectivismului” transcendent într-o viziune a consubstanțialității apofatice 
şi o practică a imitării acțiunii perihoretice şi unificatoare a energiilor divine 
prin care se realizează misterul aflat în inima „realului” Bisericii. 


II. Teologia şi natura ei — reflecții 
şi cotituri decisive 


Această succintă trecere în revistă a principalelor proiecte ecleziologice 
din teologia neopatristică a secolului XX evidențiază nu doar centralitatea 
reflecţiei asupra Bisericii în preocupările teologilor ortodocşi contemporani, 
ci şi faptul că aceasta pune în joc chestiuni de principiu decisive privitoare 
la statutul adevărului, al revelaţiei, tradiţiei şi autorităţii în creştinismul origi- 
nilor. Opțiunile din registrul gnoseologiei teologice determină în mod direct 
formele şi funcţionarea structurilor Bisericii, precum şi morfologia concretă 
a practicii vieţii creştine, atât la nivel liturgic, cât şi canonic şi spiritual. 


Adevăr, autoritate, mărturie 


Reflecţii memorabile pe teme cruciale ținând de principiile cardinale ale 
teologiei şi ecleziologiei ortodoxe au fost formulate în anii 60-70, stimulate 
fiind de necesitatea unei luări de poziţii şi evaluări din perspectivă ortodoxă 
a reformelor şi mutaţiilor introduse în teologia şi practica eclezială a Biseri- 
cii Romano-Catolice de Conciliul Vatican II (1962-1965); chestiunile auto- 
rității, ale primatului și infailibilităţii în Biserică în relaţie cu Scriptura, Tra- 
diția şi Liturghia ei au fost intens dezbătute cu delimitări, nuanțări şi concluzii 
importante. Mă voi referi aici cu titlu de exemplu doar la două astfel de luări 

de poziții. Într-un studiu din 1967, preotul profesor J. Meyendorff“” discută 
tema autorității în relație cu adevărul plecând de la o afirmaţie din 1850 a lui 
Homiakov, potrivit căruia în timp ce Biserica apostolică şi cea răsăriteană au 
în centru Adevărul, în Occidentul creștin acesta a fost înlocuit cu autoritatea 
exterioară a papei, a Bibliei sau a individului, şi de la o observaţie din 1946 
a biblicistului C. H. Dodd care arăta că: dacă Vechiul Testament e istoria unui 
popor care primeşte de la Dumnezeu o Lege, a cărei interpretare se face prin 
individualităţile profeților, Noul Testament e istoria unei Persoane mesianice 
Care aduce Harul şi Adevărul, a căror interpretare are loc printr-o comunitate 
care e Corpul său mistic. Ca atare, în Hristos, Dumnezeu nu mai vorbeşte 
Bisericii din afara ei ca prin profeţi, ci fiind prezent în ea prin Duhul Sfânt, 
identificarea sacramentală între Hristos şi Corpul Său eclezial interzicând 
orice putere asupra Adevărului şi Poporului lui Dumnezeu, şi permițând doar 
o autoritate de mărturie și slujire în interiorul, nu deasupra Adevărului şi 
Bisericii care nu poate fi condusă decât de Duhul Sfânt, Duhul Adevărului, 
în respectul permanent al libertății persoanelor şi al credinţei. Biserica nu 
poate avea putere asupra Adevărului, mai ales când Acesta este o Persoană. 
ci poate doar da mărturie despre El şi să se pună la dispoziţia Acestuia. Pre- 
dica apostolilor fixată ulterior în Scriptură e şi ea doar o mărturie autorizată 
despre Adevărul Hristos Cel Înviat prezent permanent în mod sacramental în 
Biserică prin Duhul Sfânt. Episcopii şi sinoadele confirmă şi apără de erezii 
credința apostolică, nu definesc credinţa şi Adevărul în sine, ci exprimarea 
ei corectă; ele mențin şi exprimă permanenţa şi continuitatea în timp (succe- 
siune, tradiţie) şi spațiu (sinoade) ale Bisericii în Adevăr şi Iubire. Cele două 
concepții diferite despre Biserică şi autoritate în Răsărit şi în Occident sunt 
rezultatul a două antropologii teologice divergente: capadocian-palamită 
şi augustiniană. Occidentul augustinian are o viziune pesimistă despre om: 
intrinsec păcătos şi supus erorii, el primeşte de la Dumnezeu o autoritate 
exterioară infailibilă — papă, conciliu, Biblie — care ţine, vicariant şi lega- 
list, locul lui Dumnezeu şi care îi garantează adevărul ferindu-l de orice 
îndoială, conducându-l în disciplină şi supunere spre Dumnezeu. În Răsărit 
fiecare credincios e chemat să crească în Duhul Sfânt în aşa fel încât să facă 
el însuşi experiența Adevărului, Care e Duhul Sfânt Însuşi, participând la El 
şi devenind o manifestare şi o mărturie personală vie înaintea lumii a acestui 
Adevăr care e Duh şi Libertate. Această concepție exclude fideismul orb şi 
implică participarea liberă, dar responsabilă, a tuturor la Adevăr şi, ca atare, 


% JOHN MEYENDOREF, „Historical Relativism and Authority in Christian Dogma”, 
St Vladimir's Theological Quarterly 11:2 (1967), p. 73-86, reluat în volumul: JOHN 
MEYENDORFE, Living Tradition, St Vladimir's Seminary Press, 1978, p. 27-44. 

caracterul auxiliar al autorităţii în Biserică. Biblie, Tradiţie, episcopi, sinoade 
nu ţin locul unui Hristos absent, ci exprimă prezența Lui sacramentală şi 
personală vie — o prezență paradoxală, în absenţă, reală dar şi aşteptată încă — 
a cărei experiență duhovnicească e scopul vieții în Hristos al tuturor credin- 
cioşilor. In Biserică Adevărul nu depinde de nici un criteriu ori autoritate 
infailibilă, ci este în Duhul Sfânt o experiență accesibilă mereu în comunitatea 
Bisericii în întregul ei. Adevărul viu este propriul Său criteriu şi n-are nevoie 
de criterii exterioare de asigurare, cum s-a întâmplat în Occident, unde s-a 
simțit mereu nevoia unor cadre de securitate: papalitatea, conciliul, Biblia. 
O evoluţie similară se poate observa însă şi în teologia de şcoală ortodoxă, 
unde sinoadelor, mai ale Sinoadelor Ecumenice, li se atribuie ex sese infaili- 
bilitatea şi autoritatea unei adevărate papalități colective, iar Tradiţia a deve- 
nit un depozit de doctrine” complementar celui al Scripturii. 


Sfârşitul teologiei metafizice — situl euharistic al teologiei 


Inevitabilitatea dogmei infailibilităţii papale (sau a ineranței Scripturii) 
pentru discursul teologic scolastic, de tip metafizic, al Occidentului a fost 
pătrunzător analizată într-un studiu din 1970 de arhimandritul Andre Scrima 
(1925-2000). Expresie a unei proiecţii teomorfe solidificate şi a unui apo- 
fatism ratat, dogmatizarea infailibilității a dus la capăt turnanta metafizică a 


n 


9 Aceeași înțelegerea tradiției ca „doctrină”, mai exact ca formă de transmitere a doctrinei 
creştine în istorie, stă şi la baza remarcabilei sinteze a lui JAROSLAV PELIKAN, 7he Christian 
Tradition, 1971, cf. mai jos n. 83. 

7! ANDRE SCRIMA, „L'infaiilibilite: inscription conceptuelle et destinée eschatologique”, 
în: L 'infaillibilite, Colocviile Castelli Archivio di filosofia Paris — Roma, 1970, p. 571-584. 
După studii de matematică şi filozofie, Andrei Scrima intră în monahism în 1948 sub auspi- 
ciile mişcării „Rugului Aprins”. Profesor la seminarul monahal de la Neamţ (1950-1952) şi 
bibliotecar al Patriarhiei (1952-1956), îşi susține în 1956 licenţa în teologie la Bucureşti la 
catedra pr. prof. D. Stăniloae cu o teză despre „antropologia apofatică”. După o bursă de 
studii în India (1957-1959) şi un doctorat la Paris în 1960, pendulează între Beirut şi Franța 
animând comunitatea de la Deir e! Harf şi mişcarea teologică şi intelectuală romano-catolică 
pariziană. Reprezentant al Patriarhiei Ecumenice la Conciliul Vatican II, se angajează 
într-un ecumenism spiritual şi intelectual de profunzime, dimensiuni nu doar intercreştine, 
ci şi interreligioase, ca dialog al spiritualităților și culturilor, dar şi între teologie şi ştiinţă. 
Studiile risipite prin diverse reviste și cursurile inedite ținute de-a lungul anilor în Liban, 
Franţa sau București (arhiva se află aici la New Europe College) sunt în curs de publicare la 
Editura Humanitas. După volumele Timpul rugului aprins (1996, 20002 revizuită), Despre 
isihasm (2003), Comentariu la Evanghelia după loan [18-21] (2003) şi Teme ecumenice 
(2004), seria de opere demarată de volumele Antropologie apofatică (2005) şi Biserica litur- 
gică (2005) constituie o revelație în peisajul intelectual şi spiritual românesc în care aduce o 
anvergură şi o prospeţime temerară recunoscute și promisiunea unui nou tip de înțelegere a 
„ortodoxiei”. 

teologiei occidentale care, începând din secolul XIII, a privilegiat judecata şi 
conceptul, câmpul propoziţional şi logic, drept loc originar al unui adevăr- 
reprezentare care trebuie asigurat şi garantat instituţional pentru a-i menţine 
supraviețuirea istorică într-un destin al puterii. Adevărul lui Hristos nu ţine 
însă de ordinea unui discurs ecleziastic autofondator, ci de scandalul credin- 
tei în Învierea lui Hristos ca eveniment eshatologic paradoxal al cărui loc 
infailibil e Duhul Sfânt care-l înscrie în comunitatea eclezială în totalitatea 
ei mistică. 

Fiind unul bipolar — teo-logic —, discursul teologic, arăta în 1990 filozo- 
ful francez Jean-Luc Marion (n. 1944), poate fi practicat în două registre în 
funcţie de prioritatea acordată uneia sau alteia dintre cele două componente 
ale sale — Dumnezeu şi rațiunea — și se poate prezenta astfel fie ca o 
teo-logie rațională, în care omul e cel care vorbește despre Dumnezeu (de Deo, 
peri Theou), fie ca o teo-logie revelată, în care Dumnezeu vorbeşte despre 
Sine Însuşi iar omul vorbeşte plecând de la cuvântul lui Dumnezeu despre 
Sine Însuşi (a Deo, para Theou)”?. „Situl” originar al feo-logiei în creștinism 
este — cum arăta în 1982 într-un remarcabil studiu dintr-o carte-eveniment 
acelaşi Jean-Luc Marion”? — unul „euharistic”, iar această aserțiune e ilus- 
trată de episodul paradigmatic din Evanghelia după Luca (24, 13-35) care 
descrie experienţa cu Hristos Cel Înviat pe care au avut-o ucenicii în drum 
spre Emaus a treia zi după Înviere: ucenicii cunosc bine textele mesianice 
ale Scripturilor ebraice, dar nu le înțeleg, deşi ele vorbesc despre Hristos, 
pentru că textul nu este însăşi revelaţia, ci doar urma ei; textele se luminează 
abia atunci când Însuși Cuvântul divin non-textual traversează textul şi Sc 
face cunoscut dispărând în chiar momentul revelării în Euharistie la frângerea 
pâinii. Acest sit euharistic originar al adevăratei teologii e reprodus mereu 
de Liturghia Bisericii, unde episcopul, teo-logul prin excelenţă, prezidează 
Euharistia şi invită comunitatea să interpreteze cuvintele Scripturilor citite 
din perspectiva Cuvântului divin Persoană, Care e autorul lor, dar în acelaşi 
timp şi dincolo de ele. Cuvântul-Persoană nonverbal, Care se face trup şi 
pâine din iubire, e Cel care prin venirea Lui saturează de absolut textul 
Scripturii făcându-l infinit şi ca atare revelaţie divină. Singurii /eo-logi ade- 
văraţi în creştinism sunt atunci episcopul, care ştie plecând de la Cine anume 
vorbeşte, şi sfântul, care ştie despre Cine anume vorbeşte, fiindcă ambii pă- 
timesc, participă şi imită — unul la modul liturgic, iar altul mistic-martiric 
— misterul iubirii Cuvântului nonverbal făcut trup din iubire, şi făcând astfel 


72 Cf. JEAN-LUC MARION, „Thto-logique”, în: L'Univers philosophique, PUF, 1990, 
p. 17-26. , 

% Du site eucharistique de la théologie”, în: J.-L. MARION, Dieu sans l'être, 1982, 
p. 197-222. 

zidesc comunitatea creştină ca Trup mistic al Acestuia. Pentru a putea preda 
teologie în universitate, profesorii au nevoie de delegaţia/binecuvântarea 
episcopului şi pentru a o practica şi înțelege în mod real ca reologie nici ei, 
nici studenţii/elevii lor nu pot face economie de participarea la Liturghia 
duminicală a comunităţii ecleziale prezidate de episcop sau de preot și de 
prelungirea sau, mai bine zis, interiorizarea acestei Liturghii într-o viaţă per- 
sonală de asceză, meditaţie și rugăciune sub călăuzirea unui duhovnic. Etosul 
teologic, evanghelic (Mt 16, 24—25) şi apostolic (Mt 19, 27-29) al oricărui 
creştin — fiindcă teo-logia nu este o specializare universitară (cum este 
teo-logia), ci o vocaţie universală a tuturor membrilor botezați şi mirunşi din 
comunitatea liturgic-euharistică a Bisericii — este unul al ex-centrării şi 
ieşirii din sine al creştinismului şi teologului şi al re-centrării şi reconstituirii 
rațiunii cuvintelor şi personalităţii lui în jurul misterului Cuvântul lui Dum- 
nezeu făcut trup pentru noi şi care-și prelungeşte mistic întruparea în Biserică. 
Fiindcă în creştinism nu e vorba de sublimarea şi angelizarea subiectului 
uman, ci de o schimbare de subiect — de moartea şi învierea lui baptismal- 
sacramentală şi ascetic-mistică —, de abandonul ipostazierii egoiste anima- 
lice a naturii umane şi ipostazierea ei pe Hristos Cel Răstignit şi Înviat, pen- 
tru ca fiecare să poată spune asemenea Apostolului Pavel: „M-am răstignit 
împreună cu Hristos şi nu mai sunt viu eu, ci Hristos este viu în Mine; ce am 
viu acum în trup, am viu în credinţa în Fiul lui Dumnezeu Care m-a iubit și 
S-a dat pe Sine Însuși pentru mine” (Ga 2, 20). 


De la ştiinţă la mister, de la sistem informativ la formare practică 


În lumina celor spuse mai sus, deși inevitabilă istoric şi asumată de Bise- 
rica latină din raţiuni misionare şi apologetice (pentru a oferi un răspuns 
provocării filozofiei aristotelice arabizante), evoluţia istorică produsă la în- 
ceput în Occident odată cu apariția modernităţii și care a fost martora ieşirii 
teologiei din şcolile de pe lângă catedrale şi mănăstiri şi a intrării ei în noile 
universități ca teo/ogie scolastică academică a fost şi continuă să fie grevată 
de ambiguități, uzurpări și „pseudomorfoze” previzibile. Prestigiul modelu- 
lui aristotelic de ştiinţă a dus la crearea prin imitație a teologiei scolastice: 
asimilând articolele de credință supranaturale cu principiile unei ştiinţe, sco- 
lastica şi-a propus să ofere prin analogie un dublet rațional al revelaţiei care 
să imite modo humano ştiinţa lui Dumnezeu despre El Însuşi şi despre crea- 
ţia Lui'f. Devenită din mistagogie simbolică şi anagogică ştiinţă conceptuală 


NCE M.-D. CHENU (1895-1985), La théologie comme science au XIIle siècle, Paris, 
1943 şi articolul lui M.-J. CONGAR (1904-1995), „Théologie”, Dictionnaire de Théologie 
Catholique XV (1946), col. 341-502. 

şi analogică, scolastica a abandonat însă registrul biblic şi liturgic al epocii 
patristice şi medievale timpurii într-unul raţional-discursiv, schimbându-se 
totodată şi statului teologilor: locul zeo-logilor ierarhi şi harismatici, epis- 
copi sau monahi, e luat acum de profesorii universitari, teo-/ogi ştiinţifici tot 
mai specializați şi autonomizaţi în demersurile lor intelectuale şi în pretenţiile 
de autoritate doctrinară în Biserică şi societate. Odată cu începuturile moder- 
nității modelul de știință se modifică din nou trecându-se de la raționalismul 
logico-metafizic la cel matematic, de la formele calitative la numere şi la 
cantitativ, accentele deplasându-se de pe o ontologie a participării pe una a 
eficienţei, de pe substanță pe procedură, de pe adevăr pe noua metodă expe- 
rimental-matematică. Dacă în secolul XIII (cu Toma d'Aquino) teologia a 
devenit știință, în secolul XIX (cu Auguste Comte) știința a devenit teologie 
şi nouă religie a umanității, din mixajul ilegitim dintre ştiinţă şi religie rezul- 
tând apoi ideologiile funeste care au bântuit şi continuă să bântuie cu con- 
secințe devastatoare pentru umanitate în ultimele două secole. Pentru a-şi 
putea păstra locul devenit inconfortabil în universități ca urmare a criticilor 
raţionaliste la adresa religiosului în general şi a tradiţiei şi Bisericii creştine 
în special, teologia academică a adoptat în cheie critică fie modelul științelor 
filologice, fie al celor istorice, fie le-a jumelat într-o unică metodă ştiinţifică 
„istorico-critică” de investigare a tradiţiei creştine. Demistificată critic de 
iluminism în numele unei rațiuni atemporale, tradiția fusese recuperată inte- 
lectual de romantism, dar relativizată fie liric-poetic, fie cultural-istoric. 
Metoda istorico-critică părea să reabiliteze statutul ştiinţific al teologiei, în 
special, şi al tuturor domeniilor „umaniste”, în general, dar o făcea cu prețul 
unei contrafaceri de principiu şi de proporții: acela al reducției naturaliste a 
specificităţii teologiei şi domeniilor „umaniste”. Acest specific a fost reafir- 
mat energic în 1961 în celebra lucrare Adevăr și metodă de filozoful german 
Hans-Georg Gadamer (1900-2002), unde, refuzându-se atât „metoda” raţiona- 
listă, cât şi istorismul și individualismul romantic, se sublinia rolul indispen- 
sabil al tradiției şi al autorității în domeniile „umaniste”. Discipline practice 
prin excelenţă (nu domenii științifice), „umanioarele” urmăresc o înțelegere, 
nu o explicare, o formare (paideia, Bildung), o modelare practică a oameni- 
lor în lumea morală a libertăţii, nu o simplă informare abstractă. Distincția 
între ştiinţele naturale şi disciplinele umaniste reflectă mai profund distincția 
în plan ontologic, formulată memorabil de Gabriel Marcel, între realitate ca 
problemă şi ca mister: o problemă este realitatea naturală supusă de ştiinţe 
unei chestionări şi analize critice finite în care aparențele lucrurilor sunt re- 
duse la esențe abstracte, exprimabile în ecuații matematice menite soluționării 
unor dificultăți tehnice legate de dominarea mediului înconjurător, misterul 
este realitatea ultimă, invizibilă, care susține realitatea sensibilă şi-i asigură 


Canonul şi canoanele creştinismului apostolic 63 


sensul şi coerenţa simbolică, pe care nu-l putem analiza şi chestiona, fiindcă 
el ne chestionează pe noi, pe care-l putem doar admira şi în al cărui joc sim- 
bolic, mediat de tradiţii, ne angajăm practic-formal în arte, meditație sau 
religie, specificul acestora fiind dat de secundaritatea şi decentrarea eului 
cunoscător într-o relaţie nu informativă, ci performativă, fiindcă misterul nu 
se cunoaşte activ, ci se suportă pasiv. 

Întreg acest proces de „pseudomorfoză” modernă a tradiţiei şi teologiei a 
fost remarcabil sintetizat într-o carte din 1983 — Desluşirea Tainei” — de 
teologul anglican pe atunci (preot ortodox acum) Andrew Louth. Pornind de 
la constatarea că polemica occidentală din secolul XVI încoace între romano- 
catolici și protestanți pe tema autorității Tradiţiei în comparaţie cu cea a 
Scripturii falsifica de fapt atât Scriptura, cât şi Tradiţia, obiectivându-le drept 
arsenale sau cariere de argumente pentru tezele, adevărurile propoziționale, 
ale sistemelor teologice ale celor două confesiuni, preotul profesor Andrew 
Louth pledează convingător pentru recuperarea naturii de mister a Bisericii. 
În Biserică aşadar creştinul nu e doar informat despre conţinutul unui mesaj 
divin, ci e format practic (paideic) prin actele simbolice ale cultului care-l 
iniţiază într-un mister de dincolo de text; acest mister e de fapt mişcarea de 
coborâre revelatoare-mântuitoare a Tatălui prin Fiul în Duhul Sfânt în Bise- 
rică, menită să se prelungească în mişcarea de urcuş a creştinilor în Duhul 
Sfânt prin Fiul la Tatăl. Sensul textului biblic se lămureşte doar în contextul 
liturgic — Liturghia e Tradiţia prin excelență —, care creează atitudinea de 
receptivitate față de prezenţa în ele a unui Mister, ca orice mister, el nu poate 
fi explicat, decriptat, redus la cunoscut, ci înțeles prin adâncire în multitudinea 
sensurilor lui salvate de alegorie şi printr-o implicare practică în „logica” lui 
paradoxală, în care are loc răsturnarea perspectivei, decentrarea şi recon- 
stituirea eului. Din simplu eu cunoscător, el intră într-un rol dintr-o dramă 
liturgică şi spirituală al cărei scenariu e scris de Altcineva. Atât misterul 
liturgic, cât şi experienţa mistică sunt discipline practice, al căror scop nu e 
reducerea Misterului divin la datele subiective ale conştiinţei, ci angajarea 
concretă în actele şi „logica” revelatorie a Misterului Însuşi, „logica” extatică 
a Iubirii care se face trup. 


De la concept la simbol 


Multiplele implicaţii ale conştiinţei recuperate a sacramentalității funda- 
mentale a întregii vieţi ecleziale în toate aspectele ei, pe fondul depăşirii 


75 ANDREW LOUTH, Discerning the Mystery. Essay on the Nature of Theology, Oxford, 
1983; trad. rom. M. Neamţu: ANDREW LOUTH, Deslușirea Tainei. Despre natura teologiei, 
Deisis, Sibiu, 1999. 

înțelegerii scolastice a noţiunii de sacrament în lumina simbolului, fac tema 
remarcabilei „relecturi sacramentale a existenței creştine” întreprinsă de 
preotul profesor Louis-Marie Chauvet (născut în 1942, L.-M. Chauvet predă 
teologie sacramentală la Institutul Catolic din Paris)'5. Relectura debutează 
cu o critică radicală a presupoziţiilor metafizice ale teologiei scolastice a 
sacramentelor (dezvoltată de Toma d' Aquino) din perspectiva devastatoarei 
destrucții a metafizicii prezenţei ca onto-teo-logie speculativă întreprinsă de 
Martin Heidegger. Gânditorul german demascase în gândirea temeiurilor de 
tip cauzal, productiv, şi în dihotomia dintre subiect şi obiect originile filozo- 
fice ale civilizației tehnice actuale, în care totul e prezenţă, eficiență, repre- 
zentare şi valoare. Un astfel de univers exclude evenimentul nonobiectual şi 
nonvaloare al survenirii grației şi cenzurează corpul și simbolul în favoarea 
conceptului şi reprezentării. Diferenţa crucială este aici cea dintre semn şi 
simbol (echivalentă celei anterioare dintre problemă şi mister). Informat 
şi denominativ, legat de cunoaştere, reprezentare și obiect, semnul ţine de 
registrul abstract al metafizicii şi tehnicii, de schimburile anonime ale pieţii, 
valorilor şi comerțului. Performativ şi comunional, legat de recunoaştere, 
interpretare şi subiect, simbolul aparține regimului temporal, sensibil, corporal 
al schimbului gratuit între subiecți într-un joc de tipul pierderii şi regăsirii, 
care presupune ruptura și consimțământul la o pierdere de sine care îi consti- 
tuie astfel într-o recunoaştere, amiciție sau alianță transnaturală. Spre deosc- 
bire de ştiinţă, care operează cu semne, credinţa ține de registrul simbolic al 
comunicării-comuniune și este întotdeauna înscrisă într-un corp concret: 
fizic, social, cultural, cosmic. Structura sacramentală a credinţei și modul ci 
de funcționare apar exemplar în Luca 24, episodul Emaus, de la care pleacă 
şi „relectura sacramentală” a preotului profesor Chauvet. Aici se vede că 
adevărata credinţă e consimţire la o pierdere: renunțarea la a-L mai vedea pe 
Hristos în corpul Lui de carne, pentru a-L întâlni în Duhul Sfânt la Liturghie 
în corpul simbolic al Celui Înviat care e Biserica — sacramentul Împărăției 
lui Dumnezeu în lume. Credinţa e renunțarea la întâlnirea și la fixarea gnos- 
tică nemijlocită — de fapt imaginară — pe lisus Hristos prin reducerea Lui 
la cunoaştere, magie sau morală. Aceste trei ispite sunt tot atâtea forme de 
necrozare, de reducere la obiecte moarte, disponibile a corpurilor simbolice 
prin care se actualizează misterul prezenței în absenţă a lui Hristos Cel Înviat 
în Biserică: Scriptura, Tainele și fraţii, şi ele se manifestă în derivele proprii 
fiecăreia din confesiunile creştine: biblicismul lui „sola Scriptura” protes- 
tant, magia lui „ex opere operato” sacramental romano-catolic (şi ortodox) şi 


16 LOUIS-MARIE CHAUVET, Symbole et sacrement. Une relecture sacramentelle de 
l'existence chrétienne (Cogitatio fidei 144), Cerf, 1987. 

activismul şi eticismul secularizat („deeds, not creeds”), fie el sentimental- 
liberal sau social-revoluţionar. 

Credinţa creştină are deci în fiinţa ei o structură sacramentală şi eclezială, 
ceea ce înseamnă concret că Biserica are prioritate față de creştini — ea îi 
face pe creştini, nu invers — şi se primeşte în dar prin credință. Liturghia 
duminicală — din ziua Învierii răsărită la capătul Crucii — e figura sacra- 
mental-simbolică a prezenţei sacramentale a lui Hristos Cel Înviat. Aici prin 
credință creştinii consimt să-l dea lui Hristos corpurile lor mărturisindu-L ca 
Domn potrivit Scripturilor, primindu-L ca dar în Botez şi Euharistie şi 
angajându-se într-o viaţă asemenea Lui ca răspuns şi contradar la darul Cu- 
vântului şi Trupului Său sacramental şi constituind astfel, în acest schimb 
simbolic și dăruire generalizată, corpul Lui eclezial, figură a Împărăției esha- 
tologice. Cunoscut prin Scriptură şi recunoscut în Taine, Hristos Se întru- 
pează în fiecare prin liturghia zilnică a credinței, mărturiei şi iubirii altruiste. 
Spre deosebire de cultul istorico-profetic al iudaismului (centrat pe Paşte ca 
memorial profetic) însoţit însă mereu de criza riturilor denunțată de profeti, 
cultul Bisericii are un statut nou, eshatologic: Dumnezeu vine acum în Po- 
porul Său nou alcătuit din evrei şi păgâni convertiți nu prin Lege sau Tem- 
plu, ci prin Hristos şi Duhul Sfânt. Este un cult nou, paradoxal, care produce 
sfințire fără sacralizare şi mijlocire fără intermediere şi al cărui subiect e 
Biserica întreagă, popor sacerdotal unic, devenit Corp al lui Hristos, Templu 
al Duhului Sfânt şi Casă a Tatălui, şi care la Liturghie primeşte în credință 
de la Dumnezeu prin slujitorii speciali, care sunt icoane ale lui Hristos, darul 
prezenței lui Hristos Cel Înviat prin cuvântul şi trupul Său, dar căruia îi răs- 
pund prin contradarul mărturiei şi iubirii zilnice care transformă întreaga lor 
existenţă în sacrificiu viu şi liturghie permanentă, iar Biserica întreagă în 
templu viu al Celui Preaînalt. 

Aceeași corectură de curs în teologie spre simbolic este recomandarea 
pe care o face în 1994-1999 la capătul unei fascinante Istorii teologice a 
Bisericii!” — un „itinerar” unic în felul său printre „formele” şi „modelele” 
teologiei — şi benedictinul francez Ghislain Lafont (n. 1928) de la abația 
„La Pierre-qui-Vire”. La baza viziunii sale stă constatarea unei bipolarități şi 
tensiuni înscrise structural în natura umană scindată între coordonatele spa- 
țiului şi alte timpului, ale naturii şi ale aventurii, ale ordinii şi rupturii, ale 
fiinţei şi ale timpului sau, biblic vorbind, aie creației şi legământului. Ireme- 


7! GHISLAIN LAFONT, Histoire théologique de l'Église catholique. Itinéraire et formes de 
la théologie (Cogitatio fidei 179), Cerf, Paris, 1994 şi La Sagesse et la Prophétie. Modèles 

66 CANONUL ORTODOXIEI |. Canonul apostolic 


diabil tensionată de această polaritate constitutivă, teologia a privilegiat 
când conceptul, cunoaşterea și doctrina, luând figura „înţelepciunii”"$, când 
cuvântul, simbolul, mărturia şi angajamentul istoric, luând forma „profeţiei”. 
Creştinismul apostolic s-a constituit ca mişcare mesianică în interiorul acestui 
tip de discurs „profetic”, simbolic şi istoric, radicalizat eshatologic. Respin- 
gerea creştinismului de către iudaism şi succesul misiunii între păgâni a con- 
dus inevitabil la o elenizare a discursului teologic creştin, care s-a recompus 
după liniile de forță ale câmpului discursului sapiențial elenistic al sfârşitu- 
lui Antichității. Fascinaţia atât intelectuală, cât şi politică, față de paradigma 
Unului explică predilecţia teologiei patristice atât pentru anagogie şi mistică, 
cât şi pentru ierarhie şi perfecțiune. Riscurile teologiilor sapiențiale ale 
Unului de a reduce totul la relația Dumnezeu-Unu și suflet, şi de a echivala 
pluralitatea cu răul, au fost însă contracarate eficient de Biserica patristică prin 
Sinoadele Ecumenice care au reafirmat clar prin dogme Treimea, realitatea 
creaţiei și consistenţa şi corporalitatea naturii umane, realismul Întrupării şi 
divino-umanitatea constitutivă a lui Hristos ca bază a misterului pascal al 
mântuirii, în termeni ţinând de registrul Fiinţei (homoousios), contrabalan- 
sând astfel riscurile reale ale utilizării unilaterale a limbajului şi categoriilor 
Unului. (Unul din aceste riscuri fiind acela al spiritualizării excesive a sim- 
bolului prin anagogie/alegorie cu reducerea corporalității şi temporalităţii 
inerente acestuia.) Părinţii Bisericii au fost, aşa cum scria preotul profesor 
Georges Florovsky, platonicieni în mistică, dar aristotelicieni în dogme, 
exprimând astfel urcuşul sufletului spre Dumnezeu în categoriile Unului, iar 
pogorârea lui Dumnezeu spre om în cele ale Fiinţei. Prin abandonarea trep- 
tată a motivului Unului apofatic şi fixarea unilaterală pe registrul Fiinţei, sco- 
lastica occidentală din secolul XIII a operat mutaţia raționalistă cu conse- 
cințe incalculabile de la anagogie la analogie, de la simbol, fie şi alegorizat, 
la concept. Modernitatea a transformat ulterior raționalismul din metafizic în 
matematic, mutând esenţele din domeniul calitativ al formelor în acela can- 
titativ al numerelor, secularizând pe baza reducției participării la eficiență 
modelul cauzal-productiv din teologie în tehnologie. Misterul, simbolul, sen- 
sibilul, corporalul, temporalul au dispărut din orizontul cunoașterii, ocupat 
în secolul XIX de raționalismul tare, ofensiv şi cuceritor în diferitele lui va- 
riante: pozitivist, evoluționist, dialectic, tehnic. Dar tot acum, în secolul XIX, 
sărăcia, viața, credința îşi reafirmă prin Marx, Freud, Nietzsche sau 
Kierkegaard „iraționalul” şi ireductibilitatea lor şi pun radical în chestiune 


18 La rândul lui, discursul teologic de tip sapiențial-cognitiv s-a structurat fie anagogic pe 
coordonata Unului (Platon) — mistic (Dionisie, Bonaventura) sau enciclopedic (Albert) —, 
fie analogic pe cea a Fiinţei (Aristotel) ca la Toma d'Aquino. 

raționalismul dominant prin intermediul existenţialismului și psihanalizei. În 
secolul XX reapar în discursul cultural temele reprimate ale răului, finitudi- 
nii, culpabilităţii, temporalității, relaţiei, sensului şi prin ele revine în scenă 
şi simbolicul. Din tehnică și instrumentală, rațiunea redevine relațională şi 
comunicativă: omul nu este doar dorinţă de a şti şi produce/consuma, ci și 
dorință de sens şi comuniune, schimburile prin care îşi menţine existența 
fiind nu doar hrana și sexualitatea, ci şi cele simbolice-culturale, între care 
religia are o poziţie specială şi inevitabilă prin comerțul simbolic-liturgic cu 
invizibilul pe care-l instituie”? şi în care resemnifică decisiv, prin teodrama 
comuniunii, parametrii nereconciliați ai unului, ființei, răului şi timpului. 


Originea pascal-liturgică a Evangheliilor 


Consecințele revoluției „copernicane” aduse de această cotitură spre simbol 
şi liturgic asupra teologiei dogmatice scolastice şi a celei biblice istorico- 
critice au început deja să fie evidențiate de teologi occidentali în cercetări 
exemplare, cum sunt cele ale preotului profesor Hans-Joachim Schulz 
(n. 1932), profesor de liturgică, de istorie a Bisericii răsăritene şi de teologie 
ecumenică la Facultatea de Teologie Romano-Catolică din Würzburg. In 1993, 
el a propus o nouă demonstrație a „originii apostolice a Evangheliilor”* şi a 
datării lor timpurii. Demersul său este în esență o deconstrucție liturgică a 
consensului academic din teologia biblică germană, dominată de şcoala libe- 
rală postbultmanniană. Potrivit urmaşului lui Rudolf Bultmann (1884-1976) 
la catedra din Marburg, care a fost din 1951 şi până în 1973 Werner 
Kümmel (1905-1995), scrierile Noului Testament au apărut între anii 50-150, 
începând cu epistolele aşa-zis pauline între anii 50-58 (7 şi 2 Tesaloniceni, 
Galateni, Filipeni, 1 şi 2 Corinteni, Romani, Filimon), restul epistolelor — 
cele aşa-zis deuteropauline (Efeseni, Coloseni) şi pastorale (7 şi 2 Timotei, 
Tit), Evrei, cele ioaneice, Iacob, Iuda şi 1 şi 2 Petru — fiind scrise între anii 
80-120/1 50, redactarea Evangheliilor şi Faptelor Apostolilor (şi Apocalip- 
sei) fiind plasată în intervalul 70-100 ca rezultat al unei creativități anonime 
şi discontinue, şi a unor redactări succesive, în cadrul comunităților creştine. 

În contra acestei vulgate academice a teoriei „istoriei formelor” care dis- 
truge tradiția pretinzând că o reconstituie, H.-J. Schulz pledează pentru ori- 


Cf. EAN-Y VES LACOSTE, Experience et Absolu. Questions disputées sur l'humanité de 
l'homme (Coll. „Epiméthée”. Essais philosophiques), PUF, 1994; trad. rom. Maria-Comelia 
Ică jr: Experiență şi Absolut. Pentru o fenomenologie liturgică a umanității omului, Deisis, 
Sibiu, 2001. 

% HANS-JOACHIM SCHULZ, Die apostolische Herkunft der Evangelien. Zum Ursprung der 


Evangelienform in der urgemeindlichen Paschafeier (Quaestiones disputatae 145), Herder, 
Freiburg im Breisgau, 1993, 1997. 

ginea personal apostolică a Evangheliilor şi datarea lor timpurie, înainte de 
căderea Ierusalimului şi distrugerea celui de-al doilea templu de către romani, 
în august 70. Evangheliile au apărut în contextul vieții liturgice a comunității 
apostolice din Ierusalim pe fondul structurii anamnetice a tradiţiei iudaice, 
ca tradiţie unitară de proclamare a veştii bune despre moartea şi învierea lui 
Hristos potrivit Scripturilor iudaice. Rezumatul acestei predanii orale a Evan- 
gheliei în Biserica din Ierusalim e redat de Apostolul Pavel în cap. 15, 3-5 
al epistolei 7 Corinteni (scrisă în anii 55-56, la doar 25 de ani de la răstig- 
nirea şi Învierea lui Hristos). Contextul ei este — cum atestă tot epistola 
1 Corinteni — celebrarea pascală a comunității apostolice din Ierusalim din 
noaptea de Paşte unită cu Botezul şi Euharistia. Memoria acestei celebrări 
originare a fost păstrată în comunităţile creştine „cvartodecimane” din Asia 
Mică (de tradiţie ioaneică). Aici vedem că primii creştini săvârşeau Paştele 
în noaptea de 14 spre 15 nissan împreună cu iudeii, şi unii şi alții făcând 
anamneza exodului evreilor din Egipt sub forma unei „haggada” sau poves- 
tiri speciale, evreii aşteptând la miezul nopţii venirea lui Mesia promis, iar 
creştinii revenirea în slavă a lui Mesia lisus Cel Înviat. În timp ce evreii se 
bucurau în prima jumătate a nopții, creștinii posteau în amintirea uciderii lui 
Iisus, iar în „haggada” lor pascală evocau nu numai exodul din Egipt, ci pă- 
timirea şi învierea lui lisus; după miezul nopții, creştinii rupeau postul și 
celebrau cu bucurie învierea lui Hristos prin Euharistie. Nucleul pascal al 
Evangheliei apostolice privitoare la Hristos se cuprinde aşadar în relatarea 
originară despre Pătimirea şi Învierea Lui şi e fixarea în scris a „haggadei 
pascale” a comunităţii din Ierusalim conduse de Petru pe care o avem în 
Marcu 8, 27 — 16, 8 (finalul cel mai vechi şi abrupt al acesteia explicându-se 
prin prezenţa lui Petru încă în fruntea Bisericii din Ierusalim). Acest nucleu 
„premarcan”, anterior persecuției lui Irod Agrippa din anii 41-42 — soldată 
cu martirizarea lui Iacob, fratele lui loan (FA 12, 1-2) şi părăsirea lerusali- 
mului pentru „un alt loc” (Roma) de către Petru întemnițat şi el, dar eliberat 
miraculos de un înger (FA 12, 1. 7) —, a fost completat mai târziu la Roma, 
unde Marcu s-a aflat ca secretar şi auxiliar catehetic al lui Petru cu puţin îna- 
inte de martiriul acestuia în anul 65. 

Evangheliile canonice, redactate toate înainte de catastrofa din anul 70, 
tină cărora li se adresează: celor iudeo-creştine (Matei, în jurul anilor 66-70), 
păgâno-creştine (Luca şi Faptele Apostolilor, curând după 62) şi celei ioa- 
neice (Joan, concepută încă din anii '40, dar redactată între 62-66 la Efes, 
unde comunitatea lui Ioan s-a mutat după martiriul lui Iacob, fratele Domnu- 
lui, lapidat în templu în anul 62). Contrar prejudecăţilor tenace ale vechii şcoli 
de la Tiibingen din secolul XLX sau ale celei liberale pre- şi post-bultman- 

niene, care proiectau Evanghelia după loan fie în a doua jumătate a secolu- 
lui II, fie la sfârşitul secolului I, atribuindu-i un caracter elenistic şi gnostic, 
investigațiile din ultimele decenii au demonstrat atât remarcabila precizie a 
datelor topografice, cât şi coerenţa ei literară, susținând chiar „prioritatea lui 
Ioan” (J. A. T. Robinson, 1985) faţă de sinoptici. Autorul Evangheliei a Patra 
este atât un martor ocular al activității lui lisus încă de la începuturi şi până 
în intimitatea Cinei ultime, a răstignirii și duminicii Învierii, cât şi unul al 
caracterului liturgic al genului Evangheliilor creştine, faimoasele discursuri 
ale lui lisus din evanghelia sa situându-se în contextul aceleiaşi anamneze 
pascale euharistice şi baptismale. Concluzia metodologică desprinsă de aici 
este cea a necesității imperioase a unei hermeneutici biblice de tip liturgic 
(nu istorico-critic), întrucât atât actualizarea lui Hristos, cât şi predica Evan- 
gheliei şi interpretarea Scripturilor în Biserica primară aveau un caracter 
liturgic, centrat pe anamneza euharistică. 


Primatul mărturiei — dogma „bornă”, nu „definiţie ” 


O deconstrucție similară din unghiul cotiturii simbolice şi al matricei litur- 
gice a teologiei Bisericii a fost drastic aplicată în 1996 de preotul profesor 
H.-J. Schulz şi înţelegerii scolastice a „doctrinei” şi a „dogmei” în Biserica 
Romano-Catolică a mileniului II. În locul acestora, el pledează pentru reve- 
nirea la noţiunea biblico-liturgică de „mărturisire”: „Mărturisire în loc de 
dogmă” e chiar titlul acestei monumentale cercetări asupra „criteriilor carac- 
terului obligatoriu al doctrinei Bisericii”?!. În centrul investigaţiei se află o 
atentă analiză a conştiinţei de sine pe care au avut-o cele şapte Sinoade 
Ecumenice (325-787) ale Bisericii vechi şi nedespărţite cu privire la sensul 
demersului lor de precizare a învățăturii ortodoxe şi apostolice a Bisericii 
față de răstălmăcirile ei de către diversele erezii trinitare (arianismul, mace- 
donianismul) sau hristologice (nestorianismul, monofizismul, monoenergis- 
mul, monotelismul şi iconoclasmul). Constatarea cea mai importantă care se 
degajă e aceea că acestea nu luau hotărâri „asupra” credinței, ci dădeau măr- 
turie cu valoare obligatorie „despre” credinţa apostolică. Prin aceasta Sinoa- 
dele se înscriau în aceeaşi dinamică a Noului Testament, în ale cărui scrieri 
avem proclamarea și atestarea de către apostoli a misterului lui Hristos Cel 
Răstignit şi Înviat, mister actualizat (primit, atestat şi transmis) în anamneza 
euharistic-liturgică a Bisericii. Revelatorie în acest sens e terminologia utili- 
zată. Astfel, Sinodul I (Niceea, 325) emite un „ekthesis” al credinţei, o ex- 
punere cu valoare de decret, adresată în primul rând episcopilor. Sinodul II 


2 H.-J. SCHULZ, Bekenntnis statt Dogma. Kriterien der Verbindlichkeit Kirchlicher Lehre 
(Quaestiones disputatae 163), Herder, Freiburg im Breisgau, 1996. 

(Constantinopol, 381) formulează un „symbolon” de credință pentru uz 
liturgic, care va fi confirmat ca identic cu „ekthesis”-ul de la Niceea, 
impunându-se astfel drept Simbol de credință cu valoare universală abia la 
Sinodul IV (451). Sinodul III (Efes, 431) a refuzat să formuleze un nou 
„ekthesis” al credinţei plecând de la axioma neschimbabilității și suficienţei 
celui de la Niceea, care nu poate fi depăşit, ci doar actualizat prin canonizarea 
unor texte patristice cu valoare de normă interpretativă (epistole ale Sfântu- 
lui Chiril al Alexandriei). În acelaşi sens, Sinodul V (Constantinopol, 553) a 
emis împotriva aşa-numitelor „Trei Capitole” doar o sentință de condamnare 
încheiată cu 14 anateme. Sinoadele IV (Chalcedon, 451), V (Constantinopol, 
681) şi VII (Niceea, 787) au promulgat fiecare câte un „horos” special îm- 
potriva ereziilor pentru care fuseseră convocate, fiecare din aceste „horoi” 
având în centru textul „ekthesis”-ului de la Niceea şi al „symbolon”-ului de la 
Constantinopol (cel din 787 citând doar „symbolon”-ul de la Constantinopol, 
nu şi „ekthesis”-ul de la Niceea). Decisivă este traducerea corectă a greces- 
cului koros prin „bornă” (terminus) împotriva ereziilor, iar nu prin „defini- 
ție” (definitio) pozitivă a credinţei; obiectul „horoi”-lor nu este deci în chip 
nemijlocit credinţa, ci terminologia corectă pentru exprimarea şi interpreta- 
rea credinţei. De aceea „definirile” Sinoadelor Ecumenice au doar valoarea 
relativă a unor „norma normata” şi pot fi interpretate şi reformulate, „norma 
normans” pozitivă fiind credința apostolică atestată în Scripturi şi actualizată 
în tradiţia liturgică a Bisericii (canonizată explicit ca atare de Sinodul VII, 
787), contextul care le oferă orizontul de sens. Condiţionată de problema- 
tizarea ereziilor, fixarea pe terminologii abstracte a formulelor Sinoadelor 
Ecumenice a adus cu sine o necesară precizie; dar sporul în claritate concep- 
tuală ascunde în el riscul potenţial al pseudomorfozei „doctrinariste” a învă- 
țăturii creştine, în a cărei capcană a căzut ulterior Occidentul latin, dar de ale 
cărei tentaţii n-a fost scutit — cum s-a putut vedea — nici Răsăritul. 
Evoluţia nefastă spre doctrinarism abstract, speculativ, nebiblic e detectată 
de H.-J. Schulz în aşa-numitele „Simboluri” de credință antiariene din sudul 
Galiei din secolele V—VI: în „Fides Damasi”, în „Clemens Trinitas” şi mai 
ales în augustinianul „Quicumque” (= Simbolul pseudo-,„atanasian”), în care 
apare deja problematicul adaos speculativ care afirmă purcederea Duhului 
Sfânt „şi de la Fiul”. Răstălmăcirea (Feh/deutung) autoritar-doctrinaristă a 
definirilor sinodale ca „definiții dogmatice” sau „dogme definite” n-a lipsit 
nici în Biserica imperială bizantină, unde adesea împărații au intervenit cu 
„dogme”®? de credință proprii (heterodoxe, dar şi ortodoxe), pe care au în- 


82 Biserica și Sinoadele au fost mai degrabă rezervate față de termenul dogma aplicat la 
credinţă. Nici unul din cele două sensuri concrete ale acestuia: filozofic sau juridic — opinie 

cercat apoi să le impună în sinoade întregii Biserici pe baza unei proceduri 
juridice și prin transformarea improprie şi abuzivă a sinoadelor în instituții 
de stat, şi a „definirilor” acestora în „decrete” cu valoare de lege imperială. 
Această răstălmăcire s-a manifestat însă din plin în conciliile „deficitare teo- 
logic” ale Occidentului în mileniul II: Lyon II (1274) a însemnat atât „abso- 
lutizarea teologiei trinitare occidentale” augustinian-anselmiene, cât şi un 
„dictat” unionist papal; Florenţa (1439) a oscilat între şansa unei regăsiri 
ecumenice şi eşec, între „redescoperirea și răstălmăcirea [Missdeutung] tra- 
dițiilor răsăritene” şi „recăderea”, în cazul armenilor şi copţilor, „în metoda 
dictatului condiţiilor de unire” (ce avea să fie reluată în „uniatismele” secole- 
lor XVI-XVII); Trento (1545-1563) a dus la „polarizarea catolic-protestantă 
prin pierderea categoriilor de înțelegere ale Bisericii răsăritene”; iar prin 
ale papei, Vatican I (1870) a trecut mult dincolo de făgăduinţa unei „semni- 
ficații mântuitoare care nu-şi ratează ţinta propovăduirii apostolice” şi de 
rolul lui Petru în Noul Testament. Toate „dogmele” acestor „concilii” latine 
ale mileniului H pot fi „integrabile în totalitatea tradiției” doar printr-o „re- 
interpretare” care să asume „dogmele” într-o „mărturisire” apostolică a lui 
Hristos în Duhul Sfânt dublu „transparentă” atât spre Scriptură, cât şi Litur- 
ghie (Botez-Euharistie). 

Se impune aşadar revenirea la mărturia apostolică a credinţei articulată 
trinitar în Simbolurile baptismale (Roman şi Constantinopolitan) şi mai cu 
seamă în anaforalele euharistice, a căror capodoperă e anaforaua Sfântului 
Vasile cel Mare. Anaforalele euharistice sunt articularea liturgică pozitivă 
decisivă, în afara polemicii antieretice (de care sunt grevate „definirile” si- 
nodale) a credinţei Bisericii, ilustrarea cea mai perfectă a vechiului principiu 
lex orandi, lex credendi. Din nefericire, foarte devreme, din rațiuni mistago- 
gice excesive, anaforaua rostită inițial cu glas tare în auzul întregii comuni- 
tăți a început să fie citită în şoaptă („în taină”), lectura ei fiind acoperită de 
imne şi cântări, iar funcţia ei mărturisitoare fiind preluată de recitarea înainte 
a Simbolului Constantinopolitan — care era mărturisirea baptismală a neo- 
fiţilor —, recitare introdusă în Liturghie în anii 511-518. Tot în acel moment 
anaforaua euharistică devenea un continent euhologic scufundat în apofaza 
tăcerii, un privilegiu individual al clericului celebrant, nu mărturisirea între- 
gii comunități a Bisericii, ca şi împărtăşirea euharistică tot mai privatizată. 
Hermeneutica liturgică, aplicată atât dogmelor, cât şi Scripturii, are drept scop 
principal acela de a le scoate din registrul doctrinelor abstracte, făcându-le 


filozofică sau decret, decizie — nu erau adecvate, întrucât însemnau o reductie antropologică 
inacceptabilă a credinței, fie intelectualistă, fie voluntaristă. 

să participe la dinamica simbolic-sacramentală a Revelaţiei lui Hristos Însuşi, 
într-o atitudine biblic-apostolică de tipul mărturiei şi mărturisirii. 


De la teologia „doctrină ” la teologia „dramă ” 


Criza doctrinarismului abstract a fost sesizată nu doar de teologi romano- 
catolici, ci şi în teologia protestantă contemporană. Nu mă voi referi aici la 
impactul ei personal asupra cunoscutului teolog luteran de origine cehă 
Jaroslav Pelikan (1923-2005). Profesor de istoria teologiei la universitatea 
americană Yale, autor între anii 1971-1989 al sintezei în cinci volume despre 
Tradiţia creştină“? ca „istorie a dezvoltării doctrinei” de la origini şi până la 
Conciliul Vatican II, acesta s-a convertit în 1997 la Ortodoxie. Voi menţiona 
doar tentativa demnă de reținut a colegului de la Yale al lui Pelikan, profe- 
sorul de teologie sistematică şi ecumenică, luteran american, George Lindbeck 
(n. 1923; profesor între 1952-1993), de a sugera într-o faimoasă cărțulie din 
1984 despre Natura doctrinei“ o viziune „postliberală” despre teologie și 
religie. În esenţă, aceasta e o propunere de a depăși dihotomia dintre cele 
două tipuri de înțelegere a religiosului: cel premodern, scolastic, metafizic, 
şi cel modern, liberal, hermeneutic. Dacă pentru viziunea premodernă ade- 
vărul religios este de natură propozițională, doctrinaristă, informativă, obiec- 
tivistă — doctrinele sunt fapte obiective, realități ideale, „sui generis” 
pentru cea liberală modernă el este subiectiv, experienţial şi expresiv 
doctrinele sunt obiectivări noninformative şi nondiscursive ulterioare ale unor 
experienţe şi sentimente profunde primordiale. Ieşirea din impasul! creat de 
opoziția acestor două viziuni e văzută de Lindbeck într-o a treia viziune, 
„postliberală”, despre religie ca sistem cultural-lingvistic: aici religia este ana- 
logă limbii, şi aşa cum limba există înaintea individului care o vorbeşte, tot 
aşa şi religia ca sistem de simboluri expresive şi comunicative există înain- 
tea omului, care devine religios doar interiorizând acest sistem prin deprin- 
deri şi exerciţiu practic. Cu alte cuvinte, experienţa derivă din limbă/religie 
(care funcţionează asemenea unui apriori cvasitranscendental), nu invers. 
Dacă în această viziune culturală transcendentală (în sens kantian) religia 
este analogă limbii, doctrinele sunt analoge gramaticii, oferind enunţuri de 

8 JAROSLAV PELIKAN, The Christian Tradition. A History of the Development of Doc- 
trine, Yale, 5 vol., 1971, 1974, 1978, 1984, 1989; trad. rom.: J. PELIKAN, Tradiția creştină. 
O istorie a dezvoltării doctrinei, Polirom, laşi: I. Naşterea Tradiţiei universale (100-600), 
2004; JI. Spiritul creştinătăţii răsăritene (600-1700), 2006, HI. Evoluţia teologiei medievale 

ordin secund (enunţuri despre enunţuri) nu metafizice, nu autoexpresive, ci 
intrasistemice, descriind regulile de funcţionare ale sistemului şi acţiunii reli- 
gioase, care au o structură autoreferenţială, de tip simbolic. Metoda „teolo- 
giei postliberale” este, prin urmare, una intratextuală, plecând de la primatul 
narativului autoreferenţial al Scripturii centrate pe Persoana lui lisus Hristos. 
Cu alte cuvinte, nu încearcă să traducă Scriptura în categorii extrascripturis- 
tice — metafizice sau istorice, cum face teologia scolastică şi cea liberală —, 
ci să redescrie realitatea în categoriile scripturistice$5. 

În cazul unic al Bibliei, nu lumea trebuie să absoarbă textul ei, ci textul ei 
trebuie să absoarbă lumea. Este o constatare fundamentală, cu valoare de 
principiu, uitată de teologi (scolastici sau liberali), dar pe care o reafirma 
viguros criticul literar canadian Northrop Frye (1912-1991) în celebra sa 
carte din 1982 Marele Cod. Biblia şi literaturatS. Structurată pe o vastă 
rețea de corespondențe tipologice, de culmi şi abisuri, Biblia are o structură 
„centripetă” proprie simbolului şi poeziei (nu „centrifugă” ca filozofia sau 
ştiinţele): nu vrea să fie asimilată, ci să ne asimileze ei. Înţeleasă astfel, ca 
revelaţie, Scriptura ilustrează exemplar specificul raportului religios: spre 
deosebire de raportarea ştiinţifică față de realitatea (ca „problemă”, după 
formula lui Gabriel Marcel), care este una de tipul „întrebare-răspuns”, ra- 
portarea religioasă este de tipul „chemare-răspuns”, în care subiectul uman 
nu are suveranitatea, autonomia și iniţiativa epistemologică, ci, din contră, 
este unul convocat, invitat la ascultare şi supunere față de un Cuvânt care-l 
precedă şi depăşeşte infinit. Sentimentul religios al convocării, dependenţei, 
supunerii nu există însă — aşa cum arăta în 1992 filozoful protestant francez, 
Paul Ricoeur (1913-2005) — în stare pură, nemijlocită, ci întotdeauna 
interpretat în cadre de referință canonice, mediate lingvistic şi cultural, ale 
unei religii anume, care ne arată cum anume e instanța absolută care con- 
voacă subiectul religios (transcendentă sau imanentă; anonimă sau personală) 
şi cum anume trebuie să fie ascultarea față de ea (pasivă sau activă; solitară 
sau comunitară) etc. Fenomenologia religiosului universal uman este astfel 
obligată să treacă prin „furcile caudine ale unei hermeneutici textuale sau 
scripturale” proprii unei singure religii, întrucât ca şi limbajul care nu există 


55 Cum arătase în studiile sale colegul de la Yale al lui Lindbeck, profesorul HANS W. FREI 
(1922-1988): The Eclipse of Biblical Narrative: A Study in Eighteenth and Nineteenth Cen- 
tury Hermeneutics (1974); Types of Christian Theology (1992 postum). 

% NORTHROP FRYE, The Great Code. Bible and Literature, 1982; trad. rom. A. Sasu Şi 
L Stanciu: Marele Cod. Biblia şi literatura, Atlas, București, 1999. 

57 „Experienţă şi limbaj în discursul religios”, în volumul colectiv: Phenomenologie et 
théologie, Paris, 1992; trad. rom. Nicolae Ionel în: J.-L. CHRÉTIEN / M. HENRY / J.-L. MARION / 

decât în limbi, tot aşa şi religiosul există numai în religii. Şi atunci, departe 
de a premerge, ca teorie generală prealabilă, de nicăieri, fenomenologia uni- 
versală a religiosului se obține doar la capătul hermeneuticii interne a pro- 
priei religii printr-un „transfer analogizant” pe baza unei „ospitalităţi” inter- 
religioase comparabile ospitalităţii prin limbaj care face cu putință traducerea 
dintr-o limbă în alta. Scripturile biblice nu există nici ele singure, ci, pe de o 
parte, sunt doar urma scrisă a unui Cuvânt divin viu, invizibil, Care le inspiră 
şi pe Care Îl manifestă ca mărturie, fără a se identifica niciodată cu ele, ci 
rămânând mereu deasupra lor, iar, pe de altă parte, ele sunt întotdeauna, ca 
într-o serie de cercuri concentrice, în interiorul comunității mărturisitoare şi 
interpretative a Bisericii şi a Tradiţiei ei, precum și în interiorul culturilor şi 
sufletelor celor care, deschizându-se, primesc prin ele pe Dumnezeu Însuşi 
Şi întreaga realitate restaurată. Arta supremă a teologiei ar fi să facă astfel ca 
aceste cercuri să funcționeze în așa fel încât să nu devină vicioase, ci virtu- 
oase. Text paideic, formativ prin excelenţă, Biblia urmăreşte prin configuraţie 
ei particulară o reconfigurare a sinelui credinciosului şi comunităţii care o 
primeşte. Text polifonic, el nu poate produce decât un sine policentric, insistă 
Ricocur, dezvoltând aici o sugestie propusă de P. Beauchamp. Cum sugerează 
pluralul denumirii grecești date Vechiului Testament, Biblia este de fapt o 
bibliotecă şi o împletire de scriituri şi discursuri plurale: narativ, legislativ, 
profetic, imnic, sapienţial, apocaliptic. Compusă din Lege, Profeţi și Scrieri 
(Tora, Neviim, Ketuvim — TaNaK), Biblia ebraică ne prezintă o diversitate 
de acțiuni ale lui Dumnezeu (al Cărui Nume ni-l retrage): Acesta întemeiază, 
făgăduieşte, legiferează, pedepseşte, distruge, reîntemeiază şi promite o 
salvare şi o restaurare/plenitudine ultimă. Identitatea celui care citeşte Biblia 
drept cuvânt al lui Dumnezeu este astfel succesiv și simultan întemeiată (prin 
Lege), zguduită (de Profeţi), singularizată şi universalizată (de cărţile de înţe- 
lepciune), dar şi tensionată mesianic şi eshatologic de promisiunea împlinirii 
unei făgăduințe. La capătul acestui parcurs reconfigurat şi scandat de dimen- 
siunile şi etapele unei Revelaţii, sinele cititorului şi al comunităţii devine prin 
această receptare activă şi transformantă parte integrantă a Revelației înseși. 

Natura doctrinei şi sensul autentic al exegezei biblice sunt centrul studiilor 
şi operei profesorului de teologie şi pastorului prezbiterian britanic Kevin 
J. Vanhoozer (n. 1957). Plecând de la o teză de doctorat susținută la Cam- 
bridge despre „naraţiunea biblică în filozofia lui Paul Ricceur” (1990), acesta 
şi-a concentrat timp de un deceniu meditaţiile elaborării unei „teologii prime” 
(publicată în 2002) care să precizeze relația de principiu dintre „Dumnezeu, 
Scriptură şi hermeneutică”, şi care să ofere o replică pozitivă provocării 
deconstructivismului postmodern (Derrida, Rorty) ia adresa hermeneuticii 
biblice (deconstrucţia fiind „deconstruită” de Vanhoozer într-o lucrare critică 

din 1998 cu titlul £ oare un sens în acest text? Biblia, cititorul şi moralitatea 
cunoaşterii literare). Lecturii „inactive” de tip istoric a Bibliei („explicare 
fără înțelegere”), ca şi celei „reactive” de tipul criticii ideologice demistifi- 
catoare („interpretare fără înțelegere”) sau celei „hiperactive” de tip postmo- 
dern („interpretare fără frontiere” şi fără criterii în baza caracterului „arbitrar” 
al semnului lingvistic şi al individualismului/anarhismului metodologic) i se 
opune o lectură „interactivă” de tip „etic” plecând de la înțelegerea textului 
ca „acțiune comunicativă” (fundamentată pe teoria actelor de limbaj a lui 
J. Austin). Textul biblic nu e un teren de joacă arbitrar, ci face parte dintr-o 
relație comunicativă (de tipul unui „legământ”) între autor şi cititor-inter- 
pret; acesta din urmă are atât răspunderea de a onora intenţiile autorului 
interpretându-le şi recreând sensul voit de el, dar şi libertatea de a-l determina 
în contextul unei comunități care nu e atât interpretativă, cât performativă a 
Scripturii: Biblia nu se interpretează intelectual, ci existenţial, pentru că nu 
este doctrină, ci o „teo-dramă”, o piesă de teatru divin care trebuie jucată de 
Biserică şi de creştini, care, lăsându-se prinşi în această dramă, descoperă 
practic cine anume sunt ei, Cine e Dumnezeu şi ce este lumea. Aceasta e 
replica dată foarte recent de Vanhoozer lui Lindbeck în ultima sa remarcabilă 
carte din 2005, intitulată programatic Drama doctrinei. Viziunea „drama- 
tică” despre „doctrină” este pentru Vanhoozer singura ieşire din impasul în 
care s-a ajuns, impas pe care-l reflectă lipsa de interes pentru „doctrină” în 
Bisericile contemporane pe fondul unei atracţii tot mai mari nu pentru dog- 
me, ci pentru „experienţă” şi „spiritualitate”. Asociată cu informaţia rece, 
abstractă, doctrina pare ruptă pentru totdeauna de viața de zi cu zi a creştini- 
lor, chiar atunci când e mărturisită şi primită formal. Căzută în distanţa creată 
între speculație și emoție, doctrina poate fi restaurată în rolul ei vital şi de 
neînlocuit doar prin tragerea tuturor consecințelor din constatarea elementară 
care se impune cu evidenţă: creştinismul nu e nici filozofie, nici poezie, nici 
morală, ci evanghelie: „vestea bună” despre o „teodramă trinitară” de care 
dă mărturie Biblia și în care Dumnezeu Treime nu e un concept, ci un per- 
sonaj, aflat în inima unei piese de cinci acte: 1. creaţia şi căderea omului; 
2. făgăduinţa făcută lui Avraam şi profeților, 3. împlinirea făgăduinței în lisus 
Hristos culminând în misterul pascal; 4. trimiterea Duhului Sfânt şi viaţa 
Bisericii în istorie: și 5. înnoirea a toate în eshaton. În această perspectivă, 
„doctrina” oferă indicațiile de regie pentru participarea adecvată a creştinilor 
şi Bisericii la „teodrama” continuă a acţiunii de reconciliere a Tatălui, Fiului 
şi Duhului Sfânt cu umanitatea, de care dă mărturie Scriptura, scenariu care, 

pus în scenă în puterea Duhului, formează şi transformă umanitatea în popo- 
rul nou al lui Dumnezeu. Biserica devine astfel o „companie de actori” cos- 
tumaţi în dreptatea lui Hristos pentru a fi mereu pe scena lumii „teatrul 
Evangheliei”. Regizorul principal al companiei este Duhul Sfânt; păstorii 
Bisericii sunt regizorii secunzi, asistenți, chemaţi să ajute comunităţile să în- 
țeleagă corect scenariul, Biblia, şi să interpreteze corect rolurile teodramatice 
care le revin prin credință şi pe care le asumă în Botez și Euharistie; iar teo- 
logii sunt asistenții asistenților, însărcinaţi cu studiul scenariului și evaluarea 
caracteristicilor contextului social în care trebuie jucată piesa. Rolul teologi- 
lor, care e de preferat să fie ei înşişi păstori, e aşadar acela de a restitui, folo- 
sind nu raţiunea analitică, ci resursele imaginaţiei sintetice, unitatea dramei în 
diversitatea Scripturilor citite însă nu prin lentila naturală a „simțului comun”, 
pe care o pune în joc omul de ştiinţă, ci prin aceea a „simțului canonic”, care, 
aşa cum spunea Sfântul Irineu în secolul II, ne face să vedem în Scripturi 
icoana unui Rege, nu a unei vulpi. 

Relația scripturistică şi eclezială cu lisus Hristos exclude reducerea Sa 
ideologică la principii metafizice sau etice, la doctrine sau gnoze — unde 
lisus e absorbit fie într-un sistem abstract, care instituie prăpastia perpetuă 
între învățători şi învăţaţi, fie într-o experienţă de iluminare subiectivă, în 
care învățăcelul devine el însuşi Învățătorul divin. Cum arăta într-un studiu 
din 1989 profesorul Rowan Williams?’ (n. 1950, azi arhiepiscop de Canterbury 
şi primat al Bisericii Anglicane), prioritatea o are punerea celui ce ascultă 
Scriptura într-o relație dramatică şi transformatoare cu Subiectul naraţiunii 
acesteia prin intrarea ascultătorului în însăşi povestirea ei. Această întâlnire 
dramatică trebuie mereu reluată și adâncită, pentru ca prin ascultarea repetată 
a Scripturilor puse în act în Liturghia Bisericii creștinul să crească mereu 
spre „statura lui Hristos”. Relaţia creștinului cu Domnul nu devine niciodată 
una pur interioară, atemporală, o psihodramă centrată pe regăsirea de Sine 
ca Sine divin, dincolo de limbaj, istorie şi comunitate, într-o iluminare defi- 
nitivă autosecurizantă, ca în gnosticism şi diversele gnoze. Medierile istorice, 
ecleziale, scripturistice, liturgice sunt decisive pentru credința adevărată, 
conştientă mereu de ispitele uitării şi trădării sau de precaritățile şi fragilitatea 
naturii umane. Creştinul primeşte prin credință un lisus Hristos Care-i vine 
în Biserică printr-o naraţiune apostolică de tipul mărturiei care e vital să ră- 
mână identică cu ea însăşi (de aici necesitatea unui canon ortodox). Unitatea 
şi ortodoxia Bisericii stau astfel în primul rând în atenția întregii comunități 
față de naraţiunea — care o/ne interpelează în permanență — despre lisus 

Hristos ca Domnul răstignit şi înviat, narațiune care e asimilată şi îşi asimi- 
lează cele mai diverse comunităţi şi culturi. De aceea, atât ortodoxia, cât şi 
unitatea Bisericii nu sunt un simplu dat, ci un proces continuu în care se 
angajează într-o relație „dramatică” cu Hristos prin Scripturile şi Tainele ei, 
ocupând un loc/rol în însăşi povestea/piesa revelației şi mântuirii de la care 
îşi primesc în permanență identitatea nouă. 


Dincolo de neopatristică: dinamica scripturistică a Ortodoxiei 
şi constituirea ortodoxă a Scripturilor 


Lent, inevitabilitatea asumării tuturor consecințelor ce decurg pentru teo- 
logie din fundamentul ei scripturistic, altfel decât ca o simplă „carieră” de 
extras argumente biblice pentru teze doctrinare de tip scolastic, s-a impus în 
cele din urmă și în teologia ortodoxă. Teologia biblică ortodoxă a avut în 
secolele XIX-XX un loc mai degrabă secundar şi auxiliar în sistemul institu- 
țiilor academice ortodoxe. Situaţia ei a fost aceeaşi atât în epoca dominației 
teologiei de tip scolastic occidental — când teologia biblică era subordonată 
unei dogmatici de tip abstract-doctrinarist, căreia trebuia să-i ofere infras- 
tructura scripturistică —, cât şi după cotitura „neopatristică”, întrucât în valo- 
roasele dogmatici nescolastice ale secolului XX şi în studii pe teme liturgice, 
ascetico-mistice, canonice sau istorice de inspiraţie neopatristică lipseşte o 
angajare serioasă cu Scriptura şi ştiinţele biblice moderne; atât Părinții, cât 
şi Scriptura sunt aici de obicei citaţi/invocaţi drept simple confirmări, deta- 
şate din context, ale unor teze dogmatico-filozofice decurgând din opțiuni 
anterioare luate în alte registre metodologice. Atingem aici punctul slab, de- 
ficitul de conţinut şi de metodă al aşa-numitei teologii „neopatristice”: în alt 
sens decât cea scolastică, şi aceasta a fost şi este tentată să se avânte în ela- 
borarea ca bază a dogmelor şi spiritualităţii ortodoxe a unei noi „ontologii” 
fundamentale a „comuniunii” — de tip existențialist, personalist sau relațio- 
nal, de data asta, nu esenţialist-scolastic —, care tinde să justifice şi astfel să 
constituie chiar Revelația înaintea şi în afara procesului şi modurilor ei con- 
crete de manifestare. Altfel spus, şi aici ontologia relațional-personalistă ia 
doar locul celei esenţialist-intelectualiste scolastice sau voluntarist-nomina- 
liste moderne; iar dacă discursul teologic recuperează dimensiunea lui prac- 
tică, liturgic-mistică, prin care compensează abstracțiunea celui scolastic, el 
nu se angajează totuşi principial în dinamica şi specificitatea biblică şi tradi- 
țională a Revelaţiei în Biserică. 

„„Cenușăreasă” a dogmaticii scolastice, teologia biblică a continuat să 
rămână pe o poziția „ancilară” şi față de noile dogmatici personaliste, apofa- 
tice, trinitare, euharistice etc. ale teologiei „neopatristice”. Acestea din urmă 

citează de predilecție pe Sfinţii Grigorie Palama, Maxim Mărturisitorul, Pă- 
rinții Capadocieni sau pe Sfinţii Atanasie şi Chiril ai Alexandriei, arareori 
trecând dincoace de secolul IV, şi atunci doar pentru Sfântul Ignatie Teoforul 
şi teologia lui euharistică. Epoca patristică e divizată după dogmele şi doc- 
trinele disputate succesiv în perioada euharistică, cosmologică, trinitară, 
hristologică, iconologică, pnevmatologică, isihastă, dar Părinţii reprezenta- 
tivi ai acestor etape sunt citiți şi citați — ca şi Scriptura de altfel —, detaşaţi 
de contextul lor istoric şi eclezial, exclusiv ca resurse pentru texte de fun- 
damentare şi argumentare ale diverselor forme de teologie „neopatristică”. 
Dogmele înseşi sunt reduse la formulele lor, care sunt apoi tratate ca „date”, 
principii, realități plecând de la care se reflectează şi se meditează, fie prin 
aprofundarea, fie prin lărgirea implicaţiilor acestor formule în plan teoretic, 
intrasistemic, existențial-spiritual. Riscul ascuns al unui astfel de demers este 
însă acela al unor multiple decontextualizări şi disocieri prin care dogmele 
sunt detaşate atât de procesul istoric şi dezbaterile care le-au produs, cât şi 
de conținutul lor teologic pe care acestea doreau să-l protejeze şi asigure: 
Revelația lui lisus Hristos Cel răstignit şi înviat, precum şi, mai ales, concre- 
tizarea biblică a acestei Revelaţii. Rezultatul acestor disocieri a fost reitera- 
rea în mediu ortodox a unei situaţii deja create în spaţiul occidental: divorțul 
dintre dogmatică şi exegeză, dintre studiile patristice şi sistematice, pe de o 
parte, şi cele biblice, pe de altă parte. Ca replică la faptul că dogmatica sco- 
lastică și modernă tindea tot mai mult spre filozofie şi metafizică, ştiinţele 
biblice modeme au răspuns fixându-se pe sensul istoric al textelor scriptu- 
ristice („lisus”-ul şi profeţii istoriei) postulat ca independent de cel dogmatic 
(„Hristos”-ul dogmei, al Bisericii sau al liturghiei patristice) şi restituit cu 
ajutorul metodei istorico-critice. Exasperaţi de tutela dogmaticilor abstracte 
şi de rolul secundar de simplii ofertanţi de „materiale” biblice pentru uzul 
teologiei sistematice, exegeții au virat spre istorie şi literatură, în care au 
văzut un domeniu de autonomizare şi de revanşă la adresa „tiraniei” siste- 
maticilor. S-a ajuns astfel, ca în protestantism, ca teologia biblică să pună 
sub semnul întrebării şi al „reformei”, în numele purității „originilor” în 
sfârşit restituite, întregi evoluţii doctrinare și instituționale din istoria Bisericii, 
care trebuiau deconstruite „profetic” pentru a ajunge la adevăratul „lisus” 
sufocat şi falsificat de dogmele şi tradiţiile Bisericii elenizate a Părinților şi, 
apoi, a scolasticii şi papilor. 

Potenţialul „reformator” al ştiinţei biblice istorico-critice a fost sesizat şi 
asumat programatic „mutatis mutandis” şi în teologia ortodoxă contemporană 
de exegeți cum sunt Paul Tarazi (St Vladimir’s Orthodox Theological Semi- 
nary, Crestwood, New York) sau Petros Vasiliadis (Tesalonic). Protestul 
acestor „biblicişti” la adresa „neopatristicilor” are cel puţin meritul de a 

semnala existența unei probleme nerezolvate în teologia academică ortodoxă 
contemporană: neasumarea complexei problematici istorico-scripturistice a 
creştinismului primar (Şi în general a perioadei preniceene a primelor trei 
secole) nici de teologia biblică tradițională, nici de diversele dogmatici sco- 
lastice sau neopatristice, a căror juxtapunere maschează, nu rezolvă imensa 
provocare metodologică şi de conţinut pe care o reprezintă pentru teologie 
creştinismul primar. 

Asumarea „rădăcinilor” biblice mereu vii ale întregii teologii este un feno- 
men de ultimă oră în teologia ortodoxă. Meritul de a fi sesizat în întreaga ei 
acuitate această chestiune şi de a fi explicitat premisele soluționării ei îi 
revine tânărului teolog ortodox american, preotul John Behr (n. 1967), pro- 
fesor de teologie patristică la St Vladimir's Orthodox Theological Seminary 
din Crestwood, New York. În 2001, el a iniţiat publicarea unei ample sinteze 
în mai multe volume consacrate „formării teologiei creştine”, din care au 
apărut până acum două volume: primul dedicat „căii spre Niceea” (2001) şi 
al doilea consacrat „credinţei niceene” înseși (2004). După cum sublinia în 
cuvântul său înainte preotul profesor Andrew Louth (p. XI), meritul acestei 
lucrări este acela dc a scoate Ortodoxia tradiţională din confuzia cu conser- 
vatorismul şi de a demonstra că Ortodoxia adevărată „nu e conservatoare, ci 
radicală”. Aceasta pentru că „metoda” preotului profesor John Behr „este 
una radicală”, merge, cu alte cuvinte, până la „rădăcinile” ultime ale teolo- 
giei creştine, „nu sare peste Noul Testament şi peste perioada «creştinismului 
primar», nici peste problemele şi incertitudinile legate de ea. Ci, călăuzit de 
înțelegerea lui Irineu, duce relatarea înapoi până la întrebarea adresată de 
lisus ucenicilor la Cezareea Filipi: «Cine spuneţi voi că sunt Eu?» şi la răs- 
punsul la această întrebare statornică, în care găseşte atât inima credinței 
creştine, cât şi punctul de plecare al teologiei creștine. [...] Răspunsul la 
această întrebare implică două afirmaţii strâns legate între ele: Cel care e 
Hristos e Hristos răstignit şi înviat, Persoana misterului Pascal, iar acel Hristos 
e Cuvântul lui Dumnezeu, adică sensul grăirii lui Dumnezeu în Scripturi”. 
Sau, altfel spus, Hristosul apostolic e mereu Cel mort şi înviat pentru noi 
„după Scripturi”. „Ambele aceste afirmaţii — continuă preotul Andrew 
Louth — împiedică teologia să se desprindă de rugăciune, în care Hristos e 
întâlnit ca Domnul răstignit şi înviat, ca şi de rugăciunea liturgică, în care 
stăm împreună înaintea lui Dumnezeu ca trupul lui Hristos.” O altă conse- 


* JOHN BEHR, The Formation of Christian Theology: 1. The Way to Nicaea, St Vladi- 
mir's Seminary Press, 2001, XII + 261 p.; 2. The Nicene Faith, 2004, XVIII + 507 p. Pentru 
discuţia de aici decisive sunt paginile introducerilor (vol. 1, 2001, p. 1-7, şi vol. 2, 2004, 
p. 11-70) şi capitolele 1-2 din vol. |. 

cinţă ce rezultă de aici e aceea că: „Formarea teologiei creştine nu e dezvol- 
tarea doctrinei creştine (teologii ortodocşi ar fi trebuit să aibă mai multe 
probleme decât par adeseori să aibă cu această idee, rod al romantismului, 
popularizată de cardinalul Newman): nu putem niciodată trece dincolo de 
mărturisirea apostolică a lui Hristos. Formarea teologiei creştine e mai de- 
grabă rezultatul unei meditații şi gândiri susținute şi însoțite de rugăciune a 
celor care au căutat să sesizeze ceea ce este reclamat de misterul pascal” 
(p. XI-XII). De aici accentul nu pe ideile ideologice, ci pe gândirea teolo- 
gică ca proces şi pe gânditorii teologici ca persoane vii în contextul lor şi în 
dinamica unei gândiri teologice înțelese ca o dezbatere nesfârşită nu în jurul 
„Întrupării” sau „Treimii”, ci al misterului pascal al lui Iisus Hristos. 
Teologia Bisericii — insistă preotul profesor John Behr — a dezvoltat în 
primul rând credinţa în domnia, divinitatea şi umanitatea reale ale lui lisus 
Hristos răstignit şi înviat, proclamate de apostoli potrivit Scripturilor. Teo- 
logia şi dogmele n-au apărut din elenizarea filozofică a unei evanghelii 
semitice, ci din motive soteriologice: pentru a apăra cele două axiome ale 
modelului mântuirii ca vindecare prin schimb, ca îmbogăţire a noastră prin 
sărăcirea lui Dumnezeu în Hristos şi înălțare a noastră prin umilinţa Lui 
(2 Co 8, 9). Pentru aceasta însă, lisus Hristos trebuie să fie în același timp 
Dumnezeu — fiindcă numai un Dumnezeu poate mântui cu adevărat — şi 
om — fiindcă E! ne poate vindeca doar ca om. Hristos deci nu poate fi nici 
simplu om, nici simplu Dumnezeu, nici ceva intermediar obținut prin com- 
punere, ci Unul şi Același totodată, Dumnezeu adevărat şi om adevărat — 
logica acestor două axiome ducând în mod inevitabil spre dogma de la 
Chalcedon (451). Acceptarea divinității Lui punea însă problema identității 
lui Hristos în legătura Sa cu Tatăl în Duhul Sfânt: este El un Logos interme- 
diar mitologic între Tatăl transcendent şi cosmos, alt Dumnezeu secund Care 
Se revelează pe Sine Însuși, nu pe Tatăl? — ca în linia care duce de la lustin 
la Arie. Sau este Cuvântul veșnic al Tatălui Unul, Fiul consubstanţial, Dum- 
nezeu adevărat din Dumnezeu adevărat, locul revelării Tatălui în lume și 
garantul comuniunii Lui cu făptura Sa şi realizator al mântuirii noastre prin 
moartea și învierea Lui potrivit Scripturilor? — linia care duce de la Irineu 
la Niceea şi Chalcedon. Teologia trinitară nu a plecat aşadar de la existența 
a Trei Persoane divine în ceruri, de la dialectica unitate-multiplicitate, 
iar hristologia nu a apărut în confruntarea unor scheme de școală abstracte 
(Logos — sarx | Logos — anthropos; de sus — de jos; Alexandria platonică 
— Antiohia aristotelică). Toate au plecat de la meditaţia asupra modului în 
care lisus Hristos Domnul răstignit şi înviat ÎI revelează pe Unul Dumnezeu 
ca Tată în Duhul Sfânt Care-i face pe fiii adoptivi răstigniţi împreună cu 
Hristos să poată chema şi numi la rândul lor pe Acelaşi Dumnezeu ca Tată. 

Dincolo de metafizic şi istoric — Scripturile canonice 


Oricât de abstracte pot părea, teologia şi dogmele Bisericii sunt — insistă 
pe drept cuvânt preotul profesor John Behr — prin excelență întreprinderi 
exegetice care meditează asupra revelației lui Dumnezeu Tatăl în Hristos 
printr-un angajament în Scripturile apostolice ale Bisericii care ne vorbesc 
despre Aceştia în Duhul Sfânt. Cu alte cuvinte, teologia nu e nici istorie, nici 
mitologie sau metafizică religioasă, ci exegeză scripturistică — iar aceasta 
din urmă e răspunsul de mărturisire a Bisericii la predica apostolică despre 
lisus Hristos, Domnul răstignit şi înviat. 

Proiectul teologiei nu este aşadar acela de a restitui un aşa-zis „Iisus al is- 
toriei” printr-o analiză de tip istorico-critic a textelor biblice, nici acela de a 
formula o metafizică religioasă a Logosului sau Trinității care să cartografieze 
realitățile celeste sau să descrie procesele de generare ale realităţilor cosmice 
ori structurile ontologice ultime, „protologice” ale realității printr-un demers 
de tip mitologic şi/sau speculativ. Teologia apostolică vrea să ne pună în 
situaţia de a contempla pe Iisus Hristos, Domnul eshatologic, Cel răstignit şi 
înviat, înțeles ca un Cuvânt al lui Dumnezeu în autoportretul Său care sunt 
Scripturile Bisericii, prin lentila care e misterul pascal al Crucii-Invierii Lui. 
Dificultatea explicării creştinismului niceean ține tocmai de premisele dife- 
rite cu care metoda istorico-critică abordează azi Scriptura, cu pretenţia ei de 
a restitui sensul real, originar, al textului biblic. Or creştinii vechi aveau o cu 
totul altă înțelegere privitoare la Scriptură, în care vedeau un document 
mnemotehnic criptic, a cărui cheie este Hristos, singurul ei subiect, şi inspirat 
de Duhul Sfânt, Care a vorbit prin profeţi şi a fost dăruit de Hristos apostolilor 
ca să-i conducă la cunoașterea Lui deplină. In această perspectivă, disputa 
teologică între niceeni şi neniceeni e de fapt „o chestiune de exegeză. Am- 
bele părţi luau Scriptura ca vorbind despre Hristos. Însă neniceenii insistau 
pe o exegeză absolut univocă şi care a aplicat toate afirmațiile scripturistice 
în mod unitar unui unic subiect care se dovedeşte a fi un semizeu, nici 
deplin divin, nici deplin uman — creat, dar nu ca una dintre creaturi. Acest 
semizeu e o ființă temporală, cu propria ei istorie, e «Logosul preîntrupat» 
Care, ulterior, într-o altă fază a existenţei Sale, însuflețeşte un trup devenind 
omul lisus Hristos. Pentru niceeni însă, Scriptura vorbeşte peste tot despre 
Hristos, dar despre Hristos-ul kerygmei apostolice, Domnul Cel răstignit şi 
preamărit, şi vorbeşte despre El în două feluri, cerând astfel o exegeză «par- 
titivă»: unele lucruri sunt spuse despre El ca divin şi altele sunt spuse despre 
El ca uman, toate referindu-se însă la Acelaşi Hristos. Văzute în acest fel, 
conflictele se rotesc în jurul a două moduri de conceptualizare a identității 
lui Hristos. Dacă acest lucru e corect, atunci ortodoxia niceeană are o mai 

mare pretenţie de continuitate cu creştinismul timpuriu decât s-a crezut ante- 
rior; practica exegetică a niceenilor o reproduce pe aceea a autorilor Noului 
Testament însuşi: Pavel vestea că Hristos a murit şi a înviat potrivit Scriptu- 
rilor (7 Co 15, 3—4), iar cele patru evanghelii canonice dezvoltă acest lucru 
povestind relatări despre Hristos într-un angajament interpretativ cu Scriptu- 
rile. Dacă acesta e cazul, atunci îndoieli serioase trebuie ridicate cu privire la 
pretențiile că ortodoxia ar fi fost descoperită sau construită pentru prima dată 
în secolul IV. Desigur, formulele teologiei dogmatice sunt mai precis ex- 
primate în secolul IV decât anterior, ca răspuns la diversele chestiuni noi 
ridicate, şi ele vor continua să fie rafinate mai departe: în secolul următor 
chestiunea exegezei partitive va fi şi mai precizată atunci când a fost pusă în 
cauză de cei ce o vor lua ca implicând doi subiecți în Unul Hristos. Dar nu 
aceste formule în ele însele erau focarul credinţei creştine; mai degrabă ele 
exprimă parametrii angajamentului cu Scripturile în contemplarea şi venera- 
rea lui Hristos". 


Ortodoxia e un canon — canonul e Ortodoxia 


Pentru a fi corect înțeleasă, teologia creştină nu trebuie aşadar abordată nici 
pur patrologic sau literar, ca o succesiune de portrete ale diverșilor autori 
creştini ce alcătuiesc istoria vechii literaturi creştine, nici ca o succesiune de 
doctrine creştine abstracte prin care s-a „reconstruit” în cultura greco-roma- 
nă Evanghelia semitică a primilor creştini, şi nici „deconstruită” ca simplu 
reflex ideologic al unor conflicte sociale, politice sau de gen, soldate cu repri- 
marea vocilor creștinismelor plurale şi alternative ale începuturilor în numele 
unei „ortodoxii” uniforme şi centralizate devenită ideologia normativă a Bise- 
ricii catolice medievale. Dacă în antichitatea creştină se considera că primor- 
dială a fost „ortodoxia” apostolică, ereziile fiind produse secundare, generate 
prin perspectiva iudaizantă sau elenizată a creştinismului apostolic originar 
(viziunea din /storia bisericească a lui Eusebiu al Cezareii), cercetarea isto- 
rico-critică modernă a răsturnat această relaţie. Într-o lucrare celebră din 1934, 
Walter Bauer (1877-1960)? argumenta teza contrară: la început ar fi existat 
o serie de creştinisme heterodoxe diverse, legate de diverse centre (Edessa, 
Alexandria, Asia Mică), „ortodoxia” apărând abia în secolul II prin efortul 
deliberat al Bisericii Romei de a crea un creştinism normativ. Ştiinţa actuală 
e încă și mai cinică şi contestă însăşi posibilitatea unui creştinism „ortodox”, 
„catolic”, normativ, „canonic”, concentrându-se pe imaginarea unor creşti- 

nisme timpurii alternative pierdute (cf. mai jos discuţia despre Bart Ehrman, 
2003) în conflict şi în spatele cărora s-ar afla de fapt agende sociale, econo- 
mice şi politice, jocuri de putere şi interese contextuale, nu teologice. 

In fața acestor lecturi reducţioniste, preotul profesor John Behr susține vigu- 
ros autonomia reflecției teologice bazată pe specificul ei de reflecţie asupra 
Evangheliei lui lisus Hristos dată iniţial în predica apostolilor şi fixată apoi 
în scrierile Noului Testament. Apărut ca atare abia spre sfârşitul secolului II, 
el a fost premers de Tradiţie şi de Biserica apostolică, fiind scris în contextul 
credinţei în mesianitatea şi învierea lui lisus Hristos. „Lisus”-ul Noului 
Testament este deci deja interpretat în lumina credinței în misterul pascal 
(moartea-înviere) al lui lisus Hristos şi explicat prin intermediul Scripturilor 
aşa-numitului ulterior Vechi Testament. De aceea toate tentativele de a recon- 
stitui „lisuşi istorici” „reali” cu ajutorul metodei istorico-critice sunt fabricaţii 
arbitrare, care ignoră statutul de „religie interpretativă bazată pe un text” al 
creştinismului şi caracterul de „textură scripturistică” al Evangheliei. Evan- 
ghelia însăşi nu e localizată într-un text anume (e mereu kara..., „potrivit” 
cuiva), ci într-o relaţie interpretativă cu Scripturile (Vechiului Testament). 
Dinamica „Evangheliei” apostolice e ilustrată elocvent de textul capital din 
1 Corinteni 15, 3-4, unde Apostolul Pavel insistă că Evanghelia apostolică 
pe care a „predat”-o corintenilor stă în vestirea faptului că Iisus Hristos a 
murit şi a înviat pentru noi „potrivit Scripturilor” (kata graphas) — expresie 
reținută apoi în Crezul Niceo-Constantinopolitan. Încă de la început, această 
„Evanghelie” s-a izbit de contestaţii, şi epistolele pauline atestă dezbaterile 
aprinse suscitate de interpretarea ei corectă. Dar faptul decisiv e că accentul 
predicii apostolice nu e pus pe istoricitatea evenimentelor din spatele textu- 
lui, ci pe acordul acestora cu Scripturile. Cheia Scripturilor şi a coerenţei lor 
simbolice este însă misterul pascal: moartea-înviere a lui lisus Hristos oferă 
„lentila hermeneutică” prin care Scripturile îşi primesc adevăratul lor sens şi 
subiect; fiindcă nu Scripturile îl explică pe Hristos, ci Hristos Cel răstignit şi 
înviat explică Scripturile (cf. Le 22, 44-49). La lisus Hristos Cel răstignit și 
înviat nu se ajunge nici prin intermediul istoriei (cum cred modernii), nici în 
mod direct, prin revelații nemijlocite (cum credeau gnosticii), locul revelării 
Lui şi mediul relaţiei cu El este predica apostolică, în al cărei focar stă 
Evanghelia despre lisus Hristos, Domnul răstignit şi înviat, explicată prin 
intermediul Scripturilor în Biserică (în cadrul Euharistiei). 

Relaţia decisivă pentru creştinismul apostolic este cea dintre predica apos- 
tolică despre misterul pascal al lui Iisus Hristos (actualizat sacramental în 
Biserică) și Scripturi. Această relaţie a fost contestată spre mijlocul secolu- 
lui II (în jurul anului 140 la Roma) de Marcion şi de Valentin. Marcion a rupt 
Evanghelia lui lisus Hristos (redusă de el doar la Evanghelia după Luca şi la 

zece Epistole pauline) atât de Scripturile Vechiului Testament (eliminat cu to- 
tul), cât şi de celelalte scrieri apostolice (sinoptice ioaneice etc.), iar Valentin 
înlocuia Evanghelia şi Scripturile Bisericii cu o gnoză superioară (o „Evanghe- 
lie a adevărului” ezoterică), formulată liber în compoziţii mitologice; aceasta 
din urmă nu mai interpreta Scripturile şi Evangheliile, ci le rescria liber ca o 
„psihodramă” mitologică a pierderii şi regăsirii sinelui individual, fără referire 
la misterul pascal (Cruce şi Înviere) sau la Scripturile iudaice (inferioare). 
(Orice referinţe la misterul pascal și Scripturi lipsesc și din aşa-numita Evan- 
ghelie a lui Toma.) Reacţia Bisericii din Roma a fost nu doar excomunicarea 
lui Marcion şi Valentin, ci şi precizarea canonului biblic apostolic: acesta 
includea atât Scripturile (Vechiul Testament), cât și Evangheliile şi epistolele 
apostolilor (nu doar Luca şi Pavel, ci şi toţi sinopticii, Faptele Apostolilor, 
Ioan, lacob şi Petru — scrierile „stâlpilor” Bisericii din Ierusalim). 

Sau în formulările sintetice ale preotului profesor John Behr: „Hristosul 
scripturistic, Hristosul care apare în paginile scrierilor recunoscute drept 
Scriptură canonică, e întotdeauna Cel răstignit şi înviat.” „Kerygma, procla- 
marea că lisus Cel răstignit și înviat este Domnul, atât de limpede în Episto- 
lele Sfântului Pavel, stă şi la baza zugrăvirii lui lisus în Evangheliile canoni- 
ce.” „Orice relatări orale privitoare la zicerile şi faptele lui lisus ar fi existat 
provenind de la cei care au avut legătură cu El înainte de Pătimirea Sa, ele 
au fost recontextualizate în Evangheliile canonice în lumina Pătimirii şi a 
proclamării Lui ca Domn şi Hristos. Mai mult, aşa cum am văzut, prezentarea 
lui Hristos pe care o oferă ele a fost interpretată prin intermediul Scripturii 
în lumina Crucii. Cele patru Evanghelii canonice nu sunt încercări de a păstra 
relatări istorice exacte, ci sunt mărturii şi interpretări scripturistice ale acestei 
persoane lisus Hristos bazate pe kerygma. Se poate să existe material istoric 
despre Iisus în unele evanghelii necanonice, cum sunt Evanghelia lui Toma 
sau Evanghelia copilăriei a lui Toma, dar aici Crucea e aproape cu totul 
eclipsată, iar angajamentul cu Scriptura e inexistent. (Un studiu separat ar fi 
necesar pentru a examina modul în care în unele materiale apocrife extinde- 
rea detaliilor poate fi bazată pe prezentarea scripturistică a lui Hristos, extinsă 
însă şi la alte figuri ale relatării, de pildă Maria în Protoevanghelia lui lacob 
şi diversele tradiții liturgice din jurul ei.) Invers, tentativele de a reduce 
diversitatea mărturiilor canonice față de Hristos la o «viaţă a lui Hristos» 
unificat, ca Diatessaron-ul lui Tatian şi Armonia Evangheliilor a lui Augustin, 
au putut produce o relatare coerentă şi armonioasă, dar făcând aşa ÎI înde- 
părtau pe Hristos din Scripturile canonice într-o lume creată și limitată de 
propria lor imaginaţie”. 

Canonul apostolic cuprindea însă nu numai o listă de cărţi scripturistice 
care trebuie primite, ci şi criteriul citirii şi interpretării lor corecte; acesta din 
urmă este faimosul „canon al adevărului”, despre care scria Sfântul Irineu 
împotriva gnosticilor din secolul II, şi care cuprinde „regula de credință” 
apostolică. Mai amplă şi mai flexibilă în formulările ei decât „crezurile” 
baptismale, „regula adevărului” nu este nici o sumă de teze abstracte despre 
conținutul unei doctrine creştine, nici o simplă descriere narativă a credinței 
creştine, ci vrea să rezume „ipoteza Scripturii înseşi”. Dacă Scriptura e 
„corpul” adevărului, atunci canonui/regula adevărului bazată pe cele Trei 
Nume primite la Botez e „ipoteza” ei corectă şi neschimbabilă, cea care ne 
permite să vedem în ea, atunci când o citim, portretul unui Rege/Hristos, iar 
nu acela al unei vulpi (Adv. Haereses I.viil.1). Este cristalizarea coerenţei 
Scripturii, premisa pentru a o citi în propriii ei termeni““ exprimând ordinea şi 
conexiunile prin care Scriptura ni-L arată pe Dumnezeu Unul Tatăl, făcându-Se 
cunoscut prin Fiul Său Unul-Născut de Duhul Sfânt Care vorbeşte despre El 
prin profeţi în predica şi Biserica Apostolilor şi prezbiterilor, urmaşii lor şi 
moştenitorii tradiţiei apostolice. Fapt foarte important, pentru Sfântul Irineu 
scrierile apostolice și tradiţia apostolică nu sunt două izvoare independente sau 
complementare, ci două modalități ale Evangheliei „potrivit Scripturilor”; 
ele derivă de la aceiaşi apostoli şi au acelaşi conţinut. La sfârşitul secolului II, 
creştinismul normativ era cel care-L înţelegea pe Hristos angajându-se în 
Scriptură pe baza canonului adevărului şi în contextul tradiției apostolice. 
Exista „convingerea că există o singură credință dreaptă, o singură lectură 
corectă a unicei Scripturi, intim legată de mărturisirea că există un Unic 
lisus Hristos, Fiul Unic al Tatălui Unul Care Singur L-a făcut cunoscut 
(exegesato; In 1, 18) pe Tatăl”. 

Lecţia esenţială pe care ne-o reaminteşte salutar preotul profesor John Behr 
se situează deci în registrul „principiilor” teologiei, al punctului de plecare și 
presupoziţiilor discursului teologic. Faptul decisiv e că în teologie „primele 
principii nu sunt doar stadii elementare ce trebuie depăşite de zonele mai 
înalte ale unei reflecţii mai elevate, pentru că ele oferă perspectiva necesară 
în interiorul căreia are loc şi trebuie înțeleasă discuţia mai abstractă”. De 
aceea, teologii „trebuie să se întoarcă încontinuu la ele, deşi ispita lor conti- 
nuă e să facă altfel”%%. 

De aceste „prime principii” ale teologiei ține, evident, relaţia ei cu Evan- 
ghelia şi Scriptura, precum şi cu ordinea (faxis) pe care o introduce „canonul 

adevărului” şi care redă „ipoteza” Scripturii înseși. Angajamentul scriptu- 
ristic este inevitabil — cum arată faptul că, atunci când loan Botezătorul 
întemnițat a trimis ucenici la lisus să-L întrebe dacă El este Cel ce trebuie să 
vină ori să aștepte pe altul, lisus a răspuns nu direct, ci prin fapte (orbii văd, 
ologii merg) care puteau fi interpretate ca semne mesianice doar în lumina 
Scripturii (cf. Mt 11, 2-5). Reflecţia asupra canonului adevărului este însă 
continuă în Biserică, în decursul istoriei sale elaborându-se mereu „noi ex- 
plicări mai detaliate şi mai cuprinzătoare în apărarea uneia şi aceleiaşi cre- 
dințe, credinţa în ceea ce a fost predat de la început, Evanghelia potrivit 
Scripturilor, acelaşi Cuvânt al lui Dumnezeu — lisus Hristos Același ieri, 
azi şi în veci (Evr 13, 8)”. „Scrierile Părinților şi sfinţilor, iconografia şi ha- 
giografia” sunt şi ele monumente care atestă permanenta acestui angajament 
în Evanghelie potrivit Scripturilor; „toate acestea au şi o anume autoritate în 
măsura în care trimit spre aceeaşi vedere a Împăratului, icoana evanghelică a 
lui Hristos”. Mai mult, „în lumina canonului adevărului însuși, și alte ele- 
mente sunt numite «canoane», cum sunt anaforalele liturgice clasice care 
rezumă întreaga Scriptură; sfinții ale căror vieți şi învățături întrupează ade- 
vărul sunt şi ei «canoane» ale credinței și evlaviei; şi, în chip asemănător, 
sunt «canoane» şi hotărârile sinoadelor privitoare la ordinea cuvenită pentru 


Biserica şi poporul lui Dumnezeu în anumite situaţii”””. 


III. Creştinismul apostolic ortodox după 2000 
— contestaţii, mutații, revizuiri 


Rememorarea tuturor acestor aspecte decisive, ținând de „formarea teolo- 
giei creştine”, de „principiile” ei fundamentale, de natura ei exegetică, de 
legătura ei cu Evanghelia, Scriptura şi canonul apostolic al Scripturii şi al 
credinței, în pragul celui de-al treilea mileniu creştin e un demers extrem de 
salutar atât în contextul dinamicii teologiei ortodoxe înseşi, unde precizează 
şi clarifică puncte capitale lăsate în umbră de curentul „neopatristic”, cât şi 
în cadrul noutăţilor generale ale civilizaţiei actuale, mediatice şi globalizate, 
şi al schimbărilor majore de „paradigmă” survenite atât în ce priveşte religiile 
însele, cât şi în ştiinţele religiosului şi în interpretarea creştinismului. 


„Supraviețuirea teologică” a Ortodoxiei 


Transmiterea autentică a creştinismului ortodox şi a tradiției apostolice 
într-o lume profund schimbată în ultimele decenii constituie o provocare 


97 J. BEHR, op. cit., vol. 1, 2001, p. 48. 


Canonul şi canoanele creştinismului apostolic 87 


majoră, în care speranţele și bucuria libertăţii se amestecă nu mai puţin cu 
nelinişti legitime. Aşa cum arăta mitropolitul Ioannis Zizioulas într-o confe- 
rință ținută pe 4 decembrie 1999 la Balamand, în care a vorbit despre „Bise- 
rica Ortodoxă şi mileniul III”, privind retrospectiv la secolul XX ortodocşii 
au motive atât de bucurie, cât şi de dezamăgire. „Bucurie”, pentru că în ciuda 
persecuțiilor totalitare şi a dictaturilor ideologice, tradiţiile și structurile Bise- 
ricii s-au păstrat ca prin miracol şi Ortodoxia şi-a menţinut influența asupra 
culturilor tradițional ortodoxe în ciuda lipsei de putere politică. „Dezamăgi- 
rile” sunt legate de: eşecul încreştinării reale a lumii, de tragica diviziune a 
creștinătății perpetuate şi în mileniul III, de insuccesul unei comunicări reale 
în termeni vii a Evangheliei şi tradiției ortodoxe reduse de cele mai multe 
ori la forme şi formule defensive afirmate fundamentalist şi confesionalist, 
precum şi de confiscarea Bisericii de diversele naţionalisme şi etnicisme, 
reflectată în criza ecleziologică a diasporelor şi în neputinţa celebrării nece- 
sarului Sinod Panortodox. Provocările noului mileniu sunt deja multiple şi 
radicale — globalizarea, tehnologiile, bioetica, ecologia, pluralismul religios 
— şi ele cer Ortodoxiei un răspuns prin excelenţă teologic, un răspuns nu 
doctrinarist, abstract, nu arheologic, conservator, ci unul concret, viu, anco- 
rat euharistic, liturgic şi duhovnicesc într-o viziune eshatologică. Dar pentru 
ca acesta să poată fi auzit de omul contemporan e nevoie şi de o revizuire a 
limbajului teologic şi de o reinterpretare a discursului tradiției în termeni 
existenţiali, vii, personali. Simpla conservare a tradiţiei (care ascunde cap- 
cana ghetoizării) nu mai e suficientă; tradiţia trebuie interpretată, şi nu în 
izolare, ci în dialog şi relaţie cu oamenii, culturile şi societăţile actuale. 
Biserica Ortodoxă intră în mileniul III — apreciază mitropolitul Ioannis — 
fără o putere politică sau economică, ba chiar cu slăbiciuni seculare şi difi- 
cultăți de supraviețuire care se vor agrava desigur pe viitor. Tăria şi puterea 
Ortodoxiei stau în tradiţia ei deopotrivă dogmatică, liturgică şi duhovniceas- 
că, dar cu condiția să fie interpretată într-un mod relevant. „Supravieţuirea 
Bisericii Ortodoxe în noul mileniu este şi va fi teologia.” 


In imperiul „omului recent” 


Or tocmai teologia eclezială cu rigorile ei dogmatice, cu condiţionările 
ei liturgice şi exigenţele ascetico-mistice, este serios pusă în dificultate de 
transformările de mentalitate aduse de apariţia noilor societăţi postmo- 


” METROPOLITAN JOHN OF PERGAMON, „The Orthodox Church and the Third Millen- 
nium”, www.balamand. edu. lb/theology/Zizioulas Lecture. htm. 

derne”, utopii ale tehnologiei şi prosperității bazate pe refuzul tradiţiei şi al 
transcendenţei, pe reducerea existenţei la bunăstare, superficialitate şi relati- 
vism, la productivitate, profit şi consumism, la spectacol şi divertisment ge- 
neralizat. Locul lui „a fi” e luat de „a face/produce”, „a avea” și „a apărea”; 
spiritul şi ontologia sunt sufocate de economie şi tehnologie, de seducţia la- 
birintului lumii plurale sau de hipnoza lumilor virtuale. Dacă modernitatea a 
vrut să pună în locul lui Hristos pe Dionysos sau Prometeu, postmodernitatea 
pune în locul acestora pe Proteu şi pe Mercur/Mamona. Nivelarea şi pulve- 
rizarea generală a existenţei sociale în lumea plobalizată afectează evident şi 
câmpul religios!% al societăţilor postseculare, polarizat între integrisme iden- 
titare, fundamentaliste şi colectiviste şi sincretisme relativiste şi individua- 
liste. În spaţiul civilizaţiilor postmoderne asistăm atât la declinul lent al reli- 
giilor şi tradiţiilor instituționalizate şi cu contururi bine definite (al „Biseri- 
cilor”) pe seama unei întoarceri a „religiosului” ca experienţă individuală 
vagă, eclectică, sincretistă, de tip „New Age”, cu dominantă psihologică, 
ezoterică şi magică (nu religie, ci „spiritualitate” terapeutică, intimistă). Pe 
fondul radicalizării proceselor de secularizare (de la secularizarea politicii şi 
a cunoaşterii s-a trecut la secularizarea moralei şi chiar a limbajului) şi a 
exaltării autonomiei şi individualismelor, creştinismul se dezinstituţionali- 
zează („„dezeclezializează”), se dereglează şi fragmentează, din elementele 
dezmembrate, precum şi din reciclarea versiunilor lui gnostice antice recom- 
punându-se spiritualități, morale şi practici „creştine” „sui generis”, centrate 
toate pe individ şi autonomia lui. Dificultăţile credinţei creştine în Europa de 
azi — evidente în contestările publice ale moralei tradiționale şi în neasu- 
marea „rădăcinilor” ei creştine în constituția Uniunii Europene — se văd în 
estomparea temelor „creaţiei” şi „născutului” ca dar şi dat divin şi a respon- 
sabilității pentru ele în favoarea „făcutului”, productivităţii şi eficienţei teh- 
noiogice fără limite şi control etic; în reducția materialistă a eshatologici şi 
înlocuirea utopiei marxiste cu cea liberală a plăcerii şi prosperităţi generali- 
zate; precum şi, mai ales, în metamorfozele elocvente ale hristologiei tradi- 
tionale: nu ne mai place să vedem în lisus pe Domnul Hristos, Fiul lui 
Dumnezeu întrupat, răstignit şi înviat în Duhul Sfânt pentru înfierea şi înveş- 
nicirea noastră în taina Tatălui, ci vrem doar pe lisus omul, fratele nostru în 
toate, inclusiv în păcat. 


% Detalii la H.-R. PATAPIEVICI, Omul recent. O critică a modernităţii din perspectiva 
întrebării „Ce se pierde atunci când ceva se câștigă? ”, Humanitas, 2001; IOAN I. ICĂ JR, 
„Globalizarea — mutații şi provocări”, în: Gândirea socială a Bisericii, Deisis, 2002, 
p. 481-495. 

1% Cf. Le fait religieux (ed. J. Delumeau), Fayard, 1993. 

Evangheliile — o conspirație a Bisericii? 


Confirmarea eclatantă a acestei derive a venit prin succesul fulminant al 
romanului Codul lui Da Vinci al lui Dan Brown (n. 1964); publicat în 2003, 
în mai 2006, când a fost lansată şi varianta cinematografică, se vânduse deja 
în peste 40 de milioane de exemplare (în 2007 erau 60,5 milioane de exem- 
plare) şi era tradus în 44 de limbi. Pretenţia acestei opere de ficţiune, roman 
poliţist bazat pe teoria conspirației, era aceea de a restitui „adevărata” istorie 
a lui lisus, a cărui identitate şi misiune ar fi fost ascunse şi deformate de Bi- 
serică. lisus din Nazaret ar fi fost un simplu om, predicator al unei gnoze a 
iubirii (de tip „New Age”); căsătorit cu Maria Magdalena cu care ar fi avut o 
fiică — refugiate după moartea tragică a lui Iisus în Galia, Franța de azi, şi 
ai căror urmaşi ar mai trăi până în zilele noastre —, ar fi dorit ca Maria 
Magdalena să conducă Biserica. Apostolii în frunte cu Petru, şi apoi Biserica 
Catolică, au ascuns timp de două mii de ani acest fapt, făcând din lisus un 
„Dumnezeu” şi din creştinism o nouă religie androcratică, menită să apere 
sistemul patriarhal. Secretul acestei „adevărate” identități a lui lisus şi naturi a 
creştinismului ar fi fost păstrat de o organizaţie secretă („„Prioria Sionului”), 
între ai cărei maeştri s-ar fi numărat, pe lângă Newton, şi Leonardo Da Vinci. 
Acesta din urmă ar fi codat acest secret în tabloul său „Cina de Taină” din 
Milano, unde sub chipul tânărului imberb Ioan ar fi pictat-o de fapt pe Maria 
Magdalena. Explicaţia popularității romanului e dată desigur de exploatarea 
de către autor a principalelor teme de pe agenda contemporaneităţii — femi- 
nismul, sexualitatea, gnoza, „New Age”-ul, conspirația —, dar şi de preten- 
tiile de a emite verdicte ştiinţifice enorme care urmăresc să deconstruiască 
credibilitatea creştinismului tradițional, acuzat de pervertire deliberată a 
„adevăratului” lisus, a identității şi mesajului său. lisus a fost un simplu om, 
căsătorit şi cu copil, deificat ulterior de Biserică, Biblia fiind un produs al 
secolului IV, redactată ia comanda împăratului Constantin. Adevărata învăţă- 
tură a lui lisus s-ar cuprinde aşadar în textele gnosticilor, respinse de Biserică 
şi regăsite în 1945 prin descoperirea bibliotecii gnostice de la Nag Hammadi. 
Aici s-ar aflat mărturia existenței altor creştinisme alternative, pierdute, de 
tipul Evangheliei lui Toma, şi în favoarea reabilitării cărora pledează de 
mulți ani în bestselleruri de succes profesoara de la Princeton, Elain Pagels 
(n. 1943)'%!. Apetitul pentru varianta gnostică a creştinismului a primit un 
impuls mediatic important prin publicarea pe 6 aprilie 2006 (de Paşte) 


191 ELAN PAGELS, The Gnostic Paul (1975); The Gnostic Gospels (1979); Adam, Eve 
and the Serpent (1988), The Origins of Satan (1995), Beyond Belief. The Secret Gospel of 


Thomas (2003) şi Reading Judah. The Gospel of Judah and the Shaping of Christianity 
(2007). 


90 CANONUL ORTODOXIEI |. Canonul apostolic 


de către National Geographic a manuscrisului recuperat în sfârşit al unui 
text gnostic necunoscut: Evanghelia lui Iuda, care a reaprins la nivel global 
dezbaterile şi publicaţiile în jurul temei „adevăratului” Iisus şi a „adevărate- 
lor” scripturi creştine. 


Pasiunea modernă pentru „„Lisusul istoriei” 


Discuţiile citate mai sus sunt însă doar ecoul distorsionat şi amplificat la 
proporții nemaicunoscute până acum, datorită impactului enorm asupra so- 
cietăților actuale al mass-mediei şi al noilor forme de comunicare digitalizate, 
al unei dezbateri ştiinţifice îndelungate pe tema „Lisus”-ului „istoriei”, dezba- 
tere de aceeaşi vârstă cu modernitatea europeană. Până în jurul anului 1650, 
„Hristosul credinței” Bisericilor şi al Scripturilor creştine nu cunoştea rival. 
Odată cu constituirea ştiinţelor moderne ale naturi prin Nicolaus Copernic 
(1473-1543) şi Galileo Galilei (1504-1642), care au pus sub semnul între- 
bării imaginea despre lume a Bibliei, autoritatea acesteia din urmă începe să 
fie zdruncinată. După ce Reforma pusese în cauză Biserica, noua filozofie 
a început prin Spinoza (1632-1677) să supună unei lecturi de tip istoric şi 
Biblia, făcându-se o distincție între ceea ce spune Scriptura şi ceea ce s-a 
întâmplat „de fapt”, între relatările credinţei transfigurate legendar şi eveni- 
mentele istorice „reale” şi „naturale” aflate la baza acestora. 


„Prima căutare” modernă şi teologia liberală 


Primul care a aplicat consecvent această distincție la Evanghelii, disociind 
între „Hristosul credinţei” şi „Lisusul istoriei” şi încercând să-l reconstituie 
pe acesta din urmă printr-o lectură istorico-critică a Noului Testament a fost 
gânditorul iluminist german Hermann Samuel Reimarus (1694-1768). Într-o 
lucrare rămasă inedită până în 1972, dar din care Lessing a publicat în 
1774-1778 câteva fragmente care au avut un imens răsunet în epocă, Reimarus 
a încercat să demonstreze că lisus a fost un profet milenarist cu mesaj etic, a 
cărui acțiune politico-revoluţionară a eșuat tragic pe cruce; Apostolii au in- 
ventat povestea învierii lui şi i-au reformulat învățătura creând într-un sens 
mitologic Biserica, al cărei mesaj n-are nici o întemeiere istorică, naturală şi 
rațională. Reimarus este socotit drept inițiatorul „primei — sau vechii — 
căutări a lisusului istoriei”. Demersul său a fost radicalizat în secolul XIX de 
filozoful hegelian David Friedrich Strauss (1808-1874), care într-o Viaţă a 
lui lisus din 1836 a susţinut că întreaga Evanghelie e un mit religios creat nu 
prin fraudă, ci în bună credință, iar ştiinţa trebuie să treacă de la forma mito- 
logică a relatărilor evanghelice ia adevărul pe care acestea îl simbolizează. 
Poziţia lui Strauss au fost dusă la extrem de Bruno Bauer (1809-1882), care 
a susţinut că Evangheliile sunt pură ficțiune literară şi că Iisus n-a existat de 

fapt. În contrast, într-o altă faimoasă Viaţă a lui lisus din 1863, umanistul 
agnostic Ernst Renan (1823-1892) a încercat să creioneze imaginea realist 
emoţionantă a unui lisus predicator galilean. 

Teologia liberală protestantă a secolului XIX, de la Friedrich Schleiermacher 
(1876-1834) până la Adolf von Harnack (1850-1930), a promovat un creş- 
tinism adogmatic (dogmele fiind produsul secundar al elenizării unei Evan- 
ghelii semitice originar)" şi un Iisus propovăduitor al unei Evanghelii re- 
duse la adevăruri etice universale: o Împărăţie anistorică a lui Dumnezeu ca 
domnie a iubirii, forma superioară a dreptăţii, bazată pe paternitatea lui 
Dumnezeu, fraternitatea oamenilor și valoarea infinită a sufletului; elemen- 
tele hristologice şi eshatologice fiind elemente mitologice adăugate ulterior 
de evangheliști. În 1900, Wilhelm Wrede (1859-1906) a susținut în lucrarea 
sa despre Secretul mesianic în Evanghelii că lisus nu s-ar fi considerat de fapt 
pe sine însuși drept „Mesia”, aceasta fiind doar credința Bisericii timpurii 
care a inserat ulterior această credinţă în relatările evanghelice. 

„Prima căutare a lisusului istoric” s-a încheiat în 1906 cu publicarea de 
către teologul protestant liberal Albert Schweitzer (1875-1965) a faimoasei 
lucrări de sinteză despre Istoria cercetării vieţii lui lisus de la Reimarus la 
Wrede, în finalul căreia a propus teza interpretării „radical eshatologice” 
(lansată anterior de Johannes Weiss în lucrarea sa din 1892, Predica lui 
lisus despre Împărăţia lui Dumnezeu) a persoanei şi actualității lui Iisus: 
acesta a fost un profet apocaliptic care a vestit iminenţa sfârşitului lumii şi a 
venirii Împărăției lui Dumnezeu al cărei personaj mesianic central va fi El 
Însuşi, restabilit după suferința şi moartea Sa ca Fiul al Omului eshatologic. 
În ciuda eșecului său tragic, întrucât Iisus s-a înşelat pentru că Împărăția 
eshatologică n-a venit și continuă să întârzie, mesajul său de angajament etic 
total și spiritul său eroic (nu atât învățăturile sale religioase depăşite, legate 
de contextul iudaic al secolului F) au avut un efect profund asupra întregii 
umanități şi continuă să inspire până azi. Pe acest fundal, teologii liberali 
protestanți din Germania au sfârșit prin a adopta un „istorism radical”, con- 
testând caracterul absolut şi unicitatea creştinismului. A făcut-o în 1902 în 
Absolutitatea creştinismului şi istoria religiilor Ernst Troeltsch (1865-1923), 
pentru care creştinismul e o religie printre altele, universalizată prin cultura 
europeană modernă pe care a produs-o în Occident prin individualizarea 
protestantă şi secularizarea iluministă a sintezei greco-romano-creştine a 
Evului Mediu. 


'% Imaginea istorică este cea hegeliană schițată de Ferdinand Christian Baur (1790-1860), 
întemeietorul „şcolii” protestante liberale „de la Tübingen”: creştinismul „catolic” ar fi fost 
sinteza între cel „iudaic” (teza) şi cel „păgân” (antiteza). 

Revelația împotriva istoriei 


Împotriva acestei reducții istorist-culturale a creştinismului de către teolo- 
gia protestantă liberală, al cărei optimism cultural fusese crunt dezmințit de 
catastrofa primului război mondial, s-a ridicat în 1918-1926 protestul aşa- 
numitei „teologii dialectice” revelaţionale sau „a Cuvântului lui Dumnezeu” 
dezvoltată în două direcții diferite: pozitivistă de Karl Barth (1886-1968) şi 
existențialist-demitologizantă de Rudolf Bultmann (1884-1976). Pentru aceştia 
şi pentru discipolii lor, creștinismul nu este religie, nici istorie, ci revelaţie 
divină supraistorică cuprinsă în Biblie şi primită prin credință. Nu „lisusul 
istoriei” contează, ci „Hristosul credinței” accesibil în revelaţia Lui biblică în 
pozitivitatea, unicitatea şi absolutitatea ei ireductibile. „Teologia dialectică” a 
promovat un scepticism radical cu privire la căutarea unui „lisus al istoriei” 
şi scrierea unei „vieţi a lui Iisus” doar pe baze istorice — aceste demersuri 
ar fi imposibile în afara credinței, lisus Însuşi estompându-se însă într-un 
simbol anistoric al existenței în credință (Bultmann) sau resorbindu-se în 
divinitatea revelaţiei Lui (Barth). „Pozitivă” sau „existenţială”, Revelația 
divină este contrară istoriei, care o reduce mereu la obiectivitatea unor fapte 
exterioare. În versiunea bultmanniană, Noul Testament este doar consemna- 
rea predicii (kerygmei) şi credinţei comunităților apostolice, rezultat al unui 
complicat proces redacțional din forme şi genuri literare diferite extins pe 
parcursul mai multor generaţii. 


„A doua căutare” şi revenirea istoriei în teologie 


Acest scepticism istoric nu s-a menţinut însă mult dincolo de 1945-1947 
(datele descoperirilor bibliotecii „eseniene” de la Qumran şi a celei „gnos- 
tice” de la Nag Hammadi). Au reacţionat la el încă discipolii lui Bultmann: 
astfel, în 1953, Ernst Kăsemann (1906-1998) scria articolul „Probiema 
Iisusului istoric” prin care lansa „noua căutare a lisusului istoriei”, cum suna 
titlul cărții din 1959 a lui James M. Robinson; iar Wolfhart Pannenberg 
(n. 1928) pleda pentru depăşirea principială a opoziţiei între pozitivismul 
revelațional al lui Barth și istorismul radical liberal al lui Troeltsch, sub for- 
ma unui proiect enunțat programatic în titlul studiului său din 1961, „Reve- 
laţia ca istorie” (Offenbarung als Geschichte). Pentru teologi postbultman- 
nieni ca Günter Bormkham, Joachim Jeremias (1900-1979), Oscar Culmann 
(1902-1999), G. B. Caird (1917-1984) şi alţii, straturile cele mai timpurii ale 
Noului Testament (documentul Q[uelle — Sursă] sau cel despre Pătimire) 
permit, atunci când sunt replasate în mediul iudaic, reconstituirea cu destulă 
credibilitate istorică a personalității, conştiinţei de sine, activităţii şi învăță- 
turii lui lisus, semnificative religios atât ieri, cât şi astăzi. Precaritatea recon- 

stituirilor încercate în această a „doua căutare a lisusului istoriei” ţin, pe de 
o parte, de înțelegerea Evangheliei prin prisma teologiei pauline citite în 
cheie luterană, iar, pe de altă parte, de imaginea falsă a iudaismului secolu- 
lui I, ca dominat de fariseim şi rabinism talmudic (curente ce se vor impune 
ca normative în iudaism abia în secolele II-IV d. Hr.). 


„A treia căutare” actuală — „lisus evreul” într-o serie de versiuni 


Începând cu anii '80 ai secolului XX, scena dezbaterilor s-a mutat în spa- 
țiul academic nord-american, unde s-a declanşat cea de-a „treia căutare a 
isusului istoric”!% aflată încă în plină desfăşurare. Spre deosebire de primele 
două „căutări” anterioare, dominate prea strict de categoriile şi proiectele 
protestantismului german, noua căutare are acum o serie de atuuri incontes- 
tabile: are un caracter ecumenic, la ea participând atât savanți protestanți, 
cât şi catolici, dar şi evrei şi agnostici; pleacă de la o imagine mai exactă a 
iudaismelor secolului I; tratează mult mai atent chestiunea credibilităţii sur- 
selor şi aplicarea criteriilor de istoricitate; utilizează datele noi aduse de arhe- 
ologie, filologie şi sociologie; citește relatările evanghelice fără prejudecăţi 
raționaliste, dând atenţie astfel minunilor, exorcismelor, vizionarismului lui 
lisus; şi, mai ales, ia pentru prima dată cu maximă seriozitate problema 
identităţii lui lisus. Aşa cum observa undeva preotul profesor romano-catolic 
american John P. Meier, faptul că în lisus Cuvântul divin S-a făcut trup, că 
lisus a fost, potrivit dogmei de la Chalcedon, „om adevărat” este tradus şi 
înțeles în cercetarea actuală drept faptul că lisus a fost „iudeu adevărat”. 
Întrucât însă astăzi ideea existenţei unui iudaism monolitic este depășită și 
se vorbeşte de iudaismele rivale şi concurente ale epocii inter-testamentare, 
adevărata provocare este specificarea tezei „iudeu adevărat” dându-se un 
răspuns la întrebarea decisivă: „Ce fel de iudeu din secolul I era Iisus din 
Nazaret?” lar răspunsurile date la această întrebare sunt într-adevăr de o diver- 
sitate deconcertantă. La o privire mai atentă s-a putut spune (de profesorul 
anglican Nicholas T. Wright) că ele se situează în descendența celor două 
linii afirmate în 1900 de W. Wrede — lisus nu S-a considerat pe Sine Însuşi 
drept Mesia — şi în 1901 şi 1906 de A. Schweitzer — Iisus a fost un profet 
apocaliptic care S-a crezut manifestarea unui Mesia eshatologic. 

Linia Wrede e prelungită de principala reprezentantă a feminismului 
teologic, adeptă a unei teologii feministe a eliberării, care este Elisabeth 
Schăssler-Fiorenza (n. 1938). Într-o serie de lucrări”, ea îşi propune pro- 


'% O bună sinteză la BEN WITHERIGTON III, The Jesus Quest. The Third Search for the 
Jew of Nazareth, 1995. 

gramatic să reimagineze pe lisus şi Noul Testament în lumina unei agende 
feministe, în așa fel încât femeile şi bărbaţii, marginalizaţi aici pe motive de 
religie, rasă şi gen, să reapară ca agenți centrali ai începuturilor creştinis- 
mului. Pe scurt, potrivit acestei reinterpretări, lisus s-a considerat drept fiu al 
Sofiei, încarnarea feminină a Înțelepciunii divine cu rol mediator în creaţia 
lumii, iar primii lui adepți L-au înțeles ca un profet al Sofiei trimis să pro- 
clame Sofia ca Dumnezeul mângâietor al săracilor şi marginalizaţilor. 

Scepticismul critic este însă cel mai bine reprezentat de Robert Funk şi 
John Dominic Crossan, întemeietori în 1988 ai așa-numitului „Jesus Semi- 
nar” californian, alcătuit din cercetători care se întâlneau de două ori pe an 
pentru a discuta despre ce anume spunea și făcea lisusul istoric, plecând de 
la o deconstrucţie a evangheliitor nou-testamentare și a celei apocrife a lui 
Toma în straturi adăugate succesiv, pentru a separa realitatea istorică de dis- 
torsiunile mitologice ulterioare ale creștinismului ortodox. Rezultatele la care 
au ajuns au fost publicate în două masive volume apărute în 1993 despre 
„Cuvintele autentice” ale lui lisus din cele „cinci evanghelii” și, respectiv, în 
1998, despre „faptele autentice” ale lui lisus, cu un post-scriptum în 1999 
despre adevărata „evanghelie a lui lisus”"%. Funk şi-a expus viziunea perso- 
nală într-o carte scandaloasă din 1996!%, potrivit căreia lisus ar fi fost un 
deviant social lipsit de respect față de autorităţi şi un înţelept lumesc (nemo- 
ralist), de tip cinic, care predica despre domeniul lui Dumnezeu, dar care nu 
chema la pocăință, și a sfârşit mâncat de câini şi de ciori (toate relatările de- 
spre pătimire și înviere fiind ficțiuni literare ulterioare). O viziune similară, 
mult mai moderată însă, despre „lisusul istoric” este cea a lui John Dominic 
Crossan, pentru care la baza evangheliilor stă de fapt „viaţa unui țăran iudeu 
mediteranean”. lisus ar fi fost un predicator iudeu itinerant de tip cinic 
(o şcoală cinică se afla la începutului secolului 1 în Galileea, la Seforis, la 
câțiva kilometri de Nazaret), care nu s-a crezut niciodată Mesia sau Fiu al 
lui Dumnezeu, ci propovăduia o mişcare socială radical egalitară. 

Alţi participanți la căutarea americană după „lisusul istoric” s-au înscris 
pe linia mai puţin sceptică față de sursele evanghelice, creditate (în linia 
Schweitzer) mai mult în ce priveşte latura propriu-zis religioasă a personali- 
tății şi activităţii lui Iisus din Nazaret şi acceptând ca sigur faptul că lisus a 
fost mai mult decât un simplu predicator sau chiar profet. Şi aici spectrul 


105 The Five Gospels. The Search for the Authentic Words of Jesus, 1993, The Acts of 

interpretărilor este larg: Stephen Davies reevaluează pe lisus exorcistul şi 
taumaturgul'%. Marcus Borg!” insistă pe lângă aceasta pe lisus ca „om al 
Duhului”, ca extatic, vindecător, dascăl de înțelepciune, dar şi profet social, 
dar crede că dacă s-ar fi considerat drept Mesia, ar fi trezit suspiciuni cu 
privire la sănătatea sa mentală. Alţii accentuează dimensiunea socială şi po- 
litică a activităţii publice a lui Iisus Galileeanul (Galileea era şi patria 
„Zeloților” revoluționari). R. Horsley analizează această activitate pe fondul 
rezistenței populare a iudeilor împotriva romanilor cu spirala nesfârşită a 
violenței din Palestina"! iar R. D. Taylor îl prezintă pe lisus ca profet al 
Împărăției lui Dumnezeu pe pământ!!!. În contrast, alţii, în loc să vadă în 
lisus un profet social şi un revoluţionar care voia să aducă în mod activ 
Împărăţia lui Dumnezeu, pun accentul pe Iisus ca profet apocaliptic sau 
milenarist care pregăteşte venirea iminentă a Împărăției eshatologice a lui 
Dumnezeu (D. Alison'!7). Alţii au evidenţiat tocmai împletirea în activitatea 
lui lisus a profetismului social cu cel mesianic, eshatologic, cu scopul resta- 
urării unui nou Israel (Scott McKnight! °). 

Unul din cei mai importanţi reprezentanți ai celei de-a „treia căutări a 
lisusului istoric” este, fără îndoială, Ed Parish Sanders (n. 1928) cu două 
lucrări clasice despre relaţia dintre Jisus şi iudaism (1985) şi o sinteză despre 
Figura istorică a lui lisus!!*. Potrivit lui Sanders, se pot stabili cu certitudine 
următoarele fapte despre lisus: s-a născut în jurul anului 4 î. Hr., şi-a petrecut 
primii ani în Nazaret, a fost botezat de loan Botezătorul, a adunat ucenici, a 
predicat Împărăţia lui Dumnezeu în Galileea. În jurul anului 30 d. Hr. a urcat 
în lerusalim şi a creat o tulburare în Templu de Paşte, fiind arestat, judecat şi 
executat din ordinul lui Pilat pentru că pretindea că e rege. Ucenicii l-au văzut 
viu după moarte şi au întemeiat o comunitate care să aştepte revenirea Lui 
şi câştigarea altora pentru lisus ca Mesia. lisus a fost un profet eshatologic 
care S-a considerat un instrument al Duhului lui Dumnezeu şi al inaugurării 
Împărăției lui Dumnezeu prin actele Sale. 

11! R, D. TAYLOR, Jesus the Prophet. His Vision of the Kingdom on Earth, 1994. 

Ortodoxia „corupție a Scripturilor ” şi „creştinismele pierdute” 


O viziune similară, mai apăsat eshatologică (în explicita descendență a lui 
Albert Schweitzer), este cea oferită în cartea sa din 1999 despre isus, profet 
apocaliptic al noului mileniu !5 de Bart D. Ehrman (n. 1960) — fost creştin 
evangelic convertit prin studii filologico-istorice la agnosticism, şi unul 
dintre cei mai de succes şi mediatizați autori americani ai momentului. Deşi 
sceptic cu privire la realitatea învierii lui Hristos sau divinitatea Lui, Ehrman 
afirmă istoricitatea unei părți importante a mărturiilor evangheliilor despre 
lisus: acesta a fost un profet apocaliptic, exorcist şi tămăduitor, care şi-a 
concentrat mesajul pe prioritatea Împărăției lui Dumnezeu şi a iubirii totale 
de Dumnezeu şi de aproapele, fiind răstignit de Pilat pentru pretenţiile sale 
regale. Deşi personal nu crede în învierea lui lisus din morţi, Ehrman acceptă 
istoricitatea credinţei apostolilor în învierea acestuia, fără de care moartea sa 
n-ar fi fost interpretată drept act mântuitor şi creştinismul nu s-ar fi impus 
drept o nouă religie. Ehrman este însă simptomatic pentru tendința actuală a 
studiilor „biblice” în departamentele de studii religioase din universităţile 
americane: crescut în tradiţia biblicistă conservatoare a protestantismului de 
tip evanghelic şi format într-una din şcolile medii ale acestuia, Ehrman şi-a 
făcut în anii '80 studiile superioare şi doctorale la Princeton sub conducerea 
reputatului specialist în istoria textului şi canonului Noului Testament care 
a fost Bruce Metzger (1914-2007), devenind în 1985 doctor în teologic cu 
o teză despre textul Evangheliilor în opera lui Didim cel Orb. În 1993, a 
publicat deja o carte despre „efectele controverselor hristologice timpurii 
asupra textului Noului Testament”; intitulată provocator Coruperea ortodoxă 
a Scripturilor'!$, aceasta inventaria probabilele intervenţii ale redactorilor 
Noului Testament din secolul II asupra unor texte evanghelice pentru a con- 
tracara interpretarea lor într-un sens adopţianist, doketic, separaţionist sau 
patripassianist (modalist). Teza „corupţiei ortodoxe a Scripturilor” a fost 
reluată foarte recent (în 2005) de Ehrman într-o versiune pentru nespecialişti 
devenită bestsellerul anului pentru New York Times şi intitulată Cirându-l 
greşit pe lisus. Povestea celor care au schimbat Noul Testament şi de ce'!"; 
lucrarea a suscitat deja un larg ecou şi replici polemice acerbe. Popularitatea 
mediatică a lui Ehrman a crescut de asemenea ca urmare a intervenției sale 
în discuţiile suscitate de romanul lui Dan Brown, cu volumul din 2004 Adevăr 

şi ficțiune în Codul lui Da Vinci''%, prelungită în 2006 cu prezentarea din 
Petru, Pavel şi Maria Magdalena. Adepții lui lisus în istorie şi legendă!!5, 
precum şi în dezbaterile provocate de publicarea Evangheliei pierdute a lui 
Iuda printr-o reconsiderare a trădătorului şi trădatului'?. 

Revelația existenței atâtor variante în Noul Testament a avut un efect 
devastator asupra credinţei evanghelice a lui Ehrman în inspiraţia literală 
a Bibliei, transformându-l pe profesorul de la Chapel Hil! (North Carolina) 
într-un agnostic, nu însă într-un sceptic radical: dacă nu mai e Dumnezeu şi 
Mesia răstignit şi înviat, lisusul istoriei rămâne însă un „profet apocaliptic” 
(1999). La revelaţiile filologiei s-au adăugat și descoperirile de texte apocrife 
pierdute, precum şi restituirile istoriei şi sociologiei actuale, dominante în 
abordarea ştiinţifică a fenomenului religios în mediul academic contemporan, 
la care s-a „convertit” în felul său fostul creştin evangelic Ehrman. Devenit 
profesor universitar, şi-a jalonat cariera printr-o serie de publicaţii consacrate 
restituirii textelor și contextelor creştinismului sau, mai bine zis, creştinis- 
melor primare şi a destinului lor pe fundalul societăților mediteraneene ale 
Antichității târzii. După trei astfel de antologii de texte (reader) şi introdu- 
ceri istorice în Noul Testament şi scrierile creştine timpurii publicate în 
1997-1998!!, a urmat în 2003-2004 o altă serie consacrată Scripturilor 
pierdute, Creştinismelor pierdute şi Creștinismului în Antichitatea târzie!?. 
Pe baza unei antologii de traduceri a textelor necanonice (evanghelii, fapte, 
epistole, apocalipse) văzute drept „scripturi pierdute” sau „cărţi care n-au 
reuşit să intre în Noul Testament”, Ehrman concluzionează existența în spa- 
tele acestor „scripturi pierdute” a unor „creştinisme pierdute”, aflate în con- 
flict. Imaginea este în esenţă cea descrisă de Walter Bauer în 1934: la origini 
n-ar fi existat un creştinism apostolic ortodox din care au deviat ulterior, prin 
falsificare şi corupţie, diversele erezii minoritare (cum sugerează Faptele 
Apostolilor şi Eusebiu al Cezareii), ci exact pe dos: la origini a existat o 
diversitate de creştinisme heterodoxe rivale (cele mai importante fiind cele ale 

iudeo-creştinismului ebionit, ale creştinismelor gnostice şi celui marcionit), 
din al căror război civil acerb ar fi ieşit învingător grupul „protoortodox” 
(reprezentat de Clement, Ignatie, Barnaba, Herma, ulterior Irineu, Tertulian, 
Ipolit, Origen), care şi-a marcat victoria „corupând ortodox” textele sacre şi 
„inventând Scriptura” ortodoxă prin formarea canonului biblic al Vechiului 
şi Noului Testament. Creat în secolul II, acesta din urmă s-a impus lent, 
definitiv abia în secolul IV, când creştinismul protoortodox devenit religia 
Imperiului Roman ajunge pentru două milenii cea mai importantă instituţie 
religioasă, socială și culturală a Occidentului. Cu totul alta ar fi fost istoria 
dacă s-ar fi impus altul din multele „creştinisme pierdute” şi n-ar fi existat 
convertirea lui Constantin din 313. Victoria „protoortodoxiei” în secolele H-HI 
n-a făcut să înceteze însă polemicile care se vor relua în secolele IV-V şi vor 
duce la fixarea creştinismului ortodox, a cărui primă victimă au fost chiar 
reprezentanţi de seamă ai protoortodoxiei din secolul III (Tertulian, Origen). 
Ca și „protoortodoxia”, şi „ortodoxia” creştină s-a manifestat intolerant, ex- 
clusivist şi totalitar, aşa se face că abia astăzi ştiinţa descoperă şi restituie 
pluralismul şi diversitatea „creştinismelor pierdute” şi redă cuvântul vocilor 
marginalizate şi reprimate ale acestora. După cum a anunțat Ehrman însuși, 
acest program de studiere istorico-critică a creştinismului vechi va continua 
cu cel puţin alte două cercetări, ale căror rezultate sunt prevăzute să apară în 
următorii ani în volumele anunţate deja: Cum a devenit lisus Dumnezeu: de 
la un predicator iudeu la Domnul universului (2008) şi Inventarea creştinis- 
mului (2009). 


Teologi în căutarea „lisusului istoriei” 


Chiar dacă mult mai puțin favorizată de mass-media decât producţiile re- 
vizioniste ale autorilor de tipul lui Crossan ori Ehrman, cea de-a „treia cău- 
tare a Lisusului istoriei” a angajat savanţi creştini şi personalităţi teologice 
creştine ale căror rezultate se disting prin masivitate şi soliditate intelectuală. 
Poate cea mai cuprinzătoare lucrare din toate timpurile scrisă pe tema 
„Lisusului istoric” sunt primele trei monumentale volume ale seriei Un iudeu 
marginal, publicate de preotul profesor romano-catolic american John P. Meier 
în 1991, 1994 şi 2001'”. Plasându-se pe poziţiile abordării istorico-critice a 
textelor evanghelice, de la care acceptă necesitatea unei departajări având 
drept criteriu ceea ce vine în ele de la lisus şi ce a fost creat de tradiția orală 
sau de redactorii ulteriori ai Evangheliilor, Meier arată că şi dintr-un punct 

de vedere strict secular se pot afirma foarte multe lucruri despre isus: născut 
între 7-6 î. Hr., probabil în Nazaret, acesta a fost dulgher, taumaturg harisma- 
tic şi profet eshatologic î în conflict cu preoții, şi a chemat poporul la căință 
decările și minunile Sale, Împărăţia care va pune capăt suferinţei şi sărăciei 
îi include şi pe păgâni şi va birui până şi timpul şi moartea. După doi ani şi 
ceva de predică şi activitate publică, lisus a fost răstignit în aprilie 30, dar 
Cina ultimă arată că era convins că moartea Sa apropiată va avea un efect 
salvator şi Dumnezeu Îl va aşeza la banchetul final al Împărăției. 

Mai departe decât Meier avansează cercetările altor doi savanţi şi teologi 
creştini participanţi la cea de-a „treia căutare”, şi care, perfect de acord cu 
faptul că Iisus a fost într-adevăr un profet social şi eshatologic, cred însă că 
pot demonstra istorico-critic faptul că lisus s-a crezut mai mult decât un sim- 
plu profet. Astfel, teologul anglican Nicholas T. Wright (n. 1948, din 2003 
episcop de Durham) în primele trei volume publicate din 1992 încoace ale 
unei serii despre Originile creştine şi problema lui Dumnezeu!" consideră că 
se poate dovedi, de exemplu, că lisus s-a crezut reprezentantul noului Israel 
iertat şi întors din exil. Ultima sa călătorie la Ierusalim a fost una simbolică 
şi profetică: intrarea în Ierusalim pe asin simboliza întoarcerea lui Dumne- 
zeu în Sion ca judecător şi mântuitor, răsturnarea meselor zarafilor profetiza 
distrugerea viitoare a Templului, iar Cina ultimă exodul final. Iar teologul 
evangelic Ben Witherington III — care în 1995 a publicat o precisă analiză a 
celei de-a „treia căutări” — a arătat într-o serie de alte lucrări'25 că se poate 
avansa şi mai mult, chiar exploatând metodologia istorico-critică standard 
centrată pe prioritatea Evangheliei după Marcu şi pe ipotetica „sursă” de 
„Ziceri” ale lui lisus (aşa-numita Q/uelle]). Pe baza lor se poate demonstra că, 
mai mult decât un profet apocaliptic, lisus s-a considerat drept un Mesia — 
dar unul de tip special. Nu numai în acelaşi timp Slujitor în suferință al 
Domnului din /saia şi Fiul al Omului din Daniel, răscumpărător şi judecător 
al lumii prin pătimirea şi restaurarea Sa. Chiar şi înainte de momentele ultime 
de la lerusalim — când a crezut că era voia lui Dumnezeu ca El să moară 
pentru păcatele poporului şi pentru iminenta venire a Împărăției — El s-a 
considerat mai presus nu doar decât fariseii şi cărturarii, dar şi decât însăşi 
Tora (iar mai presus de Tora era doar Dumnezeu) ca întrupare a Înțelepciu- 
nii divine de care vorbesc Proverbele lui Solomon şi pe care evanghelistul 

loan o va numi de aceea, foarte firesc şi biblic, „Cuvânt al lui Dumnezeu 
făcut trup”. Este foarte probabil, spune Witherington, că Iisus n-ar fi accep- 
tat să fie numit Dumnezeu, întrucât asta ar fi însemnat că e identic cu Tatăl 
din ceruri, dar ar fi acceptat ca relaţia Sa specială cu Tatăl să fie descrisă în 
termenii biblici de Fiu al Omului sau Înțelepciune/Cuvânt al lui Dumnezeu. 


Mecanismele teoriilor falsificării 


Interesul pentru studiul istoric al lui [isus din ultimii 25 de ani în spaţiul 
academic nord-american este un fenomen fără precedent. Despre lisus s-au 
Scris zeci de cărţi şi sute de studii şi articole. Reviste şi posturi de televiziune 
de primă mărime pe scena mass-media internaţionale — Time, Newsweek, 
Discovery, ABC etc. — au consacrat numere şi emisiuni speciale dedicate 
„adevăratului lisus”, frenezia mediatică atingând un punct culminant în urma 
dezbaterilor generate în 2006 de Codul lui Da Vinci sau Evanghelia lui Iuda. 
Deşi obligate la prezentarea echidistantă a punctelor de vedere exprimate, 
atenția mass-media a fost îndreptată preferenţial asupra susținătorilor inter- 
pretărilor radical diferite de cele ale Evangheliilor; mărturiile acestora fiind 
suspicionate de falsificare şi manipulare din partea Bisericii, „adevăratul” 
lisus ar fi sau cel al gnosticilor sau un predicator itinerant cinic, protofe- 
minist etc. Deconstrucţiile ştiinţifice ale Scripturii limitate de două secole la 
spațiul academic ating acum prin mass-media pentru prima dală publicul 
larg pe care încearcă să-l influenţeze în direcţia unei atitudini sceptice faţă 
de înseşi fundamentele credinței. Dialogurile şi dezbaterile continuă în ritm 
susținut; apar în permanenţă antologii, introduceri şi dicționare ca lucrări 
auxiliare care să faciliteze orientarea în complicatul labirint al poziţiilor şi 
publicaţiilor. Nu lipsesc nici remarcabile replici ale teologilor și filozofilor 
creştini, mai ales evangelici, pătrunzătoare şi temeinic argumentate; cum ar 
fi recenta pledoarie (din 2002) a lui Darrell L. Bock pentru „restaurarea por- 
tretului lui lisus din Evanghelii”, sau deconstrucția de către Craig A. Evans 
în 2006 a mecanismelor prin care savanții moderni „fabrică lisuşi”, „distor- 
sionând Evangheliile”"?7 ori denunțarea de către Phillip Jenkins în 2001 a 
modului în care „căutarea după lisus şi-a pierdut calea” ca urmare a fasci- 
naţiei față de aşa-numitele „Evanghelii ascunse”? de tip gnostic (care au 
reapărut în centrul atenției în 2006 odată cu Codul lui Da Vinci şi Maria 
Magdalena, şi cu Evanghelia lui Iuda). 

Miza întregii interpretări este una imensă. Potrivit acesteia, „lisus Hristos” 
n-a existat de fapt ca personaj istoric: în istorie a existat doar un „Lisus”, 
învăţător al unei înțelepciuni de tip mistic şi care s-a aflat la originea unei 
mişcări mesianice entuziaste, radicale, feministe, egalitare şi subversive, 
adunate în jurul său ca „Fiu al Omului” (şi ale cărei urme pot fi deduse din 
straturile succesive ale așa-numitei surse Q şi din Evanghelia lui Toma). 
„Hristos/Mesia” e titlul dat de iudeo-creştini personajului regal care trebuia 
să elibereze pe Israel de sub dominaţia romană şi să restaureze regatul davidic 
mesianic sau judecătorul apocaliptic trimis de Dumnezeu din cer să aducă 
sfârşitul lumii şi să instaureze Împărăţia eshatologică a lui Dumnezeu. Pavel 
şi autorii Evangheliilor ar fi schimbat învățătura mistică originară a lui isus 
într-o nouă teologie care are în centru slăvirea lui „Hristos Iisus”. Capul 
Corpului mistic al unei Biserici deschise şi păgânilor. „lisus Hristos” a de- 
venit apoi Mântuitorul umanităţii întregi ca Fiu/Cuvânt întrupat al Dumne- 
zeului Tată suprem atât al lui Israel, cât şi al întregii umanităţi, celebrat de 
cultul noii Biserici Catholice. Mutată de la Ierusalim la Roma, Biserica Ca- 
tholică va asimila elemente de păgânism şi va imita tot mai mult structurile 
Imperiului Roman devenind o religie patriarhală represivă, obsedată de pu- 
tere şi ortodoxie, de universalitate şi unitate. A reuşit astfel să elimine plura- 
lismul iniţial şi grupurile rivale, precum şi să rescrie majoritatea documen- 
telor creştine timpurii. Unele însă au izbutit ca prin miracol să supraviețuiască 
ascunse, reieşind la suprafață din manuscrise descoperite întâmplător, cea 
mai celebră fiind biblioteca de texte gnostice copte descoperită în 1945 la 
Nag Hammadi în Egiptul de Sus (deja „valorificată” într-un sens revizionist 
de Elain Pagels în 1979). 

Cercetările ştiinţifice riguroase au dovedit însă că, departe de a fi surse 
istorice credibile sau voci alternative ale primilor adepţi ai lui lisus, majori- 
tatea „Evangheliilor ascunse” sunt scrieri ale unor disidenți mult mai târzii 
(datând cel mai devreme de la mijlocul secolului II). Adevărul istoric este că 
Evangheliile canonice au existat mult înaintea celor gnostice, aşa cum Bise- 
rica ortodoxă, liturgică şi ierarhică a precedat comunitățile gnostice, gnosti- 
cismul fiind de fapt o exegeză negativă a unor Scripturi ebraice şi creştine 
deja existente, nu invers. Nu e vorba de ceva radical nou, întrucât încă din 
anii °80 ai secolului XIX publicarea textului gnostic Pistis Sophia a dus la 
popularizarea ideii existenței unui lisus şi a unui creştinism originar mistic, 
ezoteric, individualist (cf. G. Moore, R. Graves, D. H. Lawrence). Noutatea 
ține de context: a crescut volumul de informaţii şi s-au transformat instituţiile 
academice americane dominate acum de postmodernism, feminism, radicalism 
şi revizionism, apărând şi o nouă formă de mitologie modemă americană 
placată peste mai vechiul anticatolicism şi anticlericalism şi individualism, 

care se regăseşte în gnosticismul individualist şi radical, iar nu în creştinis- 
mul Bisericii şi al textelor ei. De aici reevaluarea Scripturilor necanonice și 
lupta ca ele să ia locul Noului Testament ortodox deconstruit şi delegitimat, 
deși în acestea nu e vorba de istorie, ci de o nouă mitologie modernă care-şi 
ia drept puncte de sprijin texte antice târzii decontextualizate şi supralicitate 
ideologic. 


Istorie sau/şi Tradiţie 


Problema de principiu ce se desenează în spatele tabloului dezbaterilor 
suscitate de cea de-a „treia căutare” a lisusului istoric? — dezbateri din 
care participanţii ortodocşi lipsesc, o absență semnificativă pentru teologia 
ortodoxă actuală — este aceea a raportului dintre teologie şi istorie. Dacă 
istoria descrie fapte şi interpretează un trecut, teologia descrie sensuri şi 
interpretează o tradiţie. Istoria cere atenție la diferență, contexte şi schimbare 
Şi vrea să reconstituie sensul pe care-l avea un document pentru contempo- 
ranii lui. Teologia urmăreşte continuitatea şi unitatea unei tradiţii, acceptă 
normativitatea unor sensuri şi argumentează relevanța lor pentru omul de azi. 
Intrebarea care se pune atunci în mod inevitabil priveşte apartenența studiului 
biblic sau ştiinţei biblice: ţin ele de istorie sau de teologie? Sau altfel spus: 
mai aparține oare teologiei studiul biblic actual, elaborat pe baza metodelor 
strict filologice şi istorice? În creştinism mai cu seamă — pentru care Dum- 
nezeu S-a întrupat în istorie, devenind istorie, fără a se reduce însă la ea —. 
relaţia între istorie şi teologie, între trecut şi tradiţie, nu poate fi pusă în ter- 
meni disjunctivi, dualişti: sau teologie/tradiţie, sau istorie. Am fi conduşi 
astfel la alternativa inacceptabilă: o tradiţie fără istorie (poziţia tradiţionalis- 
mului imuabil, absolutist, transcendent) sau o istorie fără tradiţie (poziţia 
istorismului relativist şi imanentist). Fiindcă, aşa cum inspirat spunea Jaroslav 
Pelikan în 1971 în deschiderea sintezei sale despre 7radiţia creștină, dacă 
„tradiția? adevărată e „credinţa vie a celor morţi”, „tradiţionalismul” imobil 
Şi rigid e „credința moartă a celor vii”. Tradiţia/teologia trăieşte în istorie, şi 
astfel unitatea și stabilitatea ei nu exclud diversitatea şi dinamismul. În creş- 
tinism, aşadar, o teologie bună nu poate face casă cu o istorie proastă, iar o 
istorie bună cere o teologie bună. 


129 În problematica „lisusului istoric” un ghid limpede este cel al luteranului GERD 
THEISSEN, profesor de Noul Testament din Heidelberg: Der historische Jesus. Ein Lese- 
buch, Göttingen, 1996; trad. americană: G. THEISSEN / A. MERZ, The Historical Jesus. 
A Comprehensive Guide, 1998, 642 p. 


Canonul şi canoanele creştinismului apostolic 103 


IV. Canonul inevitabil, dar ambiguu. 
Clarificări teoretice şi istorice 


Paradoxul istoriei ca discurs este însă acela că nu poate fi o simplă descri- 
ere „obiectivă” a fluxului devenirii fenomenelor temporale; ca naraţiune, ea 
este inevitabil „subiectivă”; mai mult, ea selectează fenomenele cu statut de 
exemplaritate şi saturate de semnificaţii, le valorizează, ierarhizează şi inter- 
pretează în lumina unor criterii, în lumina unui „canon”, al unui set sau cod de 
opțiuni ştiinţifice, etice, spirituale, proprii unei epoci, unei societăți și istori- 
cului ca persoană. Prin aceasta istoria seamănă cu tradiţia, care şi structurează, 
ierarhizează sensurile religioase ale unei comunități în lumina unui „canon”. 
In ultimă instanță, „canonul” este indispensabil în orice domeniu al cunoaş- 
terii, acțiunii şi creativităţii specific umane; un canon adoptat tacit, impus 
ori contestat, există în fiecare disciplină: avem astfel un canon ştiinţific, etic, 
religios, chiar şi literar, şi el ia în toate forma unei selecţii a excelenţei. 


Canon literar, Biblia ca literatură 


În contextul acerbelor lupte anticanonice purtate de reprezentanții decon- 
structivismului, o incitantă pledoarie în favoarea canonului literar al civili- 
zaţiei occidentale!" a oferit recent criticul literar american Harold Bloom 


'% În 1952. Mortimer Adler şi Robert Hutchins de la Universitatea din Chicago editau 
sub egida faimoasei Encyclopædia Britannica 54 de volume ale unei selecţii de opere 
considerate a reprezenta The Great Books of Western World. După un volum introductiv 
(. The Great Conversation) şi două volume de orientare tematică (2-3. The Great Ideas. 
A Syntopicon), seria publica în versiune engleză opere lui Homer (4); Eschil, Sofocle, 
Euripide, Aristofan (5); Herodot, Tucidide (6); Platon (7); Aristotel (8-9); Hipocrate, Galen 
(10); Euclid, Arhimede, Apolloniu, Nicomah (11); Lucrețiu, Epictet, Marc Aureliu (12); 
Virgiliu (13); Plutarh (Vieţile paralele, 14); Tacit (15); Ptolemeu, Copernic, Kepler (16); 
Plotin (17); Augustin (Confesiunile şi Cetatea lui Dumnezeu, 18), Toma d'Aquino (Summa 
theologica, 19-20); Dante (21); Chaucer (22); Machiavelli, Hobbes (23); Rabelais (24); 
Montaigne (25), Shakespeare (26-27); W. Gilbert, Galilei, Harvey (28); Cervantes (29); 
F. Bacon (30), Descartes, Spinoza (31); Milton (32); Pascal (33); Newton, Huygens (34); 
Locke, Berkeley, Hume (35); Swift, Steme (36); Fielding (37); Montesquieu, Rousseau (38); 
A. Smith (39), E. Gibbon (40-41); Kant (42); Constituţia SUA, Federalistul, Mill (43); 
J. Boswell (Viaţa lui S. Johnson, 44), Lavoisier, Fourier, Faraday (45), Hegel (Filozofia 
dreptului şi Filozofia istoriei, 46); Goethe (Faust, 47), Melville (Moby Dick, 48), Darwin 
(Originea speciilor, 49); Marx (Capitalul, 50), Tolstoi (Război şi pace, 51), Dostoievski 
(Fraţii Karamazov, 52), W. James (Principiile psihologiei, 53) şi Freud (54). Ediţia a doua 
(1990) publicată în 60 de votume cuprinde un număr de adaosuri la volumele de mai sus şi 
alte şase volume noi. Autorii adăugaţi sunt: Calvin (selecţii din Instituţii, 20); Erasm 
(Elogiul prostiei, 23); Molière, Racine (31), Voltaire (Candide) şi Diderot (Nepotul lui 
Rameau) (34); Kierkegaard (Frică şi cutremur) şi Nietzsche (Dincolo de bine şi de rău) (43); 

(n. 1930) în faimoasa lui carte din 1994 despre Canonul occidental. Cărţile 
la şcoala epocilor!?!. Aceste epoci sunt, pe urmele lui G. Vico, cea „aristo- 
cratică”, „democratică” şi „haotică”. În ciuda presiunii uriaşe exercitate de 
reprezentanții revizionismului deconstructivist şi sociologist, Bloom afirmă, 
chiar dacă la modul elegiac, o estetică a permanenței şi literarului pur, făcând 
din texte memorabile, capodopere ale „giganţilor” culturii europene, canonul 
occidental al literaturii (operele canonice sunt catalogate la sfârşitul cărții). 
Acest canon, în centrul căruia se află Shakespeare, include canonul antic, cel 
modern clasic şi romantic, dar şi contemporan, întrucât modernii au reuşit să 
devină ei înşişi clasici lărgind astfel, nu distrugând, canonul occidental în- 
tins de la Ulisele lui Homer şi până la cel al lui Joyce. Nu fac parte din acest 
canon — şi Bloom este intratabil — „pigmeii” postmoderni, adepţii esteticii 
tranzitoriului, relativului şi imanenţei, pentru care totul e construct cultural, 
revizioniştii resentimentari (feminişti, marxişti, deconstructivişti) împotriva 
ierarhiilor, centrului şi ordinii, în numele cultului marginii, banalului şi nive- 
lării nonsemnificative. 

Harold Bloom a meditat şi asupra relaţiilor dintre literatura occidentală şi 
teologie. El şi-a început cariera de critic literar şi al culturii în anii 1961-1971 
cu o serie de studii novatoare despre romanticii englezi (Shelley, Blake, Yeats) 
în care pleda, în contra criticii dominante, pentru natura gnostică a imagina- 
ției poetice romantice: departe de a reprezenta o conciliere cu natura şi istoria, 
romantismul e un refuz titanic al lumii şi al timpului pe fondul unei auto- 
divinizări a sinelui. În anii *70, Bloom a extrapolat paradigma imaginaţiei 
romantice într-o teorie generală a poeziei şi a criticii literare. Deşi contem- 
poran şi coleg la Yale cu critica americană deconstructivistă inspirată din 
Derrida, totuși Bloom nu acceptă viziunea impersonală despre literatură ca 
joc de limbaj a acesteia, nici reducţia ei sociologică şi politică la jocuri de 
interese economice, sociale şi culturale. Imaginaţia poetică este autonomă, 
literatura reprezentând năzuința spiritului individual pentru nemurire şi ori- 
ginalitate în luptă cu limitele condiţiei umane şi povara realizărilor literare 


Toqueville (Democraţia în America, 44), Balzac (Cousin Bette, 45), J. Austin (Emma) şi 
G. Eliot (Middlemarch) (46), Dickens (Little Dorrit, 47); M. Twain (Huckleberry Finn, 48) 
şi Ibsen (52). Volumele noi cuprind selecţii din W. James, Bergson, Dewey, Whitehead, 
Russell, Heidegger, Wittgenstein, K. Barth (55), Poincaré, Plank, Whitehead, Einstein, 
Eddington, Bohr, Hardy, Heisenberg, Schrödinger, Dobzhansky, Waddington (56); Veblen, 
Tawney, Keynes (57); Frazer, Weber, Huizinga, Lévi-Strauss (58); H. James, Shaw, Conrad, 
Cehov, Pirandello, Proust, W. Cather, Th. Mann, Joyce (59); Woolf, Kafka, Lawrence, 
Eliot, O'Neill, Fitzgerald, Faulkner, Brecht, Hemingway, Orwell, Beckett (60). 

BI HAROLD BLOOM, The Western Canon. The Books and School of Ages, 1994; trad. rom. 
D. Stanciu, postfață Mihaela A. Irimie: H. BLOOM, Canonul occidental. Cărţile şi şcoala 
epocilor, Ed. Univers, București, 1998. 

trecute. Mecanismul psihologic al originalității literare îl constituie idolatria 

față de precursori convertită în antagonism, dintr-o „anxietate a influenţei” 

(titlul cărții de teorie decisive a lui Bloom din 1973), mecanismul literar al 

producerii originalităţii/nemuririi fiind lectura revizionistă, deliberat eronată 

(misreading) a precursorilor. Forţa reală a scriitorului e aceea de a-şi reciti 

eronat în mod deliberat predecesorii pentru a face loc imaginaţiei proprii, 

literatura fiind un lung proces de asimilare şi lectură eronată şi novatoare a 

tradiţiei. După ce a dezvoltat această teorie în anii 1973-1982, Bloom, auto- 

definit drept un „evreu gnostic”, a extins-o începând din 1990 şi asupra reli- 

giosului. Încă din 1976 (Kabbalah and Criticism) el a întreprins o fascinantă 

punere în paralel a modelului de lectură al criticii literare moderne cu acela 

al Cabalei. Într-o pătrunzătoare analiză din 1992 a „religiei americane” 

(The American Religion) — continuată în 1996 (Omens of Millennium) — 

Bloom contestă radical caracterul creştin al religiei protestante a americani- 

lor moderni. Bazată pe întâlnirea personală cu un lisus glorificat, identic cu 

Spiritul divin într-un sine solitar absolutizat şi el, religia americanilor ar fi 

de fapt mai mult gnostică decât biblică. Teologia Americii ca „naţiune post- 

creştină” are la baza ei experienţa nemijlocită a Sinelui ca Dumnezeu şi este 

ca atare una de tip gnostic (nedualist însă), nu biblic. Foarte recent!*?, Harold 

Bloom a aplicat teoria sa despre „misreading” la relația dintre Biblia ebraică 

şi Biblia creştină. Lectura greacă a Bibliei ebraice ar fi astfel cea mai în- 

drăzneaţă şi mai plină de succes lectură eronată creatoare din toată istoria 

literaturii. Într-o primă fază, creştinii ar fi uzurpat şi răsturnat Biblia ebraică 

pe care au dus-o într-o „sclavie textuală”, ca ulterior să-i denatureze atât pe 

lahve, cât şi pe lisus evreul, fixându-i într-o structură teologică metafizică 

deformatoare. Preferințele evreului Bloom merg fără echivoc în favoarea lui 

„lahve”; acesta ar fi un personaj literar puternic, anxios, agresiv, războinic, 

ambivalent, deloc teologic în comparaţie cu „Lisus”, care e prea teologic, dar 

foarte puţin sau chiar deloc literar. Combinând „furiile lui Lear cu vitalismul 
lui Falstaff şi neliniştile lui Hamlet”, „lahve” ar fi de fapt personajul literar 
şi spiritual major al „culturii occidentale”. Date fiind nepotrivirile literare şi 
de caracter între „lahve” şi „Lisus”, susține Bloom —— care pune însă deliberat 
între paranteze Dumnezeul ebraic al profeților sau scrierilor sapienţiale —, 
noțiunea de „tradiţie iudeo-creştină comună” ar fi un „mit” şi „dialogul iudeo- 
creştin” o „farsă”. Ea însăși doar un experiment de „imaginative misreading” 
literară, reconstrucția literară a Dumnezeului religiei biblice făcută de Harold 
Bloom de la Yale atrage atenția asupra dimensiunii literare a Scripturilor, 
uitată prea repede de teologi. 


132 Jesus and Yahweh. The Names Divine, 2005. 

Pentru o teorie generală a canonului în teologie 


După o îndelungată şi deloc inocentă eclipsă, studiile canonice cunosc în 
ultimele decenii un reviriment important şi în teologie. Pe lângă articolele, 
simpozioanele și monografiile teologilor biblici la care mă voi referi mai jos, 
şi care tind să recupereze canonul drept un instrument exegetic fundamental 
pentru o teologie biblică, uitat însă sub presiunea filologismului şi istoris- 
mului, există cel puţin o cercetare novatoare care reabilitează ideea de canon 
ca principiu de structurare a întregii vieţi şi teologii a Bisericii; e vorba de 
cartea din 1998 a lui William James Abraham (n. 1947), pastor şi profesor la 
facultatea de teologie a Universităţii metodiste din Dallas (Texas), intitulată 
Canon şi criteriu în teologia creştină de la Părinţi la feminism!*?. Teza cărții 
e simplă şi e enunțată încă din prima ei propoziţie: „Problema fundamentală 
în tratarea autorității în credinţa creştină vine din îndelungata răstălmăcire 
[mnisinterpretation] a canoanelor ecleziale drept criterii epistemice.” Soluţia 
la fel de simplă este: „eliberarea canonului din captivitatea epistemologică” 
şi revenirea la înțelegerea lui eclezială originară, care a fost „soteriologică. 
nu epistemologică”. Criteriile epistemice sunt mijloacele şi normele folosite 
în scopul delimitări: adevărului de fals, a realităţii de iluzie: raţiunea, expe- 
riența, memoria, intuiţia, deducția logică etc., și a căror patrie e filozofia ca 
teorie a cunoaşterii ştiinţifice: epistemologia. Cuvântul „canon”, care în Bi- 
serică n-a fost niciodată limitat la Biblie, ci era folosit şi pentru hotărârile 
sinoadelor sau elemente ale cultului, avea în esență două sensuri: acela de 
listă de cărţi, persoane, elemente cu autoritate, şi de regulă, standard de cre- 
dință şi viaţă, etalon pentru a măsura tradiţii/doctrine, credinţe și acţiuni. 


Canon soteriologic vs criteriu epistemologic 


Diversitatea atestată de lexicoane!'"* a accepțiunilor cuvântului „canon” în 
limbajul Bisericii vechi arată limpede că în creștinismul primar avem de-a 
face cu o moştenire canonică extrem de complexă și variată, alcătuită din 
diverse elemente sau tradiții ținând de viaţa liturgică şi eclezială'*?. Este 


'5 WILLIAM J. ABRAHAM, Canon and Criterion in Christian Theology from Fathers to 
Feminism, Clarendon Press, Oxford, 1998. 

134 A Greek Patristic Lexicon, Oxford, 1961, realizat de G. W. LAMPE, inventariază la 
p. 701-702 pentru kanon (provenit din ebraicul ganeh, „trestie”) următoarele sensuri: 
A. rule of faith (derived form Scripture, transmitted by tradition, opposed to heresy); 
B. canon of Scripture; C. rule of ecclesiastic law (body of laws; individual regulation); 
D. canon of behaviour, moral standard (derivate: religious or monastic rule); E. liturgical 
order (in general; Eucharistic; of divine office); F. liturgical hymn divided into odes; 
G. ecclesiastical rank, order (of clergy; of professed virgins or widows); H. logical sequence; 
I. tax, revence. 

135 Canon and Criterion in Christian Theology, 1998, p. | şi 25-56. 

vorba de materiale, persoane şi practici receptate de cele mai multe ori neo- 
ficial, prin consens — uneori acest consens fiind şi formulat oficial — drept 
mijloace de har şi de mântuire cu scopul de a media lumii viaţa şi mântuirea 
lui Dumnezeu şi de a-i vindeca şi conduce pe credincioşi pe calea unei vieți 
de sfințenie. Scopul acestor tradiții canonice sau canoane în sens larg este 
aşadar soteriologic, pastoral, duhovnicesc, nu epistemologic, iar patria lor 
este Biserica, nu universitatea. Canoanele nu se limitează la cel biblic, la 
regulile de credință sau crezuri, ori la prescripţiile disciplinare; ele cuprind şi 
formele principale ale vieţii liturgice şi sacramentale, riturile şi iconografia, 
structurile ecleziale şi instituţiile de ordine eclezială, precum sfinţii, părinții 
şi învățătorii recunoscuţi de Biserică. (Biserica are aşadar liste canonice de 
cărți scripturistice, de articole de credință, de sinoade şi hotărâri disciplinare, 
de patriarhii, mitropolii, episcopii, de slujbe sacramentale şi liturgice, de sfinți 
şi Părinţi etc.) Esenţialul este că toate aceste canoane sau forme canonice ale 
tradiţiei sunt percepute ca daruri ale Duhului Sfânt pentru zidirea duhovni- 
cească a Bisericii şi creşterea creştinilor în viața de comuniune cu Dumnezeu; 
ca atare, ele au o natură duhovnicească, harică, şi o finalitate prin excelență 
terapeutică, pedagogică, pastorală, eclezială, fiind legate esențial de procesul 
de iniţiere permanentă în misterul negrăit al vieţii şi revelației Dumnezeului 
Celui Viu în Biserică. 

Creştinismul, arată convingător William J. Abraham’, a fost la origini o 
mişcare mesianică iudaică centrată pe lisus Hristos ca Domn şi pe puterea 
Duhului Sfânt; a fost un răspuns la actele mântuitoare ale lui Dumnezeu Tatăl 
în lisus Hristos Domnul răstignit şi înviat în puterea Duhului Sfânt Care e 
arhitectul divin al Bisericii. Devenită mişcare misionară, Biserica creştină a 
transmis participarea la viaţa divină din inima experienţei sale predicând 
Evanghelia şi transmițând o reţea de practici canonice: predică, Taine şi 
Liturghie, episcopat şi slujiri specifice, sinoade. Cu timpul s-a constituit un 
corpus literar (evanghelii şi epistole) care, sub presiunea contestaţiilor, au fost 
colecţionate într-un corp scripturistic canonic receptat ca dar al lui Dumne- 
zeu pentru cultul şi învățătura Bisericii. A apărut şi o regulă de credință, 
ulterior şi un Crez, ca rezumat memorabil şi portabil al nucleului tradiţiei 
Bisericii folosit iniţial în cateheză. Datorită controverselor s-a ajuns ulterior 
la o definiţie canonică a persoanei lui Iisus Hristos, la liturghii canonice, la o 
iconografie canonică, la liste de sfinţi și Părinți canonici ai Bisericii, precum 
şi la o serie de reglementări disciplinare şi organizaționale privitoare la ordi- 
nea şi viața comunităților sub supravegherea episcopilor grupaţi în provincii 
şi în sinoade. Toate aceste materiale, practici şi persoane canonice erau pri- 

mite în credință, căință, smerenie şi iubire — canonizarea lor fiind de multe 
ori un proces îndelungat de receptare prin consens şi fără decizii formale, 
sau cu unele decizii foarte târzii — ca daruri ale Duhului Sfânt menite să-i 
iniţieze pe toți ce din Biserică în taina vieţii lui Dumnezeu. Ele erau în ace- 
laşi timp mediul de revelare al acestei vieți dumnezeieşti de către Duhul 
Sfânt în Biserică şi răspunsuri ale Bisericii inspirate de revelarea misterului 
vieţii lui Dumnezeu. Toate aceste diverse elemente canonice generează „o 
mare simfonie” care cântă „muzica mântuirii” şi aduce laude Dumnezeului 
Celui Viu şi tainei Lui: unele sunt „instrumentele” (apa, pâinea, vinul, un- 
tdelemnul, tămâia etc.), altele sunt „interpreții” (episcopii, clericii, Părinţii etc.), 
iar altele sunt „partiturile” (Scripturi, Crezuri, dogme etc.) ale acestei mari 
simfonii executate în „cheia” smereniei şi iubirii, dar şi a inteligenţei, şi al 
cărei „dirijor” este Duhul Sfânt”, 

Bazată pe o delicată sinteză între materiale, persoane şi practici diverse şi 
complexe, dar integrate într-o remarcabilă armonie interioară, tradiția/moş- 
tenirea canonică comună e constitutivă pentru ființa şi identitatea Bisericii 
(asemenea scheletului şi cărnii unui mare peşte viu care înoată într-un ocean). 
Dacă nu exclude conflictele interne în Biserică, oferă în schimb arena co- 
mună a desfăşurării lor. Fapt încă şi mai important, această tradiţie canonică 
în sens larg trebuie receptată şi afirmată, chiar şi dezvoltată, dacă e cazul, de 
către fiecare generaţie. Procesul canonic nu este astfel niciodată închis formal 
şi definitiv, ci este viu şi deschis. Pentru că tradiţia canonică nu funcţionează 
magic, ea se poate altera, corupe şi desfigura, ceea ce duce la dispute şi divi- 
ziuni, dar şi la absorbirea de elemente noi (persoane, texte, practici) care să 
răspundă la noile crize, care însă trebuie să fie mereu în acord cu elementele 
centrale constitutive. Căci dacă în tradiția canonică există un nucleu stabil, 
imuabil, marginile ei sunt flexibile şi în mişcare. Schimbările introduse în 
acest nucleu central au dus întotdeauna la dispute și controverse soldate nu o 
dată cu diviziuni şi schisme. Toate diviziunile apărute în istoria Bisericii au 
fost generate de dispute în jurul canonului '*€, susține Abraham, oferind o 
perspectivă novatoare înțelegerii şi interpretării schismelor dintre creştini şi 
eventualei lor soluționări ecumenice. 


Epistemizarea tradiţiei canonice şi schisma între Apus şi Răsărit 


Această cheie de lectură se verifică strălucit pe cazul diviziunii între Orien- 
tul şi Occidentul creştin, a căror despărțire s-a produs ca urmare a disputelor 
pe trei elemente canonice interpretate diferit. În primul rând, pentru adaosul 

latin „Filioque” la articolul pnevmatologic al Simbolului de credință Niceo- 
Constantinopolitan, nereceptat în Răsărit; apoi, pentru pretenţiile de autori- 
tate infailibilă ale episcopului Romei care, plasându-se deasupra sinoadelor 
ecumenice şi a întregii Biserici, susținea că poate schimba Crezul fără con- 
simțământul acestora din urmă — pretenţii respinse de Răsărit; şi, în sfârşit, 
pentru că în cel de-al doilea mileniu Răsăritul şi Apusul creștin au canonizat 
liste divergente de Părinţi şi Dascăli ecumenici ai Bisericii: în timp ce Sfin- 
ților Părinți Capadocieni, Alexandrini şi Sfinţilor Trei Ierarhi Răsăritul îi va 
adăuga pe cei trei „teologi” — Ioan Evanghelistul şi Teologul, Grigorie 
Teologul şi Simeon Noul Teolog — cărora îi va alătura mai apoi pe Sfinţii 
Grigorie Palama şi Marcu al Efesului, Occidentul îl va adăuga celor patru 
„doctori ” ai Bisericii apusene (Ambrozie, Ieronim, Augustin și Grigorie cel 
Mare) proclamaţi oficial în 1298 pe Toma d'Aquino. Distanţa între Sfântul 
Grigorie Palama şi Toma d'Aguino arată că la baza schimbării canonului 
credinţei din Simbolul Niceo-Constantinopolitan se aflau viziuni divergente 
despre autoritatea în Biserică, soldate inevitabil cu epistemologii religioase 
incompatibile. 

Cele două emisfere ale lumii creştine receptau şi continuau în mod diferit, 
chiar opus, moştenirea canonică a Bisericii vechi. Răsăritul a prelungit şi 
dezvoltat şi după schismă viziunea soteriologic-duhovnicească despre ele- 
mentele tradiţiei canonice, pe care le-a menţinut în forma şi funcția pe care le 
aveau în Biserica veche, refuzând să accepte schimbarea revoluționară 
introdusă în Occident de Biserica Romei, schimbare calificată de Abraham 
drept „epistemizare a canonului” prin care un mijloc de har devine un meca- 
nism epistemic. Un element canonic, episcopatul, se concentrează în per- 
soana primului între episcopi, episcopul Romei, şi se metamorfozează într-un 
mecanism epistemic infailibil de producere şi asigurare a adevărului absolut: 
acesta nu mai mediază doar un har, ci şi un criteriu al adevărului, o normă 
de cunoaștere ultimă care poate fi asumată în căutarea adevărului. El tran- 
şează toate disputele teologice şi profane aservindu-şi nu numai celelalte 
canoane ecleziale — papa decizând acum ce anume vor să spună şi ce anume 
înseamnă în prezent Scriptura, tradiţia, sinoadele, episcopii etc. —, dar chiar 
şi normele cunoaşterii naturale — papa fiind mai presus de argumentele ce 
pot fi invocate prin rațiune, experiență, logică etc. În virtutea unei asistenţe 
divine speciale, el are acces inspirat la mintea lui Dumnezeu, de aceca afir- 
mațiile lui duc la eliminarea îndoielilor livrând cunoaşterea sigură şi asigu- 
rând prin aceasta unitatea Bisericii. Răsăritul a refuzat tenace să accepte nu 
doar hipertrofierea monarhico-infailibilă a autorităţii jurisdicţionale şi doctri- 
nare a papalității — pentru Ortodoxie călăuzirea divină a Bisericii nu poate 
sta în judecata ultimă a unui singur episcop, ci în cea a întregii Biserici, ex- 

primată fie printr-un Sinod Ecumenic, fie prin consensul tacit al receptării —, 
dar mai cu seamă deplasarea funestă introdusă prin epistemizarea elementelor 
tradiției canonice şi a întregii teologii a Bisericii. Răsăritul a păstrat mereu 
distincția între cunoaşterea autentică a lui Dumnezeu mediată de elementele 
tradiției canonice şi teoriile teologice despre cunoaşterea lui Dumnezeu. Aşa 
cum un manual de istorie oferă informaţii istorice exacte, nu şi o teorie a 
cunoaşterii istorice, tot aşa prin elementele canonice ale tradiţiei ei Biserica 
mediază o cunoaștere reală, cu valoare mântuitoare, a lui Dumnezeu, respec- 
tându-l misterul şi transcendenţa, fâră a oferi şi o epistemologie teologică. 
Ceea ce înseamnă, cu alte cuvinte, că în Biserică şi în teologie elementele 
canonice funcționează soteriologic; mai mult decât o simplă informare reli- 
gioasă, ele ne dau o mântuire, care echivalează cu cunoaşterea transforma- 
toare a îndumnezeirii, în care cunoaştem mult mai mult decât putem explica 
sau arăta altora că ştim. Nu este vorba însă de o abandonare a epistemolo- 
giei/teologiei în favoarea unei soteriologii sau teognosii mistice. Crizele şi 
disputele canonice din Biserică au impus teoretizarea şi tratarea epistemică a 
teologiei. Epistemologia/teoria e inevitabilă, dar n-are voie să uzurpe mono- 
polul cunoaşterii în teologie şi singurul mod de a opri această derivă a fost 
aceea de a o limita sever, refuzând decis prin apofatism aplicarea epistemo- 
logiei înseşi realității divine — e ceea ce a făcut, de exemplu, strălucit Sfân- 
tul Grigorie Palama în polemica sa cu Varlaam, Akindynos sau Gregoras. 
Prin el Răsăritul s-a menținut pe linia Bisericii vechi, pe linia unei Ortodoxii 
nu doar materiale, ci şi procedurale: elementele tradiţiei canonice au o rele- 
vanţă și o funcție primordial soteriologice, iar în sistemul lor epistemologici 
îi revine o poziție modestă, secundară. 


Epistemizarea tradiției canonice şi fracturarea creştinismului occidental 


Revoluţia epistemizării canonului în Biserica occidentală a coincis cu 
transformarea epistemologică a teologiei întreprinsă de Toma d'Aquino 
(t 1277) după model aristotelic!*. Prin aceasta canonul a devenit captiv filo- 
zofiei lui Aristotel, ale cărui convingeri filozofice au fost şi ele canonizate în 
urma canonizării lui Toma d'Agquino însuşi în 1323 şi a proclamării sale în 
1567 ca „doctor Ecclesiae”, prin care Toma a devenit teologul canonic prin 
excelență al Bisericii Romano-Catolice. Prin adoptarea modelului de ştiinţă 
aristotelic, elementele canonice din lista largă şi complexă cuprinsă în tradi- 
ţia Bisericii au fost rearanjate şi reduse la esența câtorva entități epistemice 
— revelaţie, Scriptură, tradiție şi magisteriul Bisericii concentrat în papalita- 
tea infailibilă — pentru a oferi teologiei scolastice din universități statut de 

ştiinţă. Elementele ascetice, liturgice, mistice au fost marginalizate şi suspec- 
tate, misterul devenind dintr-un obstacol apofatic, invitând la o cunoaştere 
transformatoare prin căință, smerenie şi rugăciune, o provocare intelectuală. 
Teologia devine ştiinţa supremă pentru că prin credință îşi primeşte princi- 
piile de la revelaţia divină; aceasta din urmă este o doctrină cuprinsă în 
Scriptură, interpretată autoritativ de Părinții Bisericii, de sinoade şi, în cele 
din urmă, de papă, ale cărui interpretări luminate de Duhul Sfânt explică in- 
failibil sensul textului biblic. Biblia e text sacru şi bază a ştiinţei sacre a teo- 
logiei pentru că are drept autor pe Dumnezeu, Care-și transmite revelaţia 
inspirând pe profeţi şi apostoli (care au, ca şi sfinţii şi papa, un acces direct 
la mintea lui Dumnezeu Însuşi) şi atestă originea ei divină prin profeți, mi- 
nuni Şi sfinţenia autorilor ei umani. Construită pe această bază sigură ca o 
ştiinţă riguroasă, teologia reconstituie discursiv un analogon intelectual creat 
al ştiinţei perfecte a lui Dumnezeu despre Sine Însuşi şi creaţia Sa, la care au 
acces şi inteligenţele îngerilor, profeților şi sfinților, iar în existența eshatolo- 
gică vor avea parte toate inteligenţele mântuite în Biserică sub forma vederii 
fericitoare a înseși esenței divine. 

Epistemizarea tradiţiei canonice şi a teologiei în Occidentul creştin s-a in- 
stalat pe fondul situaţiei specifice creştinătăţii medievale, în care episcopatul 
şi clerul înalt s-au feudalizat şi s-au implicat în activităţi administrative şi 
politice, ceea ce a dus la prăbuşirea formelor substanţiale de iniţiere creştină 
serioasă (rămase exclusiv apanajul clerului ştiutor de limbă latină) a majori- 
tății creştinilor, izolaţi prin analfabetism şi ignoranță de bogăţia elementelor 
tradiţiei canonice a Bisericii. În loc să fie mijloacele de creare şi creştere a 
unei vieți de comuniune cu Dumnezeu în Duhul Sfânt (cum au rămas doar 
pentru monahism, el însuşi o elită separată), Scriptura, tradiția, cultul, dislo- 
cate din situl lor natural — iniţierea creştină în Biserică —, au devenit simple 
cariere şi arsenale de argumente în dezbateri juridice sau filozofice străine 
de scopul și intenţia lor originară". Punctul tare al programului tuturor re- 
formatorilor creştinismului medieval a fost tocmai acela de a elibera forța 
mântuitoare a Scripturii, de a face din Biblia tradusă în limba populară, pre- 
dicată şi învățată întregului popor şi tuturor laicilor, din nou hrană pentru 
sufletele oamenilor şi pentru formarea spirituală a indivizilor (împotriva cleri- 
calismului, ritualismului, magismului şi a tuturor formelor unei religiozități 
de substituție, tipice Evului Mediu). 

Drama Reformei protestante a stat însă în faptul că, prin reducerea triadei 
romano-catolice Scriptură — tradiție — magisteriu/papă la „sola Scriptura”, 
s-a produs o nouă diviziune canonică în Biserică, de data asta în sânul celei 

occidentale, această modificare canonică rămânând însă în continuare prizo- 
niera „epistemizării” romano-catolice a elementelor tradiţiei canonice. Nu 
numai că Reforma n-a fost „nici o întoarcere radicală” la paradigma canonică 
a Bisericii vechi, „nici o ruptură radicală” cu viziunea canonică din Biserica 
occidentală, dar ea „a cimentat şi solidificat epistemizarea radicală a canoa- 
nelor Bisericii aflată deja în curs”!*!. Reformatorii au accentuat astfel „fun- 
daționalismul teologic”: totul în Biserică — ordine, sacramente, dogme, 
viață etc. — trebuie să stea acum nu pe tradiţie, nu pe Biserică, nu pe rațiune 
— considerate lucruri omenești toate, şi ca atare nesigure —, ci doar pe 
Scriptură, singura infailibilă şi sigură, pentru că e Cuvântul lui Dumnezeu. 
Asigurarea de faptul esenţial că Biblia în canonul ei actual are autoritatea 
divină supremă de Cuvânt al lui Dumnezeu nu se poate face însă pe baza 
autorităţii Bisericii, ci (cum va preciza Calvin) făcând apel la aşa-numita 
„mărturie interioară a Duhului Sfânt”, certitudine interioară pe care o pri- 
meşte direct de la Dumnezeu fiecare credincios în conştiinţa lui individuală 
(această „mărturie” putând fi însă interpretată fie ca o revelaţie divină interi- 
oară — şi atunci devenea circulară —, fie ca o experienţă religioasă indivi- 
duală a credinciosului). „Fundaţionalismul” canonic reformatoric se baza 
astfel pe un „internalism” canonic. Deplasarea era în același timp „o imensă 
povară pusă pe individ ca loc al discernământului” şi „o profundă sărăcire a 
Bisericii” prin reducerea întregii ei moșteniri canonice la Scriptură cu elimi- 
narea tuturor elementelor care nu puteau fi reconvertite epistemic (Părinţi, 
sfinți, cult, iconografie etc.), dar şi cu falsificarea Scripturii înseşi redusc, 
pentru a oferi un fundament sigur, la rang de normă ultimă, divină, a adevă- 
rului şi a credinţei, calitate refuzată Bisericii, mult prea umană. Reformatorii 
refuzau pretenţia epistemică revendicată la sfârşitului Evului Mediu de Bise- 
rica Romei de a fi normă infailibilă a Adevărului (pentru romano-catolicism 
când vorbeşte Roma, vorbeşte Dumnezeu, glasul papei fiind glasul Adevă- 
rului divin), dar erau de acord cu Roma, împotriva Bisericii vechi a Sfinţilor 
Părinţi, că Biserica nu poate exista fără o epistemologie a credinţei creştine 
de tip fundaţionalist, a cărei normă o deplasau însă pe Scriptură. Ceea ce re- 
formatorii nu știau era că, în canonizările tacite sau explicite ale multiplelor 
elemente din tradiţia ei canonică, Biserica veche nu urmărea să promoveze 
nici o epistemologie religioasă anume, nici să se impună pe ea însăși sau 
vreuna din instituţiile ei drept normă epistemologică. Biserica n-a vrut să 
ofere o ştiinţă religioasă, ci mijloace duhovniceşti de har, mântuire şi sfințire, 
iar călăuzirea Duhului Sfânt de care credea că are pare potrivit făgăduinţei 

Mântuitorului nu era interpretată de Biserică drept o pretenţie epistemică 
privitoare la propria ei autoritate, ci, din contră, drept o trimitere la prezența şi 
lucrarea lui Dumnezeu ca sursă a adevărului ei. Pe scurt, Biserica veche se 
înțelegea pe sine drept martoră/slujitoare a Adevărului — şi doar aşa ca „stâlp 
şi temelie” a lui —, nu drept normă sau autoritate/putere asupra Adevărului. 
Dezacordul de principiu între poziţia reformatorilor şi cea a Bisericii vechi, 
menţinută de Biserica Ortodoxă, a putut fi observat încă foarte devreme, 
cu prilejul corespondenţei purtate între 1573—1584 de teologi luterani din 
Tübingen cu patriarhul ecumenic Ieremia II, când acesta din urmă le-a atras 
primilor atenţia că Scriptura trebuie primită împreună cu Tradiţia Bisericii şi 
că aceasta nu trebuie schimbată prin tot felul de raţionalizări. „Teologii răsă- 
riteni au sesizat faptul că propunerea luterană va pune viitorul Bisericii şi 
moştenirea ei în mâinile creştinilor individuali, care vor accepta sau respinge 
cutare sau cutare parte a ei în măsura în care se ridică la standardul propriei 
lor interpretări a pasajelor presupuse clare ale Bibliei. Ceea ce va elimina 
evident limitele ecieziale stabilite de Biserică luată ca întreg. Teologii răsă- 
riteni erau neliniştiţi şi de politica luterană de a trata atât Scripturile, cât şi 
tradiţia în primul rând ca norme epistemice.” „E uşor să respingem referirea 
patriarhului la mulţimea de raţionalizări ca antiintelectualism, ca expresie 
a unui tradiţionalism care refuză să faţă facă deschis chestiunilor legate de 
adevăr şi evidenţă, ca semn de slăbiciune epistemologică atunci când e vorba 
de fundamentele credinţei.” (ŞI, într-adevăr, atât romano-catolici, cât şi pro- 
testanții au acuzat secole de-a rândul Ortodoxia „schismatică” de căderea nu 
doar în stăpânirea statului, ci şi în ritualism, lipsă de creativitate intelectuală 
şi imobilism teologic, pentru a justifica apologetic superioritatea culturală a 
creştinismului occidental.) „Dar ea poate fi luată şi ca un semn că moşteni- 
rea canonică a Bisericii nu trebuie văzută ca oferire a unei epistemologii 
religioase”. 
Criza tradiției canonice creştine şi criza epistemologică 
în cultura occidentală 


Optimismul epistemico-exegetic al reformatorilor a eşuat însă repede, pro- 
testantismul divizându-se rapid în şcoli teologice şi Biserici rivale, fiecare 
cu propria ei mărturisire de credinţă şi teologie distincte: luteranismul, calvi- 
nismul, anglicanismul şi anabaptismul devenind cele patru versiuni de refor- 
mă de tip protestant a Bisericii occidentale. Reforma a agravat „profundele 
consecinţe ale păcatelor canonice pe care creştinii le comiseseră în diviziu- 
nea iniţială între Răsărit şi Apus, şi apoi în diviziunile din interiorul Occi- 

dentului, şi care au constat în transformarea canoanelor credinței din mijloace 
ale harului eficiente spiritual, în norme dubioase ale adevărului”“. Teza pe 
care William J. Abraham o dezvoltă apoi în cea mai mare parte a monogra- 
fiei sale e aceea că Reforma protestantă a generat prin ricoşeu o „masivă 
criză epistemologică în întreaga cultură occidentală”. Epistemizată, criza 
canonică a devenit, dintr-o dezbatere „regională” pe teme canonice, o amplă 
discuţie „universală” pe tema criteriului ultim al adevărului. 

Cel care a sesizat implicaţiile de profunzime ale crizei epistemico-cano- 
nice a creştinismului occidental a fost René Descartes (1596-1650): „Într-o 
serie de mişcări strălucite — scrie Abraham — Descartes şi-a propus să 
rezolve impasul dezvoltat de Reformă construind un mod cu totul nou de a 
reconstitui fundamentele cunoașterii. Această soluţie a fost preluată de John 
Locke (1632-1704), extinsă la domeniul teologiei, transpusă într-o nouă cheie 
şi apoi făcută accesibilă culturii ca întreg.” În acest sens, „iluminismul” creat 
de Descartes şi Locke — care s-au vrut a fi intelectuali creştini onești ai 
epocii lor — „a fost în parte o creaţie creştină. Iluminismul n-a fost doar o 
revoltă seculară împotriva autorităţii Bisericii, a tradiţiei sau Scripturii; a fost 
o mişcare creată de intelectuali creştini pentru a rezolva profundele probleme 
canonice pe care le-au creat fără voie creştinii înşişi. A fost în parte o erezie 
creştină”!(5. Se poate astfel arăta că între programul epistemologic al lui 
Descartes şi programul canonic al reformatorilor există „o remarcabilă sime- 
trie”! 6, ultimul apărând ca şi cum ar fi o „transformare” a celui dintâi sau 
acesta din urmă o „prefigurare” a ultimului. „La rădăcina ambelor stă o pre- 
tenție de a avea acces la lumina lui Dumnezeu: într-un caz la lumina Duhu- 
lui Sfânt, în celălalt la lumina naturală a lui Dumnezeu care străluceşte în 
rațiunea umană; în orice caz, lumina raţiunii la Descartes pare să reprezinte 
secularizarea sau demitologizarea mărturiei interioare a Duhului Sfânt”. 

O acuitate deosebită au avut-o disputele canonice în anglicanism care, în- 
cercând să fie o „via media” între romano-catolicism și protestantism, a optat 
pentru o soluţie „comprehensivă” care reflecta compoziţia lui mixă: aripa lui 
calvinistă („Biserica de jos”) accentua „sola Scriptura”, aripa anglo-catolică 
(„Biserica de sus”) menținea tradiția veche şi episcopatul istoric, iar mişcare 
„latidunarienilor” („Biserica largă”) accentua rațiunea şi credibilitatea; ulte- 
rior metodiştii vor adăuga la acestea și necesitatea experienţei. Combinația 
între elemente canonice — Scriptură şi tradiție — şi categorii epistemice — 


14 Ibid., p. 165-166. 

145 Thid., p. 165. 

146 Tbid., schema de la p. 178-179. 
1 Ibid., p. 180. 

rațiune şi experiență —, redusă la binomul Scriptură-rațiune, era însă insta- 
bilă. Inabilitatea anglicanilor de a soluţiona disputele canonice şi pluralismul 
doctrinar care-i diviza l-au făcut pe John Locke să caute să vindece criza 
canonică printr-un apel la epistemologie, rațiune (şi la „raționalitatea creşti- 
nismului”, titlul faimoasei lucrări a lui Locke din 1695), dar de data asta era 
vorba, spre deosebire de Descartes, de o noțiune empiristă de rațiune văzută 
drept experienţă sensibilă unită cu facultatea de judecată și cea de demon- 
strație ale minții. Şi astfel, „o Reformă care începuse cu un fundaționalism 
canonic, care insista pe faptul că numai Scriptura putea fi folosită în teologie, 
s-a deplasat printr-o via media instabilă, care apela la Scriptură, tradiție şi 
rațiune, spre un fundaţionalism epistemic, care insista că rațiunea, şi numai 
rațiunea, era singura întemeiere legitimă a credinței teologice”"“5. Deplasarea 
de pe „canon” pe „criteriu” era acum completă; „conţinutul însuși al tradiției 
creştine a fost turnat în categorii determinate logic de exigenţele unei teorii 
epistemice”!*. Creştinismul va fi astfel subordonat fie unei teologii naturale 
strict raţionale (ca la deişti), fie moralei (ca la Kant), fie experienţei religioase 
(ca la Schleiermacher şi în protestantismul liberal), şi a fost redus în cele din 
urmă la acestea. Rezultatul a fost amputarea creştinismului Bisericii de tot 
ceea ce nu putea fi justificat fie plecând de la rațiune, fie de la experiența 
religioasă individuală şi crearea de versiuni radical revizuite ale credinţei 
canonice a Bisericii de către profesorii de teologie din universităţi. Bisericile 
protestante riscau să devină captive profesorilor de teologie şi autorității lor 
intelectuale. 

Istoria protestantismului este plină de proteste îndreptate în esenţă împo- 
triva „păcatului” canonic originar al „epistemizării” moştenirii canonice a 
Bisericii: „Pietismul, metodismul, iniţial şi penticostalismul reprezintă o 
lume subterană de protest care a căutat să revină la o viziune soteriologică a 
Scripturilor. Nesatisfăcuţi cu o abordare pur cognitivă a credinței creştine, 
locuitorii ei au cercetat Scripturile pentru mântuire şi o vreme au avut parte 
de un succes remarcabil ca agenţi de evanghelizare. Începând ca mişcări de 
pietate ivite drept căutări ale vieţii Duhului, ele au devenit însă repede insti- 
tuţii ecleziale constituite de diverse componente ale moştenirii canonice a 
Bisericii. Au instituit sacramente, crezuri, forme de supraveghere şi autoritate 
şi propriul lor echivalent de drept canonic. Invariabil s-au mișcat în direcția 
unei concepții protestante complete despre Scriptură şi categoriile ei episte- 
mice, chiar dacă adesea aceasta încălca incomod practicile şi intenţia lor ini- 
țială. Pe măsură ce s-au maturizat, odată cu anii, au fost atrase spre adoptarea 


1% Thid., p. 216; cf. p. 215-239. 
19 bid., p. 242. 

strategiilor epistemologice dominante ale fraţilor lor mai mari din familia 
creştină. Drept urmare, ele au devenit, ironic, strămoaşe ale protestantismului 
liberal, sucombând constant în faţa ispitelor acestuia”"!50. 

Au existat şi alte forme de protest care au luat forma respingerii „ortodo- 
xiei epistemice” dominante în numele unor „epistemologii alternative”, iar 
Abraham analizează în capitole speciale două tentative din secolul XIX şi trei 
din secolul XX: încercarea teologilor de la Princeton de a prezenta teismul 
creştin şi protestantismul calvinist ca implicate de filozofia „simțului comun” 
a lui Thomas Reid; originala epistemologie antiliberală a conştiinţei, a sen- 
timentului şi judecății cuplată cu revenirea la tradiţie, la Biserică, inclusiv la 
infailibilitatea papală ca depăşire a îndoielii şi asigurare a revelaţiei divine 
şi existenţei lui Dumnezeu, dezvoltată de Newman; contradicţiile „teologiei 
dialectice” a lui Karl Barth ca depăşire a liberalismului teologic şi eliberare 
a protestantismului de filozofie fie prin revenirea la pozitivitatea Revelaţiei 
biblice, protestul ei grandios rămânând însă captiv unei viziuni de tip episte- 
mic a Revelaţiei şi doctrinelor protestante, teologia barthiană fiind în esență 
un amplu demers cognitiv, iar barthienii (ca S. Ogden) nereuşind să depă- 
şească fascinația modelului ştiinţific de cunoaştere; nici chiar revizionismul 
radical al moștenirii canonice, reprezentat de teologiile feministe (R. Ruther, 
Schiissler-Fiorenza), deşi interesat în recuperarea valorii lui soteriologice şi 
în crearea unui nou tip de canon (practici, texte etc.) nu evită capcana episte- 
mizării, de data asta sub forma adoptării teoriilor postmoderne despre discurs 
şi adevăr. 

Inventarierea consecinţelor nefaste ale crizelor produse în tradiţia creștină 
occidentală ca urmare a confuziei dintre canon și criteriu, dintre soteriologie 
şi epistemologie, a adoptării de epistemologii contrare tradiţiei canonice, ba 
chiar ca substitut al acesteia, nu trebuie să ne determine să căutăm soluţii 
facile. „Soluţia acestor dificultăți nu este abandonarea epistemologiei teolo- 
giei, ci o clarificare cu privire la conţinutul şi natura moştenirii canonice a 
Bisericii şi, deopotrivă, o clarificare cu privire la natura şi limitele epistemo- 
logiei în economia credinţei.” Cuvântul de ordine privitor la ambițiile unei 
„epistemologii a teologiei” este prudența: „Se poate să trebuiască să ne mul- 
țumim cu propuneri epistemice care luminează suprafeţe cruciale ale teolo- 
giei creştine mai degrabă decât să oferim o singură teorie care să acopere tot 
teritoriul. Poate fi chiar cazul ca cel mai bun drum înainte în epistemologia 
teologiei să fie acela de a fi agnostici din punct de vedere epistemic, precauți 
cu privire la succesele oricărei teorii epistemologice radicale aplicabile teo- 
logiei. Ca în multe alte zone ale vieții, se poate ca şi în teologie să ştim mult 


150 Thid., p. 474-475. 

mai multe lucruri decât putem fie explica, fie arăta că ştim”!5 1. Câteva lucruri 
sunt clare: 

— „repararea moştenirii canonice a Bisericii sau salvarea ei de la o dis- 
funcţie cronică nu se va realiza prin descoperirea unei noi epistemologii. Ea 
va fi produsă de o înnoire şi recuperare răbdătoare inspirate Duhul Sfânt”; 

— „explorarea cu atenţie a propunerilor, intenţiilor şi sugestiilor episte- 
mice încorporate în moştenirea canonică”; 

— „reconsiderarea în lumina noilor cercetări atât a epistemologiei credinței 
religioase în specificitatea ei (importanţa percepției, a convertirii şi transfor- 
mării interioare în cunoaşterea lui Dumnezeu), cât şi a problemelor episte- 
mologice legate de pertinenţa teoretică a pretențiilor teismului creştin şi de 
învățăturile creştine specifice plecând de la discuţiile în curs privitoare la 
raționalitate, adevăr, cunoaştere, evidenţă etc.” 

— „un studiu atent al învăţătorilor canonici ai Bisericii poate aduce la 
lumină material neglijat în discuţiile curente ale epistemologiei teologiei. 
Opera lui Grigorie Palama despre limitele întregii opere epistemologice în 
articularea cunoaşterii lui Dumnezeu merită examinarea cea mai atentă”!*?. 


Sensul originar și sensurile derivate ale noțiunii de kanōn în Biserica veche 


Dacă problema Occidentului creștin a fost aceea a „epistemizării” elemen- 
telor canonice ale Bisericii vechi, în schimb problema Răsăritului creştin a 
fost aceea a „juridizării” lor. Faptul este evident în evoluţia noţiunii de „ca- 
non” în primele patru secole, fenomen extrem de revelator care şi-a găsit 
recent o amplă şi exhaustivă analiză. Ea a fost realizată de Heinz Ohme 
(n. 1950, actualmente profesor de istoria creştinismului răsăritean la Facul- 
tatea de teologie evanghelică-luterană a Universităţii din Berlin) într-o mo- 
numentală teză de abilitare susţinută în 1995 la Facultatea de teologie evan- 
ghelică din Erlangen și publicată în 199815. Rezultatele ei au fost sintetizate 
recent de autor şi într-un important articol dintr-o erudită enciclopedie!5$. 
Plecând de la așa-numita „trilogie a normelor” (Hans von Campenhausen) 
fixată în Biserică în secolul II împotriva ereziilor — norma biblică, norma 
de credinţă şi norma disciplinară —, termenului kanOn i s-au fixat trei zone de 
semnificaţie: scripturistică, doctrinară şi disciplinară. Cercetarea teologică 
protestantă s-a concentrat însă pe istoria canonului biblic şi pe evoluţia sim- 


15! Thid., p. 479-480, 

'52 Ibid., p. 478. 

153 HEINZ OHME, Kanân ekklēsiastikos. Die Bedeutung des Altkirchlichen Kanonbegriff 
(Arbeiten zur Kirchengeschichte 67), Berlin — New York, 1998. 

154 Kanon”, Reallexikon für Antike und Christentum 20 (2000), col. 2-25; cf. şi „Kir- 
chenrecht”, ibid. (2005), col. 1099-1139. 

bolurilor şi mărturisirilor de credință ale Bisericii vechi, singurul care s-a 
aplecat asupra canoanelor fiind filologul şi istoricul antic şi al dreptului care 
a fost Eduard Schwartz (1858-1940). Toţi savanții considerau că până în 
jurul anului 300 termenul kanân desemna o „normă dogmatică” de asigurare 
a adevărului ortodox împotriva heterodoxiilor (kan6n pisteos, aletheias), 
începând cu secolul IV producându-se o deplasare de sens, iar „canonul” 
devenind predominant disciplinar (kanân ekkl&siastikos, tes ekklesias), sinoa- 
dele făcând o separație strictă între horos-ul dogmatic imuabil şi kanân-ul 
bisericesc elastic, între dogmă şi disciplină, între învățătură şi viaţă. 

Lectura atentă a surselor întreprinsă de profesorul Ohme arată însă cu totul 
altceva: toţi episcopii şi toate sinoadele preconstantiniene, dar şi cele de la 
Gangra, Laodiceea, Sardica, cele africane sau spaniole, precum şi cele ecu- 
menice de la Niceea (325) sau Chalcedon (451) nu-şi numesc niciodată hotă- 
rârile kanânes (sau regulae), ci horoi. Astfel Sinodul de la Niceea promulgă 
un ek/h&sis pisteos („decret de credință”) sau simplu pistis (o „credinţă”), şi 
20 de koroi („„hotărâri”); în textul lor acestea din urmă vorbesc de un kanân 
sau kanân ekklăsiastikos. Faptul esenţial'* este că acesta nu este produsul 
hotărârilor unui sinod anterior — acestea sunt mereu koroi —, ci o instanţă 
preexistentă invocată, nu formulată, de sinod pentru a norma pe baza ei 
practica bisericească în cazuri de conflict. Ho kanōn, „canonul” (identic cu 
kanân ekklesiastikos, „canonul bisericesc”, sau kanon tes Ekklesias, „canonul 
Bisericii”) este totalitatea ordinii normative în Biserică, „suma normativului 
Bisericii”, etalonul suprem pe care-l reprezintă Evanghelia ca ordine de viaţă 
a Bisericii, poruncile lui Dumnezeu şi prescripţiile apostolilor transmise în 
tradiția vie a Bisericii şi care normează şi modelează viaţa Bisericii. E in- 
stanța prealabilă pe care sinoadele doar o invocă şi pe care o apără de devieri 
şi o confirmă doar (nu o formulează) ca pe „obiceiul cel vechi” al Bisericii. 
Altfel spus, hotărârile (oroi) sinoadelor erau la origine doar fixări contex- 
tuale, răspunzând unor probleme concrete, ale „canonului” evanghelic şi 
apostolic al Bisericii. 

Prin extensiune au ajuns să fie numite „canoane” şi înseşi hotărârile (horoi) 
sinoadelor, dar numai ca fixare şi confirmare cu un prilej anume a „Canonu- 
lui Bisericii” apostolice. Pentru prima dată horoi-i sinodali au fost numiţi 
kanones în sens derivat la Sinodul de la Antiohia din 330'% (can. 19), unde 


155 Cf. Kanon ekklesiastikos, 1998, p- 575-578 şi „Kanon”, 2000, col. 20-21. 

156 Confundat cu sinodul semiarian mai cunoscut de la Antiohia din 341 (așa-numitul Si- 
nod al „târnosirii” catedralei din metropola de pe Orontes), Sinodul din 330 a dat Antiohiei 
un nou episcop în locul Sfântului Eustatie (324-327) depus în 326 pentru intransigenţa sa 
împotriva arienilor, şi a promulgat 25 de canoane care au pus bazele sistemului mitropolitan 
în noua Biserică imperială constantiniană. 

hotărârile de la Niceea sunt desemnate întâia oară drept kanones, cu preci- 
zarea importantă că e vorba de kannes horisthentes sau horismenoi, adică 
de „canoane” în sens de „hotărâri”. Tot la Antiohia, după cum a arătat 
E. Schwartz!“ a luat naştere în jurul anului 368, sub episcopul „homoian” 
Euzoios (361-376), primul corpus canonum, cea mai veche colecție de 
canoane din Răsărit (iniţial regională) care grupa hotărârile canonice ale si- 
noadelor de la Ancyra, Neocezareea, Gangra, Antiohia şi Laodiceea; în 380, 
episcopul nicean al Antiohiei, Sfântul Meletie (360-381) a prefațat-o cu ho- 
tărârile canonice şi Crezul de la Niceea, după 381 adăugându-i-se hotărârile 
canonice de la Constantinopol (381), corpusul oficializat acum în Răsărit 
reunind astfel 168 de canoane!55. Deplasarea de sens decisivă a venit tot din 
Biserica Antiohiei, unde în jurul anului 380 existau nu mai puţin de patru 
episcopi și patru comunităţi rivale: Dorotei arian, Meletie și Paulin ortodocși 
niceeni, dar în schismă, şi Vital apolinarist. În acest context de criză de auto- 
ritate şi legitimitate, comunitatea ariană a încercat să se impună, manipulând 
şi interpolând texte apostolice şi postapostolice din primele secole. Acum, în 
jurul anului 380, şi aici, în Antiohia, un atelier literar semiarian redactează 
versiunea amplificată și interpolată, lungă, a corpusului Epistolelor Sfântului 
Ignatie Teoforul (compus din cele şapte epistole originale interpolate şi alte 
şase confecționate acum), precum şi masiva compilaţie liturgico-disciplinară!5? 
în opt cărţi publicată sub numele Constituţiile Apostolice prin Clement ca 
fiind produsul Sinodului Apostolic din Ierusalim. Cartea a VIII-a (cap. XLVII) 
se încheie cu textul compilației, faimoaselor ulterior, 85 de „canoane apos- 
tolice”'% (textual diataxeis apostolice peri kanânân) privitoare mai ales la 


157 E, SCHWARTZ, Die Kanonensammluingen der alten Reichskirche, Berlin, 1936. 

158 E] este atestat de traducerea latină de către Dionisie Exiguus (colecția Dionysiana în 
165 de canoane) şi de traducerea siriacă din jurul anului 5000 (BM syr Add 4328), care ada- 
ugă şi canoanele de la Chalcedon (451), colecţia numărând 193 de canoane. 

'5 Constituţiile Apostolice fac parte din genul literar pseudo-epigraf al așa-numitelor 
„constituţii (statute) bisericeşti” (Kirchenordungen) atribuite fictiv apostolilor, gen pe care-l 
rezumă și din care fac parte Didahia, Didascalia şi Tradiţia apostolilor. Fapt semnificativ, 
deşi acestea grupează reguli detaliate ale vieţii, cultului şi disciplinei creştine vechi, terme- 
nul kanân nu apare niciodată în ele — ceea ce sugerează că, spre deosebire de „constituții”, 
„canoanele” nu desfăşoară în detaliu regulile vieţii creştine şi organizarea Bisericii, ci 
urmăresc doar confirmarea, apărarea şi delimitarea de abuzuri şi falsificări a acestor reguli 
presupuse. 

isa Receptate în secolul VI în colecția canonică (Synagog€) a lui loan Scolasticul, cele 
85 de „canoane apostolice” vor fi ratificate ca „sigure şi valide” (spre deosebire de „consti- 
tuții” „falsificate” de eretici) de canonul 2 al Sinodului Trullan (691) care le pune pe locul 
întâi înainte de canoanele de la Niceea. Primele 50 au fost traduse în latină de Dionisie 
Exiguus în prima sa colecție canonică (nu și în a doua) şi au circulat astfel şi în Occident, 
deşi „Decretul gelasian” le-a declarat „apocrife”. 

disciplina clerului. Aici kanân apare deja ca termen tehnic pentru hotărârile 
sinodale ca norme formale (scurte, „epitomizate”) de drept bisericesc deduse 
direct din „constituţiile” apostolice şi identice ca autoritate cu prescripțiile 
apostolilor. Dispare distincția esențială între norma evanghelică și cea apos- 
tolică („norma normans”) şi hotărârile bisericeşti de menţinere şi confirmare 
a acesteia („norma normata”). Are loc totodată asimilarea formală a „canoa- 
nelor” bisericeşti cu aşa-numitele regulae ale jurisprudenţei romane (Anti- 
ohia care, sub Constanțiu, 337-361, a fost reşedinţă imperială, se afla în 
vecinătatea înfloritoarei şcoli latino-eline de drept de la Berytus) şi implicit 
juridizarea lor, favorizată de adaptarea structurilor ecleziale pe sistemul ad- 
ministrației romane provinciale, încurajată de noua Biserică de stat impe- 
rială constantiniană; tot aşa cum noţiunea de „„dogmă” s-a intelectualizat 
pliindu-se pe modelul cultural oferit de şcolile filozofice ale vremii. Biserica 
devine tot mai mult administraţie şi birocraţie, iar învățătura ei o doctrină tot 
mai abstractă şi polemică, câştigurile în eficienţă şi claritate făcându-se cu 
preţul estompării inspiraţiei harismatice şi a sensurilor evanghelice şi apos- 
tolice originare ale noțiunilor fundamentale ale creștinismului. 

Nu este deloc întâmplător, de pildă, că în primele patru secole Biserica nu 
utilizează noțiunea profană de „drept” (jus), nici nu vorbeşte despre un 
„drept bisericesc” (jus ecclesiasticum), în locul cărora o foloseşte însă pe 
cea marginală în jurisprudența romană de kanân. Împotriva opoziţiei irecon- 
ciliabile între „harismă” şi „drept” (postulate de Rudolf Sohm şi Adolf von 
Harnack), Biserica veche a avut și ea un drept, chiar dacă unul paradoxal 
„harismatic”, bazat pe Evanghelie. În locul Torei mozaice, lisus Hristos 
Însuşi pusese drept principiu de acţiune şi normă fundamentală Împărăţia lui 
Dumnezeu, iar Apostolul Pavel o concentrase în Evanghelia despre lisus 
Hristos Domnul răstignit şi înviat pentru înnoirea întregii creaţii. „Evanghe- 
lia” şi „creația nouă” sunt astfel normele ultime ale creştinilor, şi în acest 
context şi termenul kan6n în Noul Testament e folosit de patru ori de Pavel 
în Epistolele sale: de trei ori în 2 Corinteni 10, 13-16, „canonul” dat de 
Dumnezeul lui Pavel în chemarea sa ca apostol fiind aici o normă întemeiată 
în alegerea lui Dumnezeu şi vrea să arate corintenilor că Evanghelia liberă 
de Lege are o anterioritate pretemporală, şi o dată în Galateni 6, 16, unde, 
apărându-şi Evanghelia de falsificarea ei iudaizantă, apostolul precizează că 
pentru creştini norma distinctivă nu este nici circumcizia, nici necircumcizia, 
ci „creaţia nouă (nea ktisis)” restaurată eshatologic în Hristos dincolo de orice 
polarizări sexuale, sociale, naționale, culturale şi religioase. Tot Apostolului 
Pavel Biserica îi datorează în aşa-numitele Epistole pastorale, scrise la sfâr- 
şitul activității sale misionare în perspectiva morții martirice iminente, şi cele 
mai vechi reglementări cu privire la organizarea Bisericii (statute, „Kirchen- 

ordnungen”) în absenţa apostolilor, şi ele vor fi punctul de plecare pentru 
dreptul bisericesc ulterior: Biserica e „casa lui Dumnezeu” ordonată de un 
episcop hirotonit, înconjurat de prezbiteri, diaconi şi văduve. 

Criza secolului II provocată de gnosticisme, marcionism şi montanisme a 
obligat Biserica să se autodefinească recentrându-se în jurul tradiţiei apos- 
tolice autentice şi să fixeze complexul de norme decisive pentru natura ei, 
legate de baza doctrinară şi profilul ei organizatoric. Comunitățile creştine 
acceptă prin consens reciproc să stea în adevărul Evangheliei apostolice ară- 
tat în Scriptură, în regula de credință şi de viață şi în Euharistia prezidată de 
un episcop în succesiune apostolică. Acum se canonizează corpusul de scrieri 
normative al Scripturii creştine a Vechiului şi Noului Testament, se canoni- 
zează explicarea autentică a Scripturilor prin regula sau „canonul adevărului” 
ori al „credinţei” şi se canonizează triada episcop — prezbiteri — diaconi ca 
structură ierarhică de conducerea a Bisericii apostolice cu rol în transmiterea 
autentică a credinţei, a harului și sfințirii și în îndrumarea pastorală. În tot 
acest proces un rol esenţial îl deține corespondenţa (înregistrată atent de 
Eusebiu al Cezareii în Istoria sa bisericească) Bisericilor şi episcopilor — 
Clement, Ignatie, Dionisie al Corintului şi Dionisie al Alexandriei, Ciprian 
al Cartaginei, ulterior şi Vasile cel Mare —, scrisori care fixează și preci- 
zează în context elemente importante ale tradiției canonice a Bisericii vechi. 
Pentru soluţionarea controverselor la nivel supracomunitar apar şi sinoadele 
regionale cu rol de tribunale atât în Răsărit, cât şi în Apus, dar hotărârile lor, 
inclusiv cele ale Bisericii Romei, sunt supuse receptării de întreaga Biserică 
(astfel că, de exemplu, în secolul III condamnarea lui Pavel din Samosata la 
Antiohia a fost receptată, nu însă şi aceea a lui Origen la Alexandria, dascălul 
alexandrin continuând să fie primit ca autoritate în Bisericile din Palestina, 
Arabia, Fenicia, Ahaia). Apare şi efortul de a fixa în scris în mod pozitiv 
canonul bisericesc al normelor tradiționale ale vieții Bisericii în tradiția 
Epistolelor pastorale pauline sub forma scrierilor apostolice pseudo-epigrafe 
gen Didahia, Didascalia sau Constituţiile Apostolilor, acestea se vor bucura 
de succes la Bisericile orientale fiind colecționate şi traduse în coptă, arabă, 
etiopiană şi siriană. În cazuri controversate această tradiţie apostolică sau 
„canon bisericesc” era reconfirmată sau apărată de sinoade prin hotărârile 
(horoi) lor, prin atracţie, aceste decizii bisericeşti vor deveni ele însele „ca- 
noane” în sens derivat. Epitomizate, aceste hotărâri sinodale au fost adunate 
apoi în colecţii, iniţial provinciale — cum sunt cele 81 de canoane de la Elvira 
cu hotărârile sinoadelor din provincia spaniolă Baetica, cele 60 de canoane 
de la Laodiceea cu hotărârile sinoadelor din provincia asiatică Frigia sau 
corpusul celor 138 de canoane de la Cartagina cu hotărârile sinoadelor din 
provincia Africa —, apoi regionale, cum a fost corpusul canoanelor răsăritene 

întocmai la Antiohia începând cu anul 360; completat, acest corpus antio- 
hian reprezintă nucleul corpusului canonic normativ al Bisericii Ortodoxe 
până astăzi. 

Două versiuni de formalizare juridică medievală 

a tradiției canonice a Bisericii vechi 


Decisiv pentru constituirea dreptului canonic bisericesc în sens juridic a 
fost, atât pentru Răsăritul, cât şi pentru Apusul creştin'S!, secolul VI, secolul 
marii codificări a dreptului roman întreprinse de Iustinian prin publicarea, 
în 534, a celebrului Corpus juris civilis. Dobrogeanul Dionisie Exiguus 
( cca 550), care a activat la Roma, devine părintele dreptului canonic occi- 
dental prin traducerea latină a corpusului canoanelor greceşti într-o colecţie 
cronologică de 430 de canoane. Aceasta e alcătuită din primele 50 de ca- 
noane apostolice şi cele 165 de canoane ale corpusului răsăritean (Niceea, 
Ancyra, Neocezareea, Gangra, Antiohia, Laodiceea, Constantinopol 1), la 
care se adaugă cele 21 de canoane de la Sardica şi cele 138 de canoane ale 
corpusului african de la Cartagina. Acestei colecţii de canoane Dionisie cel 
Mic le-a adăugat o selecţie de 38 de epistole decretale pe teme disciplinare 
ale papilor Romei din intervalul 384-498 (de la Siricius până la Anastasie 11), 
stabilind astfel pentru posteritate dualitatea dreptului canonic occidental, 
bazat pe canoane sinodale şi decretale papale. (În 774, papa Adrian | i-a dat 
lui Carol cel Mare o versiune a colecţiei dionisiene lărgită cu alte 15 decre- 
tale papale, pe care în 802 împăratul o va impune tuturor episcopilor din 
Imperiul Romano-Franc.) 

În Răsărit, loan Scolasticul — născut în 503, avocat şi preot din Antiohia, 
venit în 548 la Constantinopol şi urcat pe scaunul de patriarh ecumenic din 
565 până în 577 — compune o altă colecţie de canoane grupate însă tematic: 
aşa-numita Adunare (SynagogE) de canoane bisericeşti care sistematiza sub 
50 de titluri cele 85 de canoane apostolice, canoanele Sinoadelor Ecumenice 
şi locale, la care a adăugat 68 de canoane extrase din Epistolele 199 şi 217 
ale Sfântului Vasile cel Mare către Amfilohie și 87 de extrase din „novelele” 
lui Iustinian. Diferenţa de concepție între dreptul canonic răsăritean şi cel 
latin este evidentă încă de acum: dacă dreptul canonic occidental e întemeiat 
pe hotărâri ale sinoadelor şi ale papilor, cel răsăritean se bazează pe hotărâri 
ale Sinoadelor, ale Sfinţilor Părinţi şi ale împăraţilor. În jurul anului 580 un 
canonist din Constantinopol a rearanjat Synagoga canonică în 50 de titluri a 


16! Studiul comparativ cel mai bun e cel al canonistului CLARENCE GALLAGHER SJ 
(n. 1931): Church Law and Church Order in Rome and Byzantium. A Comparative Study 
(Birmingham Byzantine and Ottoman Monographs 8), Ashgate Publishing Company, 
Burlington (Vt.), 2002. 

lui loan Scolasticul într-o nouă colecţie: o Syntagmă a canoanelor în 14 ti- 
tluri alcătuită din trei părți: cele 14 titluri cu numerele canoanelor, textul în 
ordine cronologică al canoanelor Apostolilor, Sinoadelor şi provenite de la 
doisprezece Sfinţi Părinți, precum şi o selecție de legi civile. In jurul anului 630 
un alt jurist, Enantiofan din Constantinopol, a transformat colecţia în 14 titluri 
completată prin adăugarea canoanelor africane de la Cartagina şi de la 
Constantinopol (394), combinând legile civile cu canoanele, rezultatul fiind 
primul Nomokanon bizantin în 14 titluri. Transformarea era evidentă: legile 
imperiale intrau în această sistematizare pe picior de egalitate cu canoanele 
Sinoadelor şi Părinților, între ele producându-se o atracţie şi asimilare reci- 
procă, „pseudomorfoză” tipică pentru lumea teocratică bizantină (Și postbi- 
zantină), între lege şi canon — legea imperială devine şi canon eclezial, iar 
canonul eclezial devine și lege imperială. O nouă ediţie a Nomocanonului în 
14 titluri (atribuită patriarhului Fotie) e publicată în 882; ea adaugă canoa- 
nele Sinoadelor Trullan'®, Niceea II, Constantinopol 861 şi 879-880 şi va 
rămâne oficială în Imperiul şi Biserica bizantină până în secolul XIV. 

Cu câteva decenii înainte, între 847-852, în Franţa e editată o nouă colecție 
canonico-decretaliană, care adăuga la vechea colecţie dionisiană-hadriană 
primele 50 de canoane apostolice şi alte decretale papale autentice până în 
secolul IX, dar şi o serie de piese pseudo-epigrafe confecționate anume pentru 
a exalta autoritatea monarhică a papei în fața mitropoliților şi împăraţilor: 
aşa-numitul Ædict al lui Constantin cel Mare cu faimoasa „donaţie constanti- 
niană” şi un număr de 60 de decretale apocrife, atribuite papilor din primele 
trei secole (de la Clement Romanul la Miltiade, ț 313). Aşa se face că la 
sfârşitul primului mileniu creştin Răsăritul şi Apusul creştinătăţii aveau ace- 
laşi Crez, aceeaşi credință, aceleaşi Taine şi aceeaşi structură ecleziologică, 
dar acestea funcționau în două regimuri canonico-politice clar divergente. 
Ele s-au ciocnit în secolul IX prin patriarhul Fotie şi papa Nicolae, s-au împă- 
cat temporar în 880 pentru a-şi despărți apoi căile într-un mod durabil în 1054, 
prin cardinalul Humbert şi patriarhul Mihail Kerullarios, şi mai ales în 1204 
după cruciada a patra. 

În timp ce Apusul romano-catolic a dezvoltat toate implicaţiile unui regim 
papal tot mai monarhic, Răsăritul ortodox a rămas fidel regimului nomoca- 
nonic sinodal-imperial de tip constantinian. Acest regim s-a transmis şi sta- 
telor ortodoxe din Balcani şi din Rusia, prin compilaţia canonică slavonă 
alcătuită, în jurul anului 1220 la mănăstirea athonită Hilandari, de sfântul 


162 Canonul 2 Sinodul Trullan (691) — confirmat de canonul 1 Niceea I] — dă lista ofi- 
cială a canoanelor apostolice, sinodale şi patristice normative pentru Biserica Ortodoxă a 
Răsăritului. 

Sava Nemania; intitulată Kormceaia kniga („Carte cârmă”), ea cuprindea 
rezumatul canoanelor sinodale şi patristice cu comentarii realizat de bizan- 
tinul Alexie Aristen, împreună cu o colecţie de extrase din legile imperiale 
şi o selecţie de hotărâri episcopale şi răspunsuri canonice. Kormceaia a fost 
folosită atât de sârbi, cât şi de bulgari, de la care a trecut la ruşi, sinodul de 
la Vladimir din 1274 declarând-o obligatorie pentru Biserica Ortodoxă din 
Rusia'?. În 1335 apare ultima compilație nomocanonică bizantină, cea mai 
răspândită, realizată de ieromonahul Matei Vlastares şi cunoscută sub numele 
de Syntagma alfabetică, întrucât e divizată în 28 de titluri ordonate alfabetic. 
După căderea Constantinopolului sub turci în 1453, cea mai populară colec- 
ție a fost voluminosul Nomocanon în 541 de capitole alcătuit în 1561 de 
Manui! Malaxos (el a servit drept bază şi Pravilei Mari româneşti de la Târ- 
govişte din 1652). Un alt voluminos nomocanon în 1624 de capitole a fost 
realizat de monahul lacob din Ioannina pe vremea patriarhului ecumenic 
Partenie II (1644-1648) şi a fost pus în circulaţie cu titlul Toiagul (Vaktiria) 
arhiereilor. Toate aceste colecții nu redau însă textul original al canoanelor, 
modificat, parafrazat și comentat adeseori eronat. 


Pidalionul și juridizarea tradiţiei canonice în Ortodoxia modernă 


Cei care au resimțit acut necesitatea unei purificări a surselor canonice ale 
Ortodoxiei au fost erudiții monahi athoniţi „colivari”, în a doua jumătate a 
secolului XVIII, Teoclit și Neofit Kavsokaliviţii, care au elaborat fiecare câte 
un savant nomocanon, ambele rămase însă inedite. După ce în 1761-1762 
arhimandritul Spiridon Milias publicase la Veneţia, în două tomuri masive, 
prima şi unica ediție ortodoxă a canoanelor şi hotărârilor dogmatice ale Si- 
noadelor Ecumenice şi locale ortodoxe până în 1648, tot la Veneţia, în 1787, 
învățatul ieromonah Agapie Leonardos din Dimitsani a editat o Culegere 
(Sylloge) a tuturor sfintelor şi dumnezeieştilor canoane în ordine cronologică, 
ediție defectuoasă însă şi lacunară (textul multor canoane e prescurtat, alte 
canoane lipsesc) şi lipsită de comentarii, deşi are un indice foarte amănunțit. 
Între 1798-1800, se tipăreşte, de data asta la Constantinopol, cu cheltuiala 
şi aprobarea patriarhului Neofit VII, un Kanonikon realizat de monahul 
Hristofor din Arta şi care cuprinde toate canoanele Apostolilor, Sinoadelor 


163 În versiunea tipărită la Moscova în 1650 şi 1653, Kormceaia kniga cuprinde o serie 
de adaosuri: un prolog cu două scrieri polemice împotriva latinilor, un istoric al schismei, al 
încreştinării ruşilor și al Bisericii ruse şi un istoric al Sinoadelor Ecumenice și locale; după 
care urmează partea canonică a Nomocanonului lui Fotie, urmat de sinopsa comentată a lui 
Aristen, de o serie de legi imperiale cu conţinut bisericesc, de „Tomosul unirii” din 920 şi 
de o serie de răspunsuri canonice; epilogul fiind alcătuit de o versiune a „Donaţiei lui Con- 
stantin” şi de un alt tratat polemic antilatin. 

Ecumenice şi locale şi patristice, însoţite de notițe introductive şi bogate 
comentarii în note, precum şi de un indice tematic. 

Tot în 1800, dar la Leipzig, apărea faimosul Pidalion sau „Cârmă a navei 
spirituale a Biserici celei una, sfinte, catholice și apostolice a ortodocşilor”, 
cea mai amplă colecție comentată a tuturor canoanelor Bisericii răsăritene. 
Realizat în 1790-1791 de ieromonahul Agapie Leonardos în colaborare cu 
monahul Nicodim Aghioritul, Pidalionul a cunoscut multe reeditări, devenind 
neoficial ediţia-standard, într-un unic volum, a întregului corpus canonic 
comentat al Ortodoxiei'“. El conţine textul, interpretarea (hermeneia) sub 
formă de parafrază, armonizarea (symphonia) şi ample comentarii istorico- 
canonice sub formă de note subliniare la toate cele 770 de canoane care 
aicătuiesc corpusul canonic al Bisericii Răsăritene: 85 ale Apostolilor, 190 ale 
Sinoadelor Ecumenice’, 321 ale celor zece sinoade locale!5 şi 174 a trei- 
sprezece Sfinţi Părinţi (predominant alexandrini şi capadocieni)'S — toate 
validate de canonul 2 Trullan (691) şi canonul 1 Niceea II (787). La acestea 
sunt adăugate epistola canonică a patriarhului Tarasie (1 canon), cele 35 de 
canoane de spovedanie atribuite Sfântului loan Postitorul, cele 37 de canoane 
ale patriarhului Nichifor Mărturisitorul şi cele 11 răspunsuri canonice ale 
patriarhului Nicolae III Grămăticul. Extrem de popular în rândul monahilor, 
Pidalionul (tradus în limba română de mitropolitul Veniamin Costache şi 
publicat la Neamţ în 1844) s-a bucurat şi continuă să se bucure de un imens 
prestigiu, susținut de imaginea alegorică sub a cărei egidă şi titlu fusese pu- 
blicat şi care cra explicată astfel: Biserica e o navă spirituală, care are drept 
chilă credința ortodoxă în Sfânta Treime, drept scânduri dogmele şi tradițiile, 


'6 Pidalionul grec a fost reeditat în 1841, 1864, 1886, 1908, 1957, 1970, 1976, 1987, 1993, 
deşi din punct de vedere ştiinţific el este depăşit de aşa-numita Syntagmă publicată la Atena 
între 1852-1859 de G. A. Rallis, preşedintele Curţii de Casaţie, şi M. Potlis, profesor la 
Universitatea din Atena în 6 volume: l. Nomocanonul! lui Fotie; II. Canoanele Apostolilor şi 
ale Sinoadelor Ecumenice; II. Canoanele Sinoadelor locale; IV. Canoanele Sfinţilor Părinți 
— toate acestea împreună cu comentariile canoniştilor bizantini din secolele XI-XII Aristen, 
Zonara şi Valsamon; V. Legi imperiale bizantine şi decizii patriarhale constantinopolitane 
din 911 până în 1835; catalogul Scaunelor patriarhale, mitropolitane şi episcopale; VI. Syn- 
tagma alfabetică a lui Vlastares. 

165 Niceea, 325: 20; Constantinopol, 381: 8; Efes, 431: 9; Chalcedon, 451: 28; Trullan, 
691: 102; Niceea, 787: 22. 

166 Ancyra, 314: 25; Neocezareea, 319: 15; Gangra, 340: 21; Antiohia, 341 (de fapt 330): 
25; Sardica, 343: 21; Laodiceea, 380: 60; Constantinopol, 394: 1; Cartagina, 419: 133; 
Constantinopol, 861: 17 şi Constantinopol, 879-880: 3. 

17 Dionisie al Alexandriei: 11; Petru al Alexandriei: 15; Grigorie al Neocezareii: 11; 
Atanasie al Alexandriei: 3; Vasile al Cezareii: 92; Grigorie al Nyssei: 8; Grigorie Teologul: |; 
Amfilohie al Iconiului: 1; Timotei al Alexandriei: 18; Teofil al Alexandriei: 14; Chiril al 
Alexandriei: 5; Ghenadie al Constantinopolului: 1 şi Ciprian al Cartaginei: 1. 

drept catarg crucea, drept pânze nădejdea şi iubirea, drept mateloți apostolii 
şi urmaşii lor, episcopii, iar drept pasageri pe toți creştinii ortodocşi; această 
navă pluteşte pe marea acestei vieţi, pânzele ei fiind umflate atât de zefirul 
harului Duhului Sfânt, cât şi de furtunile încercărilor şi ispitelor prin care 
trece, dar prin care străbate nevătămată întrucât Cârmaciul navei Bisericii 
este Hristos, iar „cârma” navei pe care o ţine El e însăşi „cartea sfintelor 
canoane”. Explicaţia este elocventă pentru pseudomorfoza survenită în timp 
şi care poate fi calificată drept „juridizare” a tradiţiei canonice a Bisericii: 
Hristos nu mai ţine în mână Evanghelia, nici Biblia, ci Pidalionul! Viziunea 
care se degajă este surprinzător de similară cu cea a rabinilor despre relaţia 
dintre Toră şi Talmud: „Această carte e Scriptură după Scriptură, alt Nou 
Testament după Vechiul şi Noul Testament”! Pidalionul ar avea nici mai 
mult, nici mai puţin decât rolul unui al Treilea Testament, „dumnezeieştile 
canoane” fiind puse pe acelaşi plan şi echivalate nu doar cu dogmele Bisericii. 
ci cu înseși Sfintele Scripturi'“9. Canoanele Bisericii sunt astfel absolutizate, 
divinizate şi dogmatizate în litera lor ca expresie a unei „legi divine”, a unui 
„drept divin” (jus divinum), şi devin imuabile, veritabilă Nouă Toră/Talmud 
a creştinilor. Că nu e vorba doar de o supralicitare retorică, ci de o primej- 
dioasă scurtcircuitare de planuri prin care canoanelor (şi dogmelor) li se 
acordă statut de revelație divină, o atestă un recent episod în care evlavia 
nereflectată se apropie riscant de sacrilegiu: printr-o enciclică din 13 martie 
1971 mitropolitul grec Chrysostomos al Pireului a dat dispoziţie ca în toate 
bisericile din eparhia sa „pe sfânta Masă, în dreapta Evangheliei” să fic pus 
şi „sacrul Pidalion” şi toți liturghisitorii „să-l sărute după ce sărută mai întâi 
Evanghelia la începutul şi sfârşitul fiecărei slujbe”! 


Criza tradiției canonice în teologia ortodoxă contemporană 
— între legalism şi anarhism 


Pidalionul şi canoanele însele sunt însă departe de a se bucura unanim în 
Ortodoxie de aceeaşi receptare exaltată ca în mediile monahale sau la unii 
ierarhi; în cea mai mare parte a pastorației obişnuite ele sunt de fapt ignorate 
şi tratate cu indiferență. În ce priveşte statutul canoanelor, între ortodocşi 
există astfel două concepții opuse'": una „legalistă” şi rigoristă (akribeia), 


1% pădalion, ed. III, 1864, reed. Atena, 1982, p. XVI. 

16 Aceeaşi concepție transpare şi în Răspunsurile date de patriarhii răsăriteni în 1715-1725 
anglicanitor „non jurors”: canoanele şi dogmele Sinoadelor Ecumenice „trebuie ținute ca 
dumnezeieștile Scripturi”; noi, ortodocşii, le „primim ca pe Sfintele Evanghelii”; cf. 
I. KARMIRIS, Ta dogmatika kai symbolika mnemeia... |, p. 888. 

170 Cf. JOHN H. ERICKSON, „The Orthodox Canonical Tradition”, St Vladimir's Theologi- 
cal Quarterly 27 (1983), p. 151-167, reluat în volumul JOHN H. ERICKSON: The Challenge 

în care venerația faţă de canoanele divinizate şi absolutizate (considerate imu- 
abile) merge până la idolatrie — pentru adepţii acestei concepţii Pidalionul 
canonic şi Tipicul liturgic constituie însăşi esența Ortodoxiei —; şi alta 
anarhistă şi condescendentă (oikonomia), în care aversiunea față de canoane, 
considerate reguli umane depășite, cu valoare pur istorică (deci schimbabile), 
merge până la dispreţ sau chiar indiferență. În spatele acestei divergențe în 
cea mai mare parte tacite stau două înțelegeri opuse ale Bisericii: legaliștii 
văd în ea înainte de toate o instituţie de tip juridic cu constituție, reguli, 
obligații formale imuabile, uitând de scopul şi inima ei harismatică: comu- 
niunea persoanelor cu Dumnezeu; anarhiştii recunosc acest scop şi pleacă de 
la natura harismatică a Bisericii, dar cred că instituţiile şi normele ei, deşi 
utile, sunt secundare, istorice și de aceea adeseori inaplicabile. În ultimă 
analiză, e vorba de dificultatea de principiu de a articula cele două dimen- 
siuni constitutive, cea verticală şi cea orizontală, ale Bisericii care este atât 
Mister/Sacrament harismatic al prezenţei lui Dumnezeu în lume, Trup al lui 
Hristos prin Duh Sfânt, dar şi Popor al lui Dumnezeu, societate umană cu 
norme și reguli, prezentă şi activă în spaţiu şi timp, în diversitatea culturilor 
şi a epocilor istorice. 

Accentul unilateral pus pe una sau alta din aceste două dimensiuni ale 
Bisericii — care prelungesc dubla natură a Persoanei divino-umane unice a 
Capului ei, Hristos — conduce fie la un „monofizism” ecleziologic, în care 
dimensiunea divină şi eshatologică absoarbe dimensiunea umană şi istorică, 
fie la un „nestorianism” ecleziologic, în care dimensiunea umană şi istorică 
se dezvoltă autonom, independent de dimensiunea ei divină şi eshatologică. 
Ambele aceste „ispite ale conştiinţei ecleziologice” (V. Lossky) pun în cauză 
realitatea și autenticitatea Întrupării divinului şi a Transfigurării umanului 
realizate simultan în Persoana divino-umană a lui Hristos pentru a se pre- 
lungi apoi în întreaga umanitate prin credință şi virtuți, prin Biserică, Trupul 
Său mistic. Dacă „monofizismul” şi estomparea umanului reprezintă tentația 
Orientului repetitiv, imobil şi teocratic, „nestorianismul” şi hipertrofia uma- 
nului constituie ispita Occidentului condamnat la secularizare, inovaţie şi 
mobilitate fără sfârşit. 

Aşa cum arătase şi dominicanul Yves Congar, cele două emisfere, orien- 
tală şi occidentală, ale creştinătăţii au înţeles şi aplicat în mod diferit princi- 
piul incarnaţional: dacă Răsăritul contemplativ, dogmatic şi apofatic, iconic, 
liturgic şi monahal, a aplicat o logică a epifaniei (de tip platonic), Apusul 
activ, pedagogic, moral, social i-a preferat logica eficienţei (de tip aristotelic). 


of Our Past. Studies in Orthodox Canon Law and Church History, St Vladimir's Seminary 
Press, 1991, p. 9-21, aici p. 9-10. 

De aici au decurs şi două filozofii canonice diferite!”!. Pentru latini adevărul 
divin (dogma) se converteşte perfect în legea divină pe baza raţionalităţii lor 
comune și se întrupează apoi integral în drept (jus), potrivit modelului hile- 
morfist al cauzalităţii eficiente, legea canonică devenind definiţia istorică a 
legii divine naturale și pozitive, întrucât între adevărul teologic şi cel juridic 
e postulată o identitate totală (cum se vede în dogma infailibilității şi juris- 
dicției papale), de aceea, Occidentul! romano-catolic a încercat mereu să 
definească valoarea obligatorie a adevărului doctrinar prin concretețea ope- 
rativă a normelor unui sistem juridic. Răsăritenii n-au acceptat niciodată 
posibilitatea traducerii şi a corespondenţei riguroase între dogmă (care ţine de 
un mister apofatic care se manifestă iconic şi spiritual) şi lege, între adevărul 
revelat etern şi eshatologic şi ordinea juridică istorică alcătuită aici nu dintr-un 
sistem juridic propriu-zis, ci dintr-un set de norme pozitive cuprinse în 
canoane. În Răsărit s-a făcut astfel mereu distincţia între rigoarea (akribeia) 
dogmelor, expresie a unor realități divine eterne, și elasticitatea (oikonomia) 
normelor morale şi canonice impusă de relativitatea şi provizoriul realităţii 
actuale efemere. Ordinea canonică nu aparţine, ca dogma sau cultul, esenței 
intrinseci harismatice şi eshatologice a Bisericii, ci doar dimensiunii ei exte- 
rioare vizibile, între care există doar o oglindire reciprocă, o reciprocitate 
funcțională, nu o corespondență strictă. Adevărul canoanelor — care nu alcă- 
tuiesc de fapt un sistem juridic, un drept canonic propriu-zis — stă altundeva 
decât în ele: în dogmă, în cult şi spiritualitate, regula canonică având o funcţie 
terapeutică şi un rol contextual, fiind ca atare mereu adapiabilă. Natura 
extrinsecă a autorităţii şi a legii canonice şi concepția ei pozitivistă şi con- 
descendentă despre norma canonică sunt vizibile, de exemplu, în imposibi- 
litatea unei ipostazieri juridico-dogmatice a autorităţii şi infailibilităţii în 
Biserică — toate instanțele acestora, fie papă, fie sinoade, fiind în Răsărit 
valide doar prin recepţia şi consensul întregii Bisericii —, precum şi în accep- 
tarea divorțului şi a recăsătoriei, indisolubilitatea căsătoriei fiind dogmatică, 
nu şi juridică. Realismul şi flexibilitatea umană a Ortodoxiei se conjugă astfel 
foarte bine cu idealismul şi intransigența ei dogmatică şi liturgică. Realizat 
transcendent, liturgic şi mistic, echilibrul ideal între ceresc şi pământesc nu 
depinde de întruparea perfectă a cerescului în pământesc. Riscul potenţial al 
dihotomiei şi al duplicităţii între transcendent şi imanent, inerent acestei vi- 

ziuni, nu reprezintă însă un deficit de întrupare şi o fugă de realitate!” Cl 


171 Cf. concisa introducere a profesorului romano-catolic de drept canonic din Fribourg, 
devenit episcop de Lugano, EUGENIO CORECCO (1931-1995): The Theology of Canon Law. 
A Methodological Question, Pittsburg PA, 1992. 

pe de o parte, o înțelepciune practică bazată pe luarea în serios a relativități 
şi efemerității oricăror realităţi istorice, precum şi o rezervă structurală față 
de orice întrupare excesivă care, fără transfigurarea corelativă, poate cădea 
în cea mai deplină secularizare. „Epistemizarea” şi „juridizarea” tradiţiei 
canonice pot fi interpretate și drept forme de reducere a revelaţiei şi a miste- 
rului divin al Bisericii la o „ştiință” teologică şi un „drept” canonic — unde 
teologia şi canonul devin din substantive şi realități de sine stătătoare simple 
adjective divine determinând demersuri umane autonome, „colorate” doar 
sau supraetajate religios. 

Dificultățile concepţiei romano-catolice despre dreptul canonic nu trebuie 
să ne facă să uităm şi aporiile aparent insolubile în care par a se afla discu- 
tiile actuale despre canoane, ordine canonică şi drept canonic în teologia şi 
practica Bisericilor Ortodoxe contemporane. Divergenţele ireconciliabile pri- 
vitoare la diptice și diasporă, la modul proclamării autocefaliei şi autonomiei, 
ca şi la prerogativele primatului Bisericii Ortodoxe la nivel universal şi la 
ordinea canonică, exprimată de diptice, existente între Constantinopol şi 
Moscova, sunt cauza directă a amânării „sine die” a convocării Sfântului și 
Marelui Sinod Panortodox, preconizat încă din 1925. Discuţiile în contradic- 
toriu privesc însă nu doar aceste chestiuni nesoluţionate, referitoare la ordi- 
nea canonică de drept care trebuie să domnească în relațiile interortodoxe; 
neclară este însăși viziunea principială privitoare la sensul şi autoritatea canoa- 
nelor — sunt ele schimbabile sau nu? — ca şi la statutul dreptului canonic 
ortodox în genere. Un util încă tur de orizont, întreprins în urmă cu peste 
un deceniu’ ”?, oferă o imagine instructivă în sensul celor spuse mai sus: cu 
transformările şi provocările majore produse și în lumea ortodoxă ca urmare 
a primului război mondial şi a transformării revoluţionare a Rusiei țariste şi 
pravoslavnice în Uniunea Sovietică, cu afirmarea noilor patriarhii şi cu şocul 
modernizării rapide a ţărilor ortodoxe încă libere din Balcani, prima jumă- 
tate a secolului XX a adus în prim-planul Bisericilor Ortodoxe imperativele 
agpiornării tradiţiei şi solidarizării interortodoxe prin convocarea cât mai 
rapidă a unui Sinod Panortodox. Aşa cum au pledat la primul Congres al 
Facultăţilor de Teologie Ortodoxă, din 1936 de la Atena, profesorii cano- 
nişti Hamilcar Alivisatos (Atena, 1887-1969) şi Valerian Şesan (Cernăuţi, 
1878-1940), pe agenda viitorului Sinod trebuia să stea şi o revizuire şi sis- 
tematizare, respectiv codificare, a canoanelor Bisericii Ortodoxe. Aceasta 


poate obiecta principial romano-catolicismului este că nu ia în serios ceea ce Ortodoxia n-a 
uitat niciodată, şi anume că întruparea divinului nu e scop în sine, finalitatea ei fiind nu 
simpla învestire divină a umanului ca atare, ci transfigurarea/îndumnezeirea lui. 

13 HEINZ OHME, „Zur Diskussion um das kanonisches Recht in der neueren orthodoxen 
Theologie”, Kerygma und Dogma 37 (1992), p. 227-255. 

întrucât, spre deosebire de dogmele de credință care sunt neschimbabile, 
canoanele sunt date pentru situaţii istorice precise şi ca atare trebuie să co- 
respundă evoluției vieţii exterioare a Bisericilor pe care o reglementează. 
Tema a fost preluată de prima Conferință Panortodoxă din 1961 pe lista te- 
melor viitorul sinod pregătitor şi a fost confirmată inclusiv de cea de-a IV-a 
Conferință Panortodoxă din 1968. În 1970, tânărul arhimandrit Bartolomeu 
Arhontonis (n. 1940) — devenit din 1991 actualul patriarh ecumenic Barto- 
lomeu 1 — realiza şi publica chiar o teză de doctorat despre codificarea!”“ 
canoanelor preconizată a se desfăşura în patru etape: fuzionarea tuturor ca- 
noanelor cu prescripții similare; radierea canoanelor inutilizabile din rațiuni 
istorice şi practice; modificarea unor canoane potrivit viziunii ecleziologice 
actuale; armonizarea dreptului canonic cu prevederile religioase ale dreptului 
civil — rezultatul trebuind să fie un proiect de codice canonic ordonat siste- 
matic care urmează să fie supus dezbaterilor, revizuirii şi aprobării de către 
viitorul Sinod Panortodox. La prima Conferință Panortodoxă Presinodală 
din 1976 însă numărul temelor acestuia a fost redus la zece'”, revizuirea şi 
codificarea canoanelor pierzându-și astfel urgenţa şi actualitatea. Teologii și 
canoniştii au continuat să discute tema fie operând distincţii speculative între 
horos-ul dogmatic şi kanân-ul bisericesc, între canoane fundamentale cu 
conținut „dogmatico-simbolic” cu caracter definitiv şi autoritativ şi care nu pot 
fi schimbate, ci doar reinterpretate şi aprofundate, şi cele nefundamenialc, 
cu conținut „administrativ-disciplinar”, care pot fi schimbate, completate sau 
anulate (I. Karmiris, 1958); fie distingând între litera şi forma exterioară 
istorică a canoanelor şi conștiința canonică (spiritul lor) exprimată în tradiţia 
şi viața Bisericii, care e superioară canoanelor şi le poate schimba (mitropo- 
litul Maxim al Sardesului, 1971). Alţii au accentuat natura pastoral-sote- 
riologică a canoanelor în Ortodoxie, a căror aplicare, potrivit principiului 
soteriologic (nu simplu canonic) al „economiei” pastorale — prelungire a 
Economiei mântuitoare a lui Dumnezeu în Hristos față de umanitate — stă 
în mâinile episcopului (Athanasios Kallis, 1978). Această ultimă poziție a 
fost radicalizată de filozoful religios ortodox personalist-existenţialist Christos 
Yannaras, care în cartea sa Libertatea moralei (1970) a denunțat în termeni 


174 ARCHIM. BARTOLOMAIOU CH. ARCHONTONE, Peri tën kodikopoi&sin tōn hierðn kano- 
nôn kai tön kanonikön diataxeðn en të Orthodoxă Ekklēsia (Analekta Blatadon 6), Tesalo- 
nic, 1970. 

drastici legalismul şi moralismul ortodocşilor moderni (inclusiv ale Sfântu- 
lui Nicodim Aghioritul, ceea ce a provocat protestul monahilor athoniți) ca 
efecte ale pseudomorfozei occidentale a tradiţiei ortodoxe. În opinia lui 
Yannaras, canoanele nu sunt legi, ci reguli care delimitează posibilităţile de 
realizare ascetică a persoanei şi libertăţii ei; ele au un conținut soteriologic şi 
exprimă ontologia sau viața Bisericii, şi ca atare, în ciuda contradicţiilor lor 
(care ar exprima antinomiile misterului Bisericii şi indeterminarea vieţii), nu 
sunt nici codificabile, nici revizuibile. Nu trebuie schimbate, dar trebuie 
aplicate flexibil şi elastic. Interpretarea şi aplicarea lor stă toată în mâinile 
pastorale ale episcopului, aflat deasupra lor prin aceea că stă în locul lui 
Hristos și ca atare trebuie să fie glasul Evangheliei Lui, nu al unei legi. Toate 
aceste poziţii sunt considerate „liberale” şi ca atare sunt respinse ferm de 
„pidalionişti”, adepţi intransigenţi ai unui „fundamentalism canonic” ortodox 
de inspiraţie și susținere monahală, ai cărui principali purtători de cuvânt sunt 
profesorii canoniști atenieni Konstantinos Muratidis (1960, 1964, 1972) şi 
urmaşul acestuia, Panayotis Bumis (1988). Pentru aceştia, distincţia între 
canoanele dogmatice fundamentale şi cele administrative nefundamentale 
este inacceptabilă; toate canoanele sunt „dumnezeieşti” şi ca atare sunt 
neschimbabile, au „validitate absolută”, ba chiar și „infailibilitate” (cele ale 
Sinoadelor Ecumenice). „Economia” e doar o suspendare temporară a apli- 
cării, nu a validității canoanelor care rămâne permanentă, chiar dacă ele nu 
mai sunt aplicabile: nu canoanele sunt temporare şi relative, ci doar oamenii. 
Divinizate, absolutizate și dogmatizate, canoanele exprimă, în această con- 
cepţie, o lege divină şi fac cu putință astfel şi un drept divin, care exclude în 
mod fundamentalist orice revizuire şi adaptare, precum şi orice fel de inter- 
pretare istorico-critică. În formularea profesorului Heinz Ohme: „Convingerea, 
aparent de la sine înţeleasă, reprezentată de teologi ortodocşi notabili ai se- 
colului XX că, în existența ei, Biserica e supusă unor condiții istorice, drept 
pentru care expresiile normative ale vieții ei trebuie plasate hermeneutic şi 
în contextul unei gândiri istorice, apare astăzi pusă sub semnul întrebării și 
într-o puternică tensiune cu o tendință de ontologizare dogmatică a istoriei”. 
Există însă voci autorizate care se opun argumentat acestui fundamenta- 
lism canonic fără să cadă în anarhism sau indiferentism canonic, pledând 
pentru o perspectivă autentic teologică nepolarizată, dincoace de orice cris- 
pări conservatoriste, dar şi de temerități liberale. Această poziţie reia şi pre- 
cizează viziunea teologică novatoare asupra canoanelor în Ortodoxia auten- 
tică, exprimată în două articole fundamentale din 1933 şi 1936 de tânărul 
profesor de drept canonic de la Institutul „Saint-Serge” din Paris care era 

pe atunci Nikolai Afanasiev. Plecând de la acuta criză canonică în care se 
aflau comunitățile ortodoxe ruse din diasporă, divizate în jurisdicții rivale, 
Afanasiev inițiase o reflecţie principială asupra sensului şi rolului canoanelor 
în Ortodoxie, discutând într-o primă etapă relația dintre canoane şi conști- 
ința canonică!””. Dacă în epocile liniştite, canonice în sens larg sunt de fapt 
toate formele tradiționale de manifestare a vieţii Bisericii, în perioadele de 
criză devine canonic tot ceea ce corespunde canoanelor în sens strict. Pro- 
blema care se ivește e însă aceea că nici formele existente ale vieţii biseri- 
ceşti, nici canoanele însele nu pot fi criteriul ultim şi ca atare nu pot fi abso- 
lutizate. Este limpede astfel că, rămânând aceeaşi în miezul ei dogmatic- 
liturgic, viaţa Bisericii a cunoscut importante transformări, luând forme 
diferite de-a lungul istoriei; diferenţele incontestabile care există, de exemplu, 
între comunitățile harismatice pauline, ca aceea din Corint, şi Patriarhia 
Moscovei de mai târziu, arată, pe de o parte, că viaţa Bisericii putea lua chiar 
şi alte forme, iar, pe de altă parte, că aceste forme nu pot fi absolutizate. 
Cum nu pot fi absolutizate nici canoanele, în primul rând fiindcă ele nu alcă- 
tuiesc un cod juridic complet (iar codificarea lor ca în Biserica Romano- 
Catolică ar fi o inovaţie), apoi pentru că multe din ele nu mai sunt astăzi în 
vigoare sau au fost schimbate în practică, şi, mai ales, pentru că sunt incom- 
plete. Şi, într-adevăr, canoanele vorbesc doar despre unele aspecte ale vieţii 
bisericeşti fără a defini undeva principiile fundamentale ale ordinii biseri- 
ceşti; de exemplu: ele reglementează relaţiile dintre episcopi, preoţi şi dia- 
coni, şi dintre episcopi între ei, dar nu definesc nicăieri principiul ierarhic al 
acestei ordini. Aceste principii fundamentale nu intră în domeniul legi ferării 
canonice, făcând parte din dogmatică, ceea ce distinge în mod esenţial nor- 
mele canonice de cele juridice. Altfel spus, canoanele nu definesc realităţile 
esențiale ale Bisericii şi, ca atare, conştiinţa canonică autentică este de fapt 
tot una cu conştiinţa dogmatică, singurul criteriu corect şi autentic pentru 
judecarea formelor canonice şi a canoanelor însele. De aceea, a pune semnul 
egalității între canoane şi dogme, socotindu-le pe primele obligatorii şi ne- 
schimbabile în acelaşi sens ca și pe ultimele, e o confuzie teologică de pro- 
porţii. Dogmele însele sunt neschimbabile nu pe baza vreunui criteriu formal 
(promulgarea lor de către sinoade sau receptarea lor de către Biserică, atât 
proclamarea, cât şi receptarea lor fiind simple mărturii și recunoaşteri so- 
lemne ale Adevărului revelat), ci ca întrupări ale unui Adevăr absolut etern. 
Canoanele şi formele de existenţă ale Bisericii sunt astfel în acelaşi timp 
neschimbabile şi schimbabile: neschimbabile în măsura în care exprimă un 

adevăr dogmatic peren, schimbabile însă în formele exterioare istorice, mereu 
nedepline, în care întrupează acest adevăr. 

Afanasiev şi-a extins apoi meditaţiile asupra caracterului neschimbător şi 
vremelnic al canoanelor bisericeşti într-un articol special''5. Canoanele sunt 
văzute aici drept legătura între fiinţa tainică, dogmatică, a Bisericii şi formele 
temporale ale vieții bisericeşti. Ca atare, ele ţin de o lege nu numai divină, 
nici simplu umană, ci de o lege divino-umană bazată pe faptul că în Hristos 
Adevărul veşnic s-a întrupat în istorie. Conţinutul canoanelor nu este însă 
însuşi Adevărul, ci modurile concrete de întrupare ale acestui Adevăr în 
forme istorice date în viaţa Bisericii în spaţiu și timp. Întrucât sunt expresii 
ale Adevărului revelat şi ale fiinţei Bisericii, canoanele sunt neschimbabile; 
întrucât se referă la forme de manifestare ce ţin de o istorie în continuă miş- 
care şi schimbare, ele sunt în principiu schimbabile. De altfel, canoanele 
sunt deplin efective numai atunci când au punct de sprijin în împrejurările 
de viaţă pentru care au fost date; atunci când acestea dispar, ele fie cad în 
desuetudine, fie sunt schimbate sau chiar înlocuite prin alte canoane noi. 
Modificări apar chiar şi atunci când litera lor sau formele vechi la care ele se 
referă se menţin, dar într-o altă interpretare, ceea ce duce de fapt la o nouă 
normă într-o formă veche. Gândirea canonică autentic ortodoxă e aşadar 
aceea care evită atât confuzia „monofizită”, cât şi separaţia „nestoriană” 
între divin şi uman, între absolut şi relativ, între neschimbabil şi schimbabil, 
între repetiţie şi invenţie. Dacă riscul „nestorianismului” canonic — ispita 
Occidentului — este acela de a relativiza absolutul, reformând la nesfârşit 
formele exterioare ale Bisericii, capcana „monofizismului” canonic — ten- 
taţia Orientului -— e aceea de a absolutiza relativul prin repetarea mecanică 
a trecutului cel mai apropiat, învestit drept tradiție, confundând norma de 
drept cu starea de fapt, canonicul cu datina sau cu un anumit trecut din is- 
toria Ortodoxiei. Or încercarea de a impune cu orice preț norme canonice 
atunci când împrejurările pentru care au fost date nu mai există, ca şi ispita 
de a confunda ordinea canonică cu practicile şi datinile existente, de multe 
ori deformări şi falsificări ale adevăratei tradiţii, sunt forme disperate de 
a anula istoria şi a pune în paranteză conștiința canonică printr-un abuz de 
voinţă instituțională, în care decizia umană se substituie adevăratei tradiții 
devenite tradiționalism lipsit de transparență teologică. Hristos n-a dat legi, 
nici canoane; au făcut-o însă apostolii şi urmaşii lor în virtutea puterii încre- 
dințate lor de Domnul de a lega şi dezlega cele ce se întâmplă în Biserica Sa. 
Multe din regulile şi prescripțiile apostolilor înşişi, chiar cuprinse în Noul 

Testament, nu s-au menținut mult timp. Biserica a rămas aceeași schim- 
bându-se formele concrete de manifestare istorică, fiindcă esenţial era pentru 
ea nu repetarea mecanică a unui trecut, chiar şi apostolic, sau aplicarea lui 
mecanică la noi realități, ci fidelitatea față de adevăratul, primul și unicul ei 
Canon, cel mai important, dar nescris în nici o culegere de canoane, şi care e 
cuprins în învățătura dogmatică despre Biserică, extindere eshatologică şi 
istorică a Persoanei divino-umane a lui lisus Hristos Domnul. Dacă Biserica 
a rămas în mod paradoxal aceeaşi schimbându-se, nu este deloc sigur că ră- 
mânând în aparenţă aceeaşi într-un sens formalist, exterior, ea nu se schimbă 
şi se menţine în adevărata tradiție vie. Prin simpla repetiţie exterioară a unor 
forme tradiţionale, fără spiritul lor autentic, ia naştere o falsă tradiţie inerţială, 
umană, care nu mai reflectă natura divino-umană a Bisericii lui Hristos; iar 
prin afirmarea fundamentalistă a caracterului „dumnezeiesc” al canoanelor 
se impune în Biserică de fapt viața umană a unei mentalități tradiţionaliste în 
locul uneia divino-umane. Adevărata tradiţie nu se menţine vie nici numai 
prin repetiție mecanică stereotipă, nici numai prin invocare revoluţionară 
(nici repetiţia, nici transformarea nu sunt în sine garanții că nu se vor face 
greşeli în Biserică, ci doar Duhul Sfânt Care atât aduce aminte, cât şi înno- 
ieşte); ea își păstrează vitalitatea atât prin conservare, cât şi prin creativitate, 
ambele cerând însă discernământul permanent al Duhului pentru a sesiza 
accentele impuse atât de manifestarea realităţii eterne, transistorice, a Bise- 
ricii, cât și de întruparea şi adaptarea ei creativă în formele mereu noi ale 
realității istorice. Fidelitatea absolută nu poate fi deci [aţă de trecut ca trecut, 
ci doar față de adevărul mistico-dogmatic neschimbabil al Bisericii; în for- 
mele lui exterioare de întrupare, cuvântul de ordine trebuie să fie creativita- 
tea, expresie a vitalității organismului eclezial capabil să-şi recepteze înnoitor 
figura socială concretă, noile forme de existență istorică impunând Bisericii 
din toate timpurile o operă canonică creatoare. 

Această concepţie dinamică despre tradiţia canonică ortodoxă este afirmată 
azi de canonistul ortodox american, preotul John H. Erickson, profesor la 
St Vladimir's Orthodox Theological Seminary, Crestwood, New York. 
Denunţând într-un important studiu!” cele două răstălmăciri — legalistă şi 
anarhistă — ale canoanelor, el arată că la baza lor stă de fapt o neînțelegere 
mai profundă privitoare la însăşi natura ultimă a Bisericii: legaliştii văd în 
ea o instituţie cu un cod de norme de drept divin uitând de comuniunea per- 
sonală cu Dumnezeu care e miezul ei mistic, iar anarhiştii pretind că în 
numele acestei comuniuni pot ignora ca arbitrare normele și instituțiile bise- 
riceşti. Adevărul este că Biserica nu este nici numai o societate autonomă, 


179 The Orthodox Canonical Tradition”, citat supra, n. 170. 

nici numai o comuniune mistică, ci este în acelaşi timp comunitate şi comu- 
niune. Mai precis, Biserica este o comunitate, un Popor al lui Dumnezeu cu 
ordine şi organizare specifice, pentru că este o comuniune mistică verticală 
între umanitate şi Dumnezeu stabilită prin intermediul Misterului/Sacramen- 
tului fundamental care este lisus Hristos, Domnul slavei răstignit şi înviat, în 
care se realizează comuniunea oamenilor cu Dumnezeu Tatăl prin Duhul Sfânt. 
Altfel spus, toate structurile şi normele Bisericii derivă din natura ei de Corp 
mistic al lui Hristos, de Templu al Duhului Sfânt şi Casă a Tatălui. Tot ce e 
vizibil în Biserică ţine şi se referă în permanenţă la această realitate invizi- 
bilă care e Trupul tainic al lui Hristos, Fiul Tatălui plin de Duhul Sfânt ca 
„nouă creație”, nouă umanitate transfigurată şi reconciliată (cf. Ga 6, 15-16; 
3, 28). Această „nouă creaţie” în Hristos este, potrivit Apostolului Pavel, 
„canonul” prim şi ultim al Bisericii, standardul şi etalonul absolut şi universal 
care arată asemenea unui fir de plumb sau trestii „verticala” oricărei învăță- 
turi, practici, acţiuni. Nu e vorba de o regulă pozitivă sau reglementare legală, 
ci de un „îndreptar”, de un etalon absolut al corectitudinii în sens de vertica- 
litate. Hotărâtor este faptul că e vorba de un etalon dat, nu făcut („„născut, nu 
tocmit”), pe care nici apostolii, nici urmaşii lor nu-l creează, ci-l găsesc, îl 
afirmă şi (re)formulează. De aceea, sinoadele n-au încercat să facă legi, ci să 
păsească, să apere şi să formuleze canonul Bisericii transmis în Tradiţia ei 
scripturistică, liturgică, morală. Primele hotărâri ale sinoadelor s-au numit 
astfel „hotărâri” (horoi) în sens de „hotărniciri”, nu canoane, accentul căzând 
pe „regula afirmată”; ulterior, sensul s-a deplasat legalist pe „afirmarea de 
reguli”, „canoanele” ajungând să însemne reguli întocmite de un sinod sau 
de o altă autoritate bisericească. Această deplasare de sens e un efect al me- 
tamorfozei suferite dc tradiţia canonică în Biserica devenită instituție funda- 
mentală a noului Imperiu Roman încreștinat. Ordinea eclezială mulându-se 
pe ordinea civilă, canoanele bisericești suferă acum atracția legilor imperiale, 
ajungându-se astfel la fuziunea dintre „nomos” şi „kanon” specifică dreptu- 
lui bizantin „nomocanonic”. Simbolul acestui sistem este vulturul bicefal 
bizantin și țarist. Canoanele au ajuns să fie astfel înțelese ca legi specifice 
promulgate de autorităţi bisericeşti, fiind interpretate şi aplicate în sens ana- 
log unor legi. S-a pierdut astfel sensul vechi al canonului Bisericii ca parte a 
unei tradiţii absolute, transcendente, universale şi maximaliste. Distorsiunea 
juridică a ecleziologiei alături de cea epistemică a revelației sunt tentaţii per- 
manente, expresii şi produse ale „naturalizării” creştinismului, ale reducerii 
registrului duhovnicesc transcendent la cel natural, imanent, atât în persoane, 
cât şi în instituții. 

Rezultatul acestei „naturalizări” juridice a ecleziologiei poate fi observat 
atât în Occidentul, cât şi în Orientul creştin, luând formele opuse, dar înrudite 

prin acelaşi instituționalism şi naturalism, ale papalității şi autocefalismelor 
patriarhale. Aşa cum arăta în 1960 preotul profesor Alexander Schmemann'*, 
deficitele conştiinţei ecleziologice în Răsărit vin din identificarea naturalistă 
a Bisericii cu statul şi cu națiunea: „simfonismul” imperial teocratic bizantin 
şi „naţionalismul” religios postbizantin autocefalist sunt două maladii ecle- 
ziologice „tragice”. Integrându-se şi asimilându-se structurilor administrative 
ale Imperiului constantinian, Biserica s-a juridizat şi birocratizat şi a devenit 
dintr-un organism sacramental-euharistic tot mai mult o instituţie juridică cu 
organe de „putere” bisericească — episcopi, mitropoliți, sinoade — concen- 
trate în puterea centrală supremă a patriarhului şi sinodului său permanent, 
echivalenţe mistice ale puterii supreme de stat a bazileului şi consiliului său 
imperial. „Simfonia” teocratică a acestui etatism bicefal imperialo-patriarhal 
— împotriva căreia n-a încetat să protesteze tacit ori profetic monahismul 
harismatic — a reprezentat triumful în varianta bizantină a aceleiași ecle- 
ziologii universaliste juridice care în Occident a luat forma monarhiei papale 
monocefale şi a imperialismului papocezarist. Efectul comun, evident în 
cursul Evului Mediu, a fost în ambele emisfere ale creştinătăţii: transforma- 
rea diecezelor în unități administrative de tip birocratic controlate de centre 
de putere juridice abstracte și îndepărtate; diviziunile tragice dintre episcopi 
şi preoți, dintre cler şi laici, dintre ierarhie şi monahi, dintre instituţia biscri- 
cească și masele tăcute (care se vor revolta odată cu apariţia Reformei). 
După căderea Constantinopolului, odată cu apariţia monarhiilor şi a statelor 
naționale ortodoxe moderne, etatismului i s-a adăugat naționalismul religios. 
Bisericile devenind organisme tot mai naţionale, pierzându-și în mod corc- 
lativ catolicitatea sacramental-eshatologică în favoarea parțializărilor și 
izolaționalismelor proprii naturalizărilor lor naţionaliste. Teocraţia bicefală 
imperială unică s-a destrămat într-o serie de teocraţii naţionale rivale, a 
căror expresie canonică a devenit autocefalismul; simbioză între naționalism 
şi etatism, acesta sancţionează ecleziologic diviziunea şi rivalitatea statelor 
naţionale ortodoxe cu menţinerea statofiliei şi centralismului birocratic admi- 
nistrativ. Este menţinută astfel funesta eclipsare a catolicităţii sacramentale, 
a naturii local-euharistice şi universal-eshatologice a Bisericii ca Trup mistic 
al lui Hristos în Duhul Sfânt, „creație nouă”, reconciliată, unificată, transfi- 
gurată şi catolicizată, universalizată, în Împărăţia eshatologică (nu naturală, 
nici statală, nici naţională) a lui Dumnezeu Tată, Fiu şi Duh Sfânt. 


180 ALEXANDER SCHMEMANN, „The Idea of Primacy in Orthodox Ecclesiology” (1960), 
în: The Primary of Peter. Essays in Ecclesiology and Early Church, St Vladimir's Semi- 
nary Press, 1992, p. 145-171, aici p. 166-169. 


Canonul şi canoanele creştinismului apostolic 137 


Unul din simptomele acestei crize ecleziologice perpetue — insistă subli- 
niază preotul profesor John H. Erickson — este divorţul dintre comunitate şi 
comuniune; altfel spus, pseudomorfozele dimensiunii istorico-sociale şi a 
celei eshatologice ale Bisericii devin evidente în conflictul latent între repre- 
zentanții simbolici ai acestora pe tema înțelegerii adevărate a canoanelor: 
episcopii legalişti şi etatizaţi, promotori ai unei Biserici implicate, sociale şi 
naţionale, şi monahii diletanţi şi anarhici, adepţi ai unei mistici individuale 
de tip evazionist. Pentru a depăşi această criză, cu toții — episcopi, teologi, 
monahi, laici — trebuie să reînvățăm să citim în mod corect canoanele, nei- 
mitând nici legalismul şi etatismul canoniştilor bizantini clasici, nici juridis- 
mul rigorist al „pidalioniştilor” sau arbitrariul adepților „economiei” pasto- 
rale, ambele la fel de discreţionare, ori anarhismul antinomist şi duplicitar al 
majorităţii indiferente. Regula de lectură autentică a tradiţiei canonice a Bi- 
sericii e aşadar aceea de a o vedea în acelaşi timp pe fundalul istoriei care 
le-a provocat, fără a cădea însă în relativismul istorist dar, mai ales, dincolo 
de „canoane” şi de orice „drept canonic” fatalmente limitative, în lumina 
„Canonului” nescris ultim şi absolut care e „creația nouă” în Hristos, aşa cum 
proceda Biserica primară. Doar astfel — depăşind distorsiunile legaliste şi 
anarhiste — putem descoperi aici în permanenţă acele structuri și norme 
conforme cu natura sacramental-mistică a Bisericii de Trup al lui Hristos 
plin de Duhul Sfânt. 


Revenirea la adevăratul Canon mistagogic al Bisericii 


Pentru a regăsi odată cu canoanele şi conştiinţa canonică împreună cu în- 
treaga bogăţie a tradiţiei canonice a Bisericii este aşadar vital, pe lângă de- 
pășirea distorsiunii ei epistemice sau juridice, şi refuzul sărăcirii acesteia. Se 
poate ieşi din acest impas atât recuperând polivalența semnificaţiilor „„Cano- 
nului” ultim al Bisericii care e lisus Hristos, Domnul răstignit şi înviat îm- 
preună cu creaţia nouă, cât şi revenind la plurivalenţa originară a noțiunii de 
„canon” în Biserica veche. Profunzimile „Canonului” prin excelenţă al Bise- 
ricii, Care, potrivit Apostolului Pavel (Ga 6, 12-15; 3, 26-28), este misterul 
lui lisus Hristos, Domnul răstignit şi preamărit, Capul creaţiei cele noi prin 
Biserică Trupul Său mistic/sacramental ni le dezvăluite într-un mod exem- 
plar Sfântul Maxim Mărturisitorul (t 662) în comentariile lui mistagogice la 
Liturghia Bisericii’?! şi la Rugăciunea Domnului („Tatăl nostru”)'%. Atât 
dispoziția spaţială a bisericii ca locaş liturgic, ca templu alcătuit din navă, 


181 Mysragogia, PG 91, 657-718. 
182 PG 90, 871-910. 

sanctuar şi altar — care corespund structurilor fundamentale ale cosmosului 
(pământ, cer, Dumnezeu), ale omului (trup, suflet, minte) şi acţiunilor sale 
(practică, contemplativă, mistică), precum şi ale revelaţiei (Vechiul Testa- 
ment, Noul Testament, Împărăția eshatologică) —, cât şi succesiunea tem- 
porală a riturilor Liturghiei Cuvântului și Euharistiei (icoane mobile ale celor 
două Parusti ale lui Hristos şi ale urcuşului credinciosului de la neştiință 
şi patimi la purificare, contemplare, unificare, unire cu îngerii, înfiere şi în- 
dumnezeire), evidențiază faptul că Biserica există pentru a activa unificarea 
întregii creaţii. Prin toate modurile (7ropoi) ei concrete de manifestare litur- 
gico-sacramentală, Biserica este o icoană (eikon) şi întipărire (typos) ale lui 
Dumnezeu Însuşi, desfăşurând prin imitație (kata mimesin) aceeaşi acţiune 
(energeia) cu El. Aşa cum Dumnezeu Creatorul a toate unifică în providenta 
Sa toate creaturile diverse prin relaţia lor unică cu El ca Pantocrator, tot 
aşa şi Biserica acționează asupra tuturor oamenilor (bărbaţi, femei, copii) 
divizați prin limbă, meserii, caractere, ştiinţă şi demnități, recreându-i şi 
renăscându-i sacramental şi duhovniceşte (misteric şi mistic) şi dându-le o 
formă unică (mian morphen) şi apelativ unic: calitatea de a fi şi de a se numi 
(creştini) plecând de la Hristos; harul şi puterea unică, simplă și indivizibilă, 
a credinței îi fac, deşi diferiţi, să aibă o unică inimă şi un unic suflet (FA 
4, 32) şi să alcătuiască cu toată diversitatea lor un unic Corp al unui unic Cap 
Hristos, în Care nu mai e nici masculin, nici feminin, nici iudeu, nici elin, 
nici circumcizie, nici necircumcizie, nici barbar, nici scit, nici slav, nici om 
liber, ci El este toate şi în toate (Ga 3, 28). O aprofundare complementară a 
temei pauline a „formei” canonice a creştinismului, formă a creaţiei noi a 
Împărăției lui Dumnezeu, e oferită de Sfântul Maxim plecând şi de la expli- 
carea celor şapte mistere cuprinse în rugăciunea „Tatăl nostru”. Veritabilă 
sinteză a creştinismului în esența lui eshatologic-duhovnicească, Rugăciunea 
Domnului revelează pe Dumnezeu în Treime (theologia), înfierea oamenilor 
prin har, egalitatea lor de cinstire cu îngerii prin facerea voii lui Dumnezeu, 
împărtăşirea lor de Viaţa/Pâinea veşnică, împăcarea firii umane cu ea însăşi 
prin iertare, desființarea legii păcatului prin biruinţa ispitelor şi surparea pu- 
terii celui rău prin răbdarea încercărilor/persecuţiilor. Adresarea „Tată! nos- 
tru” e o revelarea tainică a lui Dumnezeu în El Însuşi, pentru că Numele 
fiinţial al Tatălui, care trebuie sfinţit, este Fiul Său, iar Împărăţia fiinţială a 
Lui, care trebuie să vină la noi, este Duhul Său Sfânt. Dumnezeu, Care e 
veşnic Tată în Sine Însuşi ca Născător al Fiului şi Purcezător al Duhului, 
devine şi Tată al nostru creându-ne ca natură şi recreându-ne/născându-ne 
prin har. Creștinii răspund la această revelare supremă a Paternităţii divine, 
trinitare şi mântuitoare, printr-o viață de fii adoptivi ai lui Dumnezeu în care 
prin sfinţenie îi imită pe pământ pe îngerii din cer, depășind astfel ruptura 

introdusă între cer şi pământ de căderea în păcate, și făcând astfel din toate o 
Împărăţie a lui Dumnezeu. Întrucât această Împărăţie este a lui Hristos, în ea 
nu intră decât cel ce poartă înscrisă, gravată, în sine însuşi forma (charakter, 
morph&sis) Împăratului Hristos Cel înfrânat, blând şi smerit cu inima, care 
este totodată forma Împărăției fără început Care e Duhul Sfânt. În forma 
canonică a creştinismului şi verticala creştinismului autentic nu mai există 
nici violență, nici concupiscenţă („nici masculin, nici feminin”), ci doar vir- 
tutea şi cunoaşterea lui Dumnezeu, nici politeismul păgân, nici monoteismul 
iudaic („nici elin, nici iudeu”), ci Unimea-Treime, nici amputarea, nici divi- 
nizarea creatului („nici circumeizie, nici necircumcizie”), nici autodivizarea 
naturii umane prin invazii şi ucideri („nici barbar, nici scit”), nici divizarea 
socială a egalității naturii umane prin inegalităţi sociale şi tiranii („nici sclav, 
nici om liber”), ci există doar înfrânarea, blândețea şi smerenia care duc 
mintea la unirea cu Dumnezeu prin împărtăşirea prin înțelepciune şi rugă- 
ciune de Pâinea Vieţii nemuritoare. 


Canon şi canoane — unitate în diversitate 


Mister multidimensional, Forma Canonică eshatologică a creştinismului se 
refractă inevitabil în viaţa şi limbajul Bisericii într-o polisemie ireductibilă 
la sensurile cele mai utilizate actualmente ale termenului „canon”: acelea de 
hotărâre sinodală şi prescripţie penitențială. „Canon”"5% desemnează astfel nu 
doar numărul de rugăciuni, psalmi ori închinăciuni zilnice fixat de duhovnic 
pentru un monah sau un penitent. „Canon” este în Ortodoxie şi numele unei 
forme muzicale şi poetice tipice imnografiei bizantine, desemnând poemul 
imnografic în nouă ode în cinstea unei sărbători sau sfânt ce se rosteşte sau 
cântă în cadrul laudelor dimineţii din fiecare zi. (În muzica occidentală „ca- 
non” este şi numele unei forme muzicale specifice.) „Canon” este în Biserica 
latină numele rezervat în ritul roman marii rugăciuni euharistice din inima 
Liturghiei (Canon Missae), rugăciune numită în Răsărit „anaforâ”. „Canon” 
înseamnă în uzul grec antic exactitate, normă, criteriu, regulă, dar şi regula- 
ritate — și de aici liste şi tabele canonice astronomice, istorice. În spaţiul 
creştin avem astfel „canoane” sau tabele pascale, cronologice şi liste sau 
cataloage de clerici „canonici” şi, începând din secolul IV, la Atanasie cel 
Mare, dar mai ales la Augustin, liste cu cărți biblice canonice şi Scriptura ca 
un „canon biblic”. Sens care s-a adăugat uzului mai vechi (secolele II-III) 
de „canon/regulă a adevărului” sau „a credinţei”. 


183 Grecescul kanân derivă din semiticul ganeh, trestie” de măsurat, care apare în 
Iezechiel 40, 3. 5-8; 42, 16-19. 

Autodefinirea canonică a Bisericii vechi plecând de la Evanghelie 


Plecând de la Apostolul Pavel, această polisemie esenţială a „canonului” 
în uzul Bisericii s-a constituit în mod treptat, perioada decisivă fiind cea a 
crizelor secolului II când, cu ajutorul „canonului”, a avut loc „autodefinirea” 
Bisericii concentrată în jurul Evangheliei şi a tradiţiei apostolice! Faptul 
era recunoscut încă din secolul XIX de reprezentanţii germani ai istoriei 
dogmelor. Astfel, în 1885, Adolf von Harnack (1851-1930) susținea’ că în 
secolul JI a avut loc transformarea decisivă a creştinismului dintr-o mișcare 
harismatică evanghelică într-o Biserică de tip „catolic timpuriu” odată cu 
adoptarea, împotriva pericolelor aduse de gnosticism, marcionism şi mon- 
tanism, a triadei normelor canonice apostolice ale Bisericii, reprezentate de 
regula de credință, de canonul biblic şi de ierarhia bisericească în succesiune 
apostolică directă, rolul fundamental jucându-l regula de credinţă'*. Prin 
aceasta ar fi început în Biserică dogmatizarea credinţei care, alături de sacra- 
mentalism, moralism şi instituţionalizarea juridică a ierarhiei, a contribuit la 
elenizarea şi romanizarea Bisericii medievale, în care vor intra şi vor supra- 
vieţui instituţiile intelectuale şi statale ale imperiului greco-roman: şcolile 
filozofice și administraţia imperială. Teoriile lui Harnack au stârnit vii dis- 
pute atât la sfârșitul secolului XIX, cât şi în prima jumătate a secolului XX. 
Încercând să evite schema purității originare semitice falsificată prin eleni- 
zare, teologii au încercat să dea definiţii ale istoriei Bisericii din punct de 
vedere teologic: ce anume este în ultimă instanţă istoria Bisericii? Dacă 
pentru luteranul Gerhard Ebeling (1946) ea este istoria explicării Scripturii. 
pentru romano-catolicul Hubert Jedin (1962) este istoria instituţiei sacra- 
mentale întemeiate de Hristos şi condusă de Duhul Sfânt prin apostoli şi 
urmaşii lor. 

Problema este însă că atât Scriptura, cât şi structurile instituționale s-au 
fixat şi impus în forma lor normativă abia în secolul II, ba chiar în a doua 
jumătate a acestui veac. lar decisivă a fost nu atât confruntarea cu gnosticis- 
mul, ci în primul rând separația dintre Biserică și Sinagogă care s-a produs 
pe fondul crizei apocaliptice marcate de anii '60-'70 d. Hr. Acum are loc 


184 Cum arată într-un important studiu profesorul şi episcopul luteran GEORG KRETSCHMAR 
(n. 1925), „Die «Selbstdefinition» der Kirche im 2. Jahrhundert als Sammlung um das 
apostolische Evangelium”, în: Communio Sanctorum. Einheit der Christen-Einheit der Kir- 
che. Festschrift fur Bischof P.-W. Scheele, Würzburg, 1998, p. 105-131. 

185 ADOLF VON HARNACK, Lehrbuch der Dogmengeschichre, 3 vol., 1886-1889. 

186 Ulterior, luteranii Gerhard Ebeling și Hans von Campenhausen vor susţine că norma 
ar fi doar Biblia, regula de credinţă şi ierarhia în succesiune apostolică apărând doar pentru 
a împiedica abuzul de Scriptură şi riscând să acopere şi să detroneze Scriptura din rolul de 
normă şi instanţă critică atât față de dogmă, cât și faţă de ierarhia. 

atât risipirea comunității apostolice originare din Ierusalim şi mutarea cen- 
trului creştinismului la Roma, unde mor martiric Apostolii Petru şi Pavel, 
cât şi distrugerea Ierusalimului şi a celui de-al doilea Templu al lui Israel. 
Atât creştinii, cât şi iudeii au fost puşi, după anul 70, în fața necesității de a 
da un răspuns la întrebări cruciale: ce rămâne din iudaism şi cum se conti- 
nuă el după dispariţia Templului? cum se continuă propovăduirea Evanghe- 
liei şi viața comunităţilor creştine în condiţiile întârzierii celei de-a Doua 
Veniri a lui Hristos şi a dispariţiei fizice a apostolilor? Au avut loc în paralel 
două procese de „autodefinire” prin concentrare pe esenţialul şi normativul 
fiecăreia din cele două comunităţi acum rivale. ludeii s-au reconstituit ca 
adunare (Sinagogă) în jurul Torei lui Moise, în interpretarea rabinilor farisei 
(singurii supraviețuitori, toate celelalte partide religioase — saducheii, ese- 
nienii, zeloţii — dispărând în catastrofa anului 70). Sub protecția autorităților 
romane, rabinii reconstituie sanhedrinul şi o organizare centralizată în jurul 
instituţiei patriarhatului; în interiorul noilor şcoli rabinice are lor fixarea ca- 
nonului scripturistic, precum şi a tradiţiei interpretative cuprinse în „halaka” 
codificată în „mishna”, amplificată în cele două gigantice Talmuduri (de la 
Babilon şi de la lerusalim). Simultan are loc şi autodefinirea comunităţii 
iudaice ca popor al lui Dumnezeu bazat strict pe legătura de sânge a copiilor 
lui Avraam şi pe legământul cu Dumnezeu încheiat de Moise pe Sinai în 
jurul revelaţiei monoteismului strict al Torei. Toţi cei care nu acceptau 
această autodefinire restrictivă sunt excluşi din sinagogă ca eretici şi apostaţi 
(minim) printr-o excomunicare specială inclusă ca blestem în rugăciunea 
zilnică solemnă a celor optsprezece Binecuvântări. Excluşi din sinagogi ca 
apostaţi şi eretici „nazorei” (no/srim), creştinii au fost obligaţi să se autode- 
finească şi ei în jurul esenţialului lor — iar acesta era Hristos Domnul, răs- 
tignit şi preamărit, şi Evanghelia Lui transmisă prin predica apostolilor — 
ca Popor mesianic şi universal al lui Dumnezeu, liber de legătura de sânge 
cu Avraam și de legământul vechi cu Moise, dar obligat față de Noul Legă- 
mânt încheiat de Dumnezeu în Crucea-Înviere a lui lisus Hristos Domnul şi 
perpetuat liturgic prin proclamarea predicii apostolilor şi celebrarea memo- 
rialului euharistic al Pătimirii-Înviere. 

Dacă iudaismul de după anul 70 a fost definit de erudiții rabinici care au 
unificat, definit şi fixat juridic norma de interpretare a Torei în Mishna/Tal- 
mud, pe care au impus-o sinagogilor excluzându-i din ea pe dizidenţi, creş- 
tinismul apostolic s-a constituit încă de la început prin recunoaşterile reci- 
proce ale diverselor predici, minuni şi comunități dezvoltate de principalii 
apostoli: Iacob, Ioan, Pavel şi Petru, toți martori ai Învierii şi fideli față de 
„predania Evangheliei” (7 Co 15, 1-8), ca integrarea sinodal-consensuală a 
pluralității şi diversității mișcărilor şi misiunilor apostolice, integrare care va 

lua apoi forma normativă a canonului Noului Testament. Biblia creştină în- 
săşi, ca unitate canonică între Noul Testament apostolic şi Vechiul Testament 
iudaic, e un răspuns la relaţia dialectică esenţială între Israel şi Biserică pe 
fondul precizării raportului dogmatic hotărâtor dintre creaţie şi mântuire, 
dintre Tatăl şi Fiul în Duhul, tema centrală a canonului sau regulii adevărului 
sau credinţei apostolice, iar canonul episcopatului în succesiune apostolică e 
răspunsul liturgic-euharistic la structurarea poporului eshatologic și universal 
al lui Dumnezeu condus de Duhul Sfânt. La capătul tuturor provocărilor 
aduse de diversele radicalizări heterodoxe curentelor creştinismului aposto- 
lic în mişcările eretice ale ebionismului, marcionismului și gnosticismelor, 
precum şi montanismului, sfârşitul secolului II şi începutului secolului III ne 
arată Biserica una, sfântă, apostolică, ortodoxă şi catholică (toţi aceşti ter- 
meni fiind sinonimi în epocă), autodefinită drept comuniunea comunităţilor 
care decid, prin consens, recunoaştere şi receptare reciprocă permanentă, 
să stea sub călăuzirea Duhului Sfânt în Adevărul apostolic dat în Scripturi, 
în regula de credință și în episcopat, în succesiune apostolică. Aceste nor- 
me/canoane apostolice sunt identificate, precizate şi receptate prin consens de 
episcopi, dar şi de comunități în întregimea lor nu ca o suită de norme/ca- 
noane izolate, ci ca o recunoaştere în toate acestea a prezenţei Normei/Cano- 
nului prim şi absolut reprezentat de lisus Hristos, Domnul răstignit şi înviat, 
concentrat în Evanghelia Lui apostolică: Evanghelia e pusă deschisă peste 
capul celui hirotonit episcop şi tot Evanghelia deschisă va fi ulterior întro- 
nizată solemn în mijlocul tuturor Sinoadelor Ecumenice. Sinodui Apostolic 
din Ierusalim din 49-50 d. Hr. a oferit pentru totdeauna Bisericii apostolice 
modelul de recunoaștere reciprocă a comunităților şi tradiţiilor lor prin con- 
sensul în Evanghelia lui Hristos sub călăuzirea Duhului Sfânt, în acelaşi timp 
Duhul Adevărului şi Duhul comuniunii. 


V. Canonul biblic 


Structura Bibliilor în circulaţie actuală 


Orice cititor interesat în cunoașterea Bibliei află cu uimire că nu există o 
singură Biblie în uz la toți creştinii, ci că, atât în ce priveşte ordinea cărților 
biblice, cât şi textul însuşi, există diferențe importante nu numai între Biblia 
ebraică a iudaismului rabinic al sinagogii, dar şi între Bibliile celor trei mari 
confesiuni creştine — pentru că există o Biblie ortodoxă, una romano-cato- 
lică și alta protestantă —, ba chiar şi între diversele ediții de traduceri publi- 
cate de-a lungul timpului în cadrul diverselor Biserici. Dacă în ce priveşte 
Noul Testament domneşte unanimitatea — toate ediţiile cuprinzând 27 de 

cărți: 4 Evanghelii: după Matei, Marcu, Luca şi Ioan, Faptele Apostolilor, 
14 Epistole Pauline, 7 Epistole Catholice (1 a lui Iacob, 2 ale lui Petru, 3 ale 
lui Ioan, 1 a lui Iuda) şi Apocalipsa —, varietatea în ce priveşte Vechiul 
Testament este deconcertantă: 


BIBLIA EBRAICĂ! grupează în mod tradițional scripturile ebraice în aşa- 


numitul TaNaK (prescurtare de la Tora-Neviim-u-Ketuvim = Lege-Profeţi- 
şi-Scrieri): 

Legea (Tora) lui Moise în cinci cărți (Pentateuh): Facerea, Ieşirea, Levi- 
ticul, Numerii, Deuteronomul, 

Profeţii (Neviim) anteriori: losua, Judecătorii, 1-2 Samuel, 1—2 Regi; 

Profeţii posteriori: profeţii mari: Isaia, Ieremia, lezechiel + 12 profeţi mici: 
Osea, loil, Amos, Obadia, lona, Mica, Naum, Habacuc, Tefania, Haggai, 
Zaharia, Maleahi; 

Scrierile (Ketuvim): Psalmii (150), Proverbele, Iov, Cântarea Cântărilor, 
Rut, Plângerile lui leremia, Eccleziastul, Estera, Daniel, Ezdra-Neemia, 
1-2 Cronici. 


BIBLIA ORTODOXA bazată pe traducerea greacă a celor Şaptezeci de înţelepţi, 
aşa-numita Septuaginta”; grupează cărțile în patru secțiuni: 

Pentateuhul lui Moise: Facerea, Ieşirea, Leviticul, Numerii, Deuteronomul; 

Cărţile istorice: losua, Judecătorii + Rut, 1—4 Împărați (= 1-2 Samuel + 
1-2 Regi), 1-2 Paralipomene („cele ce lipsesc” [din Cărţile Împăraţilor] = 
1-2 Cronici), 1 Ezdra (= 2 Ezdra în Biblia slavonă sau 3 Ezdra în Vulgata 
latină; carte apocrifă), 2 Ezdra (= Ezdra + Neemia), Estera (cu şase adao- 
suri), Judita, Tobit, 1-4 Macabei; 

Cărțile poetico-sapiențiale (didactice): Psalmii (150 + 1), Proverbele, 
Eccleziastul, Cântarea Cântărilor, lov, Înţelepciunea lui Solomon, Înţelep- 
ciunea lui Sirah; 

Cărțile profetice: 12 profeţi mici: Osea, Amos, Miheia, Ioil, Avdie, lona, 
Naum, Avacum, Sofronie, Agheu, Zaharia, Malachie, şi 3 profeţi mari cu 
adaosuri: Isaia, Ieremia + Baruh, Plângerile şi Epistola lui Ieremia, leze- 
chiel, Daniel + Rugăciunea lui Azaria şi Cântarea celor trei tineri, Istoria 
Susanei şi Bel şi balaurul; 

Apendice: 18 psalmi ai lui Solomon, 9 ode biblice, Rugăciunea lui Manase. 


197 Biblia Hebraica Stuugartensia, ed. critică R. Kittel, 1905-1906; K. Elliger / W. Rudolph, 
Stuttgart, 1967-1977. 

188 Septuaginta, ed. critică H. B. Swete, 1887-1894; ed. definitivă Academia din Göttin- 
gen din 1926 pe fascicole în curs de finalizare; ed. preliminară A. Rahlfs, Stuttgart, 1935. 

BIBLIA ROMANO-CATOLICĂ, bazată pe traducerea latină Vulgata realizată de 
Ieronim între 382-405 după textul ebraic cu revizuirea celorlalte traduceri 
latine după cărţile cu original grec şi cu prologuri la fiecare carte (traducere 
oficializată în 1546 de Conciliul Tridentin'*%), are o grupare a cărţilor simi- 
lară în mare, deşi cu unele diferențe, cu aceea a Sepruagintei greceşti: 

Pentateuhul lui Moise: Facerea, Ieşirea, Leviticul, Numerii, Deuteronomul, 

Cărţile istorice: Iosua, Judecătorii + Rut, 1—2 Samuel, 1—2 Regi, 1—2 Cro- 
nici, Ezdra + Neemia, Tobit, Iudita, Estera (cu adaosurile din Septuaginta), 
1-2 Macabei, 

Cărţile poetico-sapienţiale: lov, Psalmii (150), Proverbele, Eccleziastul, 
Cântarea Cântărilor, Înţelepciunea lui Solomon, Înţelepciunea lui Sirah; 

Cărţile profetice: 4 profeţi mari: Isaia, Ieremia + Plângerile şi Baruh, 
Iezechiel, Daniel + Rugăciunea lui Azaria, Cântarea celor trei tineri, Istoria 
Susanei şi Bel şi balaurul, şi 12 profeţi mici de la Osea la Maleahi; 

Apendice: Psalmul 151, Rugăciunea lui Manase, 3 Ezdra (= 1 Ezdra în 
Septuaginta) şi 4 Ezdra (carte apocrifă). 


BIBLIILE PROTESTANTE, traduse după textul ebraic, exclud strict „apocrifele”, 
dar menţin gruparea cărților din Vulgata: 

Pentateuhul lui Moise: Facerea, Ieşirea, Leviticul, Numerii, Deuteronomul; 

Cărţile istorice: Iosua, Judecătorii + Rut, 1-2 Samuel, 1—2 Regi, 1-2 Cro- 
nici, Ezdra + Neemia, Tobit şi Estera; 

Cărţile didactico-poetice: lov, Psalmii, Proverbele, Eccleziastul şi Cânta- 
rea Cântărilor, 

Cărțile profetice: 4 profeţi mari: Isaia, leremia + Plângerile, lezechiel, 
Daniel, şi 12 profeţi mici de la Osea la Maleahi. 

La cele 39 de cărţi ale Vechiului Testament se adaugă cele 27 de cărți ale 
Noului Testament, Bibliile protestante prezentând constant un număr de 66 de 
cărți canonice. 


BIBLIILE ROMÂNEŞTI: Primele două traduceri făcute după Sepruaginta gre- 
cească — Biblia de la Bucureşti, 1688 (reed. 1988), unde Vechiul Testament 
a fost tradus după ediţia Sepruagintei de la Frankfurt din 1597 de spătarul 
Nicolae [Milescu], și Biblia de la Blaj, 1795 (reed. 2000), tradusă după ediția 
Septuagintei de la Franeker din 1709 de ieromonahul Samuil Micu — au un 
plan aproape identic. Ele mențin structura: Pentateuh — cărți istorice — cărți 


189 Biblia Sacra Vulgata, ed. 1592 „clementina”, ed. critică la Vatican din 1926 în curs de 
elaborare; ed. preliminară R. Weber, Stuttgart, 1969. Versiuni moderne: Bible de Jerusalem 
şi New American Bible. 

didactico-poetice — cărți profetice (însă în ordinea 4 profeţi mari: Isaia, 
Ieremia + Plângerile, lezechiel, Daniel, + cei 12 profeţi mici). Întrucât 
Septuaginta din 1597 era o ediţie protestantă, ea departajează strict cărțile 
numai în canonul grec al Septuagintei, nu şi în canonul ebraic într-o secțiune 
de „Apocrifa” care separă „Testamentul Vechi” (39 de cărţi) de „Testamen- 
tul Nou” (27 de cărţi) şi cuprinde în devălmăşie: Psalmul 151, Tobit, ludita, 
Baruh, Epistola lui Ieremia, Cântarea celor trei tineri („„coconi”), 3 Ezdra, 
Înţelepciunea lui Solomon, Înţelepciunea lui Sirah, Istoria Susanei, Despre 
Bel şi balaur, 1-3 Macabei şi „losip” (= 4 Macabei), la care Samuil Micu 
adaugă Rugăciunea lui Manase. Cu singura excepție a cărții lui „Josif” 
(4 Macabei; care inserează într-un panegiric al martirilor Macabei un tratat 
filozofic „despre raţiunea dominantă”), carte publicată doar în edițiile din 1688 
şi 1795, toate Bibliile ortodoxe româneşti apărute în secolele XIX şi XX 
menţin aceeaşi dispoziţie de inspiraţie protestantă: Vechiul Testament — 
Apocrife — Noul Testament, cu singura deosebire că în ediţiile din 1914 
şi 1988 dispare orice fel de demarcaţie între cărţile canonice ale Vechiului 
Testament şi cele apocrife (atât în text, cât şi la cuprins trecându-se fără nici 
un avertisment de la Maleahi la Tobit), în timp ce ediția din 1968 împarte 
cărțile Vechiului Testament în „A. Cărţi canonice” (39, de la Facere la 
Maleahi) şi „B. Cărţi şi fragmente necanonice” (14, de la Tobit la Rugăciu- 
nea lui Manase), urmată fiind de ediţia jubiliară din 2001, care le grupează 
şi ea în acelaşi mod în „cărţi canonice” şi „cărți necanonice”. 

Prestigiul unic al Bibliei de la București (1688) a determinat astfel dispo- 
ziția cărților Vechiului Testament în toate ediţiile ei ortodoxe (precum şi în 
cea greco-catolică de la Blaj, 1795) până astăzi. Realizatorii lor nu par să fi 
sesizat originea protestantă a diviziunii cărţilor Vechiului Testament în „ca- 
nonice” (cele 39 cu original ebraic) și „apocrife” în terminologia protestantă 
sau „deuterocanonice” în terminologia romano-catolică post-tridentină (cele 
14-16 cărți prezente doar în text grec în colecția Sepmuagintei). (Cărțile re- 
dactate în perioada inter-testamentară, în intervalul dintre secolele III î. Hr. — 
II d. Hr., şi care n-au fost incluse nici în TaNaK-ul ebraic, nici în Septua- 
ginta, sunt numite „pseudoepigrafe” de savanții protestanți şi „apocrife” de 
savanții romano-catolici.) Aşa cum a arătat regretatul academician Virgil 
Cândea'*, spătarul Nicolae Milescu (1636-1708), primul traducător al 
Vechiului Testament, a executat traducerea în 1661-1664 la Constantinopol, 
luând drept bază ediţia protestantă a Sepruagintei apărută la Frankfurt în 


15 VIRGIL CÂNDEA, „Nicolae Milescu şi traducerea integrală a Vechiului testament” 


[1963], în: Rațiunea dominanţă. Contribuţii la istoria umanismului românesc, Cluj-Napoca, 
1979, p. 106-171. 


E 

1597; revizuită, traducerea spătarului a stat la baza Bibliei de la Bucureşti. 
Nefiind carte de cult, prima Biblie românească a fost rezultatul iniţiativei şi 
eforturilor unor intelectuali umanişti laici, susținuți de domnitorul Șerban 
Cantacuzino. Doar aşa se explică faptul că, atât prin diviziunea protestantă 
între cărți canonice şi „apocrife”, cât şi prin insistența tot de origine protes- 
tantă din prefață pe obligativitatea citirii Bibliei de toţi creştinii, mici şi mari, 
ediția contravenea explicit „Mărturisirii” de credință antiprotestante a patri- 
arhului Dositei al Ierusalimului („Scutul Ortodoxiei”) aprobată de Sinodul 
de la Ierusalim din 1672, şi care respinge categoric diviziunea protestantă 
în cărți canonice — cărți apocrife („pe acestea toate numite fără înțelegere 
apocrife noi le socotim canonice”) şi interzice explicit citirea Bibliei de toți 
(„să nu fie citită de toți, ci numai de cei ce cunosc cercetarea cuvenită ei”). 
Bibliile ortodoxe româneşti au avut la bază, până în 1936, versiunea greacă 
a Septuagintei, dar de la început şi până azi cărțile Vechiului Testament sunt 
grupate în mod protestant. Traducerile au fost în esenţă două: prima, cea a 
spătarului Nicolae, revizuită de frații Greceanu pentru Biblia de la Bucu- 
reşti, 1688, fiind înlocuită practic în toate ediţiile de până în 1914 (Sankt 
Peterburg, 1819; Buzău, 1854-1856; Sibiu, 1856-1858; Bucureşti, 1914) 
de marea traducere a lui Samuil Micu aflată la baza celei de-a doua Biblii 
româneşti: Biblia de la Blaj, 1795 (care însă a menţinut riguros în planul ci 
gruparea protestantă a cărților Septuagintei din 1597, aflată la baza Bibliei 
din 1688). Secolul XIX a adus cu sine eforturile de a edita o nouă Biblie 
românească sub egida „Societăţii biblice britanice şi pentru străinătate”; 
organism interdenominațional protestant, aceasta va impune în toate Bibliile 
editate sub egida ei canonul protestant (ebraic) fără „apocrife”, care dispar 
astfel din cele trei ediții de referință ale „Societăţii biblice britanice”: Biblia 
de la laşi, 1874, Biblia Nitzulescu din 1908 (realizate ambele cu participări 
ortodoxe declarate sau anonime) și, în fine, Biblia protestantizantă a lui 
Comilescu din 1923. Pentru a contracara, chipurile, propaganda cultelor neo- 
protestante care utilizau Biblia Cornilescu, în 1936 sub egida Sfântului Sinod 
se publică o nouă ediţie a Bibliei româneşti realizată de preoţii profesori 
Gala Galaction, Vasile Radu şi de arhiereul Nicodim Munteanu, în care tra- 
ducerea textului grec al Septuagintei e confruntată şi revizuită după textul 
ebraic!; ca în 1938 sub egida „Fundațiilor Regale” să apară o Biblie compo- 
zită, realizată exclusiv după originalul ebraic pentru Vechiul Testament şi după 
originalul grec pentru Noul Testament de aceiaşi erudiți Gala Galaction şi 
Vasile Radu. Toate Biblii/e sinodale ulterioare (din 1968, 1975, 1982, 1988) 
n-au fost decât reluări cu revizuiri ale versiunii „hibride” din 1936. Abia 
ediţia jubiliară sinodală din 2001 revine deliberat la matcă, editând o „ver- 
siune diortosită după Septuaginta, redactată şi adnotată de Bartolomeu Valeriu 

Anania, Arhiepiscopul Clujului, sprijinit pe numeroase alte osteneli”. Pres- 
tigiul enorm al Bibliei fondatoare din 1688 a făcut însă ca şi ediția jubiliară 
din 2001 să menţină, paradoxal, pentru Vechiul Testament ortodox aceeaşi 
diviziune protestantă: cărți „canonice — necanonice”, şi să nu regăsim în 
arhitectura ei „canonul” sau lista cărților în ordinea Sepruagintei creştinilor, 
deloc lipsită de adâncă semnificație teologică. 


Cele mai vechi codice biblice 


Manuscrisele biblice cele mai vechi, scrierile Sfinților Părinţi şi hotărârile 
unor sinoade ale Bisericii vechi atestă însă diverse liste de cărţi biblice 
canonice cu o marjă de variabilitate şi extensibilitate necunoscute ca atare în 
epoca modemă. E interesant astfel de urmărit ordinea şi cuprinsul celor mai 
vechi: manuscrise ale întregii Biblii greceşti, cuprinse în trei faimoase codice 
scrise în caractere unciale: 


Codex Sinaiticus (X), secolul IV, a fost descoperit în biblioteca mănăstiri 
Sfânta Ecaterina din Sinai de eruditul rus Constantin Tischendorf în 1844, 
care, cu acordul monahilor, în 1859 l-a donat țarului Rusiei; în 1933 a fost 
vândut de guvernul sovietic bibliotecii Muzeului Britanic, unde se află astăzi. 
A fost editat în facsimil în 4 volume în 1862. Este alcătuit din 346 de foi de 
pergament scrise pe patru coloane a câte 48 de rânduri pe pagină, în caractere 
greceşti unciale, fără spaţiu între cuvinte. A suferit mutilări severe în decur- 
sul istoriei, jumătate din Vechiul Testament, cărțile istorice de la Facere şi 
până la Ezdra 9, 9, dispărând cu excepţia unor mici fragmente. S-a păstrat 
sfârșitul cărţii Ezdra, Neemia, Estera, Tobit, ludita, 1 şi 4 Macabei (nu însă 
2 şi 3), Isaia, Ieremia + Plângerile, loil, Avdie, lona, Naum, Avacum, Sofo- 
nie, Agheu, Zaharia, Maleahi, Psalmii, Proverbele, Eccleziastul, Cântarea 
Cântărilor, Înţelepciunea lui Solomon, Înţelepciunea lui Sirah, lov; precum 
şi Noul Testament complet de la Matei la Apocalipsă (cu deosebirea că 
Epistolele Pauline apar după, nu înainte de Faptele Apostolilor, iar Epistola 
către Evrei se află între 2 Tesaloniceni şi 1 Timotei), Apocalipsa fiind urmată 
de Epistola lui Barnaba şi Păstorul lui Herma incomplet. 


Codex Alexandrinus (A), de la începutul secolului V, donat în 1621 de 
patriarhul Alexandriei şi apoi ecumenic, Chiril Lukaris ( 1638), regelui 
Angliei, James I (1603—1625), din a cărui bibliotecă a intrat în 1757 în com- 
ponenţa nou-înfiinţatului Muzeu Britanic. A fost primul manuscris biblic 
uncial cunoscut lumii ştiinţifice, fiind editat încă din 1707-1720 (ed. facsi- 
milate în 1816-1828 şi, apoi 1879 şi 1881-1883). E compus dintr-un număr 

de 773 de foi de pergament dintr-un total de 822 scrise pe două coloane a 
câte 49 de rânduri în unciale greceşti, şi cuprinde: Pentateuhul, un prim gru- 
paj de cărţi istorice: Josua, Judecătorii + Rut, 1—4 Regi, 1-2 Cronici, urmate 
de cei 12 profeţi mici (Osea-Maleahi) şi cei 4 mari (Isaia, Ieremia + Baruh, 
Plângerile şi Epistola, lezechiel şi Daniel cu adaosuri; după care urmează un 
al doilea grupaj de cărți istorice: Estera, Tobit, ludita, 1—2 Ezdra, 1-4 Maca- 
bei, urmate de cărțile poetico-didactice: 151 de Psalmi prefațați de Epistola 
lui Atanasie cel Mare către Marcellinus despre Psalmi şi un rezumat al con- 
ținutului acestora făcut de Eusebiu, cele 9 Ode biblice, Iov, Proverbele, 
Cântarea Cântărilor, Înţelepciunea lui Solomon şi Înţelepciunea lui Sirah. 
Noul Testament e păstrat integral (cu mici lacune din cauza unor foi dispă- 
rute), scrierile lui fiind dispuse în următoarea ordine: cele 4 Evanghelii, 
Faptele Apostolilor, cele 7 Epistole Catholice (Iacob, Petru, loan, luda), cele 
14 Epistole pauline cu Epistola către Evrei între 2 Tesaloniceni şi 1 Timotei: 
după Epistolele Pastorale, mai exact după Filimon, urmează Apocalipsa, Co- 
dicele Alexandrin încheindu-se cu Epistolele 1-2 ale lui Clement Romanul. 


Codex Vaticanus (B), din secolul IV, atestat în Biblioteca Apostolică a 
Vaticanului din 1475, este cel mai bine păstrat şi cel mai important manu- 
scris existent al Bibliei greceşti. A fost folosit pentru ediția Sepruagintei de 
la Roma din 1587. Textul complet a fost editat la Roma în 1858 de A. Mai 
în 5 volume, şi încă o dată în 6 volume între 1869-1881 de C. Vercellone și 
J. Cozza; ed. facsimilate: Roma, 1889-1890, 5 volume, și 1904-1906, 4 vo- 
lume. Conţine 759 de foi de pergament scrise pe câte trei coloane pe pagină 
în unciale greceşti. Lipsesc însă primele 20 de foi cu primele 46 de capitole 
din Facerea, alte 10 foi cu Psalmii 105, 27 — 137, 6, precum şi caietele finale 
din Noul Testament. Ordinea cărților Vechiului Testament este cea clasică a 
Septuagintei creştine: Pentateuhul; cărțile istorice: Josua, Judecătorii + Rut, 
1-4 Regi, 1-2 Cronici, 1-2 Ezdra (cărţile Macbeilor lipsesc cu totul); cărțile 
poetico-didactice: Psalmii, Proverbele, Eccleziastul, Cântarea Cântărilor, 
Iov, Înţelepciunea lui Solomon şi Înţelepciunea lui Sirah, Estera, ludita şi 
Tobit; cei 12 profeți mici (de la Osea la Maleahi) şi cei 4 profeţi mari: Isaia, 
Ieremia (+ Baruh, Plângerile, Epistola), lezechiel şi Daniel cu adaosuri. 
Ordinea cărților din Noul Testament este: cele 4 Evanghelii, Faptele Aposto- 
lilor, cele 7 Epistole Catholice (Jacob, Petru, Ioan, luda) şi Epistolele Pau- 
line: Romani, 1-2 Corinteni, Galateni, Efeseni, Filipeni, Coloseni, 1-2 Te- 
saloniceni, Evrei, textul întrerupându-se la cap. 9, 14, caietele cu Epistolele 
Pastorale, Apocalipsa şi poate şi Epistolele 1-2 ale lui Clement Romanul 
fiind pierdute. 

Liste patristice şi sinodale de cărți canonice ale Scripturii 


Liste ale cărților biblice avem în Răsărit de la Meliton (a doua jumătate a 
secolului II), Origen (t 253)'%!, de la Atanasie cel Mare (t 373)1%, Chiril 
al Ierusalimului (t 394)'%, Epifanie al Salaminiei (t 403)", Grigorie din 
Nazianz (f 390)'% şi Amfilohiu al Iconiului (t 396)'%; iar în Apus de la 
Ieronim, Rufin şi Augustin”, toți în jurul anului 395. 

Cea mai veche listă cu scrierile Noului Testament este cuprinsă în aşa-nu- 
mitul „Canon Muratorian”. În anii °30 ai secolului XVIII, eruditul italian 
Ludovico Muratori a descoperit în biblioteca Ambroziana din Milano, într-un 
manuscris din secolul VIII, o foaie cu un text incomplet la început şi la sfâr- 
şit, scris într-o latină plină de greşeli ortografice şi gramaticale şi datat în a 
doua jumătate a secolului II. Cele 85 de rânduri păstrate reprezintă o listă 
comentată a scrierilor Noului Testament începând cu sfârşitul notiței despre 
Evanghelia după Marcu şi continuând cu notițe despre Luca şi loan ca 
Evangheliile a treia şi a patra. Vin apoi Faptele Apostolilor şi Epistolele 
Pauline către Biserici şi către persoane, fără însă Epistola către evrei, urmate 
de Epistolele lui Iuda şi 1-2 loan, fără Epistolele lui lacob şi 1—2 Petru, şi 
se încheie cu Înţelepciunea lui Solomon, cu Apocalipsa lui loan, cu Apoca- 
lipsa lui Petru, deşi cu rezerve. Sunt respinse Păstorul lui Herma, Epistolele 
marcionite atribuite lui Pavel către Laodiceea şi Alexandria, precum şi scrie- 
rile gnosticilor Arsinoe, Valentin, Miltiade şi Vasilide. 

O listă comentată cu scrierile Noului Testament la începutul secolului IV 
ne oferă Eusebiu al Cezareii (t 340)1%, care, pe urmele lui Origen, le ierarhi- 
zează pe grade de autoritate în: cărți recunoscute (homologoumena) de toți: 
cele 4 Evanghelii, Faptele Apostolilor, Epistolele pauline, 7 Joan şi 1 Petru; 
cărţi disputate (antilegomena): lacob, Iuda, 2 Petru, 2-3 loan (Apocalipsa 
nu apare deloc)”; şi cărți neautentice (notha): Faptele lui Pavel, Păstorul 
lui Herma, Apocalipsa lui Petru, Epistola lui Barnaba şi Didahia, distincte 


11 Transmise ambele de EUSEBIU AL CEZAREII, Historia Ecclesiastica IV.XXVI.14 şi 
VI.XXV.2. 

192 Faimoasa Epistolă 39, 4 din anul 367. 

13 Cateheza IV, 35. 

1% Panarion. |, 1,8 şi Mens. 4 şi 23 din anii 374-377. 

1% Carmina |, 12, 5, cca 390. 

1% Tambi ad Seleucum 2, 51-88. 

197 De doctrina christiana II, 13. 

1% Historia Ecclesiastica UL.XXV.1-7. 

1% Acest canon restrâns al Noului Testament — fără cele 4 Epistole Catholice mici 
(2 Petru, 2-3 loan, Iuda) şi fără Apocalipsa — este cel al traducerii siriace Peshitta din 
secolul IV, care este până astăzi Biblia oficială a vechii Biserici Asiriene a Orientului. 

însă de apocrifele invocate de eretici: Evangheliile lui Petru sau Toma, Fap- 
tele lui Andrei sau loan şi altele. 

Lista clasică a cărţilor canonice ale Bibliei creştine o întocmeşte în anul 367 
Sfântul Atanasie cel Mare, arhiepiscopul Alexandriei (t 373). Pentru Vechiul 
Testament el enumeră 22 de cărți după numărul literelor alfabetului ebraic: 
Facerea, leşirea, Leviticul, Numerii, Deuteronomul, Iosua, Judecătorii, Rut, 
l-2 Regi, 3-4 Regi, 1-2 Paralipomene, 1—2 Ezdra, Psalmii, Proverbele, 
Eceleziastul, Cântarea Cântărilor, lov, cei 12 profeţi mici, Isaia, Ieremia + 
Baruh, Plângerile şi Epistola, lezechiel şi Daniel, „cu care se încheie Vechiul 
Testament”. Cele 27 de cărți ale Noului Testament sunt grupate astfel: 
4 Evanghelii, Faptele Apostolilor, 7 Epistole Catholice, 14 Epistole Pauline 
şi Apocalipsa. Bune de citit şi de folosit în instrucția catehumenilor sunt și: 
Înţelepciunea lui Solomon, Înţelepciunea lui Sirah, Estera, ludita, Tobit, 
Didahia Apostolilor şi Păstorul lui Herma. Cărţile „apocrife” puse în circu- 
lație sub numele lui Enoh, Isaia, Moise sau alţii trebuie respinse. 

Primele hotărâri sinodale privitoare la canonul biblic sunt canonul 60 al 
Sinodului de la Laodiceea (înainte de 380) şi canonul 26 al Sinodului de la 
Cartagina din 397; ambele au un conţinut similar și precizează în sensul listei 
atanasiene cărțile „canonice”, singurele din care e permis să se citească în 
cultul Bisericii: din 22 de cărţi ale Vechiului Testament şi din 26 ale Noului 
Testament, fără Apocalipsă, exclusă din raţiuni de prudenţă din uzul liturgic 
comunitar, unde trebuia și explicată prin predică, şi pentru care e permisă 
doar lectura individuală, în privat. 

Tot de la sfârşitul secolului IV, înainte de anul 380, avem lista amplificată 
însă semnificativ din ultimul canon, al 85-lea, al Apostolilor cu care se 
încheie ampla compilație liturgico-disciplinară în opt cărţi a Constituţiilor 
Apostolilor prin Clement; „Apostolii” cer aici episcopilor, urmaşilor lor, şi 
creştinilor să respecte mai întâi drept „cărți sfinte ale Vechiului Testament” pe 
cele cuprinse în lista şi ordinea canonului „clasic” al Septuagintei creştine: 
Pentateuhul lui Moise, urmat de grupul cărților istorice: Josua, Judecătorii, 
Rut, 1—4 Regi, 1—2 Paralipomene, 1-3 Ezdra, Estera, ludita şi 1-4 Macabei, 
după care vin cărțile didactico-poetice: /ov, Psalmii (151) şi 5 cărţi ale lui 
Solomon (Proverbele, Eccleziastul, Cântarea Cântările, Înţelepciunea ȘI 
Psalmii lui Solomon), şi cele 16 cărţi ale profeților (12 mici şi 4 mari); 
la acestea se adaugă ca „bună pentru învățătura tinerilor” şi Înţelepciunea lui 
Sirah. După care trebuie să primească şi „cărţile noastre ale Noului Testa- 
ment”: 4 Evanghelii (Matei, Marcu, Luca şi loan), 14 Epistole ale lui Pavel, 
] a lui Iacob, 3 ale lui Ioan, i a lui Iuda, 2 ale lui Petru; nu urmează apoi 
cum ne-am aștepta Apocalipsa lui loan, nemenţionată măcar, ci „două Epis- 
tole ale lui Clement, precum şi Constituţiile grăite nouă, episcopilor, în opt 

cărți prin mine, Clement, şi pe care nu trebuie să le faceți publice pentru toți 
din pricina lucrurilor tainice [mystika] din ele, şi Faptele noastre, ale Apos- 
tolilor”. Însumate, Scripturile creștine ale profeților Vechiului Testament 
(45 + 1) şi ale apostolilor Noului Testament (36), listate de canonul 85 apos- 
tolic sub forma unui canon biblic extins, se ridică la 82 (sau 81). Că acest 
canon biblic „clementin” n-a fost un simplu produs livresc — Constituţiile 
Apostolice prin Clement fiind, cum se ştie astăzi, produsul pseudoepigrafic 
al unui atelier literar antiohian din a doua jumătate a secolului IV — o do- 
vedeşte ecoul şi recepţia lui eclezială în Biserica Etiopiană, care până astăzi 
are un canon biblic extins alcătuit din 81 de cărți. 


Canonul biblic etiopian 


Canonul biblic etiopian — o enigmă încă pentru savanţi””! — are la rân- 
dul său două variante: un canon larg şi un canon restrâns, fiecare cu variante 
proprii. În Biserica Etiopiană, Biblia se numeşte şi „81”, dar la acest număr 
se ajunge în moduri diferite. În esență, canonul e acelaşi cu al celorlalte 
Biserici creştine, dar pe lângă acesta el include şi o serie de alte cărți din 
perioada inter-testamentară şi postapostolică, astfel încât canonul etiopian e 
cel mai cuprinzător canon creştin existent, atât în ce priveşte Vechiul, cât şi 
Noul Testament. Istoria Bibliei etiopiene e în mare măsură învăluită în mis- 
ter, dat fiind că majoritatea manuscriselor biblice etiopiene datează din seco- 
lele XVII-XIX, doar câteva fiind din secolul XV şi un singur Evangheliar 
din secolul XII. Bibliile etiopiene sunt de fapt o sumă de manuscrise cu cărți 
biblice circulând în paralel, în ordini disparate şi care se completează reci- 
proc. Ce se ştie precis e că, încă din perioada „regatului aksumit”, până în 
687 s-au tradus toate cărţile Bibliei greceşti. O înflorire literară s-a produs 
după 1270 în „regatul solomonic”, când se traduce literatura apostolică 
pseudoepigrafă şi două compilaţii canonice de origine coptă: aşa-numitul 
Senodos, o colecție de canoane apostolice și sinodale?%, Fethe Nagast 
(Legislaţia regilor), un nomocanon copt, care sunt până astăzi colecţiile 


2% Lucrurile tainice” (ta mystika) de aici nu se referă la vreo învățătură ezoterică, ci la 
riturile şi formularele euhologice ale Sfintelor Taine (Mysteria) ale iniţierii creştine şi ale 
cultului euharistic descrise şi redate „in extenso” în cartea a VIII-a a Constituţiilor Apostolilor. 

%! Cf. R. W. COWLEY, „The Biblical Canon of the Ethiopian Orthodox Church Today”, 
Ostkirchliche Studien 23 (1974), p. 318-328, şi, mai ales, P. BRANDT, „Geflecht aus 81 
Bücher. Zur variantenreichen Gestalt des ăthiopischen Bibelkanons”, Aerhiopica 3 (2000), 
p. 79-115. 

20 Partea atribuită Apostolilor alcătuită în patru cărți: Constituţii (30 de canoane), statute 
(71 de canoane), canoane (56) și alte canoane (81), este urmată de canoanele Sinoadelor de 
la Niceea, Gangra, Sardica, Antiohia, Neocezareea, Ancyra, Laodiceea, şi alte câteva tratate. 

autoritative de drept canonic în Biserica Etiopiană. Ele conţin fiecare liste, 
cu variaţii, ale celor 81 de cărți ale canonului biblic etiopian larg, canon care 
însă pare a avea doar o semnificație teoretică (el neexistând ca atare în Etiopia 
în nici o colecție manuscrisă de cărți biblice şi în nici o Biblie tipărită). 
În esență, canonul etiopian lărgit include următoarele scrieri: 
— în Vechiul Testament (46 de cărți): aşa-numitul Octateuh (Pentateuhul + 
Iosua, Judecătorii şi Rut), 1-4 Regi, 1-2 Cronici, 1 Ezdra + Apocalipsa lui 

zdra (= 4 Ezdra 3-14), Estera, Tobit, 1-3 Macabei, lov, Psalmii, 1-5 Solo- 
mon (Proverbele, Cântarea Cântărilor, Eccleziastul, Înţelepciunea, Psalmii), 
cei 16 profeți (cu adaosurile la Jeremia) şi Sirah, dar şi cărțile inter-testa- 
mentare ] Enoh şi Jubileele, precum şi Josippon, o istorie a evreilor în opt 
cărți bazată pe scrierile lui Iosif Flaviu; 

— în Noul Testament (35 de cărți): 4 Evanghelii, Faptele Apostolilor. 
7 Epistole Catholice, 14 Epistole Pauline şi Apocalipsa lui loan, urmate de 
cele 4 cărți ale canoanelor atribuite apostolilor din Senodos, cele două cărți 
ale aşa-numitului Testament al Domnului, cartea Clement cuprinzând instruc- 
țiuni ale Apostolului Petru prin Clement, și Didascalia etiopiană a Apostoli- 
lor, o versiune intermediară între Didascalia siriană, scurtă, şi Constituţiile 
Apostolice greceşti, lungi. 

În practică însă funcţionează canonul resrrâns alcătuit tot din 81 de cărți. 
cuprinzând cele 27 de cărţi ale Noului Testament, cele 40 de cărţi ale cano- 
nului ebraic al Vechiului Testament (pentru că Proverbele sunt împărțite in 
două cărți distincte: cap. 1-24 şi 25-31) şi 14 cărţi socotite tot canonice ale 
Sepruagintei + Enoh şi Jubilee. Cele două ediţii tipărite ale Bibliei etiopiene 
au următoarea structură: cele patru volume ale diglotei (gheez-amhari) de la 
Londra, 1927, atestă clar influenţa Bibliei protestante: vol. | cuprinde cărţile 
istorice, de la Facere până la Estera, vol. 2 cuprinde cărţile didactico-poe- 
tice (fără Psalmi) şi profetice, de la Iov la Maleahi; vol. 3 cuprinde apocrifele 
Jubilee, 1-3 Macabei, Enoh, 1—2 Ezdra, Tobit, ludita, Înţelepciunea lui 
Solomon şi a lui Sirah, Baruh şi Epistola lui leremia, Susana, Bel şi balaurul: 
iar vol. 4 cuprinde Psalmii şi Noul Testament. Biblia imperială editată în 
amhari la Adis Abeba în 1960, singura ediție neoccidentală, oferă cărțile Bi- 
bliei etiopiene în următoarea dispoziție: Octateuhul, 1—4 Regi, 1—2 Cronici, 
Jubilee şi Enoh, Ezdra-Neemia, 1—2 Ezdra etiopian, Tobit, ludita, Estera, 
1-3 Macabei; lov, Psalmii, 1—2 Proverbe, Înţelepciunea lui Solomon, Eccle- 
ziastul, Cântarea Cântărilor, Înţelepciunea lui Sirah; Isaia, leremia + Baruh, 
Plângerile, Epistola, lezechiel, Daniel şi cei 12 Profeţi mici; Evangheliile, 
Faptele Apostolilor, Epistolele pauline, Epistolele catholice şi Apocalipsa. 
Caracteristică tradiţiei etiopiene este așadar neconcordanța între listele cano- 
nice, tradiția manuscrisă (care nu cunoaște Biblii integrale, ci doar diverse 

grupări aranjate diferit) şi edițiile tipărite care încearcă un compromis între 
tradiția etiopiană a unui canon mai larg şi influenţa Bibliilor occidentale cu 
o sistematizare mai viguroasă. După renunțarea pentru Vechiul Testament la 
sinteza istoriei evreilor din Josippon, iar pentru Noul Testament la corpusul 
postapostolic pseudoepigraf al Clementinelor, rămâne specifică pentru cano- 
nul biblic etiopian şi unică între Bibliile Bisericilor creştine — efect probabil 
al convieţuirii seculare a etiopienilor cu o puternică şi veche prezenţă iudaică 
(de unde şi tradiţia originii solomoniene a casei domnitoare provenite din 
Melenik) în nordul Abisiniei şi în Yemen — enigmatica menţinere în canon 
a scrierilor inter-testamentare, atestate fragmentar la Qumran, ale lui Enoh şi 
Jubileelor, păstrate integral doar în traducerea etiopiană. 


Abandonarea canonului de ştiinţa biblică modernă 


Istoria redactării cărților Bibliei şi a canonului biblic al Vechiului şi Nou- 
lui Testament în diversele lui variante constituie una din cele mai incitante şi 
surprinzătoare teme ale istoriei şi teologiei biblice. Studiile şi cercetările pe 
teme canonice cunosc de câteva decenii un avânt remarcabil, în acest interval 
afirmându-se chiar tentativa de a reformula întreaga teologie biblică dintr-o 
perspectivă canonică. Noua teologie biblică canonică se înscrie ca un protest 
şi o delimitare față de metoda critică istorico-filologică care a dominat știința 
biblică în ultimele două secole. Până spre sfârşitul secolului XVIII, teologia 
biblică pleca de la două premise teologico-sistematice cu valoare de axiome: 
identitatea dintre dogmă şi Biblie şi, respectiv, unitatea dintre Vechiul şi Noul 
Testament. Ambele aceste premise au fost puse serios în criză prin apariția 
metodei critice istorico-filologice de tip analitic şi raționalist. Primii ei re- 
prezentanţi au cerut disocierea dintre teologia dogmatică, de tip sistematic şi 
metafizic, şi ştiinţa biblică, de tip filologic şi istoric (Ph. Gabler, 1787) şi, 
pe această bază, au susținut necesitatea unei abordări „libere” a Bibliei 
(J. Semler, 1771), în afara unităţii „artificiale” introduse de canonul biblic 
atât în interiorul Vechiului şi al Noului Testament luate separat, cât şi de 
canonul Bisericii creştine între Vechiul şi Noul Testament luate împreună. 
Filologia şi istoria biblică au pus pe primul plan atât diversitatea ireductibilă 
existentă între cele două Testamente, cât şi necesitatea de a reconstitui în 
spatele textelor canonice ale cărților biblice nu doar textele originale, docu- 
mentele prime din care s-au constituit cărțile canonice, dar şi tradiţiile reli- 
gioase orale şi instituţiile religioase „pre-canonice” ale vechii religii nescrise 
a lui Israel sau diversele curente apostolice ale căror documente scrise au fost 
asamblate ulterior de Biserică în canonul Noului Testament. În aceste condiţii 
s-a produs şi separarea inevitabilă a teologiei biblice academice în teologie a 

Vechiului şi, respectiv, a Noului Testament cu catedre, titulari, reviste de 
specialitate şi linii de cercetare şi producție ştiinţifică clar distincte. În ulti- 
mele două secole s-au scris şi publicat doar separat fie „teologii ale Vechiului 
Testament”, fie „teologii ale Noului Testament”. 


Noua teologie biblică canonică” — forme şi probleme 


Salvarea unităţii a fost căutată de către teologii luterani germani specia- 
liști în Noul Testament într-o abandonare a istoriei fie printr-o interpretare 
de tip existențialist individual a credinței ca înțelegere a sensului existenţei 
proprii în Hristos (R. Bultmann), fie prin postularea în sensul lui Luther a 
unui „canon în canon”, a unui centru al Scripturii închis în ea, dar nu identic 
cu ea, identificat cu Evanghelia paulină a justificării omului numai prin cre- 
dință (E. Kăsemann). Recent, Hans Hübner, profesor de Noul Testament din 
Gâttingen?%, a argumentat necesitatea unei distincţii tranşante între „Vetus 
Testamentum in se”, ca revelaţie a lui Dumnezeu pentru Israel încă actuală 
pentru el, şi care trebuie lăsat în seama evreilor, şi „Vetus Testamentum in 
Novo receptum” al creştinilor, pentru care revelaţia eshatologică a lui Dum- 
nezeu în Hristos face din Noul Testament un canon critic pentru Vechiul 
Testament. 

O soluție diferită a fost propusă de teologii vechi-testamentari calvinişti 
nord-americani, cum a fost Brevard S. Childs (1923-2007) de la Yale, prin- 
cipalul promotor al teologiei biblice canonice. Pentru aceștia important este 
nu textul original, ci textul final al Scripturii canonice. Perspectiva este aici 
una riguros sincronică, potrivit căreia întregul canonic e mai mult decât păr- 
țile lui componente. De aceea contextul propriu-zis al unei teologii biblice 
nu este universitatea și metoda istorico-critică, ci comunitatea creștină şi 
canonul ei biblic. Doar așa va putea teologia biblică ieşi din criză şi va putea 
articula o teologie biblică a Noului și a Vechiului Testament?%5. Potrivit lui 
Childs, refuzând atât subordonarea iudeo-creştină a Noului Testament celui 
Vechi, cât şi abandonarea totală a Vechiului în favoarea Noului Testament 
susținută de Marcion, Biserica a unit cele două Testamente nu pur exterior, 
ci într-un model de tipul promisiune/profeţie-împlinire, în care ambele, 


203 Cf. antologia de studii realizată de L. M. MCDONALD / J. A. SANDERS, The Canon 
Debate, 2002. Iar pentru întreaga problematică, a se vedea sinteza aceluiaşi LEE MARTIN 
McDONALD, The Biblical Canon. Its Origins, Transmission and Authority, 1988, 2007. 

204 HANS HUBNER, Biblische Theologie des Neuen Testamentes, Göttingen, 3 vol., 1990, 
1993, 1995. 

205 Titlurile cărții-program a lui BREVARD S. CHILDS: Biblical Theology in Crisis (1972) 
şi cel al sintezei finale: Biblical Theology of the Old and New Testament (1992). 

menținute integral în distincția lor, dau mărturie despre Unul şi Acelaşi 
Hristos. Împlinirea profeţiei în Noul Testament nu reduce la tăcere şi nu 
anulează vocea distinctă a Vechiului Testament. Sarcina teologiei biblice ar 
fi atunci aceea de a asculta şi înțelege atât diversitatea vocilor din întreaga 
Biblie creştină (Vechiul şi Noul Testament), cât şi totalitatea Scripturii creş- 
tine în lumina întregii revelații şi lucrări a lui Dumnezeu atât în Israel, cât şi 
în Biserică — cele două contexte canonice şi cadre de interpretare ale aces- 
tei revelații. Trebuie descrise atât discontinuităţile, cât şi continuităţile dintre 
Sinagogă, cu fixarea ei pe Moise şi poporul Israel, şi Biserică, deschisă în 
Hristos spre toate neamurile, şi apoi articulată o hermeneutică dialogică 
între Vechiul şi Noul Testament în context canonic. Canonul biblic cere o 
teologie biblică unitară, dar nu o unitate doctrinară, sistematică, teoretică, ci 
o unitate hermeneutică, dinamică, dialogică — pentru Childs, teologia au- 
tentic biblică neputându-şi reduce sarcina la aceea de a oferi teologiei siste- 
matice simple texte doveditoare pentru doctrine şi dogme, nici la aceea de a 
oferi o bază narativă căutării unui sens al existenţei individuale prin credință 
sau al istoriei umanităţii ca istorie a mântuirii. Insubordonabilă doctrinelor, 
experienţei sau istoriei, teologia biblică s-ar subordona doar propriului ei 
canon, care însă trebuie asumat nu selectiv — cum fac teologiile atât tradi- 
tionale, cât şi liberale —, ci în totalitatea lui, fiindcă totul în el este egal și 
vital important. 

Însă tocmai aici începe problematicul acestei teologii biblice canonice?%, 
a cărei principală limită stă tocmai în fixarea unilaterală pe textul biblic în 
integralitatea lui literară — poziţia ei regăsind paradoxal concepţia clasic 
protestantă a inspiraţiei verbale sau fundamentalistă a dictatului divin — cu 
punerea între paranteze a istoriei şi tradiţiilor religioase ale epocii biblice. 
Or fixarea canonului biblic, atât al Vechiului, cât şi al Noului Testament, a 
avut loc la o distanţă în timp considerabilă după redactarea cărților biblice, 
şi în condiţii teologice diferite față de cele în care au apărut acestea. Secun- 
dar faţă de cărțile biblice care nu spun nimic despre el, canonul biblic — corp 
de texte religioase citite public, cu autoritate permanentă și nerevizuibil — 
nu se interpretează pe sine însuşi sau se interpretează pe sine însuşi la fel de 
puţin ca şi Scriptura pe ea însăşi. Norma de interpretare, ghidul hermeneutic, 
pentru cărțile Scripturii şi Scriptura însăşi nu stă aşadar în canonul însuşi, ci 
în afara lui, în religia comunităţilor care citesc Scripturile. Mai mult decât 
atât, ceea ce „biblicismul” protestant tradițional sau fundamentalist a uitat și 
uită în permanenţă este — în formula profesorului regal de Vechiul Testa- 


2% Evidențiat de profesorul britanic de Vechiul Testament din Oxford JAMES BARR, Holy 
Scripture: Canon, Authority, Criticism, Philadelphia, 1983. 

ment de la Oxford, James Barr (1924-2006) — paradoxul esențial că în 
epoca Bibliei nu exista încă o Biblie, că majoritatea personajelor Bibliei au 
trăit înainte de Biblie şi religia lor nu era una a cărții (în sens islamic sau 
protestant) controlată de Scripturi. Din contră, Scriptura derivă din credința 
unor personaje care L-au întâlnit pe Dumnezeu fie în chip nemijlocit, fie prin 
instituții religioase nescripturistice. Scripturile însele nu trimit la ele însele, 
ci spre personajele întemeietoare aflate la originea lor. Autoritatea lor nu 
aparține cărților înseşi, ci persoanelor despre care vorbesc: patriarhi, profeți, 
apostoli, Hristos. În spatele Vechiului Testament stă Israel, cu personajele și 
instituţiile lui religioase prescripturistice, iar în spatele Noului Testament stau 
lisus, apostolii şi Biserica, care e întemeiată nemijlocit pe apostoli, pe profeți 
(Ef2, 20) şi pe Iisus Hristos, nu pe cărțile apostolice sau profetice. În spatele 
canonului biblic stau cărțile biblice, iar în spatele acestora stă religia vie a 
unui popor — Israel — cu instituțiile, personajele şi mutaţiile ei, pentru a 
căror înţelegere metoda istorico-critică este inevitabilă şi indispensabilă. 


Dublul canon biblic ebraic al lui „ Ezdra” 


Fapt semnificativ, nu există un echivalent ebraic al noţiunii de „canon”, 
care e un termen creștin aplicat de altfel târziu Scripturii (abia în secolul IV). 
Cele mai vechi nu liste”, ci referințe la numărul cărților sacre ebraice 
datează ambele din jurul anilor 90-100 d. Hr., şi ele sunt extrem de instructive 
în diferenţa lor. Astfel, spre anul 95 d. Hr., istoricul evreu elenizat şi roma- 
nizat, Iosif Flaviu, format în școala celebrului rabin fariseu Hillel, scria în 
apologia Contra lui Apion 1, 37-42 că, spre deosebire de greci, iudeii n-au 
mii de cărți în conflict, ci doar 22, din care nu s-a scos sau adăugat nimic de 
evrei, care le consideră decrete divine şi ar muri mai degrabă pentru ele. 
Dintre aceste cărți, cinci sunt ale lui Moise şi cuprind legile şi istoria de la 
facerea omului până la moartea legiuitorului Moise, o perioadă de trei mii de 
ani; de la Moise şi până la moartea lui Artaxerxes, regele Persiei (464-424), 
istoria acestui timp a fost scrisă de profeți în 13 cărți. Restul de 4 cărți cu- 
prinde imne şi precepte de viaţă. Deşi istoria evreilor a fost scrisă şi pentru 
perioada de după Artaxerxes, ea nu are aceeaşi autoritate, pentru că profeții 
n-au mai continuat în epoca de după moartea acestuia (424 î. Hr.). Recon- 
stituirea probabilă a canonului biblic al lui Iosif Flaviu este: Pentateuhul 


207 Cea mai veche listă rabinică a celor 24 de cărţi sacre iudaice cu numele lor și în îm- 
părţirea actuală — TaNaK — e cuprinsă în tratatul talmudic Baba Bathra 14b-15a şi datează 
de la sfârşitul secolului II — începutul secolului III, când sub autoritatea „patriarhului” 
Rabbi Jehuda ha-Nasi a fost fixată în scris aşa-numita Mishna, care cuprinde Tora orală a 
rabinilor, interpretare a Torei scrise primite de Moise pe Sinai. 

(5 cărți), profeţii (13), Iosua, Judecătorii + Rut, 1—2 Samuel, 1—2 Regi, Isaia, 
Ieremia + Plângerile, lezechiel, cei 12 profeţi mici, Iov, Daniel, Ezdra- 
Neemia, 1-2 Cronici, Estera, Psalmii, Proverbele, Eccleziastul şi Cântarea 
Cântărilor. E o diviziune în orice caz diferită cea rabinică tripartită din 
TaNaK; Iosif Flaviu pare a cunoaşte, asemenea Noului Testament, doar o 
diviziune bipartită: Legea + Profeţii; Profeţii apar ca o clasă de cărţi sfinte 
deschisă, care include orice carte sfântă în afara Torei, pentru că impresia 
clară e că, pentru Iosif, imnele şi preceptele (psalmii lui David şi cărțile lui 
Solomon) par a fi fost scrise tot de profeți. 

Cea mai veche mărturie a existenței pe lângă Tora a unei colecții de cărți 
profetice largi o avem în capitolele 44—49 din Înţelepciunea lui Isus Sirah 
scrisă în ebraică în jurul anului 190 î. Hr., prologul la traducerea greacă a 
acestei cărţi, realizată de nepotul lui Sirah în anul 117 î. Hr., sugerând pen- 
tru prima dată existența tripartiției Lege — Profeţi — alte scrieri, fără a le 
preciza mai îndeaproape. În Luca 24, 44, lisus Însuşi vorbeşte de Lege — 
Profeţi — Psalmi. Oricum, diviziunea clară între „profeți” şi „scrieri”, în sen- 
sul canonului rabinic ulterior, nu pare a fi existat la sfârşitul secolului I d. Hr., 
când a fost scrisă şi cartea „apocrifă” 4 Ezdra 14, 22-48 (prezentă în versiune 
latină ca apendice al Vulgatei). 

În finalul cărţii 4 Ezdra ni se vorbeşte de existența unui dublu canon biblic 
iudaic. Aici ni se spune că la treizeci de ani după devastarea Ierusalimului 
de către babilonieni în 587 î. Hr, deci în anul 557 î. Hr., ca răspuns la rugă- 
ciunile sale stăruitoare, Ezdra plin de Duhul Sfânt dictează timp de 40 de zile 
la cinci bărbaţi aleşi un număr de nu mai puțin de 94 de cărți/suluri, 24 exo- 
terice şi 70 ezoterice: „lar când s-au împlinit patruzeci de zile, Cel Preaînalt 
a grăit zicând: «Cele pe care le-ai scris mai întâi pune-le la vedere, ca să le 
citească și cei vrednici, şi cei nevrednici. Dar pe cele şaptezeci mai din urmă 
păstrează-le, ca să le predai celor înţelepţi din poporul tău. Căci în ele este 
vâna înţelegerii, izvorul înțelepciunii şi râul ştiinţei.» Şi am făcut aşa” 
(4 Ezr 14, 45-48). 

Cele două liste canonice de cărti scripturistice iudaice de la sfârşitul seco- 
lului I d. Hr. atestă cu certitudine, dincolo de diferenţa lor, faptul că atât 
pentru evrei, cât şi pentru creştini, ulterior, momentul Ezdra a fost unul deci- 
siv în constituirea Scripturilor ebraice, sau mai exact în „canonizarea” Torei 
(cf. Ne 8-10). Acum, în secolul V î. Hr., Tora devine normativă la modul 
absolut pentru iudaism, devine o carte citită în comunitate, care o acceptă ca 
Lege definitivă şi supremă a lui Dumnezeu, Lege interpretată de profeți şi 
meditată în alte scrieri religioase. E însă vorba de o mutație profundă în înțe- 
legerea relaţiei lui Dumnezeu cu poporul Israel: cuvântul scris ajunge să ia 
locul Cuvântului viu al lui Dumnezeu. Sacralitatea cărţii devine o calitate 

intrinsecă legată de prestigiul magic al cuvântului scris, nu mai e efectul dina- 
mic al unei întâlniri personale între Dumnezeu şi popor mediate de profeti, 
al căror loc este ocupat acum de scribi şi cărturari. 


De la Cuvânt la Scripturi — mutaţiile unui parcurs 


Anterior însă, fără a exclude textele cu caracter legislativ sau oracole pro- 
fetice fixate în scris, revelaţia lui Dumnezeu era una activă, Cuvântul viu al 
lui Dumnezeu fiind transmis ca tradiţie orală vie, dinamică, în care formele 
vechi erau mereu repovestite, reinterpretate, abandonate, reluate şi transfor- 
mate într-un proces atât oral, cât şi scriptic. Tradițiile religioase erau totodată 
reflectarea istoriei Poporului Ales. Fixarea lor în scris a început abia odată 
cu stabilizarea monarhiei şi a cultului în Ierusalim prin David (1010-970) şi 
Solomon (970-930). Schisma celor două regate din 930 î. Hr. se reflectă în 
elaborarea a două variante ale istoriei naţional-religioase: una în regatul din sud 
al lui Iuda, în care numele lui Dumnezeu este Iahve (de aici relatarea „jah- 
vistă” — J) şi accentul e pus pe monarhia davidică; şi alta în regatul din nord, 
în care numele lui Dumnezeu este Elohim (de aici relatarea „elohistă” —— E). 
care pune accentul pe peregrinare, pe patriarhi şi pe figurile preregale ale lui 
Moise şi Samuel. In 722, regatul din nord cade sub loviturile asirienilor, iar 
regele reformator al Ierusalimului lezechia (din 729 coregent cu Ahaz, 716 687 
singur) sub influența profetului Isaia (cca 740-700) reface unitatea națională 
în jurul Templului, asumând şi tradiţiile religioase ale nordului, acum cele 
două narațiuni („jahvistă” şi „elohistă”) fiind compilate într-o relatare istorică 
unitară. Celălalt moment important este cel legat de un alt rege reformator al 
Ierusalimului, Iosia (640-609), în timpul căruia începe să activeze şi pro- 
fetul Ieremia (cca 621-580) şi care în 622 declanşează aşa-numita reformă 
deuteronomistă: acum e descoperit şi depus apoi solemn în Templu sulul cu 
Deuteronomul (documentul „deuteronomist” — D), iar tradiția mozaică de- 
vine astfel instanța supremă de control şi modelare a întregii vieți religioase. 
cultice şi politice. A fost primul pas prin care o carte sacră — Legea lui 
Moise — va deveni tot mai mult etalonul ultim şi autoritatea religioasă supre- 
mă pentru Israel — cum nu par a sta lucrurile la Isaia, leremia sau, ulterior, 
la lezechiel. Reforma religioasă deuteronomistă a avut un impact şi asupra 
redactării istoriei lui Israel de la facerea omului și până la ultimii regi, care e 
rescrisă şi reinterpretată în lumina standardelor Legii mozaice. 

Procesul de redactare finală a Torei ca Pentateuh şi a istoriei lui Israel va 
avea loc însă după catastrofa distrugerii Templului şi a Ierusalimului în 587 
de către Nabucodonosor, în timpul exilului de la Babilon, în cercul de preoți- 
scribi (sursa „preoțească? — P} grupat în jurul profetului lezechiel (cca 
597-570). Întreaga literatură națională şi religioasă ebraică este acum supusă 

unui amplu proces de recitire, asamblare şi sistematizare. În esență, această 
mare literatură e repartizată în două blocuri: o istorie secvențială de la facerea 
lumii şi a omului până la exilul babilonic, a cărei primă jumătate separată şi 
unită cu Legea (D) a fost absorbită în Pentateuh, cealaltă jumătate devenind 
ulterior grupul „profeților anteriori”; şi un set larg de cărţi „profetice”, multe 
din ele cunoscute şi receptate încă înainte de recunoaşterea şi impunerea 
supremaţiei Torei sub Ezdra, supremație care însă le va împinge într-o poziţie 
secundară. 

Tot în timpul exilului are loc o mutație decisivă şi în interiorul profetismu- 
lui; mutaţia este evidentă încă la lezechiel, la care se observă foarte limpede 
trecerea de la profetul care vorbește şi rosteşte oracole divine cu conținut 
etic şi politic precis şi implicaţii istorice clare, spre vizionarul apocaliptic 
care are vedenii ale unor realităţi cereşti, pe care le scrie într-o carte ezote- 
rică. Profetul menținea vie credinţa şi speranţa unei intervenții active a lui 
Dumnezeu în istorie, al cărei viitor iminent devenea locul judecății Lui, al 
pedepsirii celor răi şi al răsplătirii celor buni şi fideli Lui. Distrugerea tem- 
plului şi desfiinţarea monarhiei şi şocul exilului babilonic au condus la o 
repliere pe esenţialul etic al Torei, dar şi pe speranţa vizionară a unui nou 
Templu (/z 40-48), peste care va reveni slava (shekhinah) lui Dumnezeu 
care, purtată de carul divin (nerkavah), a abandonat Ierusalimul devastat şi 
s-a mutat alături de exilaţii de la Babilon (72 1). 

Profitând de edictul din 538 al lui Cyrus, regele persan care a cucerit 
Babilonul şi a lichidat imperiul urmaşilor lui Nabucodonosor, un prim grup 
al exilaţilor se întoarce cu principele Zorobabel și arhiereul Iosua, iar la în- 
demnul profeților Aggai şi Zaharia (cca 520) rezideşte al doilea Templu din 
Ierusalim, sfinţit în 516. Guvernatorul Neemia (445-433) reclădeşte zidurile 
Ierusalimului, iar în 458, sub Artaxerxes I (sau în 398, dacă e vorba de 
Artaxerxes ÍI), scribul-preot Ezdra vine de la Babilon şi declanșează reforma 
care va da chipul definitiv iudaismului iar canonului biblic ebraic forma sa 
actuală. Ezdra dă Pentateuhului (definitivat de scribii-preoţi din şcoala sacer- 
dotală babiloniană) poziţia unică de Scriptură iudaică, Lege divină oficială şi 
fundament ultim al întregii vieţi religioase, cultice, etice şi sociale a comuni- 
tății iudaice. Impactul a fost covârșitor": profeţii dispar odată cu Maleahi 
(cca 460-430), inspiraţia şi autoritatea profetică estompându-se (pentru a 
reveni ulterior într-o formă transformată, odată cu autorii Apocalipselor) în 


208 La samarineni — data schismei lor e controversată: fie sub Neemia (432), fie abia sub 
Alexandru Macedon (332) — impunerea Torei a fost atât de totală, încât i-a marginalizat şi 
exclus cu totul pe profeți. Centralitatea Torei o atestă și traducerea ei greacă de cei 70 de 
înţelepţi (Septuaginta) la Alexandria sub Ptolemeu Fiiadelful (285-246). 

favoarea celei a scribilor-sacerdoți. Aceştia din urmă rescriu încă o dată în 
Cronici istoria religios-națională a lui Israel dându-i însă o nouă interpretare, 
diferită față de cea din cărțile Regilor. Faptul că noua relatare a „cronistului” 
(sursa C) nu a fost inclusă în colecţia cărților profeților „anteriori” atestă că 
aceasta era deja conturată, iar Sirah 48-49 (cca 190 î. Hr.) atestă același lucru 
cu privire la colecția profeților „posteriori” (Isaia, leremia, lezechiel şi cei 
12 profeți mici — fără Daniel). Alături de scribii-sacerdoţi din casta preo- 
țească dominantă a „țadokiţilor” întorşi de la Babilon şi care şi-au impus 
autoritatea şi hegemonia asupra iudeilor rămaşi în Palestina, sub dominaţia 
persană (538-331) au mai activat şi scribii laici din şcoala sapienţială; aces- 
tora li se datorează Proverbele, Iov, lona, Eccleziastul, ulterior şi Înțelepciu- 
nea lui Isus fiul lui Sirah. 


Criza internă a epocii inter-testamentare — scindarea iudaismului 


Deşi evreii aveau acum un nou Templu şi o Toră, instituţiile restaurate erau 
simțite ca slabe şi provizorii, nemaifuncţionând drept garantele şi mediatoa- 
rele unei autentice restaurări mesianice. Sistemul religios-politic nu putea 
funcționa doar cu sacerdoți şi scribi în absenţa regalității davidice, a cărei 
restaurare numai putea aduce cu sine inaugurarea erei mesianice prezise de 
ultimii profeți (la început s-a crezut că regele mesianic era chiar Cyrus celibe- 
ratorul). O criză ulterioară s-a produs în secolele IV-I112%, prin schisma 
între cele două grupuri de preoți, ale „țadokiţilor” dominanţi şi „enohiţilor” 
îndepărtați şi marginalizaţi de cei dintâi, grupuri care şi-au transpus rivalitatea 
în două teologii şi practici opuse ale iudaismului. Pentru preoții „tadokiţi”, 
ca şi pentru scribii sapienţiali laici, ordinea divină fusese restabilită deja de 
Dumnezeu odată cu cel de-al doilea Templu și cu Tora prin sistemul de pu- 
ritate etică şi rituală instituit de acestea, sistem a cărui respectare, cu ținerea 
la distanță a forţelor demonice ale haosului, era socotită a sta în puterea liber- 
tății responsabile a oamenilor. Pentru „enohiţii” excluși şi frustrați, ordinea 
sacerdotală şi etică impusă de „ţadokiţi” e doar o pervertire şi o imitație pa- 
rodică a ordinii divine autentice, întreaga ordine creată fiind grav perturbată 
de o revoltă a îngerilor în cer. Căzute pe pământ, puterile angelice au dez- 
lănțuit asupra lui haosul. Deşi prin providența Sa Dumnezeu a pus o limită 
acțiunii lor distructive în istorie, totuşi ordinea autentică a Împărăției lui 
Dumnezeu urmează să fie restaurată abia eshatologic de un Judecător trimis 
din cer. Criza internă a iudaismelor a fost împinsă în paroxism în timpul 


209 Cf. GABRIELE BOCCACCINI, Beyond the Essene Hypothesis. The Parting of the Ways 
between Qumran and Enochic Judaism, Eerdmans, Grand Rapids, 1998; şi Roots of Rab- 
binic Judaism. An Intellectual History, from Ezekiel to Daniel, Eerdmans, Grand Rapids, 2001. 

dominaţiei elenistice şi apoi romane a Palestinei. În 331, Alexandru cel Mare 
a desființat Imperiul Persan al ahemenizilor inaugurând în Orient propriul 
său Imperiu elenistic. La moartea sa timpurie, în 323, acesta va fi împărțit 
între generalii săi (aşa-numiţii „diadohi”). După ce în 320 Iudeea a fost ane- 
xată regatului elenistic al Ptolemeilor din Egipt, care au manifestat respect 
faţă de iudaism (la cererea lui Ptolemeu I Filadelful, 285-246, Tora mozaică 
a fost tradusă în greacă), din 198 şi până în 63 î. Hr. (când Pompei o va trece 
sub dominaţia romană), Palestina a trecut sub stăpânirea regilor elenistici 
din Siria care făceau parte din dinastia Seleucizilor. Mai ales prin Antioh IV 
Theos Epiphanes, aceştia au încercat să-i elenizeze forțat cultural şi religios 
pe evrei, interzicând circumocizia şi respectarea Torei şi profanând Templul 
în 167. Gestul a declanșat însă revolta fraților Macabei (,„ciocane”), fiii pre- 
otului Matatia; în decembrie 164, Iuda Macabeul a reocupat Ierusalim şi a 
resfințit Templul; Iuda fiind ucis în luptă în 160, războiul a fost continuat de 
fraţii lui Ionatan (ucis și el în 146) şi Simon, care în 143 va reuşi să elibereze 
cu totul de influenţele elenistice Iudeea. Până în 37 î. Hr., când, cu sprijin 
roman, va deveni rege idumeul Irod, Iudeea a fost stăpânită de regi din dinas- 
tia Macabeilor, numită şi a Haşmoneilor. Prezenţa pe tronul din Ierusalim a 
acestor regi-preoţi, care au deţinut şi funcţia de arhierei, fără să fie din casa 
lui Aaron, a agravat însă criza religioasă provocând în interiorul curentului 
„enohit” o disidenţă: cea a adepților separatiști ai „Invățătorului dreptăţii” 
din aşa-numitul „Document de la Damasc” (descoperit într-o veche geniză a 
sinagogii din Cairo în 1897) şi din manuscrisele de la Qumran. 


Răspunsul apocaliptic 

În timpul celui de-al doilea Templu a avut loc o mutație generală a sensibi- 
lităţii religioase iudaice: dacă în timpul primului Templu, israeliții vorbitori 
de ebraică, grupaţi în triburi centrate naţional-religios în jurul unui templu şi 
conduşi religios de regi şi profeţi, aveau sentimentul intervenţiei nemijlocite 
a unui Dumnezeu imanent în viața reală concretă şi istorică în favoarea 
libertăţii și dreptăţii, în timpul celui de-al doilea Templu însă, iudeii vorbitori 
acum de aramaică, fragmentaţi într-o multitudine de clanuri şi grupări reli- 
gioase centrate în jurul Torei şi a Templului, divizați şi umiliți de ocupaţii 
străine, demobilizați de dominaţia răului şi haosului, cred tot mai mult în pre- 
destinaţie, în demoni și îngeri şi îşi pun tot mai multe speranţele în viața de 
dincolo şi într-un Dumnezeu transcendent. Expresia noii sensibilităţi reli- 
gioase o găsim în scrierile apocaliptice „inter-testamentare”. Crizelor interne 
şi celor provocate de elenizare, apocalipticii le răspund proiectând sistematic 
în ceruri varianta autentică, nepervertită, a instituțiilor religioase pământeşti: 
Templu, cult, Toră, judecată, răsplată, viaţă adevărată, toate sunt acum reali- 

tăți celeste, accesibile doar unor vizionari la capătul unor purificări ascetice 
şi experienţe mistice, care-i transformă din simplii oameni în îngeri (angeli- 
tatea fiind o virtualitate a naturii umane autentice). Viziunea şi cartea ezote- 
rică iau locul Legii şi profeţiei, autorii apocaliptici atribuind unor personaje 
ancestrale premozaice — lui Enoh sau patriarhilor biblici — „apocalipsele” 
(revelațiile) sau „testamentele” care descriu secretele istoriei, ale cosmosului 
şi lumii cereşti revelate la capătul unor călătorii în lumea de dincolo. Grupu- 
rile sectare „enohite” şi-au compus chiar mini-Tora lor alternativă alcătuită 
ca un Pentateuh apocaliptic din cele cinci părţi (redactate pe parcursul mai 
multor secole) care formează actuala carte etiopiană / Enoh. Precis analizată 
de John J. Collins (n. 1946)7'9, literatura apocaliptică include scrieri ce gravi- 
tează majoritatea în jurul crizelor istorice din viaţa iudaismului, reprezentate 
de persecuția elenistică din 167-164 î. Hr. şi de distrugerea templului de către 
romani în anul 70 d. Hr. și a înăbușirii de către aceiaşi a revoltei mesianice a 
lui Simon Bar-Kochba din anii 132-135 d. Hr. Originea acestor scrieri stă în 
cartea profetului Iezechiel, care, potrivit lui G. Boccaccini, deşi redactată de 
un profet-sacerdot „țadokit”, a fost şi inspiraţia pentru scrierile enohite pre- 
macabeene (Cartea Veghetorilor/Îngerilor şi Cartea Luminătorilor/Astrono- 
mică din componenţa actualei cărți 7 Enoh etiopiană 1-36 şi 72-82). În criza 
care a urmat nemijlocit anilor 167-164 şi care a dus la secesiunea de mişca- 
rea enohită a disidenţei stabilite la Damasc și Qumran, apar apocalipsele din 
Cartea Vedeniilor antițadokită şi din cartea canonică Daniel. Redactată în 
aramaică (2, 4 — 7, 28) folosind materiale mai vechi, cartea Daniel a fost o 
încercare de a găsi o a treia cale, de mijloc, între „țadokiți” şi „enohiţi”, pre- 
luând temele gândirii apocaliptice în interiorul unei teologii pozitive a Torei, 
a Templului şi a Legământului de pe Sinai; umanitatea îşi păstrează liberta- 
tea şi răul nu are origine celestă (ca în Cartea enohită a Veghetorilor), dar 
perioada istorică prezentă, cea a Templului al doilea, deşi legitim, e încă una 
de exil şi pedeapsă, condamnată la degenerare şi martiriul celor drepţi; jude- 
cata celor răi şi răsplata drepţilor nu mai au loc în lumea aceasta, ci doar la 
sfârşitul iminent al istoriei şi inaugurarea erei mesianice de către Fiul Omului, 
Judecătorul eshatologic coborât din cer. După revolta Macabeilor, „enohiţii” 
victorioşi au integrat în tradiţia lor şi revelaţia lui Moise, cum arată rescrierea 
cărții Facerii în Cartea Jubileelor, Sulul Templului şi Scrisoarea halahică 
descoperite toate la Qumran. Mişcarea „enohită” nu se alătură însă protestului 
separatist al grupului sectar al „Învățătorului dreptății” stabilit la Damasc şi 
Qumran, unde nu s-au găsit celelalte scrieri apocaliptice, care vor circula însă 


210 JOHN J. COLLINS, The Apocalyptic Imagination. An Introduction to Jewish Apocalyptic 
Literature, Eerdmans, 1984, 19982. 

între restul „enohiţilor” şi apoi între creştini, cum sunt Testamentele celor 
12 Patriarhi, Epistola lui Enoh şi, mai ales, Cartea parabolelor lui Enoh 
(1 Enoh 37-71), care-l arată pe Enoh ridicat la cer şi identificându-se extatic 
cu „Fiul Omului”, un fel de înger suprem, patronul drepţilor de pe pământ?!!. 
Înainte de catastrofa anului 70 d. Hr., iudeii esenieni, farisei, creştini, au 
folosit cu toţii vasta literatură apocaliptică şi sapienţială. 


Canonul scripturistic rabinic — un canon polemic 


Departe de a fi fost unul fix, canonul scripturistic al diverselor iudaisme 
inter-testamentare oscila între un canon închis, limitat strict la Pentateuh, 
cum era cel al samaritenilor şi saducheilor, şi unul deschis şi foarte activ, 
ca acela al grupurilor apocaliptice enohite şi al disidenţei de la Qumran. S-a 
impus în cele din urmă canonul intermediar al rabinilor farisei care excludea 
cu totul scrierile apocaliptice — ştergând în Talmud până şi memoria iudais- 
mului enohitic —, dar reţinea pe lângă Toră cărţile profetice şi cele sapienţiale. 
Singurele „apocalipse” salvate, trecute sub numele profeților, sunt cele din 
Isaia 24-27 şi Zaharia 12-14: cartea Daniel, acceptată în final, nefiind nici 
ea reținută cu titlu de carte profetică, ci ca simplă „scriere” ziditoare. „Scrie- 
rile” însele au fost acceptate fiind atribuite unor personaje biblice consacrate: 
David, Solomon, lov (identificat cu lobab, idumeul din Facerea 36, 33, cartea 
lov fiind atribuită lui Moise). Canonul rabinic s-a impus nu printr-o hotărâre 
formală, ci pentru că era pe lista grupului rabinilor farisei care a supravieţuit 
prin lohannan ben Zakai dezastrului din anul 70, repetat în 135, în care au 
pierit toate celelalte partide religioase sau secte (haireseis) ale iudaismului 
celui de-al doilea Templu (saduchei, esenieni, zeloţi, qumraniți, enohiţi etc.), 
cu excepţia creştinilor. Canonul scripturistic rabinic este însă nu doar anti- 
apocaliptic, ci şi anticreştin, iudaismul rabinic şi creştinismul apărând — aşa 
cum arată G. Boccaccini — ca două dezvoltări opuse ale iudaismelor rivale”? 


21! Scrise în primele secole ale erei creştine, cartea a 2-a slavonă a lui Enoh şi cartea a 
3-a ebraică a lui Enoh sunt texte iudaice aparținând unui fel de mesianism mistic, în centrul 
cărora se află călătoria extatică a lui Enoh printr-o serie întreagă de palate cerești până la 
identificarea sa cu superîngerul Metatron. 

212 Într-o incitantă cercetare în curs asupra istoriei intelectuale a iudaismelor celui de-al 
doilea Templu, în epoca dintre Maleahi şi Mishna (şi din care a publicat în 2001 doar pri- 
mul volum despre perioada dintre lezechiel şi Daniel), Gabriele Boccaccini (n. 1958), pro- 
fesor la Universitatea din Michigan, îşi propune să demonstreze că rădăcinile îndepărtate 
ale iudaismului rabinic actual stau în iudaismul țadokit postbabilonian, originile lui nemij- 
locite fiind în tradiţia fariseică, varianta postmacabeană a iudaismului țadokit; iar rădăcinile 
îndepărtate ale creştinismului stau în iudaismul apocaliptic enohit, originile lui nemijlocite 
fiind în tradiţia largă (nequmranită) a mişcării eseniene, varianta postmacabeană a iudais- 
mului enohit. 

din intervalul lezechiel-Daniel. În acest interval Torei i s-au conferit treptat 
dimensiuni cosmice, ajungând să fie identificată cu Înţelepciunea divină 
celestă, iar Legământul s-a extins incluzând şi răsplătirea şi judecata de după 
moarte. Rabinii vor dezvolta centralitatea Torei în două sensuri, susținând că 
pe lângă Tora scrisă există atât o Toră celestă preexistentă, cât şi o Toră 
orală, indispensabilă pentru interpretarea ei şi fixată în Mishna şi în Talmud. 
Totodată rabinii au pus semnul identităţii depline între religie şi rasă, între 
iudaitate şi etnicitate, între iudaic (Judaic) şi evreiesc (Jewish), între iudaism 
ca religie monoteistă a lui Iahve şi evreism ca naţiune şi cultură naţională. 
Locul Cuvântului lui Dumnezeu viu şi transmis dinamic într-o tradiţie vie este 
luat acum de cuvântul scris și de cultul literei, declarate inviolabile, pentru a 
fixa şi feri textul de orice fel de adaosuri şi modificări. Iudaismul rabinic 
devine astfel o religie scripturistică, a Cărţii şi literei, nu a personajelor 
biblice şi a Duhului; devine şi o religie legalistă rigidă. Datorită centralităţii 
absolute a Torei/Legii mozaice, canonul scripturistic rabinic tripartit ajunge 
să fie de fapt unul în trepte: în centrul lui stă Legea scrisă, apărată de profeți 
şi meditată de scrierile poetice şi sapienţiale. Norma de interpretare a Legii 
scrise e Legea nescrisă a Mishnei talmudice, canonul iudaic complet fiind 
alcătuit din TaNaK + Talmud, acesta din urmă deţinând astfel faţă de 
TaNak-ul scripturistic poziția Noului Testament faţă de Vechiul Testament. 


Unitatea editorială a Bibliei ebraice actuale în jurul Torei 


Aşa cum arăta recent David N. Freedman?” (n. 1922) — profesor de studii 
biblice ebraice la Universitatea din California şi realizator în 1998 al ediţiei 
facsimilate a celebrului codice de la Leningrad, cel mai vechi manuscris in- 
tegral păstrat (copiat în anul 1009) al întregii Biblii ebraice — în structura ci 
actuală Biblia ebraică nu e deloc o colecţie întâmplătoare de cărți eterogene. 
Organizarea acestora trădează deciziile unui mic grup de scribi (de la sfâr- 
şitul secolului V î. Hr.) legat de numele lui Ezdra, care le-a aranjat deliberat 
— cu excepţia cărţii Daniel — pe bază simetrică, astfel încât să constituie 
un întreg unitar. Ansamblul actual: Tora — Neviim — Ketuvim (TaNaK, 
Legea — Profeţii — Scrierile), alcătuit din 305.500 de cuvinte, e format din 
patru părți aproximativ egale ca dimensiune: Tora: 5 cărţi, 79.983 de cuvinte; 
Profeţii anteriori: 4 cărţi/suluri (Iosua, Judecătorii, 1-2 Samuel, 1-2 Regi), 
69.658 de cuvinte; Profeţii posteriori: 4 cărți/suluri (Isaia, Jeremia, leze- 
chiel, cei 12 Profeţi mici), 71.853 de cuvinte; şi Scrierile: cu Daniel 11 cărţi, 


2:3 DaviD N. FREEDMAN, The Unity of the Hebrew Bible, The University of Michigan 
Press, 1991, şi The Nine Commandments. Uncovering the Hidden Pattern of Crime and 
Punishment in the Hebrew Bible, 2000. 

84.006 de cuvinte. Fără Daniel — post-scriptum apocaliptic tardiv, din 
5.919 cuvinte —, Scrierile alcătuiau de fapt zece cărţi/suluri: Psalmii, Pro- 
verbele, Iov, aşa-numitele Meghillot (suluri mici) cu textele citite în sărbători: 
Rut, Estera, Cântarea Cântărilor, Eccleziastul, Plângerile, şi Cronicile/Ez- 
dra/Neemia, însumând 78.087 de cuvinte. In versiunea ei finală, fără post- 
scriptumul Daniel, Biblia ebraică era aşadar alcătuită din 23 de cărți/suluri 
însumând un număr de 299.581 de cuvinte (aproximativ 300.000). Între cele 
patru părți ale ei există interesante corespondențe în „chiasm”: Torei cu 
79.983 de cuvinte îi corespund Scrierile fără Daniel cu 78.087 de cuvinte, 
iar Profeţilor anteriori cu 69.658 de cuvinte le corespund Profeţii posteriori 
cu 71.853 de cuvinte. Corespondenţă numerică există şi între prima jumătate a 
Bibliei, cele nouă suluri ale Torei şi Profeților posteriori, însumând 149.641 
de cuvinte, şi cea de-a doua ei jumătate, cele nouă suluri ale Profeţilor pos- 
teriori şi Scrierilor, totalizând 149.940 de cuvinte. 

Asamblată din diverse surse anterioare, spre mijlocul secolului VI în timpul 
exilului babilonian, prima jumătate a Scripturilor ebraice — de la Facere la 
sfârşitul cărţilor Regilor — cuprinde aşa-numita „Istorie primară”, ampla 
narațiune a încheicrii Legământului deuteronomic al lui Dumnezeu cu Israel 
pe Sinai şi despre încălcarea lui permanentă de către acesta, culminând în 
dezastrul celor două regate, căderea Ierusalimului şi pedeapsa divină a cap- 
tivităţii babilonice. Scopul editorilor a fost acela de a arăta, mai întâi, cum 
anume a creat Dumnezeu pe Israel ca să fie poporul Său, pecetluind relația 
Lui specială cu acesta printr-un Legământ încheiat prin Moise pe Sinai şi 
rezumat în cele zece porunci ale Decalogului; şi, mai apoi, cum anume istoria 
lui Israel e de fapt lupta şi eşecul acestuia (prefigurat încă de viţelui de aur 
de la poalele Sinaiului) de a respecta aceste obligaţii: rând pe rând, carte după 
carte, Israel violează una câte una cele zece porunci, drept pentru care a fost 
distrus ca naţiune independentă și dus în captivitate. 

Compusă din variate surse şi editată în timpul epocii persane, ce-a de-a 
doua jumătate a Scripturilor ebraice grupează Profeţii posteriori şi Scrierile, 
care vin cu o viziune diferită, chiar contrară celei a „Istoriei primare”, vor- 
bind nu numai despre judecată, pedeapsă şi dezastru, dar şi despre speranţă, 
mângâiere şi restaurare. Profeții posteriori din secolele VII-V se acoperă cu 
ultimii 250-300 de ani ai „Istoriei primare” încheiate în 560 î. Hr., ultimii 
activând în timpul exilului babilonic și imediat după întoarcere, când au 
susținut speranţa şi eforturile de restaurare de la începutul epocii persane. 

Prin selecția şi aranjamentul părților, editorii au impus o anumită coeziune 
şi ordine chiar şi grupului celui mai eterogen al Scrierilor. Aceasta nu este 
însă evidentă în Bibliile ebraice tipărite, unde ordinea Scrierilor este: Psalmii, 
Iov, Proverbele, Meghillot, Daniel, 1-2 Cronici, Ezdra-Neemia (Cronicile 

sfârşesc, iar Ezdra-Neemia începe cu edictul de eliberare al lui Cyrus din 538). 
Codicele biblice ebraice cele mai vechi — Aleppo (secolul IX) şi Leningrad 
(1009) — arată o altă ordine: aici Scrierile se deschid cu Cronicile şi se 
încheie cu Ezdra-Neemia, şi acest aranjament este unul profund semnificativ. 

Cronicile rescriu „Istoria primară” dintr-o perspectivă care e în acelaşi timp 
cea a scribilor-preoți ai Templului restaurat şi aceea a ultimilor profeţi, a 
unui nou început în locul unui sfârşit tragic. Narațiunea cronistului începe 
cu Adam, recapitulează rapid istoria prin genealogii urmărite pe dubla linie 
sacerdotală a lui Aaron/Ţadok şi regală a lui David, demarând de fapt cu 
urcarea pe tron a acestuia din urmă şi urmăreşte realizările casei lui David şi 
Solomon — modele de pietate față de Templu, simboluri ale regalității me- 
sianice viitoare —, trecând cu vederea latura negativă şi pe regii răi ai rega- 
tului lui Juda (şi nemenţionându-i pe cei din regatul de nord). De personajele 
principale ale Cronicilor sunt legate de altfel şi restul Scrierilor: Psalmii şi 
Rut de David; Proverbele, Cântarea Cântărilor şi Eccleziastul de Solomon. 
iar lov de Moise, fratele lui Aaron. Tonul Cronicilor este unul optimist, chiar 
catastrofa anului 586 părând secundară în lumina întoarcerii descrise pe 
larg. Confirmare a profeţiilor, revenirea din exil cu principele Zorobabel şi 
arhiereul Iosia se soldează cu rezultate promițătoare — resfințirea Templu- 
lui în 516, al şaselea an al domniei lui Darius I -—, dar totuşi modeste. Con- 
tinuitatea religioasă cu linia marilor preoți țadokiţi nu poate camufla eşecul 
politic (şi teologic) al proiectului restauraţiei mesianice, întrucât brusc casa 
princiară a lui David dispare cu totul din naraţiune. Liderii politici sc estom- 
pează: Neemia, care e un iudeu pios, este doar un guvernator loial lui 
Artaxerxes I (464-424). Personajul religios central, venit şi el de la Babilon. 
este scribul Ezdra, care a inspirat redactarea Cronicilor şi e figura principală 
a cărții Ezdra-Neemia, anvelopa finală a Scrierilor şi a întregii Biblii ebraice. 
care se încheie cu citirea Torei de către Ezdra şi reînnoirea Legământului lui 
Israel față de Dumnezeu şi Legea lui Moise (Neemia 8-10). După moartea lui 
Ezdra, opera sa e continuată de Neemia, rugăciunea lui, care e ultima pagină 
a Bibliei ebraice, încheindu-se cu cuvintele: „Adu-Ţi aminte de mine, Dum- 
nezeul meu, spre binele meu [Elohai letova]”, o aluzie transparentă la primul 
capitol al cărţii Facerii, unde în dimineaţa zilei a şasea a creaţiei „Dumnezeu 
a privit toate câte a făcut şi iată erau foarte bune [kitov]? (Fe 1, 31). 

Sugestia circularităţii evidente trimite clar, pe de o parte, spre preeminența 
şi centralitatea absolută a Torei în cadrul Scripturilor ebraice, a căror Alfa și 
Omega e Legea mozaică, iar, pe de altă parte, spre un nou început: se des- 
chide o nouă pagină a istoriei lui Israel cu Dumnezeu, Legea Lui este rea- 
firmată şi Legământul reîncheiat, iar rememorarea Cronicilor arată că neres- 
pectarea lui duce la catastrofă, dar fidelitatea față de el este răsplătită. În 

imediat însă perspectivele acestei fidelităţi sunt mai degrabă modeste: în locul 
succesului deplin şi al împlinirii făgăduințelor mesianice realizate vedem doar 
o modestă supraviețuire şi continuitate naţională şi religioasă. Departe de a 
fi o evoluţie liniştită, istoria va aduce cu sine noi pericole şi provocări, care 
vor impune căutarea de noi răspunsuri religioase. Intruziunea cărții lui Daniel 
în aranjamentul simetric al Bibliei ebraice, arată D. N. Freedman, vrea să 
spună limpede atât că istoria nu s-a încheiat, cât şi să dea un răspuns de tip 
nou, apocaliptic, la criza generată în iudaism de impactul noii culturi elenis- 
tice. Cercuri de iudei pioşi au reacţionat cu mişcări religioase noi de tip vizio- 
nar, în care se va redacta o vastă literatură apocaliptică. Această complexă 
literatură, elaborată în secolele II î. Hr. — I d. Hr. şi din care Biblia ebraică a 
reţinut doar cartea Daniel, iar cea creştină doar Apocalipsa, ar fi putut de- 
veni a patra secțiune a Scripturilor ebraice, al căror canon era deschis, cum 
atestă manuscrisele descoperite în peşterile de lângă Qumran. Acceptate de 
grupuri sectare iudaice şi de creştini, scrierile apocaliptice au sfârşit prin a fi 
respinse, din cauza mesajului lor teologico-politic contestatar la adresa insti- 
tuţiilor religioase şi a ordinilor statale instalate, atât de iudaismul rabinic, cât 
şi de creştinismul Bisericii elenizate (deşi, aşa cum formula în 1960 Ernst 
Kăsemann, „apocaliptica e mama teologiei creştine”, aceasta din urmă fiind 
însă inexplicabilă istoric şi doctrinar în absenţa acestui context). 


Septuaginta — de la Pentateuhul grec la Biblia creştinilor 


O problemă care necesită o discuţie indispensabilă este, evident, discre- 
panţa dintre textul şi canonul (lista, numărul şi aranjamentul cărților) Bibliei 
ebraice şi cele ale traducerii greceşti a corpusului scripturilor iudaice, cunos- 
cute sub numele generic de Septuaginta — deşi, riguros vorbind, acest nume 
a fost la început rezervat doar traducerii greceşti a Pentateuhului de la înce- 
putul secolului III î. Hr. — sau, mai recent, de Biblia de la Alexandria”! 
Începând cu secolul II d. Hr., autorii creştini extind numele Septuaginta la 


214 Denumirea programului de cercetare desfăşurat în cadrul Centrului Naţional de Cer- 
cetare Ştiinţifică (CNRS) al Franţei sub coordonarea filologilor Marguerite Harl, Gilles 
Dorival, Olivier Munnich. Aceștia au publicat în 1988 un volum introductiv: La Bible grec 
des Septante. Du judaïsme hellenistique au christianisme ancien, Cert, Paris, 1988, iar din 
1986 au iniţiat în seria La Bible d'Alexandrie publicarea pe fascicole de Editions du Cerf a 
unei traduceri franceze amplu adnotate a cărților Sepruagintei. Varianta românească în şase 
volume a acestui proiect, coordonată de Cristian Bădiliță şi realizată în cadrul Colegiului 
Noua Europă (director Andrei Pleşu), e din 2004 în curs de publicare la Editura Polirom, Iaşi: 
Septuaginta. 1. Geneza, Exodul, Leviticul, Numerii, Deuteronomul (2004); 2. lisus Nave, Ju- 
decătorii, Ruth, 1—4 Regi (2004); 3. 1-2 Paralipomene, 1-2 Ezdra, Ester, ludit, Tobit, 1—4 Ma- 
cabei (2005); 4/1. Psalmii, Odele, Proverbele, Ecleziastul, Cântarea Cântărilor (2006); 
4/11. lov, Înţelepciunea lui Solomon, Înţelepciunea lui lisus Sirah, Psalmii lui Solomon (2007). 

totalitatea Bibliei greceşti. Aceasta în scopul apologetic de a atribui tuturor 
cărților ei, mai ales celor profetice, acelaşi caracter miraculos şi inspirat 
atribuit traducerii alexandrine a Pentareuhului de către cei „şaptezeci” de 
înţelepţi la cererea regelui elenistic Ptolemeu II Filadelful (285-246), despre 
care vorbeşte faimoasa Epistolă a lui Aristeia dintre anii 150-100 î. Hr., nu 
altceva decât o apologie a traducerii greceşti a Torei contestată deja în cadrul 
iudaismului palestinian tradițional. Contestările au continuat însă, la fel şi 
apologiile: astfel, în a doua jumătate a secolului I d. Hr., Epistola lui Aristeia 
e rezumată aprobator de către Filon din Alexandria (f cca 50 d. Hr.) în a sa 
Viaţă a lui Moise (II, 26-44), unde Septuaginta e proclamată traducere rigu- 
roasă şi inspirată, iar traducătorii sunt declarați sacerdoţi şi profeţi. Cert este 
că traducerea grecească a Pentateuhului nu a fost rezultatul unei iniţiative a 
comunității iudaice din Alexandria, ci o iniţiativă regală elenistică, receptată 
ca un act providenţial, apologetic şi misionar, în diaspora iudaică elenofonă 
care a preluat-o în uzul ei liturgic, exprimându-și entuziasmul printr-o zi 
specială de sărbătoare închinată traducerii miraculoase. Septuaginta desemna 
aşadar doar Pentateuhul grec, restul scripturilor ebraice fiind transpus în 
limba greacă treptat, pe parcursul unui interval de timp care s-a întins pe 
aproape trei sute de ani (ultima carte tradusă, Fcc/eziastul, apărând abia în 
jurul anului 125 d. Hr.), traducerile fiind realizate nu doar în Egipt, ci şi în 
Palestina. Traducerile greceşti s-au realizat într-o fază în care textul ebraic 
era încă fluid”'5, cum arată discrepanţele mari existente în cazul cărţilor 
Ieremia, Proverbele sau Iov, sau al celebrului verset mesianic /saia 7, 14. 
Chiar şi din punct de vedere textual, Septuaginta nu apare atât drept fiica, 
cât drept sora Bibliei masoretice. Acelaşi lucru este valabil şi în ce priveşte 
numărul cărților, în Septuaginta în sens larg apărând o serie de cărți „bune de 
citit” (anaginoskomena) care nu vor fi reţinute în canonul rabinic al Bibliei 
ebraice. Ipoteza existenței unui „canon alexandrin” al Scripturilor iudaice, 
mai amplu decât cel restrâns „palestinian” (formulată în 1715 de Grabe), nu 
mai poate fi susținută, cum a demonstrat în 1964 A. C. Sundberg”'S. Iudaismul 
n-a avut până în anul 70 d. Hr. alt centru religios decât Ierusalimul (după 
care s-a mutat la labne/lamnia) şi, aşa cum arată şi manuscrisele biblice de 
la Qumran, înainte de sfârşitul secolului I d. Hr. şi în iudaismul alexandrin 
se utiliza în principal Tora (citată în exclusivitate ca autoritate de către 


215 Fixarea şi stabilizarea lui iniţial consonantică, iar apoi şi vocalică, în ceea ce s-a numit 
„textul masoretic” finalizându-se abia în secolele IX-X d. Hr., prin eforturile rabinilor din 
Tiberiada (Galileea) din familia ben Aser, căreia îi datorăm faimoasele codice ebraice de la 
Alepp (800-860) şi Leningrad (1009). 

216 A. C. SUNDBERG, The Old Testament of the Early Church, Harvard, 1964. 

Filon) alături de o vastă literatură religioasă națională iudaică fără limite bine 
definite; timp de secole s-au citit cărți care ar fi putut deveni scripturi, dar 
nu au fost receptate în cele din urmă ca atare. Din nefericire, nu cunoaştem 
conţinutul bibliotecilor cu cărţi/suluri biblice ale Sinagogilor (sau Biserici- 
lor) din Alexandria, care au pierit (ca şi cele din Antiohia) în distrugerile ce 
au însoţit revolta evreilor din Orient din anii 115-17, nici ale celor din 
Palestina distruse în împrejurări similare în urma insurecției mesianice a lui 
Simon Bar Kochba din 132-135. Cert este că încă de la început secta iudeo- 
mesianică misionară a „creştinilor” a utilizat cu predilecție traducerea greacă 
a Legii, Profeţilor şi Psalmilor, care a ajuns astfel să fie revendicată şi utili- 
zată masiv de Biserică, variantele greceşti ale textelor mesianice fiind mult 
mai explicite şi preluabile în argumentaţia apologetică împotriva iudaismu- 
lui rabinic. Entuziasmul creştinilor față de Septuaginta, devenită rapid din 
Biblia de la Alexandria „Biblia Bisericii”, din Scriptură a iudaismului ele- 
nistic Scriptura vechilor creştini?!” a alimentat rezervele şi neîncrederea rabi- 
nilor faţă de această traducere, suspectată încă înainte de naşterea lui Hristos. 
Catastrofa Ierusalimului din anul 70 şi procesul de recentrare a iudaismului 
rabinic pe sursele lui tradiţionale au dus la eliminarea din uz a Sepruagintei, 
încreştinate între anii 90-130, şi la promovarea unor traduceri rivale pentru 
comunitățile iudaice elenofone. În jurul anului 140, rabinii au salutat cu entu- 
ziasm traducerea greacă literală realizată de Aquilla din Pont, iniţial convertit 
la creştinism, după care, în urma unui sejur la Ierusalim, a trecut la iudaism 
şi a învăţat ebraică de la rabini. În contextul acestui „război al Bibliilor” tre- 
buic privită şi ultima opinie rabinică (secolul III) despre Septuaginta reținută 
în Talmud, potrivit căreia păcatul traducerii Torei ebraice, intraductibile, 
în limba greacă a fost unul echivalent cu cel al ridicării vițelului de aur de 
israeliţii aflaţi la poalele Sinaiului în aşteptarea lui Moise cu revelaţia Torei. 


Biblia greacă editată în codicele creştine ca o carte profetică 


Ceea ce trebuie avut permanent în vedere este faptul că, pentru a se dis- 
tinge de evrei, care foloseau în cultul sinagogal cărțile sfinte (biblia) sub 
forma sulurilor de pergament, creştinii au copiat încă de la început cărțile 
sfinte, atât cele iudaice, cât şi cele creştine, sub formă de codice (cf. 2 Tim 
4, 13: membrana, distincte de biblia), fiind, pe cât se pare, cei care au impus 


217 Studiul esențial rămâne cel al eruditului profesor de Noul Testament din Tübingen, 
MARTIN HENGEL (n. 1926): „Die Septuaginta als «christliche Schriftensammlung», ihre 
Vorgeschichte und das Problem ihres Kanons”, în volumul colectiv decisiv editat de 
M. HENGEL / A. M. SCHWEMMER: Die Septuaginta zwischen Judentum und Christentum 
(W'issenschaftlichen Untersuchungen zum Neuen Testament 72), Tübingen, 1994, p. 182-284. 

această formulă în tehnica antică a multiplicării şi difuzării cărţilor. Pe lângă 
avantajul economic, foaia fiind scrisă pe ambele părţi, codicele avea şi o 
neîndoielnică superioritate în ce priveşte facilitatea răsfoirii şi a utilizării 
informaţiilor. El a permis de asemenea și o succesiune şi o ordine precisă a 
scrierilor transmise. Cele mai vechi manuscrise ale Sepruagintei sunt faimoa- 
sele codice biblice creştine Sinaitic, Alexandrin şi Vatican din secolele IV-V, 
unde vedem apărând, pe lângă cărţile din canonul Bibliei ebraice, o serie de 
alte cărți plasate în ordini care diferă considerabil. Se observă însă uşor că în 
Biblia creştinilor scripturile iudaice în versiunea greacă a Septuagintei (de-a 
valma protocanonice şi deuterocanonice, fără această deosebire) sunt grupate 
în general în trei sau patru blocuri: cărţile istorice, fie toate la un loc, la înce- 
put, fie divizate în două grupuri, unul mare iniţial şi altul mai mic intercalat 
ulterior; cărțile poetico-sapiențiale; şi cărțile profetice (aceasta pare să fie 
ordinea clasică, aşa cum apare în Codex Vaticanus). Fapt semnificativ. gru- 
pul cărților profetice e întotdeauna deschis de cei 12 Profeţi mici și încheiat 
de Profeţii mari, ultima fiind Daniel. Mesajul acestei dispuneri este limpede: 
pentru creştini, Vechiul Testament e o carte profetică şi culminează într-o 
apocalipsă eshatologică. Uitima, cronologic vorbind, carte din Scriptura 
ebraică, care are doar statut de carte „bună de citit”, Daniel, e pentru creştini 
nu doar o carte profetică, ci şi cea mai importantă, întrucât e ultima carte a 
Vechiului Testament, deschizând spre Noul Testament. Întrebarea cum anu- 
me a luat Vechiul Testament al Bisericii, sau Septuaginta creştină, forma 
canonică din marile codice ale veacului IV nu poate primi un răspuns decât 
ipotetic. Plecând de la faptul că așa-zisele cărţi „dcuterocanonice” sau „apo- 
crife” s-au impus mai încet în Orient şi mai repede în Occident, M. Hengel 
sugerează ca foarte probabil faptul că aceste scrieri păstrate doar de creştini 
să se fi găsit în bibliotecile sinagogilor din Roma (care au scăpat nedevastate 
în anii 66-70, 115-117 sau 132-135), unde erau folosite probabil ca „bune 
de citit” în educaţia religios-morală a prozeliţilor iudei, și de unde au fost 
preluate cu același statul în cateheza prozeliţilor creştini. Există un paradox 
care merită semnalat în receptarea canonică de către creştini, aflați atât în 
opoziție, cât şi în continuitate cu iudaismul, a vastului corpus de scrieri „inter- 
testamentare” care în final a ajuns să fie divizat în scrieri „bune [doar] de 
citit"?! (anaginoskomena) acceptate şi „ascunse/neautentice” (apokrypha/no- 
tha) în terminologia ortodoxă („deuterocanonice” și „apocrife” în cea roma- 
no-catolică; „apocrife” şi „pseudoepigrafe” în cea protestantă). 


21% Bune de citit în privat, nu în cult; deci despre ele nu se predică, nici nu se scriu 
comentarii. 

Cert este faptul că lisus, apostolii şi primii creştini nu au avut în faţa lor 
Vechiul Testament actual (cum sunt mereu tentaţi să creadă creştinii, proiec- 
tând retroactiv situația actuală în epocile primare), ci un corpus de scripturi 
sfinte iudaice foarte diferit, şi față de ele au avut o atitudine mult diferită de 
cea a creştinilor faţă de Biblia actuală. Pe de o parte, vedem concentrarea pe 
un cerc limitat de scrieri des citate, jumătate din acestea din urmă venind din 
Isaia şi din Psalmi, şi cărora li se dă o interpretare hristologic-eshatologică 
de tip profetic-apocaliptic: Iisus citează 24 de cărți vechi-testamentare, iar 
întreg Noul Testament 34, nefiind citate niciodată Estera, Eccleziastul, Cân- 
tarea Cântărilor şi Ezdra-Neemia. Pe de altă parte, atât lisus, cât şi apostolii 
utilizează extrem de liber textele, citând și folosind şi cărți apocaliptice ce 
nu vor intra în canonul biblic definitiv al Bisericii: Enoh, Jubileele, Înălța- 
rea lui Moise, sau cele sapienţiale care vor fi acceptate, ca, de exemplu, 
Înţelepciunea lui Solomon, foarte importantă pentru Pavel. Apostolul Iuda 
(uda v. 14-15), fratele lui lisus, citează expres ca scriptură cartea / Enoh, 
iar Apostolul Petru (2 Prr 3, 16) desemnează drept „scripturi” Epistolele 
pauline. „Toată Scriptura insuflată de Dumnezeu şi de folos spre învățătură 
şi spre mustrare, spre îndreptare şi spre educarea în dreptate, ca omul lui 
Dumnezeu să fie desăvârşit, bine pregătit spre orice lucru bun”, scrie Apos- 
tolul Pavel lui Timotei, pe care-l laudă că „ştie din pruncie sfintele scripturi 
[hiera grammata) care-l pot înţelepţi spre mântuire prin credinţa în Hristos 
lisus” (2 Tim 3, 16-17. 15). Scripturile iudaice, de care vorbeşte aici Pavel 
şi pe care le aveau la îndemână lisus şi ceilalți apostoli, arătau însă probabil 
destul de diferit de Vechiul Testament actual, fiind mai aproape de canonul 
extins al apocalipticilor decât de cel restrâns, ulterior, al rabinilor farisei. 
Din moment ce lisus Însuşi spunea că „Legea și Profeţii merg până la loan” 
Botezătorul (Le 16, 16), este limpede că, atât pentru EI, cât şi pentru apos- 
toli, canonul nu începea cu Moise şi nu se termina cu Ezdra (în epoca lui 
Artaxerxes). Şocul crizei anului 70 a făcut ca atât iudaismul rabinic, cât şi 
creştinismul să se autodefinească în secolul II într-un sens atât polemic, cât 
şi corelativ. Paradoxul în ce priveşte canonul biblic creştin stă în faptul că, 
deşi sunt citate în Noul Testament, scrierile apocaliptice („apocrife”) au fost 
respinse de Biserică din teama de erezii, de derive contestatoare şi exaltări 
mistice, fiind parţial păstrate (Enoh, Jubileele, 4 Ezdra) doar în canonul biblic 
al Bisericii Etiopiene, iar scrierile de edificare, care exaltă militant Legea şi 
iudaismul clasic, cum sunt „romanele” moral-religioase Susana, ludita sau 
Tobit, epopeea națională iudaică din cărțile Macabeilor sau Înţelepciunea lui 
Sirah, deşi nu sunt citate în Noul Testament, au fost reţinute de Biserică şi 
respinse de Sinagoga rabinică. Dincolo însă de aceste paradoxuri şi contestări, 
persistă întrebarea inevitabilă: cum poate fi de acord în principiu Biserica 

creştină cu canonul rabinic al Scripturilor ebraice, când modul restrictiv şi 
repliat pe Toră în care acesta a fost fixat de rabini exclude din capul locului 
creştinismul, ba chiar a fost adoptat tocmai pentru a exclude utilizarea aces- 
tora în sens creștin? Explicabilă istoric prin refuzul hotărât din secolul I al 
antiiudaismului radical al marcionismului şi gnosticismelor, fidelitatea Bise- 
ricii față de Vechiul Testament în forma lui rabinică, reducționistă şi anti- 
creştină, datorată mai ales prestigiului umanist al originilor, căruia i-au căzut 
victimă un Origen sau Ieronim, este nejustificabilă nu doar teologic?!”, dar 
chiar şi fenomenologic şi istoric. 


Iudaism creştin profetic şi iudaism rabinic legalist 


Iudaismul rabinic şi creştinismul sunt, cum arăta recent (în 2001) Gabriele 
Boccaccini, rezultatul a două autodefiniri opuse, realizate în secolele I-II, la 
baza cărora stau dezvoltări ale unor curente din iudaismul postexilic al celui 
de-al doilea Templu. Provenit din varianta fariseană postmacabeană a siste- 
mului legalist țadokit, iudaismul rabinic are la bază două afirmaţii fundamen- 
tale: pe de o parte, centralitatea şi supremaţia absolută a Torei scrise, lărgite 
atât în direcția unei Torei preexistente, cât şi a unei Tore orale (Mishna, 
Talmudul), iar, pe de altă parte, identitatea strictă între iudaism și evreitate, 
religia monoteistă a lui Iahve devenind apanajul exclusiv al copiilor lui 
Avraam şi fiind confiscată de un rasism/naţionalism religios exclusiv. Spre 
deosebire iudaismul rabinilor, iudaismul creştinilor s-a dezvoltat plecând de 
la varianta eseniană (nequmranită) a iudaismului apocaliptic enohit, de la care 
a preluat în primul rând credința în originea supraumană, angelică, a răului 
şi o concepţie metafizică despre mesianism; iudaismul creştin postulează 
însă, pe de o parte, superioritatea lui Mesia faţă de Tora şi, pe de altă parte, 
universalitatea mesianismului său metafizic; relaxând legăturile dintre iuda- 
ism şi evreitate, creştinismul e „iudeu”, religios vorbind, fără a fi „evreu”, 
naţional sau rasial vorbind. De asemenea — iarăşi un paradox aparent —, 
departe de a fi fost un iudaism inovator, creştinismul e de fapt mult mai con- 
servator şi ancestral iudaic (continuând tradițiile cultice şi mistice ale vechiu- 
lui, primului Templu) decât iudaismul rabinic, care, sub aparenţa conservato- 


219 Evidenţiind opoziţia dintre Vechiul Testament închis, al rabinilor, şi cel deschis spre 
Noul al creştinilor, pentru care Noul Testament e scopul şi împlinirea Vechiului Testament, 
ducând la capăt constituirea tradiției biblice, Martin Hengei se întreabă nu doar retoric în 
finalul studiului său despre Septuaginta: în ce măsură are nevoie Biserica de canonul biblic 
închis şi limitat al rabinilor, care exclude din principiu orice continuitate cu Noul Testa- 
ment?, şi îl citează aprobator pe teologul biblic vechi-testamentar Hartmut Gese (1974), 
care cerea explicit teologului creştin să nu salute necritic textul şi canonul masoretic. 

rismului, inovează în realitate masiv, abandonând şi excomunicând deliberat 
paliere întregi din iudaismul celui de-al doilea Templu. 

În acest context trebuie văzută şi diferenţa între canonul biblic rabinic şi 
cel creştin, şi războiul dintre cele două Scripturi vechi, cea ebraică şi cea 
greacă, între Biblia Sinagogii şi Biblia Bisericii. Tot mai mulţi savanți, cum 
arată exemplul recent al profesorului de Noul Testament din Copenhaga, 
Mogens Miller (n. 1946), pledează pentru revenirea la Septuaginta ca „pri- 
ma Biblie a Bisericii”. Discreditată şi calomniată de rabini, traducerea 
greacă a Scripturilor ebraice a fost adoptată de creştini, care — așa cum arată 
afirmaţiile lui Iustin, Irineu, Clement Alexandrinul, Tertulian sau Chiril al 
Ierusalimului — au apărat-o ca pe o revelaţie profetică şi o interpretare auto- 
rizată divin a vechilor Scripturi ebraice. Pentru creştini, Septuaginta nu era o 
simplă transpunere filologică, ci un moment crucial în transmiterea unei tra- 
diţii biblice dinamice, ba chiar a revelaţiei divine care, asumând Septuaginta 
ca pe o „Graeca Veritas”, făcea un pas decisiv spre universalizarea ei, pregă- 
tind astfel calea Evanghelici. Septuaginta nu era fiica, ci sora textului maso- 
retic, nu o simplă traducere, ci o nouă ediţie a Scripturilor ebraice citite ca 
profeție a lui Hristos. Scripturile ebraice au dobândit astfel două forme 
canonice distincte în cadrul celor două comunităţi interpretative opuse ale 
Sinagogii rabinilor şi Bisericii creştinilor. (Departe de a se explica pe ele 
însele, Scripturile se explică prin canon, iar canonul se explică prin tradiţia 
comunităţii interpretative. Tocmai această tradiţie interpretativă diversă face 
ca iudaismul rabinic şi cel creştin să aibă doar în aparenţă aceleaşi scripturi, 
iar tradiţia lor comună să fie — cum o recunoaşte Jacob Neusner”! — 
un „mit”.) 

Scripturile dobândesc sens şi figuri diferite după cum sunt privite ca Lege 
definită o dată pentru totdeauna şi reasumată mereu de o comunitate separată 
şi închisă (un Dumnezeu unic, lahve, pentru un popor unic, Israel), aşa cum 
o vede iudaismul rabinilor, sau ca Promisiune profetică neîmplinită a unui 
Nou Legământ universal (Zr 31-32; Jz 11, 19; 36, 26) deschis tuturor popoa- 
relor umanităţii. Pentru creştini, Împlinitorul Legii şi Profeţilor este lisus 
Hristos, Care prin venirea Sa „scoate vălurile” care acoperă Scripturile pentru 
iudaism (cf. 2 Co 3, 12-17), proiectând din El Însuşi o lumină care, venită din 
afara textului, îi revelează sensul autentic latent. Pentru creştini contează, 
aşadar, nu ce anume spune de fapt textul, semnificaţia lui originară, ci con- 
textul, mediul și modul în care este citit (cf. FA 8, 30-36), sensul adevărat al 


*:0 MOGENS MULLER, The First Bible of the Church. A Plea for the Septuaginta (Journal 
for the Study of the Old Testament, Supplement Series 206), Copenhagen-Sheffield, 1996. 
*21 JACOB NEUSNER, Jews and Christians. The Myth of a Common Tradition, 1991. 

textelor apărând doar prin plasarea lor în câmpul de forță al Persoanei lui 
Hristos şi al medierii ei sacramental-liturgice (cf. Le 24). Fiindcă nu Scriptu- 
rile ebraice ÎI explică pe Hristos, ci Hristos explică Scripturile. Biserica a 
refuzat astfel în egală măsură să elimine cu totul scripturile vechi şi să ră- 
mână doar cu mărturia apostolilor despre Hristos (soluţia lui Marcion), cât şi 
să adauge scrierile apostolice în prelungirea scripturilor iudaice ca o simplă 
extensie a acestora, şi să pună, de exemplu, Evangheliile şi Faptele Apos- 
folilor după scrierile istorice, epistolele după scrierile didactico-poetice şi 
Apocalipsa după cele profetice, ca un simplu comentariu (midrash) creştin 
al acestora (ar fi putut fi soluţia iudeo-creştinismului). A preferat să menţină 
distincte colecțiile mărturiilor apostolice despre Hristos ca Nou Testament și 
cele ale Scripturilor ebraice ca Vechi Testament, pe care însă le-a preluat 
prin intermediul „adevărului grec” al traducerii/interpretării lor profetice în 
Septuaginta şi, respectându-le întocmai conţinutul, le-a dat un nou sens mo- 
dificând doar ordinea lor canonică, altfel structurată decât cea a rabinilor. 
Prin această rearanjare, centrul scripturilor era deplasat înainte, și astfel dintr-o 
colecție de scrieri centrate pe o Lege dată unui popor, ele devin povestea 
profetică a unei promisiuni universale realizate în Hristos şi în Biserică. În 
Septuaginta cele trei părți ale Bibliei nu mai sunt deci Legea — Profeţii —- 
Scrierile poetico-sapienţiale, ci Scrierile istorice — cele poetico-sapienţiale 
— şi cele profetice. Legea, Profeţii anteriori şi o parte din Scrieri (Cronici. 
Ezdra-Neemia) devin istoria lui Israel, iar Profeţii posteriori sunt deplasaţi la 
sfârşit, dând astfel întregii colecţii un nou mesaj: istorico-profetic. 


Structura concentric-chiastică a Bibliei creştine 


Deşi la prima vedere pare o colecție de scrieri disparate, din epoci şi de 
genuri extrem de diverse, Biblia creştină (Septuaginta şi Noul Testament) 
are şi ea, după cum s-a evidențiat recent”, o structură simetrică de 2 x 4 părți 
care-şi corespund într-o paralelă chiastic-concentrică. Paralelismul priveşte 
simetria celor patru părți dispuse astfel încât atât în Vechiul, cât şi în Noul 
Testament avem o dispunere similară a celor patru părți: dacă în Pentateuh 
şi în cărţile istorice acționează Dumnezeu, în cărțile sapienţiale cel care vor- 
beşte/răspunde la această acţiune este Israel, iar în cărțile profetice vorbeşte 
iarăşi Dumnezeu, tot aşa şi în Noul Testament: dacă în Evanghelii şi Faptele 
Apostolilor în Hristos acţionează Dumnezeu, în epistole vorbeşte/răspunde 
la această acțiune Biserica, iar în Apocalipsă vorbeşte din nou Dumnezeu. 


222 WALTER VOGELS, „La structure symétrique de la Bible chrétienne”, în volumul cu ac- 
tele importantului al 50-lea Coloquium Biblicum Lovaniense, 25-27 iulie 2001: The Biblical 
Canons (Bibliotheca Ephemerides Theologicae Lovanienses 163), Leuven, 2003, p. 295-304. 

Chiasmul priveşte relaţia dintre acțiunea și cuvintele lui Dumnezeu: ceea ce 
a făcut la început (în Facerea) Dumnezeu spune/promite să restaureze la 
sfârşit (în Apocalipsă), iar ceea ce a spus/promis prin profeți realizează în 
noua Sa acțiune în Hristos relatată în Evanghelii şi Faptele Apostolilor; iar 
între dubla acțiune și dublul cuvânt al lui Dumnezeu în Israelul cel vechi şi 
în Israelul cel nou se află prinse tot în chiasm dublul răspuns al celor două 
popoare ale lui Dumnezeu la această dublă acțiune meditată, rugată şi vestită 
în aceste răspunsuri comunitar-individuale. Canonul biblic creştin apare astfel 
ca un vast dialog între Dumnezeul Unic şi mai apoi în Fiul Său Unic şi Po- 
porul Său Unic care în Hristos dobândește dimensiunile întregii umanități. 


Cuvânt personal vs text literal 


Esenţial este însă faptul că, adoptând Septuaginta ca tradiţie biblică profe- 
tică, independentă faţă de textul ebraic, ba chiar superioară acestuia, creştinis- 
mul a avut iniţial o concepţie dinamică şi funcţională (nebiblicistă) despre 
Scriptură ca revelație vie a unei Persoane pentru mântuirea altor persoane, o 
viziune liberă de restricţiile formale şi de literalismul mecanic mort ale con- 
cepţiei rabinice despre textul şi canonul biblic. Dacă iudaismul rabinic s-a 
fixat biblicist pe un text absolutizat, iudaismul creștinilor era centrat pe o 
Persoană vie, nu pe un text perfect; libertatea şi indiferența scandaloasă față 
de texte a creştinilor sunt evidente în faptul că n-au ţinut să păstreze cuvin- 
tele lui Hristos în însăşi limba în care au fost rostite (aramaică), ci au acordat 
traducerii şi interpretării greceşti forţa şi valoarea deplină a expresiei lor 
originale. Religie a Cuvântului prin excelență, creștinismul este în acelaşi 
timp una a traducerii inspirate, ba chiar a unei traduceri vii permanente. 
Aceasta e semnificaţia profundă a faptului că Biblia Bisericii creştine a fost 
de la început Septuaginta greacă, nu TaNaK-ul ebraic. 

Polemica permanentă cu iudaismul rabinic, care refuza să discute cu creş- 
tinii pe baza Sepruagintei, presupus „falsificată” de aceştia, şi accepta dia- 
logul doar plecând de la textul „original” ebraic, „nefalsificat” — în realitate 
ajustat el însuşi de rabinii masoreţi anume pentru a închide posibilitățile unei 
interpretări creştine —, la care se adăuga prestigiul filologic al „originilor” 
şi pasiunea pentru textele „originale” a umaniştilor creştini, gen Origen în 
secolul II] sau leronim între secolele IV-V, a condus la pătrunderea şi impu- 
nerea treptată în Biserică a lui „Hebraica veritas”, cu alte cuvinte a noțiunilor 
iudaice atât de text, cât şi de canon biblic — deşi ele erau şi sunt în contra- 
dicție cu cele ale Bisericii vechi. Ciocnirea dintre cele două concepții poate fi 
văzută în disputa, din primele decenii ale secolului V, între Fericiţii Ieronim 
şi Augustin. Adept al filologismului umanist şi apărător al „Hebraica veritas”, 

Ieronim (t 420) realizase în acel timp o nouă traducere latină a Vechiului 
Testament pe baza textului ebraic: aşa-numita Vulgata. Gestul a provocat 
reacția de protest a lui Augustin (f 430) care s-a simțit obligat să apere tradi- 
ţionalismul Bisericii şi să reafirme răspicat faptul că pentru Biserică Vechiul 
Testament autentic e Septuaginta, traducere profetică inspirată, superioară 
textului ebraic. 


Triumful filologiei şi biblicismului asupra Cuvântului 


Nu fără dificultate, Vulgata s-a impus în cele din urmă în Occidentul latin; 
în sesiunea a patra din 1546 a Conciliului de la Trento ea va fi proclamată 
Biblia oficială a Bisericii Romano-Catolice; este însă o Biblie hibridă pentru 
că, dacă în ce priveşte textul urmează „originalul” ebraic, în ce priveşte cano- 
nul îl urmează parţial, fiindcă nu respectă şi ordinea cărţilor, canonul lărgit 
(cu cărțile „deuterocanonice”) al Septuagintei. La începutul secolului XVI, 
exemplul lui Ieronim a fost urmat de Luther şi de ceilalți reformatori, care 
vor traduce Biblia de data asta în limbile naţionale europene plecând tot de 
la textul ebraic, receptând totodată şi canonul rabinic al cărților autentice ale 
Vechiului Testament. Separate într-un grup izolat şi puse în carantină sub 
eticheta de „apocrife”, „deuterocanonicele” au fost menținute totuşi de refor- 
matori în Bibliile lor ca „bune de citit” şi pentru protestanți. Ulterior, puris- 
mul „ebraizant” a câştigat în calvinismul britanic, aşa că grupul „apocrifelor” 
va fi exclus din toate Bibliile protestante moderne şi contemporane. Din tra- 
diţionalism şi confesionalism, atât textul, cât şi canonul Sepruagintei au fost 
menținute doar de Bisericile Ortodoxe. Dar şi aici, odată cu epoca modernă, 
s-a impus prestigiul umanist al textelor „originale” ebraice, ajungându-se la 
Biblii hibride cum sunt, de exemplu, traducerile ortodoxe româneşti: toate. 
fără excepţie, urmează planul Bibliei protestante a lui Luther, exilând şi 
separând „deuterocanonicele” în carantina unui grup de cărți „apocrife” sau 
„necanonice”; iar începând din 1936 şi până în 2001 s-a abandonat şi textul 
grec al Sepruagintei, luându-se ca referinţă textul rabinilor masoreţi. Justifi- 
carea acestui act antitradițional dată în prefeţele Bibliilor din 1936 şi 1938 
este aceea de a face astfel față mai bine polemicilor provocate de răspândi- 
rea de către cultele neoprotestante a versiunilor „Societăţii biblice britanice” 
fidele textului ebraic şi canonului ieronimian-lutheran! 

Implicaţiile deciziei în favoarea textului ebraic şi a canonului rabinic sunt 
însă profunde în plan teologic şi metodologic pentru creştini şi pentru Bise- 
rică, chiar şi atunci când facem abstracție de faptul — uitat foarte repede — că 
ambele sunt produse tardive şi rezultate din decizia deliberată a autorităților 


2233 AUGUSTIN, De Civitate Dei 18, 42-43. 

Sinagogii, după excluderea creştinilor la sfârșitul secolului I, de a se delimita, 
atât prin textul ebraic, cât şi prin canoanele rabinilor, de textul grecesc şi de 
canonul diferit al Sepruagintei creştinilor. Influenţei iudaismului rabinic i se 
datorează în primul rând pătrunderea şi adoptarea de către creştini a acele- 
iaşi fixaţii literaliste pe texte sacralizate — transformate ulterior în simple 
cariere de extras texte de sprijin pentru doctrine teologice (aşa cum pentru 
rabini erau baza unor argumente şi soluţii juridice) — și transformarea creş- 
tinismului biblicist dintr-o religie personală, vie, într-una scripturistică. Dintr-o 
comuniune cu Dumnezeu ca Persoană „biblicismul” rabinic, imitat apoi de 
protestanți, face din creştinism o religie a Cărţii, asemenea islamului şi iuda- 
ismului rabinic; departe de credința personajelor Bibliei, care — aşa cum 
ne-o reamintește James Barr — nu au avut o Biblie, ci fie au trăit înaintea ei, 
ca patriarhii sau profeţii, fie au avut o cu totul altă atitudine față de ea, ca 
lisus și apostolii. Biblicismul adoptă faţă de Biblie atitudinea de scrib a unor 
Ezdra creştini, uitând că lisus n-a fost un nou Moise, nici n-a adus o nouă 
Toră, ci a fost Cuvântul lui Dumnezeu venit în trup ca să aducă lumii Duhul, 
harul şi adevărul (In 1, 17), identice cu Viaţa veşnică (In 14, 6; 10, 10). Iisus 
a activat într-un iudaism devenit deja de câteva secole o religie scripturistică 
centrată în jurul Torei, față de care însă avea o atitudine atât de afirmare, cât şi 
de libertate și independenţă critică: nu se lasă controlat de Lege, nici aservit 
ei, dar nici nu o abolește; o confirmă, dar o și depăşeşte: nu o desființează, 
dar o împlinește (Mt 5, 17), o umple de Sensul ei ultim restituindu-i Duhul, 
care îi afirmă litera, dar eliberează de sclavia față de ea. Nicăieri în Evan- 
ghelii lisus nu e înfățișat scriind sau poruncind ca învăţăturile şi evanghelia 
Lui să fie aşternute în scris, şi este limpede că nu voia să întemeieze o miş- 
care religioasă scripturistică. Spre deosebire de scribii şi rabinii contempo- 
rani Lui, Iisus nu are față de Scripturile ebraice o atitudine exegetică, ci se 
foloseşte de texte biblice ebraice, dar şi de parabole, niciodată însă de nara- 
țiunea istorică biblică, dar şi de narațiunile fictive ale unor parabole nebi- 
blice, pentru a se prezenta pe Sine Însuşi, noutatea predicii și acțiunii Lui. 
De aceea, nici scrierile apostolilor nu sunt o simplă interpretare, un midrash 
creştin, al Scripturilor ebraice, ci au în centrul lor proclamarea noutăţii per- 
soanei şi activităţii lui lisus ca Domn, presimțită însă în tradiţiile iudais- 
mului. Autoritatea textelor e clar subordonată autorității supreme a Persoanei 
lui Iisus Hristos Domnul, nu invers. Textele scripturistice sunt utilizate ca 
argumente profetice (scripturile vechi) sau mărturii (scripturile noi) ale Ade- 
vărului, nu drept sursă sau criteriu al Adevărului şi credinței. Scripturile nu 
controlează credinţa, ci derivă din credinţa vie a patriarhilor, profeților şi 
apostolilor, din întâlnirea lor vie cu Dumnezeul Unic şi Fiul Său Unic pentru 
zidirea în credință a Poporului vechi şi nou al lui Dumnezeu. 

Cărţile Noului Testament datează înainte de anul 70 


Istoria canonului şi textului Noului Testament?2 este la fel de instructivă, 
atât teologic, cât şi istoric, ca şi a celui Vechi. În ce priveşte istoricul redac- 
tării şi datării scrierilor viitorului Nou Testament, cercetările au cunoscut în 
ultimele decenii reașezări spectaculoase faţă de teoriile ştiinţifice standard 
de la începutul şi mijlocul secolului XX (von Harnack, 1897, sau Kiimmel, 
1953), pentru care redactarea Evangheliilor ar fi avut loc, pe baza unor pre- 
zumptive surse şi tradiţii orale anterioare, abia între anii 70-110, cea a Epis- 
tolelor Pastorale şi „Catholice” în jurul anului 100, ultima (2 Petru) fiind 
concepută odată cu încheierea canonului între anii 120-150. 

Surpriza a venit din partea unui teolog şi episcop anglican, John Arthur 
T. Robinson (1919-1983) — episcop de Woolwich (1959-1969), profesor 
de Noul Testament la Trinity College, Cambridge (1969-1983) —, care. 
pe lângă solide studii de teologie biblică, stârnise o imensă controversă în 
1963 prin cartea sa Honest to God (vândută în decurs de patru ani într-un 
milion de exemplare); plecând de la idei ale teologilor liberali Paul Tillich, 
Dietrich Bonhoeffer şi Rudolf Bultmann, episcopul anglican John Arthur 
T. Robinson punea în discuţie critică modurile de interpretare tcologică a 
creştinismului tradițional şi a supranaturalului, pledând pentru revizuirea 
drastică a limbajului spre a-l face accesibil omului modern, pentru o rein- 
terpretare a moralei creştine şi pentru o „nouă reformă” a creştinismului 
occidental. Retras din scaunul episcopal în urma polemicilor iscate, Robinson 
a revenit la catedră şi la studiile biblice, publicând în 1976 o la fel de scan- 
daloasă pentru teologia academică tentativă de „redactare a Noului Testa- 


224 Ea a avut parte, mai ales în sânul protestantismului luteran german. de investigatii 
din cele mai diferite, începând cu contestarea lui raţionalist-istoristă de JOHANN SALOMO 
SEMLER (Abhandlung von freier Untersuchung des Canons, 4 vol., 1771-1775) şi până la 
reabilitarea lui teologică de BREVARD S. CHILDS (The New Testament as Canon. An Intro- 
duction, 1984), trecând prin monografia monumentală a lui THEODOR ZAHN (Geschichte 
des neutestamenilichen Kanons, 1882 şi 1892, 2 vol.; al 3-lea n-a mai fost publicat), care 
a iscat reacția polemică a lui ADOLF VON HARNACK şi cea clasică a lui HANS VON 
CAMPENHAUSEN (Die Entstehung der christlichen Bibel, 1968), până la sintezele indispen- 
sabile ale teologului prezbiterian american BRUCE M. METZGER (1914-2007): The Text of the 
New Testament. Its Transmission, Corruption and Restoration, Oxford, 1964, şi The Canon 
of New Testament. Its Origins, Development and Significance, Oxford, 1987. Interpretarea 
se poartă încă în cadrele fixate de disputa Zahn — von Harnack: dacă pentru Zahn canonul 
Noului Testament s-a format din raţiuni intraecleziale prin adaosuri succesive fiind deja 
format în jurul anului 100 d. Hr., pentru von Hamack (urmat de von Campenhausen cu nu- 
anțe) el s-a format între anii 140-175 ca răspuns al Bisericii, alături de regula de credinţă și 
succesiunea apostolică, la criza provocată de marcionism, gnosticism şi montanism. 

ment”225 urmată, postum, de o altă provocatoare încercare de a demonstra 


„prioritatea lui loan”225. 

Pentru Robinson, toate cărțile Noului Testament au fost scrise înainte de 
anul 70, fiindcă nici una din ele nu se referă la acest eveniment catastrofic 
pentru iudaism, profeţit de lisus, ca fiind deja împlinit. Cea mai veche scriere 
este Epistola lui lacob din anii 47—48, care ne permite o privire asupra iuda- 
ismului creştin, fidel în același timp lui Iisus şi instituțiilor fundamentale ale 
religiei lui Israel. Perioada de maximă înflorire literară („epoca elisabetană” 
a scrierii Noului Testament) a fost cea a deceniului cuprins între anii 50-60, 
când au fost scrise Epistolele Pauline?" şi au fost redactate Evangheliile 
actuale pe baza protoevangheliilor asamblate în anii 40-50 plecând de la 
culegeri de istorii și ziceri ale lui lisus care au circulat în anii 30-40: Marei 
ca Evanghelie pentru o comunitate iudeo-creştină deschisă misiunii spre 
păgâni; Luca drept Evanghelie pentru comunităţile păgâno-creştine ale im- 
periului greco-roman, evanghelizat de Pavel în drumul său de la Ierusalim 
spre Roma; Marcu e Evanghelia de centru a lui Petru pentru comunitatea 
mixtă de la Roma; iar Joan este Evanghelia comunităţii iudeo-creştine ioa- 
neice, a cărei redactare se extinde pe tot parcursul intervalului între data de 
9 aprilie a anului 30 (duminica Învierii) şi luna august a anului 70 (distrugerea 
Ierusalimului), fiind într-un fel Alfa şi Omega a dezvoltării Noului Testament: 
formată la Ierusalim ca primă tradiţie ioaneică şi apoi ca protoevanghelie în 
anii 30-50, a cunoscut prima ediţie la Efes în 50-55, forma ei finală cu pro- 
log şi epilog datând după criza comunităţii ioaneice din anii 60-65 atestată 
de cele trei Epistole ioaneice, dar înainte de catastrofa anului 70. Tot în in- 
tervalul 40-60, în zona dintre Galileea şi Siria plasează J. A. T. Robinson şi 
enigmatica Didahie a celor Doisprezece Apostoli. Deceniul cuprins între 
anii 50-60 marchează începutul epocii de „argint” deja anticipată de Episto- 
lele Pastorale, epocă preocupată de întărirea şi apărarea credinței adevărate 
împotriva pericolelor ereziilor şi schismelor, dar şi ale persecuțiilor şi apos- 


225 JOHN A. T. ROBINSON, Redating the New Testament, 1976. 

"5 JOHN A. T. ROBINSON, The Priority of John, 1987. 

2? ] Tesaloniceni la începutul lui 50; 2 Tesaloniceni în intervalul 50-52; 1 Corinteni în 
primăvara lui 55; / Timotei în toamna lui 55; 2 Corinteni la începutul lui 56; Galateni la 
sfârşitul lui 56; Romani la începutul lui 57; Filipeni în primăvara lui 58, Coloseni în vara 
lui 58; Efeseni la sfârşitul verii lui 58; 2 Timotei în toamna lui 58. 

După J. A. T. Robinson, datele activităţii Apostolului Pavel sunt: 33, convertirea; 
35, prima vizită la lerusalim; 42, a doua vizită la lerusalim; 47-48, prima călătorie misionară; 
48, Sinodul apostolic din Ierusalim; 49-52, a doua călătorie misionară; 52-57, a treia călă- 
torie misionară, încheiată în 57 la Ierusalim; 57—59, captivitatea la Cezareea; 60-62, capti- 
vitatea la Roma; 66, martiriul la Roma (precedat de martiriul lui Petru în 65). 

taziilor; acum au fost scrise: Iuda şi 2 Petru în anii 60-62, Faptele Apostoli- 
lor între anii 57-62; cele trei Epistole ioaneice între anii 60-65; 1 Petru în 
primăvara lui 65; Evrei în anul 67 (după martiriul Apostolilor Petru şi Pavel 
în anii 65-66, dar înainte de moartea lui Nero în iulie 68) şi Apocalipsa 
la sfârşitul anului 68, pe fondul războiului civil între pretendențţii la tronul 
imperial şi al războiului iudaic, înainte de victoria finală a lui Vespasian şi 
cucerirea Ierusalimului de către Titus în august 70. Sfârşitul primei generații 
apostolice”? a adus o pierdere de elan şi crize interne, reflectate în scrierile 
postapostolice, cum sunt 7 Clement de la începutul anului 70, Barnaba din 
jurul anului 75 sau Păstorul lui Herma din jurul anului 85, un nou avânt 
înregistrându-se în secolul II odată cu martirii şi apologeții Ignatie, Policarp, 
Tustin sau autorul anonim al Epistolei către Diognet. 


De la Ierusalim la Roma 


O cronologie similară cu nuanţe şi accente diferite a propus în 1994 şi 
Roland Minnerath, profesor de teologie romano-catolic de la Strasbourg, (din 
2004 arhiepiscop de Dijon), într-o amplă analiză a constituirii unităţii Bise- 
ricii apostolice în intervalul 30-70 şi în drum de la Ierusalim spre Roma”. 
Aventura Bisericii începe îndată după drama Pătimirii-Înviere din 7-9 apri- 
lie 30, cu care s-a încheiat scruta activitate publică (din anii 28-30) a lui 
Ieshua din Nazaret, ieşit la predica Evangheliei Împărăției în vârstă de 30 de 
ani, în al 15-lea an al domniei împăratului Tiberiu (14-37), pe când procu- 
rator al Iudeii era Ponţiu Pilat (26-36). Înflorirea Bisericii creştine are loc 
aşadar sub împărații romani Tiberiu, Caligula (37-41), Claudiu (41-54), 
Nero (54-68), urmat, după un sângeros război civil (68-69), de Vespasian 
(69-79) şi Titus (79-81). 

Epoca originilor (anii 32-40) este cea a comunităţii eshatologice a Noului 
Israel al lui Dumnezeu adunat în Ierusalim după Cincizecime în jurul celor 
Doisprezece Apostoli în frunte cu Petru. Radicalismul atitudinii față de 
Templu a grupului „eleniştilor” condus de Ştefan duce în 35 la martirizarea 
acestuia şi dispersarea acestui grup radical, căruia i se datorează primele mi- 
siuni în Iudeea, Samaria şi Antiohia. Tot acum are loc convertirea lui Saul 
din Tras, care petrece anii 36-38 la Damasc şi în Arabia, iar după o primă 


28 Epoca apostolică a anilor 50-70 a cunoscut mai multe faze: între anii 30-40, prima 
misiune în Palestina și Siria; 40-50, consolidarea bazelor pentru următorul avânt; 50-60, 
expansiunea rapidă în Asia Mică și Europa; 60-70, încercări dinăuntru şi din afară; după 70, 
reorientare și reaşezare. 

229 ROLAND MINNERATH, De Jerusalem à Rome. Pierre et l'unité de l'Église Apostolique 
(Théologie historique 101), Paris, 1994. 

vizită făcută lui Petru la Ierusalim revine în Tars. În 39, Petru ia inițiativa 
misiunii creştine între păgâni, botezând la Cezareea pe centurionul Corneliu, 
şi primeşte pentru aceasta avizul unui prim sinod apostolic din Ierusalim. 
Pentru a susține misiunea între păgâni în Antiohia, în anul 40 Barnaba îl 
aduce aici pe Pavel şi ambii urcă în 41 la Ierusalim pentru a se pune de 
acord cu „stâlpii Bisericii” de aici: Petru, loan şi Iacob. Sfârşitul comunității 
apostolice originare din Ierusalim a venit în anul 42, când în persecuțiile de- 
clanşate de regele Irod Agrippa I (41-44) e martirizat Apostolul Iacob al lui 
Zevedei, iar Petru întemnițat scapă miraculos din închisoare şi părăseşte, 
împreună cu Marcu, Ierusalimul spre o destinaţie nenumită. Acest „alt loc” 
(heteron topon, FA 12, 17) este deliberat codificat, probabil anume pentru 
a împiedica localizarea de către romani a întâiului Apostol încă în viață. 
Dar pentru creştinii cunoscători ai Scripturilor aluzia la Jezechiel 12, 3, unde 
acest „alt loc” este Babilonul, le arăta că este vorba de Roma. 

Apostolii se dispersează şi misiunea Bisericii se desfăşoară în anii ce ur- 
mează în mai multe direcţii nu doar geografice, dar şi cu accente teologice 
distincte: loan pleacă spre Efes, Petru probabil spre Roma, iar Pavel cu 
Barnaba în jurul Antiohiei. În Ierusalim rămâne doar Iacob, „fratele Domnu- 
lui”, în fruntea grupului iudeo-creştin organizat ca o sinagogă creştină strict 
fidelă Torei și Templului, dar şi cu misiune proprie în diaspora iudaică, pe 
care o atestă Epistola lui lacob din anul 45, cel mai vechi produs literar păs- 
trat de la Biserica creştină. În 48, Barnaba şi Saul/Pavel aduc la Ierusalim 
colecta foametei, după care, întorși la Antiohia, pleacă împreună în anii 48-50 
într-o primă călătorie misionară în sudul Asiei Mici şi în Cipru. În anul 48, 
împăratul Claudiu îi expulzează din Roma pe iudeii care creau tulburări în 
interiorul comunităților iudaice din capitala imperiului din pricina „agitato- 
rului Chrestus” (Judaeos impulsore Chresto assidue tumultuantes Roma ex- 
pulit), cum scrie istoricul Suetonius. Acum părăsesc Roma creştinii Aquila 
şi Priscilla, dar şi Petru care, trecând prin Corint, unde s-au stabilit Aquila 
şi Priscilla, s-a oprit timp de şapte ani la Antiohia. În 49, Iacob trimite la 
Antiohia decretul (FA 15, 20-35) prin care fixează normele etice şi alimen- 
tare kasher minimale (din Ly 17-18) pe care trebuie să le respecte creştinii 
convertiți dintre păgâni pentru a putea celebra Euharistii şi agape comune cu 
creştinii iudei. Libertatea Duhului invocată de Pavel se ciocneşte la Antiohia 
în anul 50 de prudența lui Petru. După acest „incident” apostolic, Pavel pă- 
răseşte pentru totdeauna Antiohia şi începe împreună cu Silvan misiunea sa 
independentă în Asia Mică, Macedonia şi Ahaia. Din iama anului 50, el rā- 
mâne timp de 18 luni la Corint (în 52 e adus înaintea lui Gallio, prefectul 
Ahaiei, fratele lui Seneca), de unde în anul 51 scrie cele două Epistole către 
Tesaloniceni, a căror temă este relația eshatologiei creştine cu apocaliptica 

iudaică. Între anii 54 şi 56, Pavel se stabileşte la Efes, de unde scrie Episto- 
lele sale către Galateni, Întâia şi a Doua către Corinteni şi cea către Fili- 
peni. Aflat în iarna dintre anii 57-58 la Corint, scrie faimoasa Epistolă către 
Romani adresată unei comunităţi deja numeroase (cum arată salutările din 
final) şi întemeiate de un alt apostol, nenumit (cu maximă probabilitate Petru). 
În 58, Pavel revine prin Milet la Ierusalim, unde se întâlneşte cu Iacob, dar 
scandalul provocat de prezența sa în Ierusalim duce la arestarea sa; transferat 
la Cezareea Palestinei, unde e ţinut sub arest doi ani (anii 58-60), scrie din 
captivitate Epistola către Filimon şi împreună cu Timotei Epistola către 
Coloseni. În anul 60, Pavel e trimis la Roma, unde e ținut timp de alţi doi 
ani sub arest. Tulburările din anul 58 în Ierusalim, care va ajunge tot mai mult 
sub dominaţia zeloților radicali, l-au determinat pe Ioan, autorul Evangheliei 
a Patra, să se stabilească la Efes, unde va pune la punct o nouă redactare a 
Evangheliei sale. În anii 58-62 sunt redactate cele două variante ale Evan- 
gheliei: cea după Matei pentru iudei, şi cea după Luca pentru păgâni împreună 
cu prima parte, privitoare la Petru, din Faptele Apostolilor. 

În anul 62 este martirizat în Ierusalim venerabilul Iacob, fratele Domnu- 
lui, a cărui autoritate spirituală rivaliza cu cea a marelui preot, sfârşitul său 
prefigurând viitorul sumbru al comunităţii (sinagogii) iudeo-creştine din 
Ierusalimul căzut pradă anarhiei revoluționar-mesianice a zeloților. După a 
doua respingere a lui Hristos de către lerusalim prin uciderca fratelui său, 
Iacob, primul şi ultimul apostol — Petru şi Pavel — transplantează centrul 
Bisericii apostolice la Roma. Nou Babilon, Roma devine locul de exil, refu- 
giu, regrupare şi reconstituire a Noului Israel al lui Dumnezeu. Ulterior ei 
vor pecetlui această alegere şi mutare în „centrul lumii” locuite cu sângele 
martiriului lor pentru credința şi iubirea lui Hristos. 

Criza internă a Bisericii s-a manifestat însă în anii 62-64 în Asia Mică, 
unde comunitățile creştine, generate de misiunile dispersate şi independente 
ale lui Pavel, Iacob şi Ioan, erau pradă disensiunilor, paralelismelor şi dera- 
pajelor doctrinare şi morale legate de interpretări divergente ale hristologiei 
şi eshatologiei, existând riscul real ca Evanghelia să devieze spre gnoză sau 
apocaliptică radicală. De aceea tema unității domină scrierile publicate şi 
redactate aici. loan încearcă să evite derapajul spre doketism și gnosticism 
al unei părți a comunității lui (criză atestată de cele trei Epistole 1oaneice) 
accentuând mărturia venirii lui Hristos în trup, necesitatea împlinirii porun- 
cilor şi a unității mistice în jurul Persoanei divino-umane a lui Iisus, Unicul 
Păstor. Din captivitatea sa de la Cezareea şi apoi de la Roma, Pavel scrie prin 
Timotei Epistolele către Coloseni şi către Efeseni (aceasta din urmă mai 
mult o omilie pentru depăşirea schismei între creştinii paulinieni şi ioaneici), 
în care accentuează unitatea mistică a Bisericii în jurul unui Hristos cosmic. 

Eliberat din 64, vine şi stă puţin la Efes, unde Luca redactează pentru el 
Epistolele Întâi către Timotei şi cea către Tit, în care se arată preocupat 
să garanteze unitatea credinței şi transmiterea apostolatului într-o structură 
ecleziologică episcopal-prezbiterială clară. Petru intervine şi el atât prin in- 
termediul lui Iuda, cât şi personal în Asia: în a doua sa Epistolă „catholică” 
(2 Ptr), Petru îl apără şi recomandă pe Pavel şi Epistolele lui comunităţilor 
iudeo-creştine iacobite şi celor ioaneice şi respinge interiorizarea gnostică a 
eshatologiei. 

Semnele crizei se escaladează şi în capitala imperiului; în iulie 64 are loc 
incendiul Romei, episod fie provocat intenţionat de grupuri iudaice radicale, 
fie exploatat în cheie apocaliptică; pentru a se salva, comunităţile iudaice au 
dat vina pe creştini, denunțându-i ca o sectă apocaliptică periculoasă, ceea 
ce a dus la declanşarea persecuțiilor neroniene în care Petru însuşi e martiri- 
zat în primăvara anului 65. Înainte de persecuții, în 63-64, Marcu termină 
traducerea greacă a Evangheliei lui Petru ca „Evanghelie a lui lisus Hristos”, 
Evanghelie apostolică de centru (lerusalim-Roma), între cele două Evanghe- 
lii misionare pentru iudei (Matei) şi pentru păgâni (Luca). La începutul anu- 
lui 65, pe fondul persecuțiilor deja iniţiate, Petru îşi scrie prin Silvan tes- 
tamentul, transformând o omilie într-o Epistolă „catholică” (/ Ptr) în care, 
evocând discret funcţiile sale de „piatră” şi „păstor”, face o sinteză a temelor 
predicii apostolice petrino-pauline: creştinii sunt pietre vii ale templului me- 
sianic eshatologic al lui Dumnezeu în jurul lui Hristos, Piatra Vie şi Păstorul 
Ultim. Prin apostoli, acest templu, în acelaşi timp crește dinamic prin evan- 
ghelizare şi misiune, dar se şi construieşte unitar, depăşind riscurile dispersi- 
ilor, paralelismelor și scindărilor prin unificare. ludeo-creştinilor din Roma, 
tocmai ieşiţi din persecuție, li se trimite drept corectiv şi mângâiere omilia 
(scrisă de Barnaba sau Apollo) cuprinsă în Epistola către Evrei, veritabil 
tratat „elenistic” (în spiritul lui Ştefan) care proiectează în cer cultul levitic 
ideal al Cortului Vechiului Testament prin care Israelul spiritual din diasporă 
dorea să înlocuiască cultul Templului din Ierusalim. 

În Roma — nu trebuie uitat — exista o importantă comunitate iudaică, al 
cărei număr se ridica până la 40-50.000 de membrii şi câteva zeci de sina- 
gogi. Aşa cum a arătat Raymond E. Brown (1922-1998), cel mai important 
teolog biblic romano-catolic american al secolului trecut, comunitatea creş- 
tină din Roma era foarte apropiată de iudaism şi de iudeo-creștinismul mo- 
derat al lui Iacob şi Petru, care au stat foarte probabil la origine ei. Primul 


20 În cartea scrisă de RAYMOND E. BROWN împreună cu JOHN MEIER: Antioch and Rome 
New Testament Cradles of Catholic Christianity, New York, 1983, în care J. Meier scrie 
capitolul despre Antiohia, iar R. E. Brown pe cel despre Roma. 

creștinism din Roma a fost unul de tip ierusalimitean, creştinii de aici, inclu- 
siv cei convertiți dintre păgâni, fiind extrem de loiali Templului şi idealului 
levitic, şi foarte fideli moștenirii iudaice. Astfel, când în anul 58 a scris 
Epistola către Romani, pentru a fi acceptat atât de Roma, cât şi de Ierusalim, 
Pavel îşi revizuieşte poziția apocaliptică radicală din Epistola către Galateni 
(unde susține un contrast ireconciliabil între Lege — literă — păcat — sclavie, 
pe de o parte, şi Hristos — Duh — har — liberate, pe de altă parte) şi accentu- 
ează faptul că Legea este bună şi Israel îşi are locul său unic în istoria mân- 
tuirii (întâi evreii, apoi păgânii și, în final, tot Israelul). Pe această bază, Pavel 
a fost acceptat ca apostol legitim de creştinii din Roma, devenind, alături de 
Petru, unul din „stâlpii” Bisericii din capitala imperiului. Din cauza poziţiei 
lor moderat-liberale față de iudaism, ambii vor cădea victimă „geloziei” 
(zēlos) minorităţii iudeo-creştine ultraconservatoare, care susținea din patri- 
otism şi zelotism menţinerea obligatorie pentru creştini a circumciziei și 
respectarea întregii Tore”?!. Acceptarea circumciziei şi integrarea lor formală 
în iudaism era şi o măsură de a-i feri pe creştini, pe de o parte, de suspiciunile 
zeloţilor în Palestina şi, pe de altă parte, de persecuțiile autorităţilor romane. 
Mai ales într-un context tot mai tensionat, fiindcă în mai 66 se declanşează 
în Palestina insurecția antiromană care a dus la începutul lungului război cu 
romanii. Abandonat în Asia şi arestat la Efes, în toamna anului 66, Pavel este 
adus iarăşi captiv la Roma, unde îşi redactează prin Luca testamentul spiri- 
tual cuprins în a Doua Epistolă către Timotei, nu mult după aceea este și cl 
martirizat. In iulie 68, este asasinat Nero şi până în decembrie 69 la Roma 
domneşte anarhia: pe tron se succed trei împărați (Galba, Otho şi Vitelius), 
în timp ce în Ierusalimul asediat se declanșează un sângeros război civil 
între facțiunile zelote. În acest timp tulbure, loan publică versiunea finală a 
Evangheliei a Patra, în al cărui capitol final recurge la figura lui Petru pentru 
a salva integritatea mişcării ioaneice grav afectată de radicalizarea eretică şi 
schismatică a creştinilor ioaneici gnosticizați şi doketizați. 


3I În funcţie de atitudinea față de iudaism, în creştinismul primar s-au conturat, potrivit 
lui R. E. Brown, patru poziţii şi grupuri distincte: 

— cel al ultraconservatorilor iudeo-creştini, care cereau circumcizia şi respectarea inte- 
grală a Torei (drept pentru care îl duşmăneau de moarte pe Pavel) şi care a evoluat în cele 
din urmă în erezia şi secta ebioniţilor; 

— cel al conservatorilor moderați, ca Iacob şi Petru, care cereau respectarea doar a unor 
prevederi etice şi alimentare kashrut generale din legământul noahitic (cuprinse în „decre- 
tul” Sinodului apostolic din FA 17); 

— cel al liberalilor moderați, reprezentaţi de Pavel, care renunța atât la circumcizie, cât 
şi la prevederile kashrut, 

— cel al ultraliberalilor „elenişti”, reprezentați de Ştefan, loan şi autorul Epistolei către 
Evrei şi pentru care cultul Templului nu mai avea decât un sens pur spiritual. 

Mişcarea ioaneică între lerusalim, Efes şi Roma 


Istoria extrem de instructivă a creştinismului ioaneic a fost cu perspicaci- 
tate reconstituită de Raymond E. Brown” şi ea se prezintă ca o dramă în 
mai multe acte: la origini stă un preot/levit, ucenic al lui loan Botezătorul, 
devenit apoi discipol iubit al lui lisus în Care a văzut nu doar noul Templu, 
ci şi Înţelepciunea/Cuvântul preexistent al lui Dumnezeu întrupat. Plecând 
de la hristologia preexistenţei, comunitatea ioaneică din Ierusalim s-a aflat 
în dispute cu iudeii rabinici adepţi ai monoteismului exclusiv, ceea ce a 
condus la expulzarea din sinagogi a ioaneicilor, care s-au deschis în schimb 
spre convertiri ale păgânilor. 

Stabilită la Efes, mişcarea şi-a accentuat universalismul şi şi-a fixat teolo- 
gia în prima redactare a Evangheliei a Patra. Hristologia mistică „înaltă”, 
„de sus”, şi organizarea harismatică ale ioaneicilor au fost însă respinse de 
iudeo-creştinii ultraconservatori, pentru care lisus era doar un profet, un nou 
Moise, un om inspirat, fiind însă privite cu rezerve de comunităţile moderate, 
petrine sau pauline, care puneau accentul pe lisus Domnul răstignit și înviat, 
dar şi întemeietorul unei Biserici organizate cu păstori văzuți (acestora ioa- 
neicii le reproşau tacit că nu înţeleg deplin divinitatea preexistentă a lui lisus 
şi rolul Paracletului, al Duhului Sfânt, de adevărat Învățător şi Conducător al 
Bisericii). Așa cum atestă Epistolele, mişcarea ioaneică a intrat însă în criză, 
scindându-se, la rândul ci, între adepți radicali ai divinității lui lisus, mer- 
gând până la a afirma că a avut doar un trup aparent (doketism), că El nu 
ține de fapt de lume, iar revelaţia pe care a adus-o e o gnoză interioară care 
nu e legată de porunci etice (antinomism), grup de care ioaneicii apostolici 
s-au delimitat încercând să impună criteriile întrupării reale a Cuvântului şi 
cele ale obligativităţii respectării normelor morale. Nefiind în stare să sto- 
peze deriva spre erezie (gnosticism) şi grava schismă internă din interiorul 
mişcării ioaneice radicalizate, ioaneicii apostolici moderați din Efes şi Asia 
au ieşit din izolare şi s-au unit, păstrându-şi specificul teologic, cu curentul 
creştin moderat legat de Roma şi centrat în jurul figurii simbolice a lui Petru 
(martirizat deja la data redactării epilogului Evangheliei a Patra). 


232 RAYMOND E. BROWN, The Community of the Beloved Disciple, New York, 1979. Re- 
constituirea parcursului teologic al mişcării ioaneice îşi menţine valabilitatea chiar și fără 
acceptarea cadrului cronologic tardiv acceptat de exegetul american, pentru care originile 
mișcării și protoevanghliei ar fi în anii 50-80, Evanghelia propriu-zisă ar data din anii '90, 
criza internă cu Epistolele ioaneice s-ar plasa în jurul anului 100, iar dizolvarea mișcării fie 
în schismă, fie resorbită în creştinismul apostolic petrin ar fi avut loc în primele decenii ale 
secolului II. 

Este momentul istoric la care se referă simbolic episodul din Joan 21 şi 
care a fost unificarea a două curente apostolice — ioaneic şi petrino-paulin 
cu centrele la Efes şi Roma — sub forma unei recunoaşteri reciproce și a 
unei receptări a punctelor forte, specifice fiecăruia: curentul petrino-paulin a 
receptat hristologia înaltă ioaneică adăugându-i un accent mai mare pus pe 
umanitatea reală a lui lisus (deşi folosirea Evangheliei după loan de către 
gnostici a făcut să planeze şi pe mai departe asupra ei rezerve persistente), iar 
mişcarea ioaneică a receptat ca operă a Duhului Sfânt o structură ierarhică 
mai bine conturată (nu exclusiv harismatică) în conducerea comunităţilor, 
precum Şi autoritatea oficiului de moderator al creştinismului apostolic legat 
de figura simbolică a lui Petru, fără însă a renunța la poziţia barismatică 
specială a lui Ioan ca ucenic favorit al lui lisus. Lui Petru i se recunoaște 
primatul păstoririi şi autorității, lui loan fiindu-i afirmată prioritatea iubirii şi 
teologiei. Mesajul esenţial al episodului din Joan 21 este însă ca ambele ha- 
risme — autoritatea şi iubirea, ordinea şi mistica — să fie exercitate nu izolat, 
nu în concurență și rivalitate, nu prin subordonare sau absorbţie, ci conjugat şi 
în convergență reciprocă. (Acelaşi mesaj transpare şi din asocierea la Roma a 
lui Petru cu vocaţia unității şi ordinii şi a lui Pavel cu aceea a universalităţii 
şi depăşirii harismatice a oricăror limite în Hristos şi Duhul Sfânt.) 


Anul 69 — anul apocalipsei 


Deceniul cuprins între anii 60-70 a fost unul critic atât pentru creştinii din 
diversele centre (Ierusalim, Asia, Roma), cât şi pentru iudaismul palestinian 
care înainta cu pași repezi spre catastrofă. Armatele romane conduse de 
Vespasian începuseră în iunie 69 asediul Ierusalimului; proclamat împărat în 
decembrie 69, el a plecat spre Roma — unde până la sosirea sa în iunie 70 
l-a numit regent pe Domițian (viitorul împărat între anii 81-96) — lăsându-l 
să continue operaţiunile pe fiul său, Titus, care în august 70 va cuceri orașul şi 
va incendia Templul. Cunoscut şi drept „anul celor patru împărați”, anul 69 
a fost timpul sumbru al unei anarhii militare care părea să aducă prăbuşirea 
Imperiului Roman. În intervalul aprilie—decembrie 69, când împărat vremel- 
nic al Romei a fost Vitelius, şapte comunităţi creştine din Asia, amenințate 
de asimilarea de mediul elenistic-păgân și neliniştite de persecuții şi de hao- 
sul militar şi religios din Imperiul Roman, primesc din partea unui profet 
creştin numit loan, exilat în Patmos, scrisori scrise într-un limbaj simbolic 
codificat cu avertismente însoţite de relatarea unor grandioase viziuni apo- 
caliptice creştine. Persecuţiile sunt îngăduite de Dumnezeu pentru a-i pune 
pe cei aleşi la încercare; domnia lui Dumnezeu și Hristos Cel Inviat asupra 
istoriei ostile se manifestă deja în rezistența martirilor, asociaţi puterii şi 

slavei Mielului înjunghiat şi înviat, împotriva Babilonului/Romei cu şapte 
coline, a prostituatei şi fiarei cu şapte capete?” care i-a ucis deja pe cei doi 
martori principali ai lui Hristos (Petru şi Pavel). Ierusalimul e sub asediu, 
dar templul e încă în picioare. Femeia/Biserica e refugiată în deşert (la Pella, 
dincolo de Iordan). Parţial devastată deja de luptele dintre urmaşii lui Nero 
— bătălia de la Armaghedon fiind cele două sângeroase încleştări, cu zeci 
de mii de morţi, între armatele împăraţilor rivali de la Bedriacum (lângă 
Cremona) în 14 aprilie şi 24 octombrie 69 —, Roma se aşteaptă să cadă pradă 
asaltului trupelor lui Vespasian. Exilat de la Roma de către regentul Domițian, 
loan văzătorul meditează din Patmos asupra evenimentelor de sfârşit de lume 
la care asistă pentru a da curaj și perseverență Bisericii persecutate sau ris- 
când asimilarea cu păgânismul, le aminteşte creştinilor deznodământul esha- 
tologic al luptei lor: deşi Fiara poate reveni, Babilonul/Roma e în agonie, 
Satana şi slujitorii lui sunt învinşi de Mielul junghiat şi înviat, iar Noul leru- 
salimul ceresc coboară din cer peste Babilon/Roma, Biserica urmând a fi 
Oraşul- Templul sfânt al lui Dumnezeu pe temelia celor Doisprezece Apos- 
toli şi Doisprezece Patriarhi ca adevăratul Israel al lui Dumnezeu. În timp ce 
Ierusalimul ceresc va rămâne experiența eshatologică din inima cultului 
Bisericii, lerusalimul pământesc şi Templul al doilea vor cădea pradă flăcă- 
rilor în august 70. 


Anul 70 -- anul restabilirii ordinii 


Înainte de căderea Ierusalimului, dar după proclamarea ca împărat a lui 
Vespasian în decembrie 69, pe când regent la Roma era Domițian, Biserica 
din Roma scrie Bisericii din Corint o scrisoare redactată cu scopul de a pune 
capăt unei crize interne grave în sânul acesteia din urmă: aici avusese loc o 
revoltă care a condus la depunerea şi expulzarea prezbiterilor. Pentru a rea- 
liza canalul navigabil peste istmul Corint dorit şi inaugurat de Nero, în anul 66 
în Corint fuseseră deportaţi şase mii de sclavi iudei dintre prizonierii luați de 
Vespasian cu ocazia recuceririi Galileii revoltate. Tradiţia ne dezvăluie nu- 
mele autorului anonim al Epistolei către Corinteni în persoana lui Clement 
Romanul. 


Excurs despre Clement 


Origen vedea în Clement pe colaboratorul lui Pavel din Filipeni 4, 3. Literatura pseudo- 
clementină face din Clement un nobil roman înrudit cu Cezarii (plecând de la cazul consu- 
lului Flavius Clemens, executat de Domițian în 95 pentru „ateism”/creştinism), care, întâl- 
nindu-se la Roma cu Barnaba, a plecat cu acesta în Iudeea, fiind prezentat la Cezareea lui 


233 Cei şapte împărați ai Romei de la Augustus la Vitelius, după care se aştepta revenirea 
Fiarei persecutoare 666 (Neron Kaisar) ca „Nero redivivus”. 

Petru; după această întâlnire l-a însoţit fidel pe Petru în toate misiunile sale, inclusiv la Roma, 
unde acesta l-a hirotonit episcop. Această literatură clementină apocrifă se cuprinde în cele 
20 de așa-zise „omilii” clementine greceşti şi în cele 10 cărţi ale „recunoaşterilor” clemen- 
tine (păstrate doar în traducerea latină a lui Rufin, după care s-au făcut şi două „rezumate” 
grecești). Ele alcătuiesc variante ale unui vast roman religios-filozofic — precedat de două 
scrisori ale lui Petru şi Clement adresate lui Iacob — şi descriu călătoriile lui Clement în 
Orient, întâlnirea sa cu Petru, conflictul acestuia cu gnosticul Simon Magul, la care a fost 
martor, şi multe legende despre vicisitudinile membrilor familiei lui Clement. La baza acestui 
roman stă prelucrarea de către redactori cu simpatii ariene a unei scrieri iudeo-creștine ebio- 
nite filopetrine şi antipauline (Kerygmata Petrou). Hristos e un eon divin revelat anterior lui 
Adam şi Moise; lisus e adevăratul Profet, şi un accent puternic e pus pe Biserica din lerusalim 
şi pe Iacob, care apare superior lui Petru şi drept adevăratul cap al Bisericii. Celibatul e res- 
pins, dar Petru e vegetarian strict şi în Euharistie se folosește doar apă. Literatura pseudo- 
clementină are o culoare heterodoxă clară, fiind principala expresie literară a iudeo-creştinis- 
mului radical, eretic şi preislamic, care ne-a parvenit. Pe lângă această literatură pseudo- 
ciementină heterodoxă, există şi o literatură pseudoepigrafică clementină ortodoxă — ilus- 
trată de Constituţiile Apostolice prin Clement — în care Clement apare drept secretarul 
colegiului Apostolilor, cel care transmite Bisericii învățătura şi tradiţia apostolică. 

Alături de acestea mai există o tradiție hagiografică nu mai veche de secolul IV, care ne 
spune că, din pricina convertirilor făcute în aristocrația romană, Clement a fost exilat in 
Crimeea pe timpul lui Traian, condamnat la muncă forţată în mine şi din cauza succeselor 
sale misionare a fost legat de o ancoră şi aruncat în Marea Neagră. După executarea ordinu- 
lui, marea s-a retras trei mile, iar creştinii au descoperit în locul unde fusese înecat sfântul 
un templu de marmură construit de îngeri, în care se afla un sarcofag cu trupul acestuia: 
în fiecare an, de ziua martiriului său (24 noiembrie), marea se retrăgea şapte zile pentru ca 
creştinii să se închine sfântului. În 867, Sfântul Constantin/Chiril, apostolul slavilor. a adus 
trupul sfântului Clement la Roma, unde se păstrează până azi: după care minunea anuală nu 
s-a mai repetat. 

Cel mai aproape de adevăr este însă Păstorul lui Herma (Vedenia II, 4, 3), care ne pre- 
zintă un Clement prezbiter roman, secretar al colegiului prezbiterilor, însărcinat cu corespon- 
denţa Bisericii Romei şi relaţiile ei cu celelalte Biserici. Faimosul Codex Alexandrinus din 
secolul V se încheie, după Apocalipsă, cu textul a două Episrole ale lui Clement Romanul 
(ceea ce atestă posibila lor lectură publică în Biserici), prima dintre ele, scrisă ca răspuns la 
criza din Corint, fiind cu siguranţă autentică. Cea de-a doua e cea mai veche omilie păstrată 


şi ar putea fi predica prezbiterilor restabiliţi după potolirea spiritelor”. 


Împotriva răzvrătiților harismatici din Corint, Clement invocă principiul 
autorităţii, al ordinii ierarhice şi al succesiunii ei în Biserică de la Tatăl la 
Hristos, de la Hristos la apostoli, de la apostoli la prezbiteri-episcopi. Ca şi 
în Faptele Apostolilor cap. 20 sau în Epistolele Pastorale, ierarhia biseri- 
cească e compusă, pe lângă popor, din doar două slujiri: prezbiteri cu funcții 
de liturghisire şi supraveghere (episkop2) şi diaconi. În Epistola lui Clement 
se regăsesc, aşa cum arăta Raymond E. Brown în 1983, motive similare 


234 Cf. KARL PAUL DONFRIED, The Setting of Second Clement in Early Christianity 
(Novum Testamentum Supplements 38), Brill, 1974. 

celei din Întâia Epistolă a lui Petru şi totodată atitudini specifice comunității 
iudeo-creştine din Roma: aceeași insistență, spiritualizată, pe tradiția cultică 
iudaică a Templului, aceeași insistență pe supunerea şi loialitatea față de 
autorităţile statale, în ciuda persecuțiilor, precum şi aceeaşi atenție acordată 
ordinii în Biserică. Şi pentru Clement cea mai gravă primejdie pentru creş- 
tini este dezordinea şi anarhia comunitară în numele pretinsei libertăţi spiri- 
tuale a indivizilor. Acestei derive el îi opune, pe lângă ideea stoică a ordinii 
cosmice, două modele de ordine (/axis) ierarhică strictă, valabile analogic şi 
pentru Biserică: cel al preoţiei levitice a Vechiului Testament și cel al armatei 
romane și al organizării politico-militare a imperiului. Epistola lui Clement ne 
arată Biserica Romei refuzând să devină un simplu cult oriental de mistere, 
şi optând deliberat pentru transformarea într-o societate clar structurată, 
capabilă nu doar să reziste persecuțiilor, dar şi să-şi depăşească persecutorul 
pe propriu său teren instituțional-social. 


Roma — noul centru de moderație şi echilibru al creştinismului apostolic 


Acest parcurs este de altfel descris de Faptele Apostolilor ca itinerar pro- 
videnţial desfăşurat sub călăuzirea Duhului: început cu constituirea comu- 
nităţii apostolice din Ierusalim la Cincizecimea anului 30, el se încheie cu 
sosirea lui Pavel în anul 60 la porțile Romei. Tot mai refractar creştinilor şi 
căzut pradă violenţei interne a zeloţilor, Ierusalimul este abandonat de creş- 
tini înainte de distrugerea sa; trecând prin Antiohia şi Efes, apostolii nu vor 
stabili însă centrul de referinţă al Bisericii nici la Atena, nici la Alexandria, 
ci în Roma, capitala politică a imperiului şi centru lumii locuite, a cărui con- 
vertire o vor iniţia în ciuda ostilității şi persecuțiilor. În 1 Clement se observă 
caracterul conservator şi inovator în acelaşi timp al creştinismului Bisericii 
Romei, care împleteşte, pe urmele modelului petrin, preocuparea pentru 
ortodoxia credinţei şi zelul pentru unitatea internă a Bisericilor şi comuniunea 
Bisericilor între ele. Pasiunea pentru ordine și structură, atât în religie, cât şi 
în societate, este evidentă în fuziunea clementină între modelul levitic iudaic 
şi cel militar-imperial roman. Imitând însă aceste modele de autoritate, Bise- 
rica Romei se expunea desigur anticipat exceselor reprezentate de riscurile 
clericalismului şi imperialismului (în a căror capcană avea să cadă ulterior). 

În epoca apostolică şi postapostolică însă, Biserica Romei a evitat aceste 
derapaje asumându-și, asemenea Apostolului Petru, o poziție moderatoare, de 
centru, între diversele curente ale creştinismului apostolic pe care a căutat să 
le echilibreze sub forma unei unități dinamice, a unor diferenţe de accente 
ținute într-o tensiune reciproc îmbogățitoare şi transfiguratoare. Datorită 
înțelepciunii şi moderaţiei lui Petru, Roma i-a asumat astfel şi împăcat atât pe 

Iacob şi pe Pavel, cât şi pe Ioan şi Pavel, încercând astfel să ţină în echilibru 
atât autoritatea (Iacob), cât şi libertatea (Pavel), dar şi iubirea (loan), şi să 
împace Ierusalimul, Efesul şi Antiohia, evitând derivele extremiste, eretice 
şi sectare ale ebionismului iudaizant sau gnosticismelor elenizante. Roma a 
ştiut să asume şi pe Pavel, dar şi pe loan, atât moştenirea Efesului, cât şi a 
Antiohiei, unde pentru prima dată ucenicii lui Hristos, convertiți dintre pă- 
gâni, s-au numit „creştini” (FA 11, 26), întrucât iudeo-creștinii din lerusalim 
se numeau „nazorei” (FA 24, 5). 

Antiohia a fost leagănul misiunii creştine la păgâni a lui Pavel şi, ulterior, 
a lui Petru, şi, după cum spune John Meier, ea a dat creştinismului mai întâi 
Evanghelia prin excelenţă — Evanghelia după Matei, Evanghelia unei Bise- 
rici atât pentru iudei, cât şi pentru păgâni, edificată pe piatra mărturisirii 
divino-umanităţii lui Iisus Hristos de către Petru — și, ulterior, la sfârşitul 
secolului II, ierarhia bisericească tripartită: episcop — prezbiteri — diaconi, 
aşa cum o vedem în epistolele Sfântului Ignatie al Antiohiei „Teoforul”. 
„Creştinismul” (termen care apare pentru prima dată în epistolele ignatiene”"*) 
stă pe unitatea dintre divin şi uman în Hristos atestată euharistic şi martiric 
de un episcop care exprimă unitatea Bisericii în Euharistia una, pe care o 
celebrează înconjurat de prezbiteri, diaconi şi tot poporul. 


Formarea canonului tripartit al ierarhiei apostolice 


Originea funcției episcopale şi a structurii ierarhice a Bisericii arc şi ea o 
poveste instructivă, ale cărei elemente trebuie evocate succint aici-*€. Încă 
din Faptele Apostolilor se observă două tipuri de organizare şi conducere a 
comunităților creştine: una sedentară, la Ierusalim, şi alta misionară, la Antio- 
hia. După risipirea apostolilor în urma persecuției din anul 42, Biserica din 
Ierusalim a fost condusă, ca urmaș al acestora şi ținând locul lui Hristos, de 
Iacob, fratele Domnului, înconjurat de un cerc de „prezbiteri”, iudei care-L 
cunoscuseră pe Domnul şi astfel Îi puteau păstra tradiția. 

Comunitatea din Antiohia, rămasă multă vreme sub tutela comunității- 
mamă apostolice din Ierusalim, era condusă de un colegiu de „profeţi” ş 
„didascali” (cf. FA 13, 1-3) recomandaţi de harismele Duhului şi care-i 


5 Magnezieni X.1, 3; Romani II.3; Filadelfieni etc. 

236 Utilizez aici rezultatele investigaţiilor preotului JEAN COLSON (n. 1913), autor în 1947 
al unei teze la Institutul Catolic din Paris consacrate dezvoltării teologiei episcopatului în 
primele trei secole, investigaţie ale cărei rezultate au fost publicate într-o serie de volume, 
între care menţionez aici: L'évêque dans les communautés primitives. Tradition paulinienne 
et tradition johannique de l'épiscopat des origines à Saint Irénée (Unam Sanctam 21), 
Paris, 1951, şi Z 'Episcopat Catholique. Collegialite et primauté dans les trois premiers 
siècles de l’Église (Unam Sanctam 43), Paris, 1963. 

reprezentau pe apostoli în funcțiile liturgice și pastorale. Într-o primă fază 
doar Biserica din Ierusalim era socotită Ekklesia propriu-zisă, deplină; toate 
celelalte comunități erau Biserici doar prin afiliere la ea. Cu alte cuvinte, ele 
nu-şi aveau centrul de unitate în ele însele, ci în comunitatea din Ierusalim şi 
în apostolii itineranţi înşişi; colegiile lor de profeţi şi dascăli sau de prezbi- 
teri nu aveau un cap propriu, acesta fiind apostolul întemeietor însuşi care, 
mergând de la o comunitate la alta, construia legătura vie a unităţii ca martor 
viu al tradiţiei lui Hristos. E ceea ce se vede în cazul Bisericii din Efes, al 
cărei colegiu de prezbiteri cu funcții de supraveghere (episkope) — episcopia 
fiind aici funcţie colectivă a colegiului prezbiterial — e convocat de Pavel la 
Milet (cf. FA 20). Se vede însă şi în Epistolele Pastorale, unde, pe lângă 
colegiul prezbiterilor, sinonimi cu episcopii, apar şi diaconii, Timotei la Efes 
şi Tit în Creta funcţionând ca delegaţi plenipotenţiari ai lui Pavel, ca apos- 
toli itineranţi prin participare. Rolul lor e să asigure în absenţa lui Pavel și 
asemenea lui, ca vicar itineranţi ai lui, unitatea între diversele comunități, a 
căror unitate internă e asigurată de un colegiu de prezbiteri-episcopi sau 
episcopi-prezbiteri, lipsit însă de plinătatea puterilor apostolice, care aparține 
doar apostolului însuşi, în absenţa căruia aceasta fiind delegată vicarilor săi 
apostolici. Pavel reprezintă aşadar o tradiţie ecleziologică inspirată de viziu- 
nea Bisericii ca Trup universal şi unic adunat în Unicul Hristos, chiar dacă 
el există concret în comunităţi multiple, şi a cărui legătură de unitate e asi- 
gurată de un apostolat supralocal itinerant. În această tradiţie paulină, care 
a devenit şi cea a Bisericii din Roma, cum se vede la Clement şi ia Herma, 
episcopul e unul dintre prezbiterii locali, e secretarul şi purtătorul de cuvânt 
al colegiului prezbiterial, şi se şterge pe sine în fața Bisericii pe care o pre- 
zidează. Cum se vede din adresarea şi din cuprinsul Epistolei lui Clement, în 
care numele acestuia nu apare niciodată şi pe care acesta o trimite Bisericii 
din Corint în numele Bisericii din Roma, sau, câteva decenii mai târziu, din 
adresarea Epistolei către Romani a lui Ignatie Teoforul, care se adresează 
direct Bisericii din Roma, mai exact colegiului prezbiterial-episcopal care o 
prezida, fără a numi vreun episcop. 

O altă tradiţie ecleziologică este cea ioaneică, proprie Asiei, şi care, ple- 
când de la mistica Întrupării, prelungind însă şi tradiţia comunității din leru- 
salim adunată în jurul lui lacob, vede în episcopul local unic primul dintre 
prezbiteri, întruparea Bisericii într-un loc: episcopul unic (monoepiscop) de- 
vine centrul întregii comunități şi concentrează în el toate slujirile şi funcțiile 
apostolice: didactice, liturgice şi pastorale. Episcopii nu mai sunt în Biserică, 
ci Biserica este în episcop, care devine — ca în Apocalipsă — „îngerul” 
Bisericii sale. Imaginea completă este însă cea reflectată de epistolele igna- 
tiene: există un Dumnezeu, un Hristos, un templu, un altar, o Euharistie, o 

credință, o iubire sau Biserică şi un episcop, care prezidează cultul încon- 
jurat de prezbiteri și diaconi, împreună cu întreg poporul sacerdotal al lui 
Dumnezeu. Cele două perspective, paulină şi ioaneică, se observă în Epistola 
Sfântului Policarp al Smyrnei către Biserica din Filipi. Policarp, ca şi prez- 
biterii, nu se numeşte pe sine episcop, nici nu se adresează unui episcop 
local din Filipi, ci Bisericii conduse tot de un colegiu de prezbiteri-episcopi. 
Primul care vorbește în Occident de „episcopi” în sens ignatian este Sfântul 
Irineu, ucenic asiat al Sfântului Policarp, care menţionează o succesiune a 
episcopilor Romei (Adversus haereses III.111.1) martori ai tradiţiei apostolice; 
dar tot Irineu le atribuie acestora, ca şi apostolilor înşişi, titlul de „prezbiteri” 
— sinonim cu martor şi păstrător al tradiției apostolice — vorbind şi de o 
succesiune a prezbiterilor. La Sfântul Irineu se realizează deci fuziunea între 
cele două tradiţii de organizare ierarhică: prezbiterial-apostolică şi mono- 
episcopală, precum şi între cele două terminologii paulină/romană şi ignatia- 
nă/asiată. Cu accentul pe întruparea locală euharistică a catolicităţii Bisericii, 
menită inițial să combată riscurile venite din partea falşilor apostoli itine- 
ranți, structura ignatiană tripartită: episcop unic — prezbiteri — diaconi, care 
s-a menținut astfel în Răsărit mereu, dar s-a impus și în Apus, reprezintă un 
corectiv esențial la viziunea universalistă a unui Corp unic cu un cap unic, 
viziune care în absența acestei structuri locale risca să transforme în monar- 
hie de tip imperial ceea ce era menit să fie o comuniune universală alcătuită 
din comuniuni locale. 

De la început însă în Biserica apostolică a existat nu doar o funcţie prez- 
biterial-episcopală, ci şi una diaconală?*, provenită din responsabilitatea 
comunitară asumată față de creștinii defavorizați. Și aici au existat mai multe 
modele de exercitare a acestei solicitudini: unul strict comunitar, bazat pe 
punerea în comun a tuturor posesiunilor şi distribuirea lor după necesități de 
apostoli (model similar celor al grupurilor eseniene), şi altul mai liber, de 
inspiraţie rabinică, al contribuţiilor benevole şi colectelor de întrajutorare. 
Cu viziunea sa universalistă, Pavel a văzut întreaga Biserică, alcătuită din 
evrei şi din păgâni, ca o comuniune unică universală, extinzând practica în- 
trajutorării fraterne prin colecte de la nivelul Bisericilor locale şi la relațiile 
dintre Biserici. Responsabili cu aceste forme de asistență mutuală ca expresii 
ale misterului koinoniei ecleziale sunt apostolii, dar încă de la început ei au 
delegat aceste funcţii unor persoane cu răspunderi speciale, numite „prezbi- 
teri” în grupul iudeu majoritar, şi „diaconi” în cel al eleniştilor. Ceea ce a 
dus ulterior la o diferenţiere între aceste funcţii a fost aprofundarea conşti- 
inței creştinilor Bisericii apostolice de a alcătui atât creația nouă (Ga 6, 15) 


237 Cf. JEAN COLSON, La fonction diaconale aux origines de l'Église, Desclée, 1960. 

eshatologică în Hristos Domnul răstignit şi înviat, cât şi Templul viu al lui 
Dumnezeu, un Popor sacerdotal unic (cf. Rm 12, |; 1 Ptr 2, 4=10)%, al că- 
rui Mare Preot (Archiereus) Unic şi Veşnic este (cf. Evr) lisus Hristos Care 
realizează preoţia veşnică şi desăvârșită prin moartea, învierea şi înălțarea Sa. 
Încorporaţi în Hristos, toţi creștinii — nu doar un clan, ca în preoția ereditară 
levitică — devin la rândul lor preoți (Riereis) şi popor de preoți, o preoție 
sfântă (hierateuma hagion), chemaţi să se aducă pe ei înşişi jertfe vii lui 
Dumnezeu prin lisus Hristos, binevestind binefacerile Celui ce i-a chemat 
de la întuneric la lumina Sa. Participarea supremă a creştinilor la această 
preoție sfântă bazată pe sacrificiu este martiriul, care-i sfințeşte preoți în 
veac (Ap 20, 6), participarea cotidiană e reprezentată de ofranda propriei lor 
persoane în rugăciune şi în donarea bunurilor materiale pentru nevoile săra- 
cilor şi ale slujitorilor Bisericii. Fiindcă pe lângă această preoție universală 
primită prin Botez şi Mirungere în Biserica apostolică a existat şi există şi o 
preoţie specială primită prin darul Duhului sfânt în punerea mâinilor ca slu- 
jire apostolică a celor însărcinaţi, pe de o parte, cu actualizarea prin predică 
şi cult a preoţiei veşnice a Unicului Arhiereu și cu zidirea poporului sfânt al 
Bisericii ca templu sfânt şi preoţie sfântă, iar, pe de altă parte, cu primirea, 
prezentarea şi distribuirea ofrandelor poporului sfânt, atât a celor către Dum- 
nezeu, cât şi pentru nevoile frățeşti. Astfel, slujirea preoțească specială, de 
sus, s-a dublat într-una prezbiterial-episcopală, de prezidare a Euharistiei şi a 
cultului divin, de învăţare şi conducere a poporului, şi alta propriu-zis diaco- 
nală. Prezbiteratul-episcopatul apare drept slujirea apostolică sacerdotalizantă, 
care consacră prin predică şi Euharistie ofranda Poporului sacerdotalizar, a 
cărui ofrandă o primeşte, o organizează şi o prezintă diaconatul. Diaconatul 
este astfel cinul instituit şi el de apostoli în numele lui Hristos pentru a însu- 
fleţi, organiza şi prezenta la altar slujirea specifică Poporului sacerdotalizat: 
aceea de a prezenta lui Dumnezeu ofranda vieții/persoanelor lor, iar Bisericii, 
ofrandele bunurilor lor. Aceste două funcții i-ar avea, crede Jean Colson, 
drept prototipuri biblice pe Petru şi pe Maria: dacă Petru (cf. Mt 16, 18-19) 
e tipul slujirii sacerdotalizante primite ca apostol protosacerdot de la Hristos, 
Maria, „slujnica Domnului” (Ze 1, 38) este, cum arată episodul nunții din 
Cana (n 2), tipul Bisericii slujitoare sacerdotalizate, exemplificând desăvâr- 
şit atât ofranda spirituală a dăruirii totale de sine lui Dumnezeu, cât şi orga- 
nizarea ofrandelor materiale ca o veritabilă protodiaconiță. Aşa s-ar explica 
şi faptul că, dacă pentru slujirea apostolică sacerdotalizantă (in persona 


238 Cf. JEAN COLSON, Ministere de Jésus-Christ on Sacerdoce de l 'Evangile. Étude sur 
la condition sacerdotale des ministres chrétiennes dans l'Eglise primitive (Théologie histo- 
rique 4), Paris, 1966. 

Christi Capitis) de prezentare şi sfințire la altar a ofrandelor Biserica n-a 
hirotonit decât bărbaţi (cf. Ef 5, 23-24), în schimb la slujirea diaconală de 
pregătire şi organizare a ofrandei credincioşilor (in persona Ecclesiae spon- 
sae) apostolii au hirotonit şi femei diaconiţe (Rm 16, 1; Z Tim 3, 11). Există 
conițe şi diaconi: diaconiţele nu sunt diaconi femei, ci simple înlocuitoare 
ale diaconilor în unele slujiri nepotrivite pentru bărbaţi şi au o slujire simplu 
eclezială nonliturgică,; în tip ce diaconii sunt un cin în care se intersectează 
atât slujirea eclezială de însufleţire şi organizare a ofrandelor Bisericii, cât și 
slujirea apostolică de prezentare a acestor ofrande la altar episcopilor şi 
prezbiterilor spre sfințire. Ca atare, ei au o importantă funcţie liturgică de 
mediere între preoţia universală sacerdotalizată a poporului şi preoţia specială 
sacerdotalizantă a episcopatului-prezbiteratului, pe care le unifică, evitând 
scindarea inacceptabilă a Poporului sfânt, Preoţie împărătească a Bisericii, 
în două segmente izolate sau antagonice: cler (clericalism) şi laici (laicism), 
cum se va întâmpla ulterior în creştinismul occidental medieval și modern. 


Constituirea canonică a religiei creştine în crizele secolelor 1-1 


Precizarea contururilor figurii liturgic-ierarhice canonice a Bisericii coin- 
cide cu constituirea canonului doctrinar şi scripturistic propriu al creștinismu- 
lui. Formarea canonului biblic creştin marchează de altfel sfârşitul creştinis- 
mului apostolic şi începutul Bisericii timpurii şi al exegezei. Şi aici procesul 
configurativ esențial — analizat de Gerd Theissen (n. 1943), profesor de 
Noul Testament la facultatea din Heidelberg, într-o remarcabilă „teorie a 
religie creştinismului primar”? — a fost acela al unei simultane diferențieri 
şi continuități față de Scripturile ebraice, şi în general față de iudaism, atât 
în ce priveşte naraţiunea fundamentală, cât şi riturile şi etica (orice religie 
bazându-se pe mituri, simboluri şi norme). Creştinii au modificat ambele 
axiome sau principii fundamentale, formulate exclusiv, ale iudaismului: mo- 
noteismul (Un singur Dumnezeu) şi nomismul convental (o singură Lege / un 
singur Legământ pentru un singur Popor ales): monoteismului creațional, 
realist, i-au adăugat credința într-un Mântuitor egal cu Dumnezeul Unic şi 
Care oferă prin Pătimirea-Învierea Sa o salvare eshatologică impunând o 
etica radicală, iar nomismul convental a fost universalizat şi deschis tuturor 
naţiunilor. Creştinismul apare astfel drept un iudaism universalizat (fără 


239 GERD THEISSEN, Eine Theorie des urchristlichen Religion, Gütersloh, 2000; care are 
la bază un ciclu de conferinţe ținut de G. Theissen în 1998-1999 la Facultatea de Teologie 
din Oxford, şi publicate iniţial în versiunea lor engleză: The Religion of the Earliest 
Churches. Creating a Symbolic World, Minneapolis, 1999. 

frontiere) şi reorganizat hristologic. Început ca o mişcare de înnoire a iuda- 
ismului, a sfârşit prin a deveni o „erezie” exclusă după anul 70 de iudaismul 
oficial, devenind după această schismă o religie autonomă. Toate crizele din 
secolele I-II, condiţionate şi de cadrul politic general, au fost de fapt etape 
succesive ale acestui proces de autonomizare: criza iudaistă din secolul I a 
condus la demarcarea rituală de iudaism prin renunțarea la circumcizie şi 
regulile alimentare kasher; criza gnostică din secolul II a determinat forma- 
rea prin intermediul canonului biblic a naraţiunii fundamentale specific creş- 
tine, iar criza profetică din secolele I-II a impus precizarea conturului eticii 
creştine. Toate aceste crize au avut şi implicaţii etico-politice, opțiunile în 
conflict având în subtext şi strategii de raportare la realitatea social-statală a 
Imperiului Roman păgân. Astfel, în secolul I, insistența iudeo-creştinilor de 
a-i menţine pe creştini integrați prin circumcizie şi Toră în iudaismul Sina- 
gogii — care beneficia de exceptare de la obligaţia civică a cultului împăra- 
tului — era şi o încercare de a evita conflictul deschis al creştinilor cu statul 
roman. Alături de iudaizanţi, un model nonconflictual îl promovau şi creştinii 
gnostici sau gnosticizanţi, care îmbrăţişau toleranța oferită de imperiu în 
schimbul renunțării la prezenţa în spațiul public şi a privatizării totale a reli- 
giei. Conflictul cu statul şi societatea era însă inevitabil pentru creştinii esha- 
tologici, atraşi în mişcările profetice şi apocaliptice, pentru care opoziţia 
între creştinism şi starea lumii căzute era ireductibilă şi ireconciliabilă. 

Criza iudaistă s-a produs, cum arată Theissen, pe fondul tensiunilor teolo- 
gice şi practice provenite din interpretările date celor două axiome funda- 
mentale ale iudaismului, monoteismul şi nomismul: monoteismul creațional 
tindea spre universalism, pe când centrarea pe Toră încuraja particularismul; 
de asemenea, accentul teocentric pus pe Dumnezeu era împins adeseori până 
la predestinaţianism, pesimism antropologic şi particularism extrem (ca la 
esenienii apocaliptici), în timp ce optimismul antropologic exprimat în cre- 
dinta în faptele omului ducea la sinergism şi soteriologie fie ritualistă (ca la 
saduchei), fie etică (ca la farisei), fie politico-revoluţionară (ca la zeloți), dar 
concentrarea pe Lege limita orizontul la acelaşi particularism naţional. Răs- 
punsul Apostolului Pavel la aceste aporii ale iudaismului a fost radicalizarea 
atât a harului, cât şi a universalismului, ceea ce a condus la o atitudine para- 
doxală față de iudaism: atât de libertate, ruptură şi independenţă, cât şi de 
continuitate. Legea mozaică, abrogată ritual, dar exaltată etic, are două as- 
pecte: literal, care ucide, şi spiritual, care dă viaţă, prin aceea că trimite spre 
o împlinire eshatologică („creaţia nouă”) în afara ei, care în acelaşi timp o 
afirmă şi o depăşeşte. Discontinuitatea nu anulează însă continuitatea; nu e 
vorba atât de o ruptură, cât de o decentrare — detronarea Torei din rolul de 
mediator între Dumnezeu şi oameni — şi o nouă viziune asupra realităţilor 

Vechiului Legământ dintr-un alt centru — lisus Hristos Domnul răstignit şi 
înviat, Fiul veşnic al Tatălui. 

Libertatea excesivă față de iudaism împingea însă spre respingerea lui 
radicală, ceea ce a devenit unul din semnele distinctive ale gnosticismului 
dualist, marea ispită pentru creştinismului secolului II. Premisa lui psiholo- 
gică era insatisfacția interioară a anticilor față de religiile pozitive, tradiţio- 
nale, atât cele politeiste, cât şi iudaismul, mai ales după catastrofa anului 70. 
Toate acestea au părut drept produsul unor spirite/îngeri demiurgi, ignorante 
şi amăgitoare, care blochează accesul oamenilor la adevăratul Dumnezeu, 
absolut şi transcendent față de lume şi necunoscut ei, identic însă cu sinele 
ultim al omului care e o scânteie divină căzută în materie şi întemnițată în 
corporalitate. lisus n-a fost astfel un om real, ci un eon divin emanat din 
divinitatea necunoscută supremă şi venit în lume cu corporalitate aparentă, 
pentru a-i elibera pe oameni din captivitatea cosmică trezindu-i, revelându-le 
cunoaşterea ezoterică (gnoza) despre adevărata lume divină şi învăţându-i 
recunoașterea adevăratei identități, divine, a sinei lor adânci. Esenţa adevă- 
ratului creştin“, ca religie a mântuirii, ar fi aşadar eliberarea de materie și 
de cosmos, abolirea lor în favoarea unui univers pur spiritual, populat cu 
îngeri şi alte manifestări ale divinității necunoscute supreme. Gnosticismul 
postula o opoziţie radicală nu doar între Vechiul şi Noul Testament, între 
iudaism și creştinism, ci şi între mântuirea/eliberarea în spirit adusă de Dum- 
nezeul „negativ”, transcendent şi bun, şi creaţia lumii produsă de un Dumne- 
zeu „pozitiv”, inferior şi ignorant. Dualismul cosmic, antropologic şi social 
se conjuga însă cu o mistică a identității de tip panteist în această meta- 
religie negativă, privată, tolerantă şi invizibilă social. Deși autoprezentat 
drept versiune radicalizată, pură, a adevăratei mântuiri creştine, şi cu toate 
că era favorizat politic ca o adaptare nonconflictuală la lumea exterioară în 
vederea unei eliberări pur interioare, gnosticismul nu s-a impus în Biserică. 


240 Cel mai mare dascăl și teolog gnostic a fost Valentin (t 165). Originar din Egipt. a 
venit la Roma în 136, unde a sperat să fie ales pentru calităţile sale intelectuale şi retorice 
prezbiter-episcop, dar pentru că i-a fost preferat un „mărturisitor”, s-a separat de Biserică şi 
şi-a creat propria sectă-şcoală filozofico-religioasă; după ce a plecat o vreme în Răsărit, s-a 
întors la Roma, unde a murit în jurul anului 165, bucurându-se de un succes considerabil. 
După moartea sa, şcoala valentiniană s-a împărţit în două: una orientală (Teodot) şi alta 
occidentală (Ptolemeu, Heracleon, Marcu). Sistemele mitologice valentiniene sunt descrise 
şi combătute de Clement Alexandrinul, de Irineu al Lyonului şi Tertulian. Scrierile lui 
Valentin s-au pierdut cu excepția unor fragmente şi a unor scrieri ale școlii valentiniene în 
codicele bibliotecii gnostice de la Nag Hammadi. Monografia ultimă e cea a lui CHRISTOPH 
MARKSCHIES, Valentinus Gnosticus? Untersuchungen zur valentinianischen Gnosis (Wis- 
senschaftliche Untersuchungen zum Neuen Testament 65), Tubingen, 1992. 

Rezistenţa a venit din partea radicalismului etic al mişcărilor profetice şi 
harismatice de tip apocaliptic, care valorizau eshatologia, martiriul şi con- 
fruntarea, cum se poate observa în cartea Apocalipsei. Radicalismul harisma- 
tic şi profetic refuza adaptarea şi asimilarea şi cultiva opoziția programatică 
față de lume prin martiriu, şi faţă de impuritate şi păcat prin asceză şi sfințe- 
nie. Harismatismul, profetismul apocaliptic şi ascetismul au fost împinse la 
extrem în mişcarea asiată a montaniştilor”"! din secolul II. Rigorismul lor va 
fi adoptat şi de africanul Tertulian ca protest împotriva laxismului practicat 
de Biserica Romei, dar şi de romanul Ipolit, şi va renaşte în secolul III în 
contextul persecuțiilor sub forma schismei novaţienilor purişti. Necesar 
pentru a evita căderea creştinismului în gnoză, profetismul risca mereu să 
împingă Biserica în sectarism şi schisme permanente. 

Cea mai mare provocare pentru Biserica postapostolică a reprezentat-o 
însă marcionismul”“?. Marcionismul era un „profetism gnostic”, o combinaţie 
explozivă a tuturor crizelor cu care s-a confruntat creştinismul postapostolic: 
el împingea în extrem delimitarea de iudaism, dădea o variantă profetică, 
biblică, mitului dualist al gnosticismului şi exacerba radicalismul etic în 
ascetism şi martiriu. Gândirea şi etica marcionită stăteau toate sub semnul 


HI Mişcare apocaliptică, harismatică şi ascetică din a doua jumătate a secolului II, inițiată 
de Montanus din Frigia, care a socotit că Paracletul e activ în el însuşi şi în profetesele 
Prisca şi Maximilla. A început să profeţească în 156-157, proclamând că lerusalimul ceresc 
va cobori in curând la Pepuza în Frigia. În ciuda condamnărilor Bisericii, s-a extins apoi 
atât în Africa, cât și în Italia, menţinându-se timp îndelungat, fervoarea şi ascetismul mişcării 
(care l-au fascinat pe Tertulian ce avea să-şi sfârșească zilele în sânul acestei mișcări) fiind 
o alternativă harismatic-profetică la secularizarea și instituţionalizarea creştinismului Bise- 
ricii. A se vedea, alături de monografia mai veche a lui P. DE LABRIOLLE, La crise monta- 
niste, Paris, 1913, cercetarea lui CHRISTINE TREVETT, Montanism. Gender, Authority and 
the New Prophecy, Cambridge, 1996. 

24? Armator bogat din Sinope, după unele surse fiu al episcopului de aici, Marcion a venit 
la Roma în jurul anului 140, unde a început să promoveze o interpretare radicală a teologiei 
pauline, potrivit căreia opoziţia dintre har și Lege, dintre Noul şi vechiul Testament repre- 
zintă conflictul între doi Dumnezeu: Dumnezeul Demiurg, ignorant, crud şi despotic al 
Vechiului Testament fiind de fapt Satana, opus adevăratului Dumnezeu al iubirii revelat în 
Hristos, entitate divină cu trup aparent apărută brusc predicând în Capernaum și martirizat 
de Demiurgul cel rău. Excomunicat de prezbiterii Bisericii Catholice Ortodoxe în 144, a 
început să organizeze tenace propria sa biserică paralelă, ale cărei comunități au împânzit 
întreaga lume creştină şi care s-au bucurat de popularitate între creştini datorită moralității 
austere și exaltării martiriului. Cu toate polemicile lui Irineu, Tertulian sau Origen, acestea 
s-au menținut mult timp, majoritatea resorbindu-se însă la sfârşitul secolului III în mani- 
heism. Intr-o monografie monumentală din 1921 (Marcion. Das Evangelium vom fremden 
Gott. Eine Monographie zur Geschichte der Grundlegung der katholischen Kirche), ADOLF 
VON HARNACK a încercat să-l reabiliteze pe Marcion drept reformatorul protestant paulin al 
Bisericii catholice timpurii din secolul II, precursorul antic al lui Martin Luther. 

„antitezelor” (cum se intitula lucrarea sa teologică principală): dintre Vechiul 
şi Noul Testament, dintre creaţie şi mântuire, dintre Dumnezeul Demiurg al 
Legii şi Dumnezeul Salvator şi străin de lume al iubirii, a căror opoziţie 
ireconciliabilă l-a condus la respingerea în bloc a Vechiului Testament. 
Marcion a format pentru comunitățile sale un canon biblic drastic amputat, 
limitat exclusiv la scrierile pauline — Pavel fiind, după el, singurul care a 
înțeles Evanghelia, ceilalți apostoli rămânând influenţaţi de iudaism. „Biblia” 
creştină a lui Marcion era aşadar compusă doar din Evanghelia după Luca şi 
din zece Epistole autentice ale lui Pavel, începând cu Galateni (fără Episto- 
lele Pastorale şi cea către Evrei), toate epurate însă în text de pretinse inter- 
polări ulterioare. 


Canonul biblic — model protosinodal şi protocatholic 
de unitate în pluralitate 


Răspunsul Bisericii l-a reprezentat fixarea unui sistem de norme/canoane 
— scripturistic, doctrinar, instituțional şi etic — care să delimiteze clar con- 
tururile creștinismului ortodox/catholic (sinonime în Biserica veche) faţă de 
exterior și faţă de derivele heterodoxe asigurând totodată consensul, unitatea 
şi continuitatea prin păstrarea, dar și limitarea pluralităţii celor patru curente 
misionare ale creştinismului apostolic: iudeo-creştin (Iacob), iudeo-păgân 
(Pavel), păgâno-iudeo-creştin (Petru, sinopticii) şi ioaneic. Afară de cel 
petrin-sinoptic, deliberat centrist, toate aceste curente au cunoscut atât ver- 
Siuni moderate, ortodoxe, cât şi radicale, heterodoxe, deviind în gnosticism 
sau apocalipticism. Cu excepția celor radicale, gnostice, toate aceste curente 
şi mişcări au fuzionat în Biserica postapostolică protoortodoxă/catholică, 
mărturia acestei unificări, a refuzului antitezelor şi confruntărilor în favoarea 
integrărilor, fiind chiar canonul Bibliei creştine. Acesta este, cum arată 
Theissen, produsul a patru decizii deliberat antimarcionite: 

l. de a pune la un loc scrierile sacre ale iudaismului în versiunea greacă a 
Septuagintei cu scrierile apostolilor, dar nu plasându-le pe acestea din urmă 
ca pe un simplu apendice al celor dintâi, ci grupându-le într-o colecţie nouă, 
distinctă, plasată potrivit unui model de tipul promisiune/profeție-împlinire 
ca Noul Testament, în urma unui Vechi Testament, într-o Biblie în acelaşi 
timp unitară, dar bipartită; 

2. de a avea un Nou Testament la rândul său bipartit, divizat într-o culegere 
de evanghelii narative şi alta de epistole parenetice cu un apendice profetic; 

3. de a reţine nu o singură evanghelie, ci patru, şi de a nu le armoniza arti- 
ficial (cum va face în a doua jumătate a secolului II Taţian Sirianul în 
Diatessaron-ul său); şi 

4. de a contrabalansa corpusul paulin lărgit de 14 Epistole, cu alte 7 Epis- 
tole „Catholice” ale „stâlpilor” Bisericii din Ierusalim şi ai creştinismului 
apostolic: Iacob, Petru (cu apendicele lui Iuda) şi loan; dacă se adăugau şi 
cele 7 epistole din Apocalipsa lui loan, numărul Epistolelor „Catholice” se 
ridica la 14 şi îl echilibra astfel perfect pe cel al corpusului epistolar paulin. 

Cele patru Evanghelii pot fi citite în modelul teoretic propus de Theissen 
şi ca etapele unei tot mai mari delimitări de iudaism: delimitarea rituală la 
Marcu, etică la Matei, narativă la Luca, totală la Joan, unde Hristos Logosul 
întrupat este Alfa şi Omega întregii creaţii. Delimitarea creştinismului față 
de iudaismul rabinic a fost acompaniată însă atât de refuzul dizolvării în 
mitologia gnostică şi angajării în ruptura şi ostilitatea gnosticismului față de 
cosmos și istorie, cât şi de rezerva față de radicalismul etic apocaliptic care 
l-ar fi pus într-un conflict permanent cu realitatea. Fără o bună doză de radi- 
calism şi fără un simţ al integrității, separaţiei şi distanței, dar şi al confrun- 
tării profetice la nevoie cu lumea ostilă sau pur şi simplu în derivă morală, 
creştinismul şi-ar fi pierdut cu siguranță identitatea asimilându-se mediului 
cultural antic; iar fără o doză consistentă de realism şi fără un simț al mode- 
raţiei şi echilibrului, al reconcilierii şi integralităţii, creştinismul şi-ar fi 
pierdut viabilitatea şi relevanța socială, culturală și umană. Pentru a se im- 
pune, Biserica a avut nevoie atât de entuziasmul mărturisitor al martirilor 
(şi, ulterior, al monahilor), cât şi de înţelepciunea culturală şi socială a apo- 
logeţilor şi a necunoscutului autor al Epistolei către Diognet. Or toate aceste 
atitudini deja anunţate în scrierile apostolilor au fost conjugate admirabil în 
tensiunea bine acordată pe care o atestă echilibrul nu doar teologic, dar şi 
etic, care se degajă din paginile Noului Testament. 

O armonie similară poate fi sesizată şi în ce priveşte diversele imagini şi 
viziuni apostolice despre Biserică care se luminează și întrepătrund reciproc, 
unite de acolada canonului nou-testamentar:**: operă a Duhului Sfânt la Luca 
şi în Faptele Apostolilor, dar şi la Pavel din primele sale epistole, Biserica 
este la Pavel din Epistolele captivității Trupul tainic al lui Hristos Domnul 
răstignit şi înviat, dar şi Casa bine organizată din Epistolele Pastorale, dacă 
pentru loan este o Comuniune mistică în Hristos Cel preamărit a unor per- 
soane călăuzite de Duhul Sfânt, pentru Petru (şi pentru Apocalipsă) ea este 
un Popor sacerdotal şi un Templu viu al lui Dumnezeu; insistând pe modul 
evanghelic, paradoxal, de exercitare a autorității lui lisus prin slujire şi mar- 
tiriu, sinopticii arată modul concret în care trebuie practicată autoritatea în 
Biserică de apostoli în frunte cu Petru, care nu trebuie în nici un fel să se 
substituie lui lisus Însuşi. Noul Testament oferă o exemplară lecţie, mereu 


243 Cf. RAYMOND E. BROWN, The Churches the Apostles Left Behind, New York, 1984. 

actuală, despre apostolicitatea şi catholicitatea Bisericii primare: modelul unei 
unități în diversitate, al unei armonii înțelese ca echilibru între tensiuni, ca 
integrare şi reconciliere a diversităţii, cu refuzul opțiunilor unilaterale, radi- 
cal sau nivelatoare. Nu avem astfel ca la Marcion o singură evanghelie, ci 
patru, nici epistolele unui singur apostol, ci provenite de la cinci apostoli, 
fiindcă e Biserica Una şi catholică/ortodoxă a lui lisus Hristos Domnul, Piatra 
unghiulară a unui unic edificiu susținut de mai multe „coloane”. 


Geneza editorială a Noului Testament şi lecţiile ei canonice 


Dacă geneza literară a scrierilor Noului Testament e o temă complexă, viu 
şi îndelung dezbătută“, forma lui finală a făcut doar recent obiectul unei 
investigații speciale?“ întreprinse de David Trobisch (n. 1958, fost asistent 
al lui Gerd Theissen, azi profesor la Bangor, SUA), ale cărei rezultate sunt 
demne de reținut. Trobisch pleacă de la analiza directă și sistematică a sur- 
selor manuscrise disponibile astăzi — şi care se ridică la un total de 5700 de 
manuscrise, dintre care 116 pe papirus şi 300 de codice scrise în unciale. 
Această analiză nu susține însă modelul „clasic” al genezei Noului Testa- 
ment (formulat de Hans von Campenhausen în 1968). Potrivit acestei din 
urmă teorii-standard, Noul Testament s-ar fi constituit timp îndelungat, în 
etape succesive, forma lui actuală apărând abia în secolul IV: în secolul I au 
apărut nenumărate scrieri creştine, care în secolele II-III au fost grupate ìn 


%4 Ultima contribuţie în materie îi aparţine lui GERD THEISSEN însuşi. care în recentul 
volum: Die Entstehung des Neuen Testamentes als literaturgeschichiliches Problem. Uni- 
versităts- Verlag Heidelberg, 2007, descrie geneza Noului Testament din punctul de vedere 
al istoriei unei literaturi specifice, ca un proces desfăşurat în patru faze: harismatică - a 
tradițiilor literare, legată nemijlocit de lisus şi Pavel; pseudoepigrafică — a tradiţiilor evan- 
ghelice şi epistolare în care lisus și Pavel se autoexplică în texte redactate de alţii în numele 
lor; funcţională — în care texte parţiale au circulat ca forme literare autonome (predici. 
colecţii de ziceri, istorii, apocalipse); şi canonică — în care prin compromis şi delimitare 
s-a realizat o unitate de consens, pluralitatea fiind simultan recunoscută şi limitată, efectul 
fiind un enorm câştig de stabilitate. Ceea ce n-a împiedicat dezvoltarea unei extrem de fle- 
xibile şi complexe literaturi extracanonice produse fie de noi autori harismatici (oameni ai 
Bisericii, gen Clement, Policarp, Ignatie, sau dascăli apologeți ori gnostici), prin alte scrieri 
pseudoepigrafe (bogata literatură apocrifă evanghelică, paulină, petrină, de tipul Faprelor 
Apostolilor) sau a genurilor funcţionale (predici, apocalipse, constituţii etc.). 

245 DAVID TROBISCH, Die Endredaktion des Neuen Testamentes. Eine Untersuchung zur 
Entstehung der christlichen Bibel (Novum Testamentum et Orbis Antiquus 31), Freiburg — 
Göttingen, 1996; cartea reprezintă teza de abilitare a lui D. Trobisch, a cărui teză de docto- 
rat, susținută în 1988 la Heidelberg cu G. Theissen, fusese anterior o analiză a genezei cor- 
pusului epistolar paulin: Die Entstehung der Paulusbriefsammlung: Studien zu den Anfän- 
gen der christlichen Publizistik (Novum Testamentum et Orbis Antiquus 10), Freiburg - 
Göttingen, 1998. 

diverse colecții şi corpusuri; un imbold în direcţia canonizării a fost dat de 
reacţia la canonul restrâns al lui Marcion, dar canonizarea efectivă e un pro- 
dus al secolului IV, când apar pe lângă marile codice biblice unciale şi prima 
descriere exactă a cuprinsului Noului Testament actual (în Epistola 39 a 
Sfântului Atanasie cel Mare din anul 367). Punctul de plecare de bun-simț al 
lui Trobisch e acela că în cazul Noului Testament nu avem de-a face cu isto- 
ria formulării unei dogme, ci cu redactarea unei cărți, canonul fiind în acest 
caz ediția canonică a Noului Testament. Ideea că Noul Testament s-ar fi 
dezvoltat pe parcursul mai multor secole e contrazisă flagrant de manuscrise. 
Citite cu atenţie, ele trimit spre un grup de editori de la mijlocul secolului II 
care l-au publicat împreună cu versiunea creştină a Septuagintei într-un efort 
deliberat de a pune la dispoziţia creştinilor o primă ediţie a Bibliei Bisericii. 
Discuţiile din secolele II-IV despre paternitatea apostolică a unor scrieri 
(Evrei în Apus, Apocalipsa în Răsărit, sau Epistolele „Catholice” mici: 
2 Petru, 2-3 loan, luda) presupun această ediție canonică. Principalele indicii 
ale unei redactări finale sunt: faptul că toate manuscrisele biblice creştine au 
forma de codice, creștinii adoptând primii în mod deliberat această formă de 
carte atât pentru a sc delimita de iudaism, care folosea doar suluri, cât şi din 
motive practice, nu doar economice (textul e scris pe ambele părți), cât mai 
ales de fixare a unei anumite ordini precise a cărților; apoi faptul că toate 
manuscrisele biblice creştine folosesc un sistem propriu de prescurtare a 
numelor sacre (XPIETOZ = XE, OEOE = ©% etc.), titlurile standardizate ale 
grupurilor de scrieri (euangelion kata...; epistole Paulou pros...) şi titlul 
unitar dat întregii colecţii de „Nou Testament” (Kaine Diatheke), aluzie la 
2 Corinteni 3, şi care implică limpede existenţa şi a unui „Vechi Testament” 
(Palaia Diatheke). Toate acestea sunt produsul unor intervenții redacționale, 
care nu aparţin în mod evident autorilor scrierilor, ci au rolul de a le lega 
într-o colecţie unitară, semnalând cititorilor unitatea literară a unei colecții 
deliberat alcătuite de editori cu un concept precis în minte şi urmărind obiec- 
tive teologice precise. 

Două din acestea sunt clar antimarcionite. Astfel, în Scripturile canonice 
ale creştinilor, Noul Testament al apostolilor este obligatoriu precedat de Ve- 
chiul Testament al patriarhilor, înțelepţilor şi profeților în canonul grec lărgit 
al Septuagintei încreştinate în succesiunea: Pentateuhul — cărţi istorice — 
sapienţial-poetice — profetice. Canonul Septuagintei creştine a fost luat drept 
model şi pentru Noul Testament, pe care editorii îl vor organiza într-o sec- 
vență similară: Evanghelii — Faptele Apostolilor — Epistole — Apocalipsa. 

Obligatorii pentru creştinii Bisericii catholice ortodoxe apostolice sunt 
însă, spre deosebire de Marcion, patru Evanghelii: şi mai multe culegeri de 
epistole apostolice, însă şi aici ordinea lor este decisivă. Aşa cum arată ma- 

nuscrisele, în ediţia canonică Noul Testament se prezenta ca o culegere în 
patru volume sau părţi cu următorul cuprins: Evangheliile — aşa-numitul 
„Praxapostolos” alcătuit din Faptele Apostolilor şi Epistolele „Catholice” — 
Epistolele Pauline — Apocalipsa. Nu există nici un manuscris care să gru- 
peze Evangheliile cu Faptele Apostolilor. Faptele sunt întotdeauna combi- 
nate cu Epistolele „Catholice” apărând astfel întotdeauna drept introducerea 
istorică la scrisorile „stâlpilor” Bisericii din Ierusalim: lacob, Petru (şi Iuda) 
şi loan. Corpusul Epistolelor Pauline urmează aşadar corpusului epistolelor 
apostolilor din Ierusalim. Din raţiuni probabil liturgice, nemaiînţelegând 
miza teologică antimarcionită a ordinii canonice iniţiale, realizatorii ediţiei 
bizantine a Noului Testament, aflată şi la baza celei moderne, au schimbat-o 
intercalând Epistolele Pauline îndată după Faptele Apostolilor şi înainte de 
Epistolele „Catholice”. Tot ei au schimbat și ordinea epistolelor din corpusul 
paulin integral, plasând Epistola către Evrei pe ultimul loc, după Epistola 
către Filimon şi înainte cea a lui Jacob. În timp ce în ediţia princeps şi în 
marile codice unciale Epistolele Pauline sunt ordonate după adresanţi şi în 
ordinea descrescătoare a lungimii lor în două grupe distincte: către Biserici 
— Romani, l-2 Corinteni, Galateni, Filipeni, Coloseni, 1-2 Tesaloniceni — 
şi către persoane — 1-2 Timotei, Tit, Filimon -—; intercalată ulterior, fiindcă 
în manuscrise există şi colecții de doar 13 Epistole Pauline, Epistola către 
Evrei este plasată între aceste două grupe, respectiv între 2 Tesaloniceni şi 
1 Timote. 

Selecția atentă a celor 8 autori prezenți cu 27 de scrieri în paginile Noului 
Testament şi ordinea lor reflectă o preocupare atentă din partea editorilor de 
a atenua conflictul dintre Pavel şi „stâlpii” Bisericii din Ierusalim cu care se 
deschide Epistola către Galateni, prima din canonul marcionit, în sensul 
indicat de Faptele Apostolilor, care prezintă modul „sinodal” de conciliere a 
diverselor tendințe şi curente din sânul Bisericii apostolice. Pavel nu este 
aici nici singurul, nici primul apostol, ci, deşi cel mai activ şi important mi- 
sionar, e totuşi ultimul venit şi asociat ca al patrulea celor trei stâlpi ai Bise- 
ricii apostolice din lerusalim; ca atare, el nu poate fi citit împotriva acestora, 
ci doar împreună cu aceștia. Modelul care trebuie urmat e acela al acceptării 
fiecăruia dintre aceștia, unul de către celălalt, şi al recomandării unuia de 
către altul, pe care l-au dat efectiv între ei toţi aceştia patru, atât Iacob şi 
Ioan la Ierusalim, cât şi, ulterior, Petru şi Pavel la Roma, iar după mutarea sa 
la Efes loan şi Petru în episodul final al Evangheliei a Patra (Zoan 21), adăugat 


246 Dezordinea este şi mai mare în traducerea germană a Noului Testament făcută de 
Martin Luther, care, aplicând criteriul „justificării prin credință” considerat „canon în canon”, 
a împins Epistola către Evrei împreună cu cele ale lui Jacob şi Iuda, socotite secundare, pe 
penultimul loc din Noul Testament, înainte de Apocalipsă. 

clar ulterior, finalul iniţial al Evangheliei fiind Joan 20, 30-31. În ultimul 
verset al Evangheliei după loan de azi, de după episodul petrino-ioaneic din 
final, Trobisch vede astfel nota redacțională a editorilor Noului Testament; 
în timp ce autorul evangheliei spune în Joan 20, 30: „şi alte minuni a făcut 
lisus care nu sunt scrise în cartea aceasta”, editorii celor patru evanghelii 
precizează că „mai sunt şi multe alte lucruri pe care le-a făcut lisus şi care, 
dacă s-ar fi scris cu de-amănuntul, cred că lumea întreagă n-ar cuprinde 
cărţile scrise. Amin” (n 21, 25). 

Grija de a-i prezenta unul după altul şi unul lângă altul pe Petru și Ioan, 
pe Petru şi pe Pavel, pe lacob şi pe Pavel, pe fundalul itinerarului Apostoli- 
lor Pavel şi Petru de la Ierusalim la Roma, sugerează” identitatea romană a 
editorilor Noului Testament, foarte probabil un cerc de prezbiteri anonimi, dar 
extraordinar de perspicace, ai Bisericii Romei de la mijlocului secolului II. 
După lisus, figurile centrale ale Noului Testament sunt Petru și Pavel, cei 
doi „stâlpi” ai Bisericii din Roma devenită, după abandonarea Ierusalimului, 
centrul de referință (nu şi de guvernare administrativă) al creştinismului 
apostolic. Noul Testament reţine de la ambii apostoli-corifei şi câte o ultimă 
epistolă cu valoare de testament: 2 Petru şi 2 Timotei; ambele sunt scrise în 
Roma puţin înainte de martiriul autorilor lor şi ambele sunt adresate unor 
comunități din Asia: Efes şi Pont. 

Or, la mijlocul secolului II, Pontul însemna Marcion, iar Efesul însemna 
vechea tradiţie ioaneică a celebrării Paştelui creştin odată cu iudeii pe 
14 nissan, în orice zi a săptămânii, tradiţie diferită de cea a restului creştini- 
lor, care-l sărbătoreau deja în zi de duminică. Disputa dintre cele două tradiţii 
liturgice — care la sfârşitul secolului II n-a degenerat în schismă în confrun- 
tarea dintre episcopii Policrat al Efesului şi Victor al Romei doar datorită 
intervenţiei pacificatoare a sfântului episcop Irineu al Lyonului — se putuse 
observa deja anterior. Cu ocazia vizitei făcute în jurul anului 154 de bătrânul 
episcop Policarp al Smyrnei Bisericii Romei conduse de Anicet nici una din 
cele două părți n-a reuşit să o convingă pe cealaltă să renunţe la practica sa 
fără însă ca dezacordul lor să împiedice comuniunea euharistică deplină?*%. 
Cvartodecimanii invocau mărturia Evangheliei după loan, iar ceilalți pe cea 
a Evangheliilor sinoptice. Evangheliile sinoptice — în centrul cărora se află 
Evanghelia petrină, comună, după Marcu — sunt plasate înaintea Evanghe- 


2 Dincolo de ceea ce spune teologul luteran Trobisch, care nu pare a recunoaşte aceasta, 
editorii Noului Testament par să facă într-adevăr parte dintr-o „şcoală a lui Petru de la Roma”, 
preocupată atât de ortodoxia credinţei, cât şi de menţinerea unităţii Bisericii apostolice; 
cf. OTTO KNOCH, Die Erste und Zweite Petrusbrief der Judasbrief (Regensburger Neues 
Testament), Regensburg, 1990, p. 193—196: „Exkurs. Die Petrusschule in Rom”. 

248 Cf. EUSEBIU AL CEZAREII, Historia Ecclesiastica V.XXIV. 

liei efesene după Ioan pusă însă pe acelaşi plan cu ele. Această dispunere 
sugerează aşadar că editorii Noului Testament au avut în vedere în solutio- 
narea crizei dintre Efes și Roma aceeaşi soluție integratoare folosită în re- 
zolvarea crizei marcionite prin plasarea Epistolelor Pauline în urma celor 
„Catholice”, în al căror centru se află iarăşi cele două Epistole ale lui Petru. 
Centralitatea şi prioritatea lui Petru apar astfel atât în grupul Evangheliilor, 
cât şi în acela al Epistolelor, dar ea este una perfect colegială şi funcționează 
după modelul sinodal descris în Faptele Apostolilor 15, nu ca reducere şi 
nivelare a pluralității, cât ca o moderare, echilibrare şi centrare a diverselor 
direcții şi curente ale misiunilor apostolice. Ediţia canonică princeps a Nou- 
lui Testament poate fi aşadar datată şi localizată cu destulă certitudine, ea 
apărând cu destulă probabilitate la mijlocul secolului JI, realizată de un cerc 
de prezbiteri din Biserica Romei susţinută de cei doi „stâlpi” ai apostolilor, 
Petru şi Pavel. 
Dacă prioritatea şi centralitatea lui Petru este evidentă în modul de organi- 
zare şi aranjare a scrierilor apostolice, lui Pavel i se datorează titlul ediţiei 
lor canonice: „Noul Testament” e o trimitere clară la 2 Corinteni 3, 6, singu- 
rul loc în care apare această expresie și unde Apostolul neamurilor păgâne 
afirmă, cu referire la Scripturile ebraice, principiul metodologic general: 
„Dumnezeu ne-a făcut capabili de a-l fi slujitori/diaconi ai unui nou testa- 
ment, nu ai unei litere, ci ai unui Duh/Sens; căci litera ucide, dar Duhul/Sen- 
sul face viu.” Noul iudaism apostolic, care e creștinismul, refuză așadar să 
devină o „diaconie a literei moarte”, o religie pur scripturistică, pentru că 
este o „diaconie a Duhului/Sensului/Vieţii”, care este libertate şi aduce slava 
transfigurării (2 Co 3, 6-18). Aşa se explică şi de ce, spre deosebire de 
TaNak-ul ebraic sau Coranul arab, textul grec al Noului Testament are nenu- 
mărate variante, este viu şi deschis traducerilor. Dincolo de libertatea du- 
hovnicească față de text în litera lui (şi faţă de tirania filologiei), acest text 
paulin central exprimă şi conştiinţa de sine a editorilor romani ai Noului 
Testament că adevăratul autor al arhitecturii şi armoniei de tipul unităţii în 
diversitate propriu Bisericii apostolice şi canonului Bibliei creştine este de 
fapt Duhul Sfânt. Există astfel o diferenţă esenţială între canonul biblic rabi- 
nic al Scripturilor sfinte şi cel apostolic al Bisericii: dacă pentru rabini im- 
portant este textul scris în literalitatea lui, transmiterea şi interpretarea lui 
exactă, de aceea Tora scrisă e receptată în interiorul Torei orale fixată scriptic 
în Talmud, în schimb pentru creştini Biblia trimite dincolo de textul ei final 
sau original spre personajele despre care vorbește ea şi în primul rând spre 
Persoana vie a lui Hristos, Care vorbeşte prin ea — Canonul ultim. Biserica 
n-a fost preocupată să aibă un text scripturistic perfect (ca rabinii), nici chiar 
un canon biblic perfect şi inspirat, definitiv (ca protestanții) — dovada e atât 

canonul Septuagintei, cât şi precizarea din editorialul final al redactorilor 
Noului Testament, cuprins în Joan 21, 25 —, pentru că nici textul, nici cano- 
nul biblic nu se interpretează pe ele însele. 

Pentru a interpreta adecvat corpusul de texte cu autoritate permanentă şi 
publică, menite lecturii şi predicii în biserici, e nevoie, dincolo de simpla lor 
listă, de înțelegerea principiului teologic care comandă organizarea şi inter- 
pretarea lor autentică. Iar acest principiu sau „canon intern” este de fapt unul 
extratextual: un eveniment istoric ori o succesiune de evenimente sau o 
doctrină ori un set de doctrine centrale, despre care se consideră că vorbesc 
textele canonice”. 


VI. Canonul credinţei — Simbolul credinței 


Revelator în acest sens este faptul că, dacă despre cărţile „canonice” ale 
Scripturii s-a vorbit doar începând cu secolul IV, termenul kan6n a fost 
folosit intens în secolele II-III în sintagma „canonul/regula adevărului” sau 
„canonul/regula credinței”?* cu sensul de ghid esenţial pentru interpretarea 
Scripturii, care nu duce la adevăr prin ea însăși. In secolul IV, „canonul cre- 
dinţei” va deveni „simbolul credinţei”, denumire foarte corectă potrivit lui 
James Barr, întrucât el simbolizează faptul esenţial că nu Scriptura precedă 
şi generează Biserica, ci, din contră, credința Bisericii precedă şi generează 
Scriptura, pe care o însoțește apoi constant drept ghid şi regulă de interpre- 
tare canonică. În creştinism cunoaşterea teologică începe cu mărturisirea lui 
lisus Hristos Domnul, nu cu studiul Bibliei, aşa cum canonul biblic urmează 
canonului credinţei/adevărului. 


Creştinismul, religie a mărturiei şi mărturisirii 


Între religiile păgâne şi religiile revelate există o diferență fundamentală. 
Păgânismele, aşa cum observa Jaroslav Pelikan, ţin de rituri, nu de cuvânt, 


2% Asemenea iudaismului, și Bisericile creştine au în realitate un canon biblic „în trepte”, 
în sensul că selectează preferenţial unele cărți centrale, altele rămânând periferice, aşa cum 
şi teologiile selectează învățături biblice centrale în jurul cărora se organizează (întruparea 
în romano-catolicism, îndumnezeirea în Ortodoxie, justificarea în luteranism, predestinația 
în calvinism, inspirația verbală în fundamentalism), pe care le aleg din Scriptură şi le explică 
apoi drept cadrul general de lectură a Scripturii ca întreg. 

250 Cf. HEINZ OHME, Kanân ekklesiastikos, 1998, p. 61-239: cap. V. „Kanân aletheias” la 
Irineu; VI. „Regula” la Tertulian; VII. „Canonul adevăratului gnostic” la Clement Alexan- 
drinul; VIII. „Horos-ul adevărului” la Ipolit; IX. Origen şi „canonul bisericesc”; X. „Regula 
veritatis” la Novatian. 

de dromena, nu de legomena. În religiile bazate pe Revelația Cuvântului lui 
Dumnezeu — o revelație verbalizabilă, definibilă, transmisibilă în cuvinte?! —, 
revelația Cuvântului trebuie afirmată şi mărturisită în cuvânt: „Sema”-ului 
iudaic din Deuteronomul 6, 4 — Domnul este Unu — îi corespunde „Saha- 
da” creștină din Joan 17, 3: Viaţa veşnică e cunoaşterea Unicului Dumnezeu 
adevărat şi a Trimisului Său, Fiul Unul-Născut?*?. 

Creştinismul este o religie/credință prin excelență mărturisitoare și publică; 
urmând lui „Hristos lisus Care pe vremea lui Ponţiu Pilat a dat ca martor 
mărturisirea cea bună” (Christou Jesou tou martyresantos epi Ponliou Pila- 
tou ten kalēn homologian — 1 Tim 6, 13), creştinilor li se cere la rândul lor 
să fie martori (Mt 10, 32), să țină mărturisirea (£Evr 4, 14) şi să dea răspuns 
oricui le cere socoteală despre credinţa lor (7 Ptr 3, 15). Martyria — homo- 
logia — apologia publice, nu private, chiar cu preţul vieţii, au făcut din noua 
religie creştină fără sprijinul statului, ba chiar împotriva lui, o religie mon- 
dială?5. Geneza şi etapele concrete în care s-au format „mărturisirile de 
credință” și „crezurile” Bisericii vechi — dintre care s-au impus în cele din 
urmă două: „Crezul Apostolic-Roman”, limitat la Occident, şi „Crezul Niceo- 
Constantinopolitan”, devenit Crez ecumenic al Bisericii — au generat odată 
cu Reforma protestantă o imensă literatură ştiinţifică", inițial confesional- 
polemică, ulterior irenic-ecumenică. 


35I Cum arăta preotul profesor DUMITRU STĂNILOAE (Ascetica şi mistica, 1947 [1981]: 
Teologia dogmatică ortodoxă, 1978), creştinismul este în acelaşi timp mister şi cuvânt. 
apofază şi catafază (intuiţie şi concept). Deşi e misterios şi mistic, creştinismul nu este mis- 
ticism negativ budist sau pozitiv în sensul unei experiențe „oceanice” cosmice sau indivi- 
duale indefinibile. Misticismul vede în cuvinte moartea misterului, pierderea adevărului şi a 
libertăţii — a libertăţii de a-L reduce pe Dumnezeu Persoană la o experienţă negativă sau 
difuză centrată pe sine sau pe cosmos și etichetată drept „divine”. Dacă refuză autodivi- 
nizarea afectivității și a spontaneităţii, care reflecta adeseori doar pasiune şi ignoranță. creș- 
tinismul nu acceptă nici idolatrizarea magic-cabalistică a cuvintelor, nici exaltarea scolastică a 
conceptelor şi schemelor abstracte. Misterul e plin de cuvânt, iar Cuvântul e plin de mister. 
Întunericul tainei iradiază lumină, iar lumina este în orbitorul ei plină de întunericul tainei. 
252 Transformată ulterior de islam — pe urmele unei pervertiri eretice creştine anterioare — 
în mărturisirea exclusivităţii lui Allah şi a lui Muhammad ca Trimis al lui Allah. A se vedea 
mai jos n. 271. 
253 Cf. REINHART STAATS, Das Glaubensbekenninis von Nizăa-Konstantinopel. Histori- 
sche und theologische Grundlagen, Darmstadt, 1996, p. 3, 10, 122-124. 
254 Recent inventariată critic de profesorul luteran de patrologie din Birmingham, MARKUS 
VINZENT, Der Ursprung des Apostolikums in Urteil der kritischen Forschung (Forschungen 
zur Kirchen- und Dogmengeschichte 89), Göttingen, 2006. 

Crezul Apostolic-Roman — forme 


Discuţii aprinse s-au purtat şi continuă să se poarte încă în jurul originii 
aşa-numitului „Simbol al Apostolilor” (4postolicum), citat pentru prima dată 
de sfântul episcop Ambrozie al Milanului în jurul anului 390 (Ep. 42, 5) şi 
considerat vechiul Crez al Bisericii Romei (Romanum — R). Acesta a circulat 
în secolele IV-VII într-o diversitate de variante sub formă de Crezuri pro- 
vinciale (Milano, Aquilea, Ravenna, Torino, Remesiana, Hippo, Cartagina, 
Spania, sudul Galiei) „ înainte ca forma lui hispano-galicană (aşa-numitul 
Textus receptus — T) să fi fost oficializată şi impusă de Carol cel Mare 
(t 814), devenind până azi Crezul baptismal al Occidentului creştin, acceptat 
fiind ca atare şi de reformatorii protestanți. Numele său de „Crez al Aposto- 
lilor” derivă de la legenda atestată de primul său comentariu scris de Rufin 
în anul 404, potrivit căreia el ar fi fost alcătuit de cei Doisprezece Apostoli: 
înainte de părăsi lerusalimul şi a se despărţi plecând la misiune, s-au adunat 
şi sub insuflarea Duhului Sfânt fiecare din ei a rostit una din formulele care-l 
alcătuiesc. 


... controverse şi discuţii 


Necunoscut în Răsărit şi respins în 1438 la Florenţa de Marcu Eugenicul, 
pentru care unicul Crez autoritativ ecumenic este doar cel Niceo-Constan- 
tinopolitan, Crezul Apostolic a fost contestat şi în Occident de umanişti 
(Lorenzo Valla), dar şi de protestanți. Pentru aceştia din urmă, spre deosebire 
de Scriptura cu autoritate divină, el este o simplă tradiție umană, o creaţie 
a Bisericii Romei, o mărturisire baptismală locală, impusă apoi abuziv de 
papalitate întregului Occident creștin. În secolul XVII, erudiţii protestanți — 
olandezul Gerhard Voss (1642) şi anglicanul James Usherr (1647) — au 
arătat că originile Textului recept (T) al „Crezului Apostolic” stau în vechiul 
„Crez Roman” (R) atestat într-o epistolă din 341 a niceanului Marcel al 
Ancyrei (t 374) către papa Iuliu al Romei. Geneza şi forma „Crezului Ro- 


255 Reconstituite cu migală de LIUWE H. WESTRA, The Apostles’ Creed. Origin, History, 
and Some Early Commentaries, Turnhout, 2002. 

256 Susținător energic al Sinodului de la Niceea (325) şi al lui homoousios şi activ polemist 
antiarian (împotriva lui Asterios Capadocianul), episcopul Marcel al Ancyrei (t cca 374) a 
fost depus de sinoade ariene în 336 și 339, refugiindu-se în Occident, unde ortodoxia lui a 
fost recunoscută de sinoadele de la Roma (340) și Sardica (343). Insistenţa sa pe unitatea de 
ființă a celor Trei Persoane ale Treimii l-a condus pe Marcel să vadă în Fiul și Duhul doar 
funcții temporare ale lui Dumnezeu în vederea creaţiei şi mântuirii, urmând ca în eshaton 
ele să se resoarbă în Unitatea divină şi Dumnezeu să fie toate în toţi. Împotriva acestei 
interpretări heterodoxe, de tip modalist, accentuată de discipolul său, episcopul Fotin al 
Sirmiumului, Simbolul de la Constantinopol (381) a precizat că „Împărăţia lui Hristos nu va 
avea un sfârșit”. 

man” a făcut obiectul monumentalelor investigații ale lui Carl Paul Caspari 
(1866-1879, 4 vol.) şi Ferdinand Kattenbusch (1894, 1900, 2 vol.). La înce- 
putul secolului XX, savanții Eduard Schwartz (1910) şi Robert Connolly 
(1916) au reconstituit, plecând de la traduceri latine şi orientale, un impor- 
tant tratat de „ordine bisericească” pierdut în originalul grec, pe care l-au 
identificat cu Tradiţia Apostolică atribuită după alte surse lui Ipolit din Roma 
(t 236). Aici au descoperit sub forma interogativă a trei întrebări şi răspun- 
suri solicitate catehumenilor înainte de Botez (Hippolytum — H) principalele 
elemente prezente în formă declarativă în „Crezul Roman” (Romanum). lar 
în 1919 Hans Lietzmann a demonstrat că în „Crezul Roman” exista sinteza a 
două formule mai vechi separate: una trinitară, care mărturiseşte credinţa în 
Tatăl, Fiul, Duhul Sfânt, Biserică și înviere, și alta hristologică evocând naș- 
terea, răstignirea, moartea, învierea, înălțarea, şederea de-a dreapta şi a doua 
venire ale lui lisus Hristos. 


... preistorie 


Opinia comună pe această temă este cea argumentată în sinteza de referință 
despre Crezurile creştine timpurii publicată în 1950 de anglicanul John 
Norman Davidson Kelly (1908-1997)*, ale cărei poziţii sunt dezvoltate și 
nuanțate în recenta monumentală monografie a Liuwei Westra (2002). Elce- 
mente de crez sunt atestate clar în Noul Testament, unde se pot observa atât 
formule simple, monopartite, de tipul „lisus este Domnul”, [&sous Kyrios 
( Co 12, 3; Rm 10,9; dar şi Flp 2, 11; Col 2,6; FA 11, 17.20; 16, 317", 
cât şi formule bipartite despre relația între Tată şi Fiul (7 Co 8, 6; / Tim 
2,5ş.u.; 6,13 ş.u.; 2 Tim 4, l, şi în aproape toate salutările Epistolelor 
pauline), precum şi tripartite, care vorbesc despre Tatăl, Fiul şi Duhul Sfânt 
( Co 13, 14; Mt 28, 19; dar şi 7 Co 6, 11; 12,4ş.u.; 2 Co 1,21 ş.u.). Im- 
plicită (chiar dacă n-avem de-a face cu crezuri trinitare explicite), schema 
trinitară e deja prezentă, întrucât Iisus nu poate fi înţeles în sens deplin mesi- 
anic — ca Hristosul/Unsul lui Dumnezeu — decât în relație cu Tatăl/Cel ce 
Unge şi cu Duhul/Ungerea. În ce priveşte secolul I, în primele două generații 
creştine erau în uz şi cinste?” mărturisiri existenţiale foarte scurte — de tipul: 
„lisus este Kyrios/Domnul/lahve!”, „isus e Hristosul!”, „lisus e Fiul lui Dum- 
nezeu!” — folosite de creştini mereu în orice fel de contexte (nu numai 


257 J.N. D. KELLY, Early Christian Creeds, Londra, 1950; ed. III, 1972. 

258 Alături de proclamări hristologice mai ample despre lisus, ca în / Co 15,3 ş.u.; 
Rm 1,3 ş. u.; 8, 34; 2 Tim 2,8; I Ptr 3, 18 ş.u.; 1 Tim 3, 16. 

259 Cum arată HANS VON CAMPENHAUSEN, „Das Bekenntnis im Urchristentum”, Zeit- 
schrift für neutestameniliche Wissenschaft 63 (1972), p. 210-253. 

liturgice) ca expresie individuală sau comunitară a acceptării lui lisus drept 
Domn al vieţii lor. Foarte devreme, în contextul crizei doketiste, pentru a 
accentua faptul că [isus este şi om real, a apărut prima formulă doctrinară a 
credinţei că „lisus a venit în trup”, formulă care a fost ulterior dezvoltată 
dând naştere secvenţei hristologice aflate în secolul II la baza atât a regulii 
de credință antignostice folosite în formule libere şi valabile, în context 
catehetic şi doctrinar polemic, cât şi a crezurilor cu formulări trinitare fixe 
pentru uz liturgic. Un text al lui Iustin Martirul (Apologia I.LXI.3) sugerează 
destul de limpede că, în jurul anului 150 la Roma, Botezul creştin era legat de 
un anume mod de mărturisire a credinței în Sfânta Treime. În a doua jumătate 
a secolului II, în orice caz înainte de 250, la Roma are loc fuziunea dintre 
secvenţa hristologică şi formula trinitară baptismală din care a rezultat forma 
originară, reconstituită de savanţi, a „Crezului Roman” (pro/o-Romanum, 
după L. Westra) care stă atât la baza formulei interogative din Tradiția 
Apostolică, cât şi a celei declarative din „Crezul Roman”. Kelly crede că 
această fixare şi codificare a mărturisirii de credință — iniţial în formule 
libere, ca şi cele al rugăciunii euharistice — ar fi databilă în timpul episco- 
patului roman al lui Victor (189-197) în contextul delimitării faţă de gnosti- 
cism, dar și faţă de adopţianismul monarhian (unitarian) al lui Teodot, care a 
impus o insistenţă înnoită pe credința apostolică a Bisericii, cât şi în cadrul 
unei reorganizări generale a sistemului catehetic şi liturgic. 


. Structură teologică 


„Crezul Roman” (R) este în esență un rezumat extrem de simplu al keryg- 
mei credinţei apostolice, un compendiu de teologie populară în formă de 
listă cu accente clar antignostice. El începe cu mărturisirea credinţei în pa- 
ternitatea creatoare şi proniatoare a lui Dumnezeu Tată Pantocrator. Conti- 
nuă cu credinţa în lisus ca Mesia/Hristos şi Fiu al Tatălui Creator, urmată de 
înşirarea actelor Sale mântuitoare principale (naşterea din Duhul Sfânt şi 
Fecioara Maria, răstignirea, îngroparea, învierea, înălțarea, şederea de-a 
dreapta şi a doua venire pentru judecata viilor şi a morţilor) cu accent 
antidoketic pe realitatea lui umană şi caracterul istoric, nemitologic, al păti- 
mirii Sale „sub Ponţiu Pilat”. Succesiunea rapidă, în cadență, a acestor mo- 
mente e o proclamare plină de exaltare a etapelor umilinței şi preamării lui 
lisus cu accent pe triumful Său celest asupra puterilor răului şi morții dez- 
lănțuite împotriva Lui („textul recept” va adăuga şi pogorârea la iad) şi pe 
speranța iminentă a triumfului eshatologic al Parusiei şi Judecăţii universale. 
Finalul este o mărturisire simplă a credinței în Duhul Sfânt şi a roadelor, iarăși 
antignostice, ale acţiunii Sale: Sfânta Biserică, iertarea păcatelor (Botezul şi 
Pocăinţa) şi învierea cărnii; la care „textul recept” va adăuga împărtăşirea de 

cele Sfinte (Euharistia) şi viața veşnică. Discretă, polemica implicită la adresa 
erorilor gnosticismului dualist anticosmic şi anticorporal transpare în accen- 
tul pus de realitatea întrupării lui Dumnezeu în lisus şi pe învierea eshatolo- 
gică a cărnii, precum şi pe sublinierea concepției etice despre mântuire ca 
iertare a păcatelor, nu gnoză amorală; aluzii polemice există şi în adaosul 
nedeterminat privitor la iertarea păcatelor care poate fi înțeleasă fie cu refe- 
rire la Botez, fie, mai plauzibil, cu referire la iertarea păcatelor de după Botez, 
contestată de creştinii rigorişti din Roma (şi Africa) cu referire la Evrei 6, dar 
apărată de episcopii Romei în tot cursul secolului III. Împotriva gnosticis- 
mului ezoteric, elitist, spiritualist, care refuza creaţia, întruparea şi învierea, 
creştinismul Bisericii în prezentarea „Crezului Roman-Apostolic” e trinitar, 
cosmic, istoric, biblic, eclezial-comunitar, sacramental, soteriologic şi esha- 
tologic. Dumnezeu Tatăl e Creator Pantocrator, Dumnezeu Fiul e întrupat real 
din Fecioara Maria, răstignit, înviat, preamărit, iar Duhul Sfânt în Biserică 
sfințește aievea şi va învia aievea carnea oamenilor. „Crezul Roman” nu 
oferă idei abstracte despre divin, nu e o simplă listă de articole de credință 
sau de doctrine, ci schiţează etapele unei istorii în același timp materiale şi 
spirituale, care vorbeşte despre creația, mântuirea şi transfigurarca unei lumi 
materiale şi carnale prin pogorârea şi înălţarea/umilirea şi preamărirea Fiului 
unui Dumnezeu Tată şi Creator şi vivificarea ei de un Duh Sfânt a Cărui 
manifestare prin excelență e o Biserică Sfântă”. Ca şi regula de credință. 
Crezul e un rezumat al acestei istorii trinitare povestite pe larg de Biblia creş- 
tină şi în care creştinii se inserează prin Botez. Toate aceste indicii pledează 
pentru datarea timpurie şi localizarea romană a „Simbolului Apostolic”, sus- 
ținute de erudiţi încă din secolul XVII. 


... O lectură revizionistă 


Există însă şi o direcţie de cercetare istorico-teologică revizionistă, ale cărei 
teze critice sunt sintetizate de Adolf Martin Ritter (n. 1933)'%!, profesor lute- 
ran de istoria Bisericii din Heidelberg, astfel: în Biserica primară accentul 
nu s-ar fi pus pe formule, ci pe actul existenţial al mărturisirii, al cărui loc 
nu era cultul sau botezul, ci întreaga viaţă creştină; regula credinţei, care avea 
un sens antieretic, era liberă în ce priveşte formularea, şi ea trebuie distinsă 


260 Pentru o lectură teologică a „Simbolului Apostolic”, a se vedea HENRI DE LUBAC 
(1896-1991), La foi chrétienne. Essai sur la structure du Symbole des Apâtres, Paris, 1969. 

261 ADOLF MARTIN RITTER, „Glaubensbekenntnis. V. Alte Kirche”, Theologische Real- 
enzyklopâdie 13, 1984, p. 394-412. Profesorul Ritter continuă linia predecesorului său din 
Heidelberg, istoricul bisericesc luteran Hans von Campenhausen (1903-1989), şi e urmat 
de discipolul său, istoricul luteran al Bisericii vechi, Markus Vinzent. 

clar de mărturisirea de credință în formule fixe, care n-ar fi apărut înainte de 
secolul IV, Biserica preconstantiniană mulțumindu-se cu unitatea de sub- 
stanță a credinţei fără o formulă fixă sau un simbol normativ, care ar apărea 
abia în contextul controverselor ariene. În acest sens, într-o teză de abilitare 
susținută în 1995 la Universitatea din Heidelberg sub conducerea profesoru- 
lui A. M. Ritter, discipolul acestuia Markus Vinzent a avansat teza potrivit 
căreia „Crezul Roman” ar aparţine de fapt episcopului Marcel al Ancyrei 
(t 364) (trebuind astfel să fie numit nu „Symbolum Romanum”, ci „Mar- 
cellianum”!)S2, care l-a prezentat papei Iuliu cu ocazia exilului său la Roma 
în 340. Adept al lui homoousios şi al Sinodului de la Niceea, Marcel intrase în 
polemici cu arianul Asterios din Capadocia, fiind depus și obligat să fugă în 
Apus. Apărând în exces unitatea lui Dumnezeu împotriva arienilor, Marcel 
cădea însă în extrema opusă, ajungând să vadă (împreună cu discipolul său 
episcopul Fotin din Sirmium) în Fiul şi Duhul doar entităţi divine necesare 
exclusiv pentru crearea, mântuirea şi desăvârşirea eshatologică a lumii, după 
care se vor resorbi în unitatea divină a toate. Nesesizând deriva heterodoxă a 
gândirii teologice a niceanului Marcel, Biserica Romei nu numai că i-a recu- 
noscut ortodoxia credinței în 340 (la Roma) și apoi în 343 (la Sardica), dar 
i-ar fi şi adoptat/adaptat Crezul personal prezentat ca autojustificare. „Crezul 
Apostolic” al Bisericii Romei, recunoscută în toată Biserica veche pentru 
conservatorismul ei doctrinar, n-ar fi astfel — ironie a soartei — decât crezul 
personal al unui episcop răsăritean eretic! Acuza este gravă, dar puţin credi- 
bilă atât în context, cât şi ținând cont nu doar de preistoria, ci şi de poste- 
ritatea „Crezului Roman”. Încă din secolul IV, acesta s-a bucurat în Occident 
de un succes remarcabil, fiind adoptat cu variaţiuni locale de Bisericile din 


12 Teză argumentată în detaliu de MARKUS VINZENT în studiul „Die Entstehung des 
«romischen Glaubensbekenntnis»”, în volumul colectiv: W. KINZIG / CH. MARKSCHIES / 
M. VINZENT, Tauffiagen und Bekenntnis. Studien zu den sogenannten „Traditio Apostolica”, 
zu den „Interrogationes de fide” und zum „Römischen Glaubensbekenntnis ” (Arbeiten zur 
Kirchengeschichte 74), Berlin - New York, 1999, p. 185-410. Pentru a putea susține mai 
uşor paternitatea marceliană a „Crezului Roman” şi a desface legătura sa cu Crezul bap- 
tismal interogativ din Tradiția Apostolică atribuită lui Ipolit din Roma în jurul anului 215, 
CHRISTOPH MARKSCHIES, alt discipol al profesorului Ritter, actualmente reputat profesor de 
istorie a Bisericii vechi la Berlin, pune la îndoială în studiul care deschide volumul („Wer 
schrieb die sog. Traditio Apostolica?”, p. 1-74) atât titlul, cât şi paternitatea ipolitiană/ro- 
mană a Tradiției Apostolice şi consideră că întrebările baptismale n-au putut apărea aici 
înainte de secolul IV. Întreaga dezbatere merită o prezentare şi o evaluare mai amplă, dar 
„afectul antiroman” al noilor istorici luterani, dificil contestabil, apasă asupra rezultatului 
cercetărilor orientându-l anticipat. 

263 Nu trebuie uitat faptul că, în calitate de parte a riturilor de iniţiere în creştinism, cre- 
zurile baptismale erau secrete în primele trei secole nefiind citate direct, ci doar prin aluzii. 

Italia, dar şi din Balcani/Dacia Mediteranea (în Remesiana sfântului episcop 
Nichita, 414), din Africa, din Spania și din Galia. 


Crezurile în Răsărit şi în Apus — comparație 
În comparaţie cu Apusul, situaţia în Bisericile din Răsărit apare extrem de 
diferită. Crezurile au fost tratate aici cu aceeași libertate de improvizație ca 
şi anaforalele euharistice sau „canonul adevărului”, care nu se referă la for- 
mule fixe, ci la întreaga revelaţie, faţă de care funcţionează ca „pars pro 
toto”. Dar şi aici ele par a urma o evoluţie asemănătoare celei din Occident 
afară de poziția specială a Romei în adoptarea unei formule finale unitare. 
Diversitatea de tradiţii independente legate de marile centre bisericeşti ale 
Răsăritului se manifestă pe fondul unei scheme şi al unor conţinuturi similare 
cu formulele occidentale contemporane. Diferenţa principală stă în faptul că 
în timp ce în Apus accentul e pus pe fapte, în Răsărit el este pus pe idei 
(Burn), sau, altfel spus, în timp ce în Apus crezul rămâne arhaic, limi- 
tându-se la rezumarea antignostică a kerygmei apostolice primare despre lisus 
Mântuitorul, în Răsărit el îi va adăuga în sens antiarian prologul şi cadrul 
ceresc trinitar şi cosmic al dramei mântuirii (Kelly). Este ceea ce se poate 
vedea cu ochiul liber comparând „Crezul Roman” (R) cu „Crezul Constanti- 
nopolitan” (C): în timp ce în primul Dumnezeu e Tată Atotputernic, în cel 
de-al doilea El este şi Unul şi Creator al celor văzute și nevăzute; la fel Fiul 
este în cel de-al doilea şi Cel prin Care toate S-au făcut etc. Dacă până la 
începutul secolului IV toate crezurile erau locale și liturgice, după 325, odată 
cu Sinodul de la Niceea şi sinoadele epocii constantiniene, se produce o revo- 
luţie: crezurile devin sinodale şi imperiale; din rezumate pozitive ale credin- 
tei pentru catehumeni, ele devin teste ale ortodoxiei pentru episcopi în fața 
ereziilor (Kelly). Crezul e scos din practica misionară şi-şi pierde rolul de 
simbol al identităţii creştine față de cei din afara Bisericii şi creştinismului şi 
e orientat în sens intracreştin, devenind un simbol al ortodoxiei ca identitate 
confesională (Staats) în faţa ereticilor şi a grupărilor lor ecleziale disidente. 
Evoluţia de la simbolul (symbolon) liturgic la decretul de credință sinodal- 
imperial (ek/h&sis pisteos) începuse încă înainte de Niceea: în anul 268 cei 
şase episcopi adunaţi în sinod la Antiohia formulează o mărturisire de cre- 
dință teologică a cărei semnare o cer episcopului Pavel din Samosata sus- 
pectat de heterodoxie (monarhianism/unitarianism) drept condiție a menți- 
nerii comuniunii cu el, condamnându-i totodată pe cei ce nu o primesc ca 
„străini de canonul bisericesc”. Episodul antiohian din 268 e o repetiție 
generală regională anticipată a unei practici care avea să devină procedura 
de rutină a Bisericii în soluţionarea autoritativă a crizelor interne produse de 
disputele teologice. 

Crezul Niceo-Constantinopolitan — radiografie teologico-istorică 


Într-o remarcabilă analiză, publicată în 1996, a fundamentelor istorice şi 
teologie ale Simbolului de credință Niceo-Constantinopolitan, Reinhart Staats 
(n. 1937), istoric bisericesc luteran din Kiel, ajunge la concluzii surprinză- 
toare. El arată că, din punct de vedere literar, Simbolul Constantinopolitan 
din 381 (C) — azi Simbolul de credință „ecumenic” al creştinătăţii, cel mai 
larg folosit şi acceptat de majoritatea Bisericilor creştine — nu este altceva 
decât o versiune puternic extinsă a Crezului Roman (R), care este baza lui 
directă?% şi este aproape integral conţinut în acesta. În Simbolul Constanti- 
nopolitan din 381 (C) se regăseşte, evident, şi Ekzh&sis-ul nicean din 325 (N), 
precum și Simbolul Bisericii din Ierusalim (J) atestat în jurul anului 350 de 
Catehezele Sfântului Chiril al Ierusalimului. Surpriza vine analizând propor- 
ţia în care se regăsesc aceste mărturisiri de credință anterioare în Simbolul 
din 381: astfel, din cele 174 de cuvinte ale originalului grec al acestuia, 100 
sunt comune cu cele 117 de cuvinte greceşti ale Simbolului din Ierusalim, 
80 (deci puţin peste jumătate) din cele 139 de cuvinte greceşti ale Ekthēsis- 
ului de la Niceea, în timp ce 58 din cele 70 de cuvinte ale Crezului Roman 
se regăsesc în Simbolul constantinopolitan, căruia îi sunt proprii un număr de 
37 de cuvinte?%5. Intercalările noi din 381 privesc — cum era de aşteptat la 
un sinod întrunit împotriva pnevmatomahilor — în primul rând dezvoltarea 
articolului despre Duhul Sfânt („Domnul, de viață făcătorul, Care împreună 
cu Tatăl şi cu Fiul e închinat şi slăvit”), precum și câteva scurte precizări 
introduse în articolul despre Fiul şi la articolul despre Biserică (care e „şi 
apostolică”) şi cele următoare („„Mărturisim un Botez spre iertarea păcatelor. 
Aşteptăm învierea morţilor. Şi viața veacului ce va să vină”). Din Ekthēsis-ul 
nicean este reținută în primul rând dezvoltarea articolului antiarian despre 
Fiul cu eliminarea însă a precizării născut din Tată, „adică din ființa Tată- 
lui”, precum şi a anatemei finale a sloganurilor arienilor: „Iar pe cei ce zic: 
«a fost cândva când El nu era» şi «n-a fost înainte de a se fi născut» şi că a 
fost făcut din cele ce nu sunt sau spun că Fiul lui Dumnezeu e din altă 
ipostasă sau ființă, ori creat sau supus schimbării și transformării, Biserica 
catholică îi anatemizează”, aceste omisiuni se explică prin caracterul de 
simbol liturgic pentru întreaga Biserică al Simbolului de la Constantinopol 
faţă de cel al Ekrhesis-ului de la Niceea, care e un decret abstract de credință 
antiarian pentru episcopi. Simbolul Constantinopolitan nu derivă însă direct 
din cel Nicean, ci provine din Simbolul Bisericii din Ierusalim, din punct de 
vedere literar Simbolul din 381 (C) fiind o extindere cu dezvoltări antiariene 


264 R, STAATS, op. cit., p. 158-170. 
265 Schema derivării stabilită de Staats este deci C> J >N >R. 


214 CANONUL ORTODOXIEI I. Canonul apostolic 


şi antipnevmatomahe a Simbolului Bisericii din Ierusalim care avea această 
formă reconstituită după Carehezele Sfântului Chiril: 


„Credem într-Un Dumnezeu, Tată, Atotţiitor, Făcător al cerului și al pămân- 
tului, al tuturor celor văzute şi nevăzute. 

Şi într-Un Domn lisus Hristos, Fiul lui Dumnezeu Unul-Născut, Care 
din Tatăl S-a născut Dumnezeu adevărat mai înainte de toți vecii, prin Care 
toate S-au făcut; Care S-a pogorât, S-a întrupat şi S-a făcut om, Care a 
fost răstignit, îngropat, a înviat a treia zi şi S-a înălţat la ceruri şi şade de-a 
dreapta Tatălui, şi iarăşi va veni să judece viii şi morții, şi a Cărui Împărăţie 
nu va avea sfârşit. 

Şi într-Un Duh Sfânt, Mângâietorul, Care a grăit în profeti; şi într-un 
Botez al pocăinţei, într-o iertare a păcatelor, într-o Biserică una, sfântă şi 
catholică; într-o înviere a cărnii şi într-o viață veșnică.” 


În Simbolul Ierusalimitean se observă inserţia precizării împotriva neomo- 
dalismului „economic” al lui Marcel al Ancyrei că „Împărăţia [lui Hristos) 
nu va avea sfârșit” şi apariția implicită în articolul al treilea a formulei „cre- 
dem în” cu referire la Duhul Sfânt, la Biserică, la Botez, la învierea cărnii şi 
la viața veşnică. În Simbolul Constantinopolitan „credem în” se referă direct 
doar la Duhul Sfânt şi la Biserică?%5, Botezul fiind „mărturisit”, iar învierea 
morților“ „aşteptată”. Renunțarea în 381 la expresia „Un Duh Sfânt” şi la 
apelativul de „Mângâietorul ” are o referință contextuală, trebuind interpre- 
tate ca un refuz, pe de o parte, al izolării și exaltării spiritualist-harismatice a 
Duhului Sfânt de mișcările ascetice ale epocii, iar, pe de altă parte, al distor- 
sionării, supralicitării motivului ioaneic al „Paracletului” în maniheism 
(condamnat în mai multe rânduri de împăratul Teodosie între 381-383). 


... de fapt Simbol ecumenic Romano-Constantinopolitan 


Faptul cel mai tulburător este însă că în Simbolul Constantinopolitan din 
381 (C) apare inclus aproape în integralitate Crezul Roman (R), zece cuvinte 
greceşti din articolul hristologic al celui dintâi neputând fi explicate decât 


25 Dacă în crezurile din Răsărit Biserica este ea însăşi obiect de credinţă, în care trebuie 
crezut, în Crezul Roman-Apostolic latin formula „cred în” se referă direct la Tatăl, Fiul şi 
Duhul Sfânt, deci la Dumnezeu, nu și la Biserică: aici se spune „Credo in Deum... in 
Filium... in Spiritum Sanctum”, dar simplu „(credo] Ecclesiam... remissionem..., resur- 
rectione... vitam”, ceea ce ar trebui tradus riguros prin: „cred că există o Biserică... o iertare 
a păcatelor... o înviere a căii” etc. 

26 Expresia „învierea morților” trădează influenţa în Palestina a spiritualismului orige- 
nist şi pare o atenuare a sensului antignostic tranşant al formulei vechi-creştine care este 
„învierea cărnii’ prezentă în Crezul Roman. 

printr-o dependenţă directă de cel de-al doilea, pentru că ele nu apar nici în 
Simbolul de la Ierusalim, nici în cel de la Niceea. Faţă de Ekrh&sis-ul de la 
Niceea, unde se spune despre lisus Hristos Fiul lui Dumnezeu că „pentru noi 
şi a noastră mântuire S-a pogorât, S-a întrupat, S-a făcut om, a fost răstignit 
şi îngropat şi a înviat”, Simbolul din 381 dezvoltă atât tema întrupării, cât şi 
tema pătimirii: Hristos „S-a pogorât din ceruri, s-a întrupat din Duhul Sfânt 
şi din Maria Fecioara [natus est de Spiritu Sancto et Maria Vergine] şi s-a 
făcut om, a fost răstignit pentru noi pe vremea lui Pontiu Pilat [sub Pontio 
Pilato crucifixus est et sepultus], a pătimit şi a fost îngropat şi a înviat”, 
Aceste două accente sunt tipic romane şi reflectă, pe de o parte, o hristologie 
a distincţiei clare a celor două naturi — afirmată de Iustin Martirul în seco- 
lul II împotriva gnosticilor, la sfârşitului secolului IV împotriva apolinariş- 
tilor, iar în 449 împotriva monofizismului răsăritean de sfântul papă Leon I 
în faimosul său Tomos —, iar, pe de altă parte, istoricitatea clară împotriva 
doketismului a pătimirii lui Hristos, precum şi implicaţiile ei politice: lisus a 
fost răstignit pe timpul, dar şi după ce a stat în fața unui înalt demnitar roman 
(cf. 1 Tim 6, 13), iar procesul şi pătimirea Sa sunt un eveniment epocal al 
istoriei Imperiului Roman universal, care apare astfel ca o structură politică 
integrată în dinamica mântuirii obiective. 

Deşi evidente, receptarea şi prezența textului Crezului Roman în Simbolul 
Constantinopolitan din 381 n-au primit până acum recunoaşterea semnifica- 
tiei lor întrucât păreau să contravină flagrant poziției Sinodului de la Constan- 
tinopol din mai-iunie 381. Acesta a fost şi a rămas un sinod pur răsăritean, 
ale cărui documente — Simbol şi canoane (care au ridicat scaunul episcopal 
al Constantinopolului pe locul al doilea în ierarhia scaunelor creştinătăţii, 
înaintea Alexandriei şi Antiohiei şi îndată după cel al Romei) — nu numai 
că n-au fost recunoscute și receptate în Occident, dar au fost interpretate ca 
provocări antiromane. În toamna anului 381, sfântul episcop Ambrozie al 
Milanului a ţinut un sinod antiarian occidental paralel la Aquilea, iar în 
toamna lui 382 papa Damasus (366-384) a ţinut un alt sinod occidental pa- 
ralel și rival la Roma, la care Nectarie al Constantinopolului şi episcopii 
răsăriteni au refuzat să participe?S8, şi care a adoptat o mărturisire de credință 
proprie despre Treime şi Întrupare (aşa-numitul Tomus Damasi). Sinodul 
imperial pur răsăritean de la Constantinopol din 381 avea să devină al II-lea 
Sinod Ecumenic fiind receptat ca atare şi de Bisericile latine abia în 451 la 
Sinodul IV Ecumenic de la Chalcedon, unde Simbolul de la Constantinopol 


268 Au participat Timotei al Alexandriei, Paulin al Antiohiei şi Acholius al Tesalonicului, 
ceea ce l-a făcut pe papa Damasus să privească drept ecumenic Sinodul roman din 382 
întrucât Sinodul de la Constantinopol din mai-iunie 381 fusese unul pur răsăritean. 

e recunoscut drept forma deplină a credinţei de la Niceea. După 381 însă, 
Simbolul de la Constantinopol rămăsese doar simbolul baptismal al Bisericii 
noii capitale a imperiului, al Asiei Mici şi Siriei; el n-a fost recunoscut nici 
de Roma, care avea propriul său Crez, nici de Alexandria din pricina hristo- 
logiei difizite a Simbolului din 381; din raţiuni diferite aceste două Biserici 
victorioase la Efes în 431 asupra Constantinopolului şi Antiohiei au impus 
în Sinodul III Ecumenic suficiența Credinței de la Niceea, ceea ce era o de- 
zavuare clară a Simbolului din 381. Acesta va fi reabilitat şi universalizat 
abia în 451 la Chalcedon, odată cu triumful hristologiei difizite antiohiano- 
constantinopolitane asupra monofizismului alexandrinilor. 

Explicaţia misterioasei prezenţe a Crezului Roman în textul Simbolului 
unui sinod atât de pur răsăritean ca acela de la Constantinopol din 381 a fost 
oferită de Reinhart Staats. Eruditul profesor german a atras atenţia asupra 
faptului că, aşa cum Sinodul Ecumenic de la Niceea din 325 fusese anticipat 
de marele Sinod de la Antiohia din iarna 324-325, tot aşa şi Sinodul imperial 
de la Constantinopol din mai-iunie 381 a fost premers de un mare Sinod de 
la Antiohia ţinut în septembrie 379. Aproape toţi cei 151 de episcopi prezenţi 
aici — prezidaţi de Meletie al Antiohiei, şi între care se numărau Chiril al 
Ierusalimului, Grigorie al Nyssei şi Diodor al Tarsului — vor participa și la 
Sinodul imperial de la Constantinopol din 381. Spre deosebire de acesta din 
urmă — al cărui scop a fost promovarea scaunului capitalei imperiului în 
ierarhia marilor scaune ale creştinătăţii:“” —, Sinodul de la Antiohia -— a 
cărei Biserică era divizată de decenii de o lungă schismă cu implicaţii în 
întreaga lume creștină — a căutat în mod deliberat reconcilierea şi consensul 
ecumenic cu Roma și cu Bisericile Occidentului. De aceea, cel mai probabil. 
exceptând clauza antipnevmatomahă din articolul despre Duhul Sfânt, Sim- 
bolul de la Constantinopol din 381 a fost redactat la Antiohia în 379 printr-o 
inserare în textul Simbolului liturgic de la Ierusalim a formulelor inconfun- 
dabile aparținând Crezului Roman. 

Sunt desigur şi câteva diferenţe, dar care nu trebuie supralicitate: în timp 
ce Crezul Roman recitat la persoana întâi singular (Credo...) îşi trădează 
originea în mărturisirea apologetică individuală și în cea baptismală, Simbo- 
lul Antiohiano-Constantinopolitan e la persoana întâi plural (Pistesomen...) 
evidențiind o funcţionalitate comunitar-liturgică. Spre deosebire de credinţa 
de la Niceea formulată ca un ek/hesis sau expunere oficială într-un decret 
solemn a credinţei unor episcopi, în 379 şi 381 s-a revenit la symbolon, la o 


269 Încă de la sfârşitul secolului IV se prefigura astfel conflictul dintre Biserica imperial- 
sinodală a Răsăritului şi Biserica papal-monarhică a Apusului, divergență de organizare 
care a stat la baza schismei durabile dintre ortodoxie şi romano-catolicism. 

mărturisire prin excelenţă liturgică şi, cum arată clar pluralul, la una euharis- 
tică. Limbajul speculativ şi polemic de la Niceea (ousia, hypostasis) e evitat 
în favoarea celui pozitiv, biblic şi doxologic, arătând conştiinţa faptului că 
locul de revelare şi de recunoaştere a prezenței Dumnezeului-Treime este 
Liturghia euharistică. 

Schimbarea de ton este confirmată de statistică: Simbolul Constantinopo- 
litan din 381 nu poate fi caracterizat drept o versiune modificată a Ekthēsis- 
ului nicean din 325, ci mai degrabă drept o versiune lărgită a Crezului Roman. 
Din punct de vedere literar, el ar putea fi aşadar definit mai corect drept 
„Simbol Romano-Constantinopolitan” decât Niceo-Constantinopolitan; acest 
din urmă apelativ exprimă nu atât o realitate istorică şi textuală, cât judecata 
de valoare şi de receptare a celor două mărturisiri formulată în 451 de Sino- 
dul de la Chalcedon: Simbolul de la Constantinopol este o confirmare şi o 
asigurare a credinței de la Niceea, căreia în teorie i se recunoaşte suficiența 
proclamată la Efes, dar nu ca o absolutizare definitivă care să excludă orice 
explicări și dezvoltări ulterioare. Există o credință unică exprimată cu egală 
autoritate de ambele Crezuri, cel de-al doilea fiind de preferat ca unul mai 
complet şi mai explicit. Iniţial accentul a fost pus pe „credința” de la Niceea, 
explicată de Simbolul de la Constantinopol, pentru ca apoi, începând din 
secolul VI, Simbolul constantinopolitan să fie considerat versiunea comple- 
tată și ameliorată a „credinţei” niceene, iar ulterior diferenţele dintre cele 
două mărturisiri să se estompeze într-atât încât Simbolul Constantinopolitan 
să fie cunoscut drept Crezul de la Niceea. 


„.„. de la Simbol ecumenic la simbol al diviziunii 
între Apusul şi Răsăritul creștin 


În Răsărit, Simbolul Constantinopolitan s-a impus treptat, dar sigur, drept 
Crez baptismal unic. Odată cu recucerirea bizantină a Italiei de la ostrogoții 
arieni de către Iustinian, care în 533 a sancționat Simbolul Constantinopo- 
litan drept normativ pentru creştinii din tot imperiul, şi pentru a contracara 
arianismul goților, Biserica Romei şi alte câteva Biserici din Occident au 
acceptat şi ele Simbolul Constantinopolitan drept Crez baptismal pentru 
cateheza de inițiere creştină. Inovația revoluţionară, potrivit expresiei lui 
Kelly, a venit însă ceva mai devreme în Răsărit, unde Simbolul Constanti- 
nopolitan devine şi Crez recitat solemn în cadrul Liturghiei euharistice îna- 
inte de anaforă. Introducerea recitării Crezului în cadrul Liturghiei euharistice 
mai are o motivaţie, pe lângă cea confesională, şi este legată de mutaţia gene- 
ralizată în secolui VI — în ciuda legislaţiei contrare a lui Iustinian din 546 şi 
565 — în modul săvârșirii Euharistiei: piesa centrală a Liturghiei, marea 

rugăciune euharistică sau anaforaua, începe să fie citită cu glas scăzut 
(mystikăs), devenind în loc de o rugăciune a întregii comunități o rugăciune 
sacerdotală, rolul ei comunitar fiind luat acum de cântări care devin un du- 
blu coral?”?, un comentariu muzical al Liturghiei pentru credincioși. Pentru 
a suplini funcția mărturisitoare şi didactică unică a anaforalei — adevărata 
mărturisire de credință a Bisericii — scufundată în tăcere, s-a introdus în 
Liturghie recitarea rezumatului de origine baptismală al acestei credințe cu- 
prins în Simbolul de credință Constantinopolitan. Introdusă prima dată la 
Antiohia în 484 de patriarhul monofizit Petru Fullo, apoi la Constantinopol 
în 511 tot de monofiziţi, iar în 518 şi de ortodocşii chalcedonieni — fiecare 
comunitate dorind să-şi reafirme astfel fidelitatea față de primele Sinoade 
Ecumenice —, această practică a fost oficializată în 568 de împăratul Iustin II, 
care a dat ordin ca Simbolul Constantinopolitan să fie cântat în toate biseri- 
cile din imperiu înainte de „Tatăl nostru”. În Occident, Sinodul de la Toledo 
din 589, la care regele vizigot arian Recared a revenit la ortodoxia niceană, a 
prescris şi el ca Simbolul Niceo-Constantinopolitan cu adaosul „Filioque”, 
intercalat ca explicitare împotriva arianismului, să fie recitat duminicile la 
toate Liturghiile înainte de „Tatăl nostru”, ca în Răsărit. Din Spania, această 
practică a trecut şi în Galia, unde a fost generalizată şi impusă de Carol cel 
Mare (tł 814) ca reacție împotriva adopţianismului hristologic al unor epis- 
copi spanioli. În 810, papa Leon III i-a aprobat lui Carol cântarea Crezului 
la mesă în Galia, deşi sfatul său era să se renunţe cu totul la Crez în Euharis- 
tie, dar a dezaprobat adaosul „Filioque”, fixând demonstrativ în bazilica San 
Pietro două table de argint cu textul grec și latin nemodificat al Simbolului 
Niceo-Constantinopolitan. Venit la Roma în 1014 ca să fie încoronat, împă- 
ratul german Henric II, surprins să descopere că la Roma Crezul Niceo-Con- 
stantinopolitan nu era cântat la mesă, a cerut introducerea acestei practici şi la 
Roma, unde așadar Simbolul Niceo-Constantinopolitan cu adaosul „Filioque” 
apare în Liturghie abia din 1015 încolo, oficializându-se ulterior în întreg 
Occidentul. În forma sa modificată el a devenit — ironia istoriei — din Sim- 
bol ecumenic un scandal teologic şi una din cauzele principale ale schismei 
între Răsăritul şi Apusul creştin, după ce la origine rezultase tocmai dintr-o 
reconciliere ecumenică de succes între cele două Biserici şi tradiții de măr- 
turisire a credinţei, pe care o atestă textul său (C = J + R). În Biserica latină 
Simbolul Constantinopolitan modificat prin adăugarea lui „Filioque” a fost 
folosit liturgic doar în cadrul meselor, rămânând deci un Crez euharistic, 


2% Dublului muzical i s-a adăugat şi un dublu vizual-dramatic alcătuit dintr-un ritual 
complex, care a luat locul naturii originare, verbale, a Liturghiei — răspunsul Bisericii la 
Cuvântul lui Dumnezeu. 

pentru că drept Crez baptismal începând din secolul IX s-a impus în tot 
Occidentul textul recept al Simbolului Roman-Apostolic. 


Două derive de la identitatea creştină canonică ortodoxă 
— gnostică şi mesianică 


Simbolurile de credință Roman şi Niceo-Constantinopolitan rezumă auten- 
tic identitatea creștinismului catholic-ortodox aşa cum s-a conturat aceasta 
de-a lungul crizelor care au însoţi lungul proces de autodefinire a creştinis- 
mului apostolic din secolul I şi până la sfârşitul secolului IV, prin delimitare 
față de tentativele foarte timpurii de a-l transpune sub forma a două ideologii 
religioase contrare, de origine elenistică sau iudaizantă. Este vorba, așa cum 
arăta foarte recent islamologul francez, preotul romano-catolic Edouard-Marie 
Gallez2!, de „două derive fundamentale ale credinței” originare, reprezentate 
de „iudeo-creştinismul apostolilor”, potrivit cărora „lisus Mesia mântuieşte 
de rău prin Duhul Sfânt şi ne face să participăm la puterea Sa mântuitoare 
pentru noi înşine şi pentru lume”, mântuirea definitivă de răul şi nedreptatea 
din lume fiind așteptată ca un dar exclusiv al lui Dumnezeu la a Doua Venire 
slăvită a lui lisus Mesia la sfârșitul timpului. Scandalul răului şi al nedreptății 
din lume nedesfiinţate magic de lisus, Domnul răstignit şi înviat, i-a făcut pe 
o parte din creştini să reinterpreteze creştinismul sub forma a două erezii şi 
ideologii opuse ale mântuirii, derive creştine care se continuă până în zilele 
noastre: 

Deriva gnostică provine dintr-o reinterpretare individualistă a mântuirii 
creştine, structurată în cercurile iudeo-gnostice după catastrofa din anul 70, 
în care lisus apare ca un învăţător luminat care arată ucenicilor Săi calea iz- 
băvirii. Punctul de plecare e experienţa darurilor Duhului Sfânt. Devierea stă 
în pretenţia: „Posed Adevărul (Duhul)”. Mântuirea este în individ. Fiecare e 
„Dumnezeu” (ca lisus) şi face adevărul Lui. Mijlocul e eliberarea divinității 
(„scânteii divine”) îngropate în noi — cauza răului şi a suferinței — şi accesul 
la lumea contemplaţiei (a îngerilor). Instrumentul e învățătorul luminat care 
din compasiune formează discipoli. Oamenii se împart în elită şi nemântuiți. 


27 Într-o monumentală teză de doctorat consacrată originilor islamului susţinută în noiem- 
brie 2004 la Universitatea din Strasbourg şi publicată sub titlul: EDOUARD-MARIE GALLEZ, 
Le messie et son prophète. Aux origines de l'Islam: 1. De Qumrân à Muhammad, şi I. Du 
Muhammad des Califes au Muhammad de l'histoire, Editions du Paris, 2005; detalii pe 
site-ul: www.lemessieetsonprophete.com. Interpretarea islamului ca iudeo-creştinism eretic, 
iudeo-nazareism sirian arabizat susținută de E.-M. Gallez continuă, dar şi rectifică, sugestii 
formulate anterior de HANNA ZAKARIAS (= P. Gabriel Thârry), De Moise à Mohammed. 
L'islam entreprise juive, 1955, 2 vol., şi P. JOSEPH BERTNEL, Islam, ses véritables origines, 
1981-1984, 3 vol., dezvoltând mai ales P. ANTOINE MOUSSALUI, La croix et le croissant, 1998. 

„Dumnezeu” nu poate iubi (nu este cineva). Pesimism în ce priveşte lumea, 
optimism în ce priveşte individul. Sisteme de mântuire prin cunoaştere sau 
magie. Corespondentul în secolul XX: New Age; omul dobândeşte o nouă 
conştiinţă, dar dublată de o atracţie spre neant şi autodistrugere, şi de un 
relativism absolut, fiecare închizându-se față de ceilalți în el însuşi?” 2. 

Deriva mesianistă, ignorată până foarte recent, e cea a „iudeo-nazareilor” 
din Ierusalim, structurată și ea după anul 70 ca o reinterpretare mesianistă a 
mântuirii iudeo-creştine, şi având o influență hotărâtoare — demonstrează 
Gallez — în formarea islamului coranic, grupul arab al cărui şef militar era 
Muhammad fiind format spiritual de membrii aparținând mişcării mesianice 
iudeo-nazareene. Punctul de plecare e aici Împărăţia viitoare a Mesiei lui 
Dumnezeu pe pământ — lisus nu e Dumnezeu, dar e Mesia. Devierea stă în 
conştiinţa membrilor ei că „Dumnezeu ne-a ales pentru a o instaura”. Mân- 
tuirea e într-o colectivitate teocratică şi desăvârșeşte istoria. Mesia/Hristos 
n-a murit, ci a fost ridicat la cer așteptând să-şi continue misiunea. Mijlocul 
e reclădirea Templului şi supunerea întregii societăţi. Instrumentul ei sunt 
locotenenții lui Dumnezeu pe pământ. Oamenii se împart în două: în mântu- 
itori şi în duşmani ai unui „Dumnezeu” care nu vrea să iubească (fiind mult 
mai presus de aceasta). Optimism în ce priveşte lumea, dar pesimism în ce 
priveşte individul. Sistemele de mântuire urmăresc așadar puterea asupra 
lumii. Corespondentul în secolul XX sunt totalitarismele ateiste. Umanitatea 
va realiza societatea perfectă, dar cu voința de a distruge tot ce e altceva 
decât ea. Rezultatul e conformismul supunerii voluntare şi terorismul. 


Islamul — iudeo-nazareism arabizat 


În originea sa ultimă, islamul nu este altceva decât un iudeo-nazareism 
arabizat. ludeo-nazareismul era o erezie creştină, o disidenţă din comunita- 
tea iudeo-creştină a lui Iacob, fratele Domnului, refugiată, după martirizarea 
acestuia în anul 62, din Ierusalim dincolo de Iordan, în Siria. Dacă pentru 
iudaismul rabinic lisus era doar un magician impostor, iar pentru iudeo- 
creştinii apostolici lisus era nu doar Mesia, ci şi Fiul lui Dumnezeu, pentru 
iudeo-nazarei lisus nu era Dumnezeu, ci doar un om drept, însărcinat de 


2 Analiza gnozelor dualiste ale Occidentului a fost întreprinsă de IOAN PETRU CULIANU 
(1950-1991): Les gnoses dualistes de l'Occident. Histoire et mythes, 1990 (trad. rom. 
Nemira, 1998; Polirom, 2002) şi The Tree of Gnosis. Gnostic Mythology from Early Chris- 
tianity to Modern Nihilism (1992 (trad. rom. Nemira, 1998; Polirom, ed. I1, 2005); o analiză 
a implicaţiilor politice şi ideologice la ERICH VOEGELIN (1901-1985): The New Science of 
Politics. An Introduction, Chicago, 1952; o prezentare a formelor moderne la HAROLD 
BLOOM (n. 1930): The American Religion. The Emergence of the Post-Christian Nation, 
1992, şi Omens of Millennium. The Gnosis of Angels, Dreams, and Resurrection, 1996. 

Dumnezeu cu instaurarea Împărăției lui Dumnezeu începând de la Ierusalim; 
neacceptat de rabini ca Mesia, el a fost ridicat de Dumnezeu la cer ca Enoh 
şi Ilie, urmând să revină să-şi termine misiunea religios-politică la apropiata 
sa a doua venire la Ierusalim. 

Originile acestei ideologii mesianiste, arată Gallez, stau într-o mişcare 
iudaică pre- şi post-creştină, atestată în textele de la Qumran, atunci când 
acestea sunt citite pentru ele însele, eliminând clişeul fals, dar extrem de 
rezistent, impus încă din Antichitate şi reluat în 1950, potrivit căruia acestea 
ar fi aparținut sectei „eseniene” dispărute în anul 68 odată cu devastarea 
Qumranului de către romani. Citite în afara legendei falsificatoare a „esenie- 
nilor”, textele de la Qumran revelează originile unei mișcări mesianiste născute 
în anii crizei produse de încercarea de elenizare a evreilor în secolul II î. Hr. 
prin activitatea disidentă din anii 176-159 a „învățătorului dreptăţii”, identi- 
ficat de Gallez (pe urmele lui Jaqueline Genot-Bismuth, 1992) în persoana 
preotului lose ben lotser, martirizat de marele preot Alkim în anul 159. 
Ideologia sa mesianist-militaristă a „războiului fiilor luminii împotriva fiilor 
întunericului” a fost continuată şi după moartea sa, regăsindu-se şi în texte 
„apocrife” finalizate în secolele II-III d. Hr. (mai ales în Testamentele Pa- 
triarhilor); în centrul ei se află venirea iminentă a unui rege mesianic care 
va elibera Pământul Ţării Sfinte, va restaura Poporul ales şi Legea lui, va 
reconstrui Templul şi cultul său şi, după ce îi va extermina pe toţi duşmanii 
lui Dumnezeu, va instaura Împărăţia lui Dumnezeu pe pământ cu Ierusalimul 
drept centru al lumii. Revolta antiromană din anul 66 n-a fost nici ea pur şi 
simplu o mişcare de eliberare naţională, ci şi o insurecție mesianistă. Ea s-a 
soldat însă cu o criză de proporții pentru mesianişti, fiindcă Mesia-Rege fie 
n-a venit pentru zeloţi, fie n-a revenit după patruzeci de ani ca lisus Judecă- 
torul mesianic pentru iudeo-nazareeni. Rabinii iudei de după 70 i-au condam- 
nat în egală măsură ca apostaţi, introducând în jurul anului 98 în rugăciunea 
celor Optsprezece Binecuvântări „blestemul” special împotriva apostaţi- 
lor/ereticilor şi nazareilor, cu alte cuvinte atât împotriva iudeo-nazareilor, 
cât şi a iudeo-creştinilor. 

Refugiaţi dincolo de Iordan în Siria, unde au rămas necunoscuţi pentru 
Imperiul Roman, nu și pentru cel persan, iudeo-nazareii au prosperat aici până 
în secolul VII, când majoritatea arabilor nomazi au fost încreştinaţi de ei. 
N-au fost străini în anii 269-272 de folosirea de către regina Palmirei a arma- 
telor arabe în înfrângerea romanilor, iar episcopul adopţianist al Antiohiei, 
Pavel din Samosata — pentru care Iisus era un simplu om inspirat, şi care a 
fost ministru al reginei Zenobia a Palmirei — a putut fi un iudeo-nazareu. 
Arabii au participat probabil şi la cucerirea şi devastarea Ierusalimului de 
către perşi în anul 614, dar în 622, la apropierea armatelor bizantine, s-au 

retras împreună cu un grup de arabi din Siria condus de liderul militar 
Muhammad — care prin căsătoria cu o iudeo-nazareeană (Kadigia) s-a con- 
vertit la ideologia acestei mişcări mesianiste — în oaza de la latrib, populată 
deja de iudei rabinici. Evenimentul a fost interpretat ca un nou exod în pus- 
tie, de unde emigrația arabo-nazareană (umma) se va întoarce cu ajutorul lui 
Dumnezeu pentru a reocupa Pământul Sfânt şi lerusalimul, pentru a reclădi 
Templul şi a începe supunerea întregii lumi Regelui-Mesia lisus Care va 
reveni pentru a-şi înfrânge duşmanii. După ce prima tentativă a lui Muham- 
mad de a ocupa în 629 Ierusalimul de la bizantini s-a soldat cu o înfrângere, 
emigranții arabo-nazareeni vor reveni. Sub conducerea lui Umar (634-644), 
succesorul lui Muhammad, au ocupat mai întâi în 636 Damascul şi Siria. şi 
abia apoi Ierusalimul, predat în 638 de bătrânul patriarh Sofronie. Emigranţii 
arabi şi nazarei au construit în grabă pe fosta esplanadă a Templului un cub 
de lemn ce voia să fie sfânta sfintelor a celui de-al treilea Templu definitiv. 
ceea ce arată că protoislamul lui Umar fiind la început un iudeo-nazareism 
adaptat pentru arabi. Neapariţia lui Mesia-lisus a produs o profundă decepție 
în sânul arabilor. Aceștia s-au debarasat de iudeo-nazarecni şi de ideologia 
lor mesianistă, dar au menținut și dezvoltat în sens avraamitic convingerea 
că arabii ismaeliți sau agareni, anteriori atât lui Moise, cât şi lui lisus, sunt 
cei predestinați să cucerească şi să conducă lumea în numele Dumnezeului 
adevărat. Pentru aceasta era însă nevoie ca pretenţiile lor să fic justificate 
printr-o carte sacră arabă (pentru ca arabii să nu fie mai prejos decât iudeii 
cu Tora şi creştinii cu Evanghelia): Quran-ul. Atribuit lui Muhammad. pro- 
movat post-mortem la rangul de „trimis” inspirat sau „profet” al lui Dumne- 
zeu, el a fost redactat târziu, în etape, prin adaptarea versiunii arabe a textelor 
sacre aramaice ale iudeo-nazareilor sirieni. 

Revelatorie în acest sens este și evoluţia faimoasei sahada sau mărturisiri 
de credinţă atestată de izvoarele epigrafice din Siria: formula simplă £is 
Theos, „Unul [este] Dumnezeu”, a fost completată de iudeo-creştini cu un 
adaos „asociaţionist” devenind Eis Theos kai ho Christos autou, „Unul [este] 
Dumnezeu şi Hristosul Său”. ludeo-nazareii le-au opus polemic fie formula 
simplă Monos Theos, „Unic [este] Dumnezeu”, fie una explicit antiasociaţio- 
nistă şi protoislamică, aşa cum o atestă Omiliile pseudo-clementine (16, 7, 9): 
Eis estin ho Theos kai plen autou ouk estin theos, „Unul este Dumnezeu și 
afară de El nu mai este dumnezeu”, pusă în gura lui Petru. La care iudeo- 
creştinii au replicat în inscripții cu: Eis Theos kai Christos Theos, „Unul este 
Dumnezeu şi Hristos e Dumnezeu”. Sahada musulmană actuală cu forma 
bipartită: La ilah illa Llah, Muhammad rasul-Llah, „Nu este dumnezeu de- 
cât Dumnezeu [şi] Muhammad [este] trimisul lui Dumnezeu” nu a fost însă 
cea iniţială. Inscripţiile arată că înainte de 735 Sahada nu conţinea formula 

Muhammad rasul-Llah privitoare la Muhammad şi profetismul său. Prima 
inscripţie care atestă că Muhammad, mort din 632, e rasul Allah e o monedă 
datată în anul 685. Muhammad şi lisus apar amândoi ca rasul Allah pe in- 
scripțiile faimosului Dom al Stâncii din Ierusalim terminat în 695. De două 
ori pe Domul Stâncii din 695 apare inscripționată o sahada tripartită: La ilah 
illa Llah wahd-hu, la Sarik la-hu, Muhammad rasul Llah: „Nu este dumnezeu 
decât Dumnezeu, El Unicul; nu există asociat la EI; Muhammad e trimisul 
lui Dumnezeu”. Această formulă compozită arată că sahkada proto-musul- 
mană era nu alta decât mărturisirea polemică a iudeo-nazareilor eretici: „Nu 
există dumnezeu decât Dumnezeu și nu există asociat la El” (La ilah illa 
Llah, la sarik lahu), formulă pe care o opuneau iudeo-creştinilor ortodocşi: 
„Unul este Dumnezeu şi Hristos este Dumnezeu”. Întrucât iudeo-nazareii 
eretici se opuneau nu doar iudeo-creştinismului, ci şi iudaismului rabinic, 
mărturisirea lor de credință completă avea probabil forma tripartită: „Nu este 
dumnezeu decât Dumnezeu; nu este asociat la El; lisus e Hristosul/Mesia lui 
Dumnezeu”. Reformulată după revizuirea arabă avraamit-muhammadană a 
ideologiei mesianiste a iudeo-nazareilor, care a urmat deziluziei de după 638, 
Sahada protoislamică originară a luat forma tripartită prezentă în inscripțiile 
din 695 de pe Domul Stâncii, atestată şi de o altă inscripție oficială din 738-739 
descoperită la Bet-Shean. Formula ei bipartită prescurtată actuală, redusă 
la mărturisirea unicităţii exclusive a lui Dumnezeu şi a profetismului lui 
Muhammad, este atestată de surse abia de la mijlocul secolului VIII încolo. 


Identitatea canonică ortodoxă progresivă şi integratoare 
vs trei mişcări eretice regresive 


Cercetările lui Edouard-Marie Gallez confirmă evaluarea islamului făcută 
în secolul VIII de Sfântul loan Damaschinul (t 749), care vedea în el ultima 
erezie creștină a epocii sale, precum și acuitatea observaţiilor lui Jaroslav 
Pelikan. În 1971, acesta din urmă evidenția atât faptul că islamul a luat naş- 
tere dintr-un amestec exploziv între o erezie iudaică şi o erezie creştină, cât 
şi modul paradoxal în care s-a format la origini identitatea creștină într-un 
proces de simultană delimitare şi asumare a iudaismului. Biserica s-a deziu- 
daizat abandonând Legea mozaică în prescripţiile ei rituale şi cultice şi uni- 
versalizând vocaţia profetică a iudaismului pe care l-a deznaţionalizat, dar 
fără să abandoneze scripturile ebraice; dar s-a şi reiudaizat asimilând struc- 
turile cultice şi sacerdotale ale iudaismului. Asumându-şi atât scripturile 
ebraice, cât şi preoția levitică, Biserica s-a considerat pe sine a fi adevăratul 
Israel, Poporul mesianic nou al lui Dumnezeu, moştenitor atât al făgăduințelor, 
cât şi al binecuvântărilor făcute de Dumnezeu patriarhilor şi profeților lui. 

Creștinismul a putut astfel supraviețui distrugerii lerusalimului, deschizându-se 
în acelaşi timp păgânismului, fiindcă el era nu doar „slava” ultimă a „popo- 
rului Israel”, ci și „lumina” revelaţiei divine către „neamurile păgâne” (Lc 
2, 32). O atitudine similară a adoptat Biserica și față de elenism, lisus Hristos 
fiind văzut în același timp drept împlinirea speranţelor mesianice ale profeți- 
lor iudaismului monoteist, cât și răspunsul la aspiraţiile poeţilor şi filozofilor 
păgânismului politeist greco-roman sau oriental (magii de la răsărit veniţi la 
Betleem). Biserica a adoptat astfel o linie „progresivă”, de deschidere atât 
față de Vechiul Testament, cât şi față de filozofia clasică, afirmându-şi dubla 
continuitate atât cu iudaismul, cât și cu elenismul, și dubla fidelitate față de 
credință şi rațiune, spirit şi materie, cum arată teologii Bisericii în secolul II 
(atât cei apologeţi-filozofi ca Iustin urmaţi de Clement, Origen, Eusebiu, cât 
şi cei biblici-revelaționali ca Ignatie, Irineu, Tertulian urmaţi de Atanasie). 


g” 


Optând pentru această atitudine „progresivă” şi pentru continuitate și inte- 
grare, Biserica s-a delimitat în secolul II de atitudinea „regresivă” și de op- 
țiunea pentru „discontinuitate” şi selectivitate care se regăsesc în cele trei 
forme de „renaşteri ale creştinismului originar”? în mișcările radicale 
exclusive şi polemice reprezentate de tot atâtea erezii: 

— iudeo-creştinismului eretic (nazareism, ebionism, elchesaism) iudaizant. 
ultraiacobit, antipaulin, monoteist strict şi mesianic, având în centru pe 
Dumnezeu Unul şi Mesia/Hristosul Lui manifestat în lisus. care a fost un 
simplu om, fiul lui Iosif şi al Mariei, peste care s-a pogorât un înger la Botez 
făcând din el Profetul inspirat desăvârşit (o hristologic profetic-angelologică 
care va fi reluată de islam pentru Muhammad) şi Judecătorul şi Regele Îm- 
părăţiei mesianice iminente (chiliasm); 

— gnosticismul elitist şi marcionismul reformatoric, ambele ultrapauline, 
antiiudaice, anticosmice şi antinomiste, bazate pe dualismul ireconciliabil 
dintre creaţie şi mântuire, dintre Lege și Evanghelie, dreptate şi iubire. din- 
tre Demiurgul inferior (identificat cu îngerul rău Satana), care e Dumnezeul 
Vechiului Testament, şi adevăratul Dumnezeu, străin cu totul de lume, al 
Noului Testament, revelat de lisus Hristos, apariţie fantasmatică într-un corp 
aparent a unui eon divin din pleroma Dumnezeului străin (hristologie doketistă 
şi soteriologie spiritualistă, fie antinomistă, fie radical ascetică şi rigoristă); 

— montanismul ultraioaneic, harismatic, profetic, apocaliptic, cu exaltarea 
ascetismului, spiritualismului, rigorismului, dar şi a vizionarismului, și cu 


2% Cf. ultima sinteză de istorie a dogmelor din spaţiul universitar german realizată de 
profesorul din Erlangen KARLMANN BEYSCHLAG (n. 1923): Grundriss der Dogmenge- 
schichte. I. Gott und Welt, 1982, 19922, şi continuarea: I7. Gott und Mensch: 1. Das christo- 
logische Dogma, 1991; 2. Die abendlândische Epoche, 2000. 

emanciparea elementului feminin, totul animat de o concepție deschisă despre 
revelaţie, în care locul lui Hristos şi al Bisericii (care la rândul lor au luat 
locul lui Dumnezeu Tatăl şi al Sinagogii) e ocupat acum de Duhul Sfânt, 
Paracletul, şi noua sa eră manifestată într-o comunitate harismatic-apoca- 
liptică. 

Comună acestor trei mişcări creştine nostalgic-regresive, dar şi de opoziţie, 
este, pe de o parte, fixaţia antitrinitară pe câte una din Persoanele divine cu 
excluderea sau estomparea celorlalte (pe Tatăl, Dumnezeu Unic, față de care 
Hristos şi Duhul sunt doar îngeri supremi, în iudeo-nazareism; pe Fiul iden- 
tificat cu Duhul împotriva lui Dumnezeu Tatăl, în gnosticism şi marcionism,; 
şi pe Duhul Paraclet împotriva Fiului şi a Tatălui, în montanism) şi, pe de 
altă parte, deplasarea accentului de pe teologia lui Hristos, proprie apostolilor, 
pe experienţele personale și sistematizările unor dascăli creştini harismatici 
(Elchesai, Valentin și, ulterior, Mani, Marcion, Montan). În faţa acestor se- 
lecţii, derive şi discontinuități, Biserica s-a văzut nevoită să accentueze 
întemeierea obiectivă a credinţei ortodoxe pe Persoana istorică a lui lisus 
Hristos şi pe izvoarele ei autentice cuprinse în canonul biblic şi în tradiția 
apostolică a Bisericii, pe magisteriul autoritativ al prezbiterilor-episcopilor 
cu succesiune apostolică, precum și pe canonul/regula adevărului ca viziune 
unitară despre Dumnezeu şi manifestările Lui personale şi economice. În 
Jocul discontinuităţilor, toate aceste canoane accentuează peste tot continui- 
tatea, locul logicii selecţiilor şi opoziţiilor abuzive fiind luat de logica inte- 
grării, a conjuncţiilor și reconcilierii: creație, dar şi mântuire și eshatologie 
împreună; Vechiul și Noul Testament; Lege şi profeţi, Hristos, apostoli, 
prezbiteri-episcopi; patru Evanghelii împreună în loc de una singură (Matei 
doar la ebioniţi; Luca doar la marcioniţi;, Joan doar la valentinieni şi mon- 
tanişti); Epistole şi ale lui Iacob, Petru şi loan, nu doar cele ale lui Pavel, şi, 
mai ales, lisus Hristos atât Dumnezeu adevărat, cât și om adevărat, întrupat, 
răstignit, înviat; Dumnezeu Unul, dar şi Trei: Tată, Fiu și Duh Sfânt. Prin 
învățătura despre Dumnezeu Treime — inclusă ca apriori trinitar implicit în 
mărturisirea (homologia) creştină primară a lui Hristos ca Domnul, dezvol- 
tată în sens antignostic în kanōn aletheias şi în sens antiarian în dogma 
niceeană a lui homoousios (trei etape ale aceluiaşi proces) —, creştinismul 
Bisericii îşi manifesta atât dubla sa continuitate cu iudaismul şi elenismul, 
cât şi reconcilierea sa cu creația, istoria şi imperiul, precum şi unitatea sa 
sintetică, progresivă, împotriva discontinuități şi varietății opţiunilor selec- 
tive şi conflictuale ale ereziilor. Creştinismul Bisericii este unul în acelaşi 
timp apostolic, tradițional, ortodox, catholic şi canonic — expresii sinonime 
care acoperă realitatea paradoxală a unei credinţe care refuza să fie o sectă 
orientală oarecare şi era pe cale să devină o religie universală. 

Explicitarea structurii şi dinamicii canonice trinitare a credinţei creştine 


Parcursul credinţei creştine intrate pe acest drum canonic a luat obligatoriu 
forma teologiei apologetice a Logosului prefigurată de proiectul iudaic simi- 
lar al lui Filon şi determinată de categoriile medioplatonismului şi neoplato- 
nismului dominant în secolele II-III, ceea ce a condus la insistența pe raţio- 
nalitatea credinței creştine și la asimilarea Persoanei istorice a lui Hristos cu 
entitatea preexistentă a Logosului ordonator al realităţii. Teologia Logosului 
cosmic a creat însă creştinismului două probleme, afectând atât monoteismul 
biblic, în locul căruia apărea binitarismul divin alcătuit din Dumnezeu şi 
Logosul Său, cât și hristologia, unde accentul se deplasa de pe postexistența 
lui Hristos înviat pe preexistența Sa şi de pe eshatologie pe protologie, pre- 
cum Şi soteriologia care se ontologiza şi revelaţia care se cosmologiza. 
O dezvoltare similară, dar pe fond dualist şi cu înmulțirea emanaţionistă a 
pluralității entităților intermediare din pleroma situată între Dumnezeul străin 
de lume şi o lume materială, văzută însă integral negativ și fără un logos, se 
manifesta în diversele gnosticisme ale secolului II sau în manihcismul se- 
colului III, unde însă nu era vorba atât de o teo-logie raţională, cât de o 
teo-sofie mitologică. 

Ca reacție împotriva acestei derive plurale şi a acestei cosmolopizări, la 
sfârşitul secolului II şi începutul secolului III apare monarhianismul unitarian 
în două forme: dinamică-adopţianistă şi modalistă; acestea plecau biblic de 
la Hristos și umanitatea Lui în lucrarea de mântuire, dar eşuau încercând să 
cupleze în Hristos unitatea strictă a lui Dumnezeu şi alteritatea umanităţii lui 
lisus fără medierea unul Logos. Şi atunci lisus devenea fie un simplu om 
evlavios şi drept, peste care s-a pogorât la botezul în lordan Puterea (Dyna- 
mis) Dumnezeului Unic, ceea ce înlocuia Întruparea lui Dumnezeu cu dina- 
mizarea divină a unui simplu om (monarhianismul dinamic al lui Artemon și 
Teodot din Bizanţ, excomunicat la Roma în jurul anului 190795, fie era 
Dumnezeu adevărat întrupat, dar, întrucât Dumnezeu este Unic, lisus era 
Însuşi Tatăl manifestat ca Fiu, pe cruce pătimind atunci Însuşi Tatăl (patri- 


274 O formă de adopțianism şi monarhism evoluat, cuplat cu teoria Logosului, a elaborat 
Pavel din Samosata, ajuns în jurul anului 260 episcop al Antiohiei şi ministru al reginei 
Zenobia a Palmyrei, condamnat de două sau trei sinoade din Antiohia şi depus în 268 pen- 
tru hristologia sa heterodoxă. Pentru Pavel, Hristos rezulta din conexiunea etic-harică, nu 
substanțială, dintre omul lisus născut de Maria și Logosul divin Care s-a coborât şi locuieşte 
în acesta ca într-un templu, făcând astfel din lisus Fiul lui Dumnezeu prin adopţie (Pavel va 
fi considerat ulterior drept precursor al hristologiei nestoriene). Logosul divin însă nu 
este o subzistență distinctă față de Tatăl, ci o simplă putere sau atribut al Acestuia, identic 
cu raţiunea Lui; Tatăl și Logosul sunt astfel consubstanțiali (homoousioi), dar într-un sens 
monoteist strict sunt o unică persoană divină (monarhianism dinamic). 

passianism), Dumnezeu fiind un unic subiect ipostatic, iar Tatăl, Fiul şi Duhul 
Sfânt fiind trei roluri/manifestări istorice succesive ale Acestuia (monarhia- 
nismul modalist al lui Noet din Smyrna şi Sabelie din Lybia sau Praxea în 
Africa, excomunicați la Roma în 190 şi 220)”. 

Monarhianismul unitarian a fost respins în Biserică datorită eforturilor lui 
Ipolit şi Origen, şi ale discipolilor acestuia din urmă. În locul modelului uni- 
tarian al concentrării divine, aceştia au promovat o teologie a Logosului divin 
bazată pe un model al expansiunii divine de tip binitarian; această „logo- 
logie” pleca însă nu de la mântuire şi umanitatea lui lisus, ci de la Dumnezeu 
şi divinitatea Logosului, văzute însă într-un cadru cosmologic, cu alte cuvinte 
de la relația metafizică Dumnezeu-lume. Deşi îmbisericită, „logologia” a 
creat mari dificultăți întrucât a primit două interpretări, după cum accentul era 
pus fie pe unitatea dintre Logos şi Dumnezeu şi pe soteriologie, şi atunci 
tindea spre modalism (Calist, Pavel din Samosata), fie pe distincția lor şi pe 
cosmologie, ceea ce ducea la subordinaţianism (Origen, Arie). Diferenţele 
de abordare au apărut în disputa din anii '60 ai secolului III între cei „doi 
Dionisie”, dispută care a fost preludiul marilor controverse ariene din seco- 
lul IV şi ai cărei protagonişti — episcopii Dionisie al Alexandriei (248-267) 
şi Dionisie al Romei (258-267) — reprezentau două viziuni opuse asupra 
misterului trinitar. Biserica şi şcoala din Alexandria lui Origen puneau accen- 
tul pe trinitate şi pe cosmologie, înțelegând distincţia între cele trei subzis- 
tenţe ca subordonare ontologică, drept pentru care au fost acuzate de Roma 
de alunecare spre „triteism”. Biserica şi şcoala din Roma lui Calist puneau 
accent pe unitate şi soteriologie, înțelegând treimea subzistențelor mai mult 
ca o distincţie funcţională, părând astfel a înclina spre „modalism” şi mono- 
teism strict. 

Criza va reizbucni însă în anii 318—327 în Orient, odată cu conflictul din 
Biserica Alexandriei între prezbiterul Arie, care a transformat diferențele 
între subzistenţele Tatălui, Fiului şi Duhului în diferențele a trei substanțe 
divine în degradare ontologică, şi arhiepiscopul Alexandru, care accentua 


275 Modalismul monarhian a provocat la începutul secolului III o criză importantă în 
Biserica Romei, prezbiterul Ipolit (Ħł 236) acuzându-l în tratatul său Respingerea tuturor 
ereziilor X pe episcopul Calist (217-222) nu doar de laxism moral pentru că îi reprimea în 
comuniune pe cei căzuţi în adulter şi desfrânare, dar și de o formă moderată de modalism 
cuplată cu noţiunea de Logos: identic cu Tatăl, Logosul a îndumnezeit atât de mult trupul 
lui lisus, că Tatăl şi Fiul sunt în Hristos o unică persoană (un unic rol). La rândul său, Calist 
l-a acuzat pe Ipolit de diteism pentru insistența acestuia pe subzistența distinctă a Logosului 
față de Tatăl, dificultate din care Ipolit a crezut că poate ieși distingând între două stări ale 
Logosului divin: imanentă eternă ca Raţiune divină şi externă temporală ca Glas al Tatălui 
şi agent al Său în creaţia şi mântuirea/îndumnezeirea omului. 

unitatea de ființă într-un sens aproape de modalist. Soluţia aporiei: sau uni- 
tate modalistă, sau trinitate subordinaţianistă, a fost adusă de diaconul deve- 
nit apoi arhiepiscopul Alexandriei, Sfântul Atanasie ( 373), şi de Sinodul | 
Ecumenic de la Niceea din 325 în Ekthēsis-ul de credință (Crezul) adoptat 
aici drept test al ortodoxiei pentru episcopi. Dintre titlurile acordate lui lisus 
Hristos lipseşte aici unul, cel de Logos; deşi biblic, absenţa lui este mai mult 
decât semnificativă, semnalând refuzul drept cadru interpretativ al viziunii 
cosmologice a teoriei Logosului apologeților sau origenienilor. În locul Lo- 
gosului, categoria biblică centrală este cea soteriologică de Fi Unul-Născut 
al lui Dumnezeu; Fiul e o noțiune teologică, nu cosmologică; cu alte cuvinte, 
Dumnezeu este Treime nu pentru a putea crea lumea multiplă, Dumnezeu este 
Treime în afara şi înaintea oricărei cosmologii, pentru care are un Fiu coe- 
tern şi consubstanţial cu EI, născut din El mai înainte de toţi vecii, nu creat 
ca instrument divin pentru crearea ulterioară a lumii. Locul schemei cosmolo- 
gice subordinaţianiste elenizante: Dumnezeu necreat — Logos — Pneumă — 
cosmos creat, este luat de schema teologică biblică: Tată —— Fiu — Duh Sfânt 
necreați și consubstanțiali, radical distincţi de cosmosul creat, mântuit și 
desăvârşit de Ei. Perfecţiunea şi transcendenţa Treimii autosuficiente în 
Iubirea ei fundamentează gratuitatea harică atât a creaţiei, cât şi a mântuirii. 
înfierii şi îndumnezeirii creaturilor raţionale: Dumnezeu rămâne Dumnezeu 
adevărat ca Tată şi Treime, nerealizându-şi treimea abia prin creaţia lumii. 
omul rămâne om adevărat, creatură destinată înfierii şi îndumnezeirii. iar 
Hristos nu este o entitate mitologică hibridă, nici Dumnezeu, nici om, ci om 
adevărat tocmai pentru că este Dumnezeu adevărat, Fiu natural veşnic al unui 
Tată veșnic, Tată al unui Fiu natural veşnic, şi ca atare consubstanţiali între Ei. 
Departe de a fi însemnat „elenizarea cronică” a creştinismului, o răstălmă- 
cire metafizic-ontologică a hristologiei funcţionale iudeo-creştine” ”. credința 
de la Niceea a reprezentat exact contrariul: dezelenizarea teologici Bisericii. 
eliberarea Dumnezeului biblic din chingile categoriilor elenizante deiforma- 
toare, ierarhice și metafizic-cosmologice ale arianismului. Paradoxul a făcut 
însă astfel încât categoria ioaneică de „Logos”, elenizată şi asimilată filozo- 
fic, să nu fie în Crez, în schimb categoria filozofic-metafizică a „consub- 
stanțialității” (homoousios), deşi fusese utilizată în sens eretic de gnostici şi 
de Pavel din Samosata, să fie receptată ca instrument intelectual indispensa- 
bil pentru afirmarea unității de ființă a Persoanelor Treimii, ca expresie în 
același timp a comuniunii lor de Iubire autarhice şi a diferenței ontologice 
între Treimea necreată şi cosmosul creat. Imperfecțiunea categoriei „con- 


25 Cum au susținut pe rând Albert Ritsch, Adolf von Harnack, Rudolf Bultmann, Leslie 
Dewart sau Hans Kiing. 

substanțialității” a apărut însă rapid după Niceea, când ea a fost refuzată nu 
numai pentru că era un termen nebiblic, ci şi pentru că un nicean înfocat, 
aliat al Sfântului Atanasie, episcopul Marcel al Ancyrei, l-a interpretat pe 
homoousios într-un sens monarhian accentuând unitatea de ființă până acolo 
încât Persoanele treimice deveneau simple modalităţi şi roluri economice 
temporare ale Unicului Dumnezeu, necesare doar pentru creaţia, mântuirea 
şi desăvârşirea eshatologică a lumii, menite să se resoarbă ulterior în uni- 
tatea ființei Lui. Posibilitatea răstălmăcirii consubstanțialităţii într-un sens 
monarhian-modalist i-a făcut pe majoritatea episcopilor răsăriteni să refuze 
multă vreme acest termen. 

Abia în a doua jumătate a secolului IV, Părinţii Capadocieni au arătat că 
nici folosirea lui homoousios nu înseamnă neapărat monarhianism modalist, 
nici utilizarea expresiei treis hypostaseis nu duce în chip necesar la triteism 
subordinaţianist arian. Dincolo de clarificările terminologice necesare, care 
au făcut cu putinţă formula definitivă a dogmei Sfintei Treimi — mia ousia — 
treis hypostaseis/tropoi hyparxeos, „o ființă/substanță — trei ipostase/sub- 
zistențe/moduri de existenţă” sau /reis hypostaseis homoousioi, „trei substanţe 
consubstanțiale”?” —, realizarea majoră a Părinților Capadocieni, pe urmele 
Sfântului Atanasie al Alexandriei, a fost depăşirea celor două modele de teo- 
logie trinitară preniceene — atât cel monarhian unitarian şi soteriologic re- 
ductiv al Trinității la Unitate (Irineu, Tertulian, Calist), cât şi cel triipostasian, 
cosmologic diferențiator al Unităţii la Trinitate (Origen) — în care Treimea 
era rezultatul „economiei” sau activităţii în afară a Dumnezeului Unic fie în 
mântuire, fie în creaţie, în direcţia unei Treimi teo-logice: Dumnezeu Unul 
este Trei în Sine Însuși, înaintea și în afara oricărei cosmologii sau soterio- 
logii, cu alte cuvinte în fiinţa Lui, nu numai în activitatea Sa. Există astfel 
două moduri obligatorii de a vedea Treimea: în revelaţia şi activităţile/eco- 
nomiile Ei ad extra cosmice şi istorice, relatate de Scriptură („Treimea eco- 
nomică”), şi în ființa Ei veşnică ad intra („Treimea teologică” sau „Treimea 
imanentă”, în Ea Însăși) ca expresie a faptului că Dumnezeu este în El Însuşi 
Viaţă, Lumină şi lubire. Treimea ca realitate ontologică a Dumnezeului Celui 
Viu e baza personală și transcendent-metafizică a economiilor şi revelaţiei 
Sale cosmice şi istorice. 


Situl liturgic al revelaţiei formei canonice trinitare a identității creştine 
Locul prin excelență al cunoaşterii şi recunoaşterii lui Dumnezeu-Treime 
pentru creştini este însă Liturghia Bisericii, în ale cărei propovăduire şi cult 


27 Unde ipostasele/subzistențele nu mai ies din ființă/substanţă, nu mai au pur şi simplu 
aceeași fiinţă/substanţă, ci sunt în şi sunt chiar aceeaşi ființă/substanță divină. 

se actualizează neîncetat, kerygmatic şi sacramental, economia mântuitoare 
a Dumnezeului Treime realizată şi revelată în lisus Hristos, Domnul răstig- 
nit şi înviat. Răspunsul de credință și mărturisire al Bisericii la această faptă 
mântuitoare şi revelație dat înaintea lui Dumnezeu și a oamenilor ia, așa 
cum a arătat Edmund Schlink (1903-—1984)?'%, patru forme distincte: față de 
Dumnezeu mărturia Bisericii are forma rugăciunii de mulțumire şi de cerere 
(euchologia, în care Dumnezeu este adresat cu 7u) sau de laudă şi de prea- 
mărire (doxologia, în care Dumnezeul lăudat este un £D; iar față de oameni, 
mărturia Bisericii ia forma fie a propovăduirii şi mărturiei (kerygma, marty- 
ria, adresate oamenilor ca unor tu), fie a învăţăturii (didaskalia, care vorbeşte 
despre aceştia ca despre nişte ei). Dacă în propovăduire şi în rugăciunea de 
mulțumire sau de cerere Dumnezeul-Treime e evocat şi invocat în economiile 
Lui mântuitoare de la creaţie până la parusie, în doxologie şi în învățătură 
Treimea este invocată şi evocată în Ea Însăși, în ființa Ei transcendentă şi 
eternă, independent de manifestarea Ei în timp. Între aceste patru tipuri de 
enunțuri teologice se stabileşte în cult o corespondență de tipul chemare- răs- 
puns: doxologia — care este adevăratul loc al dogmei — şi didascalia răspund 
şi împlinesc apelul propovăduirii şi rugăciunii; doxologia şi dogma laudă şi 
evocă Treimea nu la modul subiectiv şi interesat, pentru binefacerile Ei 
mântuitoare pentru noi (pro nobis) arătate în spaţiu şi timp, aici şi acum (Aic 
et nunc), ci într-un mod obiectiv, dezinteresat, aşa cum este Ea în fiinţa Ei 
transcendentă (extra nos) şi eternă (in aeternum). Dogma nu este aşadar nici 
speculație filozofică, nici exegeză biblică, nici predică, nici rugăciune, ci e 
corespondentul în adresă umană a ceea ce este doxologia în adresă divină. 
Relaţia-cheie dintre „Treimea economică” și „Treimea teologică” a fost 
precizată în 375 de Sfântul Vasile cel Mare plecând de la o controversă 
liturgică: în timp ce arienii utilizau de predilecție doxologia subordinaţianistă: 
„Slavă Tatălui prin [dia] Fiul în [en] Sfântul Duh”, pe care o citau în spriji- 
nul teoriei ulteriorității şi inferiorităţii instrumentale a Fiului şi a Duhului 
faţă de Tatăl, ortodocşii preferau doxologia coordonativă: „Slavă Tatălui cu 
[meta] Fiul împreună [syn] cu Sfântul Duh”, care se va impune sub forma 
copulativă: „Slavă Tatălui şi [kai] Fiului şi [kai] Sfântului Duh”2”?. Prima 
doxologie, arată Sfântul Vasile, e „proprie celor ce mulţumesc” Treimii pen- 


2% E. SCHLINK, „Die Struktur der dogmatischen Aussage als Gkumenisches Problem”, în 
volumul: Der kommende Christus und die kirchliche Traditionen. Beiträge zum Gespräch 
zwischen den getrennten Kirchen, Gottingen, 1961, p. 24—79, mai ales p. 24-47 şi 73-74. 
Profesor luteran de teologie sistematică şi ecumenică la Heidelberg, Edmund Schlink este 
autorul unei masive Okumenische Dogmatik, Göttingen, 1983. 

2 Despre Sfânt Duh |, 3; PG 32, 12C. 

tru economiile Ei mântuitoare, cea de-a doua fiind a „celor ce aduc laudă”280 
Treimii în Ea Însăși, în existenţa Ei transcendentă și eternă. Economia mani- 
festă o dinamică verticală, în timp ce theologia şi doxologia se exprimă 
printr-o structură conjunctivă. Tot potrivit Sfântului Vasile, katabazei eco- 
nomiei divine, în care harul, bunătatea, sfințenia şi revelaţia lui Dumnezeu 
coboară la noi de la (apo) Tatăl prin (dia) Fiul la (epi) Duhul Sfânt, credin- 
cioşii îi răspund prin anabaza theognoziei, urcând prin har în cunoaşterea lui 
Dumnezeu în şi de la (en, apo) Duhul Sfânt prin (dia) Fiul la (epi) Tatăl". 
Ţelul final al theognoziei este însă preamărirea şi cunoaşterea Treimii în Ea 
Însăşi, în realitatea Ei eternă transcosmică şi transistorică, independentă de 
revelarea şi economiile Ei în lume şi în timp, aşa cum o invocă şi evocă 
doxologia şi dogma Bisericii, cu alte cuvinte doar în coincidența paradoxală 
dintre unitatea fiinţială şi diferenţa ipostatică a Tatălui, Fiului şi Duhului 
Sfânt ca Unime-Treime şi Treime-Unime. 

Locul kerygmei şi al dogmei despre Dumnezeu Treime este aşadar prin 
excelenţă liturgic: atât Botezul, cât mai ales Liturghia euharistică a Bisericii. 
De aceea, renunțând la limbajul substanţialist şi polemic al Ekthēsis-ului de 
la Niceea, Simbolul de credinţă constantinopolitan din 381 a revenit la un 
limbaj personalist şi liturgic şi astfel, în loc să exprime divinitatea Duhului 
Sfânt în termeni ontologici, a formulat-o în termeni liturgici: faptul că Duhul 
Sfânt este consubstanţial (homoousios) cu Tatăl şi cu Fiul este dedus din şi 
implicat în faptul că în cultul Bisericii Duhul Sfânt este „coadorat şi coglo- 
rificat împreună cu Tatăl şi cu Duhul”. 

Conexiunile între oikonomia şi theologia, între cult şi dogmă, între litur- 
ghie şi spiritualitate au fost remarcabil sistematizate în secolul VII de Sfântul 
Maxim Mărturisitorul ( 662)? în celebra sa „Mistagogie despre ce anume 
simbolizează cele celebrate în Sfânta Biserică la Synaxă [Liturghia euharis- 
tică]”: dacă recitarea Simbolului de credință constantinopolitan înainte de 
anafora — şi anaforaua însăşi — indică mulțumirea credincioşilor pentru 
raţiunile și modurile negrăite ale Economiei divine (cap. 18), Trisaghionul 
serafimic „Sfânt! Sfânt! Sfânt! Domnul Dumnezeu Savaot” revelează Dum- 
nezeirea Una în Treimea Ipostaselor (cap. 19); rugăciunea „Tatăl nostru” pro- 
clamă misterul înfierii noastre prin har în Dumnezeu revelat ca Tată (cap. 20); 
imnul „Unul Sfânt” evidenţiază simplitatea divină a Treimii concentrată 


*% ibid. VII, 16; col. 93C. 
%! [pid. XVIII, 47; col. 147C. 
22 CF. IOAN I. ICĂ JR, Mystagogia Trinitatis. Probleme ale teologiei trinitare patristice şi 


moderne, cu referire specială la triadologia Sfântului Maxim Mărturisitorul, Deisis, Sibiu, 
1998. 

în „monarhia” Tatălui, iar împărtăşirea realizează îndumnezeirea deplină a 
omului prin har (cap. 21). Synaxa euharistică culminează așadar și pentru 
Sfântul Maxim în revelarea „Treimii teologice” ca fundament şi mister ultim 
al creației, mântuirii şi îndumnezeirii creaturilor raționale. Intrarea credincio- 
sului în misterul înfierii sale în Dumnezeu Tatăl, prin Fiul, în Duhul Sfânt, 
dezvoltată prin virtuți ca asemănare a lui cu Dumnezeu, îl înalță prin har până 
la misterul cel mai intim al vieții Treimii: unitatea Ei simplă în Tatăl, Izvo- 
rul Treimii şi al dumnezeirii îndumnezeitoare prezente în inima omului pe 
deplin îndumnezeit (cap. 23). 


VII. Canonul instituțional al Bisericii vechi: 
tradiție — constituţii — canoane apostolice 


Secolul IV a fost nu numai secolul fixării definitive a canonului biblic sub 
forma marilor codice unciale, dintre care câteva au ajuns până la noi, sau cel 
al fixării canonului adevărului sau al credinței apostolice sub forma Simbolu- 
lui Niceo-Constantinopolitan; a fost şi secolul în care a luat formă definitivă 
unul din cele mai interesante, dar şi enigmatice, documente ale creștinătății 
antice: o colecție în diverse variante de prescripţii etice, liturgice şi discipli- 
nare atribuite apostolilor în ce priveşte conţinutul, iar în ce priveşte redactarea 
lor atribuite lui Clement sau Ipolit din Roma, care alcătuiesc genul literar 
pseudoepigraf al „statutelor”, „regulamentelor”, „constituţiilor”, „canoanelor” 
sau „ordonanţelor” bisericeşti ale apostolilor (Kirchenordnungen, Church 
Orders, Ordonnances ecclésiastiques). 

Cu excepția celor opt cărți ale Constituțiilor Apostolice păstrate în origi- 
nalul grec şi editate încă din 1563, toate celelalte colecții păstrate doar în 
vechi traduceri orientale (copte, etiopiene, siriace, arabe) şi una latină au 
fost descoperite şi editate abia în secolul XIX; discuția ştiinţifică asupra lor, 
intensă la începutul secolului XX, s-a continuat la mijlocul ultimului secol 
cu minuţioasele investigaţii din 1959 şi 1970 ale liturgistului iezuit Jean- 
Michel Hanssens (1885-1976), intensificându-se în ultimele decenii prin 
studiile de sinteză ale profesorului de istoria creştinismului vechi de la Fa- 
cultatea de Teologie Catolică din Strasbourg, Alexandre Faivre (n. 19457% 
şi ale liturgistului anglican, profesor la Universitatea Notre Dame, Indiana, 


283 ALEXANDRE FAIVRE, „La documentation canonico-liturgique de PÉglise ancienne”, 
Revue des Sciences Religieuses 54 (1980), p. 204-219 şi 273-297, reluat în culegerea de 
studii: A. FAIVRE, Ordonner la charité. Pouvoir d'innover et retour à l'ordre dans l'Eglise 


ancienne, Paris, 1992, cap. V. 

Paul F. Bradshaw (n. 1945)%, la care se adaugă și recenta monografie a lui 
Bruno Steimer?%5. 

Majoritatea acestor „statute bisericeşti” nu ne-au parvenit copiate separat, 
ci doar ca părți integrante ale unor mari colecții canonico-liturgice alcătuite 
spre sfârşitul secolului IV; acestea sunt: 


Compilaţiile canonico-liturgice apostolice pseudoepigrafe 


— Constituţiile Apostolilor prin Clement (Diatagai ton hagiân apostolân 
dia Klementos) în opt cărţi, cea mai cunoscută pentru că ne-a parvenit în 
original în numeroase manuscrise?“ şi a fost editată încă din 1563", a fost 
compilată înainte de 380 într-un atelier literar aparținând unei comunități 
ariene din Antiohia prin juxtapunerea unor documente canonico-liturgice 
anterioare: cărțile I-VI despre conduita creştinilor, despre ierarhie, despre 
văduve, despre orfani, despre martiri şi despre schisme sunt o remaniere a 
aşa-numite Didascalii a Apostolilor; cartea VII, cap. I- XXXIL e o remaniere a 
Didahiei celor Doisprezece Apostoli; cap. XXXII-XXXVIII şi XXXIX-XL sunt 
două colecţii de rugăciuni iudaice şi creştine; cartea VIII, cap. I-1l sunt un 
scurt tratat despre harisme; cap. Ill-XLV sunt o remaniere a așa-zisei Tradiții 
Apostolice cu formulare de hirotonie şi Euharistic; întreg ansamblul închi- 


% PAUL F. BRADSHAW, „Ancient Church Orders: A Continuing Enigma”, în: The Search 


for the Origins of Christian Worship, 1992, 20022, p. 73-97; rezumat în articolul: „Kirchen- 
ordnungen”, Theologische Realenzyklopădie 18, 1989, p. 662-670. 

%5 BRUNO STEIMER, Vertex Tradilionis. Die Gattung der altchristlichen Kirchenordnun- 
gen (Beihefte zur Zeitschrift für neutestamentliche Wissenschaft und die Kunde der älteren 
Kirche 63), Berlin — New York, 1992; lucrarea reprezintă teza de doctorat a autorului susți- 
nută în 1991 la Facultatea de Teologie Catolică din Regensburg. 

28 Deşi canonul 2 al Sinodului Trullan din 692 avertiza asupra faptului real că textul ei 
„a fost falsificat de eretici”, respectiv de arieni; lucru asupra căruia atrage atenţia şi patriar- 
hul Fotie (Biblioteca, codex 113). 

?8 Ediţii exemplare au fost realizate de FRANZ X. FUNK, Didascalia et Constitutiones 
Apostolorum, Paderborn, 1905, 2 vol., şi de MARCEL METZGER, Les Constitutions Aposto- 
liques (Sources Chretiennes 320, 329, 336), Paris, 1985, 1986, 1987, ultima fiind însoţită de 
extrem de minuţioase comentarii. C. H. Tumer a criticat în 1913, 1914 şi 1920 ediţia lui 
F. X. Funk pentru faptul că a pus surdină pe heterodoxia compilatorilor arieni, preferând în 
text variantele din manuscrisele corectate. Cercetări ulterioare au demonstrat că acelorași 
compilatori arieni din Antiohia ai Constituţiilor Apostolice li se datorează atât interpolările 
şi epistolele adăugate corpusului lung a! Epistolelor ignatiene, cât şi un Comentariu la lov 
editat de D. Hagedorn în 1973. M. Metzger, care în ediţia sa din 1983 a restituit forma ori- 
ginală a textului Constituţiilor, a arătat și că „arianismul” compilatorilor se reduce de fapt 
la câteva formulări iudeo-creştine arhaice şi la o teologie populară în Siria, şi n-are nimic 
din speculaţiile și sloganurile teologiilor raţionaliste şi metafizice ale diverselor forme de 
arianisme. 

zându-se cu faimoasa compilaţie a celor 85 de Canoane ale Apostolilor 
(cap. XLVII); 

— la sfârşitul secolului XIX cercetarea atentă a unui manuscris latin — 
LV (53) — de la Verona a dus la descoperirea sub textul Sentinţelor lui Isidor 
din Sevilla a unui text latin mai vechi, copiat tot în jurul anului 380 și care 
regrupa cu lacune versiunea latină a trei documente canonico-liturgice: 
Didascalia Apostolilor, aşa-numitele Canoane Bisericeşti ale Apostolilor şi 
aşa-numita Tradiţie Apostolică?*; 

— aşa-numitul Sinodos alexandrin, colecţie de „canoane şi statute aposto- 
lice” păstrată doar în versiuni copte, arabă şi etiopiană?* şi alcătuită din trei 
documente canonico-liturgice identificabile: aşa-numitele Canoane Biseri- 
ceşti ale Apostolilor (canoanele 1-20), aşa-numita Tradiţie Apostolică (ca- 
noanele 21-47), precum şi o serie de extrase din cartea VIII a Constituţiilor 
Apostolice (canoanele 48-71) (la care versiunea arabă adaugă alte 56 de 
„canoane apostolice” reprezentând o prelucrare şi sistematizare a celor 85 de 
canoane apostolice din Constituţiile Apostolice); 

— aşa-numitul Octateuh clementin, cunoscut în versiune siriacă, coptă şi 
arabă, colecția cea mai târzie, inedită încă în totalitatea ei, în opt cărți, denu- 
mită astfel pentru a fi deosebită de cele opt cărţi greceşti ale Constituţiilor 
Apostolice atribuite tot lui Clement. Redactat probabil pentru a înlocui Con- 
stituțiile compromise de elaborarea lor într-un mediu arian, Ocrateuhul cle- 
mentin are următoarea structură: cărţile I-II cuprind aşa-numitul Testament al 
Domnului; cartea III redă aşa-numitele Canoane Bisericeşti ale Apostolilor; 
cărţile IV-VII reprezintă extrase din cartea VIII a Constituţiilor Apostolice: 
IV. despre harisme (VIII.1-u); V. despre hirotonii (VIIL.u=1, XVI-XXVI): 
VI. despre clerici şi laici (VIIL.XXVII—XXVIUL, XXX-XXXI, XXXIII-XXXIV, 
XLII-XLVI, XXXI), VII. despre liturghie (VIIL.XXIX, VI-iX); iar cartea VIII 
cuprinde cele 85 de „Canoane Apostolice”. În manuscrisele versiunilor orien- 
tale, Octateuhul clementin figurează fie în deschiderea colecţiilor canonice, 
fie al sfârşitul manuscriselor Bibliei după Apocalipsă, în conformitate cu 
canonul 85 apostolic care face din cele opt cărţi ale sale parte integrantă a 
canonului biblic”, 


288 Editate de E. HAULER, Didascaliae Apostolorum fragmenta Veronensia latina accedunt 
canonum qui dicuntur apostolorum et aegyptiarum reliquiae, Leipzig, 1900; reeditate de 
E. TIDNER, Berlin, 1963. 

2% G, W. HORNER, The Statutes of the Apostles or Canones Ecclesiastici, Londra, 1904. 

2 Tradiţie reţinută în Dogmatica sa și de Sfântul loan Damaschinul (t 749), care în 
capitolul consacrat Scripturii menţionează după Apocalipsă şi canoanele sfinților apostoli 
prin Clement (Expositio orthodoxae fidei IV, 18; PG 94, 1180). 

Aceste mari colecţii canonico-liturgice pseudoepigrafe, atestate la sfârşitul 
secolului IV atât în Siria, cât şi în Egipt şi în Italia, i-au condus pe savanţi 
să presupună în spatele lor un arhetip comun. Benedictinul Bernard Botte a 
sugerat în 1960 existenţa unei „colecții tripartite” care cuprindea Didascalia 
Apostolilor, Canoanele Bisericeşti ale Apostolilor şi Tradiţia Apostolică şi e 
atestată în palimpsestul latin de la Verona. Întrucât însă, cu excepția palim- 
psestului şi a Constituţiilor, Didascalia e absentă din celelalte colecţii, iar 
structura şi circulația ei manuscrisă sunt diferite şi independente de celelalte 
documente canonico-liturgice, J.-M. Hanssens a presupus în 1959 (pe urmele 
lui Th. Schermann în 1915) existenţa unei colecţii anonime de constituții 
apostolice bipartite alcătuită din așa-zisele Canoane Bisericeşti ale Apostoli- 
lor şi Tradiția Apostolică. Nu trebuie însă uitat faptul esenţial, asupra căruia 
atrăgea atenţia S. Giet (1967) şi P. F. Bradshaw (1992), că avem de-a face 
cu o „literatură vie”, întrucât editorii şi realizatorii colecţiilor amalgamează, 
remaniază şi rescriu documentele anterioare, adaptându-le mereu nevoilor 
timpului lor, revizuind, omițând, adăugând sau transformând succesiv mai 
mult sau mai puţin radical sursele primare. 

Patru „unităţi literare”, arată A. Faivre, sunt recitite şi reelaborate mereu, 
trei dintre ele redactate la sfârşitul secolului II şi începutul secolului III, iar 
una datând chiar din a doua jumătate a secolului I: 


Didascalia Apostolilor 


— Didascalia celor Doisprezece Apostoli, pierdută în originalul grec — pe 
care-l avem doar în forma remaniată, cuprinsă în cărțile |-VI ale Constituţii- 
lor Apostolice —, ni s-a transmis în mai multe versiuni vechi: siriacă, arabă, 
etiopiană şi fragmentar în latină (în palimpsestul de la Verona)””!. Este cel 
mai amplu şi mai particular dintre documentele aparținând genului canonico- 
liturgic şi a fost redactată în jurul anului 230 de un episcop erudit de origine 
iudaică, probabil medic, din nordul Siriei, aflat în polemică cu iudeo-creștinii 
(de unde interesul special acordat relaţiei creştinismului cu Vechiul Testa- 
ment), dar şi contestat în interiorul comunităţii sale, fapt care explică domi- 
nația parenezei, insistența pe aspectul moral şi spiritual, precum şi subli- 
nierea împinsă până la exces a centralității şi supremaţiei totale a episcopului 
în jurul căruia gravitează toată viața comunităţii. După o introducere despre 
legea morală şi o serie de îndemnuri la o viaţă creştină pentru bărbați şi femei 


%! Didascalia siriacă a fost editată de P. de Lagarde în 1854 şi recent de A. Voobus în 
1979 (Corpus Scriptorum Christianorum Orientalium syri 175-176) cu traducere engleză; 
alte traduceri cu ample studii și comentarii: germană de H. Achelis şi J. Flemming (1904), 
engleză de R. H. Connolly (1929), franceză de F. Nau (1912). Studiile cele mai recente sunt 
cele ale lui Georg Schollgen. 

(cap. I-III), o secţiune extinsă tratează despre calităţile, purtarea, datoriile, 
cinstirile şi întreținerea episcopului (cap. IV-XI), cu insistenţă pe rolul său de 
învățător şi păstor al comunității chemat, în opoziţie cu rigorismele epocii din 
Occident şi Orient, să ierte după penitență păcatele grele ale credincioşilor 
de după Botez (inclusiv divorțul şi apostazia); după care arată locul în Bise- 
rică al episcopului, prezbiterilor, diaconilor şi laicilor (cap. XII), iar comuni- 
tatea e îndemnată să se adune regulat şi să evite adunările şi sărbătorile ere- 
ticilor (cap. XIII); urmează povăţuiri pentru văduve (cap. XIV-XV), diaconi 
şi diaconiţe (cap. XVI) şi orfani (cap. XVII); este interzisă primirea donațiilor 
de la cei cu purtări şi profesiuni imorale (cap. XVIII), şi toți creştinii sunt 
îndemnați să se îngrijească de mărturisitorii credinţei din închisori şi, întăriți 
cu nădejdea învierii, să înfrunte persecuțiile şi moartea (cap. XIX-XX), dar 
să ţină şi posturile miercurea şi vinerea în fiecare săptămână şi şase zile îna- 
inte de Paşte (cap. XXI), să se ocupe de educaţia copiilor (cap. XXII) şi să 
respingă ereziile şi schismele (cap. XXIII); finalul descrie redactarea fictivă 
a scrierii de către apostoli pentru apărarea de erezii (cap. XXIV-XXV) şi 
pledează pentru libertatea creştinilor faţă de practicile iudeo-creştine şi res- 
pectarea legilor rituale vechi-testamentare (cap. XXVI). Cele 26 de capitole 
ale Didascaliei sunt preluate cu remanieri în primele şase cărţi ale Constitu- 
fiilor Apostolice”. 


Canoanele Bisericeşti ale Apostolilor 


— Canoanele [Bisericeşti ale] Sfinţilor Apostoli prin Clement (sau Con- 
stituția Bisericească a Apostolilor) sunt singurul document canonico-liturgic 
care ne-a parvenit complet în originalul grec”, dar şi în versiune latină (circa 
o treime în palimpsestul de la Verona), siriacă, coptă, arabă şi etiopiană, fiind 
preluat în Sinodos-ul alexandrin (can. 1-30) şi în Octateuhul clementin si- 


234 După cum urmează: cap. I al Didascaliei = 1.1 al Constituţiilor; 11 = 1.1; IH = 1.vi; 
IV = Jl; V = M.vi VI = U.Xu; VII = iL.xvm; VIII = H.xxXıiv; IX = ILXXV; X = ILXXXVIL: 
XI = IL.xuiu; XII = Ieva; XII = H.x; XIV = M.i; XV = UV; XVI = HILXv; XVI = IV.: 
XVIII = IV.v; XIX = Vu XX = V.vu; XXI = V.X; XXII = IV.xi; XXIII = V1.1; XXIV = 
VLX; XXV = VI.Xil;, XXVI = VI.XvIII. Redactorii Constituțiilor au remaniat în cartea III 
capitolele vi şi LX şi au introdus capitolele noi X, XI, XVII, XVIII şi XX; în cartea IV au inserat 
cap. XII-XIV, amplificat cap. VI-X şi deplasat aici cap. XII; în cartea V au adăugat capitolele 
VIII şi IX şi remaniat capitolele vi şi XII-—XX; iar în cartea VI au inserat capitolele 1, VI, XI, 
XV-XVIII, XXIN-XXVIII. 

29 Într-un singur manuscris: Vindob. hist. gr. 7 (secolul XII), f. 4v-7v; editate prima dată 
de J. W. Bickell în 1843 și studiată de A. von Harnack în 1884 şi 1886, a fost editată critic 
de THEODOR SCHERMANN, Die allgemeine Kirchenordnung des zweiten Jahrhunderts, Pa- 
derborn, 1914, p. 12-34. Singurul studiu este cel al lui A. FAIVRE din Revue des Sciences 
Religieuses, 1981, reluat în: Ordonner la charité, cap. VI, p. 395-435. 

riac (cartea III) (nu însă şi în Constituţiile Apostolice). Este vorba de un text 
scurt alcătuit din trei părţi distincte: o introducere (1-3) care-i arată pe apos- 
toli adunându-se înainte de a pleca la misiune pentru a stabili în comun ele- 
mentele fundamentale ale conduitei creştine şi organizării Bisericii; o parte 
morală (4-14) care reia prescripţiile din calea binelui şi a vieţii din Didahia 
celor Doisprezece Apostoli, şi o parte organizatoric-disciplinară (15-28) care 
grupează scurte prescripţii despre episcopi (16), prezbiteri (17—18), citeți (19), 
diaconi (20-21), văduve (22), laici (23) şi locul slujirilor femeilor în Bise- 
rică (24-29), plus o concluzie (30). După Adolf von Harnack (1886), partea 
disciplinară ar proveni din fuziunea a două serii de „principii de drept bise- 
ricesc precatolice”: una privitoare la alegerea clericilor (katastasis tou klērou) 
şi alta privitoare la datoriile diaconilor şi laicilor (katastasis tës ekklesias). 


Tradiţia Apostolică — origini, controverse 


— Aşa-numita Tradiţie Apostolică e cel mai viu discutat şi important do- 
cument canonico-liturgic al Bisericii vechi. Aceasta se datorează în primul 
rând faptului că este vorba de o lucrare pierdută în originalul grec şi al cărei 
text a fost reconstituit de savanţi plecând de la o serie întreagă de traduceri 
şi prelucrări: cea mai veche, dar lacunară, e cea latină din palimpsestul de la 
Verona, după care urmează una coptic-sahidică, una arabă, făcută după cea 
sahidică, şi una etiopiană târzie și făcută după altă versiune sahidică decât 
cea cunoscută azi, dar importantă întrucât conţine material care acoperă lacu- 
nele din cea latină şi omisiunile din cea sahidică; pe lângă traduceri există şi 
o serie de adaptări, rescrieri şi prelucrări, cum sunt: cele 38 de Canoane ale 
lui Ipolit păstrate în arabă”* şi care sunt o prelucrare alexandrină liberă din 
jurul anilor 336-340 cu accent pe rolul prezbiterilor, adaptare căreia i s-a dat 
în 1891 titlul convenţional de Constituţie Bisericească Egipteană; cartea a 
VIII-a a Constituţiilor Apostolice din Siria anilor '80 ai secolului IV şi aşa- 
numita Epitomă”*5 greacă (realizată în Siria la începutul secolului V) a cărții 
a VIll-a a Constituţiilor Apostolice (VIII-a, IV-V, XVI-XXVIII, XXX-XXXIV, 
XLII-XLVI) a cărei secțiune centrală (IV—V, XVI-XXVIII, XXX-XXXI) poartă 
titlul: Constituţiile [diataxeis] Sfinților Apostoli prin Ipolit; precum şi aşa- 
numitul Testament al Domnului, existent în siriacă” ca parte a Octateuhu- 


24 Editate de D. HANENBERG în 1870, de H. ACHELIS şi J. FLEMMING în 1891 şi critic de 
R. G. COQUIN în „Patrologia Orientalis” 31, 2, 1966. 

235 Rditată de F. X. FUNK, Didascalia et Constitutiones Apostolorum, Paderborn, 1905, 
vol. 2, p. 72-96. 

2% Editat cu traducere latină de |. EPH. RAHMANI: Testamentum Domini nostri Jesu 
Christi, Mainz, 1899, 

lui clementin, dar şi în arabă și etiopiană; compilat în Siria la mijlocul seco- 
lului V, Testamentul constituie o prelucrare prin amplificări şi interpolări 
masive a Tradiției Apostolice inserată în cadrul fictiv al învățăturilor date de 
lisus apostolilor înainte de Înălţare, deschise de un discurs eshatologic-apo- 
caliptic, şi este totodată ultima, cronologic, expresie literară a genului „con- 
stituţiilor bisericeşti”, care dispare odată cu el. Publicarea tuturor acestor 
texte a evidențiat înrudirea incontestabilă dintre ele fâcându-i pe savanți, pe 
de o parte, să încerce să reconstituie textul aflat la baza lor”, iar, pe de altă 
parte, să imagineze toate relaţiile posibile între ele; astfel, în 1891 Achelis 
credea că ordinea derivării ar fi: Canoanele lui Ipolit — Constituţia Biseri- 
cească Egipteană — Constituţiile prin Ipolit — Constituţiile Apostolice, iar 
în acelaşi an Funk pleda exact invers pentru ordinea: Constituţiile Apostoli- 
ce — Constiluțiile prin Ipolit — Constituţia Bisericească Egipteană — Ca- 
noanele lui Ipolit; ca în 1899 Rahmani să susțină că toate acestea ar deriva 
de fapt din Testamentul Domnului. În 1910, MacLean s-a apropiat de adevăr 
presupunând că toate textele cunoscute derivă dintr-o veche „constituţie 
bisericească” pierdută. Teoria care s-a impus a fost cea sugerată în 1906 
de E. van Golz şi elaborată independent de E. Schwartz în 1910 şi de 
R. H. Connolly în 1916. Plecând de la constatarea faptului că atât Canoanele 
arabe, cât şi Epitoma cărţii VIII din Constituţiile Apostolice sunt atribuite lui 
Ipolit, că începutul cărţii a VII-a (cap. 1-11) se referă la un tratat „despre 
harisme”, aceştia au identificat aşa-zisa Constituţie Bisericească Egipleană 
(pentru că fusese reperată iniţial într-o colecţie nomocanonică medievală a 
Patriarhiei Alexandriei şi în Sinodos-ul alexandrin din secolul V) drept tratatul 
Tradiţia Apostolică (Apostolike Paradosis) înşirat lângă cel „despre haris- 
me” pe lista operelor gravată pe soclul statuii lui Ipolit din Roma (t 236) 
descoperită în 1551 în Agro Verano din Roma (enigmaticul text de pe statuie 
se prezintă însă drept: peri charismatân apostolikE paradosis, şi ca atare ar 
putea fi citit şi ca referindu-se la o unică lucrare: Tradiția apostolică despre 
harisme). Popularizată de benedictinii Gregory Dix şi Bernard Botte, teoria 
paternităţii ipolitiene a acestui extraordinar de important document canonico- 


2 Reconstituiri ale textului așa-numitei Constituţii Bisericești Egiptene în care s-a recu- 
noscut apoi Tradiţia Apostolică a lui Ipolit au încercat: F. X. Funk (1905), Th. Schermann 
(1914), R. H. Connolly (1916), E. Hennecke (1921), G. Dix (1937, 19682) şi B. Botte 
(1946, 1963, 1968), aceasta din urmă fiind cea mai populară întrucât a fost publicată şi ree- 
ditată în colecția „Sources Chretiennes” 1] bis, 1968 (La Tradition Apostolique). In 1970, 
J.-M. Hanssens a publicat sinoptic în traducere latină toate textele existente în paralel, fără 
nici o încercare de reconstituire. Un demers similar, în comentariul publicat recent de 
P. F. BRADSHAW, M. E. JOHNSON şi L. E. PHILLIPS: The Apostolic Tradition. A Commentary, 
Hermeneia, Fortress Press Minneapolis, 2002. 

liturgic al Bisericii vechi a fost neîncetat contestată, o serie de savanți”* 


aducându-i un şir întreg de obiecţii; chestiunea fiind departe de a fi soluțio- 
nată definitiv, liturgiştii actuali (P. F. Bradshaw şi alţii) tind spre scepticism 
şi recomandă circumspecție maximă în utilizarea textului, care ar fi un con- 
glomerat din surse provenite din zone şi epoci foarte diverse (de la mijlocul 
secolului II şi până la mijlocul secolului IV) și n-ar reflecta practica reală 
a unei comunităţi precise (Roma începutului secolului III), cât ar fi creaţii 
liturgice artificiale pe baza unei serii de elemente şi surse anterioare. 


„.. Structură 


Așa cum a fost reconstituit de benedictinii Gregory Dix (1937) şi Bernard 
Botte (1963), textul Zradiției Apostolice prezintă norme liturgice şi discipli- 
nare privitoare la membrii ierarhiei bisericeşti (II-XIV), la iniţierea creştină, 
cateheză şi Botez (XV-XXI) şi la viaţa comunitară a creștinilor în biserică 
(XXII-XLII). Ordinea scrierii pare clară şi simplă, ea tratând pe rând despre 
guvernanți, despre guvernaţi și despre activitățile comune; prescripțiile sunt 
concise şi domină formularele liturgice ale Hirotoniilor, Liturghiei şi Bote- 
zului. Biserica este noul Popor al lui Dumnezeu, dar este o comuniune clar 
structurată, în frunte aflându-se clerul alcătuit din membrii aşezaţi prin hiro- 
tonie (cheiroronia) şi un dar special al Duhului Sfânt: episcopul, prezbiterii 
şi diaconii, urmaţi de mărturisitor, victimă şi supravieţuitor al persecuțiilor, 
care are parte de onoruri speciale, şi de cei învestiți prin simplă numire 
(katastasis): văduvele, citețul, ipodiaconul, fecioara şi taumaturgul. Episcopul 
e ales de tot poporul, dar e hirotonit de alți episcopi în rugăciunea tăcută a 
prezbiterilor şi a întregului popor. Aşa cum arată rugăciunea sa de hirotonire, 
episcopul e prin Duhul Sfânt arhiereu al noului Templu şi al noului Israel, 
păstor al turmei lui Hristos, urmaş al apostolilor în comuniune cu ceilalți 
episcopi. De îndată hirotonit, el celebrează Euharistia împreună cu prezbi- 
teriul — care participă şi el la Duhul dat episcopilor, ca bătrânii lui Israel la 
duhul dat lui Moise —, diaconul aducând ofrandele, iar episcopului rostind 
rugăciunea şi punându-și mâna peste el împreună cu prezbiterii. Episcopul 
împreună cu prezbiteriul păstoreşte turma și organizează viața comunitară. 
Diaconul aduce la altar ofrandele şi e braţul drept al episcopului în asistența 
față de cei bolnavi şi nevoiaşi. O poziţie specială, între clericii hirotoniți și 
harismatici, ocupă mărturisitorul; acesta e socotit şi cinstit ca prezbiter şi 
fâră hirotonie. Fiindcă fuseseră arestați și închiși pentru mărturisirea publică 
a credinţei creştine, mărturisitorii se bucurau de venerație în comunităţile 


238 R, Lorentz (1929), H. Engberding (1948), J. M. Hanssens (1959), J. Magne (1965), 
M. Metzger (1988, 1992) sau, recent, Ch. Markschies (1999). 


240 CANONUL ORTODOXIEI |. Canonul apostolic 


creştine, dar au ajuns să abuzeze de poziţia lor, uzurpând drepturile episco- 
pului: nu se mulțumeau cu simple scrisori de recomandare de reprimire a 
celor căzuţi (lapsi) în persecuții, ci îşi atribuiau uneori chiar dreptul de a-i 
împăca pe aceştia cu Biserica. Li se recomandă de aceea să nu-şi încalce rolul 
şi poziţia în Biserică provocând confuzii nedorite. Partea consacrată inițierii 
creştine e un document unic în literatura creştină a primelor secole, fiind 
singurul text care ne descrie toate etapele iniţierii de la prezentarea candida- 
tului şi până la Liturghia baptismală. Îi vedem apărând pentru prima dată pe 
naşi: laicii care-l prezintă Bisericii pe candidat şi garantează pentru el. Cate- 
heza acestuia poate fi facută şi de un laic, care se roagă și-și pune mâinile 
peste acesta. Catehumenului i se cere drept dovadă a convertirii renunţarea 
la meseriile infamante legate de cultul zeilor păgâni, de spectacole și diver- 
tisment, de armată şi chiar de educaţie, literatura antică fiind plină de păgâ- 
nism; odată admis, trebuie să urmeze trei ani de învățătură a creștinismului 
unită cu rugăciuni şi punerea mâinilor. Înainte de botez trece prin examene 
repetate şi exorcisme frecvente, care urmăresc ruperea efectivă a catehume- 
nului de păgânismul vieţii sociale. Seriozitatea catehumenatului atestă con- 
ştiinţa autorului că păgânii semiconvertiţi, semicreştinii, sunt un pericol de 
moarte pentru Biserică. După care ne descrie cel mai complet ritual antic al 
iniţierii creştine cunoscut: Botez, darul Duhului Sfânt şi Euharistie, cu două 
ungeri, atât prebaptismală (atestată în Siria), cât şi postbaptismală (atestată 
în Africa), aceasta din urmă începută de prezbiter şi continuată de episcop. 
Ultima secțiune, mai puţin omogenă, grupează o serie de reguli privitoare la 
viața comunitară a creştinilor: ospeţele comunitare cu caracter religios. dar 
neeuharistic, adunările zilnice ale clericilor şi cele frecvente ale tuturor cre- 
dincioşilor pentru învățătură, programul rugăciunilor de zi şi de noapte al 
tuturor creştinilor (prima schiță a ciclului cotidian al Laudelor şi Ceasurilor 
din cultul Bisericii) și alte reguli privitoare la Euharistie şi semnul crucii. 
În concluzie, autorul anonim revine la ceea ce spusese în prologul scrierii, 
la faptul că intenția sa e de a repune în cinste „vârful predaniei” (vertex 
traditionis) apostolice uitată, ignorată sau distorsionată de contemporani. 


... pe fundalul controverselor din Roma de la începutul secolului IH 


Dincolo de scepticism şi prudență, caracterul enigmatic al Tradiției Aposto- 
lice revendică o explicaţie. Cea mai temeinic elaborată şi cuprinzătoare este 
cea oferită recent de liturgistul anglican britanic Alistair Stewart-Sykes?” pe 


29 HIPPOLYTUS, On the Apostolic Tradition. An English Version with Introduction and 
Commentary by Alistair Stewart-Sykes (Popular Patristic Series 22), St Vladimir's Semi- 
nary Press, Crestwood, New York, 2001. 

urmele fascinantei investigații a istoricului şi patrologului britanic Allen 
Brent (n. 1940)% asupra complicatei chestiuni exegetice puse de interpreta- 
rea corectă a complexei moşteniri literare reprezentate de corpusul legat de 
numele lui Ipolit din Roma (F 236). În minuţioasele sale analize, Brent ia ca 
punct de piecare rezultatele investigaţiilor deopotrivă de laborioase ale lui 
Peter Lampe privitoare la structura comunităților creştine din Roma, înce- 
pând cu epoca lui Pavel şi terminând cu cea a lui Valentin”. Rezultatul este 
unul în acelaşi timp fascinant şi revoluționar, întrucât contrazice flagrant 
imaginea legendară a unei Rome papale guvernate monarhic de succesorii 
episcopali ai Apostolului Petru, imagine demitizată ca o proiecţie retroactivă 
anacronică. 

Aşa cum arată lectura atentă a capitoluiui 16 al Epistolei către Romani, 
Biserica din Roma era alcătuită dintr-o mulțime de comunități-case, a căror 
memorie s-a păstrat până târziu. Încă în secolele V-VII, aşa-numita Liber 
pontificalis înregistrează existența în Roma a 25 (20 dintre ele preconstanti- 
niene) parohii rituli cu statut de quasi dioceseis, fiecare din ele cu case- 
biserică, cler, cult şi cimitir propriu, şi constituite în jurul unor proprietari 
care-şi puneau locuinţa la dispoziţia creștinilor dintr-un anumit cartier. 
În jurul anului 250, episcopul Corneliu menţionează că în Biserica Romei 
funcționau 46 de prezbiteri, 7 diaconi, 7 ipodiaconi, 42 de acoliți, 52 de 
exorcişti, citeţi, uşieri şi peste 1500 de văduve şi săraci. Cu alte cuvinte, 
Biserica Romei era alcătuită dintr-o serie de comunităţi-case independente 
economic, conduse fiecare de un consiliu de prezbiteri după model iudaic; 
privite din exterior, acestea semănau cu o asociație de şcoli filozofice antice, 
care aveau şi ele viaţă comunitară, rituri, mese etc. Prezbiterii cu funcţie de 
prezidenţă şi supraveghere (proestos, episkopos) din fiecare comunitate for- 
mau împreună un consiliu prezbiteral central; acesta se întrunea periodic 
pentru a dezbate chestiuni de interes comun privitoare la întrajutorarea săra- 
cilor sau la erorile doctrinare (acest consiliu a decis excomunicarea lui 
Marcion, Valentin sau Not), hotărârile lui fiind comunicate Bisericilor din 
afara Romei de unul din prezbiterii de vază care avea rol de secretar, purtă- 
tor de cuvânt şi ministru de exteme (cum a fost Clement Romanul, autor al 
Epistolei Bisericii din Roma către Biserica din Corint în contextul revoltei 
harismaticilor de aici împotriva ordinii prezbiterale). În cazul acestor exco- 


%0 ALLEN BRENT, Hippolytus and the Roman Church in the Third Century. Communities in 
Tension Before the Emergence of a Monarch-Bischop (Vigiliae Christianae Supplements 31), 
Brill, Leiden, 1995. 

301 PETER LAMPE, Die stadirâmischen Christen in den ersten beiden Jahrhunderten (Wis- 
senschaftliche Untersuchungen zum Neuen Testament 2. Reihe 18), Tubingen, 1987, 1989. 

municări nu era însă vorba de procese juridice cu sentințe, cât de dezbateri 
de şcoală în care se demonstra faptul că creştinii dintr-o casă-biserică anume 
se autoizolaseră prin opiniile pe care le susțineau; rolul consiliului prezbite- 
rilor-episcopi era acela de a constata această autoizolare şi de a aduce la 
cunoştinţa celorlalte biserici-case că respectiva casă-biserică nu va mai putea 
participa la schimbul de frumentum, părticele de Euharistie comunicate reci- 
proc, iar reprezentanții ei nu vor mai fi primiţi la dezbaterile consiliului cen- 
tral al prezbiterilor-episcopi. După Lampe, primul care a reușit să se impună 
ca monoepiscop al tuturor bisericilor-case ale Romei a fost Victor (189-198) 
care s-a folosit în acest sens de controversa pascală cu Policrat al Efesului; 
după Brent, acesta ar fi fost abia Pontian (230-235), episcopatul monarhic 
instalându-se complet la Roma abia la mijlocul secolului III în controversa cu 
schisma rigoriştilor novatieni şi în dispută cu episcopatul autonom al Africii. 


„.. reacţii prezbiterial-trinitare la monarhismul episcopal-unitarian 


Momentul critic decisiv în procesul de concentrare a autorităţii în persoana 
prezbiterului-episcop, secretar al colegiului central al prezbiterilor, a fost 
intervalul în care această funcţie a fost deținută de Calist (217-222), această 
evoluție conducând la protestul comunității-casă-școală condusă de prezbi- 
terul Ipolit. Acesta a declanşat o violentă polemică împotriva lui Calist, pe 
care l-a acuzat de monarhianism-unitarianism în acelaşi timp trinitar și bise- 
ricesc, pentru că ambiţiona să devină un „pontifex maximus” unic în Biserică. 
iar ca să-şi ralieze cât mai mulți adepți aplica o pastoraţie a laxismului moral, 
acceptând clerici recăsătoriți şi reprimindu-i în Biserică după scurte penitente 
pe cei vinovaţi de păcate de moarte săvârşite după Botez. Aceleaşi acuze la 
adresa lui Calist şi a înaintaşului acestuia, Zefirin (198-217), au fost formu- 
late şi din Africa de către Tertulian (t 225) montanist în tratatul său De 
pudicitia”. Din Roma, Ipolit pleda şi el împotriva inovațiilor pentru păstrarea 
tradiției apostolice autentice, care însemna pentru el o teologie a Logosului 
autentic trinitară, o constituţie bisericească a prezbiterilor-episcopi şi cole- 
gialităţii lor, precum şi o pastorație şi morală rigoriste (trinitarism — prez- 


302 Începutul secolului III este pentru Bisericile din întregul bazin al Mediteranei epoca 
afirmării episcopului unic în conflicte cu prezbiterii şi didascalii harismatici; nu numai la 
Roma prin Victor, Zefirin sau Calist, în conflict cu prezbiterul-dască! Ipolit, dar şi în nordul 
Africii la Cartagina cu Agripin, în conflict cu dascălul Tertulian (t 225), în Egipt la Ale- 
xandria cu Demetrios, în conflict cu dascălul şi apoi prezbiterul Origen ( 253), dar şi în 
Siria cu episcopul anonim care a sistematizat teologia/ideologia episcopatului monarhic, pe 
care a încercat să o impună în Didascalia sa pusă sub autoritatea Sfinţilor Apostoli. 

biterism — rigorism). După lungi şi aprige controverse, atât Pontian, cât şi 
Ipolit vor fi deportați, în timpul persecuțiilor lui Maximin, în Sardinia, unde 
înainte de moartea lor, survenită probabil în 236, se vor împăca. 


„„. Statuia concilierii 


Comunitatea lui Ipolit s-a supus în cele din urmă autorității monoepisco- 
pului tot mai monarhic al Romei, pierzând bătălia constituțional-ecleziolo- 
gică, dar câştigând-o în schimb pe cea teologică, fiindcă a reuşi să-şi impună 
triadologia şi hristologia Logosului. Monumentul acestei reconcilieri, arată 
cu perspicacitate Brent, îl reprezintă faimoasa statuie descoperită în 1551 
dacă este însă corect interpretată. Fiindcă ceea ce s-a descoperit atunci a fost 
un simplu tors mutilat: partea inferioară a statuii unui personaj fără brațe şi 
fără cap aşezat pe un scaun pe ale cărui părţi laterale se află gravate în 
dreapta o listă de opere literare şi un calendar pascal oriental (pe 14 nissan) 
pentru anii 222-303 în şapte cicluri de câte 17 ani, iar în stânga un calcul al 
datelor corespunzătoare ale Paştelui în stil occidental (pentru duminica de 
după 14 nissan). După lista de scrieri cunoscute şi din alte surse, statuia des- 
coperită a fost identificată și restaurată ca fiind cea a eruditului prezbiter 
Ipolit din Roma ( 236). Cercetările arheologice moderne întreprinse între 
anii 1974-1989 de Margheritta Guarducci au revelat însă faptul că avem de-a 
face în realitate cu statuia unui personaj feminin (Guarducci văzând în acesta 
pe Themista din Lampsac, marea doamnă a filozofiei epicuireice). Statuia ei 
a fost refolosită de comunitatea creştină casă-şcoală-biserică a lui Ipolit, în 
al cărei mijloc se afla ca icoană simbolico-alegorică a acestei comunități şi 
şcoli romane speciale, ale cărei poziţie bisericească şi mesaj teologic erau 
codificate în ea. Personificare a Sophiei, figura feminină era o mărturie a 
faptului că, pe de o parte, biserica din această casă era o biserică-şcoală cu 
accent pe o formare intelectuală şi spirituală de tip filozofic şi, pe de altă 
parte, că în centrul ei stătea o teologie orientală a Logosului/Înțelepciunii lui 
Dumnezeu şi o viziune antimonarhiană (de tip origenian) despre Dumnezeu 
ca pluralitate binitar-trinitară de Ipostase divine. Iar cele două calendare 
pascale gravate sugerau faptul că poziția comunității ipolitiene în ce priveşte 
controversa pascală era una de mijloc: o poziţie ioaneic-cvartodecimană orien- 
tală arhaică (pentru care Paştele se serba în ziua Crucii) acomodată însă cu 
cea romană occidentală (care separa celebrarea Învierii de cea a Pătimirii). 
Statuia nu este aşadar, cum s-a crezut iniţial şi a fost eronat restaurată, mo- 
numentul unui individ, ci al unei şcoli-biserică, în care s-a produs un vast 
corpus literar exegetic și polemic, redactat nu de un singur autor, ci de cel 
puțin trei autori; tot aici s-a realizat prelucrarea unui document canonico- 

liturigc, o „predanie apostolică” anterioară, din care a rezultat un text com- 
pozit de mare succes, care n-a încetat să fie remaniat şi prelucrat timp de 
încă trei secole: aşa-numita 7radiție Apostolică atribuită lui Ipolit. 


... Tradiţia Apostolică, oglindă a unor tensiuni ecleziologice reconciliate 


Dacă statuia marchează simbolic sfârşitul unui îndelungat conflict, Tradiția 
Apostolică este o mărturie vie a fazelor acestui conflict, arată A. Stewart- 
Sykes în remarcabila aplicare pe acest enigmatic şi disputat text a luminilor 
aruncate de investigaţiile lui A. Brent. Ca şi corpusul ipolitian, şi Tradiția 
Apostolică despre harisme, care e, după Stewart-Sykes, titlul exact al scrierii, 
e un text pluristratificat rezultat din editarea în două etape a unui document 
canonico-liturgic anterior (numit P/aradosis]) pentru a corespunde nevoilor 
şcolii-biserică a lui Ipolit, în diversele etape ale conflictelor în care aceasta 
a fost implicată între anii 200-235. Responsabili de text aşa cum îl avem 
astăzi sunt doi autori distincți din şcoala ipolitiană. Mai întâi un erudit prez- 
biter-episcop (autor al unei ample Respingeri a tuturor ereziilor, descoperite 
în 1842 într-un manuscris athonit) preocupat să exalte şi să asigure rolul 
episcopului învățător atât împotriva puternicilor prezbiteri şi în același timp 
patroni ai comunităţii din casa-şcoala sa, cât și împotriva pretențiilor mo- 
narhice ale prezbiterului-episcop din consiliul prezbiteral central de a-şi im- 
pune jurisdicţia asupra tuturor bisericilor-case din Roma. În acest scop, el a 
amplificat, în acord cu viziunea sa ecleziologică, şi a editat ca „tradiţie apos- 
tolică despre harisme” o mai veche „constituție bisericească a apostolilor” 
similară ca structură Didahiei celor Doisprezece Apostoli. Cuprinsă în capi- 
tolele actuale XV-XXI, XXXII şi XXXVI-XXXVIII ale 7radiţiei Apostolice. 
această Predanie Apostolică (P) cuprindea prescripţii şi norme privitoare la 
catehumenat şi botez, precum și la adunările şi ospeţele comunitare. În faţa 
acestui text, autorul Respingerii ereziilor a adăugat mult material tradiţional 
despre alegerea şi hirotoniile episcopului, prezbiterilor şi diaconilor (cap. I-IX. 
dar şi XXIII, XXVIII-XXIX, XXXI, XXXIUI-XXXV, XLII-A, XLIII-AB). 
În loc să înceapă cu catehumenatul, lucrarea se deschide acum cu o extinsă 
secțiune despre hirotonii, şi în primul rând despre hirotonia episcopului, me- 
sajul fiind acela că întreaga ordine harismatică a Bisericii stă pe episcopat, 
episcopul fiind garantul şi învățătorul unic al adevărului de credință, urmașul 
apostolilor şi conducător, împreună cu diaconii, al cultului şi vieţii Bisericii, 
prezbiterii-patroni fiind împinși în plan secund. Ulterior, un alt prezbiter- 
episcop erudit din aceeaşi şcoală (autor al tratatului Contra lui Noet), recon- 
ciliat cu episcopatul monarhic, a cărui autoritate o recunoaşte, şi care se vede 
pe sine ca prezbiter în comuniune cu ceilalți prezbiteri-patroni din comunita- 

tea-școala sa, remaniază, completează şi reeditează (remaniază cap. IV-IX, 
XXVIIL-XXIX, XXXIII, XLI și XLII-B, şi adaugă cap. X-XIV, XXII-XXIV, 
XXX, XXXIX-XL) adaptând-o la noua situaţie, Tradiţia Apostolică prelu- 
crată anterior de autorul Respingerii ereziilor, interpolând rugăciunea de 
hirotonie a episcopului, adăugând rugăciunea de hirotonie a prezbiterilor şi 
reafirmând participarea prezbiterilor la slujirea învățătorească şi predarea tra- 
diției împreună cu episcopul, căruia i se subordonează împreună cu diaconii. 
Scopul Tradiției Apostolice nu era aşadar acela de a descrie pur şi simplu 
riturile practicate de bisericile creștine din Roma la începutul secolului III, 
ci şi de a promova reconfigurarea lor: materialul expus e descriptiv, dar 
există şi elemente cu rol prescriptiv; nu se poate stabili însă cu exactitate 
dacă direcțiile liturgice oferite au fost mijloacele efective sau doar monu- 
mentul literar al seriei de reconcilieri din care a rezultat Biserica ideală-reală 
descrisă în Tradiția Apostolică. Cert este însă că în spatele acestui venerabil 
şi controversat text se ascunde un şir întreg de tensiuni reconciliate: nu doar 
între tradiţiile pascale orientală (cvartodecimană) şi occidentală (duminicală), 
între o teologie trianitariană şi alta unitariană, ca şi între prezbiterii-patroni 
proprietari ai bisericilor-case şi prezbiterul-episcop învăţător, dar şi între 
bisericile-case-şcoli ca aceea ipolitană, cu un puternic accent pe învățătură, 
studii şi formare comunitară permanentă, în frunte cu un dascăl erudit, şi 
bisericile-case pur şi simplu în fruntea colegiului de prezbiteri al cărora se 
afla un prezbiter principal de tipul unui „pater familias” cu autoritate extinsă, 
chiar patronul pe a cărui proprietate era casa în care se aduna comunitatea. 
Conflictul între prezbiterul/episcopul-învăţător, cu prestigiu spiritual şi doc- 
trinar, şi prezbiterul/episcopul-patron, cu resurse economice şi statut social, 
reflectă lupta atestată amplu în Păstorul lui Herma între comunitățile-şcoli 
în frunte cu învățători erudiţi şi comunităţile-case cu lideri patroni; între 
acestea din urmă comunicarea era asigurată de un profet ca organ al Duhului. 
Întrucât treptat, odată cu constituirea canonului biblic, învățătura dreptei-cre- 
dințe ia locul profeției ca mijloc de comunicare în Biserică (profeția devenind 
predica subordonată transmiterii ortodoxiei), în cele din urmă învățătorul a 
triumfat asupra profetului ca şi a patronilor, iar şcoala, asupra gospodăriei. 
Pe măsură ce vor prelua rolul de învățător al prezbiterului/episcopului cen- 
tral unic — care din învățător va deveni tot mai mult patron şi administrator 
unic —, prezbiterii vor înceta de a mai fi patroni, devenind învățătorii şi 
păstorii unei comunităţi-case ce va ieşi treptat din casele private pentru a 
intra în bazilicile publice sub conducerea unui unic patron-învăţător-sacerdot- 
păstor: episcopul tot mai monarhic. Statuia din centrul comunităţii-casă- 
şcoală a ipolitienilor — arată Stewart-Sykes — era un monument al împăcării 
atât al şcolii-biserică cu restul bisericilor-case din Roma, care au acceptat 

rolul de lider episcopal unic al prezbiterului din fruntea colegiului prezbiteral 
central, cât şi al clerului învățătoresc cu clasa patronilor-prezbiteri; oferirea 
unei statui necesita o investiție economică importantă şi era un act de patronaj 
rezervat proprietarilor cu un statut social proeminent. 

Demnă de reținut în acest context e şi observaţia lui Allen Brent că atât 
„Ipolit”, cât şi „Clement”, prin care ne-ar parveni, potrivit suprascrierilor, 
Constituţiile/Tradiţia Apostolilor, sunt de fapt cifruri sau nume de cod deloc 
întâmplătoare pentru două tradiţii ecleziologice diferite, literatura pseudo- 
epigrafă reflectând curente opuse din interiorul comunităţilor-case-şcoli din 
Roma (sau din alte părți). Cum arată Tradiţia, Canoanele sau Constituţiile 
apostolice transmise prin intermediul său (dia Hippolytou), „Ipolit” e un 
nume de cod pentru o teologie trinitariană a Ipostaselor divine şi pentru o 
ecleziologie prezbiteral-episcopală şi colegială, opusă episcopatului monarhic. 
Precizarea că ni se transmit „prin Clement” (dia K/ementos) leagă în tradiţia 
manuscrisă cele două epistole atribuite lui Clement Romanul atât cu corpu- 
sul literar apocrif al literaturii cuprinse în romanul petrino-clementin din 
Omiliile şi Recunoaşterile pseudoclementine, cât şi cu vasta compilaţie 
pseudoepigrafă a Constituțiilor Apostolice prin Clement care apare aici atât 
ca secretarul colegiului apostolilor, cât şi ca episcop al Romei hirotonit 
nemijlocit de Petru. Literatura clementină trădează astfel o ecleziologic epis- 
copocentrică, Biserica apărând ca o veritabilă monarhie de drept divin, şi o 
teologie unitariană fie de tip monarhian şi de inspiraţie iudaizantă (proto- 
islamică) în romanul clementin, fie de tip subordinaţianist şi de inspiraţie 
elenizantă, ariană, în Constituţiile Apostolice (al căror arianism va fi denunţat 
ca atare de patriarhul Fotie [f 891] în codicele 113 al Bibliotecii sale). În 
ambele cazuri, Unicului Dumnezeu înconjurat de o curte angelică îi cores- 
punde pe pământ o replică terestră, „dumnezeu pământesc”, monoepiscopul 
monarhic: fie el Calist din Roma, acuzat de Tertulian că vrea să fie „pon- 
tifex maximus” şi „episcopus episcoporum”, fie anonimul episcop din Siria, 
autorul Didascaliei Apostolilor, fie episcopul monarhic arian din Antiohia 
secolului IV, portretizat de editorii anonimi ai Constituţiilor Apostolice „prin 
Clement”. În forma ei actuală, Tradiția Apostolică despre harisme, atribuită 
lui Ipolit prezbiterul, este o tentativă de conciliere şi sinteză între cele două 
ecleziologii rivale — prezbiterală şi episcopală, colegială şi monarhică aflate 
în dispută în Biserica Romei, iar succesul ei postum, mult dincolo de resorbția 
bisericii-şcoală a lui Ipolit ca simplă parohie în episcopia unică a Romei, 
vorbește singur atât despre necesitatea unei astfel de sinteze, cât şi despre 
direcţia în care a fost căutată. 

Didahia Apostolilor şi tranziția de la ierarhia itinerantă la cea locală 


— Didahia celor Doisprezece Apostoli; păstrată într-un singur manuscris"%5, 
descoperit în 1873 şi publicat în 1883 de mitropolitul grec Philotheos Bry- 
ennios, a suscitat nenumărate alte ediţii, studii, comentarii şi interpretări. 
Didahia a fost considerată carte inspirată sau bună de citit în Biserică până 
în secolul IV, deşi n-a făcut parte nicicând din canonul Noului Testament, 
nefigurând în marile codice biblice unciale. A dispărut, nemaifiind copiată 
tocmai datorită arhaicităţii practicilor liturgice şi organizării comunităţilor 
creştine pe care le reflectă. Pe baza indiciilor inteme s-a stabilit cu maximă 
probabilitate că autorul sau redactorul/editorul Didahiei Domnului prin cei 
Doisprezece Apostoli către neamuri/păgâni (cum sună titlul ei lung) a fost 
un „apostol”, în sensul larg misionar, itinerant activ în mediile rurale din 
nordul Palestinei şi din Siria, cândva între anii 50-100, opiniile savanților 
oscilând între o datare timpurie, înainte de anul 70, şi una târzie, spre sfârşitul 
secolului I. Didahia este cel mai vechi document liturgico-canonic al Bisericii 
creştine, un fel de manual pentru apostolii itineranţi din Siria rurală. Este un 
text compozit alcătuit din patru părţi inegale şi aparținând unor genuri literare 
diverse, compilate şi adaptate de un autor anonim care se adresa unor creş- 
tini proveniţi din păgâni, dar într-un mediu dominat de creştini iudaizanți. 
O primă parte (cap. I-VI) are caracter liturgic şi redă prescripții și formulare 
ale Biserici primare privitoare la Botez (VII), posturi (VIII.1), rugăciune 
(VIII.2) şi Euharistie (IX-X). Cele trei rugăciuni la potir (IX.2), la pâine (IX.3) 
şi după masă (X.1) — din care lipseşte orice referință la Cina ultimă a lui 
lisus, drept pentru care caracterul lor euharistic a fost contestat — vin direct 
din tradiția iudaică a binecuvântărilor de la masă (birkat ha-mazon) şi atestă 
o hristologie davidică, o ecleziologie şi o eshatologie mesianice extrem de 
arhaice. Partea a treia (cap. XI-XV) are caracter disciplinar şi conţine in- 
strucţiuni privitoare la primirea fraţilor (XII), apostolilor şi profeților itine- 


i Hierosolymitanus 54 (terminat de copiat pe }1 iunie 1056 de un notar Leon din 
Constantinopol) conține o sinopsă a Vechiului şi Noului Testament (f. 1-38v), Epistola lui 
Bamaba (f. 39-51v), Epistolele 1-2 ale lui Clement Romanul (f. 51v-70, 70-76) — fiind 
singurul manuscris care oferă textul integral al acestor epistole postapostolice —, Didahia 
(f. 76-80v) şi cele treisprezece Epistole ale lui Ignatie Teoforul din recenziunea lungă 
(f. 81-120). Descoperirea acestui manuscris a arătat că prima parte a cărții VII (I-XXXII) a 
Constituţiilor Apostolice este o parafrază amplificată a Didahiei. 

30 A. von Harnack, 1884; J. P. Audet, 1858; S. Giet, 1970; W. Rordorf, 1978; K. Nieder- 
wimmer, 1989. Edițiile moderne comentate de referință sunt cele ale lui W. RORDORF: 
La doctrine des Douze Apôtres (Didache) (Sources Chrétiennes 248), 1978, şi K. NIEDER- 
WIMMER, Die Didache (Kommentar zu den Apostolischen Vätern 1), Göttingen, 1989 (cf. 
recenzia critică a acesteia din urmă fācută de A. FAIVRE, Jahrbuch fir Antike und Christen- 
tum 36, 1993, p. 212-215). 

ranți (XI), la datoriile comunității față de profeţii și dascălii care vor să se 
stabilească (XIII), alături de reguli privitoare la alegerea episcopilor și dia- 
conilor (XV) și la disciplina comunității (XIV, împăcarea înainte de Euha- 
ristie, şi XV.3). Întreg ansamblul se încheie cu o pareneză eshatologică 
(cap. XVI). Partea a treia, disciplinară, care reflectă ecleziologia aplicată a 
comunităților didahistului anonim, ridică însă o serie de probleme dificil de 
soluționat altfel decât dacă se acceptă că este amalgamată din elemente in- 
dependente provenind din epoci diferite: dacă prevederile disciplinare din 
capitolul XIV le completează pe cele liturgice din capitolele euharistice IX-X, 
de care se leagă strâns, capitolele XIII şi XV atestă o etapă diferită, mai târzie, 
din viața comunităţii faţă de cea mai veche atestată în capitolele XI-XIII. 
În acestea din urmă rolul principal îl dețin apostolii, profeții?’ şi didascalii 
harismatici (nu extatici), care apar toţi având slujiri itinerante; tuturor aces- 
tora comunitatea trebuie să le probeze purtarea și învăţătura supuse judecății ei; 
de la toți se cere sărăcie de bunăvoie: pot fi găzduiţi şi hrăniți, dar nu şi plă- 
tiți de comunitate. Apostolii şi profeţii, ca și didascalii, sunt clar atestaţi în 
Faptele Apostolilor 13, 1-2 ca lideri ai primei comunităţi din Antiohia, dar 
şi în 7 Corinteni 12, 28 (cf. Ef 4, 11). Bisericile din Siria occidentală trebuie 
așadar să fi fost şi ele o vreme conduse de colegii de profeţi şi apostoli. care 
trimit la misiune apostoli itineranți din sat în sat şi din oraş în oraş; ci sunt 
secondați de profeți şi dascăli care se stabilesc în comunităţi pentru a le îndru- 
ma spiritual, fără să fie şi capii lor, comunitățile fiind avertizate să se ferească 
de abuzurile pseudoprofeţilor şi falşilor harismatici. În capitolul XV însă 
comunitatea este invitată să-şi aleagă din rândurile ei episcopi şi diaconi“. 
cărora le este acum încredinţată celebrarea Euharistiei şi care preiau funcţiile 
şi cinstirea profeților şi didascalilor harismatici. Ceea ce atestă o epocă în 
care locul harismaticilor itineranți este preluat de o ierarhie locală. Nu apar 
însă prezbiterii. Aşa cum se vede însă în Faptele Apostolilor şi Epistolele 
Pastorale, episcopii şi prezbiterii aveau funcţii identice în primele comunități 
creştine şi desemnau pe membrii colegiului care conduceau aceste comuni- 
tăți şi prezidau cultul lor: „prezbiteri” era numele membrilor acestor colegii 
în comunitățile provenite din iudaism, iar „episcopi”, în comunităţile prove- 
nite din lumea greco-romană, unde acest nume era aplicat magistraţilor cu 


305 Profețţii, caz unic în literatura creştină veche, prezidează inclusiv Euharistia şi rostesc 
rugăciunea euharistică (X.7, XI.9, XII1.3), fapt care l-a făcut pe J. Colson şi pe N. Afanasiev 
să vadă, neîntemeiat însă, în Didahie opera unui montanist din secolul II. Dacă în Didahie 
XIII.2 şi XI.1-2 didascalii apar alături de profeți, în pasajul corespunzător din prelucrarea 
ei în Constiluţiile Apostolice VIL.XXVvuI profeţii dispar și rămân doar didascalii. 

3% Ei vor fi inseraţi în Constituțiile Apostolice VIL.XXXL.| pentru a compune triada clasică 
a ierarhiei clericale. 

funcţii de tutelă și arbitraj în cele mai diverse domenii. Odată cu declinul 
profetismului şi al slujirilor itinerante, în fruntea comunității apar liderii lo- 
cali reprezentaţi de colegiul prezbiterilor-episcopi, în fruntea căruia s-a aflat 
întotdeauna un preşedinte ales special ca să conducă adunarea creştinilor, 
lucru greu de făcut de un grup fără lider. Acestui prezbiter-episcop preşe- 
dinte (protokazhedrites) i se va rezerva ulterior în exclusivitate apelativul de 
episcop şi funcţia de supraveghere legată de acesta, prezbiterii şi diaconii 
devenind consiliul şi colaboratorii săi. Monoepiscopatul înconjurat de prez- 
biteriu şi diaconat e limpede atestat în Siria, la sfârşitul secolului I, de Epis- 
folele lui Ignatie Teoforul, un argument în plus, alături de absența oricăror 
avertismente privitoare la erezii (apar doar falşi profeţi, nu eretici) şi a orică- 
rui citat de texte din Noul Testament pentru datarea timpurile a Didahiei în 
jurul mijlocului secolului I (înainte de anul 70). Unică în felul ei, Didahia 
atestă un tip de creştinism timpuriu, necunoscut până la data descoperirii ei: 
bazat pe învățătura morală iudaică despre „cele două căi” presărată cu ziceri 
ale lui lisus, acest creştinism foloseşte rugăciuni euharistice inspirate din 
iudaism, dar vede în sinaxa euharistică realizarea anticipată a Împărăției 
eshatologice a lui Dumnezeu inaugurate în Persoana mesianic-davidică a lui 
lisus Hristos, iar comunităţile lui sunt dinamizate de o ierarhie itinerantă 
harismatică, în curs de înlocuire cu una locală. 


De la Epistole Pastorale la un drept parenetic 


Originile şi modelul literaturii canonico-liturgice pseudoepigrafe a Biseri- 
cii vechi se află însă în povăţuirile adresate de Apostolul Pavel lui Timotei 
și Tit în aşa-numitele „Epistole Pastorale” cu privire la bărbaţi şi femei, 
sclavi şi autorităţi, la episcopi, diaconi, prezbiteri şi văduve (/ Tim 2-3 şi 5; 
Tit 1-2). Acelaşi tip de îndemnuri privitoare la bărbaţi şi femei, văduve, dia- 
coni, tineri, fecioare şi prezbiteri îl regăsim un secol mai târziu în Epistola 
către Filipeni a episcopului Policarp al Smyrnei. Scopul e consolidarea, îm- 
potriva riscurilor schismelor şi ereziilor, a unei ordini ferme în Biserici care 
trebuie să arate ca nişte „case ale lui Dumnezeu” construite în jurul Evan- 
gheliei ca predanie a unui depozit al credinţei adevărate şi a unei învățături 
nefalsificate, dar şi al unei morale realiste (bazată pe acceptarea realităților 
politice ale lumii păgâne) cu refuzul oricăror exaltări și radicalisme, de o 
ierarhie apostolică clar conturată. Avem aici elementele unei „constituții 
bisericeşti” schițate chiar de un apostol, dar sub forma unei pareneze adresate 
diferitelor „stări” din interiorul comunităţilor creștine". Prescripţiile litur- 


3%7 pentru normarea relațiilor reciproce dintre diversele stări: femei — bărbaţi, copii — pă- 
rinţi, sclavi — stăpâni, Apostolul Pavel foloseşte în Coloseni 3, 18 — 4, 1 şi Efeseni 5,22 — 

gice lipsesc cu totul, dominând în schimb îndemnurile morale adresate 
comunității şi liderilor ei. În Didahie însă, alături de învăţăturile morale apar 
atât prescripții şi chiar formulare liturgice, cât şi norme privind disciplina şi 
organizarea comunității, atribuite toate apostolilor ca elemente în conformi- 
tate generală cu învățătura apostolilor. În Tradiția Apostolică morala trece în 
plan secund în favoarea prescripțiilor şi formularelor liturgice, în prim-plan 
stând cultul şi ordinea ierarhică precisă în Biserică; ca şi în Didahie, ele sunt 
atribuite apostolilor într-un sens dinamic, ca părți integrante ale unei tradiţii 
apostolice vii. Canoanele Bisericeşti ale Apostolilor au un conţinut similar cu 
Didahia juxtapunând pareneza morală (IV-XIV) cu dispoziţiile privitoare la 
o structură deja deplin evoluată a comunităţii ecleziale (XV-XXX), dar 
acum apare pseudoepigrafia, diversele prescripții fiind repartizate şi puse în 
gura tuturor apostolilor, fiecare din ei contribuind cu câteva elemente. Operă 
a unui episcop monarh absolut care vrea să-şi asigure împotriva opozanților 
legitimitatea şi universalitatea pretențiilor sale extreme, recomandându-şi 
pseudoepigrafic scrierea drept operă a unui sinod apostolic contra ereziilor, 
Didascalia continuă şi ea, după o scurtă introducere morală generală. cu o 
descriere în ordine descrescătoare a treptelor ierarhiei bisericeşti. Mutaţia 
produsă are loc printr-un transfer şi o polarizare a îndemnurilor morale asupra 
capilor comunității creştine şi o glisare de pe pareneză morală pe drept, tre- 
când prin liturgic. Amestec de discurs prescripliv-normativ, dar fără sancţiuni 
juridice, şi exhortativ, mijlocul principal de impunere a normelor fiind 
pareneza, genul „constituţiilor apostolice” reprezintă astfel o formă particu- 
lară de „drept parenetic” (Steimer). Apelul la pseudonomia apostolică, ca 
mijloc de asigurare a autorităţii prescripţiilor expuse, arată că genul „consti- 
tuţiilor bisericeşti” se situează la mijloc între literatura inspirată, validată de 
o harismă legitimantă, şi literatura legal-juridică emisă de o instituţie legitimă 
recunoscută. 

După preludiul reprezentat de Epistolele pastorale pauline, genul statutelor 
apostolice s-a constituit mai întâi în diverse configurații (Didahie, Constituţii 
Bisericeşti, Didascalie, Tradiţie) cu dozaje variate de elemente morale, litur- 
gice şi disciplinar-ecleziale, devenind realmente un gen „canonico-liturgic” 
— cum arată A. Faivre — abia odată cu Tradiția Apostolică, care este adevă- 
ratul nucleu al întregii literaturi canonico-liturgice. Aceasta întrucât Tradiția 
Apostolică e singurul document care este reținut, fie în traduceri, fie în re- 
manieri, în toate marile „colecţii” care vor relua în secolele IV-V ca „unităţi 
literare” documentele canonico-liturgice anterioare. Într-adevăr, dacă Seno- 


6, 9 şi aşa-numitele tabele de îndatoriri” (Haustafeln) care circulau în societatea greco- 
romană. 

dos-ul alexandrin şi Octateuhul clementin ignoră sau omit Didascalia, reți- 
nută însă de Constituţiile Apostolice, care omit Constituţiile Bisericeşti ale 
Apostolilor, prezente în Senodos şi Octateuh, în schimb Tradiţia Apostolică 
este prezentă în Senodos şi remaniată atât în Constituţiile Apostolice, cât şi 
în Octateuh (unde apare chiar de trei ori: în traducere şi în două remanieri: 
atât în Regulamentele Apostolice, cât şi în Testamentul Domnului). 


Ultimele tentative de a restitui o imagine holistică a tradiţiei canonice 


Marile compilaţii din secolele IV-V au fost încercarea deliberată de a face 
concurență noii forme de legislaţie bisericească dogmatico-juridică, repre- 
zentată de simbolurile de credinţă și de canoanele sinoadelor Bisericii impe- 
riale constantiniene, divizate profund de nenumăratele schisme între adepții 
diverselor forme de arianism şi antiarianism, de ierarhii, sinoade şi crezuri 
rivale. Exasperate de spectacolul dramatic al polemicilor interminabile între 
episcopi şi sinoade, câteva cercuri de teologi şi grupuri de oameni ai Bisericii 
au căutat soluţia crizei în întoarcerea la tradiţia apostolică originară, într-o 
viziune pozitivă, nu polemic-speculativă, ci liturgică şi populară. Trecutul 
idealizat al vechii Biserici era oferit ca oglindă prezentului divizat; iar în 
locul interminabilelor delimitări polemice faţă de păgânism şi erezii, accentul 
era pus pe pozitivitatea tradiţiei, pe construcţia interioară morală, liturgică şi 
disciplinară a comunităţilor ca întreg, pozitivul şi interiorul fiind percepute 
mai importante decât negativul polemic şi fixarea antagonistă față de exterior. 
Morala şi spiritualitatea, Scriptura şi liturghia sunt aici în centrul tradiției şi 
vieţii Bisericii ca adevăratul ei Canon sau Normativ apostolic, nu formulele 
dogmatice sau cazuistica juridică ale sinoadelor. 

Pentru a putea impune această viziune în noua Biserică imperială, redac- 
torii şi compilatorii Constituţiilor Apostolice au făcut apel la toate resursele 
canonico-liturgice anterioare, pe care le-au rescris, remaniat, interpolat şi 
compilat într-un cadru narativ ficțional tipic pseudoepigrafic. Au imaginat o 
întâlnire a întregului cerc al apostolilor în Ierusalim cu ocazia Sinodului 
apostolic (descris în Faptele Apostolilor 15) cu Pavel şi cu restul ucenicilor, 
în frunte cu Iacob din Ierusalim şi Clement, secretarul apostolilor, cu sarcina 
de a fixa în scris tradiția apostolică sub forma unor „constituții” care să com- 
pleteze scrierile apostolice ale Noului Testament. Pretenţiile de autoritate 
apostolică revendicate pentru aceste „constituţii” date „prin Clement” sunt 
considerabil escaladate; canonul 85 apostolic, cu care se încheie întreaga 
compilaţie, plasează cele opt cărți ale Constituțiilor Apostolilor îndată după 
Apocalipsă în însuşi interiorul canonului biblic al Noului Testament. Nu se va 
rămâne însă aici. Discreditate de suspiciunea de heterodoxie, Constituţiile 

Apostolice vor fi imitate tot în Siria de un alt compilator care va produce 
Octateuhul clementin, în a cărui deschidere acesta va plasa o ultimă prelu- 
crare a Tradiției Apostolice ipolitiene sub forma fictivă acum a unui Testa- 
ment al Domnului Însuşi, lăsat apostolilor de Hristos înainte de Înălțarea Sa 
la ceruri. Un fel de „Levitic creştin” (von Harnack), prezentat ca un „Al Trei- 
lea Testament”, în care ordinea liturgico-canonică a Bisericii apare ca reve- 
laţie specială a Domnului înviat, Testamentul Domnului este punctul final 
al genului pseudoepigraf al „constituţiilor/statutelor bisericeşti” din Biserica 
veche. Pretenţiile pseudoepigrafice la autoritate fiind maximale, nu mai 
puteau fi oricum depăşite, iar genul ca atare va dispărea pierzând concurenţa 
cu cele trei serii de canoane — biblic, dogmatic (crezurile şi hotărârile sino- 
dale) şi juridic-disciplinare — în care se va divide normativul apostolic în 
Biserica imperială a Sinoadelor. Sporul net de claritate şi precizie adus de 
această triplă diviziune s-a făcut însă cu preţul separării lor de elementul litur- 
gic care va deveni tot mai mult un ritual sacralizat. Ritualizarea liturgicului 
va atrage cu sine şi biblicizarea Scripturii, dogmatizarea credinţei şi juridi- 
zarea disciplinei şi instituţionalizarea vieţii Bisericii — toate consecinţe ale 
formalizării şi izolării lor reciproce. Nu putem decât regreta căderea în uitare 
şi abandonarea literaturii canonico-liturgice datorate în primul rând arhais- 
mului formelor liturgice, inactuale în condiţiile evoluţiei accentuate a rituri- 
lor în secolele IV-V. Fiindcă sub forma ei pseudoepigrafică, apostolică sau 
nou-testamentară, genul „constituțiilor bisericeşti” vehicula viziunea holistă 
a vechiului Canon apostolic (şi a Tradiţiei apostolice) al Bisericii ca unitate 
„perihoretică” între morală-credință-cult-disciplină-organizare dincoace de 
scindările lui formalist-scolastice prin epistemizare, juridizare, ritualizare, 
biblicizare (ulterior şi prin eticizare sau pietism). 

Literatura canonico-liturgică atribuită apostolilor suscită astăzi tot mai mult 
interesul istoricilor, canoniştilor şi liturgiştilor. În abordările încercate există 
însă riscul de a o trata fie ca reprezentând o simplă „preistorie” a dreptului 
canonic (Gaudemet) sau a formelor liturgice din marile rituri constituite ulte- 
rior (Dalmais), permiţând reconstituirea elementelor constitutive ale aces- 
tora, fie de a le trata sceptic drept simple „piese inteligente de propagandă”, 
utilizate în diverse contexte şi care ca atare nu atât descriu realităţi liturgice 
şi ecleziale efective, cât imaginează idealizându-le organizarea şi cultul unei 
comunități apostolice fictive (Bradshaw). Compilaţiile de texte care pretind 
să dea directive apostolice ideale în chestiuni de morală, cult, disciplină şi 
organizare bisericească cad în desuetudine, atât în Orientul grec, cât şi în 
Occidentul latin (rămânând la mare cinste doar în vechile Bisericile orientale), 
atunci când în Biserica imperială a episcopilor şi sinoadelor bine organizate 
vor intra în uz colecţiile de canoane şi formularele liturgice cu caracter atât 

oficial, cât şi practic. „Gigantic caleidoscop” (Loofs) în care elementele 
constitutive pot fi aranjate într-o varietate de forme, şi în care fiecare poate 
vedea imaginea pe care o vrea, „literatura vie” a statutelor apostolice, rema- 
niate, prelucrate şi compilate mereu pentru a fi adaptate necesităţilor unor 
contexte noi, a făcut loc în secolul VI unor configurații fixe, formalizate şi 
aşezate sub semnul definitivului. Într-un recent studiu, A. Faivre făcea bi- 
lanțul şi trasa perspectivele cercetării contemporane a literaturii canonico- 
liturgice". Atentă să nu cadă victimă efectelor de „oglindă” şi de „miraj” 
proprii acestei literaturi speciale, cercetarea actuală nu trebuie să piardă din 
vedere că aceasta reprezintă un „corpus paleocreştin veritabil”, constituind un 
„Ben instituţional” mai degrabă decât unul literar. Starea edițiilor şi a studii- 
lor evidenţiază problemele existente încă în interpretare: Didahia prin pozi- 
ția de frontieră pe care o deţine în cadrul genului, iar Tradiţia Apostolică — 
supralicitată poate de liturgiştii romano-catolici în căutarea unui precedent 
pentru reformele liturgice ale Conciliului Vatican II — prin necesitatea de a 
identifica documentul care i-a servit drept sursă, de alcătuire a unei sinopse 
digitale a tuturor versiunilor, remanierilor şi adaptărilor ei, care aşteaptă să 
fie studiate încă pentru ele însele; aceeaşi urgență priveşte şi Constituţiile 
Bisericești ale Apostolilor, „ruda săracă” a genului. In ce priveşte colecțiile, 
Octateuhul clementin aşteaptă încă o ediţie critică, la fel şi Sinodos-ul alexan- 
drin, a cărui întreagă istorie trebuie reluată, singura „colecţie privilegiată” 
fiind evident Constitutiile Apostolice, care au beneficiat de ediția comentată 
magistrală, realizată în 1985-1987 de colegul de la Facultatea de Teologie Ca- 
tolică din Strasbourg al lui Alexandre Faivre, preotul profesor Marcel Metzger. 


Constituţiile Apostolice — apogeul genului canonico-liturgic pseudoepigraf 


Voluminoasa compilaţie pseudoepigrafică a Constituţiilor Apostolice 
reprezintă, în opinia acestuia din urmă, „apogeul vechii literaturi canonice”, 
„apogeul dreptului pseudoepigrafic”, o formă particulară de drept menită „să 
acopere vidul legislativ al primelor secole creştine”. Recursul constituționa- 
liştilor antiohieni la autoritatea supremă a apostolilor adunaţi în sinod se ex- 
plică prin nevoia de a le asigura forță de lege în Biserică. Contradicţia dintre 
creştinism şi iudaism nu este citită în cheie cripto-marcionită drept opoziția 
radicală dintre Evanghelia lui Hristos şi Legea lui Moise, constituționaliştii 
receptând soluția Didascaliei, care distinge între Prima Lege dată lui Moise, 
care corespunde legii naturale şi este cuprinsă doar în Decalog, şi a Doua 
Lege (deuterâsis) dată israeliților de Moise după căderea acestora în apostazia 


308 A. FAIVRE, „La documentation canonico-liturgique. Bilan et prospectives”, în: La do- 
cumentation patristique. Bilan et prospeclives, Laval-Sorbonne, 1995, p. 341. 

„viţelului de aur” și care cuprinde prescripțiile rituale privitoare la puritate şi 
cult. Această a Doua Lege a fost împlinită şi abolită de lisus/Trimisul/Apos- 
tolul Tatălui şi Care a luat locul lui Moise. Întrucât legislaţia Sa nu acoperea 
toate aspectele şi segmentele vieţii creştine, ea a fost continuată de aposto- 
lii/trimişii lui Hristos. Constituţiile Apostolice se prezintă astfel drept un 
document elaborat de Clement pe baza dispoziţiilor stabilite de toți apostolii 
adunați în sinod la Ierusalim cu ocazia soluționării chestiunii extensiunii vala- 
bilităţii pentru creştinii din păgâni a prescripţiilor rituale din Legea mozaică 
(FA 15; Constituţiile Apostolice VL.XIv). 


... datare şi localizare 


Localizarea şi datarea mediului în care a lucrat echipa sau atelierul de re- 
dactori care a compilat Constituţiile se face relativ uşor plecând de la nume- 
roase indicii prezente în text: numele lunilor sunt cele din Siria elenistică; 
lista scaunelor episcopale principale (VIL.xLvi şi VIII.X.7, ai căror titulari 
sunt prezentați anacronic drept tovarăși ai apostolilor) este: Ierusalim, Roma. 
Antiohia şi abia apoi Alexandria (contrar canoanelor 3 şi 7 de la Niceea, 325), 
iar Constantinopol nu apare deloc (el va fi impus pe locul al doilea după 
Roma de canoanele 2 şi 3 de la Constantinopol, 381); în fundal apare un oraş 
important (cu instituţii şi instalaţii urbane), în care creştinii convieţuiesc cu 
păgâni, iudei și eretici: li se interzice frecventarea cultelor păgâne şi a sărbă- 
torilor iudaice, iar opoziţia față de iudaism şi iudeo-creştinism ocupă un loc 
proeminent; Biserica creștină este o comunitate importantă numeric cu cler 
mult şi un cult complex de tip antiohian, ca și simbolul de credinţă baptis- 
mal (VII.XLi.4-8), care e o compilaţie de formule din simboluri de credință 
anterioare, mai ales din cel al sinodului întrunit la Antiohia cu ocazia târno- 
sirii catedralei de aici în anul 341; „Canoanele Apostolice” din final rezumă 
Şi reiau canoane ale unor sinoade antiohiene din anii 325-380; de două ori 
(V.xu, VIIL.XXXIII) este menționată ca distinctă de praznicul Arătării (Epi- 
faniei) lui Hristos sărbătoarea de origine romană a Naşterii Domnului, care 
s-a impus treptat şi în Răsărit (e atestată la Constantinopol în 379, la Antio- 
hia, în jurul anului 380, iar la Ierusalim abia după 420). Toate acestea indică 
precis spre Antiohia în jurul anului 380. Situaţia religioasă din metropola de 
pe Orontes era una extrem de complexă, în Antiohia funcționând trei-patru 
comunități creştine concurente în frunte cu episcopi rivali: alături de cea a 
episcopului oficial, care era arianul Dorotei (376-381), se aflau cele ale nice- 
anului intransigent Paulin, recunoscut de Roma, cea a niceanului Meletie, 
exilat din 360 (de unde va reveni abia în 379), iar din 372, cea a apolinaris- 

tului Vital. 

„.. semiarianism Sau teologie populară 


Teza care a prevalat mereu — plecând de la canonul 2 al Sinodului Trullan 
(692) şi codicele 113 al Bibliotecii patriarhului Fotie (f 891), reluată de Usherr 
(1644) şi Cotelier (1672) până la Turner (1914) — e că autorul/redactorui 
Constituțiilor Apostolice a fost un arian sau semiarian care le-ar fi folosit ca 
mijloc de propagandă în serviciul unei comunități heterodoxe. Teza nu se sus- 
ţine însă, întrucât, dat fiind că între anii 363-381 Antiohia a fost reşedinţa îm- 
păraţilor arieni şi capitală a arianismului oficial, comunitatea ariană n-avea 
nevoie de o propagandă indirectă prin mijloacele pseudoepigrafiei, iar după 
381 propaganda ariană era interzisă. Cum arată Marcel Metzger, limbajul teo- 
logic folosit, biblic, şi nu filozofic, şi din care lipsesc cu totul formulele incon- 
testabil ariene, trădează mai degrabă un mediu conservator de păstori şi cano- 
nişti, ostili speculațiilor metafizice savante, care pun tot accentul pe mântuire 
aşa cum apare în istoria biblică şi promovează o teologie în acelaşi timp scrip- 
turistică, liturgică şi populară. Erorile denunţate sunt toate vechi: gnosticismul, 
politeismul, diferitele modalisme monarhiene şi adopțianismul şi par să n-aibă 
nici o legătură cu situaţia contemporană redactorilor. În timp ce arianismul 
imperial monopolizase scena oficială, comunitățile se confruntau cu alte difi- 
cultăți, sugerate de locul important pe care-l deține delimitarea de iudaism şi 
iudeo-creştinism. În orice caz, teologia Constituţiilor Apostolice pare într-o 
întârziere şi rezervă deliberată faţă de evoluţiile teologice precipitate în se- 
colul IV de luările de poziţie atât contra, cât şi pentru Sinodul de la Niceea I. 
Antispeculativă şi axată exclusiv pe „economia” biblică a mântuirii recapitu- 
lată liturgic, această teologie este în acelaşi timp una clar trinitariană şi ierar- 
hic-subordinaţianistă (e un „origenianism întârziat”). Treimea este una strict 
„economică”, de aici şi preferința pentru doxologiile „Slavă Tatălui prin Fiul 
în Duhul Sfânt”. Dumnezeul Unic e Creator al unui cosmos ierarhic şi Tată al 
unui Fiu Unic veşnic; imaginea cea mai elocventă e cea din anaforaua euha- 
ristică (VIII.x1.7-8): în vârful piramidei existenţelor tronează Dumnezeul Tată 
a toate, la dreapta Căruia este Fiul, după Care vin puterile cereşti ale îngerilor 
evocate minuţios. Aici se situează desigur aspectul care i-a şocat cel mai tare 
pe copişti, care — cu excepţia unei singure familii de manuscrise — au şters 
aceste pasaje care contravin direct pnevmatologiei Sinodului de la Constan- 
tinopol din 381: Duhul Sfânt apare drept prima creatură a Tatălui prin Fiul 
înainte de heruvimi şi de serafimi, constituţionaliştii refuzând să recunoască 
egalitatea de cinstire dintre Duhul şi Fiul împreună cu Tatăl şi vorbind de- 


spre Duhul ca despre un Închinător al Tatălui (VIII.xu.27 şi VL.xw.2P%. 


% Constituţionalistul pare a ignora interpretarea lui Origen, care-i identifică în primii 
heruvimi de lângă tronul Tatălui pe Fiul şi pe Duhul Sfânt. 

Aceeaşi viziune subordinaţianistă se observă şi în soteriologia „economică”: 
Tatăl e Obârşia mântuirii prin faptul că ÎI trimite pe Fiul Său în trup ca să 
sufere pătimirea pentru noi ca Slujitor (Pais) în dependență de supunere ab- 
solută față de El şi ca să exercite ascultare; dacă Tatăl trimite, iar Fiul suferă 
şi slujeşte, Duhul e martor şi dă mărturie. Prin supunere şi laudă, curtea/ie- 
rarhia cerească a îngerilor e modelu! Bisericii. Biserica a luat locul vechiului 
Israel răzvrătit, care nu mai merită nici numele de Popor, nici de Israel, și 
este ea adevăratul Israel („care vede pe Dumnezeu”), noul Popor al lui 
Dumnezeu răscumpărat şi sfinţit prin jertfa lui Hristos pentru a fi asociat în 
Duhul Sfânt ierarhiei curții cereşti. 


„.. O imagine vie a unei Biserici episcopale urbane complex structurate 


Poporul Bisericii este o comunitate structurată, ale cărui articulaţii apar 
vizibile în locurile diferite pe care le ocupă fiecare cin sau stare la celebrările 
liturgice şi în ordinea în care vin la Împărtăşire (IL.xxXvil.12, VIIL.XHI.14): 
clericii cu cele trei trepte clasice: episcop, prezbiteri, diaconi (paraleli cu 
ierarhia vechi-testamentară: arhiereu, preoți, leviţi), laicii împărţiţi pe sexe 
şi vârste, şi marginalii diverselor trepte de catehumenat, penitență, posesie. 
Cartea I, cea mai scurtă, tratează despre „laici” şi comportamentul lor în 
diverse împrejurări. Chiar dacă le sunt interzise funcţiile sacerdotale, li se 
cere să contribuie la extinderea Bisericii în lume; nu este aşadar vorba de 
un „laicat”, pentru că nu sunt definiţi în opoziţie cu clerul, ci referința este 
mereu la unicul Laos/Popor al lui Dumnezeu. După ce cartea a Il-a tratează 
amplu „despre episcopi”, Constituţiile revin, pe urmele Didascaliei, la văduve 
(cartea HI) şi orfani (cartea IV). 

În Biserica descrisă în Constituţii totul converge, ca şi în Didascalie, în 
persoana episcopului ales de tot poporul, dar şi exaltat dincolo de orice mă- 
sură umană: este nu doar părintele, stăpânul, învățătorul, arhiereul, profetul şi 
judecătorul poporului, „este după Dumnezeu dumnezeul vostru pământesc” 
(I1.XXvI.4; unde Didascalia scrie simplu: „este pentru voi un dascăl şi un 
părinte după Dumnezeu”). Toţi, clerici şi laici, îi datorează venerație şi as- 
cultare totală. Se insistă pe mijlocirea și mila pe care trebuie să o arate față 
de păcătoşii pocăiţi, pe învățătura credinţei adevărate împotriva ereziilor, pe 
purtarea de grijă şi asistența materială pe care trebuie să le manifeste faţă de 
toți, mai ales faţă de cei în dificultăți. Prezbiterii se estompează firesc în fața 
unui astfel de episcop. Există însă o diferență notabilă față de Didascalie, 

unde diaconii joacă un rol mai important decât prezbiterii, care vin după 
diaconi şi diaconiţe şi doar ca un consiliu al episcopilor. Constituţiile acordă 
prezbiterilor un loc mult mai important, încredințându-le doar lor învăţătura, 

botezul, binecuvântarea poporului şi prezidarea Liturghiei în absenţa epis- 
copului, asociindu-i apostolilor. Dar rețin analogiile teologico-ecleziologice 
ale Didascaliei: episcopul — Dumnezeu, diaconul — Hristos, diaconița — 
Duhul Sfânt și prezbiterii — apostolii (II.XXV1.7, II.XXvIu1.4). Comparaţia 
diaconului cu Hristos, Slujitorul prin excelenţă al Tatălui, este un argument 
biblic care vrea să evidenţieze supunerea totală a diaconului episcopului și 
prezbiterilor în al căror serviciu se află; pe lângă slujirea liturgică minuţios 
descrisă, în care se află la dispoziţia permanentă a episcopului în primirea 
şi distribuirea darurilor şi ca intermediari pentru laici, diaconii dirijează în 
numele episcopului serviciul caritativ al Bisericii. 

Constituţiile înregistrează şi o serie de slujiri nesacramentale inferioare 
poziţiei diaconului şi aflate pe atunci în evoluţie: ipodiaconii, citeții, psalții, 
portarii şi, mai ales, diaconiţele cu rol în botezul femeilor, în examinarea 
străinelor care intră în Biserică şi în serviciul caritativ; hirotonite, stau în 
biserică în primul rând între femei, înaintea văduvelor, dar fără a juca un rol 
liturgic. Slujirile itinerante din Didahie ale apostolilor, profeților şi didasca- 
lilor se estompează cu totul: apostoli sunt doar cei Doisprezece plus Pavel, 
profeţii sunt înlocuiţi cu prezbiterii, didascalii apar, dar sunt subordonați 
episcopului şi prezbiterilor, care sunt acum învățătorii prin excelenţă ai co- 
munităților. La fel stau lucrurile şi cu harismele neconferite de ierarhie şi 
diferiții harismatici — mărturisitorii, exorciştii şi taumaturgii din Tradiția 
Apostolică 9 şi 14 — a căror importanţă este drastic limitată (apar doar 
într-un singur loc) şi subordonată harismelor ierarhiei: astfel mărturisitorul 
(de care nu se vorbeşte în cartea V despre martiri) nu devine diacon sau 
prezbiter decât prin hirotonie. Faţă de Tradiția Apostolică, unde ordinea este: 
diaconi, mărturisitori, văduve, ctitori, fecioare, ipodiaconi, constituționalistul 
regrupează mai precis poziţiile: mărturisitorii, fecioarele, văduvele şi exor- 
ciştii sunt stări de viaţă, în care se intră prin angajament personal şi un har 
interior, nu prin hirotonie. Fecioarele, despre care didascalistul tace, au o 
mai mare importanță decât mărturisitorii sau exorciştii;, sunt comparate cu 
altarul tămâierii, dar nu se spune însă nimic despre forma angajamentului şi 
condiţiile lor de viaţă, doar că beneficiază de o parte din zeciuială, ca şi vă- 
duvele care stau înaintea lor în adunări şi în listele cu membrii Bisericii; din 
rândurile ambelor stări sunt recrutate diaconiţele. Ca şi Didascalia, Consti- 
tuțiile rezervă o carte întreagă, a III-a, văduvelor, dar le limitează atribuţiile 
şi privilegiile; deşi nu se poate distinge uşor când se vorbeşte de văduve în 
general și când despre un cin special al văduvelor, se insistă pe larg pe cali- 
tăţile cerute celor ce vor să intre în acest cin comparat cu un altar de rugăciune: 
vârsta, monogamia, nerecăsătorirea (pentru a nu se recăsători din motive 
economice, trebuie sprijinite material de episcop), discreţia în discuţii, nea- 

lergarea după sponsori, ascultarea de episcop, prezbiteri, diaconi şi diaco- 
nițe, nefăcând nimic fără avizul diaconului. Dacă Didascalia evocă punerea 
mâinilor văduvelor peste bolnavi, în schimb Constituţiile, ca și Tradiţia, 
refuză văduvelor orice fel de serviciu liturgic, admis doar diaconiţelor. Ase- 
menea fecioarelor, văduvele sunt şi ele o stare de viață consacrată. Absența 
oricărei referiri la monahism i-a făcut pe unii savanţi (Schwartz, 1936) să 
presupună eronat că ar fi vorba de o omisiune polemică, de o ostilitate față 
de monahism; Constituţiile vorbesc însă limpede, chiar dacă fără să insiste, 
despre asceți şi cei ce viețuiesc „în înfrânare şi evlavie, în curăţie şi feciorie”, 
care sunt menţionaţi atât în ecteniilor de la Liturghie (VIII.X, XI, XII.44), cât 
şi între cei ce se împărtăşesc (VIII.X111.14), dovadă că, deşi cu viaţă retrasă, 
asceții luau parte la cultul urban public al comunităţii, nu aveau propriile lor 
biserici şi cultul lor separat. 

Cu accentul pe etic şi liturgic, cu insistența pe aspectul biblic şi viziunea 
comunitară a vieții ecleziale, Constituţiile dau însă dovada unui remarcabil 
realism şi fericit echilibru. Astfel, recunoaşterea locului special al fecioarelor 
şi văduvelor, precum şi al asceţilor, în comunitatea creştină nu duce — ca în 
Faptele apocrife ale Apostolilor — la exaltarea encratită a virginităţii şi la 
refuzul gnostic al căsătoriei. Constituţiile afirmă explicit sfinţenia căsătoriei 
şi refuză orice fel de excese — atât deviațiile sexuale păgâne, cât şi excesele 
iudaice de puritate rituală ori de puritate ascetică extremă —, afirmând rigu- 
ros importanța fidelității conjugale, condamnând repudierea (afară de caz de 
adulter) şi căsătoria cu o femeie repudiată, neagreând recăsătorirea văduvelor 
şi condamnând sever căsătoria a treia. Sunt evocate şi rugăciunile soților, 
înțelegerea lor, respectul părinţilor, educaţia strictă a copiilor şi tinerilor, 
exigența ca orfanii (cartea a IV-a) să fie adoptați şi crescuţi de familiile creş- 
tine, relaţiile cu sclavii, respectul față de autorităţi. Modelul urmat și dezvol- 
tat e acela al Epistolelor Pastorale pauline, dar şi al Didahiei, întreaga com- 
pilație meritând, cum bine sublinia Marcel Metzger, titlul de „Calea Vieţii” 
creştinilor. 

Insistența pe dimensiunea socială a vieţii creştine, pe spiritul ei comunitar 
şi urban — proprii creştinismului antic, şi care se vor estompa din păcate în 
lungul Ev Mediu, când, odată cu dispariţia colegiilor şi comunităților inter- 
mediare, religia va tinde să se privatizeze iar aspectul social să se limiteze 
doar la stat şi familie — o demonstrează atenţia largă acordată sistemului 
ofrandeior, donațiilor şi asistenței comunitare dezvoltat în cărțile II-IV, mai 
ales cu referire la văduve şi orfani (cărțile III-IV) şi la mărturisitori şi mar- 
tiri (cartea V). Episcopului şi clerului li se datorează ofrande din pârgă şi 
zeciuială levitică vechi-testamentară pentru întreținere, asistența săracilor 
făcându-se din donaţii voluntare, a căror administrare revine episcopului 

ajutat de diaconi, care se ocupă de repartizarea lor nemijlocită. Ca şi în 
Didascalie, care e prelucrată aici, accentul cade pe aspectul etic al acţiunii 
de asistență caritativă, formulându-se o serie de principii şi de îndemnuri pri- 
vitoare la adevărații beneficiari, la modul primirii donațiilor şi al repartizării 
lor, la evitarea abuzurilor şi la dimensiunea spirituală a întregului proces, ale 
cărui aspecte materiale nu sunt tratate atât de tehnic cât am dori, ci pe care 
trebuie să le intuim şi reconstituim. 


... viața liturgică a unei Biserici urbane 


Un loc principal în Constituţiile Apostolice îl deține elementul liturgic, care 
ocupă aproape un sfert din întreaga compilaţie şi ne oferă un bogat şi unic în 
felul său Fuchologion în care sunt redate nu doar textul sau formulele rugă- 
ciunilor*!€, ci şi indicaţii rituale cu valoare de rubrici ceremoniale, şi care se 
distinge prin diversitatea lui, dar şi printr-o remarcabilă unitate de stil. Sunt 
prelucrate materiale de origini diverse: elementele liturgice din Didahia IX-X 
şi din Tradiţia Apostolică sunt profund remaniate în cărțile VII.XXV-XXVII 
şi VII — „unităţile literare” anterioare prelucrate oferind de altfel doar partea 
cea mai mică a materialului, ale cărui origini sunt necunoscute. Fapt extrem 
de interesant, Constitutiile VII.XXXIII-XXXVII transcriu şi un set de rugăciuni 
şi binecuvântări sinagogale sau iudeo-creştine. Afară de doar câteva piese 
private, toate rugăciunile transcrise — unele complet, altele parţial şi care 
atestă aceleaşi reguli de compoziţie”! — sunt destinate cultului public al 
comunităţii, despre a cărui derulare concretă ni se oferă detalii extrem de 
precise și vii. Locul obișnuit al cultului creştin este lăcaşul bisericii, descris 
sumar ca o navă (II.Lvil.3—5), orientată spre răsărit. Comunitatea stă în pi- 
cioare la Evanghelie şi anafora, în genunchi la rugăciunile stăruitoare, se 
prostemă adeseori şi şade la celelalte lecturi, la psalmodie şi predică. Sunt 
evocate diverse gesturi, elemente (pâine, vin, apă, untdelemn), piese de mo- 
bilier şi veşminte liturgice. 

Cartea VIII ne oferă o descriere aproape completă a unei fastuoase Liturghii 
euharistice arhiereşti dintr-o mare catedrală a secolului IV în care putem 
observa dialogul şi rolurile distincte ale diaconului, comunității şi episcopului. 
Se remarcă numărul ridicat de lecturi biblice din Vechiul Testament — cărți 
istorice şi profetice — şi Noul Testament — apostol şi evanghelie —, cu 


319 Sunt mai multe formulare: unul, mai scurt, în cartea VII şi altul, mai dezvoltat, în 
cartea VIII. 

31 Adresări ample, în care atributele divine elogiate devin prilejul unor dezvoltări teolo- 
gice, urmate de anamneza faptelor minunate ale lui Dumnezeu, şi de rugăciunile de cerere 
încheiate cu doxologia finală adresată aproape invariabil Tatălui prin Fiul în Sfântul Duh. 

psalmi intercalaţi şi mai multe predici rostite de prezbiteri și în cele din urmă 
de episcopi. Este descrisă pe larg concedierea diverselor categorii de excluşi 
de la cuminecarea cu Sfintele Taine (catehumeni, posedaţi, luminaţi, peni- 
tenţi). După ectenia mare ca rugăciune universală şi pregătirea spirituală (să- 
rutarea păcii) şi materială (daruri, spălare) pentru ofrandă, urmează fastuoasa 
rugăciune eubharistică (VIII.X:1), aşa-numita „anaforă clementină” de tip antio- 
hian dezvoltat"? — o capodoperă liturgică —, apoi episcopul salută poporul, 
iar diaconul rostește o a doua ectenie, urmată de cuminecarea poporului în 
ordinea ierarhică a cinurilor şi stărilor, celebrarea încheindu-se cu mulțumi- 
rile pentru împărtăşire. Liturghia arhierească e redată şi descrisă în contextul 
prezentării pe larg a ritului hirotoniei episcopului (VIII.Iv, v, vin-x1) de 
către mai mulți episcopi ortodocşi (hirotoniile săvârşite de eretici fiind soco- 
tite inoperante, aceştia nefiind consideraţi clerici întrucât erezia şi schisma 
atrag cu ele şi pierderea harului) printr-o rugăciune specială cu invocarea 
Duhului Sfânt şi punerea Evangheliei deschise deasupra capului candidatului, 
iar la celelalte trepte (prezbiteri, diaconi, diaconiţe) prin punerea mâinilor 
episcopului. 

Fără a se intra în detalii, dar atingând aspectele principale, este prezentat 
şi catehumenatul (VIII.XXxu, XXXIX), făcându-se referiri şi la treptele lui: 
apar şi auditori necatehumeni, precum şi grupul aparte al celor aflaţi în ulti- 
ma etapă a pregătirii pentru luminare și botez. Ceremonialul Botezului”! e 
descris pe larg (VII.XXXIX-XLv) după un ritual de origine necunoscută în 
care apar renunțarea la Satana şi aderarea la Hristos, ungerea cu untdelemn 
(descrisă pe larg în IIL.XvI pentru femei: diaconul unge fruntea, diaconitele 
ung corpul, iar episcopul o desăvârşeşte pe cap cu punerea mâinilor), mărtu- 
risirea baptismală (evocată numai), o schiţă de rugăciune de sfințire a apei 
baptismale, cufundarea (doar menţionată; e descrisă exact cu formulă trinitară 
Şi cu triplă cufundare în canoanele apostolice 49-50), ungerea postbaptismală 
cu mir, necunoscută în tradiţia siriană, cu două rugăciuni de binecuvântare a 
mirului cu rol de a pecetlui legământul botezului — în Constituţii darul 
Duhului Sfânt apare legat de ungerea şi punerea mâinilor prebaptismală —, 
după care neofitul rosteşte „Tatăl nostru” şi cere harul Duhului Sfânt. În ce 
priveşte disciplina, botezarea e rezervată episcopului şi prezbiterilor asistați 
de diaconi şi diaconiţe, fiind interzisă clerului inferior, laicilor şi femeilor: 


312 Adresarea teologică, anamneza economiei mântuirii întreruptă de Trisaghion şi conti- 
nuată cu relatarea instituirii euharistiei, ofranda, epicleza, mijlocirile şi doxologia. 

3B Evocat şi mai înainte: în cartea I]I.XVI-XVIII după Didascalie, iar în cartea VII.XXII 
după Didahie. În cartea VIII nu apare însă nici o urmă a ritualului baptismal complet din 
Tradiția Apostolică XVIH-XXI. 

botezul conferit de eretici e o întinare şi impune rebotezarea, interzisă însă 
în comunitățile ortodoxe; cei care refuză sau întârzie botezul sunt condam- 
naţi, şi se recomandă botezul copiilor; din ritualul Botezului decurge şi 
comportamentul creştin. 

Pentru creştinii care păcătuiesc după Botez există penitența. Pe urmele 
Didascaliei, Constituţiile condamnă rigorismul ca atitudine inumană care-i 
împinge pe păcătoşi spre păgânism, iudaism sau erezii, cartea a Il-a fiind un 
amplu ghid pastoral pentru episcop despre cum să-i judece, dar şi să-i tra- 
teze şi reconcilieze cu Biserica pe cei ce se pocăiesc. O atitudine de milă şi 
înţelegere față de aceştia e cerută nu numai de la episcop, ci şi de la creştinii 
laici, cărora li se cere să evite certurile şi să caute pacea şi împăcarea; să nu 
recurgă la tribunalele păgâne și să rezolve disputele în interiorul comunității 
creştine, apelând la tribunalul şi instituţiile judiciare ale acesteia compuse 
din prezbiteri şi diaconi în frunte cu episcopul. Litigiile să fie judecate la 
începutul săptămânii, pentru a lăsa timp de împăcare înainte de Liturghia 
duminicală. Scopul este pastoral şi spiritual, urmărindu-se întoarcerea şi în- 
dreptarea celui vinovat —- care e iertat, dacă se căieşte şi cere iertare — și 
salvarea sfințeniei Bisericii (pedepse aspre sunt rezervate pentru acuzele 
calomnioase). Se prevăd anchete minuţioase şi mai multe feluri de pedepse: 
ameninţări verbale, posturi şi excluderi (aphorismos) temporare, loviturile 
fiind interzise; pentru clerici sancţiunea e depunerea (karhairesis). Procedura 
judiciară e urmată de procesul penitenţial al cărui scop e acela de a sigura 
îndreptarea și reintegrarea păcătosului care acceptă penitenţa. Mustrat şi 
exclus temporar din comunitate de episcop pentru a-i provoca pocăința, pă- 
cătosul e în acelaşi timp chemat de acesta la întoarcere şi schimbare. Dacă 
după trei chemări şi întrevederi acesta nu recunoaşte, e respins şi tratat ca un 
păgân; dacă arată semne şi roade ale pocăinței, e admis și i se impune un 
timp de post, durere şi suspin alături de grupul penitenţilor pocăiți admiși la 
Liturghia Cuvântului, dar concediaţi cu rugăciune specială înainte de Euha- 
ristia propriu-zisă. Durata excluderilor penitențiale pare mai degrabă scurtă, 
iar penitența este repetabilă; nu se face nici o aluzie la cele patru clase de 
penitenţi atestate în alte surse; prevederea mărturisirii păcatelor în cadrul 
adunării, de care vorbeşte Didahia, este omisă. Reintegrarea în comunitate se 
face prin rugăciunea întregii comunități şi punerea mâinilor de către episcop. 

Constituţiile insistă şi pe rugăciunile zilnice de dimineaţă şi de seară 
(LXXXVI, LIX, LX), săvârşite fie în case, fie în biserică, şi descrie o parte din 
ele (VIIL.XLVI-XLVII; VIH.XXXII-XXXIX): cu psalmi, imne, ectenii, rugă- 
ciuni, ele reunesc toată comunitatea — inclusiv pe catehumeni, penitenţi, 
posedaţi, concediaţi însă înainte de rugăciune — în jurul episcopului pentru 
lecturi biblice şi învățătura credinţei. Sunt indicate şi alte momente de rugă- 

ciune zilnică legate, ca în Tradiția Apostolică, de etapele Pătimirii lui lisus 
şi se prescrie, după Didahie (VIII.3), rostirea de trei ori pe zi a rugăciunii 
„Tatăl nostru”. 

Constituţiile atestă caracterul liturgic al sâmbetei, deşi nu descrie cultul aces- 
tei zile, şi prescrie păzirea de către creştini atât a sâmbetei, ca sărbătoare a 
încheierii creaţiei, cât şi a duminicii, ca zi a Învierii (V.X1v.20; VIL.XXI111.3); 
în ambele aceste zile postul e interzis, cu o singură excepție: postul din 
Sâmbăta Mare, toată Săptămâna Mare trebuind să fie postită cu post aspru 
(V.xu1.3). Ca reacţie față de iudaism şi pentru a cinsti pătimirea lui lisus, 
postul creştin săptămânal e miercurea şi vinerea (VII.XX111.1-2). În două 
rânduri (VIII.XXXIUII şi pe larg V.XII1-XX) este evocat şi anul liturgic, prezen- 
tându-se ciclul sărbătorilor creştine de la Naşterea Domnului și până la Cinci- 
zecime; e expus şi calendarul pascal (V.xvill), Paştele netrebuind să fie prăz- 
nuit odată cu iudeii (XVIIL.XLvII.7). Tot de două ori (V.XXX și VIIL.XLI—XLIV) 
este evocat şi cultul morţilor: cortegii funebre cu psalmodie, adunări litur- 
gice în cimitire cu lecturi biblice şi psalmi, dar şi cu celebrări euharistice și 
banchete funerare la care se recomandă moderație; se transcriu şi câteva 
rugăciuni pentru cei decedați şi comemorări în zilele a treia, a noua, a trei- 
zecea şi la un an de la deces cu pomenirile de făcut cu acele prilejuri. 


„ Canoanele Apostolilor” — primul pas spre juridizarea tradiţiei canonice 


Cartea a VIII-a și ultima a Constituţiilor Apostolice se încheic (în capito- 
lul XLVII) cu o colecţie de 85 de „canoane” descrise în scurtul epilog drept 
canoanele date de apostoli episcopilor. Această faimoasă colecţie de canoane 
este o compilație de disciplină bisericească pentru clerici, despre care tratează 
76 din cele 85 de reguli, fără unitate internă şi o ordine anume. Validată ca 
autentic „apostolică” de canonul 2 al Sinodului Trullan (691) şi ca atare pusă 
— pe urmele Sintagmei în XIV titluri de la Constantinopol de la sfârşitul se- 
colului VI — în fruntea canoanelor Bisericii Ortodoxe — unde se află până 
astăzi, înaintea canoanelor Sinoadelor Ecumenice, ale Sinoadelor locale şi ale 
Sfinţilor Părinţi, este în realitate o compilație din materialul canonic anterior, 
cel puţin 28 de canoane rezumând canoane ale unor sinoade din secolul IV: 

— de la sinodul din Antiohia din anul 328 provin canoanele 3, 9, 10 şi 11 
despre datoria clerului de a se cumineca, despre prezența credincioşilor la 
anaforaua euharistică şi despre excomunicarea celor ce se roagă cu excomu- 
nicaţi şi cu cei depuşi (can. 2 Antiohia); can. ap. 13, despre excomunicarea 
celor ce primesc în comuniune excomunicați (can. 6 Antiohia); can. ap. 14, 
despre excomunicarea episcopilor care-și schimbă dieceza (can. 18 și 21 
Antiohia); can. ap. 15 şi 16, despre drepturile clericilor care-şi părăsesc comu- 
nitatea (can. 3 Antiohia); can. ap. 29, despre clericii depuşi (can. 4 Antiohia); 

can. ap. 33, despre primirea clericilor străini (can. 7-8 Antiohia); can. ap. 34, 
despre episcopul protos şi sinodul său (can. 9 Antiohia); can. ap. 35, împo- 
triva hirotoniilor făcute de un episcop în afara diecezei proprii (can. 13 şi 22 
Antiohia); can. ap. 36, despre refuzul clericilor de a-şi lua în primire slujirile 
şi respingerea episcopului de poporul nesupus (can. 17-18 Antiohia); can. 
ap. 37, cel puțin două sinoade locale pe an (can. 20 Antiohia); can. ap. 38, 
40-41, episcopul, averea Bisericii şi averea proprie (can. 24-25 Antiohia); 
can. ap. 76, episcopia nu se lasă moştenire (can. 23 Antiohia); 

— de la sinodul din Laodiceea provin: can. ap. 45, interzicerea rugăciunii 
cu ereticii şi a acceptării rangului lor clerical (can. 9, 33 şi 34 Laodiceea); 
can. ap. 70-71, interzicerea comuniunii religioase cu iudeii şi păgânii 
(can. 37-39 Laodiceea); 

— de la Sinodul I Ecumenic din Niceea provin: can. ap. 21-24, despre 
eunucii clerici şi automutilare (can. 1 Niceea); can. ap. 80, interzicerea hiro- 
tonirii episcopi a neofiţilor (can. 2 Niceea) şi can. ap. 44, interzicerea dobânzii 
şi cametei pentru clerici (can. 17 Niceea). 

Alte douăzeci de canoane sunt extrase din textele interpolate de compila- 
torii Constituţiilor Apostolice însele: can. ap. 1 şi 2 despre hirotonia episco- 
pilor (de alți doi sau trei episcopi), a prezbiterilor şi diaconilor de episcop 
(DI.xx);, can. ap. 6, incompatibilitatea îndeletnicirilor lumeşti pentru clerici 
(IL.vD); can. ap. 7, interzicerea prăznuirii Paştelui odată cu iudeii (V.XvII); 
can. ap. 17, căsătoria a doua e impediment la hirotonie (IL.u; VI.XVH); can. 
ap. 18, căsătoriile cu văduve, repudiate, prostituate sau actrițe sunt impedimente 
la hirotonie (VI.xvI); can. ap. 20, interzicerea pentru clerici să devină ga- 
ranți pentru împrumuturi (II.v1); can. ap. 26, interzicerea căsătoriei clericilor 
după hirotonie (VI.xvIn); can. ap. 33, clericii străini trebuie să fie primiți 
doar cu cărți canonice (IL.Lviil; VIL.XXVIII); can. ap. 46, invaliditatea Taine- 
lor ereticilor (VI.xv); can. ap. 47, irepetabilitatea botezului ortodox, obliga- 
tivitatea rebotezării ereticilor (VI.xv); can. ap. 49-50, forma Botezului: trei 
cufundări în numele Sfintei Treimi (VI-X, XI, XXVI); can. ap. 51, interzicerea 
pentru clerici a rigorismului alimentar şi sexual (VI.vIII, X, XI, XXVI); can. 
ap. 52, interzicerea rigorismului față de păcătoşii care se pocăiesc (IL.X-XX); 
can. ap. 53, depunerea clericilor care practică ascetismul rigorist refuzând să 
bea vin şi să guste carne de sărbători (V.XX); can. ap. 60, interzicerea col- 
portării literaturii apocrife (VI.xvI); can. ap. 64, interzicerea rugăciunii în 
comun cu evreii şi ereticii (II.LXI); can. ap. 66, interzicerea postului sâmbăta 
şi duminica (V.XX); can. ap. 79, posedaţii nu pot deveni clerici (VIIL.XXX1). 

Din alte surse necunoscute provin: can. ap. 3—4, despre ofrandele legitime 
şi cele oprite; can. ap. 5, interzicerea pentru clerici a divorțului sub pretext 
de evlavie; can. ap. 19, căsătoriile între grade de rudenie apropiate, impedi- 

ment la hirotonie; can. ap. 25, depunerea clericilor pentru păcate grave nu 
atrage cu sine şi excomunicarea; can. ap. 27, clericii care-şi bat credincioșii 
sau folosesc violența sunt depuşi; can. ap. 29-30, clericii hirotoniți pe bani 
(simonie) şi cu trafic de influență politică sunt depuşi; can. ap. 42-43, cleri- 
cilor li se interzic sub pedeapsa depunerii jocurile de noroc și beţia; can. ap. 48, 
condamnarea repudierii şi a concubinajului laicilor sub pedeapsa excluderii; 
can. ap. 54, clericii să nu intre în cârciumi; can. ap. 55—56, condamnarea 
calomnierii clericilor; can. ap. 57, condamnarea ridiculizării celor cu defecte 
fizice; can. ap. 58-59, condamnarea neglijenţei clericilor în catehizare și 
predică şi în asistenţa celor nevoiaşi; can. ap. 61, păcatele grave (desfrâu, 
adulter), impedimente la intrarea în cler; can. ap. 62, apostazia clericilor şi 
pedepsele ei; can. ap. 63, carnea de animale sugrumate, interzisă pentru cle- 
rici; can. ap. 65, sancţiuni pentru clericii şi laicii care săvârșesc omor prin 
lovituri cauzatoare de moarte; can. ap. 67, sancţiuni pentru viol; can. ap. 68, 
interzicerea rehirotonirii la ortodocşi, obligativitatea rehirotonirii celor hiro- 
toniți de eretici; can. ap. 69, sancţiuni pentru clericii şi laicii care nu țin Postul 
Mare şi nu postesc miercurea şi vinerea; can. ap. 72-73, condamnarea furtu- 
rilor şi abuzurilor sacrilege de materiile şi vasele din biserică; can. ap. 77-78, 
defectele fizice care nu sunt şi cele care sunt impediment la hirotonie în 
episcop (surzenia, orbirea completă); can. ap. 81 şi 83, incompatibilitatea 
între cler şi funcţiile publice sau politice şi între cler şi cariera militară; can. 
ap. 82, condiţiile primirii sclavilor în cler; can. ap. 84, sancţionarea defăimării 
autorității imperiale și civile; can. ap. 85, lista cărţilor canonice ale Vechiu- 
lui şi Noului Testament; din care fac parte ca ultime inclusiv cele opt cărți 
ale Constituţiilor Apostolilor prin Clement ridicate prin autocanonizare la 
rang de scripturi sacre. 


Clericalizare şi laicizare — etapele unui proces intern 


Constituţiile Apostolice sunt în acelaşi timp apogeul genului canonico- 
liturgic pseudoepigraf din Biserica antică, dar anunţă deja o serie de mutații 
specifice Bisericii creştinătăţii medievale. Una dintre ele — formalizarea 
juridică a noţiunii de „canon” în chiar finalul compilației — a fost discutată 
deja mai sus. Alta, anunţată încă din titlul cărții I: „despre laici”, priveşte 
ecleziologia şi se referă la scindarea corpului unic al Bisericii produsă de 
naşterea și structurarea ierarhică a unui cler creştin profesionalizat. Analizat 
într-o serie de lucrări şi studii de Alexandre Faivre“!“, acest proces de pro- 


314 Urmăresc aici argumentaţia lui ALEXANDRE FAIVRE din Les laïcs aux origines de 
l'Église, Paris, 1984, dar şi din Naissance d'une hiérarchie. Les premières étapes du cursus 
clérical (Théologie historique 40), Paris, 1977. 

gresivă şi simultană clericalizare şi laicizare corelativă a Bisericii antice s-a 
desfășurat în mai multe faze, primele etape putând fi urmărite deja în Noul 
Testament. Fapt elocvent, cuvântul /aikos nu apare nici în Septuaginta, nici 
în Noul Testament. lisus Însuși a fost deopotrivă de critic atât faţă de cleri- 
calismul saducheilor, cât şi față de laicismul legalist al fariseilor sau revolu- 
ționar-mesianic al zeloţilor, precum și față de absolutizarea oricăror rapor- 
turi de forță omeneşti atât sociale, cât şi religioase relativizate şi răsturnate 
simbolic în lumina Împărăției eshatologice a lui Dumnezeu (unde cei dintâi 
vor fi cei din urmă şi cei din urmă, cei dintâi). Primii creştini sunt descriși 
în Faptele Apostolilor ca o fraternitate şi o comunitate deplină, inclusiv a 
bunurilor materiale, cu dispariţia barierelor sociale, economice, culturale etc. 
Toţi sunt sfinți, toţi sunt preoţi (Piereis) — spre deosebire de evrei, unde 
preoția era ereditară şi rezervată exclusiv descendenților tribului lui Levi —, 
toți sunt clerici în sensul originar al termenului de comoştenitori (kleronomoi) 
ai lui Hristos şi lot sfânt (4/eros) rezervat pentru Dumnezeu şi marcat cu 
pecetea Duhului sfințeniei. Toţi sunt liturgi prin botez participând la cultul în 
Duh şi Adevăr celebrat de Unicul Arhiereu, Hristos Cel Răstignit şi Inălţat. 
Dacă toți creştinii sunt una, nu toţi fac însă acelaşi lucru, în Biserica primară 
existând o varietate de harisme şi de funcţii diverse, dar complementare: 
pe lângă cei Doisprezece Apostoli, Șapte Diaconi, prezbiteri, profeţi, dascăli, 
evangheliști, taumaturgi etc. Femeile joacă un rol importat fără a avea însă 
un statut şi un titlu special: mironosiţele, Prisc[illJa, colaboratoarea lui Pavel 
(Rm 16, 3; cf. FA 18; Z Co 16, 19), diaconiţa Febe din Kenchreea (Rm 16, 1); 
nu învaţă în biserică, dar profeţesc (fiicele diaconului Filip; FA 21, 9); speci- 
fic creştine sunt văduvele (FA 9, 39), descrise pe larg în Epistolele pastorale. 
Acestea din urmă reflectă o situaţie deja schimbată faţă de comunităţile ini- 
tiale, schimbare produsă de trecerea de la comunitatea eshatologică la comu- 
nitățile istorice confruntate cu problemele instalării în durată, ale transmite- 
rii identității, coeziunii şi ordinii locale. Odată cu trecerea de la itineranță la 
sedentaritate şi dispariţia profeților, comunitățile se grupează în jurul locţii- 
torilor şi apoi al succesorilor apostolilor absenți: prezbiterii-episcopi încon- 
jurați de diaconi, primii prezidând cultul şi distribuind Euharistia, iar ceilalți 
gestionând şi distribuind ofrandele comunității — poziţii şi slujiri rezervate 
acum explicit bărbaţilor. Pentru a putea fi acceptate social, comunitățile din 
Epistolele pastorale asumă o etică a conformismului și adaptării la societatea 
antică, refuzând orice fel de radicalism: alături de supunerea față de autori- 
tățile civile şi respingerea contestaţiei profetice şi martirice se recomandă o 
morală familială compatibilă cu societatea antică din care femeile erau ex- 
cluse instituțional: episcopul şi diaconul să fie căsătorit cu o singură femeie 
și stăpân exemplar al casei-familiei sale, iar, cu excepţia văduvelor, femeile 

să se ocupă de copii şi gospodărie, fiind definite negativ prin tăcere şi supu- 
nere. În fața revoltei harismaticilor din Corint împotriva ordinii prezbiterale 
(şi a oricărei ordini instituţionale), Clement Romanul dezvoltă analogia 
vechi-testamentară: prezbiteri, diaconii şi ceilalți creștini sunt echivalenţii 
preoţilor, leviţilor şi oamenilor „laici” (Clement foloseşte pentru prima dată 
expresia anthrâpos laikos), în sensul de membrii ai Poporului ales al Israe- 
lului vechi, dar care exercită şi ei o /eitourgia specifică. 

Pe fundalul epocii de echilibru şi stabilitate pe care a traversat-o Imperiul 
Roman în secolul II, sub împărații Traian (98-117), Hadrian (117-138), 
Antoninus Pius (138-161) şi Marc Aureliu (161-185), creştinismul se răs- 
pândeşte rapid, dar se confruntă în acelaşi timp cu calomniile populare, cu 
criticile intelectualilor şi cu suspiciunea autorităților, dar şi cu spectrul scin- 
dării interne prin proliferarea secesiunilor gnostice, marcionită sau monta- 
nistă. Creștinii răspund la critici prin apologii, rezistă la presiunile autorităților 
prin martiriu, iar în fața riscurilor interne şi a ereziilor dezvoltă un sistem 
normativ (Scripturi, Tradiţie, liste de succesiune episcopală, regula adevăru- 
lui) care va fi semnul distinctiv al Marii Biserici Catholice Ortodoxe. Con- 
centrată în jurul esenţialului, Biserica îşi continuă expansiunea în marile 
oraşe din întreg Imperiul Roman şi în secolul III, care de la împărații 
severieni şi până la Constantin a fost o lume intrată într-o profundă criză 
militară, politică, economică şi religioasă. Criza s-a reflectat şi în înăsprirea 
atitudinii față de creştini evidentă în persecuțiile tot mai violente şi mai 
generale, începând cu interzicerea prozelitismului iudaic şi creştin de către 
Septimiu Sever, trecând prin persecuțiile lui Deciu şi Valerian la mijlocului 
secolului, reluate, după mica pace care a urmat edictului de toleranță al lui 
Galien din 260, în marea persecuție a lui Dioclețian din anii 303-312, al căror 
eşec l-au marcat edictele de toleranță din 311 şi apoi 313 odată cu Constantin 
cel Mare. Secolul IV e veacul triumfului social al Bisericii care, din religie 
permisă în 313, devine în 379-381 — după marea criză a arianismelor — 
religia oficială a Imperiului Roman încreştinat. 

Pe acest fundal şi al creşterii permanente a numărului creştinilor trebuie 
văzute cele două mutații/cotituri de care vorbeşte A. Faivre. Prima a avut loc 
între anii 180-260 pe fundalul conflictului dintre intelectualii-prezbiteri şi 
dascălii harismatici şi rigorişti şi episcopii administratori monarhici şi laxişti 
(ca acela dintre Ipolit şi Calist), dintre mărturisitori şi episcopi în cazul ati- 
tudinii față de cei „căzuţi” în persecuții: Tradiția Apostolică atestă în jurul 
anilor 210-220 apariţia diviziunii în sânul poporului creştin între „clerici” şi 
„laici”, care ajung să se definească prin separație şi opoziție reciprocă: epis- 
copii, prezbiterii și diaconii sunt „clerici” separați prin „hirotonie” pentru 

„liturghisire”, care devine atributul lor exclusiv; restul slujirilor (văduve, 

fecioare, citeți, ipodiaconi) reprezintă simple „stări de viață” consacrată, ha- 
risme subordonate harismei fondatoare a ierarhiei liturghisitoare. Câţiva ani 
mai târziu (cca 230), Didascalia atestă în Siria apariţia episcopului ca mo- 
narh absolut în interiorul comunităţii sale; episcopul concentrează în el toate 
funcțiile şi slujirile dintr-o aplicare literală a modelului preoţiei vechi-testa- 
mentare: este arhiereu al Noului Testament, mijlocitor între Dumnezeu şi 
oamenii păcătoşi, pe care-i împacă cu Dumnezeu; trebuie să fie venerat ca 
Dumnezeu datorându-i-se supunere absolută; dar este totodată şi patronul şi 
administratorul unic al patrimoniului comunităţii creştine. „Laicii” aici — 
numai bărbaţii, nu şi femeile — sunt toţi cei ce dau „zeciuială” la altar pen- 
tru întreținerea episcopului şi a celorlalți clerici potrivit tipologiei levitice. 
Clericii sunt aşadar cei „onoraţi” de laici pentru slujirea lor liturgică prin 
„onorariu”. În loc ca episcopul să fie în slujba comunității, comunitatea apare 
drept un instrument în serviciul episcopului şi al clericilor. Era constanti- 
niană a consolidat clericalizarea instituţiilor bisericeşti. Secolul IV a fost în 
Imperiul Roman veacul de aur al administraţiei şi birocraţiei civile. După 313, 
are loc un proces rapid de asimilare a clerului statutului funcţionarilor civili 
cu importante privilegii. Clericii superiori ajung să aibă privilegii și cariere 
publice similare celor ale înalţilor funcţionari civili, clerul ajungând să se- 
mene tot mai mult cu „o enormă armată de funcţionari” religioşi, cu o vastă 
birocraţie spirituală, organizată ierarhic"? Ca protest laic împotriva derivei 
acestui creştinism public tot mai secularizat se naşte acum monahismul, care 
la început alcătuia un al treilea gen de creştini, nici clerici, nici laici. Destul 
de repede însă, mănăstirile devin pepiniere pentru episcopi. Iar în Occident 
— care va menţine regula celibatului obligatoriu pentru slujitorii altarului — 
se va produce o contaminare reciprocă între imaginea clerului şi cea a mo- 
nahului: clericii vor absorbi aici viața ascetică a monahilor, care va deveni 
un atribut clerical obligatoriu, iar monahii vor aspira la cler. Indepărtaţi din 
sinoade şi din alegerile episcopale, laicii vor mai fi folosiţi o vreme ca misio- 
nari şi nași în botezul păgânilor şi pentru a face cultură creştină, dar după 
instalarea barbarilor şi prăbuşirea Imperiului Roman clerul va prelua în 
Occident şi monopolul culturii creştine, şi al culturii în genere. Deveniţi înalți 
funcționari publici în Răsărit sau feudali ulterior în Apus, episcopii se vor 
izola tot mai mult atât de clerici, cât şi de laicii căsătoriți — deci profani — 
şi analfabeți — deci necultivaţi —, al căror unic prestigiu va fi acela de a-i 


315 Cler superior hirotonit: episcopi, prezbiteri, diaconi; şi cler inferior: diaconițe, ipo- 
diaconi, citeţi, cântăreți, uşieri, exorcişti, văduve, asceţi. Cum atestă Constituțiile Apostolice 
şi canoanele Sinodului de la Laodiceea în Răsărit, precum şi diferitele liste ale cursus-ului 
clerical în Apusul latin (cf. A. FAIVRE, 1977). 

„onora” pe slujitorii altarelor, noii leviţi, cu donaţii, și a căror unică slujire 
va fi achitarea contribuţiei/dijmei datorate. 


Imitarea contraculturală a modelelor ordinii imperiale 


În constituirea ordinii bisericeşti din primele secole, referinţa la ordinea 
politico-religioasă a Imperiului Roman a jucat un rol decisiv, fenomenul 
acestei interacțiuni reciproce inevitabile găsindu-şi o remarcabilă interpretare 
în recentele analize și investigaţii ale istoricului şi patrologului anglican 
Allen Brent'!$. Imaginea generală care se compune din aceste cercetări este 
că victoria creştinismului asupra Imperiului Roman, mai cu seamă în Occi- 
dent, dar nu numai aici, a fost aceea a unui stat în stat. Veritabil imperium in 
impero, creştinismul în acelaşi timp a contestat cu succes și a încercat fără 
succes să înlocuiască imperiul potrivit unui model contracultural, altfel spus 
prin crearea unei contraculturi în care valorile culturii/religiei dominante sunt 
în acelaşi timp asimilate şi răsturnate. Astfel, primele trei capitole ale Evan- 
gheliei după Luca reformulează deja eshatologia apocaliptică în termenii ima- 
ginilor dominante ale ideologiei religioase imperiale reformate de Augustus 
— după criza războaielor civile de la sfârşitul republicii, acesta realizase par 
deorum şi inaugurase „secolul de aur” dominat de pax, concordia, provi- 
dentia. Creștinismul e prezentat în același timp drept cult iudaic al Templu- 
lui reformat şi drept ordine religioasă contraculturală care reflectă răsturnat 
şi realizează valorile religiei şi ordinii imperiale augustane: adevărata par 
Dei e adusă de Pruncul din Betleem. Noua religie împlineşte obiectivele so- 
cietății imperiale, prin urmare creştinii din grupul lui Teofil se pot integra în 
această societate — program vizionar şi prematur poate pentru secolul |, dar 
care va fi reluat şi realizat în secolul IV de Eusebiu (t 340) şi Prudenţiu 
(Î 410). Pe aceeaşi linie a prezentării ordinii Bisericii drept versiune încreş- 
tinată a ordinii imperiale se situează şi dezvoltările prezbiterului roman 
Clement din Epistola redactată de el în numele Bisericii din Roma către 
Biserica din Corint. Clement prezintă protestul harismaticilor egalitari şi 
apocaliptici din Corint ca o revoltă (stasis) inacceptabilă împotriva ordinii 
ierarhice şi a păcii atât a Bisericii, cât şi a imperiului, ba chiar ca o amenin- 
tare la adresa stabilității ordinii cosmice şi metafizice a universului. Mântuirea 
şi pacea lui Hristos nu vin aici printr-un cataclism apocaliptic care aboleşte 
ordinea socială şi cosmică; din contră, ele insuflă în societate ordinea și armo- 
nia susținute de Dumnezeu în universul natural. Biserica creștină realizează 

așadar prin ordinea, armonia şi pacea contraculturii ei marginale atât năzuin- 
tele politice ale păcii augustane, cât şi expresia religioasă a acestei păci din 
cultul imperial. La Clement se observă o sinteză reciproc transformatoare şi 
îmbogăţitoare între teologia creştină, ordinea imperială şi metafizica stoică 
în serviciul unei integrări reciproce între Biserică şi imperiu, bazată atât pe 
credinţa în Hristos, cât și pe loialitatea față de împărat a creştinilor care par- 
ticipă indirect la cultul imperial prin rugăciunea pentru „divinul” împărat. 
Noul cult imperial reformat, în care împăratul devenea nu numai „divinus”, 
ci şi „deus” — alături de excluderea creştinilor din sinagogi —, a condus 
însă inevitabil la persecuții şi la conflictul Bisericii cu Imperiul şi Sinagoga, 
reflectat în cartea Apocalipsei. În ciuda reactivării modelului apocaliptic al 
confruntării martirice, cultul ceresc al Unicului Dumnezeu adevărat, descris 
de profetul Ioan din Asia, apare drept o reconstituire iudeo-creştină răstur- 
nată a aparatului şi pompei cultului imperial. Acelaşi fenomen este detectat 
magistral de Allen Brent şi în cazul episcopului Ignatie”. Enigmaticul 
autoapelativ de Theophoros al acestuia devine inteligibil tocmai pe fundalul 
cultului imperial: în opoziţie contraculturală cu purtătorii imaginii imperiale 
(sebastophoroi) în cursul procesiunilor din cadrul riturilor cultului imperial, 
Ignatie este şi el prin viaţa sa un purtător al Dumnezeului creştin, o statuie 
(typos) vie a lui Dumnezeu, atât în faţa societății păgâne, cât şi a Bisericii 
creştine. În sens eclezial, episcopul, prezbiterii şi diaconii devin icoane vii 
ale actelor mântuitoare ale Tatălui, Fiului şi Duhului Sfânt şi apostolilor față 
de comunitatea creştină, a cărei unitate şi configuraţie simbolică trinitară 
reprezintă o înfrângere şi o zdruncinare a puterilor demonice. Originea acestui 
tip de reprezentare care utilizează persoane umane ca 4ypoi ale unor Perso- 
naje divine este însă legată de cultul imperial din religia greco-romană antică, 
iar aplicarea lui înţelegerii noţiunii de ordine bisericească creştină e o dez- 
voltare originală îndrăzneață a lui Ignatie, pentru care tipologia eclezială 


317 Dezvoltarea acestei interpretări e tema recentei monografii a lui ALLEN BRENT: /gna- 
tius of Antioch and the Second Sophistic. A Study of an Early Transformation of Pagan 
Culture (Studien und Texte zu Antike und Christentum 36), Tubingen, 2006. Nici expresie 
a iudeo-creştinismului, nici replică la adresa gnozei valentiniene, cum s-a susţinut, Epistolele 
lui Ignatie dezvoltă în realitate o replică contraculturală creştină la sistemul imperial roman 
într-un limbaj cultural şi religios propriu oraşelor-state grecești din Asia Mică în timpul 
celei de-a doua sofistici. Întreaga ordine a Bisericii e remodelată misionar de Ignatie în ter- 
menii culturali și convențiile ordinii sociale greco-romane din Asia Mică. Respinsă de creş- 
tinii conservatori contemporani, opera ignatiană a fost receptată ulterior, dar cu preţul unor 
distorsiuni care i-au obscurizat sensurile inițiale. Una din aceste distorsiuni a făcut din 
Ignatie victima persecuției imperiale a lui Traian, când în realitate el s-a predat pe sine au- 
torităților romane pentru a feri de represalii comunitatea creştină din Antiohia, ale cărei 
diviziuni interne deveniseră atât de acute încât alarmaseră autoritățile civile. 

devine o reflectare răsturnată a tipologiei cultului imperial antic. Procesiunea 
de la Antiohia spre Roma a episcopului-martir, devenit purtător viu al ima- 
ginii lui Dumnezeu şi revelator în persoană al misterelor creştine în oficiul 
şi sacrificiul său, se situează pe linia aceleiaşi răsturnări a imaginilor cultelor 
de mistere și a funcțiilor cultului imperial depăşit, dar nu prin distrugere, ci 
prin asimilarea inversată, proprie modelului unei contraculturi de succes. 
O nouă reformă a cultului imperial roman are loc la începutul marii crize 
de la sfârşitul secolului II și începutul secolului III, ducând la dezvoltarea 
finală a ideologiei unității imperiului bazată pe persoana împăratului devenit 
veritabilul sacrament al unității imperiului şi pe asimilarea sincretistă a unor 
culte orientale (Elagabal, Mithra) în serviciul ideologiei imperiale. În spriji- 
nul noii ideologii imperiale vine neoplatonismul, care ia acum locul stoi- 
cismului. Opus dualismului platonic, monismul stoic holistic şi colectivist al 
Unului imanent servise drept bază metafizică pentru ideologia imperială şi 
cultul imperial din primele două secole de existenţă ale imperiului, de la 
Augustus la Marcus Aurelius. În cursul secolului II, stoicismul monist a fost 
combătut de gnosticismul dualist care a respins colectivismul politic în nu- 
mele pluralismului şi al unui individualism negativ, bazate pe o viziune con- 
flictuală despre univers ca haos cosmologic şi catastrofă metafizică. Ieşirea 
filozofică din criza gnosticismului şi reconstituirea metafizică a ordinii cos- 
mice au fost aduse de neoplatonism, care a reaccentuat unitatea dintre om, 
cosmos şi societate, văzute toate ca reflectări şi manifestări ale unui Un 
transcendent. Neoplatonismului i se datorează şi insistența pe „monarchia”, 
ideea metafizică potrivit căreia tot ce există în univers derivă dintr-o Obârşie 
Unică şi se transmite prin medieri sau trepte ierarhice asemenea razelor 
izvorâte din discul solar, expresia social-politică a unităţii cosmice şi mo- 
narhiei metafizice fiind persoana împăratului. Reacţia creştină la individua- 
lismul soteriologic, la negativitatea cosmică şi la pluralitatea eonilor gnostici 
a fost simetrică şi concomitentă cu cea din cultura păgână reprezentată de 
neoplatonism: Biserica a dezvoltat o viziune „monarhiană”, similară atât în 
ce priveşte teologia trinitară unitariană, care domină secolul II, cât şi ordinea 
Bisericii catholice-ortodoxe, prin dezvoltarea instrumentului unităţii şi ordinii 
unitare a Bisericii: episcopatul monarhic. Coincidenţa între monarhianismul 
trinitar şi cel episcopal poate fi observată la toţi reprezentanţii sistemului 
episcopatului monarhic prefigurat la Ignatie şi desăvârşit în Constituţiile 
Apostolice, unde monarhia episcopală e reflectarea unui monarhianism și 
subordinaţianism trinitar de tip arian. Între sfârșitul secolului I şi Ignatie şi 
sfârşitul secolului IV şi Constituţii avem la începutul secolului III pe Calist 
al Romei, în același timp teolog monarhian şi episcop monarh acuzat de 
Tertulian că se comportă ca un „pontifex maximus”, deci ca un împărat 

păgân, încercând să devină „episcopus episcoporum”. Allen Brent sesizează 
prin contextualizare implicațiile faptului ignorat cel mai adesea de teologi că 
episcopatul monarhic al lui Calist al Romei (217-222) coincide cronologic 
strict cu domnia la Roma a împăratului sirian Elagabal (219-222), care a 
încercat fără succes să impună monoteismul universal al Soarelui neînvins. 
Punctul final al edificiului ordinii Bisericii Catholice centrate pe Roma a fost 
pus teoretic de episcopul Ciprian al Cartaginei ( 258), la care se observă cum 
ordinea episcopală reflectă ordinea imperială nu ca derivare sau expresie a 
acesteia, ci ca imagine răsturnată a ei într-o contracultură rivală. Adevărații 
creştini nu trebuie să participe la sacramentul unităţii imperiale, ci la acela al 
Trupului lui Hristos. În fruntea trupului eclezial al lui Hristos stau episcopii 
înconjurați de prezbiteri și diaconi (Ignatie); episcopii trebuie să stea într-o 
succesiune apostolică neîntreruptă (Irineu) şi să se recunoască reciproc 
(Ciprian). Episcopul valid este atât icoană vie a Tatălui ceresc, cât şi urmaș 
al apostolilor, şi trebuie să stea în comuniune reciprocă, veriga ultimă în lan- 
țul recunoaşterilor reciproce fiind episcopul Romei, aflat în centrul întregii 
rețele. Biserica catholică devine astfel oglinda răstumată a ordinii imperiale: 
un imperiu prezidat de episcopi-senatori, aflați în comuniune unii cu alții şi 
cu episcopul-principe, reflectare răsturnată a Împăratului-Monarh universal 
absolut în rolul său de Pontifex Maximus. Toate formele vechi sau moderne 
de episcopat de tip monarhic, concluzionează Brent în finalul pasionantei 
sale cercetări din 1999, reflectă însă o teologie trinitară deficitară, de tip 
monarhian, deci eretică. Învățătura ortodoxă despre Treime ca Trei Persoane 
consubstanţiale și coeterne egale nu se poate acomoda cu o evoluție mo- 
narhiană de acest tip condiţionată social şi cultural; Treimea fiind o revelaţie 
divină transcendentă care irupe în orice cultură fără să poată fi absorbită de 
aceasta. 


De la episcopatul sacramental la cel jurisdicțional, 
de la tipologie la ierarhie şi birocraţie 


O deplasare importantă în cursul acestui proces de transformare culturală 
a suferit nu numai înțelegerea noţiunii de ordine a Bisericii, ci şi cea de 
reprezentare aflată la baza înţelegerii episcopatului însuşi, deplasare care 
şi-a găsit exegetul modern în persoana aceluiași Allen Brent"'5. Punctul 
de plecare este evident tot Ignatie „Teoforul” ( 106), în ale cărui scrisori 
găsim prima atestare clară a formei de conducere a Bisericii de către triada 

episcop-prezbiteri-diaconi şi prima afirmare sistematică a ceea ce face 
dintr-un grup de creştini o societate corporativă cu o formă de organizare şi 
cultură distincte. 


Excurs despre Epistolele ignatiene 


Aşa cum scrie Eusebiu al Cezareii”!9, pe vremea împăratului Traian (97-] 17) străluceau 
în Asia „Policarp care fusese făcut episcop al Bisericii din Smyrna”, „Papia, episcop şi el al 
Bisericii din Hierapolis”, „precum şi cel de care-şi aduc aminte mulțimile şi astăzi: Ignatie, 
care a fost ales ca al doilea urmaş al lui Petru pe scaunul episcopal din Antiohia. Potrivit 
tradiţiei, el a fost trimis din Siria la Roma şi acolo a fost dat pradă fiarelor pentru credinţa 
sa în Hristos. În timp ce străbătea Asia sub supravegherea foarte aspră a paznicilor, Ignatie 
întărea Bisericile prin cuvântări” îndemnându-le „să se ferească de erezii”, şi „să țină cu 
tărie la tradiţia apostolilor”; pentru mai multă siguranță Ignatie a fixat şi în scris aceste în- 
demnuri. Şi Eusebiu menţionează că din Smyrna Ignatie a scris Epistole către Efeseni, către 
Magnezieni, către Trallieni şi către Romani (din care citează capitolul V), iar din Troa a 
scris Epistole către Filadelfieni, către Smyrneni şi către Policarp (la rândul său Ignatie fiind 
menţionat de Policarp în Epistola acestuia către Filipeni, din care Eusebiu citează cap. XII 
final). Eusebiu cunoștea așadar la începutul secolului IV o colecţie de șapte Epistole igna- 
tiene. Această colecţie nu există însă ca atare în manuscrisele grecești, care ne transmit în 
schimb o colecție amplificată de 11, 12 sau 13 Epistole ignatiene în două forme: 

— într-una din acestea, celor șase Epistole menţionate de Eusebiu (afară de cea către 
Romani, care a circulat fiind citată integra! în varianta zisă „colbertină” a Martiriului Sfan- 
tului Ignatie): către Smymeni, Policarp, Efeseni, Magnezieni, Filadelfieni şi Trallieni, le sunt 
adăugate alte șase Epistole: o scrisoare a unei prozelite, Maria din Cassobelae. câtre Ignatie 
şi răspunsul lui Ignatie către Maria, și alte scrisori ale lui Ignatie către diaconul Heron 
(potrivit lui Eusebiu, urmașul său ca episcop al Antiohiei), către Antiohieni, către Tarsieni 
şi către Filipeni; 

— în cealaltă formă a acestei colecţii lungi care cuprinde acelaşi număr de 13 scrisori. 
cele şapte Epistole autentice cunoscute de Eusebiu apar în versiuni mult amplificate şi inter- 
polate. Interpolatorul îşi trădează însă originea târzie prin aceea că atât în epistolele adăugate. 
cât și în pasajele interpolate în epistolele autentice vorbeşte despre trepte ale clerului inferior 
(ipodiaconi, psalţi, citeţi, uşieri, exorcişti) şi de erezii (sabelianism, arianism, apolinarism) 
cunoscute ca atare abia în secolul IV. Pentru a-și disimula falsificările, el şi-a intercaiat într-o 
a doua fază epistolele confecționate între cele autentice interpolate, aşa că în final colecţia 
lungă a Epistolelor ignatiene interpolate şi adăugite se prezintă într-o ordine aleatorie. după 
cum urmează: către Maria prozelita, către Trallieni, Magnezieni, Tarsieni, Filipeni. Filadel- 
fieni, Smyrneni, către Policarp, către Antiohieni, către Heron, către Efeseni și către Romani: 
şi scrisoarea Mariei din Casobellae către Ignatie. Deşi ordinea logică, potrivit prezumtivului 
loc a! scrierii epistolelor ar fi fost: Maria către Ignatie şi Ignatie către Maria (ambele din 
Antiohia), Ignatie către Efeseni, Magnezieni, Trallieni şi Romani (toate din Smyma), către 
Filadelfieni, Smyrneni şi Policarp (din Troa), către Antiohieni și Heron (din Filipi) şi către 
Filipeni (din Regium). 

Colecţia lungă, publicată în latină în 1498 și în greacă în 1557-1558, a stârnit polemici 
intense în contextul disputelor legate de episcopat și ierarhia bisericească atât între catolici şi 

protestanți, cât şi între protestanții înşişi (episcopalieni şi prezbiterieni). Savanţi protestanți 
au detectat rapid interpolările şi adaosurile ca fiind opera unui falsificator identificat astăzi 
cu certitudine ca aparținând aceluiași cerc şi atelier literar semiarian din Antiohia celei de-a 
doua jumătăţi a secolului IV, căreia i se datorează interpolarea şi compilarea Constituţiilor 
Apostolice. Autenticitatea epistolelor scurte menţionate de Eusebiu a fost apărată de epis- 
copul anglican James Usherr în 1644, iar în 1646 Isaac Voss a publicat la Amsterdam textul 
lor grecesc cu excepţia celui al Epistolei către Romani, descoperită şi publicată în 1698 la 
Paris odată cu editarea variantei „colbertine”, antiohiene a Martiriului Sfântului Ignatie. 
Disputele și ediţiile au continuat să se succeadă, până când în secolul XIX erudiții Th. Zahn 
în 1873 şi J. B. Lightfood în 1885 au stabilit consensul științific actual privitor la autentici- 
tatea colecției „medii” compuse din şapte Epistole ignatiene. Contestat din nou de R. Joly 
(1975), R. Weijenborg (1979), J. Rius-Camps (1980) sau T. Lechner (1999), consensul 
Zahn-Lightfood a fost reafirmat şi reargumentat strălucit de Allen Brent (2006). 

În 1845, Cureton edita un corpus siriac „scurt” alcătuit doar din trei epistole prescurtate. 
Începând din secolul XII în Evul Mediu occidental au fost puse în circulaţie alte patru epis- 
tole latine pseudoignatiene (două ale lui Ignatie către loan Apostolul și una a lui Ignatie 
către Fecioara Maria și răspunsul Mariei către Ignatie) cu scopul evident de a susține evla- 
via marială. Ediţia critică a corpusului „lung” interpolat în secolul IV — care-şi păstrează 
intactă valoarea de document şi trebuie citit împreună cu Constiruţiile Apostolice — a fost 
realizată de F. X. Funk şi F. Diekamp în 1913. 


La Ignatie, episcopul, prezbiterii şi diaconii pun în scenă în fața comunității 
istoria sfântă a trimiterii mântuitoare, de către Dumnezeu Tatăl, la oameni a 
Fiului Său întrupat, răstignit, înviat şi înălțat. În Biserică, în sensul ei de 
adunare liturgică, aceste slujiri apostolice nu reamintesc pur şi simplu creș- 
tinilor nişte evenimente istorice trecute, ci întrupează într-un „acum” veşnic 
trimiterea Fiului de către Tatăl şi trimiterea apostolilor plini de Duhul Sfânt 
de către Fiul, făcute vizibile de către episcop, icoană vie a Tatălui, care, în- 
conjurat de prezbiteri, icoane vii ale apostolilor plini de Duh Sfânt, îi trimite 
pe diaconi, icoane vii ale lui Hristos, să slujească poporul aducând darurile 
lui ca toţi împreună să slujească lui Dumnezeu. Ca şi în Apocalipsă”, cele 
trei slujiri se disting”?! ca typoi ale unor Personaje sfinte şi întreaga Biserică 
liturgică e ypos, icoană vie a Bisericii cereşti eterne, care a arhetipul ei. Nu 
este vorba de platonism, pentru că aceşti typoi nu sunt doar c6pii palide care 
reflectă prototipuri cereşti, ci continuă sacramental-eclezial întruparea isto- 


320 Cei douăzeci şi patru de bătrâni în jurul tronului lui Dumnezeu şi al Mielului sunt 
imaginea celestă care corespunde episcopului-prezbiter care oferă, înconjurat de ceilalţi 
prezbiteri, sacrificiul liturgic pur al neamurilor păgâne (cf. Maleahi 1, 12). 

%! Toate cele trei slujiri se disting, ies în față sau şed înainte ca icoane vii, sunt proka- 
themenoi eis typon. Sensul lui prokarhemenos la Ignatie — arată A. Brent — nu e aşadar 
atât acela de „a prezida”, funcţie unică, ci de „a se distinge”, de „a ieşi în față”; şi atunci 
faimoasa adresare către Biserica din Roma ca prokathemenă tEs agapes se traduce nu prin 
„care prezidează iubirea”, ci „iese în faţă prin iubire”, „se distinge ca exemplu de iubire”. 

rică a Cuvântului, ca în Evanghelia după loan. Adevăratul sens al reprezen- 
tării tipologice la Ignatie nu înseamnă că aceste trei slujiri reprezintă realită- 
tile mântuitoare transcendente accesibile doar deţinătorilor acestora în fața 
unor laici diferiţi de ei; ci că acestea reprezintă/„tipifică” experienţa întregii 
Biserici în procesul de mântuire şi unire cu Dumnezeu şi întreolaltă în fața 
puterilor demonice active în lume care sunt zdruncinate de însăşi adunarea 
liturgică structurată de cele trei „tipuri” ca icoană vie a prezenței mântuitoare 
a lui Dumnezeu Treime în istorie. Singură istoria sfântă nu poate crea o co- 
munitate, ci trebuie să primească formă concretă tangibilă în simboluri ma- 
teriale concrete. Întrucât în cultul extrem de simplu din bisericile-case din 
primul secol creştin nu existau încă nici obiecte, nici veşminte sacre, tot 
accentul cădea pe actele simbolice asociate de persoane simbolice distincte. 
Istoria sacră e povestită de Ignatie în termenii întreitei tipologii ce reprezintă 
experiența comună a Bisericii creştine care-şi găseşte astfel unirea cu Dum- 
nezeu Tatăl prin Fiul, trimis de Acesta, şi prin apostolii plini de Duh, trimişi 
de Fiul — şi relatează modul în care comunitatea harismatică adunată în 
această ordine tipologică zdruncină puterile demonice. Aceeaşi reprezentare 
liturgică a evenimentelor mântuitoare rezolvă în sens sintetic-iconic nu doar 
tensiunile dintre harismă şi ordine, dintre istorie şi transcendenţă, ci şi tensiu- 
nea dogmatică dintre lisus Fiu al Omului (poziţia iudaizantă) şi lisus Fiu al 
lui Dumnezeu (poziția doketismului gnostic): lisus Hristos al Bisericii apos- 
tolice este simultan şi paradoxal în acelaşi timp Fiu al lui Dumnezeu şi Fiu 
al Omului, prefigurând astfel formula dogmatică de la Chalcedon. Liturghia 
controla nu numai istoria sacră, ci şi ordinea Bisericii, şi ea a impus relicfa- 
rea în adunările creştine a episcopului-unic din situația primară a sinagogii 
creştine cu mulți prezbiteri-episcopi: ca tip al Tatălui Unic în Liturghie epis- 
copul trebuie să fie şi el unic. De asemenea, aşa cum evenimentele mântui- 
toare sunt întrupate corporativ în comunități, comunitățile sunt şi ele întrupate 
în persoanele corporative ale reprezentanților ei care, asemenea vizitatorilor 
clerici ai lui Ignatie, devin icoane vii ale darurilor și harismelor comunită- 
ților lor. Aşa cum în scrierile nou-testamentare „Petru”, „Iacob”, „loan” sau 
„Pavel” sunt figuri reprezentative în sens harismatic-mistagogic încorporând 
personalităţile corporative ale comunităţilor. Un alt aspect decisiv, asupra 
căruia atrage atenția Brent, este acela că, spre deosebire de Sinagoga/Adu- 
narea iudaică, unde autoritatea personală a colegiului care o prezida era net 
inferioară autorității impersonale a sulurilor Torei şi scripturilor reificate, în 
Eclezia/Adunarea creştină nu existau suluri care să cuprindă predania (para- 
dosis) evanghelică a împlinirii profeţiilor în lisus Hristos, Domnul răstignit 
şi înălțat (cf. 7 Co 15), ci doar persoane, fie prezente, fie absente, martore ale 
Învierii, care purtau acea predanie în chiar persoanele şi cuvintele lor şi care, 

ca atare, erau „stâlpii” Bisericii. Însuşi caracterul oral al acestei paradosis 
revelate impunea astfel de persoane autorizate capabile să o exprime legitim 
Şi în virtutea căreia exercitau — fie sedentar ca Iacob, fie itinerant ca Pavel 
— supravegherea (episkopE) cu autoritate asupra comunităților lor. Chiar şi 
după moartea apostolilor — când „predania” devine un „depozit” (parathekE) 
— prezbiterului-episcop i se cere nu doar o simplă succesiune, ci o harismă 
profetică, un duh apostolic, indispensabil pentru transmiterea şi interpretarea 
lui. Nu există deci în Epistolele pastorale pauline o revanşă a slujitorilor 
acestui „depozit” legitimaţi prin apelul la autoritatea apostolică din trecut 
asupra unor harismatici care revendică o autoritate profetică în prezent. Cum 
nu există nici o distincţie între depozitul credinței încredințat episcopului- 
prezbiter şi credința comunităţii sale, pe care o întrupează şi o reprezintă, şi 
pe care nu o livrează din exteriorul ei. Bisericile au preferat mult timp vocea 
vie a apostolilor care-și rosteau predania şi interacționau dinamic cu viaţa 
comunităţilor, şi această preferință explică succesul enorm de care s-a bucurat 
literatura apostolică pseudoepigrafică şi dispozitivul pseudonimei apostolice: 
„prin Clement” apostolii continuau să vorbească viu Bisericilor. 

Abuzul gnosticilor atât de pseudonimia apostolică prin abundenta producție 
de evanghelii pseudoapostolice apocrife, cât şi de tradiţia orală falsificată în 
tradiții ezoterice mitologice au condus la sfârşitul secolului II la reificarea 
paradosis-ului apostolic în sistemul canonic de norme al scripturilor, cre- 
dinței şi succesiunii apostolice a episcopilor. Unitatea Bisericii Catholice şi 
continuitatea ortodoxiei s-au obținut, dar cu prețul unei serii de reducții. 
Astfel, pluralitatea tradițiilor apostolice (petrină, ioaneică, paulină, iacobină) 
aflate iniţial într-o relaţie de diversitate într-o unitate de tip familial, bazată pe 
consangvinitate, şi sinodal, bazată pe recunoaştere şi promovare reciprocă, a 
fost interpretată după constituirea Noului Testament drept simplă diversitate 
de expresie retorico-literară a unei unităţi abstracte de tip doctrinar. Tradiţia 
vie a fost tot mai mult redusă la ordinea tradiţiei, reificându-se într-un sis- 
tem uniformizator de tip filozofic alcătuit din dogmata, opinii autoritative. 
lar din reprezentant al tradiției apostolice întrupate în diverse Biserici şi 
forme culturale, episcopul devine un reprezentant în fața comunității al unei 
tradiţii apostolice moştenite prin succesiune, diadochE””. Tradiţia apostolică 


%2 Diadochă face parte, ca şi dogma, din vocabularul şcolilor filozofice antice. În cerce- 
tarea sa din 1999, Brent a atras atenția asupra coincidenței temporale revelatorii dintre pre- 
zentarea de către Diogenes Laertios a vieților şi dogmelor filozofilor antici ca istorie a patru 
succesiuni reduse la două și prezentarea similară a ereziilor şi ortodoxiei la Irineu şi Ipolit 
(toţi scriu la sfârşitul secolului II şi începutul secolului IH): toate ereziile derivă dintr-o unică 
obârşie (Simon Magul la Irineu, Naaseni şi cultul şarpelui la Ipolit) şi dacă la baza filozofiei 
stau doisprezece înţelepţi, la baza creştinismului stau cei Doisprezece Apostoli. 

reificată devine pentru episcopi bastonul de mareşal, simbol al autorităţii 
Bisericii învățătoare asupra Bisericii învăţate, iar episcopul în loc de repre- 
zentant al credinței comunităţii devine transmițătorul exterior al depozitului 
unei credinţe fixe către comunitate în sensul unei proclamări juridice. Preoția 
sa, inițial identificare martirică cu arhieria unică a lui Hristos la care participă 
prin botez întreaga comunitate, se dezvoltă începând cu secolul III într-un 
sens decis vechi-testamentar ca reacţie la teologia populară de tip harismatic 
conturată cu prilejul crizei provocate în comunităţile creştine de numărul 
mare de apostaţi (lapsi) şi puţinii martiri, cu ocazia persecuțiilor din ce în ce 
mai sistematice din acest timp. Cu acel prilej s-a format convingerea că gru- 
pul mărturisitorilor reprezintă autentic în fața comunităţilor suferințele şi 
slava lui Hristos în trupul Său eclezial. Hristos îşi actualizează cel mai au- 
tentic efectul Pătimirii Sale, iertarea păcatelor, prin mărturisitori, în ale căror 
suferințe şi răni Se face prezent în chip concret, şi ca atare aceştia nu mai au 
nevoie nici de botez, dacă sunt catehumeni, nici de hirotonie, dacă nu sunt 
clerici, pentru a fi integrați în Trupul lui Hristos sau pentru a acorda iertarea 
celor căzuţi şi a-i împăca astfel cu Biserica. Episcopatu! a răspuns la aceasta 
nu numai insistând pe faptul că puterea de a ierta revine în exclusivitate cle- 
rului hirotonit, ci asumând el însuși poziţia din care i-a evacuat pe mărturisi- 
tori, dar nu într-un context martirologic, ci vechi-testamentar. Cum se ob- 
servă în Didascalia, episcopul este îndemnat să imite pe Hristos şi să ierte 
păcatele poporului, nu însă martiric, participând la suferinţele şi rugăciunea 
Lui pentru lume prin propriile suferințe şi rugăciuni, ci ca mijlocitor între 
Dumnezeu şi credincioși, aducându-l euharistic ofranda sacrificială ispăşi- 
toare a Mielului junghiat şi distribuind în schimb iertarea şi dreptatea Lui. 
asemenea arhiereilor din Vechiul Legământ. Preoţia sfântă apare ca mediind 
mântuirea/iertarea unei comunități nemântuite/păcătoase. Didascalistul fuzi- 
onează astfel, distorsionându-le însă, cele două tipologii anterioare: clemen- 
tină şi ignatiană. Potrivit celei clementine, episcopul este echivalentul arhie- 
reului, prezbiterii, al preoţilor, iar diaconii (dar şi văduvele și orfanii), al 
leviţilor. Potrivit celei ignatiene, dezvoltate, dar şi modificate, episcopul pre- 
zidează ca icoană vie (typos) a lui Dumnezeu Tatăl, diaconii stau pe lângă 
episcop şi-l slujesc ca icoane vii ale lui Hristos, Trimisul Tatălui, diaconiţa e 
cinstită ca icoană vie a Duhului Sfânt, Trimisul Fiului, prezbiterii sunt soco- 
tiți icoane vii ale apostolilor, iar văduvele şi orfanii sunt icoane vii ale alta- 
rului, întrucât beneficiază de ofrande. Deşi foloseşte un limbaj şi imagini 
ignatiene, Didascalia le distorsionează puternic sensul originar. O primă 
diferență se vede în aceea că, dacă la Ignatie episcopul are un rol prin exce- 
lență euharistic şi martiric, în Didascalie episcopul are un rol primordial de 
judecător al păcătoşilor şi sfinţitor al lor. O altă diferență se vede în aceea că 


Canonul şi canoanele creştinismului apostolic 277 


la Ignatie episcopul este întotdeauna în unire cu prezbiterii şi diaconii; deşi 
clar diferite, slujirile acestora din urmă sunt egale în fața poporului care le 
datorează ascultare în mod egal, episcopul este syrdiakonos; niciodată nu li 
se porunceşte prezbiterilor sau diaconilor să se supună unii altora, modelul 
de autoritate şi de unitate al întregii Biserici fiind unitatea interioară a simfo- 
niei şi a corului, prin care Biserica întrupează unitatea lui Dumnezeu Treime. 
In Didascalie însă prezbiterii se estompează, iar diaconii devin slujitori nu 
ai Bisericii lui Dumnezeu, ci ai episcopului devenit „monarh” pentru prima 
dată în sens total. Nu Ignatie este, cum greşit se tot repetă, inventatorul epis- 
copatului monarhic — la Ignatie se poate vorbi doar de monoepiscopat (dar 
monoepiscop era şi lacob) —, ci episcopul anonim autor în jurul anului 230 
al Didascaliei, unde pentru prima dată tripla tipologie a lui Ignatie e înlocuită 
de o triplă ierarhie. O generaţie mai târziu, episcopul Ciprian al Cartaginei 
(t 258) regândeşte ecleziologia catholic-ortodoxă în termenii juridici ai unei 
ordini imperiale de tipul unui principat senatorial opunându-se monarhiei 
petrine a episcopului Romei; ca apoi trecerea în era constantiniană la Biserica 
imperială şi de mase să accentueze în secolul IV centralismul ierarhic şi juri- 
dismul. Se produce astfel deplasarea de la episcopatul ignatian reprezenta- 
ţional-sacramental-cultural la un episcopat jurisdicţional-teritorial'%. Celor 
două figuri ale episcopatului le corespund două tipuri de solidaritate şi de 
legătură sociale (descrise de Durkheim): cel al unităţii „organice” specifice 
societăţilor plurale inclusive, care-şi compun unitatea acceptându-şi şi re- 
conciliindu-și diversităţile după modelul armoniei muzicale, şi cel al unității 
„mecanice” proprii societăţilor monolitice exclusive, care realizează unitatea 
reducând diferențele la uniformitate, şi în care tocmai efortul de a impune 
unitatea prin excludere duce inevitabil la fragmentare şi diviziune. 


33 Episcopul ignatian era nu al unui teritoriu, ci al unui unic popor catholic şi ortodox al 
lui Dumnezeu dintr-un loc, în care se realizează întruparea/reprezentarea continuă a lui 
Dumnezeu Treime, popor opus celui păgân, iudeu sau eretic. Ca şi regii medievali, şi epis- 
copii vor fi ai unor popoare, nu ai unor teritorii (rasa şi cultura, nu teritoriul, fiind compo- 
nentele fundamentale ale naţiunii). Adaptarea la ordinea imperială a eclezioiogiei a impus, 
împreună cu birocratizarea ierarhiei, şi principiul: un singur episcop într-o cetate (canonul 8 
de la Niceea, 325). Episcopatul juridic-teritorial va fi creaţia reformelor gregoriene ale Bi- 
sericii occidentale ca monarhie papală în afara, împotriva şi deasupra imperiului creştin, fie 
el constantinopolitan sau carolingian: Biserica e acum o imensă şi unică dieceză, condusă 
de un episcop monarh cu jurisdicție/suveranitate universală supremă, pe care o exercită prin 
vicari care participă prin delegaţie, într-un teritoriu, la jurisdicția/suveranitatea sa fără a o 
poseda în plenitudinea ei. 

VIII. Canonul liturgic 


Pe lângă componenta etică şi cea canonic-constituţională, genul literaturii 
apostolice pseudoepigrafice are însă şi o la fel de importantă componentă 
liturgică. Documentele care ilustrează acest gen sunt în acelaşi timp compen- 
dii canonico-disciplinare, dar şi manuale și cărți liturgice, fiind nu numai „con- 
stituţii” apostolice, dar şi veritabile „liturghiere/evhologhioane” apostolice. 


De la textele normative la textele practice 


În partea ei centrală, Didahia celor Doisprezece Apostoli cuprinde cele 
mai vechi prescripții şi formulare liturgice baptismale şi euharistice utilizate 
în Siria la mijlocul sau la sfârşitul secolului I. Document extrem de impor- 
tant, dar şi complex, datorită multitudinii redactărilor lui în şcoala ipolitană 
de la Roma din prima jumătate a secolului III, Tradiţia Apostolică ne oferă 
cele mai vechi formulare de rugăciuni și ritual ale hirotoniilor, Liturghiei 
episcopale, iniţierii creştine, precum şi indicaţii privitoare la ciclul zilnic de 
rugăciuni al creştinilor. Aceste formulare le regăsim prelucrate şi amplificate 
în Canoanele lui Ipolit (Egipt, cca 336-340) şi în Testamentul Domnului 
(Siria, începutul secolului V), ca şi în cartea a VIII-a (cap. III-XLV) a Con- 
stituțiilor Apostolice (Antiohia, cca 380), cartea a VIl-a a Constituţiilor 
cuprinzând o prelucrare a Didahiei (cap. I-XXXII), urmată de o importantă 
colecţie de rugăciuni de origine iudaică (cap. XXXIIL-XXXVIII) şi de o co- 
lecţie de rugăciuni creştine (cap. XXXIX-XLIX). Cunoscută încă din seco- 
lul XVI, Liturghia zisă „clementină” — cel mai amplu formular cunoscut — 
a părut erudiților occidentali din secolele XVII-XIX — atât anglicanilor 
„non-jurors”, cât şi francezului Pierre Lebrun (1661-1729) sau germanilor 
Ferdinand Probst (1816-1899), Paul Drews (1858-1912) şi chiar Anton 
Baumstark (1872-1948) — a reprezenta arhetipul apostolic al Liturghiei 
Bisericii: înainte de a părăsi Ierusalimul, colegiul apostolilor ar fi elaborat 
o Liturghie euharistică atotcuprinzătoare, din care au derivat toate riturile 
istorice cunoscute, şi aceasta ar fi identică cu cea din cartea a VIII-a a Con- 
stituțiilor Apostolice. 


De la unitate la diversitate şi de la prolixitate la concizie? 


Până în secolul XX, liturgiştii au stat sub influența unui text apocrif atri- 
buit lui Proclus, patriarhul Constantinopolului (434-446) — dovedit abia în 
1962 drept un fals din secolul XVP” — care susținea că primele liturghii 


324 PG 65, 849-852; cf. F. J. LEROY, „Proclus «De Traditione Divinae Missae»: un faux 
de Constantin Paleocappa”, Orientalia Christiana Periodica 28 (1962), p. 288-299. 

apostolice au fost foarte lungi, dar au fost prescurtate deliberat (în etape, cea 
a lui Iacob fiind prescurtată de Vasile cel Mare şi apoi cea a lui Vasile de 
Ioan Hrisostom) pentru că n-au mai putut fi urmărite de generaţiile de creş- 
tini mai puțin râvnitoare care au urmat epocii apostolice. Cercetările istorice 
au demonstrat însă exact contrariul: aproape invariabil, evoluţia textelor 
liturgice a fost de la concizie la prolixitate, iar formularele liturgice din 
aşa-zisele „constituţii bisericeşti” apostolice reflectă mai puțin o practică 
liturgică reală, cât sunt texte prelucrate şi elaborate programatic pentru a 
restabili sau impune un standard ideal al cultului creştin. 


Recursul la manuscrisele liturgice 


Trebuie mers aşadar la textele liturgice propriu-zise, cele care reflectă 
nemijlocit practica liturgică, şi o întreagă direcție de cercetare liturgică?’ 
s-a consacrat descoperirii şi editării manuscriselor liturgice ale Bisericii 
vechi şi bizantine, până la apariţia în secolul XVI a primelor ediții tipărite 
ale cărților liturgice ortodoxe. Și acest tip de cercetare are însă serioase limite. 
Una din ele priveşte faptul că nici în creştinismul primar, nici în iudaism 
rugăciunile nu erau scrise, ci se transmiteau oral, fiind astfel supuse dezvol- 
tărilor şi modificărilor. Exista o schemă fundamentală dezvoltată pe baza 
unei improvizații orale. Textele scrise apar în climatul sensibil din punct de 
vedere doctrinar al secolului IV, dominat de controverse trinitare (arianism 
şi pnevmatomahie), atât pentru a asigura conformitatea dogmatică a rugă- 
ciunilor, cât şi pentru a le adapta la noul cult din bazilicile monumentale care 
se construiesc acum. Vechile formulare scurte din cultul domestic al epocii 
persecuțiilor nu se mai adecvau cu noul ambient cultic, aşa că au fost rema- 
niate şi înlocuite — atât din motive de fast liturgic, cât şi catehetic — cu 


%5 Jniţiată de dominicanul francez JACQUES GOAR (1601-1654) cu al său important 
Euchologion sive Rituale Graecorum, Paris, 1647 (ed. Il, mult ameliorată, Veneţia, 1730), 
continuată de orientalistul EUSEBE RENAUDOT (1646-1720) cu Liturgiarum Orientalium 
Collectio, Paris, 2 vol., 1715-1716, de HEINRICH DENZINGER (1819-1883) cu Ritus Orien- 
talium, 2 vol., 1863-1864, şi FRANK E. BRIGHTMAN (1856-1932), Liturgies Eastern and 
Western, Oxford, 1896, doar vol. I „Eastern”; dar mai ales „Goar”-ul rus care a fost litur- 
gistul ALEKSEI DIMITRIEVSKI (1856-1929) cu textele editate în monumentala serie Opisanie 
liturghiceskih rukopisei hraniaşcihsia v bibliotekah pravoslavnogo Vostoka: vol. 1, Typika, 
1895, CXLVII + 912 p.; vol. 2, Euchologia, 1901, XII + 1058 p.; vol. 3, Typika II, 1917, 
V + 768 p.; seria planificată în patru părți (1. Evhologhionul grec; 2. Evhologhionul slav; 
3. Tipiconul grec şi 4. alte cărți) a rămas neterminată, materiale pentru volumele 4 şi 5 exis- 
tând în arhiva lui Dimitrievski. Opera lui Dimitrievski a fost şi este continuată de şcoala 
liturgiştilor iezuiți de la Institutul Pontifical Oriental din Roma reprezentată de preoții 
profesori Juan Mateos (1917-2003), Miguel Arranz (n. 1930), Robert Taft (n. 1932) şi de 
discipolii acestora, care au editat şi editează în continuare manuscrise liturgice bizantine. 

compoziții retorice fastuoase în care se oglindeşte cultura elenistică şi teologia 
erudiților episcopi ai epocii, şi în care se poate percepe şi ceva din orizontul 
de aşteptare al noilor creştini convertiți la creştinism şi care-şi celebrau cre- 
dința în măreţele catedrale edificate în acest timp. 


Euchologion-ul egiptean al lui Serapion (secolul IV) 


În 1894, neobositul cercetător al manuscriselor liturgice răsăritene, liturgis- 
tul Aleksei Dimitrievski, publica la Kiev o colecţie de treizeci de rugăciuni 
pe care le descoperise în manuscrisul 749 (din secolul XI, f. 7v-21v) apar- 
ținând bibliotecii Marii Lavre de la Sfântul Munte Athos; cele 14 file ale 
acestui codice bizantin transcriau într-o dezordine evidentă — datorată unei 
greşeli a copistului — conținutul unui remarcabil euchologion care a apar- 
ținut episcopului egiptean Serapion din Thmuis (t cca 360)*5, prieten al 
Sfântului Atanasie cel Mare (t 373) şi amândoi ucenici ai avvei Antonie cel 
Mare (t 356). În dispoziţia originară, colecţia are următoarea structură: rugă- 
ciuni la ungerea celor ce se botează şi a bolnavilor (nr. 15-17), o rugăciune 
de înmormântare (nr. 18), un set de şaptesprezece rugăciuni legate de Euha- 
ristie (nr. 19-30 şi 1-6, nr. 1 alcătuind extrem de interesanta anafora euha- 
ristică a episcopului Serapion), alte cinci legate de Botez (nr. 7-11) şi trei 
rugăciuni de Hirotonie a diaconilor, a prezbiterilor şi a episcopului (nr. 12-14). 
Spre deosebire de cercetările mai vechi, care susțineau unitatea literară a 
rugăciunilor pe care le considerau redactate de un singur autor, analiza atentă 
a ultimului lor editor (M. Johnson, 1995) evidenţiază că avem de-a face cu 
o colecţie eterogenă, compilată din surse şi autori diferiţi, reflectând patru 
straturi sau subgrupuri distincte”, dar nici unul din ele nu trece dincolo de 
mijlocul secolului IV; caracterul egiptean, contextul liturgic şi orientarea 
teologică origeniană a anaforalei trimit toate spre epoca lui Serapion din 
Thmuis şi este foarte probabil ca ele să fi fost colecţionate chiar de ucenicul 
şi prietenul avvei Antonie şi al arhiepiscopului Atanasie al Alexandriei. 
Suntem deci în prezenţa unui document liturgic de prim ordin pentru cu- 
noaşterea cultului creştin din secolul VI. 


3% Ultima ediţie cu un studiu exhaustiv a fost realizată de MAXWELL E. JOHNSON, 
The Prayers of Serapion of Thmuis. A Literary, Liturgical, and Theological Analysis (Orien- 
talia Christiana Analecta 249), Roma, 1995. 

32 Un prim strat mai timpuriu cuprinde rugăciunile 1-6 (Euharistie), 7-1 1 (Botez, nu cu- 
nosc ungerea postbaptismală), 13 (hirotonia prezbiterului), 19, 21, 24, 25, 26, 27, 28, 29 și 30; 
al doilea, rugăciunile 15-17 (la ungeri, cunosc ungerea postbaptismală); al treilea, rugăciu- 
nile 12 şi 14 (hirotonia diaconului şi prezbiterului) şi 20, 22, 23; şi al patrulea, rugăciunea 18 
(de îngropare). 

Barberini graecus 336 — cel mai vechi codice liturgic bizantin 


Cel mai vechi manuscris liturgic grec care ni s-a păstrat datează însă abia 
de la sfârșitul secolului VIII şi e reprezentat de faimosul Codex Barberini 
graecus 336. Copiat pe pergament în uncială biblică greacă târzie, de tip 
occidental, undeva în sudul Italiei înainte de anul 800, codicele se afla în 
secolul XIV la Florenţa în posesia unui bibliofil (Niccolo Niccoli), de la 
care a trecut prin testament în 1441 în biblioteca mănăstirii dominicane San 
Marco, ajungând în secolul XIV în biblioteca Barberini din Roma, ca în 1902, 
prin achiziționarea acestei colecţii de papa Leon XIII, să intre în fondurile 
Bibliotecii Apostolice Vaticane. Editat parțial și utilizat copios de Jacques 
Goar în notele faimosului său Euchologion din 1647, codicele a făcut, în 
secolul XX, obiectul mai multor intenţii de editare anunţate (în 1933, 1953 
de A. Stritmatter, și în 1964-1974 de A. Jacob), dar nematerializate. Mult 
aşteptata ediţia a venit abia în 1996 şi este rezultatul a doi tineri cercetători, 
discipoli ai liturgistului Miguel Arranz din Roma: Stefano Parenti şi Elena 
Velkovska'?5. Codicele păstrat are 279 de file legate în 36 de caiete; la ori- 
gine însă manuscrisul cuprindea un număr de 40 de caiete: lipsesc caietele 
1, 2, 3 şi 8 (absenţa acestora ne privează de o mare parte din anaforaua Sfân- 
tului Vasile), iar caietele 4 şi 5 sunt legate la sfârşitul volumului. Din cele 
279 de foi actuale, filele 1-263 cuprind un euchologion bizantin complet, 
urmate de fragmente din Canoanele Apostolice (65—70 şi 74—84) şi din Con- 
stituţiile Apostolice (VIIL.IV, V, XVI-XXVII), codicele Barb. gr. 336 fiind cel 
mai vechi manuscris grec cunoscut şi pentru aceste din urmă texte. La origine 
codicele avea următorul cuprins: cele 85 de Canoane Apostolice erau urmate 
de cartea a VIII-a, liturgică, a Constituţiilor Apostolice, după care venea 
Euchologion-ul reprezentând o colecţie destul de eterogenă de 244 de „pie- 
se” liturgice, mai ales rugăciuni, de diverse proveniențe, dar cu o dispunere 
care atestă un evident efort de ordonare: 


1. Liturghia Sfântului Vasile cel Mare (1-22), cel mai vechi formular păstrat; 

2. Liturghia Sfântului loan Hrisostom (23-41), cel mai vechi formular 
păstrat; 

3. Liturghia Darurilor mai înainte sfinţite (42-48), cel mai vechi formular 
păstrat; 


sa L'Eucologio Barberini gr. 336 (Bibliotheca Ephemerides Liturgicae Subsidia 80), 
Edizioni Liturgiche, Roma, 1996; ed. II revăzută şi cu traducere italiană, 2000. Un volum 
special de analiză este în curs de apariție. Codicele Barb. gr. 336 este o copie după marele 
Euchologion al Patriarhiei Ecumenice din Constantinopol din secolul VIII, dinaintea crizei 
iconoclaste. De aici şi importanța lui deosebită. 

4. Cele Şapte Laude după ritul catedral (49-111): vecernia (49-64), mie- 
zonoptica (65-69), utrenia (70-84), ceasul I (85-86), ceasul III (87-91), 
ceasul VI (92-96), ceasul IX (97-101) şi aşa-numitul ceas II-VI (pentēkthē) 
din Postul Mare (102-111); 

5. Iniţierea creştină (112-126): rugăciunea a opta zi (112) şi a patruzecea 
zi de la naştere (113), catehumenatul (114-119), botezul — mirungerea — 
cuminecarea (120-125), spălarea de după opt zile de la botez (126); 

6. Agheasma Mare (127-133): binecuvântarea apei (127-131), la fântâna 
din portic (132-133); 

7. Privegherea (pannychis) din ritul catedral (135-139; 

8. Pregătirea şi sfințirea Sfântului Mir (140-142); 

9. Cateheza patriarhală pentru candidații la botez (143-145); 

10. Reconcilierea ereticilor cu Biserica (146-148, în speță a maniheilor); 

11. Sfințirea bisericii (149-156); 

12. Hirotoniile (157-168) episcopului (157-158), prezbiterului (159-160), 
diaconului (161-162), diaconiţei (163-164), ipodiaconului (165), citeţului şi 
cântărețului (166) şi egumenului (167); 

13. Îmbrăcarea monahului (169) şi a monahiei (170); 

14. Rugăciuni şi rituri pentru Palatul imperial (171-181): la încoronare 
(171-172), la întâlnirea între împărat şi patriarh (173-174), pentru împărat 
(175-176), pentru via imperială (177-178), pentru promovarea arhonţilor 
(179-180) şi binecuvântarea îmbarcării imperiale (181); 

15. Rugăciuni la aducerea pârgii roadelor (182) şi la binecuvântarea unei 
case (183); 

16. Căsătoria (184-189): logodna (184—185), nunta (186-188), altă rugă- 
ciune pentru nuntă (189); 

17. Rugăciuni înainte şi după masă (190-191), pentru călătorie (192), 
pentru plutirea pe mare (193) şi pentru secetă (194-195); 

18. Rugăciuni pentru bolnavi (196-198) şi untdelemnul de ungere a bolna- 
vilor (199-200); 

19. Pocăinţa (201-205): rugăciuni pentru cei ce se întorc (201), pentru cei 
ce se mărturisesc (202), pentru cei ce jură uşor (203), pentru cei siliți să 
mănânce mâncăruri oprite (204) sau care au mâncat din acestea (205); 

20. Exorcisme pentru cei chinuiţi de duhuri necurate (206) şi pentru cei ce 
suferă din pricina demonilor (207); 

21. Rugăciuni la diverse ocazii: la tăiatul părului copilului (208-209), la 
rasul bărbii (210), la înfrățire (211), alta la tăiatul părului copilului (212), 
pentru turmă (213), pentru cei ce agonizează (214), pentru vie (215), pentru 
începutul semănatului (216), pentru vreme blândă (217), pentru cei ce aduc 
roade (218), pentru secerat (219); 

22. Rugăciuni la momente speciale ale anului liturgic: la binecuvântarea ra- 
murilor de Florii (220-221), la spălarea picioarelor din Joia Mare (222-225), 
la îngenuncherea la Cincizecime (226-228); 

23. Rugăciuni la diverse trebuinţe: la colivele pentru sfinți (229), la sacri- 
ficiul boilor (230), la fântână (231), la zidirea casei (232), la cutremur (233), 
la slujiri în mănăstiri (234), la roade noi (235), la colive (236), la poluţii noc- 
turne (237), la binecuvântarea apei murdare (238), la adusul mielului (239), 
la intrarea în cler (240), la binecuvântarea casei (241-242); 

24. Alt exorcism (243); 

25. La intrare în monahism (244-256): la schima mică (244—248), la schi- 
ma mare (249-254), la luarea culionului după opt zile (255), citiri biblice la 
Liturghiile acestor opt zile (256); 

26. Alt exorcism (257); 

27. La tunderea monahiei (258-263); 

28-29. Rugăciuni pentru cei decedați (264-270), pentru un ascet bolnav 
(271) şi la acoperirea femeii (272); 

30. Rugăciuni finale de la Liturghie (273-285): din spatele amvonului 
(273-276), de la skevofilakion (277-280), altele din spatele amvonului 
(281-285); 

31. Ectenii diaconale (286-288): pentru Liturghia Darurilor mai înainte 
sfințite (286), pentru morţi (287) şi pentru bolnavi (288). 


Recursul indispensabil şi revelator la manuscrisele liturgice etalează însă 
şi o serie de probleme cu implicaţii în registrul metodologic pentru ştiinţa 
liturgică, ale cărei mutații şi-au găsit recent o extrem de lucidă şi ca atare 
revoluționară prezentare, realizată de anglicanul Paul F. Bradshaw'* (n. 1940, 
din 1985 profesor de liturgică la Universitatea Notre Dame din Statele Unite 
ale Americii). Ca şi genul „constituţiilor bisericești”, şi manuscrisele litur- 
gice sunt o „literatură vie”, scrisă și rescrisă mereu, proces în care întâlnim 
tendințe deconcertante: pe de o parte, de a selecta şi adapta tacit texte şi 
rituri din trecut necesităţilor prezentului, pe de altă parte, de a transcrie din 
inerție texte vechi mult timp după ce ele au ieşti de fapt din uz. De aici 
eşecul metodei filologice bazate pe postularea unui arhetip şi a unei origini 
unice a cultului apostolic. 

Adevărul istoric privitor la dezvoltarea cultului creştin pare să fi fost o 
mişcare nu de diversificare, ci de progresivă amalgamare şi standardizare a 
unei realități locale, iniţial extrem de diverse şi plurale (inclusiv în elemen- 
tele fundamentale), unificare care a însoţit procesul de federalizare treptată a 


3 PAUL F. BRADSHAW, The Search of the Origins of Christian Worship. Sources and 
Methods for the Study of Early Liturgy, Oxford University Press, 1992, 20027. 

Bisericilor în unități tot mai mari în jurul marilor centre ale creștinătății an- 
tice (Roma, Alexandria, Antiohia etc.). N-a fost însă o sinteză, ci o evoluţie 
selectivă, în care a supraviețuit nu neapărat elementul sau ritul cel mai bun, 
ci cel mai puternic (Taft). 


Liturgica comparată 


În consecință, o întreagă şi fecundă direcţie de cercetare liturgică în seco- 
lul XX a fost cea a liturgicii comparate, ale cărei principii au fost teoretizate 
de F. Cabrol (1855-1937) şi, mai ales, de Anton Baumstark (1872-1948), 
direcție continuată de F. Hamm, H. Engberding şi membrii şcolii de liturgică 
de la Institutul Pontifical Oriental din Roma: Juan Mateos (1917-2003), 
Robert Taft (n. 1932) sau Gabrielle Winkler (n. 1940). În formularea lui 
Baumstark, adept al unei abordări organiciste inspirate din lingvistica şi bio- 
logia comparată, evoluţia riturilor a urmat tendința generală de la varietate 
şi simplitate inițială spre uniformitate şi prolixitate retorică târzie, tendinţă 
întreruptă ocazional de tendinţe retrograde spre varieri locale şi abrevieri. 
Baumstark şi continuatorii lui au formulat chiar o serie de „legi” care ar 
reglementa aceste procese, deschizându-se în acelaşi timp spre o abordare 
mai suplă şi complexă, luând în considerare nu doar invariantele, ci şi dife- 
rențele, nu doar analiza structurală, ci şi contextele istorice. 


, 


Liturgica structurală şi „forma Liturghiei’ 


În paralel şi în contrast cu abordarea organic-comparativă de tip Baumstark. 
extrem de influentă a fost abordarea structurală teoretizată de liturgistul şi 
monahul benedictin anglican Gregory Dix (1901-1952) într-o faimoasă cer- 
cetare despre „forma Liturghiei” publicată în 1945%|. Dix oferea o altă ver- 
siune a teoriei originii comune şi a continuității dezvoltării cultului creştin. 
potrivit căreia varietatea a crescut în timp ca efect al influențelor şi accen- 
telor locale pe baza unui element comun care constituie stratul cel mai vechi, 
dar acesta însă nu e reprezentat de o formulă, ci de o formă sau structură 
comună a ritului, rămasă identică din epoca apostolică. Întrucât apostolii au 
fost evrei, această formă a Liturghiei nu putea veni decât din iudaism. Încă 
din 1872 germanul Gustav Bickell încercase să arate că prima parte a Litur- 
ghiei creştine, cea a Cuvântului, provine din rugăciunea iudaică din dimi- 


330 ANTON BAUMSTARK, Liturgie comparée. Principes et méthodes pour l'étude historique 
des liturgies chrétiennes, Chevetogne, 1940, 1953? (faimoasa lucrare relua schița anterioară 
a lui A. BAUMSTARK, Vom geschichtlichen Werden der Liturgie, 1923); cf. şi simpozionul 
internațional de la Roma, 25-29 septembrie 1998: Comparative Liturgy. Fifty Years after 
Anton Baumstark (ed. R. Taft / G. Winkler) (Orientalia Christiana Analecta 265), Roma, 2001. 

3I GREGORY DIX, The Shape of the Liturgy, Londra, 1945. 

neața de sabat, în timp ce a doua parte, propriu-zis euharistică, ar proveni 
din seder-ul pascal sau rânduiala cinei iudaice de Paște. În 1898, liturgistul 
german P. Drews a sugerat însă că Liturghia euharistică derivă nu din seder-ul 
pascal, ci din mulțumirile iudaice pentru masa din seara de sabat şi de săr- 
bători. Sugestia lui Drews a fost dezvoltată în 1925 şi 1928 de anglicanii 
W. O. Osterley (1866-1950) şi F. Gavin (1890-1938), de unde a fost prelu- 
ată şi amplificată în 1945 de G. Dix. Pentru liturgistul anglican, prima parte 
a Liturghiei e o simplă continuare a cultului Sinagogii din epoca lui lisus şi 
forma ei fixă are următoarea structură: 1. salutarea oficiantului şi răspunsul 
comunității, 2. lectură biblică, 3. psalmodie, 4. lectură biblică, 5. predică, 
6. concedierea prozeliților, 7. rugăciuni, 8. concedierea comunităţii. Partea a 
doua ar fi o adaptare liturgică a schemei celor şapte acte ale lui lisus la Cina 
de pe urmă: a luat pâinea — a mulţumit — a frânt-o — şi a dat-o, iar după 
cină — a luat paharul — a mulţumit — și l-a dat apostolilor, reduse la patru 
momente: oferire — mulțumire — frângere — cuminecare, care ar fi un 
nucleu invariabil. Ca şi predecesorii săi anglicani, Dix credea şi el că rugă- 
ciunea euharistică a evoluat din mulțumirile/binecuvântările iudaice pentru 
masă, aşa-numitele birkat ha-mazon, de la care s-au preluat însă doar schema 
şi motivele generale — creaţie, mântuire, eshatologie —, nu şi expresiile, 
binecuvântările iudaice fiind rescrise în întregime în limbajul Noului Testa- 
ment. Această schemă de bază a berakot-urilor încreştinate poate fi detectată 
atât în cel mai vechi formular euharistic din Didahie, cât şi în relatările lui 
Iustin şi Irineu din secolul II. 


Derivarea Euharistiei din binecuvântările iudaismului 


Întreagă această teorie a fost dezvoltată, două decenii după Dix, de teo- 
logul romano-catolic oratorian, Louis Bouyer (1913-2004, pastor protestant 
convertit la romano-catolicism) într-o amplă cercetare asupra originii, natu- 
rii, teologiei şi spiritualității rugăciunii euharistice""?. În demarcare polemică 
explicită faţă de teza liturgistului benedictin Odo Casel (1886-1946), pentru 
care cultul creştin ar avea o structură misterică (Mysterienlehre) preluată de 
la cultele de mistere greco-romane, Liturghia Bisericii este văzută de Bouyer 
ca ivindu-se exclusiv pe fondul iudaismului”. Într-o perspectivă riguros 


32 Lours BOUVER, Eucharistie. Théologie et spiritualité de la prière eucharistique, 
Paris, 1966, 19687. 

33 O variantă nuanţată şi lărgită a acestei teorii a oferit recent liturgistul romano-catolic 
ENRICO Mazza (n. 1940, profesor la Universitatea Catolică Sacro Cuore din Milano) în 
L'anafora eucaristica. Studi sulle origini (Bibliothaeca Ephemerides Liturgicae Subsidia 62), 
Roma, 1992, rezumată în: La celebrazione eucaristica. Genesi del rito e sviluppo dell 'inter- 

biblică cultul creştin e interpretat drept o celebrare a Cuvântului lui Dumne- 
zeu: Acesta este proclamat (în lecturi şi predică), evocat şi invocat (în rugă- 
ciunea de mulțumire/euharistie/răspuns), realizat efectiv în mod sacramental 
(în prefacere) şi comunicat (în împărtăşire). Binecuvântarea lui Dumnezeu, 
descoperit în faptele Lui minunate atât în viaţa de zi cu zi, cât şi revelat în 
Cuvântul Său scripturistic citit în adunare, este în însăşi inima Bibliei şi a 
spiritualităţii ei, unde a ajuns să ţină locul sacrificiilor, pe care le-a interio- 
rizat ca jertfă a buzelor (Ps 39). Exemple clasice de astfel de binecuvântări 
vedem atât în Neemia 8-9, unde ca răspuns la citirea Torei de către Ezdra 
bătrânii lui Israel rostesc cea mai amplă binecuvântare din paginile Vechiului 
Testament, dar şi în Noul Testament, unde-L vedem pe lisus Însuşi binecu- 
vântând pe Tatăl Său pentru cunoaştere, adevăr şi viață (Mt 11, 25-27, In 17) 
şi pe Apostolul Pavel care-şi deschide marile epistole cu extinse binecuvân- 
tări similare, în care lisus ia însă locul Torei din Vechiul Legământ. 

Viața iudeilor era intens ritualizată în primul rând datorită nenumăratelor 
binecuvântări prin care aceştia Îl lăudau pe Dumnezeu şi-şi sfințeau viaţa. În 
principiu, existau trei tipuri de binecuvântări”: binecuvântări pentru diverse 
ocazii, binecuvântările mari din cadrul rugăciunilor de dimineaţă şi de seară 
din cultul privat şi al sinagogii, şi binecuvântările mici de la ospeţe. Binecu- 
vântările mari erau şi sunt compuse din două binecuvântări rostite dimineaţa 
şi seara înainte de recitarea obligatorie a lui „Ascultă (Sema), Israele” (Dr 
6, 4-9) şi care sunt o laudă pentru crearea luminii cu Trisaghionul serafimic 
(iotser — A) şi una pentru luminarea minţii (ahaba — B), la care s-a adăugat 
în locul celor două sacrificii zilnice obligatorii de la Templu (din zori înainte 
de răsăritul soarelui şi de la ceasul al nouălea şi până la apus) aşa-numita 
tefila (C) alcătuită dintr-o serie de optsprezece binecuvântări solemne (Semone 
esreh). Binecuvântările mici (Birkar ha-mazon)'*5 erau şi sunt cele trei bine- 
cuvântări de după cină: pentru hrană (ha-zan — D), şi implicit pentru creaţie 
şi providență, pentru Pământul (ha-arets — E) făgăduinței, şi implicit pentru 
eliberarea din robie şi Legământ, şi pentru lerusalim (Jerusalaim — F), rugă- 
ciune pentru viitorul mesianic al lui Israel, la care de sabat şi de sărbători se 


pretazione, San Paolo, Cinisello Balsamo (Milano), 1996, de citit împreună cu volumul de 
texte: Segno di unită. Le piu antiche eucaristie delle chiese a cura dei monaci e monache di 
Bose sotto la direzione del prof. Enrico Mazza, Ed. Qiqajon, Comunità di Bose, 1996. 

334 Primul tratat din Mišna Talmudului este închinat tocmai binecuvântărilor (Berakot), 
dar din el cunoaștem numai începuturile acestora. Întrucât scrierea rugăciunilor era interzisă 
în iudaism, primele manuscrise cu texte liturgice iudaice datează din secolul IX. Situaţie si- 
milară cu cea din creştinism, unde cel mai vechi codice liturgic datează din jurul anului 800. 

335 Schema lor a fost reconstituită de L. FINKELSTEIN, „The Birkat ha-mazon”, The Jew- 
ish Quarterly Review 19 (1928-1929), p. 21 1-262. 


Canonul şi canoanele creştinismului apostolic 287 


adăuga şi un memorial (zikkaron — Z) al trecutului, prezentului şi viitorului 
mesianic al lui Israel. 

Ritul complet al unei cine iudaice de sabat şi sărbători — cel care trans- 
pare în relatarea Cinei de pe urmă a lui lisus cu apostolii din Luca 22, 14-20 
(şi Z Co 11, 23-25) — avea trei momente principale. El se deschidea prin 
ritul introductiv al sfințirii (giddus) de tatăl familiei a unui pahar de vin cu 
binecuvântare pentru roada viței și ziua de sabat sau sărbătoare. După care 
venea ritul pâinii: tatăl familiei lua în mână pâinea, o binecuvânta/mulțumea, 
o rupea şi o împărțea pentru cina care urma. Această pâine a fost oferită de 
lisus la Cina de Taină apostolilor cu precizarea: „Acesta este Trupul Meu”. 
După cină, în timpul căreia se cântau cântări rituale (zemiro?), la sfârşitul 
mesei tatăl familiei recita mulţumirea zilnică obligatorie (cf. Dr 8, 10), aşa- 
numitele birkat ha-mazon care în zilele de sabat şi sărbătoare erau rostite 
asupra unui nou pahar de vin. Acest pahar final a fost binecuvântat şi distri- 
buit de lisus la Cina de pe urmă apostolilor cu precizarea: „Acesta este Sân- 
gele Meu”. Schema aceasta cu un prim pahar neeuharistic, o frângere a pâinii 
euharistizate înainte de ospăț și un alt pahar euharistizat cu birkat ha-mazon 
încreştinate după ospăț Bouyer crede că o poate identifica în cel mai vechi 
document liturgic al Bisericii care este Didahia (IX-X) (Siria, mijlocul 
secolului 1). 

Evoluţia ulterioară a Liturghiei euharistice apare călăuzită însă de intenția 
de a separa Euharistia de ospăț şi de a uni ritul paharului ca împărtăşire cu 
Sângele lui Hristos de ritul pâinii frânte ca împărtăşire cu Trupul lui Hristos; 
ambele rituri apar acum plasate înaintea cinei (cum apar deja în relatarea 
despre Cina din urmă a lui lisus de la evangheliştii Matei şi Marcu). Elimi- 
narea timpurie a cinei ar explica diferenţele existente între cele două descrieri 
ale Euharistiei pe care le oferă Pavel în Întâia Epistolă către Corinteni, unde 
avem atât o relatare a Cinei de pe urmă a lui lisus cu apostolii (7 Co 11, 23-25), 
cât şi o descriere a Euharistiei Bisericii din Corint (10, 16-17), care apare 
compusă din două momente: un rit al paharului cu binecuvântare şi unul al 
pâinii frânte cu o intercalare privitoare la unitatea Bisericii (care apare şi în 
Didahie), ambele înainte de ospăț şi separate de acesta, care va şi dispărea 
ulterior. Pabarul cu cuvintele explicative care-l indică drept conținând Sân- 
gele lui Hristos e deja mutat de la locul lui iniţial, după cină, înainte de cină, 
exact în poziția paharului introductiv de giddus, cu care se identifică şi căruia 
îi ia locul. O deplasare similară s-ar fi petrecut astfel şi cu mulțumirile/bine- 
cuvântările (birkat ha-mazon) legate de el, care trec şi ele înaintea cinei şi 
iau locul scurtei binecuvântări asupra paharului aflate aici. Dispariţia cinei a 
impus însă şi restabilirea ordinii normale: pâine — pahar, în loc de pahar — 
pâine, precum și contopirea celor două mulțumiri într-una singură. O altă 

mutație atestată de descrierea lui Iustin Martirul a avut loc prin transferarea 
Euharistiei, separate de ospăţul cinei de seară, duminică dimineaţa şi prin 
racordarea ei cu o Liturghie a Cuvântului de tip sinagogal. Această racordare 
a condus, în opinia lui Bouyer, la amalgamarea în viitoarele anaforale euha- 
ristice, care se deosebesc prin modul diferit de combinare a elementelor pro- 
venite din binecuvântările mari (4 — B — C) şi mici (D — E — F) ale iuda- 
ismului, rezultând un produs de sinteză (de tipul AD — BE — CF). Toate 
diversele anaforale ar fi deci variante locale ale unei ordini/scheme apărute 
după sudarea Euharistiei disociate de ospăț/cină cu oficiul de lecturi al sina- 
gogii, în vechime existând o considerabilă libertate de improvizație (atestată 
până astăzi în cazul Canonului euharistic roman, altfel foarte conservator, 
ale cărui „prefețe” sau părți introductive variază pentru fiecare sărbătoare). 


Anaforalele euharistice — principalele tipuri 


În secolele IV-V s-au format mari tradiții legate de patru sau cinci centre: 
Siria orientală (Edessa) şi occidentală (Antiohia) şi Egipt (Alexandria) în 
Răsărit, Roma (şi Milano) şi sudul Galiei + Spania în Occident. Liniile de 
separație între acestea nu trec însă, cum s-ar putea crede, între Răsăritul grec 
şi Apusul latin, fiindcă afinități clare există, pe de o parte, între Alexandria 
şi Roma, iar, pe de altă parte, între Antiohia și sudul Galiei-Spania. 

Anaforalele din tipul alexandrin şi roman atestă un stadiu mai arhaic, un 
efort mai puţin elaborat de sinteză între binecuvântările iudaice mari și mici. 
şi se prezintă în orice caz cu o structură mai puţin clară şi un plan la prima 
vedere deconcertant. Astfel, Canonul euharistic Roman actual (atestat la 
sfârşitul secolului VI în Sacramentarul gregorian) are următoarea secvenţă: 
1. o mulţumire pentru mântuire (creația e doar evocată) culminând în „Sanc- 
tus” (Zs 6, 3), 2. o primă rugăciune evocând sacrificiul, 3. o primă serie de 
mijlociri pentru vii şi comemorare a sfinţilor, 4. o rugăciune pentru accepta- 
rea sacrificiului şi o invocare pentru sfințirea darurilor, 5. relatarea institui- 
rii/Cinei ultime, 6. o anamneză sobră, 7. o ultimă invocare ca sacrificiul să 
fie primit şi să-şi producă efectele, 8. o nouă mijlocire pentru morți şi vii şi 
o nouă comemorare a sfinților, 9. o doxologie finală. (Formula des repetată 
„Per Christo Domino nostro” ţine locul micilor doxologii finale ale fiecărei 
binecuvântări iudaice originare.) 

Anaforaua clasică de tip alexandrin (greacă a Sfântului Marcu sau coptă/sa- 
hidică a Sfântului Chiril) are o structură similară celei a Canonului Roman, 
numai că mijlocirile şi comemorările sunt grupate aici la început, înainte de 
„sanctus”: 1. o mulțumire inițială, 2. o primă rugăciune evocând sacrificiul 
(preepicleză), 3. mijlociri şi comemorări plus rugăciunea de acceptare a sacri- 

ficiului, 4. reluarea mulțumirii culminând în „Sanctus”, 5. o nouă rugăciune 

de acceptare a sacrificiului şi o primă epicleză pentru sfințirea darurilor, 
6. relatarea instituirii/Cinei ultime, 7. anamneză, 8. o ultimă invocare de 
acceptare a sacrificiului şi pentru efectele sale în noi (a doua epicleză), 
9. o doxologie finală'*S. Caracteristică tipului de anaforale alexandrin-roman 
e lipsa unei epicleze unice explicite, tipică pentru anaforalele antiohiene, în 
locul căreia există două epicleze în sens mai larg, una înainte şi alta după 
relatarea instituirii. 

Celălalt tip de anaforale, cel antiohian, atestă o organizare şi integrare 
diferită între elementele oferite de cele două tipuri iudaice de binecuvântări: 
baza rugăciunii sunt cele trei birkat ha-mazon, iar elementele din binecuvân- 
tările sinagogale apar în blocuri distincte. Tipul antiohian are două variante: 
unul siro-oriental (edessan) şi altul siro-occidental (propriu-zis antiohian). 
Tipul siro-oriental e reprezentat de vechea anafora a Sfinților Addai şi Mari 
(în uz la sirienii orientali „nestorieni”, caldeeni şi maroniți); alcătuită din trei 
rugăciuni distincte, fiecare cu încheiere proprie (asemenea celor trei birkat 
ha-mazon), este un tip special şi arhaic de anafora, în care nu apare nici rela- 
tarea de instituire/a Cinei de pe urmă, nici referințe sacrificiale (memorialul 
fiind aici echivalentul sacrificiului). 

În contrast cu acest tip sobru, în Siria occidentală, la Antiohia, odată cu 
renaşterea literară a elenismului din secolul IV apare o anafora amplă, ex- 
trem de elaborată, în care elementele iudaice sunt în acelaşi timp dislocate şi 
remontate bucată cu bucată după un plan foarte puţin tradițional, dar foarte 
logic, marcat atât de precizia şi rigoarea gândirii, cât şi de complexitatea 
retorică a elenismului târziu. Acest tip are următoarea secvenţă: 1. o primă 
laudă/mulţumire pentru creaţie care dezvoltă economia Tatălui culminând 
în „Sanctus”, 2. o a doua laudă/mulțumire pentru mântuire care dezvoltă 
economia Fiului şi culminează în relatarea instituirii/Cinei de pe urmă, 
3. o anamneză, 4. o epicleză clasică a Duhului Sfânt, 5. mijlociri dezvoltate 
pentru Biserică şi lume, 6. o doxologie trinitară. Planul dogmatic trinitar este 
transparent: de la Tatăl Creatorul se trece la Fiul Mântuitorul pentru a se 
ajunge la Duhul Sfinţitorul şi Arhitectul Bisericii. Acest tip „clasic” al ana- 
foralei patristice e opera unor personalități teologice remarcabile, al căror 
geniu şi a căror forță de sinteză le reflectă; accentul trinitar şi insistența pe 
lucrarea Duhului Sfânt în epicleză oglindesc în acelaşi timp controversele 
hristologic-pnevmatologice ale veacului IV, care a văzut ascensiunea și în- 
frângerea diverselor arianisme. Pe lângă monumentul literar unic al anaforalei 
„clementine” din cartea a VIII-a a Constituţiilor Apostolice, acest tip anti- 


36 În forma actuală, secțiunea cu nr. 6-9 provine din anaforalele de tip antiohian prin 
intermediul celei atribuite lui Iacob fratele Domnului. 

ohian e reprezentat de anaforaua ierusalimiteană atribuită Apostolului lacob, 
fratele Domnului’, şi cele două anaforale bizantine: cea a Sfântului Vasile 
cel Mare — cea mai biblică şi profundă teologic" — şi cea a Sfântului loan 
Hrisostom (aceasta din urmă a prelucrat teologic anaforaua siriacă anteri- 
oară a celor Doisprezece Apostoli). Aceste anaforale au servit drept model și 
altora aflate în uz în Biserica armeană, iacobită, maronită, coptă, etiopiană şi 
chiar latină, numeroasele anaforale ale ritului latin hispano-mozarab derivând 
din tradiția antiohiană veche, înainte însă de reformularea ei retorică în stil 
elenistic. 


Revizuirea modelului explicativ al liturgicii structurale 


Liturgiştii savanţi au continuat în a doua jumătatea a secolului XX să de- 
zbată intens acest model explicativ criticându-l şi nuanțându-l sau propu- 
nând elemente noi şi modele alternative privind originile și dezvoltarea ritu- 
rilor şi elementelor rugăciunii euharistice**?. S-a contestat astfel faptul că 
lisus ar fi folosit la Cina de pe urmă birkat ha-mazon (B. Spink, 1985). S-a 
sugerat apoi că modelul iudaic al anaforalei euharistice n-a fost structura 
tripartită a binecuvântărilor mesei (două mulțumiri şi o implorare; teză rea- 
firmată de E, Mazza, 1992), ci acela al așa-numitei todah, rugăciunea care 
însoțea sacrificiile vechi-testamentare (H. Cazelles, 1970 şi 1975; teză dez- 
voltată în 1981 de C. Giraudo, care a încercat să arate că anaforalele dezvoltă 
structura bipartită a acestor todah, alcătuite dintr-o anamneză şi o epicleză, 
între care se intercala ca „embolism” prilejul sacrificiului, în speţă relatarea 
instituirii Euharistiei/Cinei). G. Cuming (1917-1998) a încercat începând din 
1979 să demonstreze că atât anaforaua Sfântului Marcu'*, cât şi cea a lui 
Iacob provin dintr-un nucleu originar, atestat de fragmentul de anafora păs- 
trat în papirusul Strasbourg gr. 254 (secolul V, editat în 1928) şi care are 
următoarea structură simplă: mulțumire pentru creaţie, oferire, mijlocire şi 


337 JOHN R. FENWICK, The Anaphoras of St Basil and St James. An Investigation into their 
Common Origin (Orientalia Christiana Analecta 240), Roma, 1992, încearcă să arate că 
anaforalele lui Iacob şi Vasile sunt prelucrări independente de la sfârşitul secolului IV ale 
unui original comun, reprezentat de anaforaua egipteană a lui Vasile, fuzionată în cazul 
anaforalei lui Jacob cu anaforaua oglindită în Catehezele mistagogice ale Sfântului Chiril al 
Ierusalimului. 

338 Cf, HANS-JOACHIM SCHULZ, „Die Anaphora des hl. Basilius als Richtschnur trinitari- 
schen Denkens”, în: Unser ganzes Leben Christus unsern Gott überantworten. FS. Fairy von 
Lilienfeld, Gottingen, 1982, p. 42-75. 

339 Cf. discuția critică recentă indispensabilă a lui PAUL F. BRADSHAW, Eucharistic Ori- 
gins, Londra, 2004. 

340 CF, G. CUMING, The Liturgy of St Mark edited from the Manuscripts with a Commen- 
tary (Orientalia Christiana Analecta 234), Roma, 1992. 

doxologie. Tot după Cuming (în 1983), cele mai vechi rugăciuni euharistice 
trebuie să fi fost doar expresii ale laudei pentru ce a făcut Dumnezeu, cul- 
minând într-o doxologie sau în „Sanctus”. Este ceea ce sugerase anterior şi 
E. R. Ratcliff (în 1950), potrivit căruia la origine anaforaua consta doar dintr-o 
mulțumire pentru creație şi mântuire, încheiată cu o mulțumire finală pentru 
admiterea participanţilor la cultul ceresc al îngerilor rezumat în „Sanctus”. 
În ultimii ani, „Sanctus”-ul însuşi a făcut obiectul unei serii de monografii 
care au încercat să elucideze sensul şi originile enigmaticei introduceri a 
imnului serafimilor din Isaia 6, 3 în rugăciunea euharistică, plecând de la 
faptul că, absent în cele mai vechi rugăciuni euharistice, în unele mai târzii 
apare ca adaos ulterior, în timp ce în altele pare a face parte din nucleul ori- 
ginar (B. Spink, 1991). Întrucât numai în Egipt el apare ca parte integrantă 
a tuturor anaforalelor, „Sanctus”-ul (fără „Benedictus”) ar fi o interpolare 
adăugată în Egipt în a doua jumătate a secolului III, adoptarea lui ulterioară 
în tipul antiohian făcându-se în forma încreştinată (cu „Benedictus”) (R. Taft, 
1991; 1999). Plecând de la indicii din literatura apocrifă siriacă, recent s-a 
formulat ipoteza că, alături de epicleză, „Sanctus”-ul (fără „Benedictus”) a 
apărut prima dată în uz creştin în ritul de iniţiere creştină sirian ca parte a 
rugăciunii de sfințire a apei şi untdelemnului (G. Winkler, 1994; 2002). Iar 
pasionanta discuţie este departe de final""!. 


Euharistii diverse şi plurale 


Pentru o poziţie critică în fața proliferării acestor teorii, inspirată în ace- 
lași timp de prudenţă și scepticism, ca şi de respectul față de diversitatea 
surselor şi pluralitatea documentelor, pledează cu argumente solide Paul 
F. Bradshaw (1992/2002; 2004). Principalul obstacol metodologic care stă, 
în opinia sa, în calea unui progres real în cercetarea originilor, a dezvoltării 
cultului primilor creştini în general şi a Liturghiei euharistice în special, ar fi 
tocmai fixaţia obsedantă pe unitate şi continuitate, ceea ce duce la forțarea 
dovezilor, la selecția documentelor şi excluderea celor care oferă forme di- 
verse, plurale şi discontinue. Tendinţei de armonizare şi proiecției retroactive 
a practicilor ulterioare în documentele timpurii trebuie să li se prefere o ati- 
tudine prudentă, atentă la contextele variate şi care restituie diversitatea şi 
pluralitatea formelor. În cazul Euharistiei, analiza atentă a surselor evidenti- 
ază această pluralitate atât în ce priveşte ritul, cât și elementele, semnificațiile 
şi rugăciunile euharistice, care prin variabilitatea lor exclud existenţa unei 
scheme unice. Izvoarele atestă astfel nu doar ordinea pâine — pahar, ci şi 


31 Cf. CIPRIAN-IOAN STREZA, „Când și cum a fost introdus Trisaghionul biblic în anafo- 
raua euharistică?”, Revista teologică 17 (89) (2007), nr. 2, p. 82—101. 

pahar — pâine (7 Co 10, 16-17); sunt atestate ospeţe nu doar cu pâine şi vin, 
ci şi cu pâine şi apă (cf. 7 Co 10, 4: ultimul atestat de euharistiile ascetice ale 
creştinilor radicali encratiţi, ebioniţi, marcioniţi, montanişti din secolul I) 
sau doar cu pâine (,„frângerea pâinii” din Faptele Apostolilor canonice sau 
apocrife) ori cu alte alimente: sare, untdelemn, miere, lapte; şi sunt euharis- 
tii/ospeţe în care legătura memorială cu moartea lui lisus Hristos și cu Cina 
Sa ultimă nu este evidentă, ceea ce i-a făcut pe unii savanţi (H. Lietzmann, 
1926) să presupună existenţa şi a unui tip de euharistii/ospeţe cu semnifica- 
ţie eshatologică în care pe primul loc era anticiparea banchetului eshatologic 
al Împărăției şi care ar avea originea şi modelul în ospeţele apostolilor cu 
lisus Hristos Cel Înviat. În opinia lui Bradshaw, n-ar exista de fapt nici o 
legătură lipsită de orice echivoc între ceea ce s-a presupus prin reconstituire 
savantă a fi fost binecuvântările iudaice la ospeţe (Birkat ha-mazon) şi rugă- 
ciunile euharistice ulterioare. Pe lângă faptul că asemănările sunt prea vagi 
şi exterioare, nu există un răspuns clar la întrebările: cum de mulţumiri/bine- 
cuvântări rostite la sfârşitul ospățului au ajuns să fie spuse înaintea consu- 
mării acestuia? şi, mai ales, cum de o schemă de rugăciune iudaică a ajuns 
să domine la mesele și în rugăciunile creştinilor proveniţi din păgâni? 
Liturgistul anglican este sceptic şi cu privire la importanţa, supralicitată în 
opinia lui, acordată unor documente fie datate timpuriu, cum ar fi anaforaua 
din Tradiţia Apostolică, a cărei formă ţine de fapt de secolul IV, nu de înce- 
putul secolului HI, fie greșit interpretate, cum ar fi rugăciunea din papirusul 
Strasbourg gr. 254, care n-ar avea nimic euharistic; fiind doar o laudă pentru 
creație (nu mântuire), fără referire la pâine şi la vin, unită cu mijlociri extinse. 
aceasta a putut fi folosită iniţial în contextul laudelor zilnice, de unde a fost 
ulterior preluată în uz euharistic prin inserarea unei formule de oferire. Tre- 
buie renunțat aşadar, crede Bradshaw, la presupoziţia că rugăciunile euharis- 
tice, fie orale, fie scrise, ar fi fost întreguri cursive, fără cusături. În realitate, 
aşa cum arătase și Enrico Mazza (1992), la fel ca şi rugăciunile iudaice, 
rugăciunile euharistice sunt şi ele compuse din unităţi scurte combinate. De 
aceea părțile componente adăugate — „Sanctus”, instituirea, epicleza — nu 
sunt interpolări sau intruziuni în compoziţii unitare preexistente, ci continuă 
tradiţia combinării de mici unităţi provenite din contexte diferite (atât iuda- 
ice, cât şi creştine), din care a rezultat varietatea de scheme din anaforale. 
Întâlnim astfel atât anaforale unitare (laudă pentru toate), cât şi bipartite 
(anamneză şi epicleză), cât şi tripartite (două mulțumiri şi o implorare, ca în 
Didahia cap. X sau laudă — oferire — mijlociri, ca în papirusul Strasbourg 
gr. 254 şi în anaforaua lui Serapion). Rugăciunile euharistice au circulat oral 
în forme fluide până la sfârşitul secolului III şi începutul secolului IV, când 
au început să se cristalizeze şi să se fixeze în scris sub presiunea exigențelor 

catehetice și doctrinare puse, pe de o parte, de mutarea Liturghiilor în noile 
catedrale — ceea ce a dus la abandonarea vechilor formule domestice şi 
adoptarea de formule noi, dezvoltate —, iar, pe de altă parte, de necesitatea 
conformităţii doctrinare în faţa ereziilor trinitare. A avut loc o evoluţie prin 
selecţie şi adaptare, urmată de faza încrucişărilor, când unităţi într-o tradiţie 
(„Sanctus”, epicleză, instituire, mijlociri) au fost adaptate, în acelaşi loc sau în 
altul, unor anaforale din alte tradiţii care nu le aveau; rezultatul final standar- 
dizat reprezentând formulele anaforalelor creştine clasice din epoca patristică. 


Rituri de inițiere diverse 


Același refuz al uniformizărilor anacronice şi atenția acordată diversității 
se impune şi în cazul riturilor iniţierii creştine. Dificultatea majoră existentă 
aici, evidențiată încă de la începutul secolului XX (R. H. Connolly, 1909), 
priveşte absenţa în vechea practică siriană a oricărui rit postbaptismal echi- 
valent cu cel al Mirungerii/Confirmării din tradiţia occidentală. Potrivit ex- 
plicației tradiționale, Mirungerea ar fi fost la început ungerea prebaptismală 
administrată înaintea botezului cu apă, de unde a fost mutată după Botez 
abia ulterior, în tradiția occidentală. Într-o serie de articole din 1976-1978, 
Gabrielle Winkler (n. 1940, profesoară de liturgică la Tiibingen) a arătat însă, 
plecând de la surse armene, că la origine practica siriană era doar ungerea 
capului şi aceasta reflecta o teologie baptismală arhaică: Botezul era aici 
înţeles nu ca participare la îngroparea şi învierea lui Hristos (Rm 6), ci ca 
naştere de sus (/n 3) şi participare la ungerea mesianică a lui lisus de către 
Duhul Sfânt la Iordan şi ca proclamarea Lui ca Fiu al lui Dumnezeu de către 
Tatăl. În vechea tradiţie siriană deci, iniţierea creştină avea un sens hristo- 
logic, fiind centrată pe asimilarea cu Persoana lui Hristos: momentul decisiv 
era angajamentul față de Hristos, după care candidatul era admis la învățătura 
lui Hristos, la capătul căreia era uns cu Duhul mesianic primit de Hristos la 
Iordan şi renăscut la viața nouă prin întreita cufundare în apă în Numele 
Domnului, ulterior în Numele Sfintei Treimi. Introducerea ulterioară a ungerii 
prebaptismale a întregului corp a transformat această ungere într-un rit 
catartic și apotropaic cu transferarea ungerii mesianice a Duhului fie asupra 
botezului însuşi, fie, atunci când botezul a fost reinterpretat pascal, asupra unei 
ungeri postbaptismale distincte. Spre deosebire de Siria, în Africa de Nord, 
după cum vedem din scrierile lui Tertulian (cca 200) şi Ciprian (cca 250), 
sensul botezului era unul soteriologic. Modelul inițierii nu era botezul în 
Iordan al lui lisus, ci moartea şi învierea Lui, la care candidatul participa 
simbolic renunțând la lume şi coborând în apă, unde-şi mărturisea credința 
în Sfânta Treime răspunzând la trei întrebări şi fiind cufundat la fiecare răs- 
puns în apă, din care ieşea pentru a primi ungerea poporului mesianic al lui 

Dumnezeu şi darul Duhului Sfânt prin punerea mâinilor şi a intra hrănit cu 
Euharistie, cu lapte şi cu miere, în Biserică ca în noul Pământ al Făgăduinței. 
Tertulian este primul autor creştin care atestă o dublă ungere, atât prebaptis- 
mală, cât şi postbaptismală, precum şi o rugăciune specială de invocare a 
Duhului Sfânt peste apa botezului, semn că acum el nu se mai săvârşea în 
ape vii, curgătoare, ci în bazine, a căror apă trebuia energizată și vivificată 
de Duhul Sfânt. Acelaşi rit era practicat şi la Roma, cum atestă Tradiția 
Apostolică — unde vedem apărând naşii, cateheza, exorcismele, postul pre- 
baptismal şi botezul la capătul unei privegheri de toată noaptea —, numai că 
în ritul roman apare o dublă ungere postbaptismală: una făcută de prezbiteri 
în numele lui lisus, alta de episcop cu darul Duhului Sfânt. La sfârşitul seco- 
lului IV la Milano, scrierile sfântului episcop Ambrozie ne arată înscrierea 
candidaţilor de Epifanie, iar în sâmbăta dinaintea botezului o ceremonie de 
deschidere a urechilor şi nărilor candidatului; o ungere prebaptismală a cor- 
pului întreg ca întărire în lupta cu diavolul, urmată de întreita renunțare, in- 
terogare a credinței şi cufundare, de o ungere postbaptismală a episcopului, 
de spălarea picioarelor noului botezat şi de pecetluirea lui probabil cu sem- 
nul crucii. Toate acestea sugerează că în creştinismul primar n-a existat o 
schemă standard unică a iniţierii, dar că în secolul III exista un număr de 
elemente comune: instrucție pregătitoare — renunțare şi act de credinţă —- 
ungere — cufundare — punerea mâinilor, combinate în forme şi secvențe 
diferite în diversele tradiţii locale şi regionale. 


Modele diverse de exercitare a slujirii ierarhice 


O diversitate similară se observă — cum s-a putut vedea deja mai sus — şi 
în documentaţia existentă cu privire la slujirile ierarhice şi hirotonic, o temă 
intens disputată odată cu contestarea de către Reforma protestantă a papali- 
tăţii şi a episcopatului monarhic, ca evoluții tardive, şi odată cu afirmarea 
indistincției în Noul Testament a oficiilor prezbiteral şi episcopal. O influență 
durabilă a exercitat teologul protestant olandez C. Vitringa (1659-1722), 
care a susținut că prezbiteratul din Biserica veche a avut drept model institu- 
ţia prezbiterilor sinagogali. La sfârşitul secolului XIX s-a susţinut însă că 
modelul ar fi fost de fapt cel al colegiilor antice (E. Hatch, 1880). Tot acum 
savanții recunosc existenţa inițială în Bisericile pauline a unei ordini haris- 
matice (cf. 7 Corinteni) înlocuite treptat de una de tip sinagogal (Epistolele 
Pastorale) (H. Holtzmann, 1880) sau congregaţional, teorie care a părut con- 
firmată (A. von Harnack, 1884) de descoperirea şi publicarea în 1883 a 
Didahiei. În 1892, Rudolph Sohm a postulat existența iniţială în Biserică a 
unei ordini şi conduceri pur harismatice, transformate ulterior într-o ordine 
juridică de tip ierarhic odată cu apariţia Bisericii Catholice timpurii — teorie 

care a influențat profund teologia luterană protestantă a secolului XX 
(R. Bultmann, E. Kăsemann, E. Schweitzer, H. von Campenbausen). Teologii 
anglicani au apărat însă atât originea apostolică a episcopatului, cât și mo- 
delul sinagogal (J. B. Lightfoot, Ch. Gore, G. Dix). Analizând cu mai multă 
acuratețe contextele, cercetările din ultimele două decenii au evidenţiat coe- 
xistența în creştinismul primar a mai multor modele de conducere a comuni- 
tăților — sinagoga, casa, colegiile — şi a mai multor tipuri de lideri — 
harismatici, patroni, aleşi —, aflaţi nu neapărat în tensiuni şi competiție, ci 
şi în conlucrare. Atât Didahia, cât şi Păstorul lui Herma, Epistola lui Clement 
„Romanul” sau Epistolele lui Ignatie „Teoforul” atestă conflicte şi rivalități 
clare între diversele tipuri şi forme de conducere: harismatici sau aleși, itine- 
ranţi sau congregaţionali etc., dar şi efortul de a stabiliza forme şi structuri 
fixe. S-a impus în cele din urmă tripartiția episcop — prezbiteri — diaconi, 
susținută de tipologia vechi-testamentară arhiereu — preoți — leviți, epis- 
copul reuşind fie să asume, fie să controleze rolurile patronilor, profeților şi 
dascălilor harismatici. La începutul secolului III, apare o schimbare majoră: 
episcopii şi prezbiterii încep să fie descriși în termeni hieratici/sacerdotali, 
se hieratizează/sacerdotalizează, iar restul creştinilor se laicizează/poporani- 
zează. În timp ce înainte episcopii şi prezbiteri erau întâi-stătătorii unui popor 
hieratic/sacerdotal în întregul său — toţi creştinii fiind sacerdotes/hiereis 
prin Botez, Mirungere, harisme şi martiriu —, de acum înainte ei devin o 
preoție separată în care se intră nu prin Botez, ci prin Hirotonie şi care-şi 
exercită sacerdoțiul pe seama unui popor laicizat. La începutul secolului III 
apar şi primele formulare de hirotonii — cele din Tradiția Apostolică, cu 
oscilația lor între perspectiva prezbiterală şi cea episcopală şi cu triumful 
imaginii episcopului nu ca păstor şi învățător, ci ca arhiereu prin excelență —, 
altele fiind atestate abia la mijlocul secolului IV, în Euchologion-ul lui 
Serapion din Thmuis. 


Patru etape ale dezvoltării cultului Bisericii în Răsărit 


Secolul IV a adus cu sine o importantă mutație în istoria cultului creştin 
care, potrivit sistematizării preotului profesor Alexander Schmemann 
(1961/1966), s-a constituit în patru faze succesive: într-o prima fază, a epocii 
preconstantiniene, Liturghia şi cultul creştin erau expresia credinţei eshatolo- 
gice a unei Biserici creştine minoritare şi persecutate, această credință fiind 
cea care a născut cultul; în secolul IV a avut loc revoluţia epocii constan- 
tiniene prin care Biserica a devenit religie de stat, iar creştinismul mişcare 
de mase, cultul eshatologic devenind un cult misteric, de catedrală, menit 
acum să nască el credința; ca reacţie la această evoluție, tot în secolul IV are 
loc contrarevoluţia tacită a monahilor, care se retrag şi recompun cultul în 

jurul unei devoţiuni private şi solitare, centrate pe desăvârşirea individuală; 
odată cu apariţia monahismului comunitar urban (vasilian, savait, studit în 
Răsărit, benedictin în Apus) se realizează în diverse doze şi forme şi sinteza 
între cele două figuri opuse de cult, ivite în secolul IV, cel catedral şi cel 
monahal, cele două forme de cult creştin zilnic*? distinse de Anton Baumstark 
(1923, 1940). Pentru majoritatea liturgiştilor din prima jumătate a secolului XX 
(Duchesne, 1899; Batiffol, 1893; Dix, 1945) oficiul public al rugăciunilor 
zilnice (ciclul așa-numitelor Şapte Laude) era o creaţie a secolului 1V. În 
1944 însă, C. W. Dugmare a atras atenţia asupra influenţei cultului sinago- 
gal în constituirea acestui oficiu. Cultul Sinagogii îl prelungea pe cel de la 
Templul din Ierusalim, unde preoții aduceau sacrificii însoţite de binecuvân- 
tări în fiecare dimineaţă înainte de răsăritul soarelui şi în fiecare seară îna- 
inte de apusul său, iar credincioşii erau obligaţi să recite dimineaţa şi seara 
„Ascultă, Israele!” (Dr 6, 4-9) şi binecuvântările luminii şi luminării (iotser 
şi ahava). Aceste recitări şi binecuvântări au continuat şi după distrugerea 
templului sub forma a două oficii de seară şi de dimineaţă, la care s-a adău- 
gat în locul sacrificiului aşa-numita tefila sau amida constituită din cele opt- 


32 Plecând de la cercetarea fundamentală a lui N. MANSVETOV (Țerkovni! ustav. tipik. 
i ego obrazovanie i sudba v grecekoi i v russkoi Țerkvi, Moscova, 1885), liturgiştii contem- 
porani, cum este iezuitul MIGUEL ARRANZ (n. 1930), profesor de liturgică la Institutul Pon- 
tifical din Roma — în articolul de sinteză „Office divine Il. En Orient”. Dictionnaire de 
Spiritualite XI (1982), col. 707-720, dar şi în cursurile din 1978 de la Academia Duhovni- 
cească din Leningrad: „Istoriia Tipikona” şi „Evharistia Vostoka i Zapada” disponibile la 
hiip://arranz.mrezha.net — prezintă formarea cultului/tipicului creştin în Răsărit ca alcătu- 
indu-se în trei etape: 1. formarea ciclului zilnic în două centre: la Ierusalim până la distru- 
gerea lui de persani în anul 614 și ocuparea lui de arabi în 638 a luai naştere /orologion-ul 
(Ceaslovul) eremiţilor palestinieni, iar la Constantinopol până la izbucnirea iconoclasmului 
în 726 s-a alcătuit Euchologion-ul catedral, Kontakarion-ul şi două reguli de lecturi pentru 
ciclul pascal și duminical (Kanonarion) şi pentru sărbători (Synararion): 2. formarea ciclu- 
lui pascal: la Ierusalim din 614 până la distrugerea bisericii Sfântului Mormânt de califul 
al-Hakim în 1009 a luat naştere Okroechion-ul şi primul Triodion, iar la Constantinopol de 
la triumful asupra iconoclasmului din 843, până la devastarea lui de cruciați în 1204, au fost 
receptate şi completate de monahii studiți Horologion-ul, Oktoechion-ul şi Triodion-ul pa- 
lestiniene şi s-a format /ypikon-ul monahal studit, aflat în uz în parale! cu ritul catedral: 
3. formarea în secolele XII-XIII la Constantinopol a ciclului lunar al slujbelor sfinţilor, 
grupate în cele douăsprezece Menaia şi impunerea sintezei tipiconale monahale savaite, 
cuprinse în aşa-zisul 7ypikon de la Lavra Sfântului Sava de lângă Ierusalim; format aici 
încă din secolele X-XI, el s-a răspândit mai întâi în Asia Mică, după 1274 fiind adoptat şi 
în Constantinopol (devastată în 1204, capitala bizantină n-a mai revenit în 1276 la fastul 
vechiului rit catedral, nici la cel studit, ci a adoptat cultul mai auster al monahilor palesti- 
nieni), iar odată cu isihasmul din secolul XIV s-a impus în întreaga lume ortodoxă (fiind 
tipărit în 1529, 1545, 1738 la Veneţia, iar în Rusia în 1610, 1633, 1644, 1651, 1662 și mai 
ales 1695 după reformele patriarhului Nikon). 

sprezece binecuvântări mari. Sâmbăta, iar apoi şi lunea şi joia, la acestea se 
adăugau lecturi comentate din Lege şi din Profeţi. Creștinii au păstrat şi ei 
aceste două rugăciuni obligatorii (Dr 6, 7) de seara și de dimineaţa (descrise 
amplu în Constituțiile Apostolice VUL.XXXIV-XXXVIII), la care au adăugat 
(cum arată Tradiţia Apostolică 35 şi 41) şi rugăciuni la ceasurile al treilea, 
al şaselea şi al nouălea din zi și la miezul nopții (după exemplul apostolilor 
din Faptele Apostolilor), apărând astfel un ciclu de şase rugăciuni zilnice 
(păstrat în aşa-numitul rit catedral), şi la care monahii vor adăuga rugăciunea 
de după cină (pavecerniţa) şi ceasul întâi, formându-se astfel ciclul monahal 
al celor Şapte Laude zilnice. În secolul IV s-au constituit așadar două tipuri 
de oficii zilnice: 


Două oficii zilnice: catedral şi monahal? 


— Oficiul catedral sau cântat (asmatikos), rit corporat, pentru catedrale, la 
care participa întreaga Biserică — cler şi popor — care în exerciţiul preoţiei 
împărăteşti aducea jertfa laudei şi mulţumiri pentru toată creaţia şi mijlociri 
pentru mântuirea lumii. Era un rit fastuos şi muzical, cu psalmi aleşi şi cân- 
taţi antifonic, fără lecturi biblice, dar cu multe ectenii diaconale şi rugăciuni 
episcopale sau prezbiterale, al cărui scop era marcarea ritmurilor zilei prin 
celebrarea luminii, a privegherii îngerilor sau rugăciunii apostolilor. Oficiul 
catedral (care s-a păstrat la Sfânta Sofia din Constantinopol până în 1204, 
iar la Sfânta Sofia din Tesalonic până în 1430) era alcătuit din șase rugăciuni 
publice: de seară, de miezul nopții şi de dimineaţă, și la ceasurile al treilea, 
al şaselea şi al nouălea. Ceasurile erau compuse din trei psalmi antifonali, la 
care poporul răspundea la fiecare verset cu refrenul „Aliluia” sau „Doamne, 
auzi-mă!”, şi cinci rugăciuni prezbiterale: câte una pentru fiecare psalm, una 
pe tema ceasului şi una la plecarea capului pentru binecuvântare, fiecare din 
ele fiind prefaţate de o ectenie diaconală; la ceasurile al treilea şi al şaselea 
din Postul Mare, ca şi la rugăciunile de seara şi de dimineaţa se adăugau şi 
alte ectenii pentru catehumeni şi credincioşi. La rugăciunile de seara şi de 
dimineaţa acestea erau precedate zilnic de o psalmodie compusă din opt 
psalmi (mai puţini în zilele de sărbători) cântate în atriumul sau nartexul 
bisericii, fiecare cu refrenele poporului și rugăciunile prezbiterale corespun- 
zătoare. La ultimul psalm toată comunitatea intra în nava principală a bisericii. 
In Postul Mare, întrucât dimineața era ocupată cu instrucția catehumenilor, 
ceasurile al treilea și al şaselea şi Liturghia erau înlocuite de un oficiu special 
de miezul zilei, aşa-numitul ceas al treilea-şaselea (7ritoekte), iar la vecernie 
se adăuga un rit special de cuminecare (impropriu numită Liturghie) cu Da- 
rurile mai înainte sfințite. În prima parte a nopții (Straja întâi) de sărbători, în 
zile din Postul Mare, şi miercurile şi sâmbetele de peste an se celebra un 

oficiu de priveghere (pannychis), la care de sărbători se recita câte un konta- 
kion, omilie metrică pe tema prăznuirii. 

— Oficiul monahal era la origine strict individual şi orientat pe formarea 
spirituală; n-avea în el nimic corporat, ci era alcătuit dintr-o recitare și me- 
ditare continuă a Psaltirii cu rugăciuni pentru mântuire şi creştere duhov- 
nicească personală. Monahii semianahoreţi din deşertul Egiptului de Jos 
(ai Patericului), care se adunau la biserici pentru Liturghie doar sâmbăta şi 
duminica, nu celebrau în rugăciunile lor solitare de peste săptămână nici 
vecernii, nici utrenii, nici miezonoptici; aveau o regulă de priveghere proprie, 
veghind în timpul străjii întâi şi a patra din noapte (aproximativ orele 18-21 
seara şi 3-6 dimineaţa), iar la aceste privegheri care puteau fi şi comune 
(sinaxe) recitau cu meditări şi rugăciune câte doisprezece psalmi. Monahii 
comunitari din Egiptul de Jos (pahomieni) şi apoi cei urbani au adăugat la 
aceste două rugăciuni şi miezonoptica şi ceasurile al treilea, a! şaselea și al 
nouălea. Cele două sisteme au fuzionat ulterior, monahii urbani studiți adă- 
ugând rugăciunii de seară (vecerniei) catedrale (axată pe Psalmii 140-141, 
129, 116) privegherea străjii întâi, care a devenit pavecerniţă, şi prefaţând 
rugăciunea laudelor de dimineaţă catedrale (axată pe Psalmii 148-150) cu 
privegherea străjii a patra, care a devenit utrenie (or/hros), dar păstrând şi 
oficiul miezonopticii (centrat pe Psalmul 118). 


Un model alternativ de explicare a originii oficiului zilnic 


Juan Mateos a dezvoltat (în 1963) clasificarea tipurilor oficiului zilnic 
făcută de Anton Baumstark, arătând că pe lângă tipul catedral au existat două 
tipuri monahale: deşertic (Egipt) şi urban (Capadocia); ulterior Gabrielle 
Winkler (în 1970) şi Robert Taft (în 1986)*% au rafinat-o şi mai mult încer- 
când să evidentieze, pe lângă un tip monahal pur şi unul catedral pur, exis- 
tența unor tipuri hibride: monahal catedralizat şi catedral monahalizat. Această 
viziune a fost criticată însă în 1981 de Paul F. Bradshaw”, care a arătat că, 
atent citite, sursele relevă faptul că rugăciunea creștină zilnică în forma ei 
cea mai veche marca trei momente ale zilei: dimineața, amiaza şi seara, şi 
unul al nopţii, miezul acesteia; pe lângă acestea, la Tertulian și Ciprian mai 
apar şi ceasurile al treilea, al şaselea şi al nouălea. Astfel că aşa-numitul oficiu 
monahal urban nu era o inovaţie şi un hibrid între cel catedral și cel mona- 
hal, ci unul conservator, reafirmând vechea practică creştină comună în 
secolul III. Plecând de la aceasta în direcții opuse s-au format atât oficiul 


343 ROBERT TAFT, The Liturgy of the Hours in East and West. The Origins of the Divine 
Office and Its Meaning for Today, Collegeville MI, 1986. 
34 PAUL F. BRADSHAW, Daily Prayer in the Early Church, 1981. 

catedral corporat şi fastuos, cu trimiteri la cultul Vechiului Testament, cât şi 
cel monahal deşertic, axat exclusiv pe meditaţia continuă şi rugăciunea soli- 
tară neîncetată. Fascinaţia tradiției monahale egiptene a fost însă atât de mare, 
încât oficiul monahal urban a început să asimileze elemente ale acestuia, iar 
atracţia ritului catedral a condus la preluarea unor elemente ale acestuia, 
ajungându-se astfel la diverse forme hibride. Prestigiul tradiției monahale a 
condus la o adevărată „mişcare psalmică” în creştinătate, dar dacă monahii au 
dat psalmii, ei au primit în schimb de la oficiul catedral, nu fără rezistențe, 
muzica, ajungându-se în cele din urmă la o estompare a distincţiilor între 
diversele tipuri de oficiu, ca și anterior cea între psalmi şi rugăciune. 

Ba chiar creativitatea liturgică se va manifesta în Răsărit nu în ritul ca- 
tedral/parohial foarte conservator, ci în cel monahal prin interacțiunea dintre 
centrele monahale reprezentate de mănăstirile Sfântul Sava de lângă Ierusa- 
lim și Studiu din Constantinopol. La Studiu vechiul Horologion palestinian 
s-a grefat pe scheletul ritului catedral din Euchologion-ul Marii Biserici din 
Constantinopol. Sinteza studită a fost apoi amplificată printr-o extraordinară 
producţie imnografică sistematizată în ciclurile Octoihului (secolul VIII), 
Triodului (secolul X) şi Mineielor (secolul XI), pentru soluţionarea probie- 
melor apărute din interferența acestora apărând şi Zipicoanele liturgice: 
inițial (secolele XI-XII) tipicul de tip studit, apoi neosavait, tipicul şi ritul 
neosavait devenind în secolul XIV, prin Athos şi isihasm, ritul bizantin 
standard al întregii Ortodoxii'*. 


35 Tipicul studit a fost ritul bizantin oficial până în secolul XII inclusiv, extinzându-se 
de la Constantinopol spre Georgia, Rusia, Athos şi sudul Italiei (aici a rezistat cel mai mult 
în Calabria, Sicilia, Grottaferata). Caracteristicile sale erau următoarele: nu cunoștea prive- 
gheri de toată noapte în ajunul duminicilor sau sărbătorilor, când oficiile se ţineau după 
orarul obișnuit; nu cunoștea polieleu la utrenie: tot la utrenie se spuneau două-trei catisme 
din Psaltire; rugăciunile prezbiterale de la vecernie şi utrenie erau repartizate de-a lungul 
întregii celebrări, nu grupate la început ca acum; tot anul utrenia se încheia cu doxologia 
mică şi stihoavna laudelor; de praznice ceasurile se suprimau; nu existau zile aliturgice, 
Liturghia Darurilor mai înainte sfinţite celebrându-se inclusiv în Săptămâna Brânzei şi în 
Vinerea Mare; iar prescripţiile privitoare la post erau mai uşoare. La Athos postul era mai 
aspru, utreniile multor zile se încheie cu doxologie mare; la Liturghie, alături de Psalmii 
102, 145 și Fericiri plus antifoanele praznicului apar şi Psalmii 91, 92, 94. Specifice tipicu- 
lui neosavait sunt, în primul rând, marete număr de privegheri de toată noaptea (agrypniai) 
în ajunul duminicilor şi sărbătorilor, creșterea ponderii psalmilor şi canonul imnografic în 
nouă ode la utreniile de fiecare zi, toate caracteristici ascetice şi monahale pronunţate. 
În timpul renașterii isihaste din secolul XIV, tipicul savait s-a impus în tot Răsăritul; deşi 
nu poate fi aplicat în litera lui nici chiar în mănăstiri, el a fost declarat normativ, fiind editat 
în nenumărate rânduri. În secolul XIX a fost revizuit (la Constantinopol, 1838, şi la Atena, 
1889), făcându-se o distincţie clară între tipicul monahal pentru mănăstiri şi cel parohial 
pentru care s-a admis că nu sunt obligatorii privegherile de toată noaptea, ceasurile şi siste- 
mul lecturilor din Psalmi sau din scrieri patristice. 


300 CANONUL ORTODOXIEI I. Canonul apostolic 


Noi interpretări ale originilor marilor sărbători şi anului liturgic 


În ce priveşte anul liturgic, cercetările din ultimele decenii sintetizate de 
liturgistul anglican american, Thomas J. Talley (n. 1924) în 1986', au 
revoluționat în bună parte consensul ştiinţific tradițional stabilit în prima 
jumătate a secolului XX. 


„„„ Paştele 


Astfel, de exemplu, în ce priveşte sărbătorirea Paștelui, data şi modul 
celebrării ei, poziţia tradițională (Jungmann, McArthur etc.) era că încă din 
epoca apostolică s-ar fi prăznuit duminica după echinocțiul de primăvară în 
sensul poziției adoptate de Roma în controversa pascală din secolul II şi al 
hotărârii Sinodului I Ecumenic (325), poziţia cvartodecimană a Bisericilor din 
Asia, care-l prăznuiau pe 14 nissan odată cu iudeii fiind taxată ca o deviere 
iudaizantă sau o adaptare iudeo-creştină a Pesah-ului iudaic. Investigaţiile 
istorice din ultimele decenii au arătat însă că, departe de a fi fost o deviere, 
cea mai veche celebrare pascală creştină este cea a cvartodecimanilor. Aşa 
cum atestă extraordinarul text Despre Paşte al episcopului Meliton din 
Sardes din 165, cea mai veche omilie-slujbă pascală creştină păstrată” . în 
timpul bucuriei comunității iudaice la cina care inaugura Pesah-ul lor în scara 
de 14 nissan, primii creştini posteau pentru a ispăşi păcatul uciderii lui lisus 
de Israelul cel vechi şi privegheau în aşteptarea mântuirii depline prin a Doua 
Venire a lui Hristos, aşteptat să vină în chip văzut la miezul acestei nopți: 
în absența manifestării celei de-a Doua Veniri eshatologice, la cântatul coco- 
şilor creştinii rupeau postul şi doliul şi începeau cu bucurie săvârşirea Euha- 
ristiei ca întâlnire în taină cu Hristos Cel Înviat. Întrucât le venca greu să 
accepte calculul iudaic anual al datei Paştelui (fiind lunar, calendaru! iudaic 
rămâne mereu în întârziere, drept pentru care periodic era nevoit să interca- 
leze o lună suplimentară), creştinii au încercat şi soluția datei fixe, prăznu- 
ind moartea lui lisus fie pe 6 aprilie (în Asia Mică), fie pe 25 martie (în 
Spania, Galia, Siria). La sfârşitul secolului II, în interpretarea sensului cuvân- 
tului Pascha se produce o deplasare de pe sensul de „pătimire” pe acela de 
„trecere”, cu o mutație corelativă de pe istorie pe alegorie. Când Paştele a 
început să se prăznuiască duminica, efectul a fost intercalarea unei distanțe 
între cruce şi Înviere. În loc să fie, ca în cultul și spiritul creştinismului primar 


346 THOMAS J. TALLEY, The Origins of the Liturgical Year, New York, 1986; cf. şi PAUL 
F. BRADSHAW, The Search for the Origins of Christian Worship, cap. 8. 

347 Cf. remarcabila interpretare oferită de ALISTAIR STEWART-SYKES, The Lamb's High 
Feast. Melito, Peri Pascha and the Quartodeciman Paschal Liturgy at Sardis (Vigiliae 
Christianae Supplements 42), Brill, Leiden, 1992. 

(ioaneic), menținute de cvartodecimani, două fațete simultane ale aceluiaşi 
mister pascal al lui Hristos Domnul, în acelaşi timp răstignit şi preamărit, 
ele au devenit etape şi faze succesive ale unei secvenţe de mistere nemai- 
legate suficient de bine între ele, cu riscul de a oscila între primatul acordat 
Crucii şi Vinerii Mari (ca în Occidentul latin) sau Învierii şi Duminicii Paș- 
telui (ca în Răsăritul ortodox). Peste aceasta s-a grefat serbarea istoricizantă 
a triduum-ului pascal, care a condus apoi la dezvoltarea la Ierusalim a unui 
ritual al celebrării Săptămânii Mari, ca actualizare pentru pelerini a dramei 
episoadelor sfârşitului pământesc şi preamăririi lui lisus Hristos. Prăznuirea 
Paştelui duminical a condus în chip firesc şi la extinderea postului pentru 
răstignirea lui lisus la două zile, vinerea şi sâmbăta; la începutul secolului HI, 
el era deja de şase zile, fiind extins la toată săptămâna dinainte de Paşte. 
Postul Mare ca perioadă de post de patruzeci de zile premergătoare Paşte- 
lui s-a impus universal abia prin hotărârea în acest sens a Sinodului I Ecu- 
menic (325). Explicaţia tradiţională a originii sale este cea a acompanierii 
pregătirii catehumenilor în vederea botezului lor în ziua de Paşte. Plecând de 
la o sugestie a lui Baumstark (1940) şi un studiu decisiv al lui R. Coquin 
(1967), Talley arată însă că Postul Mare s-a format din fuziunea a două tra- 
diţii distincte: pe de o parte. postul vechi de patruzeci de zile de la Alexan- 
dria, care începea îndată după 6 ianuarie — imitând exemplul lui lisus, Care 
după botezul în Iordan a postit în pustie 40 de zile şi 40 de nopţi — şi care 
funcționa şi ca perioadă finală de pregătire pentru botez, săvârşit la capătul 
celor patruzeci de zile, precum și ca perioadă de împăcare a păcătoşilor peni- 
tenţi cu Biserica, şi, pe de altă parte, pregătirea pentru botez a catehumenilor, 
care la Roma şi în Africa începea cu trei săptămâni înainte de Paşte. Fuziunea 
ar fi fost operată la Niceca (325) ca parte integrantă a reglementării chestiunii 
pascale. Dar când diversele Biserici au adăugat aceste 40 de zile la propriul 
lor post prepascal, rezultatul a fost foarte diferit. Astfel, la Roma cele 40 de 
zile s-au adăugat unui post prepascal de doar două zile, Postul Mare de 42 de 
zile începând în duminica a șasea înainte de Paşte; dar întrucât duminicile 
nu puteau fi zile de post, postul efectiv reducându-se la doar 38 de zile, el a 
fost extins prin adăugarea celor patru zile lipsă, ceea ce face ca în tradiția 
latină Postul Mare să înceapă în aşa-numita Miercuri a Cenuşii. În Răsărit, 
postul prepascal fiind deja extins la cele 6 zile, Postul Mare începea după 
duminica a şaptea dinainte de Paşte şi se încheia vinerea, cu nouă zile înainte 
de Paşte, Săptămâna Mare fiind un post distinct. Deoarece în Răsărit nu doar 
duminicile, dar nici sâmbetele nu puteau fi zile de post (cu excepția Sâmbetei 
Mari), postul efectiv reducându-se la 31 de zile, s-a mai adăugat o săptă- 
mână pregătitoare; la sfârşitul secolului IV postul final incluzând Săptămâna 
Mare era la Ierusalim şi la Antiohia de opt săptămâni, ulterior reducându-se 

la şapte săptămâni (şase săptămâni + o săptămână pregătitoare de post parţial). 
Biserica din Alexandria a adoptat mai târziu Postul Mare prepascal, dar când 
l-a adoptat a făcut-o plasându-! îndată înainte de Paşte ştergând astfel postul 
distinct al Săptămânii Mari, ceea ce a pus-o în situaţia Bisericii Romei, dar 
întrucât sâmbetele şi duminicile nu erau zile de post, pentru a ajunge la patru- 
zeci de zile de post efectiv, a adoptat şi ea o săptămână pregătitoare. Săptă- 
mâna Mare însăşi apare, cum a arătat J. Baldovin (1990), drept fuziunea a 
două tradiții: una care adopta cronologia Evangheliilor sinoptice (Mf) şi alta 
care pleca de la cea ioaneică, acesteia din urmă datorându-i-se celebrarea 
învierii lui Lazăr şi a intrării în Ierusalim cu cinci zile înainte de Paşte (7n). 
Dacă pentru Talley aceste două prăznuiri au ajuns la Constantinopol de la 
Alexandria, unde reprezentau încheierea postului de 40 de zile, pentru 
Baldovin ele au ajuns la Alexandria și la Constantinopol plecând de fapt de 
la Ierusalim, care a reprezentat un important creuzet liturgic, atât exportând, 
cât și importând prin intermediul pelerinilor veniţi şi plecaţi de aici acasă 
practici liturgice diverse. (Tot Talley evidenţiază faptul că dubla Liturghie 
din Joia Mare săvârşită în Ierusalim în secolul IV era o concesie făcută pele- 
rinilor adepți ai cronologiei ioaneice.) 


... Nașterea şi Arătarea 


O altă chestiune disputată, şi în care cercetările au adus noi lumini, e şi 
cea a originii sărbătorilor distincte ale Nașterii şi Arătării Domnului, ştiut 
fiind faptul că sărbătorirea Nașterii pe 25 decembrie a apărut la Roma și în 
Africa de Nord, în timp ce în Răsărit şi în restul Apusului (inclusiv nordul 
Italie:) ambele sărbători erau prăznuite pe 6 ianuarie. Au fost date două ex- 
plicaţii. Una misionară şi ţinând de istoria religiilor, teoretizată de clasicistul 
Hermann Usener în 1889 şi reluată de benedictinul Bernard Botte în 1932, 
susține că sărbătoarea Naşterii Domnului ca Soare al Dreptăţii (Mal 3, 20) a 
fost introdusă la Roma pentru a lua locul sărbătorii păgâne centrale din cultul 
mithraic, introdusă în 274 de împăratul Aurelian ca sărbătoare a solstițiului 
de iarnă (25 decembrie în calendarul iulian) şi care era Ziua Naşterii Soarelui 
Nebiruit (Dies Natalis Solis Invicti), în timp ce în Răsărit data de 6 ianuarie 
ar fi fost data solstițiului potrivit unui vechi calendar egiptean. Cealaltă, mai 
puţin cunoscută, enunțată de L. Duchesne în 1899, pleca de la faptul că data 
naşterii lui Iisus a fost calculată plecând de la cea a morţii Lui sub premisa 
că data morţii şi data concepției Domnului trebuiau să coincidă; şi atunci, 
dacă data morţii şi a concepţiei era 6 aprilie, data nașterii devenea 6 ianua- 
rie, iar dacă prima era 25 martie, atunci cea din urmă devenea 25 decembrie. 
Teoria lui L. Duchesne a fost reluată în 1986 de T. Talley plecând și de la un 
studiu din 1962 al lui R. Baitou, care demonstrase că, dacă un calendar egip- 

tean cu data solstițiului pe 6 ianuarie şi cu o sărbătoare păgână cu acest prilej 
n-au existat, în schimb Clement Alexandrinul (cca 200) atestă faptul că la 
Alexandria se credea că lisus s-a născut pe 6 ianuarie anul 2 î. Hr. Talley a 
atras apoi atenţia şi asupra faptului că tot pe 6 ianuarie începea la Alexandria 
citirea Evangheliei după Marcu — Marcu fiind socotit întemeietorul Bise- 
ricii Alexandriei —, evanghelie care începe cu relatarea botezului lui Iisus. 
În Asia pe 6 ianuarie începea lectura Evangheliei după loan, mai exact cu 
episodul nunţii din Cana. Iar în Ierusalim pe 6 ianuarie începea lectura 
Evangheliei după Matei, care se deschide cu relatarea Nașterii Domnului. 


Secolul IV — discontinuitate şi înflorire sau continuitate şi declin? 


Secolul IV a însemnat, precum se poate vedea, un moment de răscruce în 
istoria Bisericii şi a cultului ei; pe lângă oficializarea creştinismului și adop- 
tarea sistemului Bisericii de stat, pe lângă trecerea de la creştinismul minoritar 
al catacombelor la creștinismul maselor (de la „creştinism” la „creştinătate”), 
de la Biserica persecutată la Biserica imperială, secolul IV a fost calificat de 
istorici ca marcând atât o revoluţie liturgică, cât şi epoca de aur a cultului 
creştin, secolul liturgicului patristic prin excelență. Şi aici recenta evaluare 
întreprinsă de Paul F. Bradshaw îndeamnă la demontarea acestor clişee: 
secolul IV n-a fost o mutație bruscă, revoluţionară, a cultului, pentru că atestă 
mai degrabă o evoluţie graduală şi complexă, în care practici şi atitudini deja 
constituite în a doua jumătate a secolului III au devenit proeminente, iar altele 
mai vechi au fost abandonate; n-a fost însă nici epoca de înflorire deplină a 
cultului creștin, de echilibru între precaritatea şi simplitatea preconstantiniene 
și declinul lui medieval, multe din evoluțiile secolului IV fiind încercări de a 
stăvili un declin deja evident şi care avea să se accentueze. 


Impactul păgânismului asupra limbajului liturgic 


Doi factori au modelat decisiv cultul creştin în această epocă prin strate- 
giile de abordare şi combatere pe care le-au suscitat în Biserică: păgânismul 
şi erezia. În ce priveşte păgânismul, s-au confruntat două tendințe opuse 
izvorâte, pe de o parte, din dorinţa Bisericii de a-şi menţine statutul con- 
tracultural, marcând aşadar diferenţele între valorile şi atitudinile ei, biblice, 
şi cele ale cultelor păgâne din mediul cultural şi social al imperiului, iar, pe 
de altă parte, din nevoia de a comunica cu acest mediu asimilând limbajul 
cultural, atitudini şi valori ale ambientului păgân misionarizat. Cultul din 
noile catedrale a început să preia o parte din recuzita templelor şi sanctua- 
relor antice, procesiuni urbane, elemente dramatice şi efecte psihologice din 

ritualurile religiilor de mistere şi iniţiatice. Devenită cult public, al cărui scop 
era acela de a asigura securitatea metafizică a imperiului şi a societății prin 
intermediul favorii divine, Biserica a fost obligată să asume de asemenea 
aparențele exterioare ale unei religii statale şi imperiale oficiale. Triumful 
social, câştigul real în expresivitatea exterioară şi manifestarea publică a 
credinței au fost însă secondate de un eşec în plan individual, de pierderea 
influenţei asupra conştiințelor, minţilor şi sufletelor noilor convertiți, a căror 
conduită semicreştină-semipăgână lăsa mult de dorit. Generalizarea acestui 
creştinism mediocru a produs protestul tăcut al monahilor, care au emigrat 
din noile comunităţi creştine urbane pentru a realiza un creştinism apostolic, 
riguros spiritual, martiric şi eshatologic, în deșert şi la marginea societății 
„creştine”. În noul cult urban creştin, în loc să fie expresia exterioară a unei 
convertiri interioare deja începute şi o manifestare a credinței Bisericii, ritu- 
rile încep să devină mijloace dramatico-psihologice de producere a unor 
emoţii sacre care să ducă abia la convertirea interioară a indivizilor, în locul 
transformării acestora accentul punându-se pe sfințirea exterioară a elemen- 
telor liturgice sau mediului înconjurător. 


Ereziile, impuls spre conformism şi Standardizare 


Totodată, teama de erezii, ca şi dorința de a imita şi adopta rituri și practici 
observate de alții în călătorii și pelerinaje au generat un efort deliberat de 
încrucişare a tradiţiilor, iar apoi de standardizare şi de conformism liturgic. 
Fenomenul poate fi ilustrat în toate riturile importante ale Bisericii creştine. 
În secolul IV — am văzut — se generalizează şi Postul Mare şi se uniformi- 
zează data Paştelui, iar la mijlocul secolului V toate centrele mari ale creşti- 
nătății celebrează distinct atât Naşterea, cât şi Arătarea Domnului. În ce pri- 
veşte inițierea, Paştele devine acum sezonul preferențial pentru botezul cate- 
humenilor (după ce înainte era propriu doar Romei şi Africii de Nord) şi 
odată cu aceasta interpretarea lui pascală paulină devine dominantă (cea 
hristologic-ioaneică siriană intrând în declin şi dispărând în cele din urmă); 
formula baptismală declarativă şi ungerea prebaptismală se difuzează din 
Siria trecând prin Egipt spre Spania, Galia şi Roma, în tip ce uzul interogaţii- 
lor şi ungerea postbaptismală fac drumul invers, dinspre Occident spre Orient, 
trecând prin Ierusalim, rezultatul final fiind o asimilare reciprocă (nu însă o 
uniformitate) a riturilor baptismale care masca diversitatea inițială. Aceleaşi 
procese de convergenţă se manifestă şi în ce priveşte anaforalele euharistice: 
schemele domestice simple nu mai erau adecvate Liturghiilor fastuoase din 
marile catedrale construite acum, aşa că ele au fost amplificate prin adăuga- 
rea de elemente noi („„Sanctus”, epicleză etc.) sau blocuri întregi preluate din 

alte tradiţii sau din alte rituri şi inserate în scheme locale în care nu existau 
anterior, combinarea lor ducând la anaforale compozite tot mai complexe”, 
Teama de erezie a început să limiteze tot mai mult libertatea de improviza- 
ție a rugăciunii euharistice şi a celor publice în general, în climatul doctrinar 
sensibil al secolului IV începând să apară primele texte scrise, pentru care în 
Africa episcopilor li se cere deja să aibă aprobarea confraţilor în sinoade. 
Faptul că diversele arianisme s-au folosit intens de imnografie ca mijloc de 
propagandă i-ar făcut pe ortodocşi să pună accentul pe psalmi şi pe odele 
biblice şi să se entuziasmeze de simplitatea oficiului monahal. Conflictele 
dogmatice şi-au lăsat şi ele amprenta asupra cultului: arianismul devenit re- 
ligia triburilor germanice vizigote, ostrogote şi vandale, care în secolul V au 
creat regate romano-germanice în Spania, Italia şi Africa, a determinat prin 
reacție accente liturgice şi iconografice diferite în Bisericile ortodoxe nice- 
ene din Apus: în contrast cu cele ariene, acestea vor accentua mai mult divi- 
nitatea lui Hristos şi unitatea lui cu Tatăl, cu riscul subordonării Duhului 
Sfânt (risc evident în adaosul interpretativ-misionar „Filioque” la Simbolul 
Constantinopolitan, care avea să ducă ulterior, în secolul IX, la schisma între 
Răsăritul şi Apusul creştin), în Răsărit controversele pnevmatologice, ultim 
ecou al arianismului, au condus la modificarea doxologiei mici în sensul 
unei formule conjunctive (în locul celei prepoziționale anterioare, pasibile de 
interpretare subordinațianistă), la dezvoltarea epiclezei şi la impunerea şi în 
Orient a Mirungerii postbaptismale, toate aceste elemente evidențiind divi- 
nitatea Duhului Sfânt şi accentuând caracterul trinitar al cultului ortodox. 


Mutaţii ale teologiei sacramentale — epicleze 


O mutație are loc şi în ce priveşte epicleza, evidentă în diferența dintre 
epicleza arhaică a anaforalei vasiliene bizantine şi cea a anaforalei hrisosto- 
miene. Plecând de la anamneza misterului mântuirii în Hristos („aducându-ne 
aşadar aminte de pătimire, cruce, înviere...”), trecând prin ofrandă („ie Îţi 
aducem de toate şi pentru toate”), epicleza vasiliană menţionează mai întâi 
caracterul figurativ al ofrandelor euharistice care sunt „antitipurile” (anti- 
typa), adică ţin locul „tipurilor” Trupului şi Sângelui lui Hristos prezentate de 
Acesta la Cina de pe urmă sub forma pâinii şi a vinului („de aceea... punând 


ANL) 


noi înainte antitipurile Sfântului Trup şi Sânge ale Hristosului Tău”), după 


348 Paul F. Bradshaw propunea în 2004 renunțarea la clasificarea anaforalelor după marile 
centre ale creştinătăţii: antiohiene, alexandrine etc., şi sugera clasificări alternative ca, de ex.: 
anaforale în care lauda și mulțumirea din prima parte se concentrează pe creație, altele în 
care acestea sunt centrate pe opera de mântuire în Hristos şi altele intermediare; sau: anafo- 
rale care în partea a doua se roagă numai pentru cei ce se cuminecă, altele care au în schimb 
mijlociri generale şi altele care combină ambele elemente. 

care cere stăruitor Tatălui „să vină Duhul Tău Cel Sfânt peste noi, peste 
aceste daruri ce sunt puse înainte, să le binecuvânteze, să le sfințească şi să 
le arate (anadexai]: această pâine scumpul Trup... iar acest pahar scumpul 
Sânge...”. Epicleza vasiliană invocă deci venirea Duhului Sfânt (epicleza con- 
temporanului egiptean al lui Vasile cel Mare, episcopul Serapion din Thmuis, 
invoca venirea peste daruri a Logosului divin) şi prezenţa divină mai întâi 
asupra Bisericii întregi, locul Duhului Sfânt (cum se vede în Tradiţia Apos- 
folică) şi apoi asupra darurilor euharistice, pentru ca realitatea lor figurativă 
să manifeste realitatea epifaniei lui Hristos în Trupul şi Sângele Său. Această 
epicleză „epifanică” devine în anaforaua hrisostomiană o epicleză „metabo- 
lizantă”, cerând Tatălui să „trimită” pe Duhul Său Cel Sfânt „peste noi peste 
aceste daruri” şi „să le facă” (poi&sai) Trupul şi Sângele lui Hristos „trans- 
formându-le [metabalân] cu Duhul Tău Cel Sfânt”. Contemporanul latin al 
Sfinților Vasile (f 379) şi Ioan Hrisostom (t 407), Sfântul Ambrozie al 
Milanului (ł 397) atribuie consacrarea şi transformarea ofrandei raționale 
euharistice, „figura Corporis et Sanguis Domini nostri Jesu Christi”, înseși 
cuvintelor de „instituire” ale lui Hristos de la Cina Sa ultimă””. 


„.. lipologia biblică devine alegorie misterică 


La sfârşitul secolului IV vedem aşadar ivindu-se deja semnele trecerii spre 
teologia sacramentală e Evului Mediu". Unul din aceste semne este forma- 
lizarea teologiei euharistice prin apariția doctrinei consacrării darurilor printr-o 
formulă de transformare şi condiţionare a realismului euharistic de eficacita- 
tea acestei formule de consacrare/transformare. Dar cel mai important semn 
al acestei tranziţii, care marchează şi criza teologiei sacramentale, este des- 
compunerea gândirii tipologice, în acelaşi timp biblice şi liturgice, a Bisericii 
apostolice şi a primelor trei secole, prin apariţia a două moduri independente 
şi opuse de a înțelege Euharistia: figurativ-alegoric şi realist-fizicist. Pe de o 


39 De Sacramentis IV.14, 21. Nu trebuie pierdut din vedere faptul că în Canonul euha- 
ristic roman nu există o epicleză unică explicită, ca în ritul antiohian, ci două epicleze în 
sens mai larg, una înainte, iar alta după relatarea de instituire, premisele viitoarei polemici 
euharistice dintre Apusul și Răsăritul creştin pe tema „formulei” de sfințire a Sfintelor 
Daruri fiind puse astfel încă din secolul IV. 

350 Excelent analizate de preotul profesor ENRICO MAZZA în două monografii capitale: 
La mistagogia. Le catechesi liturgiche della fine del quarto secolo e il loro metodo (Bi- 
bliotheca Ephemerides Liturgicae Subsidia 46), Roma, 1988, şi Continuită e discontinuită. 
Concezioni medievali dell'Eucaristia in confronto con la tradizione dei Padri e della liturgia 
(Bibliotheca Ephemerides Liturgicae Subsidia 113), Roma, 2001. Un util rezumat sintetic al 
acestei evoluţii, în volumul aceluiaşi ENRICO MAZZA, La celebrazione eucaristica. Genesi 
del rito e sviluppo dell 'interpretazione, San Paolo, Cinisiello Balsamo (Milano), 1996, 
cap. 10-14. 

parte deci, tipologia devenind alegorie, Euharistia riscă să fie înțeleasă drept 
o simplă figură/imagine a sacrificiului sau Economiei mântuitoare a lui 
Hristos, iar, pe de altă parte, pentru a contrabalansa această viziune figurativă 
tot mai alegorică, prezenţa adevărată a lui Hristos în speciile euharistice trans- 
formate este interpretată în termenii unui realism fizicist obiectivist: Trupul 
euharistic este substanțial carnea fizică şi sângele fizic ale lui Hristos învălu- 
ite în aparența accidenţilor pâinii şi vinului pentru a nu inspira dezgust celor 
ce se cuminecă din ele. Teologii medievali vor crede că pot evita consecin- 
tele extreme atât ale simbolismului figurativ, cât şi ale realismului fizicist prin 
teoria transsubstanțierii bazată însă pe distincția metafizică între substanță și 
accidenți, şi implicit pe asimilarea Euharistiei cu o Întrupare continuă şi pe 
transferul asupra Euharistiei — devenită obiect de contemplare, adorare, 
procesiuni, asimilată relicvelor sfinţilor — a devoţiunii față de umanitatea şi 
Pătimirea lui lisus, icoane de substituție ale unui Hristos divin ceresc, inac- 
cesibil altfel decât printr-o serie întreagă de medieri bisericeşti, 

Toate aceste derive practice şi impasuri teoretice ar fi putut fi evitate dacă 
s-ar fi menţinut înţelegerea ontologică a tipologiei nou-testamentare care nu 
e o simplă metodă de interpretare a Vechiului Testament, ci o ontologie a 
participării; aitfel spus, tipologia se referă la realități, nu la semnificaţii. 
Când Apostolul Pavel afirmă în / Corinteni 10 că prin Moise Israelul cel 
vechi a avut parte tipologic de Botezul şi de Euharistia viitoare, sau autorul 
Epistolei către Evrei — veritabil tratat de tipologie — spune despre cultul 
pământesc al Cortului mărturiei că este o copie, replică (antitypon — 9, 4) al 
unui model ceresc etern, la a cărei realitate/adevăr participa, ambii implicau 
astfel faptul că tipologia biblică este nu doar un sistem hermeneutic, ci unul 
ontologic. Şi, într-adevăr, pentru gândirea biblică tipologia este ontologică, 
iar ontologia este tipologică. Aceasta înseamnă că evenimentele Vechiului 
Legământ participau în mod figurat, dar foarte real, la evenimentele Noului 
Legământ, şi ambele legăminte şi cultul lor prefigurează real o Realitate ce- 
rească deplină, în același timp viitoare şi eternă. Sfântul Maxim va exprima 
gradele acestei participări tipologice astfel: Vechiul Legământ este „umbra” 
(skia), iar Noul Legământ este „icoana” (eikon) unei realități (alētheia) 
eshatologice şi eterne: Împărăția lui Dumnezeu. Tipologia nu este însă doar 
istorică, biblică, ci şi liturgică. Liturghia şi cultul mediază şi ele între două 
serii de fapte: pe de o parte, un eveniment/mister irepetabil sau etern cu va- 
loare de realitatea originală (a/&rheia — mysterion/mysterium — typos); iar, 
pe de altă parte, un rit/simbol repetabil în timp cu valoare de copie/imitaţie 
figurativă (eikn/mimEsis — symbolon/sacramentum — antitypon). Euharistia 
este astfel, în limbaj grec, icoana imitativă antitipică a unei realități miste- 
rice tipice sau, în limbaj latin, un sacramentum mysterii. Ritul participă la şi 

indică o realitate/eveniment/mister nu printr-o asemănare pur exterioară, ci 
prin însăşi structura lui ontologică, având cu acestea o identitate în diferenţă, 
fiind în același timp diferit de acestea prin aceea că e multiplu şi repetabil, 
dar şi real identic cu ele fără a le duplica. Criza tipologiei biblice este evi- 
dentă încă din marile mistagogii ale secolului IV şi poate fi formulată în 
pierderea semnificației ontologice a „tipului”: dacă pentru Tertulian ( 220) 
sau Vasile cel Mare ( 379) „figura” desemna încă realitatea invizibilă figu- 
rată, pentru Teodor al Mopsuestiei (t 428) tipul vizibil se opune realității 
invizibile tipizate. 

Distanţa este deja cea dintre tipologia istorico-liturgică biblică şi alegoria 
misterică medievală: dacă în tipologie icoana imitativă privește natura invi- 
zibilă a evenimentului/realităţii tipizate, în alegorie aceasta se referă doar la 
elemente exterioare perceptibile sensibil. Astfel, începând cu secolul IV în 
Răsărit se vor dezvolta rituri, semne, obiecte, gesturi care pun în valoare cu 
predilecție elementele vizuale ca simboluri ale unor realităţi cereşti, iar în 
Apus riturilor li se va atribui valoare morală, devenind simboluri vizibile ale 
unei renașteri interioare. Când concurența păgânismului a fost depășită, Bise- 
rica va asimila vocabularul şi limbajul cultelor de mistere; în a doua jumătate 
a secolului IV, limbajul misteric se va impune deja în faţa celui tipologic. 
producând o criză latentă şi o mutație de proporţii. Dacă vechea tipologie 
liturgică era biblică şi ontologică sau, altfel spus, istorică și eshatologică ™' 
alegoria misterică devine dramatică şi psihologică; alegoria mută accentul 
de pe participarea ontologică a ritului la o realitate invizibilă evocată prin 
cuvânt, pe suprafața perceptibilă a riturilor care devin reprezentări dramatice 
cu impact emoțional. 


Mutaţii în celebrarea Liturghiei şi practicarea Cuminecării 


Toată această mutație a fost, evident, şi reflectarea transformării radicale a 
practicării Euharistiei în secolul IV, odată cu trecerea la Biserica de mase şi 
generalizarea creştinismului aproximativ şi superficial al mulțimilor slab 
catehizate şi neconvertite de fapt individual, care umpleau mărețele catedrale 
edificate acum în imperiul constantinian. Pentru a asigura sfințenia Tainelor 
şi cuminecarea vrednică, raţiuni pastorale au condus inevitabil la impunerea 
unui set de exigențe morale și duhovniceşti care însă, în loc să încurajeze 


5! Dacă tipologia permitea integrarea organică şi reducerea Ja o identitate în diferenţă a 
Vechiului şi Noului Testament, a mântuiri şi eshatologiei, a Bibliei și Liturghiei, a memo- 
riei şi prezenței, a figurii şi realităţii, criza produsă prin metamorfoza ei alegoric-misterică a 
făcut ca toate aceste elemente să înceapă de atunci o viață autonomă, distorsionându-și prin 
izolare sensurile ecleziale autentice, cum arată istoria ulterioară a confesiunilor şi teologi- 
ilor creștine. 

adoptarea de către cât mai mulţi creştini a unei conduite creştine autentice şi 
responsabile, au avut un efect pervers producând descurajarea apropierii de 
Sfintele Taine şi rărirea considerabilă a cuminecărilor. S-a creat astfel o dublă 
ruptură: pe de o parte, între Euharistie/Liturghie şi cuminecare, Euharistia/Li- 
turghia ajungând să fie considerată completă chiar şi fără împărtăşirea laicilor, 
iar, pe de altă parte, între clerul sfânt şi conştient care celebra şi se împărtăşea 
şi laicii impuri moral şi ignoranţi, care doar asistă la Liturghie. Consecințele 
în plan liturgic şi ecleziologic ale acestei evoluţii au fost dezastruoase: din cult 
comunitar-eclezial prin excelență, Liturghia a ajuns să devină un rit/mister 
celebrat de un cler profesionalizat, pentru laici şi în locul lor, nu împreună 
cu ei. Liturghiile sunt dese, dar cuminecările devin rare. Se generalizează 
practica simplei asistenţe la Liturghie, fără împărtăşire; cei prezenți nu se 
cuminecă, mulți cuminecându-se în afara Liturghiei. Mai mult, Euharistia 
însăși, în loc să fie consumată, devine amuletă protectoare și vindecătoare, 
purtată pentru efecte secundare. 

La sfârşitul secolului IV ospăţul euharistic comunitar e deja redus la pro- 
porții simbolice şi Liturghia devine în schimb tot mai mult o dramă rituală 
complexă, un spectacol liturgic fastuos, în care elemente accesorii sau secun- 
dare ocupă scena lăsată liberă de riturile esenţiale retrase dincolo de perdelele 
altarului în tăcerca tainei. 


Liturghia în secolul IV - Cuvânt proclamat, invocat, evocat şi întrupat 


Liturghia însăși arăta însă destul de diferit de cea bizantină actuală formată 
printr-o serie de adaosuri succesive introduse începând din secolul V şi care 
au fost păstrate chiar atunci când nevoile reale pentru care apăruseră n-au 
mai existat”. Astfel, în secolul IV Liturghia începea cu intrarea poporului 
în biserică împreună cu clericii, în frunte cu episcopul, în procesiune fâră 
nici o cântare, iar după ce clericii, trecând de amvonul monumental din mij- 
locul bisericii pe solee, se așezau pe scaunele lor (synzhronon) din hemici- 


352 Pentru orientări preliminare, a se vedea conferinţa lui JUAN MATEOS, The Evolution 
of the Byzantine Liturgy (John XXIII Lectures 1965), Fordham, New York, 1966, şi articolul 
lui ROBERT TAFT, „How Liturgies Grow: the Evolution of the Byzantine «Divine Liturgy»”, 
Orientalia Christiana Periodica 43 (1977), p. 355-378. Acelaşi J}. MATEOS a iniţiat cu mo- 
nografia sa La Celebration de la Parole dans la Liturgie byzantine (Orientalia Christiana 
Analecta 191), Roma, 1971 (trad. rom. Cezar Login: J. MATEOS, Celebrarea Cuvântului în 
Liturghia bizantină, Ed. Renaşterea, Cluj-Napoca, 2007) o istorie a Liturghiei Sfântului 
loan Hrisostom continuată de succesorul său de la Institutul Pontifical Oriental, profesorul 
ROBERT TAFT în seria The Liturgy of St John Chrysostomos. A History, serie planificată în 
cinci volume, din care au apărut: //. The Great Entrance (Orientalia Christiana Analecta 
200), Roma, 1975; IV. The Diptychs (Orientalia Christiana Analecta 238), Roma, 1991); şi 
V. The Precommunion Rites (Orientalia Christiana Analecta 261), 2000. 

clul absidei centrale (bëma), episcopul aşezat pe scaunul central (karhedra) 
saluta poporul cu „Pace vouă!” şi începeau lecturile biblice. Acest început 
era profund semnificativ şi făcea din vechea Liturghie o școală de riguroasă 
spiritualitate biblică, teocentrică prin definiţie: în viaţa creştină iniţiativa este 
a lui Dumnezeu, El ne cheamă, iar noi ascultăm şi-l putem cere ceva doar ca 
unii care am răspuns mai întâi chemării Lui. 


„.. adaosuri procesionale 


Toată partea Liturghiei bizantine actuale de până la lecturi — cele trei 
antifoane cu ecteniile mici intercalate, troparele şi Trisaghionul — își are ori- 
ginea într-o particularitate a cultului creștin constantinopolitan: aşa-numita 
Liturghie „stațională” sau procesională. Inaugurat în 330 de Constantin cel 
Mare ca nouă capitală a Imperiului Roman, Nouă Romă, Constantinopolul 
n-a avut temple păgâne, ci de la început doar bazilici creștine, în frunte cu 
Marea Biserică a Sfintei Sofii, inaugurată în 360. Întregul oraș era privit ca 
o biserică, pe străzile lui cu porticuri desfășurându-se frecvente procesiuni 
creştine atât penitenţiale — cu rugăciuni de implorare a milei lui Dumnezeu 
pentru catastrofe (18 cutremure devastatoare în intervalul 404-960) şi inva- 
zii barbare —, cât şi ca manifestări ale ortodocșilor împotriva ereticilor, sau 
invers. La aceste procesiuni între diferitele biserici se cântau antifonic psalmi, 
se rosteau ectenii şi se citea din Scripturi, precum şi imne şi tropare biseri- 
cești, cel mai popular refren utilizat fiind Trisaghionul („Sfânt e Dumnezeul 
nostru! Sfânt tare! Sfânt fără de moarte! Miluieşte-ne!”). Acest rit procesio- 
nal a fost ulterior adăugat Liturghiei propriu-zise pe care o prefaţează acum, 
ajungând să facă corp comun cu ea, deși la început era distinct de ca. S-a 
început cu Trisaghionul, care în 438-439 a fost introdus ca imn procesional 
de intrare la Liturghiile din duminici şi din sărbători pentru a marca recu- 
noaşterea încă de la început de către comunitate a prezenţei lui Dumnezeu. 

Bazilicile monumentale ale epocii constantiniene, fie de la Constantinopol, 
Roma sau Ierusalim, construite după un plan rectangular cu trei nave lungi. 
cea centrală încheindu-se cu un arc triumfal şi o absidă cu semicalotă”*. 
aveau în față un portic/atrium larg — unde poporul aştepta intrarea solemnă 
în biserică a tuturor: împărat şi oficialități, episcop şi cler (veniţi de la edifi- 
ciul separat special unde se păstrau vasele, veşmintele şi se pregăteau ofran- 


355 Forma rectangulară era simbolul cosmosului creat cu cele patru direcţii ale spaţiului, 
dar dominanta simbolismului bazilicii era nu atât spaţială, cât temporală: lungimea navei ce 
trebuia parcursă până la altar sugera pelerinajul în timp al Bisericii în drum spre eshaton şi 
cer simbolizat de absidă şi calota ei semicirculară, cercul fiind simbolul cerului. Masa alta- 
rului se afla exact la intersecţia dintre navă şi absidă, dintre pământ și cer, dintre istorie şi 
eshaton. 

dele euharistice) —, un nartex amplu și uşi monumentale pe toate laturile, 
care să permită accesul rapid în navă al unei mari mulțimi. In afara bazilicii 
se aflau două edificii distincte: un baptisteriu cu bazin pentru botezul cate- 
humenilor adulți şi un skevofilakon unde se păstrau cărțile de cult, vasele 
liturgice şi unde se aduceau şi se pregăteau ofrandele. Exact în centrul bazi- 
licii se înălța un amvon monumental alcătuit dintr-o platformă înaltă (2-3 me- 
tri), de unde diaconii rosteau ecteniile şi citeau scripturile, amvonul fiind 
centrul Liturghiei Cuvântului. La intersecţia dintre absida cu estradă (P&ma) 
şi gradenele circulare (syntkronon) rezervate pentru cler, în vârful şi mijlo- 
cul cărora se afla scaunul (farhedra) episcopului, şi nava centrală se afla 
masa altarului — centrul Liturghiei euharistice — peste care se ridica uneori 
un baldachin boltit şi cu perdele, şi care era separat de nava rezervată cre- 
dincioşilor printr-un grilaj, care în catedrale lua formă monumentală fiind 
alcătuit din mici coloane cu arhitrave de care puteau atârna şi perdele. 


Celebrare comunitară a Împărăției eshatologice 


În vechime Liturghia Cuvântului nu cra înțeleasă ca oficiu pur didactic, ci 
şi ca o purificare a sufletelor (cf. n 15, 3) pentru primirea adevărată a lui 
Dumnezeu. Aveau loc trei-patru lecturi biblice: una sau două din Vechiul 
Testament (abandonate din nefericire încă din secolul VIII), una din Apostol 
şi alta din Evanghelie, între care se cântau antifonic doi psalmi (rămaşi azi 
doar prin relicvele „prochimenului” şi „Aliluia”), după care se predicau una 
sau chiar mai multe omilii. După omilii avea loc concedierea separată a 
diverselor categorii de catehumeni şi de penitenţi; concedierile aveau forma 
unei scurte ectenii speciale încheiate cu rugăciunea şi binecuvântarea episco- 
pului cu mâinile întinse asupra capetelor lor plecate. Începea îndată Liturghia 
credincioşilor deschisă cu rugăciunile universale ale credincioşilor despărțiți 
acum de catehumeni, rostite de diacon sub forma actualei ectenii mari, al 
cărei loc originar în Liturghie era acesta (în secolul VIII ectenia mare era 
deja rostită după Trisaghion şi Intrare, fiind atestată la începutul Liturghiei, 
cum este acum, abia în secolul XII). Ectenia mare avea drept apendice şi 
„ectenia păcii” („Înger de pace”), precum şi sărutarea păcii, care era pecetea 
fiecărei slujbe. Urma procesiunea solemnă, prin care diaconii aduceau de la 
skevofilakion-ul din afara bisericii darurile, și căreia i se alăturau până la 
„bema” demnitarii şi împăratul cu ofrandele lor, precum şi clericii care în 
frunte cu episcopul se apropiau acum de masa altarului. Episcopul aşeza 
darurile pe altar şi rostea rugăciunea de depunere (rugăciune din finalul pros- 
comidiei de azi), după care iniţia dialogul cu credincioşii prefațând marea 
rugăciune euharistică sau anaforaua rostită de episcop sau de protoprezbiter 
cu glas mare, întreruptă doar de intervențiile şi reacţiile poporului şi de în- 

demnurile diaconilor. Anaforaua constituia în același timp mărturisirea de 
credință solemnă a comunității şi răspunsul ei de laudă, evocare şi invocare 
a lui Dumnezeu pentru creaţie, mântuire şi Liturghie, concentrate în Ofranda 
euharistică. Transformată prin puterea invocată a Duhului în prezenţa tainică 
a lui Hristos Cel răstignit şi preamărit, şi oferită Tatălui ca sacrificiu ispăşitor 
suprem pentru întreaga Biserică văzută şi nevăzută, comemorată deasupra lui, 
Ofranda euharistică era oferită apoi spre cuminecare credincioşilor nu atât ca 
premiu pentru evlavia lor individuală, ci ca mijloc de realizare a comuniunii 
lor corporative, manifestare văzută a Bisericii catholice depline şi anticipare 
a Împărăției eshatologice a Sfintei Treimi. 


Privatizarea pietăţii, scindarea Liturghiei, 
scufundarea în tăcere a anaforalei 


Această înțelegere şi practică apostolică a Liturghiei, posibilă în cazul 
comunităților mici, structurate în jurul unor elite spirituale de vocaţie, speci- 
fică Bisericii minoritare din primele secole n-a mai fost cu putinţă în comu- 
nitățile amestecate din marile oraşe cosmopolite ale Imperiului Roman târziu. 
Succesul cantitativ al Bisericii de mase fusese obţinut cu prețul relaxării 
exigențelor spirituale și al căderii dramatice a calităţii vieţii creştine urbane. 
lar măsurile luate pentru a stopa acest declin interior al unei Biserici în 
aparență înfloritoare şi triumfătoare au agravat criza în loc să o remedieze, 
Acceptarea tacită a cuminecării ocazionale de marile sărbători sau chiar 
anuale, de Paşte, împotriva căreia protestează deja Sfântul loan Hrisostom 
(t 407), şi generalizarea pentru laici a simplei asistenţe la Liturghic fără îm- 
părtăşire era o recunoaștere nemărturisită a eșecului convertirii conştiințelor 
individuale, iar soluţiile crizei de fapt au adâncit-o. 


Dublarea Liturghiei 


Fiindcă Liturghia euharistică s-a dedublat practic în două rituri paralele: 
rugăciunile, în frunte cu anaforaua, riturile euharistice și cuminecarea clerului 
se sacedotalizează devenind privilegiu, drept şi obligaţie a clericilor curaţi şi 
sfinți şi se scufundă ca o atlantidă într-un ocean de tăcere, consumându-se 
după perdelele protectoare, dincolo de privirile şi auzul impure ale laicilor 
profani şi ținuți la distanţă; acestora din urmă li se rezervă, pe lângă câteva 
„ecfonise”, o dramaturgie rituală dezvoltată şi o extindere a elementului coral- 
muzical: cântările şi riturile perceptibile devin un comentariu aproximativ al 
misterului liturgic, o liturghie estetico-didactică de substituție pentru uzul 
laicilor, un spectacol vizual-muzical-dramatic care inundă practic toată des- 
fâşurarea rituală. Celebrare comunitară de la un capăt la altul a unui Cuvânt 
evocat, convocat şi cuminecat, Liturghia apostolică a originilor devine acum 

spectacol de imagini, lumini şi sunet într-o bazilică devenită în acelaşi timp 
teatru sacru antic şi templu vechi-testamentar. Nici novelele autoritarului 
împărat jurist Iustinian (723 din 1 martie 546 şi 137 din 26 martie 565%5%), 
care impun expres episcopilor rostirea cu voce tare (meta phones) a rugă- 
ciunii euharistice şi a celei baptismale, n-au reușit să împiedice scufundarea 
inexorabilă a acestor continente euhologice în oceanul recitării „secrete” 
(mystikos), cu glas scăzut, cum apar în secolul VIII în Barberini gr. 336. 
Odată cu anaforaua, aluneca însă în uitare sub aluviunile unei inflații de 
elemente secundare întreaga teologie şi ecleziologie apostolică și patristică, 
esențialul credinţei creştine dintotdeauna — sinteza canonului biblic, dog- 
matic şi liturgic al Bisericii. 


34 Din Novela 137 din 26 martie 565 a lui Iustinian Despre alegerea şi îndatoririle 
episcopilor: 

„În numele Stăpânului lisus Hristos, Dumnezeul nostru, împăratul cezar Flavius lustinian 
învingătorul alumanilor, goților, francilor, germanilor, anților, alanilor, vandalilor, africa- 
nilor, norocos și slăvit biruitor și triumfător, august perpetuu, lui Petru ilustrul magistru al 
dumnezeieştilor oficii. 

Dacă ne sârguim să fie păzite sigure spre siguranța supuşilor legile civile, a căror autori- 
tate ne-a încredințat în iubirea Sa de oameni Dumnezeu, cu cât mai mare sârguință trebuie 
să depunem pentru paza sfintelor canoane și a legilor dumnezeieşti hotărâte pentru mântui- 
rea sufletelor noastre? Căci aceia care păzesc sfintele canoane se învrednicesc de ajutorul 
Stăpânului Dumnezeu, iar cei care le încalcă se supun pe ei înşişi osândei. Dar unei osânde 
şi mai mari se supun preacuvioşii episcopi, cărora li s-a încredințat cercetarea şi paza ca- 
noanelor, dacă o încălcare a lor rămâne nerăzbunată. Întrucât dumnezeieştile canoane nu se 
păzesc, am primit însă diverse semnalări împotriva unor clerici şi monahi precum şi a unor 
episcopi că nu trăiesc potrivit dumnezeieştilor canoane, şi că se găsesc alţii care nu cunosc 
nici chiar rugăciunea Sfintei Ofrande [Liturghii] sau a Sfântului Botez. [...] 

Cel care hirotoneşte să ceară mai întâi celui care urmează să fie hirotonit un libel cu 
semnătură conţinând cele privitoare la dreapta lui credință, şi să recite şi dumnezeiasca 
Ofrandă care se face în vederea dumnezeieștii Cuminecări, rugăciunea de la Sfântul Botez 
şi celelalte rugăciuni. [...] 

Pe lângă acestea poruncim ca toţi episcopii şi preoții să facă dumnezeiasca Ofrandă şi 
rugăciunea de la Sfântul Botez nu în tăcere, ci cu glas auzit de preacredinciosul popor, pen- 
tru ca şi de aici sufletele celor care le ascultă să se scoale spre o mai mare străpungere [a 
inimii] şi spre lauda Stăpânului Dumnezeu. Căci așa învață dumnezeiescul Apostol [Pavel] 
în prima sa epistolă către corinteni: «Căci dacă vei binecuvânta cu duhul, cum va răspunde 
omul simplu „Amin” la mulțumirea ta, de vreme ce el nu ştie ce zici? Căci tu într-adevăr 
mulțumești bine, dar celălalt nu se zideşte» [/ Co 14, 16], iar romanilor le spune aşa: «Cu 
inima se crede spre dreptate, iar cu gura se mărturiseşte spre mântuire» [Rm 10, 10]. De 
aceea, aşadar, se cuvine ca rugăciunea de la Sfânta Ofrandă şi celelalte rugăciuni să fie ofe- 
rite cu glas tare de preacuvioşii episcopi şi preoți Domnului nostru lisus Hristos, Dumnezeul 
nostru împreună cu Tatăl şi cu Duhul Sfânt. Bine ştiind preacuvioșii preoți că dacă trec cu 
vederea ceva din acestea vor avea de dat răspuns şi la înfricoşătoarea judecată a Marelui 
Dumnezeu și Mântuitorului nostru lisus Hristos, dar nici noi, cunoscând acestea, nu vom 
avea linişte, nici nu le vom lăsa nerăzbunate. [...]” 

Triumf ambiguu în sfârşitul unei lumi 


Pentru Biserică secolul IV a constituit un moment hotărâtor în multiple 
privințe. A fost veacul unui triumf real, dar ambiguu. Rapiditatea cu care a 
cucerit lumea şi un imperiu, în ciuda opoziţiei acestora, este într-adevăr 
uimitoare și un succes în sine. La doar şaptezeci de ani după apariţia la 
Antiohia a primei comunități mesianice de „creştini”, în anii 111—113 creşti- 
nismul era deja semnalat lui Traian de către Plinius cel Tânăr în îndepărtata 
Bithynie ca o „superstiție” populară ce ameninţa cultele păgâne. În ciuda 
ostilității şi persecuțiilor, creștinii s-au răspândit în întreg bazinul meditera- 
nean. La sfârşitul secolului IV, după ce în 313 creştinismul ortodox-catholic 
devenise religie permisă, iar în 379 chiar religie de stat a Imperiului Roman, 
creştinii erau deja aproape o treime din populaţia acestuia. Biserica „aposto- 
lică” şi „catholică” devenea acum o Biserică „ecumenică”, imperială. 

Fenomenul însuşi al creştinismului eclezial — fiindcă în varianta lui catho- 
lică/ortodoxă creştinismul era Biserica/Ecclesia una, sfântă, catholică/orto- 
doxă şi apostolică — era o noutate în sânul lumii antice: creștinii nu erau 
nici un popor, nici un club, nici un imperiu, fiind în acelaşi timp câte ceva 
din toate acestea. Aşa cum s-a arătat”, dacă iudaismul cra un „popor” cu o 
Lege revelată, iar elenismul tindea spre o „filozofie” raţională, creştinismul 
era „Biserică” având în centru revelaţia/evanghelia/predica „Împărăției“ 
eshatologice a unui Dumnezeu Tată revelat de Duhul în Pătimirea-Învicrea lui 
lisus Hristos Fiul Său. Creştinismul era un nou elenism şi un nou iudaism 
universal, în care locul filozofiei era luat de Evanghelie, locul Legii lui 
Dumnezeu era luat de Împărăţia Tatălui prin Fiul în Duhul Sfânt, iar cel al 
Poporului era luat de noua comunitate mesianică a unei Biserici catholice 
văzute şi universaliste. lertați, spălaţi, împăcaţi cu Dumnezeu prin credință, 
Botez şi Euharistie, credincioşii erau introduşi într-o frăţietate supranaturală 
dincolo de orice bariere de gen, culturale, sociale sau religioase, reconstituind 
în Hristos, Care devenea pentru ei toate în toţi, creaţia nouă eshatologică, 
anticipare socială văzută a Împărăției eshatologice şi a vieții veşnice în comu- 
niunea restabilită cu Dumnezeu. 

Creștinii existau și se propagau prin comunitățile paradoxale în acelaşi timp 
locale şi universale ale Bisericilor, unități complete şi închise în coeziune 
internă, dar şi în relaţii reciproce de comuniune cu toate celelalte Biserici, 
împreună cu care alcătuiau o vastă rețea confederativă. Departe de a fi o 
mişcare nonconformistă bazată pe anarhie harismatică, Bisericile erau comu- 

nități de autoritate şi tradiţie: nu exista dreptul nici la păcat, nici la erezie, ci 
obligaţia sfinţeniei şi a ortodoxiei; rigorismul ascetic al virtuţii şi mărturisi- 
rea integrală şi publică a dreptei-credințe erau imperative la fel de importante 
ca şi păstrarea unităţii, coeziunii şi omogenităţii comunităţilor prin cult şi 
disciplină stricte sub conducerea unei ierarhii de succesiune apostolică alcă- 
tuită din episcopi, prezbiteri şi diaconi. Diversitatea şi sincretismele erau 
caracteristicile păgânismelor, ereziilor şi filozofiilor, Biserica fiind o comu- 
nitate una, sfântă, catholică și apostolică. Omogenitatea şi unanimitatea în 
credință, cult, organizare şi disciplină erau condiţii indispensabile ale comu- 
niunii între creştinii catholici/ortodocşi şi între comunităţile catholice/orto- 
doxe. Creştinii nu sunt membrii unui club, ci discipolii unei Şcoli divine şi 
soldaţii unei Miliţii spirituale ascetice, martirice şi misionar-apostolice care 
sub conducerea episcopilor ei propagă creştinismul multiplicând Biserici care 
funcţionează după aceleași legi, acceaşi structură şi tradiţie. 

Autonome inter, Bisericile erau grupate încă de la început în jurul unor 
centre de referință sau „Biserici principale” (Antiohia, Efes, Edessa, Alexan- 
dria, Cartagina ctc.), în fruntea tuturor stând Biserica (nu episcopul încă) 
Romei. Întemeiată pe martiriul Sfinţilor Apostoli Petru şi Pavel, Biserica pri- 
mă şi principală a Romei era încă din secolele H-I — cum arată mărturiile 
lui Clement Romanul, Irineu, Abercius, Tertulian sau Ciprian — punctul de 
referinţă şi moderație al tuturor Bisericilor creştine. Roma a avut, cum s-a 
putut vedea mai sus, un rol decisiv în stabilirea Canonului creştinismului 
catholic-ortodox şi apostolic: canonul biblic, regula de credință, canonul orga- 
nizaționa! al Bisericii vechi s-au precizat şi formulat în mare parte la Roma; 
evident, nu de Roma singură, ci de Roma în permanente schimburi cu cele- 
lalte mari centre ale creştinătăţii: Efes, Antiohia, Cartagina. Tentaţia perma- 
nentă a episcopilor Romei a fost mereu, şi — aşa cum se va vedea în volu- 
mele următoare — ea se va accentua ulterior, aceea de a transforma — cum 
spunea în 1959 H. Chadwick — elipsa în cerc și de a emula modelul monar- 
hic (devenind din frate mai mare tată, din soră mai mare mamă). lar tendința 
generală a tuturor Bisericilor antice a fost aceea de a imita ordinea de tip 
imperial, care era însă o unitate mecanică de tip juridic, nu una organică de 
tip sacramental. Pliindu-se pe structurile şi mentalitățile unei societăți impe- 
riale, Biserica a început să asume în secolul IV figura unei catholicități mo- 
narhice cu două variante, care aveau să intre în conflict încă de la sfârşitul 
acestui veac: catholicismul bizantin, propriu Răsăritului, în care centrul de 
unitate al unei Biserici mitropolitanizate şi patriarhalizate devine împăratul 
creştin, și catholicismul roman, care va fi cel al Apusului şi unde centrul de 
unitate devine episcopul tot mai monarh al Romei, care se impune treptat în 
fața mitropoliilor, a autonomiilor locale și a structurilor statale. 

Creştinismul în secolul IV devine însă în acelaşi timp victima propriului 
său succes şi tot mai prizonier al opțiunilor sau al accidenţilor săi de parcurs 
istoric. lisus şi apostolii au vestit Împărăția lui Dumnezeu şi au vrut un Israel 
universal renovat printr-o mişcare eshatologică activă, încrezătoare că, în 
ciuda contradicţiilor pe care le suscită, anulează în puterea Învierii şi a Du- 
hului barierele unei lumi divizate, manifestând în „nebunia” şi „slăbiciunea” 
Crucii noua creație reconciliată care recunoaşte regalitatea lui Dumnezeu. 
Ruptura prea rapidă de iudaism în urma şocului anului 70 a însemnat prima 
schismă şi o importantă pierdere prin întreruperea contactului nemijlocit cu 
resursele religios-spirituale ale universului semitic în care apăruseră Biblia, 
lisus şi apostolii înşiși. Paliere întregi de semnificaţii s-au estompat sau au 
fost preluate doar în cheie alegorică. Respins de iudaism dar primit în lumea 
greco-romană, creştinismul s-a elenizat şi romanizat inevitabil, dar și unila- 
tera]. Din mişcare eshatologic-mesianică iudaică, Biserica a devenit tot mai 
mult o religie greco-romană, o instituţie religioasă imperială clericalizată, 
conservatoare, angoasată, centrată pe medierea mântuirii aduse de Hristos şi 
înțelese fie ca răscumpărare de păcat şi de moarte prin Crucea Acestuia ca în 
Apus, fie ca luminare şi îndumnezeire aduse de Învierea şi Schimbarea Sa la 
Faţă ca în Răsărit. Eshatologia orizontală, profetică şi orientată pe transfor- 
marea socială a comunităților s-a verticalizat şi privatizat devenind mistagogic 
liturgică sau prefigurare şi transfigurare individuală a sufletelor sub peda- 
gogia episcopilor, urmași ai apostolilor, sau monahilor, urmaşi ai martirilor. 
Instituţionalizarea inevitabilă a atras după sine şi un proces de formalizare a 
elementelor componente ale Canonului apostolic al Bisericii, în care câștigul 
în precizie s-a obținut însă cu prețul fragmentării şi abstractizării, al epis- 
temizării, Juridizării şi instituţionalizării acestora. Scurt spus, revelaţia se 
fixează în codice biblice impozante, dar odată cu canonul biblic apare și 
biblicismul şi reducerea Bibliei la texte; canonul credinţei se fixează nu doar 
în simboluri, ci și în dogme, dar odată cu ele se iveşte și dogmatismul ab- 
stract şi pasiunea pentru formule doctrinare; canonul ierarhic devine din 
tipologie sacramentală şi harismatică birocraţie ierarhică şi se formalizează 
prin clericalism conducând la scindarea unității poporului creştin afectată şi 
de concurenţa între episcopi, mitropoliți, patriarhi, papi şi împărați; canonul 
liturgic se formalizează devenind din celebrare eshatologică transfiguratoare 
şi martirică, ritualism exterior adaptat nevoilor private; iar canonul etic-dis- 
ciplinar se juridizează devenind o versiune de drept bisericesc echivalată 
legilor civile ale împăraţilor. Dislocarea aceasta a Canonului originar în 
canoane parțiale autonomizate şi formalizate reprezintă simptomul tipic al 
religiozității medievale, semnalment ea însăşi al crizei inexorabile al lumii 
antice, al cărei sfârşit explică în bună măsură trecerea la noua religiozitate, 

În chiar secolul de afirmare socială a creştinismului, care a fost veacul III, 
semnele colapsului se acumulau: pe fondul răcirii generale a climei încep 
invaziile popoarelor barbare, sistemul politic slăbeşte odată cu nesfârşitele 
războaie civile ale anarhiei militare din anii 235-297, economia, oraşele, 
civilizația şi demografia intră în acut declin. Imperiul Roman, care la maxima 
sa înflorire pe timpul lui Traian număra 60-65 de milioane de locuitori, va 
ajunge să numere în secolele VI-VII abia 18-20 de milioane. În faţa divizării 
religiei antice într-o religie civică tot mai politizată și o puzderie de religii 
private şi culte de castă, creştinismul — cu credinţa sa în Întrupare şi Înviere — 
oferea, într-o societate acut divizată, o viziune de religie solidară şi comu- 
nitară, o ordine, un sens şi o speranță nouă. În secolul IV, asumând şi dând 
noii religii patronajul său, Constantin a încercat de fapt să salveze un impe- 
riu profund schimbat, reorganizat monarhic şi atacat din toate părţile. Într-o 
atmosferă de insecuritate, de pesimism şi angoasă colectivă, în 395 au loc 
divizarea imperiului şi prăbuşirea Romei Vechi devastată de barbari în 410, 
urmată de lichidarea imperiului din Apus în 457, imperiul supraviețuind 
centrat acum în jurul Noii Rome orientale, înființate de Constantin ca o ca- 
pitală creştină în 330. Episcopii. monahii și sfinţii devin noii şi singurii pro- 
tectori/patroni ai maselor într-o lume în descompunere, şi în jurul lor se va 
reconstitui o nouă societate. Ciumele reduc dramatic populaţia romanizată. 
În jurul anului 600, vechea civilizaţie şi cultură urbană mediteraneană cu 
instituțiile ei (for, băi, circ, teatre, şcoli) dispare aproape cu totul, resursele tot 
mai limitate concentrându-se acum pe apărarea militară şi pe supravieţuire. 
Cultura păgână şi instituţiile ei se sting, Biserica înfloritoare și beneficiind 
de tot mai mari privilegii — deşi divizată intern de schisme şi devenită prin 
secesiunea monahismului o societate cu „două viteze” spirituale — fiind 
singura formă de cultură şi asociere populară a maselor. Secolul VII va fi 
pentru Răsărit ceea ce a fost secolul V pentru Apus — veacul catastrofei 
aproape totale: Imperiul Roman creştin pierde definitiv Occidentul germanizat, 
Balcanii slavizaţi și Orientul islamizat. Noul imperiu drastic redus teritorial 
în jurul Constantinopolului e o formulă dificilă de supravieţuire militară, 
economică, socială şi demografică. Fostele provincii devin districte militare, 
vechile oraşe sunt simple castre și garnizoane urbanizate, Constantinopolul 
însuși numără acum 60.000 de locuitori, de zece ori mai puţin decât în tim- 
pul lui Iustinian. Locul polis-ului antic e luat acum de mănăstiri. Devenite 
cetăți în pustie, şi revenite apoi din pricina invaziilor permanente în oraşe, 
ele nu mai sunt refugii din faţa unei lumi păgâne dispărute, ci locurile de 
înfiripare a unei noi lumi, societăți creștine ideale, anticipare, speranţă a 
unei vieți îngereşti şi de iubire pe un pământ tot mai ostil şi sumbru, copleşit 
de mizerie, lăcomie şi violenţă. 

Biserica şi creştinismului au triumfat asupra lumii antice intrate în disolu- 
ție pentru că au ştiu să ofere arta de a supravieţui secole de-a rândul într-o 
lume mediteraneană drastic diminuată şi în care catastrofele de toate felurile 
erau starea normală a existenței oamenilor. În asemenea condiţii, formalizarea 
Canonului creştin şi pseudomorfozele lui — în primul rând trecerea de la 
unitatea organică a pluralităților simfonizate la unitatea mecanică și monolită 
a reducerii diversităților la uniformități formale — devin dacă nu justificabile, 
măcar explicabile istoric. Atunci când citesc sau îşi propun să recepteze 
mărturiile canonice produse de creştinismul acelei lumi, creştinii de azi n-au 
voie să confunde limitele și constrângerile unei epoci istorice sau ale unui 
tip anume de societate cu „limitaţiile care nu limitează”, proprii Canonului 
apostolic peren al credinței lor. Trebuie să reflecteze însă la semnificaţia 
selecțiilor operate sau a accentelor distribuite de fiecare tip de organizare a 
Bisericii în interiorul elementelor care alcătuiesc Tradiţia ei canonică, obser- 
vând cu discernământ ce anume s-a pierdut atunci când s-a câştigat ceva. 
Vor fi obligaţi, în orice caz, să constate că ori de câte ori nu se mai conver- 
tesc interior la Canonul ultim al credinței lor, identificându-se cu El, creştinii 
ajung în mod inexorabil guvernaţi de canoane. 


I 


Evanghelie — martiriu — apologie 

Mărturia apostolică despre lisus Hristos 
în scrierile Noului Testament 


Întru început 
Ioan |, 1—14. 16-18 


! Întru început era Cuvântul şi Cuvântul era la Dumnezeu și era Dumnezeu. 

” El era dintru început la Dumnezeu. * Toate prin El s-au făcut şi fără El nu 

s-a făcut nici un lucru care s-a făcut. “ În El era Viaţă şi Viaţa era Lumina 
oamenilor, * iar Lumina străluceşte în întuneric şi întunericul D- a cuprins-o. 

4 Fost-a un om trimis de Dumnezeu, numele lui era Ioan; 7 el a venit pre 
mărturie, ca să mărturisească despre Lumină, ca toți să creadă prin el. 8 Nu 
era acela Lumina, ci [a fost trimis] ca să dea mărturie despre Lumină. 

? Lumina cea adevărată, care luminează tot omul, a venit în lume. 10 În 
lume era şi lumea prin El s-a făcut, şi lumea nu L-a cunoscut. “! La ale Sale 
a venit, şi ai Săi nu L-au primit. '? Dar celor câţi L-au primit le-a dat puterea 
de a se face copii ai lui Dumnezeu, [a dat-o] celor care cred în numele Lui 

P şi care s-au născut nu din sânge, nici din voința unei cămi, nici din voința 
unui bărbat, ci din Dumnezeu. [...] 

1 Şi Cuvântul S-a făcut trup/carne şi Şi-a făcut cortul între noi, şi noi am 
văzut slava Lui, slavă ca a Unuia-Născut din Tatăl, plin de har şi de adevăr. 
f .] 16 Pentru că din plinătatea Lui noi toți am primit har în loc de har; 

7 pentru că Legea prin Moise s-a dat, dar harul şi adevărul s-au făcut prin 
Iisus Hristos. 

1 Pe Dumnezeu nimeni nu L-a văzut vreodată; Fiul Unul-Născut Care 
este în sânul Tatălui, Acela ni L-a explicat. 


loan Înainte-mergătorul şi Botezătorul 
Luca 3, 1-3 


! În al cincisprezecelea an al domniei lui Tiberiu Cezar [14-37 d. Hr., deci 
în anul 29], pe când Ponţiu Pilat era procurator al Iudeii [26-36 d. Hr.], Irod 

era tetrah al Galileii şi Irod Filip, fratele lui, era tetrarh al Itureii şi al ținutului 
Trahonitidei, iar Lisaniu era tetrah al Abilenei, ? pe timpul arhieriei lui Ana 
şi Caiafa, fost-a un cuvânt al lui Dumnezeu către Ioan, fiul lui Zaharia, în 
pustiu; * şi el a venit în tot ţinutul Iordanului vestind un botez al pocăinţei 
spre lăsarea/iertarea păcatelor. 


Predica lui loan şi Botezul lui lisus 
Matei 3, 1-2. 5-17 


! În zilele acelea vine loan Botezătorul vestind în pustiul ] Iudeii ? şi zicând: 
„Pocăinţi-vă!, căci s-a apropiat Împărăţia cerurilor!” [...] l Atunci a ieşit la 
el Ierusalimul şi toată Iudeea şi tot ţinutul din jurul Iordanului, € şi erau 
botezați de el în râul Iordan mărturisindu-și păcatele. 7 Văzând însă pe mulți 
din farisei şi saduchei venind la botez, le-a zis: „Pui de vipere! Cine v-a arătat 
să fugiţi de mânia viitoare? ê Faceţi deci un rod vrednic de pocăință! ’ Şi să 
nu vi se pară că puteţi spune în voi înşivă: «Avem tată pe Avraam!», căci vă 
spun că Dumnezeu poate să ridice copii lui Avraam chiar şi din pietrele 
acestea. ” Iată, securea zace la rădăcina pomilor. Aşadar orice pom care nu 
face rod bun e tăiat şi aruncat în foc. !! Eu vă botez în apă spre pocăință. Dar 
Cel ce vine după mine, Căruia nu sunt vrednic să-l port încălțămintea, Acela 
vă va boteza în Duh Sfânt şi foc. '? El are în mâna Lui lopata și-Şi va curăţi 
aria: grâul îl va aduna în hambarul Său, iar pleava o va arde cu foc nestins!” 

“3 Vine atunci lisus din Galileea la Iordan să fie botezat de EI. '“ Dar loan ÎI 
împiedica zicând: „Eu am trebuință să fiu botezat de Tine, şi Tu vii la mine?” 
'5 Răspunzând î însă lisus i-a zis: „Lasă acum, căci aşa ni se cuvine să împli- 
nim toată dreptatea!” Şi atunci l-a lăsat. ' Iar botezat fiind lisus, îndată a 
ieşit din apă. Şi, iată, cerurile s-au deschis şi a văzut Duhul lui Dumnezeu 
coborând ca un porumbel şi venind peste El. 17 Şi iată un glas din ceruri 
zicând: „Acesta este Fiul Meu Cel iubit, întru Care Îmi e bună-plăcerea!” 


Predica lui lisus şi alegerea apostolilor 
Matei 4, 12-13. 15. 17-20. 23 


"2 Auzind însă că Ioan a fost predat, [lisus] a plecat în Galileea. ” Și lăsând 
Nazaretul a venit şi a locuit în Capernaum lângă mare în hotarele lui 
Zabulon şi Neftalin, ” [...] „Galileea neamurilor/păgânilor” [Zs 9, 1]. 

17 De atunci a început lisus să vestească şi să spună: „Pocăiți-vă! Căci s-a 
apropiat Împărăţia cerurilor!” 

18 Şi umblând pe lângă marefa Galileii], a văzut doi frați: pe Simon cel 
numit Petru şi pe Andrei, fratele lui, care aruncau năvodul în mare, căci erau 

pescari, * şi le-a zis: „Veniţi după Mine şi vă voi face pescari de oameni! 
” Tar ei lăsând îndată năvodul I-au urmat. [...] 
2 Şi străbătea toată Galileea învățând în sinagogile lor, vestind Evanghelia 
Împărăției şi vindecând toată boala şi toată neputinţa din popor. 


Nedumerirea lui loan Botezătorul 
Matei 11, 2—6 


? Şi auzind Ioan î în închisoare de faptele lui lisus, trimițându-i vorbă prin 
ucenicii lui i-a zis: * „Tu eşti Cel ce vine sau să aşteptăm pe altul?” 7 Şi răs- 
punzând lisus le-a zis: „Duceţi-vă şi daţi-i de veste lui Ioan cele ce auziţi şi 
vedeţi: $ orbii văd, şchiopii umblă, leproşii se curățesc, surzii aud, morţii 
înviază şi săracii primesc o veste bună. Í Şi fericit este cel ce nu se va poticni 
întru Mine!” 


Mama şi fraţii lui lisus 
Matei 12, 46-50 


“5 pe când grăia El mulțimilor, iată mama şi fraţii [verii] Lui stăteau afară 
căutând să vorbească cu El. “ Iar cineva I- -a spus: „lată mama şi frații [verii] 
Tăi stau afară căutând să-Ți vorbească!” “ El însă răspunzând i-a zis celui 
care-l vorbea: „Cine e mama Mea şi cine sunt frații Mei?” “ Şi întinzându-Şi 
mâna spre ucenicii Lui a zis: „lată mama Mea şi frații Mei!” * Fiindcă oricine 
face voia Tatălui Meu din ceruri Îmi este frate și soră şi mamă!” 


Bogăția și mântuirea 
Matei 19, 23—26 


23. A zis lisus ucenicilor Săi: „Amin vă spun vouă: cu greu va intra un 
bogat în Împărăția cerurilor! 7 Şi iarăşi vă spun: mai | uşor e să treacă o 
cămilă prin urechile acului decât să intre un bogat în Împărăţia lui Dum- 
nezeu!” °% Auzind însă aceasta învățăceii au rămas uimiţi foarte, zicând: 
„Atunci cine poate să se mântuiască?” 7 lisus însă privind la ei le-a zis: „La 


oameni acest lucru e cu neputinţă; la Dumnezeu însă toate sunt cu putință!” 


Obligația mărturisiri pentru lisus Hristos 
Matei 10, 32-33 


32 Pentru oricine va mărturisi [homogesei] pentru Mine înaintea oamenilor 
voi mărturisi şi Eu înaintea Tatălui Meu în ceruri; * iar pe oricine Mă va tă- 
gădui înaintea oamenilor îl voi tăgădui şi Eu înaintea Tatălui Meu în ceruri.” 

Obligația primirii apostolilor şi a urmaşilor lor 
Matei 10, 40 


% „Cine vă primeşte pe voi, pe Mine Mă primeşte; şi cine Mă primeşte pe 
Mine, Îl primeşte pe Cel ce M-a trimis pe Mine.” 


Luca 10, 16 


16 Cine vă ascultă pe voi, pe Mine Mă ascultă; şi cine vă nesocoteşte pe 
voi, pe Mine Mă nesocoteşte, iar cine Mă nesocoteşte pe Mine, nesocoteşte 
pe Cel ce M-a trimis pe Mine.” 


Mărturisirea lui Petru 
Matei 16, 13-25. 28 


7 Şi venind lisus în părțile Cezareii lui Filip, i-a întrebat pe învăţăceii Lui 
zicând: „Cine zic oamenii că e Fiul Omului?” ' Iar ei au zis: „Unii, loan 
Botezătorul, alţii, Ilie, alţii, Ieremia sau unul dintre profeţi.” ** lar El le-a 
zis: „Dar voi, cine spuneți că sunt Eu?” ' Și răspunzând Petru a zis: „Tu eşti 
ilie Fiul lui Dumnezeu Celui Viu”!. “7 lar lisus răspunzând i-a 

s: „Fericit eşti Simone bar [fiul lui] Iona, că nu carnea sau sângele ti-au 
ovi ţie aceasta, ci Tatăl Meu Care este în ceruri. ” Și Eu iţi zic: 
Tu eşti Petru/Piatră [Zs 28, 16] şi pe această piatră/stâncă voi zidi Biserica 
Mea şi porţile iadului nu vor avea putere împotriva ei. 2 Şi-ţi voi da cheile 
[5 22, 22] Împărăției cerurilor, şi orice vei lega pe pământ va fi legat şi în 
cer şi orice vei dezlega pe pământ va fi dezlegat şi în ceruri.” ™ Atunci le-a 
poruncit învățăceilor să nu spună nimănui că El este Hristosul/Mesia. 

7! De atunci a început lisus să arate învățăceilor Lui că [Fiul Omului — 
Mc 8,31 şi Lc 9, 22] trebuie să se ducă la Ierusalim şi să pătimească multe 
de la bătrâni, de la arhierei şi de la cărturari şi să fie omorât şi a treia zi să 
fie sculat. 2 Şi luându-L Petru a început să-L certe zicând: „Fie-Ţi milă de 
Tine, Doamne! Să nu Ți se întâmple aceasta!” ” Iar El întorcându-Se i-a zis 
lui Petru: „Înapoia Mea, satano! Piatră de poticnire Îmi eşti, fiindcă nu gân- 
deşti cele ale lui Dumnezeu, ci cele ale oamenilor!” 

“4 Atunci lisus a zis ucenicilor Săi: „Dacă vrea cineva să vină la Mine, 
să se tăgăduiască pe sine însuşi, să-şi ia crucea lui şi să-Mi urmeze! ” Căci 
oricine va voi să-şi scape sufletul îl va pierde, iar cine-şi va pierde sufletul 
pentru Mine îl va afla. [.. i i 8 Sunt unii din cei care stau aici care nu vor 
gusta moartea, până ce nu vor vedea pe Fiul Omului venind în Împărăția Sa 
[Dn 7, 13-14).? 


! Mc 8, 29: „Tu eşti Hristosul/Mesia!”; Lc 9, 21: „Hristosul/Mesia lui Dumnezeu!” 

Mărturisirea Tatălui la Schimbarea la Față 
Matei 17, 1-9 


! Şi după şase zile îi ia lisus pe Petru, pe Iacob şi pe Ioan, fratele lui, şi îi 
urcă într-un munte înalt în particular. ? Şi [pe când se ruga — Lc 9, 29] S-a 
schimbat la faţă înaintea lor și faţa Lui a strălucit ca soarele, iar hainele Lui 
s-au făcut albe ca lumina. * Şi iată li s-au arătat Moise și Ilie vorbind împre- 
ună cu El. f Răspunzând însă Petru I-a zis lui Iisus: „Doamne [Rabi — Me 
9, 5; Povăţuitorule — Lc 9, 33], bine este să fim aici. Dacă vrei, voi face aici 
trei corturi, unul pentru Tine, unul pentru Moise şi unul pentru Ilie.” ? Şi încă 
pe când vorbea el, iată un nor luminos i-a umbrit și iată un glas din cer care 
spunea: „Acesta este Fiul Meu Cel iubit, în Care am binevoit. Ascultaţi-L!” 
é Şi auzind ucenicii au căzut pe faţa lor şi s-au înfricoşat foarte tare. 7 Și 
lisus S-a apropiat şi, atingându-Se de ei, a zis: „Sculaţi-vă şi nu vă temeţi!” 
5 lar ei ridicându-şi ochii n-au mai văzut decât pe lisus singur. ? Şi coborând 
ei de pe munte, lisus le-a poruncit zicând: „Nimănui să nu spuneți vedenia 
până ce Fiul Omului se va scula din morţi!” 


Autoritatea Bisericii 
Matei 18, 15-20 


15 „De-ți va greşi fratele tău, du-te și mustră-l numai între tine şi el; şi de 
te va asculta, l-ai câştigat pe fratele tău. 'f Iar de nu te va asculta, ia cu tine 
încă unul sau doi, pentru ca «din gura a doi sau trei martori să se statomi- 
cească orice vorbă» [Dr 19, 15). ”” Şi de nu-i va asculta pe ei, spune-l Bise- 
ricii/Adunării [ekklēsia]; iar dacă nici de Biserică/Adunare nu va asculta, 
să-ţi fie ca păgânul şi vameșul. 

Amin vă spun vouă: Oricâte veți lega pe pământ vor fi legate şi în cer, 
şi oricâte veţi dezlega pe pământ vor fi delegate şi în cer! 

P Vă mai spun iarăşi că dacă doi dintre voi vor cădea de acord pe pământ 
asupra unul lucru pe care-l vor cere, li se va da lor de către Tatăl Meu Care 
este în ceruri. * Că unde sunt doi sau trei adunați întru numele Meu, acolo 
sunt şi Eu în mijlocul lor!” 


Naşterea de sus 
loan 3, 1-7. 13-19 


! Era un om dintre farisei, numele lui era Nicodim, demnitar al iudeilor. 
? Acesta a venit la El noaptea şi I-a zis: „Rabi! Ştim că de la Dumnezeu ai 
ieşit învăţător, căci nimeni nu poate face semnele/minunile pe care le faci 
Tu, dacă n-ar fi Dumnezeu cu el.” ? A răspuns lisus şi i-a zis: „Amin, amin 
îți zic: dacă nu se va naşte cineva de sus, nu va putea vedea Împărăția lui 
Dumnezeu.” “ Îi zice atunci Nicodim: „Cum poate un om să se nască fiind 

bătrân? Poate oare să intre a doua oară în pântecul mamei lui şi să se nas- 
că?” $ lisus a răspuns: „Amin, amin îţi zic: de nu se va naşte cineva din apă 
şi din Duh, nu va putea intra în Împărăţia lui Dumnezeu. € Ce este născut din 
carne, carne este, ce este născut din Duh, duh este. 7 Nu te mira că ţi-am zis: 
Trebuie să vă naşteţi de sus.” [...] ” „Nimeni nu s-a urcat la cer decât Cel ce 
S-a pogorât din cer, Fiului Omului Care este în cer. f Şi așa cum Moise a 
înălțat şarpele în pustiu, aşa trebuie să fie înălțat şi Fiul Omului, '* ca oricine 
crede în El să aibă viață veşnică. 'S Fiindcă aşa a iubit Dumnezeu lumea, 
încât pe Fiul Său Unul-Născut L-a dat, ca oricine crede în El să nu piară, 
ci să aibă viaţă veşnică. 7 Căci n-a trimis Dumnezeu pe Fiul în lume ca să 
judece lumea, ci ca să mântuiască prin El lumea. '€ Cine crede în El nu este 
judecat, iar cine nu crede a şi fost judecat, pentru că n-a crezut în numele 
Fiului Unul-Născut al lui Dumnezeu. '” Iar judecata aceasta este: că Lumina 
a venit în lume şi oamenii au iubit întunericul mai mult decât Lumina!” 


lisus — Pâinea Vieţii 
loan 6, 26-35. 41-43. 47-69 
7% Jisus le-a zis: „Amin, amin vă zic: Mă căutaţi nu pentru că aţi văzut 
semne/minuni, ci pentru că ați mâncat din pâini şi v-aţi săturat. ?7 Lucraţi 
însă nu pentru mâncarea care piere, ci pentru mâncarea care rămâne spre 
viaţa veşnică, pe care v-o va da Fiul Omului, căci pe EI L-a pecetluit Dum- 
nezeu." ?8 L-au zis deci: „Ce să facem ca să lucrăm lucrurile lui Dumnezeu?” 
““ isus a răspuns şi le-a zis: „Lucrul lui Dumnezeu acesta este: să credeţi în 
Cel pe Care L-a trimis Acela.” “ I-au zis deci: „Dar ce semn/minune faci 
Tu, ca să vedem și să credem în Tine? Ce lucrezi? “! Părinţii noştri au mân- 
cat mana în pustiu [Nm 11, 7-9], precum stă scris: «Pâine din cer le-a dat să 
mănânce» [Ps 78, 24].” 3? Le-a zis deci lisus: „Amin, amin vă zic: Nu Moise 
v-a dat pâinea din cer, ci Tatăl Meu vă dă pâinea cea adevărată din cer; 
3 căci pâinea lui Dumnezeu e cea care coboară din cer şi dă viaţă lumii.” 
34 L-au spus deci: „Doamne, dă-ne pâinea aceasta!” 3 lisus le-a zis: „Eu sunt 
Pâinea Vieţii. Cine vine la Mine nu va flămânzi şi cine va crede în Mine nu 
va înseta niciodată.” [...] 

1 Deci iudeii murmurau despre El că a zis: „Eu sunt Pâinea care S-a co- 
borât din cer”, £ şi ziceau: „Nu este oare acesta Iisus, fiul lui Iosif, şi căruia 
îi cunoaştem şi tatăl şi mama? Cum spune acum: «M-am coborât din cem?” 
“3 lisus a răspuns şi le-a zis: [...] 7 „Amin, amin zic vouă: cine crede în Mine 
are viață veşnică. “5 Eu sunt Pâinea vieții. “ Părinţii voştri au mâncat mana 
în pustie şi au murit; *0 pâinea care Se coboară din cer e aceea din care de 
mănâncă cineva nu mai moare. “ Eu sunt Pâinea cea vie Care S-a coborât 
din cer. Dacă mănâncă cineva din această Pâine va fi viu în veac, iar Pâinea 

pe care o voi da Eu pentru viața lumii este Carnea Mea [sarx mou].” 7 Deci 
iudeii se certau între ei zicând: „Cum poate acesta să ne dea să mâncăm car- 
nea lui?” ” Le-a zis deci lisus: „Amin, amin zic vouă: dacă nu veţi mânca 
carnea Fiului Omului şi nu veţi bea Sângele Lui, nu veți avea viaţă în voi. 
“ Cine mănâncă Carnea Mea şi bea Sângele Meu are viață veşnică şi Eu îl 
voi învia în ziua de pe urmă; *5 căci Carnea Mea e o mâncare adevărată, iar 
Sângele Meu e o băutură adevărată. * Cine mănâncă Carnea Mea și bea 
Sângele Meu rămâne în Mine şi Eu în el. Precum M-a trimis pe Mine Tatăl 
şi Eu sunt viu din pricina Tatălui Meu, așa şi cel ce Mă mănâncă pe Mine va 
fi viu din pricina Mea. 3 Aceasta e Pâinea care S-a coborât din cer, nu cum 
au mâncat părinţii şi au murit; cine mănâncă Pâinea aceasta va fi viu în veac.” 

* Acestea le-a zis învățând în sinagogă în Capernaum. % Deci mulţi din 
învăţăceii Lui auzind au zis: „Aspru e cuvântul acesta. Cine poate să-l audă?” 
ĉl Stiind însă lisus în Sine Însuși că învățăceii Lui murmură cu privire la lu- 
crul acesta, le-a zis: „Vă poticniţi de lucrul acesta? % Dar dacă-L veți vedea 
pe Fiul Omului urcând acolo unde era mai înainte? % Duhul e cel ce face 
viu, carnea nu e de nici un folos; cuvintele pe care vi le-am spus sunt duh şi 
sunt viață. % Dar sunt unii dintre voi care nu cred.” Căci lisus ştia de la în- 
ceput cine sunt cei ce nu credeau și cine e cel care-L va preda. “ Şi a zis: 
„De aceea v-am zic să nimeni nu poate să vină la Mine dacă nu-i va fi dat de 
la Tatăl.” % Și de atunci mulţi din învăţăceii Lui s-au dus înapoi şi nu mai 
umblau cu El. A zis deci lisus celor Doisprezece: „Nu vreţi şi voi să vă 
duceți?” ca ic. răspuns Simon Petru: „Doamne, la cine ne vom duce? Tu ai 
cuvintele vieţii veşnice, % iar noi am crezut şi am cunoscut că Tu eşti Sfântul 
lui Dumnezeu.” 


lisus — Calea, Adevărul şi Viaţa 
loan 14, 1-10 


! Să nu se tulbure inima voastră! Credeţi în Dumnezeu şi credeţi în Mine. 
? În casa Tatălui Meu sunt sălaşuri multe; iar dacă n-ar fi, v-aş fi spus că Mă 
duc să vă pregătesc un loc? ? Şi dacă Mă voi duce şi vă voi pregăti un loc, 
iarăşi voi veni şi vă voi lua la Mine, ca acolo unde sunt Eu să fiţi şi voi. f Şi 
unde Mă duc voi ştiţi calea.” * Îi spune atunci Toma: „Doamne, nu ştim unde 
Te duci şi cum putem şti calea?” ô Îi spune atunci lisus: „Eu sunt, Calea, 
Adevărul şi Viaţa. Nimeni nu vine la Tatăl decât prin Mine. ” Dacă M-aţi 
cunoscut pe Mine, veți cunoaşte şi pe Tatăl, şi de-acum ÎI cunoaşteţi şi L-aţi 
văzut.” € [i spune Filip: „Doamne, arată-ni-L pe Tatăl şi ne e de ajuns!” “Îi 
spune atunci lisus: „De atâta timp sunt cu voi şi nu M-ai cunoscut, Filipe? 
Cine M-a văzut pe Mine a văzut pe Tatăl! Cum spui: «Arată-ni-L pe Tatăl!» 
10 Nu crezi că Eu sunt în Tatăl şi Tatăl este în Mine?” 

lisus — Vița. Porunca iubirii depline 
loan 15, 5. 9-10. 12-13 


> „Eu sunt Vita, voi miădițele. Cine rămâne în Mine şi Eu în el, acela aduce 
roadă multă, pentru că fără Mine nu puteţi face nimic. 

” Precum M-a iubit pe Mine Tată], așa v-am iubit şi Eu pe voi; rămâneţi în 
iubirea Mea. ! Dacă păziți poruncile Mele, rămâneţi în iubirea Mea, așa 
cum şi Eu am păzit poruncile Tatălui Meu şi rămân în iubirea Lui. [...] 

„, Aceasta e porunca Mea: să vă iubiți unul pe altul precum v-am iubit Eu! 
“ Nimeni nu are o iubire mai mare decât aceasta: ca să- şi pună cineva sufletul 
pentru prietenii lui!” 


lisus — Păstorul cel bun 
Ioan 10, 11. 14-18 


l! Eu sunt Pästorul cel bun. Păstorul cel bun îşi pune sufletul său pentru 
oile lui. [...] “f Eu sunt Păstorul cel bun şi-Mi cunosc oile şi ele Mă cunosc. 
'5 Aşa cum Mă cunoaşte Tatăl, aşa ÎI cunosc şi Eu, şi-Mi pun sufletul Meu 
pentru oi. f Am şi alte oi, care nu sunt din staulul acesta; şi pe ele trebuie să 
le aduc, şi vor auzi glasul Meu şi vor fi o singură turmă și un singur Păstor. 

„De aceea Mă iubeşte Tatăl, pentru că-Mi pun sufletul, ca să-l iau iarăşi. 
' Nimeni nu-l ia de la Mine, ci Eu îl pun de la Mine Însumi. Putere am să-l 
pun şi putere am să-l iau iarăși. Această poruncă am primit-o de la Tatăl Meu.” 


Viaţa veşnică — cunoaşterea Unicului Dumnezeu şi al lui lisus trimisul Său 
loan 17,3 


3 ; iy 
„Aceasta este viața veșnică: 

să Te cunoască pe Tine, Singurul Dumnezeu adevărat, 

şi pe lisus pe Care L-ai trimis.” 


Învierea lui lisus Hristos şi arătarea Sa ucenicilor la Marea Tiberiadei 
Ioan 21 


! După acestea, isus li S-a arătat din nou învățăceilor la Marea Tiberiadei. 
Li S-a arătat așa: ? Erau î împreună Simon Petru şi Toma, cel numit Geamă- 
nul, şi Natanael, cel din Cana Galileii, şi fiii lui Zevedeu şi alţi doi din uce- 
nicii Săi. * Le spune Simon Petru: „Mă duc să pescuiesc.” Şi ei îi spun: 
„Venim şi noi cu tine.” Şi au ieşit şi s-au suit în barcă, dar în noaptea aceea 
n-au prins nimic. 

“ lar dacă s-a făcut dimineaţă, lisus a stat pe țărm, dar învăţăceii nu ştiau că 
este lisus. $ Le zice deci lisus: „„Copilaşi, nu cumva aveţi ceva de mâncare?” 

Ei I-au răspuns: „Nu.” 6 Jar EI le-a zis: „Aruncaţi năvodul în partea dreaptă a 
bărcii şi veţi afla.” Au aruncat-o, aşadar, şi nu mai puteau s-o tragă de mul- 
timea peştilor.” 7 Atunci învățăcelul acela pe care-l iubea lisus îi spune lui 
Petru: „Domnul este!” Deci Petru, auzind că Domnul este, şi-a încins haina, 
că era dezbrăcat, şi s-a aruncat în mare. € Şi ceilalți învățăcei au venit cu 
bărcuța, pentru că nu erau departe de țărm, ca la două sute de coți, trăgând 
năvodul cu peşti. 

” Aşadar, când au ieşit la țărm, au văzut jos jeratec şi peşte pus deasupra şi 
pâine. '? Le zice lisus: „Aduceţi din peştii pe care i-ați prins acum!” ' Deci 
Simon Petru s-a suit în barcă şi a tras năvodul la țărm, plin de peşti mari, o 
sută cincizeci şi trei, şi, atâţia fiind, năvodul nu s-a rupt. "2 Le zice lisus: 
„Veniţi de prânziţi!” Şi nici unul dintre învăţăcei nu îndrăznea să-L întrebe: 
„Cine eşti Tu?”, ştiind că este Domnul. ” Vine lisus, ia pâinea şi le dă; ase- 
menea și peştele. 

1 Aceasta este acum a treia oară când li S-a arătat lisus învăţăceilor după 
ce S-a sculat din morți. 

15 Deci pe când prânzeau, îi zice lisus lui Simon Petru: „Simone al lui Iona, 
Mă iubeşti mai mult decât aceştia?” El Îi spune: „Da, Doamne, Tu ştii că Te 
iubesc!” Îi zice atunci: „Paşte mieluşeii Mei!” 6 Îi zice iarăşi, a doua oară: 
„Simone al lui Iona, Mă iubeşti?” El Îi spune: „Da, Doamne, Tu ştii că-Ţi 
sunt prieten.” Îi zice atunci: „Păstoreşte oile Mele!” 17 Îi zice a treia oară: 
„Simone al lui lona, Îmi ești prieten?” lar Petru s-a întristat că i-a zis a treia 
oară: „Îmi eşti prieten?”, şi I-a zis: „Doamne, Tu le ştii pe toate. Tu ştii 
că-Ți sunt prieten.” Și atunci îi zice: „Paşte oile Mele! ™ Amin, amin îţi 
spun: Când erai mai tânăr te încingeai singur şi umblai unde voiai; dar când 
vei îmbătrâni, îţi vei întinde mâinile şi altul te va încinge şi te va duce unde 
nu vrei.” ° Iar aceasta a zis-o însemnând cu ce moarte [pe cruce] Îl va slăvi 
el pe Dumnezeu. Şi spunând aceasta, i-a zis: „Urmează-Mi!” 

“ Întorcându-se, Petru îl vede urmându-L și pe învăţăcelul pe care-l iubea 
lisus, acela care la Cină se rezemase de pieptul Său şi-l zisese: „Doamne, 
cine este cel ce Te va vinde?” ”! Văzându-l deci pe acesta, Petru Îi spune lui 
lisus: „Doamne, dar cu acesta ce-i?” 7? Îi zice lisus: „Dacă vreau ca acesta 
să rămână până voi veni, ce te priveşte? Tu urmează-Mi!” ” Ca urmare, a 
ieşit între fraţi cuvântul acesta, cum că învățăcelul acela nu va muri; dar 
lisus nu i-a spus că nu va muri, ci: „Dacă vreau ca acesta să rămână până voi 
veni, ce te priveşte?” 

Acesta este învățăcelul care dă mărturie despre acestea şi care a scris 
acestea, şi ştim că mărturia lui adevărată este. * Sunt însă şi multe altele pe 
care le-a făcut lisus, care, dacă s-ar fi scris una câte una, socot că lumea 
aceasta n-ar cuprinde cărțile scrise. Amin. 

Hristos Cel înviat — cheia Scripturilor în Euharistia Bisericii 
Luca 24, 13-35 


'3 Şi în aceeași zi [a Învierii], iată doi dintre ei [învăţăcei] mergeau spre 
un sat care era departe de Ierusalim cale de şaizeci de stadii [10,6 km], al 
cărui nume era Emaus, '“ şi aceia vorbeau între ei despre toate cele ce se 
întâmplaseră. ” Şi pe când vorbeau şi discutau ei, Însuşi Iisus apropiindu-Se 
mergea împreună cu ei, '6 dar ochii lor erau ţinuţi ca să nu-L cunoască. Şi 
El le-a zis: „Ce sunt cuvintele acestea, pe care le schimbaţi unul cu altul um- 
blând?” Şi ei s-au oprit mâhniţi. '* Şi răspunzând unul, pe nume Cleopa, a 
zis către EI: „Tu singur ești pribeag în lerusalim și nu știi cele întâmplate în 
el în zilele acestea?” '7 Iar el le-a zis: „Care?” Şi ei I-au spus: „Cele privi- 
toare la lisus Nazarenul [Nazarēnos]?, Care a fost bărbat profet puternic în 
faptă şi în cuvânt înaintea lui Dumnezeu și a tot poporul, 2” cum L-au predat 
arhiereii şi stăpânitorii noştri să fie condamnat la moarte şi L-au răstignit. 
2! Tar noi nădăjduiam că El este cel ce avea să răscumpere pe Israel. Şi cu 
toate acestea, e a treia zi de când s-au întâmplat acestea. * Ne-au uimit și 
nişte femei ale noastre, căci ducându-se în zori la mormânt, ” şi negăsind 
trupul Lui, au venit zicând că au văzut o vedenie de îngeri care spuneau că 
este viu. 7 Şi unii dintre noi s-au dus la mormânt Şi au găsit așa cum au spus 
femeile, dar pe El nu L-au văzut.” 23 Şi El a zis către ei: „O, lipsiților de 
minte şi zăbavnicilor cu inima, ca să credeţi toate câte au grăi profeţii! 
* Oare nu trebuia Hristosul/Mesia să pătimească acestea şi să intre în slava 
Lui?” ” Şi începând de la Moise şi de la toți profeţii le-a tâlcuit în toate 
scripturile cele privitoare la EI Însuşi. 

“ Şi s-au apropiat de satul spre care mergeau, iar El se făcea că merge mai 
departe. 2 Dar ei L-au silit zicând: „Rămâi cu noi că e spre seară şi ziua e 
acum spre asfinţit.” Şi a intrat să rămână împreună cu ei. 29 Şi pe când şedea 
la masă împreună cu ei, luând pâinea a binecuvântat-o şi frângând le-a dat-o. 
3! Şi li s-au deschis ochii şi L-au cunoscut, dar El S-a făcut nevăzut de la ei. 


? În Noul Testament lisus e supranumit Nazarenos (Nazarenul) de şase ori — Me 1, 24; 
10, 47; 14, 67, 16, 6 şi Le 24, 19 — şi Nazâraios (Nazoreul) de treisprezece ori — Mt 2, 23: 
20, 71; In 18, 5.7; 19, 19; Le 18,37; FA 2,23, 3,6; 4, 10; 6, 14; 22,8; 24,5 şi 26,9. 
Pe crucea lui lisus a stat scris „lisus Nazoreul rege al iudeilor” (/n 19, 19), lisus Insuşi i 
se arată lui Pavel spunându-i: „Eu sunt lisus Nazoreul pe care-L prigoneşti” (FA 22, 8), 
iar Pavel este apostrofat ca „patron al partidei religioase a Nazoreilor [prorostaten tes tōn 
Nazdraiân haireseos]” (FA 24, 5). Deşi în Mt 2, 23 se spune expres că lisus e numit 
Nazoreul (Wazâraios) pentru că a crescut în Nazaret/Nazara, tranziția lingvistica de la 
Nazaret la Nazoreul nu poate fi susținută. Cea mai plauzibilă explicaţie pentru Nazar&nos/Na- 
zGraios este cea care îl derivă din ebraicul ne/zer, „mlădița (din rădăcina lui lesei)” şi e un 
apelativ davidic dat lui lisus şi familiei lui după trup şi spirituale plecând de la /saia 11, 1. 

iz Şi au zis unul către altul: „Oare nu ardea în noi inima noastră când ne 
vorbea pe cale şi ne deschidea scripturile?” * Şi sculându-se în ceasul acela 
s-au întors în Ierusalim şi i-au găsit adunați pe cei unsprezece şi pe cei îm- 
preună cu ei, * care spuneau că într-adevăr Domnul S-a sculat şi S-a arătat 
lui Simon. * Şi ei au povestit cele întâmplate pe cale şi cum li S-a făcut 
cunoscut în frângerea pâinii. 


Arătarea Celui înviat, înțelegerea Scripturilor şi Înălțarea 
Luca 24, 36-53 


td Şi pe când vorbeau ei acestea, El Însuşi a stat în mijlocul lor şi le-a zis: 
„Pace vouă!” 7 Jar ei, înspăimântându-se şi înfricoşându-se, credeau că văd 
un duh. % Şi El le-a zis: „De ce sunteţi tulburaţi şi pentru ce se ridică astfel 
de gânduri în inimile voastre? * Vedeţi mâinile şi picioarele Mele că Eu În- 
sumi sunt. Pipăiţi-Mă și vedeţi că un duh n-are carne şi oase cum Mă vedeţi 
pe Mine că am!” m Și zicând acestea le-a arătat mâinile şi picioarele. di Şi 
pentru că ei nu credeau încă de bucurie şi se mirau, le-a zis: „Aveţi aici ceva 
de mâncare?” “ Şi ei l-au dat o bucată de peşte fript. “* Şi luând a mâncat 
înaintea lor. 

” Şi le-a zis: „Acestea sunt cuvintele Mele, pe care vi le-am grăit fiind încă 
împreună cu voi că trebuie să se împlinească toate cele scrise despre Mine în 
Lege, în Profeţi şi în Psalmi.” * Şi atunci le-a deschis mintea să priceapă 
Scripturile. ** Şi le-a spus: „Aşa stă scris că Hristos/Mesia trebuie să păti- 
mească şi a treia zi să se scoale din morți, “ şi să se vestească în Numele 
Lui pocăință spre iertarea păcatelor în toate neamurile păgâne începând de la 
Ierusalim; * voi sunteți martori ai acestor lucruri. “ Şi iată Eu trimit peste 
voi făgăduinţa Tatălui Meu, dar voi să şedeţi în cetate [Ierusalim] până ce 
veţi fi îmbrăcaţi cu putere de sus.” 

50 Şi i-a scos [afară din cetate] spre Betania şi ridicându-Şi mâinile i-a bine- 
cuvântat. *! Şi pe când îi binecuvânta, s-a depărtat de ei şi a fost ridicat la cer. 
” lar ei închinându-l-se s-au întors la Ierusalim cu bucurie mare, * Şi erau 
toată vremea în templu binecuvântând pe Dumnezeu. 


Porunca misiunii și a botezării neamurilor păgâne 
Matei 28, 16-20 


16 Şi [după Înviere] cei unsprezece învățăcei au mers în Galileea la muntele 
la care le poruncise isus, “” şi, văzându-L, I s-au închinat ei care se îndoiseră. 
' Şi apropiindu-Se de ei, lisus le-a grăit zicând: 

„Mi s-a dat toată stăpânirea în cer şi pe pământ. 

9 Drept urmare, atunci când mergeţi faceți învățăcei toate neamurile 
păgâne, 

botezându-i în Numele Tatălui şi al Fiului și al Sfântului Duh, 
ai învățând-i să păzească toate câte v-am poruncit vouă. 
Şi iată Eu cu voi sunt în toate zilele până la sfârşitul veacului!” 


Înălțarea la cer 
Faptele Apostolilor 1, 3-14 

? După ce a pătimit [lisus], li S-a înfățişat pe Sine Însuși viu apostolilor pe 
care i-a ales prin multe semne doveditoare, fiind văzut de ei timp de patru- 
zeci de zile şi spunându-le cele despre Împărăţia lui Dumnezeu. “ Și pe când 
era cu ei, le-a poruncit să nu se despartă de Ierusalim, ci să aştepte făgăduinţa 
Tatălui „pe care aţi auzit-o de la Mine; ” că loan a botezat cu apă, dar voi 
veți fi botezați cu Duh Sfânt nu mult după aceste zile”. Iar ei adunându-se, 
Îl întrebau zicând: „Doamne, oare în acest timp vei restaura împărăţia lui 
Israel?” 7 lar El le-a zis: „Nu este al vostru să cunoaşteţi anii sau timpurile 
pe care Tatăl le-a pus în stăpânirea Lui. ê Dar venind Duhul Sfânt peste voi 
veţi lua putere şi veți fi martori ai Mei în Ierusalim şi în toată ludeca și 
Samaria şi până la marginea pământului.” ° Și zicând acestea, pe când pri- 
veau ei, S-a înălțat și un nor L-a luat de la ochii lor. ° Şi cum ÎI priveau ci 
ţintă mergând la cer, iată au stat lângă ei doi bărbaţi în haine albe. “! și au 
zis: „Bărbaţi galileeni, ce staţi privind la cer? Acest lisus, Care a tost luat de 
la voi la cer, aşa va şi veni, cum L-aţi văzut mergând la cer.” 

72 Atunci s-au întors în Ierusalim de la muntele ce se cheamă, al Măslini- 
lor, care e aproape de Ierusalim cale de o sâmbătă [cca | km]. ” ' Şi când au 
intrat [în oraş), s-au urcat în încăperea de sus, unde erau găzduiţi Petru şi 
loan şi Iacob şi Andrei, Filip şi Toma, Bartolomeu şi Matei, Iacob al lui 
Alfeu şi Simon Zelotul şi luda al lui lacob. /” Toţi aceştia stăruiau într-o 
inimă în rugăciune împreună cu femeile şi cu Maria, mama lui lisus. şi cu 
frații Lui. 


Pogorârea Duhului Sfânt şi viaţa Bisericii apostolice 
Faptele Apostolilor 2, 1-5. 14. 22-23. 32-33. 36-38. 41-42. 44-47 


! Şi când s-a împlinit ziua Cincizecimii, erau toţi împreună la un loc. ` Şi 
pe neașteptate s-a făcut un vuiet din cer ca o suflare năprasnică şi a umplut 
toată casa în care şedeau. ? Şi li s-au arătat împărțite limbi ca de foc, şi au 
şezut peste fiecare dintre ei, f şi s-au umplut toți de Duh Sfânt şi au început să 
vorbească în alte limbi, precum le dădea lor Duhul a vorbi. * Şi în Ierusalim 
locuiau [atunci] iudei, bărbaţi evlavioși din orice neam de sub cer. [...] 

14 Şi stând în picioare Petru împreună cu cei unsprezece a ridicat glasul şi 
le-a vorbit: „Bărbaţi iudei şi toți care locuiţi în Ierusalim, să vă fie cunoscut 
acest lucru şi să luaţi în urechi vorbele mele. [...] 7? Pe lisus Nazoreul 

[Nazâraios], bărbat dovedit între voi de Dumnezeu prin puteri, prin minuni 
și prin semne, pe care Dumnezeu le-a făcut prin El în mijlocul vostru, cum 


știți şi voi; 2 pe Care, predat fiind prin sfatul hotărât și preştiința lui Dum- 
32 


nezeu, L-aţi omorât pironindu-L prin mâna celor fără de lege, [...] * pe 
Acest lisus, ai Cărui martori suntem toţi, Dumnezeu L-a sculat. 3 Aşadar, 
după ce a fost înălțat la dreapta lui Dumnezeu şi a luat de la Tatăl făgăduinţa 
Duhului Sfânt, L-a revărsat pe Acesta, pe Care-L vedeți şi auziţi şi voi. [...] 
3 În chip sigur să cunoască toată casa lui Israel că pe Acest lisus, pe Care 
voi L-aţi răstignit, Dumnezeu L-a făcut Domn şi Hristos/Mesia.” 

3 Jar ei auzind au fost străpunşi la inimă şi i-au zis lui Petru şi celorlalți 
apostoli: „Bărbaţi fraţi, ce să facem?” 38 lar Petru le-a zis: „Pocăiţi-vă şi fie- 
care dintre voi să se boteze în Numele lui lisus spre lăsarea/iertarea păcate- 
lor voastre şi veți primi darul Duhului Sfânt!” [...] “ Aşadar cei ce au primit 
cuvântul s-au botezat, şi în ziua aceea s-au adăugat ca la trei mii de suflete. 
“ Şi stăruiau în învăţătura apostolilor şi în comuniune, în frângerea pâinii şi 
în rugăciuni. [...] “ Şi toți câţi credeau erau la un loc şi le aveau pe toate 
comune, ° îşi vindeau bunurile şi averile şi le împărțeau tuturor după cum 
avea nevoie cineva; “ şi stăruiau în fiecare zi într-o inimă în templu şi, frân- 
gând pâinea în casă, gustau hrana cu veselie şi în simplitatea inimii, 7 lău- 
dând pe Dumnezeu şi având har la tot poporul [Israel]. lar Domnul adăuga 
zi de zi pe cei ce se mântuiau la un loc. 


Botezul eunucului etiopian 
Faptele Apostolilor 8, 27-39 


zi Şi iată un bărbat etiopian, eunuc, dregător al „candachiei”, regina etiopie- 
nilor, care era peste toată vistieria ei, şi care venise la Ierusalim să se închine, 
% se întorcea acasă; şi şezând în carul său citea profetul Isaia. % Şi i-a zis 
Duhul [diaconullui Filip: „Apropie-te şi lipeşte-te de carul acesta!” 30 Şi 
alergând Filip l-a auzit citind pe profetul Isaia şi a zis: „Ştii oare ce citeşti?” 
7 Tar el a zis: „Cum aş putea, dacă nu mă va călăuzi cineva?” Şi l-a rugat pe 
Filip să urce şi să şadă împreună cu el. ” lar locul din Scriptură era acesta: 
„Ca o oaie la înjunghiere a fost adus, şi ca un miel fără de glas înaintea celui 
care-l tunde, nu şi-a deschis gura Lui. ” În umilirea Lui I s-a răpit şi judecata; 
şi neamul Lui cine-l va mai povesti? Că viaţa I s-a luat de pe pământ” 
[Is 53, 7-8]. * Şi răspunzându-i lui Filip eunucul a zis: „Rogu-te, despre 
cine vorbeşte profetul aceasta? Despre sine însuşi sau despre un altul?” * Iar 
Filip deschizându-şi gura i L-a binevestit/evanghelizat pe lisus începând de 
la scriptura aceasta. * Şi cum mergeau pe cale, au venit la o apă, şi eunucul 
a zis: „lată apă! Ce mă împiedică să fiu botezat?” ” Iar Filip a zis: „De crezi 
din toată inima, e cu putinţă.” Şi el răspunzând a zis: „Cred că lisus Hris- 

tos/Mesia este Fiul lui Dumnezeu!” % Şi a poruncit să stea carul şi au coborât 


amândoi în apă, atât Filip, cât şi eunucul, şi l-a botezat. * Iar când s-a ridicat 
din apă, Duhul Domnului l-a răpit pe Filip, şi eunucul nu l-a mai văzut. Şi 
s-a dus pe calea lui bucurându-se. 


Botezul centurionului păgân Corneliu 
Faptele Apostolilor 10, 1-2. 25-29. 34-48 


! Era în Cezareea [Palestinei] un bărbat pe nume Corneliu, centurion din 
cohorta numită Italica, 7 bine-cinstitor şi temător de Dumnezeu cu toată casa 
lui, care făcea multe milostenii poporului [Israel] şi se ruga lui Dumnezeu în 
toată vremea. [...] 2% Şi când a fost să intre Petru, Corneliu întâmpinându-l 
i s-a închinat căzând la picioarele lui. 25 Dar Petru l-a ridicat zicându-i: 
„Scoală-te! Şi eu om sunt.” 7 Şi vorbind cu el a intrat şi a găsit pe mulţi 
adunaţi, % şi le-a zis: „Voi ştiţi că nu este îngăduit unui bărbat iudeu să se 
lipească sau să se apropie de cineva de altă seminţie, dar mie Dumnezeu 
mi-a arătat să nu numesc pe nici un om spurcat sau necurat. 2” De aceea, 
chemat fiind să vin, am venit fără să obiectez. [...] 

34 Cu adevărat înțeleg că Dumnezeu nu este părtinitor, * ci în orice neam 
păgân cine se teme de EI şi face dreptate e primit de El. ** Cuvântul pe care 
l-a trimis El fiilor lui Israel binevestind pace prin lisus Hristos/Mesia — 
Acesta este Domn al tuturor — “ voi îl ştiţi. Vorba care s-a făcut în toată 
Iudeea începând din Galileea după botezul pe care l-a vestit loan, * pe lisus 
din Nazaret, cum L-a uns pe El Dumnezeu cu Duh Sfânt şi cu Putere, şi El a 
străbătut [ținutul] făcând bine şi vindecând pe toţi cei ţinuţi în stăpânire de 
diavol pentru că Dumnezeu era cu El. * Şi noi suntem martori a toate cele 
pe care le-a făcut în ţinutul iudeilor şi în Ierusalim, dar pe Care ei L-au omo- 
rât spânzurându-L pe lemn. “ Dumnezeu însă L-a sculat a treia zi și I-a dat 
să Se facă arătat “ nu la tot poporul [Israel], ci nouă martorilor care am fost 
aleşi mai înainte de Dumnezeu, care am mâncat şi am băut cu El după ce S-a 
sculat din morţi. “7 Şi ne-a poruncit să vestim poporului [Israel] şi să dăm 
mărturie că El este Cel hotărât de Dumnezeu judecător al viilor şi al morți- 
lor. ? Despre El dau mărturie toți profeţii, că oricine crede în El va primi 
lăsarea/iertarea păcatelor prin Numele Lui.” 

“4 Şi încă pe când vorbea Petru aceste cuvinte, a căzut Duhul Sfânt peste 
toți cei ce ascultau cuvintele, tă şi credincioşii din tăierea-împrejur [evrei], 
care veniseră cu Petru, au rămas uimiți că darul Duhului Sfânt se revărsase 
şi peste păgâni; “ căci îi auzeau vorbind în limbi şi mărind pe Dumnezeu. 
Atunci Petru a răspuns: s „Poate oare să împiedice cineva apa ca să fie 
botezați aceştia care au primit Duhul Sfânt ca şi noi?” “E Şi a poruncit ca ei 
să fie botezați în Numele lui lisus Hristos. 

Sinodul apostolic din lerusalim 
Faptele Apostolilor 15, 1-31 


! Şi coborând unii din Iudeea [la Antiohia], îi învățau pe fraţi zicând: 
„Dacă nu vă tăiaţi împrejur după obiceiul lui Moise, nu puteți să vă mântuiţi!” 
? Şi făcându-se nu puțină disensiune şi discuţie cu Pavel şi cu Barnaba pentru 
ei, au ales pe Pavel şi Barnaba şi pe alţi câţiva dintre ei să urce la apostolii şi 
prezbiterii din Ierusalim [să discute] despre această chestiune. * Iar ei, fiind 
trimişi de Biserică, au străbătut Fenicia şi Samaria povestind convertirea 
păgânilor şi au făcut mare bucurie tuturor fraților. 

1 Şi ajungând în Ierusalim, au fost primiți de Biserică, de apostoli şi de 
prezbiteri, şi au vestit câte a făcut Dumnezeu cu ei. * Dar s-au sculat unii din 
partida religioasă [hairesis] a fariseilor care crezuseră [în Hristos] zicând că 
aceştia trebuie să se taie împrejur şi să ţină Legea lui Moise. f Şi s-au adunat 
şi apostolii şi prezbiterii să vadă despre cuvântul acesta. 

7 Şi după multă discuţie, sculându-se Petru le-a zis: „Bărbaţi fraţi, voi ştiţi 
că din primele zile Dumnezeu m-a ales între voi ca prin gura mea păgânii să 
audă cuvântul Evangheliei şi să creadă. ° Şi Dumnezeu, Cunoscătorul inimi- 
lor, le-a dat mărturie dându-le Duhul Sfânt ca şi nouă, ° şi n-a făcut nici o 
deosebire între noi şi ci, curățindu-le inimile lor prin credință. ' ° Aşadar, de 
ce-L puneţi la încercare acum pe Dumnezeu punând pe grumazul ucenicilor 
un jug pe care nici părinţii noștri, nici noi n-am putut să-l purtăm? "1 Dar prin 
harul Domnului lisus credem că ne vom mântui în acelaşi fel ca şi aceia.” 

7? Şi a tăcut toată mulțimea şi asculta pe Barnaba şi pe Pavel care explicau 
câte semne/minuni şi lucruri uriaşe a făcut Dumnezeu între păgâni prin ei. 
“3 lar după ce au tăcut ei, a rămas lacob zicând: „Bărbaţi fraţi, ascultați-mă! 
1 Simon [Petru] a explicat cum a purtat de grijă Dumnezeu să ia dintre nea- 
murile păgâne un popor pentru numele Lui. “Iar cu aceasta conglăsuiesc 
cuvintele profeților, precum stă scris: “f «După aceasta Mă voi întoarce şi 
voi ridica cortul căzut al lui David, voi rezidi dărâmăturile lui şi-l voi ridica 
drept din nou, ” ca să-L caute pe Domnul şi ceilalți oameni şi toate neamu- 
rile păgâne peste care a fost chemat numele Meu, zice Domnul, Care face 
aceste lucruri» [Am 9, 11-12], '8 care-l sunt cunoscute din veac. '* De aceea 
judec să nu-i mai tulburăm pe cei care se întorc la Dumnezeu dintre păgâni, 

? ci să le trimitem o scrisoare să se abțină de la întinările idolilor, de la des- 
frânare, de la [carne de animal] sugrumat şi de la sânge. 7! Căci Moise are de 
generaţii propovăduitorii lui în fiecare oraş, fiind citit în sinagogi în fiecare 
sâmbătă.” 

22 Atunci li s-a părut potrivit apostolilor şi prezbiterilor împreună cu toată 
Biserica să trimită bărbaţi aleşi dintre ei la Antiohia împreună cu Pavel şi 

Barnaba, sii anume pe Iuda cel numit Barsaba şi pe Sila, bărbați conducători 
între frați, 2 scriind prin mâinile lor acestea: 

„Apostolii şi prezbiterii şi fraţii, fraţilor dintre păgâni din Antiohia, Siria 
şi Cilicia, bucurie! 2 Fiindcă am auzit că unii dintre noi au ieşit Și v-au tul- 
burat cu cuvinte răvăşindu-vă sufletele, deşi nu le-am poruncit, ? ” ni s-a pă- 
rut potrivit nouă într-o inimă să, trimitem la voi bărbaţi aleși împreună cu 
iubiții noștri Barnaba şi Pavel, 76 oameni care şi-au dat sufletele lor pentru 
Numele Domnului nostru lisus Hristos. 7 I-am trimis, aşadar, pe Iuda și pe 
Sila, care să vă vestească și prin cuvânt aceleași lucruri. % Fiindcă a părut 
lucru potrivit Duhului Sfânt şi nouă să nu vi se mai pună nici o povară în 
plus afară de aceste lucruri neapărat necesare: * și anume să vă abțineţi de 
la cele jertfite idolilor, de la sânge şi de la [carnea de animale] sugrumate și 
de la desfrânare, lucruri de care păzindu-vă bine veţi face. Fiţi sănătoşi!” 

30 Deci cei trimişi au coborât la Antiohia şi adunând mulţimea le-au dat 
scrisoarea, ”! iar ei citind-o s-au bucurat pentru mângâierea făcută. 


Cuvântarea de despărțire a Apostolului Pavel către prezbiterii din Efes 
Faptele Apostolilor 20, 17-35 


"/ Trimițând [Pavel] din Milet la Efes, a chemat la sine pe prezbiterii 
Bisericii. /% Şi când au venit la el le-a zis: „Voi stiti cum am fost cu voi tot 
timpul din prima zi în care am păşit în Asia, ”° slujind Domnului cu toată 
smerenia, cu lacrimi şi încercări care mi s-au întâmplat prin uneltirile iude- 
ilor. % Pentru că n-am ținut pentru mine nimic din cele de folos ca să nu vi 
le vestesc şi să nu vă învăţ în public şi în case, ”/ dând mărturie iudeilor şi 
păgânilor despre pocăința în Dumnezeu şi credinţa în Domnul nostru lisus. 

“2 Şi acum, legat fiind de Duhul, merg la Ierusalim neştiind cele ce mi se vor 
întâmpla acolo, % decât că Duhul Sfânt dă mărturie prin oraşe despre mine 
că mă aşteaptă lanțuri și necazuri. 7“ Dar nu ţin seama de nimic şi nu pun 
nici un preț pe sufletul meu, ca să sfârșesc alergarea şi slujirea mea, pe care 
am primit-o de la Domnul lisus, de a da mărturie de evanghelia/vestea cea 
bună a harului lui Dumnezeu. * Și acum, iată, ştiu că voi toți, între care am 
trăit vestind Împărăţia, nu veţi mai vedea fața mea. % De aceea vă dau măr- 
turie în ziua de azi că sunt curat de sângele tuturor, ”! pentru că nu m-am 
reținut să nu vă vestesc tot sfatul [voii] lui Dumnezeu. * Luaţi aminte la voi 
înşivă şi la toată turma, în care Duhul Sfânt v-a pus episcopi/supraveghetori, 
să păstoriţi Biserica lui Dumnezeu, pe care a câștigat-o cu sângele Său. * ? Eu 
ştiu că după plecarea mea vor intra între voi lupi cumpliți necruțând turma, 
“0 şi dintre voi se vor scula bărbaţi grăind lucruri strâmbe, ca să-i tragă pe 

ucenici după ei. ” De aceea privegheaţi, aducându-vă aminte că trei ani n-am 

încetat ziua şi noaptea să vă povăţuiesc cu lacrimi pe fiecare. 37 Şi acum vă 
încredinţez lui Dumnezeu şi cuvântului harului Său, care poate să vă zidească 
şi să vă dea moştenire între toți cei sfințiţi. * Argint sau aur sau haină n-am 
poftit de la nimeni. * Voi înşivă ştiţi că mâinile acestea au slujit pentru nevo- 
ile mele și ale celor ce erau cu mine. ” Toate acestea vi le-am arătat pentru 
că ostenindu-vă astfel trebuie să-i ajutaţi pe cei slabi şi să vă aduceţi aminte 
de cuvintele Domnului isus, pentru că El Însuşi a zis: Mai fericit este a da 
decât a lua.” 


Împotriva schismelor 

1 Corinteni 1, 10-13; 3, 3-11. 16-17. 21-23 
1/0 Vă îndemn însă, fraţilor, prin Numele Domnului nostru lisus Hristos, 
ca toți să vorbiţi acelaşi lucru şi să nu fie între voi rupturi [schismata], ci să 
fiţi desăvârşiţi în acelaşi gând şi în aceeaşi socotință [voinţă]. '! Căci mi s-a 
arătat despre voi, fraţilor, de către cei din casa lui Chloe, că între voi sunt 
certuri. !* Şi spun aceasta pentru că fiecare dintre voi spune: „Eu sunt al lui 
Pavel!” „lar eu, al lui Apollo!” „lar eu, al lui Kefa!” „lar eu, al lui Hristos!” 
'3 Oare S-a împărțit Hristos? Nu cumva Pavel s-a răstignit pentru voi? Sau 
aţi fost botezați în numele lui Pavel? [...] 

3 Pentru că sunteţi încă trupeşti. Câtă vreme între voi e gelozie și ceartă, 
oare nu sunteți trupeşti şi umblați după om? “ Căci atunci când zice cineva: 
„Eu sunt al lui Pavel!”, iar altul: „Eu, al lui Apollo!”, oare nu sunteţi oameni? 
$ Dar ce este Apollo? Şi ce este Pavel? Slujitori [diakonoi] prin care ați cre- 
zut, cum a dat fiecăruia Domnul. ô Eu am sădit, Apollo a udat, dar Dumne- 
zeu a făcut să crească. Încât nici cel ce sădeşte nu e ceva, nici cel ce udă, ci 
Dumnezeu Care face să crească. ° lar cel ce sădeşte şi cel ce udă sunt una, 
dar fiecare îşi va lua plata potrivit ostenelii lui. ° Fiindcă noi suntem colabo- 
ratori ai lui Dumnezeu. Voi sunteți un ogor al lui Dumnezeu, o zidire a lui 
Dumnezeu. '9 După harul lui Dumnezeu cel dat mie, ca un arhitect înțelept 
am pus temelia, şi altul zideşte pe ea. Dar fiecare să vadă cum zidește; 
M căci nimeni nu poate pune altă temelie decât cea care zace pusă şi care e 
lisus Hristos. [...] f Nu ştiţi oare că sunteţi un templu al lui Dumnezeu şi că 
în voi locuieşte Duhul Sfânt? ” De va strica cineva templul lui Dumnezeu, 
îl va strica şi pe el Dumnezeu. Căci sfânt este templul lui Dumnezeu, care 
sunteți voi. [...] 7! Încât nimeni să nu se laude cu oameni; căci toate sunt ale 
voastre, 22 fie Pavel, fie Apollo, fie Kefa, fie lume, fie viaţă, fie moarte, fie 
cele de faţă, fie cele viitoare, toate sunt al voastre, ?3 iar voi, ai lui Hristos Şi 
Hristos, al lui Dumnezeu. 

Judecata incestuosului şi a imoralității 
1 Corinteni 5, 1—13; 6, 9-20 


5! În general se aude că la voi e desfrânare, şi o asemenea desfrânare care 
nu e nici măcar între păgâni, ca unul să aibă pe femeia tatălui său. ° Și voi 
sunteți îngâmfați și nu v-aţi îndoliat mai degrabă, ca să fie scos din mijlocul 
vostru cel ce face acest lucru. * Fiindcă eu, deşi sunt absent cu trupul, dar 
prezent cu duhul, l-am şi judecat ca şi cum aş fi prezent pe cel ce a făcut una 
ca aceasta: / ca adunându-vă voi în Numele Domnului lisus şi duhul meu 
împreună cu puterea Domnului nostru lisus Hristos, * să-l predaţi pe unul ca 
acesta Satanei spre pieirea trupului, ca duhul lui să se mântuiască în ziua 
Domnului. € Nu e bună lauda voastră. Nu ştiţi că puţină drojdie dospeşte tot 
aluatul? 7 Curăţiţi drojdia veche, ca să fiţi aluat nou, cum şi sunteți azime 
fără drojdie. Căci Hristos, Paştele nostru, S-a jertfit pentru noi. ° Încât să 
prăznuim nu cu drojdie veche, nici cu drojdia răutăţii şi a vicleșugului, ci cu 
azimele/pâinile nedospite ale curăţiei și adevărului. ° V-am scris în epistolă 
să nu vă amestecați cu desfrânaţi, ' fireşte nu cu desfrânaţii acestei lumi, sau 
cu lacomii, răpitorii sau idolatrii, fiindcă atunci ar trebui să ieşiţi din lumea 
asta. '! V-am scris însă acum să nu vă amestecați în cazul în care cineva care 
se numeşte frate este desfrânat sau lacom sau idolatru sau bârfitor sau bețiv 
sau răpitor; cu unul ca acesta nici să nu mâncaţi împreună. '? Căci ce am cu 
să-i judec pe cei de afară? Însă pe cei dinăuntru oare voi nu-i judecaţi? ” Pe 
cei din afară îi va judeca Dumnezeu. „Scoateți-l afară dintre voi pe cel rău” 
[Dr 17,7]. 

6” Nu ştiţi oare că nedrepții nu vor moşteni Împărăţia lui Dumnezeu? 
Nu vă lăsați duși în rătăcire! Nici desfrânaţii, nici idolatrii, nici adulterii, nici 
onaniştii, nici homosexualii [cei ce se culcă bărbaţi cu bărbați], ' nici hoţii, 
nici lacomii, nici beţivii, nici bârfitorii, nici răpitorii nu vor moşteni Împă- 
răţia lui Dumnezeu. !! Aşa ceva ați fost unii dintre voi, dar v-aţi spălat, dar 
v-aţi sfinţit, dar v-aţi îndreptat î în Numele Domnului lisus Hristos şi în Duhul 
Dumnezeului nostru. '? Toate îmi sunt îngăduite, dar nu toate sul de folos. 
Toate îmi sunt îngăduite, dar nu mă voi lăsa stăpânit de ceva. ” [...] Trupul 
nu este pentru desfrânare, ci pentru Domnul, şi Domnul pentru trup. 4 Şi 
Dumnezeu L-a sculat pe Domnul și ne va scula şi pe noi prin puterea Lui. 
13 Nu ştiţi oare că trupurile voastre sunt membre ale lui Hristos? Luând deci 
membrele lui Hristos le voi face membre ale unei femei desfrânate? Să nu 
fie! 5 Nu ştiţi oare că cine se lipeşte de femeia desfrânată este un trup [corp; 

s6ma] cu ea — căci zice [Scriptura]: „Şi vor fi cei doi un singur trup [o sin- 
gură came; sarx]” [Fc 2, 24] — 7 iar cine se lipeşte de Domnul e un Duh 
cu El. "° Fugiţi de desfrânare! Orice păcat va face omul e în afara trupu- 

lui/corpului său, dar cel ce desfrânează păcătuieşte în trupul/corpul său. 
'9 Sau nu ştiţi oare că trupul/corpul vostru e un templu al Duhului Sfânt 
Care locuiește în voi, şi pe care-L aveţi de la Dumnezeu, şi că nu sunteţi ai 
voştri? 2 Fiindcă aţi fost cumpăraţi cu preţ. Slăviți deci pe Dumnezeu în 
trupul/corpul vostru! 


Despre căsătorie 
l Corinteni 7, 8—10. 17 


8 Celor necăsătoriți şi văduvelor le spun: bine le este dacă rămân ca mine. 
* Dar dacă nu se pot înfrâna, să se căsătorească, pentru că e mai bine să se 
căsătorească decât să ardă. 

10 Jar celor căsătoriţi le poruncesc, nu eu, ci Domnul: femeia să nu se des- 
partă de bărbat — dar dacă s-a despărțit, să rămână necăsătorită sau să se 
împace cu bărbatul său — și bărbatul să nu-şi lase femeia! 

7 Cum a împărțit fiecăruia Domnul, cum l-a chemat pe fiecare Domnul, 
aşa să umble! Şi așa orânduiesc în toate Bisericilor. 


Un Dumnezeu Tatăl și Un Domn lisus Hristos 
1 Corinteni 8, 4-6 


f Ştim că idolul nu e nimic în lume și că nu este nici un dumnezeu decât 
Unul Singur. 

” Deşi sunt aşa-zişi dumnezei fie în cer, fie pe pământ, cum sunt mulți 
dumnezei şi mulţi domni, 

ê pentru noi însă este Un singur Dumnezeu, Tatăl, din Care sunt toate şi 
noi pentru El, 

şi Un singur Domn, lisus Hristos, prin Care sunt toate şi noi prin El. 


Fugiţi de idolatrie 
1 Corinteni 10, 14-17. 19-21 


1 Tubiții mei, fugiți de idolatrie! ? Ca unor înţelepţi vă vorbesc. Judecați 
voi ce spun. “f Paharul binecuvântării pe care-l binecuvântăm nu e oare cu- 
minecarea Sângelui lui Hristos? Pâinea pe care o frângem nu e oare cumine- 
carea Trupului/Corpului lui Hristos? 7” Pentru că o singură Pâine, un singur 
Trup/Corp [s8ma] suntem noi cei mulţi, căci toți ne împărtăşim dintr-o sin- 
gură Pâine. [...] '* Ce vreau să spun? Este oare carnea jertfită idolilor ceva? 
Sau este idolul ceva? 7 Vreau să spun doar că cele pe care le aduc jertfă 
[păgânii] sunt aduse demonilor, şi nu lui Dumnezeu; şi nu vreau ca voi să vă 
faceţi părtaşi ai demonilor. °” Nu puteți să beţi şi paharul Domnului şi paharul 
demonilor; nu puteţi să luaţi parte şi la masa Domnului şi la masa demonilor. 

Bărbatul şi femeia în Biserică 
1 Corinteni 11, 2-5. 7-12; 14, 33-35. 40 


112 Vă laud că vă aduceți aminte de mine în toate şi ţineţi predaniile așa 
cum vi le-am predat. ? Vreau să ştiţi însă că: Hristos e capul oricărui bărbat, 
cap femeii e bărbatul, iar cap al lui Hristos e Dumnezeu. * Orice bărbat care 
se roagă ori profeţeşte cu capul acoperit îşi face de ruşine capul; ° și orice 
femeie care se roagă ori profețeşte cu capul descoperit îşi face de ruşine ca- 
pul bes: 7 Fiindcă bărbatul nu trebuie să-şi acopere capul, mua este icoană 
şi slavă a lui Dumnezeu, femeia însă e o slavă a bărbatului. Fiindcă nu băr- 
batul este din femeie, ci femeia din bărbat, ° pentru că n-a fost creat bărbatul 
pentru femeie, ci femeia pentru bărbat. “ De aceea femeia e datoare să aibă 
stăpânire [prin văl] peste capul ei din pricina îngerilor. ” Totuşi nici femeia 
fără bărbat, nici bărbatul fără femeie în Domnul, '? căci aşa cum femeia este 
din bărbat, aşa şi bărbatul este prin femeie, şi toate sunt din Dumnezeu. 

14” [...] Ca în toate adunările/bisericile [ekklesiais] sfinţilor, * femeile 
să tacă în adunări/biserici, pentru că nu le este îngăduit să vorbească, ci să se 
supună, precum spune şi Legea [cf. Fc 3, 16]. * lar dacă vrea să înveţe ca 
ceva, să-şi întrebe acasă bărbații, fiindcă e un lucru ruşinos pentru o femeie 
să vorbească în adunare/biserică. 

“ Toate să se facă cu cuviință și după rânduială [euschemonăs kai kata 
taxin]. 


Neorânduieli la Cina Domnului 
1 Corinteni 11, 17-22 


g Nü vă laud, pentru că nu vă adunați spre mai bine, ci spre mai rău. 

ê Mai întâi aud că atunci când vă „adunaţi î în biserică, între voi sunt rupturi 
e ini şi în parte cred asta. !* Fiindcă trebuie să fie între voi Și partide 
religioase [haireseis], ca să se facă arătați între voi cei încercaţi. 7” Aşadar, 
când vă adunaţi la un loc, nu se poate mânca o Cină a Domnului, ” căci 
mâncând fiecare îşi ia cina lui, şi unul flămânzeşte, iar altul se îmbată. 

? N- aveți oare case ca să mâncaţi şi să beți? Sau disprețuiți Biserica lui 
Dumnezeu și îi ruşinaţi pe cei care nu au? Ce să vă spun? Să vă laud? În asta 
nu vă laud. 


Predania Euharistiei 
1 Corinteni 11, 23-29 


73 Că eu de la Domnul am primit ceea ce v-am predat vouă: şi anume că 
în noaptea în care a fost predat, Domnul Iisus a luat pâine, * şi mulțumind a 
frânt şi a zis: „Acesta este Trupul/Corpul Meu cel frânt pentru voi. Aceasta 

să faceți întru amintirea Mea!” ” La fel [a luat] şi paharul după ce a cinat, 
zicând: „Acest pahar e Noul Testament/Legământ întru Sângele Meu. Aceasta 
să faceți ori de câte ori veți bea întru amintirea Mea! % Căci ori de câte ori 
veți mânca această Pâine şi veţi bea acest Pahar, moartea Domnului vestiți 
până ce va veni. 

2 Astfel încât oricine va mânca Pâinea şi va bea Paharul Domnului cu 
nevrednicie, vinovat va fi faţă de Trupul/Corpul şi Sângele Domnului. % Să 
se pună la încercare omul pe sine însuşi, şi așa să mănânce din Pâine şi să 
bea din Pahar. 2 Căci cel ce mănâncă și bea [cu nevrednicie] osândă îşi mă- 
nâncă şi bea, pentru că nu distinge Trupul [Domnului]. 


Harismele şi unitatea Trupului Bisericii în iubire 
Í Corinteni 12, 3—12. 14.20. 27-31; 13, 8-10. 13 


12? Vă fac cunoscut că, aşa cum nimeni care vorbeşte în Duhul lui Dum- 
nezeu nu spune: „Anatema [să fie] lisus!”, tot aşa nimeni nu poate spune: 
„Domn [yrios — este] lisus” decât în Duhul Sfânt. 

f Sunt diviziuni de harisme, dar Acelaşi Duh, ? şi sunt diviziuni de slu- 
jiri/diaconii, dar Acelaşi Domn, € şi diviziuni de lucrări/activităţi, dar Acelaşi 
Dumnezeu Care lucrează toate în toți. 7 Şi fiecăruia i s-a dat manifestarea 
Duhului spre folos: € fiindcă unuia i s-a dat prin Duhul cuvânt de înţelep- 
ciune, altuia cuvânt de cunoaştere potrivit Aceluiaşi Duh, ° altuia credinţă în 
Acelaşi Duh, iar altuia darurile vindecărilor într-un Duh, 10 altuia lucrări ale 
unor puteri, altuia profeție, altuia discernământul duhurilor, altuia genuri de 
limbi, iar altuia tâlcuirea/interpretarea limbilor. ” Dar toate acestea le lu- 
crează Unul şi Acelaşi Duh Care împarte fiecăruia după cum voiește. ° Căci 
aşa cum trupul/corpul e unul şi are multe membre, iar toate membrele trupu- 
lui/corpului, deşi sunt multe, sunt un trup, tot aşa şi Hristos. [...] 14 Tru- 
pul/corpul nu e un singur membru, ci multe. [...] 2 Iar multele membre sunt 
un trup/corp. [...] 7 Iar voi sunteți un Trup/Corp al lui Hristos şi membre 
fiecare dintr-o parte. % Şi pe unii i-a pus Dumnezeu în Biserică mai întâi 
apostoli, în al doilea rând profeti, în al treilea rând învăţători, apoi puteri, 
apoi daruri de vindecări, ajutorări, cârmuiri, genuri de limbi. 7 Oare toți sunt 
apostoli? Oare toți sunt profeți? Oare toți sunt învățători? 3% Oare toţi au 
daruri de vindecări? Oare toți vorbesc în limbi? Oare toți tâlcuiesc/interpre- 
tează? + Fiţi geloşi însă pe harismele cele mai mari. [...] 73 ê Iubirea nu cade 
niciodată. Profeţiile însă se vor desființa, limbile vor înceta, cunoaşterea 
se va desființa, ” fiindcă dintr-o parte cunoaştem şi dintr-o parte profeţim; 
10 dar când va veni ceea ce este desăvârşit, parțialul va fi desfiinţat. [...] 
13 Acum însă rămân credinţa, nădejdea, iubirea — acestea trei; mai mare 
însă decât acestea e iubirea. 

Evanghelia morții și Învierii lui Hristos — predania Bisericii 
1 Corinteni 15, 1-9 


! Vă fac cunoscută, fraților, evanghelia [vestea bună] pe care v-am bine- 
vestit-o, pe care ați primit-o şi în care staţi, “ şi prin care sunteți mântuiţi, cu 
ce cuvânt v-am binevestit-o — dacă o ţineţi, afară numai dacă n-aţi crezut în 
zadar! ? Căci între ele dintâi v-am predat ceea ce am primit şi eu: 

că Hristos/Mesia a murit pentru păcatele noastre, potrivit Scripturilor; 

f că a fost îngropat 

şi că s-a sculat [a înviat] a treia zi, potrivit Scripturilor, 

? şi că S-a arătat lui Kefa, apoi celor Doisprezece, 

€ S-a arătat deodată la peste cinci sute de fraţi, dintre care unii 

trăiesc până acum, iar unii au adormit; 

7 apoi S-a arătat lui Iacob, apoi apostolilor toţi, 

5 iar la urmă de tot, ca unui făt lepădat/avortat înainte de vreme, mi S-a 
arătat şi mie; ’ fiindcă eu sunt cel mai mic dintre apostoli, eu care nu sunt 
vrednic să mă numesc apostol, pentru că am persecutat Biserica lui Dumnezeu. 


Învierea lui Hristos şi învierea morților 
I Corinteni 15, 12-28 


12 Dacă se vesteşte că Hristos S-a sculat [a înviat] din morţi, cum zic unii 
între voi că nu este înviere/sculare a morţilor? ” Dacă nu este înviere a mor- 
ţilor, atunci nici Hristos n-a înviat. !“ Iar dacă Hristos n-a înviat, atunci goală 
[de conţinut] e şi vestirea/propovăduirea noastră, goală e şi credința voastră; 
' ne aflăm încă și martori mincinoşi ai lui Dumnezeu, pentru că am dat 
mărturie împotriva lui Dumnezeu că L-a înviat pe Hristos, pe Care nu L-a 
înviat dacă morţii nu învie. "f Căci dacă morţii nu învie, atunci nici Hristos 
n-a înviat; ” iar dacă Hristos n-a înviat, atunci zadarnică e credința voastră, 
sunteți încă în păcatele voastre. 18 Tar cei ce au adormit în Hristos au pierit. 
1? Dacă nădăjduim în Hristos numai în viaţa aceasta, suntem mai vrednici de 
milă decât toți oamenii. 

2 Acum însă Hristos a înviat din morți, pârga [învierii] celor adormiți. 
21 Căci de vreme ce printr-un om a venit moartea, tot printr-un om [vine] şi 
învierea morţilor; 77 pentru că așa cum în Adam au murit toți, aşa şi în Hristos 
vor fi făcuţi vii toți. 23 Fiecare în cinul/rangul lui: pârga Hristos, apoi cei ai 
lui Hristos la venirea/parusia Lui. 2 După aceea sfârșitul, când El va preda 
împărăţia lui Dumnezeu şi Tatăl, când va desființa orice stăpânire, orice 
domnie şi orice putere. ? Fiindcă El trebuie să împărățească „până ce va pune 
pe toți vrăjmaşii sub picioarele Lui” [Ps 109, 1]. 2 Ultimul vrăjmaş care va 

fi desfiinţat va fi moartea. 27 Căci pe toate le-a supus sub picioarele Lui” 
[Ps 8, 7]. Iar când spune că I se supun toate, este evident că afară de Cel care 
I-a supus Lui toate. 2% Iar când I se vor supune Lui toate, atunci Fiul Însuşi 
se va supune Celui ce I-a supus Lui toate, ca Dumnezeu să fie toate în toți. 


Graţierea incestuosului 
2 Corinteni 2, 5—1 1 


` lar dacă m-a întristat cineva, nu pe mine m-a întristat, ci în parte — ca să 
nu spun mai mult — pe voi toți. 6 Destul este pentru unul ca acesta pedeapsa 
aceasta dată de cei mai mulţi. 7 Aşa încât, dimpotrivă, voi trebuie mai de- 
grabă să-l graţiaţi şi mângâiaţi, ca nu cumva unul ca aceasta să fie copleșit 
de prea multa întristare. ê De aceea vă îndemn să întăriți în el iubirea. ° Căci 
de aceea v-am și scris, ca să vă cunosc, punându-vă la încercare, dacă sun- 
teți ascultători în toate. 7 Iar cui îi grațiaţi ceva, şi eu îi grațiez; fiindcă şi eu 
ceea ce am grațiat, dacă am grațiat, am facut-o pentru voi în fața lui Hristos, 
l ca să nu fim covârşiţi de Satana, ale cărui gânduri nu ne sunt necunoscute. 


Vechiul și Noul Testament 
2 Corinteni 3, 5-6. 14—17; 4, 3-7 


3 5 Destoinicia noastră este de la Dumnezeu, í Care ne-a făcut destoinici 
să fim slujitori/diaconi ai unui Nou Testament, nu ai unei litere, ci ai unui 
duh/sens, căci litera ucide, dar duhul/sensul face viu. [...] f Dar gândurile 
Jor [ale fiilor lui Israel] s-au învârtoșat, căci până în ziua de azi la citirea Ve- 
chiului Testament rămâne acelaşi văl neridicat, pentru că el se desființează 
în Hristos; ” dar până în ziua de azi, când se citeşte Moise, un văl zace peste 
inima lor, '6 iar când se vor întoarce la Domnul, vălul se va ridica. '7 Domnul 
este duhul/sensul [Scripturii], iar unde este duhu!/sensul [care este] Domnul 
este libertate. [...] 

4? lar dacă Evanghelia noastră este şi ea acoperită cu un văl, e acoperită 
în cei care pier, f în care dumnezeul acestui veac a orbit gândurile necredin- 
cioşilor, ca să nu le strălucească luminarea Evangheliei slavei lui Hristos, 
Care e Icoana lui Dumnezeu. * Căci nu ne vestim/propovăduim pe noi înşi- 
ne, ci pe lisus Hristos Domnul, iar pe noi înşine sclavi ai voştri pentru lisus. 
€ Pentru că Dumnezeu Care a zis: „Să strălucească din întuneric lumina!”, El 
a strălucit în inimile noastre spre luminarea cunoașterii slavei lui Dumnezeu 
pe faţa lui Hristos. 7 Şi avem această comoară în vase de lut, pentru ca pute- 
rea covârşitoare să fie a lui Dumnezeu, nu de la noi. 


344 CANONUL ORTODOXIE! |. Canonul apostolic 


Binecuvântarea trinitară 
2 Corinteni 13, 13 


13 Harul Domnului lisus Hristos şi iubirea lui Dumnezeu şi comuniunea 
Duhului Sfânt să fie cu voi cu toți! 


Evanghelia lui Hristos şi nu alta! 
Galateni 1, 6-12 


Mă mir că atât de repede treceţi de la cel care v-a chemat în harul lui 
Hristos la o altă evanghelie, 7 care nu este alta, dacă n-ar fi unii care vă tul- 
bură şi vor să schimbe Evanghelia/Vestea bună a lui Hristos. ê Dar chiar dacă 
noi Sau un înger din cer v-ar aduce o [altă] evanghelie pe lângă cea pe care 
am binevestit-o vouă, să fie anatema! Aşa cum v-am spus mai înainte, vă 
spun iarăşi şi acum: dacă v-ar aduce cineva o [altă] evanghelie, pe lângă cea 
pe care aţi primit-o, să fie anatema! ' Fiindcă acum îi conving pe oameni sau 
pe Dumnezeu? sau caut să plac oamenilor? Dacă aş plăcea încă oamenilor, 
n-aş fi un sclav al lui Hristos. ”” Vă fac însă cunoscut, fraților, că Evanghelia 
binevestită de mine nu este după om, '? pentru că nici eu n-am primit-o de la 
un om, nici n-am fost învăţat, ci printr-o descoperire a lui lisus Hristos. 


Recunoaşterea evangheliei lui Pavel de către stâlpii Bisericii din Ierusalim 
Galateni 2, 1-2. 4-10 


| După paisprezece ani m-am suit la Ierusalim cu Barnaba luându-l şi pe Tit: 
“m-am suit însă potrivit unei descoperiri, şi le-am expus Evanghelia pe care 
o vestesc neamurilor/păgânilor, în particular celor ce păreau a fi [stâlpii], ca 
nu cumva să alerg sau să fi alergat în gol [...], f din pricina fraţilor minci- 
noși furişaţi care veniseră să iscodească libertatea noastră, pe care o avem în 
Hristos, ca să facă din noi niște sclavi, 5 cărora însă nu le-am cedat nici un 
ceas prin supunere, ca adevărul Evangheliei să rămână și pentru voi. € lar cei 
ce păreau a fi ceva — oricine ar fi fost ei, nu mă interesează; Dumnezeu nu 
caută la faţa omului — nu mi-au adăugat nimic, 7 ci, dimpotrivă, văzând că 
mi-a fost încredințată Evanghelia pentru cei netăiaţi-împrejur, după cum lui 
Petru cea pentru cei tăiați-împrejur — € căci Cel ce a lucrat prin Petru în 
trimiterea la cei tăiați-împrejur a lucrat și prin mine în trimiterea la nea- 
muri/păgâni —, şi cunoscând harul dat mie, Iacob şi Kefa şi Ioan, care 
păreau a fi stâlpii, mi-au dat mie şi lui Barnaba mâna dreaptă în semn de 
comuniune, ca noi să binevestim la păgâni, iar ei la cei tăiați-împrejur; 
10 numai să ne aducem aminte de cei săraci, lucru pe care m-am sârguit să-l 
fac întocmai. 

Noutatea creştină — înțiere și unitate 
Galateni 3, 24-28; 4, 4-7 


3% Legea [lui Moise] ne-a fost pedagog spre Hristos, ca să fim îndreptă- 
titi din credință; 7 dar când a venit credința, nu mai suntem sub pedagog. 
“ Fiindcă toţi sunteți fii ai lui Dumnezeu prin credința în Hristos Iisus. 
27 Deoarece câți în Hristos v-aţi botezat, în Hristos v-aţi îmbrăcat. ° Nu mai 
este iudeu, nici păgân, nu mai este sclav, nici om liber, nu mai este parte 
bărbătească şi parte femeiască, pentru că voi toți un singur [om] sunteţi în 
Hristos lisus. 

4“ Când a venit plinirea vremii, Dumnezeu L-a trimis pe Fiul Său făcut 
din femeie, făcut sub Lege, ? ca pe cei aflați sub Lege să-i răscumpere, ca să 
dobândim înfierea. Iar pentru că sunteți fii, Dumnezeu a trimis în inimile 
voastre Duhul Fiului Său Care strigă: „Avva! Tată!” 7 Astfel că nu mai eşti 
sclav, ci fiu; iar dacă eşti fiu, eşti şi moştenitor al lui Dumnezeu prin Hristos. 


Creaţia nouă — canonul fundamental 
Galateni 6, 15-16 


175 RAE gta at i . . . . > PE a - 

Căci nici tăierea-împrejur [circumcizia] nu e ceva, nici netăierea-împrejur 

[necircumcizia], ci o creaţie nouă. '€ Şi celor câţi se vor alinia acestui canon 
[acestei reguli] pace şi milă să fie peste ei şi peste Israelul lui Dumnezeu! 


Golirea de Sine şi preamărirea lui lisus Hristos Domnul 
Filipeni 2, 5-11 

* Gândiţi în voi ceea ce e şi în Hristos lisus, í Care deşi e în forma [slava] 
lui Dumnezeu, n-a socotit drept un lucru răpit faptul de a fi El egal cu Dum- 
nezeu, 7 ci S-a golit pe Sine Însuşi luând formă de sclav, făcut fiind aseme- 
nea oamenilor; şi prin înfăţişare aflat fiind ca un om, ° S-a umilit pe Sine 
Însuși făcându-Se ascultător până la moarte, şi încă o moarte pe cruce. *De 
aceea şi Dumnezeu L-a supraînălțat şi I-a dăruit Numele mai presus de orice 
nume, 10 ca în Numele lui lisus tot genunchiul să se plece, al celor cereşti, al 
celor pământeşti şi al celor subpământeşti, !! şi să mărturisească toată limba 
„Domn” pe Iisus Hristos spre slava lui Dumnezeu Tatăl. 


Predestinare spre înfiere şi recapitulare în Hristos 
Efeseni 1, 3—12. 19-23 


? Binecuvântat fie Dumnezeu şi Tatăl Domnului nostru Iisus Hristos, Cel 
ce în Hristos ne-a binecuvântat cu toată binecuvântarea duhovnicească întru 
cele cereşti, “ precum ne-a ales întru El mai înainte de întemeierea lumii, 
ca să fim sfinți şi fără prihană înaintea Lui în iubire, ” prehotărându-ne/pre- 

destinându- -ne spre înfiere în El prin lisus Hristos, potrivit bună-plăcerii voii 
Lui 4 spre lauda slavei harului Său, cu care ne-a dăruit întru Cel iubit al Lui, 

7 întru Care avem răscumpărarea prin Sângele Lui, iertarea greșelilor după 
bogăția harului Său; ° har pe care l-a făcut să prisosească pentru noi în toată 
înțelepciunea şi chibzuința ° făcându-ne cunoscută taina voii Lui potrivit 
bună-plăcerii pe care o plănuia întru Sine ' spre economia plinirii timpuri- 
lor, ca töate să fie recapitulate în Hristos, cele din ceruri şi cele de pe pă- 
mânt — ” în EL, în Care am și primit moştenire fiind prehotărâţi/predestinaţi 
potrivit planului Celui care lucrează toate după sfatul voii Sale, ’ “ pentru a fi 
spre lauda slavei Lui. [...] '* Potrivit lucrării puterii tăriei Lui, “ pe carea 
lucrat-o în Hristos, sculându-L din morţi şi așezându-L de-a dreapta Lui în 
cele cereşti 7! mai presus de orice stăpânire, putere şi domnie şi de orice 
nume numit nu numai în veacul acesta, ci şi în cel viitor; ” şi a supus toate 
sub picioarele Lui şi pe El L-a dat mai presus de toate Cap Bisericii, ” care 
e Trupul/Corpul Lui, plinătatea/umplerea Celui ce plineşte/umple toate în toți. 


Taina Bisericii — unitatea în Hristos între iudei și păgâni 
Efeseni 3, 4-9; 2, 11-22 


3 1 Citind puteţi înțelege priceperea mea în taina lui Hristos. °` [taină] care 
n-a fost făcută cunoscută în alte generaţii fiilor oamenilor cum s-a descope- 
rit acum sfinţilor Lui apostoli şi profeți în Duhul: € că neamurile păgâne sunt 
comoştenitoare, concorporale şi copărtaşe ale făgăduinţei lui Hristos prin 
Evanghelia 7 al cărei slujitor/diacon m-am făcut „după darul harului lu: Dum- 
nezeu dat mie potrivit lucrării puterii Lui, [...] ë ca să binevestesc păgânilor 
bogăţia nepătrunsă a lui Hristos, ° şi să-i luminez pe toți care e economia 
tainei celei ascunse de veacuri în Dumnezeu Care a creat toate. [...] 

2"! De aceea, aduceţi-vă aminte că odinioară voi, păgânii la trup, numiţi 
netăiere-împrejur de cei ce se numeau tăiere-împrejur făcută de mână în 
trup, 12 erați pe vremea aceea fără Hristos, înstrăinaţi de cetăţenia lui Israel 
ŞI străini de legămintele făgăduinţei, neavând nădejde şi fără Dumnezeu în 
lume. ” Acum însă, în Hristos voi, care ați fost cândva departe, ați fost făcuţi 
aproape prin sângele lui Hristos. '“ Fiindcă El este pacea noastră, El Care a 
făcut cele două una și a doborât peretele din mijloc al despărțiturii, desfiin- 
țând în trupul Său duşmănia, ” legea poruncilor în hotărârile ei, ca pe cei 
doi să-i creeze în El într-un singur om nou făcând pace, 16 şi să-i împace pe 
amândoi cu Dumnezeu într-un singur trup/corp prin cruce, omorând în El 
duşmănia. !7 Şi venind El a binevestit: „Pace vouă, celor de departe!” şi „Pace 
celor de > aproape!” 18 fiindcă prin El avem amândoi într-Un Duh aducerea la 
Tatăl. "° Prin urmare, nu mai sunteţi străini şi pribegi, ci sunteţi concetățeni 

ai sfinţilor şi casnici ai lui Dumnezeu, % zidiți pe temelia apostolilor şi pro- 
feților, Piatra din capul unghiului fiind Însuşi Hristos, ” în Care închegată 
fiind toată zidirea creşte să ajungă un templu sfânt în Domnul; în El sunteţi 
şi voi zidiți împreună, spre a fi locuinţă a lui Dumnezeu în Duhul. 


Unitatea în Biserica lui Hristos 
Efeseni 4, 3-7. 11-16 


? Sârguiţi-vă să păziți unitatea Duhului întru legătura păcii. 
f Este un singur Trup/Corp şi un singur Duh, precum aţi fost şi chemaţi la 
o singură nădejde a chemării voastre; 
dj „este Un singur Hristos, o singură credință, un singur botez; 
4 este Un singur Dumnezeu şi Tată al tuturor, Care e peste toate, prin toate 
şi în toți. 
7 Şi fiecăruia dintre noi i s-a dat harul pe măsura darului lui Hristos. [...] 
!! Şi El i-a dat pe unii apostoli, pe alţii profeţi, pe alţii evanghelişti, pe alţii 
păstori şi învăţători, '7 spre desăvârşirea sfinţilor, spre lucrul slujirii, spre 
zidirea trupului/corpului lui Hristos, '* până ce vom ajunge toți la unitatea 
credinței şi a cunoaşterii Fiului lui Dumnezeu, la statura de bărbat desăvâr- 
şit, la măsura vârstei plinătății lui Hristos; 'f ca să nu mai fim prunci duși de 
valuri şi purtaţi încolo şi încoace de orice vânt al învățăturii prin hazardul 
oamenilor, cu vicleșug spre uneltirea rătăcirii, ” ci ținând adevărul în iubire 
să sporim întru toate pentru El, Care este Capul, Hristos, ' din Care tot tru- 
pul/corpul bine închegat şi alcătuit îşi face creşterea potrivit lucrării măsurate 
a fiecărui membru spre zidirea lui însuşi în iubire. 


Hristos — Icoană a Tatălui şi Cap al creaţiei în Biserică 
Coloseni |, 12-20 


12? Mulţumesc Tatălui Care ne-a făcut destoinici de partea moştenirii sfin- 
ților în lumină, '? Care ne-a izbăvit din puterea întunericului şi ne-a strămutat 
în Împărăţia Fiului iubirii Sale, '* întru Care avem răscumpărarea, iertarea 
păcatelor. 

15 Care e Chip/Icoană a Dumnezeului nevăzut, Întâi-născutul întregii creaţii; 
1$ pentru că în El au fost create toate, cele din ceruri şi de pe pământ, cele 
văzute şi cele nevăzute, fie tronuri, fie domnii, fie stăpânii, fie puteri — toate 
au fost create prin El şi pentru El, ” şi El este înainte de toate şi toate în El 
s-au alcătuit. '€ Şi El este Capul Trupului/Corpului, al Bisericii; El Care e 
Început, Întâi-născut din morţi, ca să fie El Întâiul întru toate; ” pentru că în 
El I-a bineplăcut [lui Dumnezeu] să locuiască toată plinătatea, “ și prin El 
să împace cu Sine toate, fie cele de pe pământ, fie cele din ceruri, făcând 
pace prin sângele crucii Lui. 


CETTE 

Preştiința şi predestinația înfierii în Tatăl prin Hristos în Duhul 
Romani 8, 14-22. 29-30 


'4 Câţi sunt mânaţi de Duhul sunt fii ai lui Dumnezeu. !? Pentru că n-aţi 
primit un duh de sclavie, iarăşi spre frică, ci ați primit un duh de înfiere, în 
Care strigăm: „Avva! Tată!” ' Însuşi Acest Duh dă mărturie împreună cu 
duhul nostru că suntem copii ai lui Dumnezeu; 17 iar dacă suntem copii, sun- 
tem şi moştenitori: moştenitori ai lui Dumnezeu şi comoștenitori cu Hristos, 
dacă pătimim împreună cu El, ca să fim şi slăviţi împreună cu El. '% Căci 
socotesc că pătimirile vremii de acum nu sunt demne de slava care ni se va 
descoperi. ! ” Creaţia întreagă arde de nerăbdare aşteptând descoperirea fiilor 
lui Dumnezeu. 7 Întrucât creaţia a fost supusă zădărniciei, nu de bunăvoie, 
ci din pricina celui care a supus-o, cu nădejde 7 că însăși creaţia va fi eli- 
berată de sclavia stricăciunii spre libertatea slavei copiilor lui Dumnezeu; 

? căci ştim că toată creația suspină şi e în dureri de naştere până acum. [...] 

2 (Dumnezeu) pe cei pe care i-a preştiut, pe aceştia i-a și prehotărât/pre- 
destinat să fie conformi chipului/icoanei Fiului Său, ca El să fie Întâi-născu- 
tul între mulți frați; “ iar pe cei pe care i-a prehotărât/predestinat, pe aceştia 

i-a şi chemat, iar pe cei pe care i-a chemat, pe aceştia i-a şi îndreptăţit, iar pe 
cei pe care i-a îndreptăţit, pe aceştia i-a şi slăvit. 


Mărturisire şi credință 
Romani 10, 6-13 


â Dreptatea din credinţă zice aşa: „Să nu spui în mintea ta: Cine se va sui 
la cer?” [Dt 30, 12] ca să coboare pe Hristos! 7 Sau: „Cine se va cobori în 
adânc?” [cf. Dr 30, 13] ca să ridice pe Hristos din morţi! 3 Dar ce zice? 
„Aproape de tine este cuvântul: în gura ta şi în inima ta” [Dr 30, 14), şi 
anume cuvântul credinței pe care-l propovăduim. ” Pentru că dacă vei măr- 
turisi cu gura ta „Domn” [Kyrios] pe lisus şi vei crede în inima ta că Dum- 
nezeu L-a sculat din morţi, te vei mântui; ° căci cu inima se crede spre 
dreptate, iar cu gura se mărturiseşte spre mântuire. “! Pentru că zice Scriptura: 
„Oricine crede în El nu va fi ruşinat” [Zs 28, 16]. '? Fiindcă nu este deosebire 
între iudeu şi păgân, pentru că Acelaşi este Domnul tuturor Care-i îmbogă- 
țeşte pe toți cei ce-L cheamă; B căci „oricine va chema Numele Domnului 
se va mântui” [Joi] 2, 32]. 


Rugăciuni pentru toți 
1 Timotei 2, 1—4 


1 Vă îndemn deci înainte de toate să faceţi cereri, rugăciuni, intervenţii și 
mulțumiri pentru toți oamenii, d pentru împărat şi pentru cei sus-puşi, ca să 

petrecem o viață paşnică şi liniştită în toată cucernicia şi cuviința. ? Acest 
lucru este frumos şi primit înaintea Mântuitorului nostru Dumnezeu, 1 Care 
vrea ca toți oamenii să se mântuiască şi să vină la recunoaşterea adevărului. 


Un singur Dumnezeu şi Un singur Mijlocitor 
1 Timotei 2, 5-7 


$ Pentru că este Un singur Dumnezeu şi Un singur Mijlocitor între Dum- 
nezeu şi oameni, un om Hristos/Mesia lisus, í Care S-a dat pe Sine Însuşi 
preț de răscumpărare pentru toţi, mărturie dată la timpul său. 7 Pentru care 
am fost pus vestitor și apostol — spun adevărul, nu mint — învățător al 
neamurilor/păgânilor în credință şi adevăr. 


Bărbații 
1 Timotei 2, 8 


ê Vreau deci ca bărbaţii să se roage în tot locul, ridicând mâini cuvioase, 
fâră mânie şi alt gând. 


Femeile 
I Timotei 2, 9-15 


” Asemenea şi femeile în îmbrăcăminte cuviincioasă să se împodobească 
cu sfială şi cuminţenie, nu cu cosiţe împletite cu aur, cu mărgăritare sau cu 
veşmânt de mult preţ, ' ci prin fapte bune, lucru cuvenit unor femei care au 
făgăduit cinstirea lui Dumnezeu. !! Femeia să se înveţe în linişte cu toată 
supunerea; '? nu-i îngădui, femeni să înveţe pe alții, nici să-l stăpânească pe 
bărbat, ci să fie în linişte. “* Fiindcă Adam a fost plăsmuit primul, apoi Eva; 

M şi n Adam a fost amăgit, ci femeia a fost amăgită şi a ajuns să calce po- 
runca. ” Dar se va mântui prin naştere de copii, dacă va rămâne în credință 
şi iubire, și în sfințire cu cuminţenie. 


Episcopul 
1 Timotei 3, 1-7 


! Credincios este cuvântul: dacă pofteşte cineva episcopie [supraveghere], 
doreşte un lucru bun. ° Se cuvine deci ca episcopul să fie ireproşabil, bărbat 
al unei singure femei, treaz, cuminte, cuviincios, iubitor de străini, destoinic 
să înveţe pe alții, ° nebeţiv, nebătăuș, ci blând, necertăreţ, neiubitor de ar- 
ginți, fiind în chip frumos întâi-stătător [proistamenon) al casei lui, având 
copii în supunere cu toată cuviința — ? căci cine nu ştie să fie întâi-stătător 
al casei lui, cum va purta de grijă de Biserica/Adunarea lui Dumnezeu? —, 

* nu proaspăt botezat, ca nu cumva înfumurându-se să cadă în osânda diavo- 

lului. ° Mai trebuie să aibă mărturie bună şi de la cei din afară, ca să nu cadă 
în ocară şi în cursa diavolului. 


Diaconii 
1 Timotei 3, 8-13 

8 Asemenea şi diaconii să fie cuviincioși, nu cu două vorbe, nu dedaţi la vin 
mult, nici la câştig ruşinos, ° având taina credinţei într-o conştiinţă curată. 

10 Şi ei să fie puşi mai întâi la încercare şi apoi să fie diaconiți, dacă sunt 
nevinovaţi. ™! Asemenea şi femei cuviincioase, neclevetitoare, treze și cre- 
dincioase în toate. '? Diaconii să fie bărbaţi ai unei singure femei, întâi- 
stătători în chip frumos ai copiilor şi caselor lor; ” căci cei ce diaconesc 
frumos îşi agonisesc o treaptă frumoasă şi multă îndrăznire în credinţa cea în 
Hristos Iisus. 


Biserica și taina dreptei-credințe 
1 Timotei 3, 14-16 


1 Acestea ți le scriu nădăjduind să vin la tine repede; 15 ca să ştii, dacă 
întârzii, cum trebuie să petreci în casa lui Dumnezeu, care e Biserica/Adu- 
narea lui Dumnezeu, stâlp și temelie a Adevărului. ' Şi într-adevăr mare 
este taina bunei-cinstiri/dreptei-credinţe [mysterion eusebeias): 

El a fost arătat în trup, 
îndreptăţit în Duh, 

văzut de îngeri, 

vestit între neamuri/păgâni, 
crezut în lume, 

luat sus în slavă. 


Mărturisirea bună în faţa învățăturilor mincinoase 
1 Timotei 6, 3-5. 9-16. 20-21 


? Dacă învaţă cineva altceva şi nu vine la cuvintele sănătoase ale Domnu- 
lui nostru Iisus Hristos şi la învățătura bunei-cinstiri/dreptei-credinţe, “ acela 
e un îngâmfat, care nu ştie nimic, ci e bolnav de discuţii şi lupte în cuvinte, 
din care se nasc invidie, ceartă, blasfemii, bănuieli rele, ” gâlcevi necurmate 
ale unor oameni stricați la minte şi lipsiţi de adevăr, care socotesc buna-cin- 
stire/dreapta-credinţă drept mijloc de câştig. [.. .] ° Cei ce vor să se îmbogă- 
țească cad însă în ispită, în cursă şi în multe pofte nebuneşti şi vătămătoare, 
care-i cufundă pe oameni în ruină şi pierzanie; 1 căci iubirea de arginti e 
rădăcina tuturor relelor; poftind-o cu înfocare, unii au rătăcit de la credință 
şi s-au străpuns cu multe dureri. 

1 Tu însă, omule al lui Dumnezeu, fugi de acestea şi urmează dreptatea, 
buna-cinstire, credința, iubirea, răbdarea, blândeţea. '7 Luptă-te lupta cea bună 
a credinţei; pune mâna pe viaţa veşnică, la care ai fost chemat şi pentru care 
ai mărturisit mărturisirea cea bună [kalēn homologian] înaintea multor mar- 
tori 5 îti poruncesc înaintea lui Dumnezeu, Care a adus toate la viață, şi a 
lui Hristos lisus, Care a dat drept mărturie înaintea lui Ponţiu Pilat mărturi- 
sirea cea bună [kalēn homologian], ' să păstrezi fără întinare şi fără reproş 
porunca până la arătarea Domnului nostru lisus Hristos, ” ” pe care o va arăta 
la timpul ei fericitul şi singurul Stăpânitor, Împăratul împăraţilor şi Domnul 
domnilor, ! 4 Singurul care are nemurire şi locuieşte într-o lumină neapropiată, 
pe Care nimeni dintre oameni nu L-a văzut şi nu poate să-L vadă. [...] 

% O, Timotei, păzeşte depozitul [pararh&k&n] încredinţat, întorcându-te de 
la glăsuirile deşarte, spurcate și opoziţiile/antitezele celei numite mincinos 
cunoaştere, 7! pe care le-au vestit unii şi au eşuat în credinţă. 


Oamenii vremurilor din urmă 
2 Timotei 3, 1-7; 4, 3—4 


3! Să ştii însă și aceasta că în zilele de pe urmă vor veni vremuri grele, 

? căci vor fi oameni iubitori de sine, iubitori de arginți, lăudăroşi, trufaşi, 
hulitori, neascultători de părinţi, nerecunoscători, necuvioşi, ` neiubitori, neîn- 
duplecați, defâimători, nereţinuţi, neblânzi, neiubitori de bine, “ trădători, 
obraznici, îngâmfaţi, iubitori de plăceri mai degrabă decât iubitori de Dum- 
nezeu, * având forma bunei- cinstiri/dreptei- credințe, dar tăgăduind pute- 
rea/sensul ei. Întoarce-le spatele acestora. ó Căci dintre aceştia sunt și cei ce 
se vâră prin case şi captivează femeiuşti împovărate de păcate şi purtate de 
tot felul de pofte, 7 care se învață tot timpul, dar nu pot veni nicicând la 
cunoaşterea adevărului. 

4? Pentru că va veni vremea când nu vor mai suporta învățătura sănătoasă, 
ci-şi vor îngrămădi învățături potrivit poftelor lor gâdilându-și auzul, “ îşi 
vor întoarce auzul de la adevăr şi se vor abate spre basme/mituri. 


Sfinţirea şi mărturisirea lui Hristos Cel pătimitor 
I Petru 3, 15-22 


15 Domn” [Kyrios] să-L sfinţiți pe Hristos în inimile voastre, gata mereu 
să daţi răspuns [apo/ogian] oricui cere de la voi cuvânt despre nădejdea care 
este în voi, '€ dar cu blândeţe şi frică, având conştiinţă bună, ca tocmai în 
ceea ce sunteți bârfiți să fie ruşinaţi cei ce clevetesc purtarea voastră bună în 
Hristos. “7 Pentru că — aşa e voia lui Dumnezeu — e mai bine să suferiţi 
făcând binele, decât făcând răul. 

ê Fiindcă şi Hristos a suferit odată pentru păcat, un Drept pentru cei 
nedrepți, ca să ne aducă lui Dumnezeu, fiind omorât în trup, dar făcut viu în 
Duh; ! ” în Care ducându-Se a vestit şi duhurilor care erau în închisoare; 

0 acestea fuseseră neascultătoare odinioară, când îndelungă-răbdarea lui 
Dumnezeu aştepta în zilele lui Noe, pe când se pregătea arca, în care puține 
suflete, opt, s-au mântuit prin apă. 7! Acest lucru prefigura [antitypon] bote- 
zul care vă mântuieşte acum și care nu e o dezbrăcare de murdăria cărnii, ci 
fâgăduirea lui Dumnezeu a unei conştiinţe bune prin învierea lui lisus Hristos, 
?? Care, ducându-Se la cer, e la dreapta lui Dumnezeu, supunându-l-se 
îngeri, stăpânii şi puteri. 


Biserica — templu viu, popor sacerdotal condus de păstori în smerenie 
1 Petru 2, 4-5. 9; 5, 1—6 


2* Apropiindu-vă de El, Piatra vie, respinsă de oameni, dar aleasă și de 
cinste la Dumnezeu, * zidiţi-vă voi înşivă ca nişte pietre vii casă duhovni- 
cească spre o preoție sfântă, ca să aduceţi jertfe duhovniceşti bineplăcute lui 
Dumnezeu prin lisus Hristos. [...] °? Voi sunteţi un neam ales, o preoție îm- 
părătească, un neam sfânt, un popor agonisit ca să vestiți virtuțile Celui ce 
v-a chemat la lumina Sa minunată. 

5! Pe prezbiterii dintre voi îi rog eu, coprezbiterul şi martorul pătimirilor 
lui Hristos, şi părtaş în curând al slavei ce se va descoperi, ? păstoriţi turma 
lui Dumnezeu de la voi supraveghind-o [episkopountes] nu silnic, ci cu p 
bună potrivit lui Dumnezeu, nu pentru câştig rușinos, ci cu înflăcărare, * 
ca şi cum ați fi nişte stăpâni peste cei hărăziți vouă, ci făcându-vă cecul 
turmei; * iar când se va arăta Arhipăstorul [Hristos] veţi lua cununa nevește- 
jită a slavei. * Asemenea şi voi, cei mai tineri, supuneţi-vă prezbiterilor. Şi 
toţi îmbrăcaţi-vă unii faţă de alţii în smerita-cugetare, căci Dumnezeu celor 
mândri le stă împotrivă, dar celor smeriţi le dă har [Pr 3, 34]. f Smeriţi-vă 
deci sub mâna cea tare a lui Dumnezeu, ca să vă înalțe la vremea potrivită. 


Taina fărădelegii și reținerea ei 
2 Tesaloniceni 2, 1—12 


! În ceea ce priveşte venirea/parusia Domnului nostru Iisus Hristos şi 
adunarea noastră la El, vă rugăm, fraţilor, ° să nu vă clătinaţi repede cu min- 
tea, nici să vă lăsați înspăimântați nici printr-un duh, nici printr-un cuvânt, 
nici printr-o epistolă ca de la noi, că ziua Domnului a şi venit. 3 Nici să nu 
vă amăgească cineva în nici un fel, pentru că [nu va sosi] până ce nu va veni 
mai întâi apostazia şi nu se va descoperi omul fărădelegii, fiul pierzării, 
1 potrivnicul şi cel ce se înalță mai presus de tot ce se numeşte Dumnezeu 

sau se cinsteşte cu venerare [religie], încât să se aşeze el în templul lui 
Dumnezeu şi să se arate pe sine însuși că e dumnezeu. ? Oare nu vă aduceţi 
aminte că v-am spus acestea încă pe când eram la voi? € Şi acum ştiţi ce 
anume îl reţine să se descopere la vremea lui. 7 Fiindcă taina fărădelegii se 
lucrează deja. Dar să fie scos din drum cel care o reţine, ê şi atunci se va 
descoperi cel fără de lege, pe care Domnul îl va omori cu duhul gurii Lui şi-l 
va desfiinţa cu arătarea venirii Lui. ° Arătarea aceluia va fi prin lucrarea lui 
Satana cu toată puterea, cu semne şi minuni mincinoase, ” şi cu toată amă- 
girea nedreptăţii pentru cei ce pier, pentru că n-au primit în locul lor iubirea 
adevărului, ca să se mântuiască. !! De aceea Dumnezeu le trimite o lucrare 
de rătăcire, pentru ca să creadă minciunii, '? ca să fie judecaţi toți cei ce n-au 
crezut adevărului, ci s-au complăcut în nedreptate. 


Țineţi predaniile 
2 Tesaloniceni 2, 15 


'5 Prin urmare, fraţilor, staţi în picioare şi ţineţi predaniile pe care le-aţi 
învățat fie prin cuvânt, fie prin epistola noastră. 


Cine nu lucrează nici să nu mănânce 
2 Tesaloniceni 3, 6-12 


Í Vă poruncim, fraţilor, în Numele Domnului Iisus Hristos, să vă feriţi de 
orice frate care umblă fără rânduială şi nu după predania pe care aţi primit-o 
de la noi. 7 Căci voi ştiţi cum anume trebuie să ne imitaţi, pentru că n-am 
stat între voi fără rânduială, € nici n-am mâncat pâine pe degeaba de la cineva, 
ci lucrând cu trudă şi osteneală zi şi noapte ca să nu fim povară cuiva dintre 

voi; ° nu că mu avem o stăpânire, ci ca să vă dăm exemplu pe noi înşine ca să 
ne imitați. ° Căci şi atunci când eram la voi vă porunceam: Dacă nu vrea 
cineva să lucreze, nici să nu mănânce! !! Fiindcă auzim că între voi unii 
umblă fără rânduială, nelucrând nimic, dar aflându-se în treabă. '? Unora ca 
aceştia le poruncim şi-i îndemnăm în Domnul lisus Hristos ca lucrând în 
linişte să-şi mănânce pâinea lor. 


lisus Hristos, Dumnezeu şi om, Arhiereu veşnic 
Evrei |, 1—4; 2, 14 — 3, 1; 4, 14 - 5, 1. 4—6; 9, 11-12. 24-28; 10, 19-27 


1! În multe rânduri şi în multe feluri grăindu-le Dumnezeu în vechime 
părinţilor noştri prin profeţi, ° în aceste zile de pe urmă ne-a grăit nouă 
printr-un Fiu, pe Care L-a pus moștenitor a toate, prin Care a făcut şi veacu- 

rile. * Fiind El reflexul slavei Sale şi întipărirea substanței Lui, şi purtând 
toate cu cuvântul puterii Lui, după ce a făcut curățirea păcatelor noastre, a 

şezut de-a dreapta măreției Lui în cele mai înalte, f devenind El cu atât mai 
superior îngerilor, cu cât a moștenit un Nume mai diferit decât ei. 

2” [...] El S-a făcut părtaş sângelui și trupului [nostru], ca prin moartea 
Lui să-l desființeze pe cel ce are stăpânirea morții, adică pe diavolul, ! 
să-i elibereze pe cei care prin frica de moarte erau ţinuţi în sclavie toată FIA 
16 Căci nu ajută nişte îngeri, ci ajută sămânța lui Avraam. !7 Pentru aceea se 
cădea să se asemene întru toate fraţilor, ca să devină un arhiereu milostiv și 
credincios î în cele privitoare la Dumnezeu spre ispăşirea păcatelor poporului; 

8 căci în ceea ce a pătimit El Însuși fiind pus la încercare poate să ajute şi 
celor ce sunt puşi la încercare. 3 ' Drept aceea, fraţi sfinţi, părtași ai unei 
chemări cereşti, înțelegeți-L pe Apostolul [trimisul] şi Arhiereul mărturisirii 
noastre, lisus. (...] 

4! Având noi un Arhiereu Mare, Care a străbătut cerurile, pe lisus Fiul 
lui Dumnezeu, să ținem mărturisirea [homologias]; " căci n-avem un arhie- 
reu care să nu poată să sufere împreună cu noi în slăbiciunile noastre, ci 
Unul pus la încercare în toate după asemănarea noastră afară de păcat. ' Să 
ne apropiem deci cu îndrăznire de tronul harului, ca să primim milă şi să 
aflăm har spre ajutor la bună vreme. 5 ' Fiindcă orice arhiereu, luat fiind 
dintre oameni, e aşezat pentru oameni în cele privitoare la Dumnezeu, ca să 
aducă daruri şi jertfe pentru păcate [...]. f Şi nimeni nu- -şi ia de la sine însuşi 
această cinste, ci chemat de Dumnezeu, ca Aaron. * Aşa și Hristos nu S-a 
slăvit pe Sine Însuşi devenind Arhiereu, ci [L-a slävit] Acela care l-a grăit: 
„Fiul Meu eşti Tu. Eu astăzi Te-am născut” [Ps 2, 7], precum în alt loc zice: 
„Tu esti preot în veac după rânduiala lui Melchisedec” [Ps 109, 4]. 

9"! Hristos venind Arhiereu al bunătăţilor viitoare prin cortul mai mare şi 
mai desăvârșit nefăcut de mână, adică nu prin creaţia aceasta, ' nici prin 
sânge de țapi și vieţi, ci prin Sângele Lui, a intrat o dată pentru totdeauna în 
Sfânta Sfintelor, aflând o răscumpărare veşnică. [...] % Căci Hristos n-a in- 
trat într-o sfântă a sfintelor făcută de mâini, o copie a celei adevărate, ci în 
cerul însuși, ca să se înfăţişeze feţei lui Dumnezeu pentru noi; ” nu ca să se 
aducă pe Sine Însuşi de multe ri, ca arhiereul care intră în sfânta sfintelor 
în fiecare an cu sânge străin, % fiindcă atunci ar fi trebuit să pătimească de 
multe ori de la întemeierea lumii; acum însă S-a făcut o singură dată la în- 
cheierea veacurilor spre desființarea păcatului prin jertfa Lui. 7 Şi aşa cum 
oamenilor le este hărăzit să moară o singură dată, după care vine judecata, 

78 aşa şi Hristos, aducându-Se o singură dată jertfă ca să ridice păcatele celor 
mulți, E doua oară Se va arăta fără păcat celor ce Îi aşteaptă spre mântuire. 

10” Având deci, fraților, îndrăznire în intrarea în sfânta sfintelor prin 
sângele lui lisus, 2 pe calea recentă şi vie pe care ne-a înnoit-o, prin catape- 
teasmă, adică prin trupul Săw/carnea Sa, ” şi având un Mare Preot peste 

casa lui Dumnezeu, 7 să ne apropiem cu inimă adevărată şi cu certitudinea 
credinței, stropindu-ne inimile de o conştiinţă rea şi spălându-ne trupul/cor- 
pul cu apă curată; 7 să ţinem neclintită mărturisirea nădejdii, căci credincios 
este Cel ce a făgăduit; 7 să luăm aminte unii la alții spre stâmirea iubirii şi a 
faptelor bune, zi nepărăsind adunarea noastră, cum au obiceiul unii, ci mân- 
gâindu-ne; cu atât mai mult cu cât vedeţi că s-a apropiat ziua. 26 Căci dacă 
păcătuim de bunăvoie după ce am primit cunoaşterea adevărului, nu mai 
rămâne o jertfă pentru păcate, 7 ci o aşteptare înfricoşată a judecății şi 
aprinderea focului care-i va mistui pe cei potrivnici. 


Antihristul 
1 Ioan 2, 18. 22-23 


'3 Copilaşilor, e ceasul de pe urmă, şi după cum aţi auzit că vine antihrist, 
acum s-au făcut mulți antihrişti, şi de aici cunoaştem că e ceasul de pe urmă. 
[...] 2 Cine este mincinosul, dacă nu cel ce tăgăduieşte că lisus este 
Hristosul? Acesta este antihristul, cel ce tăgăduieşte pe Tatăl şi pe Fiul. 
“1 Oricine tăgăduieşte pe Fiul nu-L are nici pe Tatăl; cine mărturiseşte pe 
Fiul, Îl are și pe Tatăl. 


Duhul lui Dumnezeu şi duhul lui antihrist 
1 loan 4, 1—3 


' Tubiţilor, nu credeţi oricărui duh, ci puneţi la încercare duhurile dacă 
sunt din Dumnezeu, pentru că mulți profeți mincinoşi au ieşit în lume. ? În 
aceasta cunoaşteţi Duhul lui Dumnezeu: orice duh care mărturiseşte că lisus 
Hristos a venit în trup/carne e din Dumnezeu, 3 şi orice duh care nu mărturi- 
seşte pe lisus nu este din Dumnezeu, şi este cel al lui antihrist, de care aţi 
auzit că vine şi e deja în lume. 


Dumnezeu este iubire 
1 loan 4, 7-16 


7 Iubiţilor, să ne iubim unii pe alţii, pentru că iubirea e din Dumnezeu și 
oricine iubeşte e născut din Dumnezeu şi cunoaște pe Dumnezeu. ê Cine nu 
iubeşte n-a cunoscut pe Dumnezeu, pentru că Dumnezeu este iubire. ° În 
aceasta s-a arătat iubirea lui Dumnezeu față de noi, că pe Fiul Său Unul- 
Născut Dumnezeu L-a trimis în lume, ca să fim vii prin El. ' În aceasta e 
iubirea, că nu noi L-am iubit pe Dumnezeu, ci El Însuşi ne-a iubit pe noi şi 
L-a trimis pe Fiul Său ispăşire pentru păcatele noastre. “! Iubiţilor, dacă astfel 
ne-a iubit Dumnezeu pe noi, şi noi suntem datori să ne iubim unii pe alţii. 
12 Pe Dumnezeu nimeni nu L-a văzut vreodată; dacă ne iubim unii pe alţii, 

Dumnezeu rămâne în noi şi iubirea Lui e desăvârșită în noi. ” În aceasta 
cunoaştem că rămânem în El şi El în noi, pentru că ne-a dat din Duhul Lui. 
1 Şi noi am văzut şi dăm mărturie că Tatăl L-a trimis pe Fiul Său mântuitor al 
lumii. 5 Dacă mărturiseşte cineva că lisus e Fiul lui Dumnezeu, Dumnezeu 
rămâne în el şi el în Dumnezeu. '€ Şi noi am cunoscut şi am crezut iubirea 
pe care o are Dumnezeu față de noi. Dumnezeu este iubire, şi cine rămâne în 
iubire rămâne în Dumnezeu și Dumnezeu rămâne în el. 


Mărturia despre Fiul 
1 loan 5, 6-12 


4 Acesta este Cel ce a venit prin apă şi prin sânge: lisus Hristos; nu numai 
în apă, ci în apă şi în sânge, şi Duhul e Cel care dă mărturie, pentru că Duhul 
e adevărul. 7 Pentru că trei sunt cei care dau mărturie: ê Duhul, apa Şi sân- 
gele, şi aceştia trei una sunt. * Dacă primim mărturia oamenilor, mărturia lui 
Dumnezeu e mai mare, pentru că aceasta e mărturia lui Dumnezeu: că a dat 
mărturie despre Fiul Lui. ”’ Cine crede în Fiul lui Dumnezeu are mărturia 
întru sine; cine nu crede în Dumnezeu L-a făcut mincinos, pentru că n-a 
crezut în mărturia pe care a dat-o Dumnezeu despre Fiul Lui. l Şi aceasta 
e mărturia: că Dumnezeu ne-a dat viaţa veşnică, şi această viaţă e în Fiul. 
12 Cine are pe Fiul are viaţa, cine nu are pe Fiul lui Dumnezeu nu are viaţa. 


Apostolul loan şi erezia 
2 loan 


! Bătrânul/Prezbiterul, alesei Doamne [Bisericii] și fiilor ei, pe care îi iu- 
besc în adevăr și nu numai eu, ci şi toți care au cunoscut adevărul, ` din pri- 
cina adevărului care rămâne în noi şi va fi cu noi în veac. ? Har, milă, pace 
fie cu voi de la Dumnezeu Tatăl şi de la lisus Hristos, Fiul Tatălui, în adevăr 
Şi în iubire. 

“ M-am bucurat foarte că am găsit pe unii din copiii tăi umblând în adevăr, 
precum am primit poruncă de la Tatăl. * Şi acum te rog pe tine, Doamnă, nu 
ca scriindu-ți o poruncă nouă, ci pe cea pe care am avut-o de la început: să 
ne iubim unii pe alţii. f Şi aceasta e iubirea, precum aţi auzit de la început, 
ca să umblaţi în ea. ” Pentru că mulți amăgitori au ieşit în lume, care nu măr- 
turisesc pe lisus Hristos venit în trup; acesta e amăgitorul şi antihristul. 
2 Priviţi la voi înşivă, ca să nu pierdeţi ce aţi lucrat, ci să primiţi plată depli- 
nă. * Oricine vine şi nu rămâne în învățătura lui Hristos nu are pe Dumne- 
zeu, şi cel ce rămâne în învățătura Lui, acesta are şi pe Tatăl, şi pe Fiul. 
10 De vine cineva la voi şi nu aduce această învățătură, nu-l primiți în casă şi 

nu-i ziceţi: Bun venit! H Căci acela care-i zice: Bun venit! se face părtaş la 
faptele lui cele rele. 

1? Multe având a vă scrie, n-am vrut să o fac prin hârtie şi cerneală, ci nă- 
dăjduiesc. să vin la voi şi să grăiesc gură către gură, ca bucuria voastră să fie 
deplină. ! “Te îmbrățişează copiii alesei tale surori. 


Apostolul loan şi schisma 
3 loan 


' Bătrânul/Prezbiterul, iubitului Gaius, pe care-l iubesc într-adevăr. ? Iubi- 
tule, mă rog să-ţi meargă bine în toate şi să fii sănătos, cum îi merge bine 
sufletului tău. * Căci m-am bucurat mult când au venit frații şi au dat mărturie 
de adevărul tău, precum umbli în adevăr. “ Mai mare bucurie decât acestea 
nu, am, ca să aud că ai mei copii umblă în adevăr. 

? Iubitule, un lucru credincios faci î în ceea ce lucrezi pentru frați, şi făcând 
acest lucru pentru niște străini, f care au dat mărturie în faţa Bisericii de 
iubirea ta; bine faci şi trimițându-i mai departe în chip vrednic de Dumnezeu. 

7 Căci au ieșit pentru Nume[le lui Hristos] neluând nimic de la păgâni. 
3 Aşadar, noi suntem datori să-i sprijinim pe unii ca aceştia, ca să fim cola- 
boratori ai adevărului. 

* Am scris ceva Bisericii, dar Diotref, iubitorul de întâietate între ei, nu ne 
primeşte. ' De aceea, când voi veni, îi voi aduce aminte de faptele pe care 
le face defăimându-ne cu vorbe urâte. Pentru că nemulțumindu-se cu aces- 
tea, nici el nu-i primeşte pe fraţi, nici pe cei ce vor să-i primească nu-i lasă 
şi-i scoate afară din Biserică. 

ii lubitule, nu imita răul, ci binele. Cel ce face binele este din Dumnezeu, 
cel ce face răul nu L-a văzut pe Dumnezeu. “7 Lui Dimitrie i s-a dat mărturie 
de către toți şi de adevărul însuşi; şi noi dăm mărturie, şi ştii că mărturia 
noastră e adevărată. 

1 Multe aveam să- -ți scriu, dar nu vreau să-ţi scriu cu cerneală şi condei. 
14 Nădăjduiesc să te văd degrabă şi să grăim gură către gură. !* Pace ție! Te 
îmbrățișează prietenii. Îmbrățişează-i pe prieteni, pe fiecare după numele lui. 


Hristos către Biserici prin profetul loan 
Apocalipsa 1, 4-8 


f Ioan, celor şapte Biserici care sunt în Asia: 

Har vouă şi pace de la Cel ce este, Cel ce era şi Cel ce vine, * şi de la lisus 
Hristos, Martorul credincios, Întâiul-Născut din morți şi Stăpânul împăraţilor 
pământului! 

Celui ce ne iubeşte şi ne-a dezlegat din păcatele noastre în sângele Lui, 

ô şi ne-a făcut î împărăție, preoți [hiereis] lui Dumnezeu şi Tatăl Lui — Lui 
fie slava şi stăpânirea în veci. Amin. 

7 Tată vine cu norii şi orice ochi Îl va vedea, şi câți L-au împuns, și pentru 
El yor jeli toate semințiile pământului. Amin. 
% Eu sunt Alfa şi Omega, zice Domnul Dumnezeu, Cel ce este, Cel ce era 
şi Cel ce vine Atoateţiitorul. 


Liturghia cerească 
Apocalipsa 1, 9-10; 4,2. 4. 6-11; 5, 1. 6-14 


1” Eu, loan, fratele vostru şi copărtaş la necazul, împărăţia şi răbdarea în 
lisus, [...] ° fost-am în duh în ziua Domnului [...], 47 şi iată un tron era în 
cer şi pe tron şedea Cineva [...] f şi jur-împrejurul tronului erau douăzeci şi 
patru de tronuri, şi pe tronuri şedeau douăzeci şi patru de bătrâni/prezbiteri 
îmbrăcaţi în haine albe și purtând pe capul lor cununi de aur, [...] f şi în mij- 
locul tronului şi în jurul tronului erau patru fi fiinţe pline cu ochi dinainte și 
dinapoi. 7 Şi prima ființă era asemenea unui leu, a doua era asemenea unui 
vițel, a treia avea o faţă ca de om, iar a patra era asemenea unui vultur care 
zboară. * Şi cele patru fiinţe, având fiecare din ele câte şase aripi, sunt pline de 
ochi de jur-împrejur şi pe dinăuntru, şi n-au odihnă ziua şi noaptea zicând: 

Sfânt! Sfânt! Sfânt! 
Domnul, Dumnezeu Atoateţiitorul, 
Cel ce era, Cel ce este şi Cel ce vine! 

“ Şi când fiinţele dădeau slavă, cinste şi mulţumire Celui ce şade pe tron, 
celui viu în vecii vecilor, ” cei doisprezece bătrâni cădeau înaintea Celui ce 
şade pe tron şi se închinau Celui Viu în vecii vecilor, şi-şi aruncau cununile 
înaintea tronului zicând: 

"1 Vrednic eşti, Doamne, Dumnezeul nostru, 
să primeşti slava, cinstea şi puterea, 
pentru că Tu ai creat toate 
şi prin voia Ta au fost ele şi au fost create. 

5! Şi am văzut în mâna dreaptă a Celui ce şade pe tron o carte scrisă pe 
dinăuntru şi pe dinafară, pecetluită cu şapte peceți. [...] Í Iar în mijlocul tro- 
nului şi al celor patru ființe şi în mijlocul bătrânilor am văzut stând un Miel 
ca înjunghiat [...] 7 şi a venit şi a luat cartea din mâna Celui ce şade pe tron. 

Şi când a luat cartea, cele patru fiinţe şi cei douăzeci şi patru de bătrâni au 
căzut înaintea Mielului, fiecare având o chitară și cupe de aur pline cu tămâie, 
care sunt rugăciunile sfinţilor, ° şi cântau cântare nouă zicând: 

Vrednic eşti să iei cartea 
şi să deschizi peceţile ei 
pentru că ai fost junghiat şi ai răscumpărat cu Sângele Tău 
din toată seminția, limba, poporul şi neamul, 
19 şi i-ai făcut împărăție şi preoți Dumnezeului nostru, 
şi împărăţesc pe pământ. 

! Şi am văzut şi am auzit glas de îngeri mulți jur-împrejurul tronului, fiin- 
telor și bătrânilor, numărul lor era zeci de mii de zeci de mii şi mii de mii, 
"2 zicând cu glas mare: 

Vrednic este Mielul înjunghiat să ia 

puterea, bogăţia, înțelepciunea şi tăria, 

cinstea, slava şi binecuvântarea. 
1? Şi toată făptura care era în cer şi pe pământ, sub pământ şi pe mare, şi toate 
cele din ele, le-am auzit zicând: 

Celui ce şade pe tron şi Mielului 

binecuvântarea, cinstea slava şi stăpânirea în vecii vecilor, 

i4 şi cele patru fiinţe spuneau: „Amin”, iar bătrânii cădeau şi se închinau. 


Ierusalimul ceresc 
Apocalipsa 21, 1-2. 12-14. 22-27; 22, 1-5 


21! Şi am văzut un cer şi un pământ nou, căci primul cer şi primul pământ 
au trecut, iar marea nu mai este. ? Şi am văzut cetatea sfântă, Ierusalimul 
nou, coborând din cer de la Dumnezeu gătită ca o mireasă împodobită pen- 
tru Mirele ei [Mielul]. [...] '? Avea un zid mare şi înalt, douăsprezece porţi, 
iar la porți doisprezece îngeri, iar numele scrise deasupra lor sunt cele ale 
celor douăsprezece seminţii ale fiilor lui Israel; ” spre răsărit avea trei porți 
şi spre miazănoapte, trei porti, spre miazăzi, trei porți şi spre apus, trei porți; 
14 şi zidul cetăţii avea douăsprezece temelii şi pe ele douăsprezece nume, ale 
celor doisprezece apostoli ai Mielului. [...] % Şi templu n-am văzut în ea, 
căci Domnul Dumnezeu Atotţiitorul e templul ei, şi Mielul. * Şi cetatea 
n-are nevoie de soare, nici de lună, ca să o lumineze, căci slava Domnului a 
luminat-o şi sfeșnicul ei este Mielul. * Şi vor umbla neamurile păgâne în 
lumina ei şi împărații pământului vor aduce în ea slava lor; ” porţile ei nu 
se vor închide ziua, căci noapte nu va fi acolo, % şi vor aduce în ea slava şi 
cinstea neamurilor păgâne. ” Şi nu va intra în ea nimic spurcat şi care face 
urâciune şi minciună, decât numai cei scrişi în cartea vieţii Mielului. 

22! Şi mi-a arătat un râu cu apa vieții, strălucitor, ieşind din tronul lui 
Dumnezeu şi al Mielului. ? În mijlocul pieţei ei şi al râului de o parte şi de 
alta e Pomul Vieţii care face rod de douăsprezece ori pe an, dându-și rodul 
în fiecare lună şi frunzele lui spre tămăduirea neamurilor. * Şi nici un blestem 
nu va mai fi. Şi tronul lui Dumnezeu şi al Mielului va fi în ea şi slujitorii Lui 
ÎI vor adora, * şi vor vedea fața Lui şi Numele Lui va fi pe frunţile lor. ? Şi 
noapte nu va mai fi şi nu vor avea nevoie de lumina sfeşnicului şi de lumina 
soarelui, pentru că Domnul Dumnezeu va lumina peste ei şi vor împărăți în 
vecii vecilor. 

Venirea lui Hristos 
Apocalipsa 22, 11-13. 17. 20 


!! Cel nedrept să nedreptățească mai mult, cel întinat să se întineze și mai 
mult, iar cel drept să facă dreptate mai departe şi cel sfânt să se sfințească încă, 
? „lată vin repede şi plata Mea este împreună cu mine, ca să dau fiecăruia 
cum este fapta lui. ” Eu sunt Alfa şi Omega, Întâiul și Ultimul, Începutul şi 
Sfârşitul.” [...] 
17 Şi Duhul și Mireasa zic: „Vino!” 
Și cel ce aude să zică: „Vino!” 
Şi cel însetat să vină, cel ce vrea să ia în dar apa vieţii. [...] 
2 „Da, vin repede!” 
„Amin. Vino Doamne Iisuse!” 


Corespondenţa lui Plinius cel Tânăr 


cu împăratul Traian 
(Bithynia, nord-vestul Asiei Mici, cca 111-113)! 


Caius Plinius împăratului Traian 
(Epistola X, 96) 


Îmi este obiceiul, stăpâne, să-ţi prezint toate lucrurile despre care am o 
îndoială. Căci cine poate mai bine fie să facă să dea înapoi ezitarea mea, fie 
să înveţe neştiința mea? 

N-am fost niciodată de faţă la anchetele împotriva creştinilor. De aceea nu 
ştiu ce anume şi până unde anume sunt de obicei pedepsiţi sau cercetaţi. Şi 
nu puţin am şovăit dacă să fac vreo deosebire a vârstelor şi dacă cei plăpânzi 
nu trebuie tratați cumva diferit de cei în putere, dacă să li se dea iertare în 
caz de căință, dacă nu cumva celui ce a fost creştin nu-i foloseşte la nimic că 
a încetat, dacă trebuie pedepsit însuşi numele de creştin, chiar dacă lipsesc 
ticăloşiile sau dacă trebuie pedepsite doar ticăloşiile legate de acest nume. 

Între timp cu cei ce mi-au fost deferiţi drept creştini am urmat în felul ur- 
mător: l-am întrebat dacă sunt creştini. Pe cei care mărturiseau i-am întrebat 
din nou şi a treia oară, ameninţându-i cu moartea, iar pe cei care stăruiau am 
poruncit să fie duşi la moarte. Căci orice ar fi mărturisit, nu m-am îndoit că 
trebuie cu siguranță să fie pedepsită încăpățânarea şi îndărătnicia neplecată. 
Au fost şi alţii cuprinşi de o nebunie asemănătoare pe care, întrucât erau 
cetățeni romani, i-am notat să-i trimit în capitală [la Roma]. Curând, prin 
însuşi faptul cercetării, cum se întâmplă de obicei, au apărut mai multe 
cazuri, nelegiuirea întinzându-se. A fost adusă o listă fără autor cuprinzând 
numele multora. Celor care negau că sunt ori au fost creștini, întrucât îi 
chemau pe zei după formula rostită de mine şi se rugau cu tămâie şi cu vin 
statuii tale, pe care poruncisem să fie adusă împreună cu statuile zeilor, şi 
în plus vorbeau de rău de Hristos, lucru la care se spune că cei ce sunt cu 


! PLINIUS JUN, Epistulae, ed. C. F. Müller, Leipzig, 1903, p. 291-293. 

adevărat creştini nu pot fi siliți de nimic, am socotit că trebuie să li se dea 
drumul. Alţii din cei numiţi pe listă au spus că sunt creştini şi apoi au negat 
zicând că au fost, dar acum au încetat, unii de trei ani, alţii de mai mulţi ani, 
unii chiar de douăzeci. Toţi aceştia au venerat şi statuia ta și statuile zeilor şi 
au vorbit de rău pe Hristos. 

Afirmau că marea lor vină sau greșeală a fost că obișnuiau să se adune 
într-o zi anume înainte de răsărit şi să spună pe rând o cântare lui Hristos ca 
unui zeu și că se legau printr-un jurământ nu pentru vreo nelegiuire, ci ca să 
nu facă furturi, hoţii sau adultere, să nu-și încalce cuvântul şi să nu tăgădu- 
iască atunci când sunt chemaţi în tribunal ceea ce li s-a încredinţat. După ce 
se săvârşeau acestea obişnuiau să se despartă şi să se adune iarăşi să guste o 
mâncare, dar una obișnuită şi nevinovată. Lucru pe care au încetat a-l mai 
face după edictul meu prin care, potrivit poruncilor tale, am interzis asociaţiile 
secrete [haeterias). 

Am crezut că e necesar să cercetez care e adevărul și prin torturi de la două 
slujnice, care se numeau diaconiţe [ministras]. N-am găsit altceva decât o 
superstiție sucită şi lipsită de măsură. De aceea, amânând ancheta, am aler- 
gat la sfatul tău. Căci lucrul mi s-a părut demn de sfătuire, dat fiind foarte 
marele număr al celor implicaţi. Căci mulţi, de toate vârstele, stările și am- 
bele sexe sunt sau vor fi în primejdie. Şi molima acestei superstiții s-a întins 
nu numai în oraşe, ci şi în sate, şi cred că poate fi oprită şi îndreptată. Se 
poate deja constata că templele care erau aproape părăsite au început să fie 
frecventate şi ceremoniile sacre multă vreme întrerupte sunt reluate, şi car- 
nea jertfelor care până acum de-abia de îşi găsea un cumpărător, se găseşte 
iarăşi. De unde se poate vedea ușor ce mare mulțime de oameni poate fi 
îndreptată, dacă i se dă şansa unei căințe. 


Traian lui Plinius 


Ai procedat cum trebuia, iubite Secundus, anchetând cauzele celor care 
ți-au fost denunţaţi drept creştini. Căci nu poate fi stabilit în general ceva 
care să aibă o formă sigură. Nu trebuie căutaţi cu tot dinadinsul, dacă sunt 
deferiţi şi demascaţi, trebuie pedepsiţi, dar astfel încât cine va nega că e 
creştin şi va arăta acest lucru prin fapte, adică rugându-se zeilor noştri, chiar 
dacă a fost suspect înainte, să dobândească iertare prin căință. Dar denunţu- 
rile fără autor nu trebuie primite pentru nici o acuzaţie, căci sunt un exemplu 
foarte rău şi nu țin de veacul nostru. 


Iustin Martirul şi Filozoful 
(t 165) 


Din Apologia I către Antoninus Pius 
(Roma, cca 155)! 


Demonii, Socrate şi Hristos 


V. [...] Să se spună adevărul! Întrucât în vechime răii demoni luând înfăţi- 
şare făceau adulter cu femeile, stricau copii şi arătau oamenilor lucruri înfri- 
coșătoare, cei ce nu judecau cu rațiunea faptele făcute au rămas înlemniţi şi, 
răpiți de spaimă şi neştiind că sunt niște demoni răi, i-au numit zei şi li s-au 
adresat fiecăruia cu numele pe care şi l-a dat fiecare dintre demoni. Iar când 
Socrate a încercat, printr-o rațiune adevărată și printr-o cercetare, să aducă 
la lumină acestea şi să-i abată de la demoni pe oameni, atunci înşişi demonii 
prin oamenii care se bucurau de răutatea lor au lucrat astfel încât l-au omorât 
ca pe un ateu şi impios, spunând că introduce demoni noi. Și acelaşi lucru îl 
fac în chip asemănător şi cu noi. Fiindcă acestea au fost demascate prin cu- 
vânVraţiune nu numai la elini de Socrate, ci şi la barbari de Însuşi Cuvân- 
tul/Raţiunea care a luat chip/formă şi S-a făcut om şi S-a numit lisus Hristos; 
Căruia crezând spunem nu numai că demonii care făptuiesc acestea nu sunt 
drepţi, dar şi că sunt nişte demoni răi şi necuvioşi, care n-au fapte asemănă- 
toare nici măcar cu oamenii care doresc virtutea. 


„Ateism ” sau adevărata credință 


VI. De aceea suntem numiţi şi „atei”. Şi mărturisim că suntem atei față de 
astfel de zei socotiți astfel, nu însă față de Dumnezeul Cel foarte adevărat şi 
Tată al dreptății, al cumințeniei și al celorlalte virtuţi, neamestecat cu vreo 
răutate. Pe Acela şi pe Fiul care a venit de la El şi ne-a învăţat acestea, oşti- 
rea celorlalți îngeri buni care-L urmează şi I se aseamănă, şi pe Duhul Cel 
profetic Îi venerăm şi ne închinăm Lor cinstindu-l în cuvânt/rațiune și în 
adevăr, predându-le fără gelozie oricui ar voi să înveţe ceva despre Ei, aşa 
cum am fost învăţaţi noi înşine. [...] 


! Traducere după: GIUSTINO, Apologie (ed. Giuseppe Girgenti), Milano, 1995. 

Adevărata cinstire şi viaţă plăcută lui Dumnezeu 


VIII. Gândiţi-vă însă şi la faptul că pentru voi am spus acestea, deşi ar sta 
în puterea noastră să le tăgăduim atunci când suntem anchetați. Dar nu voim 
să trăim spunând minciuni, căci dorind viaţa veşnică şi curată revendicăm 
pentru noi vieţuirea [diagâge] împreună cu Dumnezeu Tatăl şi Creatorul a 
toate şi ne grăbim să mărturisim aceasta convinşi şi crezând că pot dobândi 
acestea cei care L-au convins pe Dumnezeu prin fapte că au urmat Lui şi au 
ales vieţuirea alături de El acolo unde nu rezistă nici o răutate. [...) 


X. Am primit că Dumnezeu n-are nevoie de ofrandă materială de la oa- 
meni, întrucât ÎI vedem că E! dă toate; am fost învăţaţi, suntem convinși şi 
credem că îi primeşte numai pe cei care imită calităţile bune inerente Lui: 
cumințenia, dreptatea, iubirea de oameni şi câte sunt proprii lui Dumnezeu 
Care nu e numit de fapt de nici un nume pozitiv. Am fost învăţaţi că, fiind 
bun, a creat la început toate dintr-o materie fără formă pentru oameni, care. 
dacă s-ar arăta prin fapte vrednici de voinţa Lui, am primit că se vor învred- 
nici de vieţuirea împreună cu El împărăţind împreună cu El fiind făcuţi 
nestricăcioşi şi nepătimitori. Căci în modul în care i-a crea! la început fără 
ca ei să existe, în acelaşi mod socotim că aceia care au ales liber cele plăcute 
Lui se vor învrednici şi de nestricăciune şi de convieţuirea cu El. Pentru că 
faptul că am fost făcuți la început nu ne aparține, dar acela de a urma celor 
plăcute Lui alegându-le în mod liber prin puterile raţionale pe care ni le-a 
dăruit El Însuşi ne convinge şi ne duce la credință. Şi socotim că e în interesul 
tuturor oamenilor să nu fie împiedicaţi să afle acestea, ci să fie îndemnați la 
ele. Pentru că cele pe care nu puteau să le facă legile omeneşti, pe acestea 
le-ar fi lucrat Cuvântul, fiind dumnezeiesc, dacă răii demoni n-ar fi răspândit 
multe acuzații mincinoase şi atee, luând drept aliată pofta rea din fiecare și 
care are prin fire multe forme, dar dintre care nici una nu este proprie nouă. 


Împărăția lui Dumnezeu, nu împărăție omenească 


XI. Voi însă, auzind că aşteptăm o Împărăție, aţi presupus fără judecată că 
vorbim de una omenească, în timp ce noi vorbim de cea împreună cu Dum- 
nezeu, cum se vede şi din faptul că, atunci când suntem anchetați de voi, 
mărturisim că suntem creştini, deși ştim că pe cel ce mărturiseşte îl aşteaptă 
paguba morţii. Căci dacă am aştepta o împărăție omenească, am tăgădui acest 
fapt, ca să nu fim omorâţi, şi am încerca să ne ascundem, ca să dobândim 
cele aşteptate; dar pentru că nu avem nădejdi pentru acum, nu ne preocupăm 
de faptul că suntem omorâţi, întrucât cu moartea suntem datori negreșit. 

Creștinismul e folositor statului 


XII. Noi însă vă suntem colaboratori şi aliați în vederea păcii mai mult decât 
toți oamenii, pentru că avem aceste păreri: că e cu neputinţă să se ascundă 
de Dumnezeu vreun răufăcător, lacom, uneltitor sau virtuos, ci fiecare merge 
după vrednicia faptelor lui la osânda sau mântuirea veşnică. Căci dacă toți 
oamenii ar cunoaşte acestea, în scurt timp n-ar mai alege cineva răutatea, 
cunoscând că merge spre osândă veşnică prin foc, ci s-ar reţine în tot felul 
de la ea şi s-ar împodobi cu virtutea, ca să dobândească cele bune de la 
Dumnezeu şi să fie izbăvit de pedepse. Fiindcă nu pentru legile şi pedepsele 
puse de voi încearcă să se ascundă cei fără de lege, ci ei fac fărădelegi ştiind 
că se pot ascunde de voi întrucât sunteţi oameni; dacă ar afla şi ar fi convinşi 
că e cu neputinţă să rămână lui Dumnezeu ascuns ceva, nu numai un lucru 
făptuit, dar şi plănuit, atunci ar fi oneşti fie şi numai din pricina celor ce îi 
aşteaptă în tot felul, cum aţi putea fi de acord şi voi. [...] 


Creştinismul — adevărata credinţă 


XIII. Aşadar, pentru că nu suntem „atei”, venerând pe Creatorul acestui 
univers, deşi spunem, aşa cum am fost învăţaţi, că n-are nevoie de sânge, de 
libaţii şi tămâieri, Il lăudăm, pe cât ne stă în putință, prin cuvânt de rugăciune 
şi de mulţumire pentru toate câte ni s-au oferit, pentru că am primit că sin- 
gură demnă de El e această cinstire: faptul de a nu mistui în foc cele făcute 
de El spre hrană, ci de a ni le oferi nouă înșine și celor lipsiți, fiindu-l mul- 
țumitori prin adresarea de elogii şi imne prin cuvânt pentru faptul că ne-a 
făcut și pentru toate resursele date spre sănătate, pentru calitățile genurilor 
şi transformarea anotimpurilor, şi pentru ca, adresându-l cereri, să putem 
ajunge iarăşi în nestricăciune din pricina credinţei în El. Şi vom dovedi că Îl 
cinstim cu rațiune pe Cel care ni s-a făcut învățătorul acestora şi Care pentru 
asta S-a născut, pe lisus Hristos, Care a fost răstignit în ludeea pe timpul lui 
Ponţiu Pilat care a fost procurator în Iudeea pe vremea lui Tiberiu Cezar, 
întrucât am fost învăţaţi că este Fiu al Însuşi adevăratului Dumnezeu şi-L 
ținem pe locul al doilea [după Acesta], iar pe Duhul Cel profetic în rangul al 
treilea. Căci tocmai aici, spun ei neştiind taina care este în aceasta, se arată 
nebunia noastră de a da unui om răstignit locul al doilea după Dumnezeu 
Cel neschimbabil, Care e pururea şi e Născătorul a toate — taină la care vă 
îndemnăm să fiți cu luare-aminte atunci când v-o explicăm. 


Creştinismul — o viață nouă 


XIV. Căci vă spunem dinainte să vă păziţi ca nu cumva demonii defăimaţi 
mai înainte de noi să vă amăgească şi să vă întoarcă de la a citi în genere şi 

de la a înțelege cele spuse — pentru că se luptă să vă aibă sclavi şi slugi, și 
uneori prin arătarea de vise, alteori prin ocolişuri magice încearcă să pună 
stăpânire pe toţi cei care nu se luptă pentru mântuirea lor —, în felul în care 
şi noi, după ce am crezut Cuvântului, ne-am depărtat de aceia şi urmăm 
numai Dumnezeului Nenăscut prin Fiul. Noi care odinioară ne bucuram de 
desfrânări, acum îmbrățişăm numai cuminţenia; noi care ne foloseam de 
meşteşuguri magice, ne-am consacrat Bunului şi Nenăscutului Dumnezeu; 
noi care îndrăgeam mai mult decât toate resursele banilor şi avuţiilor, acum 
şi cele ce le avem le aducem şi le punem în comun şi le împărtăşim oricărui 
e lipsit de ele; noi, care ne uram şi omoram unii pe alții şi din pricina obice- 
iurilor nu făceam cămine comune cu cei de altă seminţie, acum după arăta- 
rea lui Hristos ducem aceeaşi viață cu ei, ne rugăm pentru vrăjmaşii noştri şi 
încercăm să-i convingem pe cei ce ne urăsc în chip nedrept că cei care tră- 
iesc potrivit bunelor precepte ale lui Hristos au bune nădejdi să dobândească 
împreună cu noi aceleaşi lucruri de la Dumnezeu Stăpânul tuturor. [...] 


Botezul — renaştere din Dumnezeu 


LXI. Vă vom explica acum modul în care ne-am consacrat lui Dumnezeu 
fiind înnoiţi prin Hristos, ca nu cumva trecând cu vederea acest lucru să 
părem că în explicarea noastră facem ceva rău. Câţi s-ar lăsa convinşi şi ar 
crede că sunt adevărate cele învățate şi spuse de noi şi făgăduicsc să poată 
trăi aşa, aceştia sunt învățați să se roage şi să ceară postind de la Dumnezeu 
iertarea păcatelor dinainte, noi înşine rugându-ne şi postind împreună cu ei. 
După care sunt duși de noi unde e apă şi sunt renăscuţi în modul în care am 
fost renăscuţi noi înşine: li se face atunci o baie în apă în numele Tatălui a 
toate şi al Stăpânului Dumnezeu, al Mântuitorului nostru lisus Hristos şi al 
Duhului Sfânt; căci Hristos a zis: „De nu vă veți naşte din nou, nu veţi intra 
în Împărăţia cerurilor” [In 3, 3-5]. Faptul că e cu neputinţă ca aceia odată 
născuţi să intre în pântecele mamelor lor este evident pentru toți. Dar prin 
profetul Isaia s-a spus în ce mod vor scăpa de păcatele lor cei care au păcă- 
tuit şi se căiesc, şi s-a zis aşa: „Spălaţi-vă, faceți-vă curaţi, depărtaţi răutăţile 
de la sufletele voastre, învățaţi-vă să faceţi binele, faceţi judecată orfanului şi 
dreptate văduvei, şi veniţi să stăm de vorbă, zice Domnul. Și de vor fi păca- 
tele voastre ca purpura, ca lâna le voi înălbi, iar de vor fi stacojii, ca zăpada 
le voi albi. Iar de nu Mă veți asculta, sabia vă va mânca; căci gura Domnului 
a grăit acestea” [Z/s 1, 16-20]. Iar cuvântul despre acest lucru l-am învăţat de 
la apostoli. Pentru că ignorând prima noastră facere/geneză, ne-am născut 
supuşi necesității dintr-o sămânță umedă prin împreunarea unul cu altul a 
părinților noștri şi aşa am ajuns în obiceiuri urâte şi în purtările rele, pentru 
ca să nu rămânem copii ai necesității, nici ai ignoranței, ci ai alegerii libere 

şi ai ştiinţei şi să dobândim iertarea păcatelor pentru cele ce am greşit înainte, 
de aceea se rosteşte în apă peste cel ce a ales să fie născut din nou şi s-a căit 
pentru cele ce a greșit înainte Numele Tatălui a toate şi al Stăpânului Dum- 
nezeu, cel ce duce la baie pe cel ce urmează să fie spălat rostind numai acest 
lucru. Căci nimeni n-ar putea spune un nume Dumnezeului Celui negrăit, iar 
dacă ar îndrăzni cineva să spună că există, ar fi nebun cu o nebunie incurabilă. 
Această baie se numeşte „luminare”, întrucât celor ce sunt învăţaţi acestea li 
se luminează mintea. Cel ce se luminează e spălat şi în Numele lui lisus 
Hristos, Care a fost răstignit pe vremea lui Ponţiu Pilat, şi în Numele Duhului 
Sfânt, Care a vestit dinainte prin profeţi toate cele privitoare la Iisus. [...] 


Euharistia Bisericii 


LXV. După ce acela care a crezut şi s-a învoit împreună cu noi a fost spălat 
astfel, îl ducem la cei care se numesc fraţi, acolo unde sunt adunaţi, făcând 
cu stăruință rugăciuni comune pentru noi înşine şi pentru cel luminat, ca şi 
pentru toți ceilalți de pretutindeni, ca să ne învrednicim ca, după ce am învă- 
tat cele adevărate, să ne aflăm şi prin fapte cetățeni buni și păzitori ai celor 
poruncite, ca să ne mântuim cu mântuirea veşnică. Când încetăm rugăciunile, 
ne îmbrățișăm unii pe alţii cu sărutare. După care se aduce întâi-stătătorului 
[proestâti] fraţilor pâine şi un pahar de vin amestecat cu apă; şi acesta 
luându-le înalță laudă şi slavă Tatălui a toate prin Numele Fiului şi al Duhului 
Sfânt şi face mulţumire multă pentru că am fost făcuţi vrednici de acestea de 
către El. Terminând el rugăciunile şi mulţumirea, tot poporul de față aclamă 
zicând „Amin”, iar în limba ebraică „Amin” înseamnă „Aşa să fie!”. lar după 
ce întâi-stătătorul [proestâs] a mulțumit şi tot poporul a aclamat, cei numiţi 
diaconi dau fiecăruia din cei de față să se împărtășească din Pâinea şi Vinul 
şi apa euharistizate şi le duc şi celor ce nu sunt de faţă. 

LXVI. Hrana aceasta e numită de noi „euharistie” şi nimeni altuia nu-i este 
îngăduit să se împărtăşească din ea decât celui ce crede că sunt adevărate 
cele învăţate de noi, care s-a spălat cu baia pentru iertarea păcatelor și naş- 
terea din nou şi trăieşte aşa cum a predat Hristos. Fiindcă pe acestea nu le 
luăm ca pe o pâine comună şi o băutură comună. Ci în modul în care lisus 
Hristos Mântuitorul nostru a avut trup şi sânge pentru mântuirea noastră 
făcându-se trup prin Cuvântul lui Dumnezeu, tot așa am fost învățați că şi 
hrana cuharistizată prin cuvântul rugăciunii de la El Însuşi, hrană de care 
sunt hrănite prin transformare [kata metabolen] sângele şi trupul nostru, e 
Carne şi Sânge ale lui lisus Care S-a făcut trup. Căci în memoriile făcute de 
ei şi care se numesc „Evanghelii”, aşa au predat apostolii că li s-a poruncit: 


că lisus luând pâine a mulțumit şi a zis: „Aceasta să faceți în amintirea Mea. 

Acesta este Trupul Meu” [Lc 22, 19-20]; şi luând în chip asemănător şi pa- 
harul a mulțumit şi a zis: „Acesta este Sângele Meu” [Mt 26, 28], şi le-a dat 
numai lor. Lucru pe care imitându-l răii demoni au predat să se facă şi în 
misterele lui Mithra; pentru că şi în celebrările lor se pun înaintea celui iniţiat 


pâine şi un pahar cu apă însoțite cu unele formule, lucru pe care fie îl ştiţi, 
fie îl puteţi afla. 


Liturghia duminicală — desfăşurare 


LXVII. Noi însă după acestea ne aducem aminte pururea unii altora de 
aceste lucruri. Şi cei care avem venim în ajutorul tuturor celor lipsiţi și sun- 
tem pururea împreună unii cu alții. Și pentru toate câte ni s-au dat binecu- 
vântăm pe Făcătorul a toate prin lisus Hristos și prin Duhul Sfânt. Şi în ziua 
numită a soarelui [duminica] se face strângerea la un loc a tuturor celor din 
oraşe şi din tarini şi se citesc memoriile apostolilor şi scrierile profeților până 
când se poate. După care, când cel care citeşte încetează, întâi-stătătorul face 
prin cuvânt povăţuirea şi chemarea la imitarea acestor frumoase lucruri. După 
care ne ridicăm şi înălțăm toți rugăciuni în comun; şi, precum spuneam mai 
înainte, când încetăm rugăciunea, se aduce pâine şi vin cu apă, iar întâi- 
stătătorul înalță în chip asemănător, pe cât îi stă în putinţă, rugăciuni şi mul- 
țumiri, iar poporul actamă spunând „A min”, și se face împărţirea şi împărtă- 
şirea fiecăruia din [Darurile] cele euharistizate, iar celor ce nu sunt de faţă li 
se trimite prin diaconi. Cei cu dare de mână şi care vor, dau fiecare în mod 
liber din ale lor cât vor; ceea ce se adună se depune la întâi-stătător, iar el 
vine în ajutorul orfanilor şi al văduvelor sau al celor lipsiţi din alt motiv, celor 
ce sunt în închisori, străinilor aflați în trecere şi, simplu spus, devine îngrijitor 
pentru toţi cei ce sunt în nevoi. Facem cu toți strângerea la un loc în comun 
în ziua soarelui [duminica], pentru că e ziua întâi, în care Dumnezeu, schim- 
bând întunericul şi materia, a fâcut lumea, iar în aceeaşi zi lisus Hristos 
Mântuitorul nostru a înviat din morți; fiindcă L-au răstignit în ajunul zilei lui 
saturn [sâmbăta], iar în ziua de după cea a lui saturn, care este ziua soarelui 
[duminica], arătându-Se apostolilor şi învățăceilor Săi, i-a învăţat acestea pe 
care vi le-am expus şi vouă spre cercetare. 


Îndemn final 


LXVIII. Şi dacă vi se pare că au rațiune şi adevăr, cinstiţi-le; iar dacă vi se 
par o neghiobie, dispreţuiţi-le ca pe nişte lucruri neghioabe! Dar nu hotărâți 
moarte, ca împotriva unor duşmani, împotriva noastră care nu vă facem nici 
o nedreptate. Căci v-am spus mai înainte că, de veți stărui în nedreptate, nu 
veţi scăpa de judecata viitoare a lui Dumnezeu, iar noi vom striga: Ce-i place 
lui Dumnezeu aceasta să se facă! 


Scrisoarea Bisericii din Smyrna 


despre martiriul episcopului Policarp 
(t 23 februarie 155)! 


Biserica lui Dumnezeu pribeagă în Smyrna, Bisericii lui Dumnezeu pri- 
beagă în Filomelion şi tuturor comunităților pribege în tot locul ale sfintei 
Biserici catholice, mila, pacea şi iubirea lui Dumnezeu Tatăl şi a Domnului 
nostru lisus Hristos să se înmulțească. 

I’ V-am scris, fraților, cele privitoare la cei care au dat mărturie martirică 
şi la fericitul Policarp, care a făcut să înceteze persecuția ca pecetluind-o 
prin mărturia/martiriul lui; căci aproape toate cele dinainte s-au făcut pentru 
ca Domnul să ne arate iarăşi ce este mărturia/martiriul potrivit Evangheliei. 
Căci el a așteptat să fie predat, ca şi Domnul, pentru ca şi noi să devenim 
imitatori ai lui, neuitându-ne numai la cele ale noastre înşine, ci şi la cele ale 
aproapelui [cf. Flp 2, 4]; fiindcă e propriu iubirii adevărate şi ferme să nu 
vrea cineva să se mântuiască doar pe sine însuşi, ci şi pe toți fraţii. 

II! Fericite, aşadar, şi nobile sunt toate mărturiile martirilor care s-au 
făcut potrivit voii lui Dumnezeu, căci noi care suntem mai evlavioși trebuie 
să-l atribuim puterea asupra a toate lui Dumnezeu. ? Căci cine nu va admira 
vitejia, răbdarea şi iubirea de Stăpânul ale acestora? Jupuiţi de biciuri astfel 
încât li se vedea alcătuirea trupului până la venele şi arterele dinăuntru, au 
răbdat atât, încât celor din jur li se făcea milă și erau plini de durere; dar ei 
au ajuns la o atât de mare vitejie, încât nici unul dintre ei nici n-a gemut, nici 
n-a Suspinat, arătându-ne nouă tuturor că în ceasul acela martorii/martirii lui 
Hristos torturați erau absenți din trup sau, mai bine zis, că Domnul era de 
faţă și vorbea cu ei. * Şi luând aminte la harul lui Hristos, au disprețuit tortu- 
rile lumești, răscumpărând printr-un singur ceas pedeapsa veşnică, iar focul 
torționarilor le era răcoros, fiindcă aveau înaintea ochilor să scape de focul 
veşnic şi care nu se stinge niciodată, iar cu ochii inimii priveau la bunurile 
păstrate celor care rabdă şi „de care urechea n-a auzit, pe care ochiul nu le-a 


! Traducere după ed. H. MUSURILLO, The Acts of Christian Martyrs, Oxford, 1972, 
p. 2-20; cf. ed. Th. Camelot, Source Chrstiennes 10 ter, 1958, p. 243-275. 

văzut şi la inima omului nu s-au suit” [7 Co 2, 9; cf. Is 64, 3]; lor însă, care 
nu mai erau oameni, ci îngeri, le-au fost arătate de Domnul. “ În chip ase- 
mănător au răbdat pedepse cumplite şi cei condamnaţi să fie aruncaţi la fiare 
sălbatice, întinşi pe scoici ascuţite şi pedepsiți cu alte genuri de torturi, ca, 
dacă s ar putea, să-i întoarcă prin acest supliciu permanentizat spre tăgăduire. 

III Căci multe a uneltit împotriva lor diavolul, dar, slavă lui Dumnezeu, 
n-a putut nimic împotriva tuturor. Căci foarte viteazul Germanicus, Care s-a 
luptat în chip remarcabil cu fiarele, a învigorat prin răbdarea lui frica lor. 
Pentru că vrând proconsulul să-l convingă şi spunându-i să-i fie milă de vârsta 
lui [tânără], el însuși a întărâtat silnic fiara asupra lui, vrând să fie scăpați 
cât mai repede de viața lor nedreaptă şi nelegiuită. ? De aceea, uimită de 
vitejia iubitorului şi cinstitorului de Dumnezeu neam al creştinilor, mulţimea 
a strigat: „Moarte ateilor! Să fie căutat Policarp!” 

IV! Unul însă, pe nume Quintus, frigian, proaspăt venit din Frigia, văzând 
fiarele, a fost cuprins de laşitate. Acesta s-a silit pe sine însuşi şi pe alţii să 
vină de bunăvoie la proconsul, care stăruind mult l-a convins să jure şi să 
sacrifice [zeilor]. ° De aceea, fraţilor, nu-i lăudăm pe cei ce se prezintă ei 
înşişi, fiindcă nu așa învață Evanghelia [cf. Mt 10, 23; In 7, 1). 

V’ Preaminunatul Policarp însă mai întâi nu s-a tulburat când a auzit. ci 
voia să rămână în oraş; dar cei mai mulţi l-au convins să iasă din oraş. lar el 
a ieşit la o căsuță de țară, nu departe de cetate, şi petrecea acolo împreună cu 
puțini, nefăcând zi şi noapte nimic altceva decât să se roage pentru toți şi 
pentru Bisericile din toată lumea, cum îi era obiceiul. ? Şi, rugându-se, cu trei 
zile înainte de a fi prins a avut o vedenie şi a văzut perna lui arzând în foc. 
Şi întorcându- -se le-a zis celor împreună cu el: „Trebuie să fiu ars de viu. 

VI! Şi pentru că cei care-l căutau stăruiau în căutare, s-a mutat în altă că- 
suță de țară, şi îndată s-au înfățișat cei care-l căutau; şi, negăsindu-l, au prins 
doi copii care slujeau, dintre care unul, fiind torturat, a mărturisit. ? Căci i-a 
fost cu neputinţă să rămână ascuns, întrucât cei ce l-au trădat erau casnicii 
ai lui. lar ofițerul de poliţie însărcinat cu această funcție, pe nume Irod, s-a 
grăbit să-l ducă în stadion, ca acela să-şi primească soarta făcându-se părtaş 
al lui Hristos, iar cei ce l-au trădat să sufere pedeapsa lui Iuda. 

VII ! Având deci cu ei copilul slujitor, într-o vineri pe la ceasul prânzului, 
urmăritorii şi călăreţii cu armele lor obişnuite au ieşit alergând ca la un tâl- 
har [cf. Mt 26, 55] şi, sosind seara târziu, l-au găsit zăcând culcat într-o 
cămăruţă la etaj. Şi deşi ar fi putut pleca de acolo în alt loc, n-a vrut zicând: 
„Facă-se voia lui Dumnezeu.” ? Auzind deci că veniseră, coborând a stat de 
vorbă cu ei, care au rămas uimiţi de vârsta şi calmul lui, mirându-se de ce 
era atâta grabă să prindă un asemenea bătrân. lar el a poruncit îndată să li se 
pună înainte de mâncat şi de băut în acel ceas cât ar voi, dar le-a cerut să-i 

îngăduie un ceas să se roage fără teamă. * Iar ei îngăduindu-i, stând el în 
picioare cu fața spre răsărit s-a rugat fiind plin de harul lui Dumnezeu, astfel 
încât două ore n-a putut să se oprească, încât a umplut de mirare pe ascultă- 
tori, dintre care multora le părea rău că au pornit asupra unui bătrân aşa de 
plin de cuviință dumnezeiască. 

VIII! lar după ce a încetat rugăciunea în care i-a pomenit pe toţi cei ce se 
întâmplaseră să se întâlnească cu el, mici și mari, slăviți şi lipsiţi de slavă, şi 
toată Biserica catholică din toată lumea, venind ceasul să plece, aşezându-l pe 
un măgar l-au dus în oraş, fiind Sâmbăta Mare. ? Şi l-au întâmpinat ofițerul 
Irod şi tatăl său, Nichita, care, mutându-l într-o căruță şi şezând lângă el, au 
încercat să-l convingă zicând: „Ce lucru rău este să zici «Domn e Cezarul», 
să sacrifici, să faci cele ce urmează acestora şi să te salvezi?” El însă la în- 
ceput nu le-a răspuns, dar stăruind ei, le-a zis: „Nu voi face ce mă sfătuiți.” 
? lar ei, nereuşind să-l convingă, i-au spus cuvinte cumplite şi l-au dat jos cu 
sârg, astfel încât, căzând din căruţă, şi-a sucit glezna. Iar el, neîntorcându-se, 
ca și cum n-ar fi pățit nimic, mergea cu sârg. Fiind adus în stadion, era atâta 
hărmălaie în stadion, încât nu se putea auzi cineva. 

IX! lar pe când Policarp intra în stadion s-a făcut un glas din cer: „Fii tare, 
Policarpe, şi viteaz!” Nimeni nu l-a văzut pe cel care vorbea, dar cei de-i 
noştri de față au auzit glasul. Şi pe când era adus el, s-a făcut mare hărmălaie 
când s-a auzit că a fost prins Policarp. * Şi adus fiind, l-a întrebat proconsu- 
lul dacă era el Policarp. lar când el a mărturisit că e, a încercat să-l convingă 
spunând: „Ai puţin respect de vârsta ta!” şi altele următoare acestora, cum au 
obiceiul să le spună [creştinilor]: „Jură pe norocul Cezarului!”, „Căieşte-te!”, 
„Spune: Moarte ateilor!” lar Policarp, cu faţa gravă, privind la toată gloata 
păgânilor nelegiuiţi din stadion şi clătinându-și către ei mâna, suspinând şi 
privind spre cer a zis: „Moarte ateilor!” 3 Dar întrucât proconsulul stăruia şi 
zicea: „Jură şi îţi voi da drumul!”, Policarp a zis: „De optzeci şi şase de ani 
Îi sunt sclav şi nu m-a nedreptăţit cu nimic. Şi cum voi putea să blasfemiez 
pe Împăratul meu Care m-a mântuit?” 

X' lar întrucât acela stăruia iarăși şi zicea: „Jură pe norocul Cezarului!”, 
el a răspuns: „Dacă crezi în zadar că voi jura pe norocul Cezarului, cum 
spui, şi te prefaci că nu ştii cine sunt, ascultă-mă deschis: Sunt creştin! Iar 
dacă vrei să afli cuvântul creştinismului, dă-mi o zi şi ascultă-l!” 7 Procon- 
sulul a zis: „Convinge norodul!” Iar Policarp a spus: „Pe tine te-am socotit 
vrednic de cuvânt, fiindcă am fost învățați să dăm stăpânirilor şi autorităților 
rânduite de Dumnezeu cinstea cuvenită, şi care nu ne vatămă. Dar pe aceia 
nu-i socotesc vrednici să mă apăr înaintea lor.” 

XI! Proconsulul a zis: „Am fiare sălbatice. Lor te voi arunca, de nu te 
căieşti!” lar el a spus: „Cheamă-le. Căci nestrămutată e pentru noi căința de 


[i i 


372 CANONUL ORTODOXIEI |. Canonul apostolic 


la cele mai bune la cele mai rele; dar un lucru bun este strămutarea de la 
cele rele la cele drepte.” ? Şi i-a zis iarăși: „Dacă disprețuieşti fiarele şi nu te 
căiești, voi face să fii mistuit în foc!” Dar Policarp a spus: „Ameninţi cu un 
foc care arde un ceas şi după puțin se stinge; căci nu cunoști focul judecății 
viitoare şi al pedepsei veşnice păstrat pentru necredincioşi. Dar de ce mai 
întârzii? Adu ce vrei!” 

XII ' Spunând însă acestea şi altele mai multe, s-a umplut de îndrăzneală 
şi bucurie, iar faţa lui s-a umplut de har, încât nu numai că n-a căzut tulburat 
de cele spuse lui, ci, dimpotrivă, l-a făcut pe proconsul să-şi iasă din fire 
şi să-și trimită crainicul în mijlocul stadionului să vestească de trei ori: 
„Policarp a mărturisit că e creştin!” i Şi pe când se spunea de către crainic 
acest lucru, toată mulțimea păgânilor şi iudeilor care locuiau în Smyrna a 
strigat cu mânie nestăvilită şi cu glas mare: „Acesta e învățătorul Asiei, pă- 
rintele creştinilor, surpătorul zeilor noştri, care învaţă pe mulţi să nu le sacri- 
fice şi să nu-i venereze!” Spunând acestea, au strigat şi au cerut prefectului 
Asiei [„„asiarh”] Filip să dea drumul unui leu asupra lui Policarp. El însă a 
zis că nu poate, pentru că vânătorile se terminaseră. ? Atunci li s-a părut po- 
trivit să strige ca Policarp să fie ars de viu; căci trebuia să se împlinească 
vedenia cu perna care i se arătase, când, văzând-o arzând, pe când sc ruga. 
a zis profetic credincioşilor împreună cu el atunci când s-a întors la ei: 
„Trebuie să fiu ars de viu.” 

XII! Aşadar, acestea s-au făcut cu o grabă atât de mare, mai repede decât 
ar fi spuse, gloatele aducând îndată din ateliere şi băi lemne şi vreascuri. mai 
ales iudeii care slujesc cu înflăcărare la acestea, cum le e obiceiul. ~ Iar când 
rugul a fost gata, dezbrăcându-se de toate hainele și desfăcându-și cingătoa- 
rea, [Policarp] încerca să se şi descalțe, întrucât mai înainte nu făcea el acest 
lucru, pentru că fiecare dintre credincioşi se grăbea să se atingă repede de 
trupul lui; căci din pricina bunei lui conduite era respectat tot timpul chiar și 
înainte de martiriu. * Așadar, îndată au fost puse în jurul lui instrumentele 
potrivite pentru un rug. Dar când au vrut să-l şi țintuiască, a zis: „Lăsaţi-mă 
aşa, căci Cel ce-mi dă să rabd focul îmi va da să rămân neclintit pe rug chiar 
şi fâră asigurarea care vine din cuiele voastre.” 

XIV ! Iar ei nu l-au țintuit, dar l-au legat. El însă, punându-și mâinile la spa- 
te şi fiind legat ca un berbec însemnat din turma mare, pregătit pentru a fi adus 

jertfă de ardere tot plăcută lui Dumnezeu, înălțându-şi privirea spre cer a zis: 

„Doamne, Dumnezeule, Atoateţiitorule, Tatăl iubitului şi binecuvântatului 
Tău Slujitor/Copil (Paidos?, lisus Hristos, prin Care am primit cunoașterea 


? Pais, „copil” în sens de slujitor în casă, se referă la „Slujitorul Domnului” (Ebed lahve) 
despre care vorbeşte profetul Isaia (cap. 53). 

privitoare la Tine, Dumnezeul îngerilor şi al puterilor, a toată făptura şi al 
întregului neam al drepţilor care sunt vii înaintea Ta, ° Te binecuvântez că 
m-ai învrednicit de ziua şi ceasul acesta, ca să iau parte în numărul martori- 
lor/martirilor la paharul Hristosului Tău spre învierea vieţii veşnice a sufle- 
tului şi a trupului în nestricăciunea Duhului Sfânt; între care fie să fiu primit 
astăzi înaintea Ta jertfă grasă şi primită, precum ai gătit şi ai arătat dinainte 
şi ai împlinit Tu, Cel nemincinos şi adevărat. ° Pentru aceasta şi pentru toate 
Te laud, Te binecuvântez, Te slăvesc prin veşnicul şi cerescul Arhiereu, lisus 
Hristos, iubitul Tău Slujitor, prin Care Ție împreună cu EI şi cu Duhul Sfânt 
se cuvine slavă, acum şi în veacurile ce vor veni. Amin.” 

XV! lar când a înălța el „Amin”-ul și a isprăvit rugăciunea, oamenii însăr- 
cinaţi cu focul au aprins focul. Şi strălucind o flacără mare, am văzut o mi- 
nune noi, cei cărora li s-a dat a o vedea; noi cei care am fost păstraţi ca să 
vestim celorlalţi cele făcute. 7 Căci, luând forma unei bolți, focul a învăluit în 
cerc trupul martirului ca o pânză de corabie umflată de vânt; şi era în mijloc 
nu ca un trup ars, ci ca o pâine coaptă sau ca un aur ori argint ars în cuptor. 
Pentru că am simțit o atât de mare bună-mireasmă, ca a unui suflu de tămâie 
sau a unei alteia din aromatele preţioase. 

XVI! Văzând în sfârşit nelegiuiții că trupu! lui nu poate fi mistuit de foc, au 
poruncit unui „confector” să se apropie de el şi să-l străpungă cu pumnalul. 
Și fâcând el aceasta, a ieşit o mulţime de sânge, încât a stins focul şi toată 
gloata se minuna cât de mare e deosebirea între necredincioşi şi cei aleşi; 
“ dintre care unul a fost și preaminunatul Policarp, care în timpurile noastre a 
fost învăţător apostolic şi profetic, episcop al Bisericii catholice din Smyrna; 
căci orice cuvânt care a ieşit din gura lui s-a săvârşit ori se va săvârşi. 

XVII ! Dar cel gelos, defăimător şi rău, potrivnicul neamului drepţilor, vă- 
zând măreţia mărturiei/martiriului lui şi conduita lui ireproşabilă de la început, 
văzându-l însemnat cu cununa nestricăciunii şi dobândind un premiu incon- 
testabil, s-a străduit ca nici măcar trupul lui său să nu fie luat de noi, deşi 
mulți dintre noi doreau să facă aceasta şi să aibă parte de sfântul lui trup. 
? A sugerat deci lui Nichita, tatăl lui Irod şi frate al Alcei, să intervină la 
guvernator să nu ne dea trupul lui; „ca nu cumva, spuneau ei, lăsându-l pe 
Cel răstignit, să înceapă să-l venereze pe acesta”. Acestea i le-au sugerat şi 
instigat iudeii, care nu ne-au scăpat din ochi când am vrut noi să-l luăm din 
foc, neînțelegând că noi nu vom putea nici să-L părăsim vreodată pe Hristos, 
Care nevinovat a pătimit pentru păcătoşi şi pentru mântuirea întregii lumi a 
celor mântuiți, nici să venerăm pe altcineva. * Căci Acestuia ne închinăm ca 
Unuia care e Fiu al lui Dumnezeu, iar pe martiri îi iubim în chip vrednic ca 
pe niște învăţăcei şi imitatori ai Domnului din pricina neîntrecutei lor afec- 

ţiuni față de Împăratul și Învățătorul lor; ai căror părtaşi şi coînvăţăcei fie să 
devenim Și noi! 

XVIII ! Văzând deci centurionul gâlceava iudeilor, punându-l în mijloc, 
cum e obiceiul, l-a ars. ? Și aşa ridicând noi mai târziu oasele lui mai preti- 
oase şi mai încercate decât aurul, le-am depus acolo unde se cuvenea. * Şi 
unde să ne dea Domnul să ne adunăm şi noi, după putinţă, să celebrăm cu 
veselie şi cu bucurie ziua de naștere a martiriului său spre aducerea-aminte 
de cei ce au luptat mai înainte şi spre exerciţiul şi pregătirea celor ce vor 
lupta mai pe urmă. 

XIX Acestea sunt cele privitoare la fericitul Policarp, care împreună cu 
cei din Filadelfia este al doisprezecelea care a fost martir în Smyrna, dar e 
singurul pomenit mai mult de toți, încât chiar şi păgânii vorbesc de el în tot 
locul, pentru că a fost nu numai învățător remarcabil, dar și martir excepțio- 
nal, al cărui martiriu doresc să-l imite toți întrucât a fost potrivit Evangheliei 
lui Hristos. ? Căci luptându-se şi biruind prin răbdarea lui pe magistratul 
nedrept şi primind astfel cununa nestricăciunii, veselindu-se împreună cu 
Apostolii şi toți drepții, slăveşte pe Dumnezeu şi Tatăl Atotţiitorul și binecu- 
vântează pe Domnul nostru lisus Hristos, Mântuitorul sufletelor noastre şi 
Cârmuitorul trupurilor noastre, și Păstorul Bisericii catholice din toată lumea 
[/es kata tēn oikoumenen katholikes Ekklesias). 

XX! Ne- aţi cerut, aşadar, să vă arătăm mai pe larg pe cele făcute, iar noi 
vi le-am amintit pentru moment prin fratele nostru Marcion. Aflând deci 
acestea, trimiteţi scrisoare şi fraţilor de dincolo, ca şi ei să slăvească pe 
Domnul care Şi-a făcut alegerile dintre robii Lui. ° lar Celui ce poate să ne 
ducă pe noi pe toți întru harul şi darul Lui în Împărăţia Lui veşnică prin Slu- 
jitorul [Paidos] Său Unul-Născut, lisus Hristos, I se cuvine slavă, cinste, 
putere, măreție în veci. Salutaţi-i pe toţi sfinţii. Vă salută și cei împreună cu 
noi şi Evarest, cel ce a scris scrisoarea, cu toată casa lui. 

XXI! A dat mărturie martirică fericitul Policarp în ziua a 2-a lunii xanthikos 
[februarie], cu şapte zile înainte de calendele lui martie, în Sâmbăta Mare, la 
ora opt. A fost prins de Irod, mare preot [pontif] fiind Filip Trallianul, pro- 
consul Statius Quadratus, iar Împărat în veci Domnu! nostru lisus Hristos. 
Lui fie slavă, cinste, măreție şi tron veşnic din generaţie în generaţie. Amin. 

XXII ! Vă dorim, fraților, să fiţi sănătoşi aliniindu-vă cuvântului Evanghe- 
liei lui Iisus Hristos, împreună cu Care fie slavă lui Dumnezeu şi Tatăl, şi a 
Duhului Sfânt spre mântuirea sfinţilor aleşi, precum a dat mărturie fericitul 
Policarp, pe ale cărui urme fie să ne găsim şi noi în Împărăţia lui Iisus Hristos. 

? Acestea le-a copiat Gaius, după exemplarul lui Irineu, ucenic al lui 
Policarp şi care a trăit împreună cu Irineu. Iar eu, Isocrate, le-am scris după 
copia lui Gaius. Harul fie cu toți. 

7 Iar eu, Pioniu, le-am scris iarăşi din exemplarul de mai sus căutându-le 
prin descoperirea fericitului Policarp care mi s-a arătat, adunându-le aproape 
distruse de timp, ca şi pe mine să mă adune Domnul lisus Hristos în Împă- 
răția Lui cea cerească împreună cu aleşii Lui, Căruia fie slava împreună cu 
Tatăl şi cu Sfântul Duh în vecii vecilor. Amin. 


[Alt final după un manuscris de la Moscova] 


! Acestea le-a copiat Gaius din scrierile lui Irineu; Gaius care a fost, îm- 
preună cu Irineu, ucenic al lui Policarp. ? Acest Irineu, care era la Roma pe 
vremea martiriului episcopului Policarp, i-a învăţat pe mulți; are multe scrieri 
foarte frumoase şi foarte ortodoxe, în care pomeneşte de Policarp, că a învățat 
de la el, în care respinge de-ajuns orice erezie şi ne predă canonul bisericesc 
şi catholic aşa cum l-a primit de la sfântul. “EI spune şi aceasta: că întâl- 
nindu-se odată cu Policarp, Marcion, de la care au ieşit cei ce se numesc 
marcioniţi, şi spunându-i: „Recunoaşte-ne, Policarpe!”, acela i-a zis lui 
Marcion: „Te recunosc, te recunosc, întâi-născutule al Satanei!” “ În scrierile 
lui Irineu se spune şi că în ziua şi ceasul în care Policarp dădea mărturie 
martirică în Smyrna, Irineu care era în Roma a auzit un glas ca de trâmbiţă 
care spunea: „Policarp a dat mărturie martirică!” 

3 Din scrierile lui Irineu le-a copiat, cum s-a zis mai înainte, Gaius, iar din 
copiile lui Gaius le-a copiat Isocrate în Corint. lar eu, Pioniu, le-am scris din 
copia lui Isocrate căutându-le prin descoperirea sfântului Policarp, adu- 
nându-le aproape distruse de timp, ca şi pe mine să mă adune Domnul lisus 
Hristos cu aleşii Lui în Împărăția Lui cea cerească. Lui fie slava împreună 
cu Tatăl şi cu Duhul Sfânt în vecii vecilor. Amin. 


z 
= 
[id 
X, 
J 
A 
77 
ps 
= 


Martiriul Sfântului Iustin 
şi al celor împreună cu el: Hariton, Harit, 


Evelpist, Hierax, Peon şi Liberian 
(Roma, iunie 165)! 


I! Pe vremea nelegiuiţilor luptători pentru idolatrie s-au expus în orașe şi 
sate ordine necucernice împotriva cucernicilor creştini, încât îi sileau să aducă 
libaţii zadarnicilor idoli. ° Fiind deci arestați amintiții bărbaţi sfinți, au fost 
aduşi la prefectul Romei pe nume Rusticus [cca 162-168]. 

II! Introduși fiind ei înaintea tribunalului, prefectul Rusticus i-a zis lui 
lustin: „Mai întâi, crede în zei şi ascultă de împărați!” 

? Iustin a zis: „A crede în cele poruncite de Mântuitorul nostru lisus Hristos 
e un lucru ireproşabil şi neacuzabil.” 
? Prefectul Rusticus a zis: „Cu ce cuvinte/învățături [/ogois] te ocupi?” 

Iustin a zis: „Am încercat să învăţ toate cuvintele şi învățăturile, dar m-am 
alăturat cuvintelor adevărate ale creştinilor, chiar dacă ele nu sunt pe plac 
celor ce au opinii false.” 

1 Prefectul Rusticus a zis: „Acele cuvinte îți plac, nenorocitule?” 

Iustin a zis: „Da, pentru că le urmez cu o opinie/învățătură dreaptă [meta 
dogmatos orthou].” 

Prefectul Rusticus a zis: „Ce fel de opinie/învățătură [dogma]?” 

Iustin a zis: „Cinstim pe Dumnezeul creştinilor, pe care-L socotim Unul, 
Făcător şi Creator a toată făptura văzută şi nevăzută, şi pe Domnul lisus 
Hristos Slujitorul/Copilul [Pais] lui Dumnezeu, Care a fost vestit mai înainte 
de profeți că va veni la neamul oamenilor Vestitor al mântuirii şi Învățător 
al învățăturilor bune. € Şi eu, om fiind, socotesc că spun lucruri mici față de 
Dumnezeirea Lui infinită, mărturisind o putere profetică, 7 pentru că a fost 
vestit mai înainte despre Cel despre Care am spus acum că este Fiul lui 
Dumnezeu. Să ştii că de sus au vorbit dinainte profeţii despre venirea Lui 
viitoare între oameni.” 


! Traducere după ed. H. MUSURILLO, The Acts of the Christian Martyrs, Oxford, 1972, 
p. 46-52 recenziunea B. 

III! Rusticus prefectul a zis: „Unde vă adunaţi?” 

Iustin a zis: „Acolo unde e alegerea și putinţa fiecăruia. Crezi oare că noi 
toți ne adunăm în același loc? Nu este așa, pentru că Dumnezeul creştinilor 
nu € circumscris de un loc, ci, întrucât este nevăzut, umple pământul şi este 
închinat şi preamărit de credincioşi pretutindeni.” 

? Rusticus prefectul a zis: „Spune unde vă adunaţi sau în ce loc îi strângi 


zi» 


pe, ucenicii tăi. 
3 Tustin a zis: „Eu locuiesc la un oarecare Martin de lângă băile lui Timiotin 
şi tot timpul de când am venit a doua oară în oraşul romanilor [Roma] nu 
cunosc alt loc de întâlnire decât cel de acolo. Şi dacă voia cineva să vină la 
mine, îi împărtăşeam cuvintele adevărului.” 
1 Rusticus prefectul a zis: „Așadar, nu cumva ești creştin?” 
lustin a zis: „Da, creştin sunt.” 
IV! Rusticus prefectul a zis lui Hariton: „Spune, Hariton, şi tu eşti creştin?” 
Hariton a zis: „Creştin sunt din porunca lui Dumnezeu.” 
2 Rusticus prefectul i-a zis lui Harit: „Tu ce zici, Harit?” 
Harit a zis: „Creştin sunt cu darul lui Dumnezeu.” 
? Rusticus prefectul i-a zis lui Evelpist: „lar tu ce ești, Evelpist?” 
Iar Evelpist, sclav al cezarului, a răspuns: „ŞI eu sunt creştin făcut liber de 
Hristos şi împărtăşesc aceeași nădejde prin harul lui Hristos.” 
f Rusticus prefectul i-a zis lui Hierax: „ŞI tu eşti creștin?” 
Hierax a zis: „Da, creștin sunt, căci cinstesc şi mă închin Aceluiaşi 
Dumnezeu.” 
* Rusticus prefectul a zis: „lustin v-a făcut creştini?” 
Hierax a zis: „Eram creştin şi voi fi.” 
4 Şi ridicându-se în picioare, Peon a zis: „Şi eu sunt creştin.” 
Rusticus a zis: „Cine te-a învăţat?” 
Peon a zis: „De la părinţi am primit această frumoasă mărturisire. 
” Evelpist a zis: „Am ascultat cu plăcere cuvintele lui Iustin, dar şi eu am 
primit faptul de a fi creştin de la părinţi.” 
Rusticus a zis: „Unde sunt părinţii tăi?” 
Evelpist a zis: „În Capadocia.” 
8 Prefectul Rusticus i-a zis lui Hierax: „Părinţii tăi unde sunt?” 
lar el a zis: „Adevăratul nostru Tată e Hristos, iar mamă e credința în El. 
Părinţii mei pământeşti au murit şi eu am venit aici fiind smuls din Iconiu- 
mul Frigiei.” 
Rusticus prefectul i-a zis lui Liberian: „Şi tu ce zici? Eşti creştin? Nu 
eşti nici tu pios?” 
Liberian a zis: „Şi eu sunt creştin. Şi sunt pios, căci mă închin Singurului 
Dumnezeu Adevărat.” 

V! Prefectul i-a zis lui Iustin: „Ascultă tu, cel numit învăţat şi care crezi 
că ştii cuvinte/învățături adevărate: dacă după ce vei fi biciuit ți se va tăia 
capul, crezi că te vei urca la cer?” 

° Tustin a zis: „Nădăjduiesc că voi avea lăcașurile lui, dacă voi răbda aces- 
tea. Fiindcă ştiu că harul dumnezeiesc rămâne cu cei ce trăiesc aşa până la 
arderea întregii lumi.” 

? Rusticus prefectul a zis: „Presupui aşadar că vei urca la ceruri ca să pri- 
meşti oarecare răsplătiri bune?” 

Iustin a zis: „Nu presupun, ci ştiu exact și sunt sigur.” 

“ Rusticus prefectul a zis: „Să venim așadar la lucrul necesar şi grabnic ce 
ne stă înainte. Adunându-vă, aşadar, jertfiți într-un suflet zeilor!” 

Iustin a zis: „Nimeni care are bună chibzuinţă nu cade dintr-o bună pietate 
într-o impietate.” 

° Rusticus prefectul a zis: „Dacă nu vă supuneți, veţi fi pedepsiţi fără milă!” 

ó Iustin a zis: „Avem făgăduinţa că, dacă suntem pedepsiți pentru Hristos, 
ne vom mântui, pentru că acest lucru ni se va face mântuire și îndrăznire la 
înfricoșătorul tribunal universal [pankosmiou] al Stăpânului şi Mântuitorului 
nostru.” 

7 Jar ceilalți martiri au zis şi ei: „Fă ce vrei, căci noi suntem creştini şi nu 
jertfim idolilor!” 

2 Rusticus prefectul a pronunţat sentința şi a zis: „Cei ce n-au vrut să jert- 
fească zeilor şi să se supună ordinului împăratului să fie duşi să fie biciuiţi şi 
să li se taie capetele potrivit dreptei urmări a legilor.” 

VI! Şi sfinţii martiri s-au dus la locul obişnuit slăvind pe Dumnezeu, li 
s-au tăiat capetele şi şi-au săvârşit mărturia/martiriul [martyrian) în mărturi- 
sirea [homologia] Mântuitorului nostru. ? lar unii dintre credincioşi, luând pe 
ascuns trupurile lor, le-au depus într-un loc potrivit, conlucrând cu ei harul 
Domnului nostru lisus Hristos, Căruia fie slava în vecii vecilor. Amin. 

Epistola către Diognet 
(Alexandria, cca 190-200, sau Smyrna, înainte de 150)! 


Întrebările lui Diognet 


I! Fiindcă te văd, preaputernice Diognet, extrem de sârguitor în a învăța 
despre pietatea/religia [rheosebeian] creştinilor şi întrebându-te extrem de 
limpede şi atent cu privire la ei: în ce Dumnezeu cred şi ce cult Îi aduc? cum 
dispreţuiesc toți lumea și nesocotesc moartea? cum nu-i socotesc zei pe cei 
socotiți astfel de către elini şi nu păzesc nici superstiția iudeilor? care e ma- 
rea afecțiune pe care o au unii față de alţii? și de ce acest nou neam sau mod 
de viață a venit în lume abia acum, şi nu mai înainte, ° primesc această 
înflăcărare a ta şi cer de la Dumnezeu, Care ne dă şi să grăim şi să auzim, ca 
mie să-mi dea să vorbesc astfel, încât ascultându-mă să devii mai bun, iar ție 
să asculți astfel, încât să nu-l întristezi pe cel care-ţi vorbeşte. 


Pregătire duhovnicească 


II! Curăţindu-te deci de toate gândurile care i-au ținut în stăpânire mai 
înainte gândirea şi descotorosindu-te de obişnuința care te amăgeşte, şi 
ajungând un om nou ca la început — întrucât, cum ai mărturisit tu însuți, vei 
auzi un cuvânt nou —, vino şi priveşte nu numai cu ochii, ci şi cu mintea, ce 
substanță și ce formă au cei pe care-i numiţi şi socotiți zei. 


1 Traducere după ed. H.-l. MARROU, A Diognete (Sources Chretiennes 33 bis), 1965. 
Recent, CHARLES E. HILL, From the Lost Teaching of Polycarp. Identifying Irenaeus’ Ap- 
ostolic Presbyter and the Author of Ad Diognetum, Tubingen, 2006, a propus identificarea 
necunoscutului autor al Epistolei către Diognet cu Sfântul Policarp al Smymei (t 155), 
identificat totodată cu prezbiterul apostolic anonim a cărui învățătură antimarcionită e citată 
de Sfântul Irineu în Contra ereziilor IV.XXVII-XXXII. Ceea ce repune radical şi pasionant în 
discuţie datarea și contextualizarea fascinantei Epistole anonime către Diognel. 

Contra idolatriei 


? Oare nu este unul piatră asemănătoare celei călcate în picioare? Nu este 
altul aramă, cu nimic mai bun decât vasele de aramă de care ne folosim? Nu 
este altul lemn deja putrezit? Altul argint care are nevoie de un om să-l pă- 
zească spre a nu fi furat, altul fier mâncat de rugină, iar altul lut cu nimic 
mai ales decât cel făcut vase pentru slujirea cea mai de necinste? * Nu sunt 
toate acestea dintr-o materie supusă stricăciunii? Nu sunt fâuriţi de fier şi de 
foc? Nu i-a plămădit pe unul sculptorul, pe altul turnătorul în bronz, pe altul 
argintarul, iar pe altul olarul? Oare înainte să fi fost întipărite prin meşte- 
şugurile acestora în forma lor fiecare din aceștia, fiecare din ele nu fusese 
transformată deja ca acum? Iar vasele de acum, făcute din aceeaşi materie, 
n-ar putea deveni oare asemenea acestora, dacă ar da peste aceiaşi meşteşu- 
gari? í Şi, iarăşi, cele care sunt acum venerate de voi n-ar putea fi făcute de 
oameni vase asemenea celelalte? Nu sunt toate surde, oarbe, neînsuflețite, 
nesimţitoare, nemişcătoare? Nu sunt toate supuse putrezirii? Nu sunt toate 
supuse stricăciunii? ? Pe acestea le numiți zei, acestora Je slujiţi, acestora vă 
închinați şi în cele din urmă vă asemănaţi cu acestea. f De aceea îi urâţi pe 
creştini, pentru că nu-i socotesc zei. 7 Dar voi înșivă, care-i socotiți şi credeţi 
astfel, nu-i disprețuiți oare mult mai mult? Nu-i batjocoriţi și insultați mult 
mai mult voi, care pe cei de piatră și de lut îi venerați fără să-i păziţi, dar pe 
cei de argint şi de aur noaptea îi încuiaţi, iar ziua le puneţi paznici, ca să nu 
fie furați? 


Contra sacrificiilor sângeroase 


ê Prin cinstirile pe care vi se pare că le aduceţi acestora mai degrabă pe- 
depsiţi, în cazul în care ar avea simțire; iar că n-au simţire o arătaţi prin aceea 
că vă închinaţi lor cu sânge şi grăsimi. * Cine dintre voi ar răbda, cine ar 
Suporta să i se facă acestea? Nici un om n-ar suporta de bunăvoie această 
pedeapsă, fiindcă are simţire şi judecată; dar piatra suportă, fiindcă e nesim- 
țitoare; prin urmare, voi înşivă arătaţi care e simţirea lor. “° Despre faptul că 
creştinii nu slujesc unor astfel de zei aş putea spune multe altele; dar dacă 
acestea nu ți s-ar părea destule, socot că e de prisos să spun mai multe. 


Contra sacrificiilor iudaice 


III! Socot că doreşti să auzi în continuare mai ales despre faptul că ei nu 
au aceeaşi pietate [rheosebein] cu iudeii. ? Iudeii aşadar, când se abţin de la 
adorarea [zeilor] mai sus-zisă, cer în chip înțelept să se creadă într-Un Dum- 
nezeu şi să fie venerat ca un Stăpân a toate; dar când Îi aduc un cult asemă- 
nător celor spuse mai sus, greşesc. * Căci atunci când aduc ofrande unor zei 

nesimțitori şi surzi, elinii/păgânii dau dovadă de lipsă de minte; dar când 
aceştia le aduc lui Dumnezeu socotind că ar avea nevoie de ele, ar trebui să 
creadă că e mai degrabă o neghiobie, nu pietate. “ Căci „Cel ce a făcut cerul 
şi pământul şi toate cele care sunt în ele” [Ps 145, 6], Care ne dă tuturor cele 
de care avem nevoie, n-ar putea avea El Însuşi nevoie de acestea pe care le 
dă El Însuși celor ce cred că I le dau. * Iar cei care cred că-L celebrează prin 
sânge, grăsimi şi arderi de tot şi că-L cinstesc prin aceste onoruri, nu mi se 
pare că se deosebesc cu nimic de cei ce arată aceeași generozitate idolilor 
surzi şi care nu pot să se împărtăşească din această cinstire. lar a-şi închipui 
cineva că dă ceva Celui ce n-are nevoie de nimic [e un lucru cu totul nebunesc). 

IV! Dar cu privire la frica lor scrupuloasă cu privire la mâncăruri, la su- 
perstiţia lor privitoare la sâmbete, la trufia tăierii-împrejur, la afectarea pos- 
tirii şi a lunilor noi, lucruri vrednice de râs, nu de cuvânt, cred că nu trebuie 
să afli de la mine. * Cum este oare îngăduit ca, dintre cele făcute de Dumne- 
zeu spre întrebuințarea oamenilor, unele să fie primite ca fiind bine făcute, 
iar altele să fie refuzate ca inutile şi de prisos? ? Cum nu este o impietate a 
acuza pe Dumnezeu că împiedică să se facă un lucru bun în zi de sâmbătă? 
* Cum nu e demn de râs faptul de a te mândri cu mutilarea trupului ca și cu 
o mărturie a unei alegeri, ca și cum din această pricină ai fi mai iubit de 
Dumnezeu?” * lar faptul că observă stelele şi luna ca să țină lunile şi zilele, 
și că împart după pornirile lor economiile lui Dumnezeu şi schimbările tim- 
pului, pe unele pentru sărbători, iar pe altele pentru doliu, cine ar socoti că 
aceasta e un semn de pietate și nu mult mai mult de lipsă de minte? f Socot 
că ai aflat îndeajuns că pe drept cuvânt se abţin creştinii atât de la uşurătatea 
şi amăgirea comună, cât și de la indiscreţia şi trufia iudeilor. Dar nu te 
aştepta să afli de la un om taina pietății [/heosebeias mysterion] lor. 


Misterul creştin 


V' Căci creştinii nu se deosebesc de ceilalți oameni nici prin pământ, 
nici prin grai, nici prin haine; ° fiindcă nu locuiesc în oraşe proprii, nu se 
folosesc de un dialect paralel [parellagmene] şi nici nu duc o viață paralelă 
[parasemon]. ? Învățătura lor n-a fost găsită printr-o invenţie sau excogitare 
a unor oameni curioşi, nici nu promovează vreo doctrină [dogma] omenească, 
ca alții. 

f Locuind în cetăți greceşti, ca și barbare, cum s-a hărăzit fiecăruia şi 
urmând obiceiurilor locului în ce priveşte hainele, regimul hranei şi restul 
vieţii, a ca minunată şi recunoscut paradoxală constituția republicii/cetă- 
țeniei lor“. 


? Thaumasten kai homologoumenăs paradoxon ten katastasin tēs heautOn politeias. 

” Locuiesc în patrii proprii, dar ca nişte emigranţi [paroikoi], iau parte la 
toate [treburile publice] ca nişte cetăţeni şi suportă toate [îndatoririle] ca 
nişte străini. Orice pământ străin le este patrie, şi orice patrie le este străină. 

"Se căsătoresc ca toți, nasc prunci, dar nu-şi aruncă odraslele. 
7 Stau la o masă comună, dar nu și la un pat [comun]. 
ğ , Sunt î în trup, dar nu viețuiesc după trup. 
! Petrec pe pământ, dar au cetăţenia în cer. 
Se supun legilor hotărâte, iar prin vieţile lor biruie legile. 
„, Iubesc pe toți, dar sunt prigoniţi de toți. 
12 Sunt necunoscuţi şi condamnați. 
Sunt omorâţi şi fac vii pe alţii. 
'3 Sunt săraci şi îmbogățesc pe mulți; 

sunt lipsiți de toate şi prisosesc în toate. 

1 Sunt necinstiți şi se slăvesc în necinstiri. 

15 Sunt huliți şi sunt îndreptați. 

Sunt defăimaţi şi binecuvântează; 

sunt ocărâți şi cinstesc [pe cei ce-i ocărăsc). 

16 Fac binele şi sunt pedepsiţi ca nişte răi; 

pedepsiți fiind, se bucură ca unii făcuți vii. 

Sunt combătuţi de iudei ca fiind de altă seminţie cu ei 
şi sunt persecutați de păgâni, 

dar cei care-i urăsc nu ar putea spune cauza duşmăniei lor. 


Creştinii — sufletul lumii 

VI! Simplu spus, ceea ce este sufletul în corp [en sâmati psychE] aceasta 

sunt creştinii în lume [en kosmă christianoi). 

? Sufletul e răspândit ca o sămânță în toate membrele corpului, iar creştinii 
sunt răspândiți în cetățile lumii. 

7 Sufletul locuieşte într-un corp, dar nu este din corp; iar creştinii locuiesc 
în lume, dar nu sunt din lume. 

“ Sufletul nevăzut e deţinut într-un trup văzut, iar creştinii sunt cunoscuți 
că Sunt î în lume, dar pietatea lor rămâne nevăzută. 

* Carnea urăşte sufletul şi se războieşte cu el, deşi nu e cu nimic nedrep- 
tățită de el, pentru că e împiedicată să se bucure de plăceri, iar pe creștini 
lumea îi urăşte, deşi nu e cu nimic nedreptățită de ei, pentru că se împotri- 
vesc plăcerilor. 

í Sufletul iubeşte carnea care-l urăşte şi membrele lui; iar creştinii iubesc 
şi ei pe cei ce îi urăsc pe ei. 

7 Sufletul e închis în corp, dar el ţine la un loc corpul; iar creştinii sunt 
deținuți în arestul lumii, dar ei țin la un loc lumea. 

ê Sufletul nemuritor locuieşte într-un cort muritor; iar creştinii locuiesc şi 
ei în corturi stricăcioase așteptând nestricăciunea în ceruri. 
” Sufletul se face mai bun suferind cele rele în hrană şi băutură, iar creşti- 
nii i pedepsiți î în fiecare zi se înmulțesc tot mai mult. 
Într-un atât de mare rang [raxin] i-a pus Dumnezeu [în lume], pe care 
nu le este îngăduit a-l refuza. 


Creștinismul ca revelaţie a Cuvântului lui Dumnezeu 


VIL’ Cum spuneam, ceea ce li s-a predat nu e o invenție pământească, 
ceea ce cer să se păzească cu atâta grijă nu e o născocire muritoare şi nu li 
s-a încredințat administrarea unor taine/mistere omeneşti. ? Ci cu adevărat 
Însuşi Dumnezeul atoatețiitor, atoatecreator și nevăzut, El Însuși din ceruri a 
aşezat în oameni şi a întărit în inimile lor Adevărul şi Cuvântul Sfânt şi neîn- 
teles nu trimițând oamenilor, cum şi-ar putea imagina cineva, un slujitor, un 
înger sau arhonte, sau pe cineva din cei ce conduc cele pământeşti sau unul 
din cei cărora li s-au încredinţat guvernările în ceruri, ci pe Însuşi Meşterul 
şi Creatorul a toate, prin Care a creat cerurile, prin Care a închis marea în 
hotarele ei, ale Cărui taine le păzesc cu credinţă toate elementele/stihiile, de 
la Care a primit soarele porunca să păzească măsurile alergărilor zilei, Căruia 
I se supune luna, care a primit poruncă să lumineze noaptea, Căruia I se su- 
pun stelele care urmează alergarea lunii, de Care au fost rânduite şi hotărâte 
toate şi Căruia I se supun cerurile şi cele din ceruri, pământul şi cele de pe 
pământ, marea şi cele din mare, focul, aerul, adâncul, cele din înălțimi, cele 
din adâncuri şi cele din mijloc; pe Acesta L-a trimis lor. 

? L-a trimis oare, cum ar putea socoti vreunul din oameni, pentru tiranie, 
pentru frică şi pentru înlemnire? “ Nicidecum. Ci L-a trimis în îngăduință şi 
blândețe, cum trimite un împărat pe fiul său împărat; L-a trimis ca Dumne- 
zeu, L-a trimis ca unor oameni; L-a trimis mântuindu-i, convingându-i, nu 
violentându-i, căci la Dumnezeu nu există violență; 7 L-a trimis chemând, nu 
prigonind; L-a trimis iubind, nu judecând. 6 Căci ÎI va trimite şi judecând, şi 
atunci cine va putea suporta venirea Lui? 


[... Lacună în unicul manuscris, comentată de copist astfel: „Aşa am găsit o tăietură în 
original, care era foarte vechi "...] 


Dovada martirilor 


7 Nu vezi că sunt aruncaţi la fiare, ca să tăgăduiască pe Domnul, şi nu sunt 

învinşi? & Nu vezi că, pe cât sunt pedepsiți mai mult, pe atât se înmulţesc? 

? Acestea nu par fapte de om, acestea sunt o putere a lui Dumnezeu, acestea 
sunt o dovadă a prezenţei Lui. 

Neputinţa filozofiei, necesitatea Revelaţiei 


VIII ! Căci cine dintre oameni a ştiut ce este Dumnezeu înainte să vină El 
Însuşi? 7 Ori să primeşti oare cuvintele deşarte şi flecare ale acelor filozofi 
demni de crezare? Dintre care unii au spus că Dumnezeu e un foc — nu- 
mind dumnezeu focul în care vor merge —, alții apă, iar alții altul dintre 
elementele/stihiile create de Dumnezeu. * Deşi, dacă unul din aceste cuvinte 
ar fi primit, atunci s-ar putea spune în chip asemănător că e dumnezeu fiecare 
din celelalte creaturi. “ Dar acestea sunt monstruozitățile şi rătăcirea şarla- 
tanilor/vrăjitorilor. ? Căci nimeni dintre oameni nu L-a văzut, nici nu L-a 
cunoscut, ci El S-a arătat pe Sine Însuşi. f S-a arătat prin credinţă, singura 
căreia i s-a îngăduit să vadă pe Dumnezeu. 


Economia mântuirii 


7 Căci Dumnezeu Stăpânul şi Ziditorul a toate, Care a făcut toate şi le-a pus 
în ordine, a fost nu numai iubitor de oameni, ci şi îndelung-răbdător. * A fost, 
este şi va fi mereu așa: îngăduitor, bun, nemânios și adevărat, şi El Singur 
este bun. ° Gândind El un gând mare şi de nespus, l-a comunicat doar Sluji- 
torului/Copilului [Paidi] Său. / Cât timp l-a ținut în taină şi a păstrat pentru 
EI înțeleptul Său sfat, părea că nu-i pasă şi n-are grijă de noi. '! Dar când a 
descoperit şi făcut arătate prin Slujitorul/Copilul Său cele pregătite de la în- 
ceput, ni le-a dat dintr-odată pe toate: ne-a dat şi să ne împărtășim de bine- 
facerile Lui şi să vedem şi să înțelegem cele la care cine dintre noi s-ar fi 
putut aştepta? 


De ce atât de târziu? 


IX! Aşadar, după ce toate acestea au fost rânduite de El Însuşi împreună 
cu Copilui Său, ne-a lăsat până în timpul din urmă să fim purtaţi de pomiri 
dezordonate, cum voiam, duşi de plăceri şi pofte, negreşit nu bucurându-Se 
de păcatele noastre, ci suportându-le, nu arătând bunăvoință față de acel 
timp al nedreptăţii, ci creând timpul de acum al dreptăţii, pentru ca întrucât 
în timpul de atunci ne-am arătat din faptele proprii nevrednici de viaţă, să 
fim făcuţi acum vrednici de bunătatea lui Dumnezeu, şi după ce ne-am arătat 
neputincioşi să intrăm prin noi înşine în Împărăţia lui Dumnezeu, să o putem 
face prin puterea lui Dumnezeu. 


Taina mântuirii 


? Fiindcă atunci când s-a umplut paharul nedreptăţii noastre și s-a arătat în 
chip desăvârşit că plata care o aştepta e pedeapsa şi moartea, şi a venit şi 

vremea pe care o fixase dinainte Dumnezeu ca să-i arate bunătatea şi pute- 
rea Sa — o, covârşitoarea iubire de oameni și dragoste a lui Dumnezeu! —, 
nu ne-a îndepărtat, nu ne-a ținut minte răul, ci ne-a răbdat îndelung şi ne-a 
suportat; şi fiindu-l milă a primit El Însuşi păcatele noastre, El Însuşi L-a dat 
pe Fiul Său preț de răscumpărarea pentru noi; pe Cel sfânt pentru cei nele- 
giuiți, pe Cel lipsit de răutate pentru cei răi, pe Cel drept pentru cei nedrepți, 
pe Cel nestricăcios pentru cei stricăcioși, pe Cel nemuritor pentru cei muri- 
tori. ? Căci ce altceva putea acoperi păcatele noastre decât dreptatea Lui? 
* În cine era cu putință să fim îndreptaţi noi, nelegiuiții şi impioşii, decât nu- 
mai în Fiul lui Dumnezeu? ” O, ce dulce schimb! O, ce creaţie nepătrunsă! 
O, ce binefaceri neaşteptate! Ca fărădelegea multora să fie ascunsă într-un 
Singur Drept, iar prin dreptatea Unuia să fie îndreptaţi mulţi nelegiuiți. 
4 Aşadar, după ce în timpul de până acum a arătat neputința firii noastre de a 
dobândi viaţă, a arătat acum pe Mântuitorul putând să mântuiască şi să facă 
cele cu neputinţă: prin acestea două a vrut să ne facă să credem în bunătatea 
Lui şi să-L socotim Hrănitor, Tată, Învățător, Sfătuitor, Medic, Minte, Lu- 
mină, Cinste, Slavă, Tăric, Viaţă, nemaiîngrijindu-ne de haină şi hrană. 


Chemare la Iubire. Natura ei paradoxală 


X' Dacă vei dori şi tu această credinţă şi o vei primi, mai întâi vei cu- 
noaşte pe Tatăl. “ Căci Dumnezeu i-a iubit pe oameni; pentru ei a făcut lu- 
mea, lor le-a supus toate cele de pe pământ, lor le-a dat rațiune şi minte, lor 
le-a îngăduit să privească spre cer, pe ei i-a plămădit după chipul Său, la ei 
L-a trimis pe Fiul Său Unul-Născut, lor le-a făgăduit Împărăţia în cer şi o va 
da celor ce L-au iubit pe El. 

? Jar cunoscându-L, de ce bucurie crezi că vei fi umplut? Sau cum ÎI vei 
iubi pe Cel care te-a iubit aşa înainte de a-L fi iubit tu pe EI? “ Iar iubindu-L 
vei fi un imitator al bunătăţii Lui. Şi nu te mira că omul poate să se facă imi- 
tator al lui Dumnezeu [mimētēs Theou]; poate, dacă vrea. * Căci fericirea nu 
înseamnă a-l stăpâni tiranic pe aproapele, nici a voi să fii mai mult decât cei 
slabi, nici a fi bogat, nici a aplica violența celor sărmani, şi nu în acestea 
poate cineva să imite pe Dumnezeu, ci acestea sunt în afara măreției Lui. 

ô Ci este imitator al lui Dumnezeu cel care primeşte povara aproapelui, care 
vrea ca în cele în care e bun să facă bine celor mai mici, care dând celor lip- 
siți cele pe care le-a primit de la Dumnezeu devine un dumnezeu pentru cei 
ce le primesc de la el. 7 Atunci, deși eşti pe pământ, vei vedea că Dumnezeu 
are cetatea Sa în ceruri, atunci vei începe să grăieşti tainele lui Dumnezeu, 
atunci vei iubi şi-i vei admira pe cei pedepsiți pentru că nu vor să-L tăgă- 
duiască pe Dumnezeu, atunci vei condamna înşelăciunea şi rătăcirea lumii, 

când vei cunoaște viața adevărată în cer, când vei dispreţui ceea ce pare aici 
drept moarte, când te vei teme de adevărata moarte păstrată pentru cei ce vor 
fi condamnaţi la focul veşnic care îi va pedepsi până la sfârşit pe cei predați 
lui. € Atunci îi vei admira şi ferici pe cei ce au răbdat pentru dreptate focul 
acesta de aici, când vei cunoaşte focul acela. 


[... Lacună în unicul manuscris păstrat comentată de copist astfel: „Și aici originalul 
avea o tăietură "...] 


Revelarea Cuvântului prin apostoli şi în Biserică 


XI! Nu spun lucruri străine, nu caut paradoxul, ci fiind ucenic al apostoli- 
lor mă fac învățător al păgânilor şi slujesc cu vrednicie cele predate celor ce 
se fac învățăcei ai Adevărului. ? Căci cine, fiind învăţat corect și născut prin 
Cuvântul iubitor, nu caută să afle limpede cele arătate lămurit ucenicilor 
prin Cuvântul? Lor le-a fâcut arătate Cuvântul arătându-Se grăind deschis, 
nefiind înțeles de necredincioşi, dar povestind învățăceilor, care fiind soco- 
tiți de El învățăcei au cunoscut tainele Tatălui. “ Pentru aceasta a trimis Cu- 
vântul, ca arătându-Se lumii, El, Care a fost necinstit de popor [Israel], să fie 
crezut de neamuri [păgâni] fiind vestit prin apostoli. “ El, Care era dintru 
început, S-a arătat Cel Nou deși era găsit vechi şi se A mereu nou în ini- 
mile sfinților. * El, Cel Veşnic, e socotit acum Fiu. Prin El se îmbogățește 
Biserica, harul desfăşurat se înmulțește în sfinți dând înțelegere, arătând taine. 
vestind timpurile, bucurându-se pentru credincioşi, dăruit celor care caută, 
care nu rup hotarele credinței şi nu calcă hotarele Părinților. f Aici e cântată 
frica Legii, e cunoscut harul profeților, e întărită credința Evangheliilor, e 
păzită tradiția apostolilor şi harul Bisericii saltă. 


Îndemn la cunoaştere 


7 Neîntristând acest par, vei cunoaşte cele pe care le grăieşte Cuvântul prin 
cine vrea, când vrea. ê Căci de câte am fost puşi în mișcare să vi le spunem 
cu osteneală prin voinţa Cuvântului Care ne-a poruncit v-am făcut părtași şi 
pe voi din iubire față de cele ce ne-au fost descoperite nouă. 

XII ! Pe care citindu-le şi ascultându-le cu sârguință, veți cunoaşte câte le 
dă Dumnezeu celor ce-L iubesc în chip drept, care devin un rai al desfătării, 
un pom plin de toate roadele şi înfloritor, crescând în ei înşişi şi împodobiţi 
cu tot felul de roade. ? Căci în acest ogor a fost sădit Pomul Cunoaşterii şi 
Pomul Vieţii, dar nu Pomul Cunoaşterii omoară, ci neascultarea omoară. 

3 Căci nu sunt fără sens cele scrise, şi anume că Dumnezeu a sădit de la în- 
ceput în mijlocul raiului un Pom al Cunoaşterii şi un Pom al Vieţii, arătând 
prin cunoaştere viață. Nefolosindu-se curat de ea [cunoaştere], cei de la în- 

ceput au fost dezgoliţi prin înşelăciunea şarpelui. Căci nu e nici viață fără 
cunoaştere, nici cunoaştere sigură fără viață adevărată, de aceea au fost sădiți 
aproape unul de altul. * Văzând acest sens şi mustrând cunoaşterea exercitată 
fâră adevărul poruncii care duce la viață, spune: „Cunoaşterea îngâmfă, 
iubirea zideşte” [7 Co 8, 1]. f Căci cine crede că ştie ceva fără o cunoaştere 
adevărată şi mărturisită de viaţă, nu cunoaşte: e înşelat de şarpe pentru că nu 
iubeşte viața. Dar cine cunoaşte cu frică și caută viața, acela sădește în nă- 
dejde și aşteaptă rod. 7 Să-ţi fie cunoaştere inima, iar viaţă Cuvântul Adevă- 
rului. “ Purtând acest Pom şi dorind rodul lui, vei culege pururea cele dorite 
de la Dumnezeu, de care șarpele nu se atinge, înşelăciunea nu se apropie; 
Eva nu se mai strică, ci o Fecioară crede. ? Mântuirea se arată, apostolii se 
umplu de înțelegere, Paştele Domnului se apropie, vremile se adună, iar 
Cuvântul Se armonizează cu lumea şi învăţându-i pe sfinți Se bucură. Prin 
El e slăvit Tatăl, Căruia fie slava în veci. Amin. 


ii j SA I, 


Mărturii epigrafice 


Epitaful Sfântului episcop Abercius din Hieropolis 
(Frigia, Asia Mică) 
(t cca 200)! 


Cetăţean ales al unei cetăți alese, am făcut acest [mormânt] 

încă din viață, ca să am la soroc loc de depus trupul. 

Numele meu e Abercius [şi sunt] ucenicul unui Păstor fără prihană 
Care-Și paşte turmele de oi pe munţi şi pe câmpii 

şi ai Cărui ochi mari văd toate. 

Căci El m-a învăţat Scripturile credincioase [ale Vieţii], 

m-a trimis la Roma să privesc o împărăție 

şi să văd o Regină cu veșmânt şi sandale de aur [Biserica de aici]. 

Acolo am văzut un Popor care avea o Pecete strălucitoare [a Botezului]. 
Am văzut şi câmpia Siriei şi toate oraşele ei, chiar şi Nisibi. 

Trecând Eufratul am găsit peste tot tovarăşi. 

Pe Pavel l-am avut [drept model în călătorii]. Peste tot m-a condus credința 
şi peste tot mi-a pus înainte hrană un Peşte? [lisus Hristos] dintr-un Izvor, 
foarte mare şi curat, pe care-l pescuise o Fecioară fără prihană 

şi pe care-l dădea mereu spre mâncare prietenilor; 

avea şi un Vin bun, pe care-l dădea amestecat cu apă împreună cu Pâine. 


! Inscripţie descoperită de W. M. Ramsay în 1883 şi donată de sultanul Abdul Hamid 
papei Leon XIII, actualmente în Muzeul Vaticanului. Abercius, menţionat ca polemist 
antimontanist de Eusebiu (Istoria bisericească V.16.3), e pomenit ca sfânt pe 22 octombrie. 
Traducere după textul reconstituit de H. Leclercq în Dictionnaire d'Archeologie Chrétienne 
et Liturgie V1, 1907, col. 70 şi 74. 

2 „Peşte”, în greacă IXOYZ, e folosit ca nume de cod pentru mărturisirea creștină, 
fiindcă literele lui corespund iniţialelor expresiei I[HZOYZ] X(PIETOZ] O[EOY] Y[IO£] 
Z(QTHP) = „lisus Hristos Fiul lui Dumnezeu Mântuitorul”. 

Acestea am pus să fie scrise aici eu, Abercius, 

ajuns într-adevăr la şaptezeci şi doi de ani. 

Oricine înțelege acestea şi gândeşte la fel cu mine să se roage pentru Abercius. 
Dar nimeni să nu pună pe altul în mormântul meu, 

iar dacă o va face, să dea două mii de monede de aur vistieriei romanilor, 

şi scumpei mele patrii Hieropolis, o mie. 


Inscripția lui Pectorius din Autun (Galia) 
(secolele II-III) 


Neam dumnezeiesc al Peştelui [/chthys] ceresc, păstrează-ţi o inimă sfântă 
pentru că ai primit între muritori un izvor nemuritor 

de ape dumnezeieşti. Încălzeşte-ţi, prietene, sufletul 

cu Apele veşnice ale unei Înțelepciuni dătătoare de bogăţie. 
Primeşte Hrana dulce ca mierea a Mântuitorului sfinţilor; 
mănânc-o tu, cel flămând, ţinând în palmele Tale un Peşte. 
Doresc aprins să mă satur de Peşte, Stăpâne Mântuitorule. 
Somn uşor să aibă mama, rogu-te, Lumină a celor morţi, 
Ascandiu, tată, atât de plin de har inimii mele, 

împreună cu dulcea mamă şi fraţii mei 

în pacea Peştelui adu-ţi aminte de al tău Pectorius. 


3 Traducere după textul grec reconstituit în Dictionnaire d'Archeologie Chrétienne et 
Liturgie XIIV2, 1938, col. 2892. 

Clement Romanul 
Epistola Bisericii din Roma 


către Biserica din Corint 
(Roma, 69 sau 96-98)! 


Biserica lui Dumnezeu pribeagă în Roma, Bisericii lui Dumnezeu pribeagă 
[paroikousa)] în Corint, celor chemați și sfinţiţi în voia lui Dumnezeu prin 
Domnul nostru lisus Hristos. Harul și pacea de la Atoateţiitorul Dumnezeu 
prin lisus Hristos să se înmulțească! 


Revolta din Biserica Corintului 


1! Din pricina nenorocirilor şi întâmplărilor neaşteptate care au avut loc la 
voi una după alta, credem că ne-am întors târziu spre lucrurile aflate la voi 
în litigiu, iubiţilor, și spre străina de aleşii lui Dumnezeu, întinata şi ne- 
cuvioasa răzvrătire [stas:s] pe care câteva persoane repezite şi arogante au 
aprins-o până la o atât de mare nebunie, încât numele vostru venerat, vestit 
şi demn de iubire a ajuns să fie mult hulit. 


Sfințenia de odinioară 


? Cine dintre cei care au trecut pe la voi n-a lăudat credința voastră atot- 
virtuoasă şi tare? Cine n-a admirat cumintea și blânda voastră pietate în 
Hristos? Cine n-a vestit chipul de mare cuviință al iubirii voastre de străini? 
Cine n-a fericit cunoaşterea voastră desăvârșită și sigură? * Făceaţi totul fără 
părtinire şi umblaţi în poruncile lui Dumnezeu, supunându-vă conducăto- 
rilor voştri şi dând cinstea cuvenită prezbiterilor/bătrânilor voştri; pe tineri 
îi îndemnați să gândească modest şi demn; femeilor le porunceaţi să săvâr- 
şească totul cu conştiinţa nepătată, demnă şi sfântă, iubindu-şi după cuviință 
bărbaţii lor; şi le învăţaţi să-şi gospodărească aşa cu demnitate cele ale casei 
în regula/canonul supunerii şi în toată cuminţenia. 


1 Traducere după ed. A. Jaubert: CLÉMENT DE ROME, Épître aux Corinthiens (Sources 
Chretiennes 167), 1971, p. 98—104, 158-200. 

II! Gândeaţi toţi umil, fără nici o trufie, supunându-vă mai degrabă decât 
supunând, mai bucuros dând decât primind, mulțumindu-vă cu mijloacele de 
trai cele date vouă de Hristos, luând aminte cu grijă la cuvintele Lui, 
punându-le în măruntaiele voastre, iar pătimirile Lui erau înaintea ochilor 
voştri. ° Trăind aşa, pace adâncă şi minunată vi se dădea tuturor şi dor nesă- 
turat pentru facerea, de bine, iar revărsarea Duhului Sfânt [Rm 5, 5] era de- 
plină peste voi toți. ? Plini de o sfântă hotărâre cu bună înflăcărare, întindeați 
mâinile voastre către Atoţţiitorul Dumnezeu implorându-L să vă fie îndură- 
tor dacă ați păcătuit cumva fără voie. “ Lupta voastră zi și noapte era pentru 
toată frăția ca prin milă şi conştiinţă numărul aleşilor Lui să se mântuiască. 
” Eraţi sinceri, deschiși şi neranchiunoşi unul față de altul. f Orice răzvrătire 
[stasis] şi ruptură [schisma] vă erau o urâciune. Plângeaţi pentru păcatele 
semenilor voştri și socoteați ale voastre lipsurile lor. 7 Nu vă părea rău de tot 
binele pe Care îl făceaţi şi „eraţi gata pentru orice lucru bun” [2 Tim 2, 21; 
Tit 3, 1]. 8 Împodobiţi cu o conduită atotvirtuoasă şi venerabilă, săvârşeaţi 
totul în frică de Dumnezeu; poruncile și îndreptările Domnului erau scrise 
pe latul inimii voastre [Pr 7, 3; 22, 20]. 


Anarhia, fiica geloziei 


III! Toată slava şi lărgimea vi s-au dat vouă, dar s-a împlinit ceca ce este 
scris: „Cel iubit a mâncat şi a băut, s-a lărgit şi s-a îngrăşat şi a dat cu piciorul” 
[Dr 32, 15]. 2 De aici au ieşit gelozie şi invidie, ceartă şi răzvrătire, prigoană 
şi dezordine, război şi captivitate?. ? Aşa s-au sculat cei fără cinste împotriva 
celor de cinste [Zs 3, 5], cei fără slavă împotriva celor cu slavă, cei neînţe- 
lepți împotriva celor înţelepţi, tinerii împotriva bătrânilor. * De aceea drep- 
tatea [/s 59, 14] şi pacea s-au depărtat; fiecare a părăsit frica de Dumnezeu 
şi i s-a slăbit vederea credinței; nu mai umblă în poruncile cele legiuite de 
Dumnezeu [Lv 18, 3; 20, 23], nici nu se mai poartă potrivit îndatoririlor 
către Hristos, ci fiecare merge după poftele inimii sale rele, purtând în suflet 
o gelozie [z&/os] nedreaptă şi necuvioasă, prin care şi „moartea a intrat în 
lume” [Sol 2, 24; Rm 5, 12]. 


Gelozia duce la crimă 


Exemple din Vechiul Testament 


IV! Că aşa este scris: „Şi după câteva zile a adus Cain din roadele pămân- 
tului jertfă lui Dumnezeu; şi a adus şi Abel din cele întâi născute ale oilor 


2 Zelos kai phthonos, eris kai stasis, diăgmos kai akatastasia, polemos kai aichmalâsia. 

sale şi din grăsimea lor. ° Și a căutat Dumnezeu spre Abel și spre darurile 
sale; iar spre Cain şi jertfele lui n-a privit. ? Şi s-a întristat Cain foarte şi s-a 
mâhnit faţa lui. f Şi a zis Dumnezeu lui Cain: «De ce te-ai întristat şi de ce 
s- a mâhnit fața ta? Dacă ai fi adus drept şi ai fi împărțit drept, n-ai fi  păcătuit. 

Í Linişteşte- te! La tine va fi întoarcerea lui şi tu îl vei stăpâni.» ó Şi a zis 
Cain către Abel, fratele lui: «Să mergem la câmp.» Şi a fost când ei erau la 
câmp, s-a sculat Cain asupra lui Abel, fratele lui, şi l-a omorât” [Fe 4, 3-8]. 

7 Vedeţi, fraţilor? Gelozia și invidia [zē/os kai phthonos] au săvârşit ucidere 
de frate. € Din pricina geloziei, părintele nostru Iacob a fugit din faţa lui 
Esau, fratele lui [Fc 27, 41 sq]. ° Gelozia a făcut ca Iosif să fie prigonit până 
la moarte şi dus în robie (Fe 37, 1-36]. 10 Gelozia l-a silit pe Moise să fugă 
din faţa lui Faraon, împăratul Egiptului, când a auzit de cel de acelaşi neam 
cu el: „Cine te-a pus pe tine judecător peste noi? Nu cumva vrei să mă 
omori şi pe mine, cum ai ucis ieri pe egiptean?” [Iş 2, 14; FA 7, 27]. l Din 
pricina geloziei Aaron şi Mariam au locuit în afara taberei [Nm 12, 14-15]. 
!- Gelozia i-a coborât în iad de vii pe Datan și Abiron, pentru că se răscula- 
seră împotriva robului lui Dumnezeu Moise [Nm 16, 1-35]. ” Din pricina 
gelozici David a fost prigonit nu numai de cei de alt neam, ci a fost prigonit 
şi de Saul, împăratul lui Israel. 


Exemple contemporane — martiriul Apostolilor Petru şi Pavel 


V’ Dar să punem capăt exemplelor vechi şi să venim la atleți [credinţei] 
foarte aproape de noi. Să luăm exemplele nobile din generația noastră. ? Din 
gelozie şi invidie au fost prigoniţi cei mai mari şi cei mai drepți stâlpi ai 
Bisericii [Ga 2, 9] şi au luptat în această întrecere până la moarte. 7 Să-i punem 
înaintea ochilor noştri pe bunii apostoli: “ pe Petru, care, din pricina unei 
gelozii nedrepte, n-a suferit una, nici două, ci mai multe chinuri; şi după cea 
dat astfel mărturie [de martir], a plecat la locul de slavă datorat lui. * Din 
pricina unei gelozii şi a unei sfădiri, a primit şi Pavel premiul răbdării, 
* purtând de şapte ori lanţuri, fugar şi lovit cu pietre [2 Co 11, 24-25), ajun- 
gând un crainic atât în răsărit, cât și în apus, a primit faima nobilă a credinţei 
lui; 7 învățând dreptatea în toată lumea locuită şi ajungând până la marginile 
apusului, a dat mărturie în faţa guvernatorilor [FA 24-26]. Şi aşa s-a eliberat 
de lumea aceasta şi s-a dus în locul cel sfânt, făcându-se o foarte mare pildă 
de răbdare. 

VI’ Acestor bărbaţi care au dus o viață de cuvioşie li s-a adăugat o mare 
mulţime de aleşi care, suferind şi ei din pricina geloziei multe munci şi chi- 
nuri, au fost între noi o foarte frumoasă pildă. ? Din pricina geloziei au suferit 
persecuții şi femei; deghizate în Danaide şi Dirce au îndurat chinuri groaz- 
nice şi nelegiuite, dar au mers pe calea cea sigură a credinței; şi cele slabe cu 

trupul au primit strălucit premiu. ? Gelozia a înstrăinat pe soții de soți şi a 
schimbat cuvântul spus de părintele nostru Adam: „Acesta este acum os din 
oasele mele şi trup din trupul meu” [Fc 2, 23]. Gelozia şi sfădirea au dărâmat 
cetăți mari şi au nimicit din rădăcină popoare mari. 


Pocăința 


VII! Acestea vi le scriem, iubiţilor, nu sfătuindu-vă pe voi, ci amintindu- 
ni-le şi nouă; că şi noi suntem în același loc de luptă și aceeaşi luptă ne stă 
în faţă. ` De aceea să părăsim grijile deşarte şi zadarnice şi să venim la ca- 
nonul cel slăvit şi sfânt al predaniei noastre; * să vedem ce este bun, ce este 
plăcut şi ce este primit înaintea Celui ce ne-a făcut pe noi [/ Tim 2, 3; 5, 4]. 
“ Să privim cu ochii deschişi la sângele lui Hristos și să cunoaștem cât este 
de scump [7 Ptr 1, 19] lui Dumnezeu şi Tatălui Lui, că, vărsându-se pentru 
mântuirea noastră, a adus har de pocăință [meranoias charin] întregii lumi. 

” Să străbatem cu mintea toate generaţiile şi să vedem că, din generaţie în 
generaţie, Stăpânul a dat loc de pocăință [So/ 12, 10] celor ce vor să se 
întoarcă la El. * Noe a predicat pocăinţa, iar cei care l-au ascultat s-au mântuit. 
7 Iona a predicat ninivitenilor pieirea cetăţii lor, iar cei care s-au căit de pă- 
catele lor au făcut îndurător pe Dumnezeu cu rugăciunile lor şi au dobândit 
mântuire [Zona 3, 4-10; Mt 12, 41; Le 11, 32], deşi crau străini de Dumnezeu. 

VIII ! Slujitorii/liturgii harului lui Dumnezeu, prin Duhul Sfânt, au vorbit 
despre pocăință. ? Însuși Stăpânul tuturora a grăit cu jurământ despre pocă- 
ință: „Eu grăiesc, zice Domnul; nu voiesc moartea păcătosului, ci pocăința lui” 
[/z 18, 23; 33, 11]; adăugând şi voința Lui cea bună, spune: ' „Pocăiţi-vă, 
casa lui Israel, de nelegiuirile voastre! Spus-am fiilor poporului Meu: «Dacă 
vor fi păcatele voastre de la pământ până la cer, şi dacă vor fi mai roşii decât 
cârmâzul şi mai negre decât sacul de pocăință şi dacă vă veţi întoarce la Mine 
din toată inima voastră şi veţi spune: „Tată!” vă voi asculta ca pe un popor 
sfânt»” [text necunoscut, aminteşte de /z 18, 30; Ps 102, 12; Jr 3, 19.22; 
Ís 1, 18]. “ tar în alt loc spune aşa: „Spălaţi-vă şi curățați-vă; îndepărtați vicle- 
niile din sufletele voastre înaintea ochilor Mei; încetaţi cu răutăţile voastre; 
învăţaţi să faceți bine, căutați dreptatea, izbăviţi pe cel nedreptăţit, faceţi 
dreptate orfanului, daţi dreptate văduvei şi veniţi apoi să vorbim, zice Dom- 
nul. Şi dacă vor fi păcatele voastre ca purpura, ca zăpada le voi albi şi dacă 
vor fi ca cârmâzul, ca lâna le voi albi; dacă veţi voi şi Mă veţi asculta, bună- 
tățile pământului veți mânca; iar dacă nu veți voi şi nu Mă veți asculta, sabia 
vă va mânca, că gura Domnului a grăit acestea” [Z/s 1, 16-20]. ° Voind dar ca 
toţi cei care-L iubesc pe El să aibă parte de pocăință, i-a întărit prin voința 
Lui cea atotputernică. 

Ascultarea şi credința 


IX! De aceea să ne supunem măreţei şi slăvitei Lui voințe; rugând mila şi 
bunătatea Lui, să cădem înaintea Lui, să ne îndreptăm spre îndurările Lui, 
părăsind ostenelile zadarnice, sfădirea şi gelozia, care duc la moarte. ° Să ne 
aţintim privirile la cei care slujesc/liturghisesc în chip desăvârşit măreţei Lui 
slave (2 Pir 1, 17]. ? Să luăm pildă pe Enoh care, prin ascultarea sa, fiind 
găsit drept, a fost mutat de pe pământ şi nu s-a găsit moartea lui [Fe 5, 24]. 
f Să luăm pildă pe Noe, care, prin slujirea/liturghia lui, fiind găsit credin- 
cios, a predicat lumii naşterea din nou, iar Stăpânul, prin el, a mântuit ani- 
malele, care au intrat în corabie în înțelegere unele cu altele [Fe 6, 8-9. 17; 
2 Ptr 2, 5]. 

X! Avraam, care a fost numit prieten, a fost găsit credincios, pentru că a 
ascultat de cuvintele lui Dumnezeu. ` Acesta, prin ascultare, a ieşit din 
pământul lui şi din casa părintelui său, pentru ca părăsind pământ puţin, 
rude sărace şi casă mică, să moştenească fâgăduințele lui Dumnezeu. Că 
Dumnezeu i-a spus lui: * „leşi din pământul tău şi din rudenia ta şi din casa 
părintelui tău şi vino în pământul pe care ţi-l voi arăta şi te voi face neam 
mare şi te voi binecuvânta şi voi mări numele tău şi vei fi binecuvântat; şi 
voi binecuvânta pe cei ce te binecuvântează și voi blestema pe cei ce te bles- 
temă: şi voi binecuvânta în tine toate neamurile pământului” [Fe 12, 1-3]. 
! Şi iarăşi, când s-a despărțit de Lot, Dumnezeu i-a spus lui Avraam: „Ridică 
ochii tăi şi caută din locul în care eşti acum, spre miazănoapte şi spre mia- 
zăzi şi spre răsărit şi spre mare; că tot pământul, pe care-l vezi, ţi-l voi da ție 
şi seminţei tale până în veac. * Și voi face sămânța ta ca nisipul pământului; 
dacă poate cineva număra nisipul pământului şi sămânţa ta o va număra” 
[Fe 13, 15-17]. f Şi iarăși spune: „L-a scos Dumnezeu pe Avraam afară şi 
i-a zis: «Caută la cer şi numără stelele, dacă le vei putea număra; aşa va fi 
sămânța ta.» Şi a crezut Avraam în Dumnezeu şi i s-a socotit lui spre dreptate” 
[Fe 15, 5-6]. ° Pentru credinţa şi iubirea lui de străini, i s-a dat lui fiu la 
bătrâneţe [Fc 18, 2-14; 21, 2]; iar prin ascultare, l-a adus lui Dumnezeu jertfă 
pe unul din munţii pe care i l-a arătat [Fc 22, 1-18]. 

XI! Pentru iubirea de străini şi pentru evlavia sa, Lot a scăpat din Sodo- 
ma, în timp ce toată împrejurimea a fost pedepsită cu foc şi pucioasă [Fe 19; 
2 Ptr 2, 6-7]. Stăpânul a făcut cu asta cunoscut că nu-i părăsește pe cei ce 
nădăjduiesc î în El, iar pe cei ce înclină în altă parte îi pedepseşte şi-i chinuie. 

“ Femeia lui a ieşit împreună cu el; dar pentru că a fost de altă părere şi nu 
s-a unit cu el, i s-a dat semn, să fie stâlp de piatră până în ziua de azi, ca să 
cunoască toți că cei care şovăie şi se îndoiesc de puterea lui Dumnezeu ajung 
judecată şi semn pentru toate generaţiile. 

XII ' Pentru credința şi iubirea ei de străini a fost mântuită Rahav desfră- 
nata. Isus al lui Navi a trimis iscoade în Ierihon; ° regele cetății a aflat că au 
venit oameni să iscodească țara sa şi a trimis bărbaţi ca să-i prindă, ca, fiind 
prinşi, să-i omoare. * Rahav cea iubitoare de străini i-a primit în casa ei şi i-a 
ascuns în foișor sub snopi de in. f Când au venit oamenii regelui și i-au 
spus: „La tine au intrat iscoadele țării noastre; scoate-i că aşa porunceşte 
regele!” Rahav a răspuns: „Da, au intrat la mine bărbaţii pe care-i căutați, dar 
au plecat îndată şi sunt pe drum”, şi le-a arătat încotro s-au dus. * Rahav le-a 
spus apoi bărbaților pe care-i ascunsese: „Ştiu bine că Dumnezeu vă dă vouă 
pământul acesta; că frică şi groază de voi i-a cuprins pe cei ce-l locuiesc; 
deci când veți lua cetatea, scăpați-mă pe mine şi casa tatălui meu.” € Și aceia 
i-au zis: „Va fi aşa, cum ne-ai grăit nouă. Când vei afla că am venit, adună 
pe toţi ai tăi sub acoperișul tău şi se vor mântui, dar toţi care vor fi găsiţi în 
afara casei tale vor pieri.” ” Şi au mai spus să pună semn: „să atârne de casa 
ei ceva roşu” [/os 2]. Prin aceasta au fâcut cunoscut mai dinainte că prin sân- 

=, gele Domnului se vor mântui toţi cei ce cred şi nădăjduiesc în Dumnezeu. 

Vedeți, iubiților, că în femeia aceasta avem nu numai credinţă, ci şi profeție. 

XIII ' Să ne smerim/umilim, aşadar, fraţilor, lepădând orice mândrie. îngâm- 
fare, neînțelepciune şi furie, şi să facem ceca ce este scris. Că zice Duhul cel 
Sfânt: „Să nu se laude cel înţelept cu înțelepciunea lui. nici cel tare cu tăria 
lui, nici cel bogat cu bogăţia lui; ci cel ce se laudă. în Domnul să sc laude, 
să-L caute pe El şi să facă judecată şi dreptate” [/r 9, 22 -23; 1 Rg 2. 10: 
I Co 1,31; 2 Co 10, 17]. Mai ales să ne aducem aminte de cuvintele Dom- 
nului lisus pe care le-a grăit, învățând blândețea şi îndelunga-răbdare. ` Că 
aşa a zis: „Miluiţi, ca să fiţi miluiţi: iertaţi. ca să vi se ierte: precum faceţi. 
așa vi se va face; precum daţi, așa vi se va da, precum judecaţi. aşa veţi fi 
judecaţi; precum vă purtaţi cu blândete, aşa se vor purta și alții cu blândeţe cu 
voi; cu ce măsură veți măsura, cu aceea vi se va măsura” [text necunoscut; 
aminteşte de: M/ 5, 7; 6, 12. 14; Me 11,25; Mr 7, 1-2. 12: Le 6. 37-38. 31: 
Me 4, 24]. Cu această poruncă şi cu aceste îndemnuri să ne întărim pe noi 
înşine, ca să ne purtăm cu smerenie/umilință, supunându-ne sfintelor Lui 
cuvinte. Că zice cuvântul cel sfânt: “ „Spre cine voi privi, dacă nu spre cel 
blând şi liniştit, care tremură de cuvintele Mele?” [Zs 66, 2]. 

Impotriva celor mândri 


XIV! Drept şi cuvios lucru este, bărbaţi fraţi, să ne supunem mai degrabă 
lui Dumnezeu decât să urmăm acelora care în trufie şi dezordine s-au făcut 
conducători ai unei urâcioase gelozii. ` Că vom suferi nu mică pagubă. ci mai 
degrabă mare primejdie, dacă ne vom pleca orbeşte oamenilor, care ațâță la 
ceartă și răzvrătiri ca să ne înstrăineze de ceea ce e frumos. * Să fim buni cu 

noi înşine, potrivit îndurării şi dulceții Creatorului nostru. “ Că este scris: „Cei 
buni vor moșteni pământul şi cei fără răutate vor rămâne pe el” [Pr 2,21; 
Ps 36,9. 38]. 

XV! Să ne lipim, aşadar, de cei care fac cu cucernicie pace, nu de cei care 
voiesc pace cu fățărnicie. ° Că spune Scriptura undeva: „Poporul acesta cu 
buzele Mă cinsteşte, dar inima lui este departe de Mine” [Zs 29, 13; Mt 15, 8; 
Mc 7,6]. * Şi iarăşi: „Cu gura lor binecuvântau, iar cu inima lor blestemau” 
[Ps 61,4]. $ Şi iarăşi zice: „L-au iubit cu gura lor, dar cu limba lor L-au 
mințit; inima lor nu era dreaptă cu El şi nici nu s-au încrezut în testamentul 
Lui” [Ps 77, 40-41]. ` De aceea „mute să fie buzele cele viclene, care gră- 
iesc împotriva dreptului fărădelege” [Ps 30, 18]. Şi iarăşi: „Pierde-va Dom- 
nul toate buzele cele victene, limba cea lăudăroasă, pe cei ce spun: «Limba 
noastră o vom mări, buzele noastre la noi sunt. Cine este Domnul nostru?» 
* Pentru necazul săracilor şi pentru suspinul săracilor, acum Mă voi scula, 
zice Domnul, şi le voi aduce mântuire. Și le voi vorbi pe faţă” [Ps 11, 3-5). 

XVI ' Hristos este al celor ce au gândire umilă, nu al acelora care se ridică 
mai presus de turma Lui.  Sceptrul măreției lui Dumnezeu, Domnul lisus 
Hristos. n-a venit cu zgomotul trufiei, nici al îngâmfării, deşi putea, ci sme- 
rindu-se, precum a spus despre El Duhul cel Sfânt. Că zice: * „Doamne, cine 
a crezut auzului nostru? Şi braţul Domnului cui s-a descoperit? Vestit-am ca 
un prunc înaintea Lui şi ca o rădăcină în pământ însetat, n-are chip, nici slavă; 
și L-am văzut pe El şi nu avea chip, nici frumuseţe, ci chipul Lui era necin- 
stit, mai prejos decât chipul oamenilor; fiind om întru bătaie şi durere, ştiind 
să îndure slăbiciunea; că s-a schimbat fața Lui, a fost defăimat şi nesocotit. 
* Acesta păcatele noastre le poartă şi pentru noi rabdă durerea și noi am so- 
cotit că El este în durere, în bătaie şi în chin. ” Dar El a fost rănit pentru pă- 
catele noastre și a pătimit pentru fărădelegile noastre; pedeapsa păcii noastre 
este asupra Lui; cu rana Lui noi ne-am vindecat. s Toți ca nişte oi am rătăcit; 
omul din calea Lui s-a abătut. Şi Domnul L-a dat pe El pentru păcatele 
noastre, iar El în bătăi nu-Şi deschide gura Sa. Ca o oaie la junghiere s-a dus 
şi ca un miel fără de glas înaintea celui ce-l tunde pe El, aşa nu-Şi deschide 
gura Sa. În umilirea Lui i s-a luat şi judecata. € lar neamul Lui cine-l va spune, 
pentru că s-a luat de pe pământ viața Lui. °’ Pentru fărădelegile poporului 
meu vine la moarte. ' Şi-i voi da pe cei răi pentru mormântul Lui şi pe cei 
bogaţi pentru moartea Lui; că fărădelege n-a făcut, nici nu s-a găsit vicleşug 
în gura Lui. Şi Domnul vrea să-L curățească pe El de rană. '/ Dacă veți aduce 
jertfă pentru păcate, sufletul vostru va vedea multă vreme urmaşi. '? Şi 
Domnul vrea să scoată din durere sufletul Lui, să-I arate lumină, să-L plăs- 
muiască cu pricepere, să îndrepteze pe cel drept, bine slujind celor mulţi şi 
păcatele lor El le va purta. ” Pentru aceasta El va moşteni pe mulţi și va îm- 

părți prăzile celor puternici, pentru că s-a dat spre moarte sufletul Lui şi cu 
cei fărădelege a fost socotit. '“ Şi El a purtat păcatele multora şi pentru fără- 
delegile lor a fost dat” [Z/s 53, 1-12; FA 8, 32-33]. "° Şi iarăși zice: „lar Eu 
sunt vierme și nu om; ocară oamenilor şi defăimare poporului. '€ Toţi cei ce 
M-au văzut M-au batjocorit, grăit-au cu buzele, clătinat-au din cap: „Nădăj- 
duit-a în Domnul, izbăvească-L pe El, mântuiască-L, că-L voieşte” [Ps 
21, 6-8; Me 15,29; Mt 27,43). f Vedeți, bărbați iubiți, cine este Cel ce 
ne-a fost dat pildă! Dacă Domnul s-a umilit atâta, ce trebuie să facem noi, 
care prin El am venit sub jugul harului Lui? 


Smerenia sfinților 

XVII’ Să-i imităm pe aceia care au umblat în piei de oaie și cojoace 
[Evr 11, 37], predicând venirea lui Hristos, adică pe Ilie, Elisei, încă şi pe 
lezechiel, pe profeţi şi pe lângă aceştia şi pe cei care au primit o bună măr- 
turie de la Dumnezeu [Evr 11, 37-40; 4 Rg 1,8, 2, 14). 2 Mare mărturie a 
primit Avraam şi a fost numit prieten al lui Dumnezeu; Avraam, privind la 
slava lui, Dumnezeu, a spus cu smerenie: „Eu sunt pământ şi cenuşă! "(Fe 
18, 27]. * Încă şi despre lov s-a scris aşa: „lar lov cra om drept, fără de pri- 
hană, adevărat, cinstitor de Dumnezeu, ferindu-se de orice rău” [/ov 1, 1]. 

1 Dar el se învinuia, zicând: „Nimeni nu este lipsit de întinăciune, de-ar fi o 
zi viaţa lui” (lov 14, 4-5). * Moise a fost numit „credincios în toată casa lui” 
[Nm 12, 7; Evr 3,2. 5], şi datorită slujirii lui, Dumnezeu a pedepsit Egiptul 
cu plăgi şi nenorociri; dar şi el, cu toate că a fost foarte slăvit, nu s-a mân- 
drit, ci a spus când a primit prin rug însărcinarea aceea: „Cine sunt cu. ca să 
mă trimiți pe mine?” (/ş 3, 11]; „eu sunt slab la glas şi zăbavnic la limbă” 
[I$ 4, 10]. Şi iarăşi spune: € "Eu sunt aburul unei oale ce fierbe.” 

XVIII! Ce să spunem apoi de David, care a primit mărturie? Dumnezeu a 
spus despre el: „Aflat-am bărbat după inima mea, pe David, fiul lui lesei; 
cu milostivire veşnică l-am uns” [Ps 88, 20; 1 Rg 13, 14; FA 12.22]. ? Dar 
şi David I-a spus lui Dumnezeu: „Miluieşte-mă, Dumnezeule, după mare mila 
Ta şi după mulțimea îndurărilor Tale şterge fărădelegea mea; * mai vârtos 
mă spală de fărădelegea mea şi de păcatul meu mă curăţeşte; că fărădelegea 
mea eu o cunosc şi păcatul meu înaintea mea este pururea. * Ție unuia am 
greşit şi rău înaintea Ta am făcut, ca să fii îndreptăţit întru cuvintele Tale și 
să biruieşti când vei judeca Tu. * Că iată întru fărădelegi m-am zămislit şi 
întru păcate m-a născut maica mea. Í Că iată adevărul ai iubit; cele nearătate 
şi cele ascunse ale înțelepciunii Tale mi-ai arătat mie. ° Stropi-mă-vei cu 
isop şi mă voi curăți; spăla-mă-vei și mai vârtos decât zăpada mă voi albi. 

> Auzului meu vei da bucurie şi veselie; bucura-se-vor oasele mele cele umilite. 
* Întoarce fața Ta de către păcatele mele şi toate fărădelegile mele şterge-le. 

M Inimă curată zideşte întru mine, Dumnezeule, şi duh drept înnoieşte întru 
cele dinăuntru ale mele. “! Nu mă lepăda de la fața Ta şi Duhul Tău cel 
Sfânt nu-L lua de la mine. ° Dă-mi mie bucuria mântuirii Tale şi cu duh 
conducător mă întăreşte. '* Învăţa-voi pe cei fără de lege căile Tale şi cei 
necredincioși la Tine se vor întoarce. 'f Izbăveşte-mă de vărsări de sânge, 
Dumnezeule, Dumnezeul mântuirii mele. '5 Bucura-se-va limba mea de 
dreptatea Ta. Doamne, gura mea vei deschide şi buzele mele vor vesti lauda 
Ta. '$ Că de-ai fi voit jertfă, Ți-aş fi dat; arderile de tot nu le vei binevoi. 
17 Jertfă pentru Dumnezeu e un duh zdrobit; o inimă zdrobită şi umilită 
Dumnezeu nu o va urgisi” [Ps 50, 1-18]. 

XIX ! Gândirea umilă şi modestia unor atât de mulţi şi unor astfel de băr- 
baţi, care, pentru ascultarea lor, au primit mărturie de la Dumnezeu, ne-a 
făcut mai buni nu numai pe noi, ci şi pe cei din generaţiile de dinaintea 
noastră care au primit cuvintele lui Dumnezeu întru frică și întru adevăr. 


Pacea şi Dumnezeu 


? Aşadar, după ce am participat la multe fapte mari şi slăvite, să ne întoar- 
cem la scopul pe care l-am urmărit de la început, acela al păcii. Să ne aţin- 
tim privirile spre Tatăl şi Creatorul întregii lumi şi să ne alipim de mărețele 
şi covârşitoarele Lui daruri şi de binefacerile păcii. * Să-L vedem cu mintea 
şi să ne uităm cu ochii sufletului la voia Lui îndelung-răbdătoare. Să ne gân- 
dim că e lipsit de mânie faţă de toată creaţia Lui. 


Armonia cosmosului 


: XX ! Cerurile, puse în mişcare prin guvemarea Lui, se supun Lui în pace. 
- Ziua şi noaptea îşi săvârşesc alergarea rânduită de El (Fc 1, 5 sq], neîm- 
piedicându-se una de alta. * Soarele, luna şi corul stelelor evoluează potrivit 
poruncii Lui în armonie (/omonoia] respectând fără nici o abatere hotarele 
care li s-au pus. f Pământul, rodind potrivit voinței Lui, dă, la timpuri potri- 
vite, tot felul de hrană oamenilor, animalelor şi tuturor vieţuitoarelor de pe 
el, fără să se împotrivească sau să schimbe ceva din legile puse de El. 
” Regiunile cele nedescoperite ale abisurilor şi cele nepovestite ale adâncu- 
rilor se țin prin aceleaşi porunci. € Întinderea cea nesfârşită a apelor mării, 
alcătuită la creare în adunări de mări, nu depăşeşte hotarele ce i s-au pus, ci 
face aşa precum i s-a poruncit. 7 Că a spus Dumnezeu: „Până aici să vii şi 
valurile tale în tine se vor sfărâma” [Zov 38, 11]. ê Oceanul cel fără de sfârşit 
pentru mintea oamenilor şi luminile, care se află dincolo de el, se conduc de 
aceleași legi ale Stăpânului. ° Anotimpurile: primăvara, vara, toamna şi iarna, 
vin în pace unele după altele. ° Locurile vânturilor îşi împlinesc la timpul 
lor, fără tulburare, slujirea. Izvoarele cele pururea curgătoare, create pentru 

desfătarea şi sănătatea noastră, dau fără întrerupere oamenilor sânurilor lor, 
ca să viețuiască. Cele mai mici vieţuitoare se adună unele cu altele în armo- 
nie şi pace [en homonoia kai eirēnēļ. !! Marele Creator şi Stăpânul tuturora 
a poruncit ca toate acestea să fie în pace şi armonie. A făcut bine tuturor 
creaturilor Lui, dar mai presus de toate nouă, care căutăm scăpare la îndu- 
rările Lui, prin Domnul nostru Iisus Hristos, '7 Căruia fie slava și măreţia în 
vecii vecilor. Amin. 


Armonia în comunităţi 


XXI’ Vedeţi, iubiţilor, să nu ne fie nouă tuturor spre pedeapsă binefacerile 
cele multe ale lui Dumnezeu, dacă nu viețuim în chip vrednic de EI şi dacă 
nu facem în armonie [homonoia] cele bune şi plăcute înaintea Lui. * Că spune 
undeva Scriptura: „Duhul Domnului este lumină, care cercetează comorile 
inimii” [Pr 20, 27]. ? Să ştim bine că Domnul este aproape [Ps 33, 17; 
118, 151; 144, 19], că nici unul din gândurile noastre nu-l este ascuns şi nici 
ceva din planurile pe care le facem. “ Aşadar, este drept să nu ne abatem de 
la voinţa Lui. * Mai bine să supărăm pe oamenii nesocotiţi şi ncpricepuţi, pe 
cei mândri şi îngâmfaţi cu lăudăroșenia cuvântului lor decât pe Dumnezeu. 

f Să ne temem de Domnul lisus, al Cărui sânge s-a dat pentru noi; să-i respec- 
tăm pe conducătorii noştri; să-i cinstim pe prezbiteri/bătrâni; să-i învătăm pe 
tineri învăţătura fricii de Dumnezeu, iar pe soțiile noastre să le îndreptăm 
spre ce este bun. ” Să arate purtarea cea vrednică de iubire a castităţii. să vă- 
dească voinţa cea curată a blândeţii lor, să facă, prin tăcere, cunoscută bună- 
tatea limbii lor şi să-şi arate iubirea lor, nu după simpatii, ci să o ofere tutu- 
ror cu cuvioşie, în chip egal, tuturor celor ce se tem de Dumnezeu. * Copiii 
noştri să aibă parte de creșterea cea întru Hristos; să înveţe ce putere are 
gândirea umilă înaintea lui Dumnezeu și ce poate dragostea curată în faţa lui 
Dumnezeu; să înveţe că bună şi mare este frica de Dumnezeu şi că mântuie 
pe toţi cei care trăiesc cu cuvioşie în Dumnezeu, cu cuget curat. ° Că El 
cercetează gândurile și simțămintele noastre; suflarea Lui este în noi şi o ia 
când voiește [Ps 103, 30-31; Ece 12,7]. 


Dumnezeu ascultă inimile simple 


XXII !. Toate acestea întăresc credința în Hristos. Că şi El prin Duhul cel 
Sfânt aşa ne cheamă: „Veniţi, fiilor, ascultaţi-Mă pe Mine! Frica de Domnul 
vă voi învăţa. ? Cine este omul cel ce voieşte viaţa, care iubește să vadă zile 
bune? ? Opreşte-ţi limba de la rău şi buzele tale să nu Brăiască vicleșug. 
“ Fereşte-te de rău şi fă bine. * Caută pacea şi o urmează. * Ochiul Domnului 
spre cei drepți şi urechile Lui spre rugăciunea lor, iar fața Domnului spre cei 
ce fac rele, ca să piardă de pe pământ pomenirea lor. 7 Strigat-a dreptul și 

Domnul l-a auzit pe el şi din toate necazurile lui l-a izbăvit pe el [Ps 33, 11-16]. 

8 Multe sunt biciuirile păcătosului, dar pe cei ce nădăjduiesc în Domnul mila 
Lui îi va înconjura” [Ps 31, 11). 

XXIII ! Părintele cel întru toate milostiv şi binefâcător iubeşte pe cei ce se 
tem de El și dă cu blândețe şi bunăvoință harurile Lui celor ce apropie de El 
cu cuget curat. ° De aceea să nu ne îndoim, dar nici să se îngâmfe sufletul 
nostru din pricina covârşitoarelor şi slăvitelor Lui daruri. 


Planurile lui Dumnezeu se împlinesc 


Departe să fie de noi Scriptura aceasta, care zice: „Nenorociţi sunt cei 
îndoielnici, cei care se îndoiesc în sufletul lor şi zic: «Acestea le-am auzit şi 
pe vremea părinţilor noştri şi iată am îmbătrânit şi nimic din acestea nu ni 
s-a întâmplat» [citat necunoscut]. “ O, nepricepuţilor! Comparaţi-vă cu un 
pom! Luaţi ca pildă viţa de vic; mai întâi îi cad frunzele cele vechi; apoi lăs- 
tăreşte, apoi îi dă frunza, apoi floarea; şi după acestea agurida şi în sfârşit 
strugurele copt.” Vedeţi că în scurtă vreme ajunge la coacere fructul pomului? 

* Într-adevăr iute şi pe neaşteptate se va împlini voința lui Dumnezeu. De- 
spre aceasta dă mărturie şi Scriptura, zicând: „Va veni iute şi nu va zăbovi” 
[15 14, 1; Evr 10, 37]; şi „Fără de veste va veni Domnul în templul Lui şi 
Sfântul pe Care voi îl aşteptaţi” [Mal 3, 1]. 


Invierea viitoare, prefigurată în natură 


XXIV! Să înțelegem, iubiţilor, cum Stăpânul ne arată necontenit că va fi 
învierea viitoare, a cărei pârgă L-a făcut pe Domnul lisus Hristos, înviindu-L 
din morţi. ` Să vedem, iubiţilor, învierea, care se săvârşeşte în viața cea de 
toate zilele. * Ziua și noaptea ne arată învierea; noaptea adoarme, ziua 
înviază; ziua pleacă, noaptea vine. " Să luăm fructele! Cum şi în ce chip 
creşte sămânţa? * A ieşit semănătorul şi a aruncat în pământ pe fiecare din 
seminţe; acestea, căzând în pământ, uscate şi goale, putrezesc; apoi măreția 
purtării de grijă a Stăpânului le înviază din stricăciune; şi dintr-o sămânță 
cresc mai multe şi fac rod. 

XXV ' Să vedem semnul minunat, care se petrece în ținuturile din răsărit, 
adică în acelea din Arabia. ° Este acolo o pasăre, care se numește phoenix; 
această pasăre este una singură şi trăieşte cam cinci sute de ani; când se 
apropie de moarte îşi face un cuib din tămâie, smimă şi din alte aromate; 
când se împlineşte timpul, intră în cuib şi moare. * Din trupul putrezit se 
naşte un vierme; acesta se hrăneşte din cadavrul animalului mort şi-i cresc 
penele și aripile; apoi când ajunge puternic, ia cuibul acela în care sunt oasele 
premergătorului ei şi, purtându- le pe acestea, zboară din Arabia până în Egipt, 
în orașul numit Heliopolis. “ Şi ziua în amiaza mare, în văzul tuturora, zboară 


va Pa 


1 
sai 


Lanp I YR ONANAN 


406 CANONUL ORTODOXIEI |. Canonul apostolic 


la altarul soarelui şi pune cuibul cu oasele acolo și apoi se întoarce înapoi. 
Í Preoții cercetează cronicile şi găsesc că pasărea a venit la plinirea a cinci 
sute de ani. 

XXVI’ Mai putem socoti oare mare şi minunat lucru dacă Creatorul lumii 
îi va învia pe toți aceia care I-au slujit cu cuvioşie în încrederea bunei cre- 
dințe, când chiar printr-o pasăre ne arată măreția făgăduinţei Lui? ° Că spune 
undeva Scriptura: „Şi mă vei scula şi mă voi mărturisi Ție” [text necu- 
noscut; amintește de: Ps 27,7; 87, 11]; şi: „M-am culcat şi am adormit; 
sculatu-m-am, că Tu cu mine ești” [Ps 3, 5; 22, 4]. * Şi iarăşi lov spune: „Și 
va învia trupul acesta al meu, care a îndurat toate acestea” [/ov 19, 25). 


Dumnezeu e adevărat şi atotputernic 


XXVII” Aşadar, să ne fie legate sufletele noastre prin această nădejde de 
Cel care-i credincios în făgăduințele Sale şi drept în judecăţile Sale. ? Cel 
care a poruncit să nu mințim, cu mult mai mult El nu va minţi. Că la Dumne- 
zeu totul e cu putință [Mt 19, 26; Mc 10, 27), afară de minciună [Evr 6, 18; 
Tit 1, 2]. * Să se aprindă, dar, în noi credinţa în EI şi să socotim că toate sunt 
aproape de El. f Cu cuvântul măreției Lui s- au întemeiat toate [Sol 9, |; Evr 
3, 1] şi tot cu cuvântul Lui poate să le piardă. * „Cine-i va zice Lui: «pentru ce 
ai făcut?» Sau cine va sta împotriva puterii lăriei Lui?” [Sol 12, 12; 11,21). 
Dumnezeu le face pe toate, când vrea şi cum vrea şi nimic nu piere din cele 
hotărâte de EI [Mt 5, 18]. f Toate sunt înaintea Lui şi nimic nu este ascuns 
voinței Lui, 7 că „cerurile spun slava lui Dumnezeu, iar facerea mâinilor Lui 
o vestește tăria; ziua spune cuvânt zilei, iar noaptea vesteşte nopţii ştiinţă; şi 
nu sunt graiuri, nici cuvinte, ale căror glasuri să nu se audă” [Ps 18, 1-3]. 

XXVIII! Aşadar, pentru că Dumnezeu le vede şi le aude pe toate, să ne 
temem de El şi să părăsim pofiele urâte ale faptelor rele, ca mila Lui să ne 
acopere la judecata ce va să fie. ? Că cine dintre noi poate scăpa de mâna 
Lui cea puternică? Care lime va primi pe vreunul din cei ce fug de El? Că 
spune undeva Scriptura: ? „Unde mă voi duce şi unde mă voi ascunde de la 
faţa Ta? De mă voi sui la cer, Tu acolo eşti; dacă mă voi duce la marginile 
pământului, acolo este dreapta Ta; dacă mă voi pogori în adâncuri, acolo 
este Duhul Tău” [Ps 138, 6-7]. f Unde poți, aşadar, fugi sau unde poţi scăpa 
de Cel ce cuprinde toate? 


Să fim vrednici de alegerea Lui sfântă 
XXIX ! Să ne apropiem, aşadar, de El în cuvioşia sufletului, înălțând către 
El mâini curate şi fără de prihană, iubind pe Părintele nostru cel bun şi mi- 
lostiv, Care ne-a făcut pe noi Luiși partea alegerii Sale. ? Că aşa este scris: 
„Când Cel Preaînalt a împărțit neamurile, când a împrăștiat pe fiii lui Adam, 

a pus hotare neamurilor după numărul îngerilor lui Dumnezeu. Parte a 
Domnului fost-a Iacob, poporul Lui, Israel, partea Lui de moştenire” 
[Dt 32, 8-9]. * Şi în alt loc zice: „Iată, Domnul Îşi ia Luişi neam din mijlo- 
cul neamurilor, după cum omul ia pârga ariei sale; şi vor ieşi din neamul 
acela sfintele sfinţilor” [citat necunoscut]. 


Să facem faptele sfinteniei 


XXX! Aşadar, pentru că suntem parte sfântă, să facem fapte de sfințenie, 
fugind de clevetiri, de legături spurcate şi necurate, de beții, de răzvrătiri, de 
pofte scârboase, de adulterul urâcios şi de scârboasa mândrie. 2 Că spune 
Scriptura: „Dumnezeu le stă mândrilor împotrivă, iar celor umiliţi le dă har” 
[Pr 3, 34; lac 4, 6; 1 Ptr 5,5]. 3 Să ne alipim, dar, de aceia cărora li s-a dat de 
la Dumnezeu harul. Să ne îmbrăcăm în armonie, umilindu-ne/smerindu-ne, 
înfrânându-ne, depărtându-ne de vorbire de rău şi clevetire, fiind drepţi prin 
fapte, nu prin cuvinte [Mt 7, 21; Rm 2, 13; 1 Co 4, 20; lac 1, 22; 2, 14-26]. 
“Că spune Scriptura: „Cel ce spune multe va trebui, la rândul său, să şi audă. 
Socotește oare vorbăreţul că este drept? * Binecuvântat este cel născut din 
femeie, dacă trăieşte puţin. Nu vorbi multe” [ov 11, 2-3]. * Lauda noastră 
să ne fie în Dumnezeu [Rm 2, 29; 1 Co 4, 5; 2 Co 10, 17] şi nu de la noi; 
Dumnezeu urăște pe cel ce se laudă singur. 7 Mărturia faptei noastre bune să ne 
fie dată de alţii [Pr 27, 2], precum a fost dată părinților noştri celor drepți. 
* Aroganța, îndrăzneala şi cutezanța sunt la cei blestemaţi de Dumnezeu; 
bunătatea, umilinţa/smerenia și blândeţea la cei binecuvântaţi de Dumnezeu. 


Căile binecuvântării 

XXXI’ Să ne alipim, dar, de binecuvântarea Lui și să vedem care sunt căile 
binecuvântării. Să desfășurăm înaintea minții noastre cele petrecute la înce- 
put. * Pentru ce a fost binecuvântat părintele nostru Avraam [Fc 12, 1-3; Ga 
3, 6-9]? Nu pentru că prin credință a făcut dreptate [Rm 4, 1-25; Iac 2, 21-26] 
Şi adevăr? z Isaac, cunoscând viitorul, cu deplină încredere s-a adus cu plă- 
cere jertfă [Fc 22, 1-18] “ Iacob cu umilință a plecat din pământul lui din 
pricina fratelui său şi s-a dus la Laban; i-a slujit lui [Fe 27, 42—45] şi i s-a 
dat sceptrul celor douăsprezece seminții ale lui Israel [3 Rg 11, 31—32]. 

XXXII” Dacă judeci cu sinceritate fiecare lucru în parte, vei cunoaşte măre- 
ţia darurilor date de Dumnezeu. ° Din Iacob se trag preoții [hiereis] şi leviţii, 
toţi cei ce slujesc jertfelnicului lui Dumnezeu; din Iacob, după trup, Domnul 
lisus [Rm 9, 5); din Iacob, împărații, conducătorii şi povățuitorii poporului 
iudeu; celelalte sceptre ale lui sunt în mai mică slavă, după cum a făgăduit 
Dumnezeu că „va fi sămânța ta ca stelele cerului” [Fe 15, 5; 22, 17; 26, 4]. 

Dumnezeu singur ne face drepți 


? Toţi au fost slăviți şi măriți nu prin ei înşişi sau prin faptele lor sau prin 
dreptatea pe care au săvârşit-o, ci prin voința lui Dumnezeu. / Și noi dar, 
fiind chemaţi prin voinţa lui Hristos lisus, nu ajungem drepţi prin noi înşine, 
nici prin înţelepciunea noastră sau prin priceperea noastră sau prin evlavia 
noastră sau prin faptele pe care le-am săvârșit în cuvioșia inimii, ci prin cre- 
dința [Rm 3, 28. 30; Ga 2, 16; 3, 8-11; Ef 2, 8] prin care Dumnezeu Cel atot- 
puternic i-a îndreptat din veac pe toţi. Căruia fie slava în vecii vecilor, Amin. 


.. dar să facem şi noi faptele dreptăţii 


XXXIII ! Ce să facem dar, fraților? Să ne oprim de la facerea binelui și să 
părăsim iubirea? Stăpânul nu va îngădui nicidecum să facem asta. Dimpo- 
trivă, să ne silim să săvârșim cu stăruință şi cu tragere de inimă tot lucrul 
bun [2 Co 9,8; 2 Tim 2,21; 3, 17; Tit 1,16;3,1]. ? Că Însuşi Creatorul și 
Stăpânul lumii se bucură de lucrurile Lui [Fc 1, 8 sq]. * Prin puterea Lui cea 
foarte mare a întărit cerurile, iar prin înțelepciunea Sa cea ncînțelcasă le-a 
împodobit; a despărțit pământul de apa ce-l înconjura și l-a întemeiat pe 
temelia tare a voinței Lui, iar prin ordinul Lui a poruncit să fie pe pământ 
viețuitoarele care să-l locuiască; creând mai dinainte marea şi animalele din 
ea, a pus, cu puterea Lui, hotare mării. “ Peste toate a plăsmuit, cu sfintele și 
neprihănitele ! Sale mâini, pe om, ființa cca mai aleasă şi mai măreaţă, chip al 
icoanei Lui. * Că aşa a spus Dumnezeu: „«Să facem pe om după chipul şi 
asemănarea Noastra; » Şi a făcut Dumnezeu pe om; bărbat şi femeie i-a făcut” 
[Fe 1,26. 27}. 6 După ce a terminat toate acestea, le-a lăudat, le-a binccuvân- 
tat şi a zis: „Creşteţi și vă înmulţiţi!” [Fe 1,22. 28]. Să luăm aminte, dar, 
că toți drepții s-au împodobit cu fapte bune [3 Mac 6, 1] şi Însuşi Domnul. 
împodobindu-Se cu fapte bune, s-a bucurat. ê Având, dar, această pildă să ne 
apropiem fără zăbavă de voinţa Lui şi să lucrăm din toată puterea noastră 
fapta dreptăţii. 

XXXIV ' Lucrătorul cel bun primeşte cu îndrăznire pâinea muncii lui; dar 
gel leneş şi trândav [Sir 4, 29] nu se uită în ochii celui care i-a dat de lucru. 

” Trebuie deci să fim înflăcăraţi spre facerea de bine, că de la Dumnezeu sunt 
toate [Rm 11, 36; 1 Co 8,6]. Î Ne-a spus doar mai dinainte: „lată Domnul şi 
plata Lui înaintea feţei Lui, ca să dea fiecăruia după fapta lui” [/s 40, 10; 
62, 11; Pr 24, 12; Ps 61,11; Rm 2,6; Ap 22, 12]. f Ne îndeamnă, dar, să 
credem în E] din toată inima şi să nu fim leneşi, nici trândavi spre tot lucrul 
bun. ? Lauda şi îndrăznirea noastră să fie în El. Să ne supunem voinţei Lui. 
Să ne gândim la toată mulțimea îngerilor Lui, cum slujesc/liturghisesc voin- 
tele Lui, stând înaintea Lui. Că spune Scriptura: „Miriade de miriade stă- 

teau înaintea Lui şi mii de mii slujeau Lui [Dn 7, 10] şi strigau: Sfânt, Sfânt, 
Sfânt Domnul Savaot, plină este toată zidirea de slava Lui” [Zs 6, 3]. 7 Şi 
noi, dar, adunându-ne în armonie şi conştiinţă în acelaşi loc, să strigăm cu 
stăruință către El ca dintr-o gură ca să ne facem părtaşi marilor şi slăvitelor 
Lui făgăduințe. Că spune Scriptura: „Ochiul n-a văzut şi urechea n-a auzit şi 
la inima omului nu s-au suit câte a pregătit Domnul celor ce-L aşteaptă pe EI” 
[Zs 64, 4; 1 Co 2,9]. 


Să luptăm pentru darurile lui Dumnezeu 


XXXV’ Cât de fericite şi minunate sunt darurile lui Dumnezeu, iubiţilor! 
s Viață în nemurire, strălucire în dreptate, adevăr în îndrăznire, credință în 
încredere, înfrânare în sfințire. Şi acestea cad sub înțelegerea noastră. ? Dar 
oare acelea care sunt pregătite celor ce-L aşteaptă pe El? Pe acelea le cu- 
noaşte Însuşi Creatorul şi Părintele Cel Preasfânt (4 Mac 7, 4; 14, 7] al vea- 
curilor [7 Tim 1, 17]; El cunoaşte mărimea şi frumusețea lor. * Noi să ne 
luptăm, deci, să fim găsiţi în numărul celor care-L aşteaptă, ca să avem parte 
de darurile cele fâgăduite. 

"Dar cum va fi asta, iubiţilor? Dacă va fi întărită mintea noastră cu cre- 
dința în Dumnezeu, dacă vom căuta cele bine-plăcute Lui şi bine-primite de 
El, dacă vom săvârşi cele potrivite voinţei Lui celei neprihănite şi dacă vom 
merge pe calca adevărului, aruncând de pe noi toată nedreptatea şi răutatea, 
lăcomia. certurile, purtările rele, vicleniile, clevetirile, vorbitul de rău, ura de 
Dumnezeu, mândria, îngâmfarea, slava deşartă şi neiubirea de străini. 6 Cei 
care fac acestea sunt urâţi înaintea lui Dumnezeu; şi „nu numai cei care le 
fac, ci şi cei care îi laudă” [Rm 1, 32]. 7 Că spune Scriptura: „Iar păcătosului 
i-a zis Dumnezeu: «Pentru ce povesteşti dreptățile Mele şi iei legământul 
Meu în gura ta? * Tu ai urât învăţătura şi ai lepădat cuvintele Mele înapoia 
ta. Dacă vedeai hoţ alergai cu el şi cu cei desfrânați partea ta o puneai. Gura 
ta a înmulțit răutate, iar limba ta a împletit vicleşuguri. Şezând, împotriva 
fratelui tău cleveteai şi împotriva fiului maicii tale puneai poticneală. 
” Acestea ai făcut şi am tăcut. Socoteai, nelegiuitule, că voi fi asemenea ţie? 
10 Mustra-te-voi şi te voi pune în faţa ta! !! Înţelegeți, dar, acestea cei ce 
uitaţi pe Dumnezeu, ca nu cumva să vă răpească ca un leu şi să nu mai fie 
cel ce izbăveşte. '? Jertfă de laudă Mă va slăvi şi acolo este calea în care voi 
arăta lui mântuirea lui Dumnezeu»” [Ps 49, 17-24]. 


lisus Hristos, calea mântuirii 


XXVI ! Aceasta este, iubiţilor, calea în care am găsit mântuirea noastră, 
pe lisus Hristos, Arhiereul [Evr 2, 17 — 3, 1] jertfelor noastre, ocrotitorul şi 
ajutorul slăbiciunii noastre. ? Prin El căutăm la înălțimile cerurilor; prin El 

vedem, ca într-o oglindă, nepătata şi preaînalta Lui faţă; prin El s-au deschis 
ochii inimii noastre, prin El nepriceputa şi întunecata noastră minte înfloreşte 
la lumina Lui, prin El Stăpânul a voit să gustăm cunoştinţa cea nemuritoare. 
El, „fiind strălucirea măreției Lui, este cu atât mai mare decât îngerii cu cât 
a moștenit nume mai deosebite decât ei” [Evr 1, 3. 4]. ? Că este scris aşa: 
„Cel ce face pe îngerii Săi duhuri şi pe slugile Sale pară de foc” [Ps 105, 5; 
Evr 1,7]. “ lar despre Fiul Lui, Stăpânul a zis așa: „Fiul Meu eşti Tu. Eu 
astăzi Te-am născut [Ps 2, 5; Evr 1, 5]. Cere de la Mine şi-Ți voi da Ție 
moştenirea Ta şi stăpânirea Ta marginile pământului” [Ps 2, 6]; * Şi iarăşi Îi 
spune Lui: „Şezi de-a dreapta Mea, până ce voi pune pe duşmanii tăi așternut 
picioarelor Tale” [Ps 109, 1-2; Evr 1, 13). Dar cine sunt duşmanii? Cei răi 
Şi cei ce se împotrivesc voinţei Lui. 


Analogia militară 


XXXVII |. Să fim deci nişte soldaţi, bărbaţi fraţi, cu toată stăruința sub or- 
dinele Lui cele fără de prihană. ? Să ne gândim la soldaţii aflaţi sub ordinele 
guvernanților noştri, cu câtă, bună rânduială, cu câtă ascultare, cu câtă supu- 
nere îndeplinesc poruncile. * Nu sunt toţi comandanți, nici căpetenii peste o 
mie de ostași, nici peste o sută, nici peste cincizeci şi aşa mai departe, ci fie- 
care în grupa sa îndeplineşte cele poruncite de împărat şi de guvernanți. 

* Cei mari nu pot fi fără cei mici şi nici cei mici fără cei mari; este o coeziune 
între toți şi sunt de folos unul altuia. 


Analogia corpului uman şi social 


Ž Să luăm corpul nostru; capul fără picioare nu este nimic, la fel nici pi- 
cioarele fără cap; iar cele mai mici membre ale corpului nostru sunt de nea- 
părată trebuinţă şi folositoare întregului corp; dar toate membrele consimt 
şi se folosesc de o unică supunere ca să fie salvat corpul întreg [Rm 12, 4-5; 
I Co 12, 12-31]. 

XXXVIII! Să fie aşadar salvat întreg corpul nostru în Hristos lisus şi fie- 
care să se supună semenului său [Ef 5, 21], aşa cum a fost pus în harisma lui 
[Rm 12, 6; 1 Co 7,7; 1 Ptr4, 10]. 


Darurile sunt pentru slujire, nu pentru trufie 


? Cel tare să se îngrijească de cel slab, iar cel slab să-l respecte pe cel tare; 
bogatul să-l ajute pe sărac, iar săracul să-l mulțumească lui Dumnezeu că i-a 
dat să-şi împlinească prin cel bogat lipsa lui. Înțeleptul să-și arate înțelep- 
ciunea lui nu în vorbe, ci în fapte bune. Cel umil/smerit să nu dea mărturie 
despre el însuşi, ci să lase ca altul să dea mărturie despre el. Cel curat cu 

trupul să nu se mândrească, ştiind că altul este cel ce i-a dat înfrânarea. 
? Să ne gândim, aşadar, fraţilor, din ce materie am fost făcuţi, cum eram şi 
ce eram când am venit pe lume; din ce mormânt şi întuneric ne-a adus în 
lumea Lui Cel ce ne-a plăsmuit și ne-a creat, gătindu-ne nouă binefacerile 
Lui înainte de a ne naşte. “ Având, aşadar, toate acestea de la El, se cuvine 
să-l mulțumim Lui pentru toate, Căruia este slava în vecii vecilor. Amin. 
XXXIX ' Nişte oamenii nebuni, nepricepuți, proşti şi neînvăţați râd de noi 
şi ne batjocoresc, vrând să se laude cu ideile lor. 2 Dar ce poate un muritor 
sau care este tăria unuia făcut din ţărână? * Că este scris: „Nu au chip înaintea 
ochilor mei, ci numai vânt şi glas auzeam. “ Ce? Va fi oare curat muritorul 
înaintea Domnului? Sau este bărbat fără prihană în faptele lui, când nu se 
încrede în slugile sale şi a văzut ceva strâmb la trimişii săi [Jov 4, 16-18]. 
” Cerul nu este curat înaintea Lui [Iov 15, 5]. Cu atât mai mult cei ce locu- 
iesc case de lut, din care şi noi din același lut suntem. I-a strivit ca pe un 
vierme şi de dimineața până seara nu mai sunt; pentru că n-au putut să-şi 
ajute loruşi, au pierit. f A suflat asupra lor și s-au sfârșit pentru că nu aveau 
înțelepciune. ” Strigă, dacă te va auzi cineva sau dacă vreunul din sfinţii în- 
geri te va vedea; că pe cel fără de minte îl ucide mânia, iar pe cel rătăcit îl 
omoară invidia. * Eu i-am văzut pe cei fără de minte prinzând rădăcini, dar 
îndată a fost mistuită viaţa lor. “ Departe de mântuire să fie fiii lor, ocărâți să 
fie la uşile mai mici şi să nu fie cel ce izbăveşte. Că cele ce au fost pregătite 
acelora, drepţii le vor mânca, iar ei nu vor fi izbăviţi de rele” [ov 4, 19-5; 5]. 


Ordinea levitică 


XL ! Aşadar, pentru că acestea ne sunt cunoscute și am pătruns în adâncu- 
rile cunoaşterii dumnezeieşti, se cuvine să facem în rânduială/ordine [taxei — 
1 Co 14, 40] pe toate câte a poruncit Stăpânul; să le facem la vremile rându- 
ite. ? A poruncit ca ofrandele şi liturghiile să nu se săvârșească la întâmplare 
şi fără rânduială, ci la anumite timpuri şi ceasuri. ? El a rânduit, cu voinţa Lui 
cea preaînaltă, unde şi prin cine vrea să se săvârşească acestea, pentru ca, 
fiind săvârşite toate cu cuvioşie şi cu încuviințarea Lui, să fie bine primite 
de voința Sa. f Aşadar, cei ce aduc la vremile rânduite ofrandele sunt bine 
primiţi şi fericiţi; pentru că nu păcătuiesc cei ce urmează poruncile Stăpânului. 

Arhiereului îi sunt date liturghisiri proprii, preoţilor [hiereis] li s-a rânduit 
loc propriu, leviţilor le sunt puse diaconii proprii, iar laicului îi sunt date 
porunci pentru laici. 

XLI” Fiecare dintre noi, fraților, să bine-placă lui Dumnezeu în tagma/ran- 
gul său propriu în conştiinţă bună, nedepăşind regula/canonul fixată sluji- 
ri/liturghisirii lui în cuviință. ? Nu se aduc, fraților, pretutindeni jertfe con- 

tinui sau jertfe de rugăciune sau jertfe pentru păcat sau jertfe pentru greşeli 
[Iş 29, 42; Nm 28, 3-8; Lv 4, 3], ci numai în Ierusalim; iar acolo nu se aduc 
jertfele în orice loc, ci înaintea templului la jertfelnic, după ce darul de jertfă a 
fost cercetat mai întâi de arhiereu şi de slujitorii/liturghisitorii amintiţi mai sus. 

3 Cei ce fac ceva împotriva voinței lui Dumnezeu au ca pedeapsă moartea. 
ý Vedeți, fraților, cu cât am fost învredniciți de mai multă cunoștință, cu atât 
mai mult suntem supuşi unei mai mari primejdii. 


Succesiunea apostolică 


XLII ! Apostolii ne-au adus Evanghelia de la Domnul Iisus Hristos; lisus 
Hristos a fost trimis de Tatăl. ? Aşadar Hristos este de la Dumnezeu, iar apos- 
tolii de la Hristos; deci amândouă s-au făcut cu bună rânduială [eutaktös] 
din voinţa lui Dumnezeu. * Primind ei, aşadar, porunci, plini de certitudine 
prin Învierea Domnului nostru lisus Hristos şi crezând în cuvântul lui Dum- 
nezeu, au ieşit cu certitudinea Duhului Sfânt evanghelizând că are să vină 
Împărăţia lui Dumnezeu. Vestind/propovăduind, aşadar, în sate și oraşe, aşe- 
zau în ele pârga acestora, punându-i la încercare prin Duhul, drept episcopi 
şi diaconi [supraveghetori şi slujitori] ai celor ce aveau să creadă. ` Și acest 
lucru nu era ceva nou, căci de mult timp stătea scris despre episcopi şi dia- 
coni, căci spune undeva Scriptura: „Voi aşeza pe episcopii/supraveghetorii 
lor în dreptate şi pe diaconii/slujitorii lor în credinţă” [cf. Zs 60, 17]. 


Moise şi Aaron 


XLIII’ Şi ce e de mirare, dacă cei încredințați de Dumnezeu în Hristos cu 
o lucrare ca aceasta i-au aşezat pe cei de care am vorbit mai înainte? Că și 
fericitul Moise, „credinciosul slujitor în toată casa” [Nm 12. 7: Evr 3, 2. 5), 
a însemnat în sfintele cărţi toate cele poruncite lui, iar pe el l-au urmat şi 
ceilalți profeți, care au dat mărturie de cele ce s-au poruncit de Dumnezeu. 
“ Că atunci când din pricina preoţiei s-a născut gelozie, şi seminţiile lui Israel 
s-au răsculat, care din ele să fie împodobită cu acest nume slăvit, acela a 
poruncit căpeteniilor celor douăsprezece seminţii să-i aducă toiege scrise cu 
numele fiecărei seminţii. Moise a luat toiegele, le-a legat, le-a pecetluit cu 
inelele căpeteniilor semințiilor şi le-a pus în cortul mărturiei pe masa lui 
Dumnezeu. ? Şi închizând cortul, a pecetluit lacătele așa cum pecetluise 
toiegele. / Şi le-a spus: „Bărbaţi frați, al cărei seminţii va odrăsli toiagul, pe 
aceea a ales-o Dumnezeu, ca să săvârşească cele ale preoţiei [hierosyne] 
şi să-l slujească Lui!” f Când s-a făcut ziuă, Moise a adunat tot poporul lui 
Israel, cele şase sute de mii de bărbaţi, a arătat peceţile căpeteniilor semin- 
țiilor, a deschis cortul mărturiei şi a scos toiegele; şi a fost găsit toiagul lui 

Aaron, nu numai odrăslit, ci având şi rod [Nm 17, 16-26). f Ce socotiți iubi- 
ților? Nu știa oare mai dinainte Moise că are să se întâmple aceasta? Negreşit, 
ştia! Dar, ca să nu se facă tulburare în poporul lui Israel, a fâcut aşa, spre a fi 
slăvit numele adevăratului şi singurului Dumnezeu, Căruia fie slava în vecii 
vecilor. Amin. 


Apostoli, episcopi şi prezbiteri 

XLIV” Şi apostolii noștri au ştiut prin Domnul nostru lisus Hristos că va fi 
ceartă pentru numele/funcţia episcopiei. ° De aceea, având preştiința desăvâr- 
şită a acestui fapt, i-au aşezat pe cei mai înainte zişi şi au dat între timp drept 
lege ca, dacă vor adormi, alți bărbaţi încercaţi să le urmeze în slujirea/litur- 
ghia lor. * Socotim, aşadar, că nu este drept să fie respinşi din slujirea/litur- 
ghia lor cei ce au fost aşezaţi de aceia sau între timp de alți bărbaţi aleşi cu 
bunăvoirea întregii Biserici şi care au slujit/liturghisit ireproșabil turmei lui 
Hristos cu gândire umilă, liniştit şi netulburat, primind multă vreme mărturie 
de la mulți. * Că nu mic păcat vom avea dacă vom respinge din episcopie pe 
cei ce au adus darurile în chip ireproşabil şi cuvios. 3 Fericiți, aşadar, prezbi- 
terii care, terminându-şi mai înainte călătoria vieții, au avut un sfârșit roditor 
și desăvârşit; pentru că nu se vor mai teme că-i va muta cineva din locul fixat 
lor. € Căci vedem că pe unii cu conduită frumoasă i-ați mutat din slujirea/li- 
turghia pe care au cinstit-o în chip ireproşabil. 


Dreptii sunt prigoniţi 

XLV Fiţi ambiţioşi şi zeloşi, fraţilor, în cele ce privesc mântuirea. ? Cer- 
cetați Sfintele Scripturi, cele adevărate, cele date prin Duhul cel Sfânt. ? Ştiţi 
că nimic nedrept, nici neadevărat nu este scris în ele; nu veţi găsi în ele că 
cei drepţi au fost alungați de bărbaţii cei cuvioşi. “ Au fost prigoniţi drepți, 
dar de nelegiuiţi; au fost închişi în temniţă, dar de necuvioși; au fost ucişi cu 
pietre, dar de cei fără de lege; au fost omorâţi, dar de cei cuprinși de invidie 
spurcată şi nedreaptă. * Suferind acestea, în chip slăvit le-au îndurat. í Ce să 
spunem, fraţilor? Daniel a fost oare aruncat în groapa cu lei de cei care se 
temeau de Dumnezeu [Dn 6, 16-23]? 7 Sau Anania, Azaria şi Misail au fost 
oare închişi în cuptorul cel de foc de cei care slujeau religiei celei măreţe şi 
slăvite a Celui Preaînalt [Dn 3, 19-23]? Nu! Să nu fie asta! Cine erau, dar, cei 
ce făcuseră acestea? Oameni răi şi plini de toată răutatea, care au ajuns la atâta 
mânie, încât i-au chinuit pe cei ce slujeau lui Dumnezeu cu gând cuvios şi 
neprihănit, neştiind că Cel Preaînalt este apărătorul şi sprijinitorul celor ce slu- 
jesc Preasfântului Său Nume cu cuget curat, Căruia fie slava în vecii vecilor. 
Amin. ° lar cei care au îndurat cu încredere au moştenit slavă și cinste, au 
fost înălțaţi şi au fost scrişi de Dumnezeu în cartea Lui, în vecii vecilor. Amin. 

Schisma şi efectele ei 


XLVI! De nişte exemple ca acestea trebuie să ne alăturăm şi noi, fraţilor. 

„Că este scris: „Alăturaţi-vă de sfinţi, că acei care se alătură lor se vor sfinți.” 

* Şi iarăşi, în alt loc, zice: „Cu bărbatul nevinovat, nevinovat vei fi; cu, E 
ales, ales vei fi; şi cu cel îndărătnic, te vei îndărătnici” [Ps 17, 28-29]. * 
ne alăturăm, deci, de cei nevinovaţi şi drepți, că ei sunt aleşii lui Dumnezeu 
Ž Pentru ce sunt între voi certuri, mânii, dezbinări, schisme şi război? f Nu 
avem oare un singur Dumnezeu şi un singur Hristos şi un singur Duh al ha- 
rului, revărsat peste noi, şi o singură chemare în Hristos [Ef 4, 4-6; 1 Co 8,6]? 

7 Pentru ce să despărțim şi să sfâşiem membrele lui Hristos, pentru ce să ne 
răzvrătim împotriva propriului nostru trup şi să ajungem la o atât de mare 
nebunie, încât să uităm că suntem membre unii altora [Rm 12, 5; 1 Co 
12, 12-27]? Aduceţi-vă aminte de cuvintele lui lisus, Domnul nostru! * Căa 
spus: „Vai de omul acela! Mai bine i-ar fi fost lui de nu s-ar fi născut, decât 
să smintească pe unul din aleşii Mei; mai bine i-ar fi fost lui să-și fi pus îm- 
prejuru! lui o piatră de moară şi să se fi aruncat în mare decât să smintească pe 
unul din aleşii Mei” [Mt 26, 24; 18, 6; Mc 14, 21; 9, 42; Le 22, 22; 17, 1-2]. 

* Schisma voastră i-a întors pe mulţi dintre voi, i-a aruncat pe mulţi în depri- 
mare, pe mulţi în îndoială, și pe noi toţi în întristare, Şi dezbinarea voastră 
se permanentizează. 

XLVII’ Luaţi iarăși epistola fericitului Pavel Apostolul. ~ Ce v-a scris mai 
întâi la începutul evanghelizării lui? * Cu adevărat inspirat de Duhul v-a scris 
despre el însuşi, despre Kefa şi Apollo [/ Co 1, 10-12] pentru că şi atunci 
aţi făcut părtiniri. “ Dar părtinirea aceea v-a adus un păcat mai mic, căci aveaţi 
părtiniri faţă de niște oameni care aveau mărturie de apostoli şi faţă de un 
bărbat pus la încercare de ei. * Acum însă înțelegeţi cine v-au întors şi au 
micşorat prestigiul vestitei voastre iubiri de fraţi. f Lucru ruşinos, iubiţilor, 
foarte rușinos şi nedemn de conduita în Hristos e să se audă că foarte tarea şi 
vechea Biserică a corintenilor e în revoltă împotriva prezbiterilor din pricina 
uneia sau a două persoane! 7 Și acest zvon n-a ajuns numai până la noi, ci şi 
la cei ce au alte înclinații [credinţe] decât noi, astfel încât din pricina ne- 


buniei voastre se aduc blasfemii Numelui Domnului, iar vouă înşivă vi se 
lucrează o primejdie. 


Poarta lui Hristos 


XLVIII ! Să înlăturăm deci în grabă acest lucru, să cădem la picioarele 
Stăpânului şi să plângem rugându-L ca, milostivindu-Se, să Se împace cu 
noi şi să ne restaureze în conduita noastră curată şi demnă a iubirii de frați. 
? Căci iubirea de fraţi este poarta dreptăţii deschisă spre viaţă, precum este 

scris: „Deschideţi-mi mie porţile dreptăţii şi, intrând prin ele, voi lăuda pe 
Domnul; * aceasta este poarta Domnului; drepții vor intra prin ea” [Ps 117, 19]. 
“ Dintre multele porţi deschise, numai poarta dreptății este poarta lui Hristos 
[In 10, 7-9]; toți care intră prin ea sunt fericiți şi-şi îndreaptă mersul lor în 
cuvioşie, în dreptate, săvârşind toate fără tulburare. * E cineva credincios, e 
cineva puternic în a-şi spune ştiinţa, e cineva înțelept în discernământul cu- 
vintelor, e cineva curat în fapte? ° Dar cu mult mai mult trebuie să fie umi- 
lt/smerit cu cât pare să fie mai mare şi să caute ce este de folos în comun 
pentru toți şi nu doar ce este de folos pentru el însuşi [7 Co 10, 24. 33; 13,5; 
Fip 2, 21]. 
Măreţia iubirii 

XLIX’ Cine iubeşte pe Hristos să facă poruncile lui Hristos [In 14, 15. 21. 23; 
15, 10; 7 In 2, 5; 4, 18; 5, 1-3]. ? Cine poate tâlcui legătura iubirii [Col 3, 14] 
lui Dumnezeu? * Cine poate spune îndeajuns măreția frumuseții Lui? f Înăl- 
țimea la care ne ridică iubirea e de nepovestit. * Iubirea ne lipeşte de Dum- 
nezeu, „iubirea acoperă mulțime de păcate” [7 Ptr 4, 8], iubirea pe toate le 
suferă; iubirea nu face dezbinare; iubirea nu se răscoală, iubirea le face pe 
toate în înțelegere; în iubire s-au desăvârşit toți aleşii lui Dumnezeu; fără 
iubire nimic nu este bineplăcut lui Dumnezeu. € Cu iubire ne-a primit Stăpâ- 
nul; pentru iubirea pe care o avea pentru noi, lisus Hristos, Domnul nostru, 
Şi-a dat cu voia lui Dumnezeu sângele Său pentru noi, trupul Său pentru 
trupul nostru şi sufletul! Său pentru sufletele noastre [/n 3, 16; 7 În 4, 9. 10; 
Ga 1, 4; 2, 20; Ef 5, 2]. 

L! Vedeţi, iubiţilor, cât de mare şi minunată e iubirea! desăvârșirea ei nu 
se poate tâlcui. ° Cine e destoinic să fie găsit în iubire decât numai cei pe 
care-i învredniceşte Dumnezeu? Să ne rugăm, aşadar, şi să cerem îndurării 
Lui să fim găsiţi în iubire, fără părtinire omenească și fără pată. ? Toate 
generaţiile de la Adam şi până astăzi au trecut; dar cei care au fost desăvârşiți 
în iubire, potrivit harului lui Dumnezeu, au loc între bine-credincioşii, care 
se vor arăta la venirea împărăției lui Hristos. “ Că scris este: „Intraţi în că- 
mări pentru foarte puţină vreme, până va trece urgia şi mânia Mea; şi-Mi voi 
aduce aminte de o zi bună şi vă voi scula din mormintele voastre” [Zs 26, 20; 
Iz 37, 12]. * Fericiţi suntem, iubiților, dacă facem poruncile lui Dumnezeu în 
armonia iubirii, ca pentru iubire să ni se ierte păcatele. 6 Că este scris: „Feri- 
ciți cărora li s-au iertat fărădelegile şi cărora li s-au acoperit păcatele! Fericit 
bărbatul căruia nu-i va socoti Domnul păcatul şi nici nu este în gura lui 
vicleșug” [Ps 31, 1-2; Rm 4, 7-8]. 7 Fericirea aceasta a fost spusă despre cei 
aleşi de Dumnezeu prin lisus Hristos, Domnul nostru, Căruia fie slava în 
vecii vecilor. Amin. 

Mărturisirea păcatelor 


LI! Să ne rugăm, aşadar, să ne ierte Dumnezeu toate păcatele pe care le-am 
făcut şi în care am căzut prin ispita celui potrivnic [2 Tes 2, 4; 1 Tim 5, 14; 
1 Ptr 5, 8]; iar aceia care au fost căpeteniile răzvrătirii şi ale dezbinării tre- 
buie să se uite la faptul că avem o nădejde comună. ? Cei ce viețuiesc cu frică 
şi cu iubire vor să cadă mai degrabă ei înşişi în chinuri decât semenii lor; 
sau, mai bine spus, primesc mai degrabă să fie condamnaţi ei înşişi decât 
armonia care ne-a fost predată atât de bine și de drept. * Căci un lucru bun 
este pentru om să-şi mărturisească greşelile decât să-și învârtoşeze inima, 
cum s-a învârtoșat inima celor ce s-au răzvrătit împotriva lui Moise, slujitorul 
lui Dumnezeu [Nm 16, 1-2], a căror osândă s-a făcut cunoscută: + „Că s-au 

ogorât de vii în iad” [Nm 16, 30. 33] şi: „moartea îi va paşte pe ei” [Ps 48, 14]. 

lar Faraon şi oastea lui şi toate căpeteniile Egiptului, carele şi călăreţii lor, 
nu pentru altă pricină s-au scufundat în Marca Roşie şi au pierit, ci pentru că 
şi-au învârtoşat inimile lor cele neînţelegătoare, după ce s-au făcut semne și 
minuni în pământul Egiptului de către Moise, slujitorul lui Dumnezeu [Z5 14). 

LII! Stăpânul nostru, fraţilor, n-are nevoie de nimic; nu cere de la nimeni 
nimic [FA 17, 25] decât să 1 se aducă mărturisiri. ? Căci spune David, alesul 
Său: „Mărturisi-mă-voi Domnului şi-l va place Lui mai mult decât un vițel 
tânăr căruia îi Cresc coarnele și unghiile. Să vadă săracii şi să sc veselească” 
[Ps 68, 34-36]; ? şi iarăşi zice: „Jertfeşte lui Dumnezeu jertfă de laudă şi dă 
Celui Preaînalt rugăciunile tale; şi cheamă-Mă în ziua necazului tău şi te voi 
scoate şi Mă vei proslăvi [Ps 49, 15-16), “ că jertfă pentru Dumnezeu e un 
duh zdrobit” [Ps 50, 18]. 


Exemplul lui Moise 


LIII! Cunoașteţi, și cunoaşteţi bine, fraţilor, Sfintele Scripturi [2 Tim 3, 15] 
ŞI v- ați aplecat mereu asupra cuvintelor lui Dumnezeu. Spre aducere-aminte 
vă scriu acestea. ? Că lui Moise, după ce s-a suit în munte şi a petrecut pa- 
truzeci de zile şi patruzeci de nopţi în post şi umilință [7ș 24, 18; 34, 28; Dt 
9, 9. 18], Dumnezeu i-a spus: „Pogoară-te degrabă de aici, că fărădelege a 
făcut poporul tău, pe care l-ai scos din pământul Egiptului. S-a abătut repede 
din calea pe care le-ai poruncit-o și şi-au făcut chipuri turnate” [Z5 32, 7-8; 
Dt 9, 12]. $ Şi a spus Domnul către el: „i-am spus ţie o dată şi de două ori 
zicând: Am văzut poporul acesta şi iată este tare la cerbicie. Lasă-Mă să-i 
nimicesc şi să şterg numele lor de sub cer şi te voi face pe tine neam mare şi 
minunat şi mult mai mult decât acesta” [Dt 9, 13-14; Iş 32, 10]. f Şi a spus 
Moise: „Nicidecum, Doamne! Iartă poporului acestuia păcatul sau șterge-mă 
şi pe mine din cartea celor vii” [Iş 32, 32]. 7 Ce iubire mare! Ce neîntrecută 

desăvârşire! Slujitorul vorbeşte cu îndrăznire către Domnul său, cere iertare 
pentru mulțime sau cere să piară şi el împreună cu ei. 


Sacrificiu propriu în locul dezbinării 


LIV! Cine e, așadar, între voi nobil, îndurător şi plin de iubire ? să zică: 
„Dacă din pricina mea se face dezbinare, ceartă/sfadă şi schisme/rupturi, voi 
pleca, mă voi duce unde voiţi şi voi face cele poruncite de mulţime; numai 
turma lui Hristos să fie în pace cu prezbiteri aşezaţi!” * Cel care va face 
aceasta va dobândi mare slavă în Hristos şi va fi primit în orice loc, „că a 
Domnului este pământul şi plinirea lui” [Ps 23, 1]. * Acestea le-au făcut şi le 
vor face cei care au purtarea lui Dumnezeu fără să regrete. 

LV ! Dar să aducem pilde şi de la păgâni. În vreme de ciumă, în urma ho- 
tărârii unui oracol, mulți împărați şi conducători s-au dat pe ei la moarte ca 
să-şi izbăvească cetăţenii cu sângele lor; mulţi au plecat din cetăţile lor, ca 
să nu se facă mai mare tulburare. ° Cunoaştem pe mulţi de-ai noştri, că s-au 
lăsat puşi în lanţuri, ca să scape pe alţii, mulţi s-au lăsat vânduți ca robi, 
pentru ca, cu prețul primit. să hrănească pe alţii. ? Multe femei, întărite de 
harul lui Dumnezeu, au săvârșit multe fapte de bărbăţie. “ Fericita Iudita, pe 
când cetatea era asediată, a cerut voie de la bătrâni s-o lase să se ducă în 
tabăra celor de alt neam. ` A ieșit din dragostea de patrie şi de poporul ase- 
diat punându-se pe sine în primejdie; şi Domnul a dat pe Olofern în mâinile 
femeii [/dr 8- 13]. f Nu într-o mai mică primejdie s-a pus şi Estera, cea desă- 
vârșită în credinţă, ca să scape cele douăsprezece seminţii ale lui Israel de 
picirea ce le ameninţa. Prin postul şi umilinţa/smerenia ei, a rugat pe Stăpâ- 
nul Cel atoatevăzător, pe Dumnezeul veacurilor, Care, văzând umilința/sme- 
renia sufletului ei, a izbăvit poporul, pentru care Estera își primejduise viața 
[Est 4, 16; 7, 6-10]. 


Primirea certării 

LVI! Şi noi, dar, să ne rugăm pentru cei ce au căzut în vreun păcat, ca să 
le dea moderație și umilinţă spre a se supune, nu nouă, ci voinței lui Dum- 
nezeu; că aşa le va fi lor roditoare şi desăvârşită aducerea-aminte de ei cu 
îndurări la Dumnezeu şi la sfinţi. ? Să primim, iubiţilor, certarea [paideia], de 
care nimeni nu trebuie să se supere. Povăţuirea, pe care o facem unii altora, 
este bună şi foarte folositoare, că ne lipeşte de voinţa lui Dumnezeu. 3 Că aşa 
zice cuvântul cel sfânt: „Certând m-a certat Domnul, dar morţii nu m-a dat” 
[Ps 117, 18]. f „Că pe cel pe care îl iubeşte Domnul îl ceartă, şi bate pe tot 
fiul pe care îl primeşte” [Pr 3, 12; Evr 12, 6]. ° „Certa-mă-va dreptul cu milă, 
spune psalmistul, şi mă va mustra, iar untdelemnul păcătoşilor să nu ungă 
capul meu” [Ps 140, 6]. € Şi iarăşi spune: „Fericit este omul pe care l-a certat 

Domnul; şi dojenirea Celui Atotputermic n-a dispreţui; că El te face să su- 
feri, dar iarăşi te face bine; 7 a bătut, dar mâinile Lui au tămăduit. ê De şase 
ori din nevoi te scoate, iar în a şaptea nu se va atinge de tine rău. ° În timp de 
foamete te va izbăvi de moarte, iar în timp de război te va scoate din mâna 
sabiei. ! De biciul limbii te va ascunde şi nu te vei teme de relele ce vor 
veni. !! De cei nedrepți şi de cei nelegiuiţi vei râde, iar de fiarele sălbatice 
nu te vei teme, ” că fiarele sălbatice vor trăi în pace cu tine. ” După aceea 
vei cunoaște că va fi pace în casa ta, iar belșugul din cortul tău nu va lipsi. 
14 Vei cunoaşte că multă este sămânţa ta, iar copiii tăi ca iarba țarinei. ^ Vei 
merge la groapă ca grâul cel copt, secerat la timp sau ca un stog la arie la 
vreme adunat” [Iov 5, 17-26]. / Vedeţi, iubiților, cât de mare sprijin au cei 
certați de Stăpân? Că, fiind tată bun, ne ceartă, ca să ne miluiască cu certarea 
[paideia] Lui cea sfântă. 

LVII’ Aşadar, voi care aţi pus temeliile dezbinării supuneţi-vă prezbile- 
rilor [cf. 7 Ptr 5, 5] şi lăsaţi-vă certaţi spre pocăință, plecându-vă genunchii 
inimii voastre. ° Învăţaţi să vă supuneți dezbrăcând aroganța trufaşă şi mân- 
dră a limbii voastre; căci e mai bine pentru voi să vă găsiţi mici, dar aleşi în 
turma lui Hristos, decât părându-vă că sunteți excepţionali să fiţi azvârliţi 
din nădejdea Lui. 


Glasul Înțelepciunii 


? Că aşa grăieşte Înţelepciunea cea plină de virtute: „lată vă voi trimite 
vouă înainte graiul suflării Mele şi vă voi învăţa cuvântul Meu. ” Pentru că 
v-am chemat şi nu M-aţi auzit, pentru că v-am grăit cuvinte şi n-aţi luat 
aminte, ci ați defăimat sfaturile Mele şi de certările Mele n-aţi ascultat, voi 
râde şi Eu de pieirea voastră şi mă voi bucura când va veni peste voi prăpă- 
dul, când tulburarea va sosi pe neaşteptate asupra voastră, iar nenorocirea va 
veni ca un vifor sau când va veni peste voi strâmtorare şi împresurare. ° Că 
va fi când Mă veţi chema și Eu nu vă voi auzi pe voi; cei răi Mă vor căuta şi 
nu Mă vor găsi; că au urât înțelepciunea, iar frica Domnului n-au ales, nici 
n-au voit să ia aminte la sfaturile Mele şi au batjocorit mustrările Mele. 
ĉ Pentru aceea vor mânca roadele căii lor şi se vor sătura de necredinta lor. 
7 Pentru că au făcut nedreptate pruncilor, vor fi ucişi, iar cercetarea va pierde 
pe cei necredincioși. Cel ce Mă ascultă va locui cu încredere spre nădejde şi 
se va linişti fără teamă de orice rău” [Pr 1, 23-33]. 

LVIII’ Să ne supunem, aşadar, Numelui celui preasfânt şi slăvit al lui 
Dumnezeu, ca să scăpăm de amenințările pe care Înţelepciunea le-a făcut 
celor neascultători şi „să ne sălăşluim cu încredere” [Dt 33, 12. 28] în Nu- 
mele cel preasfânt al măreției Sale. ? Primiţi sfatul nostru şi nu vă va părea 
rău. Viu este Dumnezeu şi viu este Domnul lisus Hristos şi Duhul cel Sfânt, 

credința şi nădejdea celor aleşi! Că acela care face, fără părere de rău, cu 
umilință/smerenie şi cu stăruitoare bunăvoință poruncile și dreptăţile date de 
Dumnezeu, acela va fi rânduit şi socotit în numărul celor mântuiţi, prin Iisus 
Hristos, prin Care lui Dumnezeu fie slava în vecii vecilor. Amin. 

LIX’ lar dacă unii nu vor da ascultare celor spuse de Dumnezeu prin noi, 
să ştie că se expun păcatului şi unei nu mici primejdii. 


Marea rugăciune de cerere 


? Noi vom fi nevinovaţi de acest păcat şi vom cere, făcând stăruitoare 
rugăciuni şi cereri, ca Făcătorul tuturor lucrurilor să păstreze numărul cel 
socotit al aleșilor Lui din întreaga lume, prin iubitul Lui Fiu lisus Hristos, 
prin Care ne-a chemat de la întuneric la lumină, de la necunoaștere la cu- 
noaşterea slavei numelui Lui. J Ca să nădăjduim în Numele Tău, începutul 
întregii creaţii, Cel ce ai deschis ochii inimii noastre [Ef 1, 18], ca să Te 
cunoaştem pe Tine, Singurul preaînalt întru cele preaînalte, Cel sfânt, Care 
întru sfinţi Te odihneşti [/s 57, 15], Cel ce umileşti trufia celor mândri 
[Z/s 13, 11], Cel ce risipeşti sfaturile neamurilor [Ps 32, 10], Cel ce ridici pe 
cei umiliți/smeriţi la înălțime şi umileşti/smereşti pe cel înalt [Zov 5, 11; 
Is 10, 33; Jz 17, 24; 21, 31], Cel ce îmbogăţești şi faci sărac [/ Rg 2, 7], Cel 
ce ucizi şi faci viu [Dr 32, 39; I Rg 2,6; 4 Rg 5, 7], singurul binefăcător al 
duhurilor şi Dumnezeul oricărui trup [Nm 16, 22; 27, 16], Cel ce priveşti în 
adâncuri [Tin 1, 31], Cel ce vezi faptele omeneşti, ajutorul celor în primejdii, 
mântuitorul celor deznădăjduiţi [/dt 9, 12], făcătorul şi ocrotitorul oricărui duh 
[Am 4, 13; lov 10, 12], Cel ce înmulţeşti neamurile pe pământ şi din toate ai 
ales pe cei ce Te iubesc pe Tine, prin lisus Hristos, Fiul Tău Cel iubit, prin 
Care ne-ai învăţat, ne-ai sfinţit şi ne-ai cinstit, “ pe Tine Te rugăm, Stăpâne, 
fii ajutorul şi sprijinitorul nostru [Ps 118, 114; Zdt 9, 11]. Mântuie pe cei 
dintre noi care sunt în strâmtorare; pe cei umiliţi/smeriţi miluieşte-i, pe cei 
căzuţi ridică-i, celor din nevoi arată-Te, pe cei bolnavi vindecă-i, pe cei ră- 
tăciţi din poporul Tău întoarce-i [/z 34, 16]; satură-i pe cei flămânzi, slobo- 
zeşte-i pe cei legaţi dintre noi, ridică-i pe cei slabi [Jov 4, 4], mângâie-i pe 
cei slabi la suflet, ca toate neamurile să Te cunoască pe Tine, că Tu eşti sin- 
gurul Dumnezeu [3 Rg 8, 60; 4 Rg 19, 19; Is 37, 20; Iz 36,23; In 17,3), şi 
lisus Hristos Fiul Tău, iar „noi poporul Tău şi oile păşunii Tale” [Ps 78, 13]. 

LX! Tu, prin lucrările puterii Tale, ai făcut cunoscută alcătuirea veşnică a 
lumii. Tu, Doamne, ai zidit lumea, Tu Cel ce eşti credincios în toate neamu- 
rile, drept în judecăţile Tale, minunat în putere şi măreție, înțelept în a zidi şi 
priceput în a întemeia cele zidite de Tine, bun în cele văzute şi credincios 
celor ce cred în Tine. Milostive şi îndurate [oi] 4, 13; Sir 2, 11], iartă-ne 
nouă fărădelegile, nedreptăţile, păcatele şi greşelile noastre. ? Nu socoti păca- 

tele robilor şi roabelor tale, ci curăță-ne cu curăţenia adevărului Tău [/n 17, 17] 
şi îndreaptă paşii noştri [Ps 118, 133; 39, 3] ca să mergem în sfinţenia inimii 
(3 Rg 9, 4] şi să facem cele bune şi bineplăcute înaintea Ta [Dr 6, 18; 
12, 25. 28; 13, 19; 21, 9] şi înaintea conducătorilor noștri. 1 Da, Stăpâne, 
arată faţa Ta peste noi [Nm 6, 25; Ps 30, 16; 66, 1], spre cele bune în pace, 
ca să ne acoperi pe noi cu mâna Ta cea puternică [Zs 51, 16], să ne izbăveşti 
de tot păcatul cu brațul Tău cel înalt [Dr 4, 34; 5, 15] şi să ne scapi de cei ce 
ne urăsc pe nedrept [Ps 17, 20; 105, 11]. * Dă-ne armonie şi pace, nouă şi 
tuturor celor ce locuiesc pământul, precum ai dat părinţilor noştri, când Te 
chemau cu cuvioșie, în credință și adevăr [Ps 144, 19], ca să ne supunem 
atoateştiitorului şi preasfântului Tău Nume, conducătorilor şi stăpânitorilor 
[fois archousin kai hegoumenois] noştri de pe pământ. 


Rugăciune pentru conducătorii păgâni ai imperiului 


LXI ' Tu, Stăpâne, le-ai dat lor stăpânirea împărăției [exousian 16s basi- 


Ber leias] prin puterea Ta cea mare şi nespusă, pentru ca noi, cunoscând slava şi 
Fi cinstea dată lor de Tine, să ne supunem lor, întru nimic împotrivindu-ne 
eră voinței Tale. Dă-le lor, Doamne, sănătate, pace, armonic, stabilitate ca să 
E exercite neîmpiedicat conducerea/guvernarea [hēgemonia] dată lor de Tince. 
=: Că Tu, Stăpâne, cerescule Împărat al veacurilor [Tob 13,6. 11; / Tim 1. 17). 
pă eşti Cel ce dai fiilor oamenilor slavă, cinste și stăpânire peste cele ce sunt pe 


pământ, Tu, Doamne, îndreptează sfatul lor spre ce este bun şi bineplăcut 
înaintea Ta, ca exercitând ei în pace, blândeţe şi în cuvioşic conducerea/gu- 
vernarea dată lor de Tine, să aibă parte de îndurarea Ta. * Pe Tine, Care sin- 
gur eşti puternic să faci cu noi acestea şi alte mai multe bunătăţi, Te lăudăm 
prin lisus Hristos, Arhiereul [Evr 2, 17; 3, 1; 4, 4. 15; 5,5; 7.26: 8, 1:9.11] 
şi apărătorul sufletelor noastre, prin Care ie fie slava şi măreţia, acum și 
din neam în neam şi în vecii vecilor. Amin. 

Îndemn final 


LXII’ V-am scris de ajuns, bărbaţi fraţi, despre cele cuvenite religiei 
noastre şi despre cele mai de folos lucruri spre o viaţă virtuoasă pentru cei 
care vor să o îndrepte în chip evlavios și drept. ? Căci în tot locul am atins 
cele privitoare la credință, pocăință, iubirea adevărată, înfrânare, cumințenie 
şi răbdare, aducându-vă aminte că trebuie să bineplăceţi în chip cuvios 
Atoateţiitorului Dumnezeu în dreptate, în adevăr și în îndelungă-răbdare, 
vieţuind într-un gând fără ranchiună, în iubire şi pace cu blândeţe statornică, 
precum au bineplăcut şi părinţii voştri, umilindu-se/smerindu-se înaintea 
Tatălui Dumnezeu şi Creatorul şi a tuturor oamenilor. ? Cu atât mai multă 

plăcere v-am adus aminte acestea, întrucât ştiam limpede că scriem unor băr- 
baţi credincioși şi aleşi, care s-au adâncit în cuvintele povăţuirii lui Dumnezeu. 

LXIII’ Drept este ca venind la asemenea şi atât de mari exemple să ne 
plecăm grumazul şi să ocupăm locul ascultării ca, potolind răzvrătirea za- 
darnică, să ajungem fâră pată la scopul ce ne stă înainte în adevăr. ° Căci 
bucurie şi veselie ne veţi aduce dacă, ascultând de cele scrise de noi prin 
Duhul Sfânt, veți reteza mânia nedreaptă a geloziei voastre potrivit interven- 
tiei pentru pace şi armonie pe care am făcut-o în scrisoarea aceasta. 

? V-am trimis bărbaţi credincioşi şi înţelepţi, care au trăit ireproşabil între 
noi de la tinereţe până la bătrânețe, şi care vor fi martori între voi şi noi. 
“ Am făcut aceasta ca să ştiţi că toată grija noastră a fost şi este ca să fiți cât 
mai repede în pace. 

LXIV’ Încolo, Dumnezeu Care vede toate, Stăpânul duhurilor și Domnul 
a tot trupul, Care L-a ales pe Domnul lisus Hristos şi prin El pe noi ca popor 
ales, să dea oricărui suflet care cheamă sfântul şi de mare cuviință Numele 
Său credinţă, frică, iubire, răbdare, îndelungă-răbdare, curăţie şi cumințenie 
spre a bineplăcea Numelui Său prin Arhiereul şi Patronul nostru Iisus Hristos, 
prin Care Lui [ie slavă, măreție, putere și cinste, acum şi în toţi vecii veci- 
lor. Amin. 

LXV ' lar pe trimișii noștri, pe Claudiu Efebul şi pe Valerian Biton, îm- 
preună cu Fortunat să-i trimiteţi îndată în pace, cu bucurie, ca mai repede să 
ne vestească pacea și armonia, pe care o dorim şi o poftim, pentru ca şi noi 
să ne bucurăm cât mai degrabă de stabilitatea [eustarheias] voastră. 

- Harul Domnului nostru lisus Hristos, să fie cu voi cu toți cei chemaţi de 
pretutindeni de Dumnezeu prin El, prin Care lui Dumnezeu slavă, cinste, 
putere, măreție, împărăție veşnică, din veacuri în veacurile veacurilor. Amin. 

Ignatie Teoforul, episcopul Siriei 
(f cca 107) 


Cele treisprezece epistole 
ale corpusului amplificat în secolul IV' 


Maria din Cassobelae lui Ignatie 


Maria, prozelită a lui lisus Hristos, lui Ignatie Teoforul, preafericitului 
episcop al Bisericii apostolice din Antiohia, cel iubit în Dumnezeu Tatăl şi 
ri bucurie şi sănătate. 

! Întrucât, minunate, Hristos a fost făcut cunoscut şi la noi că este Fiu al 
ial Celui Viu, că în vremurile din urmă S-a înomenit prin Fecioara 
Maria din sămânța lui David şi a lui Avraam potrivit celor prezise despre 
El şi prin El de către corul profeților, de aceea cerem rugându-ne să ne fie 
trimis de către înțelegerea ta Maris, prietenul nostru, episcop al Neapolisului 
nostru natal de lângă Anazarvos, şi Evloghie, prezbiter al Cassobelaei, ca să 
nu fim fără patroni ai cuvântului Dumnezeu, ? întrucât spune undeva şi Moise: 
„Să vadă Domnul Dumnezeu de un om care să conducă poporul acesta şi să 
nu fie adunarea Domnului ca nişte oi care n-au păstor” [Nm 27, 17]. 

II! Să nu te temi însă deloc, fericite, de faptul că mai sus-zişii sunt tineri; 
căci vreau să ştii că dispreţuiesc trupul şi nesocotesc patimile lui şi strălucesc 
în ei înşişi cu căruntețea, deși au fost chemați de foarte tineri la preoție. ? Dez- 
groapă însă gândul tău prin Duhul dat ție de Dumnezeu prin Hristos şi cu- 
noaşte că, deși era mic copil, Samuel a fost numit „văzătorul” [7 Rg 9, 3 etc.] 
şi a fost numărat în ceata profeților, l-a mustrat pe bătrânul Eli pentru fărăde- 
lege pentru că își preferase fiii nebuni lui Dumnezeu Cauza a toate, şi-i lăsase 
nepedepsiţi când luaseră în râs preoția şi fuseseră nerușinaţi față de popor. 

III! Tot aşa şi Înțeleptul Daniel, deşi era tânăr, i-a judecat pe unii bătrâni 
cruzi, arătându-i că sunt exterminatori, nu bătrâni, şi deşi după neam erau 
iudei, după purtare erau canaaniți [Susana]. ° Iar Ieremia, când din pricina 


! Traducere după ed. F. X. FUNK / F. DIEKAMP, Patres Apostolici, vol. Il, Tübingen, 1913, 
p. 83-268. 

tinereții a refuzat profeția încredințată lui de Dumnezeu, a auzit de la El: „Nu 
spune: Sunt foarte tânăr!, căci vei merge la toți cei la care te voi trimite şi vei 
vorbi toate câte-ți voi porunci, pentru că Eu sunt cu tine!” [Zr 1, 7]. ? lar în- 
teleptul Solomon, deşi avea doar doisprezece ani, a înțeles marea chestiune 
ridicată de cele două femei pentru copiii lor neştiindu-se ai cui erau [3 Rg 3], 
încât tot poporul era uimit de atât de marea înțelepciune a copilului şi se te- 
mea de el nu ca de un băiețandru, ci ca de un bărbat desăvârşit. “ lar ghicito- 
rile reginei etiopienilor, care aveau în ele roadă ca şi curgerile Nilului, le-a 
dezlegat astfel încât ea însăşi, care era aşa de înțeleaptă, a rămas uimită. 

IV! Iar iubitorul de Dumnezeu Iosia, încă pe când de-abia putea grăi arti- 
culat, i-a vădit pe cei ținuți de duhul rău că sunt mincinoşi şi amăgesc popo- 
rul, a descoperit amăgirea demonilor și i-a dat drept exemplu pe cei ce nu 
erau dumnezei, pe preoţii lor i-a junghiat, altarele lor le-a răsturnat, jertfelni- 
cele le-a întinat cu leşuri moarte, templele le-a surpat, dumbrăvile le-a tăiat, 
stâlpii i-a zdrobit, mormintele necredincioşilor le-a deschis, ca să nu mai 
rămână nici măcar un semn al celor răi. Un astfel de zelos a fost pentru 
dreapta credință şi pedepsitor al necredincioşilor, deşi încă i se bâlbâia limba 
[4 Rg 24]. ? Şi David profetul şi împăratul, rădăcina după trup a Mântuito- 
rului, a fost uns de Samuel rege încă pe când era un flăcău, căci zice el 
însuşi undeva: „Mic eram între fraţii mei și foarte tânăr în casa tatălui meu” 
[Ps 151, 1]. 

V’ Şi-mi lipseşte timpul dacă aș voi să-i urmăresc pe toţi cei care au bine- 
plăcut lui Dumnezeu încredinţându-li-se de către Dumnezeu profeție, preoție 
şi împărăție, dar pentru aducere-aminte să fie de ajuns cele spuse. ` Te im- 
plor să nu socoteşti că aș fi prezumţioasă şi închipuită; căci nu i-am încre- 
dinţat aceste cuvinte învăţându-te, ci aducându-le aminte părintelui meu în 
Dumnezeu. Pentru că-mi ştiu măsurile şi nu mă compar cu cineva ca voi. 

” Îmbrăţişez sfântul tău cler şi de Hristos iubitorul tău popor păstorit de 
purtarea ta de grijă. Toţi credincioşii de la noi te salută. Roagă-te să fiu 
sănătoasă potrivit lui Dumnezeu, fericite păstor. 


Către Maria [din Cassobelac] 


Ignatie, cel numit şi Teoforul, celei miluite prin harul Dumnezeului Tatăl 
Preaînalt și al Domnului lisus Hristos, Care a murit pentru noi, preacredin- 
cioasei, vrednicei de Dumnezeu şi purtătoarei de Hristos fiice Maria, multă 
bucurie în Dumnezeu. 

1! Mai bună decât scrisul e vederea, întrucât e o parte a corului simţurilor 
care prin semnele de prietenie pe care le împărtăşeşte îl cinsteşte nu numai pe 

cel care le primește, ci prin cele pe care le primește în schimb îmbogățește 
dorul de lucruri încă şi mai bune. ° Dar, cum se spune, al doilea liman e și 
modul literelor, pe care l-am primit ca pe un port bun de la credința ta de 
departe văzând prin ele binele din tine. 7 Pentru că sufletele celor buni, o, 
atotînțeleaptă femeie, seamănă cu izvoarele foarte curate care prin înfățișa- 
rea lor îi atrag să bea din ele pe trecători chiar dacă nu le este sete; tot aşa 
înţelepciunea ta ne atrage chemându-ne să ne împărtăşim din apele dumne- 
zeieşti care ţâşnesc în sufletul tău. 

LI ! Eu însă, fericito, nefiind acum atât al meu însumi, cât al altora, sunt 
purtat de voinţele multor potrivnici, fie prin fugă din loc în loc, fie prin ares- 
turi, fie prin lanţuri. ° Dar nu mă las întors de nimic din acestea, ci mai 
degrabă prin nedreptățile lor devin și mai mult învățăcel, ca să dobândesc pe 
Hristos. * Fie să mă bucur de lucrurile cumplite pregătite pentru mine, fiindcă 
„nu sunt vrednice pătimirile timpului de acum faţă de slava care se va des- 
coperi nouă” [Rm 8, 18]. 

III! Cele poruncite de tine prin scrisoare le-am împlinit bucuros, neîndo- 
indu-mă cu nimic de persoanele pe care le-ai verificat că sunt bune. Căci am 
cunoscut că prin judecata lui Dumnezeu ai dat mărturie pentru bărbaţii aceia, 
nu pentru vreo favoare trupească. ` Mult m-au bucurat și continuele tale 
menționări ale pasajelor scripturistice, pe care citindu-le n-am mai avut nici 
o îndoială privitoare la acest lucru. Căci nu puteau să-mi scape ochilor ele, 
care aveau o demonstrare incontestabilă de la tine. * Sufletul mi l-aş pune 
pentru tine, pentru că iubeşti pe lisus, Fiul Dumnezeului Celui Viu [Mt 
16, 16]; de aceca şi El îţi va spune: „Pe cei ce Mă iubesc, îi iubesc şi Eu, iar 
cei ce Mă caută vor găsi pace” [Pr 8, 17]. 

IV! Îmi vine să-ţi spun că e adevărat cuvântul pe care l-am auzit despre 
tine încă fiind tu la Roma pe lângă fericitul papă Anenclet, căruia i-a urmat 
acum preavrednicul de fericire Clement, auditorul lui Petru şi al lui Pavel; iar 
acum ai adăugat la el însutit, și fie să mai adaugi tu însuți! ? Mult am dorit 
să vin la voi, ca să fiu odihnit de voi, dar „nu în puterea omului stă calea lui” 
(1 10, 23]. Căci garda militară îmi reţine intenţia, neîngăduindu-i să fie dusă 
la capăt. Iar în cele ce sunt nu mai pot nici să fac, nici să sufăr ceva. * De 
aceea socotind secundă scrisoarea față de mângâierea între prieteni, îmbrăți- 
şez sfântul tău suflet rupându-te să adaugi la încordarea ta; căci osteneala de 
acum e puţină, dar plata aşteptată e multă. 

V’ Fugiţi de cei ce tăgăduiesc pătimirea lui Hristos şi naşterea Lui după 
trup. Mulţi sunt acum cei ce bolesc de această boală. Dar a te îndemna cele- 
lalte e de prisos, întrucât eşti desăvârşită în toată fapta cea bună şi în cuvân- 
tul cel bun şi-i poți povățui în Hristos şi pe alții. 7 Îmbrăţişează şi pe toți cei 
care asemenea ție se ţin de mântuirea lor în Hristos. Te îmbrăţişează prezbi- 

terii şi diaconii şi înainte de toți sfântul Heron. Te îmbrăţişează Cassian, 
gazda mea, şi sora mea, soția lui, şi preaiubiţii lor copii. ? Să te sfințească 
pururea Domnul în putere cu sănătate trupească şi sufletească, şi fie să te 
văd dobândind în Hristos cununa. 


Către Efeseni 


Ignatie, cel numit şi Teoforul, celei binecuvântate în măreţia şi plinătatea 
lui Dumnezeu, celei prehotărâte înainte de veci să fie pururea într-o slavă 
unică, neschimbabilă, unită şi aleasă în Pătimirea cea adevărată, în voinţa lui 
Dumnezeu Tatăl şi a Domnului nostru lisus Hristos, Mântuitorul nostru, 
Bisericii vrednice de fericire care este în Efesul Asiei, multă bucurie în lisus 
Hristos şi într-o nepătată bucurie. 

I’ Am primit în Dumnezeu iubitul vostru nume, pe care l-aţi dobândit 
printr-o fire dreaptă potrivit credinței şi iubirii în Hristos lisus, Mântuitorul 
nostru; fiind imitatori ai iubirii de oameni a lui Dumnezeu, după ce aţi fost 
readuşi la viață în Sângele lui Hristos, ați săvârşit în chip desăvârşit lucrul 
rudeniei. ? Căci auzind că vin din Siria legat în lanţuri pentru Hristos, nădej- 
dea noastră comună, convins că prin rugăciunea voastră voi dobândi să mă 
lupt la Roma cu fiarele, pentru ca prin martiriu să pot fi învățăcel al „Celui 
ce S-a adus pe Sine Însuşi lui Dumnezeu ofrandă şi jertfa întru miros de 
bună-mireasmă” [£/ 5, 2] [v-aţi grăbit să mă vedeţi]. * Am primit aşadar în 
Dumnezeu mulțimea voastră multă în Onisim, cel într-o nepovestită iubire, 
şi care e episcopul vostru; pe care vă doresc să-l iubiţi potrivit lui Hristos 
lisus şi voi toți să fiţi întru asemănarea lui. Binecuvântat este Dumnezeu Care 
v-a dăruit vouă, care sunteți astfel, să aveţi în Hristos un astfel de episcop. 

II Cât despre Burus, cel rob î împreună cu mine, diaconul vostru potrivit 

lui Dumnezeu și binecuvântat întru toate, îmi doresc să rămână nepătat spre 
cinstea Bisericii şi a preafericitului vostru episcop. ` lar Crocus, cel vrednic 
de Dumnezeu şi de voi, pe care l-am primit ca exemplu al iubirii voastre, 
m-a odihnit întru toate „şi nu s-a ruşinat de lanţurile mele” [2 Tim 1, 16), 
fiindcă şi pe el îl va răcori Tatăl lui lisus Hristos împreună cu Onisim, 
Burus, Euplus şi Fronto, prin care v-am văzut prin iubire pe toți. * Fie să mă 
bucur pururea de voi, dacă voi fi vrednic. Cuviincios lucru așadar este ca voi 
să slăviți în tot felul pe lisus Hristos Care v-a slăvit pe voi, ca într-o unică 
supunere să fiți desăvârșiţi în aceeaşi minte şi acelaşi gând şi să spuneți toţi 
aceleaşi lucruri despre acelaşi lucru [cf. 7 Co 1, 10], ca supunându-vă epis- 
copului şi prezbiteriului să fiți sfințiți întru toate. 

III! Nu vă dau ordine ca şi cum aș fi cineva. Căci deşi sunt legat în lan- 
țuri pentru nume[le de creştin), nu sunt încă desăvârşit în lisus Hristos; 
fiindcă acum am început să fiu învățăcel şi să vă grăiesc ca unor tovarăși de 
învățătură. Pentru că eu trebuie să fiu antrenat/uns de voi în credință, povă- 
tuire, răbdare şi îndelungă-răbdare. ° Dar pentru că iubirea nu mă lasă să tac 
despre voi, de aceea am luat-o înainte îndemnându-vă să alergaţi împreună 
cu socotinţa [gnâme] lui Dumnezeu. Căci lisus Hristos face toate după soco- 
tința [gnőmēë] Tatălui, cum spune undeva El însuşi: „Întotdeauna fac cele 
plăcute Lui” [n 8, 29]. Prin urmare, şi voi trebuie să trăiţi după socotința 
[enâme] lui Dumnezeu în lisus Hristos şi să aveţi zel ca Pavel, căci el spune: 
„Faceţi-vă imitatorii mei, cum sunt şi eu al lui Hristos” [/ Co 4, 11]. 

IV! De aceea şi vouă vi se cuvine să alergați împreună cu socotinţa [gnð- 
me) episcopului, care vă păstoreşte potrivit lui Dumnezeu; ceea ce și faceți 
fiind înțelepţiţi de Duhul. Căci prezbiteriul cel vrednic de aceste nume, pentru 
că e vrednic de Dumnezeu, este așa de armonizat cu episcopul ca şi corzile 
cu chitara. Legaţi astfel prin armonia şi iubirea simfonică/conglăsuitoare, al 
cărei Iniţiator şi Paznic e lisus Hristos, ? fiecare în parte să deveniți un sin- 
gur cor, ca simfonizând armonic, luând legătura lui Dumnezeu în unitate, să 
deveniți prin conglăsuire/simfonie una cu Dumnezeu Tatăl şi cu Fiul Său 
iubit lisus Hristos, Domnul nostru; căci zice: „Dă-le, Părinte sfinte, ca aşa 
cum Eu și Tu una suntem, aşa și ei să fie în Noi una” [Zn 17, 22]. Este aşadar 
folositor ca voi, uniţi cu Dumnezeu printr-o unitate nepătată, să fiți imitatori 
ai lui Hristos, ale Cărui membre sunteți. 

V’ Căci dacă în scurt timp am eu o asemenea familiaritate cu episcopul 
vostru, care nu e omencască, ci duhovnicească, cu cât mai mult vă fericesc 
pe voi cei împreunaţi/uniţi cu el precum Biserica cu Domnul lisus și Dom- 
nul cu Dumnezeu Tatăl Lui, ca toate să fie simfonice/conglăsuind în unitate. 
- Nimeni să nu vă ducă în rătăcire! Dacă nu este cineva înăuntrul altarului, e 
lipsit de Pâinea lui Dumnezeu. Căci dacă rugăciunea unuia sau a doi are atât 
de mare putere, încât Hristos stă în mijlocul lor [cf. Mt 18, 20], cu cât mai 
mult rugăciunea episcopului şi a întregii Biserici care urcă într-un glas/sim- 
fonic spre Dumnezeu încredințează că li se vor da toate cererile făcute în 
Hristos. ? Aşadar, cel ce se separă de unele ca acestea şi nu se adună în sfatul 
jertfelor şi în „Biserica întâi-născuţilor cei scriși în cer” [cf. Evr 12, 23] e un 
lup în piele de oaie [Mt 7, 15] care arată un chip blând. f Sârguiți-vă așadar, 
iubiţilor, să vă supuneți episcopului, prezbiterilor şi diaconilor;, căci cine se 
supune acestora ascultă de Hristos care i-a promovat, iar cine nu ascultă de 
Hristos lisus, „şi cine nu ascultă de Fiul nu va vedea viața, ci mânia lui 
Dumnezeu rămâne peste el” (/n 3, 36]. Căci cine nu ascultă de cei superiori 
este certăreț şi trufaş, iar „Dumnezeu, zice, celor mândri le stă împotrivă, 

dar celor smeriţi le dă har” [Pr 3, 34; Jac 4, 16]; 7 Ptr 5, 5] şi: „Cei mândrii 
au făcut fărădelege foarte” [Ps 118, 51]. * lar Domnul spune preoților: „Cine 
vă ascultă, pe Mine Mă ascultă, şi cine ascultă de Mine ascultă de Tatăl care 
M-a trimis pe Mine. lar cine Mă nesocoteşte pe Mine nesocoteşte pe Cel ce 
M-a trimis pe Mine” [Lc 10, 16]. 

VI! Aşadar, cu cât mai mult îl vedeţi pe episcop tăcând, temeţi-vă mai 
mult de el; căci pe oricine îl trimite Stăpânul casei la administrarea ei, aşa 
trebuie să-l primiţi ca pe Însuşi Cel ce L-a trimis [cf. Mt 10, 40 par.]. Este 
evident aşadar că pe episcop trebuie să-l vedem ca pe Însuși Domnul, întrucât 
stă înaintea Domnului. Iar „bărbatul văzător şi ager în faptele sale trebuie să 
stea cu împărații, iar nu cu oamenii de nimic” [Pr 22, 29]. ? Însuşi Onisim 
laudă peste măsură buna voastră rânduială [eutaxia] în Dumnezeu, pentru că 
toți viețuiți după adevăr şi nici o erezie nu locuiește între voi. Nici nu ascultați 
pe altcineva mai mult decât pe lisus Hristos, adevăratul Păstor şi Învățător, 
şi sunteți, cum vă scrie Pavel, „un trup/corp şi un Duh, pentru că aţi fost şi 
chemați la o singură nădejde a credinţei; este un Domn, o credinţă, un botez, 
un Dumnezeu şi Tată a toate, Care e peste toate, prin toate şi în toate” 
LEF4, 4-6]. * Astfel sunteți deci voi, ca unii care aţi fost învăţaţi elementele 
[creştinismului] de astfel de pedagogi, cum sunt Pavel, purtătorul de Hristos. 
şi preacredinciosul Timotei. 

VII! Dar unii oameni foarte răi obişnuiesc să poarte numele [de creștin] 
cu vicleșug, făcând şi altele nevrednice de Dumnezeu și gândind lucruri 
contrare învăţăturii lui Hristos spre ruina lor şi a celor ce sc încred în ei: şi 
de care trebuie să vă feriți ca de nişte fiare sălbatice; „Căci dreptul care se 
fereşte se va mântui în veac; iar pieirea impioşilor are loc dintr-odată şi e 
prilej de bucurie” [Pr 11, 3]. Căci „sunt câini muţi, care nu pot să latre” 
[Zs 56, 10], dar turbaţi şi care muşcă în ascuns, de care trebuie să vă feriţi; 
căci sunt bolnavi incurabil. ° Medicul nostru însă este Singurul Dumnezeu 
adevărat, Cel Nenăscut şi Neapropiat, Domnul a toate, Tatăl și Născătorul 
Unului-Născut. Avem Medic şi pe Domnul nostru lisus Hristos, Fiul Unul- 
Născut şi Cuvântul mai înainte de veci, Care mai apoi S-a făcut şi om din 
Maria Fecioara, căci „Cuvântul S-a făcut trup/carne” [/n 1, 14], Cel Necor- 
poral într-un corp, Cel Nepătimitor într-un corp pătimitor, Cel Nemuritor 
într-un corp muritor, Viaţa în stricăciune, ca să elibereze şi să vindece de 
moarte și de stricăciune sufletele noastre şi să le tămăduiască pe ele, cele 
bolnave de impietate şi pofte rele. 

VIII ! Prin urmare, să nu vă amăgească cineva, cum nici nu sunteți amăgiţi; 
căci toţi sunteţi ai lui Dumnezeu. Căci atunci când nu este în voi nici o poftă 
care poate să vă întineze şi să vă aducă chin, de aici urmează că vieţuiţi potri- 
vit lui Dumnezeu şi sunteți ai lui Hristos. Iar ei sunt măturătura [cf. 7 Co 4, 13] 

voastră, a preacuratei Biserici a efesenilor, celei vestite şi mult-lăudate în 
veci. ? Cei trupeşti nu pot face cele duhovniceşti, cum nici credința cele ale 
necredinței, nici necredința cele ale credinței. Dar voi, fiind plini de Duhul 
Sfânt, nu faceţi nimic trupesc, ci faceţi toate cele duhovniceşti. Sunteţi desă- 
vârşiţi în Hristos lisus, Care este „Mântuitorul tuturor oamenilor, mai ales al 
credincioşilor” [Z In 4, 10]. 

IX Am aflat însă că au trecut pe la voi unii având o rea învățătură, a unui 
duh străin şi rău; cărora nu le-aţi dat drumul să semene neghina lor, astu- 
pându-vă urechile ca să nu primească rătăcirea vestită de ei, convinşi că 
duhul care duce în rătăcire poporul nu grăieşte cele ale lui Hristos, ci cele 
ale sale, căci spune minciuni. ` Dar Duhul Sfânt nu grăieşte cele ale Sale, ci 
cele ale lui Hristos, și nu de la Sine Însuşi, ci de la Domnul, cum şi Domnul 
ne-a vestit cele de la Tatăl. „Căci cuvântul pe care-l auziți nu este al Meu, ci 
al Tatălui Care M-a trimis” (In 14, 24]. lar despre Duhul Sfânt zice: „Nu 
va grăi de la El Însuşi, ci câte va auzi de la Mine” [n 16, 13]. Iar despre Sine 
Însuși spune Tatălui: „Eu Te-am preaslăvit pe pământ; lucrul pe care Mi L-ai 
dat L-am săvârşit. Am arătat Numele Tău oamenilor” [n 17, 4]. Prin urmare, 
fiecare Îl slăveşte pe Cel de la Care a şi primit ce va face; Îl vesteşte pe El şi 
propovăduiește cuvintele Lui. * Dar duhul care rătăceşte se vestește pe sine 
însuşi, grăieşte ale sale, căci caută să-şi placă lui însuși; se slăveşte pe sine, 
căci este plin de înfumurare: spune minciuni, amăgeşte, înşeală, linguşeşte, 
vicleneşte, flecărește, e în dezacord, vorbeşte fără măsură, spune lucruri 
ruşinoasc şi e mereu temător. De lucrarea lui ne va izbăvi lisus Hristos, Cel ce 
ne-a întemeiat pe stâncă ca pe niște pietre alese frumos potrivite în zidirea 
lui Dumnezeu Tatăl, urcate la înălțime prin Hristos, Care S-a răstignit pentru 
noi, folosindu-Se ca de o funie de Duhul Sfânt; ridicate sus de la pământ la 
cer prin credinţă şi iubire, umblând împreună cu cei nepătați. ° Căci zice: 
„Fericiţi cei nepătaţi în cale, care umblă în Legea Domnului” [Ps 118, i]. 
lar calea nerătăcită e lisus Hristos; căci zice: „Eu sunt Calea şi Viaţa” [Zn 14, 6]; 
dar calea duce la Tatăl, căci zice: „Nimeni nu vine la Tatăl decât prin Mine” 
[ibid.]. Í Fericiţi sunteți aşadar voi purtătorii de Dumnezeu, purtătorii de Duh, 
purtătorii de temple, purtătorii de sfinţenie, împodobiţi întru toate în porun- 
cile lui lisus Hristos, „preoţie împărătească, neam sfânt, popor câştigat” 
[7 Ptr 2, 9; Iş 19, 6]. Pentru care veselindu-mă, m-am învrednicit ca prin 
cele ce le scriu să grăiesc „cu sfinții în Efes, credincioşilor în Hristos Iisus” 
[Ef 1, 1]. Mă bucur aşadar pentru voi, pentru că nu luați aminte la zădărnicie, 
nici nu iubiți după trup, ci după Dumnezeu. 

X' Rugaţi-vă neîncetat [cf. 7 Tes 5, 17] şi pentru ceilalți oameni, căci este 
în ei nădejde de pocăință, ca să dobândească pe Dumnezeu. Căci oare „cel 
ce cade nu se va ridica, şi cel ce se duce nu se va întoarce?” [Ir 8, 4). Îngă- 

duiți-le să fie făcuţi învățăcei de voi. Fiţi deci slujitori ai lui Dumnezeu și 
gură a lui Hristos, căci zice Domnul: „Dacă veţi scoate dintr-un nevrednic un 
cinstit, ca gura Mea veţi fi” [Jr 15, 19]. 7 La mâniile lor fiți smeriţi, blasfe- 
miilor lor opuneţi-le rugăciunile voastre stăruitoare; când rătăcesc, voi staţi 
tari în credință; biruiţi năravul sălbatic în blândeţe, arțagul în molcomire; 
căci fericiţi sunt cei blânzi” [Mt 5, 5], iar Moise era „mai blând decât toţi 
oamenii” [Nm 12, 3] şi David era blând foarte. De aceea îndeamnă Pavel 
spunând: „Robul Domnului nu trebuie să se certe, ci să fie blând față de toți; 
destoinic să dea învățătură, îngăduitor, educând/certând cu blândeţe pe cei 
ce stau împotrivă” [2 Tim 2, 24-25]. ? Nu vă sârguiți să vă răzbunați pe cei 
ce vă nedreptățesc, căci zice [Psalmistul]: „Dacă am răsplătit celor ce mi-au 
răsplătit mie rele” [Ps 7, 5]. Spuneți celor ce vă urăsc pe voi: „Fraţii noştri 
sunteți”, ca să fie slăvit Numele Domnului [Ps 85, 9]; şi să-L imităm pe 
Domnul, „Care fiind defăimat n-a defăimat şi EI” [/ Ptr 2, 23], răstignit fiind 
n-a răspuns, pătimind n-a ameninţat [ibid.], ci S-a rugat pentru vrăjmaşii 
Lui: „Părinte, iartă-le lor, că nu ştiu ce fac” [Le 23, 34]. “ Dacă cineva cu cât 
e nedreptăţit mai mult, rabdă mai mult, acesta c cu adevărat al lui Hristos. 
Vedeţi ca nu cumva să se găsească între voi o iarbă a diavolului; pentru că 
ea este amară şi sărată. Fiţi treji şi cuminţi în Hristos lisus. 

XI! Sunt vremile de pe urmă. Să ne rușinăm, să ne temem de îndelunga- 
răbdare a lui Dumnezeu. Să nu dispreţuim bogăția bunătăţii şi suportării Lui. 
Fie să ne temem de mânia viitoare, fie să iubim harul de acum în această 
EN viață. Numai să fim găsiți în Hristos pentru a viețui adevărat. ` Fără El să nu 
: doriți vreodată nici măcar să respirați; căci El este nădejdea mea. EI este lauda 
mea, El este bogăția mea neştirbită, întru care îmi port din Siria până la 
Roma lanțurile, mărgăritarele duhovnicești, în care fie să fiu desăvârșit prin 
rugăciunea voastră şi să mă fac părtaş al pătimirilor lui Hristos şi părtaş al 
morţii Lui, al învierii Lui din morţi şi al vieții Lui neștirbite. Pe care fie să o 
dobândesc, ca să fiu găsit în moştenirea creştinilor efeseni, care în puterea 
lui lisus Hristos au fost întotdeauna împreună cu apostolii, cu Pavel, cu loan 
şi cu preacredinciosul Timotei. 

XI! Ştiu cine sunt şi cui scriu. Eu sunt Ignatie cel foarte mic şi asemenea 
celor aflaţi sub primejdie şi sub judecată; voi însă sunteți milostiviţi și întăriți 
în Hristos. ° Sunteţi pe lângă drumul celor omorâți de la sângele dreptului Abel 
(Mt 23, 35] până la sângele lui Ignatie cel foarte mic. Sunteţi cei iniţiaţi în tai- 
ne împreună cu Pavel cel sfințit şi martirizat, pentru că este un vas al alegerii 
[FA 9, 15]. Pe ale cărui urme şi ale celorlalți sfinţi fie să fiu găsit şi eu când 
voi dobândi pe lisus Hristos, şi care în rugăciunile lui vă pomeneşte mereu. 

XIII ! Sârguiţi-vă aşadar să vă adunaţi mai des pentru Euharistia şi slava 
lui Dumnezeu; căci atunci când sunteți încontinuu în același loc, puterile 

Satanei se surpă şi „săgețile lui aprinse” [Ef 6, 16] spre păcat sunt întoarse 
fără efect. Căci armonia voastră şi credința voastră simfonică/conglăsuitoare 
sunt ruina lui şi chinul apărătorilor lui. * Nimic nu e mai bun decât pacea 
potrivit lui Hristos, în care se desființează orice război al duhurilor aeriene 
şi pământeşti: „căci lupta noastră nu este împotriva sângelui şi a trupului, ci 
împotriva stăpâniilor, împotriva puterilor și împotriva stăpânitorilor întune- 
ricului, împotriva duhurilor răutăţii din văzduh” [£/6, 12]. 

XV! Prin urmare, nici unul din gândurile diavolului nu vă vor rămâne 
ascunse dacă veţi avea ca şi Pavel în chip desăvârşit credinţa şi iubirea care 
sunt începutul şi sfârşitul vieţii: începutul vieţii e credinţa, iar sfârşitul ei e 
iubirea. lar când acestea două ajung în unitate desăvârşesc omul lui Dumne- 
zeu. Toate celelalte urmează spre frumuseţe şi bunătate. Nimeni care mărtu- 
riseşte credinţa nu trebuie să păcătuiască, nici cel ce are iubire nu trebuie 
să-l urască pe fratele. Căci Cel ce a zis: „Să iubeşti pe Domnul Dumnezeul 
tău”, a zis şi: „iar pe aproapele tău ca pe tine însuţi” [Mt 19, 19]. Cei ce se 
mărturisesc a fi ai lui Hristos se recunosc nu numai din câte spun, ci şi din 
câte fac, „căci din rodul lui se cunoaşte pomul” [Mt 12, 33]. 

XV! Mai bine este a tăcea şi a fi decât a vorbi şi a nu fi, căci „Împărăția 
lui Dumnezeu nu e în cuvânt, ci în putere” [7 Co 4, 20]; „cu inima se crede, 
cu gura se mărturiseşte”, cu una „spre dreptate”, iar cu cealaltă „spre mântu- 
ire” [Rm 10. 10]. Bine este a învăţa, dacă cel ce spune şi face, căci „cel ce va 
face şi va învăţa acesta va fi mare în Împărăţie” [Mt 5, 19]. 2 Domnul nostru 
şi Dumnezeu lisus Hristos, Fiul Dumnezeului Celui Viu mai întâi a făcut şi 
apoi a învăţat, cum dă mărturie Luca, „a cărui laudă în Evanghelie este în 
toate Bisericile” [2 Co 8, 18]. * Nimic nu e ascuns Domnului, ci chiar cele 
ascunse ale noastre sunt aproape de El. Așadar pe toate să le facem ca și 
cum El ar locui în noi, ca să fim temple ale Lui [/ Co 3, 16; 6, 19] şi El să 
fie în noi un Dumnezeu. Hristos să grăiască în noi ca şi în Pavel. Duhul 
Sfânt să ne înveţe să grăim cele ale lui Hristos asemenea Lui. 

XVI! „Nu vă lăsaţi înşelaţi, fraţii mei! Cei ce strică casele nu vor moşteni 
Împărăţia lui Dumnezeu” [/ Co 6, 9-10]. ? lar dacă cei ce strică case ome- 
nești sunt condamnaţi la moarte [Lv 20, 10], cu cât mai mult vor suferi 
osândă veşnică cei ce încearcă să falsifice învăţătura lui Hristos, pentru care 
Domnul lisus, Fiul Unul-Născut al lui Dumnezeu, a suferit cruce şi moarte?, 
iar cel care, îngrăşat şi îngroşat, nesocoteşte învățătura Lui va ajunge în iad. 
“ În chip asemănător, orice om care a primit putere de discernământ de la 
Dumnezeu, dar urmează unui păstor neexperimentat şi primeşte ca adevărată 
o opinie mincinoasă, va fi pedepsit. „Ce comuniune are lumina cu întuneri- 
cul? Ori Hristos cu Beliar? Sau ce parte are credinciosul cu necredinctosul? 
Sau templul lui Dumnezeu cu idolii?” [2 Co 6, 14—15]. Iar eu zic: ce comu- 

niune are adevărul cu minciuna, dreptatea cu nedreptatea, sau opinia adevă- 
rată cu cea mincinoasă? 

XVII ! De aceea a primit Domnul mir pe cap ul Său [Mt 26], ca Biserica 
să miroase a nestricăciune; căci zice [Scriptura]: „Mir revărsat este numele 
Tău; de aceea Te iubesc pe Tine fetele; ele te-au atras; în urma Ta vor fugi 
după mireasma mirurilor Tale” [Cânt 1, 3-4]. Să nu se lase unsă cu duhoarea 
învăţăturii acestui veac sfânta Biserică a lui Dumnezeu; să nu se lase înrobită 
de viclenia lui ca întâia femeie [Eva]. 2 De ce, dacă suntem raţionali, să nu 
devenim înţelepţi? De ce, dacă am primit de la Hristos o putere de judecată 
cu privire la Dumnezeu, să cădem în ignoranță? Şi necunoscând din nepăsare 
harisma pe care am primit-o, să pierim fără minte? 

XVIII ' Crucea lui Hristos este pentru necredincioşi poticneală, dar pentru 
credincioşi mântuire şi viață veşnică [cf. 7 Co 1, 18]. „Unde este înțeleptul? 
Unde este întrebătorul?” [7 Co 1, 20]. Unde este lauda celor ce-şi spun puter- 
nici? ? Căci Fiul lui Dumnezeu Cel născut mai înainte de veci şi după soco- 
tinţa [gnâme] Tatălui a alcătuit toate, Acesta, potrivit economiei, a fost purtat 
în pântece de Maria, zămislindu-se din sămânţa lui David [cf. Rm 1, 3; 2 Tim 
2, 8] şi din Duhul Sfânt. Căci zice [profetul]: „lată, Fecioara va lua în pântec 
şi va naşte un Fiu, şi se va chema Emanuel” [/s 7, 14). Acesta S-a născut și a 
fost botezat de loan, ca să se încredinţeze porunca dată profetului [Isaia]. 

XIX! Stăpânitorului acestui veac i-au rămas ascunse fecioria Marici şi 
naşterea ei, asemenea şi moartea Domnului: trei taine strigătoare care s-au 
făptuit în tăcere, dar s-au arătat nouă. ° O stea a strălucit în cer mai presus de 
toate cele dinaintea ei; lumina ei era nespusă şi noutatea ci producea minu- 
nare celor ce o vedeau; toate celelalte stele împreună cu soarele şi luna au 
făcut horă în jurul stelei, iar ea le covârşea prin strălucirea ei. Şi s-a făcut 
tulburare: de unde noutatea care s-a arătat? * De atunci înțelepciunea lumească 
a înnebunit, vrăjitoria a ajuns flecară, iar magia ridicolă; orice aşezământ al 
răutăţii a dispărut, bezna s-a risipit şi stăpânirea tiranică s-a surpat, pentru că 
Dumnezeu S-a arătat ca un om şi omul a lucrat ca un Dumnezeu. Dar nici 
primul lucru [divinitatea] n-a fost o aparenţă, nici cel de-al doilea [umanita- 
tea] o simplă umanitate, ci una a fost adevăr, iar cealaltă o economie. A luat 
început ceea ce a fost desăvârşit de Dumnezeu; începând de atunci toate s-au 
pus în mişcare pentru plănuirea desființării morţii. 

Xx' Stați, fraților, tari în credință în Iisus Hristos şi în iubirea Lui, în 
pătimirea Lui şi în învierea Lui. Adunați-vă toți în comun în harul care vine din 
Numele Său într-o singură credinţă a lui Dumnezeu Tatăl şi Iisus Hristos, 
Fiul Lui Unul-Născut şi Întâi-Născut decât toată făptura [cf Co? 1, 15], dar 
după trup din neamul lui David [cf. Rm 1, 3; 2 Tim 2, 8], călăuzit de Mângâ- 
ietorul; * ascultând de episcop şi de prezbiteriu cu minte neîmpărțită, frân- 

gând o singură Pâine, care e un leac al nemuririi, antidot pentru a nu muri, ci 
a fi vii în Dumnezeu prin lisus Hristos, tratament curăţitor. 

XXI! Sufletul meu să fie pus în locul vostru şi al celor pe care i-aţi trimis 
spre cinstirea lui Dumnezeu ca şi pe voi. Pomeniţi-mă şi pe mine, ca şi pe 
voi să vă pomenească lisus Hristos, Cel binecuvântat în veci. 2 Rugaţi-vă 
pentru Biserica antiohienilor din Siria, de unde sunt dus legat în lanțuri la 
Roma, fiind ultimul din credincioşii de acolo, precum m-am învrednicit să 
port aceste lanţuri spre cinstea lui Dumnezeu. Fiţi sănătoşi în Dumnezeu Tatăl 
şi Domnul lisus Hristos, nădejdea noastră comună, în Duhul Sfânt. Amin. 
Harul fie cu voi. 


Către Magnezieni 


Ignatie, cel numit şi Teoforul, celei binecuvântate în harul lui Dumnezeu 
Tatăl în Hristos lisus Mângâietorul, în Care îmbrăţişez Biserica care este în 
Magnezia pe Meandru, şi vă urez în Dumnezeu Tatăl şi Hristos lisus Domnul 
nostru să aveţi în El cea mai mare bucurie. 

1’ Cunoscând multa bună-rânduială a iubirii voastre potrivit lui Dumnezeu, 
m-am hotărât veselindu-mă să vă grăiesc în credinţa lui lisus Hristos. ? Căci 
învrednicit fiind de un nume dumnezeiesc şi dorit [de creştin], cânt Bisericile 
cu lanţurile pe care le port şi în care le urez unire cu trup şi duh cu lisus 
Hristos, „Care e Mântuitorul tuturor oamenilor, mai ales al credincioşilor” 
(1 Tim 4, 10), prin al Cărui Sânge aţi fost răscumpăraţi [7 Ptr 1, 18-19]; prin 
Care aţi cunoscut pe Dumnezeu sau, mai bine zis, ați fost cunoscuți de El 
[Ga 4,9]; * în Care răbdând aţi fugit de toată răutatea acestui veac; „căci cre- 
dincios este Cel ce nu vă va lăsa să fiți ispitiți peste ce puteți” [/ Co 10, 13]. 

II! Aşadar pentru că m-am învrednicit să vă văd prin Damas, episcopul 
vostru vrednic de Dumnezeu, prin vrednicii de Dumnezeu prezbiteri Bassus 
şi Apollonius şi prin tovarăşul meu de viaţă, diaconul Zotion, de care mă 
bucur că se supune episcopului şi prezbiteriului prin harul lui Dumnezeu în 
legea lui lisus Hristos. 

III" Se cuvine însă ca voi să nu disprețuiți vârsta episcopului vostru, ci 
să-i acordaţi tot respectul potrivit voinţei lui Dumnezeu Tatăl, precum am 
aflat că şi sfinţii prezbiteri nu se uită la aparenta lui tinerețe, ci la înțelepciu- 
nea lui în Dumnezeu. Fiindcă „nu cei cu mulți ani sunt înţelepţi, nici bătrânii 
nu cunosc priceperea, ci e un duh în muritori” [Zov 32, 9]. ? Căci Daniel 
înțeleptul a ajuns la doisprezece ani posedat de Duhul dumnezeiesc şi i-a dat 
în vileag drept calomniatori şi poftitori de frumuseţe străină pe bătrânii 
[acuzatori ai Susanei] care purtau în zadar căruntețea lor. * lar Samuel, încă 

fiind copil mic, l-a mustrat pe Eli cel de nouăzeci de ani pentru că-şi prefera 
copiii săi [7 Rg 3, 4]. Asemenea și leremia aude de la Dumnezeu: „Nu spune: 
Sunt foarte tânăr!” (Jr 1, 7]. * La fel şi Solomon şi Iosia, întâiul ajungând 
rege la doisprezece ani a făcut acea înfricoşătoare şi cu anevoie de înţeles 
judecată cu cele două femei pentru copiii lor [3 Rg 3]; iar cel de-al doilea, 
urcând pe tron la opt ani, a dărâmat altarele şi a surpat templele [idolilor], şi 
a ars dumbrăvile închinate demonilor, iar nu lui Dumnezeu, iar pe preoții 
mincinoşi i-a junghiat ca pe nişte corupători şi amăgitori ai oamenilor, iar nu 
slujitori ai Dumnezeirii [4 Rg 23]. * Aşadar nu tinereţea trebuie să fie dispre- 
țuită uşor când e închinată lui Dumnezeu, ci răutatea voinței, chiar și a celui 
bătrân şi învechit în zile rele. f Tânăr era purtătorul de Hristos Timotei, dar 
auziţi ce-i scrie învățătorul său [Pavel]: „Nimeni să nu dispreţuiască tinere- 
tea ta, ci fă-te pildă credincioşilor cu cuvântul şi cu purtarea” [/ Tim 4, 12]. 

Se cuvine aşadar ca și voi să vă supuneţi episcopului vostru și să nu-l con- 
traziceţi cu nimic, căci este un lucru înfricoşător să contraziceţi pe unul ca 
acesta. Fiindcă nu pe acesta care se vede îl înşeală cineva, ci îl nesocoteşte 
pe Cel nevăzut, Care nu poate fi nesocotit de cineva. ` lar aşa ceva nu-şi are 
raportarea la om, ci la Dumnezeu; căci lui Samuel îi spune Dumnezeu: „Nu 
pe tine te-au nesocotit, ci pe Mine” [/ Rg 8, 7], iar Moise seric: „Căci mur- 
murul nu e împotriva noastră, ci împotriva Domnului Dumnezeu” [/ş 16. 8]. 

” Şi într-adevăr, nici unul din cei care s-au ridicat împotriva superiorilor lor 
n-a rămas nepedepsit, fiindcă Datan și Abiron n-au contrazis Legea, ci pe 
Moise, şi au fost prăvăliţi de vii în iad [Nm 16, 32]; Core şi cei două sute 
cincizeci de adepți ai lui, care au conspirat împotriva lui Aaron, au fost arși 
cu foc [Nm 16, 35). 10. Ajungând paricid, Abesalom a ajuns să se spânzure 
într-un pom şi inima lui cu sfaturi rele a fost lovită de săgeți [2 Rg 18]. Lui 
Abedadad i s-a tăiat capul dintr-un motiv asemănător [/ Rg 20). Când a cu- 
tezat cele ale preoților și preoţiei, Ozia a fost lovit cu lepră [2 Par 26]. Saul 
a fost lipsit de cinste pentru că n-a așteptat pe arhiereul Samuel [/ Rg 15). 
Aşadar şi voi trebuie să-i respectaţi pe superiori. 

IV' Cuviincios este nu numai să ne numim creştini, ci să şi fim, căci nu 
faptul de a fi numit, ci acela de a fi te face fericit. ? Dacă unii vorbesc de 
episcop, dar fac fără el toate, unora ca acestora Însuşi Cel ce este adevăratul 
şi întâiul episcop şi singurul Arhiereu prin fire le va spune: „Ce Mă chemaţi: 
Doamne! Doamne!, şi nu faceți ce spun?” [Lc 6, 46], căci unii ca aceştia nu 
mi se pare că au conştiinţă bună, ci sunt nişte ironici şi făţarnici. 

V’ Deci pentru că lucrurile au un sfârşit, şi în fața noastră stă o viaţă din 
păzirea [poruncilor] şi o moarte din neascultare, şi fiecare va merge în locul 
pe care şi l-a ales, să fugim de moarte şi să alegem viaţa. ° Căci, spun, între 
oameni se găsesc două caractere: unul e o monedă autentică, iar altul e o 

monedă mincinoasă, calpă, falsă, contrafăcută, lucrată nu de Dumnezeu, ci 
de diavol. * Nu spun că sunt două naturi de oameni, ci că unul și acelaşi om 
devine când al lui Dumnezeu, când al diavolului, ajuns aşa nu prin natura 
[physeăs] sa, ci prin voinţa [gnőmes] lui. “ Necredincioşii au o icoană a stă- 
pânitorului răutăţii, credincioşii au o icoană a Stăpânului Dumnezeu Tatăl şi 
a lui lisus Hristos, prin Care dacă nu avem puterea de a muri spontan pentru 
adevăr întru pătimirea Sa, nu va fi în noi nici viaţa Lui. 

VI! Aşadar, întrucât în persoanele mai înainte scrise am văzut și iubit în 
credință toată mulţimea voastră, vă îndemn: sârguiţi-vă să faceţi toate în armo- 
nia [homonoia] lui Dumnezeu, episcopul prezidând în locul lui Dumnezeu, 
prezbiterii în locul colegiului apostolilor, iar diaconii cei foarte dulci mie 
încredințaţi cu slujirea lui lisus Hristos, Născut de Tatăl mai înainte de veci, 
Acesta era Cuvânt, Dumnezeu, Fiu Unul-Născut [/n 1, 1. 18], şi El rămâne 
la sfârşitul veacurilor, „căci Împărăţia lui Dumnezeu nu va avea sfârşit”, 
spune Daniel profetul [Dn 2, 44; 7, 14; Le 1, 33]. ` Așadar, să ne iubim toţi 
unii pe alţii în armonie şi nimeni să nu se uite la aproapele după trup, ci în 
Hristos lisus. Să nu fie între voi nimic care să vă poată împărți, ci fiți uniți 
cu episcopul supunându-vă prin el lui Dumnezeu în Hristos. 

VII! Aşadar, aşa cum Domnul nu face nimic fără Tatăl, căci spune: „De 
la Mine Însumi nu pot face nimic” [cf. /n 5, 19], aşa şi voi nu faceţi nimic 
fără episcop, nici prezbiterul, nici diaconul, nici laicul. Şi nimic să nu vă 
apară binecuvântat dacă e contrar voii lui. căci aşa ceva e un lucru fărăde- 
lege şi duşman lui Dumnezeu. ~ Adunaţi-vă toţi în acelaşi loc în rugăciune: 
să fie o singură cerere comună, o singură minte, o singură nădejde în iubire, 
în credinţa nepătată în Hristos lisus, pentru că nimic nu e mai bun decât ea. 
Adunaţi-vă toţi ca unul în templul lui Dumnezeu, ca la un singur Jertfelnic, 
ca la Un lisus Hristos, Arhiercul nenăscutului Dumnezeu. 

VIII! Nu vă lăsaţi duşi în rătăcire de învățături străine, nici nu luaţi aminte 
la basme şi genealogii nesfârşite [/ Tim 1, 4] şi la înfumurări iudaice. „Cele 
vechi au trecut; iată s-au făcut noi toate” [2 Co 5, 17]. Căci dacă până acum 
trăim potrivit Legii iudaice şi tăierii-împrejur a trupului, tăgăduim că am 
primit harul. ` Fiindcă preadumnezeieştii profeţi au trăit potrivit lui isus 
Hristos — de aceea au şi fost prigoniţi —, insuflați de har ca să-i încredinţeze 
pe cei neascultători că este Un Dumnezeu Care S-a arătat pe Sine Însuşi prin 
lisus Hristos, Fiul Său, Care e Cuvântul Lui, nu rostit, ci ființial; căci nu este 
o glăsuire a unei rostiri articulate, ci o Fiinţă născută cu o lucrare dumneze- 
iască, Care a bineplăcut în toate Celui ce I-a dat subzistență. 

IX! Deci dacă cei care trăiau în vechile scripturi au ajuns la noutatea nă- 
dejdii primind pe Hristos, cum învață Domnul Care spune: „Dacă aţi fi crezut 
lui Moise, ați crede şi în Mine, căci despre Mine a scris acela” [In 5, 46], și 


.. 

iarăşi: „Avraam părintele vostru s-a veselit să vadă ziua Mea, şi a văzut-o 
şi s-a bucurat” [În 8, 57], „căci mai înainte să fi fost Avraam sunt Eu” 
Un 8, 58); ? cum vom putea atunci trăi fără EI, ai Cărui robi fiind profeţii 
L-au văzut în Duhul așteptându-L ca pe un Învățător şi ca pe Domnul şi 
Mântuitorul lor zicând: „Va veni şi ne va mântui” [Is 35, 4]? * Prin urmare, 
să nu mai ținem sâmbetele în chip iudaic şi bucurându-ne de trândăvii; căci 
zic Scripturile: „Cine nu lucrează nici să nu mănânce” [2 Tes 3, 10], şi iarăşi: 
„În sudoarea feţei tale să mănânci pâinea ta” [Fc 3, 19]. Ci fiecare din voi să 
țină sâmbetele în chip duhovnicesc, bucurându-se în meditarea legilor, nu 
în nelucrarea trupului, minunându-se de creaţia lui Dumnezeu, nu mâncând 
mâncăruri gătite în ajun, nici bând supe încălzite şi umblând un număr mă- 
surat de pași, nici veselindu-se de dănţuiri şi bătăi din palme care n-au nici 
un sens. “ lar după ce păzeşte sâmbetele, fiecare iubitor de Hristos să prăz- 
nuiască ziua Domnului, ziua Învierii, ziua-regină, consul al tuturor zilelor, 
pe care aşteptând-o profetul zicea: „Întru sfârşit, pentru a opta zi” [Ps 6, 1; 
11, 1); în care a răsărit viața noastră şi s-a făcut biruința asupra morţii în 
Hristos; * dar pe care o tăgăduiesc copiii pierzaniei, duşmanii crucii, „al căror 
dumnezeu e pântecele, care gândesc cele pământeşti” [Fl/p 3, 18-19], care 
sunt „iubitori de plăceri şi nu iubitori de Dumnezeu, având înfăţişarea evla- 
viei, dar tăgăduind puterea/sensul ei” [2 Tim 3, 4 5], neguţători ai lui Hristos, 
falsificatori ai cuvântului [2 Co 2, 17], vânzători ai lui lisus, stricători ai 
femeilor şi poftitori ai lucrurilor altora, înghiţitori de averi — de care [ic să 
fiţi izbăviţi cu mila lui Dumnezeu, prin Domnul nostru lisus Hristos! 

X’ Să nu fim aşadar nesimţitori față de bunătatea Lui: căci dacă ne-ar 
imita după cele ce facem, n-am mai fi; „că de te vei uita la fărădelegi, 
Doamne, Doamne, cine va mai putea sta?” [Ps 129, 3]. ° Să ne facem aşadar 
vrednici de numele bun pe care l-am primit. Căci oricine se numeşte cu un 
alt nume decât acesta, nu este al lui Dumnezeu, nici n-a primit profeția care 
vorbeşte despre voi: „Se va chema cu un nume nou, cu care-l va numi Dom- 
nul, şi va fi un popor sfânt” [/s 62, 2]. Lucru care s-a împlinit prima dată în 
Siria, „căci în Antiohia s-au numit învățăceii creştini” (FA 11, 26], pe când 
Pavel şi cu Petru întemeiau Biserica. 7 Îndepărtaţi deci drojdia rea, cea înve- 
chită, cea înăcrită [cf. 1 Co 5, 7] şi prefaceţi-vă într-o drojdie nouă, a harului. 
Săraţi-vă în Hristos, ca să nu domnească peste voi cel străin. “ E absurd să ai 
pe lisus Hristos pe limbă, iar în minte să ai iudaismul care a încetat; căci nu 
creștinismul a crezut în iudaism, ci iudaismul în creştinism, în care orice 
neam care a crezut şi orice limbă care mărturiseşte au fost adunate la Dum- 
nezeu, şi cei cu inimă de piatră au ajuns copii ai lui Avraam [Mt 3, 9], prie- 
tenul lui Dumnezeu, iar în sămânţa lui au fost binecuvântaţi [Fe 22, 18] toți 
cei rânduiți spre viaţa veșnică în Hristos [FA 13, 48]. 

XI! Acestea însă [vi le-am spus], iubiții mei, nu pentru că aş fi aflat că 
unii dintre voi ar fi aşa, ci întrucât ca unul mai mic decât voi vreau să vă 
feresc să nu cădeți în undiţele slavei deşarte, ci să aveți o certitudine deplină 
în Hristos, ° Care a fost născut mai înainte de veci de Tatăl, iar mai apoi S-a 
născut din Maria Fecioara fără legătură cu vreun bărbat; Care viețuind în 
chip cuvios şi vindecând toată boala şi slăbiciunea din popor [Mft 4, 23] şi 
făcând semne şi minuni [/n 4, 48] spre binefacerea oamenilor a vestit celor ce 
căzuseră în politeism pe Unul şi Singurul Dumnezeu adevărat, pe Tatăl Său 
[In 17,3], ? şi suferind pătimirea şi răbdând crucea de la ucigaşii de Hristos 
iudei pe vremea guvernatorului Ponţiu Pilat şi a regelui Irod, a murit, a înviat 
şi S-a înălțat la ceruri la Cel care L-a trimis şi şade de-a dreapta Lui, iar la 
sfârşitul veacurilor va veni cu slava Tatălui să judece viii şi morţii şi să dea 
fiecăruia după faptele lui. * Cine ştie şi crede cu deplină certitudine acestea 
fericit este, aşa cum și voi sunteţi iubitori de Dumnezeu și iubitori de Hristos 
în deplina certitudine a nădejdii noastre, de la care fie ca nimeni dintre voi 
să nu se abată! 

XII! M-aş bucura de voi întru toate, dacă aş fi vrednic! Căci deși sunt legat, 
totuși nu sunt ceva faţă de vreunul din voi cei dezlegaţi. Ştiu că nu vă înfu- 
muraţi; pentru că Îl aveţi pe lisus în voi. ° Ştiu că atunci când vă laud vă 
ruşinaţi, precum stă scris: „Dreptul e acuzatorul lui însuşi” [Pr 18, 17], şi: 
„Spune tu cel dintâi păcatele tale, ca să fi îndreptățit” [/s 43, 26], şi: „Când 
faceţi toate cele poruncite vouă, spuneţi: slugi netrebnice suntem” [Le 17, 10], 
„întrucât ce este la oameni înalt este urâciune la Dumnezeu” [Le 16, 15], 
căci zice: „Dumnezeule, milostiv fie mie păcătosului” [Lc 18, 13]. “ De aceea, 
marii aceia Avraam şi lov s-au numit pe ei înşişi „pământ și cenușă” înaintea 
lui Dumnezeu [Fc 18, 27; lov 42, 6]; iar David spune: „Cine sunt eu înaintea 
Ta, Doamne, că m-ai slăvit până la aceasta?” [2 Rg 7, 18]; şi Moise, cel mai 
blând decât toți oamenii, Îi spune lui Dumnezeu: „Am voce slabă și limbă 
zăbavnică” [/ş 4, 10]. Gândiţi așadar umil şi voi, ca să fiți înălțaţi, „căci cel 
ce se umileşte pe sine însuşi va fi înălțat, iar cel ce se înalță pe sine însuşi va 
fi umilit” [Mt 23, 12 par.]. 

XIII ' Sârguiţi-vă, aşadar, să vă întăriți în învățăturile Domnului şi ale apos- 
tolilor, ca „în toate câte faceţi să mergeţi pe drumul cel bun” [cf. Ps 1, 3] cu 
trupul şi cu duhul, în credinţă şi iubire, împreună cu vrednicul vostru epis- 
cop şi vrednic împletita şi duhovniceasca cunună a prezbiteriului vostru şi a 
diaconilor potrivit lui Dumnezeu. ° Supuneţi-vă episcopului și unii altora, ca 
Hristos Tatălui, ca între voi să fie o unire [hen6sis] potrivit lui Dumnezeu. 

XIV! Ştiind că sunteți plini de tot binele, v-am îndemnat pe scurt în iubirea 
lui lisus Hristos. ° Pomeniţi-mă în rugăciunile voastre, ca să dobândesc pe 
Dumnezeu; precum şi Biserica din Siria, al cărei episcop nu sunt vrednic să 

fiu numit. Căci am nevoie de rugăciunea voastră unită în Dumnezeu și de 
iubirea voastră, ca prin buna voastră ordine Biserica din Siria să se învredni- 
cească să fie păstorită în Hristos. 

XV Vă îmbrățişează din Smyrna, de unde vă şi scriu, efesenii care sunt de 
față spre slava lui Dumnezeu ca şi voi, care m-aţi odihnit în toate împreună 
cu Policarp. Vă îmbrățișează în cinstea lui Iisus Hristos şi celelalte Biserici. 


? Fiți sănătoşi în armonie dobândind duh nedeosebitor în Hristos lisus prin 
voia lui Dumnezeu. 


Către Trallieni 


Ignatie, cel numit şi Teoforul, Bisericii sfinte şi iubite de Dumnezeu Tatăl 
şi lisus Hristos, care este în Tralles, celei alese şi vrednice de Dumnezeu, 
celei ce are pace în trupul şi sângele lui lisus Hristos, nădejdea noastră, în 
pătimirea Sa prin cruce şi moarte şi în Înviere; pe care o îmbrăţişez în chip 
apostolic în plinătatea ei şi-i urez multă bucurie. 

I’ Am aflat că aveţi o gândire nepătată şi nefăţarnică în răbdare nu prin 
întrebuințare, ci prin dobândire, cum mi-a arătat Polibius, episcopul vostru, 
care cu voia lui Dumnezeu Tatăl şi a Domnului lisus Hristos Fiul Său şi 
conlucrarea Duhului a venit în Smyrna şi aşa s-a bucurat împreună cu mine 
cel legat în lanțuri în Hristos lisus, încât am văzut în el toată mulţimea voastră. 

? Primind aşadar prin el bunăvoința voastră potrivit lui Dumnezeu, am dat 
slavă  găsindu- -vă că sunteți imitatori ai lui lisus Hristos Mântuitorul. 

II! Supuneţi-vă episcopului ca Domnului, căci el „priveghează pentru su- 
fletele voastre ca unul ce are să dea seama lui Dumnezeu” [Evr 13, 17). De 
aceea îmi apăreți vieţuind nu după om, ci după lisus Hristos Care a murit 
pentru noi ca, crezând în moartea Lui, să vă faceți prin botez părtaşi ai învi- 
erii Lui. 2 Este necesar așadar ca oricâte faceţi să nu faceți nimic fără epis- 
cop, ci să vă supuneți şi prezbiteriului ca unor apostoli ai lui lisus Hristos, 
nădejdea noastră, în Care petrecând vom fi găsiți. * Trebuie însă ca şi diaconii, 
care sunt slujitori ai tainelor lui Iisus Hristos, să placă tuturor în tot felul, căci 
nu sunt slujitori/diaconi ai mâncărurilor şi băuturilor, ci servitori ai Bisericii 
lui Dumnezeu. Se cade aşadar ca şi ei să se ferească de învinuiri ca de foc 
aprins. Aceştia să stea aşadar aşa. 

III! Voi însă respectaţi-i ca pe Hristos lisus, al Cărui loc îl păzesc ca nişte 
străjeri, aşa cum episcopul e o figură [typos] a Tatălui a toate, iar prezbiterii 
sunt ca un colegiu [synedrion] al lui Dumnezeu şi o asociaţie [syndesmos] 
de apostoli ai lui Hristos. Fără aceștia nu există biserică aleasă, nu există 

întrunire sfântă, nu există adunare de cuvioşi. ° Sunt convins că şi voi aveți 
această dispoziție. Căci am primit exemplul iubirii voastre şi-l am cu mine 
însumi în episcopul vostru, a cărui instituție însăși e o mare învățătură, iar 
blândețţea lui e o putere; şi de care, socot, se ruşinează și cei fără Dumnezeu. 
” Iubindu-vă vă cruț de la a vă scrie mai intens, ca să nu par unora că sunt 
aspru sau lipsit [de înțelegere]. Sunt legat în lanțuri pentru Hristos, dar încă 
nu sunt vrednic de Hristos; dar dacă mă voi desăvârşi, poate mă voi face. 

IV! Nu vă dau ordine ca un apostol, ci mă măsor pe mine însumi, ca nu 
cumva în lauda mea să pier. Bine este însă a mă lăuda în Domnul. Chiar 
dacă sunt sănătos în cele privitoare la Dumnezeu, trebuie să mă tem mai 
mult şi să nu iau aminte la cei ce mă ridică în slăvi degeaba; căci cei ce mă 
laudă mă biciuiesc. ° Pentru că iubesc să pătimesc, dar nu ştiu dacă sunt 
vrednic; căci gelozia vrăjmașului nu se arată multora, dar pe mine mă războ- 
ieşte. Imi trebuie, aşadar, blândeţe, în care se nimiceşte stăpânitorul veacului 
acestuia [/n 14, 30), diavolul. 

V’ N-aş putea oare să vă scriu lucruri mai tainice? Dar mă tem ca nu 
cumva, fiind voi prunci [7 Co 3, 11], să vă aduc vătămare. Lăsaţi-mă! Nepu- 
tând să le primiţi lucrarea, veţi fi sugrumaţi. ~ Căci şi eu, deşi sunt legat în 
lanţuri şi pot înţelege cele cerești, cetele îngereşti şi diversitățile arhanghelilor 
și oștilor, deosebirile puterilor şi domniilor, diversitățile tronurilor şi stăpâ- 
niritor, măreţiile veacurilor şi excelenţele heruvimilor şi serafimilor, înălțimea 
Duhului, Împărăţia Domnului şi incomparabilul Atoateţiitorului Dumnezeu; 
deşi cunosc acestea, nu sunt însă nicidecum desăvârşit sau ucenic, ca Pavel 
şi Petru, căci multe îmi lipsesc ca să nu fiu lipsit de Dumnezeu. 

VI! Vă îndemn aşadar nu eu, ci iubirea lui lisus Hristos, „ca să vorbiţi toți 
acelaşi lucru şi să nu fie între voi schisme, ci să fiți desăvârșiți în aceeaşi 
socotință și în aceeaşi minte” [/ Co 1, 10]. Căci sunt unii care grăiesc lu- 
cruri deşarte şi amăgesc minţile [7iz 1, 10), nu creştini, ci neguțători de Hristos, 
care poartă cu amăgire numele lui Hristos, falsifică cuvântul [cf. 2 Co 2, 17] 
Evangheliei, împletind veninul rătăcirii cu vorbirea dulce cu unii care ames- 
tecă aconit în vinul dulce, ca acela care bea, lăsându-și furat simțul gustativ 
de dulceaţa foarte mare, să se arunce fără pază în moarte. Îndeamnă cineva 
dintre cei vechi: „Nimeni care amestecă binele cu rău să nu fie numit bun”. 
3 Căci vorbesc de Hristos nu ca să propovăduiască pe Hristos, ci ca nesoco- 
tească pe Hristos, şi nu vorbesc de lege ca să susțină o lege [Rm 3, 31], ci ca 
să vestească lipsa oricărei legi. Căci pe Hristos Îl înstrăinează de Tatăl, iar 
legea, de Hristos; naşterea din Fecioară o defaimă; neruşinându-se de cruce 
tăgăduiesc pătimirea şi nu cred în înviere; pe Dumnezeu Î! introduc ca necu- 
noscut, pe Hristos ÎL socotesc ca nenăscut, iar despre Duhul nu mărturisesc 
nici măcar că există. “ Iar unii dintre ei spun că Fiul e simplu om, că Tată, 

Fiu şi Duh Sfânt sunt acelaşi lucru, că creaţia e opera lui Dumnezeu, dar nu 
prin Hristos, ci printr-o altă putere. 

VII ! Asiguraţi-vă aşadar față de unii ca aceştia, ca să nu primiţi un laţ 
pentru sufletele voastre. Și faceți ca viaţa să vă fie fără poticneală pentru toți 
oamenii, ca să nu vă faceți o cursă postul de observare şi ca o mreajă întinsă” 
[Os 5, 1]; „căci cine nu se vindecă pe sine însuşi în faptele lui e frate al celui 
ce se distruge pe sine însuşi” [Pr 18, 9]. ° Aşadar, dacă şi voi lepădaţi înfu- 
murarea, trufia, îngâmfarea, uitatul de sus, vă e cu putinţă să fiți neseparați 
de Dumnezeu, „căci El e aproape de cei ce se tem de El” [Ps 84, 10] şi: 
„Spre cine voi privi, dacă nu spre cel smerit şi liniştit şi care tremură de 
cuvintele Mele?” [Zs 66, 2]. ? Respectaţi însă şi pe episcopul vostru ca pe 
Hristos, cum v-au poruncit fericiții apostoli. Cine e înăuntrul altarului e curat; 
de aceea și ascultă de episcop şi de prezbiteri; dar cine e în afară acesta este 
cel ce face ceva fără episcop, prezbiteri şi diaconi, unul ca acesta are con- 
ştiinţa întinată şi e mai rău decât un necredincios [1] Tim 5, 8]. * Căci ce este 
un episcop decât cel ce ţine toată stăpânirea și puterea dincolo de toți, în- 
trucât îi e cu putință să o ţină unui om ajuns imitator după putință a lui 
Hristos Dumnezeu? Şi ce este prezbiteriul decât o adunare sfântă, consilieri 
şi asesori ai episcopului? Iar diaconii ce sunt decât imitatori ai lui Hristos, 
care slujesc episcopului precum Hristos Tatălui şi aduc o liturghie curată şi 
nepătată ca sfântul Ştefan fericitului lacob, Timotei şi Lin lui Pavel şi 
Anenclitos şi Clement lui Petru? * Aşadar cine nu ascultă de aceștia ar trebui 
să fie cu totul fâră Dumnezeu şi impios, nesocotind pe Hristos şi micșorând 
porunca Lui. 

VIII! Vă scriu acestea nu pentru că aș fi aflat că între voi sunt unii ca 
aceştia — şi fie să nu îngăduie vreodată să ajungă la urechile mele unul ca 
acesta Dumnezeu Cel ce n-a cruțat pe Fiul Său [cf. Rm 8, 32] pentru Sfânta 
Biserică — dar prevăzând cursele celui rău vreau să vă asigur prin îndemnu- 
rile mele ca pe nişte copii ai mei iubiţi şi credincioşi în Hristos. adminis- 
trându-vă anticipat leacurile profilactice ale bolii molipsitoare a celor nesu- 
uşi, boală de care voi fugiţi prin bunăvoirea lui Hristos, Domnul nostru. 

Luând asupra voastră blândeţea, faceţi-vă imitatori ai pătimirilor lui Hristos 
şi ai iubirii Lui cu care ne-a iubit, dându-Se pe Sine Însuşi preț de răscum- 
părare pentru noi [/ Tim 2, 6], ca prin Sângele Său să ne curețe de vechea 
noastră impietate şi să ne dea viață nouă celor ce eram cât pe ce să pierim de 
răutatea care era în noi. * Nimeni dintre voi să n-aibă deci ceva împotriva 
aproapelui, căci zice Domnul nostru: „lertaţi şi vi se va ierta” [Le 6, 37]; nu 
dați prilej păgânilor, ca nu cumva din pricina câtorva nebuni să fie hulite 
cuvântul şi învățătura, căci zice profetul ca în numele lui Dumnezeu: „Vai 
celui prin care numele Meu e hulit între păgâni” [Zs 52, 5]. 

IX! Fiți surzi, aşadar, când cineva vă vorbeşte fără lisus Hristos, Fiul lui 
Dumnezeu făcut din David, Cel din Maria, Care S-a născut cu adevărat şi 
din Dumnezeu şi din Fecioară, dar nu la fel; căci Dumnezeu şi omul nu sunt 
acelaşi lucru. ° Cu adevărat El a luat trup, căci „Cuvântul S-a făcut trup” [In 
1, 14] şi a vieţuit fără păcat — căci zice: „Cine dintre voi Mă va putea vădi 
de păcat?” [In 8, 46). °? A mâncat şi a băut cu adevărat, a fost răstignit şi a 
murit pe vremea lui Ponţiu Pilat: a fost răstignit şi a murit cu adevărat, nu 
aparent, în văzul celor cerești, pământeşti şi subpământene: cele cereşti sunt 
firile netrupeşti, cei pământeşti sunt iudeii, romanii şi oamenii de faţă în acel 
timp când a fost răstignit Domnul, iar cei subpământeni sunt mulțimea care 
a înviat împreună cu Domnul, căci zice [Scriptura]: „Şi multe trupuri ale 
sfinților adormiti au înviat deschizându-se mormintele” [Mt 27, 52). * Şi a 
coborât la iad singur, dar s-a urcat de aici cu o mulțime și a rupt despărțitura 
şi peretele din mijloc [Ef 2, 14] din veac. Şi a înviat a treia zi sculându-L 
Tatăl, şi petrecând patruzeci de zile împreună cu apostolii a fost înălțat la 
Tatăl şi a şezut de-a dreapta Lui aşteptând „până ce vrăjmaşii Lui vor fi puşi 
sub picioarele Lui” (cf. Ps 109, 1]. * Aşadar vineri la ceasul al treilea a primit 
verdictul de la Pilat cu îngăduința Tatălui, la ceasul al şaselea a fost răstig- 
nit, la ceasul al nouălea Și-a dat duhul, înainte de apusul soarelui a fost în- 
gropat; sâmbăta a rămas sub pământ în mormântul în care l-a pus Iosif din 
Arimateea; duminica, când s-a luminat de ziuă a înviat din morţi precum 
spusese: „Aşa cum lona a fost în pântecul balenei trei zile şi trei nopți, tot 
aşa şi Fiul Omului va fi în inima pământului trei zile şi trei nopți” [Mt 
12, 40]. € Prin urmare, vinerea cuprinde pătimirea, sâmbăta mormântul, 
duminica învierea. 

X' Dacă însă, precum spun unii fără Dumnezeu, adică fără credință, El 
S-a făcut om în aparenţă, n-a luat cu adevărat trup, a murit aparent și n-a 
pătimit cu adevărat, atunci pentru ce mai port eu lanţuri și doresc să mă lupt 
cu fiarele? ° Prin urmare, degeaba mor, mint față de crucea Domnului şi de 
prisos spune profetul: „Vor privi la Cel pe Care L-au împuns şi se vor lovi 
în piept ca pentru cel iubit” [Za 12, 10]. ? Prin urmare, necredincioşii nu 
sunt mai prejos decât cei care L-au răstignit. Eu însă nu-mi pun nădejdile în 
cel ce a murit pentru mine în aparenţă, ci cu adevărat; căci minciuna e străină 
de adevăr. “ Așadar, Maria a născut cu adevărat un trup care avea locuind în 
el pe Dumnezeu, iar Dumnezeu Cuvântul S-a născut cu adevărat din Fecioară 
țesându-Şi un trup cu pătimiri asemenea nouă; cu adevărat a fost în pântece 
Cel ce plăsmuieşte pe toţi oamenii în pântec și Şi-a făcut pentru Sine Însuşi 
un trup din sămânța Fecioarei, chiar dacă fără să aibă legătură cu vreun bărbat; 
a fost purtat în pântec o perioadă de timp ca şi noi şi S-a născut cu adevărat 
ca şi noi. ? Şi viețuind treizeci de ani a fost botezat de loan cu adevărat, nu 

aparent. Şi propovăduind trei ani Evanghelia și făcând semne şi minuni, 
Judecătorul a fost judecat de iudeii mincinoși şi de Pilat guvernatorul, a fost 
biciuit, a fost lovit pe obraz, a fost scuipat, a purtat cunună de spini şi haină 
de purpură, a fost condamnat, a fost răstignit cu adevărat, nu aparent, nu 
imaginar, nu printr-o amăgire; Sa murit cu adevărat, a fost îngropat şi S-a 
sculat din morţi precum S-a rugat mai înainte, zicând: „lar Tu, Doamne, 
scoală-Mă şi le voi răsplăti lor” [Ps 40, 11]; şi răspunzându-l Tatăl care-l, 
aude întotdeauna zice: „Scoală, Dumnezeule, şi judecă pământul, că tu vei 
avea moştenire toate neamurile” [Ps 81, 8]. lar Tatăl care L-a sculat, ne va 
scula şi pe noi prin El, fără de Care nu va avea cineva viaţa adevărată, căci 
spune: „Eu sunt Viaţa. Cine crede în Mine, chiar de va muri, va fi viu, şi 
oricine e viu şi crede în Mine, chiar de va muri, va fi viu în veac” [/n 
11, 25-26].  Fugiți aşadar de ereziile fără Dumnezeu, căci sunt născociri ale 
diavolului, ale şarpelui, obârșie a răului, care prin femeie l-a amăgit pe Adam, 
părintele neamului nostru. 

XI! Fugiţi însă şi de vlăstarele lui rele, de Simon, fiul său întâi-născut, de 
Menandru și Vasilide şi de toată gloata răutăţii Lui, de adoratorii unui om, 
de ebioniţi, pe care Ieremia profetul îi numeşte „blestemati” [/r 17, 5]. 

? Fugiţi şi de necuraţii nicolaiţi cei numiţi în chip mincinos aşa. cei iubitori 
de plăceri şi defăimători; căci nu aşa a fost Nicolae al apostolilor [FA 6, 5]. 

? Fugiţi şi de odraslele celui rău Teodot şi Cleobul, care nasc rod purtător de 

moarte, din care de va gusta cineva, îndată va muri, nu de moartea vremel- 
nică, ci de cea veşnică. “ Aceştia nu sunt sădire a Tatălui, ci odrasle bleste- 
mate şi spune Domnul: „Orice sădire pe care n-a sădit-o Tatăl Meu Cel ceresc, 
va fi smulsă” [Mt 15, 13]. * Căci dacă ar fi fost mlădite ale Tatălui, n-ar fi 
fost „dușmani ai cruci!” [Fip 3, 18] lui Hristos, ci ai celor ce „L-au omorât 
pe Domnul slavei” [/ Co 2, 8]. Ei însă acum, tăgăduind crucea şi ruși- 
nându-se de pătimire, acoperă călcarea de lege a iudeilor luptători împotriva 
lui Dumnezeu şi ucigași ai Domnului, căci e puţin lucru a-i numi ucigaşi ai 
profeților. Í Pe voi însă Hristos vă cheamă la nestricăciunea Lui prin pătimirea 
şi învierea Sa întrucât sunteți membre ale Lui. 

XII! Vă îmbrăţişez din Smyrna î împreună cu Bisericile care sunt cu mine, 
ai căror conducători m-au odihnit cu trupul şi cu sufletul întru toate. ° Vă 
îndeamnă lanţurile mele, pe care le port pentru lisus Hristos rugându-mă să 
dobândesc pe Dumnezeu. Rămâneţi în armonie [homonoia] unii cu alţii şi în 
rugăciune; căci se cuvine ca fiecare din voi, şi îndeosebi prezbiterii, să-l ră- 
corească pe episcop spre cinstea Tatălui şi spre cinstea lui lisus Hristos şi a 
apostolilor. 3 Doresc să mă ascultați în iubire, ca să nu fiu prin cele ce vă 
scriu mărturie împotriva voastră. Rugaţi-vă şi pentru mine, care am nevoie 
de iubirea voastră, ca în mila lui Dumnezeu să mă învrednicesc de moşte- 

nirea pe care sunt gata să o dobândesc, ca să nu fiu pus la încercare și găsit 
nevrednic. 

XIII! Vă îmbrățişează iubirea smyrnenilor şi efesenilor. Pomeniţi în rugă- 
ciunile voastre Biserica din Siria, de la care nu sunt vrednic să mă numesc, 
fiind ultimul dintre cei de acolo. ` Fiţi sănătoşi în lisus Hristos, supu- 
nându-vă episcopilor, asemenea şi prezbiterilor şi diaconilor, şi iubiţi-vă unii 
pe alții cu o inimă neîmpărțită. * Duhul meu se curăţă pentru voi nu numai 
acum, Ci şi când voi dobândi pe Dumnezeu. Căci încă sunt în primejdie, dar 
credincios este Tată! să-mi împlinească în lisus Hristos — în Care fie să fim 
găsiți fără pată — cererea mea şi a voastră. Fie să mă bucur de voi în Domnul. 


Către Romani 


Ignatie, cel numit şi Teoforul, celei miluite în măreția Dumnezeului Celui 
Preaînalt şi Tată al lui lisus Hristos Fiul Său Unul-Născut, Bisericii sfinţite 
şi luminate prin voința lui Dumnezeu Care a făcut toate câte sunt, potrivit 
credinţei şi iubirii lui lisus Hristos, Dumnezeul și Mântuitorul nostru; care 
se distinge [prokathetai] în locul ținutului Romanilor, vrednică de Dumne- 
zeu, vrednică de cuviinţă, vrednică de fericire, vrednică de laudă, vrednică 
de a dobândi ce doreşte, vrednică de curăţie şi care se distinge în iubire 
[prokathemenE tes agapes|”, care are legea lui Hristos, numele Tatălui şi 
poartă Duhul: pe care o îmbrăţişez în Numele lui Dumnezeu Atoateţiitorul şi 
al lui lisus Hristos Fiul Său; celor uniţi după trup şi după duh cu toată po- 
runca Lui, plini fără deosebire de tot harul lui Dumnezeu şi curățiți de orice 
culoare străină, multă bucurie în Dumnezeu şi Tatăl şi în Domnul nostru. 

1 Întrucât rugându-mă lui Dumnezeu am dobândit faptul de a vedea feţele 
voastre vrednice de văzut, întrucât am primit chiar mai mult decât am cerut; 
căci legat în lanţuri fiind în Hristos lisus, nădăjduiesc să vă îmbrățişez, dacă 
va fi voia [lui Dumnezeu] să mă învrednicesc să ajung până la sfârşit. 1 Căci 
începutul e bine orânduit dacă voi dobândi harul de a primi la capăt neîm- 
piedicat moştenirea mea. Pentru că mă tem ca iubirea voastră să nu mă 
nedreptăţească: pentru că vouă vă e uşor să faceţi ce vreţi, dar mie îmi este 


? Expresie controversată care a generat o mulțime de interpretări. Exegeza romano-cato- 
lică o interpretează într-un sens juridic: Biserica Romei ar „prezida” comunitatea creștină 
(„iubirea”) din Italia şi în general. Istoricii protestanți o interpretează într-un sens caritativ: 
Biserica Romei era în centrul unei rețele de întrajutorare între Bisericile creştine. Cea mai 
plauzibilă lectură ar fi însă martirică: semnul maxim al iubirii fiind martiriul, Biserica Romei, 
locul martiriului Sfinţilor Petru şi Pavel, „se distinge” prin originea ei specială în iubirea 
martirică a celor doi apostoli. 

greu să dobândesc pe Dumnezeu dacă mă veţi cruța sub pretextul unei prie- 
tenii trupeşti. 

II! Fiindcă nu vreau ca voi să plăceți oamenilor, ci să plăceți lui Dumne- 
zeu [cf. 1 Tes 2, 4], precum şi plăceţi. Pentru că nici eu nu voi mai avea vre- 
odată un asemenea prilej ca să dobândesc pe Dumnezeu, nici voi, dacă veţi 
tăcea, nu vă veți putea înscrie numele pe o faptă mai bună. Căci dacă veţi 
tăcea despre mine, eu voi deveni al lui Dumnezeu; dar dacă veți îndrăgi tru- 
pul meu, voi alerga iarăși. ° Nu-mi dați mai mult decât să fiu adus libaţie lui 
Dumnezeu cât timp jertfelnicul e gata, ca fâcându-vă în iubire un cor, să 
cântați Tatălui în lisus Hristos că Dumnezeu l-a învrednicit pe episcopul 
Siriei să fie găsit trimis din răsărit în apus martor al pătimirilor Lui. Frumos 
lucru este a te desface de lume pentru Dumnezeu, ca să răsari în El. 

III ! Niciodată n-aţi pizmuit pe nimeni; pe alţii i-ați învăţat. Eu însă vreau 
să fie validate cele pe care le porunciți când faceţi învățăcei. ? Pentru mine 
cereți doar putere dinăuntru și din afară, ca nu numai să vorbesc, ci și să vo- 
iesc; nu numai să mă numesc creştin, ci să şi fiu găsit creștin; căci dacă voi 
fi găsit, pot să mă şi numesc aşa şi să fiu credincios atunci când nu mă arăt 
lumii. * Nimic ce se arată nu e veşnic, „căci cele ce se văd sunt trecătoare, 
iar cele ce nu se văd sunt veșnice” [2 Co 4, 18]. Creștinismul nu ce opera 
unei persuasiuni/ convingeri, ci a unei măreţii. Când este urât de lume, e iubit 
de Dumnezeu; „căci dacă aţi fi din lumea aceasta, lumea ar iubi ce este al ci; 
acum însă nu sunteți din lume, ci Eu v-am ales pe voi. Rămâneti la Minc” 
[În 15, 19]. 

IV! Scriu tuturor Bisericilor şi le poruncesc tuturor, că eu de bunăvoie 
mor pentru Dumnezeu, dacă nu mă veți împiedica. Vă rog nu-mi faceţi o 
bunăvoință nepotrivită. Lăsaţi-mă să fiu de mâncare fiarelor, prin care pot 
dobândi pe Dumnezeu. Grâu al lui Dumnezeu sunt şi sunt măcinat de dinţii 
fiarelor, ca să fiu găsit pâine curată a lui Dumnezeu. ° Mai degrabă linguşiţi 
fiarele, ca să mi se facă mormânt şi să nu mai rămână nimic din trupul meu, 
ca nu cumva adormind să fiu găsit povară cuiva. Atunci voi fi adevărat învă- 
țăcel al lui Iisus Hristos, când lumea nu va mai vedea nici trupul meu. Ru- 
gaţi pe Domnul pentru mine ca prin aceste instrumente să fiu găsit jertfă lui 
Dumnezeu. * Nu vă dau ordine/constituţii [diarassomai] ca Petru şi Pavel; 
aceia erau apostoli ai lui lisus Hristos, iar eu sunt cel mai mic; aceia erau 
liberi ca nişte sclavi ai lui Dumnezeu, eu sunt până acum sclav. Dar dacă voi 
pătimi, voi ajunge un dezrobit al lui lisus Hristos şi voi învia în EI liber. Fiind 
legat în lanţuri în E! învăţ acum să nu mai poftesc nimic lumesc sau deşert. 

V’ Din Siria până la Roma mă lupt cu nişte fiare pe uscat şi pe mare, 
noapte şi zi, fiind ţinut legat de doisprezece leoparzi, adică de un pluton de 
soldaţi; care, chiar şi atunci când li se fac binefaceri, devin mai răi. Dar în 

nedreptăţile lor devin şi mai mult învățăcel, fără să mă îndreptățesc de acest 
lucru [7 Co 4, 4]. ? M-aş bucura de fiarele pregătite pentru mine, pentru care 
mă rog să fie găsite de mine repede; pe care le şi dezmierd să mă mănânce 
repede, iar nu ca pe unii de care nu s-au atins înfricoşate. Şi chiar dacă nu 
vor voi de bună voie, eu le voi forța. 3 Iertați-mă, dar eu ştiu ce-mi este de 
folos. Acum încep să fiu învățăcel. Nimic din cele văzute şi nevăzute să nu 
fie gelos pe mine, pentru că voi dobândi pe lisus Hristos. Foc şi cruce, haite 
de fiare sălbatice, tăieri şi împărțiri ale trupului, risipiri de oase, hăcuiri de 
membre, măcinări ale întregului trup şi pedeapsa diavolului să vină peste 
mine, numai să dobândesc pe Hristos! 

VI! La nimic nu-mi vor folosi marginile lumii, nici împărăţiile veacului 
acesta. Mai bine este pentru mine să mor [cf. 7 Co 9, 15] pentru Hristos 
lisus decât să împărăţesc peste marginile pământului. „Căci la ce-i va folosi 
omului dacă va câştiga lumea întreagă, iar sufletul său îl va pierde?” [Le 
9, 25). Pe Domnul Il doresc, pe Fiul adevăratului Dumnezeu şi Tată, lisus 
Hristos. Pe Acela Îl caut, Care a murit pentru noi şi a înviat. ` lertaţi-mă, 
fraţilor; nu mă împiedicaţi să ajung la viață, căci moarte e viaţa fără Hristos. 
Nu-l dăruiți lumii pe ce! ce vrea să fie al lui Dumnezeu. Lăsaţi-mă să pri- 
mese o lumină curată, căci ajungând acolo, voi fi un om al lui Dumnezeu. 

? Îngăduiţi-mi să fiu imitator al pătimirii lui Hristos Dumnezeul. Dacă-L are 
cineva în sine însuşi, să înțeleagă ce vreau şi să aibă compasiune de mine, 
ştiind cele care mă ţin. 

VII! Stăpânitorul veacului acestuia vrea să mă răpească şi să strice soco- 
tinta [gnomen] mea pentru Dumnezeu. Nimeni din cei de față să nu-l ajute. 
Fiţi mai bine cu mine, adică cu Dumnezeu. Nu vorbiţi de lisus Hristos şi 
preferaţi lumea! ” Pizma să nu locuiască în voi. Nici dacă v-aş ruga fiind de 
faţă, să nu vă lăsaţi convinşi, ci credeţi mai degrabă celor ce vă scriu. Căci 
vă scriu fiind viu, dar îndrăgostit să mor pentru Hristos. Dragostea [erős] 
mea este răstignită şi nu e în mine foc iubitor de materie, ci apă vie care țâş- 
neşte în mine şi-mi spune dinăuntru: „Vino la Tatăl!” ? Nu mă bucur de hrana 
stricăcioasă, nici de plăcerile acestei vieţi. Vreau Pâinea lui Dumnezeu, o 
Pâine a vieţii, care e Trupul lui lisus Hristos, Fiul lui Dumnezeu făcut mai 
apoi din sămânţa lui David şi Avraam; şi vreau drept băutură Sângele Lui, 
care este o iubire nestricăcioasă şi o viață veşnică. 

VIII ! Nu mai vreau să trăiesc după oameni. Dar va fi aceasta dacă o veţi 
vrea voi. „M-am răstignit împreună cu Hristos şi nu eu mai sunt viu, fiindcă 
viu în mine e Hristos” [Ga 2, 20]. ° Prin puţine litere vă cer: nu mă refuzaţi!; 
credeţi-mă că-L iubesc pe lisus Care S-a predat pe Sine Însuşi pentru mine. 
„Ce voi răsplăti Domnului pentru toate câte mi-a făcut mie?” [Ps 115, 3] 
Însuşi Dumnezeu şi Tatăl şi Domnul lisus Hristos vă va arăta acestea, pentru 

că spun adevărul. * Rugaţi-vă și voi pentru mine ca să dobândesc scopul 
meu în Duhul Sfânt. Nu v-am scris după trup, ci după socotința [gnomen] lui 
Dumnezeu, Dacă voi pătimi, m-ați iubit; dacă voi fi respins, m-ați urât. 

IX! Pomeniţi în rugăciunea voastră Biserica din Siria, care în locul meu 
se foloseşte drept păstor de Domnul Care a zis: „Eu sunt Păstorul Cel bun” 
[In 10, l 1], şi El singur o va supraveghea [îi va fi episcop] şi iubirea voastră 
de El. ° Eu mă şi ruşinez să spun că sunt dintre ei, căci nu sunt vrednic, fiind 
ultimul dintre ei şi un avorton [/ Co 15, 8]. Dar aș fi miluit să fiu cineva, 
dacă voi dobândi pe Dumnezeu. ? Vă îmbrăţişează duhul meu şi iubirea 
Bisericilor care m-au primit în numele lui lisus Hristos, nu ca pe unul în tre- 
cere, căci mă duceau înainte din oraş în oraș Bisericile care nu erau aproape 
de drumul meu. 

X’ Vă scriu acestea din Smyrna prin efesenii cei vrednici de fericire. Este 
cu mine împreună cu alții mulţi şi Crocus, anume dorit de mine. ? lar despre 
cei care au venit înainte de mine din Siria la Roma spre slava lui Dumnezeu 
cred că ştiţi: arătaţi-le că sunt aproape; căci toţi sunt vrednici de Dumnezeu 
şi de voi, şi pe ei se cuvine să-i odihniţi întru toate, ? V-am scris acestea în 
ziua a noua înainte de calendele lui septembrie. Fiţi sănătoşi până la sfârșit 
în răbdarea lui lisus Hristos. 


Către Filadelfieni 


Ignatie, cel numit și Teoforul, Bisericii lui Dumnezeu Tatăl și a Domnului 
lisus Hristos, care este în Filadelfia, celei miluite în iubire și întărite în 
armonia lui Dumnezeu, care se veseleşte fără deosebire în pătimirea Dom- 
nului nostru Iisus Hristos şi e umplută de toată mila în învierea Lui; pe care o 
îmbrățişez în Sângele lui Iisus Hristos, care e o bucurie veşnică și statomică; 
mai cu seamă dacă sunt ei cu episcopul, cu prezbiterii şi cu diaconii arătaţi 
în voinţa lui Dumnezeu Tatăl prin Domnul lisus Hristos, Care potrivit voii 
Sale a întărit în chip ferm Biserica pe stâncă printr-o zidire duhovnicească 
nefăcută de mână, de care lovindu-se vânturile şi râurile nu o vor putea răs- 
turna [Mt 7, 25], şi fie ca nici duhurile răutăţii să nu poată cândva ceva 
împotriva ei, ci să fie slăbite prin puterea lui lisus Hristos, Domnul nostru. 

I’ Văzându-l pe episcopul vostru, am cunoscut că nu de la sine însuși, nici 
prin oameni s-a învrednicit să pună mâna pe această slujire a comuniunii, 
nici prin slavă deşartă, ci în iubirea lui lisus Hristos şi a lui Dumnezeu Tatăl, 
Care L-a sculat din morți; şi de a cărui blândețe sunt uimit, căci tăcând, poate 
mai multe decât cei ce vorbesc multe. ? Pentru că este în armonie cu porun- 
cile Domnului şi cu îndreptările Lui cum sunt corzile cu chitara şi e nu mai 

puţin ireproşabil decât preotul Zaharia [Le 1, 6]. De aceea sufletul meu 
îi fericeşte voința [gnőmēn] lui spre Dumnezeu, cunoscând că e virtuos şi 
desăvârşit, precum și neclintirea și nemânierea lui în toată blândețea Dum- 
nezeului Celui Viu. 

II! Aşadar, ca nişte copii ai luminii [Æf 6, 12] fugiţi de împărțirea unității 
şi de relele învățături ale ereticilor, de la care „o întinare a ieșit în tot pămân- 
tul” (Ir 23, 15]. 2 Unde e păstorul, acolo urmaţi-i ca nişte oi; căci sunt mulți 
lupi îmbrăcați în blană de oaie [Mt 7, 15] care robesc cu o plăcere rea pe cei 
care alergă spre Dumnezeu. Dar în unitatea voastră nu vor avea loc. 

LI" Ţineţi-vă departe de ierburile rele, pe care nu lisus Hristos le cultivă, 
ci fiara omorâtoare de om, pentru că nu sunt o sădire a Tatălui, ci o sămânță 
a celui rău. Nu pentru că am găsit la voi o împărțire vă scriu acestea, ci 
vreau să vă asigur dinainte ca pe nişte copii ai lui Dumnezeu. ? Căci câţi 
sunt ai lui Hristos, aceștia sunt împreună cu episcopul; iar câți se depărtează 
de el şi îmbrățișează comuniunea cu cei blestemaţi, aceştia vor fi tăiaţi îm- 
preună cu ei; pentru că nu sunt o cultivare a lui Hristos, ci o sămânță a vrăj- 
mașului, de care fie să fiţi pururea izbăviţi prin rugăciunile preacredincio- 
sului şi preablândului păstor care vă prezidează. Vă rog aşadar în Domnul: 
câți pocăindu-se vor veni la unitatea Bisericii primiţi-i cu toată blândeţea, ca 
trezindu-se ei prin bunătatea şi neranchiuna voastră din cursa diavolului, şi 
ajungând vrednici de Hristos, să dobândească mântuire veşnică în Împărăția 
lui Hristos. * Fraţilor, nu vă lăsaţi duşi în rătăcire: dacă urmează cineva cuiva 
care se rupe de adevăr, nu va moşteni Împărăţia lui Dumnezeu [/ Co 6, 9-10]; 
şi dacă nu se depărtează cineva de cel ce propovăduieşte cuvinte mincinoase, 
va fi osândit la gheenă; căci nu trebuie nici să ne depărtăm de cei cucernici, 
nici să ne asociem cu cei impioşi. * De umblă cineva într-o socotință [gnâm€) 
străină, acesta nu este al lui Hristos, nici părtaş al pătimirii Lui, ci este o 
vulpe care strică via lui Hristos [Cânt 2, 15]. Nu vă amestecați cu unul ca 
acesta, ca să nu pieriți împreună cu el, chiar de-ar fi tată, fiu, frate sau din 
familie; căci spune [Scriptura]: „Să nu-i cruţe ochiul tău” [Dr 13,9; 
19, 13. 21]. * Pe cei care-L urăsc pe Dumnezeu trebuie, aşadar, să-i urâţi şi 
voi şi să vă topiţi pentru vrăjmaşii Lui [cf. Ps 138, 21]. Desigur nu să-i loviți 
sau prigoniţi, cum fac păgânii care nu cunosc pe Domnul Dumnezeu [7 Tes 
4, 5], ci să-i socotiți vrăjmaşi şi să vă separați de ei; dar să-i şi povățuiți şi 
să-i chemați la pocăință dacă vor asculta, dacă v-ar ceda. f Căci Dumnezeul 
nostru e iubitor de oameni şi „vrea ca toţi oamenii să se mântuiască şi să 
vină la cunoaşterea adevărului” [/ Tim 2, 4]; pentru că „face să răsară soarele 
şi peste răi şi peste buni şi dă ploaie şi peste drepți şi peste nedrepți” [Mt 
5, 4-5]. Vrând ca voi să fiți imitatori ai bunătăţii lui Dumnezeu, spune: „Fiţi 
desăvârşiți, precum Tatăl vostru Cel ceresc desăvârşit este!” [Mt 5, 48]. 


prija libis N 

IV! Am încredere în voi în Domnul că nu gândiţi nimic altceva. De aceea 
îndrăznind scriu iubirii voastre vrednice de Dumnezeu îndemnându-vă să vă 
folosiţi de o singură credință, de o singură propovăduire și de o singură Eu- 
haristie; căci unul e Trupul Domnului lisus şi unul Sângele Lui vărsat pentru 
noi. Fiindcă o singură Pâine a fost ruptă și un singur Pahar a fost împărțit 
tuturor; este un sigur altar pentru toată biserica şi un singur episcop împreună 
cu prezbiteriul şi diaconii cei robi împreună cu mine. ? Pentru că este și Un 
Singur Nenăscut, Dumnezeul şi Tată, şi Un Singur Fiu Unul-Născut, Dum- 
nezeu Cuvânt şi om, și Un Singur Mângâietor, Duhul Adevărului, dar şi o 
singură propovăduire, o singură credință, un singur botez și o singură Bise- 
rică, pe care au întemeiat-o Sfinţii Apostoli de la o margine la alta a pămân- 
tului în Sângele lui Hristos prin propriile lor sudori şi osteneli. ? lar voi ca 
„un popor ales şi un neam sfânt” [cf. 7 Ptr 2, 9] trebuie să săvârşiţi toate în 
armonie în Hristos. „Femeilor, supuneţi-vă bărbaţilor voştri în frica lui Dum- 
nezeu” [Ef 5, 21-22]; fecioarelor, supuneţi-vă lui Hristos în nestricăciune, 
nu scârbindu-vă de căsătorie, ci dorind ce e mai bun, nu pentru a defăima 
însoţirea conjugală, ci pentru meditarea la Lege. „Copiilor, supuneţi-vă pă- 
rinților voştri” [Ef 6, 1] şi iubiţi-i ca pe nişte colaboratori ai lui Dumnezeu 
la naşterea voastră. „Sclavilor, supuneţi-vă stăpânilor voştri” [£/'6, 5] întru 
Dumnezeu, ca Hristos să vă facă dezrobiţi [/ Co 7, 22]. „Bărbaţilor, iubiţi-vă 
femeile voastre” [Ef 5, 25] ca unele ce sunt roabe ale lui Dumnezeu ca şi voi 
ca pe trupul vostru, ca pe nişte părtaşe ale vieţii şi colaboratore la naşterea 
de copii. Fecioarelor, să aveţi înaintea ochilor numai pe Hristos și în sufletele 
voastre pe Tatăl Lui, luminate de Duhul. * M-aş bucura de sfințenia voastră 
ca de a lui Ilie, ca de a lui Isus al lui Navi, ca de a lui Melchisedec, ca de a 
lui Elisei, ca de a lui leremia, ca de a lui loan Botezătorul, ca de a învăţăce- 
lului iubit [loan], ca de a lui Timotei, ca de a lui Tit, ca de a lui Evodius, ca 
de a lui Clement, care au ieșit în curăţie din această viaţă. ? Neblamându-i 
însă pe ceilalţi fericiţi pentru că s-au căsătorit, căci mă rog să fiu găsit vred- 
nic de Dumnezeu să fiu găsit în Împărăţie pe urmele lor, pe ale lui Avraam, 
Isaac şi lacob, ale lui Iosif şi Maria şi celorlalți profeţi, ale lui Petru şi Pavel 
şi ale celorlalți apostoli care s-au căsătorit nu de dragul poftei, ci de râvna 
rostului pentru care există căsătoria. Í Părinților, „creșteți-i pe copiii voştri 
în educaţia şi povățuirea Domnului” [£/6, 4] şi învățaţi-i sfintele Scripturi și 
meserii ca să nu se bucure în lenevie; căci zice [Scriptura]: „Un tată drept îşi 
creşte bine [copilul] şi inima lui se bucură de un fiu înțelept” [Pr 23, 24). 
Stăpânilor, fiți cu luare-aminte la slugile voastre cu bunăvoință, cum învăța 
sfântul lov, căci una e firea şi unul e neamul umanității, pentru că „în Hristos 
nu mai € nici sclav, nici om liber” [Ga 3, 28]. 7 Demnitarii să asculte de cezar, 
soldaţii de demnitari; diaconii de prezbiteri ca de nişte preoți, prezbiterii şi 

diaconii și restul clerului împreună cu tot poporul, soldaţii, demnitarii şi 
cezarul de episcop, iar episcopul de Hristos, precum Hristos de Tatăl; aşa e 
salvată prin toate unitatea. ° Iar văduvele să nu fie vagaboande, lacome şi 
alergând de jur-împrejur, ci ca foarte serioasa ludita, ca foarte cumintea Ana. 
Acestea nu vi le poruncesc ca un apostol, căci „cine sunt eu sau cine e casa 
tatălui meu” [cf. 2 Rg 7, 18], ca să spun că am o cinstire egală cu a lor? 
Ci vă vorbesc ca un tovarăș de arme, soldat camarad cu voi [Flip 2, 25] din 
poziţia unuia aflat sub ordin. 

V Fraţii mei, foarte mă revărs iubindu-vă şi veselindu-mă peste măsură 
vreau să vă fac siguri; dar nu eu, ci Domnul lisus, pentru Care sunt legat în 
lanțuri. Mă tem însă mai mult, căci nu sunt încă desăvârşit. Mă va desăvârşi 
însă rugăciunea voastră către Dumnezeu, ca să dobândesc lucrul la care am 
fost chemat fugind la Evanghelie ca la trupul lui lisus Hristos și la apostoli 
ca la prezbiteriul Bisericii. ` Îi iubesc şi pe profeţi ca pe unii care-L vestesc 
pe Hristos, ca pe unii ce sunt părtaşi ai Aceluiaşi Duh ca şi apostolii. Căci 
așa cum profeţii mincinoşi și apostolii mincinoşi au atras unul şi același duh 
rău, amăgitor şi rătăcitor al poporului, tot aşa şi profeţii şi apostolii au primit 
de la Dumnezeu prin lisus Hristos Unul şi Același Duh Sfânt, bun şi condu- 
cător, drept, adevărat și învățător. * Pentru că Unul este Dumnezeul Vechiu- 
lui și Noului Testament; Unul este Mijlocitorul între Dumnezeu şi oameni 
[1 Tim 2, 5) la creaţia fiinţelor inteligibile şi sensibile şi la o proniere po- 
trivită și corespunzătoare a lor; şi Unul este Mângâietorul Care a lucrat în 
Moise, în profeţi şi în apostoli. * Prin urmare, toți sfinții s-au mântuit în 
Hristos nădăjduind în El şi aşteptându-L,, iar prin EI au dobândit mântuirea, 
fiind sfinți vrednici de iubire şi vrednici de credinţă, primind mărturie de la 
lisus Hristos în Evanghelia nădejdii comune. 

VI’ Dacă propovăduieşte cineva Un Dumnezeu al Legii şi al Profeţilor, 
dar tăgăduieşte că Hristos e Fiul lui Dumnezeu, mincinos este, ca şi tatăl lui, 
diavolul (/n 8, 44]; unul ca acesta e un iudeu mincinos ținând de tăierea- 
împrejur de jos. ° Dacă mărturiseşte cineva pe Hristos lisus Domn, dar tăgă- 
duieşte pe Dumnezeul Legii şi al Profeților, spunând că Tatăl lui Hristos nu 
e Făcătorul cerului şi al pământului, unul ca acesta nu stă în adevăr, ca şi 
tatăl lui, diavolul [/n 8, 44], şi este discipol al lui Simon Magul, iar nu al 
Duhului Sfânt. * Dacă spune cineva că este Un Dumnezeu, şi mărturiseşte şi 
pe Hristos lisus, dar socotește că Domnul e un simplu om, nu Dumnezeu 
Unul-Născut, Înţelepciunea şi Cuvântul lui Dumnezeu, ci crede că e doar 
din suflet şi din trup, unul ca acesta e un şarpe care propovăduieşte amăgire 
şi rătăcire spre pierzania oamenilor; unul ca acesta e sărac la minte, cum 
spune şi numele cu care e supranumit, „ebionit”. 1 Dacă mărturiseşte cineva 
acestea, dar numeşte stricăciune şi întinare împreunarea trupească legiuită şi 

facerea de copii sau numeşte scârboase unele mâncări, unul ca acesta are în 
el pe balaurul apostat [/ov 26, 13; Ap 12,9]. ” Dacă mărturiseşte cineva pe 
Tatăl, pe Fiul şi pe Duhul Sfânt şi laudă creaţia, dar numeşte aparentă întru- 
parea şi se ruşinează de pătimire, unul ca acesta a tăgăduit credința nu mai 
puţin decât iudeii ucigaşi de Hristos. “ Dacă mărturiseşte cineva acestea şi că 
Dumnezeu Cuvântul, fiind în Sine Însuşi Cuvântul, locuieşte într-un trup 
omenesc ca sufletul într-un trup, pentru că ceea ce locuiește în el este Dum- 
nezeu, nu un suflet omenesc, dar spune că sunt un lucru bun şi împreunările 
trupeşti contrare legii și fixează drept țel al fericirii plăcerea, ca şi cel ce se 
numeşte în chip mincinos nicolait, acesta nu mai poate fi nici iubitor de 
Dumnezeu, nici iubitor de Hristos, ci stricător al trupului său şi de aceea gol 
de Duhul Sfânt şi străin de Hristos. ” Toţi aceştia sunt coloane şi morminte 
ale unor morți, pe care sunt scrise doar numele unor oameni morţi. * Fugiţi 
aşadar de relele meserii și cursele duhului care lucrează acum în fiii veacului 
acestuia [&/ 6, 2], ca nu cumva necăjiţi fiind de el să slăbiţi în iubire; ci fiţi 
toți în acelaşi loc cu inimă neîmpărțită şi suflet voitor, gândind într-un suflet 
un singur lucru (Fip 2, 2], având mercu aceleaşi opinii despre aceleași lu- 
cruri, atât în ușurare, cât și în primejdii, atât în întristări, cât şi în bucurii. 

? Mulţumesc lui Dumnezeu prin lisus Hristos că am o conştiinţă bună între 

voi şi nu poate cineva să se laude nici în ascuns, nici pe faţă, că am împovă- 
rat pe cineva sau cu un lucru mic sau cu unul mare [2 Co 11,9; 12. 13]. Şile 
doresc tuturor celor cărora le-am grăit să nu aibă acest lucru drept mărturie 
împotriva lor. 

VII! Căci, chiar dacă unii au vrut să mă ducă în rătăcire după trup. duhul 
meu nu se lasă dus în rătăcire, pentru că de la Dumnezeu l-am primit, 
„fiindcă ştie de unde vine şi unde merge” [/n 3, 8]şi dă în vileag cele ascunse. 
Pentru că am strigat în mijlocul vostru, am grăit cu glas mare — cuvântul nu 
e al meu, ci al lui Dumnezeu —: Luaţi aminte la episcop, la prezbiteriu şi 
diaconi! lar dacă bănuiți că spun acestea pentru că am aflat dinainte de îm- 
părțirea unora, martor îmi este Cel pentru Care sunt legat în lanţuri că n-am 
aflat-o din gura unui om, ci Duhul mi-a strigat spunând acestea: „Fără epis- 
cop să nu faceţi nimic! Trupul vostru păstraţi-l ca pe un templu al lui Dum- 
nezeu [cf. 1 Co 6, 19]! iubiţi unirea! Fugiţi de împărțiri! Fiţi imitatori ai lui 
Pavel şi ai celorlalți apostoli, ca şi ei ai lui Hristos [cf. / Co 11, 1]! 

VIII’ Eu aşadar am făcut ce era al meu ca om pus spre unire spunând şi 
acestea: Unde e disensiunea socotinței/voinţei [gnâm&s], mânie şi ură, acolo 
nu locuieşte Dumnezeu. Dumnezeu îi iartă deci pe toți cei ce se pocăiesc 
dacă aleargă împreună spre unitatea lui Hristos şi şederea împreună cu epis- 
copul. Cred harului lui lisus Hristos, că va dezlega de la voi orice legătură 
a nedreptăţii. 2 Vă îndemn aşadar: nu faceţi nimic cu arțag, ci potrivit învă- 

țăturii lui Hristos; căci i-am auzit pe unii spunând: „Dacă nu voi găsi 
evanghelia în arhive, nu voi crede.” Unora ca aceştia le spun: Pentru mine 
arhivele sunt lisus Hristos! A nu-L asculta e o ruină evidentă. O arhivă de 
neatins sunt pentru mine crucea, moartea şi învierea Lui, şi credinţa cu pri- 
vire la acestea; în care vreau să fiu şi îndreptățit prin rugăciunea voastră. 

? Cine nu crede în Evanghelie nu crede deodată în toate; căci arhivele nu 
stau înaintea Duhului. „Lucru aspru este a lovi cu piciorul în țepuşă” [FA 
26, 14], aspru lucru este a nu crede în Hristos, aspru lucru este a nesocoti 
propovăduirea/vestirea [kerygma] apostolilor. 

IX! Buni erau preoţii [hiereis] şi slujitorii cuvântului, dar mai bun Arhie- 
reul Căruia i S-au încredințat Sfintele Sfintelor, singurul Căruia i s-au încre- 
dințat cele ascunse ale lui Dumnezeu. Bune sunt puterile slujitoare ale lui 
Dumnezeu. ° Bun e şi Duhul Sfânt, Care e mai sfânt decât toate cele sfinte şi 
slujitor/diacon al Cuvântului. Dar cel mai sfânt peste toți sfinții e Arhiereul, 
Care e Înger și Diacon al Tatălui și Stăpânitor al legiunilor oștirii cereşti; 
prin Care Tatăl a făcut toate și proniază toate. Acesta este Calea [In 14, 6] 
care duce la Tatăl, Piatra [/ Co 10, 4], Îngrăditura [Zs 58, 12], Cheia 
[/s 22, 22], Păstorul [/n 10, 11], Victima, Uşa [/n 10, 9] Cunoaşterii, prin 
Care au intrat Avraam, Isaac și lacob, Moise şi tot corul profeților şi stâlpii 
lumii, apostolii, precum şi mireasa lui Hristos, pentru care El Şi-a vărsat 
Sângele în chip de zestre, ca să o cumpere. Toate acestea sunt pentru uni- 
tatea Unuia şi Singurului Dumnezeu adevărat. * Evanghelia are însă ceva 
extraordinar: venirea Mântuitorului lisus Hristos, Pătimirea Lui şi Învierea 
Lui Însuşi. Căci cele pe care profeţii le-au vestit zicând: „Până ce va veni 
Cel căruia îi sunt puse deoparte toate și El este aşteptarea neamurilor pă- 
gâne” [Fc 49, 10], acestea s-au împlinit în Evanghelie: „Mergând faceţi 
învățăcei toate neamurile păgâne, botezându-i în Numele Tatălui și al Fiului 
şi al Duhului Sfânt” [Mt 28, 19]. Aşadar toate împreună sunt bune: Legea, 
Profeţii, Apostolii, toată adunarea care a crezut prin ei; numai dacă ne vom 
iubi unii pe alții. 

X' Întrucât, potrivit rugăciunii și îndurării voastre până în măruntaie pe 
care o aveţi în Hristos lisus, mi s-a vestit că Biserica din Antiohia Siriei e în 
pace, se cuvine ca voi, în calitate de Biserică a lui Dumnezeu, să alegeți/hiro- 
toniţi un episcop care să fie acolo un ambasador pe lângă Dumnezeu, ca să le 
fie îngăduit să se adune în acelaşi loc şi să slăvească Numele lui Dumnezeu. 

? Fericit în Hristos lisus cel ce s-a învrednicit de o asemenea slujire/dia- 
conie. Dacă veți fi sârguitori şi vă veţi grăbi, vă veţi preaslăvi în Hristos. lar 
dacă veţi voi, nu vă va fi cu neputinţă să faceţi aceasta pentru numele lui 
Dumnezeu, fiindcă Bisericile mai apropiate au trimis mereu episcopi, iar 
altele prezbiteri şi diaconi. 

XI! Cât despre Filon diaconul, bărbat cu bună mărturie din Cilicia, care 
şi acum îmi slujeşte împreună cu Gaius şi Agatopod, bărbat ales, care mă 
urmează din Siria, renunțând ambii la viața lor, şi care dau mărturie pentru 
voi, mulțumesc şi eu lui Dumnezeu pentru voi. Pentru că i-aţi primit, vă va 
primi şi pe voi Domnul. Iar cei care i-au necinstit să fie izbăviţi prin harul lui 
lisus Hristos, Care nu vrea moartea păcătosului, ci pocăința lui (Jz 33, 11; 
2 Ptr 3,9]. 2 Vă îmbrățișează iubirea fraților din Troada, de unde vă scriu 
prin Burus cel trimis în acelaşi timp de efeseni şi smyrneni în semn de 
cinstire. Şi pe care îi va răsplăti Domnul lisus Hristos, în Care nădăjduiesc 
cu trupul, cu sufletul şi cu duhul, în credință, iubire şi armonie. Fiţi sănătoşi 
în Domnul lisus Hristos, nădejdea noastră comună, în Duhul Sfânt. 


Către Smyrneni 


Ignatie, cel numit şi Teoforul, Bisericii lui Dumnezeu Tatăl Cel Preaînalt 
şi a iubitului Său Fiu lisus Hristos, celei binecuvâniate cu toată harisma, 
celei pline de credinţă şi iubire, celei nelipsite de orice harismă, celei cu cea 
mai mare cuviință dumnezeiască şi purtătoarei de sfinţi, care este în Smyrna 
Asiei, multă bucurie în nepătatul Duh şi în Cuvântul lui Dumnezeu. 

I! Slăvesc pe Dumnezeu şi Tatăl Domnului nostru lisus Hristos, Care prin 
El v-a înţelepțit aşa. Căci am înţeles că sunteţi desăvârșiţi într-o credinţă ne- 
clintită ca pironiți cu trupul și cu duhul de crucea Domnului lisus Hristos şi 
întăriţi în iubire de Sângele lui Hristos, plini de certitudine cu adevărat în 
Domnul nostru lisus Hristos, Fiul lui Dumnezeu, Cel Întâi-Născul decât toată 
creația [Col 1, 15], Dumnezeu Cuvântul, Fiul Unul-Născut, Care după trup e 
din neamul lui David [cf. Rm 1, 3], din Fecioara Maria, botezat de loan, ca 
să fie plinită de EI toată dreptatea [Mt 3, 15]; Care a vieţuit cu cuvioşie fără 
păcat, iar pe vremea lui Ponţiu Pilat şi a tetrarhului Irod a fost pironit cu ade- 
vărat pentru noi cu trupul — de la care plecând suntem şi noi, adică de la de 
Dumnezeu fericita Lui Pătimire — ca să ridice semn [cf. /s 5, 26; 11, 12 etc.] 
în veci prin Înviere pentru sfinții şi credincioşii Lui, fie dintre iudei, fie dintre 
păgâni, [ca să-i adune] într-un singur trup/corp al Bisericii Lui. 

II! Fiindcă toate acestea le-a pătimit pentru noi; şi a pătimit cu adevărat, 
nu în aparență, cum a şi înviat cu adevărat; nu cum spun unii din necredin- 
cioși care, ruşinându-se de plăsmuirea omului, de cruce şi de însăşi moartea 
Lui, spun că în aparenţă, nu cu adevărat a luat asupra Sa trupul din Fecioara 
şi doar aparent a pătimit, uitând pe Cel ce a spus: „Cuvântul S-a făcut trup” 
[În 1, 14] şi: „Dărâmaţi templul acesta şi în trei zile îl ridic” [/n 2, 19], şi: 

„Dacă Mă voi înălța de pe pământ, pe toţi îi voi trage la Mine” [/n 12, 32]. 

? Prin urmare Cuvântul a locuit în trup ca într-o casă, căci „Înţelepciunea 
Şi-a zidit sieşi o casă” [Pr 9, 1]. Cuvântul Şi-a ridicat a treia zi templul 
dărâmat de iudeii luptători împotriva lui Hristos. Iar când trupul Lui a fost 
înălțat asemenea şarpelui de aramă din pustie (7 3, 14], i-a tras pe toţi la 
Sine spre mântuire veşnică. 

III! Eu însă ÎL ştiu făcut în trup/corp nu numai în naşterea şi răstignirea 
Lui, ci ÎI cunosc şi cred că e în trup şi după învierea Lui. 7 Când a venit la 
cei din jurul lui Petru le-a zis: „Luaţi-Mă! Pipăiţi-Mă şi vedeţi că nu sunt 
demon fără trup, căci duhul n-are carne şi oase cum Mă vedeţi pe Mine că 
am” [Lc 24, 39]; * Jar lui Toma îi spune: „Du degetul în întipăritura piroane- 
lor şi du-ţi mâna şi pune-o în coasta Mea” [/n 21, 27), şi îndată a crezut că 
este Însuși Hristos; drept pentru care I-a zis: „Domnul meu şi Dumnezeul!” 
[In 20, 28]. f De aceea au disprețuit şi moartea, căci e puțin lucru a spune că 
au disprețuit ocările şi loviturile. * Dar n-a rămas numai la acestea, ci după 
ce li S-a arătat că S-a sculat cu adevărat, iar nu în mod aparent, a şi mâncat 
şi băut cu ei până la patruzeci de zile întregi [FA 10, 41]. Şi văzându-L ei 
aşa, S-a înălţat cu trupul la Cel ce L-a trimis, intrând iarăşi în slavă şi putere 
împreună cu acesta; căci spun cuvintele Scripturii [fa logia): „Acest lisus, 
Care S-a înălțat de la voi la cer, va veni în acelaşi fel în care L-aţi văzut 
mergând la cer” [FA 1, 11]. f lar dacă ei spun că la sfârşitul veacului va veni 
fără trup, cum Îl vor vedea atunci cei ce L-au împuns şi recunoscându-L se 
vor bate în piept (Za 12, 10; Zn 19, 37]? Căci din pricina simplităţii firii lor 
cele necorporale n-au nici înfățișare, nici figură ori vreo imitare a unei vietăți 
care are o formă. 

IV! Vă îndemn acestea, iubiţilor, ştiind că şi voi sunteţi aşa. Vreau să vă 
feresc însă dinainte de fiarele cu chip de om, cărora nu trebuie doar să le în- 
toarceţi spatele, ci de care trebuie să şi fugiţi, şi doar să vă rugaţi pentru ei, 
dacă se vor pocăi cumva. ? Căci dacă Domnul a fost doar în aparență în trup şi 
a fost răstignit doar în aparență, mă tem că şi eu sunt legat doar în aparenţă. 
lar atunci de ce m-am dat pe mine însumi morţii, la foc, la sabie şi la fiare? 
Dar nu în aparenţă, ci cu adevărat rabd toate acestea pentru Dumnezeu ca să 
pătimesc împreună cu El Care-mi dă putere, căci de la mine însumi n-am 
atâta vlagă. 

V’ Necunoscându-L pe Acesta, unii L-au tăgăduit şi sunt avocaţi mai de- 
grabă ai minciunii decât ai adevărului. Pe aceştia nu i-au convins nici profe- 
tiile, nici Moise, dar până acum nici Evanghelia, nici pătimirile noastre ale 
fiecăruia. ° Căci şi despre noi gândesc acelaşi lucru. Căci ce folos am, dacă 
cineva mă laudă pe mine, dar pe Domnul meu ÎI huleşte/blasfemiază, nemăr- 
turisindu-L Dumnezeu purtător de trup? Iar cine nu spune aceasta Îi tăgădu- 
ieşte în chip desăvârşit fiind un purtător de cadavru. * Nu mi s-a părut potrivit 

să scriu numele lor, întrucât sunt ale unor necredincioşi; nici să-mi fie mie 
a-i pomeni până nu se vor pocăi. 

VI ! Nimeni să nu se lase dus în rătăcire! De nu crede cineva că Hristos 
Iisus a dus o viaţă în trup şi nu mărturiseşte crucea, pătimirea şi sângele Lui 
vărsat pentru mântuirea lumii, acesta nu va dobândi viață veşnică, chiar de-ar 
fi împărat, preot, demnitar, om simplu/fără carte, stăpân sau sclav, bărbat 
sau femeie. Cine poate să înțeleagă să înțeleagă, cine poate să audă să audă! 
[Mt 14, 11; 13, 13]. 2 Locul, demnitatea şi bogăţia să nu îngâmfe pe nimeni, 
iar lipsa de slavă şi sărăcia să nu umilească pe nimeni; căci totul e credința 
în Dumnezeu şi nădejdea în Hristos, desfătarea de bunătăţile aşteptate și 
iubirea de Dumnezeu şi cei de o seminţie. Căci zice [Scriptura]: „Să iubeşti 
pe Domnul Dumnezeul tău din toată inima ta şi pe aproapele tău ca pe tine 
însuți” [Dz 6, 5; Mt 22, 37], iar Domnul spune: „Aceasta este viaţa veşnică: 
să Te cunoască pe Tine, Singurul Dumnezeu adevărat, şi pe lisus Hristos, pe 
Care L-ai trimis” [In 17, 3], şi: „Poruncă nouă dau vouă: să vă iubiţi unii pe 
alţii; de aceste două porunci atârnă toată Legea și Profeții” [/n 13, 34; Mt 
22, 40]. $ Uitați-vă aşadar la cei ce cred altfel cum stabilesc drept lege că 
Tatăl e necunoscut şi cum au unii cu alții o dușmănie lipsită de credință; nu 
se îngrijesc de iubire, nesocotesc cele aşteptate, socotesc statornice cele pre- 
zente, trec cu vederea poruncile, se uită de sus la văduvă și orfan, scuipă pe 
cel necăjit, râd de cel legat în lanțuri. 

VII! Se ruşinează de cruce, îşi bat joc de pătimire, iau în râs învierea. 
Sunt odrasle ale duhului care e obârşia răului, care prin femeie l-a scos pe 
Adam din poruncă, care prin Cain l-a ucis pe Abel, care s-a luptat cu lov. 
care l-a acuzat pe losua al lui losedec, care a cerut să treacă prin sită credința 
apostolilor [Le 22, 31], care a ridicat mulţimea iudaică împotriva Domnului. 
„Care lucrează şi acum în fiii neascultării” [Ef 2, 2]; de care ne izbăveşte pe 
noi Domnul lisus Hristos Care S-a rugat să nu lipsească credinţa apostolilor, 
rugându-se însă nu ca şi cum de la Sine Însuşi n-ar fi putut să o păzească, ci 
bucurându-se de superioritatea Tatălui Său. * Se cuvine, așadar, să vă ţineţi 
departe de unii ca aceştia şi să nu vorbiți despre ei nici în particular, nici în 
public, ci să luaţi aminte la Lege, la Profeţi şi la cei ce au binevestit/evan- 
ghelizat cuvântul mântuirii. Dar de ereziile cu nume urât și de cei ce fac 
schisme fugiţi ca de un început al relelor. 

VIII ! Urmaţi episcopului ca Hristos lisus Tatălui, şi prezbiteriului ca 
apostolilor, iar pe diaconi respectaţi-i ca pe unii care slujesc porunca lui 
Dumnezeu. Nimeni să nu facă fără episcop ceva din cele ce ţin de Biserică. 
Acea Euharistie să fie socotită validă care este sub episcop sau sub cel căruia 
îi va îngădui acela. ? Oriunde s-ar arăta episcopul, acolo să fie şi mulțimea, 
aşa cum oriunde Se arată Hristos, stă de faţă şi oştirea cerească ca înaintea 

unui General [Arhistrateg] al puterii Domnului şi un Guvernator a! întregii 
firi inteligibile. Fără episcop nu e îngăduit nici a boteza, nici a aduce ofrande, 
nici a aduce jertfă, nici a săvârşi o primire, ci să se facă ceea ce i se pare 
aceluia că e bineplăcut lui Dumnezeu, ca să fie sigur şi valid tot ce se face. 

IX' Bine este să ne trezim să ne întoarcem în pocăință la Dumnezeu cât 
mai avem vreme; „căci în iad nu este cine să se mărturisească Ţie” [Ps 6, 6], 
„căci iată omul şi lucrul lui sunt înaintea feţei Lui” [/s 62, 11]. ? Şi [Scriptura] 
zice: „Fiule, cinsteşte pe Dumnezeu şi pe împărat” [Pr 24, 21]. Sau eu spun: 
cinstește pe Dumnezeu ca pe Cauză și Domn a toate, pe episcop ca pe un 
arhiereu care poartă icoana lui Dumnezeu: prin stăpânire pe cea a lui Dum- 
nezeu, iar prin preoție pe cea a lui Hristos. lar după el trebuie să-l cinsteşti şi 
pe împărat. Fiindcă nu este cineva superior lui Dumnezeu sau asemenea Lui 
în toate cele ce sunt, nici cineva mai mare în Biserică decât episcopul care 
slujeşte ca preot lui Dumnezeu pentru mântuirea întregii lumi, nici între 
demnitari cineva asemănător împăratului care asigură celor aflați sub demni- 
tari pacea şi ordinea legală. * Cine cinstește pe episcop va fi cinstit de Dum- 
nezeu, aşa cum cine-l necinsteşte va fi pedepsit de Dumnezeu. Căci dacă cel 
ce se ridică împotriva împăraţilor va fi pe drept cuvânt vrednic de osândă ca 
unul care dizolvă buna ordine legală comună, de o pedeapsă cât mai grea 
credeţi că se va învrednici cel ce alege să facă ceva fără episcop rupând astfel 
armonia [homonoian] şi tulburând buna ordine [eutaxian]? Căci preoția este 
lucrul cel mai înalt dintre toate cele bune între oameni, și cine e nebun să se 
ridice împotriva ei necinstește nu un om, ci pe Dumnezeu şi pe Hristos lisus, 
intâi-Născutul şi Singurul Arhiereu al Tatălui prin fire. 1 Aşadar, toate să fie 
săvârşite la voi cu bună ordine în Hristos: laicii să se supună diaconilor, 
diaconii prezbiterilor, prezbiterii episcopului, episcopul lui Hristos, precum 
Acesta Tatălui. * În toate m-aţi odihnit, fraţilor, şi pe voi să vă odihnească 
lisus Hristos, M-aţi iubit şi absent şi prezent. Să vă răsplătească Dumnezeu, 
pentru Care aţi arătat acestea faţă de cel legat în lanţuri pentru El. Căci deşi 
eu nu sunt vrednic, înflăcărarea voastră e mare. „Cine cinsteşte un profet va 
primi plată de profet” [Mt 10, 41], iar cine cinsteşte pe unul legat în lanțuri 
pentru lisus Hristos va primi plată de martiri. 

X' Bine aţi făcut primind ca diaconi/slujitori ai lui lisus Hristos pe Filon, 
pe Gaius şi Agatopod, care mi-au urmat pentru Dumnezeu fiind diaconi/slu- 
jitori ai lui Hristos; ei mulțumesc foarte mult Domnului pentru voi, pentru 
că i-aţi odihnit în tot felul. 2 Nimic din ce le-aţi făcut nu vă va fi nesocotit. 
Să vă dea Domnul să aflați milă de la Domnul în ziua aceea! (cf. 2 Tim 1, 18]. 
? Vă dau în schimb Duhul meu şi lanţurile mele, pe care nu le-aţi disprețuit, 
nici nu v-aţi rușinat de ele. De aceea nici de voi nu se va ruşina nădejdea 
desăvârșită, lisus Hristos. 

XI! Rugăciunile voastre s-au apropiat de Biserica antiohienilor şi ea este 
în pace; de unde venind legat în lanțuri vă îmbrăţişez pe toţi nu ca unul care 
aş fi vrednic de cei de acolo, întrucât sunt ultimul dintre ei. M-am învrednicit 
însă potrivit voinţei lui Dumnezeu, nu din conştiinţa mea, ci din harul lui 
Dumnezeu; de care mă rog să mi se dea î în chip desăvârşit, ca prin rugăciu- 
nile voastre să dobândesc pe Dumnezeu. ? Aşadar, pentru ca lucrul vostru să 
fie desăvârşit pe pământ şi în cer, se cuvine spre cinstea lui Dumnezeu ca 
Biserica voastră să aleagă un ambasador care, ducându-se în Siria, să se 
bucure cu cei de acolo pentru că au pace, pentru că şi-au reprimit măreţia lor 
şi li s-a restabilit micul lor corp. * Ceea ce mi s-a părut vrednic este lucrul 
acesta: să trimiteţi pe cineva dintre ai voştri cu o scrisoare, ca să preaslă- 
vească împreună cu ei liniştea ce li s-a făcut potrivit lui Dumnezeu şi faptul 
că prin rugăciunile voastre am dobândit drept liman bun pe Hristos. Fiţi de- 
săvârşiți şi gândiţi cele desăvârşite, fiindcă atunci când vreţi să faceţi binele, 
Dumnezeu e gata să vă dea ajutorul Lui. 

XII! Vă îmbrăţişează iubirea fraţilor voştri din Troada, de unde vă şi scriu 
prin Burus, pe care l-aţi trimis să fie cu mine împreună cu efesenii, confrații 
voştri, şi care m-a odihnit în toate. Ar fi un lucru folositor dacă l-ar imita 
toți, întrucât e un exemplu al slujirii/diaconiei lui Dumnezeu. Harul Domnului 
să-l răsplătească în toate. ” Îmbrăţişez pe vrednicul de Dumnezeu episcopul 
vostru Policarp, prezbiteriul cu dumnezeiască cuviinţă şi pe diaconii cei pur- 
tători de Hristos, cei împreună robi cu mine, pe fiecare în parte și pe toți în 
comun, în numele lui lisus Hristos, în trupul şi în sângele Lui, în pătimirea 
şi învierea Lui, trupească și duhovnicească, în unitatea lui Dumnezeu și a 
voastră, Har vouă, milă, pace şi răbdare în Hristos pururea! 

XIII ! Îmbrăţişez casele fraţilor împreună cu femeile şi copiii lor, cu cele 
pururea-fecioare şi văduvele. Fiţi sănătoşi în puterea Duhului! Vă îmbrăţi- 
şează Filon codiaconul, care e împreună cu mine. Îmbrăţișez casa lui Gavias, 
căreia îi urez să fie tare în credință şi iubire trupească şi duhovnicească. 
Îmbrăţişez pe Alki, numele iubit de mine, pe neasemănatul Daphnos, pe 
Euteknos și pe toţi după nume. Fiţi sănătoşi în harul lui Dumnezeu şi al 
Domnului nostru lisus Hristos, plini de Duh Sfânt şi de înțelepciune dumne- 
zeiască şi sfântă! 


Către Policarp, episcopul Smyrnei 
Ignatie, episcop al Antiohiei și martor al lui lisus Hristos, lui Policarp, 


episcopul Bisericii smyrnenilor sau, mai bine zis, celui ce-l are drept episcop 
pe Dumnezeu Tatăl şi pe Domnul lisus Hristos, multă bucurie. 

1' Primind socotința ta în Dumnezeu rezemată ca pe o stâncă neclintită, ÎI 
preaslăvesc pentru că m-am învrednicit de faţa ta nepătată, de care fie să mă 
bucur pururea în Dumnezeu. ° Te rog în harul în care eşti îmbrăcat să adaugi 
la alergarea ta şi să-i îndemni pe toţi să se mântuiască. Apără-ţi locul cu toată 
grija trupească şi duhovnicească. Poartă de grijă de unire, decât care nimic 
nu e mai bun. Poartă-i pe toţi, cum şi Domnul te poartă pe tine. Suportă-i pe 
toți în iubire, precum şi faci. 7 Fă-ţi răgaz pentru rugăciuni neîncetate, cere 
pricepere mai multă decât ai. Priveghează având duh neadormit. Vorbeşte cu 
fiecare cu egală deschidere. Poartă bolile tuturor ca un atlet desăvârşit, ca şi 
Domnul a toate „căci EI, spune [Scriptura], a luat neputințele noastre și a 
purtat bolile noastre” [/s 53, 4]. Şi unde e osteneala mai mare, acolo şi câşti- 
gul e mai mult. 

II! Dacă iubeşti nişte învăţăcei, n-ai nici o mulţumire; mai degrabă suportă-i 
în blândeţe pe cei molipsiţi. Nu orice rană se vindecă cu acelaşi plasture. 
Accesele violente fă-le să înceteze prin legături înnodate. ? Fii înțelept în toate 
ca şarpele şi curat ca porumbiţa [cf. Mt 10, 16]. De aceea ești din suflet şi din 
trup, trupesc şi duhovnicesc, ca să nu-ți lipsească nimic şi să prisoseşti în orice 
harismă. * Timpul îţi cere să te rogi. Căci așa cum vântul îl ajută pe cârmaci, 
iar limanurile bunc sunt spre salvare pentru corabia lovită de furtună, tot aşa 
e şi pentru tine dobândirea lui Dumnezeu. Fii treaz ca un atlet al lui Dumne- 
zeu, a cărui voinţă e nestricăciunea şi viaţa veşnică, de care eşti convins şi tu. 
Pentru toate îţi pun în schimb sufletul meu şi lanțurile, pe care le-ai iubit. 

III! Să nu te uimească cei ce par a fi vrednici de credință, dar care învaţă 
învățături străine. Stai tare ca o nicovală în care se loveşte. Mare atlet e cel 
care e lovit şi învinge. Noi mai cu seamă trebuie să răbdăm toate pentru 
Dumnezeu, ca şi El să ne aştepte în Împărăţia Sa. ° Adaugă mai mult la sâr- 
guinţa ta; aleargă mai intens. Observă vremurile. Cât eşti aici, fii biruitor. 
Căci aici este stadionul, acolo sunt cununile. Aşteptă pe Hristos, Fiul lui 
Dumnezeu, pe Cel fără timp în timp, pe Cel nevăzut prin fire văzut în trup, 
pe Cel nepipăit și de neatins ca netrupesc, dar pentru noi atins şi pipăit în 
trup, pe Cel nepătimitor ca Dumnezeu, dar pentru noi pătimitor ca om, pe 
Cel care a răbdat pentru noi în tot felul. 

IV! Văduvele să nu fie cu nepăsare! După Domnul tu să fii îngrijitorul 
lor. Nimic să nu se facă fără socotința/voinţa [gnâmes] ta, nici tu să nu faci 
ceva fâră socotința/voința lui Dumnezeu, ceea ce nici nu faci. Fii statornic! 
* Să se facă mai des adunări. Cheamă-i pe toţi după nume. * Nu disprețui 
sclavii şi sclavele, dar nici ei să nu se îngâmfe, ci să slujească mai mult spre 
slava lui Dumnezeu, ca să dobândească de la Dumnezeu o mai bună libertate. 
Să nu dorească să fie eliberați pe cheltuiala comunităţii, ca să fie găsiţi 
sclavi ai poftei. 

y! Fugi de meseriile rele, sau mai bine vorbeşte despre ele. Grăieşte suro- 
rilor mele să iubească pe Domnul şi să se mulțumească trup şi duh cu soții 
lor. Asemenea și fraților mei porunceşte-le în numele lui Iisus Hristos să-și 
iubească soțiile, ca și Domnul Biserica [Ef 5, 25]. ? Dacă poate cineva să 
rămână în curăție spre cinstirea trupului Domnului, să rămână fără laudă de 
sine. Dacă se va lăuda, va pieri; iar dacă acest lucru va fi cunoscut şi de 
altcineva afară de episcop, s-a stricat. Cei şi cele care se căsătoresc trebuie 
să-şi facă unirea cu socotința/voinţa episcopului, ca atunci căsătoria lor să 
fie potrivit Domnului, iar nu potrivit poftei. Toate să se facă spre cinstirea 
lui Dumnezeu. 

VI! Luaţi aminte la episcop, ca şi Dumnezeu să ia aminte la voi. Sufletul 
mi-l pun pentru cei ce se supun episcopului, prezbiteriului şi diaconilor. Fie 
să am şi eu parte de la Dumnezeu împreună cu ei. Osteniţi-vă unii împreună 
cu alţii, luptați împreună, alergați împreună, pătimiţi împreună, dormiţi 
împreună, sculaţi- -vă împreună ca nişte economi, asesori şi servitori ai lui 
Dumnezeu. ? Căutaţi să plăceți Celui ai Cărui soldaţi sunteţi, de la care vi se 
dă şi solda; nimeni să nu fie găsit dezertor. Botezul vostru să vă rămână 
drept armă, credința drept coif, iubirea drept lance, răbdarea drept armură; 
faptele să fie depozitele voastre, ca să primiţi plăţile voastre vrednice de 
Dumnezeu. Fiţi îndelung- răbdători unii cu alții în răbdare şi Dumnezeu va fi 
îndelung- răbdător cu voi. Fie să mă bucur de voi pururea. 

VII! Pentru că, aşa cum mi s-a arătat, Biserica din Antiohia Siriei are pace 
prin rugăciunea voastră, și eu aş ajunge mai voios în negrija lui Dumnezeu. 
dacă prin pătimire, voi dobândi pe Dumnezeu, ca să fiu găsit în rugăciunea 
voastră învățăcel. ? Se cuvine, preafericite de Dumnezeu Policarpe, să aduni 
un sfat/consiliu cu cuviință dumnezeiască şi să alegeţi, dacă aveţi pe cineva 
foarte iubit şi nezăbavnic, care să poată fi numit curier al lui Dumnezeu; 
acesta să se învrednicească să meargă în Siria, ca, mergând în Siria, să slă- 
vească iubirea voastră nezăbavnică spre slava lui Dumnezeu. * Creştinul n-are 
putere asupra lui însuşi, ci-şi face răgaz pentru Dumnezeu. Acesta e un lucru 
al lui Dumnezeu şi al vostru, când îl veţi săvârşi. Căci cred harului că sunteţi 
gata spre facerea de bine care este a lui Dumnezeu. Cunoscându-vă intensi- 
tatea adevărului, v-am îndemnat printr-o scriere mică. 

VIII"! Aşadar, fiindcă n-am putut scrie tuturor Bisericilor, pentru că trebuie 
să plutesc pe neaşteptate din Troada la Neapole, cum porunceşte voia [lui 
Dumnezeu], vei scrie ca unul ce ai dobândit socotinţa [gnâmen] lui Dumne- 
zeu Bisericilor care-mi stau în cale, ca ele să facă acelaşi lucru: cele care pot 
să trimită delegaţi cu piciorul, iar celelalte scrisori prin cei trimişi de tine, ca 
să fie slăviţi printr-o faptă veşnică, cum şi eşti vrednic. ° Vă îmbrăţişez pe 
toţi pe nume și pe soţia lui Eutropiu împreună că toată casa ei şi copiii ei. 

Îmbrăţișez pe iubitul meu Attalos. Îmbrăţişez pe cel ce se va învrednici să 
meargă în Siria. Harul să fie cu el pururea şi cu Policarp care l-a trimis. Fiți 
sănătoși mereu în Dumnezeul nostru Iisus Hristos, în Care rămâneţi în uni- 
tatea şi supravegherea [episkopē] lui Dumnezeu. Îmbrăţișez pe Alki, numele 
drag mie. Amin. Harul fie cu voi. Fiţi sănătoși în Domnul. 


Către cei din Tars 


Ignatie, cel numit şi Teoforul, Bisericii mântuite în Hristos, celei vrednice 
de laudă, celei vrednice de pomenire și celei vrednice de iubire, care e în 
Tars, mila şi pacea de la Dumnezeu Tatăl şi Domnul nostru Iisus Hristos să 
se înmulțească mereu. 

1! Din Siria până la Roma mă lupt cu fiarele, nefiind devorat de nişte fiare 
sălbatice — căci, după cum ştiţi, cu voia lui Dumnezeu acestea l-au cruțat 
pe Daniel —, ci de fiare cu chip de om, în care ascunzându-se fiara neîm- 
blânzită mă înțeapă şi rănește zi de zi. ” Dar nu fac caz de nici unul din aceste 
lucruri cumplite, nici nu pun preț pe sufletul meu [cf. FA 20, 24], ca şi cum 
l-aş iubi mai mult decât pe Domnul. De aceea sunt gata pentru foc, pentru 
fiare, pentru sabie, pentru cruce, numai să văd pe Mântuitorul şi Dumnezeul 
meu Care a murit pentru mine. * De aceea vă îndemn eu, cel legat în lanţuri 
pentru Hristos [EJ 4, 1], care sunt purtat pe pământ și prin apă: staţi tari în 
credință (cf. Col 1, 23], pentru că dreptul din credinţă va fi viu [Avec 2, 4; Rm 
], 17); fiți neclintiţi, pentru că „Domnul îi face să locuiască în casă pe cei ce 
au o singură purtare” [Ps 67, 7]. 

II! Am aflat că unii din slujitorii Satanei au vrut să vă tulbure, unii spu- 
nând că lisus S-a născut aparent, a fost răstignit aparent şi a murit aparent, 
alții spunând că nu este Fiul Creatorului, alţii că El este Dumnezeul Cel peste 
toate, alții că e un simplu om; alţii că acest trup nu va învia şi că trebuie să 
trăim și să ducem o viață de desfătare, fiindcă acesta e capătul celor bune 
pentru cele ce se vor descompune nu mult după. ` Un roi de atât de mari rele 
s-a năpustit peste noi. Dar voi „n-aţi cedat nici măcar un ceas supunerii faţă 
de ele” [Ga 2, 5], căci sunteţi concetăţeni şi învățăcei ai lui Pavel care „a 
împlinit propovăduirea Evangheliei în cerc de la Ierusalim şi până în liric” 
[Rm 5, 19] şi care purta „în trup stigmatele lui Hristos” [Ga 6, 17]. 

III Aducându-vă aminte de el ştiţi toţi negreşit că lisus Domnul S-a năs- 
cut cu adevărat din Maria, făcut din femeie [Ga 4, 4] şi a fost răstignit cu 
adevărat — căci spune: „lar mie fie a mă lăuda doar în crucea Domnului 
lisus” [Ga 6, 13] —, ° a murit cu adevărat şi a înviat — căci spune: „Dacă 
Hristos avea să pătimească, dacă e întâiul din învierea morţilor” [FA 26, 23] 

şi: „Ceea ce a murit, a murit păcatului o dată pentru totdeauna, iar ceea ce 
este viu, e viu pentru Dumnezeu” [Rm 6, 10]. 3 Pentru că dacă Hristos n-a 
murit, ce nevoie mai e de lanţuri?, ce nevoie mai e de răbdare? De ce a mai 
fost răstignit Petru, iar Pavel şi Iacob au fost tăiaţi cu sabia, loan a fost sur- 
ghiunit în Patmos şi Ştefan a fost omorât cu pietre de iudeii omorâtori ai 
Domnului? Dar nici una din acestea n-a fost degeaba; pentru că Domnul a 
fost răstignit cu adevărat de cei necucernici. 

IV! Şi Acesta, Cel născut din femeie, e Fiu al lui Dumnezeu, iar Cel răs- 
tignit e mai întâi-născut decât toată zidirea (Co! 1, 15] şi Dumnezeu Cuvânt 
şi El a fâcut toate [Zn 1, 1-2]; căci spune Apostolul: „Este Un Dumnezeu 
Tatăl, din Care sunt toate, şi Un Domn lisus Hristos, prin Care sunt toate” 
[1 Co 8, 6] şi iarăşi: „Căci este Un Dumnezeu și Un Mijlocitor între Dum- 
nezeu şi oameni, Un Om lisus Hristos” [/ Tim 2, 5], şi: „În El au fost create 
toate, cele din cer şi de pe pământ, văzute şi nevăzute; și El este înainte de 
toate Și toate în El au fost alcătuite” [Co/ 1, 16-17]. 

V’ Şi că EI Însuşi nu este Dumnezeu Cel peste toate, ci Fiul Aceluia, o 
spune EI Însuşi: „Mă urc la Tatăl meu şi Tatăl vostru, la Dumnezeul meu şi 
Dumnezeul vostru” [/n 20, 17] şi: „Iar când Îi va spune Lui toate, atunci El 
Însuşi Se va supune Celui ce l-a supus Lui toate, ca Dumnezeu să fie toate 
în toţi” [1 Co 15, 28]. ° Prin urmare, Unul este Cel ce a supus şi Care este 
toate în toți, şi Altul Cel căruia i-au fost supuse şi Care sc va supune împre- 
ună cu toate. 

VI! Nu este nici simplu om Cel prin Care şi în Care s-au făcut toate, căci 
„toate prin El s-au făcut” [/n 1, 3] şi: „Când a făcut cerul, am fost împreună 
cu El; acolo gram lângă El armonizând [toate] şi El mă bucura în fiecare zi” 
[Pr 8,27. 30]. ? Cum poate auzi un simplu om: „Şezi de-a dreapta Mea” [Ps 
101, 1] şi cum putea spune: „Înainte să fi fost Avraam sunt Eu” (/n 8, 56], şi: 
„Preamăreşte-Mă cu slava pe care am avut-o mai înainte de a fi fost lumea” 
[In 17, 24]. Ce om putea spune: „M-am pogorât din cer nu ca să fac voia 
Mea, ci voia Celui ce M-a trimis” [n 6, 38]. * Despre ce om s-a putut spune: 
„Era lumina cea adevărată care luminează pe tot omul ce vine în lume. În 
lume era şi lumea prin El s-a făcut, şi lumea nu L-a cunoscut; la ale Sale a 
venit şi ai Lui nu L-au primit” [Jn 1, 9-11]? f Cum putea fi Unul ca Acesta 

un simplu om care-și are începutul existenţei din Maria, iar nu Dumnezeu, 
Cuvânt şi Fiu Unul-Născut? Căci „întru început era Cuvântul și Cuvântul 
era la Dumnezeu şi Dumnezeu era Cuvântul” [/n 1, 1], şi altundeva: „Dom- 
nul M-a zidit drept început al căilor Lui pentru lucrurile Lui; înainte de veac 
M-a întemeiat şi înainte de toate dealurile M-a născut” [Pr 8, 22. 23. 25]. 

VII ! lar că vor învia şi trupurile noastre arată când spune: „Amin spun 

vouă că vine ceasul în care toți cei din morminte vor auzi glasul Fiului lui 

Dumnezeu, și cei care-L vor auzi vor fi vii” [In 5, 27] şi apostolul zice: 
„Căci acest lucru stricăcios trebuie să îmbrace nestricăciunea, iar acest lucru 
muritor trebuie să îmbrace nemurirea” [/ Co 15, 53]. ? Jar că trebuie să vie- 
țuim cuminte și drept, spune tot el iarăşi: „Nu vă lăsaţi duşi în rătăcire! Nu 
adulterii, nici onaniștii, nici homosexualii, nici desfrânaţii, nici bârfitorii, nici 
bețivii, nici hoţii nu vor putea moșteni Împărăţia cerurilor” [/ Co 6, 9-10]; şi: 
„Dacă morţii nu vor învia, atunci nici Hristos n-a înviat; prin urmare, goală 
e propovăduirea noastră, goală e și credința noastră, sunteți în păcatele voas- 
tre, şi cei care au adormit în Hristos au pierit. Iar dacă nădăjduim în Hristos 
numai în viața aceasta, suntem mai vrednici de milă decât toți oamenii. 
Dacă morţii nu învie, atunci să mâncăm şi să bem, căci mâine vom muri” 
[1 Co 15, 16-19. 32). * Dar dacă aceasta e dispoziţia noastră, atunci în ce ne 
mai deosebim de măgari şi de câini, care nu se îngrijesc pentru viitor de 
nimic altceva decât ce să mănânce şi poftind cele de după mâncare?, pentru 
că nu cunosc mintea care pune în mişcare dinăuntru. 

VIII Fie să mă bucur de voi în Domnul [F/m 20]. Fiţi treji. Dezbrăcaţi 
fiecare toată răutatea și mânia sălbatică, bârfa, calomnia, vorbirea ruşinoasă, 
gluma, şuşoteala, îngâmfarea, beţia, lascivitatea, iubirea de slavă, invidia şi 
tot ce însoţeşte acestea. „Şi îmbrăcaţi-vă în Domnul nostru lisus Hristos, iar 
grija de trup să nu o faceţi pofte” [Rm 13, 14]. Prezbiteri, supuneți-vă epis- 
copului, diaconii prezbiterilor, poporul diaconilor. Sufletul mi-l pun pentru cei 
ce păzesc această bună rânduială [eutaxian]. Şi Domnul să fie cu ei mereu! 

IX! Bărbaţi, iubiţi-vă soțiile voastre, iar femeile, soții; copii, respectaţi-vă 
părinţii, părinţi, „creşteţi-vă copiii în educaţia/certarea şi povăţuirea Domnu- 
lui” [£/6, 4]; pe cele care sunt în feciorie cinstiţi-le ca pe nişte preotese ale lui 
Hristos, iar pe văduvele care sunt în cuviinţă ca pe un altar al lui Dumnezeu. 
“ Stăpâni, porunciţi sclavilor cu cruţare; sclavi, slujiți stăpânilor cu frică. 
Nimeni dintre voi să nu fie fără lucru, căci lipsa lucrului e mama lipsurilor. 
Acestea nu vi le poruncesc ca şi cum aş fi ceva, chiar dacă sunt legat în lan- 
turi, ci vi le aduc aminte ca un frate. Domnul fie cu voi! 

X! Fie să mă bucur de rugăciunile voastre. Rugaţi-vă ca să dobândesc pe 
lisus. Vă încredinţez Biserica din Antiohia. ” Vă îmbrățișează Bisericile Asiei 
şi Policarp, omul lui Dumnezeu, căruia îi încredințez Biserica Siriei. Vă îm- 
brăţișează Biserica filipenilor, de unde vă şi scriu. Vă îmbrățișează Filon, 
diaconul vostru, căruia îi mulțumesc ca unuia care-mi slujeşte cu sârg întru 
toate. Vă îmbrățişează Agatopod diaconul, care mă urmează în Hristos din 
Siria. * Îmbrăţişaţi-vă unii pe alții cu sărutare sfântă [Rm 16, 16]. Îmbrățişez 
pe toți şi pe toate care sunt în Hristos. Fiţi sănătoşi la trup, la suflet şi la duh, 
şi nu mă uitaţi! Domnul fie cu voi! 

Către Antiohieni 


Ignatie, cel numit şi Teoforul, Bisericii miluite de Dumnezeu şi alese de 
Hristos care pribegește în Siria şi a primit cea dintâi supranumele lui Hristos 
[numele de creştin], bucurie în Dumnezeu Tată] şi în Domnul lisus Hristos. 

I’ Uşoare şi nu grele mi-a făcut Domnul lanţurile când am aflat că sunteți 
în pace şi petreceți în toată armonia trupească şi duhovnicească. ° „Vă rog 
aşadar eu, cel legat în lanţuri pentru Domnul, să umblaţi în chip vrednic de 
chemarea la care aţi fost chemaţi” [Ef 4, 1], păzindu-vă, pe de o parte, de 
ereziile celui rău care au intrat la noi spre amăgirea şi pierzania celor care se 
lasă convinşi de el, iar, pe de altă parte, luând aminte la învăţătura apostolilor 
şi crezând în Lege şi Profeţi, respingând toată rătăcirea iudaică şi păgână, 
nici introducând o mulțime de zei, nici tăgăduind pe Hristos sub pretextul 
Unui Singur Dumnezeu. 

II! Căci Moise, credinciosul rob al lui Dumnezeu, a zis: „Domnul Dum- 
nezeul Tău este Un Domn” (Dr 6, 4] şi proclamându-L pe Unul şi Singurul 
Dumnezeu L-a mărturisit îndată şi pe Domnul nostru zicând: „Şi Domnul a 
făcut să ploaie peste Sodoma şi Gomora de la Domnul foc şi pucioasă” [Fe 
19, 24]; ? şi iarăși: „Şi a zis Dumnezeu: «Să facem om după chipul Nostru!» 
Și a făcut Dumnezeu pe om, după chipul lui Dumnezeu l-a făcut” [Fe 1, 26-27). 

“ lar că se va face om arată spunând: „Profet ca Mine va ridica Domnul dintre 
frații voştri” [Dr 18, 15]. 

III! Iar când, vorbind în numele lui Dumnezeu, profeţii au zis: „Eu sunt 
Dumnezeu întâi şi Eu după acestea, şi afară de Mine nu este Dumnezeu” [/s 
41, 4], vorbesc despre Tatăl a toate. ° Iar despre Domnul nostru lisus Hristos 
spun: „Un Fiu s-a dat nouă, a Cărui stăpânire e de sus; şi se cheamă numele 
Lui Înger al sfatului celui mare, Minunat, Sfetnic, Dumnezeu tare, Stăpâni- 
tor” [Zs 9, 5]; ° despre înomenirea Lui spun: „lată, Fecioara va lua în pântece 
şi va naşte un Fiu și se va chema numele lui Emanuel” [Is 7, 14]; iar despre 
pătimirea Sa: „Ca o oaie spre junghiere a fost adus şi ca un miel fără de glas 
înaintea celui ce îl tunde” [Zs 53, 7] şi: „Sunt ca un miel fără răutate dus la 
junghiere” [Jr 11, 19]. 

IV! Dar şi evangheliştii, când spuneau că Tatăl e singurul Dumnezeu ade- 
vărat [/n 17, 3], n-au lăsat deoparte cele privitoare la Domnul nostru, ci au 
scris: „Întru început era Cuvântul. Acesta era întru început la Dumnezeu. 
Toate prin El s-au făcut şi fără El nimic nu s-a făcut din ce s-a făcut” [/n 
1, 1-3]; ? iar despre înomenire: „Și Cuvântul S-a făcut trup şi S-a sălăşluit 

între noi” [In 1, 14] şi: „Cartea generaţiei lui lisus Hristos, fiul lui David, 
fiul lui Avraam” [Mt 1, 1]. ? Jar apostolii care spuneau că e „Un Singur 

Dumnezeu” [Ef 4, 6], tot ei spuneau că e „Un singur Mijlocitor între Dum- 
nezeu și oameni” [/ Tim 2, 5], şi nu se ruşinau de întruparea și pătimirea 
Lui, căci ce spuneau? „Un Om lisus Hristos, Care S-a dat pe Sine Însuşi 
pentru viața lumii” [7 Tim 2, 6; In 6, 51]. 

V Aşadar, oricine vesteşte Un Singur Dumnezeu spre desființarea dumne- 
zeirii lui Hristos, e fiu al diavolului şi duşman a toată dreptatea [FA 13, 10]. 
lar cine mărturiseşte pe Hristos drept Fiu nu al Celui ce a făcut lumea, ci al 
altuia necunoscut, pe lângă Cel pe Care L-au propovăduit Legea și Profeții, 
acesta e un instrument al diavolului. ? Şi cine refuză înomenirea şi se ruși- 
nează de crucea Lui, pentru care sunt legat în lanţuri, acesta e un antihrist 
[7 În 2, 22]. Şi cine spune că Hristos e un simplu om, e blestemat potrivit 
profetului, pentru că nu se încrede în Dumnezeu, ci în om; de aceea e şi lipsit 
de rod, asemenea mirtului sălbatic [Zr 17, 5-7}. 

VI! Acestea vi le scriu, o măslini noi [Ps 127, 3] ai lui Hristos, nu pentru că 
ar fi cunoscută o altfel de gândire a voastră, ci vrând să vă feresc dinainte, 
ca un tată pe copiii lui. ° Feriţi-vă de lucrătorii vicleni, „duşmanii crucii lui 
Hristos, al căror sfârşit e pierzania şi dumnezeu pântecele, și a căror slavă e 
spre ruşinea lor” [Fip 3, 18-19]. Feriţi-vă de aceşti câini [cf. Fip 3, 2] muţi, 
de acești șerpi care se târăsc, de aceste năpârci, de aceste vipere, de aceşti 
vasilişti şi aceşti scorpioni; căci aceştia sunt vulpi viclene, maimuțe care 
imită pe oameni. 

VII! Faceţi-vă imitatori ai lui Pavel şi ai lui Petru. Nu pierdeţi depozitul 
încredinţat. Pomeniţi-l pe Evodius, vrednicul de fericire păstor al vostru, 
căruia cel dintâi i s-a încredinţat de către apostoli conducerea voastră. Să nu 
ne ruşinăm de părintele nostru, să ne facem copii adevăraţi, nu bastarzi. 
? Ştiţi cum am petrecut împreună cu voi. Cele pe care vi le-am spus fiind 
prezent, acestea vi le scriu absent: „Dacă nu iubește cineva pe Domnul lisus, 
să fie anatema” [/ Co 16, 22]. Faceţi-vă imitatorii mei. Sufletul mi-l voi pune 
pentru voi când voi dobândi pe lisus. Aduceţi-vă aminte de lanţurile mele 
[Col 4, 18). 

VIII ! Prezbiteri, „păstoriți turma care e la voi” [7 Pir 5, 2] până Se va 
arăta Dumnezeu Care va fi stăpân peste voi. Fiindcă eu „de acum sunt adus 
drept libaţie” [2 Tim 4, 6], ca „să câştig pe Hristos” [Fip 3, 8]. ? Diaconii să 
cunoască ce demnitate au şi să se sârguiască să fie ireproşabili, ca să fie imi- 
tatori ai lui Hristos. Poporul să se supună prezbiterilor şi diaconilor. Fecioa- 
rele să cunoască Cui anume li s-au consacrat. 

IX! Bărbaţii să-şi iubească soțiile, aducându-și aminte că la creaţie s-a dat 
o singură femeie unui singur bărbat, nu mai multe unuia singur. Femeile 
să-și cinstească bărbaţii ca pe trupul/carnea lor, şi să nu îndrăznească să-i 

cheme pe nume. Să fie cuminţi socotindu-i drept bărbaţi numai pe soții lor, 
cu care s-au și unit potrivit voinței/socotinței [gnomen] lui Dumnezeu. 

? Părinţi, educaţi-vă copiii cu educaţie sacră. Copii, cinstiți-vă părinții, ca să 
vă fie bine [cf. Ef6, 3]. 

X' Stăpânilor, nu fiţi trufaşi cu sclavii voştri, imitându-l pe lov care spu- 
nea; „Dacă aş defăima judecata slujitorului meu sau a slujnicei mele când se 
judecă ei cu mine, ce voi face dacă Domnul va face cercetarea mea?” [Jov 

31, 13]. Şi ştiţi ce urmează. ° Sclavilor, nu-i înfuriaţi pe stăpâni cu nimic, ca 
să nu Vă faceţi pentru voi înşivă pricini ai unor rele neaşteptate. 

XI’ Nimeni care nu lucrează să nu mănânce, ca să nu devină vagabond şi 
proxenet. Beţia, mânia, invidia, bârfa, strigătul, hula nici măcar să nu fie 
numite între voi [cf. Ef 5, 3]. Văduvele să nu petreacă în desfătări, ca să nu 
sfideze cuvântul [cf. 7 Tim 5, 6. 11). ° Supuneţi-vă cezarului în cele în care 
supunerea e lipsită de primejdie. Pe demnitari nu-i ațâțaţi spre întărâtări de 
furie, ca să nu daţi prilej celor care-l caută împotriva voastră. * Cât despre 
vrăjitorie, pederastie sau invidie e de prisos a mai scrie [2 Co 9, 1], când a 
face acestea e un lucru oprit chiar și păgânilor. Acestea vi le poruncesc nu 
ca un apostol, ci vi le aduc aminte ca unul ce sunt rob împreună cu voi. 

XII ! Îmbrăţişez sfântul prezbiteriu. Îmbrăţișez pe sfinţii diaconi şi numele 
drag mie, pe care mi-aş dori să-l văd în locul meu în Duhul Sfânt când voi 
dobândi pe Hristos, şi pentru care mi-aş pune sufletul. - Îmbrăţişez pe 
ipodiaconi, citeți, cântăreți, portari, pe cei ce se ostenesc, pe exorcişti, pe 
mărturisitori. Îmbrăţişez pe străjerii sfintelor uşi, pe diaconiţele în Hristos. 

? Îmbrățişez preacuviincioasele văduve. Îmbrățișez poporul Domnului de la 
mic până la mare și toate surorile mele în Domnul. 

XIII ' Îmbrăţişez pe Cassian, pe soția lui şi preadragii lui copii. Vă îmbră- 
țişează Policarp, vrednicul de cuviinţă episcop, care se interesează de voi şi 
căruia v-am şi încredințat în Domnul. Întreaga Biserică a smyrnenilor vă po- 
meneşte în rugăciuni în Domnul. ? Vă îmbrățişează Onisim, păstorul efese- 
nilor. Vă îmbrățişează Damas, episcopul Magnesiei. Vă îmbrăţişează Polibiu, 
cel al tralienilor. Vă îmbrățișează Filon şi Agatopod, diaconii şi următorii mei. 
Îmbrățișaţi- -vă unii pe alţii cu sărutare sfântă [cf. Rm 16, 16]. 

XIV ! Acestea vi le scriu din Filipi. Să vă ţină sănătoşi la duh şi la trup Cel 
ce este Singurul Nenăscut prin Cel Născut mai înainte de veci, şi fie să vă 
văd în Împărăţia lui Dumnezeu! ` Îl îmbrățişez pe cel ce vă va fi stăpân în 
locul meu, de care fie să mă bucur în Hristos! Fiţi sănătoşi pentru Dumnezeu 

şi Hristos, luminaţi prin Sfântul Duh! 

Către Heron, diacon din Antiohia 


Ignatie, cel numit şi Teoforul, cinstitului de Dumnezeu, preadoritului, prea- 
cuviinciosului, de Hristos purtătorului şi de Duh purtătorului, adevăratului 
copil în credință şi iubire, lui Heron diaconul lui Hristos, slujitorul lui Dum- 
nezeu, har, milă şi pace de la Dumnezeu Atoateţiitorul şi de la Hristos lisus 
Domnul nostru, Fiul Lui Unul-Născut, „Care S-a dat pe Sine Însuşi pentru 
păcatele noastre, ca să se scoată din acest veac rău de acum” [Ga 1, 4] şi să 
ne mântuiască în Împărăţia Lui cerească. 

1! Te îndemn în Dumnezeu să adaugi la alergarea ta şi să-ți aperi demni- 
tatea. Îngrijeşte-te de conglăsuirea cu sfinții. Poartă-i pe cei mai slabi, ca să 
împlineşti legea lui Hristos [cf. Ga 6, 2]. Fă-ţi răgaz pentru posturi şi rugă- 
ciuni, dar nu fără măsură, ca să nu te dărâmi pe tine însuți. ? Nu te abţine cu 
totul de la vin și de la carne, căci nu sunt lucruri de care să ne scârbim,; căci 
zice [Scriptura]: „Veţi mânca bunătățile pământului” [Z/s 1, 19] şi: „Mâncați 
carne ca şi legume” (Fc 9, 3]; şi: „Vinul veseleşte inima omului, untdelemnul 
veselește faţa omului. iar pâinea inima omului o întăreşte” [Ps 103, 15]; dar 
cu măsură şi bună rânduială, întrucât vi le procură Dumnezeu. „Căci cine 
poate să mănânce şi cine poate să bea fără El? Căci de este cumva ceva fru- 
mos c al Lui, şi de este ceva bun, e al Lui” [Ecce 2, 25]. ? la aminte la citire, 
ca să cunoşti legile nu numai tu însuţi, ci să le poţi şi explica altora. Fii treaz 
ca un atlet al lui Dumnezeu. „Nici un soldat nu se încurcă cu treburile vieţii, 
ca să fic pe plac celui care-l înrolează; iar dacă şi se întrece cineva, nu e încu- 
nunat dacă nu se va întrece după legile jocului” [2 Tim 2, 4-5). Eu cel legat 
în lanţuri îmi pun sufletul pentru tine. 

II! Oricine vorbeşte pe lângă cele poruncite, chiar de ar fi vrednic de cre- 
zare, chiar dacă posteşte, chiar dacă e feciorelnic, chiar dacă ar face minuni 
şi ar profeţi, să-ți apară drept un lup în piele de oaie [Mt 7, 15] care lucrează 
stricăciunea oilor. ` Dacă tăgăduieşte cineva crucea şi se ruşinează de păti- 
mirea Lui, să-ți fie ca însuşi potrivnicul [Satana]; „chiar de și-ar împărți 
averile săracilor, chiar de-ar muta munții, chiar de şi-ar preda trupul arderii” 
(1 Co 13, 3], să fie pentru tine urâciune. ? Dacă vorbeşte de rău cineva Legea 
sau Profeţii, pe care Hristos le-a împlinit cu venirea Sa, să-ți fie ca antihris- 
tul. Dacă spune cineva că Domnul e un simplu om, este iudeu omorâtor de 
aa 

I’ „Cinsteşte văduvele care sunt cu adevărat văduve” [Z Tim 5, 3]. 
Fii e al orfanilor, Făci Dumnezeu este „tată al orfanilor şi judecător al 
văduvelor” [Ps 67, 6]. ° Nimic să nu faceți fără episcopi, căci ei sunt preoți, 
iar tu eşti slujitor/diacon al preoţilor. Ei botează, lucrează cele sfinte, hiroto- 
nesc, hirotesesc. Iar tu le slujeşti ca sfântul Ştefan în Ierusalim lui Iacob şi 

prezbiterilor. * Nu fi nepăsător față de adunări [sinaxe]; caută-i pe toți după 
nume. „Nimeni să nu disprețuiască tinereţea ta, ci pildă fă-te credincioșilor 
cu cuvântul și cu purtarea” [7 Tim 4, 12]. 

IV! Nu te ruşina de slugi, căci comună este firea noastră şi a lor. Nu te 
scârbi de femei, căci ele te-au născut şi crescut; prin urmare, trebuie să iubeşti 
pe cele ce sunt pricina nașterii tale, dar numai în Domnul, iar fără femeie 
bărbatul nu poate face copii; prin urmare, trebuie să le cinstim pe colabora- 
toarele naşterii noastre. 2 Nici bărbatul nu este fără femeie, nici femeia fără 
bărbat” [7 Co 11, 11] afară de primii oameni plăsmuiţi; căci trupul lui Adam 
e din cele patru stihii, iar cel al Evei din coasta lui Adam. ? Iar naşterea ui- 
mitoare a Domnului e numai din Fecioară nu pentru că împreunarea sexuală 
legitimă ar fi scârboasă, ci pentru că era o naştere cuvenită lui Dumnezeu; 
pentru că a fost lucru cuvenit pentru Creator să nu se folosească de nașterea 
obişnuită, ci de una uimitoare şi străină, întrucât era un Creator. 

V’ Fugi de trufie, căci Domnul celor trufași le stă împotrivă [7 Pir 5,5]. 
Scârbeşte-te de vorbirea de minciuni, căci spune [psalmistul]: „Pierde-vei pe 
toţi cei ce grăiesc minciuna” [Ps 5, 7]. Păzeşte-te de invidie, căci iniţiatorul 
ei e diavolul şi urmașul său Cain, care l-a pizmuit pe fratele lui şi din invidie 
a lucrat crimă [Fc 4]. ° Îndeamnă pe surorile mele să iubească pe Dumnezeu 
şi să se mulțumească doar cu bărbaţii lor, în chip asemănător îndeamnă-i şi 
pe frații mei să se mulțumească cu soțiile lor. Păziţi-le pe fecioare ca pe nişte 
vase ale lui Hristos. Fii îndelung-răbdător, ca să ai multă înțelepciune. Nu fi 
nepăsător față de săraci, în care vei avea parte de prosperitate, „căci prin 
milostenii şi fapte de credință sunt curăţite păcatele” [Pr 15, 27a]. 

VI! Păstrează-te curat [1 Tim 5, 22] ca pe un locaş al lui Dumnezeu: eşti un 
templu al lui Hristos, ești un instrument al Duhului. Ştii cum te-am crescut. 
Chiar dacă sunt cel mai mic, fă-te gelos pe mine, imită purtarea mea. Nu mă 
laud în lume, ci în Domnul. Pe Heron, copilul meu, îl îndemn. „lar cel ce se 
laudă, în Domnul să se laude” [2 Co 10, 17]. * Fie să mă bucur de tine 
[Fim 20], copil iubit, al cărui păzitor să fie Singurul Dumnezeu Nenăscut și 
Domnul lisus Hristos. Nu crede tuturor, nu avea îndrăznire față de toți, nici 
chiar dacă te-ar linguşi cineva; căci mulţi sunt siujitorii Satanei, şi „cine se 
încrede repede e ușuratic la inimă” [Sir 19, 4]. 

VII’ Adu-ţi aminte de Dumnezeu şi nu vei păcătui vreodată. Nu fi cu su- 
fletul îndoit în rugăciunea ta, căci fericit este cel ce nu se îndoiește. Cred în 
Tatăl Domnului nostru lisus Hristos şi în Fiul Lui Unul-Născut, că Dumne- 
a mi-l va arăta pe Heron pe scaunul meu. Adaugă aşadar la alergarea ta. 

? Îşi poruncesc pe Dumnezeul a toate, pe Hristos şi în prezenţa Duhului Sfânt 
şi a cetelor [duhurilor] slujitoare: păzeşte depozitul meu [/ Tim 6, 13. 20], 
pe care eu şi Hristos ţi l-am încredinţat ţie şi nu te judeca nevrednic de cele 

arătate mie despre tine de Dumnezeu. Îţi încredințez Biserica antiohienilor. 
V-am încredințat în Domnul lisus Hristos lui Policarp. 

VIII ! Te îmbrățişează în Hristos episcopii Onisim, Bitus, Damas, Polibiu 
şi toți cei din Filipi, de unde ţi-am şi scris această scrisoare, ° Îmbrăţişează 
prezbiteriul cel cu cuviință dumnezeiască, îmbrățișează pe sfinţii tăi tovarăşi 
de diaconie, de care fie să mă bucur în Hristos cu trupul şi cu duhul. Îmbră- 
țişează poporul Domnului de la mic până la mare după nume, pe care ți-i 
încredințez ca Moise lui Iosua, generalul lor de după el (Dr 31, 7]. Şi să nu ţi 
se pară greu ceea ce s-a spus: căci chiar dacă nu suntem cum erau aceia, ne 
rugăm măcar să ne facem, pentru că şi noi suntem copii ai lui Avraam. * Fii 
aşadar tare, Heron, acţionează eroic şi bărbăteşte, căci de acum înainte tu vei 
duce şi scoate poporul Domnului cel din Antiohia şi „adunarea Domnului nu 
va fi ca nişte oi care nu au păstor” [Nm 27, 14]. 

IX! Îmbrăţişează pe Cassian, gazda mea, şi pe foarte cuviincioasa lui 
soție și pe preaiubiţii lor copii, cărora „Dumnezeu le va da să găsească milă 
de la Domnul în ziua aceea” [2 Tim 1, 18] pentru slujirea lor față de noi; şi 
pe care ti-i încredinţez în Hristos. ° Îmbrăţişează în Hristos după nume pe 
toţi credincioşii care sunt în Laodiceea. Nu fi nepăsător nici față de cei din 
Tars, ci uită-te peste ei mai des, întărindu-i în Evanghelie. * Salut în Domnul 
pe Maris, episcopul din Neapolis de lângă Anazarvos. Salut-o şi pe foarte 
cuviincioasa Maria [din Cassobelae], fiica mea mult-învățată, şi „Biserica 
din casa ei” [cf. Rm 16, 5], pentru care mi-aş pune sufletul, pentru că e 
exemplară între femeile cucernice. * Tatăl lui Hristos să te păzească, prin 
Fiul Său Unul-Născut, sănătos şi cu bună reputație în toate spre viață foarte 
lungă pentru folosul Bisericii lui Dumnezeu. Fii sănătos în Domnul! şi roagă-te 
ca să mă desăvârşesc. 


Către Filipeni 


Ignatie, cel numit şi Teoforul, Bisericii lui Dumnezeu care este în Filipi, 
celei miluite în credinţă, răbdare şi iubire nefâțarnică, milă, pace de la Dum- 
nezeu Tatăl şi Domnul lisus Hristos, „Care e Mântuitorul tuturor oamenilor, 
şi mai cu seamă al credincioşilor” [/ Tim 4, 10]. 

1! Aducându-ne aminte de iubirea şi sârguința voastră în Hristos, pe care 
le-aţi arătat față de noi, am socotit că este lucru cuviincios să scriu iubirii 
voastre sufletești de fraţi potrivit lui Dumnezeu, ca să vă aduc aminte de 
alergarea voastră în Domnul, ca „toţi să grăiți acelaşi lucru, având un suflet, 
gândind acelaşi lucru, urmând acelaşi canon” al credinţei, cum vă povăţuia 

Pavel [Fip 2,2; 3, 16]. ? Căci dacă Unul este Dumnezeul a toate, Tatăl lui 
Hristos, „din Care sunt toate” [7 Co 8, 6], Unul e şi Domnul nostru lisus 
Hristos, Fiul Unul-Născut al lui Dumnezeu Domnul a toate, „prin Care sunt 
toate”, şi Unul este Duhul Sfânt, Care a lucrat în Moise, în profeţi şi în apos- 
toli, unul e şi botezul dat întru moartea Domnului, și una e Biserica aleasă, 
“ una trebuie să fie şi credința în Hristos; căci este „Un Domn, o credință, un 
Botez, Un Dumnezeu și Tată a toate şi prin toate şi în toţi” [£/4, 5-6]. 

II" Este aşadar Un Dumnezeu şi Tată, şi nu doi, nici trei, Unul e Cel ce 
este [1ș 3, 14] şi nu este altul afară de El, Singurul adevărat. „Căci Domnul, 
zice [Scriptura], Dumnezeul Tău, Domnul Unul este” [Dr 6,7], şi iarăşi: 
„Nu Un Dumnezeu ne-a creat? Nu Unul e Tatăl nostru al tuturor?” [Mal 
2, 10]. ? Este şi Un Fiu, Cuvânt Dumnezeu; căci spune [Scriptura]: „Unul- 
Născut Care este în sânurile Tatălui” [7n 1, 18] şi iarăşi: „Un Domn lisus 
Hristos” [/ Co 8, 16] şi în altă parte: „Care e numele Lui sau care e numele 
Fiului Său, ca să cunoaștem?” [Pr 30, 4]. * Unul e şi Mângâietorul; căci, 
spune [Scriptura], „este Un Duh, căci am fost chemaţi la o singură nădejde a 
chemării noastre” [£/4, 4], şi iarăşi: „La Un Duh am fost adăpaţi toți” [/ Co 
12, 13] şi cele ce urmează. lar „toate acestea”, adică harismele, „le lucrează 
Unul şi Acelaşi Duh” [/ Co 12, 11]. f Aşadar nu sunt nici trei taţi, nici trei 
fii, nici trei mângâietori, ci Un Tată, Un Fiu şi Un Mângâietor. De aceea și 
Domnul când i-a trimis pe apostoli să facă învăţăcei toate neamurile [păgâ- 
ne], le-a poruncit „să boteze în Numele Tatălui și al Fiului şi al Duhului 
Sfânt” [Mt 28, 19], nu într-Unul cu trei nume, nici în Trei Care s-au înomenit, 
ci în Trei de aceeași cinstire [homotimous). 

II" Căci Unul e Cel ce S-a înomenit, nici Tatăl, nici Mângâietorul, ci 
numai Fiul, nu aparent, nici imaginar, ci într-adevăr, căci „Cuvântul S-a făcut 
trup” [In 1, 14], pentru că „Înţelepciunea și-a zidit sieşi casă” [Pr 9. 1]. 7 Şi 
Dumnezeu Cuvântul S-a născut ca om cu trup din Fecioară fără legătură cu 
bărbat, căci „Fecioara va lua în pântece şi va naşte un Fiu” [/s 7, 14]. Prin 
urmare, S-a născut cu adevărat, a crescut cu adevărat, a mâncat şi a băut cu 
adevărat, a fost răstignit, a murit şi a înviat cu adevărat. Cine crede acestea 
aşa cum sunt, așa cum s-au făcut, este fericit; cine nu crede acestea e spurcat 
nu mai puțin decât cei care L-au răstignit pe Domnul. Căci stăpânul acestei 
lumi se bucură când tăgăduieşte cineva crucea, deoarece ştie că mărturisirea 
crucii e pierzania lui. Pentru că acesta e trofeul ridicat împotriva puterii lui, 
pe care văzându-l tremură şi de care auzind se teme. 

IV! Şi înainte să aibă loc crucea, el se sârguia ca ea să aibă loc şi lucra în 
fiii neascultării [£f 2, 2]: lucra în Iuda, în farisei, în saduchei, în bătrâni, în 
tineri, în preoți. Iar când urma să aibă loc, l-a tulburat şi a sădit părere de rău 
în vânzător, i-a arătat un laț şi l-a învățat sugrumarea [Mf 27, 3-5). ? A înfri- 

coşat-o şi pe femeie tulburând-o în vis [Mt 27, 19], şi a încercat să oprească 
cele ale crucii el care pusese în mişcare toate pentru ridicarea ei: nu 
părându-i rău de un rău atât de mare — căci dacă ar fi fost aşa, n-ar fi fost cu 
totul rău —, dar simţea pierzania lui; pentru că crucea lui Hristos era înce- 
putul condamnării lui, începutul morţii, începutul pierzaniei lui. ? De aceea 
lucrează în unii negarea crucii, ruşinarea de pătimire, numirea morţii aparentă, 
eliminarea naşterii din Fecioară, defăimarea firii ca mizerabilă. Cu iudeii 
luptă pentru tăgăduirea crucii, cu elinii pentru calomnierea Mariei, cu ereticii 
pentru naşterea imaginară. * Căci multe forme are generalul răutății, deoarece 
îşi ascunde gândul, e inconsistent, e contrar lui însuşi, avansează unele şi 
arată altele; căci este înțelept în a face răul, dar nu ştie nicicând ce este binele 
[Ir 4, 22], fiind plin de ignoranță din pricina nebuniei lui de bunăvoie. Și 
cum nu este aşa cel care nu vede rațiunea nici când stă la picioarele lui? 

V’ Căci dacă Domnul e un simplu om din suflet şi din trup, de ce mai 
elimini naşterea firii comune a oamenilor? De ce numeşti pătimirea aparentă 
de parcă ar fi un lucru uimitor pentru un om?, şi de ce socoteşti aparență 
moartea unui muritor? ~ lar dacă e Dumnezeu şi om, de ce spui că e o fără- 
delege a numi „Domn al slavei” [7 Co 2, 8] pe Cel neschimbabil prin fire? 
De ce zici că e o fărădelege a spune despre Legiuitorul Care are suflet ome- 
nesc că e Cuvântul făcut trup [Zn 1, 14], Cuvântul făcut om şi că n-a locuit 
doar într-un om? * Dar cum e atunci magicianul acesta, Care în vechime a 
alcătuit cu voinţa Tatălui toată firea simțită şi gândită, iar prin înomenirea 
Lui a vindecat toată boala și slăbiciunea? 

VI’ Cum nu este Dumnezeu Acesta Care învie morții, trimite pe ologi te- 
feri, curăță pe leproşi, redă vederea orbilor, iar pe cele ce sunt fie le sporește, 
fie le transformă, ca pe cele cinci pâini şi cei doi peşti şi apa în vin, şi pune 
pe fugă cu un cuvânt toată oștirea ta? ` De ce faci rea firea Fecioarei şi nu- 
meşti ruşinoase membrele ei, când în vechime le purtai în procesiuni publice 
și porunceai să fie dezgolite cele bărbăteşti în văzul celor femeieşti, şi cele 
femeieşti spre pofta neînfrânată a bărbaţilor? * Acum pe acestea le socoteşti 
ruşinoase şi te prefaci decent tu, duhul desfrânării, neştiind că numai atunci 
devine ceva ruşinos, când e întinat de fărădelege; dacă e absent păcatul, nimic 
din cele făcute nu e ruşinos, nici rău, ci toate sunt bune foarte [cf. Fe 1, 31]. 
lar tu care nu vezi le faci rele? 

VII! Dar cum, iarăşi, Hristos nu ţi se pare că e din Fecioară, ci că e Dum- 
nezeul Cel peste toate [Ef 4, 6], Cel ce este [/ș 3, 14], Atotţiitorul? Așadar, 
Cine L-a trimis? Spune! Cine e Stăpânul Lui? De voinţa Cui a ascultat? Ce 
legi a împlinit Cel ce nu e supus nici voinţei, nici puterii cuiva? ? Şi tu care 
suprimi naşterea lui Hristos, legiuieşti că Cel Nenăscut S-a născut şi a fost 
pironit pe cruce Cel fără început, cu îngăduința Cui nu pot să spun. ° Dar 

viclenia ta nu-mi este ascunsă şi ştiu că faci paşi laterali și şovăielnici. Tu 
însă care pretinzi că ştii totul, nu ştii cine e Cel ce S-a născut. 

VIII ! Fiindcă multe îți rămân ascunse: fecioria Mariei, naşterea uimitoare, 
Cel care e în trup, steaua care călăuzeşte pe cei din răsărit, magii care aduc 
daruri, salutarea adusă Fecioarei de arhanghelul, zămislirea uimitoare a Fe- 
cioarei logodite, vestirea unui înainte-mergător copil pentru Cel din Fecioară 
şi săltarea lui în pântec din pricina a ceea ce văzuse înainte, ? imnele îngeri- 
lor pentru Cel născut, vestea cea bună a îngerilor, frica lui Irod pentru luarea 
împărăției, porunca uciderii pruncilor, strămutarea în Egipt, revenirea de 
acolo înapoi, scutecele pruncului, înscrierea omenească, hrănirea cu lapte, 
numele de tată dat celui ce n-a aruncat sămânța, ieslea pentru că nu mai era 
loc, nici o pregătire omenească, înaintarea în creştere, cuvintele omenești, 
foamea, setea, călătoria, osteneala, aducerile de jertfe, apoi şi tăierea-împre- 
jur, * botezul, glasul Tatălui peste Cel ce se boteza, despre Cine şi de unde 
era Acesta, mărturia Duhului şi a lui Dumnezeu de sus, glasul profetului 
loan însemnând prin „Mielul” pătimirea, lucrarea diferitor semne, feluritele 
vindecări, certarea stăpânitoare care a poruncit mării şi vânturilor, duhurile 
rele puse pe fugă, tu însuți chinuindu-te întristat de puterea Celui arătat și 
neavând ce să faci. “ Văzând acestea crai cuprins de amețeală; nu știai că o 
fecioară era cea care născuse, dar te-au uimit cântarea îngerilor, închinarca 
magilor, arătarea stelei. Dar te-ai întors la neștiinţă din pricina lucrurilor 
umile; căci mici ți s-au părut scutecele, ieslea, tăierea-împrejur. hrănirea cu 
lapte, şi ele-ți apar nedemne de Dumnezeu. 

IX! L-ai văzut iarăşi rămânând om după ce l-ai văzut patruzeci de zile şi 
nopţi negustând hrană omenească, îngeri slujindu-i, de care ai tremurat, după 
ce l-ai văzut mai întâi botezat ca un om comun şi neştiind cauza. lar după 
postire ai îndrăznit iarăşi împotriva celui flămând şi l-ai ispitit ca pe un om 
comun, neştiind cine să fie; ? căci spuneai: „De eşti Fiul lui Dumnezeu, spune 
ca pietrele acestea să se facă pâini” [Mt 4, 4], iar faptul că a spus „De ești 
Fiul lui Dumnezeu” ţine de neştiință. Căci dacă ai fi cunoscut cu adevărat, ai 
fi crezut că pentru Creatorul e în mod egal cu putinţă şi să facă ceva ce nu 
este şi să transforme ceea ce este. * Şi L-ai ispitit prin pântece pe Cel ce hră- 
neşte pe toţi cei ce au nevoie de hrană, şi L-ai ispitit pe „Domnul slavei” 
[7 Co 2, 8], uitând din pricina răutăţii minţii tale că „nu numai cu pâine va trăi 
omul, ci cu tot cuvântul care iese din gura lui Dumnezeu” [Dt 8, 3; Mt 4,7]. 
f Căci dacă ai fi ştiut că era Fiul lui Dumnezeu, ai fi cunoscut că Cel ce a 
putut să-şi facă trupul stricăcios să nu simtă lipsuri patruzeci de zile şi nopți, 
ar fi putut face acest lucru şi mereu. Dar de ce a flămânzit? Ca să arate că a 
luat un trup cu pătimiri asemănătoare oamenilor. Prin întâiul lucru a arătat 
că e Dumnezeu, iar prin al doilea că este şi om. 

X' Tu deci, care ai căzut ca un fulger din slava cea mai înaltă [cf. Le 10, 18], 
ai îndrăznit să spui: „Aruncă-te jos” Domnului pentru Care cele ce nu sunt 
sunt socotite ca unele care sunt [Mt 4, 5] şi să-L provoci la slavă deşartă pe 
Cel ce nu Se arăta ostentativ, ? şi te-ai prefăcut că citezi cu privire la El 
Scriptura: „Că îngerilor Săi va porunci pentru tine, şi te vor ridica pe mâini, 
ca să nu loveşti de piatră piciorul Tău” [Ps 90, 11-12] şi în acelaşi timp te-ai 
prefăcut că nu ştii celelalte ascunzând cele ce [Psalmistul] profețea despre 
EI şi slujitorii Lui: „Peste aspidă şi vasilisc vei păși și vei călca peste leu şi 
balaur” [Ps 90, 13]. 

XI! Aşadar, dacă tu eşti ceea ce Domnul calcă în picioare, cum de-L ispi- 
teşti pe Cel de neispitit, uitând de Legiuitorul care poruncește: „Să nu ispiteşti 
pe Domnul Dumnezeul tău” [Dr 6, 16; Mt 4, 7]? Ba chiar cutezi, preaspurcate, 
să-ți însuşești lucrurile lui Dumnezeu şi să spui că ţi s-a predat stăpânirea 
asupra lor, Îi propui Domnului căderea ta şi făgăduieşti să-I dai cele ale Lui 
dacă ţi se va închina căzându-ţi la pământ [Mr 4, 8-9]. ° Şi cum n-ai tre- 
murat să spui împotriva Stăpânului aşa ceva, tu cel ajuns din răutatea minții 
duhul cel mai rău dintre toate duhurile rele? Prin pântece ai fost biruit şi prin 
slava deşartă ai fost necinstil, iar acum atragi la necredinţă prin iubirea de 
bani şi de stăpânire. ' Tu, Beliar, balaurul, apostatul, şarpele strâmb, depăr- 
tatul [apostatul] de Dumnezeu, separatul de Hristos, înstrăinatul de Duhul 
Sfânt, izgonitul din corul îngerilor, ocărâtorul legilor lui Dumnezeu, duşma- 
nul celor legiuite, cel ce te-ai răsculat împotriva primilor plăsmuiţi şi i-a 
întors de la poruncă pe cei ce nu te-au nedreptăţit cu nimic, cel ce l-ai sculat 
împotriva lui Abel pe omorâtorul de om Cain, cel ce te-ai războit cu lov, cel 
ce spui Domnului: „Dacă mi te vei închina căzând la pământ!” [Mt 4, 9]! 
* Ce îndrăzneală! Ce nebunie! Tu rob fugit, rob biciuit, care te-ai răzvrătit 
împotriva bunului Stăpân, Îi spui unui asemenea stăpân, Dumnezeu al tuturor 
celor gândite şi simţite: „Dacă mi te vei închina căzând la pământ!” 

XII’ Dar Domnul e îndelung-răbdător și nu-l întoarce în neființă pe cel ce 
din neştiință îndrăzneşte asemenea lucruri, ci răspunde blând: „Piei, satano!” 
[Mt 4, 10]. ? N-a spus: „Înapoia Mea!” [cf. Mt 16, 23], căci nu e cu putință 
ca el să se întoarcă, ci: „Piei, satano!” în cele pe care le-ai ales! „Piei” în 
cele pentru care te-ai hotărât din răutatea minții! Căci Eu știu Cine sunt şi de 
Cine sunt trimis şi cunosc Cui trebuie să Mă închin; căci zice [Scriptura]: 
„Domnului Dumnezeului tău să te închini şi Lui Singur să-l slujeşti!” [Dr 6, 13; 
Mt 4, 10]. ? ÎI ştiu pe Unul, ÎI cunosc pe Singurul, de Care te-ai depărtat ca 
un apostat. Nu sunt un potrivnic al lui Dumnezeu [antizheos], mărturisesc 
excelența Lui, şi nu refuz să Mă închin Celui pe Care-L ştiu Cauza naşterii 
Mele, Domn şi Păzitor al subzistenței Mele, căci Eu sunt viu pentru Tatăl 
[În 6, 57). 


472 CANONUL ORTODOXIEI I. Canonul apostolic 


XIII ! Acestea am fost silit să vi le scriu, fraţilor, de dispoziția mea față de 
voi îndemnându-vă spre slava lui Dumnezeu, nu ca fiind eu ceva, ci ca un 
frate. Supuneţi-vă episcopului, prezbiterilor şi diaconilor. lubiţi-vă unii pe 
alţii în Domnul ca pe nişte statui ale lui Dumnezeu. ? Vedeţi bărbaţilor şi 
iubiţi-vă soțiile ca pe propriile voastre membre, iar femeile iubiţi-vă bărbaţii 
ca fiind una cu ei prin contact. Dacă trăieşte cineva în curăţie sau înfrânare, 
să nu se înalțe, ca să nu-și piardă plata. 7 Sărbătorile să nu le necinstiți, păre- 
simile să nu le disprețuiţi, căci cuprind o imitare a conduitei Domnului, şi nu 
treceţi cu vederea săptămâna Pătimirii. Postiţi miercurea şi vinerea, dând 
prisosul vostru săracilor. Dacă postește cineva duminica ori sâmbăta, afară 
de o singură sâmbătă, acestea e omorâtor al lui Hristos. 

XIV! Rugăciunile voastre să se întindă la Biserica Antiohiei, de unde sunt 
dus legat în lanţuri la Roma. Îmbrăţişez pe sfântul episcop Policarp, îmbrăţi- 
şez pe sfântul episcop Vitalius, sfântul prezbiteriu și diaconii cei robi îm- 
preună cu mine; pentru care mi-aş pune și sufletul. ? Îmi iau rămas-bun încă 
o dată de la episcop şi de la prezbiteri în Domnul. Dacă săvârşeşte cineva 
Paștele împreună cu iudeii sau primește semnele [simbolurile] praznicului 
lor, e părtaş al celor ce au omorât pe Domnul şi pe apostolii Lui. 

XV! Vă îmbrățişează diaconii Filon şi Agatopon. Îmbrăţişez adunarea 
fecioarelor şi cinul văduvelor, de care fie să mă şi bucur. Îmbrăţişez poporul 
Domnului de la mic la mare. ? V-am trimis această scrisoare prin citețul 
Euphanius, bărbat cinstit de Dumnezeu şi foarte credincios, pe care l-am 
întâlnit la Regium când eram dus cu corabia. Aduceţi-vă aminte de lanţurile 
mele [Col 4, 18], ca să fiu făcut desăvârşit în Hristos. ? Fiţi sănătoşi la trup, 
la suflet şi la duh, gândind cele desăvârşite, întorcând spatele lucrătorilor 


fărădelegii şi stricătorilor cuvântului adevărului, făcuţi puternici în harul 
Domnului nostru lisus Hristos. 


Patru epistole latine, apocrife medievale 


Către loan Apostolul 


Ignatie şi frații care sunt cu el, lui loan sfântul bătrân 


Suntem greu îndureraţi de întârzierea ta în a ne întări prin adresări şi mângâieri. Dacă 
absența ta se va prelungi, ea îi va lăsa părăsiți pe mulţi dintre noi. Grăbeşte-te aşadar să vii, 
căci credem că ne va scoate din încurcătură. Sunt aici şi multe din femeile noastre care 
doresc să vadă pe Maria [mama] lui lisus şi care vor în fiecare zi să alerge de la noi la voi, 
ca să se atingă de ea, să atingă sânii care L-au alăptat pe Domnul lisus şi să o întrebe unele 
din lucrurile ei de taină. Dar şi Salome, pe care o iubeşti, fiica Anei, care a rămas cinci luni 
cu ea în Ierusalim şi alți câțiva cunoscuţi relatează că e plină de toate harurile şi de toate 

virtuțile, după obiceiul unei fecioare, rodnică în virtute şi în har. Şi, precum spun, e veselă 
în prigoane şi întristări, nu murmură în lipsuri şi nevoi; recunoscătoare faţă de cei ce o ocă- 
răsc, se bucură de necazuri; e îndurerată împreună cu cei nenorociţi şi întristați ca una care 
împărtășește aceleași întristări şi nu zăboveşte să vină în ajutorul lor. Străluceşte însă când 
dispută în lupta credinței împotriva molipsitoarelor conflicte ale răutăților. E învăţătoarea 
noii noastre religii şi a pocăinței și slujitoarea tuturor faptelor evlaviei pe lângă credincioşi. 
E devotată celor smeriţi şi se smerește mai devotat decât cei devotați; e mărită în chip mi- 
nunat de toți deşi e denigrată de cărturari şi farisei. Pe lângă acestea mulți ne relatează de- 
spre ea multe altele, dar nu îndrăznim să dăm crezare tuturor şi să ţi le relatăm pe toate. 
Dar, așa cum ni se povestește de către oameni demni de încredere, în Maria mama lui lisus 
natura sfineniei îngereşti e însoțită [sociatur] cu natura umană. Şi unele ca acestea au stârnit 
cele dinăuntru ale noastre şi ne constrâng să dorim [să vedem] înfăţişarea acestei — dacă e 
îngăduit să vorbim aşa — minuni cereşti şi preasfinte arătări. Tu însă pleacă-te cu sârguință 
dorinței noastre şi fii sănătos. Amin. 


Către acelaşi 


Ignatie al său, lui loan sfântului bătrân 


Dacă îmi este îngăduit, vreau să urc la tine, în părţile Ierusalimului, şi să-i văd pe sfinţii 
credincioşi care sunt acolo; mai cu seamă pe Maria mama lui lisus, despre care se spune că 
e admirată şi dorită de toţi. Căci pe cine nu l-ar desfăta faptul de a o vedea şi de a vorbi cu 
ea, care a născut din ea pe Dumnezeu Cel adevărat, dacă e prieten al credinței şi religiei 
noastre? De asemenea şi pe vrednicul lacob, cel supranumit şi Iustus, despre care se spune 
că e asemenea lui Hristos lisus la faţă, prin viaţă şi modul de purtare, ca şi cum ar fi un frate 
geamăn al Lui din același pântec. Despre care spun că dacă-l voi vedea, îl voi vedea pe 
lisus Însuşi în toate trăsăturile trupului Său. Precum și pe ceilalţi sfinţi şi sfinte. Vai! ce mai 
întârzii?, ce mă mai reține? Bunule învățător, poruncește să mă grăbesc şi fii sănătos. Amin. 


Către Fecioara Maria 


Ignatie al ei, Mariei purtătoarei de Hristos 


Ar fi trebuit să mă întăreşti şi mângâi pe mine care sunt proaspăt botezat şi ucenic al fiu- 
bitului] tău Ioan. Căci lucruri minunate de spus am auzit despre lisus al tău şi sunt uimit de 
cele auzite. Ca să fiu sigur de cele auzite doresc din inimă să le aud de la tine, care ai fost 
mereu familiară şi legată intim cu El şi ştii tainele Lui. Ţi-am scris şi altă dată şi te-am rugat 
aceleaşi lucruri. Rămâi cu bine şi proaspăt botezaţii care sunt ca mine să fie întăriți de tine, 
prin tine şi în tine. Amin. 


Răspunsul Fecioarei Maria 


Smerită slujnică a lui Hristos isus, lui Ignatie, iubitului împreună-ucenic 


Cele ce le-ai auzit și învăţat despre lisus de la Ioan sunt adevărate. Acelea să le crezi, de ace- 
lea să te alipeşti, ține cu tărie făgăduinţa creştinismului primit şi potriveşte-ți obiceiurile şi 
viața cu această făgăduință. Voi veni împreună cu loan să te văd pe tine şi pe cei ce sunt îm- 
preună cu tine. Stai tare în credință şi fii bărbat [cf. 7 Co 16, 13], şi să nu te mişte asprimea pri- 
goanei, ci rămâi cu bine şi să salte duhul tău în Dumnezeu Mântuitorul tău [cf. Le 1,47]. Amin. 


Vains, 


n: 
rA 


EHU 

III 


Canonul Scripturii 
şi canonul Adevărului 


Sfântul Irineu al Lyonului 
(t 202) 


Tradiţia apostolică şi dovedirea ei 


împotriva falsificării gnostice 
(cca 180) 


Gnoza falsificatoare 
(Contra ereziilor, cartea 1, prefaţă) 


pref. Respingând adevărul, unii introduc cuvinte mincinoase şi „genea- 
logii niesfârşite, care produc mai degrabă discuţii decât zidirea lui Dumnezeu 
cea în credință”, cum zice Apostolul [/ Tim 1, 4), şi printr-o verosimilitate 
incropită în chip viclean fură mintea celor mai lipsiţi de experiență şi duc în 
captivitate, falsificând cuvintele Domnului; făcându-se exegeţi răi ai lucru- 
rilor spuse bine, îi răstoarnă pe mulți abătându-i sub pretextul „gnozei” de la 
Cel care a alcătuit şi împodobit această lume, ca unii care pot să arate ceva 
mai înalt şi mai bun decât Dumnezeu Care a făcut pământul şi toate cele din 
cl [iș 20, 11; Ps 145,6; FA 4,24; 14, 13]: îngrijindu-se de verosimilitate îi 
aduc prin meşteşugul cuvintelor pe cei simpli la mania cercetărilor şi dis- 
cuțiilor, după care, nemaiîngrijindu-se de verosimilitate, îi dau pierzaniei 
făcându-i să gândească blasfemii şi impietăți la adresa Creatorului fiindcă nu 
pot distinge minciuna de adevăr. Fiindcă rătăcirea nu se arată pe ea însăşi aşa 
cum este, ca nu cumva fiind dezgolită să ajungă recunoscută, ci, împodo- 
bindu-se în chip viclean cu haina verosimilității, prin aparenţă exterioară se 
arată celor mai lipsiţi de experiență — deşi e un lucru ridicol a spune acest 
lucru — mai adevărată decât adevărul. Căci aşa cum spunea cineva superior 
nouă: „Smaraldul care pentru unii e o piatră prețioasă e insultat drept o bu- 
cată de sticlă trucată printr-un meșteșug, atunci când nu e de față cel care e 
în stare să verifice şi să demaşte ceea ce e făcut în chip viclean printr-un 
meșteşug; dar atunci când în argint a fost amestecată aramă, care om simplu 
va putea să verifice uşor acest lucru?” Noi însă nu vrem ca din cauza noastră 


' IRENEE DE LYON, Contre les heresies, Livre I (Sources Chrâtiennes 264), Paris, 1989, 
p. 18-22. 

unii să fie răpiți ca nişte oi de lupi, necunoscându-i din pricina pieii de oaie 
pe care şi-o pun în afară [Mf 7, 15], ei, de care Domnul ne-a poruncit să ne 
păzim, pentru că deşi vorbesc ca şi noi, nu gândesc ca și noi. 


Falsificarea gnostică a Scripturilor 
(Contra ereziilor, cartea I, cap. VIII.|: 1X.4-5; X.1-3; XXIL) 


VIJI ! Ipoteza/tema [argumentum / hypothesis] nici profeții n-au vestit-o, 
nici Domnul n-a învățat-o, nici apostolii n-au predat-o, dar ei se laudă că o 
cunosc mai bine decât alţii; citind-o ei din texte nescripturistice şi sârgu- 
indu-se, după cum se spune, să împletească funii din nisip, pentru a fi credi- 
bili încearcă să potrivească cu cele spuse de ei fie parabole ale Domnului. 
fie ziceri profetice, fie cuvinte apostolice, pentru ca ficţiunca lor să nu pară 
că e lipsită de mărturie, trecând dincolo de ordinca şi înlănţuirea [ordinem er 
textum] Scripturilor, şi, desfăcând pe cât le stă în putinţă membrele [corpului] 
adevărului, transferă și transformă, şi făcând un lucru din altul îi amăgesc pe 
mulți prin aparența [fantasma] rău alcătuită a cuvintelor Domnului astfel 
potrivite. În felul în care cineva, atunci când un artist iscusit [ace cu grijă din 
pietricele icoana frumoasă a unui împărat, ar strămuta pictricelele acelea 
desfăcând figura omului și le-ar reasambla ca să facă din cle forma, şi ca rău 
alcătuită, a unui câine sau a unei vulpi, după care ar susține sus şi lare şi ar 
spune că aceasta de acum e acea icoană frumoasă pe care a alcătuit-o iscu- 
situl artist; şi arătând pietricelele puse la un loc frumos de primul artist în 
icoana împăratului, dar strămutate în chip rău de cel din urmă în forma unui 
câine, i-ar amăgi prin aparența [fantasma] pietricelelor pe cei mai simpli care 
n-au înţelegerea formei împăratului şi i-ar convinge că această figură ruși- 
noasă de vulpe e acea frumoasă icoană a împăratului; în acelaşi mod şi ei. 
cosând cap la cap poveşti de babe [cf. / Tim 4, 7) şi smulgând apoi de ici şi 
de acolo ziceri, expresii şi parabole, vor să potrivească astfel cuvintele lui 
Dumnezeu cu miturile lor. [...] 


IX %. Căci după ce şi-au confecţionat ipoteza/tema lor, adunând expresii 
apoi şi nume risipite, le strămută, precum spuneam mai sus, din semnificaţia 
lor conformă naturii în cea care e contrară naturii, făcând lucruri asemănă- 
toare cu cei care propun ce fel de teme ipotetice le vin în minte, după care 
încearcă să le mediteze prin versuri homerice, astfel încât celor simpli să li 


2 IRENEE DE LYON, Contre les heresies, Livre I (Sources Chrâtiennes 264), Paris, 1989, 
p. 113-116, 146-164, 308-310. 

se pară că Homer însuşi a făcut versuri pe această temă ipotetică meditată de 
ei, şi mulţi se lasă seduşi de succesiunea bine compusă a versurilor şi ajung 
să se întrebe dacă nu cumva le-a făcut Homer însuşi. lată cum — căci nimic 
nu ne împiedică de dragul exemplului să menționăm şi acestea, întrucât în 
ambele cazuri e vorba de o întreprindere asemănătoare — se descrie prin 
versuri homerice trimiterea lui Heracle de către Euristeu la câinele din Hades: 


Astfel grăind l-a trimis neînvinsul Heracle 

pe de mari isprăvi făptuitorul, ce adânc suspina, 

Euristeu, fiul lui Steneleu Perseidul, 

să aducă din Ereb câinele crudului Hades. 

lar el a plecat ca un leu hrănit în munți încrezător în puterile sale 
trecând prin oraş; şi îl urmau prietenii toți, 

copile, tineri şi bătrâni fără noroc, 

plângând şi jelind de parcă spre moarte mergea. 

Hermes îl însoțea şi Atena cu ochi azurii, 

căci ştiau în inimile lor câtă durere avea fratele lor’. 


Cine dintre cei mai simpli nu s-ar lăsa furat de aceste versuri şi n-ar socoti 
că Homer însuși le-a compus pe această temă? Dar cel iscusit în cele home- 
rice va recunoaşte versurile, nu însă şi tema, ştiind că unele din ele sunt spu- 
sc despre Odiseu, altele despre Heracle însuşi, altele despre Priam, iar altele 
despre Menelau şi Agamemnon; şi luându-le şi redându-le pe fiecare temei 
lui, va face să dispară tema propusă. 

Tot așa și cel ce ţine în el însuşi neclintit canonul Adevărului [regulam 
veritatis / kanona aletheias], pe care l-a primit prin Botez, va recunoaşte în 
acestea numele, expresiile şi parabolele din Scripturi, dar nu va recunoaşte 
tema/ipoteza blasfematoare [sistemul gnostic]; căci va recunoaşte pietricelele, 
dar nu va primi vulpea în locul icoanei împăratului: redând pe fiecare din 
cele spuse ordinii [faxis] lui şi potrivindu-l cu corpul mic al adevărului, va 
dezgoli și arăta inconsistenţa ficțiunii/plăsmuirii lor. 

lar pentru că acestei piese de teatru nu-i lipseşte decât deznodământul, şi 
anume ca cineva să pună capăt farsei lor adăugând cuvântul care să o de- 
strame, am socotit potrivit să arătăm mai întâi în ce anume diferă între ei 
înşişi părinţii acestui mit, ca unii ce sunt din diverse duhuri ale rătăcirii, căci 
din acestea se va putea vedea foarte exact, chiar înainte de demonstrare, 
adevărul solid vestit de Biserică şi vorbirea mincinoasă confecţionată de ei. 


3 Înlănțuire de versuri din Odiseea 10, 76; 21, 26; /liada 14, 123; 8, 368; Odiseea 6, 130; 
lliada 24, 327; Odiseea 11, 38; Iliada 24, 328; Odiseea 11, 626; Iliada 2, 409. 

Unitatea credinţei Bisericii 


X! Căci, deşi e risipită în întreaga lume până la marginile pământului, Bi- 
serica, aceea care a primit de la apostoli şi învățăceii lor credința într-Unul 
Dumnezeu Atotţiitorul „Cel ce a făcut cerul, pământul, marea şi toate cele 
din ele” [Iş 20, 11; Ps 145,6; FA 4, 24; 14, 15] şi într-Unul Hristos lisus 
Fiul lui Dumnezeu întrupat [/n 1, 14] pentru mântuirea noastră, şi în Duhul 
Sfânt Care a vestit prin profeţi economiile, venirea, naşterea din Fecioară, 
Pătimirea, Învierea din morți şi Înălțarea la ceruri ale iubitului Hristos lisus 
Domnul nostru, precum şi venirea Lui din ceruri în slava Tatălui [Mt 16, 27] 
ca să recapituleze toate [Ef 1, 10] şi să învie toată carnea întregii umanităţi, 
pentru ca în faţa lui Hristos lisus Domnul, Dumnezeul, Mântuitorul şi Împă- 
ratul nostru potrivit bunăvoirii [Ef 1, 9] Tatălui Celui Nevăzut [Col 1, 15] 
„să se plece tot genunchiul, al celor cereşti, al celor pământeşti şi al celor 
dedesubt şi toată limba să se mărturisească” [F/p 2, 10-11] Lui şi să se facă 
în toți judecată dreaptă [Rm 2, 5], iar duhurile răutăţii [Ef 6, 12] şi îngerii 
călători ai poruncii şi ajunşi apostaţi, ca şi oamenii impioşi, nedrepţi, nele- 
giuiţi şi blasfematori să-i trimită în focul cel veșnic [Mr 18, 8: 25, 4], dar 
celor drepți şi cuvioşi, care au păzit poruncile Lui și au rămas în iubirea Lui 
[In 14, 15; 15, 10], unii de la început, alţii din pocăință, să le dăruiască 
nestricăciune şi slavă veşnică [2 Tim 2, 10; / Ptr 5, 10). Acea Biserică deci, 
care a primit, cum spuneam, această vestire [predicationem / kerygma] şi 
această credinţă [fidem / pistin], deşi e risipită în întreaga lume, le păzeşte cu 
grijă ca şi cum ar locui într-o singură casă şi crede în chip asemănător în ele 
ca şi cum ar avea un singur suflet şi o singură inimă [FA 4, 32] şi le vestește. 
inVață şi predă cu un glas ca având o singură gură. 

? Căci deși graiurile din lume nu sunt asemănătoare, sensul predaniei/tra- 
diției [virtus traditionis / dynamis tēs paradoseos] este unul şi acelaşi. Şi nici 
Bisericile întemeiate în Germania nu cred altfel sau au o altă predanie/tra- 
diţie, nici cele dintre iberici sau celți, nici cele din răsărit, nici cele din Egipt 
şi din Libia, nici cele întemeiate în mijlocul lumii. Ci aşa cum soarele, făp- 
tura lui Dumnezeu, e unul şi acelaşi în toată lumea, tot aşa și lumina, vestirea 
Adevărului, străluceşte pretutindeni [In 1, 5] şi luminează pe toţi oamenii 
[n 1, 9] care vor să vină la cunoaşterea adevărului [7 Tim 2, 4]. Şi nici cel 
mai puternic în cuvânt dintre întâi-stătătorii din Biserici nu va spune altele 
decât acestea — căci nimeni nu este mai presus decât Învățătorul [Mt 
10, 24], — nici cel slab în cuvânt nu va putea micşora această predanie/tra- 
diţie, căci credinţa e una şi aceeaşi; aşa cum nici cel care poate spune multe 
despre ea nu o va înmulţi, nici cel care spune puţin n-o va împuţina. 


1.1. Sfântul Irineu al Lyonului, Tradiţia apostolică şi dovedirea ei 481 


Chestiuni de cercetat 


? Faptul că unii ştiu mai mult sau mai puţin potrivit priceperii nu apare în 
schimbarea temei [argumentum / hypothesin] înseşi şi născocind un alt 
Dumnezeu pe lângă Creatorul, Făcătorul şi Hrănitorul acestui univers, ca şi 
cum Acesta nu ne-ar mai fi de ajuns, nici născocind un alt Hristos sau alt 
Unul-Născut, ci în analizarea celor spuse în parabole şi armonizarea lor cu 
tema adevărului, în expunerea planului şi a economiei lui Dumnezeu pentru 
umanitate; în a arăta că Dumnezeu a avut îndelungă răbdare pentru aposta- 
zia îngerilor călcători ai poruncii și neascultarea oamenilor, în a vesti de ce 
anume Unul şi Acelaşi Dumnezeu a făcut cele vremelnice şi cele veşnice, 
cele cereşti şi cele pământești; în a înțelege de ce anume Dumnezeu fiind 
nevăzut S-a arătat profeților nu într-o singură formă, ci altora într-altfel; în a 
înştiința de ce anume s-au făcut mai multe testamente/legăminte cu umanita- 
tea, şi a învăţa care c caracterul fiecăruia din testamente/legăminte; în a cer- 
ceta de ce anume „Dumnezeu a închis în neascultare toate, ca să-i miluiască 
pe toţi” [Am 11, 32]; în a da mulțumire pentru ce anume „Cuvântul” lui 
Dumnezeu „S-a făcut trup” [/n 1, 14] şi a pătimit; şi a vesti de ce anume veni- 
rea Fiului lui Dumnezeu S-a făcut la sfârşitul veacurilor, adică de ce anume 
Începutul S-a arătat la sfârşit; în a desfăşura câte zac în Scripturi cu privire 
la sfârşit şi la cele viitoare; și în a nu trece sub tăcere de ce pe neamurile pă- 
gâne lipsite de nădejde Dumnezeu le-a făcut „comoştenitoare, concorporale 
şi copărtaşe” [£f 3, 6] ca pe sfinţi; în a vesti cum anume „ceea ce e muritor 
-- această carne — sc va îmbrăca în nestricăciune şi ceea ce e stricăcios, în 
nestricăciunc” [/ Co 15, 54], în a proclama cum anume „a ajuns popor cel 
care nu era popor şi iubită cea care nu era iubită” [Os 2, 25; Rm 9, 25] şi 
cum anume „au ajuns mai mulţi copiii celei părăsite decât ai celei care are 
bărbat” [/s 54, 1; Ga 4, 27]. Fiindcă despre acestea şi unele ca acestea a 
strigat Apostolul: „O, adâncul bogăției, al înțelepciunii şi al cunoaşterii lui 
Dumnezeu; cât de necercetate sunt judecăţile Lui şi neadulmecate căile Lui” 
[Rm 11,33]. 


Canonul Adevărului 


XXII’ Noi însă să ţinem canonul/regula Adevărului, şi anume că există 
Un singur Dumnezeu Atoateţiitor Care prin Cuvântul Său a creat toate, a 
întocmit şi făcut din nimic toate ca să fie, după cum spune Scriptura: „Prin 
Cuvântul lui Dumnezeu s-au întărit cerurile, şi prin Duhul gurii Lui toată 
puterea lor” [Ps 32, 6] şi iarăşi: „Toate prin EI s-au făcut şi fără El nimic nu 
s-a făcut” [/n 1, 3]. Şi nimic nu face excepţie din aceste „toate”, ci Tatăl a 
făcut prin El toate, fie văzute, fie nevăzute [Col 1, 16], fie simţite, fie gândite, 

fie vremelnice — în vederea unei economii —, fie veşnice [2 Co 4, 18]. Nu 
le-a făcut prin îngeri sau puteri separate de voinţa Lui, pentru că Dumnezeu 
n-are nevoie de nimic, ci prin Fiul şi Cuvântul Său face, orânduieşte, guver- 
nează și dă existență la toate. El este Cel care a făcut lumea — căci lumea 
face parte din toate —, El este Cel care l-a plăsmuit pe om [Fc 2, 7]; El este 
Dumnezeul lui Avraam, Isaac şi Iacob [/ș 3, 6; Mt 22, 29), şi deasupra Lui 
nu există alt „Dumnezeu”, nici „Început”, nici „Putere”, nici „Pleromă”; acesta 
este Tatăl Domnului nostru Iisus Hristos [Ef 1, 3). Ținând deci această regu- 
lă/acest canon, putem dovedi ușor că aceştia s-au abătut de la adevăr, chiar 
dacă spun lucruri foarte multe și variate. 


Apostoli, Scriptură, Tradiţie şi Biserică 
(Contra ereziilor, cartea H1, cap. 1-1V, X1.7-9, XXI şi XXIV.1--2)' 


Cum a primit Biserica Evanghelia 


I’ Stăpânul a toate a dat apostolilor Săi puterea de a vesti Evanghelia şi 
prin ei am cunoscut Adevărul, adică învăţătura Fiului lui Dumnezeu; lor le-a 
zis Domnul: „Cine ascultă de voi, de Mine ascultă, şi cine vă ncsocoteşte pe 
voi, pe Mine Mă nesocoteşte” [Lc 10, 16]. Căci nu prin alţii am cunoscut 
economia mântuirii noastre, ci prin aceia prin care a ajuns la noi Evanghelia. 
pe care mai întâi au vestit-o, iar apoi ne-au predat-o după voia lui Dumnezeu 
în Scripturi, ca să fie temelie şi stâlp al credinţei noastre [cf. / Tim 3, 15]. 
Căci nu este îngăduit să spunem că au vestit înainte de a fi avut cunoaşterea 
desăvârșită, cum îndrăznesc să spună unii, lăudându-se că sunt corectorii 
[emendatores] apostolilor. Căci după ce Domnul nostru a înviat din morţi şi 
ei s-au îmbrăcat cu putere de sus [Lc 24, 49] prin venirea Duhului Sfânt 
[FA 1, 8], dobândind certitudinea şi cunoaşterea desăvârşită privitoare la 
toate, au ieşit la marginile pământului [FA 1, 8], binevestindu-ne lucrurile 
bune care ne vin de la Dumnezeu şi vestind oamenilor pacea cerească, toți și 
fiecare având Evanghelia lui Dumnezeu [Rm |, 1 ş. a.]. 

Astfel, Matei a publicat la evrei în graiul lor o formă scrisă a Evangheliei, 
pe când Petru şi Pavel evanghelizau la Roma şi întemeiau aici Biserica. lar 
după moartea acestora, Marcu, învățăcelul şi tălmaciul lui Petru, ne-a predat 
Şi el în scris cele vestite de Petru. lar Luca, următorul lui Pavel, a pus într-o 
carte Evanghelia vestită de acela. După care loan, învățăcelul Domnului care 


4 IRENEE DE LYON, Contre les heresies, Livre III (Sources Chrâtiennes 21 1), Paris, 1974, 
p. 20-52, 158-174, 398-410. 

şi-a plecat capul la pieptul Său (/n 13, 23], a publicat şi el o Evanghelie pe 
când petrecea în Efesul Asiei. 

7 Şi toţi aceştia ne-au transmis Un Singur Dumnezeu Creator al cerului şi 
al pământului vestit de Lege şi Profeţi, şi Un Singur Hristos Fiul lui Dum- 
nezeu. Dacă nu e de acord cineva cu aceştia, acela îi disprețuiește pe cei care 
sunt părtaşii Domnului [Evr 3, 14], disprețuiește pe Însuşi Domnul, dispre- 
țuiește şi pe Tatăl (Lc 10 16], şi se condamnă pe sine însuşi (Tit 3, 11], 
împotrivindu-se şi luptând contra mântuirii lui, ceea ce fac toți ereticii. 


Ereticii nu primesc nici Scripturile, nici Tradiţia 


II! Fiindcă atunci când li se argumentează din Scripturi, aceştia se întorc 
spre acuzarea Scripturilor înseşi, ca şi cum ele n-ar fi corecte, nici n-ar avea 
autoritate, pentru că ar vorbi în diverse moduri şi pentru că adevărul n-ar 
putea fi găsit plecând de la ele de cei care nu cunosc „tradiţia” [traditio / pa- 
radosis]. Fiindcă aceasta nu e transmisă prin litere, ci prin viu grai, din care 
pricină şi Pavel zicea: „Vorbim şi noi o înțelepciune între cei desăvârşiţi, dar 
nu înțelepciunca lumii acesteia” [7 Co 2, 6]. Şi această „înţelepciune” fiecare 
din ei spune că e cca pe care a găsit-o el însuşi, adică o plăsmuire [ficțiune], 
astfel că e normal ca după ei adevărul să fie uneori la Valentin, alteori la 
Marcion, alteori la Kerinth. după care a fost la Vasilide şi în alt contrazi- 
cător care nu poate grăi nimic mântuitor. Căci stricând canonul Adevărului, 
fiecare din ei s-a ticăloșit/pervertit până într-atât, încât nu se rușinează să se 
vestească pe sine însuşi. 

“ Dar atunci când îi chemăm la acea Predanie/Tradiţie care vine de la 
apostoli şi care se păstrează în Biserici prin succesiunile prezbiterilor, ei se 
împotrivesc acestei Predanii/Tradiţii, spunând că, întrucât ei sunt mai înţe- 
lepţi nu numai decât prezbiterii, ci chiar decât apostolii, au găsit adevărul 
curat; fiindcă apostolii au amestecat în cuvintele Mântuitorului cele ale Legii 
[Vechi], şi nu numai apostolii, ci Însuşi Domnul a rostit cuvinte venite une- 
ori de la „Demiurg”, alteori de la „Intermediere”, iar alteori de la „Puterea 
supremă”, dar ei cunosc fâră nici o îndoială, în chip neîntinat şi pur taina 
ascunsă [Ef 3, 9; Col 1, 26]! Ceea ce este cea mai neruşinată blasfemie la 
adresa Creatorului. Şi aşa s-a ajuns că ei nu mai sunt de acord nici cu Scrip- 
turile, nici cu Predania/Tradiţia. 


Tradiţia apostolică a Bisericii 


III! Dar Predania/Tradiţia apostolilor care s-a arătat în toată lumea poate 
fi văzută în orice Biserică de cei care vor să vadă adevărul, şi putem să-i 
numărăm pe cei care au fost aşezaţi de apostoli episcopi în Biserici, şi pe 

urmașii lor până la noi, şi care n-au învăţat, nici n-au cunoscut ceva asemă- 
nător cu cele delirate de ei. Căci dacă apostolii ar fi cunoscut mistere/taine 
pe care le-ar fi învățat pe cei „desăvârşiți” separat şi în ascuns de ceilalţi, 
atunci le-ar fi transmis mai ales celor cărora le-au încredințat înseşi Bisericile; 
pentru că ei voiau ca aceia pe care i-au lăsat urmași şi cărora le-au predat 
însuși locul de învățătură al lor să fie desăvârșiţi și ireproşabili în toate, căci 
dacă aceștia procedau corect, mare era folosul, dar dacă eşuau, era cea mai 
mare nenorocire. 


Succesiunea apostolică în Biserica Romei 


2 Dar pentru că ar fi foarte lung ca într-un astfel de volum să enumerăm 
succesiunile tuturor Bisericilor, o vom lua aici chiar pe cea a Bisericii celei 
foarte mari şi foarte vechi şi cunoscute de toţi, întemeiate şi aşezate în Roma 
de cei doi preaslăviţi Apostoli Petru şi Pavel: arătând că Predania/Tradiţia 
pe care aceasta o are de la apostoli şi credinţa pe care o vestește oamenilor 
ajung prin succesiunile episcopilor până la noi, îi ruşinăm pe toţi cei care în 
orice fel, fie prin aroganță, fie prin slavă deşartă, fie prin orbire şi rea gândire 
fac adunări paralele; căci cu această Biserică, în care s-a păstrat totdeauna 
pentru cei de pretutindeni Predania/Tradiţia care vine de la apostoli, e necesar 
să se pună de acord orice Biserică, cu alte cuvinte credincioşii de pretutindeni. 
din pricina originii sale mai puternice”. 

? Deci după ce fericiții apostoli au întemeiat şi zidit această Biserică, au 
încredințat slujirea/liturghia episcopiei lui Linus [67?- 76/80). pe care-l men- 
ționează Pavel în Epistolele sale către Timotei [2 Tim 4, 21]. Acestuia îi ur- 
mează Anaclet [76/80-88/90]. După care, pe locul al treilea de la apostoli, 
episcopia îi este hărăzită lui Clement [88/92--97/101] care i-a văzut pe apos- 
tolii înşişi și a fost în legătură cu ei: propovăduirea apostolilor îi răsuna încă 
în urechi şi avea sub ochi Predania/Tradiţia lor. Nu era singurul, căci mai 
trăiau încă mulţi care fuseseră învățați de apostoli. Sub acest Clement s-a 
făcut o dezbinare nu mică între fraţii care erau în Corint, şi Biserica din 
Roma a scris o foarte puternică scrisoare corintenilor adunându-i în pace şi 
înnoind credința lor în Predania/Tradiţia pe care o primiseră recent de la 
apostoli, şi care vestește Un Singur Dumnezeu Atotputernic, Făcător al ceru- 


5 „Sed quoniam valde longum est omnium Ecclesiarum enumerare succesiones, maxi- 
mae et antiquissimae et omnibus cognitae, a gloriossisimis duobus apostolis Petro et Paulo 
Romae fundatae et constituitae Ecclesiae, eam quam habet ab apostolis traditionem et ad- 
nuntiatam hominibus fidem per succesiones episcoporum pervenientem usque ad nos [...] 
ad hanc enim Ecclesiam propter potentiorem principalitatem necesse est omnem convenire 
Ecclesiam, hoc est eos qui sunt undique fideles, in qua semper ab his qui sunt undique 
conservata est ea quae est ab apostolis traditio.” 

lui şi al pământului, Plăsmuitor al omului, Care a adus potopul şi l-a chemat 
pe Avraam, Care a scos poporul din pământul Egiptului, Care a vorbit cu 
Moise, Care a dat Legea şi i-a trimis pe profeţi, Care a gătit foc diavolului şi 
îngerilor lui. Cei care vor pot învăţa din această scriere că Acest Dumnezeu e 
vestit de Biserici drept Tată al Domnului nostru lisus Hristos şi pot înțelege 
Predania/Tradiţia apostolică a Bisericii, fiindcă această scrisoare e mai ve- 
che decât aceştia care învață mincinos că există un alt Dumnezeu deasupra 
Creatorului şi Făcătorului tuturor celor ce sunt. Acestui Clement i-a urmat 
Evarist (97/100-—105?), lui Evarist Alexandru [105/107-115/116], după care 
al şaselea de la apostoli a fot aşezat Xist [115/116-1252], după el Telesfor 
[1257-1367] care a dat mărturie [martirică] în chip slăvit, apoi Hyginus 
(136?-140?], apoi Pius [1407-1557], după el Anicet [1557-1667], lui Anicet 
i-a urmat Sotir [1667-1747], iar acum pe locul al doisprezecelea de la apos- 
toli deţine episcopatul Eleutheriu [174?-198?]. Prin această ordine şi succe- 
siune [ordinatione et succesione] a ajuns până la noi Predania/Tradiţia [zradi- 
tio / paradosis] care sc găseşte în Biserici, şi vestirea [praeconatio / kerygma] 
Adevărului. lar aceasta e o dovadă foarte deplină că una şi aceeaşi e credința 
făcătoare de viaţă care e păstrată şi predată în adevăr în Biserică de la apos- 
toli până acum. 


Succesiunea apostolică în Bisericile din Asia 


* Dar și Policarp, nu numai că a fost învățăcel şi a trăit împreună cu mulți 
din cei care au văzut pe Domnul, dar a fost şi aşezat de apostoli episcop în 
Asia, în Biserica din Smyrna; pe acesta l-am văzut şi noi în prima noastră 
tinerețe, fiindcă a trăit multă vreme şi a ieşit din viață la adânci bătrâneți 
dând mărturie [martirică] în chip slăvit şi strălucit. Şi el învăța mereu pe alții 
acestea pe care le-a învăţat de la apostoli şi pe care le predă şi Biserica, şi 
care sunt singure adevărate. Martore pentru acestea sunt toate Bisericile din 
Asia şi cei care au urmat până acum lui Policarp, care e un martor al adevă- 
rului mai demn de crezare şi mai sigur decât Valentin şi Marcion şi ceilalți 
rău gânditori. Venind la Roma sub Anicet, acesta [Policarp] a întors pe mulţi 
de la ereticii mai sus-zişi la Biserica lui Dumnezeu, propovăduind că a pri- 
mit de la apostoli unul şi acelaşi adevăr, cel predat de Biserică. Sunt unii 
care l-au auzit spunând că loan, învățăcelul Domnului, ducându-se în Efes la 
baie să se spele, văzându-l înăuntru pe Kerinth a ieşit din baie fără să se spele, 
ci strigând: „Să fugim! Ca nu cumva să cadă peste noi baia, căci înăuntrul ei 
e Kerinth, duşmanul adevărului.” Iar însuşi Policarp, atunci când Marcion l-a 
văzut şi a spus: „Recunoaşte-ne!”, le-a răspuns: „Te recunosc drept întâi- 
născut al Satanei!” Atât de mare temere aveau apostolii şi învățăceii lor să 

n-aibă comuniune nici măcar în cuvânt cu cei ce falsifică adevărul, cum 
spune şi Pavel: „Pe omul eretic după prima şi a doua mustrare evită-l, bine- 
ştiind că unul ca acesta e rătăcit şi păcătuind se condamnă pe sine însuşi” 
[Tit 3, 10-11]. Există şi o scrisoare foarte puternică a lui Policarp scrisă 
către filipeni, din care cei ce vor și se îngrijesc de mântuirea lor pot să afle 
caracterul credinţei lui şi vestirea/propovăduirea [kerygma] Adevărului. Dar 
şi Biserica din Efes, întemeiată de Pavel, şi în care loan a rămas până pe 
vremea lui Traian, e o martoră adevărată a Predaniei/Tradiţiei apostolilor. 


Rolul şi conținutul Tradiţiei apostolice 


IV! Atât de puternice fiind aceste dovezi, nu mai trebuie căutat la alţii 
Adevărul care e ușor de primit de la Biserică, întrucât apostolii au adunat în 
ea în chipul cel mai deplin ca într-un hambar bogat toate cele ale Adevăru- 
lui, pentru ca oricine vrea, să primească din ea băutura vicţii [4p 22, 17]. 
Fiindcă ea este intrarea în Viaţă, iar toți ceilalți suni furi şi tâlhari [/n 10, 8]. 
De aceea, pe aceia trebuie să-i evităm [7i/ 3, 10], dar cele ale Bisericii trebuie 
iubite cu cea mai mare sârguință, iar Predania/Tradiţia Adevărului trebuie pri- 
mită. Căci ce? Dacă s-ar ivi vreo controversă pentru vreo chestiune măruntă. 
oare n-ar trebui să alergăm la Bisericile mai vechi în care au petrecut apos- 
tolii, primind de la ele învăţătura exactă despre chestiunea ce stă înainte? 
Şi dacă apostolii nu ne-ar fi lăsat Scripturi, n-ar trebui oare să urmăm Preda- 
niei/Tradiţiei pe care ei au predat-o celor cărora le-au încredinţat Bisericile? 

“ Acestei rânduieli [ordinationi] i se supun multe neamuri păgâne ale bar- 
barilor care au crezut în Hristos şi care, având mântuirea scrisă fără hârtie şi 
cerneală [2 In 12] prin Duhul în inimile lor [2 Co 3, 3] şi păzind cu grijă 
Predania/Tradiţia veche, cred într-Unul Dumnezeu Făcătorul cerului și al 
pământului şi al tuturor celor din ele [/ş 20, || ş. a.], și în Hristos lisus Fiul 
lui Dumnezeu Care, din pricina iubirii covârşitoare față de plăsmuirea Lui 
[Ef 3, 19], a răbdat naşterea din Fecioară, unindu-l pe om prin El Însuşi cu 
Dumnezeu, a pătimit în zilele lui Ponţiu Pilat, a înviat, S-a înălțat întru slavă 
şi va veni întru slavă ca Mântuitor al celor mântuiţi și Judecător al celor ju- 
decați și va trimite în foc veşnic pe cei care falsifică adevărul și dispreţuiesc 

pe Tatăl Său şi venirea Lui. Cei care, lipsiţi de carte, au această credinţă sunt, 
în ce priveşte graiul, barbari, dar în ce priveşte gândirea, obiceiurile și con- 
duita sunt prin credința lor preaînțelepți şi bine-plac lui Dumnezeu viețuind 
în toată dreptatea, curăția şi înțelepciunea. Iar dacă cineva le-ar vesti cele 
născocite de eretici vorbindu-le în graiul lor, îndată astupându-și urechile, fug 
departe nesuportând nici măcar să audă cuvinte blasfematoare. Astfel, prin 
acea Predanie/Tradiţie veche a apostolilor, nu primesc în minte nimic din 

monstruozitățile acestora, fiindcă la aceştia nu este nici o adunare, nici o în- 
vățătură aşezată; 7 căci înainte de Valentin n-au existat valentinieni, înainte 
de Marcion nu erau marcioniţi, şi nici ceilalți rău-gânditori înregistrați aici 
n-au existat defel înainte să fi apărut inițiatorii şi inventatorii distorsiunii lor. 
Fiindcă Valentin a venit la Roma pe vremea lui Hyginus, a înflorit pe vre- 
mea lui Pius şi a rămas până pe vremea lui Anicet. Kerdon, predecesorul lui 
Marcion, a fost şi el pe vremea lui Hyginus, care a fost al optulea episcop; 
el a venit la Biserică şi facând mărturie/penitență publică a petrecut astfel: 
când învățând în ascuns, când făcând mărturisire/penitenţă publică, când fiind 
mustrat pentru cele pe care le învăţa rău și depărtat din tovărăşia fraților. lar 
Marcion, care i-a urmat, a înflorit pe vremea lui Anicet, care a fost al zecelea 
episcop [al Romei]. Iar ceilalţi numiţi gnostici îşi trag obârşia de la Menandru, 
ucenicul lui Simon [Magul], fiecare din ei arătându-se însă părinte şi iniţiator 
al gândirii pe care o împărtășea. Dar toţi aceștia s-au răsculat la apostazia lor 
mult mai târziu, abia la jumătatea timpului de când exista Biserica. 


Evanghelia terramorfă 


XI Începuturile Evangheliei vestesc Un Dumnezeu Meşter al acestui 
univers, pe Cel ce a fost propovăduit de profeţi, a dat Legea prin Moise, 
vestindu-L Tată al Domnului nostru lisus Hristos şi afară de Acesta nemai- 
ştiind alt Dumnezeu şi alt Tată. Atât de mare e certitudinea în jurul acestor 
Evanghelii, încât înşişi erelicii dau mărturie de ele şi fiecare din ei smulge 
din ele ceva în încercarea de a-și întări învățătura proprie. Căci ebioniţii, care 
se folosesc doar de Evanghelia după Matei, sunt demascaţi tocmai de ea că 
nu gândesc corect despre Domnul. Marcion o amputează pe cea după Luca, 
dar din cele păstrate din ea de el se dovedeşte că blasfemiază împotriva Sin- 
gurului Dumnezeu care este. Cei ce separă pe „lisus” de „Hristos” și spun că 
„Hristos” a rămas nepătimitor, dar „lisus” a pătimit, o preferă pe cea după 
Marcu, dar dacă ar citi-o cu iubire de adevăr ar putea să se îndrepte. lar cei 
ai lui Valentin, folosindu-se din plin de cea după Ioan pentru dovedirea „pere- 
chilor” [syzygiai] lor, sunt demascaţi de ea că nu spun nimic corect, cum am 
arătat în cartea I. Aşadar, întrucât cei ce ne contrazic dau mărturie de ele şi se 
folosesc de ele, demonstraţia noastră plecând de la ele e sigură şi adevărată. 

8 Nu se poate admite că Evangheliile sunt într-un număr nici mai mare, 
nici mai mic decât acestea. Fiindcă există patru regiuni ale lumii în care sun- 
tem şi patru vânturi principale, şi întrucât Biserica e răspândită peste tot 
pământul, iar stâlpul şi postamentul Bisericii sunt Evanghelia şi Duhul Vieţii, 
e potrivit ca ea să aibă patru stâlpi care suflă din toate părțile nestricăciunea 
şi fac vii pe oameni. De unde se arată că, atunci când S-a arătat oamenilor, 

Logosul, Meşterul a toate, Care şade pe heruvimi şi ține la un loc toate [cf, 
Sol 1, 7], ne-a dat o Evanghelie tetramorfă ţinută la un loc de Un Singur Duh. 
Precum spune şi David care cere venirea lui: „Arată-Te Cei ce şezi pe heru- 
vimi” [Ps 79, 2]. Căci heruvimii au patru feţe [/z 1, 6. 10] şi feţele lor sunt 
icoane ale lucrării Fiului lui Dumnezeu. Pentru că „primul animal, asemenea 
unui leu” [4p 4, 7], arată caracterul Său puternic, conducător și imperial, „al 
doilea, asemenea unui vițel” [ibid], arată rânduiala Lui jertfitoare şi preo- 
țească, „al treilea, având o față ca de om” [ibid ], evocă limpede venirea Lui 
ca om, iar „al patrulea, asemenea unui vultur” [ibid.], arată darea Duhului ce 
zboară peste Biserică. Evangheliile sunt, aşadar, în acord cu aceste [animale] 
între care şade Hristos lisus. Căci cea după loan relatează nașterea Lui de 
conducător, puternic și slăvit, spunând: „Întru început era Cuvântul şi Cu- 
vântul era la Dumnezeu şi Dumnezeu era Cuvântul” [/n 1, 1] şi: „Toate prin 
EI s-au fâcut și fără El nu s-a făcut nimic” [/n 1, 3]. De aceea, această Evan- 
ghelie e plină de toată îndrăznirea, căci aşa este faţa ei. Cea după Luca, 
având un caracter preoţesc, începe cu preotul Zaharia care aduce tămâie lui 
Dumnezeu [Lc 1, 9] căci era deja pregătit Viţelul cel îngrăşat ce urma să fie 
jertfit pentru regăsirea fiului cel tânăr [Lc 15, 23. 30]. Matei însă povesteşte 
naşterea Lui ca om, căci zice: „Cartea generaţiei lui lisus Hristos, fiul lui 
David, fiul lui Avraam” [Mf 1, 1] şi iarăşi: „lar naşterea lui Hristos a fost așa” 
[Mt 1, 18]; această Evanghelie are o formă umană, de aceea în toată Evan- 
ghelia El rămâne un om smerit şi blând [M7 11, 29]. Marcu însă pleacă de la 
Duhul profetic Care coboară peste oameni de sus și a făcut acest început: 
„Început al Evangheliei, cum stă scris în Isaia profetul” [Me 1, 1-2], arătând 
o icoană zburătoare a Evangheliei; de accea îşi face vestirea scurt şi rapid. 
fiindcă aceasta e o caracteristică profetică. Şi Însuşi Cuvântul lui Dumnezeu 
a vorbit cu patriarhii dinaintea lui Moise potrivit dumnezeirii şi slavei Lui; 
celor din Lege le-a acordat o rânduială preoțească şi liturgică; după care, 
făcându-Se om pentru noi, a trimis peste tot pământul darul Duhului ceresc 
Care ne acoperă cu aripile Lui [Ps 16, 8; 60, 5]. Aşadar, după cum e lucrarea 
Fiului lui Dumnezeu, aşa e şi forma animalelor, iar aşa cum e forma anima- 
lelor, așa e și caracterul Evangheliei: animalele sunt tetramorfe, şi Evanghelia 
este tetramorfă; tetramorfă e și lucrarea Domnului. De aceea patru legăminte 
au fost date umanităţii: unul înainte de potop pe vremea lui Adam, al doilea 
după potop pe vremea lui Noe, al treilea e darea Legii pe vremea lui Moise, 
iar al patrulea e cel care înnoieşte şi recapitulează toate în el însuşi, cel care 
prin Evanghelie învie şi înaripează pe oameni spre Împărăţia cerească. 

? Aşa stând deci lucrurile, zadarnici şi neînvăţaţi, încă și îndrăzneți sunt 
toți cei care nesocotind forma Evangheliei introduc fie mai multe, fie mai 
puţine feţe ale Evangheliilor decât cele spuse, unii ca să pară că au găsit mai 

mult adevăr, iar alţii ca să poată nesocoti economiile lui Dumnezeu. Căci 
Marcion, care respinge întreaga Evanghelie sau, mai bine zis, se taie pe el 
însuşi de la Evanghelie, se laudă că are o parte a Evangheliei. Alţii, ca să 
nesocotească darul Duhului revărsat cu bunăvoirea Tatălui peste umanitate 
în vremurile de pe urmă, nu primesc forma Evangheliei după loan, în care 
Domnul a fâgăduit să trimită pe Mângâietorul [/n 15, 26], ci resping în ace- 
laşi timp Evanghelia şi Duhul profetic. Cu adevărat nenorociţi sunt cei ce, 
pe de o parte, vor să existe profeți mincinoşi, dar, pe de altă parte, resping 
din Biserică harisma profetică, pătimind lucruri asemănătoare celor care vin 
cu fățărnicie, dar se abţin de la comuniunea cu fraţii. Se înțelege că unii ca 
aceştia nu-l primesc nici pe Apostolul Pavel, căci în Epistola către Corinteni 
acesta a vorbit în mod exact despre harismele profetice [/ Co 14, 1—40] şi 
cunoaşte bărbaţi şi femei care profeţesc în Biserică [/ Co 11, 4-5]. Prin 
toate acestea păcătuiesc împotriva Duhului lui Dumnezeu şi cad într-un păcat 
neiertat [Mt 12, 31-32]. lar cei ai lui Valentin, fiind în afara oricărei frici şi 
publicând scrieri proprii, se laudă că au mai multe evanghelii decât sunt, dacă 
au ajuns până la o atât de mare îndrăzneală, încât să numească „evanghelie a 
adevărului” pe cea compusă de ei nu de mult şi care nu are nimic în acord cu 
Evangheliile apostolilor, pentru ca nici Evanghelia să nu fie la ei neblasfe- 
miată. Căci dacă evanghelia” publicată de ei e „a adevărului”, dar ea nu 
seamănă cu cele predate nouă de către apostoli, atunci cei ce vor pot să afle, 
cum sc arată din Scripturile însele, că aceea predată de către apostoli nu mai 
este Evanghelia Adevărului. Dar că numai acelea sunt adevărate şi solide şi 
că Evangheliile nu pot fi nici mai multe, nici mai puţine decât cele spuse 
mai înainte am dovedit deja prin atâtea lucruri. Căci dacă Dumnezeu a făcut 
toate cu bună ordine şi bună armonie, atunci trebuia să fie cu bună ordine şi 
bună armonie şi forma Evangheliei. 


Despre Septuaginta 


XXI’ Dumnezeu S-a făcut, aşadar, om şi Însuşi Domnul ne-a mântuit 
[Zs 63, 9], dându-ne semnul Fecioarei. Dar nu cum spun unii din cei ce 
îndrăznesc să traducă acum Scriptura: „lată, fata/tânăra [neanis] va lua în 
pântece şi va naşte fiu” [Zs 7, 14), cum a tradus Teodotion din Efes şi Aquila 
din Pont, amândoi prozeliți iudei, şi cărora le urmează şi ebioniții care spun 
că El s-a născut din Iosif, desființând această atât de mare economie a lui 
Dumnezeu pentru noi şi nesocotind mărturia profeților pe care a lucrat-o 
Dumnezeu. Căci această profeție a fost făcută înainte să se fi făcut deporta- 
rea poporului la Babilon, adică înainte să fi luat stăpânirea mezii şi perşii; 
şi a fost apoi tradusă în greacă de iudeii înşişi mult înainte de timpul venirii 

Domnului nostru, ca să nu rămână nici o bănuială că iudeii au tradus așa ca 
să ne facă pe plac nouă; căci dacă ar fi ştiut că vom exista noi şi că ne vom 
folosi de mărturiile din Scripturi, n-ar fi şovăit să ardă ei înşişi Scripturile 
care arată că şi celelalte neamuri păgâne au parte de Viaţă şi mai arată că 
aceia care se fălesc că sunt casa lui Iacob şi poporul lui Israel vor pierde 
moştenirea harului lui Dumnezeu. 

- Fiindcă înainte ca romanii să-şi fi întărit stăpânirea lor, pe când macedo- 
nenii țineau încă Asia, Ptolemeu, fiul lui Lagos, ambiţionând ca biblioteca 
întemeiată de el la Alexandria să fie împodobită cu cele mai importante scrieri 
ale tuturor oamenilor, a cerut celor din Ierusalim să aibă de la ei scripturile 
lor traduse în graiul grec. Şi ei, care pe atunci crau supușii macedonenilor, 
i-au trimis lui Ptolemeu șaptezeci de bătrâni, cei mai iscusiţi la ei în Scrip- 
turi şi în amândouă limbile, ca să facă cea ce voia el. Și vrând el să-i pună la 
încercare și temându-se ca nu cumva, înţelegându-se între ei, să ascundă 
prin traducere adevărul din Scripturi, despărțindu-i pe unii de alţii a poruncit 
ca toți să traducă aceeași Scriptură, şi a făcut aşa pentru toate cărţile. lar 
când s-au adunat ei la un loc la Ptolemeu și au comparat traducerea fiecăruia, 
Dumnezeu a fost slăvit şi Scripturile au fost recunoscute cu adevărat dum- 
nezeieșşti, întrucât de la început și până la sfârșit toţi au citit aceleaşi texte cu 
aceleaşi cuvinte și aceleaşi nume, încât păgânii care erau de faţă au recunos- 
cut că Scripturile au fost traduse prin insuflarea lui Dumnezeu. Şi nu e nici o 
mirare că Dumnezeu a făcut acest lucru, întrucât după ce în acea ducere în 
captivitate a poporului făcută de Nabucodonosor Scripturile fuseseră dis- 
truse, şi iudeii s-au întors în ţara lor după șaptezeci de ani. pe vremea lui 
Artaxerxes, împăratul perșilor, El l-a insuflat pe Ezdra, preotul din seminţia 
lui Levi, să restabilească toate cuvintele profeților din trecut şi să restituie 
poporului Legea dată prin Moise. 

“ Aşadar, întrucât cu atâta adevăr şi har al lui Dumnezeu au fost traduse 
Scripturile prin care Dumnezeu a pregătit şi prefigurat credinţa noastră în 
Fiul Său — căci ne-a păzit curate Scripturile în Egipt, în care sporise casa 
lui Iacob fugind de foametea din Canaan, și în care a fost păstrat şi Domnul 
nostru fugind de prigoana venită de la Irod —, şi întrucât această traducere a 
Scripturilor fusese făcută înainte să fi coborât Domnul nostru şi înainte să se 
fi arătat creştinii — căci Domnul nostru S-a născut în jurul anului patruzeci 
şi unu al domniei lui Augustus, iar Ptolemeu, pe vremea căruia s-au tradus 
Scripturile, a fost mult mai vechi —, prin urmare foarte nerușinaţi şi obraz- 
nici se arată cei care vor acum să facă altfel traducerile atunci când, plecând 
de la acele Scripturi, sunt demascaţi de noi şi constrânși spre credința în 
venirea Fiului lui Dumnezeu. 

Tare, neplăsmuită și singura adevărată e credinţa noastră, care îşi are do- 
vada evidentă din Scripturile traduse în acest mod, şi vestirea/propovăduirea 
[kerygma] Bisericii e fără nici o interpolare. Căci apostolii, care sunt mai 
vechi decât toți aceștia, consună cu mai sus-zisa traducere, iar traducerea 
aceasta consună cu predania/tradiția apostolilor. Căci Petru, loan, Matei şi 
Pavel şi cei de după ei şi urmașii lor au vestit toate cele ale profeților aşa 
cum le cuprinde traducerea Bătrânilor [celor Şaptezeci, Septuaginta]. 4. Căci 
Unul și Același Duh Sfânt e Cel ce a vestit în Profeti cum şi în ce fel va fi 
venirea Domnului, Cel care în Bătrâni a tradus frumos cele profeţite frumos şi 
Cel care în Apostoli a vestit că a venit plinirea vremilor înfierii şi s-a apro- 
piat Împărăția cerurilor și că ea locuiește în oamenii care cred în Emanuel 
Care S-a născut din Fecioară. 


Biserica — locul Duhului Sfânt 


XXIV '[...] Să păzim deci credința pe care am primit-o de la Biserică, 
căci sub înrâurirea lucrării Duhului lui Dumnezeu ca o comoară de preț 
într-un vas frumos se întinereşte [depositum iuvenescens] şi face să întine- 
rească însuşi vasul în care este. Căci Bisericii i-a fost încredințat darul lui 
Dumnezeu [/n 4, 10], cum a fost încredințat făpturii plăsmuite suflarea [lui 
Dumnezeu; Fc 2, 7], ca toate membrele ei care se împărtăşesc de ea să fie 
făcute vii; fiindcă în ea a fost așezată comuniunea lui Hristos, adică Duhul 
Sfânt, arvuna nestricăciunii [£/ 1, 4], întărirea credinței noastre [Col 2, 7] şi 
scara urcuşului nostru la Dumnezeu [Fc 28, 12], pentru că „în Biserică, zice 
Apostolul [Pavel], Dumnezeu a așezat apostoli, profeţi, învățători” [7 Co 
12, 28] şi toată cealaltă lucrare a Duhului [/ Co 12, 11]. De acest Duh însă 
n-au parte toţi cei care nu aleargă la Biserică, ci se lipsesc pe ei înşişi de viață 
prin reaua lor gândire şi acţiune. Fiindcă acolo unde e Biserica, acolo e şi 
Duhul lui Dumnezeu, şi unde este Duhul lui Dumnezeu, acolo e Biserica şi 
orice harismă; iar Duhul este adevărul [7 /n 5, 6]. De aceea, cei care n-au 
parte de E] nu se mai hrănesc de la sânul mamei lor spre viaţă, nici nu se mai 
împărtăşesc din izvorul foarte strălucitor care curge din Trupul lui Hristos 
[4p 22, 1; În 7, 37-38], ci „îşi sapă puțuri sparte” [Jr 2, 13] făcute din gropi 
de pământ şi beau apă împuțită din noroi, fugind de credinţa Bisericii ca să 
nu fie demascaţi şi scoțând afară Duhul ca să nu fie educați. ° Ajunşi străini de 
adevăr, e normal să se tăvălească în orice rătăcire şi să fie izbiți de valurile 
ei, gândind despre aceleaşi lucruri tot altele şi altele după împrejurări şi 
neavând o opinie fermă, vrând să fie sofişti ai cuvintelor mai degrabă decât 
învățăcei ai adevărului, fiindcă nu sunt întemeiaţi pe o singură stâncă, ci pe 
un nisip [Mt 7, 24-27] care are în el pietre multe. 

Omul duhovnicesc / gnosticul creştin 
(Contra ereziilor, cartea IV, cap. XXXIII) 


XXXIII! Un învățăcel cu adevăr „duhovnicesc”, care primeşte Duhul lui 
Dumnezeu Care a fost de la început cu oamenii în toate economiile lui 
Dumnezeu vestind cele viitoare, arătând cele prezente şi povestind cele tre- 
cute, „îi judecă pe toţi, dar el însuşi nu este judecat de nimeni” [7 Co 2, 15]. 

Fiindcă el îi judecă pe păgânii care „slujesc mai mult creaturii decât Cre- 
atorului” [Rm 1, 25] şi cu minte neîncercată [Rm 1, 28] îşi cheltuie toată 
făptuirea. 

Îi judecă și pe iudeii care n-au primit Cuvântul libertății, nici n-au vrut să 
fie dezrobiți când L-au avut prezent în mijlocul lor pe Eliberatorul, ci s-au 
prefăcut inoportun şi în afara Legii că slujesc lui Dumnezeu Care n-are lipsă 
de nimic şi n-au recunoscut venirea lui Hristos pe care Acesta a făcut-o pentru 
mântuirea oamenilor, nici n-au venit să înţeleagă că toți profeții au vestit 
două veniri ale Lui [ca mântuitor şi ca judecător]. 

? Judecă şi învățătura lui Marcion. Cum poate admite doi dumnezei sepa- 
raţi de o distanţă infinită? Sau cum va fi bun cel care-i smulge pe oamenii 
străini lui celui care i-a făcut și-i cheamă în împărăţia lui? Și de ce bunătatea 
lui e neputincioasă să-i mântuiască pe toţi? De ce pare bun faţă de oameni, 
dar e foarte nedrept față de cel care i-a făcut pe oameni răpindu-i cele ale 
lui? Cum dacă exista dintr-un alt Părinte, mai putea Domnul mărturisi cu 
dreptate Trup al Său pâinea creaţiei noastre şi mai putea afirma „drept Sânge 
al Său amestecul paharului? De ce s-a mai mărturisit pe Sinc Însuşi Fiu al 
Omului, dacă n-a suferit naşterea din om? Cum ne-a mai putut ierta păcatele, 
cu care eram datori Făcătorului şi Dumnezeului nostru? Cum de a mai fost 
răstignit şi din coasta Lui împunsă a ieșit sânge şi apă [/n 19, 34] fără ca El să 
fie carne, ci doar arătând ca un om? Ce trup au îngropat cei ce l-au îngropat 
Şi ce a fost cel care a înviat din morți? 

7 Îi judecă şi pe toți cei ce pornesc de la Valentin și care cu limba mărturi- 
sesc Un Dumnezeu Tată și că toate sunt din El, dar spun că acela care a făcut 
toate e rod al unei lipse şi care cu limba mărturisesc Un Domn lisus Hristos 
Fiul lui Dumnezeu, dar în gândirea lor acordă o emanație proprie Unului- 
Născut, una proprie Cuvântului, alta lui Hristos şi alta Mântuitorului, astfel 
încât potrivit lor toate acestea sunt spuse a fi una, dar fiecare din ele se înțe- 
lege fără ele şi-şi are emanaţia proprie potrivit perechii [syzygia] lui. Prin 
urmare, doar limbile unora ca aceștia ajung la o unitate, gândirea şi mintea 
lor care cercetează adâncurile [/ Co 8, 6] nu ajung însă la unitate și cad sub 


6 IRENEE DE LYON, Contre les heresies, Livre IV (Sources Chretiennes 100), Paris, 1965, 
p. 802-815. 

judecata de multe feluri a lui Dumnezeu, când vor fi întrebaţi cu privire la 
născocirile lor de Hristos, despre Care spun că e posterior pleromei celor 
treizeci de eoni şi, ca și cum l-ar fi moşit ei înşişi, spun că emanaţia lui s-a 
făcut după o lipsă din pricina pasiunii care ar fi avut loc în Înţelepciune/Sofia. 
li va judeca Homer, profetul lor, plecând de la care au născocit unele ca 
acestea, şi care spune: „Duşman asemenea porţilor iadului îmi este cel ce în 
inimă ascunde un lucru și în afară rosteşte un altul” [//iada 9, 312-313]. 

Va judeca şi grăirile deșarte ale gnosticilor cu rea gândire, dovedindu-i că 
sunt discipoli ai lui Simon Magul. 

“ Îi va judeca şi pe ebioniţi. Cum pot să se mântuiască, dacă Cel ce a lucrat 
mântuirea lor pe pământ nu era Dumnezeu? Cum va ajunge omul la Dumne- 
zeu, dacă n-a ajuns Dumnezeu la om? Cum vor lăsa naşterea morții, dacă nu 
vor fi renăscuți prin credință într-o naştere nouă dată în chip uimitor de 
Dumnezeu ca semn de mântuire, cea din Fecioară [cf. /s 7, 14]? Sau cum 
vor prim de la Dumnezeu înfierea, dacă rămân în naşterea după om din 
această lume? Cum avea mai mult decât Solomon şi mai mult decât lona 
[Mr 12, 41-42] şi cra Domn al lui David [Mt 22, 43] Cel ce era de aceeaşi 
substanță cu ei? Cum l-a mai doborât pe cel ce era tare împotriva omului 
[Mr 12, 29], pe cel care nu numai că-l biruise pe om, dar îl și ţinea sub stă- 
pânirea lui, cum l-a mai biruit pe biruitor şi l-a dezlegat pe omul biruit, dacă 
nu era superior omului biruit? lar superior omului făcut după asemănarea lui 
Dumnezeu şi mai înalt decât el cine altul putea fi decât Fiul lui Dumnezeu, 
după a Cărui asemănare a fost făcut omul? De aceea Însuşi Fiul lui Dumne- 
zeu a arătat la sfârşit ce este asemănarea făcându-Se om și luând în El Însuşi 
vechea plămădire. 

` Îi va judeca şi pe cei ce introduc aparenţa. Căci cum mai cred ei că pot 
discuta cu adevărat, dacă învățătorul lor era o aparenţă? lar cum mai pot 
avea de la el ceva ferm, dacă a fost o aparenţă şi nu o realitate? Și ei înşişi 
cum mai pot avea parte cu adevărat de mântuire, dacă acela în care spun că 
cred s-a arătat în aparență? Prin urmare, toate la ei sunt aparență şi nu reali- 
tate, şi atunci se va putea cerceta dacă nu cumva și ei oferă mulțimilor o 
aparenţă de oameni, nefiind oameni, ci vietăţi necuvântătoare. 

“ Îi va judeca şi pe profeţii mincinoşi care n-au primit de la Dumnezeu 
harisma profeţiei, nici nu se tem de Dumnezeu, ci fie din slavă deşartă, fie 
pentru vreun câştig sau aflați sub altă lucrare a duhului rău se prefac că pro- 
feţesc şi spun minciuni împotriva lui Dumnezeu. 

7 Îi va judeca şi pe cei ce fac schisme, care sunt goi de iubirea lui Dumne- 
zeu şi privesc la folosul lor, nu la unirea Bisericii, şi din pricini mărunte şi 
întâmplătoare taie şi divid marele şi slăvitul Corp al lui Hristos, şi-l desfiin- 
țează pe cât le stă în putinţă vorbind de pace şi făcând război, strecurând 

țânțarul şi înghițind cămila [Mt 23, 24], căci nu poate fi făcută de ei o în- 
dreptare pe atât de mare pe cât este vătămarea schismei. 

Îi va judeca şi pe toți care sunt în afara adevărului, adică în afara Bisericii, 
„dar el însuşi nu va fi judecat de nimeni” [/ Co 2, 15], căci la el toate țin 
împreună: 

— în Unul Dumnezeu Atoateţiitorul, din Care sunt toate [7 Co 8, 6] are o 
credință întreagă; 

— în Fiul lui Dumnezeu Hristos lisus Domnul nostru, prin Care sunt toate 
[ibid], şi faţă de economiile Lui prin care Fiul lui Dumnezeu S-a făcut om 
are o convingere fermă; 

— iar în Duhul lui Dumnezeu Care dă cunoaşterea adevărului [7 Tim 2, 4], 
Care expune oamenilor în fiecare generaţie economiile Tatălui şi Fiului, după 
cum vrea Tatăl, are o cunoaştere/gnoză adevărată. * Această [gnoză] e învă- 
țătura apostolilor, vechea alcătuire a Bisericii din toată lumea, caracterul dis- 
tinctiv al Corpului lui Hristos potrivit succesiunii episcopilor, cărora aceia 
le-au încredințat Biserica din fiecare loc, o păstrare nefalsificată a Scriptu- 
rilor care a ajuns până la noi, o dare de seamă deplină a lor fără adaos, nici 
suprimare, o lectură nefraudată și o exegeză legiuită şi armonioasă, potrivit 
Scripturilor, fără primejdie și fără blasfemie; şi darul extraordinar al iubirii, 
mai prețioasă decât cunoaşterea/gnoza, mai slăvită decât profeția şi mai pre- 
sus decât toate celelalte harisme. 

De aceea, din iubirea ei pentru Dumnezeu Biserica trimite la Tată! o 
mulțime de martiri în tot locul şi toată vremea; toți ceilalți nu numai nepu- 
tând să arate la ei acest lucru, dar nici măcar spunând că o astfel de mărturie 
martirică e necesară, ci că o mărturie martirică adevărată e gândirea lor. [...] 
Căci numai Biserica rabdă în chip curat oprobriul celor persecutați pentru 
dreptate [Mt 5, 10], care rabdă tot felul de pedepse şi sunt omorâţi din pricina 
iubirii de Dumnezeu și mărturisirii Fiului Său, fiind mutilată necontenit şi 
îndată crescându-i în loc alte membre şi redevenind întreagă, ca prefigurarea 
ei femeia lui Lot ajunsă stâlp de sare [Fc 19, 26]. 


. . . „7 
Dovedirea credinţei apostolice 


O expunere rezumativă a credinţei 


1. Ştiind, iubitul meu Marcian, zelul tău pentru buna cinstire a lui Dumne- 
zeu/pietate [/heosebeia], care singură îl duce pe om la Viaţa veşnică, te feli- 

cit şi-ţi urez ca, păstrând intactă credința, să-l fi plăcut lui Dumnezeu Care 
Te-a făcut. Şi pentru că nu ne este îngăduit să fim mereu împreună și să ne 
fim de folos unul altuia, uşurându-ne grijile pentru viața pământească prin 
convorbirea neîncetată despre cele ce sunt de folos, întrucât în acest timp 
suntem departe cu trupul unul de altul, pe cât e cu putință n-am întârziat să 
grăim cu tine în scris şi să-ți arătăm pe scurt vestirea [kerygma] adevărului 
spre întărirea credinței tale. Îţi trimitem un fel de memorial rezumativ, ca 
prin puţine să ajungi la multe, înțelegând prin aceste lucruri modeste toate 
membrele corpului adevărului şi primind prin acest rezumat demonstrațiile 
lucrurilor lui Dumnezeu. Căci aşa vei aduce drept roadă mântuirea ta, îi vei 
ruşina pe toţi cei ce au opinii mincinoase/false şi vei arăta, cu toată îndrăz- 
neala, oricui vrea să cunoască cuvântul nostru teafăr şi neatins. 

Căci una şi ducând în sus e calea tuturor celor ce văd, luminată de lumina 
cerească, dar multe şi întunecoase sunt căile celor ce nu văd: prima duce la 
Împărăţia cerurilor unindu-l pe om cu Dumnezeu, dar acelea duc la moarte, 
despărţindu-l pe om de Dumnezeu. De aceea e necesar și pentru tine, şi pentru 
toţi cei ce poartă de grijă de mântuirea lor, să vă faceţi drumul fără abatere şi 
ferm prin credinţă, ca nu cumva slăbind să rămâneţi în poftele materiale sau 
abătându-vă să vă depărtaţi de la calea dreaptă. 


Adevăr pentru suflet, curăţie pentru trup 

II. Şi întrucât omul e o vietate compusă din suflet şi din trup, se cuvine ca 
acest drum să se facă şi prin unul, şi prin altul. Căci dat fiind că urmează 
căderi din fiecare din acestea, urmează de aici că există atât o curăţie a tru- 
pului, care e abţinerea de la toate lucrurile ruşinoase şi de la toate faptele 
rele, cât şi o curăţie a sufletului, care stă în a păstra întreagă credinţa în 
Dumnezeu, neadăugând la ea şi nescoțând din ea nimic. Căci buna cinstire a 
lui Dumnezeu/pietatea e întunecată de întinăciunea trupului și stricată atunci 
când intră în suflet minciuna/falsitatea; şi e păstrată în frumuseţea şi măsura 
ei atunci când vor exista necontenit adevărul în suflet şi curăţia în trup. Căci 
ce folos este a cunoaște adevărul în cuvinte, dar a întina trupul şi a face fap- 
tele răutăţii? Sau ce folos poate avea curăţia trupului, dacă nu este adevăr în 
suflet? Fiindcă acestea se bucură una de alta şi luptă împreună ca să-l înfăţi- 
şeze pe om lui Dumnezeu. 

De aceea spune Duhul Sfânt prin David: „Fericit bărbatul care nu umbiă 
în sfatul celor necucernici/impioşi” [Ps 1, 1], adică al păgânilor care nu-L 
cunosc pe Dumnezeu — căci „necucemici” sunt cei care nu-L cinstesc pe 
Cel ce este cu adevărat Dumnezeu, şi de aceea spune Cuvântul lui Moise: 
„Eu sunt Cel ce sunt” [/ș 3, 14]; aşadar, „necucernicii” sunt cei care nu-L 
cinstesc pe Cel ce este Dumnezeu — „şi în calea păcătoşilor n-a stat” — iar 

„păcătoşi” sunt cei ce au cunoaşterea lui Dumnezeu şi nu păzesc porunca 
Lui, adică dispreţuitorii ei — „şi în scaunul molipsitorilor/ciumaţilor n-a 
şezut” — iar „molipsitori/ciumaţi” sunt cei care nu se strică doar pe ei înşişi, 
ci şi pe ceilalți printr-o învățătură strâmbă, căci „scaunul” e simbolul şcolii; 
aşa sunt toți cei eretici: şed în scaunele molipsitorilor/ciumaţilor şi-i strică 
pe cei ce primesc veninul învățăturii lor. 

II]. Prin urmare, ca să nu păţim şi noi aşa, trebuie să ținem neclintit cano- 
nul/regula credinței şi să facem poruncile lui Dumnezeu, crezând în Dumne- 
zeu şi temându-ne de El, pentru că e Domnul, şi iubindu-L, pentru că e Tată. 
Aşadar, facerea [de fapte bune] se naște din credință, căci zice Isaia: „Dacă 
nu veţi crede, nici nu veți înțelege” [Zs 7, 9]; iar credința o naşte adevărul, 
căci credința stă pe cele ce există cu adevărat, ca să credem în cele ce sunt 
aşa cum sunt, și crezând în cele ce sunt aşa cum sunt, să şi păzim cu tărie 
mereu convingerea privitoare la ele. Aşadar, întrucât credința cuprinde în ea 
mântuirea noastră, trebuie să avem mare grijă de ea, ca să avem înţelegerea 
adevărată a celor ce sunt. 


Regula credinţei primită la Botez 


lar credința aşa cum ne-au predat-o prezbiterii, ucenicii apostolilor, ne 
procură aceasta: mai întâi ne sfătuieşte să ne aducem aminte că am primit un 
Botez spre iertarea păcatelor în numele lui Dumnezeu Tatăl şi în numele lui 
lisus Hristos, Fiul lui Dumnezeu Cel întrupat, mort şi înviat, şi în Duhul 
Sfânt al lui Dumnezeu; că acest Botez e pecetea vieţii veșnice şi naşterea din 
nou în Dumnezeu, ca să fim acum nu fii ai unor oameni muritori, ci ai 
Dumnezeului veşnic; şi că Dumnezeul veşnic e mai presus de toate cele fă- 
cute şi toate sunt sub El, şi toate cele ce sunt sub El au fost făcute de EI, ca 
Dumnezeu să nu domnească peste ce e al altuia, ci peste cele ale Sale, şi toate 


să fie ale lui Dumnezeu, iar aşa Dumnezeu să fie atotputernic şi toate să fie 
din Dumnezeu. 


Dumnezeu a creat toate prin Fiul şi Duhul Său 


IV. E necesar ca toate cele făcute să aibă un început al facerii/genezei lor 
dintr-o mare cauză. Dar începutul a toate e Dumnezeu, fiindcă El n-a fost 
făcut de cineva, ci toate au fost făcute de El. De aceea, mai întâi trebuie să 
credem că este un Dumnezeu şi Tată, Care a zidit şi potrivit/armonizat toate 
şi a făcut să fie cele ce nu erau, și Care cuprinzând toate e Singurul necu- 
prins. Între acestea toate e şi această lume a noastră, iar în această lume e 
omul; prin urmare, şi lumea a fost creată de Dumnezeu. 

V. Astfel Se arată Un singur Dumnezeu Tată, nefăcut/nedevenit, nevăzut, 
Făcătorul a toate, peste Care nu mai e alt Dumnezeu și după Care nu mai e 

alt Dumnezeu. Căci Dumnezeu e cuvântător/rațional şi de aceea a făcut toate 
printr-un Cuvânt/Raţiune, şi Dumnezeu este Duh, şi aşa a împodobit toate 
cu un Duh. Cum spune şi Profetul: „Prin Cuvântul Domnului s-au întărit 
cerurile, şi prin Duhul Lui toată puterea lor” [Ps 32, 6]. Prin urmare, întrucât 
Cuvântul întăreşte, adică face cele corporale și le dă existenţă, iar Duhul po- 
triveşte/armonizează diversitatea puterilor, pe drept cuvânt Fiul e numit Cu- 
vânt, iar Duhul, Înțelepciune a lui Dumnezeu. Aşadar bine spune şi Pavel, 
Apostolul Său: „Unul e Dumnezeu Tatăl Care e peste toate şi prin toate şi în 
noi toți” [Ef 4, 6]: căci „peste toate” e Tatăl, „prin toate” e Cuvântul — căci 
toate s-au făcut de Tatăl prin El — şi „în noi toți” e Duhul care strigă 
„Avva! Tată!” [Ga 4, 6; Rm 8, 15] şi-l face pe om după asemănarea lui 
Dumnezeu. Prin urmare, Duhul Îl arată pe Cuvântul, şi de aceea profeții au 
vestit pe Fiul lui Dumnezeu, iar pe Duhul ÎI articulează Cuvântul, şi de aceea 
EI Însuşi [Cuvântul] e tâlcuitorul profeților şi Cel ce duce pe om la Tatăl. 


Cele trei articole ale regulii de credință 


VI. Aceasta e ordinea [rax:s] credinței noastre, temelia zidirii şi tăria vieții 
noastre: 

— un Dumnezeu Tată nefăcut, necuprins, nevăzut, Dumnezeu unic, Creator 
a toate; acesta este primul punct/articol al credinţei noastre. 

Al doilea punct este: 

— Cuvântul lui Dumnezeu, Fiul lui Dumnezeu, lisus Hristos Domnul 
nostru, Care S-a arătat profeților potrivit caracterului profeției lor şi potrivit 
naturii economiilor Tatălui; prin Care toate s-au făcut şi Care la sfârşitul 
timpurilor, ca să recapituleze toate [Ef 1, 10], S-a făcut om între oameni, 
văzut şi pipăit, ca să nimicească moartea, să arate viaţa şi să lucreze comu- 
niunea între Dumnezeu şi om. 

lar al treilea punct este: 

— Duhul Sfânt, prin Care profeţii au profeţit, părinţii au învățat cele ale 
lui Dumnezeu şi drepții au fost îndreptaţi pe calea dreptăţii, şi Care la sfârși- 
tul timpurilor a fost turnat în chip nou peste umanitate înnoind pe om pentru 
Dumnezeu în tot pământul. 


Botezul renaşterii 


VII. De aceea Botezul renașterii noastre se face prin aceste trei puncte, 
dăruindu-ne renașterea în Dumnezeu Tatăl prin Fiul Său în Duhul Sfânt; 
căci cei ce poartă pe Duhul lui Dumnezeu ajung la Cuvântul, adică la Fiul, 
Fiul îi duce la Tatăl, iar Tatăl le dă nestricăciunea/incoruptibilitatea. Prin 
urmare, fără Duhul nu poate fi văzut Cuvântul lui Dumnezeu, iar fără Fiul 

nu poate ajunge cineva la Tatăl; căci cunoașterea Tatălui e Fiul, iar cunoaş- 
terea Fiului lui Dumnezeu e prin Duhul Sfânt, dar pe Duhul Il dă Fiul celor 
pe care-i vrea Tatăl și cum vrea El. 


Dumnezeu, Creatorul şi Judecătorul a toate 


VIII. Tatăl e numit de Duhul Preaînalt [Fe 14, 18; Ps 7, 17 etc.], Atotpu- 
ternic [Zr 3, 19; 15, 14 etc.] şi Domn al puterilor [Ps 23, 10; 45, 8], ca noi să 
învăţăm că Însuşi Dumnezeu e Făcătorul cerului, al pământului şi al întregii 
lumi, Creatorul îngerilor şi al oamenilor şi Domnul a toate, prin Care sunt 
toate şi Hrănitorul a toate, milostiv, îndurat, bun, drept, Dumnezeul tuturor, 
al iudeilor, al păgânilor şi al credincioşilor: al credincioşilor ca Tată — căci 
la sfârşitul timpurilor a deschis legământul înfierii —, al iudeilor ca Dumne- 
zeu şi Legiuitor — căci în timpurile din mijloc, întrucât oamenii au uitat de 
Dumnezeu şi s-au depărtat de EI, i-a dus spre slujire prin Lege, ca să învețe 
că au un Dumnezeu Plăsmuitor și Care dă suflarea vieţii [Fc 2, 7] şi că 
Acestuia trebuie să-l slujim ziua şi noaptea —, iar al păgânilor ca un Creator 
şi Atotputemic. Este şi Hrănitorul, Împăratul şi Judecătorul tuturor, fiindcă 
nimeni nu scapă de judecata Lui, nici iudeul, nici păgânul, nici credinciosul 
care păcătuieşte, nici îngerul, ci cei care nesocotesc acum bunătatea Lui vor 
cunoaşte prin judecată puterea Lui, după cum spune fericitul Apostol: „Neşti- 
ind că bunătatea lui Dumnezeu te îndeamnă la pocăință; dar după învârtoşa- 
rea ta şi după inima ta nepocăită îți aduni mânic în ziua mâniei şi a arătării 
dreptei judecăţi a lui Dumnezeu Care va da fiecăruia după faptele lui” [Rm 
2, 4—6]. Acesta e Cel numit în Lege Dumnezeul lui Avraam, Dumnezeul lui 
Isaac şi Dumnezeul lui lacob [/ș 3, 6], Dumnezeul celor vii [Mr 22, 32), şi 
cu toate acestea înălțimea şi măreţia acestui Dumnezeu e de nepovestit. 


Crearea îngerilor 


LX. lar lumea e cuprinsă de şapte ceruri, în care locuiesc puteri nenumărate 
[cf. Is 11, 2-3], îngeri şi arhangheli, care slujesc Dumnezeului Atotputemic 
şi Creator a toate nu pentru că ar avea EI lipsă de aşa ceva, ci pentru ca ei să 
nu fie inactivi şi inutili. De aceea Duhul lui Dumnezeu lucrează multe, și 
Isaia profetul enumără şapte forme de slujire care se odihnesc în Fiul lui 
Dumnezeu, adică în Cuvântul la venirea Lui ca om; căci zice: „şi se va 
odihni peste El Duhul lui Dumnezeu, Duhul înţelepciunii şi al înţelegerii, 
duhul sfatului şi al tăriei, duhul cunoaşterii şi al cucerniciei; și-l va umple 
duhul temerii de Dumnezeu” [Zs 11, 2-3]. Aşadar, primul cer de deasupra, 
care le cuprinde pe celelalte, este al înțelepciunii; al doilea plecând de la el e 
al înţelegerii, al treilea e al sfatului, al patrulea numărat de sus e al tăriei, al 

cincilea e al cunoaşterii, al şaselea e al cucerniciei, iar al şaptelea, care e 
bolta noastră, e plin de duhul temerii care luminează cerurile. Drept figură a 
acestora Moise a primit candelabrul cu şapte braţe care strălucea neîncetat în 
sfânta [/ş 25, 31-39], căci a primit cultul drept figură/model [rypos] a ceruri- 
lor, după cum i-a spus Cuvântul: „Să faci toate după figura/modelul celor pe 
care le-ai văzut în munte” [Z5 25, 40; Evr 8, 5]. 

X. Aşadar acest Dumnezeu e slăvit de Cuvântul Său, Care e Fiul Lui, şi de 
Duhul Sfânt, Care e Înţelepciunea Tatălui a toate. Iar puterile Acestora, adică 
ale Cuvântului și Înţelepciunii, care se numesc heruvimi şi serafimi, slăvesc 
cu glasuri neîncetate pe Dumnezeu, şi orice alcătuire e în ceruri aduce slavă 
lui Dumnezeu, Tatăl a toate. El a alcătuit prin Cuvântul Său lumea, şi în lume 
sunt şi îngeri, iar lumii întregi i-a dat drept lege să rămână fiecare în starea 
lui şi să nu treacă peste hotarul fixat de Dumnezeu, săvârşind fiecare lucrul 
care i-a fost poruncit. 


Plămădirea 


XI. Pe om însă l-a plămădit cu mâinile proprii luând din pământ ce era 
mai curat şi mai fin şi amestecând după măsură cu pământul puterea Lui. 
Căci în această plămadă a pus de jur-împrejur trăsăturile Sale proprii, pentru 
ca ceea ce se vede să fie deiform — fiindcă omul plămădit după chipul lui 
Dumnezeu a fost pus pe pământ —, iar ca să se facă viu „a suflat în faţa lui 
duh de viaţă” [Fc 2, 7], ca omul să fie asemenea lui Dumnezeu atât potrivit 
suflării, cât şi potrivit plămădirii. EI era aşadar liber și stăpân pe sine, fiind 
făcut de Dumnezeu ca să stăpânească peste cele ce sunt pe pământ. Şi această 
mare creaţie pregătită de Dumnezeu înaintea plămădirii omului a fost dată 
omului ca o țarină care cuprindea în ea toate. În această țarină erau lucrătorii 
şi slujitorii lui Dumnezeu, Care crease toate, iar peste țarină domnea un su- 
praveghetor care fusese aşezat peste tovarășii lui de slujire: slujitorii aceştia 
erau îngeri, iar supraveghetorul era un arhanghel. 


Raiul 


XII. Aşadar, făcându-l pe om stăpân al pământului şi al tuturor celor ce 
sunt în el, Dumnezeu l-a așezat în ascuns stăpân şi al slujitorilor care erau 
în el. Aceştia însă ajunseseră deja la desăvârşire, dar stăpânul, adică omul, 
era şovăielnic, fiindcă era copil şi trebuia să ajungă crescând la desăvârşire. 
lar ca această educare şi creştere a lui să se facă în desfătare, i-a pregătit un 
loc mai bun decât această lume, superior ei prin aer, frumusețe, lumină, hrană, 
plante, rod, ape şi toate celelalte necesare vieții, al cărui nume e rai. Atât de 
frumos şi de bun era raiul: Cuvântul lui Dumnezeu umbla adeseori în el şi 

vorbea cu omul prefigurând astfel cele viitoare, şi anume faptul că avea să 
locuiască împreună cu oamenii, vorbind cu ei şi învățându-i dreptatea. Omul 
însă era copil neavând încă o judecată desăvârşită, drept pentru care a și fost 
înşelat uşor de amăgitorul. 


Formarea femeii 


XIII. Aşadar, pe când era omul în rai, Dumnezeu i-a adus înainte toate 
animalele şi i-a poruncit să le pună nume „şi orice nume a dat Adam unui 
suflet viu, aşa a rămas numele lui” [Fc 2, 19]. Dar I-a plăcut să facă omului 
şi un ajutor, căci Dumnezeu a zis aşa: „Nu este bine ca omul să fie singur. 
Să-i facem ajutor potrivit pentru el” [Fc 2, 18]. Dar între toate animalele nu 
s-a găsit un ajutor egal şi asemănător lui Adam. Dumnezeu Însuși a trimis 
atunci peste Adam un extaz şi el a adormit; pentru ca dintr-un lucru să se 
facă alt lucru, a venit peste Adam prin voia lui Dumnezeu somnul care nu 
fusese făcut în rai. Și Dumnezeu a luat una din coastele lui Adam și a um- 
plut locul ei cu carne, iar din coasta pe care a luat-o a zidit o femeie și a 
adus-o înaintea lui Adam. Văzând-o, acesta a zis: „lată acum os din oasele 
mele şi carne din carnea mea. Aceasta se va numi femeie, pentru că din băr- 
batul ei a fost luată” [Fe 2, 23]. 

XIV. Şi Adam şi Eva — căci acesta era numele femeii — „erau goi şi nu 
se ruşinau” [Fc 2, 25), fiindcă în ei era un cuget nevinovat şi copilăresc și în 
acesta nu era nimic din gândurile ticăloase ce se nasc în suflet prin poftele și 
dorinţele ruşinoase. Întrucât îşi păzeau neatinsă firea, pentru că ceea ce fusese 
suflat în plămada lor era un Duh de viață şi câtă vreme acest Duh rămâne în 
locul şi puterea lui, nu poate fi gândit răul. De aceea nu se rușinau săru- 
tându-se şi îmbrăţişându-se în chip sfânt în felul copiilor. 


Porunca lui Dumnezeu 


XV. Dar pentru ca omul să nu gândească lucruri mari şi să se înalțe ca şi 
cum n-ar avea stăpân și, din pricina puterii date lui şi a îndrăznelii față de 
Făcătorul său Dumnezeu, să păcătuiască întrecându-și măsura, şi să pri- 
mească arogant gânduri de trufie față de Dumnezeu, de aceea i-a fost dată de 
Dumnezeu o lege ca să ştie că are drept stăpân pe Domnul a toate. Şi El i-a 
pus unele hotare/limite, pentru ca, dacă va păzi porunca lui Dumnezeu, să 
rămână mereu aşa cum era, adică nemuritor, iar dacă nu o va păzi, să se facă 
muritor, desfăcându-se în pământul din care a fost luată plămada lui. lar 
porunca a fost aceasta: „Din orice pom care e în rai să mănânci, dar numai 
din pomul cunoaşterii binelui şi răului să nu mâncaţi, căci în ziua în care 
veți mânca, cu moarte veți muri” [Fe 2, 16-17]. 

Căderea lui Adam 


XVI. Această poruncă omul n-a păzit-o, pentru că el n-a ascultat de Dum- 
nezeu, amăgit fiind de îngerul care, gelos pe el pentru multele daruri făcute 
de Dumnezeu acestuia, s-a făcut netrebnic pe sine însuşi, iar pe om păcătos, 
convingându-l să nu asculte de porunca lui Dumnezeu. Făcându-se aşadar 
prin minciună iniţiator al păcatului, îngerul a fost izgonit el însuşi, pentru că 
L-a ofensat pe Dumnezeu, dar l-a făcut și pe om să fie alungat afară din rai. 
Şi pentru că s-a depărtat prin voință de Dumnezeu, a fost numit în ebraică 
Satana, adică apostat, dar se numeşte şi diavol. Aşadar Dumnezeu a bleste- 
mat şarpele care-l purtase pe diavol, blestem care atinge atât acest animal, 
cât şi pe îngerul Satan care s-a ascuns în el; iar pe om l-a depărtat de la fața 
Sa, mutându-i locuinţa în împrejurimile raiului de atunci, fiindcă raiul nu 
poate primi un păcătos. 


Crima lui Cain 


XVII. Ajunşi în afara raiului, Adam şi femeia lui au căzut în multe neno- 
rociri petrecând în lumca aceasta în întristare, chin şi suspine; pentru că 
omul lucra pământul sub razele soarelui, iar acesta scotea spini şi pălămidă, 
pedeapsa păcatului [Fc 3, 17-19]. Atunci s-a împlinit şi scriptura: „Adam a 
cunoscut pe femeia lui şi zămislind a născut pe Cain” [Fc 4, 1]. După care a 
născut pe Abel [Fc 4, 2]. Dar îngerul apostat, care-l dusese pe om în neas- 
cultare și făcuse din el un păcătos şi care fusese pricina izgonirii lui din rai, 
nemulțumit cu primul rău, a făcut şi un al doilea rău acestor frați; căci 
umplându-l cu duhul său pe Cain, l-a făcut ucigaş de frate [Fc 4, 8]. Şi aşa a 
murit Abel, omorât de fratele său, însemnând prin aceasta că unii vor suferi 
prigoană/persecuţii, vor fi necăjiţi şi omorâţi, iar nedrepţii îi vor omori şi 
prigoni pe cei drepți. Mâniat mai mult din pricina acestui lucru, Dumnezeu 
l-a blestemat pe Cain şi s-a întâmplat ca toţi urmaşii din stirpea lui, din 
generaţie în generaţie, să fie asemenea strămoşului lor [Fc 4, 17-24]. Dar 
Dumnezeu a ridicat lui Adam alt fiu în locul lui Abel cel omorât [Fc 4, 25]. 


Ticăloşia omenirii 

XVIII. Răul însă întinzându-se a atins tot neamul oamenilor, astfel încât 
n-a mai rămas între ei decât o foarte mică sămânță de dreptate. Căci pe pă- 
mânt s-au făcut însoțiri fără de lege, fiindcă îngerii s-au amestecat cu fiicele 
oamenilor, care le-au născut fii, care din pricina mărimii lor neobişnuite au 
fost numiți uriaşi [Fc 6, 2-4]. Îngerii au dat în dar femeilor lor învățături 
ticăloase, căci le-au învăţat virtuțile rădăcinilor şi ierburilor, vopselele şi 

fardurile, găsirea de materii preţioase, cremele afrodiziace, urile, iubirile, 
seducțiile, vrăjitoriile, ghicitoria şi idolatria urâtă lui Dumnezeu. 


Noe şi potopul 


XIX. Când au intrat şi acestea în lume, lucrurile răutăţii s-au înmulţit, iar 
cele ale dreptății au scăzut, astfel încât atunci când, la a zecea generaţie 
după primul om, a venit asupra lumii judecata de la Dumnezeu prin potop 
s-a mai găsit un singur om drept: Noe [Fc 6, 8]. Din pricina dreptăţii lui s-a 
salvat şi el şi femeia lui şi cei trei fii ai lui şi cele trei femei ale fiilor lui 
închizându-se în arcă împreună cu toate animalele pe care i-a poruncit 
Dumnezeu lui Noe să le bage în arcă; fiindcă atunci când s-a făcut nimicirea 
tuturor oamenilor care erau pe pământ, cele păzite în arcă s-au salvat. Noe 
însă a avut trei fii: Sem, Ham şi lafet, al căror neam s-a înmulţit din nou, 
căci aceştia sunt începutul oamenilor de după potop [Fe 9, 18-19]. 


Fiii lui Noe 

XX. Unul din ei însă a căzut sub blestem, iar doi au moştenit binecuvânta- 
rea pentru faptele lor. Căci cel mai tânăr dintre ei, numit Ham, râzând de 
tatăl său şi fiind socotit căzut în păcatul impietăţii din pricina batjocurii aduse 
tatălui său, a primit un blestem, pe care l-a transmis tuturor urmaşilor lui, şi 
tot neamul de după el a fost blestemat, crescând şi înmulţindu-se în păcat. 
Dar, din pricina pietăţii față de tatăl lor, Sem şi fratele lui, lafet, au dobândit 
binecuvântare. Blestemul lui Ham cu care l-a blestemat tatăl său Noc c acesta: 
„Blestemat să fie Ham! Slugă să fie fraţilor lui!” [Fe 9, 25]. Ajungând la 
maturitate, el a dat naştere multor urmași pe pământ în paisprezece generaţii 
care au mişunat pe faţa lui până când neamul lui a fost secerat de Dumnezeu 
dat fiind judecății. Căci cananeenii, heteii, fereseii, heveii, amoreii, iebuseii 
şi ghergheseii, sodomenii, arabii şi cei ce locuiesc Fenicia, toţi egiptenii şi 
libienii sunt din sămânţa lui Ham [cf. Fe 10, 6-20] şi au căzut sub blestem, 
acest blestem întinzându-se mai departe asupra impioşilor. 

XXI. In acelaşi fel în care a ieşit blestemul, în acelaşi fel şi binecuvântarea 
a ieşit într-un rang asupra neamului celui binecuvântat. Primul dintre ei a fost 
binecuvântat Sem cu aceste cuvinte: „Binecuvântat fie Domnul Dumnezeul 
lui Sem! Ham să fie sluga lui!” [Fc 9, 25]. Iată puterea binecuvântării: Dum- 
nezeul şi Domnul a toate S-a făcut posesiunea pietăţii lui Sem. Această 
binecuvântare a ieșit ajungând la Avraam, care e socotit a zecea generaţie în 
jos din sămânţa lui Sem [Fc 11, 10-26]. De aceea Tatălui şi Dumnezeului a 
toate I-a plăcut să fie numit „Dumnezeul lui Avraam, Dumnezeul lui Isaac şi 

Dumnezeul lui Iacob” [/ș 3, 6], căci binecuvântarea lui Sem s-a întins la 
Avraam. lar binecuvântarea lui Iafet e aceasta: „Să lățească Dumnezeu pe 
lafet şi să locuiască în casa lui Sem, şi Ham să fie sluga lui” [Fc 9, 27]. 
lar această binecuvântare a înflorit la sfârşitul veacului, după ce S-a arătat 
Domnul, prin chemarea neamurilor păgâne, când Dumnezeu le-a lățit chema- 
rea; căci „în tot pământul a ieşit sunetul lor şi până la marginile lumii cuvân- 
tul lor” [Ps 18, 5]. „Lăţire” este așadar chemarea [klēsis] dintre neamurile 
păgâne, adică Biserica [Ekklēsia]; şi ea „locuieşte” în casa lui Sem, adică în 
moştenirea părinţilor, primind drepturile de întâi-născut în Hristos lisus. 
Aşadar, în ce rang a fost binecuvântat fiecare, în acel rang a primit prin 


urmași roada binecuvântării. 


Legământul lui Noe 


XXII. După potop însă Dumnezeu a încheiat un legământ cu toată lumea, 
şi anume cu toate animalele necuvântătoare şi oamenii, că nu va mai nimici 
tot ce se iveşte din pământ. Şi le-a dat un semn: „Când cerul se va acoperi 
cu nori, se va arăta un curcubeu în nor şi-Mi voi aduce aminte de legământul 
Meu, şi nu voi mai pierde prin apă tot ce mișcă pe fața pământului” [Fe 
9, 14-15). Şi a schimbat hrana oamenilor, poruncindu-le să mănânce carne, 
căci de la Adam întâiul plăsmuit până la potop oamenii se hrăneau doar 
cu seminţe şi roadele pomilor, dar mâncarea de carne nu le era îngăduită. 
Şi pentru că cei trei fii ai lui Noe erau [noul] început al neamului omenesc, 
Dumnezeu i-a binecuvântat spre creştere şi înmulțire zicând: „Creşteți şi vă 
înmulțiţi şi umpleţi pământul şi-l stăpâniţi! Groaza și frica de voi să fie peste 
toate fiarele pământului şi peste toate păsările cerului, și să vă fie de mâncare 
ca şi iarba verde. Numai carne în sângele ei, care e sufletul ei, să nu mân- 
caţi; căci şi sângele vostru îl voi cere din mâinile tuturor fiarelor și din mâi- 
nile oamenilor. Cine va vărsa sânge de om i se va vărsa sângele lui pentru 
acest sânge, pentru că după Chipul/Icoana lui Dumnezeu l-am făcut pe om” 
[Fc 9, 1-6). Dar Chipul/Icoana lui Dumnezeu e Fiul [2 Co 4, 4; Col 1, 15], 
după al Cărui chip a fost făcut omul. De aceea S-a arătat în El în timpurile 
din urmă, ca să facă acest chip asemenea Lui Însuşi. 


Turnul Babel 


XXIII. După acest legământ neamul omenesc s-a înmulţit ieşind din să- 
mânța celor trei. Dar pe pământ era o singură buză [Fc 11, 1], adică o singură 
limbă. Plecând aşadar din răsărit şi umblând pe pământ au ajuns în pământul 
Senaar [Fc 11, 2], foarte lat, unde au încercat să zidească un turn, plănuind 

să se urce prin el la cer şi vrând să lase opera lor ca aducere-aminte pentru 
oamenii ce vor veni după ei. Au făcut zidirea din cărămizi arse şi bitum. lar 
îndrăzneala lor creştea pentru că toți aveau acelaşi gând şi un singur grai 
slujea sfatului voii lor. Aşadar, pentru ca lucrarea lor să nu înainteze mai 
mult, Dumnezeu le-a împărțit limbile şi n-au mai putut să se înțeleagă unii 
cu alții. Şi aşa s-au risipit şi au ocupat lumea, pe care o locuiau pe grupuri, 
fiecare după limba lui, de unde au ieşit pe pământ multele popoare diferite şi 
vorbind alte limbi. Aşadar, întrucât trei feluri de oameni ocupau pământul și 
unul din ele era în blestem şi două în binecuvântare, binecuvântarea s-a făcut 
mai întâi pentru Sem, al cărui neam locuia în răsărit şi ocupa ţinutul caldeilor. 


Avraam şi credinţa lui 


XXIV. Înaintând timpul, şi anume în a zecea generație după potop, îl găsim 
pe Avraam căutându-L pe Dumnezeu Care-i era dator plecând de la binecu- 
vântarea strămoşului său. Şi pentru că în înflăcărarea sufletului său umbla 
prin tot pământul căutând şi scrutând unde să fie Dumnezeu şi nu putea să-L 
găsească, milostivindu-Se de cel care-L căuta singur în tăcere, Dumnezeu i 
S-a arătat lui Avraam făcându-i-Se cunoscut prin Cuvântul Său ca printr-o 
rază de lumină. Căci i-a vorbit din cer şi i-a zis: „leşi din pământul tău şi din 
rudenia ta şi din casa tatălui tău, şi vino în pământul pe care ţi-l voi arăta 
şi acolo să locuieşti!” [Fc 11, 28]. lar el crezând în glasul ceresc, deşi era 
de şaptezeci de ani şi avea femeie ea însăși în vârstă, a ieşit cu ca din 
Mesopotamia, luând cu sine şi pe Lot, fiul fratelui său mort. 

Şi când a venit în pământul care acum se numeşte Iudeea, pe care-l locu- 
iau şapte neamuri ivite din Ham, Dumnezeu i S-a arătat în vedenie şi a zis: 
„Îţi voi da pământul acesta ție şi urmaşilor tăi în posesie veşnică” [Fe 12, 7: 
13, 15]; precum şi că urmaşii lui vor fi pribegi într-un pământ care nu este al 
lor, unde vor fi chinuiți şi vor fi robi patru sute de ani, dar în a patra genera- 
ţie se vor întoarce în locul făgăduit lui Avraam, când Dumnezeu va judeca 
neamul acela care i-a dus în robie pe urmaşii lui. Și ca odată cu mulțimea 
Avraam să cunoască şi slava urmaşilor lui, Dumnezeu l-a scos afară în 
noapte şi i-a zis: „Ridică-ţi ochii sus spre cer şi vezi stelele de pe cer dacă 
le poți număra; așa vor fi urmaşii tăi” [Fc 15, 5]. Şi văzând Dumnezeu neșo- 
văirea sufletului său, i-a dat mărturie zicând prin Duhul Sfânt în Scriptură: 
„Și a crezut Avraam şi i s-a socotit spre dreptate” [Fc 15, 6; Rm 4, 3]. Era 
însă netăiat-împrejur când a primit mărturia. Şi pentru ca înălțimea credinţei 
lui să se facă cunoscută printr-un semn, i-a dat tăierea-împrejur ca „pecete 
a dreptăţii credinței pe care a avut-o în netăiere-împrejur” [Rm 4, 11; Fe 
17, 9-14]. 

După care i s-a născut un fiu, Isaac, din Sara cea stearpă potrivit făgăduinței 
lui Dumnezeu; pe care l-a tăiat împrejur potrivit poruncii pe care i-a dat-o 
Dumnezeu. lar Isaac a născut pe Iacob. Şi aşa vechea binecuvântare a lui 
Sem a venit la Avraam, de la Avraam la Isaac, şi de la Isaac la Iacob, Duhul 
împărțindu-le moştenirea, căci Dumnezeu s-a chemat „Dumnezeul lui Isaac 
şi Dumnezeul lui Iacob”. Iacob însă a născut doisprezece fii, după care s-au 
numit cele douăsprezece seminții ale lui Israel. 


Moise şi eliberarea din robie 


XXV. lar pe când o foamete a cuprins tot pământul, s-a întâmplat ca numai 
în Egipt să mai fie hrană. Prin urmare, Iacob s-a mutat în Egipt cu toți urmaşii 
lui, şi numărul tuturor celor ce s-au strămutat era şaptezeci şi cinci de suflete 
[Fe 46, 27); dar în patru sute de ani, așa cum fusese prezicerea, s-au făcut 
şase sute şaizeci de mii. Dar pentru că erau trataţi rău şi foarte oprimaţi de 
o rea robie și gemeau şi suspinau la Dumnezeu, Dumnezeul părinților, al 
lui Avraam, Isaac şi Iacob i-a scos pe ei din Egipt prin Moise şi Aaron, 
lovindu-i pe egipteni cu zece plăgi, la ultima plagă trimițând un înger nimi- 
citor care să omoare pe întâii lor născuţi de la om până la dobitoc. De la care 
i-a scăpat pe fiii lui Israel, arătând în taină pătimirea lui Hristos prin junghi- 
erea unui miel fără prihană şi prin sângele lui dat pentru ungerea caselor 
evreilor pentru ferirea lor. Numele acestei taine e Paşte [cf. Iș 12, 11.27), 
cauză a libertăţii. lar tăind Marea Roșie, i-a dus pe fiii lui Israel teferi în 
pustiu, dar pe egiptenii care-i urmăreau și au intrat după ei în mare i-a pier- 
dut pe toţi [cf. Iș 14, 15-31]. Aceasta a fost judecata lui Dumnezeu asupra 
celor care i-au tratat rău pe urmaşii lui Avraam. 


Pustiul şi darea Legii 


XXVI. În pustiu Moise a primit de la Dumnezeu Legea, un decalog scris 
pe tăblițe de piatră de degetul lui Dumnezeu [/ş 31, 18; Dr 9, 10] — iar acest 
deget al lui Dumnezeu e Duhul Sfânt trimis de Tatăl [/n 15, 26] — şi porun- 
cile şi îndreptările pe care le-a dat spre păzire fiilor lui Israel. Din porunca 
lui Dumnezeu a ridicat un cort al mărturiei, o întocmire văzută pe pământ a 
celor duhovniceşti şi nevăzute care sunt în ceruri și o prefigurare a formei 
Bisericii, ca şi profeţii ale celor viitoare, în care a pus vase, altare şi un chivot, 
în care a pus tăbliţele. Şi i-a aşezat preoţi pe Aaron şi pe fiii săi, dând preoţia 
întregii lor seminţii — iar ei au fost urmaşii lui Levi —, pe care a chemat-o 
prin cuvântul lui Dumnezeu să slujească în templul lui Dumnezeu şi cărora 
le-a impus legea levitică, care arată cum anume se cuvine să fie cei cărora le 
revine datoria de a sta neîncetat în templul lui Dumnezeu [Nm 1, 48-53]. 

Necredinţa şi pedepsirea poporului 


XXVII. lar când s-au apropiat de pământul pe care Dumnezeu l-a făgăduit lui 
Avraam şi urmaşilor lui, Moise a ales câte un om din fiecare seminție/trib şi 
i-a trimis să iscodească pământul şi cetăţile care erau în el şi pe locuitorii din 
acele cetăți [Nm 13, 1-14; Dr 1, 22-23]. Atunci Dumnezeu i-a descoperit 
singurului nume care poate să-i mântuiască pe cei ce cred în el şi, schim- 
bându-i numele lui Osea, fiul lui Navi, unul din cei trimişi, Moise l-a numit 
Isus, şi aşa l-a trimis cu puterea acestui nume, crezând că din pricina călă- 
uzirii acestui nume îi va vedea înapoi teferi, ceea ce s-a şi întâmplat; căci 
plecând şi iscodind, s-au întors aducând cu ei un ciorchine de struguri [Nm 
13, 23-24]. Dar unii dintre cei doisprezece trimişi au aruncat întreg poporul în 
spaimă, spunând că acele cetăţi erau foarte mari şi întărite şi că erau locuite 
de fiii uriaşilor, așa că nu vor putea cuceri pământul acela [Nm 13, 25-33; 
Dt 1, 26-28]. Făcându-se aceasta, s-a întâmplat că tot poporul plângea necre- 
zând că Dumnezeu era Cel care le dădea putere şi le supunea toate, și au 
vorbit de rău chiar despre pământul acela, spunând că nu cra bun şi că nu era 
vrednic să sufere primejdii pentru un asemenea pământ [Nn 14, 1-5). Doi 
însă din cei doisprezece, Isus fiul lui Navi şi Caleb fiul lui Iefone, şi-au rupt 
hainele din pricina răului făcut şi îndemnau poporul să nu-şi piardă curajul 
și să-şi abată inimile, pentru că Dumnezeu le va da toate sub mâna lor și 
pământul e foarte bun [Nm 14, 6-9]. Dar pentru că nu s-au lăsat convinşi, ci 
poporul stăruia în aceeaşi necredinţă, Dumnezeu a schimbat calca lor. ca să 
rătăcească lovindu-i în pustiu. Și câte zile au ieşit şi s-au întors cei ce iscodi- 
seră pământul — iar ele erau patruzeci —, punând un an pentru o zi, patruzeci 
de ani i-a ţinut în pustiu, nesocotind vrednic din pricina necredinţei lor să 
intre în pământul acela pe nimeni din cei ce aveau vârsta și mintea adultă, 
afară de cei doi care dăduseră mărturie pentru moştenire, adică de Isus fiul 
lui Navi şi de Caleb fiul lui lefone, și de toţi câţi erau prunci şi nu ştiau ce e 
dreapta şi stânga [Nm 14, 26-38]. Aşadar, tot poporul necredincios s-a sfârșit 
puţin câte puţin în pustiu suferind lucruri vrednice de necredinţa lui, iar 
crescând copiii au împlinit în patruzeci de ani numărul morţilor. 


Deuteronomul 


XXVIII. Şi când s-au împlinit patruzeci de ani, poporul a venit lângă Iordan 
şi au făcut tabără înaintea lerihonului. Şi adunând acolo Moise poporul, a 
recapitulat toate, povestind lucrurile măreţe ale lui Dumnezeu până în ziua 
aceea, povăţuindu-i pe cei ce crescuseră în pustiu să se teamă de Dumnezeu 
şi să păzească poruncile Lui, făcând ca un fel de nouă legiuire peste aceea şi 
adăugându-i cele făcute mai înainte; iar aceasta s-a numit a doua lege [deu- 

teronom], în care sunt scrise multe profeţii atât despre Domnul nostru lisus 
Hristos, cât şi despre popor, despre alegerea păgânilor şi despre împărăție. 


Intrarea şi instalarea în Pământul Făgăduinţei 


XXIX. Şi sfârşindu-şi Moise alergarea [vieţii], i s-a zis de către Dumnezeu: 
„Urcă în munte şi sfârşeşte-te, pentru că nu tu vei duce poporul Meu în pă- 
mântul acela!” [Dr 32, 49-52]. Şi el s-a sfârşit potrivit cuvântului Domnului 
şi i-a urmat Isus fiul lui Navi. Tăind în două Iordanul, acesta a dus poporul 
în pământul acela şi nimicind cele șapte neamuri păgâne care locuiau în ei, 
l-a împărţit poporului. Acolo era Ierusalimul, în care a fost rege David şi 
Solomon fiul său, care a zidit templul în numele lui Dumnezeu după asemăna- 
rea cortului făcut de Moise după modelul lucrurilor cereşti şi duhovniceşti. 


Profeţii 


XXX. Aici au fost trimişi de Dumnezeu profeţii: prin Duhul Sfânt ei au 
povăţuit poporul şi l-au întors la Dumnezeu Tatăl Atotputernic, făcându-se 
crainici ai arătării Domnului nostru lisus Hristos, Fiul lui Dumnezeu, ves- 
tind că trupul Său va înflori din sămânţa lui David [Z/s 11, 1], ca după trup să 
fie fiul lui David, care era printr-un lung şir de generaţii fiul lui Avraam 
[Mt 1, 1], iar după Duh va fi Fiul lui Dumnezeu: preexistent la Tatăl, născut 
înainte de toată creaţia, arătat lumii întregi ca om la sfârşitul veacului, Cu- 
vânt al lui Dumnezeu care recapitulează în Sine Însuşi toate cele ce sunt în 
cer și pe pământ [Ef 1, 10]. 


De ce întruparea Fiului lui Dumnezeu? 


XXXI. Acesta l-a unit aşadar pe om cu Dumnezeu şi a lucrat o comuniune 
între Dumnezeu şi om, întrucât altfel nu ne putem împărtăşi de nestricăciu- 
ne/incoruptibilitate decât dacă ea însăşi venea la noi. Căci fiind nevăzută, 
nestricăciunea/incoruptibilitatea nu ne era de nici un folos. Ea s-a făcut aşadar 
văzută, ca în orice parte să primim împărtăşirea de nestricăciune/incoruptibi- 
litate. Şi pentru că în Adam cel întâi-plămădit toţi am fost legați de moarte 
pentru neascultare, se cădea să fim dezlegați de moarte prin ascultarea Celui 
ce S-a făcut om pentru noi. Pentru că în trup domnea moartea, se cădea ca 
ea să-l lase pe om din stăpânirea ei primind nimicirea ei prin acest trup. Prin 
urmare „Cuvântul S-a făcut trup” [În 1, 14], ca păcatul să nu mai fie în noi, 
scos afară prin însuşi trupul prin care stăpânise. De aceea Domnul nostru a 
primit acelaşi trup cu întâiul-plăsmuit, ca să se lupte pentru părinți şi să biruie 
în Adam pe cel care ne biruise în Adam. 


si și: oma 

De ce o naştere din fecioară? 


XXXII. De unde este aşadar substanţa întâiului-plăsmuit? Din voinţa şi înțe- 
lepciunea lui Dumnezeu şi dintr-un pământ feciorelnic, căci zice Scriptura; 
„Dumnezeu n-a dat ploaie” înainte să fi fost făcut omul „şi nu era om să 
lucreze pământul” [Fc 2, 5]. Prin urmare, pe când era el încă feciorelnic 
„a luat Dumnezeu țărână din pământ şi l-a plăsmuit pe om” [Fc 2, 7] ca în- 
ceput al umanității. Aşadar, când a recapitulat în Sine acest om, Dumnezeu a 
primit aceeaşi economie a formării trupului ca şi a aceluia, născându-Se din 
voinţa şi înțelepciunea lui Dumnezeu dintr-o Fecioară, ca să arate și El un trup 
după asemănarea celui al lui Adam şi să se facă însuşi omul despre care stă 
scris că la început era după chipul şi asemănarea lui Dumnezeu [Fe 1, 26]. 

XXXIII. Şi aşa cum omul s-a prăbuşit şi căzând a murit printr-o fecioară 
neascultătoare, aşa omul a primit iarăşi viaţa care s-a reaprins în el tot 
printr-o Fecioară, care a ascultat de cuvântul lui Dumnezeu. Fiindcă Domnul 
a venit să caute din nou oaia cea pierdută care era omul. De aceea nu s-a făcut 
o altă plăsmuire, ci născându-se din cea care-şi avea neamul de la Adam, a 
păstrat asemănarea plăsmuirii; căci se cădea ca Adam să fie recapitulat în 
Hristos „pentru ca muritorul să fie înghiţit de nemurire” [2 Co 5, 4; I Co 
15, 54] şi Eva să fie în Maria, ca făcându-se o Fecioară avocata unei fecioare 
să dezlege neascultarea unei fecioare prin ascultarea unei Fecioare. 


De ce moartea pe cruce? 


XXXIV. Iar călcarea poruncii prin lemn s-a dezlegat prin ascultarea de pe 
lemn, prin care ascultând de Dumnezeu Fiul Omului a fost țintuit de lemn 
golind cunoaşterea răului şi câștigând cunoaşterea binelui; căci răul e neas- 
cultarea de Dumnezeu, aşa cum binele este ascultarea de Dumnezeu. De 
aceea, făcând cunoscute mai dinainte cele viitoare — căci pentru acestea au 
fost profeţii, ca să vestească cele viitoare —, Cuvântul spune prin profetul 
Isaia aşa: „Eu nu sunt neascultător, nici nu contrazic: spatele Meu Mi l-am dat 
spre bătăi și obrajii Mei spre palme şi faţa Mea n-am întors-o de la ruşinea 
scuipărilor” [/s 50, 5-6]. Aşadar, prin ascultarea prin care a ascultat până la 
moarte [Fip 2, 8] spânzurând pe lemn [Ga 3, 13], a dezlegat vechea neascul- 
tare făcută prin lemn. 

Dar pentru că El Însuşi e Cuvântul, Dumnezeul Atotputernic, Care în as- 
pectul Lui nevăzut e coextensiv cu tot universul şi ţine la un loc [Sol 1, 7] 
lungimea, lățimea, înălțimea şi adâncimea lui [Ef 3, 18] — căci prin Cuvântul 
lui Dumnezeu sunt guvernate toate —, Fiul lui Dumnezeu deja înscris în 
formă de cruce [X] în univers a fost răstignit şi în aceste dimensiuni. Căci se 
cădea ca El, Care Se făcuse văzut, să arate şi înscrierea Sa în formă de cruce 

[X] în univers, ca prin forma Sa văzută [de răstignit] să arate lucrarea Lui în 
nevăzut, şi anume că El este Cel ce luminează înălțimea, adică cele ce sunt 
în ceruri, Cel ce ţine adâncul, adică cele din cele mai de jos ale pământului, 
Cel ce întinde lungimea de la răsărit până la apus, Cel ce cârmuieşte lărgimea 
de la miazănoapte şi până la miazăzi și îi cheamă de peste tot pe cei risipiţi 
la cunoașterea Tatălui. 


Fiul lui Avraam şi al lui David 


XXXV. A împlinit, aşadar, şi făgăduinţa facută lui Avraam, prin care Dum- 
nezeu i-a făgăduit acestuia să facă sămânța/urmaşii lui asemenea stelelor 
cerului [Fc 15, 5; 22, 17]. Căci acest lucru l-a făcut Hristos născându-Se din 
Fecioara, care-şi avea neamul din Avraam, şi făcându-i pe cei ce cred în El 
ca nişte luminători în lume [F/p 2, 15], îndreptăţindu-i pe păgâni prin ace- 
eaşi credință împreună cu Avraam, căci „Avraam a crezut şi acest lucru i s-a 
socotit o dreptate” [Fe 15, 6; Rm 4, 3; Ga 3, 6; lac 2, 23]. În chip asemănător 
suntem îndreptăţiţi şi noi, cei care credem în Dumnezeu, „căci dreptul va fi 
viu din credință” [Ave 2, 4; Rm 1, 17; Ga 3, 11]. Prin urmare, făgăduinţa dată 
lui Avraam nu s-a făcut prin Lege, ci prin credință; fiindcă Avraam s-a în- 
dreptat prin credinţă şi „legea nu este dată pentru cel drept” [/ Tim 1, 9]. În 
chip asemănător şi noi nu suntem îndreptăţiți prin Lege, ci prin credință, o cre- 
dință atestată de Lege şi de profeți şi pe care ne-o dă Cuvântul lui Dumnezeu. 

XXXVI. A împlinit şi făgăduinţele date lui David, căci Dumnezeu i-a făgă- 
duit să ridice din rodul pântecelui său un Împărat veşnic, a cărui împărăție 
nu va avea sfârşit [Ps 131, 11; FA 2, 30]. Iar acest Împărat e Hristos, Fiul lui 
Dumnezeu făcut Fiul Omului, adică ivit ca un rod din Fecioara care-şi avea 
neamul din David. Căci de aceea s-a făcut făgăduinţa despre rodul pântece- 
lui, care e propriu zămislirii unei femei, iar nu despre rodul coapselor, nici al 
rărunchilor, care e propriu generării unui bărbat, ca să arate că era vorba de 
un Rod propriu unui pântec fecioresc din David, Rod care domneşte în veci 
peste casa lui David, şi a cărui împărăție nu va avea sfârşit [Lc 1, 33). 


Moartea şi învierea Fiului lui Dumnezeu 


XXXVII. Astfel Fiul lui Dumnezeu, făcut fiul lui David şi fiul lui Avraam 
[Mt 1, 1], a lucrat în chip măreț mântuirea noastră, a împlinit făgăduinţa făcută 
părinţilor şi a dezlegat vechea neascultare. Căci recapitulând în El Însuşi 
acestea ca să ne dea viaţă, Cuvântul lui Dumnezeu S-a făcut trup [/n 1, 14] 
prin economia unei Fecioare, ca să dezlege moartea şi să-l facă viu pe om, 
căci în temnițele păcatului eram noi, pentru că eram născuţi prin păcat şi 
căzuserăm sub moarte. 

XXXVIII. Prin urmare, Dumnezeu Tatăl, bogat fiind în milă, L-a trimis pe 
Cuvântul Meşteşugar [al lumii], Care, venind să ne mântuiască, S-a pogorât 
în ţinuturile în care am ajuns şi unde ajungând am pierdut viața, dezlegând 
lanțurile temniţei. Şi lumina Lui s-a arătat şi a risipit întunericul temniţei, a 
sfințit naşterea noastră şi a nimicit moartea, dezlegând înseși lanţurile în care 
eram ţinuţi. Şi a arătat învierea făcându-Se El Însuşi Întâi-Născut între cei 
morți [Col 1, 18; Ap 1, 5], sculând în El Însuşi omul căzut şi înălțându-l în 
cele mai presus de ceruri de-a dreapta slavei Tatălui, cum făgăduise Dumne- 
zeu prin profetul, zicând: „Şi voi ridica cortul căzut al lui David” [Am 9, 11; 
FA 15, 16], adică trupul ivit din David. Acestea le-a săvârşit cu adevărat 
Domnul nostru lisus Hristos lucrând în chip măreț mântuirea noastră, ca să 
ne învie cu adevărat mântuindu-ne pentru Tatăl. 

XXXIX. Dar cel care nu va primi naşterea Lui din Fecioară cum va primi 
învierea Lui din morţi? Căci nu e nimic de mirare sau uimitor dacă acela 
care n-a fost născut nici n-a înviat din morţi, căci nu putem vorbi măcar de 
învierea celui ce nu e născut; pentru că cine e nenăscut e şi nemuritor, şi cine 
nu cade sub naştere, nu cade nici sub moarte, şi cine nu primeşte începutul 
unui om, cum va putea primi sfârşitul lui? Aşadar, dacă nu s-a născut, atunci 
nici n-a murit, și dacă n-a murit, nici n-a înviat din morţi, iar dacă n-a înviat 
din morţi, atunci moartea nu e învinsă, nici nu e desființată împărăţia ei, iar 
dacă moartea nu e învinsă, cum vom urca la viaţă noi, cei căzuţi de la înce- 
put sub moarte? Aşadar, cei care scot afară mântuirea de la om şi nu cred că 
Dumnezeu îi va învia din morţi, aceștia dispreţuiesc și naşterea Domnului 
nostru, pe care a suferit-o pentru noi Cuvântul lui Dumnezeu făcându-Se trup, 
ca să arate învierea trupului şi să aibă întâietatea în toate [cf. Col 1, 18]: 
în cer, pentru că e Întâiul-Născut al Sfatului Tatălui, Cuvânt desăvârșit Care 
cârmuieșşte şi legiuieşte toate; pe pământ, pentru că e întâi-născutul unei Fe- 
cioare, bărbat drept, sfânt, cinstitor de Dumnezeu, bun, plăcut lui Dumne- 
zeu, desăvârşit în toate, şi mântuindu-i de iad pe toți cei care-L urmează, 
pentru că e întâi-născut din morţi [Co/ 1, 18; Ap 1, 15] şi Începător al Vieţii 
[FA 3, 15] lui Dumnezeu. 


Dumnezeu S-a făcut om cu adevărat 


XL. Astfel are aşadar Cuvântul lui Dumnezeu întâietatea în toate, pentru 
că e om adevărat, precum şi „sfetnic minunat și Dumnezeu tare” [Zs 9, 6], 
chemându-l pe om la comuniunea cu Dumnezeu, ca prin această comuniune 
cu El să primim împărtăşirea nestricăciunii/incoruptibilităţii. Prin urmare, 
Cel ce era vestit de Legea dată prin Moise şi de profeţii Dumnezeului Celui 
Preaînalt şi Atotputernic, Fiul Tatălui a toate, de la Care sunt toate, Care a 

grăit cu Moise, Acesta a venit în Iudeea, însămânțat de Dumnezeu prin 
Duhul Sfânt şi născut din Fecioara Maria care era sămânța lui David şi a lui 
Avraam, lisus, Unsul lui Dumnezeu, arătând că El Însuşi este Cel ce fusese 
vestit şi mai înainte prin profeti. 


Apostolii şi Biserica din păgâni 


XLI. Pregătind poporul pentru primirea Cuvântului vieții, Înainte-mergă- 
torul Său, loan Botezătorul a arătat că Hristosul/Mesia este Cel peste Care 
odihnea Duhul lui Dumnezeu amestecat cu trupul Lui. Învăţăcei ai Lui şi 
martori ai tuturor faptelor bune, ai învăţăturii, ai pătimirii şi morţii Lui, ai 
învierii şi înălțării Sale la ceruri după învierea Lui trupească, apostolii trimişi 
de EI în puterea Duhului Sfânt în toată lumea, au săvârşit chemarea neamu- 
rilor păgâne, arătând oamenilor calca vieţii, abătându-i de la idoli, de la des- 
frânare şi lăcomie [FA 21, 25), curăţindu-le sufletele şi trupurile prin botezul 
apei şi al Duhului Sfânt [/n 3, 5] pe Care L-au primit de la Domnul şi L-au 
împărţit credincioşilor, şi aşa au întemeiat Bisericile. Au întărit în credință, 
iubire şi nădejde chemarea neamurilor păgâne vestită mai înainte de profeţi, 
arătând-o prin slujirea lor potrivit milostivirii lui Dumnezeu făcută cu ele şi 
primindu-le şi pe cle în făgăduinţa părinţilor [patriarhilor], făgăduind celor 
ce cred aşa, care iubesc pe Domnul şi trăiesc în sfinţenie, dreptate şi răbdare 
că Dumnezeul a toate le va da viaţa veşnică prin învierea din morți prin Cel 
care a fost mort şi a înviat, lisus Hristos, Căruia Dumnezeu I-a predat împă- 
răția tuturor lucrurilor, puterea peste vii şi peste morţi, precum şi judecata; 
şi le-au dat sfatul să-şi păstreze trupul curat pentru înviere şi sufletul nestricat 
prin cuvântul adevărului [cf. 2 Co 6,7]. 

XLII. Căci aşa vor fi credincioşi, dacă rămâne în ei Duhul Sfânt Care Se 
dă în botez, şi e păzit de cel care-L primeşte, dacă trăieşte în adevăr, sfinţe- 
nie, dreptate şi răbdare. Pentru că Acest Duh face învierea în cei care cred, 
trupul/carnea lor primind iarăşi sufletul şi înviind împreună cu acesta prin 
puterea Duhului Sfânt şi fiind introdus în Împărăția lui Dumnezeu. Acesta 
e rodul binecuvântării lui lafet arătat în chemarea neamurilor păgâne prin 
Biserică, care aşteaptă să primească sălăşluirea ei în casa lui Sem, potrivit 
făgăduinţei lui Dumnezeu [cf. Fe 9, 27]. 


A 


$ Partea a Il-a ($ 426-496) face demonstrarea prin profeţii a preexistenţei Fiului lui 
Dumnezeu şi a manifestării Lui patriarhilor Vechiului Testament (XLIII-LII), a naşterii 
Sale ca om (LIH-LXVI), a minunilor, pătimirii şi preamăririi Lui (LXVII-LXXXV) şi a 
Bisericii din păgâni ca nou popor al lui Dumnezeu (LXXXVI-XCVII). 

Concluzie 


XCVIII. Aceasta este, preaiubitule, vestirea/propovăduirea adevărului, acesta 
e caracterul distinctiv al mântuirii noastre, aceasta e calea vieţii, pe care pro- 
feții au vestit-o, Hristos a întărit-o, apostolii au predat-o, iar Biserica a înmâ- 
nat-o fiilor ei în toată lumea. 

XCIX. Pe care se cade să o păzim cu toată sârguința, bineplăcând lui Dum- 
nezeu prin fapte bune şi o gândire sănătoasă, când nimeni nu va mai socoti 
că există un alt Dumnezeu Tată decât Cel ce ne-a fâcut, cum socotesc ereticii, 
care nesocotesc pe Dumnezeu Care este, făcându-și idol din unul care nu este, 
şi-şi plănuiesc un „tată” mai presus decât Cel ce ne-a făcut şi socotesc că au 
găsit ceva mai mare decât adevărul; căci toți aceştia sunt impioşi și blasfe- 
matori față de Făcătorul şi Tatăl lor, aşa cum am dovedit în „„Demascarea și 
răsturnarea fals-numitei astfel gnoze [Contra ereziilor]”. 

Alţii iarăşi disprețuiesc venirea Fiului lui Dumnezeu şi economia întrupării 
Lui, pe care ne-au predat-o apostolii, iar profeții au arătat-o dinainte că va fi 
recapitularea umanităţii, după cum ţi-am arătat pe scurt; unii ca aceştia se 
numără împreună cu necredincioșii. 

Iar alții nu primesc darurile Duhului Sfânt și resping de la ei harisma pro- 
feţiei, de care adăpat fiind omul rodeşte viața lui Dumnezeu; aceştia sunt cei 
de care vorbeşte Isaia: „Căci vor fi ca un stejar ale cărui frunze cad și ca o 
grădină care nu are apă” [Zs 1, 30], şi în acest fel nu vor fi de nici un folos 
lui Dumnezeu, întrucât nu pot aduce rod. 

C. Aşadar, rătăcirea i-a făcut pe mulți să cadă de la adevăr în cele trei arti- 
cole ale pecetluirii noastre, căci fie ÎI dispreţuiesc pe Tatăl, fie nu-L primesc 
pe Fiul — căci contrazic economia întrupării Lui —, fie nu primesc pe Duhul 
Sfânt, adică dispreţuiesc profeția. De toți cei asemenea se cade să ne ferim 
şi să fugim de gândirea lor, dacă vrem să fim plăcuţi lui Dumnezeu şi să 
dobândim mântuirea care vine de la El. 


Tertulian din Cartagina 
(t 226) 


Despre prescrierea ereticilor 
(cca 200)! 


Inevitabilitatea ereziilor 


1" Condiţia timpurilor prezente ne provoacă şi la îndemnul acesta: nu tre- 
buie să ne mirăm de aceste erezii, nici de faptul că există, pentru că s-a vestit 
dinainte că vor fi, nici că răstoarnă credinţa unora, căci pentru acesta există: 
ca să aibă credinţa parte de ispitire şi punere la încercare. ° Aşadar, în zadar şi 
fără minte se scandalizează mulți că ereziile au atâta putere: „Dacă n-ar avea 
putere, n-ar exista. * Întrucât, dacă e sortit să fie ceva, așa cum primeşte o 
cauză ca să fie, aşa îi urmează şi o putere prin care să fie și nu poate să nu fie.” 

II! Căci şi febra e socotită prin celelalte pricini aducătoare de moarte şi 
de chinuri care aduc omului sfârşitul, şi nu ne mirăm că ea există, pentru că 
există, nici că îi aduce sfârşitul, căci pentru acesta există. ? Prin urmare, întru- 
cât ereziile au fost făcute pentru slăbirea şi pieirea credinței, dacă ne înspăi- 
mântăm că ele pot face aceasta, înainte să ne înspăimântăm că ele există, 
pentru că au puterea de a face aceasta întrucât există şi, întrucât pot aceasta, 
au şi existența. ? Dar întrucât febra, precum se ştie, e un rău atât prin cauza, 
cât şi prin puterea ei, de ea ne scârbim, mai degrabă decât ne mirăm şi ne 
ferim de ea pe cât ne stă în putință, întrucât desfiinţarea ei nu stă în puterea 
noastră. De erezii însă, care aduc moartea veşnică şi văpaia unui foc mai 
mare, unii preferă să se mire de faptul că ele pot face aceasta, decât să le 


' Traducere după ed. F. Refoul€: TERTULLIEN, Traité de la prescription contre les héré- 
tiques (Sources Chretiennes 46), Paris, 1957, p. 89-151. Avocat de meserie, Tertulian aplică 
în acest tratat împotriva ereticilor procedura juridică din dreptul roman a aşa-numitelor 
praescripliones. Acestea erau intervenții în tribunal fie în favoarea reclamantului (pro actore), 
fie a acuzatului (pro reo) cu scopul de a evita anticipat în interesul acestora producerea unor 
efecte ale procesului sau chiar pentru a evita ca procesul să se angajeze pe fond. Argumentul 
lui Tertulian este deci acesta: nu trebuie angajate discuţii cu ereticii pe baza unor Scripturi 
care nu le aparțin lor, ci Bisericii şi Tradiţiei acesteia; ieşind din Biserică, ereticii îşi pierd 
automat dreptul de a utiliza o proprietate străină: Tradiţia apostolică. 

evite, deşi au puterea de a le evita. * De altfel, ele n-ar mai avea nici o putere, 
dacă ei nu s-ar mai mira că ele au atâta putere; căci sau mirându-se ajung să 
se scandalizeze, sau pentru că se scandalizează de aceea se miră, ca şi cum 
atâta putere ar veni din vreun adevăr. f De mirare ar fi ca răul să aibă puterile 
lui, întrucât ereziile au atâta putere doar la cei care nu sunt tari în credință, 

7 În lupta boxerilor şi a gladiatorilor de multe ori cineva învinge nu pentru 
că e puternic sau pentru că nu poate să nu învingă, ci pentru că cel care este 
învins era lipsit de puteri; de aceea, acelaşi învingător, pus mai apoi faţă în 
faţă cu unul mai tare, dă înapoi învins. ° Nu altfel stau lucrurile cu ereziile: 
ele își trag puterea din slăbiciunile unora, neputând nimic dacă dau peste o 
credinţă tare. 


Ereziile — scandal pentru cei slabi 


III ! Căci de obicei aceşti admiratori naivi sunt duși la ruină de unele per- 
soane cucerite de erezie. - „De ce cutare femeie sau cutare bărbat foarte credin- 
cioşi, foarte cuminţi şi foarte obişnuiţi ai Bisericii au trecut în partea aceea?” 

? Dar cine spune aceasta nu-şi va putea oare răspunde că aceia pe care ere- 
ziile i-au putut schimba astfel nu trebuie socotiți nici cuminţi, nici credin- 
cioși, nici obişnuiţi [ai Bisericii]? “ Saul, bun înaintea altora, a fost răsturnat 
apoi de gelozie [7 Rg 9, 2; 18, 10). David, bărbat bun după inima Domnului 
[7 Rg 13, 14; FA 13, 22], a căzut mai apoi în omor şi desfrâu [2 Rg l1]. 
Solomon, dăruit de Domnul cu tot harul Şi cu toată înţelepciunea, a fost adus 
de femei la idolatrie [3 Rg 11, 4]. * Numai Fiului lui Dumnezeu I-a fost dat 
să rămână fără păcat [Evr 4, 15; 7 Ptr 2, 22]. Ce deci? Dacă un episcop, un 
diacon, o văduvă, o fecioară, un dascăl sau chiar un martir s-au abătut de la 
regula [credinţei], de aceea vor părea ereziile că au adevărul? * După per- 
soane punem la încercare credința, sau persoanele după credinţă? Nimeni nu 
este înțelept dacă nu este credincios, nimeni nu este mai mare dacă nu este 
creştin, şi nimeni nu este creştin dacă nu stăruie până la sfârșit [Mf 10, 22]. 
"Ca om tu îi cunoşti pe fiecare din exterior, crezi ce vezi, dar vezi până 
unde ai ochi. „Dar ochii Domnului, zice [Scriptura], sunt înalți” [4 Ezr 8, 20]. 
„Omul se uită la față, Dumnezeu la inimă” [/ Rg 16, 7]. ê De aceea „Dom- 
nul îi cunoaşte pe cei ce sunt ai Lui” [2 Tim 2, 19] şi „orice plantă pe care 
n-a sădit-o El o va smulge” [Mt 15, 13]; îi arată pe cei dintâi cei din urmă 
[Mc 10, 31] şi ţine în mână lopata ca să-și curețe aria [Mt 3, 12). ° Zboare 
cât vor voi paiele credinței uşoare la orice suflare a ispitelor; cu atât mai 
curată se va așeza grămada de grâu în hambarul Domnului! ° Oare nu s-au 
întors de la Însuși Domnul unii dintre ucenici scandalizaţi [Zn 6, 66]? Dar 
pentru aceasta ceilalți n-au crezut că trebuie să se abată de la urmele paşilor 
Lui, ci aceia care au ştiut că EI este Cuvântul Vieţii şi că de la Dumnezeu a 

venit [/n 13, 3], au stăruit în tovărăşia Lui până la sfârșit, deşi El le-a îngă- 
duit liniștit să se depărteze de El dacă vor [In 6, 67]. ” Că unii, ca Figel, 
Hermogen, Filet şi Imeneu, l-au părăsit pe apostolul Lui [Pavel; 2 Tim 1, 15; 
] Tim 1, 20] e un lucru mic, căci însuşi vânzătorul lui Hristos [Iuda] a fost 
dintre apostoli. '? Ne mirăm de Bisericile Lui dacă sunt părăsite de unii, 
când ceea ce ne arată creştini sunt cele pe care le pătimim după exempiul lui 
Hristos Însuşi [/ Pir 2, 21; 4, 13]? ” „Dintre noi au ieşit, zice [Scriptura], 


axa 


dar n-au fost dintre noi; dacă ar fi fost dintre noi, ar fi rămas fără îndoială cu 
noi” [7 În 2, 19]. 


Ereziile — profețite dinainte 


IV ! De ce nu ne aducem aminte mai degrabă atât cuvintele Domnului, cât 
şi scrisorile apostolilor, care nu doar ne-au vestit dinainte ereziile care aveau 
să vină, ci ne-au şi poruncit să fugim de ele, şi în acest fel, aşa cum nu ne 
înspăimântăm că ele există, tot aşa nu ne vom mira nici de faptul că pot face 
lucruri de care trebuie să fugim. ? Domnul ne învaţă că vor veni mulți „lupi 
lacomi sub piei de oaie” [Mr 7, 15]. * Şi ce sunt aceste piei de oaie decât su- 
prafața exterioară a numelui de creştin? Cine sunt lupii răpitori decât simțirile 
şi duhurile viclenc care se furişează pe ascuns înăuntru, ca să molipsească 
turma lui Hristos? * Cine sunt profeţii mincinoși [7 /n 4, 1] dacă nu predica- 
torii mincinoşi? Cine sunt apostolii mincinoși [2 Co 11, 13] dacă nu falşii 
evanghelizatori? Cine sunt antihriştii [/ În 2, 18] acum şi pururea dacă nu 
răzvrătiţii împotriva lui Hristos? ? lată ce vor fi ereziile care sfâşie nu mai 
puțin Biserica prin perversitatea unor noi învățături, decât o va prigoni atunci 
antibrist prin atrocitatea persecuțiilor, decât că persecuția face şi martiri, pe 
când erezia doar apostaţi. f De aceea trebuia să fie şi erezii, ca să se arate cei 
încercaţi [/ Co 11, 19), atât cei care au rezistat în persecuții, cât şi cei care 
n-au deviat spre erezii. 7 Căci apostolul [Pavel] nu vrea să fie înțeleşi drept 
încercați cei care schimbă credinţa în erezie, precum interpretează în favoa- 
rea lor ceea ce spune el altundeva: „Toate examinaţi-le! Țineți ce este bun!” 
[7 Tes 5, 2]. Ca şi cum n-ar mai fi posibil pentru toţi cei care examinează 
rău lucrurile să împingă din greșeală spre alegerea unui rău! 


Ereziile — condamnate de Pavel 


V’ De altfel, dacă el blamează disensiunile şi schismele, care fără nici o 
îndoială sunt rele, tot el le adaugă necontenit și ereziile, ? pentru că le adaugă 
celor rele şi în acest fel mărturiseşte şi că sunt un rău, și încă unul mai mare. 
? Fiindcă atunci când spune că de aceea crede ce i se spune despre schisme 
şi erezii [în Corint], pentru că ştie că trebuie să fie şi erezii — căci arată că 

în fața unui rău mai mare crede uşor în rele mai mici —, nu înseamnă că de 
aceea a crezut despre aceste rele pentru că ereziile ar fi bune, ci ca să ne 
avertizeze prin nişte ispite mai rele că nu trebuie să ne mirăm de cele despre 
care spune că trebuie să-i facă arătați pe cei încercaţi, adică pe cei pe care nu 
i-au putut ticăloşi. De altfel, dacă întreg capitolul [7 Co 1] pledează pentru 
menținerea unității şi reprimarea separaţiilor, iar ereziile nu smulg mai puțin 
de la unitate decât schismele şi disensiunile, fără îndoială că a așezat și ere- 
ziile în acea mustrare în care sunt și schismele şi disensiunile. ” Şi pentru 
aceasta nu-i face încercaţi pe cei ce s-au abătut spre erezii, întrucât îi în- 
deamnă cu cea mai mare putere să se abată de la aşa ceva, învățându-i pe 
toţi să vorbească un singur lucru şi să gândească acelaşi lucru [/ Co 1, 10), 
tocmai lucrul pe care ereziile nu-l îngăduie. 

VI! Nu trebuie să vorbim mai mult despre aceasta, dacă acelaşi Pavel e 
cel care altundeva, scriind galatenilor, enumeră creziile între crimele trupești 
[Ga 5, 20] şi-i sugerează lui Tit să respingă pe omul eretic după prima mus- 
trare [Tir 3, 10-11], pentru că unul ca acesta e un pervers şi delincvent ca 
unul condamnat de el însuşi. ° Dar, insistând aproape în fiecare epistolă că 
trebuie fugit de învăţăturile falsificate, înţeapă creziile ale căror opere sunt 
învățăturile falsificate [doctrinae adulterae]; „ereziile” sunt numite astfel de 
la cuvântul grec care înseamnă „alegere”, de carc se foloseşte în cel mai înalt 
grad cineva fie pentru a le institui, fie pentru a le primi. ? De aceca spune şi 
că ereticul e condamnat de sine însuşi, fiindcă şi-a ales lucrul în care va fi 
condamnat [Tiz 3, 11]. Nouă însă nu ne este îngăduit să introducem nimic 
după bunul- -plac, dar nici să alegem ceea ce ar introduce cineva după bunul 
lui plac. f Noi avem întemeietori/învățători [autores] pe apostolii Domnului, 
care n-au ales ei înşişi după bunul lor plac un lucru pe care să-l introducă, ci 
au însemnat cu credință neamurilor învățătura [disciplinam] primită de la 
Hristos. ” Astfel, chiar dacă un înger din cer ne- ar vesti o altă evanghelie, i 
se va spune de către noi: anatema! [Ga 1, 8). * Duhul Sfânt văzuse dinainte 
că într-o fecioară pe nume Filomene va fi un înger al amăgirii care, pre- 
schimbându-se într-un înger de lumină [2 Co 11, 14], seducându-l pe Apelle 
cu semne şi minuni l-a făcut să introducă o nouă erezie. 


Credinţă — erezie — filozofie 
VII! Acestea sunt învățături [doctrinae] ale oamenilor şi demonilor năs- 
cute pentru a gâdila urechile [/ Tim 4, 1; 2 Tim 4, 3] din duhul înţelepciunii 
lumii, pe care Domnul numind-o neghiobie [stultitia] a ales cele neghioabe 
ale lumii spre ruşinarea filozofiei înseşi [7 Co 1, 27; 3, 19]. ° Interpretă în- 
drăzneaţă a naturii şi economiei divine, ea este materia înțelepciunii lumii. 
3 Pentru că ereziile însele sunt înzestrate cu resurse de filozofie. De aici vin 

la Valentin eonii, nu ştiu mai care forme infinite şi trinitatea omului; era 
platonician. De aici dumnezeul lui Marcion, mai bun din pricina liniştii lui: 
venise de la stoici. “ Afirmația că sufletul piere vine de la Epicur; pentru ca 
să se nege restaurarea cărnii se pleacă de la şcoala tuturor filozofilor; acolo 
unde materia e echivalată cu Dumnezeu, e învăţătura lui Zenon; iar unde se 
vorbeşte de un dumnezeu foc aprins, acolo intervine Heraclit. ” Aceeaşi ma- 
terie e frământată şi la eretici, și la filozofi, aceeaşi reluare înfăşurată mereu: 
de unde răul şi de ce? de unde omul şi cum anume? Şi ceea ce a propus mai 
aproape de noi Valentin: de unde Dumnezeu? Ei bine, din „Enthymeză” şi 
„Ektromă”.  Vrednic de milă Aristotel, care i-a învăţat dialectica, meşteră la 
a zidi şi demola, versatilă în propoziţii, încremenită în presupuneri, aspră în 
argumente, creatoare de controverse, vătămătoare chiar ei înseşi, retratând 
toate ca nu cumva să nu fi tratat ceva. ' De aici acele mituri și genealogii 
interminabile [/ Tim 1, 4: 2 Tim 2, 17; Tit 3, 9], acele întrebări sterile şi cu- 
vinte şerpuitoare, ca un cancer; de la care vrând apostolul [Pavel] să ne în- 
frâneze spune explicit că trebuie să ne ferim de filozofie scriind colosenilor: 
„Vedeţi ca nu cumva să vă fure cineva minţile cu filozofia şi cu deşarta 
amăgire după predania/tradiţia oamenilor” [Col 2, 8], în afara providenţei 
Duhului Sfânt. ` El fusese la Atena [FA 17, 15] şi cunoscuse din întâlniri 
această înțelepciune omenească, ce năzuieşte după adevăr, dar îl corupe și 
prin diversitatea sectelor ce se combat între ele se multiplică pe ea însăși în 
creziile ci. 

” Ce au în comun, așadar, Atena și Ierusalimul? Ce au în comun Academia 
şi Biserica? Ce au în comun ereticii şi creştinii? '€ Învățătura noastră vine 
din porticul lui Solomon [/n 10, 23; FA 5, 12], care ne-a predat el însuşi că 
Domnul trebuie căutat în simplitatea inimii (So! 1, 1]. l Vor vedea cei care 
au produs un creştinism stoic, platonic şi dialectic! 1? După Hristos Iisus noi 
nu mai avem nevoie de curiozitate, nici de cercetare după Evanghelie. 
'3 Odată ce am crezut, nu mai dorim să credem nimic dincolo de asta; căci 
credem întâi aceasta: că nu mai este ceva dincolo de care să trebuiască să 


credem. 
Adevăratul sens al lui „ Căutați şi veți afla” 


VIII! Vin aşadar la acea expresie pe care şi ai noştri o pun înainte pentru 
a-şi înteți curiozitatea, şi ereticii le-o vâră în minte pentru a le inocula meticu- 
lozitatea. ° Scris este, spun ei: „Căutați şi veţi afla” [Mt 7, 7]. 7 Să ne aducem 
însă aminte când anume a rostit Domnul acest cuvânt. Cred că la începutu- 
rile învăţăturii Lui, întrucât până atunci toţi se îndoiau dacă era Hristosul, 
pentru că până atunci nici Petru nu-L proclamase Fiul lui Dumnezeu [Mt 

16, 13-16], şi nici chiar Ioan însuşi nu era încă sigur de aceasta. “ Pe drept 
cuvânt, aşadar, s-a spus atunci: „Căutaţi şi veți afla”, când încă trebuia căutat 
ceea ce nu era cunoscut încă, iar acest lucru se referea la iudei. Í Căci pe ei, 
care aveau unde să-L caute pe Hristos, îi priveşte întreg cuvântul acelei iro- 
nizări: Í „Îl au pe Moise și pe Ilie” [Lc 16, 29], adică Legea şi profeții, care 
vorbeau mai înainte de Hristos, după care altundeva spune deschis: „Cercetați 
Scripturile, în care nădăjduiți mântuirea, fiindcă ele vorbesc despre Mine!” 
(In 5, 39]; acest lucru vrea să-l spună: „Căutaţi şi veţi afla!” 7 Pentru că şi 
cele ce urmează e limpede că se adresează tot iudeilor: „Bateţi şi vi se va 
deschide!” [Mt 7, 7). ê Anterior iudeii fuseseră aproape de Dumnezeu, după 
care, scoşi afară din pricina fărădelegilor, au început să fie în afara lui Dum- 
nezeu. ° Păgânii însă nu fuseseră niciodată aproape de Dumnezeu, nefiind 
decât o „picătură dintr-un vas” şi un „fir de praf dintr-o arie” [Zs 40, 15] şi 
întotdeauna afară. “ Şi în acest fel cine a fost întotdeauna afară cum va bate 
oare acolo unde n-a fost niciodată? Cunoaşte oare ușa prin care nici n-a fost 
primit, nici n-a fost aruncat afară cândva? Nu va bate oare mai degrabă cel 
care ştie că a fost înăuntru şi a ajuns afară, și care cunoaşte ușa? ” Chiar şi 
„Cereţi şi veți primi” [Mt 7, 7] se potrivea celui ce ştia de la cine trebuie 
să ceară şi de la cine i se făgăduise ceva, şi anume de la Dumnezeul lui 
Avraam, Isaac şi lacob, pe Care păgânii nu-L cunoşteau nici pe El, nici vreo 
făgăduință a Lui. '? De aceea grăia [Hristos] către Isracl: „Nu sunt trimis 
decât la oile pierdute ale casei lui Israel” [Wr 15, 24]. '* Nu aruncase încă la 
câini pâinea fi fiilor [Mt 15, 26], nici nu le poruncise să umble în calea păgâni- 
lor [Mt 10, 5]. '* Dacă la sfârşit a poruncit [apostolilor] să meargă să înveţe 
şi să boteze neamurile păgâne [Mf 28, 19], ei trebuiau să-L urmeze pe Duhul 
Sfânt Mângâietorul, Care trebuia să-i conducă la tot adevărul [/n 16, 15]. Şi 
face acest lucru prin Acela. '* Căci dacă înşişi apostolii, meniţi să fie dascăli 
păgânilor, trebuia să urmeze ca unui Învățător Mângâietorului, cu mult mai 
mult a ajuns de prisos acel „Căutaţi şi veţi afla” cu referire la noi, la care 
învățătura urma să vină prin apostoli, iar la apostolii înşişi prin Duhul Sfânt. 

f Căci deşi toate spusele Domnului au fost rânduite pentru toți şi au ajuns la 
noi prin urechile iudeilor, cele mai multe fiind însă îndreptate spre persoanele 
lor, nu au pentru noi puterea unui sfat, ci sunt doar un exemplu. 

IX! Fac acum de bunăvoie un pas înapoi de la această poziție. Să admi- 
tem că acel „Căutați și veți afla” este spus pentru toți. Deși aici sensul corect 
cere să fie stabilit în mod riguros cu cârma interpretării. 2 Nici un cuvânt 
dumnezeiesc nu e atât de descusut şi revărsat, încât să trebuiască să fie apă- 
rate doar cuvintele fără să fie stabilită raţiunea cuvintelor. ° Dar mai întâi 
propun acest lucru: Hristos a dat drept învățătură un lucru unic şi sigur, în 
care trebuie să creadă în orice chip păgânii, şi pe care de aceea trebuie să-l 


II1.2. Tertulian din Cartagina, Despre prescrierea ereticilor 519 


caute, ca să poate crede în el, atunci când îl vor găsi. Dar nu poate exista o 
căutare infinită a unui lucru unic și sigur; prin urmare, trebuie să-l cauţi până 
îl găseşti şi să crezi atunci când îl găseşti, şi nu e nevoie de nimic mai mult 
decât să păzeşti ceea ce ai crezut. Pe deasupra, să mai crezi şi aceasta: că nu 
mai e nimic de crezut, deci nici de căutat, atunci când ai găsit şi crezut ceea 
ce ai fost învățat de El, Care nu-ți poruncește să mai cauţi altceva decât ceea 
ce a învățat El. ? Dacă se îndoiește cineva de aceasta, i se va dovedi că la noi 
se găseşte ceea ce a învățat Hristos. Până atunci, cu încredere în această 
dovedire, îi previn pe unii că nu trebuie să caute dincolo de ce au crezut, 
adică de ceea ce a trebuit să caute, ca să nu interpreteze fără disciplina rațiunii 
acel „Căutaţi şi veţi afla”. 

X! lar raţiunea acestei ziceri stă în trei puncte: în obiect, în timp şi în mă- 
sură. În obiect, ca să vezi ce anume trebuie căutat; în timp, ca să știi când 
anume; în măsură, ca să ştii până unde. ` Aşadar trebuie căutat ceea ce a în- 
văţat Hristos cât timp nu îl găseşti şi până îl vei găsi. L-ai găsit însă atunci 
când ai crezut. ` Căci n-ai crede dacă n-ai găsi, cum n-ai căuta decât ca să 
găseşti. * Aşadar, căutând ca să găseşti şi găsind ca să crezi, crezând ai pus 
capăt oricărei prelungiri a căutării şi găsirii. Această măsură ţi-o stabileşte 
însuşi rodul cercetării. Acest şanţ ți l-a trasat Însuşi Cel care nu vrea ca tu să 
crezi altceva decât ce a învăţat El, şi deci nici să cauţi altceva. f De altfel, 
dacă întrucât atâtea alte învățături au fost date de alții, trebuie să le căutăm 
atât cât să le putem găsi, vom căuta atunci mereu şi nu vom mai crede nici- 
odată. Căci unde va mai fi capătul căutării? Unde va mai fi punctul fix al 
credinţei? Unde va mai fi încheierea găsirii? La Marcion? Dar şi Valentin ne 
propune: „Căutaţi şi veţi afla”. * La Valentin? Dar şi Apelle m-a învăţat cu 
aceleaşi cuvinte. lar Ebion, Simon şi toţi pe rând n-au altceva prin care să mi 
se vâre în suflet ca să mă ducă la ei. ° Nu voi fi astfel liniştit niciodată, în- 
trucât peste tot dau de acel „Căutaţi şi veţi afla”, ca şi cum nicăieri şi nici- 
odată n-aş fi pus mâna pe lucrul pe care l-a învăţat Hristos, care trebuie căutat 
şi e necesar să fie crezut. 

XI! Rătăceşte nepedepsit dacă nu greşeşte, deşi chiar faptul de a rătăci 
înseamnă a greşi; cutreieră nepedepsit cel ce nu părăseşte nimic. ° Dar dacă 
am crezut o dată în ceea ce a trebuit să cred şi cred totuşi că mai trebuie să 
caut şi altceva, înseamnă că sper că trebuie să găsesc şi altceva, şi în nici un 
chip n-aş spera aceasta decât fie dacă n-aş crede eu care păream să cred, fie 
am încetat să mai cred. * Şi altfel, părăsindu-mi credinţa, voi fi găsit tăgădu- 
itor al ei. Voi spune-o într-un cuvânt: nimeni nu caută decât fie cel ce nu a 
avut, fie cel ce a pierdut. “ Bătrâna aceea pierduse una din cele zece drahme 
ale ei şi de aceea o căuta; dar când a găsit-o, a încetat să mai caute [Le 15, 8]. 

$ Vecinul n-avea pâine şi de aceea bătea; dar când i s-a deschis şi a primit, a 


—" o... e rs 


f 
[i 
Li 


sasa iRU 


520 CANONUL ORTODOXIEI |. Canonul apostolic 


încetat să mai bată [Lc 11, 5]. f Văduva se ruga de judecător să o asculte, 

entru că nu era primită; dar când a fost ascultată, n-a mai stăruit [Lc 18, 6]. 

Există, așadar, un sfârşit al căutării, al baterii şi al cererii; căci spune 
[Scriptura]: „Celui ce cere i se va da, celui ce bate i se va deschide și cel ce 
caută va găsi” [Le 11,9; Mt 7, 8]. 3 Va vedea cel ce caută mereu, pentru că nu 
va găsi; căci caută acolo unde nu se va găsi. ? Va vedea cel ce bate mereu, 
pentru că nu i se va deschide niciodată; căci bate acolo unde nu e nimeni. 

Va vedea cel ce cere mereu, pentru că nu va fi auzit niciodată; căci cere 
de la cel care nu aude. 

XII! Dar chiar admițând că trebuie să căutăm şi acum, şi întotdeauna, unde 
anume însă trebuie să căutăm? La eretici, unde toate sunt străine şi potriv- 
nice adevărului nostru şi de care suntem opriţi a ne apropia? ? Care slugă va 
nădăjdui hrană de la un străin, ca să nu zic de la un duşman al stăpânului ei? 
Care soldat cere daruri şi soldă de la regi nealiaţi, ca să nu zic dușmani, dacă 
nu un dezertor, transfug şi rebel? ? Chiar şi bătrâna aceea şi-a căutat drahma 
sub acoperişul ei, chiar şi cel care bătea a lovit la ușa vecinului, chiar şi vă- 
duva aceea făcea apel la un judecător neduşman, chiar dacă aspru. “ Nimeni 
nu poate fi învățat de acolo de unde e dărâmat; nimeni nu este luminat de 
lucru de care e întunecat. ? Să căutăm, așadar, în ce c al nostru, de la ai 
noştri şi pentru ce e al nostru; dar şi aceasta numai întrucât poate fi pusă în 
chestiune cu păstrarea regulii de credinţă. 


Regula credinţei 


XIII ! lar regula de credinţă [regula fidei] — ca să mărturisim de pe acum 
ce apărăm — sunt cele în care se crede: ~ că este un singur Dumnezeu, nu 
altul decât Creatorul lumii, Care a adus toate din nimic prin Cuvântul Său 
rostit/emis mai înainte de toate; * că acest Cuvânt, numit Fiul Lui, a fost 
văzut în numele lui Dumnezeu în diverse moduri de patriarhi, s-a făcut auzit 
întotdeauna de profeţi, iar la urmă S-a pogorât în Duhul şi Puterea lui Dum- 
nezeu Tatăl în Fecioara Maria, S-a făcut trup/carne în pântecul ei şi născut 
din ea a fost lisus Hristos; “ după care a propovăduit o nouă lege şi o nouă 
făgăduinţă a Împărăției cerurilor, a făcut minuni, a fost țintuit de cruce, a 
treia zi a înviat, a fost ridicat la ceruri, a şezut de-a dreapta Tatălui, ° a trimis 
în locul Lui pe Duhul Sfânt Care să-i conducă pe cei ce cred; că va veni cu 
strălucire să-i ia pe sfinţi în rodul vieții veşnice și al făgăduinţei cereşti și ca 
să-i judece pe cei spurcaţi la foc veşnic când va face învierea fiecărei părți 
cu restaurarea cărnii. Í Această regulă învățată/instituită, cum se va dovedi, 
de către Hristos nu are la noi alte chestiuni/probieme decât cele pe care le 
ridică ereziile şi care-i fac pe eretici. 

De ce ereticii nu sunt creştini 


XIV ! De altfel, dacă forma ei rămâne în ordinea ei, vei putea căuta şi trata 
ce doreşti şi-ţi vei putea da drumul întregii pofte a curiozității, dacă ți se pare 
fie că atârnă în ambiguitate, fie că e învăluită în obscuritate. 7 Căci este câte 
un frate învățat înzestrat cu harul ştiinţei, e câte unul care umblă între cei 
iscusiţi, câte unul curios care caută împreună cu tine. În sfârşit, e mai bine să 
nu ştii decât să cunoşti ceea ce nu trebuie să ştii, pentru că ai cunoscut ce tre- 
buia să ştii. * Căci spune [Scriptura]: „Credinţa ta te-a mântuit” [Le 18, 42], 
nu iscusința scripturilor. “ Credinţa e pusă într-o regulă, are o lege şi mântu- 
irea care vine din păzirea legii. Iscusinţa stă însă în curiozitate, având doar 
slava care vine din dorinţa de a trece drept expert. * Curiozitatea să cedeze 
însă credinţei, iar slava să cedeze mântuirii! Sau să nu se opună, sau să tacă. 
A nu şti nimic împotriva regulii înseamnă a şti toate. 

f Să admitem că ereticii n-ar fi duşmanii adevărului şi că n-am fi preveniţi 
să fugim de ei: la ce bun să te aduni cu oameni care mărturisesc ei înşişi că 
mai caută [7it 3, 10]? 7 Căci dacă mai caută, n-au găsit încă nimic sigur, şi 
de aceea orice ar părea că deţin între timp nu face decât să arate îndoiala lor, 
câtă vreme mai caută. ° Și astfel şi tu, care cauţi ca și ei, privind la ei care 
caută şi ei, cuprins de îndoieli şi privind către cei aflați în îndoieli, nesigur şi 
privind către cei nesiguri, în chip necesar vei fi dus în groapă ca un orb con- 
dus de alţi orbi [Mr 15, 14]. ° Dar întrucât pretind că mai caută doar pentru a 
ne amăgi, ca să ne strecoare tratatele lor pentru a ne sădi în suflete preocu- 
parea lor, atunci când au ajuns la noi, îndată apără cele de care spuneau că 
trebuie abia căutate. Şi astfel trebuie acum să-i combatem astfel, încât să ştie 
că noi îi tăgăduim pe ei, nu pe Hristos. 10 Căci întrucât mai caută, nu ţin încă, 
iar întrucât nu ţin, n-au crezut încă, şi întrucât nu au crezut încă, nu sunt 
creştini. ” Chiar atunci când țin şi cred ceva, spun că mai caută încă pentru 
a-şi apăra credinţa. '? Dar înainte de a apăra, tăgăduiesc ceea ce cred, mărtu- 
risind că n-au crezut încă pentru că mai caută. 13 Aşadar, cei care nu sunt 
creştini nici măcar pentru ei înşişi, cu cât mai mult nu vor fi pentru noi? Cei 
care vin cu înşelăciune ce credință mai dispută? Ce adevăr apără ei, care ni-l 
induc plecând de la o minciună? 14 Dar ei vorbesc plecând de la scripturi şi 
conving plecând de la scripturi!” Și de unde altundeva ar putea vorbi despre 
lucrurile credinţei dacă nu din cărțile credinței? 


Cui aparțin Scripturile 


XV ! Venim aşadar la ceea ce ne-am propus; căci spre acest lucru ne în- 
dreptam şi pe acesta îl pregăteam prin prefața alocuțiunii de până acum, ca 

întind Scripturile şi prin această îndrăzneală a lor îi clatină pe unii, şi astfel 
în adunări îi obosesc pe cei tari, îi prind pe cei slabi, iar pe cei din mijloc îi 
lasă cu un scrupul în inimă. ? Aşadar, aici mai degrabă va trebui să le închi- 
dem calea, neadmiţându-i la nici o discuţie plecând de la Scripturi. * Dacă ele 
sunt tăria lor, atunci ca să le poată avea, trebuie văzut cui anume îi revine 
posesiunea Scripturilor, ca să nu fie admis să recurgă la ele cel căruia ele 
nu-i revin nicicum. 


Discuţia cu ereticii e oprită de Pavel 


XVI! Aş da de gândit însă că introduc această chestiune din pricina neîn- 
crederii în planul meu sau din dorinţa de a aborda astfel problema, dacă n-ar 
fi un bun motiv, şi înainte de toate acela că credința noastră datorează ascul- 
tare Apostolului [Pavel] care ne opreşte să intrăm în dispute, să plecăm ure- 
chile la cuvinte noi, să ne adunăm cu un eretic după o mustrare [/ Tim 6, 20; 
Tit 3, 10], nu după o discuţie. ? Până acolo a oprit discuţia, încât desemnează 
doar mustrarea drept cauză a adunării cu un eretic; şi nu vorbeşte decât de 
una singură, pentru că acesta nu c creştin, ca să nu pară că e mustrat după 
obiceiul creștinilor o dată și încă o dată cu doi sau trei martori [Mr 18, 15]. 
pentru că tocmai de aceea trebuie mustrat, pentru că nu trebuie discutat cu 
el. Fiindcă atunci la nimic nu foloseşte lupta Scripturilor decât ca să ducă la 
întoarcerea pe dos a stomacului sau creierului. 


Ereticul şi Scripturile 


XVII ! Erezia nu primeşte unele scripturi: iar pe care le primește nu le 
primeşte întregi, ci prin adaosuri şi scoateri afară le potriveşte dispoziţiei 
învățăturii ei; şi chiar atunci când le ţine întregi. le răstoarnă comentându-le 
prin diverse expuneri. ? Iar un sens falsificat astupă la fel de mult adevărul 
pe cât o face condeiul corupător. În chip necesar presupunerile lor deșarte 
nu vor să recunoască cele prin care sunt învinse. * De aceea se folosesc de 
cele pe care ei le-au compus prin fals și pe care le-au ales din pricina ambi- 
guităţi. f Ce vei putea izbândi, preaiscusitule în Scripturi, când tot ce vei 
apăra va fi negat de cealaltă parte, şi tot ce vei nega va fi apărat de ea? 

* În luptă nu-ţi vei pierde decât vocea şi nu vei câştiga decât fiere amară din 
pricina blasfemiei. 


Inutilitatea discuţiilor 


XVIII ' Dar — în cazul în care există cineva pentru care să cobori în dis- 
cuţii asupra scripturilor ca să-l întăreşti pe el care se îndoiește — va înclina 
oare acela spre adevăr ori nu mai mult spre erezii? ° Mişcat de faptul că te 

vede că n-ai izbândit nimic, întrucât cealaltă parte neagă şi se apără cu egală 
tărie, acela va pleca mai nesigur de la această discuţie aprinsă, neștiind ce 
anume să socotească drept erezie. 3 Pentru că Şi ei pot să ne întoarcă aceleași 
învinuiri, căci în chip necesar vor spune și ei, care pretind că apără deopo- 
trivă adevărul, că mai degrabă noi aducem scripturi falsificate şi exegeze 
mincinoase. 


Planul expunerii 


XIX! Prin urmare, nu trebuie să facem apel la Scripturi, nici să angajăm 
lupta în cele în care victoria este sau nulă, sau incertă, sau puțin sigură. 

~ Căci chiar dacă confruntarea Scripturilor nu va pune ambele părți pe picior 
de egalitate, ordinea lucrurilor dorea ca înainte să fie pusă singura întrebare 
care trebuie discutată acum: cui anume îi aparține credinţa însăşi? Ale cui 
sunt Scripturile? De la cine, prin cine, când si cui anume a fost predată învă- 
tătura [disciplina] prin care se fac creştinii? 3 Căci acolo unde va apărea că 
este adevărul învăţăturii [disciplinae], acolo va fi şi adevărul Scripturilor şi 
al comentariilor şi al tuturor tradiţiilor creştine. 


Bisericile — depozitarele credinţei apostolice 


XX ! Hristos lisus, Domnul nostru — să-mi fie îngăduit să vorbesc pentru 
moment astfel —, oricine ar fi El, al oricărui Dumnezeu ar fi, din orice fel 
de materie, om şi Dumnezeu, învăţător al oricărei credințe, făgăduitor al ori- 
cărei răsplătiri, ” a declarat El Însuşi cât timp a petrecut pe pământ ce anume 
era, ce a fost, ce voinţă a Tatălui slujea şi ce a hotărât că trebuie să facă 
omul, spunând acestea fie înaintea poporului, fie deoparte învăţăceilor, din 
care a ales doisprezece mai de seamă să-l fie alături, meniţi să fie învățători 
neamurilor [păgâne]. * Şi unul din ei căzând, ducându-Se la Tatăl după Învi- 
ere a poruncit celor unsprezece rămaşi să se ducă şi să înveţe neamurile 
[păgâne] botezându-le în Tatăl, Fiul şi Duhul Sfânt [Mt 28, 19]. * Şi îndată 
apostolii — nume [grecesc] care se tâlcuieşte „trimiși” — luându-l la sorți 
ca al doisprezecelea pe Matia în locul lui Iuda [FA 1, 26], după autoritatea 
profeţiei care este în psalmul lui David [Ps 68, 29], primind apoi puterea 
făgăduită a Duhului Sfânt pentru minuni şi vorbire, după ce mai întâi au în- 
tărit credința în lisus Hristos şi au întemeiat Biserici în Iudeea, ieşind apoi în 
lume au vestit aceeaşi învățătură [doctrinam] a aceleiaşi credințe neamurilor 
păgâne. ? Şi la fel au întemeiat în fiecare oraş Biserici, de la care şi celelalte 
Biserici au împrumutat butaşii credinței şi sămânța învățăturii, pe care le 
împrumută în fiecare zi pentru ca să se facă Biserici. * Pentru aceasta şi ele 
sunt socotite apostolice, ca vlăstare ale Bisericilor apostolice. 7 Orice lucru e 

necesar să fie judecat după obârşia lui. De aceea atât de multe şi atât de mari 
Biserici sunt una şi aceeaşi Biserică de la apostoli, din care sunt toate. 
ê Astfel toate sunt primare şi toate apostolice, pentru că toate sunt una. Do- 
vedesc unitatea lor comunicarea păcii, apelativul fraternității şi schimbările 
ospitalităţii, ” drepturi pe care nu le guvernează nici o altă rațiune decât unica 
predanie a aceleiaşi sfinte taine [eiusdem sacramenti una traditio]. 


Două prescrieri ale ereticilor 


XXI ! Plecând, așadar, de aici, îndreptăm și o prescriere [praescriptionem]: 
dacă Domnul lisus Hristos i-a trimis la propovăduire pe apostoli, atunci nu 
trebuie primiţi alți propovăduitori [praedicatores] decât cei pe care i-a așe- 
zat Hristos. ? Pentru că nimeni nu cunoaşte pe Tatăl decât numai Fiul şi cel 
căruia i-a descoperit Fiul [M 11, 27], şi nu altora se pare că le-a descoperit 
Fiul decât apostolilor, pe care i-a trimis să propovăduiască ceea ce le-a des- 
coperit lor. ” Dar ce anume au propovăduit? Ceca ce Ic-a descoperit Hristos. 
Şi aici voi prescrie că nu altfel trebuie probat acest lucru decât prin aceleași 
Biserici, pe care le-au întemeiat înşişi apostolii, propovăduindu-le fie prin viu 
grai, cum se spune, fie prin scrisori mai apoi. “ Dacă aşa stau lucrurile, e lim- 
pede că orice învățătură [doctrinam] care c în acord cu acele Biserici aposto- 
lice, matrice şi obârşii ale credinţei, trebuie socotită adevărată, adică ținând 
fără îndoială ceea ce Bisericile au primit de la apostoli. apostolii de la Hristos. 
iar Hristos de la Dumnezeu. * lar orice învăţătură care sc ridică impotriva 
adevărului Bisericilor şi al apostolilor lui Hristos şi al lui Dumnezeu trebuie 
judecată încă dinainte ca fiind din minciună. * Ne rămâne. aşadar. să demon- 
străm dacă această învățătură a noastră, a cărei regulă am dat-o mai sus, tre- 
buie socotită din predania apostolilor şi dacă prin însuşi acest fapt celelalte 
vin din minciună. 7 Noi avem comuniune cu Bisericile apostolice pentru că 
nici o învăţătură [doctrina] nu e diferită: aceasta e mărturia adevărului. 


N-au ştiut apostolii totul? 


XXII’ Dar tocmai pentru că dovedirea e atât de uşoară încă, îndată ce e 
rostită, nu mai e nimic de reluat, să facem ca şi cum n-a fost rostită dând loc 
celeilalte părți în cazul în care aceştia [ereticii] cred că pot să pună în mişcare 
ceva pentru a infirma această prescriere. ° Ei obişnuiesc să spună că apostolii 
n-au ştiut toate, după care, bântuiţi de aceeaşi nebunie întorc vorba şi spun 
că apostolii au știut toate, dar n-au predat tuturor toate, în ambele cazuri 
făcând reproşuri lui Hristos că a trimis apostoli fie mai puţin învățați, fie 
prea subtili. 3 Dar care om cu minte teafără ar putea crede că n-au ştiut ceva 
cei pe care Domnul i-a aşezat învăţători, avându-i în tovărăşie, în ucenicie şi 

convieţuire; cărora le explica deoparte cele ce erau obscure, spunându-le că 
lor li s-a dat să cunoască cele ascunse, a căror înțelegere nu e îngăduită po- 
porului [Mc 4, 34; Le 8, 10]? 1 A rămas ascuns ceva lui Petru, care a fost 
numit piatra pe care se va zidi Biserica, care a primit cheile Împărăției ceru- 
rilor şi puterea de a lega şi dezlega în cer şi pe pământ [Mt 16, 18-19]? 
"A rămas ceva ascuns lui loan, preaiubitul Domnului, care s-a culcat la 
pieptul Său, singurul căruia i-a arătat mai dinainte Domnul pe luda vânzăto- 
rul, şi pe care l-a trimis în locul Său drept fiu al Mariei [Zn 16, 23; 19, 25]? 
ô Ce a vrut El să nu ştie cei cărora le-a arătat şi slava Sa, pe Moise și pe Ilie 
şi, pe lângă aceasta, și glasul Tatălui din cer [Me 9, 2 sq]? Nu ca şi cum i-ar 
fi respins pe ceilalți [apostoli], ci pentru că „pe trei martori se va statomici 
tot cuvântul” [Dr 19, 15; Mr 18. 16]. N-au ştiut ei, cei cărora după Înviere a 
socotit de cuviinţă să le explice pe cale toate Scripturile [Le 24, 27]? 3 Ce-i 
drept, le spusese odată: „Multe am încă să vă spun, dar nu le puteţi purta”, 
? dar adăugând îndată: „Dar când va veni Acela, Duhul Adevărului, El vă 
va conduce la tot adevărul” [/n 16, 12-13], a arătat că nimic nu ignorau cei 
cărora le fâpăduise că prin Duhul Adevărului îi va duce la „tot adevărul”. 
“ Şi şi-a împlinit făgăduinţa, întrucât „Faptele Apostolilor” atestă pogorârea 
Duhului Sfânt [FA 2, 1]. ”! Cei care nu primesc această scriere nu pot nici să 
fie ai Duhului, ci care nu pot recunoaşte pe Duhul Sfânt trimis ucenicilor; 
dar nici să apere Biserica, ei care nu pot proba când şi în ce leagăn a fost 
aşezat acest corp. '* Căci ei vor mai bine să nu aibă dovezile celor pe care le 
apără, ca să nu primească demascările minciunilor lor. 


Conflictul de la Antiohia 


XXIII’ Aşadar, ca să ia în derâdere „neştiinţa” apostolilor, pun înainte 
faptul că Petru și cei împreună cu el au fost mustrați de Pavel [Ga 2, 11]. 
- „Prin urmare, spun ci, le-a lipsit ceva”; ca de aici să urzească și aceea că a 
putut să le vină o cunoaştere mai deplină, pe care a avut-o Pavel când i-a 
mustrat pe înaintaşii săi [în apostolie]. * Aş putea să spun şi acum celor ce 
resping „Faptele Apostolilor”: „Întâi de toate să arătaţi cine este acest Pavel, 
ce a fost înainte de a fi apostol şi cum a ajuns apostol”, întrucât se folosesc 
foarte mult de el şi la alte chestiuni. * Căci chiar dacă el însuşi mărturiseşte 
că a ajuns apostol din persecutor [Ga 1, 23; Fip 3, 6; 1 Tim 1, 3], aceasta nu 
e de ajuns pentru cine crede doar după ce a examinat lucrul, când nici Dom- 
nul Însuși n-a dat mărturie despre Sine Însuşi [In 5, 31]. ° Să creadă dar fără 
Scripturi, ca să creadă împotriva Scripturilor. Să ne înveţe însă din ceea ce 
pretind — că Petru a fost mustrat de Pavel — că Pavel a adăugat pe deasu- 
pra o altă formă a evangheliei decât cea pe care o vestiseră Petru şi ceilalți. 

ô Şi totuşi, când s-a schimbat din persecutor în predicator, a fost dus la frați 
de alți frați ca unul din fraţi [FA 9, 27], la aceia şi de aceia care primiseră 
credinţa de la apostoli. 7 După care, cum spune el însuși, s-a suit la Ierusalim 
ca să-l cunoască pe Petru [Ga 1, 18], din datoria şi dreptul aceleiaşi credințe 
şi propovăduiri. * Căci şi aceia nu s-ar mai fi mirat că s-a făcut din perse- 
cutor predicator, dacă ar fi propovăduit ceva contrar, nici n-ar fi mărit pe 
Domnul, pentru că duşmanul Său, Pavel, a venit la El. ° De aceea i-au dat 
mâna dreaptă, semn de armonie şi înțelegere, şi au rânduit între ei o împărțire 
a sarcinii [apostolice], nu o separare a Evangheliei, nici ca unul să predice 
una, iar altul alta: Petru la cei tăiaţi-împrejur, iar Pavel la păgâni. "° De alt- 
fel, dacă Petru a fost mustrat pentru că, după ce a convieţuit cu păgâni, s-a 
separat mai apoi de convieţuirea cu ei, uitându-se la persoane, acesta a fost 
un viciu de viață, nu de propovăduire. ” Căci din această pricină nu s-a vestit 
un alt Dumnezeu decât Creatorul, un alt Hristos decât Cel din Maria şi o altă 
nădejde decât învierea. 


Cazul lui Pavel 


XXIV’ Nu-mi este atât de bine sau, mai degrabă, atât de rău încât, să-i pun 
la întrecere pe apostoli. ° Dar pentru că foarte ticăloşii aceştia invocă această 
mustrare ca pretext pentru a face suspectă învățătura anterioară, voi răspunde 
ca pledând pentru Petru: însuşi Pavel a zis că s-a făcut tuturor toate, pentru 
iudei iudeu, pentru neiudei neiudeu, ca să-i câștige pe toţi [/ Co 9, 20]. ° De 
aceea, ținând cont de timpuri, persoane şi cauze, mustrau unele lucruri pe 
care ei înşişi le săvârșiseră ţinând cont tot de timpuri, persoane şi cauze; ca 
şi cum Petru l-ar fi mustrat pe Pavel pentru că, deși oprea tăicrea-împrejur, 
l-a tăiat împrejur pe însuşi Timotei [FA 16, 3]. * Vor vedea cei care-i judecă 
pe apostoli. Bine e că Petru s-a făcut egalul lui Pavel şi în martiriu. * Dar 
chiar dacă Pavel a fost răpit până la al treilea cer și în rai a auzit unele lu- 
cruri [2 Co 12, 1 sq], de acolo nu se poate vedea că ele i-au dat povăţuire 
pentru o altă învățătură, întrucât natura lor a fost astfel încât să nu poată 
fi predate nici unui om. f lar dacă nu ştiu ce anume din acestea a ajuns la 
cunoștința cuiva, iar vreo erezie susține că urmează acestui lucru, atunci fie 
Pavel e vinovat că a predat secrete, fie trebuie să ni se arate un altul răpit în 
rai mai apoi Şi căruia i s-a îngăduit să vorbească lucruri care nu i s-au îngă- 
duit lui Pavel nici să le spună în şoaptă. 


O învățătură secretă? 


XXV ! Dar, cum spuneam, e aceeaşi nebunie a mărturisi că apostolii n-au 
ignorat nimic, nici n-au propovăduit lucruri diferite între ei, dar că n-au vrut 

să descopere tuturor toate, ? ci că pe unele le-ar fi încredinţat deschis şi tutu- 
ror, iar pe altele în secret şi doar puţinora, întrucât scriind lui Timotei Pavel 
s-a folosit şi de acest cuvânt: „O, Timoteie, păzeşte depozitul încredinţat” 
(1 Tim 6, 20] şi iarăși: „Păstrează depozitul bun” [2 Tim 1, 14]. ° Ce este acest 
depozit? Unul învăluit în tăcere, încât să fie socotit că ţine de o altă învățătură? 
4. Sau nu ţine de acea recomandare, despre care spune: „Această recoman- 
dare ţi-o încredinţez, fiule Timotei” [7 Tim 1, 18]? ° Și iarăşi de acea poruncă 
despre care spune: „iți recomand înaintea lui Dumnezeu, Care face vii toate, 
și a lui lisus Hristos, Care a dat înaintea lui Ponţiu Pilat bună mărturie, să 
păzești porunca” [/ Tim 6, 13-14]? Í Dar ce este această poruncă şi această 
recomandare? Din cele scrise mai sus şi mai jos se poate înțelege că nu se 
face vreo aluzie la nu ştiu ce învățătură mai îndepărtată, ci mai degrabă că 
apostolul insistă că nu trebuie primite altele pe lângă cele pe care Timotei 
le-a auzit de la el şi încă „înaintea a mulţi martori” [2 Tim 2, 2]. 7 Nu intere- 
sează dacă prin aceşti mulţi martori ei nu vor să înțeleagă Biserica, când ceea 
ce a fost rostit cu mulţi martori nu a fost nimic ţinut în tăcere. * Dar nici fap- 
tul că acela vrea să încredinţeze „acestea unor oameni credincioşi, destoinici 
să înveţe şi pe alţii” [2 Tim 2, 2] nu trebuie interpretat ca argument pentru 
vreo evanghelic ascunsă [occulti euangelii]. ° Căci întrucât spune „acestea” 
vorbeşte de cele despre care scria pe atunci; dacă ar fi vorbit despre nişte 
lucruri ascunse, absente pentru cunoaștere, ar fi spus nu „acestea”, ci acelea. 

XXVI! De altfel era un lucru firesc ca unuia căruia îi încredința slujirea 
Evanghelici să-i adauge că ea nu trebuie slujită pe sărite și fără minte, potrivit 
cuvântului Domnului Care spune: „Să nu aruncaţi mărgăritarul porcilor şi 
cele sfinte câinilor” [MI 7, 6). ° Domnul a învăţat pe față [Zn 18, 26], fără a 
face vreo aluzic la vreo învăţătură tainică învăluită în tăcere [acizi sacra- 
menti]. El Însuşi a poruncit [ucenicilor] că, dacă aud ceva în întuneric şi în 
ascuns, să-l vestească în lumină şi de pe acoperișuri [Mt 10, 27]. “ EI Însuşi 
a preînchipuit printr-o asemănare să nu se depună în ascuns, fără rod, vreo 
mină [Le 19, 20], adică vreun cuvânt al Său. “ El Însuşi învăţa că făclia nu se 
pune de obicei sub obroc, ci în sfeşnic, ca să lumineze tuturor celor ce sunt 
în casă [MI 5, 15). * Acestea apostolii fie le-ar fi neglijat, fie nu le-ar fi înțeles, 
dacă nu le-ar fi împlinit, ascunzând ceva din lumină, adică din cuvântul lui 
Dumnezeu şi din taina sfântă a lui Hristos [Christi sacramento]. 6 Pe cât ştiu, 
nu se temeau de nimeni, nici de puterea iudeilor, nici de cea a păgânilor. 
Cu atât mai liber propovăduiau în Biserici, ei care nu tăceau în sinagogi şi în 
locuri publice. 7 Mai mult, nici pe iudei n-ar fi putut să-i întoarcă, nici pe 
păgâni să-i atragă dacă n-ar fi expus în ordine ceea ce voiau să fie crezut de ei. 

Cu atât mai mult n-ar fi sustras Bisericilor, care crezuseră, nici un lucru pe 
care să-l încredinţeze apoi separat puţinora. ° Chiar dacă discutau câte ceva 

ca între intimi, ca să vorbesc aşa, nu trebuie crezut că duceau la o altă regulă 
de credinţă, diversă și contrară celei pe care o rosteau în public Bisericile 
catholice; ' ca să învețe un Dumnezeu în Biserică şi altul în găzduirea lor, 
ca să numească o substanţă a lui Hristos în public şi alta în ascuns, ca să 
vestească tuturor nădejdea învierii şi puţinora o alta. “’ Căci ei înşişi îndem- 
nau în chip stăruitor în epistolele lor ca toți să vorbească unul şi acelaşi lu- 
cru, şi să nu fie schisme şi dihonii în Biserică, întrucât fie Pavel, fie ceilalţi 
propovăduiau/predicau acelaşi lucru. ” De altfel îşi aduceau aminte de cu- 
vântul: „Să fie cuvântul vostru da, da; nu, nu; căci ce este mai mult e de la 
cel rău” [Mt 5, 37], ca să nu trateze Evanghelia într-o diversitate [de forme). 


Au înțeles prost Bisericile predica apostolilor? 


XXVII’ Dacă, aşadar, e de necrezut fie ca apostolii să nu fi cunoscut plină- 
tatea propovăduirii, fie să nu fi dat tuturor toată ordinea regulii de credinţă, 
să vedem dacă nu cumva, chiar dacă apostolii au vestit-o simplu şi deplin, 
Bisericile au primit-o, din vina lor, altfel decât o rosteau apostolii. ? Vei găsi 
împinse înainte de eretici spre zgândărirea scrupulozităţii toate acestea: ? ei 
se leagă de Bisericile mustrate de apostol[ul Pavel]: „O, galateni fâră minte, 
cine v-a fermecat?” [Ga 3, 1] şi: „Alergaţi așa de bine. Cine v-a pus piedică?” 
[Ga 5, 7] şi chiar începutul [epistolei]: „Mă mir că atât de repede vă întoar- 
ceți de la cel ce v-a chemat în har spre o altă evanghelie” [Ga 1, 6]; * de 
asemenea şi de ce a scris corintenilor că sunt încă trupești şi că erau crescuţi 
cu lapte şi neînstare încă de o mâncare tare [/ Co 3, 1-2], ci care credeau că 
ştiu ceva, deși nu ştiau încă nici cum se cuvine să ştie [/ Co 8, 2]. * Dar dacă 
ne opun faptul că Bisericile au fost mustrate, să creadă şi că s-au îndreptat. 

í Şi să le recunoască și pe acelea de a căror credinţă, ştiinţă și purtare apos- 
tolul se bucură şi mulţumeşte lui Dumnezeu [Rm |, 8; Fip 1,3; Col 1,3; 
Í Tes 1,2 etc.], pe care sunt unite azi cu cele mustrate atunci de drepturile 
unei singure învățături/instituiri [unius institutionis]. 


Duhul Sfânt călăuzeşte Biserica 


XXVIII’ Să admitem acum că toate au rătăcit, că apostolul s-a înșelat 
dând mărturie pentru unele dintre ele; că Duhul Sfânt n-a vegheat asupra 
nici uneia ca să o ducă la adevăr, El Care pentru aceasta a fost trimis de 
Hristos, pentru aceasta a fost cerut de Tatăl, ca să fie Învățător al adevărului; 
că Acesta [Duhul Sfânt] şi-a neglijat datoria de Administrator al lui Dumnezeu 
şi Vicar al lui Hristos [Vicarius Christi], îngăduind Bisericilor să înțeleagă 
între timp altfel, să creadă altfel ceea ce El Însuşi a propovăduit prin apostoli; 
dar este oare verosimil ca Biserici atât de multe şi atât de mari să fi rătăcit 

mergând totuşi spre o singură credință? ? Între atât de multe lucruri întâm- 
plate nu este niciodată un singur deznodământ: rătăcirea învățăturii Bisericilor 
ar fi trebuit să fie una variată. * Dar ceea ce se găsește unitar la mai multe nu 
este eronat, ci predat [tradiţional]. f Să îndrăznească așadar să spună cineva 
că au rătăcit cei care au predat-o! 


Prioritatea adevărului asupra erorii 


XXIX ! În orice chip s-ar fi greşit, greşeala a domnit până când n-au fost 
erezii! ? Adevărul îi aştepta pe marcioniți şi valentinieni ca să-l elibereze! 
? Până la ei s-a evanghelizat greşit, s-a crezut greşit, s-au făcut greşit atâtea 
mii de botezuri, s-au făcut greşit atâtea fapte ale credinței, atâtea virtuţi, atâtea 
harisme, atâtea preoții, atâtea slujiri, şi tot greşit au fost încununate atâtea 
mărturii martirice! f Sau, dacă n-au fost greşite, nici în gol, cum se face că 
lucrurile lui Dumnezeu au alergat înainte să se fi cunoscut ale cărui Dumnezeu 
sunt ele? Cum au fost creştini înainte să fi fost găsit Hristos? Cum au fost 
erezii înainte să fi fost adevărata învățătură? Í Dar în toate adevărul premerge 
imaginii lui, asemănarea urmează realităţii. ó De altfel ar fi absurd ca erezia 
să fie socotită învățătura prioritară, întrucât aceasta este cea care a prezis 
ereziile viitoare de care trebuie să ne ferim [Mt 24, 11. 24; 2 Ptr 2, 2]. 
' Bisericii acestei învățături i s-a scris, sau mai degrabă însăşi învățătura 
scrie Bisericii ei: „Chiar dacă un înger din cer v-ar vesti o altă evanghelie 
decât cea pe care v-am vestit-o noi, să fie anatema!” [Ga 1, 8]. 


Originea recentă a ereziilor 


XXX ! Unde e atunci Marcion, armatorul pontic, pasionatul de stoicism? 
Unde e Valentin, adeptul platonismului? ° Căci se ştie limpede că n-au fost 
atât de vechi: au trăit sub domnia lui Antoninus (Pius, 138-161], că au crezut 
mai întâi în învățătura Bisericii catholice în Biserica Romei sub episcopatul 
binecuvântatului Eleuteriu [175-189]? până ce din pricina curiozităţii lor 
mereu neliniştite, prin care-i stricau şi pe frați, au fost daţi afară o dată şi încă 
o dată, Marcion cu cei două sute de mii de sesterți pe care i-a adus Bisericii; 
fiind apoi excluşi cu o separare perpetuă, şi-au semănat veninul învățăturilor 
lor. ? După care Marcion mărturisindu-şi pocăinţa a primit condiţia care i s-a 
dat pentru a primi pacea — şi anume dacă îi va aduce înapoi Bisericii pe cei 
pe care îi învățase spre pierzanie —, dar a fost împiedicat de moarte. Căci 


? De fapt mai degrabă sub episcopatele lui Hyginus (136-140), Pius I (140-154) şi 
Anicet (154-165). 

trebuia să existe erezii [/ Co 11, 19]. Dar pentru că trebuia ca ele să existe, 
nu sunt de aceea şi un lucru bun. Ca şi cum nici răul nu trebuia să nu existe! 
Pentru că şi Domnul trebuia să fie vândut, dar vai vânzătorului [Mt 26, 24]! 
Aşadar nimeni să nu apere ereziile plecând de aici. 

” lar dacă trebuie să tratăm şi despre originea lui Apelle, nici el nu este mai 
vechi ca Marcion, învățătorul şi formatorul său. Căzând însă cu o femeie şi 
părăsind înfrânarea marcionită, s-a separat la Alexandria, departe de ochii 
învățătorului. f De unde întorcându-se după ani nu mai bun, doar că nu mai 
era marcionit, s-a legat de o altă femeie, de fecioara Filomene, de care am 
vorbit mai sus, şi care a devenit mai apoi şi ea o mică prostituată, şi sub în- 
râurirea ei demonică a scris „Arătările” pe care le învățase de la ca. 7 Până 
acum mai sunt în lume cei care îşi aduc aminte de ei, ba chiar şi ucenici și 
urmaşi ai lor, așa că nu se poate nega că sunt posteriori. * De altfel sunt 
osândiţi şi de faptele lor, cum a spus Domnul [Mr 7, 16]. ” Căci dacă 
Marcion a separat Noul Testament de cel Vechi, înscamnă că el este poste- 
rior faţă de ceea ce a separat, pentru că n-a putut separa decât ceea ce a fost 
unit. ° Prin urmare, faptul că formau un tot unit înainte de a fi separate, după 
care abia au fost separate, arată că separatorul e posterior lor. '! La fel și 
Valentin, care le comentează altfel şi le corectează fără şovăire sub pretextul 
că ceea ce corectează cra înainte corupt, demonstrează că acestea erau ale 
altuia. ” Îi numim pe aceştia ca pe falsificatorii cei mai însemnați şi mai des 
întâlniți ai adevărului [adulteros veritatis]. '* În rest un nu ştiu care Nigidius 
și Hermogen şi mulți alții umblă încă stricând via Domnului. Doresc să-mi 
arate cu ce autoritate au ieşit. '“ Dacă propovăduiesc un alt Dumnezeu, cum 
se mai folosesc de lucrurile, scrierile și numele Domnului împotriva Căruia 
predică? Şi dacă e Același Dumnezeu, cum de Îl propovăduiesc altfel? ™ Să 
dovedească atunci că sunt apostoli noi, să spună că Hristos S-a pogorât din 
nou, a învățat din nou, a fost răstignit din nou, a murit din nou, a înviat din 
nou. '5 Pentru că făcând apostoli EI obişnuieşte să le dea pe lângă altele și 
puterea de a face aceleaşi semne pe care le-a făcut şi El [Me 16,17]. 
17 Vreau aşadar să mi se spună minunile lor, pentru că ştiu care-i marea lor 
putere prin care-i imită pervers pe apostoli: aceia făceau din morţi vii, aceştia 
fac din vii morţi! 


Pilda grâului şi a neshinei 


XXXI ! Dar ca să mă întorc de la acest excurs la tema dezbătută: prioritatea 
adevărului [principalitatem veritatis] şi posteritatea minciunii, un argument 
în favoarea ei vine din acea parabolă care arată că mai întâi a fost semănată 
de Domnul sămânţa bună a grâului, peste care a fost adusă de vrăjmaşul dia- 

vol iarba stearpă a neghinei [Mt 13, 24). ? Aceasta închipuie în mod potrivit 
distincția învățăturilor, pentru că şi în altă parte [Me 4, 3] cuvântul Domnu- 
lui este asemănat unei semințe. 7 Astfel că din însăși această ordine se arată 
că este al Domnului şi adevărat ceea ce e predat mai întâi, iar străin şi fals e 
ceea ce e pus posterior în aceasta. “ Această sentință va rămâne împotriva 
oricăror erezii posterioare, cărora nu le revine din conștiință nici o constanță 
pentru a-și apăra adevărul. 


Apostolicitatea originilor şi succesiunile apostolice 


XXXII ' În rest, dacă unele [erezii] îndrăznesc să se insereze în epoca apos- 
tolică, pentru ca de aici să pară predate de apostoli, pentru că au existat sub 
apostoli, putem spune: să arate aşadar originile Bisericilor [origines Eccle- 
siarum] lor, să desfăşoare ordinea episcopilor [ordinem episcoporum] lor 
decurgând prin succesiune [per succesionem] de la început, astfel încât acel 
prim episcop să aibă drept pricinuitor [auctorem] şi antecesor pe unul din 
apostoli sau bărbaţii apostolici care însă au stăruit împreună cu apostolii. 
` Căci în acest mod își prezintă Bisericile apostolice listele [census] lor: 
astfel Biserica Smyrnei relatează că Policarp a fost aşezat de Ioan, și tot astfel 
Biserica Romei arată despre Clement că a fost rânduit de Petru. * La fel și 
celelalte Biserici îi arată pe cei care au fost aşezaţi în episcopat de apostoli că 
au butaşi ai seminţiei apostolice [apostolici seminis traduces]. Să confec- 
ționeze aşa ceva şi ereticii. Căci după atâtea blasfemii ce nu le este permis? 
” Dar chiar dacă le-ar confecţiona, n-ar reuşi nimic. Pentru că însăşi învăţă- 
tura lor, comparată cu cea apostolică, va striga răspicat prin diversitatea și 
contrarietatea ei că nu are drept pricinuitor nici vreun apostol, nici vreun 
bărbat apostolic; pentru că aşa cum apostolii nu au învăţat lucruri diferite 
unii față de alții, tot aşa nici bărbaţii apostolici n-au dat de la ei lucruri con- 
trare apostolilor decât dacă cei care au fost învăţaţi de apostoli au propovăduit 
altfel decât ei. La această formă sunt provocate de acele Biserici care, chiar 
dacă nu-l pot pune înainte drept pricinuitor al lor pe nici unul din apostoli 
sau bărbaţii apostolici, întrucât sunt mult posterioare lor, asemenea celor ce 
se întemeiază zilnic, totuşi, întrucât se înțeleg în aceeași credinţă, sunt so- 
cotite nu mai puţin apostolice prin înrudirea/consangvinitatea învățăturii 
[consanguinitate doctrinae). 7 Toate ereziile provocate de Bisericile noastre 
să arate astfel fiecare din aceste două forme, şi să dovedească/probeze dacă 
se consideră apostolică prin vreuna. ê Dar tocmai de aceea nu sunt, nici nu pot 
dovedi/proba că sunt ceea ce nu sunt, şi nu sunt primite în pace şi în comu- 
niune de Bisericile în vreun fel apostolice, pentru că din pricina diversității 
învățăturii nu sunt nicidecum apostolice. 

Ereziile epocii apostolice şi cele contemporane 


XXXIII’ La acestea adaug recunoașterea acelor învățături care au existat 
pe atunci în timpul apostolilor şi au fost dovedite şi condamnate cu jurământ 
de aceiaşi apostoli. ? Căci aşa vor fi mai uşor scoase ia lumină când fie sunt 
prinse că au existat încă de pe atunci, fie că îşi trag semințele din cele care 
au existat pe atunci. * În prima sa Epistolă către Corinteni Pavel îi înfierează 
pe tăgăduitorii învierii şi pe cei ce se îndoiau de înviere [/ Co 15, 12]: 
această opinie e proprie saduceilor [Mt 22, 23; FA 23, 8). f Au parte de ea şi 
Marcion, Apelle, Valentin şi alții care resping învierea cărnii. * Scriind gala- 
tenilor, Pavel se ridică împotriva păzitorilor şi apărătorilor tăierii-împrejur şi 
ai Legii [Ga 5, 2], iar aşa este erezia lui Ebion. Í Povăţuindu-l pe Timotei, 
îşi bate joc de cei ce „opresc căsătoria [7 Tim 4, 3], dar aşa învață Marcion şi 
adeptul lui, Apelle. 7 La fel îi atinge pe cei ce ziceau că învierea s-a făcut 
deja [2 Tim 2, 18], cum pretind despre ei înşişi valentinienii. * Iar când nu- 
meşte genealogiile interminabile [7 Tim 1, 4], se recunoaşte Valentin, la care 
nu ştiu care eon, căci are un nume straniu și nu unul singur, naşte din Harul 
său Gândirea şi Adevărul, iar acestea procreează din cele însele Cuvântul şi 
Viaţa, iar acestea nasc Omul şi Biserica; din care primă ogdoadă de eoni se 
nasc alți zece, și apoi doisprezece alţi eoni cu nume ciudate ajungându-se la 
pura fantasmagorie mitologică a treizeci de eoni. ” Același apostol [Pavel]. 
când îi dezaprobă pe cei ce slujesc stihiilor/elementelor [Col 2, 8], arată ceva 
din Hermogene care, introducând o materie nenăscută, o compară cu Dum- 
nezeul nenăscut şi, făcând astfel din ea o zeiţă-mamă a stihiilor/elemenitelor, 
poate să-i slujească ei, pe care o compară cu Dumnezeu. "În Apocalipsă 
loan primeşte porunca de a-i mustra pe cei ce mănâncă idolotite şi săvârşesc 
desfrânări [Ap 2, 20); dar și acum există alţi nicolaiţi: erezia zisă cainită. 

' Iar în Epistola sa îi numeşte antihriști mai ales pe cei care tăgăduiesc că 
Hristos a venit în trup [/ În 4, 3] şi pe cei care nu cred că lisus este Fiul lui 
tie [7 In 2, 22]: primul lucru îl revendică Marcion, iar cel de-al doilea 
Ebion. '? Iar învăţătura magiei lui Simon [Magul], care slujea îngerilor, s-a 
socotit ea însăşi între idolatrii şi a fost condamnată de Apostolul Petru în 
persoana lui Simon [FA 8, 18]. 

XXXIV ! Acestea sunt, pe cât socot, genurile învățăturilor falsificate [doc- 
trinarum adulterinarum] care am fost învățați de apostoli că au existat pe 
vremea lor. ° Şi totuşi între o atât de mare diversitate de ticăloşii/perversităţi 
nu găsim nici o învățătură [institutionem] care să stârnească o controversă 
despre Dumnezeu Creatorul universului. * Nimeni n-a îndrăznit să bănuiască 
un alt Dumnezeu: şovăiau mai uşor despre Fiul decât despre Tatăl, până în 
ziua în care Marcion a introdus, pe lângă Creatorul, un alt Dumnezeu, numai 

bunătate; “ până când Apelle a făcut din nu ştiu care înger slăvit al Dumne- 
zeului mai înalt pe Dumnezeul Legii şi al lui Israel, afirmând că e făcut din 
foc; până când Valentin a răspândit eonii lui şi a pus la originea Dumnezeului 
Creator păcatul unui eon. 5 Lor şi numai lor, şi lor celor dintâi, li s-a desco- 
perit adevărul Divinităţii, pentru că ei au dobândit o mai mare vrednicie și 
un har mai deplin de la diavolul care voia să rivalizeze cu Dumnezeu astfel 
încât, plecând de la nişte învățături pline de venin, să-i facă pe ucenici mai 
presus de Învățătorul, ceea ce Domnul a negat [Mt 10, 24]. f Să-şi aleagă 
aşadar toate ereziile timpurile lor, care când au fost — de altfel nici nu ne 
interesează aceasta, când ele nu sunt din adevăr — şi întrucât n-au fost pe 
vremea apostolilor, nu pot să fi existat. 7 Căci dacă ar fi existat, ar fi fost 
numite şi ele, pentru a fi pedepsite, căci cele care au fost pe vremea aposto- 
lilor au fost condamnate fiecare cu numele ei. ê Aşadar, fie sunt aceleaşi, şi 
sunt acum mai rafinate, cele care pe vremea apostolilor erau grosolane, şi 
atunci își vor avea osânda lor; fie au fost altele, născute ulterior, dar au pre- 
luat din acele opinii. şi având cu ele părtășia propovăduirii vor avea în chip 
necesar şi părtăşia osândei. Aceasta întrucât aici are întâietate acel principiu 
al posterităţii prin care. chiar fără să participe cu nimic la cele osândite, sunt 
judecate dinainte doar plecând de la epoca lor ca fiind cu atât mai falsificate 
[adulterinae], cu cât nu sunt nici măcar numite de apostoli. * De unde e şi 
mai ferm stabilit faptul că ele sunt ereziile despre care s-a vestit atunci că vor 
fi acum. 

XXXV ! Întrucât cu aceste definiţii au fost provocate şi învinse toate erezi- 
ile, fic ele posterioare, fie contemporane cu apostolii, dat fiind că diferă față 
de ei, şi au fost înfierate de ei fie în general, fie în special, întrucât au fost 
condamnate dinainte, să îndrăznească să răspundă şi ele cu nişte prescrieri 
de acest fel împotriva învățăturii [disciplinam] noastre. ? Căci dacă neagă 
adevărul ei, trebuie să probeze că ea este şi erezie, învinsă în aceeași formă 
prin care sunt învinse şi ele, şi să arate în acelaşi timp unde anume trebuie 
căutat adevărul, care e limpede că nu este acum la ele. * Lucrul nostru nu e 
posterior, ci mai degrabă prioritar tuturor. Aceasta va fi mărturia adevărului 
care deţine oriunde întâietatea [principatum]. f El nu este condamnat, ci mai 
degrabă apărat de apostoli; acesta va fi indiciul că el este al lor; 3 căci pe el, 
pe care nu-l condamnă ei, care au condamnat orice lucru străin, îl arată fiind 
al lor şi de aceea îl şi apără. 


Alte argumente pentru apostolicitatea Bisericilor 


XXXVI ' Hai acum tu, care vrei să-ți exerciți mai bine curiozitatea în folosul 
mântuirii tale, şi străbate Bisericile apostolice, în care înseși scaunele apos- 
tolilor [cathedrae apostolorum] prezidează în locul lor, în care sunt recitate 

scrisorile lor autentice care fac să răsune glasul lor şi le înfăţişează fața fie- 
căruia. ? Îţi este aproape Ahaia, ai atunci Corintul, dacă nu eşti departe de 
Macedonia, ai Filipi; dacă poţi trece în Asia, ai Efesul; dacă te afli lângă 
Italia, atunci ai Roma, de unde ne vine în ajutor autoritatea [auctoritas] ei. 
3 Cât de fericită e această Biserică, căreia apostolii i-au vărsat odată cu sân- 
gele lor toată învățătura [toram doctrinam]; unde Petru a devenit egalul Păti- 
mirii Domnului, unde Pavel s-a încununat cu moartea lui loan [Botezătorul], 
de unde apostolul Ioan a fost trimis într-o insulă după ce, cufundat fiind în 
ulei clocotit, n-a pățit nimic. “ Să vedem ce anume s-a învăţat ea și ce a 
învățat ea pe alții. ? Împreună cu Bisericile Africii unite cu ea cunoaşte un 
Dumnezeu Domn Creator al universului şi pe Hristos Iisus din Fecioara Maria, 
Fiul Dumnezeului Creator, şi învierea cărnii; amestecă Legea şi Profetii cu 
scrierile evanghelice şi apostolice, de unde soarbe credinţa, pe care o însem- 
nează cu apă, o îmbracă cu Duh Sfânt, o paşte cu Euharistie, îndeamnă la 
martiriu şi aşa nu primeşte pe nimeni care ¢ împotriva acestei învățături 
[institutio]. $ Aceasta e învăţătura, nu mai spun acum care a vestit dinainte 
ereziile viitoare, ci cea din care au ieşit ereziile;, deşi de când au ajuns po- 
trivnice ei, nu mai sunt din ea. ” Chiar şi din sâmburele măslinei gustoase, 
îmbelşugate și foarte trebuincioase se naşte un aspru măslin sălbatic; chiar şi 
din miezul smochinei celei mai plăcute și dulci se înalță smochinul sălbatic cu 
frunze umflate de vânt şi nefolositor. * Aşa și ereziile sunt din tufişul nostru. 
dar nu din soiul nostru: ieşite din grăuntele adevărului, au ajuns sălbatice 
prin minciună. 


Prescrierea posesiunii îndelungate 


XXXVII’ Dacă lucrurile stau astfel încât adevărul este adjudecat nouă, 
celor care umblăm în această regulă, pe care Bisericile au transmis-o de la 
apostoli, apostolii de la Hristos, iar Hristos de la Dumnezeu, este evidentă 
atunci rațiunea propunerii noastre care definește că nu trebuie admis eretici- 
lor, pe care-i dovedim fără Scripturi că n-au nimic de-a face cu Scripturile, 
să ne provoace la luptă plecând de la Scripturi. ? Căci dacă sunt eretici, nu 
pot fi creştini, pentru că nu de la Hristos au ceea ce primesc prin alegere 
adoptând numele de eretici. * Nefiind astfel creştini, n-au nici un drept să 
pună mâna pe scrierile creştine şi pe drept cuvânt trebuie să li se spună: 
„Cine sunteţi voi? Când şi de unde aţi venit? Ce faceţi în ce este al meu, 
nefiind ai mei? Cu ce drept, Marcion, tai în pădurea mea? Cu ce permisiune 
abați, Valentine, izvoarele mele? Cu ce putere, Apelle, muţi hotarele mele? 
1E proprietatea mea. Ce semănați şi paşteți aici în voia voastră şi voi cei- 
lalți? E proprietatea mea, pe care o am de mult, o am dinainte, şi am acte de 

provenienţă întărite de la înşişi proprietarii cărora le-a aparținut lucrul. * Eu 
sunt moștenitorul apostolilor. Cum au dispus în testamentul lor, cum l-au 
încredinţat credinţei, cum l-au dat cu jurământ, aşa îl ţin. f Pe voi v-a dez- 
moștenit desigur pentru totdeauna şi v-a renegat ca pe nişte străini, ca pe 
nişte dușmani.” 7 Şi de unde sunt ereticii străini şi duşmani ai apostolilor dacă 
nu din pricina diversităţii învăţăturii, pe care fiecare sau a proferat-o sau a 
primit-o după bunul său plac, împotriva apostolilor? 


Ereticii falsifică Scripturile 


XXXVIII” Aşadar, unde se găseşte diversitatea învățăturii [diversitas doc- 
Irinae], acolo trebuie presupusă şi falsificarea Scripturilor şi comentariilor 
[adulteratio Scripturarm et expositionum). ? Celor ce şi-au propus să înveţe 
altfel, necesitatea le-a impus să dispună altfel şi instrumentele învățăturii. 
* Căci n-ar fi putut învăța altfel dacă n-ar fi altfel şi cele prin care învățau. 
Aşa cum acelora nu le-ar fi putut reuşi coruperea învățăturii fără coruperea 
instrumentelor ei, tot aşa nici nouă nu ne-ar fi reuşit integritatea învățăturii 
fără integritatea celor prin care se tratează învăţătura. “ Căci ce e contrar nouă 
în [Scripturile] noastre? Ce lucru propriu am introdus în ele, ca să corectăm, 
fie prin scoatere, fie prin adaos, fie prin schimbare, ceva aflat în scripturi și 
contrar lor? ` Ceea ce suntem noi Scripturile sunt de la începuturile lor. Din 
ele suntem, înainte să fi fost ceva altfel decât suntem; căci ce a fost altfel 
înainte să fi fost interpolat de voi? f Cum însă orice interpolare trebuie cre- 
zută posterioară, venind din cauza unei rivalități, care nu este vreodată nici 
anterioară, nici de-a casei cu lucrul rivalizat, e de necrezut pentru orice om 
înțelept să părem că am vârât un condei falsificator în Scripturi noi, care 
suntem primii şi suntem din ele, iar aceia, care sunt şi posteriori şi adversari 
lor, n-au vârât. ” Unul a schimbat scripturile cu mâna, altul a schimbat sensul 
lor prin comentariu. $ Căci chiar dacă Valentin pare că s-a folosit de un in- 
strument [Nou Testament] întreg, n-a fost mai puţin ingenios decât Marcion, 
care şi-a vârât mâna în adevăr. ’ Fiindcă Marcion s-a folosit deschis şi pe 
față de cuţit, nu de condei, pentru că a născocit nu scripturi adaptate materiei 
lui, ci o materie adaptată Scripturilor. Și totuși a scos şi a adăugat mai mult, 
îndepărtând sensurile proprii fiecărui cuvânt în parte şi adăugând dispuneri 
ale unor lucruri care nu apar în ele. 

XXXIX ! Cu aceste spirite, care provin din duhurile răutăţii și pe care tre- 
buie să le privim în faţă, trebuie dusă pe drept cuvânt lupta noastră, fraților, 
luptă necesară credinţei, ca să se arate cei aleși şi să fie descoperiţi cei res- 
pinşi [1 Co 11, 19]. ° Şi de aceea au putere şi uşurinţă în a născoci şi a urzi 
rătăcirile, de care nu trebuie să ne mirăm ca de una dificilă şi inexplicabilă, 

întrucât ne stă la îndemână din scrierile profane un exemplu al unei astfel de 
ușurinţe. * Vezi că azi a fost compusă din Virgiliu o fabulă cu totul alta, ma- 
teria ei fiind potrivită după versuri, iar versurile ei fiind potrivite după ma- 
terie. “ lar Hosidius Geta şi-a scos tragedia „Medea” întru totul din Virgiliu. 
Între alte îndeletniciri ale condeiului său, 0 rudă de-a mea a explicat din ver- 
surile aceluiași poet tabloul lui Cebes. * „Homerocentoni” sunt numiţi de 
obicei cei care în felul peticarilor își cârpesc opera proprie din poeziile lui 
Homer punând cap la cap şi strângând într-un singur corp bucăți şi versuri 
adunate de aici și de acolo. Iar literatura divină e mai fecundă în resurse 
pentru orice materie. ” Și nu mă tem să spun că Scripturile însele au fost din 
voia lui Dumnezeu astfel dispuse încât să furnizeze materii ereticilor, întru- 
cât în ele citim că trebuie să fie erezii [/ Co 11, 19] care nu pot exista fără 
[aceste] Scripturi. 


Diavolul imită şi riturile creştine 


XL ! Se pune întrebarea: de care minte e interpretat înţelesul pasajelor 
care duc la erezii? ? De diavol, al cărui rol e acela de a perverti adevărul, şi 
care prin misterele idolilor imită chiar şi realitățile Tainelor dumnezeieşti. 

Ž Şi el îi botează pe cei ce cred î în el şi pe credincioşii lui şi le promite prin 
această baie iertarea păcatelor. 7 Şi dacă-mi aduc bine aminte de Mithra, ŞI 
el îşi însemnează ostașii pe frunte; celebrează şi ofranda pâinii, înfăţişează o 
imagine a învierii, iar sub sabie pune o cunună. ` Şi mai ce? Nu stabileşte el 
oare pentru marele lui preot o singură nuntă? Are şi fecioare, arc şi bărbaţi 
care se înfrânează. í De altfel, dacă desfăşurăm superstiţiile lui Numa 
Pompilius, dacă privim frunţile, însemnele şi privilegiile preoțești, slujbele. 
instrumentele şi vasele sacrificatorilor, ca şi ciudăţeniile sacrificiilor, ispăşi- 
rilor şi voturilor însele, nu este oare evident că diavolul a imitat meticulozi- 
tăţile Legii iudaice? 7 Aşadar cel ce s-a străduit cu atâta zel să exprime în 
lucrurile idolatriei înseşi lucrurile prin care se administrează Tainele lui 
Hristos, tot el în același spirit a dorit aprins şi a şi putut să ajusteze unei cre- 
dinţe profane şi rivale şi instrumentele [Scripturile] lucrurilor dumnezeieşti și 
celor sfinte ale creştinilor scoțându-şi gândul din gândurile lor, cuvintele din 
cuvintele lor şi parabolele din parabolele lor. € Şi de aceea nimeni nu trebuie 
să se îndoiască nici de faptul că de diavol au fost trimise duhurile răutății, 
din care vin şi ereziile, nici că ereziile nu se deosebesc de idolatrie, când ele 
aparțin aceluiaşi autor și opere, căruia îi aparțin şi idolatria. ” Fie că plăsmu- 
iesc alt Dumnezeu potrivnic Creatorului, fie, în cazul în care mărturisesc un 
singur Creator, spun că e altfel decât este cu adevărat. ' Şi așa orice minciună 
pe care o spun despre Dumnezeu ţine într-un anume fel de genul idolatriei. 

Purtarea ereticilor 


XLI! Nu voi omite nici descrierea purtării ereticilor, cât de uşuratică, pă- 
mântească şi omenească e, fără gravitate, fără autoritate, fără disciplină, ca 
una potrivită credinţei lor. ? Întâi de toate la ei nu e sigur cine e catehumen 
şi cine e credincios: vin la fel, ascultă la fel, se roagă la fel. Chiar de ar veni 
nişte păgâni, vor arunca cele sfinte câinilor şi mărgăritarele porcilor [Mt 6, 7], 
măcar că nu sunt adevărate. * Răsturnarea disciplinei o numesc „simplitate”, 
iar grija noastră față de ea o numesc „codoşlâc”. Chiar şi pacea o amestecă 
de-a valma cu toți. f Nimic nu-i interesează de fapt, în discuţii li se permite 
să spună lucruri diverse, cu condiţia să conspire la doborârea unicului ade- 
văr. Toţi se umflă în pene, toţi promit știința. Catehumenii sunt desăvârșiți 
înainte de a fi fost învăţaţi. * Cât de neobrăzate sunt chiar și femeile eretice! 
Cutează să înveţe pe alţii, să discute în contradictoriu, să facă exorcisme, să 
promită vindecări, poate chiar şi să boteze. ó Hirotoniile lor sunt îndrăzneţe, 
ușuralice, nestatornice: aşază în treptele ei când simpli neofiţi, când oameni 
prinşi în lume, când apostaţi de-ai noştri, ca să-i lege de ei prin slavă, fiindcă 
nu pot să-i lege de ei prin adevăr. ” Nicăieri nu se înaintează în grad mai 
uşor ca în taberele răzvrătiţilor, unde simplul fapt de a fi acolo înseamnă o 
promovare. * Şi aşa azi au un episcop, mâine altul; azi au un diacon care 
mâine va fi cileţ; azi au un prezbiter care mâine va fi laic. Pentru că pun şi 
asupra laicilor jugul datoriilor preoțești. 

XLII’ Ce voi spune de slujirea cuvântului, când preocuparea lor nu este 
convertirea păgânilor, ci răsturnarea alor noștri? 7 Caută să pună mâna mai 
degrabă pe acea slavă pe care o aduce faptul că la ei se lucrează ruina celor 
ce stau în picioare, nu înălţarea celor ce zac jos. Pentru că şi lucrarea lor nu 
vine din edificarea lor, ci din distrugerea adevărului: sapă ale noastre ca să 
zidească ale lor. * Luaţi-le legea lui Moise, profeţii şi pe Dumnezeu Creatorul, 
şi nu vor mai putea rosti nici o învinuire. * Așa se face că lucrează mai uşor 
ruinarea edificiilor care stau în picioare decât ridicarea ruinelor doborâte la 
pământ. * Numai pentru acest lucru acţionează umili, dezmierdători şi supuşi. 
În rest nu cunosc respectul nici față de întâi-stătătorii lor. 6 lată de ce la eretici 
aproape că nu există schisme, pentru că şi atunci când sunt, nu apar; căci 
schisma e însăşi unitatea lor. 7 Aş minţi dacă aş spune că nu se deosebesc 
între ei nici abătându-se de la regulile lor, câtă vreme fiecare modulează după 
bunul său plac cele pe care le primeşte, în acelaşi mod în care le-a compus şi 
cel care le-a predat. ê Progresul lucrului lasă să se recunoască natura lui şi 
caracterul originii lui. Valentinienilor li s-a permis ceea ce i s-a permis lui 
Valentin, marcioniţilor ceea ce i s-a permis şi lui Marcion: faptul de a inova 
credința după bunul lor plac. ° De altfel, când sunt inspectate mai atent toate 

ereziile, se va vedea că în multe lucruri sunt în dezacord cu autorii lor. 
' Multe n-au nici biserici: fâră mamă, fără scaun, fără credință, rătăcesc ca 
nişte vagabonzi fluierați de lume. 

XLIII’ S-au mai observat şi legăturile ereticilor cu mulți magi, şarlatani, 
astrologi, filozofi, cu oameni dedați curiozității. ? Peste tot amintesc acel 
„Căutați şi veți afla” [Mt 7, 7]. Dar calitatea credinţei poate fi estimată şi din 
genul de comportare: disciplina e un indiciu al doctrinei [doctrinae index 
disciplina est). ? Neagă faptul că trebuie să ne temem de Dumnezeu, şi aşa 
toate sunt la ei libere şi dezlânate. “ Dar unde anume nu este teamă de Dum- 
nezeu decât acolo unde Dumnezeu nu există? Unde nu e Dumnezeu, acolo 
nu există nici vreun adevăr; iar unde nu e nici un adevăr, acolo e pe drept 
cuvânt şi o astfel de disciplină. 7 Dar unde e Dumnezeu, acolo este şi frică 
de Dumnezeu, care este începutul înțelepciunii (Pr 1,7; 9, 10; Ps 110, 10]. 
lar unde e frică de Dumnezeu, acolo e şi gravitatea onestă, sârguința conști- 
incioasă, grija atentă, alegerea sigură, comuniunea chibzuită, promovarea 
meritată, supunerea cucernică, zelul cuvios, demersul modest, Biserica unită 
şi toate ale lui Dumnezeu. 


Ce vor răspunde ereticii la Judecata de Apoi? 


XLIV! Prin urmare, mărturiile unei discipline mai stricte la noi se adaugă 
la dovedirea adevărului, de la care nimănui nu-i este de folos să se abată. 
dacă-şi va aduce aminte de judecata viitoare, la care noi toți va trebui să 
stăm înaintea tribunalului lui Hristos, dând socoteală întâi de toate de cre- 
dința însăşi. 2 Ce vor zice, aşadar, cei ce vor fi necinstit prin adulter eretic 
fecioara [Biserica] predată lor de Hristos? * Vor pretinde, cred, că nu li s-a 
spus nimic de El sau de apostolii Lui despre învăţăturile sălbatice şi perverse 
care vor fi și că nu li s-a dat povaţa de a se feri şi a se scârbi de ele. “ Să-şi 
recunoască mai degrabă vina lor decât pe cea a celor care nu i-ar fi prevenit 
dinainte. Vor mai adăuga pe lângă asta şi multe despre autoritatea cutărui 
învățător eretic: că au întărit prin semne credibilitatea învățăturii lor, au înviat 
morți, au înzdrăvenit oameni neputincioşi, au însemnat cele viitoare, ca astfel 
să fie crezuți apostoli. f Ca şi cum nu s-ar fi scris că vor veni mulţi care vor 
face minuni foarte mari pentru a întări înşelăciunea unei propovăduiri co- 
rupte! Şi aşa îşi vor merita iertarea. ” Dar chiar dacă, aducându-și aminte de 
avertismentele Domnului şi ale apostolilor, vor fi rămas în credința întreagă, 
cred că vor fi în primejdie în ce priveşte iertarea lor dacă mai cred că Domnul 
le va răspunde: * „Am vestit dinainte deschis că vor fi învățători ai minciunii 
în numele Meu, al profeților şi apostolilor, şi am poruncit învățăceilor Mei 
să vă vestească şi ei aceleași lucruri. ° Am delegat o dată pentru totdeauna 

apostolilor Mei evanghelia şi învățătura aceleiaşi reguli. Dar, cum n-aţi crezut 
în ea, Mi s-a părut potrivit să schimb mai apoi unele lucruri. ° Făgăduisem 
învierea chiar şi a cărnii, dar M-am răzgândit de teamă că n-am să o pot îm- 
plini. M-am arătat născut dintr-o Fecioară, după care însă Mi s-a părut un 
lucru ruşinos. !! Am numit Tată pe Cel ce face soarele şi ploile, dar M-a 
adoptat un Tată mai bun. V-am oprit să plecaţi urechea la eretici, dar am 
greşit.” ? Astfel de lucruri ajung să creadă cei care au ieşit de pe drum şi nu 
se feresc de primejduirea adevărului credinței. 

'3 Acum am pledat în general împotriva tuturor ereziilor care trebuie res- 
pinse prin prescrieri sigure, drepte şi necesare de la orice convorbire asupra 
Scripturilor. '4 Dacă ne va ajuta harul lui Dumnezeu, vom răspunde unora şi 
în special’. “* Celor ce citesc acestea în credința adevărului, pacea şi harul 
Dumnezeului nostru lisus Hristos să fie în veci! 


? În unele manuscrise textul tratatului lui Tertulian e urmat de cap. XLV-LIII conţinând 
o listă comentată de 32 de erezii (PL 2, 61-74) pe care E. Schwartz (1936) o atribuie papei 
Zefirin sau unui cleric din anturajul său. Lista înregistrează ca eretici pe Simon Magul, 
Menandru, Saturnin, Vasilide, Nicolae, ofiţii, cainiţii, setoiţii, Carpocrate, Kerinth, Ebion, 
Valentin cu discipolii Ptolemeu, Secund, Heracleon, Marcu şi Colarbasus, Cerdo, Marcion 
şi discipolii Lucan și Apelle, Taţian, montaniştii, Blastus, Teodot, Praxea şi Victorin. 


CERE RPTE 


Fragmentul Muratori 


(sfârșitul secolului II sau începutul secolului IV)! 


... la care însă [Marcu] a fost de faţă și așa le-a pus [în scris]. 

A treia carte a Evangheliei e cea după Luca. Acest Luca un medic, după 
înălțarea lui Hristos, după ce Pavel l-a luat cu sine ca tovarăș de călătorie, a 
scris în numele său din opinia lui, deşi nici el nu L-a văzut pe Domnul în 
trup, şi aşa cum a putut să urmărească [investigheze], aşa a început să vor- 
bească plecând de la naşterea lui Ioan [Botezătorul]. 

A patra carte a Evangheliilor e a lui Ioan, [unul] dintre învățăcei. Îndemnat 
fiind de cei împreună ucenici cu el şi de episcopi, a zis: „Postiţi împreună cu 
mine astăzi timp de trei zile şi fiecare să ne povestim unul altuia ceea ce ni 
se va descoperi fiecăruia.” Şi în aceeași noapte i s-a descoperit lui Andrei 
[unul] dintre apostoli ca Ioan să scrie sub numele său toate. 

Și de aceea, chiar dacă în fiecare din cărţile Evangheliilor sunt învăţate 
diverse începuturi, totuşi acest lucru nu introduce nici o deosebire în credința 
credincioşilor, întrucât cu Un singur Duh conducător sunt arătate în toate 
cele despre naşterea, despre pătimirea, despre învierea, despre petrecerea cu 
învățăceii şi despre cele două veniri ale Sale: prima în umilință, disprețuit, şi 
care a fost, iar a doua în putere împărătească, slăvit, care va să fie. 

Ce-i de mirare dacă loan pune înainte în chip statornic lucruri deosebite, 
când chiar în epistolele lui spune despre sine însuși: „Ceea ce am văzut cu 


! Veche listă comentată a cărţilor Noului Testament descoperită de eruditul Lodovico 
Muratori (1672-1750) într-un manuscris latin din secolele VII-VIII în Biblioteca Ambroziană 
din Milano şi publicată în 1740. Ediţie facsimilată de S. P. Tregelles, 1867; cf. H. Leclercq, 
Dictionnaire d'Archeologie Chrétienne et Liturgie XII, 1935, col. 543-560. Începutul 
despre primele două evanghelii s-a pierdut, întrucât manuscrisul după care se făcuse copia 
era mutilat. Datarea liste: face obiect de dispută între savanţi, care oscilează între sfârşitul 
secolului H şi începutul secolului IV. Cf. H. C. SUNDBERG, Harvard Theological Review 66, 
1973, p. 1—41 şi G. M. HEHNEMANN, The Muratorian Fragment and the Development of 


the Canon, Oxford, 1992. 

ochii noștri, am auzit cu urechile noastre şi am pipăit cu mâinile noastre, 
acestea vi le-am scris şi vouă” [/ /n 1, 1]? Căci astfel se mărturiseşte nu 
numai văzător şi auzitor, dar şi scriitor în ordine al tuturor lucrurilor minu- 
nate ale Domnului. 

Faptele tuturor apostolilor însă au fost scrise într-o singură carte. Luca a 
cuprins pentru „preabunul Teofil” lucruri deosebite care s-au petrecut în 
prezenţa lui, cum arată limpede, lăsând însă deoparte pătimirea lui Petru, dar 
şi plecarea lui Pavel din Oraş [Roma] spre Spania. 

Epistolele lui Pavel arată ele însele celor ce vor să înţeleagă care sunt, din 
ce loc şi din ce pricină au fost trimise. Întâi de toate a scris Corintenilor 
oprind schisma ereziei; apoi a scris Galatenilor oprind tăierea-împrejur, iar 
Romanilor le-a scris pe larg folosindu-se de ordinea Scripturilor și ară- 
tându-le că Hristos este începutul lor. E necesar însă să discutăm și despre 
fiecare în parte. Întrucât acest fericit Apostol Pavel, urmând ordinii înainta- 
şului său Ioan, a scris pe nume doar la şapte Biserici în această ordine: prima 
Corintenilor, a doua Efesenilor, a treia Filipenilor, a patra Colosenilor, a 
cincea Galatenilor, a şasea Tesalonicenilor, a şaptea Romanilor. Deşi pentru 
îndreptare a scris și a doua oară Corintenilor şi Tesalonicenilor, totuşi se cu- 
noaşte o singură Biserică răspândită pe tot globul. Căci și loan în Apocalipsă. 
deşi scrie la şapte Biserici, totuşi vorbeşte tuturor. A mai scris şi una către 
Filimon, una către Tit și două către Timotei de dragul afecțiunii şi iubirii. 
dar care au fost consfinţite să fie în cinstea Bisericii catholice spre orânduirea 
disciplinei bisericeşti. Mai circulă şi una către Laodiceeni şi alta către Ale- 
xandrini, plăsmuite în numele lui Pavel spre susţinerea ereziei lui Marcion, şi 
multe altele care nu pot fi primite în Biserica catholică, căci nu este potrivit 
a amesteca fierea cu mierea. 

Epistola lui Iuda şi cele două cu suprascrierea „a lui loan” sunt primite 
în Biserica catholică, ca și Înţelepciunea scrisă de prietenii lui Solomon în 
cinstea lui. 

Apocalipse primim, însă numai pe a lui loan şi a lui Petru; deşi unii dintre 
ai noştri nu vor ca ultima să fie citită în Biserică. 

„Păstorul” însă l-a scris Herma foarte târziu, în vremile noastre, în Oraşul 
Roma, pe când pe scaunul Oraşului Roma şedea Pius [cca 140-153], fratele 
lui; de aceea se cade să fie citit, dar nu în public poporului în biserică, nici 
între profeți, întrucât numărul lor e complet, nici între apostoli, căci este după 
timpul lor. 

Nu primim însă absolut nimic din cele ale lui Arsinoe, Valentin sau 
Miltiadis; iar cei care au scris o nouă carte de psalmi pentru Marcion trebuie 
respinşi împreună cu Vasilide şi întemeietorul catafrigienilor din [montaniş- 


tilor] Asia [...]. 


Ipolit din Roma 


Respingerea tuturor ereziilor 


Cartea X! 
(cca 210-220) 


După ce am rupt labirintul ereziilor nu prin violență, ci l-am destrămat 
numai prin demascare şi prin puterea adevărului, să ne apropiem acum de 
dovedirea adevărului. Căci numai atunci se vor arăta inconsistente sofismele 
meşteşugite ale rătăcirii, când se va arăta definirea adevărului. Acesta nu şi-a 
luat principiile din înţelepciunea elinilor, nici nu şi-a împrumutat învățăturile 
din misterele ezoterice ale egiptenilor care, deşi deşarte, sunt venerate de ei 
cu credulitate, nici nu s-a sofisticat prin curiozitatea inconsistentă a caldei- 
lor, nici nu uimește prin lucrarea demonilor ca nebunia iraţională a babilonie- 
nilor, ci în modul în care există o definiţie adevărată care, deşi e nestrăjuită 
şi neîmpodobită, demască rătăcirea numai arătându-se. 

După ce am cuprins aşadar în patru cărţi opiniile [dogmata] tuturor înţe- 
lepţilor elinilor, iar opiniile ereziarhilor în cinci cărți, vom arăta acum într-o 
carte cuvântul adevărului, rezumând mai întâi opiniile tuturor. 


[Rezumatul tuturor filozofiilor] 


Împărțind filozofia în trei părţi, opinatorii [dogmaristai] elinilor filozofau 
aşa: unii numind-o naturală, alţii etică, iar alții dialectică. Cei care preferau 
filozofia naturală au fost cei menţionaţi în cartea I, şi ei povesteau aşa: unii 
derivau cele multe dintr-un singur lucru, iar alții din mai multe. Dintre cei 
care derivau toate dintr-un singur lucru, unii le derivau din ceva lipsit de 


! Tratat scris de prezbiterul Ipolit din Roma (t 236) la începutul secolului II. Descoperit 
în 1842 într-un manuscris athonit incomplet (cărţile H-HI lipsesc), a fost editat în 1851 sub 
titlul Philosophoumena, fiind atribuit lui Origen. I. von Dollinger a arătat însă, plecând de 
la cartea LX, că autorul e de fapt Ipolit, aflat în polemică cu Calist al Romei (217-222), pe 
care-l acuză de monarhianism (el însuşi fiind acuzat de binitarism) şi de laxism moral. Sco- 
pul întregii lucrări e să arate că ereziile descrise în cărțile V-IX sunt produsul sistemelor 
filozofice greceşti descrise în cartea I şi al religiilor păgâne egiptene (cartea II), caldeene 
(cartea III) şi babiloniene (cartea IV). 


544 CANONUL ORTODOXIE! 1. Canonul apostolic 


calități, iar alții din ceva înzestrat cu calități. Dintre cei care le derivau din 
ceva înzestrat cu calități, unii le derivau din foc, alţii din aer, alţii din apă, 
alții din pământ. Dintre cei care le derivau din mai multe, unii le derivau din 
elemente numărabile, alţii din elemente infinite. Dintre cei care le derivau 
din elemente numărabile, unii le derivau din două, alții din patru, alții din 
cinci, iar alții din şase. Iar dintre cei care le derivau din elemente infinite, 
unii le derivau din elemente asemănătoare celor derivate, altele din elemente 
neasemănătoare; şi, pe lângă acestea, unii le derivau din elemente impasibile, 
iar alții din unele pasibile. Deci dintr-un corp lipsit de calități şi unic stoicii 
alcătuiau geneza a toate; fiindcă după ei principiul/obârşia a toate e materia 
lipsită de calități şi susceptibilă de schimbare, din a cărei transformare derivă 
focul, aerul, apa şi pământul. Iar dintr-un singur element înzestrat cu calități 
vor să derive toate cei din jurul lui Hippasos, Anaximandros şi Thales din 
Milet; dintre aceştia Hippasos din Metapont şi Heraclit din Efes spuneau că 
geneza are loc din foc, Anaximandros din aer, Thales din apă, iar Xenofan 
din pământ, fiindcă el spune: „Din pământ sunt toate şi în pământ sfârşesc 
toate” [/liada 14, 201]. Dintre cei ce derivă toate din mai multe elemente 
numărabile, poetul Homer spune că toate sunt alcătuite din două, din pământ 
și apă, atunci când spune: „Naşterea zeilor a fost din ocean şi din pământul 
mamă” [/liada 7, 99], şi: „Voi toţi vă veţi face apă şi pământ.” Cu el pare 
să fie de acord şi Xenofan din Colofon, fiindcă el spune: „Toţi ne naştem 
din pământ şi apă” [Frag. 34]. Euripide spune însă că din pământ şi aer, 
cum se poate observa din faptul că spune: „Cânt aerul şi apa, mama a toate.” 
Empedocle spune că din patru, atunci când spune: „Ascultă mai întâi: patru 
sunt rădăcinile a toate: Zeus strălucitorul, Hera purtătoarea vieţii, Aidoneus 
şi Nestis, ce udă cu lacrimi izvorul înlăcrimat al bieţilor oameni” [Frag. 6]. 
Okellos lucanianul şi Aristotel derivă toate din cinci, fiindcă împreună cu 
cele patru elemente iau și un al cincilea corp cu mişcare circulară, din care 
spun că sunt cele cereşti. Din şase au presupus că e geneza a toate cei din 
jurul lui Empedocle, fiindcă acolo unde acesta spune: „Ascultă mai întâi: 
patru sunt rădăcinile a toate”, face ca geneza să fie din patru; dar când adaugă: 
„lar în afară de ele Cearta pierzătoare ce le desparte, și împreună cu ele Prie- 
tenia, egală în lungime și lățime” [Frag. 21, v. 21-24], şi astfel transmite că 
sunt şase principiile a toate: patru materiale: pământul, apa, aerul, focul, şi 
două active: prietenia şi cearta. lar că geneza a toate e dintr-un număr infinit 
de elemente opinau cei din jurul lui Anaxagora din Clazomene, Democrit şi 
Epicur şi mulți alţii, dintre care pe unii i-am amintit în parte mai înainte. 
Anaxagora însă le derivă dintr-o infinitate de elemente asemănătoare celor 
derivate, cei din jurul lui Democrit şi Epicur dintr-o infinitate de elemente 
neasemănătoare şi impasibile — adică din atomi —, iar cei din jurul lui 

Heraclides din Pont şi Asclepiades, dintr-o infinitate de elemente neasemă- 
nătoare, dar pasibile, ca din corpuscule nearmonizate între ele. Iar cei din 
jurul lui Platon afirmă că derivă din trei şi spun că acestea se numesc zeu, 
materie şi paradigmă: materia o împart în patru principii: foc, apă, pământ şi 
aer; zeul spun că e creatorul ei, iar paradigma e mintea [zeului]. 


[Rezumatul tuturor ereziilor] 


Convinşi aşadar că discursul despre natură este în chip recunoscut pentru 
toți aceştia lipsit de ieşire, noi înşine vom vorbi despre exemplele adevăru- 
lui, cum este și cum credem, dar numai după ce vom fi expus mai întâi pe 
scurt opiniile ereziarhilor, pentru ca prezentând prin aceasta încă şi mai bine 
cunoscute opiniile tuturor, să arătăm mai evident şi mai bine cunoscut ade- 
vărul. Dar pentru că aşa ni se pare potrivit, să începem mai întâi de la sluji- 
torii șarpelui. 


Naasenii deci numesc obârşia primă a toate Om şi pe acesta îl numesc şi 
Fiu al Omului, şi-l împart în trei părți: inteligentă, psihică şi terestră. ÎI nu- 
mesc şi Adamas și mai cred despre cunoaşterea lui că e obârşia cunoaşterii lui 
Dumnezeu. Toate acestea: cele inteligente, psihice şi terestre sunt cuprinse 
în lisus, iar prin El aceste trei substanţe au vorbit celor trei genuri [cosmice]. 
Spun că sunt trei genuri: angelic, psihic şi terestru, şi trei biserici: angelică, 
psihică şi terestră, iar numele lor sunt: „aleasă”, „chemată” şi „captivă”. 
Acestea sunt tezele lor, întrucât pot fi cuprinse pe scurt, şi spun că Iacob, 
fratele Domnului, a predat acestea lui Mariamne, minţind prin aceasta despre 
amândoi. 


Perateii, Ademes Carystianul şi Euphrates Peraticul, spun că există o sin- 
gură lume — aşa o numesc — împărțită în trei părți. Dar la ei există o singură 
obârşie a acestei diviziuni tripartite, ca un mare izvor, care poate fi tăiat prin 
rațiune în segmente infinite. Primul şi cel mai apropiat segment este după ei 
triada: o parte a acesteia se numeşte Bine desăvârșit, Măreţie paternă, a doua 
parte a triadei e ca o mulțime de puteri infinite, iar a treia e lumea pro- 
priu-zisă. Prima e nenăscută, a doua e autonăscută, iar a treia e născută. De 
aceea spun răspicat că sunt trei dumnezei, trei logoi, trei minți şi trei oameni. 
Fiindcă atunci când diviziunea e realizată, atribuie fiecărei părți a lumii 
dumnezei şi logoi şi minţi şi oameni ş. a. m. d. Iar de sus, din nenaştere şi 
din primul segment al lumii, spun că la sfârşitul lumii s-a coborât pe vremea 
lui Irod un om cu trei naturi, trei corpuri şi trei puteri, numit Hristos, Care 
are în el toate concreţiile şi puterile părţilor lumii. Acest lucru vor ei să fie 
cuvântul: „în El locuieşte corporal toată plinătatea Dumnezeirii” [Col 2, 9]. 

Fiindcă ei spun că din cele două lumi superioare, din cea nenăscută şi din 
cea autonăscută, au căzut în această lume în care suntem noi semințe cu tot 
felul de puteri. Iar Hristos a coborât de sus, din nenaştere, ca prin coborârea 
Lui să mântuiască toate cele trei părți divizate; întrucât cele care au coborât 
de sus vor urca prin El, iar cele care au uneltit împotriva celor ce au căzut de 
sus sunt pedepsite şi respinse. Două sunt părţile care se mântuiesc: cele supe- 
rioare ca unele eliberate de stricăciune, pe a treia care piere numind-o lumea 


propriu-zisă. Acestea le spun deci perateii. 


Setienii sunt însă de părere că există trei principii a toate bine definite, iar 
fiecare din aceste principii are puteri infinite. Fiecare din aceste puteri se 
poate naşte în chip natural, aşa cum se naşte într-un suflet omenesc orice 
meșteșug: de exemplu, dacă un copil care se familiarizează cu flautul devine 
flautist, dacă se familiarizează cu geometria devine geometru, şi în chip 
asemănător cu orice alt meşteşug. lar substanţele principiilor sunt lumina și 
întunericul, în mijlocul cărora e un spirit pur. lar spiritul aşezat la mijloc în- 
tre întunericul care e jos şi lumina care e sus, spun ei, nu e un duh ca un vânt 
sau o briză subțire care poate fi înțeleasă, ci ca mireasma unui mir sau tămâi 
făcută dintr-o compoziţie, o putere care se difuzează printr-un impuls al bună- 
miresmei de neînțeles şi mai presus de cuvânt. Deci întrucât lumina e sus, 
întunericul jos şi în mijlocul lor este spiritul, lumina obișnuiește să strălu- 
cească de sus ca o rază în interiorul care zace sub ea. lar bună-mireasma spi- 
ritului, având o poziţie intermediară, e purtată şi pusă în mişcare în toate 
părțile, aşa cum mireasma tămâii e purtată pe foc în toate părțile. Aceasta 
fiind deci puterea celor divizate în trei părți, puterea spiritului și a luminii e 
jos, în întunericul aflat dedesubt. Iar întunericul spun că e o apă înfricoșă- 
toare, în care lumina împreună cu spiritul e atrasă şi transferată într-o altfel 
de natură. Întunericul, aşadar, fiind înzestrat cu înțelepciune şi cunoscând că, 
dacă e luată de la el lumina, întunericul rămâne pustiu, nearătat, neluminat, 
neputincios, nelucrător, se sileşte cu toată priceperea şi înțelepciunea să ţină 
în el strălucirea şi scânteierea luminii împreună cu bună-mireasma spiritului. 
Aduc şi o imagine acestui lucru spunând: aşa cum pupila ochiului apare în- 
tunecată din apele/secreţiile care-i stau la bază și e luminată de spirit, tot aşa 
întunericul năzuieşte după spirit şi lumină, și are la el toate puterile lor care 
vor să plece din el şi să urce. Dar ele sunt de infinite ori infinite, din care, 
atunci când puterile se amestecă între ele, se întipăresc şi devin toate aseme- 
nea unor peceţi. Fiindcă, aşa cum atunci când intră în comuniune cu o ceară, 
pecetea îşi face întipărirea, rămânând în ea însăşi ceea ce era, tot așa și pute- 
rile când intră în comuniune între ele lucrează toate genurile fiinţelor vii, care 
sunt infinite. Spun aşadar că din convergența celor trei principii a rezultat 

forma unei mari peceti: cerul și pământul, care are aspectul asemănător unui 
uter, având în mijloc buricul. Iar celelalte întipăriri ale tuturor ființelor vii 
sunt ca şi cerul şi pământul întipărite asemenea unui uter. lar din apă spun 
că provine principiul întâi-născut, un vânt puternic şi impetuos, care e cauza 
oricărei geneze, care lucrează o fierbere şi o mişcare în lume din mişcarea 
apelor. Acest vânt are aspectul asemănător şuieratului unui şarpe, spre care 
privind lumea se năpusteşte poftind spre generare ca un uter, şi de aici vor să 
se constituie geneza a toate. În acest șuierat de vânt spun că e un dumnezeu 
desăvârşit, care spun că provine din mişcarea apelor din bună mireasma spi- 
ritului şi din strălucirea luminii, şi că mintea [intelectul] e o odraslă născută 
dintr-o femeie. Deci aceasta, fiind o scânteie de sus amestecată jos cu con- 
crețiile trupului, se grăbeşte să fugă, iar fugind să seducă sus şi să nu se de- 
strame din pricina lipsei din ape. De aceea a strigat din amestecul cu apele, 
ca în psalmul lor care spune: „Toată grija luminii de sus e ca scânteia de jos 
să se izbăvească de tatăl de jos”, de vânt, care iscă fierbere şi tulburare şi-şi 
face un fiu desăvârşit: mintea, care, spun ei, nu-i este proprie după ființă. 
Cuvântul desăvârșit al luminii transformându-l într-un chip de şarpe, acesta 
[fiul] intră în uter, ca să poată să ridice mintea aceea, scânteia din lumină. ŞI 
aceasta spun ei că este ceca ce s-a spus: „Care fiind în forma lui Dumnezeu 
n-a socotit o pradă faptul de a fi egal cu Dumnezeu, ci S-a golit pe Sine 
Însuşi luând o formă de sclav” [Flp 2, 6]. Aceasta vor să fie „forma de sclav” 
rău demonizaţii şi nenorociţii setieni care spun aceste lucruri. 


lar atotînţeleptul Simon [Magul] spune aşa: Există o Putere nedefinită şi 
ea este rădăcina a toate. Puterea nedefinită spun că e focul. Dar după el focul 
nu e simplu — cum spun mulţi care afirmă că există patru elemente simple 
şi cred că focul e simplu —, ci are o natură dublă: o parte a ei o numeşte 
ascunsă, iar alta arătată; iar cele ascunse se ascund în cele arătate ale focului 
şi cele arătate ale focului sunt generate de cele ascunse. Toate părţile focu- 
lui, crede el, văzute și nevăzute, au o înţelegere. Lumea născută a fost deci 
generată de focul nenăscut, şi a început să devină aşa: luând cel născut de la 
principiul focului aceluia şase rădăcini prime ale principiului naşterii, spune 
că aceste rădăcini provin din foc sub formă de perechi, pe care le numește 
Intelect şi Inteligență, Glas și Nume, Raţiune şi Reflecţie. În aceste şase ră- 
dăcini este toată puterea nedefinită care, spun ei, e Cel ce a stat, stă şi va sta, 
care, când va lua un chip, fiind în cele şase puteri, va fi prin ființă putere, 
mărime şi rezultat una şi aceeaşi cu puterea nenăscută şi nedefinită, neavând 
nimic mai puțin decât acea putere nenăscută, neschimbabilă şi nedefinită. 
Dacă însă Acesta rămâne în potență numai în cele şase puteri şi nu ia chip, 
spun că dispare şi piere ca şi potența gramaticii sau geometriei care există în 

sufletul omului, dacă nu apare un maestru care să-l înveţe. Simon spune că 
el însuşi e Cel ce a stat, stă şi va sta şi că el e Puterea mai presus de toate. 
Acesta le spune deci Simon. 


Valentin şi cei din şcoala lui numesc principiul a toate Tată, dar au opinii 
contrare despre El. Căci unii dintre ei cred că numai Tatăl e născător, dar 
alţii cred că e cu neputinţă să poată naşte fără parte femeiască și-i atribuie 
o soție: Tăcerea, pe El numindu-l Adânc. Din acesta şi din soţia [perechea] 
lui provin şase emanații: Intelectul şi Adevărul, Cuvântul şi Viaţa, Omul şi 
Biserica, iar aceasta este Ogdoada [Optimea] prim-generată. Aceste emanaţii 
produse în interiorul Limitei se numesc iarăşi cele din interiorul Pleromei şi 
sunt prime; secunde sunt cele din afara Pleromei, iar terţe sunt cele din afara 
Limitei, a căror geneză constituie Hysteroma [Achamot]. Vrea ca tatăl a toate 
să fie dintr-un eon din Hysteromă şi proiectat [în afara Limitei] şi spune că 
acesta este Demiurgul, nevrând să fie primul Dumnezeu, ci defăimându-l atât 
pe El, cât şi cele născute de El. Despre Hristos spune că S-a coborât din Ple- 
romă născut din Duhul Sfânt şi din Demiurg, spre mântuirea spiritului rătă- 
cit, care locuieşte în „omul dinăuntru” care se mântuieşte graţie acestui spirit 
care locuieşte în el. Dar carnea nu vrea să fie mântuită, numind-o „haină de 
piele” şi „om stricăcios”. Acestea le-am spus pe scurt, întrucât la ei există 
mult material şi opinii diferite. Aceasta este deci opinia şcolii lui Valentin. 


Vasilide spune și el că există un Dumnezeu Care nu este, Care nefiind a 
făcut din neființă o lume care nu este, aruncată ca un grăunte de muştar care 
are în el rădăcinile, trunchiul, frunzele, ramurile și rodul, sau ca un ou de 
papagal care are în el mulțimea felurită a culorilor. Aceasta, spun ei, este 
sămânța lumii din care s-au făcut toate, fiindcă aceasta avea în sine toate 
fără să fie depuse ca într-o vistierie, gândite mai înainte să fie făcute de 
Dumnezeu Care nu este. În această sămânță, spun ei, e o filialitate tripartită, 
de-o-ființă întru toate cu Dumnezeu Care nu este, născută din cele ce nu sunt. 
Din această filialitate împărțită în trei părți, una era subtilă, alta mai groasă, 
şi alta având nevoie de purificare. Odată cu prima aruncare a seminței de 
Cel ce nu este, partea subtilă a răsărit şi a crescut în sus spre Cel ce nu este, 
fiindcă orice natură ÎI doreşte din pricina covârşirii frumuseţii lui, dar fie- 
care altfel. Rămânând încă în sămânță, fiindcă e imitativă, partea mai groasă 
n-a putut să se ridice în sus — căci era mai deficientă decât cea subtilă —, 
dar filialitatea a înaripat-o prin Duhul Sfânt, fiindcă îmbrăcată îi face bine şi 
i se face bine. Iar a treia filialitate are nevoie de curăţire; ea a rămas în ma- 
rea grămadă a tuturor semințelor şi ea face bine şi i se face bine. Există ceva 
numit lume, şi ceva ce se numeşte mai presus de lume, căci pe cele ce sunt 

le divide în două diviziuni prime; iar ceea ce e între ele numeşte Duh Sfânt 
frontieră, care are în el mireasma filialității. Din grămada tuturor seminţelor 
şi a seminței lumii a răsărit şi s-a născut Marele Arhon, Capul lumii, de o 
frumuseţe și măreție negrăită. Acesta înălțându-se până la boltă a crezut că 
nu mai e altceva deasupra lui şi aşa a ajuns mai strălucitor şi mai puternic 
decât toate cele de sub el, afară de filialitatea lăsată în urmă între toate 
semințele, despre care nu ştia că e mai înţeleaptă decât el. Acesta deci întor- 
cându-se spre crearea lumii îşi naşte mai întâi un fiu superior lui, pe care l-a 
pus să şadă de-a dreapta lui, și aceasta ei o numesc Ogdoadă. Acesta deci, 
Demiurgul, a făcut toată creaţia cerească. Dar din toate semințele a urcat 
iarăşi un alt arhonte, mai mare decât toţi cei de sub el, afară de filialitatea 
lăsată în urmă, dar mult mai mic decât primul, pe care-l numesc Hebdo- 
mada. Acesta e Făcătorul, Demiurgul şi Guvernatorul tuturor celor de sub el, 
iar el și-a făcut un fiu mai înțelept decât el. Toate acestea, spun ei, există 
potrivit predeterminării Celui ce nu este; există însă lumi şi distanţe infinite. 
Peste lisus ce! din Maria a venit puterea Evangheliei, care a coborât de sus 
și a luminat pe fiul atât al Ogdoadei, cât şi al Hebdomadei, pentru a lumina, 
distinge şi curăţi filialitatea lăsată în urmă spre a face bine sufletelor şi a i se 
face bine. Şi mai spun că ei sunt fiii lui Dumnezeu care au fost lăsaţi în lume, 
ca să înveţe sufletele să se curăţească şi să urce odată cu filialitatea la Tatăl 
de sus, de unde a venit prima filialitate. Iar lumea va dăinui până când toate 
sufletele vor intra aici odată cu filialitatea. Aceste lucruri monstruoase nu se 
ruşinează să le spună Vasilide. 


Justin [gnosticul) spune cu îndrăzneală şi el lucruri asemănătoare acestora, 
astfel: există trei principii nenăscute a toate, două masculine şi unul feminin. 
Din cele masculine, unul se numeşte Cel bun, şi numai el e numit astfel fiind 
preștiutor a toate; iar celălalt este Tată al tuturor celor născute, lipsit de preș- 
tiință, nevăzut şi necunoscut, şi El se numeşte Elohim. Iar principiul feminin 
e lipsit de preştiinţă, pătimaş, cu două voințe și două corpuri. Despre acesta 
spun că de la mădular în sus e fecioară, iar de la mădular în jos e șarpe, şi se 
numeşte Eden și Israel. Acestea, spune el, sunt principiile a toate, din care 
s-au fâcut toate. Fără să ştie dinainte, Elohim a ajuns să o dorească pe cea 
jumătate fecioară şi amestecându-se cu ea a născut doisprezece îngeri; îngerii 
paterni sunt legaţi de tatăl, iar cei materni de mamă. Iar aceşti îngeri, spune 
el, sunt pomii raiului, interpretând alegoric cele scrise de Moise în lege. 
Toate au fost însă făcute de Elohim şi Eden: fiarele împreună cu celelalte 
animale au fost făcute din partea animalică a Edenului, iar omul din părțile 
omenești de deasupra mădularului. Edenul a pus în el sufletul, care era pute- 
rea lui, iar Elohim duhul, care era puterea lui. Mai spune că după ce şi-a 

aflat originea, Elohim a urcat spre Cel Bun şi a lăsat Edenul care, înfuriat de 
aceasta, face orice uneltire împotriva spiritului lui Elohim care a fost pus în 
om. De aceea Tatăl l-a trimis pe Baruh cu porunca să grăiască prin profeți, 
ca duhul lui Elohim să fie izbăvit şi toți să fie scoşi pe furiş din Eden. El 
spune că şi Heracle a fost profet, dar că a fost învins de Omfale, adică de 
Babel, pe care o numesc şi Afrodita. lar mai apoi, în zilele lui Irod s-a născut 
lisus fiul Mariei şi al lui Iosif, cu care spune că a vorbit Baruh şi împotriva 
căruia a uneltit Edenul, dar n-a putut să-l amăgească şi de aceea a facut să 
fie răstignit, dar Duhul Lui a urcat la Cel Bun. Iar duhul tuturor celor care au 
ascultat astfel de cuvinte nebune şi debile se va mântui, dar corpul și sufletul 
vor fi lăsate Edenului, pe care lustin cel fără minte îl numește şi pământ. 


Docheţii spun unele ca acestea: primul Dumnezeu e o sămânță de smo- 
chin, din care ies trei eoni ca trunchiul, frunzele şi rodul lui; aceștia emană 
treizeci de eoni, fiecare câte zece; ei sunt uniţi în decade şi se deosebesc 
numai prin poziţie ca primi, secunzi, terți. Şi ei emană de infinite ori infiniti 
eoni și toți sunt hermafrodiţi. Aceştia au vrut să intre toţi într-un eon şi din 
acest eon din mijloc şi din Fecioara Maria au născut un mântuitor a toate. 
întru toate asemenea primei seminţe a smochinului, inferior numai într-un 
singur lucru: prin aceea că e născut, întrucât prima sămânță din care e smo- 
chinul e nenăscută. Aceasta a fost marea pleromă a conilor, în întregime lu- 
mină, nemaiprimind nici o podoabă, ci având în sine toate formele celor vii. 
Şi venind ea în haosul aflat sub ea, a fost cauza tuturor celor ce s-au făcut şi 
sunt; fiindcă coborând de sus a întipărit în haosul de jos formele tuturor ide- 
ilor veşnice. Iar al treilea eon, care s-a triplat pe sine însuşi, văzând că toate 
caracteristicile lui au fost târâte în întunericul de jos, necunoscând grozăvia 
întunericului şi simplitatea luminii, a făcut un cer şi, împlântându-l în mijloc. 
l-a despărţit între întuneric şi între lumină. Deci întrucât toate ideile celui 
de-al treilea eon şi întipărirea lui, spun ei, erau stăpânite de întuneric, el a 
devenit un foc viu născut de lumină. Din care, spun ei, s-a născut Marele 
Arhonte despre care vorbeşte Moise spunând că este un Dumnezeu de foc și 
demiurg, Care transformă pururea în trupuri ideile ființelor vii, numind aceste 
idei suflete. Pentru ele, spun ei, s-a născut Mântuitorul Care arată calea prin 
care să fugă sufletele ținute de întuneric. Mai spun că lisus S-a îmbrăcat în 
puterea aceea una-născută, şi de aceea n-a putut fi văzut de unul din eonii 
care s-au schimbat din pricina mărimii slavei Lui. Şi mai spun că toate i s-au 
întâmplat potrivit cu cele scrise în Evanghelii. 


Cei din jurul lui Monoimos arabul spun că obârşia universului e Primul Om 
şi Fiul Omului, şi că toate cele făcute, cum spune Moise, n-au fost făcute de 

Primul Om, ci de Fiul Omului, dar nu de el întreg, ci de o parte a lui. Căci 
Fiul Omului e o „iota”, adică o decadă, număr principal, în care e substanța 
oricărui număr, prin care e constituit orice număr și geneza universului: foc, 
aer, apă, pământ. Întrucât acesta este o iotă și o cirtă, o cirtă curge de sus 
desăvârșită din desăvârşită, având toate câte le are în ea, tot aşa orice are 
omul, are și Tatăl Fiului Omului. Moise deci spune că lumea s-a făcut în 
şase zile, adică în şase puteri cuprinse într-o cirtă a iotei, din care lumea s-a 
făcut dintr-o singură cirtă. Întrucât cuburile, icosaedrele, octaedrele, pirami- 
dele şi toate figurile asemenea lor, din care au fost făcute focul, aerul, apa 
şi pământul, s-au făcut din acea simplă cirtă a iotei care este Fiul Omului, 
desăvârșit din desăvârşit. Deci când Moise vorbeşte de toiagul care se preface 
în chip felurit spre pătimirile Egiptului, vorbeşte alegoric de pătimirile lumii 
lui iota, iar toiagul n-a închipuit mai mult de zece pătimiri. lar dacă vrei, 
spune el, să cunoşti universul. caută în tine însuţi cine e Cel ce spune: sufletul 
meu, carnea mea, mintea mea, şi cine e cel care-și însușește în sine pe fiecare 
ca un altul pe sine însuşi. Vei înţelege că Acesta e desăvârșit din desăvârşit, 
şi că El le socotește ale Sale proprii pe toate: cele ce nu sunt şi toate care sunt. 
Acestea sunt deci opiniile lui Monoimos. 


Taţian spune, asemenea lui Valentin şi celorlalți, că există eoni veşnici 
nevăzuţi. şi că lumea şi toate cele ce sunt au fost create de unul din cei mai 
de jos. Practică o viaţă ascetică de tipul cinicilor şi aproape că nu diferă cu 
nimic de Marcion în defăimarca naşterii şi a instituţiei căsătoriei. 


Marcion din Pont şi Kerdon învățătorul său definesc şi ei că trei sunt 
principiile universului: Cel Bun, Cel Drept şi materia. lar unii din ucenicii 
lor adaugă şi un al patrulea spunând că ele sunt: Cel Bun, Cel Drept, răul şi 
materia. Toţi însă spun că Cel Bun n-a făcut nimic, dar Cel Drept — pe care 
unii îl numesc şi cel rău, iar alţii doar drept —, spun ei, a făcut toate din ma- 
teria subiacentă, dar nu le-a făcut frumos, ci irațional; fiindcă cele făcute e 
necesar să fie asemenea Celui ce le-a făcut. Drept pentru care se folosesc şi 
de parabole evanghelice, spunând aşa: „Nu poate pomul bun să facă roade 
rele” [Mt 7, 18] ş. a. m. d., zicând că cele spuse fac aluzie la cele falsificate 
rău de el [Cel Drept). Despre Hristos vrea să fie Fiu al Celui Bun trimis de 
Acesta spre mântuirea sufletelor, și Îl numește „omul dinăuntru”, spunând 
că a apărut ca om fără să fie om, şi ca întrupat nefiind întrupat, întrucât s-a 
arătat aşa doar în aparenţă nesuferind nici naştere, nici pătimire decât în apa- 
rență. Nu vrea ca să învie carnea, spune despre căsătorie că e o stricăciune, 
conducându-i pe discipolii lui spre o viaţă de felul cinicilor, crezând că îl 
întristează pe Demiurg dacă se abțin de la cele făcute sau hotărâte de El. 

Apelle, discipolul său, neplăcându-i cele spuse de învățătorul său, a presu- 
pus printr-un alt cuvânt/argument că sunt patru dumnezei, dintre care unul, 
spune, e Cel Bun pe care nu L-au cunoscut nici Legea, nici Profeţii, și al 
Cărui Fiu e Hristos; altul e Demiurgul universului, despre care nu vrea ca să 
fie Dumnezeu, ci o putere a lui Dumnezeu; altul Cel focos care s-a arătat lui 
Moise; şi altul Cel rău. Pe aceştia îi numeşte îngeri. Adăugând la ei pe Hristos, 
spune că sunt cinci. Acordă atenţie unei cărți pe care o numeşte „Arătări” a 
unei oarecare Filomene, pe care o socoteşte profetesă. Şi spune că Hristos n-a 
luat camea din Fecioara, ci din substanța adiacentă lumii. A compus tratate 
împotriva Legii şi a Profeţilor, încercând să le desființeze întrucât ar grăi 
minciuni şi n-ar cunoaşte pe Dumnezeu. Mai spune asemenea lui Marcion 
că toate felurile de carne vor pieri. 


Kerinthos, care a practicat asceza în Egipt, n-a vrut nici el ca lumea să fie 
făcută de primul Dumnezeu, ci de o putere îngerească foarte separată şi dis- 
tanțată de domnia care e mai presus de toate și care nu-l cunoaşte pe Dum- 
nezeul Cel mai presus de toate. Despre lisus spune că nu S-a născut din Fe- 
cioară, ci că a fost fiu al lui Iosif şi al Mariei, asemenca tuturor celorlalți 
oameni şi că S-a distins prin dreptate, cuminţenie şi înfrânare mai presus 
decât toți ceilalți. Iar după botez S-a pogorât asupra lui, din domnia cea mai 
presus de toate, Hristosul în chip de porumbel, şi atunci a început să ves- 
tească pe Tatăl cel necunoscut şi să facă minuni. lar la sfârşitul pătimirii, 
Hristos a zburat de la lisus; prin urmare, a pătimit şi a înviat lisus, iar Hristos 
a rămas nepătimitor, fiind spiritual. 


Ebioniţii spun că lumea e făcută de Dumnezeul adevărat, dar despre Hristos 
vorbesc în chip asemănător lui Kerinthos. Trăiesc în toate după Legea lui 
Moise, spunând că aşa se îndreptățesc. 


Teodot din Bizanţ a introdus următoarea erezie: spune că toate au fost făcute 
de adevăratul Dumnezeu, dar despre Hristos spune asemenea gnosticilor mai 
sus-zişi că s-a arătat într-un mod ca acesta: Hristos e un om obişnuit, ca toți 
oamenii, şi se distinge numai prin aceea că se naşte după voia lui Dumnezeu 
dintr-o Fecioară, Duhul Sfânt umbrindu-l pe cel întrupat în Fecioară. Mai 
apoi însă, la botez, Hristos a coborât peste Iisus în chip de porumbel. De 
aceea spune că minunile nu s-au lucrat în El la început. Nu vrea deci ca 
Hristos să fie Dumnezeu. Aşadar Teodot opinează unele ca acestea. 


Alţii dintre ei le spun toate în chip asemănător zişilor teodotieni, distin- 
gându-se numai într-un singur lucru, și anume în aceea că-l iau pe Melchi- 

sedec drept o Putere și spun că e mai presus de orice putere, şi vor ca Hristos 
să fie după chipul său. 


Frigienii şi-au luat începutul ereziei lor de la un oarecare Montan şi de la 
Priscilla şi Maximilla, socotind că femeile acestea sunt profetese iar Montan 
e profet. Vorbesc corect despre începutul universului şi al creaţiei şi nu pri- 
mesc în chip străin cele privitoare la Hristos, dar greşesc prin mai sus-zișii 
profeți: rătăcesc luând aminte la cuvintele lor peste Evanghelii, precum şi 
hotărând posturi noi pe lângă cele predate. Alţii dintre ei însă, alipindu-se de 
erezia noetienilor, au opinii asemănătoare despre aceste femei şi Montan, 
dar hulesc pe Tatăl a toate, spunând că acelaşi este şi Fiu şi Tată, văzut şi 
nevăzut, muritor şi nemuritor, luând prilejurile acestor opinii de la un oare- 
care Noet. 


Noet, fiind de neam din Smyrna, bărbat cu limba tulbure și versatil, a in- 
trodus între noi această erezie care a plecat de la un oarecare Epigonus, a 
ajuns la Cleomenes şi a rămas până acum la urmaşii lui. Spune că există un 
Dumnezeu Tată şi Creator a toate Care a făcut toate; că El Se făcea nearătat 
pentru oameni când voia, dar S-a făcut arătat atunci când a vrut; că e nevă- 
zut atunci când nu Se vede, dar văzut atunci când Se vede; că e nenăscut 
atunci când nu Se naște şi născut atunci când Se naşte din Fecioară; că e 
nepătimitor şi nemuritor atunci când nu pătimește şi nu moare, dar că păti- 
meşte şi moarte atunci când vine la pătimire. Pe Acest Tată Il numesc şi Fiu, 
numindu-L Tată sau Fiu după împrejurări. 


Erezia lor a întărit-o Calist [al Romei, 217-222], care a născut şi el o erezie. 
Luându-şi punctele de plecare de la ei [noetieni)], mărturiseşte şi el că există 
Un Dumnezeu Tatăl şi Creatorul universului, şi că Acesta e chemat și numit 
după nume Fiu, dar după ființă e un singur Duh indivizibil. Căci Dumnezeu 
fiind Duh nu este altul decât Logosul, şi nici Logosul nu e altul decât Dum- 
nezeu. Sunt deci o singură persoană împărțită după nume, nu după ființă. 
Acest Cuvânt, pe Care-L numeşte Dumnezeu, spune că S-a întrupat şi vrea 
ca acela văzut şi răstignit după trup să fie un Fiu, iar Duhul Care locuieşte în 
El vrea să fie Tată, zdrobindu-se când de opinia lui Noet, când de cea a lui 
Teodot, şi neţinând nimic sigur. Ăsta e Calist. 


lar un oarecare Hermogen, vrând şi el să spună ceva nou, a spus că Dum- 
nezeu a făcut toate dintr-o materie cotemporală cu El, necreată şi supusă 
Lui, întrucât crede că e cu neputinţă ca Dumnezeu să facă cele făcute altfel 
decât din lucruri care sunt deja. 

Iar alții, introducând ceva nou, cerşind basme [mituri] de la toate ereziile, 
au alcătuit o carte ciudată numită de la un oarecare E/kesai. Cu privire la 
începutul universului aceştia mărturisesc asemenea nouă, spunând că toate 
au fost făcute de Dumnezeu, dar nu mărturisesc un Hristos, ci că există unul 
sus şi că el se transformă în multe corpuri de multe ori, iar acum s-a trans- 
format în lisus. lar despre Iisus spun că uneori e născut din Dumnezeu, alteori 
devine Duh, uneori se naşte din Fecioară, iar alteori nu. După aceasta însă El 
se transformă mereu în corpuri şi se arată în multe corpuri după vremuri. Se 
folosesc şi de vrăji şi invocări de demoni şi de botez întru mărturisirea ele- 
mentelor. Se ocupă cu astrologia, matematica şi magia şi spun că au preşti- 
inţa lucrurilor. 


[Cuvântul Adevărului] 


De aceea, voi, elini, egipteni, caldei şi întreg neamul oamenilor, învăţaţi ce 
e Divinul şi ce e creaţia Lui bine orânduită de la noi, care suntem prietenii 
lui Dumnezeu, care ne facem aici cuvintele spre dovedirea Lui, nu exer- 
citându-ne într-un cuvânt pompos, ci în cunoaşterea adevărului și în asceza 
cuminţeniei. 

Dumnezeu Unul, Primul şi Singurul şi Făcătorul şi Domnul a toate, n-a 
avut nimic contemporan cu El: nici un haos infinit, nici o apă fară măsură, 
nici un pământ tare, nici un aer dens, nici un foc cald, nici un spirit subtil, 
nici tavanul albastru închis al marelui cer; ci era Unul, Singur de Sine În- 
suşi. Voind El a făcut cele ce sunt fără ca ele să fie mai înainte, afară numai 
când a vrut El să le facă. Având experienţa celor ce vor fi — fiindcă are în 
El şi preştiință — a creat mai întâi cele patru principii diferite ale celor ce 
aveau să fie: focul, aerul, apa şi pământul, din care a făcut creaţia Sa diversă. 
Şi pe unele le-a făcut dintr-o singură ființă, pe altele le-a legat din două, iar 
pe altele din trei şi din patru. Cele dintr-o sigură ființă erau nemuritoare, căci 
nu le urmează descompunerea, fiindcă unul nu se va descompune vreodată; 
dar cele din două, trei sau patru elemente sunt supuse descompunerii, de 
aceea se numesc și muritoare, căci moarte se numeşte acest lucru: descom- 
punerea celor legate. Acestea sunt de ajuns pentru a da un răspuns celor ce 
gândesc bine și care, dacă sunt iubitori de învățătură şi caută substanțele 
acestora și cauzele creației universului le vor putea citi în cartea noastră 
„Despre substanța universului”. Acum socotesc că e de ajuns să expun cau- 
zele pe care, necunoscându-le, elinii [păgânii] au slăvit în cuvinte pompoase 
părțile creaţiei, ignorând pe Creatorul; iar plecând de la ei şi transformând în 
cuvinte asemănătoare cele spuse de aceştia mai înainte, ereziarhii au alcătuit 
erezii demne de râs. 

Aşadar reflectând, Acest Dumnezeu Singur şi peste toate naşte mai întâi un 
Cuvânt, dar nu un cuvânt ca o glăsuire, ci un gând al universului; numai pe 
Acesta L-a născut din cele ce sunt, căci fiinţa era aici Însuşi Tatăl, din Care 
este ceea ce s-a născut. Şi Cuvântul a fost cauză pentru cele făcute, purtând 
în Sine Însuşi voința Celui ce L-a născut, nefiind necunoscător al gândului 
Tatălui. Căci fiind Întâiul Lui Născut, avea în Sine Însuşi deodată cu ieşirea 
din Cel care L-a născut ca un glas ideile gândite în mintea Tatălui. De aceea, 
atunci când Tatăl a poruncit să se facă lumea, Cuvântul a realizat una câte 
una cele ce i-au plăcut lui Dumnezeu. Pe cele ce urmau să se înmulțească 
prin naştere le-a făcut parte bărbătească şi parte femeiască, iar pe cele care 
sunt spre slujire şi susținere le-a făcut fie masculine, fie neavând nevoie de 
parte femeiască, fie nici masculine, nici feminine. Căci primele lor substanțe 
făcute din cele ce nu sunt, adică focul şi aerul, apa şi pământul, nu sunt nici 
masculine, nici feminine, ci din fiecare din ele nu poate să iasă masculin și 
feminin, dacă n-ar voi Dumnezeu Care le poruncește să lucreze aşa ceva. 
Mărturisesc că îngerii sunt din foc şi din aer şi mai spun că nu există în ei 
parte bărbătească şi parte femeiască; soarele, luna şi stelele sunt în chip 
asemănător din foc şi din aer, şi nu cred că sunt nici parte bărbătească, nici 
parte femeiască. Animalele din apă și zburătoarele sunt parte bărbătească și 
parte femeiască, căci aşa a poruncit Dumnezeu vrând ca substanța umedă să 
fie fecundă. În chip asemănător sunt parte bărbătească şi parte femeiască şi 
reptilele şi fiarele de pe pământ şi genurile tuturor animalelor, căci aşa a 
admis natura celor făcute. Deci câte a vrut să facă Dumnezeu pe acestea le-a 
creat prin Cuvântul, ele neputând fi făcute altfel decât au fost făcute. Iar pe 
câte a vrut şi le-a făcut cum a vrut le-a însemnat chemându-le pe nume. Şi 
peste ele a creat pe stăpânul a toate, alcătuindu-l compus din toate substanțele. 
Nu că Dumnezeu a vrut să-l facă dumnezeu şi a greşit, nici înger — nu vă 
înşelați —, ci a vrut şi te-a făcut om. Căci dacă ar fi vrut să te facă dumne- 
zeu, ar fi putut: ai doar exemplul Cuvântului Său. Dar vrând să te facă om, 
te-a făcut om. lar dacă vrei să te faci dumnezeu, ascultă-L pe Cel ce te-a 
făcut şi nu I te împotrivi acum, ca fiind găsit credincios în cele mici să ți se 
poată încredința cele mari [Mt 25, 21. 23]. Dar numai Cuvântul Lui e din El, 
de aceea e şi Dumnezeu, fiind fiinţa lui Dumnezeu. Lumea e însă din nimic, 
de aceea nu e dumnezeu, fiindcă ea admite şi descompunere, atunci când 
voieşte Cel ce a creat-o. lar Dumnezeu Cel ce a creat-o n-a făcut nici nu face 
rău, ci numai frumos şi bine, căci Cel ce o face e bun. Omul creat însă era o 
vietate liberă, dar nu stăpân, nu stăpânind toate prin gând, autoritate şi putere, 
ci rob şi având toate cele contrare. Prin acea că este liber naşte răul făcut din 
întâmplare, acesta nefiind nimic dacă nu-l faci. Căci răul se numeşte rău prin 
faptul de a voi sau socoti ceva rău, nefiind de la început, ci apărând ulterior. 

Întrucât omul e liber, a fost hotărâtă de Dumnezeu o lege, şi nu în zadar. 
Căci dacă omul n-ar avea putinţa de a voi şi de a nu voi, de ce ar mai fi hotă- 
rât o lege? Pentru că unui animal lipsit de rațiune nu i se dă o lege, ci un frâu 
şi un bici. Omului însă i s-a dat o poruncă şi o pedeapsă pentru faptul de a 
face sau a nu face ce i s-a poruncit. Legea deci i s-a dat prin bărbaţii drepți 
de mai înainte, iar mai aproape de noi prin Moise, bărbat evlavios şi iubit de 
Dumnezeu, s-a dat o Lege plină de gravitate şi dreptate. lar toate acestea le 
guvernează Cuvântul lui Dumnezeu, Copilul Întâi-născut al Tatălui, Glasul 
purtător de lumină dinainte de luceafăr. După care au apărut bărbaţi drepți, 
prieteni ai lui Dumnezeu; aceștia se numesc profeţi de la faptul că spun 
dinainte cele viitoare. Şi cuvântul lor s-a făcut nu pentru un singur timp, ci 
glăsuirile profetice sunt bine primite prin toate generaţiile; nu numai atunci 
când răspundeau celor de faţă, ci şi când spuneau dinainte cele viitoare prin 
toate generaţiile. Pentru că atunci când vorbesc cele trecute le aduceau aminte 
umanităţii, când arată cele prezente ne convingeau să nu fim nepăsători, iar 
când pun dinainte cele viitoare ne fac pe fiecare din noi temători, fie văzând 
noi împlinindu-se cele spuse cu mult înainte, fie așteptând să se împlinească 
cele viitoare. Aceasta e credinţa noastră, o, voi toţi oamenii, fiindcă noi nu 
suntem convinşi de vorbe deşarte, nici nu suntem răpiți de impulsurile inimii, 
pentru că nu suntem seduşi de plauzibilitatea unor cuvinte convingătoare, nici 
nu suntem neascultători față de nişte cuvinte grăite cu putere dumnezeiască. 
Acestea le-a poruncit Dumnezeu Cuvântului, iar Cuvântul le-a spus profe- 
ților, întorcând prin ele pe om din neascultare; nu aservindu-l cu sila unei 
necesităţi, ci chemându-! la libertate printr-o alegere de bunăvoie. Aşadar pe 
Acest Cuvânt L-a trimis Tatăl în vremurile din urmă nu ca să vorbească prin 
profeţi, nevrând ca, întrucât e propovăduit în chip întunecos, să fie bănuit 
doar, ci vrând ca El să Se arate fiind văzut cu ochii noştri, pentru ca lumea 
să se înduplece văzându-L nu poruncind în numele unor profetți, nu înfrico- 
şând sufletul printr-un înger, ci vorbind fiind de față El Însuşi. Pe Acesta 
L-am cunoscut că a luat trup dintr-o Fecioară şi a purtat „omul cel vechi” 
printr-o nouă plămădire a lui. Pe Acesta ÎI ştim că a trecut în viaţă prin toate 
vârstele, ca să se facă El Însuşi lege fiecărei vârste și să arate umanitatea Lui 
prezentă drept scop tuturor oamenilor; şi pentru ca prin El să se dovedească 
că Dumnezeu n-a făcut nimic rău şi că omul are, ca unul liber, puterea de a 
voi şi de a nu voi, putând face amândouă lucrurile. Pe Acest Om ÎI ştim făcut 
din frământătura noastră; căci dacă n-ar fi fost din frământătura noastră, în 
zadar mai legiuieşte să fie imitat Învățătorul. Căci dacă Acel om ar fi din 
altă substanță, de ce-mi mai porunceşte mie, celui neputincios prin fire, şi 
cum mai este Acesta bun şi drept? Ci ca să nu fie socotit altul decât noi, a 
suportat şi oboseală, a vrut să flămânzească și n-a refuzat să înseteze, s-a 

cufundat în somn, nu s-a împotrivit suferinței, a fost ascultător până la 
moarte şi a arătat învierea, aducând în toate drept pârgă propria Sa umanitate, 
ca şi tu să nu te descurajezi când suferi, ci mărturisind că eşti şi tu însuți om, 
să aştepţi şi tu ce I-a dat Acestuia Dumnezeu. 


Acesta e cuvântul adevărat despre Divin, o, oamenilor, elini şi barbari, 
caldei şi asirieni, egipteni şi libieni, indieni şi etiopieni, celți şi latini război- 
nici, şi toţi cei care locuiţi în Europa, Asia şi Africa, cărora mă fac sfătuitor 
eu, care sunt învățăcel iubitor de oameni al Cuvântului Iubitor de oameni; 
pentru ca, alergând, să fiți învăţaţi de noi cine e adevăratul Dumnezeu şi care 
e creaţia Lui în bună rânduială, neluând aminte la sofismele unor cuvinte 
meşteşugite, nici la făgăduinţele deșarte ale unor eretici hoţi de cuvinte, ci la 
simplitatea gravă a unui adevăr lipsit de pompă. Cunoaştere prin care veţi 
scăpa de ameninţarea focului judecății care se apropie şi de ochiul neluminat 
al tartarului întunecos neluminat de glasul Cuvântului, de fierberea veşnicului 
iezer născător de flacără. de ochiul înfricoşător al îngerilor pedepsiţi în tartar 
care rămâne pururea în chip amenințător, de viermele care se hrăneşte neîn- 
cetat din trupul care fierbe. Fiind învățat Care e Dumnezeul adevărat, vei 
scăpa de acestea, vei avea trupul nemuritor şi nestricăcios împreună cu su- 
fletul, și vei primi Împărăția cerurilor; tu, cel care ai cunoscut pe Împăratul 
ceresc, vei convorbi cu Dumnezeu şi vei fi comoştenitor al lui Hristos, 
nemaifiind rob patimilor şi bolilor, fiindcă te-ai făcut dumnezeu. Căci câte 
pătimiri ai răbdat ca om, acestea ţi le-a dat Dumnezeu pentru că eşti om. Dar 
câte urmează lui Dumnezeu acestea a făgăduit Dumnezeu să ți le ofere când 
vei fi îndumnezeit şi făcut nemuritor. Aceasta înseamnă acel „Cunoaşte-te 
pe tine însuţi” cunoscând adică în tine însuți pe Dumnezeu Care te-a făcut. 
Căci odată cu cunoaşterea de sine se întâmplă celui chemat de El să fie şi 
cunoscut de El. Deci nu vă duşmăniţi pe voi înşivă, oameni, nici nu şovăiți 
să vă întoarceți înapoi. Căci Hristos este Cel căruia Dumnezeu Cel peste toate 
I-a poruncit ca păcatul să fie spălat dintre oameni, făcând-l astfel nou pe omul 
cel vechi. Numindu-l de la început „chip” al Său, El a arătat printr-o prefigu- 
rare afecțiunea față de tine. Ascultând de poruncile Lui solemne şi făcându-te 
imitator bun al Celui Bun, vei fi asemenea Lui fiind cinstit de El. Fiindcă, 
făcându-te şi pe tine dumnezeu spre slava Lui, Dumnezeu nu sărăcește. 


. w. 


| Ii Dimrifii 


Crezul Roman-Apostolic' 


Romanum? 
(Roma, 200-250; în caractere cursive adaosurile atestate în secolul IV) 


Credo in Deum Patrem omnipotentem Cred în Dumnezeu Tată Atotputernic; 


et in Christum lesum, Filium eius şi în Hristos Iisus Fiul Său 
unicum Dominum nostrum Unic Domnul nostru, 

qui natus est de Spiritu Sancto Care S-a născut din Duhul Sfânt 
e Maria Virgine, şi Fecioara Maria, 

qui sub Pontio Pilato crucifixus est Care sub Ponţiu Pilat a fost răstignit 
et sepultus, şi îngropat, 

tertia die resurrexit, a treia zi a înviat, 

ascendit in coelos, S-a înălțat la ceruri, 

sedet ad dexteram Patris, şade de-a dreapta Tatălui, 

unde venturus est iudicare vivos de unde va veni să judece viii 
et mortuos şi morții; 

et in Spiritum Sancum, şi în Duhul Sfânt, 

sanctam ecclesiam sfânta Biserică, 

remissionem peccatorum iertarea păcatelor, 

carnis resurrectionem. învierea cărnii. 


! Traducere după LIUWE H. WESTRA, The Apostles’ Creed. Origin, History, and Some 
Early Commentaries, Turnhout, 2002, p. 540-541. 

? Versiuni mai simple ale crezului sunt: 

— cel din așa-numita Epistolă a Apostolilor (Asia Mică, cca 160-170), unde cele cinci 
pâini ale minunii evanghelice (Mc 6, 39) sunt interpretate drept cele cinci articole ale cre- 
dinței creştinilor care trebuie să creadă „într-Un Tată Domn a toate, în lisus Hristos Mântui- 
torul nostru, în Duhul Sfânt Mângâietorul, în sfânta Biserică şi în iertarea păcatelor; 

— cel atestat în papirusul liturgic descoperit la Der-Balyzeh (Egipt) şi care are următoarea 
formă: „Cred într-Un Dumnezeu Tată Atoateţiitor, în Fiul lui Unul-Născut Domnul nostru 
lisus Hristos, în Duhul Sfânt, în învierea cărnii şi în sfânta Biserică catholică.” 

Varianta amplificată 
comentată de Sfântul Nichita al Remesianei (Dacia Mediteranea, t 414) 


Credo in Deum Patrem omnipotentem 


et in Filium eius lesum Christum 


natus ex Spirito Sancto et ex Vergine Maria, 
passus sub Pontio Pilato, crucifixum, mortuum, tertia die resurrexit vivus 
e mortuis, ascendit in coelos, sedet ad dexteram Patris, inde venturus iudi- 


care vivos et mortuos, 


et in Spiritum Sanctum, sanctam Ecclesiam catholicam, communionem 
sanctorum, remissionem peccatorum, camis resurrectionem et vitam aetemam. 


Cred în Dumnezeu Tatăl Atotputernic 


şi în Fiul Său lisus Hristos 


născut din Duhul Sfânt şi din Fecioara Maria, 
care sub Pontiu Pilat a pătimit, a fost răstignit, a murit, a înviat a treia zi 
viu dintre morți, s-a înălțat la ceruri, şade de-a dreapta Tatălui, de unde va 


veni să judece viii şi morţii 


şi în Duhul Sfânt, sfânta Biserică catholică, împărtășirea de cele sfinte, 
iertarea păcatelor, învierea cărnii şi viaţa veşnică. 


Apostolicum — Textus receptus 
(Galia, secolul VII; în caractere cursive adaosurile la Crezul Roman) 


Credo in Deum Patrem omnipotentem, 
Creatorem coeli et terrae 

et in Christum Iesum, Filium eius 
unicum Dominum nostrum 

qui conceptus est de Spiritu Sancto, 
natus ex Maria Virgine, 

passus sub Pontio Pilato, crucifixus, 
mortuus et sepultus, 

descendit ad inferna 

tertia die resurrexist a mortuis 

ascendit ad coelos, 

sedet ad dexteram Dei Patris 
Omnipotentis, 

unde venturus est iudicare vivos 
et mortuos; 


Cred în Dumnezeu Tată Atotputernic, 
Făcător al cerului şi al pământului, 

şi în Hristos lisus, Fiul Său Unic, 
Domnul nostru, 

Care S-a zămislit din Duhul Sfânt, 
S-a născut din Fecioara Maria, 

a pătimit sub Ponţiu Pilat, a fost 
răstignit, a murit şi a fost îngropat, 

S-a pogorât la iad, 

a treia zi a înviat din morţi 

S-a înălțat la ceruri, 

şade de-a dreapta Dumnezeului Tată 
Atotputernic, 

de unde va veni să judece viii 
şi morții; 

credo in Spiritum Sanctum, cred în Duhul Sfânt, 
sanctam catholicam ecclesiam, sfânta catholică Biserică, 
Sanctorum communionem, împărtăşirea de cele sfinte, 
remissionem peccatorum, iertarea păcatelor, 

carnis resurrectionem învierea cămii 

et vitam aeternam. Și viața veşnică. 


Comparaţie? între 


Crezul Roman-Apostolic Crezul Niceo-Constantinopolitan 


Cred în Dumnezeu Tată Atotputernic Credem într-Unul Dumnezeu Tatăl 
Atotţiitorul 
Făcător al cerului şi al pământului  Făcător al cerului şi al pământului, 
al tuturor celor văzute şi nevăzute. 

Şi în Iisus Hristos, Și într-Unul Domn lisus Hristos, 

Fiul Său unic, Domnul nostru, Fiul lui Dumnezeu, Unul-Născut, 

Care din Tatăl S-a născut mai înainte 
de toţi vecii; 

Lumină din lumină, Dumnezeu ade- 
vărat din Dumnezeu adevărat, 

născut, nu făcut, 

de-o-ființă cu Tatăl, 

prin Care toate s-au făcut, 

Care pentru noi, oamenii, şi a noastră 
mântuire 

(S-a pogorât din ceruri, 

Care S-a zămislit din Duhul Sfânt S-a întrupat din Duhul Sfânt 


Niceea, 325 


şi S-a născut din Fecioara Maria, şi din Fecioara Maria 
şi S-a făcut om; 
a pătimit sub Ponţiu Pilat a fost răstignit pentru noi sub Ponţiu 
Pilat, 
a fost răstignit, a murit şi a fost a pătimit, a fost îngropat 
îngropat, 
S-a pogorât la iad, 
a înviat a treia zi din morţi, şi a înviat a treia zi, după Scripturi, 
S-a înălțat la ceruri, S-a înălțat la ceruri 


? EMMANUEL LANNE, „Le symbole des Apâtres expression de la foi apostolique et Sym- 
bole de Nicée”, Jrenikon 56 (1983), p. 480-481. 

şade de-a dreapta lui Dumnezeu Tatăl 


Atotputernic 
de unde va veni 
să judece viii şi morţii. 


Cred în Duhul Sfânt, 


sfânta catholică Biserică, 


împărtăşirea de cele sfinte, 
iertarea păcatelor, 


învierea cărnii 
şi viața veşnică. Amin. 


şi şade de-a dreapta Tatălui, 


şi iarăşi va să vină cu slavă 
să judece viii şi morţii, 
şi Împărăţia Lui nu va avea sfârşit. 
Şi întru Duhul Sfânt, 
2|Domnul de viață făcător, 
Care din Tatăl purcede, 
5|Care e închinat şi slăvit împreună cu 
Tatăl şi cu Fiul, 
are a grăit prin profeti. 
Intru una, sfântă, catholică şi aposto- 
lică Biserică. 


Constan 


Mărturisim un Botez spre iertarea 
păcatelor, 

aşteptăm învierea morţilor 

ŞI viața veacului ce va să vină. Amin. 


IV 


Canonul apostolic al Bisericii: 
lex orandi — lex credendi — lex vivendi 


Didahia celor Doisprezece Apostoli 
(Siria occidentală, cca 50 sau 90-100 d. Hr.)' 


Învățătura Domnului prin cei Doisprezece Apostoli către neamuri/păgâni 


Cele Două Căi 


I’ Sunt două căi: una a vieţii şi una a morţii [Jr 21, 8], şi mare e diferența 
între cele două. 


Calea vieții 


? Aşadar, calea vieții e aceasta: Mai întâi, să iubeşti pe Dumnezeu Care 
te-a făcut [Df 6, 5; Mt 22, 37], în al doilea rând, pe aproapele tău ca pe tine 
însuţi [Lv 19, 18; Mt 22, 39], iar toate câte ai vrea să nu ţi se facă ţie, nu le 
face nici tu altora [Tob 4, 15; Mt 7, 12]. 


Secţiune evanghelică 


lar învățătura acestor cuvinte este aceasta: Binecuvântați pe cei ce vă 
blestemă şi rugaţi-vă pentru vrăjmaşii voştri, postiţi pentru cei ce vă prigo- 
nesc [Mt 5, 44], căci ce mulţumire puteaţi avea dacă iubiţi pe cei ce vă iu- 
besc? Oare păgânii nu fac acelaşi lucru [Mt 5, 46-47]? Voi însă iubiți pe cei 
ce vă urăsc [Mt 5, 44] şi nu veți avea dușmani. “ Abţine-te de la poftele car- 
nale și trupeşti. Dacă-ţi dă cineva o palmă peste obrazul drept, întoarce-i-l şi 
pe celălalt [Mf 5, 39] şi vei fi desăvârşit. Dacă te obligă să mergi cu el o milă, 
du-te cu el două [Mt 5, 41]. Dacă-ţi ia cineva haina, dă-i şi cămaşa [Mt 5, 40]. 
Dacă-ți ia cineva ce e al tău, nu-l cere înapoi [Lc 6, 30], căci nu vei putea. 
? Oricui cere ceva de la tine dă-i şi nu refuza [Mt 5, 42], căci Tatăl vrea să se 
dea în dar din darurile Sale. Fericit cel ce dă potrivit poruncii, căci este nevi- 
novat. Vai celui ce ia! Căci dacă ia având nevoie, va fi nevinovat, dar dacă 


Traducere după ed. W. Rordorf / A. Tuiller: La Doctrine des Douze Apâtres (Didachè) 
(Sources Chrâtiennes 248), 1978. 

ia neavând nevoie, va da socoteală de ce a luat şi pentru ce; şi fiind reținut 
va fi cercetat pentru cele pe care le-a făcut şi nu va ieşi de acolo până nu va 
da şi ultimul bănuț {Mfr 5, 26). 5 Dar tot despre aceste lucru s-a zis: „Să asude 
milostenia ta până ce vei şti cui să o dai [cf. Sir 12, 1]. 


Poruncile 


II! A doua poruncă a învățăturii: ° Să nu ucizi [Zş 20, 15], să nu faci adulter 
[Zş 20, 13]; să nu strici copii, să nu desfrânezi, să nu furi [/ș 20, 14]; să nu 
faci farmece [Dr 18, 10); să nu omori copilul prin stricăciune/avort, nici să 
nu-l ucizi pe cel născut; să nu pofteşti cele ale aproapelui [7ș 20, 17]. ? Să nu 
te juri [Mt 5, 33], să nu dai mărturie mincinoasă [/ș 20, 16], să nu vorbeşti 
de rău [/ș 21, 16], să nu fi ranchiunos [Pr 12, 21; Za 7, 10]. “ Să nu fii dupli- 
citar în gândire, nici în cuvânt [Sir 5, 9. 14; 6, 1], căci duplicitatea în cuvânt 
e o cursă de moarte. ° Cuvântul tău să nu fie mincinos, nici gol, ci amestecat 
cu fapta. Í Să nu fii lacom, nici răpitor, nici făţarnic, nici răutăcios, nici 
mândru; și să nu primeşti sfat rău împotriva aproapelui tău. ” Să nu urâşti 
pe nici un om, ci pe unii să-i mustri, pentru alţii să te rogi, iar pe alții să-i 
iubeşti mai mult decât sufletul tău. 


Povăţuirea înțeleptului 


III! Copilul meu, fugi de orice rău şi de tot ce seamănă cu el. ` Nu fi furios. 
căci mânia duce la omor, nici zelos, nici certăreţ, nici irascibil, căci din toate 
acestea se nasc ucigașii. ` Copilul meu, nu fi poflicios, căci pofta duce la 
desfrâu, nici cu vorbe de ruşine, nici cu ochi indiscret, căci din toate acestea 
se naşte adulterul. “ Copilul meu, nu ghici în zborul păsărilor, căci aceasta 
duce la idolatrie, nici nu practica incantații, astrologia sau purificări, nici nu 
voi să vezi sau să auzi aceste lucruri, căci din toate acestea se naşte idolatria. 

* Copilul meu, nu fi mincinos, căci minciuna duce la furt, nici iubitor de 
arginți, nici de slavă deşartă, căci din toate acestea se nasc hoţiile. f Copilul 
meu, nu fi murmurător, căci murmurul duce la blasfemie, nici arogant, nici 
nu gândi lucruri rele, căci din toate acestea se nasc blasfemii. 

7 Fii însă blând, fiindcă cei blânzi vor moşteni pământul [Ps 36, 11]. % Fii 
îndelung-răbdător, milostiv, lipsit de răutate, liniştit și bun, şi tremură mereu 
pentru cuvintele pe care le-ai auzit [cf. Zs 66, 2]. ° Nu te înălța pe tine însuţi, 
nici nu da sufletului tău îndrăzneală. Să nu se lipească sufletul tău cu cei tru- 
faşi, ci să petreci cu cei drepţi şi smeriți. ° Lucrurile care ţi se întâmplă pri- 
meşte-le ca pe nişte lucruri bune, ştiind că nimic nu se face fără Dumnezeu. 

IV ! Copilul meu, adu-ţi aminte zi şi noapte de cel ce îţi grăiește cuvântul 
lui Dumnezeu şi să-l cinsteşti ca pe Domnul, căci unde se vorbeşte de dom- 

nie, acolo este Domnul. ? Caută în fiecare zi fețele sfinților, ca să te odih- 
neşti în cuvintele lor. ? Să nu faci schisme/rupturi, ci să împaci pe cei ce se 
luptă; să judeci cu dreptate şi să nu te uiţi la fața omului când mustri pentru 
greşeli. * Să nu te îndoieşti dacă un lucru va fi sau nu. 

* Nu- -ți întinde mâinile când e să iei şi nu le strânge când e să dai [Dt 15, 7; 
Sir 4, 31]. 6 Dacă ai prin lucrul mâinilor tale, dă ca răscumpărare pentru 
păcatele tale. 7 Să nu şovăi să dai, nici să nu murmuri dacă dai, căci vei cu- 
noaşte Cine e Cel ce-ţi dă în schimb răsplată bună [Pr 19, 17]. ê Nu-ţi în- 
toarce spatele de la cel lipsit [Sir 4, 5], şi să pui în comun cu fratele tău toate 
şi să nu spui că sunt ale tale; căci dacă veți fi părtași în nemurire, cu atât mai 
mult în cele muritoare? 

? Să nu-ţi iei mâna de pe fiul tău de pe fiica ta, ci din tinerețe să-i înveți 
frica de Dumnezeu. ' Să nu porunceşti cu asprime sclavului sau slujnicei 
tale care-și pune nădejdea în Același Dumnezeu, ca nu cumva să nu se mai 
teamă de Dumnezeu Care e peste amândoi, căci El nu vine să cheme după fața 
[omului], ci peste cei al căror duh l-a pregătit. ! Iar voi, sclavii, supuneţi-vă 
stăpânilor voştri cu ruşine şi teamă ca unui chip [typos] al lui Dumnezeu. 

“ Să urăşti orice fățărnicie şi tot ce nu e plăcut Domnului. ” Să nu pără- 
sești poruncile Domnului, ci să păzeşti cele ce ai primit, fără să adaugi sau 
să scoţi ceva [Dr 4, 2; 13, 1]. '% În adunare/biserică [ekk/&sia] să-ți mărturi- 
seşti greşelile şi să nu vii la rugăciunea ta cu conştiinţă rea. Aceasta este 
calea vieţii. 


Calea morţii 


V’ lar calea morții e aceasta: întâi de toate, este rea şi plină de blestem: 
ucideri, adultere, pofte, desfrânări, hoţii, idolatrii, vrăjitorii, răpiri, mărturii 
mincinoase, fățărnicii, duplicități, viclenie, trufie, răutate, aroganță, lăcomie, 
vorbe de rușine, gelozie, îndrăzneală, mândrie; prigonitorii celor buni, urâtorii 
adevărului, iubitorii minciunii, necunoscătorii răsplăţii dreptății, nealipiți de 
bine, nici de judecata dreaptă, veghetorii nu pentru bine, ci pentru rău, cei 
departe de blândețe şi răbdare, iubitorii de cele deşarte, urmăritorii răsplăti- 
rii, nemilostivii față de cel sărac, cei ce nu suferă pentru cel chinuit, cei ce 
nu-L cunosc pe Făcătorul lor, omorâtorii de copii, stricătorii făpturii lui 
Dumnezeu, cei ce întorc spatele celui lipsit, cei care-l chinuie pe cel necăjit, 
apărătorii celor bogați, judecătorii fărădelege ai celor sărmani, păcătoşii în- 
răiți. Izbăviţi-vă, copii, de toți aceştia! 

VI ! Vezi ca nimeni să nu te facă să rătăceşti de la această cale a învățăturii, 
fiindcă te învaţă în afara de Dumnezeu. ? Căci dacă vei putea să porţi tot ju- 
gul Domnului [Mt 11, 29], vei fi desăvârşit; dar dacă nu vei putea, fă ce poți. 

3 Cât despre mâncăruri, poartă ce poți; dar abţine-te tare de la cărnurile jert- 
fite idolilor [idolotite], căci sunt o adorare [/atreia] adusă unor zei morți. 


Botezul 


VII ' Iar cu privire la Botez, aşa să botezați: după ce aţi spus înainte toate 
acestea, botezați/cufundaţi în Numele Tatălui şi al Fiului şi al Sfântului Duh 
[Mt 28, 19] în apă curgătoare. ° lar dacă n-aveţi apă curgătoare, botezaţi/cu- 
fundaţi în altă apă; dacă nu puteți în apă rece, în caldă. * Jar dacă nu ai nici 
una, nici alta, varsă apă pe cap de trei ori în Numele Tatălui şi al Fiului şi al 
Sfântului Duh. Dar să postească înainte de Botez cel ce botează şi cel bote- 


zat şi dacă pot şi alţii, iar celui ce se botează porunceşte-i să postească o zi 
sau două înainte. 


Postul şi rugăciunea 


VIII ! lar posturile voastre să nu fie odată cu cele ale făţarnicilor [Aypo- 
kritai — fariseilor), căci ei postesc luni și joi, voi însă să postiţi miercuri și 
vineri. ? Şi nu vă rugaţi ca fățarnicii, ci cum a poruncit Domnul în Evanghelia 
Sa, aşa să vă rugați [Mt 6, 9-13; Le 11, 2—4]: 

Tatăl nostru Care eşti în ceruri! 
Sfinţească-se Numele Tău! 
Vină Împărăţia Ta! 
Facă-se voia Ta precum în cer aşa şi pe pământ! 
Pâinea noastră cea de toate zilele dă-ne-o nouă astăzi! 
Şi ne lasă nouă datoria noastră, 
precum şi noi lăsăm datornicilor noştri! 
Şi nu ne duce în încercare [persecuție]! 
Ci [atunci] izbăveşte- ne de cel rău! 

A Că a Ta e puterea şi slava în veci! 

De trei ori pe zi să vă rugaţi aşa. 


Euharistia 


TA Iar cu privire la Euharistie/Mulţumire, aşa să mulțumiți: 
? Mai întâi cu privire la pahar: 
Mulţumim ie, Tată al nostru, 
pentru sfânta vie a lui David, slujitorul [paidos] Tău, 


pe care ne-ai fâcut-o cunoscută prin Iisus, Slujitorul Tău 
[Paidos Sou]. 
Ție slavă în veci! 

? Iar cu privire la frângere: 
Mulţumim Ție, Tatăl nostru, 
pentru viața şi cunoaşterea, 
pe care ni le-ai făcut cunoscute prin lisus, Slujitorul Tău. 
Ție slavă în veci! 
“ Aşa cum această frângere era risipită pe munţi 
şi, adunată, s-a făcut una, 
aşa să se adune şi Biserica Ta de la marginile pământului în 
Împărăţia Ta. 
Că a Ta este slava şi puterea prin Iisus Hristos în veci! 
” Nimeni să nu mănânce, nici să bea din Euharistia voastră, ci cei botezați 
în Numele Domnului, căci despre acest lucru a zis Domnul: „Nu daţi cele 
sfinte câinilor!” [M 7, 6]. 
X' Iar după ce v-aţi săturat, așa să mulțumiți: 
` Îţi mulțumim, Tată sfânt, 
pentru sfânt Numele Tău, 
pe care l-ai făcut să se sălăşluiască în inimile noastre, 
şi pentru cunoaşterea, credinţa şi nemurirea, 
pe care ni le-ai făcut cunoscute prin lisus, Slujitorul Tău. 
Ţie slavă în veci! 
? Tu, Stăpâne Atoatețiitor, 
ai creat toate pentru Numele Tău, 
şi ai dat oamenilor hrană şi băutură spre desfătare, ca să-Ți 
mulțumească, 
iar nouă ne-ai dăruit o hrană şi o băutură duhovnicească 
şi viață veșnică prin lisus Slujitorul Tău. 
“ Înainte de toate Îţi mulțumim că eşti puternic. 
Ție slavă în veci! 
* Adu-Ţi aminte, Doamne, de Biserica Ta, ca să o izbăveşti 
de orice rău 
şi să o desăvârşeşti în iubirea Ta. 
Din cele patru vânturi adun-o pe ea, cea sfințită, 
în Împărăţia Ta, pe care i-ai gătit-o. 
Că a Ta este puterea şi slava în veci! 
4 Să vină harul Şi să treacă lumea aceasta! 
Osana Dumnezeului lui David! 
De este cineva sfânt, să vină! 
De nu este, să facă pocăință! 
Marana tha! Amin. 
Profeților însă îngăduiţi-le să mulțumească cât vor. 

Despre învățători 


XI’ Oricine ar veni să vă înveţe toate cele spuse mai înainte, primiţi-l. 
? Dar dacă cel ce învaţă se întoarce să înveţe o altă învățătură ca să le desfi- 
ințeze, nu-l ascultați. Dacă însă învaţă ca să sporească dreptatea şi cunoaşterea 
Domnului, primiţi-l ca pe Domnul. 


Despre apostoli 


* Cu privire la apostoli şi profeți, faceţi potrivit învățăturii Evangheliei 

f Orice apostol vine la voi să fie primit ca Domnul; ` dar nu va rămâne 

decât o zi, iar dacă e nevoie şi cealaltă, iar dacă rămâne trei [zile], e un profet 

mincinos. ô Iar când iese de la voi apostolul să nu primească nimic altceva 

decât pâine care să-i fie de ajuns până unde va poposi, dar dacă cere argint 
[bani], atunci este profet mincinos. 


Despre profeţi 


Nu puneţi la încercare, nici nu judecaţi orice profet care grăieşte în Du- 
hul, căci orice păcat va fi iertat, dar acest păcat nu va fi iertat [Mr 12, 31]. 
$ Dar nu oricine vorbeşte în Duhul e profet, ci doar dacă are purtările Dom- 
nului. Aşadar, din purtările lor se va face cunoscut profetul mincinos şi pro- 
fetul [adevărat]. ° Orice profet care hotărăște o masă nu va mânca din ea, iar 
dacă nu face aşa, e profet mincinos. “ Şi orice profet care învaţă adevărul, 
dar nu face ceea ce învață, e profet mincinos. !/ Dar orice profet pus la în- 
cercare, deci adevărat, care face ceva pentru taina lumească a Bisericii, dacă 
nu-i învaţă pe alţii să facă câte le face el, acela nu va fi judecat de voi, căci 
îşi are judecata cu Dumnezeu, fiindcă aşa au făcut și profeții din vechime. 
“ Oricine însă ar spune în Duhul: Dă-mi argint sau altceva!, nu-l ascultați; 
dar dacă spune să se dea pentru alții lipsiţi, nimeni să nu-l judece. 


Ospitalitatea creştină 


XII ' Oricine vine în numele Domnului primiţi-l; după care punându-l la 
încercare îl veţi cunoaşte fiindcă aveţi pricepere să deosebiți dreapta şi stânga. 

? Dacă cel ce vine e în trecere, ajutați-l cât puteți, dar să nu rămână la voi 
decât două sau trei zile, în caz de nevoie. ? Iar dacă vrea să şadă la voi şi are 
o meserie, atunci să lucreze şi aşa să mănânce. “ Dar dacă n-are o meserie, 
purtați de grijă de el după înțelegerea voastră, gândindu-vă cum anume va 
trăi împreună cu voi un creştin fără să lucreze. ” lar dacă nu vrea să facă aşa, 
atunci face negustorie cu Hristos. Fiţi cu luare-aminte la unii ca aceştia! 

Plata profeților şi învăţătorilor 


XIII ' Dar orice profet adevărat care vrea să şadă la voi e vrednic de hrana 
lui [cf. Mt 10, 10]. ? Învățătorul adevărat e vrednic şi el de hrana lui ca şi cel 
care lucrează. ° Așadar, luând toată pârga roadelor teascului şi ariei, boilor şi 
oilor, dați-o profeților, căci ei sunt arhiereii voştri. “ Iar dacă n-aveţi profet, 
daţi-o săracilor. ° Dacă faci pâine, luând pârga ei dă-o potrivit poruncii. f La 
fel, dacă deschizi un ulcior de vin sau untdelemn, luând pârga dă-o profeților. 

7 Şi luând pârga din argint, haine şi orice agoniseală cum ţi se va părea, dă-o 
şi pe ea potrivit poruncii. 


Sinaxa duminicală 


XIV! Adunându-vă în ziua Domnului, frângeţi pâinea şi mulţumiţi, după ce 
mai înainte v-aţi mărturisit greşelile, ca să fie curată Jertfa voastră. ? Dar ori- 
cine are un conflict cu tovarăşul său să nu se adune cu voi până nu se împacă, 
pentru ca să nu se spurce Jertfa voastră. * Fiindcă acesta e cuvântul rostit de 
Domnul: „În tot locul aduceţi-Mi jertfă curată. Pentru că Împărat mare sunt, 
zice Domnul, şi numele Meu este minunat între neamuri” [Mal 1, 11. 14]. 


Ierarhia locală 


XV! Alegeţi-vă/hirotoniţi-vă episcopi şi diaconi vrednici de Domnul, băr- 
baţi blânzi şi neiubitori de arginți, adevărați şi puşi la încercare, căci ei îm- 
plinesc pentru voi slujirea [eitourgian] profeților şi învăţătorilor. ” Așadar, 
nu-i dispreţuiţi, căci ei sunt printre voi cei cinstiți împreună cu profeții şi 
învățătorii. 

Îndreptarea frăţească 


? Mustraţi-vă unii pe alţii nu în mânie, ci în pace, cum aveţi în Evanghelie. 
Cu cel ce nu se poartă cuviincios față de un altul să nu vorbească nimeni și 
nici măcar să nu-l ascultați până nu se căieşte. “ Iar rugăciunile, milosteniile 
şi toate faptele voastre să le faceţi aşa cum aveţi în Evanghelia Domnului 
nostru. 


Aşteptarea eshatologică 


XVI’ Vegheaţi pentru viața voastră. Candelele voastre să nu se stingă, 
mijloacele voastre să nu le desfaceţi [Lc 12, 35], ci fiţi gata; căci nu ştiţi 
ceasul în care vine Domnul nostru [Mt 24, 42. 44). ? Adunaţi-vă însă des ca 
să căutaţi cele ce se cuvin sufletelor voastre; căci tot timpul credinţei voastre 
nu vă va fi de folos, dacă nu veţi fi desăvârşiţi în vremea de pe urmă. 3 Căci 
în zilele de pe urmă se vor înmulţi profeţii mincinoşi şi corupători, şi oile se 


i  YyZLUI ua t 

vor preface în lupi, iar iubirea se va preface în ură [cf. Mt 24, 11). f Căci 
atunci când va spori fărădelegea, se vor uri, prigoni şi trăda unii pe alții [Mt 
24, 10], şi atunci înşelătorul lumii se va arăta ca Fiul Omului şi va face semne 
şi minuni [Mt 24, 24], pământul va fi predat în mâinile lui și va face lucruri 
neîngăduite, care nu s-au făcut nicicând din veac [Joi] 2, 2]. ? Atunci toată 
făptura oamenilor va veni în cuptorul încercării [Za 13, 8] şi mulţi se vor 
poticni [Mt 24, 10] şi vor pieri, dar cei care vor rămâne în credința lor vor fi 
mântuiți [Mt 10, 22; 24, 13] de Cel ce s-a făcut blestem [cf. Ga 3, 13; 1 Co 
12, 3]. í Şi atunci se vor arăta semnele adevărului: mai întâi semnul întin- 
denii [crucii] în cer, apoi semnul glasului de trâmbiţă, iar al treilea învierea 
morților [M 24, 30-31], 7 dar nu a tuturor, ci cum s-a zis: „Va veni Domnul 
şi toți sfinții împreună cu E!” [Za 14, 15). ê Atunci lumea Îi va vedea pe 
Domnul venind pe norii cerului [Mt 24, 30]...2 


? Ultimele rânduri, care lipsesc din unicul manuscris, pot fi reconstituite după parafraza 
Didahiei din Constituţiile Apostolice VIL.XXXII.4; cf. mai jos. 


Ipolit din Roma 


Tradiția Apostolică 
(Roma, cca 200-235)! 


I. Prolog 


Am expus cum se cuvenea cuvintele privitoare la harismele pe care Dum- 
nezeu le-a dăruit încă de la început oamenilor potrivit voii Lui readucând la 
Sine acest chip al Său [Fc 2, 26-27] care rătăcise de la El. 

Acum, mişcați de iubire față de toți sfinții, am venit la vârful predaniei 
[ad verticem traditionis] care se cuvine Bisericii, ca aceia care sunt bine in- 
struiți în ea să păzească predania care a dăinuit până acum potrivit expunerii 
făcute de noi şi cunoscând-o să rămână mai tari în ea din pricina căderii sau 
greşelii care se găseşte acum prin neştiință şi a celor ce nu o cunosc, Duhul 
Sfânt dându-le celor ce au credinţă dreaptă harul desăvârşit, ca aceia care sunt 
în fruntea Bisericilor să ştie cum trebuie să predea şi să păzească toate acestea. 


II. Despre episcopi 


Să fie hirotonit episcop cel ales de întreg poporul şi ireproşabil [cf. 7 Tim 
3, 2]. Când va fi numit şi va fi plăcut de toți, poporul să se adune împreună 
cu prezbiteriul şi episcopii prezenţi într-o zi de duminică şi, cu consimță- 
mântul tuturor acestora, să-şi pună mâinile peste el [Nm 27, 18. 23], iar 
prezbiteriul să stea în linişte. Toţi să păstreze tăcerea rugându-se din inimă 
pentru pogorârea Duhului. După care unul din episcopii de față, rugat de 
toți, să-şi pună mâna peste cel care se hirotoneşte episcop şi să se roage 
spunând astfel: 


II. [Rugăciune de sfințire a episcopului] 


Dumnezeule şi Tată al Domnului nostru lisus Hristos, Tatăl îndurărilor şi 
Dumnezeule a toată mângâierea [2 Co 1, 3], Cel ce întru cele înalte locuieşti 


' Traducere după ed. B. Botte: HIPPOLYTE DE ROME, La Tradition Apostolique (Sources 
Chrctiennes 11 bis), Cerf, 1968 şi Didache — Traditio Apostolica (Fontes Christiani 1), 
Herder, 19912. 

şi spre cele umile priveşti [Ps 112, 5-6], Cel ce cunoşti toate înainte de a se 
face [Dn 13, 42];Tu Care prin cuvântul harului Tău ai dat hotare [terminos] 
Bisericii, Care ai prehotărât de la început un neam drept din Avraam şi ai 
aşezat căpetenii şi preoţi şi n-ai lăsat fără slujire locul Tău cel sfânt; Care de 
la întemeierea lumii ai binevoit să fi slăvit în cei pe care i-ai ales [Ef 1, 4-6], 
revarsă şi acum de la Tine puterea Duhului conducător [Ps 50, 14), pe Care 
prin Slujitorul/Copilul [Paidos] Tău iubit lisus Hristos L-ai dăruit sfinţilor 
apostoli care au întemeiat Biserica din tot locul ca loc al sfințirii Tale spre 
slava şi lauda neîncetată a Numelui Tău, Cunoscătorule al inimilor tuturor 
[FA 1, 24], dă robului Tău acesta [/s 42, 1] pe care l-ai ales spre episcopie să 
păstorească turma Ta sfântă [/z 34, 11-16; FA 20, 28; 7 Pir 5, 2] şi să-ŢI fie 
arhiereu fără reproş, slujindu-Ţi zi şi noapte, ca să facă neîncetat îndurătoare 
faţa Ta şi să-Ţi aducă darurile sfintei Tale Biserici; ca în duhul arhieriei să 
aibă putere de a ierta păcatele potrivit poruncii Tale [/n 20, 23], să dea cle- 
rici potrivit poruncii Tale şi să dezlege orice legătură potrivit puterii pe care 
ai dat-o apostolilor Tăi [Mt 16, 19; 18, 18], şi să bine-placă Ție în blândeţe 
şi inimă curată [2 Tim 2, 25; 1, 3] aducându-Ți parfum de bună-mireasmă 
[Ef 5, 2] prin Slujitorul/Copilul Tău lisus, Domnul nostru, împreună cu Care 
Ție se cuvine slavă, putere şi cinste, împreună cu Duhul Sfânt, acum și 
pururea şi în vecii vecilor. Amin. 


IV. [Despre Ofranda euharistică] 
Şi când a fost făcut episcop, toţi să-i dea pace sărutându-l şi îmbrăţişându-l 
că s-a făcut vrednic de aceasta. 

Iar diaconii să-i aducă ofranda, iar el punându-și mâna peste ofrandă să 

mulțumească împreună cu tot prezbiteriul spunând: 

— Domnul să fie cu voi cu toți! 

Şi toţi să spună: 

— Şi cu duhul tău! 

— Sus să avem inimile! 

— Le avem la Domnul! 

— Să mulțumim Domnului! 

— Vrednic şi drept lucru este. 

Și să continue astfel: 

— Îşi mulțumim, Ție, Dumnezeule, prin iubitul Tău Slujitor/Copil [Paidos] 
lisus Hristos, pe Care în aceste timpuri din urmă ni L-ai trimis mântuitor, 
răscumpărător şi înger al voii Tale [Zs 9, 5], Care e Cuvântul Tău nedespărțit 
de Tine prin Care ai făcut toate şi pe Care ai binevoit şi L-ai trimis din cer în 
pântecul Fecioarei, Care S-a întrupat şi a fost purtat în pântece şi S-a arătat 
Fiu născut din Duhul Sfânt şi Fecioara. 

Care, împlinind voia Ta şi agonisindu-Ți un popor sfânt, Şi-a întins mâi- 
nile ca să pătimească, ca să-i slobozească din patimă pe cei ce au crezut 
în Tine. 

Care atunci când S-a predat pătimirii de bunăvoie, ca să desființeze moar- 
tea şi să rupă lanţurile diavolului, să calce în picioare iadul şi să-i ducă la 
lumină pe cei drepți, să pună hotar [iadului] şi să arate învierea, luând pâinea, 
Ţi-a adus mulțumire şi a spus: „Luaţi! Mâncaţi! Acesta este Trupul Meu, 
care pentru voi se frânge” [Le 22, 19; 1 Co 11, 24]. Asemenea şi paharul 
spunând: „Acesta este Sângele Meu, care se varsă pentru voi. Când faceți 
aceasta, faceţi-o ca aducere-aminte de Mine!” [Lc 22, 20; 7 Co 11, 25]. 

Aducându-ne, aşadar, aminte de moartea şi învierea Lui, Îi aducem acum 
această Pâine şi acest Pahar, mulțumindu-Ți pentru că ne-ai învrednicit să 
stăm înaintea Ta şi să slujim ie. 

Şi cerem să trimiţi Duhul Tău Cel Sfânt peste ofranda sfintei Biserici. 
Adunându-i în una, dă tuturor celor ce se împărtăşesc din cele sfinte să se 
împărtăşească spre umplerea de Duh Sfânt, spre întărirea credinței în adevăr, 
ca să Te lăudăm şi slăvim prin Slujitorul/Copilul [Paidos] Tău lisus Hristos, 
prin Care Ţie se cuvine slavă şi cinste împreună cu Duhul Sfânt în Biserica 
Ta, acum şi în vecii vecilor. Amin. 


V. [Despre ofi-anda de untdelemn] 


Dacă aduce cineva drept ofrandă untdelemn, [episcopul] să mulțumească 
în aceeaşi ordine ca şi la pâine şi vin. Să mulțumească însă nu spunând ace- 
leaşi cuvinte, ci în acelaşi sens astfel: 

— Ca sfinţind acest ulei, să dai, Dumnezeule, sănătate celor ce se ung cu 
el şi gustă din el. Aşa cum ai uns împărați, preoți şi profeţi, tot aşa să dea 
tuturor celor ce gustă din el şi se folosesc de el întărire şi sănătate. 


VI. [Despre ofranda de brânză şi măsline] 


În chip asemănător, dacă cineva aduce drept ofrandă brânză şi măsline, 
[episcopul] să zică așa: 

— Sfinţeşte acest lapte care s-a închegat, închegându-ne și pe noi prin 
iubirea Ta. 

— Fă să nu ducă lipsă de dulceața Ta acest rod al măslinului, care e o 
pildă a grăsimii Tale, pe care ai făcut-o să curgă din pom spre viaţă celor ce 
nădăjduiesc în Tine (Pr 3, 18]. 

La orice binecuvântare să se spună: 

— ie fie slavă, Tatălui şi Fiului cu Sfântul Duh în Sfânta Biserică, acum 
şi pururea şi în toţi vecii vecilor. Amin. 

VII. Despre prezbiteri 


Când însă episcopul hirotoneşte un prezbiter, să-i pună mâna lui pe cap, 
iar prezbiterii să-l atingă şi ei. Şi să spună potrivit celor spuse mai înainte, 
cum am spus deci sus despre episcop, rugându-se şi zicând: 

— Dumnezeule şi Tată al Domnului nostru Iisus Hristos, priveşte spre robul 
Tău acesta şi dă-i Duhul harului şi sfatului prezbiteriului, ca să ajute și să 
conducă norodul Tău cu inimă curată, aşa cum ai privit spre poporul alegerii 
Tale şi ai poruncit lui Moise să aleagă prezbiteri [bătrâni], pe care i-ai um- 
plut cu Duhul Tău, pe care L-ai dat slujitorului Tău (Moise; Nm 11, 16-25]. 

Şi acum, Doamne, fă ca Duhul harului Tău să rămână nelipsit în noi şi fă-ne 
vrednici ca umpluți de El să-Ţi slujim în simplitatea inimii, lăudându-Te prin 
Slujitorul/Copilul Tău lisus Hristos, prin Care Ţie se cuvine slavă și putere 
împreună cu Duhul Sfânt în sfânta Biserică, acum și în vecii vecilor. Amin. 


VIII. Despre diaconi 


Când se hirotonește un diacon, să fie ales potrivit celor spuse mai sus, 
episcopul singur punându-și mâna peste el, cum am poruncit mai înainte. 
Hirotonind diaconul, doar episcopul să-și pună peste el mâna, pentru că nu e 
hirotonit în preoţie, ci spre slujirea episcopului, ca să facă cele poruncite de 
el. Căci nu e aşezat să fie părtaş la sfatul clerului, ci ca să se îngrijească [de 
cei neputincioşi] şi să arate episcopului cele ce se cuvin făcute, primind așa- 
dar nu Duhul comun al prezbiteriului, de care se împărtășesc prezbiterii, ci 
Cel care îi este este încredințat sub puterea episcopului. Din această cauză 
singur episcopul să-l facă pe diacon, dar asupra prezbiterului să-şi pună mâna 
şi prezbiterii din pricina Duhului comun şi asemănător al clerului. Căci 
prezbiterul are doar puterea de a-L primi, nu are puterea de a-L da. De aceea 
nu hirotoneşte clerici. Dar la hirotonia prezbiterului să-l pecetluiască, dar 
episcopul îl hirotoneşte. lar asupra diaconului [episcopul] să spună aşa: 

— Dumnezeule, Care ai zidit şi împodobit toate cu cuvântul, Tată al Dom- 
nului nostru lisus Hristos, pe Care L-ai trimis să slujească voia Ta [15 9, 5] şi 
să ne arate sfatul Tău, dă Duhul harului, solicitudinii şi al râvnei acestui rob 
al Tău, pe care l-ai ales să slujească Biserica Ta şi să aducă în sfânt lăcaşul 
Tău cele ce se aduc de cel aşezat arhiereu al Tău spre slava Numelui Tău; ca 
slujind fără prihană şi în curăție, să se învrednicească de o treaptă mai mare 
[Z Tim 3, 13] şi să Te laude şi slăvească prin Fiul Tău, lisus Hristos Domnul 
nostru, prin Care ie fie slava, puterea și lauda, cu Duhul Sfânt acum şi 
pururea şi în vecii vecilor. Amin. 

IX. Despre mărturisitori 


Dacă e un mărturisitor care a fost în lanțuri pentru Numele Domnului, să 
nu se pună mâinile peste el pentru diaconie şi prezbiterat, căci are cinstea 
prezbiteratului prin mărturisirea lui. Dar dacă e aşezat episcop, atunci să se 
pună mâinile peste el. 

Dacă însă e un mărturisitor care n-a fost dus înaintea puterii, nici n-a fost 
pedepsit cu lanţuri, nici închis în temniţă, nici n-a fost condamnat la alte 
pedepse, ci a fost doar ocazional disprețuit pentru Numele Domnului nostru 
lisus Hristos şi pedepsit cu o pedeapsă la domiciliu, dacă a mărturisit, atunci 
pentru orice treaptă în cler ar fi vrednic să se pună mâna peste el. 


Episcopul să mulțumească aşa cum am spus mai sus, mulțumind lui 
Dumnezeu. Nu este însă deloc necesar să rostească aceleaşi cuvinte pe care 
le-am spus mai sus, rostindu-le pe de rost, ci fiecare să se roage după puterea 
sa, Dacă însă cineva are puterea de a se ruga destul şi să spună o rugăciune 
solemnă, e un lucru bun. Dacă, atunci când se roagă, cineva rosteşte o rugă- 
ciune cu măsură, să nu-l împiedicaţi, numai să se roage ceea ce e sănătos în 
ce priveşte ortodoxia. 


X. Despre văduve 


Văduva când este așezată nu e hirotonită, ci aleasă după nume. Să fie aşe- 
zată dacă bărbatul ei a murit de mult timp. Dacă însă bărbatul ei n-a murit de 
mult, să nu se aibă încredere în ea ci, chiar dacă e bătrână, să fie pusă un 
timp la încercare; căci adeseori patimile îmbătrânesc împreună cu cel care le 
face loc în el însuși. Văduva să fie aşezată numai prin cuvânt şi să se alăture 
celorlalte, Să nu se pună însă mâna peste ea, fiindcă nu aduce Ofranda [eu- 
haristică], nici nu are o slujire liturgică [/eirourgia]. Or hirotonia se face cu 
clerul în vederea slujirii liturgice [/eitourgia]. Văduva însă e aşezată pentru 
rugăciune, iar aceasta e a tuturor. 


XI. Despre citeți 


Citeţul e aşezat atunci când episcopului îi dă cartea, dar nu-şi va pune 
mâna peste el. 


XII. Despre fecioară 


Să nu se pună mâna peste o fecioară, căci doar alegerea ei o face fecioară. 


XIII. Despre ipodiacon 


Să nu se pună mâna nici peste ipodiacon, ci să fie numit ca să urmeze 
diaconului. 

XIV. Despre darurile tămăduitorilor 


Dacă însă cineva spune: „Am primit darul tămăduirii într-o descoperire”, 
să nu se pună mâna peste el, căci înseşi faptele vor arăta dacă spune adevărul. 


XF. Despre noii veniţi la credință 


Cei care sunt aduşi prima dată la ascultarea cuvântului, să fie aduși mai 
întâi în faţa dascălilor înainte să intre tot poporul și să fie întrebaţi despre 
pricina pentru care vin la credință. Şi să dea mărturie despre ei cei care i-au 
adus dacă sunt în stare să asculte cuvântul. Să fie întrebaţi și despre viața lor 
cum anume este: dacă are femeie sau dacă e sclav. Iar dacă stăpânul său nu dă 
mărturie despre el că e bun, atunci să fie respins. Dacă stăpânul său e păgân, 
să-l înveţe să placă stăpânului său, ca să nu aibă loc bulă [7 Ptr 2, 18-20; 
1 Tim 6, 1]. Dacă cineva are femeie sau o femeie are bărbat, să fie învățați 
să se mulțumească bărbatul cu femeia şi femeia cu bărbatul. Dacă cineva nu 
trăieşte cu femeie, să fie învăţat să nu desfrâneze, ci să-şi ia femeie după lege 
sau să rămână aşa cum este. Dacă are cineva demon, să nu asculte cuvântul 
învățăturii până ce nu e curat. 


XVI. Despre meserii şi ocupații 


Să se facă cercetare şi despre meseriile şi ocupațiile celor aduşi să fie 


catehizați. 
Dacă e cineva proxenet sau întreţine prostituate, fie să înceteze,fie să fie 


respins. 

Dacă e cineva sculptor sau pictor, să fie învăţat să nu mai facă idoli; fie să 
înceteze, fie să fie respins. 

Dacă e cineva actor pe scenă sau se etalează în teatre, fie să înceteze, fie 


să fie respins. 

Dacă învață copii, bine e să înceteze; dar dacă n-are altă meserie, să i se 
îngăduie. 

De asemenea, cine concurează la curse sau se duce la curse, fie să înceteze, 
fie să fie respins. 

Cine e gladiator sau îi învață pe gladiatori să se lupte, sau vânătorul care 
vânează animale [în arenă] sau funcţionarul public peste jocurile de gladia- 
tori fie să înceteze, fie să fie respins. 

Cine e preot al idolilor sau paznic al idolilor, fie să înceteze, fie să fie 
respins. 

Soldatul care e sub ordin să nu ucidă vreun om. Dacă i se poruncește, să nu 
execute lucrul şi să nu facă jurământ. Iar dacă nu vrea, atunci să fie respins. 

Catehumenul sau credinciosul care vor să se facă soldaţi să fie respinși, 
fiindcă disprețuiesc pe Dumnezeu. 

Prostituata sau omul desfrânat sau cine se castrează ori dacă face cineva 
un lucru care nu poate fi spus, să fie respinşi, căci sunt necuraţi. 

Magul să nu fie admis la judecată. Vrăjitorul sau astrologul, ghicitorul sau 
tâlcuitorul viselor, sau șarlatanul care tulbură poporul, sau cel ce face amu- 
lete, fie să înceteze, fie să fie respins. 

Concubina cuiva, dacă e sclava lui și i-a crescut copiii şi e legată numai de 
el, să asculte [cuvântul]; dacă nu e aşa, să fie respinsă. Bărbatul care are con- 
cubină să înceteze și să-şi ia soţie după lege, iar dacă nu vrea, să fie respins. 

Dacă am omis ceva, înseşi ocupațiile vă vor învăţa, căci toți avem Duhul 
lui Dumnezeu. 


XVII. Despre timpul ascultării cuvântului 


Catehumenii să asculte cuvântul trei ani. Dacă însă cineva e sârguincios 
şi stăruie bine în acest lucru, atunci să nu se judece atât timpul, ci doar pur- 
tarea lui. 


XVIII. Despre rugăciunea celor ce ascultă cuvântul 


Când învățătorul a încetat învăţătura, catehumenii să se roage singuri, 
separat de credincioși. lar femeile să stea rugându-se într-un loc aparte în 
biserică, fic femeile credincioase, fie femeile catehumene. Când vor sfârşi 
însă rugăciunea, să nu-şi dea pacea, căci sărutarea lor nu este încă sfântă. 
Credincioşii să se îmbrăţişeze însă întreolaltă, bărbaţii cu bărbații şi femeile 
cu femeile; dar bărbaţii să nu îmbrăţişeze femeile. Toate femeile să-şi aco- 
pere capul cu un paliu [o mantie], dar nu numai cu un fel de pânză de in, 
căci aceasta nu e un văl. 


XIX. Despre punerea mâinilor peste catehumeni 


Când dascălul își pune după rugăciune mâna peste catehumeni, să se roage 
şi să-i concedieze. Să facă așa, fie că acela care dă învățătură e cleric, fie laic. 

Dacă un catehumen e arestat pentru Numele Domnului, să nu fie în îndo- 
ială în ce priveşte mântuirea lui. Căci dacă i se aplică violență şi e ucis, deși 
păcatele nu i-au fost încă iertate, va fi îndreptăţit, căci primește botezul în 
sângele său. 


XX. Despre cei ce vor primi botezul 


Când sunt aduşi cei care vor primi botezul, să se cerceteze viaţa lor: dacă 
au trăit în cuviință cât timp au fost catehumeni, dacă au cinstit pe văduve, 

dacă au vizitat pe bolnavi, dacă au făcut toată fapta bună. Şi cei care i-au 
adus să dea mărturie despre fiecare: a făcut aşa, a auzit Evanghelia! Din 
momentul în care au fost separați, să se pună mâinile peste ei în fiecare zi, 
până ce vor fi exorcizați. Când se apropie ziua în care vor fi botezați, epis- 
copul să-i exorcizeze pe fiecare din ei, ca să ştie dacă e curat. Iar dacă nu e 
bun, nici nu e curat, să fie pus deoparte, fiindcă n-a ascultat cuvântul în cre- 
dință, căci e cu neputinţă ca străinul să se ascundă mereu. 

Cei ce urmează să se boteze să fie învăţaţi să se îmbăieze şi să se spele în 
a cincea zi a săptămânii [joi]. Dacă o femeie e la ciclu, să se pună deoparte 
ea însăși şi să primească botezul în altă zi. Cei ce vor primi botezul să pos- 
tească vinerea şi sâmbăta. lar sâmbătă cei ce vor primi botezul să se adune 
într-un loc după voia episcopului. Să li se poruncească tuturor să se roage 
şi să-şi plece genunchiul. Şi punându-și mâna peste ei, să exorcizeze orice 
duhuri străine ca să fugă de la ei şi să nu se mai întoarcă la ei. lar când a 
încetat exorcizarea, să sufle în fața lor, şi după ce i-a însemnat [cu semnul 
crucii] fruntea, urechile şi nările, să-i scoale, Și ei să petreacă toată noaptea 
priveghind, să li se citească şi să fie catehizaţi. Cei ce urmează să se boteze să 
nu aducă cu ei ceva, ci doar ceea ce fiecare aduce drept mulțumire [pentru 
Euharistie], căci se cuvine ca acela care s-a făcut vrednic [prin botez) să 


aducă în acel ceas şi Ofrandă [euharistică]. 


XXI. Despre predania Sfântului Botez 


La cântatul cocoșului, [episcopul] să se roage mai întâi deasupra apei. În 
cristelniță să fie apă curgătoare sau care curge de sus. Așa să se facă, afară 
de vreo necesitate. Iar într-o situaţie de necesitate permanentă și presantă, să 
se folosească apa care se găsește. Să-și dea jos hainele și să fie botezați mai 
întâi copiii mici. Şi toți care pot vorbi pentru ei înşişi să vorbească. Pentru 
cei care nu pot vorbi pentru ei să vorbească părinţii lor sau cineva din 
neamul lor. 

După care botezați-i pe bărbaţi, iar apoi femeile care şi-au desfăcut toate 
cosițele şi şi-au depus toate podoabele de aur şi argint pe care le au asupra 
lor. Şi nimeni să nu ia cu el în apă un lucru străin. 

lar în timpul stabilit pentru botez, episcopul să mulțumească peste untde- 
lemnul pe care-l pune într-un vas şi să-l cheme untdelemn al mulțumiri. 
Și să ia un alt untdelemn pe care să-l exorcizeze şi să-l cheme untdelemn al 
exorcismului. lar un diacon să ducă untdelemnul exorcismului şi să stea la 
stânga prezbiterului, şi alt diacon să ia untdelemnul mulțumirii şi să stea 
de-a dreapta prezbiterului. Și preotul să ia pe fiecare din cei care primesc 
botezul şi să-i poruncească să se lepede/să dezerteze zicând: 

— Mă lepăd/dezertez de tine, Satana, şi de toată slujirea ta şi de toate 
lucrurile tale! 

Iar când fiecare s-a lepădat/a dezertat să-l ungă cu untdelemnul exorcis- 
mului, spunându-i: 

— Orice duh să se depărteze de la tine! 

Și în acest mod să-l predea gol episcopului sau prezbiterului care stă lângă 
apă şi care botează. Şi un diacon să coboare cu el în acest mod. Iar când cel 
ce se botează va fi coborât în apă, punând mâna peste el, cel care-l botează 
să-i spună astfel: 

— Crezi într-un Dumnezeu Tată Atotputernic? 

lar cel care se botează să spună şi el: 

— Cred. 

Şi îndată [cel care-l botează] având mâna pe capul lui să-l boteze o dată. 
Şi apoi să zică: 

— Crezi în Hristos lisus Fiul lui Dumnezeu, Care S-a născut din Duhul 
Sfânt şi din Fecioara Maria, S-a răstignit sub Ponţiu Pilat, a murit, a înviat a 
treia zi din morţi, a urcat în ceruri şi şade de-a dreapta Tatălui şi va veni să 
judece vii şi morţii? 

lar când acela va fi spus: 

— Cred, 

să-l boteze iarăşi. Şi iarăşi să-i spună: 

Crezi în Duhul Sfânt, în sfânta Biserică şi în învierea cărnii? 

lar cel care se botează să spună: 

— Cred. 

Și așa să fie botezat a treia oară. Şi când se va înălța [din apă], să fie uns 
de prezbiter cu untdelemnul mulțumirii spunând: 

— Te ung cu untdelemn sfânt în Numele lui lisus Hristos. 

Și astfel după ce s-au uscat și îmbrăcat fiecare, să intre apoi în biserică. 
lar episcopul punând peste ei mâna să cheme astfel: 

— Doamne Dumnezeule, Care i-ai învrednicit să merite iertarea păcatelor 
prin baia nașterii din nou, fă-i vrednici şi să se umple de Duhul Sfânt și 
trimite peste ei harul Tău, ca să-Ţi slujească potrivit voii Tale. Că a Ta este 
slava, a Tatălui şi a Fiului împreună cu Sfântul Duh în sfânta Biserică, acum 
şi în vecii vecilor. Amin. 

După care, vărsând cu mâna sa untdelemnul mulțumiri şi punându-i-o pe 
cap, să spună: 

— Te ung cu untdelemn sfânt în Dumnezeu Tatăl Atotputernic, în Hristos 
lisus şi în Duhul Sfânt. 

Iar după ce i-a însemnat [cu semnul crucii] pe frunte să le dea sărutare şi 
să spună: 

— Domnul cu tine. 

lar cel însemnat să spună: 

— Şi cu duhul tău. 

Şi așa să facă cu fiecare. După care să se roage acum împreună cu tot 
poporul, pentru că înainte de a fi toate acestea ei nu se rugau cu credincioşii. 
Şi după ce s-au rugat, să-şi dea sărutarea păcii. 

Şi atunci ofranda să fie adusă de diaconi episcopului, iar el să mulțumească 
asupra pâinii, ca antitip al Trupului lui Hristos, şi asupra paharului cu vin 
amestecat, ca antitip al Sângelui vărsat pentru toţi cei ce au crezut în El; 
asupra laptelui şi mierii amestecate ca să arate împlinirea făgăduinţei făcute 
părinţilor și în care a vorbit de pământul în care curge lapte şi miere. Aceasta 
e carnea pe care ne-a dat-o Hristos ca cei ce cred să se hrănească cu EI, Care 
prin dulceața cuvântului Său face dulci cele amare ale inimii; precum și 
asupra apei aduse ofrandă pentru a arăta baia, pentru ca şi omul lăuntric, 
adică sufletul, să dobândească lucruri asemănătoare ca şi trupul. 

Despre toate acestea episcopul să dea seamă celor ce se împărtăşesc. lar 
frângând pâinea și dând fiecare parte a ei să spună: 

— Pâinea Cerească în Hristos lisus! 

Iar cel ce o prieşte să spună: — Amin. 

Şi dacă nu vor fi destui prezbiteri, să țină potire şi diaconii şi să stea cu 
cinste şi cu cuviinţă: primul să ţină apa, al doilea laptele, iar al treilea vinul. 
lar cei ce se împărtășesc să guste din fiecare [potir], cel care le dă spu- 
nându-le de trei ori: 

— În Dumnezeu Tatăl Atotputemic. lar cel ce primeşte să spună: — Amin. 

— Şi în Domnul lisus Hristos. [— Amin.] 

— Şi în Duhul Sfânt şi în Sfântă Biserică. lar el să spună: — Amin. 

Şi aşa să se facă cu fiecare. lar după ce s-au făcut acestea, fiecare să se 
sârguiască să facă toată fapta bună, să placă lui Dumnezeu şi să se poarte 
drept, petrecând în Biserică, făcând cele ce le învaţă ea şi înaintând în 
cucemicie. 

Acestea vi le-am predat pe scurt despre Sfântul Botez şi Ofranda Sfântă, 
căci ați fost deja învățați despre învierea cărnii şi celelalte, precum stă scris. 
lar dacă se cade amintit şi altceva, episcopul să-l spună celor ce au primit 
botezul în linişte. Necredincioşii să nu le cunoască însă înainte de a primi 
mai întâi botezul. Acesta este pietricica albă despre care vorbea Ioan: „Un 
nume nou este scris pe ea, pe care nimeni nu-l ştie decât cine va primi pie- 
tricica” [Ap 2, 47]. 

XXII. [Despre Cuminecătură] 


În ziua întâi a sâmbetei [duminica], dacă poate, episcopul să cuminece cu 
mâna lui tot poporul, în timp ce diaconii frâng [Pâinea], iar prezbiterii să 
frângă şi ei Pâinea. Când diaconul aduce [Euharistia] la prezbiter, acesta să-i 
prezinte vasul şi însuşi prezbiterul să ia şi să împartă poporului cu mâna lui. 
[ar în celelalte zile să primească [Cuminecătura] după porunca episcopului. 


XXIII. Despre post 


Văduvele şi fecioarele să postească adeseori şi să se roage în/pentru Bise- 
rică. Prezbiterii să postească ori de câte ori ar voi şi laicii asemenea. Episco- 
pul nu poate să postească decât atunci când posteşte tot poporul. Căci uneori 
cineva vrea să aducă o ofrandă, şi el nu poate să o refuze; iar atunci când 
frânge, va gusta negreşit. 


XXIV. Despre darurile pentru bolnavi 


În caz de necesitate, dacă nu este prezbiter, diaconul să dea bolnavilor sem- 
nul [signum] cu râvnă. şi după ce va fi dat cât e necesar, când va fi primit 
ceea ce se împarte, să mulțumească și să le consume acolo. 


Cei care primesc [darurile] să slujească cu râvnă 


Dacă primeşte cineva [daruri] ca să le aducă unei văduve, unui bolnav sau 
celui ce se ocupă de cele ale Bisericii, să le aducă în acea zi. Și dacă nu le-a 
dus, să le ducă în ziua următoare, sporind din ale lui cele ce erau, fiindcă la 
el a rămas pâinea săracilor. 


XXV. Despre aducerea sfeşnicului cu lumină la cina comunității 


Când e de față episcopul, atunci când se face seară, diaconul să aducă lu- 
mina şi, stând în mijlocul tuturor credincioșilor care sunt de față, [episcopul] 
să aducă mulțumire. Mai întâi să salute zicând: 

— Domnul să fie cu voi! 

lar poporul să zică: — Şi cu duhul tău. 

— Să mulțumim Domnului! 

lar ei să zică: — Vrednic şi drept lucru este! Măreţie şi înălțare împreună 
cu slavă Į se cuvin! 

Şi să nu zică: Sus inimile!, fiindcă acestea se spun la Ofranda [Euharistică]. 
Şi să se roage în acest mod, zicând: 

— Îți mulțumim, Doamne, prin Fiul Tău lisus Hristos, Domnul nostru, 
prin Care ne-ai luminat descoperindu-ne lumina nestricăcioasă. Străbătând 

lungimea zilei şi ajungând la începutul nopții, săturându-ne de lumina zilei 
pe care ai zidit-o spre desfătarea noastră şi neducând acum lipsă prin harul 
Tău de lumina de seară, Te lăudăm şi slăvim prin Fiul Tău lisus Hristos 
Domnul nostru, prin Care Ție fie slava, puterea și cinstea împreună cu Duhul 
Sfânt, acum şi pururea şi în vecii vecilor. Amin. 

Şi toți să spună: — Amin. 

Iar după cină să se ridice toți rugându-se, iar copiii şi fecioarele să spună 
psalmi. 

Apoi când va lua paharul amestecat al ofrandei, diaconul să spună un psalm 
dintre cei în care stă scris Aliluia. Şi apoi, dacă porunceşte prezbiterul, să 
continue tot din aceiaşi psalmi. lar după ce episcopul a adus ofrandă paha- 
rul, să spună unul din psalmii care se potrivesc paharului, tot cu Aliluia, în 
timp ce toți spun şi ei [refrenul] Aliluia. Când vor rosti psalmii, toți să spună 
Aliluia, ceea ce înseamnă: Lăudăm pe Dumnezeu Cel ce este [/ș 3, 4]! Slavă 
şi laudă Celui ce a creat lumea toată doar prin cuvânt [Ps 33, 6; 92, 1]! Şi 
odată isprăvit psalmul, să binecuvânteze paharul şi să dea din părticele [de 
pâine] tuturor credincioşilor. 


XXVI. [Despre cina comună] 


Şi când cinează, credincioşii care sunt de faţă să ia din mâna episcopului o 
părticică dintr-o pâine înainte să-şi rupă propria pâine, fiindcă c o binecu- 
vântare [eulogia], nu o mulțumire [eucharistia] ca Trupul Domnului. lar 
înainte să bea fiecare, se cuvine să ia un pahar şi să mulțumească asupra lui. 
şi în acest fel să bea şi să mănânce în curăţie. lar catehumenilor să li se dea o 
pâine a exorcismului şi fiecare să aducă ofrandă un pahar. 


XXVII. Că nu se cuvine să mănânce catehumenii împreună cu credincioşii 


Catehumenul să nu şadă la Cina Domnului. 
Cine mănâncă să pomenească pe cel care l-a invitat ori de câte ori mănâncă; 
căci de aceea a fost rugat să intre sub acoperişul lui. 


XXVIII. Că se cuvine să mănânce cu disciplină şi îndestulare 


Când mâncaţi şi beți, faceţi-o cu cinste, şi nu până la beție, ca nimeni să 
nu râdă de voi sau să se întristeze cel care vă invită din pricina destrăbălării 
voastre, ci să se roage să se învrednicească să intre la el nişte sfinți, căci zice: 
„Voi sunteți sarea pământului” [Mt 5, 13]. Dacă vi se dă în comun tuturor 
părți egale, să iei doar partea ta. lar dacă aţi fost invitați să mâncaţi pe sătu- 
rate, mâncaţi astfel încât să mai rămână, iar cel care v-a invitat să dea cui va 

voi, ca din nişte rămăşiţe ale sfinţilor, şi să se bucure cu încredere de venirea 
voastră. 

Când gustă, invitaţii să mănânce în tăcere, necertându-se în cuvinte, ci spu- 
nând doar ceea ce i-ar îndemna episcopul şi dacă el va pune o întrebare, să i 
se răspundă. Iar când va spune cuvânt episcopul, toți să tacă plini de cuviință, 
aprobându-l până ce va pune iarăşi o întrebare. Şi chiar dacă credincioşii ar 
fi de față la o cină fără episcop, dar în prezenţa unui prezbiter ori diacon, să 
mănânce la fel cu cuviință. Şi fiecare să se grăbească să primească pâinea 
binecuvântată [eulogia] fie din mâna prezbiterului, fie a diaconului. La fel şi 
catehumenul să primească o pâine a exorcismului. Dacă s-au adunat laici, să 
mănânce cu cuviinţă, căci laicul nu poate da pâine binecuvântată [eulogia]. 


XXIX. Că se cuvine a mânca cu mulțumire 


Fiecare să mănânce în Numele Domnului. Căci ceea ce [i place lui Dum- 
nezeu e să fim toți uniţi şi sobri/treji, ca şi păgânii să ne imite. 


XXX. Despre cina văduvelor 


Dacă vrea cineva să invite la ospăț văduve, să fie înaintate în vârstă şi să 
le trimită acasă înainte de căderea serii. Dacă însă nu le poate primi din pri- 
cina slujirii de cleric, să le trimită acasă dându-le mâncare şi vin, iar ele să 
guste din acestea la ele acasă cum le place. 


XXXI. Despre roadele care se cuvine să fie aduse episcopului 


Toţi să se grăbească să aducă ofrandă episcopului la timpul lor primele 
roade ca pârgă a lor. Iar el să le aducă ofrandă, să le binecuvânteze şi să-l 
numească pe cel care le-a adus, zicând: 

— Îți mulțumim, Doamne, şi-Ţi aducem pârga roadelor pe care ni le-ai dat 
spre împărtăşire după ce le-ai adus la maturitate prin cuvântul Tău şi ai po- 
runcit pământului să scoată tot felul de roade spre veselie şi hrană oamenilor 
și oricărei vietăţi [Fc 1, 11. 29]. Pentru toate Te lăudăm, Dumnezeule, şi 
pentru toate binefacerile pe care ni le-ai făcut împodobind făptura Ta cu tot 
felul de roade prin Slujitorul/Copilul [Paidos] Tău, lisus Hristos Domnul 
nostru, prin Care Ție fie slava în vecii vecilor. Amin. 


XXXII. Binecuvântarea roadelor 


Să se binecuvânteze aceste roade: struguri, smochine, rodii, măsline, pere, 
mere, dude, piersici, cireşe, migdale, prune; nu însă pepene verde, nici galben, 
nici castraveți, nici ciuperci, nici ceapă, nici usturoi, nici vreo altă legumă. 

Dar să se aducă ofrandă şi flori. Să se aducă aşadar trandafiri şi crini, nu 
însă şi altele. 


XXXIII. Că nu se cuvine să guste cineva de Paşte 
înaintea ceasului în care se cuvine să se mănânce 


Nimeni să nu guste de Paşte înainte de a se aduce Ofranda [euharistică], 
căci celui ce face așa nu i se va socoti postul. Dacă însă o femeie are în pân- 
tece şi cineva e bolnav şi nu poate posti două zile, atunci din pricina necesi- 
tății să postească sâmbăta, înfrânându-se de la pâine şi apă. 

Dacă însă cineva aflat pe mare sau într-o necesitate va ignora ziua [Paștelui], 
atunci când va afla acest lucru, să se achite de post în a cincizecea zi după 
[Paşte]. Fiindcă Paştele pe care-l păzim nu e o prefigurare [ypos] — căci 
prefigurarea a trecut, de aceea a încetat în luna a doua [Nm 9, 5-14] —, ci 
trebuie să postească atunci când află adevărul. 


XXXIV. Că diaconul trebuie să stăruie pe lângă episcop 


Fiecare diacon împreună cu ipodiaconii să stăruie pe lângă episcop. Să i 
se arate cei ce sunt bolnavi, ca, dacă-i va plăcea episcopului, să-i viziteze. 
Căci e o foarte mare mângâiere pentru bolnav atunci când își aduce aminte 
de el arhiereul. 


XXXV. Despre timpul în care trebuie să ne rugăm 


Îndată ce s-au trezit şi sculat în picioare, înainte de a-şi face lucrul lor, 
credincioşii să se roage lui Dumnezeu şi aşa să se pună la lucru. lar dacă se 
face o catehizare prin cuvânt, să pună înaintea lucrului faptul de a merge și a 
auzi Cuvântul lui Dumnezeu spre mângâierea sufletului său. Să se grăbească 
deci şi la biserică, unde înfloreşte Duhul. 


XXXVI. Că ori de câte ori se aduce Ofranda [euharistică], 
trebuie gustat din Euharistie înainte de a gusta orice altceva 


Orice credincios să se sârguiască să primească Euharistia înainte de a gusta 
orice altceva. Căci dacă o primeşte cu credinţă, chiar dacă i s-ar fi dat otravă 
de moarte, după aceasta n-ar putea să-l vatăme. 


XXXVII. Că Euharistia trebuie păzită cu grijă 


Oricine să aibă grijă ca un necredincios să nu guste din Euharistie, şi nici ca 
un șoarece sau altă vietate ori altceva să cadă în ea şi să piară din cauza ei. Căci 
este Trupul lui Hristos care trebuie mâncat de credincioşi, iar nu disprețuit. 

XXXVIII. Că nu se cuvine să cadă ceva din Pahar 


Binecuvântând paharul în numele lui Dumnezeu, l-ai primit ca un antitip 
al Sângelui lui Hristos. De aceea nu-l vărsaţi, ca nu cumva să-l lingă un duh 
străin, iar Dumnezeu să se mânie împotriva ta fiindcă l-ai disprețuit şi atunci 
vei fi vinovat de Sângele Domnului ca acela care disprețuiește preţul cu care 
a fost cumpărat [7 Co 11, 27-29]. 


XXXIX. [Despre diaconi şi prezbiteri] 


Diaconii şi prezbiterii să se adune zilnic în locul pe care li l-a poruncit 
episcopul. Şi diaconii să nu fie nepăsători să se adune la timpul potrivit, afară 
dacă-i împiedică vreo boală. lar când s-au adunat toţi, să-i înveţe pe cei ce 
sunt în biserică, şi după ce s-au rugat în acest mod, fiecare să meargă la 
lucrul său. 


XL. Despre locurile de îngropare 


Omul să nu fic apăsat dacă vrea să îngroape un om în cimitire, căci e un 
lucru al oricărui sărac. Ci să i se dea celui ce a săpat groapa plata lucrăto- 
rului şi preţul cărămizilor. lar pe cei ce se găsesc în locul acela şi au grija 
lui, episcopul să-i hrănească din cele date Bisericii, ca nimeni din cei ce vin 
în acele locuri să nu fie apăsat. 


XLI. Despre timpul în care să ne rugăm 


Când se ridică dimineaţa din somn, înainte de a se atinge de orice lucru, 
orice om credincios şi femeie credincioasă să-şi spele mâinile şi să se roage 
lui Dumnezeu, şi în acest mod să se ducă la lucrul său. Dacă se face o cate- 
heză şi se explică cuvântul lui Dumnezeu, fiecare să alerge să se ducă în 
locul acela, socotind în inima sa că Dumnezeu este Cel pe care-L aude în cel 
care-l învaţă. Căci cine se roagă în biserică va putea scăpa de răutatea zilei. 
Cine e evlavios să socotească drept un mare rău dacă nu se duce la locul unde 
se face cateheza, mai ales dacă nu poate citi sau dacă vine un dascăl. Nimeni 
dintre voi să nu întârzie la biserică, locul în care se dă învățătura. Atunci se 
va da celui ce vorbeşte să spună cele ce sunt de folos fiecăruia {Mt 10, 19] și 
vei auzi lucruri pe care nu le gândeai şi te vei folosi de cele pe care Duhul 
Sfânt ţi le va da prin cel care te catehizează. În acest mod credința ta se 
va întări pe cele pe care le vei auzi. În acel loc ţi se vor spune și cele ce se 
cuvine să le faci în casa ta. De aceea, fiecare să se sârguiască să meargă la 
biserică, locul unde înfloreşte Duhul Sfânt. Dacă e o zi în care nu e cateheză, 
când fiecare va fi în casa lui, să ia cartea sfântă şi să citească în ea destul 
ceea ce pare să-i aducă un folos. 


588 CANONUL ORTODOXIEI |. Canonul apostolic 


Dacă eşti în casa ta, roagă-te la ceasul al treilea şi binecuvântează pe 
Dumnezeu. Dacă în acel moment eşti în alt loc, roagă-te lui Dumnezeu în 
inima ta. Căci în acel ceas a fost văzut Hristos pironit pe lemn. De aceea și 
în Legea veche s-a poruncit să se aducă în ceasul al treilea pâinea punerii 
înainte ca prefigurare a Trupului şi Sângelui lui Hristos, iar junghierea mie- 
lului necuvântător e prefigurarea junghierii Mielului desăvârşit. Căci Hristos 
e Păstorul şi Pâinea care s-a coborât din cer [/n 6, 51]. 

Roagă-te la fel şi la ceasul al şaselea, căci atunci când Hristos a fost 
pironit pe lemnul crucii, ziua aceea s-a împărţit și s-a făcut un întuneric. 
Să se roage astfel în ceasul acela cu o rugăciune puternică, imitând glasul 
Celui ce S-a rugat atunci și toată făptura a întunecat din pricina necredincio- 
şilor iudei. 

Să facă o mare rugăciune şi o mare binecuvântare și la ceasul al nouălea 
spre imitarea modului în care Il laudă sufletele drepţilor pe Dumnezeu Care 
nu minte, pentru că Şi-a adus aminte de sfinţii Săi [din iad] şi a trimis Cu- 
vântul Său ca să-i lumineze. Căci în acel ceas fiind Hristos împuns în coastă 
s-a vărsat din ea apă şi sânge [/n 19, 34], şi luminând apoi restul zilei a 
dus-o spre seară. După care începând să doarmă şi făcând să înceapă ziua 
următoare, a împlinit icoana învierii. 

Roagă-te şi înainte ca trupul tău să se odihnească în pat. Sculându-te însă 
în jurul miezului nopţii, spală-ţi mâinile și te roagă. lar dacă e de faţă și soţia 
ta, rugați-vă împreună; dacă însă aceasta nu ceste credincioasă, atunci retra- 
ge-te în altă cameră şi te roagă, după care întoarce-te iarăşi în patul tău. Nu 
fi leneş la rugăciune, întrucât cine e legat cu nuntă nu este necurat. Căci cei 
care s-au spălat n-au nevoie să se spele iarăși, fiindcă sunt curaţi [/n 13, 10]. 
E destul să te însemnezi cu suflarea ta umedă şi luând în mâini suflarea şi 
trupul tău e sfințit până la picioare. Căci atunci când se aduc dintr-o inimă 
credincioasă ca dintr-un izvor, darul Duhului şi apa băii [baptismale] îl sfin- 
tesc pe cel ce crede. Aşadar, e necesar să ne rugăm în acest ceas. Căci prez- 
biterii care ne-au predat aceasta ne-au învăţat că în acest ceas toată făptura 
se linişteşte o clipă ca să laude pe Domnul: stelele, pomii și apele se opresc 
o clipă şi toată oștirea îngerilor care-L slujesc laudă pe Dumnezeu în acest 
ceas împreună cu sufletele drepţilor. De aceea cei ce cred trebuie să se sâr- 
guiască să se roage în acest ceas. Dând mărturie de aceasta, Domnul spune: 
„lată la miezul nopţii s-a auzit strigătul celor ce spuneau: Iată a venit mirele! 
Sculaţi-vă întru întâmpinarea Lui!” [Mt 25, 6]. 

Sculându-te şi tu la cântatul cocoşilor, roagă-te la fel. Căci în ceasul când 
a cântat cocoşul, fiii lui Israel L-au tăgăduit pe Hristos, pe Care noi L-am 
cunoscut prin credință aşteptând întru nădejdea luminii veşnice ziua în care 
va fi învierea morţilor. 

Aşa făcând toți credincioşii, aducându-vă aminte de acestea, învățându-vă 
unii pe alții și făcându-vă pildă catehumenilor, nu veţi putea nici să fiţi ispi- 
tii, nici să pieriţi, întrucât [1 veți avea mereu pe Hristos în aducere-aminte. 


XLII. [Despre semnul crucii] 


Dacă eşti ispitit, însemnează-ți mereu fruntea [cu semnul crucii] cu evlavie; 
căci acest semn al Pătimirii s-a arătat încercat împotriva diavolului dacă-l vei 
face cu credință, nu ca să placi oamenilor, ci punându-l înainte cu iscusință 
ca pe un scut. Căci atunci când potrivnicul vede puterea care iese din inimă 
şi că omul lăuntric, care e raţional, arată în afară asemănarea Cuvântului în- 
tipărită înăuntrul lui, e pus pe fugă de suflarea ta. Acest lucru l-a învățat în 
prefigurare Moise prin mielul junghiat de Paşte, poruncind să se ungă cu 
sângele lui pragul şi cei doi stâlpi ai uşii [/ş 12, 7], şi însemnând credinţa în 
Mielul desăvârşit care este acum [/ Pir 1, 19; Evr 9, 12-14] între noi. Căci 
însemnându-ne cu mâna fruntea şi ochii, ne ţinem departe de cel ce încearcă 
să ne nimicească. 


XLIII. [Concluzie] 


Dacă aceste lucruri sunt primite cu recunoştinţă şi dreaptă-credinţă, ele dau 
zidire Bisericii şi viață veşnică credincioşilor. Dau sfat ca ele să fie păzite de 
toţi cei ce sunt înţelepţi. Căci dacă urmează şi păzesc predania apostolică pe 
care o ascultă, nici un eretic nu vă va putea duce în rătăcire şi nici un alt om. 
Căci multele erezii au crescut fiindcă întâi-stătătorii n-au mai vrut să-i învețe 
pe alții gândirea apostolilor, ci au făcut după poftele lor ce au vrut ei, nu ce 
se cuvenea. 

Dacă am lăsat ceva deoparte, iubiții noştri, acestea le va descoperi Dum- 
nezeu celor vrednici de ele, căci El cârmuieşte Biserica pentru ca să ajungă 
la limanul liniştii. 


i A aperi 


Canoanele [Bisericeşti ale] Sfinţilor Apostoli 


prin Clement 
(Egipt cca 300)' 


Bucuraţi-vă, fii şi fiice, în Numele Domnului lisus Hristos. 

Ioan şi Matei şi Petru și Andrei şi Filip și Simon şi Iacob şi Natanael şi 
Toma şi Kefa şi Bartolomeu şi Iuda al lui lacob. 

I. Adunându-ne noi după porunca Domnului nostru lisus Hristos, precum a 
orânduit înainte [zicând]: „Vă veţi împărţi la sorți provinciile, veți înregistra 
numerele [locuitorilor] locurilor, demnităţile episcopilor, şederile prezbite- 
rilor, şederile pe lângă ei ale diaconilor, povăţuirile citeților, nevinovăţiile 
văduvelor şi toate de câte ar fi nevoie pentru întemeierea Bisericii, pentru 
ca, știind ei modelul! lucrurilor cerești, să se păzească de orice greşeală, cu- 
noscând că vor da socoteală în ziua cea mare a judecății pentru cele pe care 
le-au auzit, dar nu le-au păzit”, şi ne-a poruncit să ieşim cu aceste cuvinte 
în toată lumea locuită, 77. ni s-a părut că pentru aducerea-aminte a frăției și 
povăţuirea fiecăruia e potrivit să vă poruncim cum ne-a descoperit Domnul 
după voinţa lui Dumnezeu prin Duhul Sfânt. 

III. loan a zis: „Bărbaţi, fraţi, ştiind că vom da socoteală de cele ce ni s-au 
rânduit, să nu luăm unul rolul unuia, ci dacă se pare cuiva potrivit să grăiască 
împotrivă, să-i grăiască.” Dar tuturor li s-a părut potrivit să vorbească pri- 
mul loan. 

IV. loan a zis: „Sunt două căi: una a vieţii și una a morţii, şi e mare deo- 
sebire între cele două căi. Aşadar, cea a vieţii e aceasta: mai întâi, să iubeşti 
pe Dumnezeu, Care te-a făcut, din toată inima ta [Mt 22, 37] şi să slăveşti pe 
Cel ce te-a răscumpărat din moarte, care e întâia poruncă. În al doilea rând, 


! Traducere după textul grec editat critic — după singurul manuscris păstrat: Vindob. 
hist. gr. 7 (secolul XII), f. 4v—7v — de Th. Schermann în: Die allgemeine Kirchenordnung, 
friihchristliche Liturgien und kirchliche Uberlieferung. I. Die allgemeine Kirchenordnung 
des zweiten Jahrhunderts, Padeborn, 1914, p. 12-34. 

să iubeşti pe aproapele tău ca pe tine însuţi, care e a doua poruncă; de ele 
atârnă Legea și profeţii [Mt 22, 40].” 

V. Matei a zis: „Toate câte nu vrei să ți se facă nu le fă nici tu altuia. Dar 
învățătura acestor cuvinte spune-o tu, frate Petre!” 

VI. Petru a zis: „Să nu ucizi, să nu faci adulter, să nu desfrânezi, să nu 
strici copii, să nu furi, să nu faci vrăjitorii, să nu faci farmece, să nu omori 
copilu! în stricăciune, nici să nu-l omori născut, să nu doreşti cele ale aproa- 
pelui, să nu juri strâmb, să nu dai mărturie mincinoasă, să nu vorbeşti de rău, 
să nu ţii ranchiună, să nu fii duplicitar nici în gândire, nici cu limba, căci 
duplicitatea limbii e cursa morții, să nu fie cuvântul tău gol, nici mincinos. 
Să nu fii lacom, nici răpitor, nici fățarnic, nici rău, nici mândru; să nu faci 
sfat rău împotriva aproapelui tău; să nu urăşti pe nici un om, ci pe unii să-i 
mustri, pe alţii să-i miluieşti, pentru alţii să te rogi, iar pe alţii să-i iubeşti 
mai presus decât sufletul tău.” 

VII. Andrei a zis: „Copilul meu, fugi de orice rău şi de orice lucru aseme- 
nea lui. Să nu fii mânios, căci mânia duce la ucidere, pentru că irascibilitatea 
[7hymos)] e un demon de parte bărbătească. Să nu fii nici gelos, nici certăreţ, 
nici irascibil; căci din acestea se naște uciderea.” 

VII. Filip a zis: „Copilul meu, să nu fii poflitor, căci pofta duce la desfrâ- 
nare şi-i trage pe oameni la ea, pentru că pofta [epithymia] e un demon de 
parte femeiască; unul îi pierde pe cei ce îl primesc cu mânia, iar celălalt cu 
plăcerea. Dar calea duhului rău e păcatul sufletului şi, când acesta are o mică 
intrare în el, o lărgește şi duce sufletul acela la toate cele rele şi nu-l lasă pe 
om să primească și să vadă adevărul. Irascibilitatea voastră să aibă măsură și 
în scurt timp să o struniţi, ca să nu vă arunce într-un lucru rău. Pentru că, 
dacă rămân mult timp, irascibilitatea şi pofta devin demonice şi când omul 
se întoarce spre ele, se umflă în sufletul lui, devin mai mari şi-l duc la fapte 
nedrepte, râd de el şi se bucură de pierzania omului.” 

IX. Simon a zis: „Copile, nu grăi lucruri de ruşine, nici nu te uita de sus, 
căci din acestea se nasc adultere.” 

X. Iacob a zis: „Copilul meu, nu privi la zborul păsărilor, pentru că duce 
la idolatrie, nici nu fă descântece, vrăji şi purificări, nici nu voi să le vezi ori 
să le auzi; căci din toate acestea se nasc idolatrii.” 

XI. Natanael a zis: „Copile, să nu fii mincinos, căci minciuna duce la furt, 
nici iubitor de arginți, nici iubitor de slavă; pentru că din toate acestea se 
nasc furturi. Copile, nu murmura, pentru că murmurul duce la blasfemie, nu 
fi arogant, nici nu gândi rele, căci din toate acestea se nasc blasfemii. Ci fii 
blând, căci cei blânzi vor moşteni Împărăţia cerurilor [Mt 5, 5]. Fii îndelung- 
răbdător, milostiv, făcător de pace, curat cu inima de tot răul, fără răutate şi 
liniştit, bun şi păzindu-te şi tremurând la cuvintele pe care le auzi. Să nu te 

înalți pe tine însuţi, nici să nu-ţi dai sufletul cu cei înalți, ci petrece împreună 
cu cei drepţi şi smeriţi. Iar lucrurile care ţi se întâmplă să le primeşti ca pe 
unele bune, ştiind că fâră Dumnezeu nu se face nimic.” 

XII. Toma a zis: „Copile, pe cel care-ţi grăieşte cuvântul lui Dumnezeu 
[cf. Evr 13, 7], ţi se face pricină de viaţă şi-ţi dă pecetea în Domnul să-l iu- 
beşti ca pe pupila ochiului tău; adu-ți aminte de el ziua şi noaptea, cinsteşte-l 
ca pe Domnul; căci unde se vorbeşte de domnie, acolo este Domnului. Ci 
caută zi de zi faţa lui și pe ceilalți sfinţi, ca să te odihnești prin cuvintele lor, 
căci lipindu-te de sfinţi, te vei sfinţi [cf. Rm 12, 9]. Cinsteşte-l pe cât îți stă 
în putință din sudoarea ta şi din osteneala mâinilor tale. Căci dacă Domnul a 
socotit lucru vrednic să-ți dea prin el hrană şi băutură duhovnicească şi viață 
veșnică, tu trebuie cu mult mai mult să-i aduci ofrandă hrana stricăcioasă şi 
vremelnică; pentru că zice [Scriptura]: «Vrednic este lucrătorul de plata lui» 
[Le 10, 7], «Să nu legi gura boului care treieră» [Dr 25, 4] şi «Nimeni nu 
sădeşte vie fără să mănânce din roada ei» [/ Co 9, 7. 9].” 

XIII. Kefa a zis: „Să nu faci schisme, ci să faci pace între cei ce se luptă, 
să judeci drept, să nu te uiţi la fața omului când mustri pe cineva pentru vreo 
greşeală; căci nu are vreo putere bogatul la Domnul, fiindcă la El nu contează 
demnitățile, nu e de folos frumusețea, ci este o egalitate a tuturor. În rugăciu- 
nea ta să nu fii şovăitor dacă se va face sau nu. Să nu fii cu mâinile întinse la 
luat și strânse la dat. Dacă ai prin lucrul mâinilor tale, dă ca răscumpărare 
pentru păcatele tale. Să nu şovăi când dai, nici să nu murmuri când dai, căci 
știi cine este Bunul răsplătitor care îți va plăti. Să nu întorci spatele celui 
lipsit, ci să pui în comun toate cu fratele tău şi să nu spui că sunt doar ale 
tale, căci dacă veţi fi părtaşi în comun la nemurire, cu cât mai mult [nu va 
trebui să fiţi părtaşi în comun] la cele muritoare?” 

XIV. Bartolomeu a zis: „Vă rog, fraţilor, cât mai este vreme şi-i aveți cu voi 
pe cei pentru care puteţi lucra, să nu-i lăsați lipsiţi în nimic, dacă aveți putere. 
Pentru că aproape este ziua Domnului, în care toate vor pieri împreună cu 
cel rău, căci va veni Domnul şi răsplata Lui. Faceţi-vă legiuitori ai voştri 
înşivă, faceţi-vă sfătuitori buni ai voştri înşivă, învăţaţi de Dumnezeu [/heodi- 
daktoi]. Să păzeşti cele pe care le-ai primit fără să adaugi, nici scoţi ceva.” 

XV. Petru a zis: „Fraţilor, cele privitoare la celelalte povăţuiri să vă învețe 
Scripturile. Iar noi vă vom rândui cele pentru care am primit poruncă.” Și toți 
au zis: „Petru să vorbească.” 

XVI. Petru a zis: „Dacă sunt puţini bărbați şi nu există undeva din cei ce 
pot să voteze pentru episcop o mulţime de doisprezece bărbați, să scrie la 
Bisericile vecine, unde există o mulțime stabilă, ca să vină de acolo trei băr- 
baţi aleşi să pună la încercare cu încercare pe cel ce este vrednic, dacă are 
cineva bună faimă de la păgâni, dacă e nepăcătos, dacă e iubitor de săraci, 

dacă e cuminte, nebeţiv, nedesfrânat, nelacom sau bârfitor sau părtinitor şi 
cele asemenea acestora. Bine e să fie fără femeie, iar dacă nu, să fie de la o 
singură femeie, să fi avut parte de educaţie |paideias], să poată să tâlcuiască 
Scripturile; iar dacă e fără carte [agrammatos], să fie blând şi să prisosească 
în iubire faţă de toți, ca nu cumva să fie făcut episcop cineva acuzat de mulți 
cu privire la ceva din acestea.” 

XVII. loan a zis: „Episcopul aşezat, după ce a cunoscut luarea-aminte și 
iubirea de Dumnezeu a celor împreună cu el, să așeze doi prezbiteri pe care 
i-a încercat mai înainte.” Toţi au răspuns: „Nu doi, ci trei; căci [în Apocalip- 
să 4, 4. 10; 5, 8] sunt douăzeci şi patru de bătrâni: doisprezece de-a dreapta 
Şi doisprezece de-a stânga.” 

XVIII. loan a zis: „Bine aţi adus aminte, fraţilor, întrucât cei de-a dreapta 
primesc de la arhangheli cupele şi le aduc Stăpânului, iar cei de-a stânga le 
țin pentru mulțimea îngerilor. Aşadar prezbiterii trebuie să fie deja vârstnici 
pentru lume, abţinându-se cumva de la întâlnirea cu femei, darnici faţă de 
frăție, nepărtinitori, tovarăşi de iniţieri şi de lupte ai episcopului, adunând 
mulțimea, plini de sârguință față de păstor. Prezbiterii de-a dreapta să poarte 
de grijă de episcop la altar ca să fie cinstiţi şi să fie cinstiţi ei înşişi în cele ce 
sunt de lipsă. lar prezbiterii cei de-a stânga să poarte de grijă de mulţime, ca ea 
să stea bine și să fie netulburată, învățată fiind mai întâi de toată supunerea. 
lar dacă cineva răspunde cu aroganță când e povăţuit, atunci cei ce sunt la 
altar să fie una şi să-l judece cu sfat pe unul ca acesta la lucrul de care ar fi 
vrednic, ca şi ceilalți să aibă frică, pentru ca nu cumva să fie părtinitori față de 
cineva şi aşa boala lui să se întindă ca o cangrenă și să fie înrobiţi de ea toți.” 

XIX. lacob a zis: „Să fie așezat şi un citeț pus mai înainte la încercare. 
neîmpiedicat la limbă, nebețiv, nestârnind râsul prin cuvântul său, cu bună 
purtare, ascultător, alergând primul la adunările duminicale, docil, povesti- 
tor, ştiind că ține locul evangheliştilor. Căci cel ce umple urechile celui ce 
nu înțelege va fi socotit înscris la Dumnezeu.” 

XX. Matei a zis: „Să fie așezați diaconi, căci scris este: «Pe trei [martori] va 
sta tot cuvântul Domnului» [Dr 19, 15; Mt 18, 16]. Să fie puşi la încercare 
pentru orice slujire, să aibă mărturie de la mulţime, să fie căsătoriţi o singură 
dată, să-şi crească copiii, să fie cuminţi, blânzi, liniștiți, nemurmurători, nedu- 
plicitari cu limba, nemânioşi — căci mânia îl pierde pe bărbatul înțelept —, 
nepătimitori, nefăcându-se stăpâni peste cei săraci, nefolosind vin mult; buni 
îndemnători la faptele cele în ascuns, silindu-i pe fraţii care au să-și desfacă 
mâinile, darnici ei înşiși, comunitari, cinstiţi de mulțime cu toată cinstea, 
respectul și frica, atenți cu grijă la cei ce umbră fără rânduială, pe unii povăţu- 
indu-i, pe alții pedepsindu-i, iar pe alţii trimiţându-i de la ei cu dispreţ, ştiind 
că disprețuitorii, bârfitorii şi contrazicătorii se împotrivesc lui Hristos.” 

XXI. Kefa a zis: „Să fie aşezate trei văduve: două să stăruie în rugăciunea 
pentru toți cei aflaţi în încercare şi în descoperirile privitoare la ceea ce e de 
lipsă, iar una să slujească frumos stând lângă cele aflate în boli, trează, ves- 
tind prezbiterilor cele de care e nevoie, neiubitoare de câştig ruşinos, nelipite 
de mult vin, ca să poată fi treze la slujbele de noapte şi dacă ar voi cineva să 
facă alte fapte bune; căci aceasta sunt bunele comori ale Domnului.” 

XXII. Andrei a zis: „Diaconii să fie zi şi noapte pretutindeni lucrători ai 
faptelor bune, fără să se uite de sus la săraci, nici să fie părtinitori faţă de cel 
bogat, să-l cunoască pe cel necăjit și să nu-l scoată de la colectă; ci să-i si- 
lească pe cei ce pot să-şi strângă comori de fapte bune uitându-se la cuvintele 
Învățătorului nostru: «M-aţi văzut flămând şi nu M-aţi hrănit» [Mt 25, 37. 42]. 
Căci cei ce slujesc bine îşi agonisesc fără reproş un loc în turmă.” 

XXIII. Filip a zis: „Laicul să asculte de poruncile pentru laici supunându-se 
celor ce stau în jurul altarului. Fiecare să placă lui Dumnezeu la locul său 
neduşmănindu-se unii cu alţii pentru cinurile care le-au fost rânduite, fiecare 
în cel la care a fost chemat de Dumnezeu. Unul să nu taie calea celuilalt, căci 
nici îngerii nu se rotesc pe o altă cale decât cea care le-a fost orânduită.” 

XXIV. Andrei a zis: „E folositor, fraţilor, să aşezăm o diaconie pentru femei.” 

XXV. Petru a zis: „Am orânduit-o deja. Să înştiințăm exact despre ofranda 
Trupului și Sângelui.” 

XXVI. loan a zis: „Aţi uitat, fraţilor, că atunci când Învățătorul a cerut pâi- 
nea și paharul şi le-a binecuvântat zicând: «Acesta este Trupul Meu... şi 
Sângele Meu», nu le-a îngăduit să stea împreună cu noi.” 

Marta a zis: „Din pricina Mariei, pentru că a văzut-o zâmbind.” Maria a zis: 
„N-am râs, căci ne-a spus mai dinainte, atunci când învăţa, că ce este slab se 
mântuieşte prin ce este tare.” 

XXVII. Kefa a zis: „Vă aduceţi aminte unii că femeilor le-a rânduit să nu 
se roage drepte, ci şezând la pământ.” 

XXVIII. lacob a zis: „Deci cum putem orândui o slujire pentru femei, dacă 
nu o slujire ca să poată fi de ajutor celor nevoiașe?” 

XXIX. Filip a zis: „Şi acest lucru, fraților, cu privire la distribuire: cine face 
o faptă bună îşi agoniseşte comoară, căci cine-şi adună comoară în Împărăție 
va fi socotit de Dumnezeu lucrător înscris.” 

XXX. Petru a zis: „Acestea [vi le-am spus], fraţilor, nu ca unii care au vreo 
putere spre constrângere, ci având poruncă de la Domnul. Vă rugăm să 
păziți poruncile nescoţând sau adăugând ceva în numele Domnului nostru. 
Căruia fie slava în veci. Amin.” 


| A IATP Aa t 


Constituţiile Sfinţilor Apostoli 


prin Clement 
(Antiohia, cca 380)! 


Cartea I: Învăţătură catholică/ortodoxă despre laici 


[Prolog] 


! Apostolii şi prezbiterii tuturor celor ce au crezut în Domnul Iisus Hristos 
dintre păgâni, harul şi pacea de la Dumnezeu Atoţţiitorul, prin Domnul nostru 
lisus Hristos, să vi se înmulțească în cunoașterea Lui! 

“ Sădire a lui Dumnezeu şi vie aleasă a Lui, Biserica catholică, adică voi 
care aţi crezut în religia Lui nerătăcită, care ați rodit prin credință Împărăția 
Lui, care ați primit puterea Lui şi împărtăşirea Sfântului Duh, care aţi fost 
înarmaţi de lisus și păstraţi în piept frica Lui, care sunteți părtaşi ai cinsti- 
tului şi nevinovatului sânge al lui Hristos, care aţi primit îndrăznire de a-L 
numi pe Dumnezeu Atotţiitor Tată, comoştenitori şi copărtaşi ai Slujitorului 
[Paidos] Său iubit, ? ascultați deci o învățătură sfântă voi, care vă ţineţi de 
făgăduinţa Lui din porunca Mântuitorului, fiindcă e conformă zicerilor Lui 
dumnezeieşti. 


I. Despre lăcomie 


! Păziţi-vă, fiii lui Dumnezeu, ca să făptuiți toate spre ascultarea lui Dum- 
nezeu şi faceți-vă întru toate bineplăcuți Domnului Dumnezeului vostru; căci 
dacă urmăreşte cineva nelegiuirea şi face cele potrivnice voii lui Dumnezeu, 
unul ca acesta va fi socotit de Dumnezeu ca un neam păgân care calcă Legea 
Lui. ? Abțineţi-vă aşadar de la toată lăcomia şi nedreptatea, căci scris este în 
Lege: „Să nu pofteşti femeia aproapelui tău, nici țarina lui, nici slujitorul lui, 
nici slujnica lui, nici boul lui, nici dobitocul lui, nici câte sunt ale aproapelui 
său” [Zs 20, 17], fiindcă toată pofiirea acestor lucruri este de la cel rău. 


Traducere după ed. M. Metzger: Les Constitutions Apostoliques (Sources Chretiennes 
320, 329, 336), Paris, 1985, 1986, 1987. 

3 Pentru că cine a pofiit femeia sau slujitorul sau slujnica aproapelui este 
deja adulter şi hoț în minte, dacă nu-i pare rău, şi va fi judecat de Domnul 
nostru lisus Hristos, prin Care fie slava lui Dumnezeu, în veci. Amin. 

1 Căci EI spune în Evanghelie recapitulând, întărind şi completând Deca- 
logul Legii: „Pentru că în Lege stă scris: «Să nu faci adulter!»; dar Eu vă 
spun vouă” [M 5, 27], adică: în Lege prin Moise am vorbit Eu, dar acum 
vorbesc cu voi Eu Însumi: „Oricine se uită la femeia aproapelui ca să o pof- 
tească, a şi făcut adulter cu ea în inima lui” [M/ 5, 28]. Astfel cel ce a pofiit 
e judecat drept un adulter cu mintea. 

” Iar cine pofteşte boul sau măgarul nu se gândeşte oare cum să le fure, să 
şi le însușească sau să le ducă la el? Sau iarăşi cine pofteşte țarina şi stăruie 
în această dispoziţie face rău când mută hotarele ei ca să-l silească pe pro- 
prietarul lui să i-o dea pe nimic; căci zice undeva profetul: „Vai vouă care 
adăugați casă lângă casă şi îngrămădiți țarină lângă țarină, ca să ia ceva ce 
este al aproapelui!” [Zs 5, 8]. Drept pentru care spune: „Oare locuiţi singuri 
pe pământ? Căci şi acestea au ajuns la urechile Domnului Savaot” [/s 5, 9]. 
Şi altundeva: „Blestemat cel ce mută hotarele puse de părinţii lui. Şi tot po- 
porul va spune: Așa să fie! Aşa să fie!” [Dr 27, 17]. De aceca spune Moise: 
„Nu muta hotarele aproapelui tău, pe care le-au pus părinţii tăi!” [Dr 19, 14]. 

ô De aceea unora ca acestora le urmează de la Dumnezeu frici, morţi, procese 
şi condamnări. 

Pentru oamenii care ascultă de Dumnezeu este însă o singură lege a lui 
Dumnezeu, simplă, adevărată şi vie: „Ceea ce urăşti să ţi se facă de altul, nu 
fă nici tu altuia!” [Tob 4, 15]. ê Nu vrei ca cineva să se uite rău la femeia ta 
spre stricarea ei? Nu-ţi aţinti nici tu privirea cu răutate asupra femeii aproa- 
pelui tău! ° Nu vrei să ți se ia haina? Nu o lua nici tu pe a altuia! "° Nu vrei 
să fii lovit, ocărât, insultat? Nu le face nici tu altuia! 


I. Despre faptul de a nu ocări sau a ne răzbuna pe cel ce ne nedreptățeşte 


! Te blestemă cineva? Tu binecuvântează-l, pentru că scris este în cartea 
Numerelor: „Cine te binecuvântează să fie binecuvântat, iar cine te blestemă 
să fie blestemat” [Nm 24, 9]. La fel stă scris în Evanghelie: „Binecuvântaţi 
pe cei ce vă blestemă!” [Le 6, 28; Mt 5, 44]. ? Dacă sunteți nedreptățiți, nu 
faceţi nedreptate la rândul vostru, ci răbdaţi, căci spune Scriptura: „Să nu 
spui: Mă voi răzbuna pe dușmanul meu” pentru nedreptăţile pe care le-a 
făcut, „ci rabdă ca să-Ţi ajute Domnul” [Pr 20, 9] şi EI să aducă răzbunare 
asupra celui ce te-a nedreptăţit. ? Căci spune iarăşi în Evanghelie: „lubiţi pe 
vrăjmașii voştri! Faceţi bine celor ce vă urăsc! Și vă rugaţi pentru cei ce vă 
supără şi vă prigonesc! Şi veţi fi fii ai Tatălui vostru Cel din ceruri, pentru 

că El face să răsară soarele peste cei răi și peste cei buni și face să plouă şi 
peste drepți şi peste nedrepţi” [Mt 5, 44-45]. “ Să fim cu luare-aminte deci, 
fraţilor, la poruncile acestea, ca făcându-le să fim găsiți copii ai luminii (cf. 
l Tes 5, 5]. 


III. Despre împodobire şi păcatele care vin de aici 


! Ajutaţi-vă, aşadar, unii cu alţii voi, robii şi copiii lui Dumnezeu. ? Băr- 
batule, ajută-ți femeia fără să fii mândru sau trufaș, ci îndurător și generos, 
vrând să placi doar femeii tale şi să o dezmierzi cu cinste sârguindu-te să fii 
plăcut, dar fără să te împodobeşti, ca să nu se aghețe de tine o alta. 7 Căci 
dacă te vei lăsa târât de ea și vei păcătui cu ea, va veni peste tine de la Dum- 
nezeu o moarte veşnică și vei fi pedepsit amarnic în simţirea ta. “ Chiar dacă 
nu faci acest lucru urât, dacă o depărtezi de la tine şi renunţi la ea, ai păcătuit, 
chiar dacă în mod egal, şi numai prin faptul că prin împodobirea ta ai atras 
în cursă femeia ca să te dorească: fiindcă ai făcut-o pe cea cuprinsă de 
această patimă să facă adulter cu tine prin dorinţă. ? Nu eşti însă atât de 
vinovat, pentru că nu te-ai dus tu la femeia căzută în cursă, pentru că nu tu ai 
dorit-o, iar nedându-te ei pe tine însuţi, vei fi miluit de Domnul Dumnezeu 
Care a spus: „Să nu faci adulter!” și „Să nu pofteşti!” [/ș 20, 13. 17]. 

* Căci dacă, văzându-te sau întâlnindu-se inopinat cu tine, i s-a lovit mintea 
şi s-a îndreptat spre tine, iar tu, ca un cinstitor al lui Dumnezeu, ai refuzat-o, 
te-ai abținut şi n-ai păcătuit cu ea, iar aceleia i s-a rănit inima pentru că eşti 
un tânăr chipeș şi gătit cu podoabe, încât s-a îndrăgostit de tine, atunci tu te 
vei găsi vinovat de greşcala ci, ca unul care te-ai făcut pentru ea pricină de 
poticneală și moştenitor al „vai”-ului [Mt 18, 7]. “ De aceea, roagă pe Dom- 
nul Dumnezeu ca nici un rău să nu fie întărit pentru tine prin acest lucru. 
Căci nu trebuie să placi oamenilor spre păcat, ci lui Dumnezeu spre cuvioşie 
şi să te ţii de viaţa şi odihna veşnică. 

ê Nu te împodobi peste frumusețea dată de fire de la Dumnezeu, ci mode- 
reaz-o față de oameni cu gândire umilă, neîngrijindu-ți astfel părul capului, 
ci mai degrabă retezându-l şi tăindu-l, ca nu cumva pieptănându-te elegant, 
păzindu-ţi părul nerăvăşit sau înmiresmat, să aduci la tine însuţi femeile agă- 
tate sau agățându-te astfel. ° Nu te îmbrăca cu veșmânt căutat spre seducţie, 
nici nu-ți împleti cu rău meșteșug ciorapi lungi sau sandale picioarelor, ci 
doar ceea ce ține de decenţă şi necesitate. Nu pune în degetele tale inele de 
aur, pentru că toate acestea sunt semne de gaşcă, de care dacă te îngrijeşti 
peste cuviință nu o vei face cu dreptate. 

10 Fiindcă, întrucât eşti credincios şi om al lui Dumnezeu, nu ţi-e îngăduit 
să-ţi îngrijeşti perii capului şi să faci şuviţe împletite — ceea ce e un lux şi o 
destrăbălare — sau să-l păstrezi revărsat ori împărțit cu cărare, nici să-l 

înfoi, frizezi şi buclezi ori să-l faci blond, pentru că acest lucru îl interzice și 
Legea care spune în Deuteronom: „Nu vă face împletituri, nici şuviţe adău- 
gate [Lv 19, 27; cf. 21, 5]. '! Nu trebuie stricat nici părul bărbii, nici schimbat 
în chip contrar firii chipul omului, căci zice Legea: „Să nu vă tundeţi bărbile 
voastre” [Lv 19, 27]. Căci Dumnezeu Creatorul a făcut din lipsa bărbii un 
lucru cuviincios pentru femei, dar pentru bărbaţi l-a judecat nepotrivit. lar 
dacă faci aceasta pentru a plăcea împotrivindu-te Legii vei ajunge urâciune 
pentru Dumnezeu Care te-a creat după chipul Său [Fc 1, 27]. '7 Aşadar, dacă 
vrei să placi lui Dumnezeu, abține-te de la toate cele pe care EI le urăște şi 
nu făptui nimic din cele ce nu-l plac. 


1V. Că nu trebuie să fim curioşi faţă de cei ce trăiesc rău, 
ci să zăbovim în lucrul nostru 


! Să nu zbori ca apucatul pe uliţe uitându-te fără rost la cei ce trăiesc rău, 
ci fiind cu luare-aminte la meseria sau lucrul tău, caută să faci cele iubite lui 
Dumnezeu şi, aducându-ţi aminte de cuvintele lui Hristos, meditează necon- 
tenit la ele. ° Căci îți spune Scriptura: „La Legea Lui să meditezi ziua şi 
noaptea, când umbli în țarină şi şezi în casă, când dormi şi te scoli, ca să fii 
priceput în toate” [cf. Dr 6, 7; los 1, 7-8]. 


V. Ce cărţi ale Scripturii trebuie să citim 


! Iar dacă eşti bogat şi n-ai nevoie de o meserie ca să te hrăneşti, nu vaga- 
bonda şi nu umbla fără rost, ci du-te la credincioşii care au acecaşi credință 
cu tine şi, adunându-te cu ei, grăieşte cu ei cuvintele făcătoare de viaţă. ` lar 
dacă nu, șezând înăuntru citeşte Legea, Regii, Profeţii. spune Psalmii şi par- 
curge cu atenție Evanghelia, împlinirea acestora. 


VI. Că trebuie să ne abținem de la toate cărțile din afară [profane] 


! Abţine-te de la toate cărțile păgâneşti. ° Ce mai sunt pentru tine cuvintele 
sau legile străine ori profeţii mincinoși, care-i abat de la credinţă pe cei ușura- 
tici? ? Ce-ți mai lipseşte în Legea lui Dumnezeu, ca să te porneşti spre acele 
mituri păgâne? “ Dacă vrei să parcurgi cărți istorice, le ai pe cele ale Regilor; 
dacă vrei cărți de înțelepciune și poetice, ai Profeţii, pe Iov şi pe autorul Pro- 
verbelor, în care vei găsi mai multă subtilitate decât în toată poezia şi înțe- 
lepciunea sofistică, pentru că sunt ziceri ale Domnului Dumnezeu, Singurul 
Înţelept. * Dacă doreşti cântări, ai Psalmii; dacă doreşti o carte despre origini, 
ai Facerea; dacă dorești legi şi percepte, ai slăvita Lege a Domnului Dumne- 
zeu. f Abţine-te aşadar cu putere de la toate cărţile străine şi diavolești. 

7 Citind însă Legea, abţine-te de la cele adăugate în ea ulterior; dacă nu de 
la toate, atunci de la unele din legea secundă [deuterðsis]; citeşte-le numai 
pentru istorie, ca să cunoşti şi slăveşti pe Dumnezeu pentru că te-a izbăvit de 
astfel şi atât de mari legături. ê Să ai în faţa ochilor ca să cunoşti ce este 
legea naturală şi care sunt cele ale Legii secunde date ulterior în pustie celor 
ce făcuseră viţelul. ° Căci Lege sunt cele pe care Domnul Dumnezeu le-a 
grăit înainte ca poporul să cadă în idolatrie, adică Decalogul. Dar tu să nu-ți 
tragi asupra ta legăturile care au fost puse peste cei ce au păcătuit. 10 Pentru 
că Mântuitorul n-a venit pentru altceva decât ca să împlinească Legea şi 
Profeţii [Mt 5, 17], iar legăturile Legii secunde, ale celor introduse ulterior, 
fie să le facă să înceteze, fie să le mute; căci de aceea când ne-a chemat a 
spus: „Veniţi la Mine toţi cei osteniți și împovărați, şi Eu vă voi odihni pe 
voi” [Mt 11, 28]. !! Tu deci, după ce-ai citit Legea care conglăsuiește cu 
Evanghelia și Profeţii, citeşte în Cărţile Regilor, ca să afli că regi drepți, câți 
au fost, au fost crescuţi de Dumnezeu şi făgăduinţa vieții veşnice la El a 
rămas în picioare, dar câţi au fost regi desfrânați, departe de Dumnezeu, au 
pierit degrabă în apostazia lor prin judecata dreaptă a lui Dumnezeu şi au 
fost lipsiţi de vieţile lor, moştenind în loc de odihnă pedeapsă veșnică. 
!2 Citind deci acestea, vei spori în credinţă şi te vei zidi în Hristos, al Cărui 
corp şi membru ai ajuns. 

[Creştinul la baie] 


3 lar când te plimbi în agora și vrei să faci o baie, foloseşte-te de baia 
bărbaților, ca nu cumva prin faptul că îţi arăţi femeilor corpul într-o desco- 
perire indecentă, ori că vezi o privelişte nepotrivită bărbaţilor, fie să fi prins 
în cursă, fie să prinzi în cursă pentru tine însuţi. '“ Păzeşte-te deci de unele 
ca acestea, ca să nu-ţi prinzi în mreje sufletul tău [cf. 7 Co 7, 35]. 


VII. Despre femeia rea 


! Să aflăm aşadar ce spune cuvântul sfânt în cartea Înţelepciunii: 

? „Fiule, păzește-mi cuvintele şi ascunde în tine însuți poruncile mele 
[Pr 7, 1]. ? Spune-i înțelepciunii să-ţi fie soră și câştigă-ți cunoştinţă bună 
chibzuința, ca să te păzească de femeia străină şi vicleană, dacă ți se aruncă 
în braţe cu vorbe dulci. Căci de la fereastra casei ea priveşte în ascuns spre 
pieţe să vadă dacă nu zăreşte printre copiii zănatici pe un tinerel fără minte 
plimbându-se în piaţă pe la colţul casei ei şi stând de vorbă în umbra serii, 
când se lasă liniştea nopții şi bezna. * Atunci femeia îi iese în cale având 
chip de desfrânată care face să zboare inimile tinerilor; dă din aripi şi e de- 
străbălată, picioarele ei nu pot sta liniştite în casă, când hoinăreşte o vreme 
pe-afară, când pune curse în pieţe pe la toate colțurile. 6 După care punând 

mâna pe el îl sărută şi cu față neruşinată îi spune: «Am adus o jertfă de pace, 
mi-am împlinit făgăduințele astăzi; de aceea ţi-am ieşit în întâmpinare dorind 
chipul tău şi te-am găsit. Cu pânzeturi mi-am rânduit patul, am aşșternut 
scoarțe din Egipt, am presărat culcuşul meu cu şofran şi casa mea cu scor- 
țişoară. Vino să ne desfătăm de iubire până în zori, vino să ne rostogolim 
drăgălindu-ne»” [Pr 7, 4—18] şi cele ce urmează, după care adaugă: ’ La 
dus în rătăcire cu multa vorbă, l-a târât cu lațurile buzelor ei. Iar el a urmat-o 
guguştiuc” [Pr 7, 21-22]. $ Şi iarăşi zice: „Nu da atenție femeii ticăloase, 
căci miere picură de pe buzele femeii desfrânate; ea îți unge o vreme gâtle- 
jul, după care o vei găsi mai amară decât fierea şi mai ascuțită decât sabia cu 
două tăișuri” [Pr 5, 3—4]. ° Şi iarăşi: „Depărtează-te, nu zăbovi şi nu-ţi arunca 
ochiul asupra ei” [Pr 9, 18], căci pe mulți i i-a doborât rănindu-i şi fără număr 
sunt cei pe care i-a omorât [Pr 7, 26]. ` ’ Dacă nu, „te vei căi pentru cele de 
pe urmă ale tale, când îți vor istovi carnea de pe trup, şi vei spune: «Cum de 
am urât povățuirea şi inima mea a alungat mustrările drepţilor? N-am ascultat 
glasul care mă povăţuia şi mă învăţa, nu i-am plecat urechea mea. Puțin de 
n-am ajuns în toate relele»” [Pr 5, 11-14]. 

'! Ca să nu lungim mai mult mărturiile, chiar dacă am lăsat ceva pe dina- 
fară, voi, cei înţelepţi, alegând pentru voi cele bune din Sfintele Scripturi, 
întăriţi-vă refuzând toate cele rele ca să fiţi găsiţi cuvioşi în viaţa veşnică la 
Dumnezeu. 


VIII. Despre supunerea femeii fată de bărbat, despre iubirea ei de bărbat 
şi cumințenia ei. Despre faptul că femeia credincioasă nu trebuie 
să se împodobească şi cum trebuie să se poarte în agora şi pretutindeni 


! „Femeia să fie supusă bărbatului ei, pentru că bărbatul este cap femeii” 
[E 5, 22-23], iar „Capul bărbatului” care umblă în calea dreptăţii „este 
Hristos, iar Capul lui Hristos e Dumnezeu” [/ Co 11, 3] Cel peste toate şi 
Tatăl Lui. ? Aşadar, după Dumnezeul nostru Atoateţiitor şi Tată, Domn al 
veacului de față și al celui viitor, Meşter ziditor a toată suflarea și puterea, 
şi după iubitul Său Fiu, Domnul nostru lisus Hristos, prin Care fie slavă lui 
Dumnezeu, teme-te, femeie, de bărbatul tău şi fii cu sfială față de el plă- 
cându-i doar lui şi fiindu-i bineplăcută în slujirile tale, ca şi pentru tine băr- 
batul tău să fie proclamat fericit prin Înţelepciunea care spune prin Solomon 
acestea: 

si „Cine va găsi o femeie bărbătoasă? Una ca aceasta e mai prețioasă decât 
nestematele. Inima bărbatului ei îşi pune îndrăzneala în ea, o astfel [de fe- 
meie] nu va duce lipsă de prăzi bune, căci ea lucrează cele bune pentru băr- 
batul ei toată viaţa: “ torcând lână şi in a făurit lucru folositor cu mâinile sale. 
Era ca o corabie ce face negoț în depărtare: ” ea îşi agoniseşte traiul şi se 

scoală de cu noapte şi dă casei de mâncare şi slujitoarelor de lucru, A văzut 
un ogor şi l-a cumpărat, din roadele mâinilor sale a sădit o moşie. í După ce 
şi-a încins bine mijlocul, şi-a întărit braţele pentru muncă. A gustat [şi ştie) 
că-i bine să muncești, şi nu se stinge toată noaptea lampa și. Braţele şi le 
întinde spre cele de folos, iar mâinile şi le reazemă pe fus, 7 Mâinile şi le-a 
deschis pentru cel sărman și a întins rodul către cel sărac. ê Bărbatul ei nu- ŞI 
face griji pentru cele de acasă, atunci când întârzie pe undeva, căci toți cei 
din preajma ei au cu ce se îmbrăca. Haine căptuşite a croit pentru bărbatul 
ei, iar pentru ea, veşminte de in şi porfiră. ° Bărbatul ei atrage privirile de la 
porţi când se aşază la adunare cu bătrânii locuitorilor din ținut. 1 Ea a țesut 
pânze subțiri şi le-a vândut, şi cingători pentru canaaneni. “! A deschis gura 
chibzuit şi cu rost şi limbii sale i-a pus o rânduială. S-a îmbrăcat în putere şi 
nobleţe şi s-a veselit în zilele de pe urmă. Încăperile caselor ei sunt bine 
acoperite, şi ea n-a mâncat mâncare nemuncită. Gura şi-o deschide cu înțe- 
lepciune şi după rânduială, aşezămintele milosteniei ei sunt pe limba ei. 

l- Şi-a crescut copiii şi aceştia au ajuns bogaţi, iar bărbatul i-a adus laudă: 
«Multe fiice au dobândit bogăţie, multe au făcut lucruri grozave, dar tu le-ai 
întrecut şi le-ai covârşit pe toate.» '* Mincinoase sunt farmecele şi zadarnică 
frumuseţea femeii; dar cea deşteaptă este binecuvântată, ea să laude frica de 
Domnul. '“ Daţi-i din roadele mâinilor ei, iar bărbatul ei să fie lăudat la por- 
tile [cetăţii]” [Pr 31. 10-31]. ? Şi iarăşi: „Femeia bărbătoasă e o cunună 
pentru bărbatul ei” [Pr 12, 4]. Şi iarăşi: „Multe femei înțelepte şi-au zidit 
casă” [Pr 14, 1]. 

'6 Aţi aflat ce laude primeşte de la Domnul Dumnezeu femeia înțeleaptă şi 
care-și iubeşte bărbatul. “7 Dacă vrei să fii credincioasă şi plăcută Domnului, 
femeie, nu te împodobi ca să placi bărbaţilor străini, nici nu imita curtezana 
purtându-ţi împletiturile, hainele sau încălțările ca să atragi la tine pe cei ce 
se lasă prinşi în curse de unele ca acestea. 18 Căci chiar dacă faci aceste lu- 
cruri urâte nu ca să păcătuieşti, ci numai ca să te împodobeşti, nici aşa nu 
vei scăpa de pedeapsa care vine după ele, pentru că ai silit pe cineva să fie 
purtat să te dorească şi nu te-ai păzit nici să nu cazi în păcat, nici să nu-i faci 
pe alții să cadă în poticneală. Iar dacă vei păcătui dându- te pe tine însăți, 
atunci ai greşit şi tu şi vei fi vinovată şi de sufletul aceluia. ' ? Apoi odată ce 
ai păcătuit cu unul, ca şi cum ţi-ai pierdut o dată pentru totdeauna nădejdea, 
te vei întoarce insensibilă spre alții, potrivit cuvântului dumnezeiesc: „Când 
necredinciosul ajunge la fundul relelor, ajunge disprețuitor, dar asupra lui 
vin necinstea şi ocara” [Pr 18, 3]. Fiindcă una ca aceasta, rănită fără cruţare, 
prinde în curse sufletele celor fără minte. 2 Să învăţăm aşadar cum anume le 
înfăţişează pe unele ca acestea cuvântul dumnezeiesc care spune: „Mai mult 
decât moartea am urât femeia care e o mreajă şi un năvod al inimii, iar mâi- 

nile ei lanțuri” [Ecce 7, 26]. 2! Şi în altă parte: „Cum e un inel de aur în râtul 
porcului, așa este frumuseţea femeii cu cuget rău” [Pr 11, 22]. Şi iarăşi: „Ca 
viermele în lemn aşa își pierde bărbatul femeia care face rele” [Pr 12, 4]. 
22 Şi iarăşi: „Mai bine e să locuieşti într-un ungher sub cerul liber decât cu o 
femeie limbută și certăreață” [Pr 21, 9. 19]. 

i Aşadar, voi, care sunteţi creştine, nu imitați asemenea femei. Tu, care 
vrei să fii credincioasă, fii cu luare-aminte numai la bărbatul tău, ca să-i 
placi doar lui, acoperindu-ți capul în pieţe, căci prin acoperire închizi prive- 
liştea pentru curioşi. % Nu-ţi zugrăvi/machia faţa făcută de Dumnezeu, căci 
nimic din tine n-are nevoie de împodobire, pentru că „toate câte a făcut 
Dumnezeu sunt frumoase foarte” [Fc 1, 31], iar o împodobire lascivă a unui 
lucru frumos insultă harul meşteşugarului. Fă-ţi mersul privind în jos şi 
acoperindu-te cu văl, cum se cuvine femeilor. 


IX. Despre faptul că femeia nu trebuie să se îmbăieze cu bărbaţii 


! La baie evită spălarea lipsită de rânduială împreună cu bărbaţii, căci multe 
sunt mrejele celui rău. O femeie credincioasă nu se va spăla într-o baie mixtă. 
căci dacă-și învăluie fața ascunzându-şi cu sfială privirea de bărbaţii străini. 
cum va intra una ca aceasta la baie goală împreună cu bărbaţii? ° Dacă e însă 
o baie de femei, atunci să se spele cu rânduială, cu sfială şi măsură. ? Så nu 
facă băi de prisos, nici multă, nici de multe ori, nici în mijlocul zilei, şi. dacă 
e cu putință, nici zi de zi. f Ora rânduită a băii să fic pentru tine ceasul al 
zecelea, căci tu, care eşti credincioasă, trebui să fugi întotdeauna de curiozi- 
tatea multor ochi. 


X. Despre femeia certăreaţă şi limbută 


! Dacă ești credincioasă, taie-ți duhul certăreţ faţă de toți, dar mai cu seamă 
faţă de bărbatul tău, ca nu cumva bărbatul tău, fie el credincios, fie păgân, 
poticnindu-se din pricina ta să blasfemieze pe Dumnezeu, iar tu să te găsești 
moştenitoare a „vai”-ului de la Dumnezeu; căci spune: „Vai celui prin care 
numele Meu e blasfemiat între păgâni” [/s 52, 5). ? lar dacă bărbatul tău e 
credincios şi cunoaște Scripturile, va fi silit să spună cuvântul scris în Înte- 
lepciune: „Mai bine este a locui în pustiu decât cu o femeie limbută şi certă- 
reață” [Pr 21, 19]. ? Prin sfiala şi blândețea voastră, femeilor, arătați așadar 
ce anume este cinstirea lui Dumnezeu spre întoarcere şi îndemn la credință 
pentru toți cei din afară [păgâni], fie femei, fie bărbaţi. “ Iar dacă povățu- 
indu-vă prin aceste puține lucruri v-am educat pe voi, surori şi fiice, membre 
ale noastre, ca nişte persoane înțelepte şi care nu sunt ocară în viață, căutaţi 
să cunoaşteţi învăţăturile prin care vă veți putea apropia de Împărăția Dom- 
nului nostru în chip bineplăcut Lui, găsiţi-vă aici odihna. 

Cartea II: Despre episcopi, prezbiteri şi diaconi 


I. Că faptul de a fi lipsit de carte, dacă are experienţa cuvântului, 
nu e un impediment pentru episcop 


' Tar despre episcopi am auzit de la Domnul nostru aşa: păstorul aşezat 
episcop pentru Biserici în fiecare parohie trebuie să fie nevinovat, ireproşa- 
bil, neatins de orice nedreptate a oamenilor, nu mai mic de cincizeci de ani, 
pentru ca într-un anume fel să scape de neorânduielile tinereții şi de calom- 
niile din afară în ce priveşte blasfemiile aruncate împotriva multora de unii 
fraţi mincinoşi care nu cunosc cuvântul lui Dumnezeu din Evanghelie: „Ori- 
cine va grăi un cuvânt deşert, va da socoteală pentru el Domnului în ziua 
judecății” [Mr 12, 36]: şi iarăşi: „Din cuvintele tale vei fi îndreptățit şi din 
cuvintele tale vei fi osândit” [Mt 12, 37). 

- Aşadar, dacă e cu putinţă, să fie educat, iar dacă e lipsit de carte, să aibă 
însă experienţa cuvântului şi vârsta cuvenită. 

“ lar dacă într-o parohie mică nu sc găseşte cineva înaintat în vârstă, cu 
bună mărturie și înţelept. ca să fie aşezat în episcopie, dar e acolo un tânăr 
care are mărturie de la cei ce sunt împreună cu el că e vrednic de episcopie, 
arătând în tinereţea lui bătrâneţe prin blândețe și bună-rânduială, dacă pri- 
mește astfel de mărturie de la toți. atunci să fie așezat în pace. “ Căci Solomon 
a împărăţit peste Isracl la doisprezece ani [3 Rg 2], Iosia a împărăţit cu drep- 
tate la opt ani [4 Rg 22], iar loaş a stăpânit poporul la şapte ani [4 Rg 12, 1]. 

* Chiar şi dacă e tânăr, să fie însă blând, temător şi liniştit, pentru că spune 
Domnul Dumnezeu prin Isaia: „Peste cine voi privi dacă nu peste cel blând 
şi liniştit şi care tremură mereu la cuvintele Mele?” [/s 66, 2]. In chip asemă- 
nător şi în Evanghelie se spune aşa: „Fericiţi cei blânzi, că aceia vor moşteni 
pământul” [Mt 5, 5]. Í Să fie şi milostiv, pentru că se spune iarăşi: „Fericiţi 
cei milostivi, că aceia vor fi miluiţi” [Mt 5, 7]. “ Să fie şi făcător de pace, 
pentru că se spune şi: „Fericiţi făcătorii de pace, că aceia fii ai lui Dumnezeu 
se vor chema” [M1 5, 9]. € Să aibă şi conştiinţă bună, curată de orice răutate, 
viclenie şi nedreptate, pentru că se zice şi: „Fericiţi cei curaţi cu inima, că 
aceia vor vedea pe Dumnezeu” [Mt 5, 8]. 


II. Cum trebuie să fie episcopul şi ceilalți clerici 


! Să fie deci „treaz, cuminte, cuviincios”, statornic, netulburat, „nebeţiv, 
nebătăuş, blând, necertăreț, neiubitor de arginți”, „nebotezat de curând, ca nu 
cumva îngâmfându-se să cadă în osânda diavolului” [7 Tim 3, 2. 3. 6], pen- 
tru că: „Oricine se va înălța pe sine însuși va fi umilit” [Lc 14, 11]. “ „Aşa 


i 

trebuie să fie episcopul: bărbat al unei singure femei”, ea însăși având un 
singur soţ, „bun chivernisitor al casei sale” [/ Tim 3, 2. 4]. 3 Căci atunci 
când, primind hirotonia, e aşezat în locul episcopiei sale, trebuie să fie pus la 
încercare aşa: dacă e credincios, cuviincios şi serios, dacă are sau a avut o 
femeie credincioasă şi serioasă, dacă a crescut copii în cinstirea lui Dumnezeu 
şi i-a educat în povăţuirea Domnului [cf. £/6, 4], dacă cei din casa lui îl cin- 
stesc şi respectă şi îl ascultă toți. f Căci dacă cei ce sunt ai lui după trup se 
răzvrătesc împotriva lui şi nu-l ascultă, cum i se vor supune cei din afara 
casei lui când vor fi ai lui? 


III. Ce lucruri trebuie să fie pus la incercare 
cel ce se promovează episcop 


! Să fie pus la încercare dacă e fără pată în treburile vieţii, căci scris este: 
„Să fie cercetat să n-aibă pată cel ce urmează să fie promovat în preoţie” 
[cf. Lv 21,17). ? Să fie aşadar și nemânios, că spune Înţelepciunea: „Mânia 
îi pierde și pe cei înţelepţi” [Pr 15, 1). * Să fie şi îndurător, nebrutal, iubitor. 
pentru că spune Domnul: „În aceasta vor cunoaşte toţi că sunteți învățăcei ai 
Mei, dacă vă iubiți unii pe alţii” [In 13, 35]. 


IV. Că nu trebuie dată milostenie oricărei văduve, 
ci uneori trebuie preferată femeia căsătorită aflată în lipsuri, 
şi că ea nu trebuie dată nici mâncăciosului, bețivului şi leneșului 


! Să fie şi darnic, iubitor de văduve, iubitor de străini, săritor, serviabil. 
nefăcut de rușine, ştiind cine anume e vrednic de mai multă atenţie. ° Căci 
dacă o văduvă poate să aibă din destul cele de trebuinţă în viaţă, iar alta nu e 
văduvă, dar e în lipsuri, fie dintr-o boală, fie din pricina creşterii copiilor, fie 
dintr-o „neputinţă a mâinilor, spre aceasta din urmă să-şi întindă mai degrabă 
mâna. ` Dar dacă cineva în necazuri în cele ale vieţii pentru că e mâncăcios, 
beţiv sau leneş, acela nu este vrednic nici de purtare de grijă, nici de Bise- 
rica lui Dumnezeu. “ Căci spune Scriptura despre aceștia: „Leneşul care şi-a 
pus mâna sub braț nu o va putea duce la gura lui” [Pr 26, 15]. ° Şi iarăşi: 
„Leneşul şi-a încrucişat mâinile și şi-a mâncat din trup” [Ecc 4, 5]. f Şi altun- 
deva: „Căci dacă îţi lipeşti ochii de uicele şi pahare, la urmă vei umbla mai 
gol ca un pisălog” [Pr 23, 31]. 


V. Că la judecată episcopul trebuie să fie nepărtinitor, 
moderat în purtare şi reținut în dietă 


! Episcopul să nu se uite la faţa oamenilor, să nu se sfiască de bogat, nici 
să-l linguşească peste cuviinţă, nici să treacă cu vederea ori să oprime pe 

sărac. ` Căci spune Dumnezeu lui Moise: „Să nu te uiţi la fața” bogatului „şi 
să nu-ți fie milă de sărac la judecată” [/ș 23, 3], „căci a Domnului este jude- 
cata” [Dt 1, 17]; şi iarăşi: „Cu dreptate să urmăreşti ce este drept” [Dr 16, 20]. 

? În hrană şi băutură episcopul să fie frugal şi mulţumit cu ce are, ca să poată 
fi treaz să povățuiască pe cei needucați; să nu fie cheltuitor, nici iubitor de 
desfătări, de viață dulce sau să mănânce bine. 

Ci să fie îngăduitor, îndelung-răbdător în povăţuiri, în stare să înveţe 
multe pe alții, meditând cu sârguință la cărțile Domnului, citind mult, ca să 
tâlcuiască atent Scripturile tâlcuind Evanghelia în acord cu Profeţii şi Legea, 
iar Evanghelia în acord cu Legea şi Profeţii. $ Căci spune Domnul lisus: 
„Cercetaţi Scripturile, pentru că ele dau mărturie despre Mine” [/n 5, 39]; 
şi iarăși: „Pentru că despre Mine a scris Moise” [n 5, 46). f Înainte de toate 
să distingă bine disociind între Lege şi legea secundă, şi arătând care este 
Legea credincioşilor şi care sunt legăturile necredincioşilor, ca nimeni să nu 
cadă sub aceste legături. Poartă grijă, aşadar, de cuvânt, episcope, ca, dacă 
îți e cu putinţă, să tâlcuieşti toate cuvânt de cuvânt şi cu multă învățătură să 
hrăneşti şi adapi în chip bogat poporul Tău prin luminarea Legii; căci zice 
Dumnezeu: „Luminaţi-vă voi înşivă cu lumina cunoaşterii cât mai e vreme” 
[Os 10, 12]. 


VI. Că episcopul nu trebuie să fie doritor de câştig ruşinos, 
nici să se pună chezaş ori apărător în justiție 


' Episcopul să nu fie doritor de câştig ruşinos (Tit 1, 7; Z Tim 3, 8], mai 
ales de la păgâni; să se lase vătămat mai degrabă decât să vatăme el pe alții; 
să nu fie lacom, nici răpitor, nici spoliator, nici iubitor de bogăţie, nici urâtor 
de săraci, nici bârfitor, nici martor mincinos, nici mânios, nici iubitor de 
ceartă, nici amestecat în treburile vieții, nici chezaş pentru nimeni, nici avo- 
cat care să pledeze în procese pecuniare, nici iubitor de stăpânire, nici dupli- 
citar în gândire şi în vorbă, nici gata să plece urechea la calomnie sau bârfă, 
nici făţarnic, nici doritor de sărbătorile păgânilor, nefolosindu-se de amăgiri 
goale, nici pofiitor, nici iubitor de arginţi, pentru că unele ca acestea sunt 
vrăjmaşe lui Dumnezeu şi prietene demonilor. ? Toate acestea însă episcopul 
să le confirme şi prescrie şi laicilor, conducându-i să devină imitatori ai pur- 
tării lui, căci spune [Scriptura]: „Evlavioşi faceţi-i pe fiii lui Israel” [Lv 15, 31]. 

? Să fie însă înțelept, umil în cugetare, povățuitor în povăţuirile Domnu- 
lui, cu bune simțăminte, renunțător la toate afacerile rele ale vieții şi la toate 
poftele păgâneşti. f Să fie iscusit, ager în a recunoaşte pe cei răi şi a se păzi 
de ei, prieten al tuturor, echitabil în judecăţi şi câte lucruri bune sunt sau 
există la oameni acestea să le aibă în el însuşi şi episcopul. 

[Episcopul şi poporul său] 


7 Căci dacă nu i se poate reproşa vreo nedreptate, atunci păstorul îi va sili 
şi pe învățăceii săi şi-i va îndemna prin purtarea lui să se facă imitatori [cf. 
1 Co 4, 16] vrednici ai faptelor lui, cum spune undeva şi profetul: „Și cum 
va fi preotul, așa va fi și poporul” [Os 4, 9]. f Pentru că Domnul şi Învățăto- 
rul nostru lisus Hristos, Fiul lui Dumnezeu, a început mai întâi să facă şi 
apoi să înveţe, cum spune undeva [Scriptura]: „Cele pe care a început lisus a 
face şi a învăța” [FA 1, 1]. De aceea spune: „Dar cine va face şi va învăţa, 
acesta se va chema mare în Împărăția lui Dumnezeu” [Mt 5, 19]. 

7 Căci voi, episcopii, trebuie să fiți santinele pentru popor, pentru că şi voi 
aveţi Santinelă pe Hristos. Faceţi-vă aşadar şi voi santinele bune pentru po- 
si lui Dumnezeu, precum spune Domnul prin lezechiel fiecăruia dintre 
voi: € „Pe tine, fiule al omului, pe tine te-am pus Eu să-i fii de santinelă 
[stopo casei lui Israel, iar tu vei auzi cuvânt din gura Mea. ° Când Eu ii 
spun celui păcătos: «Cu moarte vei muri!», dar tu nu-i vei spune necredin- 
ciosului să ia aminte la calea lui, iar nelegiuitul va muri în nelegiuirea lui, 
atunci sângele lui din mâna ta îl voi cere. Dar dacă tu îi vei grăi celui păcă- 
tos despre calea lui, anume să se-ntoarcă din ea, dar el nu se va întoarce din 
calea sa, atunci el în nelegiuirea lui va muri, iar tu ţi-ai scăpat sufletul” [/= 
33, 7-9]. ' De asemenea, când vine sabia războiului, „poporul pune o santi- 
nelă” de pază şi, „dacă acesta văzând-o venind” nu dă de veste şi ca va lua un 
suflet, atunci acest suflet a fost luat din pricina păcatului său, „iar sângele lui 
va fi cerut din mâna santinelei, pentru că n-a sunat din trâmbiţă [1/2 33, 2. 6]: 
dar dacă va suna trâmbiţa, şi el o aude, iar sabia vine şi îl ia, sângele lui va fi 
asupra sa, pentru că nu s-a păzit când a auzit trâmbiţa, dar cel ce s-a păzit 
şi-a scăpat sufletul său” [/z 33, 3-5), iar pentru că a dat semnalul, santinela 
va fi vie. 

7 Sabia” este judecata, „trâmbița” e Sfânta Evanghelie, „santinela” 
[skopos] e cel pus Bisericii episcop, care în propovăduirea lui trebuie să dea 
mărturie şi să ateste despre această judecată. '? Căci dacă nu veţi vesti şi nu 
veţi da mărturie poporului, atunci păcatul neştiutorilor se va găsi asupra 
voastră; de aceea pe cei ce trăiesc în needucare povăţuiţi-i şi mustraţi-i cu 
îndrăzneală, pe cei neştiutori învățaţi-i, pe ştiutori întăriţi-i, pe rătăciți întoar- 
ceţi-i. - Căci nu vom greşi spunând mereu aceleaşi cuvinte despre aceleași 
lucruri, pentru că din faptul că le aud de multe ori, poate că unii se vor lăsa 
înduplecaţi să facă măcar o singură dată ceva din cele bune şi să refuze cele 
rele. '* Căci spune Dumnezeu prin profetul Său: „Dă-le mărturie despre 
acestea, poate vor auzi glasul tău” [cf. Ir 33, 2-3]. Şi iarăşi: „Poate vor auzi, 
poate vor da înapoi” [Iz 3, 11]. ” Iar Moise spune poporului: „Ascultă, 

Israele! Domnul Dumnezeul tău, Domnul unul este” [Dt 6, 4). 16 Jar Domnul 
aduce de multe ori aminte în Evanghelie: „Cine are urechi de auzit să audă” 
[Lc 8, 8]. Şi înțeleptul Solomon zice: „Ascultă, fiule, povăţuirea tatălui tău 
şi nu respinge aşezămintele mamei tale” [Pr 1, 8]. 

17 Şi până astăzi n-au ascultat, iar cei ce par că au ascultat n-au ascultat, 
părăsindu-L pe Unul și Singurul Dumnezeu adevărat [În 17, 3], lăsându-se 
târâți în erezii ruinătoare şi cumplite, despre care vom vorbi iarăşi mai încolo. 


VII. Cum trebuie să fie cel inițiat 


! Cunoscut să vă fie, iubiţilor: cei botezați în moartea Domnului lisus [Rm 
8, 6] nu mai trebuie să păcătuiască. Căci aşa cum morții sunt nelucrători ai 
păcatului, tot aşa şi cei ce au murit împreună cu Hristos sunt nefăptuitori ai 
păcatului. ? Aşadar nu credem. fraților, că cineva spălat în apa vieţii mai 
poate făptui destrăbălările celor fără de lege. lar cine a păcătuit după Botez, 
acesta va fi osândit la gheenă, dacă nu-i va părea rău şi nu va înceta să mai 
greșească. 


VIII. Despre calomnie şi demascare 


' Dacă însă cineva e calomniat de necredincioși pentru că nu mai participă 
la destrăbălările lor, unul ca acesta să ştie că e fericit la Dumnezeu, după 
cum spune Domnul nostru în Evanghelie: „Fericiţi sunteţi când vă vor ocări 
şi vă vor prigoni şi vor zice tot cuvântul rău împotriva voastră, spunând 
minciuni din pricina Mea. Bucuraţi-vă şi vă veseliți, că plata voastră multă 
este în ceruri!” [Mt 5, 11-12]. ° Aşadar, dacă e cineva defăimat pentru min- 
ciuni, unul ca acesta e fericit, căci spune Scriptura: „Bărbatul de nimic nu e 
pus la încercare de Dumnezeu” [cf. Sir 34, 10; Jac 1, 12-13]. “ Dacă însă 
cineva e demascat că a făcut o fărădelege, unul ca acesta s-a vătămat nu 
numai pe sine însuşi, ci a adus o calomnie corpului comun al Bisericii și 
învățăturii ei, pentru că nu facem cele despre care spunem că sunt frumoase, 
şi vom fi ocărâţi şi noi de Domnul Care ne va spune: „Spun, dar nu fac” [Mt 
23, 3]. f De aceea, pe cei demascaţi astfel episcopul îi va respinge pe drept 
cuvânt, dacă nu-şi schimbă purtarea. 


IX. Că episcopul nu trebuie să fie mitarnic 


! Pentru că episcopul trebuie nu numai să nu fie o poticneală [pentru alții]; 
mai trebuie să fie nepărtinitor, cuminţindu-i cu bunătate pe păcătoşi. ? Dar 
dacă el însuşi n-are conştiinţă curată ci, ajungând părtinitor pentru o mită cu 
câştig, ruşinos, îl cruță pe cel ce a păcătuit făcând fărădelege lăsându-l să 
rămână în Biserică, atunci nu ascultă de glasul dumnezeiesc al Stăpânului 

care spune: „Cu dreptate urmărește ce este drept [Dr 16, 20]; să nu te uiţi la 
față în judecată [Dr 1, 17); să nu îndreptățeşti pe cel necucernic, să nu pri- 
meşti daruri pentru un suflet, căci darurile orbesc ochii înțelepţilor şi vatămă 
cuvintele drepţilor [1ş 23, 7-8; Dt 16, 19].” ? Iar în altă parte se spune: 
„Scoateţi pe cel rău dintre voi” [Dt 17, 7; 1 Co 5, 13], iar Solomon spune în 
Proverbe: „Scoate pe cel molipsitor din adunare şi împreună cu el va ieşi și 


sfada” [Pr 22, 10]. 


X. Că episcopul care-l cruță fără judecată pe păcătos se face vinovat 


! Cine nu ţine seama de acestea şi-l cruță fără judecată pe cel căruia i se 
cuvine pedeapsă, ca Saul pe Agag [/ Rg 15] şi Eli pe fiii săi care nu-L cu- 
noşteau pe Dumnezeu [/ Rg 2], unul ca acesta a spurcat şi demnitatea lui și 
Biserica lui Dumnezeu din parohia lui. Acesta e așadar nedrept pentru Dum- 
nezeu și pentru oamenii cuvioşi, deoarece se face pricină de scandal pentru 
mulți de curând botezați și pentru catehumeni, încă şi pentru tineri şi tinere; 
îl aşteaptă „vai”-ul [Mt 18, 7], o piatră de moară de gât [Mt 18, 6) şi adâncul 
prin aceea că e supus judecății. ° Căci din pricina fărădelegii nejudecăţii, 
văzând că stăpânul lor e aşa, vor șovăi în ei înşişi și, atinși de aceeași boală, 
vor pieri silnic împreună cu el, ca poporul împreună cu leroboam [3 Rg 12] 
şi cei răsculați împreună cu Core îi împreună cu el [Nm 16]. 

? Dar dacă cel ce păcătuieşte îi vede pe episcop şi pe diaconi nevinovaţi 
de orice învinuire şi că turma e curată, mai întâi nu va îndrăzni să intre cu 
dispreţ în Biserica lui Dumnezeu atins fiind în conştiinţa lui; iar dacă ar intra 
negândindu-se la nimic, fie va fi vădit pe loc — ca Uza care s-a atins de 
chivot ca să-l rezeme [2 Rg 6] şi ca Ahar pentru furtul a ceca ce cra închinat 
[Jos 7] şi ca Ghiezi pentru banii lui Neeman [4 Rg 5] — şi va fi pedepsit pe 
loc, fie va fi mustrat de păstorul şi va fi supus la pocăință. ” Căci dacă, pri- 
vind la ei unul câte unul negăsind nici o pată nici la episcop, nici la poporul 
rânduit sub el, atunci ruşinându-se cu sfială şi vărsând multe lacrimi, va ieşi 
în pace împuns de remuşcări, iar turma va rămâne curată, iar el va plânge 
înaintea lui Dumnezeu şi se va pocăi pentru păcatele pe care le-a făcut şi așa 
va avea nădejde; și văzând lacrimile lui, turma întreagă va avea povăţuire că 
prin pocăință păcătosul nu va pieri. 


XI. Cum anume trebuie episcopul să-i judece pe păcătoşi 


! Din această pricină, așadar, episcope, sârguieşte-te să fii curat în faptele 
tale, cunoscându-ţi locul şi demnitatea, ca unul care ai între oameni chipul lui 
Dumnezeu [/ypos Theou] prin aceea că stăpâneşti peste toți oamenii, preoți, 
împărați, demnitari, părinţi, fii, învăţători şi toți ascultă de tine. ? Și aşa să 

şezi în Biserică făcându-ţi cuvântul ca unul care ai autoritatea de a judeca pe 
păcătoşi, pentru că vouă, episcopilor, vi s-a spus: „Orice veţi lega pe pământ 
va fi legat şi în ceruri, şi orice veţi dezlega pe pământ va fi dezlegat şi în 
ceruri” [Mt 18, 18]. 


XII. Învățătură cum trebuie să se poarte cu cei păcătoşi 


! Judecă aşadar, episcope, cu autoritate ca Dumnezeu, dar primeșşte-i pe 
cei ce se pocăiesc, căci Dumnezeu este un Dumnezeu al milei. Blamează-i 
pe păcătoşi, mustră-i pe cei ce nu se întorc, pe cei ce stau bine îndeamnă-i să 
stăruie în cele frumoase, pe cei ce se pocăiesc primeşte-i, pentru că Domnul 
Dumnezeu a făgăduit cu jurământ să dea iertare celor ce se pocăiesc pentru 
păcatele pe care le-au făcut. ` Căci spune prin lezechiel: „Spune-le: Viu sunt 
Eu, zice Domnul Adonai, dacă vreau Eu moartea păcătosului, ci nu mai 
degrabă ca necucernicul să se întoarcă de la calea lui cea rea și să fie viu. 
Întoarceţi-vă de la căile voastre rele ca să nu muriţi, casa lui Israel!” [7z 
18, 23; 33, 11]. ? Aici cuvântul a dat iarăşi bune nădejdi păcătoşilor, că, dacă 
se vor pocăi, vor avea nădejde de mântuire, ca nu cumva ajungând insensi- 
bili să se predea fărădelegilor, ci având nădejde de mântuire, să se întoarcă, să 
plângă înaintea lui Dumnezeu pentru păcatele lor și să se căiască din inimă 
făcându-L binevoitor, şi vor primi de la El amnistia Lui ca de la un tată bun. 


XIII. Că trebuie fugit de experiența păcatelor 


! Dar cei care n-au păcătuit trebuie să rămână aşa şi n-au nevoie să facă 
experienţa păcatelor, ca să n-aibă nevoie de durerea, întristarea şi plânsul 
iertării. * Căci ce ştii, omule, care ai păcătuit, dacă vei avea zile în această 
viață ca să te pocăiești? Pentru că ieșirea ta din viață nu e arătată, iar pentru 
cine moare în păcate nu mai e pocăință, cum spune prin David: „Iar în iad 
cine se va mărturisi Ţie?” [Ps 6, 6]. ' Aşadar trebuie să fim gata în cele bune, 
ca să străbatem calea aceea fără întristare. De aceea îndeamnă şi cuvântul 
dumnezeiesc care-ţi spune prin înțeleptul Solomon: „Pregăteşte pentru ieşirea 
ta faptele tale” [Pr 24, 27], ca să nu-ţi lipsească ceva din cele bune, cum, din 
pricina nebuniei, celor cinci fecioare din Evanghelie le-a lipsit untdelemnul 
cucerniciei şi au fost îndepărtate de la cămara de nuntă [Mt 25, 1-13]. De 
aceea, cel ce-și păzeşte viaţa şi rămâne fără păcat, acela rămâne neprimejduit, 
ca să-şi păstreze dreptăţile celor făcute de el înainte. 


[Primirea păcătosului] 


“Tu judecă aşa ca şi cum ai judeca pentru Dumnezeu, „căci a Domnului 
este judecata” [Dr 1, 17]. Mai întâi, aşadar, condamnă-l pe cel vinovat cu 
autoritate; apropie-l apoi cu milă şi îndurare, făgăduindu-i mântuire, dacă-şi 

schimbă purtarea şi vine la pocăință; iar dacă îi pare rău, primeşte-l cu 
strângere în braţe amintindu-ţi de Domnul Care a spus: „Bucurie se face în 
cer pentru un păcătos care se pocăieşte” [Le 15, 7]. 


XIV. Că nu trebuie să fugim de comuniunea cu păcătoşii în cuvânt, 
ci şi numai în faptă 


' Iar dacă nu primeşti pe cel ce se pocăieşte, îl predai uneltirii vrăjmaşilor 
uitând de David care spune: „Să nu dai fiarelor sufletul care se mărturisește 
tie” [Ps 73, 19]. 2 De aceea, îndemnând la pocăință leremia spune: „Oare cel 
ce cade nu se ridică, sau cel ce rătăceşte nu se întoarce? Atunci de ce poporul 
Meu a rătăcit atât de rău şi neruşinat şi se ține tare de alegerea lor? [Ir 8, 4-5) 
Întoarceţi-vă, fii răzvrătiți, şi Eu voi tămădui zdrobirile voastre [Ir 3, 14.22)” 
? Pe cel ce se pocăieşte primeşte-l aşadar fără şovăire şi nelăsându-te împie- 
dicat de cei care spun fără milă că nu trebuie să ne întinăm împreună cu 
aceştia, şi să nu avem comuniune cu ei nici măcar în cuvânt; căci asemenea 
sfaturi sunt ale celor ce nu-L cunosc pe Dumnezeu și pronia Lui, ale unor 
fiare sălbatice neînduplecate, pentru că nu cunosc că nu trebuie să ne păzim 
de comuniunea cu păcătoşii în cuvânt, ci numai de cea în faptă. * Căci „drep- 
tatea dreptului va fi asupra lui, iar nelegiuirea celui nclegiuit va fi asupra 
lui” [Jz 18, 20]. Şi iarăşi: „Dacă un pământ ar păcătui împotriva Mea” fă- 
când nedreptate, „iar Eu Însumi voi întinde mâna Mea peste el şi voi zdrobi 
de pe el orice sprijin de pâine și voi trimite în cl foamete și voi nimici din el 
om și dobitoc, dacă vor fi în el trei bărbaţi: Noe, lov şi Daniel, aceştia prin 
dreptatea lor îşi vor mântui sufletele, spune Adonai Domnul” [/z 14. 13-14). 


[Răspunderea e personală] 


i Scriptura a arătat foarte limpede că dreptul care e împreună cu nedreptul 
nu va pieri împreună cu el. Fiindcă în lumea aceasta drepți şi nedrepți sunt 
legaţi unii de alţii prin comuniunea vieţii, nu şi a cuvioșiei, iar în aceasta 
iubitorii de Dumnezeu nu păcătuiesc, pentru că sunt imitatori ai „Tatălui lor 
Care este în ceruri, Care face să răsară soarele şi peste drepți şi peste 
nedrepți şi face să plouă şi peste răi şi peste buni” [Mt 5, 45). ô Iar în aceasta 
dreptul nu e în nici o primejdie, căci în stadion sunt învingători şi învinși, 
dar cu cunună sunt numai cei ce au luptat cu vitejie, căci „nimeni nu e încu- 
nunat dacă nu luptă după reguli” [2 Tim 2, 5]. 7 Deoarece fiecare va mărtu- 
risi despre sine însuși, iar Dumnezeu „nu va pierde pe cel drept împreună cu 
cel nedrept” [Fe 18, 23], dacă la EI cine n-a păcătuit nu e pedepsit. Căci nici 
pe Noe nu l-a înecat în potop [cf. Fe 7-8], nici pe Lot nu l-a ars [Fe 19], nici 
pe Rahav n-a pierdut-o împreună [cu lerihonul; Jos 6]. 8 Jar dacă vreți să ştiţi 
cele petrecute cu noi, Iuda care era împreună cu noi a primit sorțul slujirii 

[FA 1, 17-18], pe care l-am primit şi noi, iar Simon Magul a primit pecetea 
în Domnul [FA 8], dar şi unul şi celălalt s-au arătat răi, unul s-a spânzurat, 
iar altul s-a zdrobit încercând să zboare în chip contrar firii. Tot aşa în arcă 
au fost Noe şi fiii lui, dar numai Ham s-a aflat rău şi doar unul dintre fiii lui 
a primit pedeapsă [Fe 6-9]. 

* Dar dacă „părinţii nu sunt pedepsiţi pentru copii, nici copiii pentru pă- 
rinți” [Dr 24, 16], e evident că nici femeile pentru bărbaţii lor, nici slugile 
pentru stăpânii lor, nici rudele pentru rude, nici prietenii pentru prieteni, nici 
drepţii pentru nedrepți, ci fiecăruia i se va cere socoteală pentru lucrul lui. 
Pentru că nici Noe n-a fost pedepsit pentru lume, nici Lot n-a fost ars pentru 
Sodoma, nici Rahav n-a fost junghiată pentru cei din Ierihon, nici Israel 
pentru egipteni; căci nu conviețuirea îi condamnă pe drepţi împreună cu cei 
nedrepți, ci acordul voinţei. ' Așadar nu trebuie să luăm aminte la cei gata 
să omoare şi care-i urăsc pe oamenii, la cei ce iubesc să acuze şi care fac 
moarte cu pretext: căci nimeni nu moare pentru altul, ci „fiecare e strâns de 
lanţurile păcatelor sale” [Pr 5, 22], şi: „lată omul şi lucrul lui sunt înaintea 
feței lui” [Zs 62, 11]. 

!! Noi însă trebuie să-i ajutăm pe cei bolnavi, pe cei în primejdii şi pe cei 
care alunecă şi, pe cât e cu putinţă, prin îndemnul cuvântului să-i facem să- 
nătoși și să-i izbăvim din moarte; „căci nu cei tari, ci cei ce se simt rău au 
nevoie de doctor” [M/ 9, 12], pentru că nu este voința Tatălui ca să piară nici 
măcar unul singur dintre cei mici [Mt 18, 14]. Fiindcă nu trebuie să stea în 
picioare voința oamenilor aspri la inimă, ci voința lui Dumnezeu şi Tatăl a 
toate, cea prin lisus Hristos Domnul nostru, Căruia fie slava în vecii vecilor. 
Amin. ^ Pentru că nu este drept ca tu, episcope, care ești cap, să iei aminte 
la coadă (cf. Dr 28, 13. 44], adică la un laic, un om răzvrătit, spre pierzania 
altuia, ci numai la Dumnezeu. Fiindcă trebuie să-i stăpânești pe supușii tăi, 
nu să fii stăpânit de ei, căci nici fiul nu e stăpânul tatălui în virtutea naşterii, 
nici sclavul nu e stăpânul domnului său în virtutea autorităţii, nici învățăce- 
lul nu e stăpânul învățătorului, nici soldatul nu e stăpânul împăratului, nici 
laicul nu e stăpânul episcopului. 

3 Căci despre faptul că celor ce se apropie de cei nedrepți prin cuvântul 
învățăturii nu trebuie să li se pară că se întinează împreună cu ei sau se fac 
părtași la păcatele lor vorbeşte lezechiel şi el retează născocirea rău-voito- 
rilor: '* „Fiul omului, ce înțelegeţi voi prin această zicală de printre fiii lui 
Israel care zice: «Părinţii au mâncat aguridă şi fiilor li se strepezesc dinţii?» 
Viu sunt Eu!, zice Domnul: Zicala aceasta nu va mai fi spusă în Israel! Că 
toate sufletele sunt ale mele; precum sufletul tatălui, tot aşa şi sufletul fiului; 
ale Mele sunt; 15 sufletul care păcătuieşte, acela va muri. Dar omul care e 
drept, face judecată şi dreptate” [/z 18, 2-5) şi adăugând în continuare cele- 

lalte virtuți ale lui le pecetluieşte zicând: ' „Unul ca acesta e drept şi va fi 
viu, zice Adonai Domnul. Dar dacă va naște un fiu care este o ciumă, care 
varsă sânge şi nu umblă în calea tatălui său, dreptul” [7z 18, 9-11), QE după 
ce adaugă cele ce urmează la sfârşit concluzionează — „unul ca acesta va 
mai trăi oare? Nu. De va fi făcut toate nelegiuirile acestea, cu moarte va 
muri, sângele lui va fi asupra lui” [7z 18, 13]. '% „Dar veţi zice: De ce fiul n-a 
luat asupra sa nedreptatea tatălui sau dreptatea lui, dacă a făcut dreptate şi 
milă?” [/z 18, 19]. Iar tu le vei zice: „Sufletul care păcătuieşte va muri. Fiul 
nu va lua asupra lui nedreptatea tatălui, nici tatăl nu va lua asupra lui nedrep- 
tatea fiului. Dreptatea dreptului va fi asupra lui şi nelegiuirea nelegiuitului 
va fi asupra lui” [Zz 18, 20]. '” Şi după puţin spune: „Dar dacă omul drept se 
va abate de la dreptatea sa şi va face nedreptate, atunci, potrivit tuturor fără- 
delegilor pe care el, nelegiuitul, le-a făcut, niciuna din dreptăţile pe care el le 
făcuse nu va fi pomenită, ci întru greşeala cu care a greșit şi întru păcatul cu 
care a păcătuit, întru acelea va muri” [/z 18, 24). ” Şi după puţin adaugă: 
„lar când nelegiuitul se întoarce de la fărădelegea pe care a făcut-o şi va face 
judecată şi dreptate, acela şi-a păzit sufletul și și-a dat scama și s-a întors de 
la toate răutățile pe care le-a făcut; acela negreșit va fi viu şi nu va muri” [/: 
18, 27- -28]. ° ! Şi mai apoi: „Pe fiecare după căile voastre vă voi judeca, casă 
a lui Israel, zice Adonai Domnul” [/z 18, 30). 


XV. Că preotul nu trebuie să treacă cu vederea păcatele, 
nici să fie gata să le pedepsească 


! Vedeţi, copiii noştri iubiţi, cum Domnul Dumnezeu e îndurător cu drep- 
tate, bun și iubitor de oameni; dezvinovăţind nu va dezvinovăţi pe cel vino- 
vat [Naum 1, 3], primeşte şi face viu pe cel ce se întoarce şi nu lasă loc de 
bănuială celor ce vor cu cruzime să-i judece și îndepărteze în chip desăvârși 
pe cei păcătoşi și nu vor să le împărtășească cuvinte de mângâiere care pot 
să-i readucă la pocăință; cărora dimpotrivă Dumnezeu le spune prin Isaia 
către episcopi: „Mângâiaţi, mângâiaţi pe poporul Meu! Preoţi grăiţi în inimă 
Ierusalimului!” [Zs 40, 1-2). ? Auzindu-l pe acesta, şi voi trebuie să mângâ- 
iați pe cei ce au păcătuit şi să-i îndemnați spre pocăință şi să le daţi nădejdi 
bune şi Si nu bănuiți că din pricina iubirii faţă de ei vă faceţi părași la greşe- 
lile lor. * Pe cei ce se pocăiesc primiţi-i cu bunăvoință bucurându-vă pentru 
ei, judecându-i pe păcătoşi cu milă şi cu îndurări. Căci dacă pe cel ce umblă 
lângă un râu și e gata să alunece îl arunci în râu împingându-l cu furie, în loc 
să-i întinzi mai degrabă mâna, l-ai omorât pe fratele; celui ce alunecă trebuie 
mai degrabă să-i dai mâna, ca să nu piară în chip desăvârşit, pentru ca şi po- 
porul să fie povățuit şi cel ce a păcătuit să nu piară cu totul. “ Trebuie, aşa- 

dar, episcope, să nu treci cu vederea păcatele poporului, dar nici să întorci 
spatele celor ce se pocăiesc, ca să nu strici lipsit de experienţă turma lui 
Hristos, să nu faci rău numele nou pe care l-a pus poporului Său și să nu fii 
ocărât ca păstorii din vechime despre care a vorbit Dumnezeu lui Ieremia: 
„Mulţi păstori au stricat via Mea, au întinat moştenirea Mea” [/r 12, 10]. Şi 
altundeva: „Peste păstorii mei s-a aprins mânia și peste miei mă voi înfuria” 
[Za 10, 8]. Şi altundeva: „Voi, preoţii, sunteţi cei care faceţi rău numele Meu” 
[Mal 1, 6]. 


XVI. Despre pocăință, care e modul ei şi cum anume se face 
[Ritul penitential: excluderea păcătosului] 


! Tu însă, când vezi pe cel care a păcătuit, supărându-te amamic porun- 
ceşte să fie scos afară; diaconii să se supere şi ei amarnic pe el atunci când 
iese şi cercetându-l să-l ţină afară din biserică, după care să intre şi să se 
roage pentru el; căci şi Mântuitorul L-a rugat pe Tatăl pentru cei ce au păcă- 
tuit, cum stă scris în Evanghelie: „Părinte!, iartă-le lor, că nu ştiu ce fac!” 
[Lc 23, 34]. Atunci să porunceşti să intre şi, verificând dacă se căieşte şi e 
vrednic să fie primit întru totul în biserică, fixează-i zile de post potrivit pă- 
catului: două, trei, cinci sau șapte săptămâni, şi aşa concediază-l spunându-i 
câte sunt potrivite povăţuirii celui ce a păcătuit. Cel care-l mustră trebuie 
să-l înveţe şi îndemne să rămână în sine însuşi cu cugetare smerită ru- 
gându-se lui Dumnezeu să-i fie binevoitor şi să-i spună: „De Te vei uita, 
Doamne, la fărădelegi, cine va suferi? Că la Tine este milostivirea” [Ps 
129, 3-4). * Căci aşa ceva sugerează şi ceea ce s-a spus în Facere lui Cain: 
„Ai păcătuit? Linişteşte-te!” [Fc 4, 7], adică nu mai adăuga. Despre aceea că 
păcătosului trebuie să-i fie ruşine pentru greşeala lui e destul cuvântul spus 
lui Moise despre Miriam, când acela a cerut ca ea să fie iertată, căci Dumne- 
zeu i-a zis: „Dacă tatăl ei ar fi scuipat-o în față, oare nu s-ar fi ruşinat? Șapte 
zile să fie îndepărtată afară din tabără, după care să intre iarăși” [Nm 12, 14]. 
“ Aşa se cade să faceţi şi voi: pe cei ce spun că se pocăiesc pentru păcate 
trebuie să-i îndepărtați [aphorizein] un timp anume proporțional cu păcatul, 
după care cei ce se pocăiesc să fie primiţi cum primesc nişte părinți pe fiii lor. 


XVII. Că episcopul trebuie să fie ireproşabil, 
un model pentru cei pe care-i conduce 


!' Dar dacă episcopul însuşi e în poticneală, cum va mai ieși să cerceteze 
nedreptatea cuiva sau să pedepsească pe cineva atunci când, fie din pricina 
faptului că e părtinitor, fie din pricină că ia daruri/mită, sau el, sau diaconii 
lui n-au o conştiinţă bună? ? Căci atunci când magistratul cere şi judecătorul 

primeşte, judecata nu se duce la bun sfârşit; iar când sunt părtași ai hotilor 
şi nu iau aminte la judecata văduvelor [Zs 1, 23], cei aflaţi în subordinea epis- 
copului nu vor putea să lupte pentru episcop. Căci acestuia îi vor spune ce 
stă scris în Evanghelie: „Ce vezi paiul din ochiul fratelui tău, iar bârna din 
ochiul tău nu o observi?” [Le 6, 41]. ? Episcopul cu diaconii lui să se teamă 
deci să audă un asemenea cuvânt, adică să nu-i dea prilej. Căci dacă vede pe 
cineva făcând lucruri asemănătoare cu el, păcătosul e edificat să facă ace- 
leaşi lucruri; după care, profitând de acest prilej, cel rău va lucra asupra altora 
— să nu fie! — şi așa se va strica turma, căci dacă sunt mai mulţi cei ce 
păcătuiesc, mai multă va fi şi răutatea săvârşită prin ei. “ Deoarece păcatul 
nedemascat devine mai rău şi primeşte sălaș în alţii, fiindcă „puţină drojdie 
strică tot aluatul” [7 Co 5, 6; Ga 5,9], un singur hoţ atrage ura asupra unui 
neam întreg, „muştele aducătoare de moarte strică amestecul de untdelemn 
înmiresmat” [Ece 10, 1], iar „când regele ascultă cuvântul nedrept, toți sluji- 
torii lui ajung nelegiuiți” [Pr 29, 12]. Tot aşa și oaia râioasă dă şi celorlalte 
boala ei, dacă nu e separată de oile sănătoase; omul ciumat trebuie ferit de 
cei mulți; iar câinele turbat e un pericol pentru oricine se apropie de el. 
Aşadar, dacă nu vom separa de Biserica lui Dumnezeu pe omul fără de lege. 
„vom face din casa Domnului o peşteră de tâlhari” [Mt 21, 13]. ° Căci în fata 
celor ce păcătuiesc nu trebuie să tăcem, ci să demascăm, să mustrâm, să apă- 
săm, să fixăm posturi, ca să sădim evlavia în ceilalţi. Căci spune [Scriptura]: 
„Faceţi-i evlavioşi pe fiii lui Israel!” [£v 15, 31). f Căci prin mustrare epis- 
copul trebuie să se facă un opritor al păcatelor, o santinelă a dreptăţii. un 
crainic al bunătăţilor pregătite de Dumnezeu şi un vestitor al mâniei care va 
veni la judecată, ca nu cumva dispreţuind sădirea lui Dumnezeu să audă din 
pricina nepăsării cuvântul spus în Osea: „De ce aţi trecut sub tăcere necu- 
cernicia şi ați cules roada ei?” [Os 10, 13]. 


XVIII. Că episcopul trebuie să poarte de grijă ca poporul 
Să nu greşească, pentru că el stă de santinelă 


! Aşadar, episcopul să poarte grijă de toţi, şi de cei care n-au păcătuit, ca să 
rămână fără păcat, şi de cei care păcătuiesc, ca să se pocăiască, căci vă spu- 
ne Domnul: „Vedeţi să nu dispreţuiţi pe unul din aceştia mici” [Mt 18, 10]. 
? Celor ce se pocăiesc trebuie să le dea iertare căci de îndată ce își spune 
cineva greşelile cu sinceritate: „Am păcătuit împotriva Domnului!”, Duhul 
Sfânt răspunde: „Domnul ţi-a iertat păcatul. Îndrăzneşte! Nu vei muri!” 
[2 Rg 12, 13]. 3 Cunoaşte-ţi aşadar, episcope, demnitatea, faptul că ai moş- 
tenit puterea de a lega, dar şi de a dezlega [Mt 14, 19; 18, 18]. Aşadar, având 
puterea de a lega, cunoaște-te pe tine însuţi şi poartă-te în chip vrednic de 

locul tău în această viață, ştiind că ți se va cere o socoteală mai mare, căci 
„celui ce i s-a dat mult, i se va cere mai mult” [Le 12, 48]. 

“ Pentru că nimeni dintre oameni nu este fără de păcat afară de Cel ce S-a 
făcut om pentru noi, pentru că scris este: „Nimeni nu e curat de întinăciune, 
chiar de-ar fi o singură zi viața lui” [Iov 14, 4-5]. * De aceea au fost scrise 
viețile şi purtările drepţilor şi patriarhilor dinaintea noastră: nu ca să-i ocă- 
râm pe aceia citindu-le, ci ca să ne pocăim şi să avem nădejdi bune că vom 
dobândi iertarea. Căci întinările lor sunt siguranţa şi îndemnul nostru, că, 
dacă ne vom pocăi, şi noi care am păcătuit vom avea iertare, fiindcă scris 
este: „Cine se va lăuda că are inima curată sau cine va îndrăzni să spună că e 
curat de păcat?” [Pr 20, 9]. f Fiindcă nimeni nu este fără păcat. Tu deci sâr- 
guieşte-te după putere să fii ireproşabil [cf. 7 Tim 3, 2] şi îngrijeşte-te de toți, 
ca nu cumva poticnindu-se cineva din pricina ta să piară. Pentru că laicul se 
îngrijeşte doar de el însuşi, tu însă de toţi, având o greutate mai mare şi pur- 
tând o povară mai mare; căci scris este: „Şi a zis Domnul lui Moise: Tu şi 
Aaron veți lua asupra voastră păcatele preoțimii” [Nm 18, 1]. 


[Ritul penitențial] 


Aşadar, ca unul care vei da socoteală pentru mai mulți, poartă de grijă de 
toţi: pe cei sănătoşi păstrează-i aşa, pe cei ce au păcătuit mustră-i şi, dacă 
stăruie în post, uşurează-i în iertare; pe cel ce a plâns primește-l și toată 
Biserica să se roage pentru el, iar tu punându-ţi mâinile peste el lasă-l să fie 
pe mai departe în turmă. Iar pe cei somnoroşi şi abătuţi întoarce-i, susține-i, 
mângâie-i, vindecă-i, ştiind ce plată vei avea dacă săvârşești acestea, dar şi 
ce primejdie dacă eşti nepăsător față de ei. 


[Avertismente pentru păstori şi popor] 


ê Căci spune lezechiel episcopilor nepăsători față de popor: „Vai păstori- 
lor lui israel”, care se păstoresc pe ei înşişi; „păstorii nu mai păstoresc oile”, 
ci pe ei înşişi; „laptele l-ați mâncat, cu lâna v-aţi îmbrăcat, pe cea tare ați 
înjunghiat-o, pe cea slabă n-aţi întărit-o, pe cea bolnavă n-aţi vindecat-o, pe 
cea rănită n-aţi legat-o, pe cea alungată n-aţi întors-o şi pe cea pierdută n-aţi 
căutat-o, ci le-aţi pedepsit cu forță şi cruzime şi pentru că nu aveau păstor 
s-au risipit şi au ajuns de mâncare tuturor fiarelor câmpului” [/z 34, 2-5]. 
f Şi iarăşi: „Păstorii n-au căutat oile Mele, păstorii s-au păstorit pe ei înşişi, 
iar oile Mele nu le-au păstorit” [Zz 34, 8]. k Şi după puțin: „lată, Eu sunt 
împotriva păstorilor; şi voi cere oile Mele din mâinile lor; şi-i voi întoarce 
îndărăt, pentru ca ei să nu pască oile Mele, şi păstorii nu le vor mai paşte; 
şi-Mi voi scoate oile din gura lor, iar ele nu le vor mai fi lor de mâncare” [Jz 
34, 10]. ” Şi se întoarce şi spre popor spunând: „lată Eu voi face judecată 

între oaie şi oaie, între berbec şi berbec. Oare e puţin lucru pentru voi că ați 
primit păşunea bună? Iar voi aţi călcat cu picioarele voastre ce rămânea din 
păşune şi oile au mâncat ceea ce au călcat picioarele voastre” [Iz 34, 17-19]. 
'? Şi după puţin adaugă: „Și veţi cunoaște că eu sunt Domnul şi voi oile 
păşunii Mele; sunteți oamenii Mei şi Eu Dumnezeul vostru, zice Adonai 
Domnul” [/z 34, 30-31]. 


XIX. Că păstorul nepăsător față de oi trebuie pedepsit 
şi oaia care nu ascultă de păstor trebuie şi ea pedepsită 


! Ascultaţi, episcopi, şi ascultați, laici, ce spune Dumnezeu: „Voi judeca 
între berbec şi berbec şi între oaie şi oaie” [7z 34, 17], iar păstorilor le spune: 
„Veţi fi judecaţi pentru neiscusinţa voastră şi pentru stricăciunea adusă oilor”, 
adică: „Voi judeca între episcop şi episcop, între laic şi laic, între stăpânitor 
şi stăpânitor.” ° Căci oile sunt cuvântătoare/raţionale şi berbecii la fel, nu 
necuvântătoare/neraţionale, ca laicul să nu spună niciodată: „Eu sunt oaie și 
nu păstor.” ? Aşa cum oaia care nu urmează păstorului bun se expune lupilor 
spre stricăciune, tot aşa cea care urmează păstorului rău are evident drept 
consecință moartea, pentru că va fi mâncată. De accea trebuie să fugim de 
păstorii care fac stricăciune, 


XX. Cum trebuie laicii să-i cinstească pe episcopi, mai ales pe cei buni 


! Dar pe păstorul cel bun laicul să-l cinstească, să-l iubească, să-l respecte 
ca pe un tată, ca pe un domn, ca pe un stăpân, ca pe un arhicreu al lui Dum- 
nezeu, ca pe un dascăl al bunei-cinstiri, căci cine ascultă de el ascultă de 
Hristos, iar cine-l nesocotește, nesocoteşte pe Hristos, iar cine nu primește pe 
Hristos nu primeşte nici pe Dumnezeul şi Tatăl Lui; căci EI zice: „Cine vă 
ascultă pe voi, pe Mine Mă ascultă, şi cine vă nesocoteşte pe voi, pe Mine 
Mă nesocotește, iar cine Mă nesocoteşte pe Mine, nesocoteşte pe Cel ce M-a 
trimis pe Mine” [cf. Le 10, 16]. În chip asemănător, episcopul să-i iubească 
pe laici ca pe copiii lui, încântându-i şi încălzindu-i cu sârguinţa iubirii lui 
ca pe niște ouă pentru dobândirea de pui sau îmbrăţişându-i sub aripă pe nişte 
pui pentru a deveni păsări mari, povăţuind şi mustrând pe toţi cei ce au ne- 
voie de mustrare, dar nu lovindu-i, împingându-i spre sfială, nu spre surpare, 
povățuindu-i spre întoarcere, pedepsindu-i spre îndreptare şi corectitudinea 
drumului lor. 

[Grija de oile pierdute] 


? Păzind oaia tare (cf. Jz 34, 16], adică păstrând-o sigură pe cea tare în 
credinţă, păstorind poporul paşnic; întărind-o pe cea slabă [;bid.], adică 
făcând-o tare prin mustrări pe cea ispitită; vindecând-o pe cea bolnavă 

[/z 34, 4], adică tămăduind-o prin învățătură pe cea bolnavă în dihonii venite 
din credință; “ legând-o pe cea zdrobită [/z 34, 16], adică pe cea rătăcită sau 
rănită sau doborâtă în păcate, şchiopătând pe drum leag-o cu pansamentele 
unei povățuiri mângâietoare, uşurând-o de greşeli şi dându-i nădejdi bune, 
şi aşa reașeaz-o înzdrăvenită în Biserică ducând-o înapoi la turmă; pe cea 
alungată întoarce-o [ibid], adică pe cea care a ajuns în păcate și a fost scoasă 
afară drept pedeapsă, n-o lăsa să rămână afară, ci primind-o şi întorcând-o 
reaşeaz-o în turmă, adică în poporul nepătatei Biserici; * pe cea pierdută 
caut-o [ibid.], adică pe cea care sub mulţimea greşelilor a deznădăjduit de 
mântuirea ei n-o lăsa să piară desăvârşit; pe cea care a adormit din pricina 
marii toropeli şi lentori şi în somnul ei adânc a uitat de viaţa ei şi s-a înde- 
părtat mult de turmă încât a căzut pradă lupilor, caut-o şi povăţuind-o în- 
toarce-o, îndeamn-o să fie trează şi seamănă în ea nădejdea, neîngăduindu-i să 
spună ceea ce se spune de unii: „Necucemiciile noastre sunt asupra noastră 
şi ne topim în ele; cum vom fi vii?” [Zz 33, 10]. 

* Aşadar, dacă e cu putință, episcopul să-și însușească greşeala acestuia şi 
să spună celui ce a păcătuit: „Tu numai întoarce-te, şi eu voi primi moartea 
pentru tine, aşa cum Domnul a primit-o pe cea pentru mine şi pentru toți.” 
Căci „păstorul cel bun îşi pune sufletul pentru oile lui, dar cel plătit şi care 
nu ¢ păstorul ale cui sunt oile, vede lupul venind”, adică pe diavolul, „şi lasă 
oile și fuge”, iar lupul le răpește [/n 10, 11-12]. Se cade să se ştie că, îndu- 
rător fiind, Dumnezeu le-a făgăduit cu jurământ pocăință celor ce au păcătuit 
[cf. /z 33, 11], dar păcătosul care nu ştie făgăduinţa lui Dumnezeu privitoare 
la pocăință şi nu cunoaşte îndelungă-răbdarea şi îngăduința lui Dumnezeu și 
nu cunoaşte Sfintele Scripturi care vestesc aceasta, dacă nu le-a învățat de la 
line, va pieri din pricina lipsei de înțelegere. * Tu însă, ca un păstor iubitor 
și sârguitor, numără turma, caut-o pe cea care lipseşte, așa cum Domnul 
Dumnezeu, bunul nostru Tată, L-a trimis pe Fiul Său păstor bun şi mântui- 
tor, pe învățătorul nostru lisus, poruncindu-i să lase cele nouăzeci şi nouă de 
oi pe munți şi să meargă în căutarea celei rătăcite, şi găsind-o s-o ridice pe 
umerii lui şi să o ducă la turmă bucurându-se pentru aflarea celei pierdute 
[Le 15, 4-6]. 

” Aşa şi tu, episcope, fii ascultător şi caut-o pe cea pierdută, îndrepteaz-o 
pe cea rătăcită, întoarce-o pe cea depărtată [/z 34, 16], căci ai putere să în- 
torci şi să slobozești pe cei apăsaţi [Lc 4, 18; Zs 58, 6]. Prin tine Mântuitorul 
spune celui paralizat în păcate: „Jertate-ţi sunt păcatele tale; credinţa ta te-a 
mântuit, mergi în pace” [Lc 7, 48. 50]. “ Pace senină e Biserica lui Dumne- 
zeu, în care dezlegându-i pe cei ce au păcătuit, reaşează-i sănătoşi şi nepă- 
taţi, cu bune nădejdi, sârguitori, ostenitori în fapte bune; ca un medic iscusit 
şi compătimitor vindecă-i pe cei loviți de păcate; căci „nu cei tari au nevoie 

de doctor, ci cei care se simt rău [Mf 9, 12], pentru că Fiul Omului a venit să 
caute şi să mântuiască pe cel pierdut [Le 19, 10]”. ”’ Fiind aşadar medic al 
Bisericii Domnului, adu terapia potrivită fiecăruia din cei bolnavi, vindecă şi 
însănătoşește în tot felul, iar pe cei sănătoşi reaşează-i în Biserică. Păstoreşte 
turma nu cu forță şi cruzime [7z 34, 4], autoritar [Mt 20, 25], ci ca „un păstor 
bun care strânge la sân mieii şi le cheamă pe cele ce au în pântec” [/5 40, 11]. 


XXI. Că e primejdios a face judecată parţială 
şi a pedepsi pe cel care n-a fost încă vădit de greșeală 


! Tu însă fii îndurător, bun, blând, neviclean, nemincinos, neaspru, nearogant, 
netranşant, netrufaş, neinsensibil, neîngâmfat, neplăcând oamenilor, nelaș, 
neduplicitar, nebătându-ţi joc de mulțimile aflate sub tine, neascunzându-le 
legile lui Dumnezeu și cuvintele despre pocăință, negrabnic la excludere şi 
scoatere afară, ci dând siguranţă, nciubitor de pedeapsă, nepripit, neprimind 
mărturie împotriva cuiva fără trei martori a căror purtare a primit deja măr- 
turie şi dacă nu sunt puşi în mişcare de dușmănie şi invidie. ° Căci multi 
sunt cei ce se bucură de rele, limbuţi, au trei limbi [Sir 28, 14], urăsc fraţii 
şi-şi propun să risipească oile lui Hristos. Dacă vei primi fără judecată cu- 
vintele lor, vei împrăștia turma ta şi o vei preda spre mâncare lupilor, adică 
demonilor şi oamenilor răi, sau mai bine zis nu unor oameni, ci unor fiare cu 
chip de om, păgânilor, iudaizanţilor şi ereticilor lipsiţi de Dumnezeu. 


[Păcătosul respins cade în brajele păgânilor şi ereticilor] 


3 Căci de cel scos afară din Biserică se apropie îndată molipsitorii ca nişte 
lupi pe care-l privesc ca un miel de pradă, socotind pierzania lui drept câşti- 
gul lor, căci tatăl lor diavolul e omorâtor de oameni [7/1 8, 44). Şi cel înde- 
părtat în chip nedrept din pricina lipsei tale de discernământ, cuprins de 
deprimare şi descurajare, fie va fi dus în rătăcire la păgâni, fie va fi prins în 
cursă de erezii, şi aşa se va înstrăina cu totul de Biserică şi de nădejdea în 
Dumnezeu şi va fi prins în capcana necredinţei, iar tu te vei face vinovat de 
pierzania lui. “ Fiindcă nu este drept să fii gata să scoţi afară pe cel ce a pă- 
cătuit, dar să fi zăbavnic la a-l primi pe cel ce se întoarce, să fii grabnic la 
amputare şi nemilos în a vindeca pe cel ce suferă. Despre unii ca aceştia 
vorbeşte dumnezeiasca Scriptură: „Picioarele lor aleargă spre rău şi sunt 
grabnice să verse sânge; prăpăd şi nenorocire e în căile lor, n-au cunoscut 
calea păcii şi nu este frică de Dumnezeu înaintea ochilor lor” [75 59, 7-8; 
Ps 35, 2]. ? Calea păcii e Mântuitorul nostru Iisus Hristos Care ne-a învățat 
zicând: „lertaţi şi vi se va ierta. Daţi şi vi se va da” [Lc 6, 38], adică daţi ier- 
tare păcatelor şi vi se vor ierta greşelile; cum ne-a învăţat să spunem către 
Dumnezeu şi prin rugăciune: „Şi ne lasă nouă greşelile noastre, precum lăsăm 

şi noi datornicilor noştri” [Mt 6, 12]. 5 Aşadar dacă nu veţi ierta pe cei ce au 
păcătuit, cum veți primi iertarea păcatelor voastre? Nu te legi dimpotrivă pe 
tine însuţi spunând că ierți, dar neiertând? Spunând că iertaţi, dar neiertând 
de fapt, vă împotriviți gurii voastre. 

Fiindcă ştiţi că cel care scoate afară pe cel ce n-a făcut nedreptate sau nu 
primeşte pe cel ce se întoarce, îl omoară pe fratele lui şi îi varsă sângele ca 
şi Cain pe Abel, fratele lui, al cărui sânge care strigă la Dumnezeu [Fc 4, 10] 
va fi cerut. Pentru că dreptul omorât în chip nedrept de cineva va fi în odihnă 
la Dumnezeu în veac [So] 4, 7], asemenea şi cel îndepărtat pe degeaba de 
episcop. 5 Prin urmare, cel ce scoate afară ca pe un ciumat pe cel nevinovat 
e mai amarnic decât un asasin, pentru că nu se uită la mila lui Dumnezeu, 
nu-şi aduce aminte de bunătatea Lui față de cei ce se pocăiesc, nici nu ia 
drept intenţii ale unora ca acestea pe cei ce prin pocăință au primit iertare 
din mulţime de greşeli. ° De aceea, cel care-l alungă pe cel nevinovat e mai 
crud decât cel ce ucide trupul; la fel şi cel ce nu primeşte pe cei ce se pocă- 
iesc risipeşte cele ale lui Hristos ridicându-se împotriva Lui. Căci aşa cum 
Dumnezeu este drept când judecă pe păcătoşi, tot așa e milostiv când îi pri- 
mește pe cei ce se întorc; pentru că iubitul de Dumnezeu David a cântat mila 
şi judecata Lui [Ps 100, 1]. 


XXII. Că mare exemplu de pocăință ne stau înainte David, 
ninivitenii, lezechia şi fiul său Manase 


Trebuie să ai înaintea ochilor, episcope, cele trecute şi să te foloseşti de 
ele cu iscusință spre povăţuirea celor ce au nevoie de cuvinte aspre sau 
mângâietoare; iar când judeci drept trebuie să urmezi voii lui Dumnezeu şi 
aşa cum Dumnezeu judecă pe cei ce au păcătuit și se întorc, în chip asemă- 
nător să judeci și tu. - Sau oare când David a alunecat Dumnezeu nu l-a 
mustrat prin Natan, iar când s-a pocăit nu l-a izbăvit îndată de moarte spu- 
nându-i: „Îndrăzneşte! Nu vei muri!” [2 Rg 12, 13]? Sau pe lona, care nu 
voia să propovăduiască ninivitenilor, nu l-a făcut să fie înghiţit de mare şi de 
balenă, dar când s-a rugat în pântecele acesteia nu l-a scos din stricăciune la 
viață? lar lui lezechia care s-a îngâmfat puţină vreme, dar mai apoi s-a rugat 
cu lacrimi, nu i-a iertat vina? [4 Rg 20]. * Auziţi însă, episcopi, cu privire la 
unele ca acestea un exemplu folositor, căci scris stă în cartea a IV-a a Re- 
gilor [cap. 21] şi în a II-a a Cronicilor [cap. 33] astfel: “ Manase, fiul lui 
lezechia, avea doisprezece ani când a ajuns împărat şi a împărăţit cincizeci 
şi cinci de ani în Ierusalim; numele mamei lui era Epsiba. ? Şi a făcut ce este 
rău înainte Domnului şi nu s-a întors de la spurcăciunile neamurilor păgâne, 
pe care le stâmise Domnul de la faţa fiilor lui Israel; şi Manase s-a întors şi a 

zidit înălțimile, pe care lezechia, tată! său, le dărâmase, şi a înălţat stâlpi 
pentru Baal şi a ridicat un altar pentru Baal şi a făcut dumbrăvi, precum fă- 
cuse Ahav, împăratul lui Israel; şi a făcut jertfelnice pentru toată oștirea ce- 
rului şi le-a zidit un altar în casa Domnului, în care grăise Domnul lui David 
şi lui Solomon, fiul lui, zicând: «În el Îmi voi aşeza Numele Meu.» 6 Şi 
Manase a ridicat altare în care slujea lui Baal şi zice: «Numele meu va fi în 
veac.» Şi a zidit altare oştirii cerului în cele două curți ale casei Domnului şi 
i-a trecut pe copiii lui în foc la Ghe Benenom şi s-a îndeletnicit cu ghicitul şi 
vrăjitoria, a aşezat grăitori din pântec, descântători şi prezicător şi a înmulțit 
răul în ochii Domnului înfuriindu-L. 7 A aşezat idolul turnat şi sculptat în 
lemn, chipul pe care-l făcuse, în casa Domnului, în care Domnul a ales să-Și 
pună Numele Lui acolo în Ierusalim, sfânta cetate, în veac, şi a zis: «Nu voi 
mai clinti piciorul Meu din pământul lui Israel, pe care l-am dat părinţilor 
lor, numai să păzească toate câte le-am poruncit şi toată porunca, pe care a 
dat-o Moise, robul Meu.» Şi n-au ascultat, iar Manase i-a dus în rătăcire să 
facă ce este rău înaintea Domnului mai presus decât neamurile/păgânii, pe 
care Domnul le-a stârpit de la faţa fiilor lui Israel. * Şi a grăit Domnul lui 
Manase şi poporului său prin robii săi profeţii zicând: «Pentru câte a făcul 
Manase, împăratul lui Iuda, spurcăciunile acestea mai rele decât toate cele 
pe care le-a făcut înaintea Lui Amoreul şi pentru că l-a făcut pe luda să 
păcătuiască în idolii lui, acestea zice Domnul Dumnezeul lui Israel: lată, voi 
aduce rele peste Ierusalim şi Iuda, încât oricui va auzi îi vor vui amândouă 
urechile, și voi întinde peste Ierusalim măsura Samariei şi cântarul casei lui 
Ahav, şi voi şterge Ierusalimul, cum se şterge tăblița ştearsă şi-l voi răsturna 
pe faţa lui; voi lepăda resturile moştenirii Mele și-i voi preda în mâinile 
duşmanilor lor, și vor fi pradă şi jaf pentru toţi duşmanii lor, pentru toate 
relele pe care le-au făcut în ochii Mei şi M-au înfuriat, din ziua în care i-am 
scos pe părinţii lor din pământul Egiptului şi până în ziua aceasta.» ’ Şi 
Manase a mai vărsat și foarte mult sânge nevinovat, până s-a umplut Ierusa- 
limul de la un capăt la altul, afară de păcatele lui prin care l-a făcut pe Iuda 
să păcătuiască şi să facă rău în ochii Domnului.“ Şi a adus Domnul asupra 
lor căpeteniile oastei împăratului Assur, care l-au prins pe Manase cu arca- 
nul şi l-au legat cu cătuşe și l-au dus în Babilon” [2 Par 33, 11]. Şi era legat 
şi pus întreg în fiare în casa închinării şi i se dădea puţină pâine de tărâţe 
şi puţină apă amestecată cu oțet, cât să trăiască, şi era tare descurajat şi îndu- 
rerat. !! „ȘI cum era puternic necăjit, a căutat fața Domnului Dumnezeului 
său şi s-a smerit foarte înaintea feței Domnului Dumnezeului părinților săi şi 
s-a rugat” [2 Par 33, 12-13] Domnului Dumnezeu zicând: 

12 Doamne, Atotţiitorule, Dumnezeul părinților noştri, al lui Avraam, al 
lui Isaac şi al lui Iacov şi al seminţiei lor celei drepte, Cel ce ai făcut cerul şi 

pământul cu toată podoaba lor, Care ai legat marea cu cuvântul poruncii Tale, 
Care ai încuiat adâncul şi l-ai pecetluit cu numele Tău cel temut şi slăvit, 
înaintea Căruia toate se tem şi tremură din pricina atotputerniciei Tale; pentru 
că nimeni nu poate să stea înaintea strălucirii slavei Tale şi nesuferită este 
mânia urgiei Tale asupra celor păcătoşi. Nemăsurată şi neajunsă este şi mila 
făgăduinţei Tale, căci Tu eşti Domnul cel Preaînalt, bun, îndelung-răbdător 
şi mult-milostiv, Căruia Îi pare rău de răutăţile oamenilor. 

'3Tu, Doamne, după mulţimea bunătăţii Tale, ai făgăduit pocăință şi ier- 
tare celor ce i-au greşit şi după mulțimea îndurărilor Tale ai hotărât pocăință 
păcătoşilor, spre mântuire. Aşadar Tu, Doamne, Dumnezeul celor drepți, 
n-ai pus pocăință pentru cei drepţi: pentru Avraam şi Isaac şi lacov, care nu 
Ți-au greşit Ţie, ci ai pus pocăință mie, păcătosului, pentru că am păcătuit 
mai mult decât nisipul mării. Multe sunt fărădelegile mele şi nu sunt vrednic 
a căuta și a privi la înălțimea cerului, din pricina mulțimii nedreptăţilor mele. 
Strâns sunt eu cu multe cătuşc, încât nu pot să-mi ridic capul şi nu am nici 
loc de odihnă, pentru că Te-am mâniat şi rău am făcut înaintea Ta; n-am 
împlinit voia Ta, nici am păzit poruncile Tale, ci fapte urâte am făcut, 
înmulţindu-mi poticnelile. 

"* Dar acum îmi plec genunchii inimii, rugând bunătatea Ta şi zicând: Am 
păcătuit, Doamne, am păcătuit şi fărădelegile mele eu le cunosc; însă tot eu 
cer, rugându-Te: iartă-mă, Doamne, iartă-mă și nu mă pierde din pricina 
fărădelegilor melc, şi nici nu mă osândi la întuneric sub pământ, căci Tu eşti, 
Dumnezeule, Dumnezeul celor ce se pocăiesc. Arată-Ţi peste mine bunătatea, 
mântuieşte-mă pe mine, nevrednicul, după mare mila Ta şi Te voi preaslăvi 
în toate zilele vieţii mele; căci pe Tine Te slăvesc toate puterile cereşti şi a 
Ta este slava în vecii vecilor. Amin.” 

5 Şi a auzit Domnul glasul lui” [2 Par 33, 13] şi s-a îndurat de el; şi în 
jurul lui s-a făcut o flacără de foc şi a topit toate fiarele din jurul lui şi a 
tămăduit Dumnezeu pe Manase din necazul lui şi „l-a întors în lerusalim în 
împărăţia lui”. '* „Şi Manase a cunoscut că Domnul Dumnezeu este El În- 
suşi Singurul Dumnezeu” [ibid ] şi a slujit numai Domnului Dumnezeu din 
toată inima lui şi din tot sufletul lui în toate zilele vieţii lui şi a fost socotit 
drept. '7 „Şi a doborât dumnezeii străini şi idolul din templul Domnului şi 
toate altarele pe care le zidise în muntele templului Domnului, în Ierusalim 
şi în afara cetăţii. Şi a dres la loc jertfelnicul Domnului şi a adus pe el jertfe 
de mântuire şi laudă; şi le-a spus fiilor lui Iuda să-l slujească Domnului, 
Dumnezeului lui Israel” [2 Par 33, 15-16]. ° „Şi a adormit în pace împreună 
cu părinţii lui, şi în locul lui a domnit Amon; el a făcut rău înaintea Domnu- 
lui după toate pe care le făcuse la început Manase tatăl lui, şi l-a înfuriat pe 
Domnul Dumnezeul lui” [2 Par 33, 20-22; 4 Rg 21, 18-22]. 

XXIII. Exemplu pentru cei ce disprețuiesc pe păcătoşi să fie Amon 


! Aţi auzit, copiii noștri dragi, cum Dumnezeu pe cel ce se ţinea de idoli, 
care a omorât mulți nevinovați, pedepsind scurt, când i-a părut rău, l-a pri- 
mit şi iertându-i păcatele I-a întors în împărăţia Lui; nu numai îi iartă pe cei 
ce se pocăiesc, dar îi şi aduce înapoi la demnitatea dintâi. Nu e păcat mai 
mare decât idolatria, căci este o impietate faţă de Dumnezeu, dar şi aceasta 
este iertată prin pocăință sinceră. 

? Dar dacă va păcătui cineva din ostilitate declarată punându-L la încercare 
pe Dumnezeu ca şi cum n-ar pedepsi pe cei răi, unul ca acesta nu va avea 
iertarea, dacă şi-a spus: „Fericirea mea va fi că voi umbla în purtarea inimii 
mele rele” [Dr 29, 18]. * Aşa a fost Amon fiul lui Manase; căci zice Scriptura: 
„Şi Amon a gândit în el însuşi acest gând rău de încălcare şi a zis: Tatăl meu 
a făcut în tinerețea sa multe nelegiuiri şi la bătrâneţe s-a pocăit; şi eu voi 
umbla acum după cum pofteşte sufletul meu, iar mai apoi mă voi întoarce la 
Domnul. “ Și a făcut rău înaintea Domnului mai mult decât toţi cei ce fuse- 
seră înaintea lui, şi Domnul Dumnezeu l-a smuls degrabă din pământul lui 
cel bun: slujitorii lui au pus mâinile pe el şi l-au omorât în casa lui, și a 
domnit doar doi ani” [cf. 4 Rg 21, 19-23; 2 Par 33, 21-24]. 


XXIV. Că Hristos Domnul nostru a veni! să mântuiască 
pe credincioşi prin pocăință 

! Luaţi aminte, aşadar, voi laicii, ca nimeni dintre voi să nu-şi rezeme în 
inima lui gândul lui Amon şi să piară în scurt timp. ° În chip asemănător 
episcopul să-i păstreze după putință pe cei ce n-au păcătuit să rămână fără 
păcat, iar pe cei ce se întorc de la păcatele lor să-i primească și să-i vindece. 
* lar dacă, nemilostiv fiind, nu-l va primi pe cel ce s-a pocăit, va păcătui îm- 
potriva Domnului Dumnezeului său îndreptăţindu-se pe sine însuși mai pre- 
sus decât dreptatea Aceluia şi neprimindu-l pe cel pe care Acela l-a primit 
prin Hristos, pentru care L-a trimis pe pământ pe Fiul Său oamenilor ca om, 
pentru care a binevoit ca Făcătorul bărbatului şi al femeii să se nască din 
femeie, pentru care, necruțându-L de la cruce, moarte şi mormânt, a îngăduit 
să pătimească Cel prin fire nepătimitor, Fiul Său iubit, Dumnezeu Cuvântul, 
Îngerul sfatului Său celui mare, ca să-i izbăvească de moarte pe cei supuși 
morții. 

1 Pe Acesta ÎI înfurie cei ce nu-i primesc pe cei ce se pocăiesc. Căci El nu 
s-a ruşinat de mine, Matei, care înainte am fost vameş [Le 5, 27]; pe Petru, 
care L-a tăgăduit de frică de trei ori şi L-a făcut îndurător prin pocăință şi 
plângând cu amar [Mt 26, 75], l-a primit şi l-a aşezat păstor al mieilor Lui 
(In 21, 15]; iar pe Pavel cel împreună-apostol cu noi, care mai înainte ne-a 

făcut multe rele şi a blasfemiat Numele Sfânt, l-a promovat apostol în loc 
de prigonitor, arătându-l vas al alegerii [FA 9, 15). ” lar unei alte femei 
păcătoase îi spune: „Lertate sunt păcatele tale cele multe, că mult ai iubit” 
[Le 17, 47-48). f Dar bătrânii au pus înaintea Lui şi o altă păcătoasă şi pu- 
nând judecata ei asupra Lui au ieşit [/n 8, 3. 10]; iar Domnul ştiutor al inimilor 
[FA 1,24; 15, 8], întrebând-o dacă bătrânii au osândit-o, iar ea spunându-i 
că nu, i-a zis: „Du-te, nici Eu nu te osândesc” []n 8, 11]. 

7 Pe acest Mântuitor, Împărat şi Domnul Dumnezeul nostru, lisus, trebuie 
să-L aveţi drept scop, episcopilor, şi să fiți imitatori ai Lui, blânzi, liniștiți, 
îndurători, milostivi, pașnici, nemânioşi, gata să învăţaţi, să întoarceți, să 
primiţi şi să mângâiaţi, nu bătăuşi, nici furioși, nici insultători, nici trufaşi, 
nici disprețuitori, nici porniţi după vin, nici beţivi, nici risipitori, nici cheltu- 
itori, nici aprinşi după desfătări, nefolosindu-vă de darurile lui Dumnezeu ca 
de nişte bunuri străine, ci ca de cele proprii, ca unii ce aţi fost aşezaţi eco- 
nomi buni [cf. 7 Ptr 4, 10] şi ca unii cărora vi se va cere socoteală de către 


Dumnezeu [Lc 16,2]. 


XXV. Despre părgă şi zeciuială, şi cum anume trebuie episcopul 
să se împărtășească din ele, fie să le dea altora 


! Episcopul să aibă hrană de-ajuns pentru el şi îmbrăcăminte cât se cuvine 
nevoii şi decenței; să nu se folosească de cele ale Domnului ca de lucruri 
străine, ci cu măsură, căci „vrednic este lucrătorul de plata lui” [Le 10, 7]. 
- Să nu fie nici luxos, nici frivol, ci dorind doar cele pentru subzistență. Dar 
de cele date potrivit poruncii lui Dumnezeu prin zeciuieli şi pârgă să se în- 
frupte ca un om al lui Dumnezeu [7 Tim 6, 11]. Cele aduse de bunăvoie pen- 
tru săraci să le economisească frumos orfanilor, văduvelor, celor necăjiţi şi 
străinilor lipsiţi de mijloace, ca unul care-L are drept contabil al acestora pe 
Dumnezeu, Care i-a încredințat acest economat. ? Şi dacă împărțiți cu drep- 
tate tuturor celor lipsiţi şi vă folosiţi și voi înşivă din cele ale Domnului fără 
să abuzați însă, mâncând din ele, dar nedevorându-le singuri şi împărtăşind 
celor ce sunt în nevoi, atunci nu veţi supăra pe Dumnezeu; dar dacă vă veți 
înfrupta din ele singuri, veţi fi ocărâți de Dumnezeu Care vă va spune ca 
unor nesătuli şi mâncători de unii singuri: „Laptele l-ați mâncat, cu lâna v-aţi 
îmbrăcat” [/z 34, 3); şi altundeva: „Oare locuiţi singuri pe pământ?” [Zs 5, 8]. 
De aceea vi s-a poruncit în Lege: „Să iubeşti pe aproapele tău ca pe tine 
însuți” [Ly 19, 18]. 

f Spunem acestea nu ca să nu împărtăşiți din ostenelile voastre, căci scris 
este: „Să nu legi gura boului care treieră” [Dr 25, 4; 1 Co 9, 9], dar cu măsură 
şi dreptate. ” Prin urmare, aşa cum boul care lucrează în arie fără botniță 


n— 

mănâncă, dar nu devoră totul, tot aşa şi voi, care lucraţi în arie, adică în 
Biserica lui Dumnezeu, mâncaţi de la Biserică, aşa cum făceau leviţii care 
liturghiseau Cortului Mărturiei, care era o prefigurare [żypos] a Bisericii întru 
toate, mai mult, prin însuşi numele de „mărturie” cortul predefinea Biserica. 

é Aici, aşadar, leviţii care şedeau în el se împărtăşeau neîmpiedicat din cele 
date drept ofrandă lui Dumnezeu de tot poporul — daruri, pârgă, zeciuieli, 
jertfe şi ofrande — ei înşişi, femeile lor, fiii şi fiicele lor; pentru că lucrul lor 
era liturghia Cortului, de aceea ei n-au primit drept moştenire pământ între 
fiii lui Israel [Nm 18, 20]; pentru că sorțul lui Levi și moştenirea seminției 
lui, erau ofrandele poporului. 

7 Astăzi, aşadar, voi, episcopii, sunteţi pentru poporul vostru preoţi leviti 
care liturghisiți Cortului sfânt, sfintei Biserici catholice, staţi înaintea jertfel- 
nicului Domnului Dumnezeului nostru aducându-l jertfele cuvântătoare şi 
fără sânge prin lisus Hristos Marele Arhiereu [Evr 4, 14). Pentru laicii care 
sunt cu voi sunteți profeți, stăpânitori, conducători şi împărați, mijlocitori 
între Dumnezeu şi credincioşii Lui, depozitarii şi vestitorii cuvântului, cu- 
noscătorii Scripturilor, purtători de cuvânt ai lui Dumnezeu şi martori ai voii 
Lui, cei care poartă păcatele tuturor şi care daţi seama de toți: cum aţi auzit, 
cuvântul vă amenință fremătător dacă veţi ascunde de oameni cheia cunoaş- 
terii [Lc 11, 52); un pericol de moarte vă paşte dacă nu veţi vesti voia Lui 
poporului de sub voi, dar de o plată nemincinoasă şi o faimă nepovestită in 
slavă veți avea parte de la Dumnezeu dacă veți liturghisi frumos Cortului 
sfânt. ê Căci pe cât e povara voastră, pe atât aveţi drept roadă slujirile de 
mâncăruri şi de celelalte nevoi. 

? Fiți aşadar imitatori ai lui Hristos Domnul, şi aşa cum El a purtat pe 
lemn păcatele noastre ale tuturor, fiind răstignit El Cel nepătat pentru cei 
vrednici de pedepse, tot aşa și voi trebuie să vă faceți ale voastre păcatele 
poporului. '% Căci despre Mântuitorul s-a zis în Isaia: „Acesta poartă păcatele 
noastre şi pentru noi suferă dureri” {Z/s 53, 4). '! Şi iarăşi: „El a purtat păca- 
tele multora și a fost predat pentru fărădelegile lor” [/s 53, 12]. ”* Prin urmare. 
aşa cum voi sunteţi santinele, aşa şi voi aveţi santinelă pe Hristos; aşa cum 
El este pentru voi toți, aşa şi voi sunteţi pentru laicii de sub voi. Să nu soco- 
tiți că episcopia e o povară facilă şi uşoară. '* Prin urmare, aşa cum purtaţi 
această povară, tot așa trebuie şi să vă împărtăşiți primii din roadele ei şi să 
daţi şi celor lipsiţi, ca unii care veţi da socoteală Celui ce va face socotelile 
fără să se lase înşelat. ” Căci cei ce se ocupă de Biserică trebuie să fie hră- 
niți de Biserică: preoți, leviţi, întâi-stătători, liturgi ai lui Dumnezeu, cum stă 
scris despre preoți în cartea Numerelor: ” „Şi a zis Domnul către Aaron: Tu 
şi fiii tăi şi casa ta veţi lua asupra voastră păcatele împotriva locașului sfânt 
şi a preoţiei voastre” [Nm 18, 1]. '6 “lată, Eu am dat în seama voastră pârga 

Mea din toate cele-nchinate Mie de la fiii lui Israel: ţie ți le-am dat pe aces- 
tea, şi cinului tău şi fiilor tăi de după tine, prin lege veşnică. Iată ce va fi al 
vostru din cele preasfinte: din aduceri, din toate darurile lor de pâine, din 
toate jertfele lor pentru greşeală şi din toate jertfele lor pentru păcat, din toate 
cele sfinte câte-Mi aduc ei Mie, ale tale vor fi și ale fiilor tăi. În locul cel 
preasfânt le veți mânca; numai bărbaţii le vor mânca, tu și fiii tăi, sfinte să-ţi 
fie” [Nm 18, 8-10]. y Şi după puţin: „Toată pârga de untdelemn, de vin şi 
de grâu, pe care le aduc ei Domnului, ți le-am dat ție, şi toate cele dintâi 
roade ale pământului le-am dat ţie și al tău va fi tot ce e afierosit. Tot întâi- 
născutul omului, al dobitocului curat şi necurat, şi din jertfe pieptul şi braţul 
drept aparțin preoţilor şi celorlalţi leviţi care rămân pe lângă ei [să-i ajute)” 
[Nm 18, 11-19]. 


XXVI. După ce model și cu ce demnitate au fost rânduite de Dumnezeu 
fiecare din treptele clerului 


! Ascultaţi acestea și voi, laicii, Biserica aleasă a lui Dumnezeu, căci şi 
înainte poporul se numea popor al lui Dumnezeu şi neam sfânt (/ş 19, 5-6], 
dar şi voi sunteţi Biserica sfântă a lui Dumnezeu scrisă în cer [Evr 12, 23], 
preoție împărătească, neam sfânt, popor câştigat [7 Ptr 2, 9], mireasă înfru- 
musețată [4p 21, 3] pentru Domnul Dumnezeu, Biserică mare, Biserică cre- 
dincioasă. Cele ce s-au spus mai întâi auzi-le acum: ofrandele, zeciuielile, 
pârga revin Arhiereului Hristos şi celor ce-l liturghisesc, zeciuieli ale mân- 
tuirii, început al numelui lui lisus?. ? Ascultă, Biserică sfântă şi catholică, 
care ai scăpat de cele zece plăgi şi ai primit Decalogul, ai învățat Legea, ai 
ținut credința şi ai crezut în Domnul lisus, ai cunoscut decada şi ai crezut 
în iota, care e începutul Numelui lui lisus, care numeșşti numele Lui şi eşti 
rezemată pe desăvârşirea slavei Lui: jertfele de atunci sunt acum rugăciuni, 
cereri şi mulțumiri; pârga, zeciuielile, ofrandele şi darurile de atunci sunt 
acum ofrandele aduse prin credincioşii episcopi Domnului Dumnezeu prin 
lisus Hristos Care a murit pentru ei. * Fiindcă aceştia [episcopii] sunt acum 
arhiereii voştri, preoţii voştri sunt prezbiterii, iar leviţii voştri sunt diaconii 
de acum, sunt citeții, cântăreții, portarii, diaconițele voastre, văduvele şi 
fecioarele și orfanii voştri. 

“ Dar cel mai înalt dintre toți aceştia e arhiereul, episcopul. Acesta e sluji- 
tor al Cuvântului, paznic al cunoaşterii, mijlocitor între Dumnezeu şi voi în 
slujbele către El, acesta e învăţător al evlaviei, acesta e tată al vostru după 
Dumnezeu, care v-a născut din nou prin apă şi prin Duh (n 3, 5] spre înfiere, 
acesta e stăpân și conducător al vostru, acesta e împărat şi domn al vostru, 


? În limba greacă litera iota cu care începe numele /isus are valoarea numerică 10. 

acesta e dumnezeul vostru părintesc de după Dumnezeu care trebuie să se 
bucure de cinstea de la voi. Căci despre el şi cei asemenea lui a spus Dum- 
nezeu: „Eu am zis: dumnezei sunteţi şi fii ai Celui Preaînalt toți” [Ps 81, 6] 

i: „Să nu vorbeşti de rău pe dumnezeii poporului tău” [/ș 22, 27]. Aşadar, 
conul să vă prezideze ca unul cinstit cu demnitatea lui Dumnezeu, prin 
care conduce clerul şi stăpâneşte tot poporul. * Iar diaconul să-l asiste ca 
Hristos pe Tatăl şi să-i slujească în toate ireproșabil, aşa cum Hristos, Care 
nu face nimic de la Sine Însuşi, face întotdeauna cele plăcute Tatălui. € lar 
diaconiţa să fie cinstită de voi drept chip [typos] al Sfântului Duh, pentru că 
nu spune sau nu face nimic fără diacon, cum nici Mângâietorul nu face sau 
nu spune de la sine ceva, ci slăvindu-L pe Hristos aşteaptă voința Aceluia. 
Şi cum nu e cu putinţă a crede în Hristos fără învățătura Duhului, tot aşa fără 
diaconiţă nici o femeie să nu se apropie de diacon sau de episcop. 7 Iar prez- 
biterii să fie socotiți de voi drept chip [ypos] al apostolilor, să stea învă- 
țători ai cunoaşterii lui Dumnezeu, pentru că şi Hristos ne-a trimis zicând: 
„Mergeţi şi faceți învățăcei din toate neamurile, botezându-i în numele Tatălui 
şi al Fiului şi al Duhului Sfânt, învăţându-i să păzească toate câte am porun- 
cit vouă” [Mt 28, 19-20]. ê Iar văduvele şi orfanii să fie socotiți de voi drept 
un chip [pos] al jertfelnicului, iar fecioarele să fie cinstite drept un chip 
[typos] al cădelniței şi tămâiei. 


XXVII. Că e un lucru înfricoşător ca un om să se arunce într-o demnitate 
preoțească, asemenea celor din jurul lui Core, a lui Saul sau Ozia 


! Aşa cum nu era îngăduit unui străin care nu era levit să aducă ceva sau 
să se apropie de jertfelnic fără preot, tot aşa şi voi să nu faceţi nimic fără 
episcop. * lar dacă face cineva ceva fără episcop, în zadar o face, fiindcă nui 
se va socoti drept faptă. * Căci aşa cum Saul care a adus jertfe fără Samuel a 
auzit: „În zadar s-a făcut asta de Tine!” [7 Rg 13, 13], tot aşa şi orice laic 
care săvârşeşte ceva fără episcop se osteneşte în zadar. “ Şi aşa cum regele 
Ozia care a săvârşit cele ale preoţilor, deşi nu era preot, s-a umplut de lepră 
din pricina fărădelegii [2 Par 26, 16-21], tot aşa şi orice laic nu va fi nepe- 
depsit dacă va dispreţui pe Dumnezeu şi insulta preoţii Lui, răpindu-şi pen- 
tru el însuși această cinste şi neimitând pe Hristos „Care nu S-a slăvit pe 
Sine Însuşi ca să se facă arhiereu” [Evr 5, 5], ci a aşteptat să audă de la Tatăl: 
„„Juratu-S-a Domnul şi nu-I va părea rău: „Iu eşti preot în veac după rânduiala 
lui Melchisedec” [Ps 109, 4; Evr 5, 6]. ° Aşadar, dacă Hristos nu S-a prea- 
slăvit pe Sine Însuşi fără Tatăl, cum e cu putinţă ca un om să se arunce spre 
preoție fără să primească această demnitate de la un superior şi să facă cele 
care sunt cu putință doar preoților? Oare cei ai lui Core, deși erau din semi- 


1V.4. Constituţiile Sfinţilor Apostoli prin Clement 629 


nția lui Levi, n-au fost arşi în foc pentru că s-au ridicat împotriva lui Moise 
şi Aaron şi pentru că ambiţionau cele care nu li se cuveneau [Nm 16]? lar 
Datan şi Abiron nu s-au coborât de vii în iad [Nm 16, 33] şi toiagul care a 
odrăslit n-a restrâns nebunia multora şi nu l-a arătat arhiereu pe cel hirotonit 
de Dumnezeu [Nm 17, 16-26]? Í Aşadar şi voi, fraţilor, se cuvine să vă adu- 
ceţi jertfele sau ofrandele voastre episcopului ca unui arhiereu fie prin voi 
înşivă, fie prin diaconi. Aduceţi-i nu numai acestea, ci şi pârga, zeciuielile şi 
ofrandele de bunăvoie, căci el îi ştie limpede pe cei necăjiţi şi dă fiecăruia ce 
este potrivit, ca nimeni să nu primească de două ori în aceeaşi zi sau săptă- 
mână, iar altul deloc; căci este drept să-i ajutăm din destul mai degrabă pe 
cei necăjiţi cu adevărat, decât pe cei ce sunt socotiți că sunt necăjiţi. 


XXVIII. Despre agapă şi cum fiecare rang al clerului 
trebuie să fie cinstit de cei invitaţi 


! La agapa sau „recepţia” cum a numit-o Domnul [Lc 14, 13], la care sunt 
chemate de preferință femei bătrâne, diaconii să le trimită mai mult pe cele 
pe care le ştiu necăjite. ° La recepţie să se pună însă deoparte cele ce se cu- 
vin legiuit păstorului ca preot, adică din pârgă, chiar dacă nu e prezent la 
recepţie, spre cinstea lui Dumnezeu Care i-a încredințat preoția. ? Diaconilor să 
li se dea dublul a ceea ce se dă fiecăreia din bătrâne, spre cinstea lui Hristos. 
“ Prezbiterilor, ca unii ce se ostenesc pentru cuvântul învățăturii [7 Tim 5, 17), 
să li se pună deoparte şi lor o parte dublă [cf. ibid.] întru cinstea apostolilor 
lui Hristos, al Cărui loc îl păzesc ca unii care şed în jurul episcopului şi sunt 
cununa Bisericii, fiindcă sunt sinedriul şi senatul Bisericii. 5 lar dacă e un 
citet, să primească şi el o parte în cinstea profeților; la fel şi cântăreţul şi 
portarul. 

Aşadar, laicii să acorde fiecărei demnități cinstea care i se cuvine prin da- 
niile lor şi respectul acordat lor în viaţă. € Să nu-l deranjeze uşor pe stăpânul 
lor, ci să-i dea de ştire ce vor prin slujitori, adică prin diaconi, cu care să aibă 
mai mare îndrăzneală; căci nici de Dumnezeu Atoateţiitorul nu ne putem 
apropia decât prin Hristos [/n 14, 6). Tot aşa şi laicii să facă arătate episco- 
pului toate cele ce le vor prin diacon, şi aşa să săvârşească toate cu avizul 
lui. 7 Căci nici înainte nu se aducea sau se făcea ceva sfânt în locaşul sfânt 
fără preot, pentru că „buzele preotului păzesc cunoaşterea şi din gura lui se 
caută legea”, spune profetul [Mal 2, 7]. ° Căci dacă în impietăţile lor întinate, 
scârboase şi necurate slujitorii demonilor imită până acum cele sfinte, deşi la 
o comparaţie urâciunea lor e departe de cele sfinte, şi totuși în jocurile lor de 
copii nu jertfesc nici nu săvârşesc ceva fără un aşa-zis preot, ci-l socotesc pe 
așa-zisul preot drept o gură a pietrelor aşteptând ce le va porunci să facă, iar 

toate cele pe care le-ar porunci lor acelea le săvârşesc și fără el nu fac nimic, 
şi-l cinstesc pe aşa-zisul lor preot şi socotesc numele lui venerabil spre cin- 
stea statuilor neînsufleţit şi spre adorarea duhurilor rele; ° deci dacă aceia, 
care cred nişte lucruri zadarnice şi mincinoase şi nu-şi au nădejdea în nimic 
sigur, se sârguiesc să imite cele sfinte, cu cât nu este mai drept ca voi, care 
aveți credința cea mai luminoasă şi o nădejde nemincinoasă şi aşteptaţi o 
fâgăduinţă slăvită, veșnică și care nu cade, să-i cinstiți prin întâi-stătătorii 
voştri pe Domnul Dumnezeu socotind că episcopii sunt gură a lui Dumnezeu? 


XXIX. Care e demnitatea episcopului şi a diaconului 


! Căci dacă, pentru că a vestit lui Faraon cuvintele lui Moise, Aaron a fost 
numit profet, iar Moise ca împărat şi arhiereu a fost numit dumnezeul lui 
Faraon, cum i-a spus Dumnezeu: „Dumnezeu te-am pus pentru Faraon, şi 
Aaron fratele tău va fi profetul tău” [Z$ 7, 1], de ce voi să nu-i socotiți profeţi 
pe cei ce vă mijlocesc cuvântul Lui şi să nu-i venerati ca pe niște dumnezei? 


XXX. Cum trebuie laicul să asculte de diaconi 


! Căci acum pentru voi Aaron e diaconul, iar Moise e episcopul; prin ur- 
mare, dacă Moise a fost numit dumnezeu de Domnul, şi la voi episcopul så 
fie cinstit ca un dumnezeu, iar diaconul ca profetul lui. ° Pentru că așa cum 
Hristos nu face nimic fără Tatăl, tot aşa nici diaconul fără episcop, şi aşa 
cum Fiul nu e fără Tatăl, tot aşa nici diaconul nu e fără episcop; şi aşa cum 
Fiul e supus Tatălui, ca şi orice diacon episcopului, şi aşa cum Fiul e un înger 
[Zs 9, 6] şi profet [Dr 18, 15] al Tatălui, tot aşa şi diaconul c un înger şi un 
profet al episcopului. 


XXXI. Că diaconul nu trebuie să facă ceva fără episcop 


! De aceea, toate cele făcute de el [de diacon] pentru cineva să fie arătate 
episcopului şi să se săvârşească prin acela, iar acesta să nu facă absolut ni- 
mic fără episcop, nici să dea ceva cuiva fără avizul aceluia. ` Căci dacă dă 
ceva pe ascuns cuiva ca unui necăjit, fără ştiinţa episcopului, îi dă spre ocara 
episcopului şi-l defaimă ca şi cum ar fi nepăsător faţă de cei necăjiţi. ? Tar 
cine vorbeşte de rău pe episcop prin cuvânt sau faptă, ofensează pe Dumne- 
zeu, neascultându-L pe EI Care a spus: „Să nu-i vorbeşti de rău pe dumnezeii 
tăi” [Zş 22, 27]; căci n-a legiuit aceasta cu privire la idoli de piatră sau lemn, 
care sunt urâciuni din pricină că poartă un nume mincinos, ci cu privire la 
preoți şi judecători, cărora le-a spus şi: „Dumnezei sunteți şi fii ai Celui 
Preaînalt toți” [Ps 81, 6]. 

XXXII. Că diaconul nu trebuie să dea cuiva împotriva avizului episcopului, 
căci va face aceasta spre defăimarea episcopului 


! Deci dacă ştii, diacone, pe cineva necăjit, adu-i aminte episcopului şi aşa 
dă-i, dar să nu faci ceva în ascuns spre ocara lui, ca să nu trezeşti murmur 
împotriva lui. ? Căci murmurul nu se va face împotriva lui, ci împotriva 
Domnului Dumnezeu, iar diaconul şi ceilalţi vor auzi ce au auzit Aaron şi 
Mariam când au vorbit împotriva lui Moise: „Cum nu v-a fost frică să vor- 
biţi împotriva lui Moise, slujitorul Meu?” [Nm 12, 8]. Şi iarăşi Moise spune 
celor adunaţi împotriva lui: „Murmurul vostru nu e împotriva noastră, ci 
împotriva Domnului Dumnezeului nostru” [/ş 16, 8]. 


[Regretul datorat episcopului] 


3 Căci dacă cel care a spus unui laic „racă sau nebunule” [Mt 5, 22] nu va 
rămâne pedepsit ca unul care a insultat numele lui Hristos, ce va fi dacă va 
vorbi cineva împotriva episcopului? Fiindcă prin el a dat Domnul în voi 
Duhul Sfânt prin punerea mâinilor, prin el aţi învăţat dogmele sfinte, ați cu- 
noscut pe Dumnezeu şi aţi crezut în Hristos, prin el aţi fost pecetluiți cu unt- 
delemnul veseliei și mirul înțelegerii, prin el v-aţi arătat fii ai luminii, prin el 
la luminarea voastră Domnul, Care dădea mărturie prin punerea mâinilor 
episcopului, şi-a întins peste fiecare din voi glasul sfânt care spune: „Fiul Meu 
eşti Tu, Eu astăzi Te-am născut!” [Ps 2, 7]. 


XXĂTIIL. Cum trebuie să fie cinstiţi preotii şi să fie socotiți venerabili, 
întrucât sunt părinți duhovniceşti 


! Prin episcopul tău Dumnezeu te înfiază, omule; cunoaşte deci, fiule, mâna 
dreaptă, mama ta, şi iubeşte-o şi venerează-l pe cel ce s-a facut tată al tău 
după Dumnezeu. ° Căci dacă despre părinții după trup cuvântul dumnezeiesc 
spune: „Cinsteşte pe tatăl tău şi pe mama ta, ca să-ți fie bine” [Dr 5, 16] şi: 
„Cine vorbeşte de rău pe tată sau pe mamă să piară cu moarte” [/ş 21, 16], 
cu cât mai mult cuvântul vă îndeamnă să-i cinstiţi şi iubiţi ca pe nişte bine- 
făcători și ambasadori la Dumnezeu pe părinții duhovniceşti? Pe cei care 
v-au născut din nou prin apă, pe cei ce v-au umplut cu Duhul Sfânt, pe cei 
ce v-au hrănit cu laptele cuvântului, pe cei ce v-au crescut prin învățătură, 
pe cei ce v-au întărit prin povăţuiri, pe cei ce v-au făcut vrednici de Trupul 
mântuitor şi de scumpul Sânge, pe cei ce v-au dezlegat de păcat, pe cei ce 
v-au făcut părtaşi ai sfintei Euharistii şi v-au aşezat părtași şi comoștenitori 
ai făgăduințelor lui Dumnezeu. * Pe aceştia cinstiţi-i cu evlavie prin tot felul 
de cinstiri, căci ei au primit de la Dumnezeu putere de viață şi de moarte 


—— 

pentru a judeca pe păcătoşi, a condamna la moartea unui foc veşnic şi a dez- 
lega de păcate pe cei ce se întorc şi a-i face vii. 


XXXIV. Că preoții sunt superiori 
stăpânitorilor-magistraților şi împăraților 


! Socotiţi-i stăpânitori-magistraţi şi împărați ai voştri şi aduceţi-le dări ca 
unor împărați, căci ei şi cei ce locuiesc cu ei trebuie să fie hrăniţi de voi. 

? Aşa cum în întâia carte a Regilor Samuel a dat poporului rânduieli [diara- 
xeis) cu privire la împărat/rege, iar Moise cu privire la preoți, tot aşa şi noi 
vă dăm rânduieli cu privire la episcopi. * Căci dacă atunci mulțimea dădea 
unui asemenea împărat slujiri pe măsura lui, cu cât mai mult acum episcopul 
trebuie să primească de la voi cele rânduite lui de Dumnezeu pentru hrănirea 
lui şi a clericilor împreună cu el? “ Iar dacă trebuie să mai adăugăm ceva la 
acest cuvânt, acesta să primească acum mai mult decât acela în vechime; 
fiindcă unul conducea doar treburile militare, declarând război şi pace pentru 
paza trupurilor, dar acesta are preoția faţă de Dumnezeu și respinge primejdii 
atât pentru trup, cât şi suflet. Aşadar, cu cât sufletul c superior trupului, cu 
atât preoţia e superioară, împărăției, fiindcă dezleagă și leagă pe cei vrednici 
de pedeapsă sau iertare. * De aceea trebuie să-l iubiţi pe episcop ca pe un tată, 
să vă temeţi de el ca de un împărat, să-l cinstiţi ca pe un domn, aducându-i 
roadele şi lucrurile mâinilor voastre spre binecuvântarea voastră, dându-i ca 
unui preot al lui Dumnezeu pârga, zeciuiala, ofrandele şi darurile voastre. 
pârga grâului, vinului, untdelemnului, poamelor, lânii şi tuturor celor pe care 
vi le-a dat Dumnezeu. € Atunci ofranda ta va fi 1 primită întru miros de bună- 
mireasmă de Domnul Dumnezeul vostru şi Domnul va binecuvânta lucrurile 
mâinilor tale şi va înmulți bunătăţile pământului tău. dacă „binecuvântare va 
fi pe capul celui ce împarte” [Pr 11, 26]. 


XXXV. Că legile poruncesc aducerea de roade, la fel şi Evanghelia 


! Trebuie să ştiţi că dacă Domnul v-a izbăvit de lanţurile adăugate pe dea- 
supra ale sclaviei și v-a scos la răcoare, nemailăsându-vă să jertfiți animale 
necuvântătoare pentru păcate şi curăţire, pentru îndepărtarea relelor, pentru 
băi şi ablațiuni continue, El nu v-a eliberat însă de daniile pe care le datoraţi 
preoților, nici de binefacerile faţă de cei lipsiţi. Căci zice Domnul în Evan- 
ghelie: „De nu va prisosi dreptatea voastră mai mult decât a cărturarilor şi 
fariseilor, nu veţi intra în Împărăția cerurilor” [Mt 5, 20]. ? Dreptatea voastră 
să se înmulțească astfel în aceea că aveţi mai multă grijă de preoți, orfani şi 
văduve, cum stă scris: „A risipit, a dat săracilor, dreptatea lui rămâne în 
veacul veacului” [Ps 111,9]. Şi iarăşi: „Prin fapte de milostenie și de cre- 

dință sunt curăţite păcatele” [Pr 15, 27]. Şi iarăşi: „Binecuvântat este un suflet 
tot simplu” [Pr 11, 25]. 7 Tu să faci aşa cum a rânduit Domnul şi să dai preo- 
tului cele datorate lui: pârga ariei şi teascului pentru păcate ca unui mijlocitor 
între Dumnezeu şi cei ce au nevoie de curăţire şi cerere. Fiindcă tu trebuie 
să dai, iar acela să le economisească întrucât e econom şi administrator al 
lucrurilor bisericești. “ Dar nu vei ţine contabilitatea episcopului, nici nu vei 
supraveghea economatul lui, cum o săvârşeşte sau când, pentru cine, sau 
unde, ori dacă face aceasta bine, rău ori cum se cuvine; căci are drept contabil 
pe Domnul Dumnezeu Care a încredințat în mâinile lui această economisire 
şi l-a socotit vrednic de un atât de mare loc în preoție. 


XXXVI. Reamintire a celor zece Porunci ale lui Dumnezeu 
şi cum vorbesc ele aici 


! Ai înaintea ochilor frica de Dumnezeu, aducându-ți aminte întotdeauna de 
cele zece Porunci: „Să iubeşti pe Domnul Dumnezeu” Cel Unul şi Singurul 
„din toată tăria ta” [Mt 6, 5; Mc 12, 30-33], să nu te ţii de idoli sau de alte 
lucruri ca zei neînsuflețiţi sau necuvântători ori demoni. ? Cunoaşte o creație 
a lui Dumnezeu diferită pentru că are un început prin Hristos, şi ține ziua 
sâmbetei/odihnei din pricina Celui care a încetat să mai creeze [Fc 2, 2], dar 
nu [a încetat] să poarte de grijă de ea, şi ea să fie o odihnă/sabatizare a medi- 
tării la Lege, nu doar o nelucrare a mâinilor. Depărtează orice poftă nelegiu- 
ită, orice vătămare pentru coruperea oamenilor, orice mânie. ” Cinsteşte-i pe 
părinți ca pe nişte pricini ale facerii tale. “ lubeşte-l pe aproapele tău ca pe 
tine însuţi [M1 19, 19]; împărtăşeşte cele ale vieţii celor lipsiți. * Fugi de 
jurământul strâmb şi de multele jurăminte, căci nu te vei putea dezvinovăți. 
f Nu te arăta preoţilor cu mâna goală [/ș 23, 15] şi adu încontinuu Domnului 
cele ale tale de bunăvoie; nu părăsi Biserica lui Hristos, ci du-te la ea în zori, 
înaintea oricărui lucru, şi iarăşi seara mulțumind în ea lui Dumnezeu pentru 
că Ţi-a dăruit viaţa. ” Trudeşte-te, lucrează, osteneşte-te, adu Domnului cele 
ale Tale de bunăvoie, căci se spune: „Cinsteşte-L pe Domnul din ostenelile 
tale cele drepte” [Pr 3, 9]. ê Aruncând în vistieria templului [Mt 27, 6] ce poți, 
dă celor străini un bănuț, sau doi sau cinci; strânge-ţi bogăția cerească, pe 
care nici viermele, nici hoţii nu o vatămă [Mt 6, 20]. ” Şi făcând aşa nu judeca 
pe episcopul tău ori pe un laic tovarăş cu tine; căci dacă judeci pe fratele tău, 
te-ai făcut judecător fâră ca nimeni să te fi promovat astfel; fiindcă numai 
preoților li s-a îngăduit să judece, pentru că lor li s-a spus: „Judecaţi judecată 
dreaptă” (Za 7, 9], şi iarăși: „Fiţi schimbători de bani încercați” [agraphon]. 

Vouă însă nu vi s-a îngăduit; întrucât celor ce sunt în afara demnității jude- 
cătoreşti li s-a spus dimpotrivă: „Nu judecați, ca să nu fiți judecaţi!” [Le 6, 37]. 

XXXVII. Despre acuzatori şi calomniatori: că judecătorul nu trebuie 
să le arate uşor încredere sau neîncredere, ci doar cu o cercetare riguroasă 


! Episcopul însă trebuie să judece corect, precum stă scris: „Judecaţi jude- 
cata dreaptă!” [Zn 7, 24]; şi altundeva: „De ce nu judecaţi voi înşivă ce este 
drept?” [Le 12, 57). ? Fiţi deci ca nişte monetari iscusiţi; căci aşa cum aceia 
resping monedele rele şi le rețin pe cele verificate, în acelaşi fel şi episcopul 
trebuie să le rețină pe cele nepătate, iar pe cele pătate fie să le vindece, fie să 
le arunce pe cele bolnave incurabil, fără să taie însă repede, nici să creadă 
oricui. ? Căci se poate ca din gelozie sau invidie unii să ridice acuzaţii 
mincinoase împotriva unui frate ca acei doi bătrâni împotriva Susanei în 
Babilon [Dn 13] și ca egipteanca împotriva lui Iosif [Fe 39]. “ Tu deci, ca 
om al lui Dumnezeu, nu primi uşor unele ca acestea, ca să nu-l faci să piară 
pe cel nevinovat și să-l omori pe cel drept [1ș 23, 7]. ° Căci cel ce primeşte 
de bunăvoie unele ca acestea e tată mai degrabă al mâniei decât al păcii, iar 
unde e mânie, acolo nu este Dumnezeu, pentru că mânia [orgë] care e prie- 
tenă a lui Satana — vorbesc de cea pusă în mișcare împotriva dreptăţii de 
fraţi nedrepți — nu lasă să se facă nicicând înțelegere în Biserică. f De aceea, 
dacă recunoașteți asemenea nebuni, certăreţi, geloşi, care se bucură de rău, 
nu îi credeți, ci fiți atenţi la unii ca aceștia când auziţi de la ei ceva împotriva 
unui frate, pentru că în ochii lor un omor nu e nimic şi doboară bărbatul la 
care nu s-ar aştepta cineva. 


XXXVIII. Că păcătoşii trebuie demascaţi în particular, 
iar cei ce se pocăiesc trebuie primiţi, potrivit rânduielii Domnului 


! Tu deci ia aminte la cel învinuit observând cu înţelepciune purtarea lui. 
care şi cum anume este; şi dacă vei găsi că [acuzatorul] spune adevărul, fă 
potrivit învățăturii Domnului şi, luându-l pe cel învinuit singur, mustră-! [Mt 
18, 15-16] ca să se căiască, în prezenţa nimănui. * Dacă nu se lasă convins, 
după ce vine şi un al doilea sau al treilea, arată-i aşa greşeala, povăţuindu-l 
cu blândețe şi pedagogic, pentru că „înţelepciunea se odihneşte într-o inimă 
bună, dar în inima celor fără minte nu se cunoaşte” [Pr 14, 33]. ° Deci dacă 
se lasă convins din gura a trei dintre voi, e bine. Dar dacă se învârtoșează, 
spune-l Bisericii; iar dacă n-o ascultă nici pe ea, să-ţi fie ca păgânul și vame- 
şul [Mt 18, 16-17] şi nu-l mai primi ca pe un creştin în Biserică, ci refuză-l 
ca pe un păgân. “ Dacă însă ar voi să se pocăiască, primeşte-l; pentru că nici 
pe păgân ori pe vameș nu-l primeşti în comuniune înainte ca fiecare să se că- 
iască pentru impietăţile lui dinainte; căci celor ce le pare rău le-a hotărât loc 
de pocăință [cf. Evr 12, 17] Domnul nostru lisus Hristos Fiul lui Dumnezeu. 


1V.4. Constituţiile Sfinţilor Apostoli prin Clement 635 


XXXIX. Exemple de pocăință 


! Căci şi eu Matei, unul din cei doisprezece care vă vorbesc în învățătura 
aceasta şi sunt apostol, mai înainte am fost vameş [Mt 9, 9], dar acum am 
fost miluit prin credință părându-mi rău de faptele dinainte şi m-am învred- 
nicit să fiu apostol şi vestitor al Cuvântului. ° Și Zaheu, pe care Domnul l-a 
primit în pocăință atunci când L-a rugat, a fost şi el mai înainte vameş [cf. 
Le 19, 1-10]. ? Soldaţii şi mulțimea vameşilor care veneau la cuvântul Dom- 
nului despre pocăință îl auziseră deja de la profetul Ioan după botezul lor: „Nu 
faceţi nimic pe lângă ce v-a fost rânduit” [Le 3, 13]. În chip asemănător, nici 
păgânii nu deznădăjduiau de viață dacă se pocăiau şi lepădau necredința. 3 Să-ţi 
fie aşadar ca un vameş sau un păgân [Mt 18, 17] cel care a fost mustrat pen- 
tru fapta lui rea și nu s-a căit. f Dar dacă mai apoi se căiește, îi primim în 
Biserică ca şi pe păgâni: când vor să se pocăiască şi să se întoarcă din rătăcire, 
îi primim ca să audă Cuvântul, dar nu avem comuniune cu ei până ce, primind 
pecetea [Botezului], ajung desăvârşiţi; tot aşa şi acestora, până ce vor arăta 
rodul pocăinţei, le îngăduim să intre ca, ascultând Cuvântul, să nu piară de- 
săvârşit, ci să participe în comun cu ceilalți la rugăciune, dar să iasă după 
citirea Legii, a Profeţilor şi a Evangheliei, ca prin ieşirea lor să-și îmbunătă- 
țească purtarea, sârguindu-se în fiecare zi să vină la adunări şi să zăbovească 
în rugăciune, ca şi ei să poată fi primiţi, iar cei care-i văd să fie împunşi la 
inimă să devină mai siguri, temându-se să cadă în lucruri asemănătoare. 


XL. Că nu trebuie să fim duşmănoşi față de cel ce păcăluieşte 
o dată sau de două ori 


! În orice caz, episcope, să nu te scârbeşti de el ce a căzut o dată și de 
două ori, să nu-l împiedici de la Cuvântul Domnului, nici să-l excluzi de la 
viața comună, dacă nici Domnul nu refuza să mănânce cu vameşii şi cu 
păcătoşii şi, învinuit de aceasta de către farisei, a zis: „N-au nevoie cei tari 
de doctori, ci cei ce se simt rău” [Mt 9, 12]. si Duceţi-vă aşadar la cei care au 
fost îndepărtați de voi pentru păcate şi trăiţi împreună cu ei, purtând grijă 
de ei, întărindu-i şi sprijinindu-i, spunându-le: „Întăriţi-vă, mâini slabe şi 
genunchi paralizaţi!” [Zs 35, 3]. * Căci cei ce plâng trebuie mângâiaţi, iar cei 
descurajați trebuie mângâiați, ca nu cumva din întristare nemăsurată să 
ajungă la nebunie, dacă: „Deprimatul e foarte tare nebun” [Pr 14, 29]. 


XLI. Cum anume trebuie primit cel ce se pocăieşte, 
cum trebuie trataţi păcătoşii şi când trebuie tăiaţi din Biserică 


! Dacă cineva se întoarce arătând roada pocăinței [Mt 3, 8], atunci primiţi-l 
şi la rugăciune, ca pe fiul cel pierdut, cel destrăbălat [Le 15, 23. 32. 13] care, 

după ce a tocat cu desfrânatele averea părintească, păştea porcii și dorea să 
se sature cu roşcovele lor şi nu le primea, după care, părându-i rău, s-a întors 
iarăşi la tatăl şi a zis: „Greşit-am la cer și înaintea ta, nu mai sunt vrednic să 
fiu numit fiul tău” [Ze 15, 18. 21]; pe acesta deci tatăl iubitor de copii l-a 
primit cu muzici şi dându-i înapoi haina sa veche, inelul şi încălțămintea, 
a junghiat vițelul cel îngrăşat şi s-a veselit împreună cu prietenii lui [Le 
15, 22-24. 29]. ? Tot așa fă şi tu, episcope: precum pe păgân l-ai făcut să 
intre după baie şi după învățătură, tot aşa şi peste acesta, care s-a curățit prin 
pocăință, să-ţi pui mâinile în timp ce toți se roagă pentru el şi să-l reașezi în 
vechea lui păşune, iar punerea mâinilor îi va fi în loc de baie, căci prin pune- 
rea mâinilor noastre se dădea Duhul Sfânt celor ce credeau. 

Ž Şi dacă vreunul din fraţii lui se clatină şi te învinuieşte că te-ai împăcat 
cu el, spune-i: „Tu întotdeauna eşti cu mine şi toate cele ale mele sunt ale 
tale; se cuvenea însă să ne bucurăm că fratele tău acesta mort era și a înviat, 
pierdut a fost şi s-a aflat” [Lc 15, 31-32]. f Că Dumnezeu nu numai îi pri- 
mește pe păcătoşi, dar îi şi reaşează în vechea demnitate, e de ajuns martor 
sfântul David care, după păcatul său împotriva lui Urie, s-a rugat lui Dum- 
nezeu zicând: „Dă-mi mie bucuria mântuirii și cu duh conducător mă întă- 
reşte” [Ps 50, 14], şi iarăşi: „Întoarce fața Ta de la păcatele mele, și toate 
fărădelegile mele șterge-le. Inimă curată zideşte întru mine, Dumnezeule, 
şi duh drept înnoiește întru cele dinăuntru ale mele. Nu mă depărta de la fata 
Ta, iar Duhul Tău Cel Sfânt nu-L lua de la mine” [Ps 50, 11- 13]. 

* Şi tu deci, ca un medic compătimitor, vindecă pe toţi care au păcătuit 
folosindu-te spre ajutor de proceduri mântuitoare, nu numai tăind, arzând 
sau aplicând remedii caustice, dar şi legând, pansând şi aplicând leacuri 
dulci şi cicatrizante şi umezind cu cuvinte de mângâiere. f Dacă rana e 
adâncă, trateaz-o prin plasturi, pentru ca umflăturile să revină la nivelul 
părții tefere; iar dacă e infectată, atunci curăț-o cu remedii caustice, adică 
printr-un cuvânt de ceartă; dacă se umflă peste măsură niveleaz-o cu colir 
acid, şi anume cu amenințarea judecății; iar dacă devine plagă, arde-o şi taie 
abcesul, fixându-i postiri. 7 lar dacă faci toate acestea şi vezi că din tălpi 
până în creștet nu mai poţi pune comprese, untdelemn sau bandaje [/s 1, 6]. 
plaga se întinde și o ia înaintea oricărei vindecări și tot membrul supurează 
ca o gangrenă, atunci cu multă gândire şi sfatul altor medici iscusiți retează 
membrul putred, ca să nu corupă tot corpul Bisericii. 

8 Nu fi deci ușor pornit spre tăiere, nici repede să pui mâna pe fierăstrăul 
cu mii de dinți, ci mai întâi foloseşte-te de bisturiu tăind abcesele ca, evacu- 
ând cauza internă a chinurilor, să păstrezi trupul fără dureri. ° Dar dacă vezi 
pe cineva că e nepocăit şi înăsprit, atunci cu întristare şi plâns taie-l din Bi- 
serică ca unul ce e incurabil; căci se zice: „Scoate răul dintre voi” [Dr 17,7; 

l Co 5, 13] şi: „Faceţi-i evlavioşi pe fiii lui Israel” [Zv 15, 31], şi iarăşi: 
„Să nu te uiţi la față în judecata celui bogat” [/ș 23, 3] şi: „Să nu-ți fie milă 
de sărac la judecată, că a Domnului e judecata” [1ș 23, 3; Dt 1, 7]. 


XLII. Că judecătorul trebuie să fie nepătimitor 


! Dar dacă învinuirea e mincinoasă şi defăimătoare, iar voi păstorii împre- 
ună cu diaconii veți primi minciuna drept adevăr, fie pentru că vă uitaţi la 
faţa omului, fie pentru un schimb de daruri, vrând să faceţi ce-i place defăi- 
mătorului, iar pe învinuit îl îndepărtați din Biserică, deşi e străin de această 
vină, atunci veți da socoteală Domnului, pentru că scris este: „Să nu ucizi pe 
nevinovat şi pe drept [/ș 23, 7], să nu primeşti daruri ca să loveşti un suflet 
[Dr 27, 25], căci darul orbește ochii înțelepților şi strică vorbele drepţilor 
[1ș 23, 8; Dr 16, 19].” Şi iarăşi: „Vai celor ce îndreptăţesc pe cel necucernic 
pentru daruri şi iau dreptatea dreptului” [Zs 5, 23]. * Luaţi aminte, aşadar, ca 
nu cumva uitându-vă la faţa omului să staţi sub această glăsuire a Domnului. 
` Păziţi-vă, aşadar, să nu osândiţi pe unii în chip nedrept şi să-i apăraţi pe cei 
răt; căci „vai celui ce zice răului bine şi binelui rău, amarului dulce şi dul- 
celui amar, care numesc lumina întuneric şi întunericul lumină” [Z/s 5, 20]. 
7 Căci dacă-i veţi osândi pe alţii în chip nedrept, vă condamnaţi pe voi înşivă, 
pentru că zice Domnul: „Cu judecata cu care judecaţi veți fi judecaţi [Mt 7, 2] 
Şi cu osânda cu care osândiţi veţi fi osândiţi [Lc 6, 37].” 

- Aşadar, dacă veţi judeca imparţial, veţi recunoaşte pe cel care-l acuză pe 
aproapele lui cu mărturie mincinoasă și-l veţi dovedi că e calomniator, piz- 
maş. ucigaş, care seamănă tulburare și rău prin atacuri, nestatornic în cuvin- 
tele lui, contrazicându-se în cele ce le spune şi prins în cuvintele gurii lui; 
căci propriile lui „buze i-au pus o cursă puternică” [cf. Pr 6, 28]. Pe acesta, 
după demascarea minciunii cuvintelor lui, să-l judeci neînduplecat şi să-l 
predai sabiei focului şi „să faci cu el în felul în care a viclenit să facă rău 
aproapelui” [Dr 19, 19]. * Căci pe cât îi stătea în putinţă l-a omorât pe fratele 
lui punând înainte stăpânire pe urechile judecătorului, căci scris este: „Celui 
ce varsă sângele de om i se va vărsa în schimb sângele lui” [Fc 9, 6] şi: 
„Să ridici de la tine sângele nevinovat vărsat în zadar” [cf. Dr 19, 13]. 


XLIII. Cum anume trebuie pedepsiţi calomniatorii 


! Pe acesta să-l scoţi afară din adunare ca pe un ucigaş al fratelui său. 
Apoi, după câtva timp, dacă spune că se pocăieşte, fixaţi-i posturi, iar după 
acestea, punând mâna peste el, primiţi-l, ca să nu tulbure pe altul. ? Iar dacă, 
odată intrat, iarăşi se revoltă în chip asemănător neîncetând să tulbure şi să 


sai 

acopere de injurii pe frați, născocind pete din iubire de sfadă, scoateți-l afară 
ca pe o ciumă [cf. Pr 22, 10], ca să nu molipsească Biserica lui Dumnezeu, 
pentru că „unul ca acesta face tulburări cetății” [Pr 11, 11]. Căci deși e înăun- 
tru, întrucât nu e cuviincios față de Biserică, e de prisos şi zadarnic, întinând 
cât îi stă în putere Trupul lui Hristos [Zac 3, 6]. 

3 Căci dacă unor oameni, ce se nasc cu membre ale trupurilor lor de prisos 
şi atârnând, ca de pildă degete sau excrescenţe, acestea le sunt tăiate din pri- 
cina indecenței şi n-are loc nici o necuviință dacă omul îşi recapătă printr-un 
specialist podoaba naturală, cu cât mai mult va trebui să faceţi asta voi, păs- 
torii Bisericii, care e un corp desăvârşit alcătuit din membrele sănătoase ale 
celor ce cred în Dumnezeu cu frică şi iubire de Dumnezeu, atunci când se 
găseşte un membru de prisos care gândește rele şi produce trupului o inde- 
cență provocând în el furtuni prin răzvrătire, ceartă şi bârfă, aducând în el 
rumori, dispute, pete, bârfeli, învinuiri, nestări şi săvârşeşte aceste lucrări ale 
diavolului ca și cum ar fi fost hirotonit de diavol ca să spurce Biserica prin 
blasfemii, prin multa nestare, prin certuri şi dihonii? “ Scos a doua oară afară 
din Biserică, acesta este aşadar tăiat în chip vrednic din adunarea Domnului. 
iar Biserica Domnului e acum mai împodobită decât înainte, când avea un 
membru de prisos şi care nu-i era propriu; de aceea, de acum înainte e la 
adăpost de blasfemii şi înjurii, eliberată de cei răi, vicleni, bârfitori, cruzi. 
trădători, urâtori ai binelui, iubitori de plăceri, iubitori de slavă deşanā. 
amăgitori, înţelepţi în aparență, care-şi propun să împrăștie sau mai bine zis 
să risipească mieii Domnului. 


XLIV. Că diaconul trebuie să uşureze povara episcopilor 
şi să dirijeze treburile mai uşoare 


[Înțelegerea în Biserică] 


' Tu deci, episcope, sârguieşte-te împreună cu clerul tău să înveți în chip 
drept cuvântul adevărului [2 Tim 2, 15], pentru că zice Domnul: „Dacă veţi um- 
bla de-a curmezişul, și Eu voi umbla de-a curmezişul cu voi” [Lv 26, 27-28]. 
Şi altundeva: „Cu cel cuvios vei fi cuvios, iar cu cel nevinovat nevinovat vei 
fi, şi cu cel strâmb te vei strâmba” [Ps 17, 26-27]. Umblaţi deci cuvios, ca 
să vă învredniciți de la Domnul mai degrabă de laudă decât de reproș. 
? Fiind deci într-un gând unii cu alții, episcopilor, aveţi pace unii cu alţii 
[7 Ptr 5, 13] fiind compătimitori şi iubitori de frați şi păstoriţi cu rigoare po- 
porul, învăţându-i într-un gând pe cei de sub voi să aibă aceleaşi simțăminte 
şi să creadă aceleaşi lucruri despre aceleaşi realități, „ca să nu fie între voi 
schisme, ci să fiţi un corp şi un duh desăvârşit în aceeaşi minte şi aceeași 
voinţă” [7 Co 1, 10; Ef 4, 4], potrivit poziţiei Domnului. 

[Episcopul şi diaconul] 


* Diaconul să raporteze toate episcopului, ca şi Hristos Tatălui, şi câte 
poate să le dirijeze el însuşi luând autoritate de la episcop, cum a luat Hristos 
purtarea de grijă de la Tatăl, dar cele mai importante să le judece episcopul. 
“ Pe lângă aceasta, diaconul să fie urechea, ochiul, gura, inima şi sufletul 
episcopului, ca episcopul să nu se îngrijească de multe, ci numai de cele mai 
importante, cum a rânduit Ietro lui Moise [/ș 18] şi sfatul lui a fost primit. 


XLV. Că litigiile şi contestaţiile nu se cuvin creştinilor 
[Să nu se recurgă la tribunalele păgâne] 


! O bună laudă pentru creştin este să nu aibă litigii cu cineva [cf. 7 Co 
6, 1-8]; iar dacă din lucrarea sau ispita cuiva se întâmplă cuiva un litigiu, să 
se sârguiască să-l rezolve, chiar de va fi nevoie să fie vătămat cu ceva, şi să 
nu se ducă la un tribunal păgân. ° Să nu admiteți nici ca magistrații lumești 
să judece cele ale voastre, căci prin ei diavolul unelteşte şi iscă ocară împo- 
triva robilor lui Dumnezeu ca şi cum aceştia n-ar avea un om înțelept care să 
poată împărți dreptatea sau să rezolve litigiile. 


XLVI. Că nu trebuie credincioşii să se judece cu necredincioşii, 
nici să cheme pe unul dintre ei drept martor împotriva creştinilor 


! Aşadar păgânii să nu cunoască disputele dintre voi, să nu-i primiţi pe 
necredincioși ca martori împotriva voastră, nici să vă judecaţi cu ei, nici să 
datoraţi unora ca acestora ceva în ce priveşte o contribuţie sau impozit, ci 
„dați Cezarului ce e al Cezarului, și lui Dumnezeu ce e al lui Dumnezeu” 
[Mt 22, 21], fie dare, fie cens, fie drahmă, ca şi Domnul nostru care dând 
statirul [Mt 17, 24-27}, a scăpat de litigii. 


[Apel la pace] 


? Alege mai degrabă să fii vătămat şi sârguința în cele ale păcii nu numai 
cu fraţii, ci şi cu necredincioşii; căci dacă eşti vătămat în ceva din cele ale 
vieţii, n-ai fost păgubit în cele privitoare la Dumnezeu, întrucât eşti cinstitor 
de Dumnezeu şi viețuieşti potrivit poruncii lui Hristos. ? lar dacă fraţii se iau 
unii de alţii — ceea ce e mai bine să nu se facă! — voi, conducătorii, trebuie 
să înţelegeți numaidecât că unii ca aceştia nu fac un lucru de frați în Dom- 
nul, ci mai degrabă de duşmani şi vrăjmaşi. “ Şi dacă unul din ei se va găsi 
blând, îngăduitor, copil al luminii, iar altul crud, arogant și lacom, cel de- 
mascat aşa să fie îndepărtat şi pedepsit pentru ura împotriva fraţilor; iar mai 
apoi, dacă îi pare rău, să fie primit, şi astfel cuminţiţi vă vor uşura judecăţile. 


T d —.. 

” Trebuie să iertăm nedreptățile unii altora, nu însă cei ce le judecă, ci cei 
care le au între ei, cum mi-a spus Domnul mie, lui Petru, când L-am între- 
bat: „De câte ori voi ierta fratelui meu şi voi lăsa lui? Oare de șapte ori?”, 
iar El a zis: „Nu-ţi spun doar de şapte ori, ci până la de şaptezeci de ori câte 
şapte” [Mt 18, 21-22]. f Căci aşa vrea Domnul să fie cu adevărat ucenicii Lui: 
să n-aibă nimic vreodată împotriva cuiva, ca de pildă o mâhnire nemăsurată, 
o furie sălbatică, o poftă nedreaptă ori o ură neîmpăcată. 7 Prin urmare, pe 
cei furioşi împăcaţi-i în prietenie, iar pe duşmani în înţelegere, pentru că 
zice Domnul: „Fericiţi făcătorii de pace, că aceia fii ai lui Dumnezeu se vor 
chema” [Mt 5, 9]. 


XLVII. Că procesele [creştinilor] trebuie făcute în a doua zi după sâmbătă 


l Procesele/judecățile voastre să se facă în a doua zi după sâmbătă, ca, dacă 
se face o contestaţie la sentința voastră, având răgaz până sâmbătă să puteți 
rezolva contestaţia, iar cei aflați în dispută să fie în pace întreolaltă duminica. 
La procese să fie de faţă şi diaconii şi prezbiterii, judecând fără să se uite la 
faţa omului, cu dreptate, ca nişte oameni ai lui Dumnezeu, ? Să vină deci 
fiecare din părţi în mijlocul tribunalului, cum spune Legea: „Fiecare din cei 
aflați în conflict să stea în mijlocul tribunalului” [cf. Dr 19, 17] şi, după ce-i 
ascultați, pronunțaţi-vă avizul sârguindu-vă să-i faceți prieteni înainte de 
sentința episcopilor, ca să nu iasă pe pământ o judecată împotriva celui ce a 
păcătuit, întrucât în proces episcopul are drept asesor şi grefier al judecății 
pe Hristosul lui Dumnezeu. * lar dacă unii ar fi denunțaţi de cineva că nu 
umblă frumos în Domnul, ascultați în chip asemănător ambele părți, atât cea 
acuzatoare, cât şi cea acuzată, dar nu cu idee preconcepulă, nici unilateral, ci 
cu dreptate, ca unii care dați o sentință pentru viața sau moartea veşnică, 
căci zice Dumnezeu: „În chip drept să urmăreşti ce este drept” [Dr 16, 20). 
Căci cel pedepsit şi îndepărtat în chip drept de voi, e respins din viața și slava 
veşnică, şi pentru oamenii cuvioşi e lipsit de cinste, iar pentru Dumnezeu un 
osândit. 


XLVIII. Că nu trebuie aplicată aceeaşi pedeapsă pentru orice greșeală, 
ci diferită după deosebirea păcatelor 


! Nu faceți însă aceeaşi sentință pentru orice păcat, ci pentru fiecare în 
parte, judecând cu multă înțelepciune fiecare greşeală, cele mici și cele mari, 
într-un fel cele cu fapta, în altul cele cu cuvântul şi altfel cele cu intenția, 
calomnia sau suspiciunea; pe unii să-i supui doar la amenințări, pe alţii la 
donații săracilor, altora să le fixezi postiri, altora îndepărtări potrivit mărimii 
vinei lor. ° Căci şi Legea nu dădea aceeaşi pedeapsă pentru orice păcat, ci ea 

pedepsea într-un fel pe cele împotriva lui Dumnezeu, a preotului, a lăcașului 
sfânt şi sacrificiului, în alt fel pe cele împotriva regelui, a magistratului, a 
soldatului şi a supusului, a celui de același rang sau slujitorului, a proprietății 
sau animalului, şi iarăşi altfel pe cele împotriva părinților şi rudelor, altfel pe 
cele impulsive şi altfel pe cele voluntare; pentru unii era moartea pe cruce 
sau cu pietre, pentru alţii confiscarea sau biciuirea ori alte suferințe asemă- 
nătoare celor pe care le-au comis. * Aşa și voi daţi pedepse diferite pentru 
păcate diferite, ca nu cumva nedreptatea care s-ar face să provoace iritarea 
lui Dumnezeu, căci pentru judecata nedreaptă ai cărei mijlocitori vă faceţi, 
veţi primi plata ei de la Dumnezeu, deoarece „cu judecata cu care judecați 
veţi fi judecaţi” [Mt 7, 2]. 


XLIX. Cum trebuie să fie acuzatorii sau martorii 


! Şezând aşadar în tribunal în prezenţa celor două părți — căci nu-i vom 
numi fraţi, până ce nu vor relua între ei pacea —, cercetaţi cu rigoare cu pri- 
vire la cei aduşi de acestea. Mai întâi cu privire la acuzator: dacă acuză pentru 
prima dată sau a mai adus învinuiri şi altora, dacă nu cumva la baza conflic- 
tului şi învinuirii stă plângerea acestora şi care e purtarea lor. ? Şi chiar dacă 
are conştiinţă bună, să nu i se dea crezare singur, căci aşa ceva este ilegal, ci 
să aibă și alţi martori cu purtare asemănătoare, cum spune și Legea: „Pe gura 
a doi sau trei martori se va statornici orice vorbă” [Dr 19, 15]. De ce am 
spus că trebuie cercetată purtarea lor cum anume este? Căci de multe ori se 
poate ca două sau mai multe persoane să dea mărturie pentru rău şi să stea 
într-un glas pentru minciună, ca cei doi bătrâni împotriva Susanei în Babilon 
(Dr 13, 36-41], ca fiii nelegiuiţilor împotriva lui Nabot în Samaria [3 Rg 21, 13] 
şi mulțimea iudeilor împotriva Domnului în Ierusalim [Mt 26) şi a lui Ştefan 
întâiul Lui martir [FA 6-7]. “ Aşadar, martorii să fie blânzi, nemânioşi, 
îngăduitori, iubitori, cuminţi, înfrânaţi, lipsiţi de răutate, credincioşi, pioşi; 
căci mărturia unora ca aceștia va fi întărită cumva şi prin purtarea lor şi ade- 
verită prin viaţa lor. * Nu primiţi însă mărturia unora care nu sunt aşa, chiar 
dacă par unanimi în mărturia lor mincinoasă; căci s-a poruncit în Lege: „Să 
nu fii cu mulți pentru răutate, să nu primeşti auzire deşartă, să nu te învoieşti 
cu mulțimea ca să te abaţi de la ce-i drept” [Iş 23, 2. 1]. 


L. Că se poate ca pentru relele anterioare 
cineva să nu fie crezut a doua oară 


! După care trebuie să-l cunoaşteţi şi pe cel judecat: ce fel de om este prin 
obiceiul şi purtarea vieţii, dacă are martori pentru viaţa lui, dacă e irepro- 
şabil, dacă e zelos în cuvioşie, dacă e iubitor de văduve, de străini, de săraci 

şi de frați, dacă nu e iubitor de câştig ruşinos, lacom la mâncare, risipitor de 
bani, dacă e cuminte şi nu destrăbălat, beţiv, leneş, dacă e milostiv şi damic. 
2 Căci dacă i s-ar pune înainte fapte rele anterioare, atunci şi acuzațiile aduse 
acum împotriva lui ar fi în parte adevărate, în cazul în care n-ar avea dreptul 
de partea lui; căci se poate să fi păcătuit odinioară, dar să fie nevinovat de 
învinuirea de acum. * De aceea fiind treji în mod riguros în unele ca acestea, 
faceţi sentințe sigure și solide împotriva învinuitului. Şi dacă după îndepăr- 
tare cere iertare, cade la picioarele episcopului şi mărturiseşte că a păcătuit, 
primiţi-l. f Dar nu-l lăsaţi nepedepsit nici pe calomniator, ca să nu mai blas- 
femieze și împotriva altuia cu viață frumoasă ori să îndemne pe altul să facă 
lucruri asemănătoare. Nu-l lăsaţi nemustrat nici pe învinuit, ca nu cumva un 
altul să stăruie în aceleaşi lucruri cu el; căci nici martorul rău nu va fi nepe- 
depsit [Pr 19, 5. 9], nici cel ce greşeşte nu va scăpa de pedeapsă. 


LI. Că judecăţile nu trebuie făcute unilateral 


! Spuneam că nu e drept să se facă judecăţi unilaterale. Căci dacă ascultați 
doar o parte, fără ca cealaltă să fie de faţă şi să se apere de învinuirea adusă, 
şi dacă pronunțaţi pripit un vot de condamnare, veţi fi găsiţi de dreptul Jude- 
cător vinovaţi de lichidarea unui om şi părași ai calomniatorului lor; „căci 
ca unul care jine câinele de coadă e cel ce prezidează o judecată străină” 
[Pr 26, 17]. Far dacă vă faceți imitatorii bătrânilor din Babilon care au 
dat mărturie mincinoasă împotriva Susanei şi au condamnat-o la moarte 
[Dn 13, 36-41], vă faceți vinovați de judecata şi condamnarea lor; pentru că 
pe Susana Domnul a izbăvit-o prin Daniel din mâna celor fară de lege, iar pe 
bătrânii vinovaţi de sângele ei i-a osândit la foc, iar pe voi v-a mustrat zicând: 
„Aşa de neghiobi sunt fiii lui Israel? Că fără să cercetaţi şi să cunoaşteţi 
adevărul ați osândit o fiică a lui Israel? Întoarceţi-vă la tribunal, căci aceştia 
au dat mărturie mincinoasă împotriva ei” [Dn 13, 48-49]. 


LII. Exemplu de judecată dreaptă: 
siguranța în sentinţe a judecătorilor păgâni 


i Uitaţi-vă la tribunalele lumești, în a căror putere vedem aduși ucigași, 
adulteri, otrăvitori, jefuitori de morminte, tâlhari; iar magistraţii, luând de la 
cei care-i aduc cercetările făcute asupra lor, îl întreabă pe răufăcător dacă 
aşa stau lucrurile: iar dacă acela consimte nu-l trimit îndată la pedeapsă, ci 
mai multe zile fac anchetarea lui cu multă sfătuire şi în spatele uşilor închise; 
în cele din urmă, cel ce urmează să rostească hotărârea şi verdictul morții îşi 
ridică mâinile spre soare şi dă mărturie că e nevinovat de sângele acelui om 
[Mt 27, 24], cu toate că sunt păgâni şi nu cunosc Dumnezeirea; nici răzbu- 

narea lui Dumnezeu asupra lor pentru cei condamnaţi nevinovaţi. ° Voi însă, 
care cunoaşteţi cine e Dumnezeul nostru şi care sunt judecăţile Lui, cum veţi 
putea da o sentință împotriva cuiva în chip rău, când judecata voastră e 
cunoscută pe loc de Dumnezeu? ” Dacă aţi judecat drept, vă veţi învrednici 
de răsplătiri drepte şi acum şi mai apoi; dar dacă aţi judecat nedrept, veţi 
dobândi cele asemănătoare. Noi, aşadar, vă sfâtuim, fraţilor, să vă învredniciţi 
mai degrabă de laude de la Dumnezeu decât de blamuri, pentru că lauda lui 
Dumnezeu e viaţă veşnică pentru oameni, iar blamul Lui e moarte veşnică. 


LIII. Că nu trebuie credincioșii să aibă conflicte între ei 


! De aceea fiţi judecători drepţi, făcători de pace, nemânioşi, „căci cel ce se 
mânie pe fratele lui vinovat va fi de judecată” [Mt 5, 22]. 2 Dar dacă dintr-o 
lucrare se întâmplă să vă mâniaţi împotriva cuiva, „soarele să nu apună peste 
mânia voastră” [Ef 4, 26), căci zice David: „Mâniaţi-vă, dar nu păcătuiți” 
[Ps 4, 5; E/4, 26]. Adică împăcaţi-vă repede, ca nu cumva mânia stăruitoare 
să devină ranchiună şi să se lucreze un păcat, „căci sufletele ranchiunoşilor 
merg spre moarte” [Pr 12, 28], zice Solomon. ' lar Domnul şi Mântuitorul 
nostru lisus Hristos spune în Evanghelii: „Dacă aduci darul tău la altar şi 
acolo îţi aduci aminte că fratele tău are ceva împotriva ta, lasă acolo darul tău 
înaintea altarului şi du-te mai întâi de te împacă cu fratele tău și atunci vino 
și adu darul tău înaintea altarului” [Mt 5, 23-24]. * „Dar pentru Dumnezeu” 
este însă rugăciunea și mulțumirea fiecăruia; deci, dacă ai ceva împotriva 
fratelui tău sau el are ceva împotriva ta, nici rugăciunile tale nu vor fi auzite, 
nici multumirile tale nu vor fi primite din pricina mâniei care stă la baza lor. 

” Trebuie să vă rugaţi încontinuu, fraţilor; dar pentru că Dumnezeu nu-i 
aude pe cei care în mâinile lor îi duşmănesc pe nedrept pe fraţi, şi chiar dacă 
s-ar ruga de trei ori pe oră, trebuie să dezlegăm toată vrăjmăşia şi meschină- 
ria, ca să ne putem ruga cu inimă curată şi neîntinată. f Măcar că Domnul a 
poruncit să-i iubim chiar şi pe vrăjmaşi, nu numai să nu-i urâm pe prieteni, 
iar legiuitorul [Moise] zice: „Să nu urăşti nici un om, să nu urăşti pe fratele 
tău în gândul tău, să mustri cu mustrare pe fratele tău şi nu-ţi vei atrage 
păcat pentru el [Ly 19, 17); să nu urăşti pe egiptean, pentru că ai fost pribeag 
la el; să nu urăşti pe edomit, pentru că e fratele tău [Dr 23, 77°; iar David zice: 
„Dacă am răsplătit cu rău celor ce mi-au răsplătit rele” [Ps 7, 5]. 7 De aceea, 
dacă vrei să fii creştin, urmează Legea Domnului: „Dezleagă orice legătură 
a nedreptăţii” [Z/s 58, 6]. Căci Domnul a pus în tine puterea de a ierta păcatele 
fratelui tău cele făcute împotriva ta de șaptezeci ori şapte ori [Mt 18, 21-22], 
adică de patru sute nouăzeci de ori. s Aşadar, de câte ori ai iertat fratelui tău, 
ca să nu vrei să-l ierţi acum? Deşi-l auzi pe leremia: „Să nu socotiți fiecare în 

inimile voastre răutatea aproapelui său” [Za 8, 17]. Tu însă eşti ranchiunos 
Şi ţii dușmănie, vii la judecată şi te uiţi la mânie, iar rugăciunea ta e împiedi- 
cată. ° Chiar dacă ai iertat fratelui de patru sute nouăzeci de ori, înmulţeşte-ți 
şi mai mult nemânierea spre bunătate pentru tine însuţi; şi chiar dacă acela 
nu o face, tu însă sârguiește-te pentru Dumnezeu să ierți aproapelui, ca să te 
faci fiu al Tatălui tău Care este în ceruri [Mt 5, 45] şi când te rogi să fii auzit 
ca un prieten al lui Dumnezeu. 


LIV. Că episcopii trebuie să aducă aminte 
prin diaconi poporului cele ale păcii 


[Împăcare la Liturghie] 


! De aceea, episcopilor, când, după citire, psalmi și învățătura pe baza 
Scripturilor, urmaţi să veniţi la rugăciune[a euharistică], diaconul stând în 
picioare lângă voi să spună cu glas înalt: „Nimeni să nu aibă ceva împotriva 
cuiva! Nimeni să nu fie fățarnic!”, ca, dacă se va găsi între ei vreun conflict, 
atinşi în conștiință, să-L roage pe Dumnezeu și să se împace cu fraţii. ° Căci, 
dacă atunci când cineva intră în casa cuiva, trebuie să spună înainte de toate 
celor din ea: „Pace casei acesteia!” [Le 10, 5-6], dăruind ca niște fii ai păcii 
pace celor vrednici de ea, cum stă scris: „Celor de aproape și celor de departe 
[Ef 2, 17; Is 57, 19], pe care i-a cunoscut Domnul că sunt ai Lui [2 Tim 2, 19: 
Nm 16, 5)”, cu mult mai mult cei ce intră în Biserica lui Dumnezeu trebuie 
să ureze înainte de toate pacea lui Dumnezeu pentru popor. ° lar dacă o 
urează altora, cu mult mai mult trebuie să fie el însuşi în ea ca un fiu al lu- 
minii [n 12, 36], căci cine nu o are în el însuși nu este vrednic de credință 
ca să o dăruie altora. “ De aceea înainte de toate trebuie să fie în pace cu sine 
însuşi, căci cine nu e în revoltă cu sine însuşi nu se va certa nici cu altul, ci 
va fi paşnic, prietenos, adunând cele ale Domnului și făcându-se colaborator 
cu El la înmulțirea celor mântuiți în înțelegere. * Căci cei ce născocesc duş- 
mănii şi certuri, conflicte şi judecăţi sunt răi şi străini de Dumnezeu. 


LV. Enumerare a diverselor providenţe, cum încă de la început 
şi în fiecare generaţie Dumnezeu i-a chemat la pocăință pe toți 


! Căci Dumnezeu, fiind Dumnezeu al milei, cheamă încă de la început fie- 
care generaţie la pocăință prin drepți şi profeți: pe cei dinainte de potop i-a 
cuminţit prin Abel, Set şi Sem, încă și prin Enos şi Enoh care a fost mutat la 
cer; pe cei din timpul potopului prin Noe, pe cei din Sodoma prin iubitorul 
de străini Lot, pe cei de după potop prin Melchisedec, prin patriarhi şi de 
Dumnezeu iubitul lov, pe cei din Egipt prin Moise, pe israeliți prin acesta, 

prin losua, Caleb, Finees şi ceilalți; pe cei de după Lege prin îngeri şi pro- 
feţi, pe aceiaşi mai apoi prin Întruparea Lui care a avut loc din Fecioară, pe 
cei cu puţin înainte de arătarea Lui în trup prin loan Înainte-mergătorul, pe 
aceeaşi după naşterea Sa prin El Însuşi spunând: „Pocăiţi-vă! că s-a apropiat 
Împărăţia cerurilor” [Mt 3, 2], iar pe cei de după pătimirea Sa prin noi cei 
Doisprezece şi prin vasul alegerii [FA 9, 15], Pavel. ? Noi, aşadar, cei ce 
ne-am învrednicit să fim martori ai venirii Lui, împreună cu Iacob fratele 
Domnului şi ceilalți șaptezeci şi doi de ucenici şi cei şapte diaconi ai Lui, am 
auzit din gura Domnului nostru lisus Hristos şi o spunem cunoscând exact 
„care e voia lui Dumnezeu, ce e bineplăcut şi desăvârşit” [Rm 12, 2], ceea ce 
ne-a fost făcut cunoscut prin lisus [£f 1, 9], ca nimeni să nu piară, ci toți oa- 
menii care cred în El într-un glas şi înalță laudă într-un glas să fie vii în veci. 


LVI. Că voia lui Dumnezeu e ca oamenii să fie într-un gând 
în ce priveşte evlavia, asemenea puterilor din ceruri 


! Căci iată ce ne-a învăţat Domnul să spunem rugându-ne Tatălui Său: 
„Facă-se voia Ta precum în cer aşa şi pe pământ!” [Mt 6, 10], pentru ca aşa 
cum firile cerești ale puterilor fără de trup slăvesc toate pe Dumnezeu într-un 
glas [cf. Ps 102, 19-20], tot aşa şi toți oamenii de pe pământ să slăvească 
într-o singură gură şi o unică dispoziţie pe Singurul Dumnezeu, Unul și ade- 
vărat prin Unul-Născut Hristos [cf. In 17, 3]. ° Voința Lui aşadar e ca noi 
să-L lăudăm într-un gând şi să | ne închinăm într-un glas. Fiindcă aceasta 
este voia Lui în Hristos: ca mulți să fie cei ce se mântuiesc în El, nu ca voi 
să-L păgubiţi pe EI, nici să micşoraţi Biserica ori să restrângeți numărul ei, 
nici măcar printr-un singur suflet de om făcut să piară de voi şi care putea să 
se mântuiască prin pocăință, dar care a pierit nu numai din furia lui proprie, 
ci şi din uneltirea voastră, care ați împlinit cuvântul scris: „Cine nu adună cu 
Mine, risipește” [Mt 12, 30). ? Unul ca acesta e risipitor, dușman al oilor, 
vrăjmaş al lui Dumnezeu, stricător al mieilor, al căror Păstor a fost Domnul 
şi pe care noi i-am adunat din diverse neamuri şi limbi cu mult chin, primej- 
die şi osteneală neîncetată, privegheri, nemâncări, culcări pe jos, prigoane, 
lovituri, închisori, ca făcând voia lui Dumnezeu să umplem sala banchetului, 
adică sfânta Biserică catholică, spre bucuria celor invitaţi la el, care se vese- 
lesc, laudă și slăvesc pe Dumnezeu Cel ce i-a chemat la viaţă prin noi, dar 
pe care voi i-aţi risipit pe cât v-a stat în putință. “ Iar voi, laicilor, fiți în pace 
unii cu alţii [Z Tes 5, 13], sârguiţi-vă ca nişte înţelepţi să sporiţi Biserica, să 
întoarceți la ea și pe cei socotiți fiare sălbatice, să-i îmblânziţi şi reaşezați în 
ea. Aceasta e cea mai mare răsplată fâgăduită de Dumnezeu: „Dacă ai scos 
din ceva nevrednic ceva de preţ vei fi ca gura Mea” [Ir 15, 19]. 

LVII. Dispoziţia bisericii şi a clerului, şi ce trebuie să facă la Liturghie 
[Sinaxă] fiecare din cei adunaţi la ea, clerici sau laici 


! Tu însă, episcope, fii sfânt, fără pată, nebătăuş, nefurios, neaspru, ci gata 
să zideşti, să întorci, să înveți, îngăduitor, blând, îndelung-răbdător, gata să 
îndemni şi să mângâi ca un om al lui Dumnezeu [cf. 7 Tim 6, 11]. 


[Arhitectul bisericii navă] 


? lar când aduni Biserica lui Dumnezeu ca un cârmaci o navă mare, po- 
runceşte ca toate adunările/sinoadele din ea să se facă cu ştiinţă, poruncind 
diaconilor ca unor mateloţi să rânduiască locurile pentru fraţi ca pentru nişte 
pasageri, ca toată grija şi decenţa. ” Mai întâi casa să fie lungă, asemenea 
unei nave, întoarsă spre Răsărit, având pastoforii spre răsărit de fiecare pante. 
f În mijlocul lor să stea tronul episcopului, iar de o parte și de alta a lui să 
şadă prezbiteriul, iar diaconii să stea în picioare lângă ei bine echipați în 
veşmântul mare, căci sunt asemenea mateloţilor și căpeteniilor vâslaşilor. 
Sub purtarea de grijă a acestora, laicii să şadă în toată bună-rânduiala și 
liniştea, iar femeile să şadă separat păstrând şi ele tăcerea. 


[Liturghia Cuvântului] 


* Stând în picioare în mijloc, pe un loc mai înalt, citețul să citească din 
cărțile lui Moise şi Isus Navi, ale Judecătorilor şi Regilor. ale Cronicilor și 
Întoarcerii [din exil], şi pe lângă acestea și din cele ale lui Iov, Solomon și 
ale celor Doisprezece Profeți. f lar după ce se fac câte două citiri din aces- 
tea, un altul să psalmodieze imnele lui David, iar poporul să psalmodieze 
refrenul. 7 După aceasta să se citească Faptele noastre [ale Apostolilor] și 
Epistolele lui Pavel colaboratorul nostru, pe care le-a trimis Bisericilor sub 
călăuzirea Duhului Sfânt; după care un prezbiter sau un diacon să citească 
Evangheliile pe care vi le-am predat cu, Matei, și loan şi pe care le-au primit 
și vi le-au lăsat colaboratorii lui Pavel, Luca şi Marcu. * lar când se citeşte 
Evanghelia, toţi prezbiterii şi diaconii şi tot poporul să stea în picioare cu 
multă linişte, căci scris este: „Taci şi ascultă, Israele!” [Dt 27, 9] şi iarăşi: 
„lar tu stai şi ascultă” [Dr 5, 31]. ° Şi în continuare prezbiterii să îndemne 
[prin predici] poporul, fiecare pe rând, dar nu toți, iar ultimul dintre toți. 
episcopul care seamănă cu un cârmaci/pilot. 

70 portarii să stea în picioare la intrările bărbaţilor păzindu-le, iar diaco- 
nițele la cele ale femeilor, ca nişte mateloți. Căci şi la Cortul Mărturiei se 
urma acelaşi model. ”’ lar dacă se va găsi cineva şezând în alt loc decât al 
său, să fie mustrat de către diacon ca un secund şi să fie dus la locul care i se 
cuvine. 12 Căci biserica se aseamănă nu numai unei nave, ci şi unui staul. 
Pentru că aşa cum păstorii aşează în el fiecare din dobitoace, capre şi oi, după 

rudenia şi vârsta lor, şi fiecare din ele aleargă asemănătoare la asemănătoare, 
tot aşa şi în biserică tinerii să şadă deoparte, dacă au loc, iar dacă nu, să stea 
drepţi, iar cei deja în vârstă să şadă în ordine, iar copiii care stau în picioare 
să fie luaţi lângă ei de părinţi şi de mame, şi tinerele să stea iarăşi deoparte, 
dacă e loc, iar dacă nu, în spatele femeilor, femeile căsătorite şi care au copii 
să stea deoparte, dar fecioarele, văduvele şi bătrânele să stea sau să șadă 
primele între toate. '* Cel ce poartă de grijă de locuri să fie diaconul, ca fie- 
care din cei ce intră să se ducă la locul lui şi să nu șadă lângă intrare. De 
asemenea diaconul să supravegheze poporul ca nimeni să nu şuşotească, să 
moțăie, să râdă ori să facă semne; căci în biserică trebuie stat cu ştiinţă, cu 
trezie şi veghe, având urechea întinsă spre cuvântul Domnului. 


[Pregătirea Darurilor] 


H După aceasta, sculându-se toţi împreună şi căutând spre răsărit, după 
ieşirea catehumenilor şi a penitenţilor, să se roage lui „Dumnezeu Celui ce 
S-a suit peste cerul cerului spre răsărit” [Ps 67, 34] în amintirea vechii pă- 
şuni a raiului de la răsărit, de unde a fost alungat întâiul om care a nesocotit 
porunca prin sfătuirea șarpelui. '3 lar după rugăciune diaconii să se ocupe 
unii de ofranda Euharistiei slujind Trupului Domnului cu frică, iar alții să 
supravegheze mulțimile şi să le impună linişte. '5 Tar diaconul care stă lângă 
arhiereu să spună poporului: „Să nu aibă cineva ceva împotriva cuiva! Să nu 
fie cineva fătamic!” 7 După care să se îmbrăţişeze bărbaţii între ei şi femeile 
între ele cu sărutarea în Domnul, dar să nu o facă cineva cu viclenie, cum 
L-a trădat luda pe Domnul cu o sărutare. 

'5 Şi după aceasta diaconul să se roage pentru toată Biserica şi pentru toată 
lumea şi pentru părţile şi roadele ei, pentru preoți şi magistrați, pentru împă- 
rat și pacea universală. !” lar după aceasta arhiereul, urând poporului pace, 
să-l binecuvânteze cum a poruncit Moise preoților să binecuvânteze poporul 
cu aceste cuvinte: „Să te binecuvânteze Domnul şi să te păzească! Să-şi arate 
Domnul faţa Lui peste tine şi să te miluiască! Să-şi înalțe Domnul fața Sa 
peste tine şi să-ți dea pace!” [Nm 6, 24-26]. 70 Aşadar episcopul să se roage 
şi să spună: „Mântuieşte, Doamne, poporul Tău şi binecuvântează moşte- 
nirea Ta [Ps 27, 9], pe care Ţi-ai agonisit-o şi câştigat-o cu scump Sângele 
Hristosului Tău [FA 20, 28; 1 Ptr 1, 19] şi l-ai chemat preoție împărătească 
şi neam sfânt [7 Prr 2, 9].” 


[Jertfa euharistică] 


2! lar după acestea să se facă Jertfa, tot poporul stând în picioare şi ru- 
gându-se în linişte; iar când Ofranda a fost adusă, fiecare grup să se împărtă- 
şească de sine cu Trupul Domnului şi cu scumpul Sânge, în ordine, cu sfială 

şi evlavie, ca unii care se apropie de Trupul unui împărat, iar femeile să-și 
acopere capul cum se potriveşte rânduielii femeilor. Să se păzească însă şi 
uşile, ca să nu intre vreun necredincios sau neinițiat. 


LVIII. Despre scrisori de recomandare 
şi că nu trebuie să fim indiferenți față de ele 


! Jar dacă ar intra vreun frate sau soră din vecinătate aducând scrisori de 
recomandare, diaconul să cerceteze cele ale lor judecând dacă sunt credin- 
cioși, dacă sunt ai Bisericii, dacă nu sunt întinaţi cu vreo erezie, precum şi, 
în cazul unei femei, dacă e măritată sau e văduvă. Şi aşa, cunoscând cele ale 
lor, cum că sunt cu adevărat credincioşi şi în acelaşi gând în cele privitoare 
la Domnul, să-l ducă pe fiecare la locul cuvenit lui. ? Iar dacă ar veni din 
vecinătate un prezbiter, să fie primit de prezbiteri în comuniunea lor; dacă e 
diacon, să fie primit de diaconi; iar dacă e şi episcop, să şadă împreună cu 
episcopul învrednicindu-se de aceeaşi cinstire. ? Şi-i vei cere, episcope, să 
grăiască poporului cuvinte de învățătură, căci îndemnul şi povăţuirea celor 
străini sunt foarte folositoare; căci „nici un profet nu e primit în patria lui” 
[Le 4, 24; În 4, 44]. Să-i îngădui şi să ofere Euharistia; iar dacă din evlavie 
ca un înţelept şi păstrând cinstea aceasta pentru tine nu va voi să o ofere, să-l 
sileşti să dea binecuvântarea poporului. 

“ lar dacă în timp ce se şade ar intra cineva distins şi slăvit în viaţa lumii. 
fie străin, fie localnic, tu, episcope, care grăiești cuvântul despre Dumnezeu 
sau asculți pe cel ce psalmodiază ori citeşte, să nu părăseşti slujirea cuvântu- 
lui [FA 6, 2. 4] pentru că te uiţi la faţa omului, ca să-i dai un loc în faţă, ci 
rămâi liniştit neîntrerupându-ți cuvântul sau ascultarea şi să-l primească frații 
prin diaconi. * Iar dacă nu este loc, diaconul să-l scoale pe cel mai tânăr cu 
cuvântul, dar nu cu mânie, şi acela să şadă; drept este ca iubitorul de fraţi să 
facă acest lucru de la sine, dacă însă nu vrea, scoală-l cu de-a sila, punându-l 
să stea în spatele tuturor, ca să se înveţe şi ceilalți să cedeze locul celor mai 
de cinste. “ Iar dacă ar intra un sărac ori nu de neam sau străin, bărbat sau 
tânăr, şi nu este loc, şi acestora diaconul să le facă loc din toată inima, ca să 
nu i se întâmple şi lui să se uite la fața omului, ci diaconia lui să fie bineplă- 
cută lui Dumnezeu. Acelaşi lucru să-l facă şi diaconiţa cu femeile care vin, 
sărace sau bogate. 


LIX. Că fiecare trebuie să se sârguiască să vină la adunări 
dimineaţa şi seara 


Fi d A a - -a Pe ii i 0 ah. ` 
Când înveți, episcope, poruncește şi îndeamnă poporul să vină încontinuu 
la biserică dimineața şi seara în fiecare zi şi să nu lipsească deloc, ci să vină 

permanent în adunare şi să nu mutileze Biserica amputând de un membru 
Trupul lui Hristos; căci nu numai cu privire la preoţi s-a spus: „Cine nu este 
cu Mine este împotriva Mea și cine nu adună cu Mine risipește” [Mt 12, 30], 
ci fiecare din laici să le audă socotind că s-au spus de Domnul cu privire la 
el însuşi. ? Fiind așadar membre ale lui Hristos [Ef 5, 30], nu vă risipiţi nea- 
dunându-vă, având Cap pe Hristos Care, potrivit fâgăduinţei Lui, este cu voi 
şi are comuniune cu voi, nu fiți nepăsători față de voi înşivă, nu-L lipsiţi pe 
Mântuitorul de membrele Lui, nu divizați Trupul Lui, nu risipiţi membrele 
Lui, nu preferaţi Cuvântului dumnezeiesc nevoile vieții, ci adunaţi-vă în fie- 
care zi dimineaţa şi seara în casele Domnului spunând psalmi şi rugându-vă: 
dimineaţa zicând Psalmul 62, iar seara Psalmul 140. * Mai cu seamă în ziua 
sâmbetei și în cea a Învierii Domnului întâlniți-vă mai sârguincios, înălțând 
laudă lui Dumnezeu Care a făcut toate prin lisus, L-a trimis la noi, a îngăduit 
să pătimească şi L-a înviat din morți. * Căci ce răspuns va da lui Dumnezeu 
cine nu vine la adunare în această zi să audă mântuitorul cuvânt despre Învi- 
ere? Zi în care stând în picioare săvârşim trei rugăciuni în amintirea Celui ce 
a înviat a treia zi, în care săvârşim citirile Profeţilor, vestirile Evangheliilor, 
ofranda Jertfei şi darul Hranci sfinte. 


LX. Exemplu care să ducă la zel: afluxul zadarnic al păgânilor şi iudeilor 
la temple şi sinagogi 


! Dar cum nu va fi duşman al lui Dumnezeu cel ce se sârguieşte zi şi 
noapte pentru cele vremelnice, dar e nepăsător față de cele veşnice [cf. 2 Co 
4, 18]? Care-şi acordă băi şi orice hrană vremelnică, dar nu se întoarce spre 
cele ce rămân pururea? Cum nu va spune şi acum Domnul unuia ca acesta: 
„Neamurile păgâne sunt îndreptăţite mai mult decât voi”, aşa cum mustrând 
lerusalimul zicea: „Sodoma s-a îndreptățit față de tine” [Zz 16, 52-53]. 2 Căci 
în fiecare zi când se scoală din somn neamurile păgâne aleargă la idoli să-i 
adore şi înainte de orice lucru şi orice faptă se roagă lor, iar de sărbătorile şi 
praznicele lor nu întârzie, ci îşi petrec tot timpul în ele, nu numai oamenii 
locului, ci şi cei ce locuiesc departe, şi toți se adună în teatrele lor ca într-un 
loc de adunare. 

* În chip asemănător, cei ce se numesc în zadar iudei [4p 2, 9; 3, 9], înce- 
tând după şase zile orice lucru se adună în ziua a şaptea în sinagoga lor, fără 
a lăsa ori neglija nicicând nici nelucrarea, nici adunarea lor, deşi prin necre- 
dința lor s-au golit de puterea Cuvântului, încă şi de numele Iuda, cu care se 
numesc; căci Iuda se tâlcuieşte „mărturisire”, dar aceştia, ei care au făcut în 
chip nelegiuit pătimirea lui Hristos, nu-L mărturisesc pe Dumnezeu pentru 
ca părându-le rău să se mântuiască. 

d Aşadar, dacă cei ce nu se mântuiesc se înghesuie la cele care nu le folo- 
sesc, ce vei răspunde Domnului Dumnezeu tu, care ai lăsat Biserica Lui şi nu 
imiți nici măcar pe păgâni, ci prin lipsa ta devii fie apostat, fie răufăcător? 
* Cărora Domnul le spune prin Ieremia: „N-ați păzit îndreptările Mele, dar 
n-aţi umblat nici după îndreptările păgânilor [7z 5, 7], ba chiar i-aţi întrecut 
[Zz 16, 47]!” Şi iarăşi: „Israel cel necredincios s-a îndreptat în sufletul lui faţă 
de Iuda lepădatul” [/r 3, 11]. Şi în continuare: „Neamurile păgâne își vor 
schimba zeii? Şi aceştia nu sunt zei. Străbateţi insulele Kitim şi priviți; tri- 
miteți în Kedar şi observați bine, dacă s-au făcut aici unele ca acestea”, pentru 
că acelea nu-și schimbă legea lor, „dar poporul Meu şi-a schimbat slava sa 
cu ceea ce nu-i va fi de nici un folos” [/r 2, 10-11]. Cum va răspunde oare 
cineva care socotește puţin lucru Biserica lui Dumnezeu sau iese din ea? 

€ lar dacă vreunul socotește că [Biserica] e puţin lucru pretextând lucrul 
lui, în realitate pretextând pretexte pentru păcate [Ps 140, 4], unul ca acesta 
să ştie că pentru credincioşi meseriile sunt un lucru secundar, lucrul lor fiind 
cinstirea lui Dumnezeu [/heosebeia]. 7 Faceţi-vă aşadar meseriile ca pe un 
lucru secundar pentru hrana voastră, iar drept lucru principal exersaţi cinstirea 
lui Dumnezeu, cum spunea şi Domnul: „Lucraţi nu pentru hrana care piere. 
ci pentru cea care rămâne spre viața veșnică” [/n 6, 27]. Şi iarăși: „Acesta 
este lucrul lui Dumnezeu, ca să credeţi în Cel pe Care L-a trimis” [/n 6. 29). 


LXI. Că nu este cuvios a prefera cele proprii celor dumnezeieşti. 

Şi despre indiferență, şi că nu trebuie credinciosul să alerge la sinagogile 

iudeilor, la casa de rugăciune a ereticilor sau la spectacolele păgânilor 
! Sârguiți-vă aşadar să nu părăsiți nicicând Biserica lui Dumnezeu; iar 
dacă vreunul ar disprețui-o intrând în întinăciunea păgânilor sau în sinagoga 
iudeilor ori ereticilor, ce răspuns va da unul ca acesta lui Dumnezeu în ziua 
judecății? Tu care ai lăsat cuvintele Dumnezeului Celui Viu, cuvinte făcă- 
toare de viață şi care pot să izbăvească de pedeapsa veşnică şi umbli în casa 
demonilor, în sinagoga celor ce L-au omorât pe Hristos sau în adunarea celor 
răi, nu L-ai auzit pe Cel ce a spus: „Am urât adunarea celor răi și nu voi in- 
tra cu cei fără de lege; n-am șezut împreună cu sfatul deșertăciunii şi cu cei 
necredincioşi nu voi şedea” [Ps 25, 4-5]. Şi iarăşi: „Fericit bărbatul care n-a 
umblat în sfatul necredincioşilor şi în calea păcătoşilor n-a stat şi pe scaunul 
molipsitorilor n-a șezut, ci în Legea Domnului e voia lui și la Legea Lui va 
medita ziua şi noaptea” [Ps 1, 1-2]. ? Tu însă, lăsând adunarea credincioşilor, 
Biserica lui Dumnezeu și legile Lui, ai privit spre peșterile tâlharilor [Zr 7, 11; 
Mt 21, 13], socotind sfinte cele pe care Acela le-a numit spurcate şi făcând 
comune cele pe care Acela le-a despărțit. Şi nu numai aceasta, dar acum 
alergi la pompele păgânilor şi te grăbeşti spre teatre, dorind să fii socotit 


1V.4. Constituţiile Sfinţilor Apostoli prin Clement 651 


unul din cei ce intră acolo şi iau parte la auziri necuviincioase, ca să nu spu- 
nem întinate, ncauzindu-l pe leremia care spune: „Doamne, n-am șezut în 
sfatul celor ce râd, ci m-am temut de fața mâinii Tale” [Jr 15, 17], nici pe 
Iov care spune lucruri asemănătoare: „Am umblat cândva împreună cu cei 
ce râd?, căci stau într-o cumpănă dreaptă” [Lv 31, 5-6]. 

? De ce vrei să iei parte la cuvintele păgânești, care sunt ale unor oameni 
morți, arătate prin insuflarea diavolului, făcătoare de moarte, surpătoare ale 
credinței; şi care îi duc la politeism pe cei ce se țin de ele? Voi, așadar, ză- 
boviţi în legile lui Dumnezeu şi socotiţi-le mai preţioase decât nevoile vieții 
şi, dându-le o mai mare cinste, alergaţi la Biserica lui Dumnezeu, pe care 
Şi-a câștigat-o cu Sângele lui Hristos [FA 20, 28; 7 Ptr 1, 19], Cel iubit de 
EI, Cel întâi-născut decât toată făptura [Co/ 1, 15]. ” Fiindcă aceasta e fiică a 
Celui Preaînalt, cea care v-a născut în dureri prin cuvântul harului şi l-a 
format pe Hristos în voi [Ga 4, 19], ai cărei părtaşi făcându-vă sunteți mem- 
bre sfinte şi alese „neavând pată sau zbârcitură, ori ceva de acest fel, ci ca 
unii nepătați şi sfinţi” [£/ 5, 26] sunteţi desăvârșiți în credință în El după 
chipul Celui ce v-a făcut. 


LXII. Că trebuie intors spatele tuturor impietăților păgânilor 

! Păziţi-vă aşadar să nu zăboviţi împreună cu cei ce pier, care sunt sinagoga 
păgânilor, spre amăgire şi pierzanie; căci nu e nimic comun între Dumnezeu 
şi diavol [2 Co 6, 14-16], pentru că cine se adună cu cei ce gândesc cele ale 
diavolului se socotesc una cu el şi vor moşteni „vai”-ul. ? Fugiţi de priveliș- 
tile indecente, adică de teatre și de mulțimile păgâne, de incantaţii, preziceri, 
divinaţii, purificări, auguri, observarea păsărilor, necromanţie, invocaţii, fiind- 
că scris este: „Căci nu sunt auguri în Iacob, nici divinaţie în Israel” [Nm 23, 23]. 
Şi iarăşi: „Augurii sunt păcat” [/ Rg 15, 23] şi altundeva: „să nu apelezi la 
auguri [Lv 19, 26], să nu recurgi la preziceri şi divinaţii [Dr 18, 10-11], să 
nu urmaţi ventrilocilor [Lv 19, 31], să nu faceți farmece [/ș 22, 17]”. La 
aceasta îndeamnă şi Ieremia care spune: „Nu umblaţi în căile păgânilor şi nu 
vă temeți de semnele cerului” [77 10, 2]. 7 De aceea credinciosul trebuie să 
fugă de adunările impioşilor păgâni, iudei şi ale celorlalți eretici, ca nu cumva 
zăbovind în ele să ne punem curse sufletelor noastre, ca nu cumva petrecând 
împreună cu ei la sărbătorile lor care se săvârşesc în cinstea demonilor, să 
fim părtaşi şi la impietatea/necredinţa lor. “ Trebuie fugit și de târgurile lor 
şi de toate lucrurile de copii săvârşite în ele, căci un credincios nu trebuie să 
treacă printr-un târg decât pentru a răscumpăra un trup nenorocit [de sclav] şi 
a câștiga un suflet sau a cumpăra altele din cele potrivite pentru subzistență. 
Abţineţi-vă deci de la orice pompă [procesiune] a idolilor, de orice reprezen- 
tare, târg, banchete, lupte şi orice privelişte demonică. 

LXIII. Că leneşul între credincioşi nu trebuie să mănânce, 
pentru că cei din jurul lui Petru şi ceilalți apostoli erau pescari, 
cei din jurul lui Pavel şi Achila făceau corturi, iar cei din jurul lui Iuda 
al lui lacob lucrau pământul, relatează Hegesip şi Tertulian romanul 


! lar voi, tinerii Bisericii, sârguiți-vă să slujiți cu hărnicie la toate nevoile, 
zăboviţi cu toată seriozitatea în lucrurile voastre, ca în tot timpul să aveţi de 
ajuns pentru voi înşivă şi pentru cei săraci, ca să nu împovărați Biserica lui 
Dumnezeu. Căci şi noi, care zăbovim în cuvântul Evangheliei, nu suntem 
nepăsători nici față de muncile secundare, căci unii dintre voi sunt pescari 
[Mt 4, 18], alţii fac corturi [FA 18, 3], iar alții lucrează pământul, ca să nu fim 
nicicând inactivi. ? Fiindcă zice undeva Solomon: „Mergi la furnică, lene- 
şule! Sârguieşte văzându-i deprinderile şi fii mai înțelept decât ea! Că aceea, 
fâră să lucreze pământul, fară să aibă pe cineva s-o îndemne şi fără să fie 
sub oarecare stăpân, îşi pregăteşte vara hrană şi belşug de strânsură la vre- 
mea secerişului. * Sau mergi la albină şi vezi cât e de harnică şi cât de curat 
îi este lucrul; de ostenelile ei se folosesc, spre sănătate, regii și oamenii 
simpli; ea de către toți e iubită şi lăudată; cu toate că puterile-i sunt slabe, ea 
stă în frunte prin aceea că a cinstit înţelepciunea. * Până când, leneşule, vei 
sta culcat? Şi când te vei scula din somn? Puțin somn, puţină şedere, puțină 
dormitare, puţin să stai cu mâinile în sân, şi ca un rău călător îţi va veni Sără- 
cia şi ca un bun alergător, lipsa. Dar dacă nu vei fi leneș, atunci ca un izvor 
îți va veni secerişul, iar sărăcia ca un rău alergător va fugi de la tine” (Pr 
6, 6-1 la]. * Şi iarăşi: „Cine-şi lucrează pământul sc va sătura de pâini” 
[Pr 12, 11]. Şi altundeva spune: „Leneşul îşi strânge mâinile și-și mănâncă 
din trup” [Ecc 4, 5]. Și iarăşi: „Din pricina nelucrării mâinilor grinda va 
cădea” [Ece 10, 18). f Lucraţi aşadar încontinuu, căci nevindecabilă e pata 
lenei. „lar dacă cineva nu lucrează, nici să nu mănânce” [2 Tes 3, 10], căci 
pe leneşi îi urăște Domnul Dumnezeul nostru, și nici unul din cei ce se ţin 
de Dumnezeu nu trebuie să fie leneş. 


Cartea IH: Despre văduve 


I. [Despre văduve] 


! Nu aşezaţi văduve care au mai puţin de şaizeci de ani [/ Tim 5,9], ca să 
aveţi prin vârstă o siguranţă că nu va cădea în bănuiala recăsătoniei. ~ lar dacă 
aşezaţi o femeie mai tânără în cinul văduvelor şi aceasta, nesuportând în tine- 
rețea ei văduvia, se va căsători, va produce o necuviință slavei cinului vădu- 
velor şi va da socoteală lui Dumnezeu nu pentru că s-a legat cu o a doua 

căsătorie, ci pentru că n-a păzit făgăduinţa ei, disprețuind pe Hristos [/ Tim 
5, 11]. % De aceea nu trebuie să facă făgăduinţa pripit, ci cu asigurare, „căci 
mai bine să nu faci un vot decât să faci votul şi să nu-l împlineşti” [Ece 5, 4]. 

“ lar dacă o femeie tânără, care a stat doar puţin timp cu bărbatul ei şi l-a 
pierdut prin moarte sau dintr-un alt motiv, va rămâne cu sine însăşi având 
darul văduviei, se va afla fericită, asemănându-se văduvei din Sarepta Sido- 
nului [3 Rg 17, 9-14], la care a primit ospitalitate sfântul profet al lui Dum- 
nezeu, Ilie. ? Una ca aceasta se va asemăna „Anei, fiica lui Fanuel, din 
seminția lui Aşer, care nu se îndepărta de templu” rămânând în el ziua şi 
noaptea în cereri şi rugăciuni, „fiind în vârstă de optzeci de ani şi care trăise 
cu bărbatul ei șapte ani de la fecioria ei”, şi care slăvind venirea Domnului 
„lăuda pe Domnul şi vorbea despre El tuturor celor ce aşteptau izbăvirea în 
Israel” [Le 2, 36-38]. Dacă primeşte o astfel de mărturie, una ca aceasta va 
trebui să fie cinstită pentru că are faimă la oameni pe pământ, iar la Domnul 
din ceruri laudă veşnică. 


II. Că o văduvă prea tânără trebuie refuzată din pricina suspiciunii 


! Văduvele tinere să nu fie însă rânduite în cinul văduvelor, ca nu cumva 
venind la a doua căsătorie sub pretext că nu-şi pot stăpâni dorința, să se 
ajungă în litigiu. Să fie însă asistate şi îngrijite, ca nu cumva venind la a doua 
căsătorie sub pretextul lipsurilor, să fie aduse într-un litigiu necuviincios. 
? Mai trebuie să ştiţi şi aceasta: că prima căsătorie făcută potrivit legii e 
dreaptă, ca una care există după voia lui Dumnezeu, dar a doua căsătorie 
după o făgăduinţă e contrară legii nu din pricina contactului conjugal, ci din 
pricina minciunii; căsătoria a treia însă e un semn al neînfrânării, iar ce este 
peste căsătoria a treia este un desfrâu evident şi o destrăbălare neîndoielnică. 
? Căci la creaţie Dumnezeu a dat o singură femeie unui singur bărbat, căci 
„cei doi vor fi o singură carne” [Fe 2, 24]. Femeilor tinere să li se îngăduie 
însă după moartea primului bărbat şi un al doilea, ca să „nu cadă în osânda 
diavolului şi în curse multe şi pofte nebuneşti” [7 Tim 6, 9] şi vătămătoare 
sufletelor, care să le aducă mai degrabă pedeapsă decât uşurare. 


UI. Cum trebuie să fie adevăratele văduve 
şi cum trebuie asistate de către episcop 


! Adevăratele văduve sunt cele ce au avut un singur bărbat şi care au măr- 
turie de la mulţi pentru fapte bune, cu adevărat văduve, cuminţi, curate, cre- 
dincioase, crescându-și frumos copiii, primitoare de străini [/ Tim 5, 10] în 
chip ireproşabil, şi ele trebuie ajutate ca unele închinate lui Dumnezeu. 
? Adu-ţi aminte însă, episcope, şi de săraci şi întinzându-le o mână [Sir 7, 32] 

de ajutor şi purtând grijă de ei, ca un econom al lui Dumnezeu [Tit 1,7], 
împarte fiecăruia ofrandele la timpul potrivit: văduvelor, orfanilor, celor lip- 
siți de apărare şi celor cercetaţi de necazuri. 


IV. Că trebuie ajutat orice om lipsit 


! Ce-i de făcut însă dacă unii care nu sunt văduvi sau văduve au totuşi ne- 
voie de ajutor din pricina sărăciei, a bolii sau a hrănirii copiilor? Trebuie să 
veghezi peste toți şi să porţi de grijă de toţi. ° Căci cei care dau daniile nu le 
dau direct văduvelor, ci le aduc pur și simplu, numindu-le daruri de bunăvoie, 
pentru ca tu, care îi ştii pe cei necăjiţi, să le împarţi din ele în chip strict ca 
un econom bun [/ Ptr 4, 10]. Căci Dumnezeu îl cunoaşte pe cel ce l-a dat, 
chiar dacă este împărțit celor lipsiţi în absenţa lui, şi el îşi are răsplata faptei 
bune, iar tu vei fi numit fericit pentru economisirea lui cu conștiință bună. 

eou le însă și cine e cel care l-a dat, ca să se roage pentru el cu numele 
lui. “ Fiindcă trebuie făcut bine tuturor oamenilor fără a judeca cine e acesta 
sau iale: căci zice Domnul: „Tot celui ce cere de la tine dă-i” [Le 6,30]. 
Evident însă celui ce are cu adevărat nevoie, fie cl prieten sau duşman, rudă 
sau străin, necăsătorit sau căsătorit. 

Căci în toată Scriptura îndeamnă Domnul cu privire la săraci; prin Isaia 
spune: „Rupe celui flămând pâinea ta și pe săracii fără acoperiş du-i în casa ta: 
de vezi pe cineva gol, îmbracă-l şi nu te ascunde de cei de un neam cu tine” 
[s 58, 7]. f Prin Daniel spune: „De aceea, împărate, plăcut să-ţi fie sfatul 
meu: răscumpără-ți păcatele prin milostenii și nedreptăţilc tale prin îndurări 
față de cei săraci” [Dn 4, 27]. 7 Prin Solomon spunc: „Păcatele sunt curăţite 
prin fapte de milostenie şi de credință” [Pr 15, 27a]. * Prin David spune 
iarăşi: „Fericit cel ce înțelege pe sărac şi pe sărman; în ziua cea rea îl va 
izbăvi Domnul” [Ps 40, 2]. Şi i iarăşi: „A risipit, a dat săracilor; dreptatea lui 
rămâne în veac” [Ps 111, 9]. ° lar Solomon spunc: „Cine are milă de sărac Îl 
împrumută pe Dumnezeu; după darul lui îi va da înapoi Dumnezeu” [Pr 
19, 17], şi iarăşi: „Cine-şi astupă urechile ca să nu-i audă pe cei săraci, va 
striga şi el şi nu va fi cine să-l audă” [Pr 21, 13]. 


V. Că trebuie avut grijă de purtarea văduvelor 


! Fiecare văduvă să fie blândă, liniştită, îngăduitoare, lipsită de răutate, 
nemânioasă, fără să vorbească multe, fără să strige, nelimbută, nebârfitoare, 
nepedantă în alegerea cuvintelor, neduplicitară, neindiscretă; dacă vede sau 
aude ceva strâmb, să fie ca şi cum nu vede şi nu aude nimic. ° Văduva să nu 
se gândească la nimic altceva decât să se roage [/ Tim 5, 5] pentru cei ce 
dau şi pentru toată Biserică. ? Dacă e întrebată de cineva, să nu răspundă 

uşor, afară de cele ce privesc credinţa, dreptatea şi nădejdea în Dumnezeu, 
trimițându-i pe cei ce vor la cei din frunte, ca de la ei să audă dogmele drep- 
tei-credințe. “ Să răspundă numai când e vorba de răsturnarea rătăcirii polite- 
iste dovedind învățătura despre unitatea [„„monarhia”] lui Dumnezeu; despre 
celelalte însă să nu răspundă ceva pripit, ca nu cumva spunând ceva în chip 
lipsit de învățătură să aducă blasfemie cuvântului. 

* Căci despre cuvânt Domnul a învăţat că se aseamănă unui grăunte de 
muştar [Mf 13, 31]; acesta este aprins şi dacă cineva se foloseşte de el fără 
experiență îl va găsi pișcător. Căci în cele tainice nu trebuie să trădăm, ci să 
fim siguri, fiindcă Domnul ne îndeamnă spunând: „Nu aruncaţi mărgăritarele 
înaintea porcilor, ca nu cumva să le calce în picioare şi, întorcându-se, să vă 
sfâşie” [Mt 7, 6]. f Căci dacă aud cuvântul despre Hristos nu cum se cuvine, 
ci deficitar, mai cu seamă cel despre întruparea sau pătimirea Lui, necredin- 
cioşii îl vor lua în râs zâmbind de el ca de unul mincinos, în loc să dea slavă, 
iar bătrâna va fi vinovată de pripeală şi blasfemie și va moşteni „vai”-ul, 
căci se spune: „Vai celui prin care Numele Meu este blasfemiat între păgâni” 
[Zs 52, 5]. 


VI. Că femeile nu trebuie să învețe pe alții, 
fiindcă e un lucru necuviincios, şi despre care femei urmau pe Domnul. 
Și că văduvele trebuie să iasă cu măsură 


an 


! Nu îngăduim, aşadar, femeilor să învețe pe alții în adunare/biserică 
[/ Tim 2, 12; 1 Co 14, 34]. ci numai să se roage şi să asculte pe învăţători. 
- Căci atunci când Învățătorul nostru şi Domnul nostru lisus Hristos ne-a 
trimis pe noi, Cei Doisprezece, să învăţăm poporul şi neamurile păgâne, n-a 
trimis nicidecum la vestire/propovăduire femei, deşi nu lipseau. Pentru că 
împreună cu noi erau şi mama Domnului și surorile Lui [Mt 13, 56], şi Maria 
Magdalena, Maria, mama lui lacob [Mt 27, 56. 61; Mc 16, 1], Marta şi Maria, 
surorile lui Lazăr [/» 11, 1—3]. Căci dacă ar fi fost necesar pentru femei să 
înveţe pe alții, El Însuşi le-ar fi poruncit cel dintâi să catehizeze împreună cu 
ei poporul. Aşadar, întrucât cap al femeii e bărbatul [7 Co 11, 3], nu este 
drept ca restul trupului [femeia] să conducă capul [bărbatul]. 

? Să ştie deci văduva că e un altar al lui Dumnezeu şi să şadă în casa ei, 
neducându-se sub un pretext oarecare în casele credincioşilor pentru a primi 
[danii], căci nicicând altarul lui Dumnezeu nu umblă de colo-colo, ci e fixat 
într-un loc. “ Prin urmare, fecioara şi văduva să nu umble de colo-colo, nici 
să vagabondeze pe la casele altora, fiindcă vagaboandele, neruşinatele şi cele 
asemenea lor nu dau linişte picioarelor lor [Pr 7, 11] într-un singur loc, pen- 
tru că acestea nu sunt văduve, ci straițe gata mereu să primească, flecăreţe, 
bârfitoare, intrigante, neruşinate, lipsite de sfială; şi fiind aşa nu sunt vrednice 

de Cel ce le-a chemat. * Căci duminica nu mai ajung la odihna obştească a 
adunării ca acelea care au privegheat, ci fie moțăie, fie flecăresc, fie cer, fie-i 
captivează pe alții aducându-i la cel rău, nelăsându-i să fie treji în Domnul 
[/ Ptr 5, 8], ci făcându-i să iasă la fel cum au intrat, goi, pentru că nu-i aud 
pe cei care învață sau citesc Cuvântul Domnului; căci despre unii ca aceştia 
vorbeşte şi profetul Isaia: „Cu urechile veţi auzi, dar nu veţi înţelege, și veţi 
privi, dar nu veți vedea, căci inima acestui popor s-a îngroșat” [Zs 6, 9-10]. 


VII. Cum sunt falsele văduve 


! În acelaşi fel, şi urechile inimilor unor asemenea văduve s-au închis, ca 
nu cumva șezând ele înăuntru, sub acoperișul lor, să grăiască cu Domnul, ci 
alergând cu mintea pentru a-şi face rost de bani prin flecăreli ca să facă pof- 
tele potrivnicului [diavolului]. ? Asemenea văduve nu sunt potrivite pentru 
altarul lui Hristos. * Fiindcă ele sunt văduve care cred că lucrarea lor e să 
facă bani, şi întrucât cer cu nerușinare şi primesc nesăturate, pe mulţi i-au 
făcut deja zăbavnici la a mai da. Căci deşi se cade să se mulțumească mo- 
dest cu cele de la Biserică, ele aleargă din contră de colo-acolo, zguduind 
casele celor bogați şi îngrămădindu-şi grămezi de bani, dau împrumut cu 
dobânzi amare și se îngrijesc doar de mamona, dumnezeul lor e punga și 
preferă oricărei virtuți să mănânce și să bea spunând: „Să mâncăm și să 
bem, căci mâine vom muri” [/s 22, 13], socotind că aceste lucruri stau în 
picioare şi că nu fug printre degete. 

f Căci cea care s-a deprins în adunarea de bani, în loc să adore pe Dumne- 
zeu îl adoră pe mamona [Mt 6, 24], adică e sclava câştigului, dar nu poate să 
bineplacă lui Dumnezeu, nici să se supună adorărilor Lui, neputând să vor- 
bească necontenit cu El, întrucât are mintea și dispoziţia ocupate cu aduna- 
rea de arginți, dacă „acolo este comoara ei, unde e şi inima ei” [Mt 6,21]. 

f Fiindcă în mintea ei primeşte gânduri unde anume să umble ca să poată lua 
ceva, sau la cutare prietenă care a uitat-o și ce discurs trebuie să-i țină; una 
care-și face astfel de calcule nu va mai fi atentă la rugăciune, ci la gândul 
care-i vine. De aceea, chiar dacă ar voi cândva să se roage pentru cineva, nu 
va fi auzită, pentru că nu-și aduce rugăciunea Domnului din toată inima, ci 
cu minte împărțită. 

í Dar cea care vrea să se țină de Dumnezeu, șezând înăuntru gândeşte cele 
ale Domnului [cf. / Co 7, 32], aducându-l zi şi noapte cu gură neodihnită o 
rugăciune sinceră. Aşa cum preaînțeleapta Iudita, cunoscută cu martori pen- 
tru cuminţenia ei, se ruga zi şi noapte pentru Israel, tot aşa şi văduva asemă- 
nătoare ei aduce lui Dumnezeu o mijlocire neîncetată pentru Biserică și 
Acesta o va auzi, pentru că gândirea ei atârnă numai de aceasta şi nu e purtată 

nici spre nesăturare, nici spre pofta de câştig mult, ochiul ei e pur şi urechea 
curată, mâinile neîntinate şi picioarele liniștite, iar gura ei nu e gata nici spre 
ghiftuială, nici spre flecăreală vorbind ce se cuvine şi negustând decât cele 
potrivite doar pentru subzistență; şi fiind aşa, serioasă și netulburată, va bine- 
plăcea lui Dumnezeu şi odată ce a cerut ceva îndată vine şi darul; „căci încă 
pe când vorbeşti tu, voi spune: lată-Mă!” [Zs 58, 9]. 

Aşa fiind deci, să fie neiubitoare de arginti, neînfumurată, neiubitoare de 
câştig urât, nu nesăturată şi lacomă, ci înfrânată, blândă, calmă, evlavioasă, 
discretă, şezând acasă şi rostind psalmi, rugătoare, cititoare, priveghetoare, 
postitoare, vorbind totdeauna cu Dumnezeu în cântări şi laude duhovniceşti 
[Ef 5, 19]. ° Torcând lână [Pr 31, 13] ca să dea ea mai degrabă altora, decât 
să ceară de la cineva, aducându-și aminte de văduva care a primit mărturie 
de la Domnul în Evanghelie, şi care venind în templu „a aruncat în vistieria 
lui cei doi bănuţi, care fac un codrant” [Mc 12, 42] şi pe care văzând-o 
Cunoscătorul inimilor, Hristos Dumnezeul și învățătorul nostru, a zis: „Amin 
vă spun vouă, că această văduvă săracă a aruncat în vistierie mai mult decât 
toți ceilalţi; pentru că toţi au aruncat din prisosul lor, pe când ea a aruncat tot 
ce avea pentru viaţa ci” [Me 12, 43-44]. 


VIII. Că nici văduva, nici episcopul, nici un alt credincios 
nu trebuie să primească de la nevredhnici 


! Aşadar văduvele trebuie să fie serioase, ascultătoare de episcopi, de prez- 
biteri şi diaconi, încă și de diaconiţe, evlavioase, sfioase, temătoare, neauto- 
ritare, nici voind să facă ceva fără avizul diaconului, ca, de pildă, să vrea să 
se ducă la cineva să mănânce la el ori să bea sau să ia ceva de la cineva. lar 
dacă va face unul din aceste lucruri fără să li se fi poruncit, să fie pedepsită 
cu post ori îndepărtare [aphorism6] ca una ce este repezită. ? Căci ce ştie ea 
ce fel de femeie este cea de la care primeşte sau din ce fel de slujire vine 
hrana ei? Poate din răpire sau din altă purtare nu frumoasă. Și văduva nu ştie 
că pentru fiecare din aceste lucruri va da socoteală lui Dumnezeu, dacă pri- 
mește ceva nevrednic de Dumnezeu. Pentru că nici preoții nu vor primi vreo- 
dată daruri de bunăvoie de la una care e poate răpitoare/hoaţă sau desfrânată, 
căci scris este: „Să nu pofiteşti cele ale aproapelui tău” [/ş 20, 17], şi: „Să nu 
aduci Domnului Dumnezeu plata unei desfrânate” [Dt 23, 19]. Prin urmare, 
nu trebuie primit ceva de la unii ca aceştia, nici de la cei îndepărtați [aph5- 
rismenân]. * Aşadar, văduvele să fie gata la ascultarea celor poruncite lor de 
superiori şi să facă după porunca episcopului ca ascultând de Dumnezeu. 
Căci cine primeşte de la cineva cum este cel spus mai sus sau de la cineva 
scos afară din adunare şi se roagă pentru el, deşi acela preferă să stăruie în 

cele rele şi nu vrea să se căiască, se face părtaş cu el prin rugăciune și întris- 
tează pe Hristos Care Se întoarce de la cei nedrepţi [Mt 25, 41]; îi confirmă 
prin darul lui nevrednic şi se întinează împreună cu ei nelăsându-i să vină la 
pocăință, ca să plângă şi să se roage lui Dumnezeu. 


IX. Că femeile nu trebuie să boteze, fiindcă acesta e un lucru impios 
şi străin de învățătura lui Hristos 


! Cât despre faptul că femeile botează vă facem cunoscut că cele ce între- 
prind aceasta se expun unei primejdii nu mici, de aceea nu-l sfătuim, fiindcă 
e un lucru nesigur sau, mai bine zis, nelegiuit şi impios. 7 Căci dacă bărbatul 
este cap femeii [1 Co 11, 3] şi el a fost promovat la preoţie, nu este drept să 
nesocotim creaţia şi lăsând începutul să venim la trup, care e ultimul: pentru 
că femeia e trupul bărbatului din coasta lui [Fe 2, 21] şi supusă aceluia, din 
care a fost şi divizată în vederea facerii de copii — „căci el va domni peste 
tine” [Fe 3, 16] —, pentru că început/obârşie a femeii e bărbatul, fiindcă e și 
cap al ei. * Iar dacă mai sus n-am îngăduit femeilor să înveţe pe alţii, cum le 
va îngădui cineva să fie preoți împotriva firii [hierateusai para physin) 
Fiindcă hirotonirea de preotese pentru zeițele feminine e o ignoranță a ate- 
ismului păgânilor, nu dintr-o rânduială a lui Hristos. lar dacă botezul ar fi 
trebuit dat şi de femei, negreşit Domnul ar fi fost botezat de propria mamă. 
şi nu de Ioan, iar trimiţându-ne să botezăm [M/ 28, 19], ar fi trimis împreună 
cu noi pentru aceasta şi femei. El însă n-a poruncit, nici n-a predat nicăieri 
aşa ceva, bine ştiind atât succesiunea naturii/firii, cât şi cuviinţa lucrului ca 
unul ce e Creator al firii şi Legiuitor al rânduielii. 


X. Că laicul nu trebuie să facă un lucru preoţesc: 
Botez, Jertfă, punere a mâinilor sau binecuvântare 


! Nici laicilor nu le îngăduim să facă vreunul din lucrurile preoțești, ca, de 
pildă, Jertfa, Botezul, punerea mâinilor sau binecuvântarea mică sau mare. 
- „Căci nimeni nu-şi ia de la sine această cinste, ci cel chemat de Dumne- 
zeu” [Evr 5, 4], fiindcă o astfel de demnitate se dă prin punerea mâinilor 
episcopului. * Iar cine şi-a răpit-o pentru sine însuşi, fără să-i fi fost încre- 
dințată, va suferi pedeapsa lui Ozia [2 Par 26]. 


XI. Că fără episcopi sau preoți nici unuia dintre ceilalți clerici 
nu-i este îngăduit să lucreze cele ale preoților, iar hirotonia 
îi revine doar episcopului, nimănui altuia 


* Nu le îngăduim să boteze nici celorlalți, ca, de pildă, citeţilor, cântăreți- 
lor, portarilor sau servitorilor, ci numai episcopilor şi prezbiterilor slujiți de 

diaconi. ° lar cei ce îndrăznesc aceasta vor suferi pedeapsa celor care au 
urmat lui Core [Nm 16]. * Nici prezbiterilor nu le îngăduim să hirotonească 
diaconi, diaconițe, citeți, servitori, cântăreţi sau portari, ci doar episcopilor, 
căci aceasta e ordinea și armonia bisericească. 


XII. Împotriva invidiei 


! Cât despre invidie, gelozie, bârfă, ceartă sau iubire de sfadă vi s-a spus 
mai sus că acestea sunt străine creștinului și mai ales pentru văduve. ? Dar 
pentru că diavolul care lucrează în multe feluri şi în multe chipuri, vine şi la 
cele care nu sunt văduve [adevărate], ca odinioară la Cain, fiindcă unele spun 
că sunt văduve, dar nu fac poruncile vrednice de văduvie, cum nici Cain nu 
şi-a făcut datoriile de frate, căci nu ştiu că nu numele de văduvă le duce în 
împărăție, ci credința adevărată și fapte cuvioase; iar dacă una şi-a agonisit 
numele de văduvă, dar săvârşeşte lucrurile celui potrivnic, nu i se va socoti 
văduvia, ci, fiind scoasă afară din Împărăţie, va fi predată unei pedepse veş- 
nice. ? Căci auzim că unele văduve sunt geloase, invidioase, defăimătoare, 
calomniatoare pentru uşurările celorlalte, dar unele ca acestea nu sunt ale lui 
Hristos, nici doritoare ale învățăturii Lui. Căci atunci când una din ele a 
primit o haină sau arginţi, hrană, băutură ori încălțăminte, tovarășele ei de 
văduvie văzând ușurarea surorii lor trebuie să spună: 


XIII. Cum trebuie să se roage văduvele 
pentru cei care le dau cele de trebuință 


! „Binecuvântat eşti Dumnezeule, Care ai uşurat-o pe tovarăşa mea de vă- 
duvie! Binecuvântează, Doamne, şi slăveşte pe cel ce i-a slujit şi fă ca fapta 
lui să urce în adevăr la Tine şi adu-Ţi aminte de el spre bine în ziua cercetării 
Tale. lar episcopului meu, care Ţi-a slujit bine şi l-a învăţat să facă o milos- 
tenie oportună tovarășei mele de văduvie care e lipsită, adaugă-i slavă şi dă-i 
cununa laudei în ziua descoperirii cercetării Tale.” 

? În chip asemănător şi văduva care a primit mila să se roage pentru cel ce 
i-a făcut această slujire. 


XIV. Că potrivit poruncii Domnului cea care se bucură de o binefacere 
nu trebuie să facă public şi să trâmbiţeze numele binefăcătorului 


! Cea căreia i s-a făcut bine trebuie să-şi ascundă numele ei ca o înțeleaptă, 
netrâmbiţând înaintea ei [Mt 6, 2], ca milostenia să se facă în ascuns pentru 
Dumnezeu, cum spune Domnul: „Iar tu când faci milostenie, să nu ştie stânga 
ta ce face dreapta ta, ca milostenia ta să fie în ascuns” [Mt 6, 3-4]. Şi văduva 
să se roage pentru cel ce i-a dat, oricine ar fi, întrucât e un sfânt altar al lui 

Dumnezeu, iar Tată] Care vede în ascuns va răsplăti în public pe cel ce face 
binele [Mt 6, 4]. 

? Văduvele care nu vor să trăiască potrivit poruncii lui Dumnezeu se îngri- 
jesc în schimb să afle totul: cine e cea slujită astfel şi cine sunt cele care au 
ajutat-o, şi aflând acest lucru una ca aceasta se duce la cea care a fost slujită 
spunându-i: „Nu ştii că eu eram mult mai aproape de tine decât aceea şi, mai 
cu seamă, eram mult mai necăjită decât ea? De ce ai preferat-o mie pe aceea?” 

* Spune acestea spune fiind fără minte, neînțelegând că aceasta a fost nu 
voinţa unui om, ci porunca lui Dumnezeu. Căci dacă dă mărturie că era mai 
aproape şi mai în lipsuri decât aceea, trebuie să se gândească la Cel care a 
rânduit aceasta și aşa, tăcând şi nefăcând reproșuri celei slujite, să intre în 
casa ei şi aruncându- -se cu faţa la pământ să se roage ca Dumnezeu să-i ierte 
greşeala. “ Căci Dumnezeu a poruncit celei ce face bine să nu-şi cânte bine- 
facerea, dar ea i-a făcut reproşuri că nu i-a vestit numele ei, ca aflând şi ea 
să alerge să primească; și nu numai că i-a făcut reproşuri, dar a şi bleste- 
mat-o, uitând de Cel ce a zis: „Cine te binecuvântează să fie binecuvântat, şi 
cine te blestemă să fie blestemat” [Nm 24, 9]. * lar Domnul zice: „Când in- 
trați într-o casă, spuneţi: Pace casei acesteia!, și dacă e acolo un fiu al păcii, 
pacea voastră se va odihni peste el [Le 10, 5-6]; iar dacă nu e vrednic, pacea 
voastră se va întoarce la voi [Mr 10, 12-13].” 


XV. Că e lucru necuviincios a ocărî pe aproapele, 
iar a-l blestema e un lucru străin de creştini 


! Deci dacă pacea se întoarce înapoi la cei care au trimis-o peste cei care 
sunt nevrednici de ea, cu mult mai mult se va întoarce blestemul asupra capu- 
lui ce l-a trimis în chip nedrept peste cel ce nu este vrednic să-l primească. 

? Căci oricine ocărăște în zadar se blestemă pe sine însuși, după cum spune 
Solomon: „Cum zboară păsările şi vrăbiile, tot aşa un blestem zadamic nu 
va ajunge la nimeni” [Pr 6, 2]. Şi iarăşi: „Iar cei ce rostesc ocări sunt cei mai 
nebuni” [Pr 10, 18). * Căci aşa cum, dacă înțeapă pe cineva, albina, care e 
slabă în puterea ei, îşi pierde acul şi ajunge stearpă, la fel şi voi, lucrul ne- 
drept pe care-l faceţi altora îl faceţi împotriva voastră înşivă. „Căci groapă a 
săpat și a adâncit-o şi a căzut în groapa pe care a făcut-o” [Ps 7, 16). Şi iarăşi: 
„Cine sapă o groapă aproapelui său va cădea în ea” [Pr 26, 27]. Prin urmare, 
cine vrea să fugă de blestem să nu blesteme pe alţii. * De aceea, povățuiţi-i pe 
cei neascultători, mustraţi-i pe cei nerușinaţi, mângâiaţi-i pe cei descurajați, 
întăriţi-t pe cei slabi, lăudați-i pe cei ce umblă în cuvioşie. Să binecuvânteze 
aşadar si ele mai degrabă, şi să nu blesteme, să facă pace, iar nu să provoace 
război. ? Aşadar, nici episcopul, nici preotul, nici diaconul, nici altcineva din 

registrul preoţesc să nu-şi întineze limba, ca să nu moștenească blestem în 
loc de binecuvântare. Episcopul să se sârguiască şi să se îngrijească ca nici 
un laic să nu rostească blestem, fiindcă trebuie să aibă grijă de toți: de clerici, 
de fecioare, de văduve, de laici. 


XVI. Despre dumnezeiasca inițiere a Sfântului Botez 
[Despre diaconiţă] 


! De aceea, episcope, promovează-ți diaconi bineplăcuţi lui Dumnezeu şi 
lucrători ai dreptăţii pe colaboratorii vieţii tale, pe care să-i pui la încercare 
din tot poporul şi ştii că sunt vrednici şi zeloşi la nevoile slujirii. Promovea- 
ză-ţi şi o diaconiță credincioasă şi sfântă pentru slujirile femeilor. Căci se 
poate ca în unele case să nu poți trimite la femei un diacon bărbat din pricina 
necredincioşilor, vei trimite deci o femeie diacon din pricina gândurilor 
celor răi. ° Căci pentru multe slujiri avem nevoie de un diacon femeie, întâi 
de toate la luminarea/botezul femeilor, când diaconul le va unge doar frun- 
tea cu untdelemn sfânt, după care să le ungă diaconița, căci nu e necesar ca 
femeile să fie observate de bărbaţi. 

? lar la punerea mâinilor episcopul nu le va unge decât capul în felul în 
care erau unşi odinioară împărații şi preoții; nu că botezaţii ar fi hirotoniți 
acum preoți, ci pentru că au ajuns creştini de la Hristos [unşi de la Unsul], 
preoţie împărătească şi neam sfânt [/ Ptr 2, 9], Biserică a lui Dumnezeu, 
stâlp şi postament [/ Tim 3, 15] al Cămării de nuntă [eshatologice], ei care 
odinioară nu erau popor, dar acum sunt iubiți şi aleşi [7 Ptr 2, 10]. * Tu, aşa- 
dar, episcope, să ungi după acest model capul celor ce vin să se boteze, fie 
bărbaţi, fie femei, cu untdelemnul sfânt drept chip [7ypos] al botezului Du- 
hului; după care tu, episcopul, sau prezbiterul de sub tine spunând și numind 
peste ei sfânta invocare/epicleză a Tatălui, a Fiului şi a Duhului Sfânt, să-i 
botezi [M/ 28, 19] în apă; iar pe bărbat să-l primească diaconul şi pe fe- 
meie diaconiţa, ca împărtășirea Peceţii de nerupt să se facă în chip decent, 
după care episcopul să-i ungă pe cei botezați cu Mir. 


XVII. Ce cauză are Botezul în Hristos 
şi de ce se spune şi se face fiecare lucru din el 


! Botezul este dat aşadar pentru moartea Fiului [cf. Rm 6, 3]: apa e în locul 
mormântului, untdelemnul în locul Duhului Sfânt, pecetea în locul crucii, iar 
mirul e confirmarea mărturisirii. ? Pomenirea Tatălui e ca a unei Cauze şi 
Trimiteri, iar asocierea Duhului e ca aceea a unui Martor. ? Cufundarea e 
moartea împreună, iar ieşirea din apă e învierea împreună [cu Hristos]. 
1 Tatăl e Dumnezeu Cel peste toate, Hristos e Dumnezeu Unui-Născut, Fiul 


662 CANONUL ORTODOXIEI I. Canonul apostolic 


iubit, Domnul slavei [/ Co 2, 8], iar Duhul Sfânt e Mângâietorul trimis de 
Hristos, învățat de EI, şi Care-L vesteşte pe El. 


XVIII. Cum anume trebuie să fie cel inițiat [botezat] 


! Cel botezat să fie străin de orice impietate, nelucrător față de păcat, prieten 
al lui Dumnezeu, vrăjmaş al diavolului, moştenitor al Tatălui, comoştenitor 
al Fiului Său, renunțător la Satana, la demoni şi amăgirile lor, curat, pur, cu- 
vios, iubitor de Dumnezeu, fiu al lui Dumnezeu, rugându-se ca un fiu tatălui 
şi spunând aceste cuvinte primite de la adunarea comună a credincioşilor: 

2 Tatăl nostru Care eşti în ceruri, sfințească-se numele Tău; vină împărăția 
Ta; facă-se voia Ta precum în cer aşa şi pe pământ. Pâinea noastră cea de 
toate zilele dă-ne-o nouă astăzi, şi ne lasă nouă datoriile noastre precum lăsăm 
şi noi iertăm datornicilor noştri; şi nu ne duce în încercare/persecuţie, ci ne 
izbăveşte de cel rău. Că a Ta este împărăţia şi puterea și slava în veci. 
Amin” [Mt 6, 9-15]. 


XIX. Cum anume trebuie să fie diaconii 


! Diaconii să fie şi ei nepătaţi în toate, ca episcopul, doar mai ageri, pro- 
porționali cu mulțimea bisericii, ca să poată sluji celor neputincioşi ca nişte 
lucrători fară de ruşine. Diaconiţa să se sârguiască îngrijindu-se de femei. 
Şi amândoi să se ocupe de cele legate de vestire, plecare, slujire şi asistență. 
cum spunea şi Isaia despre Domnul: „Dreptul îndreptățește slujind bine mul- 
tora” [Zs 53, 11]. ° Aşadar fiecare să- şi cunoască locul şi să-l desăvârşească 
cu sârguință într-un gând, într-un suflet, cunoscând plata slujirii. ? Să n-aibă 
ruşine să slujească celor lipsiţi, așa cum Domnul nostru lisus Hristos „n-a 
venit să I se slujească, ci ca să slujească şi să-şi dea sufletul preţ de răscum- 
părare pentru mulți” [Mt 20, 28]; aşa trebuie să facă şi ei. Şi chiar de-ar trebui 
să-și pună sufletul pentru fratele lor, să nu șovăie; căci nici Mântuitorul şi 
Domnul nostru lisus Hristos n-a şovăit să şi-l pună, cum spunea E! Însuşi, 
pentru prietenii Lui [/n 15, 13]. 

“ Deci dacă Domnul cerului şi al pământului a răbdat toate pentru noi, cum 
ne-am putea îndoi noi să slujim celor lipsiţi, când trebuie să fim imitatori ai 
Celui Care pentru noi a răbdat slujire, lipsuri, bătăi și cruce? Așadar şi voi 
trebuie să slujiți fraților ca imitatori ai lui Hristos, căci spune: „Cine vrea 
între voi să fie mare să fie slujitor al vostru, şi cine vrea între voi să fie întâiul 
să fie sclav al vostru” [Mt 20, 26-27]. ° El Însuşi a împlinit cu fapta, nu cu 
vorba faptul de a „sluji bine multora” [Zs 53, 11], căci „luând un ştergar s-a 
încins cu el, apoi a vărsat apă într-un lighean” şi, stând noi întinşi la masă, a 
venit şi ne-a „spălat picioarele” tuturor „şi le-a uscat cu ştergarul” [In 13, 4-5]. 

Iar făcând aceasta ne-a arătat ce înseamnă afecțiunea iubirii de frați, ca şi 
noi să facem aceasta unii altora [Jn 13, 15). Deci dacă Domnul şi Învățătorul 
nostru S-a smerit aşa pe Sine Însuşi, cum de vă ruşinați voi să faceţi aceasta 
celor neputincioşi şi slabi dintre fraţi, când sunteți lucrători ai adevărului şi 
apărători ai pietăţii? € Slujiţi deci cu iubire, nu murmurând, nici şovăind, căci 
nu o faceţi pentru om, ci pentru Dumnezeu şi veţi primi răsplata slujirii de la 
El în ziua cercetării voastre [1 Ptr 2, 12]. 7 Voi, diaconii, trebuie deci să-i 
cercetaţi/vizitaţi pe toți cei ce au nevoie de cercetare/vizitare şi să daţi de veste 
episcopului vostru despre cei necăjiţi; căci trebuie să fiţi sufletul şi simţurile 
lui, ageri şi ascultătorii lui ca episcopului, părintelui şi învățătorului vostru. 


XX. Că episcopul trebuie să fie hirotonit de trei sau doi episcopi, 
nu de unul singur, căci atunci e un lucru invalid 


! Poruncim însă ca episcopul să fie hirotonit de către trei episcopi sau cel 
puțin de către doi. Nu este îngăduit să fie aşezat de unul singur, căci mărtu- 
ria a doi sau trei este mai sigură şi certă [/n 8, 17; Mt 18, 16]; prezbiterul şi 
diaconul și restul clerului să fie hirotoniți însă de un singur episcop. ? Nici 
prezbiterul, nici diaconul să nu hirotonească din laici clerici, ci prezbiterul 
doar să înveţe, să aducă ofranda [euharistică], să boteze, să binecuvânteze 
poporul, iar diaconul să slujească episcopului şi prezbiterilor, adică să slu- 
jească, nu să lucreze celelalte lucruri. 


Cartea IV: Despre orfani 


I. [Despre orfani] 


! Când un creștin, copil sau fecioară, devine orfan, bine e să-l ia şi să-l aibă 
în loc de copil unul din fraţi care n-are copii, iar pe fecioară să o ia cel ce are 
un fiu care poate să se unească cu ea în căsătorie fiind de aceeaşi vârstă; căci 
făcând aceasta săvârşesc un lucru mare devenind părinți ai unor orfani şi vor 
primi de la Domnul Dumnezeu răsplata acestei slujiri. ? Dacă nu sunt însă 
unii ca aceştia, iar bogatul care umblă după principiul de a plăcea oamenilor 
se ruşinează de membrii cinului orfanilor, atunci de orfan va purta de grijă 
„Tatăl orfanilor şi Judecătorul văduvelor” [Ps 67, 6], iar unul ca acesta va 
cădea pradă celui care-i va cheltui economiile şi se va face cu el ceea ce s-a 
spus: „Cele pe care nu le-au mâncat sfinţii le vor mânca asirienii” [agraphon]. 
Cum spune și Isaia: „Ținutul vostru îl vor devora înaintea voastră străinii, îl 
vor pustiii şi surpa” [Zs 1, 7]. 

II. Cum trebuie să poarte de grijă de orfani episcopul 


! Aşadar purtaţi de grijă de creşterea lor, voi, episcopii, ca să nu le lip- 
sească nimic: orfanilor dându-le cele ale părinților, văduvelor cele ale bărba- 
ților, tinerilor căsătoria, meseriaşului de lucru, celui slab mila, străinilor aco- 
periş, flămânzilor pâine, însetaţilor de băut, celor goi haină, celor bolnavi vin- 
decare, celor din închisori ajutor [cf. Mt 25, 35-36). ° Pe lângă aceștia mai 
mare grijă să aveţi de cei orfani, ca să nu le lipsească nimic: de fecioară până 
vine la vârsta căsătoriei şi o veţi da unui frate; de copil dându-i posibilitatea 
de a învăța o meserie şi a se hrăni din ea, ca atunci când va putea practica 
iscusit meseria, să-şi poată cumpăra şi uneltele meseriei lui, pentru a nu fi o 
povară pentru iubirea nefățarnică față de el a fraţilor, ci să se ajute singur. 


III. Cine trebuie asistați potrivit poruncii Domnului 


! Căci cu adevărat fericit este cel care putând să se ajute singur nu va 
strâmtora locul unui orfan, al unui străin și al unei văduve, pentru că şi Dom- 
nul a spus că acela care dă e mai fericit decât cel ce primeşte [FA 20, 35]. 
? Pentru că s-a mai spus de către EI: „Vai celor ce au şi primesc cu fățărnicie 
sau care pot să se ajute pe ei înșiși şi vor să primească de la alţii; căci fiecare 
va da socoteală Domnului în ziua judecății” [agraphon]. * Căci cine primeşte 
din pricina că are vârstă de orfan, din pricina slăbiciunii bătrâneţii, a căderii 
într-o boală gravă sau a mulţilor copii pe care-i are de hrănit, unul ca acesta 
nu numai nu va primi reproşuri, ci va fi lăudat; căci fiind socotit un altar 
pentru Dumnezeu, va fi cinstit de Dumnezeu dacă se roagă neîncetat pentru 
cei ce i-au dat, dacă nu primeşte pe degeaba, ci dă pe cât îi stă în putere răs- 
plata pentru darul primit prin rugăciune; unul ca acesta deci va fi fericit de 
Dumnezeu în viaţa veşnică. 


IV. Despre iubirea de arginți 


! Dar cine are şi primeşte cu fățărnicie sau din lene, în loc să lucreze şi să-i 
ajute și pe alții, acela va primi pedeapsă de la Dumnezeu, pentru că a răpit 
pâinea săracilor [/ov 22, 7]. ° Căci cine are arginți, dar nu-i împarte cu alţii, 
fară să se folosească de ei nici el însuşi, a moştenit locul şarpelui despre care 
se spune că doarme peste comori, şi se adevereşte pentru el Scriptura care 
spune: „A adunat o bogăţie, din care nu v-a gusta” [/ov 29, 18]. Și nu-i va fi 
de nici un folos celui ce piere lovit de pedeapsă: „Căci nu-i vor fi de folos 
averile în ziua mâniei” [Pr 11,4]. * Căci unul ca acesta n-a crezut în Dumne- 
zeu, ci în aurul lui [Mt 6, 24], socotindu-l pe acesta dumnezeu și încre- 
zându-se în el; unul ca acesta e un fățarnic al adevărului, care se uită la fața 
omului, necredincios, laş, nebărbat, ușuratic, duşman al lui însuşi și prieten 

al nimănui. Averea lui va pieri şi un bărbat străin o va mânca [Ecc 6, 2] fie 
luându-i-o în timpul vieţii, fie bucurându-se de ea după moarte, căci „bogăţia 
strânsă cu nedreptate va fi vomitată” [Zov 20, 15). 


V. Cu ce teamă trebuie să se împărtășească văduvele şi orfanii 
de darurile aduse pentru Domnul 


! Îndemnăm deci văduvele şi orfanii să se împărtășească cu toată teama şi 
cu toată evlavia de cele care le sunt date şi să mulțumească lui Dumnezeu 
Care dă săracilor de mâncare [Ps 145, 7] şi să-şi întindă ochii spre El. 
? „Căci cine dintre voi va mânca sau va bea fără El?” [Ecce 2, 25). Fiindcă 
EI Îşi deschide mâna Sa şi umple de bunăvoire tot ce-i viu [Ps 144, 16]: dă 
grâu tinerilor şi vin fecioarelor [Za 9, 17], untdelemn spre veselia celor vii, 
iarbă dobitoacelor şi verdeață spre slujba oamenilor [Ps 103, 15. 14], carne 
fiarelor, seminţe păsărilor şi tuturor hrana potrivită. * De aceea zice şi Dom- 
nul: „Uitati-vă la păsările cerului, că nu seamănă, nici nu seceră, nici nu 
strâng în hambare, şi Tatăl vostru le hrăneşte. Oare voi nu sunteţi mai mult 
decât ele? Nu vă faceţi deci griji zicând: Ce vom mânca sau ce vom bea? 
Căci ştie Tatăl vostru că aveţi nevoie de toate acestea” [Mt 6, 28. 31. 32]. 
f Deci ca unii care vă bucuraţi de o asemenea purtare de grijă de la El şi vă 
împărtășiţi de bunătăţile care vin de la El, trebuie să înălțaţi laudă Celui ce 
ia asupra Sa pe orfan şi pe văduvă [Ps 145, 9], Dumnezeului Atoateţiitorul, 
prin iubitul Său Fiu lisus Hristos, Domnul vostru, prin Care se cuvine slavă 
lui Dumnezeu în Duh şi în adevăr în veci. Amin. 


VI. Ale cui aduceri de roade sunt primite şi ale cui nu 


' Episcopul trebuie să ştie însă ale cui aduceri de roade trebuie să le 
primească şi ale cui nu trebuie. ° Fiindcă trebuie să se păzească de darurile 
cârciumarilor: „Căci nu se va îndreptăţi cârciumarul din păcat” [Sir 26, 29]. 
Despre ei spunea undeva şi Isaia mustrându-l pe Israel: „Cârciumarii tăi 
amestecă vinul cu apă” [Zs 1, 22]. ? Mai trebuie să-i evite şi pe desfrânați: 
„Căci nu vei aduce Domnului plata unei desfrânate” [Dr 23, 19]. La fel şi pe 
răpitori, pe cei ce poftesc cele ale altora şi pe adulteri, căci jertfele acestora 
sunt o urâciune pentru Dumnezeu. 

f Să fie evitaţi de tine, episcope, şi cei ce necăjesc văduva şi oprimă pe 
orfan, care umplu închisorile de nevinovaţi şi se poartă rău cu slujitorii lor, 
tratându-i cu lovituri, înfometare şi sclavie rea, sau cei ce ruinează oraşe 
întregi; ofrandele lor sunt întinate. ° Refuză-i şi pe cei ce fac fraude, pe avo- 
caţii care pledează pentru nedreptăți, pe făcătorii de idoli, pe hoți, pe vameşii 
nedrepți și cei care falsifică greutăţile la cântar şi folosesc măsuri false, pe 

soldatul defăimător care nu se mulţumeşte cu solda lui, ci-i asuprește pe 
săraci [cf. Le 3, 14], pe ucigaş şi pe călău, pe judecătorul fără de lege, pe cel 
ce răstoarnă afacerile, pe cel ce unelteşte împotriva oamenilor, pe lucrătorul 
celor întinate, pe bețiv, pe blasfemator, pe cel destrăbălat, pe cămătar, pe 
orice alt om rău și care luptă împotriva voii lui Dumnezeu, pentru că spune 
Scriptura că toți ca aceştia sunt scârboşi la Dumnezeu [Pr 17, 15]. f Căci cei 
care primesc daruri de la unii ca aceştia și hrănesc cu ele văduve şi săraci se 
vor face vinovaţi înaintea tribunalului lui Dumnezeu, ca profetul Adonia din 
cărțile Regilor care, neascultând de Dumnezeu şi mâncând pâine şi bând apă 
în locul în care Dumnezeu l-a oprit din pricina impietăţii lui leroboam, a fost 
omorât de un leu [3 Rg 13]. 

7 Fiindcă pâinea din osteneală servită văduvelor e mult mai dreaptă, chiar 
dacă puţină şi proastă, cât cea din calomnie şi nedreptate, chiar dacă e multă 
şi de calitate, căci spune Scriptura: „Mai bun e puţin pentru cel drept decât 
multa bogăție a păcătoşilor” [Ps 36, 16]. * lar dacă o văduvă care mănâncă şi 
se satură de la cei impioşi se roagă pentru ei nu va fi auzită, pentru că Dum- 
nezeu Cunoscătorul inimilor a spus cu judecată despre cei impioşi zicând: 
„Chiar dacă Moise şi Samuel ar sta înaintea feţei Mele mijlocind pentru ei 
nu-i voi auzi [Ir 15, 1; 11, 11]; iar tu nu Mă ruga pentru poporul acesta şi 
nu-Mi cere să Mă milostivesc de ei, şi nu veni la Mine mijlocind pentru ei, 
că nu te voi auzi” [Jr 7, 16]. ” Fiindcă într-adevăr cei ce sunt în păcate şi nu 
se căiesc nu numai că nu vor fi auziţi când se roagă, dar ÎI vor și înfuria pe 
Dumnezeu aducându-l aminte răutăţile lor. 


VII. Că darurile celor nevrednici, până ce aceştia vor fi așa, 
nu numai că nu-L fac milostiv pe Dumnezeu, 
ci dimpotrivă, Il pun în mișcare spre iritare 


! Ocoliţi aşadar astfel de slujiri ca un preț pentru un câine şi o plată a unei 
desfrânate [Dr 23, 19], căci amândouă sunt oprite de Lege. ? Fiindcă nici 
Elisei n-a primit cele aduse de Azael [4 Rg 8], nici Ahia cele aduse de 
leroboam [3 Rg 14]; iar dacă profeţii lui Dumnezeu n-au primit daruri de la 
cei impioşi/necredincioşi, drept este să nu le primiţi nici voi, episcopilor, 
Căci şi Simon Magul ne-a adus bani, lui Petru şi loan, încercând să cumpere 
harul neprețuit cu bani, pe care însă noi neprimindu-i l-am legat cu blesteme 
veşnice, pentru că a crezut că își agoniseşte darul lui Dumnezeu nu prin 
bunăvoință față de Dumnezeu, ci în schimbul banilor [FA 8, 18-20]. * Fugiţi 
deci de ofrandele aduse la altarul lui Dumnezeu cu conştiinţă rea, căci se 
spune: „Abţine-te de la ce e nedrept și nu te vei mai teme și tremurul nu se 
va mai apropia de tine” [Zs 54, 14]. 

VIII. Că e mai bine să dăm văduvelor din osteneala proprie, 
chiar dacă cele date sunt umile şi puţine, decăt multele daruri 
ale impioşilor, chiar dacă sunt multe şi mari, fiindcă e mai bine 
să murim de foame decât să primim darurile impioşilor 


' lar dacă veţi spune: „Tocmai ei sunt cei ce dau milostenii şi dacă nu pri- 
mim de la ei, de unde vor mai fi slujite văduvele noastre şi vor mai fi hrăniţi 
săracii poporului?”, atunci veţi auzi de la noi: „De aceea ați primit darurile 
leviţilor, aducerea roadelor poporului, ca să vă fie de ajuns şi vouă înşivă şi 
celor lipsiţi, iar nu ca atunci când sunteți cuprinși de lipsuri să primiţi de la 
cei răi.” ` lar dacă astfel Bisericile sunt totuși lipsite de resurse, e mai de fo- 
los ca unul să piară decât să primim ceva de la duşmanii lui Dumnezeu spre 
ocara şi batjocura prietenilor Lui, căci despre unii ca aceştia spune profetul: 
„Untdelemnul păcătoşilor să nu ungă capul meu” [Ps 140, 5]. ? Trebuie aşa- 
dar să-i verificați pe unii ca aceștia, şi de la cei care umblă cuvios să primiţi şi 
să dați celor necăjiţi, dar de la cei daţi afară din adunări să nu primiţi înainte 
de a se face vrednici să fie membri ai Bisericii. “ lar dacă lipsesc donaţii, 
vestește fraţilor şi făcând colectă de la ei slujeşte orfanilor şi văduvelor cu 
dreptate. 


IX. Că poporul trebuie îndemnat de preot să facă bine săracilor, 
cum face şi înțeleptul Solomon 


' Spune poporului de sub tine cele ce le spune înțeleptul Solomon: „Cin- 
steşte-L pe Domnul din ostenelile tale drepte şi dă-l pârgă din roadele drep- 
tății tale, ca să se umple hambarele tale de mulţimea grâului, iar teascurile 
tale să țâşnească de vin” (Pr 3, 9-10). ? Aşadar din osteneala dreaptă a cre- 
dincioșilor hrăniţi-i şi îmbrăcaţi-i pe cei lipsiţi şi, cum spuneam mai înainte, 
banii adunaţi de la ei rânduiţi-i să servească la cumpărăturile sfinților, 
eliberându-i pe sclavi, pe captivi, pe cei în lanțuri, pe cei calomniaţi, pe cei 
condamnați de tirani pentru numele lui Hristos la lupte de circ şi la moarte; 
căci spune Scriptura: „Izbăveşte-i pe cei duşi la moarte şi răscumpără-i pe 
cei ce urmează să fie omorâţi; nu te cruța!” [Pr 24, 11]. 


X. Dacă cineva dintre cei necredincioşi aruncă cu forța bani preoților, 
să fie cheltuiţi pe lemne şi cărbuni, nu pe hrană 


' lar dacă vreodată va fi o ananghie şi veți primi fără voie arginți de la un 
necuvios, cheltuiți-i pe lemne şi pe cărbuni, ca nu cumva luând ceva din ei o 
văduvă sau un orfan să fie siliți să cumpere hrană sau băutură peste ce se 
cuvine, căci drept este ca aceste daruri ale necredincioşilor să fie mistuite de 
foc, nu hrană pentru binecredincioşi. ° Acestea le spune şi Legea care nu- 

meşte de nemâncat o jertfă păstrată prea mult şi poruncește să fie mistuită în 
foc [Lv 19, 6]. ° F iindcă aceste ofrande nu sunt rele prin firea lor, ci prin soco- 
tința celor ce le aduc. Iar acestea vi le poruncim ca să nu întoarceți spatele 
celor ce se apropie de voi, bineştiind că de multe ori întâlnirea cu binecre- 
dincioşii e folositoare celor necredincioşi şi e vătămătoare doar participarea 
la cultul tor. * Acestea fie spuse deci vouă, fraților, spre siguranța voastră. 


XI. Despre părinţi şi copii 


! Părinților, educați-i pe copiii voştri în Domnul, crescându-i în educația 
şi disciplina Domnului [Ef 6, 4]; învăţaţi-i meserii adecvate şi potrivite cu 
Cuvântul, ca nu cumva ajungând dispreţuitori din pricina bunăstării şi rămâ- 
nând nepedepsiți de părinţi şi dobândind independență înainte de vreme să 
se ridice împotriva binelui. ° De aceea nu vă temeţi să-i mustrați cumin- 
țindu-i cu asprime, căci pedepsindu-i nu-i omorâţi, ci mai degrabă îi veţi 
salva, cum spune şi Solomon în Înţelepciunea sa: „Pedepseşte-ţi copilul şi 
vei avea odihnă de la el, fiindcă aşa îţi va fi o nădejde bună; căci dacă-l baţi 
cu nuiaua, vei scăpa de moarte sufletul lui” [Pr 23, 13-14; 29, 17; 19,8]. 

Şi iarăşi acelaşi zice așa: „Cine- -şi cruță nuiaua, îşi urăşte fiul” [Pr 13, 24). 
Şi iarăși: „Rupe-i coastele cât e mic, ca nu cumva învârtoşându-se să nu te 
asculte” [Sir 20, 12]. Aşadar cine-și cruță fiul de la îndemn şi cuminţenie îşi 
urăște copilul. * Învățaţi-vă deci copiii cuvântul Domnului, țineţi-i în scurt 
chiar şi cu biciul şi faceți-i supuşi, învăţându-i din pruncie scrierile sfinte 
[2 Tim 3, 15], ale noastre [ale apostolilor] şi cele dumnezeiești, predându-le 
toată dumnezeiasca Scriptură, nedându-le relaxare ca să ajungă să vă stăpâ- 
nească împotriva voii voastre [Sir 30, 11—12], nelăsându-i să se adune la băut 
cu cei de-o vârstă cu el; căci aşa se vor abate spre neorânduială şi vor cădea 
în desfrâu. * Şi dacă vor păți aceasta din pricina nepăsării părinţilor, cei ce 
i-au născut vor fi vinovaţi de sufletele lor; căci dacă din pricina indolenței 
părinţilor vor fi împreună cu oameni neînfrânaţi copiii care păcătuiesc, 
nu vor fi pedepsiţi doar ei, ci din pricina lor vor fi pedepsiţi şi părinţii lor. 

f De aceea sârguiți-vă ca la vârsta căsătoriei să-i uniţi şi legaţi prin legăturile 
căsătoriei, ca nu cumva din pricina aprinderii vârstei lor să cadă în deprin- 
deri desfrânate, iar vouă vi se va cere socoteală de Domnul Dumnezeu în 


ziua judecății. 
XII. Despre slujitori şi stăpâni 


! Jar despre slujitori, ce altceva mai multe am putea spune decât că şi 
sclavul trebuie să arate bunăvoință față de stăpânul său [Ef 6, 6; 1 Ptr 2, 18] 
cu frica lui Dumnezeu, chiar dacă e necredincios sau rău, dar nu și înțelegere 

în ce priveşte religia. ° Iar stăpânul să-și iubească slujitorul [cf. Col 4, 1], şi 
deşi e superior lui, să se socotească egalul lui ca om. ? Cel ce are un stăpân 
credincios [7 Tim 6, 2], dacă-i rămâne stăpân, să-l iubească şi ca stăpân, şi 
ca unul care are aceeaşi credinţă şi ca un părinte, nu slujindu-l doar de ochii 
lui [Ef 6, 6; Col 3, 22], ci cu iubire față de stăpân, pentru că Dumnezeu îi va 
da răsplata slujirii lui. f La fel şi stăpânul care are un slujitor credincios, 
dacă-i rămâne acesta slujitor, să-l iubească din pricina comuniunii de credință 
ca pe un fiu sau ca pe un frate [Col 4, 1]. 


XIII. În ce lucruri trebuie să ne supunem stăpânitorilor lumeşti 


' Supuneţi-vă oricărei împărăţii şi stăpânii [7 Ptr 2, 13] în cele care plac 
lui Dumnezeu ca unora ce sunt slujitori ai lui Dumnezeu [Rm 13, 4] şi pe- 
depsitori ai celor impioşi. Daţi-le toată suma datorată, toată contribuţia, toată 
taxa, toată cinstea, darea şi censul. ? Căci aceasta e o poruncă a lui Dumne- 
zeu: nimănui să nu-i fiţi datori nimic, decât chezăşia iubirii [Rm 13, 8], pe 
care Dumnezeu a poruncit-o prin Hristos [7 Zn 4]. 


XIV. Despre fecioare 


! Despre feciorie n-am primit poruncă [/ Co 7, 25], dar celor ce vor în 
chip liber aceasta le-o îngăduim ca pe un vot, îndemnându-le doar să nu 
făpăduiască ceva prea repede, dacă Solomon spune: „Bine este să nu faci 
voturi, decât să faci voturi şi să nu le împlineşti” [Ecc 5, 4]. ` Aşadar, 
fecioara aceasta să fie sfântă la trup şi la suflet ca un templu al lui Dumne- 
zeu, ca o casă a lui Hristos, ca un sălaș al Duhului Sfânt. Căci cea care a dat 
făgăduinţa trebuie să facă fapte vrednice de făgăduinţă, ca să arate astfel că 
făgăduinţa ei este adevărată şi făcută pentru a avea răgazul evlaviei, nu din 
defăimarea căsătoriei. * Dar să nu fie vagaboandă, nici umblând de colo-colo 
fără rost, nici duplicitară, ci serioasă, înfrânată, cuminte, pură, fugind de 
întâlnirea cu mulţi, mai ales cu oameni neserioşi. 


Cartea V: Despre martiri [şi sărbători] 


I. Că este un lucru drept pentru credincioşi să aducă cele de lipsă 
celor necăjiţi pentru Hristos potrivit poruncii Domnului 


! Dacă pentru numele lui Hristos şi pentru credința în Dumnezeu şi iubirea 
față de El un creștin e condamnat la jocuri, la fiare sau la mine, nu-l treceţi 
cu vederea, ci din osteneala şi sudoarea voastră [cf. Fe 3, 19] trimiteţi-i pe 
cât stă în puterea voastră spre hrănirea lui şi plata soldaților, ca să fie uşurat 

şi să aibă parte de îngrijire, pentru ca să nu fie necăjit fericitul vostru frate. 
? Căci cel condamnat pentru numele Domnului Dumnezeu este un martor 
sfânt, un frate al Domnului, un fiu al Celui Preaînalt, un receptacol al Duhu- 
lui Sfânt, prin Care fiecare din cei credincioși a primit luminarea slavei 
Evangheliei [2 Co 4, 4] întrucât s-a învrednicit de cununa nestricăcioasă 
[7 Co 9, 25], de mărturia dată pătimirilor Lui şi de comuniunea cu Sângele 
Lui şi s-a conformat morţii lui Hristos [F}p 3, 10] spre înfiere. 

3 De aceea, toți credincioşii prin episcopul vostru slujiți acestor sfinți din 
averile şi din osteneala voastră; dacă cineva nu are ceva, să postească o zi și 
hrana zilei să o pună de-o parte pentru cuvioşi, dar dacă cineva are de prisos, 
să le slujească cu ceva mai mult, proporțional cu puterea lui. lar dacă îi este 
cu putință să-și dea toată averea şi să-i scape din închisoare, fericit va fi și 
prieten al lui Hristos. “ Căci dacă cel ce-și dă averile săracilor după cunoaș- 
terea privitoare la cele dumnezeieşti e desăvârșit [Mr 19, 21], cu cât mai mult 
cel ce dă pentru martiri; unul ca acesta, fiind vrednic de Dumnezeu, va îm- 
plini voia Lui [Mt 7, 21] dăruind celor care L-au mărturisit înaintea păgânilor, 
a împăraților şi a fiilor lui Israel [FA 9, 15], şi despre care a arătat Domnul 
când a zis: „Oricine Mă va mărturisi înaintea oamenilor şi Eu voi mărturisi 
pentru el înaintea Tatălui Meu Care este în ceruri” [M/ 10, 32]. * Şi dacă 
sunt aşa, încât şi Hristos dă mărturie pentru ci la Tatăl, voi nu trebuie să vă 
ruşinați să vă duceți la ei în închisori; căci dacă faceţi accasta, vi se va socoti 
drept martiriu, pentru că dacă ei au parte de martiriu prin experienţă, voi 
aveţi parte de el prin înflăcărare ca unii ce vă faceţi părtași ai luptei lor. 

Căci zice undeva Domnul unora ca aceştia: „Veniţi binecuvântaţii Părin- 
telui Meu, moşteniţi împărăţia cea pregătită vouă de la întemeierea lumii. Că 
am flămânzit şi Mi-aţi dat să mănânc; am însetat şi Mi-aţi dat să beau; străin 
am fost şi M-aţi primit; gol, şi M-aţi îmbrăcat; bolnav, și M-aţi cercetat; în 
temniță am fost şi aţi venit la Mine” [MI 25, 34-40. 46]. 


II. Că trebuie evitată convieţuirea cu fraţii mincinoşi 
câtă vreme rămân în greşeală 


! lar dacă cineva, care zice despre sine însuşi că e frate, se alsă amăgit de 
cel rău și va face răul şi, demascat, e condamnat la moarte ca adulter sau 
ucigaş, voi separaţi-vă de el, ca să fiţi inatacabili şi să nu fie bănuit unul din 
voi ca părtaş la această urâciune şi astfel să dea prilej blasfemiei că toți creş- 
tinii s-ar bucura în aceste fapte nelegitime; de aceea staţi departe de ei. ° Dar 
pe cei care pentru Hristos au fost închişi abuziv de necredincioși și aruncaţi 
în închisoare sau la moarte, au fost puşi în lanțuri sau trimiși în exil, pe aceștia 
ajutaţi-i cu toată sârguinţa, izbăvind membrele voastre din mâna ticăloșilor. 

Şi dacă atunci când stă cu ei cineva e reținut şi e supus la maltratări, fericit 
este că s-a făcut părtaş al martirilor şi imitator al pătimirilor Domnului lisus 
Hristos [7 Ptr 5, 1]. f Căci şi noi [apostolii], primind pentru Hristos lovituri 
de la Caiafa, Alexandru şi Ana [FA 4, 6], am ieşit de la ei bucurându-ne că 
ne-am învrednicit să pătimim unele ca acestea pentru Numele Mântuitorului 
nostru [FA 5, 41]; așa şi voi bucuraţi-vă când pătimiţi acestea, ca să fiţi fericiţi 
în ziua aceea [Le 6, 22-23]. 


III. Că celor maltrataţi pentru Hristos trebuie să le întindem mâna 
chiar dacă e primejdie 


! lar pe cei prigoniți/persecutați pentru credință şi care fug din oraş în oraş 
[Mt 10, 23] primiţi-i pentru porunca Domnului, ajutându-i şi primindu-i ca 
pe nişte martiri, bucurându-vă că v-aţi făcut părtaşi ai prigoanei lor, ştiind că 
ei au fost declaraţi fericiţi de către Domnul. ? Căci Acesta spune: „Fericiţi veți 
fi când vă vor ocări şi vă vor prigoni şi vor spune tot cuvântul rău împotriva 
voastră spunând minciuni din pricina Mea. Bucuraţi-vă şi vă veseliți că plata 
voastră multă este în ceruri!, căci aşa i-au prigonit și pe profeţii dinaintea 
voastră” [Mr 5, 11-12]. ? Şi iarăși: „Dacă pe Mine M-au prigonit, şi pe voi 
vă vor prigoni” [/n 15, 20]. Şi mai încolo: „Dacă vă vor prigoni în oraşul 
acesta, fugiti în altul [Mr 10, 23], pentru că în lumea aceasta necazuri veți 
avea [/n 16, 33], căci vă vor preda în sinagogi şi veți fi târâți la guvernatori 
şi la împărați din pricina Mea, spre a da mărturie înaintea lor, şi cine va răbda 
până la sfârşit acela se va mântui [Mt 10, 17-18. 22].» * Căci cel prigonit 
pentru ceilalţi, care a dat mărturie pentru El şi a răbdat, acela este cu adevărat 
un om al lui Dumnezeu [cf. / Tim 6, 11]. 


IV. Că înfricoşător şi cumplit lucru este a-L tăgădui pe Hristos 


! Dar cine tăgăduieşte că este al lui Hristos pentru a nu fi urât de oameni, 
iubind sufletul său mai mult decât pe Domnul, deşi suflarea sa e în mâna Lui 
[Dn 5, 23], acesta e vrednic de milă, nenorocit, ca unul spurcat şi scârbos, 
pentru că vrând să fie prieten al oamenilor a ajuns duşman al lui Dumnezeu, 
primind parte nu cu sfinţii, ci cu cei blestemați, pentru că a dorit în locul 
Împărăției focul cel veşnic pregătit diavolului şi îngerilor lui [Mf 25, 34. 41], 
nemaifiind urât de oameni, ci lepădat de Dumnezeu și izgonit de la fața Lui. 
“ Despre acesta a arătat Domnul când zicea: „Oricine Mă va tăgădui înaintea 
oamenilor și se va ruşina de numele Meu, şi Eu îl voi tăgădui şi Mă voi ru- 
şina de el înaintea Tatălui Meu Care este în ceruri” [Mt 10, 30; cf. 2 Tim 
2, 12]. lar învăţăceilor Lui, adică nouă, ne spune aşa: „Cel ce-şi iubeşte pe 

tatăl său ori pe mama sa mai mult decât pe Mine, nu este vrednic de Mine. 
Şi cel ce nu-şi ia crucea sa şi nu-Mi urmează Mie, nu este vrednic de Mine. 
Cel ce şi-a câștigat viaţa, o va pierde; iar cel ce şi-a pierdut viața pentru Mine, 
acela o va câştiga [Mt 10, 37-39]. Căci ce va folosi omului dacă va câştiga 
lumea toată, dar sufletul său îl va pierde? Sau ce va da omul drept schimb 
pentru sufletul său? [Mt 16, 26].” f Şi altundeva: „Nu vă temeţi de cei ce 
ucid trupul, dar sufletul nu pot să-l ucidă; ci mai degrabă temeţi-vă de acela 
care poate ca şi sufletul şi trupul să le piardă în gheenă” [Mt 10, 28]. 


V. Că Hristos trebuie imitat în pătimirea Sa 
şi răbdarea Lui trebuie dorită aprins 


! Oricine învaţă o meserie priveşte la învățătorul său când îşi face meseria 
aievea şi iscusit, şi doreşte înflăcărat să facă asemenea lui ceea ce i s-a în- 
credințat; iar dacă nu e în stare, nu e încă desăvârșit în lucrul său. ? Și noi 
deci, care avem drept învățător pe Domnul nostru lisus Hristos, de ce nu 
imităm învățătura Lui? ? Pentru că El a renunţat la uşurare, la desfătare, la 
slavă, la bogăție, la puterea de a se apăra, la mamă şi fraţi, ba chiar şi la viața 
Lui din ascultare față de Tatăl Lui şi din iubire de oameni pentru noi, râbdând 
nu numai prigoană şi lovituri, ocară şi batjocură, dar chiar și ţintuirea de 
lemn, ca să-i mântuie pe iudeii şi păgânii care se pocăiau; ” deci dacă El a 
renunțat pentru voi la toate, neruşinându-se de cruce, nici refuzând moartea, 
de ce noi nu imităm Pătimirile Lui şi nu renunțăm pentru El chiar şi la viaţa 
noastră, întrucât El ne-a dat puterea de a răbda? ` Fiindcă El a făcut aceasta 
pentru noi, iar noi o facem pentru noi înşine, pentru că El n-are nevoie de 
noi, dar noi avem nevoie de mila Lui; şi nu cere de la noi decât o credință 
sinceră şi spontană, cum spune Scriptura: „Dacă ești drept, ce-l vei da sau ce 
va primi El din mâna Ta? Necucernicia ta este pentru omul asemenea ție, iar 
dreptatea ta este pentru fiul omului” [Zov 35, 7-8]. 


VI. Credinciosul nu trebuie să fie nici temerar din pricina siguranţei lui, 
nici timorat din laşitate, ci să fugă din teamă 
şi dacă e prins să se lupte pentru cununa care-l aşteaptă 


/ Să renunțăm deci şi la părinţi şi la rude, şi la prieteni şi la femei şi copii, şi 
la averi şi la toate cele ale vieţii, ori de câte ori ceva din acestea sunt o pie- 
dică pentru dreapta-credință [eusebeian]. ? Căci trebuie „să ne rugăm ca să nu 
intrăm în încercare” [Mt 26, 41], dar dacă suntem chemaţi la mărturie/mar- 
tiriu, să mărturisim cinstitul Nume, iar dacă din această pricină suntem 
pedepsiți, să ne bucurăm întrucât ne grăbim spre nemurire. * Dacă suntem 

prigoniţi, să nu fim surprinşi, să nu iubim veacul de acum, nici laudele de la 
oameni, nici slava şi cinstea stăpânitorilor, ca unii dintre iudei, care admirau 
lucrările Domnului dar nu credeau în El de teama de arhierei şi de ceilalți 
stăpânitori, „căci au iubit slava oamenilor mai mult decât slava lui Dumne- 
zeu” [/n 12, 42. 43]. f Mărturisind mărturia cea bună [7 Tim 6, 12], nu ne vom 
mântui doar pe noi înşine, ci îi vom întări şi pe cei proaspăt luminaţi/botezaţi 
şi-i vom încredința pe catehumeni. 

” Dar dacă cedăm ceva din mărturisirea noastră, tăgăduind dreapta-credință 
din slăbiciunea voinței și frica de o pedeapsă foarte scurtă, nu numai ne lip- 
sim de slava veşnică, dar ne vom face pricini de pierzanie și pentru alții şi 
vom suferi o dublă pedeapsă ca unii care prin tăgăduirea noastră sădim bă- 
nuiala că adevărul crezut odată și de noi e o învățătură a rătăcirii. De aceea 
să nu fim repeziți, nici temerari, căci spune Domnul: „Rugaţi-vă să nu cădeți 
într-o încercare/persecuţie, căci duhul e înflăcărat, dar trupul e neputincios” 
(Lc 22, 40]. lar dacă am căzut [în încercare], să nu facem de ruşine din laşi- 
tate mărturisirea. Căci dacă tăgăduind cineva nădejdea Lui, care e lisus 
[1] Tim 1, 1], Fiul lui Dumnezeu, a scăpat de moarte vremelnică, mâine însă 
pe patul de boală va cădea într-o suferință acută la pântece sau la stomac, 
sau la cap, sau într-o altă afecţiune incurabilă, în putreziciune, gangrenă, 
abces, tumoare, hidropizie sau cancer, şi aşa se va prăbuşi repede şi va ieşi din 
viaţă, iar atunci se va lipsi şi de cele de aici şi vă cădea şi din cele veşnice, 
sau mai bine zis va ajunge în pedeapsa veşnică, umblând în întunericul din 
afară, unde e plângerea şi scrâşnirea dinţilor [Mt 27, 28-35]? 

* Dar cel ce s-a învrednicit de martiriu să se bucure în Domnul întrucât a 
dobândit o asemenea cunună şi și-a făcut ieşirea din viață prin mărturisire. 
Şi dacă e catehumen, să plece neîntristat, căci pătimirea pentru Hristos va fi 
pentru el un botez mai adevărat, fiindcă el a murit prin experienţă [peira] 
împreună cu Domnul, iar ceilalţi în prefigurare [yp5]. ° Să se bucure așadar 
imitându-L pe Învățătorul, fiindcă s-a poruncit: „Oricine să fie desăvârșit ca 
învățătorul său” [Lc 6, 40]. Iar Învățătorul nostru lisus Hristos a fost lovit 
pentru noi, a suferit îndelung-răbdător blasfemii şi ocări, a fost scuipat, păl- 
muit, bătut, iar după ce a fost biciuit a fost pironit, adăpat cu oţet şi fiere, şi 
săvârşind toate cele scrise a zis lui Dumnezeu şi Tatăl: „În mâinile Tale Îmi 
predau duhul Meu” [Lc 23, 46). ' De aceea şi cel ce doreşte să fie învățăcel 
al Lui să râvnească luptele Lui, să imite răbdarea Lui, cunoscând că şi dacă 
va fi ars de oameni în foc, nu va suferi nimic, ca şi cei trei copii [Dn 3] sau, 
şi dacă va suferi ceva, va primi plată de la Dumnezeu deoarece crede în 
Unul şi Singurul Dumnezeu adevărat şi Tată prin lisus Hristos, Arhiereul cel 
Mare şi Izbăvitorul sufletelor şi Răsplătitorul luptelor, Căruia fie slava în 
vecii vecilor. Amin. 


al PIE 

VII. Despre înviere, diverse dovezi 


! Căci Însuşi Dumnezeul Atoateţiitor ne va învia prin Domnul nostru lisus 
Hristos potrivit făgăduinței Lui nemincinoase, şi ne va învia împreună cu toţi 
cei adormiți din veac aşa cum suntem în forma de acum, neavând nici ştir- 
bire, nici stricăciune, pentru că vom învia nesupuși stricăciunii/incoruptibili 
[7 Co 15,22]. ? Chiar dacă vom muri în mare, chiar de ne vom risipi în pă- 
mânt, chiar de vom fi sfâşiați de fiare, ne va învia prin puterea Lui, pentru că 
lumea toată e ținută la un loc de mâna lui Dumnezeu; şi „nici un fir de păr 
din capul vostru nu se va pierde” [Lc 21, 18]. De aceea ne îndeamnă spu- 
nând: „În răbdarea voastră dobândiți-vă sufletele voastre” [Le 21, 19]. ? lar 
despre învierea morților şi răsplătirea martirilor vorbeşte Gavriil lui Daniel: 
„Şi mulţi din cei adormiţi se vor scula din pulberea pământului, unii spre 
viață veșnică, alţii spre osândă şi ruşine veşnică; şi cei înţelepţi vor străluci 
ca soarele, ca stelele şi ca bolta cerului” [Dn 12, 2-3]. 

1 Că sfinţii vor străluci ca nişte luminători a spus-o aşadar dinainte sfântul 
Gavriil, căci el a dat mărturie că ei vor înţelege adevărul şi sfântul lui Nume. 
Dar învierea a fost făgăduită nu numai martirilor, ci și tuturor oamenilor, 
drepți şi nedrepți, credincioși şi necredincioşi, ca fiecare să fie răsplătit cu 
cele potrivite vredniciei lui; căci spune: „Dumnezeu va aduce la judecată 
toată făptuirea în orice este în ea trecut cu vederea, de este bună sau de este 
rea” [Ecc 12, 14]. 5 Necrezând în această înviere, iudeii spuneau în vechime: 
„Oasele noastre s-au uscat, am pierit”, iar Dumnezeu răspunzându-le le-a 
zis: „lată, Eu voi deschide mormintele voastre şi vă voi scoate din ele şi voi 
da Duhul Meu în voi şi veţi fi vii şi veţi cunoaşte că Eu Domnul am vorbit și 
am făcut” [Jz 37, 11-14]. € Iar prin Isaia spune: „Morţii se vor scula şi cei din 
morminte se vor ridica şi se vor veseli cei ce se liniştesc în pământ, pentru 
că roua de la Tine e pentru ei vindecare” [/s 26, 19]. 

” Multe altele s-au spus aşadar despre înviere, despre rămânerea drepţilor 
în slavă, despre pedeapsa necredincioşilor, despre cădere, alungare, neslavă, 
focul veşnic [Mt 25, 41] şi viermele neadormit [cf. Is 66, 14]. € Precum şi 
că, dacă ar fi vrut ca toţi oamenii să fie nemuritori, ar fi putut aceasta, căci a 
arătat-o nelăsându-i pe Enoh [Fc 5, 24] şi pe Hie [4 Rg 2, 11] să facă expe- 
riența morții. Şi că dacă ar fi vrut ar fi putut să-i învie pe cei morți în fiecare 
generaţie, ne-a convins prin El Însuşi şi prin alţii: înviind pe fiul văduvei 
prin Ilie [3 Rg 17, 17-24], iar pe cel al şunamitencei prin Elisei [4 Rg 4]. 

Şi că moartea nu e numai o răsplată a pedepsei suntem convinşi din faptul 
că au suferit-o şi sfinţii şi Însuşi Domnul sfinţilor, lisus Hristos, Viaţa cre- 
dincioşilor şi Învierea morţilor [In 11, 25]. 

10 De aceea după întreceri aduce pentru puțin timp descompunerea asupra 

celor ce viețuiesc ca într-un mare oraş, ca apoi înviindu-l pe fiecare fie să-l 

dezavueze, fie să-l încununeze. !/ Căci Cel ce a făcut din pământ trupul lui 
Adam şi al celorlalți oameni, Acelaşi va învia după descompunere și trupul 
celorlalți şi al întâiului om. „Pentru că toți cei din morminte vor auzi glasul 
Fiului lui Dumnezeu şi cei care-l vor auzi vor învia” [In 5, 25. 28]. ” Pe 
lângă acestea credem că se va face învierea din pricina Învierii Domnului. 
Fiindcă El este Cel ce a înviat pe Lazăr cel mort de patru zile [/n 11], pe fiica 
lui lair [Me 5, 21-43], şi pe fiul văduvei [Lc 7, 11-17], iar la porunca Tatălui 
a înviat a treia zi şi El, arvuna învierii noastre [/ Co 15, 20]. Cel ce l-a scos a 
treia zi pe Iona viu şi nevătămat din pântecele balenei [/n 2], pe cei trei copii 
din cuptorul Babilonului [Dn 3] şi pe David din gura leilor [Dn 6; 14, 31-42], 
nu va duce lipsă de putere să ne învie şi pe noi. 


[Sibila] 


'3 lar dacă păgânii iau în râs şi nu cred în Scripturile noastre, să-i facă să 
creadă profetesa lor Sibila, care spune cuvânt de cuvânt aşa: 
„Dar când toate se vor face țărână şi cenușă, 
iar zeul nemuritor va stinge focul pe care l-a aprins, 
acelaşi zeu va modela iarăşi oasele şi cenuşa oamenilor 
şi-i va face pe muritori să stea în picioare cum erau odinioară. 
Atunci va fi judecata în care va judeca zeul însuşi 
judecând iarăşi lumea. lar pe cei care au păcătuit prin 
impietate/necredință 
pe aceştia îi va acoperi iarăşi pământul, 
iar câţi au fost pioşi/credincioşi vor trăi iarăşi în lume, 
zeul dându-le duh de viață precum şi har 
celor pioşi/credincioşi, şi toţi se vor vedea atunci pe ei înşişi.” 
' Aşadar, dacă şi aceasta mărturiseşte învierea şi nu tăgăduieşte naşterea 
din nou, dar distinge între credincioşi şi necredincioși, în zadar nu cred atunci 
în Scripturile noastre. 


[Pasărea phoenix] 


1 Mai povestesc un lucru special care arată învierea, deşi nu cred în cele pe 
care le povestesc ei înşişi. Fiindcă spun că există o pasăre unică în genul ei, 
care oferă dovada bogată a învierii, despre care spun că n-are pereche şi e 
singură în toată creaţia, şi pe care o numesc phoenix. Spun despre ea că tot la 
cinci sute de ani vine în Egipt pe ceea ce se numeşte altarul soarelui aducând 
o mulțime de cinamon, cassie şi balsam; şi stând spre răsărit şi rugându-se 
soarelui ia foc spontan şi devine cenuşă, iar din cenuşă răsare un vierme, care 
sub efectul căldurii devine o pasăre phoenix tânără şi când ajunge în stare 
să zboare se duce în Arabia, care e dincolo de ţinutul Egiptului. “f Aşadar, 

dacă, cum spun ei înşişi, învierea e dovedită de o pasăre necuvântătoare, de 
ce mai defaimă în zadar cele ale noastre, atunci când mărturisim că Acela 
care a adus cu putere nefiinţa la ființă [cf. Rm 4, 17], Acesta poate să o aducă 
la înviere şi după descompunere. 

17 Din pricina acestei certitudini suportăm şi biciuiri şi prigoane şi morți, 
pentru că în zadar le-am primi pe acestea dacă n-am avea certitudinea acestor 
lucruri, ale căror vestitori ne proclamăm a fi. 5 Aşadar, precum am crezut 
lui Moise care spunea că „întru început a făcut Dumnezeu cerul şi pămân- 
tul” [Fe 1, 1] şi ştim că fâră materie, de care n-avea nevoie, ci numai prin 
voinţă Hristos a produs cele ce i s-au poruncit: cer, pământ, mare, lumină, 
noapte, zi, luminători, stele, păsări, pești, patrupede, reptile, plante şi ierburi, 
în acelaşi fel îi va învia pe toți fără să aibă nevoie de o conlucrare. '* Căci 
crearea lumii și învierea morţilor sunt opera aceleiaşi puteri: atunci l-a făcut 
din diverse elemente pe omul care nu era dându-i sufletul creat din neființă, 
iar acum va da înapoi sufletelor care există trupurile descompuse; căci învie- 
rea este a celor ce zac [în morminte], nu a unora care nu există. 

20 Aşadar, Cel ce a făcut primele corpuri din neființă şi prin ele a creat 
diverse făpturi, Acesta va învia şi pe cei morți făcându-i vii. Căci cel ce 
formează pe om în pântec dintr-o mică sămânță şi i-a creat un suflet care nu 
există — cum spune El Însuşi lui leremia: „Înainte să te fi plăsmuit în pân- 
tec te ştiu” [Jr 1, 5], şi altundeva: „Eu sunt Domnul Care întărește cerul și 
întemeiază pământul şi plăsmuieşte duhul omului în e!” [Za 12, 1] —, Ace- 
laşi îi va învia pe toţi oamenii care sunt făpturile Lui, cum dă mărturie dumne- 
zeiasca Scriptură care-L arată pe Dumnezeu spunând Unului-Născut Hristos: 
„Să facem om după chipul și asemănarea Noastră; și a făcut Dumnezeu pe 
om, după chipul lui Dumnezeu l-a făcut; parte bărbătească şi parte femeiască 
l-a făcut” [Fe 1, 26-27]. ” lar preadumnezciescul şi răbdătorul lov, despre 
care Scriptura spune: „Scris este că va învia iarăşi cu cei pe care-i va învia 
Domnul” [/ov 42, 17a], spune lui Dumnezeu: „Nu m-ai turnat oare ca pe 
lapte şi m-ai închegat ca pe un caş? M-ai îmbrăcat în piele şi în carne şi m-ai 
țesut din oase şi din vine; viață şi milă ai pus în mine, iar privirea Ta mereu 
asupra mea a păzit duhul meu. Având acestea în mine însumi, ştiu că pot 
toate şi că la Tine nimic nu e cu neputinţă” [ov 10, 10-13]. ” lubitorul de 
Dumnezeu David Îi spune şi el lui Dumnezeu: „Mâinile Tale m-au făcut şi 
m-au plămădit” [Ps 118, 73], şi iarăşi: „Tu ai cunoscut plămada noastră” 
[Ps 102, 14]. Şi mai încolo: „Tu m-ai plămădit şi ai pus peste mine mâna Ta. 
Minunată e cunoaşterea Ta despre mine; s-a întărit şi nu pot ajunge la ea. 
Cele nelucrate de mine le-au văzut ochii Tăi şi în cartea Ta vor fi scrişi toţi” 
[Ps 138, 5-6. 16]. Dar și Isaia spune rugându-se: „Noi suntem lutul, iar Tu 


olarul nostru” [Zs 64, 7]. 

? Aşadar, dacă omul făcut prin Hristos e creatura Lui, negreșit după ce 
moare va învia prin El fie spre a fi încununat pentru virtuțile sale, fie pentru 
a fi pedepsit pentru greșelile lui. Dar, dacă în calitate de Legiuitor judecă cu 
dreptate, atunci aşa cum îi pedepseşte pe necredincioşi, tot aşa Binefăcător 
îi mântuieşte pe credincioşi şi pe sfinţii care au fost junghiaţi pentru El de 
oameni, pe unii fâcându-i să strălucească asemenea unor stele, iar pe alții ca 
nişte luminători, cum a zis Gavriil lui Daniel [Dn 12, 3]. a: Deci, întrucât 
toți credincioşii suntem învăţăcei ai lui Hristos, să credem făgăduinţei Lui, 
căci nemincinos e Cel ce le-a făgăduit. Zice însă şi fericitul profet David: 
„Credincios este Domnul în toate cuvintele Lui şi cuvios în toate lucrurile 
Lui” [Ps 144, 3]. 

” Căci Cel ce şi-a făcut un trup din Fecioară este şi Creatorul celorlalți 
oameni; iar Cel ce S-a înviat pe Sine Însuşi din morţi îi va învia şi pe toți cei 
ce zac [în morminte]. ** Cel ce dintr-un singur grăunte ridică din pământ 
belşug de grâu şi face să înflorească pomul tăiat printr-o rămurea, Cel ce a 
făcut să odrăslească toiagul uscat al lui Moise [Nm 17, 16-26], Acela ne va 
învia şi pe noi în slavă. “ Cel cea ridicat sănătos pe paralitic [Mt 9, 1-8] şi 
l-a vindecat pe cel cu mâna uscată (Me 3, 1-6] şi a completat din pământ şi 
țărână partea care lipsea orbului din naştere [/n 9, 1-7], Acela ne va învia şi 
pe noi. * Cel care cu cinci pâini şi doi peşti a săturat cinci mii de oameni 
[Mr 14, 17-21] şi au rămas douăsprezece coşuri cu fărâmituri [In 6, 1-13], 
Cel ce a prefăcut apa în vin [In 2, 3-11] şi a scos din gura unui peşte statirul 
pe care l-a trimis prin mine, Petru, celor care cereau censul [Mt 17, 24-27], 
Acela va învia şi pe morți. ” Pentru că la toate acestea am fost martori noi 
înşine, iar de altele dau mărturie profeţii. 

“ Noi care am mâncat şi băut împreună cu El [FA 10, 41] şi am văzut 
minunile, viaţa şi conduita Lui, cuvintele, pătimirile, moartea şi învierea Lui 
din morţi, care am petrecut împreună cu El patruzeci de zile după învierea 
Lui [FA 1, 3] şi am primit de la El porunca de a vesti Evanghelia în toată 
lumea [Mc 16, 15], de a face învăţăcei în toate neamurile păgâne [Mt 28, 19], 
de a boteza în moartea Lui [Mt 28, 19; Rm 6, 3] sub autoritatea Dumnezeului 
a toate şi mărturia Duhului Care e Mângâietorul, vă învăţăm toate acestea pe 
care ni le-a rânduit [diataxamenos] înainte de a fi înălţat sub ochii noştri la 
cer la Cel ce L-a trimis [FA 1, 9]. ” Şi dacă veţi crede, veți fi fericiţi, iar dacă 
nu veți crede, noi vom fi păziţi nevinovaţi şi curaţi de necredinţa noastră. 


VIII. Despre Iacob, fratele Domnului, şi Ştefan, primul martir 


! Despre martiri vă spunem să fie la voi în toată cinstea, cum au fost cinstiţi 
de noi fericitul Iacob, episcopul, şi sfântul nostru codiacon, Ştefan. ° Căci 

aceştia au fost declaraţi fericiţi de Dumnezeu şi cinstiţi de către bărbaţi cu- 
vioşi ca unii curaţi de orice greşeală, neschimbabili în fața păcatului, neclin- 
tiți în cele bune, neînduplecați în elogii; despre ei spunea David: „Cinstită 
este înaintea Domnului moartea cuvioşilor Lui” [Ps 115, 6]. Şi Solomon: 
„Pomenirea dreptului e cu laude” [Pr 10, 7]. Iar profetul zicea: „Bărbaţii 
drepți vor fi ridicaţi” [Zs 57, 1]. 


IX. Despre falşii martiri/martori 


! Acestea fie spus despre cei ce au dat mărturie martirică pentru Hristos 
potrivit adevărului, iar nu despre falşii martiri, despre care spune cuvântul: 
„Dar numele impioşilor se va stinge” [Pr 10, 7], căci „martorul credincios 
nu minte, dar martorul nedrept aţâţă minciuni” [Pr 14, 5]. ? Căci cel ce iese 
din această viață în mărturie/martiriu pentru adevăr fără minciună, acesta e 
un martor/martir adevărat, demn de crezare, întrucât a luptat prin sângele 
său pentru cuvântul dreptei-credinţe. 


X. Că trebuie să fugim de vorbele deşarte, de vorbele de ruşine, 
de bufonerii, beţie, destrăbălare, moliciune, mânia nemăsurată, cântecele 
păgâne sau desfrânate, de invocarea numelui idolilor sau demonilor 


! Vă îndemnăm, frați şi tovarăşi de slujire, să fugiţi de vorbele deşarte, de 
vorbele de ruşine/obscene, de bufonerii. de beţii, de destrăbălări, de moli- 
ciuni, de mâniile nemăsurate unite cu vorbe neghioabe, pentru că nici în zilele 
Domnului [duminici], zilele voastre de bucurie, nu vă îngăduim să spuneti 
ori faceți ceva indecent. Căci zice undeva Scriptura: „Slujiţi Domnului cu 
frică şi vă bucuraţi pentru El cu cutremur” [Ps 2, 11]. ” Prin urmare. și vese- 
liile voastre trebuie să fie cu frică şi cu cutremur. Căci creştinul credincios nu 
trebuie să spună nici un cântec păgânesc, nici o cântare desfrânată, întrucât 
prin cântare i se întâmplă să pomenească nume demonice şi atunci în loc de 
Duhul Sfânt va intra în el ce! rău. 


XI. Îndemn la a fugi de urâciunea idolatriei 


1E oprit însă şi a jura pe ei şi a rosti cu gura scârboasele lor nume sau a-i 
venera ori respecta drept zei; căci nu sunt zei, ci demoni răi sau lucruri de 
luat în râs [cf. Jr 28, 18]. ° Căci spune undeva Dumnezeu despre israeliți: 
„M-au părăsit şi se jură pe zeii care nu sunt” [Zr 5, 7]. Şi altundeva: „Voi 
smulge din gura lor numele idolilor” [Za 13, 2; 9, 7]. Şi iarăşi: „Ei m-au 
făcut gelos pe cei ce nu sunt zei, m-au înfuriat prin idolii lor” [Dr 32,21]. 
Şi în toate Scripturile sunt oprite acestea de Domnul. 

XII Că nu se cuvine să cântăm cântece păgâne, să jurăm pe idoli 
sau să ne ținem de auguri, preziceri, divinaţii, palpări sau alte practici 
iudaice; căci acest lucru e impios şi duşmănos cunoaşterii lui Dumnezeu 


! Ele opresc însă nu numai cele privitoare la idoli, dar când legiuiesc despre 
luminătorii cerului ne îndeamnă nici să nu jurăm pe ei, nici să-i adorăm, căci 
spune: „Nu cumva văzând soarele, luna şi stelele, să fi amăgit şi să te închini 
lor” [Dr 4, 19). Şi altundeva: „Nu vă învățați după căile păgânilor şi nu vă 
temeți de semnele cerului” [Jr 10, 2]. ? Fiindcă stelele şi luminătorii s-au dat 
oamenilor spre luminare [Fe 1, 15], nu spre închinare/venerare, chiar dacă în 
răutatea lor israeliţii s-au închinat fâpturii în locul Făcătorului [Rm 1, 25], 
insultând Creatorul şi admirând creatura mai mult decât se cuvine, când 
făcându-şi vițel în pustiu [/ș 32, 4], când închinându-se lui Beelfegor [Nm 
25, 3], iar altă dată lui Baal [Jd 2, 13] și Tamuz [Xz 8, 14] şi Astartei Sidonu- 
lui [3 Rg 11, 5.7], sau lui Moloh [4 Rg 23, 10] şi Kemoş [/z 8, 16], ori soa- 
relui, cum stă scris la lezechiel, sau chiar unor animale necuvântătoare, ca 
boul lui Apis şi țapul lui Mendes la egipteni, ori unor zei de argint şi aur ca în 
ludeea. * Pentru toate acestea Dumnezeu a spus amenințându-i prin profetul: 
„Nu i-a ajuns casei lui luda să facă aceste urâciuni pe care le-a făcut, pentru 
că a umplut pământul cu fărădelegi ca să Mă înfurie pe Mine? lată sunt ca 
unii care iau în râs, şi Eu voi lucra cu mânie, ochiul Meu nu va cruța nici 
nu voi avea milă: vor striga în urechile Mele cu glas mare şi nu-i voi auzi” 
[iz 8, 17-18]. * Vedeţi, iubiţilor, câte spune Domnul împotriva idolatrilor şi 
a celor ce adoră soarele şi luna. 

"De accea, ca om al lui Dumnezeu creștinul nu trebuie să se jure nici pe 
soare, nici pe lună, nici pe stele, nici pe cer, nici pe pământ sau pe vreuna 
din stihii, mică sau mare. í Căci dacă Învățătorul ne-a poruncit să nu jurăm pe 
Dumnezeu Care este, ca vorba noastră să fie mai de crezare decât pământul, 
nici pe cer, pentru că e o impietate păgână, nici pe lerusalim ori pe locaşul 
sfânt al lui Dumnezeu, pe altar, pe dar sau pe aurul templului ori pe capul 
nostru [Mt 5, 35; 23, 16-22], pentru că e un obicei care vine din stricăciunea 
iudaică, de aceea trebuie şi oprit, ci porunceşte credincioşilor ca la ei da să fie 
da și nu, nu, iar ceea ce e în plus decât acestea vine de la cel rău [/c 5, 12; 
Mt 5, 37]; de aceea cu cât mai mult sunt sub pedeapsă cei ce se jură pe nume 
mincinoase, slăvind cele părute în locul celor adevărate? Din pricina răutății lor 
[Rm 1, 28] Dumnezeu i-a predat acestei nebunii de a face cele ce nu se cuvin. 


XIII. Lista sărbătorilor Domnului pe care trebuie să le păzim 
şi când anume trebuie celebrate fiecare din ele 


lny se e > ie . . . A N _x y . 
Păziţi zilele sărbătorilor, fraţilor, şi mai întâi să fie celebrată de voi Naş- 
terea în ziua a 25-a a lunii a 9-a. ° După care să vă fie cea mai cinstită Arăta- 


680 CANONUL ORTODOXIEI I. Canonul apostolic 


rea, în care Domnul v-a făcut arătarea Dumnezeirii Lui; aceasta să se facă în 
ziua a 6-a a lunii a 10-a. * După care să fie păzit postul Păresimilor care are 
în el aducerea-aminte de purtarea şi legiuirea Domnului. Acest post să se să- 
vârşească înaintea postului Paştelui începându-l luni şi terminându-l vineri. 
“ După care, oprind postul, începeți sfânta săptămână a Paştelui postind-o 
toți cu frică şi cutremur, rugându-vă în aceste zile pentru cei ce au pierit. 


XIV. Despre pătimirea Domnului şi ce s-a făcut în fiecare zi a ei 


! Fiindcă au început să facă uneltirea împotriva Domnului în ziua a doua a 
sâmbetei [luni] în luna întâi, xanticos, şi sfatul lor s-a întins până în ziua a 
treia a sâmbetei [marţi], iar în a patra [miercuri] au hotărât să-L lichideze 
prin cruce. ? Şi Iuda cunoştea acestea. Fiind el corupt de multă vreme, a fost 
atunci lovit cu iubire e arginți de însuşi diavolul, pentru că i se încredințase 
de mult punga şi, deşi fura cele ale săracilor [/n 12, 6], nu fusese izgonit de 
Domnul din îndelungă-răbdare. Dar pe când mâncam noi împreună cu EI, 
vrând atât să-l cumințească pe el, cât şi să ne înveţe preştiinţa Lui, a zis: 
„Amin vă spun vouă, unul dintre voi Mă va trăda” [/n 13, 21]. 3 Şi când fie- 
care din noi a spus: „Oare eu?” [Mc 14, 19], iar Domnul tăcea, ridicându-mă 
eu, unul din cei Doisprezece, care eram mai iubit de El decât ceilalţi, L-am 
rugat rezemat de pieptul Lui să spună cinc să fie cel care-L va trăda (/n 
13, 23-25], şi nici atunci bunul Domn nu ne-a spus numele lui, dar a dat două 
semne ale trădătorului: unul spunând: „Cel ce şi-a întins cu Mine mâna în 
blid” [Mt 26, 23], iar al doilea zicând: „Cel căruia voi da bucăţica de pâine 
după ce am înmuiat-o” [/n 13, 26). “ Şi deși acela a zis: „Nu sunt eu, rabi?” 
[Mt 26, 25], Domnul n-a zis „nu”, ci: „Tu ai zis”, şi vrând să-l facă să se 
teamă de acesta a zis: „Vai omului aceluia prin care va fi trădat Fiul Omului; 
mai bine era pentru el dacă nu s-ar fi născut” [Mt 26, 24]. ` Dar deși a auzit 
acestea, ducându-se a zis preoţilor: „Ce vreţi să-mi daţi şi eu vi-L voi preda 
vouă? lar ei i-au propus treizeci de arginţi” [Mt 26, 15]. 

í Şi mâncând noi în ziua a cincea [joi] la El Paştele, când şi-a întins acela 
mâna în blid, a luat bucăţica şi a ieşit în noapte [/n 13, 30], Domnul ne-a zis: 
„A venit ceasul ca să vă risipiţi și să Mă lăsaţi singur” [/n 16, 32]. Şi deși 
fiecare spunea sus şi tare că nu-L va părăsi, iar eu Petru făgăduiam să mor 
împreună cu El [Mt 26, 33; In 13, 37], El mi-a zis: „Amin zic ţie, înainte de 
a cânta cocoşul, Mă vei tăgădui de trei ori” [Mr 26, 34; Lc 22, 34). 7 Iar după 
ce ne-a predat Tainele, antitipuri ale cinstitului Său Trup și Sânge, fără ca 
luda să fi fost împreună cu noi, a ieşit pe Muntele Măslinilor, aproape de 
pârâul cedrilor, unde era o grădină [Mt 26, 30; In 18, 1]; iar noi eram împre- 
ună cu El, spuneam imne după obicei [Mr 26, 30]. ê Şi despărțindu-se nu mult 

de noi, Se ruga Tatălui zicând: „Părinte, depărtează de la Mine acest pahar! 
Dar să nu fie voia Mea, ci a Ta” [Le 22, 41-42]. Şi făcând aceasta de trei ori, 
pentru că din deprimare noi căzuserăm în somn, venind ne-a spus: „S-a apro- 
piat ceasul şi Fiul Omului va fi predat în mâinile păcătoşilor” [Mt 26, 45]. 

” Şi iată-l pe Iuda şi împreună cu el o gloată de necredincioşi, şi drept 
semn al trădării le arată o sărutare vicleană [Lc 22, 48], iar cei ce au primit 
semnalul convenit L-au prins pe Domnul și legându-L L-au adus la casa lui 
Caiafa arhiereul [Mt 25, 57], în care era adunat nu mult popor, ci o gloată, nu 
un sfânt consiliu de bătrâni, ci un sinedriu fără de lege şi un sfat de necre- 
dincioşi. Aceştia făcând multe împotriva Lui n-au lăsat deoparte nici un fel 
de ocară, scuipându-L, înjurându-L, pălmuindu-L, ocărindu-L, punându-L la 
încercare, cerându-l o ghicire în loc de o profeție, numindu-L prefăcut, huli- 
tor, călcător al Legii lui Moise, surpător al Templului, desființător al jertfe- 
lor, duşman al romanilor, potrivnic Cezarului. " Și îmbătându-se în acestea 
impotriva lui până dimineaţa în zori, aceşti tauri şi câini (Ps 21, 13. 17] L-au 
dus la Ana, care cra socrul lui Caiafa [/n 18, 13], şi acolo făcând lucruri 
asemănătoare, pentru că era ziua pregătirii [In 19, 14], L-au predat guverna- 
torului roman Pilat învinuindu-L. de lucruri multe şi grele, din care însă n-au 
putut dovedi nimic, drept pentru care nemulţumit guvernatorul a zis: „Nu 
găsesc în el nici o vină” [Le 23, 4. 14]. 

'! Şi atunci aducând doi martori mincinoşi au vrut să-L calomnieze, dar 
întrucât aceştia au fost găsiţi în dezacord au adus afacerea spre înaltă trădare 
zicând: „Acesta a spus despre sinc că e împărat şi se opune plătirii de impo- 
zite Cezarului” [Le 23, 21]. © Şi înşişi acuzatorii s-au făcut martori, judecă- 
tori şi împuterniciţi cu verdictul spunând: „Răstigneşte-L! Răstigneşte-L!” 
[Le 23. 21: In 19,6], ca să se împlinească ce s-a scris despre El în Profeți: 
„Adunatu-s-au asupra mea martori nedrepți şi nedreptatea a mințit ei înseși” 
[Ps 26, 12], şi iarăşi: „Înconjuratu-m-au câini mulți, adunarea celor răi m-a 
împresurat” [Ps 21, 13. 17], şi altundeva: „Făcutu-mi-s-a moştenirea mea ca 
un leu în pădure, şi-a ridicat glasul împotriva mea” [Zr 12, 8]. Pilat, aşadar, 
făcându-şi de ruşine stăpânirea prin laşitate, şi-a arătat răutatea slujind în 
locul Celui Drept mulțimilor, şi deşi a dat mărturie despre El ca despre un 
nevinovat, L-a predat ca pe un vinovat de pedeapsă crucii, cu toate că romanii 
fixaseră drept lege ca nimeni nedovedit să nu fie trimis la moarte. 

'1 lar călăii, punând mâna pe Domnul slavei [/ Co 2, 8], L-au pironit pe 
lemn răstignindu-L la ceasul al şaselea [/n 19, 14] după ce primiseră sentința 
despre El la ceasul al treilea [Me 15, 25]. După care l-au dat să bea oțet 
amestecat cu fiere, apoi l-au împărțit hainele trăgând sorți, după care au răs- 
tignit împreună cu El de-a dreapta şi de-a stânga Lui doi răufăcători, ca să se 
împlinească Scriptura: „Datu-Mi-au de mâncare fiere şi în setea Mea M-au 

adăpat cu oţet” [Ps 68, 22], şi iarăşi: „Împărţitu-Mi-au hainele Mele lor 
înşile şi pe haina Mea au aruncat sorţi” [Ps 21, 19], şi altundeva: „Și cu cei 
fără de lege a fost socotit” [Z/s 53, 12]. '% După care trei ceasuri s-a făcut 
întuneric, de la ceasul al şaselea la ceasul al nouălea [Mt 27, 45], şi spre seară 
s-a arătat iarăşi lumina precum stă scris: „Nu va fi nici zi, nici noapte, și spre 
seară va fi lumină” [Za 14, 7]. “7 lar pe la ceasul al nouălea lisus a strigat cu 
glas mare şi a zis Tatălui: „Dumnezeul Meu, Dumnezeul Meu, de ce M-ai 
părăsit?” [Ps 21, 2; Mt 27, 46]. Şi după puţin strigând cu glas a zis: „Părinte, 
iartă-i, că nu ştiu ce fac” [Lc 27, 50] şi adăugând: „În mâinile Tale Îmi pun 
duhul Meu” [Lc 23, 46; Ps 30, 6], şi-a dat duhul şi înainte de a apune soarele 
a fost îngropat într-un mormânt nou [Mt 27, 60]. 

18 jar înviind din morți când se lumina în ziua întâi a sâmbetelor [Mt 28, 1] 
a împlinit cele ce ne spusese înainte de Pătimire zicând: „Trebuie ca Fiul 
Omului să facă trei zile şi trei nopți în inima pământului” [Mr 12, 40). Şi 
înviind din morţi S-a arătat cel dintâi Marici Magdalena şi Mariei lui lacob 
[Me 16, 1-9], apoi lui Cleopa pe cale [Le 24, 18. 32), iar după aceasta nouă, 
ucenicilor Lui care fugiserăm de frica iudeilor (/n 20, 19; Me 16, 14), dar 
care pe ascuns ne interesam curioşi de cele privitoare la El. Acestea însă au 
fost scrise în Evanghelie. 

% El ne-a îndemnat aşadar să postim aceste șase zile din pricina impietăţii 
şi nelegiuirii iudeilor, poruncindu-ne să-i plângem şi să ne îndurerăm pentru 
pierzania lor, căci şi El a vărsat lacrimi pentru ei pentru că nu ştiau vremea 
cercetării lor [Le 19, 41. 44]. Ne-a poruncit să postim miercurea şi vinerea: 
miercurea din pricina trădării, iar vinerea din pricina Pătimirii. Dar ne-a po- 
runcit să încetăm postul sâmbăta la cântatul cocoșului, dar în însăşi ziua de 
sâmbătă să postim, nu pentru că trebuie să postim sâmbăta, întrucât aceasta 
e o odihnă de creaţie, ci pentru că trebuie să postim doar în sâmbăta aceea. 
întrucât în ea Creatorul a fost sub pământ. ”” Fiindcă în însăși sărbătoarea lor 
au pus mâna pe Domnul, ca să se împlinească cuvântul spus: „Pus-au semnele 
lor în mijlocul sărbătorii lor şi ei nu ştiau” [Ps 73, 4-5). Trebuie aşadar să 
Plângem pentru ei, pentru că atunci când a venit Domnul n-au crezut în El, ci 
au scuturat de la ei învățătura Lui, condamnându-se ca nevrednici de mântuire. 


XV-XVI. Enumerare a prezicerilor profetice care-L vesteau pe Hristos 
şi al căror deznodământ l-au văzut iudeii, dar din răutatea minţii n-au crezut 
că este Fiul lui Dumnezeu şi L-au condamna! la cruce pe Domnul slavei 


XV! Fericiţi aşadar voi, care odinioară nu erați popor, dar acum sunteți 
neam sfânt [/ Ptr 2, 10. 9] izbăvit din rătăcirea idolilor, din neștiinţă, din im- 
pietate; cei ce n-aţi avut parte de milă, dar acum sunteţi miluiţi [2 Ptr 2, 10) 

din pricina ascultării inimii voastre. ° Căci poarta vieţii s-a deschis vouă, 
celor dintre neamuri/păgâni, care odinioară nu eraţi iubiți, dar acum sunteţi 
îndrăgiți, popor câştigat de Dumnezeu, rânduit ca să vestească virtuțile lui şi 
despre care a spus Mântuitorul: „Am fost găsit de cei ce nu Mă căutau şi 
M-am arătat celor ce nu întrebau de Mine. Am zis: lată-Mă! neamului care 
nu chema Numele Meu” [Z/s 65, 1]. ° Căci fără să-L fi căutat, aţi fost căutați 
de El şi crezând în El v-aţi supus chemării Lui părăsind nebunia politeistă şi 
scăpând la adevăratul monoteism [monarchia], la Dumnezeu Atoateţiitorul, 
prin lisus Hristos, făcându-vă completare a numărului celor mântuiţi, zeci 
de mii de zeci de mii şi mii de mii, cum stă scris în Daniel [7, 10]. f Dar lui 
Israel cel necredincios îi spune: „Toată ziua am întins mâinile Mele spre un 
popor care nu ascultă şi contrazice, către cei ce umblă într-o cale nu bună, ci 
în urma păcatelor lor, un popor care Mă întărâtă înaintea Mea” [/s 65, 2-3]. 

XVI ! Vedeţi, aşadar, cum a înfuriat poporul pe Domnul necrezând în El. 
De aceea spune: „Au întărâtat pe Duhul Sfânt şi El S-a întors cu dușmănie 
împotriva lor” [/s 63, 10]. - Căci îi ţinea o orbire din pricina răutății minţii lor, 
pentru că văzându-L. pe lisus n-au crezut că e Hristosul/Mesia lui Dumnezeu, 
Fiul Unul-Născut, născut de El înainte de toți vecii, Cuvânt, Dumnezeu, pe 
Care nu L-au recunoscut din pricina necredinţei nici prin lucrările Lui, nici 
prin profețiile scrise despre El. * Căci faptul că se va naşte dintr-o Fecioară 
îl citeau în Isaia: „lată, Fecioara va lua în pântece şi va naşte un Fiu şi vor 
chema Numele Lui Emanuel! [Zs 7, 14]. Că un Copil mic S-a născut şi un Fiu 
s-a dat nouă a cărui stăpânire este peste umărul Lui, și se va chema numele 
Lui Înger de mare sfat, Sfetnic minunat, Dumnezeu tare, Puternic, Stăpân al 
păcii, Părinte al veacului ce va veni [Zs 9, 5].” * Iar dacă din pricina răutăți- 
lor covârșitoare nu-L ascultă o spune tot Ei: „Doamne, cine a crezut auzului 
nostru și braţul Domnului cui i s-a descoperit?” [/s 53, 1]. Şi iarăşi: „Cu auzul 
veţi auzi și nu veți înţelege, uitându-vă vă veţi uita, dar nu veți vedea, căci 
s-a învârtoşat inima acestui popor” [/s 6, 1—10]. 3 De aceea s-a luat de la ei 
cunoașterea, pentru că atunci când vedeau şi-au întors ochii în altă parte şi 
când auzeau nu auzeau. 

Vouă însă, celor din păgâni, vi s-a dat Împărăţia [Mr 21, 43], pentru că 
fără să-L fi cunoscut pe Dumnezeu, crezând prin vestire/propovăduire, L-aţi 
cunoscut, sau mai bine zis aţi fost cunoscuţi de El [Ga 4, 9] prin lisus Mân- 
tuitorul şi Izbăvitorul celor ce nădăjduiesc în El. f Căci trecând de la obice- 
iurile dinainte cu osteneli zadarnice, privind de sus la idolii neînsuflețiți şi 
dispreţuind demonii care sunt în întuneric, alergând la Lumina cea adevărată 
[In 1, 9] şi cunoscând prin ea pe Unul şi Singurul Dumnezeu adevărat şi Tată 
(In 17, 3], v-aţi arătat moştenitori ai Împărăției Lui. 7 Botezaţi fiind în moar- 
tea Domnului [Rm 6, 3] şi în învierea Lui, ca nişte prunci nou-născuţi [7 Ptr 

2, 2], trebuie să fiţi nelucrători față de tot păcatul, căci nu mai sunteţi ai 
voştri înşivă, ci ai Celui ce v-a răscumpărat prin Sângele Lui [/ Co 6, 19-20). 
$ Căci despre Israelul de odinioară a zis Domnul din pricina necredinţei lor: 
„Se va ridica de la ei Împărăția lui Dumnezeu şi se va da neamului care face 
roadele ei” [Mt 21, 43], adică: dându-și Împărăţia vouă, celor ce odinioară 
eraţi străini, departe de EI, primeşte roadele recunoștinței. ° Căci voi sunteți 
cei ce ați fost trimişi odinioară în vie şi n-aţi ascultat, iar aceia sunt cei care 
au ascultat [Mt 21, 28. 29]. Voi sunteţi cei cărora, părându-vă rău de contra- 
zicerea voastră, lucraţi acum în ea, ei însă suportând cu greu făgăduinţele lor, 
nu numai că au părăsit via nelucrată, dar scoțându-l afară din vie l-au omorât 
pe însuşi moştenitorul ei [Mf 21, 38-39]. “ Şi El, Care a fost respins de ei ca 
o piatră inutilă, a fost primit de voi ca o Piatră unghiulară [Mt 21, 42), de 
aceea zice despre voi: „Un popor, pe care nu-l cunoşteam Mi-a slujit, M-a 
auzit cu auzul urechii” [Ps 17, 44-45). 


XVII. Cum anume trebuie să se facă Paştele şi când, 
şi că nu trebuie prăznuit împreună cu evreii 


! Aşadar, fraţilor, voi care aţi fost răscumpărați cu scumpul Sânge al lui 
Hristos [/ Ptr 1, 19], trebuie să ţineţi în mod exact zilele Paştelui cu toată 
grija după echinocţiu, ca nu cumva să faceţi de două ori pe an pomenirea 
singurei Pătimiri, ci o singură dată pe Cel ce a murit o singură dată, nepăzind 
însă prăznuirea lui împreună cu iudeii. ` Fiindcă acum nu e nici o comuniune 
între noi şi ei [2 Co 6, 14-15], căci au rătăcit în însăși hotărârea privitoare la 
ce cred că săvârşesc, cum rătăciți şi departe de adevăr sunt din toate părțile. 

? Voi însă păziți strict echinocțiul de primăvară, care are loc în ziua a 22-a a 
lunii a 12-a, care e dystos; observând şi ziua a 21-a a lunii, pentru ca ziua a 
14-a să nu cadă în altă săptămână şi din neştiinţă să săvârșim Paştele de două 
ori pe an sau să prăznuim Învierea Domnului nostru lisus Hristos în altă zi 
decât numai în Ziua Domnului [Duminica]. 


XVIII. Rânduială despre Marea Săptămână a Paştelui 


! În zilele Paştelui aşadar postiţi şase zile începând de Luni până Vineri şi 
Sâmbătă, folosind doar pâine, sare şi legume şi drept băutură apă, iar de la vin 
şi carne abțineţi-vă în aceste zile; căci sunt zile de doliu, nu de sărbătoare. 
? Vinerea şi Sâmbăta postiţi toată ziua, cei ce au atâta putere, negustând ni- 
mic până la cântatul de noapte al cocoşului; iar dacă cineva nu poate să le 
lege împreună, să păzească măcar Sâmbăta. Căci zice undeva Domnul vor- 
bind despre El Însuşi: „Când va fi luat de la ei Mirele, vor posti atunci în 


acele zile” [Le 5, 35]. 

XIX. Despre privegherea Sâmbetei Mari şi despre Ziua Învierii 


! Aşadar în aceste zile a fost El luat de la noi de către cei ce poartă în chip 
mincinos numele de iudei (cf. Ap 2, 9; 3, 9], a fost țintuit de cruce şi socotit 
cu cei fără de lege [Zs 53, 12; Mc 15, 28]. ? De aceea vă îndemnăm şi pe voi 
să postiți aceste zile până seara, așa cum şi noi am postit când a fost luat de 
la noi. ar în celelalte zile înainte de Vineri, fiecare să mănânce la ceasul al 
nouălea sau seara ori cum poate fiecare, încetând postul din seara zilei de Joi 
până la cântatul cocoșului. ? De cu seară până la cântatul cocoșului şi până 
când se luminează de zi în prima zi a săptămânii [duminică], privegheați 
adunându-vă în biserică, staţi veghind şi rugându-vă lui Dumnezeu toată 
noaptea citind Legea, Profeţii și Psalmii până la cântatul cocoșului. Și bote- 
zându-vă catehumenii şi citind Evanghelia cu frică şi cutremur şi grăind po- 
porului cele spre mântuire, încetaţi doliul vostru şi rugați pe Dumnezeu să 
întoarcă pe Israel şi să primească loc de pocăință şi iertare a necredinţei lui. 
“ Pentru că, spălându-şi mâinile, judecătorul străin [Pilat] a zis: „Nevinovat 
sunt eu de sângele dreptului acestuia; voi veţi vedea” [Mt 27, 25]. lar când 
Pilat a zis: „Să răstignesc pe împăratul vostru?”, ei au strigat: „Nu avem îm- 
părat decât pe Cezarul [In 19, 15]. Răstigneşte-l! Răstigneşte-l! [Zn 19, 6]. 
Căci oricine se face pe sine însuşi împărat se împotriveşte Cezarului, şi dacă-l 
dezlegi pe acesta, nu eşti prieten al Cezarului! [In 19, 12]” ? Şi Pilat guver- 
natoru! și Irod regele au dat poruncă să-L răstignească şi s-a împlinit cuvântul 
spus: „Pentru ce s-au întărâtat neamurile şi popoarele au cugetat lucruri 
deșarte? Împărații pământului au stat şi căpeteniile s-au adunat împotriva 
domnului şi împotriva Unsului/Hristosului Său [Ps 2, 1-2] şi L-au azvârlit 
pe Cel lubit al Său ca pe un hoit scârbos [7s 14, 19].” 

* Și pentru că El a fost răstignit Vinerea şi S-a sculat când se lumina de 
Duminică, s-a împlinit Scriptura care spune: „Scoală-Te, Dumnezeule, judecă 
pământul, că Tu vei moşteni în toate neamurile!” [Ps 81, 8]. Şi iarăşi: „Acum 
Mă voi scula, zice Domnul, Mă voi pune mântuire; o voi anunţa deschis” 
[Ps 11,6]. Şi: „lar Tu, Doamne, miluieşte-mă şi mă scoală, şi le voi răsplăti 
lor” [Ps 40, 11]. 7 De aceea şi voi, pentru că Hristos a înviat, aduceţi-l jertfa 
voastră, despre care a poruncit prin noi zicând: „Aceasta să faceţi întru po- 
menirea Mea” [Lc 22, 19; 7 Co 2, 24] şi atunci rupeți postul, veselindu-vă 
şi prăznuind, pentru că arvuna învierii voastre, lisus Hristos, S-a sculat din 
morţi [7 Co 15, 20] şi aceasta să vă fie drept lege veşnică [Lv 16, 34] până la 
sfârşitul veacului [Mt 28, 30], până ce va veni Domnul [7 Co 15, 26]. 8 Căci 
pentru iudei Domnul e încă mort, dar pentru creştini a înviat; pentru unii e 
aşa din pricina necredinței, iar pentru alţii din pricina certitudinii, pentru că 
nădejdea în El e viață nemuritoare şi veşnică. 

XX. Prezicere profetică despre Domnul 
pe care iudeii o citesc pe 10 septembrie 


! Iar după opt zile să vă fie iarăşi o sărbătoare cinstită această zi a Opta, 
în care m-a încredințat de învierea Lui pe mine, Toma, care nu credeam, 
arătându-mi locul cuielor şi rana suliţei în coastă [/n 20, 24-29]. ? Şi numă- 
rând iarăşi patruzeci de zile de la prima Duminică [a Paștelui], în joia de 
după duminică prăznuiți praznicul Înălţării Domnului, în care plinind toată 
economia şi rânduiala a urcat la Dumnezeu și Tatăl care L-a trimis, șezând 
de-a dreapta puterii [Mt 26, 64] şi aşteptând până ce vrăjmașii Lui vor fi 
puşi sub picioarele Sale [Ps 109, 1; / Co 15, 25] şi va veni la sfârşitul vea- 
cului cu putere şi cu slavă multă să judece viii şi morţii şi să dea fiecăruia 
după faptele lui; atunci ÎI vor vedea pe Fiul iubit al lui Dumnezeu, pe Care 
L-au împuns, şi recunoscându-L vor jeli pentru ei înşişi seminţie pe seminţie 
şi femeile lor separat [Za 12, 10. 2]. ° Căci şi acum adunându-se în ziua a 10-a 
a lunii gorpeos citesc Plângerile, în care se spune: „O suflare înaintea feței 
noastre, Unsul Domnul a fost prins în stricăciunile lor” [P/g 4, 20], şi pe 
Baruh, în care stă scris: „Acesta este Dumnezeul nostru și altul pe lângă El 
nu se va mai socoti. Aflat-a toată calea ştiinţei și a arătat-o lui Iacob, slujito- 
rul Său şi lui Israel, cel iubit de El. După acestea pe pământ S-a arătat şi cu 
oamenii a petrecut” (Bar 3, 36-38]. Şi când citesc, se lovesc şi jelesc, cum 
cred ei, pustiirea făcută de Nabucodonosor, în realitate făcând fără să vrea 
începutul plânsului care-i va cuprinde. ” lar la zece zile după Înălțare se îm- 
plinesc cincizeci de zile de la prima Duminică [a Paștelui]; să vă fic o sărbă- 
toare mare; căci în ea la ceasul al treilea a trimis Domnul lisus darul Duhului 
Sfânt [FA 2] şi toţi ne-am umplut de lucrarea Lui și am vorbit în limbi noi, 
cum făcea să răsune în noi, şi am vestit iudeilor şi păgânilor că El este 
Hristosul/Mesia lui Dumnezeu, Cel hotărât de El Judecător al viilor şi al 
morţilor [F4 10, 42; 7 Ptr 4, 5]. 

Ž De El a dat mărturie Moise zicând: „A primit Domnul de la Domnul foc 
şi l-a făcut ploaie” [Fc 19, 24]. Pe El L-a văzut lacob ca om şi a zis: „Am 
văzut pe Dumnezeu față către față şi a scăpat teafăr sufletul meu” [Fe 32, 31]. 
Pe El L-a primit în ospeţie Avraam şi L-a mărturisit judecător şi Domn al 
său [Fc 18]. í Pe El L-a văzut Moise în rug [Z5 3]; despre El a zis în Deute- 
ronom: „Profet vă va ridica Domnul Dumnezeu din fraţii voştri, ca mine; 
pe el să-l ascultați în toate câte vă va grăi vouă, iar orice suflet care nu va 
asculta de profetul acela va fi stârpit din poporul său” [Dr 18, 15. 19; Lv 

23, 29]. 7 Pe El L-a văzut Isus al lui Navi, general înarmat al puterii Domnu- 
lui [fos 5, 14], luptând ca aliat împotriva lerihonului şi, căzând la picioarele 
Lui, I s-a închinat ca un sclav stăpânului său. Pe E! cunoscându-L. Samuel 

Uns/Hristos al lui Dumnezeu [7 Rg 12, 3. 5], i-a numit unşi/hristoşi pe preoți 
şi pe împărați. % Pe El cunoscându-L a cântat David despre El această cân- 
tare, spunând: „Încinge-Te cu sabia peste coapsă, Puternice, în strălucirea şi 
frumuseţea Ta. Încordează-Ți arcul, propăşeşte și domneşte de dragul adevă- 
rului, blândeţii şi dreptății, şi dreapta Ta Îți va fi călăuză minunată. Ascuţite 
sunt săgețile Tale, Puternice, popoare sub Tine vor cădea. De aceea Te-a uns 
pe Tine Dumnezeu, Dumnezeul Tău, cu untdelemnul veseliei mai mult decât 
pe părtaşii Tăi” [Ps 44, 4-7. 2]. 

Despre El a vorbit şi Solomon ca în numele Lui: „Domnul m-a zidit ca 
început al căilor Lui pentru lucrurile Lui; înainte de veac m-a întemeiat, întru 
început, înainte de a face pământul, înainte de a ieşi izvoarele apelor, înainte 
de a fi întemeiaţi munţii, înaintea tuturor colinelor pe mine m-a născut” 
[Pr 8, 22-25]. Şi iarăşi: „Înţelepciunea şi-a zidit sieși o casă” [Pr 9, 1]. 
' Despre El a vorbit Isaia: „Un toiag a ieşit din rădăcina lui lesei şi o floare 
va răsări din rădăcină. Şi rădăcina lui lesei va fi ca cel ce se ridică să stăpâ- 
nească neamurile; în el îşi vor pune nădejdea” [Zs 11, 10]. lar Zaharia: „lată 
împăratul tău vine la tine drept şi mântuind, blând şi călare pe asin, pe mânzul 
asinei” [Za 9, 9). ” Despre El spune Daniel că este Fiu al Omului care vine 
la Tatăl (Dn 7, 13-14] şi primeşte toată judecata şi cinstea şi este piatra tăiată 
din munte fără mână de om, care a ajuns un munte mare şi a umplut tot 
pământul [Dn 2, 34-35] zdrobind mulțimea [poliarchia] stăpânirilor locale şi 
mulțimea zeilor celor fără Dumnezeu, vestind pe Unul Dumnezeu şi arătând 
monarhia romanilor. 

'2 Despre El a spus şi leremia profeţind: „O suflare înaintea feţei noastre, 
Unsul Domnul a fost prins în stricăciunile lor; El de care spuneam: în umbra 
Lui vom trăi între neamuri/păgâni” [Pig 4, 20]. lezechiel și ceilalți profeți 
L-au numit peste tot Uns/Hristos, Domn, Împărat, Judecător, Legiuitor, 
Înger al Tatălui, Dumnezeu Unul-Născut. ” Pe Acesta deci vi-L vestim şi 
noi Dumnezeu Cuvânt Care a slujit Dumnezeului Său şi Tatălui la creaţia a 
toate; dacă credeţi în El, veţi fi vii, dacă nu credeţi, veţi fi pedepsiţi. „Căci 
cine nu ascultă de Fiul nu va vedea viaţa, ci mânia lui Dumnezeu rămâne 
peste el” [/n 3, 36). 

'4 Aşadar, după ce aţi prăznuit o săptămână Cincizecimea, postiți şi după ea 
o săptămână, căci este un lucru drept să ne veselim de darul lui Dumnezeu și 
să postim după relaxarea care urmează. !* Căci şi Moise şi Ilie au postit pa- 
truzeci de zile [Zş 34, 38; 3 Rg 19, 8], iar Domnul n-a mâncat trei săptămâni 
pâine bună, iar carne şi vin n-au intrat în gura Lui [Dn 10, 2-3]. Şi fericita 
Ana, când l-a cerut pe Samuel, a zis: „Vin şi sicheră n-am băut, iar sufletul 
meu s-a vărsat înaintea Domnului” [7 Rg 1, 15]. '€ Şi ninivitenii au scăpat 
de experiența urgiei postind trei zile şi trei nopţi [Zona 3, 4—5]; tot postind au 

scăpat de năvala necredincioșilor Holofren şi Aman atât Ester şi Mardoheu 
[Est 4, 16], cât şi ludita [8, 6]. Şi David spune: „Genunchii mei au slăbit de 
post şi trupul meu s-a topit din pricina untdelemnului” [Ps 108, 24]. 7 Aşadar 
şi voi cereți de la Dumnezeu cererile voastre postind. 

18 Jar după această săptămână de post vă poruncim să postiţi în toată mier- 
curea și vinerea, iar prisosul care rămâne din postirea voastră să-l daţi săra- 
cilor, “° În orice sâmbătă însă, afară de una singură, şi în orice duminică 
veseliți-vă săvârşind adunări; căci vinovat de păcat va fi cel ce posteşte 
duminica, pentru că e ziua Învierii, sau care e posomorât de Cincizecime şi 
de orice zi de sărbătoare a Domnului; fiindcă în ele trebuie să ne veselim, nu 
să plângem. 


Cartea VI: Despre schisme şi erezii 


1. [Despre schisme] 


' Înainte de toate, păziți-vă, episcopi, de cumplitele, relele şi neîngăduitele 
erezii, fugind de ele ca de focul care-i arde pe cei ce sc apropie de el. Fugiţi şi 
de schisme. Că nu e îngăduit nici să plecăm mintea spre necuvioasele erezii, 
nici să ne separăm de cei de un gând cu noi din pricina iubirii de stăpânire 
[philarchian]. * Căci îndrăznind unii în vechime unele ca acestea, n-au scăpat 
de pedeapsă. Căci Datan şi Abiron, care s-au opus lui Moise, au fost înghitiți 
în pământ, Core și cei două sute împreună cu el, care s-au răzvrătit împo- 
triva lui Aaron, au fost mistuiţi de foc [Nm t6], iar Mariam care l-a ocărât 
pe Moise pentru că era căsătorit cu o păgână a fost scoasă afară din tabără 
timp de șapte zile, pentru că spunea că Moise luase drept soţie o etiopiancă 
[Nm 12]. * La fel şi Azaria, numit şi Ozia, care era rege al lui Iuda, îndrăz- 
nind să ia asupra lui preoția şi vrând să tămâieze — ceea ce nu i se cuvenea —, 
deşi a fost oprit de arhiereul Azaria şi optzeci de preoți. dar nu a ascultat, a 
fost atins de lepră pe frunte şi s-a grăbit să iasă, pentru că-l vădise Domnul 
[2 Par 26, 16-21]. 


II. Că nu e îngăduit să ne răsculăm 
nici împotriva împăraţilor, nici a preoților 


! Să fim cu luarea-aminte, iubiților, care e faima răzvrătiţilor şi care e ver- 
dictul asupra lor. Căci dacă cel ce se ridică împotriva împăraţilor e vrednic de 
pedeapsă, chiar dacă e fiu sau prieten al lor, cu cât mai mult cel ce se ridică 
împotriva preoţilor? Deoarece pe cât preoția e mai bună decât împărăţia, 
întrucât lupta ei este pentru suflet, cu atât mai mult cel ce a îndrăznit să o 
disprețuiască are o pedeapsă mai gravă decât cel ce disprețuiește împărăția. 

? Pentru că nici unul nu scapă nepedepsit, căci nici Abesalom, nici Abedadan 
n-au scăpat nepedepsiţi [2 Rg 18-20}, nici Core şi Datan [Nm 16]: primii 
s-au răsculat împotriva lui David râvnind împărăția, iar ceilalți împotriva lui 
Moise rivalizând cu el pentru întâietăți. * Abesalom îl vorbea de rău pe David, 
tatăl său, ca pe un judecător nedrept spunând fiecăruia: „Cuvintele tale sunt 
frumoase, dar nu este cine să te asculte şi să-ți facă dreptate; cine mă va face 
stăpân?” [2 Rg 15, 3-4). f lar Abedadan spunea: „N-am nici o parte cu David 
şi nici o moştenire cu fiul lui lesei” [2 Rg 20, 1]. Evident nu suporta să fie 
stăpânit de David, despre care Dumnezeu spusese: „Am găsit pe David fiul 
lui lesei bărbat după inima mea, care va face toate voile Mele” (FA 13, 22]. 

Tar Datan, Abiron şi cei ai lui Core spuneau: „Oare puțin lucru e că ne-ai 
scos din pământul Egiptului, din pământul în care curge lapte şi miere? De 
ce ne-ai scos ochii? Şi tu să stăpâneşti peste noi?” [Nm 16, 13—14]. Şi au 
făcut împotriva lui o adunare mare. 6 Tar cei ai lui Core ziceau: „Oare numai 
cu Moise a vorbit Dumnezeu?” [Nm 12, 2]. „A dat preoţia numai lui Aaron? 
Nu e sfântă toată adunarea Domnului? Şi de ce să fie preot numai Aaron?” 
[Nm 16, 3]. Şi înaintea acestora un altul a spus: „Cine te-a pus pe tine stăpân 
şi judecător peste noi?” [Z5 2, 14]. 


II]. Despre virtutea lui Moise şi necredinta neamului iudeilor 
şi despre minunile pe care le-a făcut Dumnezeu prin el 


! Şi s-au răsculat împotriva lui Moise, slujitorul lui Dumnezeu [Nm 12, 7], 
cel mai blând şi mai credincios decât toți oamenii, care de la Dumnezeu 
făcuse poporului atâtea semne şi minuni [FA 5, 12], care săvârşise spre bine- 
facerea lor lucruri slăvite şi minunate, care a adus cele zece plăgi asupra 
egiptenilor [/ş 7-12], a despărţit Marea Roșie [/ș 14] şi a ridicat apele ca un 
zid de o parte și de alta şi a dus poporul printre ele ca pe pământul uscat al 
pustiei, a scufundat pe faraon şi pe egipteni şi pe toți cei ce veneau împreună 
cu ei şi după ei, care printr-un lemn a îndulcit celor ai săi izvorul [Iş 15, 23—25) 
şi a făcut să ţâşnească din stâncă apă pentru însetarea lor [/ș 17, 6], care le-a 
dat mană din cer şi carne din văzduh [/ș 16], care le-a dat noaptea un stâlp 
de foc spre luminare şi călăuzire, iar ziua un stâlp de nor spre umbrire din 
pricina arșiţei soarelui [Ps 77, 14; Iş 13, 21], care le-a dat, primit din gura, 
din mâna şi scrierea lui Dumnezeu, Decalogul, număr desăvârşit, lipit pe 
tăblițe de piatră [Zş 31, 8], cu care Dumnezeu vorbea față către față ca cineva 
cu prietenul său [1ş 33, !1], şi despre care Acesta a zis: „Nu s-a ridicat profet 
ca Moise” [Dr 34, 10]. 

? Împotriva acestuia s-au ridicat coreiții şi rubeliții şi au aruncat pietre 
asupra lui, care se ruga şi zicea: „Să nu iei aminte la jertfa lor” [Nm 16, 15]. 

Şi slava lui Dumnezeu care s-a arătat pe unii i-a doborât la pământ, iar pe 
alții i-a ars cu foc. Şi pe căpeteniile rătăcirii schismei care spuneau: „Să ne 
dăm o căpetenie” [Nm 14, 4], pământul s-a deschis şi i-a înghiţit pe ei şi cor- 
turile lor şi lucrurile lor şi s-au pogorât de vii în iad (Nm 16, 30-35), iar pe 
coreiţi i-a dat pieirii prin foc. 


IV. Că face schismă nu cel ce se separă de necredincioși/păgâni, 
ci cel ce se depărtează de credincioşi 


! Deci dacă Dumnezeu a adus îndată pedeapsa Lui asupra celor ce făcuseră 
schismă/ruptură din iubire de stăpânire, cu cât mai mult asupra iniţiatorilor 
ereziilor impioase? Nu va aduce o pedeapsă mai viguroasă asupra celor ce 
blasfemiază providenta sau creaţia Lui? ° Voi însă, fraţilor, lăsându-vă povă- 
uiţi din Scriptură, păziți-vă să nu faceţi schisme/rupturi ale cugetului sau 
unirii voastre, pentru că iniţiatorii unei opinii neîngăduite devin pentru 
noroade santinele ale pierzaniei. ? Asemenea și voi, laicii, nu vă apropiaţi de 
cei care învaţă lucruri contrare socotinței lui Dumnezeu, nici nu vă faceți 
părtaşi ai impietăţii lor, căci zice Domnul: „Rupeţi-vă din mijlocul acestor 
bărbaţi, ca să nu pieriţi împreună cu ei” [Nm 16, 21. 26], și iarăşi: „leşiţi din 
mijlocul lor şi vă separați de ei, zice Domnul. şi nu vă atingeţi de nimic 
necurat și Eu vă voi primi pe voi” [2 Co 6, 17; Is 52, 11; [2 20, 34]. 


V. Din ce pricină a fost respins Israelul cel numit în chip mincinos așa: 
demonstrație din preziceri profetice 


' Fiindcă într-adevăr trebuie fugit de cei ce blasfemiază pe Dumnezeu, 
pentru că cei mai mulţi dintre cei necredincioşi/păgâni au o necunoaştere a lui 
Dumnezeu; aceştia sunt însă bolnavi de o răutate a gândirii pentru că luptă 
împotriva lui Dumnezeu; căci din răutatea ereticilor o molimă a ieşit peste 
tot pământul, cum spune leremia profetul [/r 23, 15]. - Căci reaua sinagogă 
a fost respinsă de Domnul Dumnezeu şi casa a fost părăsită de EI, cum se 
spune undeva: „Am părăsit casa Mea, am lăsat moştenirea Mea” [/r 12,7). 
Şi iarăşi: „Voi lăsa via Mea şi nu va mai fi tăiată, nici săpată şi în ea vor 
creşte spini, iar norilor le voi porunci să nu mai verse ploaie peste ea” [Is 5, 6]. 

1 Lăsând deci poporul [Israel] ca pe un cort într-o vie şi un adăpost într-o 
bostănărie, ca pe o cetatea împresurată [/s 1, 8], luând de la ei și Duhul Sfânt 
şi ploaia profetică, a umplut Biserica Sa cu har duhovnicesc ca râul Egip- 
tului în zilele primăverii [Sir 24, 25] şi a înălțat-o ca pe o casă aflată pe un 
munte sau „ca pe un munte foarte înalt, ca un munte închegat, un munte 
gras, în care a binevoit Dumnezeu să locuiască, căci Domnul se va sălășlui 
în el până la sfârşit” [Ps 67, 16-17]. Și în Ieremia spune: „Tron înalt de slavă 

e locul sfințirii noastre” [Zr 17, 12]. lar în Isaia spune: „Fi-va în zilele de pe 
urmă arătat muntele Domnului şi casa lui Dumnezeu va fi pe vârfurile mun- 
ților şi se va înălța peste dealuri” [Zs 2, 2]. “ Aşadar, pentru că a părăsit po- 
porul, a lăsat pustiu și templul rupând perdeaua/catapeteasma lui [Mt 27, 51] 
şi luând de la ei Duhul Sfânt, căci zice: „Iată, casa voastră vi se va lăsa pustie” 
[Mt 23, 38], şi dând harul Duhului peste voi, cei dintre păgâni, cum spune 
prin Ioil profetul: „Și va fi după acestea, zice Dumnezeu, şi voi revărsa din 
Duhul Meu peste tot trupul şi fiii voştri vor profeţi, fiicele voastre vedenii 
vor vedea şi bătrânii voştri vise vor visa” [Zoil 3, |; FA 2, 17], pentru că 
luând Dumnezeu de la popor[ul Israel] toată puterea şi lucrarea Cuvântului 
şi această supraveghere, le-a pus asupra voastră, a celor dintre păgâni. 

5 De aceea Şi diavolul, gelos pe sfânta Biserică a lui Dumnezeu, s-a mutat 
la voi iscând între voi necazuri, prigoane, agitaţii, blasfemii, schisme, erezii; 
căci pe celălalt popor [Isracl] l-a adus la el prin uciderea lui Hristos, dar pe 
voi, care v-aţi depărtat de zădărnicia lui, vă încearcă altfel, ca pe fericitul 
lov [ov 1-2]. f Căci el s-a împotrivit şi marelui arhiereu Iosua al lui losedec 
[Za 3, 1], iar pe noi a căutat de multe ori să ne slăbească, pentru ca să lip- 
sească credința noastră [Le 22, 31-32]. Dar Domnul și Învățătorul nostru, 
chemându-l la judecată, i-a zis: „„Ceartă-te pe tine Domnul, diavole, ceartă-te 
pe tine Domnul Cel ce a ales Ierusalimul! Acesta nu este oare ca un tăciune 
scos din foc?” [Za 3, 2]. lar cel ce a zis atunci celor ce stăteau înaintea arhie- 
reului: „Luaţi hainele murdare de pe el” [Za 3, 4], şi a adăugat: „lată, am 
luat fărădelegile de la tine” [Za 3, 4], Acelaşi zice acum aşa cum ne-a spus 
odinioară când eram adunaţi cu EI: „M-am rugat să nu lipsească credința 
voastră” [Le 22, 32]. 


VI. Despre ereziile iudaice 


' Gloata iudaică a avut deci şi ea erezii rele. ? Căci dintre ei sunt şi sadu- 
cheii care nu mărturisesc învierea morților. ? Şi fariseii care atribuie sorții şi 
destinului acţiunea păcătoşilor. “ Şi masboteii care neagă providența spunând 
că toate cele ce sunt s-au format în mod spontan și care retează nemurirea 
sufletului. * Şi hemerobaptiştii care dacă nu se botează în fiecare zi nu mă- 
nâncă, şi care nu se folosesc de paturi, de farfurii, vase, pahare şi scaune, 
dacă n-au fost curăţite în prealabil cu apă. Í Şi ebioniţii care sub ochii noştri 
vor ca Fiul lui Dumnezeu să fie un simplu om şi-L fac să se nască din plăce- 
rea unui bărbat și din împreunarea lui Iosif cu Maria. 7 Mai sunt şi esenienii 
care se separă de toți aceştia şi păzesc cele ale părinţilor lor. ê Aceste [erezii] 
se găsesc aşadar în poporul dinainte. Şi acum însă cel viclean, care e iscusit 
în a face răul [/r 4, 22] şi nu ştie vreodată binele, scoțând pe unii dintre noi, 
a lucrat prin ei erezii şi schisme. 

VII. De unde au răsărit ereziile la creştini 
şi cine a fost inițiatorul impietății lor [Simon Magul] 


' lar începutul noilor erezii s-a făcut așa. Diavolul s-a îmbrăcat într-un 
oarecare Simon, samarinean din satul Ghiton, de profesiune mag, şi l-a făcut 
slujitor al relei lui gândiri. ? lar când Filip, tovarășul nostru de apostolie, 
săvârşea cu darul Domnului şi lucrarea Duhului Său puterile vindecărilor în 
Samaria [FA 8], astfel încât samarinenii loviți de uimire veneau la credință 
în Dumnezeul a toate şi în Domnul nostru lisus Hristos şi se botezau în nu- 
mele Lui, văzând acest Simon semnele şi minunile săvârşite fără vrăjitoriile 
unui şarlatan, căzând în admiraţie şi crezând, s-a botezat [FA 8, 13] și stăruia 
în post şi rugăciune. Şi auzind noi harul lui Dumnezeu care s-a făcut între 
samarineni prin Filip, ne-am dus la el şi adăugând mult cuvântului învățăturii, 
punându-ne mâinile peste toți cei botezați, le-am dat prin rugăciuni împăntă- 
şirea Duhului Sfânt [FA 8, 17]. * Văzând însă Simon că prin punerea mâini- 
lor noastre se dă credincioşilor Duhul Sfânt, luând bani, ni i-a adus spunând: 
„Daţi-mi şi mie puterea aceasta, ca acela peste care-mi voi pune şi eu mâinile 
să primească Duhul Sfânt” [FA 8, 18-19]; vrând ca, așa cum l-a lipsit pe 
Adam prin gustarea din pom de nemurirea făgăduită, aşa şi pe noi, momindu-ne 
cu luarea banilor, să ne despartă de darul lui Dumnezeu, ca în schimbul 
banilor să-i cedăm darul neprețuit al Duhului. * Noi toţi tulburându-ne pentru 
aceasta, ațintindu-mi eu, Petru, privirea asupra şarpelui lucrător de cele rele 
din el, i-am spus lui Simon: „Argintul tău să fie cu tine spre picrzare, căci ai 
socotit că darul lui Dumnezeu se agonisește cu bani. Tu n-ai parte, nici moș- 
tenire la chemarea aceasta, pentru că inima ta nu este dreaptă înaintea lui 
Dumnezeu. Pocăieşte-te deci de această răutate a ta şi te roagă lui Dumnezeu, 
doar ţi se va ierta gândul inimii tale. Căci întru amărăciunea fierii și întru 
legătura nedreptăţii te văd că eşti” [FA 8, 20-23]. Iar atunci Simon temându-se 
a zis: „Rugaţi-vă voi la Domnul, pentru minc, ca să nu vină asuprea mea 
nimic din cele ce ați zis” [FA 8, 24]. 


VIII. Cine sunt urmaşii impietății lui Simon şi ce erezii au început 
în continuare (continuare şi în capitolele LX, X şi XX) 


/ lar când am ieşit între neamurile păgâne să vestim în lume cuvântul 
vieţii, atunci diavolul a lucrat în popor şi a trimis pe urmele noastre apostoli 
mincinoşi ca să profaneze cuvântul. Şi au pus înainte pe un oarecare Cleobius, 
pe care l-au adăugat lui Simon, iar aceştia au fost discipoli unui anume 
Dositei pe care, întrecându-l în renume, l-au lipsit de autoritate. Apoi au inițiat 
diverse dogme nelalocul lor şi alții: Kerint, Marcu, Menandru, Vasilide și 
Satumil. 2 Dintre care unii opinează că sunt mulți dumnezei, alţii că sunt trei 

dumnezei opuși, fără de început şi coexistenți, iar alții că există o infinitate 
de dumnezei necunoscuţi; unii anulează căsătoria, opinând că nu este un 
lucru al lui Dumnezeu, alții se scârbesc de mâncăruri, iar alții desfrânează 
fără ruşine, ca aceia care se numesc acum în chip mincinos nicolaiți. 


IX. Că vrând Simon să zboare prin unele vrăjitorii a fost doborât 
din înălțime la pământ şi şi-a zdrobit picioarele şi degetele mâinilor 
cum istoricesc Clement, Hegesip, Iustin şi Irineu 


! Simon s-a întâlnit însă cu mine, Petru, mai întâi în Cezareea lui Straton, 
unde credinciosul Corneliu, care era păgân, a venit prin mine la Domnul 
lisus [FA 10]. Şi întâlnindu-se cu mine, a încercat să distorsioneze cuvântul 
lui Dumnezeu, împreună cu mine fiind sfinţii fii Zaheu, care odinioară fusese 
vameş [Lc 19, 2], Barnaba, Nichita şi Achila, fraţii lui Clement, episcopul 
şi cetățeanul Romei, care a fost învățăcel al lui Pavel, tovarăşul nostru în 
apostolie şi colaboratorul nostru în vestirea Evangheliei. Şi în prezenţa lor 
am discutat a treia oară despre cuvântul profetului şi unitatea [monarhia] lui 
Dumnezeu, și cu puterea Domnului aruncându-l în muțenie, a fugit în Italia. 
- Şi venind la Roma, a tulburat mult Biserica, răsturnându-i pe mulți şi 
legându-i de el, uimindu-i pe păgâni cu experienţa magiei şi cu lucrarea de- 
monilor, astfel încât, ieşind în mijlocul zilei în teatrul lor, a poruncit mulți- 
milor să mă răpească şi pe mine şi a vestit în teatru că va zbura prin văzduh. 
? Toţi au fost luaţi pe sus de aceasta, dar eu mă rugam în mine însumi, şi el 
înălțat fiind de demoni zbura suspendat în văzduh, spunând că va urca la 
ceruri şi le va dărui de acolo cele bune. Și în timp ce mulțimile îl aclamau ca 
pe un zeu, eu, întinzându-mi mâinile spre cer, mă rugam ca gândul lui Dum- 
nezeu prin Domnul lisus să-l frângă pe acest individ, o adevărată plagă, şi să 
reteze puterea demonilor care se foloseau de el spre amăgirea şi pierzania 
oamenilor, dar să nu-l omoare pe cel frânt, ci să-l zdrobească. “ Şi luând cu- 
vântul mi-am aţintit privirea asupra lui Simon şi i-am zis: „Dacă eu sunt un 
om al lui Dumnezeu şi un adevărat apostol al lui Iisus Hristos şi învăţător al 
dreptei-credinţe, nu al rătăcirii, cum eşti tu, Simon, poruncesc puterilor rele 
ale apostatului dreptei-credinţe, pe care se înalță Simon Magul, să-l lase din 
stăpânirea lui, ca să se prăbuşească din înălțime spre râsul celor amăgiți de el.” 
Şi pe când spuneam eu acestea, Simon părăsit de puteri s-a prăbuşit cu vuiet 
mare şi în cădere şi-a zdrobit şoldul şi picioarele. ° Și din mulţimi s-a făcut 
un glas spunând: „Există un singur Dumnezeu, Cel pe care-L vesteşte pe 
drept cuvânt Petru şi este într-adevăr Unul Singur!” Şi mulți l-au lăsat, dar 
unii din ei, vrednici de pierzania lui, au rămas în învățătura lui ticăloasă. 
4 Şi aşa s-a fixat la Roma prima erezie, cea foarte lipsită de Dumnezeu, a si- 
monienilor, şi diavolul a continuat să lucreze prin ceilalți apostoli mincinoși. 

X. Cum ereziile sunt în dezacord şi cu ele însele şi cu adevărul 


! Toţi aceştia [ereticii] n-aveau decât un singur scop foarte lipsit de Dum- 
nezeu: să blasfemieze pe Dumnezeu Atoateţiitorul, opinând că e cu neputinţă 
de cunoscut, că nu e Tată al lui Hristos, nici Creator al lumii, ci cu neputinţă 
de rostit, de grăit şi de numit, că se naşte din E! Însuşi, că nu S-a folosit de 
Lege şi Profeţi, că nu există providență, că nu trebuie crezut în înviere, că nu 
există judecată şi răsplată, că nu există suflet nemuritor, că trebuie să ne bu- 
curăm doar de plăcere și să putem să adoptăm indiferent orice religie. ° Unii 
spun că sunt mai mulți dumnezei, alţii că există trei fără de început, alții că 
sunt doi nenăscuți, alții că există o infinitate de eoni. Unii învaţă abţinerea de 
la căsătorie, de la came şi de la vin [7 Tim 4, 3—4], spunând că sunt scârboase 
şi căsătoria și naşterea de prunci şi gustarea mâncărurilor, pentru ca unii 
respectabili să facă demnă de crezare reaua lor gândire. Alţii dintre ei legiu- 
iesc abținerea de la carne nu ca de la nişte animale lipsite de rațiune, ci ca şi 
cum ar avea un suflet rațional, iar cei care ar îndrăzni să le junghie ar fi pasi- 
bili de pedeapsa uciderii. * Alţii dintre ei spuneau că trebuie să ne abţinem 
doar de la carnea de porc, şi că trebuie să mâncăm cele curate potrivit Legii 
şi să ne tăiem împrejur după Lege, şi să credem în lisus ca într-un bărbat 
cuvios şi profet. Alţii însă învățau că trebuie să desfrânăm fără rușine și să 
abuzăm de trup şi să trecem prin tot felul de lucruri necuvioase, fiindcă 
numai așa poate scăpa sufletul de stăpânitorii lumii. Toţi aceştia sunt unelte 
ale diavolului şi fii ai mâniei (£/2, 3). 


XI. Expunerea predicii apostolice 


! Noi însă, copii ai lui Dumnezeu și fii ai păcii [Lc 10, 6], care propovăduim 
cuvântul sfânt şi drept al bunei-cinstiri/dreptei-credinţe [eusebeias), vestim 
Un Singur Dumnezeu, Domn al Legii şi al Profeţilor, Creator al celor ce sunt, 
Tată al lui Hristos, nu autocauzat şi autonăscut, cum cred unii, ci veşnic şi 
fără început, locuind într-o lumină neapropiată [/ Tim 6, 16], nefiind nici al 
doilea, nici al treilea sau multiplu, ci veşnic Singur, nu cu neputinţă de cu- 
noscut sau de rostit, ci vestit prin Lege şi Profeţi, Atoateţiitor, Atotputernic, 
Atotstăpânitor, 

? Dumnezeu şi Tată al Unului-Născut şi Întâiului-Născut din toată creaţia 
[Col 1, 15], Un Singur Dumnezeu, Tată al Unui Singur Fiu, nu al mai multora, 
al Unui Singur Mângâietor prin Hristos şi Făcător al celorlalte cinuri [cereşti]; 

3 Un Singur Meşter/Demiurg, Făcător prin Hristos al unei creații diferite, 
Acelaşi Pronietor şi Legiuitor tot prin El, și tot prin El devenit cauză a unei 


învieri, judecăți şi răsplătiri; 

“ Acelaşi a binevoit să Se facă om, a viețuit fără păcat, a pătimit, a fost 
îngropat, a înviat din morţi şi S-a înălțat la Cel care L-a trimis. 

” Toată creatura spunem că e bună [/ Tim 4, 4] şi nimic nu e scârbos, şi tot 
ce e gustat în chip drept spre susţinerea existenţei este foarte bun, căci potri- 
vit Scripturii toate sunt bune foarte [Fc 2, 31]. 

ó Credem că astfel căsătoria e legiuită, iar facerea de prunci e cinstită şi 
neîntinată, căci pentru sporirea neamului omenesc a fost plăsmuită diferența 
sexelor în Adam şi Eva. 

“ Mărturisim că în noi este un suflet necorporal şi nemuritor, nu supus 
stricăciunii ca trupurile, ci nemuritor ca unul rațional şi liber. 

f De orice însoţire nelegiuită şi de cea făcută de unii contrar naturii ne 
scârbim pentru că e ilicită şi necuvioasă. 

? Mărturisim că va fi o înviere a drepţilor şi nedrepților și o răsplătire a lor. 

10 Pe Hristos Îl mărturisim nu un simplu om, ci Dumnezeu Cuvânt şi om, 
Mijlocitor între Dumnezeu și oameni [/ Tim 2, 5], Arhiereu al Tatălui. 

“Nu ne tăiem împrejur împreună cu iudeii, știind că a venit Cel pentru 
Care au fost puse deoparte şi păzite generaţiile, nădejdea neamurilor păgâne 
[Fe 49, 10], lisus Hristos, Care a răsărit din luda, [Evr 7, 14; Nm 24, 17], Fiul 
Mlădiţei, floarca din lesei, a Cărui stăpânire este pe umărul Lui [Zs 11, 1; 9, 5). 


XII. Contra celor ce mărturisesc pe Hristos, 
dar vor să fie şi iudei 


! Dar când erezia a părut să fie mai puternică în rătăcire şi toată Biserica 
era în primejdic, noi Cei Doisprezece ne-am adunat la Ierusalim, întrucât în 
locul trădătorului [Iuda] a fost ales să fie apostol împreună cu noi Matia care 
a luat sorțul lui Iuda, precum s-a spus: „Supravegherea lui să o ia altul” [Ps 
108, 8] — şi am examinat împreună cu lacob, fratele Domnului, ce e de făcut. 
lar acestuia şi prezbiterilor li s-a părut bun să adreseze poporului cuvinte de 
învățătură. Căci unii, coborând din ludeea la Antiohia, îi învățau pe frații 
de acolo spunând: „Dacă nu vă veţi tăia împrejur după obiceiul lui Moise şi 
nu veţi umbla în celelalte obiceiuri care vi s-au rânduit, nu vă puteți mântui” 
(FA 15, 1]. ? Şi făcându-se disensiune şi discuție nu puţină, frații din Antiohia, 
cunoscând că eram toţi adunaţi ca să cercetăm despre acest lucru, au trimis 
la noi bărbaţi credincioși şi cunoscători ai Scripturilor ca să afle despre 
această chestiune. Aceştia, venind la Ierusalim, ne-au vestit discuțiile din 
Biserica Antiohiei, că unii spuneau că toţi trebuie să se taie împrejur şi să 
păzească şi celelalte curățiri [FA 5, 4-5]. * lar întrucât alții spuneau altceva, 
sculându-mă eu, Petru, le-am spus: „Bărbaţi frați, voi ştiţi că din primele 
zile Dumnezeu m-a ales între voi, ca prin gura mea păgânii să audă cuvântul 

Evangheliei şi să creadă, iar Dumnezeu Care cunoaşte inimile a dat mărturie 
pentru ei [FA 15, 7-8]. ° Căci lui Corneliu, care era sutaş/centurion al Impe- 
riului Roman, i s-a arătat un înger al Domnului şi i-a vorbit despre mine şi 
i-a zis să trimită după mine şi să asculte din gura mea cuvintele vieții [FA 
10, 1-8]. Iar el a trimis după mine să vin de la Iope la Cezareea lui Straton. 

4 Şi când voiam să plec la el, am vrut să gust hrană; şi pe când mi se pregătea, 
eram în camera de sus rugându-mă, şi am văzut cerul deschis şi cobo- 
rându-se ceva ca o față mare de pânză strălucitoare legată în patru colțuri 
lăsându-se pe pământ; şi în ea erau toate dobitoacele cu patru picioare şi 
târâtoarele pământului şi păsările cerului. Şi un glas din cer mi-a spus: 
«Scoală-te, Petre, junghie și mănâncă!» lar eu am spus: «Nicidecum, Doamne, 
căci niciodată n-am mâncat ceva spurcat şi necurat.» Și glasul mi-a spus a 
doua oară: «Cele pe care Dumnezeu le-a curăţit tu să nu le faci spurcate!» Şi 
aceasta s-a făcut de trei ori, şi acel lucru a fost ridicat la cer [FA 10, 9-20; 

11, 5-10). Şi cum eram nedumerit, ce să fie vedenia aceea, mi-a zis Duhul: 
«Iată te caută nişte bărbați. Ridică-te şi umblă cu ei neîndoindu-te de nimic, 
căci Eu i-am trimis» [FA 10, 20; 11, 11-12]. Aceştia erau cei trimişi de sutaș. 

* Şi socotindu-mă astfel, am cunoscut cuvântul Domnului care stă scris aşa: 

«Şi oricine va chema Numele Domnului se va mântui» [/oil 3, 5; FA 2, 21], 
şi iarăşi: «Îşi vor aduce aminte şi se vor întoarce la Domnul toate marginile 
pământului şi se vor închina înaintea Lui toate seminţiile pământului; că a 
Domnului este împărăţia şi El stăpâneşte peste neamurile păgâne» [Ps 
21, 31-32]. ° ŞI înțelegând că peste tot este vorba de chemarea păgânilor. 
sculându-mă m-am dus împreună cu ei şi am intrat în casa bărbatului. Și încă 
pe când vesteam cuvântul, a căzut Duhul Sfânt peste el şi peste cei de faţă 
împreună cu el, ca şi peste noi la început [FA 11, 12-15], şi n-a făcut nici o 
diferență între noi şi ei, curățindu-le inimile prin credință [FA 15,9]. “ Şi 
am cunoscut că Dumnezeu nu este pătimitor, ci în orice neam cel ce se teme 
de El şi face dreptate este primit de El [FA 10, 34-35], iar credincioșii tăiaţi 
împrejur erau şi ei uimiţi de acest lucru [FA 10, 45]. “! lar acum de ce ispitiţi 
pe Dumnezeu şi vreţi să puneţi pe grumazul ucenicilor un jug pe care nici 
părinţii noştri, nici noi nu l-am putut purta? Ci prin harul Domnului nostru 
lisus Hristos credem că ne vom mântui în acelaşi fel ca şi aceia [FA 15, 10-11]. 
Căci Domnul ne-a dezlegat din legături şi a uşurat povara noastră şi luat de 
la noi cu blândeţe jugul apăsător.” 

12 Tar pe când spuneam acestea, a tăcut toată mulţimea, după care Iacob, 
fratele Domnului, a zis: „Bărbaţi fraţi, ascultaţi-mă! Simon a istorisit cum de 
la început a avut grijă Dumnezeu să ia dintre neamuri/păgâni un popor pen- 
tru numele Său. Cu acest lucru se potrivesc cuvintele profeților, precum stă 
scris: «După acestea Mă voi întoarce şi voi ridica iarăși cortul cel căzut al 

lui David şi cele distruse ale lui iarăşi le voi zidi şi-l voi îndrepta, ca să-L 
caute pe Domnul ceilalți oameni şi toate neamurile peste care s-a chemat 
numele Meu asupra lor, zice Domnul, Cel ce a făcut acestea» [Am 9, 11-12]. 
Lui Dumnezeu lucrurile Lui Îi sunt cunoscute din veac. De aceea eu soco- 
tesc să nu-i tulburăm pe cei ce, dintre neamuri/păgâni, se întorc la Dumnezeu, 
ci să le scriem să se ferească de întinările idolilor şi de desfrâu și de came 
sugrumată şi de sânge [FA 15, 13-21]. Lucruri care au fost legiuite de cei 
din vechime care au trăit înainte de Lege după legea naturală: de Enos, 
Enoh, Noe, Melchisedec, Iov şi cei asemenea.” 

'4 Atunci ni s-a părut potrivit nouă apostolilor, episcopului Iacob și prez- 
biterilor împreună cu întreaga Biserică, să trimitem la Antiohia bărbaţi aleşi 
dintre noi împreună cu Pavel din Tars, apostolul păgânilor, şi cu Barnaba, 
pe Iuda cel numit și Barsaba şi Sila, bărbaţi cu vază între fraţi, scriind prin 
mâinile lor acestea: 

i „Apostolii şi prezbiterii şi fraţii, fraţilor dintre neamuri/păgâni, care sunt 
în Antiohia şi în Siria și în Cilicia, salutare! Deoarece am auzit că unii dintre 
noi, fără să fi avut porunca noastră, venind, v-au tulburat cu vorbele lor şi au 
răvăşit sufletele voastre, zicând că trebuie să vă tăiați împrejur şi să păziți 
Legea, am hotărât, adunaţi într-un gând, să trimitem la voi bărbaţi aleşi, îm- 
preună cu iubiții noştri Barnaba și Pavel, oameni care şi-au pus sufletele lor 
pentru numele Domnului nostru lisus Hristos. Drept aceea, am trimis pe luda 
şi pe Sila, care vă vor vesti şi ei prin viu grai aceleaşi lucruri. Pentru că s-a 
părut Duhului Sfânt şi nouă să nu vi se pună nici o greutate în plus în afară 
de cele ce sunt necesare: Să vă feriţi de cele jertfite idolilor, de sânge, de 
[animale] sugrumate și de desfrâu, de care păzindu-vă, bine veţi face. Fiți 
sănătoşi!” [FA 15, 22-29]. 


XIII. Că trebuie să ne separăm de eretici 


! Am trimis deci scrisoare, dar noi am rămas destule zile în Ierusalim dis- 
cutând împreună cu privire la care e folosul comun spre îndreptare. ` lar după 
destul timp i-am vizitat pe frați şi i-am întărit prin cuvântul dreptei-credin- 
țe/bunei-cinstiri îndemnându-i să fugă de cei care în numele lui Hristos şi 
Moise combat pe Hristos şi pe Moise, şi ascund lupul în piele de oaie [Mt 7, 5]. 
? Căci ei sunt hristoşi mincinoşi, profeţi mincinoşi şi apostoli mincinoşi, 
amăgitori şi corupători, părți ale vulpilor [Ps 62, 11], distrugători ai viilor 
[Cânt 2, 15], din pricina cărora iubirea multora se va răci, dar cine va răbda 
până la sfârşit nepervertit, acesta se va mântui [Mt 24, 12-13]. Despre care 
Domnul ne-a asigurat dându-ne de veste şi zicând: „Vor veni la voi oameni 
în haine de oaie, dar pe dinăuntru sunt lupi răpitori; după roadele lor îi veți 

cunoaște. Feriţi-vă de ei. Căci se vor ridica hristoși mincinoși şi profeți min- 
cinoşi şi vor duce în rătăcire pe mulți” [Mt 7, 15—16; 24, 11. 24]. 


XIV. Cine sunt cei ce vesteau învățătura catholică/ortodoxă 
şi care sunt recomandările lor 


! Din pricina lor adunându-ne la un loc şi noi: Petru şi Andrei, Iacob şi 
loan, fiii lui Zevedeu, Filip şi Bartolomeu, Toma și Matei, Iacob al lui Alfeu 
şi Lebeu numit şi Tadeu, Simon Canaanitul şi [Mt 10, 2-4] şi Matia cel ales 
să fie împreună cu noi în locul lui luda [FA i, 26], Iacob, fratele Domnului 
şi episcopul Ierusalimului și Pavel, învățătorul păgânilor, vasul alegerii 
[/ Tim 2, 7; FA 9, 15]; adunându-ne deci împreună toţi, v-am scris această 
învăţătură catholică/ortodoxă în sprijinul vostru, al celor cărora vi s-a încre- 
dințat episcopatul universal, şi în care învăţătură vă arătăm că: 

? Există Un Singur Dumnezeu, afară de Care nu este altul, și numai El 
trebuie adorat și venerat prin lisus Hristos, Domnul nostru, în Preasfântul Duh. 

Trebuie să ne folosim de Sfintele Scripturi, de Lege şi Profeţi, să cinstim 
pe părinţi, să fugim de orice acţiune ilicită, să credem în înviere şi să aștep- 
tâm o judecată şi o răsplătire. 

? Mai trebuie să ne apropiem cu mulțumire de toate creaturile Lui ca de 
niște lucruri ale lui Dumnezeu și care n-au în ele nimic rău, şi să ne căsă- 
torim legitim, căci o astfel de căsătorie e ireproşabilă, pentru că de către 
Domnul e unită femeia cu bărbatul [Pr 19, 14] şi Domnul zice: „Cel ce i-a 
creat i-a făcut de la început parte bărbătească şi parte femciască şi a zis: 
Pentru aceea va lăsa omul pe tatăl şi pe mama sa şi se va lipi de femeia lui şi 
vor fi cei doi un singur trup/o singură carne” [Mt 19, 4-5]. * Alungarea după 
căsătorie a unei femei neînvinuite să nu fie îngăduită, căci zice [profetul]: 
„Să-ţi păzești sufletul și să nu părăseşti femcia tineretii tale, fiindcă ea e păr- 
taşa vieţii tale şi luată din sufletul tău, și Eu am făcut-o, nu altul” [Mal 
2, 14-15], iar Domnul zice: „Ceea ce a unit Dumnezeu, omul să nu despartă” 
[Mt 19, 6]. Căci femeia e părtaşă a vieţii, unită de Dumnezeu într-un singur 
corp din două; iar cine desparte iarăşi în doi acest un singur corp, acela e un 
duşman al creaţiei lui Dumnezeu şi un adversar al proniei Lui. De asemenea 
comite fărădelege cine ţine o femeie stricată şi care strică legea firii, fiindcă 
„cine ţine o femeie adulteră e un nebun și un necucernic” [Pr 18, 22] şi se 
spune: „Taie-o de la trupul tău” [Sir 25, 26]; pentru că nu e un ajutor [Fe 
2, 18], ci unelteşte mereu și-și înclină gândul spre altul. 

Ž Nici nu vă tăiați împrejur trupul, ci credincioşii să se mulțumească cu 
tăierea-împrejur a inimii în Duhul [Rm 2, 29], căci se spune: „Tăiaţi-vă împre- 
jur pentru Dumnezeul vostru şi tăiaţi-vă împrejur prepuțul inimii voastre!” 
[7r 4, 4]. 

XV. Că nu trebuie nici rebotezat, nici primit botezul 
dat de cei impioși [eretici]; căci nu e botez, ci întinăciune 


! De asemenea să vă mulţumiţi cu un singur botez dat numai întru moar- 
tea Domnului [Rm 6, 3], nu cel dat de ereticii cei cu nume rău, ci cel dat de 
preoții ireproșabili în numele Tatălui, al Fiului şi al Duhului Sfânt [Mrt 28, 19]. 
“Nu-l primiţi însă nici pe cel primit la impioși, dar nici nu-l invalidaţi 
printr-un al doilea [botez] pe cel primit la cei pioşi. Căci aşa cum e Un Sin- 
gur Dumnezeu, Un Singur Hristos și Un Singur Mângâ:etor, şi o singură 
moarte a Domnului în trup, tot aşa şi botezul dat întru ea să fie unul singur. 
Cei care primesc însă întinăciunea de la cei impioşi se vor face părtaşi ai 
socotinţei lor. * Fiindcă aceia nu sunt preoți, căci Dumnezeu le spune: „Pentru 
că tu ai lepădat cunoaşterea Mea și Eu te voi lepăda de a mai sluji Mie ca 
preot” [Os 4, 6]. Cei botezați de ei n-au primit iniţierea, ci sunt întinați, 
neprimind iertarea păcatelor, ci o legătură a impietăţii. “ Tot așa şi cei care 
încearcă să-i boteze a doua oară pe cei deja iniţiaţi, Îl răstignesc a doua oară 
pe Domnul [Evr 6, 6), Îl suprimă a doua oară, îşi bat joc de cele dumneze- 
ieşti, râd de cele sfinte, insultă Duhul, necinstesc Sfântul Sânge ca pe unul 
comun, n-arată respect faţă de Cel care L-a trimis, faţă de Cel ce a pătimit 
[Hristos] și fată de Cel ce a dat mărturie [Duhul Sfânt]. ° Dar şi cel care din 
dispreț nu vrea să se boteze va fi osândit ca un necredincios şi va fi mustrat 
ca un nerecunoscător şi nemulțumitor, căci zice Domnul: „De nu se va bo- 
teza cineva din apă şi din Duh, nu va intra în Împărăţia cerurilor” (n 3, 5]; 
şi iarăși: „Cine va crede şi se va boteza se va mântui, iar cine nu va crede va 
fi osândit” [Me 16, 16). € Iar cine spune: „Mă voi boteza când voi muri, ca 
să nu păcătuiesc şi să întinez botezul”, acesta nu-L cunoaşte pe Dumnezeu și 
şi-a uitat firea, căci se spune: „Nu amâna întoarcerea la Domnul, căci nu ştii 
ce-ţi va aduce viitorul” [Sir 5, 7; Pr 3, 28]. d Botezaţi-vă şi pruncii şi-i creş- 
teţi în educaţia şi disciplina lui Dumnezeu, căci spune: „Lăsaţi copiii să vină 
la Mine şi nu-i opriţi!” [Le 18, 16]. 


XVI. Despre cărțile apocrife interzise că au titluri mincinoase 


! Nu primiţi cărţile alcătuite de impioşi în numele nostru, fiindcă nu la 
numele apostolilor trebuie să fiţi cu luare aminte, ci la natura/firea lucrurilor 
şi la gândirea nepervertită. ? Căci ştim că cei din jurul lui Simon şi Cleobius 
au alcătuit cărţi veninoase în numele lui Hristos şi al învățăceilor Lui, şi le 
răspândesc de jur-împrejur spre amăgirea voastră, a celor ce L-aţi iubit pe 
Hristos şi pe noi, învățăceii Lui. * Şi la cei din vechime au alcătuit unii cărți 
apocrife ale lui Moise, Enoh, Adam, Isaia, David, Ilie şi ale celor trei patri- 
arhi, stricătoare şi dușmane ale adevărului. Cei cu nume rău [ereticii] au 

zămislit şi acum unele ca acestea, defâimând creaţia, căsătoria, pronia, naş- 
terea de copii, legea, profeţii, atribuindu-le unor nume barbare şi, după cum 
spun ei, ale unor îngeri, în realitate însă ale demonilor care i-au inspirat. 
“ Fugiţi de învățătura lor, ca să nu fiți părtaşii pedepselor celor care le-au 
scris spre amăgirea și pierzania credincioşilor şi învățăceilor ireproşabili ai 
Domnului lisus. 


XVII. Recomandări despre căsătoria clericilor 


! Spunem să fie aşezaţi ca episcopi, preoţi şi diaconi bărbaţi căsătoriţi o 
singură dată [7 Tim 3, 2. 12; Tit 1, 6], fie că soțiile lor trăiesc, fie că au murit; 
dar nu le este îngăduit după hirotonie nici să se căsătorească, dacă sunt necă- 
sătoriţi, nici să se încurce cu alte femei, dacă sunt căsătoriţi, ci să se mulţu- 
mească cu cea pe care au avut-o venind la hirotonic. ° Slujitorii, cântăreții, 
citeții şi uşierii poruncim să fie şi ei bărbaţi căsătoriţi o singură dată, dar dacă 
au intrat în cler înainte de căsătorie, le îngăduim să se căsătorească, în cazul 
în care au avut mai înainte această intenţic, ca nu cumva păcătuind să pri- 
mească pedeapsă. * Dar poruncim oricăruia din cler să nu ia nici o curtezană, 
nici o slujnică, nici o văduvă și nici o femeie repudiată de altul, cum spune 
şi Legea [Lv 21, 14). f Iar diaconiţă să sc facă o fecioară curată, iar dacă nu 
e, şi o văduvă căsătorită o singură dată [/ Tim 5, 9], credincioasă şi cinstită. 


XVIII. Îndemn care poruncește să fugim de la comuniunea cu impioşii eretici 


! Primiţi-i pe cei ce se pocăiesc, „fiindcă aceasta e voia lui Dumnezeu în 
Hristos” [7] Tes 5, 18]; pe catehumeni instruiţi-i elementar şi botezaţi-i; dar 
pe ereticii fără Dumnezeu care rămân nepocăiţi îndepărtati-i dintre credin- 
cioşi şi dezavuaţi-i public din Biserica lui Dumnezeu şi porunciţi credincioși- 
lor să se abțină cu desăvârşire de la ei şi să nu stea în comuniune de cuvânt şi 
de rugăciune cu ei. ° Căci ei sunt adversari şi uneltitori împotriva Bisericii, 
cei care strică turma şi întinează moştenirea, aparenţii înţelepţi şi răi întru 
totul, despre care zicea înțeleptul Solomon că, deşi sunt rău-credincioşi, se 
prefac ipocrit că sunt bine-credincioşi: „Pentru că este o cale care unora le 
pare dreaptă, dar sfârşitul ei priveşte în fundul iadului” [Pr 14, 12]. * Ei sunt 
cei despre care Domnul spunea cu amar şi asprime că sunt hristoşi mincinoși 
şi învăţători mincinoşi, cei care au blasfemiat Duhul harului şi au scuipat 
după harul Acestuia și darul care vine de la El, „care nu vor fi iertaţi nici în 
veacul acesta, nici în veacul viitor” [Mt 12, 32), fiindcă sunt mai rău credin- 
cioşi decât iudeii şi mai lipsiţi de Dumnezeu decât păgânii. “ Sunt cei care 
blasfemiază pe Dumnezeu Cel peste toate, calcă în picioare pe Fiul Său şi 
scuipă învățătura Duhului, cei care tăgăduiesc cuvintele dumnezeieşti sau se 
prefac cu ipocrizie că le primesc pentru a-L insulta pe Dumnezeu şi a-i 

amăgi pe cei ce se apropie de ei, cei care insultă sfintele Scripturi şi nu ştiu 
ce e dreptatea, cei care strică Biserica lui Dumnezeu ca nişte mici vulpi via 
[Cânt 2, 15] şi devin părți vulpilor [Ps 62, 11]. * Vă îndemnăm să fugiţi de 
ei, ca sufletele voastre să nu fie prinse; „căci cine umblă cu cei înţelepţi va fi 
înţelept, iar cine umblă cu cei nebuni va fi recunoscut” [Pr 13, 20). ° Pentru 
că nu trebuie „să alergi cu furul, nici să-ţi pui partea împreună cu adulterul” 
[Ps 49, 18], întrucât şi cuviosul David zice: „Doamne, am urât pe cei care 
Te-au urât şi m-am scârbit de duşmanii Tăi, cu ură desăvârşită i-am urât şi 
mi-au devenit duşmani” [Ps 138, 21-22). ” Căci Dumnezeu l-a mustrat pe 
Iosafat pentru prietenia și alianţa sa cu Ahav şi cu Ohozia, spunând prin pro- 
fetul Iehu: „Fiindcă ai ajutat pe un păcătos şi ai fost prieten cu cineva urât de 
Domnul, de aceea a venit peste tine mânia Domnului [2 Par 19, 2-3]; dar 
inima ta a fost găsită desăvârșită spre Domnul, de aceea te-a cruțat pe tine 
Domnul. deşi El ţi-a sfărâmat lucrurile tale şi a zdrobit navele tale [2 Par 
20. 37].” ` Fugiţi deci de comuniunea cu ci şi faceţi-vă străini de pacea cu ei; 
căci despre ci a spus profetul: „Nu e îngăduit să vă bucuraţi cu cei necredin- 
cioşi, zice Domnul” [/s 57, 21]. ° Căci aceştia sunt lupi ascunși, câini muţi 
care nu pot lătra [/s 56. 10], care acum sunt puţini, dar cu trecerea timpului şi 
apropierea sfârşitului vor fi mai mulţi şi mai răi. Despre ei spunea Domnul: 
„Oare când va veni Fiul Omului, va mai găsi credință pe pământ?” [Le 18, 8]; 
şi: „Din pricina înmulțirii fărădelegii iubirea multora se va răci. Şi vor veni 
profeţi mincinoși şi vor face semne în cer, ca dacă va fi cu putință să-i înşele 
pe cei aleși” [Mr 24. 12. 24). Dar de rătăcirea lor ne va izbăvi Domnul 
Dumnezeu prin lisus Hristos, nădejdea noastră [7 Tim !, 1]. 10 Căci Şi noi, 
străbătând neamurile şi sprijinind Bisericile, pe unii care urmau să moară 
prin înşelăciune i-am întors înapoi, făcându-i sănătoși prin multa povățuire 
şi un cuvânt vindecător, iar pe cei incurabili i-am scos afară din turmă, ca să 
nu dea râia lor şi micilor sănătoşi, ci să rămână curaţi şi fâră prihană, sănă- 
toși şi nepătaţi pentru Domnul Dumnezeu. !! Acestea le-am făcut pretutindeni 
în fiecare oraş, în toată lumea locuită, lăsându-vă vouă, episcopilor şi celor- 
lalți preoţi, această învățătură catholică/ortodoxă în chip vrednic şi drept 
spre aducere-aminte şi sprijinirea celor ce au crezut în Dumnezeu, trimi- 
țând-o prin coliturghisitorul nostru Clement, preacredinciosul nostru copil în 
Domnul de un suflet cu noi, împreună cu Barnaba şi Timotei, preadragul fiu, 
și sinceru! Marcu, împreună cu care vi-i facem cunoscuţi şi pe Timotei, pe 
Luca, lason, Lucius şi Sosipatros. 


XIX. Contra celor ce fac rea Legea 


Fd . . paie ae a z i . . . . . . . 
Prin ei vă îndemnăm în Domnul să vă abțineţi de la vechile obiceiuri şi 
de la legături zadarnice, de la îndepărtări, păziri, deosebiri de mâncăruri şi 

boteze zilnice; „căci cele vechi au trecut; iată s-au făcut noi toate” [2 Co 5, 17]. 
? Căci prin lisus Hristos cunoaşteţi pe Dumnezeu şi toată economia Lui fā- 
cută de la început; ştiţi că ne-a dat ca ajutor al legii naturale o Lege simplă, 
curată, mântuitoare, sfântă, în care a depus şi Numele Lui, desăvârşită, ne- 
ştirbită, cuprinzând zece cuvinte, fără pată şi care întoarce sufletele [Ps 18, 8]. 
El o aduce aminte evreilor uituci spunându-le prin profetul Maleahi: „Adu- 
ceţi-vă aminte de Legea lui Moise, omul lui Dumnezeu, care v-a dat vouă 
porunci şi îndreptări” [3, 24). ? Căci Mântuitorul n-a desfiinţat Legea, cum 
crede Simon [Magul), ci a împlinit-o; căci spune: „O iotă sau o cirtă nu vor 
trece din Lege, până ce se vor face toate, căci n-am venit să desfiinţez Legea 
sau Profeţii, ci să le împlinesc” [Mr 5, 18. 17). * Fiindcă atât Moise, în ace- 
laşi timp legiuitor, arhiereu, profet şi împărat, cât şi Ilie, zelotul între profeţi, 
au fost de față împreună la Schimbarea la Faţă a Domnului în munte [Mt 
17, 3-10] ca martori ai Întrupării şi Pătimirilor Lui, ca prieteni şi familiari ai 
lui Hristos, nu ca duşmani sau străini. De unde se arată că şi Legea e bună și 
sfântă, şi Profeții. 


XX. Care este legea naturală şi care este legea introdusă ulterior 
şi din ce cauză a fost introdusă ulterior 


! Lege e şi decalogul pe care Dumnezeu l-a stabilit drept lege cu glas auzit 
poporului înainte ca acestea să-și facă dumnezeu din boul Apis al egiptenilor 
[1ş 20); el este drept, de aceea se numește şi lege, pentru că-și face judecăţile 
în chip drept prin fire. Greşesc deci cei din jurul lui Simon care-l socotesc 
rău, crezând că nefiind judecaţi de el vor scăpa de pedeapsă. ` Această lege e 
bună, sfântă şi neconstrângătoare, căci spunc: „Dacă Îmi vei face jertfelnic. 
să Mi-l faci din pământ” [/ș 20, 24-25]. * N-a spus: „Fă”, ci „Dacă vei face”; 
n-a impus o necesitate, ci a poruncit acest lucru unei puteri libere, * Fiindcă 
Dumnezeu n-are nevoie de jertfe, pentru că prin natura Sa n-are nevoi, dar 
ştiind că așa cum încă înainte iubitorii de Dumnezeu Abel, Noe, Avraam şi 
cei de după ei I-au adus lui Dumnezeu jertfă de la ei înşişi, din recunoștință 
şi mulţumire, fiind puşi în mişcare de o lege naturală, fâră să li se fi cerut 
acest lucru, permite și acum acest lucru evreilor nu poruncindu-l, ci îngădu- 
indu-l, dacă vor voi, binevoind față de jertfele lor dacă le vor aduce dintr-o 
socotință dreaptă. Í De aceea spune: „Dacă vrei să aduci jertfă, jertfeşte-Mi, 
deşi n-am nevoie” [cf. Ps 49, 8-14], fiindcă El n-are trebuinţă de nimic, 
„căci a Mea este lumea şi plinirea ei” [Ps 49, 12]. é Dar când poporul a uitat 
acestea şi în locul lui Dumnezeu au chemat dumnezeu un vițel căruia i-au 
atribuit cauza ieșirii din Egipt zicând: „Aceştia sunt dumnezeii tăi, Israele, 
care te-au scos din pământul Egiptului” [/ș 32, 4. 7]. Şi comiţând impietăţi 
față de asemănarea unui vițel mâncător de iarbă, L-au tăgăduit pe Dumnezeu 


1V.4. Constituţiile Sfinţilor Apostoli prin Clement 703 


Care i-a cercetat în necazul lor prin Moise [Zş 3], Care a făcut semnele prin 
mâna şi toiagul lui, Care i-a lovit pe egipteni cu zece plăgi [/ş 4-12], Care a 
despărțit Marea Roşie în despărțiri de ape []ș 14, 4), Care i-a dus prin mijlo- 
cul apei ca pe un cal în câmpie [Zs 63, 13—14], Care i-a înecat pe duşmanii şi 
uneltitorii împotriva lor [1ş 14, 28], Care le-a îndulcit la Mara un izvor amar 
(1ş 15, 23-25], Care le-a scos apă dintr-o stâncă abruptă [Dr 8, 15; Iş 17, 6] 
spre săturare, Care printr-un stâlp de nor şi un stâlp de foc [Iş 13,21] i-a 
umbrit pe o căldură imensă, i-a luminat şi călăuzit pe cei care nu ştiau unde 
să umble, Care le-a dat mană din cer [/ș 16] şi de la mare le-a dat drept carne 
prepelite [Nm 11, 31), Care le-a dat Lege în munte [/ș 10], şi al Cărui glas 
au fost socotiți vrednici să-l audă — pe Acesta L-au tăgăduit atunci când i-au 
spus lui Aaron: „Fă-ne dumnezei care să umble înaintea noastră” [Z5 32, 1]. 
Şi şi-au făcut un vițel din metal topit şi au adus jertfe acestui idol. De aceea 
Dumnezeu, mâniindu-Se pe ei din pricina nerecunoștinței lor, i-a legat cu 
legături de nedezlegat, cu bătătorirea unei poveri şi apăsarea unui jug. 7 Şi n-a 
mai spus: „Dacă vei face”, ci: „Fă un jertfelnic şi jertfeşte necontenit, căci ai 
ajuns uituc şi nerecunoscător; adu deci arderi de tot neîncetat, ca să-ți aduci 
aminte de Mince. ` Căci întrucât te-ai folosit rău de puterea [libertatea] ta, voi 
pune de acum înainte peste tine o necesitate, te voi opri de la unele mâncă- 
ruri şi voi impune deosebiri între animale curate şi necurate, deşi orice animal 
e bun pentru că e făcut de Mine. ° Şi-ţi voi porunci depărtări, curăţiri, băi 
necontenite, stropiri, cutare şi cutare reguli de puritate, diverse timpuri de 
nelucrare. ' Şi dacă nu vei asculta de fiecare din acestea, îţi voi hotărî o 
pedeapsă ca unei slugi neascultătoare, ca fiind împiedicat și ținut sub jug să 
ieși din rătăcirea politeistă şi lăsând pe acel «Aceştia sunt dumnezeii tăi, 
Israele» [/ș 32, 4], să-ţi aduci aminte de: «Ascultă, Israele, Domnul Dumne- 
zeul tău Domnul Unul este» [Dr 6, 4] şi să alergi iarăşi la legea pusă de mine 
prin fire în toţi oamenii: există Un Singur Dumnezeu în cer şi pe pământ şi 
pe Acesta trebuie să-L iubeşti din toată inima, din toată tăria şi din tot gândul 
tău [Dr 6, 5], şi în afara Lui nu trebuie să te temi de altul, nici să iei în gând 
ori să rosteşti prin gură cu limba numele altor dumnezei”. !! Căci din cauza 
inimii lor învârtoşate i-a legat pe ei, ca jertfind, nelucrând, curățindu-se şi 
păzind toate acestea să vină la gândul lui Dumnezeu Care le-a rânduit acestea 
lucruri. 


XXI. Că noi, care credem în Hristos, suntem sub har, 
dar nu sub sclavia legii introduse ulterior 


4 eang A a . A : . : 
Voi însă, întrucât ați crezut într-Unul Dumnezeu nu dintr-o necesitate, ci 
pentru că aţi ascultat dintr-o gândire sănătoasă de Cel care v-a chemat spu- 

nând: „Fericiţi ochii voştri pentru că văd, şi urechile voastre pentru că aud” 
[Mt 13, 16], voi ați fost dezlegați din legături şi aţi fost eliberaţi din sclavie. 
* „Căci nu vă voi mai numi sclavi, ci prieteni, pentru că toate câte aţi auzit de 
la Tatăl Meu v-am făcut cunoscute vouă” [/n 15, 15]. Pentru că celor care 
n-au vrut să vadă nici să audă, nu din lipsa minţii ca la nebuni, ci din excesul 
răutății, „le-am dat porunci care nu erau bune și îndreptări în care nu puteau 
trăi” [Zz 20, 25]. Acestea nu erau bune din pricina intenţiei lor, fiindcă şi cau- 
terizările şi bisturiul şi leacurile sunt dușmane pentru cei care nu sunt sănă- 
toşi, şi sunt cu neputinţă de păzit din pricina neascultării lor, de aceea nefiind 
păzite îi duc la moarte. 


XXII. Că introdusă ulterior e legea despre jertfe, 
pe care venind Hristos a desființat-o 


! Fericiţi sunteţi deci voi, care aţi fost dezlegaţi de blesteme, căci Fiul lui 
Dumnezeu venind ca Hristos a împlinit Legea întărind-o [Mt 5, 17), dar a 
desființat cele introduse în ea ulterior, chiar dacă nu toate, ci cele mai apăsă- 
toare: legea a întărit-o, dar pe celelalte le-a făcut să înceteze. Şi a lăsat iarăși 
liberă autodeterminarea oamenilor, pedepsindu-i nu cu o moarte trecătoare, 
ci cerându-le socoteala în altă stare. De aceea zice: „De vrea cineva să vină 
după Mine, să vină” [Mr 16, 34]; şi iarăşi: „Nu vreţi să plecaţi şi voi?” [In 
6, 67]. ? Încă înainte de venirea Lui a refuzat de multe ori jertfele poporului 
care păcătuia împotriva Lui şi socotea că-L poate face binevoitor prin jertfe, 
nu prin pocăință. Căci le zice aşa: „De ce-Mi aduceţi tămâie din Saba și 
scorţişoară din pământ îndepărtat? Arderile de tot ale voastre nu le primesc 
şi jertfele voastre nu-Mi plac” [/r 6, 20]. Şi: „Arderile de tot ale voastre adu- 
naţi-le cu jertfele voastre şi mâncaţi carne, că atunci când v-am scos din på- 
mântul Egiptului Eu nu v-am poruncit nimic despre arderile de tot şi jertfe” 
[Ir 7, 21-22). ? lar prin Isaia spune: „Ce-Mi foloseşte mulţimea jertfelor 
voastre?, zice Domnul. Sunt sătul de arderi de tot cu berbeci, de grăsimea 
mieilor, nu mai vreau sângele taurilor şi al ţapilor. Nu mai veniţi înaintea 
Mea! Căci cine va cerut acestea din mâinile voastre? Nu mai călcaţi în curtea 
Mea. Dacă-Mi aduceți floarea grâului, e zadarnic; dacă-Mi aduceţi tămâie, e 
urâciune. Nu mai suport lunile voastre noi, sâmbetele şi sărbătoarea voastră. 
Sufletul Meu urăşte postul, odihna şi sărbătorile voastre. Mi le-aţi făcut până 
la îngrețoşare” [Zs 1, 11-14]. f Iar prin altul spune: „Depărtează de la Mine 
sunetul cântărilor tale; nu voi mai asculta psalmul organelor tale” [Am 5, 23). 
Lui Saul, care credea că aduce jertfă, Samuel i-a zis: „Ascultarea e mai bună 
decât jertfa şi auzirea cu luare-aminte mai bună decât grăsimea berbecilor; 
căci, iată, Domnul nu vrea jertfă cât să-L ascultați” [/ Rg 15, 22]. lar prin 

David zice: „Nu voi primi din casa ta viței, nici din turmele tale ţapi. Dacă 
voi flămânzi, nu-ţi voi spune ţie, căci a Mea este lumea şi cele ce o umplu. 
Oare voi mânca came de taur sau voi bea sânge de țap? Jertfeşte lui Dumnezeu 
jertfă de laudă și împlineşte Celui Preaînalt făgăduinţele tale” [Ps 49, 9. 12—14]. 
Şi în chip asemănător în toate Scripturile refuză jertfele lor pentru că păcătu- 
iau împotriva Lui: „Căci jertfele necredincioşilor sunt o urâciune la Domnul, 
pentru că le aduc cu fărădelege” [Pr 21, 27]. Şi iarăşi: „Jertfele lor sunt pen- 
tru ei ca o pâine de doliu, toţi cei ce vor mânca din ele se vor întina” [Os 9, 4]. 
? Deci dacă şi înainte de venirea Lui căuta mai presus de jertfe o inimă curată 
şi un duh zdrobit [Ps 50, 12. 19], cu cât mai mult venind le-a făcut să înce- 
teze pe cele sângeroase. Dar le-a făcut să înceteze împlinindu-le mai întâi; 
căci El a fost tăiat împrejur şi stropit [Lc 2, 21], a adus jertfe şi arderi de tot 
şi S-a folosit şi de celelalte datini; iar Dătătorul Legii S-a făcut împlinire 
a Legii, nu desființând legea naturală, ci făcând să înceteze cele introduse 
ulterior ale Legii secunde, chiar dacă nu pe toate. 


XXIII. Cum s-a făcut Hristos plinitor al Legii 
și ce din ea a făcut să înceteze, a schimbat sau strămutat 


! Fiindcă n-a suprimat legea naturală, ci a întărit-o. Căci Cel care a spus în 
Lege: „Domnul Dumnezeul tău Domnul Unul este” [Dr 6, 4]. Acelaşi spune 
în Evanghelie: „Ca să Te cunoască pe Tine Singurul adevăratul Dumnezeu” 
[In 17, 3], şi Cel care a spus: „Să iubeşti pe aproapele tău ca pe tine însuţi” 
(Lv 19, 18], în Evanghelie spune înnoind-o: „Poruncă nouă vă dau vouă: să vă 
iubiţi unii pe alţii” [/n 13, 34]. ° Cel care a interzis oarecând omorul, acum 
interzice şi mânia întâmplătoare [Mt 5, 21-22]; Cel care a interzis adulterul, 
interzice acum şi pofta nelegiuită [Mt 5, 27-28]; Cel care a interzis furtul, a 
fericit acum pe cel care dă prin ostenelile lui nevoiaşilor [FA 20, 35]; Cel 
care a interzis ura, acum cere iubirea de vrăjmaşi [Mt 5, 43-44], Cel care a 
interzis răzbunarea, acum cere neținerea-minte a răului, nu pentru că răzbu- 
narea ar fi nepedepsită, ci pentru că neţinerea-minte a răului e mai bună [Mt 
5, 38-39], dar n-a legiuit retezarea pasiunilor naturale, ci lipsa lor de măsură. 

? Cel care a poruncit cinstirea părinților, S-a supus El Însuşi lor [Lc 2, 51], 
Cel care a legiuit ținerea sâmbetei prin nelucrare pentru meditarea la legi 
[1ş 20, 10], ne-a poruncit să mulțumim lui Dumnezeu meditând în fiecare zi 
la creaţia și pronia Lui. * A făcut să înceteze tăierea-împrejur împlinind-o în 
E! Însuşi (Lc 2, 21]; căci El era „aşteptarea neamurilor pusă deoparte” [Fe 
49, 10]. Cel care a legiuit jurământul bun şi a oprit sperjurul [Dr 10, 20], a 
poruncit să nu se mai jure deloc [Mt 5, 34]. ° Baia, jertfa, preoția, cultul local 
le-a transformat altfel: în locul cufundării zilnice a dat un singur Botez întru 

moartea Lui [Rm 6, 3]; în locul unei singure seminţii a poruncit să fie aleşi 
în preoție cei mai buni din fiecare neam, şi să se cerceteze după pete nu numai 
trupurile [Lv 21, 17], ci şi evlavia și vieţile lor; în loc de jertfe sângeroase, 
a instituit jertfa cuvântătoare/rațională [Rm 12, 1], nesângeroasă şi tainică a 
Trupului şi Sângelui Domnului, care se săvârşeşte prin simboluri întru moar- 
tea Lui; iar în locul cultului local a poruncit şi a îndreptățit să fie slăvit de la 
răsăritul soarelui şi până la apus, în tot locul stăpânirii Lui [Ps 112, 3; Mal 
1, 11]. f Deci n-a luat de la noi Legea, ci legăturile ei, că despre Lege zice și 
Moise: „Să meditezi la cuvântul pe care şi-l voi porunci când şezi în casă şi 
stai în picioare şi umbli pe cale” [Dr 6, 6-7]; iar David spune: „În Legea 
Domnului e voia lui şi la Legea Lui va medita ziua și noaptea” [Ps 1,2]. 
7 Fiindcă vrea ca pretutindeni să fim în lege, iar nu fâră de lege, căci spune: 
„Fericiţi cei fără prihană în cale, care umblă în Legea Domnului. Fericiţi cei 
care caută mărturiile Lui, cu toată inima ÎI vor căuta” [Ps 118, 1-2), şi iarăşi: 
„Fericiţi suntem, Israele, că cele plăcute lui Dumnezeu ni s-au făcut cunos- 
cute nouă” [Bar 4, 4), iar Domnul zice: „Dacă știți acestea, fericiţi sunteţi 


dacă le veți face” [/n 13, 17]. 


XXIV. Că Domnului i-a plăcut să arate legea dreptăţii prin romani 


' Dar legea dreptății vrea să o arate nu numai prin noi, ci a binevoit să o 
arate şi să o facă să strălucească şi prin romani; căci şi aceştia au crezut în 
Domnul, au lăsat politeismul și nedreptatea, și pe cei buni îi primesc, iar pe 
cei răi îi pedepsesc, ° Aceştia îi supun pe iudei la tribut şi nu-i lasă să se folo- 
sească de dreptul lor, fiindcă şi-au atras de bunăvoie sclavia asupra lor zicând: 
„N-avem împărat decât numai pe Cezarul” [/n 19, 15] şi: „Dacă nu-L omo- 
râm pe Hristos, toţi vor crede în El şi romanii vor veni şi ne vor lua şi locul 
şi neamul” [7n 19, 15]. Şi au profetit fără voie, fiindcă atât păgânii au crezut 
în El, cât și ei au fost lipsiţi de către romani de autodeterminare și de cultul 
Legii, fiind împiedicaţi să omoare pe cine ar voi şi să jertfească când vor. 

f De aceea sunt şi blestemaţi, pentru că nu pot face cele poruncite, căci zice 
[Apostolul]: „Blestemat e oricine nu stăruie în toate cele scrise în cartea Le- 
gii, ca să le facă pe ele” [Ga 3, 10; Dr 27, 26]. * Fiindcă în risipirea lor între 
neamuri le este cu neputinţă să mai săvârșească toate cele ale Legii, căci le 
interzice acest lucru dumnezeiescul Moise [Dr 12, 13—14]. 


XXV. Că din pricina impietăţii lor faţă de Hristos, 
Dumnezeu i-a făcut pe iudei captivi şi supuşi impozitului 


! Urmând deci lui Hristos, să moștenim binecuvântările, să ne aliniem Legii 
şi Profeţilor prin Evanghelie, să fugim de politeişti [păgâni], de ucigaşii lui 

Hristos şi omorâtorii de profeţi [iudei] şi de ereticii cei cu nume rău şi fără 
Dumnezeu. ? Şi să ne supunem lui Hristos Care ca un Împărat are libertatea 
de a schimba diferitele orânduieli [diataxeis] şi ca Legiuitor are înțelepciunea 
de a orândui în chip diferit cele ale firii [legea naturală], fiind păzite în ace- 
laşi timp neschimbate pretutindeni. 


XXVI. Că trebuie fugit de eretici ca de unii care corup sufletele, 
şi ce opinii susţine fiecare erezie (ca în capitolele VIII, LX şi X) 


| Episcopi şi laici, abţineţi-vă de la toţi ereticii care socotesc rele Legea şi 
Profeţii. Fiindcă Ei ÎI urăsc şi nu se supun Dumnezeului Atoateţiitor şi nu-L 
mărturisesc pe Hristos Fiu al lui Dumnezeu, pentru că neagă naşterea Lui 
după trup, se ruşinează de crucea Lui şi nu slăvesc pătimirea şi moartea Lui, 
nu cunosc Învierea Lui și rctează naşterea Lui înainte de veci. ` Unii dintre 
ei au altă impietate închipuindu-şi că Domnul e un simplu om, crezând că e 
din suflet și din trup; iar alţii văd în lisus pe Însuşi Dumnezeu Cel peste toate, 
crezând că e Însuşi Tatăl Său şi că Acelaşi [Tată] e şi Fiu şi Mângâietor. 
Şi ce e mai spurcat decât aceasta? * lar alţii, iarăşi, socotesc rele unele mân- 
căruri şi spun despre căsătorie şi facerea de copii că sunt uneltiri ale diavo- 
lului şi, din răutatea lor, pentru că sunt impioși, nu vor să învie din morți, de 
aceea defaimă învierea spunând: „Suntem persoane respectabile care nu vrem 
nici să mâncăm, nici să bem”, închipuindu-şi că vor învia din morţi ca nişte 
demoni fără trup; ei vor fi osândiţi pe veci în focul cel veşnic. Fugiţi deci de 
ci, ca să nu picriţi împreună cu impietăţile lor. 


XXVII. Despre prescripţiile iudaice şi păgâne cu privire la scurgerea 
de sămânță, scurgerea în vis, relaţii sexuale, menstruaţii, unirea legitimă, 
naştere, avort, înlinarea corpului, îngroparea mortului sau oaselor, 
morminte sau deosebirea mâncărurilor 


! lar dacă păzesc obiceiurile iudaice privitoare la scurgeri de sămânță, 
scurgeri în vis şi relațiile sexuale potrivit Legii [Lv 12; 15; 22], să ne spună 
dacă în ceasurile şi zilele în care suferă ceva din acestea se feresc să se roa- 
ge, să se împărtășească din Euharistie sau să atingă Cartea; şi dacă spun că 
da, este evident că sunt goi de Duhul Sfânt Care rămâne pururea în cei cre- 
dinctoși, căci despre cei cuvioşi spune Solomon ca fiecare să fie gata, că: 
„Atunci când doarme, să-l păzească, şi când se scoală, să vorbească cu el” 
[Pr 6, 22]. 2 Căci dacă socoteşti, femeie, că atunci când eşti în cele şapte zile 
ale scurgerii tale [Lv 15, 12], eşti goală de Duhul, şi atunci, dacă mori pe 
neaşteptate goală de Duhul, vei pleca la Dumnezeu fără îndrăznirea nădejdii. 

Întrucât ai însă negreşit pe Duhul în chip inseparabil, fiindcă El nu este 
într-un loc, atunci ai nevoie de rugăciune, de Euharistie şi de vizita Duhului 
Sfânt, întrucât în această stare n-ai făcut nici o fărădelege. * Fiindcă nici îm- 
preunările legitime, nici lehuzia, nici curgerea sângelui, nici scurgerile în vis 
nu pot întina firea omului sau să o separe de Duhul Sfânt, ci numai necre- 
dința, impietatea şi acțiunea contrară legii. Pentru că Duhul Sfânt rămâne 
mereu în cei care L-au dobândit, cât timp vor fi vrednici, iar pe cei de care 
se separă îi face pustii şi predaţi duhului rău. f Dar orice om e plin fie de 
Duhul Sfânt, fie de [duhul] cel necurat şi îi este cu neputinţă să scape de fie- 
care din aceștia, dacă nu suferă ceva contra lor; căci Mângâietorul urăște orice 
minciună [FA 5, 3], iar diavolul urăşte orice adevăr [/n 8, 44]. ? Dar oricine 
a fost botezat cu adevărat e separat de duhul diavolesc şi e în Duhul Sfânt, 
iar în cel ce face binele rămâne Duhul Sfânt umplându-l de înţelepciune şi 
pricepere şi duhul rău nu se poate apropia de el, pentru că observă atacurile 
lui. f Deci tu, femeie, dacă, așa cum spui, în zilele scurgerii tale eşti goală de 
Duhul Sfânt, atunci eşti plină de cel necurat; căci nerugându-te, nici citind, 
îl chemi fără voie, fiindcă el îi iubește pe cei nerecunoscători, leneşi, nepă- 
sători, somnoroși, deoarece și el, întrucât a fost bolnav de nerecunoștință, a 
fost dezbrăcat de Dumnezeu de demnitatea sa, fiindcă a ales să fie diavol în 
loc de arhanghel. ” De aceea abţine-te, femeie, de la cuvinte zadarnice, adu-ţi 
aminte întotdeauna de Dumnezeu Care te-a creat şi roagă-te Lui, fiindcă este 
Domn şi al tău şi a toate, şi meditează la legile Lui, ncrespectând nimic din 
practicile Legii care țin sau de curățirea naturală sau de împreunarea legiuită 
sau de naştere ori lepădare, sau de întinarea trupului, fiindcă astfel de prac- 
tici sunt invențiile zadarnice ale unor oameni nebuni şi n-au nici un sens. 
* În chip asemănător, nici îngroparea unui om, nici oasele unui mort, nici 
mormântul, nici oricare mâncare, nici scurgerea în vis nu pot întina sufletul 
omului, ci numai necredința în Dumnezeu, fărădelegea şi nedreptatea faţă de 
aproapele, adică răpirea, violența sau altceva contrar dreptăţii, adulterul sau 
desfrânarea. 


XXVIII. Despre pederastie, adulter, desfrânare şi unirea cu dobitoace, 
că unele sunt impietăți contrare firii, iar altele fărădelegi şi nedreptăţi, 
şi de ce fiecare din acestea sunt interzise şi pedepsite 


! De aceea feriţi-vă şi fugiţi, iubiţilor, de astfel de practici, căci sunt păgâ- 
neşti. Fiindcă noi nu ne scârbim nici de omul mort ca aceia, căci nădăjduim 
să înviem iarăşi, nici nu socotim rea împreunarea legiuită, fiindcă e obiceiul 
lor să nu respecte unele ca acestea. Pentru că atunci când are loc cu dreptate, 
unirea între un bărbat şi o femeie se face cu voia lui Dumnezeu, căci de la 

început Creatorul i-a fâcut parte bărbătească şi parte femeiască [Mt 19, 4-5], 
i-a binecuvântat şi le-a zis: „Creşteţi şi vă înmulțiţi şi umpleți pământul!” 
[Fe 1, 28]. Deci dacă deosebirea dintre sexe s-a făcut cu voia lui Dumnezeu 
spre naşterea unei mulţimi [de oameni], urmează că tot după gândul Lui e şi 
unirea părții bărbătești cu partea femeiască, nu însă scârboasa împreunare 
împotriva firii sau actul contrar legii care e o duşmănie a lui Dumnezeu. 
- Căci contrar firii e păcatul sodomiţilor şi cel cu un animal necuvântător, iar 
contrar legii e adulterul şi desfrânarea, dintre care unele sunt impietăţi, altele 
nedreptăţi şi altele păcate, şi nici una din ele nu va rămâne nepedepsită po- 
trivit dispoziţiei proprii. ° Fiindcă primii uneltesc desființarea lumii încercând 
să facă cele potrivit firii în chip contrar firi; dintre ceilalți unii fac nedreptate 
stricând căsătoriile altora, despart în două ceea ce Dumnezeu a făcut una, 
fac să devină suspecți copiii și suspicios pe bărbatul/soțul; iar desfrânarea e 
o stricăciune a cărnii proprii făcută nu pentru facerea de copii, ci făcând 
totul doar pentru plăcere, ceea ce e un simbol al neînfrânării, nu un semn al 
virtuții. * Toate acestea sunt însă interzise de legi[le lui Dumnezeu]. Căci 
spun Scripturile: „Să nu te culci cu bărbat ca şi cu o femeie [Lv 18, 22], căci 
unul ca acesta e blestemat, și să-l omorâţi cu pietre [20, 27], căci a făcut 
urâciune (20, 13]; pe oricine s-a culcat cu dobitoace, omorâţi-l [/ş 22, 18], 
căci a făcut fărădelege în popor; şi dacă cineva întinează o femeie căsătorită 
[Lv 20, 10], omorâţi-i pe amândoi [Dr 22, 22], sunt vinovaţi [Lv 20, 27], să 
moară,” Şi mai departe: „Să nu fie prostituat între fiii lui Israel, nici prosti- 
tuată din fiicele lui Israel. Să nu oferi Domnului Dumnezeului tău la jertfelnic 
plata unci prostituate nici preţul de pe un câine [Dr 23, 17-18], căci nu sunt 
curate voturile făcute din plata unei curtezane [Pr 9, 13].” * Pe acestea legile 
le-au interzis, dar căsătoria au cinstit-o numind-o binecuvântată, fiindcă 
Dumnezeu Însuși a binecuvântat-o unind partea femeiască cu partea bărbă- 
teascâ. Spune undeva şi înțeleptul Solomon: „De la Domnul se uneşte femeia 
cu bărbatul” [Pr 19, 14], iar David spune: „Femeia ta e ca o vie roditoare în 
mijlocul casei tale, fiii tăi ca nişte măslini nou sădiţi în jurul mesei tale. Aşa 
se va binecuvânta omul cel ce se teme de Domnul” [Ps 127, 3-4]. ó Prin 
urmare, căsătoria e cinstită [Evr 13, 4] şi respectabilă, iar naşterea de copii e 
curată, fiindcă nu e nimic rău în ce-i bun. 7 Aşadar, nici curățirea naturală nu 
e urâciune la Dumnezeu, fiindcă El a rânduit ca ea să se întâmple femeilor 
o dată la treizeci de zile de dragul menţinerii sănătăţii lor, întrucât sunt mai 
mult nemişcate, fiindcă majoritatea timpului şed în case. Dar şi în Evanghe- 
lie, atunci când femeia cu scurgere de sânge s-a atins de poala hainei Lui 
pentru sănătate [Mf 9, 20-21], Domnul nu s-a supărat pe ea, nici n-a învinuit-o 
deloc; dimpotrivă, a vindecat-o zicând: „Credinţa ta te-a mântuit” [Mt 9, 22]. 
ê Şi ori de câte ori apar la femei aceste lucruri naturale, bărbaţii să nu se 

unească cu femeile purtând de grijă de cei ce se vor naşte, fiindcă Legea 
opreşte acest lucru zicând: „Să nu te apropii de o femeie în zilele scurgerii ei” 
[Lv 18, 19; 20, 18]; nici să n-aibă relații cu ele când sunt gravide, căci atunci 
fac acest lucru nu pentru naştere de copii, ci pentru plăcere, iar cine iubeşte 
pe Dumnezeu nu trebuie să fie iubitor de plăcere [2 Tim 3, 4]. 


XXIX. Că femeile trebuie să se supună bărbaţilor lor 
şi bărbaţii să-şi iubească soțiile, și că unindu-se sunt curai, 
chiar dacă nu se spală, dar baia nu spală adulterul sau desfrâul 


4 „Femeilor, supuneți-vă bărbaţilor voştri” [Co/ 3, 18; 7 Prr 3, 4], cinstiți-i 
şi slujiți-le în frică şi iubire, cum îl cinstea Sara pe Avraam nerăbdând nici 
măcar să-l cheme pe nume, ci numindu-l „domn” atunci când spune: „Dom- 
nul meu e bătrân” [Fc 18, 12]. ° În chip asemănător şi voi, bărbaţii, iubiţi-vă 
femeile ca pe membrele voastre [Ef 5, 25. 28], ca pe nişte părtaşe ale vieții şi 
colaboratoare la facerea de copii. Căci spune [Solomon]: „Veselește-te îm- 
preună cu femeia ta din tinereţea ta. Cerboaică să-ţi fie preaiubita ta şi pazelă 
plină de graţii, să te călăuzească și să fie cu tine tot timpul, căci înconjurat de 
iubirea ei vei prinde ani mulți” [Pr 5, 18- 19]. * lubiţi-le deci ca pe membrele 
voastre, ca pe corpurile voastre, căci stă scris aşa: „Domnul a fost martor 
între tine şi femeia tinereţii tale, şi ea este tovarășa ta şi n-a făcut alta, şi e o 
parte rămasă din suflarea ta/duhul tâu. Păziţi-vă suflarea şi n-o lăsa pe femeia 
tinereții tale” [Mal 2, 14-15]. * Prin urmare, bărbatul şi femeia care se unesc 
într-o căsătorie legiuită şi se scoală din pat după unirea lor să se roage fără 
nici o restricţie, şi sunt curați fără să se spele. Dar cinc se întinează stricând 
o altă femeie sau întinându-se cu o prostituată, când se scoală de la ea nu va 
putea fi curat, chiar dacă s-ar spăla în tot oceanul şi în toate râurile. 


XXX. Că obiceiul iudeilor şi păgânilor de a respecta curăţirile naturale 
şi a se scârbi de rămăşiţele celor morți e străin creştinilor, 
care trebuie chiar să se ducă în cimitirele sfinţilor 
şi să cânte psalmi pentru cei adormiti în credință 


' Nu păziţi cu scrupulozitate cele cu privire la cele legiuite şi naturale, 
socotind că vă întinați prin ele, şi nu căutați îndepărtări iudaice, băi continue 
sau curățiri nici la atingerea unui mort [Nm 19, 11-18]. 2 Ci adunaţi-vă fără 
nici un scrupul în cimitire, făcând citirea cărţilor sfinte şi cântând psalmi 
pentru martirii adormiţi şi pentru toți sfinţii cei din veac, precum şi pentru 
fraţii voştri adormiţi în Domnul; aduceţi în bisericile voastre şi în cimitire 
drept Euharistie primită închipuirea [antitypon] Trupului împărătesc al lui 

Hristos, iar la ieşirea celor adormiţi însoţiţi-i cântând psalmi, dacă sunt cre- 
dincioşi întru Domnul. 3 „Căci cinstită este înaintea Domnului moartea cuvi- 
oșilor Lui” [Ps 115, 6], şi iarăşi: „Întoarce-te, suflete, la odihna ta, că Dom- 
nul ţi-a făcut bine” (Ps 114, 7], şi altundeva: „Pomenirea drepţilor cu laude” 
[Pr 10, 7] şi: „Sufletele drepţilor sunt în mâna lui Dumnezeu” [Sol 3, 1]. 
f Căci cei care au crezut în Dumnezeu, chiar dacă adorm, nu sunt morți, 
pentru că zice saducheilor Mântuitorul: „lar despre învierea morţilor n-aţi 
citit ce stă scris: Eu sunt Dumnezeul lui Avraam, Dumnezeul lui Isaac şi 
Dumnezeul lui Iacob? Dumnezeu nu este deci al morţilor, ci al viilor [Mt 
22, 31-32], căci pentru EI toţi sunt vii [Lc 20, 38; Rm 14, 8].” ? Prin urmare, 
nici rămăşiţele celor ce sunt vii la Dumnezeu nu sunt lipsite de cinste. Căci 
după adormirea sa profetul Elisei a înviat un mort omorât de nişte tâlhari 
sirieni [4 Rg 13, 20-21], fiindcă trupul lui a fost atins de oasele lui Elisei şi 
sculându-se s-a făcut viu; dar nu s-ar fi făcut aceasta, dacă trupul lui Elisei 
nu era sfânt. € Iosif cel cuminte l-a îmbrățișat pe lacob după moartea lui când 
acesta era pe pat [Fe 50, 1], iar Moise şi Iosua au purtat rămăşiţele lui Iosif 
[/ș 13, 19; Jos 24, 32] fără a socoti o întinare acest lucru. 7 De aceea Şi voi, 
episcopii și ceilalți, atingându-vă fără vreun scrupul de cei adormiţi nu soco- 
uiţi că vă întinaţi, nici nu vă scârbiți de rămăşiţele lor, evitând astfel de scru- 
pule, fiindcă sunt neghiobii. Şi împodobiţi-vă cu sfințenie şi cuminţenie, ca să 
vă faceţi părtași ai nemuririi şi Împărăției lui Dumnezeu şi să primiţi făgădu- 
ința lui Dumnezeu, odihnindu-vă în chip veşnic prin lisus Hristos Mântuitorul. 


[Doxologie finală] 


* Aşadar, Celui ce poate să vă deschidă urechile inimilor ca să primiţi cu- 
vintele lui Dumnezeu prin Evanghelia şi prin învăţătura lui lisus Hristos 
Nazoreul, Care a fost răstignit sub Ponţiu Pilat şi Irod, şi a adormit şi a înviat 
din morţi şi va veni iarăşi la sfârşitul veacului cu slavă şi putere multă să 
învie pe morţi şi să aducă lumii un sfârşit şi să dea fiecăruia cele meritate, 
* Celui ce ni S-a dat pe Sine Însuşi arvună a învierii şi a fost înălțat la ceruri 
prin puterea lui Dumnezeu şi Tatăl Lui sub ochii noştri, după ce a mâncat şi 
băut împreună cu El patruzeci de zile după învierea Lui din morţi [F4 10, 41; 
1, 3.9] şi şade de-a dreapta tronului măreției lui Dumnezeu Atoateţiitorul 
peste heruvimi şi a auzit: „Şezi de-a dreapta Mea până ce voi pune pe vrăj- 
mașii Tăi scăunel picioarelor Tale!” [Ps 109, 1], 10 pe Care preafericitul 
Ştefan l-a văzut stând de-a dreapta Puterii şi strigând a zis: „lată, văd cerurile 
deschizându-se şi pe Fiul Omului stând de-a dreapta lui Dumnezeu [F4 
7, 55-56] ca arhiereu al tuturor cinurilor raționale”, prin El fie cinstea, mă- 
reția şi slava Atoateţiitorului Dumnezeu şi acum şi în vecii vecilor. Amin. 

Cartea VII: Despre conduita [politeia] creștinului, 
despre mulțumire şi despre iniţierea creştină 


I. Că sunt două căi, una a vieţii şi alta a morți? 


' După ce Moise legiuitorul a zis israeliților: „lată am pus înaintea feței 
voastre calea vieţii şi calea morţii” [Jr 21, 8] adăugând: „Alege viaţa, ca să 
fii viu” [Dr 30, 19], iar profetul Ilie spune poporului: „Până când veți şchio- 
păta de amândouă picioarele? Dacă Domnul este Dumnezeu, umblaţi pe ur- 
mele Lui” [3 Rg 18,21], pe drept cuvânt a spus şi Domnul lisus: „Nimeni nu 
poate sluji la doi domni; căci sau pe unul îl va uri şi pe altul îl va iubi, sau 
de unul se va ataşa iar pe celălalt îl va dispreţui” [Mt 6, 24]. °? Urmând şi noi 
pe Învățătorul Hristos Care este Mântuitorul tuturor oamenilor, şi mai ales al 
credincioșilor [7 Tim 4, 10], spunem în chip necesar că sunt două căi: una a 
vieţii şi alta a morţii. ? Dar ele n-au nici o comparaţie între ele, căci mare e 
diferenţa lor, sau mai bine zis sunt cu totul separate: calea vieţii este cea na- 
turală/firească, iar calea morții e adăugată ulterior, ea neexistând din voia lui 
Dumnezeu [So/ 1, 13; 2, 24], ci din uneltirea celui străin [diavolului]. 


II. Indemnuri etice din poruncile Domnului în acord cu vechea poruncă 
a Legilor dumnezeieşti; interzicere a mâniei, uciderii, stricăciunii, 
adulterului şi a oricărei practici sodomeşti 


! Aşadar prima e calea vieţii. Şi ea este cea pe care o porunceşte Legea: 
„Să iubeşti pe Domnul Dumnezeul tău din toată inima ta şi din tot sufletul 
tău” [Dr 6, 5; Mc 12, 30-33] pe El Unul şi Singurul, „pe lângă Care nu este 
altul, şi pe aproapele tău ca pe tine însuţi” [Lv 19, 18]; şi: „Tot ce nu vrei să 
ți se facă ție, nu fă nici tu altuia” [Mc 7, 12; FA 15, 20. 28], adică: „Ceea ce 
urăşti tu, nu fă altuia” [Tob 4, 15). ° „Binecuvântaţi pe cei ce vă blestemă, 
rugaţi-vă pentru cei ce vă vorbesc de rău [Lc 6, 28], iubiţi pe vrăjmaşii voştri 
[Mt 5, 44]. Căci ce har veți avea dacă-i iubiţi pe cei care vă iubesc? Pentru 
că şi păgânii fac acest lucru [Mt 5, 46-47].” Voi însă iubiţi-i pe cei care vă 
urăsc [Lc 6, 27]. Şi nu veţi avea duşman. ? „Să nu urăşti nici un om, nici 
egiptean, nici idumeu” [Dt 23, 8], căci toţi sunt lucrul lui Dumnezeu. Fugiţi 
deci nu de firile, ci de socotințele celor răi. 

1 „Abţineţi-vă de la poftele trupești şi lumești [7 Ptr 2, 11; Tit 2, 12). Dacă-ţi 
dă cineva o palmă pe obrazul drept, întoarce-l şi pe celălalt [Mt 5, 39], nu 
pentru că apărarea e nedreaptă, dar neținerea-minte a răului e mai de preţ; 


3 Prima secțiune, $ XXXII, reprezintă o prelucrare a Didahiei celor Doisprezece Apos- 
toli (cf. mai sus, p. 565-572). 

căci zice David: „De am răsplătit cu rău celor ce mi-au făcut rele” [Ps 7, 5]. 
> „Dacă-ţi va cere cineva să mergi cu el o milă, mergi cu el două, iar celui ce 
vrea să se judece cu tine şi să-ţi ia haina, lasă-i şi cămaşa [Mt 5, 41. 40] şi nu 
cere nimic de la cel care ia cele ale tale [Lc 6, 30]. f Dă-i celui care cere de 
la tine şi nu-ți închide mâna de la cel care vrea să se împrumute de la tine 
[Mt 5, 42), căci omul drept e îndurător şi împrumută [Ps 111, 5]. Căci Tatăl 
Care face să răsară soarele și peste cei răi şi peste cei buni şi face să ploaie 
şi peste cei drepți şi peste cei nedrepți, vrea să dăm tuturor [Mt 5, 45].” 
“ Lucru drept este așadar a da tuturor din osteneli proprii, căci zice [Solomon]: 
„Cinsteşte pe Domnul din ostenelile tale drepte” [Pr 3, 9). Dar trebuie prefe- 
rați sfinții. 

$ „Să nu ucizi” (]ș 20, 15], adică să nu-l distrugi pe omul asemenea ţie, 
fiindcă desființezi cele făcute frumos; nu că orice omor ar fi rău, ci numai 
acela al celui nevinovat, dar el este rezervat doar magistraţilor însărcinaţi cu 
justiţia. 

? Să nu faci adulter” [/ş 20, 13], fiindcă desparți în două o singură carne, 
pentru că zice [Domnul]: „Și vor fi cei doi o singură came” [Fc 2, 24]. Pentru 
că prin fire, înțelegere, unire, dispoziţie, viață şi purtare bărbatul şi femeia sunt 
una, fiind separați prin înfăţişare şi număr. 10 Să nu strici copiii [Lv 18, 22], 
căci contrar firii este răul născut în Sodoma [Fc 19], care a ajuns pradă focului 
mistuitor trimis de Dumnezeu. „Blestemat să fie unul ca acesta, şi tot poporul 
să spună: Fie! Fie!” (Dr 27, 15-16]. 

'! Să nu desfrânezi, „căci nu va fi desfrânat între fiii lui Israel” [Dr 23, 18]. 

2 Să nu furi” [1ş 20, 14], căci în Israel, Ahar care a furat în Ierihon a fost 
omorât cu pietre [Jos 7]; Ghiezi care a furat şi mințit, a moştenit lepra lui 
Neeman [4 Rg 5, 20-27]; iar luda care fura cele ale săracilor [Zn 12, 6] L-a 
predat iudeilor pe Domnul slavei [/ Co 2, 8], după care părându-i rău s-a 
spânzurat [Mt 27, 3—10], a crăpat pe mijloc şi i s-au vărsat toate măruntaiele 
(FA |, 18]; iar Anania şi Safira, femeia lui, furând cele ale lor şi punând la 
încercare Duhul Domnului, au murit pe loc prin hotărârea lui Petru, tovarăşul 
nostru de apostolie [FA 5]. 


II]. Interzicere a vrăjitoriei, infanticidului, jurământului strâmb 
şi mărturiei mincinoase 


! Să nu practici magia, nici vrăjitoria, căci zice [Domnul]: „Pe vrăjitori să 
nu-i lăsaţi în viață” [Zş 22, 17]. 

? Să nu omori copilul tău prin avort, nici să ucizi pe cel născut, căci orice 
embrion format care a primit suflet de la Dumnezeu va fi răzbunat dacă va fi 
ucis [7ş 21, 23], pentru că a fost suprimat în chip nedrept. 

3 „Să nu pofteşti cele ale aproapelui tău, nici femeia, nici copilul, nici boul, 
nici țarina” []ş 20, 17]. 

f Să nu juri strâmb, căci s-a spus să nu juri deloc [Mt 5, 33-34]; iar dacă nu, 
jură măcar bine, pentru că „lăudat va fi tot cel ce se jură întru EI” [Ps 62, 12]. 

5 „Să nu dai mărturie mincinoasă” [1ș 20, 16], pentru că „Cine defaimă pe 
cel sărac întărâtă pe Cel ce l-a făcut pe el” [Pr 14, 3]. 


IV. Interzicere a vorbirii de rău, fierberii lăuntrice şi prefăcătoriei, 
contradicţiei, minciunii, lăcomiei şi fățărniciei 

! Să nu vorbeşti de rău, căci se spune: „Să nu iubești vorbirea de rău, ca să 
nu fii nimicit” [Pr 20, 13]. Nici să nu ţii minte răul, căci se spune: „Căile 
celor ce țin minte răul merg spre moarte” [Pr 12, 28). * Nu fi duplicitar nici în 
gândire, nici cu limba, căci se spune: „Cursă tare sunt pentru bărbat buzele lui” 
[Pr 6, 2] şi: „Bărbatul limbut nu va avea cale dreaptă pe pământ” [Pr 139, 12]. 
“ Să nu vorbeşti în gol, „căci pentru orice cuvânt deşert veţi da socoteală” 
[Mt 12, 36]. f „Să nu minţi” [Lv 19, 11] căci se spune: „Pierde-vei pe toţi cei 
care grăiesc minciuna” [Ps 5, 7]. * Nu fi lacom, nici răpitor, căci se spune: 
„Vai celui care pofteşte cu lăcomie rea pe aproapele lui” [Ave 2,9]. f Nu fi 
fățarnic ca să nu-ți pui parte împreună cu ci [Mt 24, 51]. 


V. Interzicere a răutăjii, părlinirii, furiei, mizantropiei şi geloziei 


! Să nu fii răutăcios, nici trufaș, „căci Dumnezeu celor mândri le stă îm- 
potrivă” [Pr 3, 34; 1 Pir 5, 5}. ` Să nu fii părtinitor la judecată, pentru că 
„a Domnului este judecata” [Dr 1, 17]. * Să nu urăşti pe nimeni. „Să nu mustri 
cu mustrare pe fratele tău şi nu vei avea păcat din pricina lui” [Lv 19, 17]; şi: 
„Mustră pe cel înţelept şi te va iubi” [Pr 9, 8]. * Fugi de orice rău şi de orice 
lucru seamănă cu el, căci se spune: „Abţine-te de la nedreptate și tremurul 
nu se va apropia de tine!” [/s 54, 14]. ` Nu fi furios, nici invidios, nici gelos. 
nici nebun, nici îndrăzneţ, ca să nu suferi cele ale lui Cain, Saul şi Ioab: pen- 
tru că primul l-a ucis pe fratele său Abel pentru că acesta a fost preferat de 
Dumnezeu şi pentru că jertfa lui a fost primită [Fe 4]; al doilea l-a prigonit 
pe cuviosul David care-l biruise pe Goliat filisteanul, fiind gelos pe el pentru 
ovaţiile dansatoarelor [/ Rg 17-18]; iar al treilea a omorât doi generali: pe 
Abner al lui Israel şi pe Amasa din Iuda [3 Rg 2, 32]. 


VI. Interzicere a ghicitului, descântecului, poftelor rele 
şi a celorlalte lucruri oprite 


! Nu fi ghicitor, pentru că aceasta duce la idolatrie, iar Samuel spune: 
„Ghicitul e păcat” [/ Rg 15, 23] şi: „Să nu fie ghicit în Iacob, nici prezicere 

în Israel” [Nm 23, 23]. ? „Să nu se găsească la tine cei care trec pe fiii sau 
fiicele tale prin foc, nici prezicător, nici ghicitor, vrăjitor sau fermecător, 
nici descântător, nici chemător de duhuri, nici mag, nici cei ce vorbesc cu 
morţii, căci urâciune este înaintea lui Dumnezeu tot cel ce face acestea” 
[Dr 18, 10-12]; căci pe toate acestea le-a interzis Legea. * Nu pofti cele rele, 
căci ele te vor conduce la o mulțime nemăsurată de păcate. “ Nu vorbi, nici 
nu privi neruşinat, nici nu te îmbăta, căci din acestea se nasc desfrâurile şi 
adulterele. * Nu fi iubitor de arginti, ca nu cumva să slujeşti mamonei în locul 
lui Dumnezeu [Mft 6, 24]. f Nu iubi slava deșartă şi nu fi înfumurat, nici cu 
mintea pe sus, căci din toate acestea se naşte trufia; adu-ți aminte de [David] 
care spunea: „Doamne, nu s-a înălțat inima mea, nici nu s-au înfumurat ochii 
mei, nici n-am umblat după lucruri mari, nici în lucruri minunate mai presus 
de mine; dimpotrivă, mi-am smerit cugetul” [Ps 130, 1-2). 


VII. Interzicere a murmurării, aroganței, trufiei şi temerităţii 


! Nu murmura, aducându-ți aminte de pedeapsa pe care au suferit-o cei care 
au murmurat împotriva lui Moise [Nm 12; 14]. ? Nu fi arogant, nici răuvoi- 
tor, nici cu inima învârtoşată, nici irascibil, nici meschin, căci toate acestea 
duc la blasfemie. ? Fii însă blând ca Moise şi David, căci „cei blânzi vor 
moşteni pământul” [Mt 5, 5]. 


VIII. Despre îndelungă-răbdare, nerăutate, blândeţe şi îndurare 


! Fii îndelung-răbdător, căci unul ca acesta are multă chibzuinţă, pentru că 
„lașul e un nebun tare” [Pr 14, 29]. ? Fii milostiv, căci „fericiţi sunt cei mi- 
lostivi, că aceia se vor milui” [Mf 5, 7]. ° Fii lipsit de răutate, liniştit, bun, 
tremurând la cuvintele lui Dumnezeu [Ps 66, 2]. * Nu te înălța pe tine însuți 
ca fariseul, pentru că „tot cel care se înalță pe sine însuşi va fi umilit” [Le 
18, 9-14] şi: „Ce este înalt la oameni e urâciune la Dumnezeu” [Le 16, 15]. 
* Nu da sufletului tău îndrăzneală, pentru că „bărbatul îndrăzneț va cădea în 
rele” [Pr 13, 17]. * Nu umbla cu nebunii, ci cu înțelepții şi drepţii. 7 Primește 
cu bunăvoință suferințele care ți se întâmplă, iar necazurile fără întristare, ştiind 
că ți se va da răsplată de la Dumnezeu ca lui lov [42] şi Lazăr [Le 16, 22]. 


IX. Că învățătorii potrivit lui Hristos trebuie socotiți mai mari decât părinţii, 
pentru că primii ne oferă existenţa fericită, iar ultimii doar existența 
! Slăveşte pe cel care-ţi grăieşte cuvântul lui Dumnezeu [Evr 13, 7], adu-ţi 


aminte de el ziua și noaptea, cinsteşte-l nu ca pe o pricină a naşterii tale, ci 
ca pe unul care-ţi oferă existența bună, fiindcă unde e învățătura despre 

Dumnezeu, acolo e de față şi Dumnezeu. ? Caută în fiecare zi faţa sfinţilor, 
ca să te odihneşti în cuvintele lor. 


X. Că nu trebuie să ne rupem în schismă de sfinţi, ci să facem pace 
între cei ce se cearcă şi să judecăm drept, nu părtinitor 


! Să nu faci schisme faţă de sfinţi, aducându-ţi aminte de ce s-a întâmplat 
cu tovarășii lui Core [Nm 16]. ° Fă pace ca Moise între cei ce se luptă [iş 2, 13], 
împăcând spre prietenie. * Judecă drept, „căci a Domnului este judecata” [Dr 
1, 17]. ? Nu te uita la faţa omului când mustri pentru o cădere, aşa cum au 
făcut Ilie şi Miheia cu Ahab [3 Rg 18, 22], Abdmelec etiopianul cu Sedechia 
[7 45], Natan cu David [2 Rg 12] şi loan [Botezătorul] cu Irod [Mt 14,4). 


XI. Despre sufletul îndoielnic sau puţin credincios 


! Nu te îndoi în rugăciunea ta, dacă se va face sau nu [ac 1, 6-7), căci 
mi-a spus mie, lui Petru, Domnul pe mare: „Puțin credinciosule, pentru ce 
te-ai îndoit?” [Mt 14, 31]. 


Xil. Despre facerea de bine 


, ! Nu întinde mâna ca să iei şi nu o strânge când c vorba să dai [Sir 4, 31). 
“ Dacă ai ceva prin lucrul mâinilor tale, dă, ca să lucrezi la răscumpărarea 
păcatelor tale, „căci prin milostenii şi credinţă se curăţă păcatele” [Pr 15, 27]. 

Nu șovăi să dai săracului, nici să murmuri când dai, pentru că ştii cine e 
Cel ce-ţi va da în schimb răsplata, căci se spune: „Cine are milă de cel sărac 
împrumută pe Domnul; după darul lui i se va în schimb şi lui” [Pr 19, 17). 

Nu întoarce spatele celui lipsit, căci se spune: „Cine-şi astupă urechile să 
nu-l audă pe cel lipsit, va chema și el şi nu va fi cine să-l audă” [Pr 21,31]. 
- Să pui în comun toate cu fratele tău și să nu spui că sunt ale tale, pentru că 
împărtăşirea de bunuri a fost făcută de Dumnezeu comună pentru toți oamenii. 


XIII. Cum trebuie să se poarte stăpânii faţă de slujitorii lor 
şi cum trebuie să se supună slujitorii 


! Nu-ţi lua mâna ta de la fiul tău sau de la fiica ta, ci învaţă-i din tinereţe 
frica lui Dumnezeu, căci se spune: „Pedepseşte pe fiul tău, ca să-ţi fie nă- 
dejde bună” [Pr 19, 18]. ° Nu porunci cu amărăciunea sufletului [Sir 4, 6] 
sclavului sau slujnicei tale care-şi pun încrederea în acelaşi Dumnezeu, ca să 
nu suspine pentru tine și să-ţi vină mânie de la Dumnezeu. * lar voi, sclavii, 
supuneţi-vă stăpânilor voştri ca unui chip [zypos] al lui Dumnezeu cu ruşine 
şi frică, ca Domnului, nu ca unor oameni [Col 3, 23]. 


IV.4. Constituţiile Sfinţilor Apostoli prin Clement 717 


XIV. Despre făţărnicie, luarea-aminte la legi şi mărturisire 


! Să urăşti orice fățărnicie şi să faci tot ce e plăcut Domnului. 2 Nu lăsa 
poruncile Domnului, ci păzeşte ce ai primit de la El, fâră a adăuga sau scoate 
nimic [Dr 4, 2; 13, 1], căci se spune: „Nu adăuga la cuvintele Lui, ca să nu te 
mustre şi să te facă mincinos” (Pr 30, 6]. ? Mărturisește Domnului Dumnezeu 
păcatele tale și nu mai adăuga la ele, ca să-ți fie bine de la Domnul Dumne- 
zeul tău, Care nu vrea moartea păcătosului, ci pocăinta lui [Zz 33, 11; 18, 23]. 


XV. Despre cinstirea părinţilor 


! Cinsteşte-i pe tatăl și pe mama ta ca pe nişte pricinuitori ai nașterii tale, 
ca să trăieşti ani lungi pe pământul pe care ţi-l va da Domnul Dumnezeu 
[Dr 5, 16]. Nu trece cu vederea pe fraţii şi pe rudele tale, căci se spune: „Să 
nu treci cu vederea pe cei ai tăi din sămânța ta” [/s 58, 7]. 


XVI. Despre supunerea faţă de împărat și dregători 


' Teme-te de împărat, ştiind că alegerea lui e a Domnului, cinsteşte-i pe 
dregătorii lui ca pe nişte slujitori/liturgi ai lui Dumnezeu [Rm 13, 4-7), căci ei 
răzbună orice nedreptate: plătiţi-le de bunăvoie taxele, dările şi orice impozit. 


XVII. Despre conştiinţa curată a celor ce se roagă 


ja i E one ad PA n e 

În ziua răutăţii tale nu te du la rugăciunea ta înainte de a desființa amă- 
răciunea ta. 7 Aceasta e calea vieții, în care fie să ne găsim prin lisus Hristos 
Domnul nostru. 


XVIII. Despre calea introdusă ulterior de cel străin că e plină de fărădelege 


! Calea morţii se vede în faptele rele, căci în ea este necunoaşterea lui 
Dumnezeu şi introducerea mai multor zei, prin care vin ucideri, adultere, 
desfrânări, jurăminte strâmbe, pofte, fărădelege, furturi, idolatrii, magii, vră- 
jitorii, răpiri, mărturii mincinoase, făţărnicii, duplicităţi, viclenie, trufie, rău- 
tate, aroganță, lăcomie, vorbirea de ruşine, gelozia, îndrăzneala, mintea pe 
sus, trufia, lipsa de frică, prigonirea celor buni, duşmănia adevărului, iubirea 
minciunii, necunoașterea dreptăţii. ° Căci cei care fac acestea nu se alipesc 
de bine, nici de judecata dreaptă, nu veghează pentru bine, ci pentru rău, 
sunt departe de blândeţe şi răbdare, iubesc cele deşarte, urmăresc răsplătiri, 
nu miluiesc pe cel sărac, nu suferă cu cel în suferințe; nu cunosc pe Cel care 
i-a făcut, sunt ucigaşi de copii, stricători ai plăsmuirii lui Dumnezeu, întorc 
spatele celui lipsit, se uită de sus la cei săraci, sunt atotpăcătoşi. Izbăviți-vă, 
copii, de toate acestea. 


718 CANONUL ORTODOXIEI |. Canonul apostolic 


XIX. Că nu trebuie să ne abatem de la dreapta-credinţă 
nici la dreapta, nici la stânga 


! Vezi ca nimeni să nu te rătăcească de la dreapta-credință [eusebeia), căci 
se spune: „Să nu înclini nici la dreapta, nici la stânga, ca să reușeşti în tot ce 
faci” [Jos 1, 7]; Nm 20, 17]; căci dacă te abaţi de la calea cea dreaptă, vei 
cădea într-o rea-credinţă. 


XX. Că nu trebuie să socotim rău vreuna din mâncărurile puse înainte, 
ci să gustăm din ele cu multumire şi rânduială 


' Despre mâncăruri îți spune Domnul: „Să mâncaţi cele bune ale pămân- 
tului” [Zs 1, 19], şi: „Să mâncaţi orice carne ca pe o legumă şi iarbă, dar să nu 
verşi sânge” [Fc 9, 3; Dr 15, 23]. „Căci nu cele care intră în gură spurcă pe 
om, pentru că ele intră în pântec şi sunt scoase afară în latrine, ci cele care 
ies îl spurcă pe om” [Mt 15, 11], adică blasfemiile, bârfele şi cele asemenea. 
- Tu însă mănâncă măduva pământului cu dreptate [Fe 45, 18], căci „dacă e 
ceva frumos e al Lui, dacă ce ceva bun e al Lui: grâul pentru tineri şi vinul 
înmiresmat pentru fecioare [Za 9, 17], căci cine va mânca sau va bea fară El 
[Ece 2, 25]?”. 


XXI. Că trebuie fugi! de mâncarea idolotitelor 


! Fugiţi însă de cărnurile jertfite idolilor [idolotite], fiindcă sunt jertfite în 
cinstea demonilor, adică spre insulta Unului Dumnezeu; ca să nu vă faceţi 
părtaşi ai demonilor [7 Co 10, 20]. 


XXII. Rânduială a Domnului cu privire la Botez şi cum trebuie botezat 


! Tar despre botez, episcope sau preote, spunem să botezi aşa cum ne-a po- 
runcit Domnul, zicând: „Mergeţi şi faceţi învăţăcei toate neamurile păgâne, 
botezându-i în numele Tatălui, al Fiului şi al Sfântului Duh, învăţându-i să 
păzească toate câte am poruncit Eu vouă” [Mr 28, 19-20]: în numele Tatălui 
Care a trimis [/n 17, 3. 25), al lui Hristos Care a venit şi al Mângâietorului 
Care a dat mărturie [/n 15, 26]. ` Dar mai întâi să-i ungi cu untdelemn sfânt, 
după care să botezi în apă, iar la sfârşit să pecetluieşti cu mir, pentru ca un- 
gerea să fie o împărtăşire a Duhului Sfânt, apa un simbol al morţii, iar mirul 
o pecete a legămintelor. ? lar dacă nu e nici untdelemn, nici mir, e de ajuns 
apa şi pentru ungerea şi pentru pecetea şi pentru mărturisirea celui ce moare 
sau mai degrabă moare împreună cu Hristos. “ Dar cel ce urmează să fie bote- 
zat să postească înainte de Botez, fiindcă şi Domnul, fiind botezat mai întâi 
de loan, a şezut după aceea în pustie şi a postit patruzeci de zile şi patruzeci 
de nopți [Mt 4, 1-2]. * Dar El a fost botezat şi a postit nu fiindcă El, Cel curat 

şi sfânt prin fire, avea nevoie de spălare, de post sau curăţire, ci ca să dea 
mărturie lui loan adevărul şi să ne dea nouă un exemplu. ô Prin urmare, 
Domnul a fost botezat nu întru pătimirea, moartea sau învierea Lui, căci 
nimic din acestea nu se făcuseră încă, ci pentru o altă rânduială; de aceea în 
libertatea Sa El posteşte după botez ca Domn al lui Ioan. Dar cel iniţiat în 
moartea Lui [Rm 6, 3] trebuie mai întâi să postească şi apoi să fie botezat, 
căci nu este drept ca acela care a fost îngropat şi a înviat împreună cu El să 
se mâhnească de însăși învierea lui; fiindcă omul nu este stăpân al rânduielii 
Mântuitorului, pentru că unul e Stăpân, iar celălalt ascultător. 


XXIII. În care zile ale săptămânii trebuie postit şi în care nu, şi de ce anume 


! Posturile voastre să nu fie împreună cu făţarnicii [fariseii; Mt 6, 16], 
fiindcă ei postesc lunea şi joia. 7 Voi însă postiţi sau cele cinci zile sau mier- 
curea și vinerea, pentru că miercurea a avut loc judecata împotriva Domnului 
și luda a făgăduit predare Lui pe bani [Lc 22, 1-6], iar vinerea pentru că în 
ea Domnul a suferit pătimirea prin cruce sub Pontiu Pilat [Mft 27]. * Sâmbăta 
şi duminica însă prăznuiţi, pentru că una e o aducere-aminte de creație, iar 
alta de Înviere. * O singură sâmbătă în tot anul să fie păzită îndeosebi: cea 
a îngropării Domnului, când se cuvine să postim, nu să prăznuim: căci câtă 
vreme Creatorul e sub pământ, doliul pentru El e mai tare decât bucuria 
pentru creaţie, întrucât prin fire şi demnitate Creatorul e mai de preț decât 
creaturile Lui, 


XXIV. Cum trebuie să fie cei ce se roagă rugăciunea dată de Domnul 


! „lar când vă rugaţi, nu o faceţi ca fățarnicii” [Mt 6, 5], ci cum ne-a 
poruncit Domnul în Evanghelie: „Așa să vă rugați: 

Tatăl nostru Care eşti în ceruri, sfințească-se numele Tău! Vină împărăţia 
Ta! Facă-se voia Ta precum în cer aşa şi pe pământ! Pâinea noastră cea de 
toate zilele dă-ne-o nouă astăzi; şi ne lasă nouă datoriile noastre, precum şi 
noi lăsăm datornicilor noştri; şi nu ne duce pe noi în încercare/persecuție, 
ci ne izbăveşte de cel rău. Că a Ta este împărăţia şi puterea şi slava în veci. 
Amin” [Mt 6, 9-13]. 

? Rugaţi-vă aşa de trei ori pe zi, pregătindu-vă să fiți vrednici de înfierea 
Tatălui, ca nu cumva, chemându-L pe Tatăl cu nevrednicie, să fiți mustraţi de 
El cum a auzit Israel fiul Lui întâi-născut odinioară: „Dacă sunt Tată, unde 
este slava Mea? Şi dacă sunt Domn, unde este frica de Mine?” [Mal 1, 6]. 
* Pentru că slava părinţilor e cuvioşia fiilor şi cinstea stăpânilor e frica slu- 
gilor, aşa cum contrariul lor este lipsa de slavă şi anarhia. Căci spune [Dom- 
nul): „Din pricina voastră numele Meu e hulit/blasfemiat între neamuri/pă- 
gâni” [Zs 52, 5]. 

XXV. Mulţumire tainică 


! Fiţi mulțumitori mereu, ca nişte robi credincioşi şi recunoscători, iar în 
Mulţumire/Euharistie spuneţi aşa: 

2 — Îți mulțumim, Tată al nostru, pentru viaţa pe care ne-ai făcut-o cu- 
noscută prin lisus Slujitorul [Paidos] Tău, prin Care ai făcut toate şi proniezi 
toate [So] 6, 8], pe Care L-ai trimis să Se facă om spre mântuirea noastră, 
Căruia I-ai îngăduit să pătimească şi să moară, pe Care L-a înviat binevoind 
să-L slăveşti şi L- -ai aşezat de-a dreapta Ta, şi prin Care ne-ai făgăduit şi 
învierea mortilor. * Tu, Stăpâne Atoateţiitorule, Dumnezeule veşnic, aşa cum 
aceasta era risipită şi, adunată fiind, s-a făcut o Pâine, așa adună Biserica Ta 
de la marginile pământului [Me 16, 19] întru Împărăţia Ta. “ Îţi mulţumim 
încă, Tatăl nostru, pentru scumpul Sânge [7 Ptr 1, 19] al lui lisus Hristos 
vărsat pentru noi şi pentru scumpul Trup, ale cărui închipuiri [antitypa] le 
celebrăm prin acestea, pentru că El Însuşi ne-a poruncit să vestim moartea Lui 
[Z Co 11,26]. Prin El să-Ți fie slava în veci. Amin. 

” Însă nimeni dintre cei neiniţiați să nu mănânce din acestea, ci numai cei 
botezați în moartea Domnului [Rm 6, 3]. Í Jar dacă unul din cei neiniţiați ar 
gusta ascunzându-se, își mănâncă osândă veşnică [/ Co 11, 29], pentru că 
neavând credința î în Hristos s-a împărtăşit din cele ce nu e îngăduit spre pe- 
depsirea lui. ” lar dacă cineva s-ar împărtăși din neştiință, pe aceasta învăţaţi-l 
repede cele elementare şi inițiați-l [botezaţi-l], ca să nu iasă dispreţuitor. 


XXVI. Mulţumire pentru dumnezeiasca Împărtășanie 


! lar după Împărtăşire aşa să mulțumiți: 

E Îţi mulțumim, Dumnezeule și Tată al lui lisus Mântuitorul nostru, pen- 
tru sfântul Tău Nume pe care l-ai făcut să se sălăşluiască între noi, şi pentru 
cunoaşterea, credința, „iubirea şi nemurirea pe care ni le-ai dat prin lisus Slu- 
jitorul [Paidos] Tău. * Tu, Stăpâne Atoateţiitorule, Dumnezeul a toate, Care 
prin El ai creat lumea şi cele din ea şi ai sădit o lege în sufletele noastre şi ai 
pregătit pentru oameni cele spre împărtăşire, Dumnezeul sfinţilor şi irepro- 
şabililor părinţilor noştri, Avraam, Isaac şi Iacob [/ş 3, 16; FA 3, 13], cre- 
dincioşii Tăi robi, Dumnezeu Cel puternic, credincios, adevărat şi nemincinos 
în făgăduinţele Tale, Care L-ai trimis pe pământ pe lisus Hristosul Tău să 
petreacă împreună cu oamenii [Bar 3, 37] ca om, fiind El Dumnezeu, Cu- 
vânt şi om, şi să smulgă rătăcirea din rădăcină, “ Însuţi şi acum adu- ŢI aminte 
prin El de sfântă Biserica aceasta, pe care ai câştigat-o cu scump sângele 
Hristosului Tău [FA 20, 28; / Ptr 1, 19], izbăveşte-o de tot răul [Mt 6, 13] şi 
desăvârşeşte-o în iubirea Ta şi adevărul Tău, iar pe noi toţi adună-ne în 
Împărăţia Ta, pe care ai gătit-o pentru ea. * Maranatha [/ Co 16, 22]! Osana 

Fiului lui David [Mt 21, 9]! Binecuvântat Cel ce vine în numele Domnului! 
Dumnezeu este Domnul și ni S-a arătat nouă [Ps 117, 27] în trup! 

€ Dacă e cineva sfânt, să vină! Iar dacă nu este, să se facă prin pocăință! 
Să îngăduiţi însă şi prezbiterilor voştri să mulțumească/spună Euharistia. 


XXVII. Multumire pentru dumnezeiescul Mir 


! lar la Mir aşa să mulțumiți: 

? — Îţi mulțumim, Dumnezeule Creatorule a toate, şi pentru bună-mireas- 
ma Mirului şi pentru veacul nemuritor pe care ni l-ai făcut cunoscut prin 
lisus Slujitorul [Paidos] Tău; că a Ta este slava şi puterea în veci. Amin. 


XXVIII. Că nu trebui să fim indiferenți fată de cuminecare, 
ci să observăm dacă episcopul, prezbiterul sau diaconul e ortodox, 
şi să ne ferim de cei ce nu sunt aşa 


! Dacă venind cineva va mulțumi aşa, primiţi-l ca pe un învățăcel al lui 
Hristos. ` Dar dacă vestește altă învățătură decât v-a predat-o Hristos prin 
noi, unuia ca acesta să nu-i îngăduiţi să mulțumească [să spună Euharistia], 
pentru că-L insultă pe Dumnezeu mai degrabă decât ÎI slăveşte. * Oricine 
vine la voi să fie pus la încercare și așa să fie primit; pentru că aveți înțele- 
gere şi puteţi cunoaşte dreapta şi stânga şi discerne învățătorii mincinoşi de 
învățătorii adevăraţi. “ Învăţătorului adevărat care vine la voi dăruiți-i din 
suflet cele de lipsă, iar învățătorului mincinos daţi-i cele de trebuință, dar 
nu-i primiţi rătăcirea, ca să nu vă întinați împreună cu el. * Orice profet sau 
învățător adevărat care vine la noi e vrednic de hrană, ca un lucrător al cuvân- 
tului dreptății. 


XXIX. Rânduială despre aducerile de roade 


! Toată pârga din roadele teascului, ogorului, boilor şi oilor să le dai preo- 
ților, ca să se binecuvânteze hambarele tale şi roadele pământului tău [Dt 
28, 4-5; 28, 33], să te întăreşti cu grâu, vin [Fc 27, 37] şi untdelemn, şi să 
sporească cirezile tale de boi şi turmele tale de oi [Dr 7, 13]. ? Toată zeciuiala 
să o dai orfanului şi văduvei, săracului şi străinului. * Toată pârga din pâinile 
scoase calde din cuptor sau din untdelemn, miere, pâine, struguri şi din cele- 
alte să le dai preoților, iar din argintul, hainele şi din toată agoniseala ta să 
dai orfanului şi văduvei. 


XXX. Cum anume trebuie să prăznuim, adunându-ne, Invierea Domnului 


! De ziua Învierii Domnului, adică duminica, adunaţi-vă necontenit, mul- 
țumind lui Dumnezeu şi mărturisind binefacerile pe care vi le-a făcut Dum- 

nezeu prin Hristos izbăvindu-ne de neştiință, de rătăcire şi de legături, ° ca 
jertfa voastră să fie ireproşabilă şi bine adusă lui Dumnezeu Care a zis despre 
Biserica Lui din toată lumea [oikoumeniken]: „În orice loc Mi se va aduce 
tămâiere şi jertfă curată, pentru că Împărat mare sunt Eu, zice Domnul Atoa- 
tețiitorul, şi Numele Meu e minunat între neamuri/păgâni” [Mal 1, 11. 14]. 


XXXI. Cum anume trebuie să fie cei hirotoniți 


! Alegeţi-vă episcopi vrednici de Domnul, prezbiteri şi diaconi bărbaţi 
evlavioşi, drepți, blânzi, neiubitori de arginţi, iubitori de adevăr, încercaţi, 
cuvioşi, nepărtinitori, care pot învăţa pe alţii cuvântul dreptei-credinţe [euse- 
beias], drept îndreptând [2 Tim 1, 15] în învăţăturile Domnului. * lar voi 
cinstiți-i pe aceştia ca pe nişte părinți, ca pe nişte binefăcători şi ca pe nişte 
pricini ale existenţei bune. * Mustraţi-vă unii pe alţii nu în mânie, ci în 
îndelungă-răbdare cu bunătate şi pace.  Păziți toate cele poruncite vouă de 
Domnul. 


Cateheză eshatologică 


> Privegheați pentru viața voastră [Mt 24, 42]. „Să fie mijlocul vostru încins 
şi făcliile aprinse, iar voi asemenea unor oameni care-l primesc pe stăpânul 
lor când va veni” [Lc 12, 35-36], seara, în zori, la cântatul cocoșului sau la 
miezul nopții [Mt 13, 35], căci Domnul va veni în ceasul în care oamenii nu 
se aşteaptă [Lc 12, 40], şi dacă-l vor deschide, fericiţi vor fi robii aceia, pen- 
tru că vor fi găsiți priveghind, pentru că El se va încinge, îi va pune să se 
întindă în paturi și venind le va sluji lor” [Lc 12, 36 37]. Í Privegheaţi deci 
şi vă rugați [Mt 26, 41], căci virtuțile voastre anterioare nu vă vor folosi la 
nimic dacă în ultimele voastre clipe veţi rătăci de la credinţa cea adevărată 


[/ Tim 6, 10]. 
XXXII. Prezicere despre cele viitoare 


! Fiindcă în zilele de pe urmă se vor înmulți profeţii mincinoşi (Mt 24, 11] 
şi stricătorii cuvântului [învățăturii] şi oile se vor preface în lupi [Mt 7, 15}, 
iar iubirea în ură; căci înmulţindu-se fărădelegea, iubirea multora se va răci 
[Mt 24, 12), pentru că oamenii se vor uri, persecuta și trăda unii pe alții. “Şi 
atunci se va arăta înşelătorul lumii, duşmanul adevărului, patronul minciunii, 
„pe care Domnul îl va ucide cu suflarea gurii Lui [2 Tes 2, 8], El Care cu 
buzele Lui îl omoară pe cel necucernic [Zs 11, 4], şi mulţi se vor scandaliza 
întru EI” [Mt 24, 10], „dar cei care vor răbda până la sfârşit, aceștia se vor 
mântui” [Mt 24, 13]. ? „Şi atunci se va arăta pe cer semnul Fiului Omului” 
[Mt 24, 30], după care va fi un glas de trâmbiță prin arhanghel [7 Tes 4, 16] 
şi apoi va fi învierea celor adormiţi. f Şi atunci va veni Domnul şi toți sfinții 

împreună cu El [Za 14, 15; Mt 25, 31] în cutremur pe nori împreună cu îngerii 
puterii Lui [Mt 24, 30; 26, 64], pe tronul împărăției Lui, să judece pe înşelă- 
torul lumii, diavolul, şi să dea fiecăruia după faptele lui. * Atunci cei răi se vor 
duce spre osândă veşnică, iar drepţii vor merge spre viaţa veşnică [Mt 25, 46], 
moştenind cele pe care ochiul nu le-a văzut, urechea nu le-a auzit şi la inima 
omului nu s-au suit, pe care le-a gătit Domnul celor care-L iubesc pe El 
[1 Co 2, 9], şi se vor bucura în Împărăția lui Dumnezeu cea în Hristos lisus. 


XXXIII. Rugăciune care vestește diversele providențe 


! Învrednicindu-ne de atât de mari lucruri bune de la El, să-L rugăm cu 
implorare, chemându-L printr-o cerere necontenită și zicând: 

* — Mântuitorul nostru veşnic, Împăratul dumnezeilor [Est 4, 17], Cel ce 
eşti Singur Atoateţiitor şi Domn, Dumnezeul tuturor celor ce sunt şi Dumne- 
zeul sfinţilor şi al ireproşabililor părinţilor noştri dinaintea noastră, Dumnezeul 
lui Avraam, Isaac şi lacob [7ș 3, 16; FA 3, 13], Cel milostiv şi îndurător, Cel 
îndelung-răbdător şi mult-milostiv [Zoi] 2, 13], Care vede orice inimă dezgo- 
lită și Căruia I se descoperă orice gând ascuns, către Tine strigă sufletele 
drepţilor, întru Tinc şi-au pus nădejdile cuvioşii, Tatăl celor ireproşabili, Cel 
care asculţi pe cei care Te cheamă după dreptate, Care ştii şi cererile tăcute 
— căci pronia Ta se întinde până în măruntaiele oamenilor şi prin conştiinţă 
cercetezi gândul fiecăruia — în orice regiune a lumii locuite i se înalță 
tămâie prin rugăciune şi cuvinte. * Cel care ai aşezat veacul de acum ca pe o 
arenă a dreptăţii, Care, prin cunoaşterea înnăscută și judecata naturală și din 
glasul Legii, ai arătat fiecăruia că agoniseala bogăției nu e veşnică, că fru- 
museţea falnică nu e eternă, că tăria puterii se destramă uşor, că toate sunt 
abur şi zădărnicie, şi singură conştiinţa care nu se ascunde rămâne urcând cu 
adevărul prin ceruri, că ea primeşte chezăşia desfătării viitoare şi, înainte chiar 
ca făgăduinţa acestei naşteri din nou să se împlinească, acest suflet se bucură 
plin de speranță; * căci de la început, când strămoșul nostru Avraam a apu- 
cat-o pe calea adevărului, l-ai călăuzit prin vis, l-ai învăţat ce este veacul de 
acum [Fc 12), şi credinţa a premers cunoaşterii lui, iar credinţei i-a urmat 
legământul, căci ai zis: „Voi face sămânţa ta ca stelele cerului şi ca nisipul 
de pe țărmul mării” [Fe 13, 16; 22, 17]; * mai mult, i l-ai dăruit pe Isaac şi, 
cunoscând că el va fi prin purtare asemenea lui, Te-ai numit şi Dumnezeul lui, 
spunând: „Voi fi Dumnezeul tău şi al seminţei tale după tine” [Fc 26, 3; 17,7]; 
iar când părintele nostru Iacob s-a dus în Mesopotamia, i l-ai arătat pe Hristos, 
prin care i-a grăit zicând: „lată Eu sunt cu tine şi te voi face să creşti şi te voi 
înmulţi foarte” [Fc 28, 15; 48, 4]; é iar lui Moise, credinciosul şi sfântul Tău 
slujitor, aşa i-ai spus la vedenia rugului: „Eu sunt Cel ce sunt; acesta e 


724 CANONUL ORTODOXIEI |. Canonul apostolic 


Numele Meu veşnic şi aducere-aminte pentru generaţiile generaţiilor” [/ș 
3, 14-15), 7 Apărătorule al neamului lui Avraam, binecuvântat ești în veci. 


XXXIV. Rugăciune care vestește diversele creațiuni 


! — Binecuvântat eşti, Doamne, Împărate ale veacurilor [7 Tim 1, 17], Care 
prin Hristos ai făcut toate şi prin El ai împodobit la început cele netocmite 
[Fe 1, 1. 2. 6], Care ai separat apele printr-un firmament, Care ai pus în ele 
duh de viaţă, Care ai aşezat pământul şi ai întins cerul [Ps 103, 2] şi ai îm- 
podobit alcătuirea/constituția exactă a fiecărei creaturi. ? Căci prin gândirea 
Ta, Stăpâne, lumea e plină de strălucire, iar cerul, înfipt ca o boltă [Zs 40, 22], 
sclipeşte de stele ca mângâiere pentru întuneric, lumina şi soarele s-au născut 
pentru zile şi naşterea de roade, luna creşte şi se micşorează spre schimbarea 
timpurilor; noaptea şi-a primit numele, ziua a fost chemată iar din mijlocul 
adâncului s-a arătat un firmament, şi Tu ai zis să se adune apele şi să se arate 
uscatul [Fc 1, 9]. Iar marea aceasta cine o va putea zugrăvi? Ea care vine 
furioasă din larg şi se întoarce din drum oprită de la țărm de porunca Ta, căci 
Tu ai zis că în el se vor zdrobi valurile ei [/ov 38, 11], şi ai făcut-o ca să 
umble în ea vietăți mici şi mari și corăbii [Ps 103, 25 26]. * După care a în- 
verzit pământul zugrăvit cu tot felul de flori şi cu o mulțime de feluriţi pomi, 
iar luminătorii atotstrălucitori puşi peste ei îşi urmează neabătut cursa, 
neabătându-se cu nimic de la porunca Ta, ci unde porunceşti acolo răsar şi 
apun ca semne ale timpurilor și anilor [Fe 1, 14] făcând schimbarea muncii 
oamenilor. ° După care au fost făcute diferitele specii de animale terestre, 
acvatice, aeriene şi amfibii şi înțelepciunea meşteşugită a proniei tale le 
acordă purtarea de grijă potrivită fiecăruia; căci aşa cum nu s-a relaxat pro- 
ducând diversele specii, tot aşa n-a neglijat nici purtarea de grijă de fiecare, 

4 lar ca sfârșit/scop [relos] al creaţiei ai făcut vietatea cuvântătoare/animalul 
rațional, cetăţeanul lumii, poruncind Înțelepciunii tale şi zicând: „Să facem 
om după chipul şi asemănarea Noastră” [FA 1, 26]; l-ai arătat o podoabă a 
lumii, plămădindu-l din cele patru stihii, făcându-i sufletul din nimic, dăru- 
indu-i cinci simţuri și punând mintea/inteligenţa vizitiu peste carul simţurilor 
sufletului. 7 Şi peste toate acesta, Stăpâne Doamne, cine va povesti după vred- 
nicie mişcarea norilor purtători de ploaie, strălucirea fulgerului, bubuitul 
tunetelor, toate foarte potrivite pentru dăruirea unei hrane corespunzătoare şi 
amestecul armonios al diverselor forme de aer. * Dar pe omul care nu Te-a 
ascultat l-ai lipsit de răsplata vieții, nefăcându-l să piară însă cu totul, ci după 
ce a adormit puțină vreme, l-ai chemat cu jurământ la o naştere din nou şi ai 
desfiinţat legea morții Tu, Care îi faci vii pe cei morţi prin Iisus Hristos, 
nădejdea noastră [1 Tim 1, 1]. 

XXXV. Rugăciune cu mulțumire care vestește grija lui Dumnezeu 
față de cele ce sunt 


! — Mare eşti, Doamne, Atotţiitorule, şi mare e tăria Ta şi înțelegerea Ta 
n-are număr [Ps 146, 5], Creatorule, Mântuitorule bogat în daruri, îndelung- 
răbdătorule şi Dăruitorule al milei, Tu Care eşti bun prin fire şi-i cruţi pe 
păcătoşi chemându-i la pocăință, pentru că povăţuirea Ta e plină de îndurare. 
Căci cum am mai exista, dacă am fi chemaţi numaidecât la judecată, atunci 
când, chiar având parte de îndelungă-răbdarea Ta, de-abia de ne tragem su- 
fletul de slăbiciune? ? Puterea Ta au vestit-o cerurile [Ps 18, 2] şi pământul 
tremură nesigur spânzurând deasupra nimicului. Marea înviforată, care e 
pășune pentru o turmă nesfârşită de vietăţi, se opreşte la țărm, tremurând în 
faţa voinţei Tale şi îi sileşte să strige pe toți: „Cât sunt de minunate lucrurile 
Tale, Doamne! Toate întru înțelepciune le-ai făcut! Umplutu-s-a pământul 
de creaţia Ta!” [Ps 103, 24]. * Oştirea înflăcărată a îngerilor şi duhurile inte- 
ligente spun: „Unul Sfânt pentru Felmon” [Dn 8, 13], serafimii şi heruvimii 
cei cu câte şase aripi strigă cu glasuri fără tăcere cântându-ți cântare de biru- 
ință: „Sfânt! Sfânt! Sfânt! Domnul Savaot! Plin e cerul și pământul de slava 
Ta!” [2s 6, 3], iar celelalte mulţimi ale cinurilor, îngeri, arhangheli, tronuri, 
domni, stăpâniri, puteri [Col 1, 16] spun şi ei strigând: „Binecuvântată fie 
slava Domnului din locul Său” {7z 3, 12]. “ Iar Israel, Biserica Ta pămân- 
tească dintre neamuri/păgâni, rivalizând cu puterile cereşti, cântă ziua şi 
noaptea cu inima plină şi suflet fierbinte: „Carele lui Dumnezeu sunt mii de 
mii; mii sunt cei ce se bucură de ele. Domnul este între ei în Sinai, în locul 
cel sfânt al Lui” [Ps 67, 18]. ? Cerul ÎL ştie pe Cel care din nimic l-a întins ca 
pe un cort [/5 40, 22], ca un cub de piatră [Jov 38, 38], Care a unit între ele 
pământul şi apa, şi a revărsat aerul ca hrană vietăților, împletind cu el foc spre 
încălzire şi mângâiere de întuneric. Corul stelelor îi uimeşte pe toți înlem- 
nindu-i de admiraţie, însemnându-L pe Cel care le-a numărat şi arătându-L 
pe Cel care le-a dat nume; vietățile Îl arată pe Cel care le-a dat suflet, iar 
pomii, pe Cel care i-a sădit. Făcute toate prin Cuvântul Tău înfăţişează forța 
puterii Tale. f De aceea, orice om trebuie să-Ți înalțe prin Hristos imnul 
pentru toate acestea, fiindcă prin Tine stăpâneşte El toate. 7 Căci Tu eşti Cel 
bun în binefaceri şi darnic în îndurări, Singurul Atoateţiitor, fiindcă, atunci 
când vrei, putinţa Ta e de față [So] 12, 8]. Puterea Ta veşnică răcoreşte 
flacăra [Dn 3], potoleşte leii [Dn 6], îmblânzeşte cetaceele mării [Zona 2], 
scoală pe bolnavi [4 Rg 19], întoarce puterile şi doboară la pământ oștirea 
dușmanilor şi poporul care a fost numărat cu trufie [2 Rg 24]. “ Tu eşti în cer, 
Tu eşti pe pământ, Tu eşti în mare, Tu eşti în cele mărginite fără a fi mărginit 
de nimic, căci „măreţia Ta nu cunoaşte margini” [Ps 144, 3]. Nu e cuvântul 

nostru, Stăpâne, ci al slujitorului Tău care spune: „Şi vei cunoaşte în inima ta, 
pentru că Domnul Dumnezeul tău e Dumnezeu în cer sus şi pe pământ jos, 
şi nu este altul afară de EI” [Dr 4, 39]. ° Căci nu este alt Dumnezeu afară de 
Tine [Zs 45, 5], nu este sfânt afară de Tine, Domnul Dumnezeul cunoștințe- 
lor [7 Rg 2, 3], sfânt mai presus decât toţi sfinţii, „căci cei sfinţiți sunt sub 
mâinile Tale” [Dr 33, 3], slăvit şi supraînălțat, nevăzut prin fire, nepătruns în 
judecăţi, Tu eşti viaţa fără lipsă, durata neschimbată şi neştirbită, lucrarea 
neobosită, măreţia nezugrăvită, frumuseţea veșnică, locuinţa neapropiată, 
sălăşluirea neschimbată, cunoașterea fără început, adevărul neschimbabil, 
lucrul fără intermediar, stăpânirea care nu poate fi contestată, monarhia fără 
succesor, împărăţia fără sfârşit, tăria de necombătut, oștirea nenumărată. 
10 Căci Tu eşti Tatăl Înţelepciunii, Creator și Cauză al întregii creații printr-un 
Intermediar [Fiul], dăruitorul Providenţei, Dătătorul Legii, Plinitorul sărăciei, 
Pedepsitorul celor necucernici şi Răsplătitorul celor drepți, tu ești Dumnezeul 
şi Tatăl lui Hristos şi domnul celor ce cred drept întru EI, a Cărui făgăduință 
e nemincinoasă, judecata nemitarnică, sentința imuabilă, evlavia neîncetată 
şi mulțumirea veşnică. Prin El Îţi datorează închinarea vrednică toată firea 
cuvântătoare/rațională şi sfântă. 


XXXVI. Rugăciune care aminteşte înomenireu lui Hristos 
şi diversele providenţe fată de sfinţi 


! — Doamne Atotţiitorule, Care ai creat lumea prin Hristos şi ai hotărât o 
sâmbătă/sabat spre aducerea-aminte de acestea, pentru că ai poruncit ca în 
această zi să ne odihnim de lucrurile noastre pentru meditarea la legile Tale, 
şi ai rânduit sărbători spre veselia sufletelor noastre, ca să venim la aducerea- 
aminte de înțelepciunea creată de Tine [Pr 8, 22]. ~ Dar întrucât pentru noi a 
răbdat nașterea prin femeie, S-a arătat în viață descoperindu-Se la botez că 
Dumnezeu şi om este Cel ce S-a arătat şi cu îngăduința Ta a pătimit pentru 
noi, a murit şi a înviat cu puterea Ta, de aceea prăznuind şi sărbătoarea Învi- 
erii, ne bucurăm de Cel care a biruit moartea [7 Co 15, 55] şi a luminat viață 
şi nestricăciune [2 Tim 1, 10], căci prin El ai adus la Tine neamurile/păgânii 
ca să faci din ele un popor câştigat [Dr 7, 6], adevăratul Israel [Fe 35, 10), 
cel iubit de Dumnezeu, care-L vede pe Dumnezeu. ? Căci Tu, Doamne, i-ai 
scos şi pe părinții noștri din pământul Egiptului şi i-ai izbăvit din cuptorul de 
fier [Dt 4, 20], de lut şi facerea de cărămizi, l-ai răscumpărat din mâinile lui 
Faraon şi ale celor de sub el, l-ai dus prin mare ca pe uscat [/ş 14, 29] şi l-ai 
hrănit în pustie [FA 13, 18] cu tot felul de bunătăţi. “ Lege din zece cuvinte 
le-ai dăruit, rostită cu glasul Tău și scrisă cu mâna Ta [/ș 20]. Le-ai poruncit 
să ţină sâmbăta nu dându-le prilej de lenevie, ci de cucernicie, spre cunoaş- 

terea puterii Tale, spre oprirea relelor stăvilindu-le cu îngrăditura sfântă a 
învățăturii, spre veselia săptămânii. De aceea au fost aşezate săptămâna și 
cele şapte săptămâni, luna a şaptea, anul al șaptelea şi, după ciclu, anul al 
cincizecilea spre iertare [Lv 25]. * Ca oamenii să n-aibă nici un pretext să 
invoce neştiinţa, ai poruncit ca în fiecare sâmbătă să nu lucreze, ca nimeni să 
nu vrea să rostească din gura lui un cuvânt de mânie în ziua sâmbetei, căci 
sâmbăta e odihna creaţiei, desăvârşirea lumii, cercetarea Legii, lauda mul- 
țumitoare adusă lui Dumnezeu pentru darurile pe care le-a făcut oamenilor. 
Í Duminica însă întrece toate acestea pentru că-L arată pe Însuşi Mijlocitorul, 
Pronietorul, Legiuitorul, Pricinuitorul Învierii, Născut mai întâi decât toată 
creaţia [Col 1, 15], pe Dumnezeu Cuvântul [/n 1, 1] şi om care s-a născut 
numai din Maria fâră bărbat, a viețuit în chip cuvios, a fost răstignit pe vre- 
mea lui Ponţiu Pilat, a murit şi înviat din morţi, fiindcă duminica e poruncit 
să Ți se aducă drept ofrandă Ție, Stăpâne, multumirea [eucharistian] pentru 
toate. 7 Căci acesta e harul cel dăruit de Tine şi a cărui măreție a acoperit 
orice binefacere. 


XXXVII. Rugăciune care cuprinde o aducere-aminte de providență 
şi enumerarea diverselor binefaceri aduse sfinților 
de pronia lui Dumnezeu prin Hristos 


' — Tu, Cel care ai împlinit făgăduințele făcute prin profeţi, Care ai miluit 
Sionul şi Te-ai îndurat de Ierusalim înălțând scaunul lui David (Lc 1, 32] în 
mijlocul lui prin naşterea lui Hristos Cel născut din sămânţa lui după trup 
[Rm 1, 3] numai dintr-o Fecioară; Tu Însuţi şi acum, Stăpâne Dumnezeule, 
primeşte cererile ce Ți se fac prin buzele poporului Tău cel dintre nea- 
muri/păpâni, ale celor ce Te cheamă în adevăr [Ps 144, 18], aşa cum ai primit 
în generaţiile lor darurile drepţilor. ? Mai întâi te-ai uitat şi ai primit jertfa lui 
Abel (Fc 4], pe cea a lui Noe când a ieşit din arcă [Fe 8], pe cea a lui 
Avraam după ieşirea lui din pământul Caldeii (Fc 12], pe cea a lui Isaac la 
puțul jurământului [Fc 22), pe cea a lui Iacob la Betel [Fc 35], pe cea a lui 
Moise în pustiu [/ş 12), pe cea a lui Aaron în mijlocul celor vii şi a celor 
morți [Nm 16], pe cea a lui Iosua în Ghilgal [/os 5}, pe cea a lui Ghedeon pe 
piatră şi pe lână înainte de păcatul său [Jd 6; 8], pe cea a lui Manoe şi a femeii 
lui în câmpie [Jd 13], pe cea a lui Samson în setea lui şi înainte de păcatul 
său [Jd 15], pe cea a lui Ieftae în război înainte de făgăduinţa lui fără judecată 
[Jd 11], pe cea a lui Barac şi Debora din pricina lui Sisera [Jd 4], pe cea a 
lui Samuel la Miţpa [/ Rg 7]; ? pe cea a lui David în țarina lui Orna lebusitul 
[7 Par 21], pe cea a lui Solomon în Gabaon şi Ierusalim [3 Rg 3; 8], pe cea a 
lui Ilie în muntele Carme! [3 Rg 18], pe cea a lui Elisei la izvorul secat [4 Rg 2), 

pe cea a lui Iosafat în război [2 Par 18], pe cea a lui lezechia în boala lui şi 
din pricina lui Senaherib [4 Rg 20], pe cea a lui Manase în pământul Caldeii 
după păcatul său (2 Par 33), pe cea a lui osia de Paşte [2 Par 35), pe cea a 
lui Ezdra la reîntoarcerea [de la Babilon; Ezr 8); “pe cea a lui Daniel în 
groapa cu lei [Dn 6], pe cea a lui Iona în pântecul cetaceului [Zona 2], pe cea 
a celor trei în cuptorul de foc [Dn 3], pe cea a Anei în cort înaintea chivotu- 
lui [7 Rg 1], pe cea a lui Neemia şi Zorobabel la ridicarea zidurilor [Ne 2-7], 
pe cea a lui Matatia şi a fiilor lui în zelul lor pentru tine [7 Mac 2-4] şi pe 
cea a lui Iail în binecuvântările lui [Jd 5, 24]. * Şi acum deci primeşte rugă- 
ciunile oferite cu recunoștință de poporul Tău, prin Hristos, în Duhul. 


XXXVIII. Rugăciune de ajutorare a drepţilor 


1 — Îţi mulțumim pentru toate, Stăpâne Atotţiitorule, pentru că n-ai retras 
milele şi îndurările Tale de la noi, ci în fiecare generaţie ne scapi, ne izbă- 
veşti, ne ajuţi și acoperi. ° Căci ne-ai ajutat în zilele lui Enos şi Enoh, în zilele 
lui David şi ale împăraţilor, în zilele Esterei și Mardoheu, în zilele luditei, în 
zilele lui Iuda Macabelul şi ale fraţilor lui. * Iar în zilele noastre ne-ai ajutat 
prin marele Tău Arhiereu lisus Hristos Slujitorul [Paidos] Tāu, căci El ne-a 
izbăvit de sabie şi de foame hrănindu-ne, ne-a vindecat de boală și ne-a aco- 
perit de limba cea rea. “ Pentru toate Îţi mulțumim prin Hristos, căci Tu ne-ai 
dăruit glas articulat pentru mărturisire şi limbă potrivită ca un arcuș, ne-ai 
înzestrat cu un gust potrivit, un pipăit corespunzător, cu vederea unei prive- 
lişti, cu auzul unui glas, cu mirosul unor vapori, cu mâini pentru lucru şi pi- 
cioare pentru mers. ” Toate acestea le-ai plămădit în pântecul matern dintr-o 
mică picătură și după formarea lor le-ai dat un suflet nemuritor şi ai adus la 
lumină vietatea cuvântătoare/animalul rațional, omul: pe care l-ai educat prin 
legi, l-ai făcut să strălucească prin îndreptări şi aducând după puţin asupra 
lui destrămarea/descompunerea, i-ai făgăduit învierea. í Care viață deci va fi 
de ajuns? ce lungime de veacuri va fi de ajuns oamenilor spre mulțumire? 
Dar dacă e cu neputinţă a o face după vrednicie, e un lucru sfânt a o face după 
putere. 7 Căci Tu ne-ai izbăvit din impietatea politeiştilor [păgânilor], ne-ai 
smuls din erezia omorâtorilor lui Hristos [iudeilor], ne-ai eliberat din neşti- 
ința rătăcită; căci L-ai trimis oamenilor ca om pe Hristos, Care e Dumnezeu 
Unul-Născut; ai sălășluit în noi pe Mângâietorul, ai pus peste noi îngeri, l-ai 
făcut de ruşine pe diavol; nu eram şi ne-ai făcut, făcuți fiind ne păzeşti, 
măsori viața, dăruieşti hrană, ai vestit pocăința. ° Pentru toate acestea Ție se 
cuvine slava şi cinstea prin lisus Hristos acum și în veci. Amin. 
” La acestea meditaţi, fraților, şi Domnul fie cu voi pe pământ şi în împă- 
răția Tatălui Său Care L-a trimis şi ne-a eliberat din robia stricăciunii spre 

libertatea slavei [Rm 8, 21], făgăduindu-ne viață celor ce credem prin El în 
Dumnezeul a toate. 


XXXIX. Cum trebuie să se facă instruirea elementară a catehumenului 


! În cele de mai sus s-a spus deci cum anume trebuie să trăiască cei inițiați 
potrivit lui Hristos şi ce fel de mulțumire trebuie să înalțe lui Dumnezeu prin 
Hristos. Nu este însă drept să-i lăsăm fără ajutor pe cei încă neiniţiați. 

? Aşadar, cel care urmează să fie catehizat în învățătura dreptei-credințe 
(logon eusebeias] să fie educat înainte de Botez în cunoaşterea privitoare la 
Dumnezeul nenăscut [Tatăl], în cunoaşterea privitoare la Fiul Unul-Născut 
şi în certitudinea privitoare la Duhul Sfânt. Să înveţe ordinea diferitelor cre- 
aturi, şirul proniei, îndreptările diferitelor legiuiri. Să fie învățat de ce anume 
a fost făcută lumea şi din ce pricină a fost aşezat cetățean al lumii omul; 
să-şi cunoască firea, cum este; * să fie învăţat cum anume i-a pedepsit Dum- 
nezeu pe cei răi prin apă şi prin foc, şi cum i-a slăvit pe sfinţii din fiecare 
generaţie, pe Set, Enos, Enoh, Noe, Avraam şi odraslele lui, Melchisedec, lov, 
Moise, losua, Caleb şi Finees zelosul preot şi pe cuvioşii din fiecare generație; 
cum în pronia Lui, Dumnezeu n-a întors spatele neamului omenesc, ci l-a 
chemat în diverse timpuri de la rătăcire şi deşertăciune la cunoaşterea ade- 
vărului, readucându-l de la robie şi impietate la libertate şi pietate, de la 
nedreptate la dreptate, de la moartea veşnică la viața veşnică. 


Punerea mâinilor peste catehumen 


* Acestea şi altele care urmează acestora să le înveţe în cateheză cel ce 
vine [la Botez]. lar cel care-şi pune mâinile peste el să aducă închinare lui 
Dumnezeu, Stăpânul a toate, mulțumindu-l pentru făptura mâinilor Lui, că 
L-a trimis pe Fiul Său Cel Unul-Născut Hristos, ca să-l mântuiască pe om 
ştergându-i fărădelegile şi ca să-i ierte impietăţile şi păcatele şi să-l curețe de 
toată întinăciunea sufletului şi a trupului [2 Co 7, 1], să-l sfințească pe om 
după bunăvoirea bunătăţii Lui, să-l facă să priceapă voia Lui şi să-i lumineze 
ochii inimii lui [Ef 1, 18] spre înţelegerea minunilor Lui, să-i facă cunoscute 
judecăţile dreptăţii Lui, ca să urască toată calea nedreptăţii şi să umble în 
calea adevărului [Ps 118, 7; 128, 29-30], ca să se învrednicească de baia 
naşterii din nou [Tit 3, 5] spre învierea cea în Hristos [Ef 1, 5); ca sădit fiind 
întru asemănarea morţii lui Hristos [Rm 6, 5], să fie viu pentru Dumnezeu 
[Ga 2, 19] în mintea, cuvântul şi acțiunea lui şi să fie numărat în cartea celor vii. 

` lar după această mulțumire să fie instruit în cele privitoare la Întruparea 
Donului, la Pătimirea, la Învierea Lui din morți şi la Înălţarea Lui. 

XL. Rânduială cum trebuie să fie binecuvântaţi de preoți catehumenii 
care urmează să fie botezați şi ce anume trebuie să fie învăţaţi 


! Şi când catehumenul se va apropia de Botez, să fie învăţat cele privitoare 
la lepădarea/dezertarea de diavol și la alăturarea/înregimentarea sa lui Hristos. 
Căci mai întâi trebuie să se abţină de la cele contrare şi atunci să fie introdus 
în taine, curățindu-şi în prealabil inima de orice răutate, pată şi zbârcitură 
[Ef 5, 27], şi abia atunci să se împărtăşească de cele Sfinte. 7 Fiindcă aşa cum 
un bun agricultor curăță mai întâi ogorul de spinii care au crescut în el şi 
abia apoi seamănă sămânța, tot aşa și voi trebuie să smulgeţi mai întâi din ei 
toată impietatea, „Și abia apoi să aruncaţi în ei dreapta-credinţă și să-i învred- 
niciți de Botez. * Căci şi Domnul nostru ne- a îndemnat aşa, zicând: „Faceţi 
mai întâi învățăcei toate neamurile păgâne”, şi abia după aceea a adăugat: 
„ŞI botezaţi-i în Numele Tatălui şi a! Fiului şi al Sfântului Duh” [Mt 28, 19]. 


XLI. Renunţarea catehumenului la cel potrivnic 
şi adeziunea sa la Hristosul lui Dumnezeu 


„Deci la lepădarea/dezertarea sa, cel care se botează să vestească aşa: 

— Mă lepăd/dezertez de Satana, de lucrurile lui, de pompele lui, de 
adorările lui, de îngerii lui, de născocirile lui şi de toate cele aflate sub 
stăpânirea lui. 

lar după lepădare/dezertare cel ce se alătură/inregimentează să spună aşa: 

— Mă alătur/înregimentez lui Hristos. * Cred și mă botez într-Un Dum- 
nezeu nenăscut, singurul Dumnezeu adevărat [In 17, 3], Atoateţiitorul, Tatăl 
lui Hristos, Creator şi Meşter a toate, din care sunt toate [/ Co 8,6]. i Şi în 
Domnul nostru lisus Hristos, Fiul Lui Unul-Născut, Născut mai întâi decât 
toată creația [Co/ 1, 15], născut, nu creat, mai înainte de veci din bunăvoirea 
Tatălui, prin Care s-au făcut toate [/ Co 8, 6], cele din ceruri şi cele de pe 
pământ, văzute şi nevăzute, Í Care în zilele de pe urmă S-a pogorât din ce- 
ruri şi a luat trup, S-a născut din sfânta Fecioară Maria, a viețuit cu cuvioşie 
după legile lui Dumnezeu Tatăl Său, a fost răstignit pe vremea lui Ponţiu 
Pilat, a murit pentru noi şi a înviat din morţi a treia zi după pătimirea Sa, S-a 
înălțat la ceruri şi şade de-a dreapta Tatălui, şi iarăşi va veni cu slavă la sfâr- 
Şitul lumii să judece viii și morții, şi a Cărui stăpânire nu va avea sfârşit [Le 
1, 33]. 7 Mā botez şi în Duhul Sfânt, Care este Mângâietorul, Care a lucrat în 
toți sfinţii cei din veac, iar mai apoi a fost trimis de Tatăl şi apostolilor după 
făgăduinţa Mântuitorului nostru şi Domnului lisus Hristos, iar du upă apostoli 
şi tuturor celor ce cred în sfânta Biserică catholică și apostolică. “ Cred şi în 
învierea cărnii, în iertarea păcatelor, în Împărăția cerurilor şi în viața veacului 
ce va să vină. 

XLII. Mulţumire privitoare la ungerea cu untdelemnul tainic 


! Şi după făgăduinţa aceasta vine în ordine și la ungerea cu untdelemn. 
7 Acesta e binecuvântat de arhiereu spre iertarea păcatelor şi pregătirea bote- 
zului. * Fiindcă acesta Îl cheamă pe Dumnezeu Cel Nenăscut, Tatăl lui Hristos, 
Împăratul întregii firi simţite şi gândite, ca să sfințească untdelemnul în 
Numele Domnului lisus şi să-i dea har duhovnicesc şi putere lucrătoare, ier- 
tare a păcatelor şi pregătire a mărturisirii Botezului, ca, dezlegat de orice im- 
pietate, cel uns să se facă vrednic de iniţiere potrivit poruncii Unului-Născut. 


XLIII. Multumire privitoare la apa tainică 


! După care vine la apă. ° Preotul o binecuvântează și slăveşte pe Stăpânul 
Dumnezeu Atoateţiitorul, Tatăl Dumnezeului Unul-Născut, mulțumindu-l 
pentru că L-a trimis pe Fiul Său să Se întrupeze pentru noi, ca să ne mântu- 
iască, pentru că a suportat ca Acesta să Se facă în Întruparea Sa ascultător 
întru toate [Fip 2, 8], să vestească Împărăţia cerurilor, iertarea păcatelor, 
învierea morţilor. * Pentru acestea, după El [Tatăl] şi din pricina Lui [preotul] 
aduce închinare şi Însuși Dumnezeului Unul-Născut, mulțumindu-l pentru 
că a primit pentru toţi moartea pe cruce, şi drept închipuire [zypos] a ei a dat 
Botezul naşterii din nou. “ Şi apoi dă slavă pentru că în numele lui Hristos, 
Dumnezeu Domnul a toate în Duhul Sfânt n-a respins neamul omenesc, ci în 
diverse timpuri a lucrat diferite pronii: mai întâi în rai dându-i lui Adam spre 
desfătare drept locuinţă raiul, apoi punându-i tot din motive de pronie o 
poruncă şi izgonindu-l cu dreptate când a păcătuit, dar nerespingându-l din 
bunătate cu totul, ci educându-i pe cei care i-au urmat în diverse feluri; ca la 
sfârşitul veacului a trimis pe Fiul Său să Se facă om pentru oameni şi să 
primească toate cele omenești afară de păcat [Evr 4, 15]. 

* Acum deci preotul să-L cheme pentru Botez şi să spună zicând: 

— Priveşte din cer şi sfinţeşte apa aceasta! Dă-i ei har şi putere ca, după 
porunca Hristosului Tău, cel care se va boteza să fie răstignit, să moară, să fie 
îngropat şi să învie împreună cu El spre învierea cea întru El [Rm 6, 2-8. 11], 
murind păcatului şi fiind viu pentru dreptate [Rm 8, 10; Col 3, 5]. 


XLIV. Mulţumire privitoare la Mirul tainic 


' lar după ce l-a botezat în numele Tatălui, al Fiului şi al Duhului Sfânt 
[Mt 28, 19], să-l ungă cu mir zicând: 
— Doamne, Dumnezeule Cel Nenăscut şi fără stăpân, Domn a toate, 
Care ai dat între toate neamurile bună-mireasma cunoaşterii Evangheliei 
[2 Co 2, 14], Tu fă şi acum ca acest mir să lucreze asupra acestui botezat, ca 

bună-mireasmă a Hristosului Tău să rămână în el sigură şi fixă şi, murind el 
împreună cu El, să fie şi viu împreună cu El [2 Co 7, 3]. 

Acestea să le zică şi cele ce urmează acestora, fiindcă aceasta e puterea 
punerii mâinilor peste fiecare element; căci dacă nu se face această invocare 
peste fiecare din ele de către un preot evlavios, cel botezat coboară numai în 
apă ca iudeii, şi-şi dă jos doar murdăria trupului, nu şi murdăria sufletului. 


XLV. Rugăciunea noilor iniţiaţi 


! După aceasta, stând în picioare, botezatul să se roage rugăciunea pe care 
ne-a învățat-o Domnul [Mt 6, 9]. Este necesar ca cel înviat să stea în picioare 
şi să se roage, pentru că tot cel sculat stă drept; şi el deci, murind împreună 
cu Hristos şi înviind împreună cu EI, stă în picioare. ? Să se roage însă spre 
răsărit, întrucât aşa stă scris în cartea a doua a Cronicilor: după ce s-a săvâr- 
şit templul Domnului de împăratul Solomon, la târnosirea lui „preoții, leviţii 
şi cântăreții cu chimvale, harfe şi chitare au stat în partea de răsărit a jertfel- 
nicului lăudând, mărturisind și zicând (2 Par 5, 11 13]: Lăudaţi pe Domnul 
că E bun, că în veac este mila Lui! [Ps 134, 3J”. 

* Iar după prima rugăciune să se roage acestea: 

— Dumnezeule Atoateţiitorule, Tatăl Hristosului Tău, al Fiului Tău Unul- 
Născut, dă-mi trup nepătat, inimă curată [Ps 50, 12), minte veghetoare, cunoaș- 
tere nerătăcită, venire a Duhului Sfânt spre agonisirea şi încredințarea adevă- 
rului Hristosului Tău, prin Care să-Ți fie slavă în Duhul Sfânt în veci. Amin. 

“ Acestea am socotit drept să le rânduim despre catehumeni. 


XLVI. Ce episcopi au hirotonit şi trimis apostolii 


' Iar despre episcopii hirotoniți de noi în viaţa noastră vă facem cunoscut 
că ei sunt aceștia: ? în Ierusalim, lacob fratele Domnului, care murind a fost 
urmat ca al doilea de Simon al lui Cleopa, iar după el al treilea a urmat luda 
al lui Zaheu; * în Cezareea Palestinei, mai întâi Zaheu, care fusese vameș, apoi 
Corneliu, după care al treilea, Teofil; f în Antiohia, primul a fost Evodius 
pus de mine, Petru, şi Ignatie pus de Pavel; * în Alexandria, primul a fost 
Anian hirotonit de evanghelistul Marcu, iar al doilea Avilius hirotonit de 
Luca evanghelistul; f primul episcop al Bisericii Romei, Linus fiul lui Claudiu, 
a fost hirotonit de Pavel, iar al doilea după moartea lui Linus, Clement, a 
fost hirotonit de mine, Petru; 7 în Efes, primul a fost Timotei hirotonit de 
Pavel, iar apoi loan hirotonit de mine [loan]; ê în Smyrna, primul a fost 
Ariston, după care a urmat Stratea al lui Loidos, iar al treilea Ariston; ” în 
Pergam, a fost hirotonit de mine Gaius, iar în Filadelfia, Dimitrie, tot de mine; 

1 în Chenchrea, Lucius şi în Creta, Tit, hirotoniți de Pavel; '! în Atena, 
Dionisie, iar în Tripolis din Fenicia, Maraton; 12 în Laodiceea Frigiei, Arhip, 
iar în Colose, Filimon; /* în Veria Macedoniei, Onisim, iar în Bisericile 
Galatiei, Crescens; '* în parohiile Asiei, Achila şi Nichita, iar în Biserica 
Eginei, Crispus. ” Acestora le-am încredinţat noi parohiile în Domnul. 
Aducându-vă aminte întotdeauna învăţătura lor, păziţi cuvintele noastre. Şi 
Domnul să fie cu voi acum și în veci nesfârşiți, aşa cum a spus El Însuși 
când urma să fie luat la Dumnezeul și Tatăl Său: „Iată, Eu cu voi sunt în toate 


zilele până la sfârşitul veacului. Amin” [Mt 28, 20). 


XLVII. Imn de dimineaţă 


! — „Slavă întru cele înalte lui Dumnezeu şi pe pământ pace, între oameni 
bunăvoire” [Le 2, 14]. - Te lăudăm, Te cântăm, Te binecuvântăm, Te slăvim 
şi ne închinăm Ție prin marele Tău Arhiereu, Ţie Care eşti cu adevărat Dum- 
nezeu Nenăscut, Unul, Singur, neapropiat, pentru slava Ta cea mare. Doamne, 
Împărate ceresc. Dumnezeule Părinte Atoateţiitorule. * Doamne Dumnezeule 
şi Tată al Domnului, Mielu! fără prihană Care ridică păcatul lumii [/n 1, 29], 
primeşte cererea noastră Cel ce şezi pe heruvimi [Ps 79, 2]. Că Tu Singur 
eşti sfânt, Tu Singur ești Domn, Dumnezeul şi Tatăl lui lisus Hristos, Dum- 
nezeul a toată firca făcută, Împăratul nostru, prin Care Ție fie slava, cinstea 
şi venerarea. 


XLVII. Imn de seară 


' „Lăudaţi, copii, pe Domnul, lăudaţi numele Domnului!” [Ps 118, 12]. 2 Te 
lăudăm, Îţi cântăm, Te binecuvântăm pentru slava Ta cea mare, Doamne Îm- 
părate, Tatăl Hristosului nostru, al Mielului nepătat Care ridică păcatul lumii 
[In 1, 29]. ? Ţic se cuvine laudă, Ţie se cuvine cântare, Ție mărire se cuvine, 
lui Dumnezeu şi Tatăl prin Fiul în Duhul Sfânt în vecii vecilor. Amin. 

* Acum slobozeşte pe robul Tău, Stăpâne, după cuvântul Tău în pace, căci 
văzură ochii mei mântuirea Ta, pe care ai gătit-o înainte feței tuturor popoa- 
relor, lumină spre descoperirea neamurilor/păgânilor şi slavă poporului Tău 
Israel” [Lc 2, 29-32]. 


XLIX. La prânz 


! Binecuvântat eşti, Doamne, Cel ce mă hrăneşti din tinereţile mele, Cel 
ce dai hrană la tot trupul [Ps 135, 25]. Umple inimile noastre de bucurie şi 
veselie [FA 14, 17], ca având totdeauna cele de ajuns să prisosim în toată 
fapta cea bună [2 Co 9, 8] în Hristos lisus Domnul nostru, Căruia fie slava, 
cinstea şi închinarea în veci. Amin. 

Cartea VIII: Despre harisme, hirotonii şi canoanele bisericești 


1. Că harismele vindecărilor şi celorlalte semne nu sunt date spre folosul 
celor ce le lucrează, ci pentru încredințarea necredincioşilor, 
şi că nu e nevoie ca orice credincios să facă semne 


' Când Dumnezeul şi Mântuitorul nostru lisus Hristos ne-a predat marea 
taină a dreptei-credințe/bunei-cinstiri [7 Tim 3, 16] şi i-a chemat pe iudei şi 
pe păgâni la cunoaşterea Unului şi Singurului Dumnezeu adevărat [In 17, 3) 
— cum spune El Însuşi când mulțumea pentru mântuirea celor ce au crezut: 
„Am arătat Numele Tău oamenilor, am săvârşit lucru pe care Mi l-ai dat” [In 
17, 6. 4], şi când spunea Tatălui despre noi: „Părinte sfinte, deşi lumea nu Te-a 
cunoscut, dar Eu Te-am cunoscut și aceștia Te-au cunoscut” [/n 17, 25], ca 
şi cum eram desăvârşiţi —, ne-a vorbit tuturor împreună despre harismele 
care vor fi date de la E! prin Duhul Sfânt: „lar celor ce cred le vor urma 
aceste semne: în numele Meu vor alunga demoni, vor grăi în limbi noi, vor 
lua în mâini şerpi şi chiar dacă vor bea vreo băutură de moarte, nu-i va vă- 
tăma, îşi vor pune peste bolnavi mâinile lor și se vor face bine” [Me 16, 15]. 
~ Aceste harisme fiind date mai întâi nouă, apostolilor care urma să vestim 
Evanghelia ia toată creaţia (Mc 16, 15], după accea au fost dăruite în chip 
necesar şi celor ce au crezut prin noi, nu spre folosul celor ce le lucrează, ci 
spre înduplecarea necredincioşilor, ca pe cei pe care nu i-a convins cuvântul. 
pe aceştia să-i înduplece puterea semnelor. * Fiindcă semnele nu sunt pentru 
noi, credincioşii, ci pentru cei necredincioşi [/ Co 14, 22] dintre iudei şi pă- 
gâni, fiindcă nici izgonirea de demoni nu e spre folosul nostru, ci al celor 
curățiţi prin lucrarea lui Hristos, cum arată Însuşi Hristos Care ne povăţuieşte 
spunând: „Nu vă bucuraţi că duhurile ascultă de voi, ci bucuraţi-vă că numele 
voastre sunt scrise în cer” [Le 10, 20], întrucât primul lucru se face prin pu- 
terea Lui, al doilea însă se face prin bunăvoirea şi sârguinţa noastră, evident 
ajutaţi de El. “ Nu este deci necesar ca orice credincios să scoată demoni, să 
învie morți sau să grăiască în limbi, ci numai cel învrednicit de o harismă 
pentru o cauză utilă mântuirii necredincioşilor, care de multe ori sunt îndu- 
plecaţi nu de argumente şi demonstraţii, ci de lucrarea semnelor, atunci când 
ele sunt vrednice de mântuire. * Fiindcă nu toţi necredincioşii sunt întorși 
de minuni, martor e Însuşi Dumnezeu când spune în Lege: „În alte limbi 
şi cu alte buze voi grăi cu poporul acesta şi tot nu vor crede” [7 Co 14,21; 
Ís 28, 11-12]. € Pentru că nici egiptenii n-au crezut în Dumnezeu [1ș 3-14), 
deşi Moise a făcut atâtea semne şi minuni, nici mulţimea iudeilor n-a crezut 
în Hristos Care, ca Moise, a vindecat toată boala şi toată neputinţa [Mt 4, 23); 
nici pe aceia nu i-a convins toiagul însuflețit şi devenit şarpe, nici mâna de- 


IV.4. Constituţiile Sfinţilor Apostoli prin Clement 735 


venită albă, nici Nilul preschimbat în sânge, nici pe aceştia nu i-au înduple- 
cat orbii care văd, ologii care umblă şi morţii înviaţi [Mt 11, 5]; celui dintâi 
[lui Moise] i s-au opus Iani şi lamvri [2 Tim 3, 8], iar celui din urmă [lui 
Hristos] Ana și Caiafa [In 18, 13-14). 7 Astfel nu pe toți îi înduplecă semnele, 
ci numai pe cei are au deja o bună dispoziție şi pentru care Dumnezeu bine- 
voieşte ca un Econom înțelept să săvârşească nişte puteri, nu prin puterea 
oamenilor, ci prin voinţa Lui. 3 Acestea le spunem pentru ca aceia care au 
primit unele harisme să nu se înalțe împotriva celor ce nu le-au primit. ° Iar 
harisme le numim aici pe cele care se arată prin semne, pentru că nu este om 
care a crezut în Dumnezeu prin Hristos Care să nu fi primit vreo harismă 
duhovnicească [Am 1, 11). " Fiindcă însuşi faptul de a fi fost eliberat de 
necredinta politeistă şi de a crede în Dumnezeu Tatăl prin Hristos e o harismă 
a lui Dumnezeu, la fel şi faptul de a lepăda vălul iudaic [2 Co 3, 13] şi a crede 
că prin bunăvoirea lui Dumnezeu [Fiul] Cel Unul-Născut mai înainte de veci 
S-a născut în timpul din urmă dintr-o Fecioară fără legătură cu un bărbat, că 
a vieţuit ca un om fără păcat plinind toată dreptatea [Mt 3, 15] Legii, că, tot 
prin îngăduința lui Dumnezeu Cuvântul, Dumnezeu a răbdat cruce disprețu- 
ind ruşinea [Evr 12, 2] şi că a murit, a fost îngropat şi a înviat după trei zile, 
şi rămânând împreună cu apostolii patruzeci de zile [FA 1, 3] şi plinind toată 
rânduiala, a fost înălţat de la ochii lor [Me 16, 19] la Dumnezeu și Tatăl 
Care L-a trimis. '! Cine crede acestea nu în chip simplu și fără rațiune, ci cu 
judecată şi încredințare certă, acela a primit o harismă de la Dumnezeu, ase- 
menca şi acela izbăvit de orice erezie. /2. Prin urmare, nimeni din cei care fac 
semne şi minuni să nu judece pe vreunul din credincioşi că nu s-a învredni- 
cit să le lucreze; fiindcă harismele lui Dumnezeu date de El prin Hristos sunt 
diferite, şi tu ai primit una, iar acela alta: pentru că unul a primit cuvântul 
înțelepciunii sau cunoaşterii sau al discernământului duhurilor [7 Co 12, 8. 10] 
sau o preştiinţă a celor viitoare, un cuvânt de învățătură, sau o neţinere de 
minte a răului sau o înfrânare legiuită. I3 Căci nici Moise, omul lui Dumne- 
zeu [Dr 33, 1]. când a săvârşit minunile în Egipt, nu s-a ridicat împotriva 
celor de o seminţie cu el şi, deşi a fost numit dumnezeu [/ş 7, 1], nu s-a trufit 
împotriva profetului său, Aaron. '“ Dar nici Isus al lui Navi, care a condus 
poporul după el, deşi în lupta cu iebusiţii, a oprit soarele în Gabaon şi luna 
în valea Ailon [Jos 10, 12] pentru că ziua nu-i ajungea pentru biruinţă, totuși 
nu s-a înălțat împotriva lui Finees sau Caleb. Nici Samuel, care a făcut atâ- 
tea lucruri uimitoare nu l-a nesocotit pe iubitul de Dumnezeu David, deşi 
amândoi au fost profeţi, unul arhiereu, iar celălalt rege. Şi deşi în Israel erau 
şapte mii de sfinţi care nu şi-au plecat genunchiul lui Baal [3 Rg 19, 18], 
numai Ilie şi ucenicul lui Elisei au ajuns făcători de minuni, dar Ilie nu l-a 
luat în râs pe economul Avdie care era temător de Dumnezeu [3 Rg 18], dar 

nu făcea semne, nici Elisei nu l-a trecut cu vederea pe învățăcelul său care 
tremura în fața vrăjmaşilor [4 Rg 6, 15-16]. f Nici înțeleptul David care a 
fost izbăvit de două ori din gura leilor [Dn 6; 14, 31-42], nici cei trei copii 
în cuptorul de foc [Dn 3] nu i-au nesocotit pe ceilalți de o seminţie cu ei, căci 
ştiau că au scăpat de acele lucruri cumplite nu prin puterea lor, ci prin tăria 
lui Dumnezeu şi așa au săvârşit semne şi au fost eliberaţi din dificultăţi. 
17 Aşadar nimeni din voi să nu se înalțe împotriva fratelui, chiar dacă e profet 
sau făcător de minuni, căci dacă n-ar mai fi nici un necredincios, toată lucra- 
rea semnelor ar fi de prisos. ” Fiindcă a fi bine-credincios ţine de bunăvoința 
cuiva, iar facerea de minuni de puterea celui care le lucrează: primul lucru 
ne priveşte pe noi, al doilea pe Dumnezeu Care le lucrează din motivele pe 
care le-am spus mai sus. “° Prin urmare, nici împăratul să nu-i nesocotească 
pe generalii aflați sub el, nici stăpânitorii pe supuşi, căci dacă n-ar exista cei 
stăpâniţi, stăpânitorii ar fi de prisos, iar dacă n-ar exista generali, împărăția 
n-ar putea sta. Dar nici episcopul să nu se înalțe împotriva diaconilor sau 
prezbiterilor, nici prezbiterii împotriva poporului, căci alcătuirea adunării e 
şi din unii şi din alții. “ Fiindcă episcopii şi prezbiterii sunt preoții cui? lar 
laicii sunt laicii cui? Faptul de a fi creştini ţine de noi, dar faptul de a fi 
apostoli sau episcopi sau altceva nu ţine de noi, ci de Dumnezeu Care dă 
harismele Sale. 7 Acestea fie deci spuse despre cei învredniciţi de harisme 
sau demnități. 


II. Că nu oricine profețeşte sau scoate demoni e neapărat sfânt 


' La acest cuvânt adăugăm faptul că nici oricine profeţeşte nu este cuvios. 
nici oricine scoate demoni nu este sfânt. ° Căci şi ghicitorul Valaam al lui 
Beor a profețit [Nm 23; 24], deşi era necredincios, şi Caiafa [/n 11, 51] nu- 
mit în chip mincinos arhiereu; diavolul şi demonii din jurul lui prezic şi ei 
multe, deşi în ei nu se găseşte nici o scânteie de dreaptă-credinţă, fiindcă din 
pricina răutăţii lor sunt prizonierii neştiinţei. “ Este evident deci că, deşi pro- 
fețesc, necredincioșii nu-şi acoperă prin profeție necredinţa, nici cei care scot 
demoni nu vor deveni cuvioşi prin alungarea acestora, fiindcă se amăgesc 
unii pe alții ca aceia care se dedau la jocuri pentru a provoca râsul şi pentru 
a-i face să piară pe cei care iau aminte la ei. f Dar nici un împărat necredin- 
cios nu mai este împărat, ci tiran, nici un episcop prizonier al ignoranței sau 
al răutăţii nu mai este episcop, ci se numeşte în chip mincinos episcop, fiind 
promovat nu de Dumnezeu, ci de oameni, ca Anania şi Samaia în Ierusalim, 
Sedechia şi Achia profeții mincinoşi la Babilon [Jr 35; 36]. ? Ghicitorul 
Valaam a suferit şi el pedeapsă pentru că l-a stricat pe Israel la Beelfegor 
[Nm 25, 31], Caiafa s-a sinucis mai apoi, fiii lui Scheva care au încercat să 
scoată demoni au fost răniţi de ei fugind în chip ruşinos [FA 19, 14], iar îm- 

părații necredincioşi ai lui Israel şi Iuda au suferit tot felul de pedepse. € Este 
evident deci că şi episcopii şi preoţii numiţi în chip mincinos aşa nu vor 
scăpa de pedeapsa de la Dumnezeu, căci şi lor li se va spune acum: „Pe voi, 
preoți care faceţi rău în numele Meu, vă voi preda spre junghiere [Zs 34, 2], ca 
pe Sedechia şi Achia, pe care împăratul Babilonului i-a ars în tăvi cu jăratic”, 
cum spune leremia profetul (36, 22]. 7 lar acestea le spunem nu nesocotind 
profețiile adevărate, căci știm că ele se lucrează în cei cuvioşi prin insuflarea 
lui Dumnezeu, ci pentru a reprima îndrăzneala celor trufaşi, adăugând şi 
aceea că unora ca acestora Dumnezeu le ia harul: „Căci Dumnezeu celor 
mândri le stă împotrivă, iar celor smeriţi le dă har” [Pr 3, 34). 8 Deci Sila şi 
Agav, care au profeţit pe vremea noastră [FA 15, 32; 21, 10], nu s-au întins 
pe ei înşişi până la treapta apostolilor, nici n-au trecut peste măsurile lor, 
deşi sunt iubiți de Dumnezeu. ° Au profetit și femei: în vechime Mariam, 
sora lui Moise şi a lui Aaron [/ș 15, 20], iar după ea Debora [Jd 4, 4], după 
aceasta Hulda [4 Rg 22, 14] şi ludit [/d¢ 8], prima sub Iosia, a doua sub 
Darius; au profeţit şi Maica Domnului şi Elisabeta, ruda ei, şi Ana [Le 1,2], 
iar în timpul nostru fiicele lui Filip [FA 21, 9], dar ele nu s-au ridicat împo- 
triva bărbaţilor lor, ci şi-au păzit măsurile. 10 Prin urmare, dacă între voi ci- 
neva, sau femeie sau bărbat, ar dobândi un asemenea har, să se smerească, 
ca Dumnezeu să binevoiască în el, căci El spune: „Peste cine voi privi dacă 
nu peste cel smerit şi liniştit şi care tremură la cuvintele Mele?” [/s 66, 2]. 


III. Despre hirotoniri 


' În prima parte a acestui cuvânt am expus despre harismele pe care Dum- 
nezeu le-a dat după voia Sa oamenilor şi cum i-a mustrat pe cei care au în- 
cercat să rostească minciuni sau erau mişcaţi de un duh străin, şi că pentru 
profeție sau facere de minuni Dumnezeu S-a folosit de multe ori de oameni răi. 
-7 Acum cuvântul nostru ne-a condus la tema principală a organizării biseri- 
cești [ekk/esiastikes diatypăseos], ca învățând de la noi rânduiala/ordinea 
[diataxin], voi, care aţi fost rânduiţi de voia lui Hristos episcopi, să faceţi 
toate după poruncile date vouă, bine ştiind că cine ascultă de voi ascultă 
de Hristos, iar cine ascultă de Hristos ascultă de Dumnezeu şi Tatăl Lui 
[Le 10, 16], Căruia fie slava în veci. Amin. 


IV. Despre hirotonia episcopilor 


! Prin urmare, fiind împreună noi, Cei Doisprezece Apostoli ai Domnului, 
vă poruncim aceste rânduieli după toată organizarea bisericească, fiind de 
față împreună cu noi şi vasul alegerii [FA 9, 15], Pavel, tovarășul nostru de 
apostolie, lacob episcopul, ceilalți prezbiteri şi cei şapte diaconi. 

? Deci primul eu, Petru, am rânduit să se hirotonească episcop, aşa cum 
am rânduit toți mai sus [cartea II, cap. I-II], un om care excelează şi e ire- 
proşabil în toate, ales de tot poporul. * După ce numele lui a fost pronunțat și 
agreat, adunându-se în zi de duminică poporul împreună cu prezbiteriul şi 
episcopii prezenți, cel mai de seamă dintre ei să întrebe prezbiteriul şi popo- 
rul dacă el este cel cerut drept stăpân. “ Şi dacă aceştia îşi exprimă acordul, 
să-i mai întrebe dacă toți dau mărturie despre el că e vrednic de această mare 
şi strălucită conducere, dacă stă drept în cele privitoare la buna-credinţă [euwse- 
beia) în Dumnezeu, dacă păzeşte cele drepte faţă de oameni; dacă gospodă- 
reşte bine cele ale casei lui, dacă are o viaţă ireproşabilă [cf. 7 Tim 3, 4.2]. 
” Şi dacă toţi împreună vor da mărturie după adevăr, şi nu după prejudecată, 
că este aşa, ca în faţa tribunalului lui Dumnezeu şi al lui Hristos, evident şi 
în prezența Duhului Sfânt şi a tuturor sfinţilor şi a duhurilor slujitoare [Evr 
1, 14], să fie întrebaţi și a treia oară dacă e cu adevărat vrednic de această 
slujire/liturghisire, ca în gura a doi sau trei martori să se statornicească cu- 
vântul [Dr 19, 15; Mt 18, 16]. Şi dacă vor încuviinţa și a treia oară că e vred- 
nic, să se ceară de la toţi un acord şi să fic ascultați dându-l cu înflăcărare. 

6 Şi după ce se face tăcere, unul din primii episcopi împreună cu alţi doi 
să stea în picioare lângă jertfelnic și, în timp ce ceilalţi episcopi şi prezbiteri 
se roagă în tăcere, iar diaconii țin dumnezeieştile Evanghelii deschise dea- 
supra celui hirotonit, să spună către Dumnezeu aşa: 


V. Rugăciune la hirotonia unui episcop 


! — Cel ce eşti, Stăpâne Doamne Dumnezeule Atoatcţiitorule, Cel Singur 
Nenăscut şi neîmpărăţit, Cel ce eşti pururea şi înainte de veci, Cel cu totul 
nelipsit de nimic şi Care eşti mai presus de orice cauză şi devenire, Cel Sin- 
gur adevărat, Cel Singur înțelept, Cel Singur preaînalt, Cel nevăzut prin fire. 
a Cărui existență e o cunoaștere fâră început, Cel Singur bun şi incompa- 
rabil, Care ştii toate mai înainte de facerea lor, Cunoscătorul celor ascunse 
[Dn 1, 42], Cel neapropiat, Cel fără stăpân, ? Dumnezeu şi Tată al Fiului 
Tău Unul-Născut, al Dumnezeului şi Mântuitorului nostru, Creatorul prin El 
a toate, Pronietorul, Ocrotitorul, Părintele îndurărilor şi Dumnezeul a toată 
mângâierea [2 Co 1, 3], Care locuieşti în cele înalte şi priveşti la cele de jos 
[Ps 112, 5-6), * Tu Care prin venirea în trup a Hristosului Tău şi având drept 
martor pe Mângâietorul ai dat hotare Bisericii prin apostolii Tăi şi învăţă- 
torii noştri, episcopii aşezaţi prin harul Tău; Tu Care ai prehotărât dintru 
început preoţi spre conducerea poporului Tău, mai întâi pe Abel, Set, Enos, 
Enoh, Noe, Melchisedec şi Iov, f Care i-ai arătat pe Avraam şi pe ceilalți 
patriarhi împreună cu credincioşii Tăi slujitori Moise şi Aaron, Eleazar şi 

Finees; Care ai rânduit dintre ei stăpânitori şi preoți la Cortul Mărturiei, Care 
l-ai ales pe Samuel drept preot şi profet, Care n-ai lăsat locaşul Tău sfânt 
fără slujire, Care ai binevoit să fii slăvit în cei pe care i-ai ales, * Însuţi şi 
acum prin mijlocirea Hristosului Tău revarsă prin noi puterea Duhului Tău 
conducător [Ps 50, 14], Care slujeşte preaiubitului Tău Slujitor [Paidi] lisus 
Hristos, şi Care cu voia Ta a fost dăruit sfinților Tăi apostoli, ai Dumnezeului 
Celui Veşnic. * Dumnezeule Cunoscător al inimilor, dă în numele Tău robului 
Tău acestuia, pe care l-ai ales la episcopie, să păstorească sfânta Ta turmă ca 
arhiereu al Tău, slujindu-Ți ireproşabil ziua şi noaptea şi făcând milostivă 
faţa Ta, să adune numărul celor ce se mântuiesc şi să-Ţi ofere darurile sfin- 
tei Tale Biserici. ” Dă-i, Stăpâne Atoateţiitorule, prin Hristosul Tău, împăr- 
tășirea Duhului Sfânt, ca să aibă puterea de a ierta păcatele după porunca Ta 
[In 20, 23], să dea clerici după porunca Ta [FA 1, 26; Tit 1, 5] să dezlege 
orice legătură (/s 58, 6] prin puterea pe care ai dat-o apostolilor, să-Ţi placă 
Ție în blândeţe şi inimă curată [Ps 50, 12], aducându-ŢIi jertfa curată şi nesân- 
geroasă [Mal 1, 11] pe care ai rânduit-o prin Hristos, taina Noului Legământ 
[Le 22, 20]. spre miros de bună-mireasmă [Ef 5, 2] prin sfântul Tău Slujitor 
[Paid] lisus [FA 4, 27. 30], Hristosul lui Dumnezeu şi Mântuitorul nostru, 
prin Care ie fie slava. cinstea şi închinăciunea în Sfântul Duh, acum şi 
pururea şi în vecii vecilor. 

5 lar după ce s-a rugat el acestea, ceilalți preoţi să spună: Amin, şi împreună 
cu ei tot poporul. 

? Şi, după rugăciune, unul din episcopi să aducă Jertfa [euharistică] în 
mâinile celui hirotonit. 

' lar dimineaţă să fie întronizat de ceilalți episcopi în locul care-l distinge 
[ca episcop] şi toţi să-l sărute cu sărutarea în Domnul. 


Liturghia Cuvântului 


'! Şi după citirea Legii şi Profeţilor, a Epistolelor şi Faptelor noastre şi a 
Evangheliilor, hirotonitul să salute Biserica, zicând: 

— Harul Domnului nostru lisus Hristos şi iubirea lui Dumnezeu Tatăl şi 
comuniunea Duhului Sfânt să fie cu voi cu toţi [2 Co 13, 13]! 

Şi toți să răspundă: — Şi cu duhul tău. 

Iar după această salutare să adreseze poporului cuvinte de mângâiere 
[predica]. 


VI. Rugăciune pentru catehumeni 


' Iar eu Andrei, fratele lui Petru, spun aceasta: După ce s-a terminat cu- 
vântul de învățătură, ? sculându-se toți, diaconul ridicându-se într-un loc mai 
înalt să vestească: 

— Nici unul dintre ascultători, nici unul dintre necredincioşi [să nu mai 
rămână]! 

* Şi când se face linişte, să spună: 

— Catehumeni, rugați-vă! 

“ Şi toţi credincioşii să se roage în minte pentru ei zicând: — Doamne, 
miluieşte! 

lar diaconul să spună pentru ei așa: 

5 — Pentru catehumeni mai cu dinadinsul să cerem toți Bunului şi lubito- 
rului de oameni Dumnezeu să asculte cu bunăvoință cererile şi rugămințile lor 
[Ps 6, 10] şi, primind implorarea lor, să-i ajute şi să le dea cererile inimilor 
lor [Ps 36, 4] spre ce este de folos, să le descopere Evanghelia Hristosului 
Său, să-i lumineze și înțelepţească, să-i învețe [educe] cunoașterea lui Dum- 
nezeu, să-i învețe poruncile şi îndreptările Lui [Ps 118, 12], să sădească în ei 
frica curată și mântuitoare de El, să le deschidă urechile inimilor ca să cugete 
la legea Lui ziua şi noaptea [Ps 1, 2], Í să-i întărească în buna-credință 
[eusebeia], să-i unească şi numere împreună cu sfânta Lui turmă, să-i în- 
vrednicească de baia naşterii din nou [Tit 3, 5], de veşmântul nestricăciunii 
şi de viața cea adevărată [/ Tim 6, 19]; să-i izbăvească de toată impietatea şi 
să nu dea loc celui străin [diavolului] împotriva lor [£/4, 27], ci să-i curețe de 
toată întinăciunea trupului și a duhului (2 Co 7, 1], să locuiască și să umble 
între ei [2 Co 6, 16] prin Hristosul Lui, să binecuvânteze intrările şi ieșirile 
lor şi să le fie spre folos cele ce le stau înainte. Cu dinadinsul ne rugăm 
pentru ei ca, dobândind iertarea greşelilor, să se învrednicească prin iniţiere 
de Sfintele Taine şi de rămânerea împreună cu sfinţii. 

— Catehumeni, sculaţi-vă! Cereţi prin Hristosul Lui pacea lui Dumnezeu, 
ziua pașnică şi fără de păcat, precum şi toată vremea vieții noastre, sfârşit 
creştinesc vieţii noastre, un Dumnezeu milostiv şi binevoitor, şi iertarea gre- 
şelilor. Daţi-vă pe voi înşivă lui Dumnezeu Celui Singur Nenăscut prin 
Hristosul Lui! Plecaţi-vă capetele ca să fiţi binecuvântaţi! 

” lar la fiecare din cele pe care le rosteşte diaconul, poporul să spună: 
= Doamne, miluieşte!, şi înainte de toți copiii. 

1 Şi plecându-şi ei capetele, episcopul hirotonit să-i binecuvânteze cu 
această binecuvântare: 

1 — Dumnezeule Atoateţiitorule, Cel Nenăscut şi Neaproiat, Singurul ade- 
văratul Dumnezeu [7n 17, 3], Dumnezeul şi Tatăl Hristosului Tău, al Fiului 
Tău Unul-Născut, Dumnezeul Mângâietorului și Domn a toate, Care prin 
Hristos ai pus peste învățăceii Tăi învățători spre învățarea dreptei-credințe, 
'2 Tu Însuţi priveşte şi acum peste robii Tăi catehumeni, care învață Evan- 
ghelia Hristosului Tău, dă-le lor inimă nouă şi un duh drept înnoieşte în cele 
dinăuntru ale lor [Ps 50, 12] ca să ştie să facă voia Ta din toată inima și cu 

un suflet voitor [2 Mac 1, 3]. * Învredniceşte-i de sfânta iniţiere, uneşte-i cu 
sfânta Ta Biserică şi fă-i părtaşi ai dumnezeieştilor Taine prin Iisus Hristos, 
nădejdea noastră [/ Tim 1, 1], Care a murit pentru ei, prin Care ie fie slava 
şi venerarea în Duhul Sfânt în veci. Amin. 

'* După care diaconul să spună: — Catehumeni, mergeţi în pace! 


VII. Rugăciune pentru cei posedați 

' lar după ce aceştia au ieşit, să spună: 

- — Rugaţi-vă cei posedaţi de duhuri necurate! Cu dinadinsul toţi să ne 
rugăm pentru ei, ca lubitorul de oameni Dumnezeu să pedepsească prin 
Hristos duhurile necurate şi rele [Le 4, 36] şi să-i izbăvească pe rugătorii Lui 
din puterea celui străin. Cel care a pedepsit o legiune de demoni [Mc 5, 9] şi 
pe diavol, inițiatorul răului, Însuşi să-i pedepsească și acum pe apostaţii de 
la dreapta-credinţă şi să izbăvească şi să curețe de lucrarea lor făpturile Lui pe 
care le-a făcut cu multă înțelepciune. * Cu dinadinsul să ne rugăm şi pentru ei: 
Mântuieşte-i, ridică-i, Dumnezeule, cu puterea Ta! 

— Posedaţi, plecaţi-vă capetele ca să fiţi binecuvântaţi! 

“ lar episcopul să se roage spunând: 

"— Tu, Cel care ai legat pe cel tare şi ai răpit toate lucrurile lui [Mt 12, 29], 
Care ne-ai dat puterea de a călca peste şerpi şi scorpioni, şi peste toată pute- 
rea vrăjmaşului [Le 10, 19], Care ne-ai predat şarpele omorâtor de oameni 
legat ca pe o vrabie unor copii [Zov 40, 29], Tu, de Care toate se tem şi tre- 
mură de la faţa puterii Tale [Manase], Care l-ai făcut să se prăbuşească pe 
pământ ca un fulger din cer [Lc 10, 18], nu căzând el dintr-un loc, ci de la 
cinste la necinste pentru răutatea lui de bunăvoie, 6 Tu, Care cu privirea Ta 
usuci adâncul [Ps 105, 9] şi de a Cărui ameninţare se topesc munții [Ps 96, 5] 
şi al Cărui adevăr rămâne în veac [Ps 116, 2], pe Care-L laudă pruncii şi bine- 
cuvântează cei ce sup [Ps 8, 3], pe Care-L laudă şi Căruia I se închină îngerii 
[Ps 148, 2]; 7 Care Te uiţi la pământ şi-l faci pe el de se cutremură, Care Te 
atingi de munți și fumegă [Ps 103, 32], Care ameninţi marea şi o secătuiești, 
Care goleşti toate râurile, pentru Care norii sunt ca pulberea pământului 
[Naum 1, 4. 3], Care umbli pe mare ca pe uscat [Zov 9, 8], 5 Dumnezeule 
Unule-Născut, Fiu al Unui Mare Părinte, ceartă duhurile cele rele şi izbăvește 
lucrurile mâinilor Tale [Ps 8, 7] de lucrarea duhului străin; că ie se cuvine 
slava, cinstea şi venerarea şi prin Tine Tatălui Tău în Duhul Sfânt în veci. Amin. 

? Şi diaconul să spună: — Cei posedaţi ieşiţi! 


VIII. Rugăciune pentru cei ce se pregătesc în vederea luminării 


i = x x 
lar după aceasta să spună: 
2 ` PE: ` . . . . st ui sai . 
— Rugaţi-vă cei pentru luminare! Cei credincioşi să ne rugăm toți Dom- 
nului pentru ei să-i învrednicească ca, inițiați în moartea lui Hristos [Rm 6, 3], 

să învie împreună cu El [Rm 6, 5], să se facă părtași ai Împărăției Lui şi să 
se cuminece cu tainele Lui, ca să-i unească și să-i socotească împreună cu cei 
ce se mântuiesc în sfânta Lui Biserică. * Cu dinadinsul ne rugăm pentru ei: 
Mântuieşte-i şi ridică-i cu harul Tău! 

* — Cei pecetluiţi pentru Dumnezeu prin Hristosul Lui, plecați-vă! 

Şi să fie binecuvântaţi de episcop cu această binecuvântare: 

* — Tu, Care prin sfinţii tăi profeţi ai zis mai înainte celor ce se vor iniţia: 
„Spălaţi-vă şi vă curăţaţi” [Z/s 1, 16], iar prin Hristos ai legiuit naşterea 
duhovnicească (/n 3, 5], Însuţi şi acum priveşte spre cei ce se vor boteza, 
binecuvântează-i şi sfințeşte-i, pregăteşte-i să se facă vrednici de darul Tău 
duhovnicesc şi de adevărata înfiere, de Tainele Tale duhovniceşti, de aduna- 
rea împreună cu cei mântuiţi, prin Hristos Mântuitorul nostru, prin Care Ție 
fie slava, cinstea şi venerarea în Duhul Sfânt în veci. Amin. 

ê lar diaconul să spună: — Cei pentru luminare ieşiţi! 


IX. Rugăciune pentru cei aflaţi în pocăință/penitență 


l După care, să vestească aceasta: 

? Cei în pocăință, rugați-vă! Cu dinadins să ne rugăm toți pentru frații noștri 
care sunt în pocăință ca lubitorul de îndurare Dumnezeu să le arate calea 
pocăinței, să primească întoarcerea şi mărturisirea lor, să-l zdrobească de- 
grabă pe Satana sub picioarele lor [Rm 16, 20], să-i izbăvească de cursele 
diavolului [2 Tim 2, 26) şi de uneltirile demonilor şi să-i scoată din orice 
cuvânt neîngăduit, din orice faptă nelalocul ei şi din orice gând rău; * lartă-le 
toate greșelile lor cele de voie şi cele fâră de voie, şterge zapisul cel împo- 
triva lor [Col 2, 14] şi scrie-i în cartea vieţii [Dn 12, |; Ap 20, 15), curăţeşte-i 
de toată întinăciunea trupului şi a duhului [2 Co 7, 1] şi restabilindu-i uneşte-i 
iarăși în sfânta Lui turmă. “ Căci El ştie plămada noastră [Ps 102, 14] şi cine 
se va lăuda că are inima curată sau cine se va proclama cu îndrăzneală liber 
de păcat [Pr 20, 9]? Fiindcă toți suntem în pedepse [Sir 8, 5]. * Încă ne rugăm 
pentru ei, pentru că bucurie se face în cer pentru un păcătos care se pocăieşte 
[Lc 15, 7], ca întorcându-se de la orice lucru neîngăduit să se alipească de 
toată fapta cea bună, ca lubitorul de oameni Dumnezeu să primească degrabă 
şi cu bunăvoință implorările lor, să-i restabilească în vrednicia lor dintâi, să 
le dea lumina mântuirii şi să-i întărească cu un duh conducător [Ps 50, 14]. 
ca să nu se clatine picioarele lor [Ps 16, 5], ci să se învrednicească să se facă 
părtaşi ai celor sfinte ale Lui şi părtaşi ai dumnezeieştilor Taine, ca ară- 
tându-se vrednici de înfiere, să dobândească viața veşnică. Cu dinadinsul 
să ne zicem toţi pentru ei: Doamne, miluieşte! Mântuieşte-i, Dumnezeule, şi 
ridică-i cu mila Ta! 

— Ridicându-vă pentru Dumnezeu prin Hristosul Lui, plecaţi-vă capetele 
să fiți binecuvântaţi! 

7 Tar episcopul să se roage acestea: 

8 — Dumnezeul Atoateţiitor şi veşnic, Stăpâne a toate, Creatorule şi Con- 
ducătorule al celor ce sunt, Care prin Hristos l-ai arătat pe om podoabă a 
lumii şi i-ai dat lui lege înnăscută şi scrisă ca să viețuiască în chip legiuit ca 
o ființă raţională şi Care, păcătuind el, i-ai dat zălog spre pocăință bunătatea 
Ta, priveşte peste cei care Ți-au plecat grumazul sufletului şi al trupului, 
pentru că nu vrei moartea păcătosului, ci pocăinţa lui, ca să se întoarcă de la 
calea lui cea rea şi să fie viu [/z 33, 11; 18, 23]. ” Care ai primit pocăința 
ninivitenilor [Jona 3], Care vrei ca toți oamenii să se mântuiască şi la cu- 
noașterea adevărului să vină [/ Tim 2, 4], Care din pricina pocăinței lui l-ai 
primit cu afecţiune părintească pe fiul care şi-a cheltuit în desfrânări viaţa lui 
[Lc 15, 13. 20], Însuţi şi acum primeşte părerea de rău a rugătorilor Tăi, pen- 
tru că la Tine nu este nimeni fără de păcat [3 Rg 8, 46], căci dacă te-ai uita la 
fârădelegi, Doamne, Doamne, cine va suferi? Că la Tine este milostivirea 
[Ps 129, 3-4]. " Restabilește-i în sfântă Biserica Ta în vrednicia şi cinstea 
tor dinainte prin Hristos Dumnezeul și Mântuitorul nostru, prin Care Ţie fie 
slava și venerarea în Duhul Sfânt în veci. Amin. 

!! Şi diaconul să spună: — Cei în pocăință sunteţi liberi! 


X. Rugăciune pentru cei credincioşi 


! Şi să adauge: 

- — Nimeni din cei în pocăință să nu vină! Câţi suntem credincioşi, să ne 
plecăm genunchiul! Să ne rugăm lui Dumnezeu prin Hristosul Lui, toți îm- 
preună să-L chemăm pe Dumnezeu prin Hristosul Lui! 

3 — Să ne rugăm pentru pacea şi stabilitatea lumii şi a sfintelor lui Dum- 
nezeu Biserici, ca Dumnezeul a toate să ne dea pacea Lui cea veşnică și 
nedesființată, ca să ne păstreze petrecând în încredințarea virtuţii dreptei- 
credințe [7 Tim 2, 2]. 

“ — Să ne rugăm pentru sfânta Biserică catholică şi apostolică a lui Dum- 
nezeu de la o margine la alta a lumii, ca Domnul să o păzească neclintită şi 
neînviforată şi să o păstreze întemeiată pe stâncă [Mt 7, 25] până la sfârşitul 
veacului [Mt 28, 20]. 

5 — Să ne rugăm pentru sfânta parohie de aici, ca Domnul a toate să ne 
învrednicească să urmărim neslăbit nădejdea Lui cerească şi să-i dăm datoria 
neîncetată a rugăciunii noastre. 

$ — Să ne rugăm pentru întreg episcopatul care e sub cer şi învață drept 
cuvântul adevărului [2 Tim 2, 15]. 

7 — Să ne rugăm pentru episcopul nostru Iacob și parohiile lui, pentru 
episcopul nostru Clement şi parohiile lui, pentru episcopul nostru Evodiu 
şi parohiile lui, pentru episcopul nostru Anian şi parohiile lui, ca înduratul 
Dumnezeu să-i dăruiască sfintelor lui Biserici sănătoşi, cinstiţi, îndelungaţi 
în zile şi să le dea bătrâneţe cinstită în dreapta-credință şi în dreptate. 

3 — Să ne rugăm pentru prezbiterii noştri, ca Domnul să-i izbăvească de 
orice lucru rău şi nelalocul lui şi să le dea prezbiterat teafăr și cinstit. 

? — Să ne rugăm pentru toată diaconia şi slujirea în Hristos, ca Domnul să 
le dea diaconie ireproşabilă. 

10 — Să ne rugăm pentru citeți, cântăreți, fecioare, văduve şi orfani, pentru 
cei căsătoriţi şi care nasc prunci, ca Domnul să-i miluiască pe toți. 

— Să ne rugăm pentru cei ce umblă cu cuvioşie în feciorie, pentru cei 
ce sunt în înfrânare şi evlavie. 

12 — Să ne rugăm pentru cei ce aduc daruri în sfântă biserica aceasta şi 
fac milostenii celor săraci şi pentru cei care aduc jertfe și pârgă Domnului 
Dumnezeului nostru, ca Preabunul Dumnezeu să le dea în schimb darurile Lui 
cereşti şi să le dea însutit în veacul de acum, iar în cel viitor viaţă veşnică 
[Mc 10, 30] şi să le dăruiască cele veşnice în locul celor vremeinice, cele 
cereşti în locul celor pământeşti. 

13 Să ne rugăm pentru fraţii noştri recent luminaţi, ca Domnul să-i întă- 
rească şi sprijine. 

* — Să ne rugăm pentru frații noştri aflaţi în boală, ca Domnul să-i izbă- 
vească de orice boală şi neputinţă şi să-i redea teferi sfintei Sale Biserici. 

D — Să ne rugăm pentru cei care călătoresc pe mare şi pe uscat pentru cei 
aflați pentru numele Domnului în mine, surghiunuri, închisori şi lanţuri, şi 
pentru cei apăsați într-o amară sclavie. 

* — Să ne rugăm pentru duşmanii noștri şi pentru cei ce ne urăsc, pentru 
cei ce ne prigonesc pentru numele Domnului, ca Domnul să îmblânzească 
mânia lor şi să risipească furia lor împotriva noastră. 

— Să ne rugăm pentru cei care sunt în afară şi rătăciţi, ca Domnul să-i 
întoarcă. 

15 — Să ne rugăm pentru pruncii Bisericii, ca Domnul să-i desăvârşească 
în frica Lui şi să-i ducă la măsura vârstei. 

* — Să ne rugăm unii pentru alţii, ca Domnul să ne păzească cu harul Lui 
până la sfârşit şi să ne izbăvească de cel rău, de toate poticnelile celor ce 
lucrează fărădelegea şi să ne mântuiască în Împărăţia Lui cea cerească. 

— Să ne rugăm pentru tot sufletul creştinesc! 

— Mântuieşte-ne şi ridică-ne, Dumnezeule, cu mila Ta! 
— Să ne sculăm! Rugându-ne cu stăruință pe noi înşine şi unii pe alţii 
să ne aducem Dumnezeului Celui Viu prin Hristosul Lui. 


21 
22 

XI. Invocarea credincioşilor 


! Aşadar arhiereul să se roage şi să spună: 

? — Doamne Atoateţiitorule, Preaînalte Care locuieșşti întru cele înalte, 
Sfinte Care Te odihneşti întru cele sfinte [/s 57, 15), Cel fără început şi Sin- 
gur început a toate, Care prin Hristos ne-ai dat vestirea cunoașterii spre 
recunoaşterea slavei Tale şi a Numelui Tău pe care ni l-ai făcut arătat 
[In 17, 6] spre înțelegere, * Tu Însuţi şi acum priveşte prin El spre turma Ta 
aceasta şi izbăveşte-o de toată neştiința şi fapta cea rea, dă-i să se teamă de 
Tine cu frică, să Te iubească cu iubire şi să tremure de faţa slavei Tale. “ Fii 
lor binevoitor, milostiv şi ascultător la rugăciunile lor şi păzeşte-i neschim- 
baţi, ireproşabili, nevinovaţi, ca să fie sfinți la suflet şi la trup [Col 1, 22], 
neavând pată sau zbârcitură sau ceva din unele ca acestea [Ef 5, 27], ci să fie 
teferi şi nimeni din ei să nu fie ciung sau nedesăvârşit. ° Nepărtinitorule 
Puternice, fii apărătorul poporului Tău acesta pe care l-ai ales din zeci de mii 
şi pe care l-ai răscumpărat cu scump sângele Hristosului Tău [7 Ptr 1, 19], 
fii ocrotitor, păzitor, zid nebiruit, împrejmuire sigură, pentru că nimeni nu 
poate fi răpit din mâna Ta [/n 10, 29], căci nu este alt Dumnezeu cum eşti 
Tu [/s 45, 5), pentru că în Tine e răbdarea noastră [Ps 61, 6). Í Sfințeşte-i pe 
ei întru adevărul Tău, căci cuvântul Tău este adevărul [/n 17, 7], izbăveşte-i 
de toată boala și toată neputința, de orice greşeală, de orice uneltire şi amă- 
gire, de frica de duşmani, de săgeata care zboară ziua, de lucrul care umblă 
în întuneric [Ps 90, 5-6], şi învredniceşte-i de viaţa veşnică cea în Hristosul 
Tău, Fiul Tău Unul-Născut, Dumnezeul şi Mântuitorul nostru, prin Care Ție 
fie slava și venerarea în Duhul Sfânt acum şi în vecii vecilor. Amin. 


Dialog, sărutarea păcii şi aducerea darurilor la altar 


’ După acestea diaconul să spună: — Să luăm aminte! 

3 lar episcopul să salute Biserica şi să spună: 

— Pacea lui Dumnezeu să fie cu voi cu toţi! 

Și poporul să răspundă: 

— Şi cu duhul tău. 

’ lar diaconul să spună tuturor: 

— Sărutaţi-vă unii pe alții cu sărutare sfântă! 

Şi clerul să sărute episcopul, bărbaţii laici pe bărbați, iar femeile pe femei. 

n Copiii să stea lângă altar şi un alt diacon să-i supravegheze să nu facă 
dezordini. lar ceilalţi diaconi să umble şi să-i observe pe bărbaţi şi pe femei, 
ca să nu se facă zarvă şi nimeni să nu facă semne din cap, să şuşotească sau 
să moțăie. !! Ipodiaconii să stea la uşile bărbaţilor şi diaconițele la cele ale 
femeilor, ca nu cumva în timpul ofrandei cineva să iasă ori să deschidă poarta, 

chiar dacă ar fi un credincios. ” Iar un ipodiacon să dea preoților apă să-și 
spele mâinile, simbol al curăţiei sufletelor lor închinate lui Dumnezeu. 


XII 


i Spun şi eu, Iacob, fratele lui loan, fiului lui Zevedei, ca diaconul să spună 
de îndată: 

? — Nici unul din catehumeni, nici unul din ascultători, nici unul din necre- 
dincioşi, nici unul din heterodocşi să nu mai fie! Cei care v-aţi rugat prima 
rugăciune, apropiaţi-vă! Mamelor, luați-vă copiii lângă voi! Nimeni să n-aibă 
nimic împotriva cuiva, nimeni să nu fie făţarnic! Drepţi spre Domnul, să 
stăm cu frică şi cutremur ca să aducem ofranda! 

? După ce s-au făcut acestea, diaconii să aducă episcopului darurile la jert- 
felnic, iar prezbiterii să stea de-a dreapta şi de-a stânga lui înconjurându-l ca 
nişte învăţăcei un învățător; și doi diaconi să țină de ambele părţi ale jertfel- 
nicului un evantai [rhipidion] din membrane subțiri sau pene de păun ori o 
pânză ușoară, și să alunge în linişte micile zburătoare, ca să nu se apropie de 
cupe. 


Anaforaua euharistică 


“ Arhiereul deci, rugându-se în sine însuși împreună cu preoții și îmbrăcat 
într-un veşmânt strălucitor, stând în faţa jertfelnicului şi făcându-şi cu mâna 
la frunte semnul crucii, să spună: 


Dialog introductiv 


— Harul Atoateţiitorului Dumnezeu şi iubirea Domnului lisus Hristos și 
comuniunea Duhului Sfânt să fie cu voi cu toți [2 Co 13, 13]! 

Şi toţi să spună într-un glas: — Şi cu duhul tău! 

” Arhiereul: — Sus mintea! 

Toţi: — O avem la Domnul! 

Arhiereul: — Să mulțumim Domnului! 

Toţi: — Vrednic şi drept lucru este! 

Şi arhiereul să spună: 


Doxologie 


é — Vrednic şi drept lucru cu adevărat este a Te lăuda pe Tine, Cel ce eşti 
Dumnezeu adevărat, Care ești mai înainte de cele făcute şi de la care îşi trage 
numele toată paternitatea în ceruri şi pe pământ [£/3, 15], Cel singur nenăs- 
cut, fără de început, fără împărat și fără stăpân, nelipsit de nimic, Dăruitorul 
oricărui bine, mai presus de orice cauză şi devenire, Care eşti totdeauna și 
întru toate Acelaşi; din Care au venit la existenţă toate ca dintr-o origine. 

“ Căci Tu eşti cunoaşterea fără început, vederea veşnică, auzul nenăscut, în- 
țelepciunea neînvăţată, întâiul prin fire şi unicul prin existență şi mai presus 
de orice număr; Care ai adus toate de la neființă la existenţă prin Fiul Tău 
Unul-Născut, pe Care L-ai născut mai înainte de toți vecii prin voință, putere 
și bunătate fără intermediar, Fiu Unul-Născut, Cuvânt Dumnezeu (In 1, 1], 
Înţelepciune vie, Născut mai întâi decât toată creaţia [Col 1, 15], Înger al 
sfatului Tău celui mare [Zs 9, 5], Arhiereu al Tău şi Închinător demn de Tine, 
Împărat şi Domn a toată firea gândită şi simțită, Care e înainte de toate și 
prin Care sunt toate [Col 1, 17; 1 Co 8,6]. 


Rememorarea creaţiei 


5 Căci Tu, Dumnezeule veşnic, ai făcut prin El toate şi prin EI le învredni- 
ceşti de pronia cuvenită toate, fiindcă prin El le-ai dat existenţa şi tot prin El 
le-ai dăruit şi existenţa bună; Tu eşti Dumnezeul şi Tatăl Fiului Tău Unul- 
Născut, Care prin El ai făcut înainte de toate Duhul Adevărului [/n 14, 17), 
Tâlcuitorul şi Slujitorul Unului-Născut, iar după El heruvimii şi serafimii, 
veacurile şi oştirile, puterile, stăpâniile şi tronurile [Col 1, 16], arhanghelii şi 
îngerii; iar după toate acestea tot prin El ai creat această lume văzută şi toate 
cele din ea. ° Căci Tu eşti Cel care ai pus cerul ca pe o boltă [Zs 40, 22] şi 
l-ai întins ca un cort [Ps 103, 2], Care ai aşezat pământul pe nimic [Zov 26, 7] 
numai cu voia, Care ai fixat firmamentul şi ai făcut ziua şi noaptea, Care 
scoţi lumina din vistieriile Tale [/ 10, 13; Ps 134, 7] şi prin strângerea ei ai 
adus iarăşi întunericul spre odihna vietăţilor ce se mişcă în lume, Care ai 
rânduit în cer soarele spre stăpânirea zilei și luna spre stăpânirea nopții [Ps 
135, 8-9] şi ai înscris corul stelelor în cer spre lauda măreției Tale. ' Cel ce 
ai făcut apa spre băutură şi curăţire, aerul vital spre inspirație şi expirație şi 
emiterea vocii când limba loveşte aerul şi auzul e ajutat de el ca să primească 
grăirea care i se face; '! Care ai făcut focul spre mângâiere de întuneric, spre 
implinire a nevoilor noastre, pentru a fi încălziţi şi luminaţi de el; l Care ai 
despărțit marea cea mare de pământ şi pe una ai arătat-o navigabilă, iar pe 
celălalt l-ai făcut temelie pentru picioarele noastre; într-una ai înmulţit vie- 
tăți mici şi mari (Ps 103, 25], iar pe celălalt l-ai umplut cu animale îmblân- 
zite şi sălbatice, încununându-l cu diverse plante, împodobindu-l cu flori şi 
îmbogăţindu-l cu seminţe; '* Care ai alcătuit adâncul punându-i de jur- 
împrejur o căldare mare [Ps 64, 8], oceanele pline de ape sărate, împrejmu- 
indu-le cu porți din nisip foarte subțire [Zov 38, 8], Care uneori l-ai ridicat 
prin vânturi la mărimea munților, iar alteori l-ai întins într-o câmpie; uneori 
îl înviforezi prin vijelii, alteori îl îmblânzeşti prin senin făcându-l uşor de 
plutit pentru cei ce călătoresc cu navele; !* Cel ce ai încins cu râuri lumea 
făcută de Tine prin Hristosul Tău, Cel ce l-ai udat cu pâraie şi l-ai adăpat cu 

izvoare necontenite si hai încercuit cu munți spre așezarea neclintită şi foarte 
sigură a pământului. !” Căci ai umplut lumea Ta și ai împodobit-o cu plante 
înmiresmate şi vindecătoare, cu viețuitoare multe şi felurite, puternice şi mai 
plăpânde, îmblânzite şi sălbatice, spre mâncare şi pentru lucru, cu şuierul 
reptilelor şi ciripitul feluritelor păsări, cu ciclurile anilor şi numărul lunilor 
şi zilelor, cu ordinea anotimpurilor, cu alergările norilor producători de ploaie 
spre generarea de roade şi susținerea vieţuitoarelor, grămadă de vânturi 
[Zov 28, 25) care atunci când le porunceşti suflă şi uscă mulțimea plantelor 
şi ierburilor. '% Şi n-ai creat numai lumea, ci şi pe cetăţeanul lumii, omul pe 
care l-ai făcut în ea, arătându-l podoabă a lumii, căci a zis Înţelepciunii Tale: 
„Să facem om după chipul şi asemănarea noastră ca să stăpânească peste 
peştii mării şi păsările cerului” [Fc 1, 26). ” De aceea I-ai făcut din suflet 
nemuritor şi trup supus risipirii: unul din nimic, altul din cele patru stihii şi 
i-ai dat după suflet cunoaşterea raţională, discernământul dreptei-credințe 
şi al necredinței, observarea dreptății şi nedreptăţii, iar după trup i-ai dăruit 
cinci simţuri şi mişcarea dintr-un loc în altul. 


Rememorarea Vechiului Legământ 


18 Căci Tu, Dumnezeul Atotţiitorule, ai sădit prin Hristos în Eden o grădină 
spre răsărit [Fc 2, 8], împodobind-o cu tot felul de plante comestibile, şi l-ai 
pus în ea ca într-un cămin luxos şi creându-l i-ai dat o lege înnăscută, ca să 
aibă de la sine însuşi semințele cunoaşterii lui Dumnezeu. '” Şi introducându-l 
în raiul desfătării [Fc 3, 23-24] i-ai lăsat libertatea de a gusta din toate [Fe 
2, 16-17] interzicându-i gustarea doar dintr-unul singur spre nădejdea unor 
lucruri, mai bune ca, dacă va păzi porunca, să primească drept răsplată nemu- 
rirea. % El însă, prin amăgirea şarpelui şi la sfatul femeii, nepăsându-i de 
poruncă şi gustând din rodul oprit, l-ai izgonit pe bună dreptate din rai [Fc 3), 
dar în bunătatea Ta nu l-ai trecut cu vederea pentru a fi pierdut definitiv, 
căci era creatura Ta, ci Tu Care i-ai supus creaţia, i-ai dat să-şi câştige hrana 
prin sudorile și ostenelile lui, deși Tu eşti Cel ce faci să încolțească, să 
crească şi să se coacă toate; şi adormindu-l puţin l-ai chemat cu jurământ 
[Evr 6, 17] la o naştere din nou şi desființând hotarul morţii i-ai făgăduit 
viaţă din înviere. 7! Dar n-ai făcut numai acest lucru, ci ai revărsat urmașii 
lui într-o mulțime nenumărată, pe cei care au stăruit în Tine i-ai slăvit, pe cei 
care s-au depărtat de Tine i-ai pedepsit, primind jertfa lui Abel pentru că era 
a unui cuvios, dar întorcând spatele darului ucigaşului de frate Cain pentru 
că era a unui spurcat [Fc 4]; pe lângă acestea pe Set şi pe Enos i-ai luat la 
Tine, iar pe Enoh l-ai mutat la Tine [Fc 4, 25-26; 5, 24]. 22 Căci Tu eşti 
Creatorul oamenilor şi Dăruitorul Vieţii, Plinitorul lipsurilor, Dătătorul Le- 
gilor şi Răsplătitorul celor care le încalcă; Care ai adus asupra lumii marele 

potop [Fc 6-9] din pricina necucerniciilor oamenilor şi l-ai izbăvit din potop 
în arcă pe Noe cu opt suflete [7 Ptr 3, 20], făcând sfârşitul unei omeniri şi 
începutul alteia, viitoare. Tu eşti Cel care ai aprins un foc înfricoşător împo- 
triva celor cinci oraşe ale sodomenilor [Fc 19] schimbând în sare pământul 
lor roditor din pricina răutății locuitorilor lui, iar pe cuviosul Lot l-ai răpit 
din foc. ” Tu eşti Cel care l-ai izbăvit pe Avraam din necredinţa strămoşilor 
lui, l-ai făcut moştenitor al lumii [Fe 12], şi i-ai arătat pe Hristosul Tău [In 
8, 56], Care l-ai rânduit arhiereu al cultului Tău pe Melchisedec [Fe 14, 18], 
Care pe mult încercatul Tău slujitor Iov l-ai arătat biruitor asupra şarpelui, 
inițiatorul răului, Care l-ai făcut pe Isaac fiu al făgăduinţei [Fc 17, 19], Care 
l-ai revărsat pe Iacob, părinte a doisprezece copii, şi pe cei din el într-o mul- 
time şi l-ai făcut să intre în Egipt în număr de şaptezeci și cinci de suflete 
[Fe 46, 27]. % Tu, Doamne, nu i-ai trecut cu vederea lui Iosif, ci i-ai dat drept 
răsplată a cuminţeniei lui pentru Tine stăpânirea asupra egiptenilor [Fc 41]. 
Tu, Doamne, din pricina făgăduințelor făcute părinţilor lor, n-ai trecut cu 
vederea nici pe evreii împilaţi de egipteni, ci i-ai izbăvit pedepsindu-i pe 
egipteni [/ş 1-15]. % Dar pentru că oamenii au stricat legea naturală şi când 
au socotit creaţia mișcându-se de la sine, când au cinstit-o mai mult decât 
trebuie și au pus-o pe același plan cu Tine, Dumnezeule a toate, nu i-ai lăsat 
să rătăcească, ci ai arătat pe sfântul tău slujitor Moise şi prin el ai dat legea 
scrisă spre ajutor celei naturale, și aşa ai arătat creația drept lucrul Tău și ai 
izgonit rătăcirea politeistă; pe Aaron şi pe urmaşii lui i-ai slăvit cu cinstea 
preoţiei, iar pe evrei când păcătuiau îi pedepseai, iar când se întorceau îi 
primeai. “ Pe egipteni i-ai pedepsit cu zece plăgi; despărțind marea, i-ai tre- 
cut prin ea pe israeliți, iar pe egipteni, care-i urmăreau, i-ai dat pierzaniei 
înecându-i sub ape; ai îndulcit cu un lemn apa amară, iar dintr-o stâncă tare 
ai revărsat apă; ai făcut să ploaie din cer mană, iar din văzduh prepeliţe; 
le-ai dat un stâlp de foc spre luminare noaptea şi un stâlp de nor ziua spre 
umbrire de arşiță; l-ai arătat strateg pe Iosua şi prin el ai surpat şapte nea- 
muri ale canaaniţilor; ai despărțit apele Iordanului şi ai secat râurile Etanului 
(Ps 73, 15], ai doborât zidurile [lerihonului] fâră maşini de asediu şi fără 
mână de om. 


Trisaghionul biblic 


?7 Pentru toate acestea slavă Ție, Stăpâne Atoateţiitorule. Ție [Tată] se în- 
chină toată ceata netrupească şi sfântă [a îngerilor); Ție Se închină Mângâie- 
torul, iar înainte de toate sfântul Tău Slujitor [Pais] lisus, Hristosul, Domnul 
şi Dumnezeul nostru, Îngerul Tău şi Arhistrategul puterii Tale, şi arhiereu 
veşnic şi fără sfârşit; Ție se închină oştirile nenumărate și veşnice ale îngeri- 
lor, arhanghelilor, domniilor, stăpâniilor şi puterilor [Col 1, 16], heruvimii şi 

serafimii cei cu şase aripi, care cu două își acoperă picioarele, cu două feţele, 
cu două capetele, iar cu două zboară [Zs 6, 2], zicând împreună cu mii de mii 
de arhangheli şi zeci de mii de zeci de mii de îngeri, strigând neîncetat și fără 
tăcere — şi tot poporul să spună împreună: 

— Sfânt! Sfânt! Sfânt Domnul Savaot! Plin e cerul şi pământul de slava 
Lui [Is 6, 3]! Binecuvântat eşti în veci. Amin [Rm 1, 25; 9, 5]. 

% Tar arhiereul să spună în continuare: 


Rememorarea hristologică 


? Căci cu adevărat ești sfânt şi preasfânt, preaînalt şi înălţat în veci [Dn 

5, 52]. ” Sfânt e şi Fiul Tău Unul-Născut, Domnul şi Dumnezeul nostru lisus 
Hristos, Care în toate Îţi slujeşte Tie, Dumnezeului şi Tatălui Său pentru o 
creație diversă și o providenţă corespunzătoare; Care n-a trecut cu vederea 
neamul oamenilor care pierea, ci după legea naturală, după îndemnurile Legii 
[scrise], după mustrările profeților şi ocrotirile îngerilor — căci întrucât au 
stricat împreună Legea scrisă şi legea naturală şi şi-au scos din amintire 
potopul, focul, plăgile egiptenilor, junghicrile palestinienilor, urmau să piară 
aproape cu toții —, cu voia Ta, Însuşi Creatorul omului a binevoit a se face 
om, Legiuitorul S-a făcut ajuns sub legi; Arhiercul S-a făcut jertfă, iar Păs- 
torul S-a făcut oaie; * şi Te-a îmblânzit pe Tine Dumnezeul şi Tatăl Lui și 
Te-a împăcat cu lumea (2 Co 5, 19], şi i-a eliberat pe toţi de mânia care zăcea 
asupra lor, născându-Se din Fecioară, născându-Se în trup, El Dumnezeu 
Cuvântul [In 1, 1] Fiul Cel iubit [Mt 3, 17], Cel născut mai întâi decât toată 
creaţia [Ga 1, 15]; potrivit profeţiilor rostite despre Sine de E! Insuşi S-a 
născut din sămânţa lui David [Rm |, 3] şi a lui Avraam, din seminţia lui luda; 
şi Cel care i-a plămădit pe toţi cei născuţi a ajuns în pântec de Fecioară, Cel 
fără trup S-a întrupat şi Cel Născut mai înainte de veci S-a născut în timp. 
“ Şi vieţuind cu cuvioşie şi învățând în chip legiuit, a alungat dintre oameni 
toată boala și neputința [Mt 4, 23], făcând semne şi minuni în popor [FA 
5, 12], a gustat hrană, băutură şi somn Cel ce-i hrăneşte pe toţi cei care au 
nevoie de hrană şi satură în bunăvoirea Lui tot ce-i viu [Ps 144, 16], a făcut 
arătat Numele Său [/n 17, 6] celor care nu-l cunoşteau, a pus pe fugă neştiința, 
a reaprins dreapta-credință/buna-cinstire, a împlinit voia Ta, a desăvârşit 
lucrul pe care I l-ai dat [In 17, 4). * Şi după ce a făcut toate acestea, fiind 
ținut de mâinile fără de lege ale preoţilor şi arhiereilor numiţi aşa în chip 
mincinos şi ale poporului nelegiuit prin vânzarea celui ce bolea de răutate, și 
pătimind cu îngăduința Ta multe şi suferind toată necinstea, predat fiind lui 
Pilat şi fiind judecat EI Judecătorul şi osândit El Mântuitorul, a fost pironit 
pe cruce El Cel nepătimitor, a murit El Cel prin fire nemuritor şi a fost 
îngropat El Cel de viaţă făcător, ca să-i dezlege de suferință şi să-i smulgă 

morții pe cei pentru care a venit, să-i smulgă din legăturile diavolului şi să-i 
izbăvească pe oameni din amăgirea lui. 3 Şi a înviat a treia zi şi petrecând 
timp de patruzeci de zile cu învăţăceii Săi, a fost înălțat la ceruri şi a şezut 
de-a dreapta Ta, a Dumnezeului şi Tatălui Său. 


Rememorarea Cinei celei de Taină 


*5 Aducându-ne aminte deci de cele ce pe care le-a răbdat pentru noi, Îţi 
mulțumim ie, Părinte Atoateţiitorule [Ap 11, 17), nu cât ar trebui, ci cât 
putem, şi plinim porunca Lui. * Căci în noaptea în care a fost vândut, luând 
pâine cu sfintele şi preacuratele Sale mâini, privind în sus spre Tine, Dum- 
nezeul şi Tatăl Său, frângând a dat ucenicilor Săi zicând: „Aceasta e taina 
noului legământ! Luaţi din ea! Mâncaţi! Acesta este Trupul Meu care Se 
frânge pentru mulţi spre iertarea păcatelor!” [7 Co 11, 24-25]. 37 Asemenea, 
amestecând paharul din vin şi din apă şi sfințindu-1, l-a dat lor zicând: „Beţi 
dintru acesta toți! Acesta e Sângele Meu, care pentru mulți se varsă spre 
iertarea păcatelor [Mr 26. 27-28]! Aceasta să faceţi ca aducere-aminte de 
Mine! Căci ori de câte ori veţi mânca pâinea aceasta şi veţi bea paharul 
acesta, moarta Mea vestiți până ce voi veni [7 Co 11, 24-26].” 

Ofranda 

* Aducându-ne deci aminte de pătimirea Lui, de moarte, de Înviere, de 
urcarea înapoi la ceruri și de a Doua Sa Venire viitoare, în care va veni cu 
slavă şi putere să judece viii şi morții şi să dea fiecăruia după faptele lui, îți 
aducem ofrandă Ție, Împăratului şi Dumnezeu, după porunca Lui, această 
pâine și paharul acesta, mulțumindu-Ți prin El pentru că ne-ai învrednicit să 
stăm înaintea Ta şi să-Ţi slujim ca preoți. 


Invocarea Duhului Sfânt 


” Şi Te rugăm să priveşti cu bunăvoință peste darurile acestea puse înain- 
tea Ta, Dumnezeule, Care n-ai lipsă de nimic, şi să binevoieşti în ele spre 
cinstea Hristosului Tău, şi să trimiţi peste jertfa aceasta pe Duhul Tău Cel 
Sfânt, Martorul pătimirilor Domnului lisus, ca să arate [apopheng] această 
pâine Trupul Hristosului Tău şi paharul acesta Sângele Hristosului Tău, ca 
aceia care se vor împărtăşi din el să fie întăriți în dreapta-credinţă, să dobân- 
dească iertarea păcatelor, să fie izbăviţi de diavol şi de rătăcirea lui, să se 
umple de Duhul Sfânt, să se facă vrednici de Tine, să câştige viața veşnică, 
împăcându-Te cu ei, Tu, Stăpâne Atoateţiitorule. 


Mijlocirile 


“ Încă Te rugăm, Doamne, pentru sfânta Ta Biserică cea de la o margine 
la alta a lumii, pe care ai câștigat-o cu scump Sângele Hristosului Tău [/ Ptr 

1, 19], ca să o păzeşti neclătinată şi neînviforată până la sfârşitul veacului, 
şi pentru întreg episcopatul care drept învaţă cuvântul adevărului Tău 
(2 Tim 2, 15). 

“ Încă Te chemăm și pentru a mea nimicnicie care Îţi aduce această ofran- 
dă, pentru prezbiteriu, pentru diaconi şi tot clerul, ca pe toți să-i înțelepțeşti 
şi să-i umpli de Duhul Sfânt. 

12 Încă Te chemăm, Doamne, pentru împărat, pentru cei din dregătorii 
[/ Tim 2, 12] şi pentru toată oștirea, ca pace să aibă cele ale noastre, pentru 
ca petrecând în linişte şi înțelegere toată vremea vieţii noastre, să Te slăvim 
prin lisus Hristos, nădejdea noastră [/ Tim 1, 1]. 

#3 Încă Îți aducem această ofrandă şi pentru toți sfinţii care Ţi-au bineplăcut 
din veac, patriarhi, profeţi, drepți, apostoli, mucenici, mărturisitori, episcopi, 
prezbiteri, diaconi, ipodiaconi, citeţi, cântăreţi, fecioare, văduve, laici şi toţi 
ale căror nume le ştii Tu Însuţi. 

* Încă Îţi aducem ofrandă și pentru poporul acesta, ca să-l arăţi spre lauda 
Hristosului Tău preoție împărătească, neam sfânt [/ Prr 2, 9); pentru cei care 
viețuiesc în feciorie şi curăție, pentru văduvelc Bisericii, pentru cei care vie- 
țuiesc în nunți cinstite și facere de prunci, pentru copiii poporului Tău, ca să 
nu-l faci lepădat pe nici unul din noi. 

* Încă Te rugăm şi pentru oraşul acesta şi cei ce locuiesc în el, pentru cei 
bolnavi, pentru cei ce sunt în amară sclavie, pentru cei din surghiunuri, pentru 
cei din închisori, pentru cei ce călătoresc pe ape şi pe uscat, ca să fii ajutorul 
şi ocrotitorul tuturor. 

“€ Încă Te chemăm pentru cei ce ne urăsc şi ne prigonesc din pricina 
Numelui Tău [Mt 10, 22], pentru cei ce sunt în afară şi pentru cei rătăciţi, ca 
să-i întorci spre bine şi să îmblânzeşti mânia lor. 

“7 Încă Te chemăm Şi pentru catehumenii Bisericii, pentru cei înviforaţi de 
duh străin şi pentru frații noştri care sunt în pocăință, ca pe cei dintâi să-i 
desăvârşeşti în credință, pe ceilalţi să-i curăţeşti de lucrarea celui râu, iar 
celorlalți să le primeşti pocăința şi să le ierți lor şi nouă greșelile. 

“* Încă Îţi aducem această ofrandă şi pentru un aer bine temperat şi roade 
îmbelşugate, ca gustând necontenit din bunătăţile de la Tine, să te lăudăm 
neîncetat pe Tine Cel ce dai hrană la tot trupul [Ps 135, 25]. 

“9 Încă Te chemăm şi pentru cei care din binecuvântate pricini nu sunt de 
față, ca păzindu-ne pe toţi în dreapta-credință să ne aduni în Împărăţia Hris- 
tosului Tău, Dumnezeul a toată firea simțită şi gândită, Împăratul nostru, 
neschimbaţi, ireproşabili şi nevinovați. 

3 pentru că Ție se cuvine prin El toată slava, cinstea şi mulțumirea, şi din 
pricina Ta şi împreună cu Tine I se cuvine şi Lui cinste şi închinare în Duhul 
Sfânt, acum şi pururea şi în vecii neştirbiți şi nesfârşiți ai vecilor. Amin. 

XIII. Rugăciune pentru credincioşi după sfânta Ofrandă 


! Apoi episcopul să spună: — Pacea lui Dumnezeu să fie cu voi cu toți! 

Şi tot poporul să spună: — Şi cu duhul tău. 

* Iar diaconul să rostească iarăși: 

? — larăși şi iarăşi să ne rugăm lui Dumnezeu prin Hristosul Lui. 

* — Să ne rugăm pentru Biserica și poporul acesta, pentru întreg episco- 
patul și prezbiteriul, pentru toată diaconia şi slujirea în Hristos, pentru toată 
plinătatea Bisericii, ca Domnul să-i păstreze şi păzească pe toți. 

? — Să ne rugăm pentru împărați şi pentru cei în dregătorii, ca să aibă pace 
cele ale noastre, pentru ca având o viață domoală şi liniştită, să petrecem în 
toată cucernicia şi cuvioşia [/ Tim 2, 1. 2]. 

& — Să ne aducem aminte de sfinţii martiri, ca să ne învrednicim să ne 
facem părtaşi ai luptei lor, şi pentru cei care au răposat în credință. 

— Să ne rugăm pentru aer bine temperat și roade îmbelşugate. 

3 — Să ne rugăm pentru cei nou luminaţi, ca să fie întăriți în credință [Co] 
2, 7). Să ne rugăm toţi unii pentru alţii. 

? — Ridică-ne, Dumnezeule, în harul Tău. Ridicându-ne, să ne predăm lui 
Dumnezeu prin Hristosul Lui. 

1 Şi episcopul să spună: 

— Dumnezeue Cel Singur, Cel cu nume mare, mare la sfat şi puternic în 
lucruri [7 39. 19], Dumnezeu și Tată al Sfântului Tău Slujitor [Paidos] lisus 
[FA 4, 27. 30] Mântuitorul nostru, priveşte peste noi şi peste turma aceasta, 
pe care ai ales-o spre slava numelui Tău, sfințește trupul şi sufletul nostru 
făcându-ne curaţi de orice întinăciune a trupului şi a duhului [2 Co 7, 1] şi 
învrednicindu-ne să dobândim bunătăţile puse înainte. Şi pe nici unul din noi 
să nu-l socoteşti nevrednic, ci fii nouă ajutător şi apărător prin Hristosul Tău, 
prin Care Ție fie slavă, cinste, laudă și mulțumire în Duhul Sfânt în veci. Amin. 


Cuminecarea 


l! Şi după ce toți au spus: — Amin, diaconul să zică: 

— Să luăm aminte! 

' lar episcopul să grăiască poporului cu glas mare aşa: 

— Sfintele celor sfinți! 

“ Şi poporul să răspundă: 

— Unul Sfânt, Unul Domn lisus Hristos, întru slava lui Dumnezeu Tatăl 
în Duhul Sfânt! Binecuvântat eşti în veci. Amin [Rm 1, 25). Slavă întru cele 
înalte lui Dumnezeu şi pe pământ pace, între oameni bunăvoire [Lc 2, 14]! 
Osana Fiului lui David! Binecuvântat Cel ce vine întru numele Domnului 
[Mt 21, 9; Ps 117, 26]! Dumnezeu este Domnul şi S-a arătat nouă [Ps 117,27)! 
Osana întru cele înalte [Mt 21, 9]! 

' După aceasta să se împărtășească episcopul, apoi prezbiterii și diaconii, 
ipodiaconii şi citeţii, cântăreții şi asceţii, diaconiţele, fecioarele şi văduvele, 
apoi copiii şi tot poporul în ordine şi cu sfială şi cucernicie [Evr 12, 28], fără 
zarvă. 

15 Şi episcopii să dea Ofrandă [Euharistia] zicând: — Trupul lui Hristos! 
lar cel ce bea să zică: — Amin. '€ Şi în timp ce se împărtășesc toți ceilalți să 
se citească Psalmul 33. ! lar când s-au împărtăşit toți şi toate, diaconii să 
aducă cele ce au prisosit la pastoforii. 


XIV. Rugăciune după Împărtășanie 


| Şi după ce s-a terminat psalmul, diaconul să zică: 

? — Împărtăşindu-ne cu scumpul Trup şi scumpul Sânge al lui Hristos 
[7 Ptr 1, 19], să mulțumim Celui ce ne-a învrednicit să ne împărtăşim cu 
sfintele Sale Taine şi să cerem ca ele să nu ne fie spre osândă [7 Co 11,29], 
ci spre mântuire, spre folosul sufletului și al trupului, spre paza dreptei- 
credințe, spre iertarea păcatelor și spre viaţa veacului ce va să vină. ? Să ne 
sculăm! În harul lui Hristos să ne dăm pe noi înşine Singurului Dumnezeu 
Nenăscut prin Hristosul Tău. 


XV. Mulţumire după Împărtășanie 


! Şi episcopul să mulțumească: 

— Stăpâne, Dumnezeule Atoateţiitorule, Tatăl Hristosului Tău, al bine- 
cuvântatului Tău Slujitor, Care-i auzi pe cei ce Te cheamă cu inimă dreaptă. 
Care cunoşti și cererile celor ce tac, Îți mulțumim că ne-ai învrednicit să ne 
împărtăşim de Sfintele Tale Taine pe care ni le-ai dăruit spre încredințarea 
celor bine cunoscute, spre paza dreptei credinţe şi spre iertarea greșelilor. 
pentru că numele lui Hristos a fost chemat asupra noastră și am ajuns intimi 
cu Tine. ° Tu Care ne-ai separat pe noi de comuniunea necredincioșilor. 
uneşte-ne cu cei care Ți s-au consacrat, întăreşte-ne în adevăr prin venirea 
Sfântului Duh, descoperă-ne cele necunoscute, împlineşte lipsurile noastre. 
întăreşte-ne în cele cunoscute. f Pe preoți păzeşte-i fără prihană în adorarea 
Ta, pe împărați păstrează-i în pace, pe stăpânitori în dreptate, diferitele feluri 
de aer în bună temperare, roadele în îmbelşugare, lumea în pronia Ta atot- 
puternică; îmblânzeşte neamurile războinice, întoarce-le pe cele rătăcite. 

Poporul Tău îl sfințește, păstrează-i pe cei ce viețuiesc în feciorie, pe cei 
căsătoriți îi păzeşte în credință, pe cei ce viețuiesc în curăţie întăreşte-i, pe 
prunci îi creşte, pe tineri îi întărește, pe catehumeni îi învaţă şi-i arată vred- 
nici de iniţiere, şi pe noi toţi adună-ne în Împărăţia cerurilor, în Hristos lisus, 
Domnul nostru, prin Care ie fie slava, cinstea şi închinăciunea în Duhul 
Sfânt în veci. Amin. 


IV.4. Constituţiile Sfinţilor Apostoli prin Clement 755 


Rugăciunea plecării capetelor 


6 Şi diaconul să zică: — Plecaţi-vă capetele lui Dumnezeu prin Hristosul 
Lui ca să fiţi binecuvântaţi! 

7 lar episcopul să se roage spunând: — Dumnezeule Atoateţiitorule, Cel 
adevărat şi incomparabil, Care ești pretutindeni și prezent în toate şi nu eşti 
nicăieri, Cel ce nu eşti circumscris de locuri, Cel ce nu eşti învechit de tim- 
puri, Cel ce nu eşti mărginit de veacuri, Cel ce eşti dus de cuvinte, Cel ce nu 
eşti supus naşterii, Cel ce n-ai nevoie de strajă, Cel ce ești mai presus de 
stricăciune, Cel ce nu primeşti schimbare, Cel ce ești nemutabil prin fire, 
Cel ce locuieşti într-o lumină neapropiată [/ Tim 6, 16], Cel ce eşti nevăzut 
prin fire, Cel ce Te faci cunoscut tuturor firilor raționale care Te caută cu 
bunăvoire, Cel ce Te faci înţeles de cei ce Te caută cu bunăvoire, Dumnezeul 
Israelului care Te vede cu adevărat, al poporului Tău care crede în Hristos. 
5 Ascultă-mă cu bunăvoire pentru Numele Tău şi binecuvântează-i pe cei 
care şi-au plecat Ţie grumazul lor, dă-le spre folos cererile inimilor lor (Ps 
36, 4] şi pe nici unul din ei să nu-l lepezi din Împărăţia Ta, ci sfinţeşte-i, slu- 
jeşte-i, ocroteşte-i, ajută-i, izbăveşte-i de cel străin şi de tot  vrăjmaşul, păzeşte 
casele lor, străjuicşte intrările şi ieşirile lor [Ps 120, 8]. ? Că Ţie se cuvine 
slavă, laudă, măreție, cinste şi închinare şi după Tine şi din pricina Ta Sluji- 
torului Tău lisus Hristos, Domnul și Împăratul nostru, prin Care Ți se dato- 
rează mulțumirea cuvenită de la toată firea rațională şi sfântă în Duhul Sfânt, 
acum şi în vecii vecilor. Amin. 

“9 lar diaconul să spună: -— Sunteţi liberi să mergeţi în pace! 

! Acestea le-am orânduit despre adorarea tainică [mystik&s latreias] noi, 
apostolii, vouă, episcopilor, preoţilor şi diaconilor. 


XVI. Despre hirotonia prezbiterului 


' lar despre hirotonia prezbiterului, eu [loan], cel iubit de Domnul [/n 13, 23], 
vă rânduiesc vouă, episcopilor, acestea: 

“ Când hirotoneşti un prezbiter, o, episcope, pune-i mâna pe cap tu însuţi, 
înconjurat de prezbiteriul şi diaconii tăi, şi rugându-te spune aşa: 

? — Doamne Atoateţiitorule, Împăratul nostru, Care prin Hristos ai creat 
toate şi prin El proniezi în chip corespunzător toate — căci cine are puterea 
de a face lucruri felurite, Acela are şi puterea de a pronia în chip felurit —, 
pentru că prin El, Dumnezeule, proniezi cele nemuritoare prin păzirea lor 
aşa, pe cele muritoare prin urmaşi, sufletul prin grija de legi, iar trupul prin 
împlinirea nevoilor. Tu Însuţi deci şi acum privește la sfânta Ta Biserică şi o 
sporeşte pe ea, înmulțeşte-i pe întâi-stătătorii [proestâras] ei şi dă-le putere 
să se ostenească cu cuvântul şi cu fapta spre zidirea poporului Tău. “ Tu În- 

suți şi acum priveşte spre robul Tău acesta care e adăugat prezbiteriului cu 
votul şi judecata întregului cler, şi umple-l pe el de Duhul barului și al sfatu- 
lui, ca să ajute şi să cârmuiască pe poporul Tău cu inimă curată, aşa cum ai 
privit spre poporul alegerii Tale [Israel] şi i-ai poruncit lui Moise să aleagă 
bătrâni [prezbiteri; Nm 11, 16], pe care i-ai umplut de Duhul. 1 Și acum, 
Doamne, dă-i să păzească neştirbit în noi Duhul harului Tău, ca, plin de 
lucrările vindecărilor şi de cuvântul învățăturii, să educe în blândeţe poporul 
Tău şi să slujească Ţie în gând curat şi suflet voitor [2 Mac 1, 3], şi să săvâr- 
şească fără prihană sfintele jertfe pentru poporul Tău. Prin Care Ție fie slava, 
cinstea şi venerarea în Duhul Sfânt în veci. Amin. 


XVII. Despre diaconi 


! lar despre hirotonia diaconului rânduiesc eu, Filip: 
? Când aşezi un diacon, o, episcope, punându-ți peste el mâinile înconjurat 
de întreg prezbiteriul şi de diaconi, să te rogi spunând acestea: 


XVIII. Despre hirotonia diaconului 


! — Dumnezeule Atoateţiitorule, Cel adevărat şi nemincinos, Cel bogat 
față de toți cei care Te cheamă [Rm 10, 12] în adevăr, Ce! înfricoşător în sfa- 
turi [Ps 65, 5], Cel înțelept în gândire, Cel puternic şi mare [Zov 9, 4], ? auzi 
rugăciunea noastră, Doamne, şi pleacă-Ţi urechea la cererea noastră [Ps 142, 1] 
şi luminează fața Ta peste robul Tău [Ps 30, 17] acesta pus înainte spre dia- 
conie, şi umple-l pe el de Duh şi putere, aşa cum l-ai umplut pe Ştefan întâiul 
martir [FA 6, 8] şi imitatorul pătimirilor Hristosului Tău [7 Pir 5, 1]. 3 şi 
învrednicește-l să slujească/liturghisească spre bunăplăcerea Ta slujirea/dia- 
conia încredințată lui fără schimbare, fără reproş şi nevinovat, ca să se în- 
vrednicească de o treaptă mai mare prin mijlocirea Hristosului Tău, Unul- 
Născut Fiul Tău, prin Care ie fie slava, cinstea şi închinăciunea în Duhul 
Sfânt în veci. Amin. 


XIX. Despre diaconiţă 


lar despre diaconiţă, eu, Bartolomeu, rânduiesc acestea: 
2 O, episcope, să-ți pui mâinile peste ea înconjurat de prezbiteriu, de dia- 
conii şi diaconițele tale şi să spui aşa: 


XX. Despre hirotesia diaconiţei 


! — Dumnezeule Cel veşnic, Tatăl Domnului nostru {isus Hristos [2 Co 
1, 3], Creatorul bărbatului şi femeii, Care ai umplut de Duh pe Mariam 

[s 15, 20], pe Debora [Jd 4,4], pe Ana [Lc 2, 36] şi Hulda [4 Rg 22, 14], 
Care n-ai socotit lucru nevrednic ca Fiul Tău Unul-Născut să Se nască din 
femeie, Care şi la Cortul Mărturiei şi la Templu ai rânduit străjere ale sfintelor 
Tale porti, ° Tu Însuţi şi acum priveşte la roaba Ta aceasta cea pusă înainte 
spre diaconie; dă-i ei Duh Sfânt şi curăţeşte-o de toată întinăciunea trupului 
şi a duhului [2 Co 7, 1] pentru a săvârşi cu vrednicie lucrul încredințat ei spre 
slava Ta şi lauda Hristosului Tău, prin Care Ţie fie slava şi închinăciunea în 
Duhul Sfânt în veci. Amin. 


XXI. Despre ipodiaconi 


! Despre ipodiaconi eu, Toma, vă rânduiesc vouă, episcopilor, acestea: 

„Când hirotoneşti un ipodiacon, o, episcope, să-ți pui mâinile pe el şi să spui: 

— Stăpâne Dumnezeule, Creatorul cerului și al pământului şi a tuturor 
celor din ele, Care ai arătat la Cortul Mărturiei pe slujitorii Templului stră- 
jeri ai sfintelor Tale vase [Nm 3; 1 Par 9], “ Însuţi şi acum priveşte spre robul 
Tău acesta cel pus înainte ipodiacon, şi-i dă lui Duh Sfânt ca să se atingă cu 
vrednicie de vasele Tale liturgice şi să facă voia Ta în toată vremea prin 
Hristosul Tău, prin Care Ţie fie slava, cinstea și venerarea în Duhul Sfânt în 
veci. Amin. 


XXII. Despre citeți 


! Despre citeţi eu, Matei, zis şi Levi, care am fost odinioară vameş [Me 
2, 14], rânduiesc acestea: ° Pentru a așeza pe cineva citeţ, punându-ți mâinile 
peste el, roagă-te lui Dumnezeu spunând aşa: 

? — Dumnezeule Cel veşnic, Cel bogat în milă şi în îndurări [Ps 102, 4), 
Care prin cele lucrate de Tine ai făcut arătată alcătuirea lumii [So/ 7, 17] şi 
păzeşti în toată lumea numărul aleşilor Tăi, Însuţi şi acum priveşte spre robul 
Tău acesta căruia i se încredințează citirea Sfintelor Tale Scripturi poporului 
Tău, şi dă-i lui Duh Sfânt, duh profetic. “ Cel ce l-ai înțelepțit pe Ezdra sluji- 
torul Tău să citească legile Tale poporului Tău [Ne 18], şi acum, chemat fiind 
de noi, înțelepţeşte pe robul Tău şi dă-i lui să-şi săvârşească neosândit lucrul 
încredințat lui şi să se arate vrednic de o treaptă mai mare prin Hristos, prin 
Care ie fie slava şi cinstea în Duhul Sfânt în veci. Amin. 


XXIII. Despre mărturisitori 


i „lar eu, Iacob al lui Alfeu, rânduiesc despre mărturisitori: 
? Mărturisitorul nu e hirotonit, căci mărturisirea lui tine de voinţă şi răbdare, 
dar este vrednic de mare cinste ca unul care a mărturisit Numele lui Dumne- 
zeu şi al Hristosului Său înaintea neamurilor și a împăraţilor [FA 9, 15]. * Iar 

dacă e nevoie de el ca episcop, preot sau diacon, să fie hirotonit. “ Dacă însă 
un mărturisitor nehirotonit își răpeşte singur o asemenea demnitate sub pre- 
textul mărturisirii, unul ca acesta să fie depus şi exclus, căci nu este [ceea ce 
pretinde], pentru că a tăgăduit rânduiala lui Hristos [tēn Christou diataxin] 
şi e mai rău decât un necredincios [/ Tim 5, 8]. 


XXIV. Despre fecioare 


! Tot eu rânduiesc şi despre fecioare: 

7 Fecioara nu se hirotoneşte, căci n-avem pentru aceasta poruncă de la 
Domnul [/ Co 7, 25), fiindcă premiul luptei ei ţine de voinţă și nu este pentru 
defăimarea căsătoriei, ci spre a avea răgaz pentru evlavie. 


XXV. Despre văduve 


y „ar eu Lebeu, numit şi Tadeu, rânduiesc despre văduve acestea: 

? Văduva nu se hirotoneşte, ci dacă de mult timp şi-a pierdut bărbatul şi a 
vieţuit în cuminţenie şi fără osândă şi a purtat de grijă foarte bine de cei ai săi, 
ca foarte serioasele Judita și Ana [Lc 2, 36], să fie rânduită în cinul văduve- 
lor. * Dacă însă şi-a pierdut de curând bărbatul, să nu i se arate încredere, ci 
să se judece tinerețea vârstei ei, căci uneori patimile, nedesfiinţate de un frâu 
mai bun, îmbătrânesc împreună cu oamenii. 


XXVI. Despre exorcişti 


„Tot eu rânduiesc despre exorcişti: 

? Nici exorcistul nu se hirotoneşte, căci premiul luptei lui ţine de bunăvo- 
ința şi harul lui Dumnezeu prin Hristos şi venirea Duhului Sfânt. Fiindcă cel 
care a primit harisma vindecărilor [7 Co 12, 9] e arătat prin descoperire de 
către Dumnezeu, harul din el făcându-se arătat tuturor. ? lar dacă e nevoie de 
el ca episcop, preot sau diacon, să fie hirotonit. 


XXVII. Rânduială a lui Simon Canaanitul 
cu privire la de câţi episcopi trebuie e hirotonit episcopul 


' Eu, Simon Canaanitul, vă rânduiesc vouă de câţi episcopi trebuie hirotonit 
episcopul: 

? Episcopul să fie hirotonit de trei sau doi episcopi, iar dacă e hirotonit de 
un singur episcop, să fie depus atât de el, cât şi cel care l-a hirotonit. ? lar 
dacă dintr-o necesitate e hirotonit de unul singur, din pricină că nu pot veni 
mai mulți, întrucât e o persecuție sau din altă cauză, să se dea un vot al acor- 
dului mai multor episcopi. 

XXVIII. Canoane bisericeşti ale aceluiaşi Simon Canaanitul 


; Tot eu despre canoane: 

- Episcopul binecuvântează, dar nu e binecuvântat; hirotoneşte, aduce Ofran- 
da [Euharistia], ia binecuvântare de la un episcop, dar niciodată de la prezbi- 
teri. Episcopul depune orice cleric vrednic de depunere, afară de un episcop, 
căci singur nu poate face acest lucru. 

? Prezbiterul binecuvântează dar nu este binecuvântat, primeşte binecuvân- 
tare de la un episcop şi de la un coprezbiter, cum și o dă unui coprezbiter; își 
pune mâinile, dar nu hirotoneşte, nu depune, dar îi îndepărtează pe cei infe- 
riori lui dacă sunt vinovaţi de o asemenea pedeapsă. 

í Diaconul nu binecuvântează, nu dă binecuvântare, ci o primeşte de la 
episcop şi de la prezbiter; nu botează, nu aduce Ofranda [euharistică], dar 
după ce a adus-o episcopul sau preotul, o dă poporului nu ca preot, ci ca slu- 
jitor al preoţilor. * Nici unui alt cleric nu-i e îngăduit vreodată să facă lucrul 
diaconului. 

* Diaconiţa nici nu binecuvântează, nici nu face ceva din cele ce le săvâr- 
şesc prezbiterii sau diaconii, ci sau păzeşte uşile sau slujeşte prezbiterilor la 
botezul femeilor, din pricina decenţei. ” Diaconul îndepărtează [aphorizei] un 
ipodiacon, un citeţ, un cântăreţ. o diaconiță, dacă e nevoie, în absenţa prez- 
biterului. * Ipodiaconului nu-i este îngăduit să îndepărteze un cleric sau un 
laic. precum nici citeţului, nici cântăreţului, nici diaconiţei, căci aceştia sunt 
slujitorii diaconului. 


XXIX. Rânduială despre apă şi untdelemn a apostolului Matei 


i lar despre apă şi untdelemn vă rânduiesc eu, Matei: 

` Episcopul să binecuvânteze apa sau untdelemnul, iar dacă nu e de faţă, 
să binecuvânteze prezbiterul stându-i alături diaconul. Dacă episcopul e pre- 
zent, să-i stea alături un prezbiter şi un diacon. * Să spună aşa: 

— Doamne Savaot, Dumnezeul puterilor, Creator al apelor şi Dăruitor al 
untdelemnului, Îndurat și lubitor de oameni, Cel ce dai apă spre băutură şi 
curățire, şi untdelemn să veselească faţa omului [Ps 103, 15} spre veselia 
voioşiei [Ps 44, 8. 16], Însuţi şi acum prin Hristos sfințește apa aceasta şi 
untdelemnul pentru numele celui sau celei ce le-a adus şi dă-i putere să pro- 
ducă sănătate, să alunge bolile, să pună pe fugă demonii, să păzească casa şi 
să alunge orice uneltire prin Hristos nădejdea noastră [7 Tim 1, 1], prin Care 
Ție fie slavă, cinste şi venerare în Sfântul Duh în veci. Amin. 


XXX. Acelaşi despre pârgă şi zeciuieli 


! Mai rânduiesc şi ca orice pârgă să fie adusă episcopului, prezbiterilor şi 
diaconilor spre hrănirea lor, iar toată zeciuiala să fie adusă spre hrănirea ce- 

lorlalți clerici, a văduvelor și a celor aflaţi în sărăcie. Căci pârga e a preoților 
şi a diaconilor care slujesc. 


XXXI. Acelaşi despre ofrandele care prisosesc 


' lar ofrandele [eulogias] care prisosesc pentru Sfintele Taine, diaconii să le 
distribuie clerului după socotința episcopului sau prezbiterilor: episcopului 
patru părți, prezbiterului trei părți, diaconului două părţi, iar celorlalți — 
ipodiaconilor, citeţilor, cântăreților sau diaconiţelor — o parte. 2 Fiindcă acest 
lucru e frumos şi primit înaintea lui Dumnezeu: ca fiecare să fie cinstit după 
demnitatea lui. Căci Biserica e o şcoală nu a neorânduielii, ci a bunei rându- 
ieli [eutaxias didaskaleion). 


XXXII. Rânduieli ale apostolului Pavel 
cu privire la canoane/reguli bisericeşti 


! lar eu, Pavel, cel mai mic dintre apostoli [/ Co 15, 9], vă rânduiesc vouă 
episcopilor şi prezbiterilor cu privire la canoane acestea: 

Cei ce se apropie prima dată de taina bunei-cinstiri/dreptei-credinţe 
Îmysterio eusebeias] să fie aduşi de diaconi la cpiscop sau la prezbiteri şi să 
se examineze pricinile pentru care au venit la cuvântul Domnului, iar cei 
care i-au adus să dea mărturie pentru ei relatând exact cele privitoare la ei. 
Să se cerceteze şi modul lor de viaţă şi viaţa lor şi dacă sunt sclavi sau oa- 
meni liberi. * Şi dacă e sclav, să fie întrebat cine e stăpânul său, şi dacă e 
sclavul unui om credincios, să fie întrebat stăpânul lui dacă dă mărturie pen- 
tru el; iar dacă nu dă, să fie respins, până ce se va arăta vrednic de stăpânul 
său, dacă însă dă mărturie pentru el, să fie primit. Dacă e slujitorul unui 
păgân, să fie învăţat să-l mulţumească pe stăpânul său [Tit 2, 9], ca să nu fie 
hulit cuvântul [credinţei; Tit 2, 5]. “ Dacă are femeie sau femeia are bărbat, 
să fie învăţaţi să se mulțumească cu ei înşişi, iar dacă sunt necăsătoriți, să 
înveţe să nu desfrâneze, ci să se căsătorească potrivit legii. ° Dacă stăpânul 
său e credincios şi ştie că desfrânează, dar nu-i dă femeie, sau femeii nu-i dă 
bărbat, să fie îndepărtat. 

í Dacă are cineva demon, să fie învățat dreapta-credință/buna-cinstire, dar 
să nu fie primit la cuminecare înainte să se fi curățit; dacă însă îl ameninţă 
moartea, să fie primit. 

7 Dacă e cineva proxenet, fie să înceteze proxenetismul, fie să fie îndepărtat. 
Dacă vine o prostituată, fie să înceteze, fie să fie îndepărtată. 

ê Dacă vine un fabricant de idoli, fie să înceteze, fie să fie îndepărtat. 

? Dacă vine cineva de pe scenă — bărbat sau femeie, vizitiu, luptător, aler- 
gător, organizator de jocuri, atlet, flautist, chitarist sau dansator de cabaret —, 
fie să înceteze, fie să fie îndepărtat. 

10 Soldatul care vine să fie învățat să nu nedreptățească, să nu calomnieze 
şi să se mulțumească cu solda care i se dă [Le 3, 14] şi, dacă ascultă, să fie 
primit, iar dacă se împotriveşte în cuvânt, să fie îndepărtat. 

1 Autorul de lucruri ce nu se pot spune, perversul, leneșul, vrăjitorul, şarla- 
tanul, descântătorul, astrologul, prezicătorul, îmblânzitorul de animale săl- 
batice, fabricantul de amulete, purificatorul, augurui, tâlcuitorul de zvâcniri, 
cel care în întâlniri respectă superstițios defectele de vedere sau ale picioare- 
lor, păsările, pisicile, sunetele sau zgomotele cu caracter simbolic, să fie pus 
la încercarea timpului, căci răutatea lor e cu anevoie de stârpit; şi dacă înce- 
tează, să fie primiţi, iar dacă nu ascultă, să fie îndepărtați. 

1? Concubina unui necredincios, dacă nu stă decât cu el, să fie primită; dar 
dacă se dă și altora, să fie îndepărtată. '3 Un credincios, dacă are o concubină, 
dacă e sclavă, să înceteze şi să se căsătorească după lege, iar dacă e liberă, 
să se căsătorească cu ea după lege; iar dacă nu face asta, să fie îndepărtat. 

1 Dacă urmează cineva obiceiurilor păgâne sau iudaice, fie să se schimbe, 
fie să fie îndepărtat. 

I Dacă e dedat cineva maniei spectacolelor, vânătorilor, curselor de cai sau 
luptelor, fie să înceteze, fie să fie îndepărtat. 

1% Cine urmează să fie catehizat să fie catehizat trei ani. Dacă însă cineva 
e sârguincios şi arată înclinare faţă de acest lucru, să fie primit, pentru că se 
judecă nu timpul, ci purtarea. 

F Cel ce învaţă să înveţe chiar dacă e laic, dar e iscusit în cuvânt şi decent 
în purtare; „căci toţi vor fi învățați de Dumnezeu” [/n 6, 45; Is 54, 13]. 

" Orice credincios sau credincioasă când se scoală din somn dis-de-dimi- 
neaţă, înainte de a-şi săvârşi lucrul, să se spele şi să se roage; dacă se face 
însă o cateheză a cuvântului [învăţăturii creştine], să prefere lucrului cuvântul 
dreptei-credințe. 

'* Credinciosul sau credincioasa să-i trateze cu bunăvoință pe slujitorii 
lor, cum am rânduit şi în cele de mai sus şi am învăţat în epistolele noastre 
[cf. £/6,9; Col 4, 1]. 


XXXII. Rânduieli ale lui Pavel şi Petru: 
că sclavii nu trebuie să lucreze două zile pe săptămână: 
sâmbăta şi duminica, şi să-şi petreacă timpul liber în biserică 

! Eu Pavel şi eu Petru rânduim acestea: 

? Sclavii să lucreze cinci zile, dar sâmbăta și duminica să-şi petreacă 
timpul liber în biserică pentru învățătura dreptei-credințe/bunei-cinstiri;, căci 
sâmbăta, spuneam, are raţiunea creației, iar duminica pe cea a învierii. 7 Sclavii 
să nu lucreze toată Săptămâna Mare şi cea de după ea, pentru că una e a Pă- 
timirii, iar cealaltă a Învierii, şi e nevoie de învățătură, să ştie cine a murit și 

învie sau cine a iertat şi a înviat. “ Să nu lucreze de Înălțare, pentru că aceasta 
e capătul Economiei lui Hristos. * Să nu lucreze de Cincizecime din pricina 
venirii Sfântului Duh dăruit celor ce cred în Hristos. f Să nu lucreze de praz- 
nicul Naşterii din pricina faptului că în el s-a dat oamenilor harul neașteptat 
ca lisus Hristos, Cuvântul lui Dumnezeu, să se nască din Fecioara Maria 
pentru mântuirea lumii. 7 Să nu lucreze de praznicul Arătării pentru că în el 
s-a făcut arătarea dumnezeirii lui Hristos, Tatăl dând mărturie pentru El în 
botez, iar Mângâietorul în chip de porumbel a arătat celor ce stăteau în 
preajmă pe Cel de care se dădea mărturie [Mt 3, 16-17). ĉ Să nu lucreze nici 
de zilele apostolilor; fiindcă au fost aşezaţi dascăli ai voştri pentru Hristos și 
s-au învrednicit de Duhul. ° Să nu lucreze nici de ziua întâiului martir Ştefan 
și a celorlalți sfinţi martiri care L-au preferat pe Hristos vieţii lor. 


XXXIV. Predanie despre ceasurile şi motivul rugăciunii 


! Săvârşiţi rugăciuni dimineața, la ceasul al treilea, al şaselea și al nouălea, 
seara şi la cântatul cocoșilor. ` Dimineaţa mulţumiţi pentru că Domnul v-a 
luminat ducând departe noaptea și aducând iarăși ziua. ! La ceasul al treilea, 
pentru că în el a primit Domnul sentința de la Pilat. ” La ceasul al șaselea, 
pentru că în el a fost răstignit. * La ceasul al nouălea, pentru că atunci când 
Domnul a fost Răstignit toate s-au pus în mişcare îngrozite de îndrăzneala 
impioşilor iudei şi nesuportând ocara adusă Domnului. ” Scara mulțumiți 
pentru că vi s-a dat noaptea drept odihnă de ostenelile zilnice. 7 Iar la cânta- 
tul cocoșilor, pentru că acest ceas vestește venirea zilei spre lucrarea faptelor 
luminii [Rm 13, 12-13). 

3 Dacă nu e cu putinţă să veniţi la biserică din pricina necredincioşilor, să 
faci adunări în case, episcope, ca să nu intre un drept-credincios într-o adu- 
nare de necredincioși [Ps 25, 2]; căci nu locul sfințește pe om, ci omul sfin- 
țeşte locul. ’ lar dacă necredincioşii ocupă locul acela, trebuie să fugi din el, 
pentru că a fost profanat de ei, căci aşa cum preoții cuvioşi sfințesc, tot aşa 
cei spurcați întinează. "° lar dacă nu e cu putinţă să vă adunaţi nici în casă, 
nici în biserică, fiecare să spună psalmii, să citească şi să se roage la sine, ori 
împreună cu doi sau trei; căci zice Domnul: „Unde vor fi doi sau trei adunaţi 
în numele Meu, acolo voi fi şi Eu în mijlocul lor” [Me 18, 20]. 

1! Un credincios să nu se roage cu un catehumen nici măcar în casă, căci 
nu este drept ca cel iniţiat să se întineze împreună cu cel neiniţiat. '? Un 
drept-credincios să nu se roage împreună cu un eretic nici măcar în casă; 
„căci comuniune este între lumină și întuneric?” (2 Co 6, 14]. 

'3 Un credincios sau o credincioasă care se unesc cu sclavi fie să se depăr- 


teze, fie să fie îndepărtați. 

XXXV. Rânduieli ale lui lacob episcopul Ierusalimului, 
fratele Domnului după trup, despre slujba luminii de seară 


! Şi eu Iacob, frate după trup al lui Hristos, dar sclav al Lui ca Fiu Unul- 
Născut al lui Dumnezeu, hirotonit episcop al lerusalimului de Însuşi Hristos 
şi de apostolii Lui, rânduiesc acestea: 

? Când se face seară, să aduni Biserica, episcope, şi după ce se spune 
psalmul luminii [Ps 140], diaconul să facă ecteniile pentru catehumeni, po- 
sedați, cei pentru luminare şi penitenţi, cum am spus mai sus. 


XXXVI. Rugăciunea de la slujba luminii de seară 


' lar după ce au fost concediați să zică diaconul: 

— Câţi sunteţi credincioşi, Domnului să ne rugăm! 

lar după ce a rostit ecteniile primei rugăciuni, să spună: 

— Mântuiește-nc şi scoală-ne, Dumnezeule, prin Hristosul Tău. Sculându-ne 
să cerem milele Domnului şi îndurările Lui, îngerul cel peste pace, cele bune 
şi de folos, sfârşituri creştineşti, seară şi noapte pașnice şi fără de păcat şi 
fără de osândă tot timpul vieţii noastre. Pe noi înşine şi unii pe alţii să ne dăm 
viului Dumnezeu prin Hristosul Lui! 


XXXVII. Mulţumirea de la slujba luminii de seară 


' lar episcopul să se roage spunând: 

` —- Dumnezeule Cel fără început şi fără sfârşit, Care prin Hristos ai făcut 
şi porţi de grijă de toate, iar înainte de toate eşti Dumnezeu și Tată al Lui, 
Domn al Duhului și Împărat al celor gândite şi simțite, Care ai făcut ziua 
pentru faptele luminii, iar noaptea spre odihna neputinței noastre, „căci a Ta 
este ziua şi a Ta este noaptea, Tu ai făcut lumina şi soarele” [Ps 73, 16]. 
Însuți şi acum, Stăpâne lubitor de oameni şi Atotbunule, primeşte cu bună- 
voință această mulţumire de seară a noastră. 3 Cel ce ne-ai condus prin lun- 
gimea acestei zile şi ne-ai adus la începutul nopţii, păzeşte-ne pentru Hristos 
Tău, dă-ne seara paşnică şi noaptea fără de păcat şi fără năluciri, şi învredni- 
ceşte-ne de viaţa veşnică prin Hristosul Tău, prin Care ie fie slavă, cinste şi 
putere în Duhul Sfânt în veci. Amin. 

í Şi diaconul să zică: — Plecaţi-vă pentru punerea mâinilor! 

$ lar episcopul să se roage spunând: 

— Dumnezeule al părinților şi Domn al milei, Cel ce în înţelepciunea Ta 
l-ai făcut pe om [Sol 9, 2], vietatea cuvântătoare iubită de Dumnezeu între 
toate cele de pe pământ şi i-ai dat să stăpânească peste toate cele de pe pă- 
mânt [Fc 1, 28], şi ai aşezat prin voia Ta dregători şi preoți, pe unii pentru 

asigurarea vieţii, iar pe alţii pentru a aduce o adorare legiuită, ó Tu Însuți şi 
acum, Doamne Atoatețiitorule, pleacă-Te şi arată-Ți fața peste robii Tăi [Ps 
30, 17], care şi-au plecat gâtul inimii lor, şi binecuvântează-i prin Hristos prin 
Care ni Te-ai descoperit şi ne-ai luminat cu lumina cunoaşterii; prin Care Ție 
se datorează şi închinarea vrednică de la toată firea cuvântătoare şi sfântă în 
Duhul Sfânt Mângâietorul în veci. Amin. 

7 lar diaconul să zică: — Mergeţi în pace! 


XXXVIII. Rugăciunea de la slujba dimineţii 


! Asemenea şi dimineaţa, după ce s-a spus psalmul dimineţii [Ps 62] şi au 
fost concediaţi catehumenii, posedaţii, cei pentru luminare şi penitenții şi s-a 
facut ectenia datorată — ca să nu spunem iarăși aceleaşi lucruri —, diaconul 
să adauge după „Mântuieşte-i și scoală-i, Dumnezeule, cu harul Tău”: 

— Să cerem de la Domnul milele şi îndurările Lui, dimineaţa şi ziua 
aceasta pașnică fără de păcat, ca şi toată vremea trecerii noastre pe pământ, 
îngerul cel peste pace, sfârşiturile creştineşti, un Dumnezeu milostiv și bine- 
voitor. Pe noi înşine şi unii pe alţii viului Dumnezeu prin Unul-Născut Fiul 
Său să ne dăm! 

? lar episcopul să zică: 

* — Dumnezeule al duhurilor şi a tot trupul [Nm 16, 22], Cel fără asemă- 
nare şi Care n-ai lipsă de nimic, Care ai dat soarele spre stăpânirea zilei, iar 
luna şi stelele spre stăpânirea noştri [Ps 135, 8. 9], Însuţi şi acum priveşte 
spre noi cu ochi binevoitori şi primește mulţumirile noastre de dimineaţă, și 
ne miluieşte, Căci n-am întins mâinile noastre spre un dumnezeu străin [Ps 
43, 21]. Ž Pentru că n-avem un dumnezeu recent [Ps 80, 10], ci pe Tine Cel 
veşnic şi fără sfârşit, Care prin Hristos ne-ai dat existenţa şi tot prin El ne-ai 
dăruit şi existența fericită, Tu Însuţi fă-ne vrednici prin El și de viața veşnică, 
prin Care Ție fie slavă, cinste şi venerare în Duhul Sfânt în veci. Amin. 


XXXIX. Mulţumirea de la slujba de dimineaţă 


„Și diaconul să zică: — Plecaţi-vă pentru punerea mâinilor! 
? lar episcopul să se roage zicând: 

3 — Dumnezeule Cel credincios şi adevărat, Care faci milă la mii și zeci 
de mii din cei ce Te iubesc pe Tine [/ș 20, 6], Prietenul celor smeriţi şi 
Patronul săracilor, de Care au nevoie toate, pentru că toate sunt roabe Tie, 
1 priveşte peste poporul Tău acesta, cei care şi-au plecat capetele, şi binecu- 
vântează-i cu binecuvântare duhovnicească, păzeşte-i ca pe lumina ochilor 
[Ps 16, 8], păstrează-i în dreapta-credinţă/buna-cinstire şi dreptate şi învred- 
niceşte-i de viaţă veşnică în Hristos lisus iubitul Tău Copil/Slujitor [Paidi]. 

Prin Care Ție fie slavă, cinste şi venerare în Duhul Sfânt, acum şi pururea şi 
în vecii vecilor. Amin. 
$ Tar diaconul să zică: — Mergeţi în pace! 


XL. Mulţumire pentru pârga adusă 


A Şi la pârga adusă episcopul să mulțumească așa: 

* — Mulţumim Ție, Doamne Atoateţiitorule [Ap 11, 17], Ziditorule şi 
Pronietorule a toate, prin Unul-Născut Copilul/Slujitorul Tău [Paidos] Iisus 
Hristos, pentru pârga aceasta adusă Ție, nu cât suntem datori, ci cât putem. 
? Căci care om poate să-Ţi mulțumească pentru cele pe care le-ai dat lor spre 
împărtăşire? Dumnezeul lui Avraam, Isaac şi lacob [Zş 3, 6], şi al tuturor 
sfinților, Care prin cuvântul Tău ai făcut să crească toate şi ai poruncit pă- 
mântului să răsară tot felul de roade spre veselia şi hrana noastră, Care da: 
hrană vietăţile celor mai grele, erbivorelor verdeață, altora carne, iar altora 
seminţe, iar nouă drept hrană potrivite şi folositoare ne dai grâu şi altele 
felurite, unele pentru folosirea obişnuită, altele sănătate, iar altele pentru 
desfătare. * Pentru toate acestea eşti lăudat de toate pentru binefacerile Tale 
față de toți prin Hristos. Prin Care Ţie fie slavă, cinste şi venerare în Sfântul 
Duh în veci. Amin. 


XLI. Rugăciune pentru cei adormiţi 


' lar pentru cei ce odihnesc în Hristos, după ce se rostesc ecteniile primei 
rugăciuni, ca să nu le spunem iarăși, diaconul să adauge Şi acestea: 

 — Să ne rugăm şi pentru fraţii noştri adormiţi în Hristos; să ne rugăm 
pentru adormirea cutăruia sau cutăruia (N), ca primind sufletul său Dum- 
nezeul Cel lubitor de oameni să-i treacă cu vederea orice păcat cu voie şi 
fără voie, şi fiindu-i milostiv şi binevoitor să-l rânduiască în locul bine- 
cinstitorilor care sunt în sânurile lui Avraam [Lc 16, 22], Isaac şi Iacob îm- 
preună cu toţi cei care din veci I-au bineplăcut [Fe 5, 24] şi au făcut voia 
Lui, de unde a fugit orice durere, întristare şi suspinare [/s 35, 10]. Să ne 
sculăm. Pe noi înşine şi unii pe alţii să ne dăm veşnicului Dumnezeu prin 
Cuvântul dintru început. 

? lar episcopul să spună: 

* — Cel ce prin fire eşti fără de moarte şi fără de sfârşit, de Care s-a făcut 
tot ce-i nemuritor şi muritor, Cel ce pe vietatea cuvântătoare, omul, cetățean 
al lumii, l-ai făcut muritor şi i-ai făgăduit înviere, cel ce pe Enoh şi pe Ilie 
nu i-ai lăsat să facă experiența morţii; Dumnezeul lui Avraam, Dumnezeul 
lui Isaac şi Dumnezeul lui Iacob, nu eşti Dumnezeul morţilor, ci al viilor 

[Mt 22, 33; Iş 3, 6], pentru că sufletele tuturor sunt vii la Tine [Lc 20, 38], 
duhurile drepţilor sunt în mâna Ta și de ele nu se vor atinge chinuri [Sol 3, 1], 
căci toți cei sfințiți sunt în mâinile Tale [Dr 33, 5]. * Însuţi şi acum priveşte 
peste robul Tău acesta, pe care l-ai ales şi l-ai luat la Tine spre o altă soartă 
şi-i iartă orice a păcătuit cu voie sau fâră voie, trimite-i în jur îngeri binevoi- 
tori, şi-l rânduieşte în sânul patriarhilor, profeților şi apostolilor şi ale tuturor 
celor ce au bineplăcut Ție în veac, unde nu e întristare, durere şi suspin 
[Zs 35, 10], în locul drept-credincioşilor şi în pământul celor drepți şi al celor 
ce văd slava Hristosului Tău [/n 17, 24). Prin Care ie fie slavă, cinste și 
venerare, mulțumire şi închinare în Sfântul Duh în veci. Amin. 

s Iar diaconul să zică: — Plecați-vă pentru punerea mâinilor! 

“ Şi episcopul să mulţumească pentru ei zicând aşa: 

8 — Mântuieşte, Doamne, poporul Tău şi binecuvântează moştenirea Ta 
[Ps 27, 9], pe care ai câștigat-o cu scump Sângele Hristosului Tău [FA 20, 28), 
şi păstoreşte-i sub dreapta Ta, ocroteşte-i sub aripile Tale [Ps 16, 8], şi dă-le 
să săvârşească lupta cea bună, să-şi ducă la capăt alergarea, să păzească cre- 
dința [2 Tim 4, 7) neschimbat, ireproşabil, neînvinuit, prin Domnul nostru 
lisus Hristos, iubitul Tău Copil/Slujitor, prin Care Tie fie slavă, cinste şi 
venerare, în Sfântul Duh în veci. Amin. 


XLII. Despre zilele celor adormiţi, care trebuie tinute 


! Să se celebreze cea de-a treia zi a celor adormiţi în psalmi şi rugăciuni 
din pricina Celui ce S-a sculat a treia zi, ` a noua zi spre aducerea-aminte a 
celor ce au rămas și a celor adormiţi, ? a treizecea zi după exemplul vechi. 
căci așa l-a jelit pe Moise poporul [Dr 34, 8], “ şi împlinirea unui an spre 
pomenirea lui. $ Şi să se dea din averile lui săracilor în amintirea lui. 


XLIII. Că necredincioşilor care au murit 
nu le folosesc la nimic pomenirile 


! Acestea le spunem însă despre cei drept-credincioşi/bine-cinstitori; căci 
pentru necredincioşi, chiar de ai da săracilor cele ale lumii, nu-i va fi de nici 
un folos. ? Pentru că dacă pe când era în viață L-a avut duşman pe Dumne- 
zeu, este evident că-L va avea tot aşa şi după ce s-a mutat de aici, „căci nu 
este nedreptate la EI” [Zn 7, 18). * „Căci drept este Domnul şi a iubit drepta- 
tea” [Ps 10, 7]. Și: „Iată omul şi lucrul său” [/s 62, 11]. 


XLIV. Că la pomeniri trebuie mâncat cu trezie, nu cu beţie 


! Dar când sunteți chemaţi la pomenirile lor, mâncaţi cu bună-rânduială şi 
frică de Dumnezeu ca unii care puteţi să şi mijlociţi pentru cei ce s-au mutat 

de la ei. Cei care sunteți prezbiteri şi diaconi ai lui Hristos trebuie să fiți me- 
reu treji [7 Prr 4, 7; 5, 8] atât față de voi înşivă, cât şi față de ceilalți, ca să-i 
puteți mustra pe cei aflați în neorânduială. ° Căci spune Scriptura: „Cei pu- 
ternici sunt irascibili; să nu bea vin, ca nu cumva bând să uite de înțelepciune 
şi să nu poată judecat drept [Pr 31, 4-5]. Aşadar puternici ai Bisericii sunt 
după Dumnezeu Atoateţiitorul şi iubitul Său Fiu, prezbiterii şi diaconii. 
? Spunem aceasta nu ca să nu bea, căci altfel ar însemna să insulte ceea ce a 
fost făcut de Dumnezeu pentru veselie [Sir 31, 27], ci să nu se îmbete. Căci 
Scriptura n-a spus să nu bea vin; dar ce spune? Să nu se bea vin până la beţie 
[Tob 4, 15). Şi iarăşi: „Spini cresc în mâna beţivului” [Pr 26, 9]. * Spunem 
însă aceasta nu numai despre clerici, ci şi despre orice laic creştin, peste care 
a fost chemat numele Domnului lisus Hristos [Jac 2, 7]. Căci lor ce le spune 
[Scriptura]? „Al cui e vai-ul? A! cui tumultul? Ale cui scârbele şi certurile? 
Ai cui ochii învineţiţi? Ale cui zdrobirile degeaba? Oare nu ale celor ce-şi 
petrec vremea în vin şi caută cu dinadinsul unde se fac beţii?” [Pr 23, 29-30]. 


XLV. Despre cei prigoniţi şi care fug pentru credință, ca să afle ajutor 


! Pe cei persecutați pentru credință şi care fug din oraş în oraş [Mt 10, 23] 
pentru că-şi aduc aminte de cuvintele Domnului, primiţi-i; căci fug ştiind că 
duhul e înflăcărat, dar carnea neputincioasă [Mt 26, 41] şi acceptă confisca- 
rea averilor, ca să păstreze netăgăduit în ei Numele lui Hristos. * Procuraţi-le 
cele de folos, împlinind astfel o poruncă a Domnului [Mt 10, 40-42). 


XLVI. Că fiecare trebuie să rămână în sorțul [klērő] în care a fost rânduit 
şi să păzească ordinea [taxin] şi să nu-şi răpească 
cele ce nu i s-au încredinţat 


i Toţi în comun poruncim acestea: 

Fiecare să rămână în cinul [taxei] dat lui şi să nu încalce limitele lui, pen- 
tru că ele nu sunt ale noastre, ci ale lui Dumnezeu. „Căci cine ascultă de voi 
ascultă de Mine, iar cine ascultă de Mine, ascultă de Cel ce M-a trimis pe 
Mine; dar cine Mă nesocoteşte pe Mine, nesocoteşte pe Cel ce M-a trimis 
pe Mine” [Lc 10, 16]. ° Căci dacă păstrează buna-ordine [eutaxia] creaturile 
neînsufleţite, cum sunt noaptea, ziua, soarele, luna, stelele, stihiile, anotim- 
purile, lunile, săptămânile, zilele, orele, şi slujesc nevoii fixate potrivit cu- 
vântului: „Hotar ai pus [apelor] pe care nu-l vor trece” [Ps 103, 9], şi despre 
mare: „l-am pus hotare înconjurând-o cu zăvoare şi porți, şi i-am zis: Până 
aici să mergi, şi să nu treci dincolo” [lov 38, 10-11], cu cât mai mult voi nu 
trebuie să îndrăzniți să mişcați din loc nimic din cele care v-au fost hotărâte 


768 CANONUL ORTODOXIEI I. Canonul apostolic 


de noi după voia lui Dumnezeu? * Mulţi însă au socotit că acest lucru e se- 
cundar și îndrăznesc să amestece cinurile [taxeis) şi să mişte din loc hiroto- 
nia pentru fiecare, răpindu-şi pentru ei demnități care nu le-au fost date şi 
îngăduindu-şi în chip tiranic să dea altora cele pe care au autoritatea să le dea, 
şi de aceea ÎI înfurie pe Dumnezeu ca tovarășii lui Core [Nm 16] şi împăra- 
tul Ozia [2 Par 26, 16-21] care, îmbrăcându-se fără Dumnezeu în arhierie, 
primii au fost arși, iar al doilea a fost atins de lepră pe frunte, dar Îl mânie 
şi pe Hristos lisus Care a orânduit acestea, şi întristează şi pe Duhul Sfânt 
LE/4, 30], invalidând mărturia Lui. “ Prevăzând pe drept cuvânt primejdia la 
care se expun cei care fac unele ca acestea, ca şi neglijenţa privitoare la jertfe 
şi mulțumiri care vine de acolo că sunt aduse fără evlavie de cei care nu tre- 
buie, şi care socotesc o joacă de copii cinstea arhierească, care cuprinde o 
imitare a marelui Arhiereu lisus Hristos Împăratul nostru, e nevoie să vă 
îndemnăm şi la acest lucru, căci deja unii dintre voi s-au abătut lăsându-se 
duşi de deșertăciunea lor. ° Spunem deci că Moise, slujitorul lui Dumnezeu 
[Nm 12, 7), cu care Dumnezeu a vorbit faţă către faţă ca şi cum vorbeşte 
cineva cu prietenul său [/ș 33, 11], căruia i-a zis: „Te cunosc dintre toți” {Z$ 
33, 17], cu care a vorbit personal, nu prin semne nedeslușite, vise, îngeri sau 
enigme [Nm 12, 8], acesta deci, când a dat legislaţia divină, a distins între 
cele care trebuie să fie săvârşite de arhierei, cele care trebuie săvârșite de 
preoți şi cele de către leviţi, dând fiecăruia slujirea corespunzătoare funcţiei 
lui. ° Şi cele ce s-au poruncit arhicreilor să le săvârşească, nu era îngăduit 
preoților să se apropie de ele, iar cele care au fost hotărâte preoţilor nu le era 
îngăduit leviţilor să se apropie de ele, ci fiecare păzea limitele slujirilor pe 
care le-au primit. lar dacă voia cineva să treacă dincolo de cele predate, pe- 
deapsa era moartea [Nm 4]. 7 Lucru pe care l-a arătat cel mai bine încercarea 
lui Saul care, socotind că poate aduce jertfă fără profetul şi arhiereul Samuel, 
şi-a atras păcat şi blestem cu neputinţă de îndepărtat şi nici măcar faptul că a 
fost uns împărat de profetul nu l-a înduplecat pe profetul [Samuel; / Rg 13). 

ê Dumnezeu a arătat printr-o faptă mai limpede cele ale lui Ozia, aplicându-i 
neîntârziat pedepsele pentru fărădelegea lui [2 Par 26) şi el, care-și atribuie 
nebunește arhieria, a ajuns străin şi de împărăție. ° Dar nu se poate să nu știți 
şi cele care s-au făcut pe vremea noastră. Căci cunoaşteţi negreşit episcopi, 
prezbiteri şi diaconi numiţi de noi prin rugăciune şi punerea mâinilor, şi care 
prin deosebirea numelor arată şi deosebirea realităţilor; căci la noi nu-şi um- 
plea mâna cine voia [3 Rg 13, 13] — ca pe vremea lui leroboam preoția falsă 
şi disidentă în slujba viţeilor —, ci cel care era chemat de Dumnezeu [Evr 5, 4). 
10 Căci dacă n-ar fi o instituire sacră şi o deosebire a cinurilor, ar fi fost de 
ajuns ca toate să fie săvârşite sub un singur nume. Fiind noi învățați succe- 
siunea lucrurilor de către Domnul, episcopilor le-am atribuit cele ale arhieriei 

[archierâsynE], prezbiterilor cele ale preoţiei [hierðsynë], iar diaconilor 
slujirile către amândoi, pentru ca toate cele ale cultului să fie celebrate curat. 
1 Fiindcă nici diaconului nu îi este îngăduit să aducă jertfă, să boteze, să dea 
binecuvântare mică sau mare, nici prezbiterului nu-i este îngăduit să săvâr- 
Şească hirotonii; căci răsturnarea ordinii nu e un lucru cuvios. '2 Fiindcă Dum- 
nezeu nu este un Dumnezeu al neorânduielii [7 Co 14, 33], pentru ca infe- 
riorii să-şi însușească în chip tiranic cele superioare lor plăsmuindu-şi o 
legislaţie rea spre răul lor, neştiind că aspru lucru este a lovi cu piciorul în 
țepuşă [Fa 9, 5; 26, 14]. Căci unii ca aceştia se războiesc nu cu noi, ci cu 
Episcopul tuturor şi Arhiereul Tatălui, Hristos lisus Domnul nostru. !3 Întrucât 
preaiubitul de Dumnezeu Moise a aşezat arhierei, preoți şi leviţi [Zş 28, 29], 
iar Mântuitorul nostru ne-a așezat pe noi, cei treisprezece Apostoli, iar 
Apostolii ne-au aşezat pe mine Clement, pe mine lacob şi pe alții împreună 
cu noi, ca să nu-i mai înșirăm pe toţi, iar noi toți în comun am aşezat prezbi- 
teri, diaconi, ipodiaconi şi citeţi. 

l Aşadar, Întâiul Arhiereu prin fire, Hristos Unul-Născut, nu şi-a răpit 
cinstea pentru Sine Însuşi [Evr 5, 4], ci fiind aşezat de Tatăl şi făcându-Se 
om pentru noi şi aducând înainte de pătimirea Sa Dumnezeului şi Tatălui 
Său jertfa duhovnicească, ne-a poruncit numai nouă să facem aceasta [Lc 
22, 19], deşi erau împreună cu noi şi alţii din cei care au crezut în El, dar nu 
oricine a crezut a şi fost aşezat preot sau a primit demnitatea arhierească. 
” lar după Înălțarea Lui, aducând noi după porunca Lui jertfa curată şi 
nesângeroasă, am promovat episcopi, prezbiteri şi diaconi în număr de şapte 
[FA 6, 5-6]. '* Între care a fost și fericitul martir Ştefan, care prin bunăvo- 
irea lui faţă de Dumnezeu nu era cu nimic inferior nouă şi care a arătat lui 
Dumnezeu o atât de mare evlavie prin credinţă şi o atât de mare iubire față 
de Domnul nostru lisus Hristos, încât şi-a dat şi sufletul său pentru El fiind 
omorât cu pietre de iudeii ucigași ai Domnului. Şi totuşi, un astfel de bărbat 
atât de mare, care fierbea cu Duhul [FA 18, 25], Care L-a văzut pe Hristos 
de-a dreapta lui Dumnezeu şi porțile cerului deschise [FA 7, 55-56], n-a 
apărut nicidecum folosindu-se de cele ce nu ţin de diaconie, nici aducând 
jertfă, nici punându-și mâinile pe cineva, ci a păzit până la sfârşit cinul dia- 
coniei, căci aşa se cuvenea martirului lui Hristos să păstreze buna ordine. 
17 Iar dacă unii acuză pe diaconul Filip şi pe Anania [FA 8, 9], credinciosul 
frate, că unul a botezat pe eunuc, iar celălalt pe mine, Pavel, aceştia nu 
ştiu ce spunem noi. Căci noi am spus că nimeni nu-şi răpeşte pentru el dem- 
nitatea preoțească decât dacă o primeşte de la Dumnezeu [Evr 5, 4], ca 
Melchisedec [Fc 14, 18] şi Iov, sau de la un arhiereu ca Aaron de la Moise 
(Nm 17]; prin urmare, şi Filip şi Anania nu s-au ales pe ei înşişi, ci au fost 
aleși de Hristos, Arhiereul incomparabilului Dumnezeu. 

XLVII. Canoanele bisericeşti 
! Doi sau trei episcopi să hirotonească un episcop”. 


! Episcopul să fie hirotonit de doi sau trei episcopi. 


2 Un singur episcop să hirotonească un prezbiter sau un diacon. 


? Prezbiterul să fie hirotonit de un singur episcop, la fel şi diaconul şi cei- 
lalți clerici. 


3 Prezbiterul care aduce pe altar lapte, miere, sicheră, animale sau legume, 
afară de spice noi, struguri, untdelemn sau tămâie să fie depus. 


? Dacă vreun episcop sau prezbiter, contrar dispoziţiei Domnului despre 
Jertfă, ar aduce ofrandă pe altar altceva; fie miere, fie lapte, fie, în loc de 
vin, sicheră meşteşugită, fie păsări, fie oarecare animale, fie legume, contrar 
rânduielii, să fie depus. 

Afară de spice de grâu nou sau struguri la vremea potrivită să nu fie îngă- 
duit deci să se aducă la altar altceva decât untdelemn pentru candelabru și 
tămâie pentru vremea sfintei Ofrande [Liturghiei]. 


“ Prinosurile să se trimită acasă, iar protoşii să le impartă celorlalți. 


“ Toate celelalte prinosuri să fie trimise ca pârgă episcopului şi prezbite- 
rilor, dar nu la altar; şi este evident că episcopul şi prezbiterii le vor împărţi 
diaconilor şi celorlalţi clerici. 


Í Prezbiterul care o alungă pe cea care-i este ajutor [soția] să fie scos 

afară, iar dacă n-o primeşte înapoi, să fie depus. 

” Episcopul, prezbiterul sau diaconul să nu-și alunge soția sub pretext de 
evlavie; iar dacă o va alunga, să fie îndepărtat [aphorizesrh5), şi dacă stăruie, 
să fie depus [karhairesth6). 

4 Prezbiterul care primeşte griji lumeşti să nu mai fie preot. 

é Episcopul, prezbiterul sau diaconul să nu ia asupra lor purtări de grijă 
lumeşti; iar dacă nu, să fie depuşi. 

7 Cine face Paştele cu iudeii să fie depus. 


7 Dacă un episcop, prezbiter sau diacon ar celebra sfânta zi a Paștelui îna- 
inte de echinocțiul de primăvară împreună cu iudeii, să fie depus. 


4 Rezumatele în caractere cursive sunt după colecţiile bizantine de canoane, după care a 
fost preluată şi numerotaţia, care variază în manuscrise. 

8 s PEE y $ ; i 5 
Clericul care nu se împărtăşeşte să spună cauza, iar dacă n-o spune, să 
fie îndepărtat; căci aruncă o bănuială asupra celui ce aduce Ofranda 
[euharistică]. 


8 Dacă un episcop, prezbiter sau diacon sau altul din registrul clericilor nu 
s-ar împărtăşi atunci când se face Ofranda [euharistică], să spună pricina; 
şi dacă e întemeiată, să dobândească iertare; dacă însă n-o va spune, să fie 
îndepărtat, ca unul care e pricină de vătămare pentru popor, şi ar produce 
împotriva celui care aduce Ofranda bănuiala că n-ar oferi-o în chip sănătos. 


9. Don n ati cata clar a Ce ai aaa Ala 
Cine nu rămâne la rugăciunea [euharistică] şi împărtăşanie să fie înde- 
părtal. 


* Toţi credincioşii care intră [în biserică] și ascultă Scripturile, dar nu ră- 
mân la rugăciunea [euharistică] şi la Sfânta Împărtășanie, trebuie îndepărtați 
[aphorizesrhai] ca unii care produc dezordine [ataxian] în biserică. 


Mp; = Š EN A a jx 
Cine se roagd cu un excomunicat să aibă aceeaşi osândă cu el. 


1 Dacă cineva s-ar ruga împreună cu un excomunicat chiar și într-o casă, 
să fie îndepărtat. 


i . z 5 EA . A A 
! Cine se roagă cu un depus, să aibă aceeași osândă cu el. 


" Dacă cineva fiind cleric s-ar ruga împreună cu un cleric depus, să fie 
depus şi el. 


l Cine primeşte pe cel neprimit altundeva, să fie primit încă mai puţin 
decåt el. 
'2 Dacă un cleric sau laic îndepărtat sau neprimit [la împărtășanie], du- 


cându-se în alt oraş, ar fi primit fără scrisori de recomandare, să fie depuși şi 
cel primit şi cel care l-a primit. 


“i Cine a minţii că a fost îndepărtat, să i se dea ca pedeapsă îndepărtarea. 
'5 lar dacă ar fi îndepărtat, să i se prelungească îndepărtarea ca unul care a 


mințit şi înşelat Biserica lui Dumnezeu. 


" Episcopul să nu treacă din scaun în scaun decât dacă ar fi socotit foarte 
folositor de cei de acolo, ca unul mai învăţat, dar şi atunci cu discernă- 
mântul şi rugămintea multor episcopi. 


Nu e îngăduit ca un episcop să-şi lase parohia [eparhia] şi să sară în alta, 
Chiar dacă ar fi silit la aceasta de mulţi, decât dacă l-ar constrânge să facă 

aceasta o pricină binecuvântată, întrucât ar putea să aducă celor de acolo un 
folos mai mare prin cuvântul dreptei-credinţe [eusebeias]. Dar şi aceasta 
să nu o facă de la sine însuşi, ci cu judecata multor episcopi şi foarte mare 
rugăminte. 


1 Orice cleric care iese din parohia sa şi locuieşte în alta, străină, şi nu 
se întoarce când e rugat de episcopul său, să fie excomunicat. 


Dacă vreun prezbiter, diacon sau în general cineva din registrul clericilor, 
părăsindu-şi parohia sa, s-ar duce în alta şi mutându-se cu totul ar petrece în 
altă parohie, contrar voinţei [gnâmen] episcopului său, poruncim ca acesta să 
nu mai liturghisească, mai ales dacă episcopul său l-a chemat să se întoarcă 
dar el n-a ascultat, stăruind în neorânduială [ataxia], ci să se împărtăşească 
acolo ca un laic. 


16 p; i pute Suy s 
Episcopul care ține în cunoştinţă de cauză pe unul ca acesta [un cleric 
mutat] să aibă aceeaşi osândă cu el. 


'€ lar dacă episcopul la care s-ar găsi aceştia, socotind drept nimic sus- 
pendarea [argian] hotărâtă împotriva lor, îi va primi drept clerici, să fie 
îndepărtat ca un învăţător al neorânduielii [kos didaskalos ataxias], 


IÍ ai PAR DA y TUOI . 
Oricine s-a căsătorit a doua oară sau are concubină să nu mai fie 
prezbiter. 


17 s SD ; ie 
Cel care după Botez s-a legat cu două căsătorii sau şi-a luat concubină nu 
poate fi episcop, prezbiter sau diacon, nici ţine cumva de registrul clericilor. 
18 i i Bf ji E șI dc i 
Clericul care ia o femeie pierdută, sau văduvă, sau slujnică, sau actriţă, 
să nu mai fie preot. 


18 m; A za te OSS : bis s 

Cine a luat în căsătorie o văduvă, o femeie repudiată [Lv 21, 14], o damă 
de companie, o sclavă sau o actriţă de pe scenă, nu poate fi episcop, prezbi- 
ter sau diacon, nici ține cumva de registrul clericilor. 


19 pn; et tara Și F sareta P 
Cine a luat în căsătorie două surori sau două verişoare să nu fie făcut 
cleric. 


19 Cine a luat în căsătorie [succesiv] două surori sau o nepoată [Lv 18, 16] 
nu poate fi cleric. 


2 Clericul să nu dea cauțiuni, iar dacă dă, să fie depus. 


2 Clericul care dă cauțiuni să fie depus. 

! Cel ajuns eunuc din siluirea oamenilor sau din fire e vrednic să fie preot, 
dar cel care s-a castrat singur nu. 


2 PR ` . . . . . 
7! Dacă cineva a devenit eunuc din violența oamenilor sau a fost lipsit de 
bărbăţie în persecuție, ori s-a născut astfel, şi este vrednic, să se facă episcop. 


22 P . a Tu pi w = x 
“ Laicul care s-a castrat pe sine însuși să fie îndepărtat şi să nu fie făcut 
cleric. 


3 sia ” = ne i i git zi 
“* Cine s-a castrat pe sine însuși să nu se facă cleric, căci este ucigaş de 
sine şi vrăjmaș al creaţiei lui Dumnezeu. 


2, g . n . a v 
% Cine s-a castrat pe sine după ce a intrat în cler să fie depus. 


2 a a ăi k . a: . i T 
3 Dacă cineva, fiind cleric, s-ar castra pe sine însuși, să fie depus, căci este 
ucigaş al lui însuși. 


24 , 5 P E F u i š 
Laicul care s-a castrat pe sine însuşi să fie îndepărtat trei ani ca unul 
care unelteşte impotriva lui însuşi. 


3 F i ý A a rai se FE E s.a 
” Laicul care se castrează pe sine însuşi să fie îndepărtat trei ani, căci 
uneltește împotriva vieţii lui. 


2$ , . a n a . x a 
“~ Clericul prins în desfrânare, sperjur sau furt, să fie depus, dar nu înde- 
părtat, căci nu trebuie pedepsit de două ori pentru acelaşi lucru. 


d Episcopul, prezbiterul sau diaconul prins în desfrânare, în sperjur sau în 
furt, să fie depus, dar nu şi îndepărtat, căci spune Scriptura: „Nu se va răz- 
buna Domnul de două ori pentru acelaşi lucru” [Naum 1, 9]; asemenea şi 
ceilalți clerici. 


2 n, s 5 Ș S ES a 
Cine vrea să se facă preot, dacă vrea, poate să se căsătorească, dar 
dacă e sfințit, se poate căsători numai cântărețul. 


26 m: a fi Pa E Iii i E m x 
Dintre cei care au intrat în cler necăsătoriți poruncim să se căsătorească, 
dacă vor, doar citeții şi cântăreții. 


27 A Ap i ze ru 
Clericul care loveşte un credincios sau un necredincios, să fie depus. 


” Episcopul, prezbiterul sau diaconul care îi lovește pe credincioşii care 
păcătuiesc sau pe necredincioşii care au făcut nedreptăți şi care vor să înfri- 
coșeze prin unele ca acestea să fie depuşi, fiindcă Dumnezeu nu ne-a învățat 
nicăieri acest lucru; din contră, fiind lovit El Însuşi, n-a răspuns, fiind ocărât 
n-a răspuns cu ocară şi, pătimind, n-a ameninţat [7 Ptr 2, 23). 

% Clericul depus pe motive întemeiate, dacă se atinge iarăşi de cele dum- 
nezeieşti, să fie scos cu totul din Biserică. 


2% Dacă vreun episcop, prezbiter sau diacon, depus după dreptate pentru 
acuze evidente, ar îndrăzni vreodată să se atingă de liturghisirea care i-a fost 
încredințată cândva, acesta să fie tăiat cu desăvârşire [ekkoptesth6] din Biserică. 


% Clericul hirotonit pe bani să fie depus împreună cu cel care l-a hirotonit 
şi să fie excomunicat în veac, ca Simon [Magul]. 


29 Dacă vreun episcop, prezbiter sau diacon s-ar face stăpân pe această 
demnitate prin bani, să fie depus şi el şi cel care l-a hirotonit şi să fie tăiat cu 
desăvârşire din comuniunea Bisericii, cum a fost tăiat Simon Magul de mine, 


Petru [FA 8, 21-22]. 


30 Cine devine episcop prin intermediul demnitarilor să fie depus şi înde- 
păriat. 

% Dacă vreun episcop s-ar face stăpân pe Biserică folosindu-se de demni- 

tari lumești, să fie depus şi îndepărtat, el şi toţi cei aflaţi în comuniune cu el. 


3! Cine se rupe de episcopul său fără motiv şi-şi face alt altar să fie depus 
împreună cu cei care l-au primil. 


7! Dacă vreun prezbiter, dispreţuindu-l pe episcopul său, ar face adunări 
separat şi ar ridica un alt altar, fără să-l poată arăta pe episcopul său con- 
damnabil cu ceva în ce priveşte dreapta-credinţă și dreptatea, să fie depus ca 
un iubitor de stăpânire, fiindcă e un tiran. Asemenea şi ceilalți clerici şi câţi 
s-ar alătura lui; iar laicii să fie îndepărtați. Dar acestea să se facă numai după 
prima, a doua și a treia chemare a episcopului. 


32 Prezbiterul sau diaconul îndepărtat de episcopul său nu trebuie să fie 
primit de un altul dacă trăieşte episcopul care l-a îndepărtat. 


32 Dacă vreun prezbiter sau diacon ar fi îndepărtat, nu e cu putință ca el să 
fie primit de altcineva decât de cel care l-a îndepărtat, decât numai dacă 
episcopul care l-a îndepărtat s-ar săvârşi din viaţă. 


33 Clericul străin să nu fie primit fără scrisori de recomandare, iar când 
vine să fie întrebat [de credinţă], şi dacă vorbeşte drept să fie primit, 
iar dacă nu, să fie trimis cu merinde de drum. 

33 Nici unul din episcopii, prezbiterii sau diaconii străini să nu fie primit 

fără scrisori de recomandare; şi dacă le aduc, să fie verificate, și dacă sunt 

propovăduitorii ai dreptei-credinţe, să fie primiţi; iar dacă nu, dându-li-se 
cele de trebuință, să nu fie primiţi în comuniune, căci multe lucruri se fac 
prin răpire. 


3 Episcopii să nu facă nimic fără întâiul între ei, decăt fiecare cele ale 
parohiei lui, şi nici întâiul să nu facă nimic fără aceia din pricina ar- 
moniei datorate. 


“ Episcopii fiecărui neam [ethnous] trebuie să-l cunoască pe primul [pră- 
ton] dintre ei şi să-l socotească drept cap și să nu facă nimic fără voința/acor- 
dul [gnomes] lui, şi fiecare să facă numai câte privesc parohia [eparhia] lui şi 
satele de sub ea. Dar nici acela să nu facă ceva fără voința/acordul [gnâm&s] 
tuturor. Fiindcă așa va fi o armonie [homonoia] şi va fi slăvit Dumnezeu prin 
Domnul în Duhul Sfânt. 


Le , i : 
* Episcopul să nu hirotonească peste hotarele sale, iar cel care ar face 
acestea fără stăpânii locului să fie depus împreună cu cel hirotonit de el. 


? Episcopul să nu îndrăznească să facă hirotonii în afara hotarelor [epar- 
hiei) lui, în oraşele şi satele care nu sunt supuse lui; iar dacă s-ar dovedi că a 
făcut aceasta, contrar voinţei/acordului [gnâmen] celor ce ţin acele oraşe şi 
sate, să fie depus atât el, cât şi cei pe care i-a hirotonit. 


“5 Episcopul nou promovat, dacă întârzie să primească slujirea încredin- 
fară, să fie îndepărtat până ce o va primi, dar dacă nu e primit de popor, 
să fie pedepsit clerul [acelei comunităţi], pentru că n-a învăţat poporul, 
iar acela să rămână episcop. 

“% Dacă cineva, fiind hirotonit episcop, n-a primit slujirea/liturghisirea şi 
purtarea de grijă a poporului încredinţat lui, să fie îndepărtat până ce o va 
primi; asemenea şi prezbiterul sau diaconul. lar dacă, ducându-se acolo, n-ar 
fi primit nu din voinţa [gnâmen] lui, ci din cauza răutății poporului, el să 
rămână episcop, iar clerul oraşului să fie îndepărtat ca unii care au fost edu- 
catori ai unui asemenea popor nesupus. 


37 ` E m . zi ra ` 
Episcopii să se adune de două ori pe an pentru treburi şi dogme: mai 
întâi în a patra săptămână a Cincizecimii, iar a doua oară pe 12 ale 
lunii octombrie. 


7 De două ori pe an să se facă un sinod al episcopilor şi să se verifice 
dogmele dreptei-credinţe [dogmata eusebeias] şi să se soluţioneze controver- 
sele bisericeşti [ekk/&siastikas logias] survenite: unul în a patra săptămână 
după Cincizecime, iar altul în a 12-a zi a lui octombrie [Hyperberetatos]. 

* Episcopul să administreze suveran treburile Bisericii, nedăruind ceva 

din ele decât exact la fel cum se procedează cu săracii. 

38 Episcopul să aibă purtarea de grijă a tuturor lucrurilor Bisericii şi să le 
administreze ca și cum l-ar vedea Dumnezeu; dar nu-i este îngăduit să-şi 
însuşească ceva din ele sau să dăruiască cele ale lui Dumnezeu rudelor sale; 
dacă acestea ar fi sărace, să li se dea ca unor săraci, dar sub pretextul lor să 
nu se vândă cele ale Bisericii. 


3? Prezbiterul sau diaconul să nu facă nimic fără episcop, căci acestuia i 
s-a încredinţat poporul. 
3? Prezbiterii sau diaconii să nu săvârşească nimic fără voinţa [gnâm&s) 
episcopului, căci el este cel căruia i s-a încredinţat poporul lui Dumnezeu şi 
cel căruia i se va cere socoteală pentru sufletul lor. 


“ Lucrurile Bisericii şi ale episcopului să fie clare, ca şi episcopul să 

poată dispune de ale lui, şi Biserica să nu fie păgubilă. 

“0 Să fie clare care sunt lucrurile proprii ale episcopului, în cazul în care ar 
avea lucruri proprii, şi care sunt cele ale Domnului, pentru ca, murind epis- 
copul, să aibă autoritate să lase cele ale sale cui vrea şi să nu se piardă sub 
pretextul lucrurilor bisericești cele ale episcopului, atunci când are soție, copii, 
rude sau servitori. Căci este un lucru drept la Dumnezeu și oameni ca nici 
Biserica să nu sufere pagubă din pricina necunoaşterii lucrurilor episcopului, 
nici episcopul sau rudele lui să-şi vadă lucrurile confiscate sub pretextul 
Bisericii, sau ca rudele lui să cadă în dispute pentru lucruri, şi așa moartea 
lui să fie învăluită în defăimări. 


k Episcopul să aibă autoritate asupra lucrurilor bisericeşti; căci o are şi 
asupra sufletelor, şi toate să fie administrate spre mulțumirea lui Dum- 
nezeu. 

“! Poruncim ca episcopul să aibă autoritate asupra lucrurilor Bisericii; căci 
dacă e să i se încredințeze sufletele prețioase ale oamenilor, cu atât mai mult 
trebuie să poată porunci cu privire la bani, ca sub autoritatea lui să fie admi- 
nistrate toate, iar celor lipsiţi să li se dea prin prezbiteri şi diaconi cu frică de 
Dumnezeu și toată evlavia. In cazul în care are lipsă, să se împărtășească 
însă şi el de cele de care are lipsă pentru nevoile lui şi ale fraţilor cărora le 
dă ospitalitate ca aceștia să nu fie lipsiți în nici un fel. Fiindcă Legea lui 
Dumnezeu orânduia ca aceia care stau în jurul altarului să se hrănească din 
cele ale altarului [Lv 7, 34; 7 Co 9, 13], pentru că nici soldatul nu e echipat 
cu arme împotriva vrăjmaşilor din soldă proprie. 

42 x pi v ` E v a z x 
Clericul care joacă zaruri sau e bețiv, dacă nu încetează, să fie depus. 


“ Episcopul, prezbiterul sau diaconul care își petrece timpul liber în zaruri 
şi Deţii sau să înceteze, sau să fie depus. 


43 Ă fai z Ss z a fă . 
Clericul şi laicul care fac lucruri asemănătoare să fie îndepărtați. 


4. . . m a > i a AN 
i Ipodiaconul, citeţul, cântăreţul care fac lucruri asemănătoare sau să înce- 
teze, sau să fie depuşi. 


44 E sa ş a 2 y 
Clericul care cere camătă, dacă nu încetează, să fie depus. 


44 . . . EN zi 3 
Episcopul, prezbiterul sau diaconul care cer camătă de la cei pe care-i 
împrumută sau să înceteze, sau să fie depuşi. 


45; p EE z E ; i 
Cine se roagă cu ereticii să fie îndepărtat; să fie depus şi cel care-i so- 
coteşte clerici. 


4 i A A zi sai = 

” Episcopul, prezbiterul sau diaconul care se roagă numai împreună cu 
ereticii să fie îndepărtați, iar dacă le-a îngăduit să lucreze ceva ca unor cle- 
rici, să fie depuşi. 


“9 Clericul care a primit Botezul şi Jertfa [Euharistia] ereticilor să nu mai 
fie preoi. 


“* Episcopul sau prezbiterul care a primit Botezul sau Jertfa ereticilor, po- 
runcim să fie depus; căci oare ce acord poate fi între Hristos şi Beliar, şi ce 
parte poale avea credinciosul cu necredinciosul [2 Co 6, 15]. 


“ Cine rebotează pe cel botezat cu adevărat şi nu-l rebotează pe cel întinat 
de necredincioşi să nu mai fie preot. 


“ Episcopul sau prezbiterul care ar boteza din nou pe cel ce are un Botez 
adevărat sau n-ar boteza pe cel întinat de cei necredincioşi [prin „botezul” 
lor] să fie depus ca unul care-şi râde de crucea şi de moartea Domnului şi nu 
face distincţie între preoţi[i adevărați] şi preoții mincinoşi [hiereas pseudo- 
iereân]. 


“% Laicul care-şi alungă soția şi ia alta, sau o femeie pierdută, să fie înde- 
părtal. 


“5 Dacă un laic şi-ar alunga soția şi şi-ar lua altă soție, sau ar lua-o pe una 
lăsată de altul, să fie îndepărtat. 

“ Cine nu botează în Tatăl, Fiul şi Duhul Sfânt, ci altfel, să nu mai fie 
cleric. 


“9 Dacă un episcop sau prezbiter n-ar boteza după porunca Domnului în 
Tatăl, Fiul şi Duhul Sfânt, ci în Trei fără început sau în Trei fii sau în Trei 
mângâietori, să fie depus. 


50 m. 5 : za e 5 Ă 
Cine nu botează cu trei cufundări, ci cu una, întru moartea Domnului 
— ceea ce n-a spus Domnul — să nu mai fie cleric. 


* Dacă un episcop sau un prezbiter n-ar săvârşi trei cufundări ale unei 
unice iniţieri, ci o singură cufundare dată în moartea Domnului, să fie depus; 
căci Domnul n-a zis: „Botezaţi în moartea Mea”, ci: „Mergând faceţi învă- 
țăcei toate neamurile păgâne, botezându-i în numele Tatălui, al Fiului și al 
Duhului Sfânt” [Mt 28, 19. 


$ Câteva manuscrise numai păstrează și această glosă eliminată de majoritatea manuscri- 
selor din cauza unor expresii mai puţin ortodoxe privitoare la Duhul Sfânt: 

„Cel botezat să fie învăţat că dumnezeul nenăscut n-a fost răstignit, nici n-a suportat o 
naștere de om, întrucât nu are un împărat peste El, nici nu e sub voinţa sau socotința altuia: 
nici Mângâietorul nu s-a făcut om şi n-a venit aşa în lumea aceasta. nici n-a suferit păti- 
mirea Cel netrupesc, căci nu s-a întrupat. Singur Fiul Unul-Născul a răscumpărat lumea de 
mânia ce stătea asupra ei, căci S-a întrupat din iubire de oameni plăsmuindu-Și un trup/corp 
din Fecioară — «căci Înţelepciunea şi-a zidit sieşi o casă» [Pr 9, 1] — ca un Meşter ziditor: 
cu îngăduinţa Tatălui a suportat cruce de bunăvoie şi ca un arhiereu a eliberat lumea de 
mânia ce stătea asupra ei. 

Botezăm aşadar în numele Tatălui nu ca şi cum El s-ar fi făcut om sau ar fi pătimit, nu ca și 
cum El ar fi fost arhiereu, ci ca al unui Domn Care a binevoit naşterea. a îngăduit pătimirea 
şi a primit mijlocirea Arhiereului; în numele Fiului nu ca și cum ar fi fost un suveran. ca şi 
cum ar fi primit sau ar fi îngăduit, ci ca unul Care a suportat naştere. a răbdat cruce. a murit 
şi a înviat; iar în numele Mângâietorului nu ca şi cum ar fi Tată sau Fiu, ci pentru că a dat 
mărturie de bunăvoirea şi îngăduința lui Dumnezeu şi de ascultarea Unului-Născut în toate. 

Cei care nu botează așa să fie depuși ca unii care ignoră taina dreptei-credinţe. Căci cine 
spune că a pălimit Tatăl comite o mai gravă impietate decât iudeii, țintuindu-L pe cruce 
împreună cu Hristos şi pe Tatăl; iar cine tăgăduieşte că Fiul Unul-Născut S-a întrupat pentru 
noi şi a răbdat cruce luptă împotriva lui Dumnezeu şi e duşman al sfinţilor; iar cine numește 
pe Mângâietorul Tată sau Fiu, acela e neştiutor şi fără minte, fiindcă aceasta înseamnă a-L 
proclama pe Cel ce este Slujitorul Unului-Născut cocreator, copronietor, colegiuitor, coju- 
decător şi coautor al învierii, sau arhiereu de-o-cinstire cu Fiul sau cu Tatăl, ori a opina că 
sunt doi fără început sau a spune că sunt doi Taţi, neascultând pe Cel ce zice: «Domnul 
Dumnezeul nostru Domn e unul» [D: 6, 4). Acestea le vomita în zilele noastre Simon Magul 
trăgând poporul la sine însuși cu un duh rătăcitor, nestatornic şi rău, flecărind că Dumnezeu 
e Unul cu trei nume şi uneori desființând pătimirea şi nașterea lui Hristos. 

Voi, episcopilor, botezați de trei ori într-Un Tată, Fiu şi Duh Sfânt potrivit voinței/soco- 

tinței Domnului şi rânduielii noastre în Duhul.” 

Si 0 7 P i j ; ; 
Orice cleric care se scârbeşte pe motive de asceză de vin, carne şi 
căsătorie, dacă nu se îndreaptă, să fie scos din Biserică. 


”! Dacă un episcop, prezbiter sau diacon, sau oricare altul din registrul 
clericilor, s-ar abţine de la căsătorie, carne şi vin nu din motive de asceză, ci 
din scârbă, uitând că toate sunt „bune foarte” [Fc 1, 31] şi că Dumnezeu pe 
om l-a făcut parte bărbătească şi parte femeiască, ci defaimă/calomniază 
creația, sau să se îndrepte, sau să fie depus şi scos afară/exclus [apobailes- 
thō] din Biserică, asemenea şi laicul. 


52. d n zi 5 Ă ; 
Cine nu-i iartă pe cei ce se pocăiesc să fie mai nevrednic de iertare 
decât ei. 


3 . ` - A 
* Dacă un episcop sau prezbiter nu-l primeşte pe cel care se întoarce de la 
păcat, ci-l respinge, să fie depus, fiindcă întristează pe Dumnezeu Care a spus 
că „bucurie se face în cer pentru un păcătos care se pocăieşte” [Le 15, 7]. 


53 . Da; E i să că 
Clericul care nu gustă vin și carne afară de motive de asceză să fie depus. 


“ Dacă un episcop. prezbiter sau diacon nu gustă în zilele de sărbătoare 
din came şi vin de scârbă, nu din motive de asceză, să fie depus ca unul care 
şi-a înfierat conştiinţa [7 Tim 4, 2] şi s-a făcut pricină de poticneală pentru 
mulți. 


5 ` =n voa AE - x. $ a 
Clericul care mănâncă în cârciumă, afară de cazul de necesitate când e 
pe drum, să fie îndepărtat. 


* Dacă un cleric ar fi prins mâncând într-o crâşmă, să fie îndepărtat, afară 
numai dacă fiind pe drum e nevoit să tragă la un han. 


55 9 3 m ` v 
Clericul care insultă un episcop să fie depus. 


"Dacă un cleric ar insulta pe episcopul său, să fie depus, căci scris este: 
„Pe stăpânitorul poporului tău să nu-l vorbeşti de rău!” [1ş 22, 27; FA 23, 5]. 


% Clericul care insultă un prezbiter sau un diacon să fie îndepărtat. 


% Dacă un cleric ar insulta un prezbiter sau un diacon să fie îndepărtat. 


37 ` EaR a 
Asemenea şi cel ce ia în râs un orb, un mut sau olog. 


* Dacă un cleric şi-ar bate joc de un şchiop, surd, orb sau ologit la picioare, 
să fie depus; asemenea și laicul. 

58 p; PIN a mpa oi, atat f ; 2 
Episcopul care nu învaţă dreapta-credinţă să fie îndepărtat, iar dacă 
stăruie în neînvăţare, să fie depus. 
%8 Episcopul sau prezbiterul căre ar fi cu nepăsare față de cler sau popor şi 
nu-i învață dreapta-credință [eusebeian) să fie îndepărtat; iar dacă stăruie în 
nepăsare, să fie depus. 


9 A ; : : i ada y i ; 
** Clericul care nu face bine unui cleric nevoiaş să fie îndepărtat, iar dacă 
stăruie în nemilostivire, să fie depus. 


> Dacă un episcop sau prezbiter n-ar da cele de lipsă unui cleric aflat în 
lipsuri, să fie îndepărtat; iar dacă stăruie în aceasta, să fie depus ca un ucigaș 
al fratelui său. 


% Cine răspândește în biserică o carte a impioşilor [ereticilor] să fie depus. 


% Dacă difuzează cineva cărțile cu titluri mincinoase [ta pseudepigrapha 
biblia] ale necredincioşilor spre vătămarea poporului şi a clerului, să fie depus. 


ól OIP | 2 PNE ETE 
Credinciosul dovedit de adulter, de desfrânare sau alte învinuiri să nu 
fie făcut cleric. 


6l a . ; E n a R 
Dacă împotriva cuiva se face învinuire de desfrânare sau adulter sau de 
altă faptă oprită, şi s-ar dovedi acest lucru, să nu fie promovat în cler. 


62 ; E i E e ip Bi auf uta aa a 
Clericul care a tăgăduii pe Hristos să fie scos din Biserică, iar cine a 
tăgăduit numele de cleric, dacă se întoarce, să fie primit ca laic. 


62 a . îi La 3 aA a . 
Dacă din frică omenească de un iudeu, păgân sau eretic, un cleric ar 
tăgădui numele lui Hristos, să fie scos afară/exclus [apobal/esthă], iar dacă 
ar tăgădui numele de cleric, să fie depus; însă dacă se pocăieşte, să fie primit 
ca un laic. 


63 : : 7 5 
Clericul care gustă carne de animal sugrumat sau vânat sau de mortă- 
ciune să fie depus, iar dacă e laic, să fie îndepărtat. 


% Dacă un episcop, prezbiter sau diacon sau oricare altul din registrul cleri- 
cilor ar mânca carne de animal în sângele sufletului său [Fc 9, 4], sau carne 
de animal prins de fiare [7ş 22, 30] sau mortăciune [Dr 14, 21], să fie depus, 
căci Legea opreşte acest lucru [cf. FA 15, 29]; iar dacă e laic, să fie îndepărtat. 


5 Cine se roagă cu iudeii să fie îndepărtat. 


% Dacă un cleric sau laic ar intra să se roage într-o sinagogă a iudeilor sau 
a ereticilor, să fie şi depus şi îndepărtat. 

8 Clericul ucigaş să fie depus, iar laicul să fie îndepărtat. 


% Dacă într-o ceartă un cleric ar lovi pe cineva și l-ar omori dintr-o lovitură, 
să fie depus din pricina repezirii lui; iar dacă e laic, să fie îndepărtat. 


% Clericul care posteşte duminica sau sâmbăta, afară de una singură, să 
fie depus, iar laicul să fie îndepărtat. 


% Dacă un cleric ar fi găsit postind în zi de duminică sau sâmbătă — afară 
de una singură [Sâmbăta Mare] —, să fie depus; iar dacă e laic, să fie înde- 
părtat. 


67 n. ; siana z aci ; i , 
Cine a violat o fată să fie îndepărtat şi să o ia de soție pe ea chiar dacă 
e săracă. 


% Dacă ar viola cineva o fecioară nelogodită, să fie îndepărtat și să nu-i 
fie îngăduit să ia alta, ci să o aibă pe aceea pe care a stricat-o, chiar dacă ar 
fi săracă. 


% Cel hirotonit de două ori să fie depus împreună cu cel care l-a hirotonit, 
afară numai dacă prima mână a fost eretică. 


% Dacă un episcop, prezbiter sau diacon ar primi de la cineva a doua hiro- 
tonie, să fie depus şi el şi cel care l-a hirotonit, afară de cazul în care s-ar 
dovedi că are hirotonia de la eretici; căci cei botezați sau hirotoniți de unii 
ca aceştia nu pot fi nici credincioşi, nici clerici. 


69 B . . . 
Clericul care nu posteşte Postul celor Patruzeci de zile sau miercurea 
şi vinerea să fie depus, iar laicul să fie îndepărtat, dacă nu e vorba de 
un impediment de boală. 


% Dacă un episcop, prezbiter, diacon, ipodiacon, citeț sau cântăreț n-ar 
posti Sfântul şi Marele Post de patruzeci de zile al Paştelui, sau miercurile și 
vinerile, să fie depus; afară de cazul în care ar fi împiedicat de o neputinţă 
trupească; iar dacă e laic, să fie îndepărtat. 


70 . ` ` m . yn ALs x 
Clericul care iudaizează sau ține cele ale păgânilor să fie depus. 


” Dacă un episcop, prezbiter sau diacon, sau oricare altul din registrul 
clericilor, ar posti sau ar ține sărbătorile împreună cu iudeii sau ar primi de 
la ei cele ale sărbătorii, ca de pildă azime sau ceva asemănător, să fie depuşi; 
iar dacă e laic, să fie îndepărtat. 

7! Laicul care iudaizează sau ține cele ale păgânilor să fie îndepărtat. 


7! Dacă, de sărbătorile lor, un creştin ar aduce untdelemn sau ar aprinde 
lumini într-un templu al păgânilor sau într-o sinagogă a iudeilor, să fie 
îndepărtat, 


7? Cine fură din biserică ceară sau untdelemn să fie îndepărtat şi să fie 
restabilit după ce dă înapoi încincil. 


7? Dacă un cleric sau laic ar fura din sfânta biserică ceară sau untdelemn, 
să fie îndepărtat, şi să restituie încincit [Lv 5, 16] cele pe care le-a luat. 


7 Cine-şi însuşeşte sfintele vase în folos propriu să fie îndepărtat. 


73 Nimeni să nu-şi însuşească spre întrebuinţarea proprie un vas sfinţit de 
aur sau de argint sau o pânză sfințită, fiindcă e un lucru contrar legii; iar dacă 
ar fi prins, să fie pedepsit cu îndepărtarea [aphorism5). 


74 m DEE gih 
Episcopul acuzat/chemat, care nu ascultă, să fie chemat de două și de 
trei ori, iar dacă stăruie, sinodul să pronunțe sentința. 


7” Episcopul învinuit de oameni demni de crezare c necesar să fie chemat 
de episcopi; şi dacă s-ar prezenta și ar mărturisi sau ar fi dovedit, să i se 
hotărască pedeapsa. Dacă însă, fiind chemat, n-ar asculta, să fie chemat şi a 
doua oară, trimiţându-se la el doi episcopi. Dacă nici aşa n-ar asculta, să fie 
chemat şi a treia oară trimițându-se iarăşi la el doi episcopi. lar dacă nici aşa 
nu s-ar prezenta disprețuind chemarea, sinodul să pronunţe împotriva lui cele 
ce i se par potrivite, ca să nu pară că fugind de judecată câștigă. 


75 s 5 : ză ; en 
Ereticul să nu acuze un episcop, nici un singur credincios. 


75 Qx sa a , E: adi f 

Să nu fie primit ca martor împotriva unui episcop un eretic, nici numai 
un singur credincios, căci „pe gura a doi sau trei martori se va statornici orice 
cuvânt” [Mt 18, 16]. 


A Episcopul să nu aşeze episcop în locul lui dintre rude încă din timpul 

vieții. 

76 Nu trebuie ca episcopul să hirotonească în demnitatea episcopală pe cine 
vrea, dăruind-o fratelui, fiului sau unei alte rude; căci nu este un lucru drept 
ca aceştia să fie făcuți moştenitori ai episcopiei, fiindcă acesta dăruie cele 
ale lui Dumnezeu dintr-o afecţiune omenească, fiindcă Biserica lui Dumne- 
zeu nu trebuie pusă sub moştenitori. lar dacă ar îndrăzni cineva să facă acest 
lucru, hirotonia să rămână nevalidă, iar el să fie pedepsit cu îndepărtarea. 

77 s , i ua 
Dacă e vrednic, ologul sau chiorul poate deveni episcop. 


77 ee tă x Tig sa E S 

Dacă cineva are ochiul vătămat sau piciorul lovit, dar e vrednic de 

episcopie, să se facă, fiindcă nu defectul trupului întinează, ci întinăciunea 
sufletului. 


73 Orbul şi surdul însă nu pot deveni episcopi. 


7 = FE = . aar 
$ Dar dacă e surd sau orb, să nu se facă episcop, nu ca unul care ar fi întinat, 
ci pentru ca să nu fie împiedicată buna desfășurare a treburilor bisericești. 


79 - = Pe $ . o x a i 2 
Demonizatul să nu devină cleric, nici să se roage împreună cu credin- 
cioşii, dar după curățire, dacă e vrednic, poate să devină. 


79 E . i w . . nS zi z 
Dacă are cineva demon, să nu se facă cleric, şi nici măcar să nu se roage 
împreună cu credincioşii; dar dacă se curăţeşte, să fie primit, şi dacă e vrednic, 
să se facă şi episcop. 


80 $ , ai : rai 
Recent botezatul să nu fie făcut episcop, nici cel ce vine de la o viaţă rea. 


3 Cel care a venit din viața păgână şi a fost botezat sau pe cel care a venit 
dintr-o viaţă rea nu este drept să fie promovat îndată episcop; fiindcă e 
nedrept ca acela care n-a dobândit încă experienţă să fie învățător al altora, 
afară numai dacă acest lucru s-ar face printr-un har dumnezeiesc. 


“l Episcopul care primeşte funcţii publice să nu mai fie episcop. 

*! Am spus că episcopul sau prezbiterul nu trebuie să se coboare la admi- 
nistrații publice, ci să se dedice nevoilor bisericeşti; dacă nu, să fie depus; căci 
potrivit poruncii Domnului „nimeni nu poate sluji la doi domni” [Mt 6, 24]. 


2, S e k gos a . woa . 
% Sclavul sau sluga să nu fie făcuţi clerici decât cu voia stăpânului lor, 
iar dacă e vrednic, să fie eliberat şi apoi promoval. 


% Nu îngăduim ca slugile să fie promovate în cler fără voia [gnâm&s] stă- 
pânilor lor, spre întristarea stăpânilor care-i au în proprietate, fiindcă aşa 
ceva ar duce la o răsturnare a caselor. 

Dar dacă apare vreodată o slugă vrednică de hirotonia într-o treaptă, cum 
s-a arătat Onisifor al nostru [F/m 10; Col 4, 9], iar stăpânii îngăduie, îl elibe- 
rează şi trimit din casa lor, atunci să fie făcut. 


5 Clericul dregător să nu mai fie cleric, căci scris este: „Daţi Cezarului 
ce e al Cezarului şi lui Dumnezeu cele ale lui Dumnezeu” [Mt 22, 21]. 


&% Episcopul, prezbiterul sau diaconul care rămâne în armată şi vrea să le 
facă pe amândouă: şi dregătoria romană [râmaikEn archEn] şi conducerea 


784 CANONUL ORTODOXIEI |. Canonul apostolic 


preoțească [hieratiken dioikein], să fie depus, „căci cele ale Cezarului trebuie 
date Cezarului şi cele ale lui Dumnezeu lui Dumnezeu” [Mt 22, 21]. 


5 Clericul care insultă în Chip ilicit un dregător sau pe împărat să fie 
depus, iar dacă e laic, să fie îndepărtat. 


5 Dacă ar insulta cineva contravenind dreptului pe împărat sau un dregă- 
tor/magistrat, să sufere pedeapsa, şi dacă e cleric să fie depus, iar dacă e laic, 
să fie îndepărtat. 


85 Să fie respectate doar cele 60 de cărți ale canonului Scripturii. 


5 Cărţi venerate şi sfinte să fie pentru voi toți, clerici și laici, din Vechiul 
Testament: ale lui Moise, cinci [Facerea, leşirea, Leviticul, Numerii, Deute- 
ronomul]; a lui Isus al lui Navi, una; ale Judecătorilor, una; a lui Rut, una; 
ale Regilor, patru; ale Celor Rămase [Paralipomenelor] din Cartea Zilelor, 
două; ale lui Ezdra, două; a Esterei, una; ale Macabeilor, trei; a lui Iov, una; 
o carte cu 151 de Psalmi; trei cărți ale lui Solomon [Proverbele, Eccle- 
ziastul, Cântarea Cântărilor], Profeţi, şaisprezece [Osea, Amos, Miheia, loil, 
Avdie, Iona, Naum, Avacum, Sofonie, Agheu, Zaharia, Maleahi; Isaia, Iere- 
mia, lezechiel, Daniel]; în afară de acestea să-i învăţaţi pe tineri Înţelepciu- 
nile mult-învățatului Sirah. Iar din ale noastre, adică ale Noului Testament, 
patru Evanghelii: ale lui Matei, Marcu, Luca și loan; paisprezece epistole 
ale lui Pavel, una a lui lacob, trei ale lui loan, una a lui Iuda, două ale lui 
Petru, două ale lui Clement şi Constituţiile în opt cărţi adresate vouă, epis- 
copilor, prin mine, Clement, dar care nu trebuie făcute publice tuturor din 
pricina lucrurilor tainice din ele, precum şi Faptele noastre, ale Apostolilor. 


XLVIII. [Îndemn final] 


Acestea v-au fost rânduite de noi cu privire la canoane, o, episcopilor. 

? Dacă veţi stărui în ele vă veți mântui şi veți avea pace, dar dacă nu le 
ascultați, veţi fi pedepsiţi, veţi avea război continuu unii cu alţii suportând 
pedeapsa cuvenită neascultării. 

? lar Dumnezeu Cel Singur Nenăscut, Făcătorul prin Hristos a toate, să 
vă unească pe toți prin pacea care este în Duhul Sfânt, să vă facă gata la tot 
lucrul bun [Evr 13, 21], neschimbaţi, ireproşabili, neînvinuiţi, şi să vă în- 
vrednicească de viaţa veşnică împreună cu noi prin mijlocirea iubitului Său 
Slujitor [Paidos] lisus Hristos, Dumnezeul şi Mântuitorul nostru, prin Care 
Lui fie slava, Dumnezeului și Tatălui Cel peste toate în Duhul Sfânt Mângâ- 
ietorul, acum şi pururea şi în vecii vecilor. Amin. 


Testamentul 
sau cuvintele pe care înviind din morţi 
Domnul nostru le-a spus sfinților Săi apostoli 
şi care au fost scrise în opt cărți 


prin Clement Romanul, ucenicul lui Petru 
(Siria, începutul secolului V)! 


Cartea I 


Prolog 


După ce Domnul nostru, înviind din morţi şi arătându-ni-Se, a fost pipăit 
de Toma, Matei şi loan, şi aşa am fost făcuţi mai siguri că Învățătorul nostru 
S-a sculat cu adevărat din morţi, căzând pe fața noastră [la pământ], am bine- 
cuvântat pe Tatăl, Dumnezeul lumii celei noi, Care ne mântuise prin lisus 
Hristos Domnul nostru. Şi loviți de o teamă foarte mare, am rămas la pământ 
ca nişte copii fără grai. 

Dar lisus Domnul nostru, punându-Şi mâna peste fiecare dintre noi, ne-a 
ridicat spunând: — Pentru ce a slăbit inima voastră şi v-a cuprins mare ui- 
mire? Nu ştiţi oare că Acela care M-a trimis poate săvârşi lucruri mari spre 
mântuirea celor ce cred în El din inimă? Nu mai staţi aşadar înlemniţi ca niş- 
te statui, nu mai fiţi zăbavnici, ci ca nişte fii ai luminii cereți de la Tatăl 
Meu, Care este în ceruri, duhul sfatului şi al tăriei, şi El vă va umple de Duh 
Sfânt şi vă va da să fiţi cu Mine în veac! 

I. lar noi am răspuns zicând: — Doamne, ce este Duhul Sfânt, pe Care ai 
spus să-L cerem? Care e tăria Lui? 

Şi Domnul ne-a spus: — Amin, zic vouă, nu veţi fi fii ai luminii decât 
prin Duhul Sfânt! 

I-am răspuns zicând: — Doamne, dă-ni-L nouă! 

Şi îndată Iisus a suflat spre noi, iar după ce am primit Duhul Sfânt, ne-a zis: 
— Amin, zic vouă, că voi, cei care v-aţi făcut învățăcei ai Împărăției ceruri- 
lor, care aţi crezut în Mine şi Mi-aţi urmat fără să vă îndoiţi câtuşi de puțin 
în inimă, veţi fi cu Mine; iar toţi cei care prin voi vor înțelege şi săvârşi 


! Traducere după versiunea latină a textului siriac păstrat şi editat de patriarhul Ignatie 
Efrem H Rahmani: Testamentum Domini nostri Jesu Christi, Mainz, 1899, p. 3-149. 

voința Tatălui Meu, vor păzi cuvintele Mele şi vor cunoaşte Pătimirea Mea, 
aceia vor deveni sfinţi, vor locui în sălaşurile Tatălui Meu şi vor fi sloboziţi 
de zilele rele care vor veni, iar Eu voi fi cu ei arătându-le căile Mele, prin 


care vor fi vii. 
Despre semnele sfârşitului şi venirea lui Antihrist 


II. Răspuns-au Petru şi loan şi I-au zis: — Doamne, spune-ne semnele 
sfârșitului și toate se vor pregăti atunci pentru cei ce vor locui această lume, 
ca şi noi să le însemnăm celor care vor crede în Numele Tău dintre neamuri 
[păgâni], şi aşa acele generaţii care vor păzi poruncile Tale să fie vii. 

Răspuns-a lisus zicând: — Oare mai înainte să pătimesc pentru ei, nu v-am 
spus dinainte unele lucruri despre sfârşit din pricina celor ce vor locui [atunci] 
pământul? 

Am răspuns, zicând: — Domnul nostru, dar acum dorim să ştim semnele 
şi minunile nimicirii acestei lumi, dacă Domnul va judeca de folos pentru 
noi şi pentru aceia să le cunoaştem. 

II. lisus răspunzând a zis: —- În timpul economici Mele mai înainte de a 
fi fost preamărit Eu v-am spus deja dinainte semnele care vestesc că nimici- 
rea ei e aproape în felul acesta: vor fi pe pământ foamete, ciume, tulburări, 
ridicări ale unor neamuri împotriva altor neamuri și altele pe care vi le-am 
spus; și v-am poruncit să privegheaţi şi să vă rugaţi. Acum însă ascultați, fii 
ai luminii! Pentru că Tatăl Meu, Care M-a trimis la moştenirea Lui, cunos- 
când dinainte cele ce vor fi, a hotărât dinainte dintre generaţiile ultime din 
zilele de pe urmă vase sfinte, de cinste şi alese, de aceea vă voi arăta întocmai 
cele ce se vor întâmpla după acestea, când se va scula acel fiu al pierzaniei, 
acel duşman şi potrivnic şi cum va mai fi acela. 

IV. Aşadar, când se va apropia Împărăţia, vor fi semne de acest fel: după 
foamete, ciume şi tulburări între neamuri, vor stăpâni şi conduce domni 
iubitori de argint, duşmani ai adevărului, ucigători ai fraţilor lor, mincinoşi, 
urâtori ai credincioşilor, trufaşi, lacomi de aur, înrudiţi între ei, dar neînţe- 
legându-se unii cu alţii când vreunul va dori să piardă viaţa tovarăşului său. 
În oştirile lor vor fi strâmtorări mari, dezertări şi revărsare de sânge. 

V. Dar se va ridica în apus un rege de neam străin, un domn de o viclenie 
maximă, ateu, ucigaş, înşelător, lacom de aur, foarte iscusit, ticălos, duşman 
şi prigonitor al credincioşilor. El va domni între neamurile barbare și va vărsa 
mult sânge. Atunci argintul va fi disprețuit şi la cinste va fi aurul. În orice 
cetate şi ținut va fi jaf şi pradă din partea tâlharilor şi se va vărsa sânge. 

VI. Vor fi atunci semne în cer: vor apărea un arc, un corn şi făclii şi se vor 
auzi nu la vremea lor murmur, glasuri, un vuiet al mării şi un muget al 


pământului. 

VII. Vor fi şi semne pe pământ: o generație de balauri și de fiare din oa- 
meni; copile proaspăt măritate cu bărbaţi vor naşte copii care vorbesc perfect 
cuvinte şi vestesc timpurile de pe urmă şi se vor ruga să fie omorâți. lar 
înfăţişarea lor va fi ca aceea a celor înaintați deja în ani, căci cei ce se vor 
naşte vor fi cărunți. Femeile vor naşte copii cu patru picioare, altele vor naște 
doar duhuri, altele vor zămisli feţii lor cu duhuri necurate, altele vor ghici în 
pântec şi vor gări farmece. Şi vor fi multe alte semne cumplite. 

VIII. lar în mulţimi, în popoare şi în biserici vor fi multe tulburări. Căci se 
vor scula păstori ticăloşi, nedrepți, disprețuitori, lacomi, iubitori de desfă- 
tări, iubitori de câştiguri, iubitori de argint, limbuţi, trufaşi, mândri, stricați, 
neruşinaţi, desfrânaţi, căutând slavă deşartă, mergând împotriva căilor Evan- 
gheliei, depărtându-se mult de poarta cea strâmtă, îndepărtând de la ei orice 
umilință şi nu vor avea milă de pătimirea Mea. Vor disprețui toate cuvintele 
adevărului şi vor nesocoti orice cale a evlaviei şi nu se vor căi pentru păca- 
tele lor. De aceea se va lăţi între neamuri necredința, ura de frați, ticăloşia, 
asprimea, nepăsarea, pizma, duşmănia, neînţelegerea, tâlhăria, împilarea, beţia, 
neînfrânarea, destrăbălarea, pofta, desfrâul şi toate celelalte fapte potrivnice 
poruncilor vieții. Căci va pieri de la cei mai mulți mâhnirea, umilinţa, pacea, 
blândețea, sărăcia, mila şi plânsul, fiindcă păstorii vor disprețui nevoinţele 
de acest fel şi nu le vor urma câtuşi de puţin, nici nu vor arăta poruncile Mele, 
ba chiar se vor face ei înşişi în popor pilde de nedreptate. Va veni vremea 
când unii din ei Mă vor tăgădui, vor stârni pe pământ dezbinări şi se vor 
încrede într-un rege stricăcios. Dar cei care vor stărui în Numele Meu până la 
sfârşi vor fi vii. Atunci aceia vor da oamenilor porunci abătute de la cartea 
poruncilor care sunt după bună-plăcerea Tatălui Meu; aleşii şi sfinții Mei 
vor fi dispreţuiţi de ei şi vor fi numiţi între ei spurcaţi aleşii, cei care sunt 
drepţi, curaţi, străpunşi la inimă, milostivi, blânzi şi buni, care au neîncetat 
cunoaşterea Celui ce petrece pururea între ei, şi vor fi numiți proşti din pri- 
cina Mea, Care i-am mântuit şi pe ei. 

Şi fi-va în zilele acelea că Tatăl Meu va aduna din acea generaţie pe cei 
drepţi şi sufletele curate şi credincioase, cărora Mă voi arăta şi cu care voi 
locui, și le voi trimite cugetul cunoștinței şi adevărului, cugetul sfințeniei, 
iar ei nu vor înceta să cânte laude şi să mulțumească Dumnezeului lor, Tată- 
lui Meu, Care M-a trimis, şi tot timpul vor grăi adevărul şi-i vor învăţa pe cei 
al căror duh îl vor fi pus la încercare şi-i vor găsi că sunt drepți şi vrednici 
de Împărăţie, și-i vor învăţa ştiinţa, mărinimia şi înțelegerea. Şi cei ce vor 
pătimi persecuție ca să trăiască în cucernicie vor primi răsplata laudei. 

În acele timpuri se vor tulbura toate împărăţiile şi lumea toată, şi va fi o 
strâmtorare şi o penurie foarte mare. Toată lumea aceasta va fi socotită ca 
nimic şi toate cele bune ale lumii vor fi jefuite de mulți şi va fi lipsă foarte 

mare de bucate şi o iarnă foarte aspră. Rari vor fi domnii şi puţini cei ce vor 
avea aur şi argint şi care vor avea din belşug averile acestei lumi, iar fiii 
veacului acestuia vor avea administrarea vistieriilor şi hambarelor lor și vor 
fi stăpâni în piețele de cumpărare şi vânzare. Mulţi se vor mâhni şi de aceea 
vor chema pe Dumnezeul lor ca să fie sloboziţi. Fericiţi cei ce nu vor fi atunci, 
dar fericiți şi cei ce vor fi, dar vor răbda. Iar când se vor întâmpla acestea, 
împlinindu-se vremea, cea care e în durerile naşterii va fi gata să nască. 

IX. Atunci va veni fiul pierzării, potrivnicul care se va făli şi înălța făcând 
semne și minuni multe, ca să amăgească tot pământul şi să fie mai tare peste 
drepții şi sfinții Mei. Fericiţi cei care vor fi statornici în zilele acelea şi vai 
celor care se vor lăsa amăgiţi! 

X. Siria va fi jefuită şi va plânge pe fiii ei. Cilicia îşi va ridica grumazul 
până ce se va arăta cel care o va judeca. Fiica Babilonului se va scula de pe 
tronul strălucirii ei să bea paharul care i se va amesteca. Capadocia, Lycia, 
Lycaonia îşi vor încovoia spatele, căci multe mulțimi vor fi nimicite în stri- 
căciunea nelegiuirilor lor. Atunci taberele barbarilor se vor întinde și vor ieşi 
care multe, încât vor acoperi pământul. În toată Armenia, Pontul şi Bithynia 
copiii vor cădea sub sabie, fiii şi fiicele vor fi duşi în robie. Fiii și fiicele 
Lycaoniei își vor amesteca sângele. Pisidia, care se slăveşte şi se încrede în 
bogăţiile ei, va fi făcută una cu pământul. Sabia va trece prin Fenicia, pentru 
că sunt fii ai stricăciunii. Iudeea se va îmbrăca în doliu şi se va pregăti pentru 
ziua pierzaniei din pricina întinării ei. Atunci se va aduna la un loc urâciu- 
nea pustiirii. Răsăritul va fi cucerit de acela şi drumurile vor fi cucerite de el. 
Sabia şi focul vor fi în mâinile Lui şi focul va arde cu furie şi mânie. Acestea 
sunt armele judecății şi nimicirii fiilor pământului, stârpirea credincioşilor. 
calea risipirii. Căci calea lui e în rătăcire, tăria lui e spre blasfemie, mâna lui 
e spre amăgire, dreapta lui în nenorocire, iar stânga lui e în întuneric. 

XI. Acestea sunt semnele lui [Antihrist]: capul lui arde ca o flacără, ochiul 
drept e amestecat cu sânge, ochiul stâng e de culoare verzuie având două 
pupile; pleoapele lui sunt albe, buza de jos e mare, femurul drept e subțire şi 
picioarele late; degetul mare e zdrobit şi lunguieţ; acesta e secera pustiirii. 

XII. De aceea vă spun vouă, fii ai luminii, că s-a apropiat timpul și a venit 
secerişul în care lucrurile trebuie măsurate prin judecată. Faţă de mulți Jude- 
cătorul se va arăta bun şi nu le va socoti faptele lor. Dar când Judecătorul va 
veni, va da un semn aleşilor care au păzit legea Tatălui Meu. 

XIII. Atunci cei ce se tem de cuvintele Mele şi le împlinesc în adevăr şi cu 
suflet credincios vor priveghea și se vor ruga neîntrerupt, socotind ca pe o 
datorie a lor să aducă rugăciuni în toată vremea, ca să nu fie smulşi, nici să 
se abată în vreun lucru din pricina lumii acesteia, ori să fie neliniştiţi de ea, 
ci cu suflet tare și cu minte neîndoielnică îşi vor purta zi de zi crucea, ca să 

împlinească cu inimă umilită voia Tatălui meu, Care este în ceruri. lar 
Domnul e Cel care va purta de grijă celor ce se încred în adevăr şi le va tri- 
mite cele ce li se cuvin şi le sunt de folos, cum știe El și prin mâinile celor 
pe care El îi ştie. 

XIV. Acestea vi le-am spus dinainte, ca oriunde veţi merge să căutaţi su- 
flete neprihănite şi să le spuneţi cele de folos şi cuviincioase şi cele ce se vor 
întâmpla, precum şi toate cele pe care vi le-am poruncit înainte de a Mă 
preamări, pentru ca crezând în ele să fie cu adevărat vii. Căci îndată se va 
face începutul durerilor naşterii şi taina pierzaniei. Aşadar, ducându-vă înapoi 
la Biserici, lucraţi drept, rânduind şi gospodărind bine, și faceţi toate în 
dreptate şi sfințenie. Spuneţi oricui cele ce îi sunt de folos, ca să fie preamărit 
Tatăl vostru Care este în ceruri. Fiţi înţelepţi, ca să ştiţi în ce chip îi veţi putea 
convinge pe cei ce au căzut în rătăcire ori petrec cufundați în neştiință, pentru 
ca, cunoscând pe Dumnezeu şi viețuind cucernic și curat, să preamărească 
pe Tatăl Meu şi Dumnezeul vostru. 


Care e canonul de organizare al Bisericii 


XV. După ce lisus a spus aceste cuvinte, au zis Petru, loan, Toma, Matei, 
Andrei şi Matia şi ceilalţi: 

— Domnul nostru, şi acum ne-ai grăit cu adevărat cuvinte de povăţuire şi 
adevăr şi multe ne-ai îngăduit şi ne-ai dat nouă, nevrednicilor, pentru cei ce 
vor fi vrednici în veacurile viitoare, ca înțelegând cuvintele Tale să fugă de 
lațurile celui rău. Te rugăm însă, Domnul nostru, să faci să strălucească lu- 
mina Ta desăvârşită peste noi, peste cei pe care au fost mai dinainte hotărâți 
şi deosebiți să fie ai Tăi. De aceea, aşa cum am cerut de multe ori de la Tine, 
Te rugăm să ne înveţi cum anume trebuie să fie cel ce stă în fruntea Bisericii 
şi prin ce canon trebuie el să alcătuiască şi rânduiască Biserica. Căci, întru- 
cât suntem trimişi la neamuri/păgâni să le propovăduim mântuirea, care este 
de la Tine, se cade să nu ne rămână ascuns cum anume trebuie rânduite Tai- 
nele Bisericii. De aceea, dorim să învăţăm în chip deplin din glasul Tău, 
Mântuitorul şi Desăvârşitorul nostru, cum anume trebuie să placă înaintea 
Ta sfântul întâi-stătător ca şi toți cei ce slujesc în Biserica Ta. 


Întrebarea femeilor 


XVI. Atunci Marta, Maria şi Salome, care erau cu noi, au răspuns zicând: 
— Intr-adevăr, Domnul nostru, învață-ne să ştim ce trebuie fâcut ca sufle- 
tele noastre să fie vii pentru Tine! 

Răspunzându-le, lisus le-a zis: 

— Vreau ca stăruind în rugăciune să vă lipiți mereu de evanghelia Mea şi 
să vă arătați pildă de sfințenie spre mântuirea celor ce cred în Mine şi în toate 
să fiți o icoană a Împărăției cerurilor. 

XVII. lar nouă lisus ne-a zis: 

— Fiindcă ați întrebat şi voi despre canonul bisericesc, vă predau şi vă 
arăt cum anume trebuie să rânduiţi şi aşezaţi pe cel ce stă în fruntea Bisericii 
şi să păziți canonul desăvârşit, drept şi întru totul probat, în care şi binevo- 
ieşte Tatăl Care M-a trimis. 

Amin vă spun vouă, cine va cunoaște puterea/sensul acestui testament și 
va păzi cele poruncite în el, va fi asemenea îngerilor care slăvesc pe Tatăl 
Meu şi va fi sfânt pentru Dumnezeu. Martor îl iau pe Tatăl Meu cu toată 
tăria Lui că aceluia care va înțelege și va împlini aceste cuvinte i se vor ierta 
păcatele, chiar de-ar fi fără număr ca nisipul şi va fi viu întru Mine. 

XVIII. Dar pentru că în adunarea poporului sunt multe şi felurite pofte tru- 
peşti şi se găsesc lucrători puţin și rari, numai lucrătorii Mei desăvârşiţi 
învaţă toate cuvintele Mele, pe care vi le-am grăit adeseori în ascuns înainte 
de a fi pătimit şi pe care v-a fost dat să le deosebiți. Căci tainele Mele vor fi 
împărtășite celor ce sunt ai Mei şi împreună cu care Mă voi veseli şi voi sălta 
laolaltă cu Tatăl Meu când se vor desface de această viaţă şi vor veni la Mine. 
Celelalte cuvinte însă rostiţi-le în biserici după ce le veţi fi hotărât și definit. 
Iar din ziua în care credincioşii Mei vor voi să ştie ce se cuprinde în Testa- 
mentul acesta, ca să săvârşească celc ale Tatălui Meu, Eu voi fi cu ei şi Mă 
voi preaslăvi întru ei şi voi avea sălaş la ei, făcându-le cunoscută prin virtute 
voia Tatălui Meu. Vedeţi să nu daţi cele sfinte ale Mele câinilor, nici să 
aruncați mărgăritarele înaintea porcilor, cum v-am poruncit de mai multe ori 
vouă [cf. Mt 7, 6]. Să nu daţi cele sfinte ale Mele celor întinaţi sau ticăloși. 
care nu poartă crucea Mea, sau celor ce nu se supun, ca nu cumva poruncile 
Mele să ajungă de râsul lor şi să se întoarcă spre pierzania sufletelor, atât 
pentru cei ce se împotrivesc cuvintelor spuse şi nu le împlinesc, cât și pentru 
cei care le dezvăluie fără vreun folos. Ci această predanie să fie împărtășită 
celor tari, de neîncovoiat şi de nezdrobit, care vor săvârşi poruncile Mele 
şi această predanie, pentru ca păzindu-le să rămână în Mine sfinți, drepți şi 
tari, şi să fugă de căderea nelegiuirii şi de moartea păcatului, întrucât Duhul 
Sfânt le dă harul Său ca să creadă drept şi să cunoască duhovnicește prin 
Duhul cele ale Domnului, ca să rabde osteneala întru nădejde, să cinstească 
Evanghelia Mea întru veselie şi să poarte ocara crucii fără şovăire, slăvindu-se 
în ea. Căci amin zic vouă: cei ce sunt aşa vor locui în al treilea cer după 
sălăşluirea Tatălui care M-a trimis. 

Alcătuirea lăcaşului bisericii 


XIX. Vă voi spune, aşadar, cum anume se cade să fie lăcaşul sfânt, după 
care vă voi spune regula sfântă privitoare la preoții Bisericii. 

Biserica să fie, aşadar, astfel: să aibă trei intrări după chipul Treimii. 

In partea dreaptă a intrării din dreapta să fie un diaconicon, ca să se poată 
alege prescurile sau ofrandele care se aduc. Diaconiconul să aibă un atriu cu 
un portic înconjurător. 

Inăuntrul atriului să fie locașul unui baptisteriu cu lungimea de douăzeci 
şi unu de coți, pentru a preînchipui numărul deplin al profeților, şi lățimea 
de doisprezece coți, pentru a închipui pe cei care au fost aşezaţi spre propo- 
văduirea Evangheliei [pe Apostoli], să aibă o intrare, dar trei ieşiri. 

Biserica să aibă un locaş al catehumenilor, care să fie şi locaşul pentru cei 
care trebuie exorcizaţi, dar zisul locaş să nu fie separat de biserică [de locaşul 
sfânt), întrucât e necesar ca aceștia [catehumenii] să intre în ea şi să stea în 
ea şi să asculte citirile, cântările duhovniceşti şi psalmii. 

Să fie apoi un scaun/tron [al episcopului] spre răsărit, la dreapta şi la stânga 
căruia să fie locurile [sau scaunele mai joase] ale prezbiterilor: în partea 
dreaptă să şadă cei ce sunt mai de seamă și mai de cinste, care se ostenesc în 
cuvânt, iar în partea stângă cei de vârstă mijlocie. lar locul scaunului/tro- 
nului [episcopului] să fie înălţat [de la pământ] cu trei trepte, pentru că acolo 
trebuie aşezat și altarul. 

Casa însăși să aibă în dreapta şi în stânga două porticuri: unul pentru 
bărbaţi şi unul pentru femei. 

Toate locurile să fie luminate atât ca preînchipuire, cât şi pentru citire. 

Altarul să aibă o perdea făcută din bisus [de in curat], pentru că este nepătat. 

Tot cu o perdea la fel să fie acoperită şi casa botezului. 

Pentru pomenire să se zidească un loc în care şezând preotul cu protodia- 
conul şi citeţii să înscrie numele celor ce aduc ofrande sau ale celor pentru 
care s-au adus, ca atunci când sunt aduse ofrandă de episcop cele sfinte, 
citețul sau protodiaconul să-i numească pe aceia la pomenirea pe care o fac 
pentru ei, rugându-se preoţii şi mulțimile. Căci aşa este modelul [zypus] în cer. 

Locul prezbiterilor să fie înăuntrul perdelei, lângă locul de pomenire. 

Lângă diaconicon să fie şi „korbana” [chivotul] şi toată vistieria tezaurului. 

Locul de citire a! citirilor să fie în afara altarului, nu departe de el. 

Locuinţa episcopului să fie aproape de locul numit atrium. Tot acolo să 
fie locuinţele văduvelor, despre care se spune că au întâietatea şederii. 

Locuinţele prezbiterilor şi diaconilor să fie după baptisteriu, dar diaconi- 
tele să rămână la poarta casei Domnului. 

Biserica să aibă în apropiere o casă de oaspeți, în care protodiaconul să 
primească pelerinii. 

Alegerea şi calităţile episcopului 


XX. După ce a fost întocmită astfel casa [bisericii], la fel de cuvenit şi ne- 
cesar e să fie rânduit un episcop, care trebuie să fie ales de tot poporul după 
cum îi va plăcea Duhului Sfânt. Acesta să fie ireproşabil, cast, blând, umil, 
fără griji, treaz, neiubitor de argint, necertăreţ, nesfăditor, milostiv, neiubitor 
de multă vorbă, iubitor de lucruri bune, iubitor de osteneală, iubitor de vădu- 
ve, iubitor de orfani și de săraci, iscusit în taine, nerăpit și plimbat încoace şi 
încolo de lumea aceasta, paşnic, desăvârşit în toate cele bune, ca unul căruia 
i se va încredința cinul sau locul lui Dumnezeu. Bine e dacă ar fi fără soție 
sau, dacă nu, să fi fost bărbatul unei singure femei, ca să se poată milostivi 
de neputința văduvelor. Să fie rânduit [episcop] dacă e de vârstă mijlocie, nu 
însă mai tânăr, 

Hirotonia episcopului 


XXI. Aşadar, cine va fi aşa să primească în zi de duminică punerea mâini- 
lor, toţi consimțind la hirotonia lui şi dând mărturie despre el împreună cu 
toți prezbiterii şi episcopii vecini. După ce şi le-au spălat mai înainte, aceiaşi 
episcopi să-şi pună mâinile peste el. lar prezbiterii să stea lângă ei liniștiți, 
cu frică, cu inimile înălțate în tăcere. Episcopii care-şi pun mâinile peste el 
să zică: 

— Punem mâinile noastre peste robul lui Dumnezeu acesta, care a fost ales 
în Duhul la starea tare şi cucernică a Bisericii, a nevăzutului și viului Dumne- 
zeu, a Cărui stăpânire e una singură şi nedespărțită, spre slobozire de jude- 
cata cea adevărată, spre sfinte descoperiri dumnezeieşti, spre darurile dumne- 
zeiești ale harului şi dogmele credincioase ale Treimii prin cruce, prin înviere 
şi prin nestricăciune în sfânta Biserică a lui Dumnezeu. 

După aceasta un episcop, având poruncă de la ceilalți episcopi, să-şi pună 
mâna peste el rostind invocarea hirotonirii lui astfel: 


Rugăciunea punerii mânii peste episcop 


— Dumnezeule, Care ai făcut și ai întărit toate cu putere, Care cu gândul 
minţii ai întemeiat pământul locuit, Care ai împodobit cununa tuturor lucru- 
rilor făcute de Tine, Care le-ai dat să păzească întru frică poruncile Tale, 
Care ne-ai dat înţelegerea adevărului şi ne-ai făcut cunoscut Duhul Tău Cel 
bun, Care pe Fiul Tău iubit L-ai trimis singur Mântuitor neprihănit al nostru 
spre mântuirea noastră; Dumnezeule şi Tată al Domnului nostru lisus Hristos, 
Tată al îndurărilor şi Dumnezeule a toată mângâierea, Care locuieşti pururea 
în înălțimile curate, Care eşti Cel mai înalt, vrednic de laudă, Care şi vezi 

toate, Care ai ştiut toate înainte de a se face, la Care erau deja toate înainte 
chiar de a fi, Care prin barul Fiului Tău Unul-Născut ai dat luminare Bisericii, 
hotărând dinainte ca aceia care doresc dreptatea și fac cele sfinte să locuiască 
în sălașurile Tale, Care l-ai ales pe Avraam care Ţi-a plăcut prin credință şi 
l-ai mutat pe Enoh la vistieria comorii vieţii, Care ai rânduit stăpânitori şi 
preoți în lăcașul Tău sfânt cel preaînalt, Doamne, Care i-ai chemat să laude 
și să slăvească în locul slavei Tale Numele Tău şi al Unului-Născut al Tău; 
Tu Doamne, Dumnezeule, Care n-ai lăsat fară slujire locaşul Tău cel sfânt 
înainte de alcătuirea lumii şi de la alcătuirea lumii ai împodobit şi gătit cele 
sfinte ale Tale cu stăpânitori şi preoţi credincioși după chipul cerurilor Tale. 
Doamne, Căruia Ţi-a plăcut să fii lăudat şi acum, şi ai socotit vrednic să 
alcătuiești întâi-stătători poporului Tău, luminează şi revarsă înțelegerea şi 
harul Duhului Tău conducători, pe Care L-ai dat iubitului Tău Fiu lisus 
Hristos; dă, Dumnezeule, înțelepciune, sfat, tărie, putere, unitatea duhului ca 
toate să fie făcute prin conlucrarea Ta. Dă, Dumnezeule, Duhul Tău Cel 
Sfânt, Care a fost dat locaşului sfânt al Tău, trimite-L Bisericii Tale sfinte şi 
curate şi oricărui loc, care cântă laudele Tale. Dă, Doamne, ca robul Tău acesta 
să-Ți placă spre rostirea slavei şi laudă neîncetată, spre slăviri desăvârşite, 
spre vremuri prielnice, spre rugăciuni primite, spre cerere credincioasă, spre 
cunoaştere dreaptă, spre inimă umilită, spre făptuirea umilinței și adevărului, 
spre cunoaşterea dreptăţii. Părinte, Care ştii inimile tuturor, dă robului tău 
acestuia, pe care l-ai ales la episcopie, să păstorească turma Ta sfântă și să 
împlinească arhieria fără să se plângă slujindu-Ți ziua şi noaptea, ca să i se 
arate faţa Ta, şi fă-l vrednic să-Ți aducă cu sârguinţă şi fără frică ofrandele 
sfintei Tale Biserici. Dă-i să aibă Duhul Tău cu putere multă, să dezlege toate 
legăturile, aşa cum L-ai dat apostolilor Tăi. Ca să-ți placă Ție în umilinţă, 
umple-l pe el de iubire, de cunoaştere, de discernământ, de ştiinţă, de desă- 
vârşire, de mărinimie, cu inimă curată când se roagă pentru popor, când se 
întristează pentru cei care fac nerozii şi-i trage deoparte ca ajutor, când Îţi 
aduce laude, mărturisiri şi rugăciuni în bună-mireasmă, prin Domnul nostru 
lisus Hristos, Fiul Tău iubit, prin Care ie se cuvine slava, cinstea şi stăpâ- 
nirea, împreună cu Duhul Sfânt înainte de veci, acum și pururea şi în gene- 
raţia generațiilor şi în veacuri nesfârşite de veacuri. Amin. 

Iar poporul să zică: 

— Amin. 

lar apoi să strige/aclame: 

— Vrednic! Vrednic! Vrednic! 

Și după ce [episcopul] a fost așezat, poporul să țină sărbătoare trei zile 
spre preînchipuirea Celui ce după trei zile a înviat din morţi. După care fie- 
care să-i dea pacea. 

Datoriile episcopului 


XXII. lar el [episcopul] să fie mereu la altar, stăruind în rugăciuni ziua și 
noaptea, dar mai cu seamă în ceasurile rânduite ale nopții, adică la ceasul 
întâi, la miezul nopţii şi la ceasul primei aurore, când se ivesc zorile. Peste 
acestea să fie aici şi ziua la ceasul al treilea, la ceasul al şaselea, la ceasul al 
doisprezecelea şi la ceasul aprinderii sfeşnicului. 

Şi dacă aduce rugăciuni pentru popor şi pentru el însuşi în orice ceas fără 
încetare, bine face. Să rămână însă singur în casa bisericii. lar dacă are unul 
sau doi într-un gând cu el, bine este dacă va fi cu ei pentru o rugăciune unită 
şi în cuvânt. Căci acolo unde sunt adunaţi doi sau trei în Numele Meu, cum 
ştiţi că v-am spus, acolo voi și fi şi Eu între ei [Mt 18, 20]. lar dacă nu vrea 
să rămână toată noaptea, să rămână măcar în ceasurile arătate mai sus, căci 
atunci cercetează îngerii biserica. 

Să postească trei zile [pe săptămână] tot anul. Să păzească pe deasupra un 
post de trei săptămâni după hirotonie pe lângă numărul celor optsprezece 
intrări mai înalte prin care a trecut Unul-Născut venind spre pătimire. lar în 
ziua de duminică să se hrănească numai cu pâine şi cu untdelemn, cu miere, 
sare şi toate roadele pomilor. Vin să nu guste însă niciodată, afară de paha- 
rul Ofrandei [euharistice], de care să se folosească şi când este bolnav și 
când e sănătos. Căci e bine ca acesta să fie doar pentru preoți. 

După [postul] acesta [de trei săptămâni] să postească tot anul trei zile [pe 
săptămână]. Iar în restul timpului să postească după puterile lui. Carne să nu 
mănânce niciodată, nu pentru că s-ar face vrednic de mustrare dacă ar gusta 
din ea, ci pentru că mâncărurile care dau putere nu sunt potrivite pentru el, 
care iubeşte slăbiciunea, dar el se cade să se abțină de la carne și dintr-un alt 
motiv: şi anume ca să fie treaz. 

Jertfa [euharistică] să fie adusă numai în zi de sâmbătă şi duminică şi în zi 
de post. 

Iar seara să îndemne învățându-i cele ascunse pe cei pe care-i găseşte că 
au urechi de auzit. 

Dacă însă [într-o zi de post] se găseşte într-o boală trupească, să se îngri- 
jească să se însănătoşească numaidecât mâncând peşte şi gustând mereu puţin 
din vinul de jertfă, ca nu cumva, stând el la pat, biserica [adunarea poporului] 
să înceteze, ci mai degrabă să se desfăteze cei care vor să înveţe cuvântul. 

Iar când învaţă în biserică, să înveţe aşa de sârguincios ca un bărbat care 
ştie că rosteşte spre mărturie învățătura întregii economii a Tatălui tuturor, 
care se va scrie cu grijă. Să grăiască toate cele pe care le cunoaşte întocmai 
şi de care-şi aduce aminte. Căci dacă ştie cele pe care le spune, poate nădăj- 
dui că vor înţelege şi cei care-l ascultă. Cu toată osteneala să-L roage pe 

Domnul ca acest cuvânt al lui să producă în cei care-l ascultă roada Duhului 
Sfânt. Dar să lucreze toate cu rânduială şi ştiinţă. 

Pe catehumeni să-i slobozească după ce i-a învățat în citirea şi îndemnurile 
profeților şi apostolilor prin cuvinte de învățătură, ca să-L cunoască pe Cel 
în care se mărturisesc. 

După slobozirea catehumenilor credincioşii să înveţe Tainele, iar după 
învățătura tainică să aducă Ofranda, ca să o aducă și ei cu frică, întrucât 
acum ştiu la ce taină au fost fâcuți părtaşi. 


Celebrarea Liturghiei 


XXIII. Sâmbăta [episcopul] să aducă ofrandă trei pâini ca simbol al Treimii, 
iar în ziua de duminică patru pâini ca un chip [7ypos] al Evangheliei. 

Când aduce Ofranda, perdeaua uşii [altarului] să fie întinsă ca semn al 
rătăcirii poporului vechi; să o aducă aşadar înăuntrul perdelei împreună cu 
prezbiterii, diaconii, văduvele canonice, ipodiaconii, diaconiţele, citeţii şi cei 
ce au darurile [harismele] Duhului. Primul în mijloc să stea episcopul, iar 
îndată după el să stea de o parte şi de alta prezbiterii; după prezbiterii din 
partea stângă să urmeze îndeaproape văduvele, după prezbiterii din partea 
dreaptă să stea diaconii, după aceştia citeții, după citeţi, ipodiaconii şi după 
ipodiaconi, diaconiţele. 

Episcopul să-şi pună, aşadar, mâna peste pâinile aşezate pe altar şi totodată 
să-și pună mâinile şi prezbiterii. Ceilalţi să stea numai (în tăcere]. 

Să nu fie primită pâinea catehumenului, chiar dacă ar avea fiu sau soție 
între credincioşi şi ar voi să aducă ofrandă pentru ei; căci ofranda lui nu tre- 
buie adusă înainte de a fi primit botezul. 

Înainte ca episcopul sau preotul să aducă ofranda, poporul să-şi dea între- 
olaltă pacea. 

După care, când s-a făcut linişte deplină, diaconul să zică cu glas tare: 


Strigarea diaconului asupra Euharistiei 


— În ceruri să fie inimile voastre. 

De are cineva ură pe aproapele său, să se împace. 

De înclină cineva în cuget spre necredință, să se mărturisească. 

De are cineva minte străină de învățături, să plece. 

De este cineva căzut în păcat, să nu se ascundă; căci nu-i va fi bine să se 
ascundă. 

De este chinuit cineva de un gând bolnav, să nu se apropie. 

De este cineva întinat, de nu este cineva tare, să părăsească locul. 

De este cineva străin de învăţăturile lui lisus, să plece. 

De disprețuiește cineva pe profeți, să se despartă şi să se păzească de mânia 
Unului-Născut. 

Să nu disprețuim crucea. 

Să fugim de amenințările Domnului nostru. 

Pe Tatăl luminilor împreună cu Fiul Îi avem văzători, iar pe îngeri, vizitatori. 

Uitaţi-vă la voi înşivă să nu ţineţi ură față de apropiații voștri. 

Vedeţi să nu se întoarcă cineva în mânie. Dumnezeu vede. 

Sus inimile voastre să aducem ofranda spre mântuirea vieții şi sfințire. 

Prin înțelepciunea Domnului să primim harul care ni s-a dat. 

După care mărturisind şi mulțumind episcopul să spună cu glas înfricoșător: 

— Domnul cu voi! 

Preotul să răspundă: 

— Şi cu duhul tău. 

Episcopul să spună: 

— Sus inimile voastre! 

Poporul să zică: 

— Le avem la Domnul. 

Episcopul să spună: 

— Să ne mărturisim Domnului! 

Tot poporul să zică: 

— Vrednic și drept lucru este. 

Episcopul să strige: 

— Sfintele celor sfinţi! 

Poporul să strige într-un glas: 

— În cer şi pe pământ fără încetare. 


Euharistie sau mulțumire asupra ofrandei 

Episcopul să zică îndată: 

— Îţi mulțumim Ție, Dumnezeule sfinte, întăritorul sufletelor noastre, 
dătătorul vieţii noastre, vistieria nestricăciunii, Tată al Unuia-Născut al Tău, 
Mântuitorul nostru, pe Care în vremurile de pe urmă l-a trimis la noi răs- 
cumpărător şi vestitor al sfatului Tău. Căci sfatul Tău e să ne mântuim prin 
Tine. Inima noastră, mintea, sufletul împreună cu tot cugetul se mărturisesc 
Ție, Doamne, ca să vină peste noi harul Tău, Doamne, şi așa să Te lăudăm 
neîncetat pe Tine, pe Unul-Născut Fiul Tău şi pe Duhul Tău Cel Sfânt, acum 
şi pururea şi în vecii vecilor. Amin. 

Tu eşti puterea Tatălui, harul neamurilor, ştiinţa, înțelepciunea adevărată, 
înălțarea celor umiliţi, leacul sufletelor, încrederea pentru noi, credincioşii. 
Căci Tu eşti tăria drepţilor, nădejdea celor ce suferă prigonire, limanul celor 
înviforați, luminătorul celor desăvârşiți, Fiul Dumnezeului Celui Viu. Fă să 
răsară peste noi din darul Tău cel nepătruns mărinimia, încrederea, înțelep- 

ciunea, statornicia, credința neclintită, nădejdea nezdruncinată, cunoaşterea 
Duhului Tău, umilința şi rectitudinea, ca tot timpul noi, slujitorii Tăi şi tot 
poporul Tău, să Te lăudăm, să Te binecuvântăm, să ne mărturisim Ţie cu 
curăţie în toată vremea şi să Te rugăm. 

După care episcopul să zică: 

— Tu, Doamne, întemeietorul celor înalte şi împăratul comorilor luminoase, 
vizitatorul Sionului ceresc, împăratul oştirilor arhanghelilor, domniilor, sla- 
velor, tronurilor, veşmintelor, luminilor, veseliilor şi desfătărilor; Tatăl îm- 
păraților, Care toate le ţii cu mâna Ta şi le guvernezi cu sfatul Tău prin Fiul 
Tău Unul-Născut, Care a fost răstignit pentru păcatele noastre. Tu, Doamne, 
pe Cuvântul Tău, Fiul minţii Tale şi Fiul ființei Tale, prin Care ai făcut toate, 
pentru că ai binevoit întru El, L-ai trimis în pântecul Fecioarei; şi zămis- 
lindu-Se şi întrupându-Se, S-a arătat Fiu al Tău, născut din Duhul Sfânt şi 
din Fecioara. Şi împlinind voia Ta şi pregătind un popor sfânt, Şi-a întins 
mâinile spre pătimire, ca să elibereze din pătimire şi din stricăciunea morții 
pe cei care şi-au pus nădejdea în Tine. Şi când S-a predat El pătimirii de bu- 
năvoie, ca să-i ridice pe cei căzuţi, să-i găsească pe cei pierduţi, să-i învie pe 
cei morți, să nimicească moartea, să rupă lanţurile diavolului, să împlinească 
gândul Tatălui, să calce în picioare iadul, să-i înveţe pe copii şi să arate învi- 
erea, luând pâinea a dat-o învăţăceilor Săi, zicând: „Luaţi! Mâncaţi! Acesta 
este Trupul Meu, care pentru voi se frânge spre iertarea păcatelor. Ori de câte 
ori veți face aceasta, învierea Mea o veți face.” În chip asemănător şi paha- 
rul cu vin, pe care l-a amestecat şi l-a dat ca închipuire a Sângelui care s-a 
vărsat pentru noi. 

După care să spună: r 

— Aducându-ne aminte, aşadar, de moartea Ta şi de învierea Ta, Îţi aducem 
pâinea și paharul mulţumindu-Ți Ţie, Cel ce ești singur Dumnezeu în veac 
şi Mântuitorul nostru, că ne-ai învrednicit să stăm înaintea Ta şi să-Ţi aducem 
această slujire preoțească. Pentru aceasta Îţi mulțumim Ție, Doamne, noi, 
slujitorii Tăi. 

Şi poporul să zică la fel. 

După care episcopul să zică: 

— Ție Îţi aducem această mulțumire, Treime veşnică, Doamne, Iisuse 
Hristoase; Doamne, Tată, de Care toată făptura şi toată firea tremură în sine; 
Doamne, Duhule Sfinte, adu această băutură și această mâncare a sfințeniei 
Tale şi fă să fie pentru noi nu spre pieire, ci spre tămăduirea şi întărirea 
duhului nostru. Aşa, Doamne, fă ca prin Numele Tău să fugă de la noi orice 
cugetare la lucrurile care nu-Ţi sunt plăcute. Fă, Doamne, să fie alungat de 
la noi orice sfat trufaş prin Numele Tău înscris înăuntrul perdelei lăcaşurilor 
Tale sfinte din înălțime; pe care auzindu-l iadul se îngrozeşte, adâncul se 

rupe, duhurile sunt alungate, şarpele e zdrobit, necredința e izgonită, neas- 
cultarea e supusă, mânia e îmblânzită, pizma nu mai rodește, trufia e dovedită, 
iubirea de arginţi e stârpită, slava deşartă e alungată, mândria e umilită şi 
orice fire care naşte amărăciune e nimicită. Fă, Doamne, ca ochii noştri cei 
dinăuntru să Te vadă, să Te slăvească, să Te mărească, să-și aducă aminte de 
Tine şi să-Ţi slujească Ție, pentru că numai în Tine îşi au puterea [moşteni- 
rii] lor, cea a Fiului şi Cuvântului lui Dumnezeu, Căruia I se supun toate. Pe 
cei ce au darurile descoperirilor susține-i până la sfârşit, pe cei ce au darurile 
vindecării întăreşte-i, celor ce au puterea limbilor dă-le tărie, pe cei ce oste- 
nesc în cuvântul învățăturii îndreptează-i. Poartă de grijă de cei care fac mereu 
voia Ta, văduvele le cercetează, pe orfani ajută-i. Adu-Ţi aminte de cei ce au 
adormit în credință şi dă-ne moştenire împreună cu sfinţii Tăi. Dă-ne puterea 
de a plăcea ie aşa cum şi ei au plăcut Ție. Paşte pe poporul Tău în rec- 
titudine și pe noi toți ne sfințește. Fă, Doamne, să se unească cu Tine toţi cei 
care se împărtăşesc şi primesc din sfintele Tale [Taine], ca să se umple de 
Duh Sfânt spre întărirea credinţei în adevăr, ca să Te slăvească pururea pe 
Tine şi pe Fiul Tău iubit, lisus Hristos, prin Care Ție se cuvine slava şi pute- 
rea, împreună cu Duhul Tău Cel Sfânt, în vecii vecilor. 

Poporul să zică: 

— Amin. 

Diaconul: 

— Cu dinadinsul să-L rugăm pe Domnul Dumnezeul nostru să ne dea 
cugetul unit al Duhului. 

Episcopul: 

— Dă-ne cuget unit în Duhul Sfânt şi tămăduieşte sufletele noastre prin 
această Ofrandă, ca să fim vii întru Tine în vecii vecilor. 

Poporul: 

— Amin. 

Şi poporul să repete aceleași lucruri rugându-se. 

Iar după ce s-au săvârşit acestea, să se facă încheierea mulţumiri în acest fel: 

— Fie Numele Domnului binecuvântat în veci! 

Poporul: 

— Amin. 

Preotul: 

— Binecuvântat cel ce vine în Numele Domnului! Binecuvântat Numele 
slavei Lui! 

Tot poporul să spună 

— Fie! Fie! 

Episcopul să spună: 

— Trimite darul Duhului peste noi. 

Dacă însă episcopul a pătimit o scurgere în somn să nu aducă Ofranda, ci 
să o aducă un prezbiter, nici să nu se împărtăşească episcopul din Taine, nu 
pentru că ar fi întinat, ci pentru cinstea altarului. Dar după ce va fi postit şi 
se va fi spălat cu apă curată, să vină la slujire. 

Şi văduva care va fi la sorocul ei lunar să nu vină [la Împărtăşire). Ase- 
menea și orice altă femeie [la sorocul ei lunar] sau bărbat laic sau oricare din 
adunare [care va avea scurgere noaptea] să nu vină din pricina cinstei [alta- 
rului] decât după post şi spălare prealabilă. 

Să se împărtăşească mai întâi clerul în următoarea ordine: episcopul, apoi 
prezbiterii, apoi diaconii, după care văduvele, apoi citeţii, apoi ipodiaconii, 
apoi cei cu darurile Duhului, cei botezați de curând şi copiii. Iar poporul în 
această ordine: bătrânii şi cei feciorelnici, apoi ceilalți. Iar dintre femei mai 
întâi diaconiţele, apoi celelalte. 

Oricine ia Euharistia să spună înainte de a o lua: Amin. lar după ce a primit 
[în mână o părticică] din Euharistie, să se roage aşa: Sfântă, sfântă, sfântă 
Treime negrăită, dă-mi mie să iau acest Trup spre viață, nu spre osândă. 
Dă-mi să fac roade plăcute ie, ca arătându-mă plăcut Ție să fiu viu întru 
Tine împlinind poruncile Tale şi cu credință să Te chem pe Tine Tată, iar 
când voi cere asupra mea Împărăţia Ta şi voia Ta, să se sfințească Numele 
Tău în mine, Doamne, pentru că ești puternic şi slăvit şi Ție se cuvine slava 
în vecii vecilor. Amin. Şi sfârșind această rugăciune să se împărtăşească. 

lar când primeşte din pahar, să spună iarăşi: Amin, spre plinirea Trupului 
şi Sângelui. 

Şi după ce au luat toţi, să se roage lăudând şi multumind pentru împărtăşire 
când diaconul zice: 

— Să ne mărturisim Domnului pentru că ne-am împărtăşit din sfintele Lui 
[Taine], să ne rugăm şi să cerem ca această Împărtășire să fie spre viaţa şi 
mântuirea sufletelor noastre, dând slavă Domnului Dumnezeului nostru. 

După care episcopul: 

— Doamne, dătătorul luminii veşnice, cârmuitorul sufletelor, călăuza sfin- 
ților, dă-ne ochi înțelegători care să privească la Tine mereu, urechi care să 
Te audă doar pe Tine, ca sufletul nostru să se umple de har; inimă curată 
zideşte întru noi, Dumnezeule, ca pururea să înțelegem măreția Ta. Dumne- 
zeule minunate şi iubitorule de oameni, bune fă sufletele noastre şi neclintite 
fă cugetele noastre prin această Euharistie pe care am primit-o noi, slujitorii 
Tăi cei mai mici, că binecuvântată este Împărăţia Ta, Doamne Dumnezeule, 
slăvită şi înălțată în Tatăl, Fiul şi Duhul Sfânt atât înainte de veci, cât şi acum 
şi pururea şi în toate generaţiile şi în veci nesfârşiţi de veci. 

Poporul: 

— Amin. 

Sfințirea untdelemnului pentru bolnavi 


XXIV. Dacă preotul sfinţeşte untdelemn pentru vindecarea celor ce păti- 
mesc, punând înaintea altarului vasul acela să spună cu supunere aşa: 

— Doamne Dumnezeule, Care ne-ai dat Duhul Mângâietor, Domn, nume 
mântuitor, neclintit, Care se ascunde de cei nebuni și se descoperă înțelepți- 
lor; Hristoase, Care ne-ai sfinţit pe noi, Care ai făcut înţelepţi cu îndurarea 
Ta pe slujitorii Tăi, pe care i-ai ales prin înţelepciunea Ta, Care ne-ai trimis 
cunoaşterea Duhului Tău prin sfințenia Ta când ne-ai dat puterea Duhului Tău; 
Care ești tămăduitorul oricărei boli şi suferințe, Care ai dat darul vindecării 
celor care s-au făcut prin Tine vrednici de acel dar, trimite peste untdelem- 
nul acesta, care e preînchipuirea arvunei Tale, plinirea îndurării Tale celei 
binefăcătoare, ca să-i slobozească pe cei chinuiţi, să-i vindece pe cei bolnavi 
şi să-i sfinţească pe cei ce se întorc când vin la credința Ta; că puternic și 
slăvit eşti în vecii vecilor. 

Poporul: 

— Amin. 

XXV. Asemenea, aceeaşi rugăciune asupra apei. 


Lauda dimineţii 


XXVI. La prima auroră episcopul să adune poporul ca să săvârșească slujba 
până la ivitul soarelui. 

La prima laudă comună a aurorei, stând lângă el prezbiterii, diaconii şi 
ceilalți [clerici] şi credincioşii, [episcopul] să zică așa: 


Lauda aurorei 


— Vrednic și drept lucru este să Te lăudăm şi să Te înălțăm, și să ne măr- 
turisim ie, negrăitule Dumnezeu, Care ai făcut toate. Întinzând sus sufletele 
noastre, înălțăm laudă obștească de dimineață Ție, Doamne, preaînţelepte, 
Dumnezeule tare şi mult-milostive, întăritorul şi apărătorul sufletelor noastre. 
Te lăudăm pe Tine, Cuvinte care Te-ai născut din Tatăl mai înainte de veci, 
Care Singur Te odihneşti împreună cu sfinții Tăi, Care eşti slăvit de laudele 
arhanghelilor. Ziditorule, Care n-ai fost făcut de mâini omeneşti, Arătătorule 
al tainelor celor sfinte, nevăzute și curate, Care ne-ai făcut cunoscute tainele 
ascunse ale înțelepciunii şi ne-ai făgăduit lumina nemuririi, Ție Îţi aducem 
slavă întru sfinţenie curată noi, slujitorii Tăi, Doamne. 

Poporul să zică: 

— Pe Tine Te lăudăm, pe Tine Te binecuvântăm, Ție ne mărturisim, 
Doamne, şi pe Tine Te rugăm, Dumnezeul nostru. 

După care [episcopul să adauge]: 

— Dumnezeule, născătorul luminii, obârșia vieţii, dătătorul ştiinţei, dărui- 
torul harului, ziditorul sufletelor, făcătorul celor frumoase, dătătorul Duhu- 
lui Sfânt, vistieria comorii înțelepciunii, săvârşitorul celor bune, Doamne, 
învățătorul sfințeniei, Care prin sfatul Tău ţii lumile şi primeşti rugăciunile 
celor curaţi, pe Tine Te lăudăm, Fiule Unul-Născut, Întâi-Născutule şi Cuvân- 
tule al Tatălui, Care ne-ai dat tot harul Tău nouă, care Te chemăm în ajutor 
pe Tine și pe Tatăl care Te-a născut. Tu, Care ai o ființă ce nu ştie de vătă- 
mare; pe care nici carii, nici moliile nu o strică, Care celor ce cred în Tine cu 
toată inima le dăruieşti cele ce au dorit să vadă îngerii, Care ești păzitorul 
luminii veşnice şi al comorilor nestricăcioase, Care cu voia Tatălui Tău ai 
luminat întunericul ce era în noi, Care ne-ai scos din adânc la lumină, din 
moarte ne-ai dat-o şi din robie la libertate, Care prin cruce ne-ai apropiat de 
Tatăl Tău, Care prin Evanghelia Ta ne-ai dus spre înălțimile cerurilor şi ne-ai 
mângâiat prin profeţii Tăi, Care prin Tine ne-ai făcut iarăşi casnici ai Tatălui 
luminilor. Dă-ne, Doamne, să Te lăudăm pe Tine, Dumnezeul nostru, ca puru- 
rea cu mulţumire neîncetată să-Ţi cântăm laude noi, slujitorii Tăi, Doamne. 

Poporul: 

— Pe Tine Te lăudăm, pe Tine Te binecuvântăm, Ție ne mărturisim şi pe 
Tine Te rugăm, Dumnezeul nostru. 

lar episcopul să spună: 

— Întreită Îţi facem lauda aceasta din gurile noastre după chipul Împără- 
tiei Tale, Fiule al lui Dumnezeu, Care ești în veac, Care eşti mai presus de 
toate împreună cu Tatăl, pe Care toată făptura ÎI laudă, pentru că tremură de 
frica Duhului Tău, de Care toată firea se cutremură şi se teme, pe Care tot 
sufletul drept Îl binecuvântează; la Care fugim toți, Cel ce potoleşti pentru 
noi tulburarea, furtunile și vânturile, Care Te-ai fâcut nouă liman de linişte și 
scăpare din primejdie; în Care ne punem iarăşi nădejdea mântuirii veşnice; 
Care dai înseninare tihnită celor înviforaţi de mări şi de furtuni; Care eşti 
rugat în boli şi tămăduieşti în dar, Care însoţeşti pe cei ținuți în închisori, 
Care ne-ai slobozit din lanţurile morţii; Mângâietorul celor nenorociți, al 
celor mâhniţi şi al celor ce au ostenit şi s-au obosit ducându-şi crucea, Care 
alungi de la noi orice ameninţare, Care ai dovedit pentru noi înşelăciunea 
diavolului, Care adaugi amenințările lui şi nouă ne dai tărie, Care depărtezi 
orice greşeală de la cei ce se încred în Tine. Pe Tine, pe Care profeţii şi 
apostolii Te-au lăudat în ascuns, Te lăudăm şi noi, Doamne, şi Ție slavă înăl- 
țăm, ca făcuţi înțelegători prin Tine să ne odihnim în sălaşurile vieții făcând 
pururea voia Ta. Dă-ne şi nouă, Doamne, să umblăm după poruncile Tale. 
Cercetează-ne cu milostivire pe toți, pe cei mici şi pe cei mari, pe stăpânitor 
şi poporul lui, pe păstor şi turma lui, că Tu, Doamne, eşti Dumnezeul nostru 
şi binecuvântată şi lăudată e Împărăţia Ta, Părinte, Fiule şi Duhule Sfinte, 

şi înainte de veci şi acum şi pururea, în generaţiile generaţiilor şi în veci 
nesfârșiți de veci. 

Poporul: 

— Amin. 

Să cânte psalmi şi patru cântări: una din Moise, alta din Solomon şi altele 
din profeți, astfel: cei ce cântă să fie copilași, două fecioare, trei diaconi, trei 
prezbiteri. 

Şi să se rostească iarăși laudă obştească de episcop sau de prezbiter în 
acest fel: 

— Harul Domnului nostru să fie cu voi cu toți. 

Poporul să zică: 

— Şi cu duhul tău. 

Preotul să zică: 

— Să lăudăm pe Domnul. 

Poporul să zică: 

— Vrednic şi drept lucru este. 

Preotul să zică: 

— Țintuite să fie inimile voastre. 

Poporul să zică: 

— Le avem la Domnul. 


Laudă obştească finală 


— Doamne Părinte, Dătătorul luminii, făcător a toată puterea şi al tuturor 
duhurilor, pecetluitorul luminii veşnice și îndreptătorul vieţii, pricina desfă- 
tărilor şi a nemuririi, Care ne-ai dat să străbatem întunecimile materiale, Care 
ne-ai dăruit lumina nematerială, Care ne-ai dezlegat de lanţurile neascultării 
şi ne-ai încununat cu credința Ta, Care nu Te depărtezi de la slujitorii Tăi, ci 
eşti neîncetat întru ei, Care nu ești nepăsător cu sufletele care Te roagă cu 
osteneală şi cu frică, Care înţelegi toate înainte de a fi gândite şi scrutezi 
toate înainte de orice sfaturi, Care dăruieşti înainte să Te rugăm să ne dai; 
Căruia iţi este bineplăcut să-i auzi pe cei care-Ţi slujesc cu suflet neşovăitor, 
Împărate al luminilor dintâi şi al oştirilor cereşti, Care auzi arhanghelii prea- 
slăvindu-Te şi Te odihnești întru ei, ascultă-ne, Doamne, rugămu-Te, şi dă-ne 
cu suflet credincios şi cu glas neîncetat să Te lăudăm, să Te înălțăm şi să-Ţi 
aducem slavă, ca păziţi de Tine şi îndreptaţi de Tine noi, slujitori Tăi, să Te 
slăvim neîncetat, Doamne. 

Poporul: 

— Pe Tine Te lăudăm, pe Tine Te binecuvântăm, Ție ne mărturisim şi pe 
Tine Te rugăm, Dumnezeul, nostru. 

Preotul: 

— Doamne, lisuse, auzi-ne; Sfinte care ai fost glas pentru cei lipsiţi de 
vorbire, tărie pentru ologi, luminătorul orbitor, îndreptătorul şchiopilor, cu- 
rățitorul leproşilor, vindecătorul scurgerilor firii, doctorul surzilor, biruitorul 
morții, călăul întunericului, raza luminii, sfeşnic nestins, soare care nu ştie să 
se stingă ori să pâlpâie, ci luminezi mereu întru cele sfinte ale Tale, Care ai 
alcătuit toate deodată în chip frumos şi împodobit, Cel ce eşti măsura ordinii 
şi a proporţiei, Care Te-ai înălțat peste toate în văzul tuturor, Mântuitorul 
oamenilor şi pricinuitorul întoarcerii sufletelor, Care porți de grijă de toate 
cum se cuvinte, făcătorul îngerilor, împodobitorul fiecărui lucru, sfatul Tată- 
lui, Care ai zidit şi întocmit lumile cu înțelegere şi înțelepciune şi ai fost 
trimis la noi de Tatăl Tău Cel veşnic, Care eşti Înţelegere şi Duh necuprins 
şi neînțeles, arătătorul celor nevăzute, slăvit eşti şi minunat este Numele Tău; 
de aceea şi noi, slujitorii Tăi, Te lăudăm. 

Poporul: 

— Pe Tine Te lăudăm, pe Tine Te binecuvântăm, Ție ne mărturisim şi pe 
Tine Te rugăm, Dumnezeul, nostru. 

Preotul: 

— Întreită Îţi facem lauda aceasta obștească, Doamne sfinte, Care ne-ai dat 
credință nestrămutată în Tine, prin Care ne-ai ajutat să biruim lanţurile mor- 
tii, Care ai zidit minţile drepte ale celor care se încred în Tine, ca să se facă 
dumnezei, Tu care ne-ai dat ca prin duh să călcăm toată puterea potrivnicului, 
ca să nu ne atingem de cele de neatins, Tu ai fost pricinuitorul prieteniei 
noastre cu Tatăl Tău prin mijlocirea Ta. Auzi-ne, Doamne, pe noi, slujitorii 
Tăi, Tu Cel căruia ne rugăm neîncetat, Care ai dat rugăciunii noastre puterea 
în fata potrivnicului, pe Care Te rugăm în toată vremea să-l biruim pe cel 
viclean, auzi-ne pe noi Cel ce eşti Împărat în veac: pe văduve le mângâie, pe 
orfani îi ajută, de cei chinuiţi de duhuri necurate îndură-Te şi-i curăță, pe cei 
neştiutori îi învață, pe cei rătăciţi îi întoarce, pe cei din închisori îi slobo- 
zeşte, iar pe noi toţi ne păzeşte că Tu, Doamne, eşti Dumnezeul nostru şi 
binecuvântată și slăvită e Împărăția Ta. 

Popor: 

— Amin. 


Citiri, omilie şi concedieri 


XXVII. După acestea să se încheie rugăciunea, iar citețul să citească profeţii 
și celelalte, iar prezbiterul sau diaconul să citească Evanghelia, iar la urmă 
episcopul sau prezbiterul să înveţe cele de cuviință şi de folos. După care să 
se facă rugăciune, iar catehumenii să primească punerea mâinilor. 

Învățătura despre Taine [mystagogia] 


XXVIII. După aceasta episcopul să înveţe poporul despre cele de taină. 
Dacă nu e de față episcopul, să vorbească prezbiterul, ca să ştie credincioşii 
de Cine se vor apropia și Cine le este Dumnezeu și Tatăl. Apoi să se ros- 
tească o învățătură despre Taine astfel: 


Învățătura despre Taine [mystagogia] 
care se rosteşte credincioşilor înainte de Ofranda [euharistică] 


— Cel ce a fost, Cel ce stă de față şi Cel ce va veni e Cel ce a pătimit, a 
fost îngropat, a înviat și a fost preaslăvit de Tatăl. El este Cel ce a dezlegat 
picioarele noastre din lanţurile morţii şi a înviat din morţi. Nu e doar om, ci 
totodată şi Dumnezeu, Care prin Duhul Sfânt a redat nemuririi trupul lui 
Adam împreună cu sufletul lui, pentru că l-a păzit pe Adam în duh. El este 
Cel care S-a îmbrăcat în Adam acum mort şi l-a făcut viu şi S-a înălțat la 
cer. Sub El a căzut moartă moartea care fusese învinsă prin cruce; rupte au 
fost lanţurile ei, prin care odinioară diavolul a avut putere asupra noastră. 
Prin pătimirea Lui diavolul s-a arătat slab şi neputincios, pentru că El a rupt 
funiile lui şi i-a zdrobit puterea, i-a rupt lanţurile şi cu o lovitură i-a străpuns 
fața. Cel ce era plin de întuneric s-a tulburat şi s-a temut văzând pe Fiul 
Unul-Născut pogorându-Se la iad cu sufletul însuflețit de Dumnezeire, pe Cel 
care a coborât din înălțimile curate care sunt mai presus de cer, pe Cel care e 
minte nedespărțită din Tatăl şi de aceeaşi voinţă cu EI, Care e împreună cu 
Tatăl făcătorul cerurilor, cununa îngerilor, tăria arhanghelilor, mantia oştirilor 
şi duhul stăpânirilor, care e Împăratul împărăției veşnice, stăpânul sfinților, 
mintea de necuprins a Tatălui, El Însuşi înțelepciune, El Însuşi putere, El 
Însuşi Domn, El Însuşi sfat, El Însuşi minte, El Însuşi mână şi braţ al Tatălui. 

Crezând mărturisim că El este lumina, mântuirea, mântuitorul, ocrotitorul, 
ajutorul, învățătorul, eliberatorul, răsplătitorul, ajutătorul, întăritorul, zidul 
nostru. El e păstorul, intrarea, uşa, calea, viața, leacul, hrana, băutura şi jude- 
cătorul nostru. Îl mărturisim pătimitor şi nepătimitor, Fiu necreat, mort şi 
viu, Fiul Tatălui, necuprins şi cuprins. Care fără păcat fiind a luat păcatele 
noastre și a ieşit din cerul părintesc. Când se frânge, Trupul Său se face 
mântuirea noastră, Sângele Lui se face viaţa şi sfinţirea, iar Apa curățirea 
noastră. Care luminează inimile celor ce se tem de El şi este împreună cu ei 
în toate. Ne-a făcut străini de toată calea diavolului. E înnoitorul sufletelor, 
în Care credem toți. 

Care fiind Dumnezeu înainte de veci din Tatăl Dumnezeul veșnic, văzând 
lumea în lanțurile păcatului și mergând spre pieire, călcată în picioare de 
puterea fiarei celei viclene, sub jugul morții prin nebunie şi greşeală, sfâtu- 

indu-se să vindece neamul omenesc, a venit într-un pântece fecioresc, ascun- 
zându-Se de toate oștirile cerești şi aruncând în neştiință taberele potrivnice. 
lar când El, Cel nestricăcios, a îmbrăcat trupul stricăcios, a făcut nestrică- 
cios trupul care era sub moarte, arătând prin aceasta prefigurarea nemuririi 
în trupul lui Adam cel mort pe care l-a îmbrăcat, prefigurare prin care au fost 
desființate cele ce erau supuse stricăciunii. A predat învățături preacurate prin 
Evanghelie, care e vestirea Împărăției Lui; Evanghelie prin care am învățat 
să ne ducem viaţa potrivit Împărăției; Evanghelie prin care au fost rupte lan- 
țurile diavolului, ca din moarte să dobândim nemurirea şi din nepricepere, 
trezvie. Acesta care S-a făcut om e Fiul lui Dumnezeu Domnul, Care a luat 
asupra Sa prin golire [kenoză] neamul muritor al lui Adam cu toate ale sale. 
Cel ce este veşnic vine om la naştere; El, Care este Dumnezeu, Care a fost 
ştiut dinainte de profeţi, e propovăduit de apostoli, e prăznuit de îngeri şi 
slăvit de Tatăl a toate. 

A fost răstignit pentru noi, iar Crucea Lui e viaţa, tăria şi mântuirea noastră; 
ea este taina cea ascunsă, bucuria nespusă, prin care tot neamul omenesc care 
o poartă mereu nu poate fi despărțit de Dumnezeu; ea este tăria iubită şi de 
Dumnezeu nedespărţită, care nu poate fi rostită cum se cuvine de aceste buze; 
odinioară era ascunsă, dar acum taina ei se deschide, pentru că se arată cre- 
dincioșilor nu cum apare, ci cum este. Aceasta e crucea în care ne slăvim ca 
să fim slăviţi, prin care credincioşii desăvârșiţi care o iau se desfac de tot ce 
poate fi simţit sau văzut ca de un lucru care de fapt nu există. 

Voi, care vă socotiți puternici, cereți de aici puterea voastră, faceți-vă surde 
urechile voastre văzute, orbiţi-vă ochii voştri din afară, ca să cunoaşteţi voia 
lui Hristos şi taina eliberării voastre. Bărbaţi şi femei sfinte, care vă slăviți 
în Domnul, ascultați omul dinăuntru. 

După ce ne-a învățat şi a încheiat legământ cu noi şi ne-a unit cu Sine, 
după ce a pătimit venind la iad, Domnul nostru a prădat tot pământul şi firea 
morţii a subjugat-o vieții. Văzându-L pogorând însufleţit la iad, moartea 
nădăjduia din greşeală că are să-i fie de mâncare ca de obicei. Văzând însă 
în El podoaba dumnezeirii, a strigat cu glas, zicând: „Cine e Acesta care a 
îmbrăcat omul subjugat mie şi m-a biruit? Cine e Acesta care smulge de la 
pieire timpul vândut mie? Cine e Acesta care a îmbrăcat pământ, dar este 
cer? Cine e Acesta născut în stricăciune, dar Care e nestricăcios? Cine e 
Acesta scutit de legile mele? Cine e Acest prădător al celor ale mele? Cine e 
Cel ce se luptă cu puterea de foc a morţii şi biruie întunericul? Ce este 
această nouă slavă în această privelişte? Cine este cel ce mă împiedică să fac 
ce doresc? Cine e acest mort nou fără păcat? Cine e acesta care orbeşte întu- 
nericul cu înmulțită strălucire şi nu mă lasă să-i stăpânesc pe cei ai mei, ci 
trage la cer sufletele care mi-au fost date? Ce este această slavă, care împie- 

dică trupul să se facă stricăcios? Cine e acesta, pe care nu-l pot apuca? Ce 
este slava aceasta, pe care n-o pot scruta cei ce sunt împrejur? Vai! că departe 
de El şi de ai Lui trebuie să fug, căci nu le pot pricinui vreo vătămare! 
Pentru că acesta e Hristos Cel răstignit, prin Care cele ce stăteau la stânga 
au ajuns să stea la dreapta, cele ce erau jos s-au făcut ca cele de sus și cele 
ce erau înapoi au fost aşezate înainte, pentru că El Însuşi a înviat din morți, 
a călcat în picioare iadul, a omorât moartea cu moartea şi înviind a treia zi a 
mulțumit Tatălui, zicând: 

«Îţi mulțumesc, Tatăl Meu, dar nu cu buzele acestea, care sunt strânse, nici 
cu limba trupească, din care ies adevăr și minciună, nici cu cuvântul care 
iese cu un meşteşug pământesc, ci Îţi mulțumesc cu acel glas, Împărate, care 
înțelege prin Tine toate, care nu iese din vreun organ trupesc, nici nu se lo- 
vește de urechi trupeşti, care nu e în lume, nici nu rămâne pe pământ, ci prin 
glasul acela al Duhului Care e în noi, Care doar cu Tine, Tată, vorbește, pe 
Tine Te iubește, pe Tine Te slăveşte şi prin Care și tot corul sfinţilor desă- 
vârşiţi Te strigă, Tată, susținător, ajutor, că Tu eşti toate şi toate sunt în Tine. 
toate cele ce sunt ale Tale sunt, nu ale altuia, că Tu eşti în vecii vecilor. Amin.» 
După ce M-am rugat, spune lisus, cum ştiţi şi vedeţi, Mă voi sui la Tatăl.” 

Aşadar, păstorul trebuie să-i înveţe [pe credincioşi] această învăţătură de 
inițiere în Taine, ca să ştie de Cine anume se fac părtași în Sfintele Taine și pe 
Cine Îi pomenesc prin Euharistie. lar după cele mai sus-zise să continue aşa: 

— Aşadar, întrucât și noi fugind la El am învăţat că doar El poate să le 
dăruiască, să cerem de la EI cele pe care El Însuşi a zis că ni le va da nouă: 
cele pe care nici ochiul nu le-a văzut, nici urechea nu le-a auzit, nici la inima 
omului nu s-au suit, pe care le-a pregătit celor care-l. iubesc pe El, cum au 
spus Moise şi alți oameni sfinţi [cf. 7 Co 2, 9]. Aşadar, întrucât în El ne-am 
pus nădejdea, Lui să-l dăm slavă, Căruia I se cuvin cinstea şi puterea în 
vecii vecilor. 

Poporul să zică: 

— Amin. 

Iar după ce poporul a învăţat iniţierea în Taine, să fie adusă Euharistia. 
Dar această iniţiere în Taine Îmystagogia] să nu fie rostită în toată vremea. 
ci numai la Paște, sâmbăta, duminica şi de Arătare şi de Cincizecime. 


Cum se cuvine să fie prezbiterul 


XXIX. Cel care urmează să fie hirotonit prezbiter să aibă mărturie de la 
toată mulţimea [poporului] potrivit celor spuse mai sus, ca să fie priceput în 
citiri, umil, sărac, neiubitor de arginți, dăruit cu totul neputincioșilor care 
trebuie slujiți, încercat, curat şi fără prihană, să fi fost orfanilor ca un tată 

şi să fi slujit săracilor, să nu fi fost zăbavnic în frecventarea bisericii, să fi 
excelat în cucernicie în toate, să fi fost blând, ca astfel să fie socotit vrednic 
în toate să i se descopere de Dumnezeu cele de folos şi de cuviință, ca să fie 
vrednic şi de darul vindecării. 


Hirotonia prezbiterului 


XXX. Hirotonia prezbiterului să se facă în acest fel: să-l aducă toată ceata 
preoțească, şi episcopul să-şi pună mâna pe capul lui, atingându-l şi ținându-l 
şi prezbiterii. Şi episcopul să înceapă să zică aşa: 


Rugăciunea punerii mâinilor peste prezbiter 


— Dumnezeule, Tatăl Domnului nostru lisus Hristos, Cel ce eşti negrăit 
şi strălucit, Cel fâră început și fâră sfârşit, Doamne, Cel ce ai rânduit şi pus 
hotar de jur-împrejur la toate şi ai hotărât cu sfat o rânduială celor făcute de 
Tine, auzi-ne pe noi şi întoarce-Te spre slujitorul Tău acesta şi-i dă lui duhul 
harului, al sfatului şi mărinimiei, duh de prezbiterie care nu îmbătrâneşte, 
nici nu piere, duh de iubire şi mustrare ca să ajute şi să conducă poporul Tău 
cu fapta, în frică, cu inimă curată, în sfințenie, în podoabă, în înțelepciune, 
sub lucrarea Duhului Tău şi pronia Ta, Doamne, așa cum atunci când ai privit 
spre poporul Tău ales i-ai poruncit lui Moise să aleagă prezbiteri, pe care i-ai 
umplut cu Duhul Tău, pe care l-ai dat slujitorilor Tăi. Şi acum, Doamne, dă 
acestuia Duhul Tău deplin, pe care l-ai dat celor ce au fost învățați de Tine şi 
tuturor celor ce au crezut cu adevărat prin ei, şi fă-l vrednic ca, plin de înţe- 
lepciunea Ta şi de tainele Tale ascunse, să conducă poporul Tău în stră- 
lucirea unei inimi curate şi adevărate, slăvind, binecuvântând, înălțând, mul- 
țumind şi dând slavă ziua şi noaptea Numelui Tău sfânt şi slăvit, ostenindu-se 
în veselie şi răbdare, ca să fie vas al Duhului Tău Sfânt, având şi purtând în 
toată vremea crucea Unuia-Născut Fiului Tău, Domnul nostru lisus Hristos, 
prin Care ȚȚie slavă şi putere se cuvin, împreună cu Duhul Sfânt în toți vecii 
vecilor. 

Poporul să zică: 

— Amin. 

Atât preoții, cât şi poporul să-i dea pacea cu sărutare sfântă. 


Datoriile prezbiterului 


XXXI. După ce a fost hirotonit, să stăruie lângă altar zăbovind aici cu os- 
teneală în rugăciune fără întrerupere. Uneori să se odihnească singur în vreo 
casă, scutit de la cele ce îi revin în lăcaşul Domnului, dar fără să înceteze ori 
să scoată vreunul din ceasurile hotărâte pentru rugăciune. 

Să postească tot anul trei zile pe săptămână, pe de o parte, ca să sporească 
cu mintea, iar apoi, după puterile lui, ca să nu fie răpit de vreun duh, ci toate 
să le lucreze cu fapta. 

Dacă prezbiterului sau episcopului i se va descoperi să vorbească, să vor- 
bească, altfel să nu întrerupă, nici să nesocotească lucrul său. 

Dacă i se va descoperi prezbiterului să-şi viziteze sălaşurile lui şi să spună 
acolo un cuvânt, să se ducă acolo şi să implore şi aici în rugăciune pe Dum- 
nezeu. Să spună cele ce i se vor descoperi să spună, purtând mereu povara 
Celui ce a fost răstignit pentru el și rugându-se pentru tot poporul. 

Prezbiterul sau episcopul să nu se îngrijească de hrană şi îmbrăcăminte. 
Căci Dumnezeu poartă de grijă de el prin cei pe care-i ştie El. Dacă, după ce 
a primit de la cineva hrană sau îmbrăcăminte, i se spune să primească şi de 
la altul, să-i fie de ajuns să primească de la acesta atât cât se cuvine şi cât îi 
este de trebuinţă, nu însă pentru prisosință. 

Prezbiterul să se arate întotdeauna neclintit în ce priveşte exactitatea cre- 
dinţei, căci o astfel de credință cere Dumnezeu. Să scruteze inima fiecăruia, 
ca nu cumva să-l înstrăineze de harul lui Dumnezeu o răutate ascunsă şi tăi- 
nuită înăuntru. 

Să nu îngăduie să crească neghină în grâul bun, ci să o smulgă şi să-l reteze 
pe cel ce o aruncă în el. Întunericul să nu acopere lumina lui. Să înveţe în 
toată vremea pe toți credincioşii să-și săvârșească alergarea ca ziua, căci fiii 
luminii nu umblă niciodată în întuneric. 

Învățătura prezbiterului să fie potrivită, liniştită şi măsurată, amestecată cu 
frică şi cutremur. De acelaşi fel să fie şi învățătura episcopului. Învăţând să 
nu rostească lucruri deşarte, ci cele pe care cei ce le ascultă le vor păzi de 
îndată de ce le aud. 

Prezbiterul să țină minte cele pe care le învaţă, căci în ziua Domnului i se 
cere să dea mărturie poporului de cele pe care le-a grăit, ca să fie vădiţi cei 
ce nu le-au ascultat; căci va sta înaintea slavei lui Dumnezeu spunând cele 
pe care le-a învățat altora. De aceea aşa să înveţe, ca să nu piară. Să se roage 
pentru cei care ascultă, ca Domnul să le dea înțelegerea duhovnicească a 
cunoaşterii şi adevărului. Să nu arunce mărgăritarele degeaba înaintea porci- 
lor, ci să-i caute pe cei vrednici, pe cei care au auzit şi au făcut cuvântul, ca 
nu cumva, dacă acesta nu va da roade în ei şi va pieri, să dea socoteală de 
aruncarea lui; nici să nu arate câinilor cele sfinte [cf. Mt 7, 6]. Să vadă care 
sunt semnele celor care ascultă cuvântul şi fac roade bune. Dar în toate jude- 
cata să o lase fără grijă episcopului. 

Să nu fie nepăsător sau dispreţuitor în a-i învăța pe cei ce fac fapte bune. 
Să observe în ei semnele, judecându-i duhovniceşte din suspine, plâns, stri- 

gâte înflăcărate, din tăcere, din întristare, din răbdare, din neîngrijirea capului. 
Să-l preocupe şi neliniştească mai mult plânsul şi geamătul. 

Faptele lor sunt privegherea, asceza, postul, liniştea, rugăciunea neîncetată, 
meditaţia, credința, umilinţa, iubirea de oameni, munca, osteneala, iubirea, 
supunerea, bunătatea, modestia şi orice faptă a luminii. 

Jar semnele celor ce nu fac roada vieţii sunt moleșeala, desfătarea de 
odihnă, rotirea ochilor încoace şi încolo, neascultarea, vociferarea, încrânce- 
narea, neliniştea şi rătăcirea. Faptele lor sunt lăcomia, necumpătarea, mânia, 
necredinta, râsul deşert şi nelatimp, debandada, nepăsarea, hărmălaia, neru- 
şinarea, iubirea de câştig, pofta de arginți, invidia, mulțumirea de sine, beţia, 
rostirea opiniilor, vorbăria, iubirea de slavă şi toată întunecimea. 

Să discearnă cauzele lor, iar celor vrednici să le vorbească, dar pe cei care 
nu primesc cuvântul să nu-i oprească. Căci cei care aruncă în pământ seminţe 
fără rod vor secera necazuri. 

Prezbiterul să treacă, aşa cum se cuvine şi e îndatorat, pe la casele bolna- 
vilor împreună cu diaconul şi să-i viziteze; să se gândească şi să le spună 
cele ce le sunt de cuviinţă şi de folos, mai cu seamă celor credincioşi. Să 
îndemne ca bolnavilor săraci să li se dea ajutor de către Biserică, pentru ca 
cei ce vor face milostenie să intre în bucuria Domnului. 

Pe cei ce au fost de curând învăţaţi să-i întărească prin cuvinte profetice şi 
evanghelice în cuvântul învăţăturii. 

Să nu-și neglijeze rugăciunile, căci aşa face lucrul arhanghelilor. Și să ştie 
că Dumnezeu nu S-a îndurat defel de îngerii care s-au ticăloşit. 

Să postească şi, dacă-i e de folos, să guste vin din pahar şi să-i fie de 
ajuns cât va socoti că-i este de folos, ca nu cumva să ia spre vătămare băutura 
care e spre sănătate. În boală să mănânce legume și peşte şi să se plece spre 
lucrul său. 

În toate preoții să se arate credincioşilor ca model al lucrării de sfințire. 

Prezbiterul să aducă laude şi mulțumiri în acelaşi fel ca episcopul. 


Lauda prezbiterului 


XXXII. Prezbiterii să spună lauda zilnică în biserică, fiecare la timpul rân- 
duit lui în acest fel: 


Lauda obştească zilnică 


Preotul: 

— Harul Domnului nostru să fie cu voi cu toți. 
Poporul: 

— Şi cu duhul tău. 

Preotul: 

— Lăudaţi pe Domnul. 

Poporul: 

— Vrednic şi drept lucru este. 

Preotul: 

— Pe Tine, Tatăl nestricăciunii, slobozitorul sufletelor noastre, întăritorul 
sfaturilor, păzitorul inimilor noastre, Tu care ai luminat inimile noastre și ai 
desființat întunericul minţii noastre prin știința care este întru Tine, Care ai 
desființat rătăcirea și prin poruncile Tale l-ai făcut pe om să treacă la nemurire 
Şi l-ai căutat pe cel care pierea, pe Tine noi, slujitorii şi poporul, Te lăudăm. 

Poporul: 

— Pe Tine Te lăudăm... 

Preotul: 

— Te lăudăm pe Tine, Doamne, pe Care Te laudă neîncetat slăvirile nea- 
muţite ale arhanghelilor lăudători, cântările slavelor, psalmodiile stăpâniilor, 
pe Tine Te lăudăm, Doamne, Care ai trimis sfatul Tău, Cuvântul Tău, înţe- 
lepciunea Ta, lucrarea Ta, Care a fost cu Tine mai înainte de veci, Cuvânt 
necreat din Necreat, Care la sfârşitul vremilor S-a arătat întrupat, S-a făcut 
om ca să-i slobozească pe oameni, pe Fiul Tău iubit, lisus Hristos, Care ne-a 
eliberat din jugul robiei. De aceea şi noi, slujitorii Tăi, deprinşi acum împre- 
ună cu poporul Te lăudăm. 

Poporul: 

— Pe Tine Te lăudăm... 

Preotul: 

— Întreită laudă Îţi facem din inimile noastre, Doamne, dăruitorul vieţii. 
Care cercetezi sufletele săracilor şi nu eşti nepăsător faţă de duhul celor 
înspăimântați, ajutătorul celor prigoniţi, ajutorul celor înviforaţi pe mare. 
slobozitorul celor chinuiţi, hrănitorul celor înfometați, răzbunătorul celor 
năpăstuiţi, iubitorul celor credincioși, tovarășul sfinţilor, sălașul celor curaţi, 
primitorul celor ce Te cheamă în adevăr, ocrotitorul văduvelor, slobozitorul 
orfanilor, Care dai dreaptă cârmuire Bisericii Tale, în care ai așezat mesele 
de pomenire a morţilor, slujirile și ospeţele credincioşilor, împărtăşirea 
Duhului, darurile harului și virtuțile, pe Tine Te lăudăm neîncetat în toată 
vremea în inimile noastre, zugrăvind în noi icoana Împărăției Tale pentru 
Tine şi pentru Fiul Tău iubit, lisus Hristos, prin Care Ție slavă şi stăpânire 
se cuvin, împreună cu Duhul Sfânt, în vecii vechilor. Amin. 

Poporul: 

— Amin. 

Iar de spune cineva cuvinte profetice, va avea plată. 

La miezul nopții ceata preoțească deosebi şi cei mai desăvârşiți în popor 
să aducă laude; căci în acel ceas înviind, Domnul nostru a prăznuit cu laude 
pe Tatăl. 

Vedeți, fii ai luminii, că cine crede în cuvintele Domnului umblă aşa cum 
a umblat în lume Însuşi Domnul, ca să fie acolo unde e şi El. 


Despre diaconi 


XXXIII. Să fie rânduit diacon cel care a fost ales potrivit celor spuse mai 
înainte, dacă are o viaţă bună, dacă e curat, dacă a fost ales pentru curăția 
şi ferirea lui de momeli. Dacă nu, să fie măcar unul unit în căsătorie cu o 
singură femeie. Să aibă mărturia tuturor credincioşilor că n-a fost prins în 
negustoriile lumii, că nu ştie vreun meșteşug [care să-l depărteze de lucrurile 
cucerniciei]. lar de a avut soţie sau dacă are copii, fiii lui să înveţe să cin- 
stească cucernicia. Ei înşişi să sc arată curaţi ca unii care se cade să placă în 
slujire Bisericii. Biserica să le poarte de grijă, ca şi ei să se dedice exerciţiului 
legii și slujirii. 

Ce trebuie să facă în Biserică diaconul 


XXXIV. lar slujirea lui să fie aşa: mai întâi să urmeze cele poruncite de 
episcop deîndată ce i-au fost anunţate; să fie şi sfâtuitorului întregului cler şi 
ca o taină/simbol a întregii Biserici. Să slujească bolnavilor şi pelerinilor, să 
ajute văduvele, să fie ca un tată al orfanilor, să umble prin casele nevoia- 
şilor, ca nu cumva să cadă cineva în strâmtorare sau să fie chinuit de boală 
ori nenorocire. Să umble pe la casele catehumenilor ca să-i întărească pe 
șovăielnici şi să-i înveţe pe cei neştiutori. Să îmbrace şi gătească bărbaţii care 
au murit, să îngroape pe pelerini, să fie conducătorul celor ce au ieşit din 
casele lor sau au fost alungaţi în surghiun; să înştiințeze Biserica de cei ce 
sunt în lipsuri; să nu tulbure pe episcop, ci doar duminica să-i aducă aminte 
toate ca să fie înștiințat și el de toate. 

Să fie vigilent în timpul adunării şi să umble prin biserică uitându-se să nu 
se găsească în ea cineva fălos, batjocoritor, iscoditor sau vorbind în deşert, 
el să-l mustre în văzul şi auzul tuturor şi să-l arunce afară pe cel ce merită 
pedeapsă, ca să se sfiască şi ceilalți. Dacă mai sus-zisul îl roagă să-i îngăduie 
să se cuminece, să-i lase această mângâiere. Dar dacă stăruie în greşeala lui 
sau în neorânduiala lui, să-i spună despre el episcopului şi să fie îndepărtat 
şapte zile, după care să fie chemat, ca să nu fie răpit [de alte credințe]. Dacă 
venind stăruie totuşi în păcatul lui, să fie despărțit [de Biserică] până ce se 
va căi cu adevărat, își va veni în fire şi se va ruga să fie primit. 

Dacă diaconul e într-un oraş de pe țărmul mării, să umble și prin locurile 
de pe țărm să vadă dacă nu cumva e acolo cineva mort într-un naufragiu, şi 

să-l îmbrace şi îngroape, de asemenea să cerceteze în locul de găzduire dacă 
nu cumva se află acolo cineva bolnav, sărac sau mort şi să dea de știre Bise- 
ricii despre ei, ca să le poarte de grijă cum se cuvine fiecăruia. Să-i spele pe 
cei paralizaţi şi respingători, ca să răsufle şi ei întrucâtva uşuraţi de bolile lor. 
Și prin Biserică să dea fiecăruia cele ce i se cuvin. 

Intr-o Biserică să fie doisprezece prezbiteri, şapte diaconi, patru ipodiaconi 
[citeţi] şi trei văduve care au întâietatea şederii. 

Acela dintre diaconi care are o faimă mai mare prin sârguință și slujire, să 
fie ales primitor al pelerinilor. 

Să rămână aici în locul de găzduire care e în biserică îmbrăcat în haină albă 
şi purtând pe umăr doar orarul. În toate să fie ca un ochi al Bisericii făcând 
cunoscut cu frică în ce fel este el un exemplu de cucernicie pentru popor. 
Şi să strige aşa: 


Strigările/ectenia diaconului 


XXXV. — Să ne sculăm. 

Fiecare să-şi ştie locul său. 

Catehumenii să plece. 

Vedeți să nu fie cineva necurat, cineva nepăsător. 

Sus ochii inimilor voastre. 

Îngerii ne văd. 

Vedeţi: cine nu crede să plece. 

Să ne rugăm într-un gând. 

Să nu fie cineva adulter, cineva mânios. 

Să rugăm pe Domnul Dumnezeul şi Mântuitorul nostru lisus Hristos. 

Iar când prezbiterul sau episcopul încep rugăciunea, poporul să se roage şi 
să-şi plece genunchii, iar diaconul să zică aşa: 

— Să ne rugăm pentru pacea care vine din cer, ca Domnul să facă pace cu 
îndurarea Sa. 

Să ne rugăm pentru credința noastră, ca Domnul să ne dea până la capăt 
credinţa care este întru El. 

Să ne rugăm pentru înțelegere şi unire în cuget, ca Domnul să ne ţină duhul 
într-un singur cuget. 

Să ne rugăm pentru răbdare, ca Domnul să ne dea până la sfârşit răbdare 
în toate necazurile. 

Să ne rugăm pentru apostoli, ca Domnul să ne dea să-l fim plăcuţi Lui, aşa 
cum I-au fost plăcuți şi ei şi să ne facă vrednici de moştenirea lor. 

Să ne rugăm pentru profeţi, ca Domnul să ne numere împreună cu ei. 

Să ne rugăm pentru mărturisitori, ca Domnul să ne dea să ne sfârșim viața 
în acelaşi cuget cu ei. 

Să ne rugăm pentru episcop, ca Domnul să-l păzească în credinţă întru 
lungime de zile, ca, dreapta cale croind cuvântului adevărului, să conducă 
Biserica în curăţie şi fără prihană. 

Să ne rugăm pentru prezbiteri, ca Domnul să nu ia de la ei duhul prezbite- 
riei, ci să le dăruiască până la sfârşit sârguinţă şi cucernicie. 

Să ne rugăm pentru diaconi, ca Domnul să le dea să alerge alergare desăvâr- 
şită, să săvârşească sfinţenie şi să-şi aducă aminte de ostenelile şi iubirea lor. 

Să ne rugăm pentru prezbitere/bătrâne [văduve], ca Domnul să audă rugă- 
ciunile lor şi să păzească desăvârşit inimile lor în duhul harului şi să ajute 
osteneala lor. 

Să ne rugăm pentru ipodiaconi, citeţi şi diaconiţe, ca Dumnezeu să le dea 
să-şi primească plata în răbdare. 

Să ne rugăm pentru credincioşii din lume, ca Domnul să le dea să păzească 
în chip desăvârșit credința. 

Să ne rugăm pentru catehumeni, ca Domnul să le dea să se facă vrednici 
de baia iertării şi să-i sfinţească cu pecetea sfințeniei. 

Să ne rugăm pentru împărăție, ca Domnul să-i dea pace. 

Să ne rugăm pentru preaînalții stăpânitori, ca Domnul să le dea înțelegere 
și frica Sa. 

Să ne rugăm pentru toată lumea, ca Domnul să mângâie pe fiecare dându-i 
cele de cuviință. 

Să ne rugăm pentru cei ce călătoresc pe mare şi pe uscat, ca Domnul să-i 
îndrepteze cu dreapta milostivirii Sale. 

Să ne rugăm pentru cei ce suferă prigonire, ca Domnul să le dea răbdare și 
ştiinţă şi să le dea osteneală desăvârşită. 

Să ne rugăm pentru cei adormiţi care s-au dus din Biserica noastră, ca 
Domnul să le dea loc de odihnă. 

Să ne rugăm pentru cei în cădere [de la credință], ca Domnul să nu-și 
aducă aminte de neroziile lor şi să-şi domolească de la ei amenințările Lui. 

Noi toţi care avem nevoie de rugăciuni să ne rugăm ca Domnul să ne 
ocrotească şi păzească în duh de blândețe. 

Să ne rugăm şi să-l cerem Domnului să primească rugăciunile noastre. 

lar când s-au isprăvit strigările făcute de diacon, episcopul să facă semn 
cu mâna, iar diaconul să zică: 

— Să ne ridicăm în Duhul Sfânt ca, înțelepțiți fiind acum, să creştem în 
harul Lui slăvindu-ne în Numele Lui şi zidiţi pe temelia apostolilor, şi ru- 
gându-ne să cerem Domnului să primească rugăciunile noastre cu bunăvoință. 

După care episcopul să încheie. 

Poporul să zică: 

— Amin. 

Datoriile diaconului în Biserică 


XXXVI. Diaconul să fie astfel încât să se arate având frică, sfială, modestie 
şi purtare desăvârşită în înflăcărarea duhului. 

Să se uite cu atenţie la cei ce intră în lăcaşul sfânt, cine sunt aceia, ca să 
discearnă dacă sunt miei sau mai degrabă lupi, iar după o cercetare să-l ducă 
înăuntru pe cel vrednic, ca să nu se întâmple să intre vreo iscoadă şi să fie 
atacată libertatea Bisericii, iar tot păcatul să cadă asupra capului său. 

Dacă vine cineva la adunare târziu, fie când se încheie lauda aurorei, fie 
când se aduce jertfa [euharistică], să rămână afară, oricine ar fi, şi diaconul 
să nu-l ducă înăuntru, căci aceasta e o preînchipuire a Judecăţii viitoare, şi 
nu cumva hărmălaia care se face cu intrarea lui să fie pricină de împrăştiere 
pentru cei ce se roagă. Așadar, cel ce vine și găsește închisă ușa să nu bată 
din motivele mai sus-zise. 

lar după ce lauda începută s-a isprăvit, credinciosul sau credincioasa să 
intre, iar diaconul să strige: 

— Să ne rugăm peste jertfă şi peste laudă, ca Domnul să înscrie cererea 
noastră în cartea vieţii şi Dumnezeul veacului să-şi aducă aminte de noi în 
sălaşurile Lui luminoase şi sfinte. 

Pentru fratele care a venit târziu să ne rugăm, ca Domnul să-i dea sârguință 
şi osteneală, să dezlege de la el orice legătură a lumii acesteia și să-i dea 
voinţa iubirii, dragoste şi nădejde. 

În acelaşi fel să strige diaconul pentru sora ori diaconiţa care au venit târziu 
şi au rămas afară, ca tot poporul să se roage pentru ele. Căci atunci când dia- 
conul îi pomenește şi strigă astfel pe cei zişi mai înainte, sârguinţa sporeşte 
şi legătura iubirii se întăreşte, iar cel nepăsător sau leneş e mustrat. 


Alte datorii ale diaconului 


XXXVII. Dacă vreo femeie suferă siluire de la un bărbat, diaconul să cer- 
ceteze întocmai dacă e credincioasă, dacă a suferit cu adevărat o siluire şi 
dacă cel care a siluit-o nu e cumva ibovnicul ei. Şi, dacă va cunoaște că fe- 
meii i s-a întâmplat într-adevăr acest lucru şi că plânge din pricina siluirii pe 
care a suferit-o, să aducă la cunoştinţă aceasta urechilor episcopului, ca să 
arate că ea ține întru totul de comuniunea Bisericii. Dar pe siluitor, dacă e 
credincios, diaconul să nu-l ducă în biserică pentru cuminecare, chiar dacă 
face pocăință; iar dacă e catehumen şi face pocăință, să fie botezat şi primit 
la cuminecare. 

Diaconul să-i catehizeze pe cei ce fac pocăință şi să-i ducă la prezbiteri 
sau la episcop, ca să fie învățați şi să se îmbibe de cunoaştere. 

Dacă diaconul nu-şi poate îndeplini cele ce ţin de rânduiala diaconiei, să 
stăruie măcar în rugăciune şi drept osteneală să socotească cererea, medita- 

rea, iubirea, calea, plânsul şi să aibă înaintea ochilor frica, şi se va numi fiu 
al luminii. 


Hirotonia diaconului 


XXXVII. Hirotonia diaconului să se facă aşa: doar episcopul să pună mâna 
asupra lui, căci nu e hirotonit pentru preoţie, ci pentru slujirea episcopului şi 
a Bisericii. Şi episcopul să se roage asupra diaconului aşa: 


Rugăciunea punerii mâinilor peste diacon 


— Dumnezeule, Care ai zidit şi ai împodobit prin cuvânt toate, Care Te 
odihneşti în lumile curate, Care prin profeții Tăi ne-ai slujit viața veşnică şi 
ne-ai luminat cu lumina cunoașterii, Dumnezeule, Făcătorul celor mari şi 
Pricinuitorul a toată slava, Tatăl Domnului nostru Iisus Hristos, pe Care L-ai 
trimis să împlinească voia Ta ca să slobozească tot neamul omenesc, şi nouă 
ne-ai rostit şi arătat Mintea Ta, Înţelepciunea Ta, Cercetarea Ta, pe Fiul Tău 
iubit, lisus Hristos, Domnul luminii, Domnul domnilor şi Dumnezeul dumne- 
zeilor, trimite Duhul harului şi al sârguinței peste slujitorul Tău acesta, ca să 
i se dea râvnă, tihnă, mărinimie şi puterea de a fi plăcut Ţie. Fă-l, Doamne, 
lucrător legiuit fâră ruşinare, blând, iubitor al orfanilor, iubitor al celor ce 
cinstesc evlavia, iubitor al văduvelor, înflăcărat cu duhul, iubitor de fapte 
bune. Luminează-l, Doamne, pe cel pe care l-ai iubit şi l-ai ales spre a sluji 
Bisericii Tale şi a aduce cu sfinţenie în locașul Tău sfânt cele ce-Ţi sunt 
aduse de moştenirea arhieriei Tale, ca slujind el fără prihană, curat, sfânt şi 
cu cuget nepătat, să se facă vrednic de acest mare şi înalt cin prin voința Ta şi 
să Te laude neîncetat prin Fiul Tău Unul-Născut lisus Hristos Domnul nostru, 
prin Care Ţie se cuvine slavă şi stăpânire în vecii vecilor. 

Poporul: 

— Amin. 


Despre mărturisitori 


XXXIX. Cine dă mărturie şi mărturisire că a fost în lanţuri, în temniţă şi în 
chinuri pentru Numele lui Dumnezeu să nu i se pună din această pricină 
mâna peste el pentru diaconie, nici pentru prezbiterie. Căci are cinstea cleru- 
lui, întrucât prin mărturisire a fost ocrotit de mâna lui Dumnezeu. Dar dacă e 
rânduit episcop, să se învrednicească şi de punerea mâinilor. 

Dacă e însă un mărturisitor care n-a fost chemat la judecată înaintea stă- 
pânitorilor, nici n-a fost chinuit în lanţuri, ci doar a mărturisit credinţa, să se 
învrednicească de punerea mâinii, căci primeşte rugăciunea clerului. Să nu 
repete însă şi să se roage asupra lui toate cuvintele, dar când e înaintat mai 
apoi păstor [episcop], să primească lucrul [hirotoniei]. 

Despre văduve 


XL. Să fie rânduită văduvă cea care e aleasă, care a rămas multă vreme fără 
bărbat şi a fost de multe ori îndemnată de oameni să se mărite cu un alt 
bărbat, dar din pricina credinței n-a vrut nicidecum să se alipească de un alt 
bărbat. Altfel nu trebuie să fie aleasă, ci să fie probată la timp dacă a fost 
cucemică, dacă pe cei pe care i-a născut i-a crescut în sfințenie, dacă nu i-a 
învățat deloc înţelepciunea lumii, dacă i-a format în dragostea legii sfinte şi 
a Bisericii, dacă i-a iubit şi cinstit pe pelerini, dacă a fost sârguincioasă în 
rugăciune, dacă s-a arătat umilă, dacă i-a ajutat cu bucurie pe cei necăjiţi, 
dacă s-a descoperit sfinţilor despre ea, dacă nu i-a neglijat pe sfinţi, ci le-a 
slujit după puteri, dacă e în stare să poarte şi să ducă acest jug. Să fie 
rugându-se neîncetat și desăvârşită în toate, arzând în duhul, având ochii 
inimii deschişi spre toate. Să fie tot timpul bună, iubind simplitatea, neavând 
nimic în lumea aceasta, ci luând şi purtând necontenit crucea care depărtează 
tot răul, stăruind zi şi noapte la altar, făcându-şi lucrarea cu veselie şi în 
ascuns. Dacă are una sau două tovarăşe într-un gând în Numele Meu, şi Eu 
voi fi între ele. Să fie desăvârşită în Domnul, ca una cercetată de Duhul. 
Cele ce i se arată să le facă cu frică şi sârguinţă. Să îndemne femeile neas- 
cultătoare, să le înveţe pe cele neştiutoare, să le întoarcă pe cele rele, să le 
înveţe să fie sfioase şi să caute pe diaconiţe. Pe cele ce intră să le facă să știe 
cum şi în ce fel trebuie să fie, pe cele ce rămân afară să le îndemne. Să dea 
cu răbdare sfat celor care ascultă despre cele bune. Cu cele neascultătoare 
după trei mustrări să nu mai vorbească. Să le sprijine pe cele ce doresc să fie 
în feciorie şi curăție. Pe cele ce se arată dimpotrivă să le dojenească cu mă- 
sură şi liniştit. Pe cele ce vorbesc lucruri de prisos şi zadarnice să le mustre 
deoparte, iar dacă nu ascultă, să mai ia cu sine o femeie mai înaintată în vârstă 
sau să aducă la cunoştinţa urechilor episcopului. În biserică să tacă, să fie 
sârguincioasă în rugăciune, să viziteze bolnavele în fiecare duminică, adu- 
când cu ea unul sau doi diaconi şi să le ajute. Dacă are ceva, să-l cheltuiască 
pe săraci şi credincioşi. Dacă nu are, trebuie să fie ajutată de Biserică. Nimic 
să nu lucreze în chip lumesc, ca pentru a fi pusă la încercare. 

Să săvârşească faptele Duhului, să stăruie în rugăciuni şi postiri, să nu 
cerceteze nimic adânc şi să primească ce îi trimite Dumnezeu. Să nu se mai 
ocupe de copii, ci să-i predea Bisericii ca, petrecând în casa lui Dumnezeu, 
să se facă în stare de slujirea preoţiei. Rugăciunile ei vor fi primite la Dum- 
nezeu şi vor fi o jertfă de ardere de tot la altarul lui Dumnezeu. Căci cele ce 
au slujit cu cinste vor fi slăvite de arhangheli. Dar cele care sunt neînfrânate, 
vorbăreţe, curioase, furioase, beţive, necinstite sau iubind cu înflăcărare des- 
fătările, chipurile sufletelor lor care stau înaintea Tatălui luminii, vor pieri şi 

vor fi duse să locuiască în întuneric. Căci atunci când faptele lor văzute se 
înalță sus, le împing uşor în adânc ca, după schimbarea şi pieirea lumii aces- 
teia, înseși chipurile sufletelor să se ridice ca mărturie împotriva lor şi să le 
împiedice să privească în sus. Căci chipul sufletului fiecăruia stă în faţa lui 
Dumnezeu înainte de întemeierea lumii. De aceea să fie aleasă cea care poate 
să meargă înainte cu cupe sfinte, căci aşa sunt cei doisprezece bătrâni/prez- 
biteri care laudă pe Tatăl Meu în ceruri, care laudă pe Tatăl Meu în ceruri, 
care primesc rugăciunile oricărui suflet curat şi aduc Celui Preaînalt bună- 
mireasmă (cf. Ap 5, 8]. 


Aşezarea văduvei 


XLI. Rânduirea văduvei să se facă în acest fel: rugându-se ea la intrarea 
altarului şi privind în jos, episcopul să zică încet, dar totuşi astfel încât preoții 
să poată auzi: 


Rugăciunea de aşezare a văduvelor care au întâietate la şedere 


— Dumnezeule sfinte şi preaînalt, Care priveşti spre cele umile, Care ai 
ales pe cei slabi şi pe cei tari în putere, Care ai făcut de cinste şi cele dispre- 
tuite, trimite, Doamne, duhul puterii Tale peste slujnica Ta aceasta şi întă- 
reşte-o cu adevărul Tău, ca, împlinind porunca Ta şi ostenind în locaşul Tău 
cel sfânt, să-Ţi fie vas de cinste şi să Te slăvească în ziua în care vei slăvi pe 
săracii Tăi, Doamne. Dă-i ei puterea de a săvârşi cu bucurie cele rânduite de 
Tine drept regula slujnicei Tale. Dă-i, Doamne, duh de umilinţă, tărie, răb- 
dare și bunătate, ca luând jugul Tău cu bucurie nespusă să îndure ostenelile. 
Aşa, Doamne Dumnezeule, Care ştii neputința noastră, fă-o pe slujnica Ta 
aceasta spre slava casei Tale, spre zidire şi preînchipuire strălucită; întăreşte-o, 
Dumnezeule, sfinţeşte-o, învaţ-o şi mângâi-o, că binecuvântată şi slăvită e 
Împărăția Ta, Dumnezeule Tată, şi Ție se cuvine slava, Unului-Născut Fiului 
Tău, Dumnezeul nostru lisus Hristos, şi Duhului Tău Sfânt, bun închinat, de 
viață făcător şi de-o-ființă, acum şi înainte de veci şi din generaţie în generație 
şi în vecii vecilor. Amin. 

Poporul: 

— Amin. 


Datoriile văduvei 


XLII. După ce a fost aşezată astfel, văduva să nu se mai îngrijească de 
nimic, ci să fie singuratică şi să se ocupe în singurătate de rugăciunile cucer- 
niciei; căci temeiul sfinţeniei vieţii pentru văduvă e în singurătate, aşa încât 
pe nimeni altui să nu iubească decât pe Dumnezeul dumnezeilor, Tatăl care 
este în ceruri. 

Să aducă laude noaptea şi dis-de-dimineaţă în afara ceasurilor cunoscute. 

Dacă e la sorocul ei lunar, să rămână în templu, dar să nu se apropie de 
altar, nu ca şi cum ar fi întinată, ci pentru cinstea altarului; iar după ce a postit 
şi s-a spălat, să stăruie. Dar în zilele Cincizecimii să nu postească. lar la 
praznicul Paştelui să dea săracilor din ce are, să se spele și aşa să se roage. 

Când aduce mulțumiri şi laude, dacă are fecioare prietene într-un cuget, 
va fi foarte bine dacă se vor ruga cu ea răspunzând: Amin. Altfel să se roage 
singură deosebi, fie în biserică, fie acasă, dar mai cu seamă la miezul nopții. 

Timpurile în care trebuie să aducă laude sunt sâmbăta, duminica, de Paște, 
de Epifanie şi de Cincizecime. În restul timpului să mulțumească cu umilință 
în psalmi, cântări şi meditare și să se ostenească muncind. Căci Cel Prea- 
înalt le va sfinţi şi va ierta păcatele reproşate şi neștiința lor. Tatăl Meu ce- 
resc le va mângâia şi va lumina feţele lor care vor străluci de slavă în ziua 
răsplătirii ca fețele sfinţilor Mei. 


Laudele văduvelor 


XLIII. Aceste laude să fie săvârșite de văduve în tihnă: 


Lauda de noapte a văduvelor 


— Sfinte, sfinte fără prihană, Care-i ai sălașul în lumină, Dumnezeul lui 
Avraam, Isaac şi lacob, Dumnezeul lui Enoh şi David, al lui Ilie şi Elisei, al 
lui Moise şi Iosua, al profeților şi al celorlalţi care au vestit în adevăr Numele 
Tău, Dumnezeul apostolilor, Dumnezeule Care cu sfaturile Tale îndrepți 
toate şi binecuvântezi pe cei ce se încred în Tine cu tot dragul, pe Tine Te 
laudă sufletul meu cu puterile duhului tăriei mele, pe Tine Te laudă inima 
mea, Doamne, laudă puterea Ta în toată vremea, Te laudă pe Tine, Doamne. 
toată tăria mea, căci dacă vrei voi fi a Ta, Dumnezeule, Dumnezeul săraci- 
lor, că Tu ești ajutorul celor mici, Care priveşti spre cei umiliţi, Care eşti 
ajutorul celor slabi; ajută-mă, Doamne, căci prin harul Tău ai binevoit să fiu 
slujnica Ta, pentru că nume mare mi-ai dat mie, ca să mă numesc creștină. 
Tu, Care m-ai slobozit din robie, ca să slujesc Dumnezeului puternic în veac 
şi să Te laud fără să fiu făcută de ruşine pe Tine, Care vezi toate. Aşa, 
Doamne Dumnezeule, întărește în mine inima mea, până ce se va desăvârși 
în Duhul Sfânt. Dă-ne tinerețe spre zidirea sfintei Tale Biserici. Fiule, Cu- 
vânt şi Minte a Tatălui, Hristoase, Care ai venit pentru mântuirea neamului 
omenesc, Care ai pătimit, ai fost îngropat şi ai fost slăvit de Cel ce Te-a tri- 
mis, întoarce-Te şi ajută-ne, Doamne, drepte fă gândurile noastre în credința 
întărită a Duhului, siăveşte Numele Tău în noi, pentru că în Tatăl Tău, în 
Tine şi în Duhul Sfânt e nădejdea noastră în vecii vecilor. 

Şi să spună împreună cu cele ce sunt cu ea: 
— Amin. 
[ar lauda aurorei să o facă aşa: 


Lauda aurorei a văduvelor care au întâietate în şedere 


— Pe Tine, Dumnezeule în veac, îndreptătorul sufletelor noastre, Ziditorul 
luminii, comoara vieţii, Care eşti desfătat de laudele şi rugăciunile sfinților, 
iubitorule al milei, îndurate, bunule, Împărate a toate şi Domnul Dumnezeul 
nostru, pe Tine Te laudă duhul meu, trimițând neîncetat spre Tine glasul 
slujnicei Tale, Doamne, care Te roagă să desăvârşești în slujnica Ta duhul 
sfatului, al cucerniciei şi cunoaşterii drepte. Te laud, Doamne, Care ai nimicit 
de la sărăcia noastră toată tulburarea, ura, mânia, toată dihonia și obiceiul 
cel rău. Tu eşti Cel ce, luând-o înainte, ai schimbat gândul minţii mele, ca 
să-Ți slujesc numai Ţie, Dumnezeule, Care ai împodobit sfânta Biserică cu 
felurite slujiri. Tu, Care depărtezi de la slujnica Ta orice îndoială, frică, 
neputinţă şi îndrepți gândurile celor care-Ţi slujesc Ție cu gândire dreaptă. 
Te laud, Dumnezeule, Care m-ai luminat cu lumina ştiinţei Tale prin Fiul Tău 
Unul-Născut, Domnul nostru lisus Hristos, prin Care Ţie se cuvine slava şi 
stăpânirea în vecii vecilor. Amin. 

Şi împreună cu cele care o însoțesc să zică: 

— Amin. 


Despre ipodiaconi 


XLIV. În acelaşi chip să fie rânduit ipodiacon cel ce e curat, rugându-se 
peste el episcopul. lar în ziua de duminică, în auzul întregului popor, epis- 
copul să zică peste el aşa: 

— Tu (N), slujeşte şi ascultă cu frică de Dumnezeu evanghelia, cultivă-ți 
în sfințenie cunoașterea de tine însuţi, păzeşte curăția, vieţuieşte ascetic, pri- 
veşte, auzi şi ascultă în umilință şi nu neglija rugăciunile şi posturile, ca 
Domnul să Te facă mulțumit şi vrednic de un cin mai înalt decât acesta. 

Toţi preoții să zică: 

— Fie! Fie! Fie! 


Despre citej 


XLV. Să fie aşezat citeţ cine e curat, blând, umil, înțelept şi foarte iscusit, 
învățat el însuşi şi în stare să înveţe pe alţii, cu bună ținere de minte şi ve- 
ghetor, ca să fie în stare să fie ridicat la o treaptă şi mai înaltă. Mai întâi însă 
într-o zi de duminică să i se dea o carte în văzul poporului. Să nu se pună 
mâna peste el, ci să audă de la episcop acestea: 

— Tu (N), pe care Te-a chemat Hristos să fii slujitorul cuvintelor Lui, 
poartă de grijă şi sileşte-te să te arăţi încercat în canonul acesta și într-o 
treaptă mai mare chiar decât aceasta înaintea Domnului nostru lisus Hristos, 
ca să-Ți dea pentru acestea o plată mai bună în sălaşurile Lui cele veșnice. 

Iar preoții să spună: 

— Fie! Fie! Fie! 


Despre cei feciorelnici 


XLVI. Cel feciorelnic, bărbat sau femeie, nu e așezat de oameni, nici nu e 
hirotonit, ci se deosebeşte el însuşi prin voința sa, luând numele de feciorel- 
nic/fecioară. Să nu se pună deci mâinile peste el pentru feciorie, fiindcă 
aceasta e o stare a voinţei lui. 

Este necesar însă ca feciorelnicii să fie strici omorându-şi trupul, dar fără 
a-i atinge sănătatea, și să petreacă zi de zi în posturi şi rugăciuni cu plâns şi 
lacrimi, aşteptând în toată vremea ieșirea din trup şi să se silească gândindu-se 
zi de zi că vor muri. Să nu se dedea mâniei, nici neînfrânării, beţiei ori vor- 
birii prosteşti, nici ocupaţiilor sau împrăştierilor lumești, ci ca unii răstigniți 
mereu să-și aibă inimile înălțate sus cu toată umilinţa şi podoaba conştiinţei, 
în meditarea cărților sfinte, în gânduri credincioase şi într-o ușurare bună, ca 
atunci când se roagă să fie auziți în cele pe care le cer pentru credincioșii 
care vor să le poarte de grijă, şi să nu respingă aceasta, ca prin ei să li se dea 
partea vieții. Să fie întăriți în iubire, în bunătate şi în harul adevărat şi desă- 
vârşit. Să fie stăruitori în mângâieri şi să-i ușureze pe apropiații lor; să-i 
instruiască şi înveţe pe cei proaspăt făcuţi credincioşi; să-i îndrume pe tineri 
cu ştiinţă, înțelepciune și bunătate, arătându-se întrei ei ca pilde de sfințenie 
în toate faptele bune. 

Aşa să facă şi fecioarele. 

Apoi să vorbească și lucreze cu rânduială, cu har şi ştiinţă, ca să fie cu 
adevărat sarea pământului [Mt 5, 13]. 

Fecioarele să-şi acopere capul în biserică ascunzându-şi măcar părul. 

Toţi să le aibă în cinste, ca şi celelalte care vor să le urmeze exemplul. 


Despre harismatici 


XLVII. Dacă se arată în popor cineva având darul vindecării sau al ştiinţei 
sau el limbilor, să nu se pună mâinile peste el, întrucât lucrarea lor e deja 


arătată. Dar să li se arate cinstire. 


Sfârşitul primei cărți a lui Clement. 

Cartea a II-a a lui Clement 


Poruncile, canoanele şi hotărârile pe care le prescris Domnul nostru 
lisus Hristos cu privire la cinul celor ce urmează să se boteze 


Despre cei ce vin să asculte cuvântul 


I. Cei ce vin prima dată să asculte cuvântul, înainte de a intra în ceata 
obștii, să fie duşi mai întâi la învăţători acasă şi arătându-li-se toată sârguința 
să se cerceteze toată pricina [venirii lor], ca astfel învățătorii să cunoască de 
ce au venit şi cu ce voință. Iar dacă au venit cu voinţă şi cu dorinţă bune, să 
fie instruiți cu râvnă. 

Cei care-i aduc să fie înaintați în vârstă, credincioşi şi cunoscuţi Bisericii, 
şi să dea mărturie despre ei că sunt în stare să asculte [cuvântul]. 

Să se cerceteze şi despre năravurile şi viața celor ce vin, dacă sunt necer- 
tăreţi, liniștiți, umili, nevorbitori de lucruri zadarnice sau dacă sunt dispreţu- 
itori, grăitori de lucruri ruşinoase, puşi pe glume, înşelători şi stârnind râsul. 
Pe lângă asta să se cerceteze dacă cineva dintre ei are sau nu soţie. Şi dacă 
are concubină, să fie povăţuit cu sârg şi râvnă şi să fie rugat cu bunătate 
să-și îndrepte cusururile. 

Episcopul să se îngrijească de el în Domnul, povăţuindu-l cu îndemnurile 
profeților care-l duc la curăţie, iar dacă înaintează să-l îmbibe atunci atât cu 
învățături apostolice, cât şi mai apoi cu cele evanghelice şi cu întreg cuvântul 
învățăturii, iar dacă e socotit vrednic, să fie botezat; şi dacă e socotit atât de 
vrednic să asculte cele ascunse, să le audă separat, în cazul în care înaintează 
într-adevăr şi în ascuns. 

Celui ce doreşte să se căsătorească să nu i se pună nici o piedică, ca nu cum- 
va să fie prins în laţ de Satana prin desfrânare. Dar să lege căsătorie cu o fe- 
meie credincioasă creştină, din neam de creştini, care să-şi poată păstra băr- 
batul în credință; [şi să facă asta] cu porunca şi purtarea de grijă a episcopului. 

Venind la audiere cuvântului, să fie întrebat şi dacă e sclav sau om liber şi, 
dacă e slavul unui bărbat credincios şi stăpânul îl lasă, să asculte [cuvântul]. 
Şi dacă stăpânul nu e credincios şi nu-l lasă, să fie rugat să-l lase. Iar dacă 
stăpânul spune cu adevărat că sclavul vrea să se facă creştin din ură față de 
stăpânii lui, un astfel de sclav să fie respins. Dacă însă nu poate fi dovedită 
nicicum ura sclavului pe stăpân şi sclavul acela vrea să se facă creştin, să fie 
primit să asculte. Sclavul care nu primeşte mărturie de la un stăpân creştin 
să fie respins. 

Orice soţie să fie învățată să placă bărbatului ei în frica lui Dumnezeu. 
Dacă fiecare din ei vor voi să păstreze înfrânarea din motive de evlavie, îşi 
vor avea răsplata lor. 

Cine nu e legat prin căsătorie să nu desfrâneze, ci să lege o căsătorie legiu- 
ită. Dacă dorește să rămână așa, să rămână în Domnul. 

Cine e chinuit de demon, să nu asculte cuvânt de la povăţuitor, până ce nu 
se curățeşte. Căci, până ce e pradă unui duh material, mintea nu primeşte un 
cuvânt nematerial şi sfânt. Dar după ce s-a curăţit, să fie învățat prin cuvânt. 


Cine să fie primit catehumen şi cine nu 


II. Adultera şi adulterul sau beţivul sau plăsmuitorul sau turnătorul de idoli 
sau măscăriciul sau vizitiul sau luptătorul [gladiatorul] sau boxerul sau 
antrenorul luptătorilor sau vânătorul de fiare în public sau preotul idolilor sau 
păzitorul lor nu trebuie primiţi. 

De va voi cineva dintre aceștia să se facă credincios, trebuie ca înainte să 
se lase de lucrurile de acest fel, iar după ce-şi va fi mărturisit cu zel credința 
și va fi fost botezat, să fie primit şi să se cuminece. Dacă însă refuză să se 
lase, să fie îndepărtat. 

E foarte bine dacă învățătorul copiilor în literatura profană se lasă de me- 
seria sa; dar dacă n-are altă meserie cu care să-și câştige cele necesare vieții, 
să se aibă îngăduinţă faţă de cl. 

Dacă cineva e soldat sau într-o magistratură, să fic învăţat să nu oprime. 
să nu omoare, să nu răpească, să nu se mânie, să nu se aprindă, nici să vată- 
me pe cineva, ci să fie mulţumit cu leafa care i se dă. lar cei ce vor să fie 
botezați în Domnul, să renunţe cu totul la armată şi magistratură: altfel să nu 
fie primiţi. 

Dacă un catehumen sau credincios vrea să se facă soldat, să renunţe la acest 
fel de gând, altfel să fie respins ca unul care prin planul său disprețuiește pe 
Dumnezeu şi, punând mai prejos cele duhovniceşti, fuge mai degrabă în trup. 
nesocotind credinţa. 

Adulterul, sau desfrânatul, sau beţivul, dacă încetează acest fel de răutăți, pot 
fi primiţi şi, după ce înaintează, pot să fie chiar şi botezați; altfel să fie respinşi. 

Dacă concubina cuiva, și care e slujnică, vrea să mărturisească credința, 
să fie primită să asculte [cuvântul], numai să-şi ia copilul și să plece de la 
stăpânul ei, sau să se lege cu el în căsătorie; iar după ce a primit botezul, să 
se facă părtașă de cuminecarea Euharistiei; altfel să fie respinsă. 

Cel vinovat de lucruri infamante, ghicitorul, magul sau necromantul să fie 
socotiți întinaţi şi nici măcar să nu vină la judecată. Descântătorul, astrologul, 
tălmăcitorul viselor, prezicătorul, instigatorul poporului, cititorul în stele şi 
profetul idolilor sau să se lase de unele ca acestea, şi apoi să fie exorcizați şi 
botezați, sau altfel să fie îndepărtați. 

Cine are concubină să o repudieze și să lege o căsătorie legitimă, şi așa să 
asculte cuvântul catehezei. 

Despre catehumen 


III. Cine e povăţuit ca un catehumen ascultând cu toată sârguința predania 
Evangheliei, să nu fie instruit mai puţin de trei ani. Dar dacă doreşte și cere 
să primească [mai devreme] Botezul, să fie botezat. 

Şi cine a fost blând, umil, sârguincios, râvnitor, stăruind pe lângă cel care-l 
învață, în osteneli, în privegheri, în mărturisire, în supunere şi rugăciuni, şi 
vrea să fie botezat [mai devreme], să fie botezat; căci nu trebuie să fie judecat 
intervalul de timp, ci voinţa credinței. 


Bărbaţii şi femeile în biserică 


IV. Când tace povățuitorul, catehumenii să se roage separat de credincioși 
şi să iasă, ca astfel credincioşii să înveţe în timp ce prezbiterul sau diaconul 
citeşte Noul Testament sau Evangheliile. 

Femeile credincioase să stea în biserică separat, şi separat să stea şi femeile 
catehumene, despărțite de femeile credincioase, şi atât unele, cât şi celelalte să 
stea separat de bărbaţi. Şi fetele să stea separat, fiecare la locul şi în rândul ei. 

Bărbaţii să stea în partea dreaptă, iar femeile în partea stângă. Fecioarele 
credincioase să ocupe primul loc, iar după ele catehumenele care doresc să 
se dedice fecioriei. 

După rugăciune catehumenii să-şi dea unul altuia pacea, bărbații bărbaţilor 
şi femeile femeilor. 

Fiecare femeie să-şi acopere capul şi părul. Femeile să se arate serioase şi 
cuviincioase în podoaba lor şi să nu se împodobească cu cosiţe împletite sau 
pietre scumpe, ca să nu-i ațâțe pe tinerii care sunt în biserică. Astfel în bise- 
rică femeile să stea cuviincios şi înțelept; altfel să fie sfătuite de văduvele 
care au întâietatea şederii şi, dacă stăruie în îndrăzneală, să fie mustrate de 
episcop. 

V. Episcopul sau prezbiterul, după ce s-a rugat, să-şi pună mâinile peste 
catehumeni şi să rostească peste ei rugăciunea punerii mâinilor: 


Rugăciunea peste catehumeni 


— Dumnezeule, Cel ce trimiţi tunetele şi pregăteşti fulgerele, Care ai zidit 
cerul şi ai întărit pământul, Care luminezi pe credincioşi şi întorci pe cei ră- 
tăciți, care i-ai dat pe cei morţi înapoi vieţii şi nădejde celor fără de nădejde, 
Care ai slobozit lumea din rătăcire prin pogorârea Unuia-Născut Fiului Tău 
lisus Hristos, auzi-ne pe noi, Doamne, şi dă sufletelor acestora înțelegere, 
deplinătate, credință neîndoielnică şi cunoaşterea adevărului, ca să ajungă la 
o treaptă mai înaltă decât aceasta pentru sfânt Numele Tău şi al iubitului Tău 

Fiu lisus Hristos, prin Care Ţie se cuvine slava şi stăpânirea, împreună cu 
Duhul Sfânt, acum şi pururea şi în toţi vecii vecilor. Amin. 

Şi isprăvindu-se acestea, să le dea drumul. 

lar dacă cineva, fiind doar catehumen, e prins şi condamnat la chinuri 
pentru Numele Meu și aleargă în grabă să primească botezul, păstorul să nu 
şovăie, ci să-i dea botezul. Iar dacă e omorât în chip violent înainte de a 


primi botezul, să nu fie nedumerit, căci s-a îndreptăţit, întrucât a fost botezat 
în sângele său. 


Despre cei aleşi 


VI. Când sunt aleși în chip individual cei ce urmează să primească baia 
[botezului], să fie cercetaţi și întrebaţi înainte în ce fel s-au purtat când au 
fost catehizaţi, dacă au cinstit pe văduve, au cercetat pe cei bolnavi, au um- 
blat în toată umilinţa și iubirea, dacă s-au arătat râvnitori în faptele bune. Să 
se aducă despre ei și mărturia celor care i-au adus. 

Şi în fiecare zi după ce au ascultat Evanghelia să se pună mâinile peste ei. 

lar din ziua în care sunt aleși să fie exorcizaţi. Și să fie botezați în zilele 
Paştelui. Aşadar, când se apropie acele zile, episcopul să-i exorcizeze pe fie- 
care în parte, ca să aibă convingerea că fiecare e curat. Căci dacă se întâmpla 
să nu fie cineva curat ori să fie posedat de un duh necurat, va fi dat pe faţă 
de însuși acest duh necurat. 

Astfel cine e găsit constrâns de acest impediment. să fie mustrat și dojenit 
ca unul care n-a ascultat cu credinţă cuvântul învățăturilor şi al îndemnului. 
întrucât duhul rău şi străin a rămas în el. 

Cei ce urmează să primească botezul să fie învăţaţi să se spele și să-și 
şteargă capul doar în ziua a cincea a ultimei săptămâni. 

Dar dacă o femeie suferă de obişnuita scurgere, să-şi ia o altă zi mai îna- 
inte ca să se spele şi şteargă. 

Şi să postească în ziua a şasea [vinerea] şi sâmbăta. 

VII. lar sâmbăta episcopul să-i adune pe cei ce urmează să primească baia 
[botezului], şi diaconul să strige poruncindu-le să-şi plece genunchii. Şi după 
ce se face linişte să-și pună mâna peste ei şi să zică exorcizându-i: 


Exorcismul dinaintea Botezului 


— Dumnezeul cerurilor, Dumnezeul luminilor, Dumnezeul arhanghelilor 
care sunt sub puterea Ta, Dumnezeul îngerilor care sunt sub stăpânirea Ta, 
Împăratul slavei lor şi domnilor, Dumnezeul sfinţilor, Tatăl Domnului nostru 
lisus Hristos, Cel ce ai slobozit sufletele ținute de moarte, Cel ce pe omul 
care era strâns de jur-împrejur şi țintuit de întuneric l-ai luminat prin ţintui- 

rea de cruce a pătimirii Unuia-Născut al Tău, Cel ce ai dezlegat funiile noastre 
şi ai depărtat de la noi orice povară, care ai alungat de la noi orice război al 
Satanei; Fiule şi Cuvântul lui Dumnezeu Cel ce prin moartea Ta ne-ai făcut 
nemuritori, prin slava Ta ne-ai preaslăvit, prin pătimirea Ta ai dezlegat toate 
lanţurile vinovăţiilor noastre, prin crucea Ta ai purtat blestemul nelegiuirilor 
noastre şi prin învierea Ta i-ai învăţat pe oameni să se facă din oameni 
dumnezei; Tu, Care ai luat asupra Ta nenorocirea noastră, Tu ne-ai croit nouă 
cale spre cer şi pe noi cei stricaţi ne-ai schimbat în nestricăcioși, auzi-mă, 
Doamne, când strig către Tine cu mâhnire şi cu frică. Doamne, Dumnezeule 
şi Tată al Domnului nostru lisus Hristos, înaintea căruia stau sfintele puteri 
ale arhanghelilor și nenumăratele oştiri ale heruvimilor, domniilor şi serafi- 
milor; vălul Tău e lumina şi înaintea feței Tale arde foc, tronul slavei Tale e 
negrăit şi de nepovestit sunt sălașurile desfâtărilor Tale, pe care le-ai gătit 
sfinţilor Tăi, ale căror veşmânt şi comori sunt văzute doar de Tine şi de sfinții 
Tăi îngeri. Toate tremură înaintea Ta şi Te laudă; înfăţişarea Ta înspăimântă 
munţii, iar Numele Tău când e rostit rupe adâncul. Pe Tine Te acoperă ceru- 
rile care se cuprind în mâna Ta, de Tine tremură pământul şi adâncul, marea 
şi balaurii care sunt în ea freamătă, iar fiara răpitoare se sfieşte de Tine 
tremurând. Dc frica Ta se topesc munții şi tăriile pământului, de puterea Ta 
tremură şi se înspăimântă viforul iernii, furtuna lui mânioasă păzeşte pentru 
Tine hotarele puse ei; focul răzbunării nu trece niciodată peste porunca care 
i-a fost dată, ci îşi încetează urgia la porunca Ta, toată făptura înalţă la Tine 
geamătul naşterii poruncit ei până la timpul care-i este hotărât să dăinuie. De 
Tine fuge orice fire şi făptură potrivnică, prin Tine e subjugată toată oștirea 
potrivnică şi diavolul cade la pământ, şarpele e călcat în picioare şi balaurul 
e omorât. Neamurile care s-au mărturisit Ție au fost luminate şi întărite prin 
Tine, Doamne. Prin Tine se descoperă viața, nădejdea se întărește, credința 
se face mai tare și vestitorul vestește vesel. Prin Tine cele stricăcioase au fost 
desființate şi a fost aşezată nestricăciunea. Omul a fost plăsmuit din pământ 
de mâinile Tale, dar după ce a crezut în Tine nu mai e pământ. 

Prin Numele Tău, Doamne, Dumnezeule atotputernic, şi al Fiului Tău iubit, 
lisus Hristos, îi exorcizez pe aceştia: alungă de la sufletele robilor Tăi aceştia 
orice boală şi neputinţă, orice poticneală și necredinţă, orice îndoială, orice 
dispreţ, orice duh necurat, orice lucrare vrăjitorească și aducătoare de moarte 
care e pe pământ, cu foc, cu întuneric, cu miros greu, cu farmec şi poftă 
desfrânată, cu pofta semeaţă de aur și pofta nebună de argint. Aşa, Doamne 
Dumnezeule, fie să înceteze de la robii Tăi aceştia care au fost numiţi întru 
Tine toate armele Satanei, vrăjitoria, descântecele, cinstirea idolilor, ghici- 
tul, astrologia, necromanţia, ghicitul în stele, momelile patimilor, pofta celor 
ruşinoase, chinul, pofta de argint, beţia, adulterul, desfrâul, dezmăţul, îndrăz- 

neala, sfada, mânia, dezordinea, ticăloşia și bănuiala cea rea. Așa, Doamne, 
auzi-mă şi suflă peste robi Tăi aceştia duhul păcii, ca păziți de Tine să aducă 
prin Tine roada credinței, virtuţii, înțelepciunii, curăţiei, ascezei, răbdării, 
nădejdii, înțelegerii, modestiei şi laudei, căci ai Tăi slujitori sunt chemaţi în 
Numele lui lisus Hristos când se vor boteza în Treime, în Numele Tatălui şi al 
Fiului și al Duhului Sfânt, martori fiind îngerii Tăi, slavele, domniile şi toată 
oștirea cerească. Doamne, Care ești pricina vieţii noastre şi a acelora, păzeşte 
inimile lor, Dumnezeule, că puternic şi slăvit eşti în toți vecii vecilor. 

Şi tot poporul şi preoții să zică: 

— Amin. Fie. Fie. Fie. 

Dacă în timp ce episcopul rosteşte acest exorcism, cineva e agitat și, scu- 
lându-se dintr-odată plânge, strigă, face spume, scrâşneşte din dinţi, se uită 
cu obrăznicie, se ridică pe neaşteptate sau iese mânat de o pornire năprasnică, 
dacă e cineva așa, acesta să fie ascuns de diacon, ca să nu facă tulburare cât 
timp vorbeşte episcopul. Şi cel ce a fost aşa să fie exorcizat de preoţi până se 
curăță şi atunci să fie botezat. 

lar după ce preotul i-a exorcizat pe cei care au fost aduşi sau pe cel ce a 
fost găsit necurat, să sufle spre ei, să-i însemneze pe frunte, la nări, la piept, 
la urechi şi așa să-i pună în rânduială. 


Celebrarea Botezului 


VIII. lar în cele patruzeci de zile ale postului Paștelui, poporul să rămână 
în biserică priveghind, rugându-se, ascultând Scripturile, imnele și cuvintele 
învățăturii. 

Iar în ultima sâmbătă să privegheze noaptea când sunt exorcizaţi catehu- 
menii, până la miezul nopții acelei sâmbetc. Şi cei ce urmează să primească 
botezul să nu aducă nimic cu ei, afară de o pâine pentru Euharistie. 

Şi să fie botezați în acest fel venind la ape care trebuie să fie curate şi 
curgătoare; mai întâi copiii, apoi bărbaţii şi la sfârşit femeile. Dacă vrea 
cineva să depună votul fecioriei, acela să fie botezat primul de episcop. 
Când sunt botezate, femeile să-şi dezlege părul. Toţi copiii care pot să dea 
răspunsul la botez să răspundă repetând cuvintele după preot; iar dacă nu 
pot, să răspundă pentru ei părinții lor sau cineva din familia lor. 

lar când, după răspuns, cei care se botează coboară în ape, să vadă epis- 
copul să nu poarte vreun bărbat inel sau o femeie podoabă făcută din aur, 
căci nimănui nu-i e îngăduit să aibă pe trup ceva străin când e în apă, ci să 
dea tot ce are celor aproape de el. 

Pentru că trebuie însemnați cu untdelemn spre ungere, episcopul să se 
roage peste acela [untdelemn] şi să mulțumească şi să mai exorcizeze încă 

unul pentru exorcismul catehumenilor. lar pe cel care e exorcizat diaconul 
să-l aducă şi lângă el să stea un prezbiter. Cine stă lângă untdelemnul peste 
care se face rugăciunea de mulțumire să stea în partea dreaptă, iar cine stă 
lângă cel care este exorcizat să stea în partea stângă. 

Luând [episcopul] pe fiecare din cei care urmează să se boteze şi care se 
întorc spre apus, să spună: 

— Zi: „Mă lepăd/dezertez de tine, Satană, şi de toată slujirea ta, de pom- 
pele tale, de poftele şi de toate lucrurile tale”, iar după ce a spus și a mărturisit 
acestea, să fie uns cu untdelemn exorcizat, iar când îl unge să spună: 

— Te ung cu acest untdelemn spre slobozirea de tot duhul rău şi necurat 
şi de orice rău. 

Apoi să-l întoarcă spre răsărit și să-i spună: 

— Zi: „Mă supun Ţie, Părinte, Fiule şi Duhule Sfinte, de Care tremură şi se 
înfricoşează toată firea. Dă-mi să fac toate cele plăcute Ţie şi fără prihană.” 

După care episcopul îl dă prezbiterului, care trebuie să-l boteze. Cei ce se 
botează să stea în apă goi. Şi când cel ce se botează coboară, şi diaconul să 
coboare în același fel. Aşadar, când cel ce se botează a coborât în apă, cel 
care-l botează punându-și mâna pe el să zică aşa: „Crezi în Dumnezeu Tatăl 
Atoateţiitorul?”, iar el să răspundă: „Cred.” Şi numaidecât să-l boteze prima 
dată. Apoi preotul să zică: „Crezi în Hristos lisus, Fiul lui Dumnezeu Care a 
venit din Tatăl, Care e de la început cu Tatăl, Care S-a născut din Fecioara 
Maria prin Duhul Sfânt, a fost răstignit sub Ponţiu Pilat, a murit, S-a sculat a 
treia zi înviind din morţi, S-a înălțat la cer, şade de-a dreapta Tatălui şi va 
veni să judece viii şi morţii?”, iar după ce acela răspunde: „Cred”, să-l boteze 
a doua oară. După care să zică: „Crezi în Duhul Sfânt şi în sfânta Biserică”?”, 
iar cel ce se botează să spună: „Cred”, şi să-l boteze a treia oară. 

După care, când iese din apă, prezbiterul să-l ungă cu untdelemnul peste 
care s-a rostit multumirea zicând: „Te ung cu untdelemn în Numele lui lisus 
Hristos.” 

Femeile să fie unse de văduvele care au întâietate de şedere, în timp ce 
prezbiterul rosteşte peste ele [aceste cuvinte]. De asemenea, în timpul săvâr- 
şirii botezului aceleaşi văduve să țină femeile sub o perdea trasă, în timp 
ce episcopul rostește cuvintele mărturisiri, la fel şi când rosteşte cuvintele 
lepădării. 

Invocarea Duhului Sfânt şi Mirungerea 


IX. lar după ce s-au adunat împreună în biserică, episcopul să-şi pună 
mâinile peste ei şi să zică rostind asupra lor: 

— Doamne, Dumnezeule, Care prin iubitul Tău Fiu lisus Hristos i-ai um- 
plut pe sfinții Tăi apostoli de Duhul Tău Cel Sfânt, Cel ce prin Acelaşi Duh 

Sfânt ai dat profeților Tăi să grăiască, Cel ce prin baia nașterii din nou i-ai 
învrednicit şi pe robii Tăi să dobândească iertarea păcatelor şi ai şters de la 
ei toată întunecimea rătăcirii şi întunericul necredinței, fā-i vrednici prin 
iubirea Ta de oameni să se umple de Duhul Tău Cel Sfânt, dându-le harul 
Tău, ca să-Ți slujească în adevăr Ţie, Dumnezeule, după bună-plăcerea Ta și 
să împlinească cu sfințenie poruncile Tale, ca făcând ei în toată vremea cele 
ce sunt voia Ta să intre în corturile Tale veşnice prin Tine și prin iubitul Tău 
Fiu lisus Hristos, prin Care Ție slavă şi stăpânire se cuvin împreună cu Duhul 
Sfânt în vecii vecilor. 

Şi turnând untdelemn şi punând mâna peste capul lui să zică: 

— Ungându-te, te ung în Dumnezeul atotputernic, în Hristos lisus şi în 
Duhul Sfânt, ca să fii lucrător cu credinţă desăvârşită şi vas plăcut Lui! 

Şi însemnându-l pe frunte să-i dea pacea, zicând: 

— Dumnezeul celor umiliți să fie cu tine!, iar cel însemnat să răspundă; 

— Şi cu duhul tău. 

Și aşa să facă cu fiecare. 


Cuminecarea 


X. După care [cel botezat şi uns] să se roage împreună cu toată adunarea. 

Ofranda să fie adusă de diacon, iar episcopul să mulţumească. 

Pâinea se aduce ofrandă ca preînchipuire [/ypos] a Trupului Meu, iar paha- 
rul cu vin amestecat cu apă pentru a însemna sângele şi apa băii [botezului]. 
ca şi omul dinăuntru, care e duhovnicesc, să dobândească cele asemănătoare, 
ca şi trupul. 

Toţi să primească potrivit celor spuse mai sus din Euharistia adusă ofrandă, 
zicând: 

— Amin. 

Diaconii să facă să zboare de jur-împrejur [evantaie]. Şi, cum s-a zis mai 
sus, cel ce dă cuminecătura să zică: 

— Trupul lui lisus Hristos, Duh Sfânt, spre sănătatea sufletului și a trupului. 

Iar cel care o primeşte să răspundă: 

— Amin. 

Cine varsă din pahar îşi pregăteşte judecată; la fel cine vede și tace fără 
să-l mustre, oricine ar fi el. 

Cei ce primesc Euharistia să fie îndemnați de preoţi să facă fapte bune, să 
iubească pelerinii şi să-l arate lui Dumnezeu slujirea prin post şi prin toată 
fapta bună. 

Să fie învățați și dogma învierii trupurilor, căci înainte de a primi Botezul 
nimeni nu trebuie să cunoască cuvântul despre înviere. Aceasta e o stare 

nouă care are un nume nou, pe care nu-l ştie nimeni decât cel ce o primeşte 
(Euharistia]. 

Diaconul să nu dea cuminecătura euharistică prezbiterului, ci să descopere 
discul şi prezbiterul însuşi să o ia. Diaconul să împartă cu mâna cuminecătura 
poporului. 

În lipsa unui prezbiter şi în caz de necesitate urgentă, să boteze diaconul. 

XI. Dacă primeşte cineva un dar, pe care trebuie să-l ducă unei văduve sau 
femei sărace sau altcuiva care se îndeletniceşte tot timpul cu treburi biseri- 
cești, să-l dea chiar în ziua aceea; iar dacă-l duce a doua zi dimineaţă, să 
adauge ceva din ale sale şi aşa să dea darul acela sporit, căci pâinea săracului 
a zăbovit la el o zi. 

In ziua a cincea [joia] a ultimei săptămâni [dinainte]a Paştelui să se aducă 
ofrandă Pâinea şi Paharul [euharistice), şi atunci vine Însuși Cel ce a pătimit 
pentru ceea ce a adus. 

Să se aducă în biserică un sfeșnic de diacon care spune: 

— Harul Domnului nostru cu voi cu toți!, iar tot poporul să răspundă: 

— Şi cu duhul tău! 

Copiii mici să zică psalmi duhovniceşti şi cântări la aprinderea sfeşnicului, 
iar tot poporul să răspundă psalmodind „Aliluia”. 

Dar nimeni să nu-şi plece genunchii până ce nu va înceta cel ce vorbeşte. 
La fel şi dacă se face o citire sau se rosteşte un cuvânt de învățătură. Aşadar, 
când se rostește Numele Domnului sau celelalte, cum s-a amintit mai sus, 
nimeni să nu se încline intrând târându-se. 

XII. Dezlegarea Paştelui să se facă la miezul nopții care urmează sâmbetei. 

În cele cincizeci de zile care urmează nimeni să nu postească, nici să-şi 
plece genunchii, căci acelea sunt zile de linişte şi veselie. 

Cei apăsați de munci grele să se întremeze întrucâtva în aceste cincizeci 
de zile şi în fiecare duminică. 

Înainte de aducerea jertfei episcopul să spună în chip potrivit cele ce tre- 
buie spuse la această ofrandă, în timp ce aceia care o primesc îmbrăcaţi în 
alb să spună la rândul lor „Aliluia”. 


La agape 


XIII. La cină sau la ospăț cei ce sunt aproape de păstor [episcop] să ia ceva 
ca pentru binecuvântare, dar catehumenul să nu primească. 

Cine e dintr-o familie sau rudă cu învățătorul de literatură profană să nu-i 
îngăduie aceluia să se laude cu el, nici să nu mănânce cu el pe motivul rude- 
niei sau al unei alte potriviri, ca nu cumva să trădeze lupului cele ce sunt de 
nespus şi să-şi ia asupra lui judecată. 

Cei chemaţi cu episcopul la casa unui bărbat credincios să mănânce cu 
măsură şi cu discernământ şi să nu bea până la beţie ori să mănânce până la 
necumpătare, ca să nu stârnească râsul celui ce stă lângă el sau să facă mâh- 
nire casei care i-a chemat. Mai degrabă aşa să intre în casa celui ce l-a che- 
mat, încât cel ce a făcut chemarea să ceară ca unor sfinți să intre în casa lui; 
căci ați auzit că voi sunteți sarea pământului [Mt 5, 13). 

Cei care mănâncă să mănânce din plin, dar aşa încât cele rămase să rămână 
de prisos atât vouă, cât şi celor la care cel ce v-a chemat vrea să trimită soco- 
tind mâncarea care a prisosit ca rămasă de la niște sfinţi şi bucurându-se de ea. 

Când şed la ospăț, cei chemaţi să nu-şi întindă mâinile înaintea bătrânilor, 
ci să înceapă să mănânce când primii au isprăvit. 

Cei ce mănâncă să nu se sfădească vorbind, ci să mănânce în tăcere. Dacă 
vrea să întrebe cineva să dea răspuns sau episcopul, sau prezbiterul. Dar când 
vorbește episcopul fiecare să asculte supus păstrând tăcere până ce e întrebat. 


Despre prinosuri 


XIV. Cine vrea să aducă roade sau pârgă din primele grâne secerate să le 
aducă episcopului. 


Despre milostenie 


XV. Dacă s-a mutat din lume un credincios bărbat sau femeie care au fii, 
lucrurile lor să fie date Bisericii ca ea să poarte de grijă de acei fii şi ca din 
cele pe care le au să fie ajutaţi şi săracii, ca aşa Dumnezeu să dea fiilor har. 
iar celor ce au lăsat lumea odihnă. 

Cine n-are copii să nu aibă mai multe bunuri, ci din cele pe care le are să 
împartă multe săracilor și celor ţinuţi în temniţă, păstrându-şi cele ce sunt 
potrivite şi de ajuns. 

Cine are copii şi dorește să se retragă făgăduind feciorie, să împartă toate 
bunurile săracilor şi să se retragă viețuind ascetic şi să rămână pe lângă bise- 
rică stăruind în rugăciuni și mulţumiri. 


Binecuvântarea roadelor 


XVI. Episcopul să binecuvânteze roadele care-i sunt aduse astfel: 

— Mulţumim Ție, Dumnezeule, în toată vremea şi în ziua aceasta, în 
care-Ţi aducem pârga roadelor, pe care ni le-ai dat spre mâncare şi pe care 
le-ai făcut cu puterea şi cuvântul Tău. Căci la începutul facerii lumii ai po- 
runcit pământului să nască roade felurite spre veselia și desfătarea oamenilor 
şi a tuturor vietăților. De aceea Te lăudăm, Doamne, pentru toate aceste bi- 
nefaceri pe care ni le-ai făcut nouă când ai împodobit pentru noi pământul 

cu felurite roade. Binecuvântează-l şi pe robul Tău (N) şi primeşte râvna 
şi iubirea Lui prin Fiul Unul-Născut al Tău, lisus Hristos, prin Care i se 
cuvine slava, cinstea şi stăpânirea împreună cu Duhul Sfânt în toți vecii 
vecilor. Amin. 
Legumele să nu fie însă binecuvântate, ci roadele pomilor, florile, tranda- 
firii şi crinii. 
Reguli pentru mese 


XVII. Orice iau şi mănâncă credincioşii să laude şi să mulțumească, ca să 
nu mănânce cu ocară sau poticneală. Nimeni să nu guste carne sugrumată 
sau jertfită idolilor. 


Reguli pentru Săptămâna Mare şi noaptea Paștelui 


XVIII. În zilele [dinaintea] Paştelui, mai ales în ultimele, Vinerea şi Sâm- 
băta, să facă ziua şi noaptea câte rugăciuni, atâtea cântări. Predica să fie lungă 
și citirile felurite şi dese. Privegherile şi slujbele de noapte să fie săvârşite în 
bună rânduială. 

XIX. Citeţii să-i ajute pe diaconii care trec printre femei, ca să nu se gă- 
sească copii dezordonaţi. Acelaşi lucru să-l facă şi ipodiaconii. Să nu îngă- 
duie copiilor să doarmă. Căci noaptea aceea, dar mai cu seamă sâmbăta care 
urmează, e o icoană a Împărăției cerurilor. 

Cei care lucrează și se ostenesc să se ostenească până la miezul nopții. 

Mai întâi să fie trimişi acasă catehumenii primind binecuvântare [anafura] 
din frângerea pâinii. 

Când sunt trimişi credincioşii, să se ducă la casele lor în ordine şi cuviință, 
şi să nu lase rugăciunea la ospeţele lor. 

Preoţii să nu-şi întrerupă slujbele. 

Femeile să plece urmându-şi fiecare bărbatul. 

Văduvele să rămână în biserică până la vremea dimineții având mâncarea 
acolo. 

Fecioarele să rămână şi ele în biserică şi episcopul să le aducă sprijin ma- 
terial și să poarte de grijă de ele, iar diaconii să le slujească. Bătrânele să 
rămână lângă episcop până la vremea dimineții rugându-se şi odihnindu-se. 
Asemenea şi cei recent botezați. 

Fecioarele care se vor mărita să-şi însoțească mamele şi să se ducă acasă, 
căci acest lucru e mai potrivit. 

XX. Episcopul să poruncească să se strige să nu guste cineva până ce nu 
va fi împlinită Jertfa și tot trupul Bisericii va primi mâncarea cea nouă. 

Atunci cei ce urmează să se boteze să fie botezați după o citire la începutul 
vecerniei. 


832 CANONUL ORTODOXIEI I. Canonul apostolic 


Dacă a mâncat cineva înainte să primească Cuminecătura euharistică, să 
fie vinovat şi nu i se va socoti postul pe care l-a postit. 

Când sunt trimiși acasă catehumenii, să se pună mâinile peste ei. 

Dacă vreun credincios rămâne acasă din pricina unei boli, diaconul să-i 
ducă și lui Jertfa [euharistică]. Dacă cel ce nu poate veni e prezbiter, să-i 
ducă un prezbiter. 

Dacă o femeie însărcinată e bolnavă şi nu poate ţine post acele două zile, 
să postească cealaltă zi şi în prima să ia pâine şi apă, şi dacă nu poate să vină 
[la biserică], să-i ducă Cuminecarea o diaconiță. 


Despre bolnavi 


XXI. Episcopul să fie înștiințat de cei bolnavi, ca să-i viziteze după putere 
el însuşi, căci mare ușurare se face celui bolnav, mai ales dacă e credincios, 
când îşi aduce aminte de el un arhiereu. 


Despre cântare 


XXII. Celui ce cântă psalmi în biserică, fecioarele şi copiii să-i răspundă 
cântând şi ei. Şi dacă doi sau trei cântă psalmi acasă în particular, să-i răs- 
pundă în chip asemănător cântând psalmi; asemenea şi bărbaţii. 


Despre îngroparea săracilor şi a pelerinilor 


XXIII. Dacă moare vreun sărac, ce: ce poartă de grijă de toate să se îngri- 
jească să-l îmbrace. Dacă moare un pelerin care n-are loc unde să fie îngropat, 
să-i dea loc cei care au și, dacă are loc Biserica, să-i dea. 

lar dacă mai sus-zisul nu are îmbrăcăminte de îngropare, să-i dea Biserica, 
iar dacă nu are cele de îngropare, să-l îngroape Biserica. 

Dacă se întâmplă să moară cineva care nu şi-a lăsat bunurile Bisericii, 
acele bunuri să fie păzite o vreme, iar după un an să fie împărțite săracilor 
spre ușurarea sufletului său, fără ca Biserica să şi le adjudece. 

Dacă cere cineva ca după moarte să fie uns cu untdelemn, să se îngrijească 
de asta diaconii, fiind de faţă şi un prezbiter. 

Dacă Biserica are cimitir şi cel care-l păzeşte stă acolo, episcopul să poarte 
grijă de el din ofrandele Bisericii, ca să nu fie o povară pentru cei ce vin la 
cimitir. 

Despre ceasurile de rugăciune 


XXIV. Poporul să se îngrijească mereu să se roage la revărsatul zorilor şi 
să sară din pag şi să-şi spele mâinile, după care să se ducă fiecare la lucrul 


care-i va plăcea. 

Să se îngrijească toţi să se roage la ceasul al treilea cu mâhnire şi osteneală 
sau în biserică, sau, dacă nu pot să se ducă la biserică, acasă; căci acela este 
ceasul în care a fost pus pe cruce Unul-Născut. 

La fel să se facă rugăciune cu mâhnire la ceasul al şaselea, căci atunci a 
fost ruptă ziua de întuneric; să fie aşadar un glas care să imite pe profeți şi 
făptura care plânge. 

La ceasul al nouălea să fie săvârşită rugăciunea unită cu laudă ca spre imi- 
tarea sufletelor celor ce laudă pe Dumnezeu Cel nemincinos, Care şi-a adus 
aminte de sfinții Lui şi a trimis Cuvântul şi Înţelepciunea Sa ca să-i lumineze; 
căci în acel ceas s-a deschis credincioşilor viața şi au curs sânge și apă din 
coasta Domnului. 

Seara, când este începutul zilei următoare şi se arată icoana învierii, a făcut-o 
ca noi să-L lăudăm. 

La miezul nopţii să se scoale lăudându-L și înălțându-L pe Dumnezeu 
pentru înviere. 

În zori să-L, laude cu psalmi, pentru că după ce a înviat, [Hristos] L-a lăudat 
pe Tatăl în timp ce aceia [apostolii] cântau psalmi. 

Bărbatul credincios care are o soţie credincioasă să meargă şi să facă 
rugăciunile la ceasurile amintite, 

Cei ce viețuiesc în curăție să nu omită vreuna din ele, căci pe El Îl laudă 
podoabele cerului, luminătorii, soarele, luna, stelele, fulgerele, tunetele, norii, 
îngerii, arhanghelii, slavele, domniile, toată oștirea [îngerilor], adâncurile, 
mările, râurile, izvoarele, focul, roua şi toată firea care naşte ploaie, şi-L laudă 
ŞI toți sfinţii şi toate sufletele drepţilor. 

Cei care se roagă aşa vor fi numărați în pomenirea lui Dumnezeu. 

XXV. Împlinind acestea, credincioşilor, învățaţi-vă şi povățuiţi-vă unii pe 
alții, ca astfel catehumenii să înainteze şi iubindu-i pe toți; şi nu veți pieri, ci 
veţi fi întru Mine şi Eu în voi [cf. Jn 17]. 

Credinciosul să se sârguiască mereu ca, înainte să ia mâncarea, să se îm- 
părtășească cu Euharistie, ca să scape fără să ştie de vătămări. 

Învăţând şi împlinind acestea, veţi fi făcuţi liberi şi erezia nepusă la încer- 
care nu va avea putere asupra voastră. 

lată, v-am învăţat câte aţi voit, ca să cunoaşteţi cele ce v-am spus, v-am 
învăţat și v-am poruncit înainte să pătimesc. 

XXVI. Mai cu seamă voi, loan, Andrei şi Petru, ştiţi acum toate pe care vi 
le-am spus, când eram cu voi, precum şi cele din Testamentul acesta, pe care 
când îl veţi preda neamurilor se va împlini în toată vremea voia statornică a 
Tatălui Meu, îndeplinită cu toată grija; iar cei ce ascultă vor aduce roade 
bune. Ştiţi ce v-am spus, că nu poate pomul bun să facă roade rele [Mt 7, 18]; 

faceţi aşadar toate cele pe care vi le-am poruncit atât pe față, cât şi în ascuns, 
şi Dumnezeul păcii va fi cu voi. 

XXVII. Şi căzând noi, ne-am înclinat Lui, zicând: 

— Slavă ie, Iisuse, Nume luminos, Care ne-ai dat ştiinţa poruncilor Tale, 
ca să fim asemenea ie noi şi toți cei ce se supun Tie. 

Şi după ce ne-a vorbit învăţându-ne şi poruncindu-ne acestea şi ne-a arătat 
vindecări şi minuni multe, a fost luat de la noi lăsându-ne pacea. 

Acest Testament l-au însemnat în scris loan, Petru şi Matei, și au trimis 
copii la Ierusalim prin Dositei, Sila, Magnus şi Achila, pe care i-au ales 
trimiţându-i în toate locurile. Amin’. 


2 Nota copistului: „Sfârşitul cărții a II-a a lui Clement tâlcuită din limba greacă în siriacă 
de Iacob cel sărac în anul 998 al grecilor.” 


V 


Canonul liturgic al Bisericii 


Rugăciunile principale ale iudaismului! 


I. Recitarea lui „Ascultă, Israele” [Sema] 
cu binecuvântări” 


Unificarea Numelui [iihud ha-Sem] 


Binecuvântat eşti Doamne, Dumnezeul nostru, Împărat a toate, Care ne-a 
sfinţit prin poruncile Lui şi ne-a rânduit drept poruncă citirea lui „Ascultă” 
[Sema] ca el să domnească cu inimă întreagă, ca să-l proclamăm unu [unifi- 
căm] cu inimă veselă şi să-i slujim cu bucurie. 


Dumnezeu care plăsmuieşte lumina [El iotser] 


Binecuvântat eşti Doamne, Dumnezeul nostru, Împărat a toate, Care ai 
plăsmuit lumina şi ai creat întunericul, Care ai făcut pacea şi ai creat toate. 
Tu, Care în îndurarea Ta luminezi pământul şi pe cei ce locuiesc în el, înno- 
ieşti pururea în orice zi fapta creaţiei. Binecuvântat eşti Doamne, Care creezi 
luminătorii. 


Iubire veşnică [Ahavat olam] 


Cu iubire veşnică ne-ai iubit şi cu îndurare mare Te-ai îndurat de noi pen- 
tru părinții noştri care au crezut în Tine, şi ne-ai învățat legi dătătoare de viaţă. 


' Traducere după Segno di unită. Le piu antiche eucaristie delle chiese, Ed. Qiqajon, Bose, 
1996, p. 127-156. O particularitate a acestor binecuvântări este strania trecere în cursul lor 
de la persoana a doua la persoana a treia singular („Binecuvântat eşti Doamne... Cel care 
ne-a sfințit cu poruncile Lui”). Ceea ce arată că unui corp de evocări „obiective” la persoana a 
treia i s-a adăugat o invocare „subiectivă” la persoana a doua. Cele două forme gramaticale 
pot fi şi două forme de manifestare a lui Dumnezeu. 

Recenziunea scurtă din geniza din Cairo, descoperită şi publicată de S. SCHECHTER în 
Jewish Quarterly Review 10 (1898), p. 654-658. 

Aşa, Tatăl nostru, Tatăl îndurării, îndură-Te şi de noi şi fă-ne să păzim, să 
făptuim, să învăţăm noi înşine şi să-i învăţăm şi pe alţii cu iubire toate cu- 
vintele învățăturii Legii Tale. Luminează ochii noştri cu Legea Ta şi atrage 
inima noastră, ca să-Ţi slujească în adevăr, şi ca să Te putem proclama unu 
[unifica] cu frică şi cutremur. Binecuvântat eşti Doamne Care alegi pe poporul 
Tău Israel! Amin. 


Altă variantă: Jubire mare [Ahava rabba] 


Cu iubire mare ne-ai iubit Doamne, Dumnezeul nostru, şi cu îndurare mare 
Te-ai îndurat de noi. Tatăl nostru! Împăratul nostru!, pentru părinţii noștri 
care au crezut în Tine şi cărora le-ai dat legi dătătoare de viaţă, îndură-Te și 
de noi şi ne învaţă. 

Tatăl nostru, Tatăl îndurat şi milostiv, îndură-Te şi de noi și fă inima 
noastră să priceapă și să înțeleagă, să audă, să înveţe şi să păzească, să fāp- 
tuiască şi să împlinească cu iubire toate cuvintele Legii Tale. 

Luminează ochii noştri cu Legea Ta, alipeşte inima noastră de poruncile 
Tale şi unifică inima noastră, ca să iubească şi să se teamă de Numele Tău, 
ca să nu fim de rușine în veac. Pentru că ne-am încrezut în Numele Tău sfânt, 
mare şi înfricoșător, vom sălta şi ne vom bucura de mântuirea Ta! 

Adună-ne în pace din cele patru colțuri ale pământului şi du-ne cu capul 
sus în țara noastră, căci Tu eşti Dumnezeu Care lucrezi mântuire. Tu ne-ai 
ales dintre toate popoarele şi limbile şi ne-ai apropiat de Numele Tău mare 
cu adevărat, ca să Te lăudăm şi să Te proclamăm unu [unificăm] în iubire. 

Binecuvântat eşti, Doamne, Care alegi pe poporul tău Israel în iubire! 


Citirea lui „Sema ” [Qeriat Šema] 


„Ascultă, Israele: Domnul e Dumnezeul nostru, Domnul e Unu!” 
Binecuvântat Numele slăvit al Împărăției Sale în veci şi întotdeauna! 


„Să-L iubeşti pe Domnul, Dumnezeul tău, din toată inima ta, din tot sufle- 
tul tău și din toată puterea ta. Cuvintele acestea pe care ţi le pun astăzi să fie 
în inima ta și în sufletul tău; să le repeți fiilor tăi şi să le vorbeşti de ele când 
şezi acasă, când mergi pe cale, când te culci şi când te scoli. Să le legi ca 
semn la mână şi neclintite să-ţi fie înaintea ochilor. Să le scrii pe uşorii casei 
tale şi pe porţile tale” [Dr 6, 4-9]. 


„Şi va fi că, dacă veți asculta cu luare-aminte toate poruncile pe care ţi le 
poruncesc eu astăzi, ca să-L iubeşti pe Domnul, Dumnezeul tău, şi să-l slu- 
Jeşti din toată inima și din tot sufletul tău, voi da pământului tău ploaie la 
vreme, timpurie şi târzie, şi îţi vei aduna grâul şi vinul şi untdelemnul tău, 

şi-n țarinile tale voi da iarbă pentru dobitoacele tale. Vei mânca şi te vei 
sătura. Dar luaţi aminte ca inima voastră să nu fie trasă şi să vă îndepărtați, 
să slujiți unor dumnezei străini şi să vă închinaţi lor, ca să-L aprindeți pe 
Domnul asupră-vă cu mânie şi să vă-nchidă cerul ca să nu fie ploaie, şi pă- 
mântul să nu-şi dea roadele, iar voi să pieriți degrabă de pe pământul cel bun 
pe care vi l-a dat Domnul. Puneţi dar aceste cuvinte în inima voastră şi-n 
sufletul vostru; legaţi-le ca semn la mână şi neclintite să le aveţi înaintea 
ochilor. Daţi-le ca învățătură fiilor voştri; vorbeşte-le de ele când şezi acasă, 
când mergi pe cale, când te culci şi când te scoli. Să le scrieţi pe uşorii case- 
lor voastre și pe porţile voastre, pentru ca zilele voastre şi zilele copiilor 
voştri, în ţara pe care Domnul S-a jurat părinților voştri că le-o va da, să 
sporească precum zilele cerului deasupra pământului” [Dr 11, 13-21]. 


„ȘI a zis Dumnezeu lui Moise: «Vorbeşte fiilor lui Israel şi spune-le să-şi 
facă pentru generaţii ciucuri la poalele hainelor lor, iar pe deasupra ciucu- 
rilor de la poalele hainelor să pună un şiret de mătase violetă. Şi aşa vor fi 
ciucurii aceştia: că vă veţi uita la ei, vă veţi aduce aminte de toate poruncile 
Domnului ca să le împliniţi, şi nu veţi mai rătăci după cugetele voastre şi 
după ochii voştri, întru care vă desfrânaţi urmându-i. Astfel vă veți aduce 
aminte de toate poruncile mele şi le veţi împlini, şi veți fi voi sfinți în faţa 
Dumnezeului vostru, Cel ce v-am scos din ţara Egiptului, ca să fiu Dumne- 
zeul vostru. Eu sunt Domnul, Dumnezeul vostru” [Nm 15, 37-41]. 


izbăvire [Gheulla] 


Adevărat şi statornic, întemeiat şi neclintit, drept şi adeverit, credincios şi 
bun e acest cuvânt pentru noi şi pentru părinţii noştri, pentru fiii noştri şi 
generaţiile noastre, şi pentru toate generaţiile seminției lui Israel, robii Tăi, 
pentru cei dintâi ca şi pentru cei din urmă, în veci şi pentru totdeauna: o lege 
care nu se calcă. 

Adevărat este că Tu eşti Domnul Dumnezeul nostru şi Dumnezeul părinți- 
lor noştri, în veac şi pentru totdeauna. Tu eşti împăratul nostru și împăratul 
părinților noştri: pentru dragostea Numelui Tău izbăveşte-ne cum i-ai izbăvit 
pe părinții noștri. 

Adevărat este că Numele Tău e din totdeauna şi că a fost chemat asupra 
noastră cu iubire: nu este Dumnezeu afară de Tine. Împărate tare, care Dum- 
nezeu e ca Tine, Care ai făcut judecată peste ape semeţe [ale Mării Roşii]. Şi 
toți cu bucurie mare, cu chiot şi cu veselie multă Ți-au cântat împreună: 
„Cine e ca Tine între dumnezei, Doamne? Cine e ca Tine preaslăvit în sfin- 
tenie, înfricoşat în slavă, făcător de lucruri minunate?” [Zş 15, 11]. Văzut-au 
împărăţia Ta fiii Tăi când ai despicat marea înaintea lui Moise. „E Împăratul 

nostru!”, au răspuns şi au adăugat: „E stânca mântuirii noastre!” Atunci 
şi-au deschis gura și au zis: „Domnul e Împăratul nostru, Împărat viu al Că- 
rui Nume e peste noi!” Domnul e Împărat, Domnul împărățeşte şi Domnul 
va împărăți în veac de veac [cf. Iş 15, 17]. Domnul e Împăratul nostru și 
Mântuitorul nostru; El ne va izbăvi cu izbăvire desăvârşită. Binecuvântat 
ești Doamne, Stânca lui Israel şi Izbăvitorul lui! 


II. Cele optsprezece binecuvântări [Semone esre) 
Doamne, buzele mele le deschide şi gura mea va vesti lauda Ta! [Ps 50, 17). 


1. Părinții [Avot] 


Binecuvântat eşti, Doamne, Dumnezeul nostru și Dumnezeul părinţilor 
noştri, Dumnezeul lui Avraam, Dumnezeul lui Isaac şi Dumnezeul lui lacob, 
Dumnezeu mare, puternic şi înfricoşător, Dumnezeu preaînalt, Creator al 
cerului și al pământului, scutul nostru și scutul părinților noştri, scăparea 
noastră în fiecare generaţie. Binecuvântat ești Doamne, scutul lui Avraam! 


2. Puteri [Ghevurot] 

Tu eşti puternic, îi cobori pe cei mândri, eşti tare și-i judeci pe cei puter- 
nici. Viu în veci, înviezi pe morţi, faci să sufle vântul şi să se pogoare roua. 
Tu hrăneşti pe cei vii şi-i înviezi pe cei morţi într-o clipită: fă să răsară pentru 
noi mântuirea. Binecuvântat eşti Doamne, Care înviezi morţii! 

3. Sfințirea Numelui [Qiddus ha-Sem] 


Tu eşti sfânt şi Numele Tău e înfricoşător, şi nu e alt Dumnezeu afară de 
Tine. Binecuvântat eşti, Doamne, Dumnezeul Cel Sfânt! 
4. Cunoaşterea [Bina] 

Tatăl nostru, dă-ne prin har cunoaşterea Ta, înțelegerea şi priceperea Legii 
Tale. Binecuvântat eşti, Doamne, Care împărtăşeşti cunoaşterea! 
5. Întoarcerea [Tesuva] 


Întoarce-ne [în căință] la Tine, Doamne, şi ne vom întoarce [în căință]; 
înnoieşte zilele noastre ca mai înainte. Binecuvântat ești, Doamne, Căruia Îţi 
place întoarcerea [în căință]! 


3 Recenziunea din peniza din Cairo, ed. S. SCHECHTER, 1898. 

6. Iertarea [Seliha] 


Iartă-ne, Tatăl nostru, că am păcătuit împotriva Ta; şterge şi treci peste 
păcatele noastre înaintea ochilor Tăi, că mare e mila Ta. Binecuvântat eşti 
Doamne, Care ierți multe! 


7. Izbăvirea [Gheulla] 


Priveşte la ananghia noastră, apără cauza noastră şi izbăveşte-ne pentru 
Numele Tău. Binecuvântat eşti, Doamne, Izbăvitorul lui Israel! 


8. Tămăduirea [Refua] 


Tămăduieşte-ne, Doamne, Dumnezeul nostru, durerea inimii noastre; 
depărtează de la noi mâhnirea şi plânsul şi vindecă toate neputințele noastre. 
Binecuvântat eşti, Doamne, Care-i tămăduieşti pe bolnavii poporului Tău Israel! 


9. Anii [birkat ha-sanim] 


Binecuvântcează-ne, Doamne, Dumnezeul nostru, anul acesta şi toate felu- 
rile roadelor lui spre bine şi grăbeşte anul de pe urmă al izbăvirii noastre. Dă 
rouă şi ploaic peste faţa pământului, satură lumea cu vistieriile bunătății Tale 
şi binecuvântează lucrul mâinilor noastre. Binecuvântat ești, Doamne, Care 
binecuvântezi anii! 


10. Adunarea exilaților [Qibbuts ha-galuiot] 


Sună din cornul cel mare pentru eliberarea noastră şi înalță steagul ca să 
se adune exilaţii noştri. Binecuvântat eşti, Doamne, Care aduni pe risipiții 
poporului Tău Israel! 


11. Dreptate [Mišpat] 


Dă-ne înapoi judecătorii noştri ca odinioară şi sfetnicii noştri ca în trecut, 
şi domneşte peste noi Tu Singur. Binecuvântat eşti, Doamne, Care iubești 
dreptatea! 


12. Ereticii [Minim] 


Apostaţii să n-aibă nici o nădejde: smulge din rădăcină în zilele noastre 


domnia trufiei. Nazareii şi ereticii“ să piară într-o clipă: să fie şterşi din car- 


* Binecuvântarea „contra” ereticilor n-a fost introdusă abia de sinodul rabinic de la labne 
din 90-100 d. Hr.; ea exista încă dinainte fiind doar remaniată într-un sens clar anti- 
iudeo-creştin. Cele optsprezece binecuvântări au devenit nouăsprezece nu prin intercalarea 
celei de-a 13-a, ci prin divizarea binecuvântării a 14-a, care în ritul palestinian cuprinde atât 
rezidirea Ierusalimului, cât şi restaurarea regatului davidic. 

tea vieții şi să n-aibă părtăşie cu drepţii. Binecuvântat eşti, Doamne, Care-i 
umileşti pe cei trufași! 


13. Prozeliţii [Ghere tsedeq] 


Peste prozeliți să se reverse îndurarea Ta. Dă-ne plată bună împreună cu 
cei ce fac voia Ta. Binecuvântat eşti, Doamne, reazemul celor drepți! 


14. Ierusalimul [Bone lerusalaim] 


indură-Te Doamne, Dumnezeul nostru, în marea Ta milă de Israel popo- 
rul Tău și de lerusalim, Oraşul Tău, de Sion, lăcașul Slavei Tale, de templul 
şi sălaşul Tău și de casa lui David, Unsul/Mesia dreptăţii Tale. Binecuvântat 
eşti Doamne, Dumnezeul lui David, Care rezideşti Ierusalimul! 


15. Rugăciunea [Someah Tefilla] 


Ascultă, Doamne, Dumnezeul nostru, glasul rugăciunii noastre şi îndură-Te 
de noi, căci Dumnezeu milostiv şi îndurător eşti Tu. Binecuvântat eşti, 
Doamne, Care asculţi rugăciunea! 


16. Slujba dumnezeiască [Avoda] 


Binevoieşte, Doamne, Dumnezeul nostru, să locuiești în Sion, ca robii Tăi 
să-Ți aducă slujbă dumnezeiască în Ierusalim. Binecuvântat eşti, Doamne, 
Căruia Îţi aducem slujbă cu frică! 


17. Multumire [Hoda] 


Mulţumim Ție, Domnul Dumnezeul nostru şi Dumnezeul părinţilor noștri, 
pentru toate binefacerile harului şi milei pe care le reverşi peste noi şi pe 
care le-ai lucrat cu noi şi cu părinţii noştri înaintea noastră. „Când am zis: 
S-a clătinat piciorul meu!, mila Ta, Doamne, ne-a susţinut” [Ps 93, 18], 
Binecuvântat ești, Doamne, și bine este a-Ți mulțumi! 


18. Pacea [Šalom] 


Dă pacea Ta peste Israel, poporul Tău, peste Orașul Tău şi peste moşte- 
nirea Ta: binecuvântează-ne ca pe unul singur. Binecuvântat eşti, Doamne, 
Cel ce faci pace! 

Bineplăcute să-Ți fie cuvintele gurii mele şi meditarea inimii mele înaintea 
Ta, Doamne, Stânca şi Izbăvitorul meu [Ps 18, 15]! 

III. Qedusa sinagogală cu Trisaghionul biblic 
(versiunea askenazită) 


La binecuvântarea El iotser [Dumnezeu Creatorul] 
din timpul recitării de dimineaţă a lui „Šema Israel”: 


Binecuvântaţi pe Domnul Cel vrednic de binecuvântare! 

Binecuvântaţi pe Domnul Cel vrednic de binecuvântare în veac de veac! 

Binecuvântat eşti Doamne, Dumnezeul nostru, Împărat al lumii, Care 
plăsmuieşte lumina și creează întunericul, Care face pacea şi creează toate; 
Care luminează pământul şi pe cei ce locuiesc în el cu îndurare, și în bunăta- 
tea Lui înnoieşte mereu, zi de zi, lucrul creaţiei. „Cât de mari sunt lucrurile 
Tale, Doamne, toate cu înțelepciune le-ai făcut. Plin este pământul de făptu- 
rile Tale” [Ps 103, 24]. Împărate, Care de atunci ai fost preaînălțat, lăudat, 
slăvit şi înălțat din zilele cele de demult [Dr 32, 5], Dumnezeule veşnic, 
îndură-Te de noi în marea Ta milostivire! 

Doamne al puterii noastre, Stâncă a scăpării noastre, Scut al mântuirii 
noastre, Adăpostul nostru! Dumnezeu binecuvântat, mare în ştiinţă, El a 
alcătuit şi lucrat razele soarelui, a plăsmuit tot ce-i bun spre slava Numelui 
Său. În jurul puterii Lui a pus luminători, căpeteniile oştirilor Lui sfinte care 
înalță pe Cel Atotputernic, povestesc neîncetat slava lui Dumnezeu şi sfințe- 
nia Lui. Binecuvântat fii Doamne, Dumnezeul nostru, pentru măreţia lucru- 
rilor mâinilor Tale, pentru luminătorii strălucitori pe care i-ai făcut și care 
Te slăvesc! Sela! 

Binecuvântat fii Stânca noastră, Împăratul nostru și Izbăvitorul nostru, 
Creatorul sfinţilor [îngeri]; lăudat fie în veci Numele Tău, Împăratul nostru. 
El Şi-a plămădit slujitori, slugi care stau în cele înalte şi fac să se audă cu 
frică sunetul cuvintelor Dumnezeului Celui Viu și Împăratului a toate. Toţi 
iubiți, toţi aleşi, toți tari, împlinesc toţi cu frică şi cutremur voia Ziditorului 
lor. Toţi îşi deschid gura cu sfințenie şi curăție, cu cântări şi laude, şi bine- 
cuvântează, laudă, slăvesc, cinstesc, sfințesc şi adoră Numele lui Dumnezeu, 
Împărat mare, puternic şi înfricoşător: sfânt este EI! Şi toți îşi pun jugul îm- 
părăției cereşti unul de la altul şi se îndeamnă unul pe altul să-L sfințească 
pe Ziditorul lor cu seninătate şi cu glas plăcut şi curat; toți împreună ca unul 
intonează „sfințirea” [gedusa] şi rostesc cu teamă: 

Sfânt! Sfânt! Sfânt Domnul oştirilor [cereşti]! 

Plin este tot pământul de slava Lui [Zs 6, 3]! 

lar „roțile” [ofanim] şi „fiinţele vii” [haioth] cu mare freamăt se înalță în 
faţa „serafimilor” şi răspund, spunându-le: 

Binecuvântată fie slava Domnului din Locul Său [Zz 3, 12]! 

Dumnezeului binecuvântat Îi cântă laude, Împăratului, Celui Viu și ființă- 
tor îi aduc cântare și fac să răsune psalmi. Căci El Singur face lucruri minu- 
nate şi noi, El Singur e stăpânul războaielor, Cel ce seamănă dreptatea, face 
să răsară mântuirea şi face tămăduiri; e mai presus de orice laudă, e stăpânul 
minunilor, iar în bunătatea Lui înnoiește neîncetat, în fiecare zi, lucrul crea- 
tiei, precum s-a zis: „Lăudaţi-L pe Cel ce a făcut luminătorii cei mari, că în 
veac este mila Lui!” [Ps 135, 7]. El face să se reverse o lumină nouă peste 
Sion, ca toți să ne putem bucura în curând de lumina Lui. Binecuvântat ești 
Doamne, Care ai plăsmuit luminători! 


„Sfințirea ” [Qedusa] de la binecuvântarea a 3-a [El qados] 
din Cele Optsprezece Binecuvântări 


Tu eşti sfânt şi Numele Tău e sfânt şi sfinţii [îngeri] Te laudă în toate 
zilele. Sela! 

Să sfințim Numele Tău în lume aşa cum se sfințește în înălțimea cerurilor, 
cum stă scris prin profetul Tău: 

„Şi unul către altul strigă zicând: 

Sfânt! Sfânt! Sfânt! Domnul oştirilor [îngereşti]! 

Plin este tot pământul de slava Lui!” [Zs 6, 3]. 

Şi răspunzând îi spun: „Binecuvântat!” 

„Binecuvântată fie slava Domnului în Locul Lui!” [Zz 3, 12]. 

Iar în cărţile Tale sfinte se spune: 

„Împărăţi-va Domnul în veac, Dumnezeul Tău, Sioane, din generaţie în 
generaţie! Aliluia” [Ps 145, 10]. 

Din generaţie în generaţie vom vesti mărirea Ta şi în veci vom proclama 
sfințenia Ta. Lauda Ta, Dumnezeul nostru, nu va înceta niciodată din gura 
noastră, căci Împărat mare şi sfânt ești Tu. Binecuvântat eşti Doamne, 
Dumnezeule atotsfânt! 


IV. Binecuvântările dinainte şi de după cină 
[birkat ha-mazon] 


Binecuvântarea dinaintea cinei 
— în serile obişnuite se spune doar binecuvântarea pâinii 
— în serile de sabat şi de sărbători se spune și binecuvântarea vinului 
Binecuvântarea paharului [qiddus) 


Cu voce scăzută: „Şi a văzut Dumnezeu toate câte făcuse: şi iată că erau 
foarte frumoase. Şi a fost seară şi a fost dimineaţă: ziua a șasea. Așa s-au 

împlinit cerul și pământul şi toată podoaba lor. Şi-n ziua a şasea Şi-a împli- 
nit Dumnezeu lucrarea pe care o făcuse; iar în ziua a şaptea S-a odihnit de 
toate lucrurile Sale pe care le făcuse. Şi a binecuvântat Dumnezeu ziua a 
şaptea şi a sfințit-o, pentru că în ea S-a odihnit El de toate lucrurile Sale cele 
pe care Dumnezeu le-a izvodit făcându-le” [Fe 1, 31-2, 3]. 

Cu voce tare: Binecuvântat eşti, Doamne, Dumnezeul nostru, Împărate a 
toate [Rege al universului], Care ai fâcut/creat rodul viței. 

Binecuvântat eşti Tu, Doamne, Dumnezeul nostru, Împărat a toate, Care 
ne-ai sfinţit cu poruncile Tale sfinte şi ai găsit plăcere în noi; şi sabatul Tău 
cel sfânt ni l-ai dat cu iubire şi bunăvoire drept moştenire ca aducere-aminte 
de fapta creaţiei. Căci el este ziua dintâi a chemărilor Tale sfinte [Lv 23, 3], 
aducere-aminte de ieşirea din Egipt. Că pe noi ne-ai ales şi pe noi ne-ai sfin- 
tit dintre toate popoarele şi ne-ai dat drept moştenire cu iubire şi bunăvoire 
sfântul Tău sabat. Binecuvântat fii Tu, Doamne, Sfinţitorul sabatului! 


Binecuvântarea pâinii 


Binecuvântat eşti, Doamne, Împărate a toate, Care ai scos pâinea din 
pământ! 


Binecuvântarea de după cină i 
(Birkat ha-mazon — recenziunea palestiniană) 


Cel ce hrăneşte [ha-zan] 


Binecuvântat ești, Doamne, Împărat a toate, Care hrănește lumea întreagă 
cu bunătate, har și milă. El dă hrană la tot trupul, căci veşnic e harul Lui 
spre noi şi marea Lui bunătate. Nicicând nu ne-a lipsit, nicicând nu ne va 
lipsi orice bine pentru marele Său Nume, căci El hrăneşte şi dă de mâncare 
tuturor. Binecuvântat eşti Tu, Doamne, Cel ce hrănești pe toți! 


Binecuvântarea pământului [birkat ha-arets] 


Îţi mulțumim, Doamne, Dumnezeul nostru, că ne-ai dat moştenire un pă- 
mânt dorit, bun şi larg, Legământul şi Legea, viața şi pacea. Pentru toate 
acestea Îţi mulțumim şi binecuvântăm Numele Tău mare şi sfânt în veci şi 
pentru totdeauna. Binecuvântat eşti, Doamne, pentru pământ şi pentru hrană! 


î După reconstituirea lui L. FINKELSTEIN, „The Birkat ha-mazon”, Jewish Quarterly 
Review 19 (1928-1929), p. 211-262. Potrivit teoriei dominante în secolul XX, toate ana- 
foralele euharistice ale Bisericii creştine s-ar fi dezvoltat pe schema acestor binecuvântări. 

Binecuvântarea Ierusalimului (birkat Ierušalaim] 


Îndură-Te, Doamne, Dumnezeul nostru, de Israel poporul Tău, de Ierusalim 
Oraşul Tău, de împărăţia casei lui David, Unsul/Mesia al Tău, și de Casa 
mare şi sfântă [Templul] peste care a fost chemat Numele Tău. Grăbește să 
reaşezi în vremea noastră împărăția casei lui David; rezideşte degrabă Ieru- 
salimul, fă-ne să ne întoarcem în mijlocul lui şi să ne veselim în el. Binecu- 
vântat eşti Doamne, Cel ce în mila Sa rezideşte Ierusalimul! Amin. 


V. Haggadah de Pesah [cf. Iş 12, 14] 


Qiddus de Pesah 


Binecuvântat eşti Doamne, Dumnezeul nostru, Împărat a toate, Care ai 
făcut rodul viței! 

Binecuvântat eşti Doamne, Dumnezeul nostru, Împărate a toate, Cel ce a 
sfințit pe Israel poporul Său în mijlocul tuturor popoarelor şi a găsit plăcere 
în ei mai mult decât în toate limbile, şi ne-ai dat, Doamne, Dumnezeul nos- 
tru, sabaturi spre odihnă, sărbători şi vremi de bucurie, această zi de sabat, 
ziua praznicului azimelor spre bucurie, spre tihnă şi spre sfintele chemări, 
fiindcă în ea Domnul Dumnezeul nostru a făcut semne şi lucruri minunate 
pentru cei care-L iubesc, şi minuni pentru fiii prietenilor Lui. Binecuvântat 
fii, Doamne, Cel ce sfințeşti pe Israel, sabatul, sărbătoarea azimelor, prileju- 
rile şi vremile de bucurie şi sfintele chemări! 

Binecuvântat eşti Doamne, Dumnezeul nostru, Împărat a toate, Cel ce 
ne-a făcut să trăim, să ființăm şi să ajungem până în acest ceas! 

Binecuvântat eşti Doamne, Dumnezeul nostru, Împărat a toate, Cel ce 
ne-a sfințit cu poruncile Lui şi ne-a poruncit să ne spălăm mâinile! 

Binecuvântat ești Doamne, Dumnezeul nostru, Împărat a toate, Cel ce a 
făcut rodul pământului! 

Binecuvântat eşti Doamne, Dumnezeul nostru, Împărat a toate, Cel ce a 
făcut rodul pomilor! 

Binecuvântat eşti Doamne, Dumnezeul nostru, Împărat a toate, Cel ce a 
făcut munții şi văile şi a sădit în ele pomi cu tot felul de roade! Binecuvântat 
eşti, Doamne, pentru pământ și pentru rodul pomilor! 

Binecuvântat eşti Doamne, Dumnezeul nostru, Împărat a toate, Cel ce a 
făcut orice desfătare! 


$ După versiunea cea mai veche editată de D. GOLDSCHMIDT, The Passover Haggadah. 
lts Sources and History, lerusalim, 1960. 

Binecuvântat eşti Doamne, Dumnezeul nostru, Împărat a toate, Cel ce a 
făcut orice fel de desfătare spre a desfăta cu ele multe vietăți! Binecuvântat 
eşti, Doamne, pentru pământ și pentru desfătările lui! 

Binecuvântat eşti Doamne, Dumnezeul nostru, Împărat a toate, Cel ce a 
făcut tot felul de vietăți! 

Binecuvântat eşti Doamne, Dumnezeul nostru, Împărat a toate, Cel ce a 
făcut făpturi curate spre a hrăni cu ele sufletul oricărei vietăți! Binecuvântat 
eşti, Doamne, Cel ce eşti viu în veci! 


Întrebarea fiului: 


— În ce se deosebeşte această noapte de toate nopțile? 

— Pentru că în toate nopţile înmuiem o singură dată, iar în noaptea aceasta 
de două ori. 

— Pentru că în toate nopţile mâncăm pâine fie dospită, fie nedospită, dar 
în noaptea aceasta numai nedospită? 

—- Pentru că în toate nopţile mâncăm came friptă ori fiartă, iar în această 
noapte toate sunt fripte. 


Povestirea ieşirii din Egipt 


Și părintele îl învaţă pe fiu după puterea lui de înțelegere. Începe cu ceea 
ce s-a întors spre necinste[a lui Israel] pentru a sfârși cu ceea ce e pricină de 
laudă. Şi spune: „Pune-ţi mâna sub coapsa mea şi jură-mi pe Domnul, 
Dumnezeul cerului şi Dumnezeul pământului, că fiului meu Isaac nu-i vei 
lua femeie dintre fetele canaanenilor în mijlocul cărora locuiesc eu, ci-n țara 
mea vei merge, unde m-am născut eu, la rudele mele, și de acolo îi vei lua 
femeie fiului meu Isaac” [Fe 24, 2-4]. 

Binecuvântat Cel ce-Şi ţine făgăduinţa făcută lui Israel! 

Binecuvântat Sfântul Cel ce socotește sfârşitul [robiei] pentru a-Şi împlini 
făgăduinţa făcută lui lacob părintele nostru! 

Cum i-a spus lui Avraam, părintele nostru, între părțile animalelor tăiate 
şi a zis: „Să ştii bine că urmaşii Tăi vor pribegi în pământ străin unde îi vor 
înrobi şi apăsa patru sute de ani” [Fe 15, 13], şi această făgăduință s-a înălțat 
mereu în apărarea părinților noştri şi în apărarea noastră. Căci nu unul sin- 
gur s-a ridicat împotriva noastră să ne nimicească, ci în fiecare generaţie 
s-au ridicat împotriva noastră să ne nimicească, dar Cel Sfânt — binecuvântat 
fie! — ne-a slobozit mereu din mâinile lor. 

leşi şi află ce voia să fac Laban arameul lui Iacob, părintele nostru; căci 
necucermnicul Faraon a hotărât moartea doar a părții bărbătești, pe când Laban 
voia să-i stârpească pe toți, cum s-a spus: „Un arameu voia să piardă pe tatăl 

meu, care s-a pogorât în Egipt” silit de cuvânt şi „s-a aşezat acolo cu puțini 
oameni, dar a ajuns acolo un popor mare, puternic şi numeros. Egiptenii 
s-au purtat rău cu noi, ne-au apăsat şi silit la munci grele. Am strigat la 
Domnul Dumnezeul părinţilor noştri şi Domnul a auzit glasul nostru, a văzut 
apăsarea noastră, osteneala şi împilarea noastră” [Dt 26, 5-7]. 

„Şi Domnul ne-a scos din Egipt” nu prin mâna unui înger, nici prin mâna 
unui serafim, nici prin mâna unui trimis, ci Însuşi Cel Sfânt — fie binecu- 
vântat! — „cu mână tare — două — și cu braţ înalt — două —, cu înfricoșare 
mare — două —, cu semne — două şi cu minuni” [Dr 26, 8] — două: aces- 
tea sunt cele zece lovituri pe care Locul — fie binecuvântat! — le-a adus 
asupra egiptenilor în Egipt: sânge, broaște, țânțari, tăuni, ciumă, buboaie, 
grindine, lăcuste, întuneric şi moartea celor întâi-născuţi. Dar pe noi ne-a 
scos de acolo, cum s-a zis: „Şi pe noi ne-a scos de acolo” [Dr 6, 23]. 


Cateheza lui Rabban Gamliel 


Rabban Gamliel zice: Nu şi-a împlinit datoria sa oricine n-a spus de Pesah 
aceste trei cuvinte: Paşte, azimă şi ierburi amare. 

„Paşte” pentru că Atotputernicul a trecut [pasah] pe deasupra caselor pă- 
rinților noştri în Egipt, precum s-a zis: „Să le spuneți: Aceasta este jertfa de 
Paşte pentru Domnul Care în Egipt a trecut pe deasupra caselor fiilor lui Israel 
când i-a lovit pe egipteni, iar casele noastre le-a cruțat. Şi poporul a înge- 
nuncheat şi s-a închinat” [/ș 12, 27]. 

„lerburi amare” pentru că egiptenii au făcut amară viaţa părinţilor noștri 
în Egipt, cum s-a zis: „Şi le-au făcut amară viaţa prin munci grele la lut şi la 
cărămizi și la tot lucrul câmpului, munci la care-i sileau cu toată strășnicia” 
[Z5 1, 14]. 

„Azimă” pentru că au fost izbăviți, cum s-a spus: „lar din aluatul pe care 
l-au scos din Egipt au copt azime, pentru că nu aveau drojdie; căci fuseseră 
scoşi afară din Egipt şi nu putuseră zăbovi nici măcar cât să-şi facă merinde 
de mâncare pentru drum” [/ş 12, 39]. 

În fiecare generație omul e ținut să se socotească pe el însuşi ca şi cum ar 
fi ieşit din Egipt, precum s-a zis: „În ziua aceea să-i spui fiului tău şi să-i 
zici: Acestea sunt pentru cele ce a făcut Domnul cu mine când am ieșit din 
Egipt” [Z5 13, 8]. 


Hallel 


De aceea suntem îndatoraţi a mulțumi, a lăuda, a slăvi, a cinsti, a înălța, a 
mări pururea pe Cel ce a făcut pentru noi şi pentru părinții noştri toate aceste 
semne şi ne-a scos din robie la libertate. Înaintea Lui să spunem. 

Aliluia! 

„Lăudaţi-L, sluji, pe Domnul, numele Domnului! 

Fie numele Domnului binecuvântat de acum şi până-n veac. 

Din răsărituri pân” la apusuri de soare lăudat fie numele Domnului. 

Înalt este Domnul peste toate neamurile, sus, peste ceruri, Îi este slava. 
Cine este oare ca Domnul, Dumnezeul nostru, Cel ce locuieşte întru cele înalte 
şi spre cele smerite priveşte în cer şi pe pământ? 

El, Cel ce de la pământ îl ridică pe sărac şi din gunoi îl urcă pe sărman 

ca să-l aşeze laolaltă cu mai-marii, cu mai-marii poporului Său; 

EI, Cel ce o face pe cea stearpă să locuiască în casă, 

mamă să fie, veselindu-se asupra copiilor.” [Ps 112] 

Aliluia! 

„Când a ieşit Israel din Egipt 

şi casa lui lacob din mijlocul unui popor barbar, 

Iudeea a devenit locașul Său cel sfânt, Israel, stăpânirea Lui. 

Marea a văzut şi a fugit, Iordanul s-a întors înapoi; 

munţii au săltat ca berbecii, şi dealurile ca mioarele. 

Ce ţi-a venit, mare, de ai fugit? dar ție, Iordane, de te-ai întors înapoi? 

dar vouă, munţilor, de aţi săltat ca berbecii? dar vouă, dealurilor, ca mioarele? 
De faţa Domnului a tremurat pământul, de fața Dumnezeului lui Iacob, 


Cel ce a prefăcut stânca în iezer de răcoare şi piatra în izvoare de apă” 
[Ps 113, 1-8]. 


Binecuvântare înainte de cină 


Binecuvântat eşti Doamne Dumnezeul nostru, Împărat a toate, Cel ce ne-ai 
izbăvit şi i-ai izbăvit pe părinţii noştri din Egipt, făcându-ne să ajungem în 
această noapte să mâncăm în ea azime şi ierburi amare. Facă Dumnezeul 
nostru şi Dumnezeul părinţilor noştri să ajungem şi la alte sărbători care ne 
stau înainte, în pace: bucuroşi în Oraşul Tău rezidit, veseli în slujirea Ta, ca 
să mâncăm în el jertfele şi sacrificiile de Paşte, al căror sânge să ajungă până 
la peretele altarului Tău, cu mulțumire, şi ca să înălțăm cântare nouă pentru 
izbăvirea noastră. Binecuvântat ești Doamne, Izbăvitorul lui Israel! 

Binecuvântat eşti Doamne Dumnezeul nostru, Împărat a toate, Cel ce ne-a 
sfințit cu poruncile Tale şi ne-a poruncit să mâncăm azimă şi ierburi amare 
în această noapte, de unde să ne aducem aminte de puterea Împăratului tutu- 
ror împăraților — fie binecuvântat! — Care în timpul acesta a lucrat semne 
şi minuni pentru părinții noştri, pentru Avraam, Isaac şi Iacob. Binecuvântat 
eşti Doamne, Care-Ţi aduci aminte de legământ! 


850 CANONUL ORTODOXIEI |. Canonul apostolic 


Binecuvântat ești, Doamne Dumnezeul nostru, Împărat al lumii, Care ai 
scos pâinea din pământ! Amin. 


Binecuvântarea după cină 


Să binecuvântăm pe Cel din a Cărui hrană am mâncat şi din a Cărui bună- 
tate trăim! 

Binecuvântat ești Doamne Dumnezeul nostru, Împărat a toate, Cel ce de 
Paşte i-ai izbăvit pe cei ce căutau strălucirea slavei Tale: i-ai eliberat și mân- 
tuit. Adu-Ţi aminte de cei ce-Ţi pregătesc azime precum s-a spus: „Avraam 
a alergat în cort la Sara şi i-a zis: Frământă degrabă trei măsuri de făină bună 
şi fă din ea azime!” [Fc 18, 6]. Şi se spune: „Deschizi Tu mâna Ta şi saturi 
cu bunătate pe toţi cei vii” [Ps 144, 16]. Binecuvântat eşti Doamne, care-i 
hrăneşti pe toți! 

Aceasta e legea Pesah-ului: i-ai curăţit pe prietenii Tăi. Toţi au ieşit bucu- 
roşi să țină luna aviv cum se spune: „Să păzeşti luna aviv şi să prăznuiești 
Paştele Domnului Dumnezeului tău, pentru că în luna aviv te-a scos din 
Egipt Domnul Dumnezeul tău, noaptea” [Dt 16, 1]. Şi se spune: „Când vei 
mânca şi te vei sătura, să binecuvântezi pe Domnul Dumnezeul tău pentru 
țara bună pe care ţi-a dat-o” [Di 8, 10] şi-ţi vei aduce aminte. 


6. Kaddi3” 


Preamărit şi sfinţit fie Numele Său mare în lumea pe care a creat-o după 
voia Sa! 
Statornicească Împărăția Sa în viaţa voastră şi în zilele voastre şi în viața 
întregii case a lui Israel, curând şi într-o vreme apropiată. 
Şi ziceţi: Amin! 
Fie Numele Său mare binecuvântat în veac şi în vecii vecilor! 


Binecuvântat, slăvit, înălțat, mărit, cinstit şi lăudat fie Numele Celui Sfânt. 


Fie binecuvântat! 


7 Redactat în aramaică la Babilon, Kaddis-ul e de trei feluri: tithkabel, de încheiere a 
rugăciunilor, de-rabanan, după o predică sau o instrucţie religioasă, și iarhom, de orfani, cel 
mai cunoscut, rostit la înmormântări şi comemorări. Cum arată M. Philonenko (2001), 
Kaddis-ul, care e în esență o rugăciune de sfințire a Numelui şi recunoaştere a Împărăției lui 
Dumnezeu, pare a fi originea primelor două cereri din „Tatăl nostru”, 

El Care e mai presus de orice laudă, cântare, slavă şi mângâiere care pot fi 
rostite în lume. 


Şi ziceţi: Amin! 


Reverse o pace desăvârşită din cer şi viață asupra noastră şi asupra între- 
ului Israel! 


Şi ziceţi: Amin! 


Cel ce stabileşte armonie în cele înalte ale Lui să stabilească pace şi între 
noi şi întregul Israel. 


Şi ziceți: Amin! 


Cea mai veche omilie/slujbă creştină de Paşte 
Meliton al Sardesului 
Despre Paşte! 


(cca 160) 


! Scriptura despre ieşirea evreilor s-a citit şi cuvintele tainei s-au lămurit: 
cum oaia se junghie şi cum poporul se mântuieşte. 

? Înţelegeţi, dar, iubiţilor! Nouă şi veche, veşnică şi vremelnică, strică- 
cioasă și nestricăcioasă, muritoare şi nemuritoare e taina Paştelui: 

? veche după Lege şi nouă după Cuvântul, vremelnică pentru prefigurare 
[typos], veşnică pentru har, stricăcioasă pentru junghierea oii, nestricăcioasă 
pentru viața Domnului, muritoare pentru îngroparea în pământ, nemuritoare 
pentru învierea din morţi; 

1 veche e Legea, nou Cuvântul, vremelnică prefigurarea, veşnic harul, stri- 
căcioasă oaia, nestricăcios Domnul, junghiat ca miel, înviat ca un Dumnezeu. 
Căci „ca oaie spre junghiere s-a adus”, dar nu era oaie, „şi ca un miel fără de 
glas” [Zs 53, 7], dar nu era miel; pentru că prefigurarea a trecut, iar adevărul 
s-a aflat. 


1 Traducere după textul grec editat de O. Perler în: MELITON DE SARDES, Sur la Pâque 
(Sources Chrâtiennes 123), Paris, 1966, p. 60-126. Evreu convertit la creştinism și ajuns 
episcop în Sardes (t cca 190), Meliton a fost un scriitor creştin prolific, a cărui operă din 
păcate nu ni s-a păstrat. În 1940, C. Bonner a publicat acest fascinant text Peri Pascha iden- 
tificat într-o colecţie de papirusuri descoperite în Egipt şi care cuprinde cea mai veche omilie 
şi slujbă de Paşte cunoscută. 

Prolog: 1—11: introducere în semnificaţia tipologică a Paștelui. 

1. Tipologia Paștelui iudaic (11-71): 11-15: 1ş 12; 16-30: calamităţile Egiptului; 31-45: 
ocrotirea evreilor de sângele mielului, prefigurarea mântuirii poporului nou prin Sângele lui 
Hristos; 46: etimologia Paștelui; 47-56: păcatul în Eden, cauza Pătimirii; 57-65: prefigurări 
ale Pătimirii în Lege şi Profeți; 66-71: realizarea lor în Întrupare și Pătimire. 

II. Refuzul lui Israel şi reproşuri adresate lui: 72-80: crima nemaiauzită; 81-86: nedrep- 
tatea şi nerecunoştința lui Israel; 87-90: reproşuri pentru aceasta; 91-92: păgânii L-au tratat 
mai bine pe Hristos; 93: ierburile amare prefigurau pedepsirea lui Israel; 94-98: invitație 
către păgâni să contemple spectacolul cosmic al morţii lui Hristos; 99-100: Israel, propria 
cauză a respingerii lui. 

Epilog: 101-102: triumful lui Hristos Cel înviat; 103: chemarea neamurilor la iertarea 
păcatelor; 104-105: triumful final al lui Hristos Creator, Mântuitor, Judecător, Dumnezeu. 

7 În locul mielului a venit Dumnezeu, în locul oii un om, iar în om Hristos 
Care cuprinde toate. 

é Aşadar, junghierea oii, fala Paștelui şi Scriptura Legii au fost până la 
Hristos lisus, pentru Care s-au făcut în Legea cea veche toate, încă și mai 
mult în cuvântul cel nou. 

7 Fiindcă acum Legea s-a făcut Cuvânt şi vechiul nou — ieşind împreună 
din Sion şi Ierusalim —, porunca s-a făcut har, prefigurarea adevăr, mielul 
Fiu, oaia om, şi omul Dumnezeu. 

ë Căci fiind născut ca un Fiu, adus ca un miel, junghiat ca o oaie şi îngropat 
ca un om, a înviat din morţi ca un Dumnezeu, fiind prin fire Dumnezeu şi om. 

? El este toate: lege întrucât judecă, cuvânt întrucât învaţă, har întrucât 
mântuiește, Tată întrucât naşte, Fiu întrucât se naște, oaie întrucât pătimeşte, 
om întrucât se îngroapă, Dumnezeu întrucât învie. 

1 Acesta este lisus Hristos! Lui fie slava în veci. Amin. 

l! Aceasta este taina Paştelui, precum s-a scris în Lege, după cum s-a citit 
puţin mai înainte. 

Voi explica însă cuvintele Scripturii: cum a poruncit Dumnezeu lui Moise 
în Egipt când a vrut să lege sub bici pe Faraon, iar pe Israel să-l dezlege de 
bici prin mâna lui Moise. 

12 „Căci iată, spune, să iei un miel fără pată şi fără prihană, şi să-l junghii 
seara împreună cu fiii lui Israel; noaptea să-l mâncaţi în grabă, și să nu zdro- 
biți oasele lui. 

13 Aşa să faci, spune: într-o singură noapte să-l mâncaţi pe familii şi se- 
minţii, având mijloacele voastre încinse şi toiegele în mâinile voastre. Căci 
acesta este Paștele Domnului, pomenire veşnică pentru fiii lui Israel. 

⁄ Tar luând sângele oii, ungeți uşorii din afară ai caselor voastre punând 
pe pragul de la intrare semnul sângelui spre depărtarea îngerului. Căci iată 
voi lovi Egiptul şi într-o singură noapte va fi lipsit de copii de la dobitoc şi 
până la om” [cf. 1ş 12]. 

'5 Atunci Moise, junghiind oaia şi săvârşind în noapte taina împreună cu 
fiii lui Israel, a pecetluit porţile caselor spre paza poporului şi depărtarea 
îngerului. 

16 lar când s-a junghiat oaia şi s-a mâncat Paştele şi s-a săvârşit taina, iar 
poporul se veselea și Israel se pecetluia, atunci a ieșit îngerul să lovească 
Egiptul: şi pe cea neiniţiată în taină şi nepărtaşă la Paşte, nepecetluită cu 
sânge, nepăzită de duhul, vrăjmaşa, necredincioasa, într-o singură noapte 
lovind-o, a lipsit-o de copii. 

1? Fiindcă îngerul, ocolind pe Israel şi văzându-l pecetluit cu sângele oii, 
a venit la Egipt şi a îmblânzit prin jeluire pe Faraon cel tare la cerbice, 

îmbrăcându-l nu cu haină întunecată, nici cu mantie sfâşiată, ci cu tot Egiptul 
care îşi sfâşia hainele jelindu-şi întâii-născuţi ai lui. 

18 Pentru că tot Egiptul cufundat în dureri şi bătăi, în lacrimi şi lovituri, a 
venit la Faraon îndoliat cu totul nu numai la chip, ci şi la suflet, sfâşiindu-şi 
nu numai veșmintele cele din afară, ci şi sânii săi desfătați. 

1? Căci se putea vedea o privelişte nouă: aici cei ce se loveau în piept, acolo 
cei ce strigau de durere, iar în mijloc Faraon îndoliat şezând pe sac şi cenușă, 
înveşmântat în întuneric ca şi cu o haină de doliu, încins cu tot Egiptul ca şi 
cu o cămaşă de jale. 

% Fiindcă Egiptul era în jurul lui Faraon ca o haină de jale. Aceasta era 
cămaşa ţesută pentru trupul tiranului, acesta era veşmântul în care îngerul 
dreptăţii îl îmbrăcase pe asprul Faraon: doliu amar, întuneric pipăit şi lipsi- 
rea de prunci. Şi a venit peste întâii-născuţi ai lui; căci grabnică și nesăţioasă 
era moartea întâi-născuţilor. 

?! Şi se putea vedea trofeu nou peste cei morţi, căzuţi într-o singură clipă. 
Și întoarcerea celor ce zăceau pe pământ s-a făcut hrană a morții. 

” Jar de vreţi să ascultați, minunaţi-vă de o nenorocire nouă. Fiindcă acestea 
îi înconjurau pe egipteni: noapte lungă şi întuneric pipăit, moartea pipăind, 
îngerul nimicind şi iadul înghițind pe cei întâi-născuți ai lor. 

“ lar acum ascultați un lucru încă și mai nou şi mai înfricoșător: în întu- 
nericul pipăit se ascundea moartea nepipăită, nefericiţii egipteni pipăiau în- 
tunericul, iar moartea cercetând pipăia întâi-născuţii egiptenilor la porunca 
îngerului. 

“ Dacă cineva pipăia întunericul, era dus de moarte. Dacă un întâi-născut 
îmbrățişa cu mâna un trup întunecat, striga cu suflet înfricoşat un țipăt înfri- 
coșător şi vrednic de milă: „Cine îmi ține dreapta mea? De cine tremură 
sufletul meu? Ce întuneric învăluie tot trupul meu? Dacă e tata, să mă ajute, 
dacă e mama, să sufere împreună cu mine, dacă e frate, să grăiască, dacă e 
prieten, să fie blând, dacă e vrăjmaş, să se dea înapoi, că întâi-născut sunt eu.” 

* Dar înainte ca întâiul-născut să tacă, marea tăcere punea mâna pe el 
grăind: „Eşti întâi-născut al meu; iar eu, tăcerea morţii, am fost menită ție.” 

7 Alt întâi-născut, înțelegând prinderea întâi-născuţilor, se tăgăduia pe sine 
însuşi, ca să nu moară cu amar: „Nu sunt întâi-născut, m-am născut al trei- 
lea.” Dar ea, neputând fi minţită, punea mâna pe întâiul-născut, iar acesta 
cădea tăcând cu capul în jos. Într-o singură clipă a pierit rodul întâi-născut al 
egiptenilor. Întâiul-însămânțat, întâiul-născut, doritul, se zdrobea de pământ, 
şi nu numai cel al oamenilor, ci şi al vieţuitoarelor necuvântătoare. 

7 În câmpiile pământului se auzea mugetul dobitoacelor jelindu-şi hrăni- 
torii; căci juninca cu vițel şi iapa cu mânz şi celelalte dobitoace, care născu- 

seră şi-şi alăptau puii, jeleau cu amar și trezind milă pentru odraslele lor întâi- 
născute. 

% Jalea şi loviturile în piept erau pentru pierderea oamenilor, pentru pier- 
derea întâi-născuţilor morți. Fiindcă tot Egiptul era plin de duhoarea trupurilor 
neîngropate. 

Se putea vedea privelişte înfricoşătoare: mamele egiptenilor cu părul 
despletit, părinţii cu mințile rătăcite, urlând grozav în limba egipteană: „Ne- 
norociţii de noi, într-o singură clipită am fost lipsiţi de rodul întâi-născut.” 
Şi se băteau în piept, lovind cu mâinile chimvalele şi cântând hora morţilor. 

30 O astfel de nenorocire învăluise Egiptul, lipsindu-l într-o clipită de copiii 
lui. Dar Israel era străjuit de junghierea oii şi luminat de sângele vărsat, iar 
moartea oii s-a aflat zid poporului. 

7! O, taină mare şi nepovestită! Junghierea oii s-a aflat mântuire a lui Israel, 
moartea oii s-a făcut viața poporului, iar sângele a îndepărtat îngerul. 

? Spune-mi îngere, ce te-a dat înapoi? Junghierea oii sau moartea Domnu- 
lui? Moartea oii sau prefigurarea Domnului? Sângele oii sau Duhul Domnului? 

H Vădit este că ai dat î înapoi văzând făcându-se taina Domnului în oase, 
viața Domnului în junghierea oii, prefigurarea Domnului în moartea oii. De 
acera nu l-ai lovit pe Israel ci numai Egiptul l-ai lipsit de copii. 

3 Ce este această taină nouă: Egiptul lovit spre pierzanie, iar Israel păzit 
spre mântuire? Ascultați puterea tainei. 

33 Nimic din cele spuse și făcute, iubiților, nu este fără înțeles de parabolă 
şi fâră un model prealabil [prokentēma]. Fiindcă toate câte se fac şi se spun 
sunt o parabolă: cele spuse sunt o parabolă [parabolë], iar cele făcute sunt 
prefigurare (protyposis], ca aşa cum cele făcute se arată prin prefigurare, aşa 
cele spuse să se lumineze prin parabolă. 

“ Dacă nu se face după un model pregătit dinainte, nimic nu se înalță. 
Oare nu se văd cele viitoare printr-o icoană prefigurată [rypikes eikonos]? 
De aceea se face un model al construcţiei viitoare fie din ceară, fie din lut, 
fie din lemn: pentru ca ceea ce urmează să se înalțe mai presus în măreție, 
mai tare în putere, mai frumos în chip şi mai bogat în podoabă să se vadă 
printr-un model mic şi stricăcios. 

“7 Dar când a fost înălţat lucrul al cărui model era, atunci ceea ce poartă 
icoana a ceea ce va fi se desface întrucât ajunge nefolositor, lăsându-și chi- 
pul la ceea ce există acum cu adevărat. Fiindcă ceea ce odinioară era cinstit 
ajunge lipsit de cinste, dat fiind că se arată ceea ce este cinstit prin fire. 

38 Pentru că fiecare lucru î îşi are vremea lui: modelul [typos] își are timpul 
lui, iar materialele îşi au timpul lor. Faci modelul adevărului [realității]. Îl 
doreşti pentru că vezi în el icoana a ceea ce va fi. Aduci materialul pentru 
model. Îl doreşti pentru ceea ce se va înălța prin el. Săvârşeşti lucrul, şi nu- 


V.2. Meliton al Sardesului, Despre Paşte 857 


mai pe acesta îl doreşti, pe acesta îl iubeşti, numai în el vezi şi modelul şi 
materia şi adevărul [7ypon, hylen, alētheian]. 

“ Aşadar, aşa cum stau lucrurile în modelele stricăcioase aşa stau şi în 
cele nestricăcioase, cum e în cele pământeşti, aşa e şi în cele cereşti. Căci 
mântuirea şi adevărul Domnului au fost prefigurate în popor [Israel], iar 
învățăturile Evangheliei au fost vestite mai înainte de Lege. 

“ Poporul s-a făcut ca modelul unui plan, iar Legea ca scrierea unei para- 
bole, dar Evanghelia e şi explicarea legii, iar Biserica e sălaşul adevărului. 

“! Deci modelul era cinstit înainte de a veni adevărul, iar parabola minu- 
nată înainte de tâlcuirea ei. Adică: poporul era cinstit înainte de a fi fost 
înălțată Biserica, iar Legea era minunată înainte de a fi venit la lumină 
Evanghelia. 

“2 Dar când Biserica s-a înălțat şi Evanghelia a stat înainte, atunci prefigu- 
rarea s-a golit predându-şi puterea adevărului şi Legea s-a împlinit predându-şi 
puterea Evangheliei. În felul în care prefigurarea s-a golit predându-şi chipul 
către ceea ce este prin fire adevărat, iar parabola se goleşte spre a fi luminată 
prin tâlcuire, 

“3 aşa şi Legea a fost împlinită când a venit la lumină Evanghelia, poporul 
s-a golit când s-a înălțat Biserica, şi prefigurarea [typos] s-a desfăcut când S-a 
arătat Domnul, iar astăzi s-au făcut lipsite de cinste cele cinstite mai înainte 
prin arătarea celor cinstite prin fire. 

% Pentru că odinioară era cinstită junghierea oii, iar acum e necinstită 
pentru viaţa Domnului. Cinstită era moartea oii, dar acum necinstită pentru 
mântuirea Domnului; cinstit era sângele oii, dar acum e necinstit pentru Du- 
hului Domnului; cinstit era mielul cel fără de glas, dar acum necinstit pentru 
Fiul Cel fără de prihană, cinstit era templul acesta de jos, dar acum necinstit 
pentru Hristos Cel de sus; 

35 cinstit era Ierusalimul de jos, dar acum e necinstit pentru Ierusalimul cel 
de sus; cinstită era moştenirea cea sfântă, dar acum necinstită pentru harul 
cel larg. Fiindcă slava lui Dumnezeu nu s-a aşezat într-un singur loc, nici 
într-un colţ mic al pământului, ci harul Lui s-a revărsat peste toate marginile 
lumii şi aici s-a sălăşluit cortul Dumnezeului Atotţiitorul prin lisus Hristos; 
Lui fie slava în veci. Amin. 

“6 Aţi auzit deci expunerea prefigurării şi a corespondenţelor ei; ascultați 
acum şi alcătuirea tainei [structura misterului]. 

Ce este Paștele? Fiindcă numele vine de la ceea ce s-a întâmplat: de la 
pătimire vine Paştele’. 


? Apo tou pathein to paschein: etimologie criticată de ORIGEN în tratatul său Despre Paşte 
descoperit în papirusurile de la Tura (Egipt) în timpul celui de-al doilea război mondial. 

“7 Învăţaţi, aşadar, cine e cel ce pătimește şi cine compătimeşte cu cel ce 
pătimeşte, şi de ce vine Domnul pe pământ, ca, îmbrăcându-Se în cel ce 
pătimeşte, să-l răpească la cele mai de sus ale cerurilor. 

„Făcând Dumnezeu la început cerul şi pământul” [Fe 1, 1] şi toate câte 
sunt în ele, a plămădit prin Cuvântul Său din pământ pe om dând acestui 
chip răsuflare. Apoi l-a aşezat în rai spre răsărit, în Eden ca să trăiască în 
desfătare, rânduindu-i prin poruncă acestea: „Din tot pomul din rai să mân- 
cați, doar din pomul cunoștinței binelui şi al răului să nu mâncaţi, pentru că 
în ziua în care veți mânca, cu moarte veți muri” [Fe 2, 16 sq]. 

“5 Dar omul care prin fire poate primi binele şi răul, ca un bulgăre de 
pământ pentru semințele din amândouă părţile, a primit sfatul vrăjmaş și 
lacom, și, atingându-se de pom, a călcat porunca neascultând de Dumnezeu. 
Prin urmare, a fost azvârlit în lumea aceasta ca un osândit la închisoare. 

* Şi având copii mulți şi împlinind mulţi ani din pricina gustării din pom 
a intrat în pământ, lăsând o moștenire copiilor săi. Căci a lăsat moştenire 
copiilor săi nu curăţia ci desfrânarea, nu nestricăciunea ci stricăciunea, nu 
cinstea ci necinstea, nu libertatea ci robia, nu împărăţia ci tirania, nu viaţa ci 
moartea, nu mântuirea ci pierzania. 

“ Nouă şi înfricoșătoare se face pierzania oamenilor pe pământ. Fiindcă li 
s-au întâmplat acestea: au fost răpiți de păcatul tiranic şi aduși în locurile 
pofielor în care sunt copleșiți de plăceri nesăţioase: de adulter, de desfrânare, 
de neruşinare, de poftă, de iubirea de arginţi, de omoruri, de vărsări de sânge, 
de răutatea tiranică, de fărădelege tiranică. 

”! Fiindcă tatăl a scos sabia asupra fiului, iar fiul şi-a întins mâinile asupra 
tatălui, necucernicul a lovit sânii care l-au alăptat şi fratele a omorât pe frate, 
străin a nedreptăţit pe străin, prieten a omorât pe prieten, şi omul a junghiat 
pe om cu mână dreaptă tiranică. 

32 Prin urmare, toţi cei de pe pământ s-au făcut fie omorâtori de oameni, 
fie omorâtori de frați, fie omorâtori de părinţi, fie omorâtori de copii. Dar 
s-a aflat un lucru încă şi mai înfricoşător şi nou: o mama s-a atins de trupul 
pe care-l născuse, s-a atins de cel pe care-l alăptase cu sânii, şi a înghiţit în 
pântece rodul pântecelui, iar nenorocita maică s-a făcut mormânt mistuind 
în ea pruncul pe care l-a zămislit. 

3 Dar nu voi grăi mai multe. Măcar că multe alte lucruri străine, foarte în- 
fricoşătoare şi neruşinate se găsesc încă printre oameni. Părinte culcându-se 
cu fiica, fiu culcându-se cu mama, frate cu soră, bărbat cu alt bărbat, şi „fie- 
care pofteşte femeia aproapelui său” [77 5, 8]. 

“ Pentru toate acestea păcatul se bucura. Fiind împreună-lucrător al mor- 
ţii, intra cel dintâi în sufletele oamenilor gătindu-le trupurile drept hrană 

morților. Păcatul şi-a lăsat urmele în fiece suflet, şi cei în care şi le-a lăsat, 
aceştia trebuiau să-şi sfârşească zilele. 

* Prin urmare, toată carnea a căzut sub păcat, tot trupul sub moarte, şi tot 
sufletul a fost izgonit din casa sa trupească; ceea ce a fost luat din pământ s-a 
destrămat în pământ, şi ceea ce a fost dat de la Dumnezeu a fost încuiat în 
iad, s-a făcut o desfacere a frumoasei potriviri, şi frumosul trup s-a destrămat. 

* Fiindcă omul a fost împărţit de moarte. O nenorocire şi o robie nouă l-au 
învăluit. A fost târât rob de umbra morţii, iar chipul Tatălui a zăcut singur. 
Din această pricină s-a săvârşit în trupul Domnului taina Paştelui. 

” Întâi Domnul a rânduit mai dinainte pătimirile Sale în patriarhi, în pro- 
feti şi în tot poporul, pecetluindu-le prin Lege şi prin profeți. Căci întrucât 
cele ce aveau să fie urmau să se facă într-un chip nou şi măreț, ele au fost 
rânduite mai înainte de departe, ca, atunci când se vor face, să dobândească 
crezare ca unele prefigurate de demult. 

€ Aşa şi taina Domnului, fiind prefigurată de demult şi văzută astăzi, 
câştigă credință când este săvârşită, deşi e socotită nouă de către oameni. 
Fiindcă taina Domnului e veche şi nouă: veche prin prefigurare, nouă prin 
har. Dar dacă vei privi la prefigurarea aceasta, vei vedea prin desfăşurarea 
ei adevărul. 

” Aşadar, dacă vrei să vezi taina Domnului, priveşte la Abel cel omorât în 
chip asemănător, la Isaac cel legat în chip asemănător, la Iosif cel vândut în 
chip asemănător, la Moise cel lepădat în chip asemănător, la David cel pri- 
gonit în chip asemănător, la profeţii care au pătimit pentru Hristos în chip 
asemănător. 

“% Priveşte și la oaia junghiată în pământul Egiptului, care a lovit Egiptul 
şi a izbăvit pe Israel prin sângele ei. 

4 Dar taina Domnului e vestită şi de glasul profeților. Căci zice Moise 
poporului: „Şi veţi vedea viața voastră spânzurată înaintea ochilor voştri zi 
şi noapte, și nu veţi crede în viața voastră” [Dr 28, 66]. 

4 Iar David a spus: „Pentru ce tremură neamurile şi popoarele cugetă cele 
deşarte? Împărații pământului s-au pus în mişcare şi domnii s-au adunat în 
acelaşi loc împotriva Domnului şi împotriva Unsului Său” [Ps 2, 1 sq]. 

® Jar Jeremia spune: „Sunt ca un miel fără răutate adus spre junghiere. lar 
ei cugetă împotriva mea cele rele spunând: veniţi să aruncăm lemn în pâinea 
lui și să-l izgonim din pământul celor vii şi numele lui să nu se mai pome- 
nească” [/r 11, 19]. 

6 lar Isaia: „Ca o oaie spre junghiere s-a dus, şi ca un miel fără de glas 
înaintea celui ce-l tunde aşa nu şi-a deschis gura lui. lar neamul lui cine îl va 
spune?” [Zs 53, 7 sq]. 

65 Multe altele au fost vestite de mulți profeţi despre taina Paștelui, care e 
Hristos; a Lui fie slava în veci. Amin. 

4% Acesta, venind din ceruri pe pământ pentru cel ce pătimea, îmbrăcându-se 
în acela printr-o Maică Fecioară şi ieşind om, a pătimit pătimirile celui ce 
pătimea şi prin trupul ce putea pătimi a nimicit pătimirile trupului, iar prin 
Duhul Său ce nu putea muri a omorât moartea omorâtoare de om. 

f Fiindcă Acesta, Cel adus ca un miel şi junghiat ca o oaie, ne-a izbăvit 
pe noi din închinarea la lume ca din pământul Egiptului, ne-a dezlegat din 
robia diavolului ca din mâna lui Faraon, şi ne-a pecetluit sufletele cu Duhul 
Său, iar membrele trupului cu sângele Său. 

% Acesta e Cel ce a acoperit moartea de ruşine, şi pe diavolul l-a îmbrăcat 
în haină de doliu, ca Moise pe Faraon. Acesta e Cel ce a lovit fărădelegea şi 
a lipsit de copii nedreptatea, ca Moise Egiptul. Acesta e Cel ce ne-a izbăvit 
pe noi din robie la libertate, din întuneric la lumină, din moarte la viață, din 
tiranie la Împărăţia cerurilor, făcând din noi preoţie nouă şi popor veşnic. 

6 Acesta este Paştele mântuirii noastre. Acesta este Cel ce a răbdat multe 
în multe. Acesta e Cel ce a fost omorât în Abel, legat în Isaac, pribeag străin 
în Iacob, vândut în Iosif, lepădat în Moise, junghiat în miel, prigonit în David, 
necinstit î în profeți. 

” Acesta e Cel întrupat în fecioară, legat de lemn, îngropat în pământ, 
înviat din morţi, înălțat la cele mai înalte ale cerurilor. 

! Acesta e mielul cel fără glas, Acesta e mielul cel omorât. Acesta e Cel 
născut din Maria, mielușeaua cea bună. Acesta c cel ce a fost luat din turmă, 
dus la junghiere, jertfit seara, îngropat noaptea, Cel ce n-a fost zdrobit pe 
lemn, nu s-a destrămat în pământ, a înviat din morţi şi a înviat pe om prin 
mormântul cel de jos. 

7? Acesta a fost omorât. Şi unde a fost omorât? În mijlocul Ierusalimului. 
De ce? Pentru că pe ologii lor i-a vindecat, pe leproşii lor i-a curăţit, pe orbii 
lor i-a dus la lumină și pe morții lor i-a înviat. De aceea a pătimit. Undeva în 
Lege şi în Profeți stă scris: „Mi-au răsplătit rele pentru bune şi părăsire 
sufletului meu, cugetând asupra mea cele rele şi zicând: să-l legăm pe cel 
drept pentru că nu ne e de nici un folos” [Ps 34, 12; Is 3, 10]. 

” De ce ai făcut, Israele, noua nedreptate? Ai necinstit pe Cel ce te-a cinstit 
pe tine. Ai disprețuit pe Cel ce te-a slăvit pe tine. Ai tăgăduit pe Cel ce te-a 
mărturisit pe tine. L-ai bârfit pe Cel ce te-a vestit pe tine. L-ai omorât pe Cel 
ce te-a făcut viu pe tine. Ce-ai făcut Israele? 

74 Oare nu s-a scris pentru tine: „Să nu verşi sânge nevinovat, ca să nu 
mori rău” [Ir 7, 6]? Eu însă, a zis Israel, l-am omorât pe Domnul. De ce? 
„Pentru că se cădea să pătimească.” Te-ai înşelat, Israele, cugetând cu vicle- 
şug unele ca acestea despre junghierea Domnului. 

7 Trebuia să pătimească, dar nu de la tine. Trebuia să fie necinstit, dar nu 
de către tine. Trebuia să fie judecat, dar nu de tine. Trebuia să fie spânzurat, 
dar nu de către dreapta ta. 

'6 Acesta e, Israele, glasul pe care trebuia să-l strigi către Dumnezeu: 
„O, Stăpâne, dacă trebuia ca Fiul să pătimească şi aceasta e voia Ta, să 
pătimească, dar nu de la mine; să pătimească, dar de la un neam străin; să fie 
judecat de cei netăiaţi-împrejur; să fie răstignit de dreaptă tiranică, dar nu de 
a mea.” 

7 Dar tu, Israele, n-ai strigat către Domnul cu glasul acesta. Nu te-ai curățit 
pentru Stăpânul, nici nu te-ai temut de lucrurile Lui. 

78 Nu te-a înspăimântat mâna uscată dată înapoi trupului, nici ochii orbilor 
deschişi prin mâna Lui, nici trupurile ologite ridicate prin glasul Lui, nici 
semnul cel mai nou: ca un mort să fie sculat din mormânt după patru zile. 

7” Tu însă, dispreţuind acestea, în seara junghierii Domnului pregăteai pi- 
roane ascuţite, martori mincinoşi, funii şi bice, oțet şi fiere, sabie ca pentru 
un tâlhar ucigaș. Căci dându-l şi bice peste trup și cunună de spini pe cap, ai 
legat şi mâinile care te-au plămădit din pământ, ai adăpat cu fiere gura cea 
bună care te hrănise spre viață şi ai omorât pe Domnul în praznicul cel mare. 

“ Tu te veseleai, iar Acela flămânzea. Tu beai vin şi mâncai pâine, iar 
Acela oţet şi fiere. Tu străluceai la față, dar Acela S-a întunecat. Tu te bucu- 
rai, iar Acela Se întrista. Tu cântai psalmii, dar Acela era judecat. Tu porun- 
ceai, iar Acela era pironit. Tu dănţuiai, iar Acela era îngropat. Tu zăceai 
într-un pat moale, iar Acela în mormânt. 

sO, Israele, fără de lege, de ce ai făcut această nouă nelegiuire, arun- 
cându-l unor pătimiri noi pe Domnul, pe Stăpânul tău, pe Cel ce te-a plăs- 
muit, pe Cel ce te-a făcut, pe Cel ce te-a cinstit, pe Cel ce Israel te-a numit 
pe tine? 

5% Tu însă nu te-ai aflat a fi „Israel”, fiindcă nu L-ai văzut pe Dumnezeu, 
nu L-ai recunoscut pe Domnul, nici n-ai ştiut, Israele, că El este Cel Întâi- 
născut al lui Dumnezeu, Cel ce S-a născut mai înainte de luceafăr, Cel ce a 
făcut lumina, Cel ce a făcut să strălucească ziua, Cel ce a deosebit întuneri- 
cul, Cel ce a împlântat întâiul hotar, Cel ce a spânzurat pământul, Cel ce a 
uscat adâncul, Cel ce a întins tăria, Cel ce a împodobit lumea, Cel ce a potrivit 
în cer stelele, Cel ce a făcut să strălucească luminătorii, Cel ce a făcut în cer 
pe îngeri, Cel ce a aşezat acolo tronurile, Cel ce a plăsmuit pe pământ pe om. 

5 Acesta era Cel ce te-a ales şi te-a călăuzit pe tine de la Adam până la 
Noe, şi de la Noe până la Avraam, de la Avraam până la Isaac şi Iacob, şi 
cei doisprezece patriarhi. 

5 Acesta era Cel ce te-a călăuzit în Egipt şi te-a păzit acolo hrănindu-te în 
pământul lui. Acesta era Cel ce te-a călăuzit în stâlpul de foc şi te-a acoperit 

cu nor, Cel ce a despicat Marea Roşie și te-a trecut prin ea şi a risipit pe 
vrăjmaşul său. 

” Acesta era Cel ce ţi-a dat mană din cer, Cel ce te-a adăpat din piatră, 
Cel ce ţi-a dat legea pe Muntele Horeb, Cel ce ţi-a dat moştenire pe pământ, 
Cel ce ţi-a trimis profeți, Cel ce ţi-a ridicat împărați. 

3 Acesta e Cel ce a venit la tine, Cel ce a tămăduit pe cei ce sufereau întru 
tine şi a sculat morţii tăi. Acesta e Cel față de care ai făcut necucernicie. 
Acesta e Cel față de care ai făcut nedreptate. Acesta e Cel pe care L-ai omorât. 
Acesta e Cel pe care L-ai vândut cu arginţi cerând de la El banii dajdiei. 

“7 Nerecunoscătorule, Israele, vino şi judecat să fii înaintea mea pentru 
nerecunoştinţa ta. Cât ai cinstit călăuzirea Lui? Cât ai cinstit aflarea părinți- 
lor ti? Cât ai cinstit pogorârea în Egipt şi hrănirea acolo prin bunul Iosif? 

38 Cât ai cinstit cele zece plăgi? Cât ai cinstit stâlpul din noapte şi norul 
din zi, şi trecerea prin Marea Roşie? Cât ai cinstit darea de mană din cer 
şi izvorârea de apă din piatră, darea legii pe Muntele Horeb, moştenirea 
pământului și darurile date acolo? 

* Cât ai cinstit pe cei ce pătimeau şi pe care i-a vindecat pe când erai acolo? 
Cinstește- mi mâna uscată pe care a dat-o înapoi trupului. 

“ Cinsteşte-mi orbii din naştere pe care i-a călăuzit la lumină prin glasul 
Său. Cinsteşte-mi morţii îngropaţi pe care i-a sculat din morminte după 
patru zile. Nepreţuite sunt darurile pe care ți le-a făcut. lar tu L-ai răsplătit 
cu necinste arătându-i nerecunoștință, răsplătindu-i rele pentru bune, întris- 
tare în loc de bucurie şi moarte în loc de viaţă Lui, Celui pentru care se 
cuvenea să mori. 

*! Căci dacă împăratul unui neam e răpit de vrăjmaşi, pentru el se face 
război, pentru el se sparg ziduri, pentru el se cuceresc cetăţi, pentru el se 
trimit răscumpărări, pentru el se trimit solii ca să fie luat înapoi, dacă e viu 
ca să fie redat vieţii, dacă e mort ca să fie îngropat. 

* Tu însă ai hotărât lucruri potrivnice împotriva Domnului tău. Căci pe 
Cel înaintea Căruia se închinau neamurile şi de Care se minunau cei netă- 
iați-împrejur şi pe care-L slăveau cei de neam străin, pentru Care chiar şi 
Pilat şi-a spălat mâinile, pe Acesta L-ai omorât în praznicul cel mare. 

% Prin urmare, amar îţi este praznicul azimelor, precum stă scris pentru tine: 
„Veţi mânca azime cu ierburi amare” [/ş, 12, 8]. Amare sunt pentru tine 
piroanele pe care le-ai înfipt, amară e pentru tine limba pe care ai ascutit-o. 
Amari sunt pentru tine martorii mincinoşi pe care i-ai adus. Amare sunt 
legăturile pe care le-ai pregătit. Amare bicele pe care le-ai ridicat spre lovire. 
Amar e pentru tine Iuda pe care l-ai plătit. Amar e pentru tine Irod căruia 
i-ai urmat. Amar e pentru tine Caiafa pe care l-ai crezut. Amară e pentru tine 
fierea pe care i-ai gătit-o. Amar e pentru tine oţetul pe care l-ai făcut. Amar e 

pentru tine spinul pe care l-ai cules. Amare sunt pentru tine mâinile pe care 
le- -ai însângerat. Pentru că L-ai omorât pe Domnul în mijlocul Ierusalimului. 

” Ascultați acum toate semințiile neamurilor şi vedeți: omor nou s-a făcut 
în mijlocul Ierusalimului, în cetatea legii, în cetatea evreilor, în cetatea pro- 
feților, în cetatea socotită cea dreaptă. Şi cine a fost omorât? Cine e uciga- 
şul? Mă ruşinez să spun, dar sunt silit să grăiesc. Căci dacă noaptea s-ar fi 
făcut omorul sau în loc pustiu, ar fi fost ușor să se păstreze tăcerea; dar 
acum omorul nedrept al Celui drept s-a făcut în mijlocul pieței şi al cetății, 
în mijlocul cetăţii în văzul tuturor. 

% Şi s-a înălțat pe lemn şi o inscripţie arătând Cine e cel omorât. Cine e 
acesta? E greu a o spune, dar a nu o spune e încă şi mai înfricoșător. Ascul- 
taţi însă tremurând pentru Cine s-a cutremurat pământul: 

% Cel ce a spânzurat pământul se spânzură. Cel ce a înfipt cerurile e înfipt 
pe lemn. Cel ce a întărit toate e întărit pe lemn. Stăpânul e batjocorit. Dum- 
nezeu este omorât. Împăratul lui Israel e dat jos de mâna israeliților. 

” O, omor nou, o nedreptate nouă! Stăpânul Şi-a schimbat înfățișarea 

ajungând gol cu trupul şi nu s-a învrednicit nici de o haină ca să nu fie vă- 
zut. De aceea luminătorii şi-au întors faţa şi ziua s-a întunecat, ca să ascundă 
pe Cel ce a fost dezgolit pe lemn, pentru a întuneca nu trupul Domnului, ci 
ochii acestor oameni. 
%5 Căci dacă n-a tremurat poporul, a tremurat pământul. Dacă nu s-a temut 
poporul, s-au temut cerurile. Dacă nu şi-a rupt hainele poporul, şi-a rupt hai- 
nele îngerul. Dacă poporul nu s-a tânguit, „a tunat din cer Domnul şi Cel 
Preaînalt a dat glas” [Ps 17, 14]. 

* Pentru aceasta, Israele, n-ai tremurat pentru Domnul, nu te-ai înfricoşat 
pentru Domnul, n-ai jelit pentru Domnul; pentru întâi-născuți ai jelit, dar 
pentru Domnul Cel spânzurat nu ţi-ai sfâşiat veşmintele deşi pentru cei 
omorâţi ai tăi îţi rupeai veşmintele. Ai lăsat pe Domnul şi nu vei fi aflat de 
El. Ai doborât pe Domnul şi ai fost doborât la pământ. 

100 Şi acum zaci mort, dar Acela va învia din morți şi va urca la cele mai 
înalte ale cerurilor. Fiind Domn, Care a îmbrăcat pe om, a pătimit pentru cel ce 
pătimea, a fost legat pentru cel ţinut, a fost osândit pentru cel osândit şi a fost 
îngropat pentru ce îngropat, a înviat din morți şi a strigat cu glas mare aceasta: 

Lui „«Cine e cel ce se judecă cu Mine? Să se arate! Eu l-am dezlegat pe 
cel osândit» [/s 50, 8 sq]. Eu am dat viaţă celui mort. Eu l-am înviat pe cel 
îngropat. 

102 Cine e cel ce mi se împotriveşte în cuvânt? Eu, zice, sunt Hristosul. Eu 
sunt Cel ce am nimicit moartea, Cel ce am biruit asupra vrăjmaşului, Cel ce 
am călcat iadul în picioare şi am legat pe cel puternic, Care am răpit omul la 
cele mai înalte ale cerurilor, Eu, Hristos! 


i 

1% Veniţi, așadar, toate seminţiile oamenilor cele împietrite în păcate şi 
primiți iertarea păcatelor! Fiindcă Eu sunt iertarea voastră, Eu Paştele mân- 
tuirii, Eu mielul cel junghiat pentru voi, Eu răscumpărarea voastră, Eu viața 
voastră, Eu învierea voastră, Eu lumina voastră, Eu mântuirea voastră, Eu 
împăratul vostru. Eu vă duc la cele mai înalte ale cerurilor, Eu vă voi arăta 
pe Tatăl Cel veşnic, Eu vă voi învia prin dreapta Mea!” 

104 Acesta este Cel ce a făcut cerul şi pământul, Cel ce l-a plăsmuit dintru 
început pe om, Cel ce a fost vestit prin Lege şi Profeţi, Cel ce S-a întrupat în 
fecioară, Cel ce a fost legat pe lemn, Cel ce a fost îngropat în pământ, Cel ce 
a înviat din morți şi S-a înălțat la cele mai înalte ale cerurilor, Cel ce șade 
de-a dreapta Tatălui, Cel ce are puterea de a judeca şi mântui toate, prin Care 
Tatăl a făcut cele dintru început şi până în veci. 

105 EI este Alfa şi Omega, El este începutul şi sfârşitul — început nepo- 
vestit şi sfârşit nebănuit — El e Hristos, El e Împăratul, El e lisus, El e gene- 
ralul, El e Domnul, El e Cel ce a înviat din morţi, El e Cel ce a şezut de-a 
dreapta Tatălui! Îi poartă pe Tatăl şi e purtat de Tatăl. Lui fie slava și tăria în 
veci! Amin. 


A lui Meliton: Despre Paște. 


Pace celui ce a scris şi celui ce citeşte și celor ce-L iubesc pe Domnul în simplitatea inimii. 


Euchologion-ul egiptean 


al lui Serapion din Thmuis 
(t 362)! 


Rugăciuni ale lui Serapion din Thmuis 


1 (15). Rugăciune la ungerea celor ce se botează: 


Stăpâne, lubitorule de oameni şi de suflete, îndurat şi milostiv, Dumne- 
zeule al adevărului, Te chemăm urmând şi ascultând făgăduințele Unuia- 
Născut al Tău Care a zis: „De veți ierta unora păcatele, iertate le vor fi” [In 
20, 23], şi-i ungem cu această ungere pe cei/cele ce vin la această dumneze- 
iască naștere din nou, cerând ca Domnul nostru lisus Hristos să lucreze în 
ea, să descopere prin această ungere o putere tămăduitoare și întăritoare şi să 
le tămăduiască sufletul, trupul şi duhul de orice semn al păcatului, al fărăde- 
legii și al unei pricini satanice, iar prin harul ei să le dea iertare, ca lepădând 
păcatul să vieţuiască pentru dreptate [cf. / Ptr 2, 24], şi, plăsmuiţi din nou 
prin această ungere, curăţiţi prin această baie şi înnoiți cu duhul, să poată 
birui de acum înainte lucrările potrivnice pornite asupra lor şi amăgirile 
acestei vieţi, și aşa să fie legaţi şi uniţi cu turma Domnului şi Mântuitorului 
nostru lisus Hristos şi să moştenească făgăduințele împreună cu sfinții, că prin 
El Ție se cuvine slava şi puterea în Duhul Sfânt în toţi vecii vecilor. Amin. 


2 (16). Rugăciune la ungerea cu mir cu care sunt unși cei botezați: 


Dumnezeule al puterilor, Ajutorul oricărui suflet care vine la Tine şi 
ajunge sub mâna Ta puternică, Te chemăm ca prin dumnezeiasca şi negrăita 
putere a Domnului şi Mântuitorului nostru lisus Hristos să lucreze în această 


' Traducere după ed. M. E. JOHNSON: The Prayers of Sarapion of Thmuis (Orientalia 
Christiana Analecta 249), Roma, 1995, p. 46-80. Cele treizeci de rugăciuni din colecția 
episcopului egiptean Serapion din Thmuis sunt păstrate într-un singur codice: Athous M. 
Laura 149 (secolul XI), f. 7v-21v. Numerotaţia din paranteze este cea din manuscris și e 
rezultatul unei erori de copiere. 

ungere cu mir o lucrare dumnezeiască şi cerească pentru ca cei botezați şi 
unşi cu el prin întipărirea semnului mântuitoarei cruci a Unuia-Născut, care 
prin cruce a fost răsturnat și biruit satana şi orice putere potrivnică, să se facă 
părtaşi ca unii născuţi din nou şi înnoiţi prin baia nașterii din nou [Tit 3, 5] şi 
ai darului Duhului Sfânt şi, asiguraţi prin pecetea aceasta, să rămână tari și 
nemişcați, nevătămaţi şi nejefuiți, neocărâţi şi neuneltiţi, vieţuind în credință 
şi în cunoașterea adevărului până la sfârșit, așteptând nădejdile cereşti ale 
vieţii şi făgăduințele veşnice ale Domnului şi Mântuitorului nostru lisus 
Hristos, prin Care i se cuvine slavă şi putere în Duhul Sfânt acum și în toți 
vecii vecilor. Amin. 


3 (17). Rugăciune pentru untdelemnul bolnavilor 
sau pentru pâine şi pentru apă: 


Te chemăm pe Tine, Cel ce ai toată puterea și stăpânirea, Mântuitorul tu- 
turor oamenilor, Tatăl Domnului și Mântuitorului nostru lisus Hristos, și ne 
rugăm să trimiţi din ceruri peste acest untdelemn o putere tămăduitoare, ca 
să fie pentru cei ce se ung sau gustă din aceste făpturi ale Tale spre depărta- 
rea a toată boala şi neputința, spre antidot al oricărui demon, spre izgonirea 
oricărui duh necurat, spre alungarea oricărei fierbinţeli şi tremur și a oricărei 
neputinţe, spre har bun și iertarea păcatelor, spre leac al vieții și mântuirii. 
spre sănătatea şi întregirea sufletului, trupului şi duhului, spre înzdrăvenire 
desăvârşită. Să se teamă, Stăpâne, orice lucrare satanică, orice demon, orice 
sfat al celui potrivnic, orice lovitură, orice bici, orice durere, orice chin. 
nălucire, clătinare sau umbră rea de Numele Tău sfânt pe care l-am chemat 
acum, și de Numele Unuia-Născut, și să se depărteze de la cele dinăuntrul și 
din afara robilor Tăi aceştia; ca să slăvească Numele lui lisus Hristos, Care 
s-a răstignit pentru noi şi a înviat, şi a luat asupra Lui bolile şi neputințele 
noastre şi va veni să judece viii și morţii. Că prin El Ți se cuvine slava și 
puterea în Duhul Sfânt în toţi vecii vecilor. Amin. 


4 (18). Rugăciune pentru cel ce a murit şi e purtat afară: 


Dumnezeule Care ai puterea asupra vieţii şi a morţii, Dumnezeule Care 
omori şi faci viu, Care ai coborât la porţile iadului şi Te-ai ridicat de acolo, 
Care zideşti duhul omului în el şi iei sufletele sfinților şi le dai la odihnă, 
Care schimbi, prefaci şi preschimbi făpturile Tale aşa cum e drept şi potrivit, 
Cel ce Singur eşti nestricăcios, neschimbat şi veşnic, Ție ne rugăm pentru 
adormirea şi odihna robului Tău acesta (N); odihnește sufletul lui în loc de 
verdeață, în cămări de odihnă împreună cu Avraam, Isaac şi Iacob și cu toți 
sfinţii Tăi; iar trupul acesta învie-L în ziua pe care ai rânduit-o potrivit 

fagăduinţelor Tale nemincinoase, ca să-i dai lui şi moștenirile cele după 
vrednicia lui în sfintele Tale păşuni, neaducându-Ți aminte de greşelile lui, 
iar ieşirea lui fă-o să fie cu pace şi binecuvântată; tămăduieşte cu duh de 
mângâiere întristările celor care-l conduc acum [pe ultimul drum] şi nouă 
tuturor ne dă un sfârşit bun, prin Unul-Născut al Tău lisus Hristos, prin Care 
Ție se cuvine slava şi puterea în toţi vecii vecilor. Amin. 


5 (19). Prima rugăciune a duminicii: 


Te chemăm pe Tine, Tatăl Unului-Născut, Domnul a toate, Ziditorul făptu- 
rilor şi Făcătorul celor făcute; mâini curate întindem spre Tine şi ne deschi- 
dem mințile spre Tine, Doamne; ne rugăm fii îndurat, cruță-ne, fii binevoitor, 
fă-ne mai buni, lărgeşte-ne în virtute, credință şi cunoaştere; cercetează-ne/vi- 
zitează-ne, Doamne, căci spre Tine am trimis neputințele noastre. Fii milos- 
tiv şi ne miluiește pe toţi; miluiește poporul acesta, fi-i binefăcător, fă-l 
blând, cuminte și curat şi trimite-i puteri îngereşti, ca tot poporul acesta să 
fie sfânt și cuviincios. Te chem, trimite Duh Sfânt în mintea noastră şi dă-ne 
să învăţăm dumnezeieştile Scripturi de la Duhul Sfânt şi să le tâlcuim în 
chip curat şi vrednic, ca să se folosească tot norodul acesta de faţă, prin 
Unul-Născutul Tău, lisus Hristos, în Duhul Sfânt, prin Care Ție se cuvine 
slava şi puterea în toți vecii vecilor. Amin. 


6 (20). După ridicarea în picioare de la omilie, rugăciunea: 


Dumnezeule Mântuitorule, Dumnezeule a toate, Domnul şi Ziditorul tutu- 
ror, Născătorul Unului-Născut, Care L-ai născut Întipărirea Ta vie şi adevă- 
rată și L-ai trimis spre folosul neamului oamenilor, Care prin El ai chemat la 
Tine pe toţi oamenii, Ţie ne rugăm pentru poporul acesta: trimite Duh Sfânt 
şi Domnul lisus să ne cerceteze/viziteze, să grăiască în mințile tuturor şi să 
rânduiască inimile spre credință; El să tragă sufletele la Tine, Dumnezeule al 
îndurărilor, ca să dobândeşti şi în oraşul acesta un popor şi o turmă adevă- 
rată prin Unul-Născut al Tău, lisus Hristos, prin Care Ție se cuvine slava şi 
puterea în Duhul Sfânt, acum şi în toți vecii vecilor. Amin. 


7 (2). Rugăciune pentru catehumeni: 


Ajutorule şi Doamne al tuturor, Eliberatorul celor eliberaţi, Ocrotitorul 
celor izbăviţi, nădejdea celor făcuţi de mâna Ta cea tare, Tu eşti Cel ce ai 
surpat fărădelegea, Care prin Unul-Născut ai surpat pe satana, ai desfăcut 
meşteşugirile lui şi ai dezlegat pe cei legaţi de el, Îţi mulțumim pentru aceşti 
catehumeni, pentru că i-ai chemat prin Unul-Născut şi le-ai dăruit cunoaşte- 
rea Ta. Pentru aceea ne rugăm să fie întăriți în cunoaştere, ca să Te cunoască 


868 CANONUL ORTODOXIEI I. Canonul apostolic 


pe Tine, Singurul Dumnezeu adevărat, şi pe Cel pe Care L-ai trimis, pe Iisus 
Hristos [În 17, 3]; să fie păziți în învățăturile acestea şi în cuget curat şi să 
înainteze ca să se facă vrednici de baia naşterii din nou [Tiz 3, 5] şi de Sfin- 
tele Taine, prin Unul-Născut al Tău, lisus Hristos, prin Care Ție se cuvine 
slava şi puterea în Duhul Sfânt, acum şi în toți vecii vecilor. Amin. 


8 (22). Rugăciune pentru bolnavi: 


Te chemăm pe Tine, Supraveghetorul, Domnul şi Plăsmuitorul trupului și 
Făcătorul sufletului, Care I-ai potrivit în chip armonios pe om, Economul, 
Cârmuitorul şi Mântuitorul întregului neam al oamenilor, împăcat și făcut 
blând prin iubirea Ta de oameni, milostiv fii, Stăpâne, ajută-i şi tămăduieşte-i 
pe toți cei bolnavi. Ceartă bolile, scoală-i pe cei ce zac; dă slavă Numelui 
Tău sfânt prin Unul-Născut al Tău lisus Hristos, prin Care ie se cuvine 
slava şi puterea în Duhul Sfânt acum și în toţi vecii vecilor. Amin. 


9 (23). Rugăciune pentru aducerea de roade: 


Ziditorule al cerului şi al pământului, Care ai încununat cerul cu corul ste- 
lelor şi l-ai făcut să strălucească prin luminătorii lui, Care ai cinstit pământul 
cu roade spre folosul oamenilor, Care ai dăruit neamului plăsmuit de Tine 
atât desfătarea de scânteierea şi lumina luminătorilor de sus, cât şi hrănirea 
lui de jos de către roadele pământului; ne rugăm să se dăruiască ploi îmbel- 
şugate şi roditoare; fă ca pământul să aducă roade şi să poarte mult rod bun 
pentru iubirea de oameni şi bunătatea Ta. Adu-ţi aminte de cei ce Te cheamă 
pe Tine, cinstește sfânta și singura Ta Biserică catholică. ascultă chemările 
şi rugăciunile noastre şi binecuvântează tot pământul prin Unul-Născut al 
Tău lisus Hristos, prin Care Ție se cuvine slava şi puterea în Duhul Sfânt, 
acum şi în toţi vecii vecilor. Amin. 


10 (24). Rugăciune pentru Biserică: 


Doamne Dumnezeule, Dumnezeul duhurilor cuvântătoare, Dumnezeul 
sufletelor curate și al tuturor celor ce Te cheamă sincer și curat, Care în cer 
străluceşti şi eşti cunoscut de duhurile curate, iar pe pământ eşti lăudat și 
locuieşti în Biserica catholică, Care ești slujit de îngeri şi de suflete curate, 
Care ai făcut şi din cer un cor viu spre slava şi lauda adevărului, fă ca Bise- 
rica aceasta să fie o Biserică vie şi curată, dă-i să aibă liturghisitori puteri 
dumnezeieşti şi îngeri curaţi, ca să Te poată lăuda în curăţie. Te chemăm 
pentru toţi oamenii Bisericii acesteia: împacă-Te cu toți, iartă-i pe toți, dă 
tuturor iertarea păcatelor, dă-le să nu mai facă nici un păcat, ci fii lor zid și 
nimicește orice ispitire. Miluieşte-i pe bărbaţi, pe femei şi pe copii, arată-Te 

în toţi şi fă cunoaşterea Ta scrisă în inimile lor prin Unul-Născut al Tău lisus 
Hristos, prin Care Ție se cuvine slava și puterea în Duhul Sfânt, acum şi în 
toți vecii vecilor. Amin. 


11 (25). Rugăciune pentru episcop şi Biserică: 


Pe Tine Te chemăm, Mântuitorule şi Doamne, Dumnezeul a tot trupul şi 
Domnul a tot duhul, Binecuvântatul și Dătătorul a toată binecuvântarea, 
sfințește pe episcopul acesta (N) şi-l păzeşte în afară de orice ispită, dă-i lui 
înțelepciune şi cunoaştere, călăuzeşte-l în cunoaşterile Tale. 

Te chemăm şi pentru coprezbiteri: sfințeşte-i, dă-le înțelepciune, cunoaş- 
tere şi dreaptă învăţătură; fâ-i să mijlocească [presbeuein] sfintelor Tale 
învățături în chip curat şi ireproşabil. 

Sfinţeşte-i şi pe diaconi, ca să fie curaţi la inimă şi la trup şi cu conştiinţă 
curată să poată sluji şi sta înaintea Sfântului Trup şi Sfântului Sânge. 

Te chemăm şi pentru ipodiaconi, citeți şi tâlcuitori: odihneşte-i pe toți slu- 
jitorii Bisericii şi dă tuturor milă, îndurare şi înaintare/progres. 

Te chemăm și pentru monahi şi pentru fecioare: fă-i să-şi sfârşească aler- 
garea lor în chip ireproşabil şi viaţa lor în chip neîncetat, ca să-și poată pe- 
trece toate zilele lor în curăţie şi sfinţenie. 

Miluieşte-i şi pe toţi cei căsătoriţi, bărbaţi, femei și copii, şi dă tuturor 
binecuvântarea înaintării/progresului și îmbunătățirii, ca toți să ajungă oameni 
vii şi aleşi prin Unul-Născut al Tău, lisus Hristos, prin Care Ție se cuvine 
slava şi puterea în Duhul Sfânt, acum şi în toți vecii vecilor. Amin. 


12 (26). Rugăciune a îngenuncherii: 


Părinte al Unului-Născut, Bunule şi Îndurate, Milostive, lubitorule de oa- 
meni Şi de suflete, Binefăcătorule al tuturor celor ce se întorc la Tine, pri- 
meşte chemarea aceasta şi dă-ne cunoaştere, credință, evlavie şi cuvioşie. 
Nimiceşte orice patimă, orice plăcere şi orice păcat din poporul acesta; fă-i 
pe toți să ajungă curaţi; iartă-le tuturor greşelile. Căci Ție, Tatălui nefăcut 
prin Unul-Născut, Îți plecăm genunchiul; dă-ne minte cuvioasă şi folos 
desăvârşit, dă-ne să Te căutăm şi să Te iubim, dă-ne să cercetăm şi căutăm 
dumnezeieştile Tale cuvinte, dă-ne mâna, Stăpâne, şi ridică-ne; ridică-ne 
Dumnezeule al îndurărilor, fâ-ne să privim sus; descoperă vălul de pe ochii 
noştri, dă-ne îndrăznire; nu îngădui să fim ruşinaţi, ori să ne osândim pe noi 
înşine; şterge înscrisul împotriva noastră, scrie-ne numele în cartea vieţii, 
numără-ne împreună cu sfinţii Tăi profeți şi apostoli, prin Unul-Născut al 
Tău, lisus Hristos, prin Care Ție se cuvine slava şi puterea în Duhul Sfânt, 
acum și în toți vecii vecilor. Amin. 

13 (27). Rugăciune pentru popor: 


Ţie ne mărturisim, iubitorule de oameni Dumnezeule, la Tine ne aruncăm 
neputințele noastre şi cerem să ni se dea putere. lartă păcatele noastre dina- 
inte şi lasă toate greşelile trecute şi fa-ne oameni noi. Arată-ne robi sinceri şi 
curați. Ţie ne închinăm pe noi înşine, primește-ne, Dumnezeule al adevăru- 
lui, primeşte poporul acesta: dă-i să fie întreg sincer, dă-i să viețuiască în 
întregime în chip ireproşabil și curat; să se măsoare cu cei cerești, să fie nu- 
mărat împreună cu îngerii, să se facă toţi aleşi şi sfinți. Te chemăm pentru 
cei ce au crezut și au cunoscut pe Domnul nostru lisus Hristos, să fie întăriţi 
în credință, cunoaştere şi învăţătură. 

Ne rugăm pentru întreg poporul acesta: împacă-Te cu toţi, fă-Te cunoscut 
pe Tine Însuţi, descoperă-Ți lumina blândă; să Te cunoască toţi pe Tine, Tatăl 
nefăcut şi pe Unul-Născut Fiul Tău, lisus Hristos. 

Ne rugăm pentru toți stăpânitorii să aibă viață paşnică spre odihna Bisericii 
catholice. 

Ne rugăm, Dumnezeule al îndurărilor, pentru cei liberi şi pentru sclavi, 
pentru bărbaţi şi femei, bătrâni şi copii, săraci şi bogaţi: arată tuturor bunăta- 
tea Ta şi întinde tuturor iubirea Ta de oameni; fii îndurător faţă de toţi și dă 
tuturor întoarcerea la Tine. 

Te chemăm pentru cei ce călătoresc, dă-le să aibă împreună călător un în- 
ger de pace, ca să nu fie păgubiţi de nimeni cu nimic, ca în multă voioșie 
să-şi sfârşească plutirea şi călătoriile. 

Te chemăm, Mângâietorule, şi pentru cei necăjiţi şi săraci: odihneşte-i pe 
fiecare, eliberează-i din legături, scoate-i din sărăcie şi mângâic-i pe toți. 

Ne rugăm pentru cei bolnavi: dă-le sănătate și sculare din boală și fâ-i să 
aibă sănătate desăvârșită a trupului şi a sufletului. 

Că Tu ești Mântuitorul şi Binefăcătorul, Tu eşti Domnul şi Împăratul tutu- 
ror, pe Tine Te chemăm pentru toţi prin Unul-Născut al Tău lisus Hristos, 
prin Care Ţie se cuvine slava şi puterea în Duhul Sfânt, acum şi în vecii ve- 
cilor. Amin. 


14 (28). Punere a mâinilor peste catehumeni: 


Mâna ne-o întindem, Stăpâne, şi ne rugăm: întinde acestui popor mâna Ta 
vie şi dumnezeiască spre binecuvântare; căci Ţie, Părinte nefăcut prin Unul- 
Născut, Ți-au plecat capetele. Binecuvântează poporul acesta spre binecu- 
vântarea cunoaşterii şi eviaviei, spre binecuvântarea tainelor Tale, prin Unul- 
Născut al Tău, lisus Hristos, prin Care ie se cuvine slava şi puterea în Duhul 
Sfânt, acum şi în vecii vecilor. Amin. 


V.3. Euchologion-ul egiptean al lui Serapion din Thmuis 871 


15 (29). Punere a mâinilor peste laici: 


Mâna vie şi curată, mâna Unului-Născut, Care a surpat toate cele rele şi a 
întărit toate cele sfinte, să se atingă dând asigurare şi întărire peste capetele 
acestui popor. Binecuvântat să fie poporul acesta cu binecuvântarea Duhu- 
lui, cu binecuvântarea cerului, cu binecuvântarea profeților şi apostolilor; ca 
binecuvântate să fie sufletele lor spre învățătură, cunoaștere şi taine; binecu- 
vântați fie toți împreună prin Unul-Născut al Tău, lisus Hristos, prin Care Ție 
se cuvine slava şi puterea în Duhul Sfânt, acum şi în vecii vecilor. Amin. 


16 (30). Punere a mâinilor peste bolnavi: 


Doamne Dumnezeul îndurărilor, întinde mâna Ta şi fă să se vindece toți 
bolnavii; dă-le să se învrednicească de sănătate, eliberează-i de boala care e 
asupra lor. Să se tămăduiască în Numele Unuia-Născut al Tău. Să le fie 
drept leac sfântul lui Nume spre sănătate şi întregire, că prin El Ţie se cuvine 
slava şi puterea în Duhul Sfânt, acum şi în toţi vecii vecilor. Amin. 


[Nota copistului] Toate aceste rugăciuni se săvârşesc înainte de rugăciunea Ofrandei 
[euharistice]. 


17 (1). Rugăciunea Ofiandei [euharistice] a episcopului Serapion: 


Vrednic şi cuvenit lucru este a Te lăuda, cânta şi slăvi pe Tine, Tatăl ne- 
făcut al Unuia-Născut lisus Hristos. Te lăudăm pe Tine, Dumnezeule nefă- 
cut, neadulmecat, nerostil şi neînțeles pentru orice subzistență făcută; Te 
lăudăm pe Tine Cel făcut cunoscut de Fiul Tău Unul-Născut, Care prin El ai 
fost rostit, tâlcuit şi făcut cunoscut firii făcute; Te lăudăm pe Tine, Care L-ai 
făcut cunoscut pe Tatăl şi ai descoperit sfinţilor slavele privitoare la El, pe 
Tine Care eşti făcut cunoscut, văzut şi tâlcuit sfinţilor de Cuvântul Tău năs- 
cut; Te lăudăm pe Tine, Tată nevăzut, Dătătorule al nemuririi. Tu eşti izvo- 
rul vieţii, izvorul luminii, izvorul a tot harul şi a tot adevărul, iubitorule al 
oamenilor şi al săracilor, Care Te-ai împăcat cu toţi şi i-ai atras pe toți la Tine 
Însuţi prin venirea iubitului Tău Fiu. Te rugăm, fă-ne oameni vii; dă-ne duh 
de lumină, ca să Te cunoaştem pe Tine, Dumnezeul Cel adevărat şi pe lisus 
Hristos, pe Care L-ai trimis; dă-ne Duh Sfânt, ca să putem grăi şi povesti 
tainele Tale negrăite. Să vorbească în noi Domnul lisus şi Duhul Sfânt să Te 
laude prin noi. 

Căci Tu eşti mai presus de toată stăpânirea, puterea şi domnia, şi de orice 
nume numit nu numai în veacul acesta, dar şi în cel viitor; înaintea Ta stau 
mii de mii şi zeci de mii de zeci de mii de arhangheli, tronuri, domnii, stă- 
pânii şi puteri; înaintea Ta stau cei doi preacinstiţi serafimi care cu două 

aripi îşi acoperă faţa, cu două îşi acoperă picioarele şi cu două zboară și 
sfințesc; împreună cu ei primeşte şi sfinţirea noastră, a celor ce spunem: 
„Sfânt! Sfânt! Sfânt! Domnul Savaot! Plin e cerul şi pământul de slava Lui! 
Plin e cerul, plin este şi pământul de măreaţa Ta slavă, Doamne al puteri- 
lor!” Umple şi jertfa aceasta de puterea Ta şi de împărtășirea Ta, căci Ție 
Ți-am adus această jertfă vie, ofranda aceasta fără de sânge. 

Ție Ți-am adus pâinea aceasta, asemănarea [komoiðma] trupului Unuia- 
Născut. Această pâine e o asemănare [komoiðma] a sfântului Său Trup, „pen- 
tru că în noaptea în care a fost predat, Domnul lisus Hristos a luat pâine, a 
frânt şi a dat învăţăceilor Lui, zicând: Luaţi! Mâncaţi! Acesta este Trupul 
Meu care se frânge pentru voi” [/ Co 11, 23-24] spre iertarea păcatelor. De 
aceea și noi făcând asemănarea [homoiâma] morții am adus pâinea şi ne ru- 
găm prin jertfa aceasta: împacă-Te cu noi toţi şi fii-ne milostiv, Dumnezeule 
al adevărului. Şi precum această pâine a fost risipită pe munţi şi, adunată 
fiind, s-a făcut una, tot aşa adună și sfânta Ta Biserică din tot neamul, tot 
ținutul, tot orașul, tot satul şi casa, şi fă-ne o unică Biserică catholică vie. 
Ți-am adus şi acest pahar, asemănarea [homoiâma)] sângelui, „pentru că 
Domnul Iisus Hristos luând paharul după cină a zis învăţăceilor Săi: „Luaţi! 
Beti! Acesta este Legământul Nou, care e Sângele Meu care se varsă pentru 
voi spre iertarea păcatelor” [/ Co 11, 23. 25]. De accea am adus şi noi acest 
pahar punând înainte o asemănare [homoioma] a sângelui. 

Să vină, Dumnezeule al adevărului, Cuvântul Tău Sfânt peste pâinea 
aceasta, ca să se facă pâinea Trup al Cuvântului, şi peste paharul acesta, ca 
să se facă paharul Sânge al Mântuitorului. 

Şi pe toți cei ce se cuminecă din ele fă-i să primească un Icac de viaţă spre 
vindecarea de orice boală și întărirea în orice înaintare/progres şi virtute, nu 
spre osândă, Dumnezeule al adevărului, nici spre mustrare şi ocară. Căci pe 
Tine Cel Nefăcut Te-am chemat prin Unul-Născut în Duhul Sfânt. Să aibă 
parte de milă poporul acesta; să se învrednicească de înaintare/progres, să i se 
trimită îngeri care să ajute poporul spre desfiinţarea celui rău şi întărirea Bi- 
sericii. Ne mai rugăm și pentru toți cei adormiţi, a căror pomenire se face aici. 

Şi după rostirea numelor: 

Sfinţeşte aceste suflete, că Tu le cunoști pe toate. Sfinţeşte-le pe toate cele 
adormite în Domnul, numără-le împreună cu toate sfintele Tale puteri, şi dă-le 
loc şi sălaş în Împărăţia Ta. 

Primeşte şi mulțumirea poporului şi binecuvântează pe cei ce au adus 
aceste ofrande şi mulțumiri şi dăruiește la întreg poporul acesta sănătate, 
voioşie şi orice înaintare/progres al sufletului şi a trupului prin Unul-Născut 
al Tău Iisus Hristos în Duhul Sfânt, cum a fost, este şi va fi în generațiile 
generațiilor şi în toți vecii vecilor. Amin. 


V.3. Euchologion-ul egiptean al lui Serapion din Thmuis 873 


18 (2). După rugăciune frângerea, iar la frângere rugăciunea: 


Învredniceşte-ne şi de cuminecarea aceasta, Dumnezeule al adevărului, şi 
fă ca trupurile noastre să cuprindă curăţie şi sufletele noastre chibzuinţă şi 
cunoaştere, şi fă-ne înţelepţi, Dumnezeule al îndurărilor, prin împărtăşirea 
Trupului şi a Sângelui. Că prin Unul-Născut al Tău i se cuvine slava şi pu- 
terea în Duhul Sfânt, acum şi în toţi vecii vecilor. Amin. 


19 (3). După ce frângerea e împărțită, 
Întinderea mâinilor peste popor de către clerici: 


Îmi întind mâna peste poporul acesta şi mă rog: întinde mâna adevărului 
Tău şi dă binecuvântare acestui popor pentru iubirea Ta de oameni, Dumne- 
zeule al îndurărilor, şi pentru Tainele aici de față; o mână de evlavie şi putere, 
de cuminţire şi curăţie şi de toată cuvioșia să binecuvânteze poporul acesta 
şi să-l păzească spre înaintare/progres şi mai bine, prin Unul-Născut al Tău, 
lisus Hristos, în Duhul Sfânt acum şi în toți vecii vecilor. Amin. 


20 (4). După împărtăşire rugăciunea poporului: 


Îți mulțumim, Stăpâne, că i-ai chemat pe cei risipiţi şi i-ai câștigat pe cei 
păcătoşi, că ai trecut peste ameninţarea împotriva noastră cedând iubirii Tale 
de oameni, ştergând-o prin pocăință şi respingând-o prin cunoaşterea Ta. Îţi 
mulțumim că ne-ai făcut părtaşi Trupului şi Sângelui. Binecuvântează-ne pe 
noi, binecuvântează poporul Tău, fă-ne să avem parte împreună cu Trupul și 
Sângele prin Unul-Născut Fiul Tău, prin Care Ţi se cuvine slava şi puterea 
în Duhul Sfânt, acum şi pururea și în toţi vecii vecilor. Amin. 


21 (5). Rugăciune pentru untdelemnul şi apa aduse ofrandă: 


Binecuvântăm prin Numele Unuia-Născut al tău, Iisus Hristos, aceste făp- 
turi; numim peste această apă şi acest untdelemn Numele Celui ce a pătimit, 
a fost răstignit, a înviat şi şade de-a dreapta Celui Nefăcut. Dăruieşte acestor 
făpturi o putere tămăduitoare, ca prin băutura ei şi ungerea lui să ne slobo- 
zim de orice demon şi orice boală şi împărtăşirea de aceste făpturi să se facă 
leac tămăduitor şi leac de izbăvire în Numele Unuia-Născut al Tău, lisus 
Hristos, prin Care ie se cuvine slava şi puterea în Duhul Sfânt în toți vecii 
vecilor. Amin. 


22 (6). Întindere a mâinilor după binecuvântarea apei şi untdelemnului: 


Iubitorule de oameni, Dumnezeule al adevărului, să fie de ajutor poporului 
acesta, cuminecarea Trupului şi Sângelui. Trupurile lor să fie trupuri vii şi 


874 CANONUL ORTODOXIEI I. Canonul apostolic 


sufletele lor să fie suflete curate. Dă binecuvântarea aceasta spre păzirea 
Cuminecării şi asigurarea Euharistiei făcute, fericeşte-i în comun și fă-i aleşi 
pe toți, prin Unul-Născut Fiul Tău, lisus Hristos, în Duhul Sfânt, acum şi în 
toți vecii vecilor. Amin. 


23 (7). Sfințirea apelor [baptismale] 


Împărate şi Doamne al tuturor şi Ziditorule a toate, Care prin pogorârea 
Unuia-Născut al Tău lisus Hristos ai dăruit mântuire întregii firi făcute, Care 
prin venirea Cuvântului Tău negrăit ai luminat făptura zidită de Tine, caută 
şi acum din cer și priveşte spre aceste ape şi umple-le de Duh Sfânt. Cuvân- 
tul Tău negrăit să vină şi să fie în ele să le preschimbe lucrarea şi să le facă 
născătoare, pline de harul Tău, ca taina săvârşită acum să nu se afle golită în 
cei născuţi din nou, ci să-i umple de harul dumnezeiesc pe toţi care coboară 
în ea și se botează. Binefăcătorule iubitor de oameni, curăță făptura Ta, 
mântuiește zidirea făcută de dreapta Ta, modelează în toţi cei născuţi din 
nou forma Ta dumnezeiască şi negrăită, ca prin modelarea şi nașterea lor din 
nou să se poată mântui și să se învrednicească de Împărăţia Ta. Și așa cum 
Cuvântul Tău Unul-Născut pogorându-se peste apele Iordanului le-a arătat 
sfinte, tot așa coboară acum şi în acestea și fă-le sfinte şi duhovniceşti ca cei 
ce se botează să nu mai fie carne şi sânge, ci duhovniceşti şi putându-se în- 
china Ție, Dumnezeului nefăcut prin lisus Hristos, în Duhul Sfânt, prin Care 
Ție fie slava şi puterea acum şi în toţi vecii vecilor. Amin. 


24 (8). Rugăciune pentru cei ce se botează: 


Te chemăm, Dumnezeule al adevărului, pentru robul Tău (M) şi ne rugăm 
să-l învredniceşti de această taină dumnezeiască şi de ncgrăita Ta naştere 
din nou. Căci Ție, lubitorule de oameni, Ți se aduce acum [ofrandă], Ţic ţi-l 
închinăm şi noi. Dăruieşte-i să fie părtaş al acestei dumnezeieşti naşteri din 
nou, ca să nu mai fie dus de cel strâmb şi rău, ci să-Ţi slujească mereu şi 
să păzească poruncile Tale, călăuzit fiind de Cuvântul Tău Unul-Născut. 
Că prin El Ţi se cuvine slava şi puterea în Duhul Sfânt acum şi în toţi vecii 
vecilor. Amin. 


25 (9). După lepădare/dezertare |apotagă], rugăciunea: 


Doamne Atoateţiitorule, pecetluieşte consimțământul robului Tău acesta 
făcut de el acum înaintea Ta şi păzeşte-i neschimbate caracterul şi purtarea, 
ca să nu mai slujească celor rele, ci să se închine ie, Dumnezeul adevă- 
rului, şi să-Ți slujească ie, Făcătorului tuturor, ca să se arate desăvârşit şi 
adevărat pentru Tine, prin Unul-Născut al Tău, lisus Hristos, prin Care Ţie 
se cuvine slava și puterea în Duhul Sfânt,acum şi în toţi vecii vecilor. Amin. 


V.3. Euchologion-ul egiptean al lui Serapion din Thmuis 875 


26 (10). După ungere, rugăciunea: 


Binefăcătorule iubitor de oameni, Mântuitorul tuturor celor ce s-au întors 
la Tine, milostiv fii robului Tău (N). Călăuzește-l spre naşterea din nou cu 
dreapta Ta. Cuvântul Tău Unul-Născut să-l călăuzească la baia aceasta. Cin- 
stită să fie naşterea lui din nou; să nu fie goală de harul Tău. Să stea de față 
împreună Cuvântul Tău sfânt; să stea de față împreună Duhul Tău Sfânt 
alungând şi izgonind orice ispită. Că prin Unul-Născut al Tău lisus Hristos 
Ție se cuvine slava şi puterea acum şi în toţi vecii vecilor. Amin. 


27 (11). După botezare şi ridicare [din apă], rugăciunea: 


Dumnezeule, Dumnezeu al adevărului, Ziditorule a toate, Domnul a toată 
făptura, binecuvântează cu binecuvântarea Ta pe robul Tău acesta; arată-l 
curat prin naşterea lui din nou, fă-l părtaş al puterilor Tale îngereșşti, ca să nu 
se mai numească trup/carne, ci duhovnicesc făcându-se părtaş al dumne- 
zeiescului şi folositorului Tău dar; să fie păzit până la sfârșit pentru Tine, 
Făcătorule a toate, prin Unul-Născut al Tău lisus Hristos, prin Care Ție se 
cuvine slava şi puterea acum şi în toţi vecii vecilor. Amin. 


28 (12). Punere a mâinilor la aşezarea diaconilor.: 


Părinte al Unului-Născut, Care pe Fiul Tău L-ai trimis şi ai rânduit lucru- 
rile de pe pământ, dând Bisericii canoane şi rânduieli/constituţii spre folosul 
şi mântuirea turmei, Care ai ales episcopi, prezbiteri şi diaconi spre sluji- 
rea/liturghisirea Bisericii Tale catholice, Care prin Unul-Născut al Tău ai ales 
cei şapte diaconi şi le-ai dăruit Duh Sfânt, aşează-l! și pe acesta (N) diacon al 
Bisericii catholice şi dă-i duh de cunoaştere şi deosebire/discernământ, ca să 
poată sluji curat şi ireproşabi! în poporul Tău în slujirea/liturghisirea aceasta, 
prin Unul-Născut al Tău lisus Hristos, prin Care Ție se cuvine slava şi puterea 
acum și în toţi vecii vecilor. Amin. 


29 (13). Punere a mâinilor la aşezarea prezbiterilor: 


Stăpâne, Dumnezeule al cerurilor, Tată al Unuia-Născut al Tău, întindem 
mâna noastră peste omul acesta şi ne rugăm să vină peste el Duhul Adevă- 
rului; să i se dea chibzuinţă, cunoaștere şi inimă bună; ca să fie în el Duh 
dumnezeiesc ca să poată să fie econom în poporul Tău, să mijlocească 
[presbeuein] dumnezeieştile Tale cuvinte şi să împace poporul Tău cu Tine, 
nefăcutul Dumnezeu. Cel care din Duhul lui Moise ai dăruit Duh sfânt peste 
cei aleși, împarte şi acestuia Duh Sfânt din Duhul Unuia-Născut spre har al 
înțelepciunii, cunoaşterii şi dreptei credințe, ca să poată sluji Ţie în cunoş- 

tință curată prin Unul-Născut al Tău lisus Hristos, prin Care Ție se cuvine 
slava şi puterea acum şi pururea și în toți vecii vecilor. Amin. 


30 (14). Punere a mâinilor la aşezarea unui episcop: 


Dumnezeule al adevărului, Care pe Domnul lisus L-ai trimis spre câştigul 
întregii lumi locuite, Care prin El Ţi-ai ales apostoli, hirotonind episcopi sfinți 
din generaţie în generaţie, fă-l şi pe acesta (V) episcop sfânt al succesiunii 
Sfinților Apostoli, şi dă-i lui har şi Duh dumnezeiesc, pe care l-ai dat tuturor 
adevăraţilor tăi robi profeții şi patriarhii, fă-l să fie vrednic să păstorească 
turma Ta şi să petreacă în episcopie în chip ireproșabil şi neîmpiedicat prin 
Unul-Născut al Tău lisus Hristos, prin Care Ție se cuvine slava şi puterea, 
acum şi pururea şi în toţi vecii vecilor. Amin. 


Principalele anaforale euharistice 


a. PALEOANAFORALE 


Didahia celor Doisprezece Apostoli IX-X — a se vedea mai sus p. 568-569. 
Constituţiile Apostolice VII.XXV-—XXVI — a se vedea mai sus p. 720-721. 
Martiriul lui Policarp XIII-XIV — a se vedea mai sus p. 372-373. 

Tradiţia Apostolică IV — a se vedea mai sus p. 574-575. 

Constituţiile Apostolice VIII.XI1 — a se vedea mai sus p. 746-752. 
Testamentul Domnului Î.XXIII — a se vedea mai sus p. 795-799. 


b. ANAFORALE ALEXANDRINE 


Papirusul Strasbourg 254 
(secolele IV-V)! 


[...] pe Tine a Te binecuvânta [...] noaptea şi ziua [Care ai făcut ce]rul şi 
toate care sunt în (el, pământul şi cele de pe pământ, majrea şi [râ]urile și 
toate câte sunt] în ele, Cajre ai fă[cut ple om [după chilpul şii după a]se- 
mănarea (Ta; Care] ai fă[cut toate prlin Înţelepciunea şi Lumina adevărată, 
Fiul Tău, Do[mn]ul şi Mâ[ntulit[or]ul nostru I[isus] H[ristos], prin Care mul- 
țumindu-Ți Ție împreună cu El şi cu Du[hul] Sfânt Îți aducem jertfa aceasta 
cuvântătoare, această ador[are] fără de sânge, pe care Ţi-o aduc toate nea- 
murile de la răsăritul şi până la apusul soarelui, de la miazănoapte şi până la 
miazăzi, [că mJare e [Nu]mele Tău în toate neamurile şi în toft l]ocul se aduce 
sfântului Tău Nume tămâie şi jertfă curată, prinos şi ofrandă [Mal 1, 11]. 


' Traducere după A. HÂNGGI / I. PAHL (ed.), Prex Eucharistica. I. Textus e variis liturgiis 
antiquioribus selecti (Spicilegium Friburgense 12), Fribourg, 1968; ed. HI, 1998, p. 116-118. 

Te rugăm şi Îţi cerem: adu-Ţi aminte de sfânta şi singura Ta Biserică 
[c]atholică, de toate popoarele ş|i toa]te turme[le Tale]. Pace[a] din ce[rujri 
dăruieşte-o inimilor noastr[e, ale tuturor, dar dă-ne [nouă] şi pa[cea acestei 
vieți]. Îm(păratului] pământului dă-i cele de pace [pe]ntru noi şi pentru Nu- 
mele Tău [sfânt], pe căpetenia oştirilor, pe dregători] şi senat[ul în pace îi 
păzeşte... slpre [sămânță şi seļceriş [...] păzeşte-[le] pentru să[ra]cii [po]po- 
[ru]lui [Tău], pentru toţi cei ce cheamă Numele [Tău], pentru toţi cei ce nă- 
dăjduiesc întru Tine. Sufletele cel[or] adormiţi le odihnește. Adu-Ți aminte 
de cei a căror pomenire o facem astăzi, de cei ale căror nume le rostim şi nu le 
rostim [...], de sfinţii şi ortodocşii noştri părinţi şi episcopi de [pretutin)deni 
şi dă-ne să avem parte şi moştenire împreună [...] sfinţilor Tăi profeți, apos- 
toli şi martiri, primeşte mijlocirile I[or ...] dăruieşte-le p(rin Domnul (şi 
Mântuitorul nJostru, prin Care Ție fie slavă în v[ecii] vecilor. 


Anaforaua greacă a Evanghelistului Marcu’ 


După credinţă [simbolul credinței] preotul pecerluiește poporul [cu semnul 
crucii] spunând cu glas mare: Domnul să fie cu toţi! 


Poporul: Şi cu duhul Tău! 
Preotul: Sus să avem inimile! 
Poporul: Le avem la Domnul! 
Preotul: Să mulțumim Domnului! 
Poporul: Vrednic şi drept lucru este! 
[Laudă şi mulțumire] 


Preotul începe anaforaua: Cu adevărat lucru vrednic şi drept, cuvios, 
cuviincios şi folositor pentru sufletele noastre este, Tu Cel ce eşti, Stăpâne, 
Doamne, Dumnezeule, Părinte Atoateţiitorule, pe Tine a Te lăuda, Ție a-Ţi 
mulțumi şi a ne mărturisi zi şi noapte cu gură fără încetare, cu buze netăcute 
şi inimă ce nu ştie tăcere, Ţie, Celui ce ai făcut cerul şi cele din cer, pămân- 
tul şi cele de pe pământ, izvoarele, râurile, lacurile şi toate cele ce sunt în 
ele, Ție Celui ce l-ai făcut pe om după chipul şi asemănarea Ta şi i-ai dăruit 
desfătarea din rai; şi călcând el porunca nu l-ai trecut cu vederea, nici nu l-ai 
lăsat, Bunule, ci iarăşi l-ai chemat înapoi prin Lege, l-ai povăţuit prin pro- 
feţi, l-ai replăsmuit și reînnoit prin această înfricoşătoare, de viață făcătoare şi 


2 Reprezentantă a tipului alexandrin. Traducere după codicele Rossanenses, secolul XII 
(azi Vatic. gr. 1970), ed. A. HÂNGGL/ I. PAHL, Prex Eucharistica 1, 1968, 19985, p. 102-114. 

cerească Taină, şi ai făcut toate prin Înţelepciunea Ta, Lumina Adevărului, 
Unul-Născut Fiul Tău, Domnul şi Dumnezeul şi Mântuitorul nostru lisus 
Hristos, prin Care mulțumindu-Ți împreună cu El şi cu Sfântul Duh aducem 
această adorare cuvântătoare [Rm 12, 1] şi fâră de sânge, pe care Ți-o aduc 
toate neamurile de la răsăritul soarelui şi până la apus, de la miazănoapte şi 
până la miazăzi, că mare e numele Tău între toate neamurile şi în tot locul se 
aduce numelui Tău sfânt tămâie şi jertfă curată [Mal 1, 11]. 
[Mijlociri] 

Ne rugăm şi te chemăm, lubitorule de oameni, bunule, adu-Ţi aminte, 
Doamne, de Biserica Ta sfântă, una, catholică şi apostolică cea de la o mar- 
gine la alta a pământului, de toate popoarele și de toate turmele Tale. 

Pacea care vine din cer dăruieşte-o inimilor noastre ale tuturor, dar dă-ne 
şi pacea acestei vieţi. 

Pe împărat, oştirile, dregătorii, sfaturile, noroadele, intrările și ieşirile 
noastre în toată pacea le rânduieşte. 

Împărate al păcii dă-ne pacea Ta; în înțelegere şi iubire ne zideşte, căci 
afară de Tine pe altul nu ştim, numele Tău numim; vii fă sufletele noastre, 
ale tuturor, şi să nu fie mai tare moartea păcatului împotriva noastră, nici a 
întreg poporului Tău. 

Pe bolnavii poporului Tău tămăduieşte-i, Doamne, cercetându-i cu milă şi 
cu îndurări: depărtează de la ei şi de la noi toată boala şi slăbiciunea alun- 
gând de ia ei duhul neputinței: pe cei ce zac în boli îndelungate ridică-i, pe 
cei supăraţi de duhuri necurate vindecă-i, pe cei ținuți în închisori, în mine, în 
judecăţi, în condamnări, în exilări, în amară sclavie sau în biruri miluiește-i; 
pe toţi îi eliberează, pentru că Tu eşti Dumnezeul nostru Cel ce dezlegi pe 
cei legaţi şi îndrepţi pe cei apăsaţi, nădejdea celor fără de nădejde, ajutorul 
celor fără ajutor, scularea celor căzuţi, limanul celor înviforaţi de furtuni, 
apărătorul celor chinuiţi; la tot sufletul creştinesc cel chinuit şi strâmtorat dă-i 
milă, dă-i uşurare, dă-i răcorire; dar şi nouă, Doamne, tămăduieşte-ne bolile 
sufletului şi vindecă-ne neputințele trupeşti, Doctorule al sufletelor şi al tru- 
purilor; Cel ce priveşti peste tot trupul, cercetează-ne și tămăduieşte-ne pe 
noi prin mântuirea Ta. 

Pe fraţii noştri plecaţi în călătorii sau care vor să călătorească în tot locul 
îndreptează-i fie pe pământ, fie pe râuri sau lacuri, fie pe drumuri, fie în orice 
alt mod şi-ar face călătoria, şi pe toţi de oriunde du-i la liman liniştit, la liman 
mântuitor; socoteşte lucru vrednic să fii împreună plutitor şi călător cu ei, 
dă-i înapoi celor ai lor bucuroşi cu bucuroși, sănătoşi cu sănătoşi; dar şi pere- 
grinarea noastră în această viață păzeşte-o nevătămată şi neînviforată până la 
sfârşit, 

Ploi bune trimite îmbelşugat peste locurile care au trebuință şi nevoie de 
ele; veseleşte și înnoiește prin pogorârea lor fața pământului, ca şi picăturile 
ei să se veselească răsărind rod. 

Apele râurilor ridică-le până la măsura lor; veseleşte şi înnoieşte prin us- 
carea lor fața pământului, îmbată albiile lui, înmulțește roadele lui. 

Roadele pământului binecuvântează-le, Doamne, păstrează-ni-le tefere şi 
sănătoase; arată-ni-le spre sămânță şi spre seceriş. 

Binecuvântează și acum, Doamne, cununa anului bunătăţii Tale pentru să- 
racii poporului Tău, pentru văduvă şi pentru orfan, pentru străin şi pribeag, 
pentru noi toți care nădăjduim în Tine şi chemăm numele Tău cel sfânt; căci 
ochii tuturor nădăjduiesc în Tine şi Tu le-ai dat lor hrană la bună vreme [Ps 
144, 15]. Cel ce dai hrană la tot trupul umple de bucurie și de veselie inimile 
noastre, ca întotdeauna având din destul să prisosim spre toată fapta bună în 
Hristos lisus Domnul nostru. 

Împărate al împăraţilor şi Doamne al domnilor, păzeşte în pace, în bărbă- 
ție şi dreptate împărăţia robului Tău, ortodoxul și de Hristos iubitorul nostru 
împărat, pe care l-ai îndreptăţit să împărăţească pe pământ; supune-i lui, 
Dumnezeule, pe tot vrăjmaşul şi duşmanul de o seminţie sau de altă semin- 
ție; ia armă şi scut şi ridică-Te în ajutorul lui şi scoate sabia şi întinde-o îm- 
potriva celor ce-l prigonesc, umbrește capul lui în zi de război [Ps 139,8]. 
aşază pe tronul lui urmaş din coapsele sale, grăicşte în inima lui lucruri bune 
pentru sfânta Ta Biserică catholică şi apostolică şi pentru tot poporul iubitor 
de Hristos, ca și noi, în liniştea lui, viaţă liniştită şi tihnită să petrecem în 
toată cucernicia şi cuviinţa (2 Tim 2, 2]. 

Sufletele părinţilor şi fraţilor noştri adormiţi în credinţa lui Hristos odih- 
nește-le Doamne, Dumnezeul nostru, aducându-Ţi aminte de cei din veac 
strămoși, părinţi, patriarhi, profeţi, apostoli. martiri. mărturisitori. episcopi. 
cuvioşi, drepţi, de tot duhul săvârşit în credinţa în Hristos. de sfinţii a căror 
pomenire o facem astăzi şi de sfântul părintele nostru Marcu Apostolul şi 
Evanghelistul, care ne-a arătat calea mântuirii. 

Bucură-te cea plină de har, Domnul este cu tine [Lc 1. 28]! Binecuvântată 
eşti tu între femei şi binecuvântat este rodul pântecelui tău [Lc 1, 42], că ai 
născut pe Mântuitorul sufletelor noastre! 

Cu glas mare: Mai ales de preasfânta, preacurata, preabinecuvântata Stă- 
pâna noastră de Dumnezeu Născătoarea şi Pururea Fecioara Maria. 


Diaconul: Doamne binecuvântează. 


Preotul: Domnul să te binecuvânteze cu harul Său acum şi pururea şi în 
vecii vecilor. 


Şi diaconul spune dipticele celor adormiţi. 

ar preotul plecându-se se roagă: Odihneşte Stăpâne Doamne, Dumnezeul 
nostru, sufletele tuturor acestora în corturile sfinților Tăi, în împărăţia Ta, 
dându-le bunătăţile făgăduinţelor Tale, pe care ochiul nu le-a văzut, urechea 
nu le-a auzit și la inima omului nu s-au suit, pe care Dumnezeu le-a gătit 
celor ce iubesc [/ Co 2, 9] numele Tău sfânt; sufletele lor le odihneşte şi le 
învredniceşte de Împărăţia cerurilor, iar nouă ne dă sfârșit creştinesc vieții 
noastre, bineplăcut şi fără de păcat, şi fă să avem parte şi moştenire împreună 
cu toți sfinţii Tăi. 

Primeşte, Dumnezeule, în sfântul, cerescul şi duhovnicescul Tău jertfelnic 
în măreţia cerurilor prin liturghia arhanghelilor Tăi jertfele, ofrandele şi mul- 
țumirile celor ce Ţi le aduc, ale celor ce aduc mult şi puţin, în ascuns sau pe 
față, ale celor ce vor să aducă, dar nu au, şi ale celor ce au adus ofrandele 
astăzi, aşa cum ai primit darurile dreptului Tău Abel (aici preotul pune tă- 
mâie şi spune), jertfa părintelui nostru Avraam, tămâierea lui Zaharia, milos- 
teniile lui Corneliu şi cei doi bănuţi ai văduvei; primeşte şi cele de mulțumire 
ale lor şi dă-le lor cele nestricăcioase în locul celor stricăcioase, cele cereşti 
în locul celor pământeşti, cele veşnice în locul celor vremelnice. 

Pe preasfântul şi preafericitul papă [al Alexandriei] (N), pe care preşti- 
indu-l şi prehotărându-l l-ai ales şi rânduit sfintei Tale Biserici catholice şi 
apostolice, şi pe preacuviosul episcopul nostru (X) păzeşte-i în ani mulți şi 
vremuri paşnice, săvârşindu-şi sfânta arhierie încredințată lor potrivit voii 
Tale sfinte şi fericite, drept învățând cuvântul adevărului Tău [2 Tim 2, 15). 

Adu-Ţi aminte și de episcopii ortodocşi de pretutindeni, de prezbiteri, dia- 
coni, ipodiaconi, citeți, cântăreţi, monahi, fecioare, văduve şi laici. 

Adu-Ți aminte, Doamne, de sfântul nostru oraș al lui Hristos Dumnezeul 
nostru, de Oraşul imperial şi de oraşul nostru acesta, de tot orașul și satul şi de 
cei ce în credinţă ortodoxă în Hristos locuiesc în ele, de pacea și siguranţa lor. 

Adu-Ţi aminte, Doamne, de tot sufletul creştinesc cel necăjit şi chinuit care 
are nevoie de mila şi ajutorul lui Dumnezeu şi de întoarcerea celor rătăciți. 

Adu-Ţi aminte, Doamne, de fraţii noştri care sunt duşi în robie/captivitate, 
dă-le lor să găsească îndurare înaintea tuturor celor ce i-au dus în robie/cap- 
tivitate. 

Adu-Ţi aminte, Doamne, şi de mine, smeritul/umilul, păcătosul şi nevred- 
nicul robul Tău şi şterge păcatele mele ca un Dumnezeu lubitor de oameni, 
stând de faţă împreună cu noi care liturghisim numelui Tău preasfânt. 

Binecuvântează, Doamne, adunările noastre, smulge desăvârşit idolatria din 
lume, zdrobeşte sub picioarele noastre pe Satana şi toată lucrarea și răutatea 
lui, pe duşmanii Bisericii Tale, Doamne, smereşte-i/umileşte-i şi acum ca 
întotdeauna, dezgoleşte mândria lor, arată-le degrabă neputința lor, fă nelu- 
crătoare uneltirile, meşteșugirile şi răutățile pe care le fac împotriva noastră. 

Scoală-Te, Doamne, şi să se risipească vrăjmașii Tăi şi să fugă înapoi toți 
cei care urăsc numele Tău sfânt [cf. Ps 67, 2], iar pe poporul Tău credincios 
şi ortodox fâ-l cu binecuvântările Tale să ajungă mii de mii şi zeci de mii de 
zeci de mii care fac voia Ta sfântă. 

Diaconul: Cei ce şedeţi, ridicaţi-vă! 

Şi preotul spune rugăciunea: Pe cei în lanţuri răscumpără-i, pe cei din 
nevoi scoate-i din ele, pe cei flămânzi satură-i, pe cei puţini la suflet mân- 
gâie-i, pe cei rătăciți întoarce-i, pe cei întunecaţi luminează-i, pe cei căzuţi 
scoală-i, pe cei clătinați îi întăreşte, pe cei bolnavi îi vindecă, pe toți îi du pe 
calea mântuirii, uneşte-i şi pe ei cu sfânta Ta turmă, iar pe noi ne izbăveşte 
fâcându-Te străjuitorul şi apărătorul nostru întru toate. 


Diaconul: Priviţi spre răsărit! 
[Introducerea la Sanctus] 


lar preotul se pleacă şi se roagă: Căci Tu eşti mai presus de toată stăpâ- 
nirea, puterea şi domnia şi decât orice nume numit [Ef 1, 21] nu numai în 
veacul acesta, dar şi în cel viitor. Ție Îţi stau înainte mii de mii şi zeci de mi 
de zeci de mii de oştiri de sfinţi îngeri și arhangheli, Ție Îţi stau înainte aceste 
două preacinstite ființe vii ale Tale, heruvimii cei cu mulţi ochi și scrafimii 
cei cu şase aripi, care cu două îşi acoperă feţele, cu două picioarele şi cu două 
zboară strigând unul către altul [/s 6, 2] cu guri neîncetate și icologhisiri fără 
tăcere cântarea de biruinţă de trei ori „Sfânt” cântând, tunând, slăvind, stri- 
gând şi spunând marii cuviințe a slavei Tale: 

Sfânt, Sfânt, Sfânt, Domnul Savaot! Plin este cerul şi pământul de slava 
Ta cea sfântă [Zs 6, 3]! 

Cu glas mare: Toate Te sfințesc totdeauna în tot locul, dar cu toţi care Te 
sfinţesc pe Tine primeşte, Stăpâne Doamne, şi sfințirea noastră a celor ce Te 
lăudăm împreună cu ei şi spunem: 


Poporul: Sfânt! Sfânt! Sfânt, Domnul Savaot! Plin e cerul şi pământul de 
slava Lui cea sfântă! 


[Epicleza | şi relatarea instituirii] 


Iar preotul pecetluind Sfintele [Daruri cu semnul crucii] spune: Căci cu 
adevărat plin este cerul şi pământul de slava Ta cea sfântă prin arătarea 
Domnului și Dumnezeului şi Mântuitorului nostru lisus Hristos. Umple Dum- 
nezeule şi jertfa aceasta cu binecuvântarea care vine de la Tine prin venirea 
Preasfântului Tău Duh. Că Însuşi Domnul şi Dumnezeul şi Atoateîmpăratul 
nostru lisus Hristos, în noaptea în care S-a predat pe Sine Însuşi [/ Co 11, 23] 
pentru păcatele noastre şi S-a supus morţii pentru toţi, așezându-se la masă 

împreună cu sfinții Săi învăţăcei şi apostoli, luând pâine cu sfintele şi prea- 
curatele şi nepătatele mâinile Sale, privind sus spre cer la Tine, Tatăl Lui şi 
Dumnezeul nostru și Dumnezeul a toate, mulțumind, binecuvântând, sfin- 
tind şi frângând, a dat sfinţilor şi fericiților Lui învățăcei şi apostoli zicând 
(cu glas mare): Luaţi! Mâncaţi! 


Diaconul: Întindeţi [mâinile, prezbiteri]! 


Preotul cu glas mare: Acesta este Trupul Meu care se frânge pentru voi şi 
se dă spre iertarea păcatelor. 


Poporul: Amin. 


lar preotul spune rugându-se: Asemenea, luând şi paharul după ce au cinat 
[Lc 22, 20], amestecând în el vin şi apă, privind sus spre cer la Tine, Tatăl 
Lui şi Dumnezeul nostru şi Dumnezeul a toate, mulțumind, binecuvântând, 
sfințind şi umplându-l de Duh Sfânt l-a dat sfinților şi fericiţilor Lui ucenici 
şi apostoli zicând (cu glas mare): Beţi din acesta toţi! 

Diaconul: Întindeţi iarăși! 

Preotul cu glas mare: Acesta este Sângele Meu al Noului Legământ. Care 


pentru voi şi pentru mulţi se varsă şi se dă spre iertarea păcatelor [Mt 
26, 27-28; Lc 22, 20]. 


Poporul: Amin. 

Preotul se roagă astfel: Aceasta să faceţi ca aducere-aminte de Mine, căci 
ori de câte ori veţi mânca pâinea aceasta şi veți bea acest pahar, moartea 
Mea veţi vesti, Învierea și Înălţarea Mea veţi mărturisi, până ce voi veni [cf. 
l Co 11, 25-26). 

[Anamneza şi Epicleza H] 


Vestind, Stăpâne Doamne Atotţiitorule, Împărate ceresc, moartea Unuia- 
Născut Fiului Tău, a Domnului şi Dumnezeului şi Mântuitorului nostru lisus 
Hristos, mărturisind fericita Lui Înviere din morti cea de a treia zi, înălțarea 
la ceruri şi șederea de-a dreapta Ta a lui Dumnezeu şi Tatăl, şi aşteptând a 
doua cutremurătoarea şi înfricoşătoarea Lui venire, în care va veni să judece 
viii şi mortii în dreptate şi să dea fiecăruia răsplată după faptele lui — cruță-ne, 
Doamne, Dumnezeul nostru! —, Ţie Ţi-am pus înainte din darurile Tale şi 
Te chemăm, lubitorul de oameni bunule, trimite din înălțimea Ta sfântă, din 
lăcașul Tău gătit, din sânurile Tale cu neputinţă de circumscris pe Mângâie- 
torul, Duhul Adevărului, Cel Sfânt, Domnul de viață făcătorul, Care a grăit 
în lege, în profeţi şi în apostoli, Care e pretutindeni şi umple toate şi lucrează 
ca un stăpân, nu ca un slujitor, peste cine vrea El sfințirea Lui cu bunăvoirea 

Ta, Cel simplu prin fire, dar multiplu prin lucrare, izvorul harismelor dum- 
nezeieşti, Cel de-o-ființă cu Tine, Care purcede din Tine şi Care şade pe tro- 
nul împărăției Tale împreună cu Unul-Născut Fiul Tău, Domnul şi Dumne- 
zeul şi Mântuitorul nostru lisus Hristos: priveşte peste noi şi trimite peste 
pâinile acestea şi peste paharele acestea pe Duhul Tău Cel Sfânt, ca să le 
sfințească şi desăvârşească ca un Dumnezeu Atotputernic (cu glas mare) şi 
să facă pâinea Trup, 


Poporul: Amin. 


Preotul cu glas mare: iar paharul Sânge al Noului Legământ al Însuși 
Domnului şi Dumnezeului şi Mântuitorului şi Atoateîmpăratului nostru Iisus 
Hristos, 


Diaconul: Diaconi, coborâţi, prezbiteri, rugaţi-vă împreună! 


Preotul cu glas mare: ca pentru noi toţi, care ne împărtăşim din ele, să ne 
fie spre credință, spre trezire, spre vindecare, spre cuminţire, spre sfințire, 
spre înnoirea sufletului, a trupului şi a duhului, spre părtăşia fericirii vieţii 
veşnice şi a nestricăciunii, spre slava preasfântului Tău nume, spre iertarea 
păcatelor, ca şi în acest loc, precum şi în tot locul, să fie slăvit, lăudat și 
sfințit preacinstitul și preaslăvitul Tău Nume împreună cu lisus Hristos şi cu 
Duhul Sfânt. 


Poporul: Cum era şi este [şi va fi din generaţie în generaţie şi în toți vecii 
vecilor. Amin). 


Anaforaua coptă [sahidică] 
a Sfântului Chiril al Alexandriei: 


Preotul: Domnul să fie cu voi! 

Poporul: Şi cu duhul tău! 

Preotul: Sus inimile! 

Poporul: Le avem la Domnul! 

Preotul: Să mulțumim Domnului! 

Poporul: Vrednic şi drept lucru este! 

? E versiunea coptă, mai veche, a anaforalei Sfântului Marcu. Traducere după textul latin 


din Prex Eucharistica |, p. 135-139 şi reconstituirea din versiunea italiană din: Segno di 
unită, 1996, p. 197-208. 

Preotul: Vrednic şi drept lucru este — pentru că vrednic cu adevărat eşti —, 
drept și sfânt, cuvenit şi folositor pentru sufletele, trupurile şi duhurile noastre, 
veşnice Doamne, Doamne Dumnezeule, Părinte Atotputernic, ca întotdeau- 
na şi în tot locul stăpânirii Tale să Te laud, să-i cânt, să Te binecuvântez, 
să-Ți slujesc, să Te ador, să-Ți mulțumesc, să Te slăvesc şi să mă mărturi- 
sesc Ție zi şi noapte, cu buze neîncetate, cu inimă fără tăcere şi cu laudă ne- 
întreruptă. Tu ai făcut cerurile și cele ce sunt în ceruri, pământul şi toate cele 
ce sunt în el, mările, râurile, izvoarele şi locurile şi toate cele ce sunt în ele. 
Tu l-ai făcut pe om după chipul şi asemănarea Ta şi ai zidit toate în Înţelep- 
ciunea Ta, în Lumina Ta adevărată, Unul-Născut Fiul Tău, Domnul, Dum- 
nezeul, Mântuitorul și Împăratul nostru lisus Hristos; pentru aceasta Îi mul- 
tumim și Îţi aducem Ție şi Duhului Sfânt, Treimii Celei sfinte, de-o-ființă şi 
nedespărţite această jertfă cuvântătoare şi această slujbă fără de sânge pe 
care Ţi-o aduc toate popoarele de la răsăritul și până la apusul soarelui şi de 
la miază-noapte până la miazăzi, pentru că mare e în toate neamurile Numele 
Tău, Doamne, și în tot locul aduc tămâie Numelui Tău sfânt şi jertfă curată 
[Mal 1, 11]. 

lar peste această jertfă și această ofrandă Te rugăm şi Te implorăm, Iubi- 
torule de oameni, pentru pacea sfintei Tale Biserici catholice. Dă-i ei să 
gândească în pace la noi şi la sfântul Tău Nume, ca într-o viață liniştită și 
senină să fim aflaţi în toată cucernicia şi toată sfințenia [2 Tim 2, 2]. Dă 
odihnă sufletelor părinţilor şi fraţilor noştri adormiți. Adu-Ți aminte de sfinţii 
care din veac i-au bineplăcut Ție, părinți, patriarhi, profeţi, apostoli, mar- 
tiri, mărturisitori, propovăduitori, evanghelişti, de orice duh drept săvârşit în 
credința Ta, Dumnezeule. Mai ales de Stăpâna noastră, sfânta Născătoare de 
Dumnezeu şi Pururea-Fecioara Maria, de sfântul Înainte-mergător şi Boteză- 
tor, Profet şi Martir loan, de sfântul Ştefan întâiul diacon și întâiul martir şi 
de tot corul martirilor. Şi fă-ne vrednici, Doamne, prin solia Ta să avem parte 
împreună cu ei de fericita stare în locaşul cel sfânt al Unuia-Născut Fiul 
Tău, Domnul nostru. Pentru rugăciunile lor pentru noi, miluieşte-ne, mântu- 
ieşte-ne şi iartă păcatele noastre pentru solia sfinților Tăi şi slava sfântului 
Tău Nume care a fost chemat peste noi. 

Adu-Ți aminte, Doamne, de sfinţii noştri părinţi, episcopii ortodocşi ador- 
miţi în credință (X). Acestora şi fiecăruia din cei pe care i-am pomenit, celor 
pe care nu i-am pomenit și celor pe care fiecare i-a pomenit în inima sa, 
dă-le sufletelor lor odihnă în sânul sfinților noştri părinți Avraam [Lc 16, 22), 
Isaac şi Iacob. Adună-i în loc cu verdeață la apa odihnei [Ps 22, 2], în raiul 
desfătării [Fe 3, 23], de unde a fugit toată durerea, întristarea şi suspinarea 
[Is 35, 10; 51, 11] în strălucirea sfinților Tăi. Învie şi trupul lor în ziua pe 
care ai rânduit-o după făgăduințele Tale adevărate şi nemincinoase. Dă-le 

cele pe care ochiul nu le-a văzut, urechea nu le-a auzit și la inima omului nu 
s-au suit, pe care le-ai pregătit celor ce iubesc [7 Co 2, 9] sfântul Tău Nume. 
Căci pentru robii Tăi nu va fi moarte, ci mutare. Şi dacă au păcătuit sau gre- 
şit cu ceva ca oameni îmbrăcaţi în trup şi trăitori în această lume, Tu ca un 
Dumnezeu bun şi milostiv iartă-i, că nimeni nu va fi curat de păcat, nici 
de-ar fi viaţa lui doar o singură zi [Jov 14, 4-5]. În locul acela du la Tine, 
Doamne, sufletele tuturor şi dă odihnă tuturor celor vrednici de Împărăția Ta 
cea cerească. lar nouă, Doamne, dă-ne sfârşit creştinesc şi bineplăcut ie. 
Dă-ne parte şi moştenire împreună cu toți sfinţii Tăi care din veac au bine- 
plăcut ie. 

Primeşte pe altarul Tău cuvântător ofranda tuturor celor ce o aduc spre 
slava şi cinstea sfântului Tău Nume, ca parfum de bună-mireasmă măreției 
Tale celei din ceruri prin Liturghia Ta îngerească, cum ai primit darurile 
dreptului Abel, jertfa părintelui nostru Avraam și cei doi bănuţi ai văduvei. 
Primeşte mulțumirea robilor Tăi, a celui ce a adus mult și a celui ce a adus 
puțin, a celor ce aduc în ascuns și a celor ce aduc pe față, a celor ce vor să 
dea fără să aibă nimic şi a celor ce-ţi aduc ofranda lor astăzi. Primeşte buna 
lor ofrandă. Fă-o să fie spre răsplătirea lor. Dă-le lor cele nestricăcioase în 
locul celor stricăcioase, cele cerești în locul celor pământești, cele veșnice în 
locul celor vremelnice. Casele lor umple-le de tot binele, înconjoară-i cu 
puterea îngerilor şi a arhanghelilor Tăi, şi aşa cum ei și-au adus aminte de 
sfântul Tău Nume pe pământ, aşa adu-Ţi aminte şi Tu de al lor în Împărăţia 
Ta şi nu-i părăsi în lumea aceasta. 

Pe sfântul nostru părinte episcop avva (N) şi pe sfântul său confrate întru 
liturghisire avva (N) episcopul, păzeşte-i întru mulţi ani de pace pe ci. care 
împlinesc preoția făcută de Tine vrednică de crezare şi rânduită de Tine po- 
trivit sfintei Tale bunăvoiri şi fericitei Tale voințe, ca drept să înveţe cuvântul 
adevărului [2 Tim 2, 15) şi să conducă poporul Tău în sfinţenie şi dreptate. 

Adu-Ți aminte, Doamne, de toţi episcopii ortodocşi din tot locul, de prez- 
biterii lor, de diaconi, ipodiaconi, citeţi, cântăreţi, monahi, feciorelnici, 
înfrânaţi, văduve, orfani şi laici, căsătoriţi și care cresc copii, care trăiesc 
aproape şi departe, pe care-i cunoaştem şi pe care nu-i cunoaştem, dușmani 
şi prieteni ai noştri. De toți milostiveşte-Te. 

Adu-Ţi aminte, Doamne, şi de toți ortodocşii de pe toată faţa pământului. 

Adu-Ți aminte, Doamne, de oraşul acesta, de toate oraşele, ţinuturile și 
satele, de toate mănăstirile ortodoxe şi toate casele credincioşilor. Păzeşte-ne 
în credința ortodoxă până la ultima noastră suflare, că aceasta e singura 
noastră nădejde. 

Adu-Ţi aminte, Doamne, după numele lor de cei ce stau înaintea noastră și 
se roagă împreună cu noi şi de ceilalți frați, fiecare în locul său. Păzește-ne 

cu ocrotirea puterii Tale dumnezeieşti şi scapă-ne de săgețile aprinse ale 
vrăjmaşului [E 6, 16], de orice cursă diavolească și de lațul mincinoasei 
îndreptățiri. 

Adu-Ţi aminte, Doamne, de cei ce ne-au cerut să ne aducem aminte de ei 
în rugăciunea şi implorarea noastră către Tine, Dumnezeule, şi în vremea 
acestei sfinte anaforale. 


Diaconul. Priviţi spre răsărit! 


Preotul: Căci Tu eşti Dumnezeu înalt mai presus de orice stăpânii, puteri 
şi domnii şi mai presus de orice nume ce poate fi numit nu numai în veacul 
acesta, ci și în cel viitor [Ef 2, 11]. Înaintea Ta stau mii de mii şi zeci de mii 
de zeci de mii de îngeri [Dn 7, 10] şi îngeri care Îţi slujesc, înaintea Ta stau 
şi două preaslăvite fiinţe vii cu şase aripi şi cu mulți ochi, serafimii şi heru- 
vimii: cu două aripi îşi acoperă feţele din pricina Dumnezeirii Tale nevăzute 
şi de necuprins cu mintea, cu două îşi acoperă picioarele şi cu două zboară 
(15 6, 2] — cu glas tare —, şi fiecare din ele Te sfințește pururea. lar cu toţi 
cei ce Te sfinţesc primeşte. Doamne, şi sfinţirea noastră, a celor care Te lău- 
dăm împreună cu ele zicând: 


Poporul: Sfânt! Sfânt! Sfânt Domnul Savaot! Plin este cerul şi pământul 
de slava Ta sfântă [/s 6, 3]! 


Preotul: Cu adevărat pline sunt cerurile şi pământul de slava Ta cea sfântă 
prin Unul-Născul Fiul Tău Domnul, Dumnezeul, Mântuitorul şi Împăratul 
nostru al tuturor, lisus Hristos. Umple şi această jertfă a Ta, Doamne, cu 
binecuvântarea care vine de la Tine prin venirea asupra ei a Duhului Tău 
Sfânt; şi binecuvântând binecuvântează (poporul: Amin), curățind curăță 
(poporul. » Amin) aceste cinstite daruri ale Tale care stau înaintea Ta, această 
pâine şi acest pahar (poporul: Amin). 

Căci Unul-Născut Fiul Tău, Domnul, Dumnezeul, Mântuitorul şi Împă- 
ratul nostru lisus Hristos, în noaptea în care S-a predat pe Sine Însuşi [7 Co 
11, 23) ca să pătimească pentru păcatele noastre, înaintea morții pe care a 
primit-o de bunăvoie pentru noi toți (poporul: Credem), a luat pâinea în 
mâinile Sale sfinte, neprihănite, curate, fericite şi făcătoare de viaţă, a ridicat 
ochii sus spre cer la Tine, Dumnezeu Tatăl Său şi Domnul tuturor, a mulțumit 
(poporul: Amin), a binecuvântat-o (poporul: Amin) şi a sfințit-o (poporul: 
Amin), a frânt-o şi a dat-o sfinților Săi învățăcei şi sfinţilor Lui apostoli 
zicând: „Luaţi! Mâncaţi! Acesta este Trupul Meu, care pentru voi se va 
frânge şi pentru mulţi se va da spre iertarea păcatelor! Aceasta să faceți ca 
aducere-aminte de Mine.” (Poporul: Amin.) Asemenea şi paharul după cină 
l-a amestecat cu vin şi apă şi a mulțumit (poporul: Amin), l-a binecuvântat 

(poporul: Amin) şi l-a sfinţit (poporul: Amin), a gustat şi l-a dat slăviților şi 
sfinților Săi învățăcei şi apostoli zicând: „Acesta este Sângele Meu al Noului 
Testament, care pentru voi se va vărsa şi pentru mulţi se va da spre iertarea 
păcatelor! Aceasta să faceți ca aducere-aminte de Mine. (Poporul: Amin.) 
Căci ori de câte ori veți mânca din această Pâine şi veţi bea din acest Pahar, 
moartea Mea veţi vesti, învierea Mea veţi mărturisi şi pomenirea Mea o 
faceţi, până ce voi veni [/ Co 11, 25).” 


Poporul: Moartea Ta, Doamne, vestim şi învierea şi înălțarea Ta sfântă o 
mărturisim! 

Preotul: Şi acum, Părinte Atotputernic, vestind moartea Unuia-Născut 
Fiul Tău, a Domnului, Dumnezeului, Mântuitorului şi Împăratului nostru al 
tuturor lisus Hristos, mărturisind învierea Lui sfântă, înălțarea Lui la ceruri 
şi şederea Lui de-a dreapta Ta, Părinte, și aşteptând a doua Lui venire, când 
va veni din ceruri înfricoșător şi plin de slavă la sfârșitul lumii acesteia să 
judece lumea cu dreptate și să dea fiecăruia după faptele lui fie bine, fie rău, 


Poporul: După mila Ta, Doamne, nu după păcatele noastre! 


Preotul: am pus înaintea sfintei slavei Tale aceste daruri din cele ce sunt 
ale Tale, Părinte sfinte, 


Diaconul: Închinaţi-vă lui Dumnezeu cu frică! 


Preotul: şi ne rugăm şi chemăm bunătatea Ta, lubitorule de oameni, să nu 
ne rușinezi cu ruşine veșnică, să nu ne lepezi pe noi, slujitorii Tăi, să nu ne 
depărtezi de la fața Ta, nici să ne spui: „Nu vă ştiu pe voi” [Mt 7. 23]; ci dă 
ape capetelor noastre şi izvor de lacrimi ochilor noştri, ca să plângem zi şi 
noapte înaintea Ta fărădelegile noastre, căci suntem poporul Tău şi oile 
păşunii Tale [Ps 78, 13]. Şterge răutățile noastre și iartă fărădelegile noastre, 
pe care le-am făcut cu voie şi fără voie, cu ştiinţă sau fără ştiinţă, ascunse şi 
arătate, pe care le-am cunoscut și pe care le-am uitat şi pe care le-a cunoscut 
sfântul Tău Nume. Ascultă, Doamne, rugăciunea poporului Tău; priveşte 
spre suspinul robilor Tăi şi să nu lipseşti poporul Tău de venirea Duhului 
Tău Sfânt din pricina păcatelor mele sau a necurăţiilor inimii mele — și cu 
voce tare —, căci poporul Tău şi Biserica Ta Te imploră zicând: Miluieşte-ne, 
Dumnezeule, Părinte Atotţiitorule! 


Poporul: Miluieşte-ne, Dumnezeule, Părinte Atotţiitorule! 
Diaconul: Închinaţi-vă lui Dumnezeu, Părintelui Atotțiitor! 


Preotul în taină: Şi trimite din înălţimea Ta cea sfântă, din cer, sălașul Tău 
gătit, din sânul Tău necircumscris și de pe scaunul slavei Împărăției Tale pe 

Mângâietorul, Duhul Tău Cel Sfânt ipostatic/subzistent şi neschimbabil, 
Domn de viață făcător, Care a grăit în Lege, în profeți şi în apostoli; Care e 
peste tot şi umple toate şi nici un loc nu-L poate cuprinde, Care ca un stăpân 
şi din propria Lui putere, nu ca un slujitor, lucrează potrivit voii Tale sfinți- 
rea în cei pe care-i iubeşte, Care e simplu în fiinţa Sa şi multiplu în energiile 
Lui, izvor al darurilor dumnezeiești, de-o-ființă cu Tine, purcezând de la Tine, 
părtaş al tronului Împărăției Slavei Tale împreună cu Fiul Tău Unul-Născut, 
Domnul, Dumnezeu, Mântuitorul şi Împăratul nostru al tuturor, lisus Hristos; 
pe Acesta trimite-L peste noi, robii Tăi, şi peste aceste cinstite daruri care 
stau înaintea Ta, peste această pâine şi acest pahar, ca să fie sfinţite şi prefâ- 
cute/transformate (Diaconul: Să luăm aminte! Poporul: Amin. Preotul cu 
glas tare şi făcând semnul crucii de trei ori peste pâine) şi să facă pâinea 
aceasta sfântul Trup al lui Hristos (Poporul: Amin. Preotul, făcând semnul 
crucii de trei ori peste pahar), iar acest pahar scumpul Sânge al Noului 
Legământ (poporul: Amin) al Însuşi Domnului Dumnezeului, Mântuitorului 
ŞI Împăratului nostru al tuturor, lisus Hristos. (Poporul: Amin.) 


Preotul: Ca pentru noi toţi care le vom primi să ne fie de folos spre cre- 
dinţă fară sfadă, spre iubire fâră fățărnicie, spre răbdare desăvârşită, nădejde 
tare, încredere, ocrotire, însănătoşire, bucurie, spre înnoirea sufletului, a tru- 
pului şi a duhului, spre slava Numelui Tău cel sfânt, spre părtăşia fericirii 
vieții celei veşnice şi nestricăcioase şi spre iertarea păcatelor. 

Ca şi în aceasta, precum în toate lucrurile, să fie slăvit, binecuvântat şi 
înălţat marele, preasfântul, cinstitul şi binecuvântatul Tău Nume împreună 
cu lisus Hristos, Fiul Tău iubit, şi cu Duhul Sfânt. 


Poporul: Cum era şi va fi din generaţie în generație, în vecii vechilor. Amin. 


Anaforaua alexandrină greacă 
a Sfântului Vasile cel Mare“ 


Preotul cu glas tare: Domnul să fie cu voi toţi! 
Poporul spune: Şi cu duhul tău! 

Preotul spune: Sus să avem inimile! 

Poporul spune: Le avem la Domnul! 


Preotul spune: Să mulțumim Domnului! 


* Traducere după ediţia din Prex Eucharistica I, p. 348-357. 

Poporul spune. Vrednic şi drept lucru este! 


Preotul spune: Este lucru vrednic şi drept, vrednic și drept, cu adevărat 
vrednic şi drept. 

Cel ce eşti, Stăpâne Doamne, Dumnezeul adevărului, Cel ce ești înainte 
de veci şi împărățeşti în veci; Cel ce locuiești în veac în cele mai înalte și 
peste cele umile priveşti [Ps 112, 5-6], Cel ce ai făcut cerul, pământul, ma- 
rea şi toate cele din ele [Ps 146, 6]; Tatăl Domnului şi Dumnezeului şi Mân- 
tuitorului nostru lisus Hristos, prin Care ai făcut toate cele văzute și nevăzute 
[Col 1, 16]; Cel ce şezi pe tronul slavei Împărăției Tale [Dn 3, 54], Cel ce 
eşti închinat de toată puterea sfântă, 


Diaconul spune: Cei care şedeţi ridicaţi-vă! 


Preotul: înaintea Căruia stau îngeri şi arhangheli, stăpânii, tronuri, domnii 
şi puteri [Col 1, 16], 


Diaconul spune: Priviţi spre răsărit! 


Preotul: care stau jur-împrejurul Tău, heruvimii cei cu mulţi ochi şi sera- 
fimii cei cu șase aripi [Zs 6, 2], care laudă, strigă şi spun neîncetat: 


Diaconul spune: Să luăm aminte! 
Poporul spune: Sfânt! Sfânt! Sfânt Domnul Savaot [/5 6, 13]! 


Preotul spune: Sfânt eşti, sfânt eşti cu adevărat, Doamne Dumnezeul nos- 
tru, Care ne-ai plămădit şi ne-ai pus în raiul desfâtării; iar călcând noi po- 
runca Ta prin amăgirea şarpelui, căzând din viaţa veşnică şi fiind izgoniți 
din raiul desfătării, nu ne-ai respins până la sfârşit, ci ne-ai cercetat tot tim- 
pul prin sfinţii Tăi profeți, iar în zilele acestea de pe urmă ni Te-ai arătat ce- 
lor ce şedem în întuneric și în umbra morţii [Lc 1, 79] prin Unul-Născut Fiul 
Tău, Domnul şi Dumnezeul şi Mântuitorul nostru lisus Hristos, Care întru- 
pându-Se din Duhul Sfânt şi din sfânta Stăpâna noastră de Dumnezeu Năs- 
cătoare şi Pururea-Fecioara Maria şi fâcându-Se om, ne-a arătat căi de mân- 
tuire, dăruindu-ne renaşterea de sus din apă şi din Duh [/n 3, 3], ne-a făcut un 
popor câştigat pentru El Însuşi şi ne-a sfinţit cu Duhul Tău Cel Sfânt. Care 
i-a iubit pe cei ai Săi care erau în lume [/n 13, 1] şi S-a dat pe Sine Însuşi 
preţ de răscumpărare [1 Tim 2, 6] morţii care împărăţeşte peste noi, în care 
eram ținuți vânduți de păcat [Rm 7, 6. 14], şi pogorându-Se prin cruce la iad 
a înviat din morţi a treia zi, şi înălțându-Se la cer a șezut de-a dreapta Ta, 
Tatăl, hotărând o zi de răsplătire în care arătându-Se va judeca lumea toată 
cu dreptate şi va da fiecăruia după fapta sa. 


Poporul spune: După mila Ta, Doamne, şi nu după păcatele noastre! 

Preotul: Dar ne-a lăsat această mare taină a dreptei-credințe [7 Tim 3, 16]. 
Căci vrând să Se predea pe Sine Însuşi morţii pentru viața lumii [Zn 6, 51], 

Poporul: Credem! 

Preotul: a luat pâine pe sfintele, preaneprihănitele şi fericitele mâinile Sale 
şi, privind în sus spre înălțimile cerurilor la Tine, Tatăl Lui, Dumnezeul nos- 
tru şi Dumnezeu a toate, multumind (poporul: Amin), binecuvântând (popo- 
rul: Amin), sfințind (poporul: Amin) şi frângând a dat sfinților Săi învățăcei 
şi apostoli zicând: „Luaţi! Mâncaţi! Acesta este Trupul Meu, care pentru voi 
şi pentru mulți se frânge şi se dă spre iertarea păcatelor. Aceasta să faceți ca 
aducere-aminte de Mine!” 

Asemenea şi paharul după ce a cinat, amestecând vin şi apă, multumind 
(poporul: Amin), binecuvântând (poporul: Amin), sfinţind (poporul: Amin) 
şi gustând, a dat iarăși sfinților Lui învăţăcei şi apostoli zicând: „Luaţi! Beţi 
dintru acesta toți! Acesta este Sângele Meu al Noului Legământ, care pentru 
voi şi pentru mulţi se varsă spre iertarea păcatelor. Aceasta să faceţi ca adu- 
cere-aminte de Mine! Căci ori de câte ori veţi mânca Pâinea aceasta şi veți 
bea acest Pahar, moartea Mea veţi vesti, învierea şi înălțarea Mea veți măr- 
turisi, până ce voi veni [/ Co 11, 26]!” 

Poporul spune: Amin! Amin! Amin! Moartea Ta, Doamne[, vestim, învi- 
erca şi înălțarea Ta mărturisim]! 

Preotul spune: Aducându-ne, aşadar, aminte şi noi de sfintele Lui păti- 
miri, de învierea din morţi, de urcarea la ceruri, de şederea de-a dreapta Ta, 
a lui Dumnezeu și Tatăl, şi de slăvita și înfricoşătoarea Sa venire din nou, Îţi 
aducem din darurile Tale acestea, de toate, pentru toate şi în toate, 

Poporul spune: Pe Tine Te lăudăm[, pe Tine Te binecuvântăm, Doamne, 
şi ne rugăm Ție, Dumnezeul nostru]. 

Diaconul spune: Plecaţi-vă lui Dumnezeu cu frică! 

Preotul zice în sine însuși. şi cerem şi ne rugăm Tie, lubitorule de oameni, 
Doamne, noi, păcătoşii şi nevrednicii robii Tăi, şi ne închinăm Ţie să vină 
pentru bunăvoirea bunătăţii Tale Duhul Tău Cel Sfânt peste noi, robii Tăi, şi 
peste darurile acestea ce stau înainte, să le sfințească şi să le arate sfinte ale 
sfintelor 

Diaconul spune: Să luăm aminte! 

Poporul spune: Amin. 

Preotul cu glas tare: şi să facă pâinea aceasta să devină sfântul Trup al 


Însuşi Domnului şi Dumnezeului şi Mântuitorului nostru Iisus Hristos spre 
iertarea păcatelor şi viața veşnică pentru cei ce se împărtăşesc din el; 

Poporul spune: Amin. 


Preotul spune: iar paharul acesta să devină scumpul Sânge al Noului 
Legământ al Însuşi Domnului şi Dumnezeului şi Mântuitorului nostru lisus 
Hristos spre iertarea păcatelor şi viaţa veşnică pentru cei ce se împărtăşesc 
din el. 


Poporul spune: Amin. Doamne, miluieşte! (de trei ori) 


Preotul spune: Şi ne învredniceşte, Stăpâne, să ne împărtăşim cu sfintele 
Tale Taine spre sfinţirea sufletului şi a duhului, ca să devenim un trup şi un 
duh, şi să găsim parte şi să avem moştenire împreună cu toţi sfinţii care din 
veac Ţi-au bineplăcut Ție. 

Adu-Ţi aminte, Doamne, de sfânta şi singura Ta Biserică catholică şi dă-i 
pace ei, pe care ai câștigat-o cu scump Sângele Hristosului Tău. 

Intâi de toate adu-Ți aminte, Doamne, de sfântul părintele nostru arhiepis- 
copul (N) avva, papa şi patriarhul marelui Oraş Alexandria, pe care dăruieşte-l 
sfintelor Tale biserici în pace, sănătos, cinstit, îndelungat în zile, drept învă- 
țând cuvântul adevărului Tău [2 Tim 2, 15] şi păstorind turma Ta în pace. 

Adu-Ţi aminte, Doamne, de prezbiterii ortodocşi. de toată diaconia şi slu- 
jirea, de toţi cei ce viețuiesc în fecioric şi de tot poporul Tău preacredincios. 

Adu-Ţi aminte de noi, Doamne să ne miluieşti pe toţi o dată pentru tot- 
deauna. 


Poporul spune: Miluieşte-ne, Dumnezeule, Părinte Atoiţiitorule! 
Preotul spune: Miluieşte-ne, Dumnezeule Atoateţiitorule! (de trei ori) 
Poporul spune: Doamne, miluieşte! (de rrei ori) 


Preotul spune: Adu-Ţi aminte, Doamne, şi de mântuirea oraşului acesta şi 
a celor ce locuiesc în el cu credință în Dumnezeu. 

Adu-Ţi aminte, Doamne, de aer şi de roadele pământului. 

Adu-Ți aminte, Doamne, de ploi şi de seminţele pământului. 

Adu-Ți aminte, Doamne, de ridicarea cu măsură a apelor râurilor. 

Veseleşte iarăși şi înnoiește fața pământului [Ps 103, 30), inundă brazdele 
lui, înmulțește odrăslirile lui. Înfăţişează-ni-l pentru sămânță şi pentru sece- 
riş şi binecuvântează-l acum cu binecuvântare. Rânduieşte viaţa noastră. 
Binecuvântează cununa anului bunătăţii Tale [Ps 64, 12] pentru săracii po- 
porului Tău, pentru văduvă şi orfan, pentru străin și venetic, şi pentru noi 
toți care nădăjduim întru Tine și chemăm Numele Tău cel sfânt; căci ochii 
tuturor nădăjduiesc spre Tine şi Tu le dai hrană la bună vreme [Ps 144, 15). 
Fă cu noi după bunătatea Ta, Tu Cel ce dai hrană la tot trupul. Umple de 

bucurie şi de veselie mâinile noastre, ca având întotdeauna de ajuns în toate 
să prisosim în tot lucrul bun, ca să facem voia Ta sfântă. 


Poporul spune: Doamne, miluieşte! 


Preotul spune: Adu-Ţi aminte, Doamne, de cei care-Ţi aduc aceste cinstite 
daruri şi de cei pentru care şi prin care s-au adus acestea şi dă-le tuturor răs- 
plată cerească. 

Pentru că poruncă a Unuia-Născut Fiului Tău, Stăpâne, este să fim părtaşi 
şi ai pomenirii sfinţilor Tăi, fâ-ne vrednici, Doamne, să ne aducem aminte şi 
de sfinţii care din veac au bineplăcut Ţie, părinți, patriarhi, apostoli, profeți, 
propovăduitori, evangheliști, martiri, mărturisitori şi de tot duhul drept care 
s-a săvârşit în credinţa lui Hristos. 

Mai ales de preasfânta, preaslăvita, neprihănita, preabinecuvântata stăpâna 
noastră de Dumnezeu Născătoare şi Pururea-Fecioara Maria; de sfântul, 
slăvitul profet, înainte-mergător, botezător şi martir loan; de sfântul Ștefan 
întâiul diacon şi întâiul martir; de sfântul, fericitul Părintele nostru Marcu 
apostolul şi evanghelistul, şi de cel între sfinţi Părintele nostru Vasile, făcă- 
torul de minuni; de sfântul (M), a cărui pomenire o săvârşim astăzi, şi de tot 
corul sfinţilor Tăi, cu ale căror rugăciuni şi solii miluieşte-ne şi ne mântuieşte 
şi pe noi pentru Numele Tău cel sfânt care a fost chemat peste noi. 


Diaconul spune dipticele. 


Preotul spune în el însuşi: Adu-Ţi aminte, Doamne, şi de toți cei ce au 
adormit mai înainte întru preoţie şi din cinurile laice; învredniceşte sufletele 
tuturor să se odihnească în sânurile sfinților părinţilor noştri Avraam, Isaac şi 
lacob. Întoarce-le şi adună-le în loc de verdeață, la apa odihnei [Ps 22, 2] în 
raiul desfătării, de unde au fugit durerea, întristarea și suspinarea [Zs 15, 10], 
în strălucirea sfinţilor Tăi. 


lar după diptice preotul spune: Sufletele celor pe care i-ai primit acolo 
odihneşte-le, Doamne, şi învredniceşte-le de Împărăţia cerească. lar pe noi, 
care pribegim aici, păzeşte-ne în credința Ta şi călăuzeşte-ne în Împărăţia Ta, 
dăruindu-ne totdeauna pacea Ta, ca şi în aceasta, ca şi în orice lucru, să fie 
slăvit, înălțat, lăudat, binecuvântat şi sfințit preasfântul, preacinstitul şi bine- 
cuvântatul Tău Nume, împreună cu Hristos Iisus și Duhul Sfânt. 


Poporul spune: Precum era [şi cum va fi din generaţie în generaţie în vecii 
vecilor. Amin]. 

c. ANAFORALE ANTIOHIENE 


Anaforaua siriacă a celor Doisprezece Apostoli“ 


Preotul: Iubirea lui Dumnezeu Tatăl [şi harul Fiului Unul-Născut și ma- 
relui Dumnezeul şi Dumnezeului şi Mântuitorului nostru lisus Hristos şi 
împărtăşirea Duhului Sfânt să fie cu voi cu toți]! 


Poporul: Şi cu duhul tău! 

Preotul: Sus să fie [inimile]! 
Poporul: Le avem la Domnul! 
Preotul: Să mulţumim Domnului! 
Poporul: Vrednic şi drept lucru este! 


Preotul: Vrednic şi drept lucru este a Te adora şi a Te slăvi pe Tine, Cel 
ce ești cu adevărat Dumnezeu, pe Unui-Născut Fiul Tău şi pe Duhul Sfânt. 
Căci Tu din ceea ce nu e la ceea ce suntem ne-ai adus pe noi; şi căzând noi, 
iarăşi ne-ai chemat și n-ai încetat să lucrezi până ce ne-ai urcat la ceruri şi 
ne-ai dat împărăţia viitoare. Pentru toate acestea Îţi mulţumim Tie şi Unuia- 
Născut Fiului Tău şi Duhului Sfânt. 

Căci înaintea Ta stau de jur-împrejur heruvimii cei cu patru feţe [}z 10, 14] 
şi serafimii cei cu şase aripi [/s 6, 2], care împreună cu toate puterile cereşti 
slăvesc lauda măreției Tale cu guri fără încetare şi cu glasuri fâră tăcere, 
glas înălţând, strigând şi grăind: 


Poporul: Sfânt! Sfânt! Sfânt!... [Zs 6, 3]. 


Preotul, plecându-se: Sfânt eşti Tu şi preasfânt, Tu şi Unul-Născut Fiul 
Tău şi Duhul Tău Cel Sfânt. Sfânt şi preasfânt Tu şi măreţia slavei Tale, Care 
atât de mult ai iubit lumea, încât pe Unul-Născut Fiul Tău L-ai dat pentru ea, 
ca oricine crede în El să nu piară, ci să aibă viaţă veşnică [In 3, 16]. 

Cu voce ridicată: Care venind şi toată economia pentru noi împlinind, în 
noaptea în care a fost predat, a luat pâinea în mâinile Lui sfinte şi, întin- 
zându-le la cer, a binecuvântat, a sfințit, a frânt şi a dat învăţăceilor Săi 
apostolii zicând: „Luaţi! Mâncaţi! Acesta este Trupul Meu, care pentru voi şi 
pentru mulţi se frânge şi se dă spre iertarea [păcatelor] și spre viaţa veşnică!” 

Asemenea luând şi paharul după ce au cinat, amestecând vin şi apă, a 
mulţumit, a binecuvântat, a sfințit şi gustând din ele a dat învăţăceilor Săi 


$ Traducere după textul latin din Prex Eucharistica 1, p. 265-268. 

zicând: „Luaţi! Beţi din acesta toţi! Acesta este Sângele Legământului Nou, 
care pentru voi şi pentru mulţi se varsă spre iertarea păcatelor şi spre viața 
veşnică! 

Aceasta să faceți ca aducere-aminte de Mine. Căci ori de câte ori veţi 
mânca pâinea aceasta şi veți bea acest pahar, moartea Mea veți vesti, învierea 
Mea veţi mărturisi, până ce voi veni [] Co 11, 25-26].” 


Poporul: Moartea Ta, Doamne[, vestim, învierea Ta o mărturisim, şi ve- 
nirea Ta o aşteptăm! Milă şi îndurare cerem de la Tine şi iertarea păcatelor o 
implorăm! Mila Ta fie peste noi toţi]! 


Preotul: Aducându-ne, așadar, aminte, Doamne, de porunca Ta mântui- 
toare şi de toată economia Ta pentru noi, de cruce, de învierea cea de-a treia 
zi din morţi, de înălţarea la cer, de șederea Ta de-a dreapta slavei Tatălui și 
de a doua Ta slăvită venire, în care vei judeca cu slavă viii şi morţii şi vei da 
fiecăruia după faptele lui cu iubire de oameni, pe Tine Te roagă Biserica Ta şi 
turma Ta şi prin Tine şi cu Tine se roagă Părintelui Tău zicând: Miluieşte-mă! 


Poporul: Miluieşte-ne[, Dumnezeule, Părinte atotputernic, miluieşte-ne]! 


Preotul: Şi noi, Doamne, mulțumindu-Ți ne mărturisim Ţie pentru toate 
şi din pricina a toate, 


Poporul: Pe Tine Te lăudăm], pe Tine Te binecuvântăm, Ție Îți mulțumim, 
Doamne, şi ne rugăm ie, Dumnezeul nostru, milostiv fii, Bunule, şi ne 
miluiește]! 


Diaconul: În tăcere şi în linişte [staţi şi vă rugaţi! Rugaţi-vă: Pacea fie cu 
noi şi liniştea cu noi toți]! 


Preotul: Încă Te chemăm, Doamne Atoateţiitorule şi Dumnezeule al pute- 
rilor sfinte, căzând pe feţele noastre înaintea Ta, ca să trimiți Duhul Tău Cel 
Sfânt peste aceste ofrande ce sunt puse înainte. 

Cu voce ridicată: Şi arată această pâine cinstitul Trup al Domnului nostru 
[isus Hristos şi paharul acesta Sângele Domnului nostru lisus Hristos, ca să 
fie pentru toţi cei ce vor gusta din ele spre viaţă şi înviere, spre iertarea 
păcatelor şi sănătatea sufletului şi a trupului şi spre luminarea minții şi spre 
răspuns bun la înfricoşătorul tribunal al Hristosului Tău; şi nimeni să nu piară 
din poporul Tău, Doamne, ci ne învredniceşte pe toţi să-Ţi aducem închinare 
şi să-Ți slujim fără frică în toată vremea vieții noastre, iar acum să ne desfă- 
tăm de cereșştile, nemuritoarele și de viață făcătoarele Tale Taine prin harul, 
mila şi iubirea Ta de oameni. 


Poporul: Amin. 

Preotul, plecându-se: Îţi aducem, aşadar, Doamne Atotputernice, această 
jertfă cuvântătoare pentru toți oamenii, pentru toată Biserica Ta, pentru epis- 
copii care drept învață cuvântul adevărului Tău [2 Tim 2, 15), pentru smere- 
nia/umilința mea, pentru preoți şi diaconi, pentru ortodocşii din orice ţinut, 
pentru întreg poporul Tău credincios, pentru paza turmei Tale, pentru sfântă 
biserica aceasta, pentru tot orașul şi ținutul credincioşilor, pentru fraţii noştri 
care sunt în nenorociri, pentru cei care au adus aceste ofrande, pentru toți 
care obişnuiesc să fi numiţi în sfintele Tale biserici, ca să le dai tuturor aju- 
tor, şi pentru părinții și fraţii noştri care s-au mutat în dreapta-credinţă, ca 
să-i aşezi în slava dumnezeiască neintrând cu ei la judecată, fiindcă nimeni 
viu nu-i nevinovat înaintea Ta [Ps 142, 2]. 

Cu glas ridicat: Căci Unul este Cel ce a trăit pe pământ fără păcat [7 In 2,2], 
Unul-Născut Fiul Tău, Domnul nostru lisus Hristos, marea ispășire [7 Ptr 
4, 11] pentru neamul nostru, prin Care nădăjduim să aflăm milă şi iertarea 
păcatelor, şi pentru El, şi acelora. 


Poporul: Slăbeşte, lasă[, Dumnezeule, păcatele noastre, pe care le-am făcut 
cu voie sau fără voie, cu ştiinţă sau cu neştiinţă]! 


Preotul: Să o pomenim mai ales pe sfânta Născătoare de Dumnezeu și 
Pururea-Fecioara Maria, pe dumnezeieştii apostoli, pe sfinţii profeţi, pe 
martirii ce strălucesc de biruinţă şi pe toţi sfinţii care Ţi-au plăcut Ție, cu ale 
căror rugăciuni şi solii să fim păziți de rău şi să fie peste noi mila în amân- 
două lumile. 

Ca şi în aceasta, precum în toate, să fie slăvit binecuvântatul Tău Nume 
împreună cu cel al lui Iisus Hristos şi al Sfântului Tău Duh. 


Poporul: Cum era [şi va fi din generație în generaţie în vecii vecilor. Amin]. 


Anaforaua Sfântului loan Hrisostom 
(a se vedea mai jos Barberini gr. 336, nr. 32-37, p. 924-927) 


Anaforaua Sfântului Vasile cel Mare 
(a se vedea mai jos Barberini gr. 336, nr. 14-16, p. 913-919) 

Anaforaua Sfântului Iacob fratele Domnuluis 


Preotul: Iubirea lui Dumnezeu şi Tatăl, harul Domnului şi Dumnezeului 
şi Mântuitorului nostru lisus Hristos, comuniunea şi darul Preasfântului Duh 
să fie cu voi cu toți [2 Co 13, 13]! 


Poporul: Şi cu duhul Tău (2 Tim 4, 22]! 
Preotul: Sus să avem mintea şi inimile! 
Poporul: Le avem la Domnul! 

Preotul: Să mulțumim Domnului! 
Poporul: Vrednic şi drept lucru este! 


[Mulţumire şi lauda creaţiei] 


Şi preotul închinându-se spune: Cu adevărat lucru vrednic şi drept, cuve- 
nit şi folositor este pe Tine a Te lăuda, pe Tine a Te binecuvânta, ie a ne 
închina, pe Tine a Te slăvi, Ție a-Ți mulțumi, Ziditorului a toată făptura vă- 
zută şi nevăzută, Comorii bunătăţilor cereşti, Izvorului vieții şi al nemuririi, 
Dumnezeului şi Stăpânului a toate, pe Care-L cântă cerurile şi cerurile ceru- 
rilor şi toate puterile lor, soarele și luna şi tot corul stelelor [Ps 148, 2-4], 
pământul, marea și toate cele din ele [Ps 68, 35]; Ierusalimul ceresc, adu- 
narea aleşilor, Biserica celor întâi-născuţi scriși în ceruri, duhurile drepţilor 
[Evr 12, 22-23] şi profeților, sufletele martirilor şi apostolilor, îngeri, arhan- 
gheli, tronuri, domnii, stăpânii [Col 1, 16] şi puteri înfricoșătoare, heruvimii 
cei cu mulţi ochi [/z 10, 12] și serafimii cei cu şase aripi, care cu două aripi 
își acoperă feţele, cu două picioarele şi cu două zboară strigând unul către 
altul [/s 6, 2] cu guri netăcute şi teologhisiri fără tăcere (cu glas mare) cân- 
tarea de biruință a măreției slavei Tale cântând cu glas strălucit, strigând, 
slăvind şi zicând: 

[Sanctus] 


Poporul: Sfânt! Sfânt! Sfânt, Domnul Savaot! Plin e cerul şi pământul de 
slava Ta (7/5 6, 3]! Osana întru cele de sus [Ps 117, 26]! Binecuvântat este 
Cel ce a venit şi vine în Numele Domnului! Osana întru cele de sus [Mt 21, 9; 
Ps 117,26]! 


__ Si preotul stând binecuvântează darurile spunând în sine însuşi: Sfânt eşti, 
Impărate al veacurilor, Domnul şi Dătătorul a toată sfințenia! Sfânt este şi 


4 Reprezintă tipul antiohian. Textul după codicele cel mai vechi Vatic. gr. 2282, secolul LX, 
ed. critică CH. MERCIER în Patrologia Orientalis 26 (1946) şi în Prex Eucharistica |, 
p. 244-260. 

Unul-Născut Fiul Tău, Domnul nostru lisus Hristos, prin Care ai făcut toate! 
Sfânt e şi Duhul tău Cel Preasfânt, Care cercetează toate şi adâncurile Tale 
[Z Co 2, 10] ale lui Dumnezeu şi Tatăl. 


[Lauda economiei mântuirii] 


Şi plecându-se spune: Sfânt eşti, Atoateţiitorule, Atotputernice, Înfricoșă- 
torule, Bunule, Indurate, Cel milostiv mai cu seamă pentru făptura Ta, Cel 
ce din pământ l-ai făcut pe om după chipul şi asemănarea Ta [Fc 2, 7; 1, 26] 
dăruindu-i desfătarea raiului, iar căicând el porunca şi căzând, nu l-ai trecut 
cu vederea, nici nu l-ai părăsit, Bunule, ci l-ai povăţuit ca un Tată mult- 
îndurător prin Lege şi l-ai călăuzit prin profeţii Tăi. 

După care L-ai trimis în lume pe Unul-Născut Fiul Tău, Domnul nostru 
lisus Hristos, ca venind El să înnoiască și ridice chipul Tău. Şi Acesta cobo- 
rând din ceruri şi întrupându-Se din Duhul Sfânt şi Sfânta Maria Pururea- 
Fecioara şi de Dumnezeu Născătoarea şi vieţuind împreună cu oamenii [Bar 
3, 38] a rânduit în economia Lui toate spre mântuirea neamului nostru. 


(Referatul instituirii] 


lar vrând El, Cel fără de păcat, să primească pentru noi păcătoşii moartea 
de bunăvoie şi de viaţă făcătoare prin cruce, în noaptea în care a fost predat 
[7 Co 11, 23] sau, mai bine zis, S-a predat pe Sine Însuşi pentru viaţa şi 
mântuirea lumii [In 6, 51], 

Ridicându-se apoi şi ţinând pâinea, spune pecetluind-o [cu semnul crucii]: 
luând pâine cu sfintele, preacuratele, nepătatele și nemuritoarele mâinile Sale, 
privind în sus spre cer şi arătând-o Ţic, lui Dumnezeu şi Tatăl. multumind. 
binecuvântând, sfințind şi frângând a dat sfinţilor şi lericiţilor Lui învăţăcei 
şi apostoli zicând: 

Şi pune pâinea zicând cu glas mare: Luaţi! Mâncaţi! Acesta este Trupul 
Meu, care pentru voi se frânge şi se dă spre iertarea păcatelor. 


Poporul: Amin. 


Apoi luând potirul spune în sine însuşi pecetluindu-l [cu semnul crucii]: 
Asemenea după ce au cinat luând paharul şi amestecând în el vin şi apă, 
aţintindu-şi ochii spre cer şi arătându-l Ție, lui Dumnezeu și Tatăl, mulţumind 
şi binecuvântând, sfinţindu-l, umplându-l de Duh Sfânt, l-a dat sfinţilor şi 
fericiţilor Lui învăţăcei și apostoli zicând: 

Și punându-l spune cu glas mare: Beţi din acesta toţi! Acesta este Sângele 
Noului Legământ, care pentru voi și pentru mulţi se varsă şi se dă spre iertarea 
păcatelor. 


Poporul: Amin. 

După care spune în sine însuși ridicându-se: Aceasta să faceţi ca aducere- 
aminte de Mine; că ori de câte ori veți mânca din Pâinea aceasta şi veţi bea 
din acest Pahar, moartea Fiului Omului vestiți şi Învierea Lui veţi mărturisi, 
până ce va veni [7 Co 11, 25-26]. 


Și diaconii de faţă răspund: Credem şi mărturisim! 
Poporul: Moartea Ta, Doamne, vestim! Învierea Ta mărturisim! 
După care pecetluieşte şi plecându-se spune: 

[Anamneza] 


Aducându-ne așadar aminte și noi, păcătoșii, de pătimirile Lui făcătoare 
de viaţă, de crucea mântuitoare, de moarte, de mormânt, de învierea de a 
treia zi, de înălțarea la ceruri şi de şederea de-a dreapta Ta, a lui Dumnezeu 
şi Tatăl, și de a doua, slăvita şi înfricoşătoarea Lui venire, când va veni cu 
slavă să judece viii şi morţii, când va răsplăti fiecăruia după faptele lui [Mt 
25, 31] — cruţă-ne, Doamne Dumnezeule (de trei ori)! —, sau mai bine zis 
potrivit îndurării Tale, Îţi aducem, Stăpâne, această jertfă înfricoşătoare şi 
fără sânge rugându-Te să nu faci cu noi după păcatele noastre, nici să ne 
răsplăteşti după fărădelegile noastre [Ps 102, 10], ci după îngăduinţa şi ne- 
spusa Ta iubire de oameni trecând peste şi ştergând înscrisul împotriva 
noastră [Col 2, 14], rugătorii Tăi, să ne dăruieşti darurile Tale cerești şi veş- 
nice, pe care ochiul nu le-a văzut, urechea nu le-a auzit şi la inima omului 
nu s-au suit, pe care le-ai pregătit, Dumnezeule, celor ce-L iubesc pe El 
[7 Co 2, 9], şi să nu lepezi din pricina mea şi a păcatelor mele pe poporul 
Tău, lubitorule de oameni Doamne (de trei ori), 

Și cu glas mare: căci poporul Tău şi Biserica Ta Te imploră. 


Poporul: Miluieşte-ne, Doamne Dumnezeule, Părinte, Atotţiitorule. 
[Epicleza] 


lar preotul ridicându-se spune către sine însuşi: Miluieşte-ne pe noi, Dum- 
nezeule, Părinte, Atotţiitorule! Miluieşte-ne, Dumnezeule, Mântuitorul nostru! 
Miluieşte-ne, Dumnezeule, după mare mila Ta şi trimite peste noi şi peste 
darurile ce stau înainte pe Duhul Tău Preasfânt, 

Şi plecându-se spune: Domnul şi de viață făcătorul, Cel ce şade pe tron 
împreună cu Dumnezeu Tatăl şi Unul-Născut Fiul Tău, Cel care coîmpără- 
țeşte, Cel de-o-fiinţă şi coetern, Care a grăit în Lege, în profeți şi în Noul 
Tău Testament, Cel ce S-a pogorât în chip de porumbel peste Domnul nos- 
tru lisus Hristos în râul Iordan şi a rămas peste El, Cel ce S-a pogorât peste 
Sfinţii Tăi apostoli în chip de limbi de foc în foişorul cel de sus al sfântului 
şi slăvitului Sion în ziua Sfintei Cincizecimi, 

Şi ridicându-se spune către sine însuși: trimite, Stăpâne, Însuşi Preasfântul 
Tău Duh peste noi şi peste aceste sfinte daruri ce stau înainte 

Și cu glas mare: ca prin sfânta, buna şi slăvita Lui venire să vină şi sfin- 
țească prin aceasta sfântul Trup al lui Hristos 


Poporul: Amin 


Preotul: iar paharul acesta scumpul Sânge al lui Hristos, 

Ridicându-se preotul spune în sine însuşi: ca să fie pentru toţi cei ce se vor 
împărtăşi din ele spre iertarea păcatelor şi spre viața veşnică, spre sfințirea 
sufletelor și a trupurilor, spre rodirea de fapte bune, spre întărirea sfintei Tale 
Biserici catholice şi apostolice, pe care ai întemeiat-o pe piatra credinţei, ca 
porțile iadului să nu aibă tărie împotriva ei, izbăvind-o de toată erezia şi de 
scandalul celor ce lucrează fărădelegea şi de duşmanii care s-au răzvrătit şi 
se războiesc împotriva ei până la sfârşitul veacului. 


Și clericii răspund: Amin. 
[Dipticele viilor] 


După care pecelluiește şi, plecându-se, spune: Îţi aducem, Stăpânc, această 
jertfă şi pentru sfintele Tale Locuri, pe care le-ai slăvit prin arătarea dumne- 
zeiască a Hristosului Tău şi prin venirea Preasfântului Tău Duh, înainte de 
toate pentru sfântul şi slăvitul Sion, mama tuturor Bisericilor, şi pentru Sfânta 
Ta Biserică catholică și apostolică din toată lumea locuită: dăruieşte-i și 
acum, Stăpâne, cu bogăţie darurile Preasfântului Tău Duh. 

Adu-Ți aminte, Doamne, şi de sfinţii noștri părinţi şi episcopi care în toată 
lumea învață drept cuvântul adevărului Tău [2 Tim 2. 15). Întâi de toate de 
sfântul părintele nostru (N), de tot clerul şi cinul lui preoţesc; dăruieşte-i 
bătrâneţe cinstită, păzindu-l îndelungat în zile păstorind poporul Tău în toată 
evlavia şi cuviinţa. 

Adu-Ţi aminte, Doamne, de cinstitul prezbiteriu de aici şi de pretutindeni, 
de diaconia cea întru Hristos şi de toată slujirea, de tot cinul bisericesc, de 
frăția noastră în Hristos şi de tot poporul iubitor de Hristos. 

Adu-Ţi aminte, Doamne, de preoții care stau de faţă cu noi în acest sfânt 
ceas înaintea sfântului Tău jertfelnic pentru aducerea Jertfei sfinte și fără de 
sânge şi dă-le lor şi nouă cuvânt întru deschiderea gurii noastre spre slava și 
lauda preasfântului Tău Nume. 

Adu-Ţi aminte, Doamne, după mulțimea milei Tale și a îndurărilor Tale şi 
de mine, smeritul/umilul, păcătosul şi nevrednicul robul Tău, cercetează-mă 
cu milă și cu îndurări [Ps 102, 4], izbăveşte-mă şi mă scapă de cei ce mă 
prigonesc, Doamne [Ps 141, 7], Doamne al puterilor, şi pentru că în mine 
s-a înmulţit păcatul, să prisosească harul Tău [Rm 5, 20]. 

Adu-Ţi aminte, Doamne, şi de diaconii care înconjoară sfântul Tău jert- 
felnic şi dă-le lor viaţă ireproşabilă, păzeşte-le diaconia nepătată, păzeşte-i şi 
câştigă-le trepte bune. 

Adu-Ți aminte, Doamne, şi de Oraşul Tău Sfânt al nostru [Ierusalim], de 
Oraşul imperial şi orice oraş şi sat şi de cei ce locuiesc în ele în credință 
ortodoxă şi în evlavie, de pacea şi siguranţa lor. 

Adu-Ţi aminte, Doamne, de preaevlaviosul şi de Hristos iubitorul nostru 
împărat, de evlavioasa şi de Hristos iubitoarea lui împărăteasă, de tot palatul 
şi curtea lui, de ajutorul din cer şi de biruinţa lor; ia armă şi scut şi scoală-Te 
în ajutorul lui [Ps 34, 2], supune-i lui toate neamurile duşmane şi barbare 
care vor războaie [Ps 67, 31], rânduieşte-le sfaturile, ca viaţă liniştită şi tih- 
nită să petrecem în toată cucernicia şi cuviinţa [7 Tim 2, 2]. 

Adu-Ți aminte, Doamne, de cei ce călătoresc pe mare şi pe uscat, de creş- 
tinii care sunt între străini, de părinţii şi fraţii noştri din lanțuri şi închisori, 
din robie, din exiluri, din mine şi chinuri şi din amare sclavii, şi de întoarce- 
rea în pace a fiecăruia la ale lui. 

Adu-Ți aminte, Doamne, de cei se sunt în bătrânețe şi în neputinţă, de cei 
bolnavi, de cei ce ostenesc, de cei supăraţi de gânduri necurate, de grabnica 
lor vindecare de la Dumnezeu şi de mântuirea lor. 

Adu-Ți aminte, Doamne, de tot sufletul creștinesc cel necăjit şi chinuit care 
are nevoie de mila şi ajutorul lui Dumnezeu, şi de întoarcerea celor rătăciți. 

Adu-Ţi aminte, Doamnc, de părinţii şi fraţii noştri care petrec în feciorie, 
în evlavie şi asceză și se luptă în munţi, în peşteri şi în crăpăturile pămân- 
tului [Evr 11, 38], de tovărăşiile ortodocşilor din orice loc şi de tovărăşia 
noastră în Hristos de aici. 

Adu-Ți aminte, Doamne, de părinţii şi fraţii noştri care se ostenesc şi ne 
slujesc nouă pentru Numele Tău sfânt. 

Adu-Ți aminte, Doamne, de toţi spre bine şi miluieşte-i pe toți, Stăpâne; 
împacă-Te cu noi, dă pace mulțimilor poporului Tău; risipește poticnelile, 
surpă războaiele, fă să înceteze schimele Bisericilor, răzvrătirile ereziilor 
le desființează grabnic, doboară trufia păgânilor, înalță cornul creştinilor; 
pacea şi iubirea Ta dă-ni-le, Dumnezeule, Mântuitorul nostru, nădejdea tutu- 
ror marginilor pământului [Ps 64, 6]. 

Adu-Ţi aminte, Doamne, de bună temperarea diverselor feluri de aer, de 
ploi paşnice, de rouă bună, de belşugul roadelor, de recolta desăvârşită, de 
cununa anului bunătăţii Tale [Ps 64, 12], căci ochii tuturor nădăjduiesc spre 
Tine şi Tu dai hrana lor la bună vreme (Ps 145, 15-16], deschizi gura Ta şi 
umpli de bunăvoirea Ta tot ce-i viu. 

Aici face semn spre diacon: Adu-Ţi aminte, Doamne, de cei ce au adus şi 
aduc roade în sfintele Tale biserici, Dumnezeule, de cei care-şi aduc aminte 
de cei săraci şi ne-au poruncit nouă să-i pomenim în rugăciunile noastre. 

Adu-Ți aminte, Doamne, și de cei ce au adus la sfântul Tău jertfelnic aceste 
ofrande în ziua de astăzi şi de cei pentru care le-a adus fiecare sau pe care-i 
are în gând şi care se vor citi acum. 

Și pomeneşte pe câți vrea din cei ce sunt în viața aceasta: Adu-Ţi aminte, 
Doamne, şi de părinţii, prietenii, rudele şi fraţii noştri (N). 

Adu-Ți aminte, Doamne, de toți ortodocşii aceştia pe care i-am pomenit şi 
pe care nu i-am pomenit; dă-le lor cele cerești în locul celor pământeşti, cele 
nestricăcioase în locul celor stricăcioase, cele veşnice în locul celor vremel- 
nice potrivit făgăduinței Hristosului Tău, fiindcă ai puterea vieții și a morții 
[Sol 16, 13]. 


[Dipticele celor adormiţi și ale sfinților] 


Adu-Ţi aminte, Doamne, şi de cei ce au bineplăcut Ţie din generaţie în 
generație, sfinți părinți, patriarhi, profeţi, apostoli martiri, mărturisitori, das- 
căli, cuvioşi şi de tot duhul drept săvârşit în credinţa în Hristosul Tău. 

Bucură-te, cea plină de har, Domnul este cu tine [Le 1, 28]! Binecuvântată 
ești tu între femei şi binecuvântat este rodul pântecelui tău [Le 1, 42], că ai 
născut pe Mântuitorul sufletelor noastre! (de trei ori) 

Şi cu glas mare spune: Mai ales de preasfânta, preabinecuvântata şi prea- 
curata Stăpâna noastră de Dumnezeu Născătoarea și Pururca-Fecioara Maria. 


Și numai clericii răspund spunând în ascuns: Adu-Ți aminte, Doamne. 
Dumnezeul nostru. 


lar preotul spune în ascuns: De Sfântul loan profetul, Înainte-mergătorul 
şi Botezătorul. 

De sfinţii apostoli Petru, Pavel, Andrei, lacob, loan. Filip, Bartolomeu, 
Toma, Matei, lacob, Simon, Iuda, Matia, de cvangheliştii Marcu şi Luca. 

De sfinții profeţi, patriarhi şi drepți. 

De sfântul protodiacon şi protomartir Ștefan. 

De sfinții martiri şi mărturisitori care pentru Hristos au dat mărturie şi au 
mărturisit mărturisirea cea bună [/ Tim 6, 2]. 

De pruncii care au fost omorâţi de Irod împărat. 

De sfinţii martiri Procopie, Teodor, Kyr, loan, Gheorghe, Leontie, Serghie, 
Vach, Cosma, Damian, Sabinian, Pavel, Vavila, Agatanghel, Eustratie şi cei 
ce au luptat împreună cu ei. 

De sfinţii patruzeci şi de sfinţii patruzeci şi cinci [de martiri). 

De sfânta protomartiră Tecla. 

De sfintele femei purtătoare de mir. 

De sfintele femei martire Tatti, Fevronia, Anastasia, Eufemia, Sofia, 
Varvara, Iuliana, Irina, Elpis, Pistis şi Agapi. 

Adu-Ți aminte, Doamne, Dumnezeule, de sfinţii noştri părinți şi arhiepis- 
copi de la sfântul Iacob apostolul şi fratele Domnului şi întâiul între arhie- 
piscopi până la Leontie şi Atanasie care au fost arhiepiscopi ortodocşi ai 
sfântului Oraş al lui Hristos Dumnezeul nostru [Ierusalim]; şi de cei ce au 
fost arhiepiscopi, de la sfântul și fericitul nostru părinte apostolic Enea, întâiul 
între episcopi, până la Sofronie şi loan. 

Adu-Ţi aminte, Doamne, de sfinţii noştri părinţi şi învăţători Clement, 
Timotei, Ignatie, Dionisie, Irineu, Grigorie, Alexandru, Eustatie, Atanasie, 
Vasile, Grigorie, Grigorie, Ambrozie, Amfilohie, Liberiu, Damasus, Ioan, 
Epifanie, Teofil, Celestin, Augustin, Chiril, Leon, Proclu, Proteriu, Felix, 
Hormizda, Evloghic, Efrem, Atanasie, Teodor, Martin, Agaton, Sofronie. 

Adu-Ţi aminte, Doamne, de sfintele şi marile Şase Sinoade Ecumenice: 
de cei 318 părinţi de la Niceea, de cei 150 de la Constantinopol, de cei 200 
de la întâiul [sinod] de la Efes, de cei 630 de la Chalcedon, de cei 164 de la 
sfântul Sinod al V-lea, de cei 289 de la sfântul Sinod al VI-lea, şi de celelalte 
sinoade și episcopi care au învăţat drept în lumea întreagă în chip ortodox 
cuvântul adevărului. 

Adu-Ți aminte, Doamne, şi de sfinţii noștri părinți şi asceţi Pavel, Artenie, 
Hariton. Pavel, Pahomie, Amun, Teodor, Ilarion, Arsenie, Macarie, Sisoc, loan, 
Pamvo, Pimen. Nil. Isidor, Efrem, Simeon, Simeon, Teodosie, Sava, Sava, 
Efiimic, Teoctist. Gherasim. Pantoleon, Maxim, Anastasie, Cosma şi loan. 

Adu-Ţi aminte, Doamne, şi de sfinţii noştri părinţi care au fost omorâţi de 
barbari în sfântul munte Sinai şi în Raith și de ceilalți cuvioşi părinţi ai 
noştri şi asceti ortodocşi, şi de toţi sfinţii, nu pentru că am fi vrednici să-i 
pomenim pe ei. fericiți, ci pentru ca şi ei, care stau înaintea înfricoşătorului 
şi cutremurătorului Tău scaun de judecată, să ne pomenească în schimb pe 
noi cei vrednici de milă. 

Adu-Ți aminte, Doamne, de prezbiteri, diaconi, diaconiţe, ipodiaconi, 
citeţi. exorciști, tâlcuitori, cântăreţi, monahi, fecioare, văduve, orfani, înfrâ- 
nați, care s-au săvârşit cu credinţă în comuniunea Bisericii Tale sfinte, 
catholice şi apostolice. 

Adu-Ţi aminte, Doamne, de preaevlavioşii şi credincioşii împărați Con- 
stantin, Elena, Teodosie cel Mare, Marcian, Pulheria, Leon, Iustinian, Con- 
stantin şi de cei care au împărăţit după ei cu cucernicie şi credinţă, şi de toți 
laicii ortodocşi care au adormit în credinţa şi pecetea lui Hristos. 

Adu-Ţi aminte, Doamne, de părinţii, prietenii şi rudele noastre. 

Şi după aceea pomeneşte câți ortodocşi vrea: De toţi aceşti ortodocşi adu-Ţi 
aminte Doamne, Dumnezeul duhurilor şi a tot trupul [Nm 16, 22], pe care 
i-am pomenit şi pe care nu i-am pomenit, şi Tu Însuţi îi odihneşte în pămân- 
tul celor vii [Ps 113, 17], în împărăţia Ta, în desfătarea raiului [Zz 28, 13], în 

sânurile lui Avraam [Lc 16, 22], Isaac şi Iacob, şi ale sfinţilor noştri părinți, 
de unde a fugit durerea, întristarea şi suspinarea [Zs 35, 10], unde priveşte și 
străluceşte tot timpul lumina feţei Tale [Ps 4, 7]. Îndreptează în pace sfâr- 
şitul vieţii noastre, creştinesc, bineplăcut şi fără de păcat, Doamne, adu- 
nându-ne la picioarele aleşilor Tăi când vrei şi cum vrei, numai fără ruşine şi 
greşeli, prin Unul-Născut Fiul Tău, Domnul şi Dumnezeul şi Mântuitorul 
nostru lisus Hristos, căci E! Singur S-a arătat fără de păcat pe pământ. 


Diaconul: Şi pentru pacea şi statornicia întregii lumi şi a sfintelor lui 
Dumnezeu Biserici, şi pentru cei pe care fiecare i-a adus ofrandă şi-i are în 
gândul lui, pentru poporul care stă împrejur, pentru toți şi pentru toate. 


Și preotul spune cu glas mare: Prin E! şi vouă şi lor ca un Dumnezeu bun 
şi Stăpân iubitor de oameni. 


Poporul: Lasă, uşurează, iartă, Dumnezeule, greşelile noastre cele cu voie 
şi fără voie, cele cu ştiinţă şi cu neştiință! 


Preotul singur spune: Cu harul şi cu îndurările și cu iubirea de oameni ale 
Hristosului Tău, cu Care eşti binecuvântat şi slăvit împreună cu Preasfântul, 
bunul şi de viaţă făcătorul Tău Duh, acum şi pururea şi în vecii vecilor. Amin. 


d. Anaforaua siro-orientală 
a Apostolilor Addai şi Mari” 


— Harul Domnului nostru [lisus Hristos şi iubirea lui Dumnezeu Tatăl şi 
comuniunea Sfântului Duh să fie cu voi, cu toți [2 Co 13, 13], acum şi puru- 
rea şi în vecii vecilor!] 

— Amin. 

— Sus minţile voastre! 

— La Tine, Dumnezeul lui Avraam, Isaac şi lacob, Împărat vrednic de laudă. 

— Se aduce ofranda lui Dumnezeu Domnul a toate! 

— Drept şi vrednic lucru este. 

Vrednic de laudă din toate gurile noastre şi de mărturisire de toate limbile 
noastre e Vrednicul de adorare şi de laudă Nume al Tatălui, al Fiului şi al 
Duhului Sfânt, Cel ce a creat lumea prin harul Său şi pe cei ce locuiesc în ea 
în milostivirea Lui, i-a mântuit pe oameni în îndurarea Sa şi a dat mare har 


7 Forma cea mai veche păstrată în codicele Mar Esaya şi editată de W. MACOMBER, 
Orientalia Christiana Periodica 32 (1966), p. 331-371. Anaforalele de tip siro-oriental mai 
cuprind o versiune amplificată a anaforalei atribuite Apostolilor Addai şi Mari, o anafora 
atribuită lui Teodor al Mopsuestiei şi o anafora atribuită lui Nestorie, toate mai recente. 

celor muritori. Măreţiei Tale, Doamne, se închină mii de mii de făpturi de 
Sus şi zeci de mii de zeci de mii de îngeri [Dn 7, 10], oştirile duhurilor, sluji- 
tori de foc [Ps 103, 4] şi duh împreună cu heruvimii şi serafimii sfinți laudă 
Numele Tău, strigă şi laudă [neîncetat strigând unul către altul şi zicând]: 

Sfânt! Sfânt! Sfânt [Domnul Dumnezeul puterilor! Plin e cerul şi pămân- 
tul de lauda Ta [Zs 6, 2-3]! Osana întru cele înalte! Osana Fiului lui David! 
Binecuvântat fie Cel ce vine în Numele Domnului! Osana întru cele înalte!] 
[Mi 21, 9; Ps117, 26]. 

Cu aceste puteri cerești Te lăudăm, Doamne, şi noi, slujitorii Tăi slabi, 
neputincioşi şi netrebnici, pentru că ne-ai făcut un mare har care nu poate fi 
întors înapoi. Căci ai îmbrăcat omenitatea noastră ca să ne faci vii prin 
Dumnezeirea Ta, ai ridicat împilarea noastră, ai înălțat căderea noastră, ai 
înviat mortalitatea noastră, ai iertat datoriile noastre, ai îndreptat păcătoșenia 
noastră, ai luminat mintea noastră, i-ai biruit pe vrăjmașii noştri, Doamne, 
Dumnezeul nostru, ai făcut neputinţa firii noastre slabe să strălucească de 
bogatele mile ale harului Tău. Pentru toate [ajutoarele şi harurile Tale față 
de noi Îţi ducem laudă, cinste, mărturisire şi închinare acum şi pururea și în 
vecii vecilor. Amin.] 

Tu, Doamne, în milele Tale multe care nu pot fi spuse, adu-Ţi aminte de 
toți părinţii drepţi care au bineplăcut înaintea Ta în aducerea-aminte a Tru- 
pului și Sângelui Hristosului Tău, pe care Ți le aducem pe acest sfânt şi cu- 
rat altar după cum ne-ai învăţat. Şi dă-ne liniştea şi pacea Ta în toate zilele 
acestei lumi, ca să Te cunoască toţi locuitorii pământului; că Tu Singur ești 
Dumnezeu, adevărat Părinte, şi Tu L-ai trimis pe Domnul nostru lisus Hristos, 
Fiul Tău iubit; iar El, Domnul şi Dumnezeul nostru, ne-a învăţat în Evan- 
ghelia Lui făcătoare de viaţă toată curăţia şi sfințenia profeților şi apostolilor, 
a martirilor și mărturisitorilor, a episcopilor, prezbiterilor și diaconilor, şi a 
tuturor fiilor sfintei Biserici catholice care au fost însemnați cu semnul sfân- 
tului Botez. 

Şi noi, Doamne, micii, neputincioşii şi netrebnicii Tăi slujitori, care ne-am 
adunat şi stăm acum înaintea Ta, am primit prin predania chipului [tpos] 
dat de Tine şi bucurându-ne, lăudând, săltând şi pomenind săvârşim această 
mare şi înfricoşătoare Taină a morții și învierii Domnului nostru Iisus Hristos. 

Să vină, Doamne, Duhul Tău Cel Sfânt şi să Se odihnească peste ofranda 
robilor Tăi, să o binecuvânteze şi să o sfinţească; ca să fie pentru noi, 
Doamne, spre ispăşirea datoriilor şi iertarea păcatelor, spre marea nădejde 
a învierii morților şi viața cea nouă în Împărăția cerurilor împreună cu toţi 
care au bineplăcut Ţie. 

Pentru toată această minunată economie față de noi Te mărturisim şi Te 
lăudăm neîncetat în Biserica Ta răscumpărată prin scumpul Sânge al Hristo- 

sului Tău [/ Ptr 1, 19; FA 20, 28], cu gură deschisă şi față descoperită [2 Co 
3, 18], aducând (laudă, cinste, mărturisire şi închinare Numelui Tău viu, sfânt 
şi de viață făcător în vecii vecilor. Amin]. 


e. Canonul euharistic roman 


— Domnul cu voi! 

— Şi cu duhul tău! 

— Sus să avem inimile! 

— Le avem la Domnul! 

— Să mulțumim Domnului Dumnezeului nostru! 


— Vrednic şi drept lucru este! 
[Praefatio — variabilă] 


Lucru cu adevărat vrednic şi drept, cuvenit şi mântuitor, este a-Ți mul- 
tumi întotdeauna și în tot locul, Doamne, Părinte sfinte, Dumnezeule atotpu- 
ternic şi veşnic, prin Hristos Domnul nostru. Prin Care măreţia Ta o laudă 
îngerii, o venerează arhanghelii, tronurile, domniile, stăpâniile şi o adoră 
stăpâniile şi puterile şi pe care o celebrează săltând la un loc heruvimii şi 
serafimii. Împreună cu care ne rugăm: poruncește să fie primite şi glasurile 
noastre care rostesc cu mărturisire umilă: 


[Sanctus] 


Sfânt! Sfânt! Sfânt! Domnul Dumnezeu Savaot! Pline sunt cerurile şi pă- 
mântul de slava Ta! Osana întru cele mai înalte! Binecuvântat Cel ce vine în 
numele Domnului! Osana întru cele mai înalte! 


[Te igitur) 


Pe Tine, aşadar, preaîndurate Părinte, prin lisus Hristos Fiul Tău, Domnul 
nostru, Te rugăm implorând și cerem să primeşti și să binecuvântezi aceste 
daruri, aceste ofrande, aceste jertfe fâră pată, pe care ți le aducem întâi de 
toate pentru sfânta Ta Biserică catholică, pe care să socotești lucru vrednic 
să o împaci, să o păzeşti, să o aduni și să o conduci în tot pământul în unire 
cu slujitorul Tău, papa nostru (N), cu episcopul Tău (N) şi toți credincioşii 
ce păzesc credința catholică şi apostolică. 


ê Reprezintă tipul latin occidental clasic. Traducere după Prex Eucharistica 1, p. 426-438. 

[Memento — pro vivis] 


Adu-Ţi aminte, Doamne, de slujitorii şi de slujitoarele Tale (N) şi de toți 
cei ce stau în jurul nostru, a căror credință o cunoşti şi a căror evlavie Îţi e 
ştiută. Care Îţi aduc această jertfă de laudă pentru ei înşişi şi pentru toți ai lor, 
pentru mântuirea sufletelor lor, pentru nădejdea mântuirii şi a fi păziți teferi, 
şi-Ţi aduc rugăciunile lor Ţie, veşnicului, viului şi adevăratului Dumnezeu. 


[Communicantes] 


Împărtăşind şi venerând memoria întâi de toate a slăvitei Pururea-Fecioare 
Maria Născătoarea Dumnezeului şi a Domnului nostru lisus Hristos, dar şi 
a fericiţilor Tăi apostoli şi martiri Petru, Pavel, Andrei, Iacob, loan, Toma, 
lacob, Filip, Bartolomeu, Matei, Simon şi Tadeu, Lin, Clet, Clement, Sixt, 
Corneliu, Ciprian, Laurenţiu, Chrysogon, loan şi Pavel, Cosma şi Damian, 
şi a tuturor sfinţilor tăi, pentru ale căror merite şi rugăciuni dă-ne să fim 
întăriţi întru toate de ajutorul ocrotirii Tale. Prin Hristos Domnul nostru. 


[Hanc igitur] 


Această ofrandă a noastră, a slujitorilor Tăi, dar şi a tuturor robilor Tăi, 
cerem, aşadar, Doamne, să o primeşti cu plăcere şi să rânduieşti în pacea Ta 
zilele noastre, dar şi să porunceşti să fim smulși din osânda cea veşnică şi să 
fim numărați în turma aleşilor Tăi. Prin Hristos Domnul nostru. 


[Quam oblationem] 


Pe care ofrandă cerem ca Tu, Dumnezeule, să socoteşti vrednic să o faci 
binecuvântată, numărată, validă, raţională şi acceptabilă, ca să se facă pentru 
noi Trupul şi Sângele preaiubitului Fiului Tău, Domnul şi Dumnezeul nostru 
lisus Hristos. 

[Qui pridie] 

Care în ziua dinaintea pătimirii Lui a luat pâinea în sfintele şi veneratele 
mâinile Sale şi înălțându-şi ochii la cer, spre Tine, Dumnezeu, Tatăl Său 
Atotputernic, mulțumindu-Ţi a binecuvântat, a frânt, a dat învățăceilor Lui 
zicând: 

„Luaţi! Mâncaţi! Acesta este Trupul Meu.” 

Asemenea, după ce a cinat, luând şi acel strălucit pahar în sfintele şi vene- 
ratele mâinile Sale, mulțumindu-Ţi iarăşi a binecuvântat şi a dat învățăceilor 
Lui zicând: 

„Luaţi şi beţi din acesta toți! Căci acesta e paharul Sângelui Meu, al Legă- 
mântului nou și veşnic, taină a credinţei, care pentru voi şi pentru mulți se 
va vărsa spre iertarea păcatelor. De fiecare dată când veţi face aceasta, să o 
faceți ca aducere-aminte de Mine!” 

[Unde memores] 


Aducându-ne aminte, aşadar, Doamne, noi slujitorii Tăi, dar şi poporul 
Tău sfânt, de fericita pătimire a lui Hristos, Fiul Tău şi Dumnezeul nostru, 
ca şi de învierea din iad şi slăvita înălțare la cer, aducem măreției Tale stră- 
lucite din darurile date de Tine jertfă curată, jertfă sfântă, jertfă nepătată: 
Pâinea sfântă a vieții veşnice şi Paharul mântuirii veşnice. 


[Super quae] 


Asupra cărora socoteşte vrednic să arunci o privire îndurată și senină şi să 
le primeşti cum ai socotit vrednic să primeşti darurile slujitorului Tău drep- 
tul Abel, jertfa patriarhului nostru Avraam și ceea ce Ţi-a adus marele Tău 
preot Melchisedec: jertfă sfântă, ofrandă nepătată. 


[Supplices Te] 


Cu implorare Te rugăm, atotputernice Dumnezeule, poruncește ca acestea 
să fie duse de mâna îngerului Tău în altarul Tău de sus, sub privirea măreției 
Tale dumnezeieşti, ca ori de câte ori primim din această împărtăşire a altarului 
preasfântul Trup şi Sânge al Fiului Tău, să ne umplem de toată binecuvân- 
tarea cerească şi de har. Prin Hristos Domnul nostru. 


[Memento etsiam — pro defuntis] 


Adu-Ţi aminte, Doamne, și de cei (V) care ne-au precedat cu semnul cre- 
dinţei şi dorm în somnul păcii. Lor şi tuturor celor ce se odihnesc în Hristos 
Te rugăm să le dai loc de răcorire, de lumină şi de pace. Prin Hristos Dom- 
nul nostru. 


[Nobis quoque] 

Şi pe noi, păcătoşi slujitorii Tăi, care nădăjduim de la mulțimea îndurări- 
lor Tale [Ps 50, 3], socotește vrednic să ne faci parte şi părtăşie cu sfinții Tăi 
apostoli şi martiri, cu Ioan, Ştefan, Martin, Barnaba, Ignatie, Alexandru, 
Marcelin, Petru, Felicitas, Perpetua, Agata, Lucia, Agneta, Cecilia, Anastasia 
Şi cu toți sfinții Tăi, în a căror tovărăşie, cerem, primeşte-ne și pe noi, nu cân- 
tărind meritele noastre, ci lărgind iertarea Ta. Prin Hristos Domnul nostru. 

[Per quem] 

Prin Care, Doamne, creezi, sfinţeşti, faci vii, binecuvântezi şi ne dai mereu 
toate aceste lucruri bune. 

[Per ipsum] 


Prin El, cu El şi în EI, în unitatea Duhului Sfânt, Ție Dumnezeului Tată 
Atotputernic, fie toată cinstea şi slava în vecii vecilor. Amin. 


Cel mai vechi Euchologion bizantin: 
Barberini graecus 336 


(sudul Italiei, a doua jumătate a secolului VIII)! 


Liturghia Sfântului Vasile [cel Mare] 


[1] Rugăciunea pe care o face preotul în skevofilakion 
când pune pâinile pe disc. 


Dumnezeule, Dumnezeul nostru, Cel ce Pâinea cea cerească, hrana între- 
gii lumi [/n 6, 51], pe Domnul nostru lisus Hristos L-ai trimis mântuitor, 
răscumpărător și binefăcător Care ne binecuvântează şi ne sfințește, Însuţi 
binecuvântează această punere înainte [prorhesin] şi primeşte-o la jertfelni- 
cul Tău mai presus de ceruri. Adu-Ți aminte ca un bun şi iubitor de oameni 
de cei care le-au adus şi de cei pentru care le-au adus, iar pe noi ne păzeşte 
neosândiţi în lucrarea sfântă [hierourgia] a dumnezeieştilor Tale Taine. 
Ecfo[nis]: Că s-a sfinţit şi slăvit preacinstitul şi de mare cuviință Numele 
Tău, al Tatălui, al Fiului şi al Sfântului Duh, acum şi pururea şi în vecii 
vecilor. Amin. 


[2] Rugăciunea antifonului I. 


Doamne, Dumnezeul nostru, a Cărui stăpânire este neasemănată şi slavă 
neînţeleasă/necuprinsă cu mintea, a Cărui milă e nemăsurată şi iubire de 
oameni negrăită; Însuţi Stăpâne priveşte după îndurarea Ta peste noi și peste 
sfântă casa aceasta şi fă bogate milele şi îndurările Tale cu noi şi cu cei ce se 
roagă împreună cu noi. Ecfo/nis]: Că Ție se cuvine toată slava, cinstea şi 
închinarea, Tatălui şi Fiului şi Sfântului Duh, acum şi pururea şi în vecii 
vecilor. Amin. 


! Traducere după ed. S. PARENTI / E. VELKOVSKA: L'Eucologio Barberini gr. 336 
(Bibliotheca „Ephemerides Liturgicae” Subsidia 80), Roma, 1995. 

[3] Rugăciunea antifonului II. 


Doamne, Dumnezeul nostru, mântuieşte poporul Tău şi binecuvântează 
moştenirea Ta [Ps 27, 9], pe cei ce umplu biserica Ta în pace îi păzeşte; 
sfințeşte-i pe cei ce iubesc bunăcuviinţa casei Tale [Ps 25, 8]. Tu pe aceştia 
îi slăveşte în schimb cu puterea Ta cea dumnezeiască şi nu ne lăsa, Dumne- 
zeule, pe noi, cei ce nădejduim în Tine [Ps 16, 7]. Ecfo[nis]: Că a Ta este 
stăpânirea, a Ta este împărăția și puterea, a Tatălui şi a Fiului şi a Sfântului 
Duh, acum şi pururea şi în vecii vecilor. Amin. 


[4] Rugăciunea antifonului III. 


Cel ce ne-ai dăruit aceste rugăciuni comune şi conglăsuite, Care la doi şi 
la trei ce se unesc într-un glas în Numele Tău le-ai făgăduit să le împlineşti 
cererile [cf. Mt 18, 19-20], Însuţi și acum împlineşte spre folos [Ps 19, 6] 
cererile robilor Tăi, dăruindu-ne în veacul de faţă cunoaşterea adevărului 
Tău, iar în cel viitor viață veşnică. £cfo/nis]: Că bun şi iubitor de oameni 
Dumnezeu eşti şi Ție slavă înălțăm, Tatălui şi Fiului şi Sfântului Duh, acum 
şi pururea şi în vecii vecilor. Amin. 


[5] Rugăciunea intrării. 


Stăpâne, Doamne, Dumnezeul nostru, Cel ce ai aşezat în ceruri cete şi 
oştiri de îngeri şi arhangheli spre liturghia slavei Tale, fă ca împreună cu 
intrarea noastră să se facă şi intrarea sfinţilor îngeri care coliturghisesc și 
coslăvesc împreună cu noi bunătatea Ta. Fcfo/nis]: Că Ție se cuvine toată 
slava, cinstea şi închinarea, Tatălui şi Fiului şi Sfântului Duh, acum şi pururea 
Şi în vecii vecilor. Amin. 


[6] Rugăciunea Trisaghionului”. 


Dumnezeule Cel Sfânt, Care întru cele sfinte/întru sfinți Te odihneşti [75 
57, 15], Care de trei ori „Sfânt” eşti lăudat de serafimi [Zs 6, 3], slăvit de he- 
ruvimi şi închinat de toată puterea cerească; Care ai adus toate din neființă 
la ființă [Sol 1, 14], Care l-ai zidit pe om după chipul şi asemănarea Ta [Fe 
1, 26-27] şi cu tot harul Tău l-ai împodobit; Care dai celui ce cere înțelep- 
ciune şi pricepere [2 Par 1, 10] şi nu treci cu vederea pe cel ce păcătuieşte, ci 
pui pocăință spre mântuire; Care ne-ai învrednicit pe noi, umiliţii şi nevred- 
nicii robii Tăi, să stăm în ceasul acesta înaintea slavei sfântului Tău jertfelnic 
şi să-Ți aducem datorata închinare şi doxologie; Însuți Stăpâne, primeşte şi 


2 „Sfânt e Dumnezeul nostru! Sfânt tare! Sfânt fară de moarte! Miluiește-ne!” 

din gura noastră cântarea de trei ori „Sfânt” şi ne cercetează întru bunătatea Ta; 
iartă-ne toată greşeala cu voie şi fără voie; sfințeşte-ne sufletele şi trupurile; 
şi ne dă să-Ţi aducem această slujbă de adorare [/atreian] în cuvioşie în toate 
zilele vieții noastre, prin soliile sfintei Născătoare de Dumnezeu şi ale tutu- 
ror sfinților care au bineplăcut Ție din veci. Ecfo/nis]: Că sfânt eşti Dumne- 
zeul nostru și Ţie slavă înălțăm, Tatălui şi Fiului şi Sfântului Duh, acum şi 
pururea și în vecii vecilor. Amin. 


[7] Rugăciunea scaunului de sus. 


Stăpâne Doamne, Dumnezeul puterilor, mântuieşte poporul Tău [Ps 
27,9] şi fă-l să fie în pace cu puterea Sfântului Tău Duh prin întipărirea pes- 
te el a semnului cinstitei cruci a Unuia-Născut Fiului Tău, împreună cu Ca- 
re eşti binecuvântat în vecii vecilor. Amin. 


[8] Rugăciunea ecteniei stăruitoare. 


Doamne, Dumnezeul nostru, primeşte această implorare stăruitoare de la 
robii Tăi, miluiește-ne după mulţimea milei Tale [2 Ezr 23, 22], şi trimite 
îndurările Tale peste noi şi peste tot poporul Tău care aşteaptă de la Tine 
bogată milă. £cfo/nis]: Că milostiv şi iubitor de oameni Dumnezeu eşti şi 
Ție slavă înălțăm, Tatălui şi Fiului şi Sfântului Duh, acum şi pururea şi în 
vecii vecilor, Amin. 


[9] Rugăciunea catehumenilor. 


Doamne, Dumnezeul nostru, Care în ceruri locuieșşti şi peste toate lucrurile 
Tale priveşti, priveşte şi peste robii Tăi catehumenii care şi-au plecat gâtul 
înaintea Ta; dă-le jug uşor [Mt 3, 5]; fâ-i membre ale sfintei Tale Biserici 
şi-i învredniceşte de baia naşterii din nou [Tit 3, 5], de iertarea păcatelor şi 
de veşmântul nemuririi spre cunoaşterea Ta, adevăratul Dumnezeul nostru 
(In 17, 3]. Ecfolnis]: Ca şi aceştia împreună cu noi să slăvească atotcinstitul 
şi de mare cuviință Numele Tău, al Tatălui, al Fiului şi al Sfântului Duh, 
acum şi pururea şi în vecii vecilor. Amin. 


[10] Rugăciunea I a credincioşilor 
după ce s-a desfăşurat ilitonul [antimisul]. 


Tu, Doamne, ne-ai arătat nouă această mare taină [7 Tim 3, 16] a mântuirii; 
Tu ne-ai învrednicit pe noi, umiliţii şi nevrednicii robii Tăi, să ne facem 
liturghisitori ai sfântului Tău jertfelnic; Tu fâ-ne destoinici cu puterea Sfân- 
tului Tău Duh spre slujirea [diaconia] aceasta; ca stând neosândiţi înaintea 

sfintei slavei Tale să-Ţi aducem jertfă de laudă [Evr 13, 15); căci Tu eşti 
Cel ce lucrezi toate în toți [7 Co 12, 6]. Dă, Doamne, ca jertfa noastră să fie 
primită pentru păcatele noastre și pentru cele din neştiință ale poporului 
[Evr 9, 7] şi bineprimită înaintea Ta. Ecfo/nis]: Că Ţie se cuvine toată slava, 
cinstea şi închinarea, Tatălui şi Fiului şi Sfântului Duh, acum şi pururea şi în 
vecii vecilor. Amin. 


[11] Rugăciunea a Il-a a credincioşilor. 


Dumnezeule, Cel ce ai cercetat cu milă şi cu îndurări umilința noastră, 
Care ne-ai pus şi pe noi, umiliţii şi nevrednicii robii Tăi înaintea slavei Tale 
să liturghisim sfântului Tău jertfelnic, Tu fă-ne tari cu puterea Sfântului Tău 
Duh spre slujirea [diaconia] aceasta; și ne dă cuvânt întru deschiderea gurii 
noastre [Ef 6, 19], ca să chemăm [invocăm] harul Sfântului Tău Duh peste 
darurile ce vor fi puse înainte. Ecfo/nis]: Ca sub stăpânirea Ta totdeauna 
fiind păziți, Ţie slavă să înălțăm, Tatălui şi Fiului şi Sfântului Duh, acum şi 
pururea şi în vecii vecilor. Amin. 


[12] Rugăciune pe care preotul o face pentru el însuşi 
când se spune Heruvicul. 


Nimeni din cei legaţi de pofte şi plăceri trupeşti nu este vrednic să vină, să 
se apropie sau să liturghisească ie, Împărate al slavei; căci a sluji Ție e un 
lucru mare, înfricoşător şi neapropiat, chiar şi pentru puterile cereşti. Cu toate 
acestea însă, pentru nespusa Ta iubire de oameni Te-ai făcut om fără schim- 
bare şi fără mutare, Te-ai făcut şi arhiereu al nostru şi ne-ai predat ca un 
Stăpân a toate lucrarea sfântă [hierourgian)] a acestei jertfe liturgice şi fâră 
de sânge. Că Tu eşti stăpân peste cele cereşti şi peste cele pământeşti, Cel ce 
Te porți pe un scaun de heruvimi, Domnul serafimilor şi Împăratul lui Isra- 
el, Cel Singur Sfânt şi Care Te odihnești întru cele sfinte/întru sfinţi [Zs 
57, 15]. Pe Tine Cel Singur bun şi Care Te pleci uşor spre auzire încerc Te 
înduplec: priveşte spre mine, păcătosul şi netrebnicul robul Tău, şi fâ-mă 
destoinic cu puterea Sfântului Tău Duh pe mine, cel îmbrăcat în harul 
preoţiei, să stau înaintea acestei sfinte Mese şi să fac lucrarea sfântă pentru 
[hierourgăsai) Sfântul Tău Trup şi scumpul Tău Sânge. Căci la Tine îmi plec 
gâtul şi Te rog să nu-Ţi întorci faţa de la mine, nici să mă respingi dintre slu- 
jitorii Tăi, ci socoteşte vrednic să-Ţi fie aduse aceste daruri şi de mine, umi- 
lul, păcătosul şi nevrednicul robul Tău. Ecfo/nis]: Căci Tu eşti Cel ce aduci 
şi Cel ce Te aduci, Cel ce sfințeşti şi Cel ce eşti sfinţit, Hristoase, Dumneze- 
ul nostru și Ție slavă înălțăm, împreună cu Preasfântul şi bunul şi de viață 
făcătorul Tău Duh, acum şi pururea și în vecii vecilor. Amin. 

[13] Rugăciune a proaducerii [proskomid8s] a Sfântului Vasile 
după ce poporul termină cântarea de taină [Heruvicul]. 


Doamne, Dumnezeul nostru, Cel ce ne-ai zidit şi ne-ai adus în această viaţă, 
Cel ce ne-ai arătat căile mântuirii, Cel ce ne-ai dăruit descoperirea unor 
taine cereşti, Tu eşti Cel ce ne-ai pus în această slujire [diaconie] cu puterea 
Duhului Tău Sfânt. Binevoieşte, Doamne, să ne facem slujitori [diaconi] ai 
Noului Tău Legământ [2 Co 3, 6], liturgi ai sfintelor Tale Taine. Primeşte-ne 
după mulțimea milei Tale pe noi care ne apropiem de sfântul Tău jertfelnic, 
ca să ne facem vrednici să-i aducem această jertfă cuvântătoare şi fără de 
sânge pentru păcatele noastre și pentru cele neştiute ale poporului [Evr 9, 7]; 
pe care primind-o în sfântul, cel mai de presus de ceruri şi duhovnicescul Tău 
jertfelnic întru miros de bună-mireasmă [£/ 5, 2] trimite-ne harul Sfântului 
Tău Duh. Priveşte peste noi, Dumnezeule, şi peste această slujbă de adorare 
[latreian] a noastră, primeşte-o cum ai primit darurile lui Abel, jertfele lui 
Noe, arderile de tot ale lui Avraam, preoţiile lui Moise și Aaron, cele de pace 
ale lui Samuel. Aşa cum ai primit de la sfinții Tăi apostoli această slujbă de 
adorare adevărată, tot așa primeşte întru bunătatea Ta, Doamne, şi aceste 
daruri din mâinile noastre, ale păcătoşilor. Ca făcându-ne vrednici să litur- 
ghisim în chip ireproşabil sfântului Tău jertfelnic, să aflăm plata economilor 
credincioşi şi înţelepţi [Lc 12, 42] în ziua dreptei Tale răsplătiri [Os 9, 7]. 
Ecfo[nis]: Prin îndurările Unuia-Născut Fiului Tău, cu Care eşti binecuvân- 
tat, împreună cu Preasfântul şi bunul şi de viață făcătorul Tău Duh[, acum şi 
pururea şi în vecii vecilor. Amin]. 

Și după „Amin”, preotul zice: Pace tuturor! 

Poporul: Şi duhului tău! 

Diaconul: Să ne iubim [sărutăm] unii pe alţii! 

Și după ce se dă iubirea [sărutarea] zice diaconul: Uşile! Uşile! Să luăm 
aminte! 

Poporul: „Cred [în Unul Dumnezeu...].” 


[14] lar după „Cred” diaconul spune: Să stăm bine! [Să stăm cu frică! Să 
luăm aminte! Sfânta ofrandă în pace să o aducem!] 

Preotul: Harul Domnului nostru lisus Hristos, iubirea lui Dumnezeu Tatăl 
şi părtăşia/comuniunea Duhului Sfânt să fie cu voi cu toți [2 Co 13, 13]! 

Poporul: Şi cu duhul tău [2 Tim 4, 22]! 

Preotul: Sus să avem inimile! 

Poporul: Le avem la Domnul! 

Preotul: Să mulțumim Domnului! 

Poporul: Vrednic şi cuvenit lucru este! 

Și preotul începe Sfânta Anafora: 

Cel ce eşti [Z5 3, 14], Stăpâne, Doamne Dumnezeule, Părinte Atoateţiito- 
rule închinatule, vrednic cu adevărat şi drept și cuvenit lucru este pentru ma- 
rea cuviință a sfințeniei Tale [Ps 144, 5] pe Tine a Te lăuda, Ție a-i cânta, 
pe Tine a Te binecuvânta, Ție a ne închina, Ție a-Ţi mulţumi, pe Tine a Te 
slăvi, Cel ce singur eşti cu adevărat Dumnezeu, şi Ţie a-Ţi aduce această 
slujbă de adorare cuvântătoare [/ogikân latreian; Rm 12, 1] a noastră, cu ini- 
mă zdrobită şi cu duh de umilinţă [Ps 50, 19; Dr 3, 39], că Tu eşti Cel ce 
ne-ai dăruit nouă cunoaşterea adevărului Tău [Evr 10, 26]. Şi cine este în 
stare să grăiască puterile Tale, să facă auzite toate laudele Tale [Ps 105, 2] 
sau să povestească toate lucrurile Tale minunate [Ps 25, 7] în toată vremea? 
Stăpâne al tuturor, Doamne al cerului şi al pământului [Mt 11, 25] şi a toată 
creația văzută şi nevăzută, Cel ce șezi pe scaunul slavei și priveşti adâncu- 
rile [Dn 3, 54-55), Cel fără de început, nevăzut, necuprins, necircumscris, 
neschimbat, Tatăl Domnului nostru lisus Hristos [2 Co 1, 3], al marelui 
Dumnezeu și Mântuitorului nostru, nădejdea noastră [/ Tim 1, 1; Tit 2, 13], 
Care este o icoană a bunătăţii Tale (So/ 7, 26), pecete egală chipului, Care 
întru Sine Te arată pe Tine Tatăl [/n 14, 8), Cuvânt viu, Dumnezeu adevărat. 
Inţelepciune mai înainte de veci, Viaţă, Sfinţire, Putere, Lumina cea adevă- 
rată [/n 1, 9], de la Care S-a arătat Sfântul Duh, Duhul adevărului [/n 14,6). 
harisma înfierii [Rm 8, 15], arvuna moştenirii [£/ 1, 14] viitoare, pârga bună- 
tăţilor celor veşnice, puterea făcătoare de viață, izvorul sfințirii, Cel care dă 
tărie la toată creaţia cuvântătoare şi inteligentă şi ea Îți aduce slujbă de ado- 
rare şi Îţi înalță doxologia veşnică, pentru că toate împreună sunt roabe ale 
Tale [Ps 118, 91]. Că pe Tine Te laudă îngerii, arhanghelii, tronurile, dom- 
niile, începătoriile, stăpâniile [Co/ 1, 16], puterile şi heruvimii cei cu ochi 
mulţi; Ție Îţi stau împrejur serafimii cei cu câte şase aripi. care cu două își 
acoperă fețele, cu două picioarele, iar cu două zburând, strigă unul către altul, 
cu guri neîncetate, cu teologhisiri fără tăcere Ecfo/nis]: cântare de biruinţă 
cântând, glas înălțând, strigând şi grăind: 

Poporul: Sfânt! [Sfânt! Sfânt! Domnul Dumnezeu Savaot! Plin e cerul şi 
pământul de slava Lui (Zs 6, 2-3)! Osana întru cele înalte! Binecuvântat este 
Cel ce vine întru Numele Domnului (Mt 21, 9)! Osana întru cele înalte!) 


[15] Preotul spune tainic |mystikos]: 


Cu aceste fericite puteri, Stăpâne, lubitorule de oameni, şi noi păcătoşii 
strigăm şi grăim: Sfânt eşti Tu cu adevărat și Preasfânt, şi nu este măsură 
măreției sfințeniei Tale [Ps 144, 5] şi cuvios eşti întru toate lucrurile Tale; 
căci cu dreptate şi cu judecată adevărată [Dn 3, 31] ai făcut pentru noi toate; 

că plămădindu-l pe om, ai luat țărână din pământ şi cinstindu-l cu chipul Tău 
[Fe 2, 7; 1, 27), Dumnezeule, l-ai pus în raiul desfâtării [Fc 3, 23], făgădu- 
indu-i întru paza poruncilor Tale viață fără de moarte şi moştenirea bunătăți- 
lor veşnice. Dar neascultându-Te pe Tine, adevăratul Dumnezeu, Care l-ai 
creat, supunându-se amăgirii şarpelui şi ajungând mort prin păcatele sale, 
l-ai surghiunit/exilat cu judecata Ta dreaptă, Dumnezeule, din rai în lumea 
aceasta şi l-ai întors în pământul din care a fost luat (Fc 3, 19-23], rându- 
indu-i în economia Ta mântuirea care vine dintr-o naştere din nou în Însuși 
Hristosul Tău. Că pentru scopul pentru care ai făcut-o, Bunule, nu Te-ai în- 
tors de la plămada Ta, nici n-ai uitat de lucrul mâinilor Tale (Ps 137, 8], ci 
în multe chipuri ai cercetat-o prin îndurările milei Tale: profeți ai trimis, pu- 
teri ai făcut prin sfinţii Tăi, care au bineplăcut Ţie în fiecare generație; ne-ai 
grăit prin gura slujitorilor Tăi, profeţii [Le 1, 70], care ne-au vestit mai dina- 
inte mântuirea ce avea să fie; Lege ne-ai dat spre ajutor [/s 8, 20]; îngeri 
ne-ai pus păzitori. lar când a venit plinirea vremilor [Ga 4, 4], ne-ai grăit prin 
Insuşi Fiul Tău, prin Care ai făcut şi veacurile. Care, fiind strălucirea reflec- 
iată a slavei Tale și întipărirea ipostasei Tale şi purtând toate cu cuvântul 
puterii Sale [Evr 1, 2-3], nu o răpire a socotit a fi El egal cu Tine, Dumne- 
zeule [/*/p 2, 6) şi Tată, ci, fiind Dumnezeu mai înainte de veci, pe pământ 
S-a arătat şi cu oamenii a petrecut [Bar 3, 38]; şi întrupându-Se din Sfânta 
Fecioară, S-a golit pe Sine Însuşi luând un chip/formă de rob/sclav [Fip 2, 7], 

făcându-Se pe Sine Însuși conform corpului umilinţei noastre, ca să ne facă 
pe noi conformi chipului/icoanei slavei Sale [Rm 8, 29]. Că de vreme ce 
printr-un om a intrat păcatul în lume şi prin păcat moartea [Rm 5, 12), Unul- 
Născut Fiul Tău, Cel ce este în sânurile Tale, Dumnezeule şi Tată [Zn 1, 18), 
a binevoit să Se facă dintr-o femeie [Ga 4, 4], din Sfânta Născătoare de 
Dumnezeu şi Pururea-Fecioara Maria, să Se facă sub Lege [Ga 4, 4], ca să 
osândească [condamne] păcatul în trupul Său [Rm 8, 3], pentru ca aceia care 
mor în Adam să fie făcuţi vii în Însuşi Hristosul Tău. Şi viețuind El în lumea 
aceasta, dându-ne porunci de mântuire şi depărtându-ne de rătăcirea idolilor, 
ne-a dus la cunoaşterea Ta, a adevăratului Dumnezeu [/n 17, 3] şi Tată, 
câştigându-ne pentru El Însuşi drept un popor ales [Tit 2, 14], o preoţie îm- 
părătească, un neam sfânt [/ Ptr 2, 9]. Şi curățindu-ne prin apă [Ef 5, 26] şi 
sfinţindu-ne cu Sfântul Duh [Rm 15, 16], S-a dat pe Sine preţ de schimb 
morţii, în care eram ținuți, fiind vânduți sub păcat [Rm 7, 6. 14]. Şi pogo- 
rându-Se prin crucea Sa în iad, ca să umple prin Sine Însuşi toate [Ef 4, 10], 
a desființat durerile morţii [FA 2, 24]. Şi înviind a treia zi [7 Co 15, 4] şi cale 
făcând oricărui trup la învierea cea din morți — întrucât nu era cu putință să 
fie ținut sub stricăciune Începătorul vieţii [FA 3, 15] — S-a făcut şi pârgă a 
celor adormiţi [7 Co 15, 20], Întâi-Născut din morţi, ca El Însuşi să fie pri- 

mul care începe toate în toți [Co] 1, 18]. Şi suindu-Se la ceruri a șezut de-a 
dreapta măreției Tale întru cele de sus [Evr 1, 3] și va să vină ca să răsplă- 
tească fiecăruia după faptele lui [Rm 2, 6]. Şi ne-a lăsat nouă drept aduceri- 
aminte [kypomnēmata] de pătimirea Sa cea mântuitoare acestea, pe care le-am 
pus înainte“ < după poruncile Lui. Căci vrând să meargă la moartea Sa de 
bunăvoie, pururea-pomenită şi făcătoare de viață, în noaptea în care S-a pre- 
dat pe Sine Însuși pentru viaţa lumii [7 Co 11, 23; In 6, 51], luând pâine în 
sfintele şi preacuratele Sale mâini, arătând-o Ție, lui Dumnezeu Tatăl, mul- 
fumind, binecuvântând, sfințind şi frângând a dat-o sfinţilor Săi învăţăcei şi 
apostoli zicând: 

„Luaţi! Mâncaţi! Acesta este Trupul Meu, care se frânge pentru voi.” 

În chip asemenător luând şi paharul din roada viței, amestecând, mul- 
țumind, binecuvântând și sfinţind, l-a dat sfinţilor Săi învăţăcei şi apostoli 
zicând: 

„Beţi din acesta toți! Acesta este Sângele Meu, care pentru voi şi pentru 
mulți se varsă. Aceasta să faceţi ca o aducere-aminte de Mine, că ori de câte 
ori veţi mânca Pâinea aceasta şi veţi bea Paharul acesta, moartea Mea veţi 
vesti, Învierea Mea veţi mărturisi” [7 Co 11, 24-26]. 

Aducându-ne, așadar, aminte și noi, Stăpâne, de pătimirile Lui cele mân- 
tuitoare, de crucea făcătoare de viaţă, de îngroparea de trei zile, de învierea 
din morți, de suirea la ceruri, de șederea de-a dreapta Ta, a lui Dumnezeu şi 
Tatăl, şi de slăvita şi înfricoşătoarea Lui a Doua Venire, 

Cu voce tare: Îţi aducem ale Tale dintru ale Tale, de toate şi pentru toate. 


Poporul: Pe tine Te lăudăm [pe Tine Te binecuvântăm, Ție Îţi mulțumim, 
Doamne, şi ne rugăm fie]! 


Pentru aceasta, Stăpâne Preasfinte, şi noi păcătoşii şi nevrednici robii Tăi, 
care ne-am învrednicit a liturghisi sfântului Tău jertfelnic, nu pentru dreptă- 
tile noastre, că n-am făcut ceva bun pe pământ, ci pentru milele și îndurările 
Tale, pe care le-ai vărsat cu bogăţie peste noi, îndrăznind, ne apropiem de 
sfântul Tău jertfelnic, şi punând înainte cele ce închipuiesc [za antitypa] 
Sfântul Trup şi Sânge al Hristosului Tău, Ție ne rugăm şi de la Tine cerem, 
Sfinte al sfinților, cu bunăvoința bunătăţii Tale să vină Duhul Tău Cel Sfânt 
peste noi și peste darurile acestea ce sunt puse înainte şi să le binecuvânteze 
şi să le sfințească şi să le arate [anadexai]; și pecetluieşte Sfintele Daruri de 
trei ori zicând: 


3 În codicele Barberini gr. 336 urmează aici o lacună importantă, marcată în text prin <>, 
antrenând pierderea anamnezei, epiclezei şi a unei părți a dipticelor, lacună completată aici 
după textul din Cod. Cryptoferr. TR VII. 

pâinea aceasta însuşi scumpul Trup al Domnului şi Dumnezeului şi Mân- 
tuitorului nostru lisus Hristos. Amin; 

iar ceea ce este în paharul acesta însuși scumpul Sânge al Domnului şi 
Dumnezeului şi Mântuitorului nostru lisus Hristos, care s-a vărsat pentru 
viaţa lumii [/n 6, 51]. 

Iar pe noi toţi, care ne împărtăşim dintr-o singură pâine [/ Co 10, 17] şi 
dintr-un singur pahar, să ne uneşti unul cu altul spre părtăşia/comuniunea 
Aceluiaşi Sfânt Duh [7 Co 13, 13] şi pe nici unul dintre noi să nu ne faci a 
ne împărtăşi cu Sfântul Trup şi Sânge al Hristosului Tău spre judecată sau 
osândă [/ Co 11, 34], ci să aflăm milă şi har împreună cu toți sfinţii care din 
veac au bineplăcut Ție: strămoşi, părinţi, patriarhi, profeți, apostoli, propo- 
văduitori, evanghelişti, martiri, mărturisitori, dascăli şi cu tot duhul drept ce 
s-a săvârşit în credinţă [Evr 12, 23; 11, 33]; 

Cu voce tare: mai ales cu Preasfânta, curata, preabinecuvântata, slăvita 
Stăpâna noastră, de Dumnezeu Născătoarea şi Pururea-Fecioara Maria, 


Și în timp ce diaconul spune dipticele celor adormiti, preotul spune: 

cu sfântul loan Profetul, Înainte-mergătorul şi Botezătorul; cu sfinţii, slă- 
viţii şi întru tot lăudaţii apostoli; cu sfântul (A) a cărui aducere-aminte o 
săvârșim, şi cu toţi sfinții, pentru ale căror rugăciuni cercetează-ne pe noi, 
Dumnezeule. 

Adu-Ți aminte şi de toţi cei mai dinainte adormiţi întru nădejdea învierii şi 
a vieţii celei de veci şi-i odihneşte unde străluceşte lumina feței Tale [Ps 4, 7]. 

Ne mai rugăm Ţic: adu-Ţi aminte, Doamne, de sfânta Ta catholică şi apos- 
tolică Biserică cea de la o margine până la cealaltă a lumii, și-i dă pace ei, pe 
care ai câștigat-o cu scump Sângele Hristosului Tău [/ Ptr 1, 19; FA 20, 28], 
iar sfântă casa aceasta întărește-o până la sfârșitul veacului. 

Adu-Ţi aminte, Doamne, de cei ce Ți-au adus aceste daruri, şi de la care 
şi prin care şi pentru care au fost aduse ele. 

Adu-Ți aminte, Doamne, de cei care aduc roade şi fac bine în sfintele 
Tale biserici şi îşi aduc aminte de cei săraci; răsplăteşte-le lor cu bogatele şi 
cereştile Tale daruri, dăruieşte-le lor cele cereşti în locul celor pământeşti; 
cele veşnice în locul celor vremelnice; cele nestricăcioase în locul celor 
stricăcioase. 

Adu-Ţi aminte, Doamne, de cei din pustii și din munţi şi din peşteri şi din 
crăpăturile pământului [Evr 11, 38]. 

Adu-Ţi aminte, Doamne, de cei ce petrec în feciorie, în evlavie şi în viață 
cinstită. 

Adu-Ţi aminte, Doamne, de preaevlaviosul şi preacredinciosul nostru îm- 
părat pe care l-ai îndreptățit să împărăţească pe pământ; încununează-l cu 

arma adevărului, cu arma bunăvoinţei; umbreşte capul lui în ziua de război 
[Ps 139, 8], întăreşte braţul lui [Zz 30, 24], înalță dreapta lui, fă tare împărăția 
lui [2 Rg 7, 12], supune-i lui toate neamurile barbare care voiesc războaie; 
dăruieşte-i lui adâncă şi nedesfiinţată pace; grăieşte în inima lui lucruri bune 
pentru Biserica Ta şi pentru tot poporul Tău, ca întru liniştea lui viaţă paşnică 
şi netulburată să viețuim, în toată cucernicia şi cuviința [2 Tim 2, 2]. 

Adu-Ţi aminte, Doamne, de toată demnitatea şi dregătoria, de fraţii noştri 
cei de la palat şi de toată oastea; pe cei buni în bunătate îi păzeşte, pe cei răi, 
buni îi fă, cu bunătatea Ta. 

Adu-Ţi aminte, Doamne, de poporul ce stă în preajmă şi de cei ce pentru 
binecuvântate pricini lipsesc şi nu sunt aici, şi-i miluieşte pe ei şi pe noi după 
mulțimea milei Tale. Cămările lor le umple de tot binele; căsniciile lor în 
pace și în înțelegere le păzeşte; pe prunci îi creşte, tinereţile le călăuzeşte, 
bătrâneţile le întărește, pe cei slabi de suflet îi îmbărbătează, pe cei risipiţi îi 
adună, pe cei rătăciţi îi întoarce şi-i uneşte cu sfânta Ta catholică și apostolică 
Biserică. Pe cei bântuiţi de duhuri necurate îi slobozeşte; cu cei ce călătoresc 
pe ape, pe uscat şi prin aer, împreună călătoreşte; văduvelor le ajută, pe orfani 
îi apără, pe cei duşi în robie [captivitate] îi izbăveşte, pe cei bolnavi îi tămă- 
duieşte. Adu-Ți aminte, Doamne, şi de cei ce sunt în judecăţi, în mine [ocne], 
în surghiuniri [exiluri], în amare sclavii şi în orice fel de necaz, nevoie şi 
strâmtorare. Adu-Ţi aminte, Dumnezeule, şi de toţi cei ce au trebuință de 
marea Ta milostivire, de cei ce ne iubesc şi de cei ce ne urăsc pe noi, și de 
cei ce ne-au poruncit nouă nevrednicilor să ne rugăm pentru dânșii. 

Adu-Ți aminte, Doamne, Dumnezeul nostru, și de tot poporul Tău şi varsă 
peste toţi mila Ta cea bogată, împlinind tuturor cererile cele spre mântuire. 
Şi pe cei ce nu i-am pomenit din neştiinţă sau uitare, sau pentru mulţimea 
numelor, Tu Însuţi îi pomeneşte, Dumnezeule, Cel ce ştii vârsta şi numirea 
fiecăruia, Cel ce ştii pe fiecare din pântecele mamei lui [77 1, 5; Zs 49, 1]. Că 
Tu eşti, Doamne, ajutătorul celor fără de ajutor, nădejdea celor fără de nă- 
dejde, izbăvitorul celor înviforaţi, limanul celor ce călătoresc pe ape, doctorul 
celor bolnavi. Însuţi, tuturor toate le fii, Cel ce ştii pe fiecare şi cererea lui, 
casa şi trebuinta lui. 

Izbăveşte, Doamne, orașul (sau satul) şi ţara aceasta și toate orașele și 
satele, de foamete, de ciumă, de cutremur, de potop, de foc, de sabie, de 
venirea asupra noastră a altor neamuri şi de războiul cel dintre noi. 

Între primii adu-Ţi aminte, Doamne, de părintele şi episcopul nostru (N), pe 
care-l dăruieşte sfintelor Tale biserici în pace, întreg, cinstit, sănătos, înde- 
lungat în zile, drept învățând cuvântul adevărului Tău [2 Tim 2, 15). 


Şi în timp ce diaconul spune dipticele viilor, 

[16] Adu-Ţi aminte, Doamne, de toți episcopii ortodocşi“ >, care drept 
învață cuvântului adevărului Tău. 

Adu-Ți aminte, Doamne, după mulțimea îndurărilor Tale, şi de a mea ne- 
vrednicie. Iartă-mi toată greşeala cea cu voie şi cea fără voie, şi să nu opreşti 
pentru păcatele mele harul Sfântului Tău Duh de la darurile ce stau înainte. 

Adu-Ți aminte, Doamne, de tot prezbiteriul, de diaconatul în Hristos şi tot 
cinul preoţesc, şi să nu laşi să fie făcut de ruşine nici unul dintre noi, cei ce 
stăm în jurul sfântului Tău jertfelnic. 

Cercetează-ne cu bunătatea Ta, Doamne [Ps 105, 4-5]; arată-Te nouă cu 
bogatele Tale îndurări; diversele feluri de aer bine temperate şi de folos ni le 
dăruieşte; pământului ploi line spre rodire trimite-i; binecuvântează cununa 
anului bunătăţii Tale [Ps 64, 12]. Fă să înceteze schismele Bisericilor; stinge 
întărâtările păgânilor [cf. Ps 2, 1]; răzvrătirile ereziilor destramă-le repede 
cu puterea Sfântului Tău Duh. Pe noi toţi ne primeşte în Împărăţia Ta, fii ai 
luminii şi fii ai zilei [Z Tes 5, 5] arătându-ne; pacea Ta şi iubirea Ta dăruiește- 
ne-o nouă, Doamne, Dumnezeul nostru, că Tu ne-ai dat nouă toate [/s 26, 12). 
Ecfo[nis]: Şi ne dă nouă cu o gură şi cu o inimă [Rm 15, 6] a slăvi şi a lăuda 
atotcinstitul şi de mare cuviință Numele Tău, al Tatălui, al Fiului şi al Duhu- 
lui Sfânt. 

Poporul: Amin. 


[17] Preotul: Şi să fie milele marelui Dumnezeu şi Mântuitorului nostru 
lisus Hristos cu voi cu toţi! 

Poporul: Şi cu duhul tău. 

Și in timp ce diaconul face rugăciunea [ectenia] preotul se roagă: 

Dumnezeul nostru, Dumnezeul mântuirii [Tit 2, 13), Tu ne învață să-Ți 
mulțumim cu vrednicie pentru binefacerile Tale, pe care le-ai făcut şi le faci 
cu noi. Tu ești Dumnezeul nostru Care ai primit Darurile acestea. Curăţeşte-ne 
de toată întinarea trupului și a duhului şi învață-ne să săvârşim sfinţenie 
întru frica Ta [2 Co 7, 1], ca în mărturia curată a conştiinţei noastre [2 Co 
1, 12] primind părticica Sfintelor Tale, să ne unim cu Sfântul Trup şi Sânge 
al Hristosului Tău şi primindu-le în chip vrednic să-L avem locuind în ini- 
mile noastre [Ef 3, 17] pe Hristos şi să ne facem lăcaş/templu al Sfântului 
Tău Duh [7 Co 6, 19]. Aşa, Dumnezeul nostru. Şi pe nici unul dintre noi să 
nu-l faci vinovat de aceste înfricoşătoare şi cereşti Taine, nici cu suflet şi trup 
neputincios pentru că se împărtăşește din ele cu nevrednicie [7 Co 11, 29-30], 
ci dă-ne nouă până la suflarea noastră de pe urmă să primim cu vrednicie 
părticica Sfintelor Tale [Taine] spre merinde pe calea vieţii veşnice, spre 


* Sfârşitul lacunei din codicele Barberini gr. 336. 

răspuns bineprimit la înfricoşătorul tribunal al Hristosului Tău, ca şi noi îm- 
preună cu toți sfinții care din veacuri au bineplăcut Ţie să ne facem părtaşi ai 
veşnicelor bunătăți pe care le-ai pregătit celor ce Te iubesc pe Tine, Doamne 
[Z Co 2, 9]. Cu glas mare: Şi ne învredniceşte, Stăpâne, cu îndrăznire fără 
osândă să cutezăm să Te chemăm „„Tată” pe Tine, Dumnezeul cel ceresc, şi 
să zicem: 

Poporul: Tatăl nostru [...]. 

Preotul [spune] ecfo[nisul]: Că a Ta este Împărăţia și puterea şi slava, a 
Tatălui şi a Fiului şi a Sfântului Duh, acum şi pururea şi în vecii vecilor. Amin. 


[18] Şi după „Amin”, preotul zice: Pace tuturor! 

Iar în timp ce diaconul spune: Capetele noastre [Domnului să le plecăm!], 
preotul se roagă: 

Stăpâne, Doamne, Tată al îndurărilor şi Dumnezeu a toată mângâierea 
[2 Co 1, 3], pe cei care şi-au plecat capetele Ție binecuvântează-i, sfințeşte-i, 
străjuieşte-i, întăreşte-i, dă-le putere, de tot lucrul rău depărtează-i, și de tot 
lucrul bun îi leagă, şi-i învredniceşte să se împărtăşească neosândiți de aceste 
Taine preacurate şi de viață făcătoare spre iertarea păcatelor şi spre părtă- 
şia/comuniunea Duhului Sfânt. Ecfo/nis]: Cu harul şi îndurările şi cu iubirea 
de oameni ale Unuia-Născut Fiului Tău, cu Care împreună eşti binecuvântat, 
cu Preasfântul şi bunul și de viaţă făcătorul Tău Duh, acum și pururea şi în 
vecii vecilor. Amin. 

[19] Rugăciunea înălțării Pâinii. 

Ia aminte, Doamne lisuse Hristoase, Dumnezeul nostru, din sfânt lăcașul 
Tău şi vino să ne sfințeşti pe noi Tu, Cel ce sus şezi împreună cu Tatăl, iar 
aici eşti în chip nevăzut de față împreună cu noi; şi socotește vrednic ca prin 
mâna Ta puternică să ni se dea nouă şi prin noi la tot poporul Tău 

Și după ce diaconul spune: Să luăm aminte! 

preotul înalță Sfânta Pâine şi spune: Sfintele celor sfinţi! 

Şi după ce poporul spune: Unul Sfânt[, Unul Domn Iisus Hristos, întru 
slava lui Dumnezeu Tatăl. Amin], 

[preotul] ia din Sfântul Trup o părticică şi o pune în Sfântul Potir şi spune: 
Spre umplere de Duh Sfânt! 


[20] lar după ce se împărtăşesc toți, în timp ce diaconul spune rugăciunea 
[ectenia], preotul se roagă: 

Mulţumim Ție, Doamne, Dumnezeul nostru, pentru împărtăşirea cu Sfin- 
tele, preacuratele, nemuritoarele şi cereştile Tale Taine, pe care ni le-ai dat 
spre binefacerea, sfințirea şi tămăduirea sufletelor şi trupurilor noastre. Însuţi 

Stăpâne a toate, fă să ne fie cuminecarea Sfântului Trup şi Sânge al Hristo- 
sului Tău spre credință nefăcută de ruşine, spre iubire nefăţarnică, spre înmul- 
țirea înțelepciunii, spre tămăduirea sufletului şi a trupului, spre depărtarea a 
tot potrivnicul, spre câştigarea poruncilor Tale şi spre răspuns bineprimit la 
înfricoşătorul tribunal al Hristosului Tău. Ecfo/nis]: Că Tu eşti sfinţirea 
noastră și Ție slavă Îți înălțăm, Tatălui şi Fiului şi Duhului Sfânt, acum şi 
pururea Şi în vecii vecilor. Amin. 


[21] Diaconul: În pace să ieşim! 


Rugăciunea din spatele amvonului. 


Doamne, Dumnezeul nostru, mântuieşte poporul Tău şi binecuvântează 
moștenirea Ta [Ps 27, 9], pe cei ce umplu biserica Ta în pace îi păzeşte, 
sfinţeşte-i pe cei ce iubesc bunăcuviinţa casei Tale [Ps 25, 8]; în schimb Tu 
pe aceştia îi slăveşte cu puterea Ta dumnezeiască şi nu ne lăsa pe noi, cei ce 
nădăjduim întru Tine. Că sfânt e lăcaşul/templul Tău, minunat în dreptate 
[Ps 64, 5] şi Ţic slavă înălțăm, Tatălui şi Fiului şi Sfântului Duh, acum şi 
pururea şi în vecii vecilor. Amin. 


[22] Rugăciunea skevofilakionului. 


S-au sfârșit şi s-au desăvârşit pe cât a fost în puterea noastră toate tainele 
nestricăciunii pe care le-ai aşezat pentru noi: am găsit aici aducerea-aminte a 
morţii Tale, am văzut chipul [zypos] învierii Tale, ne-am săturat de desfăta- 
rca Ta care nu se mai termină, ne-am desfătat de viața Ta nesfârşită; pe care 
învredniceşte-ne să o dobândim noi toţi şi în veacul viitor, Hristoase, Dum- 
nezeul nostru. Că Ţie se cuvine toată mulțumirea împreună cu Ce! fără de 
început al Tău Părinte şi Preasfântului, bunului şi de viaţă făcătorului Tău 
Duh, acum şi pururea şi în vecii vecilor. Amin. 


[Liturghia Sfântului loan Hrisostom] 


[23 Rugăciunea de prezentare a darurilor] 


Doamne, Dumnezeul nostru, Care pe Tine Însuţi Te-ai pus înainte miel 
fără prihană [Rm 3, 25) pentru viața lumii [In 6, 51], priveşte peste noi, peste 
pâinea aceasta şi peste paharul acesta și fă-le preacuratul Tău Trup şi scum- 
pul Tău Sânge spre împărtăşirea sufletelor şi a trupurilor. Că s-a sfinţit şi 
slăvit atotcinstitul şi de mare cuviință [Numele Tău, al Tatălui şi al Fiului şi 
al Sfântului Duh, acum şi pururea şi în vecii vecilor. Amin]. 

[24] Rugăciunea intrării. 


Binefăcătorule şi Ziditorule a toată fâptura/creaţia, primeşte adunarea/bi- 
serica aceasta care vine la Tine, împlineşte folosul fiecăruia [Ps 19, 6], du-i 
la desăvârşire pe toți şi fă-ne vrednici de Împărăţia Ta. Cu harul, cu îndură- 
rile şi cu iubirea de oameni ale Unuia-Născut Fiul Tău, împreună cu Care eşti 
binecuvântat [cu preasfântul şi bunul şi de viață făcătorul Tău Duh, acum şi 
pururea şi în vecii vecilor. Amin]. 


[25] Rugăciunea Trisaghionului. 


Sfinte al sfinţilor, Dumnezeul nostru, Cel Singur Sfânt şi Care întru cele 
sfinte/întru sfinţi Te odihneşti [/s 57, 15], sfânt eşti Tu, Cel ce ai întru Tine 
o slavă nedepăşită; sfânt eşti Dumnezeule, Care prin cuvânt ai alcătuit toate; 
sfânt eşti Dumnezeule, pe Care fiinţele vii cu patru forme ÎI slăvesc cu glas 
neîncetat, sfânt eşti Dumnezeule, Cel închinat şi slăvit de o mulţime de 
sfinţi îngeri şi arhangheli care tremură nevăzut; sfânt eşti Dumnezeule Care 
cu ochi neadormiți priveşti și urechea Îţi pleci spre heruvimii cei cu mulţi 
ochi [care-Ţi cântă] cu glas fâră tăcere; sfânt eşti Dumnezeule, Cel ce ca 
într-un car eşti purtat de serafimii cei cu şase aripi care bat din aripile lor şi 
primeşti cântarea lor de biruinţă „Sfânt! Sfânt! Sfânt! Domnul Savaot!” [/s 
6, 3]. Căci sfânt eşti Dumnezeul nostru, Căruia în cer Îţi aduc închinare stă- 
pânii, puteri şi domnii, iar pe pământ Te laudă și Te cinstesc oamenii. Însuţi, 
lubitorule de oameni, primeşte şi din gura noastră, a păcătoşilor, cântarea de 
trei ori „Sfânt” adusă de noi şi de tot poporul Tău şi trimite-ne bogate milele 
şi îndurările Tale, prin soliile sfintei Născătoare de Dumnezeu şi ale tuturor 
sfinţilor care din veacuri au bineplăcut Ție [cf. Le 1, 70]. Ecfo/nis]. Că sfânt 
eşti Dumnezeul nostru şi întru cele sfinte/întru sfinţi Te odihneşti [/s 57, 15] 
şi Ţie slavă înălțăm, Tatălui şi Fiului şi Sfântului Duh, acum şi pururea şi în 
vecii vecilor. Amin. 


[26] Rugăciunea scaunului jertfelnicului. 


Stăpâne Doamne, Dumnezeul puterilor [Ps 83, 9], mântuieşte poporul 
Tău [Ps 27, 9] şi fâ-l să fie în pace cu puterea Sfântului Tău Duh prin întipă- 
rirea peste el a semnului cinstitei cruci a Unuia-Născut Fiul Tău, împreună cu 
Care eşti binecuvântat în vecii vecilor. Amin. 


[27] Rugăciunea ecteniei stăruitoare. 


Doamne, Dumnezeul nostru, primeşte această implorare stăruitoare de la 
robii Tăi şi miluieşte-ne după mulţimea milei Tale [2 Ezr 23, 22], şi trimite 
îndurările Tale peste noi şi peste tot poporul Tău care aşteaptă de la Tine 

bogată milă [£f2, 4]. Ecfo/nis]: Că milostiv şi iubitor de oameni Dumnezeu 
ești şi Ţie slavă înălțăm, Tatălui şi Fiului şi Sfântului Duh, acum şi pururea 
şi în vecii vecilor. Amin. 


[28] Rugăciunea catehumenilor înainte de Sfânta Anafora a lui Hrisostom 


Doamne, Dumnezeul nostru, Care în cele înalte locuieşti şi spre cele umile 
priveşti [Ps 112, 5-6], Care ai trimis mântuire neamului omenesc pe Unul- 
Născut Fiul Tău, pe Dumnezeul şi Domnul nostru lisus Hristos, priveşte 
peste robii Tăi catehumeni care şi-au plecat gâtul lor şi-i învredniceşte la 
vremea rânduită de baia naşterii din nou [Tit 3, 5], de iertarea păcatelor şi de 
veşmântul nestricăciunii; uneşte-i cu sfânta Ta catholică şi apostolică Bise- 
rică şi numără-i împreună cu turma Ta cea aleasă. Ecfo/nis]: Ca şi aceştia 
împreună cu noi să slăvească atotcinstitul şi de mare cuviinţă [Numele Tău, 
al Tatălui şi al Fiului şi al Sfântului Duh, acum și pururea şi în vecii vecilor. 
Amin]. 


[29] Rugăciunea I pentru credincioşi 
după ce s-a desfăşurat ilitonul. 


Mulţumim ie, Doamne, Dumnezeul puterilor [4p 11, 17], Care ne-ai 
învrednicit să stăm şi acum înaintea sfântului Tău jertfelnic şi să cădem la 
îndurările Tale pentru păcatele noastre şi pentru cele neştiute ale poporului 
[Evr 9, 7]. Primeşte, Dumnezeule, cererea noastră şi fă-ne vrednici să-i 
aducem cereri, rugăciuni şi jertfe fără de sânge pentru tot poporul Tău; şi 
fă-ne destoinici pe noi, pe care ne-ai pus spre slujirea [diaconia] aceasta 
[7 Tim 1, 12], ca în puterea Duhului Tău Sfânt și în mărturia curată a conşti- 
inței noastre [2 Co 1, 12] neosândiţi şi neîmpiedicaţi să Te chemăm în toată 
vremea şi în tot locul [So/ 19, 22], ca auzindu-ne milostiv să ne fii întru mul- 
țimea bunătăţii Tale. Ecfo/nis]: Că Ție se cuvine toată slava, cinstea şi 
închinarea[, Tatălui şi Fiului și Sfântului Duh, acum şi pururea şi în vecii 
vecilor. Amin]. 


[30] Rugăciunea a II-a a credincioşilor. 


Iarăşi şi de multe ori cădem la Tine şi ne rugăm Ție, Bunule şi lubitorule 
de oameni, ca privind spre rugăciunea noastră [3 Rg 8, 28] să ne curățeşti 
sufletele şi trupurile de toată întinarea trupului şi a duhului; şi ne dă nouă să 
stăm nevinovaţi şi neosândiţi înaintea sfântului Tău jertfelnic. Şi dăruieşte, 
Doamne, şi celor ce se roagă împreună cu noi înaintare [progres] în viață, în 
credință şi în înţelegerea duhovnicească. Dă-le lor ca adorându-Te întot- 
deauna cu frică şi iubire să se împărtăşească nevinovaţi şi neosândiţi cu sfin- 

tele Tale Taine și să se învrednicească de cereasca Ta Împărăție. Ecfo[nis]: 


Ca sub stăpânirea Ta totdeauna fiind păziţi, Ţie slavă să înălțăm[, Tatălui şi 
Fiului şi Sfântului Duh, acum şi pururea şi în vecii vecilor. Amin]. 


[31] Rugăciunea proaducerii |proskomid8s] a Sfântului loan Hrisostom 
după ce sfintele daruri s-au depus pe Sfânta Masă 
şi poporul a terminat cântarea de taină [Heruvicul]. 


Doamne, Dumnezeule Atoateţiitorule, Cel singur sfânt, Care primeşti jertfă 
de laudă [Evr 13, 15] de la cei ce Te cheamă cu toată inima [Ps 9, 2], pri- 
meşte şi rugăciunea noastră, a păcătoşilor, şi adu-o la sfântul Tău jertfelnic. 
Fă-ne destoinici să-Ţi aducem daruri şi jertfe duhovniceşti [Evr 5, 1; 7 Ptr 
2, 5] pentru păcatele noastre şi cele neştiute ale poporului Tău [Evr 9, 7], şi 
învredniceşte-ne să aflăm har [Evr 4, 16] înaintea Ta, ca să fie bineprimită 
jertfa noastră [Rm 15, 16], iar Duhul cel bun al harului Tău [Evr 10, 29] să 
se sălăşluiască peste noi şi peste aceste daruri care stau înainte şi peste tot 
poporul Tău. Ecfo/nis]: Prin îndurările Unuia-Născut Fiul Tău, cu Care ești 
binecuvântat [împreună cu Preasfântul şi bunul şi de viaţă făcătorul Tău 
Duh, acum şi pururea şi în vecii vecilor). 

Poporul: Amin. 

Preotul: Pace tuturor! 

Diaconul: Să ne iubim [sărutăm] unii pe alţii! 

Iar după ce s-a dai iubirea [sărutarea], diaconul spune: Uşile! Uşile! Să 
luăm aminte! 

Poporul: „Cred [în Unul Dumnezeu...].” 


[32] Diaconul spune: Să stăm bine [...]! 

Poporul: Milă! Pace! 

Preotul spune: Harul Domnului nostru lisus Hristos şi iubirea lui Dumnezeu 
Tatăl şi părtăşia/comuniunea Sfântului Duh să fie cu voi cu toți [2 Co 13, 13]! 

Poporul: Şi cu duhul Tău! 

Preotul: Sus să avem inimile! 

Poporul: Le avem la Domnul! 

Preotul: Să mulțumim Domnului! 

Poporul: Vrednic şi cuvenit lucru este! 

Și preotul începe Sfânta Anafora/Ofrandă: 

Vrednic şi drept lucru este a-Ţi cânta, pe Tine a Te binecuvânta, pe Tine a 
Te lăuda, Ţie a-Ți mulţumi, Ţie a ne închina, în tot locul stăpânirii Tale [Ps 
102, 22]; că Tu eşti Dumnezeu negrăit şi neînțeles cu gândul, nevăzut, necu- 
prins, pururea fiind și la fel fiind: Tu și Unul-Născut Fiul Tău și Duhul Tău 

Cel Sfânt. Tu ne-ai adus pe noi din neființă la fiinţă [So] 1, 14] şi, căzând 
noi, iarăși ne-ai ridicat şi nu Te-ai depărtat de noi, toate făcându-le, până ce 
ne-ai suit la cer şi ne-ai dăruit Împărăția Ta ce va să fie. Pentru toate acestea 
mulțumim Ție şi Unuia-Născut Fiului Tău și Duhului Tău Celui Sfânt pen- 
tru toate, pe care le ştim și pe care nu le ştim; pentru binefacerile Tale cele 
arătate şi cele nearătate ce ni s-au făcut. Mulţumim Ție şi pentru Liturghia 
aceasta, pe care ai socotit lucru vrednic să o primeşti din mâinile noastre, 
deşi stau înaintea Ta mii de arhangheli și zeci de mii de îngeri [Dn 7, 10; 
Evr 12, 22], heruvimii cei cu ochi mulți şi serafimii cei cu câte şase aripi, 
care se înalță zburând. £cfo/nis]: cântare de biruință cântând [Sfânt! Sfânt! 
Sfânt!...]. 


[33] Şi preotul zice tainic [mystikðs]: 

Cu aceste puteri şi noi, lubitorule de oameni, Stăpâne, strigăm şi grăim: 
Sfânt eşti și Preasfânt, Tu şi Unul-Născut Fiul Tău şi Duhul Tău Cel Sfânt! 
Sfânt ești şi Preasfânt şi slava Ta este plină de măreție [Ps 144, 12]. Căci Tu 
atât de mult ai iubit lumea Ta, încât pe Unul-Născut Fiul Tău L-ai dat, ca tot 
cel ce crede în El să nu piară, ci să aibă viață veşnică [/n 3, 16]. Şi Acesta 
venind și toată rânduiala/economia cea pentru noi plinind/umplând, în noap- 
tea în care S-a predat Însuşi pe Sine pentru viaţa lumii, luând pâine cu sfin- 
tele şi preacuratelc şi fāră prihană mâinile Sale, mulțumind şi binecuvântând 
a frânt şi a dat sfinţilor Săi învățăcei şi apostoli, zicând: 

Ecfolnis]: Luaţi! Mâncaţi! Acesta este Trupul Meu, care se frânge pentru voi. 

În chip asemănător [a luat] şi paharul după ce au cinat zicând: 

Ecfo[nis]: Beţi din acesta toţi! Acesta este Sângele Meu al Noului Legă- 
mânt, care pentru voi şi pentru mulţi se varsă spre iertarea păcatelor. 

Poporul: Amin. 


[34] Preotul tainic: 

Aducându-ne aminte, aşadar, de această poruncă mântuitoare şi de toate 
cele ce s-au făcut pentru noi: de cruce, de groapă, de învierea de a treia zi, de 
înălțarea la ceruri, de şederea de-a dreapta și de a doua venire din nou în slavă, 

Ecfo[nis]: Îţi aducem ale Tale dintru ale Tale, de toate şi pentru toate! 

Poporul: Pe Tine Te lăudăm [...]. 


[35] Preotul zice tainic: 

Îţi aducem și această slujbă de adorare cuvântătoare [Rm 12, 1] şi fără de 
sânge, şi Te chemăm, Te rugăm şi cu umilință Te implorăm: Trimite Duhul 
Tău Sfânt peste noi şi peste aceste daruri care stau înainte, 

Şi pecetluieşte [cu semnul crucii] zicând tainic: 

şi fă pâinea aceasta scump Trupul Hristosului Tău prefâcând-o cu Duhul 
Tău Cel Sfânt, Amin! 

iar ceea ce este în paharul acesta scump Sângele Hristosului Tău, prefă- 
cându-l cu Duhul Tău Cel Sfânt. Amin! 

Preotul tainic: 

Pentru ca să fie celor ce se vor împărtăşi spre trezirea sufletului, spre ier- 
tarea păcatelor, spre părtăşia/comuniunea Sfântului Tău Duh [2 Co 13, 13), 
spre plinirea/umplerea Împărăției, spre îndrăznirea către Tine, iar nu spre 
judecată [/ Co 11, 34] sau spre osândă. 

[36] Îţi mai aducem această adorare cuvântătoare [Rm 12, 1] pentru cei 
adormiţi întru credință: strămoși, părinţi, patriarhi, profeţi, apostoli, propo- 
văduitori, evanghelişti, martiri, mărturisitori, înfrânaţi şi pentru tot sufletul 
cel drept care s-a săvârşit întru credință [Evr 12, 23]; 

Ecfolnis]: Mai ales pentru Preasfânta, curata, preabinecuvântata, mărita 
stăpâna noastră, de Dumnezeu Născătoarea şi Pururea-Fecioara Maria; 

pentru Sfântul loan Profetul, Înainte-mergătorul şi Botezătorul, pentru 
sfinții şi întru tot lăudaţii apostoli, pentru sfântul (NN), a cărui aducere-aminte 
o săvârşim, şi pentru toți sfinții Tăi, cu ale căror rugăciuni cercetează-ne pe 
noi, Dumnezeule. 

Adu-Ţi aminte și de toţi cei adormiţi întru nădejdea învierii şi a vieţii celei 
de veci şi-i odihneşte, Dumnezeul nostru, acolo unde strălucește lumina feţei 
Tale [Ps 4,7]. 

[37] Te mai rugăm: Adu-Ți aminte, Doamne, şi de toţi episcopii ortodocși, 
care drept învață cuvântul adevărului Tău [2 Tim 2, 15], de tot prezbiteriul, 
de diaconatul în Hristos şi de tot cinul preoţesc. 

Îţi mai aducem această slujbă de adorare cuvântătoare pentru toată lumea 
locuită [oikoumenes), pentru sfânta Ta catholică şi apostolică Biserică; pen- 
tru cei ce viețuiesc în curăţie şi în viață cuviincioasă; pentru cei din munţi, 
din peşteri şi din crăpăturile pământului [Evr 11, 28); pentru preacredincioșii 
împărați, pentru iubitoarea de Hristos împărăteasă, pentru tot palatul și oastea 
lor. Dă-le lor, Doamne, împărăție pașnică, ca şi noi, întru liniştea lor, viață 
paşnică şi netulburată să trăim, în toată cucernicia şi cuviinta [2 Tim 2, 2]. 

Adu-ţi aminte, Doamne, de orașul acesta, în care locuim, și de toate oraşele 
şi satele şi de cei ce cu credință locuiesc într-însele. 

Ecfolnis]: Între primii adu-Ţi aminte, Doamne, şi de episcopul nostru (N). 

Adu-Ţi aminte, Doamne, de cei ce călătoresc pe ape şi pe uscat, de cei 
bolnavi, de cei ce se chinuiesc, de cei duşi în robie [captivitate] şi de scă- 
parea lor. 

Adu-Ţi aminte, Doamne, de cei ce aduc daruri şi fac bine în sfintele Tale 
biserici, şi îşi aduc aminte de cei săraci; şi trimite peste noi toți milele Tale. 

Ecfo[nis]: Şi ne dă nouă cu o gură şi cu o inimă să slăvim [şi să cântăm 
preacinstitul şi de mare cuviință Numele Tău, al Tatălui şi al Fiului şi al 
Duhului Sfânt, acum şi pururea şi în vecii vecilor. Amin]. 

[38] [(Preotul:] Şi să fie milele marelui Dumnezeu şi Mântuitorului nostru 
lisus Hristos [cu voi cu toţi]! 

Diaconul: Pe toţi sfinţii [...]. 

Preotul tainic: 

Ție Îţi încredințăm toată viața şi nădejdea noastră, Stăpâne lubitorule de 
oameni, şi Te chemăm, Te rugăm şi cu umilință Te implorăm: învredniceşte-ne 
să ne împărtăşim cu conştiinţă curată cu cereştile şi înfricoşătoarele Taine ale 
acestei sfinte şi duhovniceşti Mese spre lăsarea păcatelor, spre iertarea gre- 
șelilor, spre părtăşia [comuniunea] Sfântului Duh, spre moştenirea Împărăției 
cerurilor, spre îndrăznirea către Tine, iar nu spre judecată, nici spre osândă. 

Diaconul: Apără[, mântuieşte, miluieşte...]. Ziua toată [...]. 

Preotul: Şi ne învredniceşte, Stăpâne, cu îndrăznire, fără osândă să cute- 
zăm să Te chemăm „„Tată” pe Tine, Dumnezeul cel ceresc, şi să zicem: 

Poporul: „Tatăl nostru [...].” 

Preotul ecfon[isul]: Că a Ta este împărăţia şi puterea şi slava, a Tatălui şi 
a Fiului şi a Sfântului Duh, acum şi pururea şi în vecii vecilor. 

Poporul: Amin. 

[39] Preotul: Pace tuturor! 

Diaconul: Capetele noastre [Domnului să le plecăm]! 

Preotul tainic: 

Mulţumim Tie, Împărate nevăzut [/ Tim 1, 17], Care cu puterea Ta cea 
nemăsurală ai zidit toate şi cu mulțimea milei Tale ai adus toate din neființă 
la fiinţă (Sol 1, 14]; Însuţi, Stăpâne, priveşte din cer peste cei ce şi-au plecat 
capetele Ţie, căci nu le-au plecat trupului şi sângelui, ci Ție înfricoşătorului 
Dumnezeu. Tu deci, Stăpâne, cele ce ne stau înainte tuturor spre bine nete- 
zeşte-le după nevoia fiecăruia: cu cei ce călătoresc pe mare şi pe uscat îm- 
preună călătoreşte, pe cei bolnavi îi vindecă, Cel ce eşti Doctorul sufletelor 
şi trupurilor noastre. Ecfo[/nis]: Cu harul şi cu îndurările şi cu iubirea de 
oameni [ale Unuia-Născut Fiul Tău, cu Care eşti binecuvântat, împreună cu 
Preasfântul şi bunul şi de viaţă făcătorul Tău Duh, acum şi pururea și în vecii 
vecilor. Amin]. 

[40] Preotul: 

la aminte, Doamne lisuse Hristoase, Dumnezeul nostru, din sfânt lăcaşul 
Tău şi vino să ne sfințeşti pe noi Tu, Cel ce sus șezi împreună cu Tatăl, iar 
aici eşti în chip nevăzut de față împreună cu noi; şi socoteşte vrednic ca prin 
mâna Ta cea puternică să ni se dea nouă şi prin noi la tot poporul Tău 

Diaconul: Să luăm aminte! 

Preotul: Sfintele celor sfinți! 

Poporul: Unul Sfânt, Unul Domn lisus Hristos, întru slava lui Dumnezeu 
Tatăl. 

Iar după ce poporul a spus „Unul Sfânt”, preotul ia din Sfântul Trup o 
părticică şi o pune în Sfântul Potir şi spune: Spre umplere de Duhul Sfânt! 

[41] Şi după ce s-au împărtăşit toţi, în timp ce diaconul spune rugăciunea, 
preotul se roagă tainic: 

Mulţumim ie, Stăpâne Iubitorule de oameni, Binefăcătorul sufletelor 
noastre, Care şi în ziua de față ne-ai învrednicit de cereștile și nemuritoarele 
Taine. Îndreptează calea noastră [Pr 3, 6), mântuieşte-ne pe toţi întru frica 
Ta, străjuiește viața noastră, neşovăielnici fă paşii noştri, pentru rugăciunile 
şi implorările sfintei, slăvitei Stăpânei noastre de Dumnezeu Născătoare și 
Pururea-Fecioarei Maria și ale tuturor sfinților Tăi care din veacuri au bine- 
plăcut Ţie. Ecfo/nis]: Că Tu eşti sfinţirea noastră și Ție slavă înălțăm, Tatălui 
şi Fiului şi Duhului Sfânt, acum şi pururea şi în vecii vecilor. Amin. 

Diaconul: În pace să ieşim! 

Poporul: Întru Numele Domnului! 


[Vecernia Darurilor mai înainte sfinţite] 


[42] La slujba luminii de seară [vecernia] pentru Darurile 
mai înainte sfinţite, după citiri, după „Să se îndrepteze” (Ps 140, 2) 
şi „Doamne, miluieşte”, se face rugăciunea catehumenilor. 


Dumnezeule, Dumnezeul nostru, Ziditorule şi Făcătorule a toate [Sir 24, 8], 
Cel ce voieşti ca toți să se mântuiască şi să vină la cunoașterea adevărului 
[1 Tim 2, 4], priveşte peste robii Tăi catehumenii, şi-i izbăveşte de înşelăciu- 
nea cea veche şi de vicleşugul potrivnicului. Cheamă-i la viaţa cea veşnică; 
luminează sufletele şi trupurile lor; numără-i cu turma Ta cea cuvântătoare, 
peste care a fost chemat Numele Tău cel sfânt [7/r 14, 19; Dn 9, 18]. Ecfo[nis]: 
Ca şi aceştia împreună cu noi să slăvească [preacinstitul şi de mare cuviință 
Numele Tău, al Tatălui şi al Fiului şi al Sfântului Duh, acum şi pururea și în 
vecii vecilor. Amin]. 


[43] Rugăciune pentru cei ce se pregătesc pentru sfânta Luminare. 


Arată, Stăpâne, fața Ta [Ps 118, 135] peste cei ce se pregătesc pentru 
sfânta Luminare și doresc să se şteargă de întinarea păcatului; luminează-le 
mintea; întăreşte-i în credință, reazemă-i pe nădejde, desăvârşeşte-i în iubire 
[Z În 4, 18], arată-i membre cinstite ale Hristosului Tău, Care S-a dat pe Sine 
răscumpărare [/ Tim 2, 6] pentru sufletele noastre. Ecfo/nis]: Că Tu eşti 

luminarea noastră şi Ţie slavă înălțăm[, Tatălui şi Fiului şi Sfântului Duh, 
acum şi pururea şi în vecii vecilor. Amin]. 


[44] Rugăciunea I a credincioşilor. 


Dumnezeule Cel mare și lăudat [Ps 47, 2], Care prin moartea cea de viață 
făcătoare a Hristosului Tău ne-ai mutat din stricăciune în nestricăciune, eli- 
berează toate simţirile noastre din starea de moarte [nekrâse6s] a patimilor, 
punându-le drept conducător [hzgemona] bun rațiunea [/ogismon] dinăuntru; 
ochiul să fie nepărtaş la orice privire rea, auzul necălcat de cuvinte deșarte 
[Mt 12, 36], iar limba curată de vorbe necuviincioase. Curăţeşte-ne pe noi şi 
buzele care Te laudă pe Tine, Doamne; fă ca mâinile noastre să se țină deo- 
parte de faptele rele şi să lucreze numai cele bineplăcute Ție, întărind cu harul 
Tău toate membrele şi gândirea noastră. Ecfo/nis]: Că ie se cuvine toată 
slava, cinstea şi închinarea[, Tatălui şi Fiului şi Sfântului Duh, acum şi puru- 
rea şi în vecii vecilor. Amin]. 


[45] Rugăciunea a Il-a a credincioşilor. 


Stăpâne Sfinte, Preabunule, rugămu-Te pe Tine, Cel bogat în milă [£/2, 4]: 
milostiv fii nouă, păcătoşilor, şi fă-ne vrednici de primirea Unuia-Născut 
Fiului Tău şi Dumnezeului nostru, Împăratul slavei [Ps 23, 7]. Căci, iată, 
Preacuratul Lui Trup şi de viaţă făcătorul Sânge intră în acest ceas şi se vor 
pune înainte pe această masă de taină străjuite în chip nevăzut de o mulțime 
de oaste îngerească. Dăruieşte-ne neosândită împărtăşirea cu ele, ca lumi- 
nându-nc prin ele ochiul gândirii noastre să ne facem fii ai luminii şi ai zilei 
[7 Tes 5, 5). Ecfo/nis]: După darul Hristosului Tău, cu Care eşti binecuvân- 
tat[, împreună cu Preasfântul şi bunul şi de viață făcătorul Tău Duh, acum şi 
pururea şi în vecii vecilor. Amin]. 


[46] După ce s-a terminat „Acum puterile cereşti”, preotul se roagă. 


Dumnezeul tainelor celor negrăite şi nevăzute, la Care sunt comorile as- 
cunse ale înțelepciunii şi ale cunoaşterii [Col 2, 3], Care ne-ai descoperit 
slujirea [diaconia] acestei Liturghii şi pentru multă iubirea Ta de oameni 
ne-ai pus pe noi, păcătoşii, să-Ți aducem daruri şi jertfe pentru păcatele 
noastre şi pentru cele din neştiință ale poporului [Evr 5, 1; 9, 7], Însuţi, Îm- 
părate nevăzut [/ Tim 1, 17], Care faci lucruri mari şi nepătrunse, slăvite şi 
minunate şi fără de număr, priveşte peste noi, nevrednicii robii Tăi, care 
stăm înaintea acestui sfânt jertfelnic ca înaintea tronului Tău de heruvimi, pe 
care odihneşte Unul-Născut Fiul Tău și Dumnezeul nostru prin înfricoşătoa- 
rele Taine ce sunt puse înainte; şi eliberându-ne pe noi şi credinciosul Tău 

popor de toată necurăția, sfințește cu o sfințire neştearsă sufletele şi trupurile 
noastre, ale tuturor; ca în conştiinţă curată, cu față nefăcută de ruşine şi cu 
inimă luminată împărtăşindu-ne cu aceste Dumnezeieşti şi Sfinte Taine şi 
făcuţi vii prin ele, să ne unim cu Însuşi Hristosul Tău, adevăratul Dumnezeul 
nostru, Care a zis: „Cel ce mănâncă Trupul Meu şi bea Sângele meu rămâne 
întru Mine Eu întru el” [In 6, 56]. Ca sălăşluindu-Se şi umblând întru noi 
[2 Co 6, 16] Cuvântul Tău, Doamne, să ne facem biserică/templu a Prea- 
sfântului şi închinatului Tău Duh, izbăvindu-ne de toată uneltirea diavolească 
ce se lucrează cu fapta sau cu cuvântul sau cu gândul, şi să dobândim bună- 
tăţile cele făgăduite tuturor sfinților, care din veac au bineplăcut Tie. Ecfofnis]: 
Și ne învredniceşte, Stăpâne[, cu îndrăznire fâră osândă să cutezăm să Te 
chemăm „Tată” pe Tine, Dumnezeul cel ceresc, şi să zicem:] 

Poporul: „Tatăl nostru [...].” 

Preotul: Că a Ta este împărăţia [şi puterea şi slava, a Tatălui şi a Fiului şi 
a Sfântului Duh, acum şi pururea și în vecii vecilor]. 

Poporul: Amin. 

[47] Preotul: Pace tuturor! 

Poporul: Şi duhului Tău! 

Diaconul: Capetele noastre Domnului să le plecăm! 

Preotul se roagă: 

Dumnezeule, Cel singur bun şi îndurător, Care în cele înalte locuieşti şi 
peste cele umile priveşti [Ps 112, 5-6], caută cu ochi milostivi peste tot popo- 
rul Tău şi-l păzeşte pe el. Şi ne învredniceşte pe toţi să ne împărtăşim neo- 
sândiți cu aceste Taine ale Tale făcătoare de viaţă; că Ție i-am plecat cape- 
tele noastre, aşteptând bogata milă care vine de la Tine. Ec/o/nis]: Cu harul 
şi cu îndurările şi cu iubirea de oameni ale Unuia-Născut Fiului Tău, cu Care 
eşti binecuvântat împreună cu Preasfântul şi bunul şi de viaţă făcătorul Tău 
Duh, acum [şi pururea şi în vecii vecilor). 

Poporul: Amin. 

[48] Diaconul: Să luăm aminte! 

Preotul: Sfintele mai înainte sfinţite celor sfinţi! 

Poporul: Unul sfânt, Unul Domn lisus Hristos [întru slava lui Dumnezeu 
Tatăl. Amin]. 


Rugăciunea după împărtăşire. 


Mulţumim ie, Mântuitorule, Dumnezeul a toate, pentru toate cele bune 
pe care ni le-ai dat și pentru împărtăşirea cu Sfântul Trup şi Sânge al Hris- 
tosului Tău și ne rugăm Ție, Stăpâne, Iubitorule de oameni: păzeşte-ne sub 
acoperământul aripilor Tale [Ps 16, 8]; şi ne dă până la suflarea noastră cea 
mai de pe urmă să ne împărtășim în chip vrednic cu Sfintele Tale Taine spre 

luminarea sufletului şi a trupului şi spre moștenirea Împărăției cerurilor. 
Ecfo[nis]: Că Tu eşti sfinţirea noastră şi Ţie slavă înălțăm, Tatălui și Fiului 
şi Sfântului Duh, acum şi pururea și în vecii vecilor. Amin. 

Diaconul: În pace să ieşim! 

Poporul: Întru numele Domnului! 


[Vecernia] 


[49] Rugăciunea l a serii. 


Doamne îndurate şi milostive, îndelung-răbdătorule şi mult-milostive [Ps 
85, 15], ascultă rugăciunea noastră şi ia aminte la glasul cererii noastre [v. 6]. 
Fă cu noi un semn spre bine [v. 17]; îndreptează-ne pe calea Ta, ca să um- 
blăm întru adevărul Tău; veseleşte inimile noastre, ca să ne temem de Numele 
Tău cel sfânt [v. 11], pentru că mare ești Tu şi lucruri minunate faci. Tu sin- 
gur eşti Dumnezeu [v. 10] şi nu este nimeni asemenea Ție între dumnezei 
[v. 8], Doamne: puternic întru milă şi bun întru tărie, spre a ajuta, a mângâia 
şi a mântui pe toţi cei ce nădăjduiesc în Numele Tău cel sfânt. Ecfo/nis]: 
Că s-a binecuvântat și slăvit atotcinstitul [şi de mare cuviință Numele Tău, 
al Tatălui şi al Fiului şi al Sfântului Duh, acum şi pururea şi în vecii vecilor. 
Amin]. 


[50] Rugăciunea a Il-a a serii. 


Doamne, nu cu mânia Ta să ne mustri, nici cu urgia Ta să ne certi [Ps 6, 7; 
37, 2], ci fă cu noi după bunătatea Ta, Doctorule şi Tămăduitorule al suflete- 
lor noastre; călăuzeşte-ne la limanul voii Tale [Ps 106, 30]; luminează ochii 
[Ps 12, 4] inimilor noastre spre cunoaşterea adevărului Tău [7i? 1, 1]; şi ne 
dăruieşte cealaltă vreme a zilei de acum şi toată vremea vieții noastre în pace 
şi fără păcat, pentru soliile Preasfintei Născătoarei de Dumnezeu şi ale tutu- 
ror sfinţilor. Ecfo/nis]: Că a Ta este stăpânirea şi a Ta [este împărăţia şi 
puterea şi slava, a Tatălui şi a Fiului şi a Sfântului Duh, acum şi pururea şi 
în vecii vecilor. Amin]. 


[51] Rugăciunea a II-a a serii. 


Doamne, Dumnezeul nostru, adu-Ţi aminte de noi păcătoşii şi netrebnicii 
robii Tăi, când chemăm Numele Tău cel sfânt şi închinat [Ps 74, 2], şi să 
nu ne lași ruşinaţi în aşteptarea [Ps 118, 116] milei Tale, ci ne dăruieşte, 
Doamne, împlinirea tuturor cererilor cele spre mântuire; şi ne învredniceşte 
să Te iubim şi să ne temem de Tine din toată inima noastră şi să facem întru 

toate voia Ta. Ecfo/nis]: Că bun [şi iubitor de oameni Dumnezeu ești şi Ție 
slavă înălțăm, Tatălui şi Fiului şi Sfântului Duh, acum şi pururea şi în vecii 
vecilor. Amin]. 


[52] Rugăciunea a IV-a a serii. 


Cel ce cu cântări fără tăcere şi cu doxologii fără încetare eşti lăudat de 
sfintele puteri, umple gura noastră de lauda Ta [Ps 70, 8], ca să dăm slavă 
Numelui Tău cel sfânt [Sir 39, 15; Dr 32, 3]; şi ne dă nouă parte şi moştenire 
[Ir 13, 25] cu toţi cei ce se tem de Tine întru adevăr şi păzesc poruncile Tale, 
pentru soliile Preasfintei Născătoarei de Dumnezeu și ale tuturor sfinţilor Tăi. 
Ecfo[nis]: Cu bunăvoirea şi bunătatea [Unuia-Născut Fiului Tău, cu Care 
eşti binecuvântat împreună cu Preasfântul şi bunul şi de viață făcătorul Tău 
Duh, acum şi pururea şi în vecii vecilor. Amin]. 


[53] Rugăciunea a V-a a serii. 


Binecuvântat eşti Doamne, Dumnezeule Atoateţiitorule, Care cunoști min- 
tea oamenilor [/ov 7, 20], Cel ce ştii cele de care avem nevoie [n 13, 29] 
mult mai mult decât am putea cere sau înțelege; Tu Însuţi, lubitorule de oa- 
meni şi întru tot bunule Împărate, fă-ne destoinici întru mulțimea îndurărilor 
Tale [Ps 50, 3] să chemăm cu conştiinţă nefăcută de ruşine sfântul Tău Nume. 
Şi nu ne duce în încercare/ispită, ci atunci ne izbăveşte de cel rău [Mt 6, 13) 
şi rânduieşte toate spre folosul nostru. Ecfo/nis]: Că Ţic se cuvine [toată 
slava, cinstea şi închinarea, Tatălui şi Fiului şi Sfântului Duh, acum şi pururea 
şi în vecii vecilor. Amin]. 


[54] Rugăciunea a VI-a a serii. 


Doamne, Doamne, Cel ce cu puterea Ta preacurată cuprinzi toate, Care 
îndelung-rabzi pentru noi toți şi-Ţi pare rău de răutăţile noastre [/ona 4, 2], 
adu-Ți aminte de îndurările Tale şi de mila Ta [Ps 24. 6]. Cercetează-ne [Ps 
105, 4] întru bunătatea Ta şi dă-ne cu harul Tău ca și în cealaltă vreme a zilei 
de acum să scăpăm de meşteşugirile de multe feluri ale celui rău și păzeşte 
neuneltită viața noastră, cu harul Preasfântului Tău Duh. Ecfo/nis]: Cu mila 
şi iubirea de oameni [a Unuia-Născut Fiului Tău, cu Care bine eşti cuvântat, 
împreună cu Preasfântul şi bunul şi de viaţă făcătorul Tău Duh, acum şi pu- 
rurea şi în vecii vecilor. Amin]. 


[55] Rugăciunea a VII-a a serii. 


Dumnezeule Cel mare şi minunat [Dn 9, 4], Cei ce cu o bunătate nespusă 
şi cu o bogată purtare de grijă guvernezi viaţa oamenilor, Care ne-ai dăruit 
cele bune din lume și prin cele bune deja dăruite nouă ne-ai chezăşuit Împă- 

răția făgăduită; Cel ce ne-ai ajutat şi în partea trecută a zilei să ne abatem de 
la tot răul, dăruieşte-ne ca şi pe cea rămasă să o săvârşim fără prihană îna- 
intea sfintei slavei Tale [/d! 24], ca să Te lăudăm pe Tine, bunul şi iubitorul 
de oameni Dumnezeul nostru. Ecfo/nis]: Că milostiv [şi iubitor de oameni 
Dumnezeu ești şi Ție slavă înălțăm, Tatălui și Fiului și Sfântului Duh, acum 
şi pururea şi în vecii vecilor. Amin]. 


[56] Rugăciunea a VIII-a a serii la „Doamne, strigat-am” (Ps 140, 1). 


Seara și dimineaţa şi la amiază [Ps 54, 18] Te lăudăm, Te binecuvântăm, 
Îi mulțumim şi ne rugăm Tie, Stăpâne al tuturor. Îndreptează rugăciunea 
noastră ca tămâia înaintea Ta [Ps 140, 2] şi nu pleca inimile noastre spre 
cuvinte rele, ci ne izbăveşte de toți cei ce vânează [Ps 123, 7] sufletele 
noastre, Că spre Tine sunt, Doamne, Doamne, ochii noştri, şi întru Tine am 
nădăjduit [Ps 140, 2]; să nu ne ruşinezi [Dn 3, 41], Dumnezeul nostru. 
Ecfo[nis]: Că Ţie se cuvine toată slava[, cinstea şi închinarea, Tatălui şi Fiului 
şi Sfântului Duh, acum şi pururea şi în vecii vecilor. Amin]. 


[57] După prochimen și „Doamne miluieşte” se face de către preot 
rugăciunea antifonului I în care se cântă 
„Pentru rugăciunile Născătoare: de Dumnezeu”. 


Binecuvântat eşti, Stăpâne Atoateţiitorule, Care ai luminat ziua cu lumină 
de soare şi noaptea ai strălucit-o cu raze de foc; Care ne-ai învrednicit să 
trecem lungimea zilei şi să ne apropiem de începuturile nopții; ascultă rugă- 
ciunea noastră [Ps 39, 2] şi a întreg poporului Tău și ne iartă nouă tuturor 
păcatele cele cu voie şi cele fără voie. Primeşte rugăciunile noastre cele de 
seară și trimite mulțimea milei Tale şi a îndurărilor Tale peste moştenirea 
Ta. Pune zid în jurul nostru pe sfinții Tăi îngeri. Întrarmează-ne cu armele 
dreptăţii Tale. Îngrădeşte-ne cu adevărul Tău. Străjuieşte-ne cu puterea Ta. 
Izbăveşte-ne de toată împresurarea și de tot vicleşugul celui potrivnic şi ne 
dăruieşte şi această seară, cu noaptea care vine şi toate zilele vieţii noastre, 
desăvârşită, sfântă, cu pace, fără păcat, fără poticneală şi fără nălucire. Pentru 
soliile Preasfintei Născătoarei de Dumnezeu şi ale tuturor sfinţilor care Ţi-au 
plăcut din veac. Ecfo/nis]: Că al Tău este a ne milui şi a ne mântui[, Dum- 
nezeul nostru, şi Ție slavă înălțăm, Tatălui şi Fiului şi Sfântului Duh, acum 
şi pururea și în vecii vecilor. Amin]. 


[58] Rugăciunea antifonului II, în care se cântă „Unule-Născut, Fiule”. 


Doamne, Doamne, Cel ce ne-ai izbăvit pe noi de toată săgeata ce zboară 
în zi, izbăveşte-ne și de tot lucrul ce umblă întru întuneric [Ps 90, 5-6]. Pri- 

meşte drept jertfă de seară ridicările mâinilor noastre [Ps 140, 2]. Învredni- 
ceşte-ne să trecem fără prihană straja nopţii neispitiţi de rele, şi ne izbăveşte 
de toată tulburarea şi îngrozirea care ni se fac de la diavol. Dăruieşte sufle- 
telor noastre străpungere şi gândurilor noastre grijă de întrebarea ce are să 
fie la înfricoşătoarea şi dreapta Ta cercetare [anchetă]. Pironeşte cu frica Ta 
trupurile noastre [Ps 118, 120] şi omoară membrele noastre pământeşti [Col 
3, 5], ca şi întru liniştea somnului să ne luminăm cu vederea [contemplarea] 
judecăților Tale. Depărtează de la noi orice nălucire necuvioasă și poftă 
vătămătoare, şi ne ridică la vremea rugăciunii: întăriţi în credinţă și înaintând 
în poruncile Tale. Ecfo[/nis]: Cu bunăvoirea şi bunătatea Unuia-Născut Fiului 
Tău[, cu Care binecuvântat eşti, împreună cu Preasfântul şi Bunul şi de viaţă 
Făcătorului Tău Duh, acum şi pururea şi în vecii vecilor. Amin]. 


[59] Rugăciunea antifonului III, a Trisaghionului. 


Dumnezeule Cel mare, Cel veşnic, Cel sfânt şi iubitor de oameni, Care 
ne-ai învrednicit şi în ceasul acesta să stăm înaintea slavei Tale neapropiate 
[Jdr 24] spre a cânta şi lăuda minunile Tale, milostiv fii nouă, nevrednicilor 
robilor Tăi, și ne dă să-Ți aducem cu inimă zdrobită [Ps 50, 19] și fără înfu- 
murare doxologia lui de trei ori „Sfânt” şi mulţumirea pentru darurile Tale 
cele mari pe care ni le-ai făcut și ni le faci pururea. Adu-Ți aminte, Doamne. 
de neputinţa noastră şi să nu ne laşi să pierim împreună cu fărădelegile noas- 
tre [Fe 19, 15], ci fă mare milă cu umilinţa noastră; ca fugind de întunericul 
păcatului să umblăm în ziua dreptăţii şi, îmbrăcând armele luminii [Rm 
13, 12], să petrecem departe de uneltirea celui rău și în toate să Te slăvim cu 
îndrăznire pe Tine, Singurul Dumnezeu adevărat şi iubitor de oameni. 
Ecfolnis]: Că sfânt eşti Dumnezeul nostru şi Ţie slavă înălţăm[, Tatălui și 
Fiului și Sfântului Duh, acum și pururea şi în vecii vecilor. Amin]. 


[60] Rugăciune a catehumenilor după Trisaghion. 


Dumnezeule, Cunoscătorul celor ascunse, Cel ce ştii toate înainte ca ele să 
se facă [Sus 42], Cel ce nu vrei moartea păcătosului, ci să se întoarcă şi să 
fie viu [Zz 33, 11]; Însuţi priveşte din lăcaşul Tău pregătit [2 Par 30, 27] peste 
robii Tăi, catehumenii aceștia: deschide gurile inimilor lor să primească taina 
Unuia-Născut Fiului Tău şi Dumnezeul nostru, şi fă-i să se nască din nou 
din apă şi din Duh [7n 3, 5] spre veşnica Ta împărăție. Ecfo/nis]: Ca şi aceş- 
tia împreună cu noi să slăvească [preacinstitul şi de mare cuviință Numele 
Tău, al Tatălui, al Fiului şi al Sfântului Duh, acum şi pururea şi în vecii 
vecilor. Amin). 

[61] Rugăciunea l a credincioşilor, după catehumeni. 


Doamne, Dumnezeul nostru, cu toată inima venim şi acum, chemăm Nu- 
mele Tău cel sfânt şi-Ți mulțumim ie, Celui ce ne-ai păzit toată lungimea 
zilei şi ne-ai adus la lumina de seară, şi Te rugăm: dă-ne să străbatem fără 
prihană şi seara de faţă împreună cu noaptea care vine, precum şi tot timpul 
pribegiei noastre aici [/ Ptr 1, 17]; îmbracă-ne în toate armele Sfântului Tău 
Duh împotriva duhurilor răutăţii [E/ 6, 12] și a patimilor trupului/cărnii; 
depărtează-ne de tot păcatul şi învredniceşte-ne de Împărăţia Ta veşnică. 
Ecfo[nis]: Că Ţie se cuvine toată slava, cinstea şi închinarea, Tatălui [şi Fiului 
şi Sfântului Duh, acum şi pururea şi în vecii vecilor. Amin]. 


[62] Rugăciunea a Il-a a credincioşilor. 


Doamne, Dumnezeul nostru, Cel ce locuieşti într-o lumină neapropiată 
[7 Tim 6, 16], Cel ce în mare mila Ta ne-ai adus până în ziua de faţă şi ne-ai 
chemat la doxologia de seară, primeşte implorarea noastră, a nevrednicilor 
robilor Tăi, şi izbăvindu-ne din întunericul păcatului luminează ochii sufle- 
telor noastre, ca rămânând mereu întru frica Ta şi umblând în lumina Ta, să 
înțelegem lucrurile Tale minunate, pentru toate acestea slăvindu-Te pe Tine, 
Singurul Dumnezeu adevărat şi iubitor de oameni. Ecfo/nis]: Că a Ta este 
stăpânirea şi a Ta este împărăţia [şi puterea şi slava, a Tatălui şi a Fiului și a 
Sfântului Duh, acum şi pururea şi în vecii vecilor. Amin]. 


[63] Rugăciune de concediere. 


Dumnezeule Cel mare şi preaînalt, Cel ce singur ai nemurire și locuiești 
într-o lumină neapropiată [/ Tim 6, 16], Cel ce ai zidit toată făptura cu înțe- 
lepciune [Ps 103, 25]; Cel ce ai despărțit lumina de întuneric [Fe 1, 4] şi ai 
pus soarele spre stăpânirea zilei, iar luna şi stelele spre stăpânirea nopţii [Ps 
135, 8-9]; Care ne-ai învrednicit pe noi păcătoşii şi în ceasul de acum să 
întâmpinăm fața Ta cu mărturisire [Ps 94, 2] şi să-Ţi aducem slujbă/adorare 
de seară; Însuţi, lubitorule de oameni, îndreptează rugăciunea noastră ca tă- 
mâia înaintea Ta [Ps 140, 2] şi o primeşte ca pe o mireasmă cu bun miros 
[Ef 5, 2]. Seara de acum şi noaptea ce vine dăruieşte-ni-le paşnice; îmbracă-ne 
cu armele luminii [Rm 13, 12]; izbăveşte-ne de frica nopții şi de tot lucrul ce 
umblă în întuneric [Ps 90, 5-6]. Şi somnul pe care l-ai dat spre odihna nepu- 
tinței noastre dăruieşte-ni-l liber de toată nălucirea diavolească. Aşa, Stăpâne 
a toate, Dătătorule de lucruri bune, ca străpungându-ne inimile şi în aşternu- 
turile noastre [Ps 4, 5], să ne aducem aminte şi noaptea de Numele Tău şi, 
luminați cu cugetarea [meditarea] la poruncile Tale [Ps 118, 143], să ne scu- 
lăm în veselia sufletului spre doxologia bunătății Tale, aducând rugăciuni şi 

cereri milostivirii Tale, pentru păcatele noastre și ale întreg poporului Tău, pe 
care pentru rugăciunile Preasfintei Născătoarei de Dumnezeu îl cercetează 
cu milă. Ecfo/nis]: Că bun şi iubitor de oameni Dumnezeu eşti și Ţie slavă 
[înălțăm, Tatălui şi Fiului şi Sfântului Duh, acum şi pururea şi în vecii veci- 
lor. Amin]. 


[64] Diaconul: Capetele [noastre Domnului să le plecăm]! 

Preotul face rugăciunea aceasta. 

Doamne, Dumnezeul nostru, Cel ce ai plecat cerurile şi Te-ai pogorât [Ps 
17, 10] pentru mântuirea neamului omenesc, privește peste robii Tăi și peste 
moştenirea Ta. Că ie, Judecătorului celui înfricoşător şi iubitor de oameni, 
şi-au plecat robii Tăi capetele şi şi-au supus gâtul, nu de la oameni așteptând 
ajutor, ci așteptând mila Ta şi dorind mântuirea Ta. Păzeşte-i în toată vremea, 
şi în seara de acum şi în noaptea ce vine, de tot vrăjmașul și de toată lucra- 
rea potrivnică a diavolului, de gânduri deşarte și de gânduri rele [Ps 17, 10; 
93, 11]. [Fie stăpânirea Împărăției Tale binecuvântată şi preaslăvită, a Tatălui, 
a Fiului şi a Sfântului Duh, acum și pururea și în vecii vecilor. Amin.] 


[Miezonoptica] 


[65] Rugăciune de miezul nopții, a antifonului I. 


Doamne, Dumnezeul nostru, Care spre pildă nouă l-ai făcut prin Duhul 
Sfânt pe David să cânte psalmi şi în ceasul acesta şi să spună: „La miezul 
nopții m-am sculat să mă mărturisesc Ție pentru judecăţile dreptăţii Tale” 
[Ps 91, 1], fă-ne şi pe noi destoinici să ne mărturisim Ție din toată inima 
[Ps 9, 1]; cercetează cu milă şi cu îndurări [Ps 102, 4] umilinţa noastră şi 
arată-ne economi credincioşi şi înţelepţi [Lc 12, 42] în ziua cea înfricoșată a 
cercetării Tale, pentru soliile sfintei Născătoarei de Dumnezeu şi ale tuturor 
sfinților Tăi. Ecfo/nis]: Că Ţie se cuvine toată slavaj, cinstea și închinarea, 
împreună cu Părintele Tău Cel fără de început și cu Preasfântul şi bunul și 
de viață făcătorul Tău Duh, acum şi pururea şi în vecii vecilor. Amin]. 


[66] Rugăciunea antifonului 1I. 


Întâlnindu-ne şi acum, la miezul nopţii, Doamne, Îţi aducem după putere 
mulțumirile noastre şi Te rugăm: comoara cunoaşterii Tale dăruită inimilor 
noastre păstreaz-o neştirbită punând în gura noastră cuvântul înțelepciunii 


Tale [Ps 39, 4; 48, 3]; şi ne izbăveşte pe noi de tot lucrul ce umblă în întune- 
ric [Ps 90, 6]. Ecfo/nis]: Că a Ta este stăpânirea, şi [a Ta este împărăţia şi 

puterea şi slava, a Tatălui şi a Fiului şi a Sfântului Duh, acum şi pururea şi 
în vecii vecilor. Amin]. 


[67] Rugăciunea antifonului III. 


Doamne, Dumnezeul nostru, Părintele veacurilor, Care n-ai nici început, 
nici sfârşit, Izbăvitorul sufletelor, Temeluitorul cugetelor şi păzitorul inimi- 
lor noastre, Cel ce prin făpturile Tale ne-ai arătat puterea negrăită a zidirii 
[creaţiei] Tale; Însuţi, Stăpâne, primeşte şi în ceasul de acum al nopții cere- 
rea noastră, împlineşte spre desăvârşire lipsa fiecăruia şi arată-ne vrednici de 
bunătatea Ta. Ecfo/nis]: Că s-a binecuvântat și s-a preaslăvit [preasfânt 
Numele Tău, al Tatălui şi al Fiului şi al Sfântului Duh, acum şi pururea şi în 
vecii vecilor. Amin]. 


[68] Rugăciunea a IV-a a concedierii. 


Doamne, Dumnezeul nostru, Care pentru multa Ta bunătate şi mulțime a 
îndurărilor Tale [Ps 50, 3] ne-ai dăruit şi lungimea nopții care a trecut nesu- 
părată de orice rău; Tu Însuţi, Stăpâne și Ziditorule a toate, dă-ne să ne întâl- 
nim şi la rugăciunile dimineții, iar prin lumina cea adevărată [Zn 1, 9] trimite 
în inimile noastre comoara cunoaşterii Tale [Col 2, 3], ca să facem voia Ta 
[Ps 142, 10]. Ecfo/nis]: Că bun şi iubitor de oameni Dumnezeu eşti [şi Ţie 
slavă înălțăm, Tatălui şi Fiului şi Sfântului Duh, acum şi pururea şi în vecii 
vecilor. Amin]. 


[69] Diaconul: Capetele noastre [Domnului să le plecăm]! 

[Preotul face rugăciunea aceasta:] 

Ție, Dumnezeule, Ziditorul veacurilor şi a toată făptura [creația], Îţi plecăm 
capetele noastre noi, netrebnicii robii Tăi [Le 17, 10], şi ne rugăm: trimite 
binecuvântarea Ta duhovnicească peste noi şi păzeşte viața noastră în toată 
cuviinţa şi ascultarea poruncilor Tale. Ecfo/nis]: Că Tu eşti Dumnezeul nos- 
tru, Dumnezeul milei şi al mântuirii, şi Ţie slavă [înălțăm, Tatălui şi Fiului 
şi Sfântului Duh, şi acum şi pururea şi în vecii vecilor. Amin]. 


[Utrenia] 


[70] Rugăciunea I de dimineaţă. 


Mulţumim Ție, Doamne, Dumnezeul nostru, Care ne-ai ridicat din aşter- 
nuturile noastre şi ai pus cuvânt de laudă în gura noastră, ca să ne închinăm 
şi să chemăm Numele Tău sfânt [Ps 74, 2], şi ne rugăm îndurărilor Tale, pe 
care le ai pururea pentru viaţa noastră: trimite și acum ajutorul Tău peste cei 

ce stau înaintea feței slavei Tale sfinte [Dn 3, 53] şi nădăjduiesc în mila Ta 
cea bogată; şi le dă lor ca slujind totdeauna, cu frică şi cu dragoste să laude, 
să cânte şi să se închine bunătăţii Tale celei negrăite. Că Ție se cuvine toată 
slava, cinstea şi închinarea[, Tatălui şi Fiului şi Sfântului Duh, acum şi puru- 
rea şi în vecii vecilor. Amin]. 


[71] Rugăciunea a Il-a de dimineaţă. 


De noapte zorește duhul nostru către Tine, Dumnezeu! nostru, pentru că 
lumină sunt poruncile Tale pe pământ [Zs 26, 9]; înţelepțeşte-ne să săvârşim 
dreptate și sfinţenie întru frica Ta; căci pe Tine Te slăvim, Cel ce eşti cu 
adevărat Dumnezeu. Pleacă urechea Ta şi ne auzi [Ps 16, 69; 85, 1]; adu-Ţi 
aminte, Doamne, de cei ce sunt de faţă şi se roagă împreună cu noi, de toți 
pe nume, şi-i mântuiește cu puterea Ta. Binecuvântează poporul Tău și sfin- 
țeşte moştenirea Ta [Ps 27, 9; 28, 11]; pace lumii Tale dăruiește, bisericilor 
Tale, preoților, împăraților noştri şi la tot poporul Tău. Ecfo[nis]: Că s-a 
binecuvântat şi s-a preaslăvit [preasfânt Numele Tău, al Tatălui şi al Fiului 
şi al Sfântului Duh, acum şi pururea și în vecii vecilor. Amin]. 


[72] Rugăciunea a lll-a de dimineaţă. 


De noapte zoreşte duhul nostru spre Tinc, Dumnezeule, pentru că lumină 
sunt poruncile Tale [/s 26, 9]; învată-ne pe noi, Dumnezeule, dreptatea Ta. 
poruncile Tale şi îndreptările Tale [Ps 118, 12. 26]; luminează ochii gându- 
rilor noastre, ca nu cumva să adormim în păcate spre moarte [Ps 12, 4]: risi- 
peşte orice negură de la inimile noastre; dăruieşte-ne Soarele dreptății și 
păzeşte nedefăimată viaţa noastră cu pecetea Sfântului Tău Duh; îndreptează 
paşii noştri [Ps 12, 4; 39, 3] în calea păcii, dă-ne dimineata și ziua aceasta 
întru veselie, ca să-i înălțăm rugăciuni de dimineaţă. Ecfo/is]: Că a Ta este 
Stăpânirea, și a Ta este împărăția[, a Tatălui şi a Fiului și a Sfântului Duh. 
acum și pururea şi în vecii vecilor. Amin]. 


[73] Rugăciunea a IV-a de dimineaţă. 


Stăpâne, Dumnezeule Cel sfânt și necuprins, Care ai zis să strălucească 
lumină din întuneric [2 Co 4, 6], Cel ce ne-ai odihnit pe noi în somnul de 
noapte şi ne-ai ridicat spre doxologia şi ruga bunătăţii Tale, înduplecat fiind 
de însăşi milostivirea Ta; primeşte-ne şi acum pe noi, care ne închinăm ie și 
Își mulțumim după putere, şi ne împlineşte toate cererile cele spre mântuire. 
Arată-ne fii ai luminii [1 Tes 5, 5] şi moştenitori ai bunătăţilor Tale cele 
veşnice. Adu-Ți aminte, Doamne, în mulţimea îndurărilor Tale [Ps 50, 3] şi 
de tot poporul tău, de cei ce sunt aici şi se roagă împreună cu noi şi de toți 

frații noştri, care sunt pe uscat, pe mare şi în tot locul stăpânirii Tale [Ps 
102, 22], şi care au trebuință de iubirea Ta de oameni şi de ajutorul Tău, şi 
dăruiește-le tuturor mila Ta cea mare. Ca totdeauna fiind mântuiţi cu sufletul 
şi cu trupul, cu îndrăzneală să slăvim Numele Tău cel minunat şi binecuvân- 
tat. Ecfo[nis]: Că Dumnezeu al milei, al îndurărilor şi al iubirii de oameni 
eşti şi Ţie [slavă înălțăm, Tatălui şi Fiului şi Sfântului Duh, acum şi pururea 
şi în vecii vecilor. Amin]. 


[74] Rugăciunea a V-a de dimineaţă. 


Comoară a bunătăților, Izvorule nesecat, Părinte Sfinte, Făcătorule de lu- 
cruri minunate, Atotputernice şi Atoateţiitorule, toţi ne închinăm şi ne rugăm 
ie, chemând milele şi îndurările Tale în ajutorul şi sprijinul umilinței noas- 
tre. Adu-Ți aminte, Doamne, de robii Tăi; primeşte rugăciunile noastre de 
dimineaţă, ale tuturor, ca tămâia înaintea Ta [Ps 140, 2] şi să nu îndepărtezi 
de la Tine pe nici unul dintre noi, ci să ne câştigi pe toți prin îndurările Tale. 
Adu-Ţi aminte. Doamne, de cei ce priveghează şi cântă spre slava Ta şi a 
Unuia-Născut Fiului Tău şi Dumnezeului nostru şi a Sfântului Tău Duh; fii 
lor ajutător şi sprijinitor [Ps 61, 3. 7]; primeşte rugăciunile lor în jertfelnicul 
Tău cel mai presus de ceruri şi duhovnicesc. Ecfo/nis]: Că Tu eşti Dumne- 
zeul nostru şi Ţic slavă [înăltăm, Tatălui şi Fiului şi Sfântului Duh, acum şi 
pururea și în vecii vecilor. Amin]. 


[75] Rugăciunea a Vl-a de dimineaţă. 


Mulţumim Tic, Doamne, Dumnezeul mântuirii noastre, că toate ale vieţii 
noastre le faci spre binefacere, ca totdeauna să privim la Tine, Mântuitorule 
şi Făcătorule de bine al sufletelor noastre. Pentru că în cursul nopții trecute 
ne-ai odihnit, ne-ai sculat din aşternuturile noastre şi ne-ai ridicat spre închi- 
narea cinstitului Tău Nume. Pentru aceasta ne rugăm Ție, Doamne: Dă-ne 
har şi putere, ca să ne învrednicim a-Ţi cânta cu înțelegere [Ps 146, 8] şi a 
Te ruga neîncetat [/ Tes 5, 17], lucrând cu frică şi cu cutremur mântuirea 
noastră [F/p 2, 12] cu sprijinul Hristosului Tău. Adu-Ţi aminte, Doamne, şi 
de cei ce strigă către Tine noaptea; auzi-i, miluieşte-i şi zdrobeşte sub pi- 
cioarele lor pe vrăjmaşii nevăzuţi care se luptă cu ei. Ecfo/nis]: Că Tu eşti 
Împăratul păcii şi Mântuitorul sufletelor noastre şi Ţie slavă [înălțăm, Tatălui 
şi Fiului şi Sfântului Duh, acum şi pururea şi în vecii vecilor. Amin]. 


[76] Rugăciunea a VII-a de dimineaţă. 


Dumnezeule şi Tată al Domnului nostru lisus Hristos [7 Co 1, 3], Care 
ne-ai ridicat pe noi din aşternuturile noastre şi ne-ai adunat la acest ceas al 
rugăciunii, dă-ne har întru deschiderea gurii noastre [Ef 6, 19] şi primeşte 

mulțumirile noastre după putere; învață-ne îndreptările Tale [Ps 118, 12.26), 
căci nu ştim să ne rugăm cum se cuvine [Rm 8, 26], de nu ne vei călăuzi Tu, 
Doamne, cu Duhul Tău cel Sfânt. Pentru aceasta ne rugăm ie: Orice am 
greşit până în ceasul de acum cu cuvântul, cu lucrul sau cu gândul, cu voie 
sau fără voie, dezleagă, lasă, iartă; că de vei căuta la fărădelegi, Doamne, 
Doamne, cine va putea răbda? Că la Tine este milostivirea [Ps 129, 3-4], la 
Tine este izbăvirea; Tu singur ești sfânt, ajutător puternic și păzitor al vieţii 
noastre şi Ţie totdeauna cântăm. Ecfo/nis]: Fie stăpânirea împărăției Tale 
[binecuvântată şi preaslăvită, a Tatălui şi a Fiului şi a Sfântului Duh, acum 
şi pururea şi în vecii vecilor. Amin]. 


[77] Rugăciunea a VIII-a de dimineaţă. 


Doamne, Dumnezeul nostru, Care ai risipit de la noi trândăvia somnului şi 
ne-ai chemat cu chemare sfântă [2 Tim 1, 9], ca şi noaptea să ridicăm mâinile 
noastre şi să ne mărturisim Ție pentru judecăţile dreptăţii Tale [Ps 133,2; 
118, 62]; primeşte rugăciunile noastre, cererile, mărturisirile şi slujbele/ado- 
rările de noapte şi ne dăruieşte, Dumnezeule, credință nefăcută de rușine, 
nădejde tare şi iubire nefățarnică. Binecuvântează intrările şi ieșirile noastre 
[7 Rg 24, 6; Ps 120, 8], faptele, lucrurile, cuvintele, gândurile, şi ne dă să 
ajungem la începutul zilei, lăudând, cântând şi binecuvântând bunătatea 
milostivirii Tale negrăite. Ecfo/nis]: Că s-a binecuvântat preasfânt Numele 
Tău, al Tatălui şi al Fiului [şi al Sfântului Duh, acum şi pururea şi în vecii 
vecilor. Amin]. 


[78] Rugăciunea a IX-a a Psalmului 50. 


Doamne, Dumnezeul nostru, Cel ce prin pocăință ai dăruit iertare oameni- 
lor şi ne-ai arătat drept chip [ypos] de cunoaştere a păcatelor şi de mărturisire 
spre iertare pocăința profetului David; Însuţi Stăpâne, pe noi, cei căzuți în 
multe şi mari păcate, miluieşte-ne după mare mila Ta şi după mulţimea 
îndurărilor Tale, şterge fărădelegile noastre [Ps 50, 3]; că Ţie am greșit, 
Doamne [v. 6], Cel ce cunoşti şi cele nearătate şi cele ascunse [v. 8] ale ini- 
mii oamenilor şi singur ai putere a ierta păcatele [Mce 2, 10]. O inimă curată 
zidind întru noi [Ps 50, 12], cu un duh conducător întărindu-ne şi bucuria 
mântuirii Tale arătându-ne [v. 14], nu ne lepăda pe noi de la fața Ta [v. 13], 
ci binevoieşte, ca un bun şi iubitor de oameni, până la suflarea noastră cea 
mai de pe urmă, să-Ţi aducem Ție jertfa dreptăţii şi prinos [v. 21] în sfintele 
Tale altare. Ecfo/nis]: Cu mila şi cu îndurările şi cu iubirea de oameni a 
Unuia-Născut Fiului Tăul, cu Care eşti binecuvântat, împreună cu Preasfântul 
şi bunul şi de viaţă făcătorul Tău Duh, acum şi pururea şi în vecii vecilor. 
Amin]. 

[79] Rugăciunea a X-a la Laude. 


Dumnezeule, Dumnezeul nostru, Cel ce cu voinţa Ta ai dat existență pute- 
rilor înțelegătoare şi cuvântătoare, Ţie ne rugăm și pe Tine Te implorăm: 
primeşte doxologia noastră după putere împreună cu cea a tuturor făpturilor 
Tale, şi ne răsplăteşte cu bogăţiile bunătăţii Tale; că înaintea Ta se pleacă tot 
genunchiul, al celor cereşti şi al celor pământeşti şi al celor de dedesubt [Flp 
2, 10], şi toată suflarea şi făptura laudă [Ps 150, 6] slava Ta cea necuprinsă, 
căci Tu singur ești Dumnezeu adevărat şi mult-milostiv. Ecfo/nis]: Că pe 
Tine Te laudă toate puterile cereşti [şi Ție slavă înălțăm, Tatălui și Fiului şi 
Sfântului Duh, acum şi pururea şi în vecii vecilor. Amin). 


[80] Rugăciune a catehumenilor când se face intrare cu Trisaghion 
şi se spune prochimen. 


După aceasta diaconul face litanie şi când face altă rugăciune a catehu- 
menilor preotul se roagă: 

Binecuvântează şi acum, Doamne, pe robii Tăi catehumenii aceştia, pe care 
i-ai chemat cu chemare sfântă [2 Tim 1, 9] la minunata lumină a cunoaşterii 
Tale; dă-le să cunoască certitudinea cuvintelor care sunt învăţaţi; umple-i de 
Duhul Sfânt ca şi ei să se facă oi ale adevăratei Tale turme [/n 10, 1-5] pe- 
cetluite cu pecetea Sfântului Tău Duh, pentru ca să ajungă membre cinstite 
ale trupului Bisericii Tale [7 Co 12, 27] iar în veacul viitor să se învred- 
nicească de nădejdea cu adevărat fericită în Împărăţia cerurilor. Ecfo/nis]: 
Ca şi aceștia împreună cu noi să slăvească [atotsfântul și de mare cuviință 
Numele Tău, al Tatălui şi al Fiului şi al Sfântului Duh, acum şi pururea şi în 
vecii vecilor. Amin]. 


[81] Rugăciunea 1 a credincioşilor. 


Doamne, Doamne, a Ta este ziua şi a Ta este noaptea; Tu ai făcut lumina 
şi soarele, Tu ai făcut toate hotarele pământului [Ps 73, 16-17]; Ţie ne ru- 
găm fă ca odată cu lumina zilei să răsară milele Tale bogate peste umilința 
noastră; eliberează-ne de întuneric şi de umbra morții [Jov 3, 5; Ps 106, 10. 14] 
şi de toată uneltirea și meşteşugirea celui rău. Ecfo/nis]: Că s-a sfinţit şi s-a 
preaslăvit atotcinstitul [şi de mare cuviință Numele Tău, al Tatălui şi al Fiu- 
lui şi al Sfântului Duh, acum şi pururea și în vecii vecilor. Amin]. 


[82] Rugăciunea a l-a a credincioşilor. 


Prin rânduiala/economia Ta, Doamne, Doamne, rămâne ziua (Ps 118, 91], 
pe Tine Te laudă toată puterea cerurilor şi Ţie se închină tot sufletul, slă- 
vindu-Te după putere; rugămu-Te: dă-ne să săvârşim toată ziua în pace şi în 


942 CANONUL ORTODOXIEI 1. Canonul apostolic 


viață curată, în viață bineplăcută Ție, în inimă curată, ca desfătându-ne de 
binefacerile Tale să ne învrednicim neosândiţi să binecuvântăm în toată vre- 
mea bunătatea Ta. Ecfo/nis]: Că Ţie se cuvine toată slava, cinstea şi închi- 
narea[|, Tatălui şi Fiului şi Sfântului Duh, acum şi pururea şi în vecii vecilor. 
Amin]. 


[83] Rugăciune de concediere. 


Lăudăm, cântăm, binecuvântăm şi mulţumim ie, Dumnezeul părinților 
noştri, că ai făcut să treacă umbra nopții şi ne-ai arătat iarăşi lumina zilei. 
Şi implorăm bunătatea Ta: curățeşte păcatele noastre şi primeşte rugăciunea 
noastră în marea Ta milostivire, că la Tine scăpăm, Dumnezeule Cel mi- 
lostiv şi atotputernic. Străluceşte în inimile noastre Soarele cel adevărat al 
dreptății Tale [Mal 3, 20]; luminează mintea noastră și toate simţurile ni le 
păzeşte ca, umblând în lumina zilei cu bunăcuviinţă [Rm 13, 13] pe calea 
poruncilor Tale, să ajungem la viaţa de veci, că la Tine este izvorul vieţii 
[Ps 35, 10], şi să ne învrednicim de desfătarea luminii Tale neapropiate. 
Ecfolnis]: Că Dumnezeu al milei, al îndurărilor şi iubirii de oameni eşti şi 
Ție slavă (înălțăm, Tatălui şi Fiului şi Sfântului Duh, acum și pururea și în 
vecii vecilor. Amin). 


[84] Şi când diaconul spune: Capetele noastre Domnului să le plecăm!, 
preotul se roagă: 


Doamne sfinte, Care întru cele înalte locuieşti [Ps 112, 5] şi cu ochiul Tău 
atoatevăzător priveşti peste toată făptura [creaţia], Ție Ți-am plecat gâtul 
inimii Şi trupului nostru şi ne rugăm ie, Sfinte al sfinţilor: întinde mâna Ta 
(Ir 1, 9] nevăzută din sfânt lăcaşul Tău [2 Par 30, 27] şi ne binecuvântează 
pe toți; şi ca un bun şi iubitor de oameni Dumnezeu, iartă orice am greșit, cu 
voie sau fără voie, dăruindu-ne bunătăţile Tale cele din lume şi cele mai pre- 
sus de lume. Ecfo/nis]: Că al Tău este a ne milui şi a ne mântui pe noi, 
Dumnezeul nostru, şi Ţie slavă înălțăm, Tatălui (şi Fiului şi Sfântului Duh, 
acum şi pururea şi în vecii vecilor. Amin). 


[Ceasul I] 


[85] Rugăciune a Ceasului I. 


Doamne Dumnezeul nostru, Te rugăm şi Te implorăm, Preasfinte, ca dintre 
toate darurile Tale cele bune să ne dai tuturor inimă curată, cuvânt cucernic, 
gândire bună, gând nepătimitor, făptuire evlavioasă, cunoaştere desăvârşită 

a poruncilor Tale, sănătate trupului și blândețe sufletului, pace a vieţii, cre- 
dință bună, nădejde vie, iubire nefățarnică, îndelungă-răbdare scumpă, răb- 
dare stăruitoare, luminare a adevărului, ca având pururea îndestulare în toate 
acestea, să prisosim în tot lucrul bun sporind în suflet prin Hristos darurile 
Tale. Ecfo/nis]: Că ie se cuvinte toată slava, cinstea [şi închinarea, Tatălui 
şi Fiului şi Sfântului Duh, acum şi pururea și în vecii vecilor. Amin]. 


[86] Rugăciune a Ceasului I. 


Auzi-ne pe noi, Doamne, Dumnezeule, şi ne miluieşte, că milostiv eşti; 
îndreptează paşii noştri în cărările Tale ca să nu se clatine [Ps 16, 5]; călău- 
zeşte-ne, Doamne, în calea Ta şi vom umbla în adevărul Tău [Ps 85, 11]; să 
intre rugăciunea noastră înaintea Ta. Pleacă, Doamne, urechea Ta spre cere- 
rea noastră, că s-a umplut de rele sufletul nostru şi viața noastră de iad s-a 
apropiat [Ps 87, 3-4]. Adu-Ţi aminte, Doamne, de noi în bunăvoirea Ta, şi 
cercetează-ne întru mântuirea Ta [Ps 105, 4]. Ecfo/nis]: Că milostiv şi îndu- 
rător eşti, şi a Ta este slava, a Tatălui, a Fiului şi a Duhului Sfânt, acum şi 
pururea şi în vecii vecilor. Amin. 


[Ceasul II] 


[87] Rugăciune a Ceasului III, a antifonului I. 


Dumnezeule, Cel ce ne-ai învrednicit să ajungem şi în ceasul acesta, în 
care ai vărsat peste sfinţii Tăi apostoli Duhul Tău Cel Sfânt în chip de limbi 
de foc [FA 2, 3] împărțindu-le darul şi harul Tău, Însuţi și acum, Stăpâne 
închinate, dă-ne și nouă aceeaşi binecuvântare; ca făcându-Te milostiv şi noi 
pe Tine, îndurătorul Stăpân, prin psalmi, imne şi cântări duhovniceşti [£/ 5, 9; 
Col 3, 16], să dobândim veşnicele Tale bunătăți: Ecfo/nis/: Că s-a binecu- 
vântat și s-a preaslăvit [preasfânt Numele Tău, al Tatălui şi al Fiului şi al 
Sfântului Duh, acum şi pururea şi în vecii vecilor. Amin]. 


[88] Rugăciune a Ceasului III, a antifonului I. 


Dumnezeule, Dumnezeul nostru, Cel ce în ceasul al treilea [FA 2, 15] i-ai 
umplut pe sfinţii şi slăviţii Tăi apostoli de harul Sfântului Tău Duh, şterge 
orice pată şi murdărie [Ef 5, 27] de pe gândurile noastre, ca ajungând cu 
conştiinţă curată la înfricoşătorul Tău tribunal, să ne desfătăm de bunătăţile 
ce ne-au fost făgăduite. Ecfo/nis]: Prin îndurările Hristosului Tău, cu Care 
eşti binecuvântat împreună cu Preasfântul şi [bunul și de viață făcătorul Tău 
Duh, acum şi pururea şi în vecii vecilor. Amin]. 


944 CANONUL ORTODOXIEI I. Canonul apostolic 


[89] Rugăciune a Ceasului III, a antifonului II. 


Dumnezeule, Cel ce ai zidit puterile mai presus de lume spre slăvirea Ta 
neîncetată şi ai vrut ca oamenii să-Ți aducă după putință, spre folosul lor, 
cereri şi implorări pentru păcatele lor şi să-Ţi mulțumească pentru bineface- 
rile pe care le-ai făcut cu noi, primeşte şi rugăciunile aduse de noi în ceasul 
acesta şi dă-ne toate cererile cele spre mântuire. Ecfo/nis]: Că a Ta este îm- 
părăţia şi puterea [şi slava, a Tatălui și a Fiului şi a Sfântului Duh, acum şi 
pururea şi în vecii vecilor. Amin]. 


[90] Rugăciune de concediere a Ceasului II. 


Dumnezeule, Care ne-ai cinstit cu chipul Tău [Fc 1, 26] şi ne-ai împodobit 
cu voință liberă, izbăveşte-ne de tot necazul [Ps 24, 22] care ne împresoară 
păzind în credință şi dreptate toate zilele vieţii noastre, ca să înaintăm pururea 
în poruncile Tale. Ecfo/nis]: Că a Ta este stăpânirea şi a Ta este împărăţia şi 
puterea şi slava[, a Tatălui şi a Fiului şi a Sfântului Duh, acum şi pururea şi 
în vecii vecilor. Amin]. 


[91] Şi după ce diaconul spune: Capetele noastre Domnului [să le plecăm!], 
preotul se roagă: 


Pleacă-Ţi, Doamne, urechea şi ascultă rugăciunea noastră; şi binecuvân- 
tează, păzeşte şi sfințeşte pe toţi cei ce și-au plecat Ție capetele. Ecfofnis]: 
Cu harul și cu îndurările şi cu iubirea de oameni [a Unuia-Născut Fiului Tău, 
cu Care împreună ești binecuvântat, cu Preasfântul şi bunul şi de viaţă făcă- 
torul Tău Duh, acum şi pururea şi în vecii vecilor. Amin]. 


[Ceasul VI] 


[92] Rugăciune a Ceasului VI, a antifonului |. 


Sfinte Stăpâne, Dumnezeul nostru, Cel ce în ceasul de faţă Ţi-ai întins pe 
închinata cruce preacurate mâinile Tale şi prin ea ai pironit şi şters înscrisul 
păcatelor noastre [Col 2, 14], iartă-ne şi acum orice datorie a păcatelor și 
arată-ne liberi de orice osândă care vine din cuvinte şi gânduri rele, ca în 
toată vremea să-Ți aducem cu inimă curată [Ps 50, 12] slăvirea datorată Ţie. 
Ecfo[nis]: Că Ție se cuvine toată slava, cinstea şi închinarea[, Tatălui și Fiului 
şi Sfântului Duh, acum şi pururea şi în vecii vecilor. Amin]. 


[93] Rugăciune a Ceasului VI, a antifonului II. 


Doamne, Dumnezeul nostru, Care prin corifeul apostolilor Tăi, Petru, ne-ai 
arătat să ne rugăm în vremea ceasului al şaselea [FA 10, 9], priveşte peste 

noi, netrebnicii şi nevrednicii robii Tăi, şi izbăveşte-ne de orice cădere şi de 
demonul amiezii [Ps 90, 6], păzindu-ne și restul zilei de orice rău, Dumne- 
zeul nostru. Ecfo[nis]: Că a Ta este împărăţia şi puterea şi slava[, a Tatălui 
şi a Fiului şi a Sfântului Duh, acum şi pururea și în vecii vecilor. Amin]. 


[94] Rugăciune a Ceasului VI, a antifonului TII. 


Stăpâne Doamne, Dumnezeul nostru, Cel ce ai drept tron cerul și drept 
scăunel sub picioare pământul [Zs 66, 1], Cel ce cuprinzi toate şi nu eşti cu- 
prins de nimic, nu Te depărta cu mânie de la robii Tăi [Ps 26, 9]. Păzeşte-ne 
de toată zădărnicia lumească şi minciuna în cuvinte şi în fapte [FA 7, 22] 
îndreptându-ne după voia Ta. Ecfo/nis]: Că s-a sfinţit şi s-a preaslăvit prea- 
cinstitul [şi de mare cuviință Numele Tău, al Tatălui şi al Fiului și al Sfântului 
Duh, acum şi pururea şi în vecii vecilor. Amin]. 


[95] Rugăciune de concediere a Ceasului VI. 


Dumnezeule Cel veşnic, Cel ce locuieşti într-o lumină neapropiată, pe Care 
nimeni dintre oameni nu L-a văzut, nici nu poate să-L vadă [/ Tim 6, 16], 
comoara neştirbită a bunătăţilor veşnice, Însuţi, Stăpâne a toate, fii apără- 
torul nostru [Ps 30, 3], al celor ce ne-am pus nădejdea în Tine [Ps 71, 31], 
umplându-ne de dumnezeiescul şi închinatul Tău har. Ecfo/nis/: Că a Ta este 
stăpânirea şi a Ta este împărăţia [şi puterea şi slava, a Tatălui şi a Fiului şi a 
Sfântului Duh, acum şi pururea şi în vecii vecilor. Amin]. 


[96] Și după ce diaconul spune: Capetele noastre Domnului să le plecăm!, 
preotul se roagă: 


Doamne, Dumnezeul nostru, priveşte din sfintele Tale înălțimi [Jd 13, 4] 
peste făptura Ta şi peste toţi cei ce şi-au plecat gâtul lor sub jugul Hristo- 
sului Tău [Mt 11, 30], păzeşte-i în pace şi în toate cele bune [Ga 6, 6]. 
Ecfo[nis]: Că s-a binecuvântat şi s-a preaslăvit [preacinstitul şi de mare 
cuviință Numele Tău, al Tatălui şi al Fiului şi al Sfântului Duh, acum şi 
pururea și în vecii vecilor. Amin]. 


[Ceasul IX] 


[97] Rugăciune a Ceasului IX, a antifonului I. 
Stăpâne Doamne, Dumnezeul puterilor [Ps 83, 9] şi a toată slava, Care 
i-ai auzit pe sfinţii Tăi Apostoli Petru şi Ioan care mergeau la rugăciune în 
ceasul al nouălea [FA 3, 1] şi prin ei ai făcut tămăduire înaintea a tot poporul 


n 

Tău, fă cu noi semn spre bine [Ps 85, 17] ca să dispreţuim armele vrăjmașu- 
lui şi săgeți trase de nişte copii [Ps 63, 8] să socotim încercările/ispitirile 
aduse de el asupra noastră. Ecfo/nis]: Că a Ta este împărăţia şi puterea [şi 
slava, a Tatălui şi a Fiului şi a Sfântului Duh, acum şi pururea şi în vecii 
vecilor. Amin]. 


[98] Rugăciune a Ceasului IX, a antifonului I. 


Doamne, Dumnezeul nostru, Care n-ai trecut cu vederea pe omul căzut în 
păcate, ci prin economia Ta şi preacuratele Tale Taine l-ai învrednicit de 
Împărăţia Ta cerească [2 Tim 4, 18]; Însuţi lubitorule de oameni Împărate, 
prin negrăita Ta Dumnezeire fä-Te şi pentru noi, cei ce Te chemăm pe Tine, 
armă de scăpare şi de mântuire, ca să se abată de la noi toate poticnelile care 
ni se aduc prin cursele vrăşmaşului [/ Tim 3, 7] şi să nădăjduim în Tine, bine- 
făcătorul, răscumpărătorul și mântuitorul nostru. £cfo/nis].: Că s-a sfinţit şi 
s-a preaslăvit atotcinstitu! [şi de mare cuviință Numele Tău, al Tatălui şi al 
Fiului şi al Sfântului Duh, acum şi pururea şi în vecii vecilor. Amin]. 


[99] Rugăciune a Ceasului IX, a antifonului II. 


Când ne gândim la existența noastră, Doamne, când cugetăm la căderile 
noastre şi recunoaştem greşelile şi păcatele noastre, şi când ne vine în minte 
înfricoșătoarea zi a judecății [Evr 10, 27], o singură şi unică scăpare avem: 
un semn al ochilor Tăi, lubitorule de oameni. De aceea ne rugăm Ţic dă-ne 
şi acum şi atunci marea milă a îndurării Tale [Ps 50, 3]. Ec/o/nis]: Cu harul 
şi cu îndurările şi cu iubirea de oameni [ale Unuia-Născul Fiului Tău, cu Care 
eşti binecuvântat, împreună cu Preasfântul şi bunul şi de viată făcătorul Tău 
Duh, acum şi pururea şi în vecii vecilor. Amin). 


[100] Rugăciune de concediere a Ceasului IX. 


Dumnezeule, Cel ce vrei ca omul să se roage neîncetat [/ Tes 5, 17] în tot 
ceasul şi să nu-și piardă nădejdea (Lc 18, 1], păzeşte-ne de generaţia aceasta 
[Ps 11, 8] şi în ziua răsplătirii Tale celei drepte [Os 9, 7] ne arată vrednici să 
fim numărați împreună cu cei ce stau de-a dreapta Ta [Mt 25, 33]. Ecfo/nis]: 
Că Ție se cuvine toată slava, cinstea şi închinarea, Tatălui și Fiului [şi Sfân- 
tului Duh, acum şi pururea şi în vecii vecilor. Amin]. 


[101] Şi după ce diaconul spune: Capetele noastre Domnului să le plecăm!”, 
preotul face rugăciunea: 


Pleacă-Ţi, Doamne, urechea şi ascultă rugăciunea noastră [Ps 85, 1]: pe toți 
cei care şi-au plecat Ție capetele binecuvântează-i, sfințeşte-i şi învredni- 

ceşte-i de iubirea Ta de oameni. Căci Tu eşti Dumnezeu Mântuitorul nostru 
şi a Ta rămâne Împărăţia, a Tatălui, a Fiului şi a Sfântului Duh, acum şi pu- 
rurea şi în vecii vecilor. 


[Ceasul III-VI] 


[102] Rugăciunea antifonului I a Ceasului II-VI 
ce se face în Sfintele Posturi. 


Dumnezeule, Cel ce şezi pe heruvimi [Ps 79, 2] şi eşti slăvit de serafimi, 
priveşte peste noi, umilii şi nevrednicii robii Tăi, şi ridică mintea noastră 
spre doxologia bunătăţii Tale; răpeşte-ne de la orice uneltire a vrăjmaşului, 
ca luminaţi fiind de lumina Ta şi călăuziţi de sfatul Tău spre tot lucrul bun 
[2 Tim 2, 21], să ne învrednicim de cereasca Ta Împărăție numărați fiind 
împreună cu toți aleşii Tăi. Ecfo/nis]: Că Tu eşti Dumnezeul nostru, Dum- 
nezeul milei şi al mântuirii[, şi Ție slavă înălțăm, Tatălui şi Fiului şi Sfântului 
Duh, acum și pururea şi în vecii vecilor. Amin]. 


[103] Rugăciunea antifonului I. 


Rugămu-Te, Doamne, Dumnezeul nostru, fii îndelung-răbdător cu noi, 
păcătoşii, și cruță lucrurile mâinilor Tale, Cel ce ştii neputința noastră, izbă- 
vindu-ne de orice încercare/ispită şi de toate lucrurile cumplite care sunt 
acum şi care vor veni, ca și de stăpânirea întunericului acestui veac, şi ne 
mută în Împărăţia Unuia-Născut Fiulul Tău şi Dumnezeul nostru. Ecfo/nis]: 
Că s-a slăvit preasfântul Tău Nume, al Tatălui şi al Fiului şi al Sfântului 
[Duh, acum și pururea şi în vecii vecilor. Amin]. 


[104] Rugăciunea antifonului II]. 


Doamne, Dumnezeule Atoateţiitorule, a Cărui slavă e necuprinsă, a Cărui 
milă e nemăsurată [Man 6] și iubire de oameni negrăită, priveşte cu îndura- 
rea Ta peste noi și peste tot poporul Tău şi nu ne preda fărădelegilor noastre 
[Is 53, 6], ci fă cu noi milele Tale; călăuzește-ne la limanul voii Tale [Ps 
106, 30] şi arată-ne lucrători adevărați ai poruncilor Tale, ca să nu fim făcuţi 
de ruşine în ziua judecății [Mt 12, 36] când vom sta înaintea înfricoşătorului 
tribuna! al Hristosului Tău. Ecfo/nis]: Că bun și iubitor de oameni Dumnezeu 
eşti [şi Ție slavă înălțăm, Tatălui şi Fiului şi Sfântului Duh, acum şi pururea 
şi în vecii vecilor. Amin]. 


În 

[105] Rugăciunea după intrare când se face ectenia de către diacon. 


Doamne, Dumnezeul părinţilor noştri, Care dai rugăciune celui ce se roagă 
şi primeşti implorările robilor Tăi care strigă la Tine ziua şi noaptea, pleacă-ȚIi 
şi acum urechea și ascultă rugămintea noastră [Ps 85, 1] a păcătoşilor: să nu 
întorci, Doamne, faţa Ta de la noi [Ps 101, 3] păcătoşii, nici să nu-Ți aduci 
aminte de fărădelegile noastre din vechime [Ps 78, 8], Tu Cel ce ştii făptura 
Ta [Ps 102, 14] şi cunoşti neputinţa noastră. Adu-Ţi aminte, Doamne, că 
țărână suntem [ibid.], duh care umblă şi nu se întoarce [Ps 67, 39], şi cu mă- 
reția brațului Tău câştigă [Ps 78, 11] în milă viaţa noastră. Du-ne pe cale 
dreaptă ca să umblăm în cărarea poruncilor Tale [Ps 118, 35], învaţă-ne să 
facem voia Ta, să grăim mărturiile Tale [Ps 118, 70], să cugetăm/medităm 
la Legea Ta ziua și noaptea. Porunceşte sfinţilor Tăi îngeri să ne păzească în 
toate căile noastre [Ps 90, 11] şi să ne izbăvească de orice săgeată care bân- 
tuie ziua, de orice lucru care umblă în întuneric, de orice nenorocire se în- 
tâmplă şi de demonul amiezii [Ps 90, 5-6]. Umple gura noastră de laudă și 
buzele noastre de veselie [Ps 70, 8; Jov 8, 21] ca să grăim între noi în 
psalmi, laude şi cântări duhovniceşti [£/5, 9; Col 3, 16], şi să cântăm şi ros- 
tim psalmi în inimile noastre mulțumind întru toate Ţie, Dumnezeului tutu- 
ror, Care mântuieşti pe cei ce nădăjduiesc [Ps 16, 7] în bogăţia milei Tale. 
Ecfo[nis]: Că bun şi iubitor de oameni Dumnezeu eşti şi Ție slavă [înălţăm. 
Tatălui și Fiului și Sfântului Duh, acum şi pururea şi în vecii vecilor. Amin]. 


[106] Rugăciunea catehumenilor după citiri şi „Doamne miluieşte”. 


Doamne, Atoateţiitorule și lubitorule de oameni, priveşte din înălțimea Ta 
sfântă [Ps 101, 20] peste robii Tăi, catehumenii aceştia, care şi-au plecat 
gâtul Ție şi aşteaptă mila care vine de la Tine. Descoperă-le lor evanghelia 
dreptăţii Tale, numără-i împreună cu turma Ta cea aleasă și învredniceşte-i 
la vremea potrivită de naşterea de-a doua prin botez. Ecfo/nis]: Ca şi aceştia 
împreună cu noi să slăvească atotsfântul şi de mare cuviinţă [Numele Tău, 
al Tatălui şi al Fiului și al Sfântului Duh, acum şi pururea şi în vecii vecilor. 
Amin]. 

[107] Rugăciune pentru cei ce se pregătesc de sfânta Luminare. 


Doamne, Dumnezeul nostru, arată îndurările Tale peste noi toți şi peste 
cei ce se pregătesc de sfânta Luminare şi care-şi pleacă acum gâtul, ca să le 
strălucească luminarea evangheliei Tale. Trimite-le înger de lumină care să-i 
izbăvească de toată lucrarea potrivnică, ca învrednicindu-se de darul Tău 
nemuritor şi viețuind potrivit poruncilor Tale, să se desfăteze de bunătățile 
Tale cerești. Ecfo/nis]: Că Tu eşti luminarea noastră şi Ţie slavă înălțăm[, 
Tatălui și Fiului şi Sfântului Duh, acum şi pururea şi în vecii vecilor. Amin]. 

[108] Rugăciunea I a credincioşilor. 


Doamne, Dumnezeul nostru, Care prin venirea Ta l-ai depărtat pe om de 
rătăcirea politeistă făcându-l prin lucrurile Tale minunate să Te recunoască 
pe Tine Singurul Ziditor şi Făcător a toate şi să-şi pună nădejdea în Tine 
[Ps 72, 28], Însuţi fiind mult-milostiv păzeşte-ne în numele Tău [/n 17, 11] 
şi sfințeşte-ne în adevărul Tău [/n 17, 17], şi trimite îndurările Tale peste noi 
şi peste tot poporul Tău. Ecfo/nis]: Că Tu eşti Dumnezeul nostru, Dumnezeul 
milei și al mântuirii[, şi Ție slavă înălțăm, Tatălui şi Fiului şi Sfântului Duh, 
acum şi pururea şi în vecii vecilor. Amin]. 


[109] Rugăciunea a Il-a a credincioşilor. 


Doamne, Dumnezeul nostru, Care din pricina slăbiciunii şi alunecării uşoare 
a firii omului ai restrâns la puţin timp alergarea vieţii lui, făgăduindu-i în 
schimb celui luptat de lucrurile vrăjmaşului răsplătirea unor bunătăți veșnice, 
Însuţi Stăpâne întăreşte-ne întru frica Ta, fă-ne tari în cuvintele Tale, călău- 
zeşte-ne întru dreptatea Ta. Ecfo/nis]: Că s-a binecuvântat şi s-a preaslăvit 
(preasfânt Numele Tău, al Tatălui şi al Fiului şi al Sfântului Duh, acum şi 
pururea şi în vecii vecilor. Amin]. 


[110] Rugăciunea a III-a a concedierii. 


Doamne, Dumnezeul nostru, Cel singur bun şi iubitor de oameni, Cel sin- 
gur blând şi îngăduitor, Cel singur îndurat şi milostiv [Ps 85, 5. 15], Dum- 
nezcul nostru şi Tatăl Domnului nostru lisus Hristos [2 Co 1, 3], Care pe 
vremea lui Ponţiu Pilat a fost răstignit, a înviat a treia zi şi a intrat în slava 
Lui şi a Ta, să vină harul Tău peste noi, robii Tăi, iar evanghelia dreptăţii Lui 
să ne facă puternici. Părinte îndurate, luminează-ne prin voința Ta mărunta- 
iele și toate membrele şi curățeşte-ne de toată răutatea şi păcatul; păzeşte-ne 
neprihăniţi şi nepătaţi de orice viclenie a celui rău; şi ne dă, Doamne, după 
bunătatea Ta să înțelegem și să gândim cele ale Tale, să umblăm în ale Tale, 
să ne temem cu frica Ta şi să facem cele bineplăcute Ție până în ziua şi în 
ceasul nostru din urmă și până la ultima suflare. Te chemăm pe Tine, Stăpâ- 
ne, adevăratul Dumnezeul nostru, noi păcătoşii, ca după mila Ta nepovestită 
să pecetluiești trupul, sufletul şi duhul nostru. Şi să ne păzeşti de orice demon 
rău, de orice reptilă veninoasă, de orice fiară sălbatică de pe pământ, de orice 
fărădelege, de orice otrăvire, de orice rătăcire şi orice zădărnicie, de orice 
desfrânare şi lăcomie, de orice boală şi moliciune, de orice minciună şi uşu- 
rătate, de orice cursă a potrivnicului nostru. Părinte al nestricăciunii, aco- 
peră-ne pe noi, robii Tăi, cu îndurarea Ta şi să nu ne laşi, nici să nu ne faci 
bucurie vrăjmaşilor, de nimic în faţa poporului şi călcaţi în picioare de de- 

moni, ci harul şi mila Ta să fie cu noi în toate zilele vieții noastre. Ecfo/nis]: 
Că a Ta este stăpânirea, şi a Ta este împărăţia şi puterea şi slava, a Tatălui şi 
a Fiului şi a Sfântului Duh, acum şi pururea şi în vecii vecilor. Amin. 


[111] Şi după ce diaconul zice: Capetele noastre Domnului să le plecăm!, 
preotul se roagă: 


Doamne, Dumnezeul nostru, Cel ce şezi pe tronul slavei şi priveşti adâncu- 
rile [Dn 3, 55), cercetând cu ochi milostiv umilința noastră, binecuvântează-ne 
pe noi toţi, care Ţi-am plecat Ţie capetele, şi înalță cornul nostru în bună- 
voirea Ta [Ps 88, 18]. Ecfo/nis]: Fie preasfântul nume al iubirii Tale de 
oameni binecuvântat şi preaslăvit, al Tatălui, al Fiului şi al Sfântului Duh, 
acum [şi pururea şi în vecii vecilor]. 

Poporul: Amin. 

Diaconul: În pace să ieşim! 


[Iniţierea creştină] 


[112] Rugăciune la pecetluirea pruncului 
care primeşte nume a opta zi după naşterea lui. 


Doamne, Dumnezeul nostru, Ţie ne rugăm şi pe Tine Te chemăm: să se 
însemneze lumina feţei Tale [Ps 4, 7] peste robul Tău acesta (N) şi să se 
însemneze crucea Unuia-Născut Fiului Tău în inima şi în gândurile lui, ca să 
fugă de deşertăciunea lumii şi de toată vicleana uneltire a vrăjmaşului şi să 
urmeze poruncile Tale. Şi dă, Doamne, ca Numele Tău cel sfânt să rămână 
netăgăduit peste el, când se va uni la vremea cuvenită cu Biserica Ta sfântă 
şi se va desăvârşi prin înfricoşătoarele Taine ale Hristosului Tău; ca vieţuind 
după poruncile Tale şi păzind pecetea nestricată, să dobândească fericirea 
aleşilor Tăi. Ecfo/nis]: Cu harul şi cu îndurările Unuia-Născut Fiului Tău, cu 
Care eşti binecuvântat|, împreună cu Preasfântul şi bunul şi de viață făcătorul 
Tău Duh, acum şi pururea şi în vecii vecilor. Amin]. 


[113] Rugăciune când intră pruncul în biserică 
în a patruzecea zi după naşterea lui. 


Doamne, Dumnezeul nostru, Cel ce la patruzeci de zile ai urcat după Lege 
la templu împreună cu Maria, sfânta Ta Maică, şi ai fost primit în brațele 
dreptului Simeon [Lc 2, 25-35], fă-l şi pe robul Tău (N) să crească prin 
puterea Ta, ca dobândind şi el baia nestricăciunii să devină copil al luminii 
şi al zilei [7 Tes 5, 5], şi ajungând în partea aleşilor tăi să se facă părtaş şi 

al cinstitului Trup şi Sânge al Hristosului Tău, păzit fiind de harul sfintei, 
de-o-fiinţă şi nedespărțitei Treimi. Ecfo/nis]: Spre slava Ta şi a Unuia-Năs- 
cut Fiului Tău şi a Preasfântului, bunului şi de viață făcătorului Tău Duh, 
acum şi pururea [şi în vecii vecilor. Amin]. 


[114] Rugăciune la facerea catehumenului. 


[Preotul] îl dezbracă şi descaltă şi-l pune să stea cu fața spre răsărit, suflă 
peste el de trei ori, îi pecelluieşte [cu semnul crucii] gura şi pieptul, şi spune: 

Întru Numele Tău, Doamne, Dumnezeul adevărului [Dr 21, 15), şi al Unuia- 
Născut Fiului Tău şi al Duhului Tău celui Sfânt, pun mâna mea pe robul Tău 
acesta (N), care s-a învrednicit să scape la Numele Tău sfânt [cf. Le 1, 49] şi 
să fie păzit sub acoperământul aripilor Tale [Ps 90, 4]. Depărtează de la el 
înşelăciunea cea veche şi-l umple pe el de credința întru Tine, de nădejde și 
de iubire, ca să cunoască că Tu Singur eşti Dumnezeu adevărat şi Unul- 
Născut Fiul Tău, Domnul nostru Iisus Hristos, și Duhul Tău Cel Sfânt. Dă-i 
să umble în toate poruncile Tale [2 Par 17, 4] şi să păzească cele plăcute Ție; 
că de va face omul acestea, viu va fi prin ele [Rm 10, 5]. Scrie-l în cartea 
vieţii Tale [F/p 4, 3], uneşte-l cu turma moştenirii Tale şi slăveşte în el 
Numele Tău sfânt [Ps 85, 12] şi al iubitului Tău Fiu [Mt 3, 17], al Domnului 
nostru lisus Hristos, şi al Duhului Tău de viață făcător. Ochii Tăi să stea 
aţintiţi totdeauna peste el cu milă și urechile Tale să asculte glasul rugăciunii 
lui [Ps 27, 2). Veselește-l în lucrul mâinilor lui [Ps 85, 4; 9, 17] şi în tot 
neamul lui, ca să se mărturisească ie [Ps 6, 6], închinându-se şi slăvind Nu- 
mele Tău cel mare şi preaînalt; şi să Te laude pururea în toate zilele vieții lui 
[Ps 22, 6]. Că pe Tine Te laudă toate puterile cereşti şi a Ta este slava, a Ta- 
tălui şi a Fiului şi a Sfântului Duh, acum şi pururea şi în vecii vecilor. Amin. 


[115] Exorcismul I. 


Ceartă-te pe tine, diavole, Cel ce a venit în lume şi S-a sălăşluit între oa- 
meni ca să surpe tirania ta şi pe oameni să-i izbăvească! Cel ce a biruit [Co/ 
2, 15] pe lemn puterile cele potrivnice, soarele întunecându-se şi pământul 
clătinându-se, mormintele deschizându-se şi trupurile sfinților sculându-se 
[Mr 27, 51-52]; Cel ce a desființat moartea cu moartea şi a surpat pe cel ce 
avea stăpânirea morţii, adică pe tine, diavole [Evr 2, 14]. Juru-te cu numele 
lui Dumnezeu, Care a arătat pomul vieţii şi a rânduit să-l străjuiască heru- 
vimi şi o sabie de foc care se răsucea [Fc 3, 24]: Certat să fii şi te depăr- 
tează, duh necurat! Căci te jur cu numele Celui care a umblat ca pe uscat pe 
valurile mării [Mt 14, 25] şi a certat viforul vânturilor [Mt 8, 26]; a Cărui 
privire seacă adâncurile şi ameninţare topeşte munţii. Că şi acum Acela îţi 

poruncește prin noi: teme-te!, ieși! şi te depărtează de la fâpturile acestea şi 
să nu te întorci, nici să te ascunzi în ele, nici să le întâmpini, nici să lucrezi 
ori să te năpusteşti împotriva lor, nici noaptea, nici ziua, nici dimineaţa, nici 
la amiază! Ci te du în iadul tău până în marea zi pregătită a judecății [Id 6). 
Teme-te de Dumnezeu, Cel ce şade pe tron de heruvimi şi priveşte adâncurile 
[Dn 3, 54-55], de Care se cutremură îngerii, arhanghelii, tronurile, domniile, 
începătoriile, stăpâniile, puterile [Col 1, 16], heruvimii cei cu ochi mulţi şi 
serafimii cei cu câte şase aripi; de Care se cutremură cerul, pământul, marea 
şi toate câte sunt în ea [Ps 145, 6]! leşi şi te depărtează de la cei pecetluiţi, 
noii aleşi soldați ai lui Hristos Dumnezeul nostru! Căci te jur cu numele 
Aceluia care umblă pe aripile vânturilor şi face pe îngerii Săi duhuri şi pe 
slujitorii [liturgii] Săi pară de foc [Ps 103, 3-4]! leşi şi te depărtează de la 
aceste făpturi cu toată puterea ta şi cu toţi îngerii tăi! Că s-a preaslăvit 
Numele Tatălui şi al Fiului şi al Sfântului Duh, acum şi pururea şi [în vecii 
vecilor. Amin]. 


[116] Exorcismul 1I. 


Dumnezeul Cel Sfânt, Cel înfricoşător şi slăvit, Cel ce este necuprins/ne- 
înțeles şi nepătruns în toate lucrurile şi în tăria Sa, Cel ce mai dinainte i-a 
hotărât ție, diavole, pedeapsa chinului veşnic, Acela prin noi, netrebnicii robii 
Lui [Le 17, 10], îți poruncește ţie şi la toată puterea ce lucrează împreună cu 
tine, să te depărtezi de la nou-pecetluiții cu Numele Domnului nostru lisus 
Hristos, adevăratul nostru Dumnezeu! Juru-te aşadar întru toate viclene, ne- 
curate, spurcate, urâte şi străine duhule, cu puterea lui lisus Hristos, Care are 
toată puterea în cer şi pe pământ [Mt 28, 18], Cel ce a zis duhului mut şi 
surd: „leşi din om şi de acum să nu mai intri în el!” [Mc 9,25]. Du-te! 
Cunoaște-ţi puterea ta deşartă, care nici peste porci n-a avut stăpânire! Adu-ţi 
aminte de Cel ce potrivit cererii tale ţi-a poruncit să intri în turma porcilor 
[Mt 8, 30-32]! Teme-te de Dumnezeu, cu a Cărui poruncă s-a întărit pămân- 
tul pe ape [Ps 135, 6]; de Cel ce a zidit cerul şi a pus munților cumpănă şi 
văilor măsură [Zs 40, 12]; de Cel ce a pus nisipul hotar mării [Zr 5, 22] şi în 
apă mare cărare sigură [Sol 14, 3]; de Cel ce Se atinge de munți şi aceştia 
fumegă [Ps 103, 32]; de Cel ce Se îmbracă cu lumina ca şi cu o haină; de 
Cel ce a întins cerul ca un cort; de Cel ce a acoperit cu ape înălțimile lui [Ps 
103, 2-3]; de Cel ce a aşezat pământul pe temeliile lui şi nu se va clătina în 
veacul veacului [Ps 103, 5]; de Cel ce cheamă apa mării şi o varsă peste fața 
întregului pământ [Am 5, 8]! leşi şi te depărtează de la cel ce se pregăteşte 
pentru sfânta luminare! Juru-te cu Pătimirea cea mântuitoare a Domnului 
nostru Iisus Hristos, cu cinstitul Lui Trup şi Sânge şi cu venirea Lui cea 


V.5. Cel mai vechi Euchologhion bizantin: Barberini gr. 336 953 


înfricoşătoare, pentru că va veni şi nu va zăbovi [Avc 2, 3; Evr 10, 37] să 
judece tot pământul [Ps 81, 8], pe tine şi toată puterea care lucrează împreună 
cu tine în gheena focului [Mt 5, 22], dându-te în întunericul cel mai din afară 
[Mt 8, 12], unde viermele nu doarme şi focul nu se stinge [Zs 66, 24; Mc 9, 48]! 
Că puterea este a lui Hristos, Dumnezeul nostru, împreună cu Tatăl şi cu 
Duhul Sfânt, acum şi pururea şi în vecii vecilor. Amin. 


[117] Exorcismul III. 


Doamne Savaot [7s 1, 9], Dumnezeul lui Israel [7ş 5, 1], Cel ce tămăduieşti 
toată boala şi toată neputinta [Mt 4, 23], priveşte peste robul Tău acesta (N), 
caută, cercetează şi depărtează de la el toate lucrările diavolului. Ceartă 
duhurile rele şi necurate şi le alungă, şi curățeşte lucrurile mâinilor Tale [Ps 
89, 17]! Iar cu agera Ta lucrare zdrobeşte degrabă pe Satana sub picioarele 
lui [Rm 16, 20] şi-i dă biruinţă asupra lui şi asupra duhurilor celor necurate 
[Mc 6, 7]. Ca dobândind mila Ta să se învrednicească de nemuritoarele şi 
cereştile Tale Taine şi Ție slavă să înalțe[, Tatălui şi Fiului şi Sfântului Duh, 
acum şi pururea şi în vecii vecilor. Amin]. 


118] Rugăciune după ce a fost făcut catehumenul 
/ RUG p 
pentru cel ce urmează să se boteze. 


Cel ce eşti [/ș 3, 14], Stăpâne Doamne, Care l-ai fâcut pe om după chipul 
şi după asemănarea Ta [Fc 1, 26] şi i-ai dat lui putinţa de a dobândi o viață 
veşnică [Sol 16, 13]; după care, căzând el prin păcat, nu l-ai trecut cu vede- 
rea, ci ai rânduit mântuirea lumii prin întruparea Hristosului Tău; Însuți pri- 
meşte în Împărăţia Ta cea cerească şi făptura Ta aceasta, pe care ai izbăvit-o 
din robia vrăjmaşului. Deschide-i ochii gândului, ca să strălucească în el 
luminarea Evangheliei Tale [2 Co 4, 4]. Însoţeşte-i viața cu un înger de lu- 
mină, ca să-l izbăvească de toată uneltirea potrivnicului, de întâmpinarea 
celui viclean, de demonul de amiază [Ps 90, 6] şi de năluciri rele. 

Și suflă peste el de trei ori şi-i pecetluieşte [cu semnul crucii] fruntea, gura 
şi pieptul şi spune: 

Depărtează de la el orice duh rău şi viclean, care se ascunde şi se încui- 
bează în inima lui (şi zice aceasta de trei ori, după care continuă rugăciu- 
nea astfel), duhul rătăcirii, duhul răutății, duhul slujirii idolești [idolatriei] şi 
a toată lăcomia, duhul minciunii şi a toată necurăția care lucrează după învă- 
țătura diavolului. Şi-l fă oaie cuvântătoare a sfintei turme a Hristosului Tău 
[In 10, 1 ş. u.], membru cinstit al Bisericii Tale, vas sfinţit [1 Tes 4, 4], fiu al 
luminii [Z Tes 5, 5] şi moştenitor al împărăției Tale [Zac 2, 5]. Ca vieţuind 
după poruncile Tale, păzind pecetea nestricată şi veşmântul neîntinat, să 

dobândească fericirea aleşilor Tăi în împărăția Ta. Cu harul şi cu îndurările 
şi cu iubirea de oameni ale Unuia-Născut Fiului Tău, cu Care împreună eşti 
binecuvântat, cu Preasfântul şi bunul şi de viață făcătorul Tău Duh, acum şi 
[pururea şi în vecii vecilor. Amin]. 

[119] Şi după „Amin”, cel ce urmează să se boteze fiind dezbrăcat și des- 
culț, preotul îl întoarce cu faţa spre apus cu mâinile sus şi spune de trei ori: 

Te lepezi [dezertezi] de Satana, de toate lucrurile lui, de toată slujirea/ado- 
rarea lui, de toţi îngerii lui şi de toată pompa lui? 

Și cel ce urmează să se boteze ori naşul lui răspunde la fiecare: Mă lepăd 
[dezertez]! 

Şi iarăşi preotul îl întreabă de trei ori zicând: Te-ai lepădat [ai dezertat] 
de Satana? 

lar el răspunde: M-am lepădat [am dezertat]! 

Și preotul spune: Suflă peste el! 

Şi-l] întoarce cu fața către răsărit cu mâinile jos şi-i spune de trei ori: 
Şi te-ai alăturat/înregimentat lui Hristos? 

Jar el răspunde: M-am alăturat/înregimentat lui Hristos! Și [spune]: Cred 
într-Un Dumnezeu Tată Atoateţiitor... şi celelalte. 

Şi după ce spune [Crezul] de trei ori, preotul ii întreabă iarăși: V-aţi alā- 
turat/înregimentat lui Hristos? 

Și ei răspund: Ne-am alăturat/înregimentat! 

Şi preotul spune: Închinaţi-vă/prosternaţi-vă Lui! 

Și face rugăciunea aceasta: 

Stăpâne Doamne, Dumnezeul nostru, cheamă pe robii Tăi aceștia (M) la 
luminarea Ta cea sfântă şi-i învredniceşte de acest mare dar al Sfântului Tău 
Botez. Dezbracă-i pe ei de cele vechi şi-i naşte din nou pentru viaţa veşnică. 
Şi-i umple de puterea Sfântului Tău Duh spre unirea cu Hristosul Tău, ca să 
nu mai fie de acum copii ai trupului/cărnii, ci copii ai împărăției Tale [Am 9, 8; 
Mt 8, 12]. Cu bunăvoirea şi cu harul Unuia-Născut Fiului Tău, cu Care bine- 
cuvântat eşti cu Preasfântul şi bunul şi de viaţă făcătorul Tău Duh, acum [şi 
pururea şi în vecii vecilor. Amin]. 


[120] Ale diaconului în sfânta Sâmbătă [Mare] când se face botezul. 


În pace Domnului să ne rugăm. 

Pentru pacea care vine de sus şi pentru mântuirea sufletelor noastre, Dom- 
nului să ne rugăm. 

Pentru sfântă casa aceasta, Domnului să ne rugăm. 

Pentru ca să se sfințească apa aceasta cu venirea și cu lucrarea Sfântului 
Duh, Domnului să ne rugăm. 

Pentru ca să trimită Domnul peste ea harul răscumpărării şi binecuvântarea 
Iordanului, Domnului să ne rugăm. 

Pentru ca să se binecuvânteze apa aceasta cu venirea Duhului Sfânt, Dom- 
nului să ne rugăm. 

Pentru ca să se binecuvânteze apa aceasta ca şi curgerile Iordanului, Dom- 
nului să ne rugăm. 

Pentru ca să vină în apa aceasta lucrarea curățitoare a Treimii celei mai 
presus de ființă, Domnului să ne rugăm. 

Pentru ca să se scufunde în ea toată puterea duşmanului omorâtor de 
suflete, Domnului să ne rugăm. 

Pentru ca să fie spre curățirea sufletelor şi a trupurilor pentru toţi cei ce 
vor lua şi vor gusta din ea, Domnului să ne rugăm. 

Pentru ca cei botezați în ea să se arate ca luminătorii cerului, neavând pată 
sau zbârcitură [Ef 5, 27), Domnului să ne rugăm. 

Pentru ca să fim izbăviţi noi de tot necazul, mânia, primejdia şi nevoia, 
Domnului să ne rugăm. 


[121] Rugăciune pe care o face preotul care urmează să boteze. 


lar în timp ce diaconul face rugăciunea [ectenia], preotul se roagă în sine 
spunând: 

Îndurate şi milostive Dumnezeule, Cel ce cercetezi inimile şi rărunchii 
[Ps 7, 10] şi ştii cele ascunse ale oamenilor [/ov 7, 20], căci nu este lucru 
ascuns înaintea Ta [Evr 4, 13], ci toate sunt dezbrăcate și descoperite înain- 
tea ochilor Tăi; Care le ştii şi pe cele ale mele, să nu Te scârbeşti de mine, 
nici să-i întorci faţa Ta de la mine [Ps 101, 3], ci trece greşelile mele în 
ceasul acesta, Cel care la pocăință treci cu vederea păcatele oamenilor [Sol 
11,23]. Şi-mi spală necurăţia trupului şi întinarea sufletului şi mă sfințește 
cu totul şi pe mine cu puterea Ta nevăzută şi cu dreapta Ta duhovnicească; 
ca nu cumva, făgăduind eu altora libertatea [2 Ptr 2, 19] şi oferind-o cu de- 
plină încredere în iubirea Ta de oameni negrăită, să nu mă fac eu însumi rob 
netrebnic al păcatului [/n 8, 34; Rm 6, 17]. Nu, Stăpâne, Cel ce singur eşti bun 
Şi iubitor de oameni, să nu mă întorc umilit şi făcut de ruşine, ci trimite-mi 
putere de sus [Le 24, 49] şi mă întăreşte spre slujirea acestei mari şi cereşti 
Taine. Şi fă ca Hristosul Tău să ia chip/formă [Ga 4, 19] în cei ce se vor 
naşte din nou prin a mea nevrednicie şi-i zideşte pe temelia apostolilor şi a 
profeților Tăi [Ef 2, 20] şi să nu-i surpi; ci sădeşte-i ca sădire a adevărului în 
sfânta Ta catholică şi apostolică Biserică şi să nu-i smulgi, pentru ca, înain- 
tând ei în dreapta-credință, să se slăvească şi prin ei preasfânt Numele Tău, 
al Tatălui şi al Fiului şi al Sfântului Duh, acum [şi pururea şi în vecii vecilor. 
Amin]. 

[122] lar după ce diaconul isprăveşte cele ale diaconului, preotul se roagă 
cu glas mare zicând: 

Mare eşti, Doamne, şi minunate sunt lucrurile Tale [Jd 16, 13; Sir 11,4] 
şi nici un cuvânt nu este de ajuns spre lauda minunilor Tale! 

Că după ce ai adus toate cu voia Ta din neființă la ființă [So] 1, 14], cu 
puterea Ta ţii la un loc făptura [creaţia] şi cu purtarea Ta de grijă [pronia Ta] 
guvemezi lumea. Tu din patru stihii ai întocmit făptura [creaţia], cu patru 
anotimpuri ai încununat crugul/cercul anului [Ps 148, 3]. De Tine tremură 
toate puterile [îngereşti], pe Tine Te laudă soarele, pe Tine Te slăveşte luna, 
Ție se pleacă stelele, pe Tine Te ascultă lumina, de Tine tremură adâncurile, 
Ție slujesc izvoarele, Tu ai întins cerul ca un cort [Ps 103, 2], Tu ai întărit 
pământul peste ape [Ps 135, 6], Tu ai îngrădit marea cu nisip, Tu ai revărsat 
aerul spre răsuflare, puterile îngerești Ție slujesc şi corurile arhanghelilor 
Ție se închină; heruvimii cu ochi mulţi şi serafimii cu câte șase aripi stând 
în cerc şi zburând, îşi acoperă feţele de frica slavei Tale necuprinse [Zs 
6, 2]. Că Tu fiind Dumnezeu necuprins de gând și de cuvânt și fără de înce- 
put, ai venit pe pământ luând chip/formă de rob şi făcându-Te o asemănare 
omenească [F}p 2, 7]; că, pentru îndurările milei Tale, n-ai răbdat, Stăpâne, 
să vezi neamul omenesc tiranizat de diavolul, ci ai venit şi ne-ai mântuit. 
Mărturisim harul Tău, vestim mila Ta, nu tăinuim facerea Ta de bine. Naşte- 
rile firii noastre le-ai eliberat sfințind un pântec de fecioară cu nașterea Ta. 
Toată făptura [creaţia] Te-a lăudat pe Tine, Care Te-ai arătat [Ti 2, 11; 3,4), 
că Tu, Dumnezeul nostru, pe pământ Te-ai arătat şi cu oamenii ai petrecut [Bar 
3, 38]; Tu, trimițând din cer Duhul Tău Cel Sfânt, ai sfinţit curgerile lorda- 
nului şi capetele balaurilor care se cuibăriseră acolo le-ai zdrobit [Ps 73, 13]. 

Tu Însuţi, așadar, iubitorule de oameni Împărate, vino şi acum prin venirea 
Sfântului Tău Duh şi sfințeşte apa aceasta! 

Şi-i dă ei harul izbăvirii şi binecuvântarea Iordanului. Fă-o pe ea izvor de 
nestricăciune, dar de sfințire, dezlegare de păcate, vindecare de boli, diavoli- 
lor pieire, neapropiată de puterile cele potrivnice, plină de putere îngerească. 
Să fugă de la ea toţi cei ce uneltesc asupra făpturii Tale, că am chemat, 
Doamne, Numele Tău cel minunat, slăvit şi înfricoşător peniru cei potrivnici. 

Și suflă în apă de trei ori şi o pecelluiește [făcând semnul crucii] cu dege- 
tul de trei ori şi spune: 

Zdrobite să fie de însemnarea chipului/semnului [typos] crucii Tale toate 
puterile cele potrivnice! 

Să se depărteze de la noi toate înfățişările din văzduh şi nearătate, şi să nu 
se ascundă în apa aceasta vreun demon întunecat, rugămu-ne Ție, Doamne, 
nici să se pogoare la acesta care se botează vreun duh rău aducându-i întu- 
necare gândurilor şi tulburare cugetului. Ci Tu, Stăpâne a toate, arată apa 

aceasta, apă de odihnă, apă de sfințire, curăţire de întinarea trupului şi a su- 
fletului, dezlegare de legături, iertare de păcate, luminare a sufletului, baie a 
naşterii din nou, înnoire a duhului, har de înfiere, veşmânt de nestricăciune, 
izvor de viaţă. Că Tu, Doamne, ai zis: „Spălaţi-vă, curățiți-vă, scoateţi răută- 
tile din sufletele voastre!” [Zs 1, 16]. Tu ne-ai dăruit această a doua naștere 
de sus prin apă și prin Duh [/n 3, 5]. Arată-Te, Doamne, în apa aceasta și dă 
acestora care se cufundă în ea să se schimbe, ca să lepede pe omul cel vechi, 
stricat de poftele înșelăciunii [Ef 4, 22], şi să se îmbrace în cel nou înnoit 
după chipul/icoana Ziditorului său [Co 3, 10]; ca răsădiți fiind împreună cu 
asemănarea morții Unuia-Născut Fiului Tău prin Botez, să se facă părtaşi şi 
ai învierii Tale şi, păzind darul Sfântului Tău Duh [FA 10, 45] şi sporind 
depozitul harului [2 Ptr 3, 18], să ia premiul chemării de sus [F/p 3, 14] şi să 
se numere împreună cu întâi-născuţii înscrişi în cer [Evr 12, 23]. Întru Hristos 
lisus Domnul nostru, cu Care Ție se cuvine slava şi puterea împreună cu 
Preasfântul, bunul şi de viaţă făcătorul Tău Duh, acum şi pururea şi în vecii 


vecilor. Amin. 


[123] Și după „Amin” preotul spune: Pace tuturor! 

Diaconul: Capetele noastre Domnului să le plecăm! 

Şi preotul îşi pleacă capul spre vasul cu untdelemn purtat de diacon, suflă 
peste el de trei ori şi-l pecetluieşte [cu semnul crucii] şi spune: 

Stăpâne Doamne, Dumnezeul părinţilor noştri, Care celor ce erau cu Noe 
în arcă le-ai trimis un porumbel având în cioc ramură de măslin [Fc 8, 11], 
semn a! împăcării şi al mântuirii din potop, şi prin acelea ai preînchipuit taina 
harului; Care ai dat rodul măslinului spre plinirea Sfintelor Tale Taine; Care 
prin el ai umplut de Duh Sfânt pe cei ce erau în Lege, iar pe cei ce sunt în 
har îi faci desăvârșiți, Însuţi binecuvântează şi acest untdelemn cu puterea, 
cu lucrarea şi cu venirea Sfântului Tău Duh, ca acesta să se facă ungere a 
nestricăciunii, armă a dreptăţii, înnoire a sufletului şi trupului, biruință asu- 
pra a toată lucrarea diavolească, spre izbăvire de orice rău pentru cei ce se 
ung cu credință sau vor şi gusta din el, spre slava Ta şi a Unuia-Născut Fiu- 
lui Tău şi a Preasfântului şi bunului şi de viață făcătorului Tău Duh, acum şi 
[pururea şi în vecii vecilor. Amin]. 


[124] Şi după „Amin”, diaconul spune: Să luăm aminte! 

lar preotul ia vasul cu sfântul untdelemn şi face cu el în apă trei cruci 
cântând „Aliluia” de trei ori împreună cu poporul, după care pune deoparte 
vasul şi spune cu glas mare: 

Binecuvântat este Dumnezeu, Cel ce luminează şi sfințeşte pe tot omul ce 
vine în lume [In 1, 9], acum şi pururea şi în vecii vecilor. Amin. 

Şi e adus cel ce se botează, iar preotul ia din sfântul untdelemn cu degetul 
său şi face semnul crucii pe fruntea, pe pieptul şi pe spatele celui ce se 
botează, și spune: 

Se unge robul lui Dumnezeu (N) cu untdelemnul veseliei [Ps 44, 8], în 
numele Tatălui şi al Fiului şi al Sfântului Duh, acum şi pururea şi în vecii 
vecilor. Amin. 

lar apoi îi este uns de către diacon tot trupul. După care e botezat de 
preot care spune: 

Botează-se (N) în numele [Tatălui şi al Fiului şi al Sfântului Duh. Amin]. 

Și după ce s-a botezat cântărețul spune [psalmul]: Fericiţi cei cărora li s-au 
iertat păcatele [Ps 31]. 


125] După aceasta, în timp ce diaconul face rugăciunea [ectenia], 
p Ip 8! 
preotul se roagă cu rugăciunea aceasta. 


Binecuvântat eşti Doamne, Dumnezeule, Atoatețiitorule, Izvorul bunătăți- 
lor, Soarele dreptăţii [Mal 3, 20], Care celor ce erau întru întuneric le-ai stră- 
lucit lumina [Mt 4, 16] mântuirii prin arătarea Unuia-Născut Fiului Tău şi 
Dumnezeului nostru şi ne-ai dăruit nouă, nevrednicilor, fericita curăţire în 
sfântă apa aceasta și dumnezeiasca sfințire prin ungerea făcătoare de viaţă; 
Care şi acum ai binevoit a-i naște din nou prin apă şi prin Duh [/n 3, 5) pe 
robii Tăi aceştia nou luminaţii, şi le-ai dăruit iertarea păcatelor cu voie şi 
fără voie. Însuţi Stăpâne, preaîndurate Împărate al tuturor, dăruieşte-le și 
pecetea darului Sfântului, întru tot puternicului și închinatului Tău Duh şi 
împărtăşirea sfântului Trup şi a scumpului Sânge al Hristosului Tău. Păzeşte-i 
întru sfințenia Ta. Întăreşte-i în credința ortodoxă. Izbăveşte-i de cel rău şi 
de toate uneltirile lui. Şi păzeşte-le sufletele întru frica Ta cea mântuitoare, 
în curăţie şi în dreptate, ca bineplăcând Ție în tot lucrul şi cuvântul să se facă 
fii şi moştenitori ai cereştii Tale Împărății [Ga 4,7; 2 Tim 4, 18; lac 2,5]. 
Că Tu eşti Dumnezeul nostru, Dumnezeu care miluieşti şi mântuieşti, şi Ție 
slavă înălțăm, Tatălui şi Fiului [şi Sfântului Duh, acum şi pururea şi în vecii 
vecilor. Amin]. 

Și după rugăciunea aceasta spune: Câţi în Hristos v-aţi botezat în Hristos 
v-aţi şi îmbrăcat [Ga 3, 27]! 

Şi preotul îi unge pe cei botezați cu Sfântul Mir făcându-le semnul crucii 
pe frunte, pe ochi, pe nări, pe gură şi pe cele două urechi spunând: Pecetea 
darului Duhului Sfânt! 

Și începe să spună [Psalmul]: Fericiţi cărora li s-au iertat păcatele şi cărora 
li s-au acoperit păcatele [Ps 31, 1]. 

Şi preotul intră împreună cu nou-luminaţii în Intrare şi face dumnezeiasca 
Liturghie. 

[126] Rugăciune la spălare. 


Cel ce prin Sfântul Tău Botez ai dăruit robilor Tăi izbăvire de păcate şi 
le-ai dat o înnoire a vieții, Însuţi, Stăpâne, Doamne, binevoieşte să strălu- 
cească pururea în inima lor luminarea feţei Tale [Ps 43, 4; Ef 6, 16]; temelu- 
ieşte pe piatră pavăza credinţei lor [7 Co 15, 53] împotriva celui potrivnic, 
păzeşte-le neîntinată de orice murdărie a păcatelor haina nestricăciunii cu 
care s-au îmbrăcat, păstrând neştearsă pecetea duhovnicească în ziua judecății 
Tale înfricoșătoare; şi milostiv fii acestora şi nouă după mulțimea îndurărilor 
Tale. Că s-a binecuvântat și s-a preaslăvit preacinstitul şi de mare cuviință 
Numele Tău, al Tatălui şi al Fiului şi al Sfântului Duh[, acum şi pururea şi 
în vecii vecilor. Amin]. 


[Sfinţirea Mare a Apei de Bobotează] 


[127] Ale diaconului la sfintirea de sfintele Arătări [Epifanii]. 


Să zicem toţi: Doamne, miluieşte! 

Dumnezeule, Părinte Atoateţiitorule, Cel ce pe toate le ştii înainte de a se 
face şi le-ai chemat din neființă la fiinţă [Sol 1, 14], rugămu-ne ie. 

Cel ce ai întins cerurile şi ai întemeiat pământul pe ape [Ps 103, 2. 5], 
rugămu-ne Ţic. 

Cel ce ai sădit rai în Eden spre răsărit [Fc 2, 8] și ai făcut să izvorască din 
el un izvor cu patru curgeri, rugămu-ne ie. 

Cel ce ai binecuvântat cu toiag și apă şi ai înmulţit turma patriarhului lacob 
[Fe 30, 25-43), rugămu-ne Ţie. 

Cel ce prin Hie Tesviteanul ne-ai arătat prin întreita revărsare a apelor 
[3 Rg 18, 34] cele Trei Ipostase ale singurei Dumnezeiri, rugămu-ne Ţie. 

Cel ce ne-ai spus prin Isaia profetul: „Scoate-ţi apă cu veselie din izvoarele 
mântuirii” [Zs 12, 4], rugămu-ne Ție. 

Cel ce Ţi-ai plecat preacuratul creştet Înainte-mergătorului loan şi ai fost 
botezat de el în curgerile Iordanului, rugămu-ne ie. 

Pe care marea Te-a văzut şi a fugit şi Iordanul s-a întors înapoi [Ps 113, 3], 
rugămu-ne ie. 

Văzutu-Te-au apele, Dumnezeule; văzutu-Te-au apele şi s-au temut [Ps 
76, 16], rugămu-ne Ţie. 

Pentru ca să fim binecuvântaţi cu toată binecuvântarea duhovnicească, 
rugămu-ne ie. 

Pentru ca să se binecuvânteze apa aceasta cu venirea, cu puterea şi cu lu- 
crarea Sfântului Duh, rugămu-ne ie. 

Pentru ca să vină în apa aceasta lucrarea curăţitoare a Treimii celei mai 
presus de ființă, rugămu-ne Ție. 

Pentru ca să se facă spre curățirea sufletelor şi a trupurilor tuturor celor ce 
vor scoate şi vor gusta din ea, rugămu-ne Ție. 

Mântuieşte-ne, Dumnezeule, prin arătarea Ta şi auzi-ne, rugămu-ne Ție. 

Miluieşte-ne pe noi, Dumnezeule, după mare mila Ta [Ps 50, 3], rugămu-ne 
Ţie, Doamne, auzi-ne şi ne miluieşte. 


[128] Rugăciune la binecuvântarea Sfintelor Arătări, 
când preotul face tainic rugăciunea aceasta. 


Doamne, Iisuse Hristoase, Dumnezeule, Fiule Unule-Născut, Care eşti în 
sânul Tatălui (/n 1, 18], Dumnezeul Cel adevărat [/n 5, 20], Izvorul vieţii 
[Ps 35, 10] şi al nemuririi, Lumină din Lumină, Care ai venit în lume să o 
luminezi [7/7 1, 9], luminează cugetul nostru cu Duhul Tău cel Sfânt şi ne 
primeşte pe noi, care-Ți aducem slavă și mulţumire pentru lucrurile Tale mari 
şi minunate din veacuri, ca şi pentru mântuitoarea Ta rânduială/economie 
din veacurile cele mai de pe urmă [£Evr 1, 2], când Te-ai îmbrăcat cu trupul 
nostru neputincios şi sărac și Te-ai coborât Tu, Împăratul tuturor, până la 
măsură de rob. Suferit-ai încă şi a fi botezat în Iordan de o mână de rob, ca 
sfinţind firea apelor, Tu, Cel ce ești fără de păcat, să ne faci cale spre naște- 
rea de-a doua prin apă şi prin Duh [/n 3, 5], şi să ne întorci la libertatea cea 
dintâi. Prăznuind deci aducerea-aminte de această taină dumnezeiască, ne 
rugăm Ție, Stăpâne lubitorule de oameni, stropește şi peste noi, nevrednicii 
robii Tăi, după făgăduinţa Ta cea dumnezeiască, apă curată, darul milostivirii 
Tale, ca să fie bineprimită bunătăţii Tale cererea noastră a păcătoşilor pentru 
apa aceasta, și prin ea să se dăruiască nouă și la tot poporul Tău credincios 
binecuvântarea Ta, spre slava sfântului şi închinatului Tău Nume. Că Tie se 
cuvine toată slava, cinstea și închinarea, împreună cu Părintele Tău Cel fără 
de început şi cu Preasfântul şi bunul şi de viaţă făcătorul Tău Duh, acum şi 
pururea Şi în vecii vecilor. Amin. 


[129] Prologul Sfintelor Arătări spus înainte de „Mare eşti, Doamne”. 


Treime nezidită, de-o-fiinţă, fără de început, atotputernică, atoatevăzătoare, 
nevăzută, necuprinsă, fără de sfârşit, Ziditoarea fiinţelor înţelegătoare şi a 
firilor cuvântătoare, bunătatea prin fire, lumina neapropiată [/ Tim 6, 16] care 
luminează pe tot omul ce vine în lume [Zn 1, 9], străluceşte şi mie, nevredni- 
cului robului Tău, luminează-mi ochii minţii, ca să cutez a lăuda nemăsurata 
Ta binefacere şi putere. Bineprimită să fie rugăciunea adusă de mine pentru 
poporul care stă de față, ca să nu oprească greșelile mele venirea aici şi 

acum a Preasfântului Tău Duh, Preabunule, ci mă iartă ca neosândit să strig 
ie şi să spun: 


[130] Alt prolog. 


Binecuvântat este Domnul Dumnezeul lui Israel, pentru că ne-a cercetat 
[vizitat] şi a făcut răscumpărare poporului Său [Lc 1, 68]. Căci iată ne-a 
sosit vreme de prăznuire, îngerii împreună cu oamenii prăznuiesc şi corul 
sfinților se apropie de noi. 

Astăzi harul Sfântului Duh care sfințește apele li se arată acestora. 

Astăzi cerul scânteietor plouă pământului cunoaştere. 

Astăzi Soarele cel neapus a răsărit şi lumea cu lumină se luminează. 

Astăzi luna străluceşte şi ea lumii cu raze strălucitoare. 

Astăzi stelele luminoase împodobesc lumea locuită. 

Astăzi norii rourează din cer omenirii ploaia dreptăţii [Zs 45, 8]. 

Astăzi adunările apelor dau înapoi făcându-se scăunel sub picioarele Stă- 
pânului [Ps 109, 1]. 

Astăzi Cel nevăzut se face văzut ca să ni Se arate. 

Astăzi Cel nezidit primeşte cu voie să se pună peste El mâna făpturii Lui. 

Astăzi Cel neplecat pleacă grumazul Lui robului Său ca să ne slobozească 
din robie. 

Astăzi din întuneric ne-am izbăvit şi cu lumina cunoaşterii lui Dumnezeu 
ne-am luminat. 

Astăzi prin naşterea din nou Stăpânul remodelează arhetipul chipului. 

Astăzi toată făptura e adăpată cu curgeri înmiresmate. 

Astăzi greşelile oamenilor sunt şterse în curgerile Iordanului. 

Astăzi apele sărate ale mării se preschimbă în dulci prin arătarea Stăpânului. 

Astăzi raiul s-a deschis oamenilor şi drepții sălăşluiesc împreună cu noi. 

Astăzi ne-am izbăvit din tânguirea cea de demult şi ca un nou Israel ne-am 
mântuit. 

Astăzi dezbrăcând zdrenţele cele vechi ale păcatului ne-am îmbrăcat în 
haina nestricăciunii. 

Astăzi comunitatea/obştea cea sfântă și mult vestită a ortodocșilor se bucură. 

Astăzi am luat din înălțime Împărăţia cerurilor şi Împărăţia Domnului 
n-are sfârşit [Le 1, 52]. 

Împreună cu care cu mulțumire strigăm Ție: 

[131] Mare eşti, Doamne, şi minunate sunt lucrurile Tale [Jd 16, 31; Sir 
11, 4] şi nici un cuvânt nu e de ajuns spre lauda minunilor Tale! 

Căci după ce ai adus toate cu voia Ta din neființă la fiinţă [Sol 1, 14], cu 
puterea Ta ţii la un loc făptura [creaţia] şi cu purtarea Ta de grijă [pronia Ta] 


962 CANONUL ORTODOXIEI |. Canonul apostolic 


guvernezi lumea. Tu din patru stihii ai întocmit făptura [creaţia] şi cu patru 
anotimpuri ai împodobit crugul/cercul anului [Ps 64, 12]. De Tine tremură 
toate puterile, pe Tine Te laudă soarele, pe Tine Te slăveşte luna, Ție se su- 
pun stelele [Ps 148, 3], de Tine ascultă lumina, de Tine tremură adâncurile, 
ie slujesc izvoarele, Tu ai întins cerul ca un cort, Tu ai întărit pământul 
peste ape [Ps 103, 2], Tu ai îngrădit marea cu nisip, Tu ai revărsat aerul spre 
răsuflare. Puterile îngereşti Ție slujesc şi cetele arhanghelilor Ție se închină; 
heruvimii cu ochi mulți şi serafimii cu câte şase aripi stând în cerc și zbu- 
rând, îşi acoperă fețele de frica slavei Tale neapropiate [Z/s 6, 2]. Că Tu, 
Dumnezeu fiind, necuprins de gând şi de cuvânt şi fără de început, ai venit 
pe pământ luând chip/formă de rob şi făcându-Te o asemănare omenească 
[Fip 2, 7]; că pentru îndurările milei Tale n-ai răbdat, Stăpâne, să vezi nea- 
mul omenesc tiranizat de diavolul, ci ai venit şi ne-ai mântuit. Mărturisim 
harul Tău, vestim mila Ta, nu tăinuim facerea Ta de bine. Nașterile firii 
noastre le-ai eliberat sfințind un pântec de fecioară cu naşterea Ta. Toată 
făptura [creaţia] Te-a lăudat pe Tine, Cel ce Te-ai arătat; că Tu, Dumnezeul 
nostru, pe pământ Te-ai arătat şi împreună cu oamenii ai petrecut [Bar 3, 38]. 
Tu, trimițând din cer Duhul Tău Sfânt, ai sfinţit curgerile Iordanului şi cape- 
tele balaurului care se încuibaseră acolo le-ai zdrobit [Ps 73, 13]. 

Tu Însuţi, aşadar, lubitorule de oameni Împărate, vino şi acum, prin venirea 
Sfântului Tău Duh Care sfințește toate, şi sfințește apa aceasta! 

Şi-i dă ei harul izbăvirii şi binecuvântarea Iordanului. Fă-o izvor de 
nestricăciune, dar de sfințire, dezlegare de păcate, vindecare de boli, diavoli- 
lor pieire, neapropiată de puterile potrivnice, plină de putere îngerească. Ca 
toţi cei ce se vor stropi și vor gusta dintr-însa să o aibă spre curăţire a sufle- 
telor şi a trupurilor, spre vindecare a patimilor, spre sfințire a caselor și spre 
tot folosul de trebuință. Căci Tu eşti Dumnezeul nostru, Cel ce ai înnoit 
prin apă şi prin Duh firea noastră cea învechită de păcat. Tu eşti Dumnezeul 
nostru, Care, pe vremea lui Noe, cu apă ai înecat păcatul. Tu eşti Dumne- 
zeul nostru, Care prin apă ai eliberat din robia lui Faraon prin Moise nea- 
mul evreilor. Tu ești Dumnezeul nostru, Care ai despicat piatra în pustiu şi 
au curs ape, pâraiele s-au umplut de apă şi ai adăpat poporul tău însetat. Tu 
eşti Dumnezeul nostru Care cu apă şi cu foc l-ai izbăvit prin Ilie pe Israel 
din rătăcirea lui Baal. Tu eşti Dumnezeul nostru Care pentru sarea lui Elisei 
ai tămăduit apele amare şi sterpe. Tu eşti Dumnezeul nostru Care ai arătat în 
Iordan conglăsuirea nedistanţată a Treimii şi în el ne-ai descoperit de-o-fiin- 
țimea Dumnezeirii Tale cu Tatăl. Însuţi şi acum sfințește și apa aceasta cu 
Duhul Tău Sfânt, dând tuturor celor ce se ating, gustă din ea şi se folosesc 
de ea, sfințire, binecuvântare, curăţire, sănătate. Şi mântuieşte-i, Doamne, pe 
robii Tăi, credincioșii noștri împărați, și păzeşte-i sub acoperământul Tău în 

pace, supune-le lor pe tot vrăjmaşul şi potrivnicul, dăruindu-le toate cererile 
spre mântuire şi viață veşnică. Pentru ca şi prin stihii şi prin oameni și prin 
îngeri și prin cele văzute şi prin cele nevăzute să fie preaslăvit preasfânt 
Numele Tău, împreună cu Tatăl şi cu Sfântul, bunul şi de viaţă făcătorul Tău 
Duh, acum şi pururea şi în vecii vecilor. Amin. 


[132] Şi preotul spune: Pace tuturor! 

Diaconul: Capetele noastre Domnului să le plecăm! 

Și preotul se roagă: 

Pleacă, Doamne, urechea Ta şi ne auzi pe noi [Ps 85, 1] Tu, Cel ce ai 
primit a Te boteza în Iordan şi ai sfințit apele, şi binecuvântează-ne pe toți, 
care prin plecarea capului nostru facem semnul supunerii; fă-ne vrednici ca 
prin împărtăşirea şi stropirea cu apa aceasta să ne umplem de sfințenia Ta şi 
să ne fie, Doamne, spre sănătatea sufletului şi a trupului. Ecfo/nis]: Că Tu eşti 
sfinţirea sufletelor şi a trupurilor noastre şi Ție slavă şi mulțumire şi închinare 
înălțăm[, împreună şi Părintelui Tău Celui fără de început şi Preasfântului 
şi bunului şi de viaţă fâcătorului Tău Duh, acum şi pururea şi în vecii veci- 
lor. Amin]. 

Și îndată preotul stropeşte poporul spunând împreună cu mulțimea tro- 
parul glas 4: „Veniţi să imităm fecioarele cele înțelepte”, şi slăveşte şi spune 
şi altele. 


[133] Altă rugăciune la apa Sfântului Botez al Arătărilor lui Dumnezeu 
spusă la fântâna din mijlocul curții bisericii. 


Dumnezeule, Dumnezeul nostru, Care pentru Moise ai preschimbat popo- 
rului în apă dulce apa cea amară [/ş 15, 22-25], Care pentru sarea lui Elisei 
ai tămăduit apele vătămate [4 Rg 2, 20-21] şi ai sfinţit curgerile Iordanului 
prin preacurată arătarea Ta; Însuţi şi acum, Stăpâne, sfințește apa aceasta şi 
fă-o să fie pentru toţi cei ce se vor stropi sau vor gusta din ea izvor de bine- 
cuvântare, vindecare patimilor, sfințire caselor, alungare a toată uneltirea 
văzută şi nevăzută. Ecfo/nis]: Că a Ta este puterea şi a Ta este împărăţia şi 
puterea și slava, a Tatălui [şi a Fiului şi a Sfântului Duh, acum şi pururea şi 
în vecii vecilor. Amin). 

[134] Şi când diaconul spune: Capetele noastre Domnului să le plecăm!, 
preotul se roagă: 

„Pleacă, Doamne, urechea Ta şi ne auzi pe noi Cel ce ai primit a Te boteza 


în Iordan” şi celelalte. 

[Privegherea] 


[135] Rugăciune de seară a antifonului I al slujbei de priveghere |panychis]. 


Cei care în vremea zilei ne-am desfătat de vederea măreţei Tale lucrări în 
făptură [creaţie], Doamne, şi prin ea Te-am slăvit uimiţi pe Tine, Autorul a 
toate şi Făcătorul minunilor mai presus de fire, Îţi aducem laudă cu vredni- 
cie şi după trecerea ei [a zilei] înțelegând purtarea de grijă [pronia] a marii 
Tale înţelepciuni. Pentru că ai pus întuneric şi s-a făcut noapte [Ps 103, 20], 
care oamenilor le aduce odihnă de osteneli, iar fiarelor le dă hrană, de aceea 
împreună cu profetul strigăm Ție: „Cât s-au mărit lucrurile Tale, Doamne, 
toate în înțelepciune le-ai făcut!” [Ps 103, 24]. Şi Te rugăm, Stăpâne, Iubito- 
rule de oameni, să nu apui peste întărirea păcatelor noastre Tu, Soarele drep- 
tăţii [Ef 4, 26; Mal 3, 20], ci să fim luminaţi mereu cu luminarea harului 
Tău, ca ziua şi noaptea să slăvim măreţia Ta necuprinsă. Ecfo/nis]: Că Ţie 
se cuvine toată slava, cinstea şi închinarea, Tatălui şi Fiului şi Sfântului 
Duh, acum şi pururea şi în vecii vecilor. Amin]. 


[136] Rugăciunea antifonului II. 


Pe Tine, Lumina cea veșnică şi neînserată [Sol 7, 26], Dumnezeul nostru, 
la Care nu este mutare, nici umbră de schimbare [/ac 1, 17], lăudându-Te în 
vremea de față a nopții, Te rugăm să priveghezi împreună cu ochii noştri 
trupeşti. Învredniceşte gândurile minţii noastre de vederea slavei Tale, ca nu 
cumva, suferind o picoteală a sufletului, să ne lipsim de glasul duhovnicesc 
al veseliei întru Tine și al mărturisirii/laudei. Ci în psalmi, în laude şi în cân- 
tări duhovniceşti [Ef 5, 19; Col 3, 16], cântându-Ţi, Dumnezeule, în inimile 
și în gura noastră, să dobândim mântuirea care vine de la Tine [2 Tim 2, 10), 
ca să ne învrednicim să ne desfătăm veşnic de glasul celor ce prăznuiesc în 
ceruri. Ecfo[nis]: Că s-a sfinţit şi s-a preaslăvit preacinstitul şi de mare cuvi- 
ință [Numele Tău, al Tatălui şi al Fiului şi al Sfântului Duh, acum şi pururea 
Şi în vecii vecilor. Amin]. 


[137] Rugăciunea antifonului II. 


Dumnezeule Care primeşti doxologie neadormită şi neîncetată de la pute- 
rile netrupeşti şi înțelegătoare din ceruri, unde nu există o lumină materială, 
ci luminarea veşnică a slavei Tale neapropiate le dăruie neîncetarea adorării 
Tale sfințitoare, priveşte spre umilința noastră şi primeşte lauda de noapte 
adusă Ție de noi prin imitarea pe măsura neputinței omeneşti a minților supra- 
cereşti. Nu Te uita la nevrednicia vieţii noastre, ci la nemăsurata Ta bunătate, 
prin care ne-ai adus de la neființă şi ne păstrezi în ființă, şi ne-ai insuflat prin 

Sfintele Tale Scripturi bună-mireasma laudei Tale, în care Te slăvim închi- 
nându-ne pe Tine Singurul Sfânt, negrăit şi necuprins Făcător și Stăpân a toate, 
cerând izbăvirea noastră din întunericul păcatului şi fericirea fără de sfârşit 
întru lumina feței Tale [Ps 4, 7]. Ecfo/nis]: Că a Ta este stăpânirea, și a Ta 
este împărăția[, și puterea şi slava, a Tatălui şi a Fiului şi a Sfântului Duh, 
acum și pururea şi în vecii vecilor. Amin). 


[138] Rugăciune de concediere. 


Stăpâne Atoateţiitorule, Cel necuprins, Fiinţa obârşie a luminii şi neînțe- 
leasă cu mintea, Tatăl Înţelepciunii Tale Uneia-Născute și enipostatice, Pur- 
cezătorul Duhului Tău făcător de viaţă şi atotputernic, Care pentru îndurările 
milei şi negrăită bunătate n-ai trecut cu vederea firea omenească ținută în 
întunericul păcatului, ci după ce ai făcut să ne strălucească dumnezeieştile 
lumini ale învățăturilor Tale sfinte prin Lege şi profeți, mai apoi ai binevoit să 
ne răsară prin trup însuşi adevăratul şi neapusul Soare al dreptății [Mal 3, 20], 
Fiul Tău Unul-Născut, şi să ne călăuzească spre strălucirea luminării Tale 
[Bar 4, 2]. Să fie cu luare-aminte urechile Tale la glasul rugăciunii noastre 
(Ps 129, 2] şi ne dă să străbatem cu suflet veghetor şi treaz toată noaptea 
vieţii de față așteptând venirea zilei Hristosului Tău, Dumnezeul nostru şi 
Judecătorul a toate; ca să fim găsiți nu căzuţi din nou şi dormind, ci prive- 
ghind şi sculaţi, în lucrarea poruncilor, şi să intrăm în bucuria Domnului 
[Mr 25, 21], de unde a fugit toată durerea, întristarea şi suspinarea [7s 35, 10] 
şi unde e sălaşul tuturor celor ce se veselesc întru Tine [Ps 86, 7]. Ecfo/nis]: 
Că bun şi iubitor de oameni Dumnezeu eşti şi Ție [slavă înălțăm, Tatălui şi 
Fiului şi Sfântului Duh, acum şi pururea şi în vecii vecilor. Amin]. 

[139] Și în timp ce diaconul spune: Capetele noastre Domnului să le ple- 
căm!, preotul se roagă: 

Doamne, Dumnezeul nostru, pleacă inimile noastre spre ascultarea dumne- 
zeieştilor Tale porunci şi întoarce ochii minţii noastre ca să nu se alipească 
de zădărnicia lumească, ci învredniceşte-i să privească mereu ţintă la frumu- 
sețea slavei Tale. Ecfo/nis]: Că Tu eşti Dumnezeul nostru, Dumnezeul milei 
şi al mântuirii şi Ție slavă înălțăm, Tatălui şi Fiului şi Sfântului Duh, acum 
şi pururea şi în vecii vecilor. Amin. 


[Pregătirea şi sfințirea Mirului] 
[140] Pregătirea nardului: pentru 10 xestii [4 1] de untdelemn, o litră şi 


jumătate [580 g] de căprişor, o litră [320 g] de iris [stânjenel]; o jumătate de 
litră [166 g] de rasdon, trei sferturi de litră [240 g] de aspalthon. Acestea 

trebuie tăiate fin şi muiate în apă două zile într-un cazan lustruit, după care 
să se introducă untdelemnul să se moaie şi să se fiarbă totul o zi întreagă. 
Al doilea preparat: ghimber, o litră [320 g]; xilokariofil, opt uncii [208 g]; 
mirobolan, şase uncii [156 g]; casamon, şase uncii [156 g]; cassie, şase 
uncii [156 g]; teremint, două uncii [52 g]; smirnă, o uncie [26 g]; balsam 
bun, două uncii şi jumătate [65 g]. Acestea înmoaie-le şi fierbe-le în chip ase- 
mănător, afară de teremini, smirnă şi balsam, fiindcă ele sunt fierte dinainte. 


[141] Rugăciune la facerea Mirului care are loc în Sfânta Joi 
a Săptămânii Mari numai de către episcop. 

Făcându-se după rânduială toată Sfânta Liturghie, când se duc Sfintele 
Daruri pe Sfânta Masă, se duce împreună cu ele de către prezbiteriu şi 
Mirul şi se depune şi el pe Sfânta Masă aproape de primul disc din stânga. 
Și arhiereul face toată Sfânta Ofrandă [Anafora] până la ecfonisul: „Şi să fie 
milele marelui Dumnezeu şi Mântuitorului nostru”. Jar după „Amin” nu se 
face încă nici deschiderea ușilor, nici diaconul nu iese în amvon să facă ru- 
găciunea [ectenia] din mijloc, ci în tăcere arhiereul se ridică şi în timp ce 
arhidiaconul spune în dumnezeiescul altar „Să luăm aminte!”, urcă pe posta- 
mentul sfântului jertfelnic şi pecetluieşte Mirul de trei ori [cu semnul crucii] 
şi iarăşi coboară. Şi aplecându-se începe rugăciunea aşa: 

Doamne al milei şi Tată al luminilor, de la Care se dă orice dăruire bună 
şi orice dar desăvârşit [/ac 1, 17], dă-ne şi nouă, nevrednicilor, har spre slu- 
Jirea acestei mari și de viaţă făcătoare Taine, aşa cum i-ai dat lui Moise, cre- 
dinciosul Tău slujitor [/ş 14, 31; Ev 3, 6], robului Tău Samuel și sfinţilor Tăi 
apostoli, şi trimite Preasfântul Tău Duh peste Mirul acesta. Şi fâ-l ungere 
împărătească, ungere duhovnicească, păzitor al vieţii, sfinţitor al sufletelor şi 
al trupurilor, untdelemn de veselie [Ps 44, 8], care în Legea Veche s-a ivit şi 
în Noul Legământ a strălucit, cu care au fost unşi preoţi şi arhierei, profeți şi 
împărați, prin care i-ai uns şi pe sfinţii Tăi apostoli şi pe toți cei care prin 
baia nașterii din nou [Tiz 3, 5] au fost născuţi din nou de ei şi de episcopii şi 
prezbiterii care le-au urmat până astăzi. Așa, Doamne, Dumnezeule Atoate- 
țiitorule, arată-l prin venirea închinatului şi sfântului Tău Duh veşmânt de 
nestricăciune [/ Co 15, 54] şi pecete desăvârşitoare pusă peste cei ce la baia 
Ta dumnezeiască primesc sfânta Ta numire, a Unuia-Născut Fiului Tău şi a 
Sfântului Tău Duh, ca să fie înaintea Ta casnici și cetățeni ai Tăi recunos- 
cuţi, slujitori ai Tăi şi slujitoare ale Tale, sfințiți la suflet şi la trup, eliberați 
de orice răutate și răscumpărați din orice păcat, iar prin îmbrăcarea veşmân- 
tului slavei Tale nestricăcioase să fie recunoscuţi prin acest sfânt semn al 
Tău de sfinţii îngeri şi arhangheli şi de toată puterea cerească şi să fie înfri- 
coșători pentru duhurile rele şi necurate; ca să fie pentru Tine un popor ales 

[Tit 2, 14], o preoţie împărătească, un neam sfânt [7 Ptr 2, 9], pecetluiți prin 
acest preacurat Mir şi avându-L pe Hristosul/Unsul Tău în inimile lor să fie 
un sălaş de locuire al Tău, al lui Dumnezeu şi Tatăl în Duhul Sfânt. Apoi 
îndreptându-se spune cu glas mare: Că Sfânt eşti Dumnezeul nostru şi întru 
sfinți Te odihnești, şi Ţie slavă înălțăm[, Tatălui şi Fiului şi Sfântului Duh, 
acum şi pururea şi în vecii vecilor. Amin]. 

[142] lar după „Amin”, spune: Pace tuturor! 

Și în timp ce arhidiaconul spune: Capetele noastre Domnului să le plecăm!, 
arhiereul se roagă şi spune: 

Ție, Dumnezeului şi Împăratului a toate, mulțumindu-Ți, Ți-am plecat gâtul 
inimilor noastre, căci deşi eram nevrednici ai binevoit să fim slujitori ai 
acestor Sfinte Taine. Vestind mila Ta pe care ai revărsat-o din belşug peste 
noi, ne rugăm ca toţi să primească de la Tine sfinţirea ca un mir revărsat pe 
cap [Ps 132, 2], pentru că Mir vărsat [Cânt 1, 3] este Numele Domnului şi 
Mântuitorului nostru lisus Hristos/Unsul, al Unuia-Născut Fiului Tău, întru 
Care se umple de bună-mireasmă toată lumea cea văzută şi cea nevăzută. 
Şi Ţie se cuvine de la toți închinare şi mulțumire, Tatălui, Fiului şi Sfântului 
Duh, acum şi pururea şi în vecii vecilor. Amin. 

Şi după „Amin” se face deschiderea uşilor şi, în timp ce diaconul începe 
rugăciunea [ectenia] din mijloc, preotul se pleacă iarăşi şi continuă ispră- 
vind cele ce urmează ale dumnezeieştii Ofrande. 


[Cateheză patriarhală pentru candidaţii la botez] 


[143] Lepădare şi alăturare [dezertare şi înregimentare] 
care se face de către arhiepiscop în Sfânta Vineri a Paştelui 

Adunându-se toţi catehumenii în preasfânta biserică Irina cea veche, vine 
arhiepiscopul pe la ceasul al şaselea şi urcă în amvon. 

Și după ce arhidiaconul a spus: Să luăm aminte!, le spune: Pace tuturor! 

lar arhiereul le spune catehumenilor: Staţi cu frică şi pecetluiți-vă! Dez- 
brăcaţi-vă şi descălțaţi-vă! 

Și făcându-se aceasta, începe cateheza astfel: 

Acesta e capătul catehezei voastre. A sosit vremea răscumpărării voastre. 
Astăzi veţi da lui Hristos înscrisul credinței: hârtie, cerneală şi condei se fac 
conştiinţa, limba şi portul vostru. Vedeţi aşadar cum vă scrieți cu mâna măr- 
turisirea; nu vă abateți de la drum, ca să nu vă rătăciți. Cei ce urmează să 
moară își fac testamente în care scriu un alt moştenitor al averilor lor; şi voi 
veţi muri mâine noapte păcatului [7 Co 15, 32]; faceţi-vă şi voi acum drept 
testament lepădarea [dezertarea], scrieţi în el drept moştenitor al păcatului pe 


OON 

diavolul și lui lăsați-i păcatele ca pe o moştenire părintească. Așadar, dacă 
are cineva dintre voi în suflet ceva din ce este al diavolului aruncaţi-i-l lui. 
Mortul nu mai are putere asupra averilor. Nimeni dintre voi să nu mai aibă 
în suflet ceva din ce este al diavolului. De aceea stând în picioare, întindeți 
sus mâinile ca unii care aţi fost găsiţi de îngeri. Să nu rămână ascuns la voi 
nimic din cele ale diavolului: nimeni să nu țină duşmănie, nimeni să nu pă- 
zească mânia, nimeni să nu stea cu viclenie, nimeni să nu asculte cu fāțăr- 
nicie. Aruncați-i diavolului toată murdăria şi prisosul răutății. Staţi ca nişte 
prizonieri făcuți robi, căci vă cumpără Hristos. Precum îl vede şi-l urăște pe 
diavolul, aşa fiecare din voi să-i sufle în față. Intraţi în conştiințele voastre, 
cercetați-vă inimile, vedeți ce aţi făcut fiecare; dacă e în voi ceva din cele 
ale potrivnicului, scuipaţi-l împreună cu suflarea. Nimeni să nu fie aici iu- 
deu prin făţărnicie, nimeni să nu se îndoiască de taină: cuvântul lui Dumne- 
zeu cercetează inimile voastre fiind mai ascuţit decât o sabie cu două tăișuri 
[Evr 4, 12]. Spre apus stă acum diavolul scrâşnind din dinţi, adunându-și 
coama, bătând din pumni, muşcându-şi buzele, mânios, jelindu-şi singurăta- 
tea, necrezând în libertatea voastră. De aceea vă pune acum Hristos înaintea 
lui ca, lepădându-vă [dezertând] de el şi suflând peste el, să luați asupra 
voastră războiul împotriva lui. Diavolul stă la apus, unde e începutul întune- 
ricului; lepădaţi-vă [dezertaţi] de el şi suflaţi peste el; apoi întoarceţi-vă spre 
răsărit şi vă alăturați [vă înregimentaţi] lui Hristos. Să nu fic cineva dispre- 
țuitor! Staţi cu frică! Toate cele de faţă sunt înfricoşătoare şi cutremurătoare: 
toate puterile cerurilor stau aici de față, toţi îngerii şi arhanghelii scriu în 
chip nevăzut cuvintele noastre; heruvimii și serafimii se pleacă acum din 
ceruri ca să primească făgăduințele voastre şi să le ducă Stăpânului. Vedeţi 
aşadar cum vă lepădați [dezertați] de vrăjmașul şi vă alăturaţi [înregimentaţi] 
Ziditorului! 

După care spune: 

Întoarceţi-vă spre apus ținând mâinile voastre sus! Şi spuneţi și voi ce 
spun eu: 

Mă lepăd [dezertez] de Satana, de toate lucrurile lui, de toată slujirea 
[adorarea, cultul] lui, de toţi îngerii lui şi de toată pompa lui. 

Spune aceasta de trei ori, iar după ce toți răspund îi întreabă iarăși de 
trei ori: 

V-aţi lepădat [aţi dezertat] de Satana? 

Iar ei spun: Ne-am lepădat [am dezertat)! 

După care le spune: Suflaţi peste el! 

Și le spune iarăşi: Întoarceți-vă spre răsărit ţinând mâinile voastre jos! 
Staţi cu frică! Și spuneţi şi voi ce spun eu: 

Şi mă alătur (înregimentez) lui Hristos! 

Urmează apoi: Cred întru Unul Dumnezeu Tatăl Atoateţiitorul... şi celelalte. 

Spune aceasta de trei ori și, după ce toţi răspund, îi întreabă: 

V-aţi alăturat [înregimentat) lui Hristos? 

Iar ei spun: Ne-am alăturat [înregimentat]! 

Şi-i întreabă de trei ori. După care le spune: Închinaţi-vă [prosternaţi-vă] Lui! 

Și după ce toți se închină face această rugăciune spunând: 

Binecuvântat fie Dumnezeu Care vrea ca toţi oamenii să se mântuiască şi la 
cunoașterea adevărului să vină [/ Tim 2, 4] acum şi pururea şi în vecii vecilor. 

Şi le spune iarăşi: 

Iată, v-aţi lepădat [aţi dezertat] de diavolul şi v-aţi alăturat [înregimentat] 
lui Hristos. Aţi isprăvit înscrisul, Stăpânul îl ţine în ceruri. Vedeți să păziți 
făgăduinţele, căci în ziua judecății va fi adus înainte. Nu pierdeţi capitalul pe 
care aţi plătit şi dobânzi. Vedeţi să nu fiți făcuți de ruşine la înfricoşătorul 
tribunal al Aceluia, când toate puterile cerului se vor clătina şi toată firea 
oamenilor va sta înainte judecată în fața a zeci de mii de îngeri, a oştirilor 
îngerilor şi regimentelor puterilor de sus; când [vor fi de față] râul de foc, 
viermele neadormit şi întunericul din afară, atunci se va citi şi înscrisul tău. 
Dacă vei fi milostiv şi iubitor de oameni, vei avea îndată avocaţi ai apărării 
pe cei miluiţi de tine; dacă însă ai fost neomenos şi nedarnic, nemilostiv şi 
bârfitor, calomniindu-i pe cei ce nu te-au nedreptăţit cu nimic, atunci va sta 
înaintea ta diavolul acuzându-te şi spunând: „Stăpâne, acesta cu cuvântul s-a 
lepădat [a dezertat] de mine, dar cu fapta mi-a slujit mie!” Iar atunci îngerii 
se vor mâhni, toţi drepţii vor vărsa lacrimi pentru tine şi sfârşitul hotărârii 
este greu şi de spus. Dacă în viaţa de faţă cineva cade într-o primejdie, fie îşi 
găseşte protectori/patroni, fie își cheamă prieteni, fie e ajutat de rude, fie e 
eliberat pe bani; dar acolo nu mai există așa ceva: nu mai e nici tată care să 
ajute, nici mamă milostivă, nici frați care să alerge, nici prieteni care să se 
sârguiască, ci fiecare om va fi gol, singur şi fără nimeni în preajmă, fie aju- 
tat, fie osândit de faptele lui. Căci un frate nu plăteşte răscumpărare [pentru 
un frate]; va plăti oare un om [Ps 48, 8]? Vedeţi aşadar, asigurați-vă. V-aţi 
lepădat [aţi dezertat] de diavolul? Urâţi-l până la moarte. V-aţi alăturat [în- 
regimentat] lui Hristos? Slăviţi-L până la ultima suflare. Mergeţi la Stăpânul 
Dumnezeu cu această mărturisire ortodoxă; nu naufragiați în ce priveşte 
credința [/ Tim 1, 19). Miluiţi-i pe cei săraci, nu-i treceţi cu vederea pe cei 
nedreptăţiți, nu răpiți cele străine, nu-i calomniați pe cei nevinovaţi, nu pri- 
miţi auziri zadarnice, apăraţi-i pe preoții voştri, asigurându-vă în toată vremea 
viața voastră. Nu m-am reţinut să nu vă spun cele de folos. Ştiţi aşadar acum 
voi înşivă cum să păziți; căci eu am făcut ceea ce îmi revenea să fac spu- 
nându-vă dinainte cele de folos, ca nu cumva venind sabia să ia un suflet din 
popor. Pentru că vrăjmaşul nostru ne observă şi vorba şi gândul şi mişcarea 

şi fapta. Voi însă asiguraţi-vă astfel, ca neputând potrivnicul să spună nimic 
rău despre voi în ziua cea înfricoşătoare a judecății, să stăm fără să ne fie 
rușine în fața tribunalului lui Hristos şi să auzim de la El acel fericit glas: 
„Veniţi, binecuvântaţi Tatălui Meu şi moşteniți Împărăţia pregătită vouă de 
la întemeierea lumii!” [Mt 25, 34]. Lui I se cuvine toată slava, cinstea şi 
închinarea, Tatălui și Fiului şi Sfântului Duh, acum şi pururea și în vecii 
vecilor. Amin. 

[144] lar după „Amin” le spune: 

Sus mâinile voastre! 

Pentru starea a toată lumea, pentru statornicia sfintelor Biserici şi pentru 
unirea tuturor, să spunem: Doamne, miluiește! 

Pentru preaevlavioșii noştri împărați, pentru tot palatul și oastea lor şi 
pentru poporul iubitor de Hristos, să spunem: Doamne, miluieşte! 

Pentru răscumpărarea sufletelor noastre, pentru ca degrabă să fie zdrobit 
Satana sub picioarele noastre şi pentru ca fără vărsare de sânge să fie păzit 
Oraşul nostru, să spunem: Doamne, miluieşte! 

Și arhiepiscopul pecerluieşte după obicei poporul [cu semnul crucii] şi 
face rugăciunea aceasta. 

Că milostiv şi iubitor de oameni Dumnezeu eşti şi Ție slavă înălțăm, Tată- 
lui şi Fiului şi Sfântului Duh, acum şi pururea şi în vecii vecilor. Amin. 

Şi după „Amin” spune: Îmbrăcaţi-vă şi încălțaţi-vă! 

Și coboară în sfântul jerifelnic şi face rugăciunea pentru cei ce se pregă- 
tesc pentru sfânta luminare după obicei. 

Şi în timp ce diaconul face rugăciune [ectenie], preotul se roagă cu rugă- 
ciunea aceasta, nespunând obişnuitul ecfonis la sfârşitul rugăciunii: 

Stăpâne Doamne, Dumnezeule, cheamă pe robii Tăi spre sfânta luminare 
şi învredniceşte-i de acest mare har. Dezbracă-i de omul cel vechi, naşte-i 
din nou spre viața veșnică şi umple-i de puterea Sfântului Tău Duh spre 
unirea cu Hristosul Tău, ca să nu mai fie copii ai trupului/cărnii, ci copii ai 
Împărăției Tale. 

Și isprăvind rugăciunea [ectenia] celor ce se pregătesc pentru luminare, 
diaconul în loc să-i facă să-şi plece capetele, spune: 

Câţi sunteţi pentru luminare apropiaţi-vă pentru punerea mâinilor şi bine- 
cuvântare! 

Și punând mâna peste toți, bărbaţi şi femei, preotul intră iarăși aproape 
de Sfânta Masă şi spune ecfonisul: 

Că Tu eşti luminarea noastră şi Ţie slavă înălțăm, Tatălui şi Fiului şi 
Sfântului Duh, acum şi pururea şi în vecii vecilor. Amin. 

[145] După care preotul zice: Pace tuturor! 

Şi în timp ce diaconul spune: Capetele voastre Domnului să le plecați!, 
preotul se roagă iarăși: 

Dumnezeule, Mântuitorul nostru, Care vrei ca toți să se mântuiască şi la 
cunoaşterea adevărului să vină [7 Tim 2, 4], străluceşte lumina cunoașterii în 
inimile noastre [2 Co 4, 6] şi ale celor ce se pregătesc pentru sfânta luminare, 
învredniceşte-i de darul Tău nemuritor şi uneşte-i cu sfânta şi catholica Ta 
Biserică. Că al Tău este a ne milui şi a ne mântui, Dumnezeul nostru, şi Ție 
slavă înălțăm, Tatălui şi Fiului şi Sfântului Duh, acum şi pururea şi [în vecii 
vecilor. Amin]. 


[Reconcilierea ereticilor] 


[146] Cum anume trebuie primiţi cei ce vin de la erezii 
la sfânta Biserică a lui Dumnezeu catholică şi apostolică. 


Pe arieni şi macedonieni sau pnevmatomahi, pe sabelieni şi novaţieni, 
care se numesc pe ei înşişi catari [curaţi], pe cvartodecimani sau tetradiţi şi 
pe apolinarişti îi primim dacă dau libeluri [înscrisuri] şi anatemizează 
împreună cu erezia lor şi orice altă erezie care nu gândeşte cum gândeşte 
sfânta Biserică a lui Dumnezeu catholică şi apostolică, pecetluindu-i sau 
ungându-i cu Sfântul Mir. 

Inainte însă, când urmează să fie aduşi la credința dreaptă, aceştia trebuie 
să postească zece sau cincisprezece zile şi să petreacă diminețile în rugă- 
ciuni, iar după-amiezile învățând psalmi şi fiind catehizaţi, şi abia apoi să 
se învrednicească de această credinţă ortodoxă. 

Şi preotul să-i pună pe fiecare din ei înaintea sfintei cristelnițe şi să le 
zică acestea: 

Spune: Anatema (N) şi dogmelor lui şi celor ce au bunăvoire faţă de el şi 
celor ce gândesc cele ale lui! Căci mă lepăd [dezertez] de el şi de orice dogmă 
eretică şi cred în sfânta şi de-o-ființa Treime potrivit expunerii [ekthēsis] 
Sfinţilor Părinţi care învaţă drept cuvântul adevărului [2 Tim 2, 15]. 

Și cel ce vine să-i răspundă la fiecare, după care preotul continuă şi 
spune de trei ori: 

Crezi în Sfânta şi de-o-ființă Treime? 

Şi cel întors spune: Cred. 

Jar dacă nu ştie să vorbească, spune naşul. 

Și plecându-se cel întors, vine preotul având mâna pe capul lui face 
această rugăciune: 

Dumnezeule, Mântuitorul nostru, Care vrei ca toți oamenii să se mântuiască 
şi la cunoaşterea adevărului să vină [7 Tim 2, 4], primeşte pe robul Tău (N), 

care s-a trezit acum din rătăcirea lui şi doreşte să vină la cunoaşterea adevă- 
rului Tău. Căci Tu ai zis: „Mai am şi alte oi, care nu sunt din staulul acesta 
şi pe acelea, trebuie să le aduc. Şi ele vor auzi glasul Meu şi vor fi o turmă şi 
un păstor” [In 10, 16]. Păstoreşte-l pe el în credinţa cunoaşterii Tale adevă- 
rate potrivit expunerii sfinților şi slăviţilor Tăi apostoli, învredniceşte-l de 
pecetea dumnezeiescului Mir, de venirea Sfântului Duh şi de împărtăşirea 
scumpului Trup şi Sânge al lui Hristos şi-l arată desăvârșit rob al Tău, ca şi 
el să se numere împreună cu turma Ta spre slava și lauda măreției Tale. Că a 
Ta este împărăţia şi [puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin]. 

Şi-l unge pe el cu Mir ca pe noii botezați, făcând peste el aceeași zicereț: 
Pecetea darului Duhului Sfânt!) 

După aceasta se roagă iarăşi: 

Doamne, Dumnezeul nostru, Care prin credinţa ortodoxă în Tine și pece- 
tea Sfântului Mir ai socotit lucru vrednic să primeşti pe robul Tău (N), Tu, 
Stăpâne a toate, păstrează în el credința adevărată întru Tine, făcându-l să 
înainteze în dreptate şi împodobindu-l cu toate darurile harului care vin de la 
Tine. Că s-a binecuvântat și s-a preaslăvit preacinstitul [şi de mare cuviință 
Numele Tău, al Tatălui și al Fiului și al Sfântului Duh, acum şi pururea și în 
vecii vecilor. Amin]. 

Și aşa se cuminecă şi primeşte poruncă pentru acele şapte zile să nu 
mănânce carne, să nu-şi spele fața, ci să petreacă cele şapte zile ca şi cei 
botezați, iar în a opta zi să se spele. 

[147] Nestorienii şi eutihienii trebuie să facă libeluri [înscrisuri] şi să 
anatemizeze erezia şi pe Nestorie şi pe Eutihie, pe Dioscor, pe Sever şi pe 
cei ce gândesc cele ale lor şi toate ereziile mai înainte menționate şi aşa să 
se împărtăşească cu Sfânta Cuminecătură. 

Dar pe eunomieni care botează într-o singură cufundare, pe montaniști 
numiţi şi frigieni, pe manihei şi pe sabelieni care învaţă un „Fiu-Tată” şi 
fac şi alte lucruri grave, şi toate ereziile asemănătoare, precum şi pe aceia 
care din ele vor să se alăture adevărului, îi primim ca pe păgâni. 


[145] Cum anume trebuie să anatemizeze în scris aceia care vin la sfânta 
Biserică a lui Dumnezeu de la manihei: 

Anatema lui Mani sau Maniheu, cel numit şi Cubric, şi învățăturilor lui şi 
tuturor celor expuse și scrise de el, şi tuturor celor ce cred în el, precum și 
celor cinci cărți întocmite de el în chip impios, pe care le-a numit „Evanghe- 
lia vie”, care de fapt omoară, şi „Comoară a vieţii”, care de fapt e o comoară 
a morții, şi adunarea „Epistolelor” şi cea a „Tainelor” care e spre răsturnarea 
uneltită de ei a Legii şi sfinților Profeţi, şi lucrarea „Giganţii” și aşa-numitul 

„Heptalog al lui Agapie” şi însuşi Agapie şi toată cartea lui şi orice rugăciune, 
sau mai bine zis vrăjitorie făcută de ei. Anatemizez şi iarăşi anatemizez pe 
Zarade, pe Bodda şi Skythian care au fost înainte de manihei. Mai anatemi- 
zez şi pe Sisinie, urmaşul aceluiaşi Mani, pe Adda şi pe Adeimant, pe care 
impiosul Mani i-a trimis în diverse părţi ale pământului. Pe lângă aceştia îi 
anatemizez şi iarăşi îi anatemizez şi pe Hierakas şi Heraclide şi pe Aphtho- 
nios, exegeţii aceluiaşi nelegiuit şi spurcat Mani, pe Toma, pe Zarua și pe 
Gabriabion. Mai anatemizez şi pe Marcion, Valentin şi Vasilide, și pe orice 
om care cutează să blasfemieze şi să vorbească împotriva Vechiului şi Noului 
Testament. Mai anatemizez pe cel ce se închină soarelui, lunii şi tuturor 
stelelor ca unor dumnezei. Mai anatemizez şi iarăşi anatemizez pe orice om 
care spune că sunt două obârșii/principii, şi acestea sunt opuse între ele şi 
necreate: una rea şi alta bună. Mai anatemizez şi pe cei ce spun că trupul e 
alcătuit din obârşia rea sau din lucruri rele prin fire. Mai anatemizez orice 
om care nu mărturiseşte că cerul, pământul, marea şi toate cele din ele au 
fost făcute de Unul Dumnezeu. Pe lângă acestea, mai anatemizez pe cel ce 
tăgăduieşte că noi şi întâiul om, adică Adam, cel asemenea nouă, am fost 
plăsmuiţi din pământ de Dumnezeu. Pe lângă acestea mai anatemizez şi câte 
mitologizează ei despre materie și întuneric, despre aşa-numiţii Sakla şi 
Nebrod, şi despre diferitele ceruri şi eoni. Mai mărturisesc că este Unul şi 
Același Dumnezeu al Vechiului şi Noului Testament; pe toți cei ce s-au dis- 
tins şi sunt lăudaţi în fiecare din ele îi ştiu sfinţi şi prieteni ai lui Dumnezeu; 
iar naşterea marelui Dumnezeu şi Mântuitorului nostru Iisus Hristos, pătimi- 
rile Lui mântuitoare şi învierea din morţi spun că s-au făcut nu în chip aparent 
sau imaginar, ci potrivit adevărului real însuşi, întrucât El este de-o-ființă 


atât cu Tatăl, cât şi cu noi. 


[Sfinţirea bisericii] 


[149] Rugăciune la punerea temeliei bisericii. 


Doamne, Dumnezeul nostru, Cel ce ai avut plăcere ca şi pe această piatră 
să se zidească Biserica Ta [Mt 16, 18], pe cei ce prin zidirea acestei case în- 
temeiate spre slava Ta Îți aduc ale Tale dintru ale Tale Însuţi îi răsplăteşte cu 
mulțimea bunătăţilor Tale cereşti, iar celor ce vor lucra la ea dă-le putere 
păzindu-i nevătămaţi. Temeliile ei păzeşte-le nerupte şi neclătinate şi arată 
desăvârşită casa Ta, ca şi în ea să Te lăudăm în cântări şi doxologii prea- 
alese pe Tine, adevăratul Dumnezeul nostru. Că ie se cuvine toată slava, 
cinstea și închinarea, Tatălui şi Fiului şi Duhului Sfânt, acum şi pururea [şi 
în vecii vecilor. Amin]. 

[150] Rânduială [taxis] ce se face la sfințirea [kathierâsis] 
unui Sfânt lăcaş/templu şi a Sfintei Mese din el. 

Cu o zi înainte de târnosiri/innoiri [enkainia], înainte să vină patriarhul 
în lăcaşul/templul care urmează să fie târnosit/înnoil, e trimis înainte cel 
peste hirotonii şi pregăteşte pietrele de marmură pe care va sta masa. 
Și după ce se isprăveşte acest lucru şi pleacă, intră în lăcaş patriarhul. 

Şi ieşind afară toţi laicii şi nemairămânând cu el nimeni afară de clerici, 
iar biserica fiind asigurată din toate părțile, unul din diaconi face rugăciunea 
[ectenia]. 

Şi când spune: În pace Domnului să ne rugăm!, patriarhul îşi pleacă 
genunchiul lângă uşile sanctuarului [hierateion] ca să se sfințească masa 
aşezată în el. lar când patriarhul se ridică, diaconul spune: 

Apără, mântuieşte, miluieşte, înalță-ne şi ne păzeşte pe noi, Dumnezeule, 
cu harul Tău. 

Pentru pacea care vine de sus și pentru mântuirea sufletelor noastre, Dom- 
nului să ne rugăm. 

Pentru pacea a toată lumea, pentru statornicia sfintelor lui Dumnezeu bi- 
serici și pentru unirea tuturor, Domnului să ne rugăm. 

Pentru arhiepiscopul nostru (N) şi pentru lucrul mâinilor lui, pentru preoții 
care stau de față împreună cu el, pentru diaconatul în Hristos, pentru tot clerul 
şi poporul, Domnului să ne rugăm. 

Pentru ca să sfințească casa aceasta şi jertfelnicul care este în ca cu venirea, 
cu puterea şi cu lucrarea Duhului Sfânt, Domnului să ne rugăm. 

Pentru preaevlavioşii noştri împărați, pentru tot palatul şi oastea lor, 
Domnului să ne rugăm. 

Pentru ca Domnul Dumnezeul nostru să lupte împreună cu ei şi să le 
supună tot vrăjmașul şi potrivnicul, Domnului să ne rugăm. 

Pentru oraşul acesta şi pentru tot oraşul şi tot satul şi pentru cei ce locu- 
iesc în ele cu credinţă în Hristos, Domnului să ne rugăm. 

Pentru bine-temperarea diverselor feluri de aer, pentru bună-rodirea pămân- 
tului şi pentru vremuri paşnice, Domnului să ne rugăm. 

Pentru cei ce călătoresc pe ape, pe uscat şi prin aer, pentru cei bolnavi, 
pentru cei ce se ostenesc, pentru cei duşi în robie [captivitate] şi pentru scă- 
parea lor, Domnului să ne rugăm. 

Pentru ca să fim izbăviţi noi de tot necazul, mânia, primejdia şi nevoia, 
Domnului să ne rugăm. 

Pentru toți cei ce au nevoie de ajutorul şi sprijinul care vine de la Domnul, 
Domnului să ne rugăm. 

Pe Preasfânta, preacurata, slăvita Stăpâna noastră de Dumnezeu Născătoa- 
rea şi Pururea-Fecioara Maria, pe sfinţii şi slăviții apostoli, pe sfântul (N), a 

cărui biserică este târnosită [pomenindu-i împreună cu toţi sfinţii, pe noi 
înşine şi unii pe alţii şi toată viaţa noastră lui Hristos Dumnezeu să o dăm]. 

Iar patriarhul stând în genunchi şi diaconul făcând rugăciunea [ectenia] 
aceasta, se roagă spunând acestea: 

Dumnezeule Cel fără început şi veşnic, Care ai adus toate din neființă la 
ființă [Sol 1, 14], Cel ce locuiești într-o lumină neapropiată [7 Tim 6, 16], 
Cel ce ai tron cerul şi scăunel sub picioare pământul [Z/s 66, 1]; Care ai dat 
lui Moise poruncă şi model, iar în Beseleel ai pus duh de înţelepciune [7ş 
31, 2-3] şi i-ai făcut destoinici spre întocmirea Cortului Mărturiei, în care 
erau orânduieli pentru slujbă [cult] [Evr 9, 1 ş. u.] icoane şi preînchipuiri ale 
adevărului; Care lui Solomon i-ai dăruit lărgime și revărsare de inimă [3 Rg 
5,9] şi prin el ai înălţat vechiul templu, iar sfinților şi lăudaților apostoli 
le-ai înnoit slujirea [adorarea] în Duh [7n 3, 23-24] şi harul adevăratului 
Cort [Evr 8, 2], şi prin ei ai sădit în tot pământul sfintele Tale biserici şi alta- 
rele Tale, Doamne al puterilor, ca să Ți se aducă jertfele duhovnicești şi fără 
de sânge, Care ai binevoit să se zidească şi templul acesta de acum pe numele 
sfântului (N) spre slava Ta şi a Unuia-Născut Fiului Tău şi a Sfântului Tău 
Duh; Însuţi Împărate, nemuritor şi de mari daruri făcător, adu-Ți aminte de 
îndurările şi de milele Tale, că din veac sunt [Ps 24, 6], şi nu Te scârbi de 
noi cei întinaţi de o mulţime de păcate, nici nu strica Legământul Tău [Ps 
88, 35] din pricina necurăţiei noastre, ci treci şi acum cu vederea păcatele 
noastre şi ne întăreşte, şi fă-ne destoinici, prin harul şi venirea Sfântului şi 
de viaţă făcătorului Tău Duh, să săvârşim neosândiţi înnoirea acestui templu 
şi să facem sfinţirea altarului care este în el, ca şi în acesta să Te binecuvân- 
tăm cu psalmi şi laude şi liturghisiri de taină şi să mărim totdeauna îndu- 
rarea Ta. Aşa, Stăpâne Doamne Dumnezeule, Mântuitorul nostru, nădejdea 
tuturor marginilor pământului [Ps 64, 6], auzi-ne pe noi, păcătoşii, care ne 
rugăm ie şi trimite Preasfântul şi închinatul şi atotputernicul Tău Duh şi 
sfințește casa aceasta. Umple-o de lumină veşnică, alege-o lăcaş al Tău [Ps 
131, 33], fă-o loc al cortului slavei Tale, împodobeşte-o cu harurile Tale 
dumnezeieşti şi mai presus de lume, fă-o liman al celor înviforaţi, spital al 
suferinţelor/patimilor, refugiu al celor neputincioşi, gonire a demonilor prin 
aceea că ochii Tăi sunt deschişi asupra ei zi şi noapte [3 Rg 8, 29] şi urechile 
Tale sunt cu luare-aminte la rugăciunile [Ps 129, 2] celor ce cu frică şi cu 
evlavie intră în ea şi cheamă atotcinstitul şi închinatul Tău Nume [Ps 79, 19]; 
şi oricâte vor cere, Tu vei auzi sus în cer şi le vei face şi le vei fi milostiv 
[3 Rg 8, 30]. Păzeşte-o neclătinată până la sfârşitul veacului şi altarul din 
ea arată-l sfântă a sfintelor cu puterea şi lucrarea Preasfântului Tău Duh. 
Slăveşte-l mai presus de altarul ispăşirii din Lege, ca şi jertfele sfinte săvâr- 
șite pe el să ajungă la sfântul, cel mai presus de ceruri şi duhovnicescul Tău 

altar şi să ne dea harul umbririi Tale preacurate. Căci îndrăznim nu în lu- 
crarea nevrednicelor noastre mâini, ci în nespusa Ta bunătate. Ecfo/nis]: Că 
sfânt eşti, Dumnezeul nostru, şi întru cele sfinte Te odihneşti [J/s 57, 15] şi 
Ție se cuvine slavă, Tatălui și Fiului și Sfântului Duh, acum și pururea și în 
vecii vecilor. Amin. 

[151] lar după „Amin” se dă patriarhului leşie albă, pe care o aruncă pe 
Sfânta Masă în chipul crucii şi i se aduce vasul Sfântului Botez plin cu apă 
caldă şi, plecându-şi capul, patriarhul se roagă aşa: 

Doamne, Dumnezeul nostru, Cel ce cu arătarea Ta cea mântuitoare ai 
sfinţit curgerile Iordanului, Însuți şi acum trimite harul Preasfântului Tău 
Duh şi binecuvântează apa aceasta, spre sfinţirea şi desăvârşirea acestui jert- 
felnic/altar al Tău. Ecfo/nis]: Că bine eşti cuvântat în vecii vecilor. Amin. 

După care varsă de trei ori pe masă din apa caldă spunând: 

În numele Tatălui şi al Fiului şi al Sfântului Duh! 

Şi după ce s-a pus leşia, spală masa şi stâlpii ei cu mâinile lui, după care 
o şterge cu un burete nou curat. 

În timp ce face aceasta spune Psalmul 83 o dată şi de mai multe ori până 
ce o spală şi şterge desăvârşit, şi atunci slăveşte şi se roagă spunând: 

Slavă lui Dumnezeu în vecii vecilor! Amin. 

[152] Şi după aceasta ia o cană cu vin parfumat şi o varsă de trei ori în 
chipul crucii spunând: 

Stropi-mă-vei cu isop şi mă voi curăţi. Spăla-mă-vei şi mai vârtos decât 
zăpada mă voi albi. Auzului meu vei da bucurie și veselie. Bucura-se-vor 
oasele mele cele umilite [Ps 50, 9-10]. 

Şi spune aceasta de trei ori şi termină şi restul psalmului şi aşa slăveşte şi 
se roagă: 

Binecuvântat este Dumnezeu în vecii vecilor! 

După care ia un ştergar nou şi-l pune pe masă şi o şterge cu el spunând 
Psalmul 131 o dată sau de două ori până ce o şterge desăvârşit, şi aşa slă- 
vește şi spune iarăşi: 

Slavă lui Hristos Dumnezeul nostru în vecii vecilor! 

Și ia vasul cu Mir şi zicând diaconul: „Să luăm aminte!”, varsă din el pe 
masă de trei ori în semnul crucii, făcând trei cruci: una în mijloc şi două de o 
parte şi de alta, spunând de trei ori „Aliluia” ca la Sfântul Botez, şi dând va- 
sul, din cele trei cruci făcute pe Sfânta Masă unge întreaga masă cu mâna lui, 
face cruci şi pe stâlpii mesei spunând Psalmul 132 întreg şi slăveşte şi spune: 

Slavă Ţie, Treime Sfântă, Dumnezeu! nostru, în vecii vecilor! 

După care spălându-şi mâinile ia pânza desfășurată şi o pune de jur- 
împrejurul Sfintei Mese spunând Psalmul 92 o dată sau de mai multe ori 
până ce o îmbracă desăvârşit şi aşa dă slavă: 

Slavă Ţie, Treime Sfântă, Dumnezeul nostru, în vecii vecilor! 

Și după „Amin” se dă arhiepiscopului cădelnița cu tămâie şi tămâiază 
Sfânta Masă, sanctuarul şi tot lăcaşul spunând Psalmul 25 o dată şi de mai 
multe ori până ce sfârşeşte de tămâiat. 

Şi pe când patriarhul tămâiază, unul din episcopii de faţă împreună cu el 
purtând vasul cu Mir îl urmează și face cruci din Mir pe fiecare coloană şi 
stâlp a acestui templu. 

După ce se termină tămâierea şi psalmul cum s-a spus şi se face slăvirea, 
în timp ce diaconul face ectenia după obicei şi după „Apără” spune „Pe 
preasfânta curata, slăvita Stăpâna noastră de Dumnezeu Născătoarea şi pe 
sfântul” (N) al căruia e templul înnoit, patriarhul plecându-se lângă Sfânta 
Masă, dar fără să îngenuncheze, se roagă acestea: 

Doamne al cerului şi al pământului [Ps 7, 1], Cel ce ai întemeiat cu negră- 
ită înțelepciune Biserica Ta cea sfântă și ai aşezat pe pământ cinul preoţiei 
ca închipuire [antitypon] a liturghiei îngereşti din cer. Tu, Stăpâne, mare 
dăruitor, primeşte-ne şi pe noi, care acum ne rugăm Ție nu ca unii care am fi 
vrednici să cerem aceste lucruri mari, ci ca să se arate covârşirea bunătăţii 
Tale. Că n-ai încetat în tot felul a face bine neamului omenesc, iar în capul 
binefacerilor Tale ne-ai dăruit venirea în trup a Unuia-Născut Fiului Tău; 
Care arătându-Se pe pământ şi strălucind celor din întuneric lumină de mân- 
tuire, S-a adus pe Sine pentru noi jertfă, S-a făcut ispăşire a toată lumea și 
ne-a făcut părtași ai Învierii Sale; şi suindu-Se la ceruri, i-a îmbrăcat pe 
învăţăceii și apostolii Săi, precum a făgăduit, cu o putere de sus [F4 1, 11], 
Care este Duhul Sfânt Cel închinat şi atotputernic, Care purcede de la Tine, 
Dumnezeu şi Tatăl [/n 15, 26]. Prin El făcându-ne destoinici în faptă şi în 
cuvânt, ne-a predat un Botez al înfierii, a ridicat biserici, a întemeiat jertfel- 
nice, a pus canoane şi legi, a căror predanie ținând-o noi păcătoşii, cădem la 
Tine, Dumnezeule Cel veşnic, şi ne rugăm Ție îndurate: templul acesta care 
s-a zidit spre lauda Ta umple-l de slava Ta dumnezeiască [3 Rg 8, 11] şi 
acest altar arată-l sfântă a sfintelor. Ca noi, cei ce stăm lângă el ca lângă înfri- 
coşătorul tron al Împărăției Tale, să-Ți slujim neosândiţi, înălţând rugăciuni 
pentru noi şi pentru tot poporul Tău şi aducând bunătății Tale jertfa cea fără 
de sânge, spre iertarea păcatelor celor cu voie şi celor fără voie, spre buna 
conducere a vieţii, spre izbândirea vieţuirii bune şi spre plinirea a toată drep- 
tatea. Ecfo/nis]: Că s-a binecuvântat preacinstitul şi de mare cuviință Numele 
Tăul, al Tatălui şi a! Fiului și al Sfântului Duh, acum şi pururea şi în vecii 
vecilor. Amin]. 

[153] lar după „Amin” spune: Pace tuturor! 

Și în timp ce diaconul spune: Capetele noastre Domnului să le plecăm!, se 
roagă aşa: 

Mulţumim fie, Doamne, Dumnezeul puterilor, că harul pe care l-ai vărsat 
peste sfinții Tăi apostoli și peste cuvioşii noştri părinţi, pentru multa Ta iubire 
de oameni, ai binevoit să se întindă şi până la noi, păcătoşii şi nevrednicii 
robii Tăi. De aceea ne rugăm Ție, Stăpâne, Mult-milostive: umple de slavă 
şi de sfințire şi de har altarul acesta, ca jertfele cele fără de sânge ce Ți se 
vor aduce întru el să se prefacă în preacuratul Trup și cinstitul Sânge ale ma- 
relui Dumnezeu și Mântuitorului nostru lisus Hristos, Unul-Născut Fiul Tău, 
spre mântuirea a tot poporul şi a nevredniciei noastre. Ecfo/nis]: Că Tu eşti 
Dumnezeul nostru, Dumnezeul milei [și Ție slavă înălțăm, Tatălui şi Fiului 
şi Sfântului Duh, acum şi pururea și în vecii vecilor. Amin]. 

Și aşa diaconul spune: În pace să ieşim! 


[154] Rânduială care se face la înnoirea 
sfântului lăcaş/templu deja sfinții. 


În aceeași zi în care se sfințește casa de rugăciune, făcându-se vecernie şi 
priveghere într-una din bisericile vecine cu biserica sfinţită, cea care e ară- 
tată prin proclamarea sinaxelor, unde rămân şi sfintele rămășițe/moaşie, 
vine acolo patriarhul şi în timp ce diaconul face ectenia Trisaghionului, el 
se roagă acestea: 

Doamne, Dumnezeul nostru, Cel credincios în cuvintele Tale şi nemincinos 
în făgăduințele Tale, Cel ce ai dăruit sfinţilor Tăi martiri să lupte lupta cea 
bună [/ Tim 6, 12], să săvârșească alergarea dreptei-credinţe și să păzească 
credința adevăratei mărturisiri, Însuţi Stăpâne Preasfinte, lasă-Te chemat de 
implorările lor și ne dăruieşte şi nouă credincioșilor robilor Tăi să avem parte 
şi moştenire împreună cu ei, ca făcându-ne imitatori ai lor să ne împărtăşim 
şi noi din bunătăţile pe care le-ai gătit la Tine pentru ei. Ecfo/nis]: Cu mila 
şi cu iubirea de oameni [ale Unuia-Născut Fiului Tău, cu Care bine eşti cu- 
vântat, cu Preasfântul și bunul şi de viață Făcătorul Tău Duh, acum şi pururea 
Şi în vecii vecilor. Amin). 

[155] Şi după „Amin” spune: Pace tuturor! 

Şi în timp ce diaconul spune: Capetele noastre Domnului să le plecăm!, el 
se roagă acestea: 

Doamne, Dumnezeul nostru, pentru soliile Preasfintei Stăpânei noastre 
Născătoarei de Dumnezeu şi ale tuturor sfinților, îndreptează lucrul mâinilor 
noastre [Ps 89, 17], al nevrednicilor robilor Tăi, şi ne învredniceşte a-i plă- 
cea ie întru toate. 

Și după „Amin” începe patriarhul însuşi: Slavă Ţie, Hristoase Dumneze- 
ule, lauda apostolilor şi veselia martirilor [a căror propovăduire este Treimea 
Cea de-o-fiinţă]! 

[156] Şi purtând sfintele rămăşițe/moaşte împreună cu cei ce sunt cu el, 
episcopul vine cu procesiune în templul înnoit. Și când intră în nartex şi stă 
înaintea porții de mijloc a lăcaşului să spună: 

Binecuvântat ești Hristoase Dumnezeule în vecii vecilor! 

Jar cântăreții să înceapă troparul: „Ridicaţi căpetenii porţile voastre şi vă 
ridicați porţi veşnice” (Ps 23, 7) şi cele următoare. 

După care se deschid porţile şi intră împreună cu tot poporul. 

Și în timp ce se cântă zisul tropar, patriarhul pune sfintele rămăşi- 
țe/moaşte pe locul pregătit pentru ele şi face rugăciunea aceasta: 

Doamne, Dumnezeul nostru, Cel ce sfinţilor Tăi martiri care au luptat 
pentru Tine le-ai dăruit şi această slavă: ca sfintele lor rămășițe/moaşte să fie 
semănate în tot pământul în sfintele Tale case, ca să răsară şi să odrăslească 
roduri de tămăduiri, Însuţi Stăpâne, dătătorul tuturor bunătăților, pentru soli- 
ile sfinţilor, ale căror rămăşițe/moaşte ai binevoit să se pună în cinstită casa 
aceasta, învrednicește-ne să-Ți aducem în ea neosândiţi Jertfa cea fără de 
sânge. Şi ne dăruieşte nouă, tuturor, toate cererile spre mântuire, dând drept 
răsplătire celor ce au luptat pentru sfânt Numele Tău facerea de minuni prin 
ei pentru mântuirea noastră. Că a Ta este împărăţia şi puterea şi slava a Tată- 
lui şi a Fiului şi a Sfântului Duh, acum şi pururea şi în vecii vecilor. Amin. 

Apoi cântăreții fac doxologia şi adaugă Trisaghionul şi are loc în conti- 
nuare toată Liturghia. 


[Hirotonii] 


[137] Hirotonia unui episcop. 

După Trisaghion, când cântăreții coboară din amvon, arhiepiscopul stă 
pe postament în faţa Sfintei Mese şi i se dă o hârtie pe care stă scris: 

Dumnezeiescul har, care totdeauna pe cele neputincioase le vindecă şi pe 
cele ce lipsesc le împlineşte, promovează [procheirizesthai] pe preaiubitul 
de Dumnezeu prezbiter (N) în episcop. Să ne rugăm aşadar ca să vină peste 
el harul Sfântului Duh! 

Și o citeşte în auzul tuturor având mâna pe creştetul celui hirotonit. Şi 
după ce se citeşte „Dumnezeiescul har”, poporul spune „Doamne miluieşte” 
de trei ori. 

Și desfăcând arhiepiscopul Evanghelia, o pune pe capul şi pe gâtul lui, 
ceilalţi episcopi stând lângă el şi atingând şi ei Sfânta Evanghelie. Şi făcând 
trei cruci pe capul lui şi punând mâna peste el se roagă acestea: 

Stăpâne Doamne, Dumnezeul nostru, Cel ce prin prealăudatul Tău Apostol 
Pavel ne-ai dat drept lege o rânduială din trepte şi cinuri: întâi apostoli, al 

doilea profeţi, al treilea dascăli [7 Co 12, 28], ca să slujească şi liturghi- 
sească sfintelor şi preacuratelor Tale Taine în sfântul Tău jertfelnic, Însuţi 
Stăpâne al tuturor şi pe acesta, care a fost ales să intre în slujba Evangheliei 
şi demnitatea arhierească, prin mâna mea, a păcătosului, și a liturghisitorilor 
şi coepiscopilor de față întăreşte-l prin venirea, puterea şi harul Sfântului 
Tău Duh, precum i-ai întărit pe sfinţii Tăi profeți, precum i-ai uns pe împă- 
raţi, precum i-ai sfințit pe arhierei. Dovedeşte neprihănită arhieria lui, împo- 
dobindu-l cu toată cuviința, şi-l arată sfânt, ca să se facă vrednic să ceară de 
la Tine cele pentru mântuirea poporului și să fie auzit de Tine. Că s-a sfinţit 
Numele Tău și s-a preaslăvit [Împărăţia Ta, a Tatălui şi a Fiului şi a Sfântului 
Duh, acum și pururea şi în vecii vecilor. Amin]. 

[158] Şi după „Amin” unul din episcopii de faţă face rugăciunea [ectenia] 
diaconului aşa: 

În pace, Domnului să ne rugăm. 

Pentru pacea care vine de sus și pentru mântuirea sufletelor noastre, 
Domnului să ne rugăm. 

Pentru pacea a toată lumea, pentru statornicia sfintelor lui Dumnezeu 
biserici şi pentru unirea tuturor, Domnului să ne rugăm. 

Pentru arhiepiscopul nostru (N), pentru preoţia, ajutorul, rămânerea, pacea 
şi mântuirea lui şi pentru lucrurile mâinilor lui, Domnului să ne rugăm. 

Pentru (N) care acum se promovează episcop şi pentru mântuirea lui, 
Domnului să ne rugăm. 

Ca iubitorul de oameni Dumnezeul nostru să-i dăruiască arhicrie neprihă- 
nită şi nepătată, Domnului să ne rugăm. 

Pentru preaevlaviosul și de Dumnezeu păzitul nostru împărat, Domnului 
să ne rugăm. 

Pentru oraşul acesta, țara aceasta, pentru toate oraşele şi satele şi pentru 
cei ce cu credinţă locuiesc într-însele, Domnului să ne rugăm. 

Pentru ca să fim izbăviți noi de tot necazul, mânia, primejdia şi nevoia, 
Domnului să ne rugăm. 

Apără, mântuieşte, miluiește şi ne păzeşte pe noi, Dumnezeule, cu harul Tău. 

Pe preasfânta, preacurata, slăvita Stăpâna noastră, de Dumnezeu Născă- 
toarea şi Pururea-Fecioara Maria, cu toți sfinții pomenind-o, pe noi înşine și 
unii pe alţii şi toată viața noastră lui Hristos Dumnezeu să o dăm. 

Şi în timp ce se face rugăciunea [ectenia] aceasta de către episcop, arhi- 
episcopul, avându-și în chip asemănător mâna pe capul celui hirotonit, se 
roagă aşa: 

Doamne, Dumnezeul nostru, dat fiind că firea omului nu poate suferi fiinţa 
Dumnezeirii, cu economia Ta ai aşezat dascăli ce pătimesc lucruri asemănă- 
toare cu noi, care stau pe scaunul Tău ca să aducă ie jertfă şi prinos pentru 

tot poporul Tău [Evr 7, 27]. Tu, Doamne, şi pe acesta ce s-a arătat econom al 
harului arhieresc, fă-l să fie imitator al Tău, Adevăratul Păstor, punându-şi 
sufletul său pentru oile Tale [/ 10, 15], povăţuitor orbilor, lumină celor din 
întuneric, certător celor neînțelepți, luminător în lume; ca desăvârșind sufle- 
tele încredințate lui în viaţa aceasta, să stea nefăcut de rușine înaintea tribu- 
nalului Tău şi să primească plata cea mare pe care o ai gătit celor ce s-au 
luptat pentru propovăduirea Evangheliei Tale. Ecfo/nis/: Că al Tău este a ne 
milui şi a ne mântui [pe noi, Dumnezeule, şi Ție slavă înălțăm, împreună şi 
Celui fâră de început al Tău Părinte şi Preasfântului şi bunului şi de viață 
făcătorului Tău Duh, acum și pururea şi în vecii vecilor. Amin]. 

lar după „Amin” patriarhul ridică Evanghelia şi o pune pe Sfânta Masă. 
Şi apoi pune pe cel hirotonit omoforul şi-l îmbrățișează el însuși şi toți epis- 
copii. 

Și arhiepiscopul urcă în „synthronon ” şi apoi se celebrează toată Liturghia. 


[159] La hirotonia unui prezbiter. 


După ce Sfintele Daruri au fost aduse şi puse pe Sfânta Masă şi s-a ter- 
minat cântarea de taină „Noi care pe heruvimi”, se dă arhiepiscopului o 
hârtie, pe care stă scris „Dumnezeiescul har”. 

Și după ce e citită în auzul tuturor, cel ce urmează a fi hirotonit e adus 
înainte şi, plecându-şi genunchii, arhiepiscopul face trei cruci pe capul lui 
şi având mâna pusă pe el se roagă acestea: 

Dumnezeule, Cel fără început şi fără sfârşit, Cel ce eşti mai presus decât 
toată făptura, Cel ce ai cinstit cu numirea de prezbiter pe cei ce i-ai învred- 
nicit a sluji cu sfinţenie în treapta aceasta cuvântul adevărului Tău [Ef 1, 13], 
Însuţi Stăpâne al tuturor, şi pe acesta, pe care ai binevoit a se promova de 
mine, binevoieşte să primească acest mare har al Sfântului Tău Duh într-o 
viață nepătată şi o credință neclintită; arată-l desăvârşit rob al Tău, bine- 
plăcându-Ți întru toate şi având o purtare vrednică de această mare cinste 
preoțească dăruită lui de marea putere a preştiinței Tale. Că a Ta este stăpâ- 
nirea şi a Ta este împărăţia şi puterea [şi slava, a Tatălui şi a Fiului şi a Sfân- 
tului Duh, acum şi pururea şi în vecii vecilor. Amin]. 

[160] Şi unul dintre prezbiteri face rugăciunea [ectenia] diaconului astfel: 

În pace Domnului să ne rugăm. 

Pentru pacea care vine de sus şi pentru mântuirea sufletelor noastre, 
Domnului să ne rugăm. 

Pentru pacea a toată lumea, pentru statornicia sfintelor lui Dumnezeu 
biserici și pentru unirea tuturor, Domnului să ne rugăm. 

Pentru arhiepiscopul nostru (N), pentru preoţia, ajutorul, rămânerea, pacea 
şi mântuirea iui şi pentru lucrurile mâinilor lui, Domnului să ne rugăm. 


N 

Pentru (N) care acum se promovează prezbiter şi pentru mântuirea lui, 
Domnului să ne rugăm. 

Pentru preaevlaviosul şi de Dumnezeu păzitul nostru împărat, Domnului 
să ne rugăm. 

Şi în timp ce se face rugăciunea aceasta de către prezbiter, arhiepiscopul 
avându-și în chip asemănător mâna pe capul celui hirotonit, se roagă aşa: 

Dumnezeule, Cel mare în putere şi neurmat în pricepere, Cel minunat întru 
sfaturi, mai presus decât fiii oamenilor [Ps 44, 3], Însuţi Doamne şi pe acesta, 
pe care ai binevoit să-l faci intre în treapta prezbiteriului, umple-l de darul 
Sfântului Tău Duh, ca să se facă vrednic să stea fără prihană lângă Jertfelni- 
cului Tău, să propovăduiască Evanghelia Împărăției Tale, să lucreze cu sfin- 
tenie cuvântul adevărului Tău [Ef 1, 13], să aducă Ție daruri şi jertfe duhov- 
niceşti [Evr 5, 1; 7 Ptr 2, 5], să înnoiască poporul Tău prin baia naşterii din 
nou [Tit 3, 5), ca şi el, întâmpinându-l la a Doua Venire pe marele Dumne- 
zeu şi Mântuitorul nostru lisus Hristos, Unul-Născut, Fiul Tău, să primească 
întru mulțimea bunătății Tale plata bunei economisiri a treptei sale. Că s-a 
binecuvântat şi s-a preamărit întru tot cinstitul și de mare cuviință [Numele 
Tău, al Tatălui şi al Fiului şi al Sfântului Duh, acum şi pururea şi în vecii 
vecilor. Amin]. 

Și după „Amin” îi poartă orarul de pe spate în faţă şi-l îmbracă în felonul 
lui şi, dându-i iubire [sărutare], îl pune împreună cu ceilalți prezbiteri: 

lar atunci diaconul spune: Să plinim rugăciunea noastră Domnului. 

Și când s-a ridicat acoperământul Sfintelor Daruri şi poporul spune 
„Vrednic şi drept lucru este”, atunci arhiepiscopul îi dă în mâini prezbite- 
rului hirotonit o pâine de pe disc şi-l apleacă peste Sfânta Masă. iar el ține 
pâinea dată în mâinile lui şi-şi pune capul deasupra ei şi rămâne aşa până 
când se spune: „Sfintele celor sfinți!” 

Şi atunci cel hirotonit dă înapoi pâinea arhiepiscopului şi se cuminecă 
primul între ceilalți prezbiteri, fiind împărtăşit de cel care l-a hirotonit şi cu 
Sfântul Sânge. 


[161] La hirotonia unui diacon. 


După ce se face Sfânta Ofrandă şi se deschid uşile, înainte ca diaconul să 
spună „Pe toţi sfinţii”, cel ce urmează să fie hirotonit e adus înaintea arhie- 
piscopului. 

Şi după ce s-a spus „Dumnezeiescul har” cel ce urmează să fie hirotonit 
îşi pleacă genunchii şi arhiepiscopul făcând trei cruci pe capul lui şi punând 
peste el mâna sa se roagă aşa: 

Doamne Dumnezeul nostru, Cel ce cu preştiinţa Ta trimiţi darul Sfântului 
Tău Duh peste cei hotărâți de puterea Ta neurmată să se facă liturghisitori şi 

să slujească preacuratelor Tale Taine, Însuţi Stăpâne şi pe acesta, pe care bine 
ai voit să-l faci fie promovat de mine în liturghisirea diaconiei, păzește-l în 
toată cuviința [/ Tim 2, 2; 3, 4], având taina credinţei într-o conştiinţă curată 
[7 Tim 3, 9]. Dăruieşte-i şi lui harul pe care l-ai dăruit lui Ştefan, întâiul Tău 
martir, pe care l-ai şi chemat cel dintâi la lucrarea diaconiei Tale [FA 6, 5], 
şi-l învredniceşte după a Ta bună-plăcere să economisească treapta dăruită 
lui de a Ta bunătate, pentru că cei ce slujesc bine bună treaptă își agonisesc, 
şi-l arată desăvârşit rob al Tău. Că a Ta este împărăţia şi puterea [şi slava, a 
Tatălui şi a Fiului şi a Sfântului Duh, acum și pururea şi în vecii vecilor. Amin]. 

[162] Şi unul din diaconi face rugăciunea [ectenia]: 

În pace Domnului să ne rugăm. 

Pentru pacea care vine de sus și pentru mântuirea sufletelor noastre, 
Domnului să ne rugăm. 

Pentru pacea a toată lumea, pentru statornicia sfintelor lui Dumnezeu 
biserici şi pentru unirea tuturor, Domnului să ne rugăm. 

Pentru arhiepiscopul nostru (A), pentru preoţia, ajutorul, rămânerea, pacea 
şi mântuirea lui şi pentru lucrurile mâinilor lui, Domnului să ne rugăm. 

Pentru (A) care acum este promovat diacon şi pentru mântuirea lui, Dom- 
nului să ne rugăm. 

Pentru ca lubitorul de oameni Dumnezeu să-i dăruiască diaconie neprihă- 
nită şi nepătată. Domnului să ne rugăm. 

Pentru preaevlaviosul şi de Dumnezeu păzitul nostru împărat, Domnului 
să ne rugăm. 

Și în timp ce se face această rugăciune [ectenie] de către diacon, arhie- 
piscopul, avându-și în chip asemănător mâna pe capul celui hirotonit, se 
roagă aşa: 

Dumnezeule, Mântuitorul nostru, Cel ce cu nestricăciosul Tău grai ai dat 
lege apostolilor Tăi şi l-ai proclamat întâiul pe cel ce împlineşte lucrul sluji- 
torului/diaconului, precum stă scris în Sfânta Ta Evanghelie: „Cel ce voieşte 
să fie între voi întâiul să fie slujitorul vostru” [Me 9, 35], Tu, Stăpâne al 
tuturor, şi pe robul Tău acesta (N), pe care l-ai învrednicit să intre în litur- 
ghisirea slujitorului/diaconului, umple-l de toată credinţa, iubirea, puterea şi 
sfinţirea, prin venirea peste el a Sfântului şi de viață făcătorului Tău Duh; 
căci nu prin punerea mâinilor mele peste el, ci prin trimiterea îndurărilor 
Tale celor multe [Fe 50, 25] se dă har celor vrednici ai Tăi. Pentru ca şi 
acesta făcându-se afară de orice păcat să se înfățişeze Ție fără prihană în 
ziua cea înfricoşătoare a Judecăţii [Mt 10, 15] şi să primească nemincinoasa 
răsplată a făgăduinței Tale. Că Tu eşti Dumnezeul nostru, Dumnezeul milei 
şi al mântuirii[, şi Ţie slavă înălțăm, Tatălui şi Fiului şi Sfântului Duh, acum 
Şi pururea şi în vecii vecilor. Amin]. 

Şi după „Amin” ia celui hirotonit felonaşul şi pune pe el orarul şi dându-i 
iubire [sărutare], îi dă sfânta ripidă şi-l pune să apere cu ea Sfintele Daruri 
de pe dumnezeiasca Masă. 

Şi atunci diaconul stând în amvon spune: Pe toţi sfinţii pomenindu.-i, şi 
celelalte. 

lar după ce-l împărlăşeşte pe cel hirotonit cu sfântul Trup şi scumpul 
Sânge, arhiepiscopul îi dă Sfântul Potir, pe care ținându-l acesta îl dă celor 
ce vin la sfântul Sânge. 

Acestea au loc atunci când se face [Liturghia] desăvârşită, pentru că 
hirotonia diaconului şi a diaconiței se poate face atât la Ofranda [euharis- 
tică] desăvârşită, cât şi la cea a Darurilor mai înainte sfinţite. 

lar când această hirotonie are loc la [Ofranda] Darurilor mai înainte 
sfințite, arhiereul intră şi stă înaintea Sfintei Mese şi stând de faţă cel ce 
urmează a fi hirotonit diacon, rosteşte cu glas mare „Dumnezeiescul har” și 
celelalte, făcându-l să îngenuncheze. 

Şi se fac toate după rânduiala mai sus-amintită până la concediere. 


[163] Rugăciune la hirotonia unei diaconițe. 

După ce s-a făcut Sfânta Ofrandă [Anafora] şi s-au deschis uşile, inainte 
ca diaconul să spună „Pe toţi sfinţii”, cea care urmează să fie hirotonită e 
adusă înaintea arhiereului şi acesta rostind cu glas mare „Dumnezeiescul 
har” şi aceasta plecându-şi capul, îşi pune mâna pe capul ei şi făcând trei 
cruci se roagă acestea: 

Dumnezeule Cel Sfânt şi Atotputernic, Care prin naşterea după trup din 
Fecioară a Unuia-Născut Fiul Tău şi Dumnezeul nostru ai sfinţit partea 
femeiască şi ai dăruit harul şi venirea Sfântului Tău Duh nu numai bărbaţilor, 
dar şi femeilor, Însuţi şi acum, Stăpâne, priveşte peste roaba Ta aceasta şi 
cheam-o la lucrul slujirii/diaconiei Tale, și trimite-i ei dăruirea bogată a 
Sfântului Tău Duh păzind-o în credință ortodoxă, după bună-plăcerea Ta 
împlinind totdeauna această liturghie a ei. Că Ție se cuvine toată slava, cin- 
stea [şi închinarea, Tatălui şi Fiului şi Sfântului Duh, acum şi pururea şi în 
vecii vecilor. Amin]. 

[164] Şi după „Amin” unul din diaconi face rugăciunea [ectenia] aşa: 

În pace Domnului să ne rugăm. 

Pentru pacea care vine de sus şi pentru mântuirea sufletelor noastre, 
Domnului să ne rugăm. 

Pentru pacea a toată lumea, pentru statornicia sfintelor lui Dumnezeu 
biserici şi pentru unirea tuturor, Domnului să ne rugăm. 

Pentru arhiepiscopul nostru (N), pentru preoția, ajutorul, rămânerea, pacea 
şi mântuirea lui şi pentru lucrurile mâinilor lui, Domnului să ne rugăm. 

Pentru (A) care acum este promovată diaconiţă şi pentru mântuirea ei, 
Domnului să ne rugăm. 

Pentru ca lubitorul de oameni Dumnezeu să-i dăruiască slujire/diaconie 
neprihănită şi nepătată, Domnului să ne rugăm. 

Pentru preaevlaviosul şi de Dumnezeu păzitul nostru împărat, Domnului 
să ne rugăm. 

Şi în timp ce se face această rugăciune de către diacon, arhiepiscopul, 
avându-și în chip asemănător mâna pe capul celei hirotonite, se roagă aşa: 

Stăpâne Doamne, Care n-ai respins nici femeile care se închinau pe ele în- 
sele şi doreau să liturghisească, întru cât le este cuvenit, sfintelor Tale case, ci 
le-ai primit şi pe ele în cinul liturghisitorilor, dăruieşte harul Sfântului Tău 
Duh şi roabei Tale aceasta care doreşte să se închine pe ea însăși Ţie şi să 
plinească/umple nevoia slujirii/diaconiei, cum ai dat harul slujirii/diaconiei 
Tale lui Febe [Rm 16, 1], pe care ai chemat-o la lucrul liturghiei. Dă-i ei, 
Dumnezeule, să stăruie neosândită în sfintele Tale lăcaşuri, să se îngrijească 
de vieţuirea ei, mai ales de cuminţenie, şi arat-o desăvârşită roabă a Ta, ca 
stând şi ea înaintea tribunalului Tău, să primească răsplata vrednică de vie- 
ţuirea ei bună. Cu mila şi cu iubirea de oameni a Unuia-Născut Fiul Tău, cu 
Care [ești binecuvântat împreună cu Preasfântul şi bunul şi de viață făcătorul 
Tău Duh, acum şi pururea şi în vecii vecilor. Amin]. 

Și după „Amin” îi pune pe gât sub maforion [văl] orarul diaconesc cu 
cele două capete în față. 

Și atunci diaconul stând în amvon spune: „Pe toţi sfinții pomenindu-i”, şi 
celelalte. 

Și după ce ea se împărtăşeşte cu sfântul Trup şi scumpul Sânge, arhiepis- 
copul îi dă Sfântul Potir, pe care primindu-l îl depune pe Sfânta Masă. 


[165] Rugăciunea pentru hirotonia unui ipodiacon. 


După ce episcopul intră în diaconicon şi stă înaintea Sfintei Mese, i se 
aduce înainte cel ce urmează să fie hirotonit şi, punându-şi mâna pe capul 
lui, îl pecetluiește [cu semnul crucii] şi se roagă aşa: 

Doamne, Dumnezeul nostru, Cel ce prin Unul şi Acelaşi Duh Sfânt ai îm- 
părțit darurile Tale fiecăruia din cei pe care i-a ales; Cel ce ai dăruit felurite 
lucrări Bisericii Tale şi ai aşezat în ea trepte de liturghie spre slujirea sfinte- 
lor şi preacuratelor Tale Taine; Cel ce cu preştiința Ta negrăită ai hotărât şi 
ca robul Tău acesta (N) să fie vrednic să servească sfintei Tale Biserici, În- 
suți Stăpâne păzește-l neosândit întru toate. Şi-i dă să iubească bunăcuviința 
casei Tale [Ps 25, 8], să stea înaintea uşilor lăcaşului Tău sfânt şi să aprindă 
sfeşnicele cortului slavei Tale [Dr 18, 5; Zş 30, 8; Ps 25, 8]. Sădeşte-l în Bi- 


N 


986 CANONUL ORTODOXIEI I. Canonul apostolic 


serica Ta cea sfântă ca pe un măslin [Ps 51, 10] care aduce rod de dreptate. 
Şi-l arată desăvârșit rob al Tău, ca şi el să se desfăteze la a Doua Ta Venire 
de răsplata celor ce bine i-au plăcut Ţie. Că a Ta este împărăţia şi puterea 
şi slava[, a Tatălui şi a Fiului și a Sfântului Duh, acum şi pururea şi în vecii 
vecilor. Amin]. 

Și după „Amin”, cel făcut ipodiacon spune de trei ori: „Câţi sunteți cre- 
dincioşi” şi-i dă să se spele episcopului care l-a hirotonit şi aşa e împărtăşi! 
de el cu Cuminecarea făcătoare de viaţă. 


[166] Rugăciune la promovarea citețului şi cântărețului. 


După ce acela care urmează să fie promovat în citef sau cântăreț e tuns, 
este adus înaintea episcopului care, punându-și mâna pe capul lui şi pecetlu- 
indu-l [cu semnul crucii], se roagă aşa: 

Doamne, Dumnezeule Atoateţiitorule, alege pe robul Tău acesta (N), şi-l 
sfințește şi-l învredniceşte cu toată înțelepciunea şi priceperea de meditarea 
Şi citirea dumnezeieştilor Tale cuvinte, păzindu-l într-o viață neprihănită. Cu 
mila şi cu îndurările și cu iubirea de oameni ale Unuia-Născut Fiului Tău, cu 
Care [împreună bine eşti cuvântat, cu Preasfântul şi bunul şi de viaţă făcătorul 
Tău Duh, acum şi pururea şi în vecii vecilor. Amin]. 

Și după „Amin”, i se dă citețului cartea „Apostolul ” şi citeşte puţin şi i se 
dă pacea, iar cântăreţului i se dă „Psaltirea ” şi spune un prochimen. 


[167] Rugăciune la promovarea egumenului în slăvita patriarhie. 


Cel ce urmează să fie promovat e adus înainte în prezenţa tuturor mona- 
hilor care l-au votal. 

Şi spunând diaconul: „Domnului să ne rugăm”, patriarhul îi pune mâna 
pe cap pecetluindu-l [cu semnul crucii] şi rugându-se aşa: 

Dumnezeule Cel ce totdeauna porți de grijă de mântuirea oamenilor, Cel 
ce ai adunat la un loc şi a făcut-o una şi această turmă cuvântătoare, Însuți 
Stăpâne a toate păzeşte-o fără prihană cu nemăsurata Ta iubire de oameni, 
păzind neîncetat poruncile Tale, ca nici o oaie să nu se piardă din ea și să fie 
răpită de lupul cel potrivnic; iar pe robul Tău acesta, pe care ai binevoit să-l 
aşezi peste ei egumen, arată-l vrednic de bunătatea Ta și-l împodobește cu 
toate virtuțile Tale făcându-se prin faptele sale bune pildă celor aflați sub el, 
ca aceştia să se facă zeloşi imitatori ai vieţuirii lui neprihănite şi să se înfăți- 
şeze neosândiţi împreună cu el la înfricoşătorul Tău tribunal. Că a Ta este 
împărăţia şi puterea şi siava[, a Tatălui şi Fiului şi a Sfântului Duh, acum şi 
pururea şi în vecii vecilor. Amin]. 

[163] Și după „Amin”, spune: Pace tuturor! 

Şi în timp ce diaconul spune: Capetele noastre Domnului să le plecăm!, se 
roagă iarăşi: 

Pleacă Doamne urechea Ta și ascultă rugăciunea noastră și arată-l pe robul 
Tău acesta credincios şi înțelept econom al turmei celei cuvântătoare încre- 
dințată lui de harul Tău, făcând întru toate voia Ta şi vrednic fiind de cereas- 
ca Ta împărăție. Cu harul şi cu îndurările și cu iubirea de oameni [a Unuia- 
Născut Fiului Tău, cu Care ești binecuvântat împreună cu Preasfântul şi bunul 
şi de viaţă făcătorul Tău Duh, acum şi pururea şi în vecii vecilor. Amin]. 

Și după „Amin” îi ia mantia [paliul] cu care e îmbrăcat şi-i pune o alta şi 
îmbrățişându-l îl concediază. 


[Îmbrăcarea monahilor] 


[169] Rugăciune pentru cel ce urmează să ia haina de monah. 


Doamne Dumnezeul nostru, Cel ce i-ai legiuit vrednici de Tine pe cei care 
au părăsit toate cele lumești, rudenii și prieteni, şi au urmat Ţie, primeşte şi 
pe robul Tău (N), care s-a lepădat de toate acestea potrivit sfintelor Tale po- 
runci şi-l călăuzeşte în adevărul Tău pe cel ce cade la Tine fără împrăştiere. 
Îngrădeşte-l cu puterea Sfântului Tău Duh, ca să nu poată a lucra ceva împo- 
triva lui toată meşteşugirea potrivnică, dăruindu-i răbdare, ca bine să-Ţi placă 
totdeauna cu soliile Preasfintei stăpânei noastre de Dumnezeu Născătoarei şi 
ale tuturor sfinților care din veac au bineplăcut Ție. Că s-a binecuvântat şi 
s-a preaslăvit [întru tot cinstitul şi de mare cuviință Numele Tău, al Tatălui 
şi al Fiului şi al Sfântului Duh, acum şi pururea și în vecii vecilor. Amin]. 


[170] Rugăciune pentru cea care urmează să ia haina de monahie. 


Doamne Dumnezeul nostru Cel ce atât de mult ai iubit fecioria, încât ai 
pus-o drept mamă a economiei Tale, Însuţi Stăpâne a toate şi pe roaba Ta 
aceasta (N), care dorește să lase aceste slave trecătoare ale vieții şi să pri- 
vească spre bunătatea Ta, primeşte-o şi învredniceşte-o de venirea Sfântului 
Tău Duh dăruindu-i înfrânare și toată cuviința; ca viețuind în chip bineplăcut 
Ție, să-Ţi aducă ieşind în întâmpinarea Ta, a Mirelui ceresc [Mt 25, 1-13], 
strălucirea cumințeniei ca pe o candelă plină în chip neştirbit de untdelem- 
nul faptelor ei bune. Că s-a binecuvântat şi s-a preaslăvit întru tot cinstitul şi 
de mare cuviință Numele Tău, al Tatălui şi al Fiului şi al Sfântului Duh, 

[Rugăciuni şi rituri la Curtea imperială] 


[171] Rugăciune la promovarea împăratului. 


După ce acela care urmează a fi împărat cu Dumnezeu poartă toate veş- 
mintele imperiale, afară de hlamidă şi coroană, căci ele sunt depuse mai 
dinainte pe Sfânta Masă împreună cu fibula, patriarhul stă înaintea Sfintei 
Mese, cel ce urmează a fi încoronat stând în spatele lui. 

Și în timp ce diaconul face rugăciune [ectenie], patriarhul se roagă aşa: 

Doamne, Dumnezeul nostru, Împăratul împăraţilor şi Domnul domnilor 
(1 Tim 6, 15], Care prin profetul Tău Samuel l-ai ales pe robul Tău David şi 
l-ai uns împărat peste poporul Tău Israel [7 Rg 16, 12-13], Însuţi şi acum 
ascultă rugăciunea noastră, a nevrednicilor robilor Tăi, şi priveşte din sfânt 
lăcaşul Tău [2 Par 30, 27] şi peste cuviosul robul Tău (N), pe care ai bine- 
voit să-l faci să se ridice împărat peste neamul cel sfânt pe care l-ai câştigat 
cu scump Sângele Unuia-Născut Fiului Tău [FA 20, 28], şi-l învrednicește 
să se ungă cu untdelemnul veseliei [Ps 44, 8]; îmbracă-l cu putere de sus [Ps 
24, 49], pune pe capul lui cunună din piatră scumpă, dă-i lui lungime de zile 
[Ps 20, 4-5], pune în dreapta lui sceptru de mântuire, aşează-l pe tronul 
dreptăţii, îngrădeşte-l cu toate armele Sfântului Tău Duh, dă tărie braţului 
său [/z 20, 25], supune-i lui toate neamurile barbare, seamănă în inima lui 
frica Ta şi compasiunea față de supușii lui, păzeşte-l în credinţă nepătată, 
arată-l păzitor riguros al dogmelor sfintei şi catholicei Tale Biserici, ca jude- 
când poporul Tău în dreptate şi pe săracii Tăi cu judecată, să-i mântuiască 
pe fiii săracilor [Ps 71, 2. 4] şi să se facă moştenitor al Împărăției Tale ce- 
reşti [lac 2, 5]. Că a Ta este stăpânirea, a Ta este împărăţia şi puterea şi slava[, 
a Tatălui şi a Fiului şi a Sfântului Duh, acum şi pururea şi în vecii vecilor. 
Amin]. 

[172] Şi după „Amin” patriarhul ridică de pe Sfânta Masă şi dă „ vesti- 
torilor ” hlamida şi fibula şi în timp ce este îmbrăcat cu ele spune: Pace 
tuturor! 

lar în timp ce diaconul spune: „Capetele noastre Domnului să le plecăm”, 
patriarhul se roagă: 

ie, Singurului Împărat al veacurilor [/ Tim 1, 17], acesta căruia i s-a în- 
credințat de către Tine împărăţia pe pământ şi-a plecat gâtul împreună cu noi. 
Rugămu-Te, Stăpâne a toate, păzeşte-l sub acoperământul Tău, întăreşte îm- 
părăţia lui, învredniceşte-l să facă totdeauna cele bineplăcute ie, fă să răsară 
în zilele lui dreptate şi mulțime de pace [Ps 71, 7], ca în liniştea lui viață 
tihnită şi liniştită să petrecem în toată cucemicia şi cuviința [/ Tim 2, 2]. Că 
Tu eşti Împăratul păcii şi Ție slavă înălțăm[, Tatălui și Fiului şi Sfântului 
Duh, acum şi pururea şi în vecii vecilor. Amin]. 

Și după „Amin” ridică de pe Sfânta Masă coroana şi ținând-o cu amân- 
două mâinile îl încoronează zicând: În numele Tatălui şi al Fiului şi al Sfân- 
tului Duh. 

După care făcând Cele mai înainte sfințite, îi dă Cuminecarea făcătoare 
de viaţă. 


[173] Rugăciune făcută pentru împărat 
ori de câte ori intră la el patriarhul. 


În timp ce diaconul face rugăciunea [ectenia], patriarhul se roagă aşa: 

Doamne, Dumnezeul nostru, Împăratul împăraților şi Domnul domnilor 
[7 Tim 6, 15], Tie ne rugăm şi pe Tine Te chemăm, mântuieşte pe împărații 
noştri [Ps 19, 10], pe care i-ai îndreptățit să împărățească pe pământ, păzeşte-i 
sub acoperământul bunătăţii Tale, supune-le toate neamurile barbare şi vrăj- 
maşe, dă-le împărăție paşnică şi-i învredniceşte să facă totdeauna cele bine- 
plăcute Ție. Pe demnitarii lor păzeşte-i nemitarnici în ascultare şi în frică, 
oastei dă-i tărie fată de orice neam duşman, binevoieşte ca norodul să pe- 
treacă în cuminţenie şi pace, dăruind sub împărăţia lor tot belşugul bunătăți- 
lor pământului. Că s-a binecuvântat şi s-a preaslăvit întru tot cinstitul şi de 
mare cuviinţă Numele [Tău, al Tatălui şi al Fiului şi al Sfântului Duh, acum 
şi pururea şi în vecii vecilor. Amin]. 

[174] Şi după „Amin” spune: Pace tuturor! 

Și în timp ce diaconul spune: Capetele noastre Domnului să le plecăm!, se 
roagă iarăşi: 

ie, Singurului Judecător şi lubitor de oameni şi-a plecat gâtul împreună cu 
noi cel căruia i s-a încredinţat de către Tine împărăţia pe pământ. Rugămu-Te, 
Stăpâne a toate, dăruieşte pacea Ta inimilor noastre, ale tuturor, iar lui dă-i 
toate cererile spre mântuire şi împunge-l la inimă să arate tuturor supușilor 
lui lucrurile iubirii Tale de oameni. Că Tu eşti Împăratul păcii [şi Ţie mărire 
înălțăm, Tatălui şi Fiului şi Sfântului Duh, acum şi pururea şi în vecii veci- 
lor. Amin]. 


[175] Altă rugăciune pentru împărat. 


Stăpâne, Doamne, Atoatețiitorule, Tatăl Domnului şi Dumnezeului și Mân- 
tuitorului nostru lisus Hristos, Ţie ne rugăm şi pe Tine Te chemăm: pe robii 
Tăi, preacredincioşii noştri împărați, păzeşte-i în pace, dreptate şi vitejie; 
supune-le toate neamurile barbare care vor războaie, adaugă-le credință şi 
cucermicie, ține-i nealunecaţi în frica Ta, dă-le să gândească lucruri de pace 
pentru noi şi pentru sfânt Numele Tău, grăieşte în inima lor lucruri bune 
pentru Biserica Ta şi pentru tot poporul tău, ca în liniştea lor viaţă tihnită şi 

liniştită să petrecem în toată evlavia şi cuviința [/ Tim 2, 2]. Fie stăpânirea 
Împărăției Tale binecuvântată [şi preaslăvită, a Tatălui şi a Fiului şi a Sfân- 
tului Duh, acum şi pururea și în vecii vecilor. Amin). 

[176] Şi în timp ce diaconul spune: Capetele noastre Domnului să le ple- 
căm!, preotul se roagă acestea: 

Dumnezeul puterilor, Împăratul veacurilor, pleacă urechea Ta spre rugă- 
ciunea noastră [Ps 87, 3] şi dă pacea Ta împăraţilor noştri şi la tot poporul 
Tău, ca viețuind după voia Ta să dobândească veșnicele Tale bunătăţi cu 
soliile sfintei Născătoare de Dumnezeu şi ale tuturor sfinţilor Tăi. Că Tu ești 
Dumnezeul şi Mântuitorul nostru şi a Ta rămâne împărăţia, a Tatălui[, a Fiu- 
lui şi a Sfântului Duh, acum şi pururea şi în vecii vecilor. Amin]. 


[177] Rugăciune făcută de patriarh când împăratul 
sfârşeşte după obicei culesul viei. 


Făcând diaconul rugăciunea, preotul se roagă acestea: 

Dumnezeule, Mântuitorul nostru, Care ai binevoit să fie numit „Viţă” 
(În 15, 1] Fiul Tău Unul-Născut, Domnul nostru lisus Hristos, şi prin El 
ne-ai dăruit rodul nemuririi, Însuţi şi această roadă a viței o binecuvântează, 
iar pe preacredincioşii noştri împărați fâ-i părtaşi ai Viţci celei adevărate; 
păzeşte viața lor nesupărată dăruindu-le totdeauna pace şi împodobindu-le 
viața cu darurile Tale veşnice şi nedesfiinţate, cu soliile sfintei Născătoare 
de Dumnezeu și ale tuturor sfinților care de veacuri au bineplăcut Ţie. Cu 
bunăvoirea şi cu bunătatea Unuia-Născut Fiului Tău, cu Care ești binecu- 
vântat (împreună cu Preasfântul şi bunul și de viaţă făcătorul Tău Duh, acum 
şi pururea și în vecii vecilor. Amin]. 

[178] Şi în timp ce diaconul spune: Capetele noastre Domnului să le ple- 
căm!, se roagă iarăşi acestea: 

Doamne al puterilor, Împărate al slavei [Ps 23, 7], pe cei cărora de către 
Tine li s-a încredințat împărăția pe pământ păzeşte-i în toată cucernicia şi 
pacea; călăuzeşte-i la limanul voii Tale [Ps 106, 30] şi dăruieşte-le lor desfă- 
tarea bunătăților Tale veşnice. Că Tu eşti Împăratul păcii și [Ție mărire înăl- 
țăm, Tatălui şi Fiului şi Sfântului Duh, acum şi pururea şi în vecii vecilor. 
Amin]. 


[179] Rugăciune la promovarea magistraților. 


Doamne, Dumnezeul nostru, Care ai autoritatea oricărei stăpâniri, autori- 
tăți şi puteri în cer şi pe pământ [Mt 28, 18], Care ai binevoit ca și robul Tău 
acesta să dețină această magistratură, dăruieşte-i toate cererile cele spre 
mântuire şi-l învredniceşte să judece pe cei aflați sub el cu dreptate şi corec- 

titudine, ca să-ŢI fie bineplăcut în toate cele pe care le face, arătând celor 
săraci şi lipsiţi toată lucrarea milosteniei; binevoieşte ca aceia care-i slujesc 
să petreacă în pace şi ascultare, înmulțind roadele pământului spre belşugul 
întregului Tău popor. Că a Ta este stăpânirea şi a Ta este împărăţia și pute- 
rea şi slavaj, a Tatălui şi Fiului şi Sfântului Duh. Amin]. 

[180] Și în timp ce diaconul spune: Capetele noastre Domnului să le ple- 
căm”, preotul se roagă: 

Doamne, Dumnezeul nostru, Ziditorule a toată făptura, ascultă rugăciunea 
noastră şi dăruie credinciosului robului Tău toate cererile cele spre mântuire, 
învrednicindu-l să gospodărească potrivit voii Tale magistratura încredințată 
lui și să se facă părtaş Împărăției Tale cereşti [2 Tim 4, 18]. Că Tu eşti 
Dumnezeul nostru şi Ţie slavă înălțăm, Tatălui şi Fiului şi Sfântului Duh, 
acum și pururea şi în vecii vecilor. Amin. 


[Rugăciuni la diverse ocazii] 


[181] Rugăciune spusă de patriarh pe corabie. 


După ce se rostește Psalmul 120, când diaconul spune: Domnului să ne 
rugăm!, acesta se roagă acestea: 

Stăpâne Doamne, Dumnezeul nostru, Care atunci când ai socotit lucru 
vrednic să pluteşti în corabie împreună cu sfinţii Tăi învăţăcei şi apostoli, ai 
cercetat dezlănţuirea vânturilor şi ai poruncit valurilor să se liniştească [Mt 
4, 37-39], Însuţi şi acum pluteşte împreună cu noi; fă să înceteze orice vânt 
potrivnic şi stârneşte-le pe cele bune, făcându-Te nouă cârmaci şi ajutor în 
tot locul. Că bun şi iubitor de oameni Dumnezeu eşti şi Ție [slavă înălțăm, 
Tatălui şi Fiului şi Sfântului Duh, acum şi pururea şi în vecii vecilor. Amin]. 

Și după „Amin” pecerluieşte marea [cu semnul crucii] şi aşa se aşează. 


[182] Rugăciune pentru cei ce aduc pârga roadelor. 


Doamne, Dumnezeul nostru, Care ai poruncit fiecăruia să-Ţi aducem după 
voinţă ale Tale dintru ale Tale [/ Par 29, 14]; Care drept răsplătire dăruieşti 
în locul lor bunătăţile Tale cele veşnice; Care cu bună plăcere ai primit darul 
cel după putere al văduvei [Mc 12, 42-44], primeşte şi cele aduse acum de 
robul Tău (N) şi socoteşte un lucru vrednic ca ele să fie aşezate în vistieriile 
Tale cele veșnice, dăruindu-i şi îmbelşugata desfătare a bunătăţilor Tale din 
această lume, împreună cu toate cele ce-i sunt de folos. Că s-a binecuvântat 
şi s-a preaslăvit [preacinstitul şi de mare cuviinţă Numele Tău, al Tatălui şi 
al Fiului şi al Sfântului Duh, acum şi pururea şi în vecii vecilor. Amin). 


992 CANONUL ORTODOXIEI I. Canonul apostolic 


[183] Binecuvântarea casei. 


Dumnezeule, Mântuitorul nostru, Care ai socotit lucru vrednic să intri sub 
acoperişul lui Zaheu şi Te-ai făcut mântuire lui şi întregii lui case [Lc 19, 1-9], 
potrivit preacuratei şi nemuritoarei glăsuiri vestite lumii întregi de evanghe- 
listul Tău, Însuți şi acum pe cei ce vor să locuiască aici şi-Ți aduc rugăciunile 
lor prin noi, umiliții și păcătoşii, binecuvântează-i şi slăveşte-i, arătându-le 
prin îmbelșugatele Tale daruri pământești şi cereşti nevătămată şi teafără 
întru toate locuirea sub acoperişul acesta. Că Ție se cuvine toată slava[, cin- 
stea şi închinarea, Tatălui şi Fiului şi Sfântului Duh, acum și pururea și în 
vecii vecilor. Amin]. 


[Logodna şi nunta] 


[184] Rugăciune la logodnă. 


Dumnezeule Cel veşnic, Care pe cele despărțite le aduni întru unire și ai 
pus [iubirea] o legătură [Æf 4, 3] sufletească cu neputinţă de rupt; Care i-ai 
binecuvântat pe Isaac şi pe Rebeca [Fc 24, 59-64] şi i-ai arătat moştenitori 
ai făgăduinţei Tale [Evr 6, 17}; Însuţi binecuvântează-i şi pe robii Tăi aceş- 
tia, călăuzindu-i [Ps 79, |; 138, 23] spre tot lucrul bun. Că milostiv şi iubitor 
de oameni Dumnezeu ești şi Ție slavă înălţăm, Tatălui şi Fiului și Sfântului 
Duh, acum şi pururea şi în vecii vecilor. Amin. 

[185] Şi în timp ce diaconul spune: Capetele noastre Domnului să le ple- 
căm!, preotul se roagă: 

Doamne, Dumnezeul nostru, Cel ce Ţi-ai logodit dintre ncamuri/păgâni 
Biserica, fecioară curată [2 Co 11, 2], binecuvântează logodna aceasta; uneşte 
şi păzeşte pe robii Tăi aceştia în pace şi înțelegere. Că Ție se cuvine toată 
slava, cinstea [şi închinarea, Tatălui şi Fiului şi Sfântului Duh, acum și puru- 
rea şi în vecii vecilor. Amin]. 


[186] Rugăciune la nuntă. 

Diaconul face rugăciune [ectenie] spunând: 

În pace Domnului să ne rugăm. 

Pentru pacea de sus [...]. 

Pentru ca să se binecuvânteze nunta aceasta ca şi aceea din Cana Galileii, 
Domnului să ne rugăm. 

Pentru însoțirea şi bună înțelegerea fraților noștri (N şi N) şi pentru mân- 
tuirea lor, Domnului să ne rugăm. 

Pentru ca să se binecuvânteze cununiile acestea cu puterea, cu venirea şi 
cu lucrarea Duhului Sfânt, Domnului să ne rugăm. 

Pe preasfânta, preacurata, preabinecuvântata, mărita stăpâna noastră, de 
Dumnezeu Născătoarea şi Pururea-Fecioara Maria, cu toți sfinții pomenind-o, 
pe noi înşine şi unii pe alţii şi toată viața noastră lui Hristos Dumnezeu să o dăm. 

Și după ce se isprăveşte aceasta, preotul spune: 

Dumnezeule Cel Sfânt, Care I-ai făcut pe om din țărână şi din coasta lui ai 
făcut femeie şi i-ai însoţit-o spre ajutor, pentru că aşa a plăcut slavei Tale 
să nu fie omul singur pe pământ [Fe 2, 7. 21. 18]; Însuţi şi acum, Stăpâne, 
întinde mâna Ta din sfântul Tău lăcaş [Ps 143, 6; 2 Co 30, 7] şi uneşte pe 
robul Tău (N) cu roaba Ta (N), pentru că de Tine se însoţeşte cu bărbatul 
femeia [Pr 19, 14]. Însoţeşte-i în înțelegere; încununează-i cu iubire; uneşte-i 
într-un trup [Fc 2, 24]; dăruieşte-le roadă pântecelui, desfătare de prunci buni 
şi viaţă neosândită. Că a Ta este stăpânirea şi a Ta este împărăţia şi puterea 
şi slava, a Tatălui [şi a Fiului şi a Sfântului Duh, acum şi pururea şi în vecii 
vecilor. Amin]. 

După care îi încununează pe amândoi şi ţinându-i de mâna dreaptă îi 
predă unul altuia. 

[187] Și preotul zice: Pace tuturor! 

Și în timp ce diaconul spune: Capetele noastre Domnului să le plecăm!, 
preotul se roagă: 

Doamne, Dumnezeul nostru, Care în economia Ta mântuitoare ai socotit 
lucru vrednic în Cana Galileii să arăţi cinstită nunta prin venirea Ta [/n 2], 
Însuţi și acum pe robii Tăi aceştia (N), pe care ai binevoit a-i însoți unul cu 
altul, păzeşte-i în pace şi bună înţelegere. Arată-le nunta cinstită, binevoieşte 
să le rămână patul neîntinat [Evr 13, 4] şi-i învredniceşte să ajungă bătrâneţe 
grasă [Ps 91, 15], cu inimă curată, lucrând poruncile Tale. Că Tu eşti Dum- 
nezeul nostru, Dumnezeu Care miluieşti şi mântuieşti, şi Ție slavă înălțăm, 
împreună şi Celui fără de început al Tău Părinte şi Preasfântului şi bunului 
şi de viaţă făcătorului Tău Duh, acum şi pururea şi în vecii vecilor. Amin]. 


[188] Rugăciunea paharului comun. 


Dumnezeule, Cel ce toate le-ai făcut cu tăria Ta [Ps 64, 7], Care ai întărit 
lumea [Ps 92, 2] şi ai înfrumusețat cununa tuturor celor făcute de Tine, şi 
acest pahar comun, pe care l-ai dat celor ce se însoțesc spre părtăşia/comu- 
niunea nunţii, binecuvântează-l cu binecuvântare duhovnicească [£7 1, 3]. 
Că s-a binecuvântat şi preaslăvitul [şi de mare cuviință Numele Tău, al Tatălui 
şi al Fiului şi al Sfântului Duh, acum şi pururea şi în vecii vecilor. Amin]. 


[189] Altă rugăciune la nuntă. 


Dumnezeule Ziditor al întregii lumi, făcătorul firii şi legiuitorul nunții, 
Care ai binevoit ca ea să nu fie lucru scârbos pentru Tine, ci prin sfintele 

Tale Scripturi ai arătat cinstită nunta [Evr 13, 4], Cel ce l-ai făcut pe om după 
chipul şi asemănarea Ta și i-ai însoțit ajutor potrivit lui, pentru că aşa a plă- 
cut măreției Tale ca omul să nu fie singur, ci i-ai zidit din coasta lui femeie 
şi i-ai unit spre însoţire şi să fie un singur trup [Fc 1, 26; 2, 18-28], Care i-ai 
binecuvântat spunând: „Creşteţi şi vă înmulțiți, şi umpleți pământul și-l stă- 
pâniți!” [Fc 1, 28], iar cuvântul Tău s-a făcut faptă şi ei au umplut toată faţa 
pământului. Însuţi, Stăpâne Împărate a toate, armonizează pe robul Tău (N) 
şi pe roaba Ta (N), că de către Tine se armonizează femeia cu bărbatul 
[Pr 19, 14]. Arată-le nunta cinstită; binecuvântează intrările şi ieşirile lor 
[Ps 120, 8], înmulțește întru bunătăţi viaţa lor, păzeşte-i în pace şi sănătate 
[Zs 9, 5]; încununează-i cu harul Tău, Dumnezeule, însoţeşte-i în cuminţenie 
şi cuviință; binecuvântează-i cu bătrâneţe grasă [Ps 91, 15] şi credinţă neclă- 
tinată, dăruieşte-le lungime de zile [Ps 20, 5] şi toate cele prielnice, frica de 
Tine şi cugetarea [meditarea] la Tine, dă-le roada pântecului [Ps 131, 11), 
veseleşte-i cu vederea fiilor şi fiicelor lor; dă-le să spună lăudându-se întru 
Tine şi acoperiţi de dreapta Ta cuvântul Apostolului: „Cinstită e nunta și 
patul neîntinat” [Evr 13, 4). Aşa, Doamne Dumnezeul nostru, auzi-ne pe noi 
Cel ce a: venit în Cana Galileii şi ai binecuvântat nunta, Care prin venirea 
Ta ai făcut o minune în ea prefăcând apa în vin [/n 2, 1-11], Însuţi Stăpâne a 
toate, binecuvântează însoțirea robului Tău (M) şi a roabei Tale (M), cum ai 
binecuvântat pe Avraam şi pe Sara [Fc 17, 15-16], binecuvântează-i ca pe 
Isaac şi Rebeca [Fc 24, 59-64], binecuvântează-i ca pe lacob și Rachel [Fe 
29, 6-31], încununează-i ca pe Iosif şi Aseneth [Fc 41, 45], ca pe Moise şi 
Semfora (/ș 2, 21]. Şi să stea ochii Tăi peste ei, Stăpâne, privind spre ei tot- 
deauna cu milă, iar urechile Tale să fie cu luare-aminte la glasul rugăciunii 
lor [Ps 129, 2]. Să se facă în ei ceea ce s-a zis prin profetul care spune: 
„Femeia ta ca o vie roditoare în laturile casei tale, fiii tăi ca nişte mlădiţe 
tinere de măslin împrejurul mesei Tale. Iată, aşa se va binecuvânta omul cel 
ce se teme de Domnul” [Ps 127, 3—4]. Că a Ta este stăpânirea şi puterea [şi 
împărăţia, a Tatălui și a Fiului şi a Sfântului Duh, acum și pururea şi în vecii 
vecilor. Amin]. 


[Rugăciuni la diverse ocazii] 


[190] Rugăciune când urmează să prânzim. 


Doamne, Dumnezeul nostru, Pâinea cea cerească şi făcătoare de viață, 
hrana adevărată a toată lumea [/n 6, 31], Cel ce cârmuiești viaţa noastră de 
acum şi ne făgăduieşti desfătarea celei viitoare, Însuţi şi acum binecuvân- 

tează mâncarea și băutura noastră şi ne învredniceşte să gustăm din ele neo- 
sândiți slăvindu-Te şi mulțumindu-Ți Ţie, Dătătorului tuturor darurilor celor 
bune. Că s-a binecuvântat şi s-a slăvit preacinstitul [şi de mare cuviinţă 
Numele Tău, al Tatălui şi al Fiului şi al Sfântului Duh, acum şi pururea şi în 


vecii vecilor. Amin]. 


[191] Rugăciune după ridicarea de la prânz. 


Tie, Dumnezeului Cel adevărat şi lubitor de oameni, noi păcătoşii şi ne- 
vrednicii robii Tăi, care ne-am umplut de darurile Tale cele bogate, Îţi adu- 
cem mulţumire şi ne rugăm Ție, Stăpâne: împreună cu bunurile acestea pă- 
mânteşti să ne arăţi părtaşi şi ai darurilor Tale cerești [Evr 6, 4], pentru so- 
liile sfintei Născătoarei de Dumnezeu şi ale tuturor sfinților Tăi. Că Ţie se 
cuvin toată slava, cinstea şi [închinarea, Tatălui şi Fiului şi Sfântului Duh, 


acum Şi pururea şi în vecii vecilor. Amin]. 


[192] Rugăciune pentru cei ce pleacă în călătorie pe uscal. 


Dumnezeule, Dumnezeul nostru, Cel ce ai călătorit împreună cu slujitorul 
Tău lacob [Fe 31, 3] şi Te-ai înstrăinat împreună cu robul Tău Iosif [Fe 
39, 2. 21], Însuţi Stăpâne, călătorește şi împreună cu robul Tău (N) şi izbă- 
veşte-l de toate atacurile, tâlhăriile şi toată vremea rea reaşezându-l iarăşi 
acasă în pace şi sănătate; binevoieşte să se întoarcă înapoi purtând de grijă 
de toată dreptatea potrivit poruncilor Tale şi plin de bunătățile Tale pămân- 
teşti şi cereşti. Că a Ta este Împărăţia şi puterea [şi slava, Tatălui şi Fiului şi 
Sfântului Duh, acum şi pururea şi în vecii vecilor. Amin]. 


[193] Rugăciune pentru corabia care urmează să plece pe mare. 


Stăpâne Doamne, Dumnezeul nostru, Cel ce ai socotit lucru vrednic să 
pluteşti în corabie împreună cu sfinții Tăi învățăcei şi apostoli, Cel ce ai 
pedepsit dezlănţuirea vânturilor şi ai poruncit valurilor mării să se liniştească 
[Me 4, 37-39], călătoreşte şi împreună cu cei ce pleacă cu această corabie, 
potolind orice vânt potrivnic şi stârnindu-le pe cele prielnice, făcându-Te lor 
degrabă cârmaci şi întorcând de la ei toată uneltirea piraţilor; binevoieşte 
să se întoarcă aici la noi bucurându-se cu cei ce se bucură şi sănătoși cu cei 
sănătoşi, lucrând prielnic şi după gândul lor la cele întreprinse de ei, dăru- 
indu-le harul Tău în toate lucrurile lor şi găsindu-le celor ce plutesc și coră- 
biei lor liman mântuitor şi liniştit. Că Ție se cuvin toată slava, cinstea [şi 
închinarea, Tatălui şi Fiului şi Sfântului Duh, acum şi pururea şi în vecii 
vecilor. Amin]. 

[194] Rugăciune la neplouare. 


Stăpâne, Doamne Dumnezeul nostru, Care pentru zelul arătat față de Tine 
l-ai ascultat pe Ilie Tesviteanul și ai poruncit să se oprească ploaia ce se tri- 
mitea pământului la vreme, apoi iarăşi tot prin rugăciunea lui ai dăruit ploaie 
aducătoare de roadă [2 Rg 18, 44-45]; Însuţi Stăpâne a toate, lăsându-Te 
înduplecat de singură îndurarea Ta, dăruieşte moştenirii Tale ploaie liniștită. 
Şi trecând cu vederea greşelile noastre, trimite ploile Tale peste locurile lip- 
site şi care au trebuinţă de ele. Veseleşte fața pământului pentru săracii popo- 
rului Tău [Ps 71, 9], pentru prunci, pentru dobitoace şi pentru toate celelalte, 
că de la Tine aşteaptă să le dai lor hrană la vreme potrivită [Ps 103, 27]. 
Că Tu eşti Dumnezeul nostru, Dumnezeu Care miluieşti şi mântuieşti, şi 
[Ție slavă înălțăm, Tatălui şi Fiului şi Sfântului Duh, acum şi pururea şi în 
vecii vecilor. Amin]. 


[195] Altă rugăciune pentru neplouare. 


Doamne, Dumnezeule Atoateţiitorule, Care ridici norii de la marginea 
pământului, Cel ce ai făcut fulgerele spre ploaie [Ps134, 7], Care scoţi vân- 
turile din vistieriile Tale, Cel ce chemi apa mării şi o verşi peste faţa a tot 
pământul [Am 5, 8], Ţie ne rugăm şi cădem înaintea Ta, mărturisind păcatele 
noastre şi cerând de la Tine mila cea bogată [£/ 2, 4]: deschide stăvilarele 
cerului [Fc 7, 11]; poruncește norilor să dea ploaie [/s 5, 6]; îndură-Te de 
toate cele de pe pământul Tău; îndură-Te de bătrâni şi de tineri, de pruncii 
de la sân, de robii şi roabele Tale, de fii şi de fiice şi de toate dobitoacele 
pământului. Fă ca pământul să răsară milă [/s 45, 8], iar câmpurile să dea 
iarbă dobitoacelor, să scoată pâine spre hrană şi fân spre slujba oamenilor 
[Ps 103, 14]. Rugămu-Te, Împărate al puterilor, primeşte rugăciunile între- 
gului Tău popor, mijlocirile robilor Tăi şi suspinele săracilor poporului Tău 
şi să nu ne mustri pe noi cu mânia Ta [Ps 6, 2], nici să pierzi pe poporul Tău 
cu foamea şi cu setea, căci ochii tuturor spre Tine nădăjduiesc, şi Tu le dai 
hrană la vreme potrivită [Ps 144, 15]; în Tine am crezut [/s 33, 2] şi afară de 
Tine pe altul nu ştim [/s 26, 13); de la Tine așteptăm milele cele bogate. 
Ecfo[nis]: Că bun şi iubitor de oameni Dumnezeu ești[, şi Ție slavă înălțăm, 
Tatălui şi Fiului şi Sfântului Duh, acum şi pururea şi în vecii vecilor. Amin). 


[Rugăciuni pentru bolnavi] 


[196] Rugăciune pentru bolnavi. 


Părinte sfinte [/n 17, 11], Doctorul sufletelor şi al trupurilor, Care L-ai 
trimis pe Unul-Născut Fiul Tău şi Domnul nostru lisus Hristos vindecând 

toată boala [Mt 4, 23] şi răscumpărând din moarte, Însuţi prin harul Hristo- 
sului Tău vindecă şi pe robul Tău (N) de neputința trupească care îl ține şi 
fa-l viu, cum îţi bineplace Ție, şi împlinind prin facere de bine mulțumirea 
datorată Ție. Că a Ta este stăpânirea şi a Ta este împărăţia, a Tatălui şi Fiului 
şi Sfântului Duh, acum şi pururea şi în vecii vecilor. Amin. 


[197] Altă rugăciune pentru bolnavi. 


Dumnezeule Cel puternic şi milostiv, Cel ce rânduiești toate spre mântu- 
irea neamului nostru, cercetează-l pe robul Tău (N) care a chemat numele 
Hristosului Tău şi vindecă-i toată neputinţa trupească şi sufletească. Iartă-i 
păcatele și chinurile venite din păcate; depărtează de la robul Tău (N) toată 
ispita şi toată răzmerița potrivnicului, ridică-l din patul bolii şi redă-l sfintei 
Tale Biserici sănătos la suflet și la trup şi înaintând în fapte şi în cuvinte 
bune, slăvind împreună cu tot poporul Tău numele Hristosului Tău, nădejdea 
noastră [/ Tim 1, 1], cu Care ie se cuvine slavă, cinste şi închinare, îm- 
preună cu Preasfântul, bunul şi de viață făcătorul [Tău Duh, acum şi pururea 
şi în vecii vecilor. Amin]. 


[198] Altă rugăciune pentru bolnavi, a II-a. 


Stăpâne. Stăpâne preasfinte, Atoateţiitorule, prieten al sufletelor, prieten 
al robilor, Mântuitorule a toate, Doctorule al sufletelor şi al trupurilor, Cel 
ce umileşti şi înalţi [Sir 7, 11], Cel ce pedepseşti şi iarăşi tămăduieşti, cerce- 
tează-l cu mila Ta pe fratele nostru (N) care e neputincios; întinde brațul Tău 
nevăzut cel plin de vindecare şi tămăduire şi vindecă-l pe robul Tău ridi- 
cându-l din patul bolii. Ceartă duhul neputinței, depărtează de la el toată 
lovitura, toată durerea, toată biciuirea, toată fierbinţeala sau frigurile; şi de 
este în el greşeală sau fărădelege, slăbeşte, lasă, iartă pentru iubirea Ta de 
oameni. Aşa, Doamne, cruță făptura Ta în Hristos lisus Domnul nostru, Că- 
ruia ] se cuvin slava şi stăpânirea, împreună cu Sfântul Duh în vecii vecilor. 


[199] Rugăciune pentru untdelemnul bolnavului. 


Doamne, Cel ce cu mila şi cu îndurările Tale [Ps 102, 4] tămăduieşti 
zdrobirile [Ps 59, 2] sufletelor şi ale trupurilor noastre, Însuţi, Stăpâne, sfin- 
țește untdelemnul acesta, ca să fie celor ce se vor unge din el spre tămăduire 
şi spre izbăvirea de orice suferință, boală trupească şi întinare a trupului şi a 
duhului [2 Co 7, 1] şi de orice rău, ca şi întru aceasta să se preaslăvească 
preasfânt Numele Tău. Că al Tău este a ne milui şi a ne mântui pe noi, 
Dumnezeul nostru, și Ţie slavă [înălțăm, Tatălui şi Fiului şi Sfântului Duh, 
acum şi pururea şi în vecii vecilor. Amin]. 

[200] Rugăciune pentru untdelemnul bolnavului, a I-a. 


Doamne, Cel ce ai multă milă şi eşti bogat în bunătate, Tatăl îndurărilor 
şi Dumnezeul a toată mângâierea [2 Co 1, 3], Care prin sfinții Tăi apostoli 
ne-ai învățat să ne tămăduim neputinţele prin untdelemn cu rugăciunea 
prezbiterilor poporului [Jac 5, 14], Tu orânduieşte untdelemnul acesta spre 
vindecare celor ce se ung din el, spre izbăvirea de orice boală și orice moli- 
ciune [Mt 4, 23), spre desfătarea celor ce aşteaptă mântuirea Ta. Așa, Stăpâne 
Dumnezeule, Te rugăm, atotputernice Doamne al mântuirii [Ps 67, 21], 
Singurul Doctor al sufletelor şi al trupurilor, vindecă-l şi pe robul Tău prin 
untdelemnul bunătăţii Tale, ca împărtăşindu-ne şi acum de iubirea Ta de 
oameni, să Te slăvim pe Tine Cel ce faci lucruri mari şi minunate, slăvite şi 
deosebite [Jov 5, 9]. Că Dumnezeul milei, al îndurărilor şi iubirii de oameni 
[eşti şi Ție slavă înălțăm, Tatălui şi Fiului şi Sfântului Duh, acum şi pururea 
Şi în vecii vecilor. Amin]. 


[Pocăința] 


[201] Rugăciune pentru cei ce se căiesc. 


Dumnezeule, Mântuitorul nostru, Care prin profetul Tău Natan i-ai dăruit 
lui David care se căia iertare pentru greșelile lui [2 Rg 12] şi ai primit rugă- 
ciunea de pocăință a lui Manase, Însuţi și pe robul Tău (N) care se căieşte de 
greşelile lui primeşte-l cu obişnuita Ta iubire de oameni, trecând cu vederea 
cele greşite de el. Că Tu eşti, Doamne, Cel ce ne-ai poruncit să iertăm de 
şaptezeci de ori câte şapte celor ce cad în păcate [Mt 18, 22], pentru că așa 
cum e măreţia Ta aşa e şi mila Ta (Sir 2, 19] şi Tu eşti Dumnezeul celor ce se 
căiesc şi Care Te căiești de toate nedreptăţile noastre [Joi 2, 13; Iona 4,2]. 
Că Tu ești Dumnezeul nostru şi Ție se cuvine slava[, cinstea şi închinarea, 
Tatălui şi Fiului şi Sfântului Duh, acum şi pururea şi în vecii vecilor. Amin]. 


[202] Rugăciune pentru cei ce se mărturisesc. 


Doamne, Dumnezeul nostru, Cel ce lui Petru şi desfrânatei le-ai dăruit 
prin lacrimi iertare păcatelor [Mt 26, 75; Le 18, 9-14], iar pe vameșul care 
şi-a recunoscut căderile l-ai îndreptăţit [Mt 9, 6), primeşte şi mărturisirea 
robului Tău (N) şi, dacă a greşit el un păcat cu voie sau fără voie, cu cuvân- 
tul sau cu fapta sau cu gândul, trece-i-! cu vederea ca un Bun, căci Tu Sin- 
gur ai puterea de a ierta păcatele. Că Dumnezeu al milei, al îndurărilor şi al 

iubirii de oameni ești, şi Ție slavă [înălțăm, Tatălui şi Fiului şi Sfântului 
Duh, acum şi pururea şi în vecii vecilor. Amin]. 


[203] Rugăciune pentru cel ce se jură pripit. 


Dumnezeule, Cel ce ştii ușoara alunecare şi slăbiciunea firii noastre şi cu- 
noşti limpede gândurile minţii noastre [Ps 93, 11], ca Unul care nu ţii minte 
răul trece cu vederea gândurile care ne vin din pripeală şi iartă-i pe cei ținuți 
cu jurământ, căci Tu Singur ştii cele ascunse ale inimilor noastre [Ps 43, 22). 
De aceea, rugămu-Te, dă-le iertare lor şi nouă pentru negrăita Ta bunătate. 
Că s-a binecuvântat şi s-a preaslăvit preasfânt Numele Tău, al Tatălui şi al 
Fiului şi al Sfântului Duh[, acum şi pururea şi în vecii vecilor. Amin]. 


[204] Rugăciune pentru cei ce se poticnesc pentru mâncăruri. 


Doamne Dumnezeul nostru, Cel ce prin vedenie şi prin glas ai legiuit co- 
rifeului apostolilor Tăi, Petru, să nu socotească spurcat ori necurat nimic din 
cele zidite de Tine spre hrană oamenilor [FA 10, 14], iar prin vasul alegerii 
[FA 9, 15], apostolul Pavel, ai vestit că toate sunt curate celor curați [Tit 1, 15], 
Însuţi şi acum celui ce căzut în ananghii barbare, iar nu intenționat, a gustat 
lucruri necurate cum credea, poticnindu-se mai apoi, şterge-i pata conștiinței 
şi, întărind în el poruncile Tale, fă-l locaş [templu] nepătat al Sfântului Tău 
Duh spre primirea preacuratelor şi nemuritoarelor Tale Taine. Că s-a bine- 
cuvântat şi s-a preaslăvit preacinstitul [şi de mare cuviință Numele Tău, al 
Tatălui și al Fiului şi al Sfântului Duh, acum şi pururea şi în vecii vecilor. 
Amin]. 


[205] Rugăciune pentru cel ce a mâncat lucruri întinate. 


Stăpâne Doamne, Dumnezeul nostru, Care în cele de sus locuiești şi spre 
cele umile priveşti [Ps 112, 5-6], Care întru cele sfinte/întru sfinți Te odih- 
neşti [/s 57, 15], lauda lui Israel [Ps 21, 4], pleacă-Ţi, Doamne, urechea şi 
ne auzi pe noi, care ne rugăm Ție, şi dă iertare slujitorului Tău care a mâncat 
lucruri întinate și a gustat cărnuri a căror mâncare ai oprit-o în Legea Ta. 
lartă-l pe acesta care a gustat din ele fără voie şi învredniceşte-l fără de 
osândă să se împărtăşească cu înfricoşătoarele şi nemuritoarele Tale Taine, 
cu scumpul Trup şi Sânge al Hristosului Tău; ca izbăvit fiind de toată gus- 
tarea şi făptuirea necurată bucurându-se de dumnezeieştile Tale Taine și 
desfătându-se de Masa Ta sfântă și tainică, să fie păzit împreună cu noi în 
sfântă Biserica Ta lăudând şi slăvind preaînaltul Tău Nume în toate zilele 
vieţii Lui. Că a Ta este împărăţia şi puterea [şi slava, a Tatălui şi Fiului şi 
Sfântului Duh, acum şi pururea şi în vecii vecilor. Amin]. 

[Exorcisme] 


[206] Rugăciune pentru cei bântuiți de duhuri necurate. 


Dumnezeule Cel veşnic, Care ai răscumpărat din robia diavolului neamul 
omenesc, izbăveşte şi pe robii Tăi aceştia de toată lucrarea duhurilor necurate. 
Porunceşte demonilor necurați şi răi să se depărteze de sufletele şi trupurile 
robilor tăi şi să nu rămână, nici să nu se ascundă în ei. Puşi pe fugă să fie din 
plăsmuirea mâinilor Tale de sfântul Tău Nume şi al Unuia-Născut Fiul Tău 
şi al de viață făcătorului Duh, ca, ajungând curaţi de toată uneltirea diavo- 
lească, să trăiască drept şi cucernic învrednicindu-se de preacuratele Taine 
ale Unuia-Născut Fiul Tău și Dumnezeul nostru, cu Care ești binecuvântat 
împreună cu Preasfântul și bunul [şi de viață făcătorul Tău Duh, acum şi 
pururea Şi în vecii vecilor. Amin]. 


[207] Rugăciune pentru cei chinuiţi de demoni. 


Cel ce prin arătarea Hristosului Tău ai desfiinţat pe tiranul diavol împreună 
cu oștirea lui de demoni, arată-Te peste făptura Ta aceasta pe care ai făcut-o 
după chipul Tău [Fc 1, 26] şi care e ţinută sub stăpânirea duhurilor potriv- 
nice. Ceartă, Sfinte, duhurile necurate așa cum ai certat legiunea de duhuri 
[Mc 5] şi duhul surd şi mut [Mc 9, 5], şi curăţă făptura Ta, şi să nu predai 
fiarelor sufletul care se mărturisește Ţie [Ps 73, 19], ci miluieşte-l pe el şi pe 
noi spre slava şi lauda sfintei Tale Biserici. Prin Unul-Născut Fiul Tău, prin 
Care şi cu Care ie se cuvine slava, cinstea şi închinarca, Tatălui şi Fiului și 
Sfântului Duh, acum [şi pururea şi în vecii vecilor. Amin]. 


[Rugăciuni la diverse ocazii] 


[208] Rugăciune la tunderea pruncului. 


Pe Tine Te rugăm, Doamne, Dumnezeul mântuirii noastre, Cel ce ai bine- 
cuvântat pruncul acesta din plinătatea cristelniţei bunătății Tale, să coboare 
binecuvântarea Ta şi peste capul lui; şi precum ai binecuvântat pe David 
prin mâna profetului Tău Samuel [7 Rg 16, 12], aşa binecuvântează şi prun- 
cul de față prin mâna mea, a păcătosului, venind peste el Duhul Tău Cel 
Sfânt şi dă-i întru începutul tunderii părului său să înainteze până la vârsta 
deplină şi căruntețea bătrâneţilor, ca să vadă bunătățile Ierusalimului în toate 
zilele vieţii lui [Ps 127, 5] şi să bineplacă Ție în faptele bune pentru care l-ai 
pregătit ca să umble în ele [Æf 2, 10]. Că Ţie se cuvin lauda, slava şi toată 

închinarea, Tatălui şi Fiului şi Sfântului Duh, acum [şi pururea şi în vecii 
vecilor. Amin]. 


[209] Rugăciune după tunderea copilului, a II-a. 


Sfântă Treime, Dumnezeul nostru, binecuvântează copilul acesta cu toată 
binecuvântarea duhovnicească [Ef 1, 3] şi dă-l robilor Tăi care l-au născut 
nevătămat şi nesupărat de cel rău, păzit de îndurarea Ta, spre creştere şi pri- 
cepere şi bine mergând spre orice lucru bun, prin soliile sfintei Născătoare 
de Dumnezeu și Pururea-Fecioarei Maria şi ale tuturor sfinților Tăi. Că s-a 
binecuvântat preasfânt Numele Tău, al Tatălui şi al Fiului şi al Sfântului 
Duhf, acum şi pururea şi în vecii vecilor. Amin]. 


[210] Rugăciune la tăierea bărbii. 


Doamne, Dumnezeul puterilor, Tatăl Domnului nostru lisus Hristos, Cel ce 
prin economia Ta ne-ai ales pe noi, umiliţii şi păcătoşii în slujirea preoţiei, 
ca prin noi poporul credincios să slujească Numele Tău, Te rugăm și Te im- 
plorăm, Doamne Dumnezeul nostru, Atoateţiitorule, binecuvântează lucrurile 
mâinilor Tale [Dr 28, 12] şi ca binecuvântarea ce coboară peste capul lui 
Aaron şi peste barba lui și ca roua Hermonului ce se pogoară pe munții Sio- 
nului [Ps 132, 2 3], aşa să coboare peste capul robului Tău (N) şi peste barba 
lui binecuvântarea Ta. Că Ție se cuvin toată slava, cinstea şi închinarea, 
Tatălui şi Fiului şi Sfântului Duh, acum şi pururea şi în vecii vecilor. Amin. 


[211] Rugăciune la facerea de fraţi [de cruce]. 


Doamne, Dumnezeule Atoateţiitorule, Cel ce l-ai făcut pe om după chipul 
şi asemănarea Ta [Fc 1, 26] şi i-ai dat viață veşnică, Cel ce ai binevoit ca 
sfinţii şi slăviţii tăi apostoli Petru corifeul şi Andrei, Iacob şi loan, fiii lui 
Zevedei, Filip şi Bartolomeu, să se facă fraţi câte doi [Mt 10, 3], legați nu în 
modul firii, ci în acela al credinţei şi al Duhului Sfânt, Care ai socotit vred- 
nic să se facă fraţi şi sfinții Tăi martiri Serghie şi Vach, Cosma şi Damian, 
Kyr şi loan, binecuvântează-i şi pe robii Tăi (N și N) să se facă frați legați 
nu în modul firii, ci al credinţei. Dă-le lor să se iubească unii pe alții şi ca 
înfrăţirea lor să fie neurâtă şi nescandaloasă în toate zilele vieții lor, în pute- 
rea Sfântului Tău Duh cu soliile preasfintei, preacuratei Stăpânei noastre de 
Dumnezeu Născătoarei şi Pururea-Fecioarei Maria, ale Sfântului Joan Înainte- 
mergătorul şi Botezătorul, ale sfinţilor slăviților apostoli și ale tuturor sfinților 
martiri. Că Tu ești unirea şi statornicia şi Stăpânul păcii, Hristoase Dumne- 
zeul nostru, şi Ție slavă şi mulţumire înălțăm[, Tatălui şi Fiului şi Sfântului 
Duh, acum şi pururea şi în vecii vecilor. Amin]. 

[212] Altă rugăciune la tunderea pruncului. 


Binecuvântat eşti, Doamne, Dumnezeul nostru, Cel ce l-ai trimis pe părin- 
tele nostru Avraam să-şi tundă părul preotului Tău Melchisedec şi toată pârga 
lui ai afierosit-o templului Tău sfânt [Fc 14; Evr 7], Cel ce ai venit pentru 
binecuvântarea şi tunderea sfinților Tăi apostoli şi învăţăcei [FA 21, 24] şi 
le-ai dăruit lor în locul tunderii părului credință nepătată și cuvinte de împăr- 
tire a dreptății, Însuţi și robului Tău (N) dă-i în locul tunderii părului de pe 
capul lui cuget de dreptate şi cărunteţe virtuoasă, ca viețuind potrivit porun- 
cilor Tale, să se învrednicească de starea cea de-a dreapta Ta [Mt 25, 33-34]. 
Iar celui ce prin credinţa în Hristos primeşte acestea dă-i binecuvântarea 
dreptului Simeon care a primit în braţele sale [Lc 2, 28] pe Domnul nostru 
lisus Hristos, iar pe toţi cei adunaţi binecuvântează-i cu binecuvântare 
duhovnicească [Ef 1, 3]. Că Tu eşti Dumnezeu Care binecuvântezi şi sfințeşti 
sufletele noastre și Ţie slavă [şi mulţumire înălțăm, Tatălui și Fiului şi Sfân- 
tului Duh, acum şi pururea şi în vecii vecilor. Amin]. 


[213] Rugăciune pentru turmă. 


Doamne, Dumnezeul nostru, Mielul cel adevărat Care ridici păcatul lumii 
[În 1, 29], Care nu treci cu vederea sufletele care sc roagă Ţic, la Tine că- 
dem, pe Tine Te rugăm şi Te chemăm, Cel ce ai binevoit asupra robului Tău 
Iacob şi i-ai înmulțit turmele [Fc 30, 43] şi l-ai izbăvit din mâna lui Esau şi a 
lui Laban [Fc 31-33]; Însuţi binecuvântează turma aceasta şi înmulţeşte-o la 
mii şi zeci de mii, izbăveşte-o pe ea şi pe noi de năvălirile celor de alte 
seminții şi de toată uneltirea vrăjmaşilor, de toată iarba şi suflarea de aer 
purtătoare de moarte şi de toate meşteșugirile diavolului. Ca înălțându-Ți 
din ea obișnuitele noastre mulțumiri, să slăvim şi prin ea preasfânt Numele 
Tău, al Tatălui, al Fiului şi al Sfântului Duh, acum [şi pururea şi în vecii 
vecilor. Amin]. 


[214] Rugăciune pentru sufletul celui în agonie. 


Stăpâne, Doamne Dumnezeule Atoateţiitorule, Care vrei ca tot omul să se 
mântuiască şi să vină la cunoaşterea adevărului [7 Tim 2, 4], Care nu vrei 
moartea păcătosului, ci să se întoarcă şi să fie viu [ZZ 33, 11], de aceea ne 
rugăm şi Te chemăm: eliberează sufletul robului Tău de orice legătură și 
blestem, că Tu eşti Dumnezeu Cel ce dezlegi pe cei ferecați în lanțuri de fier 
şi îndrepţi pe cei gârboviți [Ps 145, 6-8], nădejdea celor fără de nădejde, 
miluindu-l cu judecata Ta. Porunceşte ca duhul robului Tău să se odihnească 
în corturile veşnice împreună cu sfinții Tăi. Cu harul şi cu îndurările şi cu 
iubirea de oameni a Unuia-Născut Fiului Tău. 

[215] Rugăciune pentru cei ce culeg via. 


Dumnezeule Mântuitorul nostru, Cel ce ai binevoit să se numească „Viţă” 
(În 15, 1] Fiul Tău Cel Unul-Născut, Domnul nostru lisus Hristos, şi prin 
harul Duhului Tău ai arătat pricinuitor de nemurire rodul ei, Însuţi şi acum, 
Stăpâne, binecuvântează şi acest rod al viței şi dă tuturor celor ce vor gusta 
din el sfinţenie şi sporire sufletească. Iar pe cei ce ne-au adunat aici fă-i păr- 
taşi Viţei celei adevărate şi păzeşte viaţa lor nevătămată, împodobindu-i cu 
harurile Tale cele veșnice şi netrecătoare. Cu harul şi cu îndurările şi cu iu- 
birea de oameni [a Unuia-Născut Fiului Tău, cu Care eşti binecuvântat îm- 
preună cu Preasfântul şi bunul şi de viață făcătorul Tău Duh, acum şi pururea 
şi în vecii vecilor. Amin]. 


[216] Rugăciune la începutul semănatului. 


Cel ce eşti [Z5 3, 14], Doamne Dumnezeule Atoateţiitorule şi Tatăl Dom- 
nului nostru lisus Hristos, Creatorul şi Ziditorul a toate [Sir 24, 8], Cel ce ai 
făcut pământul şi din el pe om şi ai spus de la început: „Să scoată pământul 
verdeață, iarbă cu sămânță în ea după soiul şi asemănarea ei” [Fc 1, 11] şi 
dai până acum hrană la tot trupul [Ps 135, 25], Cel ce dai sămânță celui ce 
seamănă şi pâine spre mâncare [/s 55, 10], ascultă cererea noastră, Dumne- 
zeule, şi trimite binecuvântarea Ta peste făpturile Tale. Binevoieşte ca să- 
mânţa aceasta să se înmulțească cu puterea Hristosului Tău, înmulțește roa- 
dele pământului. ca îmbogăţiţi întru toate şi având de ajuns toate noi robii 
Tăi să prisosim în tot lucrul bun [2 Co 9, 8]. Cu iubirea de oameni şi cu 
îndurările Fiului Tău, cu care Ţie se cuvin slavă şi închinare, împreună cu 
Preasfântul și bunul [şi de viaţă făcătorul Tău Duh, acum şi pururea şi în 
vecii vecilor. Amin]. 


[217] Rugăciune pentru bine-temperarea aerului. 


Cel ce dai ploaie pe pământ şi trimiţi apă peste ce e sub cer [/ov 5, 10] şi 
din bunătate lucrezi minunat toate în chip felurit şi armonios spre viață şi 
mântuire, Tu, Stăpâne, dă apele de ploaie cu bună rânduială, cu bună măsură 
şi liniştite, iar diversele feluri de aer dă-le bine temperate, şi binecuvântează 
cununa anului bunătăţii Tale [Ps 64, 12]. Cu harul şi cu iubirea de oameni 
ale Hristosului Tău, cu Care eşti binecuvântat împreună cu Preasfântul şi 
bunul și [de viață făcătorul Tău Duh, acum şi pururea şi în vecii vecilor. 
Amin]. 

[218] Rugăciune pentru cei ce aduc roade. 


Izvorule al bunătăților, Stăpâne Împărate şi Binefācătorule al fāpturilor 
Tale, primeşte în bunătatea Ta aducerea de roade a robului Tău întru miros 

de bună-mireasmă [Ef 5, 2], cămările lui le umple de tot binele şi izbăveşte-l 
de orice ispită împreună cu toți cei ai lui; luminează-i cu cunoaşterea Ta, ca 
mulțumindu-Ţi Ţie să se învrednicească de bunătăţile Tale cele veșnice şi 
nestricăcioase. Că s-a binecuvântat Numele Tău și s-a preaslăvit bogăţia Ta, 
a Tatălui şi [a Fiului şi a Sfântului Duh, acum şi pururea şi în vecii vecilor. 
Amin]. 


[219] Rugăciune pentru recoltă. 


Doamne Dumnezeul nostru, Care pentru multă îndurarea Ta ne-ai adus pe 
noi în vremea aceasta, Cel ce ai binecuvântat crugul anului și l-ai încununat 
cu aducerea de roade [Ps 64, 12], Cel ce pentru marea Ta bunătate ai poruncit 
pământului să ne aducă roade spre hrană [Fe 1, 11]; Tu, închinate Doamne, 
dă robilor Tăi gustare pașnică din primele lui roade şi adunarea [transporta- 
rea] recoltei cu sănătate şi bună înţelegere dându-ne belșugul a tot felul de 
bunătăți. Că Tu ești Dătătorul bunătăţilor şi Ție slavă [şi mulțumire înălțăm, 
Tatălui şi Fiului şi Sfântului Duh, acum și pururea și în vecii vecilor. Amin]. 


[Rugăciuni speciale din anul liturgic] 


[220] Rugăciunea 1 la darea stâlpărilor în Duminica Stâlpărilor. 


Doamne, Dumnezeul nostru, Care şezi pe heruvimi [Ps 79, 2]; Cel ce ai 
arătat puterea Ta şi L-ai trimis pe Unul-Născut Fiul Tău, pe Domnul nostru 
lisus Hristos, ca să mântuiască lumea prin crucea, prin îngroparea și prin în- 
vierea Lui; la venirea Căruia în Ierusalim spre pătimirea Sa cea de bunăvoie, 
poporul care şedea întru întuneric şi în umbra morţii [Ps 106, 10], luând 
semnele biruinței, ramuri de copaci și stâlpări de finic [Mt 21, 8; In 12, 13], 
I-a prevestit învierea. Însuţi, Stăpâne, și pe noi, care imitându-i pe aceia pur- 
tăm în mâini ramuri de copaci în această zi de înainte-prăznuire şi pe acele 
noroade şi pruncii Îți aducem: „Osana!”, păzeşte-ne, ca în laude şi cântări 
duhovniceşti [Ef 5, 19; Col 3, 16] să ne învrednicim să vedem făcătoarea de 
viață Înviere de a treia zi, în Hristos lisus Domnul nostru, cu Care împreună 
eşti binecuvântat, cu Preasfântul şi bunul şi de viață făcătorul Tău Duh, 
acum şi pururea [şi în vecii vecilor. Amin]. 


[221] Rugăciune la stâlpări, a Il-a. 


Diaconul: Capetele noastre Domnului să le plecăm! 

Preotul se roagă: Doamne, Dumnezeul nostru Atoateţiitorule, Care pe 
vremea dreptului Tău slujitor Noe ai arătat prin arcă preînchipuirea Bisericii 
şi prin porumbelul care purta ramura de măslin ai arătat venirea Sfântului 

Duh [Fc 8, 11], copiii evreilor au împlinit-o [această preînchipuire] ieșind în 
întâmpinare cu ramuri de măslin şi de palmier strigând şi zicând: „Osana 
Celui dintru cele înalte! Binecuvântat este Cel ce vine întru numele Domnu- 
lui! Osana Celui dintru cele înalte!” [Zn 12, 13]. Această glăsuire o strigăm 
acum şi noi, robii Tăi, şi spunem: Osana! Binecuvântat Cel ce a venit şi iarăşi 
vine să judece cu dreptate [Ps 9, 5] împreună cu Tatăl şi cu Duhul Sfânt, 
acum şi pururea şi în vecii vecilor. Amin. 


[222] Ale diaconului la spălare[a picioarelor din Joia Mare]. 


În pace Domnului să ne rugăm. 

Pentru pacea care vine de sus şi pentru iubirea de oameni a lui Dumnezeu, 
Domnului să ne rugăm. 

Pentru sfânta Biserică catholică şi apostolică a lui Dumnezeu cea de la o 
margine la alta a pământului, Domnului să ne rugăm. 

Pentru cei ce stau de faţă şi se roagă împreună cu noi în ceasul acesta și în 
toată vremea, Domnului să ne rugăm. 

Pentru ca auzită și bineprimită să fie rugăciunea noastră înaintea lui Dum- 
nezeu şi milele și îndurările Sale cele bogate să ni se trimită peste noi toţi, 
Domnului să ne rugăm. 

Pentru ca să ni se ierte de către Domnul toată greşeala cu voie şi fără voie, 
Domnului să ne rugăm. 

Pentru ca să ne facem vrednici şi de această slujire [diaconie] tainică şi să 
ne curățim de tot păcatul, Domnului să ne rugăm. 

Apără, mântuieşte, miluieşte şi ne păzeşte pe noi, Dumnezeule, cu harul Tău. 

Pe preasfânta, curata, slăvita [stăpâna noastră, de Dumnezeu Născătoarea 
şi Pururea-Fecioara Maria, cu toți sfinţii pomenind-o, pe noi înşine şi unii pe 
alții şi toată viaţa noastră lui Hristos Dumnezeu să o dăm]. 


[223] Rugăciune pentru cel ce iese să fie spălat. 


Stăpâne Doamne, lisuse Hristoase, Tatăl îndurărilor şi Dumnezeule a toată 
mângâierea, Cel Singur Sfânt, Care Te-ai dat pe Tine Însuţi preț de răscum- 
părare pentru mântuirea lumii (2 Tim 2, 6], ne-ai răscumpărat din blestemul 
legii [Ga 3, 13] şi ne-ai eliberat din legătura fârădelegilor chemându-i pe toți 
la pocăință; Care în vremea economiei predării Tale şezând la cină împreună 
cu sfinții Tăi apostoli le-ai spălat picioarele, le-ai şters cu un ştergar şi le-ai 
spus: „Voi Mă numiți Domn şi Învățător, şi bine spuneți, căci sunt. Deci 
dacă Eu, Domnul şi Învățătorul, v-am spălat picioarele, pildă v-am dat vouă, 
ca aşa cum Mă vedeți făcând, aşa să faceți şi voi” (/n 13, 12-15) unii altora. 
Deci şi noi, umiliţii şi nevrednicii robii Tăi, învredniceşte-ne, rugămu-Te, să 
facem voile Tale în tot ceasul [Ps 142, 10], precum şi în această sfântă şi 

mântuitoare zi a Pătimirii Tale spre cinstea, lauda și slava Unuia-Născut 
Fiului Tău, cu Care eşti binecuvântat împreună cu Preasfântul şi bunul şi de 
viață făcătorul Tău Duh, acum şi pururea şi în vecii vecilor. Amin. 


[224] Rugăciune la sfințirea apei spălării. 


Stăpâne Doamne lisuse Hristoase, Singurul Care-L cunoşti pe Tatăl 
[Le 10, 22] şi ai vestit celor vrednici măreţia Lui, Mijlocitorule între Tatăl şi 
făptură [7 Tim 2, 5], Vindecătorule al sufletelor noastre, Care pentru multa 
şi negrăita Ta iubire de oameni ai dăruit neamului omenesc darurile Tale 
duhovniceşti şi cereşti, Care sfinţeşti cele luminate de Tine; Tu străluceşte 
harul Tău peste apa aceasta şi binecuvânteaz-o, ca să se facă aducere-aminte 
de sfânta spălare, pe care ai predat-o sfinţilor Tăi învăţăcei şi apostoli când 
le-ai spălat picioarele [/n 13, 1-17]. Curăţă, Doamne, omul nostru dinăuntru 
şi dinafară de orice întinare şi orice necurăţie [/ Co 7, 9]; fă-ne nepătați, 
neprihăniți şi sfinți [Z Ptr 1, 19] înaintea slavei Tale, şi dă-ne să avem parte 
și moştenire [Jr 13, 25) în Împărăţia Ta cea cerească. Că Tu eşti Cel ce bine- 
cuvântezi și sfințeşti toate și Ție slavă înălțăm[, Tatălui și Fiului şi Sfântului 
Duh, acum şi pururea şi în vecii vecilor. Amin]. 


[225] Rugăciune după spălare şi Evanghelie, 
după „Doamne, miluieşte” și „In pace Domnului să ne păzim”. 


Stăpâne Doamne Atoateţiitorule, Tatăl Domnului şi Mântuitorului nostru 
Iisus Hristos, Cel Singur îndurat şi Singur puternic, Care pentru multa şi 
negrăita Ta iubire de oameni ne-ai dăruit şi în ceasul acesta să ne aducem 
aminte de binefacerile Tale pe care le-ai făcut pentru noi şi Care ne-ai dăruit 
păcătoşilor robilor Tăi să săvârşim aducerea-aminte de sfânta spălare a Unuia- 
Născut Fiului Tău şi Domnul nostru lisus Hristos, Te rugăm şi Te chemăm: 
binecuvântează-ne pe toți, sfințeşte-ne pe toţi, adună-ne pe toţi şi mântuieşte-ne 
pe toți. Cu harul şi cu îndurările şi cu iubirea de oameni a Unuia-Născut Fiul 
Tău, cu Care eşti binecuvântat împreună cu Preasfântul şi bunul şi de viață 
făcătorul Tău Duh, acum [şi pururea şi în vecii vecilor. Amin]. 


[226] Rugăciune a îngenuncherii Sfintei Cincizecimi, 1. 


Preacurate, neîntinate, neîncepute, nevăzute, necuprinse, de nepătruns cu 
mintea, neschimbate, neîntrecute, nemăsurate şi fără de răutate Doamne; Cel 
ce Singur ai nemurire şi locuieşti într-o lumină neapropiată [/ Tim 6, 16]; 
Care ai făcut cerul şi pământul, marea şi toate cele zidite în ele [Ps 145, 6]; 
Care plineşti tuturor cererile mai înainte să fie cerute; Ție ne rugăm și pe 
Tine Te chemăm, Stăpâne iubitorule de oameni, Tatăl Domnului şi Dumne- 

zeului şi Mântuitorului nostru lisus Hristos, Care pentru noi oamenii şi pentru 
a noastră mântuire S-a pogorât din ceruri şi S-a întrupat din Duhul Sfânt şi 
din slăvită Pururea-Fecioara Maria, Cel ce şi prin cinstită Pătimirea Sa ne-a 
dat pildă nouă, umiliţilor şi păcătoşilor şi nevrednicilor robilor Tăi, ca să-Ţi 
aducem rugăciuni cu capetele şi cu genunchii plecați pentru păcatele noastre 
şi greşelile cele din neștiință ale poporului [Evr 9, 7], auzi-ne pe noi în orice 
zi Te vom chema [Ps 19, 10], dar mai ales în ziua aceasta a Cincizecimii, în 
care Domnul nostru lisus Hristos, după ce S-a înălțat la ceruri şi a şezut de-a 
dreapta lui Dumnezeule şi Tatăl, a trimis pe Duhul Sfânt peste sfinţii Săi 
învăţăcei şi apostoli şi a şezut peste fiecare dintre ei, şi ei s-au umplut toți de 
Duh Sfânt și au grăit într-alte limbi şi au profețit [FA 2, 3—4]. Auzi-ne pe 
noi, care acum ne rugăm ie, și adu-Ţi aminte de noi, umiliţii și osânditii, şi 
întoarce robia sufletelor noastre [Ps 125, 4], Tu Cel ce ai mijlocitoare pentru 
noi milostivirea Ta. Primeşte-ne pe noi care cădem înaintea Ta şi strigăm: 
Am greşit! La Tine suntem aruncaţi din pântecele maicii noastre; din pânte- 
cele maicii noastre Tu ești Dumnezeul nostru [Ps 21, 11]. Dar pentru că s-au 
stins în deşertăciune zilele noastre [Ps 77, 33], ne aflăm lipsiţi de toată apă- 
rarea; dar totuşi, îndrăznind în îndurările Tale, strigăm: Păcatele tinereţilor 
noastre şi ale neştiinței nu le pomeni [Ps 24, 7], şi de cele ascunse ale noastre 
curăţeşte-ne [Ps 18, 13]. Vezi umilinţa noastră şi ne iartă păcatele [Ps 24, 18]. 
Nu ne lepăda în vremea bătrâneților; când slăbeşte tăria noastră, nu ne părăsi 
[Ps 70, 9]. Mai înainte de a ne întoarce în pământ, învredniceşte-ne să ne 
întoarcem la Tine, şi caută spre noi cu bunăvoință şi cu har. Măsoară fărăde- 
legile noastre cu îndurările Tale; pune adâncul îndurărilor Tale împotriva 
mulțimii păcatelor noastre. Caută din înălțimea Ta cea sfântă [Ps 101, 19], 
Doamne, spre poporul Tău, care stă înainte şi așteaptă de la Tine bogată milă. 
Cercetează-ne pe noi cu bunătatea Ta. Adu-Ţi aminte de noi în îndurările 
bunătății Tale. Izbăveşte-ne de tirania diavolului. Întăreşte viața noastră cu 
poruncile Tale sfinte și sfințitoare. Înger credincios păzitor pune poporului 
Tău [Pr 13, 17; 25, 13] şi pe toţi ne adună în împărăţia Ta. Dă iertare popo- 
rului Tău. Iartă-le lor şi nouă păcatele curăţindu-ne pe toți cu lucrarea Sfân- 
tului Tău Duh. Strică uneltirile vrăjmaşului cele împotriva noastră. Ecfo/nis]: 
Cu bunăvoirea şi bunătatea Unuia-Născut Fiului Tău, cu Care eşti binecu- 
vântat împreună cu Preasfântul şi bunul şi de viață făcătorul Tău Duh, acum 
şi pururea şi în vecii vecilor. Amin. 


[227] Rugăciune a îngenuncherii, a II-a. 


Doamne Dumnezeul nostru, Care ai dat oamenilor pacea Ta [In 14, 27] şi 
le-ai lăsat drept moştenire a Ta darul Preasfântului Tău Duh, dă-ni-l astăzi 
cum l-ai trimis în chip arătat învățăceilor şi apostolilor Tăi și le-ai deschis 

buzele cu puterea unor limbi de foc [FA 2, 3—4], prin care tot neamul ome- 
nesc primind în auzul urechilor pe limba sa cunoaşterea lui Dumnezeu s-a 
luminat, curăţit fiind prin flacăra Duhului de rătăcire ca de o materie şi învă- 
tat fiind prin vederea în chip trupesc a limbilor împărțite în credința treimică 
a Dumnezeirii Tale; deschide şi mie păcătosului buzele [Ps 50, 17] şi mă 
învață cum şi pentru ce anume trebuie să mă rog Ţie [Zc 11, 1; Rm 8,26]. 
Căci chiar dacă mulțimea păcatelor mele e mare [Sir 5, 6], totuşi mulțimea 
lor nemăsurată nu va birui îndurarea Ta. lată, cu frică stau înaintea Ta, arun- 
când deznădejdea sufletului meu în oceanul milei Tale. Cârmuieşte viața mea, 
Cel ce eşti limanul cel bun al celor ce se mântuiesc, și fă-mi cunoscută calea 
pe care voi merge [Ps 142, 8]. Duh de înţelepciune [Zs 11, 2] dăruieşte gân- 
durilor mele şi duh de pricepere [ibid.] nebuniei mele; umbreşte faptele mele 
cu duh de frică, duh drept înnoieşte în cele dinăuntru ale mele şi cu duh 
conducător întăreşte [Ps 50, 12] alunecarea gândirii mele, ca în fiecare zi 
fiind călăuzit spre ce e de folos de Duhul Tău Cel bun, să mă învrednicesc 
să fac poruncile Tale și să-mi aduc aminte pururea de slăvita Ta venire ca va 
cerceta cele făcute de oameni; şi să nu fiu amăgit de desfătările stricăcioase 
ale acestei lumi, ci să doresc desfătarea de comorile viitoare. Că Tu, Stăpâne, 
ai zis: „Oricâte va cere cineva în Numele Meu va lua” [/n 14, 13] în chip 
neîmpiedicat de la Tine Dumnezeu şi Tatăl Cel împreună-veşnic. Pentru 
aceasta şi eu, păcătosul, implor la venirea Sfântului Tău Duh dumnezeirea Ta: 
câte am cerut, dă-mi spre mântuirea mea, Doamne, Dăruitorule bogat a toată 
binefacerea, Dătătorule bun; că Tu eşti Cel ce dai cu mult mai prisositor decât 
cerem, Tu eşti Cel care-Ţi pleci de fiecare dată cu iubire de oameni urechea 
celor ce se roagă Ţie [Ps 85, 1], iar celor ce-şi pleacă la Tine genunchiul 
[Zs 45, 24] Tu Însuţi Te apleci cu iubire de îndurare peste păcatele lor. Dă 
poporului Tău îndurările Tale, auzi-i din cerul cel sfânt al Tău şi cu puterea 
mântuirii dreptei Tale [Ps 19, 7] acoperă-i cu acoperământul aripilor Tale 
[Ps 16, 8; 60, 4]; sfinţeşte-i cu puterea Ta şi nu trece cu vederea lucrurile mâi- 
nilor Tale [Ps 137, 8]. Ție Unuia păcătuiesc, dar şi Ţie Unuia slujesc; nu ştiu 
să se închine la un dumnezeu străin, nici să-şi întindă mâinile spre un alt dum- 
nezeu, Stăpâne [Ps 43, 21]. lartă-le greşelile şi, primindu-le rugăciunile cu 
plecarea genunchilor, întinde-le o mână de ajutor. Ridică rugăciunea lor ca o 
tămâie primită înaintea împărăției/maiestăţii Tale suprabune. Ecfo/nis]: Că 
al Tău este a ne milui şi a ne mântui Dumnezeul nostru şi Ţie slavă înălțăm[, 
Tatălui şi Fiului şi Sfântului Duh, acum şi pururea şi în vecii vecilor. Amin]. 


[228] Rugăciune a îngenuncherii, a III-a. 


Binecuvântat eşti Doamne, Stăpâne Atoateţiitorule, Care ai luminat ziua 
cu lumină de soare şi noaptea ai făcut-o să strălucească cu raze ca de foc; 

Cel ce ne-ai învrednicit să trecem lungimea zilei şi să ne apropiem de înce- 
putul nopții, ascultă rugăciunea noastră [Ps 39, 2; 60, 2] şi a întregului Tău 
popor și ne iartă tuturor păcatele cu voie şi fără voie. Primeşte rugăciunile 
noastre cele de seară şi trimite mulțimea milei Tale şi a îndurărilor Tale [Ps 
5, 8; 68, 14; 68, 17] peste moştenirea Ta. Îngrădeşte-ne ca printr-un zid cu 
sfinţii Tăi îngeri; întrarmează-ne cu armele dreptății [Rm 6, 13]; împresoară-ne 
cu adevărul Tău; străjuieşte-ne cu puterea Ta; izbăveşte-ne de toată primej- 
dia şi de tot vicleşugul celui potrivnic; și ne dăruieşte şi această seară, cu 
noaptea ce vine, desăvârşită, sfântă, paşnică, fără păcate, fără poticneală, 
fără nălucire, şi așa toate zilele vieţii noastre. Pentru soliile preasfintei Năs- 
cătoarei de Dumnezeu şi ale tuturor sfinților, care din veac au bineplăcut 
Ție. Ecfo[nis]: Că al Tău este a ne milui și a ne mântui, Dumnezeul nostru, 
şi Ţie [slavă înălțăm, Tatălui şi Fiului şi Sfântului Duh, acum şi pururea şi în 
vecii vecilor. Amin]. 


[Rugăciuni la diverse ocazii] 


[229] Rugăciune la colivele sfinţilor. 


Dumnezeule Cel ce aduci toate la maturitate cu cuvântul Tău şi ai poruncit 
pământului să răsară tot felul de roade spre veselia şi hrana noastră, Care pe 
copiii hrăniţi cu seminţe în Babilon i-ai arătat mai luminoşi [Dn 1, 12-15], 
Însuţi Stăpâne şi aceste seminţe şi felurite roade le binecuvântează şi sfințeşte-i 
pe cei ce vor gusta din ele, că s-au pus înainte ca aducere-aminte de sfinţii 
Tăi. Adu-Ţi aminte de cei ce s-au săvârşit întru dreapta-credinţă, iar celor ce 
le-au pregătit şi celor ce săvârşesc această aducere-aminte dăruieşte-le toate 
cererile cele spre mântuire şi desfătarea bunătăților veşnice. Ca şi aceştia 
împreună cu noi să slăvească preacinstitul şi de mare cuviință Numele Tău, 
al Tatălui[, al Fiului şi al Sfântului Duh, acum şi pururea şi în vecii vecilor. 
Amin]. 


[230] Rugăciune pentru jertfa boilor. 


Cel ce eşti [/ș 3, 14], Doamne, Dumnezeul nostru, Cel sfânt şi Care întru 
cele sfinte Te odihneșşti [Ps 78, 9], Care ai poruncit fiecăruia să-Ți aducem 
liberi ale Tale dintru ale Tale [7 Par 29, 14] din inimă curată şi conștiință 
neîntinată, Care în locul iubitului Tău Isaac ai primit de la patriarhul Avraam 
berbecele [Fc 22, 13] şi ai primit cu bunăplăcere ofranda liberă a văduvei 
[Mc 12, 42-44], Tu ne-ai poruncit păcătoşilor şi nevrednicilor robilor Tăi să 
facem jertfele de animale și păsări necuvântătoare pentru sufletele noastre 

[Zv 3]. Însuţi, Stăpâne, Iubitorule de oameni Împărate, primeşte jertfa liberă 
a robilor Tăi (N) ca aducere-aminte de sfântul Tău (N) şi o pune în vistieriile 
Tale cereşti, dăruindu-le în chip îmbelșugat desfătarea bunătăţilor Tale lu- 
meşti împreună cu toate cele ce le sunt de folos. Cămările lor le umple de 
rodul grâului, al vinului şi al untdelemnului [Ps 4, 8], iar sufletele lor de 
credință şi dreptate. Sporeşte, înmulțeşte dobitoacele şi turmele lor, pentru 
care Îţi aduc drept preţ de răscumpărare jertfa acestui animal. Facă-se gră- 
simea lui ca o tămâie bineprimită înaintea sfintei slavei Tale [Dn 3, 53], văr- 
sarea sângelui său pâine grasă de milă, iar gustarea cărnii lui tămăduire a 
suferințelor trupești. Pentru că nu în zadar se săvârşeşte lucrul acesta, ci ca 
aducere-aminte de sfintele Tale Pătimiri. Că s-a binecuvântat şi s-a preaslă- 
vit preasfânt Numele Tău, al Tatălui, al Fiului şi al Sfântului [Duh, acum şi 
pururea şi în vecii vecilor. Amin]. 


[231] Rugăciune pentru slujire spusă cu glas mare în fântână. 


Ziditorule al apelor, Făcătorule a toate, Doamne Dumnezeule Atoateţiito- 
rule, Care faci și prefaci toate [Am 5, 8], prefă, preschimbă și sfințește apa 
aceasta şi dă-i putere pentru toată lucrarea care stă înainte; şi tuturor celor ce 
se vor folosi de ea fie prin băutură, fie prin spălare sau stropirc, fă să le fie 
spre sănătatea sufletului şi a trupului, spre izbăvirea de toată boala şi toată 
suferința. Că bun și iubitor de oameni eşti [şi Ție mărire înălţăm, Tatălui şi 
Fiului şi Sfântului Duh, acum şi pururea şi în vecii vecilor. Amin]. 


[232] Rugăciune pentru cei ce zidesc casa. 


Dumnezeule Atoateţiitorule, Cel ce ai făcut cerurile cu pricepere [Ps 135, 5] 
şi ai întemeiat pământul pe întărirea lui [Ps 103, 5], Ziditorule a toate, pri- 
veşte peste robul Tău (N) care îndrăznind în puterea tăriei Tale [Ef 6, 10] 
vrea să ridice această zidire; întemeiaz-o pe piatra cea tare, pe care potrivit 
glăsuirii Tale nestricăcioase nici vânt, nici apă, nici altceva nu poate s-o 
doboare [Le 6, 48-49], şi du-o până la isprăvire. Şi binevoieşte să se bucure 
de ostenelile lui, să ajungă la adânci bătrâneţi şi să dea stăpânirea ei copiilor 
copiilor lui, celor pe care îi va pune la încercare şi-i va afla vrednici atot- 
înțeleapta Ta preştiință. Că bun şi iubitor de oameni Dumnezeu eşti și Ție 
slavă[ înălțăm, Tatălui şi Fiului şi Sfântului Duh, acum şi pururea şi în vecii 
vecilor. Amin]. 


[233] Rugăciune pentru cutremur. 


Dumnezeule Cel înfricoșător, minunat şi mare, slăvit şi adevărat, Care faci 
şi prefaci toate [4m 5, 8], Care priveşti spre pământ şi-l faci pe el de se cu- 

tremură, Cel ce Te atingi de munți şi fumegă [Ps 103, 32], Cel ce clatini din 
temelii pământul de sub cer, dar stâlpii lui nu se vor clătina [Jov 9, 6], de 
Care toate tremură și se cutremură de fața Ta [Dn 6, 27], pentru că de nesu- 
portat este urgia amenințării Tale peste păcătoși, dar fără de măsură şi nepă- 
trunsă e mila făpăduinței Tale. Însuţi adu-Ți aminte de îndurările Tale, 
Doamne, şi dă milele Tale, pentru că din veac sunt [Ps 24, 6], şi întăreşte 
făptura [creaţia], încetează clătinarea ei, aşează lumea zdruncinată, nu ne face 
să pierim împreună cu fărădelegile noastre [Fc 19, 15] şi să nu ne duci în 
cele mai de jos ale pământului. Că Tu eşti Dumnezeul nostru, Dumnezeul 
celor ce se pocăiesc, şi Ţie slavă [înălțăm, Tatălui şi Fiului şi Sfântului Duh, 
acum şi pururea și în vecii vecilor. Amin]. 


[234] Rugăciune pentru cei ce intră în Slujiri. 


Stăpâne Doamne, Dumnezeul nostru, Cel credincios în făgăduință şi Că- 
ruia nu-Ţi pare rău de darurile Tale [Rm 11, 29], Cel ce ai chemat făptura Ta 
cu chemare sfântă (2 Tim 1, 9] şi aduni pe robii Tăi în această viețuire ce- 
rească şi îngerească, Însuţi fii împreună-lucrător cu ei şi dă-le putere să slu- 
jească sfintei Tale Biserici, sporindu-le fiecare rod adunat din osteneli drepte 
spre bunăplăcerea bunătăţii Tale; iar sufletele noastre rânduieşte-le spre toată 
buna rânduială şi starea paşnică, lipite unele de altele în smerenie/umilință 
adevărată şi nefăţarnică, dăruindu-ne tuturor cereasca Ta Împărăție. Cu mila 
şi cu iubirea de oameni a Unuia-Născut [Fiului Tău, cu Care eşti binecuvân- 
tat împreună cu Preasfântul şi bunul şi de viață făcătorul Tău Duh, acum şi 
pururea şi în vecii vecilor. Amin]. 


[235] Rugăciune pentru cei ce aduc roade noi. 


Îţi mulțumim, Doamne, Dumnezeule, şi-Ţi aducem pârga roadelor, pe care 
ni le-ai dat spre împărtăşire poruncind prin cuvântul Tău pământului să aducă 
la maturitate tot felul de roade spre veselie şi hrană oamenilor şi oricărei 
vietăţi. În toate Te lăudăm, Dumnezeule, pentru toate feluritele roade din 
toată făptura cu care ne faci bine prin Slujitorul/Copilul Tău Iisus Hristos, 
Domnul nostru, prin Care ie se cuvine slavă în vecii vecilor. Amin. 

Se binecuvântează aceste roade: struguri, smochine, rodii, măsline, mere, 
piersici, prune de Damasc. 


[236] Rugăciune a colivelor sau a grăunţelor. 


Slăvite Doamne ceresc, Urzitorule a toată făptura şi Ziditorule a! tuturor 
odrăslirilor pământului, Care ai venit la cele cinci pâini şi ai binecuvântat 
făpturile făcute de Tine [Mt 14, 17-21], Însuţi şi acum, Stăpâne Doamne, 


N 

chemat şi rugat de nevrednicia noastră, binevoieşte din sfânt lăcașul Tău 
[2 Par 30, 27; Ps 32, 14] şi binecuvântează aceste ofrande; și cum pentru 
credinciosul Zaheu [Zc 19, 1-9] harul s-a înmulţit în cei de faţă, şi acum, 
Doamne, binecuvântează pe cei care le-au adus, stau de faţă și vor gusta 
din ele. În Hristos lisus Domnul nostru, acum și pururea [şi în vecii vecilor. 
Amin]. 


[Exorcisme] 


[237] Rugăciune când fratele visează urât. 


Mult-milostive, îndurate, Doamne, Cel Singur neîntinat şi fără de păcat, 
curățeşte-l pe robul Tău de toată întinarea trupului şi a duhului [2 Co 7, 1], 
arată-l fără prihană prin harul Hristosului Tău şi sfințeşte-l prin venirea 
Sfântului Tău Duh, ca trezindu-se din pâcla nălucirilor necurate ale diavolu- 
lui şi ale oricărei ispite, să se învrednicească să vină cu conştiinţă curată și 
să guste din înfricoşătoarele şi cutremurătoarele Tale Taine. Că Tu ești Cel 
ce binecuvântezi şi sfințeşti toate, Dumnezeul nostruf, şi Ție slavă înălțăm, 
Tatălui şi Fiului şi Sfântului Duh, acum și pururea şi în vecii vecilor. Amin]. 


[238] Rugăciune ce sfințește apa fie în puț, fie în cisternă, 
când cade în ea ceva necurat, fie animal sălbatic, fie orice altceva. 


Preotul zice cu glas mare: 

Părinte Sfinte, priveşte împreună cu Fiul şi Duhul Sfânt spre această apă 
cu ochi binevoitor şi milostiv şi cu privire liniştită, şi arat-o sfințire suflete- 
lor şi trupurilor. Căci la întemeierea lumii, când Duhul Sfânt se purta peste 
ape [Fc 1, 2], Tu, Sfinte şi Preasfinte, le-ai fâcut să dea viață oamenilor. Tu 
şi pe Israel l-ai scos de sub puterea Egiptului şi l-ai trecut prin Marea Roşie 
botezându-l în Moise [1ş 3], izbăvindu-l de toată murdăria egipteană, şi ai 
poruncit prin Moise ca toți să se curățească prin apă [/ș 15, 22]. De aceea Te 
rugăm şi implorăm, Stăpâne, priveşte şi peste apa aceasta şi o sfințește; căci 
Tu ai sfinţit şi Iordanul, ai întărit puterile cerurilor, cercetezi adâncurile, ţii 
cu mâna Ta toate şi le umpli de sfințire. Ziditorule Doamne, Dumnezeul 
nostru, pe Tine Te lăudăm şi Ție ne rugăm: privește spre apa aceasta şi sfin- 
țeşte-o cu puterea Sfântului Tău Duh și curăţeşte-o de toată întinarea şi necu- 
răţia, ca toţi cei ce vor scoate din ea spre băutură sau spre altă folosire să o 
aibă prin iubirea Ta de oameni spre facere de bine a sufletelor şi trupurilor. 
Că Tu eşti sfinţirea noastră şi Ţie slavă [înălțăm, Tatălui şi Fiului şi Sfântului 
Duh, acum şi pururea şi în vecii vecilor. Amin]. 

[239] Rugăciune pentru cei ce aduc miel. 


Doamne, Dumnezeul părinţilor noştri, Care ai primit jertfa de ardere de 
tot a lui Avraam în locul lui Isaac fiul său [Fe 22, 13], Însuţi, Stăpâne, pri- 
meşte şi aducerea acestui miel şi răsplăteşte-le celor ce l-au adus cu darurile 
Tale cele veşnice. Cu harul Unuia-Născut Fiulul Tău, cu Care [eşti binecu- 
vântat împreună cu Preasfântul şi bunul şi de viață făcătorul Tău Duh, acum 
şi pururea şi în vecii vecilor. Amin]. 


[240] Rugăciune la facerea clericului din laic. 


Episcopul [spune]: 

Doamne, Dumnezeul nostru, Cel ce ai poruncit robului Tău Avraam să-şi 
tundă părul arhiereului Tău Melchisedec şi a fost binecuvântat de el [Fc 
14, 18-20], Cel ce ai venit la tunderea sfinţilor Tăi apostoli [FA 21, 24] şi 
în loc de păr le-ai dăruit harul Sfântului Tău Duh, Însuţi şi acum, Stăpâne 
Doamne, Dumnezeul nostru, priveşte spre tunderea robului Tău (N) şi spre 
cei ce au venit la tunderea aceasta, Doamne; răsplăteşte-le cu darurile Tale 
cereşti şi întăreşte în inimile lor pacea Ta, cu rugăciunile şi soliile Stăpânei 
noastre preasfintei Născătoare de Dumnezeu și ale tuturor sfinţilor care din 
veac au bincplăcut Ție. Că Ție se cuvine toată slava, cinstea [şi închinarea, 
Tatălui şi Fiului şi Sfântului Duh, acum şi pururea şi în vecii vecilor. Amin]. 


[241] Rugăciune pentru casă. 


Sfinţitorule al caselor şi răscumpărătorule al sufletelor, binecuvântează, 
sfințește şi umple de tot binele această casă, iar pe cei ce locuiesc în ea îi 
binecuvântează, îi păzeşte şi le dă cale de mântuire [FA 16, 17] şi de pace; 
acoperă-i de toată lucrarea şi înrâurirea celui potrivnic, iar pe noi ne învred- 
niceşte în ele să ne mântuim întru Împărăţia Ta cea cerească [2 Tim 4, 18). 
Că iubitor de oameni eşti Dumnezeul nostru şi Unul-Născut Fiul şi Duhul 
Tău Cel Sfânt, acum şi pururea şi în vecii vecilor. Amin. 


[242] Altă rugăciune pentru casă. 


Stăpâne Doamne, Dumnezeule Atoateţiitorule, Te rugăm şi chemăm: bine- 
cuvântează sufletele de aici şi păzeşte trupurile lor; rânduiește lucrurile lor 
în pace şi ajută-le ca un Dumnezeu; dă-le lor binecuvântare din cer [...] tu- 
turor acestora care prin viață bună fac voia Hristosului Tău dă-le moştenirea 
bunătăților Tale veşnice. Prin îndurările Unuia-Născut Fiului Tău, cu Care 
eşti binecuvântat, împreună cu Preasfântul, bunul şi de viață făcătorul [Tău 
Duh, acum şi pururea şi în vecii vecilor. Amin]. 

[243] Rugăciune pentru cei bântuiţi de duhuri necurate. 


Milostive Dumnezeule, Care din bunătatea Ta l-ai plăsmuit pe om, ceartă 
duhurile necurate şi izbăveşte făptura Ta de sub puterea celui potrivnic, și 
curăţind-o reaşeaz-o în sfânta şi catholica Ta Biserică. Cu harul şi cu îndură- 
rile şi cu iubirea de oameni a Hristosului Tău, cu Care eşti binecuvântat 
[împreună cu Preasfântul şi bunul şi de viață făcătorul Tău Duh, acum şi 
pururea şi în vecii vecilor. Amin]. 


[Intrarea în monahism] 


[244] Rânduială, şi anume cele ale diaconului şi rugăciuni 
la îmbrăcarea hainei îngereşti de către bărbați. 


După obișnuita rânduială a troparelor, preotul iese şi stă în uşile altaru- 
lui şi începe troparul acesta, glas 4: „Uşa pocăinţei s-a deschis”. 

Şi după ce cel ce renunţă [la lume] intră în altar, se aruncă înaintea Sfintei 
Mese şi diaconul spune aceste rugăciuni [ectenii] diaconești: 

În pace Domnului să ne rugăm. 

Pentru statornicia, înțelegerea, pacea şi aşezare întregii lumi, a sfintelor 
lui Dumnezeu Biserici şi a mănăstirii acesteia, pentru pacea şi siguranța ei, 
Domnului să ne rugăm. 

Pentru mântuirea, ajutorul şi iertarea păcatelor fratelui nostru (N) care a 
venit la sfânta haină, Domnului să ne rugăm. 

Pentru ca paşii noştri să se îndrepte pe calea păcii şi pe cărările dreptăţii, 
Domnului să ne rugăm. 

Pentru ca auzită şi bineprimită să fie rugăciunea noastră înaintea lui Dum- 
nezeu, pentru ca să se trimită peste noi toți milele Sale cele bogate şi îndură- 
rile Lui, şi pentru ca să ne învrednicim noi de Împărăția cerurilor, Domnului 
să ne rugăm. 

Ca iubitorul de oameni, Dumnezeul nostru, să-l învrednicească împreună 
cu tăierea părului şi de iertarea păcatelor, Domnului să ne rugăm. 

Pentru ca să fim izbăviţi noi de tot necazul[, mânia, primejdia şi nevoia, 
Domnului să ne rugăm]. 

Pe preasfânta, preacurata[, preabinecuvântata, mărita stăpâna noastră, de 
Dumnezeu Născătoarea şi Pururea-Fecioara Maria, cu toți sfinții pomenind-o; 
pe noi înșine şi unii pe alții şi toată viața noastră lui Hristos Dumnezeu să 
o dăm]. 

[245] Și preotul spune această rugăciune a primei haine [sch&matos]. 


Doamne, Dumnezeul adevărului [Dr 21, 15], în numele Tău îmi pun mâna 
mea peste robul Tău (N) care s-a învrednicit să scape la sfântul Tău Nume; 
păzeşte-l sub acoperământul aripilor Tale [Ps 60, 5], depărtează de la el ve- 
chea rătăcire a lumii şi umple-l de credință, nădejde şi iubire [7 Co 13, 13]. 
Veseleşte-l în lucrurile mâinilor lui [Ps 85, 4; 9, 17], ca să slujească pururea 
bunătăţii Tale închinându-se Ție, slăvind sfânt Numele Tău şi lăudându-Te 
în toate zilele vieţii lui. Că milostiv și iubitor de oameni Dumnezeu eşti şi 
[Ție slavă înălțăm, Tatălui şi Fiului şi Sfântului Duh, acum şi pururea şi în 
vecii vecilor. Amin]. 

[246] Rugăciunea a II-a. 


Stăpâne Doamne, lisuse Hristoase, Dumnezeul nostru, Cel ce retezi mân- 
dria şi desfiinţezi răzvrătirea diavolului, Cel ce peste capetele sfinților Tăi ai 
revărsat slava gândului smerit/umil, îi încununezi cu cununa neveștejită şi 
nestricăcioasă a vieţii [7 Ptr 5, 4] şi-i călăuzeşti pe calea strâmtă a mântuirii, 
pe care au intrat sfinţii părinţi şi au luat în schimb locuri de odihnă [Sir 11, 9; 
Mr 11. 29]; Tu Însuţi, Stăpâne Atotputernice, dăruieşte puterea care vine de 
la Tine şi harul Dumnezeirii Tale peste acest suflet şi peste trupul celui ce a 
venit înaintea Ta şi cere jugul stării monahiceşti, şi-i dă lui, Stăpâne prea- 
bune, ca din toată inima și din toată puterea lui să se depărteze de orice gând 
lumesc şi pământesc, pentru ca viețuind potrivit Evangheliei Tale să dobân- 
dească viaţa veşnică [Tit 1, 2] şi bunătăţile făgăduite celor ce au bineplăcut 
Ţic. Căci Tu eşti Dumnezeul nostru Care vrei ca tot omul să se mântuiască 
şi la cunoaşterea adevărului să vină [7 Tim 2, 4], şi Ţie slavă înălțăm, Tatălui 
şi Fiului și Sfântului Duh, acum şi pururea şi în vecii vecilor. Amin. 


[247] Rugăciunea a III-a cu glas mare. 


Cel ce ne-ai arătat această oaste îngerească spre surparea nevăzuţilor vrăj- 
mași, înarmează cu arme duhovniceşti şi pe fratele nostru care se înrolează 
acum în ea, şi-i dă să petreacă cealaltă vreme a vieţii lui cu gând treaz ducând 
o viaţă fără pată şi fără prihană spre bunăplăcerea şi slava mult-lăudatului 
Tău Nume. Cu harul şi cu îndurările şi cu iubirea de oameni [a Unuia-Născut 
Fiului Tău, cu Care ești binecuvântat împreună cu Preasfântul şi bunul şi de 
viață făcătorul Tău Duh, acum și pururea şi în vecii vecilor. Amin]. 

[248] Domnul să înscrie numele fratelui nostru (N) în cartea vieții, iar pe 
noi toţi să ne miluiască şi învrednicească de Împărăţia Lui cea cerească. Că 
Lui I se cuvine toată slava, cinstea și închinarea, [ Tatălui, Fiului şi Sfântului 
Duh, acum şi pururea şi în vecii vecilor. Amin]. 

Până aici cele ale schimei mici. 

[249] Și când se isprăveşte rugăciunea l, diaconul spune iarăşi: 


În pace Domnului să ne rugăm. 

Pentru sfânta şi singura Biserică catholică a lui Dumnezeu de la o margi- 
ne la alta a pământului, Domnului să ne rugăm. 

Pentru preacuviosul părintele nostru (N) şi pentru lucrul mâinilor lui, 
Domnului să ne rugăm. 

Pentru mântuirea, ajutorul şi iertarea păcatelor fratelui nostru (N) care a 
venit la sfânta haină, Domnului să ne rugăm. 

Ca iubitorul de oameni Dumnezeul nostru să-l primească și rânduiască în 
turma Lui cuvântătoare şi sfântă, Domnului să ne rugăm. 

Ca să-l învrednicească de starea de-a dreapta Lui şi de dănţuirea cu îngerii, 
Domnului să ne rugăm. 

Pentru părinţii şi fraţii care cu sârguință, cu evlavie şi cu frică de Dumne- 
zeu ostenesc şi slujesc împreună cu noi şi pentru mântuirea lor, Domnului să 
ne rugăm. 

Pentru cei de față şi care se roagă împreună cu noi în ceasul acesta şi în 
toată vremea, Domnului să ne rugăm. 

Pe preasfânta, preacurata, slăvita [stăpâna noastră, de Dumnezeu Născă- 
toarea şi Pururea-Fecioara Maria, cu toți sfinții pomenind-o; pe noi înşine şi 
unii pe alții şi toată viața noastră lui Hristos Dumnezeu să o dăm]. 


[250] Şi preotul rosteşte rugăciunea a II-a, cea după tundere: 


Sfinte, bunule, Cel ce întru sfinți Te odihneşti [Ps 57, 15], Iisuse Hristoase, 
Fiul Dumnezeului Celui Viu [Mt 16, 16], Care retezi mândria şi desființezi 
răzvrătirea diavolului, Cel ce ai revărsat slava gândului smerit peste capetele 
sfinților Tăi, îi încununezi cu cununa neveştejită şi nestricăcioasă a vieţii şi-i 
călăuzeşti pe calea strâmtă a mântuirii, pe care au intrat sfinţii părinți și au 
primit în schimb locuri de odihnă [Sir 11, 19; Mt 11, 29]; Tu Însuţi, Stăpâne 
Atotputernice, dăruieşte puterea care vine de la Tine şi harul Dumnezeirii 
Tale peste sufletul şi trupul fraţilor noştri (N) care au venit şi au primit înce- 
putul hainei sfinte în Numele Tău cel sfânt, ca şi pe ei să-i sfințeşti întregi 
prin harul Sfântului Tău Duh. Că sfânt eşti, Dumnezeul nostru, şi întru sfinți 
Te odihneşti [Ps 57, 15], şi Ţie slavă [înălțăm, Tatălui şi Fiului și Sfântului 
Duh, acum şi pururea şi în vecii vecilor. Amin]. 


[251] Şi când se isprăveşte rugăciunea, diaconul spune iarăşi: 


Să ne mai rugăm stăruitor Domnului. 
Pentru pacea de sus, pentru iubirea de oameni a lui Dumnezeu și pentru 
mântuirea sufletelor noastre, Domnului să ne rugăm. 


V.5. Cel mai vechi Fuchologhion bizantin: Barberini gr. 336 1017 


Pentru fratele nostru (N) şi pentru mântuirea lui, Domnului să ne rugăm. 

Ca lubitorul de oameni, Dumnezeul nostru, să-l primească şi rânduiască 
în turma Lui cuvântătoare şi sfântă, Domnului să ne rugăm. 

Şi ca să-l învrednicească de starea de-a dreapta Lui şi de dănțuirea împre- 
ună cu îngerii, Domnului să ne rugăm. 

Pe preasfânta, preacurata[, preabinecuvântata, mărita stăpâna noastră, de 
Dumnezeu Născătoarea şi Pururea-Fecioara Maria, cu toți sfinții pomenind-o; 
pe noi înşine şi unii pe alții şi toată viața noastră lui Hristos Dumnezeu să 


o dăm]. 
[252] Și preotul se roagă această rugăciune a hainei [monahale]: 


Cel ce eşti [1ș 3, 14], Doamne, Dumnezeul nostru, Care l-ai plăsmuit pe om 
după chipul şi asemănarea Ta [Fc 1, 26] şi i-ai dat poruncă de viață veşnică, 
iar căzând el prin păcat nu l-ai trecut cu vederea, ci ai rânduit mântuirea și 
întoarcerea lui prin întruparea Unuia-Născut Fiului Tău; ie ne rugăm şi pe 
Tine Te chemăm, preasfinte Mântuitorul nostru, după mulţimea îndurărilor 
Tale [Ps 50, 3] priveşte peste noi şi peste robul Tău (N) şi trimite peste el 
Duhul Tău Cel Sfânt, Domnul de viaţă făcătorul Care S-a pogorât peste sfinții 
Tăi apostoli; şi-l îmbracă în haina dreptăţii [Zs 61, 10], pune pe el veşmântul 
nestricăciunii, încinge-i mijlocul cu puterea adevărului [Ef 6, 14] şi împodo- 
beşte-l cu coiful nădejdii mântuirii [Z/s 59, 17]. Curăţă cugetul lui de pofte 
întinate, de amăgirea deşartă şi de toată lucrarea diavolească, izbăveşte-l de 
nălucirile rele şi necurate, deschide-i ochii inimii [£f 3, 1. 18] ca să-i strălu- 
cească luminarea poruncilor Tale. Însoţeşte-i viața lui cu un înger luminos, 
depărtează de la gândirea lui orice minciună, orice răutate, orice ispită a vieții, 
orice lăcomie, orice mişcare a trupului şi a duhului străină de Dumnezeirea 
Ta. Dă-i putere pentru războiul împotriva vrăjmașului, ca să se facă înfrico- 
şător pentru cei potrivnici, cu neputinţă de prins pentru duşmani, mai înalt 
decât toată plăcerea şi pofta ruşinoasă, învățând ascultarea şi străbătând înfrâ- 
narea. ŞI-I învredniceşte ca urmând legea ascezei şi străbătând toată virtutea 
ei, slăvind în psalmi şi în imne preacinstitul şi de mare cuviință Numele Tău, 
să calce pe urmele marelui Tău profet Ilie și ale sfântului Înainte-mergător și 
Botezător loan. Ca ajungând la măsura desăvârşirii, să sfârşească alergarea 
şi să păzească credinţa [2 Tim 4, 7] şi, îmbrăcat în nestricăciunea îngerilor şi 
numărat împreună cu sfânta Ta turmă, să dobândească starea de-a dreapta 
Ta şi să se învrednicească să audă fericitul glas care spune: „Veniţi binecu- 
vântaţii Tatălui Meu şi moşteniţi Împărăţia pregătită vouă de la întemeierea 
lumii!” [Mt 25, 34], căreia arată-ne moştenitori şi pe noi împreună cu el, 
Dumnezeul nostru, cu harul Tău. Ecfo/nis]: Că Tu eşti Dumnezeul nostru, 

Dumnezeul milei şi al mântuirii, şi Ţie slavă [înălțăm, Tatălui şi Fiului şi 
Sfântului Duh, acum şi pururea şi în vecii vecilor. Amin], 


[253] lar diaconul face rugăciunea aceasta: 


Să ne mai rugăm stăruitor Domnului. 

Pentru preacuviosul părintele nostru (N) preotul şi pentru lucrul mâinilor 
lui, Domnului să ne rugăm. 

Pentru mântuirea, ajutorul şi iertarea păcatelor fratelui nostru (N) care s-a 
învrednicit de sfânta haină, Domnului să ne rugăm. 

Pe preasfânta, preacurata[, preabinecuvântata, mărita stăpâna noastră, de 
Dumnezeu Născătoarea şi Pururea-Fecioara Maria, cu toți sfinții pomenind-o, 
pe noi înşine şi unii pe alții şi toată viața noastră lui Hristos Dumnezeu să 
o dăm]. 


[254] Şi după îmbrăcarea hainei preotul spune rugăciunea aceasta: 


Doamne, Dumnezeul mântuirii noastre [Ps 87, 1], Cel ce ne-ai binecuvân- 
tat cu toată binecuvântarea duhovnicească întru cele cereşti în Hristos lisus 
[Ef 1, 3], Domnul nostru, binecuvântează pe robul Tău (N) şi-l păzeşte în 
legea Ta; dă-i lu: să nu alerge în gol, ci într-adevăr să fugă de toată răutatea 
şi să urmărească toată virtutea cu credință, nădejde şi iubire [/ Co 13, 13], 
ca să ia viața veşnică. Şi pe cel îmbrăcat în sfânta haină îl învredniceşte ca 
prin mantie să se țină legat de dreptate, prin cingătoare să poarte în sine omo- 
rârea trupului şi cuminţenia, prin analav să se împodobească cu crucea și 
credinţa şi să stingă toate săgețile aprinse ale celui rău şi să primească coiful 
mântuirii şi sabia Duhului care este cuvântul lui Dumnezeu [Ef 6, 16-17]. 
Ecfolnis]: Cu harul şi cu îndurările şi cu iubirea de oameni a Unuia-Născut 
Fiului Tău [cu Care eşti binecuvântat împreună cu Preasfântul şi bunul şi de 
viață făcătorul Tău Duh, acum şi pururea şi în vecii vecilor. Amin]. 


[255] În ziua a opta la scoaterea culionului, diaconul spune: 
Domnului să ne rugăm!, iar preotul zice rugăciunea concedierii: 


Stăpâne Doamne, Dumnezeul părinților noştri, Cel ce desăvârşeşti spre 
bună-plăcerea bunătății Tale alergarea [2 Tim 4, 7] celor ce trăiesc în asce- 
ză/nevoinţă şi se înfrânează cu luptă, Care celui ce a ales de bunăvoie calea 
strâmtă şi cu chinuri care duce la viață [Mt 7, 13-14] i-ai pregătit desfătarea 
raiului şi a împărăției Tale cereşti [2 Tim 4, 18]; Însuţi şi acum pe robul Tău (N) 
care a luat asupra sa haina acestei vieți singuratice şi îngereşti, păzeşte-l până 
la sfârşit în curăţie şi sfințenie, călăuzeşte-l în calea poruncilor Tale, îndrep- 
tează-i paşii spre toată calea dreptății [Ps 118, 133], îmbracă- cu veşmântul 

sfințirii, cu platoşa credinţei, cu coiful mântuirii [Zs 59, 17], încingându-i 
mijlocul cu cuminţenie și bărbăţie; dă-i putere la războiul împotriva vrăjma- 
şului şi arată-l biruitor asupra patimilor; ca viețuind potrivit Evangheliei 
Hristosului Tău să găsească parte şi moştenire [7/r 13, 25] împreună cu toți 
sfinţii Tăi care din veac au bineplăcut Ție. £cfo/nis]: Cu harul şi cu îndură- 
rile şi cu iubirea de oameni a Unuia-Născut Fiului Tău [cu Care ești binecu- 
vântat împreună cu Preasfântul şi bunul şi de viaţă făcătorul Tău Duh, acum 
şi pururea şi în vecii vecilor. Amin]. 

Și după ce se roagă se întoarce spre el şi îl învaţă cele ce trebuie să facă 
şi spune: 

Pentru fratele nostru (N) şi pentru mântuirea lui în Hristos să spunem toți: 
Doamne miluieşte! 

Și când spune a treia oară îi scoate culionul spunând: În numele Tatălui 
şi al Fiului şi al Sfântului Duh, acum şi pururea şi în vecii vecilor. 


[256] [Lecturi biblice] 


În ziua 1, când i se dă haina: Stih: Ps 54, 8. 2; Apostol: 2 Ptr 1, 1-6; Stih: 
Ps 31, 1; Evanghelie: Mt 11, 25-30. 

În ziua a 2-a: Stih: Ps 75, 12. 2; Apostol: Ef 4, 1-4; Stih: Ps 33, 6; Evan- 
ghelie: Mt 22, 2-14. 

În ziua a 3-a: Stih: Ps 65,1; Apostol: Ef 4, 23-5, 8; Stih: Ps 50, 12; 
Evanghelie: Me 8, 34-9, 1. 

În ziua a 4-a: Stih: Ps 101, 20; Apostol: 2 Co 6, 16-7, 1; Stih: Ps 50, 4; 
Evanghelie: Le 13, 20-30; 14, 35. 

În ziua a 5-a: Stih: Ps 118, 133-134; Apostol: Rm 12, 1-3; Stih: Ps 50, 3; 
Evanghelie: Le 11, 1-13. 

În ziua a 6-a: Stih: Ps 117, 14. 18a; Apostol: 2 Co 4, 6-10; Stih: Ps 
118, 132; Evanghelie: Mt 9, 10-13. 

În ziua a 7-a: Stih: Ps 24, 18. 1; Apostol: Ef 5, 8-21; Stih: Ps 118, 133; 
Evanghelie: Le 12, 32-44. 

În ziua a 3-a: Stih: Ps 54, 8. 2; Apostol: Col 3, 1-17; Stih: Ps 124, 1-2; 
Evanghelie: Lc 14, 25 — 15, 10. 


[257] Rugăciune pentru casa cercetată sau supăratăîn altfel de duhuri rele. 


Doamne Dumnezeul mântuirii noastre [Ps 87, 2], Fiul Dumnezeului Celui 
Viu [Mt 16, 16], Care Te porți pe heruvimi; Cel ce eşti mai presus decât toată 
începătoria şi stăpânia şi puterea şi domnia [Ef 1, 21]; Tu Cel mare şi înfri- 
coşător peste toți care sunt împrejurul Tău [Ps 88, 8]; Care ai aşezat cerul ca 
o boltă deasupra noastră [7s 40, 22], ai făcut pământul cu tăria Ta cea mare 

şi ai îndreptat lumea cu înțelepciunea Ta [Jr 10, 12]; Care cutremuri din 
temelie pământul de sub cer, dar stâlpii lui nu se clatină; Cel ce zici soarelui 
şi nu răsare ascunzându-se după stele [ov 9, 6-7]; Care ameninţi marea şi o 
usuci [Naum 1, 4); a Cărui mânie topeşte stăpâniile şi puterile, şi din pricina 
Căruia s-au sfărâmat stâncile [Naum 1, 6]; Care ai zdrobit porţile cele de 
aramă şi zăvoarele cele de fier le-ai rupt [Ps 106, 16], l-ai legat pe cel tare şi 
pe slujitorii lui i-ai risipit [Me 3, 27]; pe tiran l-ai doborât cu crucea Ta și pe 
balaur l-ai prins cu undiţa întrupării Tale şi l-ai legat cu lanţuri în întunericul 
iadului [2 Ptr 2, 4]. Tu, Doamne, întărirea celor ce-şi pun nădejdea în Tine 
[Ps 72, 88; 77, 7], zidul cel tare [7 15, 10] al celor ce și-au pus încrederea în 
Tine, depărtează, izgoneşte şi împrăştie toată lucrarea diavolească, toată 
năvălirea Satanei, toată bântuiala puterii celei potrivnice de la casa aceasta și 
de la cei ce locuiesc într-însa şi care poartă semnul crucii Tale celei biruitoare 
şi înfricoşătoare împotriva demonilor și cheamă Numele Tău cel sfânt. 

Aşa, Doamne, Care ai izgonit legiunea de demoni [Me 5, 9-13] şi ai po- 
runcit duhului celui surd și mut şi necurat să iasă din omul cel cuprins de el 
şi să nu se mai întoarcă [Me 9, 25]; Cel ce ai nimicit toată tabăra vrăjmaşilor 
noştri cei nevăzuți, iar credincioșilor ce Te cunosc le-ai zis: „lată, vă dau 
putere să călcați peste șerpi și peste scorpioni şi peste toată puterea vrăjma- 
şului” [Lc 10, 19], Însuţi, Stăpâne, păzeşte pe toți care sunt în casa aceasta 
de toată vătămarea şi ispita, izbăvindu-i de frica de noapte, de săgeata ce 
zboară ziua, de lucrul ce umblă în întuneric, de întâlnirea cu demonul de 
amiază [Ps 90, 5-6], pentru ca robii Tăi şi roabele Tale şi pruncii desfă- 
tându-se de ajutorul Tău şi cu tabără îngerească fiind străjuiți, toți ca unul, 
într-un gând, cu credință să cânte: „Domnul este ajutorul meu şi nu mă voi 
teme de ce-mi va face mie omul” [Ps 117, 6). Şi iarăşi: „Nu mă voi teme de 
rău, pentru că Tu cu mine eşti” [Ps 24, 4). Căci Tu eşti, Dumnezeule, întărirea 
mea, Stăpânitor tare, Domn al păcii, Tată al veacului ce va să fie [Zs 9, 6], şi 
împărăţia Ta este o împărăție veşnică. Că a Ta, a Unuia, este împărăţia și 
puterea şi slava, împreună cu Părintele Tău cel fără de început şi cu Prea- 
sfântul Duh, acum şi pururea şi în vecii vecilor. Amin. 


[258] Rugăciunea I la cea care urmează să ia haina de monahie. 


Doamne Dumnezeul nostru, Cel ce aşa ai iubit fecioria, încât ai numit-o 
mamă a economiei Tale, Însuți Stăpâne a toate, pe roaba Ta (N) care vrea să 
lase aceste slave ale vieţii trecătoare și să privească spre bunătatea Ta, pri- 
meşte-o şi învredniceşte-o de venirea Sfântului Tău Duh, dăruindu-i înfrânare 
şi toată cuviinţa, pentru ca viețuind în chip bineplăcut Ție să iasă în întâm- 
pinarea Ta, Mirele ei ceresc, purtând ca pe un opaiţ strălucirea cumințeniei 

îngrăşate de untdelemnul faptelor ei [Mt 25, 1-13]. Ecfo/nis]: Că s-a bine- 
cuvântat şi s-a preaslăvit preacinstitul [şi de mare cuviință Numele Tău, al 
Tatălui și al Fiului şi al Sfântului Duh, acum şi pururea şi în vecii vecilor. 
Amin]. 


[259] Rugăciunea a Il-a la monahii. 


Dumnezeul celor buni, Tatăl fecioriei şi săditorul vieții virtuoase, păzeşte-o 
pe roaba Ta (N) în frumuseţea la care ai ales-o; îmbrac-o în lumina sfințeniei 
şi în veşmântul cuminţeniei, ca să se îngrijească de cele ale Domnului, cum 
să placă Stăpânului ei [7 Co 7, 32], şi să fie sfântă la trup, la suflet şi la duh, 
numărată împreună cu corul fecioarelor înțelepte şi, având candelele cucer- 
niciei, să se învrednicească să intre în cămara de nuntă cerească a vieții veş- 
nice [Mt 25, 1-13]. În Hristos lisus, Domnul nostru, cu Care eşti binecu- 
vântat împreună cu Preasfântul, bunul şi de viaţă făcătorul [Tău Duh, acum 
Şi pururea şi în vecii vecilor. Amin]. 


[260] Rugăciunea a III-a a hainei [monahale]. 


Doamne, Dumnezeul nostru, Cel ce chemi pe cei drepți la sfințire şi pe cei 
păcătoşi la îndreptare şi pocăință ca să dobândească îndurare, Însuţi Stăpâne, 
lubitorule de oameni, primeşte pocăința roabei Tale (N) şi iart-o ca un Bun pe 
ea, care cade la îndurările Tale întru mărturisirea păcatelor ei, şi izbăveşte-o 
de tot păcatul trupesc, fă-i conştiinţa să strălucească curată de orice pată, 
curăţeşte-o de toată întinarea trupului şi a duhului [2 Co 7, 1], şi dă-i ei, care 
s-a dezbrăcat de deșertăciunea vieţii şi şi-a tuns părul capului imitând-o pe 
întâia Ta martiră Tecla, putere în lucrarea poruncilor Tale şi număr-o împre- 
ună cu fecioarele cele credincioase și înțelepte [Mt 25, 1-13]; ca aducând 
roade întru curăţia sufletului şi a trupului şi sporind în fapte bune, să ajungă 
moştenitoare a Împărăției cerurilor [Rm 8, 39]. În Hristos lisus, Domnul 
nostru, cu Care eşti binecuvântat, împreună cu Preasfântul, bunul şi de viață 
făcătorul Tău Duh, acum și pururea şi în vecii vecilor. Amin. 


[261] Rugăciunea a IV-a a hainei [monahale]. 


Stăpâne, Atoateţiitorule, Tatăl Domnului şi Mântuitorului nostru lisus 
Hristos, Dumnezeul milei, Ţie ne rugăm şi pe Tine Te rugăm şi pentru roaba 
Ta (N), ca să o păzeşti de toată invidia diavolului, de toată uneltirea bărbaţilor 
răuvoitori [Sol 2, 24], şi de toată boala şi moliciunea [Mt 4, 23]. Socotește 
lucru vrednic să trimiţi peste ea frica Ta și pacea Ta din ceruri prin îngerul 
păcii; îndreptează-i căile, îngrădeşte-i sufletul şi trupul; luminează-i mintea 
cu luminarea cunoaşterii Tale; scrie îndreptările Tale pe inima ei; păzeşte 

nestinsă candela ei; număr-o împreună cu cele cinci fecioare înțelepte [Mt 
25, 1-13]; mântuieşte-o şi miluieşte-o pentru Numele Tău chemat asupra ei 
şi asupra noastră [Jr 14, 9]. Dă-i harul de a fi găsită înaintea Ta şi înaintea 
Hristosului tău în toate zilele vieţii ei, ca şi în ziua aceea împreună cu toți 
cei de faţă şi cu noi toți. Prin îndurările Unuia-Născut Fiului Tău şi Dumne- 
zeul nostru, cu Care ești binecuvântat, împreună [cu Preasfântul şi bunul şi 
de viață făcătorul Tău Duh, acum şi pururea şi în vecii vecilor. Amin). 


[262] Rugăciunea a V-a a hainei [monahale]. 


Sfinte, Sfinte, Cel ce întru sfinţi Te odihneşti [/s 57, 15], Care vrei ca toți 
oamenii să se mântuiască şi la cunoaşterea adevărului să vină [2 Tim 2, 4], 
Care atât de mult ai iubit neamul omenesc, încât vrei să locuiești și să umbli 
în el (2 Co 6, 16] şi să ai în el lăcaşe [temple] ale slavei Tale înfricoșătoare 
şi nemuritoare; Care ai zis: „Dacă vrea cineva să vină după Mine, să se tăgă- 
duiască pe sine însuşi, să-şi ia crucea sa şi să-Mi urmeze Mie” [Mt 16, 24]. 
Însuţi, Stăpâne iubitorule de oameni, binevoieşte și întru renunţarea [lepăda- 
rea] roabei Tale (N); pune peste ea jugul Tău bun şi povara Ta uşoară [Mt 
11, 30]; păzeşte-i întreg duhul, sufletul şi trupul; ţese-i veşmântul dintâi cel 
duhovnicesc şi nestricăcios; îmbrac-o în platoșa credinței şi în toate armele 
Sfântului Tău Duh [Ef6, 11-13]; încinge-o cu curăţia, sfinţirea şi cumințenia, 
ca depărtând prin puterea Ta meşteşugirile diavolului, să lupte lupta cea bună, 
să sfârşească alergarea Ta, să păzească credința Ta şi să primească de la Tine 
cununa [2 Tim 4, 7-8] pe care ai făgăduit-o celor ce Te iubesc şi păzesc 
poruncile Tale [Zs 56, 4]. Că ie se cuvine toată slava, cinstea şi închinarea[, 
Tatălui şi Fiului şi Sfântului Duh, acum și pururea şi în vecii vecilor. Amin]. 


[263] Rugăciunea a VI-a a hainei [monahale]. 


Stăpâne, Doamne, Dumnezeul nostru, Cel ce retezi mândria şi desființezi 
răzvrătirea diavolului, Cel ce ai revărsat slava gândului smerit peste capetele 
sfinţilor Tăi, îi încununezi cu cununa neveştejită şi nestricăcioasă a vieții şi-i 
călăuzeşti pe ei pe calea strâmtă a mântuirii, pe care au intrat sfinţii părinți și 
au primit locurile de odihnă; Tu Însuţi, Stăpâne Atotputernice, dăruiește pu- 
terea de la Tine şi harul Dumnezeirii Tale peste acest suflet și peste trupul 
celei ce a venit înaintea Ta şi cere jugul stării monahiceşti, şi-i dă ei, Stăpâne 
preabune, ca din toată inima şi din toată puterea ei să se depărteze de orice 
gând lumesc şi pământesc, ca viețuind potrivit Evangheliei Tale să dobân- 
dească viața veşnică şi bunătățile făgăduite celor ce au bineplăcut Ţie. Căci 
Tu eşti Dumnezeul nostru Care vrei ca tot omul să se mântuiască și ia cu- 
noaşterea adevărului să vină [2 Tim 2, 4], şi Ție slavă înălțăm, Tatălui şi 
Fiului şi Sfântului Duh, acum şi pururea și în [vecii vecilor. Amin]. 

[Rugăciuni pentru morți] 


[264] Rugăciune pentru cel ce s-a săvârşit [a murit]. 


Dumnezeul duhurilor şi a tot trupul [Nm 16, 22; 27, 11], Care ai călcat 
moartea, pe diavol l-ai surpat [Evr 2, 14] şi ai dăruit viață lumii Tale, Însuţi, 
Doamne, odihneşte sufletul adormitului robului Tău (N) în loc luminat, în 
loc de verdeață, în loc de răcorire, de unde a fugit durerea, întristarea şi sus- 
pinarea [/s 35, 10]. Şi orice păcat a săvârşit el, cu cuvântul, cu lucrul sau cu 
gândul, ca un Dumnezeu bun şi iubitor de oameni, iartă-i. Că nu este om 
care să fie viu şi să nu păcătuiască; numai Tu singur eşti fâră de păcat, drep- 
tatea Ta este dreptate în veac şi cuvântul Tău este adevărul [Ps 118, 142]. 
Că Tu eşti viaţa şi învierea [/n 11, 25] adormiţilor Tăi şi Ţie slavă (înălțăm, 
Tatălui şi Fiului şi Sfântului Duh, acum şi pururea şi în vecii vecilor. Amin]. 


[265] Diaconul: Capetele noastre Domnului să le plecăm! 


Preotul se roagă: 

Doamne, Doamne, Cel ce ești mângâierea celor necăjiţi, consolarea celor 
ce plâng şi ajutorul celor descurajați, pe cei ţinuţi de plâns şi jale pentru cel 
adormit mângâie-i cu îndurarea Ta; vindecă orice durere de întristare pusă 
peste inimile lor, iar pe robul Tău adormit întru nădejdea învierii odihneşte-l 
în sânurile lui Avraam [Le 16, 22]. Că Tu eşti odihna robilor Tăi şi Ție slavă 
[înălțăm, Tatălui şi Fiului şi Sfântului Duh, acum şi pururea şi în vecii veci- 
lor. Amin]. 


[266] Altă rugăciune pentru cel ce s-a săvârşit [a murit]. 


Dumnezeul nostru, Dumnezeul mântuirii [Ps 67, 21], Ziditorul, Mântuito- 
rul şi Judecătorul viilor şi al morţilor, Cel ce duci în iad şi scoţi din el [7 Rg 
2, 6], Cel ce aduci din neființă la ființă, Cel ce din pământ l-ai plămădit pe 
om [Fc 2, 7] şi în pământ l-ai întors pentru păcat, iar pentru iubirea Ta de 
oameni îl chemi iarăşi la viaţă, odihnește în milă pentru totdeauna sufletele 
robilor Tăi, Stăpâne, în loc de lumină, în loc de odihnă, în sânurile lui 
Avraam, Isaac şi Iacob, împreună cu toți sfinţii care din veac au bineplăcut 
Ție. În Hristos lisus Domnul nostru, Căruia 1 se cuvine slava, cinstea şi în- 
chinarea, Tatălui și Fiului şi Sfântului Duh, acum şi pururea şi în vecii veci- 
lor. Amin. 


[267] Altă rugăciune pentru cel ce s-a săvârşit [a murit]. 


Dumnezeule Cel bun şi iubitor de oameni, odihneşte-l pe robul Tău în 
sălașurile drepţilor şi păzeşte creştinesc şi fără de păcat sfârşitul nostru, în tot 

lucrul şi cuvântul bun [2 Tim 2, 17]. Cu harul şi cu îndurările şi cu iubirea 
de oameni [ale Unuia-Născut Fiului Tău, cu Care eşti binecuvântat împreu- 
nă cu Preasfântul şi bunul şi de viață făcătorul Tău Duh, acum şi pururea şi 
în vecii vecilor. Amin]. 


[268] Altă rugăciune de îngropare universală. 


Stăpâne, Dumnezeul duhurilor şi a tot trupul [Nm 16, 22; 27, 16], Cel ce 
în loc de duh de deprimare/akedie [Z/s 61, 3] dai veșmânt de slavă şi în ne- 
grăita Ta înțelepciune ai unit sufletul cu trupul şi iarăși l-ai desfăcut, trăgând 
țărâna la țărână [Ecc 12, 7], iar duhul la Tine Însuţi, precum l-ai dat; Însuţi, 
Stăpâne Hristoase, primeşte sufletul robului Tău (M) şi-l învredniceşte să se 
odihnească împreună cu sfinţii Tăi în loc luminat, în loc de odihnă, acolo de 
unde a fugit durerea, întristarea şi suspinarea [1/5 35, 10]; căci pentru robii Tăi 
moartea nu este cu adevărat moarte, ci mutare a sufletului. Şi dacă a păcătuit 
ceva cu cuvântul sau cu fapta sau cu gândul, treci cu vederea ca un Dumne- 
zeu bun și iubitor de oameni. Celor ce jelesc fă-Te ajutător şi mângâiere; cu 
lumina Ta duhovnicească străluceşte pâcla deprimării lor, iar pe noi cei ce 
ne-am adunat pentru cinstirea rămășițelor lui fă-ne tari şi milostiv fii faţă de 
fărădelegile noastre. Că Tu ești iertarea greşelilor noastre şi Ție slavă înălțăm, 
Tatălui şi Fiului şi Sfântului Duh, acum şi pururea [şi în vecii vecilor. Amin]. 


[269] Rugăciune de îngropare pentru un episcop. 


Doamne Iisuse Hristoase, Mielul lui Dumnezeu Cel ce ridici păcatul lumii 
[În 1, 29], Care mângâi în orice necaz al lor pe cei puţini de suflet [Zs 35, 4; 
2 Co 7, 4], fii mângâiere oilor Tale; căci cu adevărat fericit este cel pe care 
l-ai ales şi l-ai primit [Ps 64, 4] drept păstor al nostru. Dă-i în locul ostenelii 
păstoreşti răsplată cucernică [/ Co 3, 8], du-l purtător de făclie în cămara Ta 
de nuntă cerească, dă-i îndrăznire îngerească, pentru ca fără să fie făcut de 
ruşine să stea lângă tronul Tău de neapropiat, iar pe noi ne agoniseşte după 
cum se cuvine şi e plăcut măreției Tale. Că Tu eşti viața și nădejdea noastră 
şi Ție slavă se cuvine, Tatălui şi Fiului şi Sfântului Duh, acum [şi pururea şi 
în vecii vecilor. Amin]. 


[270] Rugăciune la monahul care a adormit. 


Stăpâne, Doamne, Dumnezeul nostru, Cel ce singur ai nemurire, Care locu- 
ieşti într-o lumină neapropiată [7 Tim 6, 16], Care omori şi faci viu [4 Rg 5, 7), 
Care duci în iad şi scoţi din el [/ Rg 2, 6], Tu în înţelepciunea Ta l-ai plăs- 
muit pe om din pământ şi iarăşi l-ai întors în pământ [Fc 2, 7; 3, 19] 

cerându-i înapoi datoria sufletului [So] 15, 8]; pe Tine Te rugăm: primeşte 
sufletul robului Tău şi odihneşte-l în sânurile lui Avraam [Lc 16, 22], Isaac 
şi lacob, şi dă-i lui cununa dreptăţii [2 Tim 4, 8], partea celor mântuiţi spre 
slava aleşilor Tăi; ca în locul celor pentru care a ostenit în lumea aceasta 
pentru Numele Tău să primească bogată răsplătire în sălaşurile sfinților Tăi. 
Cu harul şi cu iubirea de oameni a Unuia-Născut Fiului Tău, cu Care eşti 
binecuvântat împreună cu Preasfântul [şi bunul şi de viață făcătorul Tău Duh, 
acum şi pururea şi în vecii vecilor. Amin]. 


[Rugăciuni la diverse ocazii] 


[271] Rugăciune pentru asceții bolnavi. 


Doamne al puterilor [Ps 68, 6], cercetează-i cu milă şi cu îndurări [Ps 
102, 4] pe fraţii noştri şi dăruieşte-le sănătatea şi înzdrăvenirea care vin de la 
Tine, izbăvindu-i de toată boala şi slăbiciunea sufletească şi trupească, 
ridicându-i din patul durerii [Ps 40, 3] şi călăuzindu-i la sfântul Tău lăcaş de 
rugăciune [Jona 2, 8], unindu-i iarăși cu turma Ta sfântă şi cuvântătoare. În 
Hristos lisus, Domnul nostru, cu Care Ție fie slava, cinstea şi închinarea[, 
Tatălui şi Fiului şi Sfântului Duh, acum şi pururea şi în vecii vecilor. Amin]. 


[272] Rugăciune la încingerea femeii cu năframă. 


Dumnezeule, Cel ce ai grăit în profeţi [Evr 1, 1] şi ai vestit dinainte că 
luminarea cunoaşterii Tale [2 Co 4, 6] va fi în generaţiile de pe urmă pentru 
toate neamurile, Care nu vrei ca vreunul din oamenii făcuţi de Tine să n-aibă 
parte de mântuire, Care prin vasul alegerii Tale [FA 9, 15], apostolul Pavel, 
ne-ai poruncit să facem toate spre slava Ta [/ Co 10, 31] şi prin el ai pus 
legi bărbaţilor care viețuiesc în credință, asemenea și femeilor, ca bărbaţii să 
aducă laudă şi slavă sfântului Tău Nume cu capul neacoperit [/ Co 11, 5}, 
iar femeile înarmate cu credință să se împodobească cu sfială și cuminţenie 
în fapte bune [Ef 2, 10] şi să aducă laude şi rugăciuni slavei Tale cu capul 
acoperit. Însuți, Stăpâne a toate, binecuvânteaz-o pe roaba Ta aceasta şi îm- 
podobeşte-i capul cu podoaba bineplăcută şi dragă Ție, cu cuviință, cinste și 
bunăcuviință, ca viețuind potrivit poruncilor Tale şi povățuindu-şi membrele 
spre cuminţenie să dobândească veşnicele Tale bunătăţi, împreună cu drep- 
tatea Ta. In Hristos lisus Domnul nostru, cu Care ie se cuvine slavă, îm- 
preună cu Preasfântul și bunul și de viață făcătorul Tău Duh, acum şi puru- 
rea [şi în vecii vecilor. Amin]. 

[Rugăciuni de la sfârşitul Liturghiei] 


[273] Rugăciune din spatele amvonului a lui [loan] Hrisostorn. 


Ce laudă, ce cântare sau ce mulțumire vom aduce în schimb drept răsplată 
Ție iubitorule de oameni Dumnezeul nostru, pentru că nouă, celor osândiţi 
la moarte şi afundați în păcate, ne-ai dăruit libertate şi ne-ai împărtăşit des- 
fătarea nemuritoare şi cerească a sfântului Trup şi Sânge al Hristosului Tău. 
De aceea ne rugăm ie: pe noi fă-ne neosândiţi, pe robii Tăi diaconii păzeşte-i 
împreună cu noi în cinste şi viaţă cuviincioasă, iar pe poporul care stă în jurul 
nostru învrednicește-l până la cea din urmă suflare să se împărtășească din 
această Masă de taină spre sfinţirea sufletului şi a trupului, spre paza porun- 
cilor Tale, ca să ne învrednicim şi de cereasca Ta împărăție [2 Tes 1, 5] îm- 
preună cu toţi cei care au bineplăcut Ție, cu rugăciunile şi soliile preasfintei, 
preacuratei, de Dumnezeu Născătoarei şi Pururea-Fecioarei Maria şi ale 
tuturor sfinților Tăi. Ecfo/nis]: Că bun şi iubitor de oameni Dumnezeu eşti 
şi Ţie slavă înălțăm, Tatălui [şi Fiului şi Sfântului Duh, acum şi pururea şi în 
vecii vecilor. Amin]. 


[274] Rugăciune din spatele amvonului a patriarhului Gherman. 


Slavă Ţie, Doamne Iisuse Hristoase, Mântuitorul nostru, Cel ce ne-ai în- 
vrednicit să ne facem părtași ai slavei Tale prin împărtăşirea de viață făcă- 
toare a sfintelor Tale Taine, prin care ne-ai predat să săvârşim închipuirea 
[fypon] morţii şi învierii Tale. Prin acestea ne păzeşte întru sfințirea Ta și pe 
noi care ne aducem aminte pururea de harul Tău şi viețuim împreună cu Cel 
ce a murit şi a înviat pentru noi [2 Co 5, 15], iar celor ce liturghisesc îm- 
preună cu noi şi slujesc dumnezeieştile Tale Taine câştigă-le bună treaptă şi 
îndrăznire multă [7 Tim 3, 13] la înfricoşătorul Tău scaun de judecată [2 Co 
5, 10]. Că Tu eşti adevăratul Dumnezeul nostru şi viaţă veşnică şi Ţie slavă 
înălțăm[, Tatălui şi Fiului şi Sfântului Duh, acum şi pururea şi în vecii veci- 
lor. Amin]. 


[275] Altă rugăciune din spatele amvonului. 


Dumnezeule Cel vrednic, Făcătorul și Ziditorul a toate [Sir 24, 8], Cel ce 
eşti [1ș 3, 14) şi eşti pururea, Care ai venit în lume să o luminezi [Zn 1, 19), 
Care Te-ai întrupat și Te-ai făcut om şi ai fost răstignit pentru mântuirea 
noastră, şi, pătimind cu trupul şi rămânând nepătimitor ca Dumnezeu, ai fost 
îngropat şi ai înviat a treia zi, Te-ai înălțat la ceruri, şezi de-a dreapta măre- 
ției slavei Tatălui şi iarăşi vei veni cu înfricoşătoarele puteri să judeci viii şi 

morţii (2 Tim 4, 1], şi a Cărui Împărăţie nu va avea sfârşit [Lc 1, 33], pe 
Care Te laudă îngerii, Ţi se închină heruvimii şi Te slăvesc serafimii, de Care 
tremură toată făptura şi firea, Fiule și Cuvinte al Tatălui, Iisuse Hristoase, 
binecuvântează poporul Tău, pe care l-ai cumpărat cu scump Sângele Tău 
[7 Pr 1, 19], şi sfințeşte moştenirea Ta [Ps 27, 9]. Pace lumii Tale dăruieşte-i, 
bisericilor Tale, preoților, împăraţilor noştri şi la tot poporul Tău. Că s-a 
binecuvântat preasfânt Numele Tău și s-a preaslăvit împărăţia Ta, a Tatălui 
şi a Fiului şi a Duhului Sfânt, acum [şi pururea şi în vecii vecilor. Amin]. 


[276] Altă rugăciune din spatele amvonului. 


Săvârşind dumnezeiasca Liturghie precum ni s-a rânduit, Doamne, şi în- 
vrednicindu-ne de împărtăşirea cu sfintele Tale Taine, cerem să dobândim şi 
starea cea de-a dreapta Ta [Mt 25, 33-34] în ziua Ta cea înfricoşătoare şi 
dreaptă [a Judecăţii), prin soliile sfintei Născătoare de Dumnezeu, ale sfinți- 
lor şi lăudaţilor apostoli, ale Sfântului Ioan Înainte-mergătorul şi Botezăto- 
rul și ale tuturor sfinţilor Tăi. Cu harul și cu îndurările şi cu iubirea de oa- 
meni a Unuia-Născut Fiului Tău, cu Care eşti binecuvântat (împreună cu 
Preasfântul şi bunul şi de viață făcătorul Tău Duh, acum şi pururea şi în ve- 
cii vecilor. Amin]. 


[277] Rugăciune spusă în diaconicon 
după dumnezeiasca Liturghie a Sfântului lacob. 


Învrednicindu-ne de împărtăşirea de viață făcătoarelor şi preacuratelor Tale 
Taine, Legiuitorule Doamne, şi săvârşind toată liturghisirea din lăcaşul Tău, 
mergem din putere în putere [Ps 83, 8], de la sfântul jertfelnic la această a 
doua sfințire a Ta: arată-Te, aşadar, Dumnezeule, în acest sfânt şi duhovni- 
cesc Sion al Tău, şi aşa cum acolo Ţi-am adus jertfa înfricoşătoare şi fără de 
sânge a Trupului şi Sângelui Hristosului Tău, aşa şi aici îți aducem arderea 
de tot a rugăciunii, pe care primind-o în jertfelnicul Tău cel mai presus de 
ceruri, dă-ne veselia mântuirii Tale şi cu duh conducător ne întăreşte [Ps 
50, 14]. Cu harul şi cu îndurările şi cu iubirea de oameni a Unuia-Născut 
Fiului Tău, cu care eşti binecuvântat [împreună cu Preasfântul şi bunul şi de 
viață făcătorul Tău Duh, acum şi pururea şi în vecii vecilor. Amin]. 


[278] Altă rugăciune a skevofilakionului după dumnezeiasca Liturghie. 


Din putere în putere mergând [Ps 83, 8] noi, păcătoşii, lăudăm Împărăția 
Ta, a Tatălui a Fiului şi a Duhului Sfânt, acum şi pururea şi [în vecii vecilor. 
Amin]. 


~ 

[279] Altă rugăciune în skevofilakion după concediere. 


Din putere în putere mergând [Ps 83, 8] noi păcătoşii, unde sunt puse 


sfintele sfintelor, Ție slavă înălțăm, Tatălui şi Fiului şi Duhului Sfânt, acum 
şi pururea şi în vecii vecilor. Amin. 


[280] Rugăciune la strângerea Sfintelor Daruri. 


Plinirea Legii [Rm 13, 10] şi a profeților Însuţi fiind, Hristoase Dumne- 
zeul nostru [Cel ce ai împlinit toată economia Tatălui], umple-ne pe noi de 
umplerea/plinirea Duhului Sfânt [FA 7, 55], acum şi pururea şi în vecii veci- 
lor. Amin. 


[281] Rugăciune din spatele amvonului la Darurile mai înainte sfinţite. 


Stăpâne Dumnezeule Atoateţiitorule, Cel ce cu înțelepciune ai zidit toată 
făptura şi pentru nespusa Ta purtare de grijă şi multa bunătate a Ta ne-ai 
adus pe noi întru aceste preacinstite zile spre curățirea sufletelor şi a trupuri- 
lor, spre înfrânarea poftelor şi spre nădejdea învierii; Cel ce în patruzeci de 
zile ai dat în mâna slujitorului Tău Moise tablele cele cu dumnezeiești slove 
[1ş 34, 28], dă-ne şi nouă, Bunule, lupta cea bună să luptăm, calea postului 
să o săvârşim, credința nedespărțită să o păzim (2 Tim 4, 7], capetele nevă- 
zuţilor balauri să le zdrobim [Ps 73, 13-14], biruitori asupra păcatului să ne 
arătăm şi fără de osândă să ajungem a ne închina şi sfintei Tale Învieri. Că 
sfânt e Numele Tău, al Tatălui şi al Fiului şi al Sfântului Duh, acum [şi pu- 
rurea şi în vecii vecilor. Amin). 


[282] Rugăciune din spatele amvonului la Darurile mai înainte sfinţite. 


Umplutu-s-a gura noastră de bucurie şi limba noastră de veselie [Ps 125, 2] 
prin împărtăşirea Sfântului Trup şi Sânge al Hristosului Tău, întru care 
păzeşte viața noastră străjuindu-ne şi acoperindu-ne în toate zilele vieții 
noastre [Ps 22, 6]. Că Ţie se cuvine toată slava, cinstea şi închinarea[, Tatălui 
şi Fiului şi Sfântului Duh, acum şi pururea şi în vecii vecilor. Amin]. 


[283] Rugăciune din spatele amvonului la Darurile mai înainte sfinţite. 


Priveşte din cerul cel sfânt al Tău [Ps 79, 15], Stăpâne Doamne, din lăca- 
şul Tău gătit (3 Rg 8, 39; Ps 32, 14] peste noi toţi şi binecuvântează pe robii 
Tăi şi-i păzeşte în adevărul Tău umplându-ne împreună cu sfintele Taine şi 
de Duhul Sfânt. Că s-a binecuvântat şi s-a preaslăvit preacinstitul şi de mare 
cuviinţă [Numele Tău, al Tatălui şi al Fiului şi al Sfântului Duh, acum şi 
pururea şi în vecii vecilor. Amin]. 

[284] Altă rugăciune la Darurile mai înainte sfinţite. 


Cel ce primeşti drept jertfă de laudă și slujbă de adorare bineprimită de la 
cei ce Te cheamă din toată inima [Ps 144, 18; 9, 2] această slujbă de adorare 
cuvântătoare [Rm 12, 1] şi fără de sânge, Tu eşti Mielul și Fiul lui Dumne- 
zeu Cel ce ridici păcatul lumii [In 1, 29], Viţelul nepătat [Ly 4, 3. 14] Care 
n-ai primit jugul păcatului şi Te-ai jertfit de bunăvoie pentru noi, Care eşti 
rupt în bucăţi şi nu Te împarţi, Care eşti mâncat şi nu Te cheltuieşti, iar pe 
cei ce Te mănâncă îi sfințeşti, Care şi în ziua de față Te-ai dat spre aducere- 
aminte de Pătimirea Ta de bunăvoie și de Învierea Ta de a treia zi şi făcătoare 
de viaţă arătându-ne părtaşi ai negrăitelor, cereştilor şi înfricoşătoarelor Tale 
Taine ale Sfântului Tău Trup şi al scumpului Tău Sânge; Însuţi ca un milos- 
tiv şi îndurat, îndelung-răbdător şi mult-milostiv [Ps 102, 8], păzeşte-ne pe 
noi şi pe credincioşii noștri împărați: dăruieşte-le biruințe împotriva vrăjma- 
şilor, binecuvântează poporul Tău în sfinţirea Ta [/ Tes 4, 7] şi fă-l să cugete 
[mediteze] în tot timpul şi în toată vremea la dreptatea Ta; ca spre voia Ta 
fiind călăuziţi, să ne facem vrednici şi de starea de-a dreapta Ta [Mt 25], când 
vei veni să judeci şi viii și morţii [2 Tim 4, 1]; pe fraţii noştri care sunt duşi 
în robie [captivitate] izbăvește-i, pe cei în neputinţe îi cercetează, pe cei în 
primejdiile mării îi cârmuieşte şi pe toţi cei ce au nevoie de ajutorul Tău îi 
ascultă. Că Tu ești Dătătorul celor bune şi Ție slavă înălțăm, Tatălui [şi Fiului 
şi Sfântului Duh, acum și pururea și în vecii vecilor. Amin]. 


[285] Rugăciune din spatele amvonului la Darurile mai înainte sfințite. 


Hristoase Dumnezeul nostru, Mult-îndurate şi Mult-milostive, Cel ce prin 
sfântul Tău post ne-ai arătat nouă calea mântuirii, Care primeşti pocăinţa şi 
smerita-cugetare ca pe o tămâie; Care prin post şi pocăință ai amânat hotărâ- 
rea împotriva ninivitenilor [Jona 3, 5—10] şi pe cei omorâţi prin păcat i-ai 
făcut vii prin pocăință şi iubire de oameni; Care faci bucurie în cer pentru un 
singur păcătos care se pocăieşte [Lc 15, 7], Milostive Dumnezeule Care faci 
milă cu cei milostivi şi Te înduri de cei ce se tem de Tine cum se îndură un 
tată de fii [Ps 102, 13]; Care prin post şi rugăciune ai pus căpăstru peste gu- 
rile leilor în groapă [Dn 6, 19], Care prin post şi rugăciune ai slăvit faţa lui 
Moise [75 34, 30; 2 Co 3, 7], Care prin post şi feciorie l-ai ridicat la cer în 
car de foc pe Ilie [4 Rg 2, 11], Care prin post şi pocăință l-ai îndreptățit pe 
vameșul [Lc 18, 14], prin post şi prin lacrimi ai curățit-o pe desfrânata [Le 
7, 47-48] — mila biruieşte răutatea [lac 2, 13] —, Însuţi, Doamne, tămădu- 
ieşte zdrobirile inimilor noastre [Ps 59, 4] şi izbăveşte-ne de ziua înfricoşă- 
toare şi nepătrunsă a Judecăţii şi miluieşte-ne pe noi, robii Tăi. Adu-Ți aminte 
ca Bun şi lubitor de oameni Dumnezeul nostru, de cinstitul prezbiteriu, de 

diaconatul în Hristos şi de tot cinul preoţesc, adu-Ţi aminte, Dumnezeule, şi 
de împărații noştri iubitori de Hristos şi de preacredinciosul nostru popor. 
Căci Singur bun şi iubitor de oameni Dumnezeu eşti şi Ție slavă înălțăm, 
Tatălui şi Fiului şi Sfântului Duh, acum şi pururea şi în vecii vecilor. Amin. 


[Ectenii diaconale] 


[286] Ale diaconului la Darurile mai înainte sfinţite. 


La slujba luminii [vecernie] intrând patriarhul la „Doamne, strigat-am”, 
după ce urcă în „synthronon” pecetluieşte poporul [cu semnul crucii] după 
obicei. 

Și arhidiaconul zice: Să luăm aminte! 

Preotul: Pace tuturor. 

Diaconul: Înţelepciune! 

Cântărețul zice prochimenul. Iar după prochimen diaconul: Înţelepciune! 

Citeţul citeşte [paremia] din Vechiul [Testament]. 

Preotul: Pace tuturor. 

Diaconul: Înţelepciune! 

Şi iarăşi cântărețul spune prochimenul. 

Diaconul: Înţelepciune! 

Citeţul citește [paremia] din Proverbe. 

Și iarăşi preotul spune: Inţelepciune! Drepți! 

Și iarăşi coboară amândoi înaintea Sfintei Mese. 

Şi diaconul spune iarăşi: Să luăm aminte! 

Preotul: Pace tuturor. 

Diaconul: Înţelepciune! 

Cântărețul cântă: „Să se îndrepteze...” [Ps 140, 2]. 

După care diaconul spune în amvon iarăşi: Să zicem toți [...]. 

Și după aceasta rugăciune [ectenie a cererii] stăruitoare. 

Diaconul: Rugaţi-vă, catehumeni! 

Cei credincioşi pentru catehumeni [să ne rugăm ca Domnul să-i miluiască]. 

Să-i catehizeze cuvântul [adevărului Tău]. 

Să-i unească cu sfânta Sa catholică [şi apostolică Biserică]. 

Şi preotul spune rugăciunea I: Dumnezeule, Dumnezeul nostru [a se vedea 
mai sus nr. 42]. 

Diaconul: Mântuieşte-i, miluieşte-i şi-i păzeşte [pe ei Dumnezeule cu 
harul Tău]. 

Preotul: Ca şi aceştia împreună cu noi [...]. 


V.S. Cel mai vechi Euchologhion bizantin: Barberini gr. 336 1031 


Rugăciune pentru cei ce se pregătesc pentru sfânta luminare făcută din 
săptămâna a IV-a a Postului Mare [a se vedea mai sus nr. 43). 

Diaconul: Câţi sunteţi catehumeni ieşiţi. Rugaţi-vă cei pentru luminare. 

Pentru fraţii noştri care se pregătesc pentru sfânta luminare şi pentru mân- 
tuirea lor, Domnului să ne rugăm. 

Ca Iubitorul de oameni, Dumnezeul nostru, să-i întărească şi să le dea pu- 
tere, Domnului să ne rugăm. 

Să-i lumineze cu lumina cunoaşterii. 

Să-i înnoiască prin apă şi prin Duh. 

Să le dăruiască desăvârşirea credinței. 

Să-i numere pe ei cu sfânta Lui [turmă]. 

Preotul rugăciunea: Arată, Stăpâne [a se vedea mai sus nr. 43]. 

Diaconul: Mântuieşte-i, miluiește-i şi-i păzeşte [pe ei Dumnezeule cu 
harul Tău]. 

Câţi sunteţi pentru luminare, capetele voastre Domnului să le plecați! 

Câţi sunteţi pentru luminare ieşiţi! Câţi sunteți pentru luminare ieşiţi! Câţi 
sunteţi pentru luminare ieşiţi! Câţi sunteți catehumeni ieşiţi! Ca nici unul din 
catehumeni [să nu mai rămână]! Câţi sunteți credincioşi, iară și iară în pace 
Domnului să ne rugăm! 

Preotul se roagă rugăciunea I pentru credincioşi: Dumnezeule Cel mare 
[a se vedea mai sus nr. 44]. 

Diaconul: Apără[, mântuieşte, miluieşte şi ne păzeşte pe noi, Dumnezeule, 
cu harul Tău]. 

Înţelepciune! 

Preotul: Că ie se cuvine toată [...]. 

Diaconul: Iară şi iară în pace [...]. 

Preotul spune a Il-a rugăciune a credincioşilor: Stăpâne sfinte [a se vedea 
mai sus nr. 45]. 

Diaconul: Apără [...]. 

Înțelepciune! 

Preotul: După darul Hristosului Tău [...]. 

Și poporul cântă: Acum puterile [...]. 

După care diaconul spune: Să plinim rugăciunea [...). 

Pentru cinstitele şi mai înainte sfinţitele Daruri ce sunt puse înainte [...]. 

Pentru preaevlavioşii (împărați... ]. 

Pentru oraşul [...]. Şi celelalte. 

Apără[, mântuieşte, miluieşte și ne păzeşte pe noi, Dumnezeule, cu 
harul Tău]. 

Seara toată [...]. Și celelalte. 

Preotul ecfo[nisul): Şi ne învredniceşte [...]. 

Poporul: „Tatăl nostru [...].” 
Preotul: Că a Ta este împărăţia [...]. 
Poporul: Amin. Și celelalte. 


[287] Cele ale diaconului pentru cei adormiţi. 

În pace Domnului să ne rugăm. 

Pentru frații noştri răposați în credință, pentru adormirea, uşurarea şi feri- 
cita lor pomenire, Domnului să ne rugăm. 

Pentru ca să li se ierte lor şi nouă toată greşeala cu voie şi fără voie, 
Domnului să ne rugăm. 

Ca iubitorul de oameni Dumnezeul nosiru Cel ce a primit duhul lui să-l 
rânduiască în loc luminat, în loc de răcorire și dănţuire cu îngeri, unde cei 
drepți se odihnesc, Domnului să ne rugăm. 

Milele lui Dumnezeu şi iubirea Lui de oameni cerând, pe noi înşine şi unii 
pe alţii şi toată viaţa noastră lui Hristos Dumnezeu să o dăm. 


[288] Cele ale diaconului pentru cei neputincioşi. 

În pace Domnului să ne rugăm. 

Pentru fratele nostru cel neputincios (N), pentru cercetarea lui de către 
Dumnezeu, pentru sănătatea şi mântuirea lui, Domnului să ne rugăm. 

Pentru ca să fie miluit şi păzit după mare mila Lui, Domnului să ne rugăm. 

Pentru ca să-i ierte lui şi nouă orice greşeală cu voie şi fără voie, Domnului 
să ne rugăm. 

Pentru ca Domnul Dumnezeul nostru să-l cerceteze şi tămăduiască de toată 
neputința trupească şi sufletească, Domnului să ne rugăm. 

Pentru ca să-i ierte lui păcatele şi chinurile venite din păcate, Domnului să 
ne rugăm. 

Pentru ca să depărteze de la el toată ispita şi răzvrătirea celui potrivnic, 
Domnului să ne rugăm. 

Pentru ca Domnul Dumnezeul nostru să-l ridice din patul durerii lui, 
Domnului să ne rugăm. 

Pentru ca să-l redea sfintei Lui Biserici sănătos la suflet şi la trup şi înain- 
tând în fapte şi cuvinte bune, Domnului să ne rugăm. 

Pentru ca să fim izbăviţi noi de toată [mânia și nevoia, Domnului să ne 
rugăm]. 

Apără, mântuieşte, miluieşte şi [ne păzeşte pe noi, Dumnezeule, cu 
harul Tău]. 

Pe preasfânta, preacurata[, preabinecuvântata, mărita stăpâna noastră, de 
Dumnezeu Născătoarea şi Pururea-Fecioara Maria, cu toți sfinții pomenind-o, 
pe noi înșine şi unii pe alții şi toată viața noastră lui Hristos Dumnezeu să 
o dăm]. 

Tradiţia Apostolică IV (574-575) 

Constituţiile Apostolice VIII.xnI (746-753) 

Testamentul Domnului 1.XXIII (797-801) 


Anaforale alexandrine ........... cecene 877 
Papirusul Srrasbourg 245 ....... eee 877 
Anaforaua greacă a Evanghelistului Marcu .......... cc... 878 
Anaforaua coptă [sahidică] a Sfântului Chiril al Alexandriei ......... 884 
Anaforaua alexandrină greacă a Sfântului Vasile cel Mare .......... 889 
„Anaforale antiohiene ........ ceea 894 
Anaforaua siriacă a celor Doisprezece Apostoli .................- 894 


Anaforaua Sfântului loan Hrisostom (926-929) 
Anaforaua Sfântului Vasile cel Mare (915-921) 


Anatoraua Sfântului lacob fratele Domnului .........ccco. 897 
Anaforaua siro-orientală a Apostolilor Addai şi Mari .............. 904 
Canonul euharistic roman ..... eee aaa 906 


5. Cel mai vechi Euchologion bizantin: Barberini graecus 336 
(sudul Italiei, a doua jumătate a secolului VIII) ...... ceeace 909 


Liturghia Sfântului Vasile cel Mare (909) / Liturghia Sfântului Ioan Hri- 
sostom (921) / Vecernia Darurilor mai înainte sfinţite (928) / Vecernia 
(931) / Miezonoptica (936) / Utrenia (937) / Ceasul I (942) / Ceasul III 
(943) / Ceasul VI (944) / Ceasul IX (945) / Ceasul III-VI (947) / Iniţierea 
creştină (950) / Sfinţirea mare a Apei de Bobotează (959) / Privegherea 
(964) / Pregătirea şi sfințirea Mirului (965) / Cateheză patriarhală pentru 
candidaţii la botez (967) / Reconcilierea ereticilor (971) / Sfinţirea bise- 
ricii (973) / Hirotonii (979) / Îmbrăcarea monahilor (987) / Rugăciuni și 
rituri la Curtea imperială (988) / Rugăciuni la diverse ocazii (991) / Lo- 
godna şi nunta (992) / Rugăciuni la diverse ocazii (994) / Rugăciuni pentru 
bolnavi (996) / Pocăinţa (998) / Exorcisme (1000) / Rugăciuni la diverse 
ocazii (1000) / Rugăciuni speciale din anul liturgic (1004) / Rugăciuni la 
diverse ocazii (1009) / Exorcisme (1012) / Intrarea în monahism (1014) / 
Rugăciuni pentru morţi (1023) / Rugăciuni la diverse ocazii (1025) / 
Rugăciuni de la sfârşitul Liturghiei (1026) / Ectenii diaconale (1030) 


